
Nyelvpolitika 


Előszó 


A modern politikai mozgalmak az emberek fölötti hatalomra törnek. A legbefolyásosab- 
bak azonban a nyelvet akarják uralmuk alá hajtani, minthogy meggyőződésük szerint az 
emberek fölötti hatalom ebből természetszerűleg következik. Nem tévednek. Amikor 
negyven évvel ezelőtt elkezdtem ezen tűnődni, megdöbbenve tapasztaltam, hogy olyan 
elmélet alakítja az egyetememen (a Londoni Egyetemen) a politikai meggyőződés nyel- 
vét, amelyet régen megcáfoltak, de amely mégis hátrahagyta a szavait — varázsigéit, ráol- 
vasásait —, amelyek a beszélő akaratának megfelelően eltorzítják a valóságot. Ez az elmélet a 
marxizmus volt, és a szavak annak konfliktus-forgatókönyvét idézték meg: , szocializmus", 
, kapitalizmus", , burzsoázia", , proletariátus", „termelési viszonyok", , munka", , ideológia" 
stb. Azok az elméletek, amelyekből Marx összeillesztgette a maga látomását a jövőről, régen 
halomra dőltek. A szavak mégis megmaradtak utána, s tovább mérgezték használóik re- 
ményeit s hiteit. Vegyük például a , kapitalizmus? szót. Marxnál ez társadalmi és gazda- 
sági rendszert jelölt, amelyben a , termelési eszközök" tulajdonosai (a , kapitalisták" vagy 
, tőkések") , bérrabszolgaságba" kényszerítik a termelőket, és közben lefölözik maguknak 
az , értéktöbbletet". Ha ezt kicsit föltupírozzuk, megtoldjuk a , munkaérték-elmélettel", 
kiemeljük a , burzsoáziának" a , proletariátussal" szembeni „osztályérdekeit”, félelme- 
tesen drámai kép bontakozik ki előttünk. A társadalom konfliktusszíntérré válik, ahol 
a , termelési eszközök" tulajdonosai érdekében ádáz küzdelem zajlik minden gazdasági, 
politikai és kulturális szinten. A gyár képe úgy kezd lebegni lelki szemünk előtt, mint 
valami Piranesi-metszet. Nők és gyerekek gépiesen, némán hajtják végre ismétlődő fel- 
adataikat, miközben a gazdag tulajdonosok londoni klubjaikban, kényelmes távolságban 
igazságtalan jómódjuk forrásától bordeaux-it iszogatnak. S nemsokára, a szó szakadatlan 
szertartásos ismételgetése folytán a kapitalizmus úgy jelenik meg gondolatainkban, mint 
valami roppant összeesküvés, a valóságos összeesküvés, a kommunizmus pedig mint az 
ellenfele, a végzetszerű ellensége. Már-már látjuk, ahogyan az emberek egy osztálya rab- 
szolgasorba hajtja az ország munkaerejét, a , termelőeszközök? fölötti ellenőrzésük foly- 
tán pedig minden mást az uralmuk alá rendelnek: a jogrendszert, a , kulturális termelés" 
eszközeit és az , ideológiát", amely a rabszolgaságot a szabad választás nyelvére írja át. 

A gazdasági élet eme leírásának az a legkáprázatosabb vonása, hogy elismeri azt a szem- 
fényvesztést, amelyet művel. A marxisták beismerték, hogy a nyelvvel való manipuláció 
(az , ideológia") megváltoztatja a valóságészlelésünket, amikor az erőszakot legitimnek, 
a szabadságot pedig bűnnek állították be. Csakhogy a marxizmus azt is igyekszik bebi- 
zonyítani nekünk, hogy mindez csak a , burzsoá" társadalomra nézve igaz. A proletár- 
forradalom után nem lesz már szükség ideológiára: a hályog lehullik a szemünkről, és 
meglátjuk majd a valóságot, amiként van. Az , antagonisztikus termelési viszonyokat" 
felváltja a , testvéri" együttműködés, és az áruk végre a termelőiket illetik meg. 

Nézzük meg azonban közelebbről ezt a képet, és meglátjuk, hogy a vágyott követ- 
keztetések beépültek magába a nyelvbe. Amit Marx , kapitalizmusként? írt le, nem más, 
mint a szabad csere rendszere. A , kapitalista"? társadalomban az embernek szabad min- 
dent eladnia, ami az övé, beleértve a munkaerejét, éspedig olyan áron, amilyenben 
megegyezik a vevővel. A , kapitalizmus" szó maga is ámítás, azt a látszatot kelti, hogy 
a gazdasági szabadság cselekvési programot képez, akárcsak a korszak többi , izmusa", 
a szocializmus vagy a kommunizmus. A , kapitalizmus" szónak csupán leírnia kellene azt 
a világot, amelyben vannak , tőkések", emberek, akik befektetik a vagyonukat. Marx 
folytán azonban más, misztikusabb jelentésre tett szert ez a szó, azt a gyanút kelti, hogy 
a tőkések ránk, a többiekre rákényszerítik a , tőkés rendszert". Akárha azt mondanánk, 
hogy a fogorvosok ránk kényszerítik a fogászatot, azt a veszedelmes rendszert, amelyben 
az emberek nem érnek többet a fogsoruknál. 

Ahol a marxizmus a politikai elit hivatalos tanává vált, miként Magyarországon is, 
a nyelv is átalakult: nemcsak a politika nyelve változott meg, hanem a mindennapi valóság 
leírása is, amely az uralkodó Pártot fenyegetheti. Ezt George Orwell előrelátta, ahogyan 
Arthur Koestler is, és megvilágosító regényeik, az 1984 és a Sötétség délben tiltólistán sze- 
repeltek Magyarországon s az egész egykori kommunista világban. Az orwelli , újbeszél" 
pontosan megjósolta az uralkodó párt nyelvének elővarázsoló-ráolvasó trükkjeit. 1956-ban 
az ország katonai lerohanását , testvéri segítségnek" mondták, amely megvédte a , proletár 
forradalmat" a „reakciós erők” fondorlatos cselszövésétől. A kormányzó elit — nem elit, a 
proletariátus , élcsapata" — vezette a munkásokat azon az úton, amelyet a maguk tudásával 
nem találtak volna meg. Az ország a , nemzetközi szocializmus?" oldalán állt, szemben az 
amerikai „imperializmussal”, és az, amit az amerikaiak , szabadságnak" mondtak, nem volt 
egyéb, mint a , burzsoá ideológia" roppant kimérája. 

A magyar kommunista párt nagy guruja, Lukács György megmagyarázta: a Pártban 
„Ölt testet a proletariátusnak az öntudata és világtörténeti önbizalma” (Taktika és etbika, 
1919). Következésképpen a Párt mindenkor megszólalhatott a proletariátus nevében anél- 
kül, hogy valaha is megkérdezte volna a véleményét. A nagy hiba, mint Lukács György 
emlékeztette olvasóit, az , opportunizmus" volt, amely „a proletariátus osztálytudatát a 
proletárok tényleges pszichológiai tudatállapotával cseréli fel? (Történelem és osztálytudat, 
1971). Másként mondva a Párt, nem pedig a munkások mondják meg, hogy mit gondolnak 
a munkások; ha pedig nem értenének egyet, az csak azt mutatja, hogy áldozatai a , burzsoá 
ideológia” rájuk kényszerített „hamis tudatának". A következő lépés — a munkások átneve- 
lése az erre a célra kialakított táborokban — ebből értelemszerűen következett. 

"Tanulságos ma Lukácsot olvasni, amikor a nyugati egyetemek jól fizetett oktatói sem 
rajonganak már érte. Hiszen olyan elme volt ő, akit teljességgel magával ragadtak a varázs- 
igék. A Történelem és osztálytudat, az 1970-es évek, az egyetemem baloldalijainak bibliája 
teljes egészében arra megy ki, hogy rávegyen minket, másképpen írjuk le a dolgokat — ne 
az emberi párbeszéd természetes módján, hanem a forradalmi élcsapat irányzatos szótárát 
használva. A többségünk szemében a politikai élet abban áll, hogy az emberek elhatároznak 
magukban valamit a napi kérdéseket illetően, előadják érveiket, és megpróbálnak komp- 

romisszumos megoldásra jutni. Ám ezt gondolni annyi, mint a , burzsoá individualizmus" 
szerint látni a dolgokat. A politikai élet Lukács szemében nem volt más, mint vihar a fogal- 
mak égboltján, ahol a , revizionizmus", „reformizmus”, , idealizmus", , opportunizmus", 
, nihilizmus", „trockizmus” és miegymás kíméletlenül tombolt, és az emberek csak az 
őket uralni törekvő erők jelképei gyanánt jelentek meg, ha egyáltalán megjelentek. Azt írta 
Akritikai realizmus jelentősége ma című könyvében, hogy „a szocializmus a legádázabb és leg- 
hatékonyabb ellensége azoknak a hatalmaknak, amelyekkel a legjobb polgári írók mindig is 
harcban voltak. Heine korában a német sovinizmus volt ez az ellenség, később az agresszív 
és kultúraellenes imperializmus, később a fasizmus különböző válfajai, ma a hidegháborús 
ideológia, amely igazi háborút készít elő" (1985). A csaták a nyelvben kezdődnek, és Lukács 
számára abban is érnek véget. Akik azért mennek a halálba, mert valamely téves , izmus?" 
alapjára helyezkedtek, jobban tették volna, ha helyesebb nyelvet használnak, és kifejezik a 
proletariátus autentikus tudatát, amely — ne feledjük - nem azonos a „proletárok tényleges 
pszichológiai tudatállapotával". Nem: a Párt tanítja meg a nyelvet, mert csak ő tudja, mi a 
helyes beszéd a szavak háborújában. 

Annak idején az egyetememen a politikai véleményt a baloldali ortodoxiák summáz- 
ták, de megkérdőjelezni nem lehetett őket — nem azért, mert erős érvekre támaszkodva 
védekeztek az ellenérvekkel szemben, hanem mert egyáltalán nem védekeztek, és amit 
nem védelmeztek, azt megkérdőjelezni sem lehetett, akárcsak ma az iszlámot. A történelem 
oldalán lenni annyi volt, mint a baloldali nyelvet használni. Árnyalatnyi véleménykülönb- 
ségeket volt szabad megfogalmazni, de valóban csak árnyalatnyiakat. (Azon például szabad 
volt elmélkedni, hogy a hamis tudat vajon csak burzsoá jellemző-e, de ez legitimnek számí- 
tott, hiszen a bevett nyelvet használta: , hamis tudat", , burzsoá? stb.) Az e mindent felölelő 
nyelv börtönében való élet ébresztett rá arra, hogy ez az értelmiségi világ a fontos kérdé- 
seket a szőnyeg alá söpri. Ahogy Orwell az 1984-ben előre megmondta, az engedélyezett 
szókészletben nem voltak szavak a bírálat kifejezésére. A konzervatív álláspont kifejtéséhez 
szükséges szavakat különleges gonddal kiiktatták belőle, mint amilyen például a , hűség", 
, bizalom", , nemzet", , kötelesség", , szent", nem beszélve a jogi és erkölcsi érvelés olyan 
fogalmairól, mint a , felelősség", , kötelezettség", , gondatlanság" és , jogok" 

Ezért vállalkoztam 1982-ben arra a számomra hallatlanul érdekfeszítő kalandra, 
hogy az A Dictionary of Political Thougbt (,, A politikai gondolkodás szótára") című mun- 
kámban a baloldali nézeteket tisztelettel bemutassam, de ugyanilyen tisztelettel tárgyal- 
jam a némaságra ítélt eszméket is. Abban az időben gyakran fordultam meg a világ 
kelet-közép-európai fertályán, hogy első kézből tapasztalhassam meg, milyen az a po- 
litikai rend, amelyet a Lukács jóváhagyta , izmusok" kialakítottak. Es láttam, hogy a 
„proletariátus osztálytudata” nevében milyen gazdag szellemi életet fojtottak el, éspedig 
nemcsak az olyan filozófusok munkásságát, mint Kolnai Aurél, Hamvas Béla vagy Jan 
Patočka, hanem a művészetet, szépirodalmat és zenét, amely igyekezett visszatalálni az 
emberi természethez a hadrendbe állított szavak erkölcsi sivatagából. 

Aligha kétséges, hogy azt a fajta munkát, amelyre 1982-ben az angol politikai nyelvre 
összpontosítva vállalkoztam, magyarul is véghez kell vinni, magyarul talán még inkább, 
tekintettel a totalitárius mozgalmaknak és az intézményesített hazugságnak e térségbeli 

előtörténetére. Mint másutt Európában, a , gondolatirányítás" igyekezete ma is erős. Az 
Európai Egyesült Allamok létrehozására irányuló uniós törekvés éppen olyan roppant és 
átfogó, mint amilyen a kommunizmus régi projektuma volt, és hasonlóképpen velejár a 
nyelv rabul ejtése azért, hogy általa az egyet nem értőket kiszorítani vagy démonizálni 
lehessen. Hinni a nemzetben és a jogaiban e nézetrendszer szerint annyi, mint „nacio- 
nalistának” lenni, ami egyet jelent eszerint magával az , idegengyűlölettel?". Ahogyan a 
kommunizmus is demokráciát ígért a lenini , demokratikus centralizmus" formájában, 
amely felülről diktált döntéseket tett, az Unió is demokráciát ígér a „szubszidiaritásra” 
hivatkozva, amely szavazási lehetőséget hivatott biztosítani, de csak ha fönt megenge- 
dik. Teljes, összetett nyelv alakult ki a kritikai vizsgálódás félresöprésére, és amikor az 
egyszerű emberek eldöntik magukban, hogy ami sok, az sok, miként a britek tették 
nemrégiben, akkor vitathatatlan bizonyítékát adják ostobaságuknak, rasszizmusukról és 
idegengyűlöletükről nem is szólva. 

Különösen érdekes fejlemény az a világszerte elterjedt jelenség, hogy az , izmusok" 
és a „fóbiák” nyelvi alakzatával ellehetetlenítik mindenfajta ellenvélemény kifejtését. Az 
elsőt ismerjük, jól példázzák a Lukácsból vett fenti passzusok. Az ő korának „izmusai” 
azonban mára kiegészültek a , rasszizmussal", „szexizmussal”, , ageismmel" (életkoron 
alapuló megkülönböztetés"? és egyebekkel, amelyek mind olyan vétkeket jelentenek, 
amelyek kizárják az elkövetőt a társalgásból. Ha valakit rasszizmussal vádolnak, az már 
önmagában döntő bizonyíték arra, hogy ténylegesen vétkes is benne, és mindazt, amit 
mond, félre lehet söpörni. Ennél érdekesebbek a , fóbiák": a xenofóbia (amelyet a haza- 
szeretet bizonyít), a homofóbia (amelyet a melegházasság-ellenesség bizonyít), a transz- 
fóbia (amelyet az bizonyít, hogy valaki szerint vannak nemi különbségek) és persze az 
iszlámfóbia (amelyet az bizonyít, hogy amikor iszlamisták ölnek vétlen embereket, akkor 
az egyén szerint ennek lehet köze a vallásukhoz). A , fóbia" logikájának elemzése érdekes 
eredményekhez vezethet. E , gondolatbűnök" meghatározásába eleve bele van foglalva az, 
hogy akit megvádolnak velük, vétkes is bennük. Ha egy politikus a hazámban az iszlám- 
ról és annak kezeléséről beszél, azt kockáztatja meg, hogy rásütik a „iszlámfóbia” bélyegét. 
Holott mindannyian tudjuk, hogyha valaki tömeggyilkosságot követ el, és közben azt kia- 
bálja: „Allah akbar”, akkor a tettében valamiképpen közrejátszik a vallása. 

Kevésbe viharos vizekre evezve: meggyőződésem, hogy eljött az ideje annak, hogy 
a politikai nyelv Európa- és talán világszerte megújuljon, és így végre ismét a nekünk 
fontos dolgokról beszélhessünk a XIX. század halott elméleteinek és az elmúlt korszak 
tömeggyilkosai ostoba retorikájának béklyóitól mentesen. Demokráciában a vita, az 
egyeztetés és a kiegyezés számít, márpedig ez tiszta nyelvet és észszerű okfejtést fölté- 
telez. Ugy remélem, hogy a jelen enciklopédia — magyar kollégáim alkotása — megfelel 
ennek a követelménynek. 


Malmesbury, 2017. május 


Roger Scruton 


Ajánlás 


A magyar közéletben legalább harminc éve nyelvpolitikai küzdelem is zajlik. Tudjuk, 
hogy akinek elég ereje van ahhoz, hogy nevet adjon jelenségeknek, ügyeknek, dolgok- 
nak, problémáknak, az kedvezőbb helyzetbe kerül az azokat övező viták megvívásakor. 

A létező szocializmus XX. századi története a bizonyság: a rabul ejtett szavak sokáig 
köthetik béklyóba a gondolkodást, s vele a szabadságot. Kellemes elégtétel azonban, hogy 
az ideológia hosszú távon mindig elveszíti a csatát a valósággal szemben. 

1990 után hiányoztak azoknak a szavai, akik nem férhettek hozzá az irányított párt- 
állami nyilvánossághoz. A diktatúra örökösei továbbra is birtokolták a véleményvezéri 
pozíciót. A rendszerváltoztatásért folytatott küzdelem egyszersmind a szavak szabadsá- 
gáért folytatott küzdelem is. 

Az orwelli újbeszélt nem temette maga alá a leomló berlini fal, sőt meg kellett ta- 
pasztalnunk, hogy a globalizáció szolgálólányaként fellépő nemzetközi baloldal új szintre 
fejlesztette azt. A politikai korrektség sajátos, minden eddiginél agresszívabb nyelvpoliti- 
kai elnyomást hozott létre: a sajátjától eltérő gondolatok szavait kiszorította a közbeszéd- 
ből - vagy be sem engedte azokat a kommunikációs térbe. S ha a nyers erőfölény nem 
volt elegendő, erkölcsileg igyekeztek ellehetetleníteni az ilyen törekvéseket. 

Az európai nemzeti, polgári, keresztény tábor napjainkban is komolyan küzd azzal, 
hogy miként érvényesítse saját megnevezéseit. A gondolat ereje talán megvolna, de a köz- 
beszédben a liberális politikai korrektség nyelvén lehet beszélni, ahol az egyes problémákat 
tilalomfák veszik körül, s aki ezekbe ütközik, azt könnyen diszkvalifikálhatják, kizárhatják 
a párbeszédből. 

A stílus maga az ember — a szavak a politikában is árulkodnak. A szavak szabadságán 
lemérhető a gondolatok szabadsága és tisztasága, a valóság érzékelésére való képesség. 
A szavakon és a szavak használatán lemérhetjük, hogy egy, a demokratikus vitát vállaló, 
szabadon gondolkodó ember szól-e, vagy olyan, aki ideológiai skatulyákba igyekszik be- 
gyömöszölni a valóságot anélkül, hogy érdemben reflektálna arra. 

A szavak tétje a politikában különösen nagy: mélyen egyetértek Roger Scrutonnal ab- 
ban, hogy demokrácia nem létezhet vita és megegyezés nélkül, tehát nem létezhet szabad 
szavak nélkül sem. Európának ma megújulásra van szüksége — mindenekelőtt a politikai 
vitakultúrában. A munkát a szavakkal és a gondolatokkal kell kezdeni, hogy hozzáfér- 
hessünk ahhoz a gyorsan változó valósághoz, amely körülveszi mindennapjainkat. 

A jó hír az, hogy a szerzők most egy olyan intellektuális teljesítményt tesznek le az 
asztalra, amely a jobbközép, polgári, nemzeti, keresztény értékrendszer alapján fogalmaz- 
za meg a közéletben gyakran használatos tartalmakat. A rossz hír az, hogy ettől kezdve 
nem mentegethetjük szerény teljesítményünket azzal, hogy nincs ilyen, hiszen itt van. 

Az pedig egyszerre jó és rossz hír, hogy a munkának ezzel nincs vége, hiszen ez 
a kötet egyfajta pillanatfelvételként egy múló állapotot rögzít. Számos fogalmat az itt tár- 
gyaltak közül majd újra kell gondolnunk, pontosítanunk kell még ahhoz, hogy a gondolat 
ereje valóban érvényesülhessen a mindennapi kommunikációban is. 

Tisztelettel ajánlom a kötetet az olvasók figyelmébe. 


Budapest, 2017. szeptember 12. 


Orbán Viktor 

Ez az enciklopédia fordítási tervből ered. Pásztor Péter javasolta a Polgári Magyarország- 
ért Alapítványnak, hogy támogassa a hazánkban is ismert angol konzervatív gondolko- 
dó, Roger Scruton Dictionary of Political Thought („A politikai gondolkodás szótára”, 1982, 
1996, 2007) című munkájának magyar nyelvű megjelentetését, mert az értelmesebb köz- 
beszéd megkívánja, hogy alapvető politikai fogalmainkat ebből a szemszögből, azaz kon- 
zervatív-szabadelvű: a hagyomány és a liberális (parlamenti) demokrácia értékeit magáé- 
nak valló nézőpontból, tudományos alapossággal, mégis közérthetően meghatározzuk, és 
így e felfogást a közgondolkodás természetes részévé tegyük. Csakhogy bármilyen kiváló 
is Scruton könyve, számos fogalommagyarázata nem felel meg a magyar viszonyoknak. 
Mindjárt az első és legfontosabb fogalom, a nemzet Scrutonnál területi elven alapul, míg 
mi a közép-európai hagyományunknak és tapasztalatunknak megfelelően nem mondha- 
tunk le a nemzeteszme határokon átnyúló, kulturális vonatkozásairól. Ez a kérdés arra is 
rávilágított, hogy egy más miliőből származó szerző munkája értelemszerűen nélkülözi 
a magyar történelmi tapasztalattal való szembenézést, az arra való reflexiót, márpedig 
enélkül befolyásolni a magyar politikai közgondolkodást sem konzervatív-szabadelvű, 
sem más irányból nem lehet. 

Pásztor Péter ezzel párhuzamosan meghívott egy megbeszélésre néhány filozófust, 
jogászt, politológust és történészt, és ezen az összejövetelen egyetértés alakult ki abban, 
hogy mai világunkban nem más nyelven született lexikonok átültetésének, hanem önál- 
ló, saját forrásból merítő alkotásnak van tudományos és társadalmi értéke. Az elgondolást 
javaslattá érleltük, és végül az Alapítvány ezt a tervet karolta föl. Törekvésünket Sir 
Roger Scruton is megértette, és előszavával is támogatta a munkánkat. Az összegyűltek 
közül került ki az enciklopédia szerkesztőbizottságának a magja. Tagjai biztosították a 
különböző tudományterületeknek és ezen eszmei hagyomány eltérő irányultságainak az 
egyidejű képviseletét. 

A címszavak közé első körben a politikatudomány alapfogalmait válogattuk (, nem- 
zetállam", , demokrácia", , hatalommegosztás", , képviselet", , haza", , állampolgárság" 
stb.). Kidolgozásukban — konzervatív szemléletünkből is adódóan — nagy hangsúlyt he- 
lyeztünk a fogalmak eszmetörténeti alakulására. Nemcsak azért fontos ez, mert alapesz- 
méinknek régi hagyományuk van, s gyakran az ókori klasszikusokra, Platónra és Arisz- 
totelészre vagy a Bibliára mennek vissza, hanem azért is, mert a politikában gyakran 
fordul elő, hogy forradalmian új eszmék zászlaja alá sorakoznak föl tömegek, miközben 
kiderül, hogy azok nem mások, mint régi eszmék eredeti összefüggéseiktől megfosztva, 
hevenyészetten átszabva, s hogy kár volt értük felforgatni mindent, nem kímélni sem 
embert, sem anyagot. Ezért is vállalkoztunk hosszabb eszmei folyamatok átgondolására 
és ismertetésére nagyobb ívű cikkekben (például , keresztény államfelfogás", , klasszikus 

görög politikai hagyomány", , katolikus politikai-társadalmi tanítás a francia forradalom 
óta"). Az eszmetörténet hangsúlyozásából fakadt, hogy a politikai gondolkodás történe- 
tének meghatározó alakjait is bemutatjuk. 

Scruton szerint konzervatívnak lenni tömören annyi, mint ragaszkodni a beválthoz. 
Nekünk azonban bonyolultabb a feladatunk, mivel a történelmünkben utoljára a dualista 
berendezkedés volt az, amelyet valamennyire is beváltnak lehet mondani (ideszámítható 
a bethleni konszolidáció mint a korábbi rend helyreállítására való törekvés is), és a mi 
konzervativizmusunknak annak a kornak és elődjének, a magyar reformkornak a bevált 
szabadelvűségét kell mintegy megidéznie, ugyanakkor nem tekinthetünk el az azóta tör- 
téntektől sem. Ezt a sajátos helyzetet nevezte Lánczi András „konzervatív paradoxon”- 
nak. A mi nemzedékünknek azzal a ténnyel kell szembesülnie, hogy a totalitarizmusok 
(fasizmus, nemzetiszocializmus, kommunizmus) hagyománydúlása után értékalapon, 
filozófiai megfontolás nyomán kell kiválasztanunk azt, amin a konzervatív törekvés, a 
hagyomány szerves továbbépítése alapulhat. E válogatási kényszer miatt annak is szük- 
ségét láttuk, hogy eszméinket a viharos, traumatikus XIX-XX. század eseményeinek 
tükrében is megvizsgáljuk. Ezt annál is inkább fontosnak éreztük, mert múltunk meg- 
ítélése erőteljesen befolyásolja napi politikai vitáinkat, így születtek a szabadságharcaink- 
ról, a kiegyezésről, a Tanácsköztársaságról, a kommunizmusról, az antiszemitizmusról és 
a magyar vészkorszakról szóló történeti összefoglalásaink. 

Ha pedig eseményeket, történeti jelenségeket bemutatunk, a konzervatív-szabadel- 
vű gondolkodásmódot követő vagy megtestesítő jeles államférfiakról is készítenünk kell 
portrékat. Némi vonakodás és tanakodás után a politikai téboly egyes megszállottjainak 
is felvázoltuk az arcélét (Robespierre-nek, Leninnek, Mussolininak, Sztálinnak, Hit- 
lernek, illetve a hazai követőik közül például Imrédynek stb.). Kedvesebb munkának 
bizonyult az olyan jelességekről írni, akik hiányoznak a köztudatból (Vázsonyi Vilmos, 
Hegedűs Lóránt, Peyer Károly, Kéthly Anna, Bethlen György, Jakabffy Elemér stb.). 
Ugyancsak fontosnak éreztük, hogy a trianoni döntéssel elcsatolt területeket és jelentő- 
ségüket számba vegyük. Ha ezt megtettük, a környező országokról, az Osztrák Ma- 
gyar Monarchia utódállamairól is össze kellett foglalnunk a fontosabb ismereteket. Ez 
maga után vonta, hogy hasonlóképpen áttekintsük a számunkra fontos egyéb országok 
politikai valóságát. A távolabbi nagy országokról és térségekről (India, Kína, Afrika, 
Közel-Kelet és Latin-Amerika) pedig a növekvő befolyásuk s a távlatosabb kitekintés 
szükségessége miatt készítettük el vázlatos összefoglalóinkat. 

Igy terebélyesedett munkánk a kiinduló elgondolás 100-200 szócikkszámáról először 
400-ra, majd állapodott meg végül 670-nél. Elsősorban tehát a politikatudomány fo- 
galmait taglalja, de kitér a jog, a filozófia és a gazdaságtan idevágó kérdéseire, történelmi 
eseményekre és személyekre, valamint a vallási gondolkodás politikai vonatkozásaira is. 
"Tehát nem egyszerűen szótár (fogalmak rövid meghatározása), nem is lexikon (adott 
tematika fogalmainak rövid ismertetése), hanem enciklopédia, azaz adott tárgyterület 
egészének összefoglaló bemutatása. Munkánk a szerzők és a szerkesztők egymástól kis- 
mértékben eltérő nézetein túl nemcsak kaleidoszkópszerű sokféleséget kínál a számos 

cikkel, hanem a magasabb egység, a konzervatív-szabadelvű szemlélet nagyobb távlataira 
is rámutat. Ilyenképpen igyekszik felölelni politikai életünk valamennyi jelenségét — és 
ezért kapta az általánosító címet. Hasonló tartalmú és terjedelmű munka még nem 
jött létre magyar nyelven, reméljük, hogy elősegíti sokféleképpen tagolt közösségeink 
együttgondolkodását. 

Az egyes cikkek terjedelme is folyton nőtt, hiszen csaknem mindegyiknél úgy érez- 
tük, könyvnyi hosszúság sem lenne elegendő a tisztességes tárgyaláshoz. A rövidség miatt 
igyekeztünk kerülni az idézeteket. A műveket nem hivatkozásként, hanem további olvas- 
mányképpen adjuk meg, és ezért, illetve a rövidség kedvéért csak az első megjelenés, továb- 
bá fordítások esetén az első, valamint a ma bevett változat évszámát közöljük, gondolván 
arra, hogy ennek eszmetörténeti fontossága lehet, például Kant Orok béke (1795; m. 1918, 
1985) című írása az első világ-, majd a hidegháború végén vált különösen érdekessé magyar 
nyelvterületen. Ha egy mű nem jelent meg magyarul, zárójelben megadjuk a cím fordí- 
tását. Ha egy fordítás esetén csak a magyar megjelenés dátumát adjuk meg, az azt jelenti, 
hogy magyar válogatásról van szó, ilyen formában nem jelent meg a könyv az eredeti 
nyelven. Az utaló nyilak (—) jelzik, hogy az érintett cikkhez hasznos elolvasni a jel- 
zett cikkeket, illetve rámutatnak, hogy az adott fogalmat más elnevezés alatt tárgyaljuk 
(például a , hatalmi ágak elválasztását" a , hatalommegosztás" címszó alatt). A legtöbb 
cikk végén tehát további olvasmányokat, illetve szerzőkről szóló cikkek esetén további 
műveket ajánlunk (ha a törzsszövegben említünk művet, azt nem ismételjük meg a cikk 
után). A könyv végén felsoroljuk azokat a műveket, amelyeket egy politikailag tudatos, 
érett magyar polgárnak konzervatív-szabadelvű felfogásunk szerint érdemes ismernie. 
A lista természeténél fogva nem zárt, folytatható. Ugyanígy a 670 szócikk korántsem 
meríti ki mindazt, amit a politikáról mondani lehet. Tudatában is vagyunk számos hiá- 
nyosságunknak, amelyeket azonban nem az elkendőzés, hanem a befejezés sürgető igénye 
idézett elő. A következő kiadásokhoz örömmel és előre is köszönettel vesszük a kiegészí- 
téseket, újabb témajavaslatokat. 

A szócikkek csaknem harmadát a szerkesztőbizottság tagjai írták, a többi felkért szak- 
értők munkája, akik rokonszenveztek szándékainkkal. Minden egyes cikket először a 
közreműködők közül valaki szakmailag felülbírált (kényes esetben külső segítséghez is 
fordultunk), ezután főszerkesztőként Pásztor Péter igazított a szövegen, egyeztetett a 
szerzővel, majd beterjesztette a cikket a szerkesztőbizottság elé, hogy az érdemben vitas- 
sa meg a tartalmát, és döntsön, kell-e módosítani rajta vagy sem. A szerkesztőbizottság 
ugyan számos esetben kért módosítást, olykor komoly változtatást is, de a cikkeink tar- 
talmáért végső soron csakis a szerzőjük felel, azok az ő véleményüket tükrözik. Időnként 
elfogadtuk, hogy markáns álláspont jelenjék meg bennük azért, hogy viszonyítási pont 
legyen kortárs vitáinkban. 

Nemegyszer parázs vita folyt a szerkesztőbizottságon belül, illetve a szerkesztőbizott- 
ság és a szerzők között. Előfordult, hogy nem tudtunk megállapodni velük a módosítá- 
sokban, ezért néhány esetben a szerkesztőbizottság vállalta a szöveg végső megalkotá- 
sát. A lexikográfiai pontosság mellett igyekeztünk megőrizni a stílusok sokféleségét. Az 

írásban vagy szóban lefolytatott vitáink korántsem meglepő módon nem akadályozták 
a munka haladását. Sajnálatos módon több szerző nem tudta kivenni a részét vállalko- 
zásunkból, jóllehet szeretett volna együtt dolgozni a feladaton. Közülük hadd említsük 
John Lukacsot, a magyar konzervatív gondolkodás doyenjét, aki hajlott korára hivat- 
kozva mondott nemet kérésünkre. A munkában tanáccsal, véleményezéssel is többen 
részt vettek, a közreműködők listája valamennyiüket felsorolja; a szerzők neve mellett 
cikkjegyző monogramjuk szerepel. 

Köszönet illeti a Polgári Magyarországért Alapítvány Kuratóriumát, amely felkarolta 
a vállalkozást, és mindazokat, akik szerzőkként, lektorokként és tanácsadókként közre- 
működtek e munkában. A több mint nyolcvan szerzőnk munkájának a megszervezésé- 
ben az Alapítvány munkatársainak tartozunk hálával. Nagy segítséget jelentett Sóvári 
Péter ütemezéssel kapcsolatos tanácsadása. Külön köszönet illeti Szalai Zoltánt, aki a 
kiadó vezetőjeként az egész kéziratot végigolvasta, illetve Farkas Anikót, aki az Alapít- 
vány elnökének munkatársaként számos fontos szócikkünket megismerte. Eszrevételei- 
ket megfontoltuk, és szándékainknak megfelelően olykor figyelembe vettük. 

A kötetben érvényesülő szemlélet nem valamely politikai párt (Fidesz — Magyar Pol- 
gári Szövetség) álláspontja, habár szeretnénk vele befolyásolni azt — ahogyan máskülön- 
ben valahány olvasónkét. Enciklopédiánkat minden, politika iránt érdeklődő magyarul 
olvasónak szánjuk: középiskolai diákoknak, egyetemistáknak, a tanáraiknak, újságírók- 
nak, közalkalmazottaknak, lelkipásztoroknak és politikusoknak. Néha azt is elképzeltük, 
hogy egy család vagy baráti társaság tagjai, mielőtt végletesen összevesznek a politikán 
- ahogy azt annyiszor tapasztaljuk -, előveszik ezt a könyvet, megnézik, mit mondanak 
azok, akik megpróbálták módszeresen végiggondolni a vitás kérdéseket, és eljutnak va- 
lamilyen elviselhető egyet nem értésig vagy akár a közös gondolkodásig is. Kötetünk 
elkészítésének fontos tanulsága: nem engedhetjük meg magunknak, hogy ne folytassuk 
le vitáinkat. Ez szerves és elengedhetetlen része a politikai kultúrának. 


Szerkesztőbizottság 

Egedy Gergely (1953) történész, a Magyar Tudományos Akadémia doktora, egyete- 
mi tanár, Nemzeti Közszolgálati Egyetem. Kutatási területe: politikai eszmetörténet; 
az angolszász világ története. Fontosabb könyvei: Nagy-Britannia története (1998, 2011); 
Konzervativizmus az ezredfordulón (2001); Brit konzervatív gondolkodás és politika (2005); 
Konzervatív gondolkodás és politika az Egyesült Államokban (2014), Bevezetés a nemzetközi 
kapcsolatok elméletébe (2006, 2011, 2017). 


Filep Tamás Gusztáv (1961) művelődéstörténész, szerkesztő. MTA Társadalomtudomá- 
nyi Kutatóközpont Kisebbségkutató Intézet. Fő kutatási területe: a határon túli magyar 
kisebbségek története. Fő szerkesztései: Kemény Zsigmond: Eszmék és jámbor óbajtások: 
Válogatott publicisztikai írások (2014); Joó Tibor: Történetfilozófia és metafizika: Válogatott 
írások (2001); Tóth Lászlóval: A (cseh szlovákiai magyar művelődés története 1918-1998. I-IV 
(1998-2000). Fontosabb könyvei: Agorák kora: Tanulmányok, esszék, cikkek (2014); A buma- 
nista voksa: Írások a csebszlovákiai magyar kisebbség történetének köréből 1918-1945 (2007). 


Karácsony András (1957) egyetemi tanár, ELTE ÁJK Jog- és Társadalomelméleti 
Tanszék. Kutatási területe: társadalomelmélet, jogfilozófia. Fő könyvei: Bevezetés a tu- 
dásszociológiába (1995); Jogfilozó fia és társadalomelmélet (2000); A jogtudomány teológusa 
(2016). 


Király Miklós (1960) jogász, tanszékvezető egyetemi tanár, ELTE Állam- és Jogtudo- 
mányi Kar, Nemzetközi Magánjogi és Európai Gazdasági Jogi Tanszék. Kutatási terüle- 
te: EU-jog, nemzetközi gazdasági jog, nemzetközi magánjog. Fő könyvei: A diszkriminá- 
ció tilalma az Európai Bíróság joggyakorlatában (1998); Egység és sokféleség. Az Európai Unió 
jogának hatása a kultúrára (2007); Unity and Diversity: The Cultural Effects of tbe Law of the 
European Union (2011). 


Mezei Balázs (1960) a Pázmány Péter Katolikus Egyetem tanszék- és doktoriiskola-ve- 
zető professzora, a Magyar Tudományos Akadémia doktora, a Magyar Vallástudományi 
Társaság elnöke. Könyvei: Brentano: An Essay on tbe History of Philosophy (Brentano: esszé 
a filozófia történetéről", 1998); A lélek és a másik: Jan Patočka és a fenomenológia (1998); Val- 
lásbölcselet. A vallás valósága I-II. (2005); Mai vallásfilozó fia (2010); Religion and Revelation 
after Auschwitz („Vallás és kinyilatkoztatás Auschwitz után", 2013); Radical Revelation: 
A Philosophical Approach („Radikális kinyilatkoztatás: filozófiai megközelítés”, 2017). 


Pásztor Péter (1960) a kötet főszerkesztője; műfordító, szerkesztő. Egyebek közt John 
Donne, Dorothy Sayers, Marilynne Robinson, Leszek Kołakowski, Mircea Eliade, 
Roger Scruton, Northrop Frye és Jonathan Edwards műveit ültette át magyarra. 2014- 

ben jelent meg Bibó-fordításkötete The Art of Peacemaking („A békecsinálás művészete") 
címmel a Yale University Pressnél (USA). 


Pesti Sándor (1966) politológus, habilitált egyetemi docens, az ELTE ÁJK Politikatu- 
dományi Intézet igazgatója. Kutatási területe: magyar parlamentarizmus, magyar kor- 
mányzati rendszer, közpolitika. Fő könyvei: Az újkori magyar parlament (2002); Szakpoli- 
tikák a rendszerváltás utáni Magyarországon (2006); Állam és valóság (2008). 

Szerzők 

Ablaka Gergely AG 
Bakk Miklós KBM 
Bakos Gergely BIG 
Balázs Géza BG 
Balázs Zoltán BZ 
Balogh Judit BJ 
Bányai György BGy 
Bartha Ákos BÁ 
Békés Márton BM 
Bertényi Iván, ifj. BI 
Birkás Antal BA 
Botos Máté BoM 
Bottoni, Stefano SB 
Czeglédi Pál CzP 
Czibere Károly CzK 
Csejtei Dezső CsD 
Cservák Csaba CsCs 
Deák Hedvig DH 
Dippold Ádám DÁ 
Egedy Gergely EG 
Erdődy Gábor ERG 
Fejérdy Gergely FG 

Filep Tamás Gusztáv 
Földi András 

Koltay András 

Kovács István 
Köves Slomó 
Lánczi András 

Madarász Imre 


FTG 

Mák Ferenc 

Mándi Tibor 
Marchut Réka 

Metz Rudolf 

Mezei Balázs 

Mike Károly 
Miskolczy Ambrus 
Mráz Ágoston Sámuel 
Nagy Levente 
Németh Zsolt 

Novák Attila 

Orbán Balázs 
OSullivan, John 
Paczolay Péter 

Paksa Rudolf 

Pásztor Péter 

Pesti Sándor 
Péterfalvi Attila 
Pócza Kálmán 

Schanda Balázs 
Smith, Marion 

Soós Eszter Petronella 
Stomfai Márk 

RZs 

Sziklay Júlia SzJ 
Szilvay Gergely SzG 
Szörényi László SzL 
Szücs György SzGy 
Takács Dániel TD 
Takács Géza TG 
Techet Péter TP 
Torkos Matild TM 
Tóth István TI 

Törő Csaba TCs 
Varga Attila VA 
Véghseő Tamás VT 
Vincze Attila AV 

Borhi László 

Glück László 

Kisdi Barbara 


Losonczi Péter t 
Szathmáry Béla 
Szathmáry István 
"Tőkéczki László t 


Zalatnay István 


20 


abolicionizmus (l. abolitio megszüntetés’) A rab- 
szolgaság eltörlését követelő mozgalom a XVII- 
XIX. században. A rabszolgaság ősi intézményét a 
kereszténység elvben elutasította, és Nyugaton 
hozzájárult a megszüntetéséhez a XIII. század- 
ra, ám némely esetben, ha fenntartásokkal is, 
de tudomásul vette. Oroszországban fennma- 
radt a XVIII. századig. Az akár katolikus, akár 
protestáns gyarmatosító országok - jóllehet ott- 
hon tiltották - külhonban megengedték a rab- 
szolga-kereskedelmet és -tartást. Az intézmény 
bevettségére jellemző, hogy Hándel rabszolga- 
kereskedelmi részvényekkel egészítette ki nem 
túl jövedelmező zenei vállalkozásait, és a XVIII. 
század legnagyobb amerikai teológusa, Jonathan 
Edwards maga is tartott rabszolgákat, annak elle- 
nére, hogy a transzatlanti rabszolga-kereskedelmet 
elutasította, és úrvacsoravételre jogosultnak tekin- 
tette a feketéket. Csak az angol-amerikai társada- 
lom peremén lévő kvékereknek tűnt föl, hogy ha a 
feketék lélekben egyenlők, például úrvacsoraképe- 
sek — márpedig ezt teológiailag nemigen lehetett 
vitatni —, akkor politikailag sem lehet őket meg- 
különböztetni vagy adni-venni. Az angol missziói 
mozgalom egyik vezéralakja, Willian Wilbeforce 
küzdelme nyomán szüntette meg a Brit Biroda- 
lom a rabszolga-kereskedést (1807), majd -tartást 
(1833). Franciaország a forradalom alatt, 1794-ben 
szüntette meg, Napóleon alatt 1804-ben vissza- 
állította, majd 1848-ban ismét betiltotta. A neo- 
protestáns és felvilágosult körökből kikerülő 
amerikai abolicionisták a rabszolgaság azonnali és 
feltétlen felszámolásáért kampányoltak, szemben 
a fokozatosság mellett érvelő Abraham Lincoln- 
nal és a Republikánus Párttal. Harcos-radikális 
fellépésük nagyban hozzájárult a déli államok 
elszakadásához és a modern történelem egyik 
legnagyobb polgárháborújának kirobbanásához. 
Az alkotmány ezt követő, 1865-ös, 13. kiegészí- 
tése törölte el a rabszolgaságot az Egyesült Alla- 
mokban. 

Rabszolgaság ma is van, részben rejtett módon, 
részben emberkereskedelemnek nevezik. 2014- 
ben csaknem valamennyi főbb egyház és vallás 
vezetője együttesen elítélte. 


) 


Brogan, Hugh: Longman History of tbe United States of 
America („Az USA története”, 1985). 

Oldfield, John R.: Transatlantic Abolitionism in the Age 
of Revolution (,, Transzatlanti ~ a forradalmak korá- 
ban”, 2015). 

abortusz (l. aborior ’elvetél, idő előtt világra jön’) 
A terhesség hetedik hónap előtti megszakadása 
(abortus spontaneus) vagy megszakítása (abortus 
arteficialis, magzatelbajtás, angyalcsinálás, kaparás, 
kiiret). Az utóbbi több etikai kérdést vet föl, és 
alapjában véve két táborra oszthatóak az állás- 
pontok. Az „életpárti” (vagy konzervatív) meg- 
közelítés elítéli a művi ~t, a keresztény tanítással 
összhangban az életet sérthetetlennek ( emberi 
élet szentsége) és a fogantatás pillanatában meg- 
kezdettnek tekinti, és azt vallja, hogy minden 
orvosi beavatkozásnak az élet védelmét kell szol- 
gálnia. Ezt az álláspontot a leghatározottabban a 
római katolikus egyház képviseli: „Aki sikeresen 
magzatelhajtást végez, önmagától beálló kiközösí- 
tésbe esik”, mondja kia hatályos Egyházi Törvény- 
könyv 1398. kánonjában. Csak azt a beavatkozást 
tekinti megengedhetőnek, amely az anya egészsé- 
gét óvja, és nem közvetlenül a magzat halálát céloz- 
za (például olyan életmentő műtétet, amelynek so- 
rán fönnáll a magzat halálának kockázata). Ennek 
képviseletét elvárja a katolikus törvényalkotóktól. 
Vannak liberális, ateista, szigorúan életpárti ál- 
láspontot képviselők is. Ezzel szemben a „döntés- 
párti” (vagy általában liberális) felfogás az ember 
döntési szabadságát, az anya önrendelkezési jogát 
tartja elsőrendű fontosságúnak. Legismertebb kor- 
társ magyar képviselője Kis János (Az abortuszról: 
érvek és ellenérvek, 1992; Az állam semlegessége, 1997). 
A mérsékelt álláspont követői bizonyos feltételek 
megléte esetén (például ha az anya nemi erőszak 
áldozata vagy egészségügyi kockázatok esetén) 
tartják megengedhetőnek a terhességmegszakítást. 
A protestáns felekezetek egymástól egészen elté- 
rő, de inkább megengedőbb, mérsékelt álláspontot 
képviselnek, habár túlnyomórészt alapul veszik 
a méhmagzat ember voltát. 

A születésszabályozás ugyanakkor egyidős az 
emberiséggel, a negatív szabályozás egyik formá- 
ja a művi -. Az ókortól fogva azon fordult meg 
a megítélése, hogy mikortól van lelke a magzat- 
nak, azaz mikor következik be az animáció (l. "az 
elevenítő lélek befogadása"). S Arisztotelész sze- 
rint fiú esetén 40 napos, leány esetén 80 napos 
korától fogva birtokolja az isteni eredetű lelket (g. 
pneuma, l. anima). Jóllehet a kereszténység abban is 
különbözött az ókori görög-római világtól, hogy 
a magzatelhajtást kezdettől fogva bűnnek tekin- 
tette, —Szent Agoston, majd az Arisztotelészre 
hivatkozó —Aquinói Szent Tamás és nyomában 
a skolasztika a „késleltetett animáció” alapján 
állt, és így csak a lélekkel bíró magzat megölé- 
sét tekintette emberölésnek. Később, 1588-ban 
V. Sixtus Effraenatam kezdetű bullájában nyilvá- 
nított minden művi ~t emberölésnek. A XVII. 
századtól az egyebek közt lertullianusra visz- 
szamenő , közvetlen animáció" — a fogantatással 
egyidejű lelkesülés — vált uralkodóvá az egyház 
tanításában. 

A - korai világi jogi szabályozása ugyanakkor 
az animációt vagy megelevenedést (első meg- 
mozdulást) vette figyelembe. Az újkorban kez- 
dődik az ~ félreérthetetlen tiltása. Mária ‘Terézia 
Generale normativum in re sanitatisa (, Az egész- 
ség ügyének általános szabályzata”, 1770) egyér- 
telműen tiltja a művi ~t. A XIX. század elejére a 
tiltás általánossá vált a keresztény világban, ki- 
vételt az anya életét mentő beavatkozás képezett. 
A női önrendelkezés liberális és kommunista esz- 
méi hatására a XX. század elején indult meg a 
művi ~ legalizálása. A —Szovjet-Oroszországban 
1920-tól kérésre engedélyezték — bár 1936-ban 
Sztálin teljes tiltást vezetett be népesedési meg- 
fontolásokból. Az 1930-as években Lengyelor- 
szágban, Svédországban, Dániában nemi erőszak 
esetén engedélyezték. A Szovjetunióban 1955-ben 
ismét liberalizálták a művi ~t, és ennek hatására 
a többi szocialista országban, majd az 1967-es an- 
gol jogszabály nyomán szerte a nyugati világban, 
jóllehet jelentős eltérésekkel. 

Magyarországon 1878 (a Csemegi-kódex, a bün- 
tető törvénykönyv) és 1956 között a méhmagza- 
tát szándékosan elhajtó nőt, ha házasságon kívül 
esett teherbe, két év börtönbüntetéssel, ha férjes 
asszonyként, akkor három év börtönbüntetés- 
sel sújthatták, de 1945-ben felfüggesztették a 
rendelkezést a szovjet katonák erőszaktételének 
eseteire, ingyenes kórházi ellátást biztosítva az 
áldozatoknak. 1953. február elején lépett életbe 

a Ratkó Anna egészségügyi miniszterről neve- 
zett , Ratkó-törvény", amely alapján visszatértek 
a korábbi szigorúbb tiltáshoz, és gyermektelenségi 
adót vetettek ki. 1956 júniusától 1973-ig szabad - 
érvényesült, 1973—81 között igyekeztek korlátoz- 
ni (abortuszbizottságok), majd 1981-től megint 
liberalizálták. Ebben az időszakban a művi ~, mi- 
ként a Katolikus lexikon fogalmaz, „példa nélküli 
magyarirtást végzett. Osszesen 4.135.587 magza- 
ti életet öltek meg”. Ilyen számsorokat azonban 
egyebek közt az USA-ban 1973-ban legalizált ~ 
tekintetében is lehet olvasni. 

1991-ben az Alkotmánybíróság 64/1991. (XII. 
17.) AB-határozatában kimondta, hogy az Or- 
szággyűlésnek törvényben kell rendelkeznie a 
terhesség megszakításáról, és leszögezte: „az, 
hogy az abortusz tilalma és az indok nélkül meg- 
engedett abortusz alkotmányellenes szélsőségei 
között a törvény hol húz határt, milyen indi- 
kációkat kíván meg, a törvényhozó felelőssége 
és hatásköre". Igy született meg a magzati élet 
védelméről szóló 1992. évi LXXIX., 2000-ben 
és 2011-ben módosított törvény, amely növeli 
az állam szerepét a magzati élet megtartásában 
és a terhességmegszakításra irányuló eljárásban. 
Azt az általánosan elterjedt időbeli korlátozást al- 
kalmazza, hogy az anya a magzat 12 hetes (lásd 
animáció), 18 év alatti anya esetén 18 hetes ko- 
ráig dönthet szabad akaratából a terhesség meg- 
szakítása mellett. Emellett azt a szintén elterjedt 
indikációs korlátozást érvényesíti, mely szerint 
a művi - csak valamilyen meghatározott ok 
(nemi erőszak, az anya életének veszélyeztetése) 
fennállása esetén hajtható végre. Ez egybehang- 
zik az Alkotmánybíróság 48/1998 (XI.23.) AB- 
határozatával, amellyel szemben azonban Lábady 
"Tamás alkotmánybíró különvéleményt fogalma- 
zott meg a magzat védelmében. A magyar Alap- 
törvény időközben kimondta: ,a magzat életét 
a fogantatástól kezdve védelem illeti meg” (II.). 
A 2010 óta kormányzó, Fidesz vezette koalíció 
nem szándékozik az 1992 óta hatályos szabályo- 
záson változtatni. 

Ha a magzat ember, biológiai értelemben az 
emberi nem tagja, akkor a gondolkodás lehető- 
ségét magában hordozó személy, morális léte- 
ző is, akit a fogantatásától kezdve megilletik az 
emberi jogok, köztük az élethez való jog. Joggal 
mondják a magzati élet védelmét korunk egyik 
legsúlyosabb kérdésének, hiszen a szabályozása az 
élet misztériumához való viszonyunkat ülteti át 
a politikai és jogi gyakorlatba. 


Adams, John 


Deáky Zita és Krász Lilla: Minden dolgok kezdete: 
A születés kultúrtörténete Magyarországon (XV1-X.X. 
század ) (2005). 

Frivaldszky János: , Az emberi személy alkotmányos 
fogalma felé", Schanda Balázs és Varga Zs. András 
(szerk.): Látlelet közjogunk elmúlt évtizedéről (2010). 

Kamarás Ferenc: ,, Terhességmegszakítások Magyaror- 
szágon", Pongrácz Tiborné és Tóth István György 
(szerk.): Szerepváltozások: Jelentés a férfiak és a nők 
belyzetéről (1990). 

Kisdi Barbara (szerk.): Létkérdések a születés körül: tár- 
sadalomtudományi vizsgálatok a szülés és születés téma- 
körében (2015). 

Somorjai Ádám: „A keresztény ember és az abortusz", 
Korzenszky Richard és Somorjai Ádám: Magyar 
sorskérdések: Előadások a magyar kultúra és népesedés 
szempontjából (1989). 

Szabó A. Ferenc: Az abortuszkérdés és a magyar társada- 
lom századunkban. Önképünk az ezredfordulón (1999). 

abszolutizmus (l. absolutus "föltétlen"? Alkot- 
mányos korlátokat, főként a törvényhozás (rendi 
gyűlések) ellenőrzését mellőző királyi teljhata- 
lom. A XVI-XVII. század vallás- és polgárhábo- 
rúi közt fogalmazódott meg az igény, hogy a pol- 
gári békét a —szuverén király az általa vezérelt 
egységes, országos állami közigazgatás és állandó 
hadsereg révén tartsa fenn, az =államérdek alap- 
ján rendelje maga alá az egyházakat, számolja fel 
a területi elkülönülést, fékezze a kiváltságosokat, 
biztosítsa a gazdasági vérkeringést, azaz — mo- 
dernizációs igényeknek is tegyen eleget (felvilá- 
gosult ~). Igazolást a princeps legibus solutus est (az 
uralkodót nem köti a törvény’) római elvéből, a 
királyi hatalom isteni jogalapjának tanából me- 
rített, amely a középkorban a pápák világi fenn- 
hatóságával szemben a királyok hatalmát, most 
viszont a teljhatalmukat szorgalmazta, illetve az 
újabb keletű társadalmiszerződés-elméletekre is 
hivatkozott (—Grotius, — Hobbes). Ez a ha- 
talom azonban soha nem volt annyira abszolút, 
ahogyan a XIX. század végén keletkezett foga- 
lom és egyes elméletei sugallják. Az abszolút ural- 
kodóknak mégis komoly éthosza alakult ki. Am 
a teljhatalmat nehezen lehetett összeegyeztetni a 
—>keresztény államfelfogással, a társadalmiszer- 
ződés-elméletekből kiindulva pedig hamarosan 
megalkották a népfelség elvét. 


Bodin, Jean: Az államról (1576; m. 1987). 
Képes György (szerk.): Az abszolút monarchia (20119. 
HA 


Adams, John (1735-1826) Az Amerikai Egyesült 
Allamok politikai hagyományában az amerikai 
—>konzervativizmus szellemi atyjának tekintik. 
Egyáltalán nem alaptalanul, hiszen elsőként fog- 
lalta össze a konzervatív politika elveit. Ráadá- 
sul gyakorló politikus létére kiemelkedő elméleti 
munkákban fejtette ki a hazája számára ajánlott 
nézeteit. 

Az USA első alelnökeként (1789-1797) és máso- 
dik elnökeként (1797—1801) is beírta nevét a törté- 
nelembe. A függetlenségi mozgalomban kezdettől 
fogva aktív szerepet játszott; első jelentős, Gon- 
dolatok a kormányzásról című művében (1776; m. 
Lévai Csaba [szerk.]: Uj rend egy új világban, 1997, 
szemelvények) a , kiegyensúlyozott kormány- 
zat" eszméje mellett érvelt. A —puritanizmus- 
ban gyökerező gondolkodásmódjával elutasította 
a o felvilágosodás optimista emberképét, ezért 
abból indult ki, hogy aki államot akar alapítani, 
annak számolnia kell az emberi gyarlósággal. 

E szemlélet hatotta át azt a háromkötetes 
munkáját is, amelyet Londonban, hazája angliai 
követeként írt 1787—1788-ban Az Egyesült Allamok 
alkotmányainak védelme címmel (m. Kontler Lász- 
ló [szerk.]: Konzervativizmus, 1593—1872, 2000, 
szemelvények). A nagyszabású mű legfontosabb 
üzenete, amellyel az alkotmányozó gyűlés tevé- 
kenységét is befolyásolni kívánta, az volt, hogy 
a hatalmat csak a hatalom megosztása révén 
lehet korlátozni. Igazi konzervatívként egyetlen 
társadalmi csoport józan önmérsékletében sem 
bízott, ezért arra törekedett, hogy a hatalom ne 
összpontosulhasson egyetlen központban sem. 
Ha létezik egyetlen igazság — fejtette ki —, akkor 
az abban áll, hogy a szabadságot sohasem sikerült 
megőrizni a törvényhozó és a végrehajtó hatalom 
szétválasztása nélkül. 

A —>tömegben nem bízott, szilárdan hitte, hogy 
szervezett társadalom nem lehet meg —arisztok- 
rácia nélkül, ezen azonban nem a születési arisz- 
tokráciát értette, hanem a tekintéllyel rendelkező 
, természetes arisztokráciát". A , néppel? kapcso- 
latos fenntartásai még inkább megerősödtek azt 
követően, hogy az 1800-ban tartott elnökválasz- 
táson alulmaradt az „antiföderalisták”, vagyis a 
gyenge szövetségi kormányzat mellett fellépők 
jelöltjével, a francia felvilágosodás eszméiben bízó 
"Thomas Jeffersonnal szemben. Ezzel függ össze, 
hogy utolsó terjedelmesebb írásában (Ertekezés 
Daviláról, 1805; m. Kontler, szemelvények) még 
hangsúlyosabban fejti ki azon véleményét, hogy 
a jó kormányzatnak erős fékeket kell alkalmaznia 

Adenauer, Konrad 


a tömegek gyarló ambícióival szemben, sőt még a 
monarchia amerikai bevezetésének a lehetőségét 
is felvetette. 

Russell Kirk szerint ő volt „az igazi amerikai 
konzervativizmus alapítója". 


Egedy Gergely: , Az amerikai konzervativizmus gyö- 
kerei”, Magyar Szemle, 2008, 1—2. 

Ferling, John: John Adams. A Life („~ élete”, 1992, 
2010). 

Lévai Csaba: „Az amerikai és a francia forradalom 
között. Állandó és változó elemek John Adams po- 
litikai gondolkodásában az 1770-es évek végétől az 
1790-es évek elejéig”, Századvég, 2014, 1. 

Adenauer, Konrad (1876-1967) A Német 
Szövetségi Köztársaság (NSZK) első kancellár- 
ja (1949-1963). Orá hárult a történelmi feladat, 
hogy a német államot az 1945-ben elszenvedett 
megsemmisítő katonai vereség után romjaiból 
újraalkossa a szuperhatalmak (az —Amerikai 
Egyesült Allamok és a Szovjetunió) uralta világ- 
ban, az újkori történelemben mindaddig ismeret- 
len geopolitikai helyzetben. Az ő bel- és külpo- 
litikai döntései tették le azokat az alapköveket, 
amelyekre utóbb az egyesült —Németország 
épült. 

Hamar felismerte, hogy Németországnak 
a szovjet megszállás alatt álló része beláthatatlan 
időre elveszett, és a nyugati szövetségesek által 
megszállt rész is veszélyben forog. Németország 
politikai szabadságban való újraegyesítésére töre- 
kedett, de nem minden áron. A csonka nyugati 
országrész, a képviseleti demokráciájú NSZK a 
szétvert Harmadik Birodalom jogutódja volt. Ke- 
let-Németországot, a , keleti zónát" pedig szovjet 
gyarmatnak tekintette, és hosszú ideig vonako- 
dott elismerni. Ebben a helyzetben a gyors sikert, 
a katonai semlegesség által megbénított egyesü- 
lést elutasította. 

A céloknak ez a rangsora - legbenső meg- 
győződéséből fakadt. Ugyanebből származnak 
a politikájának a kompromisszumai, állítólagos 
ellentmondásai, valamint a kortársak félreértései 
is. Nemcsak az ellenzék, hanem a koalíciós part- 
nere és olykor a saját pártjához tartozók is azzal 
gyanúsították, hogy csupán látszólag törekszik 
a német egység visszaállítására. 

~ a katolikus és liberális Rajna-vidéki nagypol- 
gárságból származott, amely gyakori konfliktus- 
ban állt a protestáns Poroszországgal. A weimari 

köztársaság idején Köln polgármestere volt. 
A világ felé nyitott, interkonfesszionális ka- 
tolicizmusa inkább a vallás gyakorlati, polgári 
hagyományaira, mint az egyházi szervezetre 
támaszkodott. Ebből táplálkozott az a meggyő- 
ződése is, hogy a szovjet Ctotalitarizmus em- 
bertelensége a vallástalanságból, a —zsidó-ke- 
resztény értékek elvetéséből ered. Ugyanakkor 
világosan felismerte a kommunizmus imperia- 
lista jellegét is. A két felismerést markáns jel- 
mondatba tömörítette: , Azsia az Elba partján 
áll”. Meggyőződése volt, hogy Európa a szabad 
Németország nélkül nem képes feltartóztatni a 
kommunista veszélyt. A Szovjetunióval szem- 
beni engedékenység (appeasement) politikáját 
következetesen elvetette, és emiatt rásütötték 
a bélyeget: , hidegháborús uszító". 

A belpolitikában az --kor az ország újra- 
építésének és modernizálásának a szakasza. 
A Kereszténydemokrata Unió (CDU) új típusú 
politikai pártként, néppártként megszüntette a 
konzervatív erőknek a weimari időkből ismert 
felaprózódását. - döntő módon befolyásolta az 
alkotmány előírta állami intézmények gyakor- 
latba ültetését; a „kancellárdemokrácia” néven is- 
mert kormányzási stílusa hagyományt teremtett. 
A kormányzásához fűződik a —szociális piacgaz- 
dasági modell bevezetése. Reformjai (nyugdíjbiz- 
tosítás, szociális segély, családi pótlék stb.) máig 
meghatározzák a német szociálpolitikát. 

Külpolitikáját három pillér tartotta: a nyu- 
gati szövetség, az európai egységesülés és a 
Go Franciaországgal való megbékélés. Európának 
kizárólag a nyugati integráció biztosíthat politikai 
és katonai védelmet, és a szabad Németországot 
csak az amerikai védelem ernyője alatt sikerülhet 
újra felépíteni. Ezt a hitét a németek többsége osz- 
totta, de a nyugati integráció nem mindegyikük 
számára jelentette ugyanazt. Ezen a különbségen 
alapult a kor fő politikai ellentéte, sőt ellenséges- 
kedése. Kurt Schumacher, a német —szociál- 
demokrácia vezére, - fő politikai ellenfele mást 
értett a nyugati orientáción. O is ellensége volt a 
szovjet totalitarizmusnak, de az ő célja a demok- 
ratikus szocializmus volt. Ezért szerinte Német- 
ország nem fogadhatta el, hogy Európa az USA, 
a kapitalista világhatalom vezetése alatt álljon. 

A politikai célok különbsége az egyesült Euró- 
páról alkotott eszményképekre is kivetült. Az - 
szeme előtt lebegő Európának meg kellett őriznie 
a keresztény örökséget és a szabad szerződésen 
alapuló társadalmat. Schumacher szocialista Eu- 

rópát akart, szociáldemokrata vezetés alatt. 

A hidegháború legkeményebb időszakában 
Németország és az USA külpolitikai céljai nagy- 
jából azonosak voltak, és - ebben az időszakban 
érte el a legnagyobb politikai sikereit. A koreai 
háború 1950-től annyira igénybe vette az USA 
katonai erőforrásait, hogy Európában nem tu- 
dott olyan mértékű katonai jelenlétet biztosíta- 
ni, amelyre szovjet támadás esetén szükség lett 
volna. Az USA és Nagy-Britannia nyomást gya- 
korolt Európára, hogy járuljon hozzá a saját vé- 
delméhez. Ebből Németország nem vonhatta ki 
magát, és így napirendre került Németország új- 
rafelfegyverzése. Ez a második világháború utáni 
idők legnyugtalanítóbb fejleménye volt, mind az 
országban, mind külföldön, a vasfüggöny mind- 
két oldalán. - azonnal felismerte az esélyt, hogy 
Németország a katonai hozzájárulás fejében na- 
gyobb nyomatékkal kérhet ellenszolgáltatásokat. 
Az európai védelmi rendszerben való német 
részvételt feltételekhez kötötte: a megszállási ál- 
lapot megszűnik, az ország visszanyeri a szuvere- 
nitását, és honvédelmi és külügyminisztériumot 
hozhat létre. 

Franciaország a német újrafegyverkezés kocká- 
zatát csökkentendő javasolta az Európai Védelmi 
Közösség (EVK) létrehozását. Ezt később maga 
visszavonta, majd 1955-ben a német szuverenitást 
elismerő bonni szerződés (1952) hatályba lépésével 
Németország csatlakozott a NATO-hoz. Az 
EVK megakadályozása végett 1952-ben Sztálin 
jegyzékben azonnali újraegyesülést és szabad vá- 
lasztásokat kínált fel, azzal a feltétellel, hogy Né- 
metország nem írja alá a csatlakozási szerződést, 
és az újraegyesített ország szigorúan megőrzi a 
katonai semlegességét. - elutasította az ajánlatot. 
A kortárs legenda szerint ezzel hatalmas esélyt 
szalasztott el. A valóságban érett ítélőképességről 
és elvi szilárdságról, az ellenfelei pedig geopoli- 
tikai szűklátókörűségről tettek tanúságot. Egy- 
részt nagyon is jól tudta, hogy mit kell tartania 
a szovjet fennhatóság alatti , szabad" választások- 
ról. Másrészt felismerte, hogy Németország sem- 
leges volta meggyengítené és a szovjet terjeszkedés 
könnyű zsákmányává tenné a maradék Nyugat- 
Európát. 

A kezdődő enyhülés - számára főleg kudarco- 
kat hozott. 1956-tól kezdve nyugtalanítani kezd- 
te az amerikai külpolitika céljainak változása. 
A Szovjetunió nukleáris hatalommá válása csök- 
kentette az amerikai katonai garancia értékét is. - 
attól is tartott, hogy az USA a csapatai egy részét 


kivonja Európából. - következetes antikommu- 
nizmusa kezdett az enyhülési politikát zavaró té- 
nyezővé válni, és Eisenhower egyre kevésbé volt 
hajlandó a német egyesülést az enyhülési politika 
fölé helyezni. 

Az angolszász világtól eltávolodó —de Gaulle 
felértékelte Németországot mint a legfontosabb 
európai szövetségesét. - azonban továbbra is lé- 
nyegesnek tartotta, hogy az USA központi szere- 
pet vállaljon az európai egységesülésben, csak- 
hogy de Gaulle-lal is egyetértett abban, hogy az 
atlanti szövetség megújításra szorul. Mindketten 
arra törekedtek, hogy Európa illetékességi kö- 
reit kiterjesszék Amerikával szemben. Ebben a 
taktikában -nek mind Franciaországgal, mind 
az USA-val szemben bizonyos távolságot kellett 
tartania, hogy ne kényszerüljön a kettőjük kö- 
zötti választásra. 

Hruscsov Berlin-ultimátuma (1958) és a berlini 
fal építése (1961) idején -re hatalmas belpolitikai 
nyomás nehezedett. A politikai ellenfelek mindkét 
eseményt az ~i merev külpolitika eredményének 
tulajdonították. - a fal építésekor nem látogatott 
el Berlinbe, mert attól tartott, hogy ezzel kiélez- 
né a feszültséget. A közvélemény azonban ezt úgy 
értelmezte, hogy nem törődik a keleti zónában re- 
kedt honfitársakkal. Mind az ő személyes, mind a 
párt tekintélye csökkent, amit választási vesztesé- 
gek követtek. Amikor aztán de Gaulle követelte, 
hogy a NATO katonai integrációját vegyék ki az 
amerikai főparancsnokság kezéből, - munkatársai 
pánikszerűen reagáltak. Attól féltek, hogy - de 
Gaulle befolyása alatt föladja a nemzetek fölött álló 
Európa koncepcióját, és csatlakozik a francia he- 
gemóniát növelő „nemzetállamok Európájának” 
tervéhez. -t a saját pártja kényszerítette lemon- 
dásra. Egyik utolsó ténykedéseként még aláírta a 
német-francia barátsági szerződést, és 1963 októ- 
berében befejezte a politikai pályafutását. 


Morsey, Rudolf: Die Deutscblandpolitik Konrad Ade- 
nauers („~ Németország-politikája", 1994). 

Schwarz, Hans-Peter: Die Ara Adenauer: Gründerjabre 
der Republik 1949-I957 (Az ~-korszak: A köztár- 
saság alapító évei”, 1980; uő: Die Ara Adenauer: 
Epochenwechsel 1957-1963 (Az ~-korszak: korszakvál- 
tás", 1983). 

M. Szebeni Géza: Egy kereszténydemokrata új Németor- 
szágért, Konrad Adenauer (2010). 

HV 
adósság Hitelfelvétel esetén keletkező kötele- 
zettségvállalás: a —hitel felvevője, az adós kö- 

telezettséget vállal arra, hogy a jövőben a hitelt 
a szerződésben meghatározott módon —kama- 
tostul visszafizeti. E kötelezettségvállalása révén 
jelenbeli kiadásainak alternatív költségét, azaz 
máshonnan elvont forrásait a jövőben kell csak 
viselnie, és így a jelenben olyan beruházásokat 
valósíthat meg, amelyekre - nélkül nem volna 
lehetősége. Az - létrejötte és annak visszafizetése 
tehát egy olyan, időszakok közötti csere részének 
tekinthető, amely az adós és a hitelező vagyonát 
egyaránt növelheti. Ez magyarázza az adósságok 
legkülönbözőbb formáit létrehozó pénzügyi szek- 
tor jelentőségét és hatékonyságnövelő szerepét. 

Allam-ról akkor beszélünk, amikor az adós 
a kormányzat bármilyen szintjén elhelyezkedő 
szervezet. Az állam- és a magán- párhuzama 
azonban nem egyértelmű, és a XX. század má- 
sodik felében sok vitára adott okot. A Ökeynesi 
ortodoxia tagadta a hasonlóságukat, azt hangsú- 
lyozva, hogy mivel a (belső) állam-gal a politikai 
közösség , önmagának tartozik", a jelen generáció 
nem háríthatja az - terhét a jövő nemzedékekre. 
James Buchanan (alkotmányos közgazdaság- 
tan) ezzel szemben megmutatta, hogy helytálló 
párhuzamot vonni a magán- és az állam- közé, 
mert az állam- terheit nem a kormányzat hite- 
lezői, hanem a jövőbeli adófizetők viselik. A kor- 
mányzat hitelezői olyan cserében vesznek részt, 
amelyben jelenbeli jövedelemről mondanak le 
jövőbeli jövedelemért cserébe. Az állam- terhe 
szempontjából releváns csere azonban nem ez, 
hanem az, amelyben a jelenbeli adófizetők (sza- 
vazók) jutnak javakhoz, s ezért cserébe a jövő- 
beli adófizetők (szavazók) mondanak le javakról. 
Emiatt a külső és a belső állam- között sincs 
alapvető különbség a tehervállalás szempontjá- 
ból: akár külföldiek, akár belföldiek a hitelezők, 
az adósságot a jövőbeli adófizetők törlesztik. Az 
országkockázat szempontjából viszont lényegesen 
előnyösebb a belső -. 


Benczes István és Kutasi Gábor: Költségvetési pénzügyek: 
biány, államadósság és fenntarthatóság (2010). 

Buchanan, James: Public Principles of Public Debt („Az 
állam- közösségi elvei", 1958). 


CZE 


adózás Törvény szerint kötelező — pénzben 
vagy természetben nyújtott — hozzájárulás a 
kormányzat vagy közhatalommal bíró személy, 
testület bevételeihez. Az adószedés egyidős a po- 
litikai kormányzattal, annak minden civilizált 

korban alapja és szerves alkotóeleme, kényszerítő 
képességének alapvető megnyilvánulási formája. 
A kormányzat költségei a kollektív cselekvés ne- 
hézségei miatt nem fedezhetők teljesen önkéntes 
alapon, a szolgáltatásaiból fakadó hasznok pedig 
sokszor nem oszthatók. Ezért lehet indokolt a 
kormányzás haszonélvezőit erőszakkal és közvet- 
len ellenszolgáltatás nélkül hozzájárulásra — va- 
gyis -ra — kötelezni. A kényszerítés lehetősége 
ugyanakkor felveti a vele való visszaélés veszé- 
lyét, ezért a legitim adórendszernek mindig a ha- 
talomkorlátozás elvén kell nyugodnia. 

Ezt tükrözi az igazságos adó klasszikus koncep- 
ciója, amely szerint a kormányzatot csak annyi 
adó illeti meg, amennyi a közfeladatai ellátásához 
valóban szükséges. , Az igazságosság megszünte- 
tésével mivé válnak az országok, ha nem hatal- 
mas rablóbandákká?" ( Szent Agoston). Az adó- 
fizetők tulajdonának igazságos védelme indokolja 
továbbá az adóterhek arányos és méltányos elosz- 
tását, kiszámíthatóságát s a befizetés járulékos 
terheinek kordában tartását. A klasszikustól alap- 
vetően eltér az a modern baloldali képzet, amely 
az igazságosság kritériumát nem a kormányzat és 
az adófizető polgárok viszonyára vonatkoztatja, 
hanem az adók révén előálló jövedelemeloszlásra 
(tulajdonképpen annak egyenlőtlenségére). Ezért 
kifejezetten tagadhatja ( Marx), de korlátok 
között el is fogadhatja (Thomas Paine, —Rawls) 
a magántulajdon védelmének elvét. 

A közjó érdekében az adóztatásnak pruden- 
ciális megfontolásokat is követnie kell. A köz- 
gazdaságtan megfogalmazásában az adókkal járó 
jóléti veszteség minimalizálására kell törekedni, 
amelynek forrásai a beszedés és teljesítés költsé- 
gei, az adóelkerülést célzó és az ellene tett erő- 
feszítések, továbbá az értékteremtő (termelő és 
tranzakciós) tevékenységek elmaradása. 


Cullis, John és Philip Jones: Közpénziügyek és közösségi 
döntések (1998; m. 2003). 
Levi, Margaret: Of Rule and Revenue („Uralom és adó- 
bevétel”, 1988). 
MK 


Afrika A világ második legnagyobb és második 
legnépesebb földrésze, lakossága az utóbbi har- 
minc évben megkétszereződött, ma 1,17 milliárd, 
és 2050-re várhatóan ismét megkétszereződik. 
Eszak--t iszlám kultúrájánál fogva többnyire 
megkülönböztetik a nagyobb, déli szubszaharai 
vagy Fekete--tól, Nyugat-, Közép-, Kelet- és 

Dél-Afrikától. A földrész azonban társadalmilag 
jóval összetettebb: több mint kétezer etnikai kö- 
zösség él 54 államában. A —törzsi hovatartozás 
képezi az —azonosságtudat elsődleges alapját. 
A vallási hovatartozás ugyancsak sokszínű: észa- 
kon az iszlám, míg délen a számos keresztény fe- 
lekezet és ősi vallás a meghatározó. 

A XIX. század elején indult meg Fekete-- eu- 
rópai felfedezése, illetve a missziói mozgalom, 
amely a térítéssel, a Biblia helyi nyelvekre való 
lefordításával (írásbeliség megteremtése, fejlesz- 
tése) együtt megvetette az oktatási és az egész- 
ségügyi rendszer alapjait is. Utána a kereskedel- 
mi kiaknázás szükségessé tette a modern állami 
keretek kialakítását, így a gyarmatosítást. Ennek 
szabályait az 1884-1885-ös berlini konferencia 
határozta meg, biztosítva a kontinens voltakép- 
pen békés felosztását, az államhatárok (európai) 
tárgyalóasztal melletti megrajzolását. Az első vi- 
lágháborúig - minden területe gyarmattá vált, 
voltaképpen csak Marokkó, Libéria és az óke- 
resztény Etiópia (Abesszínia) nem. 

A gyarmatokként kialakult államok a második 
világháború vagy 1960 után függetlenné váltak, 
de örökölt határaikat (többé-kevésbé) érintetlenül 
meghagyták. Az új politikai elitek pedig azok ke- 
retein belül vállalkoztak a nemzet- és államépítés- 
re az európai mintákat átvéve-módosítva. Am az 
etnikai-törzsi konfliktusokkal, az emberi és egyéb 
erőforrások hiányával, illetve a kedvezőtlen nagy- 
hatalmi beavatkozásokkal küszködve törekvéseik 
nemegyszer kudarcba fulladtak, gyakran polgár- 
háborúkban (Nigéria, Kongó, Angola, Szudán, 
Líbia stb.), ,gyenge" vagy „bukott” államokban 
(Szomália) végződtek. A hidegháború vége óta 
azonban a polgárháborúk, puccsok száma szem- 
beszökően csökkent. 

A pánafrikanizmus éppen a sok etnikum és a 
nem etnikai határok problémáira is válaszul hoz- 
ta létre az Afrikai Egységszervezetet (1963), majd 
utódját, az Afrikai Uniót (2001), amely már a fö- 
deratív berendezkedés lehetőségét is fölvetette. 
A szervezet csekély erejét, befolyását jelzi azon- 
ban, hogy amikor megpróbált közvetíteni a líbiai 
polgárháborúban, a NATO-beavatkozás a törek- 
vését figyelmen kívül hagyta (2011), ahogyan 
más polgárháborús helyzetekben sem tud külső 
segítség nélkül fellépni. 

Az 1970-1980-as évek borúlátó jóslatai elle- 
nére több jel arra utal, hogy -nak talán sikerül 
megállítania, de legalábbis megfékeznie a gaz- 
dasági-társadalmi lemaradását. Az utóbbi évti- 


zed évi 590-os gazdasági növekedése ezt látszik 
alátámasztani. A népességrobbanás körülményei 
közt a szegénység, alultápláltság, írástudatlanság, 
népbetegségek visszaszorítása is éveken keresztül 
gyorsuló tendenciát mutatott. A jövedelmi kü- 
lönbségek is gyorsabban csökkennek, mint pél- 
dául Latin-Amerikában. A középosztályosodás 
társadalmi méretekben vált lehetőséggé. Ezeket 
az eredményeket mindenekelőtt a belpolitikai 
stabilizáció magyarázza. Az 1990-es években az 
afrikai államok jelentős részben a demokratizáló- 
dás útjára léptek, és az ezredfordulót követően a 
konszolidáció jeleit mutatják, ugyanakkor az in- 
tézményesítettség és a politikai kultúra hiányos- 
ságai miatt még mindig csak , félkész demokrá- 
ciáknak" számítanak. Az alapvető létfeltételek 
és a stabilitás biztosítása ráadásul több országban 
is komoly kihívást jelent. A földrész természeti 
gazdagsága és olcsó munkaereje miatt jelentősen 
felértékelődött a világ szemében (ún. , második 
versenyfutás Afrikáért") — ezáltal talán sikere- 
sebben kapcsolódhat be a világgazdaságba. 


African Economic Outlook (www.africaneconomic- 
outlook.org/en/). 

Africa toward Millennium Development Goals 
(„Millenniumi fejlesztési célok: 2015-ös afrikai elő- 
rehaladási jelentés”, www.uneca.org/publications/ 
mdg-report-20I5-assessing-progress-africa-toward- 
millennium-development-goals). 

Búr Gábor: A szubszabarai Afrika története (2011); uő: 
Afrika-történeti tanulmányok (2011). 

Meredith, Martin: The State of Africa: A History of 
Fifty Years of Independence („Afrika állapota: ötven 
év függetlenség története”, 2005). 

Thomson, Alex: An Introduction to African Politics 
(„Bevezetés az ~i politikába”, 2014, 2016). 

Ágoston, Szent (Aurelius Augustinus, 354—430) 
A politikai eszméit teológiai összefüggésben, a 
vágyakozás és a szeretet fogalmait felhasználva 
fejtette ki a De civitate Dei (m. Isten városáról, 
1859-1861, 1942, 2005-2009) című művében. 
Isten országát, a mennyei várost (civitas Det; 
civitas coelestis) és a földi várost, a sátán országát 
(civitas diaboli, civitas terrena) szeretetük tárgya 
különbözteti meg egymástól: a „két szeretet két 
várost hozott létre. Az Isten megvetéséig eljutó 
önszeretet a földit, az önmegvetésig eljutó isten- 
szeretet pedig a mennyeit” (uo.). Isten városát 
azok építik s alkotják, akik a keresztény szeretet 

Ágoston, Szent 


által vezérelve a Öközjót szeretik, s kiknek Isten 
az erőssége. Isten városa a helyes és , közösségi 
érdekű" szeretetre épül, amely , minden népből 
hívja polgárait”. A —rendet a helyes szeretet hoz- 
za létre, amely közösségi érdekű szeretetként azt 
jelenti, hogy az igazak városának polgárai a közjó 
felé törekszenek, amelynek szeretete a többi em- 
ber és önmagunk helyes szeretetét tartalmazza. 
Ez a béke és a valódi —igazságosság állapota, 
amelyben az emberek , megtisztult szeretetüket" 
az örök dolgok felé irányítva az , örök törvényen 
csüggenek", s így vannak annak közvetlenül alá- 
vetve. A mennyei város igaz szeretete indítja la- 
kóit arra, hogy az igazsághoz ragaszkodjanak, és 
igazságosan éljenek; miatta , fordulunk el a mu- 
landó dolgoktól, és úgy szeretjük az embereket, 
hogy hozzásegítsük őket az igaz élethez?" (uo.). 
A foldi várost pedig azok építik, akiket elemészt 
az öncélú, önző vágyakozás a mások feletti hata- 
lom után. Azok alkotják azt, akik a saját dicső- 
ségüket, a hatalmat s mások leigázását hajszolják; 
az Isten városát pedig azok, akik Istenben dicse- 
kednek és , egymás iránti szeretetben szolgálnak a 
feljebbvalók tanácsadásuk, az alattvalók meg enge- 
delmességük által" (uo.). A két város egyike sem 
azonosítható semmilyen földi állammal, de a földi 
lét, amelyben a két város összevegyül, a civitas 
terrenának természetes közege, Isten városának 
pedig zarándokútja. A két város lakói a történe- 
lemben soha nem válnak el egymástól: test szerint 
összekeverednek, a lélek szerint azonban vagy az 
egyik, vagy a másik városhoz tartoznak, és ezen 
alapul ítéletnapi végső szétválasztásuk. 

Az evilági földi államokban a két város (logi- 
kája) kibogozhatatlanul összekeveredve van jelen 
(civitas permixta). A földi államok egyike sem és 
az egyház sem azonosítható egy az egyben e vá- 
rosokkal. Noha ekképpen a történetileg kialakult 
államok egyike sem azonos a civitas terrenával, 
nélkülözhetetlen intézményeikben sok tekin- 
tetben magukon viselik az evilági bűnös embe- 
ri természet ismérveit, mintegy lenyomatát. Az 
evilági állam fontos feladata az „időleges tör- 
vény” általi kényszerítés, amely a bűnhöz kötődik. 
A javak elvesztésétől való félelem megfelelő mér- 
ték tartására készteti a törvény alá vetett embe- 
reket, ami szükséges is egy „efféle emberekből 
összetevődött állam összetartásához”. 

~ az igazságosság meglétét szükségesnek tekinti 
ahhoz, hogy egy államot valóban fogalmilag is 
annak nevezhessünk, s így az ne csak fosztogató 
„nagy rablóbandák” (magna latrocinia) gyülekeze- 

te legyen. Ez az igazságosságfelfogás tartalmában 
meghaladja a —ciceróit, mivel keresztény szellem 
szerinti értelmével telített: ti. az Isten és az em- 
berek iránti helyes szeretet rendjén alapul. Ahol 
nincs meg ez a „fajta igazságosság, ott termé- 
szetesen nincs meg a jogot illető közmegegyezés 
által és érdekközösség által egybekapcsolt emberi 
gyülekezet sem”. Ezen igazságosság gyakorlása 
fémjelzi Isten városát, s ahol ez megvan, ott lé- 
tezik a cicerói meghatározás szerinti társult em- 
beri közösség. Ahol pedig ez nincs jelen, ott — írja 
~ — nép sincs, „márpedig ahol nincs nép, ott »kö- 
zös ügye, —köztársaság, állam sincs”. Ezért egy 
későbbi megfogalmazásában már kihagyta az 
igazságosságot az állam meghatározásából, és he- 
lyette az állam (a nép) lényegét az egyetértésben 
szeretett dolgok egységében való társulásként adja 
meg: „a nép az eszes sokaság olyan gyülekezete, 
amelyet az általa szeretett dolgokban való egyet- 
értés közössége kapcsol össze” (uo.). E gyakorlati- 
politikai állammeghatározás az állami közösségbe 
összefogott nép idealitásban, illetve földi pers- 
pektivikus moralitásban meglehetősen visszafo- 
gott, tényszerű leírását adja, amelyhez a gondolati 
mintát ~ számára elsősorban a Római Birodalom 
szolgáltatta. A római köztársaság csak akkor ne- 
vezhető res publicának, ha a nép meghatározását 
megváltoztatjuk, ahogy ezt ő meg is tette. E meg- 
határozásában az összetartásra úgy utal, mint ami 
a szeretet minőségére, illetve tárgyának jóságára 
vagy rosszaságára tekintet nélkül értendő. A poli- 
tikai kérdésekben a szkeptikus realitáslátás nem áll 
távol ~ szemléletbeli beállítottságától. 

Az állam mint civitas az ember közösségi termé- 
szetéből ered, és ezért sajátlagos feladatokkal és ja- 
vakkal rendelkezik, amelyeket a békében mint az 
állam legfőbb javában lát összefoglalva. A „béke” 
~ megfogalmazásában a rend nyugalma, illetve 
rendezett egyetértés. E tökéletes elrendezettség a 
mennyei város jellemzője, ami egyben a tökéletes 
igazságosságot is jelenti, hiszen az örök törvény 
értelmében , az az igazságos, hogy minden töké- 
letesen elrendezett legyen” (uo.). A mennyei vá- 
ros is él zarándokútja során a földi békével, de azt 
a „mennyei békére irányozza be” (uo.). 


További művei: A keresztény tanításról (2000; A bol- 
dog életről / A szabad akaratról (1989); Vallomásai (m. 
1982, I995, 2015). 

Frenyó Zoltán: Szent Ágoston és az augusztinizmus 
(2018). J 

Trapé, Agostino: Szent Agoston (1976; m. 1987). 


akarat 


agrármozgalmak A modern korban a feudális 
maradványokra és/vagy a gazdasági-életmódbe- 
li átrendeződésre (—>ipar, modernizáció) adott, 
agrárszektorra fókuszáló  politikai-társadalmi 
reakciók. Társadalmi beágyazottságot, konkrét 
célokat és ideológiát illetően rendkívül különbö- 
ző ~at ismerünk. Az USA-ban az 1892-ben meg- 
alakult, főként a pénzügyi rendszer irányítóival, 
a kereskedőcégekkel és a vasúti vállalkozókkal 
szemben kritikus, egalitárius programot hirde- 
tő Néppártot (Peoples Party) kell kiemelni. Ez a 
populizmus a farmertársadalom önigazgatására 
építő, erős szövetségi kormányzattal kívánt fel- 
lépni a kisemberek, a farmerek és a munkások 
védelmében. De ide tartoznak a földosztásért 
fellépő kelet-európai parasztmozgalmak is, ame- 
lyek az orosz narodnyikok (népi) hatására terjed- 
tek el a XX. század elején a régióban. Ezek az 
első világháború után öntudatosabbá válva, egyre 
határozottabban azonosították a parasztságot az 
államhatalom vezetésére egyedül hivatott társa- 
dalmi csoportként, a paraszti életmódot pedig a 
leghitelesebb létformaként. Bár sokáig együtt ha- 
ladtak a szocializmussal, delejezően hatott rájuk a 
nacionalizmus is, sőt, esetenként nem átallottak 
koalícióra lépni a nemzeti liberálisokkal vagy 
éppen a (konzervatív) agráriusokkal sem. Ez 
utóbbiak az önkéntes szövetkezet eszméjét tűzve 
a zászlajukra, egyrészt a földbirtokosság politikai 
érdekei védelmében, másrészt a szabadversenyes 
kapitalizmusra adott konzervatív társadalom- és 
gazdaságkritika nevében léptek föl. 
Magyarországi viszonylatban ki kell emelni az 
aránytalan birtokmegoszlás és a magas munkanél- 
küliség következtében gyorsan terjedő, főképp a 
szegényparasztság körében hódító századfordulós 
~at. A tüntetők (például 1891: Orosháza, Békéscsa- 
ba, Battonya, 1894: Hódmezővásárhely) és a kive- 
zényelt karhatalom közti véres összecsapások több 
tucat halálos áldozatot követeltek. A földosztást 
ellenző, kommunisztikus irányzat a —szociál- 
demokráciához kötődött, míg a kisbirtokpártiak 
Várkonyi István vezetésével megalapították a 
Független Szocialista Pártot (1897). A kormány- 
zat az 1898. évi II. és az 1907. évi XLV. törvény- 
cikk segítségével próbálta pacifikálni a helyze- 
tet, ám a földkérdés megoldatlansága nemcsak 
a dualizmus korát, de a —Horthy-rendszert is 
végigkísérte ( népi mozgalom). A honi birtokos 
parasztság fő politikai szervezete hagyományo- 
san a Független Kisgazdapárt volt. Jelenleg az 


agrárium érdekképviselete szórtan található meg 

a politikai paletta pártjai közt (különböző értékek 

és érdekek mentén). 

és posztmodernizmus: az agrárius mítosz visszatéré- 
se”, 2000). 

Dimou, Augusta: Entangled Paths Towards Modernity: 
Contextualising Socialism and Nationalism in the 
Balkans („A modernitás egymást keresztező útjai: a 
szocializmus és a nacionalizmus összefüggése a Bal- 

akarat Köznapi értelemben mindenfajta cselek- 
véshez, célok kitűzéséhez és megvalósításához 
szükséges mentális erőforrás, az emberi moti- 
váció egyik alapvető tényezője. Politikaelméleti 
jelentőségét elsősorban azáltal nyeri, ha konkrét 
célokat rendelünk hozzá. —Platón az emberi lel- 
ket három részre osztotta. Mindhárom önálló ~i 
elemmel rendelkezik: az indulatos (thiimoeidesz) 
„teljes erejével mindig hatalomra, győzelemre 
és dicsőségre irányul” (Allam, c. Kr. e. 380; m. 
1904, 1984, 2014; 581a); a racionális, mérlegelő 
(logisztikon) az igazság megismerésére és az uralko- 
dásra vágyik; míg a vágyakozó (epithiimétikon) az 
alapvető fizikai szükségletekre. Ezek a minőségek 
egyben ideális államának osztályait is jelölik: az in- 
dulatos lélekrész az őröket; az ezt korlátozó racio- 
nális az uralkodó filozófusokat; a vágyakozó pedig 
az egyéb mesterségeket. Igazságos lélek és igazsá- 
gos állam az, ahol ez a hierarchia érvényesül. 

Az újkorban — Kant nyomán Schopenhaver ál- 
lította filozófiája középpontjába az (élet)-ot mint 
kielégíthetetlen vágyat, a mindig újabb célok felé 
vivő hajtóerőt. Mégis úgy vélte: „Igazi üdv, meg- 
váltás az élettől és a szenvedéstől nem gondolható 
az ~ teljes tagadása nélkül" (A világ mint akarat és 
képzet, 1818; m. 2002). Vele szemben Nietzsche a 
„hatalom akarásáról? (Wille zur Macht) beszélt. 
Az ~ e formája nem elismerésre irányul, hanem 
a másoktól való függés elkerülésére, autarkiára. 
A fogalom a lélek egészére vonatkozik, és me- 
rít Platón hármas tagolásából, de Nietzschénél 
a gondolkodás uralma mindössze értelmezési 

Alaptörvény 


monopóliumában rejlik. A ,hatalom akarása" 
sokoldalú koncepció, társadalmi-politikai és me- 
tafizikai jelentősége van. Nietzsche filozófiájából 
sokat merített — Weber politikaelmélete, amely- 
ben az - a kiemelkedő politikusok jellemző tu- 
lajdonsága, szemben a bürokratamentalitással és 
az értelmiségi „tehetetlenség akarásával" (Wile 
zur Obnmacht). Erős ~ nélkül ugyanis nem le- 
het helytállni a politikai harcokban és hatalmat 
szerezni; a hatalom pedig a további politikai cé- 
lok megvalósításának elengedhetetlen eszköze. 
Az ~ demokráciaelméleti jelentőségét Webernél 
az adja, hogy segít különbséget tenni politikai 
vezetők, hivatalnokok és átlagos állampolgárok 
között. Szintén Nietzschére ment vissza Michel 
Foucault a „tudás akarásáról" alkotott elképzelé- 
sével, a hatalom tudást, illetve tudásvágyat kiter- 
melő, alkotó természetére utalva. 


Figal, Günter: Nietzsche: Eine philosophische Einführung 
(„Nietzsche: Filozófiai bevezető", 1999). 

Körösényi András: Vezér és demokrácia. Politikaelméleti 
tanulmányok (2005). 

Palonen, Kari: Das Webersche Moment. Zur Kontingenz 
des Politischen („A »weberi pillanat«: a politika eset- 
legességéről", 1998). 

Sutyák Tibor: Michel Foucault gondolkodása (2007). 

Alaptörvény Magyarország 2012. január I. óta 
hatályos alkotmánya, amelyet 2o11. április 18-án 
fogadott el az Országgyűlés. Miként általános 
indoklása fogalmaz, ,az ország első egységes, 
demokratikus, írott alaptörvényeként illeszkedik 
a magyar történeti alkotmány ezeréves történe- 
tébe”. Noha minden parlamenti ciklusban volt 
rá törekvés, hazánk a régió posztkommunista 
országai közül utolsóként fogadott el új alkot- 
mányt. Az 1989-1990-es rendszerváltoztató fo- 
lyamat során alapvetően módosult a régi kom- 
munista alkotmány, és az azt követő években is 
számos változtatáson esett át. Igy az Alaptörvény 
elfogadása egy több mint két évtizedes alkotmá- 
nyozási folyamatot zárt le, tükrözve egyben az 
alkotmányozó hatalmat nyert kormánypártok 
értékrendjét. 

Orbán Viktor a kormányprogram 2010. má- 
jus 25-i bemutatásakor jelentette be, hogy a kor- 
mány új alkotmányt terjeszt a parlament elé. Jú- 
nius 10-én Boross Péter, Pálinkás József, Pozsgay 
Imre, Schöpflin György, Stumpf István, Szájer 
József részvételével megalakult az alkotmány kon- 

cepcióját kidolgozó bizottság, július 20-án pedig 
megkezdte tevékenységét az öt parlamenti frakció 
45 (köztük 15 ellenzéki) képviselőjének részvételé- 
vel és Salamon László elnökletével működő alkot- 
mány-előkészítő eseti bizottság. Az utóbbi testület 
felkérte véleményalkotásra az alkotmányban meg- 
határozott összes közjogi tisztségviselőt, a nemze- 
ti és etnikai kisebbségek országos szövetségeit, a 
helyi önkormányzatok országos érdekképviseleti 
szerveit, az MTA Jogtudományi Intézetét, a ma- 
gyarországi egyetemek alkotmányjogi tanszékeit, 
illetve a pártok által egyenként megjelölt öt társa- 
dalmi szervezetet. 

Az eseti bizottság hét munkacsoportja — a be- 
érkezett véleményeket figyelembe véve — 2010. 
október 20-ig készítette el a részkoncepciókat, az 
összegző munkacsoport november 30-ra alakítot- 
ta ki az alkotmánykoncepció szövegét, amelyet 
az eseti bizottság december 14-én tárgyalt meg és 
fogadott el. Időközben azonban az MSZP és az 
—>LMP a sorozatos, szerintük aktuálpolitikai cé- 
lokat szolgáló alkotmánymódosításokra hivatkoz- 
va október végén kivonult a testület munkájából 
(különösen az ÖS Alkotmánybíróság jogkörének 
korlátozását sérelmezték), a Jobbik pedig egy 
hónapra rá távozott, mondván, hogy javaslataik- 
nak csak elenyésző kisebbségét veszi figyelembe 
a kormánypárti többségű bizottság. Az MSZP és 
az LMP ezzel végleg ki is szállt az alkotmányo- 
zásból, a Jobbik azonban később a plenáris vitába 
visszatért, előre jelezte azonban, hogy nem fogja 
megszavazni az új alkotmányt. 

A koncepciót 2011. február 15. és 22. között 
tárgyalta a parlament, előtte azonban a — Fidesz 
február eleji, siófoki frakcióülése , iránykijelölő 
vitaanyaggá" minősítette vissza azt, azzal a cél- 
lal, hogy az ellenzéki pártok visszatérjenek az al- 
kotmányozásba. Egyúttal új tervezet készítésével 
bízták meg a Gulyás Gergely, Salamon László és 
Szájer József alkotta szövegező bizottságot. Végül 
március 9-én hozták nyilvánosságra a normaszö- 
veget, amelyet az országgyűlés március 22-én 
kezdett el tárgyalni, és április 18-án fogadott el, 
kizárólag kormánypárti szavazatokkal. 

Az ~ 5 fő részből áll: 1) a preambulum, a „Nem- 
zeti hitvallás" (ilyen a régi Alkotmányban nem 
volt); 2) az „Alapvetés”; 3) az alapjogokat rögzítő 
„Szabadság és felelősség”; 4) a közhatalmi szer- 
vek jogköreit, működését és egymáshoz való 
viszonyát szabályozó ,Az állam"; valamint 5) 
„A különleges jogrend”. A fő részeket záró és ve- 
gyes rendelkezések követik. 


áldozat 


Az alapjogi rész megalkotásánál az alkotmá- 
nyozók egyaránt figyelembe vették az Európai 
Unió Alapjogi Chartáját és a húszéves hazai al- 
kotmánybírósági gyakorlatot. A régi alkotmány- 
hoz képest újdonság, hogy a jogok mellé kötele- 
zettségeket is rendel, és az egyéni jogok mellett 
megemlíti a közösségi jogokat is. 

A magyar közjogi berendezkedés lényege, a —par- 
lamentáris kormányforma és a kancellári típusú 
kormányzás az új -ben is változatlan maradt. Uj 
elemként került viszont az állami szervekről szóló 
részbe a közpénzügyi fejezet, a gazdasági alkot- 
mányosság szabályozása, amely az államadósság 
észszerű keretek között tartását, valamint a köz- 
pénzekkel való felelős és átlátható gazdálkodás 
követelményét rögzíti. 

Az —Európa Tanács tekintélyes jogtudósokból 
álló szakértői testülete, a Velencei Bizottság 2o11 
júniusában kiadott jelentésében megállapította, 
hogy az - a hatalmi ágak szétválasztásának, az 
alapvető —jogok védelmének és a —>jogállamiság- 
nak az elvére épül. Udvözölte a törekvést, hogy 
a magyar alkotmányos rendet összhangba hozzák 
a közös európai demokratikus értékekkel. Ugyan- 
akkor több kritikus megállapítást is tett. Igy bí- 
rálta a megalkotása során az átláthatóság hiányát, 
a szűk időkeretet, illetve az ellenzékkel, valamint 
a civil szervezetek, a tudomány és a média kép- 
viselőivel folytatott párbeszéd hiányosságait. Tar- 
talmilag azt kifogásolta, hogy az - túl sok, a kép- 
viselők kétharmados többségével elfogadandó, ún. 
sarkalatos törvény megalkotását írja elő (egyébként 
ezek száma a korábbi 28-ról 26-ra csökkent); félre- 
érthetően hivatkozik a preambulumban a , törté- 
neti alkotmányra"; szűkíti az Alkotmánybíróság 
jogköreit; túl általános megfogalmazásokat használ 
a bíróságokról szóló részben, nem deklarálja egy- 
értelműen az igazságszolgáltatás függetlenségét; a 
bírák szolgálati jogviszonyát az általános öregségi 
nyugdíjkorhatárhoz köti (a Velencei Bizottság 
magyar határozatai). 

Szokatlan módon az Országgyűlés 20II. de- 
cember 30-án külön jogszabályt fogadott el ,, Ma- 
gyarország Alaptörvényének átmeneti rendelke- 
zései" címmel, és ebben azt is rögzítette, hogy az 
az - részét képezi. Ennek ellenére az Alkotmány- 
bíróság egy évvel később közjogi érvénytelenség- 
re hivatkozva megsemmisítette a benne szereplő 
rendelkezések mintegy kétharmadát, mondván, 
hogy azok valójában nem átmeneti, hanem hosz- 
szú távra szóló, állandó jellegű rendelkezések. 


Erre a sorsra jutott a jogszabály nagy jelentősé- 
gű, „A kommunista diktatúrából a demokráciába 
való átmenetről" című része is (amely utóbb az 
Alaptörvény részévé vált). 

2018. július 1-ig az -t összesen hét alkalommal 
módosították. Ezek közül a legnagyobb visszhan- 
got, legtöbb külföldi és hazai kritikát a 2013. már- 
cius 11-én elfogadott — 22 cikkből álló — negyedik 
módosítás váltotta ki, elsősorban azért, mert a 
változtatások nagyobbik része az Alkotmánybí- 
róság által korábban alkotmányellenesnek ítélt 
törvényi szakaszoknak az -be történő beemelését 
tartalmazta (beleértve az átmeneti rendelkezések 
nagy részét is). 


Ablonczy Bálint: Az Alkotmány nyomában (20199. 

Jakab András: Az új alaptörvény keletkezése és gyakorlati 
következményei (2011). 

Kukorelli István: Magyarországot saját alkotmánya nél- 
kül kormányozni nem lehet. A közjogász almanachja 
(2014). 

Molnár Benedek, Németh Márton és Tóth Péter 
(szerk.): Mérlegen az Alaptörvény. Interjúkötet hazánk 
új alkotmányáról (2013). 


ES 


áldozat (l. sacrificium, a sacer "szent? és a facio "ten- 
ny szavakból) Az istentisztelet legnagyobb cselek- 
ménye, valamely tárgy vagy tett Istennek ajánlása. 
Abban gyökerezik, hogy az ember önmagára esz- 
mélve fölismeri végességét, függését, bűnösségét 
s ezzel együtt transzcendens igényeit, sőt azt is, 
hogy az istenség hívja, megszólítja, felelősségre 
vonja. Ugyanakkor tudja, hogy az istenséggel való 
kapcsolatát, párbeszédét csak szent cselekedetekkel 
juttathatja kifejezésre. Az ajándékot meghatározott 
szertartás viszi át a profánból a szent világába. Az 
- már ott van a legősibb kultuszokban, amelyek 
anyagi javak, értékek fölajánlásával keresték a kap- 
csolatot a láthatatlan felsőbb hatalommal. Több- 
nyire külső körülményekhez, szent időhöz, hely- 
hez, oltárhoz kötődik, s bemutatása bizonyos sze- 
mélyeknek van fönntartva: a család vagy a törzs 
fejének, királynak vagy papnak. Az - mintha 
automatikusan befolyásolná az istenséget (do ut des 
"adok, hogy adj), de amely vallás személyes isten- 
fogalommal bír, az az -ban az ajándék elfogadását 
várja Istentől. Ez lehet hála a földi javakért vagy a 
bajból való szabadulásért, de lehet kérés is, hogy az 
istenség segítse vállalkozását. 

Az Oszövetségben az - értelmét és hatását 
a szigorú egyistenhit határozta meg: nincs más 

Isten, csak Jahve, ~ot csak neki szabad bemutat- 
ni. O egészen ura az embernek, ezért az ember 
az ~tal nem befolyásolja őt, hanem csak kifejezi 
hódolatát, imádását, kérését. A papi törvényho- 
zás külön beszél a jóvátételi és az engesztelő -ról 
(Lev 5,6-8), amelyeket azzal a szándékkal mu- 
tattak be, hogy helyreállítsák a megsértett ren- 
det, és engeszteljék Isten haragját (25ám 24,15; 
Jób 42,7). Az Ujszövetségben Jézus kereszt-a 
minden más, régi -ot hatályon kívül helyez, 
mert megjelent benne a várt teljesség: az Atya 
a Fiát adta ~ul mindnyájunkért (Róm 8,32). 
A keresztény üdvösség, a megváltás lényege: Jé- 
zus a saját vérével engesztelte ki bűneinket (Zsid 
9,22-26), ~i bárány, aki elveszi a világ bűneit (Jn 
1,29-36; IPt 1,19). 

René Girard XX. századi vallásantropológus, 
filozófus szerint az emberi társadalmak történe- 
tében a bűnbakot — a korai időkben embert — tet- 
ték ~tá, amivel a közösség belső feszültségeit tud- 
ták feloldani. A legmodernebb kutatások szerint 
a korai ember~ok elősegítették a társadalmi 
hierarchiák kialakulását. Aldozni mindenekelőtt 
bűnbakot áldoztak, hogy a közösség és az isten- 
ség közötti megromlott viszony helyreállhasson. 
Ezért az ~oknak vagy a bűnbakoknak semmilyen 
részvét nem jutott. Girard szerint a keresztény- 
ség újdonsága az volt, hogy az ~ ártatlanságát val- 
lotta. Emiatt mára az ~ — miközben megőrizte 
kiengesztelő szerepét — maga is értékessé vált. 
A modern kultúra elsősorban abban különbözik 
a korábbiaktól, hogy odafigyel az -ra, rangot ad 
neki, és egyre inkább képes az egész közösséget 
és folyamatait az - szempontjából megérteni. 

A XX. századi teológiai, filozófiai gondolko- 
dás ennek megfelelően újraértelmezte a krisz- 
tusi megváltásról szóló tanítást. Mind Jürgen 
Moltmann, mind Girard elmélete az - szem- 
pontjából értelmezte azt. A korábbi „helyettes ~” 
(ti. Krisztus helyettünk áldozta föl magát) gon- 
dolatával szemben Moltmann a Krisztus kereszt- 
jét inkább a világgal való együtt szenvedésként, 
az ~okkal való feltétel nélküli azonosulásnak 
tekintette. Az ember -, akivel együtt szenved 
Krisztus. Ez a gondolkodás a XX-XXI. századra 
az ~okkal szembeni megkülönböztetett figyelmet 
eredményezett. A modern -felfogás már jórészt 
elvált a vallási gyökerektől, és a társadalom egyik 
megkérdőjelezhetetlen alapértékévé vált. 


Girard, René: Mi rejtve volt a világ teremtésétől fogva 
(1978; m. 2015). 

Kerényi, Karl (Károly): Prometheus: Die menschliche 
Existenz in griechischer Deutung („Prometheus: az 
emberi létezés görög értelmezése”, 1959; a. Prome- 
theus: Archetypal Image of Human Existence, 1963). 

alkotmány A funkciója alapján négyféleképpen 
határozható meg: 1) mint hatalomkonstituáló és 
-korlátozó dokumentum; 2) mint a sikeres társa- 
dalmi koordináció eszköze; 3) mint a társadalom 
értékeinek deklarációja; illetve 4) mint a politi- 
kai-hatalmi harcok tükre. Ezeken túlmenően 
megkülönböztethető 5) háromféle alkotmányos 
modell, illetve 6) a többszintű -osság is. 

1) Az - mint a batalom konstituálója és korlátozó- 
ja: A jog- és politikatudomány klasszikus, intéz- 
ményorientált megfogalmazása szerint a modern 
~ok a politikai közösség olyan alapvető írásos 
eszközei, amelyek jogi formát öltve létrehozzák 
(konstituálják) a politikai közösség életének ko- 
ordinálásához szükséges hatalmat, és egyben 
az egyén jogait védve korlátozzák is azt. A min- 
dennapi életet szabályozó egyszerű jogszabályok 
nem állhatnak ellentétben a politikai közösség 
alapvető szabályait magába foglaló ~nyal. Ezeket 
a jogszabályi hierarchia legfelsőbb szintjén elhe- 
lyezkedő , játékszabályokat" manapság általában 
a demokrácia alapjául szolgáló egyszerű többségi 
—döntéshozatali mechanizmustól eltérő, soksze- 
replős és bonyolult eljárások révén fogadják el, 
módosításuk is csak valamilyen összetettebb eljá- 
rás révén valósulhat meg. Ez biztosítja az -ok és 
ezzel a politikai rendszer stabilitását és kiszámít- 
hatóságát. Az -ok ebben az értelemben a politikai 
közösség kiszámítható életét biztosító normákat 
(elvárásokat) tartalmazzák. 

E klasszikus intézményorientált meghatározás 
azonban nem vet számot egyrészről azzal, hogy 
nem minden modern -t foglaltak egyetlen do- 
kumentumba (lásd az Egyesült Királyság vagy 
Izrael íratlan ~át), másrészről pedig azzal, hogy a 
modern —>állam XVI. századi kialakulása előtt is 
léteztek -ok — igaz, az ókorban és a középkorban 
inkább íratlan jogszokások, esetleg néhány alap- 
vető —törvény szabályozta a politikai közösség 
koordinálásáért felelős hatalom működését. Rá- 
adásul a klasszikus intézményorientált megkö- 
zelítésmód a dokumentumokra koncentrálva az 
- fogalmának éppen azt az aspektusát hagyja fi- 
gyelmen kívül, amely a holt betűket élővé teszi. 

2) Az ~ mint a társadalmi koordináció eszköze: Az 
~ok ugyanis egyrészről valóban olyan dokumen- 

tumok, amelyek elvárásokat (normákat) fogal- 
maznak meg, másrészről viszont a politikai kö- 
zösség tagjai társadalmi gyakorlatokat alakítanak 
ki az -okhoz (vagy ~os szokáshoz) kapcsolódó- 
an. Az - leíró fogalma ezért két részből áll: egy- 
részt az adott írott dokumentumban (vagy akár 
íratlan szokásokban) foglalt, a politikai közös- 
ség tagjaival szemben megfogalmazott elvárások 
halmazából, amelyek a társadalmi rend bizonyos 
képzetét fogalmazzák meg; másrészt azokból a 
társadalmi gyakorlatokból, amelyek révén ezek 
a normák megvalósulnak, vagyis érvényesül- 
nek. Az - ezért valójában a társadalmi rendről 
szóló olyan elképzelések halmazával azonosítha- 
tó, amely a politikai közösség tagjaival szemben 
igényt támaszt saját érvényesülésére, miközben 
ezen érvényesülési igény megvalósulása az adott 
közösségben kialakuló társadalmi gyakorlatoktól 
függ. Az -ok által elvárt normatív igények ép- 
pen ezért sohasem választhatók el attól az adott 
politikai közösségtől, amellyel szemben megfo- 
galmazzák az igényt. Ha az -ban megfogalma- 
zott vagy ahhoz társított (annak tulajdonított) 
igényeknek megfelelően cselekszenek a politikai 
közösség tagjai, akkor beszélhetünk olyan -ról, 
amely a társadalom tagjait valóban koordinálja. 
A sikeres koordináció alapjául azonban nem a já- 
tékszabályok explicit elfogadása szolgál, hanem 
azok hallgatólagos tudomásul vétele. 

3) Az - mint a társadalmi értékek deklarálója: 
A politikai cselekvés koordinálásán túl az ~ok kife- 
jezhetik a politikai közösség értékeit, illetve meg- 
fogalmazhatják a jövőben megvalósítandó céljait 
is. E deklaratív fankciók nem feltétlenül jelennek 
meg minden -ban, ha pedig megjelennek, akkor 
nagyon sokféle formát ölthetnek. A nemzeti iden- 
titás megfogalmazására és/vagy alakítására általá- 
ban az -ok preambulumai szolgálnak, de a poli- 
tikai közösség legfontosabb szimbólumait vagy a 
legalapvetőbb demokratikus és jogállami értékeket 
már az ~ok főszövege deklarálja. Az -okat ebből 
a megközelítésmódból vizsgálva az a kérdés me- 
rül fel, hogy miért éppen azokat az értékeket és 
célokat deklarálja valamely -, amelyeket a doku- 
mentumban megfogalmaztak. 

4) Az ~ mint a nyers hatalmi viszonyok tükre: Az 
~okra azonban nemcsak mint a társadalmi koor- 
dinációt végző intézményre vagy mint a politi- 
kai közösség alapvető értékeit és céljait deklaráló 
dokumentumokra tekinthetünk, hanem úgy is, 
mint az ~ozási folyamatban részt vevő politikai 
szereplők hatalmi küzdelmének az eredményére. 


Ebből a szempontból nézve az -okban megfo- 
galmazott normák (elvárások) tulajdonképpen 
olyan hatalmi harc eredményei, amelyben a részt 
vevő felek sajátos (hatalom)politikai érdekeiket 
tartják leginkább szem előtt. A racionális döntések 
elmélete szemszögéből nézve az ~ozási folyamat- 
ban részt vevő politikai szereplők küzdelme nem 
sokban különbözik a mindennapi politikai küz- 
delmektől: mindkét folyamat során saját érdekeik 
érvényesítésének maximalizására törekednek a 
felek, amelyet néha önkorlátozó kompromisszum 
révén érnek el, máskor viszont a hatalmi harcban 
domináns fél diktátuma zárja le a konfliktust. Ez 
a realista megközelítés éles ellentétben áll a nor- 
matív/idealista megközelítéssel, amely az -okra 
mint a politikai közösség értékeit és morális nor- 
máit megfogalmazó dokumentumokra tekint. 
Ugyanakkor a realista megközelítés nem vet 
számot azzal a ténnyel, hogy az -ozásban részt 
vevő politikai szereplők sokszor alulinformáltak, 
kevéssé tudatosan cselekszenek, racionális érde- 
keik helyett érzelmeik vezérlik őket, vagy éppen 
véletlenszerű események is befolyásolhatják azt, 
hogy mi is válik -os normává. Az esetlegesség 
ugyanis nemcsak a hétköznapi politikában, de 
az -os normák megszületésében is igen komoly 
szerephez juthat. 

5) ~os modellek — a politikai, a jogi és a nemzet- 
közösségi modell: A nemzetközi szakirodalom há- 
rom -os modellt különböztet meg: a politikai és 
a jogi ~osság modelljén túl az ~osság nemzetkö- 
zösségi modelljét. A politikai ~osság felfogásának 
hívei az ~ok kapcsán a politikai hatalom pozitív 
konstituálására helyezik a hangsúlyt. Az - a hata- 
lomgyakorlásra vonatkozó eljárási szabályok ösz- 
szessége. A jogi ~osság ezzel szemben az alapvető 
emberi jogokat tartalmazó ~ok batalomkorlátozó 
szerepét hangsúlyozza: ezek a hatalomkorlátozó 
akadályok felülírhatják a konstituált politikai ha- 
talom döntéseit. A jogi konstitucionalizmus hívei 
szerint van olyan (minimális) közös nevező, ame- 
lyet a politikai közösség minden tagja elfogadhat: 
ez a közös nevező az alapvető emberi jogok kataló- 
gusában ragadható meg. A jogi konstitucionalista 
megközelítésben a politika közösség minimális 
célját (az alapvető emberi jogokat) a bíróságok 
(bíróságok) képesek a legjobban konkretizálni 
és érvényesíteni, így intézményi szinten nem a 
parlamenti, hanem a bírói (~bírói) szupremáciát 
preferálják. A politikai konstitucionalizmus hí- 
vei viszont azt állítják, hogy a politikai közösség 
egyes tagjai között fennálló , észszerű vélemény- 

különbségek?" még az alapvető jogok tekinte- 
tében is fennmaradnak, így abban sem tudnak 
egyezségre jutni, hogy az alapvető emberi jogo- 
kat miként is kellene konkretizálni. A politikai 
konstitucionalizmus hívei kétségbe vonják, hogy 
a bírák (-bírák) megfontoltabb, pártatlanabb mó- 
don tudnának döntést hozni, mint a parlamenti 
képviselők vagy a választópolgárok. A fékek 
és ellensúlyok rendszerét szerintük nem az -bí- 
rói felülvizsgálat biztosítja a legjobban, hanem a 
szabad választások és a parlamenti arénában egy- 
mással küzdő pártok, azaz a parlamenti váltógaz- 
dálkodás. Az ~osság harmadik, nemzetközössé- 
gi modellje a jogi és a politikai -osság modelljét 
ötvözi. Az - ezen modellje szerint az -bíróságok 
ugyan felülvizsgálhatják -ossági szempontból a 
törvényhozás által elfogadott törvényeket, akár 
ki is mondhatják annak -ellenességét, ám a vég- 
ső szó joga mégis a parlamenté marad. Miután 
a bíróságok emberi jogi vagy ~ossági szempont- 
ból felülvizsgálták az elfogadott törvényt, vagy 
-konform értelmezéssel igazíthatják a meglévő 
alapjogi dokumentumokhoz (Uj-Zéland), vagy 
kimondhatják az elfogadott törvényről annak 
alapvető emberi jogba való ütközését (Egyesült 
Királyság), illetve akár meg is semmisíthetik, ám 
ezt a megsemmisítést a törvényhozás felülírhatja 
(Kanada). Végeredményben az utolsó szó joga 
ugyan a törvényhozásé, ám informális értelem- 
ben igen komoly szerepe lehet a politikai döntés- 
hozatalban a bíróságoknak (-bíróságoknak) is. 

6) Többszintű ~osság: Bár a klasszikus értelmezés 
szerint az ~osság kérdésköre alapvetően a (nem- 
zet)állami szinthez kötődik, ma már a nemzet- 
közi vagy nemzetek fölötti szervezetek, illetve 
dokumentumok ( Európai Unió, Hágai Nem- 
zetközi Törvényszék, Emberi Jogok Európai 
Nyilatkozata stb.) oly mértékben befolyásolják az 
~ossági kérdések megítélését nemzetállami szin- 
ten, hogy az államok ma már sem az - keletke- 
zése, sem pedig annak értelmezése tekintetében 
nem képesek teljesen szuverén módon dönteni. 
Ez a jelenség az -os eszmék globalizálódásával és 
migrációjával jár együtt (—a Velencei Bizottság 
magyar határozatai), egyben pedig egyfajta nem- 
zetközi „jurisztokrácia”, globális -jogászi szemlé- 
letmód dominanciáját hozza magával. 


Galligan, Denis J. és Mila Versteeg (szerk.): Social and 


Political Foundations of Constitutions („Az ~ok társa- 
dalmi és politikai alapjai”, 2013). 

Gardbaum, Stephen: The New Commonwealth Model 
of Constitutionalism („Az ~osság új nemzetközösségi 
mintája”, 2013). 

Jakab András: Az európai alkotmányjog nyelve (2016). 

alkotmánybíróság Az alkotmánybíráskodás 
feladata a jogrendszer logikai, tartalmi és hierar- 
chikus egységének, koherenciájának biztosítása, 
annak ellenőrzése, hogy az alacsonyabb szintű 
jogszabályok megfelelnek-e a felsőbb szintűeknek 
s végső soron az —alkotmánynak. Ezt a feladatot 
elláthatja rendes bíróság is vagy elkülönült -. 

Az Oo Amerikai Egyesült Allamokban az 1803-as 
Marbury vs. Madison-ügyben — amelynek egy 
közönséges közszolgálati viszony létesítése volt az 
eredeti tárgya — megállapította az eljáró Legfelső 
Bíróság, hogy egy bíró nem köteles alkalmazni az 
alkotmánnyal ellentétes törvényt, mert ez a lo- 
gikával és az alkotmány céljával is ellentétes len- 
ne. E precedensértékű döntéssel alapozta meg az 
USA Legfelsőbb Bírósága az alkotmánybírásko- 
dásként értelmezhető hatalmát, amelyet ugyan 
nem szabályoz az amerikai alkotmány vagy más 
törvény, de amelynek alapján valamennyi ameri- 
kai bíró eltekinthet a szerinte alkotmányellenes 
törvény alkalmazásától. Ha a Legfelső Bíróság 
nyilvánít egy törvényt alkotmányellenesnek, ak- 
kor annak politikai súlya olyan erős, hogy végül 
a törvényhozás formálisan is megváltoztatja vagy 
visszavonja az adott törvényt. 

Ettől eltérően Európa legtöbb országában az 
elkülönült testületi modellt alkalmazzák. Ezt 
Hans Kelsen (1881-1973) osztrák közjogász ala- 
pozta meg: ő pozitivistaként a jogrendszer belső 
logikai koherenciáját tartotta legfontosabbnak; s 
az általa elképzelt ~ csupán az alkotmány alatti 
jogszabályoknak az alkotmánnyal való formális 
és logikai megfelelését vizsgálta. E kelseni mo- 
dell alapján jött létre Ausztriában 1920-ban a világ 
első ~a, majd hamarosan (1921) követte a példát 
Csehszlovákia és Liechtenstein. Igazi jelentő- 
ségre a második világháború után tett szert ez 
a modell, mert számos országban éppen az elkü- 
lönült alkotmánybíráskodás feladata lett a meg- 
szilárduló —liberális (parlamenti) demokrácia 
védelme. Kiemelkedik a német Szövetségi ~: a 
Karlsruhéban ülésező testület 195r-es alapítása 
óta a Grundgesetz ( Alaptörvény") őreként a po- 
litika, a törvényhozó hatalom korlátját képezi, 
amit a weimari köztársaság és a Önemzetiszo- 
cializmus viharos előzményei külön is indokol- 


alkotmányos közgazdaságtan 


tak. A német - döntéseivel nem pusztán értel- 
mezi, de értékeli is az alkotmányt, és ekként az 
alkotmány az állam valamennyi intézményét 
és politikai akaratát kötő értékchartává válik 
( Németország). E mintát számos (dél-európai, 
majd posztszocialista kelet-európai) rendszervál- 
tó ország követte. Magyarországon főleg az - 
első elnöke, Sólyom László tette vallott céljává 
azt, hogy az - értelmezései révén olyan koherens 
értékchartává váljék az Alkotmány (az 1989-ben 
a rendszerváltozásnak megfelelően többszörösen 
módosított 1949. XX. törvény), amely „láthatat- 
lan alkotmányként" a későbbi alkotmányozókat 
is köti, ezzel az egész politika, így akár az alkot- 
mányozás felülbírálatát is magának vindikálta. 
Bírálói szerint e modellben, az alkotmánybírói 
aktivizmusban az - politikai szereplőként visel- 
kedik, miközben a törvényhozástól arra kapott 
felhatalmazást, hogy annak alkotmányossága fe- 
lett őrködjék. A baloldali kritikusok (jogkritikai 
mozgalom) főleg az intézmény elitista mivoltát, 
a konzervatív bírálók (Ernst Forsthoff, Ernst- 
Wolfgang Böckenförde, Varga Csaba, Pokol Béla) 
viszont a népszuverenitás korlátozását, illetve a 
különféle emberi jogokat kierőszakoló politikai 
liberalizmus („emberijogizmus”) alkotmánybí- 
rói jogiasítását, kötelezővé tételét bírálják. Az a 
felismerés indokolhatta az alkotmánybíráskodás 
aktivista felfogását a rendszerváltó országokban, 
hogy a többség akarata nem feltétlenül irányult a 
liberális demokráciára, így az ~ politikai feladata 
lehetett a liberális demokrácia védelme a parla- 
menttel, de akár még a néppel szemben is. Az al- 
kotmánybíráskodás intézménye ugyanis valóban 
mind a nép-, mind a parlamenti szuverenitásnak 
korlátja; önnön demokratikus legitimációja azon- 
ban kérdéses. 2010 után, összhangban a 2012-es 
új magyar Alaptörvénnyel, az alkotmánybírásko- 
dás jogkörei a parlamenti szuverenitás előnyére 
csökkentek, bizonyos törvényhozási kérdések ~i 
felülvizsgálata ugyanis megszűnt (így például a 
gazdasági és pénzügyi hatású törvények esetén, 
ha az államadósság a teljes hazai össztermék felét 
meghaladja). 

Az ~oknak emellett egyéb köz- vagy közigaz- 
gatási jogi hatásköreik is lehetnek, ezek országon- 
ként eltérőek. 


Bragyova András: Az alkotmánybíráskodás elmélete 
(1994). 

Häberle, Peter: Verfassungsgerichtsbarkeit zwischen 
Politik und Rechtswissenschaft. Recht aus Rezensionen. 


Verfassungsgerichtsbarkeit als politische Kraft. Zwei 
Studien („Alkotmányos joghatóság a politika és a 
jogtudomány között: a felülvizsgálati jog. Az alkot- 
mányos igazságszolgáltatás mint politikai erő. Két 
tanulmány”, 1980). 

Kaltenbrunner, Gerd-Klaus (szerk.): Auf dem Weg zum 
Richterstaat. Die Folgen politischer Impotenz (, Útban a 
bírói állam felé: a politikai impotencia következmé- 
nyei", 1985). 

Varga Csaba: , Lopakodó jogújítás alkotmánybírásko- 
dás útján (Rendszerváltásunk természetrajzához)", 
uő: Jogállami? Átmenetünk? (2007). 

alkotmányos közgazdaságtan Azt vizsgál- 
ja, hogy a politikai intézményrendszer mikép- 
pen befolyásolja a kormányzati —döntéseket és 
rajtuk keresztül a gazdaság működését. Része 
a —közösségi döntések elméletének, amely a 
politikai folyamatokat a közgazdaságtan mód- 
szerével elemzi. Logikai kiindulópontja az adott 
szabályok között meghozott és a szabályokra vo- 
natkozó döntések közötti különbségtétel. Elveti 
a jóléti közgazdaságtannak azt a XX. század első 
kétharmadában kialakult szemléletét, amely a 
kormányzati döntéseket önmagukban értékeli, 
figyelmen kívül hagyva, hogy adott szabályok 
ösztönzik és korlátozzák a döntéshozókat. Az 
elemzésnek helyesen az —alkotmányból kell ki- 
indulnia, amely a politikai közösség legfelsőbb 
szintű de facto (írott vagy íratlan) szabályrend- 
szere. 

Az ~ úttörő képviselője, James M. Buchanan 
szerint az ideális alkotmányos szabályok azok, 
amelyekben a politikai közösség minden tag- 
ja egyetértene, ha (i) saját várható jólétét tartja 
szem előtt, és (ii) realitásként fogadja el az em- 
berek szűk önérdekkövetésre való hajlamát. Bár 
a teljes konszenzus sosem érhető el, a gondolatkí- 
sérlet utat mutathat az alkotmányos vitákban. Uj 
érveket szolgáltat a demokratikus többséget kor- 
látozó intézmények (például a minősített több- 
ség, bikameralizmus [két kamara], föderalizmus), 
a társadalmi csoportok és nemzedékek közötti 
újraelosztást vagy a kormányzat adóztatási jog- 
körét korlátozó alkotmányos szabályok mellett. 

Az ~ egyik újabb irányzata túllép ezen a —>tár- 
sadalmiszerződés-elmélettel rokon normatív 
megközelítésen, és az alkotmányok tényleges ki- 
alakulását és fennmaradását vizsgálja. Központi 
gondolata, hogy egy működőképes alkotmány- 
nak önkikényszerítőnek kell lennie, vagyis ma- 

állam 


gában kell hordoznia az ösztönzőket a betartásá- 
ra. A játékelmélet révén talál új választ a , ki őrzi 
az őrzőket?” kérdésére: az őrzőknek a rájuk vo- 
natkozó szabályokat egy stratégiai játék egyen- 
súlyaként önként kell követniük. A joguralom és 
az alkotmányos demokrácia végső feltétele ezért 
a hatalmi csoportok érdekegyensúlya. 


Buchanan, James M.: Piac, állam, alkotmányosság 
(1992). 

Greif, Avner: Institutions and the Path to the Modern 
Economy. Lessons from Medieval Trade („A modern 
gazdasághoz vezető út és az intézmények: a közép- 
kori kereskedelem tanulságai”, 2006). 

állam (o. stato, a. state, f. état, n. Staat, sp. estado) 
Keletkezéstörténete a történelem kezdeti idősza- 
kára nyúlik vissza, amikor politikai közösségek 
szerveződtek előbb a városokban, majd nagyobb 
területeken ( birodalmakban), és adott terüle- 
ten, adott —nép(ek) felett politikai —hatalmat 
alakítottak ki. Az ~ mint intézményrendszer ek- 
kor is létezett, csak még nem vált el egymástól 
a társadalom és a közösség, a társadalom és az 
egyén, illetve a köz- és a magánszféra. A modern 
~ az európai újkorban jelent meg, s célját, szerve- 
zettségét, összetételét tekintve különféle változá- 
sokon ment át. Az ~iság kifejezi valamely közös- 
ség állapotát, státuszát. —> Machiavelli stato (álla- 
pot’) fogalmát vette át a legtöbb európai nyelv is. 
Schmitt német közjogász -tana szerint a politi- 
kai közösség a barátról és ellenségről szóló politi- 
kai döntéssel (azaz a homogenizációval) jön létre. 
A politikai alapú közösségszerveződésnek azon- 
ban csak egyik, adott történeti korhoz köthető 
megjelenési módja az ~i szervezettség, amely 
mellé a —globalizmus korában más — ~ feletti, 
~on kívüli vagy ~on belüli — politikai közösség- 
szerveződések sorakoznak fel. A —nemzet~ok mai 
kihívása: egypólusú, politika utáni világ alakul-e 
ki, amelyben a politikai különbségek is eltűnnek, 
vagy a politika, a többpólusú világ megmarad, de 
más, nem ~i formákban (, nagyterek", föderációk 
stb.) él-e tovább. A jelenlegi nemzetközi politikai 
rend azonban még egyértelműen az ~iságra épül: a 
nemzetközi jognak is — néhány kivételtől eltekint- 
ve — az ~ok az alanyai. 

A modern - legfontosabb három ismérvét 
Georg Jellinek (1851-1911) német jogász határoz- 
ta meg, és ez a mai napig is segítségünkre van 
egy-egy politikai szerveződés ~ mivoltának meg- 

állapításában. Eszerint az ~ 1) az adott, körülha- 
tárolható és körülhatárolt területen 2) élő —nép 
feletti 3) politikai uralmat jelenti. A nemzetközi 
jog értelmében az -iság negyedik ismérve — az 
előbbi három megléte esetén — a nemzetközi 
közösség (azaz a többi -) általi elismerés. Ma is 
léteznek ~alakulatok, amelyek ugyan a jellineki 
három ismérvnek eleget tesznek, de nem min- 
den - ismeri el őket. A jellineki három ismérv 
— terület, nép, hatalom — alapján osztályozhatók 
az egyes -ok. Valamely - 1) terület tekintetében 
lehet szárazföldi vagy tengeri; nagy, közepes 
vagy kicsi; illetve egybefüggő vagy tagolt. Az 
2) ~alkotó nép tekintetében lehet egynemze- 
tiségű vagy soknemzetiségű; mindkét esetben 
akár nemzet~i, akár birodalmi szervezettségű. 
A Önemzet- ugyanis nemcsak etnikailag ho- 
mogén -okban lehetséges, hanem mindenütt, 
ahol az - önképe értelmében az adott országon 
belül egyetlen politikai közösség — a származástól 
független „politikai — nemzet" — létezik. Biro- 
dalmaknak pedig nem szükségszerűen kell több- 
nemzetiségűnek lenniük, mert egyetlen nemzet 
is képes birodalmi szerveződésre. 3) Az -hatalom 
tekintetében annak gyakorlási módja alapján va- 
lamely ~ lehet az —Arisztotelészig visszanyúló 
osztályozás szerint: egyetlen ember (monarchia), 
több ember (arisztokrácia) vagy mindenki (de- 
mokrácia) uralma. 

A jellineki ~elméletben az ~ legitimitásának 
kérdése formális, s pusztán a belső (azaz a politi- 
kai közösség általi) és a külső (azaz a nemzetközi) 
elismertsége számít. Az ~ azonban nemcsak jogi 
kategória, ezért a politikai szervezettségének cél- 
ja és módja is fontos: Szent Agostonnal szólva 
csak a hatalom célja és módja figyelembevételével 
tudunk különbséget tenni - és , hatalmas rabló- 
banda" között, amely utóbbi akár maga is visel- 
kedhet -szerűen. 

—Hegel számára az ~ az egyén és a társadalom 
felett álló önálló szféra. A XIX. század második 
felétől, majd a második világháború után meg- 
jelenő, szociális (jóléti) ~iság révén azonban az ~ 
a társadalom és az egyén szolgálatába került, s 
ekként felszámolta önállóságát. Az önálló -i lét- 
szféra eltűnése — ahogy Carl Schmitt és Ernst 
Forsthoff figyelmeztetett — a , mennyiségi tota- 
litás” veszélyét hordozza magában: az ~ ugyan 
nem önálló létszféra, de az ~i politika a szociális 
~iság révén a társadalom egészét áthatja. 

A XXI. század küszöbén, a modern európai ~iság 
a —globalizmus külső és a —>multikulturalizmus 


államérdek 


belső kihívásai előtt áll: ezek akár új, a politika 
nem ~i szerveződési formáihoz is elvezethetnek. 
1) Egyrészről a modern - a globalizmus korában 
egyre inkább elveszti politikai ellenőrző funkcióját 
a gazdasági folyamatok felett, amelyek könnyedén 
átlépik az -határokat. Ugyan a szabad —piacon 
való részvételt is állami jogszabályok teszik lehe- 
tővé, de a világpiacon az államok olyan versenybe 
kerülnek egymással, amelyben a multinacionális 
cégeknek megfelelően kényszerülhetnek adó- 
vagy szociális politikájukat alakítani. 2) Másrészről 
a multikulturalizmus miatt az - alkotta politikai 
közösség párhuzamos társadalmakra szakadhat, 
így már nem feltétlenül az - a mértékadó politikai 
közösség. 

A modern - legismertebb és jelenleg legelter- 
jedtebb formája a nemzet-, amely az etnikai ösz- 
szetételétől függetlenül egyetlen politikai nemzet 
~aként szerveződik meg; az esetek többségében 
ez egyben nemcsak politikai, de etnikai homoge- 
nitást is feltételez. 

A nemzet~ésa globalizmus/multikulturalizmus 
jelentette változások egymásra hatása újra elő- 
térbe állította az ~ mibenlétéről, jövőjéről szóló 
vitákat. Michael Hardt és Antonio Negri balol- 
dali filozófusok egy ellenőrizetlen világbirodalom 
megjelenésétől óvnak az ~ eltűnése esetén, de 
szerintük e világbirodalom alternatívája sem az ~ 
lenne, hanem a civil politikai mozgalmak globális 
hálózata. Eddig azonban nem jöttek létre olyan ~ 
feletti, ~ alatti, ~ nélküli politikai egységek, ame- 
lyek a modern -iság eddigi — különösen a jóléti 
~isággal megnövekedett — feladatait átvehetnék, 
így a politika — schmitti értelemben vett — mér- 
tékadó egysége a XXI. század hajnalán is a mo- 
dern nemzet-. 

államadósság —adósság 


államérdek (államrezon, o. ragione di stato, 
f. raison détat, a. reason of state, n. Staatsräson) 
A fogalom alapvetően a nemzetközi kapcsola- 
tok területén volt használatos, de a nemzetközi 
együttműködés megerősödésével egyre ritkáb- 
ban hivatkoznak rá nyíltan a politikusok, mivel 
az együttműködés megkérdőjelezésére is utalhat. 
Gyakran kerül szóba rendkívüli állapot esetén, 
amikor az —=állam és a politikai közösség fenn- 
maradása a tét. A fogalom maga ugyanakkor 
csak a mai értelemben vett állam kora újkori ki- 
alakulásával kezdett elterjedni. Első, máig ismert 
szószólója, — Machiavelli A fejedelem (1531; m. 
1848, 1964) című munkájában úgy érvel, hogy 
az ~ a politikai vezetőket akár immorális csele- 
kedetek megtételére is kényszerítheti. Bár ezen 
álláspontját már kortársai is bírálták, a XIX. 
századi német politikai gondolkodás újraértékel- 
te. Ennek köszönhetően a XIX. század végén 
elsősorban a német politikában és politikaelmé- 
letben vált ismét meghatározóvá az Szaatsráson és 
a hozzá szorosan kapcsolódó Realpolitik (—reál- 
politika) fogalma. A német gondolkodásban az 
állam (Szaat) és társadalom (Gesellscbaft) fogalma 
a XVIII. századtól kezdődően különvált egymás- 
tól, ami lehetővé tette, hogy az - ne feltétlenül 
essen egybe az egoizmus vezérelte egyénekből 
álló társadalom érdekével. Ez a fajta megkülön- 
böztetés nem alakult ki az angolszász politikai 
gondolkodásban, ahol az - fogalmát gyakran a 
tágabb értelmű —, nemzeti érdek”-kel (national 
interest) helyettesítik. A —politikai realizmus 
angolszász képviselői a második világháborútól 
kezdve szívesen hivatkoznak rá a nemzetközi vi- 
szonyok elemzésekor. A magyar politikai gondol- 
kodás és gyakorlat inkább a némethez esik közel: 
legkésőbb a kiegyezéstől kezdődően, de egye- 
sek szerint tulajdonképpen a mohácsi vereséget 
követően a mindenkori magyar állam érdeke 
nem feltétlenül esett egybe a nemzet érdekével. 
A törökök, illetve a Habsburgok uralta magyar 
állammal szemben a szabadságharcos és függet- 
lenségi hagyomány hívei még a XIX. század vé- 
gén is szembeállították a Habsburg befolyás alatt 
álló (nem független) magyar állam és a magyar 
nemzet érdekét. 


Meinecke, Friedrich: Die Idee der Staatsráson in der 


neueren Geschichte („Az államérdek eszméje a mo- 
dern történelemben”, 1924). 

állam és egyház 


Schlett István: A politikai gondolkodás története Magyar- 
országon I-III. (2009—2018). 
PK 


állam és egyház Az SAlaptörvény VII. cikke 
szerint az állam és a vallási közösségek különvál- 
tan működnek. Az Alaptörvény ezzel a vallási 
közösségek, az —egyházak önállóságát védi (3. 
bekezdés). A különvált működés nem zárja ki a 
felek együttműködését: az Alaptörvény rögzí- 
ti is, hogy , [alz állam és a vallási közösségek a 
közösségi célok elérése érdekében együttműköd- 
hetnek" (4. bekezdés). Az egyházak történelmi 
és társadalmi súlya, illetve a vallásszabadság 
kitüntetett szerepe sajátos, a civil szervezetektől 
eltérő megközelítést igényel. 

A történelem során -, illetve állam és vallás 
viszonyára több modell alakult ki. Az állam és 
az egyház egységére épül az államegyháziság (a 
bizánci modell, a cezaropapizmus), amelyben az 
egyházi életet az állam uralja, és az egyházállami- 
ság ( teokrácia), amelyben a vallási rend uralja 
az állami életet is (a  Vatikánvárosi Allam vagy 
egyes —>iszlám államok ekként működnek). 

A kereszténység a kezdetektől az állam és az 
egyház megkülönböztetéséből indult ki: „Adjá- 
tok meg a császárnak, ami a császáré, és az Isten- 
nek, ami az Istené" (Mt 22,21), illetve: , Két ha- 
talom van, a világon: a főpapok szent tekintélye 
és a királyi hatalom" (Gelasius pápa Anastasius 
császárnak írt levele, 494, két kard elve). Az 
egyház és az állam megkülönbözetését elismerő 
államokban korszakonként és helyenként az egy- 
ház állam feletti fennhatósága, az állam és egyház 
egyenrangúságára épülő koordináció, valamint 
az állam és az egyház elválasztásának különbö- 
ző modelljei váltják egymást. Az elválasztás lehet 
merev és ellenséges, a vallási kérdéseket a nyilvá- 
nosságtól is távol tartó szétválasztás (mint Fran- 
ciaország laikus jellege), míg másutt az elválasztás 
nem zárja ki az állam és a meghatározó felekeze- 
tek sokrétű együttműködését. Az eltérő nemzeti 
hagyományok felszámolására, egységesítésére az 
o Európai Unió sem törekszik (az Európai Unió 
működéséről szóló szerződés 17. cikke). 

A —rendszerváltozás nyomán Magyarorszá- 
gon megszilárdult az állam és az egyház elválasz- 
tott működésének elve, az egyházak teljes önál- 
lósága elismerést nyert. Szemben a kommunista 
államberendezkedéssel, a vallási alapú hátrányos 
megkülönböztetést kerülő állam vallási-világ- 
nézeti kérdésekben semlegessé vált, azaz nem 

azonosul semmilyen világnézettel, és kerüli az 
intézményes összefonódást vallási-világnézeti 
szervezetekkel. Semlegessége ugyanakkor nem 
értéksemlegesség, és az összefonódás tilalma sem 
zárja ki az együttműködést vallási közösségekkel 
vagy más, világnézetileg elkötelezett szerveze- 
tekkel. Ennek az együttműködésnek kitüntetett 
terepe a humán közszolgáltatás: Európa más or- 
szágaihoz hasonlóan Magyarországon is először 
és évszázadokon keresztül kizárólag egyházak 
hoztak létre iskolákat, szociális és egészségügyi 
intézményeket. A humán közszolgáltatásokban 
az állami szerepvállalás a XIX. században jelent 
meg, ugyanakkor az egyházak fenntartották in- 
tézményeiket. A kommunista diktatúra az egy- 
házi intézmények működését csak rendkívül 
szűk körben engedte, a rendszerváltozás nyomán 
azonban az egyházak ismét nem elhanyagolható 
szerephez jutottak a humán közszolgáltatások 
terén. A közfeladatot átvállaló egyházi intézmé- 
nyek az állami intézményekkel azonos mértékű 
költségvetési támogatásra jogosultak. 

Az elválasztás egyfelől azzal a követelménnyel 
jár, hogy az államnak tiszteletben kell tartania az 
egyházak szabadságát (nem avatkozhat be belső 
ügyeikbe), másfelől az állam nem léphet be az 
egyház és a tagjai közötti viszonyba: nem alkal- 
mazhat állami kényszert egyházi kötelezettsé- 
gek, kánonjogi előírások érvényre juttatására. 
Az elválasztott működés elve kizárja az állami 
beleszólást az egyházszervezet alakításába és az 
egyházi tisztségek betöltésének kérdésébe. Az 
állam és egyes egyházak között létrejövő meg- 
állapodások a partneri viszony kifejezésén túl az 
együttműködés feltételrendszerét garanciákkal 
veszik körül. 


Boleratzky Lóránd: A magyar evangélikus egybázjog alap- 
jai és jogforrásai (1991). 

Robbers, Gerhard (szerk.): State and Church in the 
European Union (, Állam és egyház az Európai Unió- 
ban”, 2005). 

Schanda Balázs: Állami egyházjog. Vallásszabadság és val- 
lási közösségek a mai magyar jogban (2013). 

Szathmáry Béla: Magyar egyházjog (2004). 

SchB 


államférfi A politikai intézmények mindig is 
az érdeklődés középpontjában álltak az európai 
politikai gondolkodásban, de a sikeres politikai 
vezetők sajátos képességei, azok az államférfiúi 
erények, amelyek megkülönböztetik a jó vezetőt 


állami támogatás 


a hétköznapi emberektől, a mainál sokkal többet 
foglalkoztatták a politikai gondolkodókat egészen 
a felvilágosodás koráig. A legkiválóbb politikai 
vezetők erénykatalógusát nemcsak az ókor nagy 
teoretikusai ( Platón, —Arisztotelész és —Ci- 
cero) állították össze, hanem a középkor gon- 
dolkodói is: ún. királytükröt (specula principum) 
—Aquinói Szent Tamástól kezdve Szent Istvánon 
át (Intelmek) Christine de Pisanig és Pataki Füsüs 
Jánosig sokan írtak, leíró vagy éppen tanácsadó 
céllal foglalva össze a jó uralkodó sajátos tulajdon- 
ságait. A műfaj egyik legismertebb és legerede- 
tibb alkotása, amely mind a mai napig az állam- 
férfiúi erények körüli viták középpontjában áll, a 
kora újkor hajnalán született meg. —>Machiavelli 
A fejedelem (1531; m. 1848, 1964) című írásában 
tömören összefoglalta a sikeres államférfi legfon- 
tosabb tulajdonságait, miközben rávilágított arra 
az alapvető dilemmára is, amellyel minden politi- 
kai vezetőnek szembesülnie kell: vajon a politikai 
céljainak elérése érdekében a közösség és a vezető 
eltekinthet-e az alapvető erkölcsi normák betar- 
tásától? A XVII. századtól kezdődően azonban az 
újkori politikai gondolkodás részben a kibonta- 
kozó (természet)tudományos módszer hatására 
úgy vélte, hogy a társadalom életét törvénysze- 
rűségek, nem pedig vezetői döntések határozzák 
meg, ezért egyre kevesebbet foglalkozott a politi- 
kai vezetés művészetével vagy mesterségével, és 
a vizsgálódásainak súlypontját áthelyezte azokra 
a politikai intézményekre, amelyek garantálhat- 
ják a közösség jólétét és boldogságát — függetlenül 
attól, hogy milyen politikai vezetők működtetik 
az intézményrendszert. A politikai vezetők kivá- 
lasztásának fontossága, vezetői képességeik kva- 
lítása — Weber írásaiban válik ismét központi 
kérdéssé. Jelentős részben a szuverén vezető körül 
forog —>Schmitt politikai teológiája is, hogy az- 
után a XXI. század politikatudománya újból fel- 
fedezze a —politikai vezetés (political leadership) 
jelentőségét: mára ismét gazdag elméleti és empi- 
rikus politikatudományi szakirodalom áll rendel- 
kezésre, amely a politikai vezetők jelentőségét és 
sajátos cselekvési stratégiáit vizsgálja. 


Demetriou, Kyriakos N. és Antis Loizides (szerk.): 
Scientific Statesmanship, Governance and the History 
of Political Philosophy („ Tudományos államférfiúság, 
kormányzás és a politikai filozófia története”, 2015). 

Kornis Gyula: Az államférfi: a politikai lélek vizsgálata 
(1933). 


Mansfield, Harvey C.: Statesmanship and Party 
Government. A Study of Burke and Bolingbroke („Al- 
lamférfiúság és pártkormányzás: tanulmány Burke- 
ről és Bolingbroke-ról”, 1965). 

Rhodes, Roderick A. W. és Paul ’t Hart (szerk.): The 
Oxford Handbook of Political Leadership („A politikai 
vezetés kézikönyve”, 2014). 

állami támogatás A kormányzat által a vállalko- 
zások, nonprofit szervezetek vagy magánszemé- 
lyek célzott körének nyújtott pénz- vagy termé- 
szetbeni transzfer vagy közvetett juttatás (például 
adókedvezmény, biztosítás, tartozásátvállalás). Az 
~okat megkülönböztethetjük aszerint is, hogy a 
termelés költségeihez (például beruházáshoz, fog- 
lalkoztatáshoz, hitelhez), az árbevételhez (például 
eladási árhoz, kapott szolgáltatási díjhoz) vagy a 
jövedelemhez (például adózott nyereséghez) járul- 
nak-e hozzá. Az ~ok melletti gyakori normatív 
indokok: (i) a piaci árban, jövedelemben nem ér- 
vényesülő társadalmi haszon (externália) megtérí- 
tése; (ii) a hiányzó tőkepiac pótlása; (iii) szociális 
jövedelemi célok érvényesítése termelői vagy fo- 
gyasztói csoportok körében; (iv) a belföldi terme- 
lők piaci védelme, vagyis Öprotekcionizmus. 

Az -ok járadékot, azaz többletjövedelmet nyúj- 
tanak a kedvezményezettek jól körülhatárolható 
csoportjának, miközben a költségeik a központi 
költségvetésen keresztül szétterülnek a társada- 
lomban. Ezért a kormányzat politikai támoga- 
tottságának növelésére használhatja azokat, a jól 
szervezett érdekcsoportok pedig , járadékvadász" 
tevékenységet folytathatnak értük. Az adózás, 
a járadékvadászat és az adminisztráció együttes 
költségei jelentősen meghaladhatják a támoga- 
tások társadalmi hasznát. Számolni kell továb- 
bá - még ha a kormányzat a közjót tartja is szem 
előtt - a támogatások nem szándékolt következ- 
ményeivel, amelyek a támogatási feltételek szük- 
ségszerű tökéletlenségéből fakadnak: például egy 
adott termelői körnek nyújtott ártámogatás túl- 
termeléshez, a helyettesítő termékek gyártóinak 
versenyhátrányához, az innováció elmaradásához 
vezethet; a munkanélküli segély csökkentheti 
a munkavállalás motivációját stb. Körültekintő 
szakpolitikai döntés a támogatástól várható tár- 
sadalmi haszon és a visszás ösztönzőkből fakadó 
károk együttes mérlegelésével hozható meg. 


Barr, Nicholas: A jóléti állam gazdaságtana (2004; m. 
2009). 

állami tulajdon 


Cullis, John és Philip Jones: Közpénzügyek és közösségi 
döntések (1998; m. 2003) . 
MK 


állami tulajdon Jogi-közgazdasági fogalom; az 
állam, illetve szervezetei mint jogi személyek 
—>tulajdonában lévő dolgok gyűjtőneve. Az ~ 
köre a magántulajdonon alapuló modern gaz- 
daságban is kiterjedt és sokszínű. Az állam rész- 
ben a közösségi, földesúri és uralkodói tulajdonosi 
jogok örököse; részben a bővülő közfeladatai kap- 
csán válik tulajdonossá. 

Az - melletti érveket rendszerint a magántu- 
lajdoni rendszer korlátaiból vezetik le, de azok a 
célok, amelyeket az -nal el kívánnak érni, gyak- 
ran elérhetők (nem állami) közösségi tulajdonlás 
vagy a magántulajdon megfelelő szabályozása 
révén is. A magántulajdon rendszere feltételezi, 
hogy a tulajdonosok képesek másokat kizárni 
a tulajdonuk használatából, de bizonyos javak 
(  közjószág) esetében a kizárás költsége megha- 
ladhatja a hasznát, ezért érdemes azokat közös- 
ségi tulajdonban tartani. A közösségi —önszer- 
veződés hiánya vagy mulasztásai pedig indokol- 
hatják a használatuk állami szabályozását vagy 
tulajdonlását (például folyók, légterek). Máskor 
a kizárás lehetséges, de monopolhelyzetet teremt 
az alternatívák természetes hiánya (például utak, 
kikötők) vagy a gazdálkodás természetes mono- 
pólium volta, ti. csökkenő átlagköltsége (például 
közművek). Ekkor megoldást jelenthet a hozzáfé- 
rés vagy az ár szabályozása, de a nehéz mérhetőség 
és a nagy, specifikus beruházás indokolhatja az -ba 
vételt. Emellett a legkülönbözőbb okokból sok más 
dolog (például föld, épület, részvény, szellemi alko- 
tás) is lehet -ban. 

Az - fontos ösztönzési problémája, hogy a dön- 
téshozók és a haszonélvezők személye elválik, és 
a közösség a politikai-igazgatási folyamatokon 
keresztül csak gyenge kontrollt gyakorol a dön- 
téshozók felett. Ez magas költséghez, rossz mi- 
nőséghez és hiányhoz vezethet — különösen, ha 
az - a dolgok széles, hagyományosan magántu- 
lajdonban lévő körére terjed ki. Ennek szélsősé- 
ges példája a szocialista tervgazdaság, amelyben a 
„termelőeszközök társadalmasítása” ténylegesen 
a magántulajdon széles körű elkobzását és ~ba vé- 
telét jelentette. 


Cooter, Robert és Thomas Ulen: Jog és közgazdaságtan 
(2004; m. 2005). 


40 


Kornai János: A szocialista rendszer — kritikai politikai 
gazdaságtan (1993). 
Menyhárd Attila: Dologi jog (2010). 
MK 


állampolgárság Alkotmányjogi értelemben az 
—állam és az egyén —közjogi kapcsolata, egy- 
szerre státus és jogviszony. Az állampolgár az 
állam hatalma alatt áll, ami egyfelől jogok és kö- 
telezettségek formájában intézményesül, másfelől 
az állam a közhatalom erejénél fogva érvényesíti 
e jogokat és kötelezettségeket. Az ~, az állam- 
polgári jogok nem jelentik feltétlenül az emberi 
jogok érvényesülését, de a jogállami-demokra- 
tikus berendezkedésekben az állampolgári stá- 
tus az állami hatalomnak való alávetettséggel 
egyidejűleg az alapvető jogok teljességét is jelenti. 
Ugyanakkor az állampolgári státushoz ún. jo- 
gon kívüli elemek is tartoznak, köztük az állam- 
polgári bűség kategóriája, amely a jogintézmény 
morális-érzelmi tartalmát jeleníti meg. 

Az - keletkezését tekintve három fő szerzé- 
si módot szokás megkülönböztetni: 1) a leszár- 
mazási vagy vérségi elvet, a ius sanguinist, 2) a 
területi elvet, a ius solit, illetve 3) az állam diszk- 
recionális jogkörébe tartozó, kérelmezéshez kö- 
tött honosítást. A ius sanguinis elsősorban a német 
állampolgárság-felfogásban, a ius soli viszont a 
francia és az angolszász területi elvű nemzetfel- 
fogásban érvényesül. 

A politikai filozófia az emberi jogok és a tag- 
ság fogalmán keresztül közelít az - kérdéséhez. 
—>Scruton szerint három különböző tagságfel- 
fogás határozta meg az európai gondolkodást: 
1) a vallás, 2) a nyelv és 3) a területi joghatóság. 
Az utóbbi nagymértékben az európai civilizáció 
sajátja, nem csupán azért, mert egyezményes 
intézmény, hanem azért is, mert a „mi”-érzés 
fenntartója is. 

Az - intézménye az elmúlt fél évszázadban 
jelentős átalakuláson ment át. A tartalmát, az 
egyén és állam kapcsolatát a belső jogrend mel- 
lett európai és nemzetközi emberi jogi egyezmé- 
nyek, dokumentumok is meghatározzák. Ennek 
ellenére különböző szabályozások alakultak ki. 
Igy egymás mellett létezik a zöbbes -, illetve a 
többes - tilalma, megjelent az -tól való megfosz- 
tás intézménye (diktatúrákban elsősorban poli- 
tikai, demokráciákban pedig jogi szankcióként), 
továbbá jogilag tisztázatlan az „uniós polgárság” 
és az - viszonya. 


Amerikai Egyesült Államok 


Kukorelly István (szerk.): Alkotmánytan (1998). 
Scruton, Roger: A nemzetek szükségességéről. Két tanul- 
mány (2003, 2004; m. 2005). 

államrezon Sállamérdek 


államtitok Politikai filozófiai szempontból a „ti- 
tok" negatív kommunikáció, azaz az információk 
tudatos és módszeres elrejtése. Révész Béla sze- 
rint a titok nem egyszerű információhiányt és az 
annak kitöltésére irányuló törekvések megaka- 
dályozását, hanem az érintett felek interakcióját 
is feltételezi. Ez az alapja minden titkosszolgálati 
tevékenységnek, beleértve a modern —rtitkos- 
szolgálatok legbonyolultabb operatív játszmáit 
is. A titok természete és kezelése nagymérték- 
ben változott a történelem során. Napjainkban is 
különböző kultúrák, csoportok és intézmények 
eltérő hírigénnyel rendelkezve más-más infor- 
mációk elmaradását tekintik titoknak. A titko- 
sítással szembehelyezkedő modern nyilvánosság 
elve a francia forradalom idején született meg, 
az abszolutizmus — Machiavellire hivatkozó ha- 
talomvédő titkossági praktikáit elutasítva. Mind- 
eközben a társadalmi érintkezés másik pólusán, 
a —magánszférában a személyes titkok védel- 
mének gyakorlata erősödik meg (információs 
jogok). Az információhiány a diktatúrákat kísérő 
általános jelenség, de az -ra való hivatkozással a 
modern demokratikus államok is folyamatosan 
elvonják az információt saját polgáraik elől, mi- 
ként éles megvilágításba helyezték ezt az Edward 
Snowden kiszivárogtatásai nyomán kirobbant vi- 
ták (2013). Mindenesetre jogállami körülmények 
között sérülés esetén rendelkezésre állnak a nyil- 
vánossági elvet újból érvényesítő jogintézmények. 
Sajátos problémát jelent a diktatúrából a jogállami 
berendezkedésbe való átmenet. A diktatórikus 
állambiztonsági struktúrák titkaival szemben 
ugyanis joggal merül fel az információ-kárpótlás 
igénye mind az áldozatok, mind a közemlékeze- 
tet eligazító tudományos kutatás részéről. Ez a 
törekvés ugyanakkor könnyen válhat az új rend- 
szer legitimációs vagy az ellenfelek lejáratásának 
eszközévé (—ügynökkérdés). Előfordul, hogy 
a korábban titkosított adatokhoz való korlátlan 
hozzáférés veszélybe sodorja a valódi államtitkok 
szükséges és jogos védelmét. Ezért különösen 
fontos, hogy a leváltott rendszerben keletkezett 
titkos iratok feloldása és hozzáférhetősége törvé- 
nyes körülmények között történjen. 

Amerikai Egyesült Államok Az amerikai 
kontinensre a XVII. század elején érkeztek az 
első angliai telepesek. A virginiaiak és az új- 
angliaiak más-más motivációval szálltak partra, 
az elsők elsősorban a boldogulás és gyarapo- 
dás lehetőségét keresték, a puritánok viszont 
a királyi elnyomás elől menekülve saját ideális 
társadalmukat szerették volna megvalósítani, 
amelyet az általuk létrehozott egyik gyarmat, 
Massachusetts kormányzója, John Winthrop 
úgy fogalmazott meg 1630-ban a bibliai Jeru- 
zsálem képére, a mennyország szimbólumára 
utalva: „A hegyre épült városnak kell lennünk, 
minden nép ránk tekint.” Innen eredeztethe- 
tő az amerikai mentalitásra mai napig jellemző 
elhivatottságtudat. 

A másfél évszázad alatt kialakuló 13 gyarmat az 
amerikai függetlenségi háború (1775—1783) után 
vált egységes, független állammá, ekkor született 
meg az ~ (az ~ államalapítása). Az alapító atyák 
a Kontinentális Kongresszusokon dolgozták ki a 
máig működő kormányzati formát, és fogalmaz- 
ták meg az ~ alkotmányát. A cél a zsarnokság 
elkerülése volt, ezért a szuverénnek tekintett 
gyarmatok felett csak korlátozott jogkörökkel 
rendelkező föderális kormányt hoztak létre (o A 
foderalista), amely a —hatalommegosztás, vala- 
mint a —>fékek és egyensúlyok elvén alapszik. Az 
~ politikai berendezkedése a —felvilágosodás el- 
vein alapszik, ugyanakkor a jogaikat a középkori 
angol jogokból levezető amerikai alapítók sosem 
hirdettek olyan radikális szakítást a múlttal, mint 
a —>francia forradalom; kormányzati berendezke- 
désüket pedig éppen nem az európai felvilágoso- 
dás optimista emberképével okolták meg, hanem 
a konzervatív gondolkodásra jellemző pesszimista 

antropológiával, ami a gyarmatosítók protestan- 
tizmusából, főként a —kálvinizmusából fakadt. 
Eszerint a kormányzat korlátozását, a fékek és 
ellensúlyok rendszerét a hatalom csábításának 
ellentmondani nem tudó emberi természet teszi 
szükségessé. Az alapítók nem voltak demokraták 
a mai értelemben, hanem a republikánus esz- 
ményt tartották a magukénak. A születési arisz- 
tokráciát elutasították, ám elkerülhetetlennek 
tartották, hogy minden társadalomban legyen 
elit, „természetes arisztokrácia”. Kezdetektől 
meghatározta az amerikai politikai életet a szö- 
vetségi kormány hatalmát kiterjeszteni kívánók, 
illetve az azt korlátozni kívánók, a tagállami jogo- 
kat (states rights) hangsúlyozók közti harc. Ez az 
ellentét leginkább a rabszolgaságot intézményesí- 
tő déli államok és az azt eltörölni kívánó északiak 
közt éleződött ki. A rabszolgaság kérdése ugyanis 
az alapításkor kötött kompromisszum értelmében 
tagállami hatáskör maradt. A nyugat felé való ter- 
jeszkedés következtében felvett új tagállamok kö- 
rül azonban mindig kirobbant a vita, hogy azokat 
rabszolgatartó vagy szabad államként vegyék fel 
az Unióba (—abolicionizmus). A szembenállásnak 
mélyebbre ható, mentalitásbeli és felfogásbeli as- 
pektusa is volt: a Dél sokkal inkább azonosította 
magát az európaisággal és az óvilág arisztokráci- 
ájával, amivel az Eszak éppenhogy szembenállt. 
Végül a kérdést Abraham Lincoln elnök elhatá- 
rozásából a polgárháború (1861-1865) döntötte el, 
amelyet a kilépést kimondó déli államok ellen vív- 
tak. Az északiak győzelmével véget érő polgárhá- 
borút követő rekonstrukció időszaka alatt gyakran 
történtek túlkapások a déli államokat konszolidáló 
hivatalnokok részéről. A feketék helyzete sem ol- 
dódott meg: felszabadultak ugyan, de elkülöníté- 
sük folytatódott a déli államok többségében mind- 
addig, amíg az 1960-as években a szegregációs és a 
, rasszok" közötti házasságot megtiltó törvényeket 
a polgárjogi mozgalom nyomán alkotmányellenes- 
nek nem nyilvánították. 

A polgárháborút követő időszak a nagyvállala- 
tok és a tőke aranykora volt, amelyet a I heodore 
Roosevelt elnökségével fémjelzett progresszív 
korszak jóléti, a kisvállalkozásokat támogató, 
trösztellenes intézkedései követtek. Az első világ- 
háború utáni időszak újra az üzlet fénykora volt, 
egészen az 1929-ben kezdődő gazdasági világ- 
válságig, amelyet Franklin Delano Roosevelt el- 
nök New Deal (új egyezség") korszaka követett, 
amely megint a jóléti és szabályozó intézkedések, 
egyben a szövetségi kormány hatalma növekedé- 
sének ideje volt. 

Az - belépése mindkét világháborúban dön- 
tő tényezőnek bizonyult. A második világháború 
utáni világrend a Szovjetunió és az ~ mint szu- 
perhatalmak szembenállásán, a —hidegháborún 
alapult, a nyugati világban is az - lett az első 
számú nagyhatalom. Az Eisenhower-időszak, az 
1950-es évek csendes növekedését az 1960-as évek 
ellenkulturális lázadása és a szexuális forradalom 
követte. Az 1980-as években azonban az 1950- 
es évek óta készülődő konzervatív reneszánsz 
—>Ronald Reagan elnökségében teljesedett ki. 
Reagan csillagháborús programja és egyértelmű 
kiállása elősegítette a Szovjetunió összeomlását. 

A hidegháború vége óta az amerikai társadalmat 
a —kultúrharc osztja meg. Az amerikai külpoliti- 
kában sajátosan keveredik az amerikai elveket ter- 
jesztő idealizmus és az amerikai érdekeket előtér- 
be helyező realista geopolitika, mint az kitűnik 
az iraki és az afganisztáni háborúból is (—idea- 
lizmus és realizmus a nemzetközi kapcsolatok- 
ban). Ugyanakkor az amerikai külpolitika sokkal 
inkább támaszkodik az erőre, a hadseregre, a ke- 
mény hatalomra, mint a kortárs, inkább a kul- 
turális diplomáciát és a puha hatalmat előnyben 
részesítő európai, egyben sokkal kevésbé hajlandó 
lemondani szuverenitásáról az ENSZ vagy bár- 
milyen nemzetközi együttműködés érdekében, 
mint az „öreg kontinens” államai. Az amerikai 
gondolkodásban sokkal inkább előtérben vannak 
a gazdasági kérdések, mint az európaiban. Az 
egyéni kezdeményezés, erőfeszítés erőteljesebben 
számít, az európainál jóval kisebb jóléti államnak 
köszönhetően nagy hagyománya vanaz önkéntes- 
ségnek, adakozásnak. Az általános amerikai men- 
talitás individualistább az európainál, de éppen 
emiatt közösségi is, nem kíván mindent az állam 
segítségével megoldani. Az amerikai konzervatív 
gondolkodás is az alapítás felvilágosodásban gyö- 
kerező és természetjogi elvein, valamint a protes- 
tantizmus pesszimista antropológiáján alapszik, 
védelmezve a korlátozott kormányzat elvét, a ka- 
pitalizmust és az egyéni kezdeményezés fontos- 
ságát, továbbá az amerikai elhivatottságtudatot. 
Igy a konzervatív az -ban gyakran klasszikus 
liberálist, —libertáriust jelent. Nem jelenték- 
telen ugyanakkor az európai, főleg angolszász 
gyökereket hangsúlyozó irányzat sem. Ide tar- 
tozik a második világháború utáni konzervatív 
reneszánszt elindító —Russell Kirk és William 
F. Buckley munkássága is. A hidegháború alatt 
a konzervatívok tradicionalista és izolacionista 
paleokonzervatívokra és —neokonzervatívokra 

bomlottak — az utóbbiak közül többen a kétezres 
évekre vezető politikai tisztséget vállaltak, és az - 
nemzetközi szerepvállalását, a demokráciaexpor- 
tot szorgalmazták. Az amerikai közéletre a mai 
napig jellemző a vallásos megfontolások határozott 
jelenléte, főleg a (neoprotestáns vallásos jobbol- 
dalnak köszönhetően, amelynek földrajzi bázisa 
a déli Biblia-övezet. Az ipari-kapitalista érdekek 
erős jelenléte mellett pedig a vidéki Amerikának 
köszönhetően markáns az agrárius befolyás is. Az 
utóbbi időszakban megfigyelhető az egyre elfele- 
dettebb vidék és a nagyváros mentalitásának egy- 
mással való, markáns szembekerülése is, amelynek 
messzemenő politikai következményei vannak. 
Az egymástól különböző, ám mégis ugyanah- 
hoz a nyugati civilizációhoz tartozó Európa és 
Amerika közti szoros együttműködés szorgalma- 
zását nevezzük —transzatlantizmusnak, amely 
különösen fontossá vált a kommunizmus össze- 
omlása után a közép-európai államok számára. 
A transzatlantizmusnak ugyanakkor gyakran 
meg kell küzdenie az -kal szembeni előítéletek- 
kel, amelyek elsősorban a feltételezett világhatal- 
mi érdekérvényesítésre vonatkoznak. 

Hazánkból több hullámban érkeztek kivándor- 
lók az -ba, a polgárháborúban ötezer, többnyire 
1848-as magyar harcolt, jellemzően az északi olda- 
lon. A kivándorlás a dualizmus időszaka alatt volt 
a legintenzívebb. Párhuzam vonható a déli agrá- 
riusok és a magyar népiek gondolkodása között 
(—agrármozgalmak). Az utolsó nagy kivándorlási 
hullámot az 1956-os szabadságharc eltiprása okoz- 
ta, Magyarországgal kapcsolatban ma is 1956 a fő 
viszonyítási pont az amerikaiak számára. 

az Amerikai Egyesült Államok államala- 
pítása Folyamatát két kiemelkedő esemény, a 
Függetlenségi nyilatkozat kiadása (1776), illetve 
a mindmáig hatályos alkotmány elfogadása (1787, 
mindkettő Philadelphiában) foglalja keretbe. Míg 
az eseménysorozat első részét a szabadság forra- 
dalmi úton való kiharcolása — a 13 észak-amerikai 
brit gyarmatnak az anyaországtól való elszakadá- 
sának kimondása és a függetlenségi háború sike- 
res megvívása — jellemezte, addig a másodikat az 
új politikai berendezkedés és ezzel együtt a sta- 
bilitás megteremtésének igénye határozta meg. 
A kor másik nagy forradalmával, a —francia 
forradalommal összehasonlítva, több történész is 
felhívja a figyelmet az amerikai alapítók törek- 
véseinek mérsékelt jellegére, amennyiben nem a 
múlttal való teljes szakítást tűzték ki célul, ha- 
nem inkább a korábban élvezett, a brit korona 
által fenyegetett szabadság megvédését, illetve 
szilárdabb alapokra helyezését. 

A Függetlenségi nyilatkozat gyakran idézett, 
"Thomas Jeffersonnak tulajdonított első passzusai 
a felvilágosodás politikaelméletének (többek kö- 
zött SLocke filozófiájából) ismert toposzait új- 
rafogalmazva mondják ki minden ember egyen- 
lőségét, az emberek Ieremtőjüktől kapott jogait 
(az élethez, a szabadsághoz és a boldogság kere- 
séséhez), a kormányzottak beleegyezésén alapuló 
kormányzatnak és — az alapvető jogok megsérté- 
se esetén — az alattvalók lázadáshoz való jogának 
elvét. A dokumentum továbbá részletezi a koro- 
na által az amerikai gyarmatok lakóinak okozott 
jogsérelmeket (többek között a képviselet nélküli 
adózás tilalmának megsértését). A függetlenség 
kivívása után elfogadott konföderációs cikkelyek, az 
első alkotmánykísérlet (1781) azonban nem vál- 
totta be a hozzájuk fűzött reményeket, mert az 
általuk létrehozott laza államszövetség és rend- 
kívül gyenge központi kormányzat nem volt ké- 
pes megbirkózni az új állam megszilárdításának 
feladatával. 

Ennek felismerését követte az Alkotmányozó 
Konvenció összehívása, ahol az államok küldöttei, 
túllépve eredeti felhatalmazásukon, új, a korábbi- 
nál jóval erősebb hatalmi jogosítványokkal felru- 
házott szövetségi állam létrehozásáról döntöttek. 
Az új alkotmány magában foglalta az Egyesült 
Allamok napjainkban is működő, a —hatalom- 
megosztás és a —fékek és ellensúlyok rendszerén 
alapuló hatalmi struktúráját. A ratifikációs csatá- 
rozások maradandó dokumentuma a o .4 fodera- 
lista (1788; m. 1998) című cikkgyűjtemény, amely 

a politikaelmélet és politikai gyakorlat össze- 
kapcsolódásának kivételes példájával szolgál. Az 
alapító atyák (akik közül talán a legismertebbek 
George Washington, Thomas Jefferson, John 
Adams, James Madison, Alexander Hamilton és 
Benjamin Franklin) és az alapító dokumentumok 
(az előbbiek mellett az alkotmányhoz 1791-ben 
csatolt Jogok Törvénye) az amerikai politikai 
kultúrában mind a mai napig különleges helyet 
foglalnak el, aminek a főváros építészetétől a gaz- 
dag történeti irodalmon keresztül a kortárs po- 
puláris kultúráig számos jelét tapasztalhatjuk. 

Anglia Sajátos történelme folytán sose vált ha- 
gyományos értelemben vett —nemzetté vagy 
—>állammá. A közbeszéd többnyire Nagy-Bri- 
tannia szinonimájaként használja, de valójában 
csak egy része a Skóciát, Walest és Eszak-Iror- 
szágot is magába foglaló Egyesült Királyságnak. 
Igaz, annak a legjelentősebb része, akár a terü- 
letét, akár a népességét, akár pedig a befolyását 
nézzük. 

—>Scruton találó megfogalmazásában minde- 
nekelőtt szülőföld, olyan hely, amelyet „szokások 
szentesítenek”, mert az angolok sokáig a nemzeti 
eszmének „még csak valamiféle helyettesítőjével 
sem rendelkeztek". —Hazafiságuk igazolásához 
így nem kellett a —nacionalizmus olyan eszmé- 
ihez folyamodniuk, amelyek a kontinensen meg- 
határozó szerephez jutottak. Kétségtelen, hogy az 
Egyesült Királyság — és a hajdani Birodalom — po- 
litikai integrációjához nélkülözhetetlen brit tudat 
csak azon az áron alakulhatott ki, hogy a par- 
tikuláris angol nemzettudat háttérbe szorult. 
A brit identitás megteremtése ~ egyik legna- 
gyobb politikai sikere volt — az angolok pedig 
hozzászoktak ahhoz, hogy önmagukra britként 
tekintsenek. 

A Brit Birodalom meghatározó elemeként - 
igen jelentős hatást gyakorolt a világtörténelem- 
re. Ipari forradalmával úttörő szerepet játszott a 
modern kapitalizmus megteremtésében; a XIX. 
századra a világ , ipari műhelyévé", a világgazda- 
ság középpontjává vált. Ilyen pozícióval hasonló 
méretű ország sem azelőtt, sem azóta nem ren- 
delkezett. A modern világot lehetővé tevő ipari 
forradalom és - történelme így a lehető legszoro- 
sabban összefonódott. 

Gazdasági erejére támaszkodva - egyedülál- 
ló méretű — a csúcspontján a Föld egynegyedét 
uraló — gyarmatbirodalmat szerzett. E hódítással 
együtt azonban eljuttatta a nyugati civilizációt és 
az angolszász kultúrát a világ legtávolabbi pontjai- 
ra is, mindenütt hozzájárulva az állam- és nem- 
zetépítéshez. Birodalmuk megteremtése ellenére 
az angolok — a franciákkal ellentétben — sosem 
tekintettek magukra mint az univerzális igazság 
képviselőire, szemléletükre a felvilágosodás steril 
racionalizmusa csak korlátozott hatással volt. Az 
egyenlőséggel szemben a szabadságnak adtak el- 
sőbbséget, de a szabadsághoz nem absztrakt mó- 
don viszonyultak: azt a Jjoguralom (rule of law) 
eszméjével kötötték össze. A híres alkotmányjo- 
gász, Albert V. Dicey szerint ennek a lényege az, 
hogy senki sem állhat a jog felett, a jog alkalma- 
zása tehát nem függhet a hatalmon levők önké- 
nyétől. Ha mást nem köszönhetne a világ -nak, 
ez sem lenne kevés... 

Az angol jogrendszer alapját a korábbi bírói íté- 
letek érvényét fenntartó szokásjog, a common 
law képezi: amelyet Scruton valóságos „gyé- 
mántrelikviának” nevezett, mert az ország és a 
törvény azonosításával ~hoz az otthon képzete 
társult. A jogrend tisztelete jól megfér a markáns 
individualizmussal — ~ fejlődésében szinte min- 
den magánkezdeményezésből indult ki. Noha 
az individualizmus -ban szorosan összefonódott 
a protestáns etikával, gyökereit Alan Macfarlane 
joggal vezeti vissza a kapitalizmust jóval megelőző 
középkorra. Az egyén elidegeníthetetlen jogainak 
a következetes védelme az angolok számára meg- 
kérdőjelezhetetlen axióma. 

- modern közjogi berendezkedésének alapvető 
kereteit az 1688-1689-es „dicsőséges forradalom" 
alakította ki az alkotmányos királyság bevezeté- 
sével; a XIX. századra - már a liberalizmus — és 
a parlamentáris rendszer — mintaországává vált. 
Ebben a képviselet elve mindig is fontosabb 
volt a demokráciáénál. A parlamentarizmus mű- 
ködtetése hagyományosan kétpárti váltógazda- 

ságra támaszkodott: a XVIII. századi tory-whig 
szembenállástól az első világháborúig a konzer- 
vatívok és a liberálisok váltották egymást, majd 
az utóbbiak helyét a szakszervezeti mozgalomból 
kinövő Munkáspárt (Labour Party) vette át. Az 
individualista angol felfogás a szociális gondosko- 
dást nem az állam feladatának tartja, a második 
világháború után azonban a szigetországban is 
kiépültek a —jóléti állam intézményei, köztük az 
angolok nemzeti büszkesége, a Nemzeti Egész- 
ségügyi Szolgálat (National Healtb Service). 

A második világháború után -nak búcsút kel- 
lett mondania világhatalmi pozíciójának és hatal- 
mas birodalmának, XX. századi történetét ezért 
sokan , hanyatlásként" írják le. E megközelítés 
azonban erősen félrevezető, mert kizárólag a 
nagyhatalmi politika nézőpontjából indul ki. Más 
vonatkozásokban ugyanis a kifejezetten sikeres 
országok közé sorolhatjuk -t, hiszen megújulni 
képes gazdaságával, a fair play, a sportszerűség 
normáinak a tiszteletével, a hierarchia és a társa- 
dalmi mobilitás összeegyeztetésének képességé- 
vel, kompromisszumkészségével nem véletlenül 
vált oly sok bevándorló szemében vonzó hellyé. 

A brit külpolitika hagyományosan — az érdekeit 
követve — az európai egyensúly biztosításából, a 
kontinenstől való távolságtartásból és az Egyesült 
Allamokkal való , különleges kapcsolatból" in- 
dult ki, az angolok ezért kései csatlakozásuk után 
(1973) is csak vonakodva vettek részt az európai 
integráció folyamatában, és többségük ellenzi a 
nemzetek feletti Európa eszméjét. A konzerva- 
tív kormányok — Thatchertől David Cameronig 
különösen szkeptikusak voltak az —Európai 
Unióval szemben, noha az egységes piac gazdasá- 
gi előnyeit elismerték. A 2016 júniusában tartott 
népszavazáson a brit választók többsége (51,9%-a, 
ezen belül az angolok 53,4%-a) a , Brexit", vagyis 
az Unióból való kilépés mellett döntött, a szuve- 
renitás elveszítésétől és a nagyarányú bevándor- 
lás folytatódásától tartva. 

Az angol-magyar kapcsolatok jóval kevésbé 
voltak intenzívek, mint a németekkel vagy akár a 
franciákkal fenntartott viszonyunk. A reformkor 
több jeles gondolkodója, köztük —Széchenyi Ist- 
ván is egyfajta mintaként tekintett -ra, akárcsak 
a „centralista” Trefort Agoston és —Eötvös Jó- 
zsef, illetve a radikálisabb —KĶKossuth Lajos is. 
A liberális —John Stuart Mill művei élénk vissz- 
hangra találtak a kiegyezés korának magyar po- 
litikai elitjében. 


Az első világháború után a brit politika jelen- 
tős támogatást adott a franciák által pártfogolt 
„kisantant” gyűrűjébe szorított Magyarország- 
nak, a Bethlen-kormányzat konszolidációjának. 
Az 1930-as évek közepétől a konzervatív magyar 
értelmiség azon része, amely elutasította a Né- 
metországhoz való közeledés politikáját, London 
felé orientálódott — tőle várva, hiába, segítséget. 
Az államszocializmus éveiben a magyar-angol 
kapcsolatok befagytak, de az angol kultúra irán- 
ti érdeklődés erős maradt, a rendszerváltozással 
pedig kezdetét vette az angol nyelv magyar- 
országi karrierje. London egyértelműen kiállt 
a visegrádi országoknak, köztük hazánknak a 
NATO-ba és az EU-ba történő mielőbbi felvé- 
tele mellett — a biztonságpolitikai szempontok, 
akárcsak a múltban, ezúttal is fontosabbak voltak 
a gazdaságiaknál. Az angol-magyar kapcsolatok 
legújabb fejleménye valószínűleg azokhoz a ma- 
gyar fiatalokhoz kötődik, akik Londont az egyik 
, legnagyobb magyar várossá? tették. 


Arday Lajos: Az Egyesült Királyság és Magyarország 
(2005). 

Egedy Gergely: Nagy-Britannia története (XX. szá- 
zad) (1998; 2011). 

Egedy Gergely és Gálik Zoltán: Nagy-Britannia és az 
európai integráció. A csatlakozástól a Brexitig (2017). 

Mikes György: Anglia papucsban (1947). 

Scruton, Roger: Anglia. Egy eltűnő ideál (2001; m. 
2004). 

angolszász konzervativizmus —konzervativiz- 
mus 


angolszász liberalizmus —liberalizmus 


angolszász szociáldemokrácia Öszociáldemok- 
rácia 


Antall József (1932—1993) Gimnáziumi tanár, 
történész, a Semmelweis Orvostörténeti Múzeum 
igazgatója (1964-1991), a kommunista diktatú- 
ra évtizedei után Magyarország első szabadon 
megválasztott miniszterelnöke. Idősebb Antall 
József, a legendás, Jad Vasem-díjas menekültügyi 
kormánybiztos, majd újjáépítési miniszter fiaként 
a politika iránti szenvedélyes érdeklődést, a haza 
szolgálata iránti elkötelezettséget családi hagyo- 
mányként hozta magával. Az —1956-os forrada- 
lom idején részt vett a o Kisgazdapárt újjászerve- 

zésében Kovács Béla mellett. A forradalom leve- 
rése után letartóztatták és kihallgatták, évtizede- 
ken át (1990-ig) megfigyelték, történelemtanári 
állásából elbocsátották, publikációs tilalommal 
sújtották. Az orvostörténet mellett elmélyülten 
foglalkozott a XIX. századi magyar politika di- 
lemmáival, a hazai művelődés és közoktatás tör- 
ténetével, illetve az Amerikai Egyesült Allamok 
világpolitikai szerepével. 

1988-ban csatlakozott a Magyar Demokrata 
Fórumhoz (MDF), ahol koncepcióformáló szel- 
lemi ereje, széles körű politikai műveltsége révén 
hamarosan vezető szerepre tett szert, 1989 októ- 
berében a szervezet elnökévé választották. Meg- 
határozó részt vállalt az Ellenzéki Kerekasztal és 
a Nemzeti Kerekasztal tárgyalásain a békés át- 
menet és az új, a képviseleti demokrácia alkotmá- 
nyos kereteinek kidolgozásában. 1990 tavaszán, 
az első szabad választásokon pártját győzelemre 
vitte, és kormányt alakított. Politikai program- 
jában a önemzeti liberalizmus és a konzervatív- 
keresztény szemlélet szerves egységben, korsze- 
rű megfogalmazásban jelent meg, kiegészülve az 
—európai egységesülés és a —transzatlantizmus 
iránti elkötelezettségével. A —rendszerváltozás 
miniszterelnökeként nem kevesebb volt a felada- 
ta, mint a kommunista diktatúra után a parla- 
mentáris demokrácia és a jogállamiság intéz- 
ményesítése, a magántulajdonon és a szerződési 
szabadságon nyugvó jogrendszer visszaállítása, 
gyakorlati érvényesülésének biztosítása, a koráb- 
ban elvett vagyon után az egykori tulajdonosok 
észszerű kárpótlása, a — privatizáció szabályozott 
és ellenőrzött mederbe terelése, a gazdasági ver- 
seny helyreállítása és a szociális piacgazdaság 
kiépítése. 

E feladatok megvalósítása és az ország felelős 
kormányzása érdekében megállapodást kötött 
az ellenzéki —Szabad Demokraták Szövetségé- 
vel a kétharmados törvények számának radikális 
csökkentéséről (1990. április). Ezzel nemcsak el- 
kerülte a közjogi helyzetből adódó nagykoalíciós 
kényszert, hanem esélyt is teremtett arra, hogy 
az MDF váltópártja a liberális SZDSZ legyen, ne 
pedig a kommunista állampárt utódja, a — Ma- 
gyar Szocialista Párt (MSZP). A „paktum”, 
amelyet mindkét párt vezetősége jóváhagyott, a 
demokratikus politika konszenzuskereső mivol- 
tát példázta, és enyhíthette volna a belpolitikai- 
ideológiai feszültségeket. Hogy nem ez történt, 
az nem - kormányán múlott, amely a jogállami- 
ság normáit mindig kényesen betartotta. Noha 

az MDF 1993-ban kizárta soraiból az olykor in- 
dokolt bírálatait antiszemitizmusával hiteltelenítő 
Csurka Istvánt, - kormányát az ellenzék és a 
döntően liberális-szocialista sajtó úgy állítot- 
ta be, mint amely a tekintélyelvű, antiszemita 
—Horthy-rendszert kívánja feléleszteni. Ezzel a 
retorikával nyitotta meg az utat az SZDSZ és az 
MSZP szövetsége előtt az 1991 őszén megalakult 
Demokratikus Charta. 

A nyugati elkötelezettség jegyében - már 1990 
tavaszán szorgalmazta a szovjet katonai tömb, a 
Varsói Szerződés feloszlatását, és a katonai szerve- 
zetének megszüntetéséről szóló dokumentumot 
magyar részről ő írta alá Budapesten r991 feb- 
ruárjában. Erdemi szerepet vitt a szovjet érdek- 
szférába tartozó államokat tömörítő Kölcsönös 
Gazdasági Segítség Tanácsa (KGST) felszámolá- 
sában, és felügyelte a szovjet csapatok kivonulását 
Magyarországról (1991. június). Igy biztosította 
Magyarország felvételét az — Európa Tanácsba 
(1990. november), illetve ígéretes gazdasági fel- 
tételekkel megkötötte az Európai Közösségekkel 
és tagállamaival a Társulási Szerződést (1991. 
december), amely 1994 februárjától életbe lépve 
megnyitotta az utat az integrációval járó gazdasá- 
gi, politikai, kulturális kapcsolatok gyors fejlődé- 
sének, majd az uniós csatlakozásnak. 

A Szovjetunió háttérbe szorulásával Kelet- 
Közép-Európa népeinek régi vágya teljesült, de 
biztonsági űr is keletkezett a térségben, és - en- 
nek veszélyeit felmérve úgy látta, az ország biz- 
tonságát a NATO-hoz való csatlakozás, illetve az 
egész térségnek az európai biztonsági rendszer- 
be való bevonása tudja garantálni — a megújuló 
Oroszország érdekeinek messzemenő figyelem- 
bevétele mellett. A mielőbbi NATO-tagságra 
törekvést az 1991. augusztusi moszkvai puccs- 
kísérlet és a Szovjetunió felbomlása (december 
26.), illetve a délszláv háború csak megerősítette, 
de a nyugati hatalmak — félve az orosz ellenke- 
zéstől és a NATO felhígulásától — elutasították. 
Ennek ellenére - mindent megtett a szervezet- 
tel való szoros kapcsolatok intézményesítéséért. 
A kelet-közép-európai népek sorsközösségének 
tudatában is életre hívta a régi hagyományt fel- 
élesztő Visegrádi Együttműködést Magyaror- 
szág, Csehszlovákia (utóbb Csehország és Szlová- 
kia) és Lengyelország között 1991 februárjában. 
Sikerült ezt annak ellenére is működésbe hozni, 
hogy a bős-nagymarosi vízlépcsőrendszer és a 
kisebbségi jogok megítélése feszültségeket idézett 
elő Csehszlovákiával. A visegrádiak így az 1992. 

május 6-i prágai csúcstalálkozón kinyilvánítot- 
ták: közös céljuk a teljes jogú NATO-tagság az 
európai integrációval együtt. - kitartó érvelése 
és munkája végül meghozta a gyümölcsét (amit 
ő már nem érhetett meg): 1994 januárjában Bill 
Clinton amerikai elnök hivatalosan megerősítet- 
te, hogy a visegrádiak meghívása a NATO-ba 
csak idő kérdése. 

Ezzel párhuzamosan ~ a —>nemzetpolitika kife- 
jezés felelevenítésével, használatával világossá tet- 
te mind a határon túli magyarság, mind a szom- 
szédos államok számára: az új magyar kormány 
összmagyarságban gondolkodik, a — nemzeti ér- 
dekeket következetesen érvényesíti regionális po- 
litikájában is, a határon túli magyarsággal pedig 
intézményes kapcsolatrendszert létesít. , Erzés- 
ben, lélekben r5 millió magyar miniszterelnöke 
kívánok lenni" - szólt jogilag és politikailag ma- 
kulátlan, mégis rosszhiszeműen félreértelmezett 
hitvallása. Ilyen nemzetpolitikai megfontolásból 
kötötte meg Ukrajnával az alapszerződést (1991. 
december), amely egyszerre biztosította a kisebb- 
ségi jogokat, hitelesítette a térség stabilitása iránti 
magyar elkötelezettséget, és sikeresen megakadá- 
lyozta a két világháború között Magyarországot 
gúzsba kötő ellenséges szövetség, a , kisantant" 
ismételt kialakulását. Hasonló alapszerződést 
kötött Horvátországgal és Szlovéniával, illetve 
készített elő Csehszlovákiával, de ezt éppen a 
kisebbségvédelmi passzusai és a vitatott dunai 
vízlépcsőrendszer miatt a csehszlovák (főként 
szlovák) fél nem fogadta el 1991 végén. Továbbá 
1991. december 6-án Moszkvában Mihail Gor- 
bacsov szovjet elnökkel aláírta a szovjet-magyar 
és ugyanaznap Borisz Jelcin orosz elnökkel az 
orosz-magyar, illetve 1992. február 6-án Buda- 
pesten Helmut Kohl kancellárral a német—ma- 
gyar alapszerződést. 

Kormányfőként is személyesen érdeklődött 
a köz- és a felsőoktatás, a tudomány, a Magyar 
"Tudományos Akadémia ügyei iránt, és támogat- 
ta e kiemelkedő fontosságú területek új törvényi 
szabályozását. Munkásságával olyanok elismerését 
nyerte el, mint Helmut Kohl német kancellár, 
Margaret Thatcher brit kormányfő és George 
H. W. Bush USA-elnök. Utóbb az Európai Par- 
lament brüsszeli épületeinek egyikét róla nevez- 
ték el ( Konrad Adenauer, Willy Brandt, Paul- 
Henri Spaak és Altiero Spinelli mellett). 

Komoly kihívást jelentett számára, hogy 
programját koalíciós kormány élén, csekély 
kormányzati tapasztalattal rendelkező minisz- 


terekkel, egy súlyosan eladósodott országban, 
hanyatló nemzeti jövedelem és a lakosság rom- 
ló életszínvonala mellett, a diktatúrából örökölt 
közigazgatással, kíméletlen ellenzéki támadások 
és alapvetően ellenséges médiaviszonyok köze- 
pette kellett megvalósítania. Mindezt tetézte, 
hogy 1990 őszétől halálos kórral küzdve látta 
el feladatait. Elkerülhetetlennek tartotta, hogy 
kabinetje, a , kamikazekormány", ahogy több- 
ször is nevezte, elveszítse a következő választá- 
sokat. El is vesztette — a halála után, 1994-ben. 
Kormányzati teljesítménye, amelyben pártján 
belül és kívül számos kiválóság segítette, mesz- 
sze jobb volt, mint ahogy akkor a közvélemény 
megítélte. Politikusi magatartását a —bizalom 
vezérelte, amelyet néha túlzottan nagyvonalúan 
előlegezett meg, és amelynek az éles párthar- 
cokon túlmutató, távlatosabb mivolta többnyire 
viszonzatlan maradt (például Göncz Arpád köz- 
társasági elnök részéről). Politikai arányérzékét 
és eleganciáját, demokratikus elkötelezettségét, 
európai látókörét, abszolút feddhetetlenségét 
csak évekkel később kezdte el értékelni igazán 
a média és a közélet. 

antijudaizmus A zsidó hittel, a judaizmussal 


kapcsolatos ellenszenv, gyűlölet; különbözik az 
etnikai-fajelméleti alapú —antiszemitizmustól. 

Már a zsidóság ókori politeista környezetében is 
létezett: Róma a maga többistenhitű s befogadó 
szemléletével ugyan elismerte a zsidóság vallás- 
gyakorlatát, de idegenkedett is annak kizárólagos 
egyistenhitétől és rituális elkülönülésétől. Az - 
mégis főleg a kereszténységre lett jellemző, miu- 
tán az mint zsidó szekta kialakult, és Jézus Krisz- 
tusnak mint a messiásnak az el nem fogadása mi- 
att végül elvált a judaizmustól. Az - soha nem 
jelentett egyet a kereszténység mértékadó tanítá- 
sával, azt legfeljebb egyszerűsítette és torzította, 
jóllehet akként hatása nyilvanvalóan tettenérhető 
a keresztény évszázadokban. Főbb jellemzőt: 1) az 
O- és az Ujszövetség Istenének, a haragos és a 
kegyelmes Istennek, illetve 2) a Törvénynek és 
az Evangéliumnak a szembeállítása; 3) Izrael iste- 
ni kiválasztottságának gőgként, felsőbbrendűségi 
érzésként való beállítása; 4) a judaizmus a bosz- 
szúállás etikáját követi; 5) Krisztus halálával és 
feltámadásával Isten felbontotta a , régi" szövet- 
séget Izraellel; 6) az istengyilkosság vádja, amely 
Krisztus haláláért Izrael népét teszi felelőssé (Mt 
27,25; Csel 5,28; 1 Thessz 2,14—16), és amely ré- 
szét képezte a katolikus liturgiának a II. vatikáni 
zsinatig és az ortodoxnak mindmáig. 

Ezeknek többnyire nincs bibliai alapjuk: 1) Isten 
az Oszövetségben ugyanúgy irgalmas és hosz- 
szútűrő (Kiv 34,6-7) mint ahogyan haragos 
az Ujban (Mt 21,18-19; Mt 25,1—13; Róm 2,5). 
2) A törvény, a Tóra (tanítás) nem egyszerű 
törvényeskedés az Oszövetségben sem, az Evan- 
géliumban pedig beteljesedik, nem felszámolódik 
(Mt 5,17). 3) A kiválasztottság azt jelentette Izrael 
népe számára, hogy lelki és erkölcsi mintaként 
kell élnie, hogy , általa nyerjen áldást a föld min- 
den nemzetsége” (Ter 12,3), az Evangélium is 
elismeri Izrael kiválasztottságát, és azt kiterjesz- 
ti minden keresztényre. 4) Az Oszövetség nem 
hirdet bosszúállást, maga a Tóra fogalmazza meg 
azt, amely utóbb a legfőbb keresztény erénynek 
számított: „Ne légy bosszúálló, se haragtartó... 
Szeresd felebarátodat, mint magadat” (Lev 19,18); 
a hegyi beszédben a „szemet szemért és fogat fo- 
gért” (Mt 5,38) elve a jóvátétel követélését, nem 
a bosszút foglalta magában, s az Oszövetségben 
nincs olyan állítás, hogy „gyűlöld ellenségedet” 
(Mt 5,43). 5) Sem az Ujszövetség, sem a hitta- 
nítók nem mondják, hogy a régi, az ó szövetség 
megszűnt volna. Továbbá 6) az istengyilkosság 
vádja számos kegyetlen pogromot tüzelt, és nem 
ok nélkül vette ki a II. vatikáni zsinat a liturgiá- 
ból, de ha a felbőszített nép nem követeli Krisztus 

kivégzését, megváltó halála sem következik be, és 
ezért a keresztények többsége mindig is szemé- 
lyesen önmagára vonatkoztatva értelmezte ezt 
a paradoxont. 

Mindenesetre ilyen vagy olyan -ra bőséggel 
találunk példát a keresztény teológia történe- 
tében Aranyszájú Szent Jánostól, Jeromostól 
Agostonon és Tamáson át Lutherig és tovább. 
Az üldözött kereszténység zsidókkal szemben 
ítéletes megnyilvánulásai az ószövetségi prófétai 
hagyományt követték, idézték, mihelyt azonban 
a kereszténység államegyházzá, uralkodóvá vált, 
e retorika fenntartása egyet jelentett az csal. Az 
uralkodó egyház álláspontját Agoston fogalmazta 
meg Isten városáról (m. 1859—1861, 1942, 2005— 
2009) című művében (18:46), azt, hogy a zsidó- 
ságot egyszerre kell legyőzni és megőrizni (Zsolt 
59, 11-12). Ez a szemlélet a zsidóságot egyfelől 
a XIX. századi emancipációjáig számos jogtalan 
intézkedésnek, törvénytelen fellépésnek, erő- 
szaknak és pogromnak tette ki (Magyarországon 
például a Rákóczi- és az 1848-1849-es szabadság- 
harc idején), másfelől megtartotta egyedüli ókori 
eredetű vallási csoportként, és ez sok keresztény- 
nek azt jelentette, hogy a zsidóságban Isten első 
szövetségének hordozóját tisztelje. 

A számos egyéb eltéréstől eltekintve az ~ vég- 
ső soron abban különbözik az antiszemitizmus- 
tól, hogy szerinte az áttéréssel megszűnik valaki 
zsidónak lenni; az antiszemitizmus ezt a mentő- 
övet megtagadja: zsidónak lenni változhatatlan 
végzet. Ahogy az ~ kölcsönzött néhány érvet 
az antiszemitizmusnak, úgy a XIX-XX. század 
fordulóján át is ment abba olyan, máskülönben 
kiváló gondolkodóknál, mint — Prohászka Otto- 
kár és —Ravasz László, akik a modernség és a 
kapitalizmus esetenként joggal bírált jelenségeit 
kritikátlanul a zsidóságban látták összpontosul- 
ni, és ez alighanem hozzájárult a magyar társa- 
dalom nagyrészt tehetetlenségéhez, kisebbrészt 
cinkosságához a —vészkorszak idején — jóllehet 
az áldozatos embermentéstől sem szabad eltekin- 
teni. Nyilvánvalóan a hasonló lengyel tapaszta- 
lat késztette —II. János Pált 2000-ben a zsidók 
ellen elkövetett bűnökért való bocsánatkérésre. 
A—holokauszt, a vészkorszak után a keresztény 
egyházak revideálták teológiai álláspontjukat 
az ~ tekintetében, és azt keresik, ami összeköti 
őket a zsidósággal, hiszen a bocsánatkérés hoz- 
záállását semmilyen egyéb szempont nem bí- 
rálhatja felül ( zsidó-keresztény hagyomány, 
egyházak a vészkorszakban). 

A Szentszék Zsidókkal való Kapcsolatokért Felelős Bi- 
zottsága (www.vatican.va/roman. curia/pontifical 
councils/chrstuni/sub-index/index_relations-jews. 
htm). 

Endreffy Zoltán: „Az antijudaizmustól az antiszemi- 
tizmusig”, Molnár Judit (szerk.): A holokauszt Ma- 
gyarországon európai perspektívában (2005). 

Küng, Hans: Das Judentum. Wesen und Geschichte („Zsi- 
dóság: természete és története”, 1991); uő: Judaism. 
Between Yesterday and Tomorrow („A judaizmus 
a tegnap és holnap között”, 1992). 

Nirenberg, David: Anti-fudaism („~”, 2015). 


Szerkesztőbizottság 


antiszemitizmus A zsidók másságáról és ellensé- 
ges voltáról alkotott politikai felfogás, esetenként 
—>ideológia, amely zsidóellenes érzésekből, előí- 
téletekből, gyűlöletből, velük kapcsolatos észlelé- 
sekből, történeti tényekből, illetve gondolkodási 
irányzatokból táplálkozik. A kifejezés maga is jelzi 
eredendő fonákságát, hiszen az - soha nem a kü- 
lönféle sémita (Sém, Noé fia) népek, például ara- 
bok, hanem csak a zsidók ellen irányult. A szót 
Wilhelm Marr német újságíró alkotta 1873-ban, 
hogy tudományos látszatot kölcsönözzön a zsi- 
dóellenességnek — — fajelméleti alapon. Az - esz- 
metörténeti előzménye, az —antijudaizmus vallá- 
si-teológiai alapon fogalmazta meg a zsidóellenes 
előítéleteket, de az áttérővel szemben nem emelt 
kifogást. A kettő, jóllehet gyakran szítja egymást, 
mégis különbözik, mert az -t a modern, vallás- 
talan korszellemnek megfelelően nem érdeklik a 
teológiai megfontolások, a zsidósággal mint etni- 
kai csoporttal szemben viseltet ellenszenvvel, azaz 
a zsidónak vélt vonásokat változhatatlannak és 
javíthatatlannak, osztályokon és nyelveken felü- 
linek tekinti: eszerint a zsidók hol alacsonyabb 
rendűek és eredendően, biológiailag romlott er- 
kölcsűek (miként a —nemzetiszocializmusban), 
hol fondorlatosak, rámenősek, összeesküvéssel, 
uzsorával és igazságtalanul tesznek szert sikerre, 
hatalomra és befolyásra. 

Az - egyesek szerint a kispolgárnak a tőkéből 
élőkkel, azaz a kölcsönvevőnek a hitelezővel szem- 
beni ellenségességéből fakad, amely hiperinflá- 
ció esetén fokozódik (1921-1924, Németország; 
1946, Magyarország), és amely magyarázatkép- 
pen megjavíthatatlan erkölcsi hibát talál ott, ahol 
javítható intézményes hiba van. Az - számos tár- 
sadalmi-szociológiai, osztályelméleti, politikai- 
ideológiai magyarázata azonban rendre hiányos- 
nak bizonyul. Nem tűnnek meggyőzőnek azok 


a magyarázatok sem, amelyek a nemzeti öntu- 
dat szükségszerű elemének tartják a külső, illetve 
ezúttal a belső ellenség megképzését. A magyar 
nemzettudat egyetlen kútfeje sem igazolja 
ezt, se Szent István Intelmei, se a — Himnusz, 
se —Széchenyi, se S Kossuth, de a „Szép vagy, 
gyönyörű vagy, Magyarország" se, az 1920-as 
évek ismert o Irianon-sirató — Bartók Concer- 
tója által halhatatlanná tett- műdala, amelyet 
Kulinyi Ernő szerzett, aki utóbb a vészkorszak 
áldozata lett. Azok az elméletek mindenképpen 
tanulságosak, amelyek szerint a kereszténység 
kezdettől fogva a zsidósággal szemben fogalmaz- 
ta meg magát, ez azonban nem szükségképpen 
vezet-vezetett gyűlölethez, hanem éppen a sors- 
közösség elismeréséhez is. Talán —Nietzsche 
társadalomlélektani megfigyelése áll a legközelebb 
a jelenség forrásához: szerinte a modern társadal- 
mat a ressentiment, az irigységgel elegy bosszú- 
vágy hajtja, és ennek hangja szól a szocializmus, 
társadalmi igazságosság és egyenlőség modern 
követeléseiből. A többségi társadalom az emanci- 
pált zsidóság roppant teljesítményét szemlélhette 
ilyen ressentiment-nal. 

A demokratizálódással párhuzamosan az indu- 
latra politikai szerveződések alapoztak. Az első 
antiszemita politikai pártot maga Marr hozta 
létre 1879-ben (igaz, utóbb megtagadta -át, ta- 
núsítva, hogy az nem gyógyíthatatlan szellemi 
kór). Bécs szociálisan érzékeny főpolgármestere, 
Karl Lueger az 1890-es években antiszemita-po- 
pulista retorikával nyerte meg szavazóit (ő nevez- 
te —Budapestet , Judapest"-nek, és lett — Hitler 
egyik példaképe). Majd kitört a Franciaországot 
megrengető Dreyfus-botrány (1895-1906). Az 
1880-as évektől az oroszországi pogromok zsidó 
menekülthullámokat indítottak nyugat felé, ami 
fölerősítette a bontakozó politikai -t. Fontos sze- 
repet vitt az - terjedésében az 1903-ban megjelent 
orosz kiadvány, az Utban a világuralom felé: Cion 
bölcseinek jegyzőkönyvei (m. 192[7], 1999, 2009), 
amely a zsidók világ-összeesküvését volt hivatott 
leleplezni. Noha a műről többszörösen bebizo- 
nyították, hogy hamisítvány, az 1920-as években 
millióknak szította az antiszemita képzeletét. 

A magyar - ezeken túlmenően sajátos jegyek- 
kel is rendelkezik. Megvolt az antijudaista ha- 
gyomány, amely időnként pogromokban tört 
ki (például 1848-ban a pozsonyi, pesti németek 
részéről). A XIX. században a magyar, mind 
konzervatív, mind reformer politikai elit, amely- 
re erősen hatott a zsidóság iránt nyitottabb pro- 

testantizmus, örömmel pótolta a hiányzó polgári 
réteget a zsidósággal. Amikor egyre nyilvánva- 
lóbbá vált a magyarságnak az össznépességen 
belüli kisebbségi volta a történelmi Magyaror- 
szágon, Karády Viktor találó (bár vitatott) kife- 
jezésével asszimilációs —társadalmi szerződés jött 
létre a magyar elit és a zsidóság között, amelynek 
értelmében a zsidóság asszimilálódik, magyar- 
rá lesz, és cserébe a magyar állam biztosítja az 
egyenlő jogait és a védelmét. A zsidóságnak az 
1848-1849-es szabadságharcban való részvéte- 
le, majd az 1849-es szegedi országgyűlés „szent 
elvi kijelentése” a zsidók egyenjogúsításáról pe- 
csételte meg a soha írásba nem foglalt alkut, 
amelyet azután a —kiegyezés, a zsidók egyenjo- 
gúsításáról szóló törvény (1887), az emancipáció 
megerősített. Az egyezség kiválóan működött, 
jelentősen hozzájárult a korszak vitathatatlan 
teljesítményeihez, azt minden fél betartotta, a 
—>tiszaeszlári per nyomán kialakuló pogromve- 
szélytől a politikai elit megvédte a zsidóságot, az 
pedig látványosan integrálódott, asszimilálódott. 
Kérdőjelek a századfordulón jelentek meg: a dua- 
lista berendezkedés és elit kritikusai, egyrészt 
a katolikus Prohászka Ottokár, a Katolikus 
Néppárt (politikai katolicizmus) és a reformá- 
tus —Ravasz László —keresztényszociális, an- 
tiszemitizmusba hajló antijudaizmusa, másrészt 
a —polgári radikalizmus feszegette az asszimi- 
lációt, az utóbbi politikai elitváltást is sürgetett, 
beleértve az elithez tartozó zsidócsoportokat is. 
A többség azonban ekkor még hitt a dualista 
egyezségkötés előnyeiben. 

A törést az első világháborús fejlemények idéz- 
ték elő. Az ~ felgerjedt a sok ezer galíciai zsidó 
menekült és a háborús terhek aránytalannak vélt 
viselése nyomán. A forradalmak és a történelmi 
Magyarország szétdarabolása után pedig az asz- 
szimilációs alku zsidó felrúgását vélte felfedezni a 
— Tanácsköztársaság jórészt zsidó hátterű veze- 
tésében, nem véve tudomást a zsidóság többségé- 
nek jobbközép irányultságáról, a területvesztések 
miatti, a nemzet egészével azonos fájdalmáról. 
A polgárháborús viszonyok közt fölálló régi-új 
politikai vezetés ugyan vonakodva (a kormány 
az Országgyűlés ülésterméből kivonult), de jóvá- 
hagyta a Prohászkával az élen követelt, az egye- 
temi felvételi helyeket a zsidóság összarányához 
közelítő numerus clausust (korlátozott keret- 
szám’, 1920), ami a —>törvény előtti egyenlőség 
jogállami maximájának a felrúgását jelentette. 
A konszolidálódó —Horthy-rendszer a jog- 
államiság követelményéhez visszatérni akaró 

Bethlen István miniszterelnöksége alatt enyhí- 
tett a jogszabály végrehajtásán (1928), a hazai zsi- 
dóság még fel is lélegezhetett volna, de az 1930-as 
évek második felére az ~ beivódott a közgondol- 
kodásba, általánossá vált a társadalmi problémák 
mélyén a zsidóság ilyen-olyan vonatkozását föl- 
fedezni. Az elit és a jobboldali ellenzék jelentős 
része egyetértett abban, hogy , őrségváltást" kell 
végrehajtani a középosztályban, a vezető pozí- 
ciókba nem zsidókat segíteni — a különbségük a 
radikalizmusban, a jogállamiság elvétől való elté- 
rés mértékében állt. A Horthy-korszak politikai 
elitje így kettős magatartást tanúsított: egyfelől 
az őrségváltás nevében engedett saját antiszemi- 
ta érzéseinek és a hazai jobboldali radikalizmus 
fokozódó követeléseinek, másfelől emlékezve a 
dualista berendezkedés előnyeire, védte a zsidó- 
ságot (Szálasit antiszemita izgatásért is leültette, 
Endre László öntevékeny antiszemita intézke- 
déseit megsemmisítette, 1944. március 19-ig, a 
megszállásig ellenállt a nemzetiszocialista német 
deportálási követeléseknek). Ezen túlmenően az 
általános revíziós szándék, amelyet a nemzeti- 
szocialista Németország látszott beváltani, azt a 
gondolatot ébresztette sokakban, hogy az antisze- 
mita jogalkotás elfogadható ár lesz a kínálkozó 
területi kiigazításokért és a radikális szélsőjobb 
féken tartásáért cserébe. 

Az I. zsidótörvény (1938) felekezeti alapon 
korlátozta a zsidóság foglalkozási eloszlását (a 
Horthy-féle elit eredetileg eddig kívánt vol- 
na elmenni). A II. zsidótörvény (1939) már faji 
alapra helyezkedve korlátozta a zsidók munkale- 
hetőségeit. A törvényjavaslatot az az —Imrédy 
dolgozta ki, aki miniszterelnökké való kinevezé- 
sekor a zsidókérdés jogszabályi megoldását az I. 
zsidótörvénnyel befejezettnek nyilvánította, majd 
hamaros leváltása után — Teleki terjesztette be (a 
két törvény miatt kb. go ezren vesztették el állá- 
sukat). A III. zsidótörvény (1941) faji alapon til- 
totta a zsidókkal való házasságot. Az 1942-es, IV. 
zsidótörvény a zsidók tulajdonjogait korlátozta, 
földjeik kártalanítással való felosztását rendelve el. 
A zsidótörvényekből következett a munkaszolgá- 
lat, a fegyver nélküli katonai szolgálat. A meg- 
alázó megkülönbözetés végrehajtásában lehetett 
fokozott embertelenséget vagy emberséget ta- 
núsítani — Nagybaczoni Nagy Vilmos tábornok, 
honvédelmi miniszter az utóbbit választotta. 

A kettős magatartás a német megszállásig any- 
nyiban sikeresnek volt mondható, hogy egyfe- 
lől teljesült az áhított revízió, és Közép-Európa 

második legnagyobb, a visszacsatolt területek- 
kel együtt kb. 825 ezer fős, magát többségében 
magyarnak valló zsidó közössége súlyos jog- 
sérelmekkel ugyan, de nagyobbrészt békében 
megmaradt, miközben Európa-szerte zajlott a 
deportálás, a népirtás. A belülről stabil Kállay- 
kormány valamennyi antiszemita intézkedését 
(IV. zsidótörvény) a német megszállás elkerülése 
végett, illetve a háború után várható földosztásra 
való tekintettel hozta meg. 

A zsidóellenes törvények azonban azzal a rop- 
pant káros következménnyel jártak, hogy ter- 
mészetessé tették az antiszemita fellépést, a 
zsidóság vagyonának elbitorlásában cinkossá 
tettek számos polgárt (akik zsidó ingatlanokat, 
ingóságokat igényeltek, kaparintottak meg). Rá- 
adásul több radikális-őrségváltó antiszemita is 
magas beosztásba kerülhetett a közigazgatásban 
(Endre László, Kozma Miklós, Pásztóv Amon). 
A —magyar vészkorszak előzményének szá- 
mít a 1941. augusztusi kőrösmezői (kamenyec- 
podolszkiji) deportálás. Az országban tartózkodó 
kb. 4000 nem magyar állampolgárságú (galíciai) 
zsidó ürügyén belügyminiszteri rendeletre kb. 
20.000 olyan zsidót gyűjtöttek össze országosan, 
aki nem tudta igazolni magyar állampolgársá- 
gát (a nyilvántartások kezdetlegessége miatt ez 
korántsem volt akkor egyszerű). Az Ukrajnába 
kitelepítettek többségét a németek azonnal lemé- 
szárolták, majd a németek nyomására a magyar 
hatóságok leállították a további kitoloncolásokat. 
(Keresztes-Fischer Ferenc belügyminiszter a mi- 
nisztertanácsban ellenezte az intézkedést.) Ehhez 
hasonlóan 1942-ben Ujvidéken és környékén 
magyar katonai alakulatok lemészároltak 3300- 
3800 szerbet és zsidót. Ez volt az egyetlen eset a 
háború alatt, hogy a nemzetiszocialista Német- 
országgal szövetséges állam zsidóellenes erőszak 
miatt törvényes eljárást folytasson le (a tettesek 
Németországba menekültek, majd a megszállás- 
kor visszatértek). Jóllehet mindkét akciót a kor- 
mányzat végül leállította, a két eset mégis azt 
mutatta, hogy a magyarországi ~ nem elégedett 
meg a zsidók hátrányos jogi megkülönböztetésé- 
vel, hanem zsidótlanítani is akart, és ezt a törek- 
vését magas szinten is érvényesíteni tudta. 

A német megszállás után a kollaboráns, anti- 
szemita magyar kormány rendeletére a közigaz- 
gatás és a csendőrség végrehajtotta a vidéki zsi- 
dóság (437 ezer fő) gettósítását, majd az akkori 
szóhasználattal „elszállítását”, deportálását, amit 
a polgári lakosság többnyire bénultan, máskor 


jóváhagyóan szemlélt. Ezután a nyilasok az egy 
ideig tartó vérengzéseik után kb. 50 ezer embert 
ún. halálmenetekben munkavégzésre átadtak a 
németeknek ( magyar vészkorszak, egyházak 
a vészkorszakban, holokauszt). 

A megmaradt és a deportálásokból hazatért — a 
visszacsatolt területeket is tekintetbe véve kb. 
280-320 ezer fős, a jelenlegi területekkel számolva 
kb. 220-260 ezer fős — zsidóságnak minden oka 
megvolt arra, hogy a szovjet csapatokat felszaba- 
dítóknak lássa. 

Még tartott Budapest ostroma, amikor Ra- 
vasz a Kálvin téri református templom szószé- 
kén mondta: , Nincs nemzeti megújulás, [ha] ez 
a nemzedék továbbra is csak vádol, mást okol, 
és nem mer odaállni bátor bűnvallással magára 
venni a felelősséget", vagyis tisztán látta, a ma- 
gyar csal és következményeivel szembe kell néz- 
ni, abból ki kell vetkőzni, és kezdetben ennek 
megfelelően járt is el. Katolikus részről szintén 
megfogalmazódtak ilyen állásfoglalások. A kom- 
munista hatalomátvételi törekvések azonban 
összekapcsolódtak mind a múlttal való erkölcsi 
szembenézés követelésével, mind a jogi számon- 
kéréssel, és ilyen körülmények között az egyhá- 
zak úgy ítélték meg, nincs helye a szembenézés- 
nek, a bocsánatkérésnek. Igy az elmaradt mind 
egyházi, mind világi részről. 

Közben a túlélők közül többek — érthetően — a 
kiépülő kommunista hatalmi apparátusban talál- 
tak maguknak helyet, egzisztenciát. Ugyanakkor 
a hiperinflációval újraéledtek a régi vádak, a feke- 
tézés, és több helyütt halálos pogromig (Miskolc, 
Kunmadaras) fajult a zsidóellenes indulat. Hiába 
lehet kimutatni mindegyikben a kommunisták, 
illetve a nyilasból átvedlett kommunisták aljas 
mesterkedését, a tömeget — a kommunisták sze- 
mében egészséges osztályharcos megnyilvánu- 
lás — a régi ~ hajtotta. A megszálló szovjet hadsereg 
ereje és a több tízezer kisnyilas átvételéből nyert 
tömegbázis révén megszilárduló kommunista ha- 
talmat a közvélemény jelentős része zsidónak vél- 
te. S Bibó a , Zsidókérdés Magyarországon 1944 
után" című tanulmányában (1948; Hanák Péter 
[szerk.]: Zsidókérdés, asszimiláció, antiszemitizmus, 
1984) figyelmeztetett: ez a fajta gondolkodás egy- 
szer már erkölcsi-politikai katasztrófába vezette 
a magyarságot. A kommunista diktatúra azután 
minden nem osztályharcos marxista gondolatot 
tiltott, az -t is. Mégis mintha Bibó óvása meg- 
hallgatásra talált volna: 1956-ban — jóllehet ekkor 
is volt pogrom, Miskolcon ismét — az antiszemita 

megnyilvánulásokat a közvélemény maga szorí- 
totta vissza. Az 1848-1849 és 1956, a magyarság 
két különleges politikai teljesítménye: a zsidóság 
és a magyarság sorközösségét jelenítette meg. 

A Kádár-rendszernek érdekében állt 1956 anti- 
szemita megnyilvánulásait felnagyítani, egyúttal a 
zsidókérdés vagy a vészkorszak taglalását háttérbe 
szorítani, illetve később az - révén megosztani az 
értelmiség vezető csoportjait. A népi-urbánus 
vita föléledésével-fölélesztésével az 1980-as évek 
végén a rendszerváltoztató csoportosulások-pár- 
tok között áthidalhatatlan szakadék támadt. Az 
antiszemita érzések és az - vádjai egymást ger- 
jesztették. A szólásszabadság eljöttével joggal ve- 
tődött föl, hogy a magyarság nem nézett szembe 
a második világháborút megelőző ~ával, hiszen a 
kommunista hatalom ezt is tiltotta. Az erre adott 
kellő érzékenységű feleletek (például — Antall 
József és egyházi körök részéről) a kiéleződő po- 
litikai küzdelmekben nem mindig hallatszottak. 
Kovács András 2013-as tudományos igényű ku- 
tatásai szerint a szélsőséges antiszemiták aránya a 
mai magyar felnőtt lakosságban 14-20%, a mér- 
sékelt antiszemitáké kb. 15-18%, míg a lakosság 
mintegy kétharmada mentes a zsidóellenes elő- 
ítéletektől. 

Az ~ra nincs mentség, különösen a —holo- 
kauszt, a vészkorszak után. Ellehetetleníti, aho- 
gyan számtalanszor ellehetetlenítette a közvitát, 
és amikor a magyar közgondolkodás az útjára 
tévedt, a nemzetnek ártott. A reformkori-dua- 
lizmus kori nemzedékek egyezségre törekvő szel- 
lemisége e tekintetben sem veszített érvényéből. 

apokaliptikus-eszkatologikus várakozások 
A vallásos képzeletet a legősibb időktől foglal- 
koztatja az emberi civilizáció és a természet tel- 
jes vége (armageddoni csata, Ragnarök, özönvíz, 
utolsó ítélet). A ciklikus időszemléletű vallások- 
ban a világvége voltaképpen nem végleges: a po- 
litikai és természeti rend romlását és pusztulá- 
sát új világkorszak követi (a hinduizmus júgái). 
A Közel-Kelet vallási hagyományaiban lineáris 
időszemlélet alakult ki, amely az időnek kezdetet 
(teremtés) és véget tulajdonított. Ezekből merítve 
a judaizmus kialakította a maga eszkatológiáját (g. 
eszkaton "vég"), amely ama politikailag is értelmez- 
hető várakozás körül forog, hogy az Ur igazságos 
uralma ( teokrácia), az „Ur napja”, azaz az utolsó 
ítélet bekövetkezik, és a messiás helyreállítja Izrael 
országát a történelemben. A kereszténység ebből 
indult ki, de az egyenes vonalú időszemlélet mellé 
az , idő teljességét", egyfajta egyidejűséget is állí- 
tott: „az Isten országa tibennetek van” (Lk 17,21), 
vagyis az ígért ország Jézussal és követésével már 
eljött, de a második eljövetelével, az ismert világ, 
a jó és a rossz keveredésének véget vető utolsó 
ítélettel válik teljessé. A keresztény eszkatológia 
fő forrása a Jelenések könyve. Eredeti görög címe, 
az ,apokalüpszis" leleplezés’, "kinyilatkoztatás" 
egyszerre utal arra, hogy a végidő transzcendens 
eredetű, és arra, hogy mintegy feltárja az ismert 
világ igaz természetét. Az egész Szentírás képvi- 
lágát sűrítő, szimbolikus nyelven írt könyv szó 
szerinti értelmezése végigkísérte a kereszténysé- 
get: például az utolsó ítéletet megelőző , ezeréves 
birodalomról", a Sátán ezer évig tartó láncra ve- 
réséről szóló próféciáját újra és újra megfeleltet- 
ték valamely politikai alakulatnak vagy törek- 
vésnek (millenarizmus, kiliazmus). A középkori 
eretnek- és parasztmozgalmak (például Münzer 
"Tamás szektája), majd az Sutópizmus és a >to- 
talitarizmus az igazságtalanság apokaliptikus 
eltörlésének történelmi valóra váltását ígérték. 
— Voegelin találó kifejezésével , immanentizálják 
az eszkatont", azaz a végső idők teljességét e vi- 
lági körülmények között akarják megvalósítani 
(politikai teológia, Schmitt). 

Apostoli Szentszék A római katolikus egyház 
központi szerve, az egyházban a legfőbb, teljes, 
közvetlen és egyetemes hatalmat birtokló római 
pápa önmagában, illetve a római kúriával, azaz 
a pápát segítő központi intézményrendszerrel 
együtt. Az ~ a nemzetközi jog sajátos alanya. 
Jogalanyisága nem kötődik területi szuverenitás- 
hoz, így az Egyházi Állam megszűnése (1870) és 
a —Vatikánvárosi Allam létrejötte (1929) között 
is fennmaradt. Az - a nemzetközi színtéren is 
fellép a béke, az emberi jogok (különösen az 
élethez való jog és a —vallásszabadság) védel- 
mében, és szót emel olyan kérdésekben is, mint 
a szegénység vagy a környezetvédelem. 

z ~ diplomáciai kapcsolatokat tart fent; 
a pápához jelenleg 180 állam akkreditál nagykö- 
vetet; a képviseletét pedig a helyi egyházhoz és 
a fogadó államhoz küldött nunciusok látják el, 
akik nagykövetekkel egy osztályba sorolt diplo- 
maták. Az - nemzetközi szerződéseket köt, így 
a katolikus egyház helyzetét egyes országokban 
szabályozó konkordátumokat és más hasonló 
megállapodásokat. Több nemzetközi szervezet- 
hez csatlakozott tagként vagy megfigyelőként. 
1964 óta az SENSZ állandó megfigyelője. Szá- 
mos nemzetközi egyezménynek is részese. 

A római kúria felépítését a CII. János Pál pápa 
által 1988-ban kiadott Pastor Bonus kezdetű apos- 
toli rendelkezés szabályozza. Központi intézmé- 
nye az Allamtitkárság, amelynek első részlege a 
pápa mindennapi tevékenységét támogatja (álta- 
lános ügyek részlege), második részlege az álla- 
mokhoz fűződő kapcsolatokkal foglalkozik. Az ~ 
szakosított intézményei a dikasztériumok (kong- 
regációk és pápai tanácsok), valamint a katolikus 
egyház központi bíróságai (az Apostoli Szignatú- 
ra és a Rota Romana). Jelenleg tíz kongregáció 
és 12 pápai tanács működik; a szervezeti rendszer 
reformja napirenden van. 

A Szentszék intézményeinek jelentős része 
a o Vatikánban található. 


Az Igazságosság és Béke Pápai Tanácsa: Az Egybáz tár- 
sadalmi tanításának kompendiuma (2007). 


Erdő Péter: Egybázjog (2014). 
Érszegi Márk Aurél: Pápa, Szentszék, Vatikán (2014). 

Apponyi Albert, gróf (1846-1933) Apponyi 
György magyar udvari kancellár és vezető kon- 
zervatív politikus fiaként született Bécsben; a 
kalksburgi jezsuitáknál tanult, több nyelven 
beszélt. Elete során többször váltott politikai 
pártot, de politikájának vezéreszméje mindig a 
nemzeti liberális magyar nacionalizmus ma- 
radt. Ugyanakkor Habsburg-párti legitimista- 
ként „töretlen királyhűségű függetlenséginek” 
tartotta magát. 

1872-ben a Deák-pártban konzervatívként kezd- 
te a pályáját, de 1877-ben kimaradt a kormány- 
pártból, a Szabadelvű Pártból, és a ÖSennyey Pál 
vezette Jobboldali Ellenzékhez csatlakozott, amely 
utóbb az Egyesült Ellenzék, majd a Mérsékelt 
Ellenzék, végül 1891-ben az ő javaslatára a Nem- 
zeti Párt nevet vette föl. Ez 1899-ben beolvadt a 
—>Széll Kálmán-féle kormánypártba, ahonnan ~ 
1903-ban kilépett, s 1904-ben előbb újraalakítot- 
ta a Nemzeti Pártot, majd a Tisza István-féle 
„zsebkendőszavazás” hatására 1905 legelején a 
67-es politika csődjére hivatkozva 48-as lett, s be- 
lépett a Függetlenségi Pártba, amelyben már a 
dualista rendszer végéig meg is maradt. Ez utóbbi 
1905-ös választási győzelme után 1906-ban kul- 
tuszminiszterséget vállalt, és 1908-ban ő dolgozta 
ki a nemzetiségi szempontból sokat vitatott nép- 
iskolai törvényt, amelyet utóbb maga is megbánt. 
A magyar politikában az elsők közt — a katolikus 
átalakulás nyomán is (katolikus politikai-tár- 
sadalmi tanítás) — szorgalmazta a szociálpolitikai 
szempontok érvényesítését. 

A —Tanácsköztársaság bukása után a , kon- 
centrációs" kormány lehetséges vezetőjeként a 
jogállam helyreállítását követelte (az —antisze- 
mitizmus ellen is fellépett). Minthogy az ő sze- 
mélyében tudott valamennyi párt megegyezni, 
ő vezette a magyar küldöttséget a párizsi béke- 
tárgyalásokon, de végül nem volt hajlandó aláírni 
a trianoni békét. Legitimizmusához ragaszkodva 
elutasította a trónfosztási törvényt (1921). Bár a 
korszellem túllépett rajta, hiszen a régi —libe- 
ralizmus lehanyatlott, személye bizonyos érte- 
lemben nemzeti szimbólum lett, „a legnagyobb 
élő magyarként” tisztelték a kortársak. 1923-tól ő 
képviselte Magyarországot a Népszövetségben és 
az Interparlamentáris Unióban. 

Apponyi György 


Élénk működést fejtett ki a revíziós mozga- 
lomban. Szinte kivételes az, hogy valaki a ma- 
gyar országgyűlésben 1881-től 1933-ig egyetlen 
választókerületet — Jászberényt — képviseljen. 
A tudós politikust 1898-ban az MTA is a tagjai 
közé választotta. Akadémikusként is így tartotta: 
„A természettudományok lefoglalása a hitetlen- 
ség javára, a kultúrtörténet egyik legvakmerőbb 
meghamisítása." 

~ életét nagymértékben meghatározta — Ti- 
sza Kálmán és — Tisza István politikai létezése, 
mindig ellenük harcolt, de gyakorlatilag soha- 
sem nyert. Szinte szimbolikus, hogy a klasszikus 
konzervativizmus városában, Bécsben született 
politikus 1933-ban, Hitler hatalomra jutásának 
évében Genfben, a nemzetközi együttműködés 
fővárosában halt meg. 


Fő műve: Emlékirataim (1922—1934, 2016). 
Kornis Gyula: Apponyi világnézete (1935). 


Szerkesztőbizottság 


Apponyi György, gróf (1898-1970) Politikus, 
közíró, földbirtokos. Edesapja —Apponyi Albert, 
nagyapja Apponyi György főkancellár (—kon- 
zervativizmus). Gazdasági akadémiára járt, majd 
jogot tanult. 1924-től a Heves megyei törvényha- 
tósági bizottság tagja, 1931-től a Gömbös minisz- 
terelnöksége idején ellenzékbe vonuló Keresztény 
Gazdasági és Szociális Párt, 1935-ben a Nemzeti 
Szabadelvű Párt, 1939-től a Polgári Szabadság Párt 
(a —>Rassay vezette pártok) országgyűlési képvi- 
selője és a fővárosi törvényhatósági bizottság tagja, 
az Esti Kurír vezércikkírója. 1944 márciusában, 
Magyarország német megszállása után a Gesta- 
po letartóztatta, később a magyar ún. prominens 
politikusok egy részével Oberlanzendorf ba, majd 
a mauthauseni koncentrációs táborba szállították, 
utóbb házi őrizetben tartották. A háború után 
nem jött haza, a Magyar Nemzeti Bizottság tagja 
és belgiumi képviselője lett, társaival megszervez- 
te a Demokrata Pártot; 1963-ban a nemzetközi 
Liberális Unió tiszteletbeli alelnökévé választot- 
ták. Szemlélete és munkássága bizonyítja, hogy 
hívő katolicizmus, —szabadelvűség, legitimiz- 
mus és a magyar alkotmányosság védelme nin- 
csenek ellentmondásban egymással. Az általános 
titkos választójog híveként elítélte a Gömbös-éra 
„legnyersebb hatalmi erőszakkal szövetkezett 
csapszéki demagógiá"-ját, egyaránt ellenezte a 
magyar külpolitika német orientációját és a Szov- 

jetunióból irányított népfrontpolitikát, tisztán 
látta, hogy háború esetén — ha nem következik 
be pozícióváltás— Magyarországot fölmorzsolja 
, a germán és szláv világhatalom". Az állampol- 
gári jogegyenlőség védelmében fölszólalt a zsidó- 
törvények ellen, aláírta az első zsidótörvény ellen 
kiadott értelmiségi nyilatkozatot, és utólag is úgy 
nyilatkozott, hogy ezeket a törvényeket ki kell 
törölni a törvénytárból. 


Filep Tamás Gusztáv: „A király meg a vezér. Legi- 
timisták a jogfolytonosságról", Czoch Gábor és 
Fedinec Csilla (szerk.): Az emlékezet konstrukciói. 
Példák a 19-20. századi magyar és közép-európai tör- 
ténelemből (2006). 

Szabó Róbert: „Egy magyar arisztokrata útja a 20. 
századi politikai pártokban", Baráth Magdolna és 
Molnár Antal (szerk.): A történettudomány szolgála- 
tában. Tanulmányok a 70 éves Gecsényi Lajos tiszteletére 
(2012). 

Arendt, Hannah (1906-1975) Zsidó származású 
német politikai filozófus, — Martin Heidegger, 
Rudolf Bultmann, Edmund Husserl és Karl 
Jaspers tanítványa. A nemzetiszocialista hata- 
lomátvétel után emigrált, 1941-ben az Egyesült 
Allamokban telepedett le. 

- szerint önnön létünket nyilvános, politikai 
térben való szabad cselekvés révén ragadhatjuk 
meg. Az ilyen cselekvés (szemben a munkával 
vagy a termeléssel) mentes a létfenntartás szük- 
ségszerűségeitől, továbbá mások jelenlétét felté- 
telezi. Igy válik a politikai cselekvés az ember 
megkülönböztető jegyévé, mivel - mint fogal- 
maz - egyedül a cselekvés az ember kizárólagos 
előjoga; sem állat, sem isten nem képes cseleked- 
ni. ~ a közéleti élet (vita activa) eszményét szegezi 
szembe az európai hagyományban kiemelt szem- 
lélődő élettel (vita contemplativa), és az eltévelye- 
dés kezdeteként —Platón nevezetes barlangha- 
sonlatát jelöli meg. A vita activa elutasításaként 
értelmezi a kereszténység ama hajlamát, hogy a 
történelemben Isten kifürkészhetetlen akaratát 
véli felfedezni. A nyilvános szférában a —ha- 
talom nem erő vagy erőszak, hanem az együt- 
tes cselekvés lehetősége, amelynek fő eszköze a 
meggyőzés. Ez a felfogás fontos eleme Arendt 
—>republikanizmusának, ahogyan az is, hogy 
kiemeli a politikai részvételt, amelyet a tanácsok 
rendszerével köt össze, és szembeállít a pártok 
szerinti parlamentáris képviselettel. 


Arisztotelész 


Jelentős a modernitáskritikája, amely sokat 
merít S Heidegger filozófiájából. Lényege, hogy 
az újkorban korábban nem látott akadályok emel- 
kedtek a nyilvános térben való szabad cselekvés 
elé: a —tömegtársadalom konformizmusa és a 
gazdasági szféra mindent eluraló logikája. Az 
elidegenedett, magányos emberekből álló tö- 
megtársadalom adott lehetőséget a totalitárius 
rendszerek kialakulására. Az utóbbiakról Arendt 
nagyhatású és sok vitát kiváltó A totalitarizmus 
gyokerei (1950; m. 1992) című könyvében a —>to- 
talitarizmus jelenségét a felvilágosodásra vezeti 
vissza. 

Az Eichmann-perről szóló tudósításában felve- 
tette a zsidó közösségek vezetőinek felelősségét is, 
ami megosztotta híveit. 


"További művei Die Ungariscbe Revolution und der 
totalitäre Imperialismus („A magyar forradalom és 
a totalitárius imperializmus”, 1958); Eichmann Je- 
ruzsálemben: tudósítás a gonosz banalitásáról (1963; m. 
2000). 
Lánczi András: A XX. század politikai filozófiája 
(2007). 
Olay Csaba: Hannab Arendt politikai egzisztencializmusa 
(2008). 
IG 


arisztokrácia (g. "a legjobbak uralma’) Egyrészt 
ókori görög alkotmányforma, amelyben egy kis 
létszámú, kiváló férfiakból álló —elit vezeti a po- 
liszt, a városállamot (például Spártát). — Platón 
államtanában az egyetlen, —Arisztotelészében 
pedig az egyik helyes államforma a — monarchia 
és a politeia ( mérsékelt demokrácia") mellett, és a 
tagjai erényesek, bölcsek, továbbá rendelkeznek 
a jó hadvezetés erényeivel is. A római korban ők 
a nobiles nemesek’). 

Másrészt ~nak mondjuk a későbbi, európai, 
előjogokkal rendelkező nemesség vezető (bárói, 
grófi, hercegi stb. címmel rendelkező) rétegét, 
amely a középkor és a kora újkor történetében 
kulcsfontosságú szerepet játszott. — Montesquieu 
az ~ által vezetett köztársaságot mérsékelt s emiatt 
a legjobb uralmi formának tartotta. A —francia 
forradalom ideológusai törekedtek az —oligar- 
chiával azonosítani. Az angolszász konzervatív 
gondolkodásban a természetes - tagjai nem szü- 
letési előjogaik alapján különböznek a társadalom 
többi részétől, hanem kiváló képességeik révén 
válnak a szellemi elit részévé. A baloldali mozgal- 
mak (kommunizmus) ezen , élősködő" réteg 


felszámolását követelték, Kelet-Európában meg 
is valósították azt — komoly veszteséget okozva e 
társadalmaknak. 

A mai politikai közgondolkodásban normatív 
tartalma van: az értékelvű, kimagasló teljesít- 
ményt nyújtó személyek közössége. 


Arisztotelész: Politika (m. 1923, 1969). 
Cicero: Az államról (m. 1995). 
Finley, Moses I.: Politika az ókorban (1983; m. 1996). 
Montesquieu: A törvények szelleméről (1748; m. 1833, 
1962). 
Platón: Allam (m. 1984, 2014). 
PLM 


Arisztotelész (Kr. e. 384—322) Görög filozófus. 
Maradandót alkotott a metafizikában, a logiká- 
ban, az etikában, a művészetelméletben és a korai 
természettudományok terén. Az államelmélet- 
tel kapcsolatos elgondolásait a Politika (m. 1923, 
1969) című művében fejtette ki, amely szoros 
értelemben a politészekkel, azaz a városállam pol- 
gárainak dolgaival foglalkozik. Politikai vonat- 
kozású megjegyzéseket a Nikomakboszi etikában 
(m. 1942, 1987) és az Eudémoszi etikában (m. 1975) 
is tett. Allamelméleti vizsgálódásaihoz kiterjedt 
anyaggyűjtést végzett: 158 állam —alkotmányát 
szerezte be, amelyek közül a legjobbnak a nem 
görög Karthágó alkotmányát ítélte. Politikáját 
olyan általános igényű antropológiára alapozta, 
amely szorosan kapcsolódik metafizikájához: az 
állam működését az emberben tanulmányozhat- 
juk (Politika, 1254 b), mivel az ember lelke , vala- 
miképpen minden” (A lélekről, 431 b 21; m. 1865, 
1988). Allamtana már a hellenizmus időszakában 
a görög városállamokon túlnyúló jelentőségre tett 
szert, majd befolyásolta a későbbi római, bizánci, 
arab, valamint a modern és kortárs nyugati gon- 
dolkodást is. 

Az állam keletkezése. Szükségképpen társulnak 
azok, akik egymás nélkül nem tudnak meglenni: 
férfi és nő családot alkotnak; a szellemi képessége- 
ik folytán uralkodásra termettek —közösséget ké- 
peznek azokkal, akiknek csak testi erejük van, 
és ezért csupán szolgálatra alkalmasak. Férfi és 
nő, úr és szolga egymásrautaltsága kölcsönös. Az 
állam keletkezése tehát természeti indíttatású. 
Férfi és nő házassága más, mint az állatvilágban 
megfigyelhető párosodás: célja nemcsak utódok, 
hanem baráti —szereteten (philia) alapuló élet- 
közösség létrehozása is. Ez a kapcsolat az állam 
alapja, ami annak köszönhető, hogy az —em- 

Arisztotelész 


ber — eltérően az állatközösségek tagjaitól (méhek, 
hangyák stb.) — értelemmel bír, beszél, s így kü- 
lönbséget tehet igazságos és igazságtalan, hasznos 
és káros közt. A szolgaság is természetes — - itt 
élesen szemben áll azokkal a szofistákkal, akik en- 
nek ellenkezőjét állítják —, éspedig nemcsak egyé- 
nileg, hanem egész népek tekinthetők szolgaság- 
ra termetteknek (a nem görögök, a , barbárok"). 
A Hcsaládban, a háznépben a szolga (doułlosz) — aki 
a mai fogalmunk szerint gyakran rabszolgának 
számít — engedelmes eszköz (organon) a családfő 
kezében. 

A családok halmaza a falu, több falu teljes 
közössége az állam (elsődlegesen a városállam, 
a polisz). Az állam ~ teleologikus gondolkodása 
számára a közösségalakulás telosza, célja, legtelje- 
sebb megvalósulása. Az emberben eleve megvan 
a törekvés az ilyen közösségre, természettől fog- 
va , poliszban élő lény” (zóon politikon; a kifejezés 
bevett fordításánál — , államalkotó lény" — figye- 
lembe kell venni, hogy - elsősorban a városállam- 
ra utal). Az egy helyen lakás, a gazdasági kapcso- 
latok vagy a kölcsönös fegyveres segítségnyújtás 
mind szükségesek ahhoz, hogy városállamról be- 
szélhessünk. Az egyes tényezők akkor vezetnek 
igazi állami léthez, ha kialakul , a jó élet közössége 
(koinónig), amely a családokat és a nemzetségeket 
egybefoglalja a tökéletes és önmagának elégséges 
(autarkész) élet megvalósítására [...]7 (Politika, 
1280 b). Ez az egység a baráti szeretet műve. Az 
állam célja tehát a jó élet, s benne minden ezt a 
célt szolgálja. Az állam keletkezése természeti in- 
díttatású, de működésében etikai: —politika és 
erkölcs nem választható el egymástól. 

A gazdasági fejlődés kezdeti fokai. A kiindulás 
a megélhetés biztosítása volt. Ennek legkezdetle- 
gesebb módja a készen található javak kisajátítása. 
Az élethez szükséges javak összegyűjtése mind 
a család, mind a polisz számára szükségszerű, de 
ezek felhalmozásának határt szab a természet. Más 
irányú fejlődés indul meg a cserével. Megjelenik a 
használati —érték és a csereérték. A cserét viszont 
megkönnyítette a fémpénz használata: a pénz az 
egyetemes mérőeszköz, amely mindent rendben 
tart. Igy fejlődik a csere, de a szükségszerű cse- 
rén túl a pénzkeresésnek egy új fajtája fejlődik ki: 
a —kereskedelem. Ennek célja a pénznek mint 
gazdagságnak a halmozása, aminek már semmi 
sem szab határt, s természetellenes és , érthetően 
gyűlöletes" formája az uzsorásság (1258 b). 

—Tulajdonviszonyok. ~ elveti a platóni állam nő- 
és vagyonközösségi elképzelését, és más elgondolt 

s gyakorolt tulajdoni rendeket ismertet. Ő maga 
az egyéni tulajdon és a közös felhasználás gyakor- 
latát tartja helyesnek, ideértve a jótékonyságot és 
az államnak tett szolgálatokat. 

A kifejlett városállam. A városállam polgára az, 
akinek joga van részt venni a tanácskozó és a bí- 
rói testületekben, „a városállam pedig az ilyenek 
azon tömege, mely képes az önmagának elégsé- 
ges (autarkész) életre" (Politika, 1328 b). Ebből kö- 
vetkezően az, hogy ki számít polgárnak, az állam 
rendjétől függ, amint az az alkotmányban meg- 
jelenik. - az iparosokat, általában a kétkezi mun- 
kásokat kizárja a polgárok közül, részint foglal- 
kozásuk „jellemtorzító” hatása miatt — ilyenek a 
pénzügyek -, részint mert nincs szabadidejük. 
Az alkotmány viszont abban jut kifejezésre, hogy 
kinek a kezében van a kormányzás (politeuma). 
Ezzel meghatározza azt a három hatalmi ágat (a 
tanácskozói, a kormányzói és a bírói kört), amely- 
nek egymástól való elkülönítése — Montesguieu- 
től kezdve a modern állam alapelve lett. 

Alkotmányformák. - hat alkotmányformát kü- 
lönböztet meg: három jót, és mindegyiknek el- 
fajult változatát: királyság és türannisz (zsarnok- 
uralom), —>arisztokrácia és —oligarchia, politeia 
(mérsékelt demokrácia) és demokrácia (túlzó 
demokrácia). Az ezeket illető téves közfelfogá- 
sok onnan adódnak, hogy a jogról (dikaion) 
beszélve az emberek nem veszik figyelembe: a jog 
mindig valamikkel vagy valakikkel, nem pedig 
mindenkivel és mindennel áll azonos vonatkozás- 
ban, azaz nem abszolút. 

A királyság jó, de csak ha akad olyan személy, 
aki jellembeli és értelmi kiválóságával a töb- 
bi kiváló közül is kiemelkedik, ami ritka. Eb- 
ben az esetben az ő kezébe kell adni a hatalmat. 
A királyság azonban könnyen türannisszá fajul, 
ez pedig a legrosszabb forma. - a demokráciát 
mint a vagyontalan szabadokból álló többség, az 
oligarchiát mint vagyonos előkelőkből álló ki- 
sebbség uralmát határozza meg. Vannak ezután 
kevert államformák. Ilyen a politeia, amelyben 
a többségi hatalomgyakorlás kiegészül a legki- 
válóbbak vezetésével. - azt az államrendet tartja 
jónak, ahol a nagyon gazdagok és a nagyon szegé- 
nyek közt van egy erős középső osztály, amely a 
szélsőségek közt egyensúlyt teremt, amennyiben 
szükség esetén az egyik fél túlhatalomra törését 
a másikkal összefogva visszaszorítja. Ez felel meg 
- etikájának, aminek kapcsán az erényt mint va- 
lami középső mértéket határozza meg. 


Asbóth János 


Mi zavarja meg az államrendet? Alapjában véve 
két mozzanat: akik valamilyen szempontból 
egyenlők, például mind szabadok, azok minden- 
kinek —egyenlőséget követelnek (túlzó demok- 
rácia), illetve akik valamilyen szempontból nem 
egyenlők, például gazdagok, azok mindenben 
különbnek tartják magukat (oligarchia) — vö. 
fentebb a jogról mondottakat. Ezek a törekvések 
különféle formákban jelennek meg, s az egyes 
alkotmányformák egymásba átmennek. A de- 
mokrácia eltúlzása és a népvezérek (démagógoszok) 
nyughatatlansága miatt a demokráciából oligar- 
chia vagy türannisz lesz (a fellépő rendigényből 
eredően), és fordítva, a túlzó rendelvűség nép- 
szerű mozgalmakat szít. - részletesen tárgyalja, 
hogyan lehet a túlzásokat időben mérsékelni. 

- a jó állam néhány gyakorlati kívánalmát is 
áttekinti, mint például a lakosság száma, a terület 
nagysága és fekvése, a tenger közelségének elő- 
nyei és hátrányai, az épületek jellege, a házaso- 
dási életkor, a túlnépesedés megelőzése stb. Am 
főleg a nevelés kérdését helyezi előtérbe, amely 
szerinte állami feladat, mivel az , alkotmánynak 
megfelelően nevelkedni nem azt jelenti, hogy azt 
teszik, amiben az oligarchák, illetve a demokráciát 
akarók kedvüket lelik, hanem azt, amivel majd 
képesek lesznek az oligarchiát gyakorolni, illetve 
demokráciában élni” (Politika, 1310 a), vagyis ami 
által a következő nemzedék is képes az adott ál- 
lamformát fenntartani. A házasságtörést ~ súlyos 
bűnnek, az államra nézve károsnak tartja. 

~ államelmélete az ókorban Polübioszra, Ci- 
ceróra, az újkorban a már említetteken kívül 
—Machiavellire, Bodinra, —Locke-ra, gazdasá- 
gi nézeteivel —Marxra hatott. Egyes mondatai 
szinte szó szerint bekerültek az Egyesült Allamok 
alkotmányába. A kortárs neoarisztotelizmus (pél- 
dául SAlasdair MacIntyre) külön hangsúlyozza 
~ felfogását az erényes élet és a jó államrend kö- 
zötti szoros kapcsolatra vonatkozóan. 


Ross, William D.: Arisztotelész (1923; m. 1996). 
Maróth Miklós: A görög filozófia története (2002). 

Asbóth János (1845-1911) A kiegyezést követő 
évtizedek egyik legjelentősebb politikai gondol- 
kodója; tudatosan konzervatív programot dolgo- 
zott ki a dualizmus kori Magyarország számára. 

Bár apja honvédtábornokként harcolt, s fiatalon 
maga is belekeveredett egy Bécs-ellenes összees- 
küvésbe, az 1867-es berendezkedés elkötelezett 


hívévé vált. 1873-ban publikált tanulmányában, 
a Három nemzedékben, amelyben - mint utóbb 
—>Szekfű az azonos című, híres munkájában 
(1920) - az absztrakt liberalizmust jelölte meg az 
elhibázott döntések végső okaként; a reformkor- 
tól a —kiegyezésig tartó időszakot elemezve a 
„magyar érdeket” a „konzervatív érdekkel” azo- 
nosította. 

Legfontosabb, méltatlanul elfelejtett műve, 
a Magyar conservativ politika (1874) lapjain kifejtett 
meggyőződése szerint századának második felé- 
ben az „előrehaladott nemzeteknél” a „konzerva- 
tív áramlat” hódít, s itthon is erre lenne szük- 
ség. A Snemzeti liberalizmus által uralt magyar 
politikából azonban, amelyben a kiegyezéshez 
való közjogi viszonyulás számított a legfontosabb 
törésvonalnak, nemcsak a kiérlelt konzervatív 
gondolkodás hiányzott, hanem egy kifejezetten 
konzervatív párt is. A konzervatív pozíciót ugyan- 
is a közgondolkodás a népszerűtlen Habsburg- 
pártisággal kapcsolta össze. ~ a jövőbeli konzer- 
vatív politika számára készített helyzetértékelő 
elemzést és cselekvési tervet. Széchenyi mellett 
a reformkorban fiatalon elhunyt Dessewffy 
Aurélt tekintette a konzervatív államférfi min- 
taképének, és azt állította, az alkotmányosságot 
helyreállító kiegyezés valójában az alaptalanul le- 
becsült konzervatívoknak köszönhető. 

Gondolatmenetében nem annyira —Burke, 
sokkal inkább a kortárs brit államférfi, a kon- 
zervatív Disraeli hatása érződik; őt idézve 
hangsúlyozza a —törvény előtti és a társadalmi 
egyenlőség megkülönböztetésének fontosságát. 
A konzervatív álláspontot megpróbálta összefor- 
rasztani a nemzeti eszmével, amelyet addig a li- 
berálisok monopolizáltak. Ugy gondolta, hogy az 
ország nemzetiségeinek is a magyar állam meg- 
erősítéséhez fűződnek az igazi érdekei. A földbir- 
tokos osztály gazdasági erejének a megroppanását 
súlyos nemzeti gondnak tekintette, tükrözve az 
agrárius politikai tábor iránti szimpátiáját. A szá- 
zad utolsó évtizedében alakult Katolikus Nép- 
pártban aktív szerepet vállalt, de több írásában is 
hangsúlyozta, hogy a pártok nem helyezkedhet- 
nek felekezeti alapokra. 

Az Almok álmodója (1877) című regényével szép- 
irodalmunk történetébe is beírta a nevét. 


"További művei: Kiczenkó Judit (szerk.): Asbótb János 
válogatott művei (2002). 

Szendrei László: „Asbóth János Magyar conservativ po- 
litika című munkájának kialakulási közege és sajtó- 
visszhangja”, ~: Magyar conservativ politika (2011). 

asszimiláció 


Vasas Géza: „A konzervatív hagyomány élete”, ~: Há- 
rom nemzedék (2008); uő: „Egy politikai irányzat 
formaváltozásai. Asbóth János konzervativizmusa”, 
Kommentár, 2006, 1. 

asszimiláció Társadalmi beolvadás, kisebb cso- 
port vagy egyén szokásainak, kulturális identi- 
tásának a környezetében többséget alkotók tulaj- 
donságaihoz való hasonulása, a beilleszkedésnél 
(integráció) szorosabb kapcsolódás. A folyamat 
lehet spontán, önkéntes és kikényszerített is. 
Vizsgálható kulturális (a nyelv, a szokások, er- 
kölcsök stb. átvétele, az „akkulturáció”), struk- 
turális (elhelyezkedés a munkaerőpiacon vagy az 
iskolarendszerben), társadalmi (más csoportokkal 
való kapcsolat, például a velük való házasság le- 
hetősége) és érzelmi szempontból, illetve magára 
a folyamatra vagy a befejezett eredményre kon- 
centrálva. Gyakran taglalt példái: a zsidóság XIX. 
századi ~ja a különböző államokban; az olvasztó- 
tégelyként (zzelting pot) is emlegetett Amerikai 
Egyesült Allamok ~s folyamatai; a XX. század 
második felétől megnövekedő interkontinentális 
migráció hatásai a fejlettebb nyugat-európai álla- 
mokban. Ez utóbbi kapcsán is felfigyelhetünk arra, 
hogy a kisebbségi csoportok beolvadása gyakran a 
többségre is hatással van, a folyamat tehát ha nem 
is egyenlő mértékben, de interaktív. 

Az —>etnikai kisebbségek -jával kapcsolatban 
értékvesztésről, valamilyen ősi kulturális ér- 
ték elpusztulásáról beszélhetünk, és ezért sokan 
sürgetik a nemzeti identitás jellegzetességeinek 
védelmezését. Emellett azonban a régi történelmi 
korokból származó viselkedési vagy öltözködési 
szokások, gazdasági tevékenységi formák stb. 
csökkenthetik a versenyképességet, ami többségi 
vagy hatalmi nyomás nélkül is kikényszeríthe- 
ti a többséghez való hasonulást, akár beolvadást. 
A tapasztalat szerint célravezető út ilyen esetek- 
ben tehát nem a többségi világtól való merev el- 
zárkózás lehet (például a hétköznapi életben való 
sikeres eligazodáshoz nélkülözhetetlen többségi 
nyelv megtanulásának tudatos elutasítása), ha- 
nem a társadalmi integrációval párhuzamosan a 
saját nemzeti identitás megőrzése, a kulturális, 
nyelvi sajátosságok, a történelmi tradíciók ápo- 
lása. 

A XIX-XX. századi Snemzetállamok ~s po- 
litikája az etnikai kisebbségeket különböző esz- 
közökkel igyekezett rákényszeríteni a nemzetál- 
lami integrációra. Az erőszakos ~nak különböző 

eszközei és fázisai lehetnek az etnikai tisztogatás 
(tömeggyilkosságokkal kombinált elűzés) leg- 
szélsőségesebb esetétől kezdve a kisebbségi nyelv- 
használat tiltásán és üldözésén át a kisebbségi et- 
nikai csoporthoz tartozók egyenlő jogainak meg- 
tagadásán, illetve a kisebbségi kulturális identitás 
ápolásának akadályozásán át a hivatalos többségi 
nyelv (államnyelv) megtanulásának kikényszerí- 
téséig. 

A XIX. századi nacionalisták számára a —>nem- 
zet önértéknek számított, s annak megvédelme- 
zése címén gyakran ma már elutasított módsze- 
reket is alkalmaztak. A magyar nacionalisták fő 
célja a magyar nyelv és kultúra dominanciájának 
elmélyítése volt; ezt célozták többek között a 
magyar államnyelv kötelező tanítását szolgáló 
jogszabályok. Mindebből azonban a nemzetiségi 
vezetők a teljes beolvadás rémképét vezették le, 
és a saját nemzeti örökség megvédésére gyakran 
a teljes elzárkózás programjával válaszoltak, ami 
szintén növelte a bizalmatlanságot. Az 1918 előtti, 
modernizálódó Magyarországon mindazonál- 
tal az önkéntes, békés ~ volt az eredményesebb, 
hiszen a mindennapi élettől és valós nyelvhasz- 
nálattól idegen iskolai magyarosítás csupán átme- 
neti eredményeket ért el. Katus László történész 
becslése szerint a magyar nyelvet és kultúrát a 
szabadságharc és az első világháború között mint- 
egy kétmillióan vették át, akiknek több mint 
harmada zsidó vallású, negyede (főleg városlakó) 
német és mintegy ötöde szlovák volt. Ez a népes- 
ségvesztés és a tagadhatatlan ~s politika a nemze- 
tiségi eliteket a magyar állam ellen hangolta. Mi- 
vel úgy látták, hogy az akkori magyar állam nem 
jó haza számukra, mert nem biztosítja nemzeti 
kultúrájuk és identitásuk ápolását és fejlesztését, 
ezért többségük az első világháborús összeomlás 
idején az országtól való elszakadás mellett dön- 
tött, remélve, hogy az új államkeretekben többsé- 
gi nemzetként sikeresebben követhetik majd saját 
nemzeti céljaikat. 

A trianoni államfordulat sem a nemzeti ön- 
rendelkezés —wilsoni elveinek teljes megva- 
lósulását nem eredményezte, sem az állami ~s 
politika megszűnését. Sőt egyes utódállamok 
(főleg —Románia és —Jugoszlávia) az 1918 előt- 
tinél változatosabb és olykor durvább eszközök- 
kel erőltették a nemzeti kisebbségek beolvadását. 
A nemzeti homogenizáció az 1945 után kiala- 
kuló kommunista diktatúrákban a hivatalosan 
hirdetett internacionalizmus ellenére folytató- 
dott, ráadásul a kisebbségek az egyházi és civil 


Ausztria 


szervezetek, a magántulajdon vagy az egyesülési 
szabadság védelmére sem támaszkodhattak már. 
Igy a trianoni határokon kívülre került magyar 
etnikai csoportok lélekszáma közel száz év alatt 
a hivatalos népszámlálási adatok szerint kb. 3,3 
millióról kb. 2,1 millióra csökkent a demográfiai 
folyamatok, a kényszer szülte áttelepülések és az 
elvándorlás mellett az ~ következtében is. Ezzel 
párhuzamosan csökkent a magyarországi nemze- 
tiségek lélekszáma is. 


Bárdi Nándor és Tóth Ágnes (szerk.): Asszimiláció, 
integráció, szegregáció. Párhuzamos értelmezések és mo- 
dellek a kisebbségkutatásban (2011). 

Biczó Gábor: Hasonló a hasonlónak... Filozófiai antropo- 
lógiai vázlat az asszimilációről (2009). 

Demeter Gábor és Bagdi Róbert: Migráció és asszi- 
miláció Északkelet- Magyarországon és a Partiumban 
(1715-I992 ) (2007, 2009). 

ateizmus (g. a-theosz "istentelen" Az Istenbe, is- 
tenekbe vagy szellemi lényekbe vetett vallásos hit 
tagadása és bírálata, istentagadás. Szemben áll az 
istent valóságnak tartó és annak bebizonyítható- 
ságát valló teizmussal. Különbözik az agnoszticiz- 
mustól, amely nem kíván válaszolni Isten létének 
vagy nemlétének kérdésére, mivel azt megvála- 
szolhatatlannak, illetve eddig megválaszolatlannak 
tartja. Az - nem homogén felfogás. Az ókorban 
megjelent az indiai lókájata (csárváka) filozófiai is- 
kolában, majd később a buddhizmusban is, európai 
fejlődését Démokritosz befolyásolta. 

Az istentagadás az archaikus társadalmakban 
súlyos következményekkel járt. Ezért menekült 
el Athénból Anaxagorasz és Prótagorasz. Szók- 
ratész pedig az ellene felhozott egyik vád szerint 
az istenek tagadása miatt jutott halálos ítéletre. 
A korai kereszténységet ugyancsak istentaga- 
dónak tartották, míg a keresztények is így te- 
kintettek azokra, akik elvetették az igaz Istent. 
Az - vádját már kezdettől fogva felhasználták a 
politikai életben is az ellenfelek eltávolítására. Ez 
a hozzáállás az európai középkorban is továbbélt, 
amikor az - főbenjáró bűnnek és teljesen hihetet- 
lennek számított. Az ~ a felvilágosodás nyomán 
csak fokozatosan terjedt el, és főképpen a két vi- 
lágháború megrázó tapasztalata nyomán vált min- 
dennapossá. Jelentős erővel bukkant fel a zsidóság 
reflexióiban a Ö holokausztot követően. 

A —>Szovjetunióban az ~t — első ízben a történe- 
lemben — hivatalos ideológiává emelték. A szovjet 


befolyás alatt élő népek vallásossága mégis jórészt 
fennmaradt. A nemzetközi Gallup közvélemény- 
kutató ún. millenniumi felmérése (2000) szerint 
az - a kortárs világban a volt szovjet uralom egyes 
részein (Kelet-Németország, cseh területek) a 
legerősebb, míg Kínában a felfogások sajátossá- 
ga miatt nehezen mérhető. A világ lakosságának 
ma mintegy I570-a tekinti magát ateistának, veti 
el minden transzcendens vagy isteni lény létezé- 
sét. A nyugati tudományos élet vezető köreiben 
azonban az - döntő részben jellemző. Ezt tükrözi 
Richard Dawkins militáns -a. 

Magyarországon az - a második világháborút 
megelőzően csak szűk, bár bővülő körben léte- 
zett. Az ateisztikus felfogású radikális értelmiség 
társadalmi hatása elenyésző volt. A Horthy-kor- 
szakban kiemelt szerepet játszott az országot 
helyreállító, a magyarságot felvirágoztató isteni 
igazságosság gondolata. A világháború pokla, a 
zsidóság elhurcolása, majd az 1945 után kötelező 
materializmus, az egyházak visszaszorítása meg- 
növelte az -t. Mindemellett felmérések szerint az 
istenségbe vetett hit, noha nem egyházias for- 
mában, ma is jóval erősebb itthon, mint — mond- 
juk - Angliában. 

Az 1990-es években Magyarországon is meg- 
indult a minőségi teisztikus irodalom megjelente- 
tése, ezzel együtt a nyugati mintára szerveződő, 
de a marxizmusból is merítő értelmiségi ateizmus 
is felerősödött. Jóllehet a jelenlegi kormánypártok 
inkább az egyházi és egyéni vallásosságot pár- 
tolják, míg az ellenzékiek inkább az -t, politikai 
programként az - keveseket vonz. 


Dawkins, Richard: Isteni téveszme (2006; m. 2007). 

McGrath, Alister E.: Az ateizmus alkonya (2004; m. 
2007). 

Rubenstein, Richard: After Auschwitz: Radical Theology 
and Contemporary Judaism („Auschwitz után: Radi- 
kális teológia és kortárs judaizmus”, 1966). 

Swinburne, Richard: Van Isten? (1996; m. 1998). 


Ausztria (Osterreich, X. századi ófelnémet 
Ostarrichi "keleti birodalom’) Elnevezése a Frank 
Birodalom keleti határtartományára utalt, ám a 
történelem során más és más földrajzi egységet 
jelölt. 976-ban a Babenbergek, majd 1278-ban a 
—Habsburgok szerezték meg az Osztrák Her- 
cegséget. A XIV. században kialakuló osztrák 
örökös tartományokat 1491-ben, a már akkor 
német-római császári címet viselő Habsburgok 

autonómia 


egyesítették. Ekkor a Haus Osterreich (~i ház’) 
a Habsburgok által uralt összes területet jelen- 
tette. A XVI-XVII. században a török elleni 
harcok, a harmincéves háború és a vallási küz- 
delmek gyengítették a dominánsan katolikus 
birodalom hatalmi pozícióit. A törökök kiűzésé- 
vel Magyarországot is betagolták a birodalomba. 
A napóleoni háborúk következtében 1804-ben 
az osztrák örökös tartományok Osztrák Csá- 
szárság néven egyesültek, és I. Ferenc lett - 
első császára. A Habsburgok —abszolutisztikus 
törekvésein az 1848-as forradalmak éket ver- 
tek. A külpolitikai kudarcok, amelyek egyben a 
nagynémet egység tervének meghiúsulását is je- 
lentették ( német egység), elősegítették a dua- 
lista Osztrák-Magyar Monarchia kialakulását 
1867-ben, amelyet az első világháború elveszté- 
se robbantott szét. Ez egyben a Habsburg-ház 
trónfosztását és királyság helyett a köztársasági 
államforma kikiáltását is jelentette. A kialakuló 
parlamentáris demokráciát Engelbert Dollfuss 
kancellársága alatt 1934-ben felszámolták, és fa- 
siszta mintájú szövetségi alkotmányt fogadtak 
el (ausztrofasizmus). A Saint Germain-i béke 
(1919) bár megtiltotta ~ egyesülését — Német- 
országgal, az ország nevében a „deutsch” előtag 
sem szerepelhetett, az Anschluss "csatlakozás? 
(amely már a szociáldemokraták programjának 
is része volt) 1938-ban bekövetkezett. A német 
nacionalizmus az osztrákság körében többnyi- 
re az antidemokratikus irányzatokhoz kötődött. 
A független - megszűnt létezni, az irányítás a 
birodalmi nácik kezébe került. A szuverenitást 
majd csak az 1955-ös államszerződés adta vissza 
~nak. Sokak számára az osztrák nemzettudat is 
ekkortól datálódik. Az állam vezetése hosszú időn 
keresztül (1945-1966, 1986-1999 között) a két 
történelmi nagy párt: a Néppárt (Osterreichische 
Volkspartei, OVP) és a Szociáldemokrata Párt 
(Sozialdemokratische Partei Österreichs, SPÖ) koa- 
líciójának kezében volt, a köztes időben pedig 
több kis párt kormányzott felváltva. 1995 óta az 
Európai Unió tagja. 2000-2006 között az addi- 
gi nagykoalíciót a Néppárt és a Szabadságpárt 
(Fretheitliche Partei Osterreichs, FPO) koalíciója 
váltotta. Az Európai Unió 14 tagállama számára 
azonban az FPO jobboldali radikalizmusa elfo- 
gadhatatlan volt, ezért szankciókat vezettek be 
Ausztriával szemben: kormányzati és diplomá- 
ciai téren bojkottálták a bilaterális kapcsolatokat. 
A 2007—2008-as választásokon azonban ismét a 
történelmi nagykoalíció jutott kormányszerep- 

be. A 2017-es választást újra a Néppárt nyerte, 
és Sebastian Kurz vezetésével alakult meg az új 
kormány. 


Vocelka, Karl: Geschichte Österreichs. Kultur — Gesell- 
schaft — Politik („~ története: kultúra, társadalom, 
politika”, 2002). 

Zöllner, Erich: Ausztria története (1990; m. 2000). 


MR 
autokrácia önkényuralom 
autoritarizmus —tekintélyelvűség 
autoritás —>tekintély 


autonómia (g. auto "ön" + nomosz törvény’) On- 
törvényűség, —önkormányzatiság, önigazgatás, 
önrendelkezés, függetlenség. Van területi, 
meghatározott csoportra vonatkozó, illetve sze- 
mélyes -. Az utóbbi nagyhatású megfogalmazá- 
sát SKant adta, aki az —=egyén szabadságát ér- 
tette rajta, azt, hogy a cselekvő maga döntheti el, 
mit tesz, és döntései során nem hatnak rá külső 
kényszerítő erők. Autonóm egyén az, aki maga 
választhatja meg nyelvhasználatát, hovatartozá- 
sát, az általa kitűzött célokat, és ezekkel kapcso- 
latosan döntéseket is hozhat. Az - ezen felül az 
erkölcsi cselekvés egyik legfőbb ismertetőjele is: 
mivel az ember bizonyos fokig „saját magának 
törvénye” (Róm 2,14), senkit sem szabad arra 
kényszeríteni, hogy a lelkiismerete ellenében 
cselekedjen. Kantnál az - abban az értelemben, 
ahogyan az ész ~ját értjük rajta, az erkölcsiség 
egyetlen elve, minthogy „az erkölcsi törvény ki- 
zárólag a tiszta, gyakorlati ész autonómiáját fejezi 
ki” (A gyakorlati ész kritikája, 1788; m. 1922, 1999. 
A politikai-jogi szóhasználatban az - elsősorban 
valamely nép, embercsoport (kisebbség, egyesü- 
let, intézmény) önrendelkezését, önkormányza- 
tiságát jelenti. Az - meghatározott földrajzi terü- 
leten vagy meghatározott tevékenységi körben 
(kulturális autonómia) valósulhat meg. 


Autonómia tematikus szám, Századvég, 2016, 4. 
(szerk. Kántor Zoltán, www.szazadveg.hu/uploads/ 
media/588f281a0e231/szazadveg-82-autonomia-16- 
04.pdf). , 

azonosságtudat nemzeti öntudat 


Balkán (t. "hegy; a bulgáriai Sztara Planina 
"Oreg-hegy? török neve) Európa délkeleti, hegy- 
vidéki térsége, amelynek sajátos politikai kultú- 
rája a bizánci, majd az oszmán befolyás alatt bon- 
takozott ki. A - az Adriai-, a Ión-, az Egei-, a 
Márvány- és a Fekete-tenger, a Duna, a Száva és a 
Kulpa (Kupa) határolta félsziget, de többnyire ide 
sorolják az északibb, „pre~i” — a Dunától északra 
eső — Románia nagyobb részét, Havasalföldet 
és Moldvát is, hiszen bizánci, majd török befolyás 
alatt álltak ezek is. Politikatörténeti szempontból 
az Oszmán Birodalomból és a Osztrák-Magyar 
Monarchiából kivált államokat, illetve ezek bi- 
zonyos utódait tartják számon köztük: Albániát, 
Bulgáriát, Görögországot, Romániát, az egykori 
Jugoszlávia utódállamait (néha Törökországot is). 
E terület 761 ezer km, lakóinak száma 2015-ben 
közel 77 millió volt. 

Nyugat-Európa mindig idegenségérzéssel te- 
kintett a -ra. A térség társadalmainak egyik 
jellemzője az endemikus bizonytalanság, amely 
a több száz éves oszmán uralom alatt alakult ki. 
Az oszmán jog szerint a birodalomban minden 
föld a szultáné, aki bármikor átengedheti, de 
vissza is veheti azt; ez a népesség fluktuációjához 
és folyamatos közösségi létbizonytalansághoz ve- 
zetett, s egyfajta , függőségi kultúrát" alapozott 
meg. Meghatározó az ortodoxia és a katolicizmus 
közötti határvonal is. A ~on az ortodox keresz- 
ténység autokefál (önálló püspökségr), azaz a 
gyakorlatban nemzeti egyházakba szerveződött, 
ezért egyrészt a nemzeti konfliktusok vallásiak- 
kal kettőződtek meg, másrészt az ortodox egyhá- 
zak organikusan a világi hatalom alá tagolódtak. 
A -i nemzetfejlődésben ez azt eredményezte, 
hogy a modern nemzetnek nem csupán állama, 
területe és nyelve van, hanem saját egyháza is, 
illetve — több felekezet esetén — „uralkodó egy- 
háza? is. 

A ~ az európai „imaginárius földrajznak” is 
jelentéshordozó térsége, a XIX. század végétől 
azon helyek szinonimája lett, ahol a mitológia 
uralja a történelmet, s ahol a vérségi összetartozás 
a legfontosabb, sőt, kizárólagos közösségszerve- 
ző elv. A balkanizálódás dezintegrációt, lecsúszást, 


a közerkölcsök romlását jelenti. A -t belháborúi 
miatt sokan Európa „puskaporos hordójának” ne- 
vezték. 


Garde, Paul: A Balkán (1994; m. 2007). 
Schöpflin György: „Délkelet-Európa fogalmának 
meghatározása", Provincia, 2001, 8—9. 
Todorova, Maria: Imagining the Balkans („A ~ elkép- 
zelése”, 1997). 
KBM 


Bánffy Miklós, gróf (1873—1950) Iró, képző- 
művész, politikus, színházi rendező. Jogi és ál- 
lamtudományi doktor, 1906-1910 között Kolozs 
megye főispánja. A XX. század elején a szövet- 
kezeti eszme, az —agrárius és a sajátos erdélyi 
érdekek képviselője az Országgyűlés kormány- 
párti, a koalíciós kormány idején ellenzéki, végül 
független tagjaként. 1921. április 14-én Bethlen 
István — 1918-ban együtt vettek részt a Székely 
Nemzeti Tanács munkájában — külügyminisz- 
ternek hívta meg kormányába, 1922. december 
19-i lemondásáig szerepe volt a konszolidáció 
kereteinek kialakításában, Magyarországnak a 
Népszövetségbe való felvétele diplomáciai lebo- 
nyolításában, annak kivívásában, hogy népszava- 
zás döntsön Sopron és környéke hovatartozásáról, 
Pécs visszaszerzésében és a magyar-szovjet hadi- 
fogolycsere-egyezmény megkötésében. 

Az első világháború befejezése előtt is szíve- 
sebben vállalt művészi képességeinek megfe- 
lelő — jelmez- és díszlettervezői, építészi, szín- 
házi rendezői - feladatokat; 1912-től a Nemzeti 
Színház és az Operaház intendánsa, ő segítette 
színpadra Bartók Béla A fából faragott királyfi és 
A kékszakállú herceg vára című műveit (1917, 1918). 
1926-ban hazaköltözött Erdélybe, ahol a király 
azzal a feltétellel vette ki tőle az állampolgári 
esküjét, hogy tíz évig nem vállal politikai szere- 
pet. Az Ellenzék című napilap főrészvényeseként, 
kulturális szerveződések, főként a Helikon írói 
csoportosulás legfőbb tekintélyeként és az Erdélyi 
Helikon főszerkesztőjeként a szerveződő romániai 
magyar szellemi élet egyik legjelentősebb alakja; 
társadalmi kapcsolatait fölhasználta a könyv- és 

lapkiadás anyagi támogatásának megszervezésére, 
a produktumok és az irodalmi transzszilvanizmus 
magyarországi népszerűsítésére. Támogatását él- 
vezte az Erdélyi Magyar Gazdasági Egyesület, 
az Erdélyi Múzeum-Egylet, az Erdélyi Magyar 
Közművelődési Egyesület; egyik főgondnoka volt 
az erdélyi református egyházkerületnek. Az Er- 
délyi Szépmíves Céh számos könyvét — például 
Tamási Aron Abel-trilógiáját - ő illusztrálta. 
Ebben az időszakban jelentek meg jelentősebb 
szépirodalmi művei, köztük az Erdélyi történet 
(1934-40) című regénytrilógia, a háborúvesztést 
megelőző évtized monumentális tablója. 

Az Ellenzék révén a Magyar Párt reformszár- 
nyát támogatta; Bethlen István bizalmasaként 
készen arra, hogy ha kell, átvegye a magyar ki- 
sebbség politikai vezetését. 1939-ben a romániai 
pártok betiltása és a királydiktatúra bevezetése 
után az összes legális politikai erőt egyesítő Nem- 
zeti Ujjászületés Frontja magyar szervezetének, a 
Magyar Népközösségnek az elnöke; posztját az 
aprólékos és szívós, a helyi magyar kisközösségek 
szintjén is ható társadalomszervezésre használta 
föl. A második bécsi döntés után a magyar felső- 
ház tagja, az angol orientáció híve. Kállay Miklós 
és Bethlen kérésére 1943-ban román politikusok- 
kal tárgyalt a háborúból való közös kiugrás érde- 
kében, de azok a politikai fordulat közeledtével 
már nem voltak érdekeltek abban, hogy Magyar- 
ország is átlépjen a győztesek csoportjába. 1944 
őszén az Erdélyi Magyar Tanács megbízásából ő 
kereste meg Horthy Miklóst a szövetségesekkel 
kötendő fegyverszünet ügyében, majd — Dálnoki 
Veress Lajos vezérezredessel folytatott tárgyalá- 
sai révén — szerepe volt abban, hogy Kolozsvár 
nem vált hadműveleti színtérré (a szovjetek ettől 
függetlenül körülbelül ötezer embert deportál- 
tak a városból). A visszavonuló német csapatok 
cserébe fölgyújtották ~ „erdélyi Versailles”-ként 
emlegetett bonchidai kastélyát. ~ a Szálasi-puccs 
után lemondott felsőházi tagságáról, a háború 
után pedig ismét visszatért Erdélybe. Még sze- 
rephez jutott az erdélyi magyar irodalmi élet új- 
raindításában, de birtokait és palotáját hamarosan 
elkobozták; utolsó éveit — jövedelem nélkül — Bu- 
dapesten töltötte. 

Művészeti, főleg irodalmi teljesítményének 
átértékelése több mint negyvenéves szünet, 1989 
után elkezdődött, s a mai napig tart, főműve több 
világnyelven sikert aratott. 

Művei: Egy erdélyi gróf emlékiratai (utószó: Major Zol- 
tán; 2015); Emlékezések, irodalmi és művészeti írások 
(2012). 

Csapody Miklós: Bánffy Miklós kettős küldetése. Buka- 
rest, 1943. Politika és diplomácia (2015). 

Papp Endre (szerk.): Bánffy Miklós-emlékkonferencia: 
2013. december 18. (2014). 

bank (ol. banco "asztal) Pénzzel kereskedő és 
pénzzel kapcsolatos szolgáltatásokat nyújtó gaz- 
dasági társaság. Pénzkezelésre szakosodott sze- 
replők a pénzgazdálkodás kezdeteitől (ókori 
Mezopotámia, Kr. e. III-II. évezred) léteznek; 
a - elnevezés és a gazdasági társaság intézmé- 
nyi mintája a középkori Itáliából ered. A ~ok 
tevékenységei a pénz általános csereeszköz- és 
értékőrző funkcióiból fakadnak. Ilyen ha- 
gyományosan a pénzváltás, a pénz biztonságos 
őrzése és pénzhelyettesítők kiadása a készpénz- 
zel járó költségek csökkentésére. A modern -ok 
legfontosabb szerepe ugyanakkor a közvetítés 
a kölcsönforrások kínálata és a hitelek keresle- 
te között. A - a betétesnek a betett pénze után 
kamatot fizet, amelyet a kihelyezett kölcsönök 
kamatából és más befektetések hozamából fedez. 
A ~i szolgáltatás értéke részben abból fakad, hogy 
a ~ a betétes helyett ellenőrzi a kölcsönvevő meg- 
bízhatóságát, és behajtja tartozását, részben abból, 
hogy adott befektetési kockázat mellett nagyobb 
hozamot tud elérni. A ~ ugyanis az összegyűjtött 
betétekből sok egymástól független kockázatú 
személynek és vállalkozásnak tud — hitelt adni, 
és a nagy számok törvénye alapján e kockázatok 
kioltják egymást. E kockázatközösség révén a -ok 
a kölcsönfelvevők körében lehetővé teszik a sze- 
mélyes életpálya-jövedelem időbeli „kisimítását”, 
illetve kockázatos vállalkozások finanszírozását. 
A modern gazdaságban a -ok az innováció leg- 
fontosabb támogatói közé tartoznak (hasonló 
a —>tőzsde szerepe). 

A ~i működés a betétes és a hitelfelvevő ~ba ve- 
tett bizalmán alapul, amelynek forrásai a ~ intéz- 
ményi hírneve, a polgári jogrend és a kormány- 
zati szabályozás. Az utóbbi elsődleges feladata a 
fizetőképesség ellenőrzése és a pénzrendszer sta- 
bilitásának őrzése. A kormányzat további sajátos 
szerepe ma a papírpénz kibocsátása a jegybank 
útján. Míg a fémpénz értéke a nemesfém termé- 
szetes szűkösségéből eredt, a papírpénz értékét a 
jegybank által mesterségesen fenntartott szűkös- 
ség biztosítja. 


Barankovics István 


Bodie, Zvi, Robert C. Merton és David L. Cleeton: 
A pénzügyek közgazdaságtana (2008; m. 2011). 
Tomka Béla: A magyarországi pénzintézetek rövid tör- 
ténete (1996). 
MK 


Bánság (Iemesi Bánság, Bánát, n. Jeszeswarer 
Banat, r. Banat, sz. Banam) A Maros, a Tisza, a 
Duna és Erdély határolta térség, az első világhábo- 
rú előtt Torontál, Temes és Krassó-Szörény vár- 
megyék területe. Nevét a középkorban a Magyar 
Királyság déli határán létrehozott, rendkívül szé- 
les jogkörrel bíró bánok által irányított (bodonyi, 
karánsebesi, macsói, szörényi stb.) közigazgatási 
egységek után kapta. Központja Temesvár, ame- 
lyet a törökök 1552-től birtokoltak, s vilajetet szer- 
veztek köré; kiűzésük után, 1717-től Bécs katonai 
közigazgatás alá rendelte mint kincstári — a Ma- 
gyar Királysághoz vissza nem csatolt —, tizenegy 
részre tagolt tulajdont, amelyen német, szerb és 
román határőrvidékeket szervezett. A hódoltság 
alatt elnéptelenedett vidékre először németeket 
költöztettek; a betelepítések folyamán Magyar- 
ország etnikailag legvegyesebb részéve vált olasz, 
spanyol, francia, szerb, bolgár, román, szlovák, 
cseh, krassován telepeseivel. Magyarok odaköltö- 
zését a kormányzat sokáig gátolta. 1778-ban a ~ot 
a határőrvidékek kivételével visszacsatolták Ma- 
gyarországhoz; a magyar bevándorlás a kiegyezés 
és a határőrvidék 1873-as megszüntetése után vált 
rendszeressé. 1848-1849-ben nemzetiségi harcok 
színhelye; kezdetben magyar fennhatóság alatt 
álló részén a szerbek álltak szemben a magyarok 
oldalán küzdő svábokkal, románokkal, bolgárok- 
kal. A XIX-XX. század fordulóján Temesvár a 
magyar olvasztótégely szimbóluma, az ország 
legnagyobb ütemben iparosodó városa — ekkor 
már erős zsidó jelenléttel —, ahol látszólag töme- 
gek magyarosodtak el. Az első világháború vé- 
gére viszont a nemzetiségek körében győztek a 
nemzetépítő programok, s a térség 1918-ban már 
egyszerre képezte román és szerb aspirációk tár- 
gyát. A békeszerződések a területet a két ország 
között osztották meg, csak északnyugati töredé- 
ke maradt Magyarországé. A második világhá- 
ború után a —Jugoszláviához tartozó rész német 
lakossága elmenekült. A —Romániához tartozó 
terület, elsősorban Temesvár utóbb a nemzetisé- 
gi harmónia terepeként élt a köztudatban, s ezt 
látszott igazolni, hogy innen indult ki az 1989-es 
román forradalom, amelyben Tőkés László re- 
formátus lelkésznek volt központi szerepe. 


Borsi-Kálmán Béla: Öt nemzedék, és ami előtte követke- 
zik... A temesvári Levente-pör; 1919-1920 (2006). 

Kósa László: „Bánság”, uő és Filep Antal: A magyar 
nép táji-történeti tagolódása (1975). 

Méliusz József: Város a ködben (1969, 1981, 1982). 

Neumann, Victor (szerk.): Istoria Banatului. Studii 
privind particularitățile unei regiuni transfrontaliere 
(„A Bánság története. Tanulmányok egy határokon 
átnyúló régió sajátosságairól”, 2015). 

Szentkláray Jenő: Száz év Dél- Magyarország újabb tör- 
ténetéből r779-től napjainkig I. (1879). 

Barankovics István (1906-1974) Ujságíró, poli- 
tikus, a Demokrata Néppárt vezetője. A korábbi 
keresztényszocialista, Ökorporatista előzmények 
után 1945-ben az ő nevéhez fűződik a modern 
értelemben vett, a Nyugat-Európa újjáépítésé- 
ben kulcsszerepet játszó kereszténydemokrata 
pártokkal rokon magyar keresztény párt- a 
francia perszonalizmus ( Maritain) hatását is 
tükröző — elvi alapjainak kidolgozása. Az 1930-as 
években kapcsolódott az akkor alakuló-megújuló 
keresztényszocialista diákszerveződésekhez, de a 
háború végéig nem vett részt sem katolikus, sem 
más politikai párt munkájában. Szerkesztője volt 
Az Ország Utja című reformkatolikus folyóirat- 
nak, a kisgazdapárti Kis Ujságnak, 1943-ban pedig 
felelős szerkesztője és kiadója lett a függetlenség- 
párti nemzeti egységfront napilapjának, a Magyar 
Nemzetnek. 1944. március 19-e után a letartózta- 
tás elől illegalitásba vonult; tagja lett a német meg- 
szállók ellen szerveződő Kereszténydemokrata 
Néppárt (KDNP) intézőbizottságának. Háború 
előtti írásai is tükrözik demokratikus és szociális 
meggyőződését, náciellenességét, és a Duna-völ- 
gyi népek egymásrautaltságát tudatosítják — de 
Magyarország központi szerepe, a népei harmó- 
niáját biztosító Szent István-féle birodalomeszme 
jegyében. A KDNP kettészakadása után a ke- 
vésbé konzervatív Demokrata Néppárt (DNP) 
főtitkáraként elfogadta az 1945 utáni demokra- 
tikus és szociális rendezési elveket — a földosztás 
szükségességét már korábban is programszerűen 
vallotta —, a köztársasági berendezkedést, és tu- 
domásul vette, hogy az új külpolitikai viszonyok 
között nem kérdőjelezheti meg a szovjet érde- 
keket, egyfajta modus vivendit keresett. Ezért és 
a hercegprímás közjogi szerepéről vallott eltérő 
elveik miatt szembekerült —Mindszentyvel és 
a püspöki karral. 

Felfogásában a kereszténység nem jelszó; a ke- 
resztény párt nem hordozhat felekezeti jellegű 

(katolikus) jelvényeket, a természetjog, az evan- 
géliumi tanítás és a —keresztény államfelfogás 
elvei szerint kell politizálnia. A DNP az 1945-ös 
választásokra való előkészületeket az engedélyez- 
tetésének elhúzódása miatt fáziskéséssel kezdte 
meg, ezért csak más listákon juttathatott be né- 
hány képviselőt a parlamentbe. 1947-ben viszont, 
miután a korábbi többségi Kisgazdapártot a Ma- 
gyar Kommunista Párt megtörte, a kék cédulás 
csalások ellenére a második legtöbb szavazatot 
kapta, habár a választási rendszer sajátosságai 
folytán csak a negyedik legerősebb párt lett. Már 
csak utóvédharcokat folytathatott azonban a de- 
mokrácia védelmében — például -nak az egyházi 
iskolák megőrzéséért tartott, 1948. június 16-i 
beszédében. 

- 1948. december 14-én tartotta utolsó nagy 
parlamenti megszólalását a szabadságjogok vé- 
delmében; Mindszenty letartóztatása után, 1949. 
január 31-én az Országgyűlés elnökének írt le- 
vélben bejelentette a párt önfeloszlatását, február 
2-án pedig elmenekült az országból. Szerepet vál- 
lalt az emigráció munkájában: 1950-től a Magyar 
Nemzeti Bizottmány végrehajtó bizottsági tagja- 
ként, 1951-től a vallás- és közoktatásügyi bizott- 
ság vezetőjeként és 1958-tól a New Yorkban ala- 
pított Kelet-európai Kereszténydemokrata Unió 
elnökeként. Figyelemmel kísérte a II. vatikáni 
zsinatot, igyekezett (közép-európai, a bolsevizá- 
lás tapasztalatait tudatosító) szempontokat adni 
munkájához; óva intett a kommunista államok- 
nak adott elsietett engedményektől. Jelentékeny 
politikai szerephez azonban többé nem jutott. 


Művei: Kovács K. Zoltán és Gyorgyevics Miklós 
(szerk.): Híven önmagunkboz. Barankovics István ösz- 
szegyűjtött írásai a kereszténydemokráciáról [2001]; uők 
(szerk.): Demokrácia, egybáz, szabadság (2002). 

Az élő bagyomány: Barankovics István és a magyarországi 
kereszténydemokrácia öröksége (2007). 

Szakolczai György és Szabó Róbert: Két kísérlet a 
proletárdiktatúra elhárítására. Barankovics és a DNP 
1945-1949. Bibó és a DNP 1956 (2011). 

barátság Két, néha több személy kölcsönös, 
szoros szellemi és érzelmi kapcsolata; átvitt ér- 
telemben csoportok, népek esetén is fennáll. Az 
ismerősség és a rokonság (házasság és elágazásai) 
között helyezkedik el. Sajátos formája lehet a sze- 
relem, amely egyszerre szellemi, lelki és erotikus- 
testi jellegű; ám a ~ nem az egyesülésre, hanem az 

együttműködésre irányul. A szerelem és a házas- 
ság sokszor jár együtt ~gal, de a ~ aspektusos és 
fokozati; a barátokat csak néhány fontos pontban 
kapcsolja össze, kiterjedése és erőssége változó. 
Vannak baráti jellegű ismerősi, társasági vagy hi- 
vatásbeli kötelékek, foglalkozásbeli kapcsolatok, 
például a fegyver~, s vannak „életre szóló”, az 
odaadás, a bizalom és a hűség magas foka miatt 
, testi-lelki" ~ok is. A ~ veszíthet vagy nyerhet 
kiterjedésben és erősségben; megszakadhat s új- 
raéledhet; lehet „örök ~”; erkölcsi minőséget 
hordoz, s így a barát hű vagy hűtlen, igaz vagy 
hamis. 

A - aspektusait és fokozatait minden nyelv- 
ben több kifejezés írja le; magyarul is különbséget 
teszünk barát, jó barát, kebelbarát, pajtás, kenye- 
res pajtás, cimbora, társ, koma, atyafi stb. között. 
A ~ nem tartozik a hagyományos —erények közé, 
de a klasszikus erkölcstan behatóan tárgyalja. 
A görög philia a , filozófia" kifejezésben a , bölcses- 
ség szeretetére" (a rá való törekvésre) utal; a filo- 
zófus még nem bölcs, de barátja, társa, szeretője, 
szerelmese a bölcsességnek. Platónnál a - áthajlik 
a filozófiai és erotikus szerelembe, noha Szókra- 
tész hangsúlyozza, hogy az ő -a Alkibiadész iránt 
nem erotikus, csupán filozófiai (Lakoma 218; m. 
1984). Platónnál a szerelemmel átszőtt ~ hajtja a 
mindenséget és vezet az erényhez. Arisztotelész 
a Nikomakboszi etikában (m. 1987) megkülönbözteti 
az egyenlők és az egyenlőtlenek közötti -ot; a - 
minden ember s közösség alapvonása. Az egyen- 
lőtlenek ~ában az alacsonyabb rendűnek nagyobb 
szeretetet kell kifejtenie. Az egyenlők között a köl- 
csönösség a - lényege. A - három, kötőerő szerinti 
típusa a hasznosságon, a gyönyörön és a jóságon 
alapul. A leggyengébb az első s a legerősebb az 
utolsó, mivel a jó (agatbon) a legfőbb elv; a jó sze- 
rinti barátság résztvevői jók és erényesek, s a má- 
sikban ugyanezt tisztelik; ám a jó ember önmaga 
barátja (philautosz). 

A tág jelentésű ószövetségi rég gyakran Isten 
és ember barátságára utal (például Ex 33,11), de 
olykor szoros emberi kapcsolatra is: , Jonathán 
lelke egybeforrt a Dávid lelkével, és Jonathán 
úgy szerette őt, mint a saját lelkét” (ISám 18,1). 
Az evangéliumokban a görög philosz szó jelentése: 
társ, kolléga, barát, tanítvány, követő. A , császár 
~a” (Jn 19,13) kifejezés politikai lojalitást jelent. 
A feltámasztott Lázár Jézus „barátja”; s Jézus 
„barátainak” nevezi az őt hallgatókat, mikor 
kijelenti: „Senki sem szeret jobban, mint az, aki 
életét adja barátaiért” (Jn 15,13). Az evangélisták 

realizmusát mutatja a baráti hűtlenség, az , áruló 
barát” középpontba emelése (Mk 14,10; Lk 21,16). 
A régi magyar nyelvben a keresztény szerzetes is 
„barát”, utalva a lelki kapcsolat mélységére. A ~ 
eszménye társadalmi szervezőerővé vált külön- 
féle mozgalmakban, például a humanizmus és 
a felvilágosodás során. A kommunizmusban a ~ 
elvtársiasság, amelyben nem a személyi kapcsolat, 
hanem a közös cél uralkodik. 

A ~ feldolgozásai közül kiemelkedik Montaigne 
~esszéje; s visszatérő témája a német romantiká- 
nak: Goethe és Schiller ~va kultikussá vált. Ez 
utóbbit látjuk viszont Petőfi és Arany ~ában. 
Itt a ~ a szerelemtől és a házasságtól elkülönít- 
ve tisztán lelki és szellemi közösség, a gyümölcse 
pedig művészi, tudományos, filozófiai alkotás. 
E ~kultusz ihlette a klasszikus ~fogalom kutatását 
(például Ernst R. Curtius) s a szociológia érdek- 
lődését is (Ferdinand Tönnies, Georg Simmel), 
ami a ~ —személy- és társadalomformáló hatását 
tárta fel. A ~ és az erkölcs kapcsolatában a mai 
viták a személyi és társadalmi hasznosságot, a 
~ normajellegét, végül —erényformáló hatását 
emelik ki. 

Noha Henry J. Palmerston (1784-1865) brit 
miniszterelnök szerint a politikában nincsenek 
örök barátok vagy ellenségek, a politikai közösség 
mégsem rekesztheti ki a ~ot sem saját magából, 
sem államközi kapcsolataiból; az utóbbira jó példa 
a magyar-lengyel történelmi ~ (szolidaritás). 


Cicero: Laelius: a barátságról (Kr. e. 44; m. 1868). 

Hurka, Thomas: „Value and Friendship: A More 
Subtle View” („Erték és ~: árnyaltabb nézet”), 
Utilitas, 2006, 18. 

Karlauf, Thomas: Deutsche Freunde - Zwölf Doppel- 
porträts („Német barátok — tizenkét kettős portré”, 


1997). 
MB 


Báthory István —Erdélyi Fejedelemség 


béke Hagyományosan a fegyveres konfliktus 
hiánya a —>nemzetközi kapcsolatokban jelen lévő 
egyes entitások (döntően államok, esetleg más 
nemzeti közösségek, régiók, szövetségi rendsze- 
rek) között. 

A korábban szemben álló felek között az ellen- 
ségeskedést, a fegyveres konfliktust (—háborút) 
véglegesen ~szerződés zárja le. A -szerződést 
aláíró felek között nemzetközi jogi értelemben a 
~ állapota áll fenn. ~szerződést köthet két vagy 


több állam, illetve több nemzetközi tényező is. 
A ~szerződések előkészítése titkos vagy nyilvános 
"tárgyalások, illetve — nagyobb, általában több ál- 
lamot érintő konfliktusok lezárása esetén — -kon- 
ferenciák keretében történik. A többoldalú, na- 
gyobb konfliktusok lezárását jelentő ~szerződések 
által létrehozott nemzetközi kapcsolatrendszert 
~rendszernek nevezzük, ezt a köznyelv rövidítve, 
egyszerűen ,,-"-nek nevezi ( vesztfáliai, triano- 
ni, daytoni -). 

A fegyveres konfliktusok szünetelése formá- 
lis -kötés nélkül is fennállhat. A háborús felek 
között létrejött fegyverszüneti megállapodások 
következtében megvalósulhat a fegyvernyugvás 
állapota: ebben az esetben — empirikus értelem- 
ben — -ről beszélhetünk (hiszen nem zajlik fegy- 
veres konfliktus), de nemzetközi jogi értelemben 
a felek között nem áll fenn ~, azok továbbra is 
egymással hadban állónak tekintendők (például 
Eszak- és Dél-Korea között). 

A - állapotát hagyományosan hadüzenet vagy 
ultimátum szünteti meg, amelyet egy nemzetkö- 
zi tényező (állam vagy szövetségi rendszer) intéz 
egy másik ellen. A hadüzenet kihirdetése követ- 
keztében a felek egymással hadban álló félnek 
tekintendők. Ugyanakkor lehetséges, hogy nem- 
zetközi tényezők formális hadüzenet nélkül kez- 
deményeznek fegyveres akciót (például a —ter- 
rorizmus elleni, aszimmetrikus háború esetén). 

Az empirikus értelemben vett - állapota meg- 
szűnhet egyes államokon belül kialakuló fegyve- 
res konfliktus esetén is ( polgárháború, forrada- 
lom, népfelkelés). A -s viszonyokat ideiglenesen 
vagy folyamatosan megszüntethetik a terrortá- 
madások is. A hibrid hadviselés (amely a hagyo- 
mányost az irreguláris és/vagy kiberhadviseléssel 
elegyíti) vagy a helyettesítő háború (Vietnam, 
Ukrajna, Közel-Kelet) is megszüntetheti a - 
állapotát, noha a felek tagadják, hogy fegyveres 
konfliktusban lennének. 

A diplomácia célja a - fenntartása a nemzetközi 
kapcsolatokban. Ennek érdekében a diplomáciai 
tevékenység arra irányul, hogy a nemzetközi té- 
nyezők között fennálló ellentéteket az erőszak 
alkalmazása nélkül kezelje, a konfliktusok ki- 
alakulását megelőzze, vagy ha fennállnak, erő- 
feszítéseket tegyen az olyan jellegű eszkaláció 
elkerülésére, amely fegyveres konfliktusokhoz 
vezetne. 

Az —Fgyesült Nemzetek Szervezete (ENSZ) 
Alapokmánya (1945) szerint ,, [alz Egyesült Nem- 
zetek célja, hogy fenntartsa a nemzetközi békét és 

biztonságot" (1.1), és diplomáciai eszközökkel tö- 
rekszik arra, hogy a -t fenyegető konfliktusokat 
megelőzze vagy megakadályozza (39). Ameny- 
nyiben a diplomáciai erőfeszítések nem vezetnek 
eredményre, az ENSZ Biztonsági lanácsa , légi, 
tengeri és szárazföldi fegyveres erők felhasználásá- 
val olyan műveleteket foganatosíthat, amelyeket a 
nemzetközi béke és biztonság fenntartásához vagy 
helyreállításához szükségesnek ítél? (42). Ezeket 
-fenntartási műveleteknek, az azokban részt vevő 
fegyveres erőket az ENSZ -fenntartó erőinek ne- 
vezzük — ezek jellemzően fehérre festett és , UN" 
felirattal ellátott szállítójárműveket használnak, és 
az egyenruhájukat kék színű sapka vagy sisak egé- 
szíti ki („kéksisakosok”). 

Magyarország diplomáciai tevékenységének 
mindenkor a ~ fenntartására, külpolitikai stra- 
tégiájának pedig elsődlegesen a fenntartható ~ 
megvalósítására kell irányulnia a magyar ál- 
lampolgárok, a Magyarország területén élők és 
a magyar nemzethez tartozók számára. 


Fahey, Joseph és Richard Armstrong: A Peace Reader: 
Essential Readings on War, Justice, Non-Violence and 
World Order („~-olvasókönyv: Alapvető olvasmá- 
nyok a háborúról, igazságosságról, erőszakmentes- 
ségről és világrendről", 1992). 

Kant, Immanuel: Orok béke (1795; m. 1918, 1985). 

Kóőváriné Ignáth Éva: „A demokratikus béke koncep- 
ciója az új nemzetközi rendszerben” (www.grotius. 
hu/publ/displ.asprid-EOLXRS). 

Richmond, Olivier P.: Peace in International Relations 
(„~ a nemzetközi kapcsolatokban”, 2008). 


NZs 


Beneš, Edvard (1884-1948) Cseh államférfi, 
köztársasági elnök. Jogot, szociológiát és filozó- 
fiát tanult Prágában, Párizsban, Dijonban és Ber- 
linben, majd a Károly Egyetem Bölcsészettudo- 
mányi Karán tanított. Csatlakozott a nacionalis- 
ta-szociáldemokrata irányultságú Cseh Nemzeti 
Szociális Párthoz (Ceská strana národně sociální, 
1898-; ma Liberális Nemzeti Szociális Párt). Az 
első világháború kitörése után bekapcsolódott a 
Csehország függetlenségét célul kitűző ellen- 
állási mozgalomba, 1915 szeptemberében pedig ő 
is emigrált. Francia nyelvű röpiratot adott közre: 
a Zúzzátok szét Ausztria- Magyarországot (1916; 
m. 1992) címmel, egyértelművé téve a cseh emig- 
ránsok célját. Az 1916-ban létrehozott Csehszlo- 
vák Nemzeti Tanács főtitkáraként elérte, hogy 
ezt a testületet az antanthatalmak a még nem is 

létező csehszlovák állam hivatalos képviselőjének 
ismerjék el. Csehszlovákia megalakulása után ő 
kapta meg a külügyminiszteri tárcát, s tisztségét 
1935 végéig folyamatosan betöltötte — ekként a 
belpolitikában is nagy tekintélyű, befolyásos sze- 
mélyiségnek számított. 

Az első világháborút lezáró párizsi béketárgya- 
lásokon küldöttségvezetőként az új ország terü- 
leti követeléseinek messzemenő érvényesítésére 
törekedett, kiváló diplomáciai képességeinek kö- 
szönhetően vitathatatlan sikerrel. Jelentős szere- 
pet játszott a Népszövetség megalakításában, az 
1920-as évek elején pedig nagyban hozzájárult a 
Habsburgok hatalmának restaurációját s minde- 
nekelőtt Magyarország revizionista törekvéseit 
meghiúsítani hivatott kisantant létrejöttéhez. 
Miután —Masaryk elnök 1935-ben leköszönt, 
~ követte őt a tisztségben. A Csehszlovákia sú- 
lyos megcsonkítását előidéző 1938. szeptemberi 
müncheni döntés után lemondott, és hosszabb 
amerikai tartózkodás után Londonban telepedett 
le. 1940-ben Anglia elismerte száműzetésben te- 
vékenykedő köztársasági elnökként. Ugy vélte, a 
nyugati szövetségeseknél és a lengyeleknél többre 
megy —>Sztálinnal, és a öSzovjetunióhoz köze- 
ledett, s ez az irányvonal nyomta rá bélyegét az 
emigrációból 1945 tavaszán hazatért - pályafutá- 
sának utolsó szakaszára. Hogy ne ismétlődhessen 
meg Csehszlovákia területi feldarabolása, az ott 
élő németek és magyarok kitelepítéséért szállt 
síkra, s evégett adta ki a két népcsoport tagjait 
az állampolgári jogaiktól és vagyonuktól meg- 
fosztó — máig hatályos — dekrétumait: az egysé- 
ges szláv nemzetállam délibábjának bűvöletében 
sutba dobta a Masaryk számára fontos, humánus 
alapelveket. Az 1948. februári kommunista hata- 
lomátvétel azonban a végzet jeladása volt a szá- 
mára: a gyorsan kiépülő diktatúrával szemben 
tehetetlennek bizonyult, júniusban lemondott hi- 
vataláról, s alig három hónappal később meghalt. 


További művei: Šest let exilu a drubé světové války. Řeči, 
projevy a dokumenty z r: 1938-1945 („A száműzetés és 
a második világháború hat éve. Szónoklatok, beszé- 
dek és dokumentumok 1938-1945”, 1946); Paméti. 
Od Mnichova k nové válce a k novému vítězství („Em- 
lékiratok. Münchentől az új háborúig és az új győ- 
zelemig”, 1947). 

Ádám Magda: Ki volt valójában Edvard Beneš? (2009). 

Feierabend, Ladislav Karel: Beneš mezi Washingtonem 
a Moskvou („~ Washington és Moszkva között”, 


1966). 

Hanzal, Josef és Ádám Magda: Edvard Beneš- Arckép 
kettős tükörben (1996). 

Havlíček, František: Eduard [sic!] Beneš, člověk, sociolog, 
politik („~ az ember, a szociológus, a politikus”, 
1991). 

Zeman, Zbyněk és Antonín Klimek: The Life of Edvard 
Beneš 1884-1948: Czechoslovakia in Peace and War („~ 
élete: Csehszlovákia békében és háborúban”, 1997). 

Berlin, Isaiah (1909-1997) Brit filozófus, esz- 
metörténész, esszéista. Az akkori Oroszország- 
ban, Lettország fővárosában, Rigában született, 
vagyonos zsidó család gyermekeként. A kommu- 
nista forradalom után családjával Nagy-Britan- 
niába emigrált. Az oxfordi egyetemen végezte 
tanulmányait, ahol később élete végéig tanított. 
A második világháború idején a washingtoni brit 
nagykövetségen dolgozott, jelentéseivel —Chur- 
chill érdeklődését is felkeltette. A háború után 
Moszkvában teljesített külügyi szolgálatot — itt 
megismerkedett a kiváló költőnővel, Anna Ahma- 
továval, aki a meghurcolását is eredményező ta- 
lálkozásukat több versben is megörökítette. - 
ragyogó intellektusáról, lenyűgöző előadói és tár- 
salgási stílusáról volt híres. 

1958-as oxfordi székfoglaló előadásában a —sza- 
badság kétféle, , negatív" és , pozitív" fogalmáról 
értekezett, amivel jelentős mértékben hozzájárult 
a —politikai filozófia XX. századi megújításá- 
hoz. Felelevenítve és továbbgondolva Benjamin 
Constant-nak a szabadság antik és modern fel- 
fogása közötti megkülönböztetését, negatív sza- 
badságon a , valamitől", míg pozitív szabadságon 
a , valamire?" való szabadságot értette. Az előbbi a 
külső beavatkozástól való mentességet, az utób- 
bi a cselekvés és az önmegvalósítás akadálytalan 
szabadságát jelentette. Szerinte a szabadság pozi- 
tív értelemben való felfogása az állam korlátlan 
beavatkozását teszi szükségessé, így a —totalita- 
rizmus alapjául szolgálhat. 

- további eszmetörténeti, illetve politikai filo- 
zófiai munkássága magában foglalja — Marxról 
írott intellektuális életrajzát, orosz és európai po- 
litikai gondolkodókról (többek között Alexander 
Herzenről és —Millről) írott esszéit, valamint 
az értékek kibékíthetetlen és megszüntethetetlen 
pluralizmusának, illetve az erre épülő liberális 
politikai berendezkedésnek nagyhatású védelme- 
zését. A szabadság két fogalma mellett talán leg- 
gyakrabban idézett műve a „The Hedgehog and 
the Fox" (,A sündisznó és a róka", 1953) című 


esszéje, amely egy görög verstöredék alapján 
osztja két csoportba az emberiség történetének 
legnagyobb íróit és gondolkodóit: , sün" típusúak- 
ra (például Platón, Dante, Dosztojevszkij), akik 
,egy nagy dolgot" tudnak, azaz egylényegűnek 
látják a világot, és igyekeznek mindent egyet- 
len alapelvre visszavezetni, és rókákra (például 
Arisztotelész, Shakespeare, Balzac), akik ,sok 
dolgot", azaz akik a világ sokféleségéből indulnak 
ki. -t alighanem a rókák közé sorolhatjuk — de 
hogy ezzel biztosan elégedett lett volna-e, annak 
tekintetében kétséget ébreszthet kedves írójáról, 
"Tolsztojról adott jellemzése: , róka, aki sün szere- 
tett volna lenni". 


További művei: Négy esszé a szabadságról (1969; m. 
1990); Az emberiség göcsörtös fája. Fejezetek az eszmék 
történetéből (1990; m. 1996). 

Ignatieff, Michael: Isaiah Berlin: A Life („~ élete”, 
1998). 

Bethlen Gábor (1580-1629) Erdélyi fejedelem, a 
nemzeti szuverenitást érvényesítő, tetterős ural- 
kodó megtestesítője a történeti hagyományban. 
Még Báthory Zsigmond udvarából örökölte a fel- 
fogást, hogy a műveltség forrása Itália, különösen 
pedig Velence és Pádua. Politikai elveit tekintve 
azonban a —kálvinizmust alkalmazó Pfalzban 
és Heidelbergben találta meg fejedelmi beren- 
dezkedéséhez a mintát, ha a kamarillapolitikáját 
inkább a rátermettségre és a személyes bizalomra 
alapozta is. Felekezetileg egységesebb államban 
gondolkodott, és ehhez református vezetőréteget 
kívánt lépésről lépésre kialakítani. Evégett a job- 
bágysorból kiemelkedni vágyók, a leendő refor- 
mátus értelmiség képzésére színvonalas iskolákat, 
kollégiumot alapított, és a jobbágyszármazású 
lelkészeknek nemességet adott. — Machiavelli és 
Hunyadi Mátyás nyomán igyekezett korszerű 
hadsereget fölállítani. Uj, megbízható pénz ve- 
résével megélénkítette az országrészek közötti 
kereskedelmet, amitől jelentősen nőttek kincstári 
bevételei. A , háború zivatarjait mindenfelé elcsi- 
títva” gesztusokat tett a bevett felekezeteknek, kü- 
lönösen a gazdaságilag erős szász evangélikusok- 
nak és a Habsburg országrészben jó kapcsolatok- 
kal rendelkező katolikusoknak is (támogatta Káldi 
bibliafordítását), de kiváltságlevélben biztosította 
a zsidó kereskedők letelepedését és jogait is. 
Török hűbérállam fejedelmeként minden addi- 
ginál szorosabb kapcsolatot tartott fenn a Portával, 

amiért időnként , török Gábornak? is nevezték, 
de leleményesen megtalálta az autonóm politizá- 
lás útjait. Országa viszonylagos súlytalansága el- 
lenére csatlakozott Európa protestáns szövetségi 
rendszeréhez. 1626-ban teljes jogú tagja lett Ang- 
lia, Dánia és Hollandia hágai, a harmincéves há- 
borút újraindító szövetségének — I. Károly angol 
király írta alá a csatlakozási okmányt. A háború- 
ba háromszor avatkozott be. Ha azonban a maga 
és Erdély érdekei úgy kívánták, nem tartotta be 
a szövetségesi ígéreteit. 

Habsburg-ellenességét a Ö Bocskai által is han- 
goztatott rendi és protestáns sérelmekkel indo- 
kolta, de sem a kortársak, sem az utókor nem tu- 
dott eligazodni diplomáciai taktikázásaiban. Még 
1620-ban a besztercebányai országgyűlés királlyá 
választotta, megkoronázására azonban nem került 
sor, jóllehet a korona a kezébe került. Le tudott 
mondani a csábító királyi címről — alighanem 
azért, mert felismerte, koronás főként sem tudná 
országegyesítő terveit megvalósítani. Uralkodói 
törekvéseit a környezetében tevékenykedő kálvi- 
nista gondolkodók (Bojti Veres Gáspár, Milotai 
Nyilas István, Pataki Füsüs János stb.) elméle- 
tileg is megfogalmazták. Machiavellitől átvették 
a reneszánsz szerencsefilozófiát, kálvinista-pre- 
destinációs kiválasztottságtudattá formálva azt, 
illetve az —államérdeket, amelynek érvényesí- 
tését az emberi törvényeknek és a —természet- 
jognak engedelmeskedő, de —abszolutisztikusan 
kormányzó fejedelem fő feladatának tekintették. 
Ebbe illett, hogy - uralkodói példaképének, az 
egyébként katolikus lengyel királyt és erdélyi 
fejedelmet, Báthory Istvánt, illetve Hunyadi 
Mátyást tekintette. Gyulafehérvárt fejedelmi és 
kulturális központtá tette reprezentatív építkezé- 
seivel, európai hírű könyvtárat gyűjtött (amely 
utóbb teljesen elpusztult). Szenvedélyesen szeret- 
te a zenét, a velencei Monteverditől adatott elő 
operát. Udvari történetírói elődjét, a valóban sok 
hibát elkövető Báthory Gábort ördöginek festet- 
ték le, őt magát pedig a szétzilált ország meg- 
mentőjének állították be. A református fejedelem 
a halálos ágyán már nem tudott beszélni, papírt 
kért, és ezt írta rá: „Ha Isten velünk, kicsoda el- 
lenünk? [Róm 8,31] Senki nincsen bizonyára, bi- 
zonyára nincsen." 

Uralmát Erdély aranykoraként tartja szá- 
mon a hagyomány. A XIX. században kialakuló 
—kuruc-labanc felosztású, romantikus történeti 
gondolkodás Bocskai és II. Rákóczi Ferenc mel- 
lett őt is a ,kuruc" irány szimbólumává tette. 

A protestáns, Habsburg-ellenes uralkodó ráadásul 
nem arisztokrata családból származott, a népme- 
sék szegénylegényből lett hőseként, a magyarság 
érdekeinek erőskezű védelmezőjeként jelent meg 
a magyar közemlékezetben. —Szekfű róla szóló 
1929-es monográfiája reálisabb képet festett: az 
államérdek józan követője sajátos abszolút uralmat 
teremtett. Tudományos értékelése azóta legfeljebb 
a részletek és az indítékok megítélése tekintetében 
különbözik, de egyöntetű ~ kiválóságának elisme- 
résében. Erdélyben ma is „a nagy fejedelem”-ként 
emlegetik, akárcsak Móricz Zsigmond Erdély-tri- 
lógiájában. 


Művei: Szilágyi Sándor (kiad.): Betblen Gábor fejedelem 
kiadatlan politikai levelei (1879). 

Csetri Elek: Bethlen Gábor életútja (1992). 

Dáné Veronka et al. (szerk.): Betblen Erdélye, Erdély 
Betblene. A Betblen Gábor trónra lépésének 400. évfor- 
dulóján rendezett konferencia tanulmányai (2014). 

Kármán Gábor és Kees Teszelszky (szerk.): Bethlen 
Gábor és Európa (2013). 

Papp Klára és Balogh Judit (szerk.): Betblen Gábor kép- 
mása (2013). 

Vincze Hanna Orsolya: ,A fejedelmi reprezentáció 
mint politikai nyelv Pataki Füsüs János királytük- 
rében”, Irodalomtörténeti Közlemények, 2013, 1. 

Bethlen György, gróf (1888-1968) Politikus, 
református főgondnok, az Erdélyi Gazdasági 
Egylet vezetője, 1924-től a romániai Országos 
Magyar Párt alelnöke, 1926-ban a párt konzer- 
vatívabb köreinek jelöltjeként elnökké választot- 
ták — távoli rokona, —Bethlen István magyar 
miniszterelnök támogatottjával szemben. Ekkor 
fejeződött be a párt szervezeti kereteinek kiépíté- 
se, a romániai politikai rendszerbe való integrá- 
ció, a különböző román pártokkal való — hosszú 
távon sikertelennek bizonyult — választási koa- 
líciók, valamint a nemzeti kisebbségek blokkjá- 
nak megteremtésére irányuló kísérlet. A magyar 
párt 1927-től az önálló politizálásra rendezkedett 
be, és - fő célja a magyar tulajdonú javak, bir- 
tokállomány és társadalmi pozíciók megőrzése, 
a sérelmek regisztrálása, parlamenti, illetve a 
Népszövetség előtti képviselete lett. A romániai 
magyar intézményességen belül a belső stabili- 
tás igényét képviselte a külső kapcsolatokra való 
támaszkodás helyett. Nem a demokrácia volt a 
legfőbb társadalmi eszménye, hanem az egymás- 
rautaltságon alapuló, hatékony nemzeti társada- 

lom. Érték- és pozícióőrző konzervativizmusa 
az 1930-as évekre a nemzetközi és a román vi- 
szonyok megváltoztával antitotalitárius, liberális 
konzervativizmussá alakult át. A román politikai 
csoportokat arra szólította föl, hogy a kisebbségi 
kérdést függetlenítsék a pártharcoktól. A csö- 
könyösségig konok vezetőnek tartották, cserébe 
viszont nemcsak egyensúlypolitikát valósított 
meg a párton belül, hanem a budapesti és buka- 
resti nyomásgyakorlással szemben is föllépett. 
Politikai alternatívájaként a Magyarországról ha- 
zatelepült Bánffy lépett föl a királydiktatúra 
1938-as bevezetése után. Ekkor - még részt vett a 
magyar kisebbségnek a felülről szervezett Nem- 
zeti Ujjászületés Frontjába való beléptetését célzó 
bukaresti tárgyalásokon, de a Magyar Népkö- 
zösség már Bánffy elnökletével jött létre. A bécsi 
döntés után - kísérletet tett pártja újjászervezé- 
sére, de a — Teleki miniszterelnök instrukciói és 
a „nagymagyar” szempontok alapján megalakult 
Erdélyi Pártba nem lépett be, független, behí- 
vott képviselőként lett tagja a magyar ország- 
gyűlésnek. A világháború után letartóztatták, 
eddig ismeretlen vádak alapján börtönbüntetést 
szenvedett, kitelepítették; később asztalosként 
tudott elhelyezkedni Kolozsváron. 


Bárdi Nándor: Otthon és haza. Tanulmányok a romániai 
magyar kisebbség történetéről (2013). 

György Béla (szerk.): Gróf Bethlen György emlékezete. 
Válogatott dokumentumok (kézirat, 2014); uő (szerk.): 
Iratok a romániai Országos Magyar Párt történetéhez 1. 
A vezető testületek jegyzőkönyvei (2003). 

Mikó Imre: Huszonkét év. Az erdélyi magyarság története 
1918. december 1-től 1940. augusztus 30-ig (1941, 1987, 
1988). 

Bethlen István, gróf (1874-1946) Konzerva- 
tív politikus, országgyűlési képviselő, minisz- 
terelnök. A XX. század egyik legjelentősebb 
magyar politikusa, a humanizmus és a nemzeti 
liberalizmus értékeit szem előtt tartva a szerves 
társadalomfejlődés híve volt mindenféle radiká- 
lis törekvés ellenében. Mestere volt a pillanatnyi 
erőviszonyokhoz alkalmazkodó reálpolitikai tak- 
tikázásnak. Arisztokrata származása és nevelteté- 
se révén került a dualizmus kori Magyarország 
politikai életébe, első vonalbeli politikussá azon- 
ban a trianoni Magyarországon vált. Tíz évig 
tartó miniszterelnöksége alatt ő alakította ki a 
—Horthy-korszak politikai rendszerét, s később 


is a kormányzó egyik legbefolyásosabb tanács- 
adója maradt. 

Nagy múltú erdélyi nemesi famíliák sarja, noha 
Bethlen Gábor erdélyi fejedelemmel nem állt ro- 
konságban. Otthon, majd a bécsi Theresianumban 
tanult. Jogot hallgatott Budapesten, majd fél évet 
angol egyetemeken töltött. Tanulmányai és ön- 
kéntes katonai szolgálata után gazdálkodni kez- 
dett, majd bekapcsolódott a politikai életbe is. 
1901-ben országgyűlési képviselővé választották, s 
a következő négy évtizedben — az 1919-1920. évi 
forradalmi időszakot kivéve — folyamatosan tagja 
volt a parlamentnek. 

Csatlakozott az agrárius mozgalomhoz, mert 
maga is aggodalommal figyelte a gyors gazdasá- 
gi-társadalmi átalakulásokat, túlzónak tartotta az 
iparosítás állami támogatását, miközben kevesell- 
te az agrárszektort segítő intézkedéseket. Nem 
volt híve a választójog gyors kiterjesztésének sem, 
mivel így a fennálló rendszert alapjaiban megkér- 
dőjelező csoportok (az agrár- és munkásmozgal- 
mak, illetve a nemzetiségek) kaptak volna bele- 
szólást a politikába. Bethlen még az asszimilálódó 
polgárság nemzeti elkötelezettségében is kételke- 
dett. Az ország vezetésére az évszázados tapasz- 
talatokkal rendelkező arisztokráciát és a dzsentrit 
tartotta hivatottnak. A századelő parlamentjében 
az Erdély-kérdés szakértőjének számított. 

1918 őszén a nemzetiségi jogok kiterjesztését, 
sőt a területi autonómiák létrehozását is elfo- 
gadhatónak tartotta az ország integritásának 
megőrzése reményében. Ebben tehát támogatta 
o Károlyi Mihály kormányát. Annak demok- 
ratizáló törekvéseivel és radikális reformjaival 
(a földosztással és a progresszív vagyonadóval) 
azonban nem értett egyet, és így a kormány 
jobboldali, konzervatív ellenzéke lett. Az ekkor 
születő jobboldali radikális mozgalmakat azonban 
a társadalomátalakító terveik és erőszakos fellé- 
pésük miatt elutasította. A — Tanácsköztársaság 
kikiáltása után néhány nappal Bécsbe menekült. 
A polgári magyar nemzetállam visszaállítása 
érdekében a kommunisták ellenfeleit összefogó 
Antibolsevista Comité (ABC) vezetője lett. 

1919 őszén a Friedrich-kormány , titkos erdé- 
lyi minisztere”, majd a Párizsba utazó magyar 
békedelegáció meghatározó tagja. 1920 nyarán, 
a trianoni béke aláírása után Horthy kormány- 
alakításra vonatkozó kérését nem vállalta, mert 
elfogadhatatlannak tartotta az olyan radikális 
követelések kielégítését, mint a földreform és a 
numerus clausus. Amikor azonban 1921 tavaszán 
(IV. Károly első visszatérési kísérlete nyomán) 

a — Teleki-kormány megbukott, elfogadta a mi- 
niszterelnöki megbízatást. 

Miniszterelnökként a belpolitika konszolidálá- 
sára, a gazdaság újjáépítésére, s ezzel párhuzamo- 
san az ország diplomáciai kapcsolatainak kiépíté- 
sére vállalkozott. A belpolitikai stabilitás megte- 
remtésének mintegy első lépéseként 1921 októbe- 
rében — helyesen mérve fel egyúttal a nemzetközi 
helyzetet — fegyveres erővel akadályozta meg IV. 
Károly második visszatérési kísérletét. A Habs- 
burg-ház ezt követő trónfosztásával okafogyottá 
tette a politikai életet addig megosztó királykér- 
dést, s megerősítette Horthy pozícióját. Rövid- 
del ezután kiegyezett a szociáldemokratákkal, 
akiknek parlamenti jelenlétet garantált. Cserébe 
a szociáldemokraták nem kérdőjelezték meg a 
rendszer legitimitását, és nem kezdeményeztek 
sztrájkokat. Ezt követően, 1922-ben stabil parla- 
menti többséggel rendelkező kormánypártot ho- 
zott létre. Ugyanekkor a radikálisok visszaszorítása 
érdekében szűkítette a választójogot. Hamarosan 
a kormánypárton belül is marginalizálta a hang- 
adó radikálisokat (Nagyatádi Szabó Istvánt, illetve 
—>Gömböst). A politikai konszolidáció utolsó lé- 
pése az országgyűlés felsőházának felállítása volt 
1926-ban. Az ország gazdaságát a kormány — szi- 
gorú adó- és bérpolitikával — 1924-re vezette visz- 
sza a háború előtti fejlődési pályára. Ekkor hoz- 
ták létre a kormánytól független jegybankot is. 
A gazdaság tőkeigényét népszövetségi kölcsönből 
finanszírozták. A korábban agrárius - az ország 
új igényeihez alkalmazkodva ipartámogató po- 
litikát folytatott, mivel az országnak önellátásra 
kellett berendezkednie. A kormány gazdaságpo- 
litikájának látványos sikere volt az infláció meg- 
fékezése, majd 1927-ben a pengő bevezetése. Igy 
vált lehetővé a Klebelsberg nevével fémjelzett 
nagyvonalú oktatás- és kultúrpolitika, illetve a 
szociális ellátórendszer kiterjesztése. Mindezekkel 
párhuzamosan - kiépítette a magyar diplomáciai 
hálózatot, majd nemzetközi szövetségeseket ke- 
resett. Ennek érdekében még a Szovjetunióval is 
hajlandó lett volna kereskedelmi megállapodást 
kötni — ezt azonban Horthy és a közvélemény is 
elutasította. - látványos sikere volt, hogy az orszá- 
got 1922-ben felvették a Népszövetségbe. Emellett 
a nagyhatalmak és a magyar —revíziót támo- 
gatni hajlandó országok megnyerésére is töreke- 
dett. Ennek jegyében kötött örökbarátsági szer- 
ződést Olaszországgal 1927-ben, majd Ausztriá- 
val 1931-ben. Az olasz támogatást maga mögött 
tudva immár nyíltan meghirdethette a magyar 
külpolitika távlati célját: a revíziót. 

A gazdasági világválság hatásainak kezelésével 
járó népszerűtlen intézkedések meghozatalát már 
nem vállalta, ezért 1931-ben lemondott abban a 
reményben, hogy a válság elülte után visszatérhet 
a kormány élére. Erre azonban nem került sor. 
A 1930-as években a revízió érdekében tevékeny- 
kedett. Európa-szerte élvezett ismertségét és 
népszerűségét kihasználva számos előadást tar- 
tott nyugati államokban, hogy megnyerje Európa 
döntéshozóit és közvéleményét a magyar ügynek. 
A magyar belpolitikai élet folyamatait azonban 
növekvő aggodalommal szemlélte. Az egyre erő- 
södő nyilas mozgalom híveit együgyű (mindent 
a zsidókérdéssel összefüggésbe hozó) felforgatók- 
nak tekintette. Meggyőződése maradt, hogy az 
önálló egzisztenciával nem rendelkező tömegek- 
nek továbbra sem szabad választójogot adni, mert 
az a hosszú távú nemzeti érdeket áldozná fel a tö- 
megek pillanatnyi önzésének oltárán. Ugyancsak 
rosszallotta a politikai sokszínűség korlátozására, 
a hagyományos parlamentarizmus felszámolására 
irányuló kormányzati kísérleteket. Határozottan 
elutasította a zsidótörvényeket is. Tiltakozásának 
azzal is nyomatékot adott, hogy a II. zsidótörvény 
törvénybe iktatásának napján lemondott képvise- 
lői mandátumáról. Horthy ekkor a felsőház tag- 
jává nevezte ki, de a parlamenti politizálástól ez- 
után visszavonult. A radikalizálódó közhangulat 
ellenében mérséklő hatást a Horthyval fennálló 
baráti viszonya révén, a kormányzó talán legbe- 
folyásosabb, bizalmas tanácsadójaként gyakorolt a 
politikára. Az ország külpolitikai mozgásterének 
szűkülését is veszélyesnek tartotta. Eppen ezért 
kárhoztatta a háborúba való belépést. Ennek 
korrigálása érdekében közvetítőként részt vállalt 
a o Kállay-kormány különbéke-kezdeményezé- 
seiben. Tevékenysége miatt a német megszállás 
idején bujkálni kényszerült. A budai várba az alag- 
útrendszeren keresztül bejutva azonban ekkor is 
adott tanácsokat Horthynak: sürgette a zsidóság 
deportálásának leállítását, majd a Moszkvával 
való kapcsolatfelvételt és a fegyverszünetet. Azt 
remélte, hogy a szovjet megszállás átmeneti lesz. 
"Tudatosan készült az új demokráciában betölten- 
dő szerepére. Moszkva azonban a kommunista 
hatalomátvétel akadályát látta benne, ezért 1945- 
ben a Szovjetunióba internálták. 1946. október 
5-én hunyt el egy moszkvai rabkórházban. 


Nagy Zsejke (szerk.): Gróf Bethlen István és kora (2014). 
Romsics Ignác: Betblen István. Politikai életrajz (1999). 

bevándorlási válság Emberek meghatározott 
földrajzi területre történő magas intenzitású, 
nagy tömegű, kontrollálatlan — úgynevezett ir- 
reguláris migrációs mozgással bekövetkező — be- 
áramlása. A - következtében a beáramlással 
érintett területen megnő a politikai, gazdasági, 
társadalmi, kulturális feszültség, és jellemzően 
jelentős biztonságpolitikai kockázatok merülnek 
fel. A - komoly negatív következményekkel jár, 
illetőleg valójában nem előnyös a migrációs jelen- 
ségben érintett egyetlen szereplő számára sem: 
sem a kibocsátó ország, sem a tranzitország, sem 
a célország, sem a migrációs mozgást végző sze- 
mély számára. 

A XXI. századra a bolygónkon zajló migrációs 
mozgások — nyilvánvalóan a  népességnöveke- 
déstől és a technológiai fejlődéstől nem függet- 
lenül — korábban soha nem tapasztalt mértékűvé 
erősödtek. A migrációs mozgások megnöveke- 
désével egyre nagyobb azoknak a száma is, akik 
valamilyen kényszer hatására (például fegyveres 
konfliktus, stabil államiság hiánya, túlnépesedés, 
környezeti hatások, élelmiszer- és ivóvízhiány, 
gazdasági kilátástalanság miatt) hagyják el szü- 
lőföldjüket. Az ENSZ adatai szerint jelenleg a 
világon közel 65 millió humanitárius értelemben 
rászoruló ember él, de valamely kényszermig- 
rációs mozgásban esetlegesen érintettek száma 
még ennél is jóval magasabb lehet. Az elmúlt 
évtizedekben a világ stabil és instabil térsé- 
gei közötti szakadék egyre nagyobbá vált, és ez 
különösen igaz az európai kontinens közvetlen 
szomszédságában található területekre. Ennek 
következtében milliós nagyságrendben indultak 
el bevándorlók ezekből az instabil térségekből 
Európa irányába. Az SEurópai Unió területére 
érkező, menedékkérelmet benyújtók száma 2010 
és 2016 között megközelítette a 4,5 millió főt (az 
azt megelőző öt és fél éves időszakban ugyanez 
a szám csupán 1,5 millió fő körüli volt), és ez a 
néhány év leforgása alatt tapasztalt magas ér- 
kezői létszám összességében -ot idézett elő. A - 
rossz kezelése miatt annak általánosan is negatív 
következményei az Európai Unió vonatkozásá- 
ban rendkívül erősen jelentkeztek. Legsúlyosabb 
következménynek az uniós tagállamok közötti 
együttműködés felbomlása, az uniós vívmányok 
megkérdőjeleződése, a társadalmi feszültségek ki- 
éleződése, a biztonsági kockázatok exponenciális 
emelkedése és az európai politikai rendszer meg- 
billenése tekinthető. 


A világ stabil térségeiben található államok 
eltérően állnak a migrációhoz. Némelyeknek az 
egész gazdasági, társadalmi, munkaerőpiaci rend- 
szere a bevándorlásra épül, mások viszont nem 
kívánnak nyitott bevándorláspolitikát folytatni. 
Az eltérő stratégiák ellenére a stabil térségben 
működő valamennyi állam esetén megfigyelhe- 
tő, hogy a - kialakulásával fenyegető magas in- 
tenzitású, kontrollálatlan beáramlásokat és azok 
negatív következményeit — földrajzi adottságaik, 
külpolitikai vagy katonai erejük, esetlegesen 
egyéb közpolitikai területeken jelentkező aktív 
fellépés által — igyekeznek elkerülni. Ráadásul 
a kényszermigrációs mozgások megnövekedése 
(amelynek számos, korábban nem ismert vagy 
nem jelentős környezeti, gazdasági és társadal- 
mi hatás is az alapja) mára értelmetlenné tette a 
XX. századi kényszermigrációs mozgások keze- 
lésére kialakított bevándorló és menekült közötti 
különbségtételt. Manapság akár több százmillió 
embernek is lehetne legitim indoka arra, hogy 
a világ stabil térségei humanitárius értelemben 
rászorulókként tekintsenek rájuk, így a jövőben 
a valódi politikai kérdést nem az jelenti majd, 
hogy kit kell és kit nem beengedni, hanem hogy 
a szülőföld elhagyásához vezető okokat hogyan 
lehet megszüntetni. Az elmúlt néhány évben az 
Európa területén kialakult -ban az Európai Unió 
és tagállamainak jelentős része ezt a geopolitikai 
alapvetést szinte teljes mértékben figyelmen kí- 
vül hagyta. 

Az elkövetkező évtizedekben a kényszer hatá- 
sára szülőhelyüket elhagyók számában vélhetően 
további jelentős növekedés várható. Ebből követ- 
kezően a korábbi évszázadban használt, migrá- 
cióval kapcsolatos tudás paradigmaváltás-szerű 
újragondolása szükséges. Három téma köré cso- 
portosíthatóak a szükséges változtatások: 1) kom- 
munikáció, 2) jogrendszer és 3) infrastruktúra. 
1) A ~ kialakulásával fenyegető migrációs moz- 
gások esetén az érkezők száma megfelelő kom- 
munikációs üzenetek megfogalmazásával és célba 
juttatásával növelhető vagy csökkenthető. Ebből 
következően az egységes üzenetképzés és annak 
a lehetséges érintettek köréhez történő eljuttatása 
kulcsfontosságú lesz a jövőben. 2) A XX. század 
közepétől kialakított nemzetközi humanitárius 
szabályrendszer jelen pillanatban katalizálja a ~ 
kialakulását, a fenyegető migrációs mozgásokat. 
A kényszermigrációban érintetteknek ugyanis az 
egyetlen esélyük az irreguláris migrációs csator- 
nák használata és a célországba történő megér- 

kezést követően az irreguláris mozgás utólagos, 
menekültügyi rendszeren keresztül történő le- 
galizálása. Az irreguláris csatornák használatát 
jutalmazó rendszer leépítése a migrációs mozgás- 
ban érintettek számának csökkentéséhez elenged- 
hetetlen. 3) Jelenleg a világ rendkívül kevés he- 
lyén (kivétel például Ausztrália) áll rendelkezésre 
olyan infrastruktúra, amely a XXI. században 
várható irreguláris migrációs mozgások kezelé- 
sére és csökkentésére alkalmas. Ezek hiányában 
az érkezők humánus és kontrollált kezelése nem 
képzelhető el. 

A 2015-től kezdődő - során az Európai Unió 
területére irányuló irreguláris migrációs moz- 
gásokat az uniós intézmények külső és belső di- 
menzióban is igyekeztek kezelni. A külső — kon- 
szenzusos — dimenzió legfontosabb vívmánya a 
legjelentősebb tranzitországgal, Törökországgal 
kötött egyezmény. A megállapodás, továbbá a 
nemzetállami határvédelmi intézkedések révén 
ugyanis 2016 tavaszán jelentősen csökkent a bal- 
káni útvonalon érkezők száma. A belső — konf- 
liktusos — dimenzióról szóló diskurzus legfonto- 
sabb eleme pedig a menedékkérelmezők frontor- 
szágokból való áthelyezésére szolgáló új mecha- 
nizmus. A 2015-ben az Európai Unió Tanácsa 
által elfogadott kvótahatározat és az elfogadás 
előtt álló általános kvótamechanizmus komoly 
uniós politikai feszültséggóccá vált, egyes tag- 
államok szerint ugyanis végrehajthatatlan, és 
csupán a migrációs nyomást növeli, míg mások a 
tagállami szolidaritás legfontosabb megnyilvánu- 
lási formáját látják benne. A konfliktus továbbra 
is élő, hiszen a kétéves áthelyezési időszak alatt 
a 2015 őszén meghatározott kvóták nagyjából 
egynegyedében sikerült áthelyezést végrehajtani. 
2015 telén Magyarország és Szlovákia az S Eu- 
rópai Bíróságon megtámadta a kvótahatározatot. 
A Bíróság 2017 őszén elutasította a keresetet, és 
így fenntartotta a határozat érvényességét. 

Bibó István (1911-1979) A XX. századi ma- 
gyar politikai gondolkodás egyik legjelentősebb 
alakja, közéleti helytállásáért eltérő pártállásúak 
több nemzedékének is a példaképe. Jogot hallga- 
tott, pályáját — Horváth Barna tanítványaként 
kezdte. ‘Tudományos érdeklődése a —termé- 
szet- és a —nemzetközi jogra összpontosult, 
egyúttal csatlakozott a = népi mozgalomhoz, és 
—harmadik utas szocialista elképzeléseket tett 
magáévá. Irianon traumája arra ösztönözte, 
hogy tudós jogászként bizonyítsa, az —önren- 
delkezés joga a demokrácia és a nemzetközi 
jog eljárásai közepette érvényesíthető. Ezért a 
háború alatt , Az európai egyensúlyról és bé- 
kéről" (Válogatott tanulmányok I., 1990) cím- 
mel terjedelmes kéziraton dolgozott, hogy azt 
angol fordításban kijuttatva a béketárgyalásokra 
nemzetközi jogi, történeti és lélektani érveléssel 
óvjon az első világháborút lezáró békerendszer 
igazságtalanságainak megismétlésétől. Számos 
mélyenszántó elemzése, például , A német hisz- 
téria” című terjedelmes fejezet, a politikai hisz- 
téria mint fogalom újszerű tárgyalása ellenére, 
a , Békecsinálók könyve” kéziratban maradt. 

A háború alatt - arra a meggyőződésre jutott, 
hogy a magyar — úri középosztály végleg elvesz- 
tette a legitimitását, és forradalmi változásokra 
van szükség, ami a későbbiekben nemegyszer 
egyoldalú megfogalmazásokra indította. 1945 
után a Nemzeti Parasztpárt tagjaként vezető 
belügyminisztériumi tisztséget töltött be, amíg 
a kommunisták térfoglalása és a magyarorszá- 
gi németek kitelepítése miatt le nem mondott. 
A részlegesen demokratikus politika e rövid 
négy éve alatt, a közélettől való teljes visszavo- 
nulásáig (1948) publikálta a legtöbbet egész éle- 
tében. Nagyhatású írásokban elemezte Magyar- 
ország és Közép-Európa történelmi-politikai 
helyzetét, eltorzult — modernizációját. Olyan, ma 
is mintaértékű beszédmódot alakított ki, amely a 
párbeszéd elvi lehetőségét mindig és mindenkivel 


Bibó István 


szemben fenntartotta — némelyek bírálták is érte, 
hiszen a kommunistáknak eszük ágában se volt 
a párbeszéd, eleve megsemmisíteni akarták a de- 
mokráciát. - azonban ezzel a taktikájával menteni 
akarta a még menthetőt, tudatos naivitással úgy 
tett, mintha demokratikus közéletben működne. 

Utolsó, életében Magyarországon megjelent, 
terjedelmesebb írásában, a „Zsidókérdés Ma- 
gyarországon 1944 után" című (1948) tanulmá- 
nyában már nem is a demokrácia védelmét tette 
általános értelmezési keretévé. Mielőtt az önkény 
végleg levetette magáról a demokratikus szabály- 
követés álarcát, és bevezette a totális cenzúrát, 
a problémának a közbeszédből való kiiktatása 
rögzítette volna az akkori magyar közgondol- 
kodásban e téren tapasztalható zavarodottságot. 
Megpróbálta tisztázni a korszak talán legégetőbb 
erkölcsi kérdését: a —vészkorszakot és az abban 
való nemzeti felelősségünket. Atérző beszédmódja 
itt érvényesült a legtisztábban, hiszen a kérdés- 
kör minden vonatkozását tudta bántás nélkül ele- 
mezni. A zsidósághoz való viszonyt alapvetően az 
emberség dimenziójában tárgyalta, de legmélyebb 
fejtegetéseiben fel-felvillantotta tulajdon, —kálvi- 
ni szövetségteológai nézőpontját is. - az üldözöttek 
mellett nem csak elméletben állt ki: még 1944-ben 
minisztériumi tisztviselőként részt vett a zsidó- 
mentésben, amiért letartóztatták. 

1956-ban a Nemzeti Parasztpárt utódaként 
megalakított Petőfi Párt delegáltjaként tagja lett 
a Nagy Imre-kormánynak. A szovjet csapatok 
bevonulásakor kiáltványban, a forradalom talán 
legbátrabb és legmegrázóbb dokumentumában 
passzív ellenállásra szólította fel a magyar né- 
pet, és a kiegyezéses kibontakozásról tervezetet 
írt, amit budapesti követségekhez is eljuttatott. 
Letartóztatták, életfogytiglani börtönbüntetésre 
ítélték, 1963-ban amnesztiával szabadult. 

~ baloldali gondolkodó volt, mégis nehéz elhe- 
lyezni a politikai palettán, mert a liberalizmus és 
a szocializmus sajátos, keresztény indíttatású és 
konzervativizmusba hajló ötvözése jellemezte tö- 
rekvéseit. Az európai társadalomfejlődés értelmét 
e három eszmekör szerves illeszkedésében látta, 
abban, hogy a , szabadság kis köreiből? kiindul- 
va fokozatosan megvalósul a hatalom humani- 
zálása, racionalizálása és moralizálása. Szerinte 
az európai politikai hagyomány nem más, mint 
a hatalom ellenőrzése és a demokratikus dön- 
téshozatal intézményesülése. Szemében a jog, az 
erkölcs és a politika nem egymástól független 
területei a társadalmi életnek, hanem egymást 


feltételező, erősítő lényegiségek. A keresztény- 
ség az erőszakmentes konfliktusmegoldást, a li- 
beralizmus az egyén szabadságát, a szocializmus 
az emberhez méltó életkörülmények megvaló- 
sítását jelentette számára. A nemzetet mint 
politikai és kulturális közösséget a demokrácia 
sine gua nonjának, a nemzeti önrendelkezést és 
a nemzeteket egymástól igazságosan elválasz- 
tó határokat pedig megvalósíthatónak tartot- 
ta. Elete végén visszatért a nemzetközi joghoz. 
A The Paralysis of International Institutions and the 
Remedies (1976; m. „A nemzetközi államközösség 
bénultsága és annak orvosságai”, ~: Osszegyűjtött 
munkái I-IV, 1984) című, kicsempészve először 
angolul megjelent könyvében az önrendelkezési 
viták megoldására a nemzetközi jogi bíráskodás 
nyomán nemzetközi politikai döntőbíróság létre- 
hozatalát javasolta, és a görög-török ciprusi és az 
arab-izraeli konfliktusról szóló esettanulmányok- 
ban mutatta be elképzelése megvalósíthatóságát. 

Némely elgondolása vitatható és vitatandó is. 
A „zsákutcás fejlődés” és az „alkati torzulás” sa- 
játos ~i fogalmai, ha megvilágítanak is némely 
történelmi helyzetet, egyúttal feltételezik, hogy 
reális alternatíva volt a XIX. század második fe- 
lében a nemzeti önrendelkezésre való törekvés, 
ezért különösen a —kiegyezés bibói , zsákutcás" 
értékelése látszik kétségesnek. Politikai antropo- 
lógiája sok tekintetben idealisztikus, ami magya- 
rázható baloldali vonzódásával, de ellentmond a 
számára máskülönben mértékadó protestantiz- 
mus bűnfogalmának. A politikai káoszhoz, bar- 
barizmushoz vezető hisztéria alkotóelemét látta 
a félelemben, így a demokrácia — ennek ellenté- 
teként — számára a politikai félelem nélküli élet 
megvalósítását jelentette. 

~ a legelevenebben az 1980-as években ha- 
tott. Voltaképpen a tiszteletére megjelentetett 
szamizdat (kiadó nélkül, stencilezett) Bibó- 
emlékkönyv (1980), a —népi-urbánus ellenzéki 
értelmiségnek ez a közös vállalkozása indította 
el a —rendszerváltozást. Az 1983-ban létrejött 
Bibó István Szakkollégium tagjai jelentős részt 
- eszméit fontolgatva alapították meg 1988-ban 
a o Fideszt. 1990 után azonban egyik párt sem 
tűzte zászlajára a gondolatait. Művei számos 
nyelven megjelentek, nemzetközi fogadtatása 
mégis szórványos maradt, ami a politikai küzdel- 
mekhez való szoros kötődésükből, válságkezelő 
mivoltukból is fakadhat. A magyar XX. század 
megértéséhez nélkülözhetetlen életművének fel- 
dolgozásán a Bibó István Szellemi Műhely évek 

óta munkálkodik. A konzervatív szembenézés - 
örökségével még várat magára. 


Művei: Dénes Iván Zoltán (szerk.): Bibó István munkái 
1-XII. (2011—2012). 

Balog Iván: Bibó István recepciója — Politikai átértelme- 
zések (2010). 

Dénes Iván Zoltán (szerk.): Bibó 100 — Recepciók, értel- 
mezések, alkalmazási kísérletek (2012). 

Lánczi András: , Már csak egy értelmiségi mítosz 
menthet meg bennünket?”, Kommentár, 2011, 4. 

Világosság, 2013. tavasz-nyár (tematikus szám). 


KA és PPT 


Bilderberg-találkozók Befolyásos európai és 
észak-amerikai politikusok, üzletemberek, tudó- 
sok és médiaszemélyiségek informális, nyilvános- 
ságtól elzárt tanácskozássorozata a világot érintő 
legfontosabb kérdésekről, problémákról, kihívá- 
sokról. Nevét a hollandiai Oosterbeek településen 
található Hotel de Bilderbergről kapta, ahová az 
első találkozót Bernát holland herceg 1954-ben 
megszervezte. Azóta — 1976 kivételével — min- 
den évben legalább egyszer megrendezik, mindig 
más helyszínen. 

A találkozók eredeti célja a transzatlanti kap- 
csolatok erősítése volt Európa és Eszak-Amerika 
között. A tanácskozások bizalmas jellegűek, a brit 
Királyi Külügyi Intézet, a Chatham House ta- 
nácskozásainak 1927-ben elfogadott szabályait 
követik: a résztvevők általánosságban beszélhet- 
nek ugyan az elhangzottakról, de nem nevez- 
hetik meg az egyes álláspontokat képviselő sze- 
mélyeket, illetve azok nemzeti vagy intézményi 
hovatartozását. A beszélgetésekről nem készül 
jegyzőkönyv, nem adnak ki záróközleményt, ál- 
lásfoglalást, és nem hoznak semmilyen döntést. 

Az egyes találkozókon 120-150 fő vesz részt, 
körülbelül kétharmaduk Európából. A meghí- 
vottak listáját minden évben a Bilderberg Talál- 
kozók Alapítvány vezetősége (steering committee) 
állítja össze, amelynek élén elnök áll, négy évre 
megválasztott tagjai újraválaszthatóak (jelenleg 32 
fő). 2016-ig egyetlen posztkommunista országbe- 
li tagja sem volt, és ezen országokban nem is ren- 
deztek találkozót. Az egyes találkozókon résztve- 
vők névsorát és a megvitatott témaköröket né- 
hány éve nyilvánosságra hozzák — reagálva ezzel 
a tanácskozások túlzott titkosságával kapcsolatos 
kritikákra, a terjedő összeesküvés-elméletekre. 


74 


Bilderberg Meetings (https://bilderbergmeetings.org/). 

birodalom Ritkán politikai berendezkedés hi- 
vatalos elnevezése (Szent Római Birodalom, 
majd Német Nemzet Szent Római Birodalma). 
Elsősorban a német és az angol politikai nyelv- 
ben, illetve történeti elemzésekben gyakran volt 
használatos (Reich, empire) olyan hatalmi rendszer 
megjelölésére, amely meghatározó befolyását 
tőle eredetileg független uralmi területek fe- 
lett is érvényesíteni tudja, legyen szó megszál- 
lásról, gyarmatosításról vagy protektorátusról. 
A modern korban ezt „globális hatalom”-nak 
vagy „nagyhatalom”-nak nevezik. A biroda- 
lomképződés alapvető politikai kérdése: miként 
tud egy centrum egy nálánál nagyobb területet 
uralni (~hegemónia). Ez az uralom a fegyverek 
erején túlmenően a centrum számára fontos ci- 
vilizációs elképzelések elfogadtatásán nyugszik. 
Ezt fejezte ki a Pax Romana, illetve több mint 
másfél ezer évvel később a Pax Britannica vagy 
Pax Americana (Róma, Britannia, Amerika bé- 
kéje’). A XX. század második felében Közép- és 
Kelet-Európa megszállt országaiban a „szovjet ~” 
igyekezett volna egyfajta Pax Sovieticát kialakí- 
tani, de a fegyverek erején túlmenően nemigen 
tudott civilizációs elképzeléseket elfogadtatni. 


Kalmár Melinda: Történelmi galaxisok vonzásában: Ma- 
gyarország és a szovjetrendszer (1945-1990 ) (2014). 
Kennedy, Paul: A nagybatalmak tündöklése és bukása 
(1987; m. 1992). 
KA 


bírói függetlenség Magyarországon a XX. 
században Az —igazságszolgáltatás képezi a 
törvényhozó és a végrehajtó hatalom mellett 
a harmadik hatalmi ágat, amellyel szemben elvi 
kívánalom, hogy a másik két, politikai jellegű 
hatalmi ágtól szervezetileg is elkülönüljön (—ha- 
talommegosztás), és a bírák függetlenül és pár- 
tatlanul hozzák meg ítéleteiket. Ahhoz, hogy a 
bírói döntés erkölcsileg igazolható legyen, ennek 
a követelménynek meg kell felelnie, mint ahogy 

az 1867 és 1914 közötti bírói döntések meg is fe- 
leltek. A magyar igazságszolgáltatás a XX. szá- 
zad nagy részében azonban nem volt független 
a politikától, így a bírói szakmaiságba, pártatlan- 
ságba és az ítéletek tisztességességébe vetett hit 
gyakran megkérdőjeleződött. A politikai ítélke- 
zés az 1919. évi — Tanácsköztársaság forradalmi 
törvényszékeinek működésében, az 1944-1945 
közötti statáriális bíráskodásban és az 1947-1958 
közötti bő évtized bírói terrorjában nyilvánult 
meg a legszélsőségesebben, de a bírói kar hatal- 
mi befolyásolására való törekvés a politikailag 
fontos ügyek kisebb-nagyobb részében végig 
megfigyelhető r919 és az 1980-as évek között. 
A —Horthy-korszakban még a második világ- 
háború előtt is többször rendeltek el statáriumot, 
a jogállami garanciákat nélkülöző rögtönbírás- 
kodás lehetőségét; legegyértelműbben politikai 
indítéka a Sallai Imre és Fürst Sándor illegális 
kommunista vezetők kivégzését is eredménye- 
ző statáriális ítéletnek volt 1932-ben. 1945 után 
a politikai jellegű ügyekben a büntető ítélkezést 
kisebb részben az újra felállított rögtönítélő bí- 
róságok, nagyobb részben a népbíróságok végez- 
ték, amelyek eredetileg a háborús és emberies- 
ség elleni bűntettek elbírálására jöttek létre, de a 
Kommunista Párt irányítása alá kerülve egyre 
inkább a „belső ellenséggel” való leszámolás esz- 
közei lettek. 1948 után általános gyakorlattá vál- 
tak az úgynevezett koncepciós perek, amelyeket 
közvetlen pártutasítás alapján folytattak le, hol 
a politikailag nemkívánatos személyek félreállí- 
tása, hol egész társadalmi csoportok (parasztok, 
értelmiségiek, hívők stb.) megfélemlítése végett. 
1956 után a rögtönbíráskodás, a gyorsított eljárás 
és az 1957 nyarától újra bevezetett népbíráskodás 
révén került sor a forradalomban résztvevőkkel 
szembeni megtorlásokra, még olyan jogelveket is 
sutba dobva, mint a visszaható hatályú jogalko- 
tás tilalma vagy a másodfokú eljárás súlyosítási 
tilalma. 1958-at követően a forradalmat megtorló 
terror enyhült, 1962-től pedig véget ért, ám a kon- 
szolidált büntetőjog korában is számos, halálos íté- 
lettel már nem végződő politikai indíttatású ítélet 
született az akkori büntető törvénykönyv (az 1961. 
évi V., illetve az 1978. évi IV. törvény) állam elle- 
ni bűncselekményei alapján. A —rendszerváltozás 
során sor került a politikai perekben elítéltek re- 
habilitációjára, részben a Legfelsőbb Bíróság egye- 
di döntései, részben az 1989—1992 között született 
három semmisségi törvény (az 1989. évi XXXVI., 
az 1990. évi XX VI. és az 1992. évi XI. törvény) ré- 


vén. A demokratikus, jogállami Magyarországon 
a bíróságok visszanyerték tekintélyüket, ugyan- 
akkor az intézményekkel szembeni bizalmi ská- 
lán csak a középmezőnyben foglalnak helyet: egy 
2005-ös, széles mintán elvégzett, reprezentatív 
felmérés szerint a Öbizalom majdnem minden, 
nem politikai jellegű állami szervvel szemben 
magasabb, mint a bíróságokkal szemben, és a 
bíróságok e tekintetben nagyrészt csak a kifeje- 
zetten politikai, illetve a gazdasági, kereskedelmi 
vagy pénzügyi szervezeteket előzik meg. 


Fleck Zoltán: Jogállam és igazságszolgáltatás a változó 
világban (2008). 
Kahler Frigyes: Joghalál Magyarországon 1945-1989 


(1993). 
Zinner Tibor: XX. századi politikai perek (1999). 


bíróság Az elkülönült —igazságszolgáltatási ha- 
talom szervezeti egysége, területi, jogági és hie- 
rarchikus alapokon szerveződik. A ~ok a többi 
hatalmi ágtól és állami szervezettől függetlenül, 
önállóan működnek; a bírók függetlenségét bizto- 
sítja, hogy sem a bírói szervezetrendszeren belül, 
sem kívülről nem utasíthatóak ítélkezési gyakor- 
latukban. Mindazonáltal a ~ok legfelsőbb szervei 
bocsáthatnak ki iránymutatásokat (például jog- 
egységi határozatokat), amelyekkel megszabhat- 
ják a bírók munkáját. A bírói hatalom független- 
sége azonban viszonylagos: a törvényhozás a bírók 
által alkalmazandó jogszabályok — és különösen a 
bírók és -ok jogállásáról szóló jogszabályok — ré- 
vén hatással van a bírói munkára; a végrehajtásra 
pedig a ~ok a bírói ítéletek érvényesítése okán 
vannak ráutalva. 

A modern —>jogállamban a bíró a politikai 
élet központi szereplője, mivel számos politikai 
kérdés jogi, bírói útra terelődik — nem csupán az 
alkotmánybíráskodásnak a —hatalommegosz- 
tásban olykor nehezen elhelyezhető szerepfelfo- 
gása miatt. A jogi útra terelt politikai döntések 
demokratikus —legitimitása megkérdőjelezhető. 
A bíró legitimitása ugyanis — ellentétben a tör- 
vényhozóval és a (törvényhozótól függő) végre- 
hajtó hatalommal — elsősorban szakmai, nem pe- 
dig demokratikus. A —Carl Schmitt vagy Ernst 
Forsthoff által bírált „bíróállam” — mint a , tör- 
vényhozó állam” ellentéte — a politikát jogiasítja, 
és demokratikus legitimitásától megfosztja. Kü- 
lönösen a kortárs amerikai politikai életre jellem- 
ző, hogy politikai döntéseket végső soron -ok 

hoznak meg. Mindez ellentétes a demokratikus 
legitimáció és a Ö hatalommegosztás követelmé- 
nyével, ugyanis a politikai élet utolsó szavát nem 
a demokratikusan legkevésbé legitimált -ok len- 
nének jogosultak kimondani. 


Henning, Rudolf: „Rechtsstaat und Richterstaat” 
(Jog- és bíróállam”), Jahrbuch fiir Christliche 
Sozialwissenschaften, 3. (1962). , 

Varga Csaba: , Joguralom? Jogmánia? Eszszerűség és 
anarchia határmezsgyéjén Amerikában”, uő: Jogfilo- 
zófia az ezredfordulón. Minták, kényszerek — múltban, 
jelenben (2004). 

TP 


Bismarck, Otto von (1815-1898) Porosz állam- 
férfi, Poroszország miniszterelnöke (1862-1890), 
a Német Császárság birodalmi kancellárja (1871— 
1890). A Snémet egység megvalósításának leg- 
fontosabb alakja. A konzervatív, szociális refor- 
mer és a demokratikus intézményekkel ügyesen 
együtt élő politikus a hatalmi politika európai 
történetének legsikeresebb alakjai közé tartozik. 

Kelet-németországi protestáns junker család 
leszármazottja, aki az uralkodói és rendi jogok 
határozott védelmezőjeként vált ismertté már 
1848 előtt. A Hohenzollern-dinasztia híveként 
az 1850-es években fontos diplomáciai posztokon 
szolgált, majd I. Vilmos porosz király miniszter- 
elnökké nevezte ki. A liberális parlamenti több- 
séggel szembeszállva keresztülvitte a hadsereg 
megerősítését, mert belátta, hogy a német egy- 
séget csak „vérrel és vassal? lehet megvalósítani. 
Ugyes diplomáciai manőverekkel elérte a Habs- 
burg Birodalom elszigetelését, és 1866-ban a po- 
rosz-osztrák háborúban vereséget mért Ferenc 
Józsefre, majd az 1870—1871-es háborúban Fran- 
ciaországra. A katonai sikerek lehetővé tették a 
Német Császárság kikiáltását ( Versailles, 1871), 
amelyből azonban a Habsburg Birodalom német 
lakta területei kimaradtak (, kisnémet egység”). 
- immár mint birodalmi kancellár is tudomásul 
vette, hogy a túl nagy német egység felborítaná 
az európai erőegyensúlyt, ezért az elért sikerek 
megőrzésére törekedett, és defenzív európai kül- 
politikát folytatott. Ennek jegyében igyekezett 
Angliával, Oroszországgal és az Osztrák-Ma- 
gyar Monarchiával jó kapcsolatban lenni, hogy 
elszigetelje a revánsra készülő franciákat. 

A német állami egység megvalósítása gazdasá- 
gi egységet is jelentett, és ennek is köszönhetően 

Németország a világ vezető gazdasági hatalmai 
közé emelkedett. 

~ belpolitikájában a német egység megszilár- 
dítása mellett a konzervatív, —kultúrprotestáns 
célok játszottak fontos szerepet. Bár a birodal- 
mi gyűlést (Reichstag) általános férfi választójog 
nyomán hozták létre (1871), a kancellár csak a 
császárnak volt felelős. Az 1870-es években a né- 
met államra nézve nemzetek feletti jellege miatt 
veszélyesnek ítélt katolikus egyházzal szemben 
indított küzdelmet (kultúrharc), az 1880-as 
években a , hazátlan?" —szociáldemokrácia üldö- 
zése következett. Mindeközben azonban az állam 
részvételével úttörő szociálpolitikát vezetett be: a 
betegség- (1883), baleset- (1884) és nyugdíjbizto- 
sítási (1889) rendszer is segített stabilizálni a né- 
met birodalmat. A nagyhatalmú államférfinak az 
új császár, a fiatal II. Vilmos nyomására kellett 
távoznia hivatalából (1890). 


Művei: Gedanken und Erinnerungen I-V. („Gondolatok 
és emlékek”, 1898-1922). 

Diószegi István: Bismarck és Andrássy. Magyarország 
a német hatalmi politikában a XIX. század második 
felében (1998). 

Mommsen, Wolfgang J.: Das Ringen um den nationalen 
Staat. Die Gründung und der innere Ausbau des 
Deutschen Reiches unter Otto von Bismarck 1850 bis 
1890 (, Küzdelem a nemzetállamért: a Német Biro- 
dalom megalapítása és belső fejlődése ~ alatt 1850 és 
1890 között”, 1993). 

Taylor, Alan J. P.: Bismarck. A férfi és az államférfi 
(1955; M. 1999). 

bizalom Vallási, erkölcsi gyökerű fogalom. 
—Aquinói Szent Tamás szerint az Istenbe vetett 
~ megerősíti a reményt, hogy várakozásaink tel- 
jesülnek. Az ókori római jogban is ismert ~ (la- 
tinul fiducia, fides) több, mint csupán hit vagy 
remény. Meggyőződést és hűséget fejez ki, az 
elvárások teljesüléséhez való pozitív beállítódás- 
ra vall, szélsőséges formájában: vakbizalom. Ha 
a bizalmat a cselekvő önmagára vonatkoztatja, 
akkor önbizalomról beszélünk, amelynek szélső- 
séges esete: az önhittség. A ~ jelenségének tudo- 
mányos vizsgálata az 1970-es évektől látványosan 
túlmutat a személyiség- és társadalomlélektan 
területén. A politikatudomány, közgazdaság- 
tan, szociológia stb. művelői rendre megállapít- 
ják, hogy a ~- illetve annak hiánya — alapvető 
szerepet játszik a jogkövetésben, a kormányzat, 

a gazdasági vállalkozások, a civilszervezetek stb. 
működésében és megítélésében. A társadalmak 
eredményessége — ami persze nagyon különbö- 
ző dimenziókban vizsgálható — jelentős részben a 
meglévő - szövedékén múlik. A -mal teli cselek- 
vés annak feltevésére épül, hogy a már tapasztalt 
szabályszerűségek és elvárásteljesülések a jövőben 
megismétlődnek (Luhmann). A - teszi lehetővé, 
hogy az egyén egy összetett, a tapasztalatai, is- 
meretei szemszögéből szinte átláthatatlan világ- 
ban mégis cselekedni tudjon. 

A - fogalma személyközi és intézményi vo- 
natkozásban egyaránt használatos. Személyközi 
viszonyokban annak feltételezését jelenti, hogy 
a -mal kitüntetett ember az előzetes várako- 
zásoknak megfelelően cselekszik. Intézményi 
összefüggésben a - kérdése voltaképpen a poli- 
tikára és a jogra vonatkozik, és így a legitimá- 
ció, a —legitimitás problematikáját veti fel. Az 
intézményekhez fűződő - részben az intézmény 
működési eredményeiből (azaz a döntések tartal- 
mából), részben az intézmény által megvalósított 
eljárások átláthatóságából, kiszámíthatóságából és 
méltányosságából, harmadrészt pedig a társadal- 
mi környezetből, vagyis az általános társadalmi 
jóhiszeműségből fakad. Mindezen viszonylatok 
összefüggnek a társadalomban jelenlévő kulturá- 
lis háttérrel, az elfogadott erkölcsi-szellemi nor- 
mákkal. 

Az intézmény iránti - nem a személyközi 
~ kivetítése az intézményekre. A személyközi 
~ ugyanis a személyes tapasztalatokon alapul, 
míg intézmény esetében ,köz"-érzetről van 
szó, amely nem azonosítható teljes mértékben 
az intézményt megszemélyesítő cselekvők mint 
személyek iránti -mal, noha e személyes jellegű 
és az intézményhez fűződő - között korreláció 
figyelhető meg. Ennek sajátos formája a politi- 
kai vezetők iránt érzett -, amikor is a viszony 
személyessége hiányzik, ám a -mal rendelkező 
mégis úgy éli meg, mintha személyes kapcsolat- 
ról lenne szó. 


Boda Zsolt: Legitimitás, bizalom, együttműködés (2013). 
Fukuyama, Francis: Bizalom (1995; m. 1997). 
Luhmann, Niklas: Vertrauen („~”, 1968). 

Bocskai István (1557-1606) Erdélyi fejedelmi 
tanácsos, bihari főispán, 1605-1606-ban erdélyi 
fejedelem és a magyarországi felkelt rendek ve- 
zérlő fejedelme. Habsburg-hű köznemesi család- 


ban született Kolozsvárt. Szerepe Báthory István 
fejedelem és lengyel király halála (1586) után ér- 
tékelődött föl, amikor a kiskorú Báthory Zsig- 
mondnak, unokaöccsének a gyámja lett. Erős 
református hite ellenére tökéletes tanácsadója 
volt a katolikus fejedelemnek, akivel különösen a 
Habsburg-orientációban értettek egyet, és aki az 
ő segítségével lépett be a Habsburgok oldalán a 
tizenöt éves háborúba, amelyben mint hadvezér 
- nemzetközi tekintélyre tett szert. 

Realistaként - minden tettét messzemenő cél- 
tudatosság és megtervezettség jellemezte (az utó- 
korra, S Bibó Istvánra is ezzel tette a legmélyebb 
benyomást). 1599-től eltávolodott Báthorytól, és 
Giorgio Basta generális erdélyi dúlásai, a király 
egyre nyilvánvalóbb protestánsellenessége és az 
ellene indított felségsértési per végül szembe- 
fordította Béccsel is. 1604 őszén partiumi bir- 
tokai védelmében fegyvert fogott. Ennek során 
a hajdúkra támaszkodott, akiknek szövetséget 
és kiváltságokat ajánlott. E sikeres mozgalom 
terebélyesedett azután országos nemesi felkelés- 
sé. Ouerela Hungariae ( Magyarország panasza") 
című kiáltványában magyarázta el a külvilágnak, 
hogy a magyarok a veszélybe jutott alkotmá- 
nyuk és vallásszabadságuk védelemében fogtak 
fegyvert. 

1605 elején elérte, hogy a marosszeredai or- 
szággyűlés erdélyi fejedelemmé, a szerencsi pedig 
Magyarország vezérlő fejedelmévé válassza meg. 
Még ebben az évben a szultán koronát küldött 
neki, amelyet a hagyomány szerint csupán aján- 
dékként, nem pedig uralkodói felségjelvényként 
fogadott el, de a történettudomány mára bebizo- 
nyította, hogy ezt csupán színlelésből terjesztet- 
te el, hogy fenntartsa a tárgyalások lehetőségét 
a bécsi udvarral. Decemberben a korponai or- 
szággyűlésen csaknem tízezer hajdút telepített 
le, és a székelyek mintájára katonai szolgálaton 
alapuló kollektív kiváltságot adományozott ne- 
kik. Ekkor kezdődtek meg a nemzetközi szinten 
is előkészített tárgyalások az udvarral. Az 1606 
júniusában megkötött bécsi béke számos enged- 
ményt tett a magyar rendeknek: ígéretet tett a 
nádorválasztásra, az országgyűlés összehívására, 
a kincstartóság felállítására, illetve a végvári és 
egyéb főtisztségek magyarokkal való betölté- 
sére, az általánosan szabad vallásgyakorlat biz- 
tosítására, és elismerte - erdélyi fejedelemségét. 
A béke alapján az 1608. évi pozsonyi országgyű- 
lés ugyan közép-európai összehasonlításban is 
komoly sikernek számító törvényt alkotott a val- 

lásszabadságról, de végül az augsburgi vallásbéke 
a cuius regio, eius religio Cakié a föld, azé a vallás’), 
azaz a földesúri jog elvi alapjára helyezkedett, a 
jobbágyokra nem terjesztette ki azt. Ez utóbb a 
bécsi udvar rekatolizációs törekvéseinek kedve- 
zett, de amikor az ország többsége protestáns 
volt, ez nem látszott súlyos elvi engedménynek. 
A felkelésnek és magának -nak is jelentős szerepe 
volt abban, hogy még 1606-ban a zsitvatoroki bé- 
kével sikerült lezárni az Oszmán Birodalommal 
folytatott tizenöt éves háborút. 

~ és hívei a felkelés jogosságát alapvetően a rendi 
jogvédelem hagyományos érveivel támasztották 
alá, de — vélhetően a református fejedelem udva- 
ri prédikátorainak hatására — a kálvini politikai 
tanok alapján -t Mózeshez, Dávidhoz és Jeftéhez 
is hasonlították, az Isten által támasztott szabadí- 
tóként ábrázolták, akit a zsarnoki uralkodó meg- 
büntetésére küldött, s így fellépése isteni akaratot 
teljesített be. 

A sikeres fejedelem 1606 decemberében súlyos 
betegen végrendeletet hagyott (természetes ha- 
lállal, nem pedig Bécs kitervelte merényletben 
halt meg). Ebben az elkövetkező korszak politikai 
alapvetéseit fogalmazta meg. Eszerint az önálló 
Erdély biztosítja a —királyi Magyarországon a 
rendi jogok fennmaradását a bécsi udvarral szem- 
ben; ha azonban Magyarországon politikai vál- 
tozás állna be, azaz a Habsburg helyett a rendek 
soraiból kikerülő, , nemzeti" király kerülne ha- 
talomra, akkor Erdély adja magát a hatalma alá, 
mert a szétszakadt ország minden része a Szent 
Korona elidegeníthetetlen tagja; addig is a két or- 
szágrész rendjei működjenek együtt, ápoljanak jó 
viszonyt, ne támadjanak egymás ellen, sőt nyújt- 
sanak kölcsönös segítséget egymásnak. 

Valameddig pedig a Magyar Korona ott fen ná- 
lunknál erőssebb nemzetségnél, a németnél lészen, és 
a magyar Királyság is a németeken forog, mindenkor 
szükséges és basznos egy magyar fejedelmet Erdéllyben 
fentartani, mert nékik is oltalmokra, javokra lészen. 
Ha pedig Isten azt adná, bogy a Magyar Korona 
Magyar Országban magyar kézbez kelne, egy koronás 
királyság alá, ugy az Erdéllyieket is intyük, nem hogy 
attól elszakadnának, vagy abban ellent tartanának, de 
sőt segéllyék tebetségek szerént, és egyenlő értelemből 
azon Korona alá a régi mód szerént adják magokat. 
Melly dologról, ba valaba bitel felett való Confederatio 
lebet közöttük, felette igen javallyuk. 


Művei: Levelek (1992); , Bocskai István végrendele- 


te", Rumy Károly György: Monumenta Hungarica 
(1816-1817). 

Bonald, Louis Gabriel Ambroise de (1754- 
1840) Francia ellenforradalmi politikus és filo- 
zófus; tőle származik a „konzervatív” szó mai, 
politikai értelemben vett használata. 1790-ben 
megválasztották Aveyron megye közgyűlésének 
elnökévé, de alig néhány hónap múlva lemondott 
tiltakozásul a papság világi alkotmánya, annak 
az állam alá rendelése ellen. Heidelbergbe mene- 
kült, és csatlakozott Condé hercegének emigráns 
hadseregé-hez. Itt írta első értekezését, a Théorie du 
pouvoir politique et religieux-t („A politikai és vallási 
hatalom elmélete”, 1796), amelyet a párizsi direktó- 
rium azonnal betiltott. Az 1815-ös Bourbon-resta- 
uráció után képviselőként és államminiszterként 
teokratikus politikát szorgalmazott, beleértve 
egyes római katolikus tantételek polgárjogi érvé- 
nyesítését. Modernségellenes társadalomfelfogása 
erősen hatott Emile Durkheimre és a szociológia 
kibontakozására. 

Filozófiai írásaiban az isteni renden alapuló 
hierarchikus, abszolutista politika mellett érvelt. 
A tradicionalista iskola egyik vezető gondolkodó- 
jaként a monarchiát és a —>teokráciát támogatta. 
Ervelése a nyelv isteni eredetének elvén alapult, 
amely szerint az ember előbb fejben végiggondolja 
a szavakat, s csak utána mondja ki azokat. Ebből 
azt a következtetést szűrte le, hogy minden igaz- 
ság az első, Istentől eredő állításokra megy vissza. 
Szerinte a világmindenséget az okság, az eszkö- 
zök és a következmények hármassága működteti, 
és ez magyarázza a családi, társadalmi és politikai 
viszonyokat. A társadalmat vagy a kormányzatot 
az isteni renddel szemben irányítani annyi, mint 
elidegeníteni az embert igazi helyétől az életben. 
„A monarchia", írja ~ a Théorie du pouvoir-ban, „az 
embert a társadalomhoz való viszonyában, a köz- 
társaság a társadalomtól függetlenül fogja föl”. 


"További művei: Essai analytique sur les lois naturelles de 
Pordre social („Értekezés a társadalmi rend természe- 
tes törvényeiről", 1797); Démonstration philosophique 
du principe constitutif de la société („A társadalom 
alapelveinek filozófiai igazolása”, 1830). 

Nyirkos Tamás: Az ötfejű sas: Teológia és politika a francia 
ellenforradalomban (2014). 

Toda, Michel: Louis de Bonald, théoricien de la Contre- 
Révolution („~: az ellenforradalom teoretikusa”, 

brüsszeli bürokrácia Az —Európai Unió ad- 
minisztrációjának a köznyelvben és a politikai 
beszédekben gyakran pejoratív értelemben hasz- 
nált elnevezése. Az uniós adminisztráció magában 
foglalja az Európai Unió intézményeit, hivatalait, 
ügynökségeit és egyéb szerveit, az uniós jogsza- 
bályok és egyéb intézkedések előkészítésével, 
elfogadásával és végrehajtásával kapcsolatos köz- 
igazgatási munkát és az ezeket a feladatokat ellá- 
tó kb. 40.000, versenyben (f. concours), zömmel 
—meritokratikus alapon kiválasztott uniós tiszt- 
viselőt. Tágabban beletartoznak az Unió mellett 
működő tagállami diplomáciai képviseletek, re- 
gionális és helyi képviseletek, a különböző lob- 
bi- és érdekcsoportok, valamint azok a nemzet- 
közi kormányzati és nem kormányzati szervek, 
amelyek feladatköre szorosan összekapcsolódik 
az Unió valamelyik politikájával, ezért az uniós 
döntéshozatalban, illetve annak végrehajtásában 
érintettek. Az uniós adminisztráció döntően, de 
nem kizárólag Brüsszelben található, kisebb része 
az uniós szervek más európai székhelyein, például 
Luxemburgban vagy Strasbourgban, illetve az 
Európai Külügyi Szolgálat kötelékében az Unión 
kívüli államokban működik. Az uniós tisztviselői 
kar létszáma — amely szintén állandó sajtófigye- 
lem és kritika tárgya — nem nagyobb, mint a bir- 
minghami vagy a barcelonai közalkalmazottaké, 
és messze elmarad a nagyobb tagállamok köz- 
tisztviselőinek tipikusan több százezres állomá- 
nyától, amit az magyaráz, hogy a Bizottságnak 
nincsenek helyi végrehajtó szervei. 

sként pontatlanul, de gyakran utalnak az 
uniós jogalkotási és döntéshozatali folyamatokra 
is, arra, hogy e nem választott hivatalnokok kezé- 
ben van a valódi hatalom, és ők uralják a politikai 
folyamatokat. Ez nem áll távol az integráció Jean 
Monnet által megfogalmazott eredeti koncepció- 
jától, amelyben hozzáértésük alapján kiválasztott 
független szakemberek szakmai alapon döntöttek 
volna Európa ügyeiben ( európai egységesülés). 
Csakhogy a megvalósult integrációban az uniós 
hivatalnokoknál jóval nagyobb a befolyásuk az 
uniós folyamatokra a tagállami bürokratáknak 
(az SEurópai Tanács, az o Európai Unió Taná- 
csa, a tagállamok állandó képviselőinek bizottsága 
[Comité des représentants permanents, COREPER] 


tagjainak) és az S Európai Parlament képviselői- 
nek, akik politikai ellenőrzést gyakorolnak fölöt- 
tük és a folyamatok fölött. 


Christiansen, ‘Thomas: „Tensions of European 
Governance, Politicized Bureaucracy and Multiple 
Accountability in the European Commission” („Az 
európai kormányzás, az átpolitizált bürokrácia és a 
többszörös elszámoltathatóság feszültségei az Euró- 
pai Bizottságban”), Journal of European Public Policy, 
1997, 1. 

Custodians („Az Európai Bizottság és a bürokratikus 
autonómia: Európa sáfárai”, 2012). 

Wille, Anchrit: The Normalization of the European 
Commission: Politics and Bureaucracy in the EU Executive 
(„Az Európai Bizottság normalizálódása: Politika és 

Budapest Evezredes történetének korai sza- 
kaszait alig ismerjük. A rómaiak idején a Duna 
képezte a Zimest, amelyen túl a barbár törzsek 
uralta fenyegető világ kezdődött. A népvándor- 
lás viharaiban a mai Obuda területén találha- 
tó Aquincum s vele a római urbanizáció hamar 
elenyészett, a hajdani fürdők és csarnokok romjai 
felett vonultak át a hunok és longobárdok, gepi- 
dák, frankok és avarok. Arpád lovasai a IX. század 
végén érkeztek, a mai ~ területét a törzsszövetség 
vezető nemzetségei szállták meg, mégis a korai 
középkorban a magyar királyság szakrális városai 
Esztergom és Fehérvár voltak, ahol az uralkodó- 
kat koronázták és eltemették. Buda várát csak 
IV. Béla király kezdte el építeni a tatárjárás után, 
de valódi királyi székhellyé, a középkori magyar 
birodalom központjává Hunyadi Mátyás tette a 
XV. század második felében, úgyhogy vele szem- 
ben a túlparti kicsiny Pest alig bírt jelentőséggel. 
Buda várának elvesztése 1541-ben az ország el- 
vesztését jelentette. S amikor a várat a Szent Liga 
seregei 1686. szeptember 2-án felszabadították a 
török alól, az a Magyar Királyság egészének fel- 
szabadulását jelezte előre. Bár az országgyűlés és a 
kormányhivatalok jó része még másfél évszázadig 
a Bécshez közeli Pozsonyban székelt, a kuruc há- 
borúk után lassan meginduló XVIII. századi pol- 
gárosodás az arisztokrata Buda helyett már egyre 
inkább a polgári Pestre koncentrálódott. 

A reformkorban a városokat idegen, jórészt 
német eredetű és kultúrájú polgárságuk miatt 

Burgenland 


gyanúsan nézi az ébredő nemzeti mozgalom, a 
nemzeti polgárosodást és a kiváltságok eltörlését 
támogató vármegyei birtokos köznemesség, de 
amikor a magyar irodalom Kazinczy halála után 
kilép a vidéki udvarházak magányából, Petőfi 
versei már a rohamosan fejlődő Pesten jelennek 
meg. Itt épül Széchenyi István felhívása nyomán 
a Nemzeti Színház, a Nemzeti Múzeum, később 
a Tudományos Akadémia, s amikor 1840-ben 
lerakják a legnagyobb magyar legnagyobb alko- 
tásának, a Lánchídnak az alapkövét, az eseményt 
megörökítő Barabás Miklós festményén már 
nemzeti színű szőnyegen pompáznak a reform- 
kor nagyjai. 

Az ország de facto politikai fővárosává Pestet 
1848. március 15-e emeli, s az első népképviseleti 
országgyűlés már hivatalosan is itt alakult meg. 
Az önkényuralom évtizedei alatt Pest töretlenül 
növekedett és magyarosodott, s amikor a —ki- 
egyezés után az egykori Pest, Buda és Obuda sza- 
bad királyi városok egyesítésével ~ egységes fő- 
városként 1873-ban hivatalosan is létrejön, a gaz- 
dasági, kulturális és politikai életnek is a balparti 
városrész lett a döntő súlypontja. „Budán lakni 
világnézet” - írta később Márai Sándor, s valóban 
Buda előkelő elzárkózása az 1930-as évektől lesz 
véglegesen a türelmetlen ritmusban fejlődő Pest 
konzervatív ellenpontja. Az 1867-et követő fél 
évszázadban ~, a kettős Monarchia fővárosával, 
Béccsel rivalizálva Európa egyik leggyorsabban, 
szinte amerikai ütemben fejlődő modern világ- 
várossá lett, bizonyos értelemben külön világgá 
az országon belül. A soknemzetiségű Monarchia 
Bécshez hasonlóan ~en is meglehetősen kozmo- 
polita kultúrát teremtett. A századfordulón az 
ötven év alatt négyszeresére duzzadt, milliós 
nagyságrendű lakosság ötödét már az asszimi- 
lált, teljesen magyar nyelvű zsidóság képezte, 
akik közül sokan vállalták fel a művészeti és po- 
litikai radikalizmus képviseletét. Bár az irodalmi 
progresszió 1908-ban indult folyóirata, a Nyugat 
a programját a „magyar ugarral", a szociális és 
szellemi elmaradottsággal szemben határozta 
meg, a lap csillagai a vidékről jött régi köznemes- 
ség fiai lettek: Ady Endre, Kosztolányi Dezső, 
Babits Mihály és Móricz Zsigmond. 

- a magyar történelem XX. századi tragikus 
és döntő eseményeinek mindig a gyújtópontjá- 
ban állott. 1918. október 31-én itt gyilkolták meg 
o Tisza Istvánt s vele a szabadelvű Magyaror- 
szág eszményét, itt kiáltották ki 1919 márciusá- 
ban a proletárdiktatúrát. Bár Horthy „bűnös 


80 


város"-nak nevezte, amely megtagadta múltját és 
nemzeti karakterét, a liberálisként elkönyvelt fő- 
város nem csupán a korszakban kifejlődött —né- 
pi— urbánus ellentét szimbóluma, hanem némileg 
paradox módon a két világháború közötti vallá- 
sos reneszánsz központja is lett. A második vi- 
lágháborút megelőző korszak modern építészeti 
törekvési azonban korántsem csak új templomok 
tucatjaiban testesültek meg, hanem életmód és 
térhasználat tekintetében is jelentősen átformál- 
ták -et, ahogy az 1945 után hatalomra jutott szo- 
cialista rendszer rideg funkcionalitású lakótelepei 
közül is mára már nem egy a főváros kulturális 
örökségének részévé vált. A második világhá- 
ború borzalmai legkevésbé a fővárost kímélték, 
lakóinak majdnem három hónapos ostromot kel- 
lett kiállniuk, s bár a -i zsidóság elmondhatatlan 
szenvedéseken ment át, a vidék elpusztított ma- 
gyar zsidóságával szemben - ma is Közép-Euró- 
pa legjelentősebb zsidó közösségét élteti. 

A szovjet tankok által eltiport 1956-os forrada- 
lom néhány hete nemcsak a szabad világ figyelmét 
hívta fel a , pesti srácokra", hanem a főváros és 
a vidék közötti, mára már sajnálatosan elfeledett 
nemzeti szolidaritás kivételes pillanatát is elhozta. 
A —Kádár-korszak szocialista urbanizációja a 
fővárosban és vidéken egyaránt apolitikus és apa- 
tikus lakosságot termelt, de 1989-ban - , békés 
rendszerváltása" adott példát az országnak. Bár a 
nemzeti fejlődés és az urbanizáció, vidék és fővá- 
ros viszonya az 1989 óta eltelt negyedszázadban 
is számos új feszültséget termett, az 1,8 milliós 
fővárosra minden ellentmondásával együtt ma 
is illik, amit Jókai Mór az 1890-es években még 
egyértelmű derűlátással fogalmazott meg: ,,- 
Magyarország". 


Gerevich László (főszerk.): Budapest története I-V. 

Lukacs, John: Budapest, 1900: A város és kultúrája (1988; 
m. 1991). 

Szerb Antal: Budapesti kalauz marslakók számára (1935). 

Burgenland (Őrvidék, Várvidék) Soha nem 
alkotta a történelmi Magyarország önálló köz- 
igazgatási egységét, ám az egyik fő érintkezési 
felülete volt a Nyugattal. Az 1910-es népszám- 
lálás szerint a döntően németek lakta területen 
csupán 34,9% volt a magyarok aránya, ez mára 
2,4%-ra csökkent. Az 1919. évi Saint Germain-i 


Burke, Edmund 


békeszerződésben a területet — Ausztria kap- 
ta meg. Az antanthatalmak az Anschlusstól való 
félelem és a , szláv korridor" létrejöttének meg- 
akadályozása miatt kedveztek az osztrák félnek. 
A Rongyos Gárda osztagai azonban fegyveresen 
léptek fel a terület elcsatolása ellen, és 1921 októbe- 
rében kikiáltották a Lajtabánságot, önjelölt veze- 
tője Prónay Pál lett. A magyar kormány politikai 
megoldásra törekedett, így október 13-án Velencé- 
ben megállapodott az osztrák féllel, hogy eltávo- 
lítja a felkelőket a térségből, Sopron és környé- 
kének hovatartozásáról pedig népszavazás dönt. 
Ennek eredményeként — főként a város szava- 
zatainak köszönhetően — e terület Magyarorszá- 
gon maradt. Az Ausztriához került új tartomány 
1921-ben kapta a ~ nevet. Mint közigazgatási 
egység az Anschlusst követően megszűnt, majd 
1945-ben helyreállt. 


Bottlik József: Az őrvidéki magyarság sorsa 1945-1989 
(2015). 

Zsiga Tibor: Burgenland vagy Nyugat- Magyarország? 
(1991). 

Burke, Edmund (1729-1797) A „konzervativiz- 
mus atyja”-ként szokták emlegetni, nem alapta- 
lanul, hiszen valóban egyedülálló módon járult 
hozzá a tudatos konzervatív gondolkodáshoz, 
amely a —francia forradalomra adott válaszként 
alakult ki. 

Dublinban született, ír családban. Közéleti 
karrierje azt követően ívelt fel, hogy a whig tábor 
vezéregyéniségének, Rockingham márkinak lett 
a titkára 1765-ben. A whigek politikai elveinek a 
legnagyobb hatású szószólójaként tartották szá- 
mon, s a parlamentbe is akként választották be. 
A Korona és az Alsóház küzdelmét kommentálva 
kiállt és érvelt a pártok létjogosultsága mellett — a 
politikai gondolkodók körében az elsők egyike- 
ként. A Kelet-indiai Társaság hírhedt vezetőjé- 
nek, a korrupció vádjával perbe fogott Warren 
Hastingsnek az ügyében elvi jelleggel szögezte le, 
hogy a kormányzás sehol sem alapulhat önkény- 
uralmon, s az erkölcsi törvényeket sehol sem lehet 
megsérteni: nincs „földrajzi erkölcs”. Az ameri- 
kai függetlenségi háborúban a telepesek pártjára 
állt, de érvelését nem az önrendelkezés jogának 
absztrakt elvéből vezette le, hanem abból, hogy 
az anyaország megsértette a gyarmatok ősi jogait. 
Megítélése szerint Amerikának pusztán az volt 


a célja, hogy , ősi állapota biztonságban legyen" 
(„Fellebbezés a mai whigektől a régebbiekhez”, 
1791, Kontler László [szerk.]: Konzervativizmus, 
2000). 

A francia forradalom kitörésekor Burke már 
sokat veszített korábbi politikai befolyásából, de a 
Toöprengések a francia forradalomról (1790; m. 1990) 
című korszakos munkájával ismét magára vonta 
a figyelmet. A munka — a német Novalis szerint 
forradalmi könyv a forradalom ellen — 1790 no- 
vemberében jelent meg, vagyis még a terror ki- 
alakulása előtt, de következtetései mintegy meg- 
jövendölték a forradalom további menetét. --öt 
sokan korábbi whig elveinek a megtagadásával 
vádolták; bírálóinak szánta 1791 nyarán a ,, Felleb- 
bezés a mai whigektől a régebbiekhez" című írását, 
amelyben kifejtette, hogy nem ő fordult szembe a 
régi elveivel, hanem a radikalizálódott whigek sza- 
kítottak elődeik hagyományaival. A franciaországi 
események minőségileg új vonásait az elsők között 
ismerte fel. 

Nem kívánt , rendszert" alkotni, életműve 
mégis viszonylag összefüggő képet rajzol föl ar- 
ról, hogy milyen társadalmi és politikai elveket 
tartott helyesnek. Felfogásának kiindulópontja a 
francia —felvilágosodás gondolatainak éles bírá- 
lata. Ezek az elvont rációra épültek, vagyis a tár- 
sadalmat spekulatív alapon próbálták megszer- 
vezni, ő azonban meg volt győződve arról, hogy 
a politikát nem szabad absztrakciókra építeni. Az 
emberi természet realitásait kell alapul venni, 
azt, hogy az ember nemcsak jó, hanem rossz is, a 
gondolkodásában pedig a racionalitásnál sokszor 
nagyobb szerep jut az irracionalitásnak. A törté- 
nelem számos későbbi radikális mozgalma bizo- 
nyítja ~ megállapításának az igazát: az absztrakt 
eszméket követő forradalmárok „nem ismernek 
mértéket, sem kompromisszumot” (Töprengések). 

A társadalom irányításában szerinte a szoká- 
sokban és —>előítéletekben megtestesülő kollek- 
tív bölcsességnek kell kulcsszerepet játszania. 
Irásainak visszatérő — a jeles XX. századi kon- 
zervatív bölcselő, —Strauss által megkérdőjele- 
zett — gondolata, hogy súlyos károkkal jár, ha 
az elmélet átveszi a gyakorlat irányítását. ,, Va- 
lójában a körülmények [...] adják meg minden 
politikai elv sajátos színezetét, megkülönböztető 
jegyét", fejtette ki a 7 oprengésekben. A franciát az 
első „filozófiai forradalomként", „egy tannak és 
elméleti dogmának" a forradalmaként értékelte. 
A teóriához való viszony azóta is a konzervatív 
gondolkodás egyik kritikus pontja. 

A társadalomban az ókori-középkori felfogás- 
nak megfelelően „a lét nagy láncolatának” szer- 
ves részét látta, s ezért azt a holtak, az élők és 
a születendők szövetségének tekintette. A felvi- 
lágosodás filozófusaival és a modern szociális re- 
formerekkel ellentétben úgy vélte, ez a szövetség 
sohasem lehet olyan tabula rasa, amelyre bárki 
bármit szabadon ráírhat. Az önkényes társada- 
lomalakítás lehetőségének az elvetése azonban 
nem jelentette a változások elutasítását is. Csak a 
radikális, a társadalom szövetét károsító változá- 
sokat vetette el: sokszor idézett megállapítása sze- 
rint „a változtatás eszközeit nélkülöző állam nem 
rendelkezik önmaga megtartásának az eszközei- 
vel” (Töprengések). A francia forradalom intézke- 
déseinek radikalizmusával a brit intézmények sok 
évszázados organikus fejlődését állította szembe: 
a forradalom elveinek a bírálata nála szorosan 
összekapcsolódott az angol közjogi berendezkedés 
felmagasztalásával. 

A francia forradalom talán egyetlen más abszt- 
rakt eszméje sem kapott élesebb bírálatot tőle, 
mint az a feltevés, hogy az embereket bizonyos 
politikai jogok automatikusan megilletik. „Az- 
zal, hogy tagadom a jogokra vonatkozó hamis 
követeléseket", írja a Töprengésekben, „nem aka- 
rom megsérteni azokat, amelyek valóságosak, s 
amelyeket az ő állítólagos jogaik lerombolnának”. 
Mely jogok valóságosak akkor szerinte? Azok, 
amelyek a „polgári állapotból”, vagyis a polgári 
társadalom létéből fakadnak — s e körbe sorolja a 
jó kormányzathoz való jogot is. Az ő konzervatív 
megközelítésében , az emberekre nehezedő bék- 
lyók" is a jogok közé tartoznak. Erre a parado- 
xonra ma kevesen gondolnak. 

A hatalomból való részesedést nem tartotta 
a polgári társadalomban élők , közvetlen, eredeti" 
jogának — tehát nemcsak a társadalmi, hanem a 
politikai egyenlőség elvét is elutasította. A népet 
nem tekintette képesnek arra, hogy önmagát 
irányítsa, ezért a demokráciáról úgy vélekedett, 
hogy az éppúgy alkalmatlan az önkényes hata- 
lom korlátozására, mint az abszolút monarchia. A 
demokrácia ugyanis hajlamos „a legkegyetlenebb 
elnyomást gyakorolni a kisebbséggel szemben" 
(I öprengések) — ezen aggályát konzervatív gon- 
dolkodók hosszú sora osztotta a későbbiekben. 
Amennyire azonban a természet törvényét látta 
abban, hogy az emberek többsége képtelen a po- 
litikai hatalom gyakorlására, éppúgy hitt abban 
is, hogy mindig akadnak olyanok, akik viszont 
alkalmasak erre. Ebből vezette le az arisztokrácia 

természetességét és szükségességét. Fontos meg- 
jegyezni, hogy az arisztokráciát nem azonosította 
a születési arisztokráciával; soraiba szerinte nem 
csak születéssel lehet bekerülni. 

Az állam és az egyház között a lehető legszo- 
rosabb kapcsolatot kívánta, ezért szükségesnek 
tartotta az államegyház intézményét. A vallási 
fanatizmus ugyanakkor távol állt tőle; ő maga 
anglikán volt, de támogatta az ír katolikusok 
emancipációját és a vallási tolerancia eszméjét. 

~ kétségtelen érdeme, hogy racionális érv- 
rendszert dolgozott ki a steril —racionalizmus 
ellenében, feltárta a tradíciók funkcionális sze- 
repét, s a változások lehetőségét is beépítette 
társadalomfelfogásába. A konzervatív gondolko- 
dást ezzel többé tette puszta tradicionalizmusnál. 
A konkrét és egyedi történelmi körülmények 
szerepének a középpontba állításával felhívta a 
figyelmet az univerzális sémákban való gondol- 
kodás veszélyeire, a Ötermészetjoghoz való vi- 
szonyát viszont nem tudta teljesen meggyőzően 
tisztázni. A partikuláris tényezők fontossága 
melletti érvelését ugyanis nem minden tekintet- 
ben sikerült összhangba hoznia a szilárd értékek 
iránti elkötelezettséggel, azt pedig joggal hangsú- 
lyozta Strauss, hogy a normatív alapú gondolko- 
dásról a modern ember sem mondhat le. 

~ hatása elsősorban az angolszász világban ér- 
vényesült, az európai kontinens más karakterű 
konzervatív hagyományaiban csak korlátozott 
maradt, bár Metternich kancellár munkatársa, 
Friedrich von Gentz már 1793-ban kitűnő német 
fordítást készített a Töprengésekről. Hazánkban - 
korábban —Eötvösre és S Asbóthra hatott, ma 
a konzervatívok új nemzedéke tanulmányozza 
újra. Eszmei hagyatéka a konzervatív gondolko- 
dás számára a mai napig megkerülhetetlen. 

bűncselekmény A magyar Büntető törvény- 
könyv értelmében: „az a szándékosan vagy — ha 
e törvény a gondatlan elkövetést is büntetni ren- 
deli — gondatlanságból elkövetett cselekmény, 


büntetés 


amely veszélyes a társadalomra, és amelyre 
e törvény büntetés kiszabását rendeli” (4. § [1]. 
A - kifejezés egyszerre jelenti a Büntető törvény- 
könyvben vagy egyéb törvényben büntetni ren- 
delt tett elvont leírását (absztrakt tényállás) és azon 
konkrét tényállást, amelyet jogi eljárás keretében 
az előre meghatározott absztrakt tényállásnak 
megfeleltetnek, és ekként -nyé nyilvánítanak. 

Az absztrakt - jogi tényállásában a jogalkotó 
tipikusan olyan cselekményeket rendel büntetni, 
amelyek a társadalom morális ítéletével is egybe- 
esnek, veszélyeztetik az egyént, a közösséget és 
az életviszonyaikat; ám mivel a jog és az erkölcs 
a társadalom két külön szférája, ez az egybeesés 
nem szükségszerű. A jogalkotó mint az állami 
akarat kifejezője bármilyen tényállást megfogal- 
mazhat -ként, ha képes a végrehajtás és/vagy a 
társadalmi elfogadás erejével akaratát érvényesíte- 
ni. A - absztrakt tényállása az állami akarat meg- 
nyilvánulása: annak meghatározása, hogy milyen 
tetteket kíván megakadályozni vagy — egy-egy 
konkrét cselekmény bekövetkezte esetén — bün- 
tetni. Ezzel összefüggésben igen fontos a nullum 
crimen sine lege "nincs bűncselekmény törvény nél- 
kül elve, azaz, amit a törvény nem nyilvánít bün- 
tetendő cselekménynek (magatartásnak), azt nem 
lehet -nek minősíteni. 

A - mint konkrét tényállás megvalósulása 
a büntetés logikai előfeltétele; a - nem más, mint 
jogi tényállás, így a tett nem önmagában valósít 
meg -t, hacsak az erre jogosult hatóság, a Büntető 
törvénykönyv vagy más törvény alkalmazásával, 
jogilag megfelelő eljárás keretében a tettet -nyé 
nem nyilvánítja. Mivel a - jogi és nem morális ka- 
tegória, az adott tett nem önmagában hordozza -i 
minőségét — elvégre egy tett morálisan lehet ön- 
magában jó vagy rossz, de - mivoltát jogi (jellem- 
zően bírói) értékelés állapítja meg. 


Duff, Anthony R. és Stuart P. Green (szerk.): 

TP 


büntetés Azon jogi hatás, amely egy (jellemzően 
bírói) döntés révén az ezen döntés által —bűn- 
cselekménnyé (azaz büntetendő cselekménnyé) 
nyilvánított konkrét tényálláshoz utólag kap- 


csolódik. Büntetni csak olyan cselekményeket 
lehet, amelyeket a jogalkotói akarat már előzőleg 
bűncselekménnyé nyilvánított (nulla poena sine 
lege "nincs büntetés törvény nélkül"), és egy-egy 
konkrét cselekmény bűncselekmény mivolta nem 
az elkövetésekor, hanem jogi (jellemzően bírói) 
megítélésekor derül ki. 

A büntetőjog célját és értelmét a - révén nyeri 
el, mert annak érvényesítésében fejeződik ki az ál- 
lami akarat. A - célját tekintve különféle elméletek 
léteznek, amelyek két fő csoportba: az abszolút és 
a relatív -elméletekbe oszthatóak. Az abszolút -el- 
méletek szerint a - célja a bűncselekménnyel oko- 
zott igazságtalansági állapot megszüntetése, azaz 
a cél filozófiai: a bűncselekménynek mint az álta- 
lános —igazságosság megbontásának megtorlása 
és az általános igazságosság ezáltali helyreállítása. 
Ezen elméletek hátránya, hogy kevésbé koncent- 
rálnak a bűncselekmény körülményeire, és így az 
igazságossági szempontok mellett mind a gyakor- 
lati megfontolások (társadalmi és egyéni érdekek), 
mind a méltányossági szempontok figyelmen kí- 
vül maradnak. Az abszolút -elméletek nem a bűn- 
cselekmény és a társadalom viszonyából, hanem 
a bűncselekmény és egy adott abszolút igazság 
viszonyából indulnak ki. Ö.Kant ezt az elméletet 
vallotta: akkor is szükségesnek tartotta volna a -t 
mint az igazságosság helyreállítását, ha ahhoz tár- 
sadalmi vagy állami érdek nem is fűződnék. 

A relatív ~elméletek ezért inkább a társadalmi 
érdekből és a bűncselekmény társadalmi és egyé- 
ni környezetéből, hatásaiból indulnak ki: ezen 
elméletek szerint a -nek nem a bűncselekmény- 
re — azaz a múltra —, hanem a jövőre kell hatnia. 
A központi fogalom tehát a megelőzés: a - célja, 
hogy kiszabásával a társadalmat visszatartsa ha- 
sonló cselekményektől (generális prevenció), és a 
tettest visszatartsa további bűncselekmények el- 
követésétől, egyben segítse a társadalomba való 
visszavezetését (speciális prevenció). 

Cato, Marcus Porcius, Censorius maior (Kr. e. 
234-149) Római államférfi, katonatiszt, diploma- 
ta, jogtudós, szónok, író, augur, korának legis- 
mertebb római személyisége, az ősi római erények 
megtestesítője. Hosszú és mindvégig igen aktív 
élete során szinte minden területen kiemelkedett. 
Vidéki (tusculumi) homo novus (új ember’, azaz 
akinek a családjában korábban senki nem volt 
állami főhivatalnok) létére a legmagasabb állami 
tisztségeket is betöltötte (Kr. e. 195: consul, 184: 
censor), innen a Censorius cognomenje (mellékne- 
ve). Szigorú és energikus censorként az erkölcsi- 
leg kifogásolható életmódot folytató szenátorokat 
kizárta a szenátusból. Gyűlölte a fényűzést és az 
uzsorásokat is. A közjót szolgáló erőfeszítései 
nevezetesek. Minden fontosabb ügyhöz hozzá- 
szólt, és konzervatív nézeteit tükröző, nagyha- 
tású szónoklataival érdemben befolyásolta Róma 
politikáját. Legendás volt Karthágó-ellenessége 
(harcolt is Hannibal ellen). A hagyomány szerint 
153-tól minden szenátusi beszédét így fejezte be: 
, Ceterum censeo Carthaginem esse delendam" 
(„egyébként úgy vélem, Karthágót el kell pusztí- 
tani") — mondása kezdőszavait ma is idézzük, ha 
valaki a meggyőződését már-már rögeszmésen 
ismételgeti. Még megérte a kezdetét a harma- 
dik pun háborúnak, amely aztán beteljesítette 
követelését. Ifjúkorában jól megtanult görögül, 
ismerte a görög irodalmat, de a görögök iránt 
(beleértve a filozófusokat és orvosokat is) élete 
végéig ellenszenvvel viseltetett, és határozottan 
fellépett a görög kultúra erősödő behatolásával 
szemben, mert féltette tőle az ősi római eré- 
nyeket (mos maiorum "az ősök szokásai’, virtus), 
amelyeket lelkesen propagált. A fiatalon általa is 
keményen végzett paraszti munka magasztalása 
és részletes megismertetése végett írta alapve- 
tő művét a földművelésről (De agri cultura, m. 
A foldművelésről, 1966), valamint sajnos csak tö- 
redékesen fennmaradt munkáját Róma történe- 
téről (Origines, „Eredetek”). E munkáival — szó- 
noklatai mellett — megteremtette a latin prózát. 

chicagói közgazdasági iskola Az 1950—1960-as 
években a Chicagói Egyetemen kibontakozó neo- 
klasszikus közgazdasági irányzat. Képviselői első- 
sorban az akkor uralkodó —keynesi gazdaságel- 
mélettel és az abból következő gazdaságpolitikával 
szemben fogalmazták meg nézeteiket. Fenntartás 
nélkül hittek a szabad piacgazdaság eszményé- 
ben, meg voltak győződve arról, hogy a piac 
önkorrekciós mechanizmusai (kereslet-kínálat, 
ár-bér stb.) mindenféle célzott állami beavatko- 
zás nélkül, automatikusan úrrá lesznek az átme- 
neti piaci, termelési, foglalkoztatási zavarokon. 
A keynesiánusokkal szemben hittek a magángaz- 
daság hosszú távú stabilitásában, ezért ellenezték 
az állami, akár fiskális, akár monetáris eszközök- 
kel végrehajtott keresletélénkítő politikát. Allás- 
pontjuk szerint az állami beruházások és egyéb 
kormányzati kiadások a magánszektortól vonnak 
el hitelforrásokat, mivel a kormányzat növekvő 
hitelkereslete felhajtja a kamatlábakat, és így az 
összkereslet hosszú távon nem növekszik. 

A monetáris politikának nagyobb jelentőséget 
tulajdonítottak, mint a fiskális politikának. E té- 
ren gazdaságpolitikai nézeteiket a X VI. századra 
visszanyúló mennyiségi pénzelmélet újrafogal- 
mazásával alakították ki. Végkövetkeztetés- 
képpen a pénzkínálat, a pénzmennyiség óvatos, 
évről évre állandó ütemű növelését ajánlották a 
jegybankoknak, lebegő valutaárfolyam mellett, 
mondván, hogy ez megakadályozza az infláció 
elszabadulását, egyszersmind a gazdasági növeke- 
dést is jobban szolgálja, mint az állami kiadások 
növelése. 

Az 1970-es években, amikor az olajválság ha- 
tására a növekvő infláció vált a fejlett piacgaz- 
daságok fő ellenségévé, és a magas állami újra- 
elosztáson alapuló jóléti állam az első válságát 
élte Nyugat-Európában, a - háttérbe szorította 
a hagyományos keynesianizmust az amerikai és 
a nyugat-európai gazdaságpolitikában. A pénz- 
ügyi-gazdasági válság 2008-as kirobbanása óta 
azonban egyre több kritika éri nézeteiket. Min- 
denekelőtt az állam pénzügyi szektort ellenőrző, 
szabályozó szerepéről vallott felfogásukat bírál- 
ják, de sok közgazdász azt is felrója nekik, hogy 


Churchill, Winston S. 


a pénz mennyiségének látszatra csupán enyhe inf- 
lációt engedélyező szabályozásával hosszú távon 
valójában jelentős inflációt gerjesztő mechanizmust 
idéztek elő, csak a világgazdaságban bekövetkező 
nagyfokú hatékonyságnövekedés okozta árcsök- 
kenés sokáig elfedte a jegybankok által generált 
hitelbőség miatti valóságos inflációt. 

A - legjelentősebb és legnagyobb hatású kép- 
viselője a beregszászi magyar zsidó hátterű Mil- 
ton Friedman (1912—2006) volt, aki ifjúkorában 
még keynesiánus volt, sőt a szocialista eszmék- 
kel is szimpatizált. Miközben államfelfogása 
—Hayekével volt rokon, elméleti közgazdászként 
Keynest többre tartotta. Hayekkel szemben abban 
is egyetértett Keynesszel, hogy az állami beavatko- 
zás nem vezet diktatúrához az olyan országokban, 
amelyekben a társadalmat erős méltányosságérzet 
hatja át (mint például Nagy-Britanniában vagy 
a skandináv országokban). 

Friedman 1964-ben szerepet vállalt a konzerva- 
tív —libertariánus Barry Goldwater elnökválasz- 
tási kampányában, később pedig Nixon, —Rea- 
gan és — Thatcher tanácsadója lett. A pénzmeny- 
nyiség állandó ütemű növelését valló nézeteit az 
1970-es években a német és a japán jegybank is 
átvette, sőt tanítványai révén (, chicagói fiúk") 
a chilei diktátor, Pinochet gazdaságpolitikájára 
is nagy befolyással volt. Nézetei a posztkommu- 
nista országok gazdaságpolitikusaira és közgaz- 
dászaira is jelentős hatást gyakoroltak (például az 
egykulcsos adó, amely a fejlett piacgazdaságok- 
ban sehol sem fordul elő). Az euró bevezetésekor, 
1999-ben azt jövendölte, hogy az első globális re- 
cesszió hatására felbomlik az euróövezet. 


Friedman, Milton: Infláció, munkanélküliség, monetariz- 

Churchill, Winston S. (1874—1965) Brit kon- 
zervatív államférfi, aki a második világháború- 
ban hazája vezetőjeként nyújtott teljesítményével 
az egész világ tiszteletét kivívta. 

A konzervatívok számára a politika alapja 
a történelemről alkotott felfogás. - azért is válha- 
tott kiváló politikussá, mert a történelem tanul- 
mányozására építette gondolkodását. Nem volt 
tehát doktriner mentalitású, mindig az , ügye- 
ket" nézte: a századelőn a —szabadkereskedelem 


védelmében a liberálisokhoz csatlakozott, majd az 
1920-as évek első felében visszatért a belpolitikai 
stabilitást ígérő konzervatívokhoz. Született harcos 
volt, aki számára a minden vagy semmi volt a tét; 
esetenként szinte hazardórként vállalta a kockáza- 
tokat. Elvezte a hatalmat — és tudott is bánni vele. 
Beszédei, amelyek mindig a lényegre tapintottak, 
legendássá váltak: az 1953-ban kapott irodalmi 
Nobel-díjjal nemcsak történetírói munkásságát, 
hanem szónoki teljesítményét is díjazták. 

Nagyra értékelte —Burke-öt, akiben azt cso- 
dálta, hogy össze tudta egyeztetni a szabadság 
védelmét és a tekintély tiszteletét. S amiként 
Burke úgy vélte, nem lehet belenyugodni a 
—>francia forradalmi rezsim fennmaradásába, 
ő sem kívánta tétlenül nézni a totalitárius ha- 
talmak terjeszkedését. Eleslátását dicséri, hogy 
felismerte, a hitleri Németországgal nem le- 
het és nem is szabad egyezkedni. Erre az 1930-as 
években nagyon kevés közéleti szereplő volt ké- 
pes. Kormányfői tevékenységével a világháború 
vészterhes éveiben (1940-1945) példát mutatott 
a konzervatív szellemiségű  államvezetésből. 
Mindennemű demagógiát kerülve csak „vért, 
verejtéket és könnyeket? ígért a briteknek, de be- 
szédeivel és személyes helytállásával lelket öntött 
a nemzetébe. Valójában ő volt Hitler legkemé- 
nyebb ellenfele. Egyedülálló módon testesítette 
meg ugyanis mindazokat az értékeket, amelyek 
szemben álltak a militarizált tömegre támaszko- 
dó modern zsarnoksággal: az arisztokratikus ha- 
gyomány védelmét és az egyéniség erejébe vetett 
hitét természetes módon kapcsolta össze a jog 
uralmának feltétlen tiszteletével és a brit demok- 
rácia éthoszának képviseletével. 

Rugalmasságát tükrözi, hogy az ellenségnek te- 
kintett —Szovjetunióval is kész volt összefogni a 
győzelem érdekében. A bolsevik rendszert azon- 
ban már létrejöttekor úgy értékelte, ahogy Burke 
a francia forradalmat: a civilizált renddel való sza- 
kításként—s már 1919 januárjában intervenciót 
javasolt ellene. A második világháború lezárulása 
után a Fultonban (USA) mondott nevezetes „vas- 
függöny-beszédében" (1946) ismét határozott 
fellépést, angol-amerikai összefogást sürgetett a 
Szovjetunióval szemben, amelynek a valódi ter- 
mészetét sokkal pontosabban megértette, mint az 
amerikai elnökök, Roosevelt és Iruman. 

Amikor 1951-ben ismét miniszterelnök lett, 
bölcsen tudomásul vette a hatévi munkáspárti 
kormányzás által bevezetett jóléti intézkedése- 
ket — elvégre a „bölcsőtől a sírig” terjedő gon- 

doskodás tervét még az ő kormányának a meg- 
bízásából dolgozta ki Lord Beveridge 1942-ben. 
Szorgalmazta az európai kontinens politikai in- 
tegrációját — ezt azonban Nagy-Britannia rész- 
vétele nélkül képzelte el. 

Igazi konzervatív államférfi volt: nem hitt a pa- 
radicsomot ígérő és aztán poklot teremtő ideo- 
lógiákban, viszont mindent megtett azért, hogy 
megőrizze a britek örökségét, a szabadság- és 
jogtisztelő politikai berendezkedést és a nemze- 
ti szuverenitást. A brit szellem megtalálta benne 
a maga emberét. 


Fő művei: A második világbáború (1950-1955; m. 1989); 
Az angol ajkú népek története (1956-1958; m. 2004). 
Jenkins, Roy: Churchill I-II. (2001; m. 2005). 
EG 


Cicero, Marcus Tullius (Kr. e. 106-43) Római 
szónok, államférfi, filozófus, a latin próza leg- 
nagyobb mestere. Jómódú, lovagrendi családból 
származott. Retorikát, filozófiát és jogtudományt 
tanult, előbbieket görög földön is. Számos bün- 
tetőperben szerepelt sikeres szónokként. Ennek 
nyomán politikai karrierje is meredeken ívelt 
fölfelé, minden állami tisztséget az arra előírt 
minimális életkor betöltésekor nyert el. Ekként 
43 évesen, Kr. e. 63-ban lett consul, ekkor szó- 
noklataival és fegyveres erővel leverte a Catilina- 
féle összeesküvést, amiért a haza atyjává (pater 
patriae) nyilvánították. A triumvirátusok idején 
a szenátusi párt egyik vezető személyiségeként 
bátran, de rossz érzékkel lépett fel előbb Caesar, 
majd Antonius monarchikus törekvései ellen (fi- 
lippikák), az utóbbi emiatt megölette. 

Minthogy Caesar diktatúrája idején politikai 
szerepet nem játszhatott, a római nép üdvét filo- 
zófiai művek írásával kívánta szolgálni. A politi- 
katudomány szempontjából legfontosabbak a tri- 
lógiának szánt De oratore (A szónokról [m. 2012]), 
De re publica (Az államról [m. 1995]) és annak ki- 
egészítése, a De legibus (A törvényekről [m. 2008]), 
valamint a De officiis (A kötelességekről [m. 1857, 
1941]). A De legibusban leszögezi, hogy a nép üdve 
a legfőbb törvény (salus populi suprema lex esto) 
az állam vezetői számára. Az állam (res publica) 
~ felfogása szerint a nép ügye (res populi). Sem 
a zsarnokságot, sem az elfajult demokráciát nem 
tekintette res publicának, így e fogalom nála közel 
került a —>jogállam modern fogalmához. A De re 
publicában az ideális államformát (optimus status 
civitatis) a görög filozófusoktól eltérően nemcsak 

felvázolta, hanem mint realitást saját korának 
római köztársaságában meg is találta. Eklektikus 
gondolkodóként a monarchia, az arisztokrácia és 
a demokrácia elemeit elegyítő kevert alkotmányt 
(mikté politeia) tekintette ideálisnak. Nagy súlyt 
helyezett a polgárok jogegyenlőségére és a tár- 
sadalmi rétegek együttműködésére (concordia 
ordinum) is. A családot az állam egyfajta nevelőis- 
kolájának tekintette. 

A modern államtudomány számos fogalmát 
ő alapozta meg. A status rei publicae-n az „állam 
állapota” mellett államformát, illetve az állam in- 
tézményeit is értette, s ezzel az =állam modern 
fogalmát (status) is megelőlegezte. Az ő korában 
már ismert „rem publicam constituere” kifejezés 
nyomán ő beszélt először constitutio rei publicae- 
ről, ami közel áll az állam alkotmánya? jelentés- 
hez. Műveiben jelentkezik a legkorábban a ius 
publicum mint —>közjog és a ius privatum mint 
magánjog szembeállítása. 

~t, illetve egyes műveinek addig lappangó kéz- 
iratait a XIV. században Petrarca fedezte fel, és 
attól fogva eszményítette a ~i latinságot. A hu- 
manisták a polgári erények és a szabadságeszme 
szószólójaként és a zsarnokság elszánt ellenfe- 
leként méltatták. A XVII. században különö- 
sen —Locke került a befolyása alá, aki a világ- 
történelem kiemelkedő alakjai közé sorolta őt. 
A XVIII., sokszor „ciceróinak” is nevezett szá- 
zadban fejtette ki a legnagyobb hatását. Nemcsak 
a kor legnagyobb francia (  Montesguieu, Vol- 
taire, Diderot, —Rousseau) és brit (~œHume, 
—>Burke, SAdam Smith) gondolkodói, hanem 
az amerikai alapító atyák is lelkesedtek érte. John 
Adams és Jefferson benne az alkotmányosság és a 
köztársaság eszméjének legklasszikusabb képvise- 
lőjét tisztelték. A XIX. században a hatása a latin 
antikvitás tekintélyével és a latin nyelv ismere- 
tével együtt zuhanásszerűen csökkent, amin az 
sem segített, hogy 1819-ben felfedezték a De re 
publica legtöbb töredékét őrző vatikáni kódexet. 
Lesújtóan vélekedett róla mint államférfiról 
Mommsen, akárcsak filozófiai, illetve politikatu- 
dományi jelentőségéről S Marx és Sir Frederick 
Pollock is. A XX. század második fele óta ismét 
nagyobb figyelmet kap. Cumming értékelése 
(1969) szerint - alapozta meg Polübiosszal együtt 
a modern politikai gondolkodást. 


Hamza Gábor: , Cicero De re publicája és az antik ál- 
lambölcselet”, uő: Az állam (2007). 
Wood, Neal: Ciceros Social and Political Thought (1988). 

cigányok/romák Európában Európába a Bal- 
kánon keresztül a XV. század elején érkeztek na- 
gyobb számú cigány törzsek Indiából. Nagy feltű- 
nést keltettek, de a fogadtatásuk kedvező volt. Az 
egzotikus, önmagát egyiptominak mondó, hite- 
hagyottsága miatt zarándoklatot járó és alamizs- 
náért folyamodó mesével a pápától, a császártól, a 
főuraktól menleveleket szerző, majd másoló nép 
csoportjai bekalandozzák egész Európát, Spa- 
nyolországig, A ngliáig. A dokumentumok szerint 
évtizedekig, néhol egy egész évszázadra keresik a 
kedvüket, vendégül látják őket, pénzt is kapnak, 
ők meg cserébe zenélnek, jósolnak, hagyják ma- 
gukat megcsodálni. Az idillnek aztán vége sza- 
kad, az alkalmi látogatók kezdenek terhessé vál- 
ni, kezdődnek a konfliktusok, a közösségek védik 
szokásaikat, rendjüket, biztonságukat, életformá- 
jukat, ahogy a cigányok is ragaszkodnak a saját- 
jukhoz. Európa a cigányok ügyében kettéválik. 
Nyugat-Európában a tűrés, az elutasítás, üldözés 
hullámai követik egymást, a cigány közösségek 
párhuzamos kis társadalmi csoportokként élnek 
a modernizálódó nyugati társadalmak peremén a 
tragikus fordulatig, a roma holokausztig. Nyugat- 
Európában máig többnyire vándoréletet élnek. 
A meg-megújuló, bár többnyire elszigetelt kísér- 
letek a cigányok beillesztésére sem a földművelő, 
sem a bérmunkás, sem a tanuló társadalmakba 
nem járt sikerrel. Némileg más a helyzet Spa- 
nyolországban, ahol Nyugat-Európa legjelentő- 
sebb számú cigány kisebbsége él, közel félmillió, 
itt, ahogy Kelet-Közép-Európában is, a cigány 
közösségek elkülönülésük ellenére több tekin- 
tetben termékeny, kölcsönösen előnyös együtt- 
működésre jutottak a falusi, majd elemeiben 
még a városi többségi társadalom közösségeivel. 
Igy a spanyol népi kultúrában is jelentőssé vált 
a szerepük. Mindennek következményeként Ke- 
let-Közép-Európában és Délkelet-Európában 
él a 7-8 millióra becsült európai roma népesség 
többsége. A XX. század közepén itt végbement 
modernizáció elsöpörte a tradicionális életfor- 
mák több-kevesebb maradványait, a cigányságot 
a szocialista diktatúrák az iparosításhoz kapcso- 
lódó munkakényszerrel próbálták asszimilálni. 
A szocialista rendszerek összeomlása után azon- 
ban a képzetlen, továbbra is a többségi társada- 
lomtól elkülönülten élő cigányság a rendszervál- 
tozások többszörös vesztesévé vált. A helyzet kri- 
tikus, a szociális, kulturális integrációnak nincs 
alternatívája, feltétele azonban a cigányság kö- 
zösségi egyediségének, évszázadok óta megőrzött 


örökségének feladása, hiszen ez az elkülönülés és 
az elkülönítés elsődleges forrása. 

A cigányok Európa minden országában jelen 
vannak, akárhogy is nevezik őket (vagy ők ma- 
gukat). Az 1971. április 8—12-i, londoni I. Roma 
Világkongresszuson —nemzetnek nevezték 
magukat, a nemzet tagjait pedig, éljenek bárhol 
a világon, romának; közös himnuszt és jelképet 
választottak. A névhasználat ugyan elterjedt, de 
a nemzetté — afféle kulturális, páneurópai vagy 
világnemzetté — válás nem látszik előbbre ha- 
ladni. Ma mind az elnevezés, mind a közösség, 
illetve a közösséghez tartozás nyitott kérdések, 
olyannyira, hogy a közös nyelv is csak terv, 
hiszen a roma identitású vagy romának tartott 
európaiak többségének az anyanyelve már nem a 
roma nyelv valamely változata, hanem a többségi 
nyelv. A hatvannál is több helyi roma nyelvválto- 
zat amúgy is olyannyira eltérő, hogy a megértést 
is akadályozza, miközben ezeket a nyelveket egy- 
re kevesebben beszélik, és a lovári írásbeliség nem 
terjed, sőt, a roma öntudat fórumai is a többségi 
társadalmak nyelvét használják, hiszen csak így 
juthatnak el saját közönségükhöz is. Másfelől 
pedig a romák/cigányok egyúttal természetesen 
spanyolok, németek, csehek, magyarok stb. is, a 
páneurópai roma nemzetnek ezzel a sokféle ket- 
tős identitással is számolnia kell; történelmi kér- 
dés, hogy képes lesz-e rá. 

Kétségtelenül vannak az európai roma össze- 
tartozásnak újabb és újabb elemei, ezek azonban 
jellemzően a magaskultúra körébe sorolhatók 
(a tradicionális roma kultúra is ebben a körben 
jelenik meg), így hát a legtávolabb esnek a he- 
lyi roma közösségek világától, zajlik azonban a 
fragmentálódás is, a nyelvvesztés, amely azonban 
inkább az integráció kísérőjelensége. Az összetar- 
tozás, mint az elkülönülés, a nyelvőrzés, a roma 
közösségi élmény a legerőteljesebben éppen a 
szegregált, elesett, szegény közösségekre jellemző. 

1971 óta hat kongresszus is volt, ma már Ke- 
let-Közép-Európa és a Balkán is az egységesülő 
Európa része, az európai roma identitás azonban 
továbbra is merőben intellektuális képződmény 
marad. 

Anyaországuk nem lévén, mindenhol saját hazá- 
jukban vannak, ám egyúttal mindenütt elkülönül- 
nek kisebb-nagyobb mértékben az adott többségi 
társadalomtól. Ezek az elkülönülési elemek azon- 
ban nem az eltérő nyelvű, nemzetiségű vagy val- 
lású közösségek szerinti eltérések, hanem az adott 
polgári társadalmakból való egyfajta kiszakadtság, 

be nem illeszkedés elemei. Legátfogóbb elem talán 
a modern munkamegosztásból és a közép- és fel- 
sőfokú képzésből való kimaradás. 

Noha az utóbbi évtizedekben jelentős roma 
értelmiségi réteg is kialakult, de ez a réteg a sze- 
mélyes integráció útját járta végig (ami folyama- 
tosan zajlik évszázadok óta), ami a roma többség 
integrációját egyelőre nem látszik hatékonyan 
segíteni. 

Az Európai Unió saját közös üggyé tette a ro- 
mák európai sorsát. Először a Roma Integráció 
Evtizede Program 2005-2015 révén. Magyar- 
ország a program kialakításában kezdeményező 
szerepet vállalt, a program titkársága is Budapes- 
ten volt. Majd az Európai Unió romaintegráci- 
ós keretrendszert alakított ki 2011-ben a Tanács 
magyar elnöksége alatt. Az Európai Bizottság 
2o11. április 5-én fogadta el A nemzeti romainteg- 
rációs stratégiák uniós keretrendszere 2020-ig című 
határozatát. A stratégiák kulcselemei: az oktatás 
(„minden roma gyermek befejezze legalább az 
általános iskolát, és minőségi oktatásban része- 
süljön”); a foglalkoztatás („a romák és a népesség 
többi része között fennálló foglalkoztatási különb- 
ségek csökkentése"); az egészségügy (a romák és a 
népesség többi részének egészségügyi állapota 
közötti eltérések csökkentése) és a /akbatás, a szol- 
gáltatásokhoz való hozzáférés („a lakhatáshoz és 
a közműszolgáltatásokhoz való hozzáférési arány 
kiegyenlítése a romák és a lakosság többi része kö- 
zött"). A kulcselemek egyszerre jelzik az elmúlt 
évtizedek eredménytelenségét és a közösség el- 
szántságát. A helyzet 2017-ben sem a források, 
sem a közösség, sem az együttműködés tekinte- 
tében nem ugyanaz, mint az évtized elején. 


Fraser, Angus Sir: A cigányok (1992; m. 2002, 2006). 
Liégeois, Jean-Pierre: Romák Európában (2007; m. 
2009). 

cigányok/romák Magyarországon A történet 
leírása önmagában is nagyon nehéz, hiszen nincs 
roma írásbeli hagyaték, a dokumentumok több- 
ségében a roma és nem roma társadalom közötti 
konfliktusok irataiként keletkeztek, természete- 
sen a többségi társadalom érdekeinek, törvényei- 
nek, kultúrájának a képviseletében. Ezen túl 
külön nehézséget okoz az értelmezésben, hogy 
a roma kisebbség helyzetének nagy fordulatai 
zajlanak az ezredfordulón, mind a népességrob- 
banás miatt (az ország egyes régióiban a 18 év 

alatti korosztály 20-30%-a, összességében 15%-a 
roma származású), mind a társadalmi integráció 
számtalan új híre miatt: már nagy számban van- 
nak autonóm roma szervezetek, intézmények, 
politikai szervezetek, önkormányzatok. Mindez 
az értelmezői perspektívát természetesen módo- 
sítja. Ugyanakkor a roma társadalom továbbra is 
súlyos válságban van, és a közösségi szerveződés 
valójában töredékes. A roma értelmiségiek egy ré- 
sze szerint a romák története szenvedéstörténet, 
az elnyomás és a kirekesztés története (s a nem 
roma kutatók egy része is rokon állásponton van). 
A másik oldal pedig a romák elkülönülését tekin- 
ti kiindulópontnak, amely századokon át meg- 
határozó jegye a roma közösségeknek. Továbbá a 
roma identitás is kérdés, hiszen a ma romának te- 
kintett népesség többsége nem vállalja roma iden- 
titását (így hát a lélekszám is nézőpont kérdése, a 
becslések az összlakosság 7-10%-a körülire teszik 
a számukat). S természetesen így a válság leírása 
is kérdéses, hiszen sokak szerint a romák válsága 
tulajdonképpen a magyar társadalom válsága. 
Források szerint a középkori Magyarország 
területén a XIV-XV. század fordulóján jelen- 
nek meg a Balkán felől érkezve az első cigány 
csoportok, kompániák. Megjelenésük nem okoz 
riadalmat, sem ellenállást, a vándorlók közül 
azok, akik a királyság területén maradnak, vagy 
nyugat-európai kalandozások után oda visszatér- 
nek, néhány évtized múltán már vándor ftémmű- 
vesekként vannak említve, majd egy évszázad 
elteltével már zenészek is, aztán számos szolgál- 
tatást, munkát vállalnak, aranymosók, kutyape- 
cérek, erődítménynél dolgoznak, beilleszkednek 
a helyi munkamegosztás rendszerébe. De - s a 
cigány-roma történet szempontjából ennek meg- 
határozó jelentősége van - a társadalom peremén, 
megőrizve mozgásszabadságukat és elkülönülé- 
süket. Ebből aztán az évszázadok során fokozatos 
nyelvvesztés és letelepedés lett, leszármazottaikat 
romungróknak, magyar cigányoknak is nevezik. 
Onálló csoportjukat a zenész cigányok alkották, 
akik szinte külön kasztként, a roma és a magyar 
társadalomtól egyaránt elkülönülve éltek, és szol- 
gáltattak zenét a falusi kocsmákban és a főúri 
kastélyokban, a lakodalmakban és a közösségi 
rendezvényeken egyaránt, s egyúttal a magyar 
zenei kultúra követeivé és képviselőivé is váltak a 
múlt századforduló idejére egész Európában. Ha- 
sonlóképpen lett örökletes foglalkozássá a szegko- 
vácsolás, a házaló kereskedés, az üstfoltozás. Eb- 
ben az időben az együttélés kölcsönös előnyök- 

kel járt, de békésnek, zavartalannak azért nem 
mondható. Az 1782-es nagy, Hont vármegyei 
cigány per- amelyben emberevés bűntettének 
bizonyítását a vádlottak beismerésére alapozó bí- 
róság 41 végrehajtott halálos ítéletet hozott — ré- 
mületes bizonyítéka annak, hogy az együttélés 
mélyén félelmek, előítéletek, konfliktusok egész 
rendszere rejtőzik. 

A XIX. században újabb nagy betelepedési 
hullám kezdődött. Románia felől nagy számban 
érkeznek a lovári nyelvet beszélő oláhcigányok 
és a román archaikus változatát beszélő beások. 
Erdős Kamill cigánykutató az 1950-es években 
az oláhcigányoknál még felfedezte a törzsi kap- 
csolatok rendszerét. A következő törzseket azo- 
nosította: a) vári (lókupecek, lókereskedők); b) 
posoťari (zsebtolvajok); c) kberari (alkalmi munká- 
sok, házzal bírók); d) colari (szőnyegkereskedők); 
e) kelderari (rézművesek, üstfoltozók); f) cerbari 
(sátorosok); g) masari (halászok); h) bugari (dö- 
gösök); 1) čurari (késesek); j) drizar (rablók); k) 
gurvar, fodozovo (tepsikészítők, edényfoltozók). 
Ezek a törzsnevek is jelzik a Magyarországra 
érkező több ezer cigány ember életmódját, kul- 
turális örökségét, civilizációs státuszát. Megjele- 
nésük, beilleszkedésük sok konfliktussal járt. Igy 
történhetett meg, hogy az emberevés már elfele- 
dettnek gondolt vádja a dánosi rablógyilkosságnál 
is felmerült: az elkövetőket vándor oláhcigány 
kompániák táborba gyűjtésével és vallatásával 
próbálták megtalálni. A tragédia hat végrehajtott 
halálos ítélettel zárul 1908-ban, a közvélemény 
nagyobb részének erős indulataitól kísérve. 

A romák ezreinek 1944-es deportálása, sokuk 
áldozattá válása a —holokausztban azonban a 
közelmúltig szinte nyomot sem hagyott a ma- 
gyar történelmi emlékezetben. 

A szocialista korszak a munkakényszer kora. 
Ekkor a romák többsége munkába állt, a szo- 
cialista nagyipar és mezőgazdaság a képzetlen 
munkások nagy tömegét tudta foglalkoztatni. 
Megkezdődött a súlyos iskolázottsági hátrányok 
felszámolása is, de ez is csupa ellentmondás, s 
nemcsak amiatt, mert a rendszerváltozás után 
a többség munkanélkülivé vált, hanem azért is, 
mert a munkakényszer és az iskoláztatási prog- 
ram csak töredékesen segítette a valódi integ- 
rációt, miközben a roma szerveződések csak 
a korszak végén kaptak szabad utat. 

A XXI. század elején egyfelől az együttélés le- 
hetségességét éljük át a mindennapokban, a roma 


értelmiség megjelenésével, a roma kultúra virág- 
zásával, romák ezreinek konfliktusok nélküli 
beilleszkedésével a modern gazdaságba, a polgári 
életformák keretei közé. Másfelől pedig a gyö- 
keres, örökölt és új problémákra, az együttélés 
súlyos konfliktusaira figyelmeztetnek újabb és 
újabb tragédiák, a Szögi Lajos halálával végződő 
lincseléstől a roma gyilkosságsorozat hat áldoza- 
táig. Leírhatjuk a szélsőségeket egyszerű felsoro- 
lással, adatokkal is. Egyfelől van Roma Nemze- 
tiségi Onkormányzat, Száztagú Cigányzenekar, 
roma szakkollégiumi hálózat, roma nemzetiségi 
iskolák, mindenekelőtt a Gandhi Gimnázium, 
Cserdi, roma falu, sikeres roma önkormányzat- 
tal, Romológiai és Nevelésszociológiai Tanszék és 
Romológia Kutatóközpont a Pécsi Tudomány- 
egyetemen, Arany János Tehetséggondozó Prog- 
ram. Másfelől a szegénység, kirekesztettség, mun- 
kanélküliség, elhanyagoltság, aluliskolázottság 
stagnáló, olykor tovább romló adatai, s mindennek 
kísérőjelenségeként a többségi társadalommal való 
együttélés sok konfliktusa. A felnőtt roma lakos- 
ság körében a közfoglalkoztatás ellenére is nagy a 
munkanélküliség, s a középiskolából lemorzsolódó 
roma fiatalok többségére is munkanélküliség vagy 
szociális foglalkoztatottság vár. 

Magyarország meghatározó szerepet vitt az 
Európai Unió romastratégiájának kidolgozásában 
(2011), a magyar Nemzeti Társadalmi Felzár- 
kózási Stratégia 2011—2020 mintaadónak számít 
Európa-szerte, először hazánkban jött létre önál- 
ló, ezzel a kérdéskörrel foglalkozó államtitkárság. 
Több nagyszabású, többnyire uniós támogatású 
projekt célozta meg már az elmúlt évtizedekben 
a problémák orvoslását. 2017-ben is újraindult az 
„Aktívan a tudásért” elnevezésű program, amely 
a hátrányos helyzetű térségek többszörös hát- 
rányt elszenvedő lakosait, főként romákat próbál 
felkészíteni a munka világába való visszatérésre. 


Bencsik Gábor: Cigányokról (2008). 

Fleck Gábor és Szuhay Péter: Kérdések és válaszok a ci- 
gányságról (2013). 

Kertesi Gábor: A társadalom peremén: Romák a munka- 
erőpiacon és az iskolában (2005). 

Lakatos Menyhért: Füstös képek (1975). 

Mezey Barna (szerk.): A magyarországi cigánykérdés do- 
kumentumokban 1422—1985 (1986). 

Szabóné Kármán Judit: A magyarországi cigányság I. 
(cigányok és romák ) (2016). 

cionizmus 


cionizmus Az önálló zsidó , nemzeti otthon", 
a zsidó állam létrehozására irányuló, elsősorban 
politikai mozgalom; magán viselte a XIX. száza- 
di nemzeti mozgalmak, így a magyar nacionaliz- 
mus hatását is. A Cion (magyarosan Sion) szó ha- 
gyományosan Jeruzsálemet, illetve egész Izraelt 
jelentette. Az Oszövetség (2Sámuel 5-6) szerint 
Dávid elfoglalta Cion várát, azaz Jeruzsálem vá- 
rosát, oda vitette a frigyládát, s utóbb Salamon itt 
építette fel templomát. 

A - a XIX. század végén a zsidóság megol- 
datlan társadalmi helyzetére, illetve az —anti- 
szemitizmusra való válaszként jelentkezett, és az 
önálló területtel rendelkező zsidó autonóm hata- 
lom megteremtését tűzte ki végcélként. A ke- 
let-európai (főként oroszországi) zsidóság nagy 
része — fizikailag is — szenvedett az antiszemi- 
tizmustól, jogegyenlősége még váratott magára. 
Nyugaton, így Magyarországon is a zsidóság 
egyenlővé vált, de a Dreyfus-per alapvetően érin- 
tette sokak identitását: hiába történt meg a társa- 
dalmi befogadás, ha az antiszemita érzület nem 
tűnt el. A zsidóság hagyományosabb és egyben 
a mozgalomhoz is csatlakozó erői ragaszkodtak 
Palesztinához (Erec Jiszráél Izrael Földje’), a zsi- 
dó állam ókori helyéhez, és sorban elutasították 
az egyéb területi alternatívákat, például a Sínai- 
félszigeten lévő El-Aríst vagy Ugandát. 

Bár sem az elnevezés, sem maga a mozgalom 
nem tőle származik, de a budapesti születésű 
Theodor Herzl tette világpolitikai tényezővé a 
cionista mozgalmat, s az első világháború alatt, 
1917-ben Lord Balfour angol külügyminiszter 
nyilatkozatban tett ígéretet a „zsidó nemzeti ott- 
hon” létrehozására. Más nemzeti ideológiákhoz 
hasonlóan a ~ is rendelkezett bal- és jobboldallal, 
voltak liberális, konzervatív, sőt jobboldali radi- 
kális követői is, és kultúrcionista válfaja is kiala- 
kult. Paradox módon a ~ teljes sikere, a zsidó ál- 
lam kikiáltása az európai zsidóság jórészének (kb. 
6 millió ember, a 60%) kiirtása, a holokauszt 
nyomán vált lehetővé. Az 1948-ban kikiáltott iz- 
raeli állam mindig sikerrel védte meg önmagát a 
támadásokkal szemben, és a zsidóság új szellemi 
központja jött létre az országban. 

A ~ sokat változott az idők folyamán, nem 
pusztán az államalapítás jelentett cezúrát, hanem 
az 1967-es hatnapos háború is, amikor teljesen 
megváltoztak a dimenziói. A korábbi, túlnyomó- 
részt szekuláris áramlatok mellett megerősödött a 
vallásos ~ is, amely a bibliai területek elfoglalását és 
benépesítését tűzte ki célul, míg a világi ~ elkez- 
dett visszaszorulni. Izrael állam hivatalosan is kép- 

viseli a - egyik fő (nem általánosan elfogadott) cél- 
kitűzését, a világ zsidóságának a zsidó államba való 
költöztetését, ugyanakkor az izraeli társadalmi és 
politikai konszenzus is egyre inkább hajlamos an- 
nak elfogadására, hogy a világ zsidóságának egy 
része nem költözik Izraelbe, miközben fenntartja 
az ország menedékhelyjellegét is. 

Magyarországon a - a nagyfokú asszimiláció 
miatt csak a —vészkorszak után erősödött meg, 
de utóbb a kommunisták ezt is üldözték. Ma vi- 
rágzik a hazai kultúr-. 


Lacguer, Walter: A History of Zionism: From tbe Frencb 
Revolution to the Establishment of the State of Israel („A 
~ története a francia forradalomtól Izrael állam meg- 
alapításáig”, 1972, 2003). 

Novák Attila: Theodor Herzl (2002). 

Vital, David: The Origins of Zionism („A ~ eredete”, 
1975); Zionism: The Formative Years („A ~: a kibonta- 
kozás évei”, 1982); Zionism: The Crucial Phase („A ~: 
a döntő szakasz”, 1987). 

Cioran, Emil (1911-1995) Román származású 
francia gondolkodó. A tagadás filozófusa, aki 
a filozófiát is tagadta. Pályáját a lét abszurditá- 
sát átpoetizáló lirizálással és egyben a társadalmi 
polarizáció radikális elutasításával kezdte. „A két- 
ségbeesés csúcsán” (1934; m. Gond, 1999) vallo- 
másaitól így jutott el a fasizmushoz mint az 
egyéni ontológiai válságot megoldó kollektív ön- 
megváltás lehetséges formájához. A Schimbarea la 
fată a României („Románia színeváltozása”, 1936) 
a partikularizmus patológiájának kézikönyve. 
A totalitárius társadalmi-nemzeti forradalom 
követelményét fejti ki, elismerve „a színeválto- 
zás” képtelenségét, amit leginkább sokat idézett 
bonmot-ja fejez ki: „Kína lakosságával és Fran- 
ciaország sorsával rendelkező Romániát szeret- 
nék”. Amikor a Vasgárda rövid időre hatalomra 
került, ő maga is osztozott a fasiszta extázisban, 
majd a bukás után Franciaországban húzta meg 
magát. Amikor leereszkedett a Vasfüggöny, ro- 
mán anyanyelvét megtagadta, és ezzel pecsétet 
ütött sötét múltjára, ugyanakkor ő maga nem 
volt annyira jellemtelen, hogy ne ismerje be és ne 
mentegesse tévedését, míg a többi egykori nagy 
fasiszta írástudó hallgatásba burkolózott. 1949- 
ben publikálta első francia művét, A bomlás ké- 
zikönyvét (1949; m. 1990), a Combat című lap 
így üdvözölte őt: , Ime, itt van, akit vártunk, 
a koncentrációs táborok és a kollektív öngyilkos- 
ság idejének prófétája, akinek eljövetelét a semmi 


civilizációk versengése 


és az abszurd filozófusai készítették elő, ő a rossz 
hír hordozója." Párizsban egyébként a nagyvárosi 
remete színjátékát tökéletesen játszotta el: úgy 
tett, mintha egyedül élne egy manzárdszobában, 
ahol valójában csak dolgozott, miközben alatta 
kétszobás lakásban élettársa kispolgári nyugalmat 
biztosított. Viszont a francia aforizmaműfaj leg- 
jobb hagyományait éltette olyan veretes nyelven, 
hogy kora legnagyobb francia stilisztájának tart- 
ják. Vonzotta az is, ahogy a gnosztikus Isten-el- 
lenes hagyományt példázatokba foglalja. Végül 
— „ateista teológus”-ként — megtért a ‘Teremtés 
könyvéhez, átstilizálva az eredendő bűn elkövetésé- 
nek történetét, ami nélkül „nem lehet megmagya- 
rázni az egyetemes történetet”. Ennek lényege: az 
ember elárulta az állatokat, emberré vált, és mivel 
„természete csírájában romlott”, ezért büntetése a 
Történelem (—kelet-közép-európai szélsőjobbol- 
dali mozgalmak). 


"További művei: Egy kifulladt civilizációról (1998); A létezés 
kísértése (1956; m. 2008); Történelem és utópia (1960; 
m. 2005). 

Miskolczy Ambrus: Cioran bosszú kamaszkora, avagy mi 


legyen a fasiszta múlttal? (2014). 
MA 


civilizáció Fogalmának széles körben elterjedt 
jelentése Rotterdami Erasmus 1530-ban pub- 
likált írásához (De civilitate morum puerilium 
"A gyermek illő magatartásáróľ; m. Az erkölcs- 
nek tisztességes [emberséges] volta, 1591) köthető. 
Erasmus az illendő viselkedést nevezte civilizált- 
nak. A híres jogász, Samuel von Pufendorf 1686- 
ban arról értekezett, hogy az erkölcs, a kulturált 
élet és a lélek művelése csak a polgári állapotban 
(status civilis) mehet végbe, s ezzel szembeállította 
a barbár népek természeti állapotát. E jelentés- 
módot tükrözi a XIX. századi magyar szóhaszná- 
lat is, amely polgárosodást értett civilizálódáson. 
A - jelentéstörténete két másik fogalom (kultúra, 
barbárság) összefüggésében formálódott. Vetély- 
társ fogalma a kultúra. A kultúra és a - fogalmát 
viszonylag világosan a német gondolkodásban 
határolták el egymástól, ahol is a kultúra a szel- 
lemi tevékenység eredményeire utalt (Kant), 
a - pedig részben az illendő viselkedésre, részben 
pedig a természet uralásához szükséges technikai 
tudásra. A kultúra jelenségének magasabbrendűsé- 
ge, a -val való szembeállítása a XX. századi német 
gondolkodásban ( Spengler) is kifejeződött. Más 
nyelvterületen ez a megkülönböztetés nem volt 
hasonlóképpen éles. A civilizáltság, a ~ ellenfogal- 


ma a barbárság. E kettőt jellemzően egy folyamat 
két stádiumának megjelölésére használták. A bar- 
bársággal szembeállított -ról nem annyira a forra- 
dalmár, hanem inkább a reformista gondolkodók 
beszéltek. Az elmúlt fél évszázad gondolkodástör- 
ténetében Norbert Elias --elméletének a hatása a 
legfigyelemreméltóbb. Eszerint a civilizált maga- 
tartás azt jelenti, hogy a konfliktusba került felek 
nem használják a fizikai erőszakot konfliktusmeg- 
oldó eszközként. Elias az önkontroll felerősödését 
az állami erőszak-monopólium létrejöttével ma- 
gyarázta, aminek következtében az erőszak legitim 
alkalmazása a magánszférából átkerült a kizáróla- 
gos állami hatáskörbe. Huntington elmélete globá- 
lis összefüggésbe helyezte a -k közötti küzdelmet 
(civilizációk versengése). 


Elias, Norbert: A civilizáció folyamata (1937—1939; m. 
1987). 
Huntington, P. Samuel: A civilizációk összecsapása és 
a világrend átalakulása (1996; m. 2005). 
KA 


civilizációk versengése A nagy hatású el- 
méletet a neves amerikai politológus, Samuel 
Huntington dolgozta ki bizonyos elemeiben 
—>Spenglernek a Nyugat hanyatlásáról alkotott 
nevezetes elméletére támaszkodva. Huntington 
szerint a hidegháború befejeződésével az ideoló- 
giai alapú szembenállást a civilizációk küzdel- 
me váltja fel. A civilizációk összecsapása és a világ- 
rend átalakulása című (1996; m. 1999) könyvében 
azt fejtette ki, hogy a legmélyebb törésvonalak 
a XXI. században a kulturális identitás mentén 
jelennek meg. A civilizáció fogalmát a legtágabb 
azonosulási keretként, , a kulturális identitás leg- 
tágabb szintjeként" határozta meg, amelyben a 
vallás játssza az alapvető szerepet. Feltételezése 
szerint a , melyik oldalon állsz?" kérdését háttérbe 
szorítja a , ki is vagy?" kérdése, és a nemzetközi 
kapcsolatok főszereplőit a világ nagy — nyugati, 
ortodox, iszlám, afrikai, latin-amerikai, hindu, 
kínai és japán — civilizációi tömörítik majd. Bírá- 
lói szerint Huntington túlértékelte a civilizációkat 
elválasztó vonásokat. Kétségtelen: az elmélet nem 
magyaráz meg mindent — de hozzájárul a konflik- 
tusok magyarázatához. 


Egedy Gergely: Bevezetés a nemzetközi kapcsolatok elmé- 
letébe (2011, 2017). 

Ferguson, Niall: Civilization: The West and the Rest 
(„Civilizáció: a nyugat és a többi”, 2011). 

civil társadalom 


civil társadalom Eredetileg a mai értelemben 
vett politikai társadalmat jelentette, azaz a pol- 
gárok együttesét. A societas civilis római korban 
is létező fogalma nem közvetlen előzmény, mivel 
maga a társadalom (societas) mint az adott ország 
, minden" lakosát magába foglaló, de azok önálló- 
ságát, autonómiáját megtartó és megőrző együt- 
tes csak a XVI-XVII. század politikai gondol- 
kodásában nyert teret. A legfontosabb klasszikus 
szerző —Locke, akinek a Második értekezés a 
polgári kormányzatról (1689; m. 1986, 1999) című 
munkájában jelenik meg a természeti (társada- 
lom előtti) állapot és a kormányzattal rendelkező 
politikai közösség állapota közötti logikai-politi- 
kai fázisként a politikai (azaz polgári vagy civil) 
társadalom, helyesebben társulás. A korai whig 
álláspontot képviselő Locke számára nagyon 
fontos volt, hogy bizonyítsa: a polgárháborúba 
jutott Anglia számára nem az abszolút monar- 
chia, hanem kifejezetten a parlamenti szupre- 
mácia a logikus választás. Ehhez azonban előbb 
azt kellett igazolnia, hogy Anglia a polgárháború 
(a kormányzat felbomlása) következtében nem a 
természeti állapotba jutott vissza. Ha ugyanis így 
történt volna, akkor semmivel sem lett volna több 
ok az egyik, mint a másik megoldást választani. 
Locke azonban úgy vélte, szó sincs a természeti 
állapotba való visszaesésről, mert Anglia politikai 
társulásként továbbra is létezik, csak éppen nincs 
kormányzata, a kormányzat fölépítéséhez pedig 
előbb a törvényhozó hatalmat kell megalkotni, 
a végrehajtó (uralkodó) csak utána következik. 

A civil (polgári, politikai társadalom ebben 
a konstrukcióban tehát a kormányzat folállítására 
társult magánemberek, nem pedig atomizált, elszi- 
getelt, társadalmon kívüli individuumok együt- 
tese. Mind a mai napig ezt a locke-i érvelést 
használjuk, amikor a demokratikus választást 
úgy értjük, mint ami nem csupán a meglévő kor- 
mány leváltása vagy mandátumának megerősíté- 
se, hanem egyúttal a politikai közösség létezésére 
mondott igen is. A választásokon való részvétel 
ilyen értelemben egyrészt a legfontosabb polgá- 
ri-civil kötelesség, másrészt valamilyen politikai 
döntés is (párt, politikus, világnézet, program 
választása). A - fogalmának eredetileg tehát ket- 
tős funkciója volt, és részben van ma is: a politika 
belőle ered, de megkülönbözteti magát tőle, hi- 
szen a ~ mint magánemberek társulása valamilyen 
értelemben a kormányzat létrejötte után, attól 
függetlenül is fennmarad. 

A - fogalma a mai használat szerint inkább eb- 
ben, tehát a —politikától elkülönült társadalom 
értelmében ismert; még pontosabban nem a po- 
litikától, hanem az —=államtól, kormányzattól, 
—közigazgatástól való elkülönülésként. Ezt az 
oldalt főként — Tocqueville emeli ki demokrá- 
ciaelemzésében. A mindenre kiterjedő gondos- 
kodást megcélzó állam vagy kormányzat lehetsé- 
ges ellensúlyát látja a -ban, lényegében a letűnő 
arisztokrácia helyébe lépve. A - ebben a felfogás- 
ban szigorúan magánemberek különböző alkalmi 
vagy tartós társulásainak együttese (—egyesüle- 
tek, egyesülési jog). A legtágabb értelemben min- 
den nem állami szerveződést ide lehet sorolni, 
tehát akár a —sport- vagy hobbitevékenységek 
űzésére létrejövő szervezeteket is. Abból azon- 
ban, hogy a legtöbb diktatúra igyekszik kontroll 
alatt tartani még ezeket a szervezeteket is, erős 
érv adódik amellett, hogy már ezek egyszerű léte 
is valamilyen alternatívát kínál az embereknek 
ahhoz, hogy a közösségi életüket olyan értékek, 
elvek szerint éljék, amelyek szemben állhatnak 
az uralkodó világnézettel, ideológiával. Igy a 
~ kulcsfontosságú intézményei az élet egészére 
vonatkozó emberi felfogások egyeztetését, bizo- 
nyos alapvetően fontos közös célok elérését lehe- 
tővé tevő társulások, például az egyházak vagy 
egyes társadalmi mozgalmak. 

Minél közéletibb, azaz minél inkább a politikai 
közösség alapkérdéseit illető témákra, tevékeny- 
ségekre szerveződő társaságról van szó, legyen a 
cél akár emberijog-védelem, akár korrupcióelle- 
nesség, akár vallásgyakorlat, annál közelebb ke- 
rül a -nak ez a része a politikához. Amennyiben 
pedig az adott társulás intézményes kapcsolato- 
kat épít ki a közigazgatással (az egészségügy, a 
szociális és az oktatási rendszer, a környezetvé- 
delem, a rendvédelem terén), a pártokkal (háttér- 
intézményként, rendezvényszervezőként) vagy a 
törvényhozással (lobbistaként, érdekvédelmi ka- 
maraként, ÖS nyomásgyakorlás), a ~ saját magát is 
mintegy becsatornázza a politika, a kormányzás 
szférájába. 

Bizonyos értelemben a - világának fogalmilag 
legnehezebben kezelhető szervezetei a politikai 
—>pártok. Sokan elvi alapon ki is zárnák őket 
ebből a körből, noha alapvető ismérveik szerint 
idetartoznak: e jellemzők az önkéntes belépés, a 
formális és jogi függetlenség (részleges kivételek- 
kel) az államtól és a közigazgatástól, nemritkán 
sokféle civil tevékenység szervezése és főleg a vi- 
lágnézeti közösség. Természetesen mivel a pártok 


Concha Győző 


az esetek túlnyomó többségében nem egyszerűen 
érdekvédelmet vagy ideológiai közösséget kínál- 
nak, hanem a törvényhozási többség megszerzése 
és a kormányzás a céljuk, a -tól való elkülöníté- 
sük mellett is szólnak érvek. De talán leghelye- 
sebb, ha a - eredendő Janus-arcúságának legjobb 
példáit látjuk bennük. Bár a pártok is magánsze- 
mélyek társulásai, egyúttal a közhatalom, a poli- 
tikai közösség irányításához szükséges fölhatal- 
mazás megszerzésének eszközei, a politika mint 
tevékenység kulcsfontosságú szereplői. 


Kovách Imre, Dupcsik Csaba, P. Tóth Tamás és Ta- 
kács Judit (szerk.): Társadalmi integráció a jelenkori 
Magyarországon (2012). 

Szabó Máté: Civil társadalom: elmélet és gyakorlat 


(2005). 
BZ 


common law (közönséges jog’) Az angolszász 
jogrendszerek jellegzetes szokásjogi alkotóeleme, 
amely mind a mai napig az életviszonyok széles 
körét szabályozza. Történetileg kialakult, bíró al- 
kotta jog; jogesetről jogesetre haladva, fokozatos 
fejlődéssel nyerte el aktuális formáját. Döntő sze- 
repet játszanak benne a precedensek, vagyis azok 
a konkrét ügyekben -— jellemzően magasabb bíró- 
ságok által — hozott döntések, amelyek a későb- 
biekben minden más, hasonló eset eldöntésének 
alapjául szolgálnak. A ~-bíráskodás hagyományos 
értelmezése szerint a bírók valójában nem alkot- 
ják, hanem sokkal inkább , megtalálják" a jogot, 
amelynek eredete a népi jogszokásokban keresen- 
dő, és a történeti idők homályába vész. Igy bár 
megnevezhetjük a ~ hagyományának néhány ki- 
emelkedően fontos képviselőjét, illetve összefog- 
lalóját (például: Edward Coke [1552-1634] vagy 
William Blackstone [1723—1780]), az valójában 
nemzedékek hosszú sorának évszázadokon át csi- 
szolódott kollektív bölcsességét foglalja magában 
(törvény). 


Kontler László: Az állam rejtelmei. Brit konzervativiz- 
mus és a politika kora újkori nyelvei (1997). 
Maine, Henry Sumner: Az ósi jog (1861; m. 1997). 
M 


Comte, Auguste (1798-1857) Francia filozófus, 
politikai gondolkodó, a szociológia és a pozitiviz- 
mus megalapítója. Saint-Simon titkáraként kezd- 
te pályáját, s noha útjuk elvált, a tökéletes társada- 
lom kereséséről soha nem tett le. A demokráciát 


és a hagyományos vallásokat elutasította, helyet- 
tük a pozitív —tudományon alapuló hitet pro- 
pagálta, amelynek morális-vallási-tudományos 
elitjétől várta a társadalom irányítását. Ennek je- 
gyében kidolgozta a %4 religion de humanité (az 
emberiség vallása’) tantételekkel és szertartásokkal 
együtt. A társadalmi rendről és a társadalmi fejlő- 
désről kifejtett gondolataiban egyesítette politikai 
és szociológiai látásmódját. Eletében kívül rekedt 
a , hivatalos" tudomány (az egyetemi, akadémiai 
élet) világán, ám halálát követően eszméi meg- 
határozóan - habár felemásan - hatottak a tudo- 
mányok művelőire. ~ a társadalom és a politika 
újjáépítésére dolgozta ki elméletét, és ennek csak 
eszközeként tekintett a pozitív tudományra, az 
utókor azonban mindebből csupán a tudomá- 
nyosság követelményét emelte ki. - úgy vélte, 
hogy az emberi szellem története meghatározott 
irányban halad (a vallási kortól a metafizikain át 
a pozitív korig), és a képzelőerő uralmát foko- 
zatosan felváltja a tények megfigyelése. Ezt ne- 
vezte a tudomány pozitívvá válásának. Az alap- 
tudományok időbeli kialakulásának sorrendjét az 
egymásra épülés hierarchiájaként is értelmezte, 
és a csúcsára a szociológiát helyezte. A termé- 
szettudományoknak csak annyiban tulajdonított 
kiemelt szerepet, hogy e területen már régóta 
felismerték a tények megfigyelésének fontos- 
ságát. A tudományok alapvető feladata ugyanis 
szerinte: a törvények feltárása; a törvény pedig 
nem más, mint a megfigyelt jelenségek közötti 
állandó (változatlan) kapcsolat. Ezt a feltáró fel- 
adatot a társadalmi törvények vonatkozásában a 
szociológia tölti be. Azért kell megismerni a tör- 
vényeket mint változatlan kapcsolatokat, mert a 
változatlanság a jövő előrejelzését biztosítja. Ezt 
fejezi ki közismert tétele: , Lássunk, hogy előre- 
láthassunk". 


Comte, Auguste: A pozitív szellem: két értekezés (1822, 
1842; m. 1979). 

KA 
Concha Győző (ejtsd: koncsa; 1846-1933) Jog- 
tudós, akadémikus. Pápán, Győrött tanult, és 
1869-ben a pesti egyetemen jogtudományi okle- 
velet szerzett, rövid időre a miniszterelnök, gróf 
Andrássy Gyula gyerekeinek nevelője. 1872-től 
a kolozsvári egyetemen alkotmánypolitikát ta- 
nított, majd 1892-ben átkerült a budapesti jogi 
karra, és itt is fejezte be pályafutását 1928-ban. 
A nevéhez kapcsolódik a jogtudománytól elkülö- 

Cortés, Juan Donoso 


nülő önálló —>politikatudomány hazai megterem- 
tésének első kísérlete: Politika (1895) című főmű- 
vével még az MTA nagyjutalmát is kiérdemelte. 
Az önálló magyar politikatudomány kialakulása 
ugyan még váratott magára, ám ő tulajdonkép- 
pen a nemzetközi törekvésekkel egy időben pró- 
bálta meg leválasztani a politika tudományát a jog 
tudományáról. Erdeklődési köre igen szerteágazó 
volt: a nemzetiségek ügye ugyanúgy szellemi 
kihívást jelentett számára, ahogy a XIX. század 
végén felbukkanó és megerősödő szociálliberális 
gondolkodásmód egyik alaptétele, a — haladás és 
a társadalmi fejlődés kérdése. Az angol és a —ma- 
gyar parlamentarizmus jogi és eszmetörténeti 
aspektusairól megjelent kisebb lélegzetvételű, de 
annál fontosabb munkáit az újkori —alkotmá- 
nyokról és a Öközigazgatás-tudományról szóló 
nagyívű összefoglalói egészítették ki. Bár a dua- 
lizmus korában a magyar konzervatív eszmekört 
és címkét sokan csak vonakodva fogadták volna 
el, kétségkívül megállja a helyét, hogy — Asbóth 
János mellett ~ a magyar —konzervativizmus 
egyik legnagyobb alakja. Gondolkodását a (jog- 
pozitivista gondolkodásmóddal szemben meg- 
fogalmazott) —organikus szemléletű államköz- 
pontúság jellemezte: szerinte az —=állam legfőbb 
célja a közösség javának előmozdítása. 


"További művei: A kilenczvenes évek reformeszméi és előz- 
ményeik: irodalomtorténeti vázlat (1885; 2005); A kon- 
zervatív és a liberális elv: válogatott tanulmányok, 1872— 
1927 (2005); Újkori alkotmányok I-II. (1884-1888). 

Arczt Ilona: , Concha Győző", Pesti Sándor és Sza- 
bó Máté (szerk.): , Jöjj el szabadság" Bibari Mibály 
egyetemi tanár 60. születésnapjára készült ünneplő kötet 
(2003). 

Egresi Katalin: , Concha Győző konzervatív államesz- 
méje”, Jog- Állam- Politika, 2009, 1. 

Cortés, Juan Donoso (1809-1853) Spanyol filo- 
zófus, arisztokrata, parlamenti képviselő, politi- 
kus és diplomata. Eleinte liberális, majd — öccse, 
Pedro 1847-ben bekövetkezett halála miatt — ult- 
rakonzervatív nézeteket képviselt. 1832-ben je- 
lentette meg Memoria sobre la monarquía („Em- 
lékirat a monarchiáról") című írását a francia 
restauráció hatása alatt, még liberálkonzervatív 
nézőpontból. 

Konzervatív fordulata az 1848-as forradalmak- 
kal szembeni állásfoglalásával vált nyilvánvalóvá. 

Amikor a progresszív elit a párizsi februári forra- 
dalmat éltette, ő a —forradalmakban a társadal- 
mi rendre és a harmóniára veszélyes fordulatot 
látta. 1848. januári „Discurso sobre la Dictadura” 
(„A diktatúráról") című beszédében a fegyverek 
által megteremtett rendet, a diktatúrát a társa- 
dalomra nézve előnyösebbnek tartotta, mint a 
forradalmi káoszt. Véleménye szerint Spanyolor- 
szágot a forradalomtól a Narváez tábornok ve- 
zette restauráció (1843) mentette meg. Liberális 
körökben nagy megütközést keltett azzal, hogy 
a forradalmakat tápláló modernizmust is elítélte, 
és az emberi szabadság abszolutizálását károsnak 
tartotta. - véleménye szerint a politikai vita az 
a névjegykártya, amellyel a halál kopogtat az 
ajtón. Ultrakonzervatív nézetei miatt — és ko- 
rábbi francia katolikus kapcsolatainak köszön- 
hetően — Spanyolország párizsi nagykövetének 
nevezték ki 1851-ben. Magánemberként is elvsze- 
rűen élt: jövedelmének több mint a kétharmadát 
jótékonysági célra fordította. 

Konzervatív és tradicionalista nézeteit az 1851- 
ben spanyolul és egyidejűleg franciául is megje- 
lentetett Ensgyo sobre el catolicismo, el liberalismo y 
el socialismo (, Esszé a katolicizmusról, a liberaliz- 
musról és a szocializmusról") című munkája fog- 
lalta össze. Szerinte a korábbi 350 év folyamatos 
hanyatlás, amely a tekintély ellen lázadó —re- 
formációval kezdődött, aztán a liberalizmusnak a 
morális és politikai kérdésekben az állásfoglalást 
elutasító, veszélyes semlegességével folytatódott, 
s végül szükségszerűen jutott el a földi paradi- 
csomot ígérő, az egyértelmű erkölcsi állásfogla- 
lást és a vallást egyaránt figyelmen kívül hagyó 
szocializmusig. Ebben a folyamatban szerinte az 
arisztokrácia hősiesen feláldozza magát a hagyo- 
mányos társadalomért és kultúráért a liberaliz- 
mussal szemben, mialatt az önfeláldozás dacára 
a plutokrácia erősödik meg. 

Elete alkonyán egyre pesszimistább véleményt 
fogalmazott meg a társadalmi változásokról. Az 
érett és a késői - Jaime Balmesszel együtt a spanyol 
konzervativizmus. legjelentősebb alakja volt, aki 
egyben a tradicionalista gondolkodás fő képviselő- 
it: Marcelino Menéndez y Pelayót, Juan Vázguez 
de Mellát és José Antonio Primo de Riverát is 
befolyásolta. Spanyolország határain kívül és a 
későbbi korokban is hatott. Számos kiemelkedő 
európai — főleg német — gondolkodó foglalkozott 
műveivel, mint például —Carl Schmitt, Erich 
Przywara vagy a francia Jules Chaix-Ruy. 


Croce, Benedetto 


További művei: Donozo Cortes parlamenti beszé- 
de: catholicitás-, egyház és állam közti viszony-, 
kormányfomák- és forradalmakról (1890); Értekezések 
(2000). 

Schmitt, Carl: Politikai teológia (1922; m. 1992). 

Croce, Benedetto (1866-1952) Olasz filozófus, 
esztéta, történetíró, kritikus, szerkesztő, poli- 
tikus (liberális pártvezér, szenátor, több ízben 
oktatási miniszter), a XX. századi olasz kultúra 
egyik legsokoldalúbb és legnagyobb egyénisége. 
Neoidealista-neohegeliánus eszmerendszerével 
megújította, , europaizálta" a korábban poziti- 
vizmus uralta, meglehetősen provinciális olasz- 
országi bölcseletet. Az intuíció és a kifejezés 
szétválaszthatatlanságán, illetve „a költészet és a 
nem költészet" szétválasztásán alapuló esztétiká- 
jával (Esztétika, 1902; m. 1914) rendkívüli hatást 
gyakorolt az olasz irodalomtudományra és -kri- 
tikára, alapvető munkák sorát írta meg az olyan 
klasszikusokról, mint Dante, Ariosto, Shakes- 
peare és Corneille. Az antifasiszta értelmiségiek 


kiáltványának (1925) megfogalmazójaként, a La 
Critica című folyóirat szerkesztőjeként és poli- 
tikai gondolkodóként (Etica e politica [, Etika és 
politika”], 1931), történetíróként a XIX. század, 
a „szabadság százada” liberalizmusát védelmezve 
a —fasizmussal szembeni szellemi ellenállás ve- 
zéralakja lett, de keményen bírálta a -kommu- 
nizmust is a , szabadság vallásának" hirdetőjeként, 
a Risorgimento (újjászületés, az olasz egységmoz- 
galom) eszmei örököseként. Az Európa-eszme 
korai képviselője. A nemzetek történelmét a 
—Nyugat szabadságmozgalmainak történetébe 
beágyazottan értelmezte. Individualista világké- 
péből következően elutasította a kollektivista 
egyenlőségre való törekvést. Prózájának stiláris 
értéke is kivételes. 


"További művei: A szellem filozófiája (1987); A szabadság 
bitvallása (1990). 

Kaposi Márton: Hagyomány és modernség Benedetto 
Croce eszmevilágában (2012). 


MI 


95 


család Az emberi társadalom alapegysége. Alta- 
lában olyan együtt élő kiscsoport, amely férfi és 
nő (házaspár) házasságán, a házaspár (vagy egy 
szülő) egy vagy több gyermekével való vérségi 
(illetve örökbefogadási) kapcsolatán alapul. A - 
időben és térben eltérő kulturális és jogi jellem- 
zőkkel rendelkezett és rendelkezik, de minden- 
hol alapvető funkciója az utódok biztosítása, a 
társadalom reprodukciója, a szocializáció, az idős 
szülőkről vagy rokonokról való gondoskodás, a 
~tagok lelki támogatása, egymással való szolida- 
ritása. A - egyúttal gazdasági (a parasztságnál és 
az iparosoknál termelői) egység és fogyasztói kö- 
zösség. A különböző társadalmakban eltérő -tí- 
pusokkal találkozunk, történetileg a nagy- (több 
nemzedék) a legrégibb forma, de a monogám 
nukleáris - (szülők és gyerekeik) is a legkorábbi 
időktől létezik. Magyarországon is a nukleáris 
és a kiterjesztett - volt a leggyakoribb, de több 
vidékünkön a XX. század első feléig fennma- 
radt a patriarchális nagy~rendszer is. A magyar 
~i háztartásokhoz minden társadalmi rétegben 
hozzátartozhattak rokonok (nagyszülők, egye- 
dülálló testvérek, árvák stb.), illetve cselédek, 
béresek, cseregyerekek, főuraknál udvarhöl- 
gyek, apródok, akik együttélésük ideje alatt 
együtt laktak, a javakat közösen használták. 
A magyar „~” szláv jövevényszó "háznép, cseléd- 
ség’ jelentéssel, hasonló értelemben volt használa- 
tos a görög oikosz és a latin familia, amelynek élén 
a -fő, a pater familias, ~apa állt. 

A politikai gondolkodás kezdettől fogva a tár- 
sadalom alapegységének tartotta a ~ot, és gyak- 
ran hasonlóságot látott a ~ és a társadalom kor- 
mányzása között. —Platón a nyugati politikai 
eszmélés alapművében, az Államban azonban az 
ideális társadalmat felvázolva megszünteti a ~ot, 
mert az szerinte számos esetben nem tölti be fel- 
adatát, a gyermeknevelést a hozzá nem értő vagy 
figyelmetlen szülők nem teljesítik, végső soron a 
~ igazságtalanságot eredményez, veszélyezteti, 
kényszerhelyzetbe hozza a közösséget, az államot. 
Ezért utópiájában az állam átveszi a ~ funkcióit. 
A platóni —>utópiát —Arisztotelész elutasította, 
de a ~ és a társadalom hasonlóságát is, mert ér- 

telmezése szerint a ~ban a ~fő, a férfi természe- 
tes adottságainál fogva uralkodik a neki aláren- 
delt feleségén, gyermekein, szolgáin, a politikai 
—>uralom azonban egyenlők (egyenlő férfiak) 
közötti viszony. Szerinte a -ból természetszerű- 
leg nő ki a falu és végül a polisz, a városállam, de 
a - megőrzi az egyénekről való gondoskodásnak a 
polisz számára is fontos feladatát, viszont nem ma- 
rad meg elzárt magánintézményként, a polisz tör- 
vényekkel szabályozza működését. Arisztotelész 
gondolkodása döntően meghatározta a -ról vallott 
nyugati eszméket, míg a cátalakító elképzelések 
gyakran Platón gondolataiból táplálkoztak. 

Róma pater familiasai jog szerint teljhatalommal 
uralkodtak házuk népe fölött, és jóllehet a gya- 
korlatban ez mérséklődött, a császárok patriar- 
chális —>tekintélyükre hivatkozva uralkodtak, 
promiszkuus életet élve. Ezzel szemben a korai 
keresztények egyfelől a házastársi--i szeretet, 
másfelől a szüzesség és a cölibátus magasabbren- 
dűségét hirdették. Jézus ugyanis az ószövetségi 
erős -központúságból (Ter I,27—28; 2,24) kiindul- 
va férfi és nő tökéletes egységének mondta a há- 
zasságot (Mk 10,6-8), a ~ot pedig Isten és ember 
viszonya legkiválóbb párhuzamának állította be, 
ugyanakkor paradoxonszerűen alárendelte Isten 
országa eszkatologikus távlatának. Ez a kettősség 
a gnózis nyomán fölerősödött az egyházatyák- 
nál (például Szent Agostonnál), akik a ~ot az 
emberi kéjvágy alkalmas ellenszerének, illetve az 
ember bűnös indulatai elfogadható irányba tere- 
lése eszközének gondolták. — Aguinói Szent Ta- 
más volt az, aki a máig többé-kevésbé általánosan 
hirdetett keresztény -tanítást az evangéliumból 
kiindulva az arisztotelészi természetjogi gondol- 
kodás segítségével megfogalmazta: a - természe- 
tes, Istentől rendelt intézmény, amely megvaló- 
sítja a gyermeknemzés és a —barátság, a társas lét 
javait. A —reformáció annyiban módosított ezen, 
hogy a ~ban hivatást, a Krisztus-követés legnagy- 
szerűbb eszközét látta, és az egyház helyett az 
egyéni lelkiismeretet állította a ~i élet tengelyébe. 
A válást bizonyított házasságtörés esetén elfo- 
gadta a „mátéi kivétel"-re (Mt5,32) hivatkozva. 
Ennek ellenére a válás csak a XIX. századtól 

intézményesült a felvilágosodás és a Öszeku- 
larizáció nyomán. Minden keresztény egyetért 
abban, hogy a halál megszünteti a házasságot. 
A görögkeleti ortodoxia bevezette az erkölcsi ha- 
lál fogalmát a válás lehetővé tétele érdekében. 

Az —abszolutizmus korában ismét előkerült 
a -—társadalom fölött teljhatalommal uralkodó 
apa elgondolása. Ezzel szemben érvelve, Arisz- 
totelészre hivatkozva fejtette ki John Locke, 
hogy miközben a szülői tekintély a gyereknem- 
zésből és -nevelésből, addig a politikai tekintély 
az egyének életének, szabadságának és tulajdonjo- 
gainak biztosításából fakad. Habár a - hagyomá- 
nyos, patriarchális felfogásából indult ki, megfo- 
galmazta, hogy a gyereknevelés befejeztével és az 
öröklés elrendezésével a hitvesi szerződés, mint 
bármely más szerződés, felbontható. A -ról a fel- 
világosodás legteljesebb filozófiai megfogalmazást 
—Hegel adta. Szerinte a ~ olyan erkölcsi viszony, 
amelyben az egyének a nagyobb egészhez kapcso- 
lódva ébrednek öntudatra. Számára a - a polgári 
társadalom egyik pillére, a házasság, a vagyon 
(tulajdon) és a nevelés szeretettel áthatott egysége. 
A házasság nem egyszerűsíthetőa nemi viszonyra, 
de a szerződésszerűségre sem, hanem erkölcsi vi- 
szony, amely kiterjed a -tagok egzisztenciális kö- 
zösségére és egymás iránti lelki elköteleződésére. 
A ~ természetes felbomlását hozza a gyermekek) 
nagykorúvá válása, új és saját ~alapítása, illetve a 
szülők halála. Hegel elfogadta a válás intézmé- 
nyét, ám nem vizsgálta a következményeit. Es 
akárcsak Locke, a hagyományos nemi szerepe- 
ket, a férfi -fenntartó és a nő otthonteremtő vol- 
tát megőrizte. 

A XVIII. század végén kibontakozó —libera- 
lizmus és Öegyenlőségeszme, a jogkiterjesztés 
gondolata maga után vonta a férfi-nő viszony 
kiegyenlítésének a követelését ( nemiség, femi- 
nizmus a XIX. század végétől). Ez részben kö- 
vetkezett a keresztény házasság- és emberképből, 
másrészt minden további nélkül be is épült abba: 
nincs olyan egyház ma, amely patriarchális alá- 
rendeltséget szánna a nőknek. 

A hagyományos, keresztény -eszményt több 
kihívás érte a —francia forradalomtól kezdődően. 
A szabadságmozgalmak egyik, korántsem kizáró- 
lagos vonulataként megjelent — gyakran a klasz- 
szikus ókor felfogására hivatkozva — a szexuális 
szabadság szélsőségesen individualista követelése, 
amely számos társadalmi-szemléleti változás nyo- 
mán a XX. században a szexuális forradalomban 
tört a felszínre. A XIX. század közepétől a —szo- 


cialista-kommunisztikus irányzatok — Hegelre is 
hivatkozva -a -nak a magántulajdonnal és az 
állammal való összefüggését emelték ki, s azt 
hirdették, hogy a kapitalizmussal együtt maga 
a - intézménye is összeomlik. A freudi pszicho- 
lógia a neurózist nagyrészt a ~i viszonyok közt 
létező elfojtásból eredeztette, illetve a ~on belü- 
li nemzedéki feszültségeket abszolutizálta, ami 
ugyancsak a - válságát látszott igazolni. A XX. 
században számos természettudományos ered- 
ményre is támaszkodó eszme kérdőjelezte meg a 
- működőképességét a modern, majd különösen 
a posztmodern társadalomban. Ugyancsak az 
elmúlt évszázad jellemzője, hogy az állam vette 
át a gyereknevelés számos funkcióját a polgári 
társadalmakban is, ahol viszont a kommunis- 
ták hatalomra jutottak, ott egyrészt közvetlenül 
"romboló intézkedéseket vezettek be (kitelepí- 
tések, büntetőtáborok, ~on belül is működtetett 
besúgórendszer), másrészt az urbanizáció -elle- 
nes folyamatait fokozták (államfeminizmussal, 
bérpolitikával, lakástervezéssel, de legfőképpen 
~ellenes propagandával). Mindez oda vezetett 
a XX. század végének európai kultúrkörében, 
hogy a válások miatti csonka- és mozaik~ok je- 
lentős hányadát képezik a társadalomnak, ami 
alapvetően befolyásolja az így felnövekvő nem- 
zedékek gondolkodásmódját, szocializációs min- 
táit. A konzervatív ~politikának meg kell talál- 
nia a hagyományos felfogások követésének újabb 
módjait. Hogy ez mennyire nehéz feladat, azt jól 
példázza, hogy egyes ~segítőnek szánt lépéseket, 
mint a lombikbébiprogram, konzervatív kormá- 
nyok is támogatnak, noha azt nem mindenki 
tartja összeegyeztethetőnek a konzervatív felfo- 
gással ( család [katolikus, természetjogi szem- 
mel]). A ~politika kialakításának nehézségeit jelzi 
a hagyományos ~i minták kormányzati támoga- 
tása és a házasságon kívül született gyermekek 
mintegy 40%-os aránya közötti feszültség is. 
Az élettársi kapcsolat („svéd ~modell”), amely- 
ben az együtt élő szülők nem kötnek házasságot, 
de gondosan felnevelik gyermekeiket, és sokszor 
együtt maradnak életük végéig, működőképes- 
nek bizonyul vallási kötődés nélküli emberek szá- 
mára (ateizmus), miközben a hagyományosan 
megkötött házasságok közel fele felbomlik. 

A XX. század végének érdekes és örvendetes 
fejleménye, hogy a - válságának és meghaladásá- 
nak baloldali-liberális hangoztatását felváltotta a 
- felértékelése. Ennek egyik oka, hogy a társada- 
lom többsége a változatlanul a - tágan értelmezett 

természetjogi felfogását tekinti követendőnek, 
vagyis azt, hogy a - az utódokról való gondos- 
kodás, illetve a társas lét legfontosabb intézmé- 
nye. Ugyanakkor az emberi jogokat abszolutizáló 
liberalizmus a - fogalmát ki akarja terjeszteni 
különféle alternatív viszonyokra, amit a kortárs 
nyugati konzervatív pártok gyakran elfogadnak, 
mert az ugyan megkérdőjelezi a hagyományos -i 
értékeket, de mégis csak egy elenyésző kisebbsé- 
get érint. A magyar Alaptörvény ezt a kérdést 
a társadalom és a politikai elit többségének véle- 
ményével egyezően konzervatív módon rendezte. 
Korunkban a -politika nagy kihívása arra meg- 
felelő és emberséges választ találni, hogy a -ala- 
pítók jelentős hányada nem tekinti mérvadónak 
a hagyományos házassági elköteleződés szertartá- 
sos és jogi gesztusait. Az erre adandó közpolitikai 
válasznak ki kell terjednie a társadalmi változá- 
sokból fakadó igényeknek és -elképzeléseknek a 
- élet- és lélektani szükségleteivel és törvénysze- 
rűségeivel való összhang megtalálására is. 


Faragó Tamás: , Nemek, nemzedékek, rokonság, csa- 
lád", Magyar néprajz VII. (mek.niif.hu/02100/02152/ 
html/08/190.html, 2000). 

pai család: történeti-antropológiai tanulmány [Eu- 
rópa születéseļ”, 2000). 

Tomka Béla: Családfejlődés a 20. századi Magyarorszá- 
gon és Nyugat-Európában: konvergencia vagy divergen- 
cia? (2000). 

család (katolikus, természetjogi szemmel) 
A házasság intézménye természete szerint életre 
szóló és ezért lényegénél felbonthatatlan, nyilvá- 
nosan létrehozott, kölcsönös hűségi fogadalom 
által megerősített kizárólagos szövetség egy férfi 
és egy nő között. A házasfelek e szövetsége ter- 
mészetes egységként élet- és szeretetközösségre, a 
gyermekek fogadására és nevelésre szól. A házas- 
ság meghatározott, sajátos intézményre irányuló 
kötelmi viszony. Az élettársi kapcsolatban születő 
gyermekek léte szociológiai értelemben ~ot hoz 
létre, de az ideáltípus a házasságon nyugvó ~. 
A ~ ontológiailag a házasfelek egymás közötti, 
valamint a szülők és gyermekek kapcsolatrend- 
szere; etikailag pedig a ~tagok kölcsönös szeretet- 
és tisztelet-relációegyüttese. A házasság és a ~ sa- 
játlagos javai éppen e viszonyokban jönnek létre. 

Amint a házasság, úgy a ~ is jogi fogalom, ép- 
pen azért, mert a házasságon alapszik, s mert a 
házasfelek szülőkké válnak azáltal, hogy gyer- 
mekeik lesznek. A házasság életközössége a 
~ jogi fogalmának leglényegibb eleme. A ~ban két 
teljes szolidaritási és kölcsönösségi viszonyrend- 
szer adódik: a házastársak és a szülő-gyermek 
nemzedékek közötti viszony. A -i viszonyokból 
adódó javak emberi jogokat alapoznak meg: a 
gyermeknek a (saját) -ban való növekedéshez van 
joga, a férfinak és a nőnek pedig a házassághoz s 
a ~alapításhoz. A gyermek érdeke és legfőbb joga 
az, hogy saját -jában nevelkedhessen, tehát hogy 
szüleitől természetes módon fogantasson, saját 
anyja méhében növekedhessen, saját -ja legyen, 
s mindenekelőtt saját szülei legyenek. Az ember 
természeténél fogva -i lény. Joga van -ban élni, 
s felnőttként házasodni, -ot alapítani, ahogy a 
vérségi származását is kideríteni. A ~i jogai, a ~i 
kapcsolatokra vonatkozó jogai legalapvetőbb em- 
beri minőségéhez, — méltóságához tartoznak. 

Minthogy a ~ mint a legkisebb és legelemibb 
társaság jogi fogalma a házasság fogalmán alap- 
szik, nem az élettársi együttélésből ered. A ~ de- 
finiálhatatlan a házasság nélkül: ilyen értelemben 
nincsenek különböző ~modellek, hanem csak a 
házasságon alapuló ~ létezik, annak lényegi fo- 
galmát tekintve. De a házasság sem nélkülöz- 
heti az abból szükségképpen fakadó ~ fogalmát. 
A házasság ugyanis lényegénél fogva a gyermek 
nemzésére és nevelésére irányul, hiszen a gyer- 
mek a házasfelek szeretetegységének természe- 
tes gyümölcse. Igy válnak a házasfelek szülők- 
ké. Az egyenes ági rokonság is közvetett módon 
házasság(ok)on alapszik. A házasságon alapuló ~ 
fedi a valódi ~fogalmat, ami megalapozza a to- 
vábbi ~i, vérségi kapcsolatokat. Az örökbefogadás 
és a gyámság jogilag pótolja a ~i szerepek (relá- 
ciók) némelyikét. A ~ a házasságon alapul, s a ~i 
leszármazói kapcsolatok is ekképpen minősülnek 
~iaknak, miközben ~ként kapnak támogatást a 
gyermeküket nevelő — nem házas — szülők vagy 
szülő is. 

A - nem csupán a társadalom, a nemzet de- 
mográfiai fennmaradását szolgálja, hanem ön- 
érték a tagjai javára. A - kapcsolati javakkal 
rendelkező kollektív jogalany, amely valódi 
belső szuverenitással bír, hiszen belső alkot- 
mánya van saját belső felépítettsége révén. 
A —>szubszidiaritás legalapvetőbb alanya a ~, saját 
értékekkel, célokkal, feladatokkal és ehhez járuló 
hatáskörökkel és kollektív jogokkal. A ~ a maga 

hatáskörében szuverén társaság. E pozícióját a po- 
litikai közösségnek nem csupán tiszteletben kell 
tartania, hanem alkotmányos garanciarendszer- 
rel érvényt is kell szereznie annak. 

A magzat is teljes jogú jogalanyként tagja a 
-nak. A hagyományos felfogás a szülők jogairól 
beszélt a gyermekek számára megadandó nevelés 
tekintetében. Manapság a szülők kötelezettségei- 
ről s a gyermekek jogairól van szó a -on belül 
is. A - egységével szemben és a - intézményé- 
nek háttérbe tolásával párhuzamosan, a -on be- 
lüli egyenlőség hangsúlyozásával egyre inkább a 
~on belüli individuális érdekek és jogok kerülnek 
a középpontba. 

A - olyan strukturális jellemzőkkel rendelke- 
zik, amelyek nemcsak az ember személyiségfej- 
lődéséhez és szocializációjához járulnak hozzá 
meghatározó módon, hanem az egész társadalom 
számára döntő jelentőségűek, s így a jogalkotó 
számára is alapvető mintákat szolgáltatnak. Ezek 
például a bizalom, a másik személyének elisme- 
rése, a testvériség, amely a békét előfeltételezi, a 
gondoskodás és a felelősségvállalás, a normakö- 
vetés és a tekintélytisztelet, de általában a tör- 
vénytudat is, amelyek mind eredendően a -ban 
alakulnak ki, ahogyan a —szolidaritás mintái 
is, mivel a -ban szereznek élő tapasztalatot arról 
a ~tagok, hogy a hiteles emberi közösség alapja 
a másik személy valódi társként, testvérként ke- 
zelése. Az egészséges énfejlődés legfontosabb kö- 
zege a jól működő -, amelyben a legalapvetőbb 
erényeket és értékeket sajátítják el és gyakorolják 
a ~tagok. A ~on belül a másikat egyediségében és 
szerepében fogadják el, ami egyszersmind az ön- 
azonosságot is jelenti. Az apa és az anya ugyanis 
csak a gyermekéhez képest minősül fogalmilag 
apának és anyának, enélkül csak , felnőttek" len- 
nének, a fiú/leány pedig szülei viszonyában mi- 
nősül csak valaki , fiának/lányának", egyébként 
csak , gyermek" lenne. A férj csak a feleségéhez 
képest nevezhető ilyennek és fordítva. 

Az egység és a különbözőség, az egyediség és 
a közösség olyan mintáit mutatja a -, amelyek az 
egész emberiség ~jára nézvést is konstitutív elve- 
ket tartalmaznak. A -ok az etikai és a kulturális 
minták képződésének és e hagyományok átadá- 
sának elsőrendű, vitális közegét adják. 

A - manapság nukleáris magjára szűkült, lé- 
nyegi funkcióit alig képes betölteni, hiszen tagjai 
nemigen élik meg, teljesítik ki a -i kapcsolatokban 
rejlő potenciált. Mindennek számos negatív követ- 
kezménye van mind az egyének, mind a társada- 


lom lélekállapotára, de a gazdasági teljesítményre 
nézve is. 

Míg a középkorig a - a társadalmi szervező- 
dés meghatározó eleme volt, a modern, majd a 
posztmodern korra az egyre ~ellenesebb kul- 
túra jellemző. Előbb a házasság szakrális, majd 
természetjogi jellegét vesztette el például a válás 
jogi lehetőségével, majd a hűség követelményé- 
nek elhagyására tettek kísérletet, végül a kü- 
lönneműséget ingatta meg a genderideológia. 
A marxista kritika folytán a ~ polgári viszonyok- 
ban játszott meghatározó örökségi-gazdasági sze- 
repe bizonytalanodott el, később a - nemzedékek 
közötti szolidaritást fenntartó jellegét a jóléti 
és szociális állam vállalta át. Ezután a - mint a 
gyermek nemzésének helye kérdőjeleződött meg, 
mivel egyrészt a házasság fogalmából el kívánták 
törölni a gyermekek nemzésére irányuló voltát 
(például a homoszexuális párok , házassághoz 
való jogát" hangoztatva), másrészt a gyermek 
„nemzése” a posztmodern kor törekvései szerint 
művi körülmények között is eszközölhető. A há- 
zasságon kívüli gyermekek szinte minden tekin- 
tetben egyenjogúak a házasságban születettekkel, 
a vezetéknév-viselésben is, így a ~ok leszármazási 
rendje sem érvényesül már. A - fogalmából mára 
tartalom nélküli, homályos érzelmi szféra maradt, 
elszakadva a házasságon és -i, azaz szülői és gyer- 
meki szerepeken alapuló lényegi ismérveitől. 

A - személyt és közösséget kiteljesítő jellege 
magából az emberi személy természetéből fakad, 
így a funkcióját valóban betöltő - bázisán lehet- 
séges csak az egészséges személyiségfejlődés és 
a közösségképződés. A - hajdanán a társadalom 
alapvető sejtje volt, s ennek normatív érvénye 
korunkra sem változott meg, mert antropológiai 
alapjai vannak. 

A vezető katolikus -szociológus, Pierpaolo 
Donati rámutat arra, hogy az európai gyakor- 
latban eddig a - tagjainak adták a juttatásokat, 
hogy azok valamiképpen mentesülni tudjanak 
a ~i feladataik alól. Ez a ~i funkciók külső álla- 
mi közfunkciókká tételével járt. Ezzel szemben 
úgy kellene a juttatásokat adni, hogy a -tagok 
a ~on belül és azok külső szövetségeiben tudják 
betölteni hivatásukat. Az állam és a - közötti 
szubszidiaritás azt jelenti, hogy az állam elismeri és 
támogatja a - saját területén belül való autonómiá- 
ját és így a ~ot, illetve azok társadalmi szövetségeit 
erősíti közpolitikai eszközeivel. Eddig a ~politika 
csak anya- és anya-gyermek központú volt, ezzel 
szemben a házastársak és a nemzedékek közötti 

kapcsolatok mindegyikére kellene irányulnia. 
Míg eddig a -i értékeket csak a magánszférába 
tartozónak tekintették, amely egyéni választások 
és preferenciák eredménye, a ~i viszonyokat mint 
javakat, mint elsődleges társadalmi tőkét kellene 
felfogni. Eddig Európában a -politika — implicit 
módon — csak az egyes egyének individuális éle- 
tének egyéni szükségleteire koncentrált a -ban, 
elsősorban az életkor szerint differenciáló módon, 
azaz a kiskorúakéra és az idősekére. Most azon- 
ban a -ban levő alanyok, a házastársak és a nem- 
zedékek közötti kapcsolatokra kellene alapítani a 
~politikát, hogy a ~ makrotársadalmi funkcióit 
is megfelelően értékeljék: így a nemzedékek kö- 
zötti kapcsolatra irányuló közpolitikának (nyug- 
díjkérdés, jövő generációk jogai) a generációk 
közötti szolidaritásra kellene összpontosítania, 
ami a - valóságában eleve így is van. Az indirekt 
politika eddig az általános hétköznapi igénye- 
ket tartotta szem előtt (lakás, munka, egészség, 
oktatás, élelem stb.), s a -ot a szegénység és más 
társadalmi problémák elleni küzdelem eszközéül 
használta. Ezzel szemben ma arra lenne szükség, 
hogy a -politika a -ra magára fókuszáljon: pél- 
dául a ~i jövedelem és a ~i adózás alanya kapcsán 
vagy a ~i társadalombiztosítás, a ~i csődvédelem 
kialakításában, ezáltal is megerősítve a ~ és a ~i 
kapcsolatok társadalmi szerepét. A ~ így köz- 
politikai maradékkategóriából valódi társadalmi 
alanyisággal és remélhetőleg jogalanyisággal ren- 
delkező entitássá válhat, úgy, ahogy az az emberi 
és társadalmi dolgok természetéből adódik. 


A Család Pápai Tanácsa: Családlexikon. A családdal és 
az élettel kapcsolatos vitatott fogalmakról és etikai kér- 
désekről (2012). 

D Agostino, Francesco: Una filosofia della famiglia 
(, "filozófia", 2003). 

Donati, Pierpaolo: Manuale di sociologia della famiglia 
(„~szociológiai kézikönyv”, 2007); uő: La politica 
della famiglia: per un welfare relazionale e sussidiario 
(„~politika: a kapcsolati és a szubszidiárius jólétért”, 
2011). 

Horváth-Szabó Katalin (szerk.): Házasság és család 
(2008). 

Csehország (Cseh Köztársaság) Hosszú ideig 
önálló államalakulatként, illetve a Német-római 
Birodalom részeként létezett, s azon kis számú 
európai országok egyike, amelynek határai az 
idők során lényegében változatlanok maradtak. 

Előzményeként Szlovákiához hasonlóan a IX. 
századi Nagymoráviára (Nagymorva Birodalom- 
ra) tekint, s az állami lét folytonosságát a nemzeti 
dinasztiához, a Přemysl-házhoz kötődő, a XII. 
század végén királysággá alakult fejedelemség 
biztosította. Fejedelmeinek sorából kiemelkedik 
Szent Vencel, a cseh állam védőszentje és jelké- 
pe. Az ő személye is jelzi, hogy a cseh államiság 
a középkorban elválaszthatatlanul összefonódott a 
katolicizmussal. Ugyancsak a X. század ikonikus 
alakja Szent Adalbert püspök, aki Magyarorszá- 
got is érintő hittérítő tevékenységével a cseh- 
magyar kapcsolattörténet egyik legfontosabb sze- 
replőjévé vált. A több jelentős uralkodót felmutató 
Přemysl-ház története hasonlóságot mutat az 
Arpádokéval abban, hogy a dinasztia férfiágon a 
XIV. század elején kihalt, s utolsó uralkodója, III. 
Vencel 1301 és 1305 között Magyarország ural- 
kodója is volt. A nemzeti uralkodóházat a Lu- 
xemburgok követték, ők adták a cseh történelem 
egyik legkiemelkedőbb királyát, egyben a német- 
római császárt, IV. Károlyt, az „ország atyját". 
Az ő idejében - virágkort élt meg, Prága Euró- 
pa egyik legfontosabb szellemi központjává vált. 
A későbbi Luxemburg Zsigmond viharos ural- 
kodása egybeesett Husz János (Jan Hus) radikális 
vallási reformmozgalmával, amely Magyarorszá- 
gon is elterjedt. Husz a cseh szellem- és kultúr- 
történet emblematikus alakjává vált. 

- története a későbbi évszázadokban is feltűnő 
párhuzamokat mutatott Magyarország törté- 
nelmével: a Cseh Királyság 1526 után éppúgy a 
Habsburgok birodalmához került, mint Magyar- 
ország jelentős része; a magyarokhoz hasonlóan a 
csehek is szembeszálltak a bécsi uralkodóházzal, 
s az 1620. évi fehérhegyi csatában elszenvedett 
vereségük éppúgy hosszú időre illuzórikussá tett 
minden elszakadási kísérletet, mint a magyar 
rendi felkelések végleges kudarca. A Fehérhegy 
utáni időszak a nemzet közgondolkodásában az 
elnyomatás, a hanyatlás, a , sötétség kora" lett, 
ami egyfelől a javarészt idegennek számító arisz- 
tokrácia hatalmi túlsúlyát, másfelől szétszóratást, 
emigrációs hullámot hozott magával, és jelentő- 
sen meggyengítette a cseh szellemi élet erőit. 
Ekkor vonult száműzetésbe a kor legjelentősebb 
cseh-morva értelmiségije, a „népek tanítója", Ján 
Amos Komensky (Johannes Amos Comenius), 
aki emlékezetes éveket töltött Sárospatakon. 
A barokk kor az országépítés szemszögéből a fel- 
virágzás ideje volt, de még mindig az , idegenek" 
uralma jellemezte. A cseh nemzet újjászületése 

a XVIII-XIX. század fordulóján indult meg, s 
nem a politika, hanem a kulturális élet, kivált- 
képp az irodalom, a színház, a könyvkiadás terén. 
Azóta is a nemzeti öntudat markáns eleme, hogy 
a csehek kultúrájuk révén mentették át magukat 
a jövőbe. , A cseh nemzet születése (többszöri 
megszületése) nem katonai hódításainak, csakis 
irodalmának köszönhető" - írja Milan Kundera. 
1848-ban Prágában összeült a szláv kongresszus, 
és hozzá kapcsolódva felkelés tört ki, de forra- 
dalommá nem terebélyesedett. A kor politikai 
gondolkodását az osztrák császárság államkeretét 
a nemzeti lét szempontjából is szükségesnek ítélő 
ausztroszlavizmus uralta, amit a kiváló történész, 
František Palacký is hangoztatott. 

A forradalmak után ~ a Habsburg Birodalom 
látszólag zavartalan békéjű része maradt, de a pol- 
gárság anyagi és szellemi gyarapodásával a nem- 
zeti öntudat töretlenül fejlődött. A Monarchián 
belüli trializmus kialakítására irányuló törekvé- 
sek 1871-ben (Budapest, Berlin és a helyi németek 
ellenállása miatt) meghiúsultak, ami megerősítet- 
te a csehek Habsburg- s magyarellenességét. Az 
első világháború éveiben már nyilvánvaló volt a 
leválás szándéka: az antanttal kapcsolatot létesítő, 
fáradhatatlan és komoly szellemi-politikai erőt 
képviselő cseh(-szlovák) emigráció vetett latba 
mindent a Osztrák-Magyar Monarchia szétzú- 
zása és egy új, a cseheket és a szlovákokat egye- 
sítő ország létrehozása érdekében. Amikor 1918. 
október 28-án Prágában kikiáltották a Csehszlo- 
vák Köztársaságot, az új államot a győztes an- 
tanthatalmak lényegében már el is ismerték. Az 
ebben döntő szerepet játszó első elnökét, a kivá- 
ló államférfiút, —"1omás Garrigue Masarykot 
a cseh közfelfogás azóta is a , nemzet atyjának" 
tartja. A gazdasági és kulturális téren is jelentős 
eredményeket felmutató új állam a cseh önkép 
és nemzeti öntudat egyik legfontosabb pillérévé 
vált: a , csehszlovák demokráciára"? annak bizo- 
nyítékaként tekintettek, hogy az ország a civili- 
zációs haladás élvonalába került. 

A második világháború alatt a német meg- 
szállás nem forgatta fel olyan brutálisan az élet 
rendjét, mint Lengyelországban, de tömérdek 
szenvedést hozott. Az SEdvard Beneš vezette 
csehszlovák emigráció s a Szlovák Nemzeti Fel- 
kelés révén az ország a győztes szövetségesek ol- 
dalán került ki a háborúból. A felszabadulás után 
azonban a német és a magyar kisebbség üldözése 
és kiűzése drámaian megkérdőjelezte a , csehszlo- 
vák demokrácia" valóságát. A jelenleg 39.000 fős 


németség elődei a XII. században jelentek meg 
a cseh határvidékeken, hogy azután erős és befo- 
lyásos közösséget alkotva a XX. század elejére az 
összlakosság 33%-át tegyék ki. A XIX. században 
feszültségek sora alakult ki köztük és a csehek kö- 
zött; a viszony 1939—1945-ben, a német megszál- 
lás, majd utána a kollektív büntetés, a kitelepítés 
során jutott a mélypontra. 

Az 1948 utáni kommunista diktatúra legkomo- 
rabb időszakát itt is az enyhülés, majd az 1960-as 
évek „liberális” időszaka követte, amely máig 
ható kulturális fellendülést hozott. Az 1968-as 
prágai tavasz, az , emberarcú szocializmus" meg- 
teremtésének kísérlete világszerte nagy figyelmet 
keltett. Az, hogy az egypártrendszer viszonyai 
között is újjászületett a sajtószabadság és a civil 
társadalom, átmenetileg a rendszer reformálha- 
tóságával kapcsolatos illúziókat erősítette, ezeket 
azonban a szovjet invázió könyörtelenül szerte- 
foszlatta. A demokratizálási kísérlet bukása utáni 
két évtized a kényszerű megalkuvások, a csendes 
beletörődés, a pangás idejét jelentette: a szabadság 
ideáját jószerivel csak a Charta 77 néven híressé 
vált polgárjogi mozgalom képviselte. A dikta- 
túrával szembeni önvédelem, a belső szabadság 
megőrzésének lehetőségét a neves ellenzéki drá- 
ma- és esszéíró (s későbbi köztársasági elnök), 
Václav Havel fogalmazta meg a , hatalom nél- 
küliek hatalmáról?" szóló nevezetes esszéjében 
(A kiszolgáltatottak hatalma, 1978; m. 1991, 2012). 
Az 1989 novemberében kitört „bársonyos forra- 
dalom” a rendszer gyors és látványos összeomlását 
idézte elő, a hatalomváltás pedig a demokrácia, a 
piaci viszonyok meghonosítását, az alapvető em- 
beri jogok érvényre juttatását hozta magával. Az 
új útra vezérelt ország történetében sorsfordulót 
jelentett, hogy 1992 második felében végbement 
a szlovákokkal közös államalakulat megszűnésé- 
hez vezető szétválási folyamat, és 1993. január I-je 
óta Csehország ismét önállóan, a nemzetközi kö- 
zösség teljes jogú, megbecsült tagjaként van jelen 
a világban. 

- ma többpártrendszeren alapuló parlamentáris 
köztársaság; a végrehajtó hatalom a kormány és a 
köztársasági elnök között oszlik meg. Az államfő 
személyéről a polgárok 2013 óta közvetlen válasz- 
tás révén döntenek. A törvényhozó hatalmat a 
kétkamarás parlament, a képviselőház és a szená- 
tus gyakorolja. Különös jelenségnek számít, hogy 
más posztkommunista országoktól eltérően vál- 
tozatlanul erős pozíciót mondhat magának a tör- 
téneti-ideológiai folytonosságot felvállaló Cseh- 

és Morvaország Kommunista Pártja (KSCM), 
amellyel azonban eddig egyetlen párt sem kívánt 
koalícióra lépni. A baloldal meghatározó ereje a 
Cseh Szociáldemokrata Párt (CSSD), a jobboldalt 
elsősorban a Polgári Demokrata Párt (ODS), a 
Keresztény és Demokrata Unió — Csehszlovák 
Néppárt (KDU-CSL) és a liberálkonzervatív 
TOP og képviseli. 2011-ben tűnt föl a populistá- 
nak mondott, jobboldali párt, az Elégedetlen Pol- 
gárok Akciója (ANO). 2014-ben a szociáldemok- 
raták, a kereszténydemokraták és az ANO alkot- 
ta koalíció lépett kormányra. A politikai életet 
megosztó kérdések között szerepel az — Európai 
Unióhoz, Oroszországhoz, Kínához, a Öbeván- 
dorlási válsághoz s a kijelentéseivel nemritkán 
éles vitákat kiváltó Milos Zeman köztársasági el- 
nökhöz való viszony. A 2017. októberi választáso- 
kon a fennálló politikai-gazdasági viszonyokat, a 
meghatározó szerepet játszó eliteket élesen bíráló 
ANO kett a legerősebb parlamenti párt (29,64%), 
utána a jobboldali, konzervatív-liberális Polgári 

Demokrata Párt (11,32%), a liberálisnak mondha- 
tó Cseh Kalózpárt (Ceská pirátska strana, 10,79%), 
illetve a bevándorlásellenes Szabadság és Köz- 
vetlen Demokrácia (Svoboda a přímá demokracie, 
SPD, 10,64%). 


Čapka, František: Dějiny zemí koruny české v datech 
(„A cseh korona országainak története évszámok- 
ban”, 2010). 

Palacký, František: Dějiny národu českého v Čechách a na 
Moravě 1-5. („A cseh nemzet története Csehország- 
ban és Morvaországban”, 1848-1876); ebből magya- 
rul: A cseh nemzet története. Fejezetek a huszitizmus 
történetéből (1984). 

Pánek, Jaroslav et al.: Déjiny českých zemí („A cseh or- 
szágrészek története”, 2008). 

Pražák, Richard: Cseh-magyar történeti kapcsolatok 

Davosi Világgazdasági Fórum (World Economic 
Forum, WEF) Az 1971-ben létrejött, a köz- és 
magánszféra együttműködését szorgalmazó, 
független, genfi székhelyű alapítvány évente 
megrendezett tanácskozásainak a helyszín alap- 
ján használatos neve. 1987-ig Európai Menedzs- 
ment Fórumnak nevezték, mivel kezdetben az 
itt összeülő európai gazdasági vezetők főleg a 
nagyvállalatokkal kapcsolatos gazdasági és irá- 
nyítási kérdésekről tanácskoztak, de az 1973-as 
válságok (az arab-izraeli háború, az olajválság 
kezdete, a Bretton Woods-i pénzügyi rendszer 
összeomlása stb.) miatt a tágabb gazdasági, társa- 
dalmi és politikai kérdésekre is kiterjesztették az 
eszmecseréjük tárgykörét. 1974-ben először po- 
litikai vezetők is megjelentek a fórumon. Azóta 
a világ vezető politikusai, bankárai, befolyásos 
üzletemberei és neves tudósai vesznek részt raj- 
ta, és így módjuk van kevésbé kötött formában 
megtárgyalni a világ legégetőbb kérdéseit, és 
néha javaslatokat is megfogalmazni. A - a köz- 
és magánszektor közötti párbeszéd fórumának 
és onemzetközi szervezetének is tekinti magát. 
Független, nem kormányközi nemzetközi szer- 
vezet lévén, a résztvevők — a világ legbefolyáso- 
sabb emberei — a tanácskozásokon kooperatív és 
kollegiális hangulatra törekednek. Ilyenformán a 
- bizonyos mértékig képes hozzájárulni a nem- 
zetközi és más jellegű konfliktusok kezeléséhez, 
főleg az egymással ellenséges országok vagy cso- 
portok vezetőinek találkozókat biztosítva. 1988- 
ban például a görög és a török miniszterelnök itt 
írta alá a Davosi Nyilatkozatot, amely elhárította 
két ország közötti háború kitörését, és itt talál- 
koztak Eszak- és Dél-Korea vezetői is. 


World Economic Forum (www.weforum.org/history). 

Deák Ferenc (1803—1876) Politikus, ország- 
gyűlési képviselő, miniszter. A — Habsburgok 
árnyékában élő, nyugati (katolikus) magyar kö- 
zépnemesség kimagasló, domidoctus (külföldön 


nem tanult’) értelmiségi képviselője. Szerzetesi 
iskolákban, majd a győri katolikus jogakadémián 
végezte tanulmányait. Családtagjai közül legin- 
kább Antal bátyjához kötődött, neki köszönhette 
elsősorban hazafias, nemzeti liberális eszméit. 

Tanulmányai után hazatért Zalába, és vár- 
megyei szolgálatot vállalt. Mindvégig a jellemszi- 
lárdság és a humanizmus eszményei határozták 
meg tevékenységét, s így hamar tekintélyt szer- 
zett. Beteg bátyja helyett már 1832-ben alispán és 
országgyűlési követ lett. A jobbágyfelszabadítást, 
a vallás- és szólásszabadságot szorgalmazó szó- 
noklataival hamarosan az ellenzék egyik vezér- 
alakjává vált. 

Szinte mindenkivel jó kapcsolatban állt a re- 
formkor nagyjai közül ( Kossuth, Batthyány, 
o Eötvös stb.). A Kossuth mellett állást foglaló 
, széchenyista" véleményére mindenki figyelt. 
Minden mérséklete ellenére ő maga is egyetértett 
Kossuthtal abban, hogy a magyar —hazafiság/ 
nacionalizmus erős mozgósítása nélkül a reform- 
mozgalomnak nincs esélye a Habsburgokkal 
szemben. Még akkor sem, ha már nagyon korán 
a nem , korlátozó", hanem az , együttműködő" 
alkotmányos monarchia álláspontját vallotta: 
„nem szeretem a nemzetet és a fejedelmet köl- 
csönös viszonyaikban úgy tekinteni, mint egy- 
más ellenében álló s egymás kárával önhatalmu- 
kat nevelni törekvő feleket. En konstitucionális 
monarchiában e kettőnek érdekét egymástól 
elválasztani nem tudom” („A szólás szabadságán 
ejtett sérelmek tárgyában", 1835. augusztus 5.). 
Világosan látta az európai helyzetet is, s benne 
a magyar belpolitika lehetőségeit. 

De a Habsburg—magyar viszonylatban nem- 
csak az „elvi kiegyenlítésben”, hanem a történel- 
mi konfliktusokat megszüntető megoldásokban 
gondolkodott — már 1847-ben: „Nem akarjuk mi 
hazánk érdekeit az összes monarchia egységének 
s biztos fennállhatásának érdekeivel ellentétbe 
hozni. Készek vagyunk mi az örökös tartomá- 
nyok érdekeivel netalán ellentétben álló magyar 
érdekeknek igazság és méltányosság alapján le- 
hető kiegyenlítésére kezet nyújtani” („Ellenzéki 
nyilatkozat”, 1847. június 6.). Sok régi magyar 

hasonló elképzelését képviselte -, de immár si- 
keresen. 

~ politikai gondolkodása a jogszerűség és 
a jogfolytonosság körül forgott. Ebben látta a ma- 
gyarság támaszát, mert a Habsburgok túlnyomó, 
nagyhatalmi erejével szemben minden hősies fel- 
kelés vereségre van kárhoztatva. A deáki kiegye- 
zési mű minden alapeleme összeállt még 1848 
előtt. Ekkor, az első felelős magyar kormány igaz- 
ságügy-minisztereként is ezt képviselte: a törvé- 
nyességből nem engedett, és próbált közvetíteni 
a bécsi udvar és a pesti kormány között. Jellačić 
támadásakor belátta erőfeszítései hiábavalóságát, 
és lemondott. 1848-1849 fordulóján megkísérelte 
az ellentámadásba lendülő Habsburgokat megbé- 
kíteni, tárgyalásai azonban eredménytelenül zá- 
rultak, és ő visszavonult birtokára ( forradalom 
és szabadságharc 1848-1849-ben). 

A passzív ellenállásra való buzdítását a mai 
történettudomány ismeretei szerint már inkább 
hazafias mítosznak kell tartanunk, meg különben 
is a ~i zseni éppen a történelmi előzményekből 
és a geopolitikai helyzetből következő gyakorlati 
szükségletek fölismerésében állt. Ezt méltányol- 
ta benne minden politikai oldal. Mintegy meg- 
testesítette a „magyar nemzeti érdekegyesítést”. 
Oriási szerencséje volt vele a magyarságnak, mert 
a tisztán szolgáló éthosz egyik utolsó nagy képvi- 
selőjeként nem voltak hatalmi ambíciói. 

Kitartó és illúziótlan reálpolitikus volt mind 
az általános lélektani összefüggéseket, mind a 
magyar nemzeti közösség karakterjegyeit ille- 
tően. S ezért is járta szívósan az általa jónak te- 
kintett utat. 1861-ben, az önkényuralom megren- 
dülése után képviselő, a , felirati párt" vezetője 
lett, amely a kész helyzetet teremtő , határozati 
párttal" szemben a császárnak , fölterjesztést", 
, ajánlást" benyújtva a kiegyezés irányába muta- 
tott. Aztán 1865. április 16-án közzétette a Pes- 
ti Naplóban , élete fő művét", a híres , Húsvéti 
cikket”, amely — ekkor már-már mindkét oldal 
támogatását élvezve — alapul szolgált a kiegye- 
zéshez. Legfontosabb munkatársa idősebb gróf 
Andrássy Gyula lett, aki emigrációjában értette 
meg a Habsburg-hatalom nagyhatalmi erejének és 
a magyarság helyzetének összefüggéseit. Viszont 
a történelmi alapot - találta meg a Pragmatica 
Sanctióban (megmásíthatatlan uralkodói végzés’ 
a Habsburg-ház nőági örökösödéséről és a ma- 
gyar rendi alkotmány fenntartásáról, 1723), olyan 
biztosítékokat nyújtva a Habsburgoknak, ame- 

lyeket — Tisza István, a dualizmus rendíthetet- 
len híve is alkalmanként sokallott. 

A Habsburg-birodalom 1866-os königgrätzi 
veresége után ~ és köre nem követelt többet, mint 
korábban, s a Habsburgok is felismerték azt, hogy 
nagyhatalomként, mint egyébként mindig, csak 
a magyarokkal való megegyezéssel létezhetnek. 
S innen már viszonylag gyorsan ment minden. 

~ tehát „győzött”, államjogilag, de hamaro- 
san fel kellett ismernie, hogy a dualizmusban 
természetessé váló szabadversenyes kapitalizmus 
nem az ő etikus (liberális) világa. S ő, aki soha- 
sem kereste a népszerűséget, sőt egykor a véres 
felkeléssel biztosított reformkori mandátumot 
is elutasította (1843-1844), kezdett a „győze- 
lem” után visszahúzódni. Nem akart azonosulni 
a gyors, gátlástalan gazdagodás világával. O így 
azon nagy elvi-etikus liberálisok csoportjához 
tartozott, akik az ideálishoz közelítő jogi-alkot- 
mányos világ megteremtésében sikeresek voltak, 
de a bekövetkező valóságot nem érezték maguké- 
nak. Tudta, hogy nincs tökéletes világ, mégis jel- 
lemzően optimistán fogalmazott: „Nincs emberi 
mű, melynél tökéletesebbet alkotni nem lehetne, 
nincs alkotmány, melynek hiányai ne legyenek” 
(képviselőházi felirat, 1866. március 20.). 

Olyan történelmi elitnek volt a képviselője, 
amely még egyértelműen a kötelességetika alap- 
ján állt. Ez az etika a keresztyénségből és a lovagi 
(nemesi) éthoszból származott, és az élet stabilitá- 
sát képviselte. Ebből fakadt védettsége és ódzko- 
dása mindenféle —radikalizmustól, szélsőségtől: 
„A szabadság és a rend érdekében szólani fogok, 
még össze nem roskadok” (képviselőházi felszó- 
lalás, 1848. március 29.). Viszont a közérdekekkel 
nem ütköző egyéni érdekek is teljesen szabadok. 
Ezekkel az egyértelmű állásfoglalásaival szerzett 
magának mindenhol tekintélyt kora bonyolult és 
éles konfliktusokkal teli világában. 

De vele s más hasonló kortársaival már ki- 
halóban volt a táblabírák nemes magyar típusa. 
Részben persze a modernizálódó világ követ- 
kezményeként, ahol a politika és a közélet lassan 
szakkérdéssé változott, és az erkölcs individuali- 
zálódott. A politikában pedig önveszélyes magyar 
tendenciák kezdtek kibontakozni, amelyektől 
~ már nagyon fiatalon félteni kezdte nemzetét. 
Ő a felelősséget a legkisebb dolgokban is megkö- 
vetelte, az erőszakot s a rend elleni kilengéseket 
elutasította (jellemzően: a —halálbüntetést is). 
Jóslatára a magyar jövő többször rácáfolt: „Nem 
a külső erőszak fog egykor minket elnyomni, 

hanem belső egyenetlenség, mely a közerőt és 
közlelkesedést kifejleni nem engedi” („A vallás 
ügyében", 1833. július 13.). 

~a magyar politikatörténet etikai óriása. „Igaz 
ügyért küzdeni még akkor is kötelesség", írta, 
, midőn már sikerhez nincsen remény" (,, Követ- 
jelentés", 1840. július 27.). Minden öregkori rossz 
tapasztalata ellenére ő még bízott a szabadság eti- 
kai erejében: , a haza lakosainak természetes jussai 
és szabadságai, amennyiben világos törvény által 
korlátozva nincsenek s a polgári társaság közcél- 
jával nem ellenkeznek, szentek és sérthetetlenek" 
(„A jobbágyok birtokképességéről", 1834. június 
4.). Százötven évvel később — sajnos — már a kor- 
látozás melletti szabadság is problematikussá lett. 


"További művei: Deák Ágnes (szerk.): Válogatott politi- 
kai írások és beszédek (2001). 

Deák Agnes és Molnár András: Deák Ferenc (2003). 

Szabó András (szerk.): Deák Ferenc emlékezete (2003). 

Délvidék A középkorban a törökkel vívott har- 
cok során vált történeti-politikai tájfogalommá: 
Temes, ‘Torontál, Bács-Bodrog és a szlavóniai 
vármegyéket foglalta magában. A rajtuk és Bosz- 
nián keresztül az Adria partjáig húzódó kettős 
végvárrendszer kiépítését Zsigmond király kezd- 
te, Hunyadi Mátyás idején ezen alapult a török el- 
leni védelem. A Habsburg Birodalom, Velence és a 
törökök közötti pozsareváci béke (1718) után ezen 
a vonalon létesült a katonai határőrvidék intéz- 
ménye. A XV. században folyamatosan érkeztek 
ide a balkáni török hódítás elől menekülő szer- 
bek. 1690-ben III. Csarnojevics Arzén pátriárka 
a szerémségi Karlócán egyházi központot alapí- 
tott, ami a XIX. században a területi követelések 
alapja lett. 1848 májusában a magyar kormány- 
nyal szembeforduló szerbek a karlócai gyűlésü- 
kön követelték a szerb Vajdaság megalakulását. 
A szabadságharc bukása után a bécsi kormányzat 
átalakította a magyar közigazgatást, és létrehozta 
az 1849-1860 között létezett Szerb- Temesi Bán- 
ságot; ennek fölszámolása (1860) után a Délvidék 
(Szlavónia kivételével) 1918-ig ismét Magyaror- 
szághoz tartozott. 1918. november 25-én a szer- 
bek újvidéki gyűlésén döntöttek a területnek a 
Szerb-Horvát-Szlovén királysághoz történő csa- 
tolásáról. Ma a — Trianonban a délszláv államok- 
hoz csatolt területeket jelenti, olykor (tévesen) a 
szerbiai Vajdaság szinonimájaként él. Egykori la- 
kói közül a Vajdaságban 2011-ben 1.916.889 főből 


251.136-an vallották magukat magyar nemzetisé- 
gűnek; 1910-re nincs adat. 

demokrácia (g. népuralom" Olyan politikai be- 
rendezkedés, amely a politikai és az állampolgári 
jogok széles körű egyenlőségén alapul. Az ókori 
Görögországban született, napjainkra pedig mo- 
dern, Sparlamentáris, azaz —képviseleti formá- 
jában a „nyugati” világban meghatározóvá, de 
különböző változataiban azon kívül is elterjedtté 
vált. Mibenlétét és természetét illetően a nézetek 
az elmúlt évszázadok során intézményes meg- 
valósulásával párhuzamosan változtak. Az ókori 
görög politikai gondolkodás klasszikusai, — Pla- 
tón és —Arisztotelész egybehangzóan rossz vé- 
leménnyel voltak róla. Ekkor a ~ mindenekelőtt 
az athéni városállam politikai berendezkedését 
jelentette, amely a népgyűlésen hozott döntései- 
vel és sorsolás útján kiválasztott tisztségviselőivel 
a népuralom közvetlen állampolgári részvételen 
alapuló formáját valósította meg az őshonos athé- 
ni polgárok számára — a metoikoszok (együtt- 
lakók’, nem tősgyökeres, de akár nemzedékek 
óta ott élő városlakók), a nők és a rabszolgák 
kizárásával. Az antik filozófusok számára ez a 
demagógok által befolyásolt, tanulatlan és felelőt- 
len Stömeg uralmával volt egyenértékű, amely 
„egyenlőknek és nem egyenlőknek egyaránt 
egyenlőséget biztosít” (Platón), és nincs tekintet- 
tel az erkölcsi vagy szellemi kiválóságra — ahogy 
a Szókratészre kimondott halálos ítéletével is 
bizonyította. Ezzel szemben Periklész athéni ál- 
lamférfi a peloponnészoszi háborúban elhunytak 
felett tartott gyászbeszédében az athéni demok- 
ratikus életforma által nyújtott Öszabadságot és 
az állampolgári önfeláldozást méltatta. 

A politikai gondolkodás történetének követ- 
kező századaiban kevesen keltek a - védelmére. 
Közéjük tartozik némileg talán meglepő módon 
o Machiavelli, A fejedelem (1531; m. 1848, 1964) 
szerzője, aki a római köztársaságról szóló, Beszél- 
getések Titus Livius első tíz könyvéről (1531; m. 1862) 

című művében bizonyos előfeltételek (mindenek- 
előtt erényes állampolgárok) megléte esetén a 
fejedelemmel szemben egyértelműen a , sokaság" 
uralma mellett foglalt állást, mondván, mindazok 
a hátrányok, amelyeket a népi kormányzás rová- 
sára szoktak írni, legalább akkora valószínűséggel 
az egyszemélyi vezetést is jellemezhetik, sőt az 
előbbi változatos összetétele tulajdonképpen na- 
gyobb garanciát nyújt ezek elkerülésére. Hasonló 
módon érvel a demokratikus úton megállapított 
„általános akarat" tévedhetetlensége mellett a 
közvetlen népuralom gondolatának talán legfon- 
tosabb újkori képviselője, Rousseau, amikor 
arról ír, hogy az egyéni akaratok egymást kioltó 
tévedései mintegy automatikusan elvezetnek a 
közjó kiemelkedéséhez. A ~val kapcsolatos ne- 
gatív vélekedések azonban meghatározóak ma- 
radtak a politikai filozófusok körében egészen a 
modern kor kezdetéig, amikor a demokratikus 
kormányzás új- az ókori görög, majd az itáliai 
városállamok és a svájci kantonok példáján túllé- 
pő —, a képviseleti elvvel kombinált nemzetállami 
formája kezdett elterjedni. 

Az első nagy léptékű demokratikus köztársa- 
ság, az Amerikai Egyesült Allamok alapítói tisz- 
tában voltak a , népi kormányzat" rossz hírével, 
ezért —>A foderalista lapjain mindent megtettek, 
hogy az általuk javasolt rendszert megkülönböz- 
tessék a , tiszta" ~tól, következetesen előnyben 
részesítve a , köztársaság" elnevezést. A demok- 
ratikus rendszerek ellen szokás szerint felhozott 
és sok esetben a történelem által is alátámasztott 
érvekkel- a nép megbízhatatlansága, szenvedé- 
lyeknek való kiszolgáltatottsága, az ilyen beren- 
dezkedések instabilitása és belső konfliktusokra 
való hajlama-—az új alkotmány intézményes 
rendjét állították szembe: a föderális alapon meg- 
szervezett nagy területű államban a különbö- 
ző csoportérdekek kiegyensúlyozzák egymást, 
csakúgy, mint a szövetségi kormányzat szervei 
a —hatalommegosztás gondosan megtervezett, 
—>fékek és ellensúlyok bonyolult kölcsönhatá- 
sán alapuló rendszerében, miközben a képviselet 
intézménye megszelídíti és mérsékli a tömeg in- 
dulatait. A foderalista szerzői nem titkolták, hogy 
az általuk foganatosított óvintézkedések jelentős 
részben a demokratikus többség túlhatalmától 
való védekezés célját szolgálták. Sok tekintetben 
ehhez hasonlóan gondolkodtak a dualizmus kori 
magyar szabadelvű politikusok, akik a parlamen- 
tarizmus kifejezést használták szívesebben, míg 
a - fogalmát rendszerint negatív összefüggésben 

emlegették. 1863-ban azonban Lincoln amerikai 
elnök már úgy beszélt az alapítók által létreho- 
zott politikai berendezkedésről a gettysburgi 
mezőn, az amerikai polgárháború legvéresebb 
csatájának áldozataira emlékezve, mint ,a nép 
kormányzatáról", amely „a nép által” és „a né- 
pért" létezik — megalkotva ezzel a demokratikus 
kormányzat egyik azóta is leggyakrabban idézett 
leírását. 

A XIX. század második és a XX. század első 
fele a ~ európai elterjedésének és a oválasztójog 
fokozatos kiterjesztésével, a vagyoni és művelt- 
ségi cenzusok eltörlésével, a nők választójogának 
megadásával a tömegdemokrácia kialakulásának 
korszaka. Az új kormányzati rendszerre vonat- 
kozó elméleti reflexiók azonban sokáig őrizték a 
népuralommal kapcsolatos történeti fenntartások 
nyomait. — Tocqueville Az amerikai demokrá- 
cia (1835, 1840; m. 1841—1843, 1993) című nagy 
hatású művében, bár a demokratikus egyenlőség 
terjedését az isteni gondviselés eredményének és 
mint ilyet feltartóztathatatlannak vélte, komoly 
aggodalmakat fogalmazott meg az egyenlőség és 
a szabadság összeegyeztethetőségével és a —több- 
ség zsarnokságának demokratikus társadalmakra 
leselkedő veszélyével kapcsolatban. — Mill az an- 
gol választójog kiterjesztésének időszakában ezek- 
kel együtt a művelt kisebbség parlamenti képvi- 
seletének elvesztése miatt is aggódott. A XX. 
század elejének elitelméletei — részben a tömeglé- 
lektan korai képviselői (például Gustave Le Bon) 
nyomán — a tömegek irracionalitását, a , valódi" 
népuralom lehetetlenségét, az elitek kiemelkedésé- 
nek szükségszerűségét (Gaetano Mosca, Vilfredo 
Pareto), a karizmatikus politikai vezetők szerepét 
( Weber , vezérdemokráciá"-ja) hangsúlyozták. 
A második világháború és a nemzetiszocializ- 
mus legyőzése után a demokratizálódás újabb 
hulláma vette kezdetét, amelyet a XX. század 
végén követett (Samuel Huntington elnevezésé- 
vel) az ún. , harmadik hullám", amely magában 
foglalta Kelet-Közép-Európa volt kommunista 
országait is. 

A század második felétől kezdve a nyugati 
politikatudományban a —liberális (parlamenti) 
demokrácia elitista-pluralista elmélete vált meg- 
határozóvá olyan tudósok munkái révén, mint 
Robert Dahl és Giovanni Sartori. Az előbbi a 
modern, nemzetállami szinten létező demokrá- 
ciák leírására a , poliarchia" kifejezést vezette be, 
amely versengő elitek között megosztott, több 
központú hatalmat jelent, és amelynek megva- 

lósulási feltételei között szerepel többek között 
az állampolgárok megfelelő információhoz jutá- 
si és szervezetalapítási szabadsága is. Az utóbbi 
mindezt a képviselet intézményének és az ezáltal 
ideális esetben megvalósított minőségi szelekció- 
nak a hangsúlyozásával egészítette ki. Az egyenlő 
felek közötti demokratikus vita szerepét helyezi 
a középpontba Jürgen Habermas és követőinek 
deliberatív demokráciaelmélete, amely különös 
hangsúlyt fektet a racionális meggyőzés szere- 
pére, illetve a vitából kizárt, marginalizált tár- 
sadalmi csoportok helyzetére. A szubsztantív, 
értéktelített elméletek mellett léteznek a - szű- 
ken procedurális értelmezései is (például Joseph 
Schumpeternél), amelyek annak lényegét a vá- 
lasztók szavazataiért folytatott versengésben és 
az ezen alapuló (értéksemleges) —döntéshozatali 
eljárásban látják. A kortárs magyar politikatudo- 
mányban Körösényi András a politikai vezetők 
és a választók egymáshoz való viszonya alapján 
a modern demokráciaelmélet három irányzatát 
különbözteti meg: a mandátum-, az elszámolta- 
tás- és a felhatalmazáselméletet. Az első szerint 
a vezetők tulajdonképpen a választók akaratát 
hajtják végre, a másodikban az önállóan cselekvő 
vezetőket a választók az utólagos elszámoltatás 
révén ellenőrzik, míg a harmadikban a választók 
szerepe kimerül a vezetők kormányzásra való fel- 
hatalmazásában (illetve ezen felhatalmazás meg- 
vonásában).  Körösényi — részben Schumpeter 
nyomán — úgy véli, hogy a politikai döntések 
összetettsége, illetve a választók alulinformált- 
sága az utóbbi felfogást támasztja alá ( Kant, 
Hegel). 


Dahl, Robert: A pluralista demokrácia dilemmái (1983; 
m. 1996). 

Dunn, John (szerk.): A demokrácia: befejezetlen utazás. 
Kr: e. 508 — Kr: u. 1993. (1992; m. 1995). 

Körösényi András: Vezér és demokrácia. Politikaelméleti 
tanulmányok (2005). 

Sartori, Giovanni: Demokrácia (1987; m. 1999). 


demokratikus deficit Az Európai Unió 
(EU) intézményeivel kapcsolatosan gyakorta 
felmerülő kifogás: a demokratikus felhatalma- 
zás hiányára, de legalábbis csekély mértékére 
utal. Ebben az összefüggésben a demokratikus 
felhatalmazás a választáson vagy népszavazá- 
son közvetlenül kifejezett állampolgári akaratot 
jelenti. Az EU intézményeinek demokratikus 


legitimációja többszintű közvetítésen alapszik. 
A tagországokban közvetlen akaratnyilvánítással 
megválasztják a parlamenti képviselőket, akik 
döntenek a kormányzatról, a kormányzat képvi- 
selői pedig döntenek az EU intézményeiről és az 
oda delegált tagokról. A közvetlen demokratikus 
felhatalmazáshoz viszonyítva harmadlagos de- 
mokratikus legitimációról van tehát szó. Ez alól 
csak az o Európai Parlament képviselői képeznek 
kivételt, mert őket közvetlenül választják meg a 
tagországok állampolgárai, illetve az Európai 
Tanács és az öEurópai Unió Tanácsa, ahol a 
második szintű legitimáció érvényesül. A helyzet 
paradox: ahol van közvetlen demokratikus fel- 
hatalmazás (Európai Parlament), ott korlátozott 
a döntési kompetencia, ahol pedig széles körű a 
döntési kompetencia ( Európai Bizottság), ott 
nincs közvetlen demokratikus felhatalmazás. 
A - felszámolása azonban csak egy központosított 
EU-ban - ha úgy tetszik: egy Európai Egyesült 
Allamokban — valósítható meg. Ez újabb para- 
doxont jelez: a ~et kritizálók között fellelhetők 
a központosítás hívei és elutasítói egyaránt. 

Az eredetileg jellegzetesen uniós kifejezést 
gyakran használják általában kormányzati mu- 
lasztások, illetve kellő demokratikus felhatalma- 
zással nem rendelkező intézmények fontos dönté- 
seinek számonkérésére, bírálatára is. 


Moravcsik, Andrew: , In Defence of the "Democratic 
Deficit’: Reassessing Legitimacy in the European 
Union” („A ~ védelmében: az uniós legitimáció új- 
raértékelése”), Journal of Common Market Studies, 
2002, 40. 

Terry, Chris: Close the Gap: Tackling Europes democratic 
deficit („Pótold a hézagot: az uniós ~ leküzdése”, 
2014). 

KA 


demokratikus ellenzék A magyarországi állam- 
szocializmus utolsó évtizedének illegális ellenzéki 
csoportosulása (az ellenzékinek számító —népi 
írók csoportja nem vonult illegalitásba). A ~ vezér- 
egyéniségei voltak: Kis János, Bence György, Solt 
Otília, Kőszeg Ferenc, Tamás Gáspár Miklós, 
Bauer Tamás, Donáth Ferenc, Vásárhelyi Miklós, 
Konrád György, Petri György, Magyar Bálint és 
Demszky Gábor. Legfontosabb szamizdat (kiadó 
nélküli’, stencilezett, illegálisan terjesztett) folyó- 
iratuk a Beszélő. Közülük többen —marxista 
hátterű értelmiségiekként az —1956-os felkelés 
és az 1968-as prágai tavasz, de a  Kádár-rend- 

szer valósága nyomán is azt a kérdést vetették fel, 
hogy lehetséges-e a létező szocializmustól eltérő 
reformmarxista alternatíva. A - figyelme a nyu- 
gati emberjogi irányultság és a civil társa- 
dalom felé fordult, a polgári engedetlenség gya- 
korlása kiegészült a —kisebbségek, —cigányok, 
zsidók, Ö határon túli magyarok, Öszegények 
jogvédelmével — létrehozva többek között az ille- 
gális Szegényeket Támogató Alapot (SZETA). 
A rendszer válságának megszüntetéséhez elen- 
gedhetetlennek tartották az államhatalom de- 
mokratikus kontrollját, az igazgatási és a gazdasá- 
gi szerkezet decentralizálását. A - szűkebben vett 
története a csehszlovák ellenzéki Charta 77 (1977) 
melletti szolidaritási nyilatkozattól kezdődően az 
—>SZDSZ párttá szerveződéséig tartott (1988). 
2010 óta az Orbán-kormány baloldali ellen- 
zéke gyakran nevezi magát ~nek, azt sugallva, 
hogy a Fidesz pártállami rendszert épít ki, és 
csak a baloldal képvisel demokratikus értékeket. 


Csizmadia Ervin: A magyar demokratikus ellenzék 
(1995). 

Marc Rakovski (Bence György és Kis János): A szovjet 
típusú társadalom marxista szemmel (1983). 


démosz Az antik görögségben közigazgatá- 
si egység (falu, faluközösség’ vagy Athénban 
Kleiszthenész reformjai után a legkisebb területi 
egység), a demokrácia kialakulása előtt uralmi 
forma is, de legfőképpen: "nép". Egyfelől jelen- 
tette a "polgárok összességé’-t, másfelől pejora- 
tívan a "sokaság"-ot (hoi pollo) vagy a "ttömeg"-et 
(plethosz), amely szegényebb és alacsonyabb kép- 
zettségű a vele szembeállított elitnél, a ’kevesek’- 
nél (boi oligoi), "vagyonos" -aknál (kbrésztoi) vagy 
"kiválóak"-nál (ariszto2). 

A demokrácia antik kritikusai főként az utób- 
bi jelentésre támaszkodtak. Pszeudo- Xenophón 
szerint ,a népben [- ...] legtöbb a tanulatlan- 
ság, a fegyelmezetlenség és a hitványság" a sze- 
génység folytán (Az atbéni állam, 1.5; m. 1954). 
"Thuküdidész felfogásában a - gyakran változ- 
tatja a véleményét, azt az érzelmei és hangulatai 
vezérelik, amit csak egy kiemelkedő képességű és 
tekintélyű vezető vagy a politikában résztvevők 
számának korlátozása tud ellensúlyozni. Az így 
értett - tényleges uralma esetén törvényszerűen 
megjelennek a népnek hízelgő demagógok (lásd 
"Thuküdidész: A peloponnészoszi báború, 2.65 [m. 
1882, 1985], illetve Platón: Allam, 564c-565c; 

Gorgiasz, 481c—482c). Arisztophanész Lovagok 
ban a megszemélyesített Démosz jóindulatát ígé- 
retekkel, közönségességgel és a jóslatok megfelelő 
használatával lehet elnyerni. 

A - fogalmának többértelműsége miatt nehéz- 
ségekbe ütköznek a demokrácia etimológiai elmé- 
letei, mert ha a demokráciát „népuralomként” kí- 
vánják meghatározni, előbb feltétlenül tisztázniuk 
kell, mit is értenek ~on, avagy népen. 


Németh György (szerk.): Álaméletrajzok (1994, 2003); 
uő: A polisok világa (1999). 

Ober, Josiah: Political Dissent in Democratic Athens. 
Intellectual Critics of Popular Rule („Politikai más- 
ként gondolkodók a demokratikus Athénban: a nép- 
uralom értelmiségi kritikusai”, 1998). 

Pethő Sándor: Démosz vagy Deus? A szuverenitás két mo- 
dellje a nyugati politikai gondolkodásban (2001). 

Sartori, Giovanni: Demokrácia (1993; m. 1999). 


Dessewffy Aurél, gróf (1808-1842) A —>Szé- 
chenyi Hitelét bíráló —Dessewffy József fia. 
A Néhány szó æ közönséghez v Hitel, Taglalat, és Vi- 
lág ügyében (1832) című, Marczel és Emil testvéré- 
vel közösen írt munkában apjuk védelmére keltek. 
"Tehetségével korán kitűnt: volt királyi fogalmazó, 
a Tudományos Akadémia levelező és a Kisfaludy 
Társaság alapító tagja, Metternich európai tanul- 
mányútra küldte. 1833-tól a Főrendiház tagja, ahol 
rövidesen a fiatal konzervatívok vezetője lett. 

—>Kossuth Pesti Hírlapjával szemben mérsé- 
kelt hangvételű, de határozott, reformszándékú 
és konzervatív szemléletű újságot indított Világ 
címmel. 1841 közepétől az év végéig írta X. Y. Z. 
betűkkel szignált cikkeit. Mondanivalója a szak- 
politikai kérdések mellett a politikai folyamatok 
és eszmék természetére is kiterjedt. Saját kon- 
zervativizmusát úgy fogta fel, mint megőrzési- 
védelmi feladatot, az egyre radikálisabb liberális 
ellenzék ellenzékét, amely a kormányt támogat- 
ja, de attól független szellemi pólust és politikai 
csoportot képez. Körét a „mérséklés pártjának”, 
„fontolva haladóknak” nevezte. 

Programja a reformok fokozatos véghezvitele, 
az alkotmányos jogok és a társadalmi szabadság 
bizonyos korlátok közötti kiterjesztése, a — Habs- 
burg Birodalom keretei közötti együttműködés 
megtalálása volt. A —Kossuth-Széchenyi-vitát 
a maga részéről azzal zárta, hogy kijelentette: 
„minden lehető haladásink közt legsürgetőbb 


diáklázadások (1968) 


a jó rendnek haladása, mint szövetségese, nem el- 
lentéte a szabadságnak". Elutasította a vármegyei 
gyűlések országgyűléssel szembeni jogalkotását, 
a magyarosítást, a földesurak elleni izgatást, a 
birodalomtól való függetlenedést és a felekezeti 
türelmetlenséget. 

Politikai ars poeticája szerint: , Vagyok pe- 
dig kormány embere a szónak azon értelmében, 
hogy kárhoztatok minden működést, minden 
elvet, melyek törvényes és hathatós kormány- 
zást ellehetetlenítenek.” 1842. február elején ide- 
jekorán, betegségben elhunyt. Benne tiszteljük a 
tudatos magyar konzervativizmus megalapítóját. 
Kemény, —Asbóth és Pethő Sándor is ekként 
méltatta munkásságát. 


Művei: Gróf Dessewffy Aurél összes művei I-V (1887). 
Asbóth János: Magyar conservativ politika (1875). 
Pulszky Ferenc: Gr: Dessewffy Aurél és társai (1874). 
Réz Mihály: „Gr. Dessewffy Aurél", uő: Tanulmányok 
(1909). 
BM 


Dessewffy József, gróf (1771-1843) Kora egyik 
legműveltebb embere, , hazánk első ragyogású 
dísze" — írta róla hű barátja, Kazinczy Ferenc 
1826-ban. Szerencséje, hogy 1794-ben nem volt 
itthon, mert különben belekeveredhetett volna a 
jakobinus mozgalomba. Az 1802 és 1825 közötti 
diétákon a merkantilista ellenzék egyik hang- 
adójaként lépett fel, a köztes vámhatár, majd a 
devalváció ellen. Azt vallotta, „ha ma nemzet 
lennénk, holnap már nem lennénk gyarmat". 
A Bártfai levelekkel (1818) a modern fürdőkultusz 
egyik kezdeményezője. 1825-ben Felső Magyar 
Országi Minerva címmel Kassán lapot indított, 
amelyben olyan verssel köszöntötte Széchenyi 
Istvánt, amelyet a cenzúra azonnal betiltott, de öt 
év múlva Taglalat (1831) című röpiratában szokat- 
lan hevességgel támadt a Hitelre, holott ő maga 
is szorgalmazta a nemességnek a háziadóhoz, az 
utak fenntartásához való hozzájárulását, a job- 
bágyi szolgáltatások megváltásának és a paraszti 
országgyűlési képviseletnek a lehetőségét. A Hi- 
telben megfogalmazott eszmék radikalizálódásá- 
nak lehetősége aggasztotta, amit a mű önkritikus 
romantikus-szubjektív hangvitele erősített. - az 
1830-as diétai bizottmányban a cenzúra ellen lé- 
pett fel, az angol példát tartotta követendőnek, és 
különvéleményét 1831-ben Lipcsében németül is 
kiadta. Viszont ekkor már a sajtószabadság áldo- 
zata lett, és nemcsak Széchenyi kemény válasza 


miatt, hanem nemzedéki vitába keveredett Bajza 
Józseffel, aki professzionális értelmiségiként nem 
ismert kegyelmet, odavágva, hogy az írói respub- 
likában nem számít a grófi cím: „O biográfus, 
poéta, grammatikus, esztétikus, meg minden, s 
végtére semmi, s éppen azért semmi, mert min- 
den." Csakhogy korábban valóban , minden" volt 
a szó nemes értelmében. Elete végén csak abban 
bízott, hogy bár , kontárabb értekezést az észről 
és szívről soha sem" olvasott, mint a Kelet Népé- 
ben, mégis Széchenyinek ez a , munkája közte s 
Kossuth közt ellenőrködést" biztosít, elejét véve 
két nagy ellentétes párt kialakulásának. Fiai fel- 
lépésében reménykedett ( Dessewffy Aurél). 


Művei: Ferenci József (szerk.): Dessewffy József gróf 
munkái (1888). 

Miskolczy Ambrus: Kazinczy Ferenc útja a nyelvújítástól 
a politikai megújulásig I-IV (2009-2010). 

Vaderna Gábor: Élet és irodalom: az irodalom társadalmi 
basználata gróf Dessewffy József életművében (2013). 

diáklázadások (1968) Az 1960-as évek társa- 
dalmi és —újbaloldali gondolati erjedése 1968-ban 
szerte a nyugati világban diákzavargásokba tor- 
kollott. 

Az amerikai fiatalok mozgalmát a vietnami 
(állítólag gyarmati) háború, az egyetemek be- 
fogadóképességének korlátai és a faji konfliktus 
(polgárjogi küzdelem) váltotta ki. A ma elterjedt 
mítosz szerint szelíd, békés, ÖS utópikus mozga- 
lom volt, amely közösségre, társadalmi egyenlő- 
ségre és harmóniára vágyott. A mítoszhoz tartozik 
az is, hogy az , ifjúság" sikeresen megdöntötte az 
„elaggott”, korrupt rendszert, és felvilágosodott, 
erkölcsileg hiteles renddel váltotta fel. 

A 68-as mozgalmak haszontalannak tartották 
a hagyomány és a történelem ismeretét. Ezért ön- 
tudatlanul újratermelték az első világháború kora- 
beli európai, az , ifjúság" kultuszát hirdető mozgal- 
mak (a német Jugendbewegung, a francia L’Ordre 
Nouveau) hittételeit, szólamait, ízlését, agitációs 
módszereit — még a tagjaik külső megjelenését is 
(az első , hippik" 1919-ben tűntek föl Németor- 
szágban). Az újbaloldal gurui nagy várakozásokat 
ébresztettek, de csak sekélyes —populizmust, 
nem új eszményeket produkáltak. 

A - az amerikai egyetemekről átcsaptak 
Európába - Párizsban még általános sztrájkot, 
forradalmi hangulatot is előidéztek. A német 
68-asok utólag társadalmi reformok elindítóinak 

stilizálták magukat, jóllehet azok már a 60-as 
évek elején megkezdődtek; sőt azok haszonélve- 
zőiként hajtották végre , az intézményeken át ve- 
zető hosszú menetelést", amit vezéregyéniségük, 
Rudi Dutschke a radikális változtatás előfeltétele- 
ként hirdetett. Ujmarxista kiáltványaikban a ka- 
pitalizmus és az imperializmus kritikáját, az osz- 
tályharc, a világforradalom, a közvetlen demok- 
rácia és a —munkástanácsok stb. motívumait 
gyúrták egybe, az ipar előtti társadalomba való 
visszavágyódás utópiájává. A polgári demokráciát 
„fasisztoid” intézményként támadták a Harma- 
dik Birodalom komoly elemzése nélkül. 

A háborút megélt nemzedék tagjai (például 
Wigner Jenő, —Voegelin) riadtan vontak pár- 
huzamot a —nemzetiszocialista diákmozgalmak 
és az újbaloldal totalitarizmusa között — még a 
—>frankfurti iskolához tartozó Theodor Adorno 
is elhatárolódott tőlük. Allan Bloom az 1980-as 
évek végén így vonta meg a mozgalom következ- 
ményeinek mérlegét: a baloldali ellenkultúra fel- 
tételezett idealizmusa új barbárság volt: kikezdte 
az Öegyetemi tanulás-kutatás évszázadok során 
kialakított szellemi viszonyulásmódjait. 


Aly, Götz: Unser Kampf (, Harcunk", 2009). 

Bloom, Allan: The Closing of the American Mind („Az 
amerikai szellem bezárulása”, 1988). 

Laqueur, Walter: „Reflections on Youth Movements” 
(„Elmélkedések az ifjúság mozgalmairól"), Commen- 
tary, 1969, 6. 

Scheuch, Erwin K. (szerk.): Die Wiedertäufer der 
Woblstandsgesellscbaft („A jóléti társadalom anabap- 
tistái", 1968). 

diktatúra (l. dictatura, dicto "megmond" Az 
egyed- vagy csoporturalom olyan formája, amely- 
ben az uralkodó személy vagy csoport politikai 
hatalma korlátlan, eltérően a jogokkal, intézmé- 
nyekkel és hagyományokkal korlátozott —mo- 
narchiától vagy —arisztokráciától (g. eredetileg 
"kiválók uralma’). Az ókori Rómában külső el- 
lenség okozta szükséghelyzetben rövid időre (jel- 
lemzően félévre) diktátort választottak, aki a két 
konzul helyett gyakorolta a hatalmat. Ez időben 
és tartalmában korlátozott egyeduralmat jelen- 
tett (például új adót nem lehetett kivetni). Ennek 
ellenére fennállt annak veszélye, hogy a diktátor 
kijátssza a szabályokat, mint Sulla (Kr. e. 138—78) 
tette, aki élethosszig diktátorrá nevezte ki magát. 
>Schmitt a Die Diktatur („A ~”, 1921) című mű- 

vében megkülönböztette a komiszári és a szuverén 
~t. Az előbbi ideiglenesen, az alkotmányos rend 
helyreállítása végett jön létre, mint a római in- 
tézmény esetében, az utóbbi viszont semmilyen 
korlátba nem ütközik a politikai rend átalakítá- 
sában. Ez utóbbi modern fejlemény, a —francia 
forradalom alakította ki első példáit, előbb a ja- 
kobinusok, majd Napóleon -ját. A modern kor -i 
abban is különböznek ókori előképüktől, hogy bár 
szintén az állam válságos helyzetében, különleges 
fenyegetettségében jönnek létre, a veszély forrása 
nem elsősorban és kizárólagosan a külső, hanem a 
feltételezett belső ellenség. A szakirodalom továbbá 
megkülönbözteti a —tekintélyelvű és —totális ~t, 
az utóbbi fegyveres erőszakkal, manipulációval az 
állampolgárok életének minden vonatkozásában 
érvényesíteni próbálja az akaratát. Az előbbire 
példa a spanyol SFranco és a portugál António 
Salazar, az utóbbira a kommunista —Sztálin 
(—proletárdiktatúra), a —fasiszta —>Mussolini 
és a —=nemzetiszocialista S Hitler ~ja. A ~ mo- 
dern kori ellenfogalma a —demokrácia, amelyet 
mindenekelőtt a szabad választás léte választ el az 


előbbitől. 


Arendt, Hannah: A totalitarizmus gyökerei (1951; m. 
1992). 

Dobson, William J.: The Dictators Learning Curve: 
Inside the Global Battle for Democracy („A diktátor 
tanulási görbéje: a demokráciáért vívott globális 
harc”, 2013). 

Rossiter, Clinton: Constitutional Dictatorship: Crisis 
Government in the modern Democracies („Alkotmányos 
diktatúra: válságkormányzás a modern demokráciák- 
ban”, 1948). 

diplomácia Kommunikációs rendszer, amely- 
nek révén a nemzetközi élet szereplői (elsősor- 
ban —=államok és általuk alkotott — nemzetközi 
szervezetek, de egyre erőteljesebben nem állami 
szereplők is, nagyobb vállalatok, civilszervezetek, 
régiók stb.) információk célba juttatásával és át- 
vételével saját érdekeiknek megfelelő döntéseket 
próbálnak elérni egymásnál. Ennek során kife- 
jezetten a nemzetközi élet valamelyik szereplőjé- 
nek/szereplőinek címzett ún. diplomáciai infor- 
mációkat és a közvéleménynek szóló nyílt for- 
rású információkat hoznak létre és használnak 
fel. Ezek szintetizálása, elemzése és a fenntartó 
érdekeinek megfelelő célba juttatása képezi a -i 
információkezelést, a -i tevékenység lényegét. 


Disraeli, Benjamin 


Államok esetében a fenntartó érdekét —em- 
zeti érdeknek nevezzük. Minden ~val szemben 
elvárás, hogy a fenntartója érdekei szerint rea- 
gáljon a nemzetközi élet eseményeire (reaktív 
~), és kezdeményezőként is fellépjen a nemzet- 
közi folyamatok alakítása érdekében (proaktív ~). 
A proaktív - olyan célrendszert, külkapcsolati/ 
külpolitikai stratégiát feltételez, amelyet a fenn- 
tartó által működtetett - minden munkatársa is- 
mer és követ. Magas szintű -n a nemzetközi élet 
vezető szereplői (közjogi méltóságok, kormány- 
tagok, vállalatvezetők stb.) közötti közvetlen 
kapcsolatokat értjük. 

A - mint szakma többnyire a magas szintű 
kapcsolatfelvételek előkészítésével, szervezésével 
vagy a magas szintek közötti információközve- 
títéssel foglalkozik. Az ezt szolgáló állami intéz- 
ményrendszer jellegzetes elemei a külügyminisz- 
tériumok, amelyeket a - intézményrendszerében 
, Központnak" neveznek, valamint az állam szu- 
verenitásán kívüli területeken működő külkép- 
viseletek (a másik államhoz küldött nagykövet- 
ségek és a régiókra, tartományokra vagy szakte- 
rületekre összpontosító főkonzulátusok, konzuli 
irodák, kereskedelmi kirendeltségek, kulturális 
intézetek stb.). A szak- célzottan valamely ágazat 
diplomáciai információkezelésével foglalkozik. 
Meghatározó szerepet játszanak benne az adott 
ágazatért felelős kormányszervek (minisztériu- 
mok) külkapcsolatai. Azok az országok, amelyek 
kapcsolatában valamelyik ágazat különösen fon- 
tos szerepet játszik, szakdiplomatákat (katonai, 
külgazdasági, kulturális, mezőgazdasági, idegen- 
forgalmi stb. attasékat) küldenek egymáshoz. Az 
ágazati (különösen a gazdasági) érdekérvényesí- 
tés jelentősége egyre növekszik az államok közöt- 
ti ~ban: a korszerű külpolitika törekvése, hogy a 
nem szakdiplomata beosztású diplomaták is járta- 
sak legyenek országuk, a küldő ország minél több 
ágazatában, hogy azok érdekeit a fogadó ország- 
ban vagy a fogadó szervezetnél érvényesíthessék. 
A nemzetközi élet szereplői nemcsak kétoldalúan 
(bilaterálisan), hanem — többnyire valamilyen 
nemzetközi szervezet keretei között — csopor- 
tosan is érintkeznek: ezt nevezzük multilaterális 
~nak, amelynek legátfogóbb fóruma az ENSZ. 
Bár a multilaterális ~ gyors fejlődése az utóbbi 200 
év teljesítménye, voltak előzményei. Ezek között 
tartjuk számon az 1335. évi, magyar kezdeménye- 
zésű visegrádi regionális királytalálkozót. A ~ 
globális szabályrendszerét, amely a bilaterális ~ra 
is kiterjed, a multilaterális ~ fejlődésének köszön- 


hetően az ENSZ keretei között határozták meg 
az 1961. évi bécsi egyezményben. A ~hoz szoro- 
san kapcsolódnak a konzuli kapcsolatok, amelyek 
nemzetközi szabályrendszerét az 1963. évi bécsi 
egyezmény összegzi. 


1965. évi 22. törvényerejű rendelet a diplomáciai kap- 
csolatokról Bécsben, 1961. április 18-án aláírt nem- 
zetközi szerződés kihirdetéséről. 

1987. évi 13. törvényerejű rendelet a konzuli kapcsola- 
tokról Bécsben, 1963. április 24-én elfogadott egyez- 
mény kihirdetéséről. 

Halász Iván: Diplomácia és diplomaták (2010). 

Kincses László: Diplomáciatörténet (2005). 

Nagy Péter: „Virtuális diplomácia — mítosz vagy való- 
ság” (www.inco.hu/inco7/infopol/cikkrh.htm#BM12). 

Disraeli, Benjamin (1804-1881) A viktoriánus 
korszak meghatározó jelentőségű tory politikusa, 
döntő szerepe volt a szociális konzervativizmus 
brit tradíciójának a megteremtésében. 

Nevét a Vindication of the English Constitution 
(„Az angol alkotmány védelmében”, 1835) című, 
a rivális whigeket támadó politikai műve tet- 
te országosan ismertté. Fő állítása az volt, hogy 
Anglia az intézményeinek köszönheti a nagysá- 
gát, ám a whig (liberális) szellem mind veszélye- 
sebben rombolja a tradicionális brit alkotmányos 
rendszert. O szervezte meg a Young England (Ifjú 
Anglia’) nevű — fiatal tory parlamenti képvise- 
lőkből álló — csoportot, amely az 1840-es évek 
elején a szociális szempontoknak a konzervatív 
politikába való beemelését tűzte ki célul. Leg- 
maradandóbb értékű hozzájárulása e csoport 
tevékenységéhez híres regénye, a Sybil; or; The 
Two Nations („Sibylla, avagy a két nemzet", 
1845); ebben fogalmazta meg tézisét arról, hogy 
Anglia kettészakadt: szegényekre és gazdagokra. 
A királynő két olyan nemzet felett uralko- 
dik — olvashatjuk a regényben -, „amelyek kö- 
zött nincs semmiféle kapcsolat, és semmilyen 
együttérzés [...], mintha különböző tájak vagy 
akár más bolygók lakói volnának". 

1872-ben mondott híres beszédeiben kiállt 
a „két nemzet" „egy nemzetté? való összeolvasz- 
tása mellett, és a konzervatívok politikáját a Biro- 
dalom ügyével azonosította. 1874 és 1880 között 
kormányfőként több fontos szociális törvényt is 
elfogadtatott: a városokat a zsúfolt szegényne- 
gyedek felszámolására kötelezte, a helyi hatósá- 
gokat felhatalmazta az élelmiszerek ellenőrzésére, 


III 


döntés 


az egészségügyi törvény pedig előírta a megfelelő 
ivóvízellátást és csatornázást. Igaz, tudatos szo- 
ciális stratégiát nem találunk -nél, de a gyen- 
gesége egyúttal az erőssége is volt: ő eszmékben 
gondolkodott. Egy olyan konzervatív tradíciót 
alapozott meg, amely az osztályharc elutasítására 
és a szociális béke megteremtésére irányult — a 
társadalmi egalitarizmus elutasításával. Erthető, 
hogy az ,egy nemzetben" gondolkodó brit kon- 
zervatívok benne látják eszmei elődjüket. 


Blake, Robert: Disreali (1967). 
Egedy Gergely: Brit konzervatív gondolkodás és politika 
(2005). 
Weintraub, Stanley: Disraeli: A Biography („~: életrajz”, 
1993). 
EG 


diszkrimináció —megkülönböztetés 


döntés Cselekvéskezdeményező aktus, amit ti- 
pikusan kétféleképpen értelmeznek. Az egyik 
megközelítés szerint adott premisszákból levont 
következtetéseken alapul, a másik szerint azonban 
nem vezethető le maradéktalanul a premisszák- 
ból. Az első megközelítés a ~ —racionális mozza- 
natait emeli ki, és a közgazdaságtanban és ennek 
hatására a szociológiában is elterjedt. Eszerint a 
~hez a problémát strukturálni kell, azaz látni kell 
pontosan, hogy milyen feszültség feloldására van 
szükség, illetve különbséget kell tenni a döntési 
alternatívák között a megvalósíthatóságuk való- 
színűsége és a következményeik alapján. A máso- 
dik megközelítésmódot hangsúlyozó etikai, jogi 
és politikai elméleteket decizionizmusnak neve- 
zik, amelynek hívei nem a ~ tartalmára, megala- 
pozására, hanem magára a ~re (lat. decisio) össz- 
pontosítanak. Eszerint a ~ek mögött az —akarat, 
nem pedig intellektuális megfontolások állnak, 
noha azok is természetesen közrejátszanak benne. 
Ebből következően az etikai, jogi, politikai ~ek 
bármilyen elméleti megalapozása csakis részleges 
lehet. Az —Aquinói Szent Tamásból kiinduló in- 
tellektualizmus —hagyományával szemben már 
igen korán megfogalmazódott az akaratiság (vo- 
luntarizmus) elve, amelyet Duns Scotus és a nyo- 
mában William Ockham képviselt (XIII-XIV. 
század). 

Az alternatívák közötti választásban, ítélet- 
alkotásban megjelenő - sajátos helyzete paradox: 
dönteni ott kell, ahol valami eldönthetetlen sza- 
bálykövetéssel, szabályalkalmazással. A tudás, 

a törvénykönyv ismerete önmagában még nem 
eredményez -t, miként Franz Kafka Az új ügy- 
védben ábrázolta. Az élet minden területén fon- 
tos szerepet játszanak a -ek, ám ezek közül ki- 
emelkedik a jogi és a politikai -. Egyfelől mert 
mindkettő a közösség egészére nézve ír elő kö- 
telezettségeket (a jog természetesen jogosultsá- 
gokat is), másfelől a jogi döntés adott —személy 
—szabadságának korlátozását vagy éppen az élet 
elvesztését ( halálbüntetés) is eredményezheti. 
A politikai és jogi decizionizmus ismert képvi- 
selője, —Schmitt szerint egy bírói ~ nem akkor 
tekinthető helyesnek, ha a törvényhez kötődik, 
igazságos vagy észszerű, hanem akkor, „ha egy 
másik bíró feltételezhetően éppúgy döntött vol- 
na”. Ebben az esetben tehát a ~ helyessége a dön- 
téshozók feltételezett egyetértésében alapozódik 
meg (—>politikai döntéshozatal). 


Simon, Herbert: Korlátozott racionalitás (1982). 


dunai konföderáció A délkelet-európai kisebb 
népek együttműködésének —Kossuth Lajos és 
mások által is felvetett terve. Az —1848-49-es 
szabadságharc bukása bebizonyította, hogy a 
magyarok önmagukban nem elég erősek a sza- 
bad és független állam megvédelmezésére, ezért 
az emigráns Kossuth a hazai nemzetiségeknek 
kedvezőbb kereteket biztosító demokratikus be- 
rendezkedést kínált. Az 1862-ben nyilvánosság- 
ra került tervezetében pedig az akkor még csak 
kialakulóban lévő —román és szerb állammal, 
illetve Horvátországgal (és az egyik verzió 
szerint független S Erdéllyel) egy államszövet- 
ség létrehozását indítványozta. Belső ügyeikben 
a demokratikus elveket tiszteletben tartó önál- 
lóság, a közös ügyekben (külpolitika, védelem, 
stratégiai közlekedési utak stb.) egyenjogúság jel- 
lemezte volna a -t. A megvalósításához azonban 
hiányzott a szükséges erő. 

A nemzetek egyenjogúságán alapuló tervre 
a XX. században is többször hivatkoztak, s külön- 
böző hátterű gondolkodók (—Jászi vagy Habs- 
burg-párti —legitimisták) is támogatták volna a 
térség kisebb népeinek politikai együttműködé- 
sét, ám a nagyhatalmi érdekekkel szemben soha 
nem valósulhatott meg. 


Ádám Magda: „Dunai konföderáció vagy kisantant?”, 
Történelmi Szemle, 1977, 3—4- 


dunai konföderáció 


Bán D. András: , Angolszász tervek kelet-közép-euró- 
pai konföderációk létrehozására a második világhá- 
ború alatt", Regio, 1997, 2. 

Hanák Péter: Jászi Oszkár dunai patriotizmusa (1985). 

Lajtor László: Kossuth dunai konföderációs terve és előz- 
ményei (1944). 


Litván György és Szarka László (szerk.): Duna-völgyi 
barátságok és viták. Jászi Oszkár közép-európai dossztéja 
(1990. 

Pajkossy Gábor (szerk.): , Az 1862. évi Duna-konföde- 
rációs tervezet dokumentumai", Századok, 2002, 4. 


BI 


II3 


) 


egyén (l. individuum "oszthatatlan, egyedi, pa- 
rányi rész’, atom) Az atom a természet elemi 
építőköve, az - pedig a társadalomé. A fogalom 
széles körű elterjedése a társadalom- és politikai 
filozófiai gondolkodásban a polgári korszak kiala- 
kulásához ( Hobbes, Locke) és elsősorban Ang- 
liához kötődik. Adam Smith gazdaságelmélete 
is az ~bóől indult ki: az ~ek kapcsolatát és tevé- 
kenységüket szerinte , láthatatlan kéz" irányítja. 
Az ~re alapozó és a társadalom működésében az 
~i sikert, az ~ élethelyzetének kibontakoztatását 
középpontba állító társadalomfelfogást —indivi- 
dualizmusnak nevezzük. 

Az ~ mint —>személy (l. persona), személyi- 
ség jelenik meg a társas kapcsolatban. A persona 
eredeti jelentése: maszk", amelyet az ókor szín- 
házi előadásaiban viseltek a szereplők, azaz ami 
kívülről látható, ám az, ami mögötte van, rejtve 
marad. A személyiség fogalmának jelentésadá- 
sában a görög hagyománytól a XIX. századig 
mindig — az eredeti "maszk" értelmével analógiá- 
ba állítható — valamely , felsőfogalom" játszott 
alapvető szerepet. A görögök a /ogosz harmonikus 
rendjében helyezték el az embert, a nevelés célja 
az ember ideáljának megvalósítása az -ben. 

A kereszténység az ~t a szeretet által 
konstituálódott közösségben élőként láttatta. 
Ehhez hasonló figyelhető meg az újkor első év- 
századaiban is: A három testőr (Alexandre Dumas, 
1844; m. 1863, 1956) egyik hősét, D’Artagnan 
~iségét az jellemezte, hogy gascogne-i születésű. 
Rómeó és Júlia (Shakespeare, 1597; m. 1786, 1930) 
élethelyzetét, e két személyiség kapcsolatának 
lehetőségét családjuk különbözősége határozta 
meg — éppen ebből fakadt szerelmük tragédiája. 
Don Quijote (Cervantes, 1605; m. 1850, 1943, 
2011) úgy próbálta megvalósítani saját ~iségét, 
hogy másolta a lovageszményt. Ekkoriban az 
individualitás az ~ életét meghatározó közös- 
ségből: születési helyből, társadalmi csoportból, 
családból vagy éppen egy általánosabb viselkedési 
mintából vezetődött le. Csak a modern korban 
jelent meg az ~ ~iesítése, azaz a minden mástól 
való különbözőség ismérve. Az elmúlt másfél-két 
évszázad óta individuumon azt értjük, ami egy 

személy mindenkitől eltérő sajátszerűségét fejezi 
ki. Amiben több vagyok, mint egy-egy konkrét 
(általánosan definiálható) szerep megvalósítója. 
Az ~iségem, személyiségem túlmutat az orvosnál 
megjelenő páciensen, a diák vagy a tanár pozí- 
cióján az oktatási rendszerben, a fogyasztóén a 
gazdaság világában, illetve a választáson részt 
vevő állampolgárén a politikában. Noha visel- 
kedésünkkel különböző élethelyzetekben eltérő 
szerepeket töltünk be, egyedülvalóságunk min- 
dig több, mint amit egy-egy szerepben megva- 
lósítunk. 

o Tocgueville szerint a demokrácia egyik 
legnagyobb veszélye, hogy a többségi elv hang- 
súlyozása és a társadalmat egységesítő egalitárius 
értékek érvényesítése révén életre hívja a —tö- 
megeket, majd mindinkább függővé is válik tőle, 
ami a —>többség zsarnokságához vezethet. A mo- 
dern tömegtársadalom, illetve tömegdemokrácia 
létrejötte már a tömeg meghatározó szerepének 
valóságát mutatja. Elsősorban a gazdaság és a po- 
litika viszonyul az ~hez mint tömegben élőhöz, 
ahhoz alkalmazkodóhoz. A —konzervativizmus 
bírálja a tömegdemokráciát, mert atomizálja és 
uniformalizálja az -t, elszakítva a hagyományok- 
tól, a közösséghez fűződő szerves kapcsolatoktól. 
A —>kollektivista politikai mozgalmak, uralmi 
rendszerek (—nemzetiszocializmus, kommuniz- 
mus) végletesen és fizikai erőszakkal szankcionál- 
va elutasították az - sajátszerűségét, mivel az -t 
csak a tömeg szolgálatában állóként fogadták el. 


Freudenthal, Gideon: Atom und Individuum im Zeitalter 
Newtons („Atom és individuum Newton korában”, 
1982). 

Riesman, David (Nathan Glazer és Reuel Denney köz- 
reműködésével): A magányos tömeg (1950; m. 1968). 
Tallár Ferenc (szerk.): Az individuum és az európai tra- 

díció (2004). 

egyenlőség Az ókori görög demokráciában az 
igazságosság összefüggésében jelent meg mint 
a szabad férfiak —törvény előtti ~e (iszonomia). 
A keresztény teológia alaptétele: az Isten előtti 


egyesülési jog 


-, amely fennáll a minden ember istenképűségé- 
ben, elkerülhetetlen halálában és elszámoltatásá- 
ban a végítéletkor. A hitben való - főképpen a 
szerzetesrendekben (bencések, dominikánusok, 
ferencesek) vezetett olyan lelki -i eszmékhez 
és gyakorlatokhoz, amelyek megalapozták az 
eretnekmozgalmak (mint a husziták) és később 
a protestantizmuson keresztül a nyugati világ 
jog-i törekvéseit. Az ~eszmény az utópikus 
gondolkodás eszmetörténetében mindig jelentős 
szerepet játszott, kifejezve a paradicsomi állapot 
újra elérésének vágyát. A francia forradalom 
jelszava (szabadság, ~, testvériség) az ~et az 
alapvető politikai értékek között helyezte el, mely 
értékek ugyanakkor ellentétbe is kerülhetnek 
egymással — miként erre a forradalom kritikusai 
akkor és a későbbiekben is rámutattak ( Burke). 
Az ember természettől adott -éből következően 
mindenkit egyaránt megilletnek az elidegeníthe- 
tetlen emberi jogok. Az - szélsőséges hangsúlyo- 
zása a kommunista eszme egyik fő jellemzője: a 
társadalmi - az osztályok megszüntetése utáni ál- 
lapot, maga a kommunizmus, amelyben mindenki 
szükségleteinek megfelelően részesülhet a termelt 
javakból. Csakhogy a megvalósult kommunista 
rendszerek -e nem jelentett mást, mint a diktató- 
rikus hatalomnak való egyenlő kiszolgáltatottsá- 
got — legalábbis a társadalom döntő része számára. 
Az óliberálisok és a konzervatívok mindig is kétel- 
kedve, sőt elutasítóan viszonyultak az - politikai 
eszményéhez. Az egyenlősítő törekvések ugyanis 
erőszakos beavatkozások a társadalom szövetébe, a 
szokások szabályozó erejébe, és mindez a szabadság 
újabb és újabb korlátozásával jár. A —liberalizmus 
legújabb változata az elmúlt fél évszázadban elsza- 
kadt ettől a hagyománytól, és különböző szem- 
pontok (társadalmi nemek, szexuális orientációk) 
alapján az - kikényszerítését követeli. 

Az ~ ideája a modern —demokrácia kulcs- 
fontosságú tétele: a politikai hatalom a szabad és 
egyenlő polgárokból álló népből ered, amelynek 
tagjai egyenlőkként vehetnek részt a politikai 
akarat formálásában. Ez nem tartalmi (vagyo- 
ni, élethelyzetbeli), hanem formális ~et (jog~et, 
esély-et) jelent. —John Rawls Az igazságosság el- 
mélete (1971; m. 1997) című munkájában a —>tár- 
sadalmi szerződés újragondolására vállalkozva, 
egy hipotetikus, történeti kontextus nélküli álla- 
potba helyezte a részt vevő feleket. A gondolatkí- 
sérlet eredményeképpen pedig arra jutott, hogy 
a társadalmi igazságosság ebben a feltételezett 
„természetes” vagy „tudatlan” (vö. a tudatlan- 


ság fátyla) állapotban úgy jelenik meg, hogy ha 
nem tudunk életkörülményeinkről és társadalmi 
helyzetünkről, valójában az ~ állapotára törek- 
szünk, mégpedig azért, mert ugyan az elérhető 
legjobb életkörülményekre vágyunk, az a „tudat” 
azonban, hogy más helyzetébe is kerülhetnénk, 
óvatosságra int bennünket, így pedig az ~ eszmé- 
jét tesszük magunkévá. Rawls feltételezi, hogy 
a javak eleve adottak az ember számára, azokat 
csupán el kell osztanunk. Számos kritikusa közül 
az egyik — Robert Nozick — azonban rávilágít, 
hogy az elosztásra váró javak valójában a társa- 
dalom és az egyének erőfeszítéseinek termékei, 
amelyekre jogosan tarthatnak igényt, így ez a faj- 
ta teoretikus újraelosztás megfosztja őket jogaik- 
tól, és megfeledkezik múltbéli teljesítményükről. 


Kersting, Wolfgang: Theorien der sozialen Gerechtigkeit 
(„A társadalmi igazságosság elméletei”, 2000). 

Waldron, Jeremy: God, Locke, and Equality: Christian 
Foundations in Lockes Political Thought („Isten, Locke 
és az ~: Locke politikai gondolkodásának keresztény 
alapjai”, 2002). 

egyesülési jog Olyan, részben politikai, részben 
polgári jellegű alkotmányos jog, amelynek alapján 
mindenkinek joga van szervezeteket létrehozni, 
illetve azokhoz csatlakozni (—egyesületek). Az 
~ biztosítására elsőként az 1814. évi holland al- 
kotmányban került sor; e jogot mára minden 
jelentősebb —nemzetközi egyezmény elismeri 
és védelemben részesíti. Magyarországon 1989 
előtt az ~ valódi érvényesüléséről nem beszélhe- 
tünk, azt először az 1989. évi II. törvény, majd 
az Alkotmány 1989. évi novellája (kiegészítése) 
biztosította. Az Alkotmánybíróság gyakorlata 
értelmében az - magában foglalja a cél megvá- 
lasztásának szabadságát, a célra rendelt szervezet 
alapításának szabadságát, továbbá az ehhez való 
csatlakozás önkéntességét és az önkéntes kilépés 
lehetőségét (kényszertagság tilalma); az egyesüle- 
ti autonómiából következően azonban nem jelent 
alanyi jogot arra, hogy bárki egy meghatározott, 
konkrét egyesület tagja legyen. Az - kiterjed az 
egyesületek különös formáira is, de csak bizo- 
nyos kötöttségekkel: pártot és szakszervezetet, 
valamint jogi személynek nem minősülő civil 
társaságot ugyanis csak természetes személyek, 
szövetséget pedig kizárólag jogi személyek vagy 
jogi személyiséggel nem rendelkező szervezetek 
alapíthatnak. 

Sári János és Somody Bernadette: A/apjogok (2008). 
Schanda Balázs és Balogh Zsolt (szerk.): Alkotmány- 
jog — Alapjogok (2014). 
TIZ 


egyesületek Az —egyesülési jog az egyik leg- 
fontosabb szabadság- és emberi jog. Az - képezik 
a családon kívül a társadalom legerőteljesebb kö- 
tőszövetét, alrendszereit, és magukban foglalják 
az egyházakat, a jótékonysági, szakmai és civil 
szervezeteket, az oktatási és kutatási alapítványo- 
kat, az irodalmi társaságokat és a különféle klu- 
bokat, illetve a társas vállalkozásokat. Burke, 
a konzervativizmus atyja azt írja: ,, Valamilyen 
alosztályhoz kötődni, s szeretni a társadalomnak 
azt a parányi szögletét, melyhez tartozunk, ez 
a közösségi érzület legalapvetőbb elve (mintegy 
csírája). Első szeme annak a láncnak, amelyen 
keresztül eljutunk hazánk s az emberiség szerete- 
téig” ( Töprengések a francia forradalomról, 1790; m. 
1990). Hasonlóan gondolkodott — Tocqueville is, 
aki az amerikai demokrácia egyik legfőbb eré- 
nyének éppen a szabad társulást látta, és — Bibó 
is, aki a „szabadság kis körei”-t („A magyar tár- 
sadalomfejlődés és az 1945. évi változás értelme”, 
Válogatott tanulmányok IÍ., 1990) tartotta a társa- 
dalomfejlődés letéteményeseinek. 

Az önkéntes társulás feltételezi a társadalmi 
—>bizalmat, és főként magánforrásra alapul. Az ~ 
alkotta civil társadalom erősíti a társadalom szö- 
vetét, és csökkenti az állami szabályozás szüksé- 
gességét az élet minden területén. A totalitárius, 
fasiszta, kommunista vagy radikális iszlám rend- 
szerek a —civil társadalmat lehetetlenítik el azon 
egyesületek betiltásával, amelyeket nem tartanak 
szigorú ellenőrzésük alatt. Mint látható Kelet- 
Közép-Európában, a több évtizedes kommunista 
uralom, a szabad társulás teljes tiltása után időt 
vesz igénybe a civil társadalom újbóli kibonta- 
koztatása. A jogrendszernek egyfelől biztosítania 
kell az egyesülés szabadságát, másfelől gondos- 
kodnia arról, hogy a jól szervezett csoportok ne 
tudjanak előnyökre vagy előjogokra szert tenni 
a nem szervezettek rovására. 


Kovách Imre et al. (szerk.): Társadalmi integráció a je- 
lenkori Magyarországon. Tanulmányok (2012). 
Schanda Balázs és Balogh Zsolt (szerk.): Alkotmány- 
jog — Alapjogok (2014). 
MS 

Egyesült Nemzetek Szervezete (ENSZ) 
—Nemzetközi szervezet, amelyet a második 
világháborút követően hoztak létre azért, hogy 
fenntartsa a nemzetközi békét és biztonságot, 
fejlessze az államközi együttműködést a nem- 
zetközi gazdasági, társadalmi és humanitárius 
problémák kezelésében, valamint diplomáciai 
központként szolgáljon a közös célok eléréséhez. 
Székhelye New York. 

Alapokmánya előírja, hogy a tagállamok —po- 
litikai konfliktusaikat (viszályaikat) békés esz- 
közökkel, az erőszak alkalmazásától tartózkodva 
kötelesek megoldani. Habár nem tartozott erede- 
ti feladatai közé, a gyakorlatában kialakult, hogy 
a —béke megőrzése és helyreállítása érdekében 
békéltető és békefenntartó missziókat működtet, 
továbbá segélyprogramok révén igyekszik csök- 
kenteni a konfliktusok következményeit, illetve 
támogatást adni a konfliktusok utáni állam- és 
békeépítésben. 

Osszetett intézményrendszerrel rendelkezik. 
A Közgyűlés biztosítja minden tagállam (193, 
tulajdonképpen minden elismert állam) egyen- 
lő képviseletét, plenáris tanácskozó testületként 
szolgál, rendelkezik a tagállami hozzájárulások- 
ból származó költségvetésről, és megválasztja 
a tisztségviselőket. Központi döntéshozó szerve 
a Biztonsági Tanács - amelynek öt állandó tagja, 
az Egyesült Allamok, Egyesült Királyság, Fran- 
ciaország, Kína, Oroszország vétójoggal rendel- 
kezik, tíz nem állandó tagját pedig régiónként 
két évre választja meg a Közgyűlés -, a békét 
és biztonságot érintő ügyekben hozhat kötelező 
határozatokat, illetve döntő szerepet visz a nem- 
zetközi feszültségek és konfliktusok kezelésében. 
A Gazdasági és Szociális Tanács koordinálja az 
ENSZ és az , ENSZ-szervezetek családja" néven 
ismert szakosított intézmények és szervezetek 
(például: Nemzetközi Atomenergia Ugynökség, 
az - Elelmezésügyi és Mezőgazdasági Szerve- 
zete [FAO], az ~ Menekültügyi Főbiztossága 
[UNHCR], Nemzetközi Munkaügyi Szervezet 
[ILO], Egészségügyi Világszervezet [WHO], 
az ~ Gyermekalap [UNICEF], az ~ Nevelés- 
ügyi, Tudományos és Kulturális Szervezete 
[UNESCO], a —Világbank Csoport) gazdasági 
és szociális munkáját. A Nemzetközi Bíróság a 
tagállamok legfőbb nemzetközi jogi vitarendezé- 
si fórumaként tevékenykedik (székhelye Hága). 
A Titkárság látja el a teljes szervezet adminiszt- 
ratív teendőit. Az ~ vezető adminisztratív tiszt- 
ségviselője a főtitkár (2017. január 1-től António 

Guterres korábbi menekültügyi főbiztos). Al- 
lamközi viszályok rendezésében fontos diplomá- 
ciai szerepet töltenek be a főtitkár különmegbí- 
zottjai. 

Az ~ létrejöttében és alakításában meghatározó 
szerepet vitt a —kantiánus gyökerű, a nemzet- 
közi kapcsolatokban az 1880-as évektől megha- 
tározó liberális idealizmus, amely az emberi 
jogokat egyetemes értéknek és a —nemzetközi 
közösség racionális megszervezése megfelelő alap- 
jának tartja. Jóllehet ez a felfogás számos ered- 
ményt ért el az ~ révén, a nemzetközi kapcso- 
latok realista iskolája kezdettől fogva felhívta a 
figyelmet e szemlélet korlátaira a — hatalom és 
az —államérdek szerepének hangsúlyozásával 
(idealizmus és realizmus a nemzetközi kap- 
csolatokban, globális kormányzás). A globalizált 
világban mindenesetre az - a többoldalú együtt- 
működés és szabályozás megkerülhetetlen és 
nélkülözhetetlen szervezete, különösen a béke és 
biztonság, a szegénység, népesedés, népvándorlás 
és környezetvédelem (éghajlati változás) terén. 

Működését természetesen számos vita kíséri. 
A Biztonsági Tanács összetétele nem tükrözi a ha- 
talmi viszonyok változásait, Japán, Németország, 
Brazília és India joggal számíthatna állandó tag- 
ságra, ezt viszont mások ellenzik, és inkább a nem 
állandó tagok bővítését szorgalmazzák. A szerve- 
zet bürokratikus, nem elég hatékony (például az 
Atomenergia Ugynökség az iráni és az észak-ko- 
reai atomprogram kezelésében, illetve általában 
az atomerőművek ellenőrzésében). A —politikai 
korrektség érvényesül a szakmai rátermettséggel 
szemben. Gyakran hiányolják a demokratikus és 
szakmai legitimitást, például a nagyvonalú mil- 
lenniumi fejlesztési célok (2000—2015) és fenn- 
tartható fejlődési célok (2015-2030) megfogalma- 
zásából. A bírálatok nyomán számos, gyakran el- 
lentmondó reformelképzelés született a szervezet 
általános működésének, a Biztonsági Ianács ösz- 
szetételének és döntéshozatalának az újragondo- 
lására, a főtitkár és a Közgyűlés megválasztásá- 
nak demokratizálására, a Titkárság méretének a 
csökkentésére, a testületek hatásköri átfedéseinek 
a felszámolására és a szervezet pénzügyi helyze- 
tének a rendezésére. 

Az - a többoldalú együttműködés központi je- 
lentőségű szervezete, válságmenedzser, a globális 
problémák kezelését célzó közös programok kez- 
deményezője, szervezője és végrehajtója marad 
a belátható időben. 


Kennedy, Paul M.: The Parliament of Man („Az ember 
parlamentje”, 2006). 

Magyar ENSZ Társaság: Alapvető tények az ENSZ-ről 
(2013). 

Ryan, Stephen: The United Nations and International 
Politics („Az ~ és a nemzetközi politika”, 2000). 

Simai Mihály: , Az ENSZ hetven éve és a jövő", Köz- 
Gazdaság, 2015, 2. 

Weiss, Thomas G. és Sam Daws: The Oxford Handbook 
on the United Nations („Kézikönyv az ~ről”, 2007). 

egyetem (l. universitas "Ja dolgok összessége’, 
a római jogban "testület", a középkori latinban 
"tudományegyetem" [a tanárok és diákok közös- 
ségel; a magyar szó e jelentését Kazinczy Ferenc 
rögzítette) A legmagasabb szintű, elvben minden 
tudásra kiterjedő és egységes tudományfelfogás 
alapján működő oktatási, kutatási és művelődés- 
szervezési intézmény. Ez a definíció ma mégsem 
alkalmazható minden fenntartás nélkül, mivel 
korunkban az -i tevékenység specializálódott, az 
átfogó tudományfelfogás elvi kerete visszaszo- 
rult. Burkoltan mégis ezt feltételezik egyes intéz- 
mények, így elsősorban a keresztény -ek, ame- 
lyek a tudományos sokféleség mellett szervesen 
továbbfejlesztett és látensen feltételezett egység- 
tudomány alapján állnak. A kortárs Ötudomány 
viszonylagosan egységes felfogása, amely a szak- 
tudományok empirikus, evolúciós, illetve fizikai, 
biológiai és matematikai módszerein nyugszik, 
az egyes szakterületeken egymástól eltérő kon- 
cepciókat eredményez, és nemcsak a bölcsészet- 
tudományok, hanem az egyes tudományágak 
viszonyában is. Külön probléma a bölcsészet- és 
természettudományok fokozatos elkülönülése. 
A bölcsészetek mai válságát nemcsak a termé- 
szettudományokkal való nehézkes kapcsolatuk 
okozza, hanem a módszertani és tartalmi kiüre- 
sedésük is. A valaha minden tudományt megala- 
pozó filozófia és a filozófiát megalapozó teológia 
mára az ~i kutatások peremére szorult. Az 1945 
után kialakult tömegoktatás az -i képzés színvo- 
nalát csökkentette, és főképpen a bölcsészettudo- 
mányokat átpolitizálta. Különösen igaz ez a szov- 
jet típusú, —ideológiai alapon szervezett ~ekre. 
A kortárs tendencia szerint a specifikus, felső 
szintű kutatási-oktatási központok ipari-tech- 
nikai fejlesztéseknek alárendelten szerveződnek 
általában egy adott ~en belül. 

A mai ~ elvi kérdése az, hogy képes-e a tu- 
dományok egységét elgondolni az egyes szaktu- 

dományok vonatkozásában. Gyakorlati kérdése 
abban áll, hogy miképpen kapcsolódhat a társa- 
dalom tényleges technológiai, gazdasági és mű- 
velődési szükségleteihez egy olyan időszakban, 
amikor a —globalizáció folyamatai — a gazdasági 
egységesülés ellenére — éles versenyhelyzetet te- 
remtenek az országok és kultúrák között. 

Az - egyidős a nyugati kultúrával. Mint 
, universitas", azaz a tudományok szervesen és 
elvi alapon egybekapcsolt összessége, a nyugati 
kultúrában alakult ki az ismert történelemben, 
és ott is akkor, amikor az ismeretek sokfélesé- 
ge egységes és rendezett keretbe illeszkedett. Ezt 
a görög filozófia kibontakozása tette lehetővé, 
amikor CO Arisztotelész szerint „úgyszólván már 
mindent felfedeztek" (Politika, 1264a; m. 1923, 
1969). —Platón és Arisztotelész gondolkodása 
olyan tudományos rendszert feltételez, amely szak- 
tudományokra oszlik. Ezért -nek először a platóni 
Akadémia, később Arisztotelész Likeronja tekint- 
hető. A hellenizmus legjelentősebb -i központja az 
alexandriai Muszaion, illetve a Szerapeion. A nem 
keresztény felsőoktatási intézmények jelentősé- 
ge fokozatosan szorult vissza a keresztény római 
állam megszervezése során, mígnem 529-ben 
Jusztinianosz császár bezáratta a platóni Akadé- 
miát. A Muszaion több ezer éves iratanyagot őrző 
könyvtára muzulmán támadás következtében 
pusztult el 642-ben. A keresztény felsőoktatás 
addigra már a konstantinápolyi Pandidaktérionba 
Cahol mindent tanítanak") költözött, amely egy 
évezreden keresztül szolgálta a bizánci államot. 
A nyugati ~ekkel szemben a tanítás itt nem ter- 
jedt ki a teológiára (amelyet szerzetesi közpon- 
tokban oktattak), de megőrizte a platóni és arisz- 
totelészi iratanyagot, amelyet Bizánc bukásának 
közeledtekor az intézmény tudósai magukkal vit- 
tek Itáliába. A nyugati , universitas" eredeti tar- 
talma a „trivia” (grammatica, rhetorica, dialectica) 
és a „quadrivia” (arithmetica, geometria, musica, 
astronomica). A nyugat első nagy ~ei — Bologna, 
Párizs, Oxford, Modena, Cambridge, Salamanca 
stb. — a hetes tudományági rendszer mellett első- 
sorban a filozófia, a jog, az orvostudomány és a 
teológia területére összpontosítottak. Tudomá- 
nyos felépítésük pedig alighanem követte a mu- 
zulmán világ tekintélyes tudományos központjai, 
a medreszék példáját is. 

A középkori oktatás egyik legfőbb tekintélye 
Arisztotelész volt. Az ő műveinek XIII. századi 
bevonása az oktatásba fordulatot jelentett az -ek 
történetében, mivel az ő elvei alapján bontakoz- 

tak ki a szaktudományok. A —reneszánsz és 
a humanizmus kiszélesítette az alapirodalmat, 
az ~eket a művelődés középpontjává emelte, és 
a számukat is gyorsan megnövelte. A legtöbb - 
a Német Birodalom területén alakult meg, ezt 
követte Itália, Francia- és Spanyolország, illetve 
Anglia. A vallásháborúk nyomán Közép-Eu- 
rópa ~i oktatása lehanyatlott, ám a XIX. szá- 
zadra ismét az élvonalba került a Wilhelm von 
Humboldt által kialakított kutató-i modellnek 
köszönhetően, amely átvette a humanista és a 
protestáns —liberalizmust, illetve a professzor és 
a diák közös kutatását hangsúlyozta. A modern 
természettudományok számos eredménye (Ga- 
lilei, Kopernikusz, Kepler vagy Newton mun- 
kássága) nem valamely -en jött létre, mivel a ha- 
gyományos -en az iskolásságra esett a hangsúly. 
A humboldti modell azonban a felfedező kuta- 
tást az - keretébe illesztette. Ez a minta a XX. 
században széles körben elterjedt, kivéve a mar- 
xizmus uralta államokat, ahol a kutatást és az 
oktatást elválasztották egymástól, így hozva létre 
a sajátos, - feletti , tudományos akadémiák" rend- 
szerét, amely utóbb a politikai változások ellenére 
is fennmaradt, és máig őrzi a politikai átitatottság 
nyomait. Ma a kutató-ek helyébe egyre inkább a 
diszciplináris ~ek lépnek, amelyek egy-egy terü- 
leten kínálnak felső szintű oktatást és kutatást. 
Az 1950-es évektől világszerte megsokszorozó- 
dott az ~i hallgatóság száma, a tömegoktatással 
pedig megnövekedett az ~ek társadalmi-politikai 
szerepe. 

Uj fejlemény a keleti (japán, koreai, kínai 
stb.) ~ek gyors fejlődése. A világ vezető ~ei az 
USA-ban, legnépesebb ~ei Kínában találhatók. 
Ezekben jellemzően elválik egymástól a nép- 
szerű színvonalú tömegoktatás és a specializált 
kutatóoktatás. Az utóbbi körben éles versengés 
alakult ki a gazdasági élettel szoros kapcsolatban 
álló sikeres kutatóközpontok között, amelyeknek 
olykor nemcsak technikai-ipari, hanem katonai- 
biztonsági jelentőségük is van. 

Magyarországon az első ~ Pécsett jött létre 
1367-ben. Az ellenreformáció hatására alakult 
meg a Nagyszombati ~ 1635-ben, amelynek utód- 
ja az Eötvös Loránd Tudomány~ és a Pázmány 
Péter Katolikus ~ (illetve annak tekinti magát a 
Trnavai ~ a mai Szlovákiában). A XVI-XVII. 
századi protestáns kollégiumok az ~i mintát kö- 
vették, de nem váltak ~mé, mert jobbnak látszott 
az ifjúságot a nyugati ~eken taníttatni. A ma- 
gyar ~i kultúra 1867 után ugrásszerű fejlődésnek 

indult Budapesten és az újonnan alapított, habár 
nem előzmény nélküli kolozsvári, pozsonyi és deb- 
receni ~en. A trianoni határátrendezés miatt a ko- 
lozsvári - Szegedre, a pozsonyi Pécsre költözött. 

A mai magyar -ek a rendszerváltozás után is 
megőrizték a szovjet típusú oktatási rendszer 
számos elemét, a korábbi szakmai elitek vezető 
szerepét. Egy-két kivételtől eltekintve lemarad- 
tak a nemzetközi versenyben is. Az -i átalakítás 
ezért elkerülhetetlennek mutatkozik. A jelenlegi 
törekvések arra irányulnak, hogy az oktatás és 
a kutatás szorosabban összekapcsolódjék a gazda- 
sági élettel, a tömegképzés tartalma fokozatosan 
leváljék a kommunista időszakban kialakult te- 
matikákról, illetve az ~ek aktívan részt vegyenek 
a nemzetközi oktatási-kutatási vérkeringésben, 
beleértve a határon túli magyar felsőoktatást is. 

Az osztott képzés (BA-MA) szükséges, de túl 
gyors bevezetése a 2000-es években megzavarta 
az ~ek önálló fejlődését, lerontotta a képzés szín- 
vonalát. Az átalakítás ezért egyszerre kénytelen 
szembenézni a múltból örökölt szerkezetekkel, a 
felemás reformok következményeivel, az inkább 
politikai céllal létrejött -i központok tevékeny- 
ségével. A költségvetési szabályosság érdekében 
2014-től bevezették a kancellári rendszert a hazai 
felsőoktatásban. 

A magyar -i élet kibontakozása mindenképpen 
feltételezi, hogy az oktatás jóval erőteljesebben 
magába illessze az 1945 utáni nemzetközi tudo- 
mány teljesítményeit, és így bővítse nemzetközi 
kapcsolatrendszerét, illetve feloldja a tömeg- és az 
elitképzés kettősségét. Nyitott kérdés, hogyan 
lehetne elősegíteni a természet- és a bölcsészet- 
tudományok módszertani és tartalmi közeledé- 
sét. E téren is szükségesnek látszik az 1945 előtt 
létező magyar -i hagyományok felelevenítése és 
a korszerű gazdasági és tudományos követelmé- 
nyekkel összhangban álló továbbfejlesztése. 


Artner Edgár, Eckhart Ferenc, Győry Tibor, 
Hermann Egyed és Szentpétery Imre: A Királyi 
Magyar Pázmány Péter-tudományegyetem története 
1-IK(1935—1938). 

Ridder-Symoens, Hilde de és Walter Rüegg (szerk.): 
A History of the University in Europe I-IV („Az euró- 
pai ~ története”, 1992—2011). 

Szögi László (szerk.): Az Eötvös Loránd Tudományegye- 
tem története 1635-2002 (2003). 

egyház (g. ekklészia, l. ecclesia, m. eklézsia; az 
„egy” jelentése: ’szent’) Katolikus megközelítés 
szerint összetett valóság: Krisztus teste, szentség, 
az Istennel való egyesülés jele és eszköze, Isten 
népe, amely látható valóságban a Krisztus által 
alapított, Péter apostol utódai (a római pápa) ál- 
tal kormányzott társaságban áll fenn. Eszerint 
az ~ egyszerre történelmi és természetfeletti 
intézmény. A II. vatikáni zsinat megközelíté- 
se szerint csak az apostoli folyamatosságot bíró, 
felszentelt püspökök által vezetett, a közös hit és 
a szentségek (különösen a keresztség, a bérmálás 
és az eukarisztia) által összekapcsolt keresztény 
közösségek ~ak. E meghatározásnak a katolikus 
~ mellett az ortodox ~ak is megfelelnek. Más, 
keresztényekből álló felekezetek e felfogásban 
~i közösségnek minősülnek, a nem keresztény 
vallások követői vallási közösségeket alkotnak. 
A katolikus ~ — alapítója, Jézus Krisztus rende- 
léséből — rendelkezik mindazokkal a jogokkal és 
eszközökkel, amelyek sajátos küldetése teljesí- 
téséhez szükségesek, így önálló jogrendszere, a 
—>kánonjog eredeti, a szuverén államoktól való 
függetlenségre igényt tartó jogrend. A katolikus 
~ központi intézménye, az Apostoli Szentszék 
a nemzetközi jognak is alanya. 

A protestáns megközelítés szerint az - keresz- 
tények közössége, elsődlegesen lelki közösség, 
amellyel nem azonosíthatóak konkrét gyüleke- 
zetek kizárólagos jelleggel. Igy az egyes, szerve- 
zetileg elkülönült keresztény ~ak az egyetemes ~ 
részei. A lutheri megközelítés szerint a kereszté- 
nyek szellemi-szentségi közösségét a hit kapcsolja 
össze: - ott van, ,ahol az evangéliumot tisztán 
tanítják és a szentségeket helyesen szolgáltatják 
ki" (Agostai hitvallás, 7). A szociológiai-jogi és 
a teológiai -fogalom (a Krisztusban hívők kö- 
zössége) elkülönül egymástól. Az evangélikus - 
adott területen közös -i főhatalom alatt élő evan- 
gélikus hitvallásúak közössége. A szervezett for- 
ma, a jogi kötelék azonban nem a lényege, hanem 
csupán megjelenési formája az -nak. A kálvini 
reformáció a gyülekezet elsőbbségéből indul ki, 
az igehirdetést, szentségszolgálatot, tanítást és 
szegénygondozást biztosító közösség már magá- 
ban véve kész, befejezett -. Az erős önállósággal 
rendelkező gyülekezetek a zsinatuk által elfoga- 
dott törvény szerint szerveződnek -zá, szintén 
nemzetileg elkülönülve. 

A keresztény ~ak egységtörekvése, az ökume- 
nikus mozgalom a XX. század eleje óta először a 
protestáns felekezetek teológiai párbeszédeként, 

valamint szociális-karitatív együttműködéseként 
indult. Szervezeti kerete 1948 óta az Egyházak 
Világtanácsa, amelyben a nagy -szakadás (1054) 
óta önálló ortodox -ak is közreműködnek. A II. 
vatikáni zsinat óta a katolikus - elkötelezte magát 
az ökumenikus párbeszéd mellett. 

A magyar jog 1990 óta -nak nevezte az azonos 
hitelveket követő természetes személyek által al- 
kotott jogi személyt, így ma jogi fogalomként és 
a köznyelvben is gyakran nem keresztény vallási 
közösségek is ~ként határozzák meg magukat. 

A magyar államiság létrejötte a keresztény- 
ség felvételéhez kapcsolódik, ahogy az S Alap- 
törvény preambuluma, a , Nemzeti hitvallás" is 
utal rá. A Sreformáció óta a magyarság körében 
több felekezet is jelen van. Történelmi, kulturális 
és társadalmi szempontból a Magyar Katolikus -, 
a Magyarországi Református -, a Magyarországi 
Evangélikus -, valamint a zsidó vallási szerveze- 
tek kiemelkedő szerepet töltenek be. Az —állam 
és az cak az —Alaptörvény szerint különváltan 
működnek, azaz a vallási közösségek önállóak, de 
az állammal együttműködhetnek. 


Boleratzky Lóránd: A magyar evangélikus egyházjog alap- 
jai és jogforrásai (1991). 
Erdő Péter: Egybázjog (1992, 2014). 

egyházak a kommunista diktatúrában 
(1948-1989) A kommunista politikai rendszerek 
a vallást, a „nép ópiumát" (Marx) általában, ezen 
belül a kereszténységet, a felekezeti szervezeteket, 
egyházakat üldözték, a Szovjetuniótól a Kínai 
Népköztársaságon keresztül Vietnamig, Kambo- 
dzsáig és Kubáig. Az üldözés, amely részét képez- 
te a kommunizmus egyéb civiltársadalom-ellenes 
terrorhadjáratainak, sok millió ember életét kö- 
vetelte, hagyományos egyházi-vallási szervezetek 
szűntek meg, vagy történelmileg örökölt társa- 
dalmi és politikai helyzetük gyökeresen átalakult. 
A vallásüldözés a legkíméletlenebbül a Szovjetunió- 
ban, Kínában és Kambodzsában zajlott. 
Magyarországon az elnyomás három szakasza 
különíthető el: 1) a kommunisták kezdeményezte 
egyházellenes intézkedések már 1945-től, az ún. 
, koalíciós" időszakban; 2) a kommunista hata- 
lomátvétel (194.8) és a kádári konszolidáció (1963) 
közötti nyílt üldözés; 3) majd utána 1989-ig a 
burkolt elnyomás, a társadalmi ellehetetlenítés. 
1945-ben az egyházaknak nem lehetett kétségük 
afelől, hogy a vallással szemben ideológiailag el- 

lenséges kommunistáktól csak üldözésre számít- 
hatnak, mégis más viszonyok alakultak ki Len- 
gyelországban, Kelet-Németországban és Ma- 
gyarországon. Az előbbi kettőben az egyházak 
egy része ellenzéki szerepet vitt a önemzetiszo- 
cialista viszonyok között, és önállóságuk erőseb- 
ben megmaradt. Magyarországon az egyházak 
részesei voltak az ún. „keresztény kurzus”-nak, 
azaz a hivatalos politikai irányvonalnak, és ezért 
még erőteljesebb támadások érték őket. 1945-ben 
az egyházi nagybirtokok elvétele megfosztotta az 
egyházakat, főleg a katolikus egyházat, működé- 
sük anyagi forrásától. 1946-ban a feloszlatták a 
cserkészetet és a Katolikus Agrárifjúsági Legény- 
egyesületek Országos Testületét (KALOT) — a 
magyar —kereszténydemokrácia bázisát. Vála- 
szul az egyházak a teológiailag és jogilag megala- 
pozott törvényességre, közjogi és belső szervezeti- 
jogalkotási önállóságukra hivatkozva védekeztek- 
ellenálltak — legelszántabban a legreakciósabbnak 
kikiáltott katolikus egyház élén —Mindszenty 
József bíborossal, de Ravasz László református 
és Ordass Lajos evangélikus püspök is határozot- 
tan föllépett az intézkedések ellen. Az esztergomi 
érseknek hagyományosan járó hercegprímási cím 
közjogi-politikai (nem egyházi) méltóság volt, és 
az egyháza önállóságáért küzdő Mindszenty eh- 
hez is ragaszkodott. (Végül XII. Pius 1951-ben 
megszüntette a világi címek és rangok haszná- 
latát.) 

A kommunista hatalomátvétel után a maradék 
földbirtokok, a szerzetesrendek és diakonissza- 
szervezetek, valamennyi egyesület és az egyházi 
iskolarendszer felszámolásával az egyházak ezer- 
éves működési feltételei szűntek meg. Mindez a 
baptistákat, metodistákat és az 1939-ben betiltott 
számos kisegyházat (adventisták stb.) fokozottan 
sújtotta (az Udvhadsereget is feloszlatták, miköz- 
ben 1951-től engedélyezték a parányi buddhista 
közösség működését). Aki nem igazodott, vagy 
nem állt félre (mint Ravasz László), letartóztatták 
(mint Mindszentyt, Ordasst és sokan másokat). 
A rezsim az általános félelem és a bizalmatlanság 
gerjesztésével sikerrel szigetelte el egymástól a lel- 
kipásztorokat, a vezéregyéniségeket. 

1950-ben az elítélések és bebörtönzések által 
megfélemlített katolikus püspöki kar aláírta a 
kommunista államrend elismeréséről szóló meg- 
állapodást (noha a Vatikán nem adta áldását erre 
a lépésre). A diktatúra a lojális békepapi mozga- 
lommal — a kommunista uralommal rokonszen- 
vező papok társadalmi szövetségével — próbálta 

megtörni a katolikus egyház belső ellenállását. 
Míg XII. Pius pápa a kommunizmussal való 
megegyezés elutasítását bátorította, 1958-tól utó- 
da, Szent XXIII. János hamarosan meghirdette 
a párbeszéd szükségességét. 1964-ben, VI. Pál 
alatt a vatikáni keleti politika jegyében megszü- 
letett a megállapodás a konszolidálódó Kádár- 
rendszerrel, ami sokak szemében visszatetszést 
keltett, mert nem biztosította az egyház önál- 
lóságát. A templomon kívüli papi tevékenysé- 
get, például az ifjúságpasztorációt (nevezetesen a 
Regnum Marianum-közösséget) így is folyama- 
tosan üldözték. Az utolsó, lelkészi tevékenysége 
miatt bebörtönzött katolikus pap Kádár János és 
VI. Pál pápa 1977-es találkozója után szabadult. 

A haladónak tekintett református és evan- 
gélikus egyházra a rezsim szándékai szerint az 
együttműködő egyház szerepét osztotta, amely- 
nek az általa hatalomba juttatott püspökök (Péter 
János, Bartha Tibor, Káldy Zoltán) rendre eleget 
is tettek. A katolikus egyház vezetői is a rezsim 
számára megbízható személyek közül kerültek 
ki (Lékai László, Paskai László esztergomi érse- 
kek). Az Állami Egyházügyi Hivatal (1951-1989) 
mindvégig felügyelte az egyházi vezetőket — je- 
lentős részben szóbeli utasítások révén. A püspö- 
köknek jelentési kötelezettségük volt, miközben 
számos lelkipásztort beszerveztek ügynöknek, 
sőt hazai és nemzetközi egyházi karriert bizto- 
sítottak fedett és alvó ügynököknek. A politikai 
rendszert, az állam-egyház viszonyt bíráló, el- 
lenző szerveződések így elvétve alakultak ki az 
egyházak keretei közt — kivéve 1955-ben a refor- 
mátus lelkészek csoportja által írt Hitvalló nyilat- 
kozatot, majd a Bulányi György által kezdemé- 
nyezett katolikus bázisközösségeket. A politikai 
megnyilvánulásoktól tartózkodó, de a hivatalos 
kereteken kívül eső ébredési-lelkiségi mozgal- 
makat elnyomták. Mindennek teológiai alapot 
is biztosított a református , szolgáló egyház teo- 
lógiája” és a katolikus „haladó teológia”, amely 
a II. vatikáni zsinat egyes törekvéseit értelmezte 
a kommunista hatalommal való együttműködés 
érdekében. 

A hivatalos egyházakkal szemben fejtette ki te- 
vékenységét egyebek közt Németh Géza refor- 
mátus, Iványi Gábor metodista lelkipásztor (az 
utóbbi gyülekezetével együtt végül ki is lépett a 
metodista egyházból), a ma is létező katolikus bá- 
zisközösségek, illetve az eleve önállóságra törekvő, 
az 1970-es évek végétől szerveződő karizmatikus 
közösség, a Hit Gyülekezete. A korszak drámai 


változásokat idézett elő: a döntően vallásos ország 
nagyobbrészt vallástalan lett. Ebben azonban az 
elnyomás mellett a Öszekularizáció egyéb folya- 
matai is közrejátszottak. 

A politikai igazodáshoz szokott egyházak Ma- 
gyarországon nem vették ki a részüket a rend- 
szerváltozásból úgy, mint a lengyelországi kato- 
likus vagy a keletnémet evangélikus egyház (a 
romániai forradalmat elindító magyar reformá- 
tus lelkipásztor, Tőkés László szintén egyénileg 
lépett föl). Az Sügynökmúlt szabályozott feltá- 
rását Magyarországon csak az evangélikus egy- 
ház végzi. 


Kiss Réka, Soós Viktor Attila és ‘Tabajdi Gábor: Ho- 
gyan üldözzünk egybázakat? Állambiztonsági tankönyv 
tartótiszteknek (2012). 

Szabó Ferenc SJ: A Vatikán keleti politikája közelről. Az 
Ostpolitik színe és visszája (2012). 

egyházak a vészkorszakban Kezdetben Hitler 
a katolikus egyház kíméletével próbálta manipu- 
lálni a keresztényeket. A Deutsche Christen (né- 
met keresztények") nevű mozgalom a protestáns 
egyházakat a , vezérelv" (Fübrerprinzip) értelmé- 
ben rasszista alapra akarta helyezni. A háború 
borzalmaiig a nácizmus még mindig kedvezőbb- 
nek látszott, mint a sztálini terrorba torkolló 
kommunizmus. Hitler azonban 1938 körül már 
a kereszténységgel való leszámolásra készülődött, 
annál is inkább, mert a római katolikus egyház és 
a német protestáns hitvalló egyház (Karl Barth, 
Dietrich Bonhoeffer) a keresztény univerzaliz- 
must képviselte. 1937-ben adta ki XI. Pius Mit 
brennender Sorge (, Egő aggodalommal") kezdetű, 
szándékosan németül írt enciklikáját, és benne 
határozottan elítélte a totalitárius diktatúrákat, a 
faj, a nemzet és az állam abszolutizálását. Utódja, 
XII. Pius első, Summi Pontificatus kezdetű en- 
ciklikájában (1939) szintén határozottan elítélte a 
fajelméletet. Mivel azonban azt tapasztalta, hogy 
a nyílt beavatkozás vagy fellépés annál erősebb 
ellenhatást vált ki, nem ítélte el nyíltan sem a zsi- 
dók, sem mások üldözését, és hivatalosan semle- 
gességet tanúsított. Titkos diplomáciával azonban 
próbálta menteni a menthetőt, titokban ember- 
mentésre utasította a nunciatúrákat (Magyar- 
országon Angelo Rottát) és a rendházakat stb. 

egyházak a vészkorszakban 


Segítségükkel zsidók ezrei élték túl az üldözése- 
ket (csak becsülni lehet a nagyságrendet: Pinchas 
Lapide izraeli történész erősen megkérdőjelezett 
számítása 700-860 ezerig megy el). XII. Pius 
megítélése mégis vitatott. Ennek nemcsak az az 
oka, hogy a kereszténység —antijudaizmusa nem 
egyszer átcsapott —antiszemitizmusba (például 
a —keresztényszocializmus több képviselőjénél), 
hanem az az elgondolás is, hogy ha a pápa hatá- 
rozottabban elítéli a katolikus körökben is elter- 
jedt antiszemitizmust, nagyobb esélye lett volna 
az ellenállásnak, az embermentésnek. Nem segíti 
a tisztánlátást, hogy a vatikáni levéltár, amely- 
ből ugyan bőséges, de válogatott anyag került ki, 
nem kutatható szabadon. Angol diplomáciai for- 
rásokból tudható, hogy XII. Pius Hitler-ellenes 
merényletet is támogatott. 

A —magyar vészkorszak tekintetében még heve- 
sebbek a viták az egyházak magatartását illetően. 
A magyar köz- és szellemi életet erősen meg- 
mérgezte az, ahogy az úgynevezett zsidókérdést 
nemzeti sorskérdéssé tették, és ezt a zsidó tőke 
(és földbirtokos arisztokrácia) elleni demagógiával 
erősítették a polgári radikálisoktól a nyilasokig, 
beleértve számos egyházi vezetőt is ( o Prohászka 
Ottokár, Bangha Béla, —Ravasz László). Mivel 
az egyházak megszavazták az I. és a II. zsidó- 
törvényt, voltaképpen igazolták az antiszemita 
közszellemet, jóllehet a III. elutasításával jelezték 
annak végső erkölcsi határát. A rögzült magyar 
antiszemitizmus döntően hozzájárult a depor- 
tálások végrehajtásához az ország megszállása 
után. Egyes egyházi vezetők azonban, mihelyt 
tudomást szereztek a tervbe vett deportálásokról, 
élénken felléptek azok elhárításáért (különösen 
Ravasz), jóllehet esélytelenek voltak a mozgásba 
lendült, túlerőben, lépéselőnyben lévő hatalmi 
gépezettel szemben. Egy eszközük lett volna, 
mint felvetődött Apor Vilmos római katolikus 
püspökben és Eliás Józsefben, a református zsi- 
dómentő szolgálat, a Jó Pásztor vezetőjében, ha 
a szentségeket az egyházak közösen megtagadják 
mindazoktól, akik közreműködnek a deportálá- 
sokban. A szándékból nem lett semmi. A közös 
fellépést Serédi Jusztinián esztergomi érsek nem 
tartotta célravezetőnek. Az egyházi vezetők két 
malomkő közt őrlődtek, hogy a sokaságért lépje- 
nek föl a deportálásokat elítélő pásztorlevelek nyil- 
vánosságra hozásával csekély - vagy a kevesekért 
(zsidó származású híveikért) való közbenjárással 
több eséllyel, amit a kormányzat ki is játszott. 
A közbenjárásaik folyamatosak voltak. A nyil- 


I22 


vánosság előtt végül Apor Vilmos győri, Márton 
Aron erdélyi és Hamvas Endre csanádi püspök 
ítélte el a deportálásokat, Ravasz ilyen tartalmú 
pásztorlevele viszont már nem ment ki a gyüleke- 
zetekhez, habár egyes források szerint Muraközy 
Gyula belefoglalta rádiós prédikációjába. 

Ahogyan ráébredtek az emberek a deportálások 
valóságára, 1944 nyarától komoly méreteket öltött 
az egyházi embermentés: kiemelkedik tevékeny- 
ségével többek között katolikus részről Slachta 
Margit és a nyilasok által kivégzett Salkaházi Sára 
(Szociális Testvérek Társasága), az ugyancsak vér- 
tanú Kálló Ferenc; a karmelita nővérek, a pannon- 
halmi bencések, Izay Géza (jezsuiták) és Cavallier 
József (Szent Kereszt Egyesület), református rész- 
ről Soós Géza (Soli Deo Gloria Diákszövetség) és 
Eliás József (Jó Pásztor Misszió), Bereczky Albert, 
illetve evangélikus részről különösen a gyermek- 
mentő Sztéhlo Gábor. 

Az emberség számos - s talán kellően fel sem 
tárt — esete sem tudja ellensúlyozni a magyar 
zsidóság felfoghatatlan áldozatát. Hogy a több- 
ség emiatt adósa zsidó honfitársainak, ezt Szekfű 
Gyula és Ravasz 1945-ben kifejezésre is juttatta. 
A püspök prédikációban, pásztorlevélben hirdet- 
te: , [Az egyház] megvallja bűnét. .., elmulasztot- 
ta inteni népét és a felsőséget, amikor mindkettő 
Isten törvényeivel ellenkező útra tért, és nem állt 
ki egész bátran az ártatlanul üldözöttek mellett." 
Katolikus egyházi részről is megfogalmazódott 
ez a törekvés. Amikor azonban a bűnvallás kö- 
vetelése a kommunista hatalomátvételi törekvés 
eszközévé vált, az egyházak felhagytak az erköl- 
csi szembenézés, a bocsánatkérés szorgalmazásá- 
val. A kommunizmus idején az egyházi magatar- 
tás föltárása, értékelése, mint bármely lényeges 
kérdés, tilalom alá esett. A rendszerváltozás után 
érthető módon számos vád- és védirat született. 
Az egyházak magatartását feltáró történeti ku- 
tatások még nem kielégítőek. Az erkölcsi szem- 
benézés szükségességéről szóló nyilatkozatok 
protestáns, katolikus részről megszülettek. Vala- 
mennyi tükrözi azt a felismerést, hogy jóllehet 
kíméletlen támadást intézett a kommunizmus 
az egyházak ellen 1945 után, a vészkorszakkal 
való bűnbánó szembenézés fájdalmasan elmaradt. 
A Magyarországi Református Egyház Zsinata 
1990. június 12-i így nyilatkozott: , Bár e sötét 
korban is világított a Jó Pásztor és a Budapesti 
Skót Misszió evangéliumi lelkületű zsidómentő 
munkája, egyházunknak mégis bűnbánattal kell 
megvallania, hogy Kainhoz hasonlóan kitért 


ellenzék 


a Teremtő kérdése elől: „Hol van... a te atyád- 
fia?" (Móz 4,9)7. A római katolikus egyház a 
II. vatikáni zsinat óta folyamatosan foglalkozik 
a kérdéssel a Szentszék Zsidókkal való Kapcso- 
latokért Felelős Bizottsága keretében. E munka 
nyomán született meg — éppen a magyarhoz 
sokban hasonló lengyel antiszemitizmust isme- 
rő — II. János Pál alatt az , Emlékezünk: meg- 
fontolások a Soáról" (1998) című dokumentum, 
amely ezt mondja: , Nem tudhatjuk, hogy a náci 
hatalmak által megszállt és irányított országok- 
ban hány keresztény észlelte borzalommal zsidó 
szomszédainak eltűnését; mégsem volt elég ere- 
jük ahhoz, hogy tiltakozó hangjukat fölemeljék. 
A keresztényeket bűnbánatra kell hogy indítsa 
testvéreiknek e súlyos lelkiismereti terhe a má- 
sodik világháború idején." 


Chadwick, Owen: Britain and the Vatican during the 
Second World War („Britannia és a Vatikán a máso- 
dik világháború alatt”, 1988). 

Hesemann, Michael: A pápa, aki szembeszállt Hitlerrel. 
XII. Piusról — ferdítések nélkül (2008; m. 2013). 

Holokauszt (tematikus szám), Századvég, 2014, 4. 

Jakab Attila és Törzsök Erika (szerk.): A történelmi 
egybázak és a zsidó közösség viszonya Csebszlovákiában és 
Magyarországon 1920-tól a bolokausztig (www.scribd. 
com/doc/178638080/Kutatasi-eredmenyek-2012- 
2013, 2013). 

Pontifical Council for Promoting Christian Unity 
(www.vatican.va/roman. curia/pontifical councils/ 
chrstuni/sub-index/index. relations-jews.htm). 

Szita Szabolcs (szerk.): Magyarország 1944. Uldözte- 
tés — embermentés (1994). 

elit A társadalom vezető rétege, a politika vonat- 
kozásában azok, akik az egész társadalmat érintő 
döntéseket meghozzák vagy befolyásolják. Az 
—arisztokrácia, illetve az —oligarchia modern 
változatának is tekinthető. Az ~be tartozók, a 
felhalmozott társadalmi tőkéjüknek köszönhe- 
tően vezető szerepet töltenek be (—~meritokrácia). 
Erdekei időnként ellentétbe kerülnek az általuk 
képviselt rétegek vagy éppen a társadalom egé- 
szének érdekeivel, ám ezt az ellentétet a társadal- 
mi —hierarchiában elfoglalt helyzetüknél fogva 
uralni tudják. Kivétel a —forradalom, amikor az 
uralkodó ~et felszámolják, ám helyette új ~et te- 
remtenek. Nem kizárólag a politikai vezetőréteg 
képezi a részét, hanem minden olyan személy, 
aki a széles tömegek sorsát, véleményét képes 


befolyásolni, vagyis a tudományos, gazdasági, 
tömegtájékoztatási, oktatási, kulturális, vallási, 
művészeti, sport, katonai stb. intézmények irá- 
nyító tagjai (—~hatalom, —értelmiség). Az ~ek 
működését leíró elméletek a XIX. század végé- 
től kezdve jelentek meg, kiemelkedő képviselőt: 
Vilfredo Pareto, Gaetano Mosca, Robert Michels, 
C. Wright Mills, James Burnham. 


Burnham, James: The Managerial Revolution („A me- 
nedzserforradalom", 1941). 

Pareto, Vilfredo: Trattato di sociologia generale (, Érte- 
kezés az általános szociológiáról", 1916). 

ellenzék Olyan politikai pozíció kifejeződése, 
amely az uralkodó politikai irányvonallal egyet 
nem értők csoportját jellemzi. —Schmittnek 
a politika ellenség és barát dualizmusaként való 
leírása szerint az ~ nemcsak a —demokráciá- 
nak elengedhetetlen feltétele, hanem magának 
a —politikának is. Ugyanakkor egyes nem de- 
mokratikus, tekintélyelvű vagy totális rendsze- 
rek korlátozzák, vagy egyáltalán nem tolerálják 
az ~i politikát. Ilyenkor jellemzően az eliten belül 
jelentkezik a politikai irányvonal megkérdőjele- 
zése. A demokratikus rendszerekben legális mó- 
don és a választók akaratából legitimitással bíró 
hatalmi tényező az -, amelyen konvencionális 
értelemben a —kormányzó párt ellenében szer- 
veződő és azzal versengő pártokat értjük. Az ~ 
megakadályozza a túlzott hatalomkoncentrációt, 
szakpolitikai alternatívákat dolgoz ki és fogalmaz 
meg a kormánnyal szemben és a közvélemény 
számára, a kormányzó pártokat és személyeket 
szakpolitikai, politikai, jogi és erkölcsi alapon 
számonkéri. Ha a törvényhozás súlya csökken, 
megnő a parlamenten kívüli - szerepe. 

A különböző kormányformák keretei között 
eltérően érvényesülnek az -i csoportosulások. Az 
erős pártkormányzást lehetővé tevő parlamentá- 
ris rendszerekben erős kormánypártok kevesebb 
teret engednek az -nek a kormányzás irányvona- 
lát illetően, viszont megnő a szerepük a kormány 
ellenőrzésében. Ezzel szemben az elnöki rendsze- 
rekben az - nagyobb arányban valósíthatja meg 
saját szakpolitikai célkitűzéseit, de a politikai 
ellenőrzésben a hatalmi ágakat megjelenítő in- 
tézmények vesznek részt nagyobb súllyal. Elnöki 
és félelnöki rendszerekben új értelmet kaphat a 
fogalom, ha az elnök és a parlamenti többség más 
pártból kerül ki (ezt mondják Franciaországban 

előítélet 


cobabitationnak, együttlakás’). Ilyenkor az egész 
parlament (vagy annak egyik háza) az elnöki ha- 
talom „~eként” működik. 

A totális diktatúrák rendszerellenes ~e ele- 
ve nem működhet legálisan, nyilvánosan, mint 
a kelet-közép-európai rendszerváltozásokban 
kulcsszerepet játszó Ödemokratikus ~ a pártál- 
lamban illegálisan és hosszú ideig a hivatalos nyil- 
vánosságon kívül (a „második nyilvánosságban”) 
tevékenykedhetett. 


Dahl, Robert A.: Political oppositions in Western 
Democracies („Politikai ellenzékek a nyugati demok- 
ráciákban”, 1966). 

Kubát, Michal: Political Opposition in Theory and Central 
European Practice („A politikai ellenzék az elmélet- 
ben és a közép-európai gyakorlatban”, 2010). 


MR 
előítélet Nem közvetlen tapasztalaton alapuló, 
értékelést is tartalmazó előzetes ítélet. Vonat- 
kozhat személyekre, (etnikai, vallási, politikai) 
csoportokra és szervezetekre is. A jelenséget ku- 
tató szociálpszichológusok kiemelik az ~ek erős 
érzelmi kötöttségét, amely miatt az ~es személy 
kevésbé hajlandó az értékelésével szemben álló 
tények figyelembevételére. Ezért az ~ negatív 
jelenségnek számít (—antiszemitizmus). A kon- 
zervatív filozófiában (—Burke, Kirk) az ~ek az 
elv" (precept) és az elírás” (prescription) társfo- 
galmaival együtt egyértelműen pozitív szerepet 
játszanak: az összetett valóságban való eligazodást 
segítik, bennük a korábbi nemzedékek tapaszta- 
lata (—hagyomány) adódik tovább. Gadamer 
szerint a felvilágosodás ~e, hogy az ~ek felszá- 
molhatók. Pedig nem azok, legfeljebb más ~ekre 
cserélhetők fel. 


Allport, Gordon W.: Az előítélet (1957; m. 1977). 
Dalrymple, Theodore: Az előítéletek dicsérete (2007; m. 
2013). 


KA 


elszámoltatás A politikai-kormányzati pozíci- 
ót betöltő személyek, illetve egy ország életére 
jelentős hatást kifejtő magánszervezetek (pél- 
dául bankok, vállalatok) jogi, erkölcsi és/vagy 
—politikai felelősségének megállapítása a vá- 
lasztópolgárok, civil vagy politikai szervezetek, 
illetve egyéb intézmények részéről. Az ~ annak 
megválaszolásán alapul, hogy az adott személy 
vagy szervezet megfelelt-e a kötelezettségeinek, 

tudott-e a kötelezettségeiről, illetve a kötelezett- 
ségszegése oksági viszonyban áll-e a megvalósult 
negatív következmények kel. 

Az - különböző formákban valósulhat meg. 
Vertikális értelemben a választók, társadalmi 
csoportok értékelik a szereplők kormányzati 
vagy politikai teljesítményét azok hatékonysá- 
gát és eredményességét véve alapul. Horizontális 
~ról beszélünk, ha a hatalmi ágak vagy intézmé- 
nyek között valósul meg a számonkérés folya- 
mata. Ujonnan egyes szerzők kiemelik a külső 
~ szerepét, például az —> Európai Unióét vagy 
a Nemzetközi Valutaalapét. 

A —>természetjogi szerzők közül —Hobbes 
enged a legkisebb teret az ~nak, mivel csak köl- 
csönös megegyezéssel vagy lázadással állapítha- 
tó meg a felelősség. Ezzel szemben —>Locke az 
ellenállás jogát mint az -t kikényszerítő eszközt 
tartja fent. Madison és Hamilton ( A foderalis- 
ta) fontos szerepet szán a vertikális és horizontá- 
lis felelősség megállapításának, — Mill az egyéni 
szabadság és a képviselet, — Tocqueville pedig a 
kis közösségek és a bíráskodás intézményét hang- 
súlyozta e tekintetben. Akármelyik ítéletalkotási 
folyamatra esik is a hangsúly, a —>demokrácia 
alapkövetelménye: a nyilvánosság előtti -, a rossz 
—vezető megbüntetése és a jó vezető megjutal- 
mazása intézményes kereteken belül, azaz vér- 
ontás nélkül. Ez pedig választások útján valósul 
meg. 


Körösényi András: „A demokratikus elitizmus kon- 
szenzusán túl", Politikatudományi Szemle, 2007, 4. 
Strauss, Leo és Joseph Cropsey: A politikai filozófia tör- 

ténete (1963; m. 1994). 
MR 


ember (g. antbroposz er. felfelé nézés’, 1. homo er. 
"talaj, germán Mensch, man er. "értelem" szóból) 
Biológiailag az ~i nem az állatok országába, a 
főemlősök rendjébe, a hominidák közé tartozik. 
Az - neme szerint nő vagy férfi. A Homo sapiens 
(„értelmes ~”) faj, ezen belül a Homo sapiens sa- 
piens alfaj tagja. Kialakulására nézve a legutóbbi 
jelentős eredmény a humán genom, az ~ geneti- 
kai térképének leírása (2006). Ez újabb feladatok- 
hoz vezetett, így a korábban funkció nélkülinek 
vélt „hulladék-DNS” funkcióinak meghatáro- 
zásához. A genetika hatással van az ~ evolúciós 
leszármazásának feltevéseire, mivel a csimpánz 
és az ~ genomja 98%-ban egyezik, ám viselkedé- 
sük, például nyelviségük kirívó különbséget mu- 


az emberi élet szentsége/sérthetetlensége 


tat. Táplálkozására nézve az ~ mindenevő, ami 
életformájának sokféleségét segíti. Az ~ egyenes 
testtartása, két lábon járása a kéz felszabadulását 
és ezzel eszközök kifinomult használatát segítet- 
te; agyveleje viszonylag nagy — mindez összefügg 
a gondolkodás képességével, elvont fogalmak 
használatával, illetve a —nyelv jelenségével, ami 
a beszéd kialakulása óta több ezer nyelv kialaku- 
lásához vezetett. 

Mivel biológiailag egyetlen életformára sem 
specializált, az ~ környezetén túllépve világ- 
ra nyitott lény. Ez szabja meg közösségi létét is 
(zoon politikon, —Arisztotelész), ami elvben glo- 
bális kiterjedésű. —Családot, kisközösséget, il- 
letve —államot alkot; kultúrát hoz létre. Elet- 
módja függ állami lététől; visszatérően —hábo- 
rút folytat más -ek csoportjai, illetve saját társai 
ellen, de térben s időben összefonódó, egyetemes 
kultúrát teremt ( globalizáció). Ismérve a ma- 
gára irányuló reflexió; az erkölcsi normák és 
törvények alkotása; politikai és társadalmi in- 
tézmények létrehozása; a filozófia és művészet, 
—vallás és vallásosság, tudomány és technika 
művelése, amelyek segítségével átalakítja kör- 
nyezetét. Mindennek során az - biológiai fel- 
építése nem változik, de kulturális tevékenysége 
meghatározza leszármazottainak életét. Az - az 
egyedüli élőlény, amely tudatában van saját vé- 
gességének (halandóságának); egyedüliként imád 
láthatatlan istenséget, akivel szoros közösségben 
tudja magát. Ekképpen elsősorban egy magasabb 
régió, mitikus vagy égi birodalom polgárának 
véli magát, s azt a halál küszöbének átlépésével 
veheti birtokba. A —szekularizáció folyamán 
az - leszámol hagyományos vallási és kulturális 
képzeteivel, de ezek helyére —ideológia, új vallási 
mozgalom, spiritualitás vagy filozófia formájában 
újakat állít; tudományos világképét gyakran alap- 
vető átalakításokkal folyamatosan megújítja. 

Az - történelmi lény, azaz magát a kozmosz 
történetének egészében helyezi el, és annak kez- 
detét és végét saját történeti pályájához köti. Kul- 
turális-politikai történetét is úgy fogja fel, mint 
amely az -i létezés értelmes keretét adja, noha a 
töretlen történeti beteljesülés eszméje csak egyes 
ideológiákra jellemző; összetettebb történelmi 
kontextusa szerint az - kudarcok során keresztül 
éri el rendeltetését ( oSpengler). Ennek megér- 
téséhez az - saját magát, közösségét és kultúráját 
sokszor áldozatnak tekinti, amelynek elpusztítása 
az egyén és a közösség felvirágzásának előfeltéte- 
le, ahogyan mások mellett Szókratész vagy Jézus 


története is mutatja; egyes népek, mint a zsidók, 
a magyarok vagy az oroszok, magukat népként 
áldozatnak tartják. Az áldozat motívuma kul- 
turális alkotóerő, amely az egyént és közösségét 
üdvtörténeti kontextusban helyezi el egy vég- 
ső beteljesedésre tekintettel, amelyet az istenség 
megjelenése, a messiás eljövetele vagy valamely 
végítélet valósít meg. Mindezen túl az - nem a lé- 
tezés irracionális szakadása (Jean-Paul Sartre) vagy 
„a lét pásztora” ( o Heidegger), hanem —személy, 
s ekként definiálja viszonyát a közösségéhez. 


Bischoff, Christine, Walter Leimgruber és Karoline 
Oehme-Jüngling (szerk.): Methoden der Kultur- 
anthropologie („A kultúrantropológia módszerei”, 
2014). 

Heidegger, Martin: „Levél a humanizmusról", uő: 
„--koltőien lakozik az ember..." (1994). 

Pannenberg, Wolfhart: Mi az ember? (1962; m. 1998). 


MB 


az emberi élet szentsége/sérthetetlensége Az 
ártatlan emberi élet kioltásának tilalma; mint eti- 
kai elv a klasszikus —természetjogi hagyomány- 
ban és a keresztény gondolkodásban gyökerezik, 
de annyiban nem abszolút, hogy más értékekért 
feláldozható. ~ párhuzamban áll a személy — mél- 
tóságának fogalmával, hiszen a keresztény felfo- 
gásban minden egyes személy Isten ajándéka, aki 
felett ő rendelkezik. Ertéke adottság, nem meg- 
egyezés vagy az erkölcsös cselekedetek gyümöl- 
cse. Ezért ellentétes az ~vel a művi abortusz, az 
öngyilkosság és az —eutanázia több fajtája is, mi- 
vel életünk felett nem mi rendelkezünk. A liberá- 
lis álláspont viszont éppen az emberi méltóságból 
levezetett önrendelkezésre és személyi autonómi- 
ára hivatkozva pártolja mind az eutanázia, mind 
a művi abortusz legalizálását, utóbbiban nem egy 
ártatlan személy életének kioltását, hanem a nők 
önrendelkezési jogát látva. A —halálbüntetésben 
a klasszikus gondolkodás a különösen súlyos, 
társadalom- és személyellenes cselekedetek jogos 
büntetését látja, így nem érzi ellentétesnek ~vel 
(ez esetben nincs szó ártatlanságról). A halálbün- 
tetés klasszikus felfogása mögött ugyanis meg- 
húzódik a lélek halhatatlanságának felfogása is. 
A halálbüntetést korábban megengedő katolikus 
gondolkodás főárama II. János Pál óta a gyakor- 
latban a mai technikai lehetőségek mellett szük- 
ségtelennek tartja a halálbüntetést. Az 1950-es 
évek óta egyre inkább terjed az a nézet, amely 
az élet értékét (hogy , megéri-e leélni") minő- 

emberi jogok 


ségi elvárásoknak veti alá, és így például egyes 
(például fogyatékos) magzati életekről úgy ítéli 
meg, hogy „jobb meg sem születnie”. Az ilyen 
ítéletek veszélyesen hasonlítanak a XX. század 
elején divatos eugenikára (fajegészségtan), amely 
az ember genetikai feljavítását tűzte ki célul, és a 
—>fajelméletekhez vezető út egyik állomása volt. 


II. Szent János Pál: Evangelium vitae (enciklika, 1995). 
Singer, Peter: Unsanctifying Human Life: Essays on Ethics 
(„Az emberi szentségtelenítése”, 2002). 


SzG 


emberi jogok Az államot megelőző, a nemzet- 
közi jog és az —Alaptörvény által elismert, min- 
den embert ember mivoltánál fogva megillető 
—>jogok. Igazolásuk a —természetjogon vagy va- 
lamely közös erkölcsi alapon ( Kant) nyugszik. 

Az ~ első generációját az először a XVII. 
század végén megfogalmazott, a személy sza- 
badságához és polgári jogállásához fűződő jogok 
(az élethez, személyi szabadsághoz, tulajdonhoz 
való, az egyesülési, gyülekezési és választójog, 
a magánszféra védelme [—információs jogok], a 
jogalanyiság elismerése, a —lelkiismereti, vallás-, 
—szólás- és —sajtószabadság, a polgári jogegyen- 
lőség, az eljárási jogok, a hivatalviselés joga) al- 
kotják. A XX. század kezdete óta az - második 
generációjaként tekintenek a gazdasági, szociális 
és kulturális jogokra (munkához, szociális biz- 
tonsághoz, társadalombiztosításhoz, sztrájkhoz és 
oktatáshoz való jog). Napjainkig tart a vita, hogy 
ezek az igények mennyiben ismerhetőek el alanyi 
jogként, és mennyiben államcélok. Az elmúlt évti- 
zedekben gyakran a globális kihívásokkal szemben 
is -ként fogalmaznak meg igényeket, s ekként be- 
szélünk az egészséges környezethez, a békéhez és 
a fejlődéshez való jogról. 

Az —alkotmányokban vagy nemzetközi do- 
kumentumokban elismert jogokat alapjognak is 
nevezzük. Az ember sérthetetlen és elidegeníthe- 
tetlen alapvető jogainak védelmét az Alaptörvény 
az állam elsőrendű kötelezettségeként határozza 
meg. Az alapjog kötelezettje elsősorban az állam, 
jogosultja az egyén, illetve a közösségek (például 
az egyház). Az állam kötelezettsége nem merül 
ki abban, hogy tartózkodik a jogok megsértésé- 
től, hanem olyan jogi és társadalmi környezet, 
garanciarendszer kialakításán kell munkálkod- 
nia, amelyben a jogok valóban érvényesülhetnek. 
Miként az Alaptörvény kimondja: „alapvető jog 

csak más alapvető jog érvényesülése vagy vala- 
mely alkotmányos érték védelme érdekében, a 
feltétlenül szükséges mértékben, az elérni kívánt 
céllal arányosan, az alapvető jog lényeges tartal- 
mának tiszteletben tartásával korlátozható". 

Az =>ENSZ a nemzetközi világrend alap- 
jaként tekint az emberi jogokra. Az emberi jo- 
gok egyetemes nyilatkozatát, az - első, univerzális 
katalógusát 1948. december 10-én fogadta el az 
ENSZ Közgyűlése. Az - nemzetközi védelmét 
az ENSZ égisze alatt létrejött egyezmények és 
más regionális emberi jogi mechanizmusok is 
szolgálják, így az Európa Tanács keretében 
1950-ben létrejött, az - és alapvető szabadságok 
védelméről szóló egyezmény. A részes államok 
ellen a hazai jogorvoslati lehetőségek kimerítése 
után az egyezményben foglalt jogok megsértésé- 
nek áldozatai a strasbourgi Emberi Jogok Euró- 
pai Bíróságához fordulhatnak. 


Halmai Gábor és Tóth Gábor Attila (szerk.): Emberi 
jogok (2003). 
Schanda Balázs és Balogh Zsolt (szerk.): Alkotmány- 
jog — Alapjogok (2014). 
SchB 


emlékezés A múlt képének megalkotása a jelen- 
ben. Ikerfogalma a felejtés. A kettő együtt jel- 
lemzi életünket. Különböző kérdéseik járulékos 
elemeként az - régóta foglalkoztatta a gondolko- 
dástörténet nagyjait. Szókratész nem új ismere- 
tet közölt vitapartnereivel a beszélgetéseikben, 
hanem emlékeztetni akarta őket arra, amit már 
tudnak. —Agoston a Vallomásaban (m. 1982, 
1995, 2015) az idő, különösen az elmúlt idő elem- 
zésekor kiemelte az - szerepét. Ez az eleven gon- 
dolkodástörténeti érdeklődés azonban csak a XX. 
században vezetett el ahhoz, hogy az - kérdése 
önmagában is intellektuálisan érdekessé váljék, 
aminek két különböző iránya rajzolódott ki. Az 
egyik irány a biológiai, pszichológiai vizsgálódá- 
sokban tűnt fel, amelyek az egyéni - képességét, 
lehetőségét, jelentőségét kutatták. A másik irány 
a társadalmi -re fordította a figyelmet. A társa- 
dalmi - természetesen feltételezi az egyéni -t, ám 
arra mégsem redukálható, amióta létrejöttek az 
-t támogató médiumok (írásbeliség, könyvnyom- 
tatás, kép- és hangrögzítő eszközök, számítás- 
technika), amelyek lehetővé tették, hogy többre 
emlékezzünk, mint amit az agy tárolni képes. 
A történtek megőrzése szempontjából az elmúlt 
évszázad figyelemreméltó fejleménye az archi- 


emlékezés 


válás, de annak, hogy fontos dokumentumokat 
(uralkodók döntéseit, levelezését, szerződéseket 
stb.) meg kell őrizni egy esetleges jövőbeli vita 
eldöntése érdekében, több mint háromezer éves 
emléke is fennmaradt (például a kádesi kőtábla 
az egyiptomiak és a hettiták közötti békeszerző- 
désről). A teremtésmítoszok, majd a történetírás 
megjelenése a görög-római kultúrában, az ural- 
kodók életrajzai, a jelentős és jelentéktelen embe- 
rek önéletrajzai (vallomások, emlékiratok) mind- 
mind a múlt iránti érdeklődésből fakadtak, és az 
~t szolgálták. Am csak az elmúlt évszázadban, el- 
sősorban a mindenki számára rendelkezésre álló 
technológiák nyomán vált kiterjedtté és rendsze- 
rezetté az a törekvés, hogy a jog (tulajdonjog) és 
a politika világán túlmenően is megőrződjenek a 
jelen történései a jövő számára. A megőrzés célja, 
hogy a jövő pontosabb képet alkothasson a jele- 
nünkről. Ugyanakkor nem tudjuk, hogy az mi- 
lyen szempontokat tart majd fontosnak, így amit 
csak lehet, megőrzünk. S ebben rejlik az archi- 
válás ellentmondásossága, noha az a jövőbeli ~t 
hivatott elősegíteni, a megőrzött adatok tömege 
éppenséggel megnehezíti azt. Ebből is látszik, 
hogy az ~ nem csupán az adatok megőrzését je- 
lenti, hanem az azok közötti válogatás képességét 
is. Az ~ sohasem a múlt változatlan előhívása, ha- 
nem mindig az aktuális jelen szemszögéből törté- 
nő múltrekonstrukció. 

Nem az a kérdés, hogy felejtünk-e (amire a rö- 
vid válasz: igen), hanem az, hogy konkrétan mit 
felejtünk el. A spontán felejtés mellett a társa- 
dalmak jellemzője az irányított, akaratlagos fe- 
lejtés/~ is. A társadalmi ~ mindig válogat. Nem 
minden esemény kerül rögzítésre, és a rögzített 
dokumentumok nem mindig ismertek, sőt meg 
is semmisülhetnek — akár magán- vagy politikai 
érdekből is. Az irányított -nek/felejtésnek erő- 
szakkal párosuló mechanizmusa a —diktatúrá- 
kat jellemzi. Ezt ábrázolta kegyetlen realitással 
Orwell 1984-e (1949; m. 1984, 1989). Az irányí- 
tott - sokszor látszólag apró történésekben is ki- 
fejeződhet, ennek példái az utcanevek. Amikor a 
legszemélyesebb életterünk részeit magától érte- 
tődően Vörosbadsereg útnak vagy Lenin körútnak 
mondjuk, e fogalmak beivódnak emlékezetünkbe, 
és akarva-akaratlanul is sajátunkként élünk meg 
egy ránk kényszerített múltképet. Eppen ezért 
volt jelentőségteljes a diktatúrától való megszaba- 
duláskor a régi utcanevek helyreállítása. Ezáltal 
egy másféle hagyományhoz kapcsolódhatott 
a mindennapi életünk. 


A társadalmi - első, nagyhatású kutatója, 
a két világháború között tevékenykedő Maurice 
Halbwachs francia szociológus abból indult ki, 
hogy miként az életünk, az ~ünk is mások vo- 
natkozásában zajlik, azaz közösséghez kötődik. 
Kettős értelemben is: közösség teremti, és kö- 
zösséget teremt. Az -, noha éppúgy, mint a tör- 
ténettudomány, a múltra vonatkozik, de nem 
valamely , objektív" múltkép adására törekszik, 
nem az önmagában vett múltat ragadja meg, 
hanem a múltból azt, ami a jelen szemszögéből 
fontos, ami a jelent összeköti a múlttal. Az -ben 
feltűnő múlt nem más, mint „belakott” múlt, a 
múltnak azon történései, amelyekhez sajátjaiként 
viszonyul egy társadalom. Hogy mi volt még a 
múltban? — Ez a történettudományra tartozik. Az 
ünnepnapok, akár vallásiak, akár politikaiak, az - 
kitüntetett alkalmai. Az -nek azonban nemcsak ez 
az otthonosság vagy a múlt dicső napjai, hanem a 
tragédiák is részei. Hazánkban ilyen az aradi vér- 
tanúk, a Öholokauszt magyar áldozatainak vagy 
a kommunizmus. áldozatainak az emléknapja. 
A fájdalom tisztelete nélkül nincs ép nemzeti -. 

Napjaink ismert ~kutatója, Jan Assmann meg- 
különböztette a kommunikatív és a kulturális em- 
lékezetet. Az előbbiben az átélt múlt jelenik meg, 
történjen az egy perccel vagy éppen évtizedekkel 
korábban. Egy társadalom kommunikatív emlé- 
kezete legfeljebb 70-80 évre nyúlik vissza, mivel 
a kommunikációs partnereink legfeljebb az ennyi 
évvel korábban történtekről rendelkezhetnek sze- 
mélyes élménnyel. A kulturális emlékezet viszont 
az öröklött elbeszélésekben foglalt múltról szól. 
Unnepekből, közösségi rítusokból, mítoszokból, 
kanonizált alapszövegekből és néphagyományok- 
ból tevődik össze, és elsősorban a közösség identi- 
tását ( onemzeti öntudat) teremti meg és erősíti. 
E két emlékezet viszonyának alapkérdése: egy 
társadalom kulturális emlékezetévé válhat-e olyan 
esemény, ami még része a kommunikatív emléke- 
zetnek is? Az 1956-ra való - története 1990-től ezt 
az átmenetet, átalakulást mutatja. 

Az - alapvető forrásai: a szóbeli hagyomány, 
a konvencionális történelmi dokumentumok 
(írott feljegyzések, festmények, fotók, emlékmű- 
vek, érmék, sírok, dokumentumfilmek stb.), kö- 
zösségi emlékező rítusok, meghatározott földraj- 
zi-társadalmi terek (mint a Nemzeti Múzeum az 
1848-ra történő -kor), illetve a tömegkommuni- 
káció. A modern tömegmédiumok ugyanakkor 
nemcsak az -ben, hanem a felejtetésben is jelentős 
szerepet játszanak: folytonos újdonságra törekvé- 
sük háttérbe szorítja az kultúrát. 

engedelmesség 


A szándékolt, akaratlagos -/felejtés megjelenik 
az élet több területén. Ilyen az amnesztia (g. "fe- 
lejtés’), a közbocsánat. A szó eredetileg, a XVI. 
században politikai fogalomként volt használatos: a 
harcoló felek a békekötési okmányaikba fogalmaz- 
ták bele, hogy elfelejtsék a háború kiváltó okait. E 
tekintetben az amnesztia a társadalmi békét szol- 
gálta. Magyarország 1990 utáni története hosszú 
ideig azt mutatta, hogy a feltételezett társadalmi 
béke fontosabb, mint a felelősök megnevezése, 
elszámoltatása a korábbi évtizedek embertelensé- 
geiért. 2010 után e téren némi változás történt, 
amelynek erejére természetesen kihat a két évti- 
zedes megkésettség. Az amnesztiának a politikával 
összefüggő, ám alapvetően jogi fogalomként való 
használata olyan „közbocsánatra” utal, ami nem 
feltétlenül jelenti azt, hogy a társadalom elfelejti 
az elkövetett bűnös magatartást, de azt igen, hogy 
, elfelejti? a jogi szankció alkalmazását. A jog terü- 
letén egyébként az elévülés intézménye is a felejtés 
akaratlagosan eldöntött és előzetesen a törvényben 
megfogalmazott jelenlétére utal. A második világ- 
háború nyomán azonban a jog szabályvilágában 
megszületett a felejtés tilalma is: az emberiség 
ellen elkövetett el nem évülő bűncselekmények 
tényállása a felejtés örök tilalmát fejezi ki. A val- 
lás világában a bűnbocsánat adott cselekedet lelki 
következményeitől való megszabadulást, annak 
elfelejtését vonja maga után. Ezzel rokonítható az 
erkölcsi viszonylatokban való megbocsátás, ami 
szintén egy negatívan értékelt történés elfelejté- 
sének tudatos aktusát jelenti. 


Assmann, Jan: A kulturális emlékezet (1992; m. 1999). 
Baddeley, Alan: Az emberi emlékezet (1997; m. 2005). 
Weinrich, Harald: Létbé. A felejtés művészete és kritikája 
(1997; m. 2002). 
KA 


engedelmesség (l. oboedientia) Erkölcsi erény; 
a szüzesség és a szegénység mellett a három 
evangéliumi tanács egyike. A feljebbvaló akarata 
teljesítésének a képessége. I úlzásba vitele a szol- 
galelkűség, amely a hatalmasabb akaratát annak 
erkölcsi tartalmára való tekintet nélkül teljesíti. 
Ellentéte az engedetlenség, amely azonban nem 
mindig rossz. Ma az Sindividualizmus és a >te- 
kintély válságának következményeként az -et 
hajlamosak vagyunk mindig szolgalelkűségként, 
az önállóság hiányaként kezelni, az autonóm sze- 
mélyiség kibontakozásának és a szabadságnak az 
akadályát látni benne. Pedig a szülőknek való - 

a nevelés, a szocializáció, az érett személyiség 
kibontakoztatásának fontos mozzanata. Diva- 
tos hangoztatni: csak akkor engedelmeskedem, 
ha egyetértek; holott az ~ éppen olyankor nyeri 
el igazi értelmét, amikor egyetértés nélkül kell 
engedelmeskednünk, ami önfegyelemre és kon- 
centrált tevékenységre késztet. 


Scruton, Roger: A pesszimizmus haszna és a hamis re- 
mény veszélye (2010; m. 2011). 


SzG 


Eötvös József, báró (1813—1871) Politikus, politi- 
kai gondolkodó, író. Nevelőjétől (Pruzsinszky Jó- 
zseftől) ösztönözve az egyén szabadságát ( indi- 
vidualizmus) tartotta egész életében a legfőbb ér- 
téknek, s ebbéli meggyőződésében olvasmányél- 
ményei és nyugat-európai utazásának (1836-1837) 
tapasztalatai is megerősítették. Szabadelvű 
(liberalizmus, szabadelvűség) gondolkodóként 
a , nyugatosodásért" küzdött az 1840-es évek 
elején, és a főrendi ellenzék egyik meghatározó 
alakjává lépett elő. A Zsidó emancipáció (1840) 
című röpiratában szorgalmazta a zsidók egyenjo- 
gúsítását, ám ennek politikai megvalósítása csak 
a kiegyezést követő második minisztersége alatt 
sikerült ( cantiszemitizmus, asszimiláció). Az el- 
lenzék centralista csoportjának vezetőjeként ba- 
rátjával, Szalay Lászlóval együtt — —Kossuthtól 
eltérően — a francia politikai-jogi berendezkedést 
tekintette mintának a hazai intézményrendszer 
átalakításában. A centralisták a parlamentnek 
felelős kormányzat révén gondolták biztosítani a 
kormányzat ellenőrizhetőségét, míg legfőbb vi- 
tapartnereik, a municipalisták ezt az erőt a hely- 
hatóságokban, a már létező megyerendszerben 
látták. Személyiségének, világképének konzer- 
vatív vonásai miatt elutasította a forradalmi ra- 
dikalizmust. Magyarország 1514-ben (1847) című 
regényében is az országot vezető arisztokrácia fe- 
lelősségtudatának hiányát és a fegyveres erőszak 
politikáját egyaránt kárhoztatta. 1848 szeptem- 
berében kilépett a kormányból, sőt az országot is 
elhagyta, mivel kiszámíthatatlannak ítélte a fegy- 
veres küzdelem következményeit. 

A szabadságharc bukása után írta a magyar po- 
litikai gondolkodás egyik legnagyobb jelentőségű 
művét: A 19. század uralkodó eszméinek befolyása 
az államra I-II. (1851-1854). Gondolati erede- 
tisége és ereje, a 19. századi hazai politikai gon- 
dolkodásban egyedülálló ismeretanyaga a kora- 
beli európai tudományosságról (  Montesguieu, 

— Tocgueville) máig érvényessé teszi művét. 
A hatástörténete mégis felemás. Noha kortár- 
sai és a későbbi politikai gondolkodók egyaránt 
nagyra értékelték, azaz folyamatosan jelen volt 
példaszerűsége, ám eszméinek, gondolkodói igé- 
nyességének tartalmi követőjével nem találkoz- 
hatunk az őt követő évszázadban. 

Az Uralkodó eszmék a —francia forradalom- 
ra visszamenő három alapvető politikai eszme 
(—szabadság, nemzetiség, egyenlőség) egymás- 
hoz való viszonyát elemezte. Fontos megjegyez- 
ni, hogy a „nemzetiség” szón a mai használattól 
eltérően nem kisebbséget, hanem nemzeti érzést, 
—nemzeti öntudatot értett. Eötvös egyértelműen 
a szabadság eszméjével rokonszenvezett, a másik 
kettőben a szabadságra nézve veszélyt vélt felfe- 
dezni. Pontosabban az említett eszmék elszakítá- 
sát szorgalmazta az uralkodóvá vált Örousseau-i 
ihletettségű, forradalmi felfogásuktól. Nem a 
montesquieu-i hatalommegosztás gondolatá- 
ban látta az önkényuralom elkerülésének lehe- 
tőségét, hanem a központosítással együtt megva- 
lósuló önkormányzati elvben, azaz az —autonó- 
miákban, ezek közül is kiemelkedően fontosnak 
ítélte az egyházak autonómiáját. Konzervatív 
jellegű liberalizmusa egyértelműen kifejeződött 
abban — miként hazai kritikusai kifogásolták is —, 
hogy a nemzeti érdeket alárendelte az oszt- 
rák uralom alatt álló birodalom egységének. 
A községi önkormányzatokat nemcsak abból a 
szempontból tartotta fontosnak, hogy helyi au- 
tonómiákként korlátozzák a központi hatalmat, 
hanem mert a Snemzetiségek számára is intéz- 
ményesített lehetőséget biztosítanak a politikai 
cselekvés számára. Az MTA elnökeként és a ki- 
egyezést követő kormány minisztereként hozott 
művelődés- és oktatáspolitikai intézkedései a ha- 
zai tudományosság és kultúra látványos felívelését 
idézték elő. Az 1948 utáni kommunista korszak- 
ban Eötvös gondolatvilága nem került a , haladó" 
történelmi előzmények közé. Hogy miért? Ezt 
az Uralkodó eszmékből vett egyetlen idézet is jól 
érzékelteti: , a kommunizmus győzelme minden- 
kor egyszersmind a despotizmusé leend”. Eöt- 
vös eszmevilága a hazai liberálkonzervativizmus 
—hagyományának elsőrangú építőköve. 


"További művei: A falu jegyzője (1845); Reform (1846). 
Gángó Gábor: Eötvös József Uralkodó eszméi: kontextus 
és kritika (2006). 
Schlett István: Eötvös József (1987). 
KA 


építészet Az egyik legősibb emberi, kulturális 
tevékenység. Az épület mindig több mint a haj- 
lék, a menedék vagy az őrtorony puszta funk- 
cionalitása; szimbóluma a természet ember által 
való birtokba vételének, a teremtés utánzása és 
szuverén teremtő aktus. A Bábel tornyáról szóló 
történetben Noé utódai arra vállalkoznak, hogy 
olyan tornyot építsenek, amelynek a teteje az eget 
éri, de Isten összezavarja a nyelvüket, és meghiú- 
sul a tervük. Az - tehát a kezdetektől összefügg a 
hatalom és a dicsőség fogalmával, de tökéletes - 
nem létezik, ahogy a teremtésnek és a sorsnak sem 
szuverén ura az ember. Mégis, ahogy a bibliai el- 
beszélés is tanúsítja, az - a természeti adottsága- 
ink meghaladására tett legállandóbb kísérlet. Az 
ókori világ csodái mind olyan -i alkotások voltak, 
amelyek az adott kor minden tudásának foglala- 
tát adták, és ma is meghaladják az átlagos emberi 
képzelőerőt. Az épület mint szimbólum az égi és/ 
vagy földi nagyság szolgálatában áll, az építész 
egyben tehát papi funkciót is ellát. Az egyiptomi 
piramisok, a görög és a római templom- csodái 
aligha szolgáltak bármilyen mai értelemben vett 
gyakorlati célt, az isteneknek bemutatott áldozat 
helyszínei voltak, leginkább messziről látható és 
az idővel dacoló jelei annak a minden korban je- 
lenlevő vallásosságnak, amelynek a szakrális épü- 
letek egyszerre termékei és létrehozói. Az épület 
mindig meghaladja alkotóját; a középkor gótikus 
katedrálisait többnyire névtelen építőmesterek 
emelték, akik tudták, hogy művük sokszorosan 
túlmutat az emberi életidőn, s hogy az Istennek 
és a polgárok közösségének, a civitasnak, a ge- 
nerációk folytonosságának az együttes alkotása, 
amely Istentől, a legfőbb építőmestertől rendelt 
hagyományba vetett bizalmon alapul, éppúgy, 
ahogy a szokásoktól szabályozott társadalmi 
rendjével a város is az égi város, a Civitas Dei földi 
mása, ha mégoly tökéletlen is. 

A kőkorszaki és ókori városok évezredes emlékei, 
Mohendzsó Daró lakóházai és szellőzőrendszerei, 
a sumér Ur csatornarendszere és a Provence-ban 
ma is használt római vízvezetékek azonban arra is 
rámutatnak, hogy az építőművészet genezise elvá- 
lasztatlanul kötődik a hasznossághoz és az embe- 
ri szükségletek kiszolgálásához. Vitruvius római 
építész Augustus császárnak ajánlott, Tíz könyv az 
építészetről (m. 1898, 2006) című értekezése az - s 
valójában minden művészet alapjául az arányossá- 
got, azaz végső soron mennyiségi kritériumokat 
állít. Ez az elvárás a klasszikus ókor újrafelfedezé- 
se, a oreneszánsz óta a legtöbb ~i törekvés axió- 

mája: az épület külső formai és belső, szerkezeti 
arányai egyaránt az emberi test harmóniáját kö- 
vessék, úgy, ahogy Leonardo a vitruviusi ember 
(Vitruvius-tanulmány) halhatatlan ábrázolásában 
levezette. Mindez persze az - céljainak inherens 
paradoxonjaira is rámutat: belső teret kell formál- 
ni, amely lezár és befed, de közben ki is nyílik a 
külső világra; az épület önálló individuum, mégis 
organikusan illeszkedjék a természeti és az épített 
környezetébe. Az - azonban nem csupán hagyo- 
mányainak és belső törvényszerűségeinek enge- 
delmeskedik. A bécsi Ringstrasse múzeumainak 
vagy a budapesti Andrássy út palotasorának meg- 
építése kitüntetetten politikai tett is volt, mind a 
kettőben a XIX. század liberalizmusa emelt ma- 
gának emlékművet, és a politika ma is igyekszik a 
maga nagyszerűségét grandiózus vállalkozásokban 
kifejezni, elég a 2008-as pekingi olimpia építkezé- 
seire utalni, amelyek Kína világhatalmi ambíciói- 
nak adtak -i formát. 

Artis solo domina necessitas („a művészet egyet- 
len úrnője a szükség”), összegezte a latin szen- 
tenciával Otto Wagner, a szecesszió legnagyobb 
hatású építésze a modern építőművészet hitval- 
lását. Nem véletlenül. A XIX. században kibon- 
takozó ipari forradalom hatalmas és rideg gyár- 
épületei, a XX. század tíz- és százezreket egybe- 
kényszerítő bérkaszárnyái és lakótelepei, a XXI. 
század új „fórumai”: az autópálya, a benzinkút, 
a pályaudvar, a repülőtér és a fogyasztás roppant 
kiterjedésű szentélyei, a shopping mallok forra- 
dalmian változtatták meg az ~et. Többé nem az 
állandóság és a maradandóság, hanem a sebesség 
és a gépi közlekedés uralma, az esetleg államilag 
irányított demográfiai folyamatok, de legfőképp 
a maximalizált kereskedelmi haszon s vele össze- 
függően a reklámok ígérte azonnali mennyország 
befolyásolja épített környezetünk alakulását. Ve- 
lük szemben az építőművészet minden filozófiai 
reakciója — akár az idealizált múltba menekülő 
XIX. századi historizáló eklektika, akár a XX. 
század eleji art deco modern bensőségessége, az 
eredeti Bauhaus puritán antropológiája vagy akár 
a XX. századvég organikus -et vizionáló meg- 
annyi kozmológiai utópiája — olyan válaszkísér- 
let, amely nem lehet ura, meghatározója, hanem 
csupán figyelmeztető, prófétai ellenzéke a globá- 
lis világ embert felülmúló ritmusú, új rendjének, 
amely az -et is a birtokába vette. 


Krier, Léon: The Architecture of Community (,, Közös- 
ségi ~”, 2011). 

Scruton, Roger: The Classical Vernacular: Architectural 
Principles in an Age of Nihilism („A klasszikus anya- 
nyelv: ~i elvek a nihilizmus korában”, 1995). 


érdek Mindazok a vélt, többnyire gazdasági 
vagy hatalmi jellegű szükségek és előnyök, ame- 
lyek alapvetően motiválják a politikai szereplők 
cselekvését. Az így felfogott ~et gyakran az esz- 
mei, idealista indítékként értett —érték ellenfo- 
galmaként használják. A kettő különbsége abban 
áll, hogy az értékelkötelezettség mindig a benső, 
személyes meggyőződést, a lelkiismeretet, míg az 
~motiváció a társadalmi térben való előnyszerzést 
tartja szem előtt. Az ~elvűen cselekvő politikai 
szereplő lehet egyén, társadalmi szervezet, nem- 
zetközi szereplő vagy állam (nemzeti érdek, 
—államérdek). A partikuláris (csoport- vagy 
egyéni) ~ek és a politikai közösség egészének ~e 
(köz~) közötti viszony a —>politikai elmélet egyik 
alapvető dilemmája. 

Az ~eknek az egyén politikai cselekvésében 
játszott szerepét elsődleges jelentőségűnek tartják 
a —politikai realizmus elméletei. Szintén az ~ek 
központi motivációs szerepét állítják a közgaz- 
daságtani ihletésű —politikatudományi irány- 
zatok, például a racionális választás elméletei. 
Az utóbbi évtizedekben ezt a felfogást gazdasági 
determinizmusa miatt számos kritika érte, leg- 
utóbb egyes konstruktivista elméletek részéről. 
Utóbbiak a cselekvők saját értelmezésének és az 
interszubjektív, kulturális tényezőknek (például 
az értékeknek) a szerepét hangsúlyozzák az ~ek 
kialakulásában, objektív helyett szubjektív -ről 
beszélve. Ezzel nem az -elvű cselekvés szerepét, 
hanem az ~ek és az értékek merev szembeállítá- 
sának helyességét tagadják. 

Az autonóm, ~vezérelt csoportok —demokra- 
tikus folyamatot meghatározó szerepével, létük 
előnyeivel és veszélyeivel a pluralista demokrá- 
ciaelméletek foglalkoztak a legbehatóbban. Az 
—államok magatartásában a hatalommal össze- 
kapcsolt ~et elsődlegesnek jellemzően a —nem- 
zetközi kapcsolatok realista elméletei feltételezik. 


Béland, Daniel és Robert Henry Cox (szerk.): Ideas 
and Politics in Social Science Research („Eszmék és po- 
litika a társadalomtudományi kutatásokban”, 20x11). 

Dahl, Robert: A pluralista demokrácia dilemmái (1982; 
m. 1996). 

Goodin, Robert E. és Hans Dieter Klingemann 
(szerk.): A politikatudomány új kézikönyve (1996; m. 
2003). 

Kiss J. László: Változó utak a külpolitika elméletében és 
elemzésében (2009). 

Erdély Etnikai és felekezeti sokszínűsége, a kü- 
lönböző társadalmi formák jelenléte és kölcsönha- 
tása okán Európa egyik sajátos történelmi régió- 
ja. Magyar (Erdőelve "erdőn túli terület") és latin 
(Transsilvania), illetve a magyarból és a latinból 
származó román neve (Ardeal, Transilvania) jel- 
zi, hogy a Magyar Királyság erdőntúli részeként 
földrajzilag különült el, de politikailag és állam- 
jogilag szerves részét alkotta az országnak, oly- 
annyira, hogy nem lett önálló koronatartomány. 
Közigazgatásilag annyiban mégis különvált, hogy 
a királyi hatalmat a vajda katonai helytartóként 
képviselte; olykor többen is kaptak ugyanerre a 
tisztségre kinevezést, rendszerint nem is erdé- 
lyiek. A vajdák a szélesebb konszenzust igénylő 
kérdések rendezésére tartománygyűlést hívhat- 
tak össze, amelyen a XIV. század közepéig a ro- 
mánok is szerepeltek. 

A vajdaság három területi, ám egyben etnikai 
és társadalmi jellegű autonómiából épült fel: a ne- 
mesi vármegyékből, a székely és a szász székek- 
ből. A feudális úr-jobbágy viszony a vármegyék- 
ben vált uralkodóvá. A helyi román vezetőréteg, 
a kenézek beilleszkedtek az országos nemességbe, 
és elmagyarosodtak, de így a társadalmi ellenté- 
tek etnikai jelleget is öltöttek. A székelyföldi ma- 
gyarság a törzsi demokráciát őrizte, majd a ha- 
tárok védelmét biztosító katonai szolgálat révén 
tartotta fenn annak maradványait, társadalom- 
szerveződése alapját. A szászok viszont a városi és 
a szabadparaszti autonómiájukat tudták megóvni, 
mivel közvetlenül királyi védelem alatt álltak, te- 
rületüket Király-, majd Szászföldnek nevezték. 

~ népei mind bevándorlók, ugyanakkor nem- 
zeti mitológiájuk eredetképzeteivel legitimációs 
ideológiákat fogalmaztak meg. A vármegyei ne- 
messég a katonai hódítással igazolta hatalmát. 
A székelyek a hunok leszármazottaiként alakí- 
tották ki identitásukat. A románok a világhódító 
Róma legtisztább maradékainak tekintették ma- 
gukat, a szászok pedig olykor a dákok leszárma- 
zottjaiként érveltek a külső hatalmi beavatkozá- 
sokkal szemben (a dákoromán kontinuitásnak a 
román azonosságtudatban majdan kulcsszerepet 
vivő elmélete csak később, a XVIII. században 
születik meg), miközben a király vendégeiként 
kapott 1224-es privilégiumukra építették önál- 
lósági törekvéseiket. —~ történelmi alkotmánya 


a három rendi nemzet (a magyar, a székely és a 
szász) 1437-ben létrejött — a parasztfelkelés és a tö- 
rök veszély elleni — szövetségére épült. 

Miután a török elfoglalta Budát (1541), az 
o Erdélyi Fejedelemség, bár török vazallusként, 
de önálló állammá vált, és az ellenreformációval 
szemben a reformáció és a vallásszabadság bás- 
tyája lett: a fejedelmei a magyar korona egységét 
ugyan nem tudták visszaállítani, de a három pro- 
testáns felekezet szabad vallásgyakorlatát kihar- 
colták, és felei lettek a nagy európai rendezésnek, 
a —vesztfáliai békének. Miután a XVII. század 
végén Erdély a Habsburg-monarchia részévé 
vált, a birodalmi katolikus hegemónia ellenére 
meg tudta őrizni a vallásszabadság hagyomá- 
nyait, és így a protestánsok egyedül itt juthattak 
országos tisztségekhez. Az ellenreformáció újabb 
hulláma kialakította a Ögörög katolikus egyhá- 
zat, amelynek papsága és értelmisége a román 
nacionalizmus máig élő érvrendszerével követelte 
a románok nemzetként való elismerését. 

1848-ban az erdélyi diéta kimondta a Ma- 
gyarországgal való egyesülést, de ez csak egy 
évig tartott. A véres polgárháború végén nem- 
zetiségi békét ígérő megegyezés is született, de 
ennek emlékezetét az a tévképzet homályosítja 
el a román közgondolkodásban, hogy az erdélyi 
magyar arisztokrácia 40 ezer románt ölt volna 
meg. Ezt a számot hajdan a császár elé terjesztett 
román nemzeti követelések nyomatékosítására 
találták ki. Az osztrák neoabszolutizmus azonban 
nem váltotta be a román reményeket, az 1860-as 
években ugyan megvillant a három nép svájci jel- 
legű együttélésének lehetősége, de ez a dualizmus- 
sal szertefoszlott, hiába lett az 1868-as nemzetiségi 
törvény a maga korának példamutató aktusa. Az 
első világháborúban a Monarchia megroppant, 
1918. december 1-jén a románok Gyulafehérvá- 
ron kimondták a SRomániával való egyesülést. 
1919-ben a szászok is csatlakoztak. A magyar 
nemzeti önismeret, amely -nek különleges sze- 
repet tulajdonított, ezt nem tudta megemészteni, 
mint ahogyan azt sem, hogy 1940-ben Hitler 
azzal a szándékkal osztotta fel -t Magyarország 
és Románia között, hogy mindkettőt magá- 
hoz láncolja. Az 1947-es párizsi békeszerződés 
Eszak--t Romániának ítélte, részben kárpótlásul 
azért, hogy a Szovjetunió 1940-ben bekebelezte 
Besszarábiát (— Trianon; európai egységesülés; 
Európai Unió). 

- olyan történelmi tájegység, amely soknemze- 
tiségű jellege miatt a mai képzeletvilágban Svájcot 

idézi, de svájci jellegű politikai-közigazgatási ha- 
gyományt nem sikerült kialakítani. A budapesti 
centralizáció (a szász és a székely különállás ma- 
radékát is eltörlő 1876-os magyar közigazgatási 
reform) után a bukaresti következett (kezdetben 
az ~i románok berzenkedtek is ellene), de most 
már olyan nemzetiségi törvény nélkül, amilyen 
az 1868-as volt. A nemzetikommunizmus először 
a három román ország ahistorikus képzetével 
manipulált, aztán - nevét is igyekezett átadni a 
feledésnek, miközben a korábbiaknál is erőtelje- 
sebb tömeges betelepítésekkel változtatta meg a 
lakosság arányszámait: 


Erdély három fő nemzetiségének számbeli 
változásai 1910-2011 között (millió fő, %) 
I9IO 1930 1941 

2,83 (53,8%)  ]3.21(57.870) 329 (55.990) 
1,66 (31,6%) 1135 (24,4%) 1174 (29,5%) 
Német (szász) | 0,52 (9,8%)  10,54 (9,8%) |0,53 (9,1%) 


Román 


Magyar 


1977 2011 
Román 5,20 (69,4%) | 4,82 (74,38%) 
Magyar 1,69 (22,6%) | 1,22 (18,92%) 


Német (szász) | 0,34 (4,6%) | 0,13 (2,03%) 


Az 1989-as, jelentős részben titkosszolgála- 
tok vezényelte forradalom után eljött a multi- 
kulturalizmus divatja. Románia mai himnusza, 
az ~i románok 1848-ban született „nemzeti dala” 
a magyar nemességet „barbár zsarnokok”-nak 
nevezi, de ezen ma egyre inkább a zavaros poszt- 
kommunista gazdasági és politikai viszonyok 
örvényéből kiemelkedett oligarchákat és csatló- 
saikat értik. Az ~i népek megbékélési vágyait a 
szászok — 1846-ban született — néphimnusza fe- 
jezi ki a legjobban: 


Erdélyország, türelemfold, 
minden bitnek tábora! 

Ovd meg bosszú századokon át 
fiaidnak szabadságjogát, 


s légy a tiszta szó bona. 


Boia, Lucian: Miért más Románia? (2012; m. 2013). 

Köpeczi Béla et al. (szerk.): Erdély története I-III. 
(1986). 

Miskolczy Ambrus: Jozefinizmus  Tündérországban. 
Erdély történeti demográfiájának forrásai a XVIII. 
század második felében (2013). 

Roth, Harald: Kis Erdély-történet (1996; m. 2010). 

erdélyi alkotmány Az erdélyi magyar 
(Hungarus), székely (Siculus) és szász (Saxonus) 
„nemzet” — középkori értelemben vett rend — sa- 
játos kiváltságon, nem pedig származáson vagy 
nyelven alapuló közösség közötti hatalommeg- 
osztás közjogi rendszere az 1876-os közigazgatási 
reformig. Az 1437-es kápolnai, utóbb többször 
megújított unióra, „testvéri egyezség”-re megy 
vissza, amelyben a három , nemzet" (értsd: ’rend’) 
a parasztfelkelésektől és a török támadásoktól való 
félelem miatt egymás szabadságának kölcsönös 
megvédésére tett ígéretet. Ez a rendi alkotmány 
szabályozta a politikai közösség életét a tartomá- 
nyok és az ország vagy fejedelemség szintjén, a 
városokban a helyi joggal, a falvakban pedig in- 
kább a szokásjoggal együtt. Kimondatlan alapját 
képezte II. Rákóczi György 1653-as latinizáló 
magyar nyelven szerkesztett törvénytárának, az 
Approbátáknak (jóváhagyott törvények’). 

A diétát — az erdélyi országgyűlést — a három 
natio képviselői együtt alkották, határozatait 
többségi elven, általában együtt hozták, habár a 
fejedelem többnyire érvényesíteni tudta akaratát. 
Az erdélyi románok, mivel nem volt saját nemes- 
ségük, kimaradtak e hatalommegosztásból — csak 
a XVIII. században merült fel az önálló, akár 
rendi, akár polgári nemzetté szerveződésük. A fe- 
jedelmet is a három rend képviselői választották 
meg (legtöbbször külső nyomásra), de a választást 
olyan feltételektől tették függővé, amelyek a há- 
rom natio szabadságainak, a rendi alkotmánynak 
a megerősítését, azaz a fejedelmi hatalom kor- 
látozását tartalmazták. A tartományok szintjén 
külön joghatóságként elkülönülő területek voltak: 
a Király- vagy Szászföld (Universitas Saxonum), 
a Székelyföld (Terra Siculorum) és a magyar ne- 
mesi vármegyék , földje" (Terra Nobilium vagy 
Hungarorum). Azokban a falusi és városi közös- 
ségekben, ahol több etnikum élt, a váltásos veze- 
tésnek, illetve a városok alsó és felső tanácsaiban 
a helyek paritásos megosztásának a rendszerét 
vezették be. 


Binder Pál: Közös múltunk. Románok, magyarok, németek 
és délszlávok feudalizmus kori falusi és városi együttélé- 
séről (1982). 

Rácz Lajos: Főbatalom és kormányzás az Erdélyi Fejede- 
lemségben (1992). 

"Trócsányi Zsolt: Törvényalkotás az Erdélyi Fejedelemség- 
ben (2005). 

Erdélyi Fejedelemség 


Erdélyi Fejedelemség A magyar koronáért 
1526 után folyó Habsburg-Szapolyai vetélke- 
désben a magyar dinasztia országrészéből Buda 
török elfoglalását (1541) követően létrejött állam, 
amely az Oszmán Birodalom hűbéri fennhatósá- 
ga alá tartozott. Területe a történeti — Erdélyre 
és a tiszántúli részekre (c Partium) terjedt ki. 
Kormányzati berendezkedése és közjogi státu- 
sa fokozatosan alakult ki 1541 után. Az erdélyi 
fejedelem mint uralkodói cím 1570-ben, a Habs- 
burg királlyal kötött speyeri egyezményben vált 
hivatalossá, amikor is az erdélyi Szapolyai János 
Zsigmond teljességgel lemondott a magyar kirá- 
lyi címről. A kortársak az ~et a Szent Korona 
elszakíthatatlan tagjának tekintették, és a török 
hűbérességet történelmi, isteni csapásként élték 
meg. Egyúttal az - kezdettől fogva szorosan ösz- 
szefüggött az idegen uralkodóktól független ma- 
gyar államiság eszméjével, ezt a politikai hagyo- 
mányt testesítette meg ugyanis János Zsigmond 
apjának, I. Jánosnak a királysága (1526—1540), 
amelyből maga az - kialakult. 

Az erdélyi fejedelmek adót fizettek a szultánnak, 
tisztségükben az erősítette meg őket, parancsra 
csatlakozniuk kellett a török hadjáratokhoz, saját 
katonai vállalkozást pedig nem indíthattak a Por- 
ta engedélye nélkül. 

Az - részben a budai királyi, részben az erdé- 
lyi vajdai udvartól örökölte, illetve maga fejlesz- 
tette intézményrendszerét. Hivatali nyelvként a 
magyart is használta, törvényeit az országgyű- 
lés magyarul hozta meg — két jelentős törvény- 
könyvben, az 1653-as Approbatae Constitutionesben 
(jóváhagyott rendelkezések") és ennek 1669-es 
kiegészítésében, a Compilatae Constitutionesben 
(válogatott rendelkezések") jogegységesítő szán- 
dékkal összefoglalta a korábbi jogalkotását. Az 
erdélyi alkotmány szabályozta a rendek és a 
fejedelem viszonyát, habár a tényleges hatalmi 
viszonyok a fejedelem számára jóval több lehe- 
tőséget biztosítottak a rendekkel szembeni önké- 
nyes fellépésre, mint a Habsburg uralkodóknak a 
Magyar Királyságban. A közjogi berendezkedés 
felhasználta a magyar nemeseknek, a székelyek- 
nek és a szászoknak, azaz a három , nemzetnek" 
(értsd: rend") a törököktől és a parasztfelkelések- 
től való félelmében kötött unióját (1437). Az erdé- 
lyi románok körében, akik a lakosság 25-30%-os, 
egyre növekvő arányát tették ki az - időszakában, 
nem merült föl az önálló szerveződés gondolata 
(erre csak a XVIII. század végétől került sor), 
vezető rétegük egyes területeken magyar nemes- 


séget élvezett, és részt vett a vármegyei közélet- 
ben, tagjai azonban magasabb politikai szerephez 
nemigen jutottak, bár ennek lehetőségétől nem 
voltak elzárva. 

A XVI. század közepén Magyarország, ben- 
ne Erdély jelentős része protestánssá vált, János 
Zsigmond maga végül unitárius hitre tért. Ré- 
szint neki is köszönhetően 1568-ban a tordai or- 
szággyűlés kimondta a vallásszabadságot a négy 
bevett vallás, a katolikus, református, evangé- 
likus és unitárius egyház hívei számára, az ige- 
hirdetést a prédikátor lelkiismeretére, a lelkész- 
választást pedig az egyházközségekre bízta. Az - 
idején a román ortodox egyház Erdélyben teljes 
szabadságot élvezett, de a bevett felekezetek po- 
litikai jogaiból nem részesült. Az erdélyi vallási 
türelem megelőzte a korát: az eszméje éppen csak 
megfogalmazódott másutt Európában. 

A XVII. század elejétől uralkodó református 
fejedelmek több ízben vettek részt Habsburg-elle- 
nes, rendi jogokért és vallásszabadságért folyó küz- 
delemben a Habsburg országrészben (Bocskai, 
o Bethlen Gábor és I. Rákóczi György). A két 
nagyhatalom között őrlődő Erdély különleges 
szerepét Bocskai politikai végrendelete fogal- 
mazta meg először (1606), azt, hogy a —>királyi 
Magyarország rendi és a vallásszabadságának 
biztosítása érdekében mindaddig szükséges az 
önálló - fenntartása, amíg a korona , nálunknál 
nagyobb nemzetnél lészen". Utóbb az - támo- 
gatta Thököly Imre Habsburg-ellenes felkelését 
is, valamint biztosította a nemzetközileg elismert 
uralkodói státust II. Rákóczi Ferenc számára. 

Az Oszmán Birodalomhoz fűződő viszony te- 
kintetében hamar kialakult a felfogás, hogy az 
- fennmaradása csak a török függés kereteinek 
tiszteletben tartásával, a helyzethez való alkal- 
mazkodással lehetséges. Amikor ugyanis az - 
politikusai a török Magyarországról való kiűzé- 
sében reménykedve fegyverrel is csatlakoztak a 
törökellenes koalícióhoz a tizenöt éves háborúban 
(1593—1606), az majdnem Erdély elpusztulásá- 
hoz vezetett. Bár „törökös” pártnak mondták 
az illeszkedés híveit, az nem merő törökbarát- 
ságot jelentett. A nagy fejedelmek, Báthory Ist- 
ván, Bethlen Gábor, I. Rákóczi György mind 
tudomásul vették a Porta túlhatalmából fakadó 
realitásokat, betartották a függés feltételeit, jó 
viszonyt ápoltak a szultánnal, miközben távlatos 
intézkedésekkel kormányoztak. 

A XVII század folyamán megerősödött azok 
tábora, akik nem feltétlenül szorgalmazták Er- 

erdélyi magyar pártok 1990 után 


dély újraegyesülését a királyi Magyarországgal: 
Bethlen Miklós és köre fontos szerepet játszott 
a Diploma Leopoldinum, 1. Lipót király oklevele 
kiadásában (1691), amely önálló tartományként 
illesztette be azt a birodalomba, lényegesen több 
jogot és védelmet biztosítva az erdélyi rendek- 
nek és protestánsoknak, mint amivel utóbb 
magyarországi feleik rendelkeztek. A török 
kiűzésével láthatóan kiteljesedő Habsburg-he- 
gemóniát tudomásul vevő, taktikusan kivívott 
elkülönülés — Trianon, az impériumváltás után 
a —>transzszilvanista gondolkodásban újból föl- 
elevenedett. 

Az ~ csaknem másfél évszázados fennállása so- 
rán biztosította a magyarság számára, ha csonkán 
és korlátozottan is, az önálló államiságot, az euró- 
pai politikai színtéren való részvételt. A —királyi 
Magyarország rendjei és a Habsburg uralkodó 
közötti viszonyba való beavatkozás nyomán már 
a korabeli közgondolkodásban megjelent az a kép- 
zet, hogy Erdély és a protestantizmus egyet je- 
lent a nemzet szabadságával, míg a Habsburg-ház 
és a katolicizmus a nemzet elnyomásával, illetve 
megfordítva: az erdélyi fejedelmek és a protes- 
tantizmus a török hűbérességgel hátba támadta 
az európai vallási és politikai közösséget, a Habs- 
burg hatalmi fölény által biztosítható nemzeti 
egységet, törökellenességet. Jóllehet számos tény 
cáfolta ezt az ellentétes, kuruc-labanc beállítást, 
a közgondolkodásban azóta is hol erőteljesebben, 
hol visszafogottabban jelen van — rendszerint 
rontva a nemzet helyzetfelismerő képességét, fo- 
kozva az alkalmazkodás és felelősséghárítás vagy 
a gyökeres önállóság egyszerűsítő képleteinek 
az erőltetését. Erdélyt a XVI-XVII. századiak 
is tündérkertnek nevezték, ahogy utóbb Móricz 
Zsigmond Erdély-trilógiája is, két ellentétes ok- 
nál fogva: egyfelől semmi sem látszott bizonyos- 
nak benne, mindig csak a változás, a kiszámít- 
hatatlanság érvényesült, tündérálomként oszlott 
el a legvalóságosabbnak hitt dolog is, másfelől az 
- felvirágzást is hozott, a szellemi és a politikai 
kultúra ma is tanulságos remekműveit hagyta 
örökül. 


Köpeczi Béla et al. (szerk.): Erdély története (1986). 
Oborni Teréz: Erdély fejedelmei (2002). 
BJ 


erdélyi magyar pártok r990 után Kisebb- 


ségi vagy -a szakirodalomban ismert kifeje- 
zéssel — etnikai, etnoregionális pártok. 1989 után 

alakultak meg a —Romániában, elsősorban az 
o Erdélyben élő magyarság képviseletére; szava- 
zóbázisukat meghatározóan az erdélyi magyarok 
alkotják. 

Az erdélyi magyarság pártjai a örendszervál- 
tozás utáni Románia új politikai rendszerének a 
körülményei között jöttek létre. Megalakulásuk- 
nak döntő jelentőségű történelmi előzménye volt, 
hogy az erdélyi magyar nemzetrész 1920 után 
éppen akkor került nemzeti kisebbségi ( nem- 
zetiség) helyzetbe, amikor a XIX. századi érte- 
lemben vett magyar nemzetépítés ( nemzet) 
kiteljesedett a dualista kori Magyarországon. 
Az impériumváltást követően az erdélyi ma- 
gyarság nevében fellépő Országos Magyar Párt 
(1922—1938) pártpolitikai és társadalomszerve- 
zési stratégiák együttesével próbálta a magyar- 
ságot önálló politikai közösséggé szervezni. Ez 
a korporatista-nemzetszervező törekvés mint 
bagyomány 1990 után olyan , etnikai keretprog- 
ram"-ban (Kiss-Barna-Székely) fogalmazódott 
újra, amely kisebb-nagyobb mértékben mind- 
egyik erdélyi magyar párt stratégiáját jellemzi. 
E stratégiák a román társadalommal párhuza- 
mos, etnikai-nemzeti alapon integrált kisebbsé- 
gi társadalom megteremtésére és működtetésére 
irányulnak. 

Az 1990 utáni erdélyi pártok két eltérő sza- 
kaszban alakultak meg. Először, közvetlenül a 
rendszerváltás után a Romániai Magyar De- 
mokrata Szövetség (RMDSZ) szerveződött meg; 
megalakulásának meghatározó körülménye volt, 
hogy az új parlamentben a román pártok mellett 
a kisebbségek érdekvédelmi (civil) szervezetei is 
képviseletet szerezhettek. Tehát az RMDSZ az 
erdélyi magyarság korporatista társadalmi szer- 
vezeteként jutott be a parlamentbe. Az „egy ki- 
sebbség — egyetlen képviselet? elvet az 1991-es 
alkotmány és a román kisebbségpolitikai rezsim 
számtalan intézkedéssel megerősítette; e privilé- 
giumok sokáig fékezték az RMDSZ-szel szem- 
beni, újabb alternatív kisebbségi pártok megjele- 
nését. Az RMDSZ-nek korábban nem kellett et- 
nikai versenytárssal megküzdenie a magyar sza- 
vazatok megnyeréséért folyó választási harcban, 
és így sikerült elérnie azt a szavazatarányt, amely 
megfelelt a magyarok népességen belüli arányá- 
nak. Első elnöke, Domokos Géza (1989-1993) 
vezetése alatt ment végbe a szervezet intézményi 
konszolidációja (amely 1996 körül zárult). Má- 
sodik elnöke, Markó Béla (1993—2011) irányítása 
alatt az RMDSZ kormánykoalíciós partner lett, 


erény 


integrálódott a román pártrendszerbe. 2011-től az 
RMDSZ elnöke Kelemen Hunor. 

A második szakaszban, 2003-tól kezdődően 
alakult ki az erdélyi „kisebbségi többpártiság”. 
Az újabb pártok magját az RMDSZ-ből kiváló, 
korábban belső platformként működő csoporto- 
sulások alkották. Az RMDSZ-en belüli ellen- 
zéki csoportok — elsősorban a Reform Tömö- 
rülés — bírálata a következőkre irányult: 1) az 
RMDSZ felszámolta a belső demokráciáját, így 
leépült a szervezet az 1993-as kongresszuson 
kialakított belső önkormányzati modellje; 2) a 
kormánykoalíciós szerepért cserébe lemondott 
az autonómiáról; 3) elhanyagolta a külpolitikáját, 
lemondott a külső nyomásgyakorlásról mint po- 
litikai eszközről; 4) ellenezte a kettős állampol- 
gárságot. 

A Tőkés László vezetésével 2003-ban kivált 
csoport létrehozta az Erdélyi Magyar Nemzeti 
Tanácsot (EMNT), vele párhuzamosan ala- 
kult meg a Székely Nemzeti Tanács (SZNT) is. 
Mindkettő politikai mozgalomként lépett fel az 
RMDSZ-szel szemben, majd e mozgalmak tag- 
jaiból alakult meg 2008-ban a Magyar Polgári 
Párt (MPP, elnökei: Szász Jenő, Biró Zsolt), ké- 
sőbb pedig, 2011-ben az Erdélyi Magyar Néppárt 
(EMNP, elnöke: Toró T. Tibor, majd 2015-től 
Szilágyi Zsolt). 

Az RMDSZ 1996-tól szinte folyamatosan tagja 
volt valamelyik román kormánykoalíciónak. Ez 
kezdetben kompromisszumos eredményeket ho- 
zott (előnyösebb oktatási törvény, de önálló álla- 
mi magyar egyetem nélkül, közigazgatási nyelv- 
használat, de a magyar nyelv hivatalosítása nélkül 
stb.), később viszont a forráselosztás és a kijárás 
lehetősége került az előtérbe. Az RMDSZ társa- 
dalomszervezői szerepe helyébe a klientelisztikus 
hálózatokon keresztüli forráselosztás lépett. Ez 
lehetőséget teremtett a román állami elit számá- 
ra, hogy az RMDSZ fölötti kontrolljával fékezze 
meg az erdélyi magyarság autonóm törekvéseit. 
Az RMDSZ ellenzéke, az MPP és az EMNP 
viszont a magyarországi — főleg a Fidesz-kor- 
mány által biztosított — erőforrásokra alapozott, 
és ez némi ideológiai színezetet is kölcsönzött a 
szembenállásnak. 2011-től két erdélyi magyar po- 
litikai pólus alakult ki tehát, az egyik mögött a 
román, a másik mögött pedig a magyar nemzet- 
állam erőforrásai álltak. Viszont mindkét pólus 
a magyar etnikai szavazóbázisra épített. A kiút 
megtalálása megosztani látszik a kormányon levő 
Fidesz vezetőségét is. 


Bakk Miklós: , Az RMDSZ mint a romániai magyar- 
ság politikai önmeghatározási kísérlete 1989 után", 
Regio, 1999, 2. 

Bárdi Nándor: Otthon és haza. Tanulmányok a romániai 
magyar kisebbség történetéről (2013). 

Kiss Tamás, Barna Gergő és Székely István Gergő: „A 
társadalomépítéstől a klientúraépítésig. Az RMDSZ 
és a magyar választók közötti kapcsolódás átalaku- 
lása”, Magyar Kisebbség, 2013, 2. 

KBM 


erény (l. virtus "férfiasság, bátorság’, g. areté "ki- 
válóság’; m. erő, nyelvújítási; vö. o. virtü, f. vertu, 
a. virtue, n. Tugend) A görög és a római filozó- 
fiának köszönhetően az ~ a nyugati világ egyik 
legalapvetőbb fogalma. A két eszmei hagyo- 
mányt - az Oszövetség elemeivel, például a Tíz- 
parancsolattal együtt — a keresztény —erkölcs 
fogta össze. A vallási -felfogás meghatározta az 
etika későbbi fejlődését és az ~re vonatkozó 
nézeteket. Mai jelentése szerint az - a képesség- 
től megkülönböztetett készség, amely mind a 
gondolkodást, mind a cselekvést meghatározza 
a megfelelő célok és eszközök tekintetében. Az 
- specifikus, ezért több -ről beszélhetünk, ami- 
lyen az okosság vagy a bátorság. Az ~re alapozott 
etikát -etikának nevezzük, amely különbözik a 
szándéketikától ( Kant) vagy a felelősségetiká- 
tól ( Weber, Hans Jonas). 

a Platón szerint az ~ (areté) szemben áll a vé- 
tekkel; a filozófia pedig nem más, mint az - fej- 
lesztése. A legfontosabb ~nek az igazságosságot 
(szopbrosztné), a bölcsességet (szophia), az okossá- 
got (pbronészisz) és a bátorságot (andreia) tartja, 
de sok más ~t is említ. — Arisztotelész szerint az 
~ készség bizonyos cselekvés spontán kivitelezé- 
sére; jellemző rá a két szélsőség közötti helyzet 
(például a bátorság a gyávaság és a vakmerőség 
között áll). Különböznek a gyakorlati ~ek a szel- 
lemiektől; az előbbiek gyakorlás útján sajátíthatók 
el, ilyen az okosság, mérsékletesség, igazságosság, 
bátorság; az utóbbiak adottságok, mint amilyen 
a bölcsesség, tudás, belátás, gyakorlati és alkotói 
készség. Arisztotelész felfogása több helyütt el- 
lentmondásos: egyrészt egyes -ek nem foghatók 
fel két szélsőség közepeként (például a hősiesség), 
másrészt a Nikomakboszi etika végén a szemlélődő 
életmódot, az ~es élet beteljesülését ő mint ~ fe- 
letti állapotot mutatja be. Mindkét ókori bölcse- 
lőnél felmerül az alap- kérdése. Munkáik négy 
fő -t azonosítanak: mérsékletesség, igazságosság, 
okosság, bátorság. 

Ezeket a keresztény -tan kiegészítette a teo- 
lógiai -ekkel (hit, remény, szeretet). A modern 
-fogalom részben a hagyományos -eket, részben 
azok egységfogalmát használja: — Kant szerint a 
boldogság és az - együtt alkotják a végső jót, és a 
legfőbb ~ a szentség (Heiligkeit). A tradicionalista 
felfogás szerint a kardinális ~ek szervesen kapcso- 
lódnak a teológiai -ekhez, amelyek az Istennel való 
egyesüléshez vezetnek. Az -tan a XX. században 
kiegészült pszichológiai, a teológiai -ek egyéni fel- 
fogását hangsúlyozó meglátásokkal, illetve keleti 
elgondolásokkal, a buddhizmus , nemes nyolcrétű 
ösvényével" vagy a taoizmus tanításával (Lao-ce: 
Az Ut és az Erény könyve; m. 1958, 1994). 

A politikai ~ a modernitás ( Machiavelli, 
Montesquieu vagy J. S. Mill) nyomán tovább- 
fejlődött, az —igazságosság kiegészült a —sza- 
badság alapelvének hangsúlyozásával. A —fran- 
cia forradalom, —>Marx, —Nietzsche hatására 
azonban minden ~tan megroppant, ami ellen a 
XX. század elejétől hasztalanul küzdöttek külön- 
féle törekvések, például: 1) az -tan megújításával 
(Max Scheler, Karol Wojtita [—>II. János Pál] 
vagy Robert Spaemann); 2) a régi ~ek helyett 
újak meghatározásával, mint amilyen a „halálra 
irányuló lét” (—Heidegger) vagy a , felelősség" 
(Hans Jonas); 3) a teológiai ~ek szabad értelme- 
zésével (új vallási mozgalmak); 4) az ~ régi fogal- 
mának elvetésével s új készségek felmutatásával 
( Lévinasnál a Másikkal való szembesülés); il- 
letve 5) az ~ek elvetése és az —erkölcs helyettesí- 
tése biológiai mechanizmusokkal (Peter Singer). 
A hagyományos -tan egységes összefoglalásának 
és újragondolásának kortárs feladatára Hans Uns 
von Balthasar, —Alasdair MacIntyre és André 
Comte-Sponville vállalkozott. Mindezen túl- 
lép Heidegger felfogása, aki késői korszakában 
minden „platonista” fogalom meghaladását szor- 
galmazva az - helyett az embernek a létre való 
nyitottságát hangsúlyozta. 


Balthasar, Hans Urs von: G/aubbaft ist nur Liebe („Csak 
a szeretet hiteles”, 1964). 

Comte-Sponville, André: Kis könyv a nagy erényekről 
(1995; m. 1998). 

MacIntyre, Alasdair: Az erény nyomában (1981; m. 1999). 

Spaemann, Robert: Erkölcsi alapfogalmak (1982; m. 
2001). 

"Tangueray, Adolphe: Précis de théologie ascétique et 
mystigue („Ertekezés az aszketikus és misztikus teo- 
lógiáról", 1924). 

Erhard, Ludwig (1897-1977) Német közgaz- 
dász, politikus, kancellár, a nevéhez fűződik a 
háború utáni német gazdaság konszolidációja, 
a —szociális piacgazdaság kialakítása. 


Fő műve: Wohlstand für Alle (, Jólét mindenkinek", 


1957). 
PS 


erkölcs A helyes gondolkodás és a jó cselekvés 
mércéje; a magyar szó jelentése azonossá vált a 
görög etbosz és a latin mos szavakéival. Az ethosz 
eredetileg "szokást, "hagyományt, "illemet"? je- 
lentett. S Arisztotelész szerint az ethosz a helyes 
döntés megszilárdult készsége. A rómaiak a görög 
szót mosnak (szokás?) fordították, ebből alakult 
ki a moralis, moralitas, amelyet a legtöbb európai 
nyelv, így a magyar is átvett. Az - nyelvünk ősi 
szava, feltehetően kapcsolatos az erő szóval, s már 
igen korán a mai értelmében volt használatos. Az 
~csel foglalkozó filozófiai tudomány az —>etika 
(~tan, morálfilozófia). 

Az embert mindig foglalkoztatta a helyes 
cselekedetek mibenléte, amit különösen más 
kultúrákkal, szokásrendszerekkel, ~i mércék- 
kel való találkozás vetett föl élesen. A nyugati 
etikai gondolkodás nagy korszakai, a klasszikus 
görög-római (Platón, Arisztotelész és a sztoi- 
kusok), keresztény (—Szent Agoston, Aguinói 
Szent Tamás), a —felvilágosodás, a modern 
( Kant) és a Sposztmodern mind megalkotta 
a maga ~i rendszerét, amely magában foglalta az 
emberi létezés általa fontosnak tartott dimen- 
zióit. Ugyanez igaz a keleti etikai gondolkodás 
különféle iskoláira is. Korunkban sokan mégis 
elsősorban a szexualitással, esetleg a társadalmi 
—igazságossággal hozzák összefüggésbe, illetve 
a történelem folyamán kialakult számos nor- 
marendszer, elmélet és kultúra láttán úgy vélik, 
hogy az ~ös cselekvésnek nincs az egész emberi- 
ség által elfogadott mércéje, így az ezzel kapcso- 
latos helyesség vagy nem létezik, vagy ha létezik, 
nem ismerhető meg. 

A posztmodern gondolkodás —relativizmusa 
minimalista ~öt szült, amely az egyén szubjektív 
vágyai elé egyetlen korlátot állít, a másik szabad- 
ságának tiszteletben tartását: minden szabad, amíg 
másoknak közvetlenül nem árt (—~emberi jogok). 
A minél szélesebb cselekvési és életmódszabadsá- 
got ez a gondolkodás azzal a szociologizmussal és 
pszichologizmussal is igyekszik alátámasztani, 
amely szerint vágyainkat, választásainkat egyre 


erkölcs 


inkább a tudatos belátásunktól független, társa- 
dalmi, biológiai és lélektani hatóerők határozzák 
meg. Mindez egyet jelent a bűn tagadásával, de 
legalábbis értelmének szűkítésével, önkéntelenül 
is egyre határozottabban kétségbe vonva a szabad 
akaratot (determinizmus), ezzel elhárítva a sze- 
mélyről a saját döntéseiért való felelősséget. 

A szabad akarat létét és elsőbbségét korunk- 
ban főként a kereszténység hirdeti. A posztmo- 
dern, individualista megközelítés nagyban épít 
az emberi méltóság és a lelkiismeret klasszikus 
jelentésétől eltérő értelmezésre, amelyben a lelki- 
ismereti szabadságra való hivatkozás végső érv- 
ként hat. Holott a klasszikus értelmezés szerint a 
lelkiismeret nem más, mint önreflexív, vágyaink, 
késztetéseink, döntéseink helyességét vizsgáló 
belső hang, esetleg Isten hangja, nem pedig pusz- 
tán cselekedeteink végső igazolásának eszköze. 
A lelkiismeret ráadásul önmaga elszigeteltségé- 
ben nem végső érv: van túlságosan megengedő, 
aggályos és téves lelkiismeret, azonkívül a lelkiis- 
meretet el is lehet altatni; ebből következik, hogy 
nevelni is lehet. A megbánás hibáink tudatosí- 
tásának a képessége. A —rossz önmagáért való 
akarása pedig a megátalkodottság. 

Az ember viselkedését legfőképpen a saját csa- 
ládjának és közösségének a szokásai alakítják, 
határozzák meg. Ezek egységessége a társadalom 
egyik tartópillére. Ebből egyes iskolák azt a kö- 
vetkeztetést vonták le, hogy az az -ös, ha ezt a 
szokásrendszert követjük, más ilyen szokásrend- 
szereket pedig tiszteletben tartunk. Csakhogy az 
~i tanítást hirdető vallások gyakran inkább ala- 
kítói és formálói voltak saját közösségük ~ének, 
mintsem követői. Számos etikai felfogás egye- 
temes érvényre tart igényt, missziós szándékot 
fogalmaz meg, mely szándékot mint az adott 
szokásrendszerhez tartozót az előbbi álláspontot 
vallóknak tiszteletben kellene tartaniuk és elfo- 
gadniuk (paradox módon ilyen egyetemességre 
tart igényt a posztmodern relativizmus is). Ha- 
sonló problémával állunk szemben akkor is, ha 
az állami törvényeket abszolutizáljuk, és nem a 
törvényeket eredeztetjük az -ből, hanem az -öt a 
törvényekből (jogpozitivizmus). Mindezen prob- 
lémára, valamint a keresztény vallási -öt övező 
konszenzus megbomlására válaszul lépett fel az 
ész szerinti belátást (valamint a saját lelkiismere- 
tet) mércének megtevő iskola, amely viszont túl- 
ságosan tagadja a szokások fontosságát, felszaba- 
dító erejét (elnyomónak tartva azokat), holott az 
ember nem képes minden cselekedetének fontos 
aspektusait gondosan végiggondolni. 


A barbárokkal találkozó görögök és később 
a pogányok ~i érzékén elcsodálkozó korai keresz- 
tények fogalmazták meg a gondolatot, hogy az 
időben és térben létező szokásrendszerek eltérései 
ellenére sokkal több a közös a jóról való gondol- 
kodásban. Ez vezetett a mindenkor és mindenhol 
érvényes, „szívünkbe írt”, az ember természe- 
téből következő , természettörvény" gondolatá- 
hoz, amely mindenkit kötelez ( etermészetjog). 
Ennek egyik megfogalmazása így hangzik: „Ne 
tégy olyat mással, amit magaddal szemben nem 
tartasz elfogadhatónak”. Kant kategorikus im- 
peratívusza ezen túllép: , Cselekedj úgy, hogy 
akaratod maximája mindenkor egyszersmind ál- 
talános törvényhozás elveként érvényesülhessen" 
(A gyakorlati ész kritikája, 1788; M. 1922, 1991, 
1998). Ezt a közmegegyezésre, illetve -i logikára 
épülő felfogást elvetendő született meg a ,szi- 
tuációs etika", amely minden döntési helyzet 
egyediségét vallja (Jean Paul-Sartre), és amelyet 
radikális változatában a klasszikus és keresz- 
tény felfogás elutasít, ám mérsékelt változatá- 
ban, kiegészítésként elfogad. A deontologikus 
(kötelességtani) gondolkodás szerint pusztán a 
cselekvés etikussága lényeges, a következménye 
nem, a teleologikus (céltani) gondolkodás sze- 
rint a cselekvés helyessége a következményéről 
ismerszik meg (konzekvencializmus). — Max 
Weber hasonló módon beszél , érzületetikáról" 
(vagy ,szándéketikáról") és , felelősségetikáról", 
amelyben az utóbbi a körülményekkel és követ- 
kezményekkel számot vető magatartás, míg az 
első a rigorózus, a saját feddhetetlenségüket féltő 
szentjelöltek sajátja. 

Az ember képtelen cselekedetei minden követ- 
kezményét aprólékosan kiszámítani, csak a belát- 
ható következményekért vagyunk felelősek. Az 
c utilitarizmus (Jeremy Bentham) radikálisabb és 
mérsékeltebb formái a cselekedetek haszna alap- 
ján ítél (a lehető legtöbb ember lehető legnagyobb 
boldogsága), a hedonizmus a szenvedés elkerülé- 
sét, az örömök, élvezetek elérését tartja elsődle- 
gesnek. A sztoikusok tagadták a szenvedélyek és 
vágyak értékét, a szenvedélymentességet éltették 
(a buddhizmussal rokon módon). Ez a felfogás 
nagy hatással volt a kereszténységre, ám az utób- 
bi kiállt a test és lélek harmóniája (ugyanakkor a 
lélek elsőbbsége) mellett (értéknek tartva a szabad 
lemondást Isten országáért), s végső soron elítélte 
az anyagi világot megvető dualista gondolkodást. 
A —kereszténység szerint az ~ végső forrása 
—>lsten, az igazság és a jó megismerhető, ám az 

erőszak 


ed 


emberi természet tökéletlen; a szerető és szeretet- 
re hívó Isten azonban folyamatosan felkínálja a 
megbocsátás és újrakezdés lehetőségét. A realista 
kereszténység szerint cselekedeteink mozgatóru- 
gói a hét fő Serény (három isteni: hit, remény 
és szeretet; és négy sarkalatos: igazságosság, lelki 
okosság, mértékletesség, lelki erő), illetve a hét fő 
bűn (kevélység, fösvénység, bujaság, irigység, tor- 
kosság, harag, jóra való restség). Ma egyértelmű, 
hogy közösségünk szokásai, országunk törvé- 
nyei, a felismert igazság, lelkiismeretünk hangja 
és racionális belátásaink együttesen alkotják cse- 
lekvésünk mércéit. Mindezek segítségével tudjuk 
jellemessé formálni magunkat, készségszinten 
tenni a jót. 


Mclntyre, Alasdair: Az erény nyomában (1981; m. 1999). 

Pinckaers, Servais Th.: Katolikus erkölcstan (1991; m. 
2010). 

Speamann, Robert: Erkölcsi alapfogalmak (1991; m. 2001). 

erőszak Fizikai, lelki, mentális ráhatás, amely 
a gyakorló fél részéről valaminek a kikényszerí- 
tését célozza, az - elszenvedőjére pedig nyomást 
gyakorol. Létezik jogos - is, amelyet az önvéde- 
lem érdekében vagy önkény, kényszer, elnyomás 
ellen gyakorolnak. 

Az - legitim változatának tekinthetjük az álla- 
mi --monopóliumot, amelyet kizárólagosan és a 
társadalom védelme érdekében használ, bizonyos 
apparátusokon (rendőrség, hadsereg) keresztül. 
Ehhez kapcsolódik, hogy a hatalom gyakorlása 
erővel párosul, amely — —Arendt megállapítása 
szerint — minél kevésbé kénytelen -ot alkalmaz- 
ni, tekintélye annál erősebb. 

Konrad Lorenz Az agresszió (1963; m. 2004) 
című könyvében leírta az állatvilágot — és gyak- 
ran a növényvilágot is- jellemző agressziót, 
amely legtöbb esetben a túlélés, a fajfenntartás, 
vagyis az egyed és a faj életben maradása érdeké- 
ben történik. A flóra és a fauna --használata — a 
mutációkat, anomáliákat, vagyis a természet „té- 
vedéseit" kivéve — lokalizált, specifikus és funk- 
cionális, de sohasem tömeges, önkényes vagy 
biológiailag felesleges. Az - elkövetése és az attól 
el nem választható lelki teher megjelenik a zsi- 
dó-keresztény civilizáció alapmítoszaiban is (lásd 
Káin és Abel történetében), továbbá semmiképp 
sem függetleníthető a —keresztény vallás erköl- 
csi parancsolataitól. Az angol felekezeti háború 
körülményei között élő Hobbes szerint az ál- 

lamnélküliséggel jellemzett természeti állapot- 
ban az ~ uralkodott („ember embernek farkasa” 
volt), amelyet az állam létrejötte megszüntetett; 
ugyanakkor a határokon belül pacifikált társada- 
lom létrejötte nem jelenti azt, hogy az államok 
között ne uralkodna továbbra is az ~ lehetősége 
által strukturált állapot (Leviatán, 1651; m. 1970). 

Az ~ szervezett bevetése jelenti a háborút. Az 
~ társadalmi csoportok közötti szervezett formái 
közé számíthatjuk a hagyományos és fegyveres 
összecsapásokat. A társadalmon belüli ~nak szá- 
mos formája, szintje és intenzitása létezik (gaz- 
dasági kényszer, családon belüli ~, rongálás, testi 
sértés, zaklatás). 

A —>konzervativizmus antropológiai felfogása 
szerint az ~ot nem lehet kiküszöbölni az emberi 
természetből, de a társas viselkedés lényege ép- 
pen az, hogy kontroll alatt tartsuk. 


Arendt, Hannah: On Violence („Az ~ról”, 1970). 
Sorel, George: Gondolatok az erőszakról (1908; m. 


1994). 
BM 


érték Általános értelemben olyan tulajdonság, 
amely az emberek számára fontosággal bír, erő- 
feszítésre méltó, vagy hordozóját ilyenné teszi. 
A közgazdaságtani használata már —Arisztote- 
lésznél megjelenik, de a X VIII. században terjedt 
el. Smith nyomán meg szokás különböztetni 
a használati és a csere-et (nagy használati ~re 
Smith a vizet, nagy csere-re a gyémántot hozza 
példaként). Az objektív közgazdasági ~elméle- 
tekben a jószág -e valamilyen módon az előál- 
lításához kapcsolódó munkamennyiséggel függ 
össze (David Ricardo, S Marx, bizonyos mérté- 
kig maga Smith), a szubjektívekben (William S. 
Jevons, Carl Menger, Léon Walras) azzal, hogy 
mekkora határhaszonnal járnak az egyének szá- 
mára (például a szomjazónak az első pohár víz 
-esebb, mint a második, a második, mint a har- 
madik stb.). Az ~ filozófiai vizsgálatával az axiológia 
foglalkozik. Alapvető dilemmái például az -ek jel- 
lege (szubjektív pszichológiai állapot vagy a világ 
objektív sajátossága), a végső és az instrumentális 
értékek közötti különbségtevés, egy vagy több 
végső - létének kérdése, illetve az -ek össze- 
mérhetősége. A filozófiában mégsem alapvető 
fogalom, mert abban nincsenek ideológiai -ek, 
hanem egyetlen valóság van, amelynek a lényege 
sokkal inkább a Wiirde "méltóság", és minden ,,-" 
ebből fakad ( Nietzsche). A —politika megérté- 


értelmiség 


se szempontjából az -ek fontosságát az adja, hogy 
az —érdekek és az —érzelmek szerepe mellett a 
—>politikai cselekvés -elvű is egyben, sőt, bizo- 
nyos ~vonatkozás differentia specificájának is te- 
kinthető. Balázs Zoltán nyomán különbséget te- 
hetünk tág és szűk értelemben vett politikai ~ek 
között: előbbiek (például: —szabadság, —rend) 
más ~szférákban is érvényesek, utóbbiak (példá- 
ul: Öalkotmányosság, — demokrácia) elsősorban 
a politikai szférában nyerik el jelentésüket. 


Balázs Zoltán: Politikai értékelmélet (2007); 

Vaggi, Gianni és Peter Groenewegen: A Concise 
History of Economic Thought. From Mercantilism to 
Monetarism (,A közgazdasági gondolkodás rövid 
története a merkantilizmustól a monetarizmusig”, 
2003). 


IG 


értelmiség (l. intellectus "megértés"; intellegentia 
"felfogóképesség;, szakértelem’) Nincs általánosan 
elfogadott, egyértelmű jelentéstartalma. Az ~tör- 
téneti és az ~elméleti munkák társadalmi réteget 
értenek rajta, ám a csoporthoz tartozás kritériu- 
mát különbözőképpen definiálják: diplomás, 
szellemi tevékenységgel foglalkozó, a társadalom 
szimbolikus világát (—kultúrát, az eszméket) 
gondozó-terjesztő, a nyilvánosságban megjelenő 
véleményformáló —elit. A politikai közbeszéd- 
ben hasonlóképpen több értelemben, pozitív és 
negatív értékakcentussal egyaránt használatos. 
Az angolszász kultúrában inkább érzelemmentes, 
a franciában és a közép-európaiban sokkal pozi- 
tívabb kicsengésű fogalomként használják. Az ~i 
szereppel kapcsolatos alapvető dilemmák: kreatív 
vagy közvetítő, általános érvényű vagy szaktu- 
dás jellemzi, elismertsége tudásából vagy erkölcsi 
—>tekintélyéből fakad. 

A társadalmi rétegre vonatkoztatva az intel- 
ligencia szó a XIX. század közepén jelent meg a 
publicisztikában, és különösképpen az orosz és 
a francia kultúrában tett szert fontos szerepre. 
Pjotr Boborikin orosz író az 1860-as években 
kezdte használni a fogalmat (unmerrueenųua) 
újságcikkeiben, és azok társadalmi csoportját ér- 
tette rajta, akik kiemelkedő értelmi képességgel 
és tudással rendelkeznek, kreatívan gondolkod- 
nak, a kultúrát fejlesztik és terjesztik. Később 
Nyikolaj Bergyajev ehhez hozzávette a közéletben 
való részvétel kritériumát is. — Franciaországban 
Emile Zola 1898-as „J’ Accuse!” ( Vádolom!) című 
cikkétől számítják az - megjelenését. Zola ettől 


fogva nem azért minősült ~inek, mert szellemi 
tevékenységet végzett (írt), hanem mert tiltako- 
zott a Dreyfus-per igazságtalansága ellen ebben 
az írásában. Ezzel a morális szempont vált az -i 
alapvető kritériumává, azaz a társadalomkritika, 
az igazságtalansággal való szembeszállás jellemzi 
az ~it. A szintén francia Julien Benda könyve, Az 
írástudók árulása (1927; m. 1945, 1997) nagy vissz- 
hangot váltott ki Európa-szerte — Magyarorszá- 
gon is több tanulmány foglalkozott vele, közülük 
a legismertebbet Babits írta a Nyugatba. Benda 
azért beszélt árulásról, mert szerinte az - feladta 
azon eredeti hivatását, hogy a társadalom egésze 
számára adjon útmutatást, a demokráciát és 
az —igazságosságot képviselje, helyette hagyta, 
hogy a politikai szenvedély, az osztályharc és 
a Öonacionalizmus uralkodjék el rajta. 

Az celméletek különbözőségét jól példázza 
Karl Mannheim és Antonio Gramsci felfogása. 
Mannheim szerint egyedül az - képes objektív 
tudást kialakítani a társadalomról, mert nem az 
érdekhelyzet, hanem a kultúra közös gondozá- 
sa köti össze tagjait. Ezzel szemben Gramsci az 
organikus - koncepcióját fogalmazta meg, azt 
hangsúlyozva, hogy az -i meghatározott társa- 
dalmi osztályba tartozó gondolkodó, osztályát 
képviseli, és annak érdekében szólal fel a nyil- 
vánosság előtt. E két elmélet pontosan kifejezi a 
dilemmát: az - meghatározott tudástípussal vagy 
a társadalmi nyilvánosságban betöltött pozícióval 
jellemezhető-e? 

Az 1970-es évektől felerősödött az ~gel kap- 
csolatos kritikai irodalom. A német szociológiai 
élet meghatározó alakja, Helmut Schelsky azt 
fejtegette, hogy a tömegmédia révén az - az 
„üdvjavak” közvetítőjeként jelenik meg, afféle 
szekuláris papságként működik. A Kádár-kor- 
szakban, 1974-ben a Konrád-Szelényi szerzőpá- 
ros az - osztályhatalmi törekvéseiről értekezett 
a politikai rendőrség figyelő szeme elől rejtőzve 
papírra vetett könyvében, amely csak 1988-ban 
jelenhetett meg Magyarországon. Ehhez hason- 
ló osztályelméleti megközelítést alkalmazott az 
amerikai Alvin W. Gouldner (1979). A —>kom- 
munista társadalmak politikai doktrínájukban 
~ellenesek voltak, ugyanakkor a rendszer elfo- 
gadtatásában jelentős szerepet játszó ~iek meg- 
nyerésére törekedtek. A demokratikus rendsze- 
rekben a —liberális és a —szocialista eszmevilág 
hirdetői pozitív várakozással, míg a —konzerva- 
tívok inkább kétellyel tekintenek az ~re. 

Geiger, Theodor: Aufgaben und Stellung der Intelligenz 
in der Gesellschaft („Az ~ feladata és helye a társada- 
lomban”, 1949). 

Johnson, Paul: Értelmiségiek (1988; m. 1999, 2010). 

Konrád György és Szelényi Iván: Az értelmiség útja az 
osztálybatalomboz (1988). 

Lilla, Mark: A zabolátlan értelem: értelmiségiek a politi- 
kában (2001; m. 2005). 

Mitos, Czesław: A rabul ejtett értelem (1953; m. 1992). 

érzelem A gondolkodás, az emlékezet és az 
akarat mellett az ember egyik sajátos képessé- 
ge, alapmódjaiban: tetszés vagy nem tetszés, a 
mentális tevékenységek kísérőjelenségeként pe- 
dig lelkiállapot. A , szeretet? és a , gyűlölet" már 
Empedoklész gondolkodásában a két kozmikus 
alapelv. S Arisztotelész szerint az ~ek mint alap- 
vető lelki jelenségek az —erkölcs és a művészet 
területén jelentős szerepet játszanak (katharszisz). 
Az európai gondolkodás az ~ekhez a ’szív’-et tár- 
sítja, jórészt az Oszövetség (27, léb) nyomán, de 
már a skolasztikában megjelent velük szemben a 
"fej mint az uralkodó ész jelképe, amit aztán a 
felvilágosodás még inkább kiemelt. Az -ek, ki- 
tüntetetten a szeretet mégis megtartotta meg- 
határozó szerepét. Ez a vonulat jut kifejezésre 
Goethe nevezetes mondatában: , Minden csak 
érzés” (Faust, 1832; m. 1860, 1941, 1994), illetve a 
Schleiermacher és a —Kant utáni értékfilozófiá- 
ban, ahol az ~ az „érték” észlelése. A XIX-XX. 
században Nietzsche, Scheler és —Heidegger 
antropológiai-metafizikai dimenzióba emelte az 
~eket. Margaret Mead antropológus elképzelése 
alapján ugyanakkor hosszú ideig az ~ek kultu- 
rális kötöttségét, azaz kultúrák szerinti külön- 
bözőségét feltételezték. Paul Ekman lélektani 
kutatásai viszont azt mutatták, hogy az eltérő 
kultúrák ugyan sokféle mintát nyújtanak az ~ek 
kifejezésére, mégis léteznek egyetemes érzelmi 
állapotok. Eszerint hét alapvető ~ a világ min- 
den táján megjelenik. Ezek az öröm, a harag, a 
meglepetés, az undor, a szomorúság, a félelem és 
az érdeklődés. 

Az ~ a politikában is jelentős szerepet játszik. 
Vágyak, félelmek, hisztériák, közös csoportél- 
mények (a felkeléstől a tüntetésen át a politikai 
ünnepek hangulatáig) alapvető identitásképző 
tényezők. Annak eldöntését, hogy ki a barát vagy 
az ellenség, az intellektuális mérlegelések mellett 
az ~ek is befolyásolják. — Hobbes szerint kifeje- 
zetten a halálfélelem, illetve az attól való meg- 

szabadulás vágya motiválta a —társadalmi szer- 
ződés létrejöttét. A népek közötti háborúskodás, 
a XX. század világégései különösképpen kevésbé 
magyarázhatók a javak megszerzésére való törek- 
véssel, sokkal inkább mozgósította a tömegeket 
a politikai ~ek (ellenszenvek, félelmi hisztériák) 
szítása. A doktriner racionalizmus szerint a poli- 
tikában az ~ leküzdendő negatívum, míg a kon- 
zervatív beállítottság az emberi természet egyik 
állandó jellemzőjének tartja, noha mesterséges 
fokozásukat elutasítja. 


Ekman, Paul és Richard J. Davidson (szerk.): The 
Nature of Emotion („Az ~ természete”, 1994). 
Scheler, Max: A formalizmus az etikában és a materiális 
értéketika (1913; m. 1979). 
KA 


Esterházy János, gróf (1901-1957) Csehszlová- 
kiai magyar politikus, pártelnök. Budapesten járt 
kereskedelmi akadémiára, az első világháború után 
a csehszlovák földreform által (5000-ből) megha- 
gyott 500 hold földjén gazdálkodott. A csehszlo- 
vákiai Országos Keresztényszocialista Pártban 
kezdett politizálni; 1931-ben a Csehszlovákiai 
Magyar Népszövetségi Liga vezetőjévé válasz- 
tották, 1932—1936-ban e párt elnöke, majd a két 
nagy magyar párt — az Országos Keresztényszo- 
cialista Párt és a Magyar Nemzeti Párt — fuzio- 
nálása után az Egyesült Magyar Párt ügyvezető 
elnöke lett. 1935-1938-ban a csehszlovák parla- 
ment tagja volt mint Kassa keresztényszocialista 
képviselője. A magyar sérelmek megszüntetését 
követelte, pártja első közvetlen célját, Szlovenszkó 
autonómiájának kivívását hirdetve potenciális 
szövetségese lett az első Csehszlovák Köztársaság 
felbomlasztásában is szerepet játszó pártoknak, 
Hlinka Szlovák Néppártjának és a Szudétanémet 
Pártnak, de döntő kérdésekben elhatárolódott 
tőlük; mindvégig a békés revízió hirdetője ma- 
radt. A bolsevizmus mellett a nemzetiszocializ- 
must is elutasította, s döntő szerepe volt abban, 
hogy az első bécsi döntés után a Szlovák Köz- 
társaságban maradt 70.ooo főnyi magyarság 
érdekképviseletére — az Egyesült Magyar Párt 
utódjaként — megszervezett Magyar Párt sem 
alakult át náci párttá. Az egyik sokat idézett be- 
széde szerint: , A mi jelünk a kereszt, nem pedig 
a horogkereszt". 

Közösségét elvben a család mintájára szervezte 
meg, 1939-1944 között sorra fölkereste a helyi 
pártszerveket, megszerveztette a szociálisan rá- 

szorultak megsegítését és a kulturális életet, s 
közben a szlovákiai magyar sajtót a humanizmus 
és az antinácizmus fórumává tette. Noha az új 
állam törvényei tiltották, hogy zsidók a Magyar 
Párt tagjai legyenek, Esterházy utasítására a tit- 
kosan kezelt pártnyilvántartásokban a magyar 
zsidókat továbbra is szerepeltették. O maga kap- 
csolatot tartott fenn a lengyel ellenállással. A volt 
csehszlovákiai magyar politikusokkal szemben, 
akik Magyarországra visszakerülve a németbarát 
—Imrédy Béla mellett kötelezték el magukat, ~ 
nyíltan az alkotmányvédelem, a Bethlen István-i 
irányvonal mellett foglalt állást. A magyarországi 
képviselőház liberális ellenzékével is kapcsolato- 
kat tartott fönn, kormánykapcsolatait pedig a 
Magyarországra került szlováksággal szembeni 
ellenséges eljárások fékezésére, megszüntetésére 
használta föl. Gondolkodásában mindvégig je- 
len volt egyfajta — Közép- Európa-eszmény és a 
szlovák-magyar megbékélés igénye. 

Pályafutásának szimbólumértékű pillanata, 
hogy a szlovák egypárti parlament egyetlen ma- 
gyar képviselőjeként egyedül ő volt az, aki 1942. 
május 15-én nem szavazta meg a szlovákiai zsi- 
dók Németországnak való átadására vonatkozó 
törvényt. Utána zsidók mentésében, elrejtésé- 
ben és Magyarországra juttatásában is részt vett. 
1944-ben már egyértelműen a nemzetiszocia- 
lista Németország által összekovácsolt rendszer 
ellenfelének tartották. A nyilasok Budapesten 
rövid időre őrizetbe vették, a Gestapo körözte, a 
Tiso-rendszer börtönbe akarta zárni — de végül 
az új csehszlovák rendszer hatóságai tartóztatták 
le 1945 áprilisában, majd átadták a szovjeteknek, 
akik tízévi kényszermunkára ítélték; hazájában 
viszont távollétében, 1947 szeptemberében ha- 
lálos ítéletet mondtak ki rá. 1949-ben a szov- 
jetek kiadták Csehszlovákiának, ahol ítéletét 
1950-ben életfogytiglanra, majd 1955 májusában 
25 évi fegyházra változtatták. Börtönről börtönre 
hurcolták; 1957-ben a mírovi fegyintézetben halt 
meg. Az oroszok 1993-ban rehabilitálták, Szlová- 
kiában viszont máig nem szolgáltattak igazságot 
emlékének. 

A szlovák --ellenes narratíva szerint igaz 
ugyan, hogy nem szavazta meg a deportációs 
törvényt, és nem azonosult a nácizmussal, de a 
háború alatti szlovák parlament tagjaként és több 
törvény támogatójaként mégis kollaboráns volt. 
Az ~ melletti magyar álláspont szerint nem vitat- 
ható az antinácizmusa, angolbarátsága, háborúel- 
lenessége, embermentő tevékenysége, továbbá az 


sem, hogy közvetlenül is részt vett az illegális né- 
metellenes szervezkedésben, a zsidótörvény tár- 
gyalása idején tanúsított magatartása pedig pél- 
dátlan Európa náci övezetében. E koncepció sze- 
rint ~ szlovákiai rehabilitációjának elszabotálására 
a szlovák nacionalizmus szempontjából egyebek 
mellett azért van szükség, mert ezáltal tartható 
fönn az egész általa irányított szlovákiai magyar 
közösség kollaboráciájónak a- hamis — vádja 
( Csehország, Szlovákia, Tiso, Felvidék). 


Művei: Molnár Imre (szerk.): A kisebbségi kérdés. V álo- 
gatott írások, beszédek, interjúk (2000). 

Esterházy-Malfatti Alice és Török Bálint (szerk.): Es- 
terházy János Emlékkönyv (2001). 

Molnár Imre: Esterbázy János élete és mártírbalála 
(2010). 

Simon Attila (szerk.): Esterházy János és a szlovenszkói 
Magyar Párt. Iratok a szlovákiai magyarok történetéhez 
(1938-1945) (2014). 

Észak-atlanti Szerződés Szervezete (NATO, 
North Atlantic Treaty Organization) — Transz- 
atlanti politikai és katonai szövetség, 1949. 
április 4-én Washingtonban jött létre Eszak- 
Amerika és Nyugat-Európa közös biztonsá- 
gának és védelmének intézményi kereteként. 
A tagsága — jelenleg 28 ország — több hullámban 
is bővült. Hazánk 1999-ben csatlakozott, az elsők 
között a szovjet ellenőrzés alól felszabadult orszá- 
gok sorából. 

Az alapító szerződése két válaszadási mechaniz- 
must hozott létre válsághelyzetek esetére. 1) Dip- 
lomáciai mozgósítás (4. cikk): azonnali tanácsko- 
zás, egyeztetés és tájékoztatás valamely tagállam 
biztonságát, területét vagy szuverenitását fenye- 
gető vagy sértő helyzetről az együttes állásfog- 
lalás és a lehetséges segítségnyújtási módozatok 
azonosítására. 2) Katonai válaszlépések indítása 
(5. cikk): ha valamely tagállam területét, illetve 
a szerződés által védett (észak-atlanti) térségben 
tartózkodó katonai erőit fegyveres támadás éri, 
azt a tagállamok valamennyiük ellen irányuló tá- 
madásnak tekintik, és megteszik a szükségesnek 
ítélt intézkedéseket, beleértve a fegyveres erő al- 
kalmazását is. Ez a sarokköve az - kollektív ön- 
védelmi rendszerének. Ennek szerződésben rög- 
zített vállalása jelenti a NATO-országok egymás 
számára nyújtott biztonsági garanciájának lénye- 
gét és a szervezet elrettentő (azaz a lehetséges 

agressziót megelőző és visszatartó erőteljes közös 
választ kilátásba helyező) képességének alapját. 

Az egymás védelme iránti elkötelezettség hite- 
lességének és a kollektív önvédelmi képességének 
fenntartása képezi változatlanul a - alapvető cél- 
ját. A NATO keretei között indítható együttes 
válaszadás — elsődlegesen az USA, de összességé- 
ben valamennyiük katonai ereje által biztosított 
védőernyő — lehetősége elegendőnek bizonyult 
arra, hogy a Szovjetuniót visszatartsa az 1945 
után létrehozott európai nemzetközi rendszer 
erőszakos megváltoztatásától és bármely, meg- 
szálló övezetén kívül eső állam elleni fegyveres 
beavatkozástól. A szovjet birodalom 1991-ben 
bekövetkezett összeomlása és eltűnése után a kol- 
lektív védelmi funkció egy időre — amint utólag 
kiderült, csak átmenetileg — veszíteni látszott je- 
lentőségéből. 

A NATO fennállása óta csak egyszer, 2001. 
szeptember 11. után hozták azt működésbe, ami- 
kor az USA elleni terrortámadás miatt a tagál- 
lamok katonai segítséget nyújtottak az amerikai 
légtér ellenőrzésében együttesen gyakorolt ön- 
védelmük kifejezéseként. Az Ukrajna területi 
egysége és szuverenitása ellen 2014-ben indított 
álcázott orosz agresszió miatt a NATO-tagok 
kollektív védelmi elkötelezettségének egyértelmű 
kinyilvánítása és képességeinek megerősítése — a 
tagállamok felé irányuló növekvő fenyegetés és 
provokációk miatt — újból a szövetség központi 
és elsődleges feladatává vált. 

A —hidegháború végével (1991) az ~ ismétel- 
ten vállalt - ENSZ-felhatalmazással vagy anél- 
kül — nemzetközi válságkezelő feladatokat erede- 
ti területi felelősségi körén túli konfliktus öve- 
zetekben Európán belül, de azon kívül is. Ezek 
során a NATO irányításával a részt vevő tagálla- 
mok — a hozzájuk csatlakozott további országok- 
kal együtt — kollektív humanitárius beavatkozá- 
sokat (Bosznia-Hercegovina 1995, Koszovó 1999, 
Líbia 2011) és béketámogató (Bosznia-Hercego- 
vina 1995—2004, Koszovó 1999 óta, Afganisztán 
2003—2014) műveleteket hajtottak végre. 

A szervezet központja — élén a főtitkárral — 
Brüsszelben, katonai főparancsnoksága pedig 
Monsban (Belgium) található. A tagállamok az 
- központjában állandó diplomáciai képviseletet 
tartanak fenn. Nagyköveti rangú képviselőik az 
Eszak-atlanti Tanácsban folytatják a folyamatos 
egyeztetést és a politikai döntések előkészítését, 
amelyeket ugyanezen fórum keretében — min- 
dig konszenzussal — a tagországok külügy- vagy 

honvédelmi miniszterei fogadnak el. Az Eszak- 
atlanti Tanács legmagasabb szintű (csúcs)talál- 
kozóira kétévente kerül sor, ahol meghozzák a 
stratégiai döntéseket (például új tag felvételét), és 
meghatározzák az irányokat (például a szövetség 
biztonsági stratégiáját). 


Bugajski, Janusz: „Only NATO can Defend Europe”, 
European View, 2016, 2. 

Mastny, Vojtech és Zhu Liqun: The Legacy of the Cold 
War: Perspectives on Security, Cooperation, and Conflict 
(„A hidegháború öröksége: A biztonság, együttmű- 
ködés és konfliktus távlatai”, 2013). 

NATO Public Diplomacy Division: NATO A-Z 
(www.nato.int/, 2014). 

Sloan, Stanley R.: Defense of the West: NATO, the 
European Union and the Transatlantic Bargain („A 
Nyugat védelme: a ~, az EU és a transzatlanti alku”, 
2016). 

TCs 


etatizmus A központi állami hatalom kiter- 
jesztésére és megerősítésére irányuló törekvés. 
A fogalom 1880 körül keletkezett Franciaor- 
szágban, már megszületésekor és azóta is első- 
sorban kritikai értelemben használják. A törté- 
neti szakirodalomban említik az abszolutizmus, 
különösen a felvilágosult abszolutizmus államá- 
val kapcsolatban is, igazi problémaként azonban 
a köz- és a magánszféra — az államhatalom és a 
polgári társadalom — intézményes elválasztásának 
elvét érvényesítő modern államban jelenik meg. 
Pontos meghatározása nem adható: az állami be- 
avatkozás optimális mértéke a XIX. század vége 
óta folyamatos érték- és szakmai viták tárgya, e 
viták válságok idején rendre felerősödnek. A vi- 
ták leggyakoribb terepe az állam gazdasági sze- 
repvállalása, azon belül is az állam tulajdonosi 
szerepe; az államháztartás (az állami újraelosztás 
és a jövedelemcentralizáció) terjedelme; az állam 
tervezési és gazdaságot, piacot, pénzügyi szférát 
szabályozó-ellenőrző funkciójának mértéke és le- 
hetséges eszközei. 

Az - fogalma egyéb társadalmi alrendszerek 
(főleg oktatás, kultúra, egészségügy) kapcsán is 
felmerül, és gyakran használják az egyéni szabad- 
ságjogok korlátozásáról, illetve egyes kitüntetett 
életformák preferálásáról/diszpreferálásáról szóló 
viták alkalmával is. 

Elsősorban baloldali politikusokat, politikai 
erőket illetnek az etatista jelzővel, de olykor jobb- 
oldali politikusokra is rásütik a bélyeget ( de 
Gaulle, Orbán Viktor). Föderális berendezkedé- 


etnikum 


sű államokban használják a fogalmat a szövetségi 
állam hatásköreinek kiterjesztésére is a tagálla- 
mok jogaival szemben. 


Fukuyama, Francis: Államépítés (2004; m. 2005). 

Levy, Jonah: The State after Statism („Az állam az ~ 
után”, 2006). 

Takács Péter, H. Szilágyi István és Fekete Balázs 
(szerk.): Álamelmélet (2012). 


PS 


etika (g. ethosz "szokás, erkölcsiség") Az —er- 
kölcs, morál, - fogalmak jelentéstartalma részben 
átfedi egymást. A görög gondolkodás (például 
GO Arisztotelész) gyakorta az ~ címszó alatt tár- 
gyalta a politikai életet is, mivel a Öpolitikában 
is a helyes cselekvéshez vezető erényeket vizsgál- 
ta. A modern kori szóhasználatban már egyértel- 
műen elkülönül az - jelentése: vagyis az erkölcs 
elméleti reflexiója, azaz a cselekedetek erkölcsi 
motívumaiként meghatározható értékek elméleti 
vizsgálata. Az erkölcs a társadalmi életben érvé- 
nyesülő, értékekre (jó, rossz) tekintő beállítódás 
és az abból következő cselekvés megvalósulása, az 
~ pedig az ezzel kapcsolatos, erre vonatkozó el- 
méleti reflexiók gyűjtőfogalma. Mind az erkölcs, 
mind pedig az - normatív jellegű, ám a normaal- 
kotás folyamatában különböznek egymástól. Az 
erkölcsi normák a társadalmi együttélés során 
keletkeznek, eredetük a közösség életéhez, tör- 
ténetéhez köthető, hagyományokban adódnak 
tovább, és azokat a szocializáció folyamatában 
sajátítjuk el. A normaalkotás tehát közös erőfe- 
szítés eredménye, amely folyamatból konkrét 
személyek nem emelhetők ki. Ezzel szemben 
az -i normák megfogalmazói azonosíthatók, és 
normáikat a (szak)irodalomból ismerhetjük meg. 
Tipikusan azon filozófusokról van szó, akik a jó 
élet, a helyes cselekvés kérdésére kívántak-kí- 
vánnak választ adni. Az -k többsége meghatá- 
rozott értékeket (például barátság, igazságosság, 
szeretet, erőszakmentesség stb.) fogalmaz meg 
normaként, azaz materiális érték-k. Ezzel szem- 
ben az újkori gondolkodásra nagy hatást gyakorló 
o Kant formális ~t fejtett ki, amely szerint min- 
denkinek a legfőbb erkölcsi törvény (kategorikus 
imperatívusz) formai elvét kell megvalósítania. 
Az ~i normák megfogalmazása az elmúlt évti- 
zedekben kilépett a filozófia illetékessége terü- 
letéről, különböző szakmák hivatásetikájának 
meghirdetésével találkozhatunk a napjainkban 
divatossá vált ~i kódexeiben, amelyek célirányo- 


san az adott területen elvárt magatartási követel- 
ményeket fogalmazzák meg. 


Luhmann, Niklas: Die Moral der Gesellschaft („A tår- 
sadalom erkölcse”, 2008). 
Spaemann, Robert: Erkölcsi alapfogalmak 1982; m. 
2004). 
KA 


etnikum (g. etnosz "nép"; népcsoport, nemze- 
tiség) Olyan emberek csoportja, akik általában 
adott területhez kötődnek, közös származástu- 
dattal, nyelvvel, történelemmel, kultúrával (hie- 
delmekkel vagy vallással, eredetmítosszal, szo- 
kásokkal, viselettel, ételekkel), intézményekkel 
rendelkeznek, és ezek által megkülönböztetik 
magukat más népcsoportoktól. Rokonfogalmai- 
val, a néppel és a önemzettel szemben erő- 
teljesebben hangsúlyozza a közös származástu- 
datot és kultúrát, és nem utal politikai jogokra. 
Nagyobbrészt helyettesíti a føj szintén rokon- 
fogalmát, amely azonban a csoport biológiainak 
vélt vonásait emeli ki, és amely a —fajelméle- 
tekben való érintettsége és tudománytalansága 
miatt többnyire kikerült a tudományos és köz- 
nyelvi használatból (a jogi nyelvben használatos 
a rá alapuló megkülönböztetés tilalmaként, Alap- 
törvény XV.2). 

Az etnicitás, az etnikai csoporthoz való tar- 
tozás kulturális és társadalmi jellemzői a fenti, 
általánosan használt meghatározás szerint az ál- 
landóság vagy folytonosság jegyeit viselik ma- 
gukon, pedig egyúttal állandóan változnak is. 
A kérdés máig meghatározó kutatója, Fredrik 
Barth szerint az etnicitás nem elsősorban a közös 
kultúrát juttatja kifejezésre, hanem a társadalmi 
szerveződés velejárója: fenntartja a csoporthatá- 
rokat, gondoskodik a tagok utánpótlásáról, ámde 
mindig más csoportokkal való kölcsönhatásban, 
ezért a csoporthatár fenntartása nem magától ér- 
tetődő, problémaként jelenik meg, ahogyan maga 
a csoporttagság is önbesoroláson és besoroláson 
egyaránt múlik (—>etnocentrizmus). 

Az európai történelem meghatározó tényező- 
je, hogy az újkorra a viszonylagos etnikai ho- 
mogenitás vált az állameszme ( nemzetállam) 
alapjává, aminek legfőbb példája és mintája a 
saját etnikumait és nyelvjárásait fokozatosan 
felszámoló —Franciaország volt. Ennek megfe- 
lelően az a törekvés érvényesült, hogy a nagy, 
középkori eredetű, multietnikus birodalmakat 
(Német-római Császárság, Habsburg Birodalom, 

etnocentrizmus 


Orosz Birodalom) etnikailag viszonylag egységes 
nemzetállamok váltsák föl. E folyamat fontosabb 
állomásai az olasz egységmozgalom, a német 
egység, a berlini kongresszus 1878-ban, az első és 
a második világháborút lezáró békerendszerek, 
majd az államszocialista diktatúrák összeomlá- 
sa 1989 után ( Jugoszlávia és a Szovjetunió 
felbomlása), habár az új államszerveződéseknek 
gyakran csak a —kisebbségi—-többségi arányt 
sikerült átrendezniük. Igy Európa több államá- 
ban jelenleg is vannak etnikai alapú önigazgatási- 
autonóm törekvések (skótok, baszkok, vallonok és 
flamandok, székelyek), ezek mögött politikailag 
mobilizált -ok vannak, amelyek etnikai Ö pártok 
révén jelenítik meg törekvéseiket. A nemzetálla- 
mok gyakran ellenségesen tekintenek az etnikai 
kisebbségeikre: etnikai homogenitásukat azok 
asszimilációjával, szélső esetben kitelepítésükkel 
vagy lakosságcserével, illetve háborús körül- 
mények között etnikai tisztogatással igyekez- 
ték elérni. Az etnikai fundamentalizmus egyik 
megjelenési formája a —fajelmélet volt, amely a 
nemkívánatos kisebbségeket (Európában legin- 
kább a zsidóságot és a cigányságot) oly módon 
rekesztette ki, hogy áltudományos biológiai ér- 
veléssel az asszimilációjuknak még a lehetőségét 
is tagadta ( antiszemitizmus, cigányok/romák 
Európában, Magyarországon). 


Banton, Michael: Ethnic and Racial Consciousness ( ,, Et- 
nikai és faji tudat”, 1997). 

Barth, Fredrik: Ethnic Groups and Boundaries. The Social 
Organization of Culture Difference („Etnikai csopor- 
tok és határok. A kulturális különbség társadalmi 
szerveződése”, 1969, 1998). 

Stone, John et al. (szerk.): The Wiley Blackwell 
Encyclopedia of Race, Ethnicity and Nationalism I-V . 
(„A faj, ~ és nacionalizmus enciklopédiája”, 2016). 


KBM 


etnocentrizmus (g. etnosz "nép? + l. centrum 
"központ"? Más kultúrák, más —népek, —>etni- 
kumok megítélése a saját kultúra által közvetí- 
tett szemlélet, értékek szerint. A mindennapi és 
a publicisztikai szóhasználatban a más népekkel, 
nemzetiségekkel szembeni kollektív —előítéle- 
tesség szinonimája. Ertékelésében az előítéletek 
szociológiájában két fő irányzat alakult ki. Emile 
Durkheim és Randall Collins szerint a magas „ri- 
tuális sűrűség” teremti meg a más csoportokkal, 
etnikumokkal szembeni előítéletességet; ez akkor 
alakul ki, ha változatlan csoportkeretek — erős 

felügyelet és csekély etnikai keveredés — mellett 
a tagok állandó interakcióban vannak, és ezáltal 
homogén közös élményanyagra tesznek szert, 
amely előrajzolja a , másokról" alkotott képet. 
Ezzel szemben Henri Tajfel a konfliktusokat 
helyezi előtérbe; szerinte az anyagi javakért, stá- 
tusért vagy éppen az értékdominanciáért folyó, 
csoportok közötti küzdelemben az előítélet tulaj- 
donképpen eszköz a csoportdominancia fenntar- 
tásában. 

Az előítéletesség szociológiája felveti az előíté- 
let-mentesség kérdését, következésképpen az - 
meghaladhatóságáét is; ennek az az előfeltétele, 
hogy az egalitárius viselkedés személyes céllá vál- 
jon ( egyenlőség). Ezzel szemben erőteljesebb 
történetfilozófiai megalapozással rendelkeznek 
azok a koncepciók, amelyek az -t a történelem 
, természetes működésének" tekintik. Reinhart 
Koselleck német történész a történelmi mozgást 
egymással szemben álló kollektivitások (, cselek- 
vő közösségek") közötti viszony alakulásában je- 
leníti meg, és ebben a , mi"—, ők" aszimmetrikus 
szembenállása a meghatározó (—Carl Schmitt). 
A magunk és az idegenek megnevezése, az abban 
megjelenő elismerés, illetve elutasítás — amely- 
nek nyomán „a másik fél csak megszólítva érez- 
heti magát, de elismerve nem" — a csoportokat 
a történelmi mozgás részévé teszi (Koselleck, 
Reinhart: Elmúlt jövő. A történeti idők szemantiká- 
ja, 1989, m. 2003). 


Collins, Randall: Conflict Sociology. Toward an 
Explanatory Science („Konfliktusszociológia: a feltá- 
ró tudomány felé”, 1975). 

Devine, Patricia: „Stereotypes and Prejudice: Their 
Automatic and Controlled Components” (, Sztereo- 
típiák és előítélet: az automatikus és az irányított 
elemek"), Journal of Personality and Social Psycbology, 
1989, I. 

Tajfel, Henri: „Social Identity and Intergroup 
Behaviour” („Társadalmi azonosságtudat és csopor- 
ton belüli magatartás”), Social Science Information, 
1974, 13- 

KBM 


Európa Kontinens; történelmi, földrajzi, po- 
litikai, kulturális és gazdasági egység; földrajzi 
értelemben határai nyugaton az Atlanti-óceán, 
északon a Jeges-tenger, keleten az Urál hegy- 
ség és a Kaszpi-tenger, délkeleten a Kaukázus és 
a Fekete-tenger, délen a Földközi-tenger. Jelenle- 
gi lakosainak száma 740 millió. 


Európai Bizottság 


A nevét — Európé — mitológiai alakról, Agénór 
phoinikiai király lányáról kapta. Zeusz bika ké- 
pében elcsábította a , tágszemű" szépséget, és a 
tengeren át Kréta szigetére vitte, ahol nászukból 
három gyerek született, köztük Minósz, a krétai 
civilizáció ősatyja, a bölcs és igazságos uralko- 
dó, ámde kegyetlen hódító. Földrajzi névként 
a Kr. e. VI. században Hekataiosznál, politikai 
értelemben pedig a Kr. e. V. században Hérodo- 
tosznál tűnik föl először. Platón több dialógusá- 
ban, például a Menexenoszban is „Azsia” ellentéte- 
ként jelenik meg: a perzsák Azsia után , Európát" 
is le akarták igázni (239 d). Kulturális és politikai 
határai sosem estek egybe a földrajziakkal: - az 
ókorban birtokába vette Eszak-Afrikát, a Kö- 
zel-Keletet és Azsia jelentős részeit, az újkorban 
pedig gyarmatbirodalmaival behálózta a földke- 
rekséget, saját kultúrkörébe illesztve Eszak- és 
Latin-Amerikát, és világszerte elterjesztette a 
politikai kultúráját (lásd a világ legnagyobb mű- 
ködő demokráciáját, —Indiát). 

Az ~i kultúra alapja a görög politikai és filozó- 
fiai hagyomány, a római jog és a zsidó, bibliai 
gyökerű monoteista keresztény vallás. Mindez a 
középkorban szervesen összekapcsolódó, egyete- 
mes kultúrát alkotott a római katolicizmus égisze 
alatt. Az -i kultúrától elválaszthatatlan a skolasz- 
tika tudományos ethoszából, az anyanyelven mű- 
velt kultúra és a felvilágosodás szellemi moz- 
gósító erejéből létrejövő modern tudomány. 
A nagy földrajzi felfedezések után - mint a világ 
legfejlettebb régiója határozta meg magát; sa —re- 
formáció nyomán az -i öntudat nemzeti jellege is 
megerősödött. A felvilágosult, szekuláris gondol- 
kodás követői mindezek nyomán a — modernitás 
vívmányait tekintik az -i kultúra fő ismérveinek, 
különösen az egyetemes —emberi jogok eszmé- 
jét; míg a katolicizmus visszaszorulására és a val- 
lási türelem térnyerésére értékként tekintenek. 
A —>szekularizáció a XX. századra az értékplura- 
lizmus kialakulását, valamint az Öegyház és az 
állam szétválasztását eredményezte, ami a vallá- 
sos jelleget öltő politikai ideológiák térhódításá- 
hoz vezetett. E folyamat a nemzeti- és interna- 
cionalista szocialista diktatúrákban csúcsosodott 
ki, amelyek egyaránt semmibe vették mind a 
kereszténység, mind a liberalizmus értékeit. Az 
európai egységesülés gondolata ebből a tapasz- 
talatból nőtt ki. A XX. század előtt is létezett ke- 
vésbé komplex és központosítás nélküli európai 
nemzetközi rendszer, amely a hatalmi egyen- 
súlyt volt hivatott biztosítani: a vesztfáliai béke 


vagy a bécsi kongresszus rendszere (európai 
koncert). Az --eszmény mindezen sokféle, egy- 
mással részben vitatkozó hagyomány együttese- 
ként fogalmazódott meg. E tekintetben úttörő 
jelentőségű Novalis Kereszténység, avagy Európa 
című beszéde (1799; m. 2014). A német politi- 
kai filozófus, Hermann Lübbe szerint éppen ~ 
kulturális identitása (a sokféleség) mond ellent az 
egységes politikai identitásnak. 


Freyer, Hans: Weltgeschichte Europas („~ világtörténe- 
te”, 1948). 

Lübbe, Hermann: Abschied vom Superstaat. Vereinigte 
Staaten von Europa wird es nicht geben („Búcsú a szu- 
perállamtól. Európai Egyesült Allamok nem lesz”, 


1999). 

Európai Bizottság Az —Európai Unió végre- 
hajtó szerve, lényegében „kormánya”, átfogó ha- 
táskörökkel a közös érdekek szolgálatára. Elnökét 
az —Európai Tanács javaslatára az Európai 
Parlament választja meg. A tagjait, a biztosokat 
mint testületet az Európai Parlament hagyja jóvá, 
ezt követően kapják meg kinevezésüket az Euró- 
pai Tanácstól. Minden tagállam egy biztost jelöl- 
het. A tagjait általános alkalmasságuk és európai 
elkötelezettségük alapján olyan személyek közül 
kell kiválasztani, akiknek függetlenségéhez nem 
férhet kétség — erre, illetve az uniós szerződések, 
Alapjogi Charta és érdekek betartására fel is es- 
küsznek, a tagállamoknak pedig tartózkodniuk 
kell befolyásolásuktól. Az -nak hét alelnöke van, 
egyikük az Unió külügyi és biztonságpolitikai 
főképviselője. A biztosok hivatali ideje öt év. 

Az - valósítja meg az Unió általános céljait. 
Féltve őrzött hatásköre, hogy az uniós jogsza- 
bályokra és költségvetésre javaslatokat terjesszen 
be az S Európai Parlament és az S Európai Unió 
"Tanácsa elé. Az - gondoskodik a szerződések és az 
azok alapján elfogadott intézkedések végrehajtá- 
sáról, illetve —az Európai Unió Bírósága mellett 
felügyeli az uniós jog alkalmazását. Végrehajtja a 
költségvetést, és irányítja az uniós programokat, 
a szerződésekben meghatározott feltételek sze- 
rint szervező, végrehajtó és igazgatási feladatokat 
lát el. A közös kül- és biztonságpolitika, illetve 
a szerződések által meghatározott más esetek 
kivételével biztosítja az Unió külső képviseletét. 
A biztosok felügyelik az - alá tartozó főigazga- 
tóságokat (Directorates General, DG), amelyek az 
Unió közigazgatási szervezetének gerincét adják, 

több tízezernyi alkalmazottal ( brüsszeli bürok- 
rácia). Egyebek között külön főigazgatóság van 
a gazdasági és pénzügyekre, a mezőgazdaságra, 
a környezetvédelemre, oktatásra és kultúrára, il- 
letve a versenyügyekre. Az - székhelye Brüsszel. 
Korábban olyan karizmatikus elnökei is voltak, 
mint a német Walter Hallstein vagy a francia 
Jacgues Delors, az utóbbi évtizedekben viszont 
inkább kis tagállamokból érkező, kevésbé jelentős 
politikusok nyertek elnöki megbízást. Ez utóbbi 
gyakorlat hátrányai (mint adott esetben a vezetői 
autoritás korlátozott volta) napjaink válságkeze- 
lése során mutatkoznak meg. 


Craig, Paul: The Lisbon Treaty („A Lisszaboni Szerző- 
dés", 2010). 

Harst, Jan van der és Gerrit Voerman: An Impossible 
Job? — The Presidents of tbe European Commission, 
1958-2014 („Lehetetlen állás? — Az ~ elnökei”, 2015). 

Hustedt, Thurid et al: Verwaltungsstrukturen in 
der Europäischen Union: Kommission, Komitologie, 
Agenturen und Verwaltungsnetzwerke („Igazgatá- 
si struktúrák az Európai Unióban: a Bizottság, a 
komitológia, az ügynökségek és a közigazgatási há- 
lózat”, 2014). 

Kassim, Hussein et al.: The European Commission of the 
Twenty-First Century („A XXI. századi ~”, 2013). 
Nugent, Neill és Mark Rhinard: The European 

Commission („Az ~”, 2015). 

Papp Mónika és Várnay Ernő: Az Európai Unió joga 

(2002, 2016). 

Európai Biztonsági és Együttműködési 
Szervezet (EBESZ, Organization for Security 
and Cooperation in Europe, OSCE) 1994-ben 
jött létre; előzménye az 1975-ben létrehozott 
hidegháborús multilaterális diplomáciai fórum, 
az Európai Biztonsági és Együttműködési Er- 
tekezlet (EBEE). Az ennek keretében 1990-ben 
elfogadott Párizsi Charta jelentette lényegében 
az európai kommunista országok , fegyverletéte- 
li” nyilatkozatát. Az ~ elnevezése ellenére több, 
mint európai kontinentális intézményi keret, 
mivel tagsága (55 állam) magában foglalja egész 
Európát, valamint az azon kívüli szovjet utód- 
államokat és a NATO észak-amerikai tagjait 
(USA és Kanada) is. 

Célja a tagállamok biztonságát érintő kérdések- 
re, konfliktusok megelőzésére, válsághelyzetek 
kezelésére vonatkozó politikai (bizalomépítő és 
biztonságot erősítő) együttműködés és diplomá- 

ciai egyeztetések fenntartása. Allandó Tanácsa 
(tagállamok nagykövetei), valamint csúcstalál- 
kozói keretében zajlik minden biztonságot érintő 
kérdés vagy fejlemény megvitatása. Határozatai- 
nak elfogadásához teljes egyetértés szükséges. 
A döntéshozatali kereteket a tagállamok kül- 
ügyminisztereinek éves találkozója (Miniszterek 
Tanácsa), illetve a bécsi központban működő tag- 
állami nagykövetekből álló Allandó Tanács heti 
ülései biztosítják. 

"Tagállamainak területén zajló konfliktusok öve- 
zeteibe (a Balkántól Ukrajnán át Közép-Azsiáig) 
küldött tényfeltáró, ellenőrző, tűzszüneti és meg- 
figyelő missziókkal vesz részt azok kollektív dip- 
lomáciai rendezésének elősegítésében. Választási 
megfigyelői és államépítést támogató misszióival 
konfliktusok utáni hitelesítő, illetve stabilizálási 
feladatokat lát el. 

A ~ Nemzeti Kisebbségi Főbiztosa a tagállamok 
nemzeti vagy etnikai kisebbségeinek politikai, jogi 
és státusztörekvései, valamint a többségi nemze- 
tek álláspontjai közötti ellentétekből eredő — tag- 
államok közötti, illetve azokon belüli — gyakran 
egysíkúan biztonságpolitikai kockázatként értel- 
mezett és kezelt társadalmi és politikai konflik- 
tusok megelőzéséhez igyekszik hozzájárulni azok 
feloldását, illetve rendezését célzó ajánlásokkal és 
intézményi megoldási javaslatokkal. 


OSCE (www.osce.org/). 

Osváth Szabolcs, Osvát Krisztina és Imre Lajos: Az 
EBESZ szerepe az európai biztonsági rendszerben 
(2002). 


TCs 


európai egységesülés Az, hogy — Európa gaz- 
dasági és politikai egysége lehet a háború legha- 
tásosabb ellenszere, a középkortól fogva ismétel- 
ten megfogalmazódott. A korai , föderalisták", 
Pierre Dubois, William Penn, Saint Pierre abbé, 
Rousseau és S Kant távlatos elképzelései nem 
testesültek meg politikai programban a maguk 
korában; a XX. század, a két világháború és a 
forradalmak tanulságai nyomán azonban annál 
erőteljesebben. A közvetlen politikai cselekvés 
igényével lépett színre Richard Coudenhove- 
Kalergi gróf vezetésével 1923-ban a páneurópai 
mozgalom, amelynek céljai között szerepelt az 
európai államok közös alkotmánya és a vámunió, 
és így Európa megerősítése a két világhatalom, 
az Amerikai Egyesült Allamok és Szovjet-Orosz- 
ország között. A mozgalomhoz olyan — utóbb az 

~ben kiemelkedő szerepet játszó — személyisé- 
gek is csatlakoztak, mint Georges Pompidou és 
—Adenauer. A magyar politikai és kulturális 
elit is felfigyelt rá, és többen beléptek a szerveze- 
tébe, némelyek a —revízió eszközét látták ben- 
ne, mások fölismerték a határok jelentőségének 
csökkentésében rejlő nemzetegyesítési lehetősé- 
geket — joggal gondolták így, hiszen az ~ nem a 
nemzeti érdekek feladását, hanem európai egyez- 
tetését kívánta intézményesíteni. 1929—1930-ban 
tette közzé Aristide Briand francia miniszterel- 
nök és külügyminiszter a memorandumát, az 
első komoly, az európai egység gondolatát felka- 
roló kormányzati kezdeményezést. A Népszövet- 
ség pedig egy leendő Európai Unió kérdéseivel 
foglalkozó kutatócsoportot hozott létre. A lassan 
formálódó terveket azonban elsöpörte a gazdasági 
világválság és a weimari köztársaság összeomlása 
Németországban. 

A második világháború után, a felmérhetetlen 
pusztítás ellenhatásaként az - gondolata újult erő- 
vel fogalmazódott meg. Churchill volt brit mi- 
niszterelnök 1946-ban, Zürichben javaslatot tett 
az Európai Egyesült Allamok létrehozására, bár 
azt Nagy-Britannia nélkül képzelte el, 1947-ben 
pedig megalakult az Európai Föderalisták Szö- 
vetsége szintén a szövetségi állammá szervezés 
céljával. 

Végül fokozatosanbontakozott kiaz - folyama- 
ta. 1949-ben létre jött a kormányközi együttmű- 
ködésen nyugvó — Európa Tanács, amely céljait 
tekintve szerényebb, de kiemelkedő szerepre tett 
szert az emberi jogok közös védelmében. Majd 
az első döntő, de annál gyakorlatiasabb lépés az 
- irányában az általános békecélt összekapcsolta a 
konkrét gazdasági együttműködéssel: az Európai 
Szén- és Acélközösségről (ESZAK) szóló párizsi 
szerződés (1951) közös hatóság alá vonta a tagor- 
szágok szén- és acéliparát, a két világháború ipari 
hátterét. A Francia-, Német- és Olaszország, il- 
letve az 1944 óta vámunióban lévő Benelux-ál- 
lamok létrehozta ESZAK hatékony működése 
azonban egyre inkább szükségessé tette annak az 
egész európai piacra való kiterjesztését. E célból 
a tagállamok 1957-ben megkötötték az Európai 
Gazdasági Közösséget („közös piac”, EGK) és 
az Európai Atomenergia Közösséget (Euratom) 
megalapító Római Szerződéseket, amelyeket 
hosszas előkészületek előztek meg, végül gyors 
elfogadásukhoz az 1956-os magyar forradalom le- 
verésével ismét nyilvánvalóvá vált szovjet fenye- 
getés elleni összefogás igénye is hozzájárult. 


A közös piac első húsz éve hatalmas lendületet 
adott a nyugat-európai jóléti államok kiépülésé- 
nek, messzemenően eleget téve az - eredeti céljai- 
nak: 1) a francia-német megbékélést nemcsak az 
állami és vállalati, hanem a mindennapi emberi 
kapcsolatokban is kiteljesítette; 2) erős gazdasági 
hátteret adott a Szovjetunióval szembeni védelmi 
rendszernek, a NATO-nak, illetve 3) meg- 
védte a demokratikus-jogállami berendezkedést 
a háború után a szovjet támogatással különösen 
megerősödött kommunista mozgalommal szem- 
ben. Az - szükségességében a nyugat-európai 
politikai irányzatok többsége egyetértett, de a 
közös intézményrendszer főként a —keresz- 
ténydemokráciához köthető, nagy távlatokban 
gondolkodó államférfiak: Alcide de Gasperi, Jean 
Monnet, Konrad Adenauer, Robert Schuman és 
Walter Hallstein — az , alapító atyák" — nyomán 
épült ki. Ok az erőforrások nemzetek fölötti 
elosztását, felügyeletét részben a nemzetállamok 
megerősítése végett szorgalmazták: maga a nem- 
zetek fölötti szerveződés is azt végrehajtó nem- 
zetállamokat feltételez. 

Az 1970-es évek második felében az olajválság 
hatására azonban az - megtorpant, a tagállamok 
önállóan igyekeztek a kiutat megtalálni. Lénye- 
gében a jóléti állam szorult reformra, és a meg- 
oldást a szigorú költségvetési és pénzpolitika, a 
szabadkereskedelem kiteljesítése kínálta — éppen 
azok az elvek, amelyekre a közös piac intézmé- 
nyei épültek. Igy az évtized végétől az - ismét 
új lendületet kapott. Az - alapját képező, immár 
hagyományos francia-német együttműködés új 
elemmel bővült: a németek saját, fegyelmezettebb 
gazdaságpolitikájuk védelmét, a franciák pedig 
a maguk belpolitikai viszonyai közt nehezen ki- 
vitelezhető költségvetési szigor szorgalmazását 
várták a közösségtől. A szervezeti átalakítások 
sora, az —Európai Tanács gyakorlati létreho- 
zása (1974) és az S Európai Parlament tagjainak 
közvetlen megválasztása (1979), illetve a közös 
valuta irányába mutató európai monetáris rend- 
szer, az ECU (European Currency Unit "európai 
valutaegység’) bevezetése (1979) pedig maga 
után vonta a Római Szerződések átdolgozását, az 
Egységes Európai Okmány elfogadását (1986). 
Ahogy mindez beváltotta a hozzáfűzött remé- 
nyeket, annál erősebben követelte Jacques Delors 
a megnövekedett tekintélyű Bizottság élén az ~ 
továbbvitelét, a teljes unió, illetve a közös valuta 
és társadalompolitika elfogadását. Mivel ez túl- 
mutatott a gazdaságilag sikeres egységes piacon, 

és több tekintetben ellentmondásosnak látszott, 
sokak, különösen a — Thatcher vezette ango- 
lok ellenezték. A törekvés azonban egy váratlan 
fejleménytől ismét hajtóerőt nyert: a Szovjetunió 
háttérbe szorulása, a kelet-közép-európai orszá- 
gok —rendszerváltozása és különösen a —német 
egység a teljes integrációnak kedvezett. A létrejövő 
német túlsúly, Európa örök aggálya — szólt a meg- 
határozó vélemény -, csak a teljes unióval ellensú- 
lyozható. Igy 1992-ben megszületett a Maastrichti 
Szerződés, a Szerződés az Európai Unióról, amely 
létrehozta az Európai Uniót, illetve rögzítette 
a közös valuta, az euró bevezetésének menetrend- 
jét és feltételeit. Az így létrejött Unió bővítette 
a korábban is nemzetek fölötti szintű gazdasági 
együttműködést, az Európai Közösségbe olvaszt- 
va az ESZAK-ot és az EGK-t (az Euratom meg- 
őrizte szervezeti önállóságát), de jórészt kormány- 
közi szinten hagyta a bel-, az igazság- és a külügyi 
együttműködést. Ha két év késéssel is, de 1999. 
január 1-jén elszámolási egységként (az ECU he- 
lyébe lépve) bevezették az eurót, 2002. január 1-től 
pedig fizetési eszközként is, miután 1998. január 
1-jével frankfurti székhellyel létrejött a — demok- 
ratikus mércével talán túlságosan is — független 
Európai Központi Bank. Az új pénz kisvártatva 
felülmúlta a várakozásokat: a dollár versenytársá- 
vá, a világ második pénzeszközévé vált — még ha a 
2008-as válság óta a gyengébb gazdaságú tagálla- 
moknak külön tehertételt jelent is, mert csökkenti 
a kormányaik mozgásterét a gazdasági és monetá- 
ris politika alakításában. 

Az uniós intézmények e folyamatokkal együtt 
járó jogkörbővülését célszerűnek látszott alkotmá- 
nyosan is rendezni. 2001 decembere és 2003 júliusa 
között az Európai Konvent a —közösségi jog (az 
acquis communautaire, a vívmányok) tekintélyes, 
fél évszázados épületére alapozva megalkotta az 
Európai Unió alkotmánytervezetét. Noha jog- 
alkotási szempontból nagyobbrészt kifogástalan 
munkát végzett (a magyar országgyűlés 2004. 
december 20-án 323: 12 arányban fogadta el), nem 
gondoskodott a bonyolult szöveg közérthetővé 
tételéről, illetve kulturális és szimbolikus kérdé- 
sekben nem volt kellő tekintettel Európa nemzeti 
és vallási hagyományaira, és mivel a francia, majd 
a holland —népszavazás elutasította, a tervezetet 
levették a napirendről. Helyette, némi gondolko- 
dási idő után az alkotmányozás minden felhangja 
nélkül a Lisszaboni Szerződéssel (2007. december 
1.) szabályozták újra az Unió működését, jelentős 

mértékben átmentve a korábbi alkotmányterve- 
zet rendelkezéseit. 

Még 2000-ben külön konvent fogalmazta meg 
az Európai Unió Alapjogi Chartáját, amely egye- 
bek közt a szociális biztonsághoz való jog előírásá- 
val több tagállam ellenkezését is kiváltotta, és így 
csak a Lisszaboni Szerződés hatályba lépésével 
együtt vált kötelezően alkalmazandó jogforrássá. 

Az -hez való csatlakozás több hullámban zaj- 
lott le, és mindig jelentős változásokat idézett elő 
a szervezeten belül — nem véletlenül előzték meg 
azokat hosszas előkészületi tárgyalások. Noha 
minden új tagállam a közös piac előnyeiben kí- 
vánt mindenekelőtt részesedni, egyéb, sajátos 
nemzeti célokat is érvényesíteni akart. 1973-ban 
csatlakozott Dánia, Irország és az Egyesült Ki- 
rályság, amely Franciaországgal szemben kívánt 
hatalmi ellensúlyt képezni; az 1980-as években 
Görögország, Spanyolország és Portugália, ame- 
lyek demokratizálódásukat akarták megszilárdí- 
tani; 1995-ben Ausztria, Finnország és Svédor- 
szág; 2004-ben Csehország, Ciprus, Esztország, 
Magyarország, Málta, Lengyelország, Lettor- 
szág, Litvánia, Szlovákia és Szlovénia — a rend- 
szerváltoztató országok az új demokratikus, piac- 
gazdasági berendezkedésükkel együtt nemzet- 
biztonságuk megerősítésében is reménykedtek; 
2007-ben Bulgária és Románia, 2013-ban pedig 
Horvátország. Igy ma 28 tagja van az Uniónak. 
Jelenleg (2016) csatlakozási tárgyalások folynak a 
tagjelölt Albániával, Macedóniával, Monteneg- 
róval, Szerbiával és Törökországgal. Az Uk- 
rajnával kötött uniós társulási szerződés 2014. 
szeptember 16-án lépett hatályba. Az utóbbi két 
állam csatlakozása komoly próbatétel elé állíta- 
ná az Uniót. Az előbbi méreténél és iszlám kul- 
túrájánál fogva, az utóbbi az orosz érdekeltségi 
övezetbe tartozása miatt. A bővítés mindig nö- 
velte az egyesült Európa nemzetközi befolyását, 
és így megőrzi vonzerejét. 

Az - azonban nem visszafordíthatatlan folya- 
mat. Ezt mutatja, hogy a 2016 júniusában tartott 
népszavazáson az Egyesült Királyság polgárai az 
Európai Unióból való kilépés mellett döntöttek 
(Brexit). Amennyiben ez ténylegesen megvaló- 
sul, úgy az egyik legjelentősebb tagállam szakít 
az - eszméjével. 

Számos ellentmondása ellenére az - a földrész 
egyik legnagyobb történelmi vállalkozása. Az 
Unió az európai politika alakításában többszintű, 
szabályozott és alakítható beleszólási, vitatkozási 
és alkukötési lehetőséget teremt tagjai számára. 


európai koncert 


Az Unió gazdasága a világ legnagyobb GDP-jét 
biztosítja a több mint 500 millió lakosának, habár 
vezető szerepét eltérő érdekviszonyai miatt nem 
mindig tudja érvényesíteni. Joga, amely az egy- 
séges és a nemzeti jog összehangolásán alapul, a 
jogtörténet egyik legnagyobb teljesítménye, és az 
Uniónak befelé óriási legitimációt, kifelé egye- 
dülálló tárgyaló-egyeztető képességet biztosít. 
A benne való részvétel évszázadok óta meg nem 
adatott esélye Magyarországnak. 

Az - előrehaladó folyamatát csak az egymást 
követő generációk meggyőződése, cselekvő elkö- 
telezettsége tarthatja fenn. Az Európai Unió tehát 
maga is történeti képződmény, időbeli kiterjedé- 
se, végessége is van. Ugyanakkor az Unió polgá- 
rainak és tagállamainak nem szabad elfelejteniük, 
hogy az európai integráció értelmes cél volt és 
marad. Nagy veszteség volna, ha Európa újra 
, harminc-egynéhány féltékeny és gyanakvó ál- 
lam”-ra (Márai Sándor) esne szét. A legutóbbi 
évek kihívásai és kudarcai — így a gazdasági és 
pénzügyi válság elhúzódása több tagállamban, a 
felkészületlenség a migrációs áradat kezelésére, 
a Brexit bekövetkezése — viszont azt jelzik, hogy 
az Európai Unió működésében valószínűleg pa- 
radigmaváltásra, nagyobb rugalmasságra, új kon- 
szenzusteremtő megoldásokra, általánosságban az 
egység mellett a sokféleség szempontjainak na- 
gyobb figyelembevételére van szükség. 


Arató Krisztina és Koller Boglárka: Képzelt Európa 
(2013). 

Milward, Alan: The European Rescue of the Nation 
State („A nemzetállam európai megmentése", 1992, 
1999). 

Moravcsik, Andrew: The Choice for Europe: Social Purpose 
and State Power from Messina to Maastricht („Eu- 
rópa választása: társadalmi cél és államhatalom 
Messinától Maastrichtig", 1998). 

Stirk, Peter M. R.: European Unity in Context: The 
Interwar Period („Az ~ összefüggései: a két háború 
között időszak”, 1989). 

Urwin, Derek W.: A közös Európa — Az európai integ- 
ráció 1945-től napjainkig (1994; m. 2003). 

európai integráció európai egységesülés 


európai koncert (fr. concert összhang’, eredetileg 
I. concerto "vita") Az európai államoknak a hatalmi 
egyensúlyon alapuló együttműködése, ,„Össz- 
hangja" a XIX. század folyamán. A négy nagy- 


hatalom, a Habsburg Birodalom, Poroszország, 
Oroszország és Nagy-Britannia alkotta négyes 
szövetség (azaz az utóbbival kiegészült Szent Szö- 
vetség) a napóleoni háborúkat záró, 1814—181I5-ös 
bécsi kongresszuson alakította ki az elveit, ezért 
kongresszusi rendszernek is nevezik. Nem intéz- 
ményesült, de szükség szerint bármely tagállam 
tehetett javaslatot kongresszus összehívására. 
A Bourbon-restauráció után Franciaország is csat- 
lakozott — innen a leggyakoribb német elnevezése, 
Pentarchie (öt hatalom’). Konzervatív szemlélete 
a társadalmi-politikai status quo fenntartásában, a 
harmonisztikában is érvényesült a korszakban. 

Célja az volt, hogy biztosítsa, ne alakulhasson 
ki Európát egyedül uraló birodalmi erőközpont, 
mint a napóleoni, amely újabb kontinentális há- 
borúhoz vezetne. Ezért ha valamelyik nagyhata- 
lom erőfölényre tett szert, a „klubtagok” alkalmi 
szövetségekkel ellensúlyozták azt. Egyik alapel- 
ve szerint európai határmódosítást csak a felek 
egyetértésével, jogelveknek megfelelően lehet 
végrehajtani. Ugyancsak fontos elve volt, hogy 
a vesztes félnek kompenzáció jár, nehogy az ép- 
pen kialkudott rendezésnek eleve az ellenségévé 
váljék. A kongresszusok rendezései jelentékeny 
nemzetközi jogi hagyományt hoztak létre, a mai 
nemzetközi határok rendszere jelentős részben 
ezekre megy vissza. 

Az ~ felbomlását végül az idézte elő, hogy a 
bizalmatlanság miatt tartósabb szövetségek ala- 
kultak meg, amelyek azonban a feszültségeket, 
főként a francia-német érdekellentétet, ellensé- 
geskedést már nem tudták kezelni. Továbbá II. 
Vilmos trónra léptével a bismarcki egyensúly- 
politikának vége szakadt. Az első világháború 
kitörése előtti időszakban Edward Grey angol 
külügyminiszter már hiába próbált összehívni az 
- jegyében kongresszust. 

A első világháborút sokan az - képviselte 
egyensúlypolitika kudarcának tekintették, és 
elveit ki akarták iktatni az új békerendszerből. 
A hatalmi egyensúly szempontjainak háttérbe 
szorítása feltétlenül közrejátszott a második vi- 
lágháború kirobbanásában. A második világhá- 
ború alatt —Bibó „Az európai egyensúlyról és 
békéről" (Válogatott tanulmányok I., 1990) cím- 
mel kézikönyvet írt a leendő béketárgyalásokra, 
amelyben az - elveinek felújítása mellett érvelt 
(a könyv nem jutott ki a tárgyalásokra). Henry 
Kissinger, az USA külpolitikájának meghatá- 
rozó alakja szintén az -et tanulmányozva alakí- 
totta stratégiáját (4 World Restored: Metternich, 

Európai Parlament 


Castlereagh and tbe Problems of Peace, 1812—1822 
[, Helyreállított világ: Metternich, Castlereagh 
és a béke kérdései", 1957, 2013]. 

A bécsi kongresszuson kialakított konzervatív 
elvek sokat tettek a kontinens békéjének a meg- 
őrzéséért, és sok tekintetben máig nem veszítet- 
tek érvényükből. 


Baumgart, Winfried: Europäisches Konzert und nationale 
Bewegung. Internationale Beziehungen 1830-1878 („Az 
~ és a nemzeti mozgalmak: Nemzetközi kapcsolatok 
1830-1878”, 1999). 

Morgenthau, Hans J.: Politics among Nations: The 
Struggle for Power and Peace („Politika a nemzetek 
között: küzdelem a hatalomért és a békéért”, 1972). 

Sédouy, Jacques-Alain de: Le Concert européen. Aux 
origines de Europe (1814-1914 ) („Az ~: Európa ere- 
dete”, 2009). 


MS 


Európai Parlament A demokratikus döntés- 
hozatalt, a polgárok érdekképviseletét biztosít- 
ja az —Európai Unió intézményrendszerében. 
A mintegy 750 képviselőjét közvetlenül választják 
az egyes tagállamokban, egyenlő és titkos vá- 
lasztójog alapján, öt év időtartamra. A megvá- 
lasztható képviselők száma az egyes tagállamok 
népességétől függ, ugyanakkor a képviselői he- 
lyek elosztása nem teljesen arányos, kedvezőbb a 
kisebb tagállamok számára: míg Magyarország 
21 képviselőt küld az EP-be, addig Németország 
96-ot, bár népessége ennél többet indokolna. Az 
egyes képviselők nem tagállamonként, hanem 
pártcsoportonként alkotnak frakciót. A legerő- 
sebb frakció a 2014-es választási eredmények sze- 
rint az Európai Néppárt, ezt követi a Szocialisták 
és Demokraták Progresszív Szövetsége. 

Az - kezdetben csak konzultatív jogosítvá- 
nyokkal rendelkezett, hatásköre azonban fokoza- 
tosan növekedett az elmúlt évtizedek során. Ez 
a folyamat jelenleg is tart. Az - politikai vitafó- 
rum, de kinevezési, ellenőrzési és erős jogalkotási 
jogkörökkel is rendelkezik. Mára az —> Európai 
Unió Tanácsával (Miniszterek Tanácsa) egyen- 
lő döntéshozatali jogosítványokkal rendelkezik 
az úgynevezett rendes jogalkotási eljárásban, az 
—Európai Bizottság javaslatát mindkét intéz- 
ménynek el kell fogadnia ahhoz, hogy az jog- 
szabállyá váljék. Az - jellemzően a leadott sza- 
vazatok többségével hozza meg a döntéseit. Erős 
hatáskörrel rendelkezik az Unió költségvetésének 
megállapításánál és ellenőrzésénél. Megválasztja 


I50 


az Európai Bizottság elnökét, jóváhagyja az Eu- 
rópai Bizottságot mint testületet, és képviselői bi- 
zalmatlansági indítványt nyújthatnak be az Eu- 
rópai Bizottság ellen, ennek eredményességéhez 
a képviselők többségének és a leadott szavazatok 
legalább kétharmadának a támogatása szükséges. 
Az - döntéseit a különböző területekre szako- 
sodott állandó — például külügyi, költségvetési, 
oktatási és kulturális — bizottságai készítik elő. 
Ugyanakkor az - nélkülözi az önálló jogalkotási 
hatáskört, jogszabályt csak az Európai Bizottság 
javaslatát megtárgyalva fogadhat el. Ez megkü- 
lönbözteti a tagállamok parlamentjeitől. Székhe- 
lye Strasbourgban van, itt tartja teljes üléseit, de 
ülésezik Brüsszelben is, ahol a bizottságai tanács- 
koznak, míg a titkárságának székhelye Luxem- 
bourg. Ez a tagállamok közötti kompromisszu- 
mot tükröző , háromszögelés" komoly költséget 
és logisztikai kihívást jelent. 


Corbett, Richard et al.: The European Parliament („Az 
~”, 1999, 2014). 

Papp Mónika és Várnay Ernő: Az Európai Unió joga 
(2002, 2016). 

Európai Parlament (www.europarl.europa.eu/). 


Európai Tanács Az S Európai Unió intézmé- 
nye, annak általános politikai irányát és céljait 
szabja meg (nem tévesztendő össze az —Euró- 
pai Unió Tanácsával, illetve az Uniótól független 
o Európa Tanáccsal). Tagjai a tagállamok állam- 
és kormányfői, attól függően, ki a végrehajtó 
hatalom legfőbb irányítója az adott országban. 
Igy Magyarországot a miniszterelnök, Francia- 
országot a köztársasági elnök képviseli az ülésein. 
Tagja továbbá az Európai Bizottság elnöke és 
az - elnöke, akit a testület két és fél évre, egyszer 
megismételhetően választ meg. Nem volt eleme 
az integráció eredeti intézményi szerkezetének, 
1974-ben az állam- és kormányfők informá- 
lis csúcstalálkozójaként jött létre, a Maastrichti 
Szerződéssel (1992) hivatalossá, a Lisszaboni Szer- 
ződéssel (2007) pedig a hét fő uniós intézmény 
egyikévé vált. Olyan kérdésekben hoz döntést, 
amelyek meghaladják a miniszterek felhatalma- 
zását, politikai iránymutatásokat ad, és ezáltal 
a legmagasabb szinten biztosítja az integráció 
működéséhez és fejlődéséhez szükséges lendüle- 
tet. Döntéseit jellemzően konszenzussal hozza. 
Lehetőséget kínál az érzékeny politikai problé- 
mák megvitatására, illetve külpolitikai kérdések 


Európai Unió 


áttekintésére. Az - egyebek között állást foglalt 
a gazdasági és pénzügyi unió megteremtésének 
szükségességéről, illetve megnyitotta az utat a 
kelet-közép-európai országok csatlakozása előtt. 
Az utóbbi időszakban ismételten foglalkozott az 
Európai Unióba irányuló migráció támasztotta 
kihívásokkal. Nem rendelkezik formális jogalko- 
tói hatáskörökkel. Székhelye Brüsszel. 


Európai Tanács(www.consilium.europa.eu/hu/european 
-council/). 

Papp Mónika és Várnay Ernő: Az Európai Unió joga 
(2002, 2016). 

Puetter, Uwe: The European Council and the Council: 
New intergovernmentalism and institutional change 
(„Az Európai Tanács és a ~: új kormányköziség és 
intézményi változás", 2014). 

Európai Unió A földrész meghatározó gazda- 
sági és politikai, nemzetek feletti szervezete, 
amely a több mint hat évtizede elindult —euró- 
pai egységesülés nyomán fokozatosan fejlődött 
ki. TIermészetét tekintve kevesebb, mint egy 
szövetségi állam, de határozottan több, mint 
egy kormányközi nemzetközi szervezet. Az - 
tagállamai ugyanis a csatlakozással lemondtak 
szuverenitásuk egy részéről az integráció javára. 
A jelenlegi formáját a 2007-ben aláírt Lisszabo- 
ni Szerződéssel nyerte el. Főbb intézményei: az 
—Európai Tanács, az —=Európai Parlament, az 
Európai Bizottság, —az Európai Unió Ta- 
nácsa, az Európai Unió Bírósága, az Európai 
Központi Bank és az Európai Számvevőszék. Az 
~ szervezetrendszerében több tízezren dolgoz- 
nak (brüsszeli bürokrácia). Az Unió jog által 
szabályozott integráció, működéséről jelenleg a 
két alapvető, az Európai Unióról és az Európai 
Unió működéséről szóló szerződés rendelkezik 
(uniós jog). Az ezekben meghatározott felha- 
talmazások alapján az Unió intézményei önálló, 
bár korlátozott jogalkotási hatáskörrel rendelkez- 
nek, így általánosan kötelező, közvetlenül alkal- 
mazandó rendeleteket és a nemzeti jogalkotó által 
jogszabályba foglalandó irányelveket, valamint 
más jogforrásokat bocsáthatnak ki. Az uniós jog 
mára százezer oldalnyi nagyságrendet képvisel, 
önálló jogrendet alkotva. 

Az - egyben értékközösség, amelynek közpon- 
ti elemei az emberi méltóság tiszteletben tartása, 
a szabadság, a demokrácia, az egyenlőség és az 
emberi jogok védelme — ideértve a kisebbséghez 


tartozó személyek jogait. Az - alapvető céljai 
közé tartozik az egységes európai piac, amely 
biztosítja az áruk, a személyek, a szolgáltatások és 
a tőke szabad mozgását, és erre épülve a gazdasági 
és monetáris unió, illetve a közös valuta (az euró) 
használata, bevezetése. Szintén kinyilvánított 
szándéka a kiegyensúlyozott és fenntartható gaz- 
dasági fejlődés, a magas szintű foglalkoztatottság, 
szociális védelem és versenyképesség, illetve az 
életszínvonal és életminőség emelése, a gazdasági 
és társadalmi kohézió, a tagállamok közötti szoli- 
daritás biztosítása. 

Az - kizárólagos hatáskörrel rendelkezik a kö- 
vetkező ügyekben: vámunió; a belső piac műkö- 
déséhez szükséges versenyszabályok megállapítá- 
sa; monetáris politika azon tagállamok tekinteté- 
ben, amelyek pénzneme az euró (az eurózóna); 
a tengeri biológiai erőforrások megőrzése a kö- 
zös halászati politika keretében; közös kereske- 
delempolitika. Számos más területen az Unió a 
tagállamokkal megosztott hatáskörökkel, illetve 
a tagállamokat támogató hatáskörökkel rendel- 
kezik. Ugyanakkor az Uniónak csak korlátozott 
felhatalmazása van; minden olyan hatáskör, ame- 
lyet a tagállamok nem ruháztak át az Unióra, ná- 
luk marad. Számos területen Brüsszelnek nincs 
hatásköre, vagy ha igen, csak kisegítő jelleggel. 
Ezek közé tartoznak a legnagyobb költségvetési 
rendszerek: a közigazgatás, az oktatás, az egész- 
ségügy, a nyugellátás és a kultúra finanszírozása 
és támogatása, ahol az elsődleges felelősség ma is 
a tagállamoké. 

Az - önálló költségvetéssel rendelkezik, ugyan- 
akkor ez viszonylag szerény mértékű forrás köz- 
pontosítását jelenti az Unió méretéhez képest: 
2015-ben 145 milliárd eurót tett ki, ami kisebb, 
mint Ausztria vagy Belgium éves költségvetésé- 
nek összege, illetve az - tagállamai összesített 
GDP-je körülbelül 1%-ára rúg. A költségvetésnek 
mindig kiegyensúlyozottnak kell lennie, azaz nem 
lehet deficites. A költségvetés forrásainak 80%-át 
a tagállamok közigazgatásának közreműködésé- 
vel költik el, azaz tagállami szinten választják ki 
a támogatandó projekteket, az Európai Bizottság 
pedig ellenőrzi az uniós pénzek elköltésének meg- 
felelőségét és jogszerűségét. A Magyarországon 
közpénzből megvalósuló beruházások döntő ré- 
szét az - költségvetése biztosítja. 

Az integráció hatáskörgyakorlásának egyér- 
telmű és fontos korlátja a szubszidiaritás elve: 
azokon a területeken, amelyek nem tartoznak 
az Unió kizárólagos hatáskörébe, az Unió csak 

az Európai Unió Bírósága 


akkor és annyiban járhat el, amikor és ameny- 
nyiben a tervezett intézkedés céljait a tagállamok 
sem központi, sem regionális vagy helyi szin- 
ten nem tudják kielégítően megvalósítani, így 
azok — a javasolt szabályozás terjedelme vagy ha- 
tása miatt — az Unió szintjén jobban elérhetőek. 
A szubszidiaritás egyben keretek közé szorítja 
az 1957 óta ismételten megfogalmazott politi- 
kai célkitűzés, az európai népek közötti mind 
szorosabb gazdasági és politikai egység (ever 
closer union) megvalósítását. Ezt a célkitűzést az 
Egyesült Királyság kormánya erősen vitatta az 
utóbbi időben, illetve felmentést kívánt szerezni 
a fokozatosan mélyülő integráció megvalósításá- 
nak jövőbeni intézkedései alól. A 2016 júniusá- 
ban tartott népszavazáson az Egyesült Királyság 
polgárai az Európai Unióból való kilépés (Brexit) 
mellett döntöttek, így a korábbi brit követelések 
meghaladottá váltak. 

A közös európai szabályok megalkotása, a jog- 
harmonizáció és a jogegységesítés nem egyszerűen 
gazdasági észszerűség és előnyök vagy moderni- 
záció és jogfejlesztés kérdése. A földrész kultu- 
rális sokszínűségére, különböző hagyományaira 
is tekintettel kell lenni az Unió működése során. 
Az egyetemes értékek uniós szintű megjelenítése 
mellett ugyanolyan figyelemben kell részesíteni 
azokat az értékeket, amelyeket az egyes tagál- 
lamok identitásuk hagyományos összetevőinek, 
kifejezőinek tekintenek. Ahogyan az Unió joga 
hatást gyakorol a kultúrára, úgy a társadalmak, a 
kultúrák változatossága is határt szab az integrá- 
ció célkitűzéseinek. 


Bache, Ian et al: Politics in tbe European Union („Politika 
az EU-ban", 2004, 2014). 

Búrca, Gráinne de és Joseph H. H. Weiler (szerk.): 
The Worlds of European Constitutionalism („Az euró- 
pai alkotmányosság világai”, 2011). 

Kende Tamás és Szűcs Tamás (szerk.): Bevezetés az 
Európai Unió politikáiba (2005, 2015). 

Papp Mónika és Várnay Ernő: Az Európai Unió joga 
(2002, 2016). 

az Európai Unió Bírósága Az uniós jog vé- 
delmezője és értelmezője. A Bíróságból (Court of 
Justice), a Törvényszékből (General Court) és a 
2005-ben felállított Közszolgálati Törvényszék- 
ből (Civil Service Tribunal) állt. Ez utóbbi azon- 
ban 2016 szeptemberétől megszűnt, és beleolvadt 
a Törvényszékbe. Székhelye Luxembourg. 

~ biztosítja a jog tiszteletben tartását az Eu- 
rópai Uniót létrehozó és működését szabályozó 
szerződések értelmezése és alkalmazása során. 
Főbb bírói testületét, a Bíróságot huszonnyolc 
(tagállamonként egy) bíró és tizenegy főtanács- 
nok alkotja. Olyan személyek közül választják ki 
őket, akiknek függetlenségéhez nem férhet két- 
ség, és akik megfelelnek az országukban a legfel- 
sőbb bírói tisztség betöltéséhez szükséges feltéte- 
leknek, vagy akik elismert jogtudósok. A bírákat 
és a főtanácsnokokat a tagállamok kormányai 
közös megegyezéssel hatéves időtartamra neve- 
zik ki. A Bíróság elnökét a bírák maguk közül 
választják meg hároméves, megújítható időtar- 
tamra. A Bíróság mellett működő főtanácsnokok 
feladata, hogy az egyes ügyekben megfogalma- 
zott véleményükkel orientálják a bírói testület 
döntését. A Törvényszék bíráinak hasonló szak- 
mai követelményeknek kell megfelelniük, szá- 
mukat (korábban huszonnyolc) azonban 2016-tól 
a Közszolgálati Törvényszék hét tagján túlme- 
nően tizenkét, majd 2019-től további kilenc fővel 
növelik, ami azt jelenti, hogy bizonyos, sorsolás 
útján meghatározott tagállamok nem csupán 
egy, hanem két bírát is jelölhetnek a testületbe. 
A Törvényszék elnökét a bírák maguk közül vá- 
lasztják meg hároméves, megújítható időtartam- 
ra. A Törvényszék határozataival szemben kü- 
lön megállapított feltételek mellett és korlátokon 
belül, kizárólag jogi (azaz nem a jogvita alapjául 
szolgáló tényállás feltárásával összefüggő) kérdé- 
sekben a Bírósághoz lehet fellebbezni. 

~ egyszerre rendelkezik a nemzetközi bírósá- 
gokra, alkotmánybíróságokra, illetve legfelsőbb 
bíróságokra jellemző hatáskörök bizonyos elemei- 
vel. Különösen jelentős a Bíróság előtt indítható 
ún. kötelezettségszegési eljárás. Ha az SEuró- 
pai Bizottság megítélése szerint egy tagállam a 
szerződésekből eredő valamely kötelezettségét 
nem teljesítette, az ügyről indokolással ellátott 
véleményt ad ki, miután az érintett államnak 
lehetőséget biztosított észrevételei megtételére. 
Ha az érintett állam az Európai Bizottság által 
meghatározott határidőn belül nem tesz eleget a 
véleményben foglaltaknak, a Bizottság -hoz for- 
dulhat. 

A Bíróság, illetve a Törvényszék hatáskörrel 
rendelkezik továbbá az Unió által elfogadott jog- 
szabályok jogszerűségének megítélésére. Hason- 
lóan fontos az ún. előzetes döntéshozatali eljárás, 
amelyben tagállami bíróságok kérésére a Bíróság 
értelmezi a szerződéseket, valamint állást foglal 


Európa Tanács 


az uniós intézmények, szervek vagy hivatalok 
jogi aktusainak érvényességéről és értelmezésé- 
ről. Ez az eljárás biztosítja az uniós jog egységes 
értelmezését és az együttműködést a tagállami 
bíróságokkal. - joggyakorlatára jellemző az úgy- 
nevezett teleologikus, azaz a jogalkotói szándékot 
kutató jogértelmezés, amely időről időre az Unió 
jogának a vártnál szélesebb körű alkalmazásához 
vezetett, kiváltva az érintett tagállamok bírálatait. 
Ezért - joggyakorlatában az utóbbi évtizedekben 
megjelent egy óvatosabb értelmezési irány is, 
amely a , lehetséges művészetét" követve jobban 
figyelembe veszi az összehasonlító jogi vizsgáló- 
dások eredményeit, a tagállami jogrendszerek fej- 
lődési irányait és többségi értékrendjét. 


Adams, Maurice et al. (szerk.): Judging Europes Judges: 
The Legitimacy of the Case Law of tbe European Court 
of Justice („Az európai bírák bírálata: a ~ esetjogának 
legitimitása”, 2013). 

Búrca, Gráinne de és Paul Craig: EU Law: Text, Cases, 
and Materials (2015). 

Búrca, Gráinne de és Joseph H. H. Weiler: The 
European Court of Justice („~”, 2002). (Uniós jog: 
szöveg, esetek és anyagok”. 2015). 

Európai Unió Bírósága (curia.europa.eu/). 

Király Miklós: A diszkrimináció tilalma az Európai Bí- 
róság joggyakorlatában (1998). 

Micklitz, Hans-Wolfgang: The European Court of 
Justice and the Autonomy of the Member States („Az ~ 
és tagállamok autonómiája”, 2012). 

az Európai Unió Tanácsa (Miniszterek Taná- 
csa, Tanács) Az S Európai Parlament mellett az 
—Európai Unió fő döntéshozatali intézménye, a 
kormányközi jelleget juttatja kifejezésre, mint- 
hogy a szuverén tagállamok képviselik benne 
magukat (nem tévesztendő össze az —Európai 
Tanáccsal, illetve az Uniótól független —Euró- 
pa Tanáccsal). Tagjai a tagállamok miniszterei. 
A napirenden lévő szakpolitika (igazság-, kül-, 
oktatásügy stb.) függvényében tíz különböző 
formációban ülésezik az adott témáért felelős 
szakminiszterek részvételével. Rotációs rend sze- 
rint, félévenként váltakozva egy-egy tagállam 
minisztere elnököl, és felel a tárgyalások előké- 
szítéséért. 

~ az esetek többségében az Európai Parlament- 
tel együtt alkotja, illetve fogadja el az Európai 
Bizottság előterjesztése alapján az uniós jogszabá- 
lyokat és költségvetést. Továbbá összehangolja az 


Unió szakpolitikáit, nemzetközi egyezményeket, 
megállapodásokat köt az EU-n kívüli államokkal 
vagy szervezetekkel, és az Európai Tanács irány- 
mutatása alapján kidolgozza a kül- és biztonságpo- 
litika részleteit. Munkájában a tagállamok állandó 
(nagyköveti rangú) képviselőiből álló bizottságra 
(Comité des représentants permanents, COREPER) 
és számos további szakértői csoportra támaszko- 
dik. Döntéseit jellemzően minősített többséggel, 
ritkábban egyszerű többséggel vagy egyhangúlag 
hozza. A 2014 óta hatályos szabályok szerint a 
minősített többség követelménye akkor teljesül, 
ha az adott döntést a tagállamok legalább 5570-a 
(a jelenlegi 28-ból 16) támogatja, és ez egyben az 
EU népességének legalább 65%-t testesíti meg. 
Ennek megfelelően a blokkoló kisebbségnek a 
tagállamok népességének több mint 35%-át kell 
képviselnie, és még egy tagból kell állnia; ennek 
hiányában a minősített többség fennáll. - az adó- 
kat, a munkavállalók jogait és kötelezettségeit 
vagy a személyek Union belüli szabad mozgását 
érintő kérdésekben egyhangú döntést hoz. Szék- 
helye Brüsszel. 


Európai Unió Tanácsa (www.consilium.europa.eu/ 
hu/council-eu)). 

Papp Mónika és Várnay Ernő: Az Európai Unió joga 
(2002, 2016). 

Peterson, John és Michael Shackleton (szerk.): The 
Institutions of the European Union („Az EU intézmé- 
nyei", 2012). 

Wallace, Helen et al. (szerk.): Policy-Making in tbe 
European Union (, Politikaformálás az EU-ban”, 
2005, 2014). 

Európa Tanács Regionális nemzetközi szerve- 
zet, az 1949-ben aláírt londoni egyezmény alap- 
ján jött létre az európai egységesülési folyamat 
fontos lépéseként (nem része az Európai Unió- 
nak, s nem tévesztendő össze annak intézmé- 
nyeivel, az Európai Tanáccsal és az o Európai 
Unió Tanácsával). Székhelye Strasbourg. Jelenleg 
47 tagja van (például Ukrajna, Oroszország és 
Törökország), amelyek közül 28 állam egyben 
az Európai Unió tagállama is. Nem rendelke- 
zik önálló jogalkotási hatáskörrel. Intézményei a 
Miniszteri Bizottság (tagállamok kormányainak 
képviselői) és a Parlamenti Közgyűlés (tagálla- 
mok parlamentjeinek delegációi). Célja az emberi 
jogok, a parlamentáris demokrácia és a jogálla- 
miság védelme, illetve a kulturális együttmű- 

euroszkepticizmus 


ködés támogatása. 1950-ben Rómában írták alá 
az Emberi jogok európai egyezményét, amelyet 
utóbb számos kiegészítő jegyzőkönyv bővített. 
Az egyezmény a minden személy számára biz- 
tosított jogok és szabadságok részletes katalógu- 
sát adja. Az egyezmény alkalmazását az Emberi 
Jogok Európai Bírósága felügyeli. Jogsérelmet 
abban az esetben lehet az Emberi Jogok Európai 
Bírósága elé terjeszteni, ha már az összes hazai 
jogorvoslati lehetőséget kimerítették. 1990-ben 
az - hozta létre a független alkotmányjogászok- 
ból álló Velencei Bizottságot, hogy a kelet-kö- 
zép-európai országok alkotmányos átalakulását 
támogassa (ca Velencei Bizottság Magyaror- 
szággal kapcsolatos véleményei). 


Bruhács János: Nemzetközi jog I.— Általános rész 
(2010); Nemzetközi jog II. — Különös rész (2011). 
Európa Tanács (www.coe.int/en/web/portal/home). 
Kende Tamás, Nagy Boldizsár, Sonnevend Pál és Valki 
László: Nemzetközi jog (2014). 
KM 


euroszkepticizmus Az —>európai egységesü- 
léssel szembeni kritikai attitűd. Mélységét ille- 
tően meg szokták különböztetni a , kemény" és a 
„puha” változatát: az előbbi az európai integráció 
gondolatát is elutasítja, és ezért fellép az uniós 
tagság ellen, míg az utóbbi ezt nem veti el, de 
nem támogatja az integráció további elmélyí- 
tését, és/vagy élesen bírálja az — Európai Unió 
több fontos szakpolitikai döntését. Az - érvei a 
túlbürokratizált szervezetből fakadó —demok- 
ratikus deficittől a kialakuló „szuperállam” el- 
utasításán át a nemzeti-kulturális sajátosságok 
megőrzéséért érzett aggodalomig széles skálán 
mozognak. A fogalom Nagy-Britanniából ered, 
ahol a legmélyebb hagyományai vannak a közös 
Európa eszméjével szembeni fenntartásoknak; ez 
az attitűd vezetett el oda, hogy a 2016 júniusában 
tartott népszavazáson a britek többsége az Euró- 
pai Unióból való kilépés mellett döntött (Brexit). 
Az utóbbi évtizedben a kontinensen is jelentősen 

megnőtt az euroszkeptikusok száma. Egységes 
konzervatív álláspontról nem beszélhetünk az ~ 
kapcsán. 


Dúró József: „Az euroszkepticizmus ma”, Politikatudo- 
mányi Szemle, 2010, 4. 

Eurobarometer-felmérések (ec.europa.eu/public_opinion/ 
index_en.htm). 

Scruton, Roger: A nemzetek szükségességéről (2004; m. 
2005). 

Egedy Gergely: „A brit konzervatívok és Európa", 
Grotius (online), 2010. 

EG 


eutanázia (g. eu "jó? és thanatosz "halá!) A szándé- 
ka szerint halált választó, de öngyilkosságot elkö- 
vetni akadályozottsága miatt nem tudó, általában 
súlyos beteg és szenvedő ember halálba küldése, 
enyhébb formájában öngyilkosságának lehető- 
vé tétele („segített öngyilkosság"). A passzív ~ 
a gyógyszeres kezelés vagy gépek általi életben 
tartás megszüntetése; az aktív ~ az életfunkció- 
kat megszüntető gyógyszer beadása. Az aktív 
-t Hollandiában, Belgiumban, Ausztráliában és 
Svájcban engedélyezik. A katolikus egyház gyil- 
kosságként ellenzi mind a kettőt, ám nem tartja 
~nak az aránytalan kezelések leállítását és azt, ha 
a halál a fájdalomcsillapító kezelések mellékhatá- 
saként, nem szándékoltan következik be. II. János 
Pál a nyilvánosság előtti, évekig tartó szenvedésé- 
vel is tiltakozott az - ellen. Az élet végességének 
elismeréseként az egyház elutasítja a , terápiás túl- 
buzgóság"-ot, az életben tartásra irányuló tech- 
nikai törekvés túlzott igénybevételét. 


Gaizler Gyula és Nyéky Kálmán: Bioetika (2003). 

II. Szent János Pál: Evangelium vitae (1995). 

Have, Henk ten (szerk.): Encyclopedia of Global Bioethics 
(2016). („A globális bioétika enciklopédiája", 2016). 

Yuill, Kevin: Æssisted Suicide: The Liberal, Humanist 
Case Against Legalization („Segített öngyilkosság: 
A liberális humanista érvelés annak törvényesítése 
ellen”, 2013). 


SzG 


fajelmélet Az emberiséget bőrszín és más ant- 
ropológiai jegyek alapján hierarchikus rendszer- 
be állító, tudományosnak vélt elgondolás, amely 
a XIX. század közepétől a XX. század közepéig 
széles körben elterjedt. Arra a feltevésre épült, 
hogy az eltérő külsejű embercsoportok külön- 
böző, biológiailag öröklött belső tulajdonságokkal 
(szellemi képességekkel, érzelmekkel, erkölcsök- 
kel) is rendelkeznek, és ezek megalapozzák az al- 
sóbb- és felsőbbrendű fajok megkülönböztetését. 

A faj szó nyugati nyelvi változatai (f., a. race, 
n. Rasse) az olasz razzára mennek vissza, s a kö- 
zépkorban terjedtek el, ahogyan a magyar szó is 
akkor, többé-kevésbé a "közös származású egye- 
dek csoportját? jelentette, ember esetén pedig a 
nemzet rokon értelmű szavaként volt használatos 
egészen a XX. század közepéig. Es ebből alakult 
ki mai jelentése: fazon egyedek összessége, ame- 
lyek minden lényeges öröklődő sajátságban meg- 
egyeznek’. 

Kezdettől fogva problémát jelentett maga az 
ember, hiszen magyarázatra szorultak az embe- 
ri csoportok közötti szembeszökő antropológiai 
különbözőségek, miközben a Biblia - a XVIII. 
század végéig a legfőbb tekintélyforrás - szerint 
egy közös őstől származunk (monogenezis). Tu- 
dományos haladásnak látszott, amikor a XIX. 
század közepén megjelentek a poligenezis elmé- 
letei, amelyek gyakran alátámasztották az eltérő 
emberi fajok képzeteit, a -ek forrását. 

A faji különbözés és felsőbbrendűség gondola- 
tát megerősítette az a hallatlan gyorsaság, amely- 
lyel Európa a gyarmatosítás révén világszerte 
elterjesztette és elfogadtatta keresztény gyökerű 
civilizációját. Amikor Hume vagy —Kant 
ilyen értelemben nyilatkozott, ahogyan kortár- 
saik többsége, erre a helyzetre reagáltak, nem 
gondolkodási rendszerükből következő faji jellegű 
előítéletet fogalmaztak meg. 

Arthur de Gobineau (1816-1882) vetette meg 
a ~ alapjait, amikor biológiai értelemben faji ala- 
pon magyarázta a népcsoportok különbözőségeit. 
O vezette be az indiai kasztrendszerből kiindul- 
va az árja ~et, a fehér faj felsőbbrendűségének, úr 
voltának elgondolását, és a fajkeveredést civilizá- 


ciós romlásnak tekintette. A faji felsőbbrendűség 
állítása azután hamar maga után vonta a hátrá- 
nyos —megkülönböztetés törvénybe iktatását a 
gyarmatosított területeken. A gobineau-i gondo- 
latra épített Houston S. Chamberlain (1855-1927), 
aki szerint a nem árja eredetű zsidóság az európai 
népekkel keveredve megrontja azok „fajtiszta- 
ságát”. A náci ~ teoretikusa, Alfred Rosenberg 
(1892-1946) pedig Európa népeit is hierarchikus 
rendbe állította, amelyek közül a „legfehérebb”, 
nordikus germánt minősítette a legjobbnak s így 
Európa jogos urának. —Bibó István már 1935- 
ben rámutatott arra, hogy a náci - nem más, 
mint a rendkívül erős német születésrendi társa- 
dalom tagadása, és ez a biológiai —egalitarizmus 
(egyenlőség) új, radikális államhatalom beve- 
zetését vonta maga után. 

Ami a - biológiai vonatkozásait illeti, azt, hogy 
feltevései, módszerei és következetései tudomá- 
nyosan nem állják meg a helyüket, a tudomány 
csak a XX. század második felében állapította 
meg minden kétséget kizáróan. Az azonban, 
hogy a -en alapuló politikai megkülönböztetés 
szemben áll az európai etikai-jogi gondolkodás 
főáramával, az emberi — méltóság és a törvény 
előtti egyenlőség eszméivel, kezdettől fogva egy- 
értelmű volt. A biológiai-faji érvelés éppen ezeket 
az erkölcsi aggályokat volt hivatott felszámolni. 

A —nemzetiszocializmus emberirtó faji po- 
litikájának tapasztalata nyomán az UNESCO, 
az oEgyesült Nemzetek Szervezetének Neve- 
lésügyi, Tudományos és Kulturális Szervezete 
1950-ben The Race Question („A faji kérdés”) cím- 
mel nyilatkozatot tett közzé, amelyben a korszak 
legnevesebb tudósai, köztük Claude Lévi-Strauss, 
a ~ társadalom- és természettudományos alapta- 
lansága és a faji gondolat, a rasszizmus tartha- 
tatlansága mellett érveltek. A társadalom- és 
természettudományos közmegegyezés mellett 
voltaképpen erre az 1951-ben, 1967-ben és 1978- 
ban átdolgozott dokumentumra megy vissza az, 
hogy a faj fogalma kikerült a politikai-kulturá- 
lis nyelvből, és nem is képezi rendszeres kutatás 
tárgyát. A rasszista gondolkodásmód azonban 
nem tűnt el. Az Egyesült Allamokban az 1964-es 

falu 


polgárjogi törvény tiltotta meg a faji megkülön- 
böztetésen alapuló rendelkezéseket. Az egykori 
gyarmatok az elnyomás ideológiájaként tekintenek 
a ~re. A Dél-afrikai Köztársaságban 1994-ben 
omlott össze a faji megkülönböztetésen alapuló 
apartheidrendszer. Az Alaptörvény (XV.2) tiltja 
a faji megkülönböztetést. 


Bibó István: , Előadás a német nemzeti szocializmus- 
ról" (1935), Válogatott tanulmányok IV (1990). 

Ehrenreich, Eric: The Nazi Ancestral Proof: Genealogy, 
Racial Science, and the Final Solution („A náci szár- 
mazásbizonyíték: genealógia, fajtudomány és a vég- 
ső megoldás”, 2007). 

Foucault, Michel: , Életben hagyni és halálra ítélni: 
a modern rasszizmus gyökerei”, Világosság, 1992, 1. 
Graves, Joseph: The Race Myth („A faji mítosz”, 

2004). 

Gyurgyák János: Magyar fajvédők (2012). 

Poliakov, Léon: The Aryan Myth. A History of Racist 
and Nationalistic Ideas in Europe („Az árja mítosz: az 
európai rasszista és nacionalista eszmék története”, 
1996). 

KA és KBM 


falu Vidéki kistelepülés, amely hazánkban a no- 
madizáló szállásrendszerből nőtt ki a letelepedett 
életforma és a földművelésre történő (XI-XII. 
századi) életmódváltás következtében. A közép- 
kori - — a —parasztság fő lakóhelye — egyszerre 
volt települési forma, gazdasági szervezet, társa- 
dalmi egység és jogi közösség. Falvakból rendkí- 
vül sokfélét ismer és különböztet meg a szakiro- 
dalom. Méret szerint beszélhetünk törpe- (-100 
lakos), apró- (100—500), kis- (500—1000), közép- 
(1000-2000), nagy- (2000-5000) és óriásfal- 
vakról (ş000-10.000). A hegyvidékes területe- 
ken általában a törpe- és aprófalvak jellemzőek, 
míg síkvidékeken az óriásfalvak és a tanyák je- 
lenléte meghatározó. Az egyes települések nem- 
csak méret és térszerkezet (vö. egyutcás falu, 
körfalu, halmazfalu stb.) szerint, de gyakorta 
nemzetiségi és felekezeti szempontok alapján is 
elkülönültek. A hagyományos falu központját a 
templom uralta, mellette a paplakkal, a község- 
házával és az iskolával. Míg 1945-ben Magyaror- 
szág népességének háromötöde falusi lakos volt, a 
—modernizáció és a szövetkezesítés nemcsak az 
életmódban, de a településstruktúrában is mély- 
reható és gyors változásokat hozott. 1960 és 1970 
között 600 ezer fős elvándorlási veszteség érte a 
falvakat, a falusi keresők kétötöde ekkor vált in- 

gázóvá. Míg a nagyvárosok környékén és egyes 
prosperáló mezőgazdasági üzemek mellett jómó- 
dú falvak fejlődtek, addig a hátrányos helyzetű 
vidékekre az elöregedés és az elnéptelenedés lett 
jellemző. Ezeken a vidékeken az utóbbi évtize- 
dekben komoly feszültségeket szül a munkanél- 
küliség és a —cigányság helyzetének megoldat- 
lansága. A —rendszerváltozás következtében a 
mezőgazdasági népesség aránya tovább csökkent, 
ismét meghatározóvá vált a magángazdálkodás, 
növekedett az önkormányzatok autonómiája, és 
a munkaerőpiac újrarendeződése is erősen hatott 
a falvak népességére. A mai kb. 2800 magyaror- 
szági ~ nagy része lakótelepülésként is felfogható 
a helyi munkalehetőségek csekély száma miatt. 
Az ezredfordulón a ~ keresőinek több mint a fele 
a szolgáltatási szektorban, 38%-a pedig az iparban 
talált főfoglalkozást, ingázóként, vagyis csökkent 
a —föòld szerepe. Egyes térségekben az átrende- 
ződött ~típusok alapján jellegzetes ,,-tájakról", 
~körzetekről beszélhetünk. A rendszerváltozás 
után több jobboldali politikai erő is a falvak és a 
vidék ügyének képviseletét hangoztatva lépett fel 
(—=FKGP, MDF, Jobbik). 


Beluszky Pál és Sikos T. Tamás: Változó falvaink. Ma- 
gyarország falutípusai az ezredfordulón (2007). 

Erdei Ferenc: Magyar falu (1974). 

Gyáni Gábor: Hétköznapi élet Horthy Miklós korában 
(2006). 

Ortutay Gyula (főszerk.): Magyar néprajzi lexikon 
(1980). 

Weis István: A magyar falu (1931). , 

fasizmus XX. századi radikális jobboldali, töb- 
bek szerint totalitárius politikai —ideológia 
és mozgalom. Egyedi politikai jelenség, több az 
ideológiánál; inkább korjelenség, politikai stílus 
vagy ízlés. Paradox politikai törekvése a —mo- 
dernizáció premodern —értékek mentén való 
megvalósítása volt. 

A ~t a politikai gyakorlatba —Benito Mus- 
solini ültette, aki a Nemzeti Fasiszta Párt élén 
irányította Olaszországot 1922 és 1943 között. 
O állította össze (Giovanni Gentilével és Sergio 
Panunzióval) a doktrínáját is, amely az állam- 
központúság, a vezérelv, az erőszakkultusz, az 
ifjúság energiája és a nemzeti —forradalom ígé- 
rete körül forgott. A ~ első változata az első vi- 
lágháborút követő években a forradalmi szindi- 
kalizmust, a futurizmust, a szociális elemeket és 


fékek és ellensúlyok 


a Oonacionalizmutt elegyítette — utóbb ehhez tért 
vissza az 1943-1945-ös német bábállam, az Olasz 
Szociális Köztársaság. Ezzel szemben a fasiszta 
államvezetés két világháború közötti időszaka 
inkább a római klasszicizmust és a konszolidációt 
szorgalmazta. A fasiszta államszervezet alapja a 
—>korporativizmus volt. 

Az olasz - megszületése előtt már létezett az 
a stílus, amelyet a megújulás, az erőszak, a len- 
dület, a fegyelem és az ifjúság mítosza jellemzett. 
Ennek kialakulásához hozzájárult — Nietzsche 
filozófiája, Georges Sorel írásai és a futurista 
Marinetti eszméi. A sajátos fasiszta stílusjegye- 
ket felismerhetjük több, nem olasz mozgalomban 
(a spanyol Falange, Oswald Mosley Brit Fasiszta 
Pártja, a brazil integrizmus, Dollfuss Ausztriája, 
Perón Argentínája), de személyes magatartás- 
mintákban is (Louis-Ferdinand Céline, Ernst 
Jünger, Charles Maurras, Yukio Mishima, Ezra 
Pound, Drieu la Rochelle). A XX. századot 
Roger Griffin , fasiszta évszázadnak" nevezte, 
Zeev Sternhell pedig külön politikai kultúraként 
kezeli a -t. 

Noha a - nem a fajelméleten és -gyűlöleten ala- 
pult, mint a Önemzetiszocializmus, az antifasiz- 
mus rendre egybemosta egymással a kettőt. Ernst 
Nolte konzervatív eszmetörténész is a két moz- 
galom közös vonásait taglalja A fasizmus korszaka 
című könyvében (1963; m. 2003), de nem feledke- 
zik meg a kommunizmussal való rokonságukat 
kidomborítani, és úgy véli, hogy a - a bolsevizmus 
preventív legyőzésére szervezkedett. 


Griffin, Roger: The Nature of Fascism („A ~ természe- 
te”, 1991). 

Mussolini, Benito: A fasizmus doktrínája (1932; m. 
2000). 

Sternhell, Zeev: The Birth of Fascist Ideology („A fasiszta 
ideológia születése”, 1994). 

Weißmann, Karlheinz: Faschismus (2010). 

fejlesztéspolitika Alapja az az elképzelés, hogy 
egy kormányzat külső (nem helyi) forrásokból, 
szakértői tudásra és bürokratikus kapacitásaira 
alapozva, a gazdasági-társadalmi folyamatok cél- 
zott befolyásolásával javítani tud a területén élők 
jólétén. Első megjelenését általában a XX. század 
eleji brit birodalmi politikához kötik, amelyben 
a faji felsőbbrendűség legitimációs elvét váltotta 
fel a birodalmi területek központból irányított 
fejlesztése (Birodalmi fejlesztési törvény, 1929). Am 


hasonló logikát követett korábban a magyar kor- 
mányzat Rutén (1897—1920), majd Székely Akciója 
(1902-1920) is. 

Megjelenése ahhoz az általános szellemi fordu- 
lathoz köthető, amely a kormányzat gazdasági 
szerepét immár nemcsak a jogrend fenntartásá- 
ban, hanem a gazdasági folyamatok tudatos irá- 
nyításában látta. Mint a központi tervezés álta- 
lában, jóindulatú, kompetens kormányzatot és a 
társadalom nagyfokú alakíthatóságát feltételezi; 
ténylegesen pedig a kormányzat forrásait és ez- 
által hatalmát növeli. Sajátos eszméje, hogy a sze- 
gény térségekben célzott kormányzati forrásel- 
osztás révén lerövidíthető a már fejlett kapitalista 
régiók spontán, evolutív fejlődési útja. Gyakorlati 
feltétele a modern bürokrácia szakértelme, és a 
saját intézményrendszerének kiépülésével jár. Po- 
litikai magyarázata általában a fejlesztést finan- 
szírozó kormányzat uralmi érdeke a támogatott 
térségben. 

A ~ a második világháború után a gazdag ka- 
pitalista és a szegény országok közötti viszonyok, 
továbbá számos nemzetközi szervezet (~ENSZ, 
Világbank) tevékenységének uralkodó, normatív 
keretévé vált. Az ázsiai országok segélyek nélkü- 
li, —piaci elvű felemelkedése és a bőkezűen se- 
gélyezett —afrikai államok kudarca miatt rész- 
ben elvesztette a hitelét, de például az — Európai 
Unión belül az ún. kohéziós politika keretében 
újra felbukkant. Az utóbbi az egységes piac meg- 
teremtését kísérő kormányközi alkukra vezethe- 
tő vissza; alapelve szerint a gazdag európai régiók 
transzfereiből kormányzatilag irányított fizikai és 
humán beruházásokat támogat a szegény régiók- 
ban felzárkóztatási céllal. 


Bauer, Peter Thomas: Dissent on Development (,, Külön- 
vélemény a fejlesztésről", 1972). 

Fasterly, William: The Tyranny of Experts („A szakér- 
tők zsarnoksága”, 2013). 


MK 
fejlődés —haladás 


fékek és ellensúlyok („checks and balances”) 
Az Egyesült Allamok alkotmányos berendezke- 
désében a hatalmi ágak elválasztásának mecha- 
nizmusa, amelynek révén a szövetségi kormány- 
zat egyes intézményei — a törvényhozó hatalmat 
képviselő Kongresszus, a végrehajtó hatalom 
letéteményese, az elnök, illetve az igazságszol- 
gáltatás hatalmát birtokló szövetségi bíróságok, 

mindenekelőtt a Legfelsőbb Bíróság — képesek 
korlátozni, illetve ellenőrizni egymás működését. 
A ~ rendszere működésének fontosabb példái: a 
Kongresszus által elfogadott törvényeket az elnök 
megvétózhatja, mely vétó felülírásához a Kong- 
resszus mindkét házának kétharmados többsége 
szükséges; a Kongresszus az ún. , impeachment" 
(közjogi felelősségrevonás") eljárásának keretében 
elmozdíthatja az elnököt vagy a szövetségi bírósá- 
gok (beleértve a Legfelsőbb Bíróságot) tagjait; az 
elnök által jelölt vezető kormánytisztviselők — így 
a kormánytagok — kinevezéséhez a Kongresz- 
szus felsőházának, a Szenátusnak a jóváhagyása 
szükséges, csakúgy, mint a nagykövetek kineve- 
zéséhez és a nemzetközi szerződések kötéséhez 
(utóbbihoz kétharmados többséggel); a szövetségi 
bíróságok — beleértve a Legfelsőbb Bíróság — tag- 
jait az elnök jelöli, és hivatalba lépésükhöz ugyan- 
csak szükség van a szenátus jóváhagyására; a 
judicial review-nak (bírói felülvizsgálat") nevezett 
eljárás keretében a szövetségi bíróságok dönt- 
hetnek a Kongresszus által alkotott törvények, 
illetve az elnöki rendeletek alkotmányossága fe- 
lől (és amennyiben alkotmányellenesnek találják 
őket, eltekinthetnek alkalmazásuktól, ami azzal 
egyenértékű, mintha megsemmisítenék őket); 
bár a fegyveres erők főparancsnoka az elnök, a 
háborúindítás jogát az alkotmány a Kongresszus- 
nak tartja fenn. Miközben a - rendszere a túlzott 
hatalomkoncentrációt és a hatalmi visszaéléseket 
hivatott megakadályozni, illetve az egymástól a 
szintén az előbbi célból elválasztott hatalmi ágak 
együttműködését elősegíteni (kikényszeríteni), 
egyes esetekben a hatékony kormányzati műkö- 
dés akadályává is válhat, kormányzati bénultsá- 
got és cselekvésképtelenséget idézve elő, amire az 
elmúlt évek amerikai politikájában több példával 
is találkozhattunk (rendszeressé váltak például a 
költségvetési törvény megszavazása, illetve annak 
elnök általi elfogadása hiányában bekövetkező 
,kormányzati leállások", amelyek több esetben 
az Egyesült Allamok hitelfelvételi képességét és 
fizetőképességét is veszélybe sodorták). 


Fukuyama, Francis: Political Order and Political Decay 
(„Politikai rend és politikai bomlás”, 2014). 
Hamilton, Alexander, James Madison és John Jay: 
A foderalista (1787—1788; m. 1998). 
Montesquieu, Charles-Louis de Secondat: A törvények 
szelleméről (1748; m. 1833, 1962). 
MT 

feketegazdaság A gazdaság nem hivatalos szek- 
tora, a „második gazdaság”, amelynek jövede- 
lemtermelő tevékenysége a hatóságok számára 
láthatatlan, s ezért adóbevétel sem származik 
belőle (—adózás). A ~ egyik része törvényellenes 
tevékenység (például prostitúció, kábítószer-ke- 
reskedelem, tiltott szerencsejáték) útján való jöve- 
delemtermelést, másik része pedig „csupán” adó- 
csalást jelent. Bár az adócsalás önmagában nem 
jelent hatékonysági veszteséget, az ellene való 
fellépés nemcsak a törvényesség, hanem a köz- 
gazdaság szempontjából is indokolt. A jövedelmek 
igazságtalan eloszlásához vezethet, torzíthatja a 
gazdaság árak általi koordinációját, és rontja az 
adómorált. A miatta kieső adóbevételt adóeme- 
léssel kell pótolni, ami viszont hatékonysági vesz- 
teséget okoz. 

A —>közösségi döntések elmélete vagy az —al- 
kotmányos közgazdaságtan nézőpontjából azon- 
ban a ~ megítélése nem ennyire egyértelmű. A ~ba 
való menekülés lehetősége ugyanis korlátozza az 
állam (túl)adóztatásra való hajlandóságát. 


Cullis, John és Philip Jones: Közpénziüigyek és közösségi 
döntések (1998; m. 2003). 

Semjén András és Tóth István János (szerk.): Rejtett 
gazdaság: Be nem jelentett foglalkoztatás és jövedelem- 
eltitkolás — kormányzati lépések és a gazdasági szereplők 
válaszai (2009). 

Tullock, Gordon, Arthur Seldon és Gordon L. Brady: 
Government Failure. A Primer in Public Choice (, A 
kormányzat kudarca: a közösségi döntések olvasó- 
könyve”, 2002). 

felekezet (l. denominatio vagy confessio "hitvallás" 
A —reformáció felszámolta a középkori Európa 
vallási egységét, bár az teljes mértékben soha- 
sem állt fent (lásd az albigens, bogumil, huszita 
stb. eretnekmozgalmakat és Kelet-Európa szinte 
homogén ortodox térségeit). Az augsburgi vallás- 
béke 1555-ben először adott rendezett jogi státust 
egy nem katolikus , hitvallásnak", a —lutherá- 
nusoknak, de nem a helvét hitvallásúaknak, a 
—kálvinistáknak, illetve a radikális reformáció 
mozgalmainak (antitrinitáriusok, anababtisták 
stb.). Ezt ugyan egy évszázados véres háborús 
időszak követte szerte Európában, a harminc- 
éves háborút lezáró —vesztfáliai béke 1648-ban 
végleg szentesítette a keresztény Európa -i 
megosztását, a nemzetközi jog által elismert, 
igaz, nagyon különböző mértékű jogi egziszten- 


felelősség 


ciát adva a Német-római Birodalom területén 
a nem uralkodó keresztény -ceknek. Az Erdélyi 
Fejedelemség területén az 1568-as tordai ország- 
gyűlés engedélyezte a szabad vallásgyakorlást az 
akkor uralkodó unitárius mellett a református, 
evangélikus és katolikus ~ek részére is. Ezután 
a —felvilágosodás és a de facto vallási pluralizmus 
szinte mindenütt elfogadottá tette Európában a 
~i elkülönülést és önálló ~i kultúrák kibontako- 
zását. A francia forradalom elindította, a XIX. 
század pedig széles körűvé tette a zsidóság eman- 
cipációját is szerte Európában, bár a zsidóság és 
a ~iség fogalma sohasem fedte teljesen egymást. 
A —nvallásszabadság és a gyarmatosítás a ~ek 
megsokszorozódásához vezetett. Ezzel szemben 
Európában a XIX. században az elvallástalanodás, 
a Öszekularizáció a ~i határok ellenében hatott, 
bár ennek ellenhatásaként a XX. század elejé- 
re bekövetkezett a rekonfesszionalizáció, azaz az 
önálló -i szubkultúrák létrejötte, a politikai vé- 
leményformálás és a társadalmi-egyesületi élet -i 
elkülönülése. A XX. század közepétől azonban az 
ökumenizmus és a rohamos szekularizáció egy- 
re inkább felismerhetetlenné teszi a dogmatikai 
és szervezeti határokat a keresztény ~ek között. 
Mára Európában a zsugorodó létszámú közös- 
ségi alapú vallásos kultúrák állnak szemben az 
individualista-fogyasztói alapú tömegkultúrával, 
amely maga is kitermelte vallásos kifejeződéseit 
(New Age, új vallási mozgalmak, keleti spirituali- 
tás, jógakultúra stb.). 


Barrett, David B. (szerk.): World Cbristian Encyclopedia: 
A Comparative Survey of Churches and Religions in the 
Modern World („A keresztény világ enciklopédiája: 
összehasonlító áttekintés az egyházakról és vallások- 
ról a modern világban”, 2001). 

felelősség Az egyén vagy a közösség alávetettsé- 
ge valamely neki felróhatóan bekövetkezett vagy 
legalábbis a terhére írt negatív következmény 
miatti szankciónak. Viszony tehát, amely három 
elemből áll: a ~ alanya ~et visel a ~ tárgyáért a 
~ megítélője, szankcionálója előtt. A legfonto- 
sabb típusai az erkölcsi, a jogi és a —politikai ~. 
Az utóbbi kettő összefüggésében kiemelendő az 
egyéneket és az —=államokat a nemzetközi jog 
alapján terhelő ~. A kollektív ~ elve csak határ- 
esetként jelent meg a jogban (például háborúk 
lezárásakor jóvátétel fizetésére való állami kötele- 
zettség, jogellenesen működő szervezet feloszlatá- 


sa), népcsoportok kollektív ~re vonása ellentétes 
a civilizált jogelvekkel, ennek ellenére az elmúlt 
évszázad politikatörténete számos tragikus példát 
mutat erre (jogfosztás, deportálás, megsemmisí- 
tés). A ~ről már —Platón és —Arisztotelész, il- 
letve a középkori gondolkodók is sokat tűnődtek, 
de az elvont fogalma csak a XVIII. század má- 
sodik felében jelent meg, nagyjából egyidejűleg 
az angol (responsibility), a francia (responsabilité) 
és az olasz (responsabilità) politikai nyelvben. Más 
nyelvekben döntően francia hatásra terjedtek el a 
responsabilité megfelelői a XIX. század folyamán 
a politikai, az erkölcsi és a jogi ~ megjelölésére. 

Az újkori filozófiai gondolkodás történetében 
két alapvető és ellentétes mércéje alakult ki a ~ 
megállapításának. Az egyik szerint az egyén ~e a 
szándék, a cselekvési cél alapján áll fenn (szándék- 
etika), a másik pedig a cselekvés következményé- 
ért való ~et hangsúlyozta (következményetika). 
Hasonló kettősség mutatható ki a büntetőjogi 
~ről szóló tanok tekintetében a klasszikus („tett”) 
és a későbbi (, tettes") büntetőjogi iskola között. 
Ez a kettősség azzal függött össze, hogy a nagy 
francia forradalmat követően az égalité jelszava 
jegyében a bűncselekmény elkövetőjének személye 
helyett — mivel a személyeket eleve egyenlőnek 
tekintették — csak az elkövetett bűncselekményre 
(tettre) koncentráltak. A XIX. század végétől ke- 
rült előtérbe a tettes személyiségének — a szemé- 
lyiség sajátszerűségének elismerése okán — antro- 
pológiai, pszichológiai, szociológiai vizsgálata. 

A  gondolkodástörténetben hagyományosan 
a - alapja az ember szabadsága. Ezt a viszonyt 
megfordította Emmanuel Lévinas, aki szerint 
a szabadság csak következménye a Másik irán- 
ti végtelen -nek, és ez az etika végső forrása. 
Hans Jonas Das Prinzip Verantwortung („A ~ 
elve”, 1979) című könyvében a ~et az emberiség 
és a —természet összefüggésében értelmezve a 
technológiai —civilizáció —etikáját fogalmazza 
meg. Már a címében is vitatkozik Ernst Bloch 
Das Prinzip Hoffnung („A —remény elve”, 
1954-1959) című utópikus kordiagnózisával. 
Jonas szerint a modern technika oly mértékben 
megváltoztatta a világot, hogy a klasszikus etikai 
gondolkodás alapján már csak korlátozottan le- 
het megfelelő normákat megfogalmazni. A világ 
megváltozott, és az —etikának is változnia kell. 
Kulcsfontosságúnak ítélte az előzetesen fel nem 
mérhető kockázatok elkerülésére való törekvést, 
illetve ennek normatív elvárását a társadalomban. 
Mindennek alapja: az emberiség kötelezettsége az 


159 


félkatonai szervezetek 


emberi létezés megőrzéséért. Ez a kötelezettség 
a generációk láncolatában értelmezhető, azaz a 
jogok alanyai a mindenkori gyermekek, akikért 
a mindenkori szülők felelősek ( holtak, élők és 
születendők szerződése). Azzal, hogy Jonas cse- 
lekvőként és a cselekvés érintettjeként egyaránt 
a legátfogóbb közösséget, az emberiséget jelölte 
meg, illetve a természetet is, amelyért -gel tar- 
tozunk, szintén a cselekvés érintettjeként nevezte 
meg, megújította az etikai gondolkodást. A kanti 
kategorikus imperatívusz Jonas átfogalmazá- 
sában így szól: Cselekedj úgy, hogy cselekvésed 
hatása összeegyeztethető legyen a valódi emberi 
élet fennmaradásával a Földön. 


Levinas, Emmanuel: Étbigue et infini (, Etika és vég- 
telen", 1985). 
Lucas, John R.: Responsibility (,, Felelősség", 1993). 


félkatonai szervezetek Az állami, hivatalos 
hadsereghez hasonló hierarchikus, parancsuta- 
sításos, de önszerveződő, civil erőszakszerveze- 
tek. Szerkezetük, természetük, —ideológiájuk 
tér, idő, helyzet és cél függvényében változó, 
az egyenruha sem szükségszerű kritériumuk. 
Szigorúan szabályozott keretek között, több- 
nyire az érintett állami szerveknek alárendelten 
elláthatnak rendőri, csendőri, belbiztonsági és 
határvédelmi feladatokat (polgárőrszervezetek). 
Ö Háborúban, —forradalomban a különböző 
nemzetőr-, milícia-, felkelő-, partizán-, gerilla-, 
szakadárcsoportok létrejötte elkerülhetetlen, 
szinte szükségképpen — sokszor brutális - önké- 
nyeskedésbe forduló tevékenységük megfékezé- 
se, azok állami felügyelet alá vonása vagy meg- 
szüntetése rendszerint nehézségekbe ütközik. 
Válságövezetekben a —nagyhatalmak olykor ~ 
támogatásával próbálják befolyásolni a fejlemé- 
nyeket, de mivel az ilyen szervezetek jövőbeli 
hűsége nem biztosítható, az alkalmazásuktól 
óvakodnak. Ujabban feltűntek magánalakulatok, 
amelyek állami katonai feladatokat látnak el bér- 
munkában, nem katonai státuszban. A forradal- 
mi (—nemzetiszocialista, fasiszta, kommunista) 
pártok többnyire létrehozták, hatalomra kerülve 
pedig fenntartották saját ~iket ellenfeleik meg- 
félemlítésére, megsemmisítésére. Szigorú állami 
felügyelet nélkül a ~nek jogállami keretek között 
nincs létjogosultságuk. 

Felvidék A történeti földrajz ma is gyakran, hét- 
köznapi értelemben is használt fogalma, amely az 
idők folyamán többféle jelentéstartalmat foglalt 
magában. A név előzményét a Felső-Magyaror- 
szág (l. Hungaria Superior; sz. Horné Uhorsko), illet- 
ve a Felföld (sz. Horná zem vagy Horniaky) jelen- 
tette, amely a középkorban és a kora újkorban nem 
volt azonos a mai Szlovákia területével. Akkor a 
Szlovákia jelentős részét alkotó hegyvidékeken kí- 
vül a jelenkori Magyarország több tájegységét: a 
Zempléni-hegységet, a Bükk-vidéket, a Mátrát, 
a Cserhátot és a Börzsönyt is felölelte, a mostani 
Nyugat-Szlovákia területét — például Pozsony és 
Nyitra vármegyét — azonban nem. Felső- Magyar- 
ország területét ebben az időben tizenhárom vár- 
megye: Borsod, Abaúj, Zemplén, Szabolcs, Szatmár, 
Bereg, Ugocsa, Ung, Sáros, Szepes, Gömör, Torna 
és Heves képezte. A „~” szó a XIX. század előtt 
elsősorban etnikai tartalommal bírt: a meghatáro- 
zóan szlovák és ruszin (rutén) lakosságú régiókat 
értették rajta. A XIX. században a fogalom mind- 
inkább politikai-adminsztratív tartalommal telí- 
tődött — a dualizmus korában elsősorban azokat a 
megyéket nevezték -ieknek, amelyekben a lakos- 
ság többsége vagy jelentős része szlovák ajkú volt: 
Arva, Turóc, Liptó, Irencsén, Zólyom, Szepes, 
Sáros, Ung, Zemplén, Abaúj-Torna, Gömör, 
Nógrád, Bars, Hont, Nyitra és Pozsony vármegye 
alkotta ezt a térséget. A területi felosztás szem- 
pontjából a ~hez sorolták még Szabolcs, Bereg, 
Ung, Ugocsa és Máramaros vármegyét. AZ 1920. 
évi trianoni békeszerződést követően a kifejezést 
a mai Szlovákiára és az 1918-1939 között Cseh- 
szlovákiához tartozó Kárpátaljára vonatkoztatták. 
A két világháború közötti időszakban a korábbi 
~et a kisebbségi magyar közegben gyakran nevez- 
ték Szlovenszkónak, sokszor esett szó szlovenszkói 
magyarokról. Mivel a ~ fogalma a szlovákok szá- 
mára pejoratívvá, a magyar nacionalizmus egyik 
legmarkánsabb kifejezőjévé vált, a , szocialista 

internacionalizmus" évtizedeiben a szó haszná- 
lata legalábbis nemkívánatos volt. Napjaink Ma- 
gyarországán a köznyelvben kizárólag Szlovákiát 
értik rajta, ott pedig a fogalom semmivel sem lett 
népszerűbb. 

A hajdani Felső- Magyarország területeinek je- 
lentős része megmenekült a török hódoltságtól, s 
bár a rendi felkelések nagymértékben érintették 
őket, mégsem kellett olyan hányattatásokat és ká- 
rokat elszenvedniük, és olyan súlyos gazdasági és 
demográfiai következményekkel megküzdeniük, 
mint a török uralom alá került és ismételten had- 
színtérré változott országrészeknek. Az a terület 
pedig, amelyet a mai Szlovákiával azonosíthatunk, 
politikai, gazdasági és kulturális téren is jelentős 
hozadékot mutathatott fel a török expanzió korá- 
ban: Pozsony lett a Magyar Királyság fővárosa, 
Pázmány Péter Nagyszombatban alapította meg 
a magyar művelődéstörténet legfontosabb egye- 
temét -a két legismertebb példa. A Felföld/- 
nem tölt be olyan, szinte mitikus szerepet a ma- 
gyar köztudatban, mint — Erdély, de az általános 
műveltségben mindmáig hangsúlyosan jelen van. 
Jelenlétét egyaránt köszönheti történelmi múltú 
városainak (Pozsony, Komárom, Nagyszombat, 
Trencsén, Selmecbánya, Besztercebánya, Lőcse, 
Eperjes, Bártfa, Kassa stb.), a magyar történelem 
és kultúra itt született vagy hosszabb-rövidebb 
ideig itt élt, egyik-másik kiemelkedő tettük ré- 
vén ide is kötődő nagyságainak (Thököly Imre, 
II. Rákóczi Ferenc, SSzéchenyi István, Görgey 
Artúr, Klapka György, Balassi Bálint, Szenczi 
Molnár Albert, Madách Imre, Jókai Mór, Mik- 
száth Kálmán, Mednyánszky László, Csontváry 
Kosztka Tivadar, Krúdy Gyula, Kassák Lajos, 
Márai Sándor stb.) és különböző tájegységeinek, 
régióinak (Csallóköz, Gömör, Szepesség, Tátra). 
A Felföld/- a maga szellemi örökségével még 
mindig a nemzeti öntudat kivételes fontosságú 
formálója és alkotóeleme. 

A történelem során meghatározó szerepet ját- 
szó szlovák (szláv) és magyar népesség mellett a 
középkortól 1945-ig folyamatosan jelenlévő né- 
meteket is feltétlenül meg kell említeni: nemcsak 
a történelemből, de a szépirodalomból is ismer- 
jük például a szepességi szászok közösségét. Az 
1910-es népszámlálás 2.952.781 lakost mutatott ki 
a ~en, közülük 1.689.698 volt szlovák (57,2%) és 
901.792 magyar (30,5%). A 2o11. évi szlovákiai 
népszámlálás szerint az ország 5.397.036 lakosá- 
ból 4.352.775 volt szlovák nemzetiségű (80,7%) és 
458.467 magyar (8,5%). 

felvilágosodás XVIII. századi európai eszmei 
irányzat, amely az észt állította mindenek kö- 
zéppontjába; gyakran az ész korának is nevezik. 
A korszakot XIV. Lajos halála (1714) és a —fran- 
cia forradalom kitörése (1789) közé szokás helyez- 
ni, de egyes fejleményei már a XVII. században 
végbementek, míg mások átnyúltak a XIX. szá- 
zadba. A - kiterjedt a vallás és filozófia, a kultúra 
és nevelés, az állam és az egyház, a művészet és a 
szépirodalom, a tudomány és a technika terüle- 
teire. A folyamat Európában, illetve az amerikai 
területeken zajlott le, de hatása már a maga korá- 
ban elérte a Török Birodalmat, Kínát és Japánt. 
A magyar ,-" a német Aufklärung fordí- 
tása (1789), ahogy akként terjedt el az angol 
Enlightenment és a francia Le siècle des Lumières 
Ca fények évszázada’) kifejezés is. Valamennyi 
európai kifejezés (o. IHuminismo, sp. Ilustración, 
or. proszvescsenyije stb.) közvetve vagy közvetle- 
nül János evangéliumára megy vissza: „Benne [az 
Igében] az élet volt, s az élet volt az emberek vi- 
lágossága. A világosság világít a sötétségben, de a 
sötétség nem fogta fel" (Jn 1,4-5). E szavak a pla- 
tonikus ( Platón) fénymisztikával együtt meg- 
határozták —Szent Agoston fogalomhasználatát, 
amely erősen hatott a középkori misztikára, és 
ellentétet képzett az iskolás filozófia és teológia 
irányával. Nem kisrészt René Descartes, Nicolas 
Malebranche s George Berkeley filozófiája révén a 
fénymetafora az emberben rejlő immanens fényt 
jelölte, amely a ~ felfogásában a tudományok, a 
művészetek és a technika fejlődésének a forrása. 
—>Kant „Válasz a kérdésre: mi a felvilágoso- 
dás?” című írása (1784; A vallás a puszta ész hatá- 
rain belül és más írások, 1974, 1980) szerint: „A ~ 
az ember kilábalása maga okozta kiskorúságából. 
Kiskorúság az arra való képtelenség, hogy valaki 
mások vezetése nélkül gondolkodjék. Magunk 
okozta ez a kiskorúság, ha oka nem értelmünk 
fogyatékosságában, hanem az abbeli elhatározás 

és bátorság hiányában van, hogy mások vezetése 
nélkül éljünk vele. Sapere aude! Merj a magad ér- 
telmére támaszkodni! — Ez tehát a ~ jelmondata." 
Megjelenése óta ez a mű számít a - egyik leg- 
markánsabb összegzésének. 

A korai - a vallás egyszerűsítését követelte, de 
különösen Pierre Gassendi epikureizmusa hatá- 
sára teret nyert a vallási szkepszis; —Spinoza na- 
turalizmusában nyitott, hogy létezik-e istenség a 
természeten kívül. A természettudomány Isaac 
Newton által kínált rendszere a determinizmust 
erősítette. „A filozófusok” (Les Philosophes) — má- 
sok mellett Pierre Bayle, — Montesquieu, 
— Voltaire, —Rousseau, D’Alembert, Diderot s 
Condorcet — gondolkodása valláskritikai, noha 
a természetfelettit a legtöbben fenntartották. 
Szerintük az ész enciklopédikus tudásra képes, 
ezáltal az egyéni és közösségi életet rendezheti, 
aminek része valaminő észvallás. A - korszaká- 
nak emblematikus munkája ezért a Diderot és 
D’Alambert szerkesztette Encyclopédie (,, Enciklo- 
pédia”, 1751-1772). Az angol és a német ~ inkább 
a vallás és ~ szintézisére törekedett —Locke, 
Leibniz, Newton, Berkeley, Christian Wolff és 
Kant munkáiban. E vonalon a német idealizmus 
új vallási-metafizikai rendszereket teremtett. 

A ~ kulturális egyenjogúságot és népneve- 
lést hirdetett. Optimista antropológiája miatt 
az embert képesnek tartotta arra, hogy maga- 
sabb szellemi szintet érjen el, miként François 
Fénelon Telemakus bujdosásának történetei (1699; 
m. 1755), majd Rousseau Emil, avagy a nevelésről 
(1762; m. 1875, 1957) című munkája bemutatta. 
E nyomon haladt Johann H. Pestalozzi, a modern 
népiskola megalkotója, akinek sikerült a svájci 
analfabetizmust felszámolnia. A hallei (1694) és a 
göttingeni (1734) egyetem alapításával a ~ fel- 
sőoktatási koncepciója valósult meg, amelyben 
a tanár egyben kutató is, aki eredményeiben 
részesíti tanítványait. Létrejöttek a nemzeti 
akadémiák (L’Académie française, 1634; Royal 
Society, 1663; Königlich-Preußische Akademie der 
Wissenschaften, 1700; Rosszijszkaja Akademija 
Nauk, 1724; Magyar Tudományos Akadé- 
mia, 1825; a bécsi Kaiserliche Akademie der 
Wissenschaften, 1847). Megfogalmazódott a rab- 
szolgákként tartott feketék (—abolicionizmus), a 
nők és a zsidóság egyenjogúsítása, ami programot 
adott az egész XIX-XX. század számára. 

A ~ államfelfogása a —>társadalmi szerződésen 
alapult, noha Hobbes, Spinoza, Rousseau néze- 
te erősen különbözik Kant észfelfogásától, amely 

a szerződéselmélet kritikája. A —nép az államal- 
kotó erő, amely kiiktathatja a nemesség szerepét 
(XVI. Lajos kivégzése, 1793). A népakarat e hang- 
súlyozása totalitárius ( Ototalitarizmus) eltolódást 
eredményezett (francia forradalom), amitől a 
~ egyes támogatói, például Friedrich Schiller vi- 
szolyogtak („Enek a harangról", 1798). A ~ az 
egyházakat még inkább az állam alá rendelte, sok 
helyütt egyes rendek felszámolásával, a papok ál- 
lami javadalmazásával, a papnevelés államosításával 
(a patrisztika és a bibliai nyelvek hangsúlyozása a 
római tradícióval szemben) és a pápai jogok továb- 
bi korlátozásával. A protestáns egyházak fokozatos 
egyenjogúsítása a katolikus államokban szintén a 
világi akarat érvényesítését segítette. A - legna- 
gyobb politikai fejleményei az — Amerikai Egye- 
sült Allamok Függetlenségi nyilatkozata (1776) 
és alkotmánya (1789), illetve a francia forradalom 
és Napóleon uralkodása (1799—1814) voltak. 

A francia enciklopédisták munkája nyomán 
Carl von Linné rendszerezte az organizmusokat, 
Antoine Lavoisier a gázokat, Charles Dupuis a 
vallásokat, Pierre-Simon Laplace a matematikát 
s a csillagászatot, illetve Jean-Baptiste Lamarck a 
biológiai fajokat. Megkezdődött a villamosság és 
a kémia hasznosítása s a gépesítés. Julien Offray 
de La Mettrie szerint az ember maga is gép; ezt 
Paul H. D. Holbach népszerűsítette (A természet 
rendszere, 1770; m. 1978). Condorcet fejtette ki 
az emberiség fejlődésének egyetemes elvét (Az 
emberi szellem fejlődésének vázlatos története, 1793— 
1794; m. 1986). Minden efféle munkában jelen- 
tős mértékben részt vettek papok és lelkészek is, 
így a - (például Ulrich Lehner kutatásai szerint) 
éppannyira egyházi teljesítmény, mint amennyi- 
re világi személyek műve. 

A művészetekben a klasszikus ideált Johann 
Joachim Winckelmann fogalmazta meg; a - mű- 
vészetét neoklasszicizmusnak nevezzük, amely a 
barokk és a rokokó ellenhatásaként, abból kinőve, 
az új technikai lehetőségeket kihasználva terjedt 
el. Az építészetben a - meghatározta a nyugati 
városképet Szentpétervártól Washingtonig, a fes- 
tészetben Jacgues-Louis David, a szobrászatban 
Antonio Canova és Bertel Thorvaldsen kiemel- 
kedő munkásságát. A zenében e korszakot klasz- 
szikusnak nevezzük (Joseph Haydn, Wolfgang 
A. Mozart, Ludwig van Beethoven, Franz Schu- 
bert). Külön utakon járt a szépirodalom, amely 
a maga klasszikus korszaka után más ágaknál 
hamarabb indult el a romantika útján (Johann 
Wolfgang von Goethe). 


feminizmus 


A ~ során született meg a modernség, amely- 
nek vége a —Szovjetunió bukásában jelölhető 
meg (1991). Ez utóbbi nagy hangsúlyt helyezett 
a - folytatására a marxizmus alakjában. A má- 
sodik világháború utáni nyugati világ hangadói 
is a ~ban ismerték fel a követendő hagyományt, 
amelyet nemcsak a —nemzetiszocializmus, a 
JÖ fasizmus és a kommunizmus törekvéseivel, 
hanem olykor még a romantikával is szembe- 
állítottak. A - racionalizmusa és empirizmusa, 
szerződéselméletei és jogfelfogása ma is hatnak. 
A tudomány és technika terén a - célkitűzései a 
kortárs tudományos-technológiai forradalomban 
folytatódnak. A politikában a - demokratikus, de 
sokszor totalitárius törekvései bizonyos mértékig 
minden politikai irányzatban érvényesülnek. 
A —konzervativizmus kritikusan viszonyul a 
-hoz, de eredményeit az oktatásban, a kultúrában 
és a tudományban kevesen vonják kétségbe. A ~t 
ma már kedvezően értékelik az egyházak (—>ke- 
resztény ~), a filozófiában részben —Heidegger 
kritikája hat, részben a Öö posztmodern sokszínű 
álláspontja, amely a - végével egy teljesen új kor- 
szak kibontakozásának esélyét látja. 

A - legjelentősebb képviselői felismerték a régi 
felfogásokhoz való kritikus viszony fontosságát, 
de egyben a - szélsőségeitől is elhatárolódtak. 
Ma a —>Nyugat szellemi helyzetében annak 
megértése fontos, hogy a - miképpen fejlődött ki 
a keresztény előzményekből, és vezethet tovább 
a nyugati hagyomány ismételt megújításához 
(o liberalizmus, szocializmus, demokrácia, kapi- 
talizmus). 

feminizmus Politikai ideológia és mozgalom, 
amely a nők egyenjogúságáért, társadalmi esély- 
egyenlőségéért, illetve az erőszakkal szembeni 
védelmükért lép fel. Feministának az a nő ne- 
vezhető, akinek - miként Antoni Rita filozófus, 
nőaktivista mondja -— „van szeme a nők sziszte- 
matikus és nemükből fakadó elnyomására, és az 
önérvényesítés mellett nőtársai sorsát is szívén 
viseli”. 

A szervezett ~ a XIX. században jobbára a mű- 
velt középosztályi nők problémáira, a jogi egyen- 
lőtlenségükre, a —választójoguk megszerzésére 
összpontosított (, szüfrazsett-mozgalom", vö. 
suffragette "választójogért küzdő nő’). Az 1960-as 
évektől az USA-ból kiindulva a munkához, a ve- 
zetői pozíciókhoz való jogon túl fellépett a nők 
„Saját testéhez való jogáért", a fogamzásgátlás, 
az —abortusz, a mesterséges megtermékenyítés 
törvényes lehetőségéért. Az 1980-as évektől a - 
önálló társadalomelméleti igényekkel is fellépett, 
megalkotta a gender, a "társadalmi nem’ és a sex, 
a biológiai nem’ analitikus különválasztását, és 
tudományosan árnyalt képet festett a nők tagolt 
társadalmi helyzetéről, vagyis az osztályhelyzet, 
az etnikai hovatartozás és a , társadalmi nem" kö- 
zötti összefüggésekről. 

A feminista politikai ideológia sokszínű, so- 
kan inkább „~okról” beszélnek, mintsem „~ról”. 
A liberális - szerint a nők hátrányos megkülön- 
böztetését a társadalom intézményeiben lévő 
hiányosságok okozzák, amelyek reformokkal 
korrigálhatók. A marxista irányzat a nők hát- 
rányos megkülönböztetésének okát a kapitalista 
társadalmi viszonyokban véli felfedezni. A radi- 
kális és anarcbista feministák szerint a nők fel- 
szabadítása —forradalmi megoldást, a család 
hagyományos intézményének teljes felszámolását 
követeli. Az ökofeminizmus szerint az ökológiai 
pusztítás és a nemek közötti egyenlőtlenség egy- 
azon folyamat két oldalát képezi. A posztmodern 
- genderelméleti alapon azt állítja, hogy hallgató- 
lagos közmegegyezés tartja fenn a két ellentétes 
nem fikcióját. Az 1920-as évek Angliájában indult 
új - a nemek egyenlőségét, de egymást kiegészítő 
különbözőségét hirdette. Ez utóbb jelentős meg- 
erősítést nyert —II. János Pál pápa révén, aki 
A test teológiája (1979-1984; m. 2008) című 
nagyívű munkájában a nemek komplementari- 
tása mellett állt ki, „A nők méltóságáról és hi- 
vatásáról" kezdetű enciklikájában pedig ,a női 
géniuszról" értekezett, arról, hogy a nő a ter- 
mészetéből fakadóan hordozza az emberiesség, 

a személyesség és a gondoskodás értékeit. Mindez 
az új - irányzatának, a nők szabad döntési jogá- 
nak adott erkölcsi, jogi és teológiai támaszt, ami 
azt jelenti a gyakorlatban, hogy a nő a családban 
ellátott feladatai mellett természetes és a férfiéval 
egyenlő joggal és eséllyel tarthat igényt a társa- 
dalmi életben való részvételre, közhivatal viselé- 
sére, illetve határozhat úgy is, hogy csak a csalá- 
don belüli tevékenységével kívánja betölteni élet- 
hivatását. A II. János Pál pápa a történelem során 
a nők ellen elkövetett bűnök beismerése mellett 
megbecsüléssel szólt azokról a nőkről, akik ak- 
kor szentelték életüket a nők alapvető emberi 
jogainak kivívásának, amikor ezt a küzdelmet a 
korabeli társadalom nem értette meg, túlzásnak, 
nagyzolásnak, sőt bűnnek tekintette. 


Bolemant Lilla és Szapu Marianna: Bevezetés a gender- 
tanulmányokba (2015). 

Osborne, Susan: Feminism: The Pocket Essential Guide 
(„A feminizmus zsebkönyve”, 2001). 

Pető Andrea: Napasszonyok és Holdkisasszonyok. A mai 
magyar konzervatív női politizálás alaktana (2003). 


TM 


Fidesz (Fiatal Demokraták Szövetsége [1988- 
1995], Fidesz — Magyar Polgári Párt [1995-2003], 
Fidesz — Magyar Polgári Szövetség  [2003-]) 
A —rendszerváltozás utáni magyar demokrácia 
legsikeresebb politikai pártja. 1988. március 30-án 
alapította 37 fiatal értelmiségi Budapesten, az 
ELTE jogi karának —Bibó István Szakkollégi- 
umában. Alapítónyilatkozatuk szerint olyan füg- 
getlen ifjúsági szövetséget kívánnak létrehozni, 
amely a radikális reformereket tömöríti, és alter- 
natívát jelent a Kommunista Ifjúsági Szövetség- 
gel (KISZ) szemben. 

Tagja lett az Ellenzéki Kerekasztalnak, és 
képviselői (Orbán Viktor, Kövér László, Fodor 
Gábor) részt vettek a Nemzeti Kerekasztal-tár- 
gyalásokon, amelyek záródokumentumát azon- 
ban nem írták alá, mert a dokumentum szerint 
a parlamenti választások előtt közvetlen köztár- 
saságielnök-választást tartottak volna (azt pedig 
jó eséllyel a reformkommunista Pozsgay Imre 
nyerte volna meg). Ezt végül az SZDSZ-szel 
közösen kezdeményezett (ún. négyigenes) nép- 
szavazáson sikerrel akadályozták meg. 

Az első szabad választásokon (1990) a megyei 
listákra leadott szavazatok 9%-át kapta meg, 
amellyel a legkisebb (21 fős) frakciót alakíthatta 
meg a parlamentben. 1993 tavaszára ugyan a köz- 

vélemény-kutatók szerint messze a legnépsze- 
rűbb párttá vált, ettől kezdve azonban az akkor 
domináns baloldali-liberális sajtó ellene fordult. 
Ez nagyban hozzájárult 1994-es szerény választá- 
si eredményéhez (7,7%). A sajtó e magatartásának 
fő okai a párt Demokratikus Chartából történő 
kihátrálása (a mozgalmat elsősorban az ellenzéki 
pártok összefogásának elősegítése céljából hozták 
létre baloldali-liberális értelmiségiek), illetve az 
ún. székházügy kirobbanása voltak. (1992 ápri- 
lisában titkos kormányhatározatban két értékes 
fővárosi ingatlant juttattak az S MDF és a ~ kö- 
zös tulajdonába pártszékház céljára, s az egyiket 
azonnal megvásárolta a két párttól másfél mil- 
liárd forintért a többségi állami tulajdonban lévő 
Magyar Külkereskedelmi Bank.) 

1998-ban azonban a listás szavazatok 28%-ával 
megnyerték a választásokat, és az MDF-fel, 
valamint a Független Kisgazdapárttal közösen 
kormányoztak 2002-ig. A következő nyolc évet 
ellenzékben töltötte a párt, 2010 óta azonban is- 
mét kormányon van, a 2010-es, a 2014-es és a 
2018-as választásokon egyaránt nagy fölénnyel, 
a parlamenti mandátumok több mint 2/3-át meg- 
szerezve győzött. 

A -ben az elnöki teendőket az első években 
a hattagú szóvivői testület, majd a választmány 
látta el. Az 1993-as alapszabály-módosítás hozta 
létre az elnökség és az elnök intézményét (egy- 
ben eltörölte a 35 éves korhatárt). A párt első el- 
nökének az addigi frakcióvezetőt, Orbán Viktort 
választotta meg. O 2000-ig töltötte be a tisztsé- 
get, utána Kövér László, Pokorni Zoltán és Ader 
János, 2003 óta azonban újra Orbán látja el. Az 
akkori alapszabály-módosítás komoly szervezeti 
centralizációt eredményezett, főleg az elnök jog- 
köre nőtt jelentősen. 

A 2002-es választási vereséget követően Orbán 
felhívására polgári körök szerveződtek a párttal 
szimpatizálók mozgósításáért. Bár polgári körök 
ma is léteznek, igazi politikai jelentőségük 2006-ig 
volt. 

A - értékrendje, világképe a megalakulása óta 
sok tekintetben megváltozott — miközben az ala- 
pító atyák közül többen ma is a párt meghatározó 
politikusai (így a jelenlegi miniszterelnök, köztár- 
sasági elnök és házelnök). Az 1990-es választási 
programjukban magukat , radikális, liberális és 
alternatív szervezet"-ként határozták meg, amely 
a , polgári szociálliberális centrumban helyezkedik 
el — a baloldali szocialista-kommunista és a jobbol- 
dali keresztény-nemzeti-konzervatív értékrendek 


fogyasztói társadalom 


között". Ennek megfelelően a párt 1992-ben felvé- 
telt nyert a Liberális Internacionáléba. 

1992 októberében Orbán már a polgári közép- 
erők kormányának szükségességéről beszélt. Az 
1993. áprilisi kongresszuson a ~ nemzeti libe- 
rális pártként határozta meg magát, az 1995. áp- 
rilisi kongresszuson pedig A polgári Magyarorszá- 
gért című programnyilatkozatban azt deklarálták, 
hogy a - szabadelvű, polgári párt. Közben a válto- 
zásokkal egyet nem értő, Fodor Gábor fémjelezte 
baloldali liberális szárny 1993-ban kivált a pártból. 

Orbán 1995 októberében vetette fel először az 
—MDF:-fel és a KDNP-vel létrehozandó pol- 
gári szövetség gondolatát. Ettől kezdve a 2002-es 
választási vereségig leggyakrabban a polgári jelző 
szerepelt a párt neve mellett. 2000-ben kilépett a 
Liberális Internacionáléból, és az Európai Nép- 
párt tagja lett. 

A Fidesz — Magyar Polgári Szövetség alapító- 
levele 2003-ban kimondta: „A XXI. század elején 
a magyar polgároknak és a magyar nemzetnek a 
többi európai nemzet polgáraihoz és nemzeteihez 
hasonlóan már nem a hagyományos ideológiák, 
már nem a hagyományos politikai erők, hanem 
a hamis ígéretek és a valóban boldog és értelmes 
élet között kell választaniuk.” Ezóta a párt vezető 
politikusai a polgári mellett többnyire a nemzeti, 
keresztény és jobboldali jelzőkkel illetik a ~t (oly- 
kor megjelenik a konzervatív jelző is, a pártelnök 
azonban soha nem használja). 

Orbán az Európai Parlament 2012. január 18-i 
ülésén úgy fogalmazott, hogy az ő politikai csa- 
ládjának értékrendje az egyéni felelősségre épül, 
keresztény, a nemzeti érzést meghatározónak 
tartja, és a családot tekinti a jövő alapjának. Ezen 
értékek mellett gyakran megjelenik a párt kom- 
munikációjában — és kormányon a meghozott 
döntéseiben — a munkaalapú társadalom meg- 
valósítására való törekvés, a szabadság és a rend 
egyidejű érvényesítése, valamint a társadalmi 
igazságosság jegyében a bankok és a szolgáltató 
szférában tevékenykedő multinacionális cégek 
közteherviselésbe történő erőteljesebb bevonása. 

Külpolitikai nézeteit tekintve a párt 2002-ig 
az euroatlanti integrálódás elkötelezett híve volt, 
ezt követően azonban kritikusabban viszonyult 
az Európai Unióhoz, 2010 óta pedig folyamatos 
vitában áll vele. A 2000-es évek második felében 
a -t határozott atlantista és oroszellenes maga- 
tartás jellemezte (mely a 2008. augusztusi orosz— 
grúz háborút követően érte el tetőpontját), 2010 
után azonban külpolitikájának fókuszába került 


a keleti nyitás, ezzel egyidejűleg a politikai-dip- 
lomáciai viszony az Egyesült Allamokkal meg- 
romlott, a ~-kormány számos intézkedése bírá- 
latot váltott ki az USA vezető politikusaiból, a 
gazdasági és a katonai-szövetségesi kapcsolatok 
ellenben töretlenek. 

Megalakulásától kezdve jellemző a pártra a kö- 
vetkezetes antikommunizmus és a határon túli 
magyarságért érzett felelősség. 

A - jelenlegi magyarországi szövetségesei: Ke- 
reszténydemokrata Néppárt, Fidelitas (a ~ ifjú- 
sági társszervezete), Nemzeti Fórum, Magyar 
Gazdakörök és Gazdaszövetkezetek Szövetsége, 
Kisgazda Polgári Egyesület, Magyar Vállalko- 
zók és Munkaadók Pártja, Lungo Drom. 


Balázs Zoltán és Hajdú András: „A Fidesz — Magyar 
Polgári Szövetség a magyar politikában”, in: Boda 
Zsolt és Szabó Andrea (szerk.): Trendek a magyar po- 
litikában 2. (2017). 

Janke, Igor: Hajrá, magyarok (2012; m. 2013). 

Oltay, Edith: Fidesz and the Reinvention of the Hungarian 
Center-right („~ és a magyar középjobb újbóli felta- 
lálása”, 2012). 


PS 


fogyasztói társadalom Közéleti-társadalomkri- 
tikai viták kedvelt fogalma, és többnyire a modern 
o kapitalizmus általános negatív megítélését fejezi 
ki. A benne foglalt kritika szerint a piacgazdaság 
fő működési elve, hogy az emberek hirdetések és 
más értékesítési technikák által manipulálva egyre 
többet költenek piaci árukra, megszerzésük érde- 
kében hajszolják az egyre nagyobb jövedelmet, és 
bennük keresik — hiábavalóan — életük értelmét. 
Erkölcsi gyökere a „mammon imádatának” el- 
ítélése (lásd Mt 6,24), de az anyagiasság forrásá- 
nak nem a személyes bűnt, hanem a társadalmi 
struktúrát tekinti. I ényszerű alapja a fogyasztási 
cikkek bővülő körének elérhetővé válása széles 
tömegek részére és ezáltal az egyéni vásárlói dön- 
tések szerepének erősödése a kultúra formálásá- 
ban. Közgazdaságtani kritikája, hogy a verseny 
az eladókat a vevők tájékoztatására ösztönzi, ami a 
manipuláció ellen hat; empirikus szociológiai kri- 
tikája, hogy a fogyasztók rendszeresen a termelők 
által sugallttól eltérő jelentést és jelentőséget tulaj- 
donítanak a javaknak. 


Miller, Daniel: Capitalism: An Ethnographic Approach 
(„Kapitalizmus: néprajzi megközelítés”, 1997). 


165 


forradalom 


Simányi Léna: , Bevezetés a fogyasztói társadalom el- 
méletébe”, Replika, 2005, 51-52. 
MK 


forradalom (revolúció) A fennálló politikai-tár- 
sadalmi viszonyok gyors és —radikális, meghatá- 
rozott célra irányuló megváltoztatása. Jóllehet az 
ó- és a középkori gondolkodók is tisztában voltak 
a politikai fordulatok, —konverziók jelentőségé- 
vel, nem használtak a ~mal rokon értelmű, pozitív 
előjelű kifejezést — legfeljebb a ~nak is fordított res 
novae-t ( újság"), amelyen leginkább riasztó válto- 
zást", Zavargást" vagy zendülést? értettek —, mert 
ember- és társadalomképükbe nem illett az ilyen 
fejlemények kívánatos voltának a feltételezése. 
A szóval kezdetben csak a csillagászok éltek, aho- 
gyan Kopernikusz is a De revolutionibus orbium 
coelestium („Az égitestek keringéséről", 1543) cí- 
met adta nevezetes munkájának, az olasz —rene- 
szánsz politikai gondolkodói, például — Machia- 
velli már említett rivoluzionékat, de felfordulás" 
értelemben. A csillagok örök körforgása részben 
a széles körben elterjedt asztrológia miatt a poli- 
tikai szerencse végzetszerű forgandóságát, a re- 
volutio (visszafordulás’) pedig a kezdeti állapot 
helyreállását fejezte ki. —Angliában az 1688-as 
politikai válság megoldását ilyen értelemben ne- 
vezték „dicsőséges ~”-nak (Glorious Revolution), 
mert nem valami újat hozott létre, hanem a ko- 
rábbi —alkotmányos-monarchikus berendezke- 
déshez fordult vissza. Egy emberöltővel később 
—Rousseau és Voltaire azonban már alkotó te- 
vékenységnek gondolta a ~t, s azon „ujjongtak”, 
hogy a — felvilágosodás elhintette „a nagy ~ 
magvát”. Kisvártatva a felkelt nép le is rombolta 
a —zsarnokság roppant jelképét, a Bastille-bör- 
tönt, amelynek mind a hét foglyát kiszabadítot- 
ta, hogy néhány év múlva tízezrekkel végezzen 
a nyaktiló, százezrek legyenek politikai fogollyá, 
—polgárháború és —háború dúlja az országot 
és a földrészt. Nagyrészt éppen a ~ak elkerülé- 
se végett bontakozott ki a Ökonzervativizmus, 
és próbált a kihívásukra válaszolni, nem utolsó- 
sorban jogkiterjesztő reformokkal. A —marxis- 
ta elmélet a nagy társadalmi -, az osztályharc 
szükségszerű következményének elkövetkeztét 
hirdette. A baloldali, társadalomkritikai gondol- 
kodásban a XIX-XX. század fordulóján megje- 
lent az evolúció eszméje is, amely az új társadalmi 
világot megvalósító változásokat fokozatosan, 
erőszak nélkül képzelte el ( eszociáldemokrácia). 

—>Lenin viszont azt az elvet képviselte, hogy a 
bolsevik élcsapatnak bármi áron meg kell ra- 
gadnia a hatalmat, a —proletárdiktatúrában pe- 
dig szabad folyást kell engedni a népharagnak. 
Amitől tehát a francia ~ — Európa legnagyobb 
részét elriasztotta, azt a marxisták kívánatosnak 
és szükségszerűségnek tartották. A bolsevikok 
1917-es puccsától kezdve a kommunista -aknak 
csaknem 100 millió ember esett áldozatául a vilá- 
gon (több mint kétszer annyian, mint a két világ- 
háborúnak együttvéve), az anyagi és a szellemi 
rombolást nem is említve. Ennek ellenére az az 
elgondolás, hogy az új építése csakis a régi lerom- 
bolása után következhet, és ebben a közös cselek- 
vés szabadsága valósul meg, a legutóbbi időkig 
szította a ~vágyakat, igazolásuk pedig mindmáig 
hat. Ettől eltérően a Ö konzervatív ~ eszméiben 
inkább a ~ régebbi jelentése tűnt fel. Tocqueville 
óta a ~elméletek sajátos problematikája az unalom 
(ennui) elutasításának aktivizáló hatása (—diák- 
lázadások). 

Amikor a ~ és a szabadságharc összefonódik, 
a polgárháború mozzanata többnyire hiányzik, a 
—nemzet hamar kialakítja alkotmányos beren- 
dezkedését, és az önállóságra összpontosít (—for- 
radalom és szabadságharc, 1848, 1956), mint az 
amerikai ~ban is, amelynek vitatják is ~ voltát, 
hiszen nem nyúlt a társadalmi viszonyokhoz, 
amit sokan a ~ ismérvének tekintenek. Kelet- 
Európa kommunistaellenes -ai egyben nemzeti 
függetlenségi mozgalmak is voltak. Ezekben a 
helyzetekben nehéz következetes konzervatív ál- 
láspontot kialakítani. 

Ahogy a szavaknak természetszerűleg több 
jelentésük van, a - szó használata átterjedt más 
területekre is, így beszélünk szexuális, mezőgaz- 
dasági vagy ipari ~ról, illetve Thomas S. Kuhn 
tudományfilozófus nyomán —tudományos ~ról 
is, amikor újféle, a folytonosságot megszakító tu- 
dományos látásmód (paradigma) jön létre. 


Arendt, Hannah: A forradalom (1963; m. 1991). 

Burke, Edmund: A töprengések a francia forradalomról 
(1790; m. 1990). 

Cohen, I. Bernard: Revolution in Science („~ a termé- 
szettudományban", 1985). 

Furet, Francois és Mona Ozouf: The French Revolution 
and the Creation of Modern Political Culture I-IV. („A 
francia ~ és a modern politikai kultúra megterem- 
tése”, 1990-1994). 

KA 


forradalom és szabadságharc 1848-1849-ben 


forradalom és szabadságharc 1848-1849-ben 
A polgári átalakulásra tett rendkívüli magyar 
nemzeti erőfeszítés négy szakaszban zajlott. Az 
elsőben (1848. március 15. — április II.) a törvényes 
vagy törvényesített forradalom, ahogy újabban a 
kutatások nevezik; a másodikban (1848. április 
II. — szeptember 11.) a Batthyány-kormány kon- 
szolidációra tett kísérlete; a harmadikban (1848. 
szeptember 11. — 1849. április 14.) az önvédelmi, 
a negyedikben (1849. április 14. — október 4.) 
a függetlenségi háború. 

A magyar —forradalom kitörését és sikerét az 
év eleji délolasz, párizsi, majd bécsi forradalom tette 
lehetővé. Igy az 1847 novembere óta ülésező rendi 
országgyűlés alsótáblai liberális reformellenzéke 
lehetőséget kapott a polgári átalakulás program- 
jának megvalósítására. 1848. március 3-án —>Kos- 
suth felirati javaslatban igényelte a —törvény 
előtti egyenlőség, a közteherviselés és a jobbágy- 
felszabadítás megvalósítását. Továbbá alkotmányt 
követelt, ám nemcsak Magyarországnak, hanem 
Ausztria népeinek is. 

Március 15-én, miközben az országgyűlés kül- 
döttsége Bécsbe indult, hogy az udvarral elfogad- 
tassa Kossuth felirati javaslatát és a független, fe- 
lelős magyar kormány kinevezését, Pesten a már- 
ciusi ifjak cenzori engedély nélkül kinyomtatták 
Petőfi , Nemzeti dal"-át és az Irinyi József meg- 
fogalmazta „Tizenkét pont”-ot, kiszabadították 
a politikai fogoly Stancsics (Táncsics) Mihályt. 

E hírek hatására az udvar meghátrált: kinevez- 
te Batthyány Lajos grófot miniszterelnökké, aki 
első intézkedéseként kihirdette a jobbágyfelsza- 
badítást. Kormánya reformellenzékiek, pártonkí- 
vüliek és konzervatívok nagykoalíciója volt. Az 
országgyűlés törvények sorában formálta meg az 
új, polgári magyar állam kereteit. Az V. Ferdi- 
nánd szentesítette, ún. áprilisi törvények öt célt 
kívántak elérni: 1) az ország törvényes önállósága 
a független, felelős kormány felállításával; 2) az 
állami egység helyreállítása a Partium vissza- 
csatolása és az SErdéllyel való unió révén; 3) a 
polgári szabadságjogok érvényesítése (úrbéres 
viszonyok eltörlése, törvény előtti egyenlőség, 
sajtó- és gyülekezési szabadság, bevett vallások 
egyenjogúsága); 4) a polgári alkotmányosság 
bevezetése (népképviseleti országgyűlés, városi 
tisztújítások); és 5) a belső rend fenntartása (a me- 
gyei hatóságok ideiglenes rendezése, nemzetőrség 
felállítása). 

A törvények nem rendelkeztek a nem magyar 
lakosság jogállásáról, a nem úrbéres szolgáltatá- 


sok eltörléséről, a céhek megszüntetéséről, illetve 
a zsidóság emancipációjáról, ahogyan nyitott kér- 
dés maradt Magyarország és Ausztria viszonya 
is, noha a kormány láthatóan az uralkodó közös- 
ségére, a tiszta perszonálunióra kívánta korlátoz- 
ni azt. 

Batthyány elérte a Magyarországon állomásozó 
császári-királyi alakulatok kormány alá rendelé- 
sét, és kezdeményezte az önálló magyar honvéd- 
ség felállítását is. A pénzügyminiszter Kossuth 
önálló pénzjegyek kibocsátásával biztosította az 
ország gazdasági életének működését. 

A —nemzetiségi kérdés polgárháborús feszült- 
séget gerjesztett. Josip Jellačić horvát bán kezdettől 
fogva fegyverkezett a magyar kormány ellen, és a 
magyar pénz-, had- és kereskedelemügy osztrák 
államigazgatás alá rendelését követelte. A —Délvi- 
déken a szerb lakosság és a határőrök lázadtak fel. 
A békekísérletek sikertelensége miatt az ország- 
gyűlés 200.000 katonát és 42 millió forintot sza- 
vazott meg az ország védelmére, de az uralkodó 
nem szentesítette az erről szóló törvénycikkeket. 

Az ország külpolitikailag is elszigetelődött: a 
franciák figyelmét a belső válság kötötte le, az 
olaszok katasztrofális vereséget szenvedtek a csá- 
szári-királyi erőktől, a német egység meghiú- 
sult, az angolok pedig tartózkodtak. Szeptem- 
berben Jellačić megindult Pest felé. A kormány 
lemondott. Batthyány megbízott miniszterelnöki 
munkájának köszönhetően a magyar hadsereg 
Pákozdnál megállította, és kiűzte az országból 
Jellačićot. Erre Bécsben újabb forradalom tört ki, 
de a Bécs felmentésére indított magyar csapatok 
Schwechatnál vereséget szenvedtek. 

Október 3-án a király feloszlatta az országgyű- 
lést, és Jellaciéot teljhatalmú biztosául nevezte 
ki. Az országgyűlés felhatalmazta Kossuthot a 
Honvédelmi Bizottmány vezetésére. Megindult 
a honvéd haderő tömeghadsereggé fejlesztése. 

Ezek az események a későbbi értelmezések 
szempontjából egyfajta vízválasztónak számítot- 
tak: akik ellenezték a radikalizálódást ( e Eöt- 
vös, Trefort Agoston, —Széchenyi, Wesselényi 
Miklós), elhagyták az országot, mert úgy vélték, 
Magyarország az udvarral szembeni nyílt küzde- 
lemben vereségre van ítélve. 

December 2-án V. Ferdinánd lemondott a trón- 
ról, s a helyébe I. Ferenc József lépett. A magyar 
országgyűlés elutasította a szabálytalan uralkodó- 
váltást. A császári hadsereg általános támadást 
intézett az ország ellen. 1848-1849 telén az ön- 
védelmi harc táborában, mind a politikai, mind 

a katonai elitben a bomlás jelei mutatkoztak. 
A császári-királyi fősereg támadását, majd a fő- 
város feladását követően a képviselők egy része 
elhagyta az országgyűlést, a katonai elitből pedig 
több tucat magas rangú tiszt távozott. Az ország- 
gyűlés által december 31-én Windisch-Grätz tá- 
borába küldött békekövetség tagjai közül január 
elején a császári-királyi hatóságok letartóztatták 
Batthyányt; S Deákot pedig arra akarták ráven- 
ni, hogy Debrecenbe utazva, bírja rá a megadás- 
ra képviselőtársait, amire ő nem volt hajlandó. 
Ugyanakkor, bár a magyar hadsereg visszavo- 
nult, a fővárost is feladta, nem indult bomlásnak, 
február közepén pedig már támadásba lendült át. 
Az első kísérlete Kápolnánál még vereséggel vég- 
ződött. 1849. március 4-én I. Ferenc József kiadta 
az olmützi alkotmányt, amely részekre szabdalta 
az országot. 1849. március közepére azonban Józef 
Bem csapatai felszabadították Erdélyt, Perczel 
Mór serege pedig a Délvidék nagy részét. Aprilis 
folyamán a Görgei Artúr vezette magyar fősereg 
Pozsonyig űzte a császári-királyi fősereget, majd 
visszafoglalta Buda várát is. Aprilis 14-én a deb- 
receni országgyűlés Kossuth indítványára — az 
ún. Békepárt ellenében — kimondta az ország füg- 
getlenségét és a Habsburg-ház trónfosztását. 
Szemere Bertalan vezetésével új kormány alakult. 
Folytatódott a törvény-előkészítő munka, amely- 
nek eredményeként július 28-án megszületett a 
nemzetiségek, illetve a zsidóság részleges eman- 
cipációját kimondó két törvény. 

A tavaszi hadjárat osztrák kudarcai után I. Mik- 
lós orosz cár 200.000 katonát ajánlott fel I. Ferenc 
József császárnak a magyar szabadságharc leveré- 
sére. Még így is két hónap kellett ahhoz, hogy a 
szövetséges erők legyőzzék a magyar hadsereget. 
Az 1849. augusztus 9-i temesvári vereség után 
Görgei tábornok augusztus 13-án kénytelen volt 
letenni a fegyvert az oroszok előtt. Példáját rö- 
videsen a többi mozgó haderő, majd az erődök 
helyőrségei is követték. Utoljára a komáromi 
várőrség kapitulált október 24-én. 

A szabadságharc leverése után a győztes osztrák 
fél bosszúhadjáratot indított. Maga a megtorlás 
már 1849 januárjában megkezdődött. A kivégzé- 
sek csak 1850 nyarán értek véget; addig mintegy 
150—160 főn (köztük Batthyányn és a honvédse- 
reg több magas rangú tisztjén) hajtották végre a 
halálos ítéletet. Több százra rúgott a bebörtön- 
zöttek, több ezerre a császári-királyi hadseregbe 
besorozottak száma. A függetlenségi harc ugyan 

vereséggel végződött, ám Magyarország végér- 
vényesen a polgári fejlődés útjára lépett. 

A forradalom és a szabadságharc tanulságainak 
levonása és értelmezése közvetlenül a vereség 
után megkezdődött. Kossuth és emigránstár- 
sai egy része úgy vélte, hogy a küzdelem akkor 
kezdhető újra, ha Magyarország valamilyen 
külső szövetségest talál ehhez, illetve ha sikerül 
kielégíteni a magyarországi nem magyar népek 
nemzeti igényeinek egy részét. Azaz nem az ön- 
védelmi és a függetlenségi háború célszerűségét 
és jogszerűségét vonta kétségbe, hanem úgy vél- 
te, hogy annak külső és belső feltételrendszere 
nem volt megfelelő a győzelem kivívásához. 

Vele szemben az itthoni értelmezők (főleg —Ke- 
mény) a kossuthi politika felelősségét, kompro- 
misszumképtelenségét hangsúlyozták, azt, hogy a 
konfliktus kiprovokálásában ő és követői ugyanúgy 
közrejátszottak, mint a birodalmi vezetés. Ezzel 
szemben a történeti kutatások tanúsága szerint 
az osztrák fél 1848 augusztusától egyértelműen 
Magyarország — ha kell, erőszakos — letörésében 
látta a birodalom jövőjét, s az 1848. augusztus 
vége és december vége közötti magyar tárgyalási 
és békeajánlatokat következetesen visszautasítot- 
ta. Más kérdés, hogy az 1860-as években osztrák 
részről is egyre erősödtek a Magyarországgal való 
megállapodás hívei, s az 1867. évi kiegyezés után 
a magyarországi politikai közbeszédben is föl- 
erősödtek a kossuthi függetlenségi irányt bíráló 
s utólag illuzórikusnak minősítő hangok. Mind 
az 1867-es, mind az ún. függetlenségi irány hívei 
önmagukat vallották 1848 igazi örököseinek. Míg 
azonban a függetlenségiek azt hangoztatták, hogy 
1848-ból logikusan következett 1849, 1867 pedig 
1848 , feladása", a Ökiegyezéspárti publicisták és 
politikusok 1867-et 1848 , reális" változataként 
állították be. Ez a vita végigkísérte a dualizmus 
időszakát. Az 1919-1944 közötti rendszer nem- 
igen tudott mit kezdeni 1848 örökségével, bár a 
felerősödő Széchenyi-kultusz jelezte a hatalom 
birtokosainak tényleges preferenciáit ( oSzekfű). 
1945 s főleg 1948 után a kiépülő kommunis- 
ta hatalom viszont saját történeti legitimálására 
próbálta fölhasználni 1848—1849-et, s önmagát 
tekintette az igazi örökösének és beteljesítőjének. 
Ennek ellenére 1848-1849 történeti megítélésé- 
ben ma ritka egyetértés mutatkozik: a magyar 
nemzeti önrendelkezés máig ható, azonosságot 
formáló erőfeszítésének tekintik, s az eltérő ér- 
telmezések inkább csak a személyiségek (különö- 
sen Kossuth) történeti szerepének megítélésében 

érhetők tetten. Az újabb szakirodalomban megje- 
lent az események polgárháborúként történő ér- 
telmezése is, ez azonban csak az erdélyi és a délvi- 
déki események tekintetében jogosult, s ott sem 
teljes mértékben. A horvát-magyar konfliktus 
alapvetően államjogi természetű volt, a szlovák- 
magyar szembenállásnál pedig jóval erőteljesebb 
volt a szlovák-magyar együttműködés. 

forradalom és szabadságharc 1956-ban 
A szovjet világ —Sztálin halála utáni politikai és 
társadalmi változásai tették lehetővé a kirobbaná- 
sát. Nyikita Hruscsov pártfőtitkárnak a sztálini 
törvénytelenségekről szóló beismerő vallomása, 
amelyet a —Szovjetunió Kommunista Párt- 
jának XX. kongresszusán, 1956. február 25-én 
tett, világszerte megrendítette a szocializmusba 
vetett hitet, és a szovjet táborban, így Lengyel- 
országban és Magyarországon is kiélezte a belső 
konfliktusokat. A magyar mozgalom az októberi 
lengyel tüntetésekkel való rokonszenv kinyilvá- 
nításaként kezdődött, de a magyar kommunista 
párton belül 1953 óta zajló küzdelem betetőzésével 
esett egybe. 1956 elején a Rákosi Mátyás és Gerő 
Ernő vezette sztálinistáknak sikerült a reformer 
Nagy Imrét és követőit háttérbe szorítaniuk, de 
a XX. kongresszus után a belső ellenzék a Petőfi 
Kör segítségével újra erőre kapott. A törvényte- 
lenségek és a gazdasági hibák legfőbb felelősének 
tartott Rákosit a nyártól kezdődően már a Kreml 
sem támogatta. Ennek ellenére a budapesti párt- 
vezetés elkövette azt a végzetes hibát, hogy fi- 
gyelmen kívül hagyta a belső ellenzéke kérését, 
Nagy Imre visszavételét a pártvezetésbe, és Rá- 
kosit Gerővel, a rákosista politika másik megtes- 
tesítőjével váltotta fel. Miközben Lengyelország- 
ban a változtatási szándékot az engedmények és 
az új vezető, Władysław Gomułka népszerűsége 
hitelesítette, Magyarországon Rákosi elmozdítá- 


sa nem csillapította, hanem szította az elégedet- 
lenséget. Ennek kettős oka volt: egyfelől érzelmi 
és , nemzeti" a megszálló szovjet csapatok meg- 
alázó jelenléte, másfelől társadalmi-gazdasági az 
1953 óta emelkedő, de még rendkívül alacsony 
életszínvonal miatt. A magyar társadalom egy 
része ekkor még hitt a szocializmus reformálha- 
tóságában, támogatta a lengyel kibontakozást, és 
reménykedve várta Tito jugoszláv pártjának visz- 
szatérését a szocialista közösségbe. A Rajk Lász- 
ló volt belügyminiszter újratemetésén megjelent 
tömeg, később a debreceni, szegedi és budapesti 
egyetemeken indult spontán mozgalmak azon- 
ban jelezték, hogy a gyorsuló erjedésben könnyen 
kicsúszhat a vezetés a kommunisták kezéből. 

Az október 23-i tüntetést néhány órán belül 
fegyveres felkelés és az első szovjet katonai be- 
avatkozás követte. Az államapparátus felbomlá- 
sának a gyorsasága a konfliktus minden résztve- 
vőjét megdöbbentette és megbénította. Október 
24. és 31. között Budapesten hadüzenet nélküli 
háború zajlott, amelyben a politikai rendőrség a 
túlerőben lévő, ám a városi gerillaharcban járat- 
lan szovjet egységek támogatását élvezve kegyet- 
len küzdelmet folytatott a több ezer főnyi, civi- 
lekből és egykori sorkatonákból álló felkelőkkel 
szemben. A legtöbb vidéki településen ugyanak- 
kor a forradalom békésebb, , tárgyalásos?" jelleget 
öltött. A közigazgatási központokban forradalmi 
bizottságok alakultak, és vették át az irányítást. 
A forradalom szereplőinek különböző elképzelései 
voltak a szocializmusról és a többpártrendszerről, 
ami gyengítette a senki által meg nem jósolt, nem 
tervezett forradalom esélyeit. November elejéig 
Nagy Imre miniszterelnök nem állt a szovjetelle- 
nes felkelés élére, inkább lépéskényszerbe kerülve 
követte az eseményeket. Csak akkor azonosult 
a forradalom ügyével, amikor november elején 
számára is egyértelművé vált a szovjetek árulása, 
a második, inmár megsemmisítő beavatkozása. 

A szovjet döntéshozatalban nem a felkelők 
által október 30-án elkövetett — utóbb sokat 
hangoztatott — atrocitások, hanem inkább a 
párhuzamosan zajló szuezi válság játszotta a fő 
szerepet. Hruscsovot a második intervenció el- 
rendelésében az a nagyhatalmi megfontolás ve- 
zérelte, hogy határozottságot mutasson önnön 
befolyási övezetében. Miközben november első 
napjaiban jelentős szovjet haderő indult meg Ma- 
gyarország felé, és ostromgyűrűbe vette Budapes- 
tet, a Nyugat politikai érdektelenséget tanúsított 
a térség iránt — részben a világháborútól való 

félelmében. John F. Dulles amerikai külügy- 
miniszter már az október 26-án elmondott be- 
szédében egyértelművé tette, hogy az Egyesült 
Allamok nem tekinti potenciális szövetségesnek 
a szovjet tömb országait. November első napjai- 
ban ugyanakkor kiszélesedett a győztesnek látszó 
forradalom társadalmi bázisa, és elsősorban vidé- 
ken elindult egyfajta konszolidáció. Ezt példázta 
a Kiskunhalason november 2-án tartott önkor- 
mányzati választás. Ezt a kisgazdák óriási fölény- 
nyel nyerték meg. A részt vevő pártok gyakorla- 
tilag megismételték az 1945. novemberi választási 
eredményüket, jeléül annak, hogy a Rákosi-rend- 
szernek nem sikerült alapjaiban megváltoztatnia 
a magyar lakosság politikai és erkölcsi értékrend- 
jét. A fővárosban is, ahol október 27-én tűzszünet 
lépett életbe, megélénkült az egypártrendszer 
bevezetését követően feloszlatott pártok aktivitá- 
sa. Nagy Imre volt szociáldemokratákat és kis- 
gazdákat is bevonva koalíciós kormányt alakított. 
Ezt kétszer is átszervezte, utoljára államminisz- 
ternek S Kéthly Annát és — Bibó Istvánt, illetve 
honvédelmi miniszternek Maléter Pál ezredest, 
a Nemzetőrség egyik fő szervezőjét is meghívta. 
November 3-án a fogságából napokkal korábban, 
néhány száz politikai fogollyal együtt kiszabadí- 
tott S Mindszenty József bíboros kemény hang- 
vételű beszédet olvasott fel a rádióban, a katolikus 
egyház ellen elkövetett sérelmek (a földbirtokok 
elvétele, egyházi iskolák államosítása) jóvátételét 
követelve. Utóbb az a megalapozatlan vélekedés 
alakult ki, hogy Mindszenty ezzel hozzájárult 
a Nagy Imre-kormány lejáratásához. Valójában 
a második, november 4-én, a Maléter Pál vezette 
magyar tárgyalóküldöttség letartóztatásával kez- 
dődő szovjet intervenció tett lehetetlenné minden 
politikai egyezkedést, és csökkentette nullára a 
magyar döntéshozók mozgásterét. Miután no- 
vember 4-én rádióbeszédében még a védekezés 
folytatására biztatott, Nagy Imre a legfontosabb 
politikai vezetők kíséretében a budapesti jugo- 
szláv követségre menekült. Ezalatt Kádár János 
a szovjet ellenőrzés alatti Szolnokon bejelentette a 
, forradalmi munkás-paraszt kormány" megala- 
kítását. A harcok három hetének mérlege a szov- 
jet csapatok oldalán közel ezer, a felkelők oldalán 
több mint 2500 halott és több mint 10 ezer sebe- 
sült volt. A munkásszármazású áldozatok aránya 
meghaladta a 80%-ot; nagy részük fiatal férfi volt. 
1956. decemberig, amikor a hatóságok lezárták a 
nyugati határokat, és előkészítették a több tízezer 
embert érintő — példátlan — megtorlásokat, közel 

200 ezren hagyták el az országot. A megszálló 
csapatok 860 embert hurcoltak el a Szovjetunió- 
ba, a bíróságok 26.621 elmarasztaló ítéletet hoz- 
tak, közülük 613 főt öt-tíz éves, 65-öt életfogy- 
tiglani börtönbüntetésre, 367-et halálra ítéltek 
(köztük 269-et egyértelműen 1956-os szerepvál- 
lalásukért). 13 ezer embert internáltak, tízezrek 
kerültek rendőri felügyelet, 300 ezren rendőrségi 
megfigyelés alá, további tízezrek veszítették el 
állásukat; az elítéltek hozzátartozóit sújtó egzisz- 
tenciális diszkriminációt még felmérni is nehéz. 
(1848-1849 miatt az osztrákok kb. 150, a máso- 
dik világháború és a vészkorszak miatt a népbí- 
róságok 189 halálos ítéletet hoztak.) 

Az 1956-os forradalom és szabadságharc tör- 
ténetét a Kádár-rendszer tabutémává tette. 
Kezdetben külföldről támogatott ellenforrada- 
lomnak bélyegezte, majd az 1970-es évektől a 
saját értelmezésének fenntartása helyett inkább 
a kollektív emlékezetből való eltávolítására töre- 
kedett, amire a megtorlások megszüntetése és a 
viszonylagos jólét biztosítása után érthetően volt 
fogadókészség. Számos másként gondolkodó és 
nyugati megfigyelő (Bibó István, Heller Agnes, 
Kemény István, Bill Lomax stb.) azonban hang- 
súlyozta, hogy jóllehet a forradalom a szocialista 
kezdetből nyíltan kommunista- és szovjetellenes, 
demokratikus és nemzeti megmozdulássá válto- 
zott, a ömunkástanácsokat kifejezetten szocia- 
lista humanitárius utópizmus vezérelte. 1956 e 
baloldali értelmezését különösen ellenezték hiva- 
talos szinten, mivel cáfolta a kádári propagandát, 
amely tagadta a munkásság tevőleges részvételét 
a forradalomban és az elért legfontosabb eredmé- 
nyek november 4. utáni megvédésében. A felke- 
lők politikai álláspontja azonban jelentősen kü- 
lönbözött: a nemzeti függetlenség és a Moszkvától 
történő elszakadás tekintetében mutatkozó nem- 
zeti egyetértést leszámítva politikai törekvéseik az 
antisztálinista szocializmustól a , harmadikutassá- 
gon" át a kapitalista demokrácia helyreállításáig 
széles körben mozogtak. 

1989 után a halálraítélt és kivégzett Nagy 
Imrét nemzeti mártírrá alakította a hivatalos 
közemlékezet, jóllehet a forradalomban játszott 
szerepéről sok vita folyt. Egyesek politikai al- 
kalmatlanságának jelét vélték felfedezni abban, 
hogy nem volt képes megfékezni a bukásra ítélt 
fegyveres felkelést. Mások azt vetették a szemé- 
re, hogy nem kezdeményezte a magyar hadsereg 
beavatkozását a második szovjet támadást köve- 
tően. Az elemzésekben emellett egyre nagyobb 

hangsúly esik a forradalom nemzetközi össze- 
függéseire: a szovjet döntéshozatal folyamatára, 
a Nyugat verbális és éppen ezért elhanyagolható 
támogatására, Jugoszlávia kétértelmű szerepére, 
valamint a szomszédos országokra és a nyugati 
kommunista pártokra gyakorolt hatásra. A for- 
radalom bukása társadalmi átrendeződéshez és 
kollektív lélektani válsághoz vezetett. 1956 emlé- 
kezete a nyugati emigrációban, Magyarországon 
pedig a magánszférában, később a Kádár-rendszer 
ellen fellépő ellenzéki szubkultúrákban öröklődött. 
A vérbe fojtott felkelés referenciapontként és le- 
gitimáló alapként szolgált a rendszerváltó pártok 
és mozgalmak diskurzusában; így vált Nagy Imre 
újratemetése a politikai átalakulás szimbolikus 
tettévé, és így emlékezett meg róla mint elsőd- 
legesen a parlamentáris demokrácia követeléséről 
a rendszerváltás utáni első demokratikusan meg- 
alkotott törvény (1990), majd az Alaptörvény is 
(2011). 1956 örökségét azonban a posztkommunis- 
ta elitek gyakran emlékezetpolitikai ütközőponttá 
és aktuálpolitikai üzenetek közvetítőjévé tették. 
Emiatt, illetve az igazán népszerű műalkotások 
csekély száma miatt a - emlékezete elsorvad. 

Az 1956-os magyar forradalom sokáig a szovjet 
tömb általános politikai válsága jelének számított, 
de a legújabb kutatások alapján át kell értékelni 
a XX. kongresszus, a lengyel október, de legfő- 
képpen a magyar forradalom távlati hatásait a 
világpolitikára. A magyar válság Nyugaton két- 
ségtelenül a kommunizmus tarthatatlanságát és 
a Szovjetunió sebezhetőségét, alapvető agresszivi- 
tását bizonyította, ezért felgyorsította az —=euró- 
pai egységesülést, a Római Szerződések aláírását, 
a közös piac létrejöttét (1957), illetve erkölcsileg 
végképp elfogadhatatlanná tette a Szovjetunió és 
a kommunizmus eszményítését a nyugati balol- 
dali gondolkodók többsége számára. A blokkon 
belül azonban éppen ellenkezőleg hatott: a for- 
radalomtól való félelem és a katonai beavatkozás 
ismét tömörítette a széthúzó kommunista orszá- 
gokat, s több mint három évtizednyi fennmara- 
dást biztosított a szovjet rendszer számára — több 
helyütt a rendőrállami módszerek változatlan 
fönntartásával, sőt fokozásával. Az 1970-es évek- 
re — különösen Magyarországon — szilárdabb po- 
litikai és társadalmi viszonyok alakultak ki, ki- 
számíthatóbbá vált az állampolgárok mindennapi 
élete. A központosítás és a közvetlen rendőrálla- 
mi nyomás enyhült, és reformtörekvések jelentek 
meg. A szovjet rendszer a konszolidálódás jeleit 
mutatta, sokan a kapitalizmus és a létező szocia- 


lizmus konvergenciájáról elmélkedtek. Nem az 
1956-os törekvések felelevenedése, hanem a kapi- 
talizmussal folytatott gazdasági és fegyverkezési 
verseny elvesztése, az adósságválság roppantotta 
össze a szovjet rendszert. 1956 emlékezete ezzel 
párhuzamosan bontakozott ki újra. 


Békés Csaba (szerk.): Evolúció és revolúció: Magyaror- 
szág és a nemzetközi politika 1956-ban (2007). 

Kalmár Melinda: Történelmi galaxisok vonzásában. Ma- 
gyarország és a szovjetrendszer (1945-1990 ) (2014). 

Szakolczai Attila és Á. Varga László (szerk.): A vidék 
forradalma I. (2003). 

Szakolczai Attila (szerk.): A vidék forradalma II. 
(2006). 

Tulipán Éva: Szigorúan ellenőrzött emlékezet. A Köztár- 
saság téri ostrom 1956-ban (2012). 

A föderalista Az Egyesült Államok alapítói kö- 
zül Alexander Hamilton, James Madison és John 
Jay által írt és New York-i lapokban 1787-1788- 
ban, The Federalist címmel publikált (The Federalist 
Papersként is emlegetett) cikksorozat (m. 1998). 
Célja az állam lakóinak meggyőzése volt a nem- 
rég elfogadott új, szövetségi alkotmány megfelelő 
voltáról. Az elsősorban Madison és Hamilton ál- 
tal készített, a római köztársaság egyik alapítója 
után Publius álnéven közzétett írások az —ame- 
rikai államalapítás és alkotmányozás politikael- 
méleti hátterének legteljesebb és legautentikusabb 
kifejtését tartalmazzák, és ekként vonultak be 
az egyetemes politikai gondolkodás klasszikusai 
közé. A cikksorozat legfontosabb megállapításai 
a politikai pluralizmus kívánatosságára, a —hata- 
lommegosztás szükségességére, a Öfékek és ellen- 
súlyok rendszerére, az erős végrehajtó hatalomra, 
valamint a —,„többség zsarnokságának” elkerü- 
lésére vonatkoznak. , Ha az emberek angyalok 
volnának, nem kellene kormányozni őket", írja 
Madison - talán legtöbbet idézett passzusában. 
Az amerikai alapítók olyan kormányzati rendszer 
alapjait rakták le, amelyben emberek kormányoz- 
nak embereket — úgy, hogy a lehető legkevesebb 
kárt okozhassák egymásnak. 


Chernow, Ron: Alexander Hamilton (2004). 

Epstein, David F.: The Political Theory of the Federalist 
(„~ politikaelmélete”, 2007). 

Lévai Csaba: A republikanizmus-vita. Vita az amerikai 
forradalom eszmetörténeti hátteréről (2003). 

föderalizmus A föderális elv a politikai tár- 
sulás azon módja, amely különböző politikai 
közösségeket egyesít egyetlen átfogó politikai 
rendszerbe úgy, hogy eközben minden — a tár- 
sulásba bevont — politikai közösség megőrzi saját 
politikai integritását. Minthogy a nagy, átfogó 
politikai rendszerek leggyakoribb intézményesü- 
lési formája az állam, a - elsősorban a föderális 
szerkezetű államok révén jelenik meg. Ezekben 
a területi hatalom a föderáció szintje és az egyes 
tagállamok között az alkotmány által szabályo- 
zott módon oszlik meg; a megosztást egyik fél 
sem módosíthatja egyoldalúan. Egyes föderációk 
esetében a tagok a közös állami keretet megelő- 
zően, , önmagukban" is létező közösségek voltak, 
a föderációban pedig világosan elkülönülő terüle- 
ti közösségekként léteznek (Belgium, Svájc). Má- 
soknál a területi elkülönülés etnikailag semleges 
(Ausztrália, Egyesült Allamok, Ausztria). De a 
területi egységek elhatárolásának kezdetben még 
ezekben is gyakran , közösségi" alapja volt (New 
Hampshire, Connecticut határai eredetileg a kü- 
lönböző protestáns szekták közötti határvonalak 
voltak). 

A - Kelet-Közép-Európa történelmében in- 
kább politikai programként jelent meg. A ke- 
let-közép-európai kis népek nemzetté válásának 
folyamatában az egyik dilemma az volt, hogy 
melyik a sikeresebb út: a független, de bizony- 
talan kisállamiságé-e, avagy a betagoló, de mégis 
biztonságot adó föderális kereté. 

A ~ eszméje új dimenziót kapott az — Európai 
Unió jövőjével kapcsolatos viták révén. Az EU-t 
általában olyan államközi együttműködésnek 
tekintik, amely hasonlít ugyan néhány több- 
nemzetiségű föderális államalakulatra, anélkül 
azonban, hogy lényegi fenyegetést jelentene az 
őt alkotó államok szuverenitására, tehát egyfajta 
„kváziföderációnak” tekinthető (—konföderáció). 


Elazar, Daniel J.: Federalism: An Overview („~: áttekin- 
tés”, 1995). 

McKay, David: Designing Europe: Comparative Lessons 
from the Federal Experience („Európa megtervezé- 
se: a föderális tapasztalat összehasonlító elemzése”, 
2001). 

Segesváry Viktor: A közép-kelet-európai föderációs eszme 
története a 18. század végétől 1945-ig (2004). 


KBM 


föld "Földbirtok? értelemben szinte minden társa- 
dalomban meghatározó fontosságú gazdasági té- 

nyező. Komoly szerepet játszott az ókori civilizá- 
ciókban (lásd a Római Birodalom latifundiumait), 
és mint feudum (germán eredetű, középkori I. "hű- 
bérbirtok’) létrehívta a földesúri-jobbágyi függő- 
ség láncolatát, azaz a feudalizmust (nyelvújításkori 
magyar kifejezéssel bűbériséget), amely elnevezés a 
francia forradalom idején keletkezett erősen ideo- 
logikus éllel (vitatják is újabban általános alkal- 
mazhatóságát). Magyarországon a feudális beren- 
dezkedésnek jogilag véget vető 1848. évi áprilisi 
törvények nem változtattak a birtokstruktúrán, 
miképpen az 1920-as — kismértékű — ~birtokren- 
dezés sem módosított érdemben a nagybirtokok 
túlsúlyán. Ezt csak az 1945-ös radikális -reform 
számolta fel, noha a kis- és törpebirtokok domi- 
nanciája rövid idejűnek bizonyult. Az erőszakos 
szövetkezetesítés (az orosz kölcsönszóval: kolho- 
zosítás) a Rákosi-korszakban még csupán rész- 
legesen, az 1960-as években azonban teljesen 
végbement, visszahozva a nagyüzemeket. Noha 
idővel lazult a téeszrendszer a  Kádár-korszak- 
ban, csak a rendszerváltozással szűnt meg vég- 
leg a -beviteli kötelezettség. Az 1990-es évektől 
a tulajdonosi helyzet rendezésére a szövetkezeti 
és a kárpótlási törvények nyújtottak jogi keretet. 
Ennek ellenére jellemző lett a tényleges -haszná- 
lat és a tulajdon szétválása, a nehezen kezelhető 
osztatlan közös tulajdon térnyerése, problémákat 
okozott az életképtelen parcellákat eredményező 
birtokaprózódás, valamint a külföldiek ~vásárlása 
és a zsebszerződések. Az ország Európai Unió- 
hoz történő csatlakozásával (2004) a magyar 
~birtoklást újabb kihívások érték a tőke szabad 
áramlásának alapelvéből adódóan (miközben az 
uniós agrártámogatás nő). A parlament 2013-ban 
új törvényt fogadott el, amely a magyar családi 
gazdaságok megerősítését és a közepes méretű 
agrárüzemek támogatását tűzte ki célul. A ren- 
delkezés eredményessége körül heves viták foly- 
nak a -vagyon koncentrációja miatt. 


2013. évi CXXII. törvény a mező- és erdőgazdasági 
földek forgalmáról. 

Gyáni Gábor és Kövér György: Magyarország társa- 
dalomtörténete a reformkortól a második világháborúig 
(2003). 

Katus László: A középkor története (2001, 2014). 

Ö. Kovács József: A paraszti társadalom felszámolása a 
kommunista diktatúrában: a vidéki Magyarország poli- 
tikai társadalomtorténete: 1945-1965 (2012). 

Reynolds, Susan: Fiefs and Vassals. The Medieval Evidence 

Tóth Ágota: , A magyar földtörvények rövid történe- 

francia forradalom Az újkori európai történe- 
lem legszimbolikusabb eseménysora. 1789. július 
4-én a feldühödött párizsi tömeg megostromolta 
a királyi önkényuralom szimbólumának tartott 
Bastille erődjét, és ezzel megindította azt a folya- 
matot, amely halálos sebet ütött nemcsak az an- 
cien régime-en (régi rend"), S Franciaország rendi 
berendezkedésén, hanem a királyi hatalom isteni 
jogalapjának —legitimációs eszméjén is. Bár a ~ 
új időszámítást hozott (kitörésének napja ma is 
a legfontosabb állami ünnep Franciaországban), s 
értelmezése a modern politikai cselekvés, a —for- 
radalom legtartósabb mítoszát teremtette meg, a 
nagybetűs Forradalmat megtestesítő eseménysort 
ma már nem a szabadság eszméjének győzelme- 
ként, sem a marxista társadalomtörténet osztály- 
harcának szükségszerű állomásaként értékeli a 
kritikai történetírás, hanem legátfogóbb jelenté- 
sében alapvetően politikai-filozófiai folyamatok 
eredményeként. 1789 , újrakezdte" a történelmet, 
de nem is annyira társadalomtörténetileg, hanem 
a politikai reprezentáció nyelvezetének teljes meg- 
változtatásával: a legitimitást az alapul vett értékek 
egyetemességére építette, az Isten kegyelméből 
fennálló monarchia eszméje helyébe a szabad 
és egyenlő állampolgárok egységes akarata alapján 
létrejövő —nemzet gondolatát állította. 

A - a Bastille ostromával kezdődött, ám a be- 
fejezését nehezebb megállapítani. 1794-ben a ja- 
kobinus diktatúra és — Robespierre bukásával ért 
volna véget? Napóleon egyszemélyes hatalmának 
kiépülésével? Az ő bukásával? Vagy még később? 
A restaurációk sorával, majd az 1830-ban kitört 
júliusi forradalommal, amely véglegesen szám- 
űzte a Bourbonokat Franciaország királyi széké- 
ből, s csak radikalizálta a forradalmi örökséget, 
amellyel kapcsolatban politikai konszenzus csak 
az első világháború kitörése után, jó negyven 
évvel a francia-porosz háborúban elszenvedett 
katasztrofális francia vereség nyomán létrejött 
republikánus államrendszer végleges megszilár- 
dulása után alakult kir 

Erdekes paradoxon, hogy a forradalmi folya- 
mat, az egymásra következő események sora 


megállíthatatlanul, sajátos öntörvényűséggel 
bontakozott ki, miközben az egymást váltogató 
főszereplők szakadatlanul a forradalom lezárá- 
sára törekedtek. Az alkotmányos monarchisták, 
a girondisták, Danton, Robespierre hatalomra 
jutva mind-mind meg akarták állítani azt a gé- 
pezetet, amelyet a kortárs arisztokrata ellenfél, a 
monarchista —Maistre a forradalom ellenállha- 
tatlan erejének nevezett. A forradalom lezárásá- 
nak problémája nem egyszerűen a kronológiára, 
hanem magára a forradalmi jelenség lényegére 
vonatkozik. A forradalom már a legkorábbi fi- 
lozófiai értelmezéseiben is: egységes egész. De 
Maistre szerint a forradalomnak igazából nincs 
más szereplője, mint a forradalom maga: nem 
az emberek irányították, hanem a forradalmi 
szellem őket. A forradalmi jelenség e nagyon is 
szembeszökő vonását a filozófus-író a Gondvise- 
lés végzése felől igyekezett megragadni. A XIX. 
század legnagyobb francia politikai gondolkodója, 
a Tocqueville azonban a forradalom anarchikus 
pusztítása mögött meglátta a soha nem látott 
mértékben megerősödő központi hatalmat is: 
„De söpörjék csak félre a romokat!” — írta A régi 
rend és a forradalom (1856; m. 1994) című mű- 
vében. „Egy rendkívül erős központi hatalmat 
fognak megpillantani, amely magához vonta és 
bekebelezte mindazt a tekintélyt és befolyást, 
amely korábban felaprózódott, szétosztódott az 
egész társadalomban, számtalan másodrendű ha- 
talom, rend, osztály, foglalkozás, család és egyén 
birtokában. A világ a Római Birodalom bukása 
óta nem látott ehhez fogható hatalmat." 

A -ban a népszuverenitás, a nemzet általá- 
nos akaratán alapuló eszméje párosul a liberális 
—>individualizmussal, amely szerint a —>társa- 
dalmi szerződés biztosítja az ember szabad tevé- 
kenységét, érdekeinek és boldogságának elérését. 
A két elv szintézise csak azon utópia segítségével 
jöhetett létre, amely feltételezte, hogy legalábbis a 
jövőben a jogok gyakorlása az emberi egyetemes- 
ség szempontjai szerint alakul majd. A szintézis- 
ben benne foglaltatott ellentmondás ugyanúgy a 
~ öröksége, mint az a szembenállás is, amely az 
állampolgárok egyetemességére alapított modern 
nemzetet hirtelen elszakította történelmétől. 
A nagy kortárs, a brit konzervatív gondolkodó, 
Burke ebben az elszakításban látta a forrada- 
lom legnagyobb tragédiáját, s a tömeges méretű 
forradalmi terror szerinte nem másból született, 
mint e dilemma feloldhatatlanságából. 

A - legélőbb öröksége szimbolikus. Ebbe nem- 
csak július 14-e, a trikolór vagy a Bastille tartozik 

bele, hanem az újkori politikai kultúra egész kel- 
léktára, az évfordulók, megemlékezések és em- 
lékművek laicizált kultusza, sőt a parlamentáris 
demokrácia dichotomikus felfogása, a —jobb- és 
baloldal megteremtése is. A - mítosza azért olyan 
élő, mert belőle született a modern európai tö- 
megdemokrácia — annak minden ellentmondásá- 
val. Ebben az értelemben a - a modernitás állan- 
dóan aktualizált s így le nem zárult része is. 


Burke, Edmund: Töprengések a francia forradalomról 
(1790; m. 1990). 

Furet, Francois: A francia forradalom története (1965— 
1966; m. 1996); uő: Gondoljuk újra a francia forradal- 
mat (1978; m. 1994). 

Haycraft, John: A francia forradalom nyomában (1989; 
m. 1990. 

HP 


Franciaország (Francia Köztársaság) Az S Eu- 
rópai Unió legnagyobb kiterjedésű és második 
legnépesebb állama, volt gyarmattartó hatalom- 
ként tengeren túli területekkel is rendelkezik. 
A középkor hajnaláig visszanyúló múltjával a vi- 
lág egyik legrégebbi országa. Kulturális, gazdasá- 
gi és katonai téren is meghatározó, a befolyását a 
francia nyelv széles körű használata, az ENSZ 
Biztonsági Ianácsának állandó tagsága, a világ 
második legkiterjedtebb külképviseleti hálózata 
és a nukleáris arzenálja biztosítja. 

A francia Önemzeti identitást és politikai 
szemléletet a múltban gyökerező különlegesség- 
és küldetéstudat járja át. - a nyugati civilizáció 
éllovasaként, a kultúrák sokféleségén felülemel- 
kedő univerzális igazság közvetítőjeként tekint 
magára. Az 1789-es —francia forradalom hármas 
jelszavára, a — „szabadság, egyenlőség, testvéri- 
ség”-re nyúlik vissza a társadalomfejlődési és jó- 
léti modellje. Erre a hagyományra támaszkodva 
tart ~ igényt meghatározó befolyásra. E hege- 
món törekvés a XIX. század elején Napóleon hó- 
dításaiban csúcsosodott ki, azóta bújtatottabban 
érvényesül a francia külpolitikában. A francia- 
német versengés, kapcsolat évszázadok óta meg- 
határozza a földrész általános viszonyait. Mint 
világhatalmi tényező ~ a XX. század elejétől fo- 
kozatosan visszaszorult, a második világháború 
alatt átmenetileg el is vesztette e rangját, utána 
pedig kénytelen volt gyarmati területeitől meg- 
válni, és beismerni, hogy a nyugati civilizációra 
és politikára való befolyását —nemzetállamként 
egyre kevésbé tudja érvényesíteni. Az Öeurópai 

egységesülés keretei közt azonban súlyának meg- 
felelően tudja — nemzeti érdekei szerint alakítani 
az uniós és a nemzetközi kapcsolatokat. 

A francia kultúrát mélyen áthatja a görög-római, 
illetve a —zsidó-keresztény hagyomány, de 
a jelenkor társadalmára a legnagyobb hatást 
az 1789-es forradalom után győzedelmeske- 
dő —felvilágosodás eszméi, a —racionalizmus 
gyakorolja. ~ mindenekelőtt a szabadság hazája, 
ahol az egyéni —jogok és kötelességek különösen 
hangsúlyosak. Ebből a felfogásból táplálkozik a 
laicitásnak (laicité), az állam és egyház radikális 
szétválasztásának, az állam semlegességének az 
elve, amely 1905 óta különleges szerepet tölt be a 
francia közfelfogásban. - ugyanis a hagyományos 
vallási értékek helyett új, az állampolgárokat 
integrálni képes alapelveket fogalmazott meg. 
Igy a Francia Köztársaság osztatlan, , laikus", 
demokratikus és szociális állam, amelynek for- 
mája, miként hivatalos neve is kimondja: köztár- 
saság 1871 óta — a Vichy-közjátékot leszámítva. 
Nem —>nyelvi, kulturális vagy —etnikai alapon, 
hanem politikai nemzetként definiálja magát; 
területi egysége sérthetetlen, és különleges jelen- 
tőséget tulajdonít a népképviseletnek mint —szu- 
verenitása biztosítékának. Ezt a nemzeteszmét 
vették mintául Kelet-Közép-Európa népei, ami 
számos konfliktust idézett elő. - közjogi beren- 
dezkedése mindazonáltal többször is változott a 
XX. század során. A legmarkánsabb módosítást, 
az „Otödik Köztársaság" megalapítását —de 
Gaulle kezdeményezte 1958-ban. E máig működő 
félelnöki rendszerben az államfő politikai súlya 
felülmúlja a parlamentáris berendezkedésű orszá- 
gokban megszokottat, megerősíti az ország ha- 
gyományosan központosított voltát — habár ezen 
az 1980-as évek decentralizáló törekvései jelentő- 
sen enyhítettek. A nyugati —jóléti államokhoz 
képest a francia erőteljesebben vesz rész a gazda- 
ságban, mivel a francia felfogás szerint a súlyos 
gazdasági egyenlőtlenségek előbb-utóbb politikai 
egyenlőtlenségeket okoznak. E gazdasági-társa- 
dalmi modell megőrzése, védelme (úgymond: , az 
angolszász modellel szemben") gyakori toposza 
a francia politikai vitáknak. 

A francia politikai pártok vegyes ideológiai 
alapokra épülnek. Az elmúlt húsz-huszonöt év- 
ben a pártrendszert hagyományosan két nagy 
párt uralta: a Szocialista Párt, amely társadalmi 
kérdésekben liberálisabb, míg gazdaságilag inkább 
etatista megközelítést követ, illetve a nagyobbrészt 
—gaulle-ista, neo-gaulle-ista Köztársasági Párt, 


frankfurti iskola 


amely konzervatívabb irányultságával a magán- 
szférát és a piaci szemléletet helyezi előtérbe. 
A 2010 utáni évtizedben a nagy pártok mellé 
felnőtt harmadikként a szélsőségesen nacionalis- 
ta, —=populista, radikális Nemzeti Front, amely 
a kiábrándultakat, a multikulturalizmussal, a 
globalizációval és az Európai Unió —föderalis- 
ta irányba mozdulásával elégedetleneket vonzza. 
Jelenleg nincs jelentős liberális párt a palettán, de 
a liberálisabb eszméket valló pártok, csoportok, 
politikusok alkalmanként érdemi befolyást gya- 
korolnak a nemzetgyűlési és az elnökválasztások 
kimenetelére (például Mouvement Démocrate, 
MoDem). Kuriózumnak számít Nyugaton az 
1920 óta aktív Francia Kommunista Párt (PCF) 
a maga százharmincezer fős tagságával. 

A XVII. századtól ~ minden ízében átitatta 
a magyar szellemi életet: a francia nyelvtudás 
szinte intellektuális kötelességnek számított. 
A kiegyezés kori magyar konzervatív-szabadel- 
vű közgondolkodók nyomon követték eszmetár- 
saik, a liberálisabb — Tocqueville, illetve az ult- 
ramontán —Maistre vagy —Bonald munkássá- 
gát. A nem vallásos modern francia konzervatív 
gondolkodás, például Raymond Aron hatása már 
kevésbé érhető tetten Magyarországon, de a mo- 
dern francia keresztény gondolkodókra mindig 
is felfigyeltek a magyar társaik, Henri Bergson- 
ra például —Prohászka, Paul Claudelra Rónay 
György, —Jacques Maritainre —Barankovics 
István, Paul Ricoeurre vagy Jean-Luc Marion- 
ra, illetve a nem keresztény —Lévinasra számos 
mai tudósunk. Mindazonáltal a francia gondol- 
kodás magyarországi hatása a XX. század máso- 
dik felétől jelentősen csökkent, a nyugati magyar 
emigrációban maradt számottevő. A XXI. század 
hajnalára a frankofília látványosan megrendült 
Magyarországon is. Kár. 


Ádám Péter: Franciaország alkotmányos rendje és politikai 
intézményei (2007). 

Braudel, Fernand: Franciaország identitása. Az emberek 
és a dolgok (1986; m. 2004). 

Duclert, Vincent: La France une identité démocratique. 
Les textes fondateurs („A francia demokrata identitás: 
az alapszövegek", 2008). 

Fenby, Johnathan: France on tbe Brink: A Great 
Civilisation in tbe New Century („Franciaország a 
szakadék szélén: egy nagy civilizáció az új évszázad- 
ban", 1998). 

Gazdag Ferenc: Franciaország története 1945-1995 


(1996). 


Manent, Pierre: Situation de la France („~ helyzete”, 
2015; a. Beyond Radical Secularism: How France and the 
Christian West Should Respond to the Islamic Challenge, 
„A radikális szekularizmuson túl: hogyan válaszol- 
jon ~ és a keresztény Nyugat az iszlám kihívásra”, 
2016). 

FG 


Franco, Francisco (1892-1975) Spanyol tábornok 
és államfő. A —spanyol polgárháborúban (1936- 
1939) a demokratikusan megválasztott, ám radi- 
kálisan baloldali, „köztársasági” kormányt meg- 
döntő jobboldal vezetője. Az antikatolicizmussal 
jellemezhető köztársaságpártiakkal szemben a 
katolicizmusra támaszkodott, ugyanakkor kímé- 
letlenül fellépett minden ellenzéki és nemzetiségi 
(baszk, katalán) törekvéssel szemben. A róla el- 
nevezett —diktatúrát sokáig fasisztaként írták 
le. Ma már inkább tradicionalista, —autokrata, 
—nacionalista rendszerként tartjuk számon, 
szemben a modernizáló és doktríner —fasizmus- 
sal és —nemzetiszocializmussal. ~ uralma nem 
volt —totalitárius. A Caudillo (vezér?) titulusa 
szerint nem a nép, hanem „Isten kegyelméből” 
kormányozta az országot. ~ Spanyolországa ka- 
tolikus, nacionalista, —korporatív állam volt. 
A szindikalista mozgalomra, a Falange Españolára 
támaszkodott. Bár a polgárháború alatt ~ jelentős 
segítséget kapott Németországtól és Olaszor- 
szágtól, s a második világháborúban is a tengely- 
hatalmakkal szimpatizált, de végül a semlegesség 
mellett döntött. A —hidegháború élesedésével 
ezért is nyílhatott meg előtte a lassú nemzetközi 
rehabilitáció kapuja, ettől kezdve főbb partnerei a 
nyugati hatalmak voltak. Utódának a korábban 
uralkodó Bourbon-ház hercegét jelölte ki, aki I. 
János Károly néven Spanyolország királya lett, és 
az autokrata rezsimet többpárti, pluralista alkot- 
mányos monarchiává alakította át. 


Calderón, Esperanza Yllán: EZ franquismo („A fran- 
coizmus”, 2006). 

Ellwood, Sheelagh M.: Franco (1994; m. 1997). 

Harsányi Iván: Franco (2001). 


SzG 


frankfurti iskola A XX. századi nyugati-euró- 
pai marxizmus nagyhatású német gondolkodói 
önmagukra a kritikai elmélet megjelölést használ- 
ták, ám a megalakulás helye miatt a ~ elneve- 
zés terjedt el. 1924-ben a frankfurti egyetemen 
alapított Institut für Sozialforschung kutatói, fő- 

Független Kisgazda-, Földműves- és Polgári Párt (FKgP) 


ként Max Horkheimer, Theodor Adorno, Erich 
Fromm, Leo Löwenthal, illetve a későbbiekben 
csatlakozó Herbert Marcuse és Jürgen Habermas 
sorolhatók az iskolába. Elméleti-politikai elköte- 
lezettségük alapvetően a polgári társadalom és 
a polgári tudományosság kritikájára irányult, 
ugyanakkor a szovjetrendszerrel szemben is fenn- 
tartották kritikai álláspontjukat. A —nácizmus 
hatalomra kerülését követően előbb Párizsba, 
majd New Yorkba emigráltak, ahol a Colum- 
bia Egyetemen létrehozták az Institute of Social 
Research utódintézményt. Itt fejezték be a ÖNé- 
metországban elkezdett interdiszciplináris kuta- 
tásukat a „tekintélyelvű személyiség”-ről. Ebben 
az időszakban a szociológiai-szociálpszichológiai 
irány erősödött fel tevékenységükben, és kri- 
tikai látásmódjuk kiváltképp a családon belüli 
szocializációs folyamtokra irányult. Kutatásuk 
elméleti hiányára utal, hogy a politikai intézmé- 
nyek elemzésére nem fordítottak figyelmet, s így 
nem tudtak meggyőző választ adni arra a kér- 
désre, hogy miért nem lett „fasiszta fordulat” az 
—Amerikai Egyesült Allamokban, noha ott is a 
németországihoz hasonló nagyságrendben azo- 
nosították a „tekintélyelvű személyiség”-et (azaz 
a —>tekintélynek behódoló, —előítéletes szemé- 
lyiséget). A háború után visszatértek Frankfurtba, 
s ekkor már programszerűen is megfogalmazták 
az empirikus módszer és az elméleti irányultság 
összekapcsolásának szükségességét. Elméletük 
legnagyobb hatású összegzésében, A felvilágoso- 
dás dialektikájában (1947; m. 1990) a szerzőpáros, 
Adorno és Horkheimer az európai — modernség 
múltjával és jövőjével kapcsolatban pesszimista 
következtetésre jutott. A második németországi 
időszakban erőteljesen kritizálták a tömegkultúra 
jelenségét, illetve az 1961-ben meghirdetett és egy 
évtizedig tartó „pozitivizmusvitával” (amely első- 
sorban —Popper ellen irányult) kerültek utoljára 
az intellektuális érdeklődés középpontjába. Ennek 
ellenére a szellemi életben az 1980-as évekig meg- 
őrizték befolyásukat. A korabeli német filozófiai 
áramlatokhoz (fenomenológia, hermeneutika, 
—Heidegger-követők) elutasítóan viszonyultak. 
Az 1968-as —diáklázadások a zászlajukra tűzték 
elméletüket, kiváltképp Marcuse Az egydimen- 
ziós ember (1964; m. 1990) című könyvében foglalt 
változatát. Am az iskola professzorai a gyakorlati- 
politikai életben inkább távol tartották magukat a 
fiatal nemzedék —baloldali —radikalizmusától. 

A - második nemzedékéhez tartozó Habermas 
tudományos hírnevét A társadalmi nyilvánosság 

szerkezetváltozása (1962; m. 1971) című elemző 
munka alapozta meg. Az ő figyelemreméltó in- 
tellektuális jellemzője, hogy későbbi vitapartnerei 
(Popper, Niklas Luhmann) hatására módosította 
elméletét. Ennek és az 1989-1990-es —közép- 
európai változások tapasztalatának eredménye- 
ként (is) részlegesen eltávolodott az iskola elmé- 
leti-politikai — hagyományától, ami egyébként 
pontosan mutatja e hagyomány filozófiai gyen- 
geségeit. Habermas egyértelműen szakított az 
osztály- és forradalomelmélettel, elismerte a 
—vallás pozitív társadalomintegráló szerepét, 
de továbbra is fenntartotta a —kapitalizmus 
(polgári társadalom) kritikáját. Legújabb mun- 
káiban a —civil társadalomra, az új társadalmi 
mozgalmakra tekint emancipációs forrásként, 
ahol a diskurzuselv (csak az a norma tekinthe- 
tő érvényesnek, amelynek érvényességéről egy 
diskurzus résztvevői megegyeznek) alapján tár- 
sadalmi konszenzusok jöhetnek létre, és az ebből 
kiinduló kezdeményezések a gazdasági, politikai, 
jogi rendszer instrumentalizáló, azaz az életvilá- 
got gyarmatosító törekvéseit korlátozhatják, sőt, 
visszahódíthatják a már gyarmatosított életszfé- 
rákat. Habermas a —posztmodern híveit min- 
dig erős kritikával illette, mivel szerinte nem a 
modernség utáni helyzeten kell gondolkodnunk, 
hanem a modernség megvalósításán, amely még 
előttünk áll. 


Habermas, Jürgen: A kommunikatív cselekvés elmélete 
(1981; m. 2011). 

Tar Zoltán: A frankfurti iskola. Max Horkheimer és 
Theodor W. Adorno kritikai elmélete (1977; m. 1986). 
Wiggershaus, Rolf: Die Frankfurter Schule: Geschichte, 
theoretische Entwicklung, politische Bedeutung („A ~: 
története, elméleti fejlődése, politikai jelentősége”, 

2008). 

Független Kisgazda-, Földműves- és Polgári 
Párt (FKgP) Nagyatádi Szabó István alapította 
1909-ben az első kisgazdapártot, a „népjogokért” 
(például oktatási, választójogi és földreformért) 
fellépő Országos Függetlenségi és 48-as Gazda- 
pártot. Pártja 1918-1919-ben a demokrácia és a 
magántulajdon mellett állt ki, majd az 1920-as 
választásokon — Országos Kisgazda- és Földmű- 
ves Párt néven — a második legnagyobb pártként 
végzett. A , csizmás parlament" nem volt idegen 
a régió politikai tendenciáitól (—agrármozgal- 
mak, populizmus), és aggodalommal töltötte el 


függetlenség 


akonzervatív-liberális elitet. 1922-ben a kormány- 
zó Keresztény Nemzeti Egyesülés Pártjának si- 
került a gyakorlatban magába olvasztania a kis- 
gazdákat, létrehozva a — Keresztény -Keresztyén 
Földmíves-, Kisgazda- és Polgári Pártot. Mivel 
ez a formáció nem tudta hitelesen képviselni a 
—parasztság érdekeit, 1930-ban megalakult az 
ellenzéki -, amelynek Gaál Gaszton, Eckhardt 
Tibor, majd a világháború éveiben Bajcsy-Zsi- 
linszky Endre volt legkarakteresebb vezetője. A 
kisgazda-képviselők a zsidótörvények kapcsán 
különböző pozíciókat foglaltak el a kívánatosnak 
tartott szociálpolitikai újraelosztás és a felismert 
jogállamellenes diszkrimináció között. A - 1943- 
ban a németbarátság lazítását célzó memorandu- 
mot fogalmazott meg, majd szövetségre lépett 
a Szociáldemokrata Párttal. Az együttműködés 
a konzervatív és konzervatív-liberális háborúel- 
lenes körökhöz képest mélyrehatóbb változások 
szorgalmazásán alapult. A német megszállás után 
a párt több vezetőjét deportálták, Bajcsy-Zsilinsz- 
kyt a nyilas uralom alatt kivégezték. Az 1945-ös 
választásokon a Független Kisgazda-, Földmun- 
kás- és Polgári Párt néven induló alakulat gyűj- 
tőpártként a szavazatok 57,03%-át szerezte meg, 
majd a szovjet nyomást érzékelve koalícióra lépett 
a Magyar Kommunista Párttal, a Szociáldemok- 
rata Párttal és a Nemzeti Parasztpárttal. A koalí- 
ciós időszakban a párt fajsúlyos politikusai (Nagy 
Ferenc, Tildy Zoltán, Kovács Béla) miniszter- és 
köztársasági elnöki, illetve földművelésügyi mi- 
niszteri tisztséget töltöttek be. A kommunista 
, szalámitaktika", majd hatalomátvétel 1949-re a 
~ elsorvasztását eredményezte (Nagy és Pfeiffer 
Zoltán emigrációba kényszerült, Kovács a Szov- 
jetunióban, Tildy házi őrizetben raboskodott). 
1956-ban az újjáalakult - vezetői részt vettek a 
Nagy Imre-kormányokban. A —KĶádár-korszak 
végén a - ismét újjászerveződött. Az 1990-es vá- 
lasztásokon 44, az 1998-ason 48 mandátumot 
szerzett, és belépett az S MDF, majd a S Fidesz 
vezette koalícióba. Torgyán József botrányok- 
ban bővelkedő elnöksége azonban megmutatta 
a Kádár-korszak által megszakított hagyomány 
újraélesztésének nehézségeit. A ~ története során 
egy tradícióiban élő, mindennemű szélsőség iránt 
gyanakvó népréteg nevében keresett válaszokat 


a —modernizáció és a történelem kihívásaira. 
1989 utáni lehetőségeit a belső feszültségek mel- 
lett mindenekelőtt a hagyományos értelemben 


vett parasztság megszűnése határolta körül. 


Gergely Jenő (szerk.): Magyarországi pártprogramok: 
1867-1998 (2003). 

Romsics Ignác: Magyarország története a XX. század- 
ban (2010). 

Vida István (szerk.): Magyarországi politikai pártok 
lexikona: 1846-2010 (2011). 

függetlenség Az egyéni vagy közösségi dön- 
téshozatal önállósága, —>autonómiája, a jó döntés 
előfeltétele. Az államok ~e vagy nemzeti —szu- 
verenitása a jelenlegi normarendszeren alapuló 
nemzetközi rend alapelve. A modern —nemzet- 
állam fogalma az észak-itáliai reneszánsz városál- 
lamok diplomáciai rendszeréből és a —reformá- 
ció korából ered. A modern nemzetközi rendszer 
alapszabályait az 1648-as —vesztfáliai béke fek- 
tette le, amely a harmincéves háborúnak vetett 
véget, és létrehozta a szuverén nemzetállamok 
szekuláris nemzetközi rendszerét. A vesztfáliai 
béke főbb elvei: 1) a király szuverenitása saját or- 
szágában (rex est imperator in regno suo); 2) akié a 
föld, azé a vallás (cuius regio, eius religio), de a nem 
bevett vallásúak meghatározott időben nyilváno- 
san, magánkörben szabadon gyakorolhatják val- 
lásukat; 3) valamely —hegemón állam felemelke- 
dését megakadályozó nagyhatalmi erőegyensúly 
a kontinensen. 

Az olyan új kormányközi intézmények, mint az 
Európai Unió, az állami szuverenitás e felfogásán 
túllépnek, olyan szupranacionális, —nemzetek 
fölötti szerveket képeznek, amelyek a nemzetál- 
lamok -ét szerződésben meghatározott területen 
korlátozzák. A - megőrzése nem összeegyeztet- 
hetetlen a nemzetközi szövetségkötésekkel, és 
fontos különbséget tenni az ideiglenes és az állan- 
dó szövetségek között. 


Schmitter, Phillipe C. és Terry Lynn Karl: , What 
Democracy Is... and Is Not” („Mi a demokrácia... , 
és mi nem az"), Journal of Democracy, 1991, 3. 


MS 

Gaulle, Charles de (1890-1970) Francia tábor- 
nok, államférfi, a második világháborús francia el- 
lenállás szimbolikus alakja, az Otödik Köztársaság 
(1958-) alapító elnöke, a —gaulle-izmus névadója. 
Pályáját katonaként és történészként kezdte. Po- 
litikai gondolkodását mindvégig a pragmatizmus 
és a taktikai rugalmasság vezérelte, ahogy ezeket 
már a korai műveiben is a jól és sikeresen gyako- 
rolt katonai mesterség jellemzőiként állította be. 
Későbbi szerepfelfogását előlegezte meg a méltat- 
lanul ritkán idézett Le fil de Tépée („A kard éle", 
1932) című könyvében, amelyben a jó (katonai) 
vezető erényeivel, a ,jellem", a —tekintély, 
azaz a karizma mibenlétével foglalkozott. Az 
1920-1930-as években folyamatosan igyekezett 
a politikai-katonai vezetésre, a francia érdekek- 
re, a hadsereg modernizációjára, a németekkel 
szembeni védekezésre vonatkozó nézeteit elfo- 
gadtatni a politikai elittel, az esetek többségében 
(Paul Reynaud későbbi miniszterelnök kivéte- 
lével) jobbára sikertelenül. A politikai arénába 
közvetlenül csak 1940-ben lépett be, amikor 
néhány napos államtitkári tevékenysége után — a 
gyors kapitulációval és a fegyverszünettel egyet 
nem értve — Londonba távozott, és onnan hí- 
res, 1940. június 18-i üzenetében arra szólította 
fel „azokat a francia tiszteket és közkatonákat, 
akik brit területen tartózkodnak, vagy oda tar- 
tanak [...], hogy vegyék fel a kapcsolatot” vele. 
Meggyőződése volt, hogy az összeomlásszerű 
francia vereség, a háborúra való felkészületlenség 
oka elsősorban a hatékony politikai vezetést és a 
cselekvőképes végrehajtó hatalmat ellehetetlenítő, 
hektikus pártkoalíciókra épülő parlamentáris poli- 
tikai rendszerben keresendő. Ugy vélte, —Fran- 
ciaországnak olyan alkotmányra van szüksége, 
amely korlátozza a pártok közötti alkuk jelentő- 
ségét, és egyesíti a parlamenti és az elnöki köztár- 
saságok előnyeit. Emiatt már az 1930-as évektől 
szembe kellett néznie a szélsőjobboldaliság és a 
köztársaság-ellenesség vádjával. A korszak ural- 
kodó felfogása szerint ugyanis a demokrácia és 
a parlamenti —köztársaság egymás szinonimái; 
tehát aki az erős végrehajtó hatalom mellett ér- 

velt, az viszont —monarchistának, bonapartis- 
tának, esetleg diktatúrát kívánónak számított. - 
egyébként monarchista neveltetése ellenére köz- 
társaságpárti és demokrata volt, a demokratikus 
felhatalmazáshoz látványosan ragaszkodott: egy 
elvesztett népszavazás miatt 1969-ben, önként 
távozott hivatalából. Sokat támadott alkotmá- 
nyos koncepcióját ugyan már 1946-os bayeux-i 
beszédében egységes rendszerbe foglalta, ám a 
Negyedik Köztársaság parlamentáris elitjének 
ellenállása miatt csak 1958-ban lett lehetősége 
arra, hogy elképzeléseit a gyakorlatban is meg- 
valósítsa. Az algériai válság nyomán ugyanis 
miniszterelnöki megbízatást kapott, és megala- 
pította az Otödik Köztársaságot, amelynek első 
elnöke lett. Ebben az elképzeléseinek megfelelő 
félelnöki rendszerben a végrehajtó hatalom feje 
nem a — parlamentnek továbbra is felelős — kor- 
mányfő, hanem a köztársasági elnök maga, aki az 
alkotmányos hagyományok értelmében irányítja 
a kül-, a védelem- és az Európa-politikát (azokat 
a területeket, amelyek - koncepciója szerint meg- 
testesítik a nemzeti érdeket, és amelyeknek nem 
szabad párt- és koalíciós csatározások áldozatává 
válniuk). A --i alkotmányos rendszer működé- 
séhez kezdetben (1958-1965) a személyes törté- 
nelmi teljesítmény és a karizma, később (1965-) 
pedig a közvetlen demokratikus elem adta meg 
a legitimációt, mivel a francia elnök egy 1962-es 
alkotmánymódosítás nyomán éppúgy közvetlen 
választás útján nyeri el hivatalát, mint a parla- 
ment alsóházának tagjai. 


"További művei: Háborús emlékiratok (1954, 1956, 1959; 
m. 1973); A remény emlékiratai (1970, 1971; m. 2003). 
M. Szebeni Géza: Charles de Gaulle — Egy konzervatív 
forradalmár (2013). 
Shennan, Andrew: De Gaulle (1997). 
SEP 


gaulle-izmus Francia jobboldali politikai eszme- 
áramlat. Nevét de Gaulle tábornokról kapta. 
A francia jobboldal ún. bonapartista (napóleoni) 
hagyományába illeszkedik a párt- és parlamenti 


gazdasági növekedés 


politikával szemben inkább a közvetlen demokrá- 
cia egyes elemeit támogató alkotmányos nézetei, 
illetve az alapító személyes tekintélye és autoriter 
stílusa miatt. A francia nemzeti érdeket, az 
erős és cselekvőképes államot helyezi politikája 
középpontjába, egyéb tartalmi kérdésekben azon- 
ban pragmatikus álláspontot képvisel. A szakpo- 
litikáiban —keresztényszocialista, liberális és 
progresszív megoldásokat is alkalmazott (például 
a társadalombiztosítás megalapítása, költségvetési 
szigor, a szavazati jog kiterjesztése a nőkre, a fo- 
gamzásgátló tabletta használatának legalizálása). 
Az 1970-es években, de Gaulle elhunytát köve- 
tően a neo-gaulle-izmus letett a , pártok feletti" 
ambíciójáról, és berendezkedett a pártrendszer 
—>jobboldalán. 


Berstein, Serge: Histoire du gaullisme („A gaulle-izmus 
története”, 2001). 
Rémond, René: Les Droites en France („A francia jobb- 
oldal irányzatai”, 1954). 
SEP 


Gazdasági Együttműködési és Fejlesz- 
tési Szervezet (Organization of Economic 
Cooperation and Development, OECD) 1960- 
ban hozta létre 18 európai állam, az USA és 
Kanada. A szervezet elődje az Európai Gazda- 
sági Együttműködési Szervezet (OEEC) volt, 
amely 1948-ban Párizsban jött létre a háború 
utáni Európa helyreállítására szánt Marshall- 
terv megvalósítása végett. A ~ információ nyúj- 
tásával, elemzések készítésével, az ezeken alapuló 
döntésekre, esetleg többoldalú megállapodásokra 
vonatkozó tárgyalások megszervezésével kíván 
hozzájárulni a tagországok gazdasági fejlődéséhez 
és pénzügyi stabilitásához. Egyedülálló a nem- 
zetközi szervezetek között abban, hogy a tagor- 
szágok gazdaságpolitikáját ún. egyenrangúak 
vizsgálatának (peer review) vetik alá. Ez azt je- 
lenti, hogy egy állam elemzett politikájának a 
vizsgálatát a többi ország képviselői végzik, így 
az ellenőrzöttek ellenőrzők is lesznek, ami bizto- 
sítja a jelentések tárgyilagosságát, problémaérzé- 
kenységét és a megoldásokra való összpontosítást. 
A ~nek jelenleg 34 ország a tagja, köztük 1996 
óta Magyarország is. 


Blahó András és Prandler Árpád: Nemzetközi szerveze- 
tek és intézmények (2011). 
www.oecd.org 


CzP 


gazdasági növekedés Egy ország, illetve más, 
tágabb vagy szűkebb földrajzi egység határian 
belül előállított termékek és szolgáltatások reál- 
értékének a gyarapodása. A jólét növekedésének 
elsődleges mértékeként általában az egy főre eső 
bruttó hazai terméket (gross domestic product, 
GDP) szokás megadni. Szűkebb fogalom tehát az 
egészségi állapot vagy az iskolázottság mutatóit is 
magában foglaló gazdasági fejlődésnél. Hosszú tá- 
von érvényesül, és nem azonos az üzleti ciklusok 
fellendülési szakaszával: a ~ az egy főre eső GDP 
trendjével leírható változást, míg az üzleti ciklus 
az e körüli ingadozást jelenti. 

Az egy főre eső jövedelemmel megegyező egy 
főre eső GDP évi átlagos 1-2 százalékos növe- 
kedése a XVII. század végétől vált jellemzővé 
Nyugat-Európában és a tengerentúli angolszász 
országokban, a világ többi részén csak később. 
Az azóta tapasztalt ~ hatására az egy főre eső 
jövedelem Nyugat-Európában a 14-szeresére 
növekedett. A technológiai átvétel lehetőségének 
köszönhetően a mai szegény országok ennél sok- 
kal gyorsabban is tudnak növekedni. A ~ jelentő- 
ségének megértéséhez hasznos hüvelykujjszabály 
az, hogy évi x százalékos ~ mellett az egy főre eső 
GDP 70/x évente kétszereződik meg. 

Az egy főre eső fizikai tőkeállomány és a kép- 
zettség növekedése a folyamatos innovációval 
(technológiai haladással) együtt teszi lehetővé 
a ~t, és az utóbbi hiánya magyarázza legfőkép- 
pen az országok közötti jövedelmi eltéréseket. 
Ezért a ~ alapvető forrásai közé tartoznak a for- 
mális — politikai és gazdasági — intézmények, de 
nem hanyagolható el a formális intézmények jó 
működését lehetővé tevő kultúra, illetve a föld- 
rajzi-éghajlati tényezők szerepe sem. A - legfon- 
tosabb forrásai tehát az emberi tényezők: a kép- 
zettség, az innováció és az intézmények, ami azt 
sugallja, hogy nincs elvi akadálya annak, hogy 
egy szegény ország felzárkózzék a leggazdagabb 
országok sorába, illetve annak, hogy az egész világ 
, fejlett" legyen, amit különösen Kína és India, de 
az utóbbi évtizedben Afrika -e is igazolni látszik. 
A - tehát nem a javak egyre nagyobb fizikai 
mennyiségének, hanem a korlátos fizikai meny- 
nyiségben rendelkezésre álló erőforrások egyre 
értékesebb kombinációinak létrehozását jelenti, 
aminek legfőbb forrása az emberi kreativitás. 
Az anyagi világ korlátossága ezért nem teszi le- 
hetetlenné, hogy a - fenntartható — azaz korlát- 
lan — legyen. 

gazdasági társaság 


Bolt, Jutta és van Jan Luiten Zanden: , The First 
Update of the Maddison Project Re-Estimating 
Growth Before 1820” („A Maddison-projekt első 
frissítése: az 1820 előtti ~ újrabecslése”), Maddison 
Project Working Paper, 2013, 4. 

Jones, Charles I. és Dietrich Vollrath: Introduction to 
Economic Growth („Bevezetés a ~be”, 2013). 


CzP 


gazdasági társaság Onkormányzó, érdek alapú 
szervezet, amely tartós keretet ad az önkéntes 
termelési és kereskedési együttműködésnek. Ki- 
fejlett formájában jogi személyiséggel rendelke- 
zik, korporáció. A mai —kapitalizmus természe- 
tesnek vett jellemzője, hogy az emberek többsége 
társaságok alkalmazottja, ám ez döntő különb- 
ség a XIX. század előtti korokhoz képest. A - 
az európai társadalom- és jogfejlődés egyedülálló 
terméke. Kialakulásában döntő szerepet játszott 
az autonóm testületek középkori tapasztalata, a 
jogi személyiség fogalmát kidolgozó —kánon- 
jog, a középkori Itália szerződési, számviteli és 
értékpapírjoga, majd a holland és brit gyarmati 
részvénytársaságok létrejötte. A társasági forma 
révén szétválasztható a személyes és az üzleti va- 
gyon, a tagok cserélhetők, s ezáltal az együttmű- 
ködés , túléli" őket. Ez feltétele a nagy beruházá- 
soknak és a hosszú távú hírnévépítésnek. A válla- 
latok a politikai közösség fontos köztes testületei, 
a —szubszidiaritás eszközei. 


Berman, Harold J.: Law and Revolution. The Formation 
of tbe Western Legal Tradition (, Jog és forradalom: a 
nyugati joghagyomány alakulása", 1983). 

Hansmann, Henry, Reinier Kraakman és Richard 
Squire: „Law and the Rise of the Firm” („A jog és a 
vállalat felemelkedése”), Harvard Law Review, 2006, 
119. 

Kisfaludi András: Társasági jog (2007). 

Sárközy Tamás (szerk.): Gazdasági társaságok — cégtör- 
vény (2014). 

MK 


gazdasági teljesítmény mérése Egy nemzet- 
gazdaság általános teljesítményének, egy ország 
gazdasági növekedésének, fejlettségének évti- 
zedek óta legfontosabb mutatója a bruttó hazai 
termék (gross domestic product, GDP). A GDP 
egy adott országban egy év alatt előállított, végső 
felhasználásra szánt termékek és szolgáltatások 
összértéke (termelési oldalról), illetve az éves la- 
kossági fogyasztás, a bruttó magánberuházás, a 

kormányzati vásárlás, valamint a nettó export 
pénzértékének összege (felhasználói oldalról). 

A GDP mérésére az SENSZ illetékes szer- 
ve először 1953-ban dolgozta ki a világszerte az- 
óta is alkalmazott módszertant, az ún. nemzeti 
számlák rendszerét (System of National Accounts, 
SNA). Az SNA-t időről időre felülvizsgálják, 
a jelenleg hatályos 2008-ban született. 

A GDP természetéből adódóan csupán becs- 
lés, és nem a gazdaság valóságos teljesítményét 
mutatja. A legnagyobb kockázati tényező e té- 
ren a —>feketegazdaság arányának megbecsülé- 
se — Magyarországon például a GDP 15 és 30%-a 
közé teszik, ami óriási különbség. (Az illegális 
tevékenységből — kábítószer-kereskedelem, pros- 
titúció, emberkereskedelem — származó jövedel- 
mek egy uniós jogszabályból következően 2006- 
tól képezik a GDP részét.) 

"További nehézségeket jelent a gazdaság valós 
teljesítményének mérése szempontjából például 
a nominál-GDP reál-GDP-vé alakítása (azaz az 
árváltozások kiszűrése); a saját ingatlanban lakás 
értékének megbecsülése vagy éppen az a tény, 
hogy az adott évben megtermelt, de csak később 
értékesített javakat is a termelés évének piaci árán 
számolják el. Nem szerepel továbbá a GDP-ben 
az amortizáció mértéke (még becslés szintjén is 
nehéz összegszerűsíteni), a háztartási munka, 
az önkéntes munka, az egyetemi hallgatók hu- 
mántőkébe való beruházása, a szabadidő értéke, a 
termelés során okozott környezeti károk mértéke 
stb. Ráadásul a GDP a jövedelmi egyenlőtlensé- 
geket sem méri, az 1 főre jutó GDP csupán az 
átlagjövedelmet mutatja meg. Mindezen problé- 
mák és nehézségek miatt sokan gondolják úgy, 
hogy a modern politika túldimenzionálja a GDP 
jelentőségét. 

A gazdasági teljesítmény mérésére használatos 
még a bruttó nemzeti termék vagy jövedelem 
(gross national product, GNP; gross national income, 
GNI) fogalma, amely a nemzeti tulajdonban lévő 
munka és tőke felhasználásával előállított teljes 
kibocsátást méri — beleértve a külföldön megter- 
melt jövedelmet is. 


Mankiw, Gregory: A közgazdaságtan alapjai (2009; m. 
2011). 

Samuelson, Paul és William Nordhaus: Közgazdaság- 
tan (2009; m. 2012). 

globalizmus 


genderelmélet nemiség, család 


globális kormányzás (global governance) A Föld 
egészét figyelembe vevő politika, amely az érték- 
és érdekközösség vélelmezett eszméjéből indul 
ki ( oglobalizmus, globalizáció). Mára a politikai 
koordináció egyre bővülő és fejlődő, formális és 
informális rendszere épült föl rá, amely kiterjed 
mind a kormányzat különféle szintjeire, a helyi, 
nemzeti, regionális és a Önemzetek fölötti tes- 
tületekre, mind a nem kormányzati kulturális, 
vallási, gazdasági és politikai szervezetekre. A - 
tényezői a problémák közös voltát hangsúlyoz- 
zák, és megoldásukat a források egyesítésével 
és kollektív cselekvéssel kívánják elérni. A cél 
olyan nemzetközi normák, szabályok, politikák 
és programok alkalmazása, amelyek figyelmen 
kívül hagyják a nemzeti szuverenitást. Az ebből 
eredő globális szabályozási keret egyszerre korlá- 
tozza és ösztönzi a szereplőket a globális politika 
minden területén. Mindezen törekvések ellenére 
a politikai döntéshozatal változatlanul nem lépett 
ki a nemzetállami keretből, ahogy azt az Európai 
Unió döntéshozatali korlátai vagy az elvben glo- 
bális joghatóságú Nemzetközi Büntetőbíróság el 
nem ismerése is jelzi. 

Bírálói „transznacionális progresszivizmus”- 
nak nevezik a ~t, mert irreális célokat tűz ki, és 
azokat úgy állítja be, mint amelyek az emberi 
természetből következnek. 


Fonte, John: Sovereignty or Submission: Will Americans 
Rule Themselves or be Ruled by Others („Szuverenitás 
vagy önfeladás: az amerikaiak önmaguknak vagy 
másoknak engedelmeskedjenek?”, 2011). 

globalizáció Korunk többrétű társadalmi jelensé- 
ge, amely kiterjeszti és szorosabbá teszi a társadal- 
mi kapcsolatokat világszerte. Míg a nemzetközi 
kapcsolatokban az államok egymástól jól elhatá- 
roltak maradnak, a - szférája a határokon átívelő 
hálózatok együttesét képezi, hatása alól sem az 
államok, sem pedig a nem állami szereplők nem 
tudják kivonni magukat. A globális kereskedelem 
évszázadok óta létezik, már a XVI. századtól gaz- 
dasági világrendszerről beszélhetünk. A világval- 
lások (kereszténység, buddhizmus, iszlám) meg- 
jelenése pedig szintén túlmutatott az etnikumok 
és az államok határain. A tudományos-kulturális 
kapcsolatok terén a /ingua francaként (a frankok 
[bizánci szemmel: nyugatiak] nyelve’) használt 


latin, majd ezt követően a fordításkultúra elterje- 
dése biztosította a kölcsönös megértés-megisme- 
rés lehetőségét. A - alapvetően modern jelenség: 
az országok és az emberek egyre erőteljesebben 
függnek egymástól a megnövekedett gazdasági 
és kulturális csere, illetve a szorosabb politikai 
kapcsolatok következtében. A nemzetközi áru- 
csere mértéke egységes szabályozást kíván meg, 
amelyet az olyan nemzetközi szervezetek révén 
valósítanak meg, mint a — Világkereskedelmi 
Szervezet és az ENSZ. A határokon átíve- 
lő hálózatokon túlmenően a - révén a politikai 
instabilitás és egyéb határokat nem ismerő ve- 
szélyek, betegségek, ideológiai konfliktusok, 
környezeti hatások és dezinformáló törekvések 
is fokozottan érvényesülnek (a - következtében 
jelentkeznek széttagoló folyamatok is). 

E változások nyomán többekben felmerült, 
hogy az emberiség olyan globális közösséget 
képez, amely megérett arra, hogy kollektíven, 
globális szinten járjon el. Míg a - leíró fogalom, 
a —globalizmus a folyamatot programként szor- 
galmazza. Vagyis különböznek azok a gazdasá- 
gi, kulturális folyamatok, amelyek globális kö- 
vetkezményekkel járnak (-), azoktól a politikai, 
gazdasági törekvésektől, amelyek kifejezetten a 
~ra irányulnak (globalizmus). Ez a nézet egészen 
más, mint az emberi testvériség korábbi felfogá- 
sa, amely nem feltételezett az egyetemes politikai 
közösséget. —Aquinói Szent Tamás egyetemes 
közössége, kozmopolisza minden emberre kiter- 
jed, de nem más, mint olyan, Istentől elrendelt 
törvények összessége, amelyek erkölcsileg kor- 
mányozzák az emberi viszonyokat, és fölötte 
állnak minden mesterséges politikai egységnek, 
amelyhez az emberek gyakorlatilag tartoznak. 
A -nak számos előnye is lehet, és noha egysége- 
sítő szabályozást kíván meg, a nemzetállamok 
meghatározó cselekvők maradnak e téren is. 


Simon János (szerk.): Globalizáció, regionalizáció és nem- 
zetállamiság: tanulmányok a nemzetközi kapcsolatok és 
az újkori történelem tárgyköréből (2016). 

Stiglitz, Joseph E.: Globalization and Its Discontents 
(„Rossz közérzet a ~ban”, 2002). 

globalizmus Politikai program, amely a —glo- 
balizációt bizonyos normákkal, értékekkel és je- 
lentéssel kívánja felruházni. Három fő területen 
érvényesül. Először is a piaci ~ szorgalmazza és 
ünnepli a globális piacok szükségszerű egysége- 

Gömbös Gyula 


sülését. Ez az 1990-es években kibontakozó irány- 
zat több, mint a neoliberalizmus, mert bár a piacot 
a középpontba helyezi, egyúttal a nemzetgazdaság 
szűk politikai keretei közül kiemeli, és globálisan 
fogja fel azt. Ezzel párhuzamosan, ennek balol- 
dali kritikájaként bontakozott az igazságossági -, 
mondván, hogy a piacok liberalizálása és egy- 
ségesítése nagyobb társadalmi különbségekhez, 
környezetromboláshoz, globális konfliktusokhoz 
és erőszakhoz, a részvételi demokrácia elsorvadá- 
sához, az önérdek és fogyasztás elburjánzásához, 
a hatalom nélküliek végletesebb peremre szoru- 
lásához vezetett ( oglobális kormányzás). Fölfog- 
ható a piaci - bírálataként is a vallási -, amely a 
globalizáció erőteljes —szekularizmusa ellenében 
jelentkezik. Míg a vallási - általában nem kötődik 
egyes vallásokhoz, az iszlám - mégis egyedi színt 
képvisel azzal, hogy a hívek közösségét, az ummát 
globálisan fogja föl, középpontinak tartja a szent, 
akár fegyveres, akár fegyvertelen küzdelmet, 
a dzsibádot az egyedüli Istenért és ummájáért. 


Ambrose, Stephen E. és Douglas G. Brinkley: Rise to 
Globalism: American Foreign Policy Since 1938 (,,Fel- 
emelkedés a ~ig: az amerikai külpolitika 1938-tól", 
1971, 2012). 

Steger, Manfred et al.: Justice Globalism: Ideology, Crises, 
Policy („Igazságossági ~: Ideológia, válságok, politi- 
ka”, 2013). 

Gömbös Gyula, vitéz (1886-1936) Katonatiszt, 
jobboldali radikális politikus, országgyűlési kép- 
viselő, miniszterelnök. Evangélikus kispolgári 
családból származott, majd katonai pályára lépett. 
1919 januárjától a Magyar Országos Véderő Egylet 
(MOV E; a világháborúból hazatért katonatisztek 
érdekképviseletére szerveződött irredenta, majd 
ellenforradalmi tömegszervezet) első elnöke. A 
o Tanácsköztársaság idején a bécsi emigráció és 
a szegedi ellenkormány közt összekötő szerepet 
töltött be, a szegedi katonatisztek egyik hanga- 
dója és az ellenforradalmi erők meghatározó hát- 
térembere: 1919-ben a Nemzeti Hadsereg, majd 
a —kormánypárt, 1921-ben pedig a IV. Károly 
visszatérését megakadályozó fegyveres erők 
szervezője. Az 1919-ben született magyar szél- 
sőjobboldal, a fajvédő mozgalom egyik politikai 
vezéralakja. Radikális nézetei miatt —Bethlen 
István kiszorította a kormánypártból, 1923—1928 


182 


között az ellenzéki fajvédőpárt vezetője. Az ellen- 
zéket ellehetetlenítő politikai rendszer működését 
megtapasztalva 1928-ban visszatért a kormány- 
pártba, ahol honvédelmi államtitkár, miniszter, 
majd 1932-ben miniszterelnök lett. Kormánypár- 
ti politikusként látványosan megtagadta radikális 
antiszemita nézeteit, de nem adta fel a fajvédő 
programnak — a keresztény középosztály és a 
magyar parasztság zsidósággal és nemzetiségek- 
kel szembeni előnyben részesítésének — lassabb 
reformok révén való megvalósítását. Kormánya 
jelentős megszorításokkal, majd osztrák, olasz és 
német külkereskedelmi megállapodásokkal kive- 
zette az országot a gazdasági válságból. Az 1935- 
ös parlamenti választáson számos hívét beültette 
a kormánypárti frakcióba, de Mussolinit mintá- 
nak tekintő központosító belpolitikai terveihez ez 
kevésnek bizonyult; a konzervatív politikai elit 
megbuktatta. Horthy csak halálos betegségére 
tekintettel nem váltotta le. Neve a halálát követő 
években a diszkriminációra épülő jobboldali re- 
formpolitika szimbólumává vált. 


Gergely Jenő: Gömbös Gyula. Politikai pályakép (2001). 
Vonyó József: Gömbös Gyula (2014). 

görögkatolicizmus A bizánci rítuscsaládhoz 
tartozó keleti katolikus egyházak főként a kelet- 
és közép-európai térségben. A fogalom a XVIII. 
századtól kezdődően honosodott meg. A , görög" 
jelző a , bizánci? szinonimája, s nem utal etnikai 
hovatartozásra. 

A keleti katolikus egyházak a keresztény ha- 
gyomány valamely keleti — bizánci, örmény, kopt, 
káld, szír (nyugati szír, keleti szír) — rítusát kö- 
vetik, és kánoni egységben vannak a latin rítusú 
római Ö Apostoli Szentszékkel. 

A kánoni egység létrejöttének jogi aktusa 
az egyházi unió (innen az unitus, uniátus vagy 
uniata szavak), amely során meghatározott fel- 
tételek mellett adott keleti rítusú egyház vagy 
(jellemzően) annak egy része betagozódik a la- 
tin rítusú katolikus egyházba, elfogadva a római 
pápa egyházfőségét és a katolikus tanrendszert. 
Az unió elfogadásának alapfeltétele a keleti fél 
részéről a rítus sérthetetlenségének garantálása. 
Mivel a rítus fogalma magában foglalja a litur- 
gikus szokások összességét, az egyházfegyelmet 
a maga sajátosságaival, valamint a saját teológiai 
és lelkiségi hagyományt, sérthetetlenségének biz- 


Grotius, Hugo 


tosítása megakadályozza, hogy a betagozódásból 
beolvadás legyen. Ilyen értelemben ez az adott 
keleti egyház fennmaradásának is záloga. 

A keleti katolikus egyházak létrejöttét elő- 
mozdító unionista mozgalom a tanbeli különbö- 
zőségekből és egyéb okokból született egyház- 
szakadások meghaladását célozta. Első jelentős 
mérföldköve a firenzei zsinaton megkötött — rö- 
vid életű — unió volt Róma és Konstantinápoly 
között (1439), amelyet további megegyezések kö- 
vettek a szírekkel, koptokkal és örményekkel. 

Közép- és Kelet-Európában a trentói zsinatot 
(1545-1563) követő —katolikus reform, valamint 
a felekezetszerveződés folyamatai adtak lendületet 
az unionista törekvéseknek. Elsőként a Lengyel- 
Litván Királyságban élő rutének (mai szóhasz- 
nálattal: ukránok) 1596-ban kötött breszti unió- 
jában született meg a mai Ukrán Görögkatolikus 
Egyház, valamint (a jóval kisebb) Fehérorosz 
Görögkatolikus Egyház. A szomszédos Magyar 
Királyságban a XVII. század során négy régió- 
ban — a Délvidéken (Márcsa, 1611), a Szepességtől 
Máramarosig terjedő tizenhárom vármegyében 
(Ungvár, 1646; Munkács, 1664), Nagyvárad tér- 
ségében (a XVII. század utolsó évtizede) és Er- 
délyben (Gyulafehérvár, 1699-1700) — zajlottak 
le uniók, amelyek több bizánci rítusú népcsoport- 
ra (ruszinok, románok, szlovákok, magyarok) 
terjedtek ki. A Habsburg uralkodók — különösen 
Mária Terézia — jelentős támogatása mellett a 
XVIII. században kialakult a görögkatolikus egy- 
házszervezet (gyulafehérvár—fogarasi, munkácsi, 
nagyváradi, kőrösi egyházmegyék), amely a XIX. 
században további jelentős fejlődésen ment keresz- 
tül (eperjesi, lugosi, szamosújvári egyházmegyék, 
az erdélyi román görögkatolikus metropólia). 
Az egyházszervezeti fejlődést 1912-ben a magyar 
görögkatolikusok számára létrehozott hajdúdorogi 
egyházmegye felállítása zárta. A Magyar Király- 
ság területén létrejött görögkatolikus egyházak 
mai örökösei 1) Rutén Görögkatolikus Egyház 
(metropóliai rangú, Ukrajna és az Egyesült Alla- 
mok), 2) Román Görögkatolikus Egyház (nagyér- 
seki rangú, Románia), 3) Szlovák Görögkatolikus 
Egyház (metropóliai rangú, Szlovákia), 4) Hor- 
vátország és Szerbia Görögkatolikus Egyháza 
(püspöki rangú, Horvátország és Szerbia), 5) Ma- 
gyar Görögkatolikus Egyház (metropóliai rangú, 
Magyarország). A térség görögkatolikus egyhá- 
zai számára a XX. századi kommunista totalitá- 
rius rendszerek rendkívüli megpróbáltatásokat 
hoztak. Az ukrán, a rutén, a román és a szlovák 
görögkatolikus egyházszervezetet a kommunista 


kormányzatok adminisztratív eszközökkel fel- 
számolták, és kényszerűen betagozták a helyi or- 
todoxiába (ami a magyar ajkúak esetében külön 
is sérelmes volt), vezetőiket pedig bebörtönözték 
vagy munkatáborokba hurcolták. Ujjászervező- 
désükre az 1989-es rendszerváltozások után ke- 
rülhetett sor. 

Dél-Európában bizánci rítusú katolikus egy- 
házakat találunk Olaszországban, Albániában, 
Macedóniában, Bulgáriában, Görögországban és 
"Törökországban, míg a Közel-Keleten a melkiták 
több országra kiterjedő, pátriárkai rangú egyháza 
képviseli a bizánci rítusú katolicizmust. 

Eltérő intenzitással minden görögkatolikus 
egyházban megfigyelhető a /atinizáció, amelynek 
során az adott görögkatolikus egyház életében és 
liturgikus gyakorlatában — külső ösztönzésre vagy 
belső igazodási kényszertől vezérelve — bizánci rí- 
tustól idegen, , latin" elemek jelennek meg — gyak- 
ran az ortodox egyházaktól való különbözés bizo- 
nyításának igényétől vezérelve. A katolikus egy- 
ház a II. vatikáni zsinat óta arra ösztönzi a keleti 
katolikus egyházakat, hogy tisztítsák meg hagyo- 
mányaikat és liturgikus gyakorlatukat a latin ele- 
mektől. Ez a folyamat heves viták közepette zajlik, 
különösen a kelet-európai térségben. 

Ugyanitt érzékelhető leginkább a görögkatoli- 
kus egyházak sajátos szerepe a katolikus egyház és 
az ortodoxia közötti ökumenikus párbeszédben. 
Míg a katolikus megközelítés a görögkatolikus 
egyházaknak a , híd" szerepét szánta, az orto- 
doxia — különösen a szláv ortodoxia — számára a 
Rómával „uniált” közösségek az egyház egységé- 
nek legfőbb akadályát jelentik. Ezért megszün- 
tetésüket és az ortodoxiába való visszatérésüket 
az egyház egységének conditio sine gua nonjaként 
definiálják. Mivel ez a feltétel a római Apostoli 
Szentszék számára nem lehet tárgyalási pont, a 
katolikus—ortodox párbeszédben lényegi előrelé- 
pés nem várható. 


Farrugia, Edward G. (szerk.): Encyclopedic Dictionary of 
the Christian East („A keresztény Kelet enciklopé- 
diája”, 2015). 

Timkó Imre: Keleti kereszténység, keleti egyházak (1971). 

Véghseő Tamás és Terdik Szilveszter: ,, . . minden uta- 
mat már előre láttad": Görögkatolikusok Magyarorszá- 
gon (2012). 

Grotius, Hugo (1583—1645) Németalföldi jo- 
gász, politikus, teológus, költő. Legnagyobb ha- 

tású művében, a száműzetésben írt De iure belli 
ac pacis libri tresben (1625; m. A báború és a béke 
jogáról, 1960, 1999) adja a nemzetközi jog egyik 
első rendszerezett kifejtését a salamancai iskolába 
tartozó Francisco de Vitoria és Francisco Suarez 
írásai mellett. A jog forrásának nem az —álla- 
mot, hanem a természetjogot tartotta, és e jog 
védelmében látta az előbbi feladatát. A klasszikus 
természetjogi felfogás voluntarista hagyomá- 
nyához kapcsolódva Isten akaratából indult ki, 
amelyet azonban szerinte nem a kinyilatkozta- 
tásából, a Szentírásból, hanem teremtménye, az 
ember természetéből ismerhetünk meg. Isten 
úgy alkotta az emberi természetet, hogy egye- 
bek közt két, alapvető tulajdonság vezérelje: társas 
lény mivolta és az önfenntartás ösztöne. Mind- 
kettő mérsékli és igazítja a másikat, és a legele- 
mibb boldogulás is mindkettőt szükségképpen 
feltételezi. Ennélfogva tartózkodunk mások tu- 
lajdonától, és igyekszünk észszerűen érvényesí- 
teni önérdekünket. E belátáson, észlény voltunk 
következetességén alapul az alapvető érték: a kö- 
telességteljesítés, a szerződések betartása. 

- az önérdek észszerű érvényesítését nem tar- 
totta ellentétesnek a háborúskodással, az erőszak- 
kal, amivel ugyan közelebb került —Hobbes téte- 
léhez, amely szerint a természeti állapot mindenki 
háborúja mindenkivel szemben, de azt elutasította. 
A —háború célja szerinte ugyanis az élet megóvá- 
sa, az életszükségletek megtartása, megszerzése. 
A háborúnak számos fajtája igazságos, ahogyan 
a tomista teológusok a középkorban kidolgozták, 
de - szerint végső soron csak az a háború lehet 
igazságos, amely jogot véd. Az államok közötti vi- 
szonyra a társas lét indítéka és belátása ugyancsak 
érvényes: minden államot megillet az önfenntar- 
tás joga, és ezt érvényesítheti másokkal szemben. 
Az igazságos és az igazságosan lefolytatott hábo- 
rúról (ius ad bellum és ius in bello) szóló részletes 
elemzései, az, hogy az államokat egymáshoz való 
viszonyukban fogta föl, és az az eszméje, hogy a 
nemzetek egymás iránti kötelezettségeik és jogo- 
sultságaik folytán közösséget képeznek, alapozták 
meg a nemzetközi jognak a nemzetállamok kö- 
zötti kapcsolatként értett rendszerét, a béke és a 
háború eljárásainak szabályozását. Eszméivel, de 
diplomataként személyesen is közreműködött a 
harmincéves háborút követő rendezés, a —veszt- 
fáliai béke előkészítésében. 

A vallási tolerancia egyik első nemzetközi jogi 
szorgalmazójaként az eszme teológiai következ- 
ményeit is igyekezett levonni. A korszak nagy- 

hatású munkájában, A keresztyén vallás igasságár ul 
írott könyveiben (1627; m. 1732, fordította: , egy 
bujdosó magyar” [Diószegi Kis János]) a keresz- 
tyén egység hitelvi lehetőségeit boncolgatta. 

Azzal, hogy a természetjogot ,az ész paran- 
csának" mondta, „amely megmutatja, hogy va- 
lamely cselekvésben erkölcsi helytelenség vagy 
erkölcsi szükségesség rejlik, és ennek következ- 
tében Isten, a természet teremtője, az ilyen cse- 
lekvést tiltja vagy előírja", voltaképpen azt állítja, 
hogy az ember akaratának racionális megisme- 
rése egyet jelent Isten akaratának a megismeré- 
sével. Igy azonban az is következik állításából, 
hogy mint a matematikai törvények, a termé- 
szetjog önmagában megáll, független Istentől. 
Ahogy maga is írta: , Mindaz, amit mondottunk 
volt, még akkor is érvényes lenne, ha a végső go- 
noszságtól vezérelve megengednénk, hogy Isten 
ne volna (etsi Deus non daretur), és ne törődjék 
az emberek dolgaival.” Ezzel pedig sokak szemé- 
ben döntő lépést tett a Öszekularizáció irányá- 
ban. Annyiban követte a klasszikus természetjogi 
hagyományt, hogy a természetjogról és ennek 
részeként az államok közötti (nemzetközi) vi- 
szonyok jogáról axiomatikus-deduktív modellt 
dolgozott ki, ám tartalmilag radikálisan szakított 
e hagyománnyal, s vele indult útjára a modern, 
észelvű természetjog. 


Gajzágó László: A nemzetközi jog eredete, annak római és 
keresztény összefüggései, különösebben a spanyol nemzet- 
közi jogi iskola (1942). 

Gulag (Glavnoje upravlenyije  iszpravityelno- 
trudovib lagerej "Javítómunka-táborok Főigaz- 
gatósága’) Szovjet kényszermunkatábor-hálózat. 
Hivatalosan 1930 és 1960 között állt fenn, de a 
„megbízhatatlan elemek”-nek szánt első bünte- 
tőtábort —Lenin utasítására állították fel 1918- 
ban, 1921-ben már nyolcvannégy működött. 
A ~ a —sztálini terroruralom két évtizedében, 
1934-1953 között volt a legkiterjedtebb. Egyszer- 
re volt az „osztályalapon” rendszerellenségként 
diszkrimináltak büntetőtábora és köztörvényes 
vagy politikai terheltként elítéltek munkabör- 
töne. Bírósági ítéletek, a belügyi szervek , kü- 
lön tanácsi" határozatai, hatósági intézkedések 
(száműzetés) gondoskodtak arról, hogy a Szovjet- 
unió — rabszlengben a , nagy börtönzóna"— egész 
területéről kellő számú utánpótlás érkezzen a 
szeparált ezernyi „kis zóna” börtöneibe, táborai- 

ba, telepeire, beleértve a korabeli tömeges etnikai 
tisztogatások kárvallottjait is. Itt a szovjet terv- 
utasításos rend szerint folytattak bányászatot, 
fakitermelést, út-, vasút- vagy csatornaépítést. 
(Gazdasági teljesítményüket a korabeli szovjet 
GDP három százalékára becsülik, ám a ráfor- 
dított fenntartási költségekről nincs megbízható 
információ.) A nemzetiszocialista Endlösung- 
(végső megoldás" táborokhoz képest nem voltak 
eredendően haláltáborok, de büntetőkivégzések- 
kel párosított politikai diszkrimináló funkciójuk 
közepette a halálozási arány messze meghaladta 
a ~-rendszeren kívüli mortalitás mértékét. 

Alekszandr Szolzsenyicin [van Gyenyiszovics egy 
napja (1962; m. 1963) című kisregényében, majd 
A Gulag szigetvilág (1973; m. 1993, 2013) című ter- 
jedelmes — 1989-ig csak Nyugaton megjelent —, 
dokumentarista tanulmányában hívta fel a fi- 
gyelmet a táborok valóságára. A tárgykörrel fog- 
lalkozók között mindmáig , számháború" folyik 
azt illetően, hogy a táborokban fogva tartottak 
és az elpusztultak száma milliós vagy tízmilli- 
ós nagyságrendű (mindmáig korlátozott, illetve 
esetleges a levéltárak erre vonatkozó iratainak 
kutathatósága). A csúcsra járatott években — pél- 
dául 1939-ben vagy 1948-ban — a források szerint 
is két és fél milliós a ~-zónák aktuális őrizetesei- 
nek a száma. Elelmezési viszonyaik és a téli idő- 
járás függvényében a halálozási ráta 10—30 száza- 
lék között pulzált, így évenként is több százezres 
nagyságrendű volt a létszámingadozás. Ezt figye- 
lembe véve aligha túlzóak azok az összesítések, 
amelyek a sztálini időszak egészét tekintve 15—20 
millió közé becslik a ~-on megfordulók összes 
számát, s ennek negyedére teszik a soha vissza 
nem tértek tömegét. A --táborok háromnegye- 
de nem Szibériában volt — bár a munkafeltételek 
ott és a sarkkörön túli térségekben voltak a leg- 
kegyetlenebbek —, hanem a Szovjetunió Urálon 
inneni, európai vidékein. 

Magyarországon erősen módosult a - értelme- 
zése. A második világháború alatt és után több 
mint félmillió magyar került a Szovjetunióba 
hadifogolyként vagy civilként, , internáltként", 
ún. málenkij robotra. A három fogalom össze- 
mosódott a ~-ról szóló hazai diskurzusban, mint 
ahogy a szovjetunióbeli nyilvántartásokban is ne- 
hezen szálazható szét a háborús évek , nagyobb" 
Magyarországáról magyarként vagy németként 
(katonaként vagy civilként) fogságba hurcoltak 
száma a szabadulókétól, akik — az újabb határ- 
változások miatt — részben már a környező or- 


szágokba kerültek , haza", egykori lakóhelyükre. 
A megérkezettek közül azok kerültek a --tá- 
borok valamelyikébe, akiket ottani bíróságok, 
külön tanácsok ítéltek el. Túlnyomó többségük 
fogvatartásáról a különálló Hadifogoly- és Inter- 
nálótáborok Igazgatósága, a GUPVI (Glavnoje 
Upravlenyije Vojennoplennib i Intyernyirovannib) 
gondoskodott. Ennek kimutatásai 1947 tavaszán 
több mint kétszázezer magyar hadifoglyot re- 
gisztráltak, de közülük több mint 15 ezer a szom- 
szédos országok állampolgára volt. Egy évvel 
később, 1948 tavaszára — újabb repatriálások nyo- 
mán — 115 ezerre apadt a számuk, ám még 1949 
után is több mint 12 ezer hadifoglyot visszatar- 
tottak, és 9 ezer volt a ~-táborok valamelyikében 
raboskodó magyar őrizetesek száma. Egy 2005-ös 
szovjet adatközlés 6o ezer főre teszi a különböző 
szovjet lágerekben elhunyt magyarok számát, de 
legalább ugyanennyi azok száma, akik fogságba 
vetésük helyszíne és a lágerbeli regisztráció előtt/ 
között útközben vesztették életüket. 


Applebaum, Anne: A Gulag története I-II. (2003; m. 
2005). 
Varga Eva Mária: Magyarok szovjet hadifogságban 
(1941-1956 ) (2009). 
Zemszkov, Viktor Ny.: A Gulag — tényekben, adatokban 
(1991; m. 1991). 

gyűlölet Az ember egyik alaptevékenysége és 
-tapasztalata, amely ellentétes a —szeretettel. 
Ahogyan a szeretet tárgya a —jó, a ~ tárgya a 
—rossz. A ~ lehet érzelem, de lehet beállítódás 
vagy hangulat is. Tágabban a szeretethez hason- 
lóan egyetemes elv, a valóság megsemmisítésére 
irányul (míg a szeretet a létrehozására és meg- 
újítására). A jó és a rossz dialektikájához hason- 
lóan (amelyben a jó összemérhetetlenül átfogóbb 
a rossznál) a szeretet is összemérhetetlenül átfo- 
góbb a ~nél lélektani, erkölcsi és metafizikai érte- 
lemben egyaránt. Empedoklész szerint a világot 
a szeretet (philia) tartja össze, míg a ~ (neikosz) 
szétzúzza; a kettő kölcsönhatása okozza a valóság 
ciklikus létrejöttét és pusztulását. Platónnál a ~ 
az igazságtalanság eredménye és végül is kozmi- 
kus elv, amely a felbomlást segíti elő. Emellett 
a ~ a jó rosszal szembeni állapotát is kifejezheti, 
például az istenek , gyűlölik" a rosszat, és az igaz- 
ságos ember , gyűlöli? az igazságtalanságot. 

Az Oszövetség szerint , Hat dolog van, amit 
gyűlöl az Ur, s hét, ami utálattal tölti el szívét: 

A gőgös szem, a hamis nyelv, az ártatlan vért ontó 
kéz, az álnokságot tervező szív, a gonosz ügyben 
járó láb, a hazudozó, hamis tanú, s végül, aki vi- 
szályt kelt a testvérek között” (Péld 6,16—19). Az 
Ujszövetségben a ~ ugyancsak a rossz elvetésére 
irányul, de egyben az igazak elleni beállítódás is: 
„Boldogok vagytok, ha gyűlölnek benneteket az 
emberek... az Emberfia miatt” (Lk 6,22). A világ 
gyűlöli Krisztust (Jn 7,7); a tanítványok feladata, 
hogy irtózzanak a rossztól (Róm 7,15). A skolasz- 
tikus filozófiában és azt követően a szeretet és a ~, 
vagyis a tetszés és a nemtetszés alapvető érzelmi 
aktusok, amelyekkel a dolgokhoz gyakorlatilag vi- 
szonyulunk; ekképpen az erkölcs alapját képezik. 
A politikai gondolkodásban a ~ a politikai 
cselekvés eszköze. —>Machiavelli szerint a feje- 
delemnek ügyelnie kell arra, hogy ne gyűlöljék, 
csupán féljék. A szervezetlen emberi társadalom 
—Hobbes és követői szerint a ~ állapota. A ~ a 
másiktól való félelemből fakad, és elpusztítására 
irányul. —>Kant a ~et az erkölcsi elvvel ellentétes- 
nek tartotta, és megkülönböztette az antropofób 
embert a mizantróptól; az első szenvedései miatt 
elvonul a közösségtől, az utóbbi az embereket el- 
lenségnek s ekként ~e tárgyának tekinti. — Marx 
és Engels Kommunista kiáltványa nyíltan a , bur- 
zsoá despotizmus" ~ére és az ebből következő 
erőszakra szólít fel. A marxizmus osztályharc- 
felfogása szerint a proletariátus szükségszerű 
viszonya a polgársághoz és az arisztokráciához 
a pusztulásukra törekvő -. Története során a 
kommunizmus ezt a viszonyt számos módon 
kifejezte, és mitikus alapelv rangjára emelte. 

A mai gondolkodásban a fenomenológia, külö- 
nösen Max Scheler és Kolnai Aurél részesítette 
a ~et a szeretettel együtt kiemelt figyelemben. 
A politikában a - mint a politikai manipuláció esz- 
köze jelenik meg, mivel lélektanilag hatékonyabb 
nagy tömegeket valaki vagy valami ellen hangol- 
ni, mint egy ügy mellett elkötelezni. A jogban 
kodifikálódott a -bűncselekmény fogalma (hate 
crime). Ezen olyan bűncselekményeket értünk, 
amelyekben a tett elkövetésének indítéka az ál- 
dozat valamely társadalmi csoporthoz tartozása. 
Ilyen bűntettnek számít a bántalmazás mellett a 
zaklatás és a -beszéd is. A Büntető törvénykönyv 
„a közösség tagja elleni erőszak” (216. §) tényál- 
lásával a nemzeti, etnikai, faji, vallási csoporthoz 
való tartozás, illetve különösen a fogyatékosság, 
nemi identitás és szexuális irányultság miatt el- 
követett bántalmazást, a „közösség elleni uszítás” 
(332. §) tényállásával pedig a tettlegesség veszé- 
lyével fenyegető -beszédet bünteti. 

A kortárs szellemi miliőben a tények és fel- 
fogások elhallgatása gyakran —ideológiai ~re 
vezethető vissza, amely az igazság voluntarista 
kisajátításában gyökerezik ( e utópizmus). 


Egyed Péter: „A gyűlölet kora”, Korunk, 2008, 1. 
Kolnai Aurél és Max Scheler: Szeretet és gyűlölet, undor 
és gőg (2015). 
Levin, Jack és Gordana Rabrenovic: Why We Hate 
(„Amiért gyűlölünk", 2004). 

háború Fegyveres küzdelem két vagy több, kül- 
ső vagy belső fél között azért, hogy a győztes 
rákényszeríthesse akaratát a vesztesre, követe- 
léseit érvényesíthesse vele szemben (erőszak, 
forradalom, polgárháború), ahogy Carl von 
Clausewitz A háborúról (1832; m. 1892-1894, 2013) 
című, klasszikusnak számító művében meghatá- 
rozta. Egyúttal azt is állította, hogy a ~ nem az 
erőszak öncélú megnyilvánulása: „valódi politi- 
kai eszköz, a politikai tevékenység folytatása más 
eszközökkel”. Nem a politika vége, hanem annak 
sajátos továbbvitele: céljait tehát a kormányzat fo- 
galmazza meg. 

Okai visszavezethetők egyéni szinten az em- 
ber eredendő gyarlóságára, társadalmi-közösségi 
szinten valamely állam militarista vagy antimili- 
tarista kultúrájára, illetve a nemzetközi rendszer 
anarchiájára: a ~ lehet a felbomlott nemzetközi 
erőegyensúly helyreállításának az eszköze. 

Mint az egyik legtöbb szenvedést előidéző em- 
beri tevékenység, a ~ fő szerepet vitt az emberi 
gondolkodás történetében. Róla szólnak alapmí- 
toszaink, az Iliász és a Biblia jelentős része. Az első 
ismert filozófusok egyike, Hérakleitosz azt a sú- 
lyos paradoxont hagyta az utókorra, hogy a szer- 
vezett emberölés nem más, mint „mindennek 
atyja”. Igy nem csoda, hogy a ~ról való gondol- 
kodásban a létezés általános, metafizikai leírása és 
a ~s törekvések igazolása nem válik el egymás- 
tól. A platóni felfogás szerint a ~ az igazságosság 
győzelmének folyamata az igazságtalanság felett, 
amely győzelem az ész felülkerekedése a világban 
és az emberben. Az ész tehát végső soron képes 
mérsékelni a ~s indulatokat. 

Az Oszövetségben Isten üdvtervének részét ké- 
pezik a ~k. Jézus sem hirdetett egyértelműen pa- 
cifizmust (Mt 10,34; vö. 26,52), a Jelenések köny- 
ve szerint pedig a —jó és a —rossz végső, szent 
~jában jön el a világvége, a valóság végső feltá- 
rulkozása. Am sem Jézus, sem a kereszténység 
nem tulajdonított túlvilági, üdvözítő jelentőséget 
a ~nak vagy az abban való részvételnek — még ha 
utóbb a középkori lovagi eszményben és a keresz- 
tes hadjáratok búcsúszerző cselekedetként való 
beállításában közrejátszottak is ilyen indítékok. 


A keresztény gondolkodás fő sodrát e téren 
—>Szent Agoston határozta meg, aki az Isten vá- 
rosának apokaliptikus eljöveteléig az evilági ural- 
kodó feladatát az igazságos rend és a béke fenn- 
tartásában látta, de az igazságtalansággal szemben 
indokoltnak vélte a fegyverhasználatot. S ebből 
kiindulva kidolgozta az igazságos - elméletét. Az 
ő nyomán S Aguinói Szent Tamás megkülönböz- 
tette a ius ad bellum (~ indításához való jog) és a ius 
in bello (hadijog, hadviselési szabályok) fogalmát. 
Az előbbinek feltétele 1) a politikai közösség veze- 
tésére jogosult, szuverén uralkodó, azaz az állam, 
2) az igazságos ok, vagyis a jogtalanul elvett dolog 
visszaszerzése, illetve a gonoszság megbünteté- 
se, valamint 3) a helyes indíték, amely jelentette 
egyfelől a gonosz szándék (kegyetlenkedési vágy) 
hiányát, másfelől a béke helyreállítására való tö- 
rekvést. A hadijog pedig — a skolasztikában külön 
alapossággal — azt részletezte, hogy harc közben 
mit szabad és mit nem. Az igazságos - hagyo- 
mánya továbbélt a salamancai iskola, a domonkos 
Francisco de Vitoria és a kálvinista —Grotius 
tanításában és a jelentős részben általa kimunkált 
—vesztfáliai békerendszerben és így a modern 
nemzetközi jogban. Ez a hagyomány képezte 
a szellemi hátterét annak, hogy a - szélsőséges 
politikai eszközét több évszázadon keresztül vi- 
szonylag korlátozottan alkalmazták. 

Az iszlámbana dzsihád küzdelem’) egyrészt hit- 
terjesztő vagy büntető, többnyire fegyverrel vívott 
szent -t jelent, másrészt az Istenhez térő lélek bel- 
ső küzdelmét, a , nagyobb dzsihád"-ot. Az iszlám 
és a nem iszlám hitű kutatók eltérően ítélik meg, 
hogy az előbbi mennyiben képez állami és/vagy 
egyéni kötelességet, illetve mennyiben adható 
vissza a „szent háború” kifejezéssel. Ez viszont 
már önmagában is jelzi, hogy az iszlamistának 
mondott ~s cselekmények, a —terrorizmus nem 
szükségszerűen következik e vallásból. 

A harmincéves ~ és az angol polgár~ hatá- 
sa alatt — mindkettőben közrejátszottak vallási 
indítékok is— ÖHobbes természeti állapotnak 
fogta fel a mindenki harcát mindenki ellen, 
amelyből azonban az értelem alapján kötött tár- 
sadalmi szerződés kiemelheti az embert. —Kant 

pedig már úgy vélte, az immár felvilágosult érte- 
lem megvalósíthatja az örök békét is, ami kü- 
lönös ellentétben állt azzal, hogy a felvilágosodás 
nagy politikai küzdelme, a francia forradalom 
nyomán bontakozott ki a semmilyen erőforrást 
nem kímélő totális -zás (honvédelem). S Hegel 
szerint a - az igazságosságra, a Szellem beteljesü- 
lésére irányul. Friedrich W. J. Schelling nyomán 
o Heidegger a ~ végső alapját az istenségben vég- 
bemenő belső konfliktusnak fogta föl. 

A - természete nem, de a jellege korszaktól, 
technológiától, a harcoló ellenfelektől függően 
változik. A - fejlődési íve a hagyományos re- 
guláristól a legújabb, hibrid, aszimmetrikus és 
kiberhadviselésig terjed (sokan a propaganda-t is 
ideértik). A -k és a hadviselés a bevetett fegyverek 
alapján több korszakra oszthatók. A kezdetektől 
nagyjából a XIV-XV. századig a hidegfegyverek 
határozták meg a jellegét, ezt követte a tűzfegy- 
verek kora, amelynek során a XIX. század köze- 
péig az egylövetű, elöltöltős, ezután a hátultöltós, 
majd a többlövetű fegyverek jelentek meg a harc- 
mezőkön. A nagy modellváltást az első világ- je- 
lentette, amelytől a - gépi korszakát számítjuk, s 
ezt követte a második világ- végétől a nukleáris, 
tömegpusztító fegyverek kora. Ennek az időszak- 
nak a beköszöntéig a rendelkezésre álló eszközök 
korlátozás nélküli bevetése jellemezte a -kat. Et- 
től kezdve a fenyegető globális katasztrófa miatt a 
bevetett fegyverek korlátozását figyelhetjük meg 
(elrettentés). Noha manapság a -s cselekmények 
következtében életüket vesztők száma vissza- 
szorulóban van a más erőszakos halálnemekkel 
szemben, a -k egyéb következményei (politikai 
szélsőségek terjedése, migráció stb.) inmáron na- 
gyobb globális hatásokkal járnak, mint korábban. 
A napjainkban lezajló haditechnikai forradalom 
nagyobb lehetőséget teremthet a polgári lakosság 
kímélésére. 

A XX. század totális világ~i után — erős kanti 
indíttatásra — az —FEgyesült Nemzetek Szerve- 
zetének Alapokmánya kizárta az erőszak államok 
közötti alkalmazását, hacsak a Biztonsági Tanács 
jóvá nem hagyja. Igy 1945 után a nagyhatalmak 
legfeljebb korlátozott célú ~kat viseltek egy- 
mással szemben, tartózkodtak teljes arzenáljuk 
felvonultatásától, és többnyire Európán kívüli 
hadszíntereken, bújtatott formában bonyolították 
le azokat. Egyre gyakoribbá váltak a nem álla- 
mok, hanem függetlenségi mozgalmak (Vietnam, 
Algéria, Palesztina) vagy egyéb szervezetek (helyi 

hadurak, bűnszövetkezetek, terrorcsoportok) ellen 
viselt -k. Mivel e felek ereje összemérhetetlen, 
-juk aszimmetrikusnak minősül: az erősebbik 
könnyűszerrel megsemmisíthetné a másik teljes 
katonai potenciálját, a gyengébbik viszont meg- 
béníthatja a másikat (terrorizmus). Továb- 
bá mivel e -k elegyítik a hagyományos és nem 
hagyományos hadviselést (partizán harcmodor, 
népmozgalmak indítása), hibridnek is mond- 
ják azokat. A helyi konfliktus gyakran átalakul 
helyettesítő -vá (proxy war), amelyben a tényle- 
gesen harcoló felek helyettesítik a hadiállapotot 
tagadó, ámde érdekszférájuk növelésére törekvő 
nagyhatalmakat (Vietnam, Ukrajna stb.). 

A 2001. szeptember 11-i USA-ellenes terror- 
támadások után elindított aszimmetrikus ~kat 
(Afganisztán, Irak, Eszak-Afrika és Szíria) gyak- 
ran az igazságos ~ hagyományos érvrendszerével 
támasztották alá, számot vetve azokkal a kivételes 
szükségbelyzetekkel, amikor az államok nem kí- 
mélhetik a polgári lakosságot. Az igazságos - ha- 
gyománya meghatározó szerepet vitt azon gon- 
dolkodók körben ( eNiebuhr), akik a —hideg-, 
azaz a fegyverkezési verseny megnyerését, nem 
pedig a békés egymás mellett élés utópiáját szor- 
galmazták. A hideg- után látványosan csökkent 
a -s konfliktusok száma. A többpólusú világrend 
is bizonytalansággal jár, miként a 2010-es évek 
közepének fegyveres konfliktusai is tanúsítják (a 
jelenkori -k adatairól lásd az Uppsalai Egyetem 
Béke- és Konfliktuskutató Intézetének kimuta- 
tásait). A nukleáris elrettentésnek a hideg-ban 
kidolgozott, bár nem kockázatmentes stratégiá- 
ja, amely eddig megakadályozta az atom- vagy 
kiterjedtebb hagyományos - kitörését, ma is 
hatékonynak látszik: a nemzetközi közösség 
viszonylag sikeresen lép föl szabályainak a be- 
tartatásáért, az atomfegyverek elterjedésének a 
megakadályozásáért. Az ugyanakkor kérdéses, 
hogy az iráni atomprogram egyezményes korlá- 
tozása (2015) tartósnak bizonyul-e, illetve hogy 
Eszak-Korea valóban felhagy-e nukleáris fegy- 
verzetének kifejlesztésével. 

Habsburgok Német eredetű uralkodócsalád, 
ők gyakorolták a dinasztiák közül a legnagyobb 
hatást az európai történelemre, s közel 400 évig 
ültek a magyar trónon is. 

A család első nagy alakjának, Rudolf német ki- 
rálynak (1273-1291) sikerült megszereznie Auszt- 
riát, amely ettől kezdve a törzsterületüknek 
számított. Hatalmuk házasságok révén növeke- 
dett: a gazdag Burgundia és Németalföld mellett 
megszerezték a cseh, a magyar és a spanyol trónt 
is. 1452 és 1806 között ők adták a német-római 
császárt. Legnagyobb fényüket V. Károly császár 
(1519-1555) alatt érték el, aki spanyol királyként 
gyarmatai révén elmondhatta, hogy „birodalmá- 
ban soha nem nyugszik le a nap”. Károly ketté- 
osztotta birodalmát: fia, II. Fülöp a spanyol terü- 
leteket, öccse, Ferdinánd pedig a császári címet 
és a dunai országokat örökölte. A két ág török- és 
franciaellenes együttműködése a XVI-XVII. 
században meghatározta Európa sorsát. 

A reformáció korában is katolikus dinasztia az 
ellenreformáció vezetőjeként a harmincéves 
háborúban központi szerepet játszott. Ennek 
eredménye felemás volt: a császári hatalom meg- 
rendült, a protestánsok megvédték pozícióikat 
(vesztfáliai béke), ellenben a cseh és osztrák 
tartományok felett megszilárdult az uralkodó és 
a katolicizmus hatalma. A XVII. század végének 
nagy sikere volt Magyarország felszabadítása a tö- 
rök uralom alól. 

A XVIII. században előbb elvesztették spa- 
nyol területeiket, majd mivel VI. Károly 
(1711-1740) csak lányára hagyhatta birodalmát, 
a kirobbant osztrák örökösödési háborúban 
Mária Teréziának (1740-1780) kellett megvé- 


denie és megszilárdítania a férje révén immár 
Habsburg-Lotharingiainak nevezett dinasztia 
hatalmát. A század második felében a —felvilá- 
gosodás hatására megreformálták a birodalmat 
(Mária Terézia, II. József, II. Lipót), amely 
azonban így is nehezen tudott szembeszállni a 
—>francia forradalom és Napóleon kihívásaival, 
amelyekre II. Ferenc (1792—1835) és Metternich 
kancellár válasza a Ö konzervativizmus volt. 

1815-től Bécs a Szent Szövetség konzervatív 
dinasztikus békerendszerének a központja lett 
(európai koncert), s évtizedeken át állt ellen a 
—liberalizmus és —nacionalizmus ostromának, 
orosz segítséggel élve túl az 1848-as forradalma- 
kat is. Ferenc József (1848-1916) hosszú uralko- 
dása során különböző birodalmi szerkezetekben 
próbálta stabilizálni birodalmát. Az 1859-ben és 
1866-ban elszenvedett vereségek folytán kény- 
telen volt beérni a közép-európai területeivel, s 
a magyarokkal kötött kiegyezés (1867) nyomán 
a dualista berendezkedésben találta meg a megfe- 
lelőnek vélt struktúrát. Konzervatív uralkodása a 
kultúra, a tudomány és a művészetek felvirágzá- 
sát hozta el, s Bécs — Párizs mellett — a századfor- 
duló kulturális centruma lett. 

Az első világháború a Habsburg trónörökös 
meggyilkolása nyomán robbant ki, s végül fel- 
emésztette a ~ erejét: I. (IV.) Károly (1916-1918) 
lett a dinasztia utolsó uralkodója. Fia és örököse, 
a népszerű Ottó főherceg (1912—2011) számára 
már nem kínálkozott komoly esély a hatalom 
visszaszerzésére. 

Magyarországon a - uralkodtak a legtovább 
(1526 és 1918 között folyamatosan), s a hosz- 
szú idő alatt számos konfliktus határozta meg a 
magyarokkal való kapcsolatukat. Ezek egy része 
felekezeti ellentétekre vezethető vissza, hiszen a 
katolikus - gyakran korlátozták a magyarorszá- 
gi protestánsok jogait, ezért az utóbbiak körében 
erős a Habsburg-ellenes hagyomány. Az uralko- 
dói jogok gyakorlása és az összetett birodalom 
kormányzása nem csupán a rendi jogok, hanem 
utóbb gyakran a nemzeti kibontakozás sérelmé- 
vel is járt. Ezért a Habsburg-ellenes fellépéseket a 
nemzeti szabadságküzdelem nimbuszával ruházta 
föl az utókor Magyarországon is ( ekuruc-la- 
banc). Mindez mára szinte teljesen elhomályo- 
sította, hogy a -nak köszönhető a törökellenes 
védekezés irányítása, és ugyan komoly nemzet- 
közi összefogás élén, de az ország törökök alóli 
felszabadítása is, továbbá sokat tettek az ország 
fejlesztéséért, nyugatos modernizációjáért. 

A -ban az egyes népek nacionalizmusai gyak- 
ran láttak elnyomó hatalmat, ám komoly tel- 
jesítmény volt, hogy a - hosszú ideig egyben 
tudták tartani a sok nemzet által lakott közép- 
európai térséget, megakadályozva, hogy az külső 
erők (török, német, orosz) uralma alá kerüljön. 
A nemzetek feletti együttműködés katolikus, 
konzervatív Habsburg mintája a XX. század fo- 
lyamán nem tartozott a népszerű példák közé, 
de az etnikai ellentétek és az azokat kihasználó 
nagyhatalmi elnyomás hatásaként ma már egyre 
többen látják pozitívabban a - történelmi szere- 
pét, és birodalmukat többen az S Európai Unió 
történelmi előzményei közé sorolják. 

hadkötelezettség A honvédelem, a hadsereg és a 
~ egyidős az Sállammal, hiszen annak alapfunk- 
ciója, hogy megvédje az ország szuverenitását, te- 
rületi épségét, lakosságát és anyagi javait az esetle- 
ges külső fegyveres támadástól, illetve — háborút 
viseljen. A katonai szolgálatban való részvétel meg- 
határozza vagy tükrözi az állam közjogi-társadal- 
mi berendezkedését, miként már —>Arisztotelész 
is rámutatott (Politika 4.13, 6.7). Az ókori Athén 
általános ~e párban állt demokratikus —alkot- 
mányával - az athéniak Kr. e. 480-as diadala a 
Xerxész vezette perzsa sereg fölött az európai 
hagyományban a szabadságon alapuló alkotmá- 
nyukat védelmező felelős polgárok fölényét jel- 
képezte a zsarnoki szolgahad fölött évszázadokon 
keresztül. A köztársasági Rómában a katonásko- 
dás szintén a polgárok -én alapult, a császári Ró- 
mában viszont fizetett hivatássá vált. Az Európát 
meghódító germán (és magyar) törzsek jellemzően 
katonai demokráciákat alkottak. A Római Biroda- 
lom és az ő találkozásukból bontakozott ki a rendi 
társadalomszerveződés, amelyben a fegyverviselés 
a nemesség kiváltságait, földbirtoklási és politikai 
jogait alapozta meg, így valójában a fegyvervise- 
lés tette a nemest a nemzet alkotó tagjává (az 
indiai kasztrendszer is hasonlóan tagozódott). 
E kiváltságos státuszához a nemesség még akkor 

is ragaszkodott, amikor a XVI. századtól a mo- 
dern hadviselés egyre anakronisztikusabbá tette a 
nemesit. Az újfajta hivatásos-zsoldos vagy később 
a részben sorozott állandó hadseregek az abszolu- 
tizmus időszakában a kis létszámukkal annyiban 
érintették a civil, paraszt- vagy polgártársadal- 
mat, amennyiben a hadak átvonultak lakóterü- 
letükön, vagy állami adóterheik megemelkedtek. 
Pedig már — Machiavelli is az általános ~ mellett 
kardoskodott, a honvédelmet polgári kötelesség- 
nek, a —republikánus-demokratikus kormány- 
zás és egyben az itáliai egység feltételének tar- 
totta. Később —Rousseau is ellenezte a zsoldos 
seregeket, polgári kiváltságnak és kötelességnek 
mondta a honvédelmet, és erkölcsi romlásnak 
gondolta ezt a feladatot hivatásosakra bízni. Ez az 
eszme azután az amerikai függetlenségi háború 
(1775-1783) és különösen a —francia forradalom 
alatt ment át a gyakorlatba. Ahogy az utóbbiban 
a —népfelség elve felváltotta a királyi hatalom is- 
teni jogalapját, ami a király fejvesztéséhez, majd 
háborúhoz vezetett, azonnal felmerült, hogy 
külső támadástól a nép védje is meg az országát: a 
jakobinusok elrendelték az általános népfelkelést 
(levée en masse, 1793). A tömeghadsereg rendkí- 
vül hatékonynak bizonyult, általa teremthette 
meg Napóleon Franciaország kontinentális kato- 
nai hegemóniáját. A példa ragadósnak bizonyult: 
ha az egyik hadviselő fél bevezette, a másik sem 
kerülhette meg. A katonai szükség és a nemzet- 
eszme diadala együtt teremtette meg a XIX. szá- 
zadban az Egyesült Allamokban (a polgárháború 
idején) és Európa-szerte az általános ~en, sorka- 
tonai szolgálaton alapuló nagy nemzeti tömeg- 
hadseregeket. Az első világháború kitörésekor 
már minden hadviselő fél az általános sorkatonai 
szolgálatra alapozott. Polgárok milliói kénysze- 
rültek civil foglalkozásaik mellől a hadszínterek- 
re vonulva egymást gyilkolni, amiből roppant 
sok szenvedés, majd tömeggyűlölet keletkezett. 
Egyfelől ezeknek az indulatoknak kellett az első 
világháborút lezáró békeszerződéseknek megfe- 
lelniük, másfelől a nép háborús erőfeszítésének 
elismeréséül került sor az általános választójog 
megadására a legtöbb országban (kivéve például 
Magyarországot, ahol az 1925-ös bethleni válasz- 
tójogi reform szűkítette azt). A második világhá- 
ború borzalmai általános háborúellenességhez ve- 
zettek, sokak szemében megkérdőjelezve a sorka- 
tonai szolgálat létjogosultságát. A Ö hidegháború 
azonban, főleg a szovjet érdekszférában, fenntar- 
totta azt. Ma a demokratikus alkotmányok több- 

sége, miként a magyar is, általános -et ír elő, a 
katonai szolgálat mégis többnyire önkéntességen 
alapul, amit hadászati, haditechnikai, gazdasági 
és erkölcsi okokkal támasztanak alá. Magyaror- 
szágon 2004-ben törölték el a kötelező sorkato- 
nai szolgálatot. Sokan azonban azért is pártolják 
a sorkatonaságot, mert polgári erényekre nevel. 
Ezt a kommunista időszak sorkatonai szolgálata 
nem igazolta, a svájci hadsereg ethosza igen. 

hagyomány Olyan gyakorlatok és meggyőződé- 
sek összessége, amelyeket valamely közösség tag- 
jai örököltek elődeiktől, és adnak át utódaiknak. 
A közösség tagjai —tekintélyt tulajdonítanak a 
~nak, mert az elődök által felhalmozott bölcses- 
séget és tapasztalatot foglalja magában. A keresz- 
tény gondolatkörben a ~ az isteni kinyilatkoztatás 
átadását jelenti, amely a katolikus hitvallás szerint 
írásban és szóban történik: az emberi üdvösség- 
hez szükséges kinyilatkoztatás írásbeli formája a 
Szentírásban, szóbeli formája pedig a Szentlélek 
és az apostolok révén a Szent~ által maradt fenn. 
A reformáció éppen ez utóbbi szóbeli (később 
persze írásban is rögzült) ~ hitelességét kérdője- 
lezte meg. 

A politikai közösségek is megkérdőjelezhe- 
tetlennek tartották a ~ok központi jelentőségét 
Nyugaton egészen a —felvilágosodás koráig. 
A felvilágosodás gondolkodói viszont a XVIII. 
század végétől a vallási, a társadalmi és a politikai 
~okra mint a fejlődésnek és az ész sajátos képes- 
ségeinek kibontakozását akadályozó jelenségre 
tekintettek. Eppen ezért szerintük minden olyan 
társadalmi gyakorlat, amely az irracionálisnak 
tekintett ~ok felszámolására törekszik, az emberi 
fejlődés ügyét szolgálja. A ~okban benne foglalt 
—előítéletek lerombolására irányuló törekvé- 
sek manapság nemcsak a racionalitáson alapuló 
filozófia, hanem a közbeszéd szerves részét ké- 
pezik, noha az arra vonatkozó reflexió, hogy va- 
jon minden előítélet valóban káros vagy rossz-e, 
legtöbbször elmarad. A ~okra vonatkozó racio- 
nális reflexió egyik legnagyobb hatású műve, az 
Eric Hobsbawm és Terence Ranger szerkesztet- 
te The Invention of Tradition („A ~ feltalálása”, 


1983) már a jól megválasztott címében is elárulja 
a kötet szerzőinek alapállását: a tradíciók olyan 
találmányok, amelyek különféle társadalmi gya- 
korlatokat szentesíthetnek. Am mivel találmá- 
nyok, létezésük sem nem szükségszerű, sem nem 
hasznos, különösen ha az emberiség fejlődésének 
útjában állnak. E radikális ~ellenességgel szem- 
beni alapvető kritika ugyanakkor már a XVII. 
század végén megszületett. —Edmund Burke a 
politikai örökség védelmében írta a Töprengé- 
sek a francia forradalomról (1790; m. 1990) című 
munkáját, amely mindmáig a konzervativizmus 
alapművének számít, és ebben arra hívja fel a fi- 
gyelmet, hogy sem a politika sajátos természeté- 
nek megismerése, sem pedig a politika formálása 
nem lehetséges racionális konstrukciók révén. 
Mivel az ember értelmi képességei ugyancsak 
korlátozottak, az ember jobban teszi, ha nem 
íróasztal mellett ülve próbálja meg kitalálni a 
világok vagy a politikai közösségek legjobbikát, 
hanem az elődök által a -okban felhalmozott 
tudásra hagyatkozik. Az ember szellemi tökélet- 
lensége, az antropológiai pesszimizmus az eredője 
annak, hogy Burke a -okban felhalmozott tudás- 
ban sokkal jobban bízott, mint az egyéni elmék 
konstrukcióiban. Ezzel az alapállásával valóban a 
politikai reflexiók és gyakorlatok legalapvetőbb 
kérdését, elsősorban a —politikai tudás miben- 
létét feszegette. A politika tartalmára vonatkozó 
elmélkedést és a gyakorlati politizálást ugyanis 
megelőzi az a kérdés, hogy vajon mit is tudha- 
tunk egyáltalán a politikáról. A felvilágosult 
—racionalizmus képviselői a politikát nemcsak 
megismerhetőnek, de racionális érvekre épülő 
rendszerek és konstrukciók révén formálhatónak 
is gondolták. Ugy vélték, ahogyan voltaképpen 
vélik ma is örököseik, hogy a politika tudomá- 
nya és gyakorlata megfelel a XVII. században 
kialakult természettudományos módszernek, és 
az egyének racionális mérlegelési képességére 
bízható. Ezzel szemben —Oakeshott szerint a 
politikáról szerezhető tudás természete egészen 
más jellegű. Szerinte valóban létezik olyan tech- 
nikainak nevezhető tudás, amely a felvilágosodás 
és a XX. századi társadalommérnöki gondolko- 
dás alapjául szolgál, csakhogy ez a fajta tudás (és 
a rá épülő gyakorlat) enciklopédikus jellegű, és 
a politika területén vagy haszontalan, vagy pedig 
kifejezetten veszélyes. A politikai tudás ugyan- 
is olyan gyakorlati tudás, amely nem foglalható 
szabálykönyvekbe, amely ellenáll a racionális 
rendszerezésnek, és amelyet csakis tapasztalati 

úton vagy a politikai közösségre jellemző -ok 
tanulmányozása révén sajátíthatunk el. A kétféle 
tudás közötti különbséget Oakeshott a főzőtu- 
domány kétféle elsajátítási módjával állítja pár- 
huzamba: kétségkívül léteznek szakácskönyvek, 
amelyekben pontosan le van írva az adott recept 
(szabályok), csakhogy szakácskönyvből mégsem 
lehet megtanulni főzni. A jó szakácsot ugyanis 
a rengeteg gyakorlat (főzés) során felhalmozott 
tapasztalat (esetleg a szakácsmesterek által felhal- 
mozott és a kukták számára átadott tapasztalat) 
teszi igazán jó szakáccsá. A politikára vonatkozó 
reflexió és maga a politika gyakorlata is a főzés 
tudományához hasonlítható: a politikáról szerzett 
tudás csakis a bevált gyakorlatokat magába foglaló 
politikai -ból ismerhető meg. A - azonban mindig 
egy adott közösségé, így a tudás mindig is loká- 
lis jellegű marad. Ráadásul a politikai gyakorlat 
sem valamilyen megkonstruált, racionális módon 
kikalkulált végcél elérésére, hanem mindössze a 
politikai rend fenntartására törekszik. A politi- 
zálás parttalan tengeren való hajózáshoz hasonlít, 
amelynek nem az a célja, hogy valamelyik kikö- 
tőbe vezesse a hajót, hanem kizárólag az, hogy 
megakadályozza a hajó felborulását. A begyakor- 
lott mozdulatokra és a tapasztaltabb matrózokra 
való támaszkodás egészen biztosan hatékonyabban 
meg tudja akadályozni a borulást, mint ha valaki 
tankönyvekből vagy egyéni okoskodás révén pró- 
bálná meg egyensúlyban tartani a hajót. A bevált 
gyakorlatokat és kiérlelt tapasztalatokat magukba 
foglaló -ok többnyire spontán módon alakulnak ki. 
Es mint —Scruton mondja, éppen ezért nem , ta- 
lálmányok", hanem a társadalmi gyakorlat olyan 
szándékolatlan következményei, amelyek kiállták az 
idők próbáját, azaz megfelelő választ nyújtottak a 
kihívásokra. A - ebben az értelemben a társadalmi 
tudás egyik formája, amely az ősök felhalmozott 
bölcsessége révén sokkal értékesebb, mint a kor- 
látozott képességekkel rendelkező egyén raciona- 
lítása. Scruton szerint a szerencsésebb országok 
politikai berendezkedése nem racionális konstruk- 
ciókon alapul. Példának okán az angol politikai és 
jogi berendezkedés a szokásjogra (—common law), 
azaz a bevált gyakorlatokra, a ~okra épül, másként 
szólva elismeri a régi korok társadalomszabályozó 
bölcsességének mai érvényét is. 


Oakeshott, Michael: Politikai racionalizmus (2001). 


Phillips, Mark Salber és Gordon Schochet (szerk.): 
Questions of Tradition („A ~ kérdései”, 2004). 

Scruton, Roger: A konzervativizmus jelentése (1980; m. 
2002). 
Shils, Edward: Tradition („~”, 1981). 

haladás (progresszió, fejlődés) Az a jellegzetesen 
nyugati elgondolás vagy hit, hogy a civilizáció 
a kívánatos irányban fejlődik. Sokan —moder- 
nista eszmének vélik, mondván, hogy a —felvi- 
lágosodás nyomán kibontakozó —tudományos- 
ság, kapitalizmus és — demokrácia, a —racio- 
nalista Öemberkép tette egyáltalán lehetővé. A 
története azonban sokkal régebbre nyúlik vissza. 
Az ókori görög gondolkodás jelentős részben az 
elvesztett aranykor, a végzethit és az örök visz- 
szatérés mítoszai körül forgott, és ezért látszólag, 
ahogyan általában az archaikus szemlélet, távol 
állt a - feltételezésétől. Csakhogy már a legősibb 
mítoszokban is megjelent a gondolata (Prométhe- 
usz), a bölcselők előtt pedig nem volt kétséges, 
a Ötermészeti állapottól ~ vezetett az intézmé- 
nyesült és kultúrateremtő —államokig. — Platón 
szerint az idea nem egyszerűen „árnyékot vet”, 
hanem áthatja, fejleszti és beteljesíti az anyagot. 
—Arisztotelész szerint is: cél mozgatja az anyagot a 
fejlődésben (teleológia), a cél pedig nem más, mint 
a kozmosz egészét átható eszme. Mindketten a ~t 
feltételezve mondták a tudás által jobbíthatónak 
a —törvényeket és az —erkölcsöket. A sztoiciz- 
mus ugyanezt hirdette, az epikureizmus pedig a 
természet változhatatlan folyamatának tartotta az 
emberi fejlődést. A római gondolkodásban ez már- 
már evolúciós felfogássá ért (Lucretius, —Cice- 
ro, Seneca). A római államra mint a történelmi 
~ kiteljesedésére (Ovidius, Vergilius) és benne 
a császár megistenülésére tekintettek. 

A —kereszténység zsidó örökségével össz- 
hangban nemcsak tagadta az állam vagy a császár 
megistenülését, hanem a bűn miatt pusztulás- 
ra érdemesnek ítélte az egész emberi nemet, de 
végvárását módosította az a tény, hogy Krisztus 
üdvözítő halála és feltámadása az egész emberi- 
ség számára az új kezdés lehetőségét teremtette 
meg. Mint mondta: „Ne gondoljátok, hogy azért 
jöttem, hogy érvénytelenné tegyem a törvényt 
vagy a prófétákat; nem azért jöttem, hogy ér- 
vénytelenné tegyem, hanem hogy beteljesítsem” 
(Mt 5,17). Mindez a történelmi létezést egyszer- 
re az Ítélet és az üdvözülés távlatába helyezte. 
A történelem Isten titokzatos üdvrendjének meg- 
felelően halad, az idő vége előtt eljut egy csaknem 
tökéletes, —eszkatologikus állapotba, amelyet 


halálbüntetés 


a végítélet, ami nem világpusztulás, hanem a vég- 
ső valóság feltárulása és az új Jeruzsálem eljövetele 
követ (Ujszövetség, S Agoston). Ezek nyomán 
dolgozta ki Gioacchino da Fiore a történelmi - 
három korszakáról szóló tanát. Az első az Atyáé, 
a második a Fiúé, harmadik pedig, a tetőfok, a 
Szentléleké lesz. Mindez erősen hatott a protes- 
tantizmusra, a különféle millenarista mozgal- 
makra, de a progresszivizmus legbefolyásosabb 
képviselőjére, —Comte-ra és az egyik legárnyal- 
tabb történelemfilozófiát kidolgozó — Hegelre is. 

Mindezt az összetett gondolkodást a felvilágo- 
sodás korától úgy egyszerűsítették, hogy a tech- 
nikai ~t kiterjesztették a Öszekulárisan felfogott 
történelemre is. Kezdetben főként a radikális, 
—totalitárius mozgalmak determinisztikus jö- 
vőképet társítottak hozzá, és saját magukat kiál- 
tották ki a ~ kizárólagos letéteményeseinek, az 
emberiség évezredek alatt felhalmozott tudás- és 
tapasztalatkincsét pedig a ~ nevében félresöp- 
rendőnek nyilvánították. A XX. század második 
felében viszont felerősödött a nyitott jövővel jelle- 
mezhető ~eszme, amely a —fogyasztói társadalom 
folyamatos bővülését vizionálta. A ~eszme utóbbi 
két változata a maga egyszerűsítő embertanával és 
történelemképével folyamatos kétségeket ébreszt, 
tekintettel akár az elmúlt évszázad világégései- 
re, a totalitárius borzalmakra, akár legújabban 
a környezetvédelmi kihívásokra, összefoglalóan: 
a —modernség válságára. Az az ősi megérzés 
azonban, hogy az emberi civilizáció alkotása pá- 
ratlan vállalkozás, a legmodernebb kozmológiák 
fényében is megerősödni látszik. 


Dodds, Eric R.: The Ancient Concept of Progress and 
Other Essays on Greek Literature and Belief („A ~ an- 
tik fogalma és egyéb tanulmányok a görög iroda- 
lombál és hitvilágból", 1986). 

Nisbet, Robert A.: History of the Idea of Progress („A 
~eszme története”, 1980). 

Wright, Ronald: A Short History of Progress („A ~ rövid 
története”, 2004). 

halálbüntetés A legsúlyosabb, a jogsértő életétől 
való megfosztását eredményező represszív bünte- 
tőjogi szankció. Mint jogkövetkezmény egyidős 
magával a joggal, és kettős eredetre, egyrészt a 
magánbosszúnak a központi hatalom általi visz- 
szaszorításának igényére, másrészt szakrális 
gyökerekre vezethető vissza: a rosszcselekedetet 
elkövetett személy megölése ugyanis a jogiság ki- 


alakulása előtt számos emberi közösségben nem 
büntetés volt, hanem az isteneknek bemutatott 
áldozat. A - mind az ókorban, mind a középkor- 
ban, mind a kora újkorban a bűntettek széles kö- 
rére alkalmazható ún. rendes büntetésnek (poena 
ordinaria) számított. Végrehajtási módjait, azaz a 
kivégzések fajtáit tekintve megkülönböztetünk 
egyszerű (az adott jogrendszerben a halálos ítéle- 
tek végrehajtásának közönséges, általános módját 
jelentő), valamint minősített (a - rendkívüli mód- 
jaként alkalmazott) kivégzéseket. Magyarorszá- 
gon az előbbinek az akasztás és a lefejezés, a XIX. 
századtól pedig az akasztás és (a katonai büntetőjog 
körében) a golyó általi halál számított. A - eltörlé- 
sére irányuló mozgalmat egy itáliai jogász és ma- 
tematikus, Cesare Beccaria indította el 1764-ben 
megjelent, Dei delitti e delle pene („A bűnökről és 
büntetésekről") című könyvével. Ennek hatásá- 
ra Európában először, még a XVIII. században 
"Toscana, majd a Habsburg Birodalom törölte el, 
kizárólag a köztörvényes deliktumokra. Hiva- 
talosan azonban a —francia forradalmat köve- 
tően csakhamar visszaállították. A XIX. század 
második felében több európai és dél-amerikai 
állam megszüntette ezt a szankciót, az első és a 
második világháború, valamint a kettő között 
kialakuló önkényuralmi rendszerek és az általuk 
jelentett fenyegetés hatására azonban a XX. szá- 
zad első felében ez az abolíciós folyamat megtört. 
A második világháborút követő évtizedekben 
végül majd minden európai állam eltörölte a -t, 
előbb csak a köztörvényes, később a rendkívüli 
(állam elleni, katonai, háborús, emberiesség elleni 
és/vagy a háború idején elkövetett) bűntettekre 
is. Magyarországon a - eltörlése nem alkotmányi 
vagy törvényi úton, hanem az Alkotmánybíró- 
ság 23/1990. (X. 31.) AB-határozatával történt 
meg, amelyben a testület azt az élethez és emberi 
méltósághoz való jogot sértőnek, így alkotmány- 
ellenesnek találta. A hatályos magyar Alaptör- 
vény ugyan nem tartalmazza expressis verbis a ~ 
tilalmát, de az egyrészt közvetve több rendelke- 
zéséből levezethető, másrészt vállalt nemzetközi 
jogi kötelezettségeink sem engedik meg a - visz- 
szaállítását. Ezek közül a legfontosabb az emberi 
jogok és alapvető szabadságok védelméről szóló, 
Rómában, 1950. november 4-én kelt egyezmény 
(Emberi jogok európai egyezménye) és az ahhoz 
tartozó tizenharmadik kiegészítő jegyzőkönyv, 
mely utóbbi az azt ratifikáló európa tanácsi tag- 
államok számára minden körülmények között 
megtiltja a - visszaállítását. Jelenleg Európában 

csak Fehéroroszországban alkalmazzák, valamint 
Oroszországban létezik törvényi szinten, ám ott 
1996 óta moratórium van érvényben. Ma a világ 
országainak mintegy fele már eltörölte a -t, má- 
sik felében még létezik, és ez utóbbiak kéthar- 
madában ténylegesen alkalmazzák is. A -t hívei 
rendszerint annak elrettentő hatásával kívánják 
igazolni, melynek létéről azonban ma sincs tudo- 
mányos közmegegyezés, bírálói pedig legfőkép- 
pen a tévesen kiszabott és végrehajtott, jóvátehe- 
tetlen halálos ítéletek veszélye miatt ellenzik. 


Tóth J. Zoltán: Halálbüntetés pró és kontra (2012); uő: 
A halálbüntetés intézményének egyetemes és magyaror- 
szági jogtörténete (2010). 

harmadik út A —jobb- és baloldali politikai 
szembenállás meghaladására törekvő irányultsá- 
gok közös neve. Gazdasági téren a ~asok a liberális 
—szabad piac ésa kommunista tervgazdálkodás 
között a szabályozott piacot szorgalmazták. Poli- 
tikai szempontból egyfelől a fasizmus (nemzeti- 
szocializmus) és a kommunizmus, másfelől a dik- 
tatúra és a formális (polgári) demokrácia közötti 
harmadik utat keresve a szubszidiaritás elvét 
hangsúlyozták, s így a részvételi demokráciával 
rokonszenveztek. A - magyar hívei a szellemi 
életet hagyományosan megosztó múltőrző vagy 
radikális változtató ellentét alternatíváját keresték. 
Legmarkánsabb képviselőjük, Németh László 
— részben német hatásra — a , harmadik oldal" 
kifejezés használatával külön nyomatékosította 
ezt. A népi mozgalomnak irányt mutatandó 
elutasította mind a hagyományellenes radikális 
baloldali, mind a változtatás szükségességét taga- 
dó jobboldali politikát. Programját minőségszoci- 
alizmusnak nevezte, az önkormányzati demokrá- 
ciát és a szövetkezeti tulajdont pártolta. Hatására 
tagoltabbá vált a népi mozgalom (népnemzeti 
kontra népi-nemzeti) — a különbség az 1990-es 
rendszerváltozáskor is érzékelhető volt. Az angliai 
emigrációban élő Mannheim Károly , tervezett 
demokráciája" szintén a -at kereste a korlátlan 
szabad piac és a totális állam közt — hatása itthon 
Bibó korai munkásságában látható. A háború 
után Wilhelm Röpke a „gazdasági humaniz- 
must", a piacon túlmutató, az érdekkiegyenlí- 
tés, a hatalom korlátozása és a gyengék védelme 
mellett elkötelezett -as társadalompolitikát tartott 
kívánatosnak. Nézetei beépültek a német —szo- 
ciális piacgazdaság rendszerébe. Az 1990-es évek 

végén Anthony Giddens brit szociológus újból 
~as programot hirdetett meg, ezúttal a régi típu- 
sú szociáldemokrácia és a neoliberalizmus között, 
amiből a Blaire-kormányzat inkább csak a régi 
szociáldemokrácia visszaszorítását valósította 
meg. A „sem bal, sem jobb” program az 1970-es 
évektől fellépő zöldeket is jellemezte. Az uralko- 
dó politikai és gazdasági dichotómiákat elutasító 
~as elképzelések időről időre feltűnnek, de a ko- 
runkat meghatározó eszmei-intézményi keretek 
eddig erősebbnek mutatkoztak. 


Békés Márton: A hagyomány forradalma — Németh 
László (2009). 

Giddens, Anthony: A barmadik út. A szociáldemokrácia 
megújulása (1998; m. 1999). 

Salamon Konrád: A barmadik út küzdelme (2002). 

harmadik világ Azon afrikai, ázsiai és latin- 
amerikai országok, amelyek javarészt a máso- 
dik világháború után szabadultak fel a gyarmati 
uralom alól, és amelyek az újonnan elnyert po- 
litikai-gazdasági függetlenségük birtokában 
nem kívántak betagozódni a hidegháború két 
szembenálló szövetségesi rendszerének egyikébe 
sem, hanem egyfajta önálló alternatívát igye- 
keztek kínálni és követni, mint például —India 
(Dzsaváharlál Nehru), Egyiptom (Gamal Abden 
Nasszer) és Ghána (Kwame Nkrumah). A foga- 
lom használata a Ö hidegháború kialakulását kö- 
vetően terjedt el, de pontatlan és vitatott voltánál 
fogva ma már ritkábban használatos. 

Az El Nem Kötelezettek Mozgalma 1961-ben 
Belgrádban jött létre azzal a céllal, hogy állandó 
fórumot biztosítson e S, harmadik utas” államok- 
nak. A szervezet napjainkban is működik (jelenleg 
118 tagja van), sokszínű összetétele miatt azonban 
sohasem lehetett igazán jelentékeny tényező. Bár 
a ~, ahogyan —Hannah Arendt fogalmazott: 
„inkább csak ideológia, mintsem realitás”, az ide 
tartozó államok a számarányuk következtében 
komoly pozíciókkal rendelkeznek az -ENSZ- 
ben. 

A kétpólusú világrend megszűnését, illetve a - 
bizonyos államainak (Brazíliának, — Indiának és 
- Kínának) a felemelkedését követően a fogalom 
jelentése megváltozott. A kifejezést a gazdasági 
fejlettség szintjével (az alulfejlettséggel), illetve a 
világgazdaságban elfoglalt pozícióval (annak hiá- 
nyával) azonosítják, ezért helyette inkább a , fej- 
lődő világ", a „(leg)kevésbé fejlett országok" vagy 


hatalom 


a , Dél" fogalmát használják. Jellegzetes problé- 
máik: a mélyszegénység, a társadalmi feszültsé- 
gek, a gazdasági elmaradottság, az eladósodás és 
a politikai instabilitás (, bukott államok"), illetve 
a fejlett világ államaitól való gazdasági függés. 

A - országainak tanulmányozása két jelentős 
paradigmát eredményezett a társadalomtudo- 
mányban: a ömodernizációs teóriát és a függő- 
ségi elméletet. Az előbbi a társadalmi, gazdasá- 
gi, politikai fejlődés hiányával vagy torzulásával 
magyarázta a , déli" államok alulfejlettségét, míg 
az utóbbi a világrendszer egyenlőtlenségeit okolta 
a periférikus területek-országok leszakadásáért. 

haszon A ~ra való törekvés az emberi munka 
természetes, de csak ritkán kizárólagos, közvet- 
len célja. Erkölcsi megítélése más személyes cé- 
lokhoz képest elfoglalt helyétől függ. Az, hogy 
valamely cselekvés mennyiben jár ~nal, az illető 
kitűzött céljain és elérhető alternatíváin múlik, 
ezért eldöntése szubjektív és relatív, és az egyének 
~i nem is összegezhetők (osztrák közgazdaság- 
tani iskola). A gazdaságban a másik fél ~ának az 
empatikus felismerése, érdekeltségének a felkel- 
tése biztosítja a koordinációt (—>Smith). 

MK 


hatalmi ágak elválasztása — hatalommegosztás 


hatalom Alávetettségi/fölérendeltségi viszony 
egyének és/vagy csoportok között, ahol az aláve- 
tett fél a másik akaratát tekinti cselekvése indí- 
tékának, azaz engedelmeskedik neki. Nem keve- 
rendő össze a —tekintéllyel (auctoritas, authority, 
Autorität), ahol az engedelmeskedésnek az aláve- 
tett által valamilyen mértékben ellenőrizhető, a 
fölérendelt akaratától független alapja van. A - 
szó a képességre (hatás) utal, akárcsak a görög 
dünamisz, a latin potestas, a francia pouvoir, az 
angol power vagy a német Macht (mögen, az an- 


golul is: zzig/t), így viszonyjellege gyakran nem 
nyilvánvaló. Sok teoretikus ma is valamilyen 
személyes vagy csoportképességként fogja föl, 
de ezt pontosabban fejezi ki a belső erő? (kratosz; 
facultas, impetus, vis; strength, force; Stärke, Kraft). 
A hivatallal, jogrenddel összefüggő ~ megjelö- 
lésére is más fogalmak alkalmasabbak (exuszia; 
imperium; discretion, authority; Befugnis; illetékesség, 
hatóság). Ha a ~i viszony állandósul, Ö uralomról, 
—kormányzatról beszélhetünk (arkhia; dominatio, 
regnum, regimen; domination, rule; Herrschaft, 
Regierung). Az uralom hiányában kialakuló nyers 
~i viszonyok állapota nem más, mint —erőszak 
(violentia, violence, Gewalt). Az akarat korláto- 
zottságát kifejező fogalom a kényszer (compulsio, 
coërtitio; compulsion, coercion, duress; Zwang). To- 
vábbi finomításokra ad lehetőséget a befolyás 
(influence, Einfluss), az ellenőrzés (control), a fel- 
ügyelet (supervision, Aufsicht) fogalma. 

A —platóni filozófiában a helyes politikai 
—>rend abból ered, hogy az —igazság megisme- 
résére való képességeink eltérőek, s a társadal- 
mi alá/fölérendeltség ahhoz igazodik, hogy ki 
mennyire képes elsősorban saját magát és ezáltal 
másokat is az igazság felé irányítani. A szellemi 
irányítás és így a politikai —>kormányzás teljes 
önuralmat feltételez. — Arisztotelész az önuralom 
és ennek révén az =>önkormányzás (autonómia) 
lehetőségét nagyobb körben látja lehetségesnek, 
s ennek megfelelően többféle helyes (közérdeket 
szolgáló) rendet különböztet meg. Az Oszövetség 
általános felfogása a politikai rend alapjának Jahve 
uralmát tekinti, amelynek az evilági uralkodók is 
alá vannak vetve, s amely a Törvény követésében 
valósul meg. A —kereszténység egyetemes teoló- 
giai távlatát Szent Pál nyomán Szent Agoston 
vázolja föl. Ebben a ~ mint az ember embernek 
való kényszerű alávetettsége magyarázatra szo- 
ruló tapasztalati tény. Szerinte a - oka az eredeti 
bűn, az emberi —természet romlottsága, tehát 
nem közvetlenül —Isten akarata. Ugyanakkor a 
~ —=igazságos Sbüntetés is, egyrészt minden bű- 
nösé, másrészt a konkrét bűnt elkövető emberé. 
Következésképpen a lázadás helytelen, ám a ha- 
talomgyakorlás is csak akkor jogos, ha a valóban 
bűnösök büntetését szolgálja. Ha öncélú, akkor 
rossz, sőt, a ~gyakorlót taszítja szolgaságba. 

A ~ a Oonyugati civilizációban végérvényesen 
morális problémává is válik. Az engedelmeske- 
dés nem természetes, hanem igazolásra szorul. 
—Hobbes az alávetettséget szintén szükséges 
rossznak tekinti, de csak a köz- igazolhatóságát 

hatalom 


fogadja el. Rousseau az alávetettséget meg- 
szüntethetőnek tartja, az engedelmeskedés a sza- 
bad politikai közösségben a szabad beleegyezés és 
a köz-ban való részesedés miatt valójában nem is 
engedelmeskedés: a ~ megszűnik. S Hegelnél a ~ 
az úri és a szolgai öntudat különbözőségét fejezi 
ki. A két tudat közötti feszültség a történelemben 
mindig konkrét elnyomási helyzetekben nyilvá- 
nul meg. A történelem dialektikus mozgása azon- 
ban Hegel szerint is előkészíti a - fölszámolását, 
éspedig a szolga munkavégzése révén ( úr-szol- 
ga viszony). —Marx a hegeli dialektika materi- 
alista verzióját igyekszik kidolgozni, de a hegeli 
kategóriákat (absztrakt tudatok, a történelemvé- 
ge-hipotézis, amelyhez az elnyomottak végső, a 
munka révén előkészített forradalma vezet) nem 
haladja meg. Végül Nietzsche főleg kései, rész- 
ben a hagyatékból kiadott, nagy hatású gondola- 
taiban a - az egyén önállításának képességeként 
jelenik meg, azaz akarni és -t akarni nála végső 
soron ugyanazt jelenti. Az ember az a lény, aki 
akar, vagyis -t akar. De csak kevesek képesek 
mindentől függetleníteni magukat, ők viszont 
a - természetes birtokosai. 

A XIX. század végére kialakuló szociológia, 
valamivel később a —rpolitikatudomány rész- 
ben ezekből a gondolatokból építkezve fordul 
egyre nagyobb érdeklődéssel a - felé. — Weber 
definíciója ma is a leggyakoribb kiindulópont: a 
- olyan társadalmi kapcsolat, amelyben az egyik 
fél eséllyel kényszeríti akaratát a másikra. Weber 
azonban úgy látja, hogy a - annyira tág fogalom, 
hogy a szociológia számára szinte használhatat- 
lan. O az o uralom fogalmát dolgozza ki, de hogy 
a - miképpen szilárdul uralommá, meglehetősen 
homályban marad. Talcott Parsons és Niklas 
Luhmann funkcionalista társadalomelméletei- 
ben a - a társadalom normális működésének 
fontos eleme. Parsons a -t funkcionális médium- 
nak tekinti, amely a politika teljesítményeit köz- 
vetíti a társadalom többi alrendszere felé, úgy, 
ahogyan a gazdaság a pénzen keresztül kom- 
munikál. Parsons külön médiumnak tekinti a 
befolyást. Luhmann kifejezetten kommunikatív 
médiumkérnt fogja föl a ~at. Nála a ~ a társadal- 
mi kapcsolatok rendkívüli összetettségét segít 
egyszerűsíteni. Pierre Bourdieu erősebben köti a 
~at a nyelvhez, de nála a ~i viszonyok leleplezése, 
föltárása, kritikája — a francia kritikai szociológia 
szellemében — szintén feladat. Ehhez csatlakozik 
Jürgen Habermas is, aki a funkcionalista társada- 
lomelmélet és a weberi cselekvéselmélet alapjait 

elfogadja, s így a ~at természetes és kiküszöböl- 
hetetlen jelenségnek, az egyének együttműkö- 
dése következményének véli, de fenntartja, hogy 
a ~ mint a politikai alrendszer médiuma (akár a 
pénz) képes arra, hogy a rendszerbe nem sorol- 
ható életvilágot gyarmatosítsa, uralma alá vesse, 
s így káros hatásai vannak. Habermas elméleté- 
ben tehát a ~ keletkezése természetes és szüksé- 
ges folyamat, fölhasználása azonban kritikával 
szemlélendő. Végül hasonló kettősség jellemzi 
Michel Foucault ~felfogását is, amely a szocioló- 
giai elméletek közül a legnagyobb hatást váltotta 
ki. Az ő elgondolásának erőssége, hogy gyakorla- 
tias: formális és informális intézményekben, tár- 
sadalmilag jól megfigyelhető és tartós szokások- 
ban, konvenciókban egyaránt képes fölfedezni és 
megmutatni a ~ működését, mozgósítva a freudi 
pszichoanalitikus tradíciót is. Szemléletének ve- 
szélye ugyanebben rejlik: a ~ egyfajta mindent 
megmagyarázó, misztikus erővé válik, amely 
már nem egyszerűen befolyásolja, korlátozza, el- 
nyomja, hanem egyenesen „teremti” az embert 
mint társadalmi lényt. 

A politikatudomány korai szakaszában a ~ ma- 
gyarázta az —>elitek uralmát (az elit gyakorolja a 
társadalmi ~at), a neomarxista államelméletekben 
pedig az —=állam viszonylagos (az uralkodó osztá- 
lyokat is) kontrolláló képességeként tűnt föl. Az 
elitelméletek pluralista kritikája szerint az egysé- 
ges, tudatosan cselekvő (~at gyakorló) elit fölté- 
telezése csak kivételesen igaz vagy bizonyítható. 
A ~ Robert A. Dahl szerint a releváns preferen- 
ciakülönbségekből adódó konfliktusok —döntés- 
sel való feloldásának a képessége. Peter Bachrach 
és Morton S. Baratz, illetve Steven Lukes a dahli 
felfogást tovább építve a döntés fogalmát értel- 
mezték egyre tágabban. Lukes három dimenziót 
különített el, az elsőbe a konkrét döntés megho- 
zásának képessége tartozik, a másodikba a dön- 
téshez vezető és a végrehajtáshoz kötődő folyama- 
tok kontrollja, a harmadikba pedig az érintettek 
preferenciáinak alakítása. Lukes így az objektív 
érdekek figyelembevételének szükségességéig jut 
el a ~ mint döntés magyarázatában, közel kerül- 
ve a ~ struktúrába építettségének és valamiféle 
önmozgásának parsonsi tételéig. Hasonló problé- 
mába ütköznek azok a hálózatelméletek, amelyek 
a pozíciót azonosítják a ~mal. A racionális dön- 
tések elmélete viszont ragaszkodik ahhoz, hogy 
a ~ olyan viszony, amelyben mindkét félnek 
számbaveendő akarata van. Brian Barry és John 
C. Harsanyi gazdaságtani, illetve játékelméleti 


hatalommegosztás 


magyarázatai, modelljei abból indulnak ki, hogy 
a - rendszerint kétirányú viszony, a - gyakorlá- 
sának is vannak költségei, amelyeket a másik fél 
viselkedése és más tényezők is befolyásolnak. 

A normatív politikaelmélet és filozófia számá- 
ra fontosak —Arendt fejtegetései ~ és erőszak 
lényegi különbözőségéről. O a -at kollektív cse- 
lekvési képességnek tekinti, a politikai létezés 
egyik ismérvének: -mal rendelkezni annyi, mint 
képesnek lenni közös, szabad döntésekre és te- 
vékenységre. Kritikusai szerint viszont a - és az 
erőszak lényegileg összetartoznak, azaz a -nak 
van , sötét", kényszerrel, erőszakkal összefüggő 
oldala is, amelyet definícióval nem lehet kiküszö- 
bölni. Szintén Arendt nyújtja a - és a tekintély 
különbségének egyik jól használható analitikus 
kibontását. A potestas in populo, auctoritas in senatu 
sit („a hatalom a népé, a tekintély a szenátusé”) 
—római közjogból —Cicero révén ismert elvét 
(A törvényekről Im. 2008] III, 28), amelyet a kö- 
zépkor a császári és a pápai primátus természe- 
tének értelmezésére használt (a temporalitás, az 
evilági dimenziójában a -, a spiritualitáséban a 
tekintély érvényesül), az egyetlen sikeres megol- 
dásnak tekinti a szabadság és a hatékony uralom 
(tényleges engedelmeskedés) összeegyeztetésére. 
A —forradalom mint tiszta -/közösségalkotási 
pillanat csak akkor nem fajul erőszakká, ha meg- 
születik a politikai tekintély (például egy jó —al- 
kotmány formájában) és a politikai kötelesség is. 

and Other Writings („~/tudás: válogatott interjúk és 
egyéb írások”, 1980). 
Lukes, Steven: Power: A Radical View („A ~: radikális 
nézet”, 1974). 

hatalommegosztás (hatalmi ágak elválasztása) 
A klasszikus liberális alkotmányosság egyik alap- 
elve, az államhatalom korlátozásának eszköze. 
Célja a szabadságjogokat veszélyeztető hatalom- 
koncentráció, a túlhatalom kialakulásának meg- 
akadályozása. A modern alkotmányos rendsze- 
rekben a - két dimenzióját szokás megkülönböz- 
tetni: a vertikális dimenziót, amely rendszerint 
a központi kormányzat és az alacsonyabb szintű, 
helyi kormányzatok közötti hatáskörmegosztást 
jelenti, és amelynek föderális rendszerekben van 
kiemelt jelentősége; valamint a horizontális di- 


menziót, amelyen az államhatalmi ágak — rend- 
szerint a törvényhozó, a végrehajtó hatalom és 
az igazságszolgáltatás —, illetve az ezeket kép- 
viselő kormányzati intézmények — parlament, 
kormány és bíróságok — jogköreinek elválasztását 
értjük. Szoros kapcsolatban áll az amerikai al- 
kotmányosságból ismert —fékek és ellensúlyok 
rendszerével, illetve a —jogállamiság/joguralom 
koncepciójával. A ~ gondolata már —Arisztote- 
lész államelméletében is megjelenik, bár itt még 
inkább az államhatalom különböző ágai közötti 
munkamegosztás megvalósulásaként, nem pedig 
a későbbi garanciális jelleggel. Az utóbbi funkció- 
ját elsőként — Locke politikaelméletében nyeri el, 
ahol — az angol polgárháború korszaka után — a 
királyi és a parlamenti hatalom kiegyensúlyozá- 
sának eszközeként került előtérbe. Az elv mind- 
máig talán legnagyobb hatású megfogalmazása 
—Montesquieu nevéhez fűződik, aki az angol 
alkotmány tanulmányozásából levont következ- 
tetések alapján fejtette ki a hatalom hatalommal 
való ellensúlyozásának mint a zsarnokság legha- 
tékonyabb ellenszerének gondolatát. A modern 
brit alkotmányos berendezkedés azonban, amely 
a parlamenti szuverenitás talaján áll, a parla- 
mentnek felelős kormány, illetve az ugyancsak a 
parlament (a felsőház) kezébe letett legfőbb bírói 
hatalom intézményével (különösen az 2005. évi 
Constitutional Reform Act, alkotmányos reform- 
törvény előtt) nem valósítja meg tiszta formájá- 
ban a ~ elvét. 

A ~ elvének gyakorlati megvalósítására mind- 
máig talán az Egyesült Allamok alkotmánya 
szolgál a legjobb példával. Az amerikai alapí- 
tók — amint 0.4 föderalista hasábjain Alexander 
Hamilton, James Madison és John Jay (1787- 
1788; m. 1998) kifejtette — az államhatalmi in- 
tézmények helyes elrendezésével a közérdeket 
háttérbe szorító hatalmi visszaélések, a pártosko- 
dás és nem utolsósorban a demokratikus többség 
zsarnoki hatalma ellen kívántak védekezni. En- 
nek érdekében arra törekedtek, hogy az elkülö- 
nített hatalmi ágak fölött ellenőrzést gyakorló 
különböző politikai szereplők révén „becsvá- 
gyat állítsanak szembe becsvággyal”. Az általuk 
kialakított „elnöki” rendszerben a végrehajtó 
hatalom vezetőjét a törvényhozóktól (a Kong- 
resszus tagjaitól) független eljárásban választják 
meg, ő az utóbbiak felé politikai felelősséggel 
sem tartozik (az alkotmányos felelősségre vonás 
kivételes esetétől eltekintve nem is távolíthatják 
el hivatalából, így valóban gyakran előfordul, 

határon túli/kívüli/kívül élő magyarok 


hogy a két meghatározó hatalmi ágat különböző 
politikai erők (pártok) tartják ellenőrzésük alatt. 
Az amerikai alkotmányos berendezkedésben az 
egyes hatalmi ágak — az elnök és a Kongresszus 
mellett a szövetségi bíróságok, mindenekelőtt a 
legnagyobb hatalommal rendelkező Legfelsőbb 
Bíróság — együttműködését a —fékek és ellen- 
súlyok bonyolult rendszere szabályozza. Ez az 
együttműködés azonban az eltérő politikai érde- 
kek miatt még a meglehetősen ritka , egypárti" 
kormányzatok esetén sem zökkenőmentes. 

A - valamilyen formájának alkalmazása nap- 
jainkra megkerülhetetlen részét képezi a mo- 
dern —liberális demokráciák alkotmányos gya- 
korlatának. Az elnökitől eltérő parlamentáris 
rendszerek (a brit „westminsteri” modell, illetve 
legtöbb európai kontinentális demokrácia, köz- 
tük Magyarország berendezkedése) azonban 
nem valósítják meg az Egyesült Allamokban 
tapasztalthoz hasonló szigorú formában ezt az 
alapelvet. Az elv érvényesülésének további kor- 
látját jelenti a végrehajtó hatalom modern jóléti 
államokban tapasztalható megnövekedett terje- 
delme és dominanciája a többi hatalmi ág felett. 
Ugyanakkor egyes megközelítések a ~ fogalom- 
körében értelmezik a társadalmi, politikai, illetve 
kulturális pluralizmus egyéb, a szűk értelemben 
vett államhatalmi intézmények körén túlmutató 
megnyilvánulásait (pártrendszer, média, hagyo- 
mányos társadalmi intézmények) is, és ezeknek is 
szerepet biztosítanak a kiegyensúlyozott hatalmi 
szerkezet kialakításában. 

Azonban, ahogy Juan Linz tanulmánya el- 
sősorban az Egyesült Allamok mintáját követő 
latin-amerikai államok történetével kapcsolat- 
ban felhívja rá a figyelmet, az elv következetes 
alkalmazása magában hordozza a kormányzati 
működésképtelenség és bénultság veszélyét. Poli- 
tikatudományi elemzések szerint az Egyesült Al- 
lamokban a konszenzuskeresésre hajló politikai 
kultúra, illetve a pártos elkötelezettség alacso- 
nyabb foka tette mindeddig lehetővé a rendszer 
viszonylag zavarmentes működését. Az utóbbi 
évtizedekben azonban a növekvő pártpolitikai 
polarizáció gyakori politikai cselekvésképtelensé- 
get és több esetben a kormányzat alapműködé- 
sét is veszélyeztető patthelyzetet eredményezett, 
ami egyes szerzőknél az amerikai modell hosszú 
távú életképességébe vetett bizalom megingását 
okozta. Az államhatalom folyamatosan növek- 
vő lehetőségeinek korában azonban a modern 
demokratikus jogállamok aligha mondhatnak le 

a kormányzati hatalom ellenőrzésének és a ha- 
talommal való visszaélés megakadályozásának 
egyik leghatékonyabb eszközéről. 


Bibó István: , Az államhatalmak elválasztása egykor 
és most", uő: Válogatott tanulmányok I-IV (1986— 
1990). 

Fukuyama, Francis: „American Decay. "The Sources 
of Political Dysfunction” („Amerikai hanyatlás — a 
politikai működésképtelenség forrásai"), Foreign 
Affairs, 2014, 5; uő: Political Order and Political Decay: 
From the Industrial Revolution to the Globalization of 
Democracy („Politikai rend és hanyatlás — az ipari 
forradalomtól a globális demokráciáig", 2014). 

Linz, Juan: „The Perils of Presidentialism” („A pre- 
zidencializmus veszélyei”), Journal of Democracy, 
1990, 1. 

Montesquieu, Charles-Louis de Secondat: A törvények 
szelleméről (1748; m. 1833, 1962). 

határon túli/kívüli/kívül élő magyarok 
—Magyar kisebbségek. A kifejezés közvetlenül 
a rendszerváltás előtt honosodott meg a magyar 
államigazgatási nyelvben és politikai közbeszéd- 
ben. 1989-ben évtizedes mulasztások pótlására 
létrejött a Nemzetiségi Kollégium és a Nem- 
zeti és Etnikai Kisebbségi Titkárság. Az 1990. 
évi első szabad választások után szervezetileg 
különvált a belső és a külső kisebbségügy a Mi- 
niszterelnöki Hivatalhoz csatolt Határon Túli 
Magyarok Titkársága és a Nemzeti és Etnikai 
Kisebbségek Hivatala megalakulásával. Az előb- 
biből jött létre 1992-ben a Külügyminisztérium 
felügyeletére bízott Határon Túli Magyarok Hi- 
vatala (HTMH) Entz Géza címzetes államtitkár 
vezetésével: , Magyarország határain kívül élő 
magyarokkal való kapcsolattartás állami felada- 
tainak ellátása érdekében". 

A fogalmat az 1989-es alkotmány és az Antall- 
kormány 1990-es „A nemzeti megújhodás prog- 
ramja" a magyar kormány általános és alapvető 
kisebbségpolitikai felelősségének a megállapítására 
és kinyilvánítására vezette be a politikai nyelve- 
zetbe. A HTMH 2006 végén kormányrendelettel 
megszűnt, feladatait általános jogutódja, a Minisz- 
terelnöki Hivatal vette át. A fogalmat azonban a 
2011-ben elfogadott Alaptörvény továbbra is hasz- 
nálja: , Magyarország az egységes magyar nemzet 
összetartozását szem előtt tartva felelősséget visel 
a határain kívül élő magyarok sorsáért" (D cikk). 
Ez azt a meggyőződést tükrözi, hogy a magyar 

kisebbségek helyzetét nem a határok módosítá- 
sával vagy eltüntetésével, hanem a szülőföldön 
való boldogulás elősegítésével, illetve — eszményi 
esetben — az önkormányzat megfelelő válfajai- 
ban való biztosításával kell rendezni. 


Mák Ferenc: , Az új nemzeti politika és a Határon 
Túli Magyarok Hivatala (1989—1999)7, Magyar Ki- 
sebbség, 2000, 3. 


KLZs 


hatáskör-átruházás (korlátozott felhatalmazá- 
sok, a. conferral of competences) Az o Európai Unió 
működésének egyik alapelve. Az Európai Unióról 
szóló szerződés 5. cikke értelmében az Unió min- 
den hatásköre a tagállamoktól származik, ame- 
lyek azok gyakorlását az alapítószerződésekben 
megfogalmazott célok megvalósítása érdekében 
az Unióra ruházták át. Az Unió kizárólag a tag- 
államok által az alapítószerződésekben ráruházott 
hatáskörök határain belül járhat el, minden olyan 
hatáskör, amelyet a tagállamok az alapítószerző- 
dések útján nem ruháztak át az Unióra, a tagál- 
lamoknál marad. Az Unió így nem rendelkezik 
általános jogalkotási vagy végrehajtási hatáskör- 
rel, és a birtokában lévő hatáskörök alapján nem 
teremthet saját maga számára újabb hatásköröket. 
Az Uniónak tehát minden egyes intézkedését 
az alapítószerződések valamelyikében található 
meghatározott felhatalmazó rendelkezésre kell 
visszavezetnie, ez az adott intézkedés jogszerű- 
ségének előfeltétele. Az Európai Uniónak a mű- 
ködéséről szóló szerződés 2—6. cikke értelmében 
háromféle hatásköre van: a kizárólagos, a tagál- 
lamokkal megosztott és a támogató hatáskör, 
mely utóbbi keretében az Unió a tagállami po- 
litikák támogatása vagy kiegészítése érdekében 
fogad csak el intézkedéseket. 

Az Európai Unióhoz csatlakozó állam megha- 
tározott jogalkotási hatáskörök, kisebb részben 
végrehajtási hatáskörök gyakorlását ruházza át az 
Unióra. Mivel e hatásköröket a csatlakozó állam 
maga is az Salkotmány erejénél fogva gyakorolja, 
csak kifejezett alkotmányos felhatalmazás kereté- 
ben lehet e hatáskörök gyakorlását az Unió részére 
átengedni. Az uniós csatlakozás legfontosabb bel- 
ső —közjogi feltétele, hogy a tagállam alkotmá- 
nya — illetve azokban az államokban, amelyeknek 
nincsen írott alkotmánya, valamilyen az uniós 
csatlakozásról szóló, népképviseleti szerv által el- 
fogadott jogszabály — rendelkezzen e hatáskörök 
átruházásáról. Az Unió tagállamainak alkotmá- 


nyaiban található, az Európai Unió számára 
hatáskörök gyakorlását átengedő rendelkezést 
nevezik csatlakozási vagy Európa-klauzulának. 

Magyarországnak az Európai Unióhoz törté- 
nő csatlakozásakor az Alkotmányból eredő egyes 
hatáskörök gyakorlásának átengedésére vonatko- 
zó felhatalmazást a Magyar Köztársaság Alkot- 
mányáról szóló 1949. évi XX. törvény módosí- 
tásáról szóló 2002. évi LXI. törvény adta meg. 
E felhatalmazást jelenleg Magyarország Alaptör- 
vényének E) cikke biztosítja. 


Dezső Márta és Vincze Attila: Magyar alkotmányosság 
az európai integrációban (2014). 


KT 


Hayek, Friedrich A. (1899-1992) Osztrák 
származású közgazdász, társadalomtudós és po- 
litikai gondolkodó, a klasszikus (vagy konzer- 
vatív) —liberalizmus eszméinek egyik legfonto- 
sabb XX. századi képviselője és továbbfejlesztője. 
Bécsben Ludwig von Mises tanítványaként az 
—>osztrák közgazdasági iskola képviselőjévé vált. 
Barátságot kötött — Voegelinnel. 1931-től Lon- 
donban, majd az Egyesült Allamokban tanított. 
Noha kezdetben Angliában nagy tekintélynek 
örvendett, később a —keynesi makroökonómiai 
megközelítés elvetése miatt sokáig háttérbe szo- 
rult, az 1974-ben odaítélt közgazdasági Nobel-díj 
azonban ismét meghozta számára a széles körű 
elismerést. Napjainkban Keynes mellett a XX. 
század meghatározó közgazdasági elméletalkotó- 
jaként tartják számon. 

~ legfontosabb gazdaságelméleti belátása a 
—>piac és az általa működtetett ármechanizmus 
információközvetítő szerepének felismerése, il- 
letve a piaci verseny felfedező folyamatként való 
leírása volt. Tézise szerint a gazdasági döntések 
meghozatalához, illetve a gazdasági tevékenység 
koordinálásához szükséges információk csak szét- 
szórt, sokszor csupán hallgatólagos (  Polányi) 
formában állnak az egyes gazdasági szereplők 
rendelkezésére, központosításuk nemcsak gya- 
korlati, de elméleti szempontból is lehetetlen, a 
döntéshozatali folyamatba való becsatornázásuk 
csak a jól működő piaci mechanizmusok által 
valósítható meg. Mindez nemcsak a szocialista 
típusú gazdasági tervezést teszi lehetetlenné, de 
a Keynes által szorgalmazott állami beavatkozást 
is kudarcra ítéli hosszabb távon. Az 1970-es évek 
nyugat-európai gazdasági válsága a magas mun- 

kanélküliségével és inflációjával, ha több évtize- 
des késéssel is, de - előrejelzését látszott igazolni. 

Maga - egyébként már az 1940-es évektől 
kezdve elfordult a szűkebb értelemben vett köz- 
gazdaságtan tanulmányozásától, és a tudás hasz- 
nosítására vonatkozó elméleti belátásait kiter- 
jesztette a társadalmi együttélés más területeire 
is, kidolgozva a szabad, általános szabályok által 
irányított emberi interakciókból tervezés nélkül 
kialakuló társadalmi intézmények és a rájuk épü- 
lő „spontán rend” koncepcióját, amiben sokban 
támaszkodott a —skót felvilágosodás gondolko- 
dóira, különösen —Smithre. Ebben az időszakban 
írt politikai tárgyú művei, így mindenekelőtt a 
gazdasági tervezés politikai következményeit tár- 
gyaló 1944-es Ut a szolgaságboz (m. 1991), illetve 
az 1960-as Tbe Constitution of Liberty (,,A. szabad- 
ság alkotmánya") nagy hatást gyakoroltak a köz- 
beszéd alakulására, és gyakori hivatkozási pontjai 
voltak az 1970-es években jelentkező új konzerva- 
tív hullám politikusainak, köztük — Thatchernek 
és S Reagannek. 


"További művei: A végzetes önbittség. A szocializmus té- 
vedései (1988; m. 1992); Piac és szabadság. Válogatott 
tanulmányok (1995). 

Caldwell, Bruce: Hayeks Challenge. An Intellectual 
Biography („Hayek kihívása. Szellemi életrajz”, 
2003). 

Gray, John: Hayek on Liberty („Hayek a szabadságról”, 
1998). 

haza Adott közösség létezésének területe és a hoz- 
zá társított képzetek együttese. A finnugor eredetű 
báz szóból alakult ki ebben a jelentésben a XIV. 
századra, és ugyanazt jelenti, mint a hon, amelyet 
a nyelvújítás elevenített föl a jóval régebbi, idő- 
közben elavult bonnból. Az egyik alapvető társítá- 
sa az, hogy az otthon bensőségességét kiterjeszti 
a jogra, jogok képezik ugyanis az otthonérzés 
alapját. Ennek magától értetődő volta Magyaror- 
szágon megkérdőjeleződött a török hódoltságtól 
kezdve. A Rákóczi-szabadságharc jelmondata: 
Cum Deo pro patria et libertate („Istennel a hazáért 
és a szabadságért”) éppen ezt az összefüggést ál- 
lította helyre —Bocskai küzdelméből is merítve, 
és egyúttal előrevetítette a magyar függetlenségi 
irányzat Habsburg-ellenes és jogkiterjesztő jelle- 
gét, amelyet a XIX. század eleji reformmozgalom 
a nyelvi öntudatra is ébredő nemzet nevében bon- 
takoztatott ki. 

A magyar ~ fogalmának fejlődéstörténetét jól 
példázza az Extra Hungariam non est vita, si est 
vita, non est ita („Magyarországon kívül nincs élet, 
ha van élet, nem ilyen”) szállóige. Olasz humanis- 
ta szerző jegyezte le először a XVI. század elején 
a művelt és harcias magyarok dicséreteképpen, 
hogy aztán Wittenbergben tanult diákok közve- 
títésével kerüljön belföldi használatba a XVII. szá- 
zad második felében. E peregrinusok elsősorban a 
Magyar Királyság német és szlovák evangélikus 
lakosai közül kerültek ki, és e mondással fejezték 
ki magyarországi szülőföldjükhöz való kötődé- 
süket, és védték meg —Hungarus-hazafiságuk 
jegyében Hungaria hírnevét az időközben kedve- 
zőtlenre módosult, az országnak parlagiasságot 
felrovó külföldi véleményekkel szemben. 

A - fogalmának tartalma különbözhet at- 
tól függően, hogy a politikai vagy a kulturális 
nemzet eszméjéhez kapcsolódik. A politikai 
nemzet összefüggésében a nemzeti kisebbségek 
is beleértődnek a - fogalmába, ami lehet sikeres 
és sikertelen - az utóbbira példa az Osztrák— Ma- 
gyar Monarchia felszámolása külső és belső erők 
által az első világháborús vereséget követően. 
A kulturális nemzet összefüggésében szűkebb a 
~hoz tartozók köre, csak meghatározott nyelvhez 
és kulturális hagyományokhoz tartozókat foglal- 
ja magába. 

Az említett szállóige használata a XVIII. szá- 
zad végéig a politikai nemzet szemléletéből 
táplálkozott, amelyet a következő században fo- 
kozatosan felváltott a kulturális nemzet eszmé- 
je. Ebből és a francia minta átvételéből nőtt ki 
az első világháború éveire a Önemzetállamiság 
korparancsa a nem magyar népek körében is. 
Igy a határ, amelyet a nemesi eredetű politikai 
nemzetszemlélet a szállóigében is a - és a külvilág 
között megvont, az országon belülre került, ahol 
mindinkább eltávolította egymástól a magyar ál- 
lamnemzetet és a saját nemzetállami jövőképük- 
höz igazodó nemzetiségeket. E folyamat során az 
osztatlan -t feltételező régi patriotizmus lépcső- 
zetesen az ország magyar polgárainak a körére, 
a magyar településterületre szűkült, majd az első 
világháború végén döntő vereséget szenvedett a 
történelmi Magyarországtól elszakadó erdélyi ro- 
mánok és szászok, illetve a felvidéki és a délvidéki 
szláv népcsoportok patriotizmusával szemben. 

A XX. századi magyar - alaptulajdonsága a 
széttöredezettség. A —magyar kisebbségek lét- 
rejötte ugyanis kettős irányú feldolgozási kény- 
szert idézett elő. A területi revízió programja 
a nemzet és az állam teljes vagy részleges egy- 


hazugság 


ségének a visszaállítási tervével az egyetlen ma- 
gyar - minél hiánytalanabb újbóli megteremtését 
célozta meg. A politikai bölcsesség jele, hogy a 
rendszerváltozás óta nem éledt fel meghatározó 
erőként a magyar —revizionizmus, ellentétben a 
másik opcióval, a kulturális nemzet határok fe- 
letti, tehát annak különböző országokhoz tartozó 
súlypontjait megőrző egyesítésének az eszméjével. 
Ennek egyik első változata, a két világháború kö- 
zötti —transzszilvanizmus kulturális és területi 
autonómiára törekedve egy több központú, de 
egyazon magyar - kialakításán fáradozott. Utóbb 
az 1980-as évek kolozsvári neotranszszilvanista 
eszmefuttatásaiban az otthon a személyes, a haza 
a nemzeti önazonosságot jelképezte, a honvágy a 
bazában ma is megrázó tétele pedig a két identi- 
tásforma összhangjának a szabadságáért tört lán- 
dzsát a Ceausescu-diktatúra Ö Romániájában. 

A szellemi -, a nem egyetlen térbeli központ- 
hoz kötött magyar nemzet gondolatának egyik 
nagy hatású korai forrása Illyés Gyula „Haza, 
a magasban" című verse 1938-ból: , Ha új tatár- 
had, ha kufárhad / özönli el a tiszta tájat..., / 
te mondd magadban, behunyt szemmel, / csak 
mondd a szókat, miktől egyszer / futó homokok, 
népek, házak / Magyarországgá összeálltak". 
A silány vagy egyenesen borzalmas politikai ha- 
talmaktól és divatoktól való függetlenség érzete 
szétterül a személyes önazonosságok elképzelt 
Kárpát-medencei helyszínein: , Mert ha sehol 
is: otthon állok”, mondja a költő a — Himnuszt 
mintegy alkalmazva a közelgő vészhelyzetekre, 
jogfosztásokra. 

A belhon mögé vagy akár mellé rendelhető 
külhon(ok) elvárása az elmúlt fél évszázadban 
megfigyelhető a magyar kisebbségek és a nyugati 
emigráció, illetve a szórványközösségek vitáiban. 
A Magyarországról nyugatra távozó gazdasági 
migránsoknak megnövekedett száma ugyancsak 
alátámasztja a magyar - több központú felfogá- 
sát. Ezáltal mód nyílhat a - etnikai-kulturális 
tartalmának a józanul öntudatos képviseletére az 
e téren inkább tartózkodó vagy elutasító nyugati 
országokban. 


Bárdi Nándor: Ottbon és haza. Tanulmányok a romániai 
magyar kisebbség történetéről (2013). 

Cs. Gyimesi Eva: Honvágy a bazában. Cikkek, tanulmá- 
nyok, esszék (1993). 

Scruton, Roger: Anglia, egy eltűnő ideál (2000; m. 
2004). 

Szűcs Jenő: Nemzet és történelem. Tanulmányok (1984). 

hazafiság (patriotizmus) A görög-római kul- 
túra óta a patria (haza?) számított a család és az 
egyház mellett az emberi összetartozás legfőbb 
tárgyának. A hazafi elsődleges értelemben tulaj- 
don közössége védelmezőjeként lép föl. Erzéseit 
a közös nyelv, vallás, etnikum, szokás, hagyo- 
mány és terület képzetei ösztönzik. A —haza, 
amire az ősi hűség irányult, a modern időkben 
a —=nemzetállam formájában tapasztalható meg. 
A nagy angol szótárszerkesztő és irodalomtudós, 
a tory Samuel Johnson szerint hazafi „az, akinek 
uralkodó szenvedélye a hazaszeretet”. Whig kor- 
társa, Edmund Burke szerint a hazaszeretet nem 
csupán szenvedély, hanem a józan ész kérdése 
is: „Minden nemzetben kell hogy legyen egy 
olyan erkölcsi rendszer, amelyben a pallérozott 
elme örömét leli. Hogy szeressük országunkat, 
ahhoz országunknak szeretetre méltónak kell 
lennie” (Töprengések a francia forradalomról, 1790; 
m. 1990). A XX. században a vak hazadicséretet 
elutasítva Gilbert K. Chesterton amellett érvelt, 
hogy a civilizált nemzeteknek nem „otromba és 
hőbörgő sovinizmusra, hanem a szülőföld iránti 
szeretet megújulására van szükségük. Amikor ez 
eljön, a fülsértő ordibálásnak egy csapásra vége 
szakad. A szeretet valamennyi jele közül a leg- 
fontosabb a komolyság: a szeretet nem éri be ál- 
ságos brosúrákkal és az üres szavak diadalával. Az 
igazmondó tanácsadót becsüli” („A Defence of 
Patriosm” [, A ~ védelme"], 1901). Az elmúlt év- 
tizedekben feltűnt „alkotmányos ~” (Sternberger, 
Habermas) fogalma a haza képzetét a jog világára 
redukálja, és a hűséget az alkotmányos rendhez 
köti (—~közösségelvűség, nacionalizmus, nemzet, 
nemzeti öntudat). 


Habermas, Jürgen: Die postnationale Konstellation 
(„A nemzet utáni állapot“, 1998). 
MacIntyre, Alasdair: Az erény nyomában: erkölcselmé- 
leti tanulmány (1981; m. 1999); uő: „Is Patriotism 
a Virtue?” (, Erény-e a ~?”, 1984), Daly, Markate 
(szerk.): Communitarism: A New Public Ethics („Kö- 
zösségelvűség: Uj közetika”, 1994). 
MS 


hazugság Olyan valótlan tartalmú állítás, amely 
együtt jár a valótlan tartalom tudatával és akará- 
sával. Nem egyszerűen tévedés, mivel abban nem 
játszik közre magának a tévedésnek a tudata, de 
nem is merőben valamely tartalom valótlanságá- 
nak a tudata, mivel az még nem jelenti a valótlan 
tartalom közlését. Ahhoz, hogy hazudjunk, akar- 

nunk és tudnunk kell azt, hogy hazudunk, és azt 
csak a közlésben valósítjuk meg. A -ban a valósá- 
got tagadjuk, de ez a valóság nem az, ami valóban 
van, hanem az, amit mi annak ismerünk: akkor 
is hazudunk, ha olyan állítást teszünk, amely 
ténylegesen nem valótlan, de ismeretünk szerint 
az. A - az akarása szerint lehet óvatlan vagy pon- 
tosan kitervelt, a megtévesztés mértéke szerint 
féligazság, mellébeszélés, élethazugság, képmuta- 
tás, rágalom stb. A nemes - a békét, a kegyes - a 
kíméletet szolgálja. A - minősített esete a hamis 
tanúskodás (Arany János: „A hamis tanú”, 1852). 

A ~ —Platón óta foglalkoztatja a nyugati gondol- 
kodást: a „nemes ~” olyan mítosz, amelynek segít- 
ségével az állam polgárai saját születésük és össze- 
tartozásuk alapján védik hazájukat, és fenntartják a 
rendet (Alam, 414 skk.). A Bibliában a Tízparan- 
csolat tiltja a ~ot („Ne tégy hamis tanúságot. ..!, 
Ex 20,16; Deut 5,18). Jézus a Sátánt „a ~ atyjának” 
nevezi (Jn 8,44), Pál apostol óv a ~tól (Kol 3,9). 
Szent Agoston (De mendacio [„A -ról"]; Contra 
mendacium |„A ~ ellen") és S Aguinói Szent Ta- 
más (Summa theologiae II, II, q 1o [A teológia fog- 
lalata, 1994, 2002]) megkülönbözteti az ártalmas, 
az ártalmatlan s a tréfás ~ot. Az utóbbi nem számít 
~nak, az ártalmatlan ~ bocsánatos bűn; a komoly 
~ az, ami árt. So Kant, tekintet nélkül a körülmé- 
nyekre, semmilyen -ot sem tart elfogadhatónak 
(„Uber ein vermeintes Recht aus Menschenliebe 
zu lügen” [, Arról az állítólagos jogunkról, hogy 
emberszeretetből hazudjunk"], 1797). Nietzsche 
számára az igazság „megcáfolhatatlan ~”, ennyi- 
ben különbözik a többi -tól. A saját magunknak 
való - a legközönségesebb; a művészet kreatív - 
(A vidám tudomány, 1882; m. 1919). A - teljes átte- 
kintése nem nélkülözheti a hamis vád, a rágalom 
és a káromlás elemzését (Mezei Balázs: Vallásbolcse- 
let, 2004, 61. 9). 

A post-truth (ami túl van az igazon’) elmúlt idő- 
szakban felmerült fogalma az Oxford Dictionary 
szerint „olyan körülményekre vonatkozik, ame- 
lyekben nem annyira az objektív tények, hanem 
inkább az érzelmek és személyes vélekedések 
határozzák meg a közvélekedést”. A post-truth 
nem az igazság tagadásából, hanem a részigazsá- 
gok önkényes elrendezéséből áll oly módon, hogy 
az eredmény ~. Látszólagos újdonsága ellenére a 
megtévesztés régi fogalmával egyezik. 

A ~ a politikai gondolkodás egyik fő témája, 
mivel Platón az állam fenntartása végett megen- 
gedi a nemes ~ot. E gondolat —Machiavellinél 
jelenik meg újra, aki a ~ művészetét több írásában 

(A fejedelem [1513; m. 1848, 1965]; A háború művé- 
szete |1521; m. 2001]; Ertekezések [1531; m. 1862]) és 
több formában javasolja: az ígéretek betartásának 
jó okkal való megtagadása, a tények szavakkal 
való elfedése, a megtévesztésre vágyó emberek 
kívánságának teljesítése. A „nemes ~” értelmezé- 
se „az ész cselének” —hegeli fogalma is, amely- 
nek segítségével a Szellem beteljesíti a történelem 
célját. —Karl Popper kifogásolja a ~ politikai 
alkalmazását, mivel az ellentétes a nyitott társa- 
dalommal (A nyitott társadalom és ellenségei, 1945; 
m. 2001). Ezzel szemben —>Strauss szerint az 
államnak szüksége van a mitikus megtévesztés 
eszközére, a „nemes ~ra” (The City of Man [, Az 
ember városa”], 1963). 

Mivel minden ~ feltételezi az igazságot, és min- 
den valótlanság a valóság tényét, az — organikus 
gondolkodás nem alapulhat semmiféle ~on, még 
„nemes ~on” sem, hanem a valóság, a lét teljes 
körű elsőbbségét vallja a valótlansággal szem- 
ben. A lineáris —haladás felfogásával szemben 
azonban a hagyományos gondolkodás a valóság 
és a valótlanság szerves összefüggését állítja: a 
valótlanság nem más, mint a valóság funkciója, 
amennyiben az előbbi rámutat az utóbbi nyitott 
végtelenségére. Az igazság megragadása a maga 
történeti folyamatában a ~ leleplezésével kezdő- 
dik, nyitott, de az eszkatologikus valóság felé 
vezet, ezért az igazság konkrétuma egyet jelent 
a szerves, noha történetileg változóan evidens 
hagyománnyal, a végső vonatkoztatási kerettel. 
A ~ mint a politika eszköze feloldódik a valóság 
egészében, miként Hegel mondja: „Az igaz az 
egész. Az egész azonban csak a maga kifejlődé- 
sében válik saját teljesült lényegévé” (A szellem 
fenomenológiája, 1807; m. 1961). A mai —>politikai 
realizmus machiavellizmusa, amely a ~ot a po- 
litika természetes részének tartja, nem számol 
azzal, hogy a politikai — hatalom emberi cselek- 
vés függvénye, s minden cselekvés az igazság vélt 
vagy valós ismeretén alapul. Az igazságnak tehát 
mégis mindig elsőbbsége van a ~gal szemben. 


Dietzsch, Steffen: Kleine Kulturgeschichte der Liige („A 
~ rövid kultúrtörténete”, 1998). 
Frankfurt, Harry G.: On Bullshit („A rizsázásról”, 
2005). 
Harris, Sam: Lying (, A hazudás”, 2013). 

Hegedüs Lóránt (1872-1943) Közgazdász, író, 
politikus, miniszter, az M'TA tagja és igazgatósá- 

gi tagja. Édesapja Hegedüs Sándor kereskedelem- 
ügyi miniszter, édesanyja Jókai Mór unokahúga, 
keresztapja pedig az író volt — ezek fordíthatták a 
figyelmét egyszerre a nemzetgazdaság és a pénz- 
ügy, illetve a szépirodalom felé. Nyugat-európai 
tanulmányai során Herbert Spencernél is tanult: 
az elsők között igyekezett is meghonosítani a 
szociológiát Magyarországon. Allamtudományi 
doktorrá avatása után a Pénzügyminisztérium 
tisztviselője — e területen a magyar pénzügy két 
klasszikusa, Teleszky János és Popovics Sándor 
tanítványa —, 1899-ben pedig a Huszadik Szá- 
zad című társadalomtudományi folyóirat, majd 
a Társadalomtudományi Társaság alapítóinak 
egyike, a társaság alelnöke. Az 1905—1906-os, a 
darabontkormány kinevezéséhez kapcsolódó po- 
litikai válság során a folyóirat és a társaság tudós- 
gárdájának útja végleg szétvált: a —Jászi vezette 
szárny útja a baloldali radikalizmusba vezetett; az 
általuk , szakadár"-nak és „puccsistának” minő- 
sített liberális és konzervatív vonulatnak, amely a 
csoportból kivált, - volt az egyik vezéregyénisége 
Gratz Gusztáv és Wolfner (Farkas) Pál mellett. 

1898-tól 1905-ig, majd 1910-től kormánypár- 
ti — szabadelvű — országgyűlési képviselő; 1905- 
ben a Gyáriparosok Országos Szövetségének 
ügyvezető igazgatója (később tiszteletbeli elnö- 
ke), 1913-tól a Kereskedelmi Bank igazgatója. 
1919-ben nem tett esküt a Nemzeti Tanácsra. 
A —Tanácsköztársaság alatt egy ideig túsz a 
Gyűjtőfogházban. 1920-ban az S Apponyi Albert 
vezette békedelegáció tagja, az év decemberétől 
pedig a — Teleki-kormány pénzügyminisztere; 
a háború után ő dolgozott ki először koncepció- 
zus — ám politikai okokból megbukott — progra- 
mot az államháztartás egyensúlyának helyreállí- 
tására. 1921-ben az aktív politikától visszavonult; 
1937-ben a Felsőház tagjává nevezték ki. 1925-től 
a Takarékpénztárak és Bankok Egyesületének 
elnöke. Két évtizeden át szerkesztette a Közgaz- 
dasági Szemlét. Emellett számos gazdasági szerve- 
ződésben vállalt tisztséget. 

A századfordulón több könyvet írt a magyar 
kivándorlás problémájáról, és ekkor kezdődött a 
politikai-tudományostól elválaszthatatlan szép- 
irodalmi munkássága is. „A titka abban állt”, mi- 
ként Schöpflin Aladár írta, „hogy szakszerű dol- 
gokat mondott, de úgy mondta, mint egy író”. 
Főműve a három életrajzot tartalmazó Magyar 
trilógia (1932—1940), amelynek első két darab- 
ja Széchenyi Istvánról és Kossuth Lajosról szól, 


a zárókötet pedig a Két Andrássy és két Tisza pár- 
huzamos életrajza; a Bibó István által tipologizált 
„hamis realista” és , túlfeszült lényeglátó” típu- 
sok megtestesítői foglalkoztatták. Utóbb ezek- 
hez hozzákapcsolta Ady és Tisza István (1940) 
című — személyiségükről, ellentétük feloldási 
esélyeiről szóló — könyvecskéjét is. Az esztétiká- 
ban a költő, a politikában a miniszterelnök híve és 
követője volt, bár az utóbbival számos vitát foly- 
tatott, mert szükségesnek ítélte a földosztást és a 
választójog bővítését. Szemléletének meghatáro- 
zó vonása az egymással szemben álló kimagasló 
szellemiségek és a szembefeszülő eszmevilágok 
integrációjának folytonos kísérlete. Mindvégig 
ragaszkodott a dualizmus korabeli liberalizmusá- 
hoz; 1867 és 1848 között szerinte nem volt felold- 
hatatlan ellentét. Szabadelvűnek vallotta magát az 
őt letartóztató vörösök és az őt kormányába hívó 
konzervatív keresztény Teleki Pál előtt is (akinek 
ajánlatát azért fogadta el, hogy segítsen megmen- 
teni az országot egy „harmadik forradalomtól”), 
a —liberalizmust mindvégig megkülönböztette 
a —konzervativizmustól. 

A két háború között úgy látta, hogy Magyar- 
országnak Amerika és Azsia között kell válasz- 
tania, s nem kétséges, hogy Amerika felé kell 
orientálódni. A fajbiológiát nemzeti, liberális és 
keresztény szempontból is elutasította — a refor- 
mátus egyházban egyházközségi szinten világi 
tisztségviselői szerepeket is vállalt, s elnöke volt 
a Magyar Protestáns Irodalmi Társaságnak. 
A második zsidótörvény vitájában a törvényja- 
vaslat eredetét arra vezette vissza, hogy a ve- 
gyes etnikai eredetű társadalom még nem for- 
rott össze; ő, aki „azon szerencsétlenek” egyike, 
„akikben sem zsidó, sem német vér nincsen”, 
hanem az utolsó turániak közé tartozik, nem érzi 
a „származási alibi” bizonyításának kényszerét, 
marad, ami volt, liberális gondolkodó, tehát a tör- 
vényt elutasítja. 


További művei: A tőzsde megadóztatása (Fellner Fri- 
gyessel, 1895); A sociologia sarktétele (1901); A kiván- 
dorlási congressusok eredménye (1904); Önálló vámte- 
rület és kötött birtok (1906); Harc a magyar igazságért 
(1927); Görgey. Drámai költemény négy felvonásban, bat 
képben (1938); Budapest adórendszerének kifejlődése és 
Jövője (1939). 

Hegedüs Loránt [sic!] emlékezete. A Sub Auspiciis Regis et 
Gubernatoris Doktorok Baráti Körének megemlékezése 
volt elnökéről (1944). 

Móricz Zsigmond: ,Az ősparaszt. Hegedüs Loránt 
[sic!] könyve gróf Széchenyi Istvánról", Nyugat, 
1933; 3- 


Schöpflin Aladár: „Hegedüs Loránt [sic], Magyar 


Csillag, 1943, 2. 

Hegel, Georg Wilhelm Friedrich (1770—1831) 
Filozófus, a német idealizmus egyik legjelentő- 
sebb alakja. Teológiai és filozófiai tanulmányo- 
kat végzett. Egyetemi karrierjét Jénában kezdte, 
itt írta filozófiai rendszerének első összegzését, 
A szellem fenomenológiáját (1807; m. 1961), jelen- 
tős hírnevet szerezve magának. Rendszerének 
részletes kifejtését Heidelbergben vetette papírra 
három kötetben (A filozófiai tudományok encik- 
lopédiája, 1817; m. 1950), majd a berlini egyetem 
filozófiaprofesszoraként (1818-1831) jutott pályája 
csúcsára. Enciklopédikus műveltségét jelzi, hogy 
a vallás-, jog-, művészet-, történelemfilozófia, 
logika és filozófiatörténet terén jelentős munkák 
fűződnek nevéhez. Filozófiájának alapvető mód- 
szere a dialektika, az ellentmondások egységének 
tana (tézis, antitézis, szintézis). A szellem törté- 
netét is három szakaszra bontva mutatta be: 1) 
az önmagában létező absztrakt, tartalmilag üres 
eszme; 2) az eszme elidegenedése önmagától, s 
ezáltal létrejön a természet; 3) kifejlődik a szel- 
lem, mely által az eszme önmagához visszatér, 
ám ez az eszme már tartalmilag meghatározott. 
E három fázist három tudomány vizsgálja: a lo- 
gika, a természetfilozófia és a szellem filozófiája. 
A szellem történetéről, jellemzőiről teljes képet 
kívánt adni, mert úgy gondolta, hogy az „igaz 
az egész” (totalitásszemlélet). ~ a Öfelvilágosodás 
eszméinek kiteljesítője német földön, a racionali- 
tást azonban nem mint a társadalom s benne az 
államélet radikális átalakításának normáját fog- 
ta fel, hanem olyanként, mint ami a valóságban 
kifejeződik (ami észszerű, az valóságos, és ami 
valóságos, az észszerű). Erre épült konzervatív 
társadalomszemlélete, amelynek legmarkánsabb 
kifejtését A jogfilozófia alapvonalai vagy a termé- 
szetjog és államtudomány vázlatában (1821; m. 1971) 
adta. A porosz monarchiára, a porosz államra a 
német fejlődés meghaladhatatlan csúcspontjaként 
tekintett. Az ember mint dolgok birtokosa sze- 
mélyként jelenik meg ebben a konstrukcióban, a 
család mint a polgári társadalom sejtje, az érdekek 
közösségét fejezi ki, a polgári társadalom pedig 
a munkamegosztás és a magánérdek rendszerét, 
végezetül az állam, amely befelé alkotmányként 

jelenik meg, biztosítja a polgári társadalom mű- 
ködését. 

~ a Ootermészetjogi hagyomány észjogi válto- 
zatához állt közel. Szerinte a jogban a szabad aka- 
rat fejeződik ki, az állam törvényei a szabadságot 
biztosítják, gazdasági egyenlőséget nem, de sza- 
badságot és rendet teremt azzal, hogy szabályozza 
a magánérdekek küzdelmét. Az állam ezáltal az 
erkölcsiség megvalósítója is. ~ e meggyőződése 
magyarázza, hogy az oly sok témakört felölelő 
filozófiai munkásságából miért hiányzik az etika. 
Ha az állam az erkölcsiség megvalósítója, akkor 
az állam (és a jog) tárgyalása felölel mindent, ami 
az erkölcsiség szempontjából releváns. Eppen ezen 
a ponton fogalmazta meg a későbbiekben Søren 
Kierkegaard, a XIX. évszázad egyik legnagyobb 
hatású dán filozófusa, ~lel szembeni kritikáját. 

~ német követői között éles frontvonal húzó- 
dott. A porosz monarchia mellett elkötelezett, 
ún. jobboldali (vagy ó-) hegeliánusok vezéralakja 
~ tanítványa, Eduard Gans volt, a baloldali (vagy 
új-) hegeliánusok közül pedig — Marx (aki Gans 
előadásait hallgatta a berlini egyetemen) emelhe- 
tő ki. Marx a hegeli dialektika módszerét jelen- 
tős módosítással („a feje tetejéről a talpára állít- 
va”) átvette, és a történelem beteljesülését nem 
a megvalósult porosz monarchiában, hanem az 
eljövendő kommunizmusban vizionálta. A XIX. 
század végén, a XX. század első felében az angol 
és az olasz filozófiai életben (—>Croce) látható ~ 
hatása. Mannheim Károly a német konzerva- 
tív gondolkodás eszmetörténetében helyezte el. 
Az elmúlt évtizedekben Francis Fukuyama — az 
Alexandre Kojève által értelmezett — ~ alapján 
fogalmazta meg ismert tételét a történelem vé- 
géről. ~ egyértelműen konzervatív filozófusként 
értelmezhető, életműve azt mutatja, hogy a fel- 
világosodás eszméi nemcsak a liberális, hanem 
a konzervatív eszmevilágot is gazdagították. 


Cobben, Paul et al. (szerk.): Hegel- Lexikon (2006). 
Taylor, Charles: Hegel (1975). 

hegemónia (g. bégemonia "hatalom", bégemón "ve- 
zető’; bégeisztbai "vezet) Valamely állam, régió, 
társadalmi berendezkedés, társadalmi csoport, 
kultúra vagy eszme fölénye, felsőbbsége, vezető, 
irányító szerepe. Nem egyenlő felek egyezségén, 
hanem a fölényt élvező fél érdekérvényesítésén 
alapul. Különbözik az önkényuralomtól, mert 
a - nem közvetlen fizikai erőszakkal vagy annak 

fenyegetésével, hanem ideológiai ráhatással, il- 
letve a szükséges intézmények monopolizálásával 
valósul meg. A hegemón fél uralma alatt tartja a 
, gyengébbeket", legyen szó államról, régióról, a 
társadalom adott részéről, kultúráról vagy esz- 
méről. Sajátja fenntartani az adott uralmi formát, 
„természetesként” feltüntetni a fennálló rend 
mindenhatóságát (Pierre Bourdieu), , mindent 
átható naturalizmussá alakítani" a megoldásait és 
az eredményeit (Paul Willis), valamint elhitetni az 
alávetettekkel, hogy a status quo, a fennálló állapot 
a lehető legkedvezőbb, mi több, elkerülhetetlen és 
igazságos. E meggyőzési folyamat eredményeként 
a , gyengébbek" elfogadják a domináns fél értékeit, 
és elvárásaihoz igazítják cselekvéseiket. 

Az egyházzal folytatott hosszas küzdelem az 
állam ~ját, majd a civil társadalom egyértelmű 
kiemelését eredményezte, ami felfokozta az esz- 
mék versengését. Az autonóm egyén —>utópiája, 
az ész, illetve a változás új kultusza, a — haladás 
abszolutizálása, a hagyományos kötelékek és a 
—>tekintély háttérbe szorulása, illetve a —sza- 
badságjogok előtérbe helyezése jelentette a XIX. 
századi liberalizmus -ját. A XX. században meg- 
erősödő —szocialista mozgalmak a o magántu- 
lajdon köztulajdonnal való felcserélését, a hatalom 
központosítását és a gazdaság állami tervezésen 
alapuló ellenőrzését hirdetve Nyugat-Európában 
a liberális - ellenlábasaként jelent meg. A közép- és 
kelet-európai antikapitalista forradalmi mozgal- 
mak és a létrejött —szocializmus ettől eltérően 
nem ~ra, hanem —diktatúrára (—proletárdik- 
tatúrára) törekedett. A —marxizmus politikai 
eszmetörténetében egyedül Antonio Gramsci 
mondta, hogy nem a diktatúra, hanem a ~ útján 
közelíthet a társadalom a kommunizmushoz. 

A XX. századot, főleg annak második felét a 
—globalizációként is emlegetett amerikanizmus 
jellemezte, amely az európai és Európán kívüli 
kultúrákat is jelentős mértékben uralma alá haj- 
totta. Hasonló viszonyt jelent Nyugat-Európa 
-ja Kelet-Közép-Európával szemben. 


Bourdieu, Pierre: A társadalmi egyenlőtlenségek újrater- 
melődése: tanulmányok (1978, 2006). 

Gramsci, Antonio: Az új fejedelem (1948; m. 1977). 

Molnár Tamás: A liberális begemónia (1993). 


Heidegger, Martin (1889-1976) Német filo- 
zófus, a nyugati gondolkodás kiemelkedő képvi- 
selője. Hírnévre különösen a Lét és idő (1927; m. 


1989) című munkájával tett szert, de a középső 
és késői periódusának művei is nagy hatást gya- 
koroltak, például a , Levél a humanizmusról" 
(1947; m. , .. költőien lakozik az ember...", 1994) 
vagy az 1936-1938 közt írt „második főműve", a 
Beiträge zur Philosophie (Vom Ereignis ) („Adalékok 
a filozófiához. Az eseményről", 1989). 2014-ben 
jelentek meg művei összkiadásában a Schwarze 
Hefte („Fekete füzetek”) első részei. Ezeknek a 
zsidóságot illető kitételei újabb vitákhoz vezettek. 
~ terminológiája nehezen fordítható más nyelvre, 
de kapcsolódik a német gondolkodók kifejezés- és 
problémarendszeréhez; míg az utóbbi könnyebben 
kezelhető, ~ kihasználja a csak az anyanyelvében 
fellelhető jelentésárnyalatokat. A nyelvhez való 
sajátos viszonya, kifejezés- és írásmódja nyomán 
széles körben megfigyelhető a „heideggerizálás”, 
például —Lévinasnál. 

~ a >Kanttal kezdődő német , filozófiai for- 
radalom” utolsó alakja és egyben a nyugati 
gondolkodás végének s egy új kezdetnek a hir- 
detője. Ez a „másik gondolkodás” ~ szerint a 
preszókratikusokkal kezdődött, de —Platónnal 
megszakadt, majd a német gondolkodásban, kü- 
lönösen Friedrich Hölderlin költészetében, F. W. 
J. Schelling és —Nietzsche munkáiban visszata- 
lált a valóság felfogásához, amihez „a lét értel- 
mére irányuló kérdés” elvezet. Munkája lezárja 
a nyugati filozófia „létfeledését”, s megnyitja az 
utat „a másik gondolkodás” előtt. Ez utóbbi pe- 
dig nem más, mint a valóság, a Seyn (régies írás- 
móddal a lét) — korábban félreismert — feltáru- 
lása, ami egyszerre megy végbe a történelem és 
a gondolkodás körében. 

Első korszakának két kulcsszava a Sein ("lét") és 
a Dasein Cittlét" vagy jelenvalólét"): a lét értelmét 
az ittlétnek, az ember egzisztenciájának analízise 
által tárjuk fel. Az ember világban-való-lét (In- 
der-Welt-Sein), akit a gond (Sorge) határoz meg. 
Létét belevetettségként (Geworfenheit) fogja fel, 
aminek szerkezetét a beállítódás ( Befindlicbkeit) 
adja; az ember a halálra való irányultságában tel- 
jesíti be végességét és ezáltal Dasein-voltát. Eb- 
ben a lét értelme tárul fel, amit - az időbeliség és 
a történetiség egységében ragad meg. 

Az 1930-as években fordulat állt be gondol- 
kodásában, amit a Lét és idő további részének 
szánt Idő és lét a címében is kifejez; míg az első 
részben a léttől jutunk az időig mint a lét for- 
rásáig, a másodikban az időtől a létig mint az 
idő eredményéig. A Beiträgé című munkájában 
a lét mint esemény (Ereignis) kerül elő, amely 

szó egyszerre jelent , történést" és „elsajátítást”. 
Az Ereignis nem más, mint az ittlét, akivel a lét 
megtörténik, aki a létet elsajátítja, és akit a lét 
elsajátít. A lét értelmére irányuló kérdést felváltja 
a , léttörténeti gondolkodás", amelyben a lét új 
megnyilvánulása valósul meg. 

A nyugati metafizikát ezzel - maga mögött kí- 
vánja hagyni, s a korábbi nyelvi újításait meghalad- 
va újszerű terminológiával áll elő, amiben a koráb- 
bi filozófiai problémák mégis felismerhetők. Ezt 
mutatja az , Epítés, lak(oz)ás, gondolkodás” (1951; 
m. Schneller István [szerk.]: Az építészeti tér minő- 
ségi dimenziói, 2002) című írása, amelyben az em- 
ber „a földön” lakozik (otthon van) „a halandók” 
között, de egyben „az ég” alatt, „az istenek” jelen- 
létében. E négyesség (Geviert) az új gondolkodás 
alapszerkezete, aminek drámaiságát — a Beiträge 
szerint — az „utolsó isten" adja, akinek eljövetele 
az emberiség új , kezdetét" nyitja meg. 

Erősen vitatott ~ kapcsolata a —nemzetiszo- 
cializmussal, amelyet kezdetben teljesen, később 
fenntartásokkal támogatott; S Hitlert soha nem 
kritizálta. A zsidóságra nézve több olyan kijelen- 
tést tett, amelyeket Peter Irawny szerint , lét- 
történeti antiszemitizmusként” érthetünk, mivel 
nem rasszista, hanem történeti-nyelvi alapon áll. 
Hatása átfogta a XX. századi német szellemi élet 
jelentős részét, különösen a filozófiát és a teoló- 
giát (Hans-Georg Gadamer, Rudolf Bultmann, 
Karl Rahner, Wolfhart Pannenberg), a művé- 
szetelméletet (Hans Sedlmayr) és a pszicholó- 
giát (Viktor Frankl, Ludwig Binswanger és a 
Dasein-analízis iskolája). Befolyása azonban szin- 
te felmérhetetlen, mert eszméinek nyomát azok 
munkássága is magán viseli, akik név szerint 
nem vagy alig hivatkoznak rá, például Jürgen 
Habermas, Niklas Luhmann vagy — Voegelin; 
mások éles elutasítással viszonyulnak hozzá, 
például — MacIntyre. A XX. századi francia fi- 
lozófia túlnyomórészt ugyancsak ~ hatása alatt 
áll. Lévinas joggal mondta, hogy ~ a filozófiatör- 
ténet négy-öt legjelentősebb alkotója közé tarto- 
zik. Hatása a politikai gondolkodásra is erőteljes, 
különösen legkiválóbb tanítványai, —Strauss és 
—Arendt révén. A „Levél a humanizmusról” 
című írása, amely Jean-Paul Sartre előadására 
adott válaszként született, számos politikafilo- 
zófiai implikációt tartalmaz a —marxizmus, 
a —szekularizáció és a humanizmus kérdéseit 
illetően. A Schwarze Hefte folyamatban lévő teljes 
kiadása egyre jobban világossá teszi, hogy ~ a né- 
metség szellemi teljesítményétől várta a nyugati 


206 


kultúra megújulását, és ennek elmaradása szemé- 
ben szorosan összefüggött a háborús vereséggel. 
Am ~ ezt a vereséget is egy új világ felemelke- 
dése lehetőségeként értette, ami összhangban áll 
a „kudarc” ~re jellemző felfogásával: a megújulás 
nem az újdonság világi érvényesülésében, hanem 
bukásában indulhat útnak. E felfogása -t egy- 
szerre teszi a konzervatív gondolkodás és a XX. 
századi modernizmus vitatott képviselőjévé. 


További művei: Útjelzók (1967; m. 2003); Költemények 
(1995). 

Fehér M. István: Martin Heidegger (1994). 

Wrathall, Mark: How to Read Heidegger („Hogyan ol- 
vassuk ~t”, 2006). 

Herder, Johann Gottfried (1744-1803) Né- 
met filozófus, lelkipásztor, költő és műfordító. 
Munkássága sokrétű, elsősorban a történelemér- 
telmezés és a nyelv témakörében alkotott jelen- 
tőset. Közvetlenül hatott a romantikára, tágabb 
értelemben pedig a filozófiára, a történelem-, az 
irodalom- és a nyelvtudományra. A —felvilá- 
gosodás eszméit kritikusan szemlélte. Szerinte a 
történelem a természet fejlődésének folytatása- 
ként ragadható meg. Ez az egységet hangsúlyozó 
látásmód fejeződött ki abban, hogy egy —>nép 
fejlődésében a nemzeti géniuszt (karaktert) és a 
környezetet (éghajlatot) egyaránt meghatározó 
elemnek látta. A történelem szervesen egymás- 
ra épülő korszakokból áll, minden korszak és 
minden nép története egyenértékű, azaz önma- 
gában hordozza célját, külső mércével meg nem 
ítélhető. A —kultúra az embert és a természetet 
átfogó szerves egység, s a történelemben kultú- 
rák sokasága bontakozik ki. A népek története 
nem illeszkedik az emberiség semmilyen egye- 
temes haladástörténetébe, mert ilyen szerinte 
nem létezik, habár a történelem végcélját mégis 
az emberiesség kibontakozásában látta. A német 
gondolkodástörténetben az elsők között használ- 
ta a onemzet fogalmát. Szerinte a nemzet nem 
más, mint közös nyelven, kulturális és vallási ha- 
gyományon alapuló organikus egység. Ez a kul- 
turális nemzeteszme hatott Friedrich Meinecke 
későbbi nagyhatású tipológiájára, mely szerint 
a nemzeti tudat kialakulásának két útja van: a 
közös kultúra, illetve az egységes —állam. Tör- 
ténelemfelfogása adott kiindulópontokat a —his- 
torizmus számára. Eszméi — Magyarországon 
már a XIX. század első harmadában hatottak. 


hidegháború 


Nevezetes jóslata, amely szerint a különböző né- 
pek közé beékelődött magyarok évszázadok múl- 
tán a nyelvüket is elvesztik, sarkallta a magyar 
nyelvújításnak mind a szorgalmazóit, mind az 
ellenzőit. A Himnusz és a Szózat hátterében is 
a német filozófus víziója áll. 


Műve: Eszmék az emberiség történetének filozófiájáról 
(1784-1791; m. 1978). 

Hárs Ernő: Herder tudománya (2012). 

Sundhaussen, Holm: Der Einfluß der Herderschen Ideen 
auf die Nationsbildung bei den Völkern der Habsburger 
Monarchie („A herderi eszmék hatása a Habsburg- 
monarchia népeinek nemzetépítésére”, 1973). 


hidegháború A XX. század második felét 
majdnem kitöltő szuperhatalmi politikai és ka- 
tonai szembenállás az —Amerikai Egyesült 
Allamok és a —Szovjetunió között. A kifejezés 
először George Orwell 1945-ös cikkében tűnik 
föl ebben az értelemben („You and the Atom 
Bomb" [„Te és az atombomba"]), majd Walter 
Lippmann újságíró Cold War („Hidegháború”, 
1947) című könyve révén terjedt el. Az Egyesült 
Allamokban a világháború után kibontakozó 
ún. kremlinológia (szovjetológia) elkülönítette a 
feltartóztatás (containment), a visszaszorítás (roll 
back), az olvadás (pre-détente, thaw) és az enyhülés 
(détente), illetve az 1970—1980-as évek fordulójá- 
tól kezdődő „kis ~” időszakát a bipoláris világrend 
alkonya előtt. Ujabban a ~ „jégkorszakát” jelen- 
tő — Sztálin halála előtti — modellt az antagonisz- 
tikus konfrontáció, míg az 1953 utáni évtizedeket 
az antagonisztikus kooperáció elnevezéssel illetik. 
Amiképpen azonban a kérlelhetetlen szembenál- 
lás idején sem fordult át az ellenségeskedés tény- 
leges — akkoriban harmadikként vizionált — vi- 
lágháborúba, úgy az ellenségesség elsődleges tö- 
résvonalát fenntartó „gyanakvó együttműködés” 
évtizedeiben sem köszöntött be a világbéke. Az 
enyhülés korszakának refrénszerű „békés egy- 
más mellett élés” szlogenje a kulisszák mögött 
mindvégig lankadatlan, hadipotenciált fejlesztő 
technológiai versengés — a kölcsönös (nukleáris) 
elrettentés — verbális álcázása volt. Ilyen értelem- 
ben mindkét , iskola? a Sz vis pacem, para bellum 
(Ha békét akarsz, készülj a háborúra!) antik fel- 
fogását alkalmazta. 

A - időszaka történetileg beleilleszkedik az 
újkori, európai nemzetközi rendszerek azon sorába, 
amelyet a — Vesztfáliában (1648), illetve a —bé- 


csi kongresszuson (1815) kötött békék kezdtek 
meg. Ezek a rendszerek éppúgy nem voltak men- 
tesek háborús konfliktusoktól, mint a -. A ber- 
lini blokád, a koreai háború, a magyar forrada- 
lom, a szuezi válság, a berlini fal, a kubai válság, a 
prágai tavasz, a vietnami háború, az afganisztáni 
erőpróba, a Szolidaritás Lengyelországa, az afri- 
kai és a dél-amerikai „sakktábla-konfliktusok” 
éles eseteiben rendre elmaradt a rendszerszintű 
fegyveres összecsapás. A különbségek a moder- 
nizáció XX. századi fejleményeiből fakadnak. 
A korábbi „világrendek” Európára összponto- 
sultak, ám azon belül több hatalom viszonylagos 
erőegyensúlyán alapultak, és pluralisztikusan 
működtek. Európa fokozatos, ma is megfigyel- 
hető háttérbe szorulása közepette úgy erősödött 
új erőközponttá a két , szomszédja", hogy társa- 
dalmi-politikai berendezkedésük ideológiai, szu- 
perhatalmi státusuk pedig a korábbi idők rend- 
szerpluralizmusa helyett kétosztatúsággá vált. 
Ehhez egymást sakkban tartó fegyveres tömö- 
rüléseket is szerveztek ( NATO, Varsói Szer- 
ződés). A -s világrend meghatározó törésvonala 
azonban továbbra is Európán húzódott keresztül 
(a Kelet- és Nyugat-Európát elválasztó „vasfüg- 
göny”, Németország kettéosztottsága, német 
egység), ám a , klasszikus Európa" egyre inkább 
kívülről meghatározott tárgya lett a szuperhatal- 
mi erőközpontok versengésének. Az enyhülés/ 
antagonisztikus kooperáció időszakában a szu- 
perhatalmak dominálta bipolaritás árnyékában 
egy mindkettőtől — különböző mértékben — tá- 
volságot tartani igyekvő — , harmadik világ” is 
kezdett formálódni (El Nem Kötelezettek Moz- 
galma), amely ha nem is szüntette meg, de oldot- 
ta, színesítette a ~ kétosztatúságát ( ENSZ). 

A második világháborút követő bipolaritás 
létrejöttében fontos szerepet játszott a nukleá- 
ris pusztító erő, az atom- és a hidrogénbomba. 
Miután az 1950-es évek második felétől mind 
az USA, mind a Szovjetunió képes volt ennek 
hadrendbe állítására (földön, vízen, levegőben), 
a nukleáris ütőerő elrettentő erejénél fogva egy 
világméretű fegyveres konfliktus kirobbanásá- 
nak az akadályává is vált. A tét ugyanis az volt, 
hogy az esetleges atomháborúban maga az em- 
beri civilizáció is elpusztulhat. Az említett casus 
belli-esetekben, a világméretű konfliktus küszö- 
bén mind Moszkva, mind Washington engedett 
a maga igazából, és a kulisszák mögött átmeneti 
érvényességű stratégiai alkukat kötött egymással. 
Az, hogy a - közvetlen szuperhatalmi fegyveres 

konfliktus nélkül zárult le, három további ténye- 
zőre vezethető vissza. 1) A Szovjetunió nem tudta 
a második világháború után fenntartani birodal- 
mi túlterjeszkedését, jóllehet ennek hallgatólagos 
tudomásulvétele időközben a nemzetközi rend 
de jure állapotává patinásodott. 2) A Szovjetunió 
Európán kívüli pozíciószerzési ambícióit képtelen 
volt tartósan finanszírozni. 3) Az USA-val foly- 
tatott fegyverkezési versenyben egyre látványo- 
sabb, stratégiai jelentőségűvé váló technológiai 
hátrányba került. Ezáltal a -s rendszer egy fél 
évszázados világháború-mentes, ám mindvégig 
„militáns béke” időszaka volt a történelemnek. 


Békés Csaba: , Hidegháború — enyhülés új megközelí- 
tésben", Külügyi Szemle, 2014, 4. 

Békés Márton (szerk.): Szabadság/ Harcosok: Hidegbábo- 
rús írások (2015). 

Fischer Ferenc: A kétpólusú világ, 1945-1989 (2005). 

Gaddis, John Lewis: Most már tudjuk: a hidegháború tör- 
ténetének újraértékelése (1997; m. 2001). 

Kissinger, Henry: Diplomácia (1994; m. 1996); uő: Vi- 
lágrend (2014; m. 2015). 

Powell, Robert: Nuclear Deterrence Theory: The Search 
for Credibility („A nukleáris elrettentés elmélete: a 
hihetőség keresése”, 1990). 

hideg polgárháború A politikai publicisztika 
kifejezése; a második világháború utáni évtize- 
dek két szuperhatalma kapcsolatainak jellemzé- 
sére használt Öhidegháború fogalmából kép- 
ződött az államokon belüli politikai, ideológiai 
csoportok és szavazóik merev, egymással való, 
leszámolásra kész szembenállásának jelölésére. 
Az USA és a Szovjetunió diplomáciai kapcsolatai 
évtizedekig (az enyhülési szakaszban is) maguk- 
ban hordták egy világméretű fegyveres konflik- 
tus veszélyét, maga a hidegháború szóösszetétel 
George Orwell, majd Walter Lippmann újságíró 
révén vált a közbeszéd részévé. A ~ megjelölést 
Magyarországon vezető politikusok az ezredfor- 
duló éveiben kezdték rendszeresebben használni, 
de előzményei visszanyúlnak a —rendszerválto- 
zást követő periódusnak a tömegkommunikáció 
intézményeinek irányítása körüli vitáihoz, ekkor 
emlegettek először alkotmányos válságot és a 
médiában zajló állandósult hidegháborút (—mé- 
diaháború). Ma a köznyelvben „jobboldalinak”, 
illetve „baloldalinak” minősített kormányképes 
pártok és a társadalom általuk mozgósítható két 
nagy csoportjának egymás delegitimációjára irá- 

nyuló tevékenységét, a hatalom minden ágáért 
vívott harcot, a bel-, sőt a külpolitikai kérdések- 
ben való együttműködés teljes hiányát foglalja 
magában. Alkalmazói tehát rendszerint két pár- 
huzamos és egymás ellenében folyó társadalom- 
építési programot tételeznek az adott állampol- 
gári közösségen belül; ez a szemlélet elképzelhe- 
tetlennek tartja a finomabb ideológiai és közéleti 
tagoltságot, a szembenálló politikai táborról vi- 
szont azt feltételezi, hogy totális diktatúrát kíván 
bevezetni. Ehhez kiváló alapot nyújtanak a XX. 
századi két —totalitarizmus emlékei, tovább élő 
szimbólumai és nyelvezete. 


FTG 


hierarchia (g. biera arkbé "szent uralom’) Ere- 
detileg az egyházi hatalom elrendezettségére, az 
egyház tagjainak alá- és fölérendeltségi viszo- 
nyaira vonatkozott, majd a társadalom hason- 
ló viszonyrendszereire is kiterjedt a jelentése. 
A Ömodernitás előtti (feudális, rendi) társadal- 
mak hierarchikusabbak voltak, de korunkban is 
léteznek hierarchikus viszonyok, habár átjárha- 
tóbbak és kevésbé láthatóak, mint egykor. Mai ér- 
telemben minden közösség jellemzője valamilyen 
formális vagy informális -. Különösen fontos a - 
az államigazgatásban és a hadseregben. A - a ha- 
tékony együttműködést segíti elő. A hierarchi- 
kus elrendezettség jellemzi a világ élő és élettelen 
létezőit (szervesség szintjei, ember, állatok, nö- 
vények), az értékrendet és többek közt a jogren- 
det is. A káosz ellentétének, a rendnek mindig 
vannak hierarchikus vonásai. A - a szabad társa- 
dalmak természetes jellemzője, csak elnyomással 
szüntethető meg, akkor sem teljesen. 


Dumont, Louis: Tanulmányok az individualizmusról: 
a modern ideológia antropológiai megközelítése (1983; m. 
1998). 

Miller, Gary J.: Menedzserdilemmák: a hierarchia politi- 
kai gazdaságtana (1992; m. 2002). 

Sidanius, Jim és Felicia Pratto: A társadalmi dominancia: 
a társadalmi hierarchia és elnyomás csoportkozi elmélete 
(2001; m. 2005). 

himnusz (g. bümnosz ének’) Osi, az istenséget 
vagy hőst magasztaló műfaj; a homéroszi himnu- 
szoktól, a bibliai zsoltárokon és a nagy középkori 
~okon át máig élő gazdag költői hagyomány, de 
a modern nemzetté válással, főként a XVII- 
XIX. században olyan ~ok is keletkeztek, amelyek 


himnusz 


a politikai közösség világi ünnepein hivatottak a 
nemzet —azonosságtudatát kifejezni, s haszná- 
latukat törvény vagy szokás szentesíti. Az első 
ilyen értelemben vett ~, a holland a XVI. század 
végén keletkezett. 

A magyar ~t Kölcsey Ferenc (1790-1838) 1823. 
január 22-én írta „Hymnus, a" Magyar nép zi- 
vataros évszázadaiból" címmel. 1844-ben Erkel 
Ferenc zenésítette meg (ma ismert hangszere- 
lése Dohnányi Ernőtől származik). 1903-ban az 
Országgyűlés törvénybe iktatta, hogy „Kölcsey 
himnusza az egységes magyar nemzet himnuszá- 
vá nyilváníttatik", ezt azonban Ferenc József nem 
szentesítette. Az Osztrák Császárság 1826-ban el- 
fogadott, többször módosított -a, a Gott erbalte 
(, Gott erhalte, Gott beschütze / Unsern Kaiser, 
unser Land, "Iartsa Isten, óvja Isten / Császá- 
runkat, hazánkat!) maradt az Osztrák-Magyar 
Monarchia hivatalos himnusza. Monarchiákban 
a ~ok többnyire az uralkodót magasztalják, aki az 
egész nemzetet jelképezi. A magyar ~ használa- 
táról először az 1989-es alkotmány rendelkezett. 
A 2012-től hatályos Alaptörvény preambuluma a 
magyar ~ első sorával kezdődik: „Isten, áldd meg 
a magyart!” 

Szatmárcsekei magányában, elkeseredve ha- 
zája romlásán Kölcsey a magyar nép „zivataros” 
századai (a XVI-XVII. század) protestáns költő- 
prédikátorainak szerepébe helyezkedik vissza, az ő 
gyakori műfajukat, a siralmas éneket, a jeremiádot 
alkotja újra, amely a bibliai Jeremiás próféta Je- 
ruzsálem pusztulásáról írt panaszkölteményeiből 
ered. A nemzet sorstragédiájának az Istennel 
szembeni közös hűtlenséggel való magyarázata 
azonban a prédikátorokon túl —Zrínyit, Köl- 
csey hősét is megidézi. A „Hymnus” cím azon- 
ban műfaji megjelölés is, amely egyszerre elevení- 
ti meg a klasszikus görög és a középkori fohászok 
vagy könyörgő énekek hagyományát. A múltba 
helyezkedéssel és az ősi fohászforma alkalmazá- 
sával Kölcsey nemcsak a magyar történelem or- 
ganikus egységét, hanem annak a nagy európai 
hagyományokhoz való szerves tartozását állítja. 

Két versszak szól a múlt dicsőségéről és négy 
a vereségekről, a hanyatlásról. Már történelmünk 
kezdetétől velünk volt Isten: a vers a honfoglalást 
(„Oseinket felhozád”) Izrael Egyiptomból való 
szabadulásával társítja (I. parancsolat: „én hozta- 
lak ki Egyiptom földjéről", Kiv 1,2). A politikai 
szabadulás és a belőle fakadó jólét a kenyér és a 
bor metaforája révén („Ertünk Kunság mezein 
/ Ert kalászt lengettél, / Tokaj szőlővesszein / 


Nektárt csepegtettél") kiteljesedik a keresztény 
üdvösséggel: a meghalt és feltámadt Jézussal való 
eggyé válás misztériumával. Ugyanígy részesült 
a magyarság Isten hatalmában is, amely naggyá 
tett minket, a hon védelme hosszú ideig sike- 
res volt, Mátyás győzelmei külhoni elismerést 
szereztek. Am ezt követően bűneink miatt el- 
fordult tőlünk Isten. Bűnünk a gyengeség volt. 
Gyengeség a külső támadóval szemben, amiért 
nem emelkedtünk felül a belső megosztottságon. 
Vérözön és lángtenger — ezek írták az utóbbi 
évszázadok magyar történelmét. A vereségek, a 
széthúzás, az önpusztítás a belső haza, önmagunk 
elvesztéséhez vezetett (, nem lelé honját a hazá- 
ban"). Hiába haltak meg sokan a hazáért, hiába 
a sok áldozat, nincs hon, nincs szabadság. 

Kölcsey verse S Herderre is utal, de nem csu- 
pán a nemzeti történelem organikus egészként 
való beállításával, hanem a „herderi jóslat”, a 
nemzethalál víziójának megfogalmazásával is, 
amit Vörösmarty is megtesz később a , Szózat"- 
ban (1836). Kölcsey 1823-ban írja költeményét, 
alig fél emberöltővel azután, hogy a másik nagy 
közép-európai országot, a lengyel hazát fölszá- 
molják. Feltartóztathatja-e bármi a végső pusz- 
tulás bekövetkeztét? Az utolsó versszak részben 
megismétli az elsőt: amíg az első áldást kér, addig 
az utolsó hangsúlyosan szánalmat. 

A költő azonban nemcsak a prédikátori szere- 
pet ölti magára, hanem tulajdon ügyvédi-politi- 
kusi hivatásából adódóan a szószólóét is. A vers 
ugyanis nem pusztán az imádság beszédmódját 
alkalmazza, hanem retorikailag gondosan felépí- 
tett perbeszédet is képez a bűnbeesett védenc, a 
magyarság mellett: az ítélkező Isten egyszer már 
megmutatta iránta a kegyelmét, igaz, az vétke- 
zett, de arányosan meg is bűnhődött érte. A be- 
szélő szinte ügyvédi fortéllyal teszi hozzá — nem 
valami homályos végzethitből —, hogy a jövendőt 
is megbűnhődte (ami egyébként utalás Ezsaiás 
prófétára, aki ugyanezt vigasztalásul hirdette Iz- 
raelnek, 40,2), mi több, a kegyelmes Isten amúgy 
sem a villámsújtó Zeusz vagy az Oszövetség hara- 
gos, hanem az Ujszövetség kegyelmes Istene, aki 
megszánja népét. A szószólói szerepnek ugyan- 
csak bibliai előképe van: Abrahám perel Istennel 
Szodomáért (Gen 18,20-33), Jób úgy reméli, van 
tanúja az Ur előtt (16,19), de a legfontosabb, hogy 
Jézus maga is szószóló az Atya előtt (ıJn 2,1). Az 
eredeti görög szó itt a paraklétosz, amelyet Jézus a 
János evangéliumában a Szentlélekre használ (Jn 
14,16, 26), és amelyet általában Vigasztalóként 

fordítanak. Krisztust követve tehát a versbeli 
paraklétosz-költő felemeli szavát népe érdekében 
az Ur előtt. A tény, hogy van szószóló, maga 
a vigasztalás, hiszen szánalomra indít. 

Kölcsey nem hivatalos -nak írta a versét, 
paraklétoszi szerepvállalása a magányos költőé, 
aki a magyar történelem keserűségbe fordult ta- 
pasztalatával folyamodik személyesen Istenhez. 
Az egyéni és a közösségi sorsnak ez a rendkívüli 
összefonódása — istenhittől függetlenül — azóta is 
újra és újra megszólítja a nemzedékeket. Amilyen 
nagyszerű a vers, akként bővelkedünk remek iro- 
dalomtudományi elemzéseiben. 


Dávidházi Péter: , A Hymnus paraklétoszi szerepha- 
gyománya", Jankovics József et al. (szerk.): A ma- 
gyar művelődés és a kereszténység (1998). 

Kiss Gy. Csaba: Hol vagy, Hazám? Kelet- Közép-Európa 
bimnuszai (2011). 

Lukácsy Sándor (szerk.): A Hymnus költője. Tanulmá- 
nyok Kölcseyről (1974). 

Szabó G. Zoltán: Kölcsey Ferenc (2011). 

Szabó G. Zoltán (szerk.): Kölcsey Ferenc összes költemé- 
nyet, Nemzeti hagyományok, Parainesis (2008). 


KA 


historizmus A XVIII. század végén megjelent 
társadalomtudományi szemléletmód, amely az 
ember és a társadalom történetiségéből, a hagyo- 
mányokból, a gondolkodás múlt általi meghatáro- 
zottságából, —organikus fejlődésfelfogásból indul 
ki. A —felvilágosodás —racionalista —haladásel- 
méletét, univerzalizmusát, mechanizmusát eluta- 
sítva bontakozott ki. Giambattista Vico, —Burke 
és —Herder azt hirdette, hogy a történelem adja a 
kulcsot az ember mint társadalmi és politikai lény 
megértéséhez. Hívei a szellemi élet történeti válto- 
zásainak értelmezésében relativista álláspontot kép- 
viseltek, és a hegeli világszellemmel (Weltgeist) 
szemben a népszellem (Volksgeist) jelentőségére is 
fölhívták a figyelmet. Legnagyobb hatású képvi- 
selői kétségtelenül a németek közül kerültek ki 
(Friedrich Carl von Savigny, Leopold von Ranke, 
Jakob Grimm, Wilhelm Dilthey), de Croce, 
—>Ortega, Robert Collingwood, —Szekfű és 
mások révén általános nyugati irányzattá 
vált. Nem tévesztendő össze —Popper sajátos 
bistoricizmus-fogalmával, amely révén a történe- 
lemnek teleologikus értelmet tulajdonító irány- 
zatokat bírálta (Hegel, — Marx). A ~ a művé- 
szettörténetben a régebbi stílusok felelevenítésére 
törekvő, főként építészeti irányzatokat jelöli (pél- 

dául neogótika, -romantika, -barokk stb., illetve 
a posztmodern „neo~”). 


Iggers, Georg G.: A német bistorizmus (1983; m. 1988). 
KA 


hitel Minden szerződésben megjelenik, ahol 
a szolgáltatás és az ellenszolgáltatás időben nem 
esik egybe. A korábban teljesítő fél -t nyújt a 
később teljesítőnek: átmenetileg lemond az őt 
illető jószág használatáról, fogyasztásáról vagy 
jövedelmező beruházásáról a másik javára. Ezzel 
áldozatot hoz, amiért rendszerint ellentételezést 
(kamatot) vár. A -nyújtás önálló szerződési cél 
is lehet, jellemzően a pénz- esetében, amely nem 
más, mint az általános fogyasztási és beruházási 
lehetőségek időleges átruházása. 

-e annak van, akiben megbízunk, akinek az 
adott szava hihető. A —bizalom alapja végső soron 
mindig a személyes erkölcsiség, de külső biztosí- 
tékok is támogathatják. A biztosíték ígéretszegés 
esetére vállalt szankció; forrása lehet személyes 
viszony (például barátság megvonása), közösségi 
tagság (például kiközösítés), társadalmi norma 
(például megvetés), üzleti kapcsolat (például hír- 
névvesztés) vagy formális jogrend (például bíró- 
sági ítélet). 

A pénz-t támogató jogi biztosítékok megte- 
remtése a gazdasági fejlődés egyik kulcsfeltétele. 
A jogrendnek a -felvevőt abban kell segítenie, 
hogy a -nyújtó által érvényesíthető ígéretet tudjon 
tenni. Ez vezérelte ÖSzéchenyit a jelzálogot aka- 
dályozó ősiség elleni fellépésében, ez adja a csődjog 
értelmét stb. Ezzel ellentétes hatású, ha a jogrend 
akadályozza a szerződésben vállalt biztosítékok 
érvényesítését a -felvevő szorult helyzete esetén. 
Gyengébb biztosíték mellett az ígéretszegés koc- 
kázata nagyobb, emiatt a ~ezők csak magasabb 
áron vagy egyáltalán nem nyújtanak kölcsönt. 
Amikor egy kormányzat — például a társadalmi 
béke megőrzése okán — a -biztosítékokat gyengí- 
ti, az aktuális adósoknak kedvez ugyan, ám kor- 
látozza a jövőbeni -felvevők lehetőségeit. 

A ~t nyújtó félnek is ~esnek kell lennie: hihető 
biztosítékokat kell tudnia felmutatni, hogy nem 
él vissza szaktudásából fakadó információs elő- 
nyével, amelyet a ~felvevővel szemben gyakran 
élvez (—bank). 


Széchenyi István: Hitel (1830). 
Szalai Akos: A magyar szerződési jog gazdasági elemzése 


(2013). 

Hitler, Adolf (1889-1945) A —Nemzetiszocia- 
lista Német Munkáspárt (Nationalsozialistische 
Deutsche Arbeiterpartei, NSDAP, 1920—1945) 
vezetője, 1933-tól Németország kancellárja, 
1934.-től államfője. Az első világháborúban meg- 
sebesült, megkapta a Vaskeresztet. Szakaszveze- 
tőként szerelt le, és az „egyszerű frontkatona” 
nimbuszára tudatosan építve lépett be a politi- 
kába. 1923-ban az elvetélt puccskísérlete után 
a börtönben megírta a Mein Kampf (Harcom) 
I. kötetét (1925, II. 1926; m. 1935, 1996, 2007), 
amely azután a Biblián kívül a legnagyobb pél- 
dányszámban megjelent német könyv lett, és 
amelyben rasszista fantazmáit önéletrajzi elemek- 
kel nyomatékosított politikai hitvallásba foglalta. 
Benne a bibliai bűnbeesést a fajfertőzés képzete 
helyettesíti, az eredendő bűnt a vérrontó zsidó 
, bacilus". Ugyanakkor „a zsidó"-t nem tekintet- 
te a természet részének, ahol a fajok az élettérért 
harcolnak, hanem mint „szellemi faj”-t, az elvont 
gondolkodás hordozójának látta, amelyben a ka- 
pitalista és a kommunista univerzalizmus egye- 
sül. Választási sikere (1933) után a hosszú kések 
éjszakáján végleg felszámolta ellenzékét, egyesítve 
a kezében a pártvezetői, a kancellári és a államfői 
hatalmat fölvette a Fiihrer vezér’) címet (1934), 
és roppant diktátori hatalomra tett szert. A Joseph 
Göbbels propagandaminiszter szervezte óriási 
tömegrendezvényeken mondott beszédeivel rabul 
ejtette a német nép nagy részét. 1939. augusztus 
23-án diktátorpárjával és ellenfelével, Sztálinnal 
megnemtámadási szerződést kötött, megoszto- 
zott vele Kelet-Európán, majd szeptember 1-jén 
Lengyelország megtámadásával kirobbantotta a 
második világháborút. - nyugat felé fordulva le- 
rohanta Franciaországot, és miután —Churchill 
nem hajlott a különbékére, kettős frontot nyitott 
a Szovjetunió megtámadásával. 

Felismerte a tankok tömeges bevetésének 
hatékonyságát, de egy idő után nem bízott tá- 
bornokaiban, a katonai-stratégiai döntéseket is 
maga hozta meg, és az észszerű visszavonulást 
elutasította. Elérte, hogy a német hadsereg és a 
hátország is végsőkig kitartson, és az ellene elkö- 
vetett legkomolyabb, 1944. július 20-i merénylet 
is meghiúsult. Berlin ostroma alatt, a vég utolsó 
napjaiban megnősült, majd feleségével együtt ön- 
gyilkos lett. 

Német uralom alá vetett gazdasági egységet 
akart Európában, de a páratlan pusztításon kívül 
csak azt érte el, hogy a Vörös Hadsereg elfoglalja 
Kelet-Közép-Európát, és rákényszerítse arra a 


kommunizmust. Talán maga sem bízott abban, 
hogy a német nép győzhet a , fajok harcában", 
sőt a végén a vereségben népe alkalmatlanságát 
látta. Az Asztali beszélgetések: Monológok a vezéri 
főbadiszálláson 1941-1944 (1980; m. 2000) tanú- 
sága szerint a leghétköznapibb helyzetekben is a 
gyanakvás és a totális meggyőzés vágya hajtotta. 


Műve: Hartmann, Christian et al. (szerk.): Hitler; 
Mein Kampf: Eine kritische Edition („~: Mein Kampf. 
Kritikai kiadás”, 2016). 

Kershaw, Ian: Hitler: 1889-1936: Hybris (1998; m. 2003); 
uő: Hitler: 1936-1945: Nemezis (2000; m. 2004). 

Lukacs, John: A párviadal (1991; m. 1993); uő: A törté- 
nelmi Hitler (1997; m. 1998). 

Miskolczy Ambrus: „4 Fübrer olvas". Tallózás Hitler 
könyvtárában (2000). 

Hobbes, Thomas (1588-1679) Angol filozófus, 
szerteágazó érdeklődése kiterjedt a matematiká- 
ra, a természettudományokra és a történettu- 
dományra is, ám igazán maradandót a politikai 
filozófia terén alkotott. Onéletrajza szerint a 
spanyol armada közeledésének hírére édesanyja 
„ikreknek adott életet: a félelemnek és nekem”, 
mely félelem az angol polgárháború képében vé- 
gigkísérte életét, és rávetült politikai filozófiájára 
is. A születőben levő természettudományok által 
ihletett materialista, mechanisztikus ember- és 
társadalomképre épülő politikaelméletét a sár- 
kánykígyóra, az ős-zűr és a zsarnokság bibliai 
jelképére utaló Leviatán című művében fejtette 
ki legteljesebb formájában (1651; m. 1970). Sze- 
rinte az emberek nem képesek egyetértésre jutni 
a jóról és rosszról alkotott elképzeléseikben — az 
egyetlen dolog, amiben megegyeznek, és ami 
így az egyetlen természetes jog alapja, az erősza- 
kos haláltól való félelem, vagyis az önfenntartás 
vágya. Mivel ebből a szempontból az emberek 
egyenlőek — mindenki képes megölni a másikat, 
illetve mindenkinek tartania kell attól, hogy a 
másik megöli őt -, a természeti állapot „min- 
denki háborúja mindenki ellen", ahol az egyes 
ember élete , magányos, szegényes, csúf, állatias 
és rövid". 

A természeti állapotból való kilépést a —tár- 
sadalmi szerződés megkötése teszi lehetővé, ál- 
tala a polgárok valamennyi jogukat átruházzák 
a —szuverén uralkodóra, biztonságuk garantá- 

lásáért cserébe. Az uralkodó ezt csak úgy képes 
hatékonyan megtenni, ha hatalma abszolút, osz- 
tatlan és korlátozásoktól mentes. A hatalom meg- 
osztása, bármiféle korlátozása vagy az alattvalók 
részéről való megkérdőjelezése a polgárháború 
csíráját jelenti. Mindez érvényes az egyház hatal- 
mi igényeire is: azok is teljes mértékben alárende- 
lődnek a világi hatalomnak. Bár a Leviatán hata- 
lomelméletével mind a köztársasági, mind a mo- 
narchikus hatalomgyakorlás (mindaddig, amíg 
korlátlan) összeegyeztethető, - royalista szim- 
pátiái a Cromwell-féle köztársaság, az egyházra 
vonatkozó nézetei viszont a restauráció idején 
váltottak ki félelmeket, amelyektől éppenséggel 
megkímélni szándékozta magát és polgártársait. 
Művét az utókor az egyetemes politikai filozófia 
egyik legnagyobb, csak a klasszikusokkal mér- 
hető teljesítményeként ismeri el. Irányzathoz 
sorolása azonban megoszlik. Némelyek a totális 
államfelfogás előfutárát látják benne, mások vi- 
szont abszolutista tendenciái miatt meglepő, de 
következetes individualizmusa és egalitarizmusa 
révén a modern —>liberalizmus egyik megalapo- 
zójának tartják. 

Hollandia 1815 óta alkotmányos monarchia. 
Területe a középkori Németalföldnek (a mai ~, 
Belgium és Luxemburg), Európa gazdaságilag és 
kulturálisan egyik legfejlettebb tartományának 
a részét képezte. Független államként való létre- 
jötte sok szálon függött össze a —kálvini —>re- 
formációval. A (spanyol) Habsburg-uralom ellen 
vívott, végül győztes németalföldi szabadságharc 
vagy nyolcvanéves háború (1568-1648) során fel- 
kelő tartományok közül az északi hét, kálvinista 
többségű terület 1579-ben létrehozta az Utrechti 
Uniót, majd a tartományok egyesülését követően 
1609-ben alakult meg a mai ~, amelyet független 
államként a —vesztfáliai béke ismert el (1648). Az 
új állam közéletében meghatározó szerepet vitt az 
új kálvinista irányzat, a —>puritanizmus. A Hét 
Egyesült Holland Tartomány Köztársaságának 
tartományai a belügyeket tekintve függetlenek 

voltak, a hadügyeket, a külügyet és az adózást a 
hágai rendi gyűlésen közösen alakították. A vég- 
rehajtó hatalom egy polgári vezető és a hadsereg 
élén álló helytartó kezében volt. A XVII. század- 
ra Hollandia tengeri nagyhatalommá vált, gyar- 
matbirodalmat hozott létre (a mai Indonéziában, 
Fokföldön [búrok], Uj-Amszterdamban, a mai 
New Yorkban), megteremtve a holland gazdasá- 
gi és szellemi aranykort (—Grotius, —Spinoza, 
Rembrandt stb.). A számos háború következté- 
ben európai vezető szerepét a XVIII. századra el- 
vesztette. 1876-ban S Abraham Kuyper ortodox 
kálvinista teológus megalapította az első —ke- 
reszténydemokrata jellegű pártot, ami az 1920-as 
években magyar reformátusokat is megihletett 
(Sebestyén Jenő). 

~ a létrejötte óta szoros kapcsolatokat tartott 
fenn a magyar protestantizmussal. A kora új- 
korban magyar református peregrinusok járták 
egyetemeit. Apáczai Csere János itt ismerkedett 
meg a puritanizmussal és a kartéziánus bölcselet- 
tel. Misztótfalusi Kis Miklós itt metszette máig 
híres Jansen-betűit. A protestánsok hágai szö- 
vetségébe bevonták Bethlen Gábort és Erdélyt a 
harmincéves háború idején. 1676-ban a holland 
parlament utasítására Michiel de Ruyter, a kor- 
szak legnagyobb haditengerésze szabadította ki a 
magyar protestáns prédikátorokat a gályarabság- 
ból, az akkori Európa legnagyobb botrányából. 
A hollandok komoly segélyezést nyújtottak Ma- 
gyarországnak az első világháború után. A kom- 
munista diktatúra alatt teológushallgatókat járat- 
tak a debreceni, kolozsvári akadémiákra az eleven 
kapcsolatok fenntartásáért. 

Az első vámuniót, a Benelux Uniót -, Belgium 
és Luxemburg emigráns kormányai hozták létre 
1944-ben. Ebből lett 1960-tól a Benelux Gaz- 
dasági Unió. A Benelux-államok csatlakoztak az 
Európai Szén- és Acélközösséghez (1951), és azóta 
is élharcosai az európai egységesülésnek. A mai 
~ lakosságának 40%-a katolikus, és egyben az ult- 
raliberalizmus és —multikulturalizmus nemzet- 
közi szinten is fontos országa. A liberálkonzervatív 
Szabadság és Demokrácia Néppártja (Volkspaartij 
voor Vrijheid en Democratie) és a Munkáspárt (Partij 
van de Arbeid) mellett a harmadik legerősebb párt- 
tá lépett elő az utóbbi években a nacionalista, 
multikulturalizmus- és különösen iszlámellenes 
Szabadságpárt (Partij voor de Vrijheid). 

holokauszt (h. soá) Az európai zsidóság kiirtásá- 
ra a második világháború (1939-1945) alatt tett 
kísérlet, amelynek hatmillió személy esett áldo- 
zatul, és amelyet a Önemzetiszocialista Német- 
ország hatóságai vittek véghez a megszállt terü- 
leteiken, bevonva abba a helyi tényezőket (kivéve 
a zsidómészárlásokat önállóan végző Romániát). 
A szó az ószövetségi égőáldozat (o/á) Septuaginta- 
fordítására (bolokauszton) megy vissza, amely a 
Vulgatába is bekerült (holocaustum). A görög-latin 
szó a XVIII. században terjedt el "ttömegmészár- 
lás" értelemben az európai nyelvekben. Churchill 
~nak nevezte az örmény népirtást 1923-ban. 
1943-ban a New York Times már használta mai 
értelmében, bár az csak az 1970-es években, re- 
gények és filmek hatására vált bevetté. Walter 
Laguer történész szerint alkalmatlan a szó, hi- 
szen a náciknak eszük ágában sem volt áldoza- 
tot bemutatni Istennek, de mivel elterjedt, nincs 
miért küzdeni ellene — magyar összefüggésben 
a , vészkorszak" a szabatos és bevett ( emagyar 
vészkorszak). Noha más (örmény, cigány) nép- 
irtások összefüggésében is használják, ma már 
elsősorban a nemzetiszocialista Németország 
irracionális és mélyen gyökerező —antiszemita 
gyűlöletéből fakadó zsidóellenes irtóhadjáratot 
jelölik vele. Egyedisége nemcsak az áldozatok 
felfoghatatlan számában áll, abban, hogy a zsidó- 
nak minősített nép egészének (férfiak, nők, gye- 
rekek) végleges kiirtását célozta, s abban, hogy 
azt racionális módszeressége, ipari eszköztára 
ellenére racionális, politikai, katonai vagy gazda- 
sági célképzet nemigen hajtotta, hanem abban is, 
hogy a zsidókkal, azaz a Biblia választott népével 
történt. Mégpedig annak az Európának a szívé- 
ben következett be, amelynek kultúrája részben 
éppen a zsidó Bibliában, az Oszövetségben gyö- 
kerezik, egyenes ágon onnan örökölte a bűn, a 
büntetés és a bűnhődés fogalmát, vagyis azzal 
a néppel, amely ennek az örökségnek az egyik 
letéteményese ( zsidó-keresztény hagyomány). 
E zsidó örökség ráadásul utat nyitott az emberi 
lényeg még teljesebb felfogása és megértése felé, 
azaz az univerzalizmus irányába. Eppen a bibliai 


emberkép miatt nem lehet emberi élet és emberi 
élet között különbséget tenni, nem véletlen, hogy 
azok, akik emlékeztetnek a nem európai kultúr- 
körben elkövetett gaztettekre, azok többnyire 
e kultúrkör szülöttei, és érvelésük, valamint az 
általuk használt fogalmak e kultúrkör biblikus 
tradícióját követik ( méltóság). 

A zsidó - egyediségével szemben számos érv 
hozható föl, mindenekelőtt az, hogy a nemze- 
tiszocializmushoz gondolkodásmintáit tekintve 
alapvetően hasonló kommunizmus (, osztályharc" 
és , faji harc") az emberirtásban, a racionalitás és 
az irracionalitás keveredésében hasonlóan felfog- 
hatatlan méreteket ért el, a nemzetiszocializmus- 
nak a zsidókra, a Biblia népére való összponto- 
sítása azonban valóban egyediséget kölcsönöz a 
zsidó -nak. Gyökeresen új szellemi helyzetet is 
teremtett, mert a teológiai-filozófiai gondolkodás 
válaszul az istenfogalom teljes átértelmezését kez- 
deményezte „Isten halálának”, az „Izsák megkö- 
tözésének” (Ter 22,9), az Izajás „szenvedő szolgá- 
jának” (Iz 53), azaz a szenvedő Istennek vagy akár 
a deus nullipotensnek (nem mindenható Isten’) a 
megfontolása révén. Ha azonban a bölcselet a zsi- 
dó ortodoxiával együtt azt felelte rá, hogy nincs 
mit újragondolni, mindezek ismeretében rendkí- 
vül nyomatékos állítást tett. 

A -tagadást több európai ország (például Fran- 
ciaország, Ausztria, Magyarország) joga tiltja 
és bünteti, talán azért, mert tart az antiszemi- 
tizmustól. A szólásszabadságra hivatkozva ezt 
többen bírálják, és a nevelés alkalmasabb voltát 
hangsúlyozzák. 

a holtak, az élők és a születendők szövet- 
sége A konzervatív társadalomfelfogás egyik 
kulcseszméje. E szemléletben meghatározó sze- 
repet játszik a —hagyomány és a —húűség - ez 
utóbbit S Edmund Burke „szövetség”-nek neve- 
zi, és lényegesen tágabban értelmezi, mint ahogy 
általában szokásos, kiterjeszti ugyanis az előttünk 
járt és az utánunk következő —nemzedékekre 
is. Toprengések a francia forradalomról (1790; m. 
1990) című munkájában egyetért a Stársadalmi 
szerződés előfeltételezésével, de nem olyanéval, 
amelyet tetszésünk szerint felbonthatunk, mint- 
ha bors vagy kávé adásvételére kötöttünk volna 
egyezséget. A társadalom ugyanis: „nem csupán 
az élők, hanem az élők, a már holtak, s a még 
meg nem születettek közötti társas viszony". 
Burke olvasatában a társadalom tehát egy maga- 
sabb —rendbe illeszkedik, mi pedig már születé- 
sünk pillanatától rajtunk kívül álló, nálunk ha- 
talmasabb Störvényeknek vagyunk alárendelve. 

Ebből pedig egy nagyon fontos elv követke- 
zik — egy olyan, amelyet a —liberalizmus nem 
tud elfogadni. A társadalomhoz és az —=államhoz 
fűződő kötelezettségeink egy része ugyanis nem 
szabad vállalás következménye (akárcsak a —csa- 
láddal szembeniek). Burke emlékeztet arra, hogy 
a polgári társadalom fennmaradásához szüksé- 
ges szövetségből — „anélkül, hogy ezt választa- 
nák" — az emberek előnyöket húznak, s ebből 
fakadóan —kötelezettségek is terhelik őket. Az 
egyént a társadalomhoz fűző kötelék tehát nem 
teljesen önkéntes. A neves kortárs konzervatív 
filozófus, Ö Roger Scruton joggal mondja, hogy 
a szövetséget fenntartó hűség a társadalmi lét 
feltétele, ez tesz egy közösséget az Öegyének 
összességénél többé. Politikai döntéseinknél ezért 
nem szabad kizárólag a ma élők szempontjait figye- 
lembe venni, hanem gondolni kell a halottainkra és 
a jövőben születendő gyermekeinkre is. 


Scruton, Roger: A konzervativizmus jelentése (1980; m. 


1995). 

Horthy Miklós, vitéz nagybányai (1868-1957) 


Altengernagy, Magyarország kormányzója 
(1920-1944). Jómódú földbirtokos családban, 

Kenderesen született; a debreceni református kol- 
légiumban, egy soproni magániskolában, majd a 
fiumei tengerészeti akadémián tanult. Kezdettől 
tengerész akart lenni. Könnyen tanult nyelveket, 
kiváló sportoló és katona volt. Gyorsan haladt 
előre a ranglétrán. 

1892—1894-ben körülhajózta társaival a Földet, 
eközben és később jó angol kapcsolatokat épített 
ki. Ekkor vált Anglia csodálójává. 1909-ben Fe- 
renc József szárnysegéde lett. Az első világhábo- 
rúban több győzelmet aratott, s 1918-ban már a 
Monarchia haditengerészetének parancsnokává 
lépett elő. Nem politikusnak indult, kezdetben 
be is tartotta azt a szabályt, hogy a katona nem 
politizál. Amikor élete második felében mégis 
politikai szerepet vállalt, katona voltát háttérbe 
szorította, legfelsőbb hadúri minősége nagyobb- 
részt formális volt. Politikai pályája Szegeden, az 
ottani ellenforradalmi kormányban kezdődött 
1919-ben. Hadügyminiszter, majd a Nemzeti 
Hadsereg főparancsnoka lett. A Dunántúlra való 
átvonulás közben csapatai egy része — a korábbi 
vörös terrorra válaszul — durva repressziót alkal- 
mazott. - néhány megnyilatkozásából arra lehet 
következtetni, hogy egyetértett a megtorlással. 

1920 tavaszán részben angol támogatással kor- 
mányzóvá választották a szétzilált országban. Bár 
kezdetben hajlott a radikalizmusra, a stabilitást 
választotta fő elvéül. Legfőbb külpolitikai céljá- 
nak - miként az egész, két világháború közötti 
magyar társadalom és elit is - a történelmi Ma- 
gyarország területi egységének helyreállítását te- 
kintette. Belpolitikai magatartásának és nézetei- 
nek kialakulásában, a korlátozottan parlamentá- 
ris, tekintélyuralmi berendezkedés kiépítésében 
döntő szerepet játszott —Bethlen István, a fő 
tanácsadója és —Klebelsberg Kuno kultuszmi- 
niszter. Ekkoriban jelentette ki ~: „Ebben az or- 
szágban rendnek kell lenni, és én rendet is fogok 
tartani. A rendetlenkedőkbe belelövetek, s ha 
a rendetlenség a jobboldalról történik, számom- 
ra a különbség csak annyi, hogy ezekbe fájó szív- 
vel fogok belelövetni, míg egy esetleg baloldalról 
jövő rendetlenkedésbe passzióval”. 

Kormányzói jogköre a dualizmus kori királyé- 
hoz volt hasonló, bár azt az 1920. évi I. törvény 
több ponton is korlátozta (noha e korlátozások 
közül a korszak folyamán többet is visszavontak). 
A kezdetek után, Bethlen kormányzása alatt ~ 
egyáltalán nem avatkozott be a kormány mun- 
kájába, de az 1930-as évektől gyakran elnökölt a 
minisztertanács ülésén, amelyet ilyenkor korona- 


Horthy Miklós 


tanácsnak neveztek. 1933-tól korlátlan ideig elna- 
polhatta a parlament üléseit, 1937-ig egy, utána 
pedig két ízben küldhette vissza a parlamentnek 
megfontolásra az elfogadott törvényeket. A gya- 
korlatban azonban ezzel a jogával egyszer sem 
élt. 1942-ben létrehozták a kormányzóhelyettesi 
tisztet, amelyet István fia töltött be, amíg az év 
augusztusában meg nem halt. - nevezte ki a par- 
lamenti többség bizalmát is élvező miniszterel- 
nököt, aki többnyire az ő saját köréből került ki 
( kormánypárt a --korszakban). 

~ =antiszemitizmusa tény, maga sem tagadta. 
A mai történészek szelektív antiszemitizmusnak 
tartják az övét. A , modern" faji, nemzetiszocialis- 
ta antiszemitizmust, amely tömeggyilkosságok- 
hoz vezetett, valóban nem fogadta el. Becsülte az 
asszimilált, nagypolgári, hűségesen magyar zsi- 
dóságot, míg egyformán megvetette a felforgató 
nyilasokat és a baloldali radikálisokat, akiknek a 
zömét zsidónak tartotta. A zsidóellenes jogszabá- 
lyokat a numerus clausustól (1920) a zsidótörvé- 
nyekig (1938, 1939, 1941, 1942) jóváhagyta, mert 
egyetértett velük - még ha ebben közrejátszott 
az az indíték is, hogy ezzel megakadályozhatja a 
szélsőjobboldali radikálisok hatalomra kerülését. 
Messzemenően támogatta —Kállay Miklóst az 
időnyerő politikájában, amelynek részét képezte 
az 1942-es zsidótörvény. 

Az általa is jóváhagyott politika nem oldotta 
fel a szociális feszültségeket. Mert miközben - a 
parasztságot tartotta a nemzet alapjának, arról is 
meg volt győződve, hogy az ország a nagybirtok 
nélkül nemzetközi szinten nem állná meg a he- 
lyét. Am amit a bethleni konszolidáció elért, az 
részben az ő sikere is volt. 

A neveltetésénél fogva hagyományosan liberá- 
lis-konzervatív - politikai nézeteit a kommunis- 
taellenesség erőteljesen mozgatta. Eletműve ki- 
teljesedésének tartotta az első és a második bécsi 
döntést (1938, 1940), a felvidéki és az erdélyi terü- 
letek visszacsatolását ( o Trianon, revizionizmus, 
irredentizmus). Hogy ezt nagyobbrészt békésen 
sikerült elérni, az kétségkívül nagy eredménynek 
látszott akkor, amikor a német-szovjet szövetség 
uralta az európai fejleményeket, és az egyidejű 
angolbarátságnak esélye sem lett volna. - a re- 
víziós eredmény megszilárdításának rendelte alá 
későbbi politikáját, a Szovjetunió elleni háborúba 
is ezért (és antikommunizmusa miatt) ment bele. 
A helyzet megváltozásakor támogatta a kor- 
mányt a szövetségesekkel való előzetes fegy- 
verszüneti megállapodás megkötésében (1943. 


szeptember 9.). Ám az angolszászok nagyhatal- 
mi érdekeit is régimódian értékelte: nem hitte 
el, hogy azok a sorsára hagyják Közép-Európát. 
Ekkor már a történelmi túlerőknek kiszolgáltat- 
va kellett rossz és még rosszabb lehetőségek közül 
választania, de még mindig abban reménykedett, 
hogy a háború legnagyobb csapásaitól meg tud- 
ja óvni nemzetét. A német megszálláskor, 1944 
márciusában nem mondott le, és kinevezte a 
németeket a magyar zsidóság több mint a felé- 
nek (437 ezer ember) deportálásával is kiszolgáló 
bábkormányt. Azt remélte, hogy a magyar állam 
szuverenitása visszaszerezhető, ha nem lép föl 
a kollaboráns kormánnyal szemben, és a német 
elvárásoknak Magyarország megfelel. Amikor 
szembesült ennek tarthatatlanságával, leállíttatta 
a deportálásokat ( emagyar vészkorszak). 

Az 1944. október 15-i, rosszul előkészített 
kiugrási kísérletét — amelynél nem számolt az- 
zal, hogy a főtiszti kar jelentős része a németek 
melletti elkötelezettséget előrébb valónak tart- 
ja a neki tett esküjénél, és fél az oroszoktól — a 
német segítséggel végrehajtott nyilas államcsíny 
hiúsította meg. Német, majd amerikai fogságba 
esett. Sem Sztálin, sem az angolszász vezetés nem 
tekintette háborús bűnösnek. Portugáliai emig- 
rációjában részben korábbi baráti köréhez tar- 
tozó zsidó nagytőkések, például Chorin Ferenc 
támogatta hálaképpen. Még megérte az 1956-os 
forradalom dicső napjait, de a leverésének hírére 
elvesztette a világ iránti érdeklődését, voltakép- 
pen ebbe halt bele. Végakaratának megfelelően 
a szovjet csapatok Magyarországról való kivo- 
nulása után, 1993. szeptember 4-én helyezték el 
maradványait Kenderesen, a család és a kormány 
egybevágó szándéka szerint nem állami szertar- 
tás keretében. 

-nak a német megszállás utáni tevékenységé- 
ről, legfőképpen arról, hogy a deportálásokat 
június végéig tétlenül nézte, radikálisan ellenté- 
tes ítéletek születnek. A helyén maradását nem 
tudta kellően kihasználni: a legveszélyeztetettebb 
zsidóságnak csak a negyedét tudta megmenteni, 
és bár azt ő mentette meg, ami igazolta le nem 
mondását, de azt is, hogy korábban is fölléphetett 
volna a deportálások ellen. A kiugrás sikertelen- 
ségével pedig nemcsak az a régi törekvése val- 
lott kudarcot, hogy a szélsőjobboldal ne kerüljön 
hatalomra, hanem elvesztette az ország számára 
a kedvezőbb békefeltételek lehetőségét is. 

Horváth Barna 


Fő műve: Emlékirataim (1953, 1990). 

Gosztonyi Péter: A kormányzó, Horthy Miklós és az 
emigráció (1992). 

Horel, Catherine: Horthy (2014; m. 2017). 

Romsics Ignác: A Horthy-korszak. Válogatott tanulmá- 
nyok (2017). 

Sakmyster, Thomas: Admirális fehér lovon: Horthy Mik- 
lós 1918-1944 (1994; m. 2001). 

Turbucz Dávid: Horthy Miklós (2014); uő: A Horthy- 
kultusz, 1919-1944 (2015). 

Ungváry Krisztián: 4 Horthy-rendszer mérlege: Diszk- 
rimináció, szociálpolitika és antiszemitizmus Magyaror- 
szágon (2015). 

Szerkesztőbizottság 


Horváth Barna (1896-1973) Jogszociológus, jog- 
filozófus, politológus. Moór Gyula tanítványa. 
Rechtssoziologie (1934; m. Jogszociológia: A jog tár- 
sadalom- és történelemelméletének problémái, 1995) 
című művében megkísérelte a két ellentétes jogfi- 
lozófiai hagyomány, az újkantianizmus és a prag- 
matizmus alaptételeit egységes elméletben össze- 
egyeztetni, meghaladva a Sein és a Sollen („van” 
és „legyen”, valóság és érték, lét és kellés) szfé- 
ráinak merev újkantiánus kettéválasztását. Sze- 
rinte a jog nem önálló ismerettárgy, csak olyan 
gondolati tárgy, amelyben a valóság (a természet) 
és az érték (norma) együtt van jelen, és a kettőt 
folyamatosan egymásra kell vonatkoztatni (ún. 
szinoptikus módszer). Erre pedig az eljárás tár- 
sadalmi objektivációja révén van lehetőség (ún. 
eljárási jogszemlélet): a jog maga sem más vagy 
több, mint eljárás. - a jogpolitikai elképzeléseit a 
jog instrumentalista szemlélete jellemezte: a jogot 
a politika eszközének tekintette, olyan techniká- 
nak, amelynek helyes használatával, a megfelelő 
jogszabályok megalkotásával az —utilitarizmus 
gondolata, a lehető legnagyobb boldogság a le- 
hető legtöbb ember számára biztosítható és biz- 
tosítandó. Politikaelméletének középpontjában 
demokráciafelfogása állt, amelyet összefoglaló jel- 
leggel „Demokrácia és jog” című tanulmányában 
(1945; 1985) fejtett ki. Bár elfogadta legitimnek 
a képviseleti demokráciát, fontosnak tartotta a 
közvetlen demokrácia, a népszavazás, a nép- (es- 
küdt-) bíráskodás intézményeinek bevezetését, és 
a népakarat képviseleti úton való érvényesítésére 
felhasználhatónak tartotta a közvélemény-kuta- 
tások eredményeit is. A demokráciának nemcsak 
politikai (a nép uralma), hanem gazdasági jelen- 
tést is tulajdonított (a nép egyenlő részvétele a 
gazdasági javakban): a cél tehát az emberek jólété- 

nek a nép egésze által meghozott döntések, jogi 
eszközök révén való biztosítása. Ennek érdeké- 
ben síkra szállt a hatalommegosztás, a parlamen- 
tarizmus, a parlamentnek felelős kormány elvei 
és eszményei, a köztársasági államforma, a szim- 
bolikus funkciójú államfő és az alkotmánybírás- 
kodás mellett, nemzetközi téren pedig a jövőre 
nézve — a szociális egyenlőség és a háborúk meg- 
előzése érdekében — szorgalmazta a , nemzetközi 
jogközösség demokratikus alkotmányának" lét- 
rehozását és egy , világkormányzat" felállítását. 

1949-ben emigrált, vendégprofesszorként ame- 
rikai, svájci és német egyetemeken tanított, köz- 
ben az Amerika Hangja Magyar Osztályán dol- 
gozott nyugállományba vonulásáig. Az emigráció 
évtizedeiben kifejtett tudományos tevékenysé- 
gének eredményei nem érték el a háború előtti 
időszak munkáinak nemzetközi sikerét. 


"További művei: A magyar közjog kis tükre (1953); Forra- 
dalom és alkotmány (Onéletrajz 1944—45-től) (1993). 
Szabadfalvi József: Jogbölcseleti hagyományok (1999). 
Zsidai Agnes: A tiszta jogszociológia: Horváth Barna szi- 
noptikus jogbolcselete (2008). 
TJZ 


Horvátország Közép-Európából a Mediter- 
ráneumba nyúló állam. 4,3 milliós lakosságából 
186 ezer fős a szerb, 20 ezres a magyar kisebbség. 
Közigazgatási felosztása szerint 20 megyéből és 
a 800 ezer lakosú Zágráb fővárosból áll. Politikai 
berendezkedése parlamenti demokrácia. 

A horvát törzsek VII. századi honfoglalása (a 
horvát szóhasználatban megérkezés’) után ci- 
vilizációs és politikai határvidék volt az avar te- 
rületek, a Frank Birodalom és Bizánc között. 
A horvátok a nyugati kereszténységet vették fel. 
925-ben alakítottak királyságot, első uralkodójuk 
Tomislav. A középkori horvát állam magában fog- 
lalta a dalmát városokat és a középkori Szlavóniát 
(a későbbi Zágráb, Varasd és Kőrös megyét). Szent 
László magyar király a testvére (Jelena, a horvát 
király özvegye) jogán vonult be Szlavóniába, s ala- 
pított 1094-ben Zágrábban püspökséget. A hor- 
vát előkelők egy része Könyves Kálmánt hívta 
meg királyul (1102-ben koronázták meg). Ez az 
európai történelem egyik leghosszabb ideig tartó 
államközösségének, a magyar-horvát uniónak a 
kezdete. A báni méltóság és a külön , municipális 
jogok"? biztosították a társország autonómiáját. 

Közös volt a sorsunk egészen Mohács tragédiá- 
jáig. ~ sokat veszített a hódoltság korában, a fel- 


hungarus 


szabadulás után pedig e terület számottevő részét 
Bécsből határőrvidékként kormányozták. Közös 
volt a Habsburg-abszolutizmussal való szemben- 
állás is, csak a modern nemzetté válás hívott elő 
magyar-horvát konfliktusokat, amelyek 1848 
szeptemberében tetőztek, amikor Josip Jelačić 
(Jellasics) bán az osztrák császár zászlói alatt meg- 
támadta Magyarországot. A nemzeti mozgalom 
egy része a délszláv egység (illirizmus) roman- 
tikus elképzelését vallotta. Az 1868-as magyar- 
horvát kiegyezés viszont a közös állam híveinek 
a vívmánya volt, Horvát-Szlavónország a korban 
példátlanul nagy autonómiát kapott (anyanyelv- 
használat az oktatás minden szintjén, az igazság- 
szolgáltatásban és a közigazgatásban). 

A nemzeti mozgalom viszont teljes önállóságot 
kívánt. 1918. október 29-én a horvát országgyű- 
lés (szábor) kimondta az elszakadást a Habsburg- 
háztól és Magyarországtól. A Monarchia dél- 
szlávjaiból formálódó államalakulat saját katonai 
erő híján Szerbia segítségét kérte, így jött létre 
1918. december 1-jén a Szerb-Horvát-Szlovén 
Királyság, amelyben Horvátország elvesztette 
közjogi önállóságát. Az első —jugoszláv államban 
a horvátok és a főleg szerbek irányította közpon- 
ti hatalom feszültsége állandósult. 1941-ben a 
tengelyhatalmak Jugoszlávia elleni támadásakor 
jött létre a totalitárius Független Horvát Allam, 
a nemzetiszocialista Németország csatlósa. Ke- 
gyetlen zsidóüldözést hajtott végre, sok szerbet 
is elpusztítottak, tízezreket zártak közülük kon- 
centrációs táborba. 

A jugoszláv kommunisták megszállók ellen ví- 
vott nagyszabású partizánháborújában számotte- 
vő volt a horvát részvétel. A második, föderatív 
alapon szervezett, a horvát-szlovén Josip Broz 
Tito (1892-1980) vezette kommunista jugoszláv 
államnak - népköztársaságként lett a része. Az 
első évek súlyos terrorja a szovjet—jugoszláv sza- 
kítás (1948) után megszűnt. 1971-ben a , horvát 
tavasz" reformmozgalma az önállóság vágyáról 
tanúskodott, ha fölszámolták is. Tito 1980-as halá- 
láig Jugoszláviát a diktatúra enyhébb formája jelle- 
mezte. Az 1980-as évek gazdasági válságától egyre 
érezhetőbbek voltak a nemzeti-etnikai feszültsé- 
gek, a Szovjetunió megingásával a Jugoszlá- 
viát kívülről összetartó nemzetközi egyensúly 
is felbillent. Az 1990 májusában demokratiku- 
san megválasztott új szábor, illetve népszavazás 
(93%-os többséggel) döntött az állami függet- 
lenség mellett. Franjo Tuđmant (1922—1999) 
választották meg köztársasági elnöknek. 1991- 


ben ~ megszakította a kapcsolatot Jugoszláviával. 
A jugoszláv néphadsereg pedig megtámadta ~ot, 
a rengeteg áldozatot követelő háborúban a határ- 
őrvidéki szerbek teljes autonómiát követelve el- 
foglalták az ország mintegy 30%-át, amelyet csak 
1995-ben tudott a horvát hadsereg visszafoglalni. 
~ 2009-től tagja a NATO-nak, 2013-tól pedig az 
Európai Uniónak. 


Sokcsevits Dénes: Horvátország — a 7. századtól napjain- 
kig (2011). 
KGyCs 


Hume, David (1711-1776) Skót filozófus, törté- 
nész és politikai gondolkodó, a —skót felvilágo- 
sodás egyik legjelentősebb képviselője. Filozófusi 
hírnevét az Ertekezés az emberi természetről (1739— 
1740; m. 1976) című művében kifejtett szkepti- 
kus empiricista ismeretelméletének, illetve az 
erre alapozott erkölcsfilozófiájának köszönheti, 
amely radikálisan megkérdőjelezte az emberi 
értelem hatókörét és szerepét cselekedeteink ala- 
kításában („az értelem a szenvedélyek szolgája”). 
Politikai nézeteit a The History of England I-VI. 
(„Anglia története”, 1754—1761) című nagyszabá- 
sú művében, illetve népszerű esszéiben fejtette 
ki. Következetes bírálója volt az emberi ész ké- 
pességeit túlértékelő —politikai racionalizmus 
minden formájának, mindenekelőtt a politika 
—természetjogi és —szerződéselméleti megkö- 
zelítéseinek, illetve az ezekre alapozott radikális 
reformelképzeléseknek. Politikai felfogását a be- 
vett szokások, a hagyomány és a —józan ész sze- 
repét hangsúlyozó mérsékelt konzervativizmus- 
sal jellemezhetjük, ám alig titkolt ateizmusa eltá- 
volította a korabeli tory politikától. Széles körű és 
szerteágazó hatása (amely egyaránt kimutatható 
—>Smith, >A foderalista szerzői, Kant vagy 
Jeremy Bentham műveiben) egyszerre tanúsko- 
dik gondolkodásának rendkívüli termékenységé- 
ről és nyitottságáról. 


Főbb művei: Összes esszéi I-II. (1742, 1752; m. 1992, 
1994); Vizsgálódás az emberi értelemről (1748; m. 1882, 
1973). 

Horkay Hörcher Ferenc (szerk.): A skót felvilágosodás 
(1996). 

MT 


hungarus (l. magyar’) Történetileg a régi Ma- 


gyar Királyság lakója, a magyar király alattvalója, 
—>etnikai identitásától függetlenül. A bungarus- 

hűség 


tudat a modern —>nacionalizmus előtti korszakok 
—hazafiságának feleltethető meg, amikor is a ki- 
rályhoz és az országhoz való hűség az anyanyelv- 
től, kultúrától és lakhelytől függetlenül átfogta a 
nemesi társadalmat és a nem nemesi értelmisé- 
get is. Ez a rendies jellegű, korai nacionalizmus 
szorosan összefügg a Szent Korona-eszmével. 
A natio Hungarica magába foglalta a privilegi- 
záltak közösségeit, s abban elvi egyenjogúságot 
adott, amire sokan egyfajta nemesi demokrácia- 
ként tekintettek. Mindez előkészítette és megin- 
dította a nemzetiségek, például a német városi 
polgárok és a szlovák nemesek magyarosodását. 
A többnemzetiségű magyarországi társadalom 
elitrétegeinek politikai asszimilációja is hozzá- 
járult ahhoz, hogy bár az ország lakosságának 
csak kisebbik fele tartozott a magyar etnikumhoz 
a XIX. század közepén, a korban az asszimilált 
nemzetiségiek is eredményesen vettek részt a ma- 
gyar nemzeti állam kiépítésében. 


Miskolczy Ambrus: „A »hungarus-tudat« a polgá- 
ri-nemzeti átalakulás sodrában”, Magyar Kisebbség, 
2012, 3—4. 


BI 


hűség (l. fidelitas ) Erkölcsi erény, ellentéte a hűt- 
lenség, rokonfogalma az állhatatosság, a kitartás 
és a bizalom. Igéreten, megállapodáson, döntésen 
alapul; lényege, hogy a tárgya mellett nehézsé- 
gek, elbizonytalanodások közepette is kitartunk, 
megtartjuk ígéretünket. A - tárgya melletti dön- 
tés fakadhat hálából, az igazság, a jó felismeré- 
séből, vagy létrejöhet egyszerűen a kapcsolatért 

magáért is. A keresztény felfogás szerint Isten is 
minden bajban, bűneink ellenére -es az ember- 
hez, s mivel az ember Isten képmására teremte- 
tett, az ember is képes akár az egy életen át tartó 
-re is. A - megtartása önfegyelmet is kíván, vá- 
gyaink, pillanatnyi hangulatváltozásaink feletti 
kontrollunkat, érdekeink félretételét, és ha a - 
tárgya személy vagy emberi közösség, akkor el- 
fogadjuk annak tökéletlenségét, hibáit. Korunk- 
ban divat az öntökéletesítés jegyében feladni a -et 
olyan emberekhez (például házastárshoz), közös- 
ségekhez, amelyek akadályozni látszanak az ön- 
tökéletesítést. Ugyszintén divat a —relativizmus 
jegyében változó vágyainkhoz, hangulatunkhoz 
mérten feladni a ~et, ez azonban gyorsan hitel- 
vesztéshez és céltalansághoz vezethet. A ~ben 
kitartó jutalma, hogy hozzá is -esek lesznek, és 
megbízhatónak tartják. -eskün alapult a hűbéri 
berendezkedés, s máig számos (állami, európai 
uniós) tisztség betöltésének feltétele a -eskü, de 
több közösség is előírja csatlakozási feltételül (—ál- 
lampolgárság felvétele, szerzetesrendek). Az ilyen 
eskü megszegésének akár büntetőjogi következ- 
ménye is lehet, mivel a tágabb emberi közösséget 
veszélyeztetheti (hazaárulás, felségárulás). A - a 
mai szóhasználatban olyan kedvező tulajdonság, 
amelynek meglétét a legtöbben értéknek tekin- 
tik. A politikai filozófiában az egyik legfőbb po- 
litikai erény. 


Marcel, Gabriel: Du refus à Pinvocation (,, Elutasítástól 
a hívásig", 1940). 
Royce, Josiah: The Philosophy of Loyalty („A ~ filozófiája”, 
1908). 
SzG 


idealizmus (g. idea "eszme, képzet) Felfogás, 
amely az eszmét és ennek alapját, a szellemit — le- 
gyen az emberi, egyetemes vagy isteni — megha- 
tározó —valóságnak tartja az érzékelésben adott 
realitással szemben. Igy vonatkozhat az egyes 
személyek köznapi gondolkodásmódjára, vala- 
mint elméleti alakzatokra. Köznapilag a reális 
viszonyokat figyelmen kívül hagyó mentalitás. 

Filozófiai értelemben olyan álláspont, amely 
a materializmussal és ennek változataival szemben 
a szellemit tekinti meghatározónak. Az archaikus 
felfogások (mint a hinduizmus) idealisták, mivel 
a valóság szerintük lényegében szellemi. —Pla- 
tón gondolkodásában gyökerezik a nyugati ~, és 
ennek nyomán a kereszténység filozófiai jellege 
ugyancsak idealista. Az ~ nagy korszaka (olyan 
előzmények után, mint Berkeley vagy Leibniz) 
a német klasszikus filozófia (—Kant, Fichte, 
Schelling, Hegel és követőik), amely más- 
más formában a szellemi elsőbbségét vallja. Az 
angolszász - nagy képviselői William James, 
Francis H. Bradley és John M. E. McTaggart. 
A magyar gondolkodásban többek közt Böhm 
Károly, Pauler Akos, Brandenstein Béla és 
Hamvas Béla képviselte az -t. 

A politikai gondolkodásban az - konstrukti- 
vizmusként jelentkezik, amennyiben az eszmék 
politikailag meghatározó szerepét állítja, Platón- 
tól kezdve — Machiavellin keresztül —Straussig 
és —Voegelinig. Az első kettő magasabb érték- 
rendre hivatkozva teszi ezt, Strauss a hatékony- 
ság alapján, míg Voegelin szerint létezik olyan 
szellemi folyamategyüttes, amelyben a politikai 
közösséget irányító eszmék hatni képesek. Poli- 
tikai ~nak nevezik az egyik külpolitikai iskolát, 
amely — Woodrow Wilson óta meghatározza az 
Egyesült Allamok külpolitikáját (—realizmus és 
idealizmus a nemzetközi kapcsolatokban). 


Boucher, David és Andrew Vincent: British Idealism 
and Political Theory („Brit ~ és politikai elmélet”, 
2000). 

Safranski, Rüdiger: Schiller oder die Erfindung des 
deutschen Idealismus („Schiller, avagy a német ~ fel- 
találása”, 2004). 


Vetö, Miklos [Vető Miklós]: De Kant à Schelling: les 
deux voies de Pidéalisme allemand I-II. („Kanttól 
Schellingig: a német ~ két útja”, 1998-2000). 

MB 


identitás nemzeti öntudat 


ideológia (g. teszmetan") A kifejezés megalko- 
tója, A. Destutt de Iracy tudományos rendsze- 
re legáltalánosabb szintjét nevezte -nak, amely 
az eszmék eredetét, kifejezését és levezetését 
tartalmazta. A szó pozitív jelentését Napóleon 
alakította át, amikor megvetéssel minősítet- 
te , ideologues"-nak a gyakorlatban sikert hozó 
—politikáját bíráló —liberális republikánusokat. 
A kifejezés negatív csengését a politikai haté- 
konysággal szembeállított, merőben elméleti jel- 
lege adta. Mai jelentésében a kifejezést a marxiz- 
mus elméletei határozzák meg, amelyek eredete 
o Marx és Engels A német ideológia című műve 
(1932; m. 1974), ezért használata mind a mai na- 
pig ezen felfogásoktól terhelt. 

Eszerint az alap-felépítmény összefüggésben az 
- a gazdasági alap szellemi kifejeződése, s ameny- 
nyiben önállóan lép fel, a gazdasági alap racionális 
igazolását szolgálja, ahogyan például a „vallási ~” a 
feudális termelési mód igazolása. E minőségében 
az ~ a oHegel-féle „hamis tudat” egy formája. 
Ugyanakkor Marxnál található olyan megfogal- 
mazás is, mely szerint az ~k a társadalmi konflik- 
tusok tudatosítására és végigharcolására igénybe 
vett eszmék, tehát nem kizárólag hamis tudatról 
lehet szó. Ez az alapvető ellentmondás a marxista 
tanban megakadályozta az ~ egységes fogalmi ér- 
telmezését, használatmódja sokkal inkább propa- 
gandisztikus jellegű lett. Későbbi marxista gyö- 
kerű értelmezések, így Karl Mannheim elmélete 
a kifejezés pejoratív tartalmát a leíró jelleg felé 
közelítette. O a marxizmus ~-fogalmát totális- 
nak, de kritikai jellege (a hamis tudat elutasítása) 
miatt specifikusnak, míg saját, tudásszociológiai 
elgondolását totálisnak és általánosnak nevezte. 
—>Oakeshott szerint az ~ a hagyományos ra- 
cionális igazság formalizált kódja. Az 1960-as 
években divatossá vált az „ideológiák végének” 

elképzelése, amely arra utalt, hogy korunk társa- 
dalmaiban az -k elvesztették meghatározó szere- 
püket. A fogalom e használata is arra utal, hogy 
az - szó továbbra is döntő részben negatív jelen- 
téssel bír. A kifejezés leíró jelentése a , rendszeres 

" és a „meta-~” elméleti törekvései következté- 
ben megerősödött. 


Mannheim, Karl (Károly): Ideológia és utópia (1929; m 
1971 [MSZMP KB-tagoknak], 1996). 

Vietta, Silvio: Rationalität. Eine Weltgeschichte. 
Europäische Kulturgeschichte und Globalisierung („Ra- 
cionalitás. Világtörténet. Európai kultúrtörténet és 
a globalizáció”, 2012). 


MB 


igazságosság (g. dikaiosziiné, l. iustitia) A társas 
együttélés erkölcsi és politikai vonatkozásait il- 
letően az európai gondolkodástörténet egyik, 
a görögség hagyományáig visszanyúló és nap- 
jainkig elevenen ható értéke, jóllehet konkrét 
tartalmát illetően sokféleképpen nyilvánul meg. 
—Arisztotelész szerint az ember zoón politikón 
(társas lény’) voltából ered, és egyaránt megje- 
lenhet mint az egyént jellemző erény és mint a 
közösség életét átható szabály. A legfőbb köve- 
telménye, mint mondja a Nikomakboszi etika (m. 
1942, 1987) 5. könyvében, hogy az egyenlő dolgo- 
kat egyenlő, a nem egyenlő dolgokat pedig nem 
egyenlő módon kezeljük, azaz az - az egyenlőség/ 
egyenlőtlenség különbségének tekintetbe vételé- 
vel a javak, az esélyek és a terhek kiegyenlíté- 
sében (ez az ún. osztó, disztributív -) állhat elő. 
Hangsúlyozni kell, hogy Arisztotelész mindkét 
oldalt ugyanúgy fontosnak tartotta, tehát nem 
azonosította az ~ot az egyenlőséggel. Az ~ra való 
törekvés elvi alapjának rögzítése ugyanakkor fel- 
veti azt a gyakorlati kérdést, hogy mit vegyünk 
figyelembe, amikor egyenlőségről, illetve egyen- 
lőtlenségről van szó. Arisztotelész elsősorban az 
érdemeket, az egyén teljesítményét hangsúlyoz- 
ta (,az igazságos eljárásnak a javak kiosztásában 
bizonyos érdemesség szerint kell történnie"). Az 
~ vitathatósága pedig szerinte abban rejlik, hogy 
„nem mindenki ugyanazt az érdemességet tart- 
ja irányadónak", s így nem is ugyanazt a mércét 
alkalmazza az egyenlő és az egyenlőtlen szétvá- 
lasztásakor. Az - másik hagyományos formája 
a kölcsönösséget állítja a középpontba. Amíg az 
osztó - aktivitást kíván, azaz valaminek az adását 
hangsúlyozza a helyes rend érdekében, addig a 
kölcsönös - megtartóztatást jelent, azaz nem vesz 

el. Az előbbi egy eszményi rendhez való köze- 
lítésre törekszik, a másik pedig egy létező rend 
megóvására. Ellentétük dacára mindkét -felfogás 
feltételezi valamely elv, szabály, mérték alkalma- 
zását. Ezzel szemben áll az erkölcsi, jogi, politikai 
önkénnyel megvalósuló igazságtalanság, amelyet 
az elvek hiánya jellemez. 

Az - eszméjének többrétegűségét mutatja, hogy 
egyfelől megmutatkozik benne az isteni - (bünte- 
tés és jutalom) hite, amely a kereszténység alapja, 
és amely Kant etikájában is döntő jelentőségű, 
mivel erkölcsi tudatunk követelménye. Másfelől 
olyan erkölcsi erényt fejez ki, amely erőssé és áll- 
hatatossá teszi az akaratot abban, hogy megadja 
Istennek és a felebarátnak azt, amivel tartozik 
nekik. Harmadrészt a vallási-erkölcsi-politikai 
dimenziója mellett a jog területén is, különösen a 
természetjogi felfogásban alapvető szerepet ka- 
pott. A kezdeti időszakban az - mércéje a termé- 
szetből és/vagy Istenből fakadt, majd az újkortól 
az észből, a természetjog legújabb változatában 
pedig arra utal, hogy a jogban az erkölcsi elvárá- 
soknak is helyet kell kapniuk. A joggal való ösz- 
szefüggést a szótörténet is érzékelteti. A latinban: 
ius — iustitia, a németben: Recht — Gerechtigkeit, 
az oroszban: pravo — szpravedlivoszty, de hason- 
lóképp az angol és a francia nyelvben is a justice 
a latin iws-ból ered. A magyar nyelv ettől lát- 
szólag eltér, mert az - az igaz szóból származik. 
Ennek ig- töve azonban valószínűleg a régi jóg 
Cjobb oldali’) szóval azonos, és erre megy vissza 
a nyelvújításkori jog is, amely a zws, illetve annak 
magyaros változata, a juss helyébe lépett. A XIX. 
század közepéig azt, hogy , valamire jogom van", 
a „jussom” vagy „igazságom van” szókapcsolattal 
fejezték ki. A "jog? értelemben vett igazság szár- 
mazéka az igazságszolgáltatás vagy az igazságíigy. 

—Aquinói Szent Tamás megkülönböztette az 
egyetemes ~ot (zustitia generalis) és a részleges ~ot 
(iustitia particularis). Amíg az előbbi a közösség 
tagjainak, a természetes és a jogi személyeknek 
(a részeknek) a társadalom egészével szembeni 
kötelezettségeit szabályozza, és a közjóra (bonum 
commun) irányul, addig az utóbbi azt állapítja 
meg a kölcsönös, az osztó és a megtorló ~ (iustitia 
commutativa, distributiva, vindicativa) alapján, 
hogy mi jár nekik. Másféle csoportosításban: 
megjelenhet az ~ mint egyénhez kötött erény, 
mint társadalmi ~ és mint jogi ~. A társadalmi ~ a 
XIX. században a szociális kérdés kapcsán külön 
hangsúllyal merült fel, és politikai-jogi eszméket 

hozott létre. A XX. század nemzetiszocialista és 
kommunista berendezkedései — amelyek ideo- 
lógiája a társadalmi ~ körül forgott — azonban 
nemhogy eltávolodtak az -tól, hanem a történe- 
lemben példátlan embertelenségről tettek bizony- 
ságot. Emiatt a politikai gondolkodók egy része a 
társadalmi ~ra irányuló eszmékre mint illúziók- 
ra, sőt, veszélyes illúziókra tekintett ( o Hayek). 
Napjainkban az - formáinak katalógusa jelentős 
bővülést mutat. Igy olvashatunk generációk közti 
~ról, átmeneti -ról, környezeti ~ról, eljárásszerű 
~ról, helyreállító -ról, nemek közötti -ról. 

Az - mint az egyik legfontosabb érték a jóhoz, 
a jó élet eszményéhez társul: a társadalomban 
megvalósítandó jó élet elképzelése írja körül 
ugyanis, hogy a társadalom tagjainak mit kell 
tenniük, milyen erényekkel kell rendelkezniük 
ahhoz, hogy érdemeik alapján méltóak legye- 
nek az -ra törekvő társadalmi rend élvezetére. 
Az érdem nem más — —MacIntyre definícióját 
idézve —, mint hozzájárulás azoknak a közös fel- 
adatoknak az elvégzéséhez, amelyek a , közösség 
javát" szolgálják. Az elmúlt fél évszázad -ról való 
gondolkodását alapvetően meghatározta — Rawls 
Az igazságosság elmélete (1971; m. 1997) című köny- 
ve, amely az ~ központi elvévé az egyenlőséget 
tette. Ebből a szempontból kiemelendő a méltá- 
nyosságként felfogott ~ második rawlsi alapelve: 
„a társadalmi és gazdasági egyenlőtlenség, például 
a hatalom és a vagyon egyenlőtlen megoszlása 
csak akkor igazságos, ha ez kárpótlással előnyö- 
ket teremt mindenkinek, kiváltképp pedig a tár- 
sadalom legkevésbé kedvező helyzetű tagjainak”. 

Az ~ a politikai élet meghatározó eszméi közé 
tartozik. Az elmúlt évszázad jelentős hatású ideo- 
lógiái (—szocializmus, liberalizmus, nacionaliz- 
mus, közösségelvűség, konzervativizmus) egy- 
aránt hangsúlyozták, ám különböző tartalommal 
és különböző súllyal. 


Höffe, Otfried: Politische Gerechtigkeit: Grundlegung 
einer kritischen Philosophie von Recht und Staat („Po- 
litikai ~: a kritikai jog- és államfilozófia alapjai”, 
1989). 

Kelsen, Hans: Mi az igazságosság? (1953; m. 1981). 

Perelman, Chaïm: De la justice („Az ~ról”, 1945). 

Sen, Amartya: The Idea of Justice („Az ~ eszméje”, 
2009). 

Walzer, Michael: Spheres of Justice („Az ~ szférái”, 
1983). 

igazságszolgáltatás Funkcionálisan a társadalmi 
viták eldöntése. Az ókortól kezdve formális kere- 
tek között zajlik. Nem az „igazság” — az abszolút 
a , jó" — filozófiai keresését, hanem a felmerült 
viták, konfliktusok előre meghatározott szabá- 
lyok (, jog") szerinti megoldását jelenti, s ekként 
nem valamely abszolút, hanem relatív igazságot 
szolgál. A vád, hogy az - csupán jogszolgáltatást 
valósít meg, éppen ezen lényegre mutat rá: a tár- 
sadalmi konfliktusmegoldás célja nem az abszolút 
igazság keresése, hanem az előzetesen meghatá- 
rozott szabályok érvényesítése. Ez biztosítja az 
előreláthatóságot és a tervezhetőséget. 

Szervezetileg az - a modern államban külö- 
nült el. Korábban kiváltságos csoportok (például 
a korai római királyságban a papság) vagy hatal- 
mi centrumok (királyi vagy nemesi udvar stb.) 
látták el a feladatát. — Montesquieu —hatalom- 
megosztásról alkotott elmélete nyomán a —tör- 
vényhozástól és a végrehajtástól függetlenül és 
elkülönülten létező harmadik hatalmi ág lett. 
A —>jogállamiságot és/vagy a jog uralmát akként 
valósítja meg, hogy érvényt szerez a törvényho- 
zás által elfogadott — demokráciában demokrati- 
kusan —legitimált — jogszabályoknak bírói úton, 
a törvényhozástól függetlenül. Míg a végrehajtás 
az állami akaratot valósítja meg konkrét szinten, 
az ~nak a feladata az állami akarattól elszakadt 
„jognak” — akár az állammal szembeni — érvénye- 
sítése, illetve a társadalomban keletkezett egyéni 
és/vagy politikai vitáknak meghatározott keretek 
közötti (azaz jogi útra terelt) megoldása. Mindazo- 
náltala társadalmi vagy politikai viták „jogiasítása” 
nem csupán formalizálja a megoldást, de a kritikák 
szerint szűkíti is a vita kereteit. 

Az elkülönült bírói hatalom kapcsán két ellent- 
mondás merülhet fel: az egyik a demokratikus 
legitimitást, a másik az államhoz való viszonyt 
érinti. Demokratikus jogállamban mindhárom 
hatalmi ág demokratikus (legalább közvetve a 
nép adta) legitimációval rendelkezik: ez a tör- 
vényhozás esetében a választásoknak és/vagy 
népszavazásoknak, a végrehajtás esetében pedig 
a törvényhozásnak való alárendeltséget jelenti; a 
bírói hatalom esetében azonban a szakmai legi- 
timitás erősebb, mint a demokratikus, hiszen a 
bírói függetlenség és önállóság egyik garanciája, 
hogy nem utasítható (a nép által sem), és az íté- 
lethozatali eljárásba sincs szükségképpen a nép 
(népbíráskodás vagy laikus esküdtbíróság révén) 
bevonva. A hatalmi ágak közötti viszony másik 
ellentmondása is ebből fakad: a független és önálló 

bíróságok a jogszabályokat kötelesek alkalmazni, 
azoknak alávetve működnek, de közben függet- 
leneknek és önállóknak kell lenniük azon állami 
akarattól, amely viszont e jogszabályok forrása. 

Az - a modern jogállamban egyre központibb 
szerepet kap. Egyre gyakrabban döntenek el a bí- 
róságok a parlamentek helyett politikai vitákat, és 
mint —Carl Schmitt német közjogász figyelmez- 
tetett, fennáll az „~i állam” veszélye, ahol a poli- 
tikai döntéseket is a néptől elkülönült, politikailag 
nem felelős (nem megválasztott) bírák hozzák 
meg. Különösen az —alkotmánybíráskodás ese- 
tén, amely eleve a törvényhozás és a végrehajtás bí- 
rájaként, mintegy a három hatalmi ág feletti ~ként 
működik, merül fel élesen a demokratikus legiti- 
máció és az államtól való függetlenség problémája, 
így a törvényhozás primátusának leértékelődése. 
A XX. században az ~ átpolitizálása vagy „demok- 
ratizálása” (például a szocialista forradalmi jogér- 
zet érvényesítéseként) óriási túlkapásokat eredmé- 
nyezett — éppen azért, mert a formális kereteket 
egyfajta vigazság" érdekében felfüggesztették. 

A „politikai jogiasítása" azonban még mindig ki- 
sebb veszély, mint a „jog politizálása”. 


Brodocz, André: Die Macht der Judikative („Az ~ ha- 
talma”, 2009). 
Schmitt, Carl: Legitimitás és legalitás (1932; m. 2006). 
TP 


igazságtétel Altalánosabb értelemben valami- 
lyen diktatúra idején elkövetett bűncselekménye- 
kért történő utólagos felelősségre vonás, politikai 
és vagyoni jogok elvonása, a korábbi privilégiumok 
felszámolása, igazságtalanságok nyilvánosságra 
hozatala, a sértettek kárpótlása, illetve erkölcsi és 
jogi rehabilitációja. Legvitatottabb kérdése azok- 
nak a bűncselekményeknek a kezelése, amelyeket 
a politikai átalakulás ( orendszerváltozás) előtt 
követtek el, de abban az időben — elsődlegesen a 
rendszerből fakadó , politikai? okok miatt — nem 
üldöztek, és azok el is évültek. Rendkívül nehéz 
olyan megoldást találni, amely összeegyeztethető 
mind a jogbiztonság, mind az Sigazságosság kö- 
vetelményével. Magyarországon -re két esetben 
került sor. 

I. Az Ideiglenes Nemzeti Kormány már 
1944. december 22-én nyilatkozatban vállalta, 
hogy bíróság elé állítja a háborús és népellenes 
bűnösöket, illetve ha bűneiket más országban 
követték el, akkor kiadja őket (81/1945. M. E. 
és 1440/1945. M. E. rendelet, 1945. évi VII. 

törvény). 1945 és 1949 között 59.429 fő került 
a népbíróságok elé, és 55.322 fő ügye le is zárult. 
A népbíróságok 26.997 főt elítéltek, 14.727 főt fel- 
mentettek, 12.644 fő ügye pedig más módon zá- 
rult. A népbíróságok 477 halálos ítéletet hoztak, 
és ténylegesen összesen 189 embert végeztek ki 
(Ausztriában 1947 októberéig 7500 jogerős nép- 
bírósági ítéletet hoztak: 1709 személyt felmentet- 
tek, 36 főt halálra és 5950 főt szabadságvesztésre 
ítéltek). A népbíróságok ítéletei erkölcsi jóvátételt 
jelentettek az üldözötteknek és túlélő családtag- 
jaiknak, ugyanakkor a kezdettől a kommunisták 
ellenőrzése alatt álló jogszolgáltató szervek több 
ezer ártatlan embert is meghurcoltak. Ez az - 
mind az igazságosság, mind pedig a jogbiztonság 
jelentős sérülésével ment végbe (bírói függet- 
lenség Magyarországon a XX. században). 

2. Az 1989-1990 során lezajlott rendszervál- 
tozás után a kommunista rendszer által okozott 
sérelmek jogorvoslása csak részben valósult meg. 
Az Országgyűlés négy semmisségi törvényt fo- 
gadott el a kommunista rendszer büntetőítélke- 
zése során elkövetett jogtalanságok áldozatainak 
jogi rebabilitálása érdekében. Nem került sor vi- 
szont a teljes vagyoni jóvátételre, a magántulajon 
visszajuttatásával. A sérelmet szenvedők csak 
korlátozott összegű kárpótlást kaptak. Elmaradt 
a bűnösök felelősségre vonása is. Csupán az 1956-os 
forradalom és szabadságharc idején és a leverését 
követően elkövetett háborús és emberiség elleni 
bűnök szankcionálására tettek kísérletet. Felemás 
módon zajlott le az átvilágítás és az ügynökakták 
nyilvánosságra hozatala is (—ügynökkérdés). 
Az Alkotmánybíróság 1992-es döntése (11/1992. 
[III.5.] AB-határozat) egyértelműen megfogal- 
mazta, hogy az igazságosság követelménye csak 
a jogállam keretei között érvényesíthető. 


Heller, Kevin és Gerry Simpson (szerk.): The Hidden 
Histories of War Crimes Trials („A háborús büntető- 
perek rejtett történetei”, 2013). 

Kahler Frigyes: Az igazság Canossa-járása, avagy a rend- 
szerváltoztatás és az igazságtétel történetéhez (2014). 
Stan, Lavinia (szerk.): Transitional Justice in Eastern 
Europe and the Former Soviet Union („Atmeneti ~ 
Kelet-Európában és az egykori Szovjetunióban”, 

2009). 

Zinner Tibor: „»éjjel-nappal jó hangulatban dolgozunk 
és igyekszünk igazolni a belénk vetett reményeket«. 
Szembenézés — a népbíróságokról feketén-fehéren”, 
MTA Law Working Papers, 2016, 6. 

HA 


India 


illiberális demokrácia A fogalom Fareed 
Zakariától vált ismertté („The Rise of Illiberal 
Democracy" [„Az ~ felemelkedése”], Foreign 
Affairs, 1997, 6.), és eredetileg olyan kormányzati 
rendszert jelent, amelyben ugyan szabad válasz- 
tásokat tartanak, de a polgári —szabadságjogok 
és a —hatalommegosztás intézményei akadá- 
lyokba ütköznek. A későbbiekben másféle értel- 
mezése is megjelent a fogalomnak, elsősorban a 
liberális eszmék, a liberális elit kritikáját értve 
rajta. Mindkét értelmezésben közös, hogy a —li- 
beralizmus és a —demokrácia feszültségében az 
utóbbit részesítik előnyben. Orbán Viktor 2014-es 
tusnádfürdői beszéde némely ~kra mint sikeres 
berendezkedésekre utalt, sőt önmeghatározás- 
ként is hangsúlyozta a kifejezést. Ez a felfogás 
nem tagadja a liberalizmus alapvető értékeit, de 
nem teszi azt mint ideológiát az államszerveződés 
központi elemévé, hanem egy attól eltérő sajátos, 
nemzeti megközelítést tartalmaz (liberális 
(parlamenti) demokrácia, magyar politikai rend- 
szer a rendszerváltozás után, tekintélyelvűség). 


KA 


Imrédy Béla, vitéz (1891-1946) Közgazdász, 
országgyűlési képviselő, miniszterelnök. Katoli- 
kus nagypolgári család sarja. Elismert gazdasági 
szakemberként 1928-ban a Nemzeti Bank igaz- 
gatója, a Gömbös-kormány pénzügyminisztere, 
1935-től az MNB elnöke, a Darányi-kormány 
gazdasági minisztere, majd 1938-1939-ben mi- 
niszterelnök. A gazdasági világválság után ő is 
a korszellem hatása alá került. Katolikusként 
elutasította a —nemzetiszocializmus valláselle- 
nességét és újpogányságát, ugyanakkor a nem- 
zetközi erőviszonyokat felismerve a revíziót 
—Hitler — és kisebb részben —Mussolini — tá- 
mogatásától remélte. Híve a modern katolikus 
tanítással összeegyeztethető erős, korporatív 
állam eszméjének, s a portugál Salazarhoz és az 
osztrák Dollfusshoz hasonlóan olyan , megelőző 
jellegű diktatúrát" akart bevezetni, amivel útját 
állhatja a nyilasok hatalomra kerülésének, akiket 
hozzá nem értő demagógoknak tartott. Ennek 
megfelelően miniszterelnöksége kezdetén hatá- 
rozottan fellépett ellenük, noha abban egyetértett 
velük, hogy a többségi (keresztény) társadalmat ő 
is a zsidóság kárára akarta előnyökhöz juttatni. 
Zsidóellenes törvényekkel és a zsidóságtól elvett 
javakból finanszírozott szociálpolitikával akarta 
,kifogni a szelet" a nyilasok vitorlájából. Dik- 
tatórikus elképzeléseit a kormánypárt konzer- 


vatív és mérsékelt szárnya is leszavazta, Horthy 
pedig — egyik dédszülője zsidó származására hi- 
vatkozva — lemondatta. 1940-ben kilépett a kor- 
mánypártból, és magát nemzetiszocialistaként 
meghatározó pártot alapított (Magyar Megúju- 
lás Pártja), amivel elnyerte a németek bizalmát. 
A német megszállás után ismét gazdasági minisz- 
ter lett. A végsőkig való háborús kitartásra buz- 
dított. Politikai bukását az okozta, hogy kifogá- 
solta a magyar zsidó javak német kézbe kerülését. 
1946-ban kivégezték. 


Sipos Péter: Imrédy Béla és a Magyar Megújulás Moz- 
galom (1970). 

Ungváry Krisztián: , Szociálpolitika, modernizmus 
és antiszemitizmus Imrédy Béla politikájában", 
Romsics Ignác (szerk.): A magyar jobboldali hagyo- 
mány 1900-1948 (2009). 

India (Indiai Köztársaság) Félkontinensnyi te- 
rületével és 1,324 milliárdos lakosságával a világ 
legnagyobb működő demokráciája, a világpolitika 
egyre jelentősebb szereplője; a feltörekvő Brazília, 
Oroszország, -, Kína és a Dél-afrikai Köztársa- 
ság társulásának, a BRICS-nek oszlopos tagja. 

Függetlenségét 1947-ben nyerte el, amikor 
a második világháborúban meggyengült Nagy- 
Britannia a nemzetközi közösség dekolonizációs 
nyomására és a Mahátma Gandhi vezette erő- 
szakmentes nacionalista-függetlenségi mozgalom 
hatására, illetve kereskedelmi érdekeit szem előtt 
tartva lemondott róla, a , brit korona ékkövéről". 
A területét vallási alapon két önálló államra osz- 
totta fel: a hindu Indiára és az iszlám Pakisztánra, 
ami 14 millió ember kitelepítését — az ismert tör- 
ténelem egyik legnagyobb népmozgalmát — idéz- 
te elő. A két ország az állandósult területi viták 
(például Kasmír hovatartozása) miatt eddig négy 
háborút vívott egymással, és nukleáris fegyver- 
kezésbe kezdett. - atomhatalmi képessége Kíná- 
val szemben is elrettentő eszköz. 

~ modern politikatörténete három korszakra 
osztható. A Dzsaváharlál Nehru nevével fémjel- 
zett időszakban (1947-1967) ~ egyfajta —,„har- 
madik utat" követett, ami a vegyes gazdasági 
szerkezet kiépítésében és az El Nem Kötelezet- 
tek Mozgalmához való csatlakozásban nyilvánult 
meg. A lánya, Indira Gandhi szocialista dikta- 
túrába hajló időszakában (1966-1985) erősödött 
az állami szerepvállalás, a tekintélyelvűség és a 
szovjetbarátság (1%-os évi gazdasági növekedéssel 

a három évtizedben). Az 1990-es években kezdő- 
dött harmadik szakaszban a pragmatikus vezetés 
piacliberalizációs és egyéb reformokat vezetett 
be, amelyek jelentős gazdasági fellendülést (évi 
7—89e-os növekedéssel), a nyomor hatékonyabb 
felszámolását, politikai váltógazdaságot, illetve 
nemzetközi kapcsolatépítést eredményeztek. 

A társadalom nyelvi, etnikai, vallási és kulturá- 
lis tekintetben mélyen tagolt: máig érvényesül a 
kasztrendszer, egymás mellett él a hagyományos 
(hindu, iszlám, buddhista és szikh stb.) spirituali- 
tás és a brit gyarmati múltból átvett szokásrend- 
szer, az angol nyelv széles körű, gyakran anya- 
nyelvi használata, a régi előjogokat őrző arisztok- 
rácia és a reformokat, egyenlő jogokat követelő 
polgárság, értelmiség, a tehetetlen ínség és a XXI. 
századi jólét. Habár a két vallás több mint ezer éve 
él együtt, a nemzetet leginkább a hindu-iszlám 
ellentét osztja meg (80%-14%), viszont a roppant 
kulturális hagyomány, a közös múlt tudata, az ál- 
lam „kényszerkerete”, a nagyhatalmiság mítosza 
és a modern demokratikus öntudat mégis egyben 
tartja. Noha a feszültségek többször törtek ki pol- 
gári erőszakban, a civilizációs szembenállásokhoz 
való alkalmazkodásnak erős hagyománya van - 
kultúrájában — többek közt ennek köszönhető 
a demokrácia sikeressége. 

- szövetségi állam, kormányformája parlamen- 
táris demokrácia. Politikai kereteit az 1950. évi 
alkotmány rögzíti. A brit hagyománynak meg- 
felelően kitüntetett szerep jut a kétkamarás par- 
lamentnek: az alsóház 543 tagját egyéni válasz- 
tókerületekben egyszerű többségi rendszerben 
választják négy évre, a felsőház 250 tagját a tag- 
államok delegálják hat évre, harmaduk kétévente 
cserélődik. Az ország méretét és társadalmi sok- 
színűségét figyelembe véve az Egyesült Allamok 
mintájára jött létre a föderáció, amelynek jelenleg 
29 tagállama és 7 szövetségi területe van. A politi- 
kai élet erősen perszonalizált, központi szereplője 
a miniszterelnök, akit a választásokon győztes 
párt ad. A köztársasági elnök csak ceremoniális 
szerepet játszik, személyéről a parlament két háza 
és a regionális törvényhozások közösen döntenek. 
A politikai dinamikát országosan a baloldali-vilá- 
gias Nemzeti Kongresszus és a jobboldali, hindu 
Bbáratíja Dzsanata Párt, azaz az Indiai Néppárt 
versengése határozza meg, de regionálisan több 
mint 700 kisebb párt működik. A politikai kul- 
túrára jellemző, hogy a rendszer legitimitása 
erős, de a politikusok megítélése kedvezőtlen, 
miközben meghatározóak a régi és az új politiku- 

si dinasztiák, például a Kongresszuspártban máig 
vezető szerepet visz a Nehru-Gandhi család, s 
nem egy maharadzsadinasztia az ősi alattvalói 
hűségre építve vesz részt a demokratikus politi- 
kában, választási küzdelemben. 

A XXI. század küszöbén - magát feltörek- 
vő nagyhatalomként, a formálódó multipoláris 
világrend egyik befolyásos szereplőjeként hatá- 
rozza meg. Kiemelt külpolitikai célja, hogy az 
—>ENSZ Biztonsági Tanács állandó tagjává vál- 
jék. Társadalmi adottságai és gazdasági mutatói 
kedvezőek, katonailag jelentős tényező (a világ 
4-5. legnagyobb haderejével rendelkezik). Ugyan- 
akkor nemzetközi mozgásterét a konfliktusos 
környezet és a Kínával való rivalizálás, illetve a 
belpolitikai tényezők: a még mindig szorongató 
mélyszegénység, a korrupció, a népességnöveke- 
déssel járó konfliktusok egyelőre szűkítik. 


Folk György: India: A végletek birodalma (2007). 
Kothari, Rajni: Politics in India („~i politika”, 2006). 
Kulcsár Kálmán: India, az útkereső birodalom (2008). 
Singh, Aakash és Silika Mohapatra: Indian Political 
Thought („~i politikai gondolkodás”, 2010). 

individualizmus Egyénközpontúság, az egyén 
előtérbe helyezése, illetve ezen alapuló társa- 
dalom- és politikaelméleti szemlélet; ellentéte a 
—>kollektivizmus. Megkülönböztethetjük a mód- 
szertani és a normatív értelmezését. Az előbbi azt 
a társadalomtudományokban a XX. század elején, 
meghatározó jelleggel — Weber munkásságában 
megfogalmazódó célkitűzést jelenti, amely sze- 
rint a társadalmi jelenségek magyarázatát mindig 
az egyéni cselekvések összességére kell visszave- 
zetni, mivel azok valódi, teljes megértése csak 
a cselekvők motivációinak feltárásán keresztül 
lehetséges. Az ún. módszertani - tradíciója a 
század második felében többek között —Popper 
és —=Hayek műveiben kelt új életre, az előbbi 
esetében a marxi „historicizmus” (osztályalapú, 
célirányos történelemszemlélet), az utóbbinál a 
szocialista tervgazdálkodás elleni döntő érvként. 
Megjelenik a közgazdaságtan és a politikatudo- 
mány egyik meghatározó irányzatának, a racio- 
nális választás elméletének módszertani előfelte- 
vései között is. 

Az - normatív felfogása az egyén erkölcsi érte- 
lemben vett elsődlegességén, minden mást meg- 
előző erkölcsi értékének föltételezésén alapul. Leg- 
nagyobb hatású modern megfogalmazását - Kant 

erkölcsfilozófiájában nyerte el, amely a racionális, 
autonóm egyén koncepciójából vezeti le a másik 
embert mindig célnak és sohasem eszköznek te- 
kintő cselekvés általános érvényű erkölcsi paran- 
csát. Politikai kifejeződését a —liberalizmusban 
mint politikai filozófiában és ideológiában találta 
meg. A liberális elméletek rendszerint a társadal- 
mon kívül, annak kötöttségeitől mentesen létező 
egyénből indulnak ki (ezt példázza a liberális szer- 
ződéselméletek természeti állapota, illetve , eredeti 
helyzete? —Locke-tól —Rawlsig). A társadalom 
az azt alkotó egyének döntése következtében jön 
létre, alapszerkezetét ennek megfelelően a szabad 
és független egyének alapvető jogai határozzák 
meg; a társadalmi kötelezettségek az egyének au- 
tonóm, racionális választásaiból eredeztethetők. 
A kormányzat feladata mindenekelőtt az egyéni 
jogok tiszteletben tartása és védelme — ez egyben 
a kormányzati tevékenység határait is kijelöli. 

Lehetséges, de nem szükségszerű az - olyan 
értelmezése, amely élesen szembeállítja az egyén 
jogosultságait a közösség vagy az egyes társadalmi 
csoportok igényeivel, illetve amely a társadalom 
atomizálódásának képét vetíti előre (mint például 
— Tocqueville a leírásában a modern demokratikus 
társadalmakról). Létezik azonban olyan felfogása is 
(például Hayek: „A valódi és a hamis individualiz- 
mus", Ludassy Mária [szerk.]: Az angolszász libe- 
ralizmus klasszikusai 1-II., 1991—1993), amely — az 
individuum kiemelt szerepének fenntartása mel- 
lett — hangsúlyozza az egyén társadalmi beágya- 
zottságát és a különféle szociális kötődéseknek 
az egyén életében játszott meghatározó szerepét. 
A liberális elméletekben azonban ez a fajta kötődés 
mindig egyéni választás, döntés következményé- 
nek számít, tehát másodlagosnak az egyén önálló 
létezéséhez képest, így gyakran válik —konzerva- 
tív és Skommunitárius bírálók célpontjává. 


Gray, John: Liberalizmus (1995; m. 1996). 
Lukes, Steven: Individualism („~”, 1973). 
Manent, Pierre: A liberális gondolat története (1987; m. 
1994). 
Tocqueville, Alexis de: Az amerikai demokrácia (1840; 
m. 1841-1843, 1983, 1993). 
MT 


individuum —>egyén 
információs jogok A fogalom az adatvédelem- 


hez, a személyes adatok védelméhez való jogot és 
az információszabadságot, a közérdekű adatok 


nyilvánosságához való jogot foglalja magában. 
A jogpár közötti szoros kapcsolat kitűnik a kö- 
zös fogalomrendszerből (adat, adatkezelő stb.), az 
egységes jogforrásból és különösen az átfedésben 
lévő területekből (közérdekből nyilvános szemé- 
lyes adat, közszereplőkről megjelenő informá- 
ciók stb.). A modern információs technológiák 
korában az információszabadság az államhatalom 
működésének, kiemelten a közpénzek elköltésé- 
nek és a közösségi erőforrások elosztásának ellen- 
őrzésében ( korrupció), míg az adatvédelem a 
szűkülő magánszféra védelmében játszik kiemelt 
szerepet. (Az adatvédelemnek csupán részterü- 
lete az adatbiztonság, amely az adatok technikai 
értelemben vett integritását és sérthetetlenségét 
jelenti.) 

Magyarországon (és a többi posztszocialista 
országban) az 1989-es —rendszerváltozás ered- 
ményeképpen vált mindkét jog alkotmányos 
alapjoggá. 1992-ben született meg az a törvényi 
szabályozás („adatvédelmi törvény"), amely a 
személyes adatok védelmén túl- Európában 
először — az információszabadság garanciáit is 
tartalmazta, és a jogok felügyeletével 1995-2011 
között a parlamenti szakombudsmant (adatvé- 
delmi biztost) bízta meg. A 2011-es Alaptörvény 
VI. cikke a magánélet és a jó hírnév védelmével 
együtt tárgyalja e jogokat, és rendelkezik a füg- 
getlen felügyeleti hatóságról is, ennek megfele- 
lően született meg az információs önrendelkezési 
jogról és az információszabadságról szóló 2011. évi 
CXII. törvény (, Infotörvény"), és 2012. január 
1-jén megkezdte működését a Nemzeti Adatvé- 
delmi és Információszabadság Hatóság (NAIH). 

A NAIH adatvédelmi hatósági eljárásban kö- 
telező erejű közigazgatási határozatot hozhat (sú- 
lyos jogsértés esetén közigazgatási bírságot szab- 
hat ki), amely bíróság előtt megtámadható. In- 
formációszabadsággal kapcsolatos ügyekben csak 
vizsgálati eljárás lefolytatására van lehetősége, 
kötelező erejű döntést kizárólag bíróság hozhat. 
Ugyanakkor, ha az információ minősített adat, 
és a nyilvánosság elől ezért van elzárva, a NAIH 
a jogellenes minősítést titokfelügyeleti hatósági 
eljárásban felülírhatja. 

Adatvédelem. A személyes adatok védelméhez 
való jog fontos részét képezi a magánélet védel- 
mének, hiszen egy adott élő emberhez — az adat- 
alanyhoz — köthető információk az adatvédelmi 
jogokon keresztül kapják meg egyfajta szemé- 
lyiségi jogként a kiszolgáltatottságtól és egyéb 
visszaélésektől a védelmet. A magánélet (privacy) 

fogalmának jogi értelmezésére 1890-ben Louis 
Brandeis és Samuel Warren amerikai jogtudósok 
tettek először tudományos kísérletet a , háborí- 
tatlansághoz való jog” megfogalmazásával, ám 
ennek sokáig nem volt hatása a joggyakorlatra. 
A nyugati világban a számítástechnikai fejlődés 
az 1970-es évektől kezdve az adatfeldolgozás és 
adattárolás korlátlan lehetőségeit nyitotta meg 
egyre szélesebb (elsősorban állami) körben. Erre 
születtek jogi reakcióként a számítógépes vagy 
automatizált nyilvántartásokra vonatkozó jogi 
dokumentumok (például az 1981-es strasbourgi 
, adatvédelmi egyezmény", amelyet az 1998. évi 
VI. törvény hirdetett ki Magyarországon). 

Az 1980-1990-es években a jogalkotás már 
nem a technikára összpontosított, hanem az adat, 
vagyis az információ megjelenési formája mögött 
álló személyre, az adatalany személyhez fűződő 
jogaként definiálva a személyes adatok védel- 
méhez való jogot. Ennek szellemében született 
1995-ben az európai uniós , adatvédelmi irányelv" 
(95/46/EK), amelynek átültetése közvetlenül ha- 
tott a nemzeti adatvédelmi törvényekre. 

Kelet-Európában a posztkommunista orszá- 
gok alkotmányai nem csupán —állampolgári, de 
- emberi jogként definiálták a személyes adatok 
védelméhez való jogot, így vált az adatvédelem és 
az információszabadság a rendszerváltozás egyik, 
ha nem is a leglényegesebb szimbólumává. 

A magánélet és a személyes adatok védelmének 
„anyajoga” az emberi —>méltósághoz való jog, 
amely kapcsolatot számos magyar —alkotmány- 
bírósági határozat részletesen kifejti, köztük a 
magyar adatvédelmi jog történetében mérföld- 
kőnek számító ún. „személyi számos” 15/1991. 
(IV.13.) AB-határozat is. 

A gyors technológiai fejlődéssel a személyes ada- 
tok gyűjtése és megosztása példátlan mértékben 
megnőtt (lásd óriás adathalmazok, mesterséges 
intelligencia), ami a kereskedelmi és politikai visz- 
szaélések sorát is lehetővé tette. A globális jelen- 
ségre való tekintettel alkotta meg az Európai Unió 
az —európai egységesülés hatására is kibontakozó 
jogi standardizálási törekvés egyik csúcspontját, a 
2018. május 25-től életbe lépett adatvédelmi rende- 
letet (General Data Protection Regulation, GDPR), 
amely közvetlenül alkalmazandó az uniós orszá- 
gokban. Szabályai meghatározzák az adatvédelmi 
alapfogalmakat és elveket, valamint az adatkezelés 
jogalapját, amelynek lényege továbbra is az, hogy 
személyes adatot kezelni csak az érintett önkén- 
tes, tájékozott belegyezése alapján lehet, hacsak 

közérdekből (például közveszély elhárítása) vagy 
más személy méltányolható magánérdekéből 
(például egy szerződéses kapcsolatban) szigorú 
garanciák mellett az adatkezelés nem engedhe- 
tő meg. Fontos védelmet jelent az érintetteknek, 
hogy a GDPR hatálya minden olyan adatkeze- 
lésre kiterjed, amely uniós állampolgárokat (vagy 
az Unió területén ilyen szolgáltatásokat igénybe- 
vevőket) érint. A rendelet alapján az adatvédelmi 
hatóságok többmillió euró összeghatárig is bírsá- 
golhatnak. Az online információáramlással kap- 
csolatban felmerült súlyos aggályokra a GDPR 
adhat hatásos jogi választ. 

Információszabadság. A kommunikációs jogok 
biztosítják, hogy az emberek megalapozott véle- 
ményüket szabadon kinyilváníthassák (—szólás- 
szabadság, sajtószabadság). Ennek egyik garanciá- 
ja a közérdekű információkhoz való hozzájutás 
joga, amit napjainkban csaknem 120 országban 
törvény garantál. Magyarországon az alkotmány 
mellett az Infotörvény tartalmazza azokat a főbb 
elveket és eljárási szabályokat, amelyek a jog ér- 
vényesülését biztosítják, de számos alkotmánybí- 
rósági döntés is foglalkozott a kérdéskörrel (pél- 
dául 34/1994. [V1I.24.] AB-határozat). E jognak 
a közéleti mellett lehetnek társadalmi-gazdasági 
vonatkozásai is — ehhez dél-afrikai és indiai pél- 
dák állnak rendelkezésre. 

Az információszabadság elvont jogi struktúrája 
három pillérre épül: az alapelvre, a törvényben 
meghatározott kivételekre és a független ellen- 
őrző fórumra. A szabályozás alapja, hogy az ál- 
lami vagy helyi önkormányzati feladatot ellátó, 
valamint jogszabályban meghatározott egyéb 
közfeladatot ellátó személy vagy szerv birtokában 
lévő, bármilyen formában rögzített információ 
mindenki számára legyen hozzáférhető — mind 
az ismeretek, mind azok felhasználása váljék 
nyilvános közkinccsé. Az adatkezelő szervnek 
saját hatáskörében, erre irányuló külön megke- 
resés nélkül is gondoskodnia kell bizonyos közér- 
dekű információk (például hatáskör, illetékesség, 
szervezeti felépítés, vonatkozó jogszabályok, va- 
lamint a szervek hatáskörében eljáró személyek 
neve és beosztása) internetes közzétételéről (álta- 
lános/különös/egyedi közzétételi listák útján, lásd 
elektronikus információszabadság). 

A fogalom hatálya a köz- és magánszféra ha- 
tárai közötti elmosódásnak, így az újfajta kor- 
mányzati beruházási konstrukcióknak (például a 
köz- és magán-együttműködésen [public-private 
partnership, PPP] alapuló beruházásoknak) és 


ipar 


a közfeladatok profitorientált vagy nonprofit 
szervezeteknek való átruházásának következté- 
ben Magyarországon érezhetően bővül. Ugyan- 
akkor, mint általában minden alkotmányos alap- 
jog, az információszabadság sem mentes a kor- 
látoktól (például honvédelmi, nemzetbiztonsági, 
bűnüldözési érdekre tekintettel, illetve döntés- 
előkészítés okán). 

A közérdekből nyilvános adatok fogalmába tar- 
toznak azok az adatok, amelyek nyilvánosságra 
hozatalát, megismerhetőségét vagy hozzáférhető- 
vé tételét a törvény közérdekből elrendeli — ezek 
között pedig személyes adatok is előfordulnak. 
Az Alkotmánybíróság számos határozatában ki- 
mondta, hogy ,az állami tisztségviselők és más 
közszereplő politikusok alkotmányosan védett 
magánszférája másokénál szűkebb; különösen ki 
kell tenniük magukat mások kritikájának. Ehhez 
azonban személyes adataik ismeretére is szükség 
lehet, amennyiben azok funkciójukkal vagy köz- 
szereplésükkel összefüggenek" (60/1994. [XII.24.] 
AB-határozat). 


European Data Protection Supervisor (európai adat- 
védelmi biztos): „Opinion on online manipulation 
and personal data” („Az online manipulációról és 
személyes adatokról szóló vélemény”, 2018, 3, dps. 
europa.eu/sites/edp/files/publication/18-03-19_ 
online manipulation. en.pdf). 

Information Commissioners Office (Adatvédelmi 
Biztos Hivatala): , Democracy Disrupted? Personal 
Information and Political Influence” (,, Feldúlt de- 
mokrácia? Személyes adatok és politikai befolyás", 
2018, ico.org.uk/media/action-weve-taken/2259369/ 
democracy-disrupted-110718.pdf). 

NAIH: éves beszámolók (naih.hu/naih-eves- 
beszamoloi.html). 

Péterfalvi Attila (szerk.): Adatvédelem és információsza- 
badság a mindennapokban (2012). 

Sólyom László: „Egy új szabadságjog: az információ- 
szabadság", Valóság, 1988, 9. 

Sziklay Júlia: ,Az információs jogok gyökerei a 
köz- és magánszféra dichotómiájában”, Jog- 
Állam-Politika, 2010, 2 (dfk-online.sze.hu/images/ 
J%C3%81P/2010/2/ Sziklay.pdf). 

PA és SzJ 


internacionalizmus —>nemzetköziség 


ipar Az egyik nagy nemzetgazdasági ágazat a 
mezőgazdaság és a szolgáltatások mellett (—szol- 


gáltatásgazdaság), a feldolgozó~on kívül beletar- 
tozik a bányászat és az energiaellátás is. 

Az ~nak általában azért tulajdonítanak ki- 
emelt jelentőséget, mert az ~osodás felgyorsulása 
(az ~i forradalom) egyben a —gazdasági növe- 
kedés felgyorsulását is jelentette. E két jelenség 
időbeli egybeesése ad alapot azoknak a külön- 
böző, a —modernizációt hangsúlyozó elméle- 
teknek, amelyek az ~osítást tekintik a gazdasági 
fejlődés kulcsának. Eszerint ha a XVIII. századi 
—Anglia pusztán szerencséjének köszönhette az 
~i forradalmat, mert viszonylag bőségesen állt 
a rendelkezésére az - fellendüléséhez szükséges 
energia (szén), államilag ösztönözött ~osodással 
elérhető ugyanez az eredmény, a vágyott gazda- 
sági fejlődés. Az ezzel ellenkező, többek között 
—Adam Smith által képviselt nézet szerint az ~ 
fejlődése a kereskedő társadalom keretei között a 
természetes szabadság rendszere által biztosított 
spontán folyamatok eredménye. A smithi tra- 
díciót ápoló közgazdászok ezért az -nak a me- 
zőgazdaság rovására való , fejlesztését" károsnak 
tartják, mert nem veszi figyelembe a komparatív 
előnyöket (például Ökereskedelem), és gátolja a 
termelési módszerek és a piaccal szembeni attitű- 
dök fokozatos átalakulását, amely megveti a piaci 
intézmények működésének alapjait. 

Az ~osítás állam által való ösztönzését általában 
a —protekcionizmus eszközeivel tartják meg- 
valósíthatónak. Nem volt ez másképp magyar 
~osodás kezdeteinél sem, amikor is —>Kossuth 
Lajos képviselte azt az álláspontot, hogy a ma- 
gyar -t — legalábbis eleinte - meg kell védeni a 
„verseny dermesztő szelétől". A magyar ~ fejlesz- 
tését célzó gazdaságpolitikai erőfeszítések a dua- 
lizmus korának gyors ~osodását is végigkísérték. 
Az állami beavatkozással elősegített ~osításnak 
az egyszerű protekcionizmushoz képest sokkal 
pusztítóbb formáját jelentette a számos szocialista 
országban lezajlott erőltetett ~osítás. Az ~ gyors 
fejlődését célzó protekcionizmus melletti modern 
érvek azon alapulnak, hogy a feldolgozó~ terme- 
lékenységét tekintve a szegényebb országok fel- 
zárkóznak, de a teljes egy főre eső termelést (és 
jövedelmet) tekintve nem. Hasonló megfontolás 
alapján a 2. és a 3. Orbán-kormány is célul tűzte 
ki Magyarország „újraiparosítását”. A klasszikus 
közgazdasági felfogás szerint közepes fejlettség fe- 
lett az ~ arányának csökkenése és a szolgáltatások 
arányának növekedése (—szolgáltatásgazdaság) 
a gazdasági fejlődés természetes következménye. 

irredentizmus 


Bauer, Peter Thomas: Dissent on Development: Studies 
and Debates in Development Economics (, Különvéle- 
mény a fejlődésről: fejlődés-gazdaságtani vizsgáló- 
dások és viták", 1972). 

Bekker Zsuzsa (szerk.): Kossutb gazdasági írásai (2002). 

Rodrik, Dani: „Unconditional (Covergence in 
Manufacturing” („Feltétlen konvergencia a feldolgozó- 


~ban”), Quarterly Journal of Economics, 2013, 128. 
CzP 


irredentizmus Modern, —nacionalista politikai 
mozgalom, amely egy ország idealizált, , arany- 
kori” állapotát akarja visszaállítani (történeti érv), 
illetve adott Öetnikum tagjait egyetlen országban 
akarja egyesíteni (etnikai érv). A kifejezés az olasz 
nemzetállamot megteremteni szándékozó XIX. 
századi egységmozgalomból ered, amelynek egyik 
jelszava volt az Italia irredenta (meg nem váltott 
Olaszország’). Számos nemzetnek volt, illetve van 
irredenta mozgalma. A modern —>nemzetállamok 
~a gyakran sajátos ellentmondást hordoz: a köve- 
telt területen ugyanis nem csak az adott etnikum 
él. A szomszédos nemzetállamok irredenta köve- 
telései ezért gyakran átfedésben vannak, ugyan- 
arra a területre többen is igényt tartanak. Ma- 
gyarországon a XIX. században a nemzetiségek 
körében beszélhetünk irredenta mozgalmakról, 
de az ország egységes (unió —Erdéllyel) és önál- 
ló igazgatását követelő politikai mozgalmakat 
nem szokás ~nak tekinteni. Magyar ~ról csak a 
történelmi Magyarország szétesése nyomán be- 
szélünk: a teljes területi revíziót (vagyis a Szent 
István-i Nagy-Magyarország visszaállítását) kö- 
vetelő törekvést értjük rajta. A magyar ~ a XIX. 
század végi, triumfáló nacionalizmus számos ele- 
mét megörökölte (emlékművek ikonográfiája, az 
ezeréves magyar nemzetállam mítosza és az ezt 
szimbolikusan megjelenítő Szent Korona-tan), 
de ezek a S Horthy-korban új jelképekkel és jel- 
szavakkal egészültek ki (Nagy-Magyarország 
sziluettje, — Trianon fogalommá válása, Magyar 
Hiszekegy, Székely Himnusz, , Mindent visz- 
sza”, „Nem, nem, soha!”, „magyar feltámadás" 
stb.). Ezek három nagyobb csoportba oszthatók: 
a passiótörténet vulgarizálása, a szabadsághar- 
cos motívumok, valamint a honfoglaló-honvédő 
szimbolika. A Horthy-korban az ~ általánosan 
áthatotta a magyar közéletet, számos társadalmi 
szervezet képviselte azt. A második világháború 
után nemkívánatosnak tartották és elfojtották. 
1989 után ismét jelentkezett az ~ újraélesztésének 

szándéka, ez azonban ekkor már nem vált átfo- 
gó társadalmi-politikai programmá, hanem csak 
szűkebb szubkulturális körben fogalmazódik meg 
Nagy-Magyarország visszaállításának igénye. 


Jancsó Benedek: A román irredentista mozgalmak tör- 
ténete (1920). 

Zeidler Miklós: A magyar irredenta kultusz a két világ- 
háború között (2002). 


PR 


Isten Abszolút (végtelen, szabad, mindenható és 
mindentudó) szellemi lény; létrehozta, fenntart- 
ja és beteljesíti a mindenséget; a vele való örök 
szeretetközösségre megteremtette az embert; s 
mivel az a rossz hatására szembefordult vele, 
~ kijelentette magát neki, hogy az ember ismét 
közösségre léphessen vele, és örök boldogságban, 
üdvösségben részesüljön. A magyar - szó ősi, első 
írásos előfordulása XII. századi; Rédei Károly 
szerint az iráni ötan "tisztelt" szóból ered. 

- e felfogása elsősorban a nagy monoteista val- 
lásokra érvényes (judaizmus, kereszténység, 
iszlám), amelyek különböznek egymástól abban, 
hogy - abszolút volta és az üdvösség módja miben 
áll. A judaizmus szerint - egy, s választott népe a 
zsidóság; a kereszténység szerint - Szentháromság, 
és üdvcélja kiterjed az emberiség mellett a terem- 
tett világ egészére; az iszlám szerint ~ társ nélkül 
egy, s az emberiséget az „igazhitűek” közösségébe 
(umma) szólítja. Az üdvösség a judaizmusban a 
"Tóra parancsainak-tanításainak követése; a ke- 
reszténységben a keresztség által Krisztus hitben 
való elfogadása; az iszlámban Mohamed próféta 
mint ~ küldöttének követése (—>messianizmus). 

A keresztény egy~hit elterjedése döntő válto- 
zást hozott az emberiség történetében. Korábban 
tiszta monoteizmus csak Ehnaton Kr. e. XIV. 
századi egyiptomi vallásreformjában, ezt köve- 
tően az ugariti panteonban, majd a zsidó hitben 
jelent meg. A hellenisztikus vallási formák is elju- 
tottak a henoteizmusig (Schelling kifejezése: egy 
fő-t kiemelő sok-hit). A kereszténység egy-hite 
kezdettől fogva tény, de a Szentháromság a sok 
és az egy szintézise, mivel benne, az ortodox for- 
mula szerint, három -i , személy" egyetlen , lé- 
nyegben” egyesül. 

Az egy~hit hatása felmérhetetlen a keresz- 
ténység történetére és kultúrájára; megértésének 
folyamata ma is tart. A szentháromságtan nélkül 
sem a —Nyugat politikai és szellemi fejlődését, 


iszlám 


sem a Ömodernitást és a Öszekularizációt nem 
láthatjuk kellően. - megértése kezdetben Krisz- 
tus és az Atyaisten kapcsolata tisztázását jelen- 
tette; eszerint Krisztus egyszerre - és ember; 
tulajdonságai mindkét természetéről állíthatók 
(communicato idiomatum "tulajdonságok kölcsö- 
nössége’). A Szentlélek ~ségét elsősorban az egy- 
háztan dolgozta ki. A Szentháromság személyei- 
nek és lényegüknek belső kapcsolatai, a világhoz 
és az emberiséghez, a történelemhez és az egy- 
házhoz való viszonyuk a mai napig gazdagítják ~ 
megértését — noha ~ elsősorban , titok". Itt a ki- 
nyilatkoztatás problémája rejlik, mivel — az ~ szó 
kifinomult jelentését véve — ~ről csak -től lehet 
tudomásunk. A Szentháromság megértése sokáig 
a létanalógia (analogia entis) mintáját követte. 

A —felvilágosodás óta megjelent ~felfogások 
a teizmus leegyszerűsítéséből (deizmus, —Spi- 
noza), a keleti kultúrák hatásából (Schopenhauer, 
New Age-irányzatok), a világvallások egymáshoz 
való közeledéséből, illetve a filozófia és teológia 
újabb kutatásaiból származnak. Az utóbbiak az 
ateizmus hatására újragondolják - létét és tulaj- 
donságait, így mindenhatóságát, mindentudását, 
időfelettiségét s szellemiségét. A mélyebb való- 
ságmegértés ~ , eredetét" kutatja például abban, 
amit —Heidegger , istenségnek" és , szentség- 
nek" nevez; az „utolsó isten” nála a szentség 
megújulására utal. A kortárs események (világ- 
háborúk, —vészkorszak, —Gulag) miatt ma ~ és 
a történelem kapcsolata, illetve „a kereszténység 
utáni” felfogás áll előtérben, amelyben a klasz- 
szikus -felfogás átalakul, megjelenik a „gyenge 
~”, az önmagát megtagadó ~, sőt egyesek „az ~ek 
visszatérését” hirdetik, míg mások az ~ szó he- 
lyettesítését tartják szükségesnek. 

~ a politikában is fontos szerepet játszott mint 
hivatkozási pont (—>keresztény államfelfogás, 
tradicionalizmus, utópizmus) vagy mint ~ elveté- 
se (—>marxizmus). A —politikai teológia ~t mint 
politikai tényezőt alkalmazza. Mégsem minősít- 
heti ~t a politika eszközének, amit a világhódító 
—>ideológiák (—>nemzetiszocializmus, kommu- 
nizmus stb.) bukása bizonyít; ~ útjai nemcsak 
„kifürkészhetetlenek”, hanem gyakran minden 
emberi elvárástól eltérnek. Ezzel ~ „teljesen más- 
nak” bizonyul, akiről a kortárs teológia és filozó- 
fia nyomatékosan szól (Karl Barth, — Lévinas). 


Davies, Brian: Bevezetés a vallásfilozófiába (1982; m. 
1999). B 

Fénelon, Francois: Ertekezés Isten létéről és tulajdonságai- 
ról (1712; m. 2002). 


Mezei Balázs: Vallásbölcselet I-II. (2004). 

Peterson, Eric: Monotbeismus als politisches Problem 
(„A monoteizmus mint politikai probléma”, 1935). 
Vattimo, Gianni: After Christianity („A kereszténység 

után”, 2002). 

iszlám Az öt világvallás egyike. Mohamed pró- 
féta alapította a VII. században a —Közel-Kele- 
ten. Szent könyvének, a Koránnak és vallásgya- 
korlatának nyelve az arab, közel másfél milliárd 
mai követőjének a többsége mégis az arab világon 
kívül él, és az arabot csak liturgikus nyelvként 
használja. Az ~ nem csupán hit, hanem az emberi 
élet szinte minden területét szabályozó rendszer: 
gazdasági és társadalmi tanítás, norma és jog- 
rendszer, civilizáció és kultúra, kormányzási és 
politikai rendszer, valamint a mindennapi visel- 
kedést befolyásoló magatartási kódex. 

Az Istenbe (arabul 4//abba) vetett hitet tekint- 
ve nem különbözik a —kereszténységtől és a 
—>judaizmustól: arra neveli a hívőket, hogyan kell 
Istennek tetsző életet élni. A kereszténységhez 
hasonlóan egyetemes, a judaizmushoz hasonlóan 
kizárólagos igénnyel lép fel. Lényeges pontokon 
azonban eltér „a Könyv vallásaitól” (ahogyan a 
Korán e két másik vallást nevezi). A judaizmustól 
leginkább abban tér el, hogy az utóbbira jellemző 
messiásvárást Mohamedben beteljesültnek látja; a 
kereszténységtől való döntő különbsége pedig az, 
hogy Mohamed prófétát nem tekinti isteni sze- 
mélynek. Igy Istent is szigorúan egynek állítja, 
és tévedésként elveti a keresztény szenthárom- 
ságtant. Továbbá Mohamed az ~ számára nem- 
csak vallásalapító volt, hanem az első ~ államszer- 
vezet vezetője is, aki a politikai gyakorlatban is 
alkalmazta vallása törvényeit. Igy jöhetett létre 
az állam és a vallás olyan mértékű összefonódá- 
sa, amelyhez hasonló nincs a zsidó-keresztény 
hagyományban. 

Az ~ (m. Jalávetés; megnyugvás’, a szálem 
béke" szóval rokon) a hívő ember alapvető viszo- 
nyulása Istenhez, ami az Isten előtti hódolatban, 
az iránta tanúsított alázatban és a neki való békés 
engedelmességben nyilvánul meg. Fontos benne a 
társadalmi szolidaritás is. A muzulmánok vallási 
és szociális kötelezettségeit az ún. , öt pillér" fog- 
lalja össze: hitvallás, ima, közösségi adó, ramadán 
havi böjt, mekkai zarándoklat. 

Az - négy kérdés kapcsán különböző iskolákra 
tagolódik: Mohamed halála után az - közösség ál- 
tal kiválasztott személyek vagy csak a próféta vér 

szerinti leszármazottai lehetnek vezetők? Melyik 
jogrendszer irányíthatja a legjobban az egyéni 
és közösségi magatartást? Milyen fokig alkal- 
mazhatók észérvek a hitelvek kifejtésében vagy 
igazolásában? Milyen mértékben tartalmazhat a 
vallásgyakorlat miszticizmust, azaz a vallás kéz- 
zelfogható mozzanataiban fel nem lelhető, rejtett 
értelem utáni kutatást? 

Két fő irányzata a szunnita és a síita. Ellenté- 
tük egyfelől politikai jellegű, az utódlási kérdésre 
vezethető vissza (a szunniták közösségi koncep- 
ciója áll szemben a síiták dinasztikus eszméjével), 
másfelől vallási természetű. A síiták olyan tano- 
kat is vallanak, amelyek nem szerepelnek a szun- 
nitáknál, de emlékeztetnek a kereszténység egyes 
elemeire. Ilyen a rejtőzködő imám visszatérésébe 
vetett hit vagy a misztikus imának szentelt élet 
(a szufizmus). A síitáknál hierarchikus és plurális 
szerkezetű vallási intézményrendszer alakult ki, 
amelyben a vallási vezetők szerepe államilag is 
kiemelkedő; az irányzatnak saját szent helyeik is 
vannak. A felekezetek szembenállásában szerepet 
játszik továbbá az etnikai hovatartozás, a gazda- 
sági-társadalmi helyzet, valamint a politikai ha- 
talomért folytatott versengés is. 

Az ~ politikaképe összetett, nincs egyetlen 
kívánatos kormányforma. A vallás és a politika 
összekapcsolása már Mohamed első politikai dek- 
larációjában, az ún. medinai alkotmányban meg- 
történt, de a mai napig eldöntetlen, hogy vajon 
a hit mennyiben játsszék szerepet a politikában 
(„irányítson, vagy csak tanácsot adjon?”). A köz- 
ponti kérdés, hogy az autoritás, a főhatalom val- 
lási vagy világi eredetű, , felülről" (Allahtól) vagy 
, alulról? (a társadalomtól) nyeri-e a legitimáció- 
ját, illetve hogy milyen szerep jut a képviseletnek 
a hatalom és a nép viszonyában. A konzervatív 
irányzatok az isteni autoritás kizárólagossága 
mellett érvelnek, míg a liberális iskolák a népszu- 
verenitás eszméjére helyezik a hangsúlyt. 

Egyes nyugati megfigyelők szerint az -ot egy- 
fajta „kivételesség” jellemzi: elkerülte a felvilágo- 
sodás és a demokratizálódás világméretű folya- 
mata. Ennek oka az - hitben és az arab kultú- 
rában, a hagyománytisztelet központi szerepében 
és a természetes értelem fogalmának hiányában 
keresendő, ami sok szempontból megnehezíti a 
modern társadalom s a demokratikus pluralizmus 
kibontakozását. Ez a gondolatmenet ugyanakkor 
nem vesz figyelembe számos tényezőt, többek 
közt azt, hogy a politikai fejlődésben szerepet 
játszik a külső kontextus is, a nagyhatalmak kül- 


230 


politikája, a világgazdaság egyenlőtlensége, illet- 
ve a járadékokon alapuló gazdasági szerkezet. De 
elfeledkezik számba venni a liberális törekvéseket 
is (lásd a 2011-es „arab tavasz"), illetve például a 
feltörekvő Indonéziát, amely különleges szerepet 
tulajdonít - hagyományának, parlamenti demok- 
ráciát működtet, és jelentős gazdasági sikereket 
mutat föl. 

"Továbbá mind a Koránnak, mind az ~ teológu- 
sainak állításaitól idegen a terrorizmus, amelyet 
olyan szervezetek képviselnek, mint az , Iszlám 
Allam" vagy az al-Kaida (nem szabad elfelejte- 
ni, az - terrorizmus áldozatainak 2/3-a - hívő). 
Ugyanakkor a népesedési folyamatok következ- 
tében az - hamarosan számbeli túlsúlyra tesz 
szert a többi vallással szemben. Becslések szerint 
a világ muzulmán lakossága az 2010-es 1,6 milli- 
árdról 2030-ra 2,2 milliárdra nő. A Öbevándorlá- 
si válság óta készült becslések szerint az Európai 
Unió (illetve Svájc és Norvégia) muzulmán lakos- 
sága a 2010-es 19,52 millióról (3,8%) a becslések 
szerint 2016-ra 25,77 millióra (4,9%) nőtt, amely 
2050-re a politikai körülmények függvényében 
a bevándorlás leállásával 35,77 (7,4%), közepes 
folytatódásával 57,88 (11,2%) és fokozott folyta- 
tódásával 75,55 millióra (14%) nőhet. A számbeli 
gyarapodásnak megfelelően muzulmán politiku- 
sok is megjelentek az európai közéletben, köztük 
London 2016-ban megválasztott polgármestere. 


Csicsmann László: Iszlám és demokrácia a Közel-Keleten 
és Észak-Afrikában (2008). 

Goldziher Ignác: Előadások az iszlámról (1910; m. 1912, 

Németh Pál: 4z iszlám (2010). 

Pew Research Institute: The future of the global muslim 
population („A muzulmán népesség jövője”, www. 

Izrael (Izrael Állam) A zsidó nemzetállam, al- 
kotmányos meghatározása szerint: „zsidó és de- 
mokratikus állam” (—>judaista politikafelfogás). 
A Róma által Kr. u. 70-ben felszámolt ókori ~ 


Izrael 


területén egyesíti az oda legnagyobbrészt vissza- 
tért zsidókat. Földrajzilag a — Közel-Kelethez, 
demokratikus berendezkedése, gazdasági fejlett- 
sége, kultúrája és politikai kapcsolatrendszere 
miatt a Nyugathoz tartozik. 

A Palesztina területén létrehozandó függet- 
len zsidó nemzetállam gondolatát a —cionizmus 
képviselői fogalmazták meg a XIX. század végén, 
hogy a zsidóság végre olyan országban élhessen, 
ahol nincs kitéve az —antiszemitizmusnak. Az 
első világháború alatt, 1917 novemberében a brit 
Balfour-nyilatkozat politikai ígéretet tett „a zsidó 
nép nemzeti otthona” létesítésére. A háború után 
meg is indult a palesztinai zsidóság szerveződése, 
a betelepülési és a kibuc-szövetkezeti mozgalom, 
kirobbantak az első konfliktusok a palesztin kö- 
zösségekkel. A nemzetközi és regionális környe- 
zet elutasítása miatt azonban csak a második vi- 
lágháború után kerülhetett sor az államalapításra. 
A térséget népszövetségi mandátumterületként 
kezelő Nagy-Britannia ekkor már nem tudta 
megakadályozni az arabok és a zsidók önrendel- 
kezési törekvéseit, és a holokauszt borzalmait lát- 
va a zsidó állam megvalósításának is egyre több 
támogatója lett Európában és a tengerentúlon. 
Az SENSZ Közgyűlése - az 1947/181. számú, 
az USA és a Szovjetunió által is megszavazott 
határozatában — egy arab és egy zsidó állam létre- 
hozását javasolta (Jeruzsálem nemzetközi igazgatás 
alá helyezése mellett). A felosztást az arabok eluta- 
sították, a zsidók viszont elfogadták, és a britek 
kivonulását követően, 1948. május 14-én David 
Ben Gurion vezetésével bejelentették - Allam 
létrejöttét. A függetlenségi háború során közel 
hétszázezer palesztin hagyta el otthonát, és a 
szomszédos arab államokba menekült. Az ötmil- 
lió palesztin menekült kérdése azóta is a térség 
feszültségeinek egyik fő forrása. 

~ megszületése a Közel-Kelet legösszetettebb 
konfliktusát eredményezte, az arab-izraeli há- 
borúknak és a palesztin-— izraeli összecsapásoknak 
a térség szinte valamennyi állama résztvevőjévé 
vagy érintettjévé vált. A szembenállást területi 
és vallási ellentétek, ideológiai viták, nemzetkö- 
zi és regionális hatalmi versengések, kölcsönös, 
súlyos sérelmek idézik elő. A válság megoldására 
több kísérlet történt (lásd az 1990-es évek oslói 
megállapodásait), de a békefolyamat mindeddig 
sikertelen maradt (Izrael csak Egyiptommal és 
Jordániával kötött békét). A konfliktus leginkább 
azért megoldhatatlan, mert a felek között nagy a 
nézeteltérés a végleges határok kérdését, a palesz- 


tin menekültek helyzetét, a zsidó telepek ügyét, 
a vízkészletek megosztását, valamint Jeruzsálem 
státuszát illetően. Mi több, a palesztinok jelentős 
része, ahogyan az iszlám világ számos állama, a 
mai napig nem ismeri el -t, és számos radikális 
csoport fenyegeti az állam biztonságát. 

- egyik alapelve, hogy minden, legalább rész- 
ben zsidó származású ember jogosult letelepedni 
(altjázni) az országban. Igy a világ legkülönfé- 
lébb szegleteiből érkezők magukkal hozták ot- 
tani kultúrájukat, ami olykor súrlódásokat vált 
ki. Jól szemlélteti ezt az askenázi—szefárd ellen- 
tét: az előbbiek a németes kultúrájú és nyelvű 
Közép- és Kelet-Európából, az utóbbiak pedig 
döntően a mediterrán térségből és a Közel-Ke- 
letről jöttek annak megfelelő szokásaikkal. Az 
ultraortodox—szekuláris szembenállás úgyszintén 
jelentős, a politikai folyamatokra is kihat. A tár- 
sadalmi egyenlőtlenségek szintén fokozzák az el- 
lentéteket. A legnagyobb feszültség azonban abból 
adódik, hogy az ország népességének közel egy- 
ötödét az —>iszlám hagyományokat követő arabok 
teszik ki, és különálló közösséget alkotnak (a 8,5 
milliós összlakosságból 1,8 millióan; a palesztinok 
kb. 10%-a keresztény). Hátrányos politikai-társa- 
dalmi megkülönböztetésük rendszeres: a megszállt 
területek (Ciszjordánia, Gáza) arab lakosságának 
döntő része -i állampolgársággal sem rendelkezik. 

- demokratikus köztársaság, kormányformája 
parlamentáris. Nincs írott alkotmánya, politikai 
berendezkedését ún. alaptörvények határozzák 
meg. A legfőbb hatalom az egykamarás parlament, 
a Knesszet kezében van, amelynek 120 tagját ará- 
nyos, zárt listás rendszerben, közvetlenül választ- 
ják meg 4 éves időtartamra. A parlament, amely- 
ben az izraeli arabok is képviselettel rendelkeznek, 
látja el az összes törvényhozói feladatot, és dönt a 
köztársasági elnök személyéről. Az alapvetően ce- 
remoniális feladatokat ellátó államfő megbízatása 
hét évre szól. A végrehajtó hatalmat a parlament- 
nek felelős kormány gyakorolja, amelynek élén a 
miniszterelnök áll. A kormányfő általában a par- 
lamenti választáson többséget szerzett párt sorai- 
ból kerül ki. A pártrendszer erősen tagolt, a két fő 
párt (Munkapárt, Likud) mellett több kisebb, de 
fontos párt működik, s bír befolyással az alacsony, 
2%-os parlamenti küszöb miatt. Ebből a , túlzott" 
arányosságból adódóan a kormányzást koalíciós 
kényszer, instabilitás jellemzi. 

~ben a csúcstechnológiák kifejlesztésében élen 
járó, modern demokratikus, mégis nagyon tra- 
dicionális társadalom jött létre. Allam és egyház 

szétválasztása a mai napig nem történt meg, a pol- 
gári házasság intézménye nem létezik. Az ellen- 
séges regionális környezet miatt - atomhatalom- 
má vált, habár ezt hivatalosan soha nem ismerte 
el. A terrorizmus elleni folyamatos harca próbára 
teszi jogállamiságát. Különleges kapcsolatokat 
ápol az USA-val, ahonnan a világ legnagyobb (5 
milliós) zsidó diaszpórájától sokféle támogatást 
kap (Izrael-lobbi, Amerikai-Izraeli Közpolitikai 
Tanács, AIPAC). 

Jakabffy Elemér (1881-1963) Erdélyi magyar 
politikus, jogász, lapszerkesztő. Politikai pályáját 
o Tisza István bizalmasaként, a Nemzeti Mun- 
kapárt tagjaként kezdte, szülőföldje, a —Bán- 
ság egyik választókerületében volt képviselő 
1910—1918 között. Az impériumváltást követően 
szülővárosában, Lugoson maradt, tevékenységét 
az Országos Magyar Pártban (OMP, 1922—1938) 
fejtette ki, amelynek alelnöke és képviselője volt, 
s az ún. , balszárnyához? tartozott. Mint , az er- 
délyi magyarság külügyminisztere", egyik leg- 
aktívabb résztvevője volt a genfi Európai Nem- 
zetkisebbségek Kongresszusának  (1925—1938), 
mígnem a német képviselők Románián belüli 
együttműködésének hiánya és a nemzetiszocia- 
lista ideológia előretörése miatt 1936-ban végleg 
távol maradt a német irányítás alá került szer- 
vezettől. Törvényjavaslatot dolgozott ki az , or- 
szágos kisebbségi nemzetek" közjogi autonómiá- 
járól (1930), eszerint e kollektivitások közvetlenül 
megválasztják , nemzeti tanácsaikat", és ezek in- 
tézkednek oktatási, közművelődési és jótékonysá- 
gi ügyeikben, a közigazgatásukat és jogszolgálta- 
tásukat pedig saját nyelvükön intézik. 

A második világháború után néhány évig 
kényszerlakhelyen élt. Fő műve az általa szer- 
kesztett Magyar Kisebbség című , nemzetpolitikai 
szemle" (1922—1942) és román, német és francia 
nyelvű testvérlapja, a Glasul Minoritátilor (1923— 
1940), amely a romániai, a csehszlovákiai és a 
jugoszláviai magyar kisebbség, illetve általában 
a kisebbségek helyzetét behatóan dokumentálta. 
Memoárja kiadatlan. 


Főbb művei: Erdély statisztikája (1923); A bánsági ma- 
gyarság húsz éve Romániában (Páll Györggyel, 1939); 
Kérelmek, határozatok, tervek, javaslatok és törvényes 
intézkedések az erdélyi nemzetiségi kérdések megoldására 
másfél évszázad alatt (1940). 

Balázs Sándor: Lugosi üzenet (1995). 

Bárdi Nándor: Otthon és haza. Tanulmányok a romániai 
magyar kisebbség történetéről (2013). 

Mikó Imre: Huszonkét év — az erdélyi magyarság politi- 
kai története 1918. december 1-től 1940. augusztus 30-ig 

KBM 


II. János Pál, szent (Karol Józef Wojtyła, 1920- 
2005) Pápa, a XX. századi katolicizmus egyik 
legjelentősebb alakja, aki világpolitikai befolyás- 
ra is szert tett. Krakkóban a Jagelló Egyetemen, 
majd Rómában tanult. Doktori értekezését Max 
Schelerről írta, aki a vallásos cselekvést az emberi 
lét alapvető részének tartotta. 1964-ben VI. Pál 
Krakkó érsekévé nevezte ki. Részt vett a II. vati- 
káni zsinaton, a Gaudium et spes kezdetű konsti- 
túció kidolgozásában. 1967-től bíboros. Csaknem 
30 éves főpásztorsága alatt páratlan lendülettel, 
megújító erővel kormányozta az egyházat. Ter- 
mészetes érzékkel élt a tömegmédiával, miköz- 
ben zarándokútjain bejárta a világot. Sokakat 
megtérített szerte Afrikában és Azsiában, ki- 
mozdította az egyházat Európa-központúságá- 
ból. Ugyanakkor védte a hagyományos teológiai 
felfogást, elutasította a felszabadítás teológiáját 
mint az evangéliumtól való marxista elhajlást, 
a harmadik világbeli kinevezéseivel az egyház 
konzervatívabb irányzatát erősítette, egyúttal el- 
mélyítette az egyház és a zsidóság, szavajárásával 
„idősebb testvéreink” kiengesztelődését. Altalában 
nagyra tartják egyházkormányzatát. Alulbecsülte 
azonban az egyesült államokbeli katolikus papok 
gyermekmolesztálási botrányait. Az —iszlám- 
mal való megbékélési kísérleteit sem koronázta 
siker. Miközben személyes kisugárzása hozzájá- 
rult az 1990 utáni vallási reneszánszhoz, azt egy 
évtizeddel később a szekularizálódás új hulláma 
váltotta fel. Ennek ellenére páratlan egyházi és 
lelki vezetőnek számított, a történelem talán leg- 
szeretettebb pápája volt, a legkülönbözőbb hitűek 
is szentnek tartották, és nem sokkal halála után 
az egyház szentté avatta (2014). 

Jóllehet sokan a kommunizmus és a —hideghá- 
ború felszámolásában vitt szerepéért, nem pedig 
egyházvezetéséért emlékeznek rá, nem politikus- 
ként lépett föl. Eppen ellenkezőleg. Amit ma a 
„beszédeinek” tartunk, azok szentbeszédekként 
hangzottak el. Amikor ezekben az 1970-es évek 
hivatalosan ateista lengyel államában a vallássza- 
badságért állt ki, nyilvánvaló volt szavainak poli- 
tikai üzenete is. Miként annak is, hogy kulturális 
rendezvények címén az egyház ernyője alatt lehe- 

tőséget biztosított katolikus, zsidó és agnosztikus 
értelmiségieknek a nyílt, cenzúramentes vitára. 
Tette ezt hivatkozva a vallásszabadságra, amelyet 
mint jogot a II. vatikáni zsinat az ő közreműkö- 
désével kinyilvánított. A lengyel egyház ezzel 
kiterjesztette a szabadság zónáját minden lengyel 
számára. Wojtyta dacolt a kommunista hatalom- 
mal. Kiismerte a gyengéit, és nem félt tőle. 

- abban különbözött a lengyel egyház és a Va- 
tikán apparátusától, hogy nem fogadta el a VI. 
Pál által kialakított Ostpolitikot (n. "keletpolitika ; 
o hidegháború, Márton Aron). A Szentszék az 
1960-as években meg volt győződve arról, hogy 
Kelet-Európa hosszú távon kommunista befo- 
lyás alatt marad, és ezért a maga érdekeit igye- 
kezett érvényesíteni (a hívők polgári jogait, pap- 
neveldék nyitását, növelését), cserébe pedig nem 
vonta kétségbe a hatalom legitimitását. Ennek 
megfelelően a vatikáni diplomaták támogatták 
az ún. , helsinki folyamatot". Ma úgy tűnhet föl 
némelyeknek, a pápai konklávé csak azért dön- 
tött Wojtyła mellett, mert I. János Pál hirtelen 
halála után bátor lépést akart tenni. , A Szentlé- 
lek sugallatára cselekedtünk?" - tette föl a kérdést 
akkor Joseph Ratzinger bíboros, a későbbi XVI. 
Benedek az egybegyűlt főpapoknak. 

Már - megválasztása is nagy változást hozott: 
egész Lengyelországban zúgtak a harangok; Kö- 
zép- és Kelet-Európa ujjongott. A szovjet párt- 
vezetés utasította az agytrösztjeit, találjanak ki 
valamit erre a még születőfélben lévő kihívásra. 
Nem sokkal később, 198r. május 13-án merény- 
letet is elkövettek ellene — saját élménye szerint 
Szűz Mária védő segítségével élte túl. A szálak a 
szovjet titkosszolgálathoz vezettek. Alig néhány 
héttel a megválasztása utáni első, figyelemremél- 
tó nyilvános megszólalásában ~ közölte: , A Szót- 
lanság Egyháza [...] az én hangomon keresztül 
szólal meg.” 

Fzt az ígéretét többszörösen beváltotta. Először 
első lengyelországi látogatásán 1979 júniusában. 
Miután köszöntötte és már-már menesztette a 
repülőtéren felvonult kommunista vezetőket, ő 
és a katolikus testületek átvették az egész látoga- 
tás szervezését: becslések szerint a lengyeleknek 
csaknem egyharmadát megszólította szabadtéri 
miséin. Szentbeszédeit Kelet-Európában és vi- 
lágszerte közvetítette a Szabad Európa Rádió és 
a nyugati média. Olyan lelkesedést váltott ki a 
lengyel katolikusokból, különösen a fiatalokból, 
hogy vatikáni tanácsadói attól tartottak, hogy az 
rendszerellenes erőszakba csap át. De ~ megőrizte 

a béke és az emelkedettség hangulatát. A kom- 
munista hatalom háttérbe szorult, hiszen nem is 
a nemzet életében gyökerezett. Egy év sem telt 
el, megalakult a Szolidaritás, a lengyel nemzeti 
felszabadítási mozgalom, amely ~ eszméire épült. 
A magát veszélyben érző kommunista államha- 
talom moszkvai nyomásra 1981 karácsonyán ha- 
diállapotot vezetett be, és letartóztatta az ellenzék 
vezetőit. A Szolidaritás azonban a föld alá vonulva 
megmaradt, jórészt a Vatikán, az Egyesült Alla- 
mok és más nyugati országok, különösen Anglia 
erkölcsi és anyagi támogatása révén. 

~, >Reagan és S Thatcher együttműködése 
a Szolidaritás támogatásában egyenesen követ- 
kezett a közös kommunizmusellenességükből. 
Sokat írtak a hármójuk közös törekvéséről, de 
hangsúlyozni kell, hogy ez Lengyelországot le- 
számítva főként egymástól függetlenül, kétolda- 
lú kapcsolatokban jutott érvényre. - és Thatcher 
kölcsönösen tisztelték egymást, az utóbbi külö- 
nösen hálás volt azért, hogy - elítélte az észak- 
írországi terrorizmust az egyesült királysági útja 
során, ő pedig azért volt hálás a Vasladynek, mert 
az készséggel lemondott a vele való audienciáról, 
és így minden további nélkül hagyta, hogy foly- 
tatódjék az angliai látogatás, miközben zajlott a 
nagy katolikus ország, Argentína elleni háború 
a Falkland-szigetek birtoklásáért (1982). Ez volt 
talán az egyetlen eset, amikor a felekezeti kü- 
lönbség befolyásolta e protestáns politikusokkal 
való kapcsolatát. Máskülönben mindkettőt ke- 
resztény, a szabadságnak elkötelezett államveze- 
tőnek tartotta. 

Hármójuk kapcsolatában a döntő szerepet Rea- 
gan játszotta. Szoros emberi és eszmei barátság 
fűzte Thatcherhöz, illetve a közös érdek és er- 
kölcsi értékrend kapcsolta össze -lal. Mindkét 
férfiú messzemenően komolyan vette a keresz- 
ténységet, legyen szó nukleáris stratégiáról vagy 
gazdasági elméletről. Erkölcsi és vallási rokon- 
szenvük egyre nyilvánvalóbbá vált az 1980-as 
évek előrehaladtával. 

Osszesen hét találkozásukból az elsőre 1982-ben 
került sor, és ezen főként a Szolidaritás támo- 
gatásáról esett szó. E találkozót követően - azt 
mondta két bíborosának, hogy Reagan elnök biz- 
tosította a béke és a leszerelés iránti elkötelezett- 
ségéről. Ezzel visszafogottan jelezte, mennyire 
közel állt egymáshoz Reagan és a hagyományos 
katolikus álláspont a tömegpusztító fegyvereket 
illetően. Miután Reagan, aki soha nem tudta ma- 
gáévá tenni a kölcsönösen biztosított megsemmisítés 

elvét, ellátogatott az Eszak-amerikai Légvédelmi 
Parancsnokságra (NORAD), megkérdezte, ha 
olyan pontosan tudjuk a rakétákat célba juttatni, 
miért nem arra használjuk őket, hogy megvéd- 
jük az amerikaiak életét, nem pedig arra, hogy 
oroszok életét fenyegessük. Erre ment vissza 
az 1983-as „csillagháborús” beszéde (a Strategic 
Defense Initiative "Stratégiai Védelmi Kezdemé- 
nyezés". Az Egyesült Allamok katolikus püspöki 
kara megtámadta ezt a rakétavédelmi elképzelé- 
sét, mondván, hogy az veszedelmesen felborítja 
a katonai egyensúlyt, és ennek megfelelő levél- 
tervezetét megküldte a Vatikánnak. Az azonban 
csak számos módosítással engedélyezte a közlését, 
és így kimaradt belőle a rakétavédelmi program 
bírálata. - sem akkor, sem később nem támogatta 
a rakétavédelmi rendszert, és bár sokan, köztük 
a szovjetek kérték, hogy ítélje el, ezt sem tette 
meg. Az, hogy szótlan maradt ebben a sarkalatos 
kérdésben, nem jelentőség nélkül való. 

~ első két, gazdasági tartalmú enciklikája a ha- 
gyományos vatikáni gyanakvással (pápai tár- 
sadalmi-politikai tanítás) szemlélte a liberális, 
szabadpiaci kapitalizmust. Csakhogy ezek a szö- 
vegek nemigen vették tekintetbe a számítógépek 
és szilikoncsipek kapitalizmusát, amely körül 
Reagan és Thatcher a reformjaival bábáskodott, 
amikor lebontották a kereskedelmi korlátokat, és 
lehetővé tették az új piaci szereplők tőkével való 
ellátását és sokmillió munkás belépését a munka- 
erőpiacra. Ez a kapitalizmus immár nem annyira 
a pénz-, hanem sokkal inkább az emberi tőkén, 
azaz a képességeken, a kreativitáson és képzelő- 
erőn alapult. - ezt az újfajta kapitalizmust vette 
fontolóra 1991-es Centesimus annus kezdetű en- 
ciklikájáéban, amelyben a gazdagság modern for- 
rásaként a tudást, a know-how-t, a teremtőkész- 
séget stb. nevezte meg. Továbbá kifejtette, hogy 
egy gazdaságot aszerint kell megítélni, hogy 
mennyiben nyitja meg az utat a lehető legtöbb 
ember számára a készségek és tudás elsajátítása 
előtt. A szabad gazdaság ezt megteszi, habár tö- 
kéletlenül, az önzéstől és a fogyasztás túlhajszolá- 
sától megrontva is, de felülmúlja a szocializmust, 
amely az állami függőséget és a bürokráciát segíti 
elő. Ráadásul az olyan vétkek korlátozása, mint 
a fogyasztás túlhajszolása, nem az állam feladata, 
hanem a vallás és a kultúra harmadik, független 
szektoráé, amelyet a kereszténység és az érték- 
rend tart fenn. Sem Thatcher a maga viktoriá- 
nus értékrendjével, sem Reagan a maga közös- 
ségi együttműködésről alkotott —tocqueville-i 


fölfogásával nem mondott volna ellent ennek a 
kiegészítésnek. Mindent összevéve a Centesimus 
annus az egyház társadalmi és gazdasági tanítását 
olyan irányba vitte, amely kevésbé volt ellenséges 
a liberalizmussal és a piacgazdasággal szemben, 
amikor a szocializmus összeomlott. 

Ha ez a filozófiai összehasonulás meglepőnek 
hat is, a történelemben gyökerezik. ~ 1979-es len- 
gyelországi látogatására megy vissza. Ekkor vette 
kezdetét a szovjet kommunizmus vége és az új 
gazdasági világrend. Amikor a lengyel látogatás 
televíziós közvetítését Reagan nézte, könnyekig 
megindult, majd egy barátjának azt írta, a Szov- 
jetunió Akhilleusz-sarka nem más, mint a vallás. 
~, Reagan és Thatcher a történelem egyazon lap- 
ján tűntek föl, mielőtt találkoztak volna. 

JOS 

AAK 

~ különös szeretettel fordult a fiatalokhoz, akik- 
nek nagyon jól értette a nyelvét. A „fiatalok 
pápájának” is hívták. A nemzetközi ifjúsági év 
alkalmából apostoli levelet intézett a fiatalok- 
hoz 1985-ben, amelyben a (gazdag) ifjú történe- 
te alapján bátorítja a fiatalokat Jézus követésére. 
Ezzel egyszersmind útjára is indította az ifjúság 
világnapjainak (Giornate mondiali della gioventù) 
rendezvényeit. Az egész tanítását és életét a 
szeretet hatotta és sugározta át. Emberszerete- 
te megmutatkozott abban is, hogy a világ 129 
országába utazott el. Munkásságának az egyik 
ékköve a házasság és a család védelme (például 
Familiaris consortio). Jelentős filozófiai munkás- 
ságot fejtett ki. 

A katolikus világiakat a társadalomban való 
elkötelezett keresztény cselekvésre ösztönző 
Christifideles laici kezdetű apostoli buzdításában 
(1988) a politikai hatalom gyakorlásában alap- 
vetőnek nevezi a szolgálat szellemét, ami a köz- 
jó előmozdítására törekszik (42) A Laborem 
exercens kezdetű enciklikájában (1981) azt írja, 
hogy a , munka értékének elsődleges alapja maga 
az ember, aki alanya a munkának" (27), s az em- 
beri munkának elsőbbsége van a tőkével szem- 
ben (54). A Fides et ratio kezdetű enciklikájában 
(1998) rámutat arra, hogy korunk helyzetének 
egyik legfontosabb összetevője a , dolgok értelmé- 
nek krízise” (81). Ahhoz, hogy a filozófia össz- 
hangban legyen Isten Igéjével, mindenekelőtt 
bölcsességnek kell lennie, ami az „élet végső és 
átfogó értelmének keresése" (81). Az ember végső 
célját Isten Igéje nyilatkoztatja ki, és a világi te- 
vékenységének egyetemes értelmet ad — írja (81). 

A filozófia feladata az, hogy ezen értelem termé- 
szetes alapját kutassa. Azon filozófia, amely tagad- 
ná, hogy e végső és egyetemes értelem megtalál- 
ható, téves (81). A filozófiának „önmagában valós 
és igaz tudásnak” kell lennie (82), s „valóban me- 
tafizikai természetű filozófiára van szükség" (83). 
Ehhez a tapasztalati jelenségtől az alaphoz kell 
eljutni, ebben áll korunk nagy és sürgető kihí- 
vása (83). Az enciklika külön méltatja — Aguinói 
Szent Tamás gondolkodását. A Centesimus annus 
kezdetű enciklikában (1991) az állam tevékenysé- 
gét a —szubszidiaritás és a —szolidaritás elveihez 
köti (15). Elismeri, hogy „egyes országokban és a 
nemzetközi kapcsolatok terén is a szabadpiac lát- 
szik a leghatékonyabb útnak az erőforrások elosz- 
tására és a szükségletek legmegfelelőbb kielégíté- 
sére” (34), de hozzáteszi, hogy „nem fogadható 
el az az állítás”, hogy a „gazdasági szerveződés 
egyetlen modellje a kapitalizmus” (35). Egy in- 
terjúkötetben nyomatékosította, hogy az Egyház 
társadalmi tanítása nem a kapitalizmus védelme. 
A személyi vagy magántulajdon szükségességét, 
jogosságát elismeri, mindazonáltal a „javak egye- 
temes rendeltetését” is hangsúlyozza (31, 43). Az 
emberi jogok érvényesülésért mindig és nagyon 
hangsúlyosan kiállt. Az emberi életet a fogan- 
tatástól a természetes halálig erőteljesen védte: 
„Kinyilvánítom, hogy a közvetlen abortusz, 
melyet célként vagy eszközként szándékolnak, 
mindig az erkölcsi rend súlyos felforgatása, mert 
egy ártatlan emberi élet előre megfontolt kiol- 
tása” (Evangelium vitae, 62); „az eutanázia Isten 
Törvényének súlyos megsértése, mert egy em- 
beri személy szándékos megölése, ami erkölcsileg 
elfogadhatatlan” (65). A halálbüntetést manapság 
már nem indokolhatja az egyetlen még szóba jö- 
hető indok, azaz a társadalom védelmének szük- 
ségessége sem: „halálbüntetést csak végső esetben 
szabad alkalmazni, amikor a társadalom megvé- 
dése más módokon nem lehetséges. Ma azonban, 
amikor a büntetőjog egyre fejlettebb, ilyen esetek 
nagyon ritkák, ha egyáltalán előfordulnak” (56). 
Jóváhagyta és közzétette A Katolikus Egybáz Ka- 
tekizmusát (Fidei depositum, 1992. október 11-én, 
Laetamur magnopere, 1997. augusztus 15.). 

FJ 
~ magyarországi hatása felmérhetetlen. Lelki- 
pásztorként, a különféle vallások és felekeze- 
tek által egyaránt megbecsült szellemi vezető- 
ként — két hazai látogatása (1991, 1996) során 
személyesen is — hozzájárult a magyar katoliciz- 

mus, de egyáltalán a keresztény hit megerősö- 
déséhez és a vallási újjászületéshez, amely idehaza 
az 1990-es éveket jellemezte. Hatása érvényesült 
az életvédő mozgalmak megerősödésében, a Fides 
et ratio kezdetű enciklika révén a filozófiai-teo- 
lógiai gondolkodás fellendülésében, de a Szolida- 
ritás-mozgalommal együtt politikai tekintetben 
is. - támogatta az önálló Pázmány Péter Katoli- 
kus Egyetem létrehozását a rendszerváltozás után 
(1992), illetve elősegítette a kommunizmusban 
megromlott egyházi struktúrák tisztulását. A len- 
gyel-magyar barátság megtestesítőjeként is ideha- 
za számos szobrot állítottak neki, illetve közteret 
és intézményt neveztek el róla, köztük a szovjet 
időszak kommunista pártközpontjának helyet 
adó, egykori Köztársaság teret Budapesten. 

MB 

Japán A Távol-Kelet első országa, ahol meggyö- 
keresedett a demokrácia, és kialakult a fejlett ipari 
társadalom. Politikailag és gazdaságilag erőtelje- 
sen kötődik a Nyugathoz, katonailag az USA- 
hoz. A történelem során, jóllehet mindig féltve 
őrizte politikai függetlenségét, a —K ína felől ér- 
kező konfuciánus és buddhista, illetve a nyugati 
eszmék hatása alá került. A Meidzsi-korszakban 
(1868-1912) életbe léptetett reformoktól kezd- 
ve tudatosan átvette a nyugati modernizációs 
mintákat, de gondosan egyeztette azokat saját 
hagyományaival és céljaival, változatlanul zsinór- 
mértékül használva a keleti bölcseletet és poli- 
tikai gondolkodást. Ennek révén a XX. század- 
ban előbb demokráciává (Taisó-korszak)}, majd 
agresszív és militarista nagyhatalommá vált, 

de a második világháborúban súlyos vereséget 
szenvedett. Mai demokratikus berendezkedése a 
megszálló amerikaiak irányításával jött létre, de 
sikeresen igazodott a japán mintákhoz — ez töb- 
bek szemében a demokráciaexport lehetőségét 
bizonyítja. A rendszer kezdetben egyfajta irányí- 
tott demokráciaként működött a Liberális De- 
mokrata Párt hegemón uralma alatt, a gazdasági 
fejlődés és az azt kísérő társadalmi változás azon- 
ban az 1990-es évekre valódi politikai versengést 
tett lehetővé. 

A tradicionalizmus és a modernitás együttélése 
példátlan gazdasági fejlődést eredményezett: két 
évtized leforgása alatt - háborús vesztesből be- 
folyásos gazdasági szereplővé lépett elő. A , japán 
csodát" több tényező is magyarázza: a szorgalom 
és a fegyelem jellegzetesen japán munkaethosza, 
az átgondolt tervezés, az elkötelezett vezetés, a sa- 
játos vállalatszervezés, az állammal összefonódott 
családi cégóriások, a hegemonisztikus kormány- 
zás, de a Nyugat-követés is, a modern technoló- 
giák és gazdaságfilozófiák átvétele, a fogyasztói 
társadalom kiépítése, a külföldi tőke bevonása és 
a piacok megnyitása a japán áruk előtt, valamint 
a hidegháborús szembenállás, a koreai, majd az in- 
dokínai konfliktus idején a háborús konjunktúra. 

~ alkotmányos monarchia, kormányformája 
parlamentáris. Az amerikai jogászok közremű- 
ködésével kidolgozott 1947-es alkotmány sok te- 
kintetben Nagy-Britannia politikai berendezke- 
désének mintáját követi. A nagy tekintélynek ör- 
vendő császár merőben szimbolikus szereplő. Az 
államhatalom fő szerve a kétkamarás nemzetgyű- 
lés, a Kokkai: az alsóház, a Képviselőház 480 tagját 
4 évre, a felsőház, a Tanácsosok Háza 242 képvi- 
selőjét 6 évre választják, mindkét esetben vegyes 
választási rendszer szerint. Az alsóház gyakorolja a 
főbb döntéshozatali jogköröket. A végrehajtó ha- 
talom letéteményese a miniszterelnök vezette 
kormány. Testületi kormányzás érvényesül: a 
kormányfő csak , első az egyenlők közt". Kitün- 
tetett szerepe van a közigazgatási karnak, amely 
sok esetben nemcsak végrehajtója, hanem alakí- 
tója is a döntéseknek. A pártrendszer a választó- 
jogi reform és a társadalmi változások eredmé- 
nyeként ma már összetett, a balközép Demokrata 
és a jobbközép Liberális Demokrata Párt mellett 
több kisebb (például a buddhista Komeito) párt 
működik. A pártválasztást erősen meghatározza 
az érdekcsoporthoz tartozás. Jellemző az állam- 
polgári passzivitás és a politikai intézményekkel 
szembeni bizalmatlanság. 


~ a gazdasági teljesítményének, kiterjedt keres- 
kedelmi kapcsolatrendszerének, lenyűgöző tech- 
nológiai fejlődésének és az egész világot behálózó 
segélypolitikájának köszönhetően fontos nemzet- 
közi szereplő, de jelentős hadi képesség hiányá- 
ban mégsem számít világpolitikai tényezőnek. 
A nagyhatalmi törekvés és az ország közvetlen kör- 
nyezetében jelentkező konfliktusok (a szomszédos 
államokkal vívott „szigetviták”) egyre többször 
vetik fel az alkotmányban rögzített pacifizmus 
felülvizsgálatát (a hadsereg fejlesztését és feladatai- 
nak újradefiniálását). Visszatartó erőt jelent, hogy 
1945-ben ~ atomtámadást szenvedett el. 


Kabashima, Ikuo: Changing Politics in Japan („Politikai 
változás ~ban”, 2010). 
Stockwin, Arthur: Dictionary of the Modern Politics of 
Japan („A modern Japán politikai szótára”, 2003). 
Totman, Conrad: Japán története (2000; m. 2006). 
Wakabayashi, B. Tadashi: Modern Japanese Thought 
(„Modern japán gondolkodás”, 1998). 
AG 


Jászi Oszkár (1875-1957) A nem marxista bal- 
oldali gondolkodás egyik legfontosabb magyar 
képviselóje, a —polgári radikalizmus központi 
alakja. 

Reformátussá lett zsidó középosztálybeli csa- 
ládból származott, és már fiatalon a modernizá- 
ció programját követő Huszadik Század folyóirat 
egyik szerkesztője volt. A liberális örökség de- 
mokratikus irányú továbbfejlesztésére, a korabeli 
nyugati radikális demokrata ideológia megho- 
nosítására, az általános választójog bevezetésére 
és a nemzetiségi egyenjogúság biztosítására tö- 
rekedett. Az eleinte a liberális gondolkodás mű- 
helyének számító Társadalomtudományi Társaság 
1906-os kettészakadásával ő és elvbarátai egyre 
élesebben szembekerültek a „régi Magyarország” 
minden képviselőjével, különösen — Tisza Ist- 
vánnal és környezetével. A fejlett nyugati orszá- 
gok mintájára elképzelt „új Magyarország” érde- 
kében a végletesen negatívnak látott régi rendet 
el kívánták pusztítani. A hasonló célokat kitűző 
csoportokat (például a Magyarországi Szociál- 
demokrata Pártot) is szövetségesnek tekintették, 
ugyanis a polgári radikálisok csak a városi értel- 
miség és polgárság körében bírtak jelentősebb tá- 
mogatottsággal. 

1914-ben ~ megalapította az Országos Polgári 
Radikális Pártot, de az csak 1918-ban játszott ko- 
molyabb szerepet. A Károlyi-kormány nemzeti- 

ségi ügyekkel megbízott tárca nélküli minisztere- 
ként - tárgyalt a nemzeti kisebbségek vezetőivel. 
Demokratikus berendezkedést, majd az ország 
etnikai alapú kantonokra bontását kínálta — hiá- 
ba. Csak a legjobban asszimilált németekkel és 
a leggyengébb ruszinokkal tudott megegyezni. 

A "Ianácsköztársaság időszakában hagyta el 
Magyarországot. Az 1920-as években az októb- 
rista emigráció egyik fontos alakjaként tevékeny- 
kedett, s a Horthy-rendszer megbuktatása érde- 
kében együttműködött a kisantanttal is. Mind- 
végig élesen elítélte viszont a kommunizmust, s 
korábbi elvbarátját, — Károlyit is bírálta a velük 
szembeni túlzott megértése miatt. 

Politikai tevékenységének kudarcát belátva, 
egy amerikai egyetem állásajánlatát elfogadva el- 
hagyta Európát, s megalkotta fontos tudományos 
művét, The Dissolution of tbe Habsburg Monarchy 
(1939, 1961, 1971; m. részletek: 4 Habsburg-mo- 
narchia felbomlása [1983]) címmel. A dunai né- 
pek demokratikus összefogásában reménykedve 
1947-ben még rövid időre hazatért, de be kellett 
látnia, hogy a kommunisták diktatúrára törnek, 
és visszatért Amerikába. 

Nagy tudása, egyéni tisztessége és jobbító 
szándéka mellett is elmondható, hogy — inkább 
publicisztikai, mint politikai jellegű — tevékeny- 
sége káros hatású is volt. Türelmetlen, túlzott, 
bár számos ponton jogos kritikával illette kora 
viszonyait, és ezzel ő is hozzájárult a magyar ér- 
telmiség XX. század eleji végzetes polarizálódásá- 
hoz. A (szélsőjjobboldal a régi Magyarország sír- 
ásójaként démonizálta, s ez a hamis mítosz ma is 
nehezíti - életművének elfogulatlan értékelését. 


"További művei: A két magyar forradalom értelme, jelen- 
tősége és tanulságai (1920, 1989); A Monarcbia jövője és 
a dunai egyesült államok (1918, 1988); Litván György 
és Varga F. János (szerk.): Jászi Oszkár publicisztiká- 
ja (1982); Magyar kálvária, magyar foltámadás (1920, 
1989); Kende Péter (szerk.): Marxizmus, vagy liberá- 
lis szocializmus (1983). 

Litván György: Jászi Oszkár (2003). 

Pelle János: Jászi Oszkár: életrajzi, eszme- és kortörténeti 
esszé (2001). 

jó Az emberi gondolkodás egyik legátfogóbb fogal- 
ma. o Platón szerint a végső idea, minden megha- 
tározója és forrása, ideértve magát a létet is, mivel 
a ~ „túl van a léten” (Alam, sogb). S Arisztote- 
lész szerint a - ugyanúgy sokértelmű, mint a , lét" 

(Nikomakboszi etika, 1096a). Mivel a - egészleges 
és abszolút, a —rossz pedig részleges és relatív, a 
-nak nincs teljes értelemben vett ellentéte. Ezért 
a rossz csupán a - függvénye vagy funkciója. Rossz 
nem létezik a vele ellentétes - nélkül, de - létezik 
vele ellentétes rossz nélkül. Mivel legfőbb fogalom, 
George E. Moore szerint a ~ „egyszerű és meg- 
határozhatatlan minőség” (Principia ethica, 1, § 10, 
1903), azonosítása valaminő tulajdonsággal („a jó 
nem más, mint” hasznos, értékes, élvezetes stb.) 
a „naturalisztikus tévely” hibáját követi el, mivel 
e tulajdonságokkal szemben — amelyek önmaguk- 
ban ~k — maga a ~ mindig több. 

A ~ fogalmát általában véve köznapi, ontoló- 
giai, erkölcsi, történelmi és politikafilozófiai ér- 
telemben használjuk. Egyetemes nyelvi jelenség 
a , jó" köznapi alkalmazása mindarra, amit rend- 
ben lévőnek, természetesnek, egészségesnek, he- 
lyesnek, rendezettnek, kielégítőnek, élvezetesnek 
stb. találunk. A „~ idő", „~ ember”, „~ egészség”, 
„~ étel", „~ terv”, „~ mérkőzés" stb. kifejezések 
a ~ságot az adott összefüggésben érvényesülő ér- 
zéki, lelki, szellemi, közösségi pozitívum leírásá- 
ra használják. A hiány, a betegség, a fájdalom, a 
rombolás ritkán írható le ~ként. Ilyenkor sajátos 
minőségre utalunk, például a „~ halál" (—euta- 
názia) a fájdalommentes és lelkileg felszabadító 
halált jelenti, a „~ lövés” az elért szándék megva- 
lósulására, azaz egyedi pozitívumra vonatkozik. 

Ontológiai értelemben a ~ végső elv, egyben 
mindent meghatározó tulajdonság is. Mint végső 
elv a „~” létforrás, ami nélkül nincs semmi, ezért 
nem , valami", hanem inkább , valaki": személyes 
teljesség, amely szabadsággal, ésszel, akarattal, 
cselekvőerővel bír. A - mint abszolút tulajdonság 
azt az eredeti és mindent átható gazdagságot je- 
lenti, ami a létet annak valamennyi vonatkozásá- 
ban áthatja. „Ens et bonum convertuntur” (a jó 
és a lét felcserélhető"), mondták a skolasztikusok, 
következésképpen a rossz is -, amennyiben léte- 
zik (de nem - a létmódja szerint). A - egyike a 
transzcendentáléknak, a mindent átjáró valóság- 
minőségeknek, úgymint: egy, igaz, ~, szép. Min- 
den bizonyos mértékben és módon egy, nem va- 
lami más, hanem éppen az, ami (igaz), pozitívum 
(~) és valamiképpen szép. A transzcendentálék 
tanát Platón említi legkorábban (Kritón, 48b), 
később a sztoa, majd a középkori filozófia, főleg 
—Aquinói Szent Tamás (De veritate, 1,1; 21,1) tag- 
lalja. A ~ gondolata ma is meghatározó, különösen 
—>Lévinas fenomenológiájában, amely visszatér 
a ~nak a léttel szembeni elsőbbségéhez. 

A ~ Lévinas szemében nem csupán létforrás, 
hanem erkölcsi erő is: áthatja az „arcot” (a sze- 
mély megmutatkozását), és a rossz elvetésére szó- 
lít fel: „Ne ölj meg”. E felszólítás fejezi ki a ~ nor- 
majellegét, „kellését” (Sollen, ought). A ~ fogalma 
kezdettől fogva morális tartalmú köznapi és el- 
méleti jelentéseiben. Nem egyszerűen természeti 
vagy szándék szerinti célszerűséget jelent, hanem 
olyan többletet, amely előre nem rögzíthető be- 
teljesedésre mutat. Az erkölcsiség nem merül ki 
a szabálykövetésben, hanem a szabályokon túli 
norma elérését tűzi ki célul. A merő szabálykö- 
vetés újszövetségi kifejezéssel „farizeus” erkölcsöt 
eredményez, míg az abszolút norma az egyes ese- 
tekben eltérő, magas szintű erkölcsi beteljesülésre 
irányul. A ~ erkölcsi fogalma ugyanúgy transz- 
cendentális, mint az ontológiai, s ezért teljesebb er- 
kölcsi beteljesülésre hív fel. Az erkölcsi ~t (bonum 
honestum vagy bonum morale) a klasszikus szerzők 
főképpen a boldogságban (Platón, Arisztotelész 
és követőik), a gyönyörben (az epikureusok), a 
szenvedélytelen nyugalomban (sztoikusok) talál- 
ták meg. A kereszténység kezdetben a platóni és 
arisztotelészi felfogást követte, de kiegészítette a 
„boldogító istenlátás” (visio beati fica) kegyelmi ál- 
lapotával, a hívő ember természetes, mégis elér- 
hetetlen céljával. A racionalizmus, miként —Spi- 
noza mutatja, a kegyelmi hatással szemben az 
észszerű törekvést helyezte előtérbe, és az ember 
legfőbb boldogságát —Isten intellektuális szem- 
léletében ragadta meg, amelynek révén az ember 
szinte eggyé válik az istenséggel. A modernitás 
kereszténysége egyre nagyobb hangsúlyt helye- 
zett az Istennek való teljes önfeláldozásra, ami a 
boldogságcélt fokozatosan háttérbe szorította. Az 
aszketikus, a kegyelmileg vezérelt jó életvitel esz- 
ménye az élet értelmének kérdését, a boldogság- 
ban való beteljesülést nem kívánta meghatározni, 
ami aztán különösen a modernitásban utat adott 
azon erkölcs- és politikafilozófiai törekvéseknek, 
amelyek az ember célját evilági összefüggésben 
jelölték ki. 

Az erkölcsi ~ —Kant szerint ideál, amelynek 
létét és valós elérését az ember szabadsága és a 
belőle fakadó erkölcsi cselekvés szükségképpen 
feltételezi. Ezért a - eszméje az erkölcs vezércsil- 
laga, mint kategorikus imperatívusz érvényesül 
a cselekvésben: , Cselekedj úgy", írja Az erköl- 
csok metafizikájának alapvetésében (1785; m. 1991), 
,hogy akaratod maximája mindenkor egyszer- 
smind általános törvényhozás elveként érvénye- 
sülhessen". Az ember saját rosszaságából indul ki, 


aminek megváltoztatásával beléphet a -ba (, ki- 
vetkőzés a régi emberből, s az új felöltése” (A val- 
lás a puszta ész batárain belül, 1793; m. 1974, 1980; 
vö. Ef. 4,22—24). Az erkölcsi - eszméje feltételezi 
Isten létét, aki biztosítja, hogy a -ra való törek- 
vés valóságosan is célhoz érjen, ami azonban — a 
rossz tapasztalt hatalma miatt — csak a túlvilágon 
történhet meg. Továbbá az erkölcsi ~ az embe- 
riség eszméjéhez kötött, ezért noha a teljes jóság 
nem válhat valóra, az ember rászorul az emberi- 
ségre mint erkölcsi közösségre. —Hegel szerint a 
~ szemben áll a rosszal, s míg az első a magával 
azonos magánvaló, a rossz ennek tagadása. A ~ az 
egyén szintjén az erényben jelentkezik, amelynek 
értelme a közösségért, az államért való önfelál- 
dozás (A szellem fenomenológiája, VI, B, I.; 1807; 
m. 1961, 1979). Napjainkban Robert Spaemann 
(Erkolcsi alapfogalmak, 1982 ; m. 2001) érvelt ha- 
tásosan az erkölcsi ~ abszolút jelentése mellett, 
amikor kimutatta, hogy az erkölcsi ~ azonosítása 
azzal, „ami nekem tetszik” (emotivizmus), fel- 
oldhatatlan ellentmondást eredményez a ~ álta- 
lános fogalma és egyedi értelmezése között. Az 
emotivizmus is feltételezi a ~ fogalmát, és bizo- 
nyos tartalmat is tulajdonít annak. Az erkölcsi ~ 
végsőképpen az emberi személy mindenki által 
elismert méltóságán alapszik. Feltételezi a szabad 
cselekvőt és e cselekvés szabadon adódó betelje- 
sülését. Ez utóbbi az emberi személyt illeti, aki 
sajátosan vagyunk, abban a közösségben, amely- 
be sajátosan beletartozunk, és olyan teljességben, 
amelyet a morális törekvés távlatában nem tu- 
dunk kimerítően felfogni. Ezért noha az ember 
természeténél fogva törekszik a boldogságra, az 
ugyanakkor meghaladja a természetit, és vég- 
eredményben abszolút személyközösségben va- 
lósul meg. 

"Iranszcendentális jellegéből eredően a ~ még- 
is egyszerű és természetes: nemcsak az egyén, 
hanem a közösség életében is. Ebben fejező- 
dik ki a —közjó, amin a platóni felfogás a 
makrokozmikus (össztermészeti) ~ keretébe il- 
leszkedő mikrokozmikus (emberi és társadalmi) 
~t értett. A —keresztény államfelfogás a köz~t 
elválasztotta a természetfeletti ~tól, ezzel teret 
adott a történeti értelmezésnek, amely kezdet- 
ben eszkatologikus elképzelésekben jelentke- 
zett (például Gioacchino da Fiore), később az 
—utópizmus, majd a —politikai realizmus elmé- 
leteiben bontakozott ki. A modernitás óta a köz~ 
munkálása a reális tökéletlenség és az elérendő tö- 
kéletesség közötti feszültségben zajlik. A nyugati 

jobb- és baloldal 


hagyomány az előbbit , az ördög államaként", az 
utóbbit „Isten államaként” azonosította. Kant „a 
~ elvének a rossz feletti győzelmét” „Isten orszá- 
ga földi megalapításában” jelölte meg politikai 
célként; Hegel az állam reális keretében fedezte 
fel a szellem megvalósulását; — Marx és követői a 
—kommunizmus szükségszerű elérését tartották 
a ~ megvalósulásának. Hans Jonas a történelmi és 
politikai ~ kifejeződését olyan szerkezetben gon- 
dolja el, amely emlékeztet „a jóra irányuló össze- 
esküvés” kommunista elméletére, noha felfogá- 
sában a —felelősségetika a —liberális demokrácia 
keretei között tartja lehetségesnek egy olyan elit 
irányító szerepét, amely a köz-t valósítja meg. 
Ezzel szemben — Voegelin a történelmi folyamat 
mintáiról beszél, amely az egyetemes tudat rea- 
lizálódásának fázisain keresztül a —rend egyre 
magasabb szintű, a káosz hullámvölgyein át ki- 
alakuló formáját alakítja ki. 


McIntyre, Alasdair: Az erény nyomában (1981; m. 
1999). 

Voegelin, Eric: In Search of Order („A rend keresése”, 
az Order and History I, Rend és történelem”] V. kö- 
tete, 1987). 

jobb- és baloldal A parlamentáris politikai ta- 
golódást leggyakrabban jelölő, változó tartalmú 
fogalompár. Használatuk a francia forradalomig 
nyúlik vissza, amikor a királypártiak a nemzet- 
gyűlés elnökétől jobbra, a forradalom támogatói 
pedig balra ültek. Ez a különbségtétel azután, ha 
más és más politikai tartalommal is, továbbhagyo- 
mányozódott szerte a nyugati világban némely 
állandónak nevezhető irányultság nyomán: a bal- 
oldal a francia —felvilágosodás és —forradalom 
eszmei alapjain áll, a jobboldal ezeket elutasítva 
—konzervatív felfogásokból indul ki. A balol- 
dal optimistán szemléli az ember intellektuális és 
morális sajátosságait, ebből adódóan nyitottabb az 
átfogó társadalomalakító törekvésekre. A jó poli- 
tikai közösség szempontjából fontosabbnak tarja 
azt, ami az emberekben közös, ezért támogatja a 
különböző egyenlőtlenségek csökkentését. A jobb- 
oldal legalábbis szkeptikus emberképből indul ki, a 
társadalmi tervezéssel szemben az organikus válto- 
zást és a hagyományok szerepét hangsúlyozza. Az 
emberek közötti különbségeket természetesnek és 
a jó politikai közösség alkotóelemeinek tartja. 
Kétdimenziós felosztás is lehetséges: az —ideo- 
lógiai dimenzió mellett szerepelhet a konkrétabb 

gazdasági is, amelyben a baloldal az állam na- 
gyobb mértékű piaci beavatkozásait és szélesebb 
körű újraelosztást szorgalmaz, a jobboldal ezzel 
szemben inkább bízik a piac önszabályozásában és 
a szabad versenyben. E koordináta-rendszerben 
általában az ideológiai és gazdasági jobboldalon 
találhatóak a —kereszténydemokrata és konzer- 
vatív pártok; az ideológiai jobb és a gazdasági bal 
negyedében helyezhetők el például a keresztény- 
szocialista pártok, de a fasiszta és nemzetiszo- 
cialista pártok is (habár az előbbiekkel szemben 
ezek szélsőségesek); az ideológiai és gazdasági 
baloldalon találhatók a kommunista, szocialista 
és szociáldemokrata pártok; az ideológiai bal- és 
gazdasági jobboldalon pedig egyes liberális pártok. 
Célszerű azonban szem előtt tartani az ilyen, kon- 
textusokon átívelő használat korlátait: például a 
szélsőjobboldali pártok társadalomátalakító tervei 
nehezen egyeztethetőek össze az ideológiai jobb- 
oldal, a konzervativizmus hagyományelvűségével 
és szkepticizmusával, mégis e felosztás szerint 
egy negyedbe kerülnek velük; illetve a liberális 
pártok fenti elhelyezése is csak részben kielégítő. 


Bobbio, Norberto: Left and Right. The Significance of a 
Political Distinction („Bal és jobb: egy politikai meg- 
különböztetés jelentősége”, 1996). 

„Jobboldal és konzervativizmus” (körkérdés), Kom- 
mentár, 2006, I. 

Körösényi András: , Bal és jobb. Az európai és a ma- 
gyar politikai paletta", Politikatudományi Szemle, 

Jobbik Magyarországért Mozgalom (Jobbik) 
Az 1999-ben egyetemi hallgatók körében alakult 
és a Fidesz 2002-es választási veresége nyomán di- 
namizált Jobboldali Ifjúsági Közösségből 2003-ban 
szervezett párt. Máig elsősorban a fiatal választók 
körében népszerű, a budapesti és az idősebb sza- 
vazókat alig tudja elérni. EU-ellenessége miatt az 
első európai parlamenti választáson nem indult, a 
2006-os országgyűlési választáson a Magyar 
Igazság és Elet Pártja (MIEP) juniorpartnere- 
ként közös listával próbálkozott, de csak 2,2%-ot 
szerzett, a törpepárt vezetői visszavonultak. Len- 
dületet a 2006-os kormányválság hozott, amely 
után az új elnök, Vona Gábor 2007 augusztu- 
sában bejegyezte a —félkatonai Magyar Gárda 
Egyesületet, s ezzel hazai és nemzetközi tiltako- 
zást váltott ki. Szélsőséges programjával és reto- 


jog 


rikájával, a , cigánybűnözés" jelszavával, antisze- 
mita megnyilvánulásaival sikerült a tartós mun- 
kanélküliség, a szociális juttatások csökkenése és 
a közbiztonság hiányosságai miatt kormányelle- 
nes szavazók egy részét megszólítania: a 2009- 
es európai, majd a 2010-es magyar választáson a 
szavazatok 14,8, illetve 16,7 százalékával bekerült 
a politikai osztályba. Sokáig vitatott volt, de ma 
már egyértelmű: a jobb- és a baloldaltól is vett 
el szavazókat. 2010 után tovább erősödött, de a 
2014-es harmadik helye (20,3%) komoly csaló- 
dást jelentett a párt számára — pedig a szélsőséges 
követeléseit taktikai okokból elitellenes program- 
ra cserélte, s 2010 után lassan kihátrált a Magyar 
Gárda mögül. A retorikai finomítás (a , néppár- 
tosodás programja") a 2018-as választásokon nem 
váltotta be a hozzá fűzött reményeket, a párt még 
veszített is korábbi szavazatarányából (19,1%). 
A programváltás ugyan növelte a baloldali pár- 
tokkal kötendő koalíció esélyét, de együttmű- 
ködés helyett identitásválsághoz és a választások 
után Vona Gábor távozásához, majd pártszaka- 
dáshoz vezetett. 


Bíró Nagy András és Róna Dániel: ,, Tudatos radika- 
lizmus. A Jobbik útja a parlamentbe, 2003-2010”, 
Lánczi András (szerk.): Nemzet és radikalizmus 
(2011). 

Koltay Gábor: „Adjatok egy jobbik világot": beszélgetések a 
Jobbik Magyarországért Mozgalomról (2003). 

Vona Gábor: Született augusztus 20-án (2011). 

jog A magatartási szabályok összessége, amely 
alapulhat szokásokon, —természet~i eszméken, 
jogalkalmazó szervek határozatain (precedens-), 
illetve jogalkotási hatáskörrel felruházott állami 
szervek döntésén. Mindegyik helyzet közös jel- 
lemzője, hogy a normák be nem tartása esetén 
az állam kényszert alkalmazhat. A többi maga- 
tartásszabálytól abban különbözik, hogy az állam 
rendelkezésre bocsátja a kényszereszközöket annak 
érdekében, hogy a társadalom tagjai a -i normák- 
nak megfelelő magatartást tanúsítsanak. A —~ok 
és kötelezettségek olyan rendszerét képezi, amely 
az egyén magatartását befolyásolva lehetővé teszi 
a társadalmi együttműködést, és így kiszámítha- 
tó, rendezett életviszonyokat teremt. Egyik leg- 
fontosabb célja a szemben álló érdekek elhatárolá- 
sával biztonságot teremteni, továbbá az, hogy ne 
utólag állapíttassék meg, hogy valamely emberi 
magatartás helyes volt-e vagy sem. 


A ~ot —Platón óta nemcsak a hatalom esz- 
közeként tartják számon, hanem a gyengék 
védelmezőjeként is az erősek erőszakával szem- 
ben. Kétféleképpen érvényesül: vagy önkéntes 
~követéssel, amikor valaki egyetértve a ~szabály 
tartalmával vagy esetleg a szankciótól félve be- 
tartja tételes előírásait, vagy pedig ~alkalmazás 
útján, amire ~ellenes cselekedet esetén kerül sor. 
Jellemzője az általánosság, mivel tényállástípuso- 
kat szabályoz, és nem veheti teljesen figyelembe 
az esetek egyediségét. A - normákból áll, ame- 
lyek szerkezeti elemei a következők: 1) Hipoté- 
zis (tényállás): a -i norma által adott esetre elő- 
írt magatartás törvényi megfogalmazása; lehet 
parancsoló, amikor aktív magatartást ír elő; tiltó, 
amikor arról rendelkezik, hogy a ~alanyoknak 
tartózkodniuk kell valamely magatartástól; illet- 
ve megengedő, amikor megállapít bizonyos -okat, 
amelyeket a ~alany törvényszabta keretek kö- 
zött, saját érdekének megfelelően gyakorolhat. 2) 
Diszpozíció: a hipotézisben megjelölt magatartás 
megvalósítása esetére szóló rendelkezés, össze- 
kapcsolva tartalmazza a ~i norma címzettjét, az 
önmagában vett magatartást és annak ~i minő- 
sítését. 3) Szankció: a tényállás megvalósításának 
~következménye (pozitív vagy negatív); lehet 
vagyoni szankció: a ~sértő vagyonával szemben al- 
kalmazott hátrány (például a polgári ~ban kárté- 
rítés vagy a büntető~ban pénzbüntetés); személyi 
szankció: a ~sértő személyével szemben alkalma- 
zott hátrány, például szabadságvesztés-büntetés; 
érvénytelenségi szankció: a ~szabállyal ellentétes 
magatartás nem jár a kívánt ~hatással (például 
semmis szerződés). 

A cszabályban megjelölt magatartás kötelező 
ereje szempontjából a ~i norma lehet kategorikus 
(kogens), amikor a hipotézisben megfogalmazott 
előírás kivétel nélkül, feltétlenül, eltérést nem en- 
gedve érvényes, illetve megengedő (diszpozitív), 
amikor a diszpozícióban megjelölt intézkedések 
csak arra az esetre vonatkoznak, ha a felek más- 
képp nem rendelkeznek. 

Adott ország ~szabályainak egymással logi- 
kusan összefüggőnek, hierarchikusan rendsze- 
rezettnek, ellentmondásmentesnek kell lenniük. 
A kontinentális ~rendszereket — az angolszász 
~rendszerektől eltérően — hagyományosan a két 
nagy ~területre szokták felosztani: —köz~ra, 
amely a felek alá-fölérendeltségén nyugszik, és 
a köz~i testületeknek egymáshoz, illetve a pol- 
gárokhoz való viszonyát szabályozza a közérdek 
biztosítása végett, és —magán~ra, amely a felek 

egyenjogúságán és mellérendeltségén alapszik, és 
célja a magánérdek biztosítása. A ~szabályok hie- 
rarchiája a calkotók köz~i helyzetétől függ. A ~al- 
kotói hatáskört az —alkotmány határozza meg, 
és minden ~szabály az alkotmányra vezethető 
vissza. Az országgyűlés törvényeket, a kormány 
és a miniszterek rendeleteket, az önkormányza- 
tok helyi szintű rendeleteket alkothatnak. 


Fekete Balázs és Fleck Zoltán (szerk.): Tanulmányok 
a kortárs jogelméletről (2015). 
Menyhárd Attila és Jakab András: A jog tudománya 
(2015). 
Szilágyi Péter: Jogi alaptan (2011). 
HA 


jogállam (n. Rechtsstaat) - joguralom (a. rule of 
law) A két rokon értelmű fogalom a klasszikus 
—liberalizmus eszmerendszeréhez kötődik. Az 
időben korábbi és általánosabb jelentésű ,„jog- 
uralom” legegyszerűbb meghatározása szerint az 
„emberek uralmának” ellentéte, és ekként kínál 
megoldást a tekintély, illetve —engedelmesség 
alapvető politikai problémájára. A joguralom alatt 
élő emberek nem egy másik ember vagy ember- 
csoport esetleg önkényes akaratának, hanem egy 
mindannyiuk felett álló instanciának, a -jognak 
engedelmeskednek, amely társadalmi állásától 
függetlenül mindenkire egyformán kötelező. Et- 
től annyiban tér el a „jogállam” fogalma, amely 
elsősorban a kontinentális európai (és így a ma- 
gyarországi) politikai gondolkodásban terjedt el, 
hogy - az állam abban betöltött központi szere- 
pének megfelelően — az állami intézményrend- 
szer jogi normáknak való alávetettségét helyezi 
előtérbe. 

A jog, illetve törvények általi uralkodás gondo- 
lata már az antik politikai filozófiában is megje- 
lenik. — Platón híres műveiben, az A/amban (m. 
1904, 1984) és az Allamférfiban (m. 1984) a kü- 
lönleges tudással és belátással felruházott politikai 
vezetők (filozófuskirályok) uralma mellett tört 
ugyan lándzsát, az utóbbi műben mégis megjegy- 
zi, hogy amennyiben ilyen politikai vezető nem 
áll rendelkezésre, a legjobb megoldás a törvények 
uralma. —Arisztotelész ebben a kérdésben is 
szakított mesterével, és egyértelműen kijelentet- 
te, hogy a törvények uralma jobb még a legjobb 
emberek uralmánál is, hiszen míg az utóbbiak 
mindig szenvedélyeik rabjai maradnak, a jog, ha 
megfelelően alkotják meg, a szenvedélymentes 
értelem kifejeződése. A reálisan létező államfor- 

mák Platón által megalkotott és módosított for- 
mában Arisztotelész által is átvett felosztásában a 
törvények betartása (illetve a —közjó követése) 
választja el a jó államformákat a rosszaktól. 

A modern - előzményeként feltétlenül meg- 
említendő: az a XI-XII. századi egyházszerve- 
zeti átalakulás, amelyet Harold J. Berman Law 
and Revolution: The Formation of the Western Legal 
Tradition („Jog és forradalom: a nyugati jogha- 
gyomány kibontakozása”, 1983) című művében 
„pápai forradalom"-nak nevezett. Elsősorban a 
kánonjogban fogalmazódott meg, de egy évszá- 
zad alatt kisugárzott a politikai gondolkodásra is 
az az elv, hogy az uralkodói szándékoknak jog- 
intézményekben kell testet ölteniük, és ezek a 
megalkotott jogintézmények egyúttal korlátoz- 
zák is az uralkodó törekvéseit. 

A modern brit politikai gondolkodásban a jog- 
uralom elve elsőként —Locke politikaelméle- 
tében kapott középponti szerepet (bár egyesek 
szerint mindig is részét képezte a common law 
hagyományának). A korszak politikai viszonyai 
között ez a végrehajtó hatalmat képviselő kirá- 
lyi tisztségviselők alárendelését jelentette a par- 
lament által alkotott törvényeknek, így szorosan 
összekapcsolódott a —hatalmi ágak elválasztá- 
sának elvével. A két koncepció összefüggéseit 
később — Montesquieu dolgozta ki részletesen; 
mindkét szerző nagy hatást gyakorolt az ame- 
rikai államalapítókra (A föoderalista). A rule of 
law kifejezés a XIX. század második felétől kezd- 
ve terjedt el széles körben, elsősorban Albert V. 
Dicey a brit alkotmányról írott, Bevezetés az al- 
kotmányjogba (1885; m. 1902) című klasszikus mű- 
vének köszönhetően. 

A joguralom XX. századi irodalmából különö- 
sen figyelemre méltó —Hayek és —Oakeshott 
munkássága. Mindketten az előre elfogadott ál- 
talános szabályok általi kormányzás fontosságára 
hívták fel a figyelmet, szemben a személyre sza- 
bott, ad hoc utasítások végrehajtásával. Vélemé- 
nyük szerint csakis így biztosítható a kormány- 
zás kiszámíthatósága és méltányossága, valamint 
az állampolgárok szabadsága. Oakeshott a fentiek 
szellemében működő kormányzatot teniszbíró- 
hoz hasonlítja, akinek feladata, hogy a szabályok 
betartására ügyeljen, ám a játékba nem avatkozik 
be. Hayek kései műveiben határozott különbsé- 
get tesz az előbbi értelemben felfogott , jog" és a 
, törvényhozás" között — mivel szerinte az utóbbi 
könnyen válhat az önkényes hatalomgyakorlás 


jogfilozófia 


eszközévé. Hayek joguralomról alkotott elképze- 
lése erősen kötődik a szokásjogi jogfejlődés útján 
létrejött (tehát nem egyes emberek által alkotott, 
hanem generációk bölcsességét magában foglaló) 
brit common law-felfogáshoz. 

Bár eltérő szellemi és politikai környezetben, 
mégis alapjában véve hasonló tartalommal alakult 
ki a német Rechtsstaat ( jogállam") fogalma, amely 
—>Kant politikai filozófiájára vezethető vissza. 
Kant az államot emberek törvény alatti egye- 
süléseként határozta meg, az általa kívánatosnak 
tartott és az „örök béke” egyik előfeltételeként 
említett , köztársasági" berendezkedés (amely 
ebben az esetben nem államformát jelöl, és az 
alkotmányos monarchiával is összeegyeztethető) 
alapvető ismérveként pedig a törvényhozó és a 
végrehajtó hatalom elválasztását, illetve az utóbbi 
észszerűen megalkotott törvényeknek való aláve- 
tését nevezte meg. Az ily módon felépített állam- 
ra utaló Recbisstaat kifejezés később Robert von 
Mohl liberális államjogász munkái, illetve a Carl 
"Theodor Welcker és Karl von Rotteck által ösz- 
szeállított Staatslexikon (1834—1844) révén terjedt 
el előbb a német nyelvterületen, majd a kontinens 
más országaiban is. A fogalom 1949-ben részévé 
vált a Német Szövetségi Köztársaság Alaptör- 
vényének, 1989-ben pedig a Magyar Köztársaság 
Alkotmányának, majd 2011-ben Magyarország 
Alaptörvényének is. 

A jogállamiság, illetve a joguralom tartalmi 
jellemzőinek körében nincs teljes egyetértés, de 
rendszerint ide szokták sorolni a jogszabályok 
általánosságát, nyilvánosságát, közérthetőségét, 
stabilitását és kiszámíthatóságát, a jogbiztonság 
elvét, a visszaható hatályú jogalkotás tilalmát, a 
bírói függetlenség és a törvény előtti egyenlőség 
elvét, a közigazgatási tevékenység jogszabályok- 
nak való alárendeltségét és törvényhez kötöttsé- 
gét, a közigazgatási határozatok és törvények bí- 
rói felülvizsgálatának lehetőségét (közigazgatási, 
illetve alkotmánybíráskodás). A - megvalósulása 
rendszerint összekapcsolódik (de nem feltétlenül 
azonos) a magántulajdon védelmével, az emberi 
jogok tiszteletben tartásával és a demokráciával. 

A vezetői, döntéshozói diszkrécióval szemben 
elvont szabályokra támaszkodó kormányzás kri- 
tikája ugyanakkor szintén már a kezdetektől jelen 
van a politikaelméletben. Platón a szabályokhoz 
való merev ragaszkodást a makacs, ostoba ember 
viselkedéséhez hasonlította, és szembeállította 
a bölcs államférfi rugalmas döntéshozó képes- 
ségével; Hobbes — Kanttal ellentétben — egy 


korlátlan hatalmú szuveréntől várta a béke meg- 
teremtését, míg —Schmitt a válsághelyzetekben 
való szuverén döntés szükségességére hívta fel a 
figyelmet. A foderalista szerzői, akik a követke- 
zetes hatalommegosztást szorgalmazták, ennek 
ellenére sem feledkeztek meg a gyorsan és ha- 
tározottan cselekedni képes végrehajtó hatalom 
hangsúlyozásáról, miközben a mai (elsősorban 
konzervatív) alkotmányjogi irodalomban gyako- 
ri téma a jogállamiság nevében a jogalkotó he- 
lyébe lépő —alkotmánybírói aktivizmus bírálata. 
Mindezzel együtt a ~ koncepciója és az erre épülő 
jogelmélet és -gyakorlat, amely az esendő emberi 
értelem helyébe a törvények megfontolt bölcses- 
ségét kívánja állítani, és amely általános szabá- 
lyaival úgy teszi lehetővé a különböző emberek 
együttműködését, hogy közben megengedi, hogy 
saját egyéni elképzeléseiket és életcéljaikat köves- 
sék, a nyugati típusú társadalomszervezés egyik 
leginkább időtálló vívmányának bizonyult. 


Hayek, Friedrich A.: Law, Legislation and Liberty (, Jog, 
törvényhozás és szabadság", 1973). 

Mándi Tibor: „A jog uralma vagy az embereké? 
A politikai racionalizmus problémája és az angol- 
szász common law-gondolkodás”, Századvég, 2011, 4. 

Takács Péter (szerk.): Joguralom és jogállam (1995). 

Varga Zs. András: Eszményből bálvány? A joguralom 
dogmatikája (2015). 

jogegyenlőség —törvény előtti egyenlőség 


jogfilozófia (l. philosophia juris) A jognak a filozó- 
fiai hagyományra támaszkodó elméleti vizsgálata 
már korán feltűnt az európai gondolkodástör- 
ténetben. A görög filozófiában gyökerezik, ám 
Cicero —természetjogi felfogásában jelent meg 
először rendszerezett formában. Ezt követően 
több mint egy évezredig a természetjog adta a 
jog elméleti kutatásának a fogalmi keretét. A ter- 
mészetjog klasszikus ( cAguinói Szent Tamás), 
illetve az újkorban megjelenő észjogi változatá- 
ban a jogi, a politikai (államelméleti) és az erköl- 
csi szempontok összefonódtak. Ez a tendencia 
—Machiavellit követően is részben fennmaradt. 
A ~ fogalma először 1650-ben bukkant föl a jogot 
elméletileg vizsgáló disszertációkat tartalmazó 
lipcsei gyűjtemény címeként. A szerkesztő olyan 
írásokat válogatott a kötetbe, amelyek jogfelfogá- 
sa a megszokott természetjogi vizsgálódásokhoz 
képest közelebb állt a pozitív joghoz. Christian 

Thomasius (1655-1728) egyik korai írása szintén 
a - fogalmát használta, a gyakorlati filozófia és 
a —római jog közötti egyensúlyteremtést céloz- 
va meg. Az ezt követő munkákban a - mint a 
természetjog alternatívája jelent meg, mint olyan 
megközelítés, amely nem hagyja figyelmen kívül 
a pozitív jogot. A fogalomhasználatban a XVIII. 
század végétől fordulat figyelhető meg. Ahogy 
fokozatosan háttérbe szorult a természetjog ter- 
minusa, úgy jelent meg a - mint a tiszta elméleti 
vizsgálódást megjelölő fogalom, amelynek egyre 
kevésbé volt köze a ténylegesen működő joghoz. 
Azaz — miként korábban a természetjoggal — a 
"val foglalkozók is elsősorban a filozófusok és 
nem a jogászok voltak. A természetjog és a - 
több évtizedes , együttélésének" utolsó megjele- 
nése S Hegel A jogfilozófia alapvonalai vagy a ter- 
mészetjog és államtudomány vázlata (1820; m. 1971) 
című műve. 

Időközben, a XIX. században megjelent a ~ 
újabb fogalmi riválisa: a jogelmélet, amit a jogi 
gondolkodók kezdtek el használni a joggyakorlat- 
tól eltekintő elméleti vizsgálódások megjelölésé- 
re, és e fogalmon a jogtudomány megalapozását 
értették. A XIX-XX. század fordulóján a jogel- 
mélet, jogtan, jogtudomány (l. jurisprudentia) ki- 
fejezést gyakorta azonos jelentésben használták. 
A jogelmélet kialakulása és további története — a 
~tól eltérően — egyértelműen mint a pozitivista 
jogfelfogáshoz illeszkedő elméleti látásmód ra- 
gadható meg. Amíg a - művelői arra fordították 
a figyelmet, hogy milyennek kell lennie a jognak 
(azaz a helyes jog lehetőségét kutatták), addig a 
jogelméleti gondolkodók arra törekedtek, hogy 
az adottként megjelenő jogrendszert a valóságos 
működésében elméletileg leírják és értelmezzék. 
A XX. század elejétől ugyanakkor megjelent 
egy újabb elméleti pozíció a jog megragadására, 
a jogszociológia, amely a jogi normák tényleges 
társadalmi hatását, jelenlétét vizsgálja. A - fo- 
galmának a használata az elmúlt fél évszázadban 
háttérbe szorult, mivel a filozófusok a jog kér- 
déskörével már kevésbé foglalkoznak, míg a jogi 
gondolkodók körében elfogadottabb a jogelmélet 
kifejezés használata. 


Coing, Helmut: A jogfilozófia alapjai (1985; m. 1996). 
MacCormick, Neil: Legal Reasoning and Legal Theory 
( Jogi érvelés és jogelmélet", 1978). 
Pokol Béla: Autentikus jogelmélet (2010). 
KA 

jogok és kötelességek Osszefüggésük meghatá- 
rozta és meghatározza egyén és közösség viszonyát. 
A sztoikusok az emberi kötelességekre helyezték a 
hangsúlyt. —Cicero azt tanítja, hogy az örök és 
abszolút igaz törvény a kötelességek megtevését 
parancsolja, és a rossz megtételét tiltja. 

A görögöknél, a rómaiaknál és a középkorban 
a legfőbb jogelv kötelességet fogalmazott meg, 
azt, hogy meg kell adni mindenkinek az őt megille- 
tőt, s a jogszemlélet a kölcsönös —kötelezettséget 
helyezte előtérbe. 

Az Ulpianus által összefoglalt három hagyomá- 
nyos jogelvet (honeste vivere, alterum non laedere, 
suum cuique tribuere becsületesen élni, nem árta- 
ni senkinek, megadni mindenkinek azt, ami neki 
jár’) fölváltotta a középkorban az aranyszabály 
(„Amit akartok, hogy veletek tegyenek az embe- 
rek, ti is tegyétek velük”, Mt 7,12), amely révén 
már nem kerülhetett ellentmondásba a jogos és az 
erkölcsös, hiszen a jó tevését mint kötelezettséget 
írta elő. Mivel a modern korban az önszeretet vá- 
lik a legfőbb természeti törvénnyé, és a másikétól 
való tartózkodás (alieni abstinentia) a legfőbb jog- 
elvvé, a felek már nem látják helyesen, hogy kit 
mi illet meg. Míg a görögök legfőbb elvként azt 
vallották, hogy „ne kövess el igazságtalanságot”, 
s ahogy —Arisztotelész a Rétorikában (1374b; m. 
1982) írja, „kisebb rosszként inkább tűrjük el a 
velünk szemben elkövetett jogtalanságot”, addig 
Rudolf von Jhering a Kiizdelem a jogért (1872; m. 
1874; Varga Csaba [szerk.]: Jog és filozófia, 2001) 
című írásában már azt mondja, hogy a legfőbb 
elv az, hogy, ne tűrd el a jogtalanságot”, és csak 
ezután következik az, hogy „ne kövesd el azt”. 

A modern értelemben vett alanyi jogosultság kon- 
cepciója késő középkori előzmények után a kora 
modern korban jelenik meg. A XVII. századtól a 
jogosultságalapú gondolkodás válik meghatározó- 
vá, amelynek egyik hatásos ideológiai eszközét je- 
lentik a természetiállapot-tanok. Mivel a modern 
társadalomleírásokban a társadalom integrációs 
erői gyengék, meghatározóan a törvény kikénysze- 
rítés általi érvényesítése tölti be a szerepüket. 

—Hobbes a Leviatánban (1651; m. 1970) az erő- 
szakos haláltól való félelem természeti tényéből 
vezeti le a természeti törvényt. Elmélete szerint 
minden kötelességet az önfenntartás abszolút jo- 
gára (természeti kötelességére) kell alapozni, így 
a politikai rendet is ez alapján kell meghatároz- 
ni. Hobbes ekképpen az önnön élet védelmében 
nemcsak az engedelmesség természetes korlátját 
látja, hanem annak kötelességét egyszersmind 


jogvédelem 


magával a természeti törvény teljességével is azo- 
nosítja. A klasszikus természeti törvényeknek 
nála nincsen jogi kötelező ereje, minthogy pusz- 
tán kötelességünkké teszik azt az óhajt (a. desire), 
hogy „érvényben legyenek”. 

A modern természetjogi gondolkodásban már 
nem a kötelességek képezik a természeti törvény 
lényegét, hanem az elidegeníthetetlen természe- 
tes —=emberi jogok. Korábban az alanyi jogosult- 
ságok — amennyiben egyáltalán megfogalmazást 
nyertek — csak a kötelességek függvényében, ezek- 
nek alárendelten jelentek meg. 

—>Locke korai írásában (Essays on the Law of 
Nature [,, Tanulmányok a természetjogról”], 1954, 
1988) a tulajdon természetjoga és a természetes 
erkölcsi kötelességek még nagyobb egyensúlyt és 
harmóniát mutatnak, a Második értekezés a polgári 
kormányzatról (1689; m. 1986, 1999) című mun- 
kájában azonban már meghatározó szerepet kap 
az előbbi, s a megszorítás csak annyi, hogy min- 
denki annyit gyűjthet, amennyi még nem romlik 
meg a birtokában. Igy az abszolút jog, nem pedig 
az abszolút kötelesség a meghatározó a locke-i 
természeti állapotban, de a politikai társadalom- 
ban is. 

Míg a szerződéselméleteknél az önszeretet a 
~ mércéje, addig ÖKantnál az emberi méltóság. 
Ebből fakad a tisztelet kötelezettsége önmagunk 
és minden eszes lény iránt, ami az összes többi 
embertől egyaránt megkövetelhető. Az ember 
mint eszes lény méltósága abban áll — írja Kant 
Az erkölcsök meta fizikájának alapvetésében (1785; 
m. 1991) —, hogy „csak annak a törvénynek en- 
gedelmeskedik, amit egyúttal maga ad önmagá- 
nak”, azonban saját maximájának érvényességét 
mindenkor mérnie kell az univerzális érvényesség 
tesztjén. 

—Burke szerint a francia forradalommal a jo- 
gok-kötelezettségek bensőséges világának dokt- 
riner módon érvényesített individuális jogok általi 
lerombolása kötelesség nélküli, izolált egyénekké 
teszi a társadalmat. A politikai test, amelynek 
szerkezete az alkotmány, a jogok és a kötelességek 
kiegyensúlyozott rendjét alkotja. Az egyéneknek 
nem áll jogukban ezt a testet önnön akaratukból 
felbontani, átalakítani vagy önkényes elvek és 
feltételezett, atszolútként kezelt, az adott politikai 
testtől elvonatkoztatott jogok alapján átszabni. 
A testhez tartozás a kötelességekbe születést is ma- 
gában foglalja, ami pedig a társadalomban egyálta- 
lán lehetséges jogok és a szabadság szükségképpe- 
ni korlátozását jelenti. Jogai nem a politikai testből 


kiszakított egyéneknek vannak, hanem a „nép”- 
nek, ahol e valódi jogok nem , metafizikai" emberi 
jogok, mert ez utóbbiak — Burke szerint — össze- 
egyeztethetetlenek a polgári társadalom létével. 
A kötelességek jelentik a kormányzat alapját, s a 
szabadságok a kormányzat céljainak alárendelten, 
abba ágyazódva jelennek meg, illetve mint örök- 
ség és mint privilégium , birtokként" örökítőd- 
nek át. Ilyen morális és biológiai közösségben a 
kötőerő egyszerre jelent köteléket, kötelességet és 
jogot a jelen közösség tagjai között éppúgy, mint 
a történelemben egymást követő nemzedékek között. 
A társadalom szerkezete összeomlana, ha az ösz- 
szes erkölcsi kötelesség, valamint a társadalom 
alapjainak értelmét racionalista módon világossá 
tennék, és mindenki számára bizonyítanák. 

A modern társadalom erkölcsi-jogi világában a 
kötelességek és a Ö kötelezettségek részben elvál- 
tak. Amíg a kötelesség az ember belső erkölcsi 
szférájára vonatkozik, addig a kötelezettség alap- 
vetően külső (jogi) szabálynak, előírásnak való 
megfelelést feltételez, ami szankcióval kikénysze- 
ríthető. 

A kortárs liberális alkotmányok az emberi jogo- 
kat hangsúlyozzák, s jószerivel csupán a törvények 
betartásának, valamint az adófizetésnek az állam- 
polgári kötelezettségét tartalmazzák. Az alapvető 
emberi jogok biztosítása a kötelezettségek teljesí- 
tésétől független, vagyis e jogok és a kötelességek 
nincsenek kölcsönviszonyban egymással. 


Frivaldszky János (szerk.): A jogi gondolkodás mérfoldkö- 
vei. A kezdetektől a XIX. század végéig (2012, 2016). 
Strauss, Leo: Természetjog és történelem (1953; m. 1999). 


FJ 
joguralom —>jogállam 


jogvédelem A —jogállamiság egyik legfőbb 
biztosítéka és ismérve, hogy az alanyi —jogok és 
jogos Sérdekek védelemben részesüljenek és ér- 
vényesüljenek. Az —Alaptörvény szerint: „min- 
denkinek joga van ahhoz, hogy az ellene emelt 
bármely vádat vagy valamely —perben a jogait 
és —kötelezettségeit törvény által felállított, 
független és pártatlan —bíróság tisztességes és 
nyilvános tárgyaláson, észszerű határidőn belül 
bírálja el”. A ~ legfontosabb formája a bírósági, de 
más állami szervek is végeznek ~i tevékenységet. 
Az —Alkotmánybíróság az alaptörvényben biz- 
tosított jogok egyéni és kollektív védelmét látja 
el; az alapvető jogok biztosa a hatóságok jogsér- 

jóléti állam 


téseit vizsgálja; a Nemzeti Adatvédelmi és Infor- 
mációszabadság Hatóság az információs önren- 
delkezési jog védelmét és az információszabadság 
érvényesülését biztosítja (—információs jogok); 
az Egyenlő Bánásmód Hatóság a hátrányos meg- 
különböztetés ellen és az esélyegyenlőség biztosí- 
tása érdekében lép fel, de az ügyészségnek és más 
állami szerveknek (például oktatási jogok biztosa, 
Független Rendészeti Panasztestület) is vannak 
meghatározott ~i feladatai. Felhatalmazással nem 
állami szervek (például választottbíróságok) is 
végezhetnek ~i tevékenységet. Létezik nemzet- 
közi ~ is, ennek legfontosabb szerve a magyar 
állampolgárok számára a strasbourgi Emberi Jo- 
gok Európai Bírósága. A jogaikban veszélyezte- 
tett természetes személyeket továbbá megilleti a 
büntetőjogi jogos védelem és a polgári jogi jogos 
önhatalom. 

HA 


jóléti állam Olyan —kapitalizmus, amelyben 
a kormányzat nemcsak a piac működésének in- 
tézményes kereteit teremti meg, hanem a ku- 
darcainak, illetve az egyenlőtlenségek enyhíté- 
sének a szándékával jelentős mértékben nyújt 
vagy finanszíroz egészségügyi ellátást, oktatást, 
munkanélküliségi és időskori biztosítást. A fej- 
lett világ minden országa ~, s ez a kiadásaikon 
is látszik: a kormányzati kiadások bruttó hazai 
termékhez viszonyított aránya 30 és 6o százalék 
között szóródik. 

A ~ kialakulását a —bismarcki Német Csá- 
szárság 1880-as években bevezetett Sozialstaat 
(„szociális állami”) programjaira, például a köte- 
lező munkásbiztosításra vezetik vissza, de a ki- 
fejezést magát William Temple anglikán érsek 
alkotta meg, majd igazán népszerűvé a William 
Beveridge vezetésével készített, 1942-es brit kor- 
mányjelentés tette, amelynek alapján a második 
világháború után a ~ intézményei gyors ütemben 
épültek ki. 

Altalában három csoportba sorolják a ~okat. 
A liberális ~ra (például USA) a rászorultsági elv, 
a konzervatív ~ra (például Németország) a társa- 
dalombiztosítási elv és a tradicionális intézmények 
megőrzésének szándéka, míg a szociáldemokrata 
~ban (például Svédország) a szolgáltatások egye- 
temessége és a tradicionális intézmények helyet- 
tesítése jellemző. 

A ~ második világháború utáni gyors felemel- 
kedését mindenekelőtt a piac roppant kudarca, 
az 1929-es gazdasági világválság, a —totalitá- 

rius (a háború után különösen a kommunista) 
fenyegetés, illetve a kedvezményezett érdekcso- 
portok befolyásának növekedése magyarázza. 
James Buchanan (alkotmányos közgazdaság- 
tan) tanulságos álláspontja szerint a - azonban 
a „parentalizmus” kialakulása is, vagyis az, hogy 
a családtól függetlenné váló nemzedék nem Is- 
tenben, hanem az államban találja meg a gondvi- 
selőjét, azaz a - az egyház és az állam versengésé- 
ben az állam győzelmét jelenti. 


Buchanan, James: , Afraid to be free. Dependency as 
a desideratum” („Félni a szabadságtól: függésvágy"), 
Public Cboice, 2005, 124. 

Congleton, Roger D. et al.: , Public choice and the mo- 
dern welfare state" (, Közösségi döntések és a mo- 
dern ~”), Reksulak, Michael et al. (szerk.): The Elgar 
Companion to Public Choice („A közösségi döntések 
kézikönyve”, 2013). 

Csaba Iván és Tóth István György (szerk.): A jóléti 
állam politikai gazdaságtana (1999). 

Esping-Andersen, Gosta: Tbe Tbree Worlds of Welfare 
Capitalism („A jóléti kapitalizmus három világa", 
1990). 

CzP 


józan ész (l. sensus communis, a. common sense "kö- 
zös érzék’) A latin kifejezés Arisztotelészre megy 
vissza (g. koiné aisztbészisz), a jelentése az egyes ér- 
zékszervek információját egységbe forrasztó bel- 
ső érzékelés. Az antik felfogás szerint ha valamit 
látunk, hallunk, szaglunk, tapintunk és ízlelünk, 
az egység nem az egyes érzékszervekből, hanem 
a koiné aiszthésziszből származik. A görög kifejezés 
latin fordítása fokozatosan a természetes, józan 
ítélet jelentését öltötte fel. Igy került a politikai 
filozófia szótárába, ahol a szélsőséges ítéletekkel 
szembeni a visszafogott, mérsékelt, természetes, 
józan felfogás képviseletét jelentette. A mai an- 
golban már a köznyelvben is ez a common sense 
jelentése, és ezt a jelentést adja vissza a magyar ~ 
kifejezés. 

A ~ politikai jelentésének egyik legismertebb 
kifejtését Thomas Paine angol gondolkodó adta 
a Common Sense Addressed to the Inhabitants of 
America („Józan ésszel szólítván meg Ameri- 
ka lakóit”, 1776) című röpiratában, amelyben az 
amerikai függetlenség melletti érveket fejtette ki. 
Paine szerint a politikai elveknek és a politikai 
gyakorlatnak együtt kell járniuk. Abban a tör- 
ténelmi pillanatban, amikor egyetemes politikai 
elvek érvényre jutásáért korábban soha nem lá- 


a judaizmus politikafelfogása 


tott mértékben tömegek mozdultak meg, Paine 
Amerika ügyét , nagyrészt az egész emberiség 
ügyé"-nek, azaz a - követelményének mondta. 
A - politikai követelményének jellegzetes angol- 
szász sajátsága a felelősségre vonhatatlan szakér- 
tőkkel szembeni ódzkodás és a független polgá- 
rok józan értékítéletébe vetett bizalom. 

—>Kant felfogása szerint legalábbis esztétikai- 
lag rendelkezünk „közös érzékkel” vagy „közös 
értelemmel” (gemeiner Menschenverstand). A mai 
politikafilozófiai viták középpontjában a közös ér- 
zék/józan ész etikai jelentése áll, az a kérdés, hogy 
van-e az ember feltételezett természetében olyan 
adott értelmi alap, amelynek segítségével erkölcsi 
és politikai kérdéseket közmegegyezéssel eldönt- 
hetünk. Itt kapcsolódik a ~ kérdésköre a —>ter- 
mészetjog problémájához. 


Boulter, Stephen: The Rediscovery of Common Sense 
Philosophy („A ~ filozófiájának újbóli fölfedezése”, 
2016). 

Rosenfeld, Sophia: Common Sense: A Political History 
(„~ politikai története”, 2014). 

a judaizmus politikafelfogása Kinyilatkozta- 
táselven alapul: az isteni kinyilatkoztatás Mózes 
által közvetített szöveganyaga, hagyományosan 
Mózes öt könyve, a mózesi Törvény, a Tóra (ta- 
nítás" és törvény") egyértelmű útmutatást ad a 
helyes politikai berendezkedés struktúráját és tar- 
talmát, illetve az engedelmesség, a méltányosság 
és az igazságosság társadalmi normáit illetően. 
Ezek az isteni eredetű, pontos hierarchiába rende- 
zett szabályok képezték a zsidó közösség politikai 
berendezkedésének alapját a Törvény kinyilatkoz- 
tatásától (2Móz 19-20) egészen a második jeruzsá- 
lemi Szentély lerombolásáig (i. sz. 70). 

Ezt követően a zsidó közösség útválasztásaira 
meghatározóan hatott Móse ben Májmún rabbi 
(Rámbám), görögösen Majmonidész (1138—1204), 
a középkor egyik legjelentősebb gondolkodója, 
filozófusa és jogtudósa, aki miközben egybegyűj- 
tötte a zsidó jogot, a balábát, igyekezett azt az 
arisztotelészi filozófiával összhangban, a középút 
bölcsességét követve magyarázni. 

Mindazonáltal a zsidó és a görög megközelítés 
jelentős különbségeket mutat. Míg az —arisztote- 
lészi felfogás szerint az állam megelőzi az egyént, 
addig a zsidó értelmezés azt tartja, hogy az egyén 
előzi meg az államot, ezzel— a kinyilatkozta- 
tás szellemében — az egyéni felelősségre helyezi 


a hangsúlyt. A görögöknél a politikai részvétel 
és a társadalmi szerepvállalás a kulcsmomentum, 
ezzel szemben a zsidóság az egyéni oktatást, a csa- 
ládi értékeket és a közösség erkölcsi és spirituális 
dimenzióit tartotta a helyes élet alapjának. Míg 
Arisztotelész az embert politikai lényként írta le, 
addig a zsidó felfogásban a politikai társadalom- 
mal szemben a civil társadalomnak (az egyénnek, 
a családnak, a közösségnek) primátusa van. 

Az Istentől kapott egyéni felelősségre épülő ál- 
lam struktúrája jól nyomon követhető az ókori 
Izrael hatalmi berendezkedésének fejlődéstör- 
ténetében is. Az Egyiptomból való kivonulást 
követő negyvenéves vándorlás a , szedett-vedett 
népség"-nek (2Móz 12,38) és a különféle egyének 
sokaságának politikai közösséggé, nemzetté for- 
málódását írja le (, Hatszázezer gyalogos a nép, 
mely között én vagyok ...", 4Móz 11,21). Ezalatt 
előbb az egyén személyes, morális felelősségének 
kellett megnyilvánulnia, és csak utána kerül- 
hetett sor a honfoglalásra, az államformáló kö- 
zösséggé válásra („Ti álltok ma mindnyájan az 
Orökkévaló, az Istenetek színe előtt [...], hogy 
tegyen téged ma az ő népévé", 5Móz 29,9—12). Az 
egyéni felelősségből a politikai közösség irányába 
haladó folyamatot hangsúlyozza az is, hogy csak 
az egyes szám második személyben elhangzott 
tízparancsolat (2Móz 20,1-14) után következhet, 
hogy , ti lesztek nekem papok birodalma és szent 
nép" (2Móz 19,6). 

A közös otthont teremtő — a honfoglalást kö- 
vető — nemzetté válás azonban továbbra sem 
jelentéktelenítheti el az Istentől kapott egyéni, 
személyes morális felelősség és az Istennel való 
közvetlen kapcsolat prioritását. Igy a központi 
hatalomgyakorlás, a királyság intézménye még 
további háromszáz éven keresztül sem volt része 
a kezdeti államberendezkedésnek. Sámuel pró- 
féta ellenkezéssel fogadta a nép kérését, hogy 
válasszon neki királyt (ISám 8). Ez ugyanis el- 
lentmondott az Isten uralmát jelentő, vele való 
közvetlen kapcsolatnak (Bír 8,23). Más szóval a 
királyi egyeduralom ennek a személyes kapcso- 
latnak és a felelősségnek a súlyát csökkenti. 

A közel ezer éven át fennálló zsidó királyság 
hatalmi berendezkedése a bibliai útmutatásokra 
hagyatkozva elveiben (ha a gyakorlatban nem is 
mindig) a korát évezredekkel meghaladva a —fé- 
kek és ellensúlyok, a — hatalommegosztás rend- 
szerét alakította ki, és kerülte továbbra is — a le- 
hetőségekhez mérten — az individuum felelőssé- 
gét csökkentő központosított hatalomgyakorlást. 

1) A korabeli ókori abszolút monarchiákkal el- 
lentétben a papság (5Móz 10,8), a király személye 
(5Móz 17,14—20), a jogalkotás és joggyakorlás in- 
tézményei (şMóz 8-13), illetve az intézményektől 
független kritikus hang, Isten embere, azaz a pró- 
féta (sMóz 18,15—22) egymástól szigorúan elválasz- 
tott „hatalmi ágak” voltak, amelyek között nem 
lehetett átfedés (a papok és a bírák kivételével). 

2) A helyi közösségek önálló morális és joggya- 
korlási felelősséggel rendelkeztek (,, Bírákat és fel- 
ügyelőket rendelj magadnak minden kapuidban", 
sMóz 16,18), a szociális ellátórendszer pedig szi- 
gorúan nem központosítottan működött, hanem 
az adakozót és a kedvezményezettet közvetlenül 
kapcsolta össze (3Móz 19,9-10; 5Móz 24,19-22; 
14,22—29). 

3) Nem engedte a szélsőséges társadalmi 
egyenlőtlenségeket eredményező többnemzedé- 
kes vagyonfelhalmozást, csakúgy, mint a szemé- 
lyes ambíciónak gátat vető központosított (föld-) 
tulajdont az a vegyes rendszer, amely egyrészt 
fenntartotta az öröklés jogát, másrészt minden 
jóbel- Cjubileumr, azaz ötvenedik) évben vissza- 
adta az eladott földeket eredeti tulajdonosaiknak 
vagy örököseiknek (3Móz 25,8—r7). 

I. sz. 70-ben a rómaiak elpusztították a jeru- 
zsálemi templomot, és felszámolták az egységes 
judaista vallási alapokon nyugvó politikai közössé- 
get, így kezdetét vette a szétszórattatás (diaszpóra) 
máig tartó folyamata. A zsidóság önrendelkezése 
megszűnt, és az egészen más, világi alapú Izrael 
Allam megszületéséig (1948) nem is létezett. Bár 
önrendelkezéssel és tényleges politikai aktivitási 
lehetőséggel a zsidó közösség közel 1900 éven ke- 
resztül nem rendelkezett, számos korszakos jelen- 
tőségű gondolkodó próbálta korának kontextusába 
illeszteni a kinyilatkoztatáselvű politika üzenetét. 


Assmann, Jan: Uralom és üdvösség. Politikai teológia az 
ókori Egyiptomban, Izraelben és Európában (2000; m. 
2008). 

Májmún (Majmonidész), Móse Ben: Misné Tóra 
(1170-1180; m. 2005; zsido.com/fejezetek/eloszo- 
bevezetes-a-talmudba/); uő: A tévelygők útmutatója 

Jugoszlávia (szrb. "délszlávok földje’) A délszláv 
népek közös államának eszmei alapjait a szerb 
történetírás a visszatekintő önigazolás jegyében 
az 1804-1813. és az 1815. évi törökellenes szerb fel- 
kelésben és a Horvátországban kibontakozó illír 
mozgalomban véli fölfedezni. Ilija Garašanin, a 
szerb fejedelemség belügyminisztere 1844-ben 
Načertanije ( Tervezet") címmel programot dol- 
gozott ki egy délszláv állam megteremtésére. Az 
1848-1849-es magyar szabadságharc ellen kibon- 
takozó horvát és szerb felkelés politikai indokai- 
ban a Horvát-Szlavón-Dalmát Királyság létre- 
hozása mellett már ott szerepelt a Dél-Magyaror- 
szágon élő szerbek területeinek — Bácska, Bánság 
és Baranya — elszakítása is. Az osztrák-magyar 
kiegyezést követően — a pánszláv mozgalom ter- 
jedésével és a balkáni válság elmélyülésével egy 
időben — egyre nyíltabban fogalmazódott meg a 
délszláv népek közös államának gondolata. Az, 
hogy az Osztrák-Magyar Monarchia 1878-ban 
megszállta, majd 1908-ban annektálta a Török- 
országtól szabadulni akaró Boszniát, a háborús 
eszkaláció lehetőségét is megmutatta. 

Az 1914. június 28-én a Milada Bosna (Ifjú 
Bosznia") terrorszervezet által Ferenc Ferdinánd 
ellen Szarajevóban elkövetett merénylet szerb 
szándékát bizonyítja, hogy Nikola Pasié kormá- 
nya a Monarchia csapataitól elszenvedett súlyos 
szerb katonai vereségek idején, 1914. december 
6-án nyilatkozatban közölte: a háború valódi 
célja a délszláv állam létrehozása. Ezt erősítet- 
te meg 1915. április 30-án a Jugoszláv Bizottság 
párizsi nyilatkozata és az 1917. július 20-án köz- 
zétett korfui deklaráció is. 1918. október 29-én a 
felbomló Monarchia délszláv területeiből létre- 
jött az ún. Szlovén-Horvát-Szerb Allam, amely 
azután egyesült a Szerb Királysággal. 1918. de- 
cember 1-jén a szerb Karadordevié-dinasztia ko- 
ronája alatt megalakult a Szerb-Horvát-Szlovén 
Királyság, majd 1929. október 3-án felvette a Ju- 
goszláv Királyság nevet. 23 éves története a véres 
leszámolásokig elfajuló szerb-horvát ellentétek 
jegyében zajlott. 1941 áprilisában a német, olasz, 
bolgár, olasz és magyar csapatok támadása, illetve 
a Független Horvát Allam kikiáltása miatt a ki- 
rályi Jugoszlávia széthullott. 

Bosznia nehezen megközelíthető hegyvidékein 
azonban hamarosan kibontakozott a Josip Broz 
Tito vezette kommunisták partizánháborúja. 
1943. november 29-én a Tito-féle Jugoszláv Nép- 
felszabadító Antifasiszta Tanács döntött a Szov- 

jetunióval szövetséges Jugoszláv Népköztársaság 
létrehozásáról. Azt 1945 novemberében kikiáltot- 
ták, de már tavasztól intézményesült a totalitárius 
diktatúra. A titói Jugoszláv Szocialista Szövetségi 
Köztársaság alkotmányos rendszerét hat köztár- 
saság: Szerbia, Horvátország, Szlovénia, Bosznia 
és Hercegovina, Montenegró (Crna Gora) és Ma- 
cedónia, továbbá két autonóm tartomány: Vajda- 
ság és Koszovo-Metohija alkotta. A Moszkvával 
1948-ban bekövetkezett szakítást követően Tito 
politikájának legitimitása három politikai dokt- 
rínára — az együtt élő népek és nemzetek testvéri 
egységére, az alkotmányos rend alapjait képező 
forradalom és a népfelszabadító háború vívmá- 
nyainak tiszteletére, illetve a tömbökön kívüliség 
politikájára, az el nem kötelezettségre — épült. A 
szerbek dominálta államszövetség, a története so- 
rán mindvégig belső feszültségektől terhelt kom- 
munista - Tito 1980. május 4-i halálát követően 
az 1990-es évek négy véres háborúja során alko- 
tóelemeire hullott. 1992. április 28-án a Jugoszláv 
Szocialista Szövetségi Köztársaság megszűnt, 
Szerbia és Montenegró pedig megalapította a he- 
lyébe a Jugoszláv Szövetségi Köztársaságot. Ezt 
2003-ban felváltotta Szerbia és Montenegró néven 
egy lazább államszövetség. 2006 óta Szerbia Köz- 
társaság és Montenegró külön állam. 

Jünger, Ernst (1895-1998) Az elmúlt évszázad 
egyik legmegosztóbb, egyúttal legkiemelkedőbb 
német írója. 1913-ban ifjúkori hevületében belé- 
pett a francia idegenlégióba, és Eszak-Afrikában 
teljesített szolgálatot. Apja a diplomáciai kapcso- 
latait latba vetve hazahozatta. Ezt örökítette meg 
az Afrikanische Spiele („Afrikai játékok”, 1936) 
című regényében, amelyben bemutatta mindazt, 
ami az első világháborút végigharcoló, a későbbi 
—>konzervatív forradalmat létrehozó értelmisé- 
get jellemezte. A szuverén családi miliő ~t később 
is megkímélte az olyan veszélyes politikai kalan- 
doktól, mint a nácikkal való közösség. 

1914-ben ~ önként jelentkezett frontszolgálat- 
ra. Több mint egy tucat lőtt sebet kapott, és csak 


a véletlennek köszönhette, hogy túlélte a há- 
borút. 1918-ban megkapta a legnagyobb német 
kitüntetést, a Pour le Mérite-et. A háborús nap- 
lói alapján írta az Acélzivatarban (1920; m. 2014) 
című ismert regényét, amelyet többen a háború 
dicsőítésével vádoltak. 

A háború után a konzervatív forradalomnak 
nevezett jobboldali értelmiségi irányzat publi- 
cistájaként tevékenykedett. Ennek a csúcs- és 
végpontján az Arbeiter (, Munkás", 1932) című 
könyvében a nem marxista szocialisztikus el- 
képzeléseket próbálta összeegyeztetni a technikai 
civilizáció kihívásaival. Előre látta a nemzetiszo- 
cialisták meghatározó politikai szerepét és ennek 
veszélyeit is. Liberalizmusellenessége és naciona- 
lista beállítottsága nem vezetett a nemzetiszocia- 
listákkal való rokonszenvhez. Visszahúzódott 
a politikai vitáktól, felhagyott az újságírással is. 
Hitler 1933-as hatalomra kerülésekor megtisztí- 
totta műveit minden — az aktuálpolitika követ- 
keztében — félreérthető résztől, és csak a művé- 
szetnek és szépírói munkásságának élt. Ennek 
ellenére konfliktusba került a náci hatalommal. 
Az újraalapított Porosz Művészeti Akadémia 
szépírói szekciójába — ahonnan eltávolították a 
liberális, nem német, zsidó és pacifista szerző- 
ket — meghívták tagnak, de nem fogadta el, s ez- 
zel lemondott a tagsággal járó anyagi és erkölcsi 
megbecsülésről. 

A második világháború kitörése előtt - egy- 
értelműen állást foglalt a nemzetiszocializmussal 
szemben. A márványszirteken (1939; m. 2004) 
címmel megírta a belső ellenállás regényét. Min- 
denki értette s tudta: Hitler és Göring, a zsidóül- 
dözés, az igazságtalan háború rémtetteit rajzolja 
meg. A kezdetektől ragaszkodott hozzá, hogy re- 
gényével — noha a kor német viszonyaiból indult 
ki — minden diktatúrát és zsarnokságot elítélt. 
Ezt bizonyítva látta abban, hogy az 1950-es évek- 
ben Ukrajnában és Litvániában szamizdatként 
terjesztették művét, és Sztálint ismerték fel a ne- 
gatív főhős személyében. 

1941-ben közölte a német-francia megbé- 
kélés, az egyesülő Európa egyik alapművét, a 
Der Friede („A béke”) című esszéjét, amelyben 
az elsők közt vázolta föl a második világháború 
utáni globalizált világot és annak legfontosabb 
tendenciáit. A háborút követő rövid publikációs 
tilalom után az újonnan megszülető —adenaueri 
konzervatív Németország szellemi példaképévé 
vált. Eumeswil (1977) című futurisztikus regé- 


249 


Jünger, Ernst 


nyében a liberális és felvilágosodás kori értékek Kiesel, Helmuth: Ernst fünger (2009). 
teljes összeomlását vizionálta a XX. század utáni Schwilk, Heimo: Ernst Jünger: Ein Jabrhundertleben 
társadalomban. („~: évszázados élet", 2007). 

Kádár-rendszer A magyarországi államszocia- 
lizmus időszakának (1948-1989) közel négyötö- 
dét (1957-1989), a kilenc rendszerváltással terhelt- 
tördelt magyar XX. század egyharmadát töltötte 
ki Kádár János regnálása. Ennek ellenére nincs 
konszenzus abban, hogy a Kádár-korszak politi- 
kai rendszerként is elkülöníthető-e. A szkepszis 
alapja az, hogy az —1956-os magyar forradalom 
szovjet leverése és Kádár színrelépése a megelő- 
ző Rákosi-korszak párt- és államszervezeti in- 
tézményrendjét változatlanul hagyva restaurálta 
a kommunista egyeduralmat. 

Am a kommunista világrendszer az 1960-as 
évektől egyre inkább helyi jellemzőket adoptáló 
, nemzeti" színezetű kommunizmusokra kezdett 
differenciálódni. A ~t mindvégig három — időben 
különböző mértékben ható — vonatkoztatási pont 
formálta: 1) a szovjet megszállás és katonai szövet- 
ség, illetve geopolitikai közelség; 2) a világpolitikai 
enyhülés közepette valamelyest bővülő mozgás- 
térben önnön nemzetközi újrapozicionálásának 
lehetősége és kényszere; 3) az 1956-os forradalom 
sokk-ként őrzött emléke a kádári elitben. 

A - erősen személyfüggő volt, miközben 
maga Kádár következetesen mellőzte, sőt há- 
rította a személyi kultusz külsőséges (másutt 
intézményesített) kellékeit. Hatalmát kezdet- 
től úgy gyakorolta, hogy a korábbi sztálinista 
(moszkovita) reprezentánsokat már a rendszer- 
restaurálás káderínsége idején is mellőzte. Má- 
sod-, harmadvonalbeli elkötelezettjeiket pedig 
a megtorlás piszkos munkájának végeztével fél- 
reállította. A Moszkvától kapott személyi ha- 
talmával élethosszig taktikázva egyensúlyozott 
a nála dogmatikusabb keményvonalasok, illetve 
a pártvezetésbe beválogatott reformerek között. 
Személyes döntéseit is mindvégig „a kollektív ve- 
zetés" akaratérvényesítéseiként jeleníttette meg 
a szigorúan felügyelt nyilvánosság előtt. 

A pártegyeduralom konszolidálása az 1960-as 
években a rendszer keretein belüli reformok so- 
rával párosult. A mezőgazdaság — ezúttal sem 
erőszakmentes — kollektivizálását úgy hajtották 
végre, hogy közben nem romlott az ország élel- 
miszer-ellátása. Az addig legnagyobb társadalmi 


réteg, a — parasztság elvesztette ugyan tulajdonosi 
önállóságát, ám az ún. háztáji gazdaság révén vala- 
melyest tovább őrizhette , gazdatudatát". A háztáji 
magánművelése — majd annak a termelőszövet- 
kezeti gazdálkodással való kooperálása — idővel 
egyre nagyobb szerepet játszott az ország javuló 
élelmiszer-ellátásában, s vele együtt a falusi tár- 
sadalom mérsékelt (egyéni, családi) gyarapodásá- 
ban is. 

Az 1968-ban bevezetett új gazdasági mecha- 
nizmus az államszocialista rendszer reformjára 
tett kísérletet. A termelőszférában utat enge- 
dett a piacgazdasági működés szimulálásának: a 
nyereséges gazdasági szereplőket osztalékokkal 
ösztönözte. A kibontakozását azonban kezdettől 
visszafogta az 1968-as , prágai tavasz" eltiprását 
követő keményvonalas moszkvai iránymutatás. 
Mivel a kis- és középüzemek — ideértve a háztáji- 
szövetkezeti szférát is — jobban ki tudták aknázni 
a reformot, mint a nagyvállalatok, a Moszkva által 
is támogatott reformellenes, „munkásellenzéki” 
pártbürokrácia a rendszer elsődleges bázisának 
tekintett nagyipari munkásságot a változás kár- 
vallottjának állíthatta be. Kádár egyensúlyozó 
taktikája ezt úgy próbálta kezelni, hogy az 1970-es 
évek elején egyfelől visszafogták a reformokat, 
másfelől teljesítményfedezet nélkül , felfelé ni- 
vellálták" a nagyipari munkásság javadalmazá- 
sát, s mentesítették a leginkább versenyképtelen 
nehézipari nagyvállalatokat a reformgazdasági 
normák alól. 

Ugyancsak az új gazdasági mechanizmus — és 
annak visszafogása — szülte az ún. érdekkijárás je- 
lenségét, mindenekelőtt állami (költségvetési) erő- 
forrásokhoz, illetve kedvezményekhez való hozzá- 
jutás céljával. Ezek az állami és pártbürokrácia leg- 
felső szintjeiig képeztek érdekköröket (bányász-, 
nehézipari, energetikai, agrárlobbi stb.), amelyek 
lényegében az állampárti rendszermechanizmu- 
son belül képviseltek és érvényesítettek — bármi- 
fajta szocialista-kommunista eszmeiséghez képest 
indifferens — érdekpluralizmust. 

A világgazdasági olajárrobbanás azonban a szo- 
cialista exporttermékek  cserearányromlásával 

járt. A belső (bérkiáramlási) és a külkereskedelmi 
deficit elkerülhetetlenné tette a külső erőforrá- 
sok bevonását, ám a nyugati pénzpiacon felvett 
hitelek számottevő részét az életszínvonal — lehe- 
tőség szerinti — őrzésére fordították. Az 1980-as 
években fokozatosan felpörgött az eladósodási 
spirál, azaz a nyugati tőke mind nagyobb arány- 
ban finanszírozta a magyar „gulyáskommuniz- 
must”. Az 1970-es évek végétől újra szabadabb 
lett — mert elkerülhetetlenné vált — a gazdaság- 
politikai reform, s az államosított gazdasággal 
kooperálva jelent meg a vállalati gazdasági mun- 
kaközösségek (vgmk), majd pedig a privát gazdasági 
munkaközösségek (gmk) rendszere. Ezt nevezték 
akkor—a virágzó agrármagánpiacot teremtő 
háztájival egyetemben — második gazdaságnak. 

A konszolidált - társadalompolitikáját két ösz- 
szetevő jellemezte. A sztálinista-rákosista érához 
képest egyre kevésbé várta el az , alattvalóktól" 
a rendszerhűség nyilvános és rituális deklará- 
lását, cserébe viszont azt annál inkább, hogy a 
közügyekbe a társadalmi sokaság ne szóljon bele: 
az „a párt” dolga és kompetenciája. A ~ másik 
legkonzekvensebb törekvése volt az életszínvonal 
kiszámítható, szolid emelése: a nominális bérhez 
minden foglalkoztatási körben és teljes foglalkoz- 
tatás mellett társult a különböző szociális juttatá- 
sok kiterjedt rendszere. 

A konszolidált - értelmiségpolitikájának álta- 
lánosítható jellemzője, hogy privilégiumokkal 
domesztikálta annak különböző irányzatokat 
követő, rivalizáló elitjét. Igy bő másfél évtize- 
den át többé-kevésbé moderálni tudta az egyes 
, szekértáborok" közötti konfliktusokat. Az Eu- 
rópai Biztonsági és Együttműködési Ertekezlet 
( EBESZ) 1975-ös helsinki gyűlése nyomán 
Magyarországon is feltűntek, s az 1980-as évek- 
ben - szűk körben — szamizdat újságokkal, köny- 
vekkel, vitakörökkel is hallattak magukról külön- 
böző ellenzéki szerveződések, a hivatalos közéleti 
fórumokhoz, közmédiákhoz képest megteremtve 
az ún. második nyilvánosságot. E másképp gondol- 
kodó értelmiségiek, főként egyetemista holdudvar- 
ral, az emberi jogok, a határon túli magyarok ki- 
sebbségvédelme, a szegénység — a szocializmusbeli 
hátrányos helyzetűek — ügyét karolták fel, ám 
tiltva-tűrt féllegális létükből csak a rendszer al- 
konyának közeledtekor tudtak kilépni. Addig tit- 
kosrendőrségi megfigyeléssel, vegzálással, olykor 
állásvesztéssel, publikálási tilalommal (, szilenci- 
um"), utazási és/vagy külföldi ösztöndíj-lehető- 
ségektől való megfosztással, esetleg emigrációba 

kényszerítéssel kellett szembenézniük, ám vég- 
rehajtandó börtönbüntetést nem kapott közülük 
senki. 

A ~az 1970—1980-as évekre mindinkább irány- 
zatokra bomlott, bár formálisan mindvégig az 
egy párt vezérelte autoriter uralom maradt, mi- 
közben — részlegesen és ellenőrzött módon — a 
számára rendszeridegen gazdasági és társadalmi 
működés elemeit is átvette. Am az államszocia- 
lizmusnak ez a metamorfózisra is fogékony ma- 
gyar modellje sem mentette meg a kommunista 
fogantatású formációt a fokozatos erodálódásától, 
majd összeomlásától. 


Rácz Árpád (szerk.): Ki volt Kádár? (2001). 
Rainer M. János: Bevezetés a kádárizmusba (2011). 
Valuch Tibor: Magyar bétköznapok. Fejezetek a minden- 
napi élet történetéből a második világbáborútól az ezred- 
fordulóig (2013). 

Kállay Miklós (1887—1967) Földbirtokos, politi- 
kus, miniszterelnök (1942-1944). Gondolkodás- 
módja, politikai krédója a — Tisza-éra szabadelvű 
szellemiségében gyökerezett. A jogi doktorátus 
megszerzése és külföldi tanulmányok után a vár- 
megyei adminisztrációban dolgozott, főszolgabí- 
ró, majd főispán, 1929-1931-ben a Bethlen-kor- 
mány kereskedelmi minisztériumi államtitkára. 
A konszolidációs korszakban az ő érdeme volt a 
magyar-osztrák és a magyar-lengyel gazdasági 
és kereskedelmi kapcsolatok kiépítése, a gazda- 
adósságok rendezése; döntő szerepe volt az Alföld 
fásításában, az erdőtörvény létrehozatalában, a 
felső Tisza-szakasz hajózhatóvá tételében. 1932 
októberében a Gömbös-kormány földművelési 
minisztere, 1935-ben az új külpolitika elleni til- 
takozásként lemondott, majd Bethlen Istvánnal 
együtt kilépett a kormánypártból, amelynek 
1937-ben a kormányzó kérésére újra a tagja lett. 
Az Országos Ontözési Hivatal elnökeként kidol- 
goztatta az öntözési munkálatok tízéves program- 
ját, s elvégeztette a csatornahálózatok építésének 
előmunkálatait. 1937-ben kinevezést nyert a Fel- 
sőházba, ahol alkotmányvédő politikát képviselt. 

Bárdossy László bukását követően, 1942 márciu- 
sában mint a Bethlen-féle konzervatív reformer 
csoport tagja — Bethlen javaslatára — kapott meg- 
bízást kormányalakításra (egyben 1943 júliusáig 
külügyminiszter). - vállalt feladata a háborúban 
való magyar részvétel visszafogása, a belső jog- 
rend megőrzése, a szociális (nyilas) forradalom 

veszélyének elhárítása, Magyarországnak a há- 
borús káoszon való átvezetése volt. Politikája 
a magyar haderőnek a szovjet frontról való ki- 
vonására, a Németországba irányuló szállítások 
szabotálására, az angolszászokkal való diplomá- 
ciai kapcsolatfölvételre irányult. A Németország 
uralta övezetben példátlan módon folyamatosan 
visszautasította a , zsidókérdés radikális megoldá- 
sára" irányuló német követeléseket (aminek felté- 
telezhetően szerepe volt abban is, hogy Románia 
1943-tól nem folytatta a zsidóknak az országon 
belüli koncentrálását, illetve megsemmisítését, 
Szlovákia pedig a korábban félbeszakított depor- 
tálásukat), tágította a demokratikus parlamenti 
pártok, a ÖRassay-féle liberális, a kisgazda és 
a —szociáldemokrata párt mozgásterét (—anti- 
szemitizmus, holokauszt, magyar vészkorszak). 

Noha a szakirodalom évtizedeken át az ural- 
kodó osztályok hatalomátmentési kísérletét tár- 
sította a nevéhez, - már 1943-ban tudta, hogy a 
háború után a demokratikus ellenzéki pártoknak 
kell kormányt alakítaniuk, és igyekezett ehhez 
előkészíteni számukra a terepet. Mindeközben 
azonban — a nemzetiszocialista Németország, a 
magyar szélsőjobb és a kormánypárt jobbszéle 
figyelmének elterelése céljából — átvette a koráb- 
bi kormányok nyelvezetét, mind a háborús cé- 
lok hangoztatásában, mind annak szajkózásában, 
hogy van , zsidókérdés"; miniszterelnöksége alatt 
zsidókat sújtó törvények is születtek. A háború- 
ból való kilépésre irányuló titkos tárgyalásainak, 
a Nagy-Britanniával a balkáni partraszállás ese- 
tére létrejött titkos fegyverszüneti egyezmény- 
nek minden bizonnyal szerepe volt Magyarország 
1944. március 19-i német megszállásában, annál is 
inkább, mert az angol és semleges országokbeli saj- 
tó ezt nyíltan tárgyalta; nem kizárt, hogy a nyu- 
gatiak Hitlert is értesítették róla. 

A nyugati szövetségesek és a szovjetek 1943-as 
tárgyalásain már eldőlt, hogy Magyarország a 
szovjet érdekszférába kerül- ennek elkerülése 
volt ~ másik fontos célja. Ugyanakkor az (egyéb- 
ként eltérő külpolitikai szempontokat képviselő) 
angoloknak és amerikaiaknak — a normandiai 
partraszállás miatt — egyaránt érdekükben állt, 
hogy Magyarországot a németek megszállják, 
hogy ezáltal a német vezetés jelentős katonai erőt 
vonjon el a fontosabb, nyugati frontszakaszok- 
ról. Igy a korábbi megfontolások helyett — hogy 
a csatlósállamok ne forduljanak idő előtt szem- 
be Hitlerrel (nyilvánvaló volt, hogy ezt német 
katonai megszállás és a zsidók elhurcolása köve- 


ti) -— nyomást gyakoroltak Magyarországra, hogy 
tegye egyértelművé a németektől való elszakadá- 
si szándékát. Tény, hogy ~éknak a tárgyalásokat 
tehát taktikai okokból folytató angolszászok szá- 
mára fölkínált programjában szerepelt a magyar 
szociáldemokratáknak a kormányba való belépé- 
se, illetve szükség és kedvező geostratégiai körül- 
mények (a lebegtetett balkáni partraszállás) ese- 
tén a németekkel való fegyveres szembefordulás 
is. A szövetségesek cserébe nem ígértek semmit, 
még az ország integritásának biztosítását sem. 

- a német megszállás után a török követsé- 
gen kapott menedéket, de a Szálasi-puccsot kö- 
vetően német kézre került; Sopronkőhidáról 
Mauthausenbe deportálták. Szabadulása után 
Capri szigetén, majd az USA-ban élt, ahol a Ma- 
gyar Nemzeti Bizottmány végrehajtó bizottságá- 
nak tagja lett. 1956 után nem vett részt az emig- 
ráns politikában. 


Műve: Magyarország miniszterelnöke voltam, 1942-1944. 
Egy nemzet küzdelme a második világháborúban. I-II. 
(a. 1954; m. 1991). 

Borhi László: Nagybatalmi érdekek hálójában. Az Egye- 
sült Allamok és Magyarország kapcsolata a második vi- 
lágbáborútól a rendszerváltásig (2015). 

Joó András: Kállay Miklós külpolitikája. Magyarország és 
a háborús diplomácia, 1942-1944 (2008). 

Kálvin János (Jean Calvin [Cauvin], 1508-1564) 
Francia reformátor, a „kálvinizmus”, a —refor- 
máció svájci vagy helvét, református irányzatá- 
nak névadója, a nyugati polgári gondolkodás és 
kultúra meghatározó alakja. Pályája legnagyobb- 
részt Genf városához — a korabeli Európa egyik 
szellemi központjához — kötötte. Itt véglegesítette 
fő művét, az Institutio Christianae religionist (1536, 
1559; m. Institutio: A keresztyén vallás rendszere, 
1624, 1909, 2014). Az I. Ferenc francia királynak 
ajánlott munkájában védelmébe vette a reformá- 
tori tanítást. Az egyházatyák (Aranyszájú János, 
kiemelten —Agoston) és egyes középkori teoló- 
gusok (—Aquinói Szent Tamás, Duns Scotus, 
Canterburyi Anzelm) tanításából kiindulva, azt 
időnként újraértelmezve önálló teológiai rend- 
szert alkotott. Egyik alaptézise, hogy Isten min- 
denki által megismerhető, aki a természet rendjét 
vizsgálja, de Krisztus csak a Szentírás tanulmá- 
nyozása által, Isten kegyelméből. Az Isten min- 
denhatóságát és a szabad akaratot egyaránt hang- 
súlyozó ágostoni gondolatot az isteni mindenha- 

tóság irányába mozdította el. Nézete szerint az 
emberi szabad akarat a teremtést követően még 
megvolt, ám a bűnbeesés következtében oly mér- 
tékben meggyengült, hogy az ember nem képes 
többé saját erejéből a jót választani. Ehhez Isten 
kegyelmére szorul, aki szuverén módon döntött 
az emberek kegyelmi kiválasztásáról. Ez a tanítás 
kettős predestináció néven, később a —purita- 
nizmus vezéreszméjeként — a katolikus egyház és 
a lutheránusok szemében eretnekségként — vált 
ismertté. Pedig ~ a „rettenetes rendelkezés”-nek, 
ahogy ő maga nevezte, nem tulajdonított közép- 
ponti jelentőséget, csak ortodox követői tették a 
„kálvinizmus öt pontja” egyikévé a dordrechti 
zsinaton (1618-1619). 

Az úrvacsoráról ~ az Institutióban, miként 
számos magyarázója állítja, —>Luther és Ulrich 
Zwingli elvei között elhelyezkedő értelmezést dol- 
gozott ki, vagyis az a tartalmát tekintve Krisztus 
testének és vérének elfogadását jelenti, megerő- 
síti a hívőket a Krisztussal való közösségben, és 
Isten ígéretét teljesíti. Utóbb azonban a követők, 
félvén a katolikus tanítás esetleges továbbélésé- 
től, inkább Zwingli „emlékvacsora”-tanításának 
irányába terelték az értelmezését. 

~ Genfben új alapokra helyezte az egyház 
szervezetét. Nem a középkori hierarchiát kí- 
vánta megújítani, hanem a Biblia elveire akart 
építeni. Eszerint a szemmel látható egyház nem 
más, mint a hívők közössége, akik gyermekke- 
resztségben részesültek, és rendszeresen élnek az 
úrvacsorával. A látható egyház részei az egyes, 
jogilag önálló gyülekezetek. Ezek maguk választ- 
ják lelkészeiket, illetve világi vezetőiket, a gond- 
nokokat és tagjaik közül a presbitériumokat. Az 
egyetemes papság elvének megfelelően lelkészek 
és világiak egyaránt felelnek a gyülekezet anyagi 
és lelki ügyeinek az intézéséért. A gyülekezetek 
fölött tanácsadó testület, a zsinat áll, amely teo- 
lógiai és egyéb kérdésekben irányadó döntéseket 
hoz. Mindennek szerves részét képezte a szigo- 
rú egyházfegyelem és a lelkiismereti szabadság 
reformátori szemlélete, amely szerint a Szent- 
írásban kifejezetten nem foglalt kérdésekben az 
egyént semmilyen egyházi hatóság nem kény- 
szerítheti. 

Politikai nézeteit ~ az Institutio utolsó, „A pol- 
gári kormányzásról” szóló fejezetében fejti ki. Az 
általános —keresztény államfelfogással összhang- 
ban ő is az állam és az egyház elválasztását vallot- 
ta: az evilági élet dolgait az államnak kell szabá- 
lyoznia. A természetjogi felfogással szemben és 

Lutherrel egyezően az államot szükségrendnek 
tartotta, amely a bűnös emberi önkényt és a go- 
noszt hivatott visszaszorítani. Minden államfor- 
ma lehet alkalmas erre, de leginkább az arisztok- 
ratikus demokrácia, ahol a döntéseket testületileg 
hozzák meg, és az ellentétes érdekek ellenőrzik és 
ellensúlyozzák egymást (hatalommegosztás). 
Annak kálvini hangsúlyozásából, hogy Krisz- 
tusnak adatott minden hatalom mennyen és föl- 
dön (Mt 28,18), sokan tévesen teokratikus-totális 
törekvést véltek kiolvasni, holott ez politikai- 
lag annyit jelentett, hogy egyfelől az egyénnek 
mindenkor kötelessége még a rossz államnak is 
engedelmeskednie, hacsak ezzel nem kerül ellen- 
tétbe Isten parancsaival, de akkor joggal és köte- 
lességképpen áll ellen; másfelől pedig az államtól 
elválasztott egyházra ez csupán a prófétai bírálat 
kötelességét rótta, semmilyen intézményes fölé- 
rendeltséget nem tulajdonított neki. 

Máig árnyékot vet ~ tevékenységére a Szenthá- 
romság-tagadó, másutt már halálra ítélt és Genf- 
be szökő Szervét Mihály (Miguel Serveto) bíróság 
elé állítása és megégetése (1553). A város a hatá- 
lyos — Európa-szerte érvényes — törvények szerint 
járt el. Kálvin - nem lévén genfi születésű - eleve 
nem vehetett részt a döntésben, de a vádat ő kép- 
viselte — gondosan megvizsgálva lelkiismeretét és 
a reformáció helyzetét. Pallos általi halált kért, de 
a város a törvényben előírt máglyahalált hajtat- 
ta végre. A kivégzéssel a kortársak (katolikusok, 
protestánsok) többsége egyetértett a korszellem- 
nek megfelelően. Az számított inkább különleges- 
ségnek, hogy a genfi Sebastian Castellio 1554-ben 
megfogalmazta az evangéliumon alapuló vallási 
türelem eszméjét, és hogy ezt - Szentháromság- 
tagadó, unitárius szorgalmazásra -a tordai ország- 
gyűlés törvénybe foglalta (1568). 

- tanítása jelentős hatást fejtett ki a polgári, 
demokratikus berendezkedésre  (— Hollandia, 
Oo Anglia, —Amerikai Egyesült Allamok), de 
—>Grotius elméleti és gyakorlati munkássága 
révén a —vesztfáliai békerendszerre, a nemzet- 
államok alapjait kimunkáló nemzetközi jogra is. 
Bethlen Gábor mintaként tekintett a kálvinis- 
ta Pfalzra, a korszak legrangosabb, heidelbergi 
egyetemével együtt. Magyarországon a presbiteri 
elv csak hosszú idő után vált általánossá, - politi- 
kai gondolatainak hatása pedig a reformkorban és 
a —kultúrprotestantizmusban volt érzékelhető. 
"Teológiai felfogása mind a mai napig meghatá- 
rozó, többek között olyan jelentős követői révén, 
mint a XX. századi Karl Barth. 

kamat Annak a lehetőségnek a díja, hogy ideigle- 
nesen a jövedelmünk értékénél nagyobb vásárló- 
erővel rendelkezzünk. A ~ mértékét a kölcsönvett 
vásárlóerő százalékában (~láb) szokás megadni. 
Az ideiglenesen nagyobb vásárlóerő lehetőségé- 
ért a kölcsön felvevője hajlandó díjat fizetni, mert 
a kölcsönforrás használata lehetővé teszi, hogy 
bővítse a termelési lehetőségeit, javítsa a terme- 
lékenységét és ezáltal későbbi keresőképességét. 
A hitelező viszont lemond erről a lehetőségről, 
ezért kér kompenzációként ~ot. A ~ létezésének 
másik magyarázata az időpreferencia, amit jól 
megragad a „jobb ma egy veréb, mint holnap egy 
túzok” mondás: ahhoz, hogy a hitelező hajlandó 
legyen egy jövőbeli pénzösszeget elfogadni egy 
jelenbeli pénzösszegről való lemondásáért cse- 
rébe, a jelenbeli pénzösszegnek nagyobb vásár- 
lóerejűnek kell lennie, egyszerűen azért, mert 
hamarabb megkapni valami értékeset jobb, mint 
később megkapni ugyanakkora értéket. 

A ~nak ezt az időpreferenciára és a termelési 
lehetőségek bővülésére alapozó elméletét az elsők 
között az Öosztrák közgazdaságtani iskolához 
tartozó Eugen von Böhm-Bawerk dolgozta ki, 
s a marxistákkal szembeni vitában is támaszko- 
dott rá. Eszerint ugyanis a - nem kizsákmányo- 
lás, és nem is egy történelmi korszakra jellemző 
intézményrendszer eredménye. A - az emberi 
természetből származik, független a pénztől és a 
, kapitalizmustól". Bár a középkori egyház, a sko- 
lasztika tiltotta a -szedést, hiszen a hitel akkor 
csupán fogyasztási célokat szolgált; amikor azon- 
ban az árutermelést is, a ~ot feltételekkel elfogadó 
álláspont kerekedett felül a salamancai iskola és a 
reformáció nyomán is. 

Az időpreferencián kívül a -nak kompenzálnia 
kell a hitelezőt a hitelnyújtásból származó kocká- 


zatért, illetve az inflációért is. Az utóbbi hatását 
kiszűrve kapjuk a reál-ot, az infláció hatását is 
tartalmazó ~ a nominális ~. 

A kölcsönforrás a pénzügyi közvetítő rendsze- 
ren keresztül ( bank, hitel) jut el a beruházók- 
hoz. E közvetítés díja a ~marzs, vagyis a pénz- 
ügyi szektor által nyújtott hitelek és a pénzügyi 
szektor szereplőinél elhelyezett megtakarítások 
után fizetendő ~láb közötti különbség. 

A ~ nem tévesztendő össze a profittal (—ha- 
szon), amely a vállalkozás jövedelme, nem pe- 
dig a otőkéé. 


Heyne, Paul, Peter Boettke és David Prychitko: 
A közgazdasági gondolkodás alapjai (2003; m. 2004). 
Schulak, Eugen Maria és Herbert Unterköfler: The 
Austrian Scbool of Economics. A History of Its Ideas, 
Ambassadors, and Institutions („Az osztrák közgaz- 
daságtani iskola: Eszméinek, követeinek és intézmé- 

nyeinek története”, 2011; n. 2009). 


CzP 


kánonjog (egyházjog) A keresztény —egyhá- 
zak, szűkebb értelemben a katolikus egyház és a 
keleti keresztény egyházak belső joga. A , kánon" 
(l. canon, g.kanón, h. kaneb mérőnád, zsinórmérték’) 
a III. századtól jelenti a keresztény egyház szabá- 
lyait. A ~ szakrális jogrendként szabályozza az egy- 
ház mint intézményes valóság működését. A ~on 
belül a —természetjogi és az isteni jogon alapuló 
normák megkülönböztethetőek a tisztán egyház- 
jogi normáktól: míg az egyházi jogalkotó az előb- 
biekhez kötve van, az utóbbiakat a történelmi ha- 
gyományok és az észszerűség elvei szerint alakítja. 
A - forrásaiként a Szentírás, zsinati határozatok és 
pápai dekrétumok, valamint az egyedi döntések- 
ben is testet öltő szokásjog szolgál. 

A XII. századtól a - legfontosabb forrásait 
a Corpus Iuris Canonici (kánonjogi törvénytár’) 
címen gyűjtötték egybe, és adták ki több ízben. 
A —>római jog mellett a ~ meghatározó szerepet 
töltött be az európai jogfejlődésben, a jogfogalmak 
és a jogszemlélet alakításában (létrehozta például 
a jogi személy fogalmát, és kezdetben erősen ha- 
tott a világi családjogi normákra is). A XX. szá- 
zadban a katolikus egyház kodifikálta a ~ot, így 
született meg az Egyházi Törvénykönyv (Codex 
Turis Canonici, 1917). A II. vatikáni zsinat nyomán 
új kodifikációra került sor, amelynek eredménye- 
ként —Szent II. János Pál pápa a latin egyház új 
kódexét 1983-ban, a keleti katolikus egyházakét 
1990-ben hirdette ki. Ezeket további, egyetemes 
vagy helyi egyházi jogszabályok egészítik ki. 

Más — felekezetek is sajátos belső szabályokat 
alkotnak és érvényesítenek, amelyeket gyakran 
kánonnak, ~nak, illetve egyházjognak neveznek. 
Ilyen például a Magyarországi Református Egy- 
ház Alkotmánya vagy a Magyarországi Evangé- 
likus Egyház törvénykönyve. Az egyházjog pro- 
testáns fogalma általában felöleli az egyházi jog- 
alkotótól származó jogforrások mellett az állami 
vagy közös jogforrásokból származó szabályokat 
is, míg a katolikus fogalma a ~ szinonimájaként 
csak az egyházi jogalkotó által alkotott normákat 
tekinti egyházjognak. 


Erdő Péter: Egybázjog (2014). 
SchB 


Kant, Immanuel (1724-1804) A filozófiatör- 
ténet egyik legjelentősebb alkotója, a legújabb 
kori filozófia megalapítója. Felfogását a gondol- 
kodás „kopernikuszi fordulatával” érzékeltette: 
ahogyan Kopernikusz szerint a bolygómozgá- 
sok kiszámításához a Föld Nap körüli mozgását, 
úgy ~ szerint a tárgyak megismeréséhez az elme 
konstituáló szerepét kell alapul venni; a dolgok 
számunkra adott léte az elme összefüggésében 
határozható meg. Filozófiáját ~ „transzcendentá- 
lis idealizmus"-nak nevezte, ami a legalapvetőbb 
eszmék (transzcendentálék) meghatározó szere- 
pére utal. Az elme (a teoretikus ész és az alkotó 
értelem egysége) világformáló, minden realizmus 
vagy empirizmus elégtelen. A filozófiai megisme- 
rés célja nem „az objektív világ”, hanem annak 
lehetőségi feltétele. E kutatást nevezte ~ , észkri- 
tikának", vagyis a megismerés (a teoretikus ész) 
és a cselekvés (a gyakorlati ész) egyetemes szer- 
kezetei feltárásának. Ebben az ész eszméinek és 
az értelem kategóriának a leírása a legfontosabb 
(„transzcendentális dedukció"), aminek alapja 
az öntudat mint az ész ténye. E tény lényege a 
—>szabadság, ami egyszerre ismereti és gyakorlati; 
ismeretileg az 4 priori szintetikus ítéletek forrása, 
gyakorlatilag az erkölcs alapja, mivel szabadság 
nélkül nincs felelősség. Az erkölcsfilozófia célja 
annak megállapítása, mi teszi jóvá a cselekvést. - 
válasza: a jó ideája és az ennek megfelelő cselek- 
vés. Az előbbi a szándék ideális céljaként jelenik 
meg; az utóbbi a szándékhoz szükséges eljárásban, 
az , imperatívusz"-ban. Az imperatívusz hipote- 
tikus, ha arról van szó, hogyan érjek el egy konk- 
rét célt; s kategorikus, ha minden ember számára 
kötelező eljárásról van szó. Az észhasználó ember, 
aki elérte a szellemi felnőttséget, képes a katego- 

rikus imperatívusznak megfelelően, tisztán for- 
málisan cselekedni. A kategorikus imperatívusz 
szerint például hazugsággal elérni a célomat er- 
kölcstelen, hiszen ez nem tehető egyetemes elvvé 
mindenki számára (mivel az elv önmagát cáfol- 
ná), ezért az észhasználó, morális ember kerüli a 
hazugságot. A legfőbb jó felismerése arra kötelez, 
hogy erkölcsi tetteinkben feltételezzük a lélek 
halhatatlanságát és Isten létét, aki az erkölcs őre 
és a boldogság biztosítója. 

Politikai filozófiájában - a szabadságot a jog alap- 
jának tekintette. A szabadságnak mindenki más 
szabadságával együtt kell fennállnia, ezért korláto- 
zott. Az állam, amelynek alapja az emberhez elvileg 
(s nem empirikusan) tartozó Stársadalmi szerző- 
dés, a szabadság biztosítéka; az állampolgárság e 
szabadság gyakorlása. A megfelelő államforma a 
— felvilágosodás szerint a köztársaság, amelyben 
a törvényhozó és a végrehajtó hatalom elválik. Az 
előbbi lehet az uralkodó vagy a nemesség is, ha 
szándékuk és tetteik szerint a népet képviselik. 
A szabadság kifejeződése a tulajdon, amelynek 
fő formája független az empirikus jelenléttől, 
azaz , intellektuális" vagy jog szerinti; garanciája 
az állam. Az állam elleni lázadás irracionális, de 
ha egy forradalom győzelemre jut, a —szuvereni- 
tás helyreáll. ~ elvetette a világállam gondolatát, de 
elfogadta az egyes államok szabad —föderációját; e 
föderáció biztosíthatja az örök békét, ami - szerint 
a nemzetközi jog célja. - e felfogása később a Nép- 
szövetség, majd az Egyesült Nemzetek Szervezete 
elvi alapjául szolgált. Mai szemmel - sokszor — pél- 
dául a nők választójogát illetően — konzervatívnak 
számít. A személy mint végső cél, illetve a sza- 
badság és az autonómia hangsúlyozásával felfogása 
a —>liberalizmus államképének az alapja. Konzer- 
vatív kritikái sokszor nem ismerik fel eszméinek 
hatását a mai közmegegyezéses politikai felfogá- 
sokra, például a nemzetközi jogban vagy az álla- 
mok közötti béke biztosításában. Racionalizmusa 
és kozmopolitizmusa továbbfejlesztette a nyugati 
keresztény hagyományokat; követői közül például 
Johann Gottlieb Fichte, Hegel vagy Schmitt 
ekképpen értelmezték műveit. 


polgár gondolatai az emberiség egyetemes történetéről 
(1784; m. 1926); Az erkölcsok metafizikájának alapve- 
tése. A gyakorlati ész kritikája. Az erkölcsok metafiziká- 
ja (1785, 1788, 1797; m. 1991); Az orok béke (1795; m. 
1918, 1985). 
Tengelyi László: Kant (1994). 
MB 


kapitalizmus 


kapitalizmus Helyette ma inkább a piacgazdaság 
kifejezést használják, amely semlegesebbnek hat, 
mivel a benne rejlő tőke szó sokak szemében 
indokolatlan vagy világnézetileg elkötelezett szű- 
kítés. Viszont a piacgazdaság fogalma egyrészt 
történetileg túlságosan is tág lehet, ókori, közép- 
kori társadalmak is beleférhetnek; másrészt maga 
is bizonyos megközelítésmódhoz kötődik. Továb- 
bi elméleti probléma, hogy a ténylegesen létező, 
államba szervezett, írott joggal működő emberi 
közösségekben az áruk és a szolgáltatások előállí- 
tásának, cseréjének, fogyasztásának annyira elté- 
rő alakzatai vannak, hogy hiábavaló igyekezetnek 
tűnik azokat egyetlen fogalommal összefoglalni. 
Leszámítva a szélsőséges parancsgazdaságokat, 
szinte ahány ország, annyiféle intézményi, jogi, 
társadalmi kontextusa van a ~nak, azaz maga 
a terminus sem elméletileg, sem gyakorlatilag 
nem látszik használhatónak. Végül arról is vita 
van, hogy a jelentését valóban le lehet-e szűkíte- 
ni gazdasági jellegű tevékenységekre, vagy mint 
ahogy S Marx gondolta, valamiféle totális, a tár- 
sadalom minden viszonyát meghatározó létezési 
módot jelöl. Az elméleti nehézségeket tehát csak 
bizonyos axiómák átmeneti rögzítése révén lehet 
kezelni, így a - jelentése mindig a tudományos és 
világnézeti megközelítéstől függ. 

A - egyik klasszikus megközelítésmódja, ame- 
lyet a leginkább a XVIII. század brit politikai 
közgazdászaihoz, főleg Adam Smithhez köt- 
hetünk, az egyre intenzívebb munkamegosztás- 
ból eredezteti a -t, de föltételezi, hogy ez akkor 
fenntartható folyamat, ha a —>piaci szereplők 
önérdekkövetése egy tágabb társadalmi nor- 
marendszerbe illeszkedik, amelyet a kölcsönös 
együttérzés és bizalom vezérel. A - valójában 
cseregazdaság, azaz nem más, mint kereskedő 
társadalom (, commercial society", ahogy Smith 
maga nevezte a -t), ahol a gyarapodás, a jólét, bár 
nem szándékolt vagy eltervezett, mégis közös tel- 
jesítmény. 

A ~ korai állam vezérelte modellje (merkanti- 
lizmus) ezzel szemben a ~t eleve mint az állam 
által lehetővé tett, megszervezett és irányított 
gazdaságot képzeli el, amelyben a piaci szereplők 
—szabadsága csak az összjólét növelése érdekében 
védhető. 

A marxizmus a —>hegeli történelmi dialektika 
hatására a legabsztraktabb osztálytudatok (pro- 
letariátus és burzsoázia) kialakulásának kohója- 
ként fogja föl a -t, amely így a történelem utolsó 
konfliktusos fázisa. A tőke és a munka, a teljesen 


szabad tulajdonlás és a —tulajdontól való teljes 
megfosztottság elvont ütközése, amely minden 
társadalmi létszférát meghatároz, és maga alá 
gyűr. 

A XX. század jellegzetes megközelítésmódjai 
a klasszikus felfogásokból is eredeztethetők. 
—Max Weber elfogadja, hogy a ~ történetileg 
valamilyen értékrendszerhez köthető: szerinte a - 
a protestáns munkaethosz révén tudott meggyö- 
keresedni, aztán saját normarendszert kialakítani. 
Felfogását számos bírálat érte, saját korában is (pél- 
dául Werner Sombart részéről); a történeti kuta- 
tások a képet tovább árnyalták, rámutatva számos 
fontos ókori, középkori és reneszánsz előzményre 
(racionális kolostori munkaszervezés, a jogi sze- 
mélyiség fogalma, kollektív tulajdonjog, kettős 
könyvelés). Mindazonáltal az összehasonlító po- 
litikai gazdaságtan a német történeti szociológia 
ihletésére ma is előszeretettel tanulmányozza a - 
kulturális előzményektől való függőségét s kap- 
csolatait a tágabb társadalmi normatív háttérrel, 
különös tekintettel a nem nyugati történelmű 
—civilizációk (főleg egyes távol-keleti országok) 
sikereire a - világrendjében. 

Az —osztrák közgazdaságtani iskola Smith és 
mások nyomdokain a - spontaneitását emeli ki 
(o Hayek tudatosan katallaxisnak, spontán rend- 
nek nevezi), szorosan összekötve azt a szabad cse- 
lekvéssel és tulajdonbiztonsággal. Nem azonosítja a 
~t a gazdasággal, hanem a tágabb értelemben vett 
formális és informális társadalmi intézményeket, 
normákat is a - definíciójához sorolja, de ellentét- 
ben a marxizmussal azokat nem , torz", , elidegene- 
dett", materiális alapokból levezetett viszonyoknak 
tartja, hanem a szabad interakciók garanciáinak és 
eredményeinek. A - nem az önzés világa, hanem 
a korlátozott racionalitásé. A tévedés lehetősége 
a tanulás és a fejlődés záloga az Öegyének s ezen 
keresztül a társadalom számára is. Igy a gazdasági 
válság természetes és szükséges eleme a -nak. 

Az állam- elméletei a - jóléti vonatkozásait 
emelik ki. A ~ra azért van szükség, mert tagad- 
hatatlanul minden más formánál gyorsabban és 
nagyobb mértékben növeli az összjólétet, de ál- 
lami és jogi ellenőrzés nélkül igazságtalanságot, 
egyenlőtlenséget okoz, csökkenti a —szolidari- 
tást. A ~ válságai mindig állami-politikai , meg- 
oldást" igényelnek. Eles ellentétben az előző meg- 
közelítéssel, ez a felfogás a -t hajlamos a , piaccal" 
vagy a , piacgazdasággal" azonosítani, s tőle a 
társadalmat, az államot és a —politikát egyaránt 

elhatárolni. Erre a felfogásra példa Habermas 
társadalomelmélete és a —katolikus társadalmi 
tanítás korpuszának nagyobb része is. 

A modern közgazdasági gondolkodásban vitat- 
hatatlanul teret hódít az a megközelítés, amely 
a - fogalmát annak a piacgazdaságénál teljesebb, 
gazdagabb jelentéstartalma miatt előnyben ré- 
szesíti. A gazdasági sikerek, az egyének jólétének 
növekedése, a —növekedés tartóssága, a —sze- 
génység és az egyenlőtlenség csökkenése mind 
az országtanulmányokban, mind a történeti és a 
szinkronikus elemzésekben többnyire erős ösz- 
szefüggést mutat a jogbiztonsággal, a közbiza- 
lommal, a korrupciómentes —kormányzással, 
bizonyos —erényekkel és —erkölcsi értékekkel, 
az egyének közötti kooperációs hajlandósággal, 
egyes társadalmi intézmények (például bírósá- 
gok) stabilitásával és függetlenségével. A - így 
nem csupán fogyasztók-termelők, vállalatok és 
—bankok, munkavállalók, munkaadók, tőkések, 
munkások, kereslet és kínálat, pénzmennyiség, 
árfolyam és —kamatláb, fizetési és kereskedelmi 
mérlegek, árak és bérek jelenségeinek és formái- 
nak együttese, hanem történelembe, vallásba, 
kultúrába, politikába beleágyazott emberi visel- 
kedési minták, valamint erkölcsi normák és el- 
vek, illetve az ezeket fenntartó formális és infor- 
mális intézmények összessége is. 


Felkai Gábor: A német szociológia története a századfor- 
dulótól 1933-ig (2006). 

Marx, Karl: A tőke (1867; m. 1953, 1978). 

Smith, Adam: Vizsgálódás a nemzetek jólétének természe- 
téről és okairól (1776; m. 1891, 2011). 


BZ 


Károlyi Mihály, gróf (1875-1955) Az 1918-1919-es 
baloldali, demokratikus rendszer vezetője, az első 
magyar köztársasági elnök. Nem programalkotó, 
irányító képessége, hanem inkább neve, arisztok- 
rata volta és vagyona révén vált vezető politikus- 
sá. A konzervatív-agrárius kezdetek után előbb 
radikális 48-as ellenzékiként hirdetett nacionalis- 
ta és választójog-kiterjesztő programot. Német- 
ellenessége folytán ellenezte az első világháborút, 
s ez a háborús kimerültség fokozódásával növelte 
népszerűségét. 1918-ra a parlamenten kívüli bal- 
oldal is felsorakozott mögé. Antantbarátsága azt 
a reményt keltette, hogy a háborús vereségért 
mégsem kell súlyosabb árat fizetni. 

1918. október 31-én az , őszirózsás forradalom" 
tömegnyomására miniszterelnöki kinevezést ka- 

pott, de a 48-as függetlenségieket, —polgári ra- 
dikálisokat és —szociáldemokratákat tömörítő 
kormányzat nem tudott úrrá lenni a háború és 
a vereség miatt óriásivá növekvő nehézségeken. 
Demokratikus jellegű, de olykor megkésett re- 
formjai sem a nemzetiségeket nem elégítették ki, 
sem a parasztságot nem tették az új rendszer bá- 
zisává. A frontokról fegyveresen hazatérő kato- 
nák antantbarátságból is ösztönzött leszerelésével 
megelőzte az erőszak elharapózását, de megnehe- 
zítette a fegyveres honvédelmet is. 1919. január 
19-től ideiglenes köztársasági elnökként sem tud- 
ta a kialakított demokratikus rendszer tartósságát 
elérni. Az antant újabb területkiürítési követelé- 
sei (Vix-jegyzék) nyomán kirobbant válságban a 
Károlyi-kormányzat kemény fellépésének híján 
megerősödő kommunisták ragadták magukhoz 
a hatalmat. Hibái is hozzájárultak a párizsi béke- 
konferencia döntéseihez, a tisztán magyarlakta 
területek elcsatolásához. A háborús vereség után 
elkerülhetetlen veszteségeket más politikával ta- 
lán mérsékelni lehetett volna. 

A —Tanácsköztársaság bukása után az emig- 
ráns - élesen szemben állt az őt bűnbaknak beál- 
lító, ellenforradalmi Horthy-rendszerrel, s annak 
megbuktatása érdekében hajlandó volt a kisan- 
tanttal is együttműködni. Az emigrációban ra- 
dikális szocialista nézetei miatt is elszigetelődött. 
1945 után párizsi követ lett. Posztjáról a Rajk-per 
miatt mondott le, s lett haláláig ismét emigráns. 

A Kádár-rendszer igyekezett a nem kommu- 
nista baloldalt is integrálni. Ezért kapott 1962- 
ben díszsírhelyet a Kerepesi temetőben, majd 
1975-ben a parlament mellett fölavatták emlék- 
művét (amelyet 2012-ben az 1944 előtti állapot 
helyreállítása érdekében eltávolítottak). 

~ nem a teljesítménye, hanem a kádári nép- 
frontpolitika miatt vált példaképpé. Ilyen sze- 
repre a demokratikus magyar baloldal múltjából 
mások nála méltóbbak lennének. 


Hajdu Tibor: Ki volt Károlyi Mihály? (2012). 

Hatos Pál: Az elátkozott forradalom: az 1918-as összeom- 
lás és forradalom története (2018). 

Salamon Konrád: „Utószó”, Herczeg Ferenc: Két arc- 
kép: Tisza István, Károlyi Mibály ([1920] 2005); uő: 
Az őszirózsás forradalomról és az első köztársaságról. 
Harag és elfogultság nélkül (2012, 2014). 

Károlyi Sándor, gróf (1669-1743) A Rákóczi- 
szabadságharc hadvezére, előbb kuruc, majd csá- 


káros médiatartalmak korlátozása 


szári-királyi tábornagy. Noha a tiszaháti felkelést 
még ő verte le, már 1703-ban birtokai kuruc kézre 
kerülése és Bécs vele szembeni bizalmatlansága 
miatt a fejedelem mellé állt. Mezei generálisból lett 
szenátor és erdélyi főparancsnok; Szentgotthárdnál 
fontos győzelmet aratott. 1708-tól a szabadságharc 
befejezését és tárgyalásokat javasolt Rákóczinak, 
de 1711-ig kitartott mellette. A szatmári béke elő- 
készítésében Pálffy János tábornaggyal, a császári 
oldalon harcoló magyar főparancsnokkal közösen 
vettek részt, és alkudták ki a lehető legkedvezőbb 
feltételeket a fegyvert letévők számára. 

A szabadságharcot feladni nem akaró, ezért 
legközelebbi híveivel az emigrációt választó Rá- 
kóczival szemben más utat járt be. Rákóczi lett 
a végsőkig küzdő magyar szabadságvágy jelképe, 
míg -, noha élete végéig támogatta az egykori 
kurucokat, és a Habsburgok hadvezéreként az 
Erdélybe betörő tatárok ellen harcolt, a magyar- 
ság elárulóinak szimbólumává vált. 


Kalmár János: „Károlyi Sándor »árulása«”, Czigány 
István et al. (szerk.): Az újrakezdés esélye: tanulmányok 
a Rákóczi-szabadságbarc befejezésének 300. évfordulója 
alkalmából (2012). 

Kovács Ágnes: Károlyi Sándor (1988); uő: Károlyi Sán- 
dor levelei feleségéhez (1704-1724), I-II. (1994). 


Károlyi Sándor, gróf (1831-1906) Politikus, 
a magyar szövetkezeti mozgalom vezéralakja. Az 
egyik legpatinásabb magyar arisztokrata családba 
született, honvédtisztként harcolt 1848-1849-ben. 
A párizsi emigrációban sokat tanult, különösen a 
szociológia egyik alapítójának, Frédéric Le Play- 
nek a szociálpolitikai munkássága hatott rá. 

Feltűnést az 1879-es székesfehérvári gazda- 
kongresszuson keltett gondolataival, ezzel a fel- 
szólalásával bontott zászlót a magyar Öagrárius 
mozgalom. 1881-ben szabadelvű képviselő lett 
(Tasnád). 1884-ben azonban kilépett a kormány- 
zó pártból, és az Apponyi Albert vezette mér- 
sékelt ellenzékhez csatlakozott. De nem pártok- 
ban gondolkodott, nem pártpolitikusként fejtette 
ki fő tevékenységét, hanem a számára fontos 
ügyben pártoktól független nyomásgyakorló 
csoport létrehozásán fáradozott. 

- a politikai közép szerepét tartotta mérvadó- 
nak. Nem az államban, hanem inkább az önkor- 
mányzatiságban látta a jó politikai berendezkedés 
alapját, de nem utasította el az állam szociális te- 
vékenységét. A demokráciát fenyegető veszély- 


nek tartotta egyrészt a pauperizálódást, amelyet 
a szabadversenyes kapitalizmus korlát nélküli 
szabadságával magyarázott, másrészt az előbbiből 
fakadó szocializmust, amely a szabadságnélküli- 
ség felé visz. 

- agrárizmusa a zömében paraszti ország vesze- 
delmes anyagi polarizálódását akarta feltartóztatni 
a merkantil szempontokat előnyben részesítő, az 
állami beavatkozástól, szabályozástól tartózkodó 
kormányokkal szemben is. Az agrárizmus hitel- 
uzsora elleni érvelésében gyakran közrejátszott 
az —antiszemitizmus is, hivatkozván az ipari és 
a kereskedelmi tőkében egyre nagyobb szerephez 
jutó, újonnan bevándorló zsidóságra. - gondolko- 
dása azonban mentes volt az antiszemita megfon- 
tolásoktól. Ot a konzervatív indíttatású szociális 
érzékenység és radikalizmusellenesség vezérelte. 
A legjobb eszközt a termelőket segítő —szövetke- 
zetekben látta, amelyek visszaszorítják a közvetítő 
kereskedelmet. Ezért megalapította 1894-ben a 
Központi Hitelszövetkezetet, 1896-ban a Magyar 
Gazdaszövetséget és 1898-ban a Hangya Szövetke- 
zetet. Milliókat költött saját vagyonából e célokra 
és sok más közéleti-szociális intézményre, kórház- 
ra, alapítványra. Közben tehetséges munkatársai 
különféle szövetkezetek ezreit alapították meg az 
országban. A Hangya Közép-Európa egyik leg- 
nagyobb vállalatcsoportjává nőtte ki magát, 1940- 
ben több mint 2000 tagszövetkezetének 700.000 
tagja, 30 konzervgyára, 20 ipari üzeme és 400-nál 
több boltja volt. A szövetkezetet a kommunisták 
1945-1946-ban kártalanítás nélkül államosították; 
a szervezet 1998-ban újjáalakult. 


Fő műve: Szervezkedés és szövetkezés (1899). 

Hangya Szövetkezet (www.hangyaszov.hu). 

Vári András: Urak és gazdászok: arisztokrácia, agrárér- 
telmiség és agrárius mozgalom Magyarországon, 1821— 
1898 (2009). 

Szerkesztőbizottság 


káros médiatartalmak korlátozása A —szó- 
lás- és sajtószabadság védelmét élvezi minden 
olyan vélemény, kifejezés, amelyet valamely 
jogszabály nem korlátoz. —John Stuart Mill 
A szabadságról (1859; m. 1867, 1980, 1994) címmel 
megjelent tanulmányában meghatározta a szólás- 
korlátozás alapvető kiindulópontját: ,, Minden 
olyan cselekedetet el szabad nyomni, amely iga- 
zolható ok nélkül kárt okoz másnak... Az egyén 
szabadságának tehát korlátozottnak kell lennie: 
nem lehet más emberek kárára." Megállapítása 

Kárpátalja 


ma már pontosításra szorul: a szólásszabadsághoz 
való jog fokozott védelme magában hordozza azt, 
hogy sok esetben akkor is védelmet élvez, amikor 
gyakorlása más emberek kárára válik, azaz bizo- 
nyos károkat (sértést, erkölcsileg megkérdőjelez- 
hető tartalmakat) éppen a szólásszabadság bizto- 
sítása érdekében kell elviselni. Három csoportra 
oszthatóak az egyes, a szóláskorlátozást igazoló 
érdekek: a) a közösség (társadalom) egészének 
érdekei (az alkotmányos rend védelme, külső és 
belső biztonság, az állami jelképek, a közerkölcs 
védelme, a plurális, sokszínű közvélemény védel- 
me); b) az egyes társadalmi csoportok érdekei (a 
faji, vallási, etnikai alapú gyűlölet kifejezésének 
tiltása, gyermekvédelem); c) az egyének érdekei 
(a személyiségi jogok védelme). 


Keller, Perry: Európai és nemzetközi médiajog (2011; m. 


2014). 
KoA 


Kárpátalja A történelmi Magyarország egykori 
területe, ma Zakarpatszka Oblaszty (Kárpátontúli 
Terület" Kijevből nézve) néven Ukrajna leg- 
nyugatibb megyéje (12.800 km?). Az 1919. szep- 
tember 10-én Saint-Germain-en-Laye-ben aláírt 
szerződés az Ung, Bereg, Ugocsa és Máramaros 
vármegyék nagyobb részeiből kialakított 
Podkarpatská Rus (Kárpátaljai Rusz’) néven a 
Csehszlovák Köztársasághoz csatolta. Magyar- 
ország az első bécsi döntés (1938. november 2.) 
értelmében visszakapta a terület magyar több- 
ségű részeit, majd 1939-ben katonai akcióval 
visszafoglalta a többségében ruszinok (rutének) 
lakta területeit. A magyarországi ruszinság a 
XIX. században Alekszandr Duchnovics eper- 
jesi görögkatolikus esperes hatására ébredt nem- 
zeti öntudatra. Bár a második világháborúig 
Kárpátaljának semmilyen közös fejlődése nem 
volt Ukrajnával, 1945-ben a szovjet—csehszlo- 
vák megállapodás az Ukrán Szovjet Szocialista 
Köztársasághoz csatolta a területet. 1991, a Szov- 
jetunió megszűnése óta Ukrajnához tartozik. 
A ruszinság nemzeti törekvéseit szeparatizmus- 
ként kezelik. 

Az 1910-es népszámlás szerint Ung, Bereg, 
Ugocsa és Máramaros vármegyékben 605.942 
lakosból 185.433 (30,6%) volt magyar, 330.010 
(54,5%) ruszin, 163.656 (10,66 %) zsidó. A 2001-es 
népszámlálás szerint az 1.254.614 lakosú régió 
lakosságából 80,5% ukrán, 12,1% magyar, 2,6% 
román, 2,5% orosz, 1,1% cigány, 1,2% egyéb. 

A közel 8o ezres zsidóság 1944-ben a holokauszt 
során szinte teljesen megsemmisült ( magyar 
vészkorszak). 1944 a magyarok és a németek 
számára is végzetesnek bizonyult, őket szovjet 
kényszermunka-táborokba hurcolták el. A 18-50 
év közötti férfi elhurcoltak becsült száma 40.000 
( Gulag). A később katonaköteles korba érett 
magyar fiatalokat három év bányászati munkára 
a Donyec-medencébe irányították. A 1940-1950- 
es évek fordulóján koholt szovjetellenes vádakkal 
munkatáborokba vitték a római katolikus és re- 
formátus egyházak lelkészeit. A —görögkatolikus 
egyház intézményes felszámolását követően 1949- 
ben a hitükhöz ragaszkodó lelkészeket kényszer- 
munkára ítélték. 

Magyarország és Ukrajna kapcsolatait az 1991- 
ben a kárpátaljai magyarság jogait is biztosítani 
hivatott, a jó szomszédság és az együttműködés 
alapjairól aláírt alapszerződés szabályozza. 

A térség minden főhatalom-változásnál az au- 
tonómia — végül mindig beteljesítetlen — ígéretét 
kapta. 1918-ban a —KĶKárolyi-kormány Ruszka- 
Krajna, 1919-ben Csehszlovákia Podkarpatská Rus 
autonóm terület megalakítására vállalt kötele- 
zettséget. 1940-ben — Teleki Pál miniszterelnök 
terjesztette az Országgyűlés elé a Kárpátaljai Vaj- 
daság tervezetét. A háborús helyzet miatt ez csak 
részben valósulhatott meg. 1991-ben az ukrajnai 
elnökválasztás során a régióban népszavazást tar- 
tottak. A szavazók 78%-a mondott igent ~ külön- 
leges gazdasági övezetté válására, 81,4%-a pedig 
a Beregszász központú magyar autonóm központ 
kialakítására. A népszavazás eredményét Kijev- 
ben utólag véleménynyilvánítássá fokozták le. 

Kárpátalja a magyar történelemben a Rákóczi- 
felkelés és szabadságharc bölcsője volt, s az abban 
részt vevő ruszinság Rákóczi leghűségesebb népe, 
a gens fidelissima. Ennek emlékét a magyarok és 
a ruszinok ma is őrzik. 


Bonkáló Sándor: A rutének (ruszinok ) (1996). 

Fedinec Csilla: A kárpátaljai magyarság történeti kronoló- 
giája, 1918-1944 (2002); uő és Vehes Mikola (szerk.): 
Kárpátalja, 1919-2009: történelem, politika, kultúra 
(2010). 

Zselicky Béla: Kárpátalja a cseb és a szovjet politika érdek- 
terében 1920-1944 (1998). 

TI 


katasztrófapolitika (a. brinkmanship, n. risiko- 
reiche Politik) Sajátos politikai stratégia, diplomá- 
ciai eszköz, amelyben a szembenálló felek egyike 


katolikus politikai azonosságtudat 


valamely válságos helyzetet szándékosan kiélez, 
a katasztrófa küszöbére juttat, hogy a számára 
legkedvezőbb engedményekre vegye rá a mási- 
kat, és az ehhez szükséges erő összpontosításá- 
hoz a megidézett katasztrófa képével belpolitikai 
egységet hozzon létre. A - , háborús veszéllyel 
való manipuláció" (Thomas Schelling), hiszen az 
egyik fél a másik meghátrálásáig feszíti a válsá- 
gos helyzetet, vagyis azt a benyomást kelti, hogy 
kész a biztonságot és a békét is kockára tenni, és 
a , végsőkig" kitartani a maximális siker érdeké- 
ben. Ez viszont még akkor is kockázatos, ha a - 
racionális stratégiára épül, mivel jellegéből adó- 
dóan a válság előreláthatatlan. A - olyan helyze- 
tet idéz elő, amelyben a meghozott döntések, a 
megtett lépések növelhetik vagy csökkenthetik 
a veszélyt, a bizonytalanságot viszont nem szün- 
tetik meg. Ha egyik fél sem akar elsőnek meg- 
hátrálni, ha mindkettő kitart a végletekig, a csu- 
pán célmaximalizációs okból felidézett kataszt- 
rófa tényleg bekövetkezhet (a játékelméletben 
game of chicken, vagyis „ki a nyuszi"). A ~ sajátja 
tehát a manőverezés, a kényes egyensúly meg- 
találása a katasztrófa (retorikai vagy tényleges) 
megidézése és annak valós bekövetkezte között. 
Bizonytalansága, illetve kockázata ellenére a - 
nem tévesztendő össze a katasztrofális politi- 
kával, hiszen az előbbi lehet egészen sikeres is. 
A - nem összeesküvés jellegű, inkább politikai 
döntéshozók racionális kalkulációja (Molnár 
Gusztáv), a döntések következményeinek bi- 
zonytalanságaival együtt, legyen szó nukleáris 
fenyegetettségről (Kuba), katonai konfliktusról 
(Izrael, Irán) vagy gazdaságpolitikáról (Görög- 
ország). 


Schelling, Thomas: Arms and Influence („A befolyás 
fegyverei”, 1966). 

Watry, David: Diplomacy at the Brink: Eisenhower, 
Churchill, and Eden in tbe Cold War (, Diplomácia a 
szakadék szélén: Eisenhower, Churchill és Eden 
a hidegháborúban”, 2014). 

katolikus politikai azonosságtudat Vitatott, 
hogy létezik-e a mai katolikus egyház egészére 
nézve. A katolikus konfessziót, amely a reformá- 
ció kihívásai és a trentói zsinat nyomán jött létre, 
és amelynek fontos jellemzője a pápai primátus 
garantálta nemzetekfelettiség, az Oltáriszentség 
kultusza és a katolikus hagyomány tisztelete, 
kettősség jellemezte egészen a francia forradalo- 


mig. A katolikus országokban, ahol az uralkodó a 
világi hatalom eszközeivel is az egyház céljai meg- 
valósítása érdekében működött, a monarchiához 
való hűség és a katolicizmus egyet jelentett. Ezzel 
szemben a protestáns többségű országokban, ahol 
a katolicizmus kisebbségben maradt — sokszor ül- 
dözött státuszban —, a katolikus azonosságtudat 
összefért az egyház és állam szétválasztásával. 
Később, más feltételek között (például Lengyel- 
országban és Irországban) szorosabb kapcsolatot 
hozott létre a pápával, ami lehetővé tette a nem- 
zeti ügy és a katolicizmus összekapcsolódását. 
Teljesen egyedülálló az Egyesült Allamok esete, 
ahol az egyház és az állam kölcsönös elismerésen 
alapuló különélése lehetővé tette a reflexiót a val- 
lási szempontból semleges állam pozitívumaira. 

A - jelenleg bizonyos ambivalenciával bír: az 
elkötelezett katolikus szeretné, ha a katolikus, 
vagyis egyetlen igaz vallás törvényei alakítanák 
a politikai, illetve a világi életet is, és ha ezeket 
az állam is magáévá tenné, hiszen ezek a morális 
törvények nemcsak a katolikusokra vonatkoz- 
nak, hanem mindenkire, mivel a természettör- 
vényen alapulnak (például abortusz tilalma). Te- 
hát a , katolikus állam" elméleti szinten továbbra 
is kívánatos. Ezt az álláspontot XI. Pius pápa 
képviselte erőteljesen a totalitárius rendszerekkel 
szemben; Krisztus királyságának eszmei tartal- 
ma is ez. A Szentszék nem adta fel teljesen azt az 
igényt, hogy az egyház történelmi előjogait tör- 
vényileg is biztosítsa, és így továbbra is konkor- 
dátumokban kívánja szabályozni egyház és állam 
viszonyát egy adott országban. 

Történeti szempontból azonban a status quo 
alakította ezt az ideált, vagyis egyrészt a plurális 
demokráciák, másrészt pedig a totalitárius dik- 
tatúrák: látva, hogy mi történik akkor, amikor 
az állam a katolikus egyházon kívül véli meg- 
találni az igazságot, sok katolikus számára kívá- 
natossá tette a vallási-ideológiai szempontból el 
nem kötelezett államot, kizárva így a legitimista 
(királypárti) álláspontot és a , katolikus állam" 
gondolatát. A pápai tanítóhivatal a XX. század- 
ban ezekre a történelmi eseményekre reflektálva 
jutott el annak elméleti tisztázásáig, hogy a de- 
mokrácia, amennyiben nem szakad el az erkölcs- 
től, elfogadható államforma. Fontos továbbá a 
II. vatikáni zsinat tanítása a vallásszabadságról 
(Dignitatis humanae), eszerint ugyanis az állam 
nem korlátozhatja az egyén és a közösség szabad 
vallásgyakorlatát, mert az az embernek az Isten- 
től kapott méltóságán alapszik (akkor is, ha té- 

katolikus politikai-társadalmi tanítás a francia forradalom után 


ves ez a vallás). Mindez azt eredményezi, hogy 
jelenleg nincs arról konszenzus, hogy például 
milyen államforma a legmegfelelőbb a katolikus 
egyház számára, illetve nem is létezik egységes -. 
Megemlítendő azonban, hogy a katolikus egyház 
társadalmi tanítása konkrét irányelveket ad arról, 
hogyan kell katolikusoknak a politikában részt 
venniük (katolikus politikai-társadalmi tanítás 
a francia forradalom után). 


Amerio, Romano: lota Unum. Studio delle variazioni 
della Chiesa Cattolica nel secolo XX („Egy ióta: tanul- 
mány a katolikus egyház XX. századi változásairól”, 
1985, 2009; a.: lota Unum: A Study of Changes in the 
Catholic Church in the Twentieth Century, 1999). 

Duffy, Eamon: Saints and Sinners („Szentek és bűnö- 
sök”, 2000. 

Jedin, Hubert (szerk.): Das Handbuch der Kirchen- 
geschichte I-VII. („Az egyháztörténet kézikönyve”), 
különösen VI/1.: Aubert, Roger et al.: Die Kirche in 
der Gegenwart — Die Kirche zwischen Revolution und 
Restauration („Egyház a jelenben: forradalom és res- 
tauráció között”, 1971; a.: The Church in the Age of 
Liberalism, „Egyház a liberalizmus korában”, 1981). 

Simon, Yves: Tekintély és társadalom (1962; m. 2004). 

"Tomka Miklós és Goják János (szerk.): Az Egyház tár- 


sadalmi tanítása. Dokumentumok (é. n. [1993]). 


katolikus politikai mozgalmak —politikai ka- 
tolicizmus 


katolikus politikai-társadalmi tanítás a fran- 
cia forradalom után A XIX. század második 
felében a római katolikus egyháznak az ateizmus 
és a relativizmus, illetve az időközben megjelenő 
szocializmus ideológiájával kellett szembenéznie. 
Az előbbiek ellenében az egyház a lelkiismeret Is- 
tenhez, azaz az Igazsághoz kötött voltát hangsú- 
lyozta, így XVI. Gergely Mirari vos kezdetű kör- 
levelében (1832) tagadta a lelkiismeret Igazságtól 
eloldható szabadságát, s bírálta az előbbiek miatt 
a mértéktelen véleményszabadságot. E korban a 
filozófiai és morálteológiai érvelési keretet az iste- 
ni rendelésen nyugvó természetjogi gondolkodás 
jelentette. Az egyház a relativizmussal párosuló 
demokratikus eszmékkel szemben emelte fel sza- 
vát. IX. Pius a Ouanta cura kezdetű körlevélben 
(1864) így tévesnek tartotta azt a nézetet, misze- 
rint a népakarat önmagában a legfőbb törvény, 
hiszen ez tagadná az isteni és a természetjog ér- 
vényét, továbbá bírálta azt a hatalomközpontú 

felfogást is, hogy a politikában a tényeket puszta 
megtörténtük legitimálná. Védte az egyház ille- 
tékességét a hit dolgában, a Sj/abusában (1864) 
pedig az egyház függetlenségét az állami kor- 
mányzattal szemben, s állást foglalt az egyház 
szolgálatának biztosítása végett bizonyos világi, 
különösen a közoktatási funkciói mellett. Tagad- 
ta, hogy a köztársaság alkotmánya lenne minden 
jog forrása, amely így a természetjogot és az is- 
teni jogot tagadná, s bírálta az egyház és az állam 
elválasztását, mert az az egyház evilági szolgálatát 
ásná alá. Elítélte a törvényes fejedelem elleni lá- 
zadást. Az egyháznak a társadalom erkölcsi rend- 
je fölötti őrködésének felelőssége indította arra 
a pápát, hogy kijelentse: mindenfajta vélemény 
nyilvánosság előtti korlátlan kinyilvánítása er- 
kölcsi romláshoz és közömbösséghez vezet. XIII. 
Leó a Quod apostolici muneris kezdetű körlevelé- 
ben (1878) leszögezte, hogy az emberek egyen- 
lősége az istengyermekségre való meghívottság 
legmagasabb méltóságában áll. 

A kor legfőbb kihívása a szocializmus volt, 
amely a marxista formájában ateizmussal is páro- 
sult. A szocialistákkal szemben a pápa megfogal- 
mazta a tulajdonjog emberi természetből fakadó 
jellegét. A Diuturnum illud kezdetű körlevélben 
(1881) azt írta, hogy az egyház nem foglal állást 
a helyes államformák kérdésében, a fontos az, 
hogy azok az igazságosságra és a közjóra irányul- 
janak. Tilos azonban, írta, olyan törvényt kiadni, 
olyannak engedelmeskedni, amely a természeti 
vagy az isteni jognak ellentmond. Az Immortale 
Dei kezdetű körlevelében (1885) kijelentette, hogy 
a hatalom Istentől és nem a néptől származik. 
Egy mérsékeltebb demokratikus részvételt még 
hasznosnak is tart, sőt, egyes helyzetekben az 
akár még kötelesség is lehet. Az elmondottakban 
a pápai dokumentumok jobbára a Szent Iamás-i 
politikai filozófia nyomdokain haladtak. A pápa 
az egyházi és a polgári hatalom közötti hatalom- 
megosztást vallotta. A fenti okokból a korlátlan 
véleménynyilvánítást nem tekintette (állam)pol- 
gári jognak. A Libertas praestantissimum kezdetű 
körlevél (1888) nem kifogásolta a demokratikus 
kormányzás előnyben részesítését sem. A Rerum 
novarum kezdetű körlevél (1891) állást foglalt a 
magántulajdon természetjogi jellege mellett, így 
az állam azt csupán a közjó érdekében korlátoz- 
hatja. A keresztény szeretet azonban megkövete- 
li, hogy a feleslegből adjunk a szűkölködőknek. 
A dokumentum részletesen taglalja a munkások 
jogait. Időközben az egyház és több katolikus 


katolikus reform (ellenreformáció) 


szociális-karitatív mozgalom tevékenykedett és 
emelte fel a szavát a munkások helyzetének javítá- 
sáért, és a szocialista tanokhoz képest új, az ember 
igazi o méltóságán alapuló ember- és társadalom- 
képet mutatott föl. XI. Pius a Quadragesimo anno 
kezdetű enciklikában (1931) a kezdeti olasz tota- 
litárius törekvések közepette a —szubszidiaritás 
alapvető elvének érvényesülése, illetve a marxiz- 
mussal szemben az osztályharc helyett a foglalko- 
zási ágak, —hivatásrendek együttműködése mel- 
lett szállt síkra. Hangsúlyozta, hogy a szocializ- 
mus eredeti értelmében az igazi kereszténységgel 
összeegyeztethetetlen. A Szent Offícium (XII. 
Pius) 1949-ben rendeletben jelentette ki, hogy a 
kommunizmus materialista és keresztényellenes, 
így nem megengedett az ilyen pártokba való be- 
lépés, azok támogatása. A testület (XXIII. János) 
1959-ben kimondta: a kommunistákkal társuló 
vagy azokat támogató pártokra sem lehet a kato- 
likusoknak szavazni. 

A német nemzetiszocializmust pedig mint 
a kereszténységgel ellentétes újpogány doktrí- 
nát ítélte el XI. Pius 1937-ben a Mit brennender 
Sorge kezdetű enciklikájában. Bírálta benne a faj- 
elméletet, illetve egy nép vagy az állam bármely 
formájának vagy képviselőjének — sokszor vallási 
terminusokba bújtatott — bálványimádását, amely 
hamis kultusz felforgatja az Isten által teremtett 
rendet. 

A Il. vatikáni zsinat utáni időszakban a termé- 
szeti törvényen alapuló társadalomfilozófiától a 
személyközpontú morálteológia és morálfilozófia 
felé tolódott el némileg az egyház társadalmi ta- 
nításának hangsúlya. Ennek megfelelően XXIII. 
János pápa a Pacem in terris kezdetű enciklikájában 
(1963) az emberi személy általános és sérthetet- 
len alapvető (természetes) jogait és a természetes 
erkölcsi törvényből fakadó kötelezettségeit vette 
számba. Az állam vezetőinek a polgárok lelkiis- 
meretességére kell támaszkodniuk, azon köteles- 
ségérzetre, hogy mindenki tartozik saját munká- 
jával hozzájárulni a köz javához. A dokumentum 
leszögezte, hogy az állami vezetők legitimációja 
a közjón alapszik, amely a személyre irányul. 
A személy jogaiból absztrahálva fogalmazta meg 
a nemzeti kisebbségek kollektív jogait, így a pápa 
kiállt a nemzeti kisebbségek jogai, de egyszer- 
smind a nemzetközi dimenzióban érvényesítendő 
közjó jegyében egy egyetemes politikai tekintély 
szükségessége mellett is. VI. Pál a Populorum 
progressio kezdetű körlevelében (1967) kijelentet- 
te, hogy minden ember és a teljes ember fejlő- 


dése szükséges, ebben áll az egyház igazi, teljes 
értelmű humanizmusa. A szükségleteket megha- 
ladó javakat az igazságosság jegyében a szükséges 
létminimummal nem rendelkezők használatára 
kell bocsátani. A forradalmat azonban, mivel az 
még nagyobb rosszat eredményez, szűk kivétellel 
ellenzi. A népek közötti szolidaritást és a test- 
vériséget hangsúlyozta. Az egyház nem annyira 
államban, hanem inkább politikai közösségekben 
gondolkodik az egészen kicsinytől a nemzetközi 
dimenzióig terjedően, s mindezekben érvényesek 
a közjó, a szubszidiaritás, az igazságosság, a szo- 
lidaritás és a testvériség elveinek követelményei. 
A Hittani Kongregáció ( II. János Pál) Libertatis 
conscientia kezdetű eligazítása (1986) kinyilvání- 
totta, hogy az emberi méltósággal szorosan ösz- 
szefügg a szolidaritás és a szubszidiaritás, továbbá 
hogy az egyház tanítása ellene van a szociális és 
politikai individualizmus és a —kollektiviz- 
mus minden formájának. II. János Pál Centesimus 
annus kezdetű enciklikájában (1991) írta, hogy a 
szabad piacgazdaságnak komoly előnyei vannak, 
de magában rejti a piac „bálványozásának” ve- 
szélyét. A pápa nagyra értékelte a demokratikus 
rendszert, ami csak jogállamban és az „emberi 
személy helyes értelmezése alapján lehetséges”. 
Az individualista gondolkodásmóddal szemben az 
elkötelezett szolidaritás és a felebaráti szeretet mel- 
lett állt ki. Míg évszázadokon keresztül az igazsá- 
gos háború ismérvei foglalkoztatták a katolikus 
természetjogi gondolkodókat is, a pápa többször 
hangsúlyozta: , Soha többé háborút? A háború 
ugyanis nem lehet a konfliktusok helyes megoldá- 
si módja. Az egyház a Öbéke és a párbeszéd mel- 
lett szállt síkra a dokumentumaiban, de az egyes 
elmérgesedett politikai konfliktusokban is. 


Az Igazságosság és Béke Pápai Tanácsa: Az Egybáz tár- 
sadalmi tanításának kompendiuma (2004; m. 2007). 
Denzinger, Heinrich és Peter Hünermann (szerk.): 
Hitvallások és az Egybáz Tanítóbivatalának megnyilat- 
kozásai (1991; m. 2004). 

"Tomka Miklós és Goják János (szerk.): Az Egyház tár- 
sadalmi tanítása. Dokumentumok (é. n. [1993]. 


katolikus reform (ellenreformáció) A katoli- 
kus egyház válasza az 1517-ben kezdődő —refor- 
mációra. A katolikus erkölcsi és lelki megújulás 
azonban már jóval —Luther reformátori fellé- 
pését megelőzően kezdetét vette, számos főpap 
és a magukat megreformáló szerzetesrendek 

katolikus reform (ellenreformáció) 


tevékenységének köszönhetően (például a spa- 
nyol Jiménez de Cisneros bíboros, a páduai Santa 
Giustina bencés kongregáció és a németalföldi 
devotio moderna, amelynek alapművét, Thomas 
Kempis Krisztus követését [1427] —Pázmány 
fordította magyarra [1624]). A ~ jelentős ösztön- 
zést nyert a trentói (trienti) zsinat (1545-1563) 
tanításbeli intézkedéseitől, illetve a pápaság által 
kifejezetten az egyház erkölcsi megreformálásá- 
ra és a protestantizmus terjedése ellen irányuló 
reformjaitól, amelyeknek konkrét megvalósítása, 
sikere nagyban függött a világi uralkodóktól. A ~ 
tehát belső megújulást feltételezett, miként Hu- 
bert Jedin katolikus történész korszakos műve, 
a Katholische Reformation oder Gegenreformation? 
(„Katolikus reformáció vagy ellenreformáció?”, 
1946) a címével is kiemeli. 

Pápai szinten a ~ III. Pál pápaságával (1534— 
1549) kezdődött: újraalapította az inkvizíciót (mai 
utóda a Hittani Kongregáció), megújította a bí- 
borosi testületet, új rendeket hagyott jóvá (1540: 
Jézus Társasága, a jezsuiták), és legfőképpen ösz- 
szehívta a trentói zsinatot. Ez egyrészt helyreállí- 
totta az egyház tanbeli egységét, válaszokat adott 
a reformáció által felvetett dogmatikai kérdések- 
re (megigazulás és a jócselekedetek, a szentségek, 
a szentmise, a Szentírás és a szenthagyomány, 
az ősbűn, a püspöki hatalom mibenléte), jólle- 
het nem adott választ minden kérdésre (külön 
szentség-e a püspökség, a pápai primátus tanbeli 
és joghatósági tisztázása); másrészt helyreállította 
az egyház fegyelmi egységét (püspökök és papok 
kötelező helyben lakása); harmadrészt pedig lét- 
rehozta a katolikus konfessziót, ami kihatott az 
egész egyház életére, egyebek közt sokkal tuda- 
tosabb, oltáriszentség-központú vallásgyakorlatot 
eredményezett. A megújulás centralizációval is 
járt: V. Pius (1566-1572) egységesítette a liturgiát, 
és az egész egyházra kötelező katekizmust adott 
ki. Ezt a tanbeli és egyházfegyelmi egységet az 
újkorban centrifugális erők akadályozták (példá- 
ul a gallikanizmus). 

Több történész a -ban csak jogi és egyház- 
fegyelmi vonatkozásokat látott, ennél a valóság 
sokkal tágabb: a trentói katolicizmus életerőről 
és kreativitásról tanúskodott. Uj férfi és női ren- 
dek születtek (a jezsuitákon kívül a teatinusok, 
orsolyiták, angolkisasszonyok, piaristák, lazaris- 
ták, illetve a régi rendek reformágai: a kapucinu- 
sok, sarutlan kármeliták), megújult a teológia (a 
spanyol jezsuita Francisco Suárez és a domonkos 
Francisco de Vitoria), szentéletű pápák és püs- 

pökök működtek (V. Pius, Borromeo Szent Ká- 
roly), új misztika jelent meg (Avilai Szent Teréz, 
Keresztes Szent János), új lendületet vett a misszió 
Európán kívül a katolikus királyok fennhatósága 
alatt, sor került a papság és a papnevelés meg- 
újítására (szemináriumok alapítása), a megújulás 
inspirálta a művészetet (manierizmus, barokk). 
Nem pusztán a katolicizmus vallási-politikai tér- 
nyeréséről volt szó, hanem Krisztus-központú 
lelki megújulásról is, amelyet leginkább Loyolai 
Szent Ignác Lelkigyakorlatok (1548; m. 1663, 1931, 
2013) című műve fémjelzett. 

A —lutheri reformáció tartományi egyházak, 
illetve nemzeti egyházak létrejöttéhez vezetett, 
ahol a fejedelem vagy uralkodó az egyház feje is. 
A —>kálvinizmus ugyanakkor a nemesség és a 
polgárság abszolutizmusellenes törekvései mellé 
is állt (Anglia, Hollandia, Magyarország). A ~ 
megvalósítása a katolikus királyoktól függött: 
Portugáliában és Spanyolországban az uralko- 
dók — szent küldetésnek tekintve — saját maguk 
irányították a reformokat; Franciaországban a 
monarchia megszilárdulása együtt járt a - sikeré- 
vel a XVI. század végétől. A Habsburgok min- 
denhol erőteljes ellenreformációs politikát foly- 
tattak, de magukat a trentói reformhatározatokat 
csak a XVII. század elejétől kezdték alkalmazni 
országaikban. A jozefinizmus (vagy a latin orszá- 
gokban használt kifejezéssel juriszdikcionalizmus) 
azonban véget vetett a -nak, s teljesen a felvilá- 
gosult abszolutista állam érdekeinek rendelte alá 
az egyházat. 

A - neves teológusai, a domonkos de Vitoria, 
a jezsuita Suárez és Bellarmin Szent Róbert a po- 
litikai gondolkodás terén is megújulást hoztak. 
Az arisztotelészi és Szent Tamás-i alapokon állva 
de Vitoria elsőként beszélt — nemzetközi jogról, 
megalapozva a kialakuló nemzetállamok egyfajta 
nemzetközi közösségét, miközben a pápának 
a világi ügyekben közvetett hatalmat tulajdoní- 
tott, és szintén természetjogi alapon beszélt arról, 
hogy az amerikai őslakosoknak — emberi mivol- 
tuk miatt — elidegeníthetetlen joguk van birto- 
kaikhoz. De e hittudósok elismerték a kibonta- 
kozó nemzetállamok szuverén voltát, ha a szót 
magát nem használták is, és szintén természet- 
jogi alapon vitatták a királyi hatalom közvetlen 
isteni eredetének (a királyok isteni jogalapjának) 
—abszolutista tanát, szerintük ugyanis a hatal- 
mat Isten a népnek adta, amely azonban azt átru- 
házta a kormányzatra, és bizonyos körülmények 
között szembe is szállhatott zsarnoki uralkodó- 

jával. Az olasz Giovanni Botero az —=államérdek 
Machiavelli-féle elméletét fogalmazta újra katoli- 
kus-keresztény erkölcsi elveknek megfelelően. 


Hsia, Ronny Po-chia: The World of Catholic Renewal, 
1540-1770 („A katolikus megújulás világa”, 2005). 
"Tusor Péter: A barokk pápaság (2004). 
DH 


Kekes, John (1936-) Magyar származású ame- 
rikai erkölcs- és politikai filozófus. 1956-ban 
hagyta el Magyarországot, jelenleg a State 
University of New York at Albany professor 
emeritusa. Erkölcsfilozófiai műveiben központi 
helyet foglal el a jó élet kérdése, de foglalkozik 
a pluralizmus melletti erkölcsi érvekkel, vala- 
mint a gonosz problémájával is. Magyarul is meg- 
jelentek legfontosabb politikai filozófiai munkái 
A liberalizmus ellen (1997; m. 1999), illetve A kon- 
zervativizmus ésszerűsége (1998; m. 2001). Az 
előbbiben a korunk meghatározó eszmeáram- 
latának tekintett — többek között a —Rawls és 
Ronald Dworkin nevével fémjelzett — egalitárius 
—liberalizmus átfogó bírálatát adja; az utóbbiban 
vitába száll azzal a nézettel, amely szerint a kon- 
zervatív politikai filozófia nem fejthető ki rend- 
szeres formában, és felsorakoztatja a Ökonzer- 
vativizmus erkölcsi magasabbrendűsége melletti 
érveket. A politika középpontjába az erkölcsöt 
helyezi; a jó politikai berendezkedés, illetve a 
helyes politikai elvek próbája véleménye szerint 
az, hogy mennyiben segítik elő a „jó élet” meg- 
valósítását. A kortárs liberalizmus elbukik ezen a 
próbán, mert az Segyenlőséget helyezi előtérbe 
az erkölcsi érdemmel szemben, és nem számol 
kellő mértékben a gonosz jelenlétével. A ~ által 
vallott szekuláris, a transzcendens vagy metafi- 
zikai megalapozottság minden formáját elvető 
(—>Arisztotelész, Hume és Oakeshott nyom- 
dokain haladó) konzervativizmus fő jellemzői a 
szkepticizmus, a pluralizmus, a tradicionalizmus 
és a pesszimizmus. Ezek mindegyike két szélső- 
séges nézet (racionalizmus és fideizmus, abszo- 
lutizmus és relativizmus, egyén és társadalom, 
tökéletesíthetőség és romlás) közötti köztes ál- 
láspontot képvisel, és ~ véleménye szerint együt- 
tesen a konzervativizmus politikai erkölcsének 
legerősebb változatát alkotják. 


"További művei: A gonoszság gyökerei (2007; m. 2007); 
Az egalitarizmus illúziói (2003; m. 2004); How Should 
We Live? A Practical Approach to Everyday Morality 


(„Hogyan kell élnünk? Mindennapi erkölcs gyakor- 
latiasan”, 2014); The Human Condition („Az emberi 
állapot”, 2010). 


MT 


Kelet Földrajzi-csillagászati kifejezés: égtáj-vi- 
lágtáj, ahol „a Nap felkel"; leginkább azonban 
kulturális-civilizációs és politikai-ideológiai fo- 
galomként használatos. ~ (l. oriens) és S Nyu- 
gat (l. occidens) szellemi-politikai szembeállítása 
a Római Birodalom kettéválására, majd a római 
(katolikus) és a bizánci (ortodox) egyház nagy sza- 
kadására, a szkizmára (1054) megy vissza, és ebből 
meríti alapvető társításait (pragmatizmus — lelki- 
ség, testületi — egyeduralkodói döntéshozatal, újí- 
tás — hagyománykövetés stb.). A Nyugat számára 
a - mindig is egyfajta orientációs pontot jelentett, 
amelyhez mérve megfogalmazhatta önmagát. 
A - a keresztes hadjáratok után kezdte magában 
foglalni a Levantét (kelet), Arábiát és az —isz- 
lám világot, majd főként a nagy felfedezésektől 
Belső- és Dél-Azsiát, a kínai birodalmat és a 
távol-keleti népeket. Igy ma kulturálisan legin- 
kább a -i vallásokkal (hinduizmus, buddhizmus) 
és filozófiákkal (taoizmus, konfucianizmus) azo- 
nosítják, amelyek bár különböznek, mégis ka- 
rakteresen szemben állnak a , nyugati" vallások- 
kal-civilizációkkal. Számukra a legfőbb és örök 
létező a természetfölötti, személytelen világelv 
vagy törvény, amelyet személyes tapasztalatok 
és intuitív bölcsességek révén lehet megismerni. 
Szemléletük alapvetően statikus, a történelem 
menetét ciklikusnak vélik, a társadalmi együtt- 
élést szigorúan szabályozzák, a közösséget, csa- 
ládi kötelékeket, hierarchiát, kötelességtudást és 
önfeláldozást előbbre valónak tartják. 

Napjainkban —jJapán, —Kína, Dél-Korea, 
Malajzia gazdasági növekedését látva a - modell- 
ként (például: , kínai modell"), a nyugati fejlődés 
alternatívájaként jelenik meg. A siker , keleti jel- 
lege” az „ázsiai értékekben", például a szigorú 
munkaetikában és az elit technokrata jellegében, 
illetve az állam domináns, , gazdaságfejlesztő és 
-irányító" szerepében rejlik. 

A Nyugat kezdetben az ortodoxia, utóbb 
a —hidegháború, a Szovjetunió és az általa uralt 
szocialista tábor (a , keleti blokk") révén a -hez 
sorolta Kelet-Európát és a Balkánt (bár ebben az 
összefüggésben nem az oriens különböző nyelvi 
változatai, hanem az East, Est, Ost használato- 
sak). Noha a kétpólusú világrend megszűnésével 
ez az értelmezés okafogyottá vált, a szóhasználat- 
ból korántsem esett ki. 

kelet-közép-európai szélsőjobboldali mozgalmak 


Magyar vonatkozásban a fogalomnak külön 
jelentősége van. A magyarság -ről vándorolt a 
Kárpát-medencébe, -i , származása" máig őrző- 
dik nyelvi elszigeteltségében (—>magyar nyelv), 
és ez a tudat beépült a döntően nyugati mintakö- 
vető nemzettudatba. A - fogalma visszatérő kér- 
dése a magyar politikai gondolkodásnak — akár a 
—magyar politikai alkatról, akár az ország regi- 
onális mozgásteréről esik szó is. IV. Béla a tatár- 
járáskor III. Ince pápához segítségért folyamodó 
levelében azt írta, hogy az országot a Nyugat és 
- határvonalát képező Duna, , az ellenállás vize? 
választja ketté, és itt kell megvédeni a Nyuga- 
tot a ~i pogányok támadásaitól. A Római Biro- 
dalomhoz tartozó Pannónia és a -i magyarok 
elfoglalta Hunnia hagyományos szembeállítá- 
sa szintén ebbe a képzetkörbe tartozik. Utóbb 
—>Széchenyi és Kossuth vitájában is előkerül ez 
az ellentétbe állítás: az előbbi a fejlődés alapján és a 
eről hozott sajátosságaink kifejlesztése révén lát- 
ta megvalósíthatónak a nemzeti elvet, a hatalmas 
szláv és germán tömb közé ékelődött magyarság 
helyzetére rámutatva pedig óvatosságra intett; 
míg az utóbbi az érzelem erejétől elragadtatva, 
a —forradalom romantikus gesztusával kívánta 
megvalósítani az ideáljait, és hitt abban, hogy a 
demokratikus elvek idővel kibékítik majd a nem- 
zetiségi ellentéteket. 

A XIX-XX. század fordulóján és az 1920-as 
évektől különös erővel tört felszínre a magyar 
~-kultusz, s azon belül a turanizmus. Ez az irá- 
nyultság sokfelé elágazott, s több forrásból táp- 
lálkozott: a romantikának a kereszténységgel és/ 
vagy a felvilágosult racionalizmussal kapcsolatos 
elégedetlenségéből, a nemzeti alkat meghatáro- 
zására irányuló törekvésekből, illetve az ezeréves 
államiság biztonságérzete keltette birodalmi áb- 
rándból, a kis népek nagyhatalmakkal szembeni 
szabadságharcos  ellenszenvéből (—kuruc-la- 
banc) és a — Trianon miatti nyugatellenességből. 
Egyúttal a soha igazán meg nem kérdőjelezett 
nyugati mintakövetés problémáit juttatta kife- 
jezésre, többnyire felszínesen. Konzervatív bírá- 
latát ÖSzekfű és az egyházak fogalmazták meg. 
A marxista szemlélet, noha a magyar nemzeti- 
szocializmus egyes tételeit átvette, tiltotta. Ebből 
is fakad mai népszerűsége. 

Az eredetkeresés indítéka nem egy magyar 
tudóst lendített a nemzetközi --kutatás élvona- 
lába (Kőrösi Csoma Sándor, Vámbéry Armin, 
Stein Aurél, Zichy Jenő, Lóczy Lajos, Germanus 
Gyula, Baktay Ervin), ami tudományos igényű 

műhelyeket teremtett. A magyar kultúra ősi, 
archaikus és pogány elemeinek a felfedezése a 
romantika óta — Vörösmartytól Adyn át Juhász 
Ferencig és tovább — állandó témája a magyar 
irodalomnak, Bartók révén a zenének. 


Ablonczy Balázs: Keletre, magyar! A magyar turanizmus 
története (2016). 

Ferguson, Niall: Civilizáció: A Nyugat és a többiek (2011; 
m. 2011). 

Glasenapp, Helmuth: Az öt világvallás (1972; m. 1987). 

Said, Edward W.: Orientalizmus (1994; m. 2000). 

Schlett István: A politikai gondolkodás története Magyar- 
országon I-III. (2009—2018). 

Staud Géza: Az orientalizmus a magyar romantikában 

kelet-közép-európai liberalizmus —liberalizmus 


kelet-közép-európai szélsőjobboldali moz- 
galmak A totalitárius eszmék e változatai rend- 
szerint olyan —modernizációs törekvéseket 
jelentenek, amelyek premodern gondolkodás- 
módokhoz folyamodnak. Míg a nyugati —=nem- 
zetiszocializmus és —fasizmus fenntartotta a 
magántulajdont, a keleti változataikban erősebben 
érvényesült az igazságtevő-egyenlősítő szándék. 
Igaz, a - egyike sem tudta elképzeléseit maradék- 
talanul megvalósítani, mert önállóan nem jutott 
hatalomra. A térség legerősebb ilyen szervezete, 
a román Vasgárda (hivatalosan: Mihály Arkan- 
gyal Légiója) azzal tűnt ki, hogy minden másnál 
jobban be tudta építeni a vallást, a görögkeleti 
ortodoxiát a maga világszemléletébe, miközben 
ettől a pátriárka elhatárolta magát. Amikor a 
Vasgárda népszerűsége tetőpontjára ért, a király 
a maga félfasiszta diktatúrája erejével betiltotta, a 
vezérkarát megtizedelte, de a meggyilkolt veze- 
tő, Corneliu Zelea Codreanu karizmája elég erős 
volt ahhoz, hogy 1940-ben az új diktátor, Ion 
Antonescu maga mellé vegye a vasgárdistákat a 
hatalomba, jóllehet utóbb a bosszúgyilkolásaik 
miatt fegyveres erőket vetett be ellenük. A Vas- 
gárda hatalomba való beépülése azzal is járt, hogy 
1940-1944 között a Romániához akkor tartozó 
területeken élő zsidóság felét (280—380 ezer em- 
bert) pogromok és deportálások útján — német 
támogatással, de megszállás nélkül — megsemmi- 
sítették. Másutt totalitárius-fajüldöző politikai 
erők csak a Harmadik Birodalom aktív támoga- 
tásával tudtak hatalomra kerülni (Szlovákia, 1939; 


Kemény Zsigmond 


Horvátország, 1941), a magyar konzervatív elit 
pedig számos engedménnyel (a zsidótörvények- 
kel) igyekezett elhárítani a szélsőjobboldali hata- 
lomátvételt és/vagy a német megszállást — siker- 
telenül (1944. március, október). 

1945 után a szélsőjobboldal hatása minimális- 
ra csökkent. Bár nem egy példát találunk arra 
is, hogy a kommunista párt — saját tagság hí- 
ján — magába szívott szélsőséges jobboldali ele- 
meket (a lengyel ONR-ből [Obóz Narodowo 
Radykalny "Nemzeti Radikális Tábor], a kisnyi- 
lasok közül Magyarországon). 

1989 után szélsőségesen radikális, végletesen 
rasszista totalitárius pártok nem éledtek föl Ke- 
let-Közép-Európában, inkább csak radikális nem- 
zeti mozgalmak alakultak meg, idegengyűlölő, 
nyíltan vagy burkoltan antiszemita jelszavakkal, 
jelképekkel fellépve. Ezt az átmenet során ne- 
hezebb helyzetbe került társadalmi csoportok 
elégedetlensége, a széles rétegek lecsúszására 
válaszoló nacionalista kompenzáció magyaráz- 
za. Egyik-másik, e kategóriába tartozó politikai 
erő rövid ideig játszott némi szerepet a politikai 
életben: a Szlovák Nemzeti Párt (kormánykoa- 
lícióban is részt vett), a Szerb Radikális Párt, a 
Szlovén Nemzeti Párt, a cseh Republikánus Párt, 
a magyar S MIEP, később a Ö Jobbik, a lengyel 
Samoobrona (Onvédelem’, szintén szerepelt kor- 
mánykoalícióban), a Horvát Igazság Párt vagy 
a Nagy-Románia Pártja. A Vasgárda már csak 
nosztalgiamozgalom maradt (2015-ben a jelképeit 
is betiltották). Ezen erők , karrierje" az eddigi 
tapasztalatok szerint viszonylag rövid ideig tar- 
tott, nem volt meghatározó jelentőségük orszá- 
guk politikájában, és programjuk a megvalósítás 
közelébe egyszer sem került. A térség ma nem 
melegágya a politikai szélsőségeknek. 


Backes, Uwe és Patrick Moreau (szerk.): The Extreme 
Right in Europe: Current Trends and Perspectives („A 
szélsőjobboldal Európában: mai irányzatok és távla- 
tok”, 2011). 

Miskolczy Ambrus: A Vasgárda 1927-1937 (2015). 

Paksa Rudolf: Magyar nemzetiszocialisták (2013). 

kelet-közép-európai szociáldemokrácia Öszociál- 
demokrácia 


Kemény Zsigmond, báró (1814-1875) Író, köz- 
író, szerkesztő, politikus. A nagyenyedi reformá- 
tus kollégiumban tanult, tanára volt Köteles Sá- 


muel és Szász Károly, az erdélyi reformkor meg- 
határozó gondolkodói. 1841 és 1843 között az erdé- 
lyi reformellenzék lapjának, az Erdélyi Híradónak a 
szerkesztője, — Erdély legkövetkezetesebb liberális 
reformpolitikai programjának a kidolgozója; 1847- 
ben a Pesti Hírlap cikkírója, a Batthyány-kormány 
kinevezése után az év végéig Csengery Antallal 
együtt szerkesztője. Wesselényi Miklós híve és 
barátja, Pestre költözése után Széchenyi István 
politikáját támogatta, de kötődött a centralisták- 
hoz is; egyik ellenzéki csoporttal sem azonosult 
maradéktalanul. 1848-ban országgyűlési kép- 
viselővé választották. Mindvégig, Aradig követte 
a kormányt és az országgyűlést, de a Birodalom- 
mal való kompromisszum megkötésére törekvő 
Békepárt tagjaként. A Szemere-kormány idején 
minisztériumi tanácsos, része volt a zsidóeman- 
cipációs törvény kidolgozásában — ez volt a ma- 
gyar országgyűlés által elfogadott utolsó törvény. 
A bukás után néhány hónappal föladta magát, 
ügyét a katonai kormányzat 1850-ben megszün- 
tette. 1855—1856-ban, 1857—1859-ben, majd 1860— 
1869 között a Pesti Napló szerkesztője, a lapot a 
„Deák-párt” szócsövévé tette, cikkeivel magyar 
részről a —kiegyezés egyik legfontosabb elő- 
készítője lett. 1865-től országgyűlési képviselő, 
1867-től a Kisfaludy Társaság elnöke. 

A reformkor utolsó éveiben a népképviseleti 
országgyűlés létrehozását és a felelős kormány 
kinevezését támogatta, az úrbéri rendszert, a 
közteherviselést és a sajtószabadságot követelte. 
1848-ban az önvédelmi harc híve, 1849-ben az 
ellentétek lehetséges tompításáé. Első politikai 
munkájában a megyerendszer avultságát és a 
követválasztások visszaéléseit bírálta (Korteske- 
dés és ellenszerei, 1843, 1844), anélkül azonban, 
hogy a megyét a történelem lomtárába utalta 
volna. Programja döntően eltért Wesselényiétől 
és a Kossuth vezette municipalista többségétől, 
amely a megyei autonómiákra alapozta az ellen- 
zéki politikát; a centralistákéhoz közelített, de 
nem tartozott az utóbbi csoportba sem. Ez időben 
tudatosította a nemzedéke céljaiban rejlő ellent- 
mondást — , Kötelességünk előmozdítani a libe- 
ralizmust és nem hanyagolni el nemzetiségünket, 
noha e két hitre-bizottság érdekei olykor megha- 
sonlanak” (Korteskedés és ellenszerei, 1843-1844) —, 
amelyet a nemzetiségekkel való érdekegyeztetés 
révén próbált enyhíteni. Ebben a speciális erdélyi 
szempontok jelennek meg — 1847-es Pestre költö- 
zésének és a Pesti Naplónál való elhelyezkedésének 
is az a magyarázata, hogy látta, a magyarországi 

képviselet 


politikusok többnyire figyelmen kívül hagyják 
Erdély sajátos problémáit. 

Mindvégig számításba vette a külpolitikai 
szempontokat: a szabadságharc idején azt remél- 
te, hogy Ausztria belép a német egységbe, és a 
perszonálunió révén Magyarország is ehhez fog 
kapcsolódni, mert ezzel vélte ellensúlyozhatónak 
a pánszláv kibontakozást. A bukás után írt röp- 
irataiban (Forradalom után, 1850; Még egy szó a 
forradalom után, 1851) részben Bécset akarta meg- 
győzni arról, hogy a magyar nép forradalmi lel- 
kesedésének híján az önkényuralom megszüntet- 
hető, részben a magyar társadalmat serkentette 
munkára és összefogásra, s amellett érvelt, hogy 
a germán és a szláv népek között ütköző állam- 
ra van szükség — erre pedig Magyarország volna 
alkalmas a Monarchia részeként. Az utóbbi mun- 
kában a magyar politikai nemzet koncepciója jele- 
nik meg. Az 1850-es évek elején Wesselényi Mik- 
lósról és Széchenyi Istvánról írt politikai portréi 
az „önösszeszedést” szolgálták; ezek egyben a ma- 
gyar életrajzi esszé alapszövegei. A Pesti Naplóban 
közölt publicisztikájában az 1850-es években főleg 
a külpolitika eseményeit kommentálta, részben 
azért, mert nem akart esélyt adni a cenzúrának a 
belpolitikai témájú cikkekbe való beavatkozásra, 
részben pedig azért, mert Magyarország sorsát 
sosem tartotta függetleníthetőnek az , európai 
súlyegyen”-től. Hitt a passzív rezisztencia ered- 
ményességében; az októberi diploma kiadása után 
környezetével részt vett a felélénkülő politikai 
életben. Az 1861-től Deák Ferenccel, —Eöt- 
vös Józseffel, Csengery Antallal kialakított és 
a Pesti Naplóban közvetített koncepciója szerint 
a kiegyezés alapja az örökös tartományokkal való 
együttműködés a Pragmatica Sanctio ((megmá- 
síthatatlan uralkodói végzés" a Habsburg-ház nő- 
ági örökösödéséről és a magyar rendi alkotmány 
fenntartásáról, 1723) alapján és az 1848-as törvé- 
nyek maradéktalan betartásával. A —kiegyezés 
idején, amikor Kossuth híres Kasszandra-leve- 
lében bírálta az új államjogi konstrukciót, Deák 
nem válaszolt a volt kormányzónak. Ezt tette 
meg c: Nyílt válasz Kossutb nyílt levelére című 
cikksorozatában indokolta a kompromisszum 
szükségességét, bizonyítván, hogy Kossuthnak 
a —dunai államok konföderációjára vonatkozó 
terve még kevesebb biztosítékot nyújt a magyar 
önérvényesítésre, mint a Monarchia — nem be- 
szélve arról, hogy létrehozása érdekében háborút 
kellene kirobbantani. 1867-től a kormányt védte 
a kiegyezést ellenző baloldallal szemben. 

Az 1850-es években vezércikksorozatok for- 
májában közölt tanulmányaiban tisztázta az iro- 
dalom és társadalom kapcsolatát, a műfaji-mű- 
nemi határok megoldatlan kérdéseit. A magyar 
széppróza egyik legnagyobb alakja, társadalmi és 
történelmi regényei (Ozvegy és leánya, 1855—1857; 
Zord idő, 1858) hidat képeznek a romantika és a 
realizmus között. 


Művei: Báró Kemény Zsigmond összes művei (1896— 
1907); Kemény Zsigmond művei (1967-); Benkő Samu 
(szerk.): Kemény Zsigmond naplója (1966, 1974); Filep 
Tamás Gusztáv (szerk.): Eszmék és jámbor óhajtások. 
Válogatott publicisztikai írások (2014); Papp Ferenc 
(szerk.): Báró Kemény Zsigmond bátrabagyott munkái 
(1914); Pintér Borbála (szerk.): Kemény Zsigmond le- 
velezése (2007). 

Papp Ferenc: Báró Kemény Zsigmond 1-II. (1922—1923). 

Szegedy-Maszák Mihály: Kemény Zsigmond (1989, 
2007); vő (szerk.): A sors kísértései. Tanulmányok Ke- 
mény Zsigmond munkásságáról születésének 200. évfor- 
dulójára (2014). 

FIG 


képviselet (l. repraesentatio) Ténylegesen jelen 
nem lévő személy vagy dolog valamilyen for- 
mában és mértékben történő megjelenítése, új- 
bóli prezentálása, mintegy „láthatóvá” tétele, ami 
a „jelen nem levés” és a „jelenlevés” kettősségét 
hordozza magában. Egyrészt megkülönböztet és 
elválaszt (képviselt személy/dolog — ~), másrészt 
közelít és azonosít (vizualizálja, megjeleníti a ~ tár- 
gyát). A reprezentáció eredetileg a színdarabokban 
jellemek megjelenítésére vonatkozott (persona), 
illetőleg sajátos jogügyletek megvalósítását, majd 
általános értelemben a helyettesítési joggal való 
felruházást jelentette. 

A politikai - emberek közötti viszonyt jelent, 
adott közösség (szövetségi rendszer, ország, tele- 
pülés) akaratának, érdekeinek -ét. Alapvetően a 
parlamentekben, önkormányzatokban való rész- 
vételre vonatkozik. Sem az ókori Hellászban, 
sem Rómában nem volt ismert, később a XIII. 
században a középkori parlamentek kibontakozá- 
sával alakult ki és intézményesült. A - az ameri- 
kai és a francia forradalmakat követően válik az 
emberi jogok szerves részévé. A nép- a modern 
—>parlamenti demokráciák alappillére. A demok- 
ratikus képviselő-testület felfogható a társadalom 
, mikrokozmoszaként" vagy a nemzet „valódi 
akaratának kifejezőjeként". Az előbbi mennyiségi, 
jelenre vonatkozó statisztikai, az utóbbi jövő telje- 


kereskedelempolitika 


sítményre utaló akarati vagy érdek-. A demokra- 
tikus ~ választással történő szegbízásból jön létre. 
A megbízó és megbízott közötti sajátos viszony, 
amelyben a megbízott kötelezettsége a választó- 
polgár akarata szerint eljárni. Fölmerülhet a kér- 
dés, hogy mennyire lehet megkötni a képviselőt 
utasításokkal, és mekkora, milyen jellegű eltérés 
engedhető meg a megbízó akarata és a megha- 
talmazott cselekedetei között. A képviselő lehet 
adott megbízást teljesítő küldött vagy saját belá- 
tása szerinti felelős döntéshozó, akinek szerepköre 
túlmutat a képviselő-képviselt közvetlen viszo- 
nyán. A modern demokráciákban a képviselők 
együttesen jelenítik meg a nép akaratát, s e kollektív 
- magával hozza a testület tagjai közötti sajátos 
interakciót is: egyrészt a munkamegosztást (na- 
gyobb területeken), másrészt az együttműködést 
(közös célok érdekében). 


Pennock, James R. és John W. Chapman (szerk.): 
Representation („~”, 1968). 

Pitkin, Hanna F.: The Concept of Representation („A ~ 
fogalma”, 1972). 

Pócza, Kálmán: Parlamentarismus und politische 


Repräsentation („Parlamentarizmus és politikai ~”, 
2012). 


NL 


kereskedelem A javak önkéntes cseréje, ami 
— illetve aminek a lehetősége — több okból is érté- 
ket teremt. Egyrészt az önkéntes cserében min- 
dig különböző értékkel rendelkező javak találnak 
új gazdát, s ahhoz a félhez kerülnek, aki több- 
re értékeli azokat, így a benne részt vevő felek 
személyes értékelése szerint a csere révén gyara- 
podnak. Másrészt a ~ elősegíti a specializációt, 
és így közvetve növeli a termelés hatékonyságát. 
Lehetővé teszi, hogy az egyének vagy az orszá- 
gok (—>szabad ~) arra a tevékenységre szakosod- 
janak, amelyet viszonylag hatékonyan vagy ki- 
sebb hatékonysági hátránnyal tudnak termelni. 
Nem kell tehát abszolút értelemben , jobbnak" 
lenniük ahhoz, hogy hasznot húzzanak a ~ből, 
mert komparatív előnye mindenkinek és minden 
országnak van (az ez alóli kivétel csak elméleti 
érdekesség). A - azt is lehetővé teszi, hogy egy- 
egy földrajzi területre koncentrálódjon egy-egy 
jószág termelése, így aknázva ki a növekvő ki- 
bocsátásból származó költségelőnyöket (méret- 
gazdaságosságot). A komparatív előnyök elve 
azt jelenti tehát — ahogy Jonathan Sacks korábbi 
londoni főrabbi fogalmaz —, hogy a piac mint 


kevéssé magasztos kontextus magasztos üzenetet 
hordoz: azt, hogy az emberek közötti — sokszor 
inkább átoknak tűnő — különbözőség a ~en ke- 
resztül képes áldássá válni. 

A -mel szembeni megvetés és gyanakvás 
a cserének éppen abból a jellemzőjéből szárma- 
zik, hogy a javak fizikai megváltoztatása — , igazi 
munka” — nélkül hoz létre értéket. Ráadásul mi- 
vel a -et általában pénz közvetíti, illetve külön- 
böző pénzügyi eszközökkel finanszírozzák, az 
ezekkel kapcsolatos nem kevés tévhit és gyanak- 
vás a ~et is sújtja. 

A - az emberi civilizációval egyidős, sőt a -re 
való hajlam talán az embert az állatvilágból ki- 
emelő egyik egyedi tulajdonság: , Soha és senki 
nem látott még állatot, mely... a másiknak azt 
akarta kifejezésre juttatni: ez az enyém, ez a tiéd, 
hajlandó vagyok ezt amazért odaadni" (Adam 
Smith). 

Smith, Adam: Vizsgálódás a nemzetek jólétének természe- 

kereskedelempolitika Egy kormányzatnak a 
belföldi és nemzetközi áruforgalommal kapcsolatos 
céljai, elvárásai, cselekvési lehetőségei, magatartása 
és az ezekhez rendelt eszköz- és intézményrend- 
szere. Az államok arra törekszenek, hogy gazda- 
sági növekedésüket és termelésük jövedelmező- 
ségét termékeik külpiacon történő értékesítésével 
is elősegítsék, illetve a termeléshez, valamint a 
lakosság megfelelő életkörülményeinek biztosítá- 
sához szükséges, ám belföldön nem — vagy nem 
gazdaságosan — fellelhető árucikkeket jutányos 
áron külföldről beszerezzék. Ezért a - a hazai 
gazdasági célok megvalósításának is a nélkülöz- 
hetetlen eszköze. A - egyik ágazatának a legfőbb 
célja a hazai termelők védelme, avagy piacvéde- 
lem (protekcionizmus), míg a vele ellentétes 
gazdaságpolitikai felfogás a kereskedelem sza- 
badságát hirdeti (—szabadkereskedelem). En- 
nek legfontosabb eszköze a vám, amelynek mai 

értelemben vett gazdasági és -i funkciója a XV. 
századtól jelent meg. Különösen a modern kor- 
ban az államok belső szabályozásokkal, a forga- 
lomba hozható cikkekkel szembeni, látszólag ob- 
jektív előírásokkal is védik piacaikat (nem vám 
jellegű akadályok). A piacvédelmi eszközöket 
kiiktatja a szabadkereskedelem, amelyet az álla- 
mok két- vagy többoldalú szerződésekben biz- 
tosítanak egymás számára, noha van egyoldalú 
szabadkereskedelem is, és komoly közgazdasági 
érvek szólnak mellette. A szabadkereskedelem 
ugyanakkor többnyire nem vagy csak részben 
érinti az exportpromóciót, az exportképességek 
állami eszközökkel (például gazdasági diplomáciá- 
val vagy exportfinanszírozó bankok állami támo- 
gatásával) történő fejlesztését. 

Egy állam -ja a kereskedelembe való beavat- 
kozásának mértéke szerint semleges vagy akti- 
vista. Az S Európai Unió vámuniót alkot, ami 
egyrészt a tagállamok közti vámok eltörlésével, 
másrészt a nem vámjellegű korlátokat lebon- 
tó közös  versenyszabályokkal, harmadrészt 
az unión kívüli partnerek irányában közösen 
megkötött kereskedelemszabályozási (szabad- 
kereskedelmi) megállapodásokkal jár. A globális 
~ intézményrendszerének fő eleme az 1995-ben 
alakult WTO (World Trade Organisation, — Vi- 
lágkereskedelmi Szervezet). Az ennek keretében 
zajló, ún. világkereskedelmi tárgyalások célja a 
szabadkereskedelem elősegítése mellett annak 
biztosítása, hogy a nemzetgazdaságok külkeres- 
kedelmi mérlege (kivitelük és behozataluk ará- 
nya) ne térjen el egymástól szélsőséges mérték- 
ben, s így elkerülhetőek legyenek a világgazdasá- 
got sújtó válsághelyzetek. A szabadkereskedelem 
terén való gyorsabb előrelépés érdekében regio- 
nális szabadkereskedelmi tárgyalások kezdődtek, 
például az Európai Unió és az Amerikai Egyesült 
Allamok között a Transzatlanti Kereskedelmi és 
Befektetési Partnerség (TTIP), illetve több ázsiai 
ország és az Egyesült Allamok között a Csen- 
des-óceáni Partnerség (TPP) létrehozásáról. A ~ 
napjainkban a nemzetközi élet szereplői közötti 
viszony egyik legfontosabb témája, ezért a nem- 
zetközi kereskedelemszabályozási tárgyalásokban 
való részvételünk 2010-ben, teljes külgazdasá- 
gunk 2014-ben integrálódott a külpolitika intéz- 
ményrendszerébe. 

keresztény államfelfogás A —kereszténység 
—államról való gondolkodásának több, egymás- 
sal összefüggő és szerves fejlődést mutató irány- 
zata az elmúlt két évezred során. Ahogyan az 
államot megkülönböztetjük a —társadalomtól, 
úgy a ~t is elkülönítjük a kereszténység társadal- 
mi tanításától (—katolikus politikai-társadalmi 
tanítás a francia forradalom óta). A ~ a keresz- 
ténység és állam kölcsönhatása nyomán bontako- 
zott ki egyazon szellemi fejlődés eredményeként; 
a klasszikus államfelfogás lényegesen megválto- 
zik a kereszténységben, s maga a kereszténység 
is átalakul az állammal való kapcsolata során 
(—>állam és egyház). A klasszikus állam, aho- 
gyan például —Platón, —Arisztotelész vagy 
—>Cicero munkáiban látjuk, térben kozmikus, 
időben ciklikus, hatókörben ökumenikus —kö- 
zösség. Ezzel szemben a ~ feltételezi a trinitárius 
monoteizmust, térben globális, időben lineáris- 
eszkatologikus (a közelgő világvégre irányuló), 
hatókörben az evangéliumra elhívottak közössé- 
ge. A ~ alapkérdése a keresztény értelemben vett 
evilági politikai —=állam és a természetfeletti vi- 
szonya ( lsten). E kérdés megválaszolása a poli- 
tikai-társadalmi tanítást is formálja, ám az utóbbi 
elsősorban a társadalom immanens, míg az előbbi 
a transzcendens vonatkozásával foglalkozik. Az 
alapkérdés (I.) további kérdésekre bontható: II. 
Miben áll a közösség és a természetfeletti viszo- 
nya? III. Mi jellemzi a Öszemély és közösség, a 
személy mint állampolgár és a személy mint hívő 
viszonyát? IV. Mi az állam egészleges értelme a 
kereszténység szempontjából? 

I. Az Ujszövetségben Jézusra alkalmazott 
„Khrisztosz” kifejezés eredete az ószövetségi 
, messiás", , felkent", ti. az istenségnek szentelt, 
ennek jeleként olajjal felszentelt uralkodó vagy fő- 
pap. A bevett nézet szerint Jézus krisztusi minő- 
sége elsősorban papi felkentségére vonatkozott, de 
többen az Isten által kiválasztott uralkodót látták 
benne (Mt 27,37). Az Ujszövetség a keresztény 
közösség és a politikai —hatalom éles ellenté- 
téről tanúskodik, amit a keresztények üldözése 

fejez ki. Ám már Jézus egyes mondásaiban meg- 
jelenik a lojalitás követelménye (Mt 22,21). Pál 
szavai: , Mindenki vesse alá magát a fölöttes ha- 
talomnak" (Róm 13,1—7) pedig lehetővé tették 
a kereszténység politikai státusának fokozatos 
rögzítését, noha nem szüntették meg a túlvilági 
és az evilági feszültségét. A hivatalos államvallási 
pozícióba emelt kereszténység hamarosan kiala- 
kította azt a politikai teológiát, amelynek legbe- 
folyásosabb szószólója a keresztény monoteizmus 
és a császári monarchia szoros kapcsolatát 
hangsúlyozó Euszébiosz volt (260-340 körül). 
Miként Wolfhart Pannenberg megjegyzi, a ko- 
rai kereszténység monarchisztikus felfogásának 
teológiai alapja nem közvetlenül a szenthárom- 
ságtan, hanem „a Logosz (vagyis a megdicsőült 
Krisztus) földi tükörképe"? a császár személyében 
(Systematische Theologie, 14, § 2). Ezt a harmoni- 
kus képet azonban a legkorábbi időszaktól kezdve 
árnyalta a - prófétai vonása, az ószövetségi pró- 
féták világi hatalommal szemben tanúsított kri- 
tikus magatartásának és Jézus tulajdon prófétai 
küldetésének öröksége. A keresztény közösség, 
„Isten választott népe”, az „új Izrael?" a termé- 
szetfeletti rendben gyökerezik, az üdvösség ígére- 
tében él, és ezért felette áll az evilági rendnek 
s hatalomnak. 

Az „Isten állama” (civitas Dei) és a „földi ál- 
lam” (civitas terrena) feszültségét különösen éles 
megvilágításba —Szent Agoston helyezte. O a 
trinitárius monoteizmusból indult ki, amelynek 
a tükröződését az emberben — az értelem- 
emlékezet-akarat hármasságában — is felfedezte. 
Az ő szemében mindez meghatározta az ember 
közösségi helyzetét: Isten beavatkozik a törté- 
nelembe, létrehozza az egyház —eszkatologikus 
közösségét, amelynek fejévé a Szentháromság 
második személyét teszi; e közösség élesen el- 
különül a Öbűn fogságában leledző földi állam- 
tól, amelyet Agoston az ördög államának (civitas 
diaboli) is nevez, noha a kettő áthatja egymást. 
A különbségük pedig csak a végítéletben lesz 
nyilvánvaló, amikor elválik egymástól a jó és a 
rossz, a búza és a pelyva (Mt 3,12). Ez a dualista 
felfogás már Agostonnál is egységes keretbe il- 
leszkedik, ti. az ördög Isten gondviselő hatalma 
alatt áll, amely a történelmet a bűn ellenére is be- 
teljesíti. Hasonlóképpen S Aguinói Szent Tamás 
is úgy vélte, hogy a földi —törvény alapja egy- 
felől az Istenben fennálló „örök törvényen” (lex 
aeterna), másfelől a „természeti törvényen” (lex 
naturalis, —természetjog) alapul, amely az em- 


bert minden időben a —közjóra irányuló erényes 
cselekvésre indítja. A kettő között helyezkedik el 
a kinyilatkoztatott „isteni törvény” (lex divina). 
A törvények —hierarchiája egységes rendet ké- 
pez: az állam alkotta, pozitív törvény részesedik 
az örök és az isteni törvényben; ezért az nem 
mondhat ellent az utóbbiaknak, összhangban kell 
állnia az ember természetes céljával, az Istenben 
való részesedéssel; ha pedig ellentétben áll az isteni 
renddel, elveszíti törvény jellegét, és eltörlése jogos 
(Summa theologiae, 1, II, 93—95), de a közjó érdeké- 
ben a zsarnok megölése is az (In libros sententiarum 
Petri Lombardi, 44, 2, 2, 5). Tamás S Arisztotelész 
államtipológiáját alapul véve a monarchiát tekin- 
tette a legjobb államformának, amennyiben az 
egyeduralkodó az isteni törvényt követi, és a leg- 
főbb elvet, az —igazságosságot biztosítja. 

Noha a nyugati egyház 410-et, Róma bevételét 
követően a kelet-római, majd Bizánci Császársá- 
géhoz hasonló egységállam kialakítására töreke- 
dett, amelyben a világi uralkodó — a római pápa 
fennhatósága alatt — Isten , választottja", , földi 
helytartója", ennek megvalósítása csupán Nagy 
Károly uralkodása alatt sikerült (800—814). Itt 
is az a kettősség volt jellemző, amelyet Gelasius 
pápa Duo sunt kezdetű levelében (494) fejtett ki. 
A c, két kard" elmélete szerint az egyházi >te- 
kintély (auctoritas) és a királyi hatalom (potestas) 
ahhoz hasonlóan különbözik, mint a római fel- 
fogásban a szenátus —méltósága és a magiszt- 
rátus végrehajtó hatalma (—>tekintély). A volta- 
képpeni hatalom az egyházé (sacerdotium), noha 
a végrehajtás a világi uralomra (regnum) hárul. 
A regnum és a sacerdotium kettősségét az in- 
vesztitúraharcok végpontján a wormsi konkor- 
dátum (1121) rögzítette, amely szerint a római 
pápa minden világi hatalom fölött álló tekintély, 
de az egyes államok területén tevékeny püspö- 
kök politikai hivatásukat a világi uralkodó, míg 
lelki szerepüket a pápa jóváhagyásával teljesítik. 
E megállapodás a regnum és a sacerdotium kettős- 
ségét összetetten alakítja ki, és végeredményben 
a pápai autoritás égisze alá helyezi. Másfelől a 
regnum jogainak elismerése, illetve a keleti típu- 
sú egységállam gyakorlati elvetése lehetővé tette 
a politikai Önemzetállam kialakulását. Mindez 
megnyitotta az utat a specifikusan nyugati ~ to- 
vábbfejlődése előtt. 

Ennek során a - három alapjellemzője — globa- 
litás, eszkatologikusság és az állam mint a keresz- 
tények közössége — egymással változó viszonyt 
alkotott. Az eredeti globalitás-elv a nyugati biro- 

dalom felbomlásával és a keleti birodalom nagy 
részének az iszlám alá kerülésével ideiglenesen 
visszaszorult. A Filiogue-vita világossá tette, 
hogy a nyugati felfogás a trinitárius — s ebből 
fakadóan: az antropológiai és a politikai — kü- 
lönbségek kiemelésére törekszik. A tagoltság 
hangsúlyozása erősödött: a világi hatalom elvá- 
lik az egyházi autoritástól, a szerzetes- és egyéb 
rendek kiteljesítik — autonómiájukat, —képvise- 
lethez jutnak az egyéni, helyi, testületi érdekek. 
Gioacchino da Fiore a világtörténelmet a Szent- 
háromság analógiájára korszakolta, és a Szentlélek 
éppen kibontakozó korszakát eszkatologikusan 
értelmezte. Mások mellett Campanella és 
"Thomas More egy jövőbeli államrendet elképzel- 
ve az eszkatologikus jellemzőt emelték ki, amely- 
ben a világi és az egyházi hatalom magasabb 
egységben egyesül (—utópizmus). S Machiavelli 
és követői a világi hatalom teljes —függetlensé- 
gét hirdették. Mindezek nyomában bontakozott 
ki a protestáns —reformáció ~a. Ez egyfelől 
ugyancsak az eszkatologikus, antiglobális voná- 
sokat és a lokális közösségek szerepét erősítette, 
másfelől szintén az ágostoni két civitas, illetve a 
„két kard" elméletének —lutheri újrafogalmazá- 
sa, a „két ország” („kettős birodalom”, zweierlei 
Reich) tana körül forgott. Eszerint két „ország” 
és két kormányzat létezik, az isteni és a világi: 
az egyiket a Szentlélek, a másikat a világi tör- 
vény és az Serőszak irányítja; az egyik az igazi 
hívőket fogja össze, a másik , a keresztényietlene- 
ket és az elvetemülteket" (Luther: Predigten und 
Schriften [, Prédikációk és írások”, 1523], Weimarer 
Ausgabe [,, Weimari összkiadás"], 1x: 251; —Kál- 
vin: Institutio [1536, 1559; m. A keresztyén vallás 
rendszere, 1624, 1909, 2014], III, XIX, 15 stb.). 
A két ország tana messzeható következményekkel 
járt, mivel sokan az állam és az egyház elválasztása- 
ként értelmezték; vagy éppen ellenkezőleg, akkép- 
pen, hogy a világi kormányzat „a vallási élet helyes 
elrendezésének felügyelője” (Kálvin: uo., IV, XX, 
3). A kálvinizmust követő országokban (például 
az oErdélyi Fejedelemségben is) erőteljesebben 
érvényesült az állam és az egyház szervezeti szét- 
választásának törekvése, míg a legtöbb lutheránus 
országban, például Angliában, Svédországban, Dá- 
niában vagy Norvégiában az államegyházi modell 
vált uralkodóvá. A Német-római Császárságban 
ugyancsak az államegyházi modellt segítette elő a 
vesztfáliai béke (1648), bár a szabad kisebbségi 
vallásgyakorlat számos biztosítékával együtt. 
Mivel a —>protestantizmusban az egyház min- 
den hívő papi közössége („egyetemes papság”), 

a korábbi hierarchikus egyház- és államfogalom 
megváltozott, az egyközpontúsággal szemben 
a helyi közösségek önállóságigénye, az egyház 
irányításában a presbiteri és a zsinati elv érvé- 
nyesült. A papi, arisztokrata és patrícius politikai 
—>kiváltságokat kiegészítette, olykor felváltotta 
a hitkövetelmények teljesítéséből fakadó érdem, 
az érdemdús személyek közösségi —döntéshoza- 
tala. Mindez a protestáns országokban előmoz- 
dította a modern értelemben vett —demokrácia 
kialakulását. A transzcendencia, amely korábban 
a világitól élesen elkülönített sacerdotium által 
kapcsolódott az államhoz, e fejlemények követ- 
keztében áthatotta az államot: az egyes szemé- 
lyek hitében, a hívők közösségében, a christiana 
respublica eszkatologikus távlatában jelentkezett. 
A protestantizmus az állam működését de- 
mokratizálta, és — Michael Servetus tragikus 
esetét követően — növekvő toleranciára késztet- 
te. A vallási nyelv elszakadása az egyetemes 
latintól elősegítette a nemzeti nyelvek fejlődé- 
sét és az e nyelvet használók nemzeti közössé- 
gének megerősödését. A Biblia kinyomtatása a 
sola Scriptura elvének szó szerint kézzelfogható 
biztosítékát nyújtotta. A protestáns mozgalmak 
sokszor szabadságharc formáját öltötték: külföl- 
di hatalmasságok, egyházi méltóságok, elnyomó 
erők, erőszakos kisebbségek uralma ellen léptek 
fel. Míg a protestáns Európában a nemzetállam 
ekképpen fejlődésnek indult, a katolikus régiók- 
ban a közösségi öntudat csak vontatottan formá- 
lódott. Keleten ugyanakkor az ortodoxia testesí- 
tette meg a nemzeti ellenállást az elnyomó nem 
keresztény hatalmakkal szemben. A - jelentős 
fejleményei — Kant, Fichte és 5 Hegel elméle- 
tei — átfogták a katolikus és protestáns —hagyo- 
mányok kiváló jellemzőit. Kant a kereszténység 
eszkatologikus államalkotó szerepét hangsúlyoz- 
ta (A vallás a puszta ész batárain belül), Fichte a 
„zárt kereskedőállam” koncepciójában a közös- 
ségalapú és a transzcendenciára nyitott vonáso- 
kat emelte ki, míg Hegel a kereszténység végső 
beteljesedését látta a Szentlélek (Szellem, Geist) 
konkrét államában, amely jogilag tagolt, morá- 
lisan és eszmeileg rendezett formában egyesíti 
az egyházi és a világi funkciókat. Eszak-Ameri- 
kában az állam ugyanezt a tagolt, eszkatológiai 
beállítottságot valósította meg a maga páratlan 
—vallásszabadságával a puritán — felvilágoso- 
dás alkotmányos berendezkedésében. Mindezen 
XIX. századi alkotmányos fejlemények a ~ ala- 
kulásából következtek, a kereszténység általános 

elfogadásán alapultak. Ahogyan Európában, 
úgy az USA-ban is csak a második világhá- 
ború után vette kezdetét a kereszténység gyors 
kiszorulása a közterekről, a köznapi és az állami 
élet mindennapjaiból. A —szekularizáció mind- 
azonáltal a mai napig megőrizte keresztény gyö- 
kereit, hiszen éppen ebben a kontextusban vált 
lehetővé. Egészében véve a ~ nyugati története 
a trinitárius felfogás eredeti tagoltságának mint 
alapelvnek a fokozatos kifejtéseként írható le: 
nemcsak érvényre juttatta az egyes mozzanatok 
önállóságát, hanem újszerű, a régi egységbe már 
visszailleszthetetlen fejleményeket is létrehozott. 

II. A közösség és a természetfeletti viszonya a ke- 
reszténységben jól kirajzolódó ívet ír le. A pün- 
kösd utáni keresztény közösség — amelyben „a 
hívők mind összetartottak és mindenük közös 
volt” (ApCsel 2,44) — a társadalom csekély ki- 
sebbségét képezte, de Isten közvetlen vezeté- 
se alatt tudta magát. Belső felépítését részben 
a hagyomány (Jézus tanítványainak jelenléte), 
részben a közvetlen kinyilatkoztatás alakította. 
Idővel különböző —vezetői szerepkörök, az iste- 
ni eredetű karizmák jelentek meg. Fokozatosan 
kialakult a hierarchia, a profetikus jelleg helyébe 
egyre inkább a hagyományon alapuló tekintély 
lépett. A milánói ediktum (313) után a keresztény 
papság összenőtt a római birodalmi elittel, és ko- 
difikálta a hierarchia kiváltságait. A IV. század 
végére a papság már a birodalom államvallását 
képezte; szakrális szerepe mellett politikai véde- 
lem alatt is állt. A pápai primátus igénye fokoza- 
tosan alakult ki, s noha bibliai és teológiai alapjai 
vitatottak, történeti tény: a pápaság körül tömö- 
rülő papi elit kizárólagos jogot formált a kinyi- 
latkoztatás továbbadására és helyes értelmezésére. 
A görög ortodoxiával való szakítás (1054), illetve a 
protestáns reformáció hátterében eltérő egyház- 
felfogások húzódtak meg. Az ortodox egyháztan 
szerint Róma püspöke csupán primus inter pares 
(„első az egyenlők közt”) a többi püspök közös- 
ségében. Ezzel szemben a protestantizmus nem 
egyszerűen a pápai primátust s ezzel együtt a 
katolikus hierarchia közvetítő szerepét vitatta 
el, hanem a kapcsolódó egyház- és államfelfogás 
lényegi elemeit is. Luther és nyomában a pro- 
testantizmus a keresztény ember —szabadságát 
hangsúlyozta, a hierarchikus irányítást elvetette, 
minden szinten a zsinati döntéshozatalt érvénye- 
sítette. A , láthatatlan egyház" tanával azonban 
felszámolta az egyházi és a világi pólus evidens 
elkülönítésének a lehetőségét. A magisztrátusok 


Kálvin és követői nyomán átalakították az állam 
felépítését és működését. Ezzel szemben a katoli- 
cizmus — különösen a —francia forradalom nyo- 
mán — sokáig elutasította a demokrácia formáit. 
Hosszas belső erjedés után ( emodernista válság) 
jelentős változást csak a II. vatikáni zsinat hozott, 
amely a pápai primátus megőrzése mellett a püs- 
pöki függetlenséget és az egyházat mint közös- 
séget hangsúlyozta, a társadalmi haladást és a 
demokráciát pedig legitim formának ismerte 
el. Ekképpen lehetővé vált, hogy a szekularizált 
demokráciák világában a korábbiaknál határo- 
zottabban, új módokon merülhessen fel az állam 
és a transzcendencia összefüggésének kérdése. 
III. Az ember mint ,két ország polgára" a - ki- 
emelkedően fontos dimenziója. Ha az egyház a 
kinyilatkoztatás egyedüli közvetítője, ha ezen 
belül a klérus kizárólagos joga e közvetítés foga- 
natosítása, a laikusok embersége csekélyebb érté- 
kű: nem tarthatják magukat az egyház teljes jogú 
tagjának, mivel Istennel való kapcsolatukban 
rászorulnak a kinyilatkoztatásból eredeztetett 
klérus közvetítésére. A - ezen archaikus rétege a 
katolicizmus hétköznapjaiban máig fennmaradt, 
noha a II. vatikáni zsinat a középpontba helyezte 
az emberi személy méltóságát és az egyházat mint 
közösségget; a Lumen gentium a keresztény hívők 
„közös papságát” is kimondja. A kereszténység 
azonban a személy mélyebb felfogását mindig is 
a lényegének tartotta: az istenképűség biblikus 
tanától kezdve a trinitárius dogma személyfo- 
galmán keresztül a személyi szabadság és —fe- 
lelősség hangsúlyozásáig fokozatosan felemelte az 
embert abba a magasságba, ahonnan egyszerisége 
és méltósága beláthatóvá vált. Világos, hogy egy 
olyan államfelfogás, amelyben az emberek értel- 
mes egyedek és értelmetlen eszközök csoportjára 
oszlanak — ahogyan a hellenisztikus államtan- 
ban -, alapvetően különbözik a -tól, amelyben 
minden ember Isten közvetlen teremtménye, vele 
lelkiismeretén keresztül kapcsolatban áll, tagja 
Isten eszkatologikus népének. Első ízben Kant 
tulajdonított az emberi személynek jól megha- 
tározott „belső értéket", méltóságot (Wiirde). 
Magas szinten tudatos közösség csak a hasonlóan 
tudatos személyek műve lehet; s így a - minden 
leminősítéssel és kollektivizmussal szemben ki- 
terjed a személy egyszeriségének és helyettesít- 
hetetlenségének s az erre épülő közösségnek a fel- 
mutatására. Ezért mondja — Maritain, hogy „az 
evangélium rejtett inspirációja" bontakoztatta ki 
a modern személyt, aki szabad, nem szolgája va- 

lamely —úrnak, képes követni a lelkiismeretét, 
és felelős döntéseket hoz. A modern demokrácia 
feltételezi az ilyen személyt és személyek közös- 
ségét; s a ~ felismeri a demokrácia és a keresz- 
ténységben gyökerező személy szoros kapcsola- 
tát — vagyis „a két ország polgárának” egységét. 
Ahogyan a személy fontossága végeredményben 
a transzcendenciára való nyitottságából fakad, 
úgy a személyek formálta közösség mint közös- 
ség léte ugyancsak a transzcendenciára irányul. 
Mindkettőre érvényes, hogy egyszerre esély és 
veszély: veszély, mivel akár az egyén, akár a kö- 
zösség félrevezetheti magát a transzcendenssel 
való kapcsolatát illetően, ahogyan ez az önkényes 
miszticizmus vagy a vallásilag színezett politi- 
kai ideológiák esetében megmutatkozik (—ha- 
zugság; ideológia). Mégis esélyt jelent, hogy a 
személy és a közössége a transzcendenciára való 
nyitottságában bontakozik ki, aminek a hagyo- 
mányos formákat elmélyítő kifejtése a kortárs ~ 
égető feladata. 

IV. Mi tebát az állam értelme a kereszténység 
szempontjából? Az , állam" nemcsak az archaikus- 
kozmikus államfelfogáshoz képest változott meg, 
hanem magán a -on belül is átalakult. Noha a 
hatalmi ágak elválasztása már Arisztotelésznél is 
felmerül, a törvényhozó, végrehajtó és ítélkező 
hatalom hármassága—a rájuk jellemző függet- 
lenség és együttműködés keretében — feltételezi 
a szentháromságtan évszázadok során kialakított 
distinkcióit. Peterson joggal mondja, hogy a 
szentháromságtan meghatározó módon hatott 
a nyugati politikai gondolkodásra, de nemcsak a 
vallásos múltban, hanem a szekularizált jelenben 
is, ahogy —>Schmitt megfogalmazta: „A modern 
államelmélet minden pregnáns fogalma sze- 
kularizált teológiai fogalom” (Politikai teológia, 
1922; m. 1992). Különösen igaz, hogy az embe- 
ri személy méltósága és egyszerisége megfelel 
a közösség méltóságának és egyszeriségének; a 
közösségé a személyén alapul. Mind a személy, 
mind a közösség a kinyilatkoztatás befogadó- 
jaként hordoz méltóságot, vagyis teremtményi 
és üdvösségi perspektívájában. A ~ e perspektí- 
vát eszkatologikusan határozza meg. Leszögezi, 
hogy az egyes ember éppúgy, mint állami és 
egyházi közösségei, végső elszámoltatásra ren- 
deltek. Ezért sem a személy, sem az állam nem 
lehet semleges: a személy felelősséggel tartozik, 
az állam a személyes felelősségek egysége. Az ál- 
lam vallással szembeni semlegessége, Pannenberg 
szavával, , illúzió", ami nem jelenti az állam el- 

köteleződését valamely kialakult vallási forma 
mellett. Fontosabb annak elősegítése, hogy mind 
a személy, mind a politikai közösség tudatában 
legyen a transzcendenshez való viszonyának, és 
keresse ennek plauzibilis kifejezését. 

A - hangsúlyozhatja, hogy a demokrácia ke- 
resztény eredetű; kiemelheti, hogy a keresztény 
személyfelfogás megalapozza a demokráciát; rá- 
mutathat a társadalom —>szubszidiáris felépítésé- 
nek fontosságára; aláhúzhatja, hogy a keresztény- 
ség milyen társadalmi és politikai pozitívumra 
képes akár a —>totalitarizmusok leküzdésében, 
akár társadalmi bajok orvoslásában. Am mindez- 
zel keveset mond az alapkérdésről, az állami lét 
transzcendenshez való viszonyáról. Minthogy e 
viszony a szekularizációban veszélybe került, s 
a , köztér kiüresedett" (John Neuhaus), a - mai 
formájától választ várunk arra, hogy az állam 
mint ilyen miképpen viszonyul Istenhez. A - vá- 
lasza kettős: egyfelől hangsúlyozza azt a kritikus 
funkciót, amelyet a -nak minden politikai alak- 
zattal szemben teljesítenie kell. Másfelől mégsem 
mondhat le arról a követelményről, hogy az ál- 
lam - a személyi szabadság tiszteletben tartásá- 
val — az egyházban tömörülő hívőknek olyan éle- 
tet kíván lehetővé tenni, amely az eszkatologikus 
távlatot szem előtt tartja. 

Ezért ma a - szerint az állam legfőbb feladata 
olyan közösség kialakítása és fenntartása, ame- 
lyet mind immanensen, az államon belül, mind 
transzcendensen, azaz Istenhez viszonyulva szer- 
kezetileg és tartalmilag egyaránt a szeretet ve- 
zérel. Minden vélt vagy valós állami érdeket meg- 
halad az állam e feladata, létének valódi értelme: 
az immanens és transzcendens szeretetközösség 
biztosítása. A - végeredményben és különösen 
mai formájában nem más, mint a szeretet állam- 
tana. A kortárs politikai teológia egyes formái, 
különösen S Metz, hangsúlyozzák az állam és az 
egyház közös felelősségét a szenvedéssel való szo- 
lidaritásban. Más felfogások kiemelik a ~ kritikus 
szerepét a kíméletlen pártpolitikával, a demokrá- 
cia torz formáival, a kultúra elaljasításával szem- 
ben. Ismét mások rámutatnak a - társadalmi és 
politikai hasznosságára a globalizáció viszonyai 
közepette, amikor lassan elkerülhetetlenné válik 
a világkormányzat kialakítása, amely az egyes ál- 
lamok érdekeit összehangolja és kiteljesíti. Mind- 
ez szervesen beépül a - végső feladatába, amely 
személy és közösség Istenre nyíló szeretetké- 
pességét — végeredményben: önfeláldozásra való 
készségét — jogi és intézményi, formai és tartalmi 

felépítésével elősegíti. Ezt nemcsak kisközösségi, 
társadalmi és politikai szinten kell elvégeznie, 
nemcsak az egyes államok globális viszonyában, 
hanem az emberiség egészét illetően is. A - így 
teljesítheti ki „az evangélium rejtett inspirációját”, 
így segítheti elő a tanúságtételt , a föld végső ha- 
táráig” (Mt 28,9; Jn 15,26; ApCsel 1,8), így bon- 
takoztathatja ki azt a szeretetközösséget, amely 
egyszerre lokális, globális, eszkatologikus és a szó 
egyre teljesebb értelmében keresztény. 

kereszténydemokrácia A magukat többé- 
kevésbé kereszténynek mondó vagy a keresz- 
ténységgel rokonszenvező szavazókat képviselő 
politikai mozgalom és irányzat a kontinentális 
Európában és Latin-Amerikában. Gyökerei a 
XIX. század második felének a katolikus egy- 
házon belüli eszmei-politikai erjedésére, a —ke- 
resztényszocializmusra nyúlnak vissza ( mo- 
dernista válság, katolikus politikai-társadalmi 
tanítás a francia forradalom óta). Sokan ereden- 
dően katolikus mozgalomnak gondolják, de ha- 
sonló politikai eszmélés ment végbe a protestáns 
világban is: a - elveit valló első pártot holland 
reformátusok hozták létre Abraham Kuyper 
vezetésével (1879). A - létrejötte a választójog 
kiterjesztésével, a katolikusok, keresztények tö- 
megeinek választópolgárokként való megjelené- 
sével függ össze. A - második világháború előtti 
keresztény, erősen felekezeti és egyházi ihletésű 
politikai mozgalmakból a második világháború 
után kinőtt politikai eszmeáramlat jelentősen 
épít a katolikus és/vagy a protestáns egyházak 
társadalmi és morális tanításaira, de nem egyhá- 
zi-felekezeti, hanem világi politikai mozgalom- 
ként tekint önmagára, ezért a keresztény egyhá- 
zakhoz nem kötődő emberek és programpontok 
is megjelenhetnek benne. Pártjai Európa számos 
országában a mai napig vezető szerepet játszanak, 
függetlenül attól, hogy nevükben is vállalják-e 
a keresztény jelzőt, mint a német CDU (Christlich 
Demokratiscbe Union Deutscblands, Németországi 
Kereszténydemokrata Unió, 1945-), a bajor CSU 
(Christlich-Soziale Union in Bayern, Bajororszá- 


gi Keresztényszociális Unió, 1945—), az egykori 
olasz Democrazia Cristiana (~, 1944-1994), vagy 
sem (mint az Osterreichische Volkspartei, OVP, 
Osztrák Néppárt, 1945—). 

A ~t a politikai —jobb- és baloldali koordináta- 
rendszeren — főleg a keresztény tanításból fakadó 
egyéni felelősségvállalás hangsúlyozása, valamint 
a keresztény egyházak erkölcsi tanításaira épülő 
társadalompolitika okán — a jobboldalon szokták 
elhelyezni, noha a keresztény egyházak társa- 
dalmi és gazdasági felfogása (a Rerum novarum 
óta különösen a katolikus politikai-társadalmi 
tanítás) a —>szolidaritást hangsúlyozza, így a ke- 
reszténydemokraták a jobboldal másik két fontos 
irányzatával, a Ökonzervatívokkal és a —liberá- 
lisokkal szemben a —szociális piacgazdaságnak, 
a társadalmi egyenlőtlenségek mérséklésének 
hívei, anélkül azonban, hogy túlzott állami sze- 
repvállalással számolnák fel a —kapitalizmust 
(kommunista cél), vagy jelentéktelenítenék el az 
egyéni felelősségvállalást (szocialista cél). 

A - pártjai nem a keresztény egyházak köz- 
vetlen érdekképviselői: mind érdekeik, mind 
programjuk alapján akár szembe is kerülhetnek 
az egyházakkal, nem tartoznak ugyanis valamely 
egyházi tanítóhivatal alá. A keresztény erkölcsi 
tanításból kiindulva fogalmazzák meg önálló 
politikai-gazdasági-társadalmi céljaikat, amelyek 
igazodva a szekuláris és modern társadalomban 
végbemenő változásokhoz, maguk is gyorsabban, 
gyakrabban és akár más irányba változhatnak, 
mint a keresztény egyházak tanítása. 

Az egyházakhoz való kötődés tekintetében kü- 
lönböző modellek alakultak ki. A magyar —Ke- 
reszténydemokrata Néppárt (KDNP, 1944-), 
a szlovén SZovenska Ljudska Stranka (Szlovén 
Néppárt, SLS, 1988-) vagy a cseh Křesťanská a 
Demokratická Unie — Ceskoslovenská Strana Lidová 
(Kereszténydemokrata Unió — Csehszlovák Nép- 
párt, KDU-CSL, 1919-) erősebben kötődik a 
helyi —politikai katolicizmus hagyományaihoz s 
így a katolikus egyházhoz és tanításaihoz. Ellen- 
ben a német CDU vagy az osztrák OVP — nem- 
csak a belső felekezeti sokszínűségük okán — az 
egyházaktól és azok tanításától messzebb került, 
így a mai CDU-n vagy OV P-n belül a párt saját 
meghatározása szerint is a - csak az egyik irány- 
zat a gazdasági liberalizmus és a konzervativiz- 
mus mellett. A -t ezért kizárólagosan ma már 
inkább csak kisebb pártok vállalják, a nagyobb 
pártok esetében a jobboldali gyűjtőpártjelleg a 
meghatározó. Az erős olasz - 1990-es évek eleji 

szétesése után a baloldalra is kerültek keresztény- 
demokrata formációk, így a mára egységes olasz 
baloldalt is formálja az ottani -. 

Magyarországon a dualizmus korától jelenlévő 
—>politikai katolicizmusnak, keresztényszocializ- 
musnak (Katolikus Néppárt) a két világháború 
között, de különösen utána (elsősorban Schlachta 
Margit katolikus-monarchista pártjában) erős 
hagyományai, főleg a Dunántúlon regionális be- 
ágyazottsága volt, de a kereszténydemokrata né- 
zetrendszer először —Barankovics István Keresz- 
ténydemokrata Néppártjában, illetve Demokrata 
Néppártjában (1944-1949) jelent meg, amely- 
nek utódjaként alakult meg 1989-ben a KDNP. 
Barankovics DNP-jével ellentétben azonban a 
KDNP-nek nem sikerült gyűjtőpárttá válnia, 
éppen ezért erősebben egyházias, felekezeti jel- 
leget ölt politikájában, mint Barankovics pártja, 
miközben a ~ összetevőként az eddigi magyaror- 
szági jobboldali gyűjtőpártok ( e MDF, FKGP, 
Fidesz) esetében mindvégig jelen volt, így mára 
a magyar jobboldal szerves részévé vált. 


Kalyvas, Stathis N.: The Rise of Christian Democracy in 
Europe („A ~ fölemelkedése Európában”, 1996). 

Van Hecke, Steven és Emmanuel Gerard (szerk.): 
Christian Democratic Parties in Europe since the End of 
the Cold War („Kereszténydemokrata pártok Euró- 
pában a hidegháború vége óta”, 2004). 

Kereszténydemokrata Néppárt (KDNP) 
A XIX. századi magyar közgondolkodás megha- 
tározó irányultságát jelentette — Deák Ferenc és 
különösen Eötvös József szabadelvű katolicizmu- 
sa — modern keresztény pártpolitikáról Magyar- 
országon mégis csak az 1894-ben elfogadott ún. 
egyházpolitikai törvények után beszélhetünk, 
többé-kevésbé összhangban a nyugat-európai 
fejleményekkel. A felekezeti egyenjogúságot ki- 
mondó törvények vélelmezett katolikusellenessé- 
gére és a dualizmus kori politikai élet vallási kö- 
zönyösségére válaszreakcióként létrehozott Kato- 
likus Néppárt a katolikus érdekek szószólójaként 
lépett színre. A —politikai katolicizmus megje- 
lenésével egyidejűleg a —keresztényszocializmus 
eszméi is megjelentek Magyarországon, miköz- 
ben a protestánsok a hagyományos —>szabadel- 
vűség keretei között maradtak. A keresztény- 
szocialista mozgalmat mindenekelőtt a szociális 
igazságosságot a —katolikus politikai-társadalmi 
tanítás középpontjába állító Rerum novarum kez- 

detű pápai enciklika (1891) ihlette. A mozgalom 
apostolai Magyarországon —Prohászka Otto- 
kár és Giesswein Sándor voltak. A politikai ke- 
reszténység sokszor —antiszemita érzelmekre is 
támaszkodó konjunktúráját hozták az 1920 utá- 
ni évtizedek, de a második világháború végén, 
1944 őszén, a mártírsorsú győri püspök, Apor 
Vilmos védnökségével megalakult - programja 
radikálisan szakított a Horthy-korszak , keresz- 
tény kurzusával", és visszatért a Rerum novarum 
eredeti eszméihez. Az új párt, amely körül a ha- 
zai katolikus értelmiség színe-java bábáskodott 
Szekfű Gyulától Sík Sándorig, hasonló célokat 
fogalmazott meg, mint a Nyugat-Európában 
1945 után hatalomra jutott —keresztényde- 
mokrata szervezetek, amelyek a demokratikus 
szabadságjogok vezérelte —szociális piacgazda- 
ság kiépítése mellett kötelezték el magukat. Az 
1945-öt követőnéhány évbena kereszténydemok- 
raták Demokrata Néppárt néven, — Barankovics 
István irányításával a jelentős katolikus egyesületi 
életre, főként a jezsuita Kerkai Jenő által indított 
KALOT-mozgalomra (Katolikus Agrárifjúsági 
Legényegyesületek Országos Titkársága) alapoz- 
va komoly támogatottságra tettek szert (elsősor- 
ban a katolikus Dunántúlon), bár a Mindszenty 
József vezette püspöki kar pártfogását nem élvez- 
ték. A kommunista diktatúra 1948-ban a politikai 
szabadságjogokkal egyidejűleg a vallásszabadságot 
is felszámolta, a párt vezetői pedig vagy száműze- 
tésbe kényszerültek, vagy hosszú börtönbüntetést 
szenvedtek. A rendszerváltozás nyomán a keresz- 
ténydemokrácia öröksége is újjáéledt, az 1990-ben 
tartott első szabad választásokon az újraalapított - 
képviselői is bejutottak az Országgyűlésbe, a párt 
belépett az —Antall József vezette koalícióba. 
A kereszténydemokrata eszmeiség megkerülhe- 
tetlen része a mai magyar jobboldali politikának. 
A - tagja az 2010 óta kormányzó koalíciónak 
(keresztény politika). 


Gergely Jenő: „A kereszténydemokrácia Magyaror- 
szágon", Múltunk, 2007, 3. 

Szakolczai György és Szabó Róbert: Két kísérlet a 
proletárdiktatúra elhárítására. Barankovics és a DNP 
1945-1949, Bibó és a DNP 1956 (2011). 

keresztény gazdaságfelfogás A gyökerei a 
Szentírás (például a talentumok példázata, Mt 
25,14—30) mellett egészen —ö$Szent Agostonig 
nyúlnak vissza, akinél már megtaláljuk a mo- 

dern gazdaságiérték-elmélet alapgondolatát 
(hasznosság). —Aquinói Szent Tamás a minden- 
kire érvényes „természeti törvény” gondolatára 
támaszkodva fejtett ki a gyakorlatban is hasz- 
nálható etikai elveket. A skolasztikát megújító 
XVI-XVII. századi spanyol, salamancai iskola 
(különösen a domonkos Francisco de Vitoria és 
a jezsuita Francisco Suárez) jelentős összefüggé- 
seket tárt föl a pénz, a kamat, az ár, a munkabér, 
a kereslet és a kínálat, illetve a piaci érték között. 
Egyebek közt Joseph A. Schumpeter History of 
Economic Analysis („A gazdasági elemzés történe- 
te”, 1954) című műve szerint a modern közgaz- 
daság-tudomány alapgondolatai tőlük erednek. 
A kazuisztika, az eset alapú erénytan érvelés- 
módját alkalmazva felismeréseikkel megvetették 
az ember gazdasági viselkedése társadalomtudo- 
mányos magyarázatának az alapjait is. A skolasz- 
tikát jobbára elutasító protestáns országokban, 
főleg a skót felvilágosodás filozófiájában az ész, 
az erkölcsi érzések, az erkölcsi érzék fogalmai ré- 
vén igyekeztek az ember gazdasági viselkedéséről 
egyetemes érvényű megállapításokat kidolgozni, 
továbbá a társadalmi együttélés viszonyait ezek 
szellemében formálni. A modern közgazdasági 
gondolkodásnak ez a közvetlen előzménye, de a 
nagy skót morálfilozófusok, ideértve — Adam 
Smitht is, a középkori —természetjogi szemléle- 
tet folytatták, ha protestáns szellemi környezet- 
ben is. 

Mivel azonban a katolikus felfogás a XIX. szá- 
zad végéig túlnyomórészt a jog és a világi kor- 
mányzat illetékességébe sorolta a gazdasági élettel 
kapcsolatos döntéseket és igazolásukat, ha azok a 
természetjog keretén belül maradtak, ezekre teo- 
lógiai figyelem nem vetült. A változást a marxiz- 
mus heves kapitalizmus- és valláskritikája idézte 
elő, amely arra késztette a Ianítóhivatalt, hogy 
a teológiai reflexiót kiterjessze a társadalommal, 
a politikával és a gazdasággal kapcsolatos kérdé- 
sekre is. Ennek nyomán született meg a katoli- 
kus társadalmi tanításnak nevezett hagyomány 
(—>katolikus politikai-társadalmi tanítás a fran- 
cia forradalom óta). 

A marxizmus hatása érződik a Rerum novarum 
kezdetű enciklika (1891) témáiban (a munka 
természete, a munkásmozgalom szerepe, a bér- 
harc), ugyanakkor a szöveg a magánszabadság, 
a magántulajdon, a család szentségét a termé- 
szetjog alapjára helyezi, s egyúttal összeköti a 
gazdasági szabadsággal is: ezek az állam számá- 
ra csak végső esetben korlátozható területek és 


intézmények. Megjelenik az emberi —méltóság 
és általában az ember elsődlegessége mint elvont 
elv is. A XIX. században részben az enciklika jó- 
váhagyásával és támogatásával megerősödő —ke- 
resztényszocializmus — folyamatos versenyben a 
baloldali mozgalmakkal és igazodva az általános 
korszellemhez is — érzékelhetően —etatista irány- 
ba tolta el a hangsúlyokat. Az állam beavatkozá- 
si jogköre egyre erősebb alátámasztást kapott, 
egészen a —korporatista jellegű megoldásokig 
(Quadragesimo anno, 1931). A második világhá- 
ború után viszont a tervutasításos kommunista 
rendszerek hatására ismét hangsúlyosabb lett a 
gazdaság mint a szabad tevékenység szférája és 
annak védelme. 

A II. vatikáni zsinat (1962-1965) dokumentu- 
mai egyrészt megfogalmazzák a társadalom-, így 
a közgazdaság-tudomány relatív autonómiájának 
a gondolatát, amiből következik, hogy a - nem 
gazdaságelméleti irányzat, hanem értékhang- 
súlyok és teológiai megfontolások meglehetősen 
tágan értelmezhető kerete, bár vannak olyan tö- 
rekvések is, amelyek ezt igyekeznek szűkebbre 
vonva egyes elméleti kérdésekben (állam kontra 
piac) is iránymutatásnak felfogni. A Zsinat Gau- 
dium et spes kezdetű konstitúciója (1965) kevés 
ilyen kérdést tárgyal; ami világosan kirajzolódik, 
az a —>harmadik világ, a szegénység, a globális 
összefüggések iránti érzékenység. Ezt az irányvo- 
nalat viszik tovább XXIII. János és VI. Pál idevá- 
gó enciklikái is. 

Részben a keresztényszocializmus hagyomá- 
nyának megfelelően, részben a zsinaton konkrétan 
megfogalmazott problémákra választ keresve főleg 
Latin-Amerikában, s leginkább Gustavo Gutiérrez 
nyomán kialakult a „felszabadítás teológiája” néven 
ismert irányzat, amely komoly vitákat váltott ki 
az egyházon belül, tekintettel a benne megfogal- 
mazott szegénységre mint privilegizált kegyelmi 
helyzetre, a strukturális bűn koncepciójára, ami 
forradalmi (bár nem erőszakos) beavatkozásokat 
igazolhat. Ezek és más hasonló gondolatok miatt 
sokan rejtett marxizmusként tekintenek erre az 
irányzatra. A kelet-európai szocializmus nyilván- 
való csődje ezt az irányzatot háttérbe szorította. 
A drámai ütemű átalakulásra adott magiszteriális 
reflexió —II. János Pál Centesimus annus kezdetű 
enciklikájában (1991) található, amely a legtöbb 
konkrétumot tartalmazza a ~t illetően. A pápa a 
szabad piacgazdaságot helyesnek tekinti, kiemeli 
a vállalkozás értékét, de elutasítja azt a felfogást, 
amely a piac autonóm fejlődését tekinti a fejlődés 

biztosítékának. O is leszögezi a már említett em- 
berközpontúságot, amelynek álláspontja szerint a 
gazdasági tevékenységet alá kell rendelni. De az 
állam semmiképpen sem jogosult teljes ellenőr- 
zése alá vonni a gazdaság szféráit. X VI. Benedek 
pápa Deus caritas est kezdetű enciklikája inkább a 
politika autonómiáját és annak határait taglalja, 
a - szempontjából az a fontos, hogy a társadal- 
mi —igazságosság problémáját sokkal inkább a 
személyes szeretetszolgálathoz köti, mint elvont 
struktúrákhoz, állami intézkedésekhez. Ferenc 
pápa felfogását ismét erős kapitalizmusbírálat 
jellemzi, amelyet kritikusai szerint túlságosan 
is meghatároz latin-amerikai háttere, illetve be- 
folyásolnak a gazdasági válság miatt fölerősödő, 
a politikai baloldalhoz köthető nézetek. 

A pápai Magisztérium idevágó tanítása ugyan- 
is mindenképpen mértékadó a -t illetően, de nem 
azonos vele, még a katolikus egyházon belül sem, 
ahol a klasszikus liberális piacfelfogástól a már 
említett felszabadítás teológiájáig igen sokféle 
irányzat megtalálja a helyét. Ez érthető is, hiszen 
a keresztény reflexió szentírási alapja, az Ujszö- 
vetség egyrészt nem tartalmaz az Oszövetséghez 
hasonló részletes gyakorlati etikai szabályokat, 
így nagy szabadságot enged a társas viszonyok 
elrendezésében; másrészt a valóban megfogalma- 
zott konkrét elvárásokat inkább az adott személy- 
lyel, kereszténnyel szemben támasztja. Eppen a 
szentírási szövegek értelmezési szabadsága miatt 
nehéz összefoglalni az egységes tanítóhivatallal 
nem rendelkező protestáns egyházak felfogását 
is. Altalánosságban a szabad vállalkozás értéke, az 
üzleti tevékenység mint a társadalmi jólét kulcs- 
fontosságú eleme, a személyes példamutatás, 
gondoskodás kiemelése említhető a - összefüg- 
gésében. A legfontosabb szerzők közé sorolható 
Dietrich Bonhoeffer,  Kuyper és S Niebuhr. 


„Modern Christian Social "Thought?" („Modern ke- 
resztény társadalmi gondolkodás"), Journal of 
Markets and Morality, 2011, 2 (különszám). 

„Protestant Social Thought” („Protestáns társadal- 
mi gondolkodás”), Journal of Markets and Morality, 
2009, 1 (különszám). 


BZ 
Keresztény- Keresztyén Földmíves-, Kisgazda- 
és Polgári Párt —kormánypárt a Horthy- 
korszakban 


keresztény liberalizmus —Liberalizmus és 
kereszténység viszonya az előbbi XVIII. végén 

kezdődött térhódítása óta problematikus. A val- 
lás és az egyházak igénye a társadalmat alakító 
politikai cselekvésre — a —felvilágosodás eszméi- 
nek uralkodóvá válása óta, az állam és az egyház 
szétválasztásának ideológiája szerint — deviancia, 
mert a demokratikus nyilvánosság , szabad" tere 
a liberális politikai narratívák többsége szerint 
éppen az egyházi világkép elleni küzdelemben 
született meg. A vallás és a haladás viszony- 
rendszerének liberális magyarázatai a Öszekula- 
rizáció tézisére épülnek: a vallás fokozatos és ter- 
mészetesnek tartott közéleti térvesztésére és vég- 
ső soron teljes privatizációjára. Paradox módon a 
vallás elszánt védelmezői is sokszor elfogadni 
látszanak ezt a tételt. Legitimációjukat leginkább 
a , kereszténynek" feltételezett múlt, legtöbbször 
egy idealizált középkori társadalom organikus 
történeti emlékezetére, illetve az egyház és a 
nemzeti történelem valaha volt egységére alapoz- 
zák, amelyet a modern eretnekségek, a mértékét 
vesztett forradalmi hevület, valamint a túlzásba 
vitt és visszájukra fordult emancipációs törekvé- 
sek bomlasztottak szét. A , keresztény Európa" 
historizált képe a hanyatló és vallástalan jelenben 
leli fel dialektikus ellenpontját, és osztja magára a 
hozzáigazodó magatartásformákat: a kiábrándító 
és amorális mából menekülő fájdalmas nosztal- 
giát és/vagy a reakció örökös készenlétét az 
ellentámadásra. Az így keletkezett dichotómia 
kétségtelenül alkalmas a mögötte rejlő politikai 
szándékok dinamizálására, ugyanakkor elhomá- 
lyosítja azt az SAlexis de Tocqueville, a nagy 
liberális-konzervatív gondolkodó által hangsú- 
lyozott tényt, hogy az embereknek nem ez a ter- 
mészetes viszonyuk a valláshoz. 

S valóban, a liberalizmusnak vannak jelentős 
keresztény gyökerei is. Az amerikai Független- 
ségi nyilatkozat liberalizmusa Istenre hivatko- 
zik, illetve a —reformációnak és a vallási türe- 
lem humanista követelésének presbiteriánus/ 
kongregacionalista (zsinat-presbiteri elvű) ha- 
gyományára épít. A felvilágosodás német vonu- 
lata sokat köszönhet a protestáns teológiának, 
különösen a pietizmus örökségének. —Kant 
filozófiája, amely a metafizikai kérdést a puszta 
ész határán túlra helyezte, egy egész század teo- 
lógiájára lett hatással, egy nemzedékkel később 
Friedrich Schleiermacher munkásságában pedig 
megszületett a liberális teológia, amely a dogmák 
ellenében a szív vallását, a szokásszerű formaliz- 
mussal szemben a vallási élmény és tapasztalat el- 
sődlegességét hirdette. A bensőséges vallásosság 

dicsérete, az értelmi vizsgálódás teljes szabadsá- 
ga a hit dolgaiban, a bibliai események történeti 
perspektívába helyezése olyan közös sarokkőnek 
bizonyult a protestantizmus és a liberalizmus ta- 
nainak találkozásában, amelyek máig uralkodó 
módon meghatározzák a szekuláris társadalmak 
vallási tudatát ( okultúrprotestantizmus). Eppen 
ezért a liberalizmus emancipációs törekvései a 
politikában vagy a gazdaságban könnyebb elfoga- 
dásra találtak a protestáns hátterű országokban. 
A —>francia forradalom vallásüldözései, a jakobi- 
nus diktatúrában a Legfelső Lény keresztényel- 
lenes kultusza, a pápa és az Egyházi Allam meg- 
alázása Napóleon részéről, valamint a francia, az 
olasz és a spanyol republikánus mozgalmak élesen 
antiklerikális jellege a katolikus egyházat sokáig a 
„régi rend”, a monarchikus politikai berendezke- 
dés támogatójává, a liberalizmus s ezen belül kü- 
lönösen a vallásszabadság eszméinek ellenségévé 
tették. Mégis a XIX. század második harmadától, 
elsősorban Franciaországban jelentős intellektuá- 
lis erőt mutatott, és hamar számottevő politikai 
befolyásra tett szert a katolikus liberalizmus. Ve- 
zető képviselői, mint például a dominikánus rend 
megújítója, a kitűnő szónok Henri-Dominique 
Lacordaire vagy a nagyvonalú politikus, Charles 
de Montalembert gróf a liberális szabadságjogo- 
kat és az alkotmányos-demokratikus állami be- 
rendezkedést összeegyeztethetőnek tartották a 
katolikus egyház tanításaival, s sürgették, hogy 
a pápaság engesztelődjön ki a kor vezető szellemi 
áramlatainak elfogadható elemeivel. Tocqueville, 
az 1848-as köztársasági francia kormány külügy- 
minisztere Az amerikai demokrácia (1835, 1840; m. 
1841-1843, 1983, 1993) című korszakalkotó mun- 
kájában az egyház és az állam teljes szétválasz- 
tására épülő amerikai rendszerben az amerikai 
katolikusok prosperitására hívta fel a figyelmet. 
A Szentszék sokáig ellenállt, a politikai szabadság 
és a vallási egyenrangúság eszméjét akárcsak az 
ökumenizmust sokáig a „modernizmus” vétkes 
eltévelyedései közé sorolta ( e modernista válság), 
s csak a XX. század közepén, a II. vatikáni zsinat 
idejére (1962—1965) változtatta meg integrista ál- 
láspontját ( katolikus politikai-társadalmi taní- 
tás a francia forradalom óta). 

A katolikus liberalizmus Magyarországon is 
nagy egyéniségeket nyert meg magának, köztük 
o Eötvös Józsefet, aki egyházának hű fiaként a 
„Szabad egyház a szabad államban” gondolatának 
a híve volt. A századfordulón jelentkező —ke- 
resztényszocialista törekvések is összefonódtak a 


- örökségével Giesswein Sándor kanonok mun- 
kásságában, aki élete végéig meg volt győződve 
arról, hogy „egy nemes értelemben vett liberális 
és szociális rendszer nélkül nemzeti vívmányain- 
kat elérni lehetetlenség". A XIX. századi - végül 
a —kereszténydemokrácia második világháború 
utáni nyugat-európai felemelkedésében teljese- 
dett ki, és jelentős hatást gyakorolt az —európai 
egységesülés alapító atyáinak gondolkodására is, 
Magyarországon pedig a Vigília folyóirat körére és 
Barankovics István Demokrata Néppártjára. 


Concha Győző: Eötvös és Montalembert barátsága: Ada- 
lék a magyar katbolikusok autonómiájának a kezdeteihez 
(1918). 

Csorba László: , A magyar kereszténydemokrácia libe- 
rális katolikus öröksége”, Múltunk, 2007, 3. 

keresztény politika A keresztény hívők mint 
állampolgárok és az egyházak mint az állam által 
elismert szervezetek politikaformáló tevékenysége, 
amelynek pártpolitikai vetülete is lehet. A hívői 

amellett, hogy tagjai egyházuknak, részét képe- 
zik világi közösségeknek is, így azok közügyei- 
ben is részt vesznek, mégpedig keresztényként. 
Az —=>állam és az egyház elválasztása nem jelent 
egyet sem a hívők és az állam elválasztásával, sem 
a keresztény eszmék és a politika szükségszerű 
különállásával. Az állam és az egyház szétvá- 
lasztása országról országra másként érvényesül, 
de azt mindenképpen jelenti, hogy a kettő tisz- 
teletben tartja egymás intézményi és szervezeti 
autonómiáját. Am az állam a saját törvényeivel, 
az egyház pedig a közéletben való részvétellel, a 
törvényhozás jogszerű befolyásolásával gyakorol 
hatást a másikra. A XIX. század második felétől 
megfogalmazódó —katolikus politikai-társadal- 
mi tanítás és a szekuláris —kultúrharccal szem- 
ben Európa-szerte szerveződő katolikus mozgal- 
mak a ~ olyan formáit hívták életre, amelyek a 
—keresztényszocialista eszméket állították szem- 
be az (ateista) szocializmussal és a (kapitalista) li- 
beralizmussal. A második világháború után ebből 
kinövő —kereszténydemokrácia a mai napig a 
jobboldal vezető ereje számos európai országban. 
Mindazonáltal a kereszténydemokrácia evilági, 
szekuláris politikai irányzat, s bár táplálkozik a 
keresztény társadalmi tanításból, nem kötődik az 
egyházakhoz sem teológiailag, sem intézményesen. 
Nem szükségszerű velejárója a vallásosság — elég 
a vallás pozitív, evilági szerepét elismernie. A - 

keresztény politika 


azonban vallási megalapozottságú közéleti fellé- 
pést jelent, hiszen a cselekvését, céljait, eszméit 
keresztény hitelvekből vezeti le. 

A - tágabb, mint a konkrét (párt)politikai akti- 
vitást jelentő politikai kereszténység ( politikai 
katolicizmus), felöleli a közélet minden szegmen- 
sét, a civil szférát, a nem kormányzati szer- 
vezetek (non-governmental organization, NGO) 
világát is. Ugyancsak különbözik a —politikai 
teológiától, a politika teológiai alapú megalapozá- 
sától vagy megértésétől. Továbbá nem a politika 
keresztény megalapozására, teológiai igazolásá- 
ra, hanem befolyásolására törekszik, mégpedig 
főleg olyan kérdésekben, amelyeknek eldöntése 
nem (csupán) társadalmi, hanem világnézeti, 
hitbéli ügy: a házasság fogalmától a magzati élet 
védelméig számos olyan téma van, amelyeknél a 
keresztény válasz nem az egyházak — akár nem 
vallásos emberek által is elfogadható — társadal- 
mi tanításából, hanem egyenesen keresztény 
hitelvekből következik (abortusz, eutanázia). 
E tekintetben a - a kereszténydemokráciához 
képest szűkebb területet ölel fel, egyben szoro- 
sabb kapcsolódást feltételez az egyházi tanítással. 
Míg a kereszténydemokrácia egyes hitelvekkel 
szemben akár közömbös is lehet (például a ke- 
reszténydemokrata pártok a melegházasság vagy 
az abortusz kérdésében nem mindig foglalnak el 
egyértelműen elutasító álláspontot), addig a - nem 
kerül szembe az egyházi tanítással, és éppen azon 
kérdésekben nyilvánul meg határozottan, ame- 
lyekben az egyházi tanítás egyértelmű álláspontot 
és politikát sürget. Továbbá a ~ nem tévesztendő 
össze az egyházak politizálásával: ez szintén lehet- 
séges (az egyházaknak mint szervezeteknek is le- 
het politikai álláspontjuk, amelynek képviselete és 
megjelenítése legitim törekvés), de a - elsősorban 
maguknak a hívőknek a feladata: a hívők egyház- 
és hithű politikai szerepvállalását jelenti. 

A - ellentmondásba kerülhet a világnézetileg 
semleges állammal. Míg a kereszténydemokrácia 
mint nem hitbéli mozgalom a keresztény társa- 
dalmi tanítást világnézetileg semleges államon 
belül is tudja érvényesíteni, addig a - bírálja, sőt 
el is utasíthatja azt, és úgy igyekszik politikai 
úton részt venni az állami akaratformálásában, 
hogy az ne csak a keresztény társadalmi, hanem 
hitbéli tanításoknak is megfeleljen. Ennyiben a 
- pártpolitikailag radikálisabb és kisebb moz- 
galmakat eredményez, mint a keresztényde- 

mokrácia: a magyar —Kereszténydemokrata 
Néppárt (KDNP), a szlovák Kereszténydemok- 
rata Mozgalom (Krestanskodemokratické Hnutie, 
KDH), a norvég Keresztény Néppárt (Kristelig 
Folkeparti, KrF) vagy a holland Keresztény 
Unió (ChristenUnie, CU) és Református Politi- 
kai Párt (Staatkundig Gereformeerde Partij, SGP; 
—>Kuyper). A ~ kihívás lehet a világnézetileg 
semleges állam számára, de más mozgalmak is 
törekednek az állam világnézeti befolyásolására 
(például az —ateista politika). A ~ szerint eleve 
nincs világnézeti semlegesség, az maga a bújtatott 
liberalizmus, ideológiailag nem semleges. Ennek 
következetes végiggondolására tett az osztrák 
Othmar Spann (1878-1950) kísérletet a keresz- 
tény rendi állam eszméjével, amelyre a dolfussi 
Ausztria és a salazari Portugália részben támasz- 
kodott: ebben az állam a kifejezetten keresztény 
hitbéli és társadalmi tanításokat valósítja meg, 
ugyanakkor magában hordozza a —totalitariz- 
mus veszélyét. A modern - ezért nem törekszik 
az állami politikaformálás teljes és kizárólagos 
befolyásolására. A - jellegzetes változata az ame- 
rikai Keresztény vagy Vallásos Jobb (Christian, 
Religious Right), az egyik legjobban szervezett 
amerikai mozgalom az 1970-as évek óta, tagjai 
többnyire republikánus választók, de álláspont- 
ját jellemzően adott ügyekben képviseli (oktatás, 
kreacionizmus, nemi nevelés, az állami semle- 
gesség nem alkotmányos volta, iskolai imádság, 
abortusz, neoliberális gazdaságpolitika stb.). 

A -nak így nemcsak párt- és állampolitikai ve- 
tülete van (az inkább a politikai kereszténység fo- 
galmi körébe tartozik), hanem önmagában a hívők 
közéleti szerepvállalását jelenti: ekként a keresztény 
szociális tevékenységtől a keresztény médiajelenlé- 
ten át a keresztény oktatási és kulturális progra- 
mokig a közélet minden szegmensében — képvi- 
selve a keresztény hitelveket — jelen van. 


Chaplin, Jonathan: , Istenes beszéd: a nyilvános val- 
lásos érvelés létjoga”, Kugler, Gudrun és Pásztor 
Péter (szerk.): Szabadság és bit: közéleti kalauz keresz- 
tényeknek (2012). 

Filipović, Aleksander, Konstantin Lindner és 
Hanspeter Schmitt (szerk.): Theologie in Politik und 
Gesellschaft („ Teológia a politikában és a társadalom- 
ban”, 2006). , 

Görföl Tibor: „Kereszténység ES politika?” (parbeszed 
haza.hu/reflexio/keresztenyseg-es-politika). 


keresztényszocializmus 


Pecknold, Chad C.: Christianity and Politics. A Brief 
Guide to the History („Kereszténység és politika: rö- 
vid történeti áttekintés”, 2010). 

keresztényszocializmus A keresztény egy- 
házak társadalmi tanításából kiinduló, a XIX. 
században fellépő mozgalom a munkásság és a 
parasztság szociális-gazdasági körülményeinek 
javítására. Kilépett a hagyományos, konzerva- 
tív katolicizmus liberalizmusellenességéből, s 
nem elsősorban egyház- és államjogi kérdésekre 
(például —kultúrharc), hanem olyan szociális 
problémákra koncentrált, amelyekkel addig első- 
sorban az ateista marxizmus tudott tömegmoz- 
galomként megszerveződni. A - történelmi ösz- 
szefüggését az ipari forradalom, a munkáskérdés 
és az erősödő —szocializmus adta; teológiailag 
a felebaráti szeretetre épült; míg ideológiailag 
szembenállt mind az individualista —liberaliz- 
mussal, mind a kollektivista-ateista szocializ- 
mussal. Fő tanítása abban állt, hogy a társadalom 
olyan szerves egység, amelyben a gazdaságnak 
az emberek javát kell szolgálnia. Elvetette a 
kommunizmust és az osztálynélküliséget, in- 
kább az osztályok közötti szolidaritást hangsú- 
lyozta, ezért mind a perszonalizmushoz, mind a 
—>korporatív állameszményhez közel állt. Ellen- 
tétben a későbbi —kereszténydemokráciával bí- 
rálta a kapitalizmust, ahogy a kommunizmust is. 
Szocialisztikus tanok a katolikus és a protestáns 
egyház közelében egyébként már — Marx előtt 
is megjelentek: a francia utópista szocialisták, a 
saint-simonisták vagy a katolikus pap Félicité de 
Lamennais ugyan bírálták koruk társadalmát, 
de keresztényként fogalmazták meg tanaikat. 
A XIX. század közepén hozta létre munkás- és 
gyermekjóléti intézményét Adolph Kolping raj- 
nai katolikus pap; Németországban az 1860-as 
évektől keresztény szakszervezetek is alakultak. 
A gondolatiság a protestánsoknál is megjelent: 
a, metodista lelkész, William Booth alapította 
Udvhadsereg (1865) vagy a német evangélikus 
munkásszervezetek elsősorban munkássegélye- 
zéssel foglalkoztak. A katolikus egyházban intéz- 
ményesen azonban XIII. Leó pápa nyitott a szo- 
ciális kérdés felé a Rerum novarum kezdetű en- 
ciklikájával (1891). Ez alkalmat kínált a katolikus 
egyháznak és a hívőknek, hogy a szocializmussal 
szemben tömegmozgalomként vehessenek részt a 
politikai vitákban. A kapitalizmuskritikájukban 
a keresztényszocialista szervezetek sokszor —an- 


tiszemita retorikát is használtak, a , keresztény" 
és a , zsidó" szellemet szembeállítva egymással. 
A XIX. században szerveződött keresztényszo- 
cialista pártoknak — így az evangélikus német 
Adolf Stoecker vagy a katolikus osztrák Karl 
Lueger mozgalmainak — fontos elemük volt az 
ún. , zsidókérdés" összekapcsolása a társadalmi 
problémákkal. Magyarországon a —politikai ka- 
tolicizmus már 1894-ben a Katolikus Néppárttal 
megjelent, de e párt még elsősorban hagyományos 
klerikális programmal indult; a szociális kérdést 
a pártból 1907-ben kilépő Giesswein Sándor tette 
központi témává az Országos Keresztényszociális 
Párttal. Noha e párt nem tudott jelentős politikai 
szerepre szert tenni, a szociális témával megha- 
tározta a katolikus és protestáns értelmiségi dis- 
kurzust. 

A - a két világháború közötti Európában külö- 
nösen a munkás-, nő- és diákegyletek terén volt 
aktív, valamennyi európai országban alakultak 
keresztény szakszervezetek. Mindazonáltal a hi- 
vatalos katolikus egyházi álláspont visszalépett, 
és elutasítóvá vált az eszme iránt. XI. Pius pápa 
Quadragesimo anno kezdetű enciklikájában (1931) 
a „keresztény szocializmus” kifejezést kimon- 
dottan „önellentmondásnak” nevezte és élesen 
elítélte. A progresszív katolikus körök főleg a 
perszonalizmus fogalmában (—Jacques Maritain) 
tudták a ~ számos elemét megőrizni. 

A második világháború utáni Nyugat-Euró- 
pában a —szociális piacgazdaság eszméje jelen- 
tősen táplálkozott e tanokból. A német szociális 
piacgazdasági modellben az ún. tarifamegál- 
lapodások — amelyek keretében munkaadók és 
munkavállalók kétoldalú tárgyalások során hatá- 
rozzák meg egy-egy szektor bérhelyzetét — egy- 
értelműen azon keresztényszocialista gondolat 
eredményei, amely nem az osztályellentétek ki- 
élezésében, hanem az osztályok közötti békében 
látja a megoldást. 

Pártszinten a - a legtöbb nyugat-európai or- 
szágban a kereszténydemokrata, konzervatív 
pártok része lett. Bajorországban vagy Luxem- 
burgban azonban a vezető jobboldali pártok a 
nevükben is nyíltan „keresztény szociális”-nak 
vallják magukat (Christlich-Soziale Union, CSU; 
Cbrescbtlecb-Sozial Vollekspartei, CSV); másutt, így 
például Svájcban, a ~ baloldali irányzatnak számít 
(Parti chrétien-social/Christlich-soziale Partei, PCS/ 
CSP), de az olasz baloldal jelentős részét is azon 
ún. baloldali katolicizmus teszi ki, amely a keresz- 
ténységet a kapitalizmus ellentéteként értelmezi. 

Kéthly Anna 


A keresztényszociális gondolatiság azonban nem 
tévesztendő össze a főleg Dél-Amerikában erős, 
de dél-európai országokban is jelen lévő keresztény 
marxizmussal, a felszabadítás teológiájával, amely 
nem csupán bírálja a kapitalizmust, de támogatja is 
a kommunista társadalmi és gazdasági modellt. 


Boyer, John W.: Culture and Political Crisis in Vienna: 
Christian Socialism in Power, 1897-1918 („Kultúra és 
politikai válság Bécsben: ~ hatalmon 1897-1918”, 
1995). 

Gergely Jenő: „Kereszténység és szocializmus a 20. 
században”, Erdődy Gábor és Pók Attila (szerk.): 
Nemzeteken innen és túl. Tanulmányok Diószegi István 
70. születésnapjára (2000). 

Uertz, Rudolf: Christentum und Sozialismus in der 
frühen CDU. Grundlagen und Wirkungen der christlich- 
sozialen Ideen in der Union 1945-1949 („Keresztény- 
ség és szocializmus a korai CDU-ban. A ~ elvei és 
hatása a pártban”, 2010). 

Kéthly Anna (1889-1976) Politikus, szakszer- 
vezeti funkcionárius, szerkesztő, a —>Magyar- 
országi Szociáldemokrata Párt (utóbb Szociálde- 
mokrata Párt) vezetőségének tagja, 1922-1944 
és 1945-1948 között országgyűlési képviselője, 
nőmozgalmának egyik irányítója. A pártelittel 
együtt azonosult az őszirózsás forradalommal; 
a proletárdiktatúrával nem vállalt közösséget. 
A —>Peyer vezette, nyugat-európai mintákat kö- 
vető —szociáldemokrata irányzathoz tartozott. 
A bernsteini korrekciókat elfogadó marxistaként 
hitt a kapitalizmusból a demokratikus szocializ- 
musba való folyamatos átmenet lehetőségében; 
főleg azonnali megoldást igénylő szociálpolitikai 
kérdésekkel foglalkozott jól fölépített parlamen- 
ti beszédeiben. Egyaránt elutasította a bolseviz- 
must és a nemzetiszocializmust, fontos beszéde- 
ket tartott a zsidótörvények ellen. Pártja képvi- 
seletében részt vett a háborúból való kiugrásról 
a Kállayékkal folytatott tárgyalásokon, remélve, 
hogy Magyarország a háború után is a nyugati 
érdekszférában maradhat. 1943-ban szerepe volt 
a háború utáni demokratizálódást célzó szociál- 
demokrata—kisgazda szövetség létrehozásában. 
A német megszállás napjaiban a Gestapo le akar- 
ta tartóztatni; illegalitásba kényszerült. 

1945 után pártja képviseletében már az ország- 
gyűlés alelnökeként is együttműködött a kom- 
munistákkal mint koalíciós partnerekkel, emiatt 
szembekerült Peyerrel, mert bár tisztában volt a 
kommunisták egyeduralmi törekvéseivel, azt re- 


282 


mélte, megőrizhet valamit a párt önállóságából. 
1948-ban az ő és csoportja kizárásával felszámolták 
a szociáldemokrácián belüli demokratikus irány- 
vonalat, s a két munkáspárt ezután egyesülhetett. 
1950-ben letartóztatták, négy év múlva életfogy- 
tiglanra ítélték, majd még ugyanabban az évben 
szabadlábra helyezték. 1956 októberében az újjá- 
szervezett Szociáldemokrata Párt elnökévé válasz- 
tották; kormányzati szerepet csak akkor vállalt, 
amikor meggyőződött róla, hogy Nagy Imréék a 
kormánykoalíciót nem hatalomátmentésre hasz- 
nálják fel. November 1-jén a Szocialista Internacio- 
nálé irodájának bécsi ülésén igyekezett támogatást 
szerezni Magyarországnak; másnap kinevezték ál- 
lamminiszterré és ENSZ-delegálttá, de már nem 
térhetett vissza Budapestre esküt tenni és átvenni 
a kinevezését. Nyugat-Európában és az Egyesült 
Allamokban több emigráns szervezetet képviselve 
próbálta napirenden tartani a magyar függetlenség 
és demokrácia, a szabadság ügyét, hangsúlyozva a 
magyar felkelés történelmi mérföldkő voltát. Sze- 
repe volt az ENSZ jelentésének megszületésében. 
A Magyar Forradalmi Tanács, majd az ebből ala- 
kult Szabad Magyarország Nemzeti Képviselete 
elnökeként az utolsó Nagy Imre-kormány koalí- 
ciós szellemében lépett föl, illetve a Magyarországi 
Szociáldemokrata Párt Emigrációban vezetőjeként 
a Szocialista Internacionálét próbálta állásfoglalás- 
ra, fellépésre bírni Magyarország megszállása és 
a kommunista diktatúrák ellen. Az úgynevezett 
, enyhülés" folyamata során, amikor a nyuga- 
ti államok egyre szalonképesebbnek tartották a 
—Kádár-kormányzatot, az idős politikusnő peri- 
fériára szorult. Elveit a rendszerváltozás után főleg 
a szociáldemokrata pártalapítási kísérlet résztvevői 
próbálták képviselni. 


Művei: Strassenreiter Erzsébet (szerk.): Kétbly Anna 
válogatott írásai és beszédei (1990); Szabadságot Ma- 
gyarországnak: írások, beszédek, tanúságtétel a magyar 
szabadságért a száműzetésben, 1956-1976 (1994); Zichy 
Mihály (szerk.): Száműzetve, de le nem győzve. Kéthly 
Anna emigrációs levelezése, 1957-1976 (2007). 

Hankiss Agnes: Kéthly Anna lejáratása. A kommunista 
állambiztonság eszköztára (2013). 

Strassenreiter Erzsébet: , Kéthly Anna politikai pá- 
lyaképe”, Kétbly Anna válogatott levelei, 1921—1976 
(2011). 

két kard elve Középkori politikai eszme az egy- 
házi és a világi hatalom isteni eredetéről (—ke- 


Keynes, John Maynard 


resztény államfelfogás). I. Gelasius pápa Duo sunt 
kezdetű levelében (494) Jézus egyik mondását 
(Lk 22,32—38) értelmezve írja: auctoritas sacra 
pontificum et regalis potestas (a pápák szent tekin- 
télye és a királyi hatalom’) kormányozza a vilá- 
got, s e két hatalom egymást kölcsönösen erősíti. 
Kezdettől fogva bizonytalanság volt azonban ab- 
ban, hogy a világi hatalom csupán védelmezője 
az egyháznak (azaz annak alárendelt) vagy önálló 
hatalmi tényező az egyház mellett. Evszázadokig 
inkább az első értelmezés érvényesült, és a két 
hatalom viszonyát aszimmetrikusnak gondol- 
ták, azaz a pápai hatalom, a szent —>tekintély 
felsőbbségét hangsúlyozták. Már Nagy Károly 
megtörte azonban ezt az elvet azzal, hogy önha- 
talmúlag püspököket nevezett ki, minthogy sze- 
rinte mindkét hatalom, a vallási-lelki és a világi 
hatalom is a császárt illette meg. A két hatalom 
közötti küzdelem a XI-XII. században erősödött 
fel az egyházi vezetők beiktatása (invesztitúra) fe- 
letti rendelkezés miatt. E harcból a világi hatalom 
került ki győztesen. Noha az egyház megőriz- 
te a bíborosok kinevezésének jogát, meg kellett 
szereznie az uralkodó beleegyezését, és az újon- 
nan kinevezetteknek hűségesküt kellett tenniük 
az uralkodó előtt. A XII. század közepén Szent 
Bernát visszatért a korábbi értelmezéshez, és azt 
hangsúlyozta, hogy mindkét kardot az egyház 
birtokolja: a , materiális?" kardot az egyház érde- 
kében, a papok rendelkezése szerint kell kihúzni. 
A XIV. században újabb fordulat történt: Dan- 
te De Monarchia (1310 k.; m. Egyeduralom, 1993) 
(királyság) című művében a világi hatalom 
önállósága mellett érvelt. Az egyházi hatalom az 
örök, a világi (császári) hatalom pedig a földi élet 
boldogságának az elősegítője. A császári hatalom 
éppúgy Istentől van, mint a pápáé, tehát a két 
ember egyenrangú, és a két kard fölött csak a 
magasabb hatalom, Isten ítélkezhet. A -re visz- 
szavezethető —Luther tanítása a „kettős biro- 
dalom"-ról (zweierlei Reich), amely szerint Isten 
országába az igaz hívők tartoznak, míg a világi 
kormányzatra az emberi bűn miatt van szükség. 
A XIX. század végén az állam és az egyház 
elválasztására irányuló törekvések sikere a törté- 
nelmi múltba helyezte a -t. 


Berman, Harold J.: Law and Revolution. The Formation 
of the Western Legal Tradition („Jog és forradalom: a 
nyugati jogi hagyomány kialakulása”, 1983). 


Keynes, John Maynard (1883-1946) Brit köz- 
gazdász; nézetei és elemzési módszere az 1930-as 
évektől kezdődően nagy hatást gyakoroltak a 
közgazdaságtanra és a gazdaságpolitikára. A sa- 
ját értékrendjében megrendülő brit birodalmi elit 
jellegzetes alakja volt: a londoni kormány diplo- 
máciai körökben fesztelenül mozgó tanácsadója, 
a Civil Service (köztisztviselői kar) öntudatos, ma- 
gától értetődően hazafias munkatársa, ugyanak- 
kor a viktoriánus erkölcsöket elvben és gyakor- 
latban is támadó Bloomsbury Kör oszlopos tagja. 
A klasszikus —liberalizmust és a —szocialista 
—>kollektivizmust egyaránt elvetette, a Liberális 
Párt tagjaként gyakorlatias, progresszív közép- 
utat képviselt. A hírnevét A békeszerződés gaz- 
dasági következményei (1919; m. 1920, 1991) című 
könyvének köszönhette, amelyben a versailles-i 
békét bírálta, azt jósolva, hogy a háborús jóvátétel 
tönkreteszi a német gazdaságot, ezzel egész Eu- 
rópának árt, és újabb háborúnak ágyaz meg. 

A foglalkoztatás, a kamat és a pénz általános elmé- 
lete (1936; m. 1965) című főműve szerint a gazda- 
sági válságok oka az, hogy az „összkereslet” elma- 
rad az , összkínálattól"; megoldása pedig az, hogy 
a kormányzat , stimulálja" a keresletet — vagy 
úgy, hogy (rejtett) inflációval félrevezeti a bér- 
ből élőket, akik keresetük reálértékét túlbecsülve 
többet költenek; vagy úgy, hogy a költségvetés 
kiadásait növeli — például a foglalkoztatottságot 
növelő infrastrukturális beruházásokra —, akár 
deficit árán is. Ezzel egyrészt elméleti legitimá- 
ciót nyújtott az 1920-as évek óta népszerűvé váló 
aktivista gazdaságpolitikához. Másrészt megala- 
pozta azt a makroökonómiai szemléletet, amely 
szerint a nemzetgazdasági szintjén statisztikailag 
megragadható jelenségek — például munkanélkü- 
liség, infláció, összkereslet és -kínálat — között ál- 
talánosan érvényes összefüggések mutathatók ki 
(vö. —>osztrák közgazdaságtani iskola). 

- eszméi az 1950-es évektől széles körben elfo- 
gadottá váltak, hozzájárulva a , jóléti államok", az 
állam növekvő gazdasági szerepvállalásának legi- 
timációjához, de az 1970-es évektől a felduzzadó 
—államadósságok világossá tették a felvilágosult 
kormányzat feltevésének naivitását ( közösségi 
döntések elmélete), a ~i politika hatástalansága 
pedig kétséget ébresztett az elmélet általános ér- 
vényét illetően ( chicagói közgazdasági iskola). 
A 2008-as pénzügyi válság - eszméinek egyfajta 
reneszánszát hozta el. 

kiegyezés 


Skidelsky, Robert: Jobn Maynard Keynes 1883-1946: 
Economist, Philosopher, Statesman („~: közgazdász, fi- 
lozófus, államférfi”, 2003). 

MK 


kiegyezés (politikai kompromisszum’) A szó 
elsősorban az 1867-es Habsburg-magyar uralmi 
viszony kiegyenlítését jelenti Magyarországon. 
A ~ létrehozta az Osztrák-Magyar Monarchiát, 
a —Habsburg Birodalom utolsó fél évszázadának 
államkereteit, a dualista közjogi berendezkedést. 
A három fél, Ferenc József, Ausztria és Magyar- 
ország politikai alkuja hosszabb távon oldotta 
meg Magyarország és a Habsburgok által uralt 
más területek államjogi és gazdasági kapcsolatát. 
Bár a magyarok régi jogaikra hivatkozva mindig 
hangsúlyozták, hogy a magyar királyság függet- 
len, saját törvényei és szokásai szerint kormány- 
zandó, a politikai realitás azonban legtöbbször 
az volt, hogy a Habsburg uralkodók birodal- 
mi nézőpontból döntöttek. Amikor a magyar 
elitcsoportok helyzete felértékelődött (például 
Bocskai István, —Bethlen Gábor vagy I. Rá- 
kóczi György támadásai idején, a spanyol vagy 
az osztrák örökösödési háború, illetve a franciák 
elleni harcok korában; —Erdélyi Fejedelemség), 
akkor az uralkodót —>kompromisszumokra lehe- 
tett bírni. A magyar politikai elit többsége évszá- 
zadokon át a Habsburg Birodalom keretei között 
képzelte el az ország jövőjét, sa Habsburg uralko- 
dó megtagadására csak szélsőséges helyzetekben 
(1708, 1849) és a magyar elitcsoportok korántsem 
teljes egyetértésével került sor. A többség véle- 
ménye szerint ugyanis a Mohácsnál megroppant 
erejű országot a hatalmasabb szomszédok (törö- 
kök, oroszok) támadásaival szemben a Habsburg- 
nagyhatalom képes csak megvédelmezni. Ehhez 
erős birodalomra volt szükség, amelytől azonban 
elvárták, hogy tiszteletben tartsa Magyarország 
önállóságát. Az egymásnak alapvetően ellent- 
mondó szempontok viszonylag sikeres összehan- 
golása történt meg a - során. 

A Habsburg Birodalmat megrengető 1848- 
1849-es forradalmak után hosszú időnek kellett 
eltelnie, amíg Ferenc József, aki a —nacionaliz- 
musban és liberalizmusban a birodalom egysé- 
gét veszélyeztető tényezőt látott, s ezért centra- 
lizáló, abszolutisztikus megoldásokat választott, 
belátta, hogy birodalma legnagyobb politikai 
súllyal bíró része nélkül nem stabilizáhatja ural- 
mát. Bár az emigráns —Kossuth kifejezetten azt 
jövendölte, hogy a dinasztia a modern naciona- 

lizmusok korában halálra van ítélve (Kasszand- 
ra-levél, 1866), SDeák és az őt követő mérsékelt 
liberálisok hajlottak a megegyezésre. Deák előző- 
leg, a nevezetes, 1865-ös húsvéti cikkében jelezte 
kompromisszumkészsége határait. Elfogadta leg- 
főbb magyar célnak az erős Habsburg Birodalom 
nagyhatalmiságát, de feltételül szabta a magyar 
alkotmányos önállóság minél tágabb visszaállítá- 
sát, és ennek garanciájaként kérte Ausztria alkot- 
mányos berendezkedését is. 

A magyar vezetők (Deák Ferenc, Andrássy 
Gyula és társaik) beleegyeztek abba, hogy az 
1848-as magyar állami függetlenséget korlátoz- 
zák, és elismerték, hogy Ausztriát és Magyaror- 
szágot egyaránt érintő , közös ügyek" rendezése 
megfelel a Pragmatica Sanctiónak (megmásítha- 
tatlan uralkodói végzés" a Habsburg-ház nőági 
örökösödéséről és a magyar rendi alkotmány 
fenntartásáról, 1723). 

Maga a - hosszú tárgyalások összessége volt. 
Ferenc József már 1865 végén összehívta a ma- 
gyar országgyűlést, s 1866-ban elrendelte, hogy 
azon az addig külön kormányzott —Erdély is 
képviseltesse magát, ami az ország területi egysé- 
gének visszaállítását jelentette. 1867 februárjában 
a király liberálisokból álló felelős magyar kor- 
mányt nevezett ki Andrássy vezetésével. Meg- 
határozta, hogy az uralkodó közösségéből követ- 
kezően közös védelemre van szükség, illetve kö- 
zös külpolitikára, továbbá az ezekhez szükséges 
pénzügyekre. (A pénzügyek többi, jóval nagyobb 
része a két állam külön hatáskörében maradt.) 
A közös ügyek intézésére az uralkodó által ki- 
nevezett három közös minisztert nem egy közös 
parlament ellenőrizte, hanem a két parlament 
küldöttei, a delegációk. Mivel a két miniszterel- 
nök felelőssége kiterjedt a közös ügyekre is, Ma- 
gyarország a birodalmi szintű ügyekben inkább 
a mindenkori miniszterelnök révén tudta érvé- 
nyesíteni befolyását. A magyar parlament 1867. 
május végén elfogadta a dualista rendszert sza- 
bályozó XII. törvényt. Ezt követte Ferenc József 
koronázása 1867. június 8-án, a szertartás része- 
ként a magyar alkotmányra és törvényekre tett 
ünnepélyes királyi esküvel. A király és a magyar 
nemzet megbékélését jelentő rendszer csak akkor 
válhatott teljessé, ha a tárgyalásokból addig ki- 
hagyott bécsi parlament (a Reichsrat) is elfogadja 
azt. Bár a többségben lévő német centralista cso- 
portok számára a magyar önállóság a birodalom 
önkéntes feldarabolásának látszott, Ferenc József 
nyomására 1867 decemberében Ausztria is elfo- 
gadta a dualista rendszert. 


Kína 


Még 1867-ben a két kormány úgy döntött, 
hogy előnyösebb az 1849 után kialakult gazdasá- 
gi közösséget (közös vámterület és külkereskede- 
lem-politika, közös jegybank, közös valuta stb.) 
fenntartani, azzal, hogy tízévenként ún. gazdasá- 
gi kiegyezés dönt ennek folytatásáról, illetve hogy 
a két állam milyen arányban (kvóta) járul hozzá a 
közös ügyeket fedező költségekhez. (Kezdetben 
Magyarországra 30% esett, de a gyorsabb gazda- 
sági fejlődés miatt ez fokozatosan nőtt.) 

A ~ által megteremtett politikai stabilitás nél- 
külözhetetlen volt a dualista korszak évtizedei 
alatt bekövetkező gazdasági fejlődéshez és kul- 
turális virágzáshoz, illetve a korszerű magyar 
—nemzetállam-építéshez. A korabeli magyar 
48-as ellenzék kritikáival szemben a ~ a Habs- 
burg Birodalom olyan átalakítását jelentette, 
amelynél magyar szempontból kedvezőbb rend- 
szer nehezen lett volna megvalósítható, míg 
más forgatókönyvek (föderalizáció, trializmus, 
centralizmus) kifejezetten hátrányosabbak lettek 
volna. A Habsburgok által támogatott dualista 
rendszer megakadályozta, hogy az eleinte szám- 
beli többségben levő nemzetiségek komolyan 
akadályozzák a magyar nemzetállam kiépítését, 
ugyanakkor a rendszer merevsége is okolható a 
nemzetiségi viták elmérgesedéséért. A dualista 
keretek mellett kitartó magyar elit a fokozódó 
magyar fölényre támaszkodva elutasított minden 
komolyabb engedményt, s az elégedetlenkedő 
nemzetiségi elitek az elvesztett első világháború 
végén a győztes hatalmak döntése révén szét- 
törték a számukra kedvezőtlen kereteket. A ~t 
ezért például Németh László vagy —Bibó István 
a magyar nemzet szempontjából káros alkunak 
tartotta. Megalapozottabb az a nézet, amely ez- 
zel szemben a ~ben a magyar politikai kultúra 
kompromisszumokra képes hagyományának 
egyik nagy alkotását s egy sikeres korszak elő- 
feltételét látja. 


Cieger András (szerk.): A kiegyezés (2004). 
Pölöskei Ferenc: Az 1867-es kiegyezés alternatívái (1995). 
BI 


Kína (Kínai Népköztársaság) Kelet-ázsiai állam, 
közel 1,4 milliárd lakosával a világ legnépesebb 
és egyben harmadik legnagyobb területű orszá- 
ga. Az ókortól napjainkig folyamatosan fenn- 
maradó civilizáció, amelynek kiemelkedő helye 
van az emberiség történelmében és kultúrájá- 
ban. Az önként vállalt bezárkózást követően ma 


ismét vezető szereplője a világnak, gazdasági és 
immár technológiai nagyhatalom, amely egyre 
jelentősebb katonai erővel, atomfegyverekkel is 
rendelkezik. Az = ENSZ Biztonsági Tanácsának 
állandó tagja. 

A nemzeti identitását és a politikai világlátását 
leginkább az egyedülálló történeti folytonossága 
határozza meg. Különösen a területi széttagolódás 
rémképe és a nyugati megaláztatás (ópiumhábo- 
rúk, 1839-1860), illetve a japán hódítás (1936- 
1945) emléke bír jelentőséggel. A császárság meg- 
döntését (1911-1912) követően a kommunisták 
és a nacionalisták polgárháborúja (1926-1949) 
szétszakította az országot, az állam egysége az 
előbbiek győzelmével, a Népköztársaság kikiáltá- 
sával sem valósult meg teljes egészében. Az „egy 
és osztatlan -" felfogásával szemben kihívást 
jelent "Tajvan függetlensége (1949), demokra- 
tikus berendezkedése és kapcsolatrendszere az 
USA-val, továbbá a két erőszakosan elnyomott 
nép, a tibetiek, akik az országuk 1951-1959-es 
megszállása óta küzdenek a -i irányítás ellen, 
illetve a xinjiangi muzulmán ujgurok, akiknek 
a körében fölerősödtek a függetlenségi törekvé- 
sek. Ezért határozza meg - biztonságfelfogását a 
„három rossz”: a terrorizmus, a radikalizmus és 
a szeparatizmus. 

A nyugati világtól elszenvedett sérelmekre 
adott válasz figyelhető meg a XX. század elejé- 
nek nacionalista mozgalmaiban, a kommunista 
~ korábbi nemzetközi kapcsolataiban és jelenlegi 
területi érzékenységében, a nyugati hatalmakkal 
szembeni bizalmatlanságában. Az áldozatszerep 
központi összetevője lett a ~i identitásnak, na- 
cionalizmusnak és politikának. A kommunista 
vezér, Mao Zedong uralma alatt és főként Deng 
Xiaoping reformjai következtében ~ világpoliti- 
kai tényezővé vált. Mao, akinek személyi kultu- 
sza már-már az istenítésig jutott, kezdeményezte 
az 1950-es években a földreform és a „nagy ug- 
rás”, majd 1966-1976-ban a „kulturális forrada- 
lom” néven ismert politikát, amelynek során kb. 
5 millió embert mészároltak le, és további kb. 43 
millió ember halt meg éhínségben. 

Noha az osztályharcos kommunista időszak- 
ban száműzték, az elmúlt évtizedekben újult erő- 
vel tör felszínre a konfucianizmus, és gyakorol 
komoly hatást a társadalomra — társadalomelmé- 
leti tanításait közel kétezer éve követik a ~iak. 
A Deng által bevezetett , négy modernizálás" 
eredményeként egyfajta államkapitalista rend- 
szer épült ki, de a politikai berendezkedés ér- 

királyi Magyarország 


demben nem módosult. A kommunista ideoló- 
gia mellett azonban mindinkább előtérbe kerül 
a hagyományos, konfuciánus etika, amely al- 
kalmas arra, hogy igazolja az állam —paterna- 
lista gyámkodását, a társadalom kormányzókra 
és kormányzottakra történő felosztását, illetve 
erősítse az egyénnek a közösség iránt érzett kö- 
telezettségét. A társadalmi harmónia szükségessé- 
gének és a tanulás fontosságának hangsúlyozásával 
pedig hozzájárul a gazdaság sikeres fejlődéséhez is. 
A konfuciánus értékek és a történelmi tapaszta- 
latok eredményeként a kínai társadalom erősen 
tekintélyorientált. 

Pártállami diktatúra van érvényben, a hatalom 
monopóliumával a Kommunista Párt rendelke- 
zik. Az államberendezkedés kettős felépítésű, a 
politikai struktúrák két hierarchiába szerveződ- 
nek: a kormányzati intézményekkel párhuzamo- 
san működnek a Kommunista Párt saját struk- 
túrái, a hatalom tényleges birtokosai és a politika 
valódi alakítói. Az alkotmány értelmében a tör- 
vényhozó Országos Népi Gyűlés és a végrehaj- 
tó Allamtanács tekintendő a legmagasabb szintű 
államhatalmi szerveknek, a gyakorlatban viszont 
a pártkongresszusnak és a mindennapi ügyeket 
irányító Politikai Bizottságnak van döntő szerepe. 
A kettősség a politikai dinamikában is megfigyel- 
hető, a rendszer a népi gyűlések közvetlen válasz- 
tásával alulról szerveződik, de a tőbb döntéseket a 
központi hatalom szervei hozzák meg, és azokat 
felülről érvényesítik. A nómenklatúra-rendszer 
biztosítja a tisztségviselők ellenőrzését, a hadsereg 
és a gazdaság vezető elitjével való összefonódás pe- 
dig erősíti a rezsim stabilitását. (A Nagy-Britan- 
niától 1997-ben visszakapott, a világ akkor egyik 
legfejlettebb pénzügyi-kereskedelmi-technológiai 
régiója, Hongkong az , egy ország, két rendszer" 
elve értelmében bizonyos, többek által kevesellt 
autonómiát élvez; lásd esernyős forradalom, 
2014). 

A XXI. század küszöbén - számtalan módon 
alakítja a világunkat. Olcsó munkaerejének és 
hatalmas piacának, minden évben megfigyelhető 
hatalmas kereskedelmi többletének köszönhető- 
en a világgazdaság egyik középpontja, sikeres 
fejlődése láttán sokaknak vonzó —modernizá- 
ciós alternatíva, nyersanyagéhsége (lásd a mo- 
dern selyemút az Arab-öbölbe), illetve az USA 
államadósságának (jelenleg mintegy 19,9 billió 
USD) csaknem 6%-os ~i finanszírozása miatt a 
nemzetközi politika lényeges szereplője. Legfőbb 
külpolitikai célja a békés felemelkedés biztosítá- 

sa, amelynek két központi pillérét a többpólusú 
világrend fenntartása és a területi szuverenitás 
tiszteletben tartása adja. Az ázsiai biztonsági ki- 
hívások kezelésére erősen szorgalmazza az önálló 
integrációs szervezet (Azsiai Együttműködési és 
Bizalomépítési Konferencia, CICA) működését. 
A Dél-kínai-tengeren határozottan érvényesíti 
érdekeit. Felemelkedését azonban több tényező 
és folyamat is megzavarhatja. Egyfelől a regioná- 
lis környezet konfliktusossága, például a Japán- 
nal folyó területi vita, az Indiával való hatalmi 
versengés, illetve a két Korea bizonytalanságai, 
másfelől az országon belüli kihívások, többek 
közt az autonómiatörekvések, az országrészek 
közti különbségek, a társadalmi egyenlőtlenségek 
(például , csak" 500 millió kínai él a gazdasági 
virágzás zónájában), a korrupciós visszaélések, az 
eliten belüli törésvonalak, valamint az egyre gya- 
rapodó középosztály demokratikus követelései és 
az újabban lassuló növekedés megkérdőjelezheti 
a társadalmi szerződést, amely a viszonylagos jó- 
létért cserébe elfogadja a párturalmat. - életében 
jelentős kulturális és gazdasági szerepet visz az 50 
milliós -i diaszpóra, amely nagyobbrészt Délkelet- 
és Dél-Azsiában és csekélyebb részt az USA-ban, 
illetve Európában él. A magyarországi, kb. 12 ezres 
közösség fontos szereplője a kereskedelmi életnek. 


Joseph, William A.: Politics in Cbina: An Introduction 
(„A politika -ban: bevezetés”, 2010). 
Kulcsár Kálmán: Kína a világpolitikában (2007). 
Polonyi Péter: Kína rövid története (2008). 
Tálas Barna és Jordán Gyula: Kína a modernizáció út- 
ján a XIX-XX. században (2005). 

királyi Magyarország Az oszmán hódítás miatt 
1541-ben három részre szakadt Magyar Királyság 
északi és nyugati, - Habsburg-uralom alá került 
részének a megnevezése, utólagosan alkotott fo- 
galom. Voltaképpen azonos a Magyar Királyság- 
gal, hiszen közjogi kontinuitásban volt a három 
részre szakadás előtti és a törökök kiűzése utáni 
Magyar Királysággal (ezért többen helyesebbnek 
tartják ez utóbbi kifejezés használatát erre az idő- 
szakra vonatkozóan is). A - elnevezés azt sugallja, 
hogy a három részre szakadás idején a másik két 
terület is hordozta a történeti emlékezetben és 
a kortársak gondolkodásában a Magyar Király- 
sághoz tartozás tudatát ( Szent Korona-eszme). 
A ~on a Habsburg király uralkodott, Erdély mint 
török hűbérállam élén a fejedelem állt, a hódolt- 

sági terület pedig közvetlenül a szultán uralma 
alá tartozott. A - Nyugat- Magyarországon a Ba- 
laton vonaláig terjedt, magában foglalta a horvát 
és a vend/szlovén területeket, Alsó- és Felső-Ma- 
gyarországot (többé-kevésbé a mai Felvidéket) a 
török hódoltság felszámolásáig (1683—1699), illet- 
ve az OErdélyi Fejedelemség végét jelentő Diplo- 
ma Leopoldinum kiadásáig (1691). A pontos határa 
folyamatosan változott. 

A - Habsburg urai egyszerre jelképezték az 
uralkodói központosítást és azt a katolicizmust, 
amellyel szembenállt a XVI. század derekán 
protestánssá lett magyar társadalom legnagyobb 
része. Habsburg Ferdinándnak (1526—I564) az 
osztrák örökös tartományokban is ellenszenvet 
kiváltó hatalmi törekvéseit a magyar nemesség 
a rendi jogok megsértéseként értékelte, és még a 
~on belül is létrejött egyfajta állandó Bécs-elle- 
nesség, amely jelentős mértékben a magyar po- 
litikai közvélemény Mohács előtti időkből szár- 
mazó németellenességéből táplálkozott. A Ró- 
mához hű Habsburgok a XVI-XVII. században 
igyekezték visszaszorítani az egyre jobban terjedő 
protestantizmust, amelynek védelmezőjeként lé- 
pett föl a XVII. század elejétől a nem szuverén, 
de önálló és ebben az időben már folyamatosan 
protestáns fejedelmek uralma alatt álló —Erdé- 
lyi Fejedelemség. Bécs uralma így a többségében 
protestáns nemesség és az erdélyiek szemében 
mindinkább egyet jelentett a magyar nemzeti és 
felekezeti szabadság eltiprásával. A magyar ne- 
messég sérelmesnek találta a tradicionális magyar 
főtisztségek (nádor, kincstartó) be nem töltését 
és nem magyar nemesek vezető katonai pozíció- 
ba helyezését is. A kutatások mára bőségesen iga- 
zolták, hogy a Habsburg vezetésben nem mutat- 
ható ki kifejezett magyarellenesség, pusztán az a 
törekvés, hogy a nagy birodalmat egyben lehessen 
tartani az állandó katonai veszélyben. Ráadásul a 
magyar végvárak fenntartása jóval nagyobb össze- 
geket emésztett föl, mint amennyit Magyarország 
adóban befizetett erre a célra, a hadvezérek között 
pedig számos magyar arisztokrata is szerepelt. 
A XVII. század utolsó harmadának súlyos Habs- 
burg-magyar konfliktusaiig az udvari tisztségek is 
éppúgy nyitva álltak a magyar nemesek, mint a 
többi tartomány politikusai előtt. Az uralkodó és 
a rendek között létrejött szerződések elvben szé- 
les körű rendi jogokat biztosítottak. A rendi po- 
litikának különösen II. Mátyás uralma kezdetén 
sikerült teret nyernie az uralkodói törekvésekkel 
szemben: az 1608-as pozsonyi országgyűlés hely- 


reállította az országgyűlés működését, és betöl- 
tötték a nádori tisztséget is: az előbbi helyszíne 
(Pozsony) és szerkezete is állandósult, az utóbbi 
protestáns felekezetű is lehetett. A számottevő 
kedvezmények azt eredményezték, hogy míg 
Bocskai mozgalma jelentős nemesi támoga- 
tottságot kapott, addig sem —Bethlen Gábor, 
sem pedig I. Rákóczi György mellett nem álltak 
ki olyan egyértelműen a ~ rendjei. 

A XVII. század második felében az általános 
európai tendenciáknak megfelelően a rendi ki- 
váltságokat megnyirbáló intézkedések megsoka- 
sodtak. Az emiatt megszaporodott Habsburg- 
ellenes mozgalmak kiváló alkalmat jelentettek a 
protestantizmussal szembeni fellépésre. Az 1673- 
1674-es pozsonyi vésztörvényszék a protestáns 
lelkipásztorokat és tanítókat felségárulással és 
kémkedéssel vádolta meg, ami igazolni látszott a 
korábban kialakult képzetet, miszerint a , laban- 
cok" a magyar szabadság és a protestáns vallássza- 
badság esküdt ellenségei. Ezt az érzést erősítette 
a Thököly- és a hegyaljai felkelést követő meg- 
torlások sora is. A török kiűzését követően sem 
sikerült megbékélni a Habsburg uralkodókkal, a 
rendi jogok és a vallásszabadság változatlan sérel- 
me miatt, sőt az 1670-es évektől rendkívül magas 
szintre emelt állami adóteher a rendi politikai jo- 
gosultsággal bírók körén kívülre is kiterjesztette 
az elégedetlenséget. A —kuruc-labanc ellentét a 
Rákóczi-szabadságharcban tetőzött. Az azt lezá- 
ró szatmári békeszerződés ugyan kétségtelenül 
nagyvonalú volt a magyarsággal szemben, a kor- 
társak és az utókor mégis a kuruc-labanc ellentét 
alapján értelmezte, igazságtalan és önkényuralmi 
döntésnek állította be — valójában alaptalanul. 

A kor politikai gondolkodása főként a közjog 
körül forgott. Az uralkodóéval szemben a ren- 
deknek nem volt elég politikai erejük a fennálló 
viszonyok érdemi átalakításához, inkább csak po- 
zícióik megőrzésére törekedhettek. Ervelésükben 
a központi szerepet azok a jórészt középkori, írott 
és szokásjogi normák játszották, amelyek az ural- 
kodó és a rendek közti hatalommegosztást sza- 
bályozták ( Werbőczy, Szent Korona-eszme). 
Ezek egyik sarkalatos elemének, az Aranybulla 
ellenállási záradékának első alkalmazását jelen- 
tette Bocskai felkelése. Ekkor azonban megjelent 
az új, kortárs politikai filozófia is, nevezetesen 
a —kálvini tanítás az uralkodóról. Eszerint az 
uralkodó Isten akaratából kerül a trónjára, és 
mindenki engedelmességgel tartozik neki, de ha 
zsarnok módjára gyakorolja hatalmát, az Isten 

által támasztott szabadító vagy az elöljárók tes- 
tületileg léphetnek fel, sőt köteles(ek) is fellépni 
ellene. Ezek az eszmék a XVI. század közepén 
már megjelentek Magyarországon a protestáns 
papi-értelmiségi környezetben, Kálvin és utód- 
ja, Théodore de Béze egyes műveinek magyar 
kiadásaiban, illetve eredeti magyar munkákban, 
mint például az 1562-es debrecen-egervölgyi 
hitvallásban. A XVI. század végétől az európai 
politikai gondolkodásban ismét a monarchia 
pozíciói erősödtek meg, jóllehet Kálvin a testületi 
kormányzásnak volt a híve. Ez az elmozdulás és 
érdeklődés érvényesült a magyar közgondolko- 
dásban is, miként a protestáns Európa új vezér- 
alakjának számító skót király, IV. Jakab Baszlikon 
Doron („Királyi ajándék", 1599) című művének 
Szepsi Korotz György készítette magyar fordítá- 
sa (1612), illetve a korszak egyetlen önálló magyar 
politikaelméleti műve, Pataki Füsüs Jánosnak 
a —Bethlen számára ajánlott Királyoknak tiköre 
(1626) is tanúsítja. Mindez az —abszolutizmust 
előlegezte meg, amelyet Zrínyi, a korszak 
meghatározó alakja a nemzeti uralkodón túl- 
menően szorgalmazott Az török áfium ellen való 
orvosság című, 1661-ben írt és 1705-ig csak kézira- 
tosan terjedt röpiratában. 


Pálffy Géza: , A bécsi udvar és a magyar rendek a XVI. 
században”, Történelmi Szemle, 1999, 3—4. 
Pálffy Géza: A Magyar Királyság és a Habsburg Monar- 
cbia a 16. században (2010). 
R. Várkonyi Ágnes: A királyi Magyarország 1541-1686 
(1999). 

Kirk, Russell (1918-1994) A XX. századi ameri- 
kai konzervatív gondolkodás meghatározó jelen- 
tőségű képviselője, kulcsszerepet játszott a má- 
sodik világháború utáni konzervatív reneszánsz 
kibontakoztatásában és a konzervatív eszmék 
legitimálásában. Az angol-amerikai konzervatív 
—hagyományról szóló disszertációját 1953-ban 
The Conservative Mind („A konzervatív tudat”) 
címmel jelentette meg; a munka hatalmas sikere 
országos tekintélyt szerzett neki, és lehetővé tet- 
te számára, hogy szabadúszó legyen. Több mint 
húsz könyvet és mintegy kétezer cikket írt életé- 
ben, rendszeresen publikált a National Review és 
az általa 1957-ben alapított Modern Age hasábjain. 
Előszeretettel vont be munkájába közép-európaia- 

kat, köztük számos magyart (—Molnár ‘Tamás, 
—>John Lukacs vagy Jáki Szaniszló). Tevékeny- 
ségéért —Reagantől magas elnöki kitüntetést 
kapott. 

Az 1950-es évek elején még sokan osztották azt 
a fölfogást, hogy az amerikai politikai tradícióban 
nincs helye a —>konzervativizmusnak, ~ ezt a The 
Conservative Mindban meggyőzően cáfolta. Nem 
pusztán bemutatta az angol-amerikai konzerva- 
tív gondolkodás múltját, hanem ezt az örökséget 
élő hagyományként jelenítette meg. Előfeltevése 
szerint — amelyet később többen is bíráltak az- 
zal, hogy nem az amerikai gyökerekre épített — a 
konzervativizmusnak ÖBurke örökségére kell 
alapoznia. Ezért csak olyan gondolkodókat tekin- 
tett konzervatívnak, akik mind , Burke vonalán" 
helyezkedtek el. (A radikálisan államellenes kon- 
zervatívok így kimaradtak e körből.) Burke kö- 
zéppontba állításával sokat tett azért, hogy a jeles 
gondolkodó az amerikai konzervatív kánonban is 
elfoglalhassa méltó helyét. 

- megkísérelte a konzervativizmus alapelveinek 
az összefoglalását is. Mindenekelőtt azt emelte ki, 
hogy a konzervatívok szerint a politikai kérdések 
elválaszthatatlanok a Ö vallástól és az —erkölcs- 
től; ezt az elvet , egy transzcendens morális rend- 
be vetett hitként” határozta meg. Az egyenlősítő 
törekvéseket az alapelvek szintjén is elutasította, 
és hangsúlyozta, hogy a változásnak van létjo- 
gosultsága, de az soha nem lehet öncélú és radi- 
kális. 

Munkáinak visszatérő gondolata, hogy a kon- 
zervativizmus nem —>ideológia. Ez utóbbiról na- 
gyon rossz véleménnyel volt: az ő olvasatában az 
ideológia , politikai fanatizmus", az a meggyőző- 
dés, miszerint a világ megfelelő tervezéssel töké- 
letessé tehető. Ugy fogalmaz, hogy az ideológiák 
, kifordított vallások", amelyek hisznek abban, 
hogy létezik kollektív evilági üdvözülés. Az ideo- 
lógiára alapozott —politikával a „józanság poli- 
tikáját” (prudential politics) állította szembe. Ezt 
szerinte a lélek és a társadalom rendjének meg- 
teremtését szolgáló „morális képzeletnek” (moral 
imagination) kell irányítania. 

Bírálta az 1970-es évektől kibontakozó —neo- 
konzervativizmust, mivel túlzottan ideologi- 
kus jellegűnek és gazdaságcentrikusnak találta. 
Hozzá a kulturális konzervativizmus állt a leg- 
közelebb. The Roots of American Order („Az ame- 
rikai rend gyökerei”, 1974) című nagyszabású 
munkájában arra vállalkozott, hogy feltárja az 
amerikai politikai közösség létrejöttéhez hozzájá- 


kisebbségi jogok 


ruló eszmei-kulturális előzményeket. Nem gon- 
dolta ugyanis, hogy hazájának a civilizációja a 
semmiből teremtette meg önmagát, s a szellemi 
forrásokat kutatva négy városhoz jutott el: Jeru- 
zsálemhez, Athénhez, Rómához és Londonhoz. 
A zsidó hagyomány kapcsán a morális lét gondo- 
latát, a görögnél a filozófia megszületését, a római- 
nál a jogot és az államszervezést, az angolnál pedig 
a —szabadság fogalmát emelte ki. A brit örökség 
szerepét különösen fontosnak tartotta, azt vallva, 
hogy az SAmerikába átültetett brit kultúra az 
emberiség egyik kiemelkedő sikertörténete. 

Nem bízott abban, hogy a politika önmagában 
képes lehet a kor kihívásaira választ adni — ezt a 
—>kultúrától várta. Egész életében küzdött saját 
korának a szellemisége ellen; a modernitásról al- 
kotott bírálata a posztmodern világban is meg- 
kerülhetetlen. Eletművét a Michigan állambeli 
Russell Kirk Center for Cultural Renewal gon- 
dozza. 


"További művei: Panichas, George (szerk.): Tbe Essential 
Kirk: Selected Essays („~ legfontosabb esszéi”, 2007). 

Egedy Gergely: Konzervatív gondolkodás és politika az 
Egyesült Államokban (2014); uő.: „Az Egyesült Al- 
lamok kulturális identitása: Russell Kirk értelmezé- 
se”, Pogrányi Lovas Miklós (szerk.): Konzervatív re- 
neszánsz az Egyesült Államokban (2016).MacDonald, 
Wesley: Russell Kirk and the Age of Ideology („~ és az 
ideológia kora", 2004). 

kisebbségi jogok Mindazon belföldi és nem- 
zetközi jogszabályok jogága, amelyek egy adott 
országban a többségi és a kisebbségi népcsoport 
viszonyát szabályozzák, és céljuk az, hogy jogi esz- 
közt adjanak a kisebbségnek ahhoz, hogy megőriz- 
hesse nyelvét, vallását, kultúráját, szokásait, vagyis 
másságát - mind kollektív, mind egyéni szinten. 
A külön jogági meghatározás mindazonáltal vita- 
tott; egyes szerzők a kisebbségi jogot a —>nemzetkö- 
zi jog alágának, mások az —emberi jogok alágának 
tekintik. A kisebbségi jogviszonynak a többség és 
a kisebbség az alanya, és ebben a viszonyban fő- 
leg a kisebbség meghatározása fontos, mert ez szabja 
meg a jogviszony tartalmát (az egymással szembe- 
ni —jogok és kötelességek összességét). 

Bár az uralkodó —liberális diskurzus nagyon 
sokféle (például nemi) kisebbséget tart számon, a 
- történeti előzményekre visszamenő, jogágként 
való felfogása csak a nemzeti, etnikai, nyelvi vagy 
vallási kisebbségekre, azok közösségeire alkalmaz- 


ható. A , kisebbséggel" mint jogalannyal kapcso- 
latos nemzetközi szintű viták egyik fő kérdése, 
hogy az alany kisebbséghez tartozó egyént jelöl-e 
vagy kollektív jogokkal rendelkező népcsoportot. 
Akárhogy is, a kisebbségi kollektivitás meghatá- 
rozása megkerülhetetlen; a szakirodalomban és 
a nemzetközi egyezményekben, illetve terve- 
zeteikben már az 1930-as évektől számtalan 
definíciójavaslat született, amelyek a nemzeti, 
etnikai, vallási és nyelvi kisebbségek meghatározását 
tartalmazzák. Német nyelvterületen a népcsoport 
meghatározására tettek kísérletet. A magyar jog 
már a XIX. században definiálta a nemzetiség 
fogalmát. 

A - történetében két nagy korszakot különít- 
hetünk el. A két világháború között a Nemzetek 
Szövetsége elfogadta az államok közötti egyedi 
szerződésekbe foglalt jogokat, ekkor fogalmazó- 
dott meg a kisebbségvédelem , általánossá tételé- 
nek” és „jogiasításának” a célja (amelyet a magya- 
rok is szorgalmaztak a Nemzetek Szövetségében 
—Apponyi Albert révén). A jogiasításra azonban 
csak a második világháború után, az ENSZ 
emberjogi dokumentumainak a hatására került 
sor. Ez a második korszak a - egyéni jogokként 
való megfogalmazásának kedvezett. 

A kisebbségi kollektivitások meghatározási 
kritériumai közül kiemelkedik az , őshonosság" 
ismérve (jellemző megfogalmazása az egyes jogi 
normákban: „több nemzedék óta hagyományosan 
az állam területén lakás"), ennek alapján ugyanis 
megkülönböztethetőek a történelmi kisebbségek 
a bevándorlók csoportjaitól (ez akár a , kényszer 
szülte" és az , önkéntes?" kisebbségek közötti kü- 
lönbségtétellel is megragadható). 

A -at ma egyéni és kollektív jogokra szokás fel- 
osztani, de nem lehet közéjük éles választóvonalat 
húzni. Míg az egyéni -at nemzetközi egyezmé- 
nyek (ENSZ, —Európa Tanács, EBESZ) is 
rögzítik, a közösségi (kollektív) jogok elsősorban 
a belső jogban fogalmazódnak meg (a magyar ki- 
sebbségi törvényben például az országgyűlési kép- 
viselethez való jog, oktatási kulturális, tudományos 
intézményhálózat létrehozásának a joga stb.). 


Fábián Gyula és Ötvös Patrícia: Kisebbségi jog I-II. 
(2003). 
Malloy, Tove H.: National Minority Rights in Europe 
(„Nemzeti kisebbségi jogok Európában”, 2005). 
Vogel Sándor: Európai kisebbségvédelem. Erdélyi nemzeti- 
ségpolitikák (2001). 
KBM 

kiváltság 


Kisgazdapárt (FKgP) SFüggetlen Kisgazda-, 
Földműves és Polgári Párt 


kiváltság (privilégium) Előjog, kötelesség alóli 
mentesség, illetve a kettő együtt; nem kiválóság. 
~ban származás, törvény, uralkodói kegy révén, 
illetve diplomáciai úton lehet részesülni. A - ki- 
vételes jog, eltérés a rendes vagy közönséges jogtól. 
E , kivételezés" lehet pozitív, azaz adott személy- 
re (csoportra) vonatkozó előjog (földadományozás, 
katonai rangemelés, diplomáciai kiváltság), és lehet 
negatív, azaz adott személy (csoport) szentessége 
(immunitása) a másokat terhelő kötelességek alól 
(adó-, diplomáciai mentesség). Ilyen értelemben a 
- nem általános, mindenkire vonatkozó fogalom, 
hanem megkülönböztet, elkülönít, kiemel, kiveszi 
a benne részesített személyt az általánosan érvé- 
nyes jog hatálya alól. A - lehet rendi és diplomá- 
ciai. Az előző a rendi társadalom sajátja. A rendi 
~ok és mentességek megszüntetése kiváltképpen 
az Emberi és polgári jogok nyilatkozatával kezdődött 
(1789). A diplomáciai - a nemzetközi jog hatálya 
alá tartozik, sajátos viszonyt teremt a küldő és a 
fogadó állam között, mivel a képviselet és vezetője 
számára többletjogot biztosít, mentesíti a fogadó 
állam joghatósága alól. 


Kovács Péter: Nemzetközi közjog (2006). 
Ruszoly József: Európa alkotmánytörténete (2005). 

klasszikus görög politikai hagyomány Az 
ókori görögség politikai gyakorlatának fontos 
elemei mintául szolgáltak a későbbi korokban, 
az ezt leíró terminológia pedig nagyrészt ma is 
használatos, bár néha megváltozott értelemben. 
Bizonyos terminusok és a belőlük képzett szavak, 
mint például polisz, autonómia, demokrácia, monar- 
chia, oligarchia, türannisz, arisztokrácia és despota, a 
politikai közbeszéd részét alkotják. Néhányuk 
pontos jelentéstartalma azonban már az ókor- 
ban is vita tárgya volt. Míg például a demokrácia 
—Platón számára a társadalmi káosz állapotát 
jelentette, addig Ihuküdidész a demokráciának 
a Periklész gyakorolta formáját közel ideális be- 
rendezkedésként mutatta be. Azonban a türannisz 
Czsarnokság’) kérdésében összhang uralkodott: 
"Thuküdidész és S Arisztotelész a szabadság leg- 
súlyosabb korlátozásának tekintette, míg Platón 
az ideális állam hanyatlása legmélyebb fokának. 
Bizonyos terminusok jelentése továbbá megvál- 
tozott: az arisztokrácia nem társadalmi réteget 

jelölt, hanem uralmi formát; olyan államszerke- 
zetet, amelyben a „kiválók” (kalokagathoi) jutnak 
vezető szerephez. 

Az utókor szempontjából két államszerveződés 
került előtérbe: az athéni és a spártai. Az V-IV. 
században kialakult közvetlen demokrácia athé- 
ni hagyománya elsősorban Thuküdidészen és 
Plutarkhoszon keresztül jutott el az újkori Eu- 
rópába, és gyakorolt erős hatást a XVIII. század 
második felének francia — felvilágosodására, majd 
még inkább a következő század német (Wilhelm 
von Humboldt) és angol ( Mill, George Grote) 
gondolkodóira. A XX. század második felében ez 
a hagyomány, mindenekelőtt a közvetlen demok- 
rácia eszménye olyan szerzőknél él tovább, mint 
Cornelius Castoriadis és Pierre Clastres, a gya- 
korlatban pedig a svájci államszervezet működé- 
sében érhető tetten. A spártai modellben nem is 
annyira az oligarchikus kormányzás és a válasz- 
tott uralkodó eszménye volt vonzó, amely a ket- 
tős királyság révén kizárta a dinasztikus egyed- 
uralmat, hanem az is, amit spártai erényeknek 
neveznek. Ez a hatás erőteljes —>Rousseau-nál 
és a —francia forradalom idején, különösen a 
jakobinusoknál; — Robespierre itt vélte felfedez- 
ni az erényt, az egyenlőséget és a törvényeknek 
való alávetettséget. A XX. században Spárta 
eszményítése különös fordulatot vett: a nemze- 
tiszocialista Németország ideológusai (Alfred 
Rosenberg, Otto-Wilhelm von Vacano) Spártát 
a Harmadik Birodalom előfutárának tekintet- 
ték, Hitler maga a születési politika (Tajgetosz) 
magasztalása mellett a nyers erő érvényesítését 
és a —sport hadsereget szolgáló szerepét emelte 
ki, miközben a Spártát lakó dórokat a germán faj 
közvetlen őseinek tekintette. 

A klasszikus görög politikai elmélet négy ele- 
me gyakorolta a legnagyobb hatást az utókorra. 
A platóni államfelfogás, amely csak közvetítőkön 
keresztül volt ismert a középkori Európában, 
elsősorban a humanizmus idején vált fontossá; 
Arisztotelész elmélete, amely már a középkor- 
ban erős hatást gyakorolt; illetve a sztoikus né- 
zet, amely eleinte nem az elsődleges forrásokból, 
hanem főleg —Cicero révén lett meghatározó. 
Negyedikként ezekhez járul az organikus állam- 
felfogás elmélete, amelyet egyes római történet- 
írók, mindenekelőtt Livius és Tacitus hagyomá- 
nyoztak ránk. 

A platóni elmélet első jelentős hatása a —rene- 
szánsz politikai gondolkodásban figyelhető meg, 
mindenekelőtt azokban a művekben, amelyek 

az ideális államot —utópiaként írják le. Ebből 
a szempontból fontos látni, hogy a platóni ideális 
állam minimalista modellt képvisel, amennyiben 
azokat a rétegeket, funkciójuk alapján elkülöní- 
tett csoportokat veszi csupán számításba, ame- 
lyek feltétlenül szükségesek az állam létezéséhez. 
Eszerint különböztet meg produktív, a külső és 
belső védelmet ellátó, illetve a vezetésre hivatott 
réteget, amelybe nők és férfiak egyaránt bele- 
tartoznak. A rétegbe sorolás a specializációs elv 
szerint történik, amely azt mondja ki, hogy min- 
denki természete szerint csupán egyféle munká- 
ra alkalmas igazán. Ezzel olyan állam képét vetíti 
elénk Platón, amelyben a rétegek ugyan élesen 
elkülönülnek egymástól, amennyiben egy gene- 
ráción belül nincs átjárás az egyikből a másikba, 
de ahol mindenki a természetének igazán megfe- 
lelő tevékenységet végzi, ami egyúttal a stabilitás 
egyik biztosítéka is. Ennek az elvnek az alkalma- 
zását láthatjuk számos középkori nyugati szerző- 
nél (Gratianus, Adalbero Laudunensis, Gerardus 
Cameracensis és Hugo de Sancto Victore), akik 
a rendi társadalom ideális szerkezetét („a három 
rend"), illetve a funkcionálisan egymást kiegészí- 
tő rétegek helyét és működését írták le. A filozó- 
fus-uralkodóról szóló nézet nagy hatást gyakorolt 
a zsidó és a muzulmán politikai gondolkodásra, 
miközben a középkori európai kereszténységben 
csekély visszhangot keltett. Ez annak is tulajdo- 
nítható, hogy Platón holisztikus és erőteljesen 
hierarchikus képe jobban megfelelt ennek az in- 
tellektuális miliőnek, mint Arisztotelész elmélete. 
Averroës (Ibn Rusd) fontos kommentárja, ame- 
lyet az A/amhoz írt, hamar megtalálta az utat a 
zsidó fordítóhoz (a marseille-i Meles Benjudashoz 
a XIV. század elején) és ezen keresztül a rene- 
szánsz nyugatra; a latin fordítást Elia Del Medigo 
készítette el a héber fordítás alapján (az arab ere- 
deti elveszett) az 1480-as években. Az Allam első 
teljes latin fordítása Marsilio Ficino nevéhez fű- 
ződik, s részét képezte az 1484-es firenzei Pla- 
tón-összkiadásnak. Ezzel megnyílt az út a teljes 
platóni elmélet európai recepciója felé. A plató- 
ni dialógusra történő konkrét utalással Thomas 
More olyan államot vázol fel Utópiájában (1516; 
m. 1910, 1943), amelyet filozófusok vezetnek, és 
amelyben a lakók szigorú munkamegosztás sze- 
rint élnek. A művében leírt sziget nevét is Platón 
művéből veszi, aki egy helyen arról beszél, hogy 
lehetséges, hogy ez az állam nincs sehol (ou toposz 
esztin, 592B; az Utopia jellegzetesen humanista 
szóalkotás, hiszen a klasszikus görögben az ou 


tagadószó, nem pedig fosztóképző). Az ezt kö- 
vető újkori utópisztikus államelméletek némelyi- 
ke — például Tommaso Campanella Napállama 
(1602; m. 1942), amely már címében is Platón 
művére utal, vagy Francis Bacon Uj Atlantisza 
(1627; m. 1967), ahol a bölcsek csoportja (Salamon 
Háza) uralkodik — megőrzi ezeket a fogalmi ke- 
reteket. A platóni politikafelfogás kevés nyomot 
hagyott a következő századok mérvadó államel- 
méleti műveiben. Két fontos kivétel említendő. 
A XVIII. század legvégén Mary Wolstonecraft 
A Vindication of the Rights of Woman („A nők jo- 
gainak igazolása”, 1792) című műve részben pla- 
tóni érvekre épít, és ezek az érvek újra föltűnnek 
Mill A nő alárendeltsége (1869; m. 1876) című mű- 
vében. Az Allam elmélete a XX. században — most 
már negatív példaként — visszatért, mindenek- 
előtt Popper A nyitott társadalom és ellenségeben 
(1945; m. 2001), amely a platóni merev államszer- 
kezetben és az állam céljait szolgáló kulturális és 
oktatási monopóliumban a modern totalitárius 
rendszerek előfutárát vélte felfedezni. 

Ellentétben Platón politikaelméleti műveivel, 
Arisztotelész Politikájának a hatása mindvégig 
kimutatható az európai gondolkodásban. Erte- 
kezésének az utókor számára legfontosabb té- 
zisei a következők voltak: a közösségalkotó élet 
az ember lényegi vonása; az állam célja a polgá- 
rok boldogsága, amelynek szükséges feltétele az 
erényes élet, vagyis az értelem — ezzel együtt az 
ítéleteken alapuló érzelmek — kiváló működése; a 
természetes rabszolgákról szóló nézet; a nők fér- 
fiaknak történő alávetése; illetve a törvény ural- 
mának az ember uralmával szembeni előtérbe 
helyezése. Ez utóbbi a középkorban a zsarnok és 
a jó (a törvényeknek alávetett) király különbsé- 
gében érhető tetten. A teljes művet Guillelmus 
de Morbecca 1260-as években készült latin fordí- 
tása tette ismertté. Fontos kommentárok fűződ- 
nek Albertus Magnus, SAguinói Szent Tamás 
és Petrus de Alvernia nevéhez. Tamás a Summa 
theologiae (1266-1274; m. 1994, 2002) 105. kér- 
désében a kormányzás kevert formáját mondta 
a legjobbnak, amely a demokrácia, az arisztok- 
rácia és a királyság elemeiből áll össze; Petrus 
pedig a maga kommentárjában, a Quaestiones 
supra libros Politicorumban („Kérdések a Politi- 
ka könyveiről”) azt igyekezett kimutatni, hogy 
Arisztotelész maga is látta a közösség kollektív 
bölcsességének lehetősége előtt tornyosuló aka- 
dályokat. Dante Az egyeduralom (c. 1312—1313; m 
1921, 1993) című értekezésében ezen az alapon 

hangsúlyozza a monarchia előnyös mivoltát. 
Másféle arisztotelészi gondolatok tükröződnek 
—Marsilius Defensor pacis („A béke védelmező- 
je", 1324) című művében, amely az egyeduralom 
ellenében a közösségről mint végső politikai au- 
toritásról ír. A reneszánsz idején az elmélet bi- 
zonyos elemeit a konkrét politikai szerkezetek 
leírására használták fel: Leonardo Bruni Mepì 
tç rolireiac TÖV Bhopevtivæv („A firenzei ál- 
lamszervezetről", 1439) című, görögül írt mű- 
vében a firenzei államforma kevert voltát írja le. 
A természetes rabszolgákkal kapcsolatos prob- 
lémák különös erővel merültek fel az 1540-es 
években, amikor a spanyolországi Valladolidban 
az amerikai indiánok státuszával kapcsolatos vi- 
ták zajlottak, amelyek során pró és kontra érvek 
merültek fel ezen népek természetes rabszolgaként 
való kezelése kapcsán. Fontos tudni, hogy Arisz- 
totelész ezt az elméletet egyénekre alkalmazta, és 
nem terjesztette ki népekre. A későbbi századok- 
ban kevéssé volt jelen az elmélet, ami összefügghet 
az arisztotelészi filozófia általános hanyatlásával. 
Jean Bodin vagy Hobbes élesen kritizálja ezt 
az államelméletet. Ugyanakkor —>Montesquieu 
elmélete a különböző hatalmi ágak elkülöníté- 
séről arisztotelészi vonásokat mutat. Korunkban 
ez a modell egyrészt, mint Poppernél, kritikákat 
vált ki a vélt autoriter jellege miatt, másrészt ala- 
pul szolgál egy , arisztoteliánus szociáldemokrácia" 
alapelveinek (Martha Nussbaum) kidolgozásához. 
A sztoikus államelméletnek az utókor számára 
két legfontosabb vonása a természetjog elmélete, 
illetve az államnak mint organizmusnak a fel- 
fogása. A természetjog-elmélet legfőbb vonása, 
hogy kiáll az ember szabad állapota és az —igaz- 
ságosság egyetemessége mellett, amennyiben 
nem ismeri el a rabszolgaság természetes mivol- 
tát, és az igazságossághoz való jussot természetes 
adománynak tekinti (Cicero: A törvényekről |m. 
2008], I, 28). Ezt a jogot gyakran szegezték szem- 
be az államokban uralkodó törvényekkel, miköz- 
ben Gratianus Concordia discordantium canonuma 
(„Az eltérő jogszabályok összhangja”, c. 1140) az 
isteni törvénnyel azonosította. Aguinói Szent Ta- 
más viszont különbséget tett az Irásban lefektetett 
isteni törvény és a mindenséget kormányzó örök 
törvény között, a természettörvényt pedig az 
eszes teremtményeknek az örök törvényben való 
részesedéseként írja le. A reneszánsz korában ez a 
törvény szolgált —Grotius számára a nemzetkö- 
zi jog megalapozásához. A polgári kormányzatról 
szóló két nevezetes politikaelméleti munkájában 
—>Locke is hivatkozik a sztoikus elméletre. 

Az organikus államfelfogás az antikvitásban any- 
nyit jelent, hogy az államot alkotó rétegek létezé- 
sük értelmét az államon belül nyerik el, az állam- 
tól függetlenül, annak ellenében nem létezhet- 
nek. Ez a kapcsolat a test egésze és annak szervei 
közti viszonnyal szemléltethető, amelyben a test 
egészének van elsőbbsége a részekkel szemben 
(Titus Livius: A római nép története a város ala- 
pításától [1963—1976], II, 32.9711). Ez az állam- 
felfogás Tacitusnál is jelen van. A középkorban 
pedig Johannes Saresberiensis (John of Salisbury) 
alkalmazza az elméletet a Policraticus: az udvaron- 
cok biábavalóságairól és a filozófusok nyomdokairól (c. 
1159; m. 1999) című művében; a papságot például 
a lélekhez hasonlítja, a fejedelmet pedig a fejhez, 
aki csupán a léleknek van alávetve. Miközben vi- 
tatott, vajon Platón és Arisztotelész tekinthető-e 
e felfogás hívének, — Hegel egyértelműen elkö- 
telezte magát mellette. 

(szerk.): Politischer Aristotelismus. Die Rezeption 
der aristotelischen Politik von der Antike bis zum 19. 
Jahrhundert („Politikai arisztotelizmus: az arisztote- 
lészi Politika fogadtatása az ókortól a XIX. századig”, 
2008). 

Nay, Olivier: Histoire des idées politiques („A politikai 
eszmék története”, 2007). 

Skinner, Quentin: The Foundations of Modern Political 
Thought, I: The Renaissance; II: The Age of Reformation 
(„A modern politikai gondolkodás alapjai: I. A rene- 
szánsz; II. A reformáció", 1978). 

Vegetti, Mario: Un paradigma in cielo: Platone politico da 
Aristotele al Novecento (, Égi minta: a platóni politika 
Arisztotelésztől az 1900-as évekig”, 2009). 


LP 


Klebelsberg Kunó, gróf (1875-1932) Jogász, or- 
szággyűlési képviselő, miniszter, kultúrpolitikus. 
Középosztályi életmódot vivő arisztokrata csa- 
ládba született. A székesfehérvári ciszterci gim- 
náziumban érettségizett, majd a pesti egyetemen 
szerzett jogi diplomát. Az államigazgatásban he- 
lyezkedett el: minisztériumi tisztviselőként, majd 
bíróként. — Tisza István második kormányában 
államtitkár lett (1914-1917), 1916-tól országgyű- 
lési képviselő is. 1919 februárjában —Bethlen Ist- 
vánnal konzervatív ellenzéki pártot alapítottak, 
a — Tanácsköztársaság idején rejtőzködni kény- 


Kolnai Aurél 


szerült. 1920-tól haláláig parlamenti képviselő. 
A Bethlen-kormányban rövid ideig belügymi- 
niszter (1921—1922), majd a korszak meghatározó 
kultuszminisztere (1922—1931). Neonacionaliz- 
musnak nevezett nézete szerint az országnak szel- 
lemi téren kell bizonyítania kulturális fölényét az 
utódállamokkal szemben, egyúttal megalapozva 
a gazdasági fejlődést is. Ehhez minisztériuma az 
állami költségvetésből 10%-ot meghaladó része- 
sedést kapott. Az oktatásügy minden területét 
jelentősen fejlesztette. Impozáns infrastruktú- 
rafejlesztéssel (több mint 5000 népiskolai tante- 
rem, 2000-nél több tanítói lakás, mintegy 3000 
könyvtár és 500 óvoda felépítésével) csökkentette 
az analfabetizmust. Megreformálta a középfokú 
oktatást. Kiemelten támogatta a vidéki egyete- 
meket. Ujjászervezte a tudományos intézmény- 
rendszert, Európa jelentősebb városaiban pedig 
létrehozta a Collegium Hungaricumok hálóza- 
tát. Az ezekbe szóló ösztöndíjakkal tehetséges 
magyar tudósok és művészek számára biztosítot- 
ta a nyugati kultúra és tudomány vérkeringésébe 
való bekapcsolódást. Emellett a sport- és egész- 
ségügyet is támogatta: a Margit-szigeti Sport- 
uszoda mellett 21 klinikát építtetett, felállíttatta 
a Testnevelési Főiskolát, újjászervezte a Magyar 
Olimpiai Bizottságot. 


Művei: Glatz Ferenc (szerk.): Tudomány, kultúra, poli- 
tika. Gróf Klebelsberg Kuno válogatott beszédei és írásai, 
1917-1932 (1990). 

Ujváry Gábor: „Egy európai formátumú magyar állam- 
férfi”: Klebelsberg Kuno (1875-1932) (2015). 


kollektivizmus Politikai felfogás, amely szerint 
a mesterségesen, felülről szervezett társadalom 
elsőbbséggel rendelkezik az egyénnel és a termé- 
szetes emberi —közösségekkel szemben. A —>ra- 
cionalizmus jegyében fogant politikai rendszerek 
közül elsősorban az osztály nélküli társadalom ki- 
alakítását célzó, az egyén érdekeit és természetes 
kötődéseit, a civil társadalmat figyelmen kívül 
hagyó —szocialista ( kommunista, nemzeti- 
szocialista, fasiszta) —ideológiákhoz kapcsolódik. 
Szembenáll mind a liberális —individualizmus- 
sal, mind a konzervatív —közösségelvűséggel. 
Köznyelvi értelemben egyet jelent az —etatiz- 
mus azon megnyilvánulásával, amely az egyéni 
érdekeket teljesen alárendeli az államérdeknek, 
akár az emberi személy alapvető jogainak és sza- 
badságának sérelme árán is (totalitarizmus). 


A kollektivista rendszereket a nagyarányú —ál- 
lami tulajdon, az erős központosítás, a —piacel- 
lenesség és az —egyenlőség elvont eszméjének 
szem előtt tartása jellemzi. 


Söllner, Alfons, Ralf Walkenhaus és Karin Wieland 
(szerk.): Totalitarismus. Eine Ideengeschichte des 20. 
Jabrhunderts (,, totalitarizmus: A XX. század eszme- 
története", 1997). 


PLM 


Kolnai Aurél (1900-1973) Magyar származású, 
főként az Egyesült Királyságban alkotó politikai 
filozófus. Ifjúkorában közel állt a Öpolgári radi- 
kális mozgalomhoz, 1919-ben a — Tanácsköztár- 
saság elől emigrált. Húszas évei elején katolizált. 
Baloldali katolikusból lett a XX. század egyik leg- 
eredetibb konzervatív gondolkodója. Filozófiáját 
alapvetően meghatározta a husserli fenomenoló- 
gia, konzervativizmusára G. K. Chesterton volt 
nagy hatással. 

Ismeretelméleti síkon fő ellenfelének a natura- 
lista, illetve idealista szubjektivizmust tekintette. 
Ezzel a „tárgy szuverenitását", azaz a valóság 
feltétlen tiszteletét állította szembe. Szerinte a 
szubjektivizmus a józan ész, a jó érzék és a ha- 
gyomány révén haladható meg. Ezek elsődleges 
hordozója az „egyszerű ember” (Plain Man), aki- 
re a megkülönböztetések fenntartása és a valóság 
elfogadása jellemző, vele szemben a „közönséges 
ember” (Common Man) a megkülönbözteté- 
sek felszámolásának, a valóság alacsony szinten 
történő egyneműsítésének igényével lép fel. Az 
utóbbi embertípus kultusza jellemzi a progresz- 
szív demokráciát, amelyet ~ zsarnokság nélküli 
totalitarizmusnak nevezett. A valóság tiszteleté- 
re épülő konzervativizmusával ~ legfőképpen az 
utópikus gondolkodásmódot ellenezte, amelynek 
kritikája töltötte ki élete utolsó másfél évtizedét. 
Szerinte az utópia lényegében erkölcs és valóság 
összekeverése, így nem a szerencsétlen körülmé- 
nyek miatt, hanem természetéből adódóan vezet 
zsarnoksághoz. Az utópikus gondolkodás mind 
a baloldalt, mind a jobboldalt fenyegeti, utóbbit 
mégis valamivel kevésbé, mivel a jobboldaliak ál- 
talában a valóság valamelyik elemét idealizálják, 
ilyenképpen fenntartva az utópia kritikájának 
lehetőségét. 

~ nézetei egyedi színt képviselnek a konzer- 
vatív politikai filozófia palettáján. — Oakeshott- 
tól eltérően a racionalitásnak és az arra alapo- 
zott reformnak nagyobb szerepet tulajdonított, 


293 


kommunizmus 


—>Strausstól és — Voegelintől a hétköznapi tudás 
felértékelése folytán különbözött. 


"További műve: Politikai emlékiratok (1999; m. 2005). 

Balázs Zoltán (szerk.): Kolnai Aurél (2003). 

G. Fodor Gábor: , A platonista és a szkeptikus konzer- 
vativizmus. Voegelin és Kolnai”, Századvég, 2011, 1. 


IG 
kommunitarizmus —közösségelvűség 


kommunizmus (l. communio ’közösség’) A for- 
rások, javak, személyek és közösségi struktúrák 
közös birtoklásán alapuló s ekképpen az eszmé- 
nyi tökéletesség megvalósítására szervezett tár- 
sadalom; a szó a XIX. század óta használatos. 
Ilyen társadalomról már a görög filozófia nagyjai 
is gondolkodtak: Ö Platón az Mam (m. 1984) 
című művében a közösségi tulajdont és a közös- 
ségben (azaz nem a családban) történő gyermek- 
nevelést tekintette a harmonikus társadalmi élet 
alapjának. Vagyonközösségben élt az Istennel 
való közösségét megtapasztaló első jeruzsále- 
mi keresztény gyülekezet, és élnek mindmáig 
az Istennek szentelt élet megnyilvánulásaként a 
szerzetesrendek. A végső, isteni valóság közelgő 
eljövetelére készülő apokaliptikus-kiliasztikus 
eretnekmozgalmak (például a huszitizmus), illet- 
ve a középkori és kora újkori parasztmozgalmak 
általános társadalmi programként hirdették. A ~ 
gondolata az újkor hajnalán szintén sokak képze- 
letét megragadta. Thomas More (Morus Tamás) 
Utópiája (1516; m. 1910, 2002) egy elképzelt és 
ideálisnak beállított társadalmi rendet fogalma- 
zott meg: a magánvagyon és a pénz eltörlésével, 
a munkavégzés kötelezettségével, közös terme- 
léssel és elosztással (—utópia). A —francia for- 
radalom idején Gracchus Babeuf állt elő később 
kommunistának nevezett gondolatokkal. Utána 
következtek az ún. utópikus szocialisták (Charles 
Fourier, Saint-Simon herceg, Robert Owen), akik 
a modern ipari társadalom gazdasági viszonyaira 
figyelemmel alakították ki reformelképzelései- 
ket, és hatottak a későbbi ~elméletekre. 

A legnagyobb hatást —>Marx és Friedrich 
Engels elmélete gyakorolta az utókorra, olyany- 
nyira, hogy Lenin elgondolásaival kiegészítve 
a —Szovjetunió uralma alatt álló ún. szocialista 
országokban megkérdőjelezhetetlen tannak szá- 
mított. Marx a ~elméletében tagadta a korabeli 
kapitalista berendezkedést: a piaci társadalom he- 
lyett tervgazdaságot, államilag szervezett helyett 

állam nélküli, a jogrendszer szabályozó szerepe 
helyett kizsákmányolásmentes, az elidegenedés 
helyett pedig az elidegenedést megszüntető tár- 
sadalmat képzelt el. Azt hitte, hogy a technikai 
haladás már a kapitalizmusban lényegében meg- 
oldotta a társadalmi termelés problémáját, és csak 
a termelőerőket gátló tőkés rendszer akadályozza 
meg, hogy az a gyakorlatban is teljes anyagi bő- 
séget eredményezzen mindenki számára. Mivel 
a társadalmi szükségletek is véglegesen kiala- 
kulnak, a -ban a , mindenki képességei szerint, 
mindenkinek szükségletei szerinti" elv alapján 
lehet megoldani a munkamegosztást és a javak 
elosztását. 

A XX. század elejétől a - fogalmával a totális 
diktatúrára törekvő mozgalmakat, pártokat illet- 
ték, míg a —szocializmus a magántulajdont in- 
kább csak korlátozó és erőszakmentesebb ( szo- 
ciáldemokrata) politikai irány vonalat jelölte. Nem 
ezt jelentette a , szocializmus"? azonban a szovjet 
világban, ahol a sztálini rémuralom után e sze- 
lídebben csengő szóval illették a meglévő, alap- 
jaiban kommunista társadalmi berendezkedést, 
és ~nak a szocialista társadalmi fejlődés majdan 
bekövetkező, legfelső fokát mondták. 

1945 után a nemzetközi marxizmus sokolda- 
lúan fejtette ki a ~ elméleteit, amelyek részben 
az erőszakelvet hangsúlyozták (elnyomó kormá- 
nyok forradalmi megdöntése), részben a -ba való 
átmenet békés útját javasolták. Az erőszakelvet 
és az ideológiai kérlelhetetlenséget főként Louis 
Althusser és —Lukács György képviselte, míg a 
kulturális ~ elméleteit mások mellett Ernst Bloch 
(remény) és a —frankfurti iskola dolgozta ki 
az 1960-as években. Lukács György tanítványai 
(Bence György, Heller Agnes, Kis János, Márkus 
György, Vajda Mihály) fokozatosan elfordultak a 
~ elméleteitől, és a liberalizmus, illetve a poszt- 
modern relativizmus mellé pártoltak. Ebben a ~ 
elméleti pályafutása is tükröződik, mivel ma már 
kevesen képviselik az egykori dogmatizmust, ám 
annál többen a relativisztikus, kulturális marxiz- 
mus eszméit. 

Sokan a hagyományos keresztény humanizmus 
és liberális műveltség alapján vetették el a ~t, mi- 
ként Arany László, mások a következetes közgaz- 
dasági elemzés útján cáfolták (—osztrák közgaz- 
dasági iskola). A katolikus politikai-társadalmi 
tanítás talajáról XI. Pius a Divini Redemptoris 
kezdetű enciklikájában fejtette ki az ateisztikus 
~, a bolsevizmus elleni érveket 1937-ben, amikor 
a Szovjetunió immár nagyhatalomként kezdett 


konföderáció 


fellépni. A nemzetiszocializmus elutasítása gyak- 
ran egybeesett a ~éval, hiszen mindkettő a ha- 
gyományos keresztény és polgári világot akarta 
felszámolni jórészt egy tőről fakadó, radikális 
modernizációs programjuk szerint. 1945 után, 
amikor a Szovjetunió a -t már világhatalomként 
rá is kényszerítette a Föld jelentékeny részére, az 
anti~ különösen az Egyesült Allamokban erősö- 
dött föl, számos jeles gondolkodó közreműködé- 
sével ( eNiebuhr). Fontos szerepet vittek ebben 
a volt kommunisták beszámolói, mindenekelőtt 
a magyar származású Koestler Arthur Sötétség 
délben (1940; m. 1988) című regénye, de az olyan 
kelet-európai ellenzéki gondolkodók is, mint 
Alexander Szolzsenyicin, —Jan Patočka, Leszek 
Kołakowski és CII. János Pál. A politikai pá- 
lyája kezdetétől következetesen antikommunista 
—>Reagan elnöksége (1981-1989) fő szerepet vitt 
a Szovjetunió összeomlásában. 

Az, hogy a - alapeszméi mélyen az emberi 
természetben látszanak gyökerezni (főképpen az 
ideális közösségre való vágyban), nem menti azon 
liberális-baloldali véleményformálói hajlandóságot, 
amely valaha elnézte, elkendőzte vagy felmentette 
a - törekvését, és azt teszi mind a mai napig a (pél- 
dául Fidel Castro egykori kubai diktátor és Che 
Guevara mai méltánylásával). Ennek az illúziónak 
a XX. századi megvalósítása háborús és emberi- 
ségellenes, illetve az emberi kultúra elleni bűncse- 
lekmények sokaságába, mintegy 94 millió ember 
életébe került egyebek közt a sztálini rémuralom, 
a —Gulag-rendszer, az —ukrajnai kiéheztetés, 
a Holodomor, a kínai kulturális forradalom, a 
kambodzsai Pol Pot-i tömegmészárlások, a latin- 
amerikai vérengzések és a magyar 1956 vérbe 
fojtása és megtorlása révén. 


Courtois, Stéphane (szerk.): A kommunizmus fekete 
könyve (1997; m. 2001). 

Faludy György: Pokolbéli víg napjaim (1963; m. 1987). 

Furet, Francois: Egy illúzió múltja: Esszé a 20. század 
kommunista ideológiájáról (1995; m. 2000). 

Hayek, Friedrich A.: A végzetes önbittség. A szocializmus 
tévedései (1988; m. 1992). 

Kołakowski, Leszek: Główne nurty marksizmu. 
Powstanie, rozwój, rozkład (, A marxizmus fő áramla- 
tai: eredete, növekedése és elterjedése”, 1976; a. Main 
Currents of Marxism, 1978). 

HA 


kompromisszum (l. compromissum "egyezség, 
kölcsönös ígéret választottbírói határozat elis- 


merésére’) Annak a folyamatnak az eredménye, 
amikor két vagy több tárgyalófél engedmények 
által jut megállapodásra. E folyamatban a tárgya- 
ló fél kész lemondani az általa ideálisnak tekintett 
cél eléréséről annak érdekében, hogy a még elfo- 
gadható célját megvalósítsa. A ~ akkor jön létre, 
ha a felek a megállapodás hiányának kockázatát 
súlyosabbnak tartják, mint az ideális állapot el- 
érésének elmulasztását. A ~ra törekvés etikai 
dilemmákat vet fel: mérlegelendő, hogy meddig 
mehet el az adott tárgyalófél az engedmények 
terén anélkül, hogy az általa képviselt közösség 
érdekeit veszélyeztetné. Ha a ~ megkötését mö- 
göttes szándékok vagy részérdekek vezérlik, elv- 
telen ~ról, megalkuvásról van szó. 

A magyar diplomácia számára fontos az ideális 
külpolitikai stratégiai célok szem előtt tartása és 
a nemzetközi realitások figyelembevétele alapján 
a ~készség fenntartása. Az egyes coknak mindig 
a stratégiai érdekek és célok megvalósítását kell 
szolgálniuk, és nem járhatnak alapvető értékek 
feladásával — ilyen az értékelvű külpolitika. 


Fumurescu, Alin: Compromise: A Political and Philoso- 
phical History („A ~ politikai és filozófiai története”, 
2014). 

NZs 


konfliktus —>politikai konfliktus 


konföderáció Az államiság alapfeltételeivel ren- 
delkező szuverén tartományok/tagállamok sajá- 
tos, a független és a föderális berendezkedés kö- 
zötti, átmeneti vagy tartós szövetsége, amelyben 
a tagok elkötelezik magukat egymásnak közös 
célok érdekében. A ~ egyes politikákat egyeztető 
és összehangoló szövetség, általában közös, gyak- 
ran kritikus kérdés megoldására jön létre, vagy 
másokkal szembeni közös fellépésre szolgál. A ~ 
inkább államok szövetsége (n. Staatenbund), a fö- 
deráció (—föderalizmus) pedig inkább szövetségi 
állam (Bundesstaat). Mindkét berendezkedésre 
dinamikus és állandóan változó kölcsönös függés 
jellemző a maga sajátos hatalmi megosztásával és 
súlyeltolódásaival (ingaelmélet) a szövetség és a 
tagegységek (államok, tartományok, kantonok) 
között. A központosításnak és az egységek auto- 
nómiájának mértéke szabja meg leginkább, hogy 
konföderációról vagy föderációról beszélhetünk. 
A - esetében a központi szervezet képviselőit a 
tagegységek többnyire delegálják, míg a föderáció- 
ban a központi hatalom tagjait a tartományok/ 

konverzió 


tagállamok polgárai hatalmazzák fel, alkotmány- 
ban is rögzített szabad választások révén. Eltérő 
mértékben ugyan, de mindkét berendezkedés 
egységesít, túlzott központosítás nélkül; integrál, 
de nem uniformizál; összefog, de nem asszimilál 
( dunai konföderáció). 


Kaiser, Wolfram és Antonio Varsori (szerk.): European 
Union History: Tbemes and Debates (,Az Európai 
Unió története: témák és viták", 2010). 

Saffel, David és Harry Basehart: State and Local 
Government („Állami és helyi kormányzat", 1990). 


NL 


kongresszusi rendszer (bécsi) európai kon- 
cert 


konverzió (l. conversio, g. metanoia "fordulat, 
megváltozás, megtérés") A gyökeres változás je- 
lensége az élet számos területén megfigyelhető, 
miként azt a nyelvészet, a logika, az informatika, 
a matematika, a marketing, a lélektan tanúsítja. 
A térítő —vallások, különösen a —keresztény- 
ség kitüntetett szerepet tulajdonít a ~nak, hiszen 
feltételezi a hívő ember egyéni megtérését, teljes 
belső, lelki-tudati átalakulását. Jézus valamennyi 
tanítványa ~n esett át, de talán a legjelentősebben 
Pál, aki a damaszkuszi úton átélt látomás nyo- 
mán vált keresztényüldözőből apostollá (ApCsel 
9)— erre megy vissza a meggyőződésbeli átala- 
kulás számos hasonlata: „Saulus-Paulus változás”, 
, pálfordulás", , damaszkuszi út". 

A politika azonban kevésbé tűri a ~t: a kö- 
zösségi cselekvés ugyanis feltételezi az elvi kö- 
vetkezetességet, kiszámíthatóságot, és a politika 
intézményes hatalmi-szövetségesi viszonyai közt 
a hittagadó, a hithagyó méltán számít árulónak, 
renegátnak — az eredeti táborában, míg új Ökö- 
zössége, ha gyanakodva is, de üdvözli az áttéré- 
sét. A - objektíve nem, csak az érintett politikai 
közösségek szemszögéből értékelhető rossznak 
vagy jónak. A XX. század egyik legjelesebb poli- 
tikusa, oChurchill —liberális-konzervatív pál- 
fordulásai miatt egészen a partvonalra szorult, de 
a második világháborúban nyújtott teljesítménye 
—civilizációs jelentőségűvé avatta pályáját. Ez 
utóbbi mozzanat rávilágít arra, hogy a politikai 
~t hitelesítheti a belőle következő teljesítmény. 
A történelem számos nagy politikai ~t ismer. 
Nagy Constantinus a fordulatával az üldözött 
kereszténységből államvallást csinált, amivel ha 
máig vitatottan is, de megalapozta a keresztény 

civilizációt. VIII. Henrik angol király, aki előbb 
röpiratot írt Luther ellen, és el is nyerte a pápától 
a fidei defensor Chitvédő’) címet, 1534-ben Ang- 
liát a —reformáció útjára térítette. A hugenotta 
(kálvinista) Bourbon Henrik a francia trón el- 
nyerésért áttért katolikusnak („Párizs megér egy 
misét”), amivel egyúttal biztosította, hogy or- 
szága katolikus maradjon. A kezdetben — Habs- 
burg-párti Bocskai István Bécs ellen fordult, és 
megvívta az egyetlen voltaképpen győztes ma- 
gyar szabadságharcot. 

A politikai ~ mélyén azonban gyakran ki- 
tapintható bizonyos következetesség. Chur- 
chill a hovatartozásától függetlenül mindig a 
—szabadkereskedelmet szorgalmazta, kezdettől 
fogva elkerülhetetlennek tartotta a —nemzeti- 
szocialista — Németországgal szembeni háborút, 
és töretlenül meggyőződéses antikommunista 
volt. Mussolini az olasz (és nemzetközi) szocia- 
lista mozgalomban kezdte, és a fasizmus meg- 
alapítójaként folytatta. A következetesség nála: a 
„kisember” gazdasági gondjainak — szocialista- 
totalitárius — megoldására való törekvés. 

Elesebb fordulat jellemezte Arthur Koestler 
konverzióját, aki kommunistából lett kérlel- 
hetetlen antikommunista. Ebben közrejátszott 
az 1939-es német-szovjet meg nem támadási 
egyezmény is, amely egyébként számos kom- 
munistát tántorított el az odaadó szovjetbarát- 
ságtól és a nemzetközi kommunista mozgalom 
feltétlen támogatásától, de nem a baloldali érté- 
kektől. A kommunizmus története különösen 
gazdag az éles -kban: Lukács György 1918 
őszén még szenvedélyesen elutasította a bolse- 
vik erőszakot, hogy aztán egy hónappal később, 
újfent szenvedélyesen, egy életre elkötelezze ma- 
gát a Kommunista Párt mellett. A kommunista 
hit elhagyóit vagy konkrét esemény (a spanyol 
polgárháború, a Molotov-Ribbentrop-paktum, 
az —1956-os magyarországi, az 1968-as —cseh- 
szlovákiai megtorlás), vagy az eszme és a valóság 
közti elviselhetetlen, intellektuálisan feldolgozha- 
tatlan különbözőség vezérelte. 

A —>parlamenti demokrácia, a —választások 
intézménye látszólag a politikai ~ra épül, hiszen 
a tömeges meggyőződésbeli változást érvényesíti 
a —politikai döntéshozatalban. Mivel azonban ez 
nem személyes, hanem titkos és tömeges, illetve 
a politikai teljesítmény közösségi megítélésének 
az eszköze, nem tartozik a ~ hagyományos témái 
közé. 

konzervatív forradalom Szellemi-művelődési 
mozgalom —Németországban 1919-1933 között. 
(A kifejezést először Thomas Mann használ- 
ta 1921-ben Nietzschéről szóló írásában.) Olyan 
irányzat, amely alapvetően nemzeti-konzervatív 
beállítottságú, de különbözik egyrészt a hagyo- 
mányos —konzervativizmustól (hiányoznak be- 
lőle a nemesi és keresztény értékek), másrészt a 
szélsőjobboldali irányzatoktól (például a —nem- 
zetiszocializmustól) is, vagy csak néhány ponton 
érintkezik azokkal. Nézetrendszerében teret kap 
az arisztokratizmus, a németség történelmi kül- 
detésének tudata, a birodalmi nacionalizmus, a 
versailles-i békerendszer elutasítása, a demokrá- 
cia- és liberalizmusellenesség, a weimari köztársa- 
ság bírálata, de jobbára hiányzik belőle a biológiai 
megalapozottságú fajelmélet, az —antiszemi- 
tizmus, a —népi (völkisch) gondolat s a szociális 
demagógia. A ~ sajátos vonása, hogy a —felvilá- 
gosodás és a ömodernizáció elutasítása mellett a 
tudományos és technikai fejlődés új útjait kereste. 
Fő képviselői: Moeller van den Bruck, Oswald 
Spengler, SCarl Schmitt, SErnst Jünger. A ki- 
fejezés ismét felbukkan a XX. század második fe- 
lében az USA politikai életében, a Ronald Rea- 
gan elnökségéhez kapcsolódó, de tágabb jelentő- 
ségű eszmei mozgalom elnevezéseként ( Russell 
Kirk, Molnár Tamás, Eric Voegelin). 


Csejtei Dezső és Juhász Anikó: Oswald Spengler élete és 
filozófiája (2009). 
Karácsony András: Mozaikok (2014). 
CsD 


konzervativizmus Az eszméje a —francia for- 
radalom után jelent meg, a tradicionális világ- 
rendet felforgató eseményekre való reakcióként. 
Ebből fakadóan lényegében véve sajátos politikai 
válasz a modernitás kihívására. A közgondol- 
kodásban és a szakirodalomban három markán- 
san különböző értelmezése körvonalazódott. 

Egyesek , pragmatikus", elvek nélküli állás- 
pontnak látják, amely az (éppen) uralkodó poli- 
tikai berendezkedést, a status guót kívánja védeni. 
E szituációhoz kötött értelmezés nem tulajdonít 
tartalmi vonásokat a -nak. 


A második megközelítés sajátos lelki alkatként 
vagy mentalitásként tekint rá, amely ösztönösen 
idegenkedik bármiféle változástól, ésa megszokott- 
hoz ragaszkodik. Hugh Cecil ebben az értelemben 
beszélt „természetes ~”-ról, ám Karl Mannheim 
pontosabban írta le ezt az attitűdöt, amikor 
—„tradicionalizmus”-nak nevezte. A tradiciona- 
lista cselekvés értelemszerűen nincs egyetlen po- 
litikai irányzathoz sem kötve, de jó érvek szólnak 
amellett, hogy ez több ponton is kapcsolódik a 
politikai -hoz. A tradicionalizmus és a - azonosí- 
tása azonban súlyos tévedés. 

A harmadik értelmezés többé-kevésbé átgon- 
dolt, de önmagát többnyire nem —>ideológiaként 
meghatározó modern eszmeáramlatot lát benne. 
Legelső megközelítésben a -t bátran leírhatjuk 
olyan meggyőződésként, amely a „jó élet” po- 
litikai kereteit biztosító elveket és —hagyomá- 
nyokat kívánja ápolni. Ez utóbbiak tartalmának 
első összefoglalását —Burke nevezetes munkája, 
a Toprengések a francia forradalomról (1791; m. 
1990) adta — gondolatainak jó része a mai napig 
a konzervatív felfogás alapzatát alkotja. 

Amiben szinte minden konzervatív egyetért, 
az az emberi természetről alkotott kép. , Antro- 
pológiai pesszimizmus”-nak is nevezhetjük ezt. 
A ~ nem fogadja el a francia felvilágosodás 
optimizmusát az ember „eredendő jóságáról": 
szerinte az ember gyarló, jó és rossz keveréke. 
A tökéletlenség , dogmája" olyan alapvető jelen- 
tőségű, hogy ebben láthatjuk a -nak azt a belső 
magját, amely összekapcsolja az egyébként sok 
tekintetben élesen eltérő nézeteket valló konzer- 
vatívokat. S ez segít abban is, hogy a -t ne csak 
a , progresszív" —liberalizmustól és —szocia- 
lizmustól határolhassuk el, hanem a tőle jobbra 
és balra elhelyezkedő radikális és —totalitárius 
ideológiáktól is. Ha ugyanis illúziónak tartjuk, 
hogy az ember korlátlanul tökéletesíthető, ak- 
kor ebből következően a társadalom forradalmi 
átalakításának lehetőségében sem hihetünk. Az 
—utópiák kergetése mindig katasztrófával vég- 
ződik — mondják a konzervatívok. 

Utópiaellenességével összhangban a ~ nem ab- 
szolutizálja a —racionalitást, és nem hisz abban, 
hogy a cselekvéseinket mindig az észszerűség 
irányítja. Erősen szkeptikus az absztrakciókkal 
szemben, ezért a konkrét tapasztalati tényeket 
részesíti előnyben — ezzel összefüggésben pedig 
meg van győződve arról, hogy nincs univerzális 
érvényű politikai gyakorlat, s nincsenek másolha- 
tó modellek. A történelem a lényegére csupaszít- 

va nem egyéb, mint tapasztalat — írja a konzerva- 
tív szociológus, Robert Nisbet. Ez magyarázza, 
hogy a - többnyire idegenkedett attól, hogy saját 
alapjait elméleti szinten is megfogalmazza. 

Ebből viszont nem következik, hogy ne vol- 
nának bizonyos konzervatív alapelvek. Az átte- 
kintésüket kezdjük a változáshoz való viszonnyal. 
Bár a - fogalmának etimológiai gyökere a latin 
conservare (megtartani, megőrizni), a konzer- 
vatívok — a közhiedelemmel ellentétben — nem 
zárkóznak el mereven a változástól. Már Burke 
figyelmeztetett arra, hogy a változás elvetése 
megfosztja az államot a fennmaradás lehetőségé- 
től. —Oakeshott is rámutatott: a konzervatívok 
nem általában ellenzik a változásokat, hanem 
csak bizonyos formáit. Azokat, amelyek túlsá- 
gosan radikálisak, és amelyeket absztrakt szem- 
pontok motiválnak, s ezért veszélyeztetik a tár- 
sadalom , szövetét" és működésének folytonossá- 
gát. A változások „szervesítésében” kulcsszerep 
jut a hagyománynak, amely a tapasztalati úton 
szerzett ismeretek átörökítésével, a múlt és a je- 
len összekapcsolásával funkcionális szerepet tölt 
be a konzervatív gondolkodásban. A hagyomány 
tehát ebben az olvasatban a társadalmi tudás leté- 
teményese, amely — —Scruton kifejezésével — „a 
történelmet belefoglalja a szándékba”. Ebből fa- 
kadóan a ~ szemben áll a —forradalom eszméjével, 
és az ellenforradalomban nem egy ellentétes for- 
radalmat, hanem a forradalom ellentétét látja. Az 
—,„organicista” megközelítéstől alapvetően eltér a 
—,„konzervatív forradalom” erősen vitatott kon- 
cepciója, amelyet az első világháború után káoszba 
süllyedt Németországban a Hitlerrel szemben álló 
Moeller van den Bruck karolt fel. 

A politika szférájában a ~ kulcsfontosságúnak 
tekinti az autoritást, vagyis a tekintélyt, ame- 
lyet világosan megkülönböztet a hatalomtól. K iáll 
az egyéni —szabadság mellett, de elutasítja a szél- 
sőséges —individualizmust. A szabadságot elvá- 
laszthatatlannak tartja társadalmi előfeltételétől, 
a —>rendtől, amely a hierarchia eszméjének 
az elfogadását is igényli. Autonóm polgárok csak 
azok lehetnek, akik elfogadják a tekintélyt, és azt 
a gondolatot, hogy bizonyos kötelezettségek szü- 
letésünknél fogva terhelnek bennünket. Burke 
felfogásával egyetértve ezért a konzervatívok 
úgy tekintenek a társadalomra, mint —az élők, a 
holtak és a még meg nem születettek sajátos szö- 
vetségére. A nemzet iránti rokonszenvük is e 
tőről fakad: olyan történetileg kialakult közössé- 
get látnak benne, amely nem egy bármikor fel- 

mondható szerződésen alapuló egyesülés, hanem 
a tagság modern — és rugalmas — formájaként a 
társadalmi kohézió kulcsfontosságú tényezője. 

Mély meggyőződésük, hogy az emberi gyar- 
lóság nélkülözhetetlenné teszi az államot — szá- 
mukra tehát nem az a kérdés, hogy miért van 
állam, hanem az, miért fordulnak vele szembe 
oly sokan. E megközelítésben az emberek való- 
di jogai közé tartozik az is, hogy egy bölcs kor- 
mányzat korlátokat állítson szeszélyes vágyaik 
elé. A konzervatívok nem pártolják az állam és 
a civil társadalom éles szembeállítását, de soha 
nem abszolutizálják az államot. Gondolkodásuk- 
ban fontos elem a „korlátozott állam” és a —jog- 
uralom eszméjéhez való ragaszkodás. Többségük 
az államnak nagyobb szerepet szán, mint a libe- 
rálisok, de kisebbet, mint a szocialisták — közös 
konzervatív álláspontról azonban semmiképp 
sem beszélhetünk. Az ún. —,libertárius”, kü- 
lönösen az angolszász országokban befolyásos 
irányzat ugyanis kifejezetten az állam minima- 
lizálásának a szószólója. 

A konzervatívok nélkülözhetetlennek tartják 
a magántulajdon intézményét, amelyben a sze- 
mély autonómiájának az alapját látják, és — abból 
kiindulva, hogy a szabadság és az egyenlőség 
összeegyeztethetetlen — természetesnek tekintik 
a gazdasági téren kialakult egyenlőtlenségeket. 
A mesterséges egyenlősítésre irányuló törekvé- 
sek eltorzítják a társadalom természetes rendjét, 
és csak erőszakot szülnek, azzal az elkerülhetet- 
len következménnyel, hogy végül sem szabadság, 
sem egyenlőség nem lesz. E ponton túl azonban 
a hangsúlyok már jelentősen eltérnek. Az európai 
kontinensen erősebb hagyománnyal bíró , pater- 
nalista ~” az elit vezető szerepébe vetett hitet ösz- 
szekapcsolta azzal a meggyőződéssel, hogy a kor- 
mányzóknak kötelezettségei is vannak a kormány- 
zottakkal szemben, és ezért a szociális harmónia 
megőrzése érdekében fenntartotta az államnak a 
piaci mechanizmusba történő beavatkozás jogát. 
A második világháború után kialakult —jóléti 
államokban a konzervatívok lényegében elfogad- 
ták az állami intervenció jogosságát. Az 1970-es 
évektől kibontakozó —,„neo~” viszont, amelyet 
o Thatcher és —Reagan kormányzása fémjel- 
zett, a szélsőséges piacpártiságot a hagyományos 
konzervatív értékekkel társítva az öngondoskodás 
elvét állította középpontba, és az állam szerepének 
radikális csökkentését tűzte ki célul. 

A konzervatív gondolkodók között vallásos és 
nem vallásos meggyőződésűek egyaránt találha- 

tók, abban azonban valamennyien egyetértenek, 
hogy a vallásosság nem tekinthető a gondolkodás- 
hiány ismérvének. A modernitás hitvallása, a fel- 
tartóztathatatlan haladás eszméje, a világ tökéle- 
tessé tételének utópiája viszont mindig is mélyen 
idegen volt tőlük. Ok — Oakeshott híres sorait 
idézve — többre tartják az ismerőst az ismeretlen- 
nél, a kipróbáltat a kipróbálatlannál, a ténylegest 
a lehetségesnél, a korlátozottat a határtalannál, a 
mai nevetést az utópikus boldogságnál... A -ra 
ezért kulcsszerep hárul(t) a modernitás követ- 


kezményeinek bírálatában és meghaladásában. 
EG 
AAK 
Az angolszász világ ~át sokan „mintaadónak” 
tekintik. Valójában a konzervatív gondolkodás 
egyik alapvető kiindulópontja azonban éppen az, 
hogy a -nak nincs univerzális modellje — a konk- 
rét körülmények a helyi feltételekhez igazodva 
számos változatot alakíthatnak ki. „Rangsor” 
tehát nincs, de időbeli elsősége és kétségtelen po- 
litikai sikerei mégis érthetően ébresztenek meg- 
különböztetett érdeklődést az angolszász ~ iránt. 
Ha abból a kézenfekvő gondolatból indulunk 
ki, hogy a konzervatívok a társadalom organikus 
fejlődésének a hívei, akkor könnyű rámutatni: 
a belső megrázkódtatásoktól mentes angolszász 
országok történelme igen kedvező feltételeket kí- 
nált a konzervatív politika sikeréhez. Bizonyára 
ezzel függ össze, hogy a ~ tipológiái többnyire a 
„mérsékelt ~” kategóriáját szokták az angolszász 
változathoz kötni, azt szembeállítva a(z európai) 
kontinentális ~sal. (Nem szabad megfeledkezni 
azonban arról, hogy az „angolszász világ” olyan 
gyűjtőfogalom, amely számos belső különbséget 
takar. Az amerikai típus nem azonos a brittel.) 
Melyek a főbb vonásai? A merev, ideologikus 
gondolkodás elutasítása, a szélsőségek helyett a 
mérsékletre és a kompromisszumokra való tö- 
rekvés mindenképp kiemelendő. Az angolszász 
~— ebben egyébként érdemben nem térve el 
másoktól — sohasem osztotta a francia felvilá- 
gosodás gondolkodóinak az emberi természetről 
alkotott optimista képét. A nagy alapozóknál, 
Burke-nél és az amerikai —Adamsnél egyaránt 
megjelenő , antropológiai pesszimizmus"-hoz e 
hagyományban nagyfokú szkepticizmus kap- 
csolódik, abból kiindulva, hogy illúzió az ember 
tökéletesítésében reménykedni. Joggal nevezték 
e szemléletet a , tökéletlenség filozófiájának is. 
A valláshoz való viszony e hagyományban nem 
vált éles törésvonallá. 


A változásokhoz az angolszász ~ a kontinentá- 
lisnál jóval rugalmasabban viszonyul. Hugh Ce- 
cil úgy fogalmazott, hogy „a haladást a ~ teheti 
értelmessé és a körülményekkel harmonizálóvá” 
(Conservatism, 1912). A konzervatívok a változá- 
soknak csak azon formáit ellenzik, amelyeknek 
a túlságosan gyors üteme a társadalom szövetét 
veszélyezteti. Amerika történelme összefonódott 
a folytonos változásokkal, ezért ott ez a kérdés 
jóval kevésbé problematikus — ebből fakadóan vi- 
szont a tradíció lényegesen kisebb szerepet játszik 
az amerikai, mint a brit változatban. 

Az angol és az amerikai - egyetért a joguralom 
(rule of law) eszméjében és a , korlátozott állam" 
elvében. A konzervatívok nem abszolutizálják az 
egyén szabadságát, de az angolszászok e vonat- 
kozásban többet vettek át a liberalizmus öröksé- 
géből, mint mások, és a szabadságot féltékenyen 
őrzik. A kontinentális Európa konzervatívjainak 
körében az erős állam többnyire népszerű volt — az 
angolszász gondolkodás viszont mélyen idegenke- 
dett ettől. Az autoritást szintén igényelte — de nem 
az államét. Az Egyesült Allamokban kifejezetten 
erőssé vált az államellenes , libertárius" irányzat. 
Ezzel összhangban a szociális - támogatottsága 
az egyén felelősségét hangsúlyozó angolszász vi- 
lágban jóval gyengébb, mint például a bismarcki 
mintát követő Németországban. Angliában ez- 
zel együtt kialakult egy enyhén , paternalista" 
jellegű vonulat is Disraeli és Macmillan 
nevével fémjelezve— az USA-ban ennek nem 
találjuk meg a párhuzamát. A változás az an- 
golszász -ban is folyamatos, ám saját arculatát és 
identitását ez a konzervatív tradíció a mai napig 
meg tudta őrizni. 

EG 

AAK 

A francia politikai eszmetörténetben a XIX. 
század a ~ évszázada. —Bonald használta először 
az európai politikában a conservation kifejezést 
mint politikai fogalmat, a romantikához kötődő 
író és politikus François-René de Chateaubriand 
pedig Le Conservateur (1816) elnevezéssel alapí- 
tott lapot. Alapvetően reakciós (ellenforradalmi) 
jellegű lévén, a francia ~ elutasította a forrada- 
lom eszményeit és annak társadalomátalakító 
megvalósulását, illetve az egyre meghatározóbb 
liberalizmussal és egyházellenességgel szemben 
a kereszténység (konkrétan: a katolicizmus) po- 
litikai szerepének erősítésére törekedett. Ebben 
a küzdelemben a régebbi francia hagyománnyal 
összhangban a határozott központi hatalmat ér- 
vényesítő állam fontosságát hangsúlyozta. 

A franciához hasonlóan ekkoriban a német - 
is központi jelentőséget tulajdonított az államnak. 
Ugyanakkor kettős gyökerű volt, egyfelől — He- 
gel filozófiájából, másfelől pedig a romantikából 
táplálkozott. Hegel filozófiája e tekintetben para- 
dox képződmény: mint racionális rendszer a felvi- 
lágosodás összegzője, ugyanakkor jogfilozófiája és 
államfelfogása az állam kiteljesedését üdvözölte, 
amivel tetemes szellemi muníciót adott a későbbi 
konzervatívoknak. Friedrich von Gentz 1793-ban 
kiadta Burke francia forradalomról szóló köny- 
vének német fordítását, aminek hatására a német 
szellemi-politikai életben megjelent a forrada- 
lomellenes -. Fél évszázaddal később Julius Stahl, 
illetve Adam Müller államelméleti munkáinak 
eredményeként a - meghatározó áramlattá vált, 
jelentős hatást gyakorolva a történelemszemlélet- 
re (historizmus) is. 

KA 
Kelet-Közép-Európában megkerülhetetlen 
kérdések: a - több-e bizonyos világszemléletnél; 
illetve mennyiben tekinthető politikai ideológiá- 
nak. Közép-Európában inkább maga a szemlélet 
volt — és van - jelen. Ha szakadozott is e hagyo- 
mány a térségben, kétségkívül itt szintén lehetett 
tapasztalni a tradíciók, a szerves fejlődés, a szo- 
kások és a hosszabb ideje meglévő intézmények, 
a létező társadalmi csoportok (család, nemzet) 
megbecsülését, a forradalmi változások elutasí- 
tását, valamint az e megfontolásokból kiinduló 
szemléletet. A XIX. században Közép-Európá- 
ban is voltak olyan politikusok és politikai gon- 
dolkodók, akik számára meghatározóak voltak 
ezek az értékek. 1849 után például Magyaror- 
szágon —Deák vagy Kemény politikai és 
publicisztikai tevékenységét tekintve konzerva- 
tív liberalizmusról lehet beszélni. Hasonló vo- 
násokat ismerhetünk fel a Habsburg-politikával 
megegyezést kereső ócseh pártnál, Leo ‘Thun 
(1811—1888) cseh-osztrák politikusnál, Frantisek 
Palacky (1788-1876) történetírónál és politikus- 
nál, Karel Kramár (1884-1937) politikusnál a 
XIX. század második felében, a magyar-horvát 
kiegyezést támogató horvát unionista párt, Josip 
Juraj Strossmayer (1815-1905) politikus-püspök, 
illetve az 1860-as években a romantikus nacio- 
nalizmust bíráló krakkói lengyel történészek, 
Józef Szujski (1835-1883) és Stanislaw ‘Tarnowski 
(1837-1917), valamint Marian Zdziewchowski 
filozófus, szlavista (1861—1938), továbbá Svetozár 
Hurban- Vajansky (1847—1916) szlovák politikus, 
publicista és író esetében. 

A kommunizmus bukása utáni Kelet-Közép- 
Európa népeinek szembesülniük kellett azzal, 
hogy polgári társadalmat, parlamenti demok- 
ráciát olyan társadalomban kell létrehozniuk, 
amelynek szerves fejlődése évtizedek óta megsza- 
kadt. Nemcsak a kommunista egyeduralomról, 
gazdasági és ideológiai monopóliumról volt szó, 
hanem legalább annyira a társadalom szövetének 
módszeres szétrombolásáról. A politikai ~nak így 
egyáltalán nem lehetett társadalmi bázisa, maga 
a gondolat is hosszú időre ki volt rekesztve a köz- 
beszédből, az oktatási és tudományos intézmé- 
nyekből. Mivel a diktatúra fenntartásának egyik 
biztosítéka a megszálló idegen hadsereg jelenléte 
volt, kikerülhetetlenül fontos tényezőnek szá- 
mított a formálódó ellenzék gondolkodásában a 
nemzeti függetlenség kérdése, így kétségtelenül 
a nemzeti tradíció jelentette a konzervatív szem- 
lélet egyik fontos vonatkoztatási pontját. 

Az átmenet idején az képezte a fő választóvo- 
nalat, ki áll a fennálló politikai rendszerrel szem- 
ben, ki áll esetleg mellette. Ezért a legfontosabb 
új politikai erők általában jellegzetes gyűjtőpár- 
tok voltak, viszonylag széles, a demokratikus 
spektrumot átfogó ideológiai alappal, amelyben 
ott volt a konzervatív összetevő is. A Szolidaritás 
Allampolgári Bizottságának nevezték Lengyel- 
országban az 1989. július 4-i első, részben szabad 
választások idején a széles ellenzéki , koalíciót", 
hasonlóan sokszínű volt a cseh Polgári Fórum, 
a szlovák Nyilvánosság az Erőszak Ellen moz- 
galma vagy a Magyar Demokrata Fórum. 
A további , pártosodás" során elsősorban a polgári 
demokratikus (főleg a cseheknél, Václav Klaus) 
és a néppárti-kereszténydemokrata szervezetek- 
ben jelent meg a konzervatív politikai gondolko- 
dás — a nemzeti, a keresztény és a polgári értékek 
hangsúlyozásával. Rendkívül színes azoknak a 
kelet-közép-európai pártoknak a körképe, ame- 
lyek az elmúlt két évtizedben markáns konzerva- 
tív értékeket képviseltek. Egy részük viszonylag 
gyorsan fölőrlődött a gyors történelmi változások 
közepette, mások a 2000-es években alakították 
arculatukat, és erősítették meg politikai helyze- 
tüket. Nem volt azonban egyetlen olyan politikai 
alakzat sem, amelyet igazi konzervatív pártnak 
lehetett volna tekinteni. 

Mindazonáltal Kelet-Közép-Európa népeinek 
mentalitásában találunk nem egy olyan mozzana- 
tot, amely a konzervatív attitűdöt erősítheti. Az 
egyiknek a modern nemzetté válás nyugati útjá- 
tól való eltérés az oka. Mivel hosszú ideig kétséges 

volt az önálló nemzeti lét, s erős az identitásban 
a kulturális tényező, másként tekint a közvéle- 
mény többsége a nemzetállamra, mint az Európai 
Unió régi országaiban. A térségben ritkán lehet 
találkozni különböző civilizációhoz tartozó közös- 
ségek egymás mellett élésével. A másik tényező az 
elvilágiasodás kisebb mértéke: Csehország kivéte- 
lével a térségben számottevő a keresztény egyhá- 
zak hatása a társadalom életében. 

KGyCs 

btta 

A magyar ~ a XIX. század első harmadában ke- 
letkezett szellemi irányzatként, amely az európai 
~hoz hasonlóan országának hagyományaira te- 
kintettel, azzal összeegyeztetve kereste a megvál- 
tozott történelmi-társadalmi helyzet problémáira 
adandó válaszokat. A kommunista hatalomátvé- 
tel után követőit hallgatásra ítélték, képviselői 
csak emigrációban folytathatták munkásságu- 
kat, hagyománya háttérbe szorult, megszakadt. 
1990 után a ~ újraéledt, és az elmúlt évtizedekben 
komoly intellektuális (filozófiai, eszmetörténeti, 
kulturális) teljesítményt nyújtott. Ma több, a 
nyugati ~sal párhuzamosan megjelenő irányzatra 
tagolódik, működő közösségei vannak. 

A ~ Magyarországon, mint másutt is, a hagyo- 
mányos világkép és az ehhez kapcsolódó társadal- 
mi, kulturális rend felszámolására irányuló moz- 
galmakkal szemben, azaz reakcióként, a „régi vi- 
lágot” megőrizni akaró törekvésként jelent meg. 
Képviselői a reformok, a szükséges átalakítások 
elől, miként a ~ több mint kétszáz éves története 
tanúsítja, soha nem tértek ki, de azokat mindig 
óvatosan, a magyar valósághoz igazítva, a „fon- 
tolva haladás” jegyében akarták végrehajtani. 

A konzervatív szellemiség előtörténeteként 
említhető a jozefinista „felvilágosult abszolutiz- 
mussal” szembeni rendi-nemesi ellenállás és a 
nyelvújítás vitáiban az ortológus álláspontot kép- 
viselők neologizmussal és Kazinczy irodalom- 
centralizáló akaratával szembeni fellépése. 

A reformkor kedvezett a konzervatív politi- 
kai elmélet és gyakorlat kialakulásának: a két 
jeles konzervatív, Felsőbüki Nagy Pál és —Szé- 
chenyi fellépése elindította az elporladó feudális 
világ átalakítását, a - azonban a liberális ellenzék 
(főként —Kossuth) követelőzését és túl gyors 
iramát egy idő után fékezni akarta ( Széchenyi 
és Kossuth vitája). E törekvés alapdokumentu- 
mai Széchenyi A Kelet Népe (1841) és Politikai 
programtöredékek (1847) című iratai voltak. Szé- 
chenyi 1830-as Hitel című programkönyvével 


az arisztokrácia és a nemesség egy része azonban 
nem értett egyet, a rendiséget és a feudalizmust 
nem eltörölni, hanem reformokkal javítani szeret- 
ték volna. Erről szólt ö Dessewffy József 1831-es 
Taglalat című műve, majd a közte és Széchenyi 
között kialakult vita. A Habsburg-monarchia 
egységének megőrzése, a bécsi udvar iránti loja- 
litás és a kormánypártiság jellemezte — már hiva- 
taluknál fogva is — az ókonzervatívok csoportját 
(o Apponyi György, Cziráky János, Mailáth 
Antal), de megjelent az ifjúkonzervatívok köre is, 
amelyet SDessewffy Aurél vezetett tragikusan 
korai haláláig. Az első magyar pártot, a Konzer- 
vatív Pártot 1846-ban az ő és az ókonzervatívok 
eszméit ötvözve alapították. 

Az 1848-as forradalom előtt Széchenyi és az 
udvarhű politikusok közeledtek egymáshoz, ám 
Batthyány, Deák és Eötvös segítségével sem tud- 
ták kiegyensúlyozni a radikálisok követelését. 
A szabadságharc alatt az aulikusok (a radikalizá- 
lódástól tartva) Bécsbe távoztak, az osztrák—ma- 
gyar háborút tragédiaként élték meg. 

Az 1849-es katasztrófa, a Haynau-féle megtor- 
lás, az alkotmány nélküli Bach-korszak kényes 
helyzetbe hozta az egykori ó- és ifjúkonzerva- 
tívok összenövő csoportját (Apponyi György, 
Dessewffy Emil, Mailáth György, Somssich Pál, 
Szécsen Antal), akik engedményeket igyekeztek 
kicsikarni a császártól. Az ekkori szellemi-po- 
litikai élet kiemelkedő alkotásai közé tartoztak 
Kemény Zsigmond konzervatív szemléletű 
esszéi (Forradalom után, 1850), illetve Madách 
Imre konzervatív világképű drámái (Az ember 
tragédiája, 1862; A civilizátor, 1859). 

Az 1867-es Skiegyezés helyreállította a békét 
Bécs és Budapest között, a császárt királlyá koro- 
názták, és elkezdődött Magyarország gyors mo- 
dernizációja az Osztrák-Magyar Monarchia ke- 
retében. A század második felének konzervatívjai 
mindvégig 67-es alapon állva a „liberális haladás” 
kritikusaiként léptek fel, Széchenyi és Kemény 
eszméiből merítve. A dualizmus első, 1870-es 
évekbeli válságakor szerveződött meg —Sennyey 
Pál vezetésével a Jobboldali Ellenzék, a Szabad- 
elvű Párt konzervatív oppozíciója. Az 1870-es 
években kialakult egy erős konzervatív nemze- 
dék, amelyet Abrányi Kornél, Beksics Gusztáv, 
Grünwald Béla, Halász Imre, Kállay Béni és 
Kecskeméthy Aurél neve fémjelzett. A korszak 
legszellemdúsabb konzervatív írója, — Asbóth Já- 
nos nemcsak az első magyar konzervatív progra- 
mot írta meg (Magyar Conservativ Politika, 1874), 

hanem szellemi genealógiát teremtve létrehozta a 
~ kánonját is. Pályája végén a munkásság szociális 
helyzetének javítása és a méltányos nemzetiségi 
politika érdekelte, mindvégig antiliberális állás- 
ponton maradva. 

Az 1890-es években jelentek meg az újkonzer- 
vatív irányzatok, amelyek közül kiemelkednek 
az agráriusok (Bernát István, D Károlyi Sándor) 
és a —>politikai katolicizmus (Zichy Nándor 
Katholikus Néppártja). A korszakban mérsékelt 
reformerként (szabadelvű konzervatív), rendszer- 
védőként lépett fel a kétszeres miniszterelnök, a 
Munkapártot megalapító — Tisza István. Az ő 
szellemi támogatását legfőképpen —/ Concha 
Győző, Réz Mihály és az utóbbi lapja, a Magyar 
Figyelő biztosította. 

A világháborús vereség, a Monarchia felbom- 
lása, a történelmi Magyarország szétesése, az 
őszirózsás forradalom és a bolsevik puccs a -t 
megfosztotta addigi szilárd orientációs pontjai- 
tól. Erre a helyzetre reagált az ellenforradalmi 
gondolat, amelyet legmarkánsabban — Prohászka 
Ottokár (Kultúra és terror, 1918), Szabó Dezső 
(Elsodort falu, 1919) és —>Szekfű Gyula (Három 
nemzedék, 1920) képviselt. A Horthy-korszak két 
főbb konzervatív irányzatát a ÖBethlen István, 
o Klebelsberg Kunó nevéhez fűződő konszoli- 
dációs kormányzás és a holdudvarukhoz tartozó 
Magyar Szemle, illetve a Habsburg-restauráció 
mellett szociális reformokat követelő ellenzé- 
ki —legitimizmus testesítette meg. Az utóbbit 
oO Apponyi Albert, —>Sigray Antal és a Magyar 
Nemzetet megalapító Pethő Sándor vezette. 
Olyan kiemelkedő gondolkodók tartoztak kö- 
zéjük, mint a liberálkonzervatív Gratz Gusztáv 
történetíró és Molnár Kálmán jogászprofesszor. 
A királypártiak a két világháború között követ- 
kezetesen nemzetiszocialista-ellenes álláspontra 
helyezkedtek, és élénken tiltakoztak a zsidótör- 
vények ellen. A 1930-as évek második felében 
egy újabb kiváló konzervatív esszéíró-nemzedék 
tűnt föl Halász Gábor, Joó Tibor, Prohászka 
Lajos, Cs. Szabó László, Szerb Antal személyé- 
ben — közülük többen a zsidóüldözés áldozatai 
lettek. Rajtuk kívül Babits Mihály, Krúdy Gyu- 
la, illetve Szabó Zoltán —népi író mutatott af- 
finitást a - iránt. A filozófiai élet meghatározó 
gondolkodói — Pauler Akos, —Kornis Gyula, 
Halasy-Nagy József és az 1945-ben emigrációba 
kényszerült Brandenstein Béla szintén a konzer- 
vatív eszmevilágot erősítették. 

A kettős (nemzetiszocialista, majd szovjet) 
megszállás, a világháborús vereség és a szovjet ér- 

dekszférába kerülés egyet jelentett a háború előt- 
ti magyar államban még meglévő hagyományos 
struktúrák megszüntetésével. Az utolsó bástyá- 
kat a konzervatívok mindvégig védelmezték: a 
királyság eltörlése ellen Slachta Margit (Keresz- 
tény Női Tábor), az egyház elnyomása ellen 
Go Mindszenty József hercegprímás tiltakozott, 
mindhiába. Az ún. , koalíciós évek" folyamatos 
balra tolódása után bekövetkezett a kommunista 
hatalomátvétel, és minden konzervatív törekvést 
megszüntettek, betiltottak. A - képviselői rész- 
ben emigrációba kényszerültek, részben elhall- 
gattatták őket. 

Az Egyesült Allamokban telepedett le — Mol- 
nár Tamás, a XX. század egyik legnevesebb kon- 
zervatív katolikus filozófusa. Főként a Ömodern- 
ség válsága érdekelte, politikai nézeteit az európai 
ellenforradalmi hagyományhoz sorolhatjuk (Az 
ellenforradalom, 1969; m. 2005). Philadelphiában 
él John Lukacs világhírű történészprofesszor, 
a konzervatív gondolkodás doyenje. Rajtuk kívül 
említést érdemel Jáki Szaniszló, John Kekes, 
o Kolnai Aurél, Menczer Béla és S Polányi Mi- 
hály munkássága. A magyar emigráns konzer- 
vatívok tevékenyen hozzájárultak az amerikai - 
hidegháború alatti reneszánszához. 

A —>rendszerváltozás után eltelt évtizedekben 
nyílt esély a - újjászületésére. Míg a XX. század 
végi ~ főként az európai —kereszténydemokrá- 
cia örökségéből táplálkozott (kitüntetett alakja 
oO Antall Jószef kormányfő volt), addig a XXI. 
század elején új impulzusokkal gazdagodott, 
megfiatalodott, és a viszonyokhoz képest behozta 
a korábbi lemaradását. Az új ~ „alapító-okirata” 
Lánczi András könyve, a Konzervatív kiáltvány 
(2002), fórumai az újjáalakult Magyar Szemle, 
a Kommentár és a Századvég folyóirat. 

konzervatív/szabadelvű gondolkodás az evo- 
lúciós pszichológiában A világról születő esz- 
mék („ideák”) szerveződési („strukturálódási”) 
folyamatát, amely egymást követően megjelenő 
különböző differenciáltsági fokú világértelmezé- 
seket tesz lehetővé, az evolúciós pszichológia az 
„ideastruktúrák evolúciós folyamatának” nevezi, 
és a kulturális evolúció részének tekinti. Ebben 
azok az értelmezések, viselkedésminták rendel- 
keztek szelekciós előnnyel, amelyek az emberi faj 
(vagy csoport) túlélését leghatékonyabban bizto- 
sították. Mivel a túlélés szempontjából a társas 
együttműködés döntő jelentőségűnek bizonyult, 
azok az „ideastruktúrák”, amelyek az együtt- 
működés viselkedésbeli, szellemi és materiális 
szabályait (szerveződésmintázatát, algoritmusait, 
információit) hordozták, az adott közösség gon- 
dolatvilágának tartósan a részévé váltak, azokat a 
közösség alapvető értéknek tekintette. A konzer- 
vatív gondolkodás ebben a kulturális evolúció ál- 
tal egyengetett , szerves" — egyesek által önszer- 
veződésnek nevezett — folyamatban megszülető, 
a közösségek megmaradását, stabilitását biztosító 
értékekben gyökerezik. 

Minden rendszernek, miközben lehetőség sze- 
rint fenntartja a stabilitását biztosító működési 
elveit, a fennmaradáshoz szüksége van — éppen 
a környezeti beágyazottsága, illetve a környezeti 
feltételek állandó változása miatt — a részfunk- 
cióinak maximális gyakorlására, rugalmasságra, 
működési elveinek bizonyos mértékű megújítá- 
sára, alkalmazkodásra. Az újító elvek közösségi 
figyelembevételére az egyéni világértelmezések 
egy másik , csomósodási pontja”, a szabadelvű 
gondolkodás hivatott. Az újító szellemre való 
nyitottságot képviselő gondolkodásmód evolúciós 
előnye szintén nyilvánvaló, a kulturális evolúció- 
ban a konzervatív gondolatvilághoz hasonlóan 
szelekciós előnnyel bírt. 


Az evolúciós pszichológiában használatos ún. 
„kiegyensúlyozó szelekció" modellje alapján e két 
szelekciós szempont összekapcsolható. Ez a mo- 
dell azt állítja, hogy egy rendszeren belül meg- 
jelenő, egymástól lényegesen különböző jegyek 
egyaránt adaptívak lehetnek, éppen a térben és 
időben változó eltérő környezeti feltételek tá- 
masztotta, kvázi egyszerre ható követelmények 
miatt. Ilyen esetekben működik az ún. , gyako- 
riságfüggő szelekció", amely képes beállítani az 
adott helyzetben az optimumot. A két meghatá- 
rozó és egymással ellentétesen ható gondolkodás- 
mód — a konzervatív és a szabadelvű — optimális 
arányát az adott társas rendszer mindenkori kör- 
nyezeti adottságai határozzák meg. A , kiegyen- 
súlyozó szelekció" során az a kombináció jut evo- 
lúciós előnyhöz, amely a rendszer adott körülmé- 
nyek közötti történő túlélését leghatékonyabban 
biztosítja. 

Az emberi gondolkodás jelenlegi differenciáltsá- 
gi fokán a racionálisan felfoghatatlan döntően az 
ún. , preracionális" gondolkodás szintjén jelenik 
meg. Mivel ez a világlátás jellemzi egyes becslések 
szerint az emberiség közel 70 százalékát, a társas 
rendszerek stabilitásában játszott szerepe igen je- 
lentős. Ugyanakkor napjainkban kibontakozóban 
van egy folyamat, amely az emberi gondolkodást 
a racionalitáson túli („transzracionális”) felé 
mozdítja el. Mivel ez az új világértelmezési mód 
szervesen illeszkedik az emberi természet hagyo- 
mányos, a spirituális vonatkozásokat is figyelem- 
be vevő felfogásához, a konzervatív világképbe 
beilleszthetőnek tűnik. 

A konzervatív gondolkodásmód a társadalom 
mint emberi közösség által kiérlelt, szervesen 
fejlődő (önszerveződő), a társadalmi stabilitást 
biztosító mintázatait tekinti a társadalom túlélé- 
sét, boldogulását biztosító alapnak. Ugyanakkor 
különböző, szellemi, viselkedésbeli és materiális 
megnyilvánulási formái közel sem tekinthetők 
állandónak, földhözragadtnak, „kőkorszakinak”, 
mert nyitott a változó környezeti feltételekhez 
történő alkalmazkodást elősegítő újításokra. Sőt, 
mivel ez a gondolkodásmód méltányolja az emberi 
megismerő folyamat fokozatos, a világ egyre dif- 
ferenciáltabb leképzésének irányába mutató vál- 
tozását, az újonnan megjelenő mintázatok — kon- 
zervatív nézőpontból történő — értelmezését is 
képes felvállalni. Igy a konzervatív értelmezési 
keretnek mint alapmintázatnak a legújabb idea- 
struktúrákban való megjelenítése ledolgozhatja 
azt a hátrányt, amely a szabadelvű világértelme- 


303 


kormány 


zéshez viszonyítva jelenleg fennáll. Ugyanakkor 
a konzervatív gondolkodási stílus megpróbálja a 
szabadelvű gondolkodás öntörvényű vadhajtásait, 
ideológiáit is kezelni oly módon, hogy azokat fo- 
lyamatos, nyílt társadalmi diskurzus révén, kö- 
zösségi kontroll alá vonja. 


Jost, John T.: A Theory of System Justification („A rend- 
szerigazolás elmélete”, 2004). 


KA 


kormány A végrehajtó hatalom csúcsszerve, 
a —közigazgatás irányítója, illetve —parlamen- 
táris rendszerekben a politikai folyamat központi 
szereplője. Alapvetően a ~fő és a miniszterei al- 
kotják. 

A parlamentáris ~formában a ~ a parlament- 
nek felelős, azaz annak többségre támaszkodva 
kormányoz. A párt- és frakciófegyelem révén 
ugyanakkor uralja a parlamentet, így politikai 
értelemben a törvényhozó és végrehajtó hatal- 
mi ág elválasztásánál fontosabb a ~ és az ellenzék 
közötti —hatalommegosztás. Nagy-Britanniá- 
ban, a legrégebbi parlamentáris rendszerben a ~ 
(cabinet) az uralkodó tanácsadó testületéből nőtt 
ki. A XVII. század folyamán vált döntővé az 
uralkodó bizalma helyett a parlamenté, és alakult 
ki a miniszterelnöki tisztség is, a ~ testületi jelle- 
géből adódóan azonban a miniszterelnök sokáig 
csak első volt az egyenlők között. 

A prezidenciális ~formában a végrehajtó ha- 
talom fejének — a közvetlenül megválasztott el- 
nöknek — és ~ának korlátozott felelőssége van a 
törvényhozás előtt. A ~tagok teljes mértékben az 
elnök alárendeltjei. A legismertebb ilyen rendszer, 
az Egyesült Allamok alkotmánya nem is említi a 
~t (cabinet) mint testületet, miközben a törvény- 
hozásnak egyéb, komoly kormányzatellenőrzési 
jogokat ad. A félprezidenciális francia rendszer- 
ben a közvetlenül megválasztott elnök nevezi ki a 
~t, amely azonban felelős a parlamentnek. 

A ~ok testületi jellege az elmúlt évszázad során 
a legtöbb parlamentáris rendszerben fokozatosan 
háttérbe szorult, a miniszterelnök egyre inkább 
a prezidenciális rendszerek elnökeihez hasonló 
hatalomra tett szert a ~a felett. Ennek lehetnek 
egyedi okai (például egy miniszterelnök szemé- 
lyisége), de strukturálisak is, hiszen a politikai 
döntéshozatalban egyre fontosabb szerepet játszik 
a nemzetközi szint (ahol a ~t alapvetően a mi- 
niszterelnök képviseli), illetve bővül az állami te- 
vékenységek köre (és ebből adódóan növekszik az 

egyszemélyi stratégiai koordináció, a miniszterel- 
nöki hivatal fontossága). Ennek a folyamatnak a 
jelei lehetnek például a rövidebb és ritkábban meg- 
tartott kományülések, a megszaporodó kétoldalú 
egyeztetések a ~fő és az egyes ~tagok között, illet- 
ve a miniszterelnökhöz lojális, pártháttérrel nem 
rendelkező technokrata miniszterek kinevezése. 
A politika mediatizálódása is ezt erősíti (—>mo- 
dern demokratikus kormányformák). 


Körösényi András: „Parlamentáris vagy »elnöki« kor- 
mányzás?”, Századvég, 2001, 20. 

Mezey Barna és Szente Zoltán (szerk.): Európai alkot- 
mány- és parlamentarizmustorténet (2003). 

Poguntke, ‘Thomas és Paul Webb (szerk.): The 
Presidentialization of Politics. A Comparative Study 
of Modern Democracies („A politika elnökiesedése: 
a modern demokráciák összehasonlítása”, 2005). 

Szente Zoltán: Európai alkotmány- és parlamentariz- 
mustörténet, 1945-2005 (2006). 


IG 


kormánypárt — Parlamentáris demokráciákban 
kormányzó —>párt(ok). A —választási rendszer 
és a választások kimenetelétől függően abszolút 
vagy relatív többséggel rendelkezik. A relatív 
többség esetében kisebbségi kormányzásról be- 
szélünk. A politikai kultúra és választási rendszer 
sajátosságai miatt egyes országokban (például 
Angliában) ritka a koalíciós kormányzás, a legtöbb 
demokráciában azonban ezt általános gyakorlat- 
ként tartják számon. Amennyiben a párt vezetői 
kormánytagok, „pártkormányzás”-ról beszélünk. 
A parlamentáris politikai rendszerek sajátossága, 
hogy a választásokon diadalmaskodó párt egy- 
szerre kontrollálja a törvényhozást és a végrehajtó 
hatalmat, ami erősíti a kormányzás stabilitását. 
Ennélfogva fontosabb a —kormány és az ellenzék 
szembenállása, mint a törvényhozó és a végrehaj- 
tó hatalom elválasztása, hiszen a politikai ellenőr- 
zés ebben a viszonylatban valósul meg. 


MR 


kormánypárt a Horthy-korszakban (Országos 
Kisgazda és Földmíves Párt; Keresztény Nem- 
zeti Egyesülés Pártja; Keresztény-Keresztyén 
Földmíves-, Kisgazda- és Polgári Párt, rövidítve: 
Egységes Párt; Nemzeti Egység Pártja; Magyar 
Elet Pártja) Jobboldali gyűjtőpártként, változó 
néven és programmal, de végig hatalmon maradt. 
Stabil parlamenti többségét a választási rendszer 
és a közigazgatás pártos működése garantálta. 


kormányzás 


Élén a Horthy kormányzó által kinevezett 
miniszterelnök állt, aki programjának megvaló- 
sításához saját embereivel töltötte fel a mindvégig 
több irányzatból álló pártot. 

A korszak első parlamenti választásán, 1920- 
ban a vidéki parasztságot az Országos Kisgazda és 
Földmíves Párt, a városi keresztény polgárságot a 
Keresztény Nemzeti Egyesülés Pártja képviselte. 
Mindkét párt a szavazatok több mint 40%-át kap- 
ta, így kormánykoalícióra léptek, 1922-ben pedig 
egyesültek Keresztény-Keresztyén Földmíves-, 
Kisgazda- és Polgári Párt néven, amelyet a min- 
dennapokban Egységes Pártnak neveztek. 

Amikor S Bethlen István irányításával az Egy- 
séges Párt megalakult, a Nagyatádi Szabó István 
(1863—1924) vezette kisgazdák és a — Gömbös 
Gyula köré csoportosuló fajvédők alkottak önál- 
ló irányzatot a pártban. Bethlen sikerrel szorí- 
totta ki riválisait a hatalomból, s ezzel a párt a 
nagyobb mérvű földosztást remélő kisgazdák 
helyett inkább a nagybirtokos elit, a keresztény- 
szocialista és kereszténydemokrata törekvések 
helyett pedig a konzervatív egyházi elit érdekeit 
képviselte. Visszaszorították a radikális jobboldali 
antiszemitákat is. 

A gazdasági világválság nyomán miniszterel- 
nökké kinevezett Gömbös 1932-től jelentősen át- 
alakította a pártot, amely ekkor kapta a Nemzeti 
Egység Pártja nevet. Gömbös Nemzeti munka- 
terv című kormányprogramja számos elemében 
az 1920-as évek fajvédő programjából merített. 
A pártszervezés az olasz —fasiszta párt mintáját 
követte: vezérelvű és központosított tömegpárttá 
kezdték a pártot alakítani azért, hogy a társadalom 
egészét átfogja. Minden községben létrehozták a 
helyi szervezeteit, amelyek sokrétű kulturális és 
szociális feladatot láttak el. A párt taglétszáma 
1935-re meghaladta a kétmillió főt. A kormány- 
párt parlamenti képviselőit az 1935-ös választáson 
tudta Gömbös részlegesen lecserélni saját híveire. 
Ekkor a Bethlenhez hű képviselők kisebbségbe 
kerültek a képviselőházi pártfrakcióban, a parla- 
ment felsőháza azonban konzervatív maradt, s a 
közigazgatás is ellenállt Gömbös totalitárius tö- 
rekvéseinek. Gömbös halála után csökkent a kor- 
mánypárt társadalmi szerepe. A párt parlamenti 
képviselői 1938 novemberében Imrédy minisz- 
terelnök diktatórikus törekvéseit is leszavazták. 
Imrédy ezt követően a párttól független, modern 
tömegmozgalom (Magyar Elet Mozgalom) szer- 
vezésébe fogott reformjai támogatására. Horthy 


azonban elvesztette a belé vetett bizalmát, lemon- 
datta, és — Telekit kérte fel kormányalakításra. 

Teleki a megosztott kormánypártot újjászer- 
vezte Magyar Elet Pártja néven, amely magába 
olvasztotta Imrédy tömegmozgalmát is. Az új 
pártban helyet kaptak a Bethlenhez hű konzer- 
vatívok, Gömbös fajvédői és a nyilas ellenzékkel 
ígéretversenybe szálló Imrédy- és Teleki-hí- 
vek — zsidónak tekintett személy azonban már 
nem lehetett párttag. A - súlypontja tehát tovább 
tolódott a mérsékelt jobboldal irányából a szélső- 
jobb felé. Az 1939. évi választáson földreformot, 
szociális juttatásokat és a zsidóság befolyásának 
további korlátozását ígérték. A német megszállást 
(1944. március 19.) követően a náciellenes képvi- 
selőket letartóztatták, s a párt németbarát szárnya 
került hatalomra, koalícióra lépve az időközben 
ellenzékbe vonult Imrédyvel és egyes nemzeti- 
szocialistákkal; majd 1944 októberétől — vagyis 
immáron a nyilas uralom alatt — —Szálasival is. 
1944. november 16-án a Nyilaskeresztes Párt — 
Hungarista Mozgalom magába olvasztotta a kor- 
mánykoalíció pártjait, így a Magyar Elet Pártját 
is. A Debrecenben megalakult Ideiglenes Kor- 
mány 1945. február 26-án rendeletben feloszlatta 
a fasisztának minősített Magyar Elet Pártját. 


Gergely Jenő (szerk.): Magyarországi pártprogramok, 
1867-1998 (2003). 

Püski Levente: A Horthy-rendszer (2006). 

Vida István (szerk.): Magyarországi politikai pártok 
lexikona, 1846-2010 (2011). 


BÁ és PR 


kormányzás A politikai közösség vezetése, irá- 
nyítása, problémáinak megfogalmazása és meg- 
oldása. Leggyakrabban államokra vonatkoztat- 
va alkalmazzák, ez esetben elsődleges alanya a 
—>kormány. 

Politikai filozófiai szempontból —Oakeshott 
a ~ két felfogását különböztette meg: az egyik 
szerint a ~ általános ideológiai célokat követ (pél- 
dául az állampolgárok [át]nevelése, a társadalmi 
egyenlőség megvalósítása stb.), ami szerinte fő- 
ként a szocialista, illetve egyes liberális törek- 
vésekre jellemző; míg a másik szerint — tulajdon 
szkeptikus-konzervatív elgondolásának megfe- 
lelően -a ~ önmagáért való cél, korlátozott te- 
vékenység, azaz (egyik hasonlatával) a hajót nem 
távoli célkikötők felé vezeti, hanem a parttalan és 
feneketlen tengeren a felszínen tartja, vagy (másik 

hasonlatával) teniszbíróként pusztán a szabályokat 
tartatja be. 

A politikaelméleti megközelítés a szabályok 
betartatásán túli területre, a kormányzóképes- 
ség megteremtésére összpontosít. A — Weberre 
támaszkodó vezérdemokrácia-elmélet például a 
politikusok közötti harcot és a népakarat (meg-) 
formálását emeli ki. Tilo Schabert viszont a ~hoz 
szükséges hatalom informális struktúrák általi 
megteremtésének, illetve az egymást átfedő ha- 
táskörök révén előálló kreativitásnak a fontos- 
ságát hangsúlyozza. Mindkét felfogás központi 
szerepet tulajdonít a politikai vezetőknek a -ban. 

A közpolitikai elemzések konkrétabb síkon, 
általában az egyes szakpolitikák megvalósítási 
folyamatán és végeredményén keresztül foglal- 
koznak a -sal. Egyik központi témájuk a jó - 
mibenléte. A good governance (jó kormányzás") 
(neo-)liberális elméletei az 1990-es évektől kezd- 
ve kerültek előtérbe. Szerintük az állam, konk- 
rétabban a kormány elveszíti monopóliumát a 
döntéshozatalban, a köz és a magán közötti 
határvonal elmosódik, a hierarchikus döntés- 
hozatali módot közpolitikai hálózatok (policy 
networks) váltják fel. Az utóbbiakban a kormány 
mellett társadalmi (például civil szervezetek) és/ 
vagy gazdasági (például vállalati) szereplők vesz- 
nek részt. A kormány feladata immár csak a jó - 
feltételeinek megteremtése, azaz a joguralom, a 
jogbiztonság és az elszámoltathatóság garantálása, 
továbbá a korrupció visszaszorítása. Ezzel szem- 
ben a good government (jó kormányzat" elméletei 
az erős állam problémamegoldó és a közjót érvé- 
nyesítő szerepét, egyúttal a horizontális, tárgya- 
lásos döntéshozatal korlátait hangsúlyozzák. 

A jó - normatív szempontjainak számonkérhe- 
tőségét a kormányzati teljesítmény mérése tenné 
lehetővé. Ez a mérés azonban számtalan problé- 
mát vet fel: a bonyolult társadalmi folyamatok el- 
térő mérési eljárásokat (operacionalizációt) vagy 
mércéket kívánnak meg, így különböző adatok 
keletkeznek. A szakpolitikai intézkedések kifutá- 
sa természetszerűleg nem esik egybe a választási 
ciklusokkal, így egy adott ciklus kormányzati 
teljesítményét nagyban befolyásolhatják a koráb- 
bi kormányok intézkedései. A külső tényezők, 
sokkok (például természeti katasztrófák, hábo- 
rúk), illetve a gazdaságban a technikai újításokból 
eredő hosszú távú konjunktúraciklusok hatása a 
kormányzati teljesítményre nehezen felbecsülhe- 
tő. Ezeket a problémákat részben orvosolhatja a 
különböző elemzési szintek (például a közigazga- 

tás, az egyes szakpolitikák és az összkormányzati 
teljesítmény) elkülönítése, a nemzetközi és idő- 
beli összehasonlítások, illetve egy kormány több 
cikluson átívelő -a. 


Boda Zsolt: Legitimitás, bizalom, együttműködés. Kollek- 
tív cselekvés a politikában (2013). 

Gajduschek György: , Governance, policy networks — 
informális politikai szereplők a döntéshozatalban", 
Politikatudományi Szemle, 2009, 2. 

Gajduschek György: „Miben áll, és mérhető-e a kor- 
mányzati teljesítmény?", Politikatudományi Szemle, 
2014, 3. 

G. Fodor Gábor: Kormányzás/tudás (2008). 

Körösényi András: Vezér és demokrácia. Politikaelméleti 
tanulmányok (2005). 

Oakeshott, Michael: Politikai racionalizmus (1962; m. 
2001). 

Pesti Sándor: „Mérhető-e a kormányzati teljesít- 
mény?”, Politikatudományi Szemle, 2004, I. 

Schabert, Tilo: A politika méltóságáról és jelentőségéről 
(2013). 

Kornis Gyula (1885-1958) Piarista szerzetes, 
filozófus, egyetemi tanár, politikus. Diplomáját 
a budapesti bölcsészkaron szerezte, tanult Ang- 
liában, Német- és Olaszországban. 1916-tól a 
pozsonyi Erzsébet Egyetem, később a Pázmány 
Péter Tudományegyetem nyilvános rendes ta- 
nára, 1935-1936 között az utóbbi rektora. Bár 
eredeti filozófiai rendszert nem dolgozott ki, a 
háborút és a forradalmakat követő , lélekria- 
nás"-ra idealista értékelméletű kultúrbölcselettel 
válaszoló műveinek sora és kitűnő tolla révén a 
korszak legbefolyásosabb gondolkodói közé tar- 
tozott. Antipozitivista, szellemtörténeti megkö- 
zelítésében fokozatosan tért nyert a pedagógia és 
a politika, amiből egyenesen következett a — ha- 
sonlóan jelentőségteljes — közéleti szerepvállalása. 
A nemzeti-konzervatív-keresztény eszmerend- 
szer européer képviselőjeként határozottan el- 
utasította mind a szélsőbal-, mind a szélsőjobb- 
oldali politikát és diktatúrákat. Rendszeresen 
publikált ilyen szellemben a Magyar Szemlében. 
Klebelsberg Kunó közoktatásért felelős ál- 
lamtitkáraként (1927—1931) fontos jogszabá- 
lyokat készített elő és hajtott végre. 1931-1938 
között kormánypárti országgyűlési képviselő, 
1938-ban képviselőházi elnök. Az I. zsidótörvényt 
alkalmasnak találta arra, hogy a zsidókérdés 
nyugvópontra jusson, jóllehet az ellentmondott 


korrupció 


a törvény előtti egyenlőség elvéhez való ragaszko- 
dásának. Amikor azonban 1938 nyarán —Imrédy 
előállt a II. zsidótörvény és egy olyan felhatalma- 
zási törvény javaslatával, amely lehetőséget adott 
volna számára a diktatórikus hatalomgyakorlásra 
is, - több mint hatvan képviselőtársával együtt 
kilépett a kormánypártból, és így döntően hozzá- 
járult a mindinkább németbarát kormányfő meg- 
buktatásához. 1938 novemberében Sztranyavszky 
Sándorral megalapította a Keresztény Nemzeti 
Függetlenségi Pártot, amelynek azonban nem 
sikerült elindulnia az 1939. májusi választásokon. 
A csekély befolyású felsőháznak tagja maradt 
1944-18. 

Közéleti munkásságának elméleti lenyoma- 
ta Az államférfi: a politikai lélek vizsgálata című 
kétkötetes nagy munkája (1933), amely —Antall 
József politikai nézeteire is erősen hatott. Ma is 
érvényes gondolata, hogy az állam legfontosabb 
feladata a kultúra ápolása. Jogállam és kultúrál- 
lam egymást feltételezi. ~ a —=nemzet fogalmát 
is kulturális alapon határozta meg: „nem faji-bio- 
lógiai, hanem történetileg lassan kialakult szelle- 
mi-kulturális közösség”. 

A diktatúrák nem kímélték. A német megszál- 
lás után többször letartóztatták. Bár 1945-1946- 
ban a Magyar Tudományos Akadémia ideiglenes 
elnökévé, majd elnökévé választották, a Népbí- 
róság pedig , feddéssel" ugyan, de igazolta, 1948- 
ban le kellett mondania akadémiai tisztségeiről és 
professzori állásáról. Vagyonát elvették, kitelepí- 
tették. Utóbb Hajdúszoboszlón élt, Budapesten 
hunyt el. A fél évszázados elhallgatás után mun- 
kásságának újrafelfedezése éppen csak megkez- 
dődött. 


"További művei: A magyar politika hősei (1940); A tudo- 
mányos gondolkodás, a tudós lelki alkata (1943); Az ál- 
lamcélok elmélete és a kulturpolitika (1931); Neveléstörté- 
net és szellemtorténet (1932); Történetfilozófia (1924). 

Borbándi Gyula: Magyar politikai pályaképek, 1938-1948 
(1997). 

Egedy Gergely: „A középosztály küldetése. Kornis 
Gyula a kultúrpolitika feladatáról”, Magyar Szemle, 
2018, 5—6. 

Somos Róbert: „Filozófia és politika Kornis Gyula 
munkásságában”, Valóság, 2003, 2. 

korporatizmus (régiesen hivatásrendiség) A tár- 
sadalom szakmai testületeken (, hivatásrende- 


ken") alapuló szerveződése, illetve érdekképvise- 
lete. Eszmetörténeti előzményei az antik és kö- 
zépkori organikus — a társadalmat az emberi test 
élettani szervezetéhez hasonlító — elméletek (pél- 
dául —Arisztotelésznél, a római felfogásban, Pál 
apostolnál, később —Aquinói Szent Tamásnál), 
illetve az előbbiekre is építő középkori korporációs 
tan, amely a politikai közösséget már nemcsak 
alattvalók csoportjaként, hanem különféle ren- 
dek, korporációk összességeként is értelmezte. 

A XIX. század végén ismét fölvetődött, mert 
a társadalmi-gazdasági osztályokon alapuló tár- 
sadalomszerveződés, a képviseleti demokrácia 
intézményei - vélték többen - nem alkalmasak a 
társadalmi ellentétek kezelésére. Több változata 
alakult ki. Először 1) a —katolikus politikai-tár- 
sadalmi tanítás, különösen XIII. Leo pápa Rerum 
novarum (Az új dolgok’) kezdetű enciklikája 
(1891) vetette fel mint a munka és a tőke közötti 
érdekegyezetés keretét. Hasonló elképzeléseket 
képviselt Ferdinand Tönnies céhszocializmusa és 
Emile Durkheim —>szolidaritásfogalma. 2) Meg- 
jelent az állami ~ mint a különböző típusú au- 
tokratikus rezsimek államszervezési elve (Musso- 
lini Olaszországa, Salazar Portugáliája, Dollfuss 
Ausztriája, Teleki Pál alkotmánytervezete), ahol 
a korporációk közhatalmi, döntési jogosítványo- 
kat is kaptak. 3) A demokratikus ~ (neo~) a kép- 
viseleti-parlamenti demokrácia kiegészítésének 
módja, a munkavállalói és a munkaadói szerve- 
zetek, illetve a kormányzat közötti egyeztetés 
rendszere. Többé-kevésbé intézményesített for- 
mája minden nyugati országban megtalálható, 
leginkább ott, ahol kereszténydemokrata pártok 
működnek, legkevésbé az Egyesült Allamokban. 


Almond, Gabriel A. et al.: Összebasonlító politológia 
(2004; m. 2006). 

Canning, Joseph: A középkori politikai gondolkodás törté- 
nete, 300-I450 (1996; m. 2002). 

Spann, Othmar: Der wabre Staat. Vorlesungen tiber 
Abbruch und Neubau des Staates („Az igaz állam: 
előadások az állam lerombolásáról és újraépítéséről", 
1921). 

korrupció (l. corruptio "elrontás, megrontás, 
megvesztegetés’) Hatalommal magán- vagy cso- 
portelőny érdekében való visszaélés. Egyetemes 
jelenség, amely az antikvitás óta foglalkoztatja a 
politikai gondolkodókat, és ugyan országról or- 
szágra változó mértékben, de világszerte meg- 

található a közélet minden területén. A - meg- 
ítélése részben fokozat kérdése, mert egyfelől 
egy párt vagy politikus elfogadhat jogszerűen 
adományt valamely csoporttól az annak kedvező 
jogszabály támogatása közben, de számolnia kell a 
közvélemény erkölcsi ítéletével, másfelől azonban 
bűncselekmény: tényállásait jogszabályok — Ma- 
gyarországon a Büntető törvénykönyv (a 2012. 
évi C. törvény) — és nemzetközi egyezmények 
sora foglalja magában. 

A - aláássa az állam tulajdonjog-érvényesítő 
erejét és a formális szabályok morális alapját, így 
előbb-utóbb a Ögazdasági növekedésnek is aka- 
dályává válik. Az általa újraosztott jövedelemnél 
sokkal nagyobb társadalmi veszteséget idéz elő, 
mert a tehetséget a termelékeny tevékenységek- 
től a nem termelékenyek felé tereli. Nem vélet- 
len, hogy negatív megítélése az intézmények je- 
lentőségének újbóli felfedezésével került előtérbe 
a közgazdaságtanban, s ezzel együtt a nemzet- 
közi szervezetek is nagyobb figyelmet szentelnek 
neki, amit a - érzékelését mérő indexek széles 
körű alkalmazása is mutat. Az állami bürokrácia 
alacsonyabb szintjein jelentkező - az államnak 
a különböző szolgáltatások nyújtásában, illetve 
az erőszak alkalmazásában való monopóliumá- 
ból származik, mert ezek lehetővé teszik, hogy 
a szolgáltatásért (például valamilyen engedély 
kiadásáért) vagy azért, hogy eltekintsen vala- 
milyen büntetéstől, cserébe a hivatalnok pénzt 
kérjen. A - minőségileg más válfaját képezi a 
, felülről" szervezett „nagy ~”, amikor az egész 
állam — vagy annak egy része — bűnszervezet- 
ként működik, illetve nyomásgyakorló csopor- 
tok foglyul ejtik azt. Amikor a - intézményesül, 
a ~s , jogok" olyan rendszerré állnak össze, amely 
helyettesíti a vagyonok elosztásának magántulaj- 
donon alapuló rendszerét. 

A - elterjedt voltát jelzi, hogy az első jelentősebb 
nemzetközi szabályozását (a külföldi korrupci- 
ós gyakorlatokról szóló törvényt, The Foreign 
Corrupt Practices Act, 1977) az 1970-es években az 
Egyesült Allamok multinacionális vállalatai- 
nak megvesztegetési botrányai váltották ki; a tör- 
vény a hatályos változatában immár az USA -tiszt- 
ségviselők megvesztegetését is bünteti. Nemzet- 
közi szabályozását az hajtotta, hogy ha egy állam 
egyoldalú szankcionálást vezet be, nem korrupt 
vállalkozásai versenyhátrányba kerülnek. 1995- 
ben az Európai Közösségek szervezete elfogadta a 
pénzügyi érdekeinek védelméről, majd 1997-ben 
a korrupció elleni küzdelemről szóló egyezményt. 

Ugyancsak 1997-ben született „a külföldi hivata- 
los személyek megvesztegetése elleni küzdelemről 
a nemzetközi kereskedelmi ügyletekben? elneve- 
zésű OECD-egyezmény. 2003-ban az ENSZ is 
elfogadta a maga - elleni egyezményét. Ezekhez 
az egyezményekhez hazánk is csatlakozott, és e 
követelményekhez igazította törvényeit. Mindez 
biztosítja a - elleni fellépés jogi kereteit, a nehézség 
azonban abból fakad, hogy az érintett felek egy- 
formán érdekeltek az eltitkolásban, ami nagyban 
gátolja a földerítést, és egyben magát a -t is kultú- 
rafüggővé teszi. 

Instabil politikai környezetben és kiterjedt, 
o jóléti államot elváró választók mellett a ~ ki- 
sebbik rosszként is megjelenhet: kiszámíthatóvá 
teheti a hatalomgyakorlást. Ilyenkor nem feltét- 
lenül áll az a szokásos következtetés, hogy a - a 
rossz gazdaságpolitika következménye és oko- 
zója. A ~ elleni univerzális — intézményektől és 
kultúrától független — küzdelem meghirdetése 
tehát gyakran nem más, mint egy létező társa- 
dalmi helyzeten egy meg nem valósítható ideált 
számonkérni. 

A magyarországi - nem független a történelmi 
folyamatoktól. Nem volt ment a panamáktól a ki- 
egyezés kora (1913-ban Lukács László miniszter- 
elnök a Nemzeti Munkapárt finanszírozási botrá- 
nyába bukott bele a független magyar bíróság ítéle- 
te nyomán), ahogyan a Horthy-korszak sem, de a 
mai magyar - elsősorban a kommunista diktatúra 
csaknem fél évszázada és másodsorban a rendszer- 
változás óta eltelt negyedszázad alatt alakította ki 
módszereit és hálózatait. A tervgazdaság körülmé- 
nyei között kialakult korrupt viselkedésformák és 
személyes, a vállalati szférát és az állami bürokrá- 
ciát összekötő informális kapcsolatok fennmarad- 
tak, s így a gyors Sprivatizáció a melegágya volt a 
— Kádár-rendszer kapcsolati hálóin alapuló -nak. 
Jellemző formát: 1) a különböző díjak és bírságok 
elhárítása ellenőrök megvesztegetésével; 2) a ha- 
tósági engedélyekhez szükséges szakvélemények 
(hatástanulmányok) beszerzésének rendellenessé- 
gei (például a szakértő lefizetése, adott körből való 
kiválasztása); 3) az állami-önkormányzati vagyon 
(például ingatlanok) értékesítéséből származó be- 
vételrészek pártkasszákba irányítása; 4) az állami- 
önkormányzati, saját és/vagy uniós finanszírozású 
beruházások, főként nagyberuházások (metró- és 
autópálya-építések stb.) esetén a közbeszerzés szi- 
gorú szabályai ellenére intézményesült - látszik 
érvényesülni mind a kivitelezők kiválasztása, 
mind a (jogi, műszaki stb.) szakértők megbízása 

tekintetében; és 5) végül a legsúlyosabb jelenség: 
a tartósan működő -s hálózatok tagjai képesek a 
hatósági és a politikai ellenőrzés hatástalanításá- 
ra, illetve a törvényalkotás befolyásolására is. 

Az egyén ilyen viszonyok közt gyakran úgy 
ítéli meg, hogy családjáról, vállalkozásáról csak a 
korrupt viselkedésformákat elfogadva és átvéve 
tud gondoskodni. Ilyen szükséges rossznak te- 
kinti a magyar társadalom — betegek és orvosok 
egyaránt — a magyar egészségügyre jellemző, az 
1952-ben a Magyar Dolgozók Pártja ( emagyar 
kommunista pártok) központi vezetőségének tu- 
datos hatalmi döntésével bevezetett hálapénzt. 

Ugyanakkor a magyar társadalom is elíté- 
li a -t, és megengedhetetlenül magasnak tartja a 
szintjét. A magyar kormányok ezért is az általá- 
nosság szintjén próbálnak meg fellépni ellene, de 
intézkedéseik gyakran magukon viselik a politikai 
ellenfél elleni bosszú jegyeit, illetve fennakadnak 
a ~s hálózatokon. A 2010 óta hivatalban lévő kor- 
mány több -ellenes intézkedést hozott, miközben 
a nemzeti nagytőkés, nagyvállalkozói réteg meg- 
teremtésére, megerősítésére tett intézkedések sora 
sokak szemében önmagában is -, sőt felveti az ál- 
lam nyomásgyakorló csoportok általi foglyul ejté- 
sének gyanúját is. A megbízható tájékoztatás hiá- 
nya a jelenség politikai kihasználhatóságát fokozza 
( médiaháború). A - csökkenése jelentős részben 
a civil társadalom, a független sajtó és a - ellen hi- 
telesen fellépők megerősödésén, illetve az állami 
testületek, a parlament és a kormányzat ellenőrző, 
illetve a bűnüldöző szervek és az ügyészség tevé- 
kenységén múlik. 

Egy alkotmányos demokrácia keretei között 
működő piacgazdaságban a - megjelenése azt 
jelzi, hogy az állam és a társadalom viszonyában 
olyan működési zavarok jelentkeznek, amelyek 
megkérdőjelezik az állam igazságosságát és legi- 
timitását, és hogy az állam a rá bízott erőforrá- 
sokkal nem a társadalom érdekeinek megfelelően 
gazdálkodik. 

Kossuth Lajos (1802-1894) A magyar törté- 
nelem legnagyobb politikai pályáját futotta be. 
„A porból” indult, mint maga mondta, aztán 
némi ifjúkori romantikus világfájdalom után 
töretlen —haladáshit vezette. A magyar —felvi- 
lágosodás eszméit és céljait váltotta át gyakorlati 
—liberalizmusra. A nyilvánosság lehetőségeit el- 
sőként ismerte fel, s teljességgel ki is aknázta. Az 
1832—1836-os pozsonyi diétáról szóló Országgyűlé- 
si Tudósításokkal, majd a Törvénybatósági Tudósí- 
tásokkal a sajtószabadságot érvényesítette, amiért 
a széles körű megtorlásokban 1837-ben börtönnel 
sújtották. A Pesti Hírlappal mutatta meg, mit je- 
lent a modern újságírás. Miután ennek szerkesz- 
tésétől megfosztották, egyleti mozgalmat indí- 
tott, s ezzel a gazdasági önrendelkezés igényének 
valóságát juttatta kifejezésre. A polgári társadal- 
mat mozgósította: kis- és középnemest, értelmi- 
ségit és arisztokratát, magyar és német polgárt, 
így lehetetlenítve el az újkonzervatív irányzatot. 
Ekkor már a hazai , harmadik rend" fő embe- 
rének látszott kortársai szemében. Az 1848-as 
európai forradalmi helyzetet, miként —Széche- 
nyi István is elismerte, eredményesen használta 
ki. Március elején már a Monarchia egészének 
az —alkotmányosítását követelte, amivel hozzá- 
járult a bécsi forradalom kirobbanásához. Ami 
az 1790-es években vágy volt, 1848-ban valóra 
vált. A törvénybe foglalt jobbágyfelszabadítással 
és alkotmányos királysággal sikerült elejét venni 


399 


kozmopolitizmus 


az anarchiának, de hiába volt a bécsi forradalom 
rokonszenve, a katonai ellenforradalom és a vele 
együttműködő horvát, szerb, román, szász nem- 
zeti erők támadását, a tragikus polgárháborút 
nem lehetett elkerülni. Szervező tevékenységé- 
nek köszönhetően a magyar forradalom volt az 
egyetlen Európában, amely nem roppant meg 
azonnal a társadalmi ellentétek és a külső hatal- 
mi nyomás súlya alatt, az ország függetlenségé- 
nek — az országgyűlés által történt — kinyilvánítá- 
sával a magyarok be akartak lépni a szabad nemze- 
tek közösségébe. Ennek érdekében — Európában 
példaértékűen — havaselvi román emigránsokkal 
kötött szerződéssel, majd nemzetiségi dekrétum- 
mal szabályozták a nemzetiségi kérdést, és ezt zsi- 
dóemancipációval egészítették ki, így teljesítve ki a 
törvény előtti egyenlőség kívánalmát. - emberarcú 
—Robespierre-ként tudta a radikalizálódásra és a 
forradalom megállítására hajlamos erőket egyaránt 
féken tartani. A katonai vezetéssel jelentkező ellen- 
tétek is közrejátszottak abban, hogy a függetlensé- 
gi harc nem érhetett véget kompromisszummal. - 
a felelősséget a politizáló fővezérre, Görgei Artúr- 
ra hárítva biztosította a további cselekvési szabad- 
ságát az emigrációban. Amerikában, Angliában 
szabadsághősként ünnepelték. Es amikor Ausztria 
helyzete megrendült, alkotmánytervét továbbfej- 
lesztve a odunai államok konföderációjának láto- 
mását próbálta konkretizálni, de úgy, hogy az ér- 
dekelt felek közötti tárgyalás pozícióját ne rontsa. 
A —>kiegyezést elvetette, bár ez— mint —Deák 
Ferenc sem tagadta — az ő egykori államférfiúi te- 
vékenysége nélkül nem valósulhatott volna meg. 
Míg a kiegyező magyar elit időnyerést látott a 
kompromisszumban, ő ellenkezőleg: a — Habs- 
burg-uralom elfogadásában azt vizionálta, hogy 
a Monarchiával együtt bukik Magyarország is 
( Osztrák-Magyar Monarchia). Es valóban a 
magyar politikai életben visszaszorult az alterna- 
tíva lehetőségeinek államférfiakhoz méltó fürké- 
szése, miközben - kultusza már-már szédületes 
méreteket öltött. O az egyetlen olyan magyar 
államférfi, akit spontán neveztek „apánk”-nak. 
Egyik ellenlábasa, Jókai Mór, aki jobban félt a 
halott ~tól, mint az élőtől, emlékódájában mégis 
pontosan értékelte: „Nép volt, járom alatt: nem- 
zetté őt Te teremtéd, / Mostoha földjéből alkottál 
édes anyánkat.” Utóbb a kultuszt az ellenkultusz 
váltotta fel forradalmi és ellenforradalmi körök- 
ben egyaránt. Jeles történetírók felülvizsgálták 
nézeteiket, mint Hajnal István vagy —Szekfű 
Gyula, aki korábban démonizálta őt, de aztán 

elismerte, hogy míg Deáké a jelen, ~é a jövő. 
Van szobra a washingtoni Capitoliumban és New 
Yorkban is. A honi historiográfiai fanyalgással 
szemben Barta István (A fiatal Kossutb, 1966), 
Varga János (Kereszttűzben a Pesti Hírlap, 1983) 
és Szabad György (Kossutb politikai pályája, 1977; 
Kossutb Lajos irányadása, 2002) reális képet adott 
- egyes tetteiről és azok egészéről is. Ennek elle- 
nére nincs még korszerű monográfia róla. Politi- 
kai nagyságát nehéz megragadni. 


Főbb művei: Kossuth Lajos összes munkái 1-XVI (1948- 
1989); Koroda Miklós (szerk.): Kossuth-breviárium 
(1948, 2013); Kossuth Ferenc (szerk.): Kossutb Lajos 
válogatott munkái (1901). 

Miskolczy Ambrus: Milyen nemzetet az emberiségnek? 
Kazinczytól Kossuthig — Szépbalomtól Turinig (2012). 

kozmopolitizmus Világpolgári szemlélet, vi- 
lágpolgárság. A görög koszmosz (mindenség") és 
politész (állampolgár’) szavak összetételére megy 
vissza, amelyet először Diogenész használt, ami- 
kor a hovatartozását firtató kérdésre válaszul 
azt felelte: „a koszmmosz polgára vagyok”. —Szent 
Agostonnál az egyetemes közösség csak az Istent 
szeretőkre terjed ki, a jó élet kérdése pedig elválik 
a politikától. A ~ legjelesebb modern képviselője, 
—>Kant szerint minden racionális lény egy erköl- 
csi közösségbe tartozik, amely önmaga törvény- 
hozója. Az ő morális ~a politikai elemekkel is ki- 
egészült: az államok közötti természeti állapotot 
felváltó — nemzetközi jognak a „népek szövetsé- 
gén” (Volkerbund) kell alapulnia; továbbá be kell 
vezetni a „világpolgári jogokat” (Weltbürgerrecbt) 
is az általános vendégszeretet elvére alapozva. A 
növekvő kölcsönös függőségek korában csak így 
garantálható az „örök béke”. 

Ez a történelmi örökség áthatja a kortárs ~ 
kérdésfelvetéseit is. A különböző értelmezései- 
ben minden emberi lény egy közös moralitá- 
son, közös és kölcsönös gazdasági kapcsolatokon 
vagy egységes politikai szerkezeten (világállam) 
nyugvó, egyetlen nagy közösséghez tartozik. Az 
emberi jogok egyetemes nyilatkozata (1948) szerint 
e közösségben az embereket egyformán illetik 
meg bizonyos jogok emberi —méltóságuk alap- 
ján. Az egységesülés felé történő haladással a ~ 
nem zárja ki feltétlenül a helyi, nemzeti kötő- 
déseket, inkább összhangot keres a lokális hűség 
és a világpolgári státusz között. A demokratikus 
önmeghatározás elve és az egyén védelmezésének 


környezetvédelem 


kozmopolita eszméje közötti határ nem mindig 
egyértelmű. A kozmopolita jogrend szellemében 
történő — katonai és humanitárius — beavatkozás 
könnyen válhat Öhegemón jellegűvé. A kortárs 
, kozmopolita demokrácia" elméletei (amelyek 
a Öonemzetállami határokon átívelő —démoszt 
feltételeznek, és a politikai részvétel — nemzetek 
fölötti formáit propagálják) a politikai döntésho- 
zatal körét kívánják bővíteni és ezáltal a nemzeti 
kompetenciát szűkíteni. Egyesek (például Luis 
Cabrera) nemzetközi politikai integrációt javasol- 
nak, mások (például Andrew Moravcsik) inkább 
nemzetközi multilaterális szervezetek létrehozását. 
A ~ nemcsak a politikatudományi és filozófiai, ha- 
nem a politikai diskurzusnak is része. A nemzete- 
ket meghaladó politikai törekvéseknek azonban 
ellentmond, hogy a nemzetközi kapcsolatok és 
a onemzetközi jog változatlanul a nemzetálla- 
mokat tekinti feleknek. 


Benhabib, Seyla: „Kozmopolitizmus és demokrácia” 
(2009), 2000, 2010, 3. 
Scheffler, Samuel: „Conceptions of Cosmopolitanism” 
(„A ~ fogalmai”), Utilitas, 1999, 3. 
NL 


környezetvédelem Gondolkodásmód és cse- 
lekvés, amelynek célja a természet védelmezése, 
megóvása és a megújulásában való emberi se- 
gédkezés. Eppen emiatt pontosabb természet- 
védelemről beszélni, amely arra is utal, hogy 
nem csupán az ember érdekében álló környezeti 
körülmények védelméről van szó, hanem olyan 
holisztikus szemléletről, amely a természet ön- 
magáért való tiszteletét és megóvását jelenti. 

Az ember földi jelenlétének logikus velejárója 
az őt körülvevő környezet — a természet, vagyis 
a flóra és a fauna, valamint a Föld domborzati, 
vízrajzi, légköri viszonyai — átalakítása. Az ember 
előbb vadász-gyűjtögető tevékenységet folytatott, 
majd több mint tízezer évvel ezelőtt többségében 
áttért a letelepedett, növénytermesztő és állat- 
tenyésztő életmódra. A mezőgazdaság kezdettől 
fogva együtt járt a föld termőképességének ki- 
használásával, a víz fokozott igénybevételével és 
a legelők létesítését kísérő erdőirtásokkal. A Föld 
arculata ekkor alakult át először jelentősen az 
ember keze által. A letelepedett életforma velejá- 
rója volt a városok építése és az utak létrehozása, 
ami újabb drasztikus beavatkozással járt, hiszen 
az ezekhez szükséges területeket szintén a ter- 
mészettől kellett elvenni. A természet rovására 


terjeszkedő ember már a korai időszakban is elő- 
idézett elsivatagosodást és drámai talajeróziót, a le- 
geltető állattartás gyakran túllegeléshez, a vadászat 
élőlények sorának kiirtásához vezetett. A szenny- 
víz, a háborúk és a túlnépesedés a modern idők 
előtt is okozott komoly környezeti problémákat. 
A természet rohamos pusztulása — amely aztán 
a megóvásának igényét váltotta ki— az iparosí- 
tással vált egyre láthatóbbá. Az 1800-as évektől 
kezdve főként az angol iparvidéken volt nyil- 
vánvaló az indusztrializáció természetrombolása. 
A folyamat emberi és környezeti veszteségét 
korán meglátó Thomas Carlyle így írt ekkori- 
ban: , Hegyeket fúrtatok át, az erdőóriások he- 
lyén gabona nő" (Egykor és most, 1843; m. 2010). 
A XIX. században főként a vasútépítés és a bá- 
nyászat váltott ki kritikát a romantikus szerzők 
(például Henry D. Thoreau) részéről, akik a 
természet szépségének odaveszésétől tartottak. 
A század végén az éppen , második ipari forra- 
dalmát" élő Egyesült Allamokban a republikánus 
elnök, Theodore Roosevelt hozott létre először 
a világon nagy kiterjedésű természetvédelmi te- 
rületeket, hogy a növény- és állatvilág elegendő 
természetes élőhellyel rendelkezzen. 

A —modernizáció kritikája gyakran járt 
együtt a vele szoros kapcsolatban álló iparosí- 
tás természetromboló hatásának hibáztatásával, 
amely különösen a német konzervatív gondolko- 
dást jellemezte. Ernst Rudorff 1897-ben indította 
el környezetvédelmi mozgalmát; Ludwig Klages 
Menscb und Erde (, Ember és Föld", 1913) című 
modernizációkritikus könyvének egyenesen 
szerves része volt a —,„haladás” természetrom- 
boló hatásának ecsetelése. Oswald Spengler pedig 
azt írta, hogy „az erdők nagy része átalakult új- 
ságpapírrá. Ez aztán klimatikus elváltozással járt 
együtt” (, Az ember és a technika. Adalékok egy 
életfilozófiához", 1931; m. uő: Válságok árnyéká- 
ban, 2013). 

Német jobboldali gondolkodók alapították 
1971-ben a Scheidewege („Utkereszteződés”) című 
lapot (a szerzők között volt — Molnár Tamás és 
—>Eric Voegelin is), amely lefektette a konzer- 
vatív ökológia alapjait. Ekkorra már kialakult a 
természetvédelemnek az a megközelítése, amely 
integráns egységnek tekinti az embert is magában 
foglaló természetet. Ennek alapját az amerikai 
Aldo Leopold vetette meg, aki 1949-ban úgy írt, 
hogy az egész Föld egy közös „biotikus közössé- 
get” alkot. Ezt vitte tovább az 1980-as években 
a mélyökológia, amely szerint a természet meg- 

őrzése a természet szempontjából fontos, és nem 
csak azért, mert az az ember számára hasznos. 
Ezért a természet puszta megóvásán túl az erede- 
ti természeti állapotot kell visszaállítani (állatok 
visszatelepítése, erdősítés, nagy, összefüggő ter- 
mészetvédelmi területek létrehozása). A konzer- 
vatív és az ökológiai szemléletet Konrad Lorenz 
kötötte össze életművével, aki így fogalmazott: 
, az ember nem kívülálló, hanem részese a Föld 
ökoszisztémáit irányító törvényszerűségeknek". 
Eppen emiatt „a természet- és állatvédelem ér- 
tékrend kérdése”. 


Lorenz, Konrad: A civilizált emberiség nyolc halálos bűne 
(1973; m. 1989). 
Scruton, Roger: Zöld filozófia: Hogyan gondolkozzunk 
felelősen a bolygónkról (2011; m. 2018). 
BM 


kötelezettség (l. obligatio, obligo "köt, összeköt") 
Kötelezően elvégzendő feladat, amely a jogból 
ered. Különbözik az erkölcsi, vallási vagy poli- 
tikai kötelességtől, amely nem kapcsolódik szük- 
ségképpen intézményhez, nincs rögzítve alapsza- 
bályban, nem vonatkozik meghatározott egyé- 
nekre, személyek között áll fenn intézményes 
viszonyaikra való tekintet nélkül, és amely lehet 
pozitív (jótékonyság, segítségnyújtás, tisztelet) 
vagy negatív (kegyetlenség vagy sérelemokozás 
elkerülése), betartása pedig „természetes mó- 
don”, belső indíttatásra történik: „úgy érezzük, 
meg kell tennünk". 

A - feltételezi az adott helyzetre vonatkozó ál- 
talános szabály létét, illetve olyan önkéntes cse- 
lekedetet (kifejezett vagy hallgatólagos vállalást, 
ígéretet, megállapodást, előnyök elfogadását, kí- 
nálkozó lehetőségek felhasználását), amely révén 
elkötelezzük magunkat. A tartalmát az intéz- 
mény alapszabályai határozzák meg, és megadott 
egyéneknek tartozunk vele, azoknak, akikkel az 
érintett intézmény fenntartásában együtt tevé- 
kenykedünk. A - tehát külsődleges instanciá- 
nak (szabálynak, parancsnak, cselekedetnek) 
való megfelelés, amit intézményesített szankciók 
kényszeríthetnek ki, míg a kötelesség belső elfo- 
gadás, amire a lelkiismeret kényszerít. 

A politika területén nemcsak a kötelességek, ha- 
nem a -ek is értékként jelennek meg, és az egyén 
politikai eszméi határozzák meg. A liberális töl- 
tetű -ek az autonómia megvalósítását, az erkölcsi 
törvény tiszteletét hangsúlyozzák ( Kant), illet- 
ve olyan alapelvek elfogadását, amelyek egyenlő 

szabadságot eredményeznek a kölcsönösen elő- 
nyös együttműködés rendszerében, és ezáltal az 
igazságos intézmények előmozdítását szolgálják 
(—>Rawls). A ~ek a konzervatívok számára is 
központi jelentőségűek, mivel az ember eleve az 
elődei iránti — családhoz, hagyományokhoz, ál- 
lamhoz fűződő — ~ek közé születik, és abban a 
társadalomban valósulhat meg a rend és a bizton- 
ság, ahol az egyén jogaihoz erkölcsi kötelességek 
és jogi -ek is társulnak. A szocialista eszmék az 
egyenlőség elérésében a szolidaritás -ét állítják 
középpontba, míg a nacionalista meggyőződés- 
ben a nemzet iránti - a legfontosabb. Az elmúlt 
évszázad politikatörténete azt mutatja, hogy a 
~ek konkrét megfogalmazásában az említett esz- 
mék élesen nem különülnek el, hanem részlege- 
sen áthatják egymást ( jogok és kötelességek). 


Balázs Zoltán: Politikai értékelmélet (2007). 
Pennock, J. Roland és John W. Chapman (szerk.): 


Political and Legal Obligation („Politikai és jogi ~”, 


1970, 2006). 
NL 


Közel-Kelet (a. a második világháborúig 
Near East "-, azóta Middle East "Közép-Ke- 
let’) Délnyugat-Azsia, az Arab-félsziget államai 
és Egyiptom, illetve — Törökország, összesen 
mintegy 411 millióra becsült lakossal. A fogalom 
részben a korábbi Oszmán Birodalom utódálla- 
mainak, részben a Távol-KĶelethez átvezető tér- 
ségnek a jelölésére alakult ki. Tágabb értelemben 
magában foglalja Eszak-Afrika iszlám országait, 
Afganisztánt és Pakisztánt, a közép-ázsiai és kau- 
kázusi országokat is. 

Geostratégiai szempontból a világ egyik leg- 
fontosabb régiója. Három kontinens találko- 
zásánál, szárazföldi, tengeri és légi útvonalak 
metszéspontjában fekszik, valamint a Föld leg- 
nagyobb ismert szénhidrogénkészletei (kőolaj 
5o%-a, földgáz 40%-a) felett rendelkezik, fontos 
pénzügyi és technológiai központ, ezért megke- 
rülhetetlen szereplője a világpolitikai és -gazda- 
sági folyamatoknak. 

"Többnyire az —iszlám vallással, az arab világ- 
gal és a zsidósággal azonosítják, ez az egyszerűsí- 
tés azonban elfedi a térség valódi vallási, etnikai, 
nyelvi és törzsi sokszínűségét. A muszlimok mel- 
lett keresztények, zoroasztriánusok és más fele- 
kezeti csoportok, míg az arabok mellett perzsák, 
törökök, kurdok (akik magukat a 20-30 milliós 
lélekszámukkal a legnagyobb saját ország nélküli 


Közel-Kelet 


etnikai kisebbségként tartják számon) és berberek 
is élnek itt (Eszak-Afrikában). A hagyományos 
(törzsi) kötelékekkel párhuzamosan megjelentek 
a modern —nemzeti azonosságtudat elemei. Jel- 
lemzők a mély társadalmi-kulturális törésvona- 
lak, a régi és éles (például az arab-perzsa vagy 
a sítta-szunnita) ellenségeskedések, amelyek a 
főbb politikai ideológiáknak, legitimációs formu- 
láknak a részét képezik (például a Szaúd-Arábia— 
Irán vagy az Egyiptom- Törökország konflik- 
tusban). Problémaként, fenyegetésként jelennek 
meg a határokon átívelő kötődések, transzna- 
cionális identitások (például a kurd kisebbség 
Irakban, Iránban, Törökországban és Szíriában). 
Az országok különböző vallási, etnikai, nyelvi 
összetétele magyarázza a belső instabilitást és a 
külső (nemzetközi) küzdelmeket, konfliktuso- 
kat. Emellett mutatja azon kísérletek korlátait 
is, amelyek a pánarab vagy a pániszlám egység 
megteremtésére, illetve a regionális stabilitásra 
törekedtek-törekednek. 

A ~en az első világháborút követően egyfajta 
nemzetállami keretrendszer jött létre, amelyet bár 
megannyi határvita, napjainkban az „Iszlám Al- 
lam" kérdőjelezett meg, a főbb szereplők igyekez- 
nek fenntartani. A francia és a brit protektorátus a 
nyugati alkotmányosság bizonyos átvételét is hoz- 
ta. A demokratikus politikai közösséghez szük- 
séges világi —azonosságtudat azonban nehezen 
ver gyökeret az iszlám világában, amely nem is- 
meri el a vallási és a világi közösség különbségét. 
A második világháború, a függetlenség kivívása 
után két értékorientáció határozta meg a ~ poli- 
tikai fejlődését: a világias nacionalista-szocialista 
törekvés, illetve a sajátot megtestesítő politikai 
iszlám — a fő példa az előbbire az 1952-es egyip- 
tomi (Gamel Abden Nasszer) nemzeti, az utób- 
bira pedig az 1979-es iráni (Homeini Ruholláh 
ajatolláh) iszlám forradalom. Szokás elkülöníteni 
a harmadik utas baloldali-szocialista kísérlete- 
ket (például Algéria, Líbia vagy Dél-Jemen). A 
modernizációs törekvések azonban nem váltot- 
ták be a hozzájuk fűzött reményeket, nem lett 
egyenlőbb a társadalom, nem intézményesültek 
a modern struktúrák, nem diverzifikálódott a 
gazdaság (és nem jött el az —Izrael felett aratott 
győzelem sem). Habár kiépültek a képviseleti 
és a hatalommegosztási rendszerek elemei, de 
a valódi hatalmat továbbra is az elit gyakorolja 
túlnyomórészt diktatórikus eszközökkel (a fegy- 
veres erőkre, a titkosszolgálatokra, a patronázsra 


és a hatalmi pártokra támaszkodva). A járadék- 
gazdaság, vagyis amelyben az állam a kitermelt 
nyersanyag (olaj, földgáz) piaci járadékából, ex- 
portbevételekből működik, és azoktól függ, gátolja 
a demokratikus politikai közösség kibontakozását 
(nincs adózás, nincs képviselet). A -i népesség je- 
lentősen megnövekedett (és növekszik jelenleg is), 
számottevő részét (több mint r00 millió fővel) a 
fiatal, 15-29 éves korosztály teszi ki, amely idő- 
közben képzettebbé, városiasodottabbá és politi- 
kailag tájékozottabbá vált, a gazdasági és a poli- 
tikai igényeit pedig a fennálló keretek közt nem 
látja biztosítva. Az arab tavaszban (2011) egyszerre 
megtestesülő kenyérlázadás és polgári forradalom 
jól szemléltette a -i válság összetettségét. A fiatalok 
munkanélküliségi rátája 3090 (kétszerese a 14%-os 
világátlagnak) — a fiatal nőké pedig: majdnem 50970 
(az átlag 16%). Az arab tavasz ugyan nem hozott 
érdemi politikai változásokat, továbbra is nagy a 
munkanélküliség és a társadalmi leszakadás, gya- 
koriak a fegyveres konfliktusok, mégis olyan tár- 
sadalmi erjedés indult meg, amelyben a beleszüle- 
tés helyett egyre inkább a választott hovatartozás 
számít. A térségben nincsen egyértelmű hatalmi 
hierarchia, az országok folyamatosan viaskodnak 
a regionális vezető pozícióért, amit nagyhatalmi 
beavatkozások (ún. helyettesítő háborúk) kísér- 
nek — a szíriai polgárháborúban iráni, szaúdi és tö- 
rök érdekek ütköznek, amelyek az orosz és ameri- 
kai intervenció mellett alapjaiban határozzák meg 
a konfliktus dinamikáját. Továbbá nincs működő- 
képes regionális integrációs keret (az Arab Liga, az 
Oböl-menti Együttműködési Tanács és az Arab 
Magreb Unió sok ellentéttel terhelt, illetve nem 
öleli fel valamennyi fontosabb szereplőt). 

Az „Iszlám Allam” (ISIS, Islamic State of Iraq 
and Syria "Irak és Szíria Iszlám Allama’), a magát 
minden muszlim fölött egyházi és világi jogha- 
tósággal rendelkező kalifátusnak kinyilvánító 
terrorszervezet szintén a ~ válságtünete: többek 
közt a diktatórikus elit nagyhatalmi függősé- 
géből vagy beavatkozást kiváltó politikájából, a 
politikai alternatíva és azonosságtudat hiányából 
következik, nem az iszlám hagyományból. Hiába 
tetszeleg a kalifátus dicső múltjával, valódi tö- 
megtámogatottsága nincsen. 


Csicsmann László: Iszlám és modernizáció a Közel-Ke- 
leten (2010). 

Halliday, Fred: The Middle East in International Relations 
(„~ a nemzetközi kapcsolatokban”, 2005). 

Owen, Roger: State, Power and Politics in tbe Making 
of the Modern Middle East („Az állam, a hatalom és 
a politika alakítása a modern ~en”, 2004). 

Rostoványi Zsolt: A Közel-Kelet története: 1918—I99I 
(2011). 


AG 


Közép-Európa A legkézenfekvőbb és legegy- 
szerűbb megközelítés szerint kontinensünknek a 
nyugati és a keleti része közötti területe; Európa 
középső része. Meglehetősen pontatlan, bizonyta- 
lan meghatározás. Hogy pontosan hol volt/van ~, 
arra politikai-kulturális-társadalmi és geográfiai 
szempontok, valamint a nemzeti látószög függ- 
vényében különböző válaszok születtek. Európa 
részekre osztása elképzelhető földrajzi térformák 
szerint, s akkor a leggyakrabban a Balti-tengertől 
az Alpokig, kelet-nyugati irányban pedig a Rajná- 
tól a Kelet-európai-síkságig nyúló területet tartják 
annak. Fölvethető a nyelvcsaládok (germán, neo- 
latin, szláv, finnugor) szerinti felosztás. Ez esetben 
legfeljebb egy germán és egy nem germán zóna 
különíthető el nyugati és keleti -ként. A nyugati 
és a keleti kereszténység közötti ezeréves válasz- 
tóvonalat figyelembe véve a középkori lengyel, 
cseh és magyar állam tekinthető -nak. A társa- 
dalomtörténet a polgárosodás és a XVI. századi 
ún. refeudalizáció (második jobbágyság) jelensé- 
gét figyelembe véve az Elba folyót tekinti határ- 
vonalnak, attól keletre egy másik régió kezdődik 
e szemléletből kiindulva. 

Létezett a kontinens kétosztatú képe más vo- 
natkozásban is. Hosszú ideig az ókortól folya- 
matos kulturális örökséggel bíró Európa az Al- 
pokon túli területeket egyfajta Barbaricumnak 
tekintette, a dél-északi tengelyen képződött ez 
az előítélet-háló, a távoli civilizálatlan észak ké- 
pével (benne Lengyelországgal és Oroszországgal 
is). A nyugat-európai Ö felvilágosodás teremtet- 
te meg mintegy saját ellenpólusának a fejletlen és 
elmaradott Kelet-Európa fogalmát, igazolandó 
saját helyzetének különleges jelentőségét. A mo- 
dern —>nemzet kialakulását tekintve pedig arról 
a nagyjából a német és az orosz nyelvterület közé 
eső széles zónáról beszélhetünk, ahol hasonló 
körülmények határozták meg ezt a folyamatot: 
nagy dinasztikus birodalmak keretében nem volt 
az itt élő népeknek állami szuverenitása, jelentős 
vegyes etnikumú és vallású területeken kellett el- 
kezdeni a Ömodernitásnak ezt a projektumát a 
XVIII-XIX. század fordulóján, mind a nyugat- 
európai államnemzeti modelltől, mind a birodal- 

mi orosz koncepciótól eltérően. Ebbe az európai 
régióba beletartozott a Balti-tenger, az Adria és 
a Fekete-tenger közötti része a kontinensnek, 
továbbá a balti régió éppúgy, mint a —balkáni 
területek. 

A XIX. század politikai térképén a Habsburg 
Birodalom, majd 1867 után az Osztrák-Magyar 
Monarchia jelentette Európa közepét. Aligha vé- 
letlen, hogy -t mint sajátos kulturális hagyomá- 
nyokkal bíró régiót sokak számára ez az államala- 
kulat testesíti meg. A XX. század elején az egyik 
európai politikai szövetségi rendszert központi 
hatalmakként emlegették. 1915-ben jelent meg 
Friedrich Naumann német liberális politikus 
Közép-Európa (Mitteleuropa; m. 1916) című köny- 
ve, amely Németország és az Osztrák-Magyar 
Monarchia politikai és gazdasági integrációját 
tűzte ki célul. Az első világháború alatt sokféle 
terv készült a közép-európai kisállamok szövet- 
ségi rendszeréről, de a békeszerződésekbe kódolt 
érdekellentétek egyre inkább kiszolgáltatták eze- 
ket az országokat a térségben befolyást kereső 
totalitárius nagyhatalmaknak. Megszületett 
Kelet-Közép-Európának mint sajátságos, külön 
régiónak a fogalma, amelyen a Német Biroda- 
lom és a Szovjetunió közötti területet értették a 
történészek. A második világháború után a kon- 
tinensnek ez a köztes zónája a szovjet befolyási 
övezet része lett, a kétosztatúvá lett Európa ke- 
leti fele. Az, hogy hagyományait, mentalitását, 
civilizációs színvonalát tekintve különbözött ez 
a terület a Szovjetuniótól, többek között az is 
bizonyítja, hogy Magyarországon, Lengyelor- 
szágban és Csehszlovákiában jelentős társadalmi- 
politikai tektonikus mozgások rendítették meg 
a kommunista diktatúrát. ~ fogalma is képes 
volt újra levegőhöz jutni, Milan Kundera cseh 
író nevezetes esszéjével 1983-ban (, A megrabolt 
Nyugat, avagy Közép-Európa tragédiája", Hír- 
mondó, 1984, 6—7). A háromosztatú Európa képe 
pedig Szűcs Jenő magyar történész nagy hatású 
tanulmányával (,, Vázlat Európa három történe- 
ti régiójáról", Bibó-emlékkönyv, 1980; 1983) nyert 
teret. A XX. század második felének -ja a konti- 
nensnek az a része, amelynek emlékezetében két 
totalitarizmus árnyékával kell számolni. Politikai 
tekintetben pedig újabban a visegrádi országok 
csoportja — ismét a Nyugat peremén -— jelenti ~t. 


Busek, Erhard: Az elképzelt Közép-Európa: tanulmányok 
(1992). 


közigazgatás 


Halecki, Oscar: A nyugati civilizáció peremén (1956; m. 
1995). 

Horel, Cathrine: A középnek mondott Európa (2009; m. 
2011). 

Pándi Lajos (szerk.): Köztes Európa (1763-1993 ) (1995). 

Wandycz, Piotr S.: A szabadság ára. Kelet- Közép-Euró- 
pa története a középkortól máig (1992; m. 2004). 

Wolf, Larry: Inventing Eastern Europe: The Map of 
Civilization on the Mind of the Enlightenment (,, Kelet- 
Európa kitalálása: A civilizáció térképe a felvilágo- 
sodás gondolkodásában", 1994). 

KGyCs 


közigazgatás Az állami feladatok megvalósítá- 
sával kapcsolatos szervező-intézkedő tevékeny- 
ség, illetve azt ezt végző szervezetrendszer. A ~i 
tevékenység lényegében egyidős a közös feladatok 
ellátásához szükséges munkamegosztás szervezé- 
sével. Mértéke és formája az államformától és az 
állami feladatok jellegétől fogva változó, minimális 
tartalma a külső védelem és a belső rend fenntar- 
tásával összefüggő feladatok elvégzése. A modern 
bürokratikus ~ a territoriális állam megjelenésé- 
vel, a XVI. századtól alakult ki először Európá- 
ban. —Max Weber a racionális uralmi formával 
azonosította, és fő jegyeinek a monokratikus (egy 
kézben összpontosuló) irányítást és a szigorú eljá- 
rási-hatásköri rendet tartotta. 

A polgári —individualizmusból fakadó poli- 
tikai eszmék az állam elsődleges feladatának a 
magántulajdon és az egyéni (gazdasági) szabadság 
biztosítását tekintették (—>Locke, Mill, Kant, il- 
letve a modern —közösségi döntések elmélete), 
és ennek megfelelően követelték a ~i önkény kor- 
látozását, annak jogállami korlátok közé szorítá- 
sát és bírói felügyeletét. A klasszikus liberális fel- 
fogás szerint az egyéni tulajdont és szabadságot a 
~ csak törvényi felhatalmazáson alapulva, annak 
keretei között volt jogosult korlátozni, a jogbiz- 
tonság fontosabb volt a hatékonyságnál (Robert 
von Mohl, Otto Mayer). 

A klasszikus konzervatív felfogás elsősorban 
a központosított államhatalommal szemben lé- 
pett fel, mert az kiveszi a kontrollt az egyén, 
illetve a tradicionális helyi közösségek kezéből 
(—>szubszidiaritás). Ezt a szemléletet érvényesí- 
tette David Cameron konzervatív kormánya is, 
amikor a központi kormányzat számos területét 
igyekezett átadni a helyinek (oktatás, rendőrség, 
szociális igazgatás). 

A konzervatív-liberális irányzatok közösen 
utasítják el az államtól függést, az állam túlzott 


szerepvállalását, amely kiszorítja az egyéni fele- 
lősséget, kreativitást. 

Az állami újraelosztást, illetve az aktív társa- 
dalmi és gazdasági szerepet elváró politikai filo- 
zófiák, így az iparosodás és városiasodás során 
kialakult különböző irányzatok (elsősorban a 
—szocializmus), a világháborús hadigazdálko- 
dás és ennek nyomán fellépő intervencionista, 
jóléti állam, a — Keynes által hirdetett keresle- 
ti oldalú aktív gazdaságbefolyásolás és az ennek 
nyomán megjelent állami tervezés (f. planification, 
n. Planungseuphorie), illetve államosítás (Clement 
Attlee kormánya az Egyesült Királyságban) 
egyben a - szervezőképességébe vetett erős (és 
nem ritkán megalapozatlan) hittel párosult. 
Kelet-Közép-Európában, a veszélyeztetett kis 
nemzetek régiójában az állam jellemzően túllép 
a liberális felfogás keretein, —>modernizál, védi 
a nyelvet, a kultúrát. 

A totális diktatúrákban (—nemzetiszocializ- 
mus, kommunizmus) az állam teljesen rátelepszik 
az élet minden szegmensére, mindent az állam 
irányít, az állami és a pártbürokrácia összefonó- 
dik, a formális szabályok vagy hiányoznak, vagy 
alkalmazásukat mellőzik. 

Az új politikai gazdaságtan megkérdőjelezi 
a bürokrácia hatékonyságának weberi előfelté- 
telezését. A választott politikus és az ő akaratát 
megvalósítani hivatott bürokrácia kölcsönösen 
monopolisztikus helyzetben vannak: az egyik 
a megrendelői, a másik a végrehajtói oldalon, és 
egyiknek sem valamilyen idealizált közjó a célja, 
hanem saját haszna, a politikusé az újraválasztás, 
míg a bürokráciáé a presztízs, illetve a források 
maximalizálása, ez pedig nem hatékony feladat- 
ellátáshoz vezet. Részben ezen a belátáson, illet- 
ve az ezt megerősítő gyakorlati tapasztalatokon 
alapul a new public management (új közmenedzs- 
ment"), amely az állam hatékonyabbá tételét az 
állami feladatok és szabályozás csökkentésében, 
az állami feladatok piaci alapon történő ellátásá- 
ban (privatizáció, kiszervezés) látta. Ezt számos 
liberális-konzervatív párt is támogatta, illetve 
meg is valósította, így — Thatcher az Egyesült 
Királyságban és Reagan az Egyesült Alla- 
mokban. Ez a gyakorlatban a weberi hierarchi- 
kus command-and-control (Cutasítás-ellenőrzés") 
struktúrák helyett alternatív irányítási módsze- 
rek (költségvetési keretek, szerződtetés, pályáz- 
tatás, bencbmarking "mennyiségi és/vagy minő- 
ségi mutatók szerinti mérés’) megjelenését jelen- 
tette, valamint a hatóságok önállósítását, részben 

közjó 


politikai szereppel felruházását (a. agencification 
"önálló szabályozó szervek létesítése"). 

A modern baloldali irányzatok (Tony 
Blair, Gerhard Schröder) az állam támogató 
(facilitating), de nem irányító szerepében hisznek, 
és ötvözik a klasszikus szocialista célkitűzéseket a 
modern közmenedzsment eszköztárával (—>ma- 
gyar közigazgatás, Magyary Zoltán). 

nistration („Jog és ~”, 2009). 

Hoffmann-Riem, Wolfgang, Eberhard Schmidt- 

Weber, Max: Gazdaság és társadalom: A megértő szocio- 

AV 


közjó Mindazon javak, amelyek a közösség va- 
lamennyi élő és megszületendő tagját, illetve 
intézményét megilletik. Az antikvitás óta fog- 
lalkoztatja a gondolkodókat az állam és az egyén 
feladatai, a kettő közötti egyensúly keresése ösz- 
szefüggésében. Lehet egyfelől minden ember 
boldogsága (bonum commune bominis "az ember 
közjava’), amely lényegét tekintve közös, csak 
esetleges vonásaiban és mértékében különbözik 
egyénenként, másfelől eszköz (bonum commune 
communitatis "a közösség közjava’), a közösség ja- 
vára történő törekvés, amelyben a közösség min- 
den tagja részt vesz. Más megközelítésben lehet 
önérték és szolgálati érték. Az önérték esetén 
azt jelenti, hogy minden olyan érték megvaló- 
sul benne, amely a teljes emberi élethez tartozik. 
A szolgálati érték esetében a - a közösség megfe- 
lelő állapotát jelenti, azt a berendezkedést, amely 
alkalmassá teszi a közösséget arra, hogy tagjai 
hatékonyan együttműködjenek, feladatait pedig 
(amelyek tagjai boldogságra törekvését biztosít- 
ják) hatékonyan lássa el. A keresztény felfogás 
mindezt kiegészíti azzal, hogy a - minden em- 
bernek helyet biztosít a társadalomban, amelyben 
Istentől kapott képességeit szabadon kibontakoz- 
tathatja. 

A - alapvető kérdése az egyén és a társadalom 
közötti viszony. Az a gondolat, amely szerint 
a - előbbre való az egyéni érdekeknél, az em- 
ber társas természetéből fakad: — Arisztotelész 
szerint , természetünknél fogva törekszünk az 
ilyen közösségre", amelynek végső célja a leg- 
főbb jó, és mint ilyen az —igazságosságtól és az 
erényes élettől el nem választható (, bár a végcél 

az egyén és az állam számára ugyanaz, mégis- 
csak nagyobb és tökéletesebb feladat az állam ja- 
vának elérése és megőrzése"; Nikomakboszi etika, 
1094b). Az autarkeia (elégedettség?) eléréséhez 
eszerint a legjobb, sőt természetes út a városállam 
(polis2), amely felülírja a kisebb társulásokat, mi- 
vel , természetnél fogva az állam a háznépnél és 
mindegyikünknél előbbre való” (Politika, 1253a). 
A - egyik lényegi kérdése tehát a különböző ér- 
dekek rangsorolása. Az antikvitástól kezdve ezt 
sokan az élő organizmus analógiájával próbál- 
ták meg feloldani: így tett Menenius Agrippa, 
Arisztotelész és —Platón is. Később Seneca is 
az organikus társadalomfelfogást tette magáévá: 
„mindnyájan egy nagy test tagjai vagyunk" (Er- 
kölcsi levelek, 95.52; m. 1906, 2002—2004). Szent 
Agoston a Civitas Deben olajfához hasonlítja a 
társadalmat, amelynek részei ugyan változnak és 
cserélődnek, mégis egyetlen, egyénekből álló, ám 
rajtuk túlnyúló egységet képeznek, amelyben a 
részek az egység fönntartását szolgálják ( oklasz- 
szikus görög politikai hagyomány). A két orga- 
nikus metafora azt jelzi, a - több, mint az egyéni 
boldogságok összege. A - különösen hangsú- 
lyosan jelenik meg —Aquinói Szent Tamásnál, 
aki Arisztotelész nyomdokain haladva azt vallja, 
hogy a legfőbb Serény az igazságosság, amely 
minden más erényt a - elősegítésének rendel alá. 
A törvényes igazságosságnak az egyén erényes 
életét kell elősegítenie (megfelelő lehetőséget 
és törvényes keretet biztosítva az egyén kibon- 
takozásához), miközben az egyénnek is elő kell 
segítenie a társadalmat abban, hogy ezeket a le- 
hetőségeket mindenki számára biztosítani tudja. 
Ebből kitűnik, hogy a - nemcsak az egymással 
esetlegesen ellenkező érdekek közötti arányok 
megteremtéséről szól, hanem a jogok mellett 
—kötelezettségeket is ró a társadalom tagjaira: 
a közösségben az embernek kötelessége a - elő- 
segítése, és joga van részesedni belőle. Tamásnál 
az egyén része a politikai közösség egészének, de 
nem teljes lényével vesz részt ebben az egység- 
ben, nem „tiszta személy” a szó isteni értelmé- 
ben, ahogy Tamás nyomán —Jacques Maritain 
írja, hanem egyszerre —„egyén” (individuum) 
és o, személy", materiális-partikuláris és szelle- 
mi-lelki létező. Ily módon a -nak az egyén földi 
igényeinek kielégítésén túlmenően lehetővé kell 
tennie a , tökéletes emberség" létrejöttét is. 
Machiavelli a politikai realizmus egyik első 
képviselőjeként azt hangsúlyozta, hogy a politiká- 
nak és a hatalom megtartásának olyan módszerei 


közjog 


vannak, amelyek nem az erkölcsöt tartják szem 
előtt, hanem az eredményességet, és ezért akár 
erkölcsi szempontból vitatható intézkedéseket is 
megtehet, de mindemellett a fejedelem számára 
a legfőbb cél továbbra is a - megteremtése. A - 
itt már nem az , egyén" és a , személy" kettős, 
ám mégis egy irányba mutató igényeit hivatott 
kiszolgálni, hanem csupán az előbbit tartja szem 
előtt. 

Némiképp hasonlóan viszonyul a kérdéshez 
az —>utilitarizmus elképzelése a ~ról. A Jeremy 
Bentham és —John Stuart Mill nevéhez kötő- 
dő felfogás szerint az etikai értékek és az emberi 
cselekedetek mögött a örömelv áll, az ember célja 
az öröm maximalizálása és a fájdalom minima- 
lizálása, a - pedig ennek megfelelően a lehető 
legnagyobb boldogság biztosítása a lehető legtöbb 
ember számára. A kormányzat feladata ennek a 
célnak az elősegítése, illetve annak a helyzetnek 
a megteremtése, amelyben az egyének a saját le- 
hetőségeik és képességeik kiteljesítésével juthat- 
nak örömhöz, egészen addig, amíg másokat nem 
korlátoznak ebbéli jogaik gyakorlásában. Mill az 
örömök között rangsort állított fel, amelynek 
értelmében az intellektuális élvezetek magasabb 
rendűek, hasznosabbak. Bár Mill ellenezte a 
paternalizmust, mégis megengedte, hogy a kor- 
mányzat a - érdekében beavatkozzék az emberek 
életébe, így például elősegítse az esélyegyenlő- 
séget, és egyenlő színvonalú oktatást biztosítson 
mindenki számára. 

A XIX. század végén a Rerum novarum (1891) 
kezdetű enciklika és a keresztényszocialista tö- 
rekvések kibontakozása óta a ~ a katolikus 
politikai-társadalmi tanításnak központi elemét 
képezi. XXIII. János pápa a -t a így határozta 
meg: , magában foglalja a társadalmi élet azon fel- 
tételeinek az összességét, amelyek révén az egyé- 
nek teljesebben és akadálytalanabbul képesek 
tökéletesedésük felé haladni? (Mater et magistra, 
65). A keresztény felfogás a ~ —szubszidiáris 
jellegét emeli ki: minden egyéni és társadalmi 
szintnek megengedve a maga jellegzetes közjavát, 
és így a vallási-transzcendens szintézis a - átfogó 
fogalmát képes megalkotni. 

Bizonyos tekintetben a Mill-féle hagyomány 
XX. századi örökösének tekinthető —John 
Rawls is, aki a ~n olyan általános feltételeket ért, 
amelyek mindenkinek egyaránt előnyére vál- 
nak. Mivel szociális és egyéb helyzettől függően 
igen sokféle előnyös helyzetet tudunk elképzel- 
ni, Rawls —>társadalmiszerződés-elméletében a 


következő gondolatkísérletet javasolja: képzeljük 
el, hogy nem tudunk róla, milyen társadalmi, 
vagyoni és egyéb helyzetbe születünk, azt, hogy 
nem tudjuk, milyen neműek, korúak és képzett- 
ségűek vagyunk, és gondoljuk át, hogy mind- 
ezt figyelembe véve (avagy mindezt figyelmen 
kívül hagyva) milyen általános intézkedéseket 
tartanánk helyesnek. Ez vezethet el bennünket 
a ~ olyan fogalmához, amely valóban a köz javát 
szolgálja, és nem helyez hátrányba senkit a társa- 
dalom tagjai közül. 

A ~ fogalmát Paul Ricoeur szerint nehezen ha- 
tározhatjuk meg: nincs olyan társadalmi szervezet, 
ahonnan ráláthatnánk, de maga a személy sincs 
önmagában a birtokában. Szerinte a ~ a társadalom 
produktuma, így kisajátíthatatlan, ám ha rosz- 
szul fogjuk föl (akárcsak akkor, ha az organikus 
megközelítés esetében megfeledkezünk a rész és az 
egész kölcsönös viszonyáról), diktatórikus vissza- 
élésekre adhat lehetőséget. Eszerint a ~ diszkurzív, 
folyamatosan alakuló fogalom, nem pedig cáfol- 
hatatlan igazság, hiszen dinamikus egész részét 
képezi (—közjószág, közösségelvűség). 


Beran Ferenc (szerk.): A közjó az Egyház társadalmi ta- 
nításában (2008). 

Etzioni, Amitai: The Common Good („A ~”, 2004). 

Frivaldszky János: „A közjó Aquinói Szent Tamásnál 
és a neotomista természetjogi gondolkodásban: Ele- 
mi teoretikus közelítések aktuális problémalátással", 
Tustum Aequum Salutare, 2013, 4. 


DÁ 


közjog (l. ius publicum) A jogrendszer azon ága, 
amely az állam (vagy a közhatalom egyéb hor- 
dozója) és a többi jogalany közötti jogviszonyokat 
szabályozza. A —magánjogtól való elhatárolása 
szempontjából két elméletnek van meghatározó 
szerepe: az egyik értelmében akkor áll fenn -i 
jogviszony, ha annak egyik alanya maga az állam 
vagy valamilyen közhatalmi feladatot teljesítő más 
intézmény. A másik elmélet szerint viszont a -i 
jogviszony lényegi eleme az alá- és fölérendeltség, 
a hierarchikus viszony, amelyben az állam vagy 
az egyéb közhatalmi szerv magasabb rendű a vele 
szemben álló jogalanynál. Mivel azonban ez utóbbi 
definíció nem foglalja magában a -i jogviszonyok 
összességét, a - és a magánjog közötti különbség 
nem a ~i jogviszony hierarchikus szerkezetéből, 
hanem a jogalanyok eltérő voltából adódik: a -i 
jogviszony egyik jogalanya mindig közhatalmi 
feladatban eljáró közhatalmi szerv, jellemzően 

közjószág 


az állam, de más egyéb szerv is lehet. Onmagá- 
ban az állami jelenlét egy jogviszonyban azonban 
még nem eredményez ~i jogviszonyt, mert az ál- 
lam gazdasági tevékenységet i is kifejthet, amikor 
ugyanolyan magánjogi jogalany, mint bármely 
E természetes vagy jogi személy. 

~ lényegi jellemzője, hogy alapvetően poli- 
ikai jogág, ezt a politikai jelleget azonban a libe- 
rális jogelmélet elfedni próbálja. Míg a magánjog 
eleve adott gazdasági-társadalmi berendezkedésre 
épül rá, e berendezkedést a ~, egészen pontosan 
az —=alkotmányjog határozza meg, írja le. E gaz- 
dasági-társadalmi berendezkedés politikai döntés 
eredménye, elvégre az alkotmány felett — mivel 
adott állam belső jogrendszerének legmagasabb 
fokán helyezkedik el- nincs további jogi kate- 
gória, csak a politikai döntés maga. A ~i viták 
éppen ezért legtöbbször jogi érvek mögé bújta- 
tott politikai-filozófiai viták, amelyekben külön- 
féle állam-, egyén- és társadalomképek ütköznek 
egymással, és amelyekről nem a ~, hanem a po- 
litika hozza meg a végső döntést, majd a ~ révén 
jogiasítja azt, azaz teszi általánosan kötelezővé és 
kikényszeríthetővé. A ~ban megjelenő politikai 
döntések elsősége kapcsán többször szembeke- 
rülhet egymással a —kormány, a —parlament, 
a —nép vagy az —alkotmánybíráskodás, mert 
mindegyik képes lehet a maga politikai döntését 
~i formába önteni. A —liberális demokráciában 
a —hatalmi ágak megosztása hivatott elkerülni, 
hogy egyetlen politikai akarat lehessen a vég- 
ső; mindazonáltal a hatalommegosztás normális 
helyzetekre modellezett elmélete sem tudja elke- 
rülni, hogy a ~i kérdéseket meghatározó politikai 
döntéseket végső soron mindig az egyik hatalmi 
ág dönthesse el végső érvénnyel. 

A ~ több jogterületet is felölel, jellemzően az al- 
kotmányjogot és a Öközigazgatási jogot, de van- 
nak további területei is; a ~ és a magánjog határán 
pedig ún. vegyes szerkezetű és tartalmú jogágak 
is létrejöttek. 

Azalkotmányjog foglalja magában a jogrendszer 
élén álló alkotmányt és az annak alapján létrejött 
alkotmányos rendszer legfontosabb, akár külön 
törvényben megjelenő szabályait (—választójog, 
állampolgársági jog, parlamenti jog stb.). Allam- 
jogként is ismert. Nyugat-Európában, főleg a 
német és a francia jogi hagyományban az eta- 
tista, konzervatív jogászok használják inkább az 
államjog kifejezését, mert az államot fontosabb, 
lényegibb, szélesebb, maradandóbb és magasabb 
kategóriának tartják, mint az alkotmányt, amely 

eszerint az állami akarat egyik megnyilvánulá- 
sa csupán. A liberális ~ászok azonban az alkot- 
mányjog elnevezéssel is hangsúlyozzák, hogy az 
állam nem más, mint maga az alkotmány, attól 
eltérőt az állam eleve nem is akarhat. A magyar 
jogi terminológiában a szocialista etatista állam- 
jog megjelölést mind a konzervatív, mind a libe- 
rális ~ászok körében egyöntetűen váltotta fel az 
alkotmányjog elnevezés, amelyen az Alaptörvény 
2012-es hatályba lépése sem változtatott. 

A ~ másik nagy területe a közigazgatási jog, 
amely a közhatalmi szervek feladatait szabályoz- 
za, számos külön ágazati törvénnyel. 


Balázs Ágnes (szerk.): Közjogi átalakulás Magyarorszá- 
gon 2010 és 2015 között (2015). 

Hamza Gábor: „A magánjog és a közjog kapcsolata 
az európai jogtudományban”, Jogtudományi Szemle, 
2007, 2 (jesz.ajk.elte.hu/hamza3o.html). 

Kállai Gábor: A magyar közjog alapjai: alkotmány, alap- 
törvény (2011). 

Sólyom Péter: Jogászi módszer és politika: fejezetek a né- 
met közjogtudomány történetéből (2016). 

Tomcsányi Móric: Magyar közjog: alkotmányjog (1926). 

TP 


közjószág (közjavak) Olyan értékes dolog (pél- 
dául közvilágítás, honvédelem), amelynek fogyasz- 
tásából senki nem zárható ki, és amelyből bárki 
fogyaszt is, ezzel nem csökkenti a mások számá- 
ra hozzáférhető mennyiséget. Fogalmi ellenpárja 
a magánjószág, amelyet a kizárás lehetősége és a 
versengő fogyasztás jellemez. A dichotómiát kidol- 
gozó Paul Samuelson szerint míg a magánjavak 
optimális előállítására a piaci szereplők legalább 
elméletileg képesek, a közjavakéra nem. Ennek 
oka, hogy a fogyasztóknak nem éri meg felfed- 
ni, mennyit ér nekik a -, és ennek megfelelően 
fizetni érte. Samuelson népszerűvé vált követ- 
keztetését, hogy a - előállításához kormányzati 
kényszerre van szükség, a közgazdaságtan azóta 
cáfolta: az együttműködés esetenként kényszer 
nélküli koordinációval is megvalósítható (játék- 
elmélet); a nem fizetés problémája magánosítás 
vagy —önszerveződés révén orvosolható (intéz- 
ményi gazdaságtan); és a kormányzati előállítás 
is kudarcot vallhat ( eközösségi döntések elmé- 
lete). 


Coase, Ronald H.: ,A világítótorony a közgazda- 
ságtanban”, uő: A vállalat, a piac és a jog (1974; m 
2004). 


közösségelvűség 


Samuelson, Paul A.: , The Pure "Theory of Public 
Expenditure” („A közkiadás tiszta elmélete”), 
Review of Economics and Statistics, 1954, 36. 


MK 


közösség Csoport, amelynek tagjai közös érté- 
kekhez, normákhoz és célokhoz való ragaszko- 
dásuk okán tartoznak össze, és egyúttal társas, 
érzelmileg telített kölcsönviszonyaik révén há- 
lózatokat képeznek. Már az ókor megkülönböz- 
tette a communitasokat (közösség), adott ügy 
köré szerveződő társulásokat (—egyesületek) a 
civitatistól (g. politeia), a politikai -től ( civil tár- 
sadalom). A fogalom modern használatát erősen 
befolyásolta Ferdinand Tönnies, aki Közösség és 
társadalom (1887; m. 1983, 2004) című művében 
megkülönböztette a Gemeinschaftot (~), a poli- 
tikai egyeztetés, együttműködés, szolidaritás és 
polgári kötődés világát a közvetett kapcsolatokon, 
személytelen szerepeken és külsőleges értékeken 
alapuló Gesellschafttól (társadalom’). 

Az ember először a család egységében tapasz- 
talja meg a ~et, majd utána a tágabb környezeté- 
ben megismert emberek révén. Noha elsősorban 
a közös lakóhely, értékek és érdekek fűzik ösz- 
sze, a ~ maga — ahogy már —Arisztotelész, majd 
—Aquinói Szent Tamás is rámutatott — nem 
egyszerűen a közös emberi tevékenység helyszíne 
vagy tere, hanem egyúttal az emberi természetből 
eredő legmagasabb rendű cél is. A modern társa- 
dalomfejlődés tért adott mind a szélsőségesen in- 
dividualista, mind a totális ~i utópiáknak. A kon- 
zervativizmus a ~ szerves voltának a tudatában, 
az utópikus, társadalomjobbító ideológiákkal és a 
tökéletességért vívott harcokkal való szembenál- 
lásban bontakozott ki. Miként —Oakeshott írja: 
„Konzervatívnak lenni tehát azt jelenti, hogy a 
jól ismertet előnyben részesítjük az ismeretlennel 
szemben, a járt utat jobban szeretjük a járatlan- 
nál, a ténylegest jobban a lehetségesnél, a korláto- 
zott többet jelent nekünk a korlátlannál, a közeli 
a távolinál, az elegendő a bőségesnél, a megfelelő 
a tökéletesnél, és a mostani nevetés többet ér, 
mint az az üdvösség, mellyel az utópiák kecseg- 
tetnek” („Konzervatívnak lenni”, 1956, Politikai 
racionalizmus, 1962; m. 2001). Ez a nézet képviseli 
a konzervativizmus —>tradicionalista vagy —kö- 
zösségelvű irányzatát, amely a közös szokásokat 
döntőnek tartja. 

Ezzel szemben a ~ filozófiai értelmezései, 
amelyek erősen hatottak a modern konzervati- 


vizmusra, inkább politikai ~ről vagy poliszról be- 
szélnek, ahol a természetjogon alapuló szabályok 
közös elfogadása egyaránt lehetővé teszi az egyén 
politikai -hez való tartozását és személyes ki- 
bontakozását. Ezt a felfogást leginkább —Strauss 
szorgalmazta, szerinte az ésszel felismert politikai 
igazsághoz való hűség fontosabb, mint a hagyo- 
mányhoz vagy szokáshoz való. 

Az emberi ~igény totalitárius átalakításá- 
ra irányuló erőfeszítésekről állapította meg 
—> Voegelin, hogy soha nem sikerült emberi ~et 
létrehozni a közös emberi érdek meghatározá- 
sával. A nemzetközi kommunizmus, a nyugati 
liberalizmus egyes irányzatai és a Öglobális kor- 
mányzás hívei egyfajta globális - létrehozására 
törekedtek, de a tapasztalat azt mutatja, hogy az 
ember számára felfogható és átélhető politikai - 
eszmeileg, időben és térben egyaránt szükség- 
képpen korlátozott. 


Nisbet, Robert A.: The Quest for Community („A ~ ke- 
resése”, 1953). 


MS 


közösségelvűség (kommunitarizmus) Kortárs 
politikai filozófiai irányzat, amely meghatározó 
részben a kortárs liberalizmusra, illetve an- 
nak alapművére, SRawls Az igazságosság elméle- 
te (1971; m. 1997) című munkájára adott kritikai 
reakcióként alakult ki az 1980-as években, olyan 
gondolkodók munkáin keresztül, mint Amitai 
Etzioni, Alasdair MacIntyre, Michael Sandel, 
Charles ‘Taylor és Michael Walzer. A rawlsiánus 
(illetve gyökereiben kantiánus) modern libera- 
lizmus jellegadó sajátosságai közül a közösségel- 
vű (kommunitárius) irányzathoz sorolt szerzők 
(akik egyébként maguk nem mindig vállalják ezt 
a besorolást) mindenekelőtt annak emberképét, a 
szociális kötődéseitől és nem önként vállalt elkö- 
teleződéseitől megfosztott, tökéletesen autonóm 
egyén koncepcióját, illetve az erre épülő, —in- 
dividualista alapokon álló társadalomfelfogást 
teszik bírálatuk tárgyává. Véleményük szerint 
az emberi lények — S Arisztotelész felfogásának 
megfelelően — nem képzelhetők el, csakis „társas 
lényekként”, akikre különböző (nemzeti, lakóhe- 
lyi, családi) közösségekhez való tartozásuk szüle- 
tésüktől fogva nem szabadon választott erkölcsi 
kötelezettségeket ró, így a jó politikai berendez- 
kedésnek a liberális elméletek által előnyben ré- 
szesített egyéni jogok mellett ezeket a kötelezett- 

közösségi döntések elmélete 


ségeket, illetve az egész politikai közösség javát 
is figyelembe kell vennie. Megkülönböztethetjük 
bal- és jobboldali változatát, amelyek közül az 
előbbi inkább szociális, az utóbbi pedig kulturális 
alapon bírálja a kortárs liberalizmust. 


Etzioni, Amitai: The New Normal: Finding a Balance 
between Individual Rights and the Common Good („Az 
új normális: megtalálni az egyensúlyt az egyéni jo- 
gok és a közjó között”, 2014). 

Horkay Hörcher Ferenc (szerk.): Közösségelvű politikai 
filozófiák (2002). 

MacIntyre, Alasdair: Az erény nyomában (1981; m. 
1999). 

Sandel, Michael: Mi igazságos. . . és mi nem? A helyes cse- 
lekvés elmélete és gyakorlata (2009; m. 2012). 


MT 


közösségi döntések elmélete A közgazdaság- 
tan elméleti módszerének és elemzési eszközei- 
nek alkalmazása politikai jelenségekre. Az 1950- 
1960-as években született meg a többek között 
Arthur C. Pigou és Paul Samuelson képviselte 
jóléti közgazdaságtan kritikájaként, mondván, 
hogy az olyan jóindulatú diktátornak tartja a kor- 
mányzatot, aki deus ex macbina oldja meg a gazda- 
sági-társadalmi problémákat. A ~ hívei szerint a 
közgazdaságtannak, ha következetes kíván lenni, 
azonos feltevésekből kell kiindulnia, amikor az 
emberek magán- és közösségi döntéseit vizsgál- 
ja. Az egyént komo oeconomicusnak, vagyis önér- 
dekkövető, a környezeti ösztönzőkre racionálisan 
reagáló lénynek tartja. Ez cinikus szemléletnek 
tűnhet; valójában abba a szellemi hagyományba 
illeszkedik, amely a politikai intézményekkel 
szemben alapvető elvárásnak tartja, hogy kezel- 
ni tudják azt, hogy az „emberek nem angyalok" 
(e A foderalista, skót felvilágosodás). 

A - fontos adalékokkal szolgál a képviseleti de- 
mokrácia jobb megértéséhez és „patológiájához”. 
Nagy hatású eredményei közé tartozik annak 
bizonyítása: 1) hogy nincs olyan demokratikus 
döntéshozatali szabály, amellyel az egyéni pre- 
ferenciák a legcsekélyebb mértékig következetes 
közösségi döntésekké összesíthetők lennének 
(Kenneth Arrow); 2) a választók racionális tájé- 
kozatlansága és a pártok ebből fakadó stratégiai 
megfontolásai magyarázzák a pártok ideológiai 
versengését (Anthony Downs); 3) az érdekcso- 
portok megszerveződése attól függ, hogy ön- 
érdekkövető tagjaik találnak-e megoldást a kol- 
lektív cselekvés dilemmáira (Mancur Olson); 

4) az önérdekkövetésük logikája pedig jól meg- 
ragadható a járadékvadászat (jogalkotás révén 
való versenykizáró jövedelemszerzés) fogalmával 
(James M. Buchanan és Gordon Tullock). A ~ 
hangsúlyozza, hogy egy kormányzati döntésnél 
nemcsak az azt kiváltó piaci kudarcokat kell mér- 
legelni, hanem a döntéssel járó kormányzati ku- 
darcokat is. A közgazdászoknak pedig a konkrét 
szakpolitikai döntések helyett elsősorban az eze- 
ket befolyásoló játékszabályokat kell vizsgálniuk 
(—alkotmányos közgazdaságtan). 


Johnson, David B.: A közösségi döntések elmélete (1991; 
m. 1999). 

Mueller, Dennis C.: Public Choice III. („Közösségi dön- 
tések”, 2003). 


MK 
közösségi jog uniós jog 
közösségi kormányzás önszerveződés 


közrend Az állami és társadalmi békesség, amely 
egy ország írott és íratlan (—erkölcsi) szabályai- 
nak, a közösség kulturális normáinak a betartá- 
sában nyilvánul meg. A fogalmát sem a jogalkotó, 
sem a jogtudomány nem határozta meg ponto- 
san, vagy határolta el például a közbiztonságtól. 
Ezért a rendészeti igazgatásban egyfajta generális 
klauzulaként alkalmazzák. Feltételezi a köz érde- 
két magában hordozó jogrendszer létét, az alkot- 
mányos rend megóvását és olyan közigazgatási 
végrehajtó rendszer, valamint igazságszolgáltatás 
meglétét és működését, amely képes a jogsza- 
bályokban előírt magatartások betartatására. A - 
elsősorban a polgárok önkéntes jogkövetése által 
érvényesül, de sok esetben nem nélkülözhető a 
védelem a jogsértő magatartásokkal szemben. 
A ~ jelenti az alkotmányos rend, az —igazság- 
szolgáltatás és a Öközigazgatás jogállami kere- 
tek közötti működésének védelmét. A - elleni 
legsúlyosabb támadásokat, amelyek a polgárok 
nagyobb vagy szűkebb csoportját veszélyezte- 
tik, a jogalkotó bűncselekménynek minősítette. 
Ilyenek például: az önbíráskodás, a garázdaság, 
a kábítószerrel kapcsolatos bűncselekmények, 
a közveszélyokozás, a közokirat-hamisítás és a 
visszaélés lőfegyverrel vagy lőszerrel. -et sértő 
magatartások közé szokták sorolni ezen kívül a 
veszélyeztetést, a különböző devianciákat, a zak- 
latásokat, a közterület birtokbavételével kapcso- 
latos egyes visszaéléseket is. A magánjogi rendet 


közvélemény 


a polgári jog védelmezi. Ide tartozik a tulajdon 
elismerése, a felek rendelkezési joga, a szerző- 
déses szabadság, a birtokvédelem és végső soron 
a polgári jogi igény érvényesítése bíróság előtt. 
A törzsi-nemzetségi társadalmakban a -et a vér- 
ségi kötelékekre épülő intézmények: család, nem- 
zetség, törzs védelmezték. A modern állam egyre 
szélesebb körben vállalja magára elsősorban a ren- 
dészeti szervek, a határőrség, honvédség és egyéb 
közigazgatási szervek révén a - védelmét. A - és 
a közbiztonság fenntartására irányuló rendészeti 
feladatokat minden korban döntően a közigazga- 
tási szervek látják el, de a klasszikus értelemben 
vett rendészeti tevékenységet legkarakteriszti- 
kusabb formában a rendőrség végzi. Mindemel- 
lett jogszabályokkal nem lehet fenntartani a -et. 
Fontos, hogy működjön a társadalom, illetve a 
különböző közösségek védelmi mechanizmusa és 
a társadalmi szolidaritás, az egyének és a kö- 
zösségek együttműködésének harmóniája. Ezek 
közé tartozik a jogos védelem, a jogos önhatalom, 
illetve az állampolgárok által autonóm módon 
megszervezett különböző önvédelem. A - szub- 
jektív fogalma a köznyugalom, ami azt jelenti, 
hogy a társadalom tagjai mennyire érzik magu- 
kat biztonságban. 

A belső - fogalmának magánjogi meghatározá- 
sára először a francia Code civil (polgári törvény- 
könyv, 1804) tett kísérletet: , a felek megállapodá- 
sa nem ronthatja le azokat a törvényeket, amelyek 
a ~re és a jó erkölcsre vonatkoznak” (6. §). A jog- 
rendszernek vannak tehát olyan alapelvei, alapin- 
tézményei, alapvető értékei, amelyeket a jog fel- 
tétlenül meg kíván védeni. Magyarországon ezt 
az elvet a polgári perrendtartásról szóló 1911. évi 
I. törvény alkalmazta. A ~ védelme a nemzetközi 
magánjogban az egyébként irányadó külföldi jog 
normáival szemben a hazai jog imperatív szabá- 
lyainak alkalmazásával, illetve a ~i klauzula által 
nyújtott védelmi mechanizmussal érvényesül. 


Finszter Géza: A rendészeti igazgatás jogi alapjai 
(2008). 

Mádl Ferenc és Vékás Lajos: Nemzetközi magánjog és 
nemzetközi gazdasági kapcsolatok joga (2012). 


HA 


köztársaság Szűkebben a római ~eszmére visz- 
szamenő államforma, amelyben a hatalom forrá- 
sa és gyakorlója — választott tisztviselői által — a 
nép. A magyar szó (1789) a latin res publicát (kö- 
zös dolog", respublika) adja vissza, amely a tágabb 


jelentésű görög politeia (politikai közösség") fordí- 
tása. E szélesebb értelemben vett -ról szólt a gö- 
rög és a római politikai filozófia. Az arisztokrati- 
kus államformák tartalmaztak republikánus ele- 
meket (például a pápa és több politikai tisztviselő 
választás útján került hivatalába). A reneszánsz 
során fokozatosan alakult ki a polgárok (noha 
korlátozott) választásán alapuló politikai főhata- 
lom értelmében vett -, ám ezt sokáig nem állítot- 
ták szembe az arisztokrácia és az egyházi vezetők 
jogaival. oLuther a monarchikus államformát, 
míg o Kálvin az arisztokratikus ~ot támogatta. 
—Montesquieu A törvények szelleméről (1748; m. 
1833, 1962) című művében szembeállította a ~ot a 
monarchiával. —=Kant úgy vélte, a —monarchia 
nem mond ellent a tiszta észnek, ha az uralkodó 
a nép akaratát valósítja meg. Jóllehet az első nem 
arisztokratikus ~ a maga angol puritán gyökerei- 
vel az Amerikai Egyesült Allamokban jött létre 
az angol monarchiával szemben, igazán a francia 
forradalom — a királygyilkosság révén — állította 
élesen szembe a ~ot a monarchiával. Ettől kezdve 
a királyi —abszolutizmussal szemben a nemzeti 
szuverenitás, az alkotmányosság, a demokrácia és a 
jólét megvalósulását remélték a ~tól. A ~pártiak, a 
republikánusok (például a spanyol ~iak) úgy vél- 
ték, az önkényellenesség maga után vonja a fran- 
cia forradalmi radikalizmus hagyomány- és mo- 
narchiaellenességét is. Az alkotmányos monar- 
chiákban (például Nagy-Britannia, Hollandia) a 
parlamenti demokrácia megfelelően érvényesíti 
a népszuverenitás elvét, a republikanizmus érv- 
készlete mégis fel-feltűnik. A tisztán -i állam- 
formában az uralkodó mint a nemzeti egység 
megtestesítője szerepét a -i elnök tölti be, akit 
közvetlenül vagy a parlament (esetleg külön erre 
a célra létrehozott testület vagy rotáció) által vá- 
lasztanak meg. Ujraválasztása érdekében rászorul 
a politikai pártok támogatására, s ezért semleges- 
ségét az alkotmányos uralkodóéhoz (monarchia) 
képest kevésbé látják biztosítottnak. 


Horváth Attila (szerk.): Magyar állam- és jogtörténet 
(2014). 

Pettit, Philip: Republicanism. A Theory of Freedom and 
Government („Republikanizmus: a szabadság és kor- 
mányzás elmélete”, 1997). 


HA 


közvélemény 1) A —demokrácia szemszö- 
géből a „köz” „véleménye”, „közön” azoknak 

az állampolgároknak a közösségét értve, akik a 
közügyekről, vagyis a politikai közösség ügyei- 
ről véleményt formálnak. Valamely vélemény 
nem csupán azért a , közé", mert közös és széles 
körben elterjedt, hanem azért is, mert —közös- 
ségi természetű: a közérdeket, a közjót érinti 
(Sartori). A tömegdemokráciákban ugyan a vá- 
lasztás a legmegfelelőbb eszköz ahhoz, hogy „a 
közvéleménynek megfelelő kormány" alakuljon, 
de az, hogy a kormány , megfelel" a közvéle- 
ménynek, nem csupán azt jelenti, hogy a , köz" 
elfogadja azt, hanem azt is, hogy a kormányzás 
felel „a köznek”. 

2) A kommunikáció szemszögéből a vélemény- 
formálás áll az előtérben. Karl Deutsch vízesés- 
modellje (1968) szerint a vélemények , felülről", 
az elitektől terjednek , lefelé", olyan vízeséshez 
hasonlóan, amelyet , medencék" tagolnak szin- 
tekre. Ot ilyen véleményszint létezik: a) a gazda- 
sági és társadalmi, b) a politikai és a kormányzó 
eliteké; c) a tömegkommunikációé; d) a helyi vé- 
leményvezéreké; e) végül a legalsó szinten a nagy- 
közönségé, a démoszé. Noelle-Neumann szerint 
(1974) a média bizonyos véleményklímát teremt, 
elhiteti, hogy a nagyközönség máshogyan gon- 
dolkodik, mint a befogadó. Akik úgy érzik, hogy 
véleményük egyezik a sugalltakkal, hajlamosak 
hangot is adni annak, míg azok, akik úgy érzik, 
hogy véleményük eltér a többségétől, inkább el- 
hallgatják azt — ez az „elhallgatás spirálja”. 

A közvélemény-kutatások eredményeire gyak- 
ran hivatkoznak közvéleményként. Bourdieu 
szerint a közvélemény-kutatások létrehozta köz- 
vélemény , nem létezik", azt csupán a kutatók ál- 
lítják elő három hallgatólagos előfeltevés alapján: 
1) mindenki képes véleményt alkotni; 2) minden 
vélemény egyenértékű; és 3) közmegegyezés van 
a kutatandó kérdésekről. 


Bourdieu, Pierre: „A közvélemény nem létezik”, A társa- 
dalmi egyenlőtlenségek újratermelődése (1972; m. 1997). 

Noelle-Neumann, Elisabeth: „The spiral of silence: 
a theory of public opinion" (, Az elhallgatás spirálja: 
a ~ elmélete”), Journal of Communication, 1974, 24. 

Sartori, Giovanni: Demokrácia (1993; m. 1999). 


kultúra (l. cultura, colo [cultum] földet művel’; 
műveltség, művelődés) Az ember szellemi javai- 
nak összessége. A cultus szó már igen korán az is- 
tenség tiszteletét is jelentette (—vallás). A Szent- 
írás latin fordítása, a Vulgata is ebben az értelem- 

ben használja a cultura szót. —Cicero a cultura 
animiről (lélekművelés’) beszélt. Erre vissza- 
menve szorgalmazták a humanisták (Erasmus, 
Morus, Francis Bacon) a lélek művelését a művé- 
szetek által ( liberális műveltség). A ~ értelme 
gyakran összemosódik a —civilizációéval, noha 
—>Kant óta megkülönböztetjük az erkölcsi és 
szellemi tartalmú ~t a merőben technikai javakat 
alkalmazó civilizációtól. Ez az elválasztás a német 
felfogásban mind a mai napig élesen jelentkezik, 
de másutt, így az angol nyelvhasználatban kevés- 
bé jellemző. A civilizáció mégis tágabb jelentésű 
fogalom: civilizációk ~járól szoktunk beszélni, ~k 
civilizációjáról nem. Edward B. Tylor (Primitive 
Culture, „Primitív ~”, 1871) szerint a ~ magában 
foglalja egy társadalom művelődését, hitét, mű- 
vészetét, jogát, erkölcsi felfogását, szokásait és 
más jelenségeket. Egy másik meghatározás törté- 
netileg továbbadott, szimbólumokban kifejeződő 
jelentésekként írja le a -t. 

- azért van, mert az ember otthonosabbá, ki- 
számíthatóbbá akarja tenni a világot, ezért önma- 
gát és környezetét formálja; ilyen szempontból a 
- az ember keze nyoma önmagán és a világon. 
Az együtt élő emberek csoportjában kialakulnak 
az együttélés szabályai, amelyeket a megszületett 
gyermek a nevelés és szocializáció révén sajátít 
el. Az embernek magas szintű öntudata van, ami 
élesen megkülönbözteti az állatvilágtól. Mentá- 
lis igénye az idő megszelídítése, strukturálása a 
munka és a pihenés, továbbá a hétköznapok és 
az ünnepnapok, profán időszakok és szent idősza- 
kok szerinti felosztása, amelyek mérföldköveket 
jelentenek az életében, s megtörik a monotoni- 
tást. Lelki, spirituális igénye, hogy értelmet ta- 
láljon létezésében, a világban — erre az igényre is 
reflektálnak egy-egy civilizáció hitrendszerei. Az 
ember társas lény, így közösségben éli meg hitét, 
közösségben ünnepel és dolgozik; a közösség és az 
egyes ember világlátása, gondolatai pedig a mű- 
vészeti alkotás útján is kifejeződnek. 

~ és vallás szoros kapcsolatban van egymással, 
vannak gondolkodók, akik szerint el sem választ- 
hatóak egymástól: nincs - vallás nélkül, s végső 
soron a vallás élvez elsőbbséget, amennyiben 
egy-egy civilizáció vagy - nagy meghatározó, 
értelmező kerete a vallása. Ez még a szekularizált 
társadalmakban is igaz, amelyek legalábbis hagyo- 
mányként megőrzik a vallás értelmező keretét. 
A - térben és időben kiterjedt fogalom, nem léte- 
zik az azt továbbadó, áthagyományozó nemzedé- 
kek nélkül. A létbe vetettség érzése és a transzcen- 


kultúra 


denssel, Istennel, istenségekkel való kapcsolatba 
lépés vágya miatt léteznek az ember életét egykor 
körbefonó, ma már egyre inkább elcsökevényesedő 
rítusok, mint például a születés, a házasság, a te- 
metés, a gyász szertartásai. Plasztikus, az ember 
erőfeszítéseit jól érzékeltető hasonlat az, amely 
szerint a - az Edenből kiűzött ember erőfeszítése 
arra, hogy felidézze a paradicsomi állapotokat (a 
díszkertek előképe a paradicsom [perzsa pardez, 
majd I. paradisus]). 

A -ra meghatározó befolyással van a valláson túl 
a javak megtermelésének útja is, ilyen formán be- 
szélhetünk például nomád -król, agrár-król, ipari 
vagy posztindusztriális ~ról. Az életmódváltozás, 
például az iparosítás, a modernizáció megváltoz- 
tathatja a közösség -ját is: a modern társadalmak 
nem függenek annyira a napszakok, évszakok vál- 
tozásától, mint a mezőgazdaságból élő társadalom, 
ez az elszakadás azonban nemcsak a természet erői 
alóli felszabadulást, hanem talajvesztést is hozott. 
Azóta divatos egyfajta mentális igényként keresni, 
miként kerülhetnénk közel újra a természethez. 
A -hoz hozzátartozik a történelemről alkotott 
felfogás is, hogy azt körkörösnek véljük vagy 
egy bizonyos cél felé haladónak, esetleg céltala- 
nul lineárisnak ( haladás). A középkor végéig az 
embereknek jellemzően nem volt , történelmi tu- 
data", ami össszefüggött azzal is, hogy az egyes -k 
s azon belül egy-egy település közössége jóval el- 
zártabban élt a világtól. Az anyagi világban látható 
regionális különbségek ekkor sokkal nagyobbak 
voltak, mint ma, a szokásrendszerek és a vallások 
azonban sokkal egységesebbek voltak egy-egy 
nép esetében. Kapcsolatban volt ez azzal is, hogy 
a közösség tagjai sokkal inkább egymásra voltak 
utalva. A -nak van horizontális rétegződése: egy- 
egy nagy civilizációs kör (például a keresztény 
vagy az iszlám civilizáció) magába foglal népeket, 
országokat, azokon belül pedig régiók és lokális 
közösségek találhatóak. 

A legutóbbi időkig beszéltünk a különféle -k 
fejlettségi fokáról: az ókori görögök és a rómaiak 
szembeállították a maguk kifinomult ~ját a barbár 
népek egyszerűségével, darabosságával. Ugyan- 
ezt tette a keresztény Európa például a honfogla- 
ló magyarokkal. Ilyen értelemben egy kulturált 
civilizáció állt szemben egy nem (vagy kevésbé) 
kulturált népcsoporttal. A kulturáltság itt a lét- 
rehozott szellemi-anyagi javak többrétűségét, 
bonyolultságát jelenti. A - jelenti az önművelés, 
önalakítás bizonyos fokát is: a kulturált ember az, 
aki megtanult a másik méltóságát tisztelő módon 


viszonyulni embertársához, és készségszinten el- 
sajátította az ehhez szükséges szokásokat (jó mo- 
dor). Hozzátartozik ehhez egyfajta műveltség, a 
világban és szellemi javaiban való tájékozottság 
elsajátítása is, amely által érdemesnek bizonyu- 
lunk arra, hogy szóba álljanak velünk. 

A -nak létezik hierarchikus szerveződése 
is: beszélünk paraszti vagy népi, arisztokratikus 
vagy polgári ~ról; elit~ról és tömeg-ról. A XVIII. 
század előtt a paraszti -t nem tekintették norma- 
tív módon -nak. A - hordozója addig elsősor- 
ban az arisztokrácia volt. Európában azonban a 
nemzeti gondolkodás és a romantika felfedezte 
és az érdeklődés középpontjába állította a népi -t. 
A népi műveltségben való jártasság így a második 
világháború után érdekes fordulattal a magas- 
műveltségi anyagához került. Ilyen szempontból 
magas- az, amiért jobban meg kell küzdenünk, 
nem kapjuk készen. Magas-ként tartjuk számon 
a nem használati célú, egyéni művészeti teljesít- 
ményeket is. 

A —nacionalizmus, a Ö felvilágosodás, a 2mo- 
dernitás tanainak köszönhetően felbomlottak a 
közös hitek, a fokozódó jólét miatt a közösségek 
tagjai egyre kevésbé egymásra utaltak, a tech- 
nikai fejlődés következtében pedig megszűnt 
az elzártság. Ez elhozta az egyre uniformizál- 
tabb, globalizálódó társadalmakat, civilizációkat 
(globalizáció, globalizmus), amelyekben azon- 
ban az egyes ember egyre inkább magára marad, 
és meg kell küzdenie azért, amit régen készen 
kapott a közösségtől. A szélesebb választékban 
jobban eltűnik a személy. A régiek -ja, művé- 
szeti alkotásai sokkal inkább egységben voltak 
szokásaikkal, hitükkel; a népi - használati - volt, 
amelynek a közösség tagjai aktív részesei, létre- 
hozói, alakítói voltak. A modernitás művészete 
elszakadt az élet más aspektusaitól, pusztán esz- 
tétikai élményt, gondolkodnivalót szeretne adni, 
kikapcsolódást nyújtani, s inkább passzív befoga- 
dásra kényszeríti az egyént. 

Kérdés, hogy beszélhetünk-e érdemben világ- 
"ról. A második világháború utáni európai be- 
vándorlás, a plurális társadalom és a —posztmo- 
dern relativizmus hozta létre a Ömultikulturális 
társadalom eszményét, ami azonban az ezredfor- 
dulóra válságba került. 

A - és a vallás kapcsolatát nem számolja föl 
a szekularizáció vagy a modernitás, mert a - nem 
más, mint a teremtett világ, az ember válasza 
az akár vallásosan, akár vallás nélkül fölfogott 
teremtésre. A közjót előmozdító politika egyik 


323 


kultúrharc 


fokmérője pedig az, hogy mennyiben járul hozzá 
e válaszadás szabad kibontakozásához. 


Eliot, T. S.: A kultúra meghatározása (1949; m. 2003). 

Frye, Northrop: Kettős tükör: A Biblia és az irodalom 
(1981; m. 1996); uő: Az Ige hatalma (1990; m. 1997). 

Molnár Tamás: Az atlanti kultúra kibontakozása (1994; 
m. 2006). 

Robinson, Marilynne: Absence of Mind (, Szellemtelen- 
ség", 2010). 

Spengler, Oswald: A Nyugat alkonya (I. kötet 1918, II. 
1922; m. 1994). 

SzG 


kultúrharc Szűkebben a Bismarck által az 1870-es 
években a katolikus egyház ellen indított küz- 
delem (Kulturkampf), tágabban a (főként a ka- 
tolikus) egyház és a liberálisnak mondott állam 
konfliktusa a felvilágosodás és a modern —sze- 
kularizáció nyomán. Mai használata (culture war) 
a kortárs amerikai konzervatív-liberális szem- 
benállás nyomán terjedt el, de eszmetörténetileg 
ez is összefügg a szekularizmus programjával. 

A XIX. századi küzdelem során a fő kérdés az 
állam tekintélyének és hatalmának elismerése, il- 
letve a vallásos, egyházi szabályok elsődlegessége 
volt; az utóbbit IX. Pius pápa (1846-1878) kon- 
zervatív felfogása képviselte. 

A német - során például kitiltották a jezsu- 
itákat Németországból, 1875-ben pedig egész 
Németországban bevezették a porosz mintájú 
polgári házasságot, s az ellenszegülő katoliku- 
sokra börtönbüntetést is kiszabtak. A konflik- 
tus 1878-ban mérséklődött, majd hivatalosan is 
megszűnt, a katolikusokat korlátozó törvények jó 
részét visszavonták. A - nagyban hozzájárult a 
Németországban kisebbségnek számító katoliku- 
sok önszerveződéséhez. 

A katolikus egyház és a magát laikusnak dekla- 
ráló állam közti küzdelem Franciaországban még 
élesebb volt. 1905-ben a baloldali republikánus kor- 
mányzat az összes felekezetet egyesületnek mi- 
nősítette, s megszüntette állami támogatásukat, 
sőt az egyházi vagyont is állami tulajdonba vette. 
A francia /aicité ( laicitás", értsd: szekularizmus?) 
az egyik legerőteljesebb ilyen hagyomány. 

Magyarországon ugyan a küzdelem kevésbé 
volt éles, de az 1890-es években az egyházpoli- 
tikai vitákat gyakran szintén -nak nevezték. Itt 
a fő kérdés elsősorban a vegyes házasságok sza- 
bályozása volt, amit végül a liberális parlamenti 
többség — a konzervatív arisztokrácia, Ferenc Jó- 
zsef és a klérus ellenkezését legyőzve — radikális 

módon oldott meg. A — Wekerle- és a Bánffy- 
kormány 1894—1895-ben kötelezővé tette a pol- 
gári házasságot, kimondták valamennyi bevett 
felekezet, köztük a zsidók egyenjogúságát, beve- 
zették az állami anyakönyvvezetést stb. A reform 
ellen itt is megszerveződött a katolikus ellentábor 
(politikai szinten a Katolikus Néppárt), de a tör- 
vények visszavonását nem tudták elérni. 

A konzervatív-liberális viszály értelmében vett 
~ (culture war) használata az 1990-es évek elején 
terjedt el az Amerikai Egyesült Allamokban, és 
azokra a heves közéleti vitákra utal, amelyek az 
abortusz, a fegyvertartás, a szexuális kisebbségek- 
kel szembeni bánásmód, az eutanázia vagy a kábí- 
tószerek legalizálása kapcsán a társadalmat meg- 
osztják, és amelyek a tradicionalista, vallásos és 
konzervatív, illetve a szekularista, progresszív és 
liberális irányzatok párhuzamos megerősödésével 
bontakoztak ki. Ebben a mai küzdelemben a kon- 
zervatív irányzat nem öröklött kiváltságokat véd. 


Clark, Christopher M. (szerk.): Culture Wars: Secular- 
Catholic Conflict in Nineteenth-Century Europe („~ok: 
világi-katolikus küzdelmek a XIX. század Európá- 
jában", 2003). 

Csáky, Moritz: Der Kulturkampf in Ungarn. Die 
kirchenpolitische Gesetzgebung der Jahre 1894-1895 („~ 
Magyarországon: egyházpolitikai jogalkotás 1894- 
1895 között”, 1967). 

Hunter, James Davison: Culture Wars: The Struggle to 
Define America („~ok: küzdelem Amerika definiálá- 
sáért”, 1991). 

Kósa László: „A református egyház az egyházpolitikai 
küzdelmek idején”, Protestáns Szemle, 1996, 1. 

Salacz Gábor: A magyar kultúrharc története 1890-1895 
(1938). 

Strötz, Jürgen: Der Katholizismus im deutschen Kaiser- 
reich 1871 bis 1918. Strukturen eines problematischen 
Verhältnisses zwischen Widerstand und Integration I-II. 
(„Katolicizmus a Német Császárságban: egy proble- 
matikus viszony szerkezetei: ellenállás és integráció 
között”, 2005). 


BI 


kultúrprotestantizmus Protestáns művelődési 
és eszmei áramlat, amely fontos hatást gyakorolt 
a politikai, kulturális és vallási életre a XIX. és 
XX. században. Gyökerei a —felvilágosodáshoz 
nyúlnak vissza. Német protestáns teológusok 
(Friedrich Schleiermacher, Albrecht Ritschl, 
Adolf von Harnack) nyomán indult az 1860-as 
években, akik a keresztény hitet a modern kor 


kuruc-labanc 


kulturális fejlődésével, a polgári társadalmi rend 
követelményeivel kívánták összhangba hozni. 
A —>protestantizmusban nem annyira a vallásos 
hitet, hanem a szellemi haladást tartották elsőd- 
legesnek, megszabadítva a vallást az úgymond 
tudományosan tarthatatlan dogmáktól, közelítve 
a mindenkori valósághoz, korszerűsítve a Szent- 
írás értelmezését a tudomány (bibliakritika) új 
eredményeinek fényében. Ez a törekvés a pro- 
testantizmus fejlődőképességét szándékozott bi- 
zonyítani a XIX. századi liberális teológia szelle- 
mében. Maga a fogalom valójában később kapott 
határozottabb körvonalat, amikor a két világhá- 
ború között Karl Barth éppen a liberális teológiát 
bírálva foglalkozott a jelenséggel. 

A - kétarcú jelenség. Részint lehetőséget nyúj- 
tott a teológia tudományos megújítására, segítet- 
te az egyházi szervezet korszerűsítését, továbbá 
fontos szerepet játszott a közéleti szerepvállalás, 
a műveltség és az erkölcs keresztény jellegének 
megőrzésében a terjedő —szekularizáció korá- 
ban, ugyanakkor gyakran alárendelte a vallásos 
hitet a tudománynak, a teológia igazságait másod- 
lagosnak tartotta, így maga is hozzájárult a szeku- 
larizációhoz. 

Közép-Európában, de különösen Magyaror- 
szágon, ahol a protestáns egyházak a XIX. század 
elején még a vallási egyenjogúságért küzdöttek, a 
kialakuló - szorosan összefonódott a klasszikus 
szabadelvűséggel ( liberalizmus), és kiegészült 
a nemzeti függetlenség mint sajátosan protestáns 
hagyomány értelmezésével. Ez pedig a nemzeti, 
a liberális és a protestáns azonosságtudat szoros 
kapcsolatát jelentette. A magyar szellemi életben 
a —reformáció jelentőségét tudatosította a — his- 
torizmus. A XIX. és a XX. században nálunk szá- 
mos író, költő és politikus található követői, hívei 
között. Jelentőségéhez képest erőteljesebben visz- 
szaszorult a XX. századi magyar eszmei-politikai 
viszonyok között ( emodernista válság a római 
katolikus egyházban, keresztény liberalizmus). 


Kósa László: „A kultúrprotestantizmus bírálata vagy 
önbírálata: Szabó Dezső", uő: Művelődés, egyház, tár- 
sadalom (2011). 

Niebuhr, H. Richard: Krisztus és kultúra (1951; m. 
2006). 

Troeltsch, Ernst: Die Bedeutung des Protestantismus für 
die Entstehung der modernen Welt („A protestantiz- 
mus jelentősége a modern világ kibontakozásában”, 
1906). 

KGyCs 


kuruc-labanc Az 1670-es években született, 
jellegzetesen aszimmetrikus fogalompár, ez azt 
jelenti, hogy meghatározását kuruc szemszögből 
nyerte a - jelzőpáros. Mindkét szó eredete vita- 
tott. A kuruc az egyik származtatás szerint a Dózsa 
György-féle keresztesekre (l. cruciatus), a kereszt 
(I. crux) jelét viselő felkelőkre megy vissza; a má- 
sik szerint a török, talán délszláv eredetű kurudzsi 
"felkelő szóból keletkezett. A /abancot némelyek 
a rizsporos paróka , lobonc"-ából, mások a Habs- 
burg-sereg egyik egyenruhájának fehér színéből, 
a francia Ze blanc fehér" kifejezésből eredeztetik. 
Kurucoknak előbb az 1671-ben Habsburg-elle- 
nes felkelések harcosait, majd bujdosóit nevezték, 
később a Rákóczi-szabadságharc katonáit, noha 
maga II. Rákóczi Ferenc sosem nevezte híveit 
kurucoknak, sőt minden bizonnyal tudatosan 
kerülte a szó használatát. Az ekkor született 
népdalok és toposz szerint a kurucok a magyar 
függetlenségért, a Habsburgok ellen léptek föl, 
és noha a felkelés összmagyar ügy volt, és vezetői 
katolikusok voltak, a protestáns, elsősorban a re- 
formátus magatartást képviselték. Labancon kez- 
detben a Habsburg-katonaságot, később a Habs- 
burg-párti, udvarhű, katolikus — azaz nemzetiet- 
len, hazafiatlan — nemességet értették. A nemze- 
ti romantika és az 1848-as szabadságharc nyomán 
megszületett a kurucos történetszemlélet, amely 
a függetlenséget alapértéknek tekintette, a labanc 
szóhoz pedig az aulikus, katolikus arisztokráciát 
és gondolkodásmódot társította. 

A kiegyezést követően Thaly Kálmán törté- 
nész teljesítette ki ezt a felfogást, a függetlenségi 
gondolat kritikátlan magasztalásával. A kurucos 
történelemszemlélet II. Rákóczi Ferenc hamvai- 
nak hazahozatalával és újratemetésével (1906) 
elnyerte a heroikus múltértelmezés egész szer- 
tartásrendjét. Ugyanakkor Ady költészetében a 
bujdosó kuruc a progresszív, politikailag és meta- 
fizikailag elhagyatott magyar értelmiség ősképé- 
vé lépett elő. A romantikus, történetietlen múlt- 
képpel leszámolandó írta meg a fiatal ÖSzekfű 
Gyula A száműzött Rákóczi (1913) című művét. 
A jeles történetíró később a Thalyn, Adyn ne- 
velkedett Németh Lászlótól és — Bibó Istvántól 
is megkapta a , labanc" jelzőt. 

Uj fordulatot hozott a ~ szembenállási mítosz 
történetében a marxista hatalmi ideológia, amely a 
kommunisták előzményeként állította be a kuru- 
cokat, küzdelmükben az osztályharc megnyilvá- 
nulását vélte fölfedezni, míg a labancokban látták 
megtestesülni a reakciót. Bár a merev kettéosztó 

Kuyper, Abraham 


felfogástól a történetírás már a rendszerváltozás 

előtt igyekezett megszabadulni, a közgondol- 

kodásban ma is hat, a szabadságharcos-kurucos 
gondolat politikailag is mozgósítani tud, nem fel- 
tétlenül kellő árnyaltsággal. 

Bibó István: , A magyar demokrácia válsága" (1945); 
uő: „Levél Borbándi Gyulához” (1978), Válogatott 
tanulmányok II-III. (1990). 

Dénes Iván Zoltán: Eltorzult magyar alkat. Bibó István 
vitája Németb Lászlóval és Szekfű Gyulával (1999). 
Erős Vilmos: A szellemtörténettől a népiségtörténetig: 

Tanulmányok a két világbáború közötti történetírás- 
ról (2012); uő és Takács Ádám (szerk.): Tudomány 
és ideológia között: tanulmányok az 1945 utáni magyar 

történetírásról (2012). 

Lánczi András. , Álomhüvelyezés. A magyar szellem- 
tudományok a két világháború között", Világosság, 
1998, 3. 

Szekfű Gyula: Nép, nemzet, állam: válogatott tanulmá- 
nyok (2002). 

BJ 


Kuyper, Abraham (1837-1920) Holland re- 
formátus teológus, miniszterelnök, politikus és 
újságíró. Meghatározó szerepet vitt az 1879-ben 
megalakult konzervatív kálvinista irányultságú 
Forradalomellenes Pártban, az első —keresz- 
ténydemokrata jellegű pártban. Egyik fő politi- 
kai törekvése a verzuiling, a társadalompolitikai 
és felekezeti "oszlopok"? kialakítása volt a világné- 
zetek, az ideológiák és a vallásos hit szerint. Ez 
azt jelentette, hogy minden egyes résznek (fele- 
kezetnek) megvannak a saját társadalmi intézmé- 
nyei: politikai pártjai, szakszervezetei, újságjai, 
kommunikációs intézményei, egyletei, kórházai, 
iskolái és egyetemei. 1880-ban megalapította az 
Amszterdami Szabadegyetemet (Vrije Universiteit) 
azzal a szándékkal, hogy a lelkészképzés minő- 
ségét javítsa. 1886-ban kilépett az államegyház- 
ból, a Nederlandse Hervormde Kerkből (Holland 
Református Egyházból), majd megalapította a 

Gereformeerde Kerkenin Nederlandot (Hollandiai 
Református Egyházakat). 

Guillaume Groen van Prinsterer ortodox kál- 
vinista történész-politikus hatása alatt 1872-ben 
megindította De Standaard ( Mérték’) című lap- 
ját. Igy ismertté válva 1874-ben megválasztották 
parlamenti képviselőnek, ahol Groen politikai 
mozgalmának első embere lett. Ebből alakult ki 
a Forradalomellenes Párt. Pragmatizmusa miatt 
hamarosan népszerű lett a kispolgárság köré- 
ben, mivel kreatívan ötvözte a konzervatív kál- 
vinizmust a progresszív szociális programokkal, 
egyúttal pártja koalícióra tudott lépni a politizáló 
római katolikusokkal. Igy hatalomra jutva a li- 
berálisokkal szemben, 1889-ben keresztülvitték 
az oktatásügyi törvényekben, hogy az egyház- 
községi iskolák kaphassanak állami támogatást. 
A parlamentbe 1894-ben került be ismét, és az ő 
irányítása alatt szövetségre lépett három egyházi 
csoport: a Forradalomellenes Párt, a Keresztyén 
Történelmi Párt és a Katolikus Párt. 1900-1905 
között belügyminiszterként és egyben minisz- 
terelnökként kiterjesztette a választójogot, és a 
szociális juttatások rendszerét megerősítette. Ko- 
moly szerepe volt abban, hogy a felekezeti egye- 
temeket államilag hivatalosan is akkreditálták a 
felsőoktatási rendszerben. 1905-ben a liberális ko- 
alíció győzelme miatt háttérbe szorult, de 1908- 
1912 között ismét képviselő lett az alsóházban, 
majd ezt követően haláláig a felsőházban végzett 
képviselői munkát. Magyarországon Sebestyén 
Jenő közvetítette, Révész Imre bírálta nézeteit, 
a kuyperizmus komolyabb politikai hatást nem 
fejthetett ki, csak egyházi-teológiait. 


Műve: Kálvinizmus és modernitás (1899; m. 2001). 

Bratt, James D.: Abrabam Kuyper: Modern Calvinist, 
Christian Democrat („~: modern kálvinista, keresz- 
ténydemokrata”, 2013). 

Sebestyén Jenő: Kálvinizmus és demokrácia (1913). 

Latin-Amerika Amerikának az USA-tól délre 
eső, spanyol, portugál és francia gyarmati, nyelvi- 
kulturális hagyományú része (a térségben vannak 
kisebb brit és holland kötődésű területek is). 630 
milliós népességének kétharmada spanyol, egy- 
harmada portugál (Brazília) anyanyelvű, döntő 
többsége (90%) pedig keresztény (főként katoli- 
kus), amiért ma sokan a , kereszténység védőbás- 
tyájának" mondják. Jellegzetességeként kitűnik a 
szélesedő középosztály ellenére a mélyszegénység 
és a roppant gazdagság éles társadalmi különbsé- 
ge, a számos európai, amerikai, afrikai és ázsiai 
bevándorlási hullámból eredő etnikai keveredés. 

A függetlenség kivívását (1808-1826) követően, 
amiben Simón Bolívar (1783-1830) játszott döntő 
szerepet, az észak-amerikai és európai szabad- 
ságeszméket átvéve-átfogalmazva alakult ki ,a 
mi Amerikánk” gondolata, és formálta ezen ál- 
lamok nemzetállami és köztársasági berendezke- 
dését. A konzervatív és liberális elitek küzdelme 
azonban politikai bizonytalanságot idézett elő, és 
így a nagybirtokos-katonatiszt vezéreknek, kis- 
királyoknak, a caudillóknak (például az argentin 
Juan Manuel de Rosasnak) jutott döntő, gyakran 
diktátori szerep. Az 1910—1920-as mexikói forra- 
dalom elsőként fordult szembe az oligarchikus 
hatalomgyakorlással és a külföldi beavatkozás- 
sal. A gazdasági világválság nyomán meghatá- 
rozóvá vált a nincstelen tömegeket mozgósító 
populizmus és —korporatizmus, a peronizmus 
(az argentin Juan Domingo Perónnal és a brazil 
Getúlio Vargasszal az élen). A hidegháború évei 
alatt a nacionalista, polgári radikalizmus, illetve 
a forradalmi marxizmus (szovjet-ateista változat- 
ban a kubai Fidel Castro, katolikus változatban a 
felszabadítás teológiája) alakította a politikai gon- 
dolkodást, miközben hol a hadseregek játszottak 
meghatározó szerepet, léptek fel a fejlesztő állam 
letéteményeseiként, hol pedig külföldi tőkétől 
függő diktátorok uralkodtak. Az 1980-as évek- 
ben gazdaságilag is sikeres demokratizálódás vet- 
te kezdetét. 

A politikai rendszerek döntő többsége elnöki 
köztársaság, de jelentősen különböznek az ameri- 


kai prezidenciális modelltől: a végrehajtó hatalom 
mindenhol maga alá gyűri a két másik hatalmi 
ágat (ún. , delegatív demokrácia"). Az erős el- 
nöki pozíciónak kulturális és intézményi okai 
vannak: a caudillo-kultusz miatt a politika erősen 
perszonalizált, miközben a társadalmi tagoltság- 
ból fakadóan gyengék az ellensúlyképző politikai 
struktúrák (széttöredezett a törvényhozás, ki- 
szolgáltatott az igazságszolgáltatás). Erős továbbá 
a patrónus-kliens rendszer, az ellenőrzött érdek- 
egyeztetés (korporatizmus) és a bürokratikus 
központosítás. Mára a demokratikus berendezke- 
dés többnyire stabilizálódott, de intézményileg, 
kulturálisan és strukturálisan még mindig töré- 
kenynek számít (a hatalmi átfedések, a középosz- 
tály gyengesége, a nemzeti konszenzus hiánya és 
a gazdaság sérülékenysége miatt). 

Az ezredfordulót követően - több országában 
a társadalmi egyenlőtlenségek, a jobboldali, —neo- 
liberális gazdaságpolitika kudarcai, illetve a balol- 
dali politizálás mérséklődése miatt baloldali elnök 
került hatalomra. E kormányok társadalompo- 
litikájának sikerén is múlik, hogy visszatér-e a 
radikalizmus a térségbe. A politikai és gazdasági 
stabilizálódás - nemzetközi tekintélyét, érdekér- 
vényesítő képességét is növelte (lásd a Brazília, 
Oroszország, India, Kína és Dél-Afrika alkotta 
csoportot, a BRICS-t, illetve újabban a Mexi- 
kó, Indonézia, Nigéria és Törökország alkotta 
MIN1-et). Változatlanul erősen kötődik az 
USA-hoz, amely 2016-ban nyíltan lemondott a 
közvetlen beavatkozás elvéről, és fölvette a diplo- 
máciai kapcsolatokat Kubával. — Kína, Ö Japán 
és Európa fokozottabb megjelenése e tekintetben 
szintén változást idézhet elő. 

Az 1990-es években Latin-Amerikát gyakran 
hasonlították össze Kelet-Közép-Európával a 
polgári fejlődés történelmi vontatottsága, a hi- 
degháborús kényszerpálya, a gazdasági függőség, 
a demokratikus átmenet nehézségei, a politikai 
intézményekbe vetett bizalom, a társadalmi rész- 
vétel alacsony foka, a szegénység és az az oligar- 
chikus hatalomgyakorlás, illetve a politikai kul- 
túra kiforratlansága miatt. 

legitimitás A középkortól a XIX. század köze- 
péig jogi fogalom, az uralkodó törvényes igényét 
fejezte ki a trónra. (Ezt a jelentést őrizte meg a 
— legitimista" szó.) Ellentéte a trónbitorló, aki 
jogtalanul foglalta el a trónt. Az uralkodónak nem 
a személyes erényei, eredményei miatt kell enge- 
delmeskedni, hanem mert törvényes uralkodó. 
Az —abszolutizmus korától az uralkodás törvé- 
nyességének kritériuma személytelenebbé vált, az 
uralkodó helyett az —=állam működésének meg- 
ítélésére összpontosult. A XIX. század közepétől 
a fogalom —politikai értelemben használatos, a 
törvényesség —jogi jelentéstartománya elhalvá- 
nyodott (azóta ezt a legalitás fejezi ki), s helyébe az 
elismertség, az elfogadottság lépett. Sőt a legalitás 
és a - ellentétbe is kerülhet, ahogy a weimari köz- 
társaság példáján —Schmitt bemutatta. 

Politikai értelemben csak azóta beszélhetünk 
~ról, amióta alternatív jellegűvé vált az —ura- 
lom lehetősége. Adott uralom a - (elfogadottság, 
elismertség) megszerzésével, a legitimációval 
háttérbe szorítja az alternatív uralmi igényeket. 
Egy politikai berendezkedés ~át mutatja, ha az 
állampolgári engedelmesség nem fizikai kény- 
szerből következik, hanem önkéntes. A legitim 
o hatalomnak az —állampolgárok -— bizonyos 
tűréshatárok között — döntési lehetőséget adnak 
arra is, amit előzetesen nem ismernek. 

A - lehetőségeit, jellemzőit vizsgálva — Weber 
úttörő felvetéseket tett. Szerinte valamely uralom 
a megszokás, a vezető karizmatikus tulajdonsá- 
gaiba vetett hit vagy valamely jogilag szabályo- 
zott eljárás ( választás) alapján nyerheti el -át. 
Számos eltérő -elmélet keletkezett azóta. A nor- 
matív jelleget hangsúlyozók (például Habermas, 
frankfurti iskola) adott politikai rendszer elis- 
merésre méltóságát is beemelték a ~ kritériumai 
közé. Ez az elv egyértelműen szakít a ~ gyakorlati 
(empirikus) megvalósulásának tudomásulvételé- 

vel, sa helyébe a ~ megítéléséről szóló értelmiségi 
diskurzust állítja. 


Luhmann, Niklas: Legitimation durch Verfahren („Le- 
gitimáció eljárás útján”, 1969). 
Schmitt, Carl: Legalitás és legitimitás (1932; m. 2006). 


KA 
legitimizmus —>magyar legitimizmus 


Lehet Más a Politika (LMP) A 2006-os po- 
litikai és morális válság következményeként lét- 
rejött és stabilizálódott politikai erő. Pártként 
az európai zöldek szövetségéhez csatlakozott, de 
önképe szerint ennél tágabb spektrumú, alapjo- 
gi kérdésekben liberális, gazdasági kérdésekben 
kapitalizmuskritikus és Öközösségelvű konzer- 
vatív szervezet. 

Előzményének tekinthető a 2005-ben Sólyom 
László köztársasági elnökké választását kezde- 
ményező Védegylet. - néven azonban először 
2008 őszén tűnt fel, s 2009 februárjában ala- 
kult — máig tartóan bázisdemokratikus — párttá. 
Ugyan a 2009-es EP-választáson a Humanista 
Párttal közösen állított listájával még csak 2,6 
százalékot szerzett, azt követően 2014-ig minden 
országos választáson át tudta lépni az 5 százalékos 
küszöböt, a 2014-es EP-választáson csupán 930 
szavazattal (5,04%). 

2008-tól a baloldal válságának köszönhetően 
is az - gyors növekedésnek indult: a 2010-es vá- 
lasztáson 7,5 százalékot és 16 listás országgyűlési 
mandátumot szerzett, és saját országgyűlési frak- 
ciót alakíthatott. Ezt követően a bővülés megre- 
kedt, a szervezet tagsága 1000 fő körül állandó- 
sult. 2013 elején több emblematikus politikus és a 
tagság 15-20 százaléka kivált a pártból, mert nem 
értettek egyet az - kongresszusának döntésével a 
Bajnai Gordon által vezetett baloldali összefogástól 
való távolságtartásról. A távozó képviselők miatt 
a párt parlamenti frakciója is megszűnt, s azt csak 
az Alkotmánybíróság állította vissza. A kilépők 
saját pártot alapítottak Párbeszéd Magyarország- 
ért néven, s a közös baloldali listán egyetlen man- 
dátumot szereztek 2014-ben. A megmaradt - 
ezzel szemben 268 ezer szavazattal (5,34%) ismét 
bejutott, és saját frakciót alakíthatott a parlament- 
ben. 2016 nyár végén komoly törést hozott a párt 
életében, hogy legismertebb politikusa, egyik 
formális és egyetlen informális vezetője, Schiffer 
András minden párttisztségéről lemondott, és 
parlamenti mandátumát is visszaadta. 2018-ban 


Lengyelország 


mégis sikerült 7%-os eredménnyel bekerülniük 
a parlamentbe, női miniszterelnök-jelöltjükre 
épített kampányuk és az ellenzéki választók el- 
lenzékkritikus hangulata miatt. 

Az - programjának középpontjában a Gyur- 
csány-kormány idejére eső kezdetek óta a korrup- 
ció elleni küzdelem, illetve a környezetvédelem 
állt, és ehhez különösen a 2014-es orosz-magyar 
megállapodást követően a paksi bővítés ellenzése 
is társult. Sikertelennek bizonyult 2012-ben az új 
Munka Törvénykönyve elleni népszavazási kez- 
deményezésük, mert csak a szükséges 200 ezer 
aláírás 80 százalékát tudták összegyűjteni. Az ~ 
kezdetektől kritikus a rendszerváltozással kapcso- 
latban, és az Öügynökkérdésben az ügynökakták 
teljes nyilvánosságát hiányolja. A párt számára 
állandó stratégiai kérdés — a 2013-as kilépéseket 
követően is — önállóságának mértéke és az újabb 
és újabb baloldali összefogás-kísérletekhez való 
viszonya. 


Böcskei Balázs: „A baloldal esete az LMP-vel”, uő 
(szerk.): Padlóról padlóra: magyar baloldal 2010—2014 
(2014). 

Petőcz György: Béke sose volt: Az LMP egy története 
(2014). , 

MAS 
Lengyelország A lengyel közgondolkodást, po- 
litikai elméletet és gyakorlatot mindmáig megha- 
tározza (lásd például a független — Ukrajna mel- 
letti következetes kiállás) az 1386-ban — a Hedvig 
lengyel királynő és Jagelló Ulászló litván nagy- 
fejedelem házasságával — létrejött lengyel-litván 
perszonálunió. Az ennek révén formálódott 
tartományok laza láncolatából jött létre Európa 
területileg legnagyobb államszövetsége. 1569-ben 
ezt emelte közjogilag magasabb szintre a lublini 
unió. A lengyel állam elnevezése Rzeczpospolita 

(ejtsd: zsecsposzpolita), amely a latin res publicára 

megy vissza, de csak a lengyel államra vonatkozik, 

lengyelül minden más —köztársaság: republika. 

E nemesi köztársaság berendezkedését a -nem- 

zetet kizárólagosan képviselő nemesek az ókori 

római köztársasághoz hasonlították, amelyben 
szabadság és demokrácia uralkodott, ellentétben 

a zsarnok császárkorral. A nemesség, hogy a sza- 

badságot és demokráciát védelmező küldetésének 

súlyt adjon, az I-IV. században a mai Ukrajna 
területén élt szarmatáktól származtatta magát. 

A társadalom 8-10 százalékát magába foglaló 

hatalmas nemesi rend csak elvileg és jogilag volt 


egységes, máskülönben erősen tagolódott, de 
a hétszilvafás nemes tudatát is meghatározta, 
hogy beleszólhat az ország irányításába, s kor- 
látlan úr a maga portáján. Alattvalóival együtt 
lenézte a zsarnok orosz cárt és a francia királyt. 

A , nemesi aranyszabadság" két pillérét alkotta 
a szabad királyválasztás és a /iberum veto (szabad 
vétó"), amely révén minden egyes képviselő meg- 
akadályozhatta az országgyűlés határozathozata- 
lát. Igy a nemesség újabb és újabb kiváltságokat 
tudott kiharcolni, s azok védelmében legfőbb 
célja a központi hatalom korlátozása volt. Az 
ország felosztottságának évszázadában, a XIX. 
században a korlátozás , reflexe" szembenállásra, 
a hitleri megszállás idején szabotálásra és nyílt 
harcra, a kommunizmus évtizedeiben , látszat- 
életre", ügyeskedésre s munkásmegmozdulások- 
ra ösztönzött. 

Az 1630-as évekig a Rzeczpospolita a toleran- 
ciát tekintve Európa mintaállamának számított. 
Az 1655 és 1660 között a protestáns svédek ellen 
viselt háborúk nyomán a törökkel szemben addig 
is , Európa védőbástyáján" strázsáló szarmata ne- 
mes a katolikus lengyel szinonimája lett. A kato- 
likusság még inkább meghatározóvá vált, miután 
1795-ben az ország teljes felosztása — Ausztrián 
kívül — a protestáns Poroszország és a pravosz- 
láv Oroszország aknamunkája volt. Katolikusnak 
lenni az ateista nemzetiszocialistákkal és kommu- 
nistákkal szemben is hazafias tettnek számított. 

A felosztottság 123 éve alatt a lengyelek a leg- 
különfélébb eszközökkel törekedtek hazájukat 
helyreállítani — az 1772-es határok között. A na- 
póleoni korszak légiós véráldozata, az 1830—1831-es 
szabadságharc Európa közönyétől kísért leverése 
a ~ jövőjét tervező legkülönfélébb politikai, tár- 
sadalmi elképzelések, eszmék, szervezetek, pár- 
tok létrejöttéhez vezetett. A megmaradásáért a 
kultúra (Fryderyk Chopin, Adam Mickiewicz), 
a tudomány (Maria Składowska-Curie) és az 
oktatás területén eredményes küzdelem folyt. 
A földalatti oktatás XIX. század végi hagyomá- 
nya a Hitler által leigázott ~ban, majd a Szolida- 
ritás korszakában ismét életre kelt. 

~ 1918 novemberében nemcsak visszakerült 
Európa térképére, hanem „wilsoni” határait is tá- 
gítani tudta. A formálódó második köztársaságot 
1920 nyarán a bolsevik Oroszország támadásától 
is sikerült megvédeni. Vezetőiben a megoldatlan 
társadalmi, gazdasági kérdések tömege mellett az 
keltette a legnagyobb aggodalmat, hogy Német- 
ország és a Szovjetunió az 1920-as évektől kezdve 


329 


Lenin, Vlagyimir Iljics 


szorosan együttműködött, s ez végül a Molotov- 
Ribbentrop-paktum megkötéséhez, majd ~ közös 
német-orosz lerohanásához vezetett. Utóbb, bár 
egészen más körülmények között, Władysław 
Gomułka és Lech Kaczyński is gyanakodva fi- 
gyelte a német—orosz közeledést. 

A második világháborúban ~ nem kapitulált; 
katonái — részben Magyarországon szabadon át- 
haladva — a világ összes frontján harcoltak hazá- 
jukért. Hősiességük máig élő jelképe az 1944-es 
varsói felkelés. Teherán és Jalta döbbentette rá 
a lengyeleket, hogy nyugati szövetségeseik ki- 
szolgáltatták őket Sztálinnak. Ez is hozzájárult 
ahhoz, hogy az 1956-os, 1970-es, 1976-os mun- 
kásmegmozdulások és — Karol Wojtyła krakkói 
érsek pápává választása után az 1980 augusztusá- 
ban létrejött Szolidaritás deklarálta: a küzdelmét 
maga akarja megvívni, nem számít a oNNyugat 
segítségére. Az 1981. december 13-án Wojciech 
Jaruzelski tábornok által bevezetett hadiállapot 
a föld alá kényszerítette a Szolidaritást. Az 1988 
nyarán kirobbant sztrájkok következtében 1989 
februárjában tárgyalások kezdődtek a lengyel 
ellenzék és a hatalom képviselői között. A meg- 
állapodás tette lehetővé az év június elején a kor- 
látozottan szabad választásokat, majd a Tadeusz 
Mazowiecki-kormány megalakulását. Az ún. 
Egyezményes Szejm döntése következtében a 
Lengyel Népköztársaság neve 1990. január 1-jével 
Lengyel Köztársaságra (Rzeczpospolita) változott, 
s a címersasra visszakerült a korona. E változások 
jelentik a III. Lengyel Köztársaság létrejöttét is. 
Az 1997-ben megszavazott új alkotmány ennek 
tényét preambulumában is rögzítette. Az ,egy 
testvér a magyar és a lengyel" közmondás tar- 
talmát a jószomszédi kapcsolatok ezer esztendeje 
hitelesíti. A középkori dinasztikus kapcsolatok 
Lengyelország felosztottsága idején a XIX. szá- 
zadban demokratizálódtak. 1848-1849-ben kö- 
zel 5000 lengyel harcolt a honvédseregben, az 
1863-1864-es lengyel szabadságharcban 500 ma- 
gyar önkéntes vett részt. A második világháború 
alatt a lengyel menekültek befogadása és támoga- 
tása, majd az 1956-os forradalom idején a lengye- 
lek által magyaroknak nyújtott anyagi és erkölcsi 
segítség a magyar-lengyel barátság legkiemelke- 
dőbb fejezetei közé tartoznak. 


Illés Pál Attila: Bevezetés a lengyel kultúra múltjába: 
szarmatizmus, messiannizmus (2007). 

Lenin, Vlagyimir Iljics (er. Uljanov; 1870- 
1924) Orosz ügyvéd, kommunista forradalmár 
és ideológus, az 1917-es októberi bolsevik forra- 
dalom előkészítője és vezére, a szovjet állam ki- 
építője és az Oroszországi Kommunista (bolse- 
vik) Párt vezetője, a Kommunista Internacionálé 
(Komintern, 1919-1943) megalapítója. 

Korán bekapcsolódott az orosz forradalmi moz- 
galmakba, radikális nézeteivel nagy tekintélyre 
és vezető szerepre tett szert otthon és az emig- 
rációban egyaránt. A marxizmus sajátos orosz 
viszonyokra alkalmazható változatát dolgozta 
ki, amelynek részét képezte az abszolutisztikus, 
forradalmi elitpárt, az élcsapat gondolata is. Nem 
aratott ezzel osztatlan sikert elvbarátai körében, 
és az Oroszországi Szociáldemokrata Párt 1912- 
ben ketté is szakadt az általa vezetett bolsevikok- 
ra (többség’) és a mensevikekre (Ckisebbség"). Ez 
volt - első jelentős politikai győzelme, mivel el- 
érte, hogy az őt követő kisebbség önmagát több- 
ségként (bolsevik) jelenítette meg akkor és azt 
követően is. A háború alatt sikertelenül próbálta 
a II. Internacionálét meggyőzni, hogy az impe- 
rialista háborúban a munkások fordítsák fegyve- 
reiket saját nemzeti burzsoáziájuk ellen. 1917-ben 
a februári forradalom hírére hazatért — a német 
hadvezetés által rendelkezésre bocsátott különvo- 
nattal. Osszel, mivel a Kerenszkij-kormány foly- 
tatni akarta a háborút, és az orosz társadalmat 
végletesen elcsigázták a háborús terhek, - hosszas 
vitában meggyőzte elvtársait a hatalomátvétel 
szükségességéről. Megdöntötték a demokrati- 
kus kormányt, és összehívták az immár bolsevik 
többségű szovjetkongresszust, amely kinyilvání- 
totta a hatalomátvételt, a tömegek megnyerésére 
pedig békét és a föld államosítását ígérte. 1918 ja- 
nuárjában - habozás nélkül szétkergette az alkot- 
mányozó nemzetgyűlést. Mindezzel béke helyett 
több mint három év véres polgárháborút ért el 
(1917-1920), amelynek során kiépítette véglete- 
kig központosított hatalmát. Amikor a győzelem 
után a hadikommunizmusnak nevezett hadigaz- 
daságból gyúrt utópisztikus gazdaságpolitikáját 
megelégelték a parasztok, a kronstadti matrózok 
(1921), rögtön bevezette az ún. új gazdaságpoliti- 
kát, hogy megőrizze hatalmát. 

1921-től betegsége miatt egyre jobban elszige- 
telődött, a soknemzetiségű birodalom —Szovjet- 
unióvá alakításában még részt vett (1922), de 
1923 elejétől végleg megszűnt befolyásolni a poli- 
tikai eseményeket. Utolsó időszakában érzékelte 
a rendszere elfajulásának tüneteit és —Sztálin 
főtitkári hatalmának veszélyét, de tenni ellene 
nem tudott, politikai végrendeletét nem hajtot- 
ták végre. A már életében megindult kultusza 
a halála után példátlanul fölerősödött: mint az 
ókori istenkirályok, mauzóleumot kapott (1925). 
A klasszikus kánon háromsággá bővült: Marx, 
Engels és ~; Osszegyűjtött műveit 1920-ban kezd- 
ték kiadni. Erőszakot dicsőítő tanítása már éle- 
tében kanonizálódott, amit Sztálin a Komintern, 
a nemzetközi kommunista mozgalom hivatalos 
dogmájává tett, és így az európai baloldali ér- 
telmiség számára is alapvető hitvallást jelentett. 
Nyikita Hruscsov reformjai idején (1956-tól) 
Sztálin már végképp vállalhatatlanná lett, - kul- 
tusza még tovább erősödött: máig él a felfogás, 
hogy ő képviselte az eredeti, igazi, őszinte és em- 
berséges kommunizmust, amit a démoni Sztálin 
eltorzított, megfeledkezve arról, hogy - terem- 
tette meg a szovjet-kommunista hatalomgyakor- 
lás módszereinek és intézményeinek, valójában 
a rendszernek az alapjait ( eGulag, kommuniz- 
mus, totalitarizmus). 

Sajátos fordulat, hogy - holttestének elszállí- 
tását a moszkvai Vörös térről, ami korábban is 
többször fölmerült, 2017-ben az orosz ortodox 
egyház akadályozta meg arra való hivatkozással, 
hogy egy ilyen lépés az oroszellenes érzelmeket 
szítaná. 


Művei: Allam és forradalom (1917; m. 1919); Összes mú- 
vei 1-LV. (1964—1984). 

Pipes, Richard: Az orosz forradalom története (1995; m. 
1997). 

Service, Robert: Lenin: egy forradalmár életrajza (2000; 
m. 2007). 

Lévinas, Emmanuel (1906-1995) Filozófus, 
Edmund Husserl és S Martin Heidegger tanít- 
ványa. Olyan metafizikai igényű, fenomenológiai 
módszetű etikát dolgozott ki, amelynek vallási és 
politikai jelentősége is világos. Magát a tényleges 
embert, az igazi Másikat kívánta elgondolni — ko- 
molyan véve annak személyes életét, elkötelező- 
dését és tapasztalatait. Különbséget tett a másik 
(Autre) és a más (Autrui) között; míg az előbbi a 


másik ember, akinek arca ezt mondja nekem: , ne 
ölj meg", az utóbbi a Másikban feltűnő végtelen 
Más, akit - teológiai jelleggel ruház fel. 

Jean-Paul Sartre-ral szemben - szerint emberi 
viszonyaink alapvetően nem abban állnak, hogy 
a Másik szabadsága személyes szabadságomat 
fenyegeti, hanem hogy a Másik arcára tekintve 
fölismerhetem az érte hordozott (végtelen) fe- 
lelősségem. Hiteles válaszunk a Másikkal való 
kapcsolatunkban, az emberi nyelvben szólal meg: 
mint jóság, barátság és vendégszeretet. 

„A pluralitás egysége maga a béke? — írta. 
A —>pluralizmus gyökere pedig a jóság. Ezért a 
béke alapvető lehetőségébe vetett hitnek meg kell 
előznie minden elméleti vagy gyakorlati békéltető 
lépést. A pluralizmus nem különböző módon élő 
emberek puszta egymás mellett létezése, hanem 
az élő emberi kapcsolatok sokfélesége, a Másikra 
való igazi odafigyelés. Ha nem hiszünk a jóság- 
ban, akkor béketörekvésünk a temetők vagy a 
majdani egyetemes birodalmak jegyében áll, így 
a Másik eltörlésére irányul — a Másik kiiktatásá- 
val vagy egy oly egyetemes rendbe történő kény- 
szerítésével, ahol elvész a Másik mássága, miként 
a keresztény vallásháborúk, a mai —iszlám 
—>terrorizmus vagy a —>totalitarizmus példázza. 

~ a nyugati gondolkodást a totalitásra törek- 
véssel vádolta, amit szembeállított a végtelen 
elgondolásával. Az előbbi vezetett a totális dikta- 
túrákhoz, így a zsidóság kipusztítására irányuló 
törekvéshez. ~ végtelenre irányuló gondolkodása 
megóvhat a totalitarizmus ma is fenyegető veszé- 
lyeitől. 

Amint a felelősség és a vendégszeretet alapvető 
- számára, éppúgy gondolkodik Martin Buber a 
barátságról. Eltérő, mégis érintkező nézőpontjuk 
kiegészíti egymást: Buber a Tė-mmondás filozófu- 
sa, ~tól az On-mondást tanulhatjuk meg. A másik 
emberhez való kapcsolatunkban pedig mind a 
tegezés közvetlenségére, mind az önözés nagyrabe- 
csülésére szükségünk van. 


Főbb művei: Etika és végtelen (1981; m. 2008); Nyelv és 
közelség (1997); Teljesség és végtelen (1961; m. 1999). 
Bokody Péter, Szegedi Nóra és Kenéz László (szerk.): 

Transzcendencia és megértés (2008). 
Buber, Martin: Én és Te (1923; m. 1994). 
BIG 

mokrácia modern, a képviselet elvén és az alapve- 
tő szabadságjogok garantálásán alapuló változata. 

Nem a közvetlen állampolgári részvételre támasz- 
kodik, ahogyan az antik forma tette, de nem is a 
többség korlátlan hatalmára. A XVIII-XIX. szá- 
zadban alakult ki elsőként —Nagy-Britanniában 
és az S Amerikai Egyesült Allamokban, majd az 
európai kontinensen. Az elnevezés tükrözi azt a 
tényt, hogy a parlamenti demokrácia intézmé- 
nyei a korszakban uralkodó klasszikus —libera- 
lizmus elvei szerint épültek ki. Ahogyan a liberá- 
lis Önépfelség elve fokozatosan tért nyert, meg- 
kívánta a választójog általános kiterjesztését. Ez 
azonban a demokráciával szembeni — az ókor óta 
ismert — bizalmatlanságot ébresztette föl annak 
szószólóiban is, mások mellett a A foderalista 
szerzőiben, — Tocgueville-ban vagy —Millben. 
Am ahogy ők is, a klasszikus liberalizmus a par- 
lamenti —képviselet és a —hatalommegosztás 
intézményes rendjét ajánlotta megoldásként. 

A hatalommegosztásnak a modern ~kban alap- 
vetően kétféle változata alakult ki: a parlamentá- 
ris és az elnöki kormányforma. A parlamentáris 
rendszer klasszikus példája az angol (a parlament 
szuverenitásán alapuló „westminsteri rendszer”), 
ahol a végrehajtó hatalom feje, a miniszterelnök a 
parlamenti többség bizalma alapján kapja a meg- 
bízatását, és —politikai felelősséggel tartozik an- 
nak, azaz elveszítheti a bizalmat, a többséget, és 
ez esetben le kell mondania — erre utal a „felelős 
kormány" kifejezés. Ezzel szemben az Egyesült 
Allamok elnöki (vagy , prezidenciális") rendsze- 
rében a végrehajtó hatalmat irányító elnököt a 
Kongresszustól függetlenül választják meg, és az 
csak kivételes esetben, közjogi eljárás keretében 
vonhatja őt felelősségre. 

Míg a népfelség elve valamennyi -ban el- 
sődlegesen a választott népképviselők (illetve a 
végrehajtó hatalom nép által választott vezetője) 
révén, azaz közvetve érvényesül, az egyes rend- 
szerek különböző mértékben biztosítanak teret a 
népakarat közvetlen kinyilvánításának népsza- 
vazások (referendumok) formájában (az Egye- 
sült Allamokban a szövetségi alkotmány nem ad 
erre lehetőséget, az egyes tagállamok vagy ön- 
kormányzatok viszont élhetnek vele; az európai 
országokban rendszerint létezik az intézmény, 
Svájcban különösen gyakran alkalmazzák). 

A modern demokráciák intézményi rendjé- 
nek, mintáinak differenciáltabb elemzését teszi 
lehetővé a többségi és a konszenzusos rendszerek 
megkülönböztetése. Számos szempont (többek 
között az államszervezet jellege, a törvényhozó 
és a végrehajtó hatalom viszonya, a bírói-alkot- 

mánybírósági felülvizsgálat lehetősége, az alkot- 
mány státusza, a választási és a pártrendszer, az 
érdekképviseletek szerepe, a független intézmé- 
nyek — például jegybank — helyzete) alapján a 
létező demokráciák e két végpont közötti skálán 
helyezhetők el (az előbbihez ismét a westminsteri 
rendszer, az utóbbihoz a Benelux-államok és Svájc 
berendezkedése áll a legközelebb). 

A kelet-európai kommunista rendszerek 1989-es 
összeomlása után széles körben fogalmazódtak 
meg a - világméretű, történelmi győzelméről és 
elterjedéséről szóló várakozások, legemlékezete- 
sebben Francis Fakuyama adott ezeknek hangot a 
, történelem végéről" szóló esszéjében. Bár a -nak 
azóta sem jelent meg globális léptékben vonzó poli- 
tikai alternatívája, a —modernitáshoz és a —jóléti 
államhoz kapcsolódó kulturális, ideológiai, vallási 
és gazdasági válságjelenségek, illetve a nyugati 
mintákat részben vagy egészben elvető államok 
által támasztott kihívások azóta már Fukuyamát 
is tézise felülvizsgálatára késztették. A - doktri- 
ner, erőszakos exportja ráadásul nemegyszer több 
kárt okozott, mint amennyi hasznot hajtott. A ~ 
koncepciójában mindenesetre eleve benne rejlik a 
demokratikus többségi akarat és az egyéni sza- 
badságjogokat érvényesítő liberális alkotmányos- 
ság közötti feszültség. Ezt a feszültséget a kettő 
„illiberális” szétválasztásával igyekeznek feloldani 
(—>illiberális demokrácia). Nehéz azonban elkép- 
zelni olyan, a demokrácia modern definícióját 
kielégítő politikai berendezkedést, amely valami- 
lyen formában ne biztosítaná egyszerre a politi- 
kai versengéshez szükséges alapvető —szabad- 
ságjogokat (tájékozódás és véleménynyilvánítás, 
szervezetalakítás stb.) és a mindenkit megillető 
emberi —méltóság tiszteletben tartását ( ma- 
gyar politikai rendszer a rendszerváltozás után). 


Fukuyama, Francis: A történelem vége és az utolsó ember 
(1992; m. 1994). 

Lijphart, Arend: Patterns of Democracy: Government 
Forms & Performance in Thirty-Six Countries („A 
demokrácia mintái: kormányzati forma és teljesít- 
mény 36 országban”, 1999, 2012). 

Zakaria, Fareed: The Future of Freedom: Illiberal Democ- 
racy at Home and Abroad („A szabadság jövője: 
illiberális demokrácia itthon és külföldön”, 2003). 

liberális műveltség Erkölcsi és képzési (l. edu- 
catio, n. Bildung) eszmény, amely a középkori 
szabad művészetektől örökölte a nevét, és végig- 

húzódik az európai művelődés történetén. A jel- 
lem a megformáltságában, nem csupán a szakmai 
tudásban, kiválóságban áll. A képzés célja egyfe- 
lől olyan autonóm egyént formálni, aki hajlandó 
vizsgálat alá venni életét és hagyományait, illetve 
a saját értelmét és a természetet alapul véve meg- 
ismerésre és igazságosságra törekszik (— Pla- 
tón), világpolgárként tekint magára (Kant). 
Másfelől összhangot teremt különböző képességei 
és az ismeretei között, eligazodik a kultúrájában, s 
érdemes tagja tulajdon politikai közösségének. E két 
követelmény a keresztény teológiában, majd a 
felvilágosodás racionalizmusában is bizonyos 
fajta szintézisre jutott. Ujabban kérdés, hogy a 
—multikulturalizmus ideológiájával mennyiben 
egyeztethető össze a ~ hagyománya. 

Az ókori görög enkükliosz paideia Çteljes körű 
nevelés’) és a római artes liberales (szabad mű- 
vészetek’) körébe azok a tudományok és mű- 
vészetek tartoztak, amelyeket egy szabad em- 
ber — azaz szolgai, kétkezi munkát nem végző 
arisztokrata vagy polgár — műveltségéhez mél- 
tónak, a politikai közösség életében való rész- 
vételhez szükségesnek tartottak. A középkori 
egyetemeken (universitas) ebből alakult ki a 
hét szabad művészet, a septem artes liberales, azaz 
a grammatika, a retorika és a logika (a trivium), 
illetve a zene, a számtan, a geometria és az aszt- 
ronómia (a guadrivium). A reneszánsz idején a 
triviumot studia bumanitatisnak keresztelték át, 
a latin mellett pedig előtérbe került a görög nyelv 
és a klasszikus szerzők munkáinak tanulmányo- 
zása. Innen származik a hasonló értelmű klasszz- 
kus műveltség kifejezés. A XIX. századtól kezdve, 
gazdasági-politikai alapon sokan megkérdőjelezik 
a ~ hasznosságát. Mások viszont éppen azt hang- 
súlyozzák, hogy a ~ segíthet alkalmazkodni a 
folyamatosan változó gazdasági környezethez és 
a modern politikai élethez. 

Az USA-ban máig nagy hagyománya van 
a liberal arts college-oknak (szabadművészeti kol- 
légiumoknak), amelyek felsőfokú végzettséget, 
bakkaleurátust (bachelor of arts) adnak. Itt a ~ 
fontos elemei a demokratikus elkötelezettség és a 
társadalmi szolidaritás. Európában ma már intéz- 
ményesen nemigen használják a szabad művésze- 
tek és a ~ kifejezéseket, de a közép-európai, így 
a magyar gimnáziumi oktatás hagyománya is a ~ 
eszményének a leszármazottja. 


Bloom, Alan: The Closing of the American Mind („Az 
amerikai szellem bezáródása”, 1987). 


Kimball, Bruce A.: Orators and Philosophers: A History 
of the Idea of Liberal Education („Szónokok és bölcse- 
lők: a ~ eszmetörténete”, 1986). 

Nussbaum, Martha: Cultivating Humanity: A Classical 
Defense of Reform in Liberal Education („Az ember- 
ség művelése: a ~ reformjának klasszikus védelme”, 

liberalizmus (szabadelvűség) (l. Zber "szabad", 
liberalis "a szabadságra vagy a szabad ember joga- 
ira vonatkozó, szabad emberhez méltó, udvarias, 
előkelő, nagyvonalú’) Az egyéni szabadságra és 
az egyén jogaira épülő politikai filozófiai, ide- 
ológiai és politikai gondolkodásbeli irányzat; a 
modern kor és a modern, nyugati típusú társa- 
dalmak meghatározó (bár nem egységes) eszme- 
áramlata — Pierre Manent megfogalmazásában 
„a legutóbbi három évszázad nyugati politiká- 
jának generálbasszusa”. A politikai életben libe- 
rálisnak először az alkotmányért küzdő spanyol 
párt nevezte magát (1812). 

Jóllehet a modern szabadságeszme előzményei 
a görög-római és a középkori keresztény politi- 
kai gondolkodásban is megtalálhatók (szofisták, 
sztoikusok, római magánjogi és republikánus ha- 
gyomány, skolasztikus-természetjogi elméletek), 
a modern ~ kialakulása történetileg az európai 
vallásháborúkra adott intellektuális válaszhoz, a 
világnézeti szempontból plurálissá vált európai 
társadalmak számára szükséges modus vivendi ki- 
dolgozásához kötődik. Az ekkoriban megjelenő 
liberális politikai filozófia (—~Hobbes, —Spinoza) 
szakítva a klasszikus filozófiai hagyománnyal, a 
„jó élet” és a „legfőbb jó” kérdését levette a nyil- 
vános politikai viták napirendjéről, és áthelyezte 
azt a magánélet, az egyéni, személyes meggyőző- 
dés szférájába. A „jó élettel" kapcsolatos külön- 
böző lehetséges felfogások, erkölcsi és világnézeti 
rendszerek tekintetében a politikai közösség egé- 
szét képviselő államnak (a vérontást elkerülendő) 
semlegesnek kell maradnia. 

A ,köz-" és a „magánélet” elválasztása, az 
egyénnek az utóbbi területen élvezett, alapvető 
jogokkal körülbástyázott autonómiája és az ál- 
lamhatalom, a „politika” ezzel összefüggő korlá- 
tozásának igénye képezi a modern liberális poli- 
tikaelmélet talán legfontosabb, jellegadó sajátossá- 
gát (és ahogy Benjamin Constant rámutatott, ez 
okozza az ókori, publikus szabadságeszmétől való 
alapvető eltérését). Ebben az elméletben a kor- 
mányzat legfontosabb feladata az állampolgárok 

jogainak védelme — ahogy Locke politikai fi- 
lozófiájában, illetve az amerikai Függetlenségi 
nyilatkozat bevezető passzusaiban megjelenik. 
Azt, hogy a kormányzat maga ne sérthesse meg 
ezeket a jogokat, a Jjoguralom elvének követke- 
zetes érvényesítése, illetve a kormányzati —ha- 
talom alkotmányos megosztása és kiegyensúlyo- 
zása biztosítja. 

A ~ továbbá az —individualizmuson és az 
—egyenlőség eszméjén alapul, hiszen a szabad és 
lényeges tulajdonságaik (mindenekelőtt emberi 
—méltóságuk) tekintetében egyenlő —egyének- 
ből indul ki, akiknek léte a természeti állapot- 
ban megelőzi a politikai közösség kialakulását, 
és akiknek kötelezettségei saját beleegyezésükön 
alapulnak ( társadalmi szerződés). A felvilágo- 
sodás az emberi észt előtérbe helyező megközelí- 
tésének köszönhető az irányzat racionalizmusa és 
univerzalizmusa, azaz egyetemes érvényre való 
törekvése. Bár a modern liberális társadalmak 
jellemző sajátossága a —szekularizáció többé-ke- 
vésbé előrehaladott folyamata, a - nem feltétlenül 
jelenti a vallási értékek elvetését, sőt, egyes felve- 
tések szerint megalapozásában nélkülözhetetlen 
szerepet játszanak a kereszténység bizonyos ele- 
mei (keresztény ~). Az emberi értelem kívána- 
tos hatókörének, az egyenlőség pontos terjedel- 
mének, illetve a fennálló intézményekhez és ha- 
gyományokhoz való viszonynak a meghatározása 
azonban már olyan területei a liberális gondolko- 
dásnak, ahol komoly nézeteltérések mutatkoznak 
az egyes liberális irányzatok képviselői között. 

A XVIII-XIX. században virágzott „klasz- 
szikus -"-t (amelynek képviselői többek között 
—>Smith és o Tocgueville) a XX. századra a 
gyakran , szociál-"-nak nevezett irányzat vál- 
totta fel (amelynek megjelenése —Mill mun- 
kásságához köthető, és meghatározó kortárs 
képviselője —Rawls volt). Az utóbbi fokozott 
szerepet tulajdonít a társadalmi egyenlőség és 
igazságosság gondolatának, ezek megvalósítása 
érdekében pedig az állam beavatkozását (például 
az újraelosztó gazdaságpolitikát) is elfogadható- 
nak tartja. Ide kapcsolódik —Isaiah Berlin XX. 
századi megkülönböztetése a szabadság „nega- 
tív" és , pozitív" fogalmáról: amíg az előbbi (az 
elsősorban az egyén függetlenségére irányuló) 
megvalósulása az állam beavatkozástól való tar- 
tózkodását feltételezi, addig az utóbbi (az egyén 
korlátlan önmegvalósítását is magában foglaló) 
kibontakozása az állam tevékeny közreműködé- 
sét igényli. Hayek elsősorban episztemológiai 


334 


különbséget lát a két irányzat között: a szociál-t 
szerinte a túlhajtott racionalizmus jellemzi, amely 
gyakran radikális társadalomátalakító tervekhez 
vezet, miközben a klasszikus - sokkal nagyobb 
megértést tanúsít a fennálló társadalmi intéz- 
mények, szokások, hagyományok iránt, és nem 
kívánja azokat az értelem ítélőszéke elé vonva 
eltörölni vagy megváltoztatni. Míg a tisztán libe- 
rális pártok XX. századi háttérbe szorulása nyo- 
mán a szociál~ rendszerint a baloldali, —szocia- 
lista-szociáldemokrata pártokban talált politikai 
szövetségest, addig a — század utolsó harmadában 
újraéledő — klasszikus ~ elsősorban a jobboldali, 
—konzervatív pártok ideológiájára volt jelentős 
hatással. 

Napjainkban a - gyakran mint annak balolda- 
li, egyenlősítő, racionalista változata jelenik meg, 
amelynek a klasszikus - elveitől sok esetben el- 
szakadó emancipatorikus törekvései a társadalmi 
és életmódbeli kisebbségek hangsúlyozott képvi- 
seletében, a faji és a nemi alapú pozitív diszkrimi- 
náció szorgalmazásában, a Ömultikulturalizmus 
elvének érvényesítésében és a különféle társadal- 
mi érzékenységeket fokozottan figyelembe vevő, 
c, politikailag korrekt” beszédmód kikényszerí- 
tésében öltenek testet. Kérdéses azonban, hogy 
ezek a törekvések mennyiben egyeztethetők össze 
a - lelkiismereti, gondolat- és szólásszabadságot, 
törvény előtti egyenlőséget, az állami beavatko- 
zás tilalmát és a magánszféra tiszteletben tartását 
hangsúlyozó klasszikus alapelveivel — amelyek 
mindmáig a nyugati típusú társadalmi-politikai 
berendezkedés (—liberális [parlamenti] demok- 
rácia) alapját képezik. 

MT 

AAK 

Az angolszász ~- noha számos és messzire 
nyúló gyökere van — kialakulását tekintve a leg- 
inkább —Angliához kötődik. Ez természetesen 
nem véletlen, hiszen itt jött létre elsőként az a 
—polgárság, amely érdekelt volt a liberális elvek 
felkarolásában. Az angol - gyökerei egészen a 
XVII. század politikai forradalmáig, a whigek és 
a toryk küzdelméig nyúlnak vissza. Valójában a 
~ szellemi atyjának tartott —Locke is a királyi 
—abszolutizmussal szemben álló whig párt kö- 
veteléseit fogalmazta meg, amikor síkra szállt az 
egyén elidegeníthetetlen jogai, a politikai és a val- 
lási szabadság, s azon elv mellett, hogy a —szuvere- 
nitás hordozója a nép, mert az államot polgárainak 
a szerződése hozza létre (—társadalmi szerződés). 
A XIX. századra már egyértelműen Anglia szá- 

mított a ~ mintaországának — miközben a Szent 
Szövetség Európájában a liberális eszmékre még 
forradalmi tanokként tekintettek. 

A mai közgondolkodás hajlamos arra, hogy a -t 
kizárólag a szabad —piac , manchesteri" doktrí- 
nájával kapcsolja össze. Ennek természetesen van 
alapja, ám a viktoriánus kor ~a legalább annyira 
támaszkodott a vallási, főként a nonkonformista 
gyökerekre, mint a gazdaságot szabályozó „látha- 
tatlan kéz" feltételezésére ( Smith). Programja 
elsősorban a választójog kibővítésére és a —to- 
lerancia intézményesítésére irányult. A XIX. 
század legjelentősebb liberális politikusa, több 
ízben Nagy-Britannia miniszterelnöke, William 
Gladstone erkölcsi kérdésként kezelte a ~t- s 
doktriner módon küzdött politikai érvényesíté- 
séért. A korszak legnagyobb formátumú liberális 
gondolkodója, — Mill sem a gazdaságra, hanem 
a szabadság ügyére helyezte a hangsúlyt. 

A szociális kérdések iránt —Disraeli —kon- 
zervativizmusa jóval nagyobb fogékonyságot 
mutatott. A század végére kialakult az ún. „új ~” 
irányzata, amely szakított a /xissez faire hagyomá- 
nyával, és kiállt az állami beavatkozás jogossága 
mellett. Ezt az áramlatot, amelynek megalapozá- 
sában két neves gondolkodó, Ihomas H. Green 
és Leonard T. Hobhouse játszott kulcsszerepet, s 
amely Lloyd George szociális reformjainak is az 
alapjául szolgált, sokan , elfajzásnak" látták a régi 
liberálisok közül. A liberális alapelveket a XX. 
század kezdetére a politikai élet legtöbb szerep- 
lője elfogadta, s e siker paradox módon azzal járt, 
hogy a Liberális Párt felesleges lett, és kiesett 
váltópárti szerepéből. 

A - örökségéből a brit konzervatívok is sokat át- 
vettek, még ha kritikusan viszonyultak is számos 
vonásához, így különösen a —haladás eszméjének 
a bálványozásához, a doktriner gondolkodásmód- 
hoz és a steril —racionalizmushoz. — Thatcher 
—neokonzervatív forradalma gazdasági téren az 
osztrák-brit közgazdász, — Hayek által megújí- 
tott ~t állította középpontba 1979 után — a „nem- 
zetben mint egészben” gondolkodó, a társadalmi 
harmóniát szem előtt tartó konzervatívok éles 
kritikáját kiváltva. p 

Az Oo Amerikai Egyesült Allamok fejlődésében 
ugyancsak kulcsszerephez jutott a -: a független- 
ségi háborút Locke azon tézisével igazolták, hogy 
a —>hatalom szerződésen alapul, amely indokolt 
esetben felmondható. A —hatalom megosztását, 
az állam erős korlátozását, az egyéni szabadság és 
a magántulajdon tiszteletben tartását Locke elve- 


ivel legitimálták. A XX. század közepén a neves 
gondolkodó, Lionel Trilling azt állította, hogy az 
Egyesült Allamokban a ~ nemcsak a domináns, 
hanem az egyedül mérvadó intellektuális hagyo- 
mány. Ez természetesen nagyfokú, a konzervatív 
örökséget figyelmen kívül hagyó leegyszerűsítés 
volt, ám tükrözte a ~ erejét, amely később is lát- 
szott, például az olyan jeles gondolkodók roppant 
befolyásában, mint —Rawls. Fontos ugyanakkor 
megjegyezni, hogy a XX. század elejétől a - fo- 
galma Amerikában fokozatos változáson ment 
át, összefüggésben azzal, hogy a szövetségi állam 
egyre többet avatkozott be a gazdaságba a társa- 
dalmi egyenlőtlenségek csökkentésének céljával. 
A - jelentése nagyjából az európai értelemben vett 
—szociáldemokráciáéval vált azonossá; ezt a De- 
mokrata Párt karolta fel, a klasszikus - letétemé- 
nyeseivé pedig inkább a republikánusok váltak. 


EG 
A kelet-közép-európai - kialakulása során 
a nyugat-európai klasszikus liberális eszmék a 
XIX. század folyamán eljutottak Közép-Európa 
keleti felébe, ahol a társadalmi-politikai körül- 
mények jelentős mértékben mások voltak, mint 
a kontinens nyugati részében. A polgárosodás 
programját — például a lengyeleknél, magyarok- 
nál, horvátoknál — nem föltétlenül a viszonylag 
gyenge polgári középosztály képviselte, hanem a 
birtokos nemesség, vagyis a feudális rend politikai 
osztályának egyes csoportjai, értelmiségi képvise- 
lői. Ezen túlmenően a ~ban a politikai és a nem- 
zeti szabadságjogok követelése is összefonódott. 
Igy történt meg az, hogy a jobbágyság eltörlését, 
a politikai jogok egyenlőségét, a szólásszabadsá- 
got garantáló 1848-as áprilisi törvényeivel és a 
függetlenségi küzdelmével — ha csak közel másfél 
évig is — Magyarország lett az európai ~ legkele- 
tibb övezete. A politikai és gazdasági szabadelvű- 
ség állandó vonatkozási ponttá, meghatározó és 
figyelmen kívül nem hagyható értékrendszerré 
vált a térségben, ha a polgári egyenlőség és a sza- 
badpiac fogalmának értelmezését gyakran a napi 
politikai érdekekhez hajlították is. 

Az első világháború után Kelet-Közép-Eu- 
rópában szintén érezhető volt a hagyományos 
~ válsága, általában csak kis politikai csopor- 
tosulások léptek színre liberális jelszavakkal. 
Gyökeresen megváltozott a helyzet a nemzeti 
függetlenség elvesztése és a demokratikus jogál- 
lam 1947-1948-as felszámolása után. Az emberi 

jogok, a sajtó- és gyülekezési szabadság kérdése 
minden alkalommal felvetődött, amikor a társa- 
dalom valamilyen formában kifejezhette vélemé- 
nyét (mint például 1956-ban Lengyelországban 
és Magyarországon, 1968-ban Csehszlovákiá- 
ban). Az 1975-ös Helsinki Találkozó után a kom- 
munista diktatúrával szembeszálló aktív és passzív 
ellenzéki csoportok érvelésükben módszeresen 
építettek a liberális értékekre. Vonzó jelző lett a 
liberális szó a diktatúra válságának éveiben és a de- 
mokratikus átmenet idején, elsősorban a politikai 
szabadságjogok értelmében. Rokonszenvvel te- 
kintettek térségünkben azokra a nyugati politi- 
kusokra — például 5 Thatcherre és —Reaganre 
—, akik következetes konzervatív liberális politi- 
kát valósítottak meg hazájukban, és határozottan 
felléptek a szovjet politikával szemben. 

A változás meghatározó erői között voltak 
1989-1990-ben a magukat liberálisként megha- 
tározó politikai erők (például a magyar —Sza- 
baddemokraták Szövetsége, a lengyel Szabadság 
Unió), amelyeknek -a főképp az egyetemes 
emberi jogok eszmevilágából fakadt. A sajátos 
körülmények között azonban a nyugat-európai 
politikai párttagolódás nem minden tekintetben 
felel meg a kelet-közép-európai térség viszonyai- 
nak. Gazdasági -sal lehetett találkozni az ún. 
sokkterápiát inkább sikerrel megvalósító Len- 
gyelországban és a jobboldali cseh kormánypárt 
politikájában az 1990-es évek elején. A térség or- 
szágaiban létrejött demokratikus többpártrend- 
szer és piacgazdaság mintha az 1990-es évekre a 
- diadalát hozta volna el. Furcsa paradoxonként 
azonban a következő időszakban a - két olyan 
irányba mozdult el, amely újabban egyre keve- 
sebb támogatást tud szerezni a választópolgá- 
roktól, és egyre jobban eltávolodott a politikai 
középtől. A gazdasági —neo~ nemegyszer gát- 
lástalan privatizáláshoz, a nemzeti vagyon kiáru- 
sításához, az emberjogi - pedig az antropológiai 
forradalom (lásd gender) elképzeléseihez vezetett. 
A tegnapi kommunista elitek lettek — a szocia- 
lista pártokban — a gazdasági neo- képviselői, ők 
voltak azok, akik maradéktalanul hittek a piac 
mindenhatóságában. A másik tendencia pedig, az 
emberjogi -, a politikai korrektség túlhangsúlyo- 
zásával, a szexuális kisebbségek jogainak védelmé- 
vel, individualizmusával csupán szűk csoportokat 
tudott megszólítani, miközben a hagyományos - 
nemzeti szempontjait teljességgel kiiktatta. Ne- 
gyed évszázaddal a nagy politikai fordulat után 
a liberális pártok elveszítették szavazóbázisukat, 

miközben a hagyományos S nemzeti ~ gondolata 
szinte képviselet nélkül maradt a térségben. 
KGyCs 
Aik 
A ~ Magyarországon is uralkodó eszmerend- 
szer volt a XIX. században, de az utána eltelt 
időszakban is meghatározó szerepet vitt, s visz 
mindmáig. A XIX. század magyar reformnem- 
zedéke az akkor egymástól elválaszthatatlan ~ és 
—nacionalizmus jegyében dolgozta ki a magyar 
társadalom átalakításának, a jogegyenlőségnek, „a 
nép fölemelésének”, a piacgazdaság és a — nem- 
zetállam kiépítésének programját. Már 1848 előtt 
is rendkívül tagoltan jelent meg a magyar köz- 
életben, miként a —Széchenyi és Kossuth, illetve 
a centralisták és municipalisták közötti vita is 
mutatja, de tény, hogy minden jelentős reform- 
program, minden döntő társadalomátalakítási 
terv a ~ keretében fogalmazódott meg. Követői 
közé tartozott szinte kivétel nélkül az első fele- 
lős magyar kormány és a képviselőház minden 
tagja, Batthyány Lajostól —>Eötvös Józsefen és 
Kemény Zsigmondon át S Kossuthig és rész- 
ben Széchenyiig. A - eszméjét a későbbi közgon- 
dolkodás hajlamos volt összekapcsolni a gazdasági 
egyenlőséggel és a demokráciával, jóllehet ezek 
problematikus viszonyát már Eötvös és Kemény 
is igyekezett tisztázni. A - reformkori programja 
testesült meg az 1848. áprilisi alkotmányban. 

Az 1867-es —kiegyezés utáni magyar állam- 
építést liberális politikai csoportok irányították, 
a Tiszák Szabadelvű Pártja és Nemzeti Munka- 
pártja, illetve a belőlük létrejövő kormányok, ame- 
lyek a korszak számos eredménye dacára az égető- 
vé váló szociális kérdéseket, az agrárszektor gond- 
jait, a nemzetiségi kérdésből eredő feszültségeket 
és a választójog kiterjesztésének problémáját nem 
tudták megoldani. A - alternatíváját ekkor részben 
az —=Asbóth János elméleti munkássága nyomán 
újjászerveződő —konzervativizmus, részben a 48- 
as gyökerű radikalizmus kínálta, de a század má- 
sodik felében már világossá vált, hogy a —szocia- 
lizmus is koreszmévé válik. A liberális rendszerrel 
a nemzetiségi elitek is szembekerültek. Viszont 
az első világháború utolsó éveiben hatalomra ju- 
tott, Tisza István pártját váltó ellenzék zömében 
éppúgy szabadelvűnek tekintette magát, mint a 
megbukott miniszterelnök. Ok adták át a hatal- 
mat 1918 októberében az őszirózsás forradalom 
pártjainak. 

1919 után a ~ fogalma kettős jelentésváltozáson 
ment át a magyar politikai nyelvezetben, leg- 


liberalizmus (szabadelvűség) 


alábbis az uralkodó áramlatban; egyrészt a libe- 
rális Tisza-éra radikális ellenzékét, a —Jászi-féle 
—polgári radikálisokat illették a /iberális jelzővel 
(ez az 1989 után magukat liberálisnak valló el- 
méletíróknál is megjelenik), másrészt a magyar 
- történelmi hagyományainak folytatóit egy- 
re inkább kezdték konzervatívként emlegetni. 
A két világháború között uralkodó politikai erők 
antiliberálisnak tekintették magukat, ami nem 
zárta ki, hogy időnként liberális politikusok is 
a kormányba kerüljenek (például Hegedüs 
Lóránt vagy Gratz Gusztáv). Ekkor Magyar- 
ország háborús vereségéért nagyrészt a liberális 
korszakot tették felelőssé, de ezt nem vonatkoz- 
tatták a Tisza-rezsim politikájára. Ezt a kritikát 
a népi mozgalom és a baloldal pótolta, felelőssé 
téve a ~t az alsóbb néprétegek elszegényedéséért, 
a földosztás elmaradásáért, de a fogalmat a ka- 
tolikus (például —keresztényszocializmus) és a 
szélsőjobboldali ellenzék is a , kapitalista kizsák- 
mányolás" fügefalevelének minősítette, és ezzel 
magyarázta a magyarországi zsidóságnak tulajdo- 
nított szellemi-gazdasági hatalomkoncentrációt is 
(antiszemitizmus). 

Az 1945-ös köztársaság megszüntette a libe- 
rális kezdeményezéseket, a kommunisták pedig 
személy szerint is leszámoltak a liberálisokkal. 
A kommunista korszakban a liberális hagyo- 
mány, ahogyan minden más, nem marxista 
szemlélet, szervezetileg gazdátlan maradt a rend- 
szerváltást megelőző évek ellenzéki mozgalmai- 
nak kialakulásáig. 

1989 körül voltak, akik a vezető ellenzéki 
irányzatok felosztására a , liberális" és a , népi" 
megnevezéseket tartották alkalmasnak, azzal 
érvelve, hogy a két szemlélet kizárja egymást, 
s hogy a két világháború közti — népi-urbánus 
vita kerül újra napirendre az állampárt bukása 
után. Ugyanakkor a két háború közötti korszak 
liberális öröksége is elsikkadt; a rendszerváltozás 
utáni liberális pártok nem élesztették föl ezt a ha- 
gyományt, noha a polgári érdekeket s a demok- 
ratikus átalakulás ezekkel összekapcsolt igényét 
az 1920—1930-as években politikailag képzett, 
tapasztalt és a magyarországi viszonyok nem for- 
radalmi úton való átalakítására alkalmas polgári 
programokat hirdető politikusok, — Vázsonyi 
Vilmos (majd fia, Vázsonyi János) és —Rassay 
Károly képviselték. A rendszerváltozás utáni li- 
berális pártok inkább a —polgári radikalizmus 
hagyományára hivatkoztak. 


A politikai fordulatot követően a magát libe- 
rálisként meghatározó —Szabad Demokraták 
Szövetsége (SZDSZ) képezte a fő ellenzéki erőt 
a népiek, liberálisok, kereszténydemokraták és 
kisgazdák alkotta, a Magyar Demokrata Fó- 
rum (MDF) vezette koalícióval szemben; az ak- 
kori vitákban a kormánypártiak az SZDSZ-t a 
nemzeti érdekek megjelenítésének elutasításá- 
val, illetve részben a klasszikus - semmibevéte- 
lével és az egyoldalú —gazdasági ~ erőltetésével 
vádolták. Egyebek közt az így értelmezett -tól 
való elhatárolódás hívta életre az — MDF-en 
belül a nemzeti ~t szorgalmazók csoportját. 
Ekkor még liberális pártként — 1993-tól nemzeti 
liberálisként — határozta meg magát az akkor el- 
lenzékben lévő — Fidesz is. 

A - mai megítélése szempontjából végzetes 
lépés volt az SZDSZ koalícióra lépése a —Ma- 
gyar Szocialista Párttal (MSZP). Ez váltotta ki 
egyébként annak a Fidesznek a fordulatát is, 
amely az ezt követő kormányzati ciklus vezető 
ellenzéki erejeként kezdte hangsúlyozni először 
keresztény-nemzeti jegyeit, majd mai kormány- 
pártként a - bírálatát. 

A XIX. századi liberális program fő pontjait 
lényegében minden magyar demokratikus párt 
a magáénak vallja, illetve elfogadja, ami megva- 
lósult belőlük. Onmagát liberálisnak minősítő és 
komoly erőként számításba vehető politikai erő 
viszont ma nincsen Magyarországon. 

libertarianizmus 


Takáts József: Modern magyar politikai eszmetörténet 


(2007). 
"Tőkéczki László (vál.): Magyar liberalizmus (1993). 


libertarianizmus Az egyén szabadságát és jo- 
gait — a tulajdonjogot kiemelten -középpontba he- 
lyező, az állam gazdasági-társadalmi beavatkozását 
elutasító politikai filozófiai irányzat. A klasszikus 
—>liberalizmusra megy vissza, annak tanítását 
azonban kiterjeszti, és a szabadpiac elvét minden- 
féle társadalmi szerveződés modelljeként kezeli. 
A második világháború után bontakozott ki a 
jóléti állam, a Ökeynesi-szociáldemokrata gaz- 
daságpolitika és az egyenlőségelvű (egalitárius) 
liberalizmus (például — Rawls) bírálataként — in- 
nen az utóbbitól megkülönböztető szóhasználat. 
A ~ az Egyesült Allamokban 1971-ben párttá 
(Libertarian Party) is szerveződött, az ország har- 
madik legerősebb (igaz, a demokraták és a repub- 
likánusok mellett eltörpülő) tömörülését adva. 

Tágabban az amerikai közgazdasági gondol- 
kodás azon fejleményéhez kötődik, amely a piaci 
mechanizmus felsőbbrendűségét egyfelől annak 
eredményessége miatt empirikusan igazolva 
látja (a chicagói közgazdasági iskola), másfe- 
lől az emberi természetből következően eleve 
adottnak veszi (az —osztrák közgazdasági iskola, 
—Hayek). Szűkebb értelemben a ~ elméleteinek 
kiindulópontja morális. Ayn Rand a kereskede- 
lem általi gazdagodás és az erény feszültségének 
klasszikus liberális dilemmáját az egoizmus erény- 
nyé nyilvánításával oldja fel (mivel a természet 
szentesíti az egoizmust). Rand koncepciója tehát 
naturalista és zeleologikus: a kapitalista berendez- 
kedés azért jó, mert lehetővé teszi „az ember em- 
berként való fennmaradását”, önmegvalósítását, 
miközben a szocializmust az irigység hajtja. Ezzel 
szemben Robert Nozick deontologikus (köteles- 
ségtani) alapokon érvel: az egyén önbirtoklásának 
(self-ownership) kritériumát egyedül a szabadpiaci 
működésmód, a kapitalista berendezkedés tartja 
tiszteletben. 

A libertáriusok állammal szembeni gyanakvása 
eltérő mértékű lehet: az ún. minarchisták (pél- 
dául Nozick) összeegyeztethetőnek tartanak egy 
minimális államot (amelynek feladata például a 
rendfenntartás, a szerződések érvényesítése) a ~ 
etikai követelményeivel. Az ilyen állam - mondja 
Tibor R. Machan - „feladata nem az, hogy az 
apukánk, nevelőnk vagy nagybácsink, hanem 
hogy a civilizált testőrünk legyen” (Duncan, 
Craig és Tibor R. Machan: Libertarianism. For 

and Against |„~. Érvek mellette és ellene”], 200 5). 
Ezzel szemben a ~ radikálisabb változata, az 
anarchokapitalizmus (például Murray Rothbard) 
az állam megszüntetése mellett érvel, bár a jog 
fenntartása mellett. 


Barry, Norman P.: On Classical Liberalism and Liber- 
tarianism („A klasszikus liberalizmusról és a -ról", 
1986). 

Nozick, Robert: Anarchy, State, and Utopia (, Anarchia, 
állam és utópia", 1974). 


IG 
lobbizás nyomásgyakorlás 


Locke, John (1632-1704) Angol filozófus, poli- 
tikai gondolkodó, a modern —liberalizmus egyik 
megalapozója. Eletútját meghatározták a kor tör- 
ténelmi jelentőségű politikai eseményei, amelyek- 
ből a befolyásos whig politikus és államférfi, Lord 
Shaftesbury bizalmasaként vette ki a részét. Az 
1688-as dicsőséges —forradalom után hollandiai 
száműzetéséből visszatérve, Angliában publikálta 
nagy hatású filozófiai és politikaelméleti műveit. 
Az előbbiek közül mindenekelőtt az Ertekezés az 
emberi értelemről (1690; m. 1964, 2003) érdemel 
említést, amelyben empirista ismeretelméletét 
fejti ki. 

Az utóbbiak közül a legjelentősebb a polgári 
kormányzatról szóló két, 1689-ben egy kötet- 
ben megjelent értekezése, amely (bár valójában 
évekkel korábban született) sokak szemében a 
dicsőséges forradalom után létrejött politikai 
berendezkedés, az alkotmányos monarchia elmé- 
leti-ideológiai megalapozásaként tűnt föl. Nap- 
jainkból visszatekintve elsősorban mint a modern 
liberális politikai filozófia egyik alapműve tarthat 
számot érdeklődésünkre. Az első értekezés a ki- 
rálypártiak körében népszerű filozófus, Robert 
Filmer tanait, az atyai hatalomhoz hasonlatos, 
isteni felhatalmazáson nyugvó monarchikus 
hatalomgyakorlásnak a Patriarcha című műben 
foglalt tézisét cáfolja. ~ saját politikai filozófiáját a 
híres második értekezésben fejti ki (m. Ertekezés 
a polgári kormányzat igazi eredetéről, hatásköréről és 
céljáról, 1986; Második értekezés a polgári kormány- 
zatról, 1999). 

Ennek lényege a többek között —Hobbes ál- 
tal is vallott természetjog és szerződéselmélet új- 
szerű felfogása, amely ~ számára lehetővé teszi 
a Hobbes abszolutizmusától gyökeresen eltérő kö- 
vetkeztetések levonását és a korlátozott kormány- 


Luhmann, Niklas 


zati hatalom elvének megfogalmazását. - elméle- 
tében a kiinduló természeti állapot (Hobbestól 
eltérően) nem a mindenki mindenki ellen vívott 
háborújának állapota, hanem a viszonylag békés 
iparkodásé, ahol az emberek a teremtőjüktől ka- 
pott, élethez és szabadsághoz való alapvető jogok 
mellett a tulajdonhoz való joggal is rendelkeznek, 
amelyre azáltal tesznek szert, hogy munkájuk- 
kal a természetben található javakat átalakítják. 
A tulajdon felhalmozása (illetve az azt lehetővé 
tevő pénz feltalálása) vezet azokhoz a konfliktu- 
sokhoz, amelyeknek pártatlan elbírálása szük- 
ségessé teszi a polgári társadalom megalapítását. 
Erre két, egymást követő szerződéssel kerül sor, 
amelyek közül az első csupán a politikai közös- 
séget hozza létre, és a második hatalmazza fel a 
hatalomgyakorlásra a kormányzatot — amelynek 
működése így a kormányzottak beleegyezésétől 
függ. A polgárok ebben a konstrukcióban nem 
mondanak le természetes jogaikról — a kormány- 
zat legfőbb célja éppen ezen jogok védelme. Ha 
a kormányzat nem teljesíti így meghatározott 
feladatát — vagy ha éppen ő maga veszélyezteti a 
polgárok jogait —, az alattvalóknak joguk van el- 
lenállni, visszavonni beleegyezésüket és fellázad- 
ni ellene. A lázadás helyénvalóságáról — pártatlan 
földi bíró hiányában — ,az Eghez való fellebbe- 
zés" dönt. 

- művében a fenti elvont elméleti koncepció 
gyakorlatiasabb politikai következményeit is le- 
írja. A kormányzottak a beleegyezésüket hall- 
gatólagosan, személyesen vagy képviselőik útján 
fejezhetik ki- ez szükséges például az adók ki- 
vetéséhez is. A kormányzati hatalom korláto- 
zásának eszköze a hatalmi ágak elválasztása 
(aminek elméletét később — Montesquieu fejti ki 
részletesen) és a hatalomgyakorlás törvényeknek 
való alárendelése (a Öjoguralom elve). Ha mind- 
ehhez hozzávesszük a vallási tolerancia ~-i el- 
vét — amelynek alapja a vallási meggyőződések 
alapvetően személyes, az államhatalom számára 
hozzáférhetetlen jellege, de amely őnála még nem 
terjedt ki az idegen hatalomhoz lojális katoliku- 
sokra és a minden fölsőbb hatalmat elvető, így 
megbízhatatlannak tartott ateistákra (Levél a 
vallási türelemről, 1689; m. 1973) —, előttünk áll 
a modern liberalizmus eszmerendszerének gya- 
korlatilag teljes alapzata. Bár egyes értelmezők 
szerint - érdeme mindössze az angol politikai 
hagyományban amúgy is benne rejlő elvek filo- 
zófiailag is megalapozott, rendszeres kifejtésében 


keresendő, az amerikai Függetlenségi nyilatko- 
zattól Robert Nozick XX. századi —libertariánus 
litikai gondolkodásra aligha túlbecsülhető. Talán 
nincs egyetlen gondolkodó sem, akiről napjaink 
liberális-parlamenti demokráciáinak polgárai több 
joggal mondhatnák el, hogy , mindannyian az ő 
köpönyegéből bújtunk elő". 


Dunn, John: Locke (1984; m. 1992). 

Gray, John: Liberalizmus (1995; m. 1996). 

Horkay Hörcher Ferenc (szerk.): A koramodern politi- 
kai eszmetörténet cambridge-i látképe (1997). 


Luhmann, Niklas (1927—1998) Német szocio- 
lógus, társadalomelméleti gondolkodó. Köz- 
igazgatási jogászként kezdte a pályáját, de az 
1960-1961-ben a Harvardon, Talcott Parsonsnál 
eltöltött ösztöndíjas idő a rendszerelmélet felé 
fordította a figyelmét. Rendszer-, kommuniká- 
ció- és evolúcióelméleti megközelítése a modern 
társadalom elméleti értelmezésére irányult. Fo- 
lyamatos vitában állt a —frankfurti iskola ha- 
gyományával, elsősorban Jürgen Habermasszal, 
hosszú ideig erőteljesen bírálta a német baloldali 
társadalomelméletet. "I ársadalomelméleti összeg- 
zése, a kétkötetes Die Gesellschaft der Gesellschaft 
(„A társadalom társadalma”, 1997) nem sokkal a 
halála előtt jelent meg. Alláspontja szerint a mo- 
dern társadalom különböző funkciók (politika, 
gazdaság, tudomány, művészet, vallás, jog stb.) 
teljesítésére specializálódott részrendszerekből 
áll, amely részrendszerek meghatározott kód 
(azaz megfigyelési séma) alapján tekintenek a 
környezetükre. Igy a modern, demokratikus po- 
litika kódja: kormányzat/ellenzék, ez azt jelenti, 
hogy a társadalmi események erre a kódra tekin- 
tettel kapnak értelmet. Csak az válik politikaivá, 
ami vagy a kormányzathoz, vagy az ellenzékhez 
kapcsolható viselkedés, kommunikáció. ~ mint 
a társadalomtudomány művelője, írásainak cél- 
ját hangsúlyozottan a modern világ leírásában, 
értelmezésében, átláthatóvá tételében, nem pe- 
dig a társadalomkritika gyakorlásában látta. -t 
a —konzervativizmussal rokonítja a társadalmi 
tervezés elutasítása, a baloldali gondolkodással 
szembeni szarkasztikus írásmódja, ugyanakkor 
számos konzervatívval szemben lehetségesnek, 
sőt alapvetőnek tartja az átfogó társadalomelmé- 
let kialakítását. 

Lukács György 


"További művei: A tömegmédia valósága (1996; m. 2008); 
Szociális rendszerek (1984; m. 2009). 
Brunczel Balázs: Modernitás illúziók nélkül (2010). 


KA 


Lukács György (1885-1971) A XX. században 
nemzetközileg ismert magyar marxista filo- 
zófus. Szorosan kötődött a német kultúrához, 
munkái döntő részét németül írta. Kezdetben a 
német szellemi élet mellett Dosztojevszkij hatott 
rá erőteljesen, munkássága ekkoriban az iroda- 
lom- és drámatörténetre irányult. Több éven 
át Heidelbergben élt, ott tervezte habilitációját, 
—Max Weber köréhez tartozott. 1917-ben visz- 
szatért Budapestre. 1918 kora őszén még úgy vél- 
te, hogy a bolsevik erőszak erkölcsileg elfogadha- 
tatlan, novemberben mégis belépett a Kommu- 
nisták Magyarországi Pártjába, s megírta Taktika 
és etbika címen politikai elkötelezettségének elmé- 
leti igazolását. Marxista, kommunista fordulatát 
a róla szóló irodalom gyakorta , Saulus-Paulus" 
változásként jellemzi. A — Tanácsköztársaság 
alatt népbiztosként és a Vörös Hadsereg mellett 
politikai biztosként tevékenykedett, 1919 nyarán 
a tiszafüredi vereséget követően tizedeltetést 
rendelt el. 1919-1945 között emigrációban élt, 
Bécsben, Berlinben, majd Moszkvában, ahonnan 
1945-ben tért vissza Magyarországra. Jelentős 
szerepet vitt a magyar szellemi élet erőszakos 
marxistává tételében. 1956-ban tagja volt a má- 
sodik Nagy Imre-kormánynak, a —forradalom 
leverését követően Snagovba (Románia) inter- 
nálták, 1957 tavaszán térhetett vissza Budapestre. 
Ezt követően esztétikai és társadalomontológiai 
munkáin dolgozott. 1968-ban szükségesnek látta 
a politikai reformokat is. Számára a marxizmus 
nemcsak filozófiai-politikai látásmódot, hanem a 
kommunista mozgalomhoz, annak élcsapatához, 
a párthoz való ragaszkodást is maga után von- 
ta, és az ebből fakadó megalkuvások jelentősen 
csökkentették munkássága elméleti színvonalát. 
Gyakran vádolták revizionizmussal (elhajlással), 
amire ő mindig nyilvános önkritikával válaszolt, 
és ezzel megőrizte a pártbeli helyzetét. Az 1968-as 
csehszlovákiai bevonulással szembeni fenntartá- 
sainak is csak nem publikus, az MSZMP vezeté- 
séhez írott levélben adott hangot. 

1923-ban jelent meg a nyugati marxizmusra, 
azon belül is a Öfrankfurti iskolára jelentős hatást 
gyakorló Történelem és osztálytudat című kötete. 
Filozófiai és ideológiai munkásságának legradi- 
kálisabb kifejeződése: Az ész trónfosztása (1954). 

Ez a filozófiatörténeti elemzést és a politikai röp- 
iratot elegyítő mű a Önemzetiszocializmus szel- 
lemi előkészítőjének tartotta, irracionalistának 
bélyegezte, és ekként ítélte el az elmúlt évszázad 
német, nem marxista gondolkodástörténetét. 
A németül publikált Szolzsenyicin című köteté- 
ben (1970; m. 1990) az orosz író sztálinizmust 
leleplező novelláit, regényeit mint a szocialista 
realizmus megújítását értelmezte, ami egyébként 
távol állt Szolzsenyicin művészi-politikai hitval- 
lásától. Eletének utolsó évtizedét egy marxista 
társadalomontológia kidolgozásának szentelte, ám 
tervét csak részlegesen tudta megvalósítani. A mű 
torzó jellegét fokozta, hogy a szerző a modern kor 
gondolkodástörténeti hagyományára idegenként 
tekintett, munkájának szellemi beágyazottsága 
csekély, intellektuális inspirációt nem ad. 

A német kultúra iránti érdeklődését és ilyen 
irányú munkásságát 1970-ben Frankfurt városa 
Goethe-díjjal ismerte el. Thomas Mann róla min- 
tázta a Varázshegyben a zsidóból jezsuitává, majd 
kommunistává lett Naphta alakját. A második vi- 
lágháború után a radikális marxizmus befolyásos 
képviselői közé számított (mint J. P. Sartre és L. 
Althusser). A kommunista hatalom felemelkedé- 
sének összefüggésében értékelhető életművében 
találhatók a filozófiai hagyományt őrző elemek 
(Hegel, Hartmann elismerése), amelyek a 
kommunista —ideológia uralma idején tágították 
a nyilvános gondolkodás látóhatárát, ugyanakkor 
a filozófiai életet a mai napig megosztja a modern 
(elsősorban a német) filozófiáról vallott politikai 
jellegű kritikája ésa kommunista mozgalom iránti 
elfogultsága. Nézetrendszere tanulmányozásra ér- 
demes, különös tekintettel arra a hatásra, amelyet 
munkái a XX. században a humántudományok 
különböző területein (szociológia, eszmetörténet, 
politikatörténet, esztétika, filozófia) kedvező vagy 
kedvezőtlen értelemben kifejtettek. 

Legközvetlenebb tanítványai (Fehér Ferenc, 
Heller Agnes, Márkus György, Vajda Mihály) 
az elmúlt évtizedekben eltávolodtak a lukácsi 
örökségtől, sőt, magától a marxizmustól is, ki- 
véve az 1956-ban Angliába emigrált Mészáros 
Istvánt. Heller és Vajda, illetve követőik az 1990 
utáni hazai filozófiai élet markáns alakjai. 


"További műve: Utam Marxhoz I-II. (1970). 

Bendl Júlia: Lukács Gyorgy élete a századfordulótól 1918-ig 
(1994). 

Faludy György: „Levél Lukács Györgyhöz”, Versek 
(2001). 


Luther Márton 


Hanák Tibor: A filozófus Lukács (1972; n. Lukács war 
anders, 1973). 
KA 


Lukacs, John (Lukács János; 1924-—) Törté- 
nész. Budapesten született katolikus édesapától 
és kikeresztelkedett, zsidó származású édesanyá- 
tól. A szovjet megszállás elől Nagy-Britanniába 
menekült, és Cambridge-ben tanult. 1947-ben az 
Egyesült Allamokba költözött. A pennsylvaniai 
Chestnut Hill College-ban megkapta a neves 
liberálkonzervatív történész, Erik von Kuehnelt- 
Leddihn katedráját, amelyet 1994-ig, nyugalom- 
ba vonulásáig vezetett, miközben termékeny író- 
ként nemzetközi hírnévre tett szert. A történe- 
lem szerinte közérdeklődésre joggal számot tartó 
tudomány — talán ezzel is összefügg kiváló stílusa 
és lényeglátó képessége. O maga a főművének a 
Történelmi tudat, avagy a múlt emlékezete (1968; 
m. 2004) című könyvét tartja, de a Budapest, 
1900: A város és kultúrája (1988; m. 1999) szintén 
történetírói mesterműnek számít. 

A Corvin-lánccal kitüntetett tudós magát re- 
akciósnak mondja, és az európai keresztény civi- 
lizáció legfőbb veszélyének a —populizmust, a 
—nemzetiszocializmus és a —szocializmus for- 
rását tartja. A történelmi gondolkodás szerinte az 
európai civilizáció egyik fő jellemzője, és a törté- 
nész feladata, hogy általánosításoktól mentesen, 
szavahihetően beszélje el a múltat, amelyben a 
személynek elsődlegessége van a folyamatokkal 
és szükségszerűségekkel szemben. Ez hiteles 
kapcsolatot tételez fel az elbeszélés és a tények 
között. A történész nemcsak értelmezi, hanem 
munkájával alakítja is a történelmet. 

A felvilágosult, lehetőség szerint katolikus elit 
kormányzását tartja ~ kívánatosnak. —Alexis de 
"Tocgueville-lel vallja, hogy az arisztokratikus eli- 
tet a demokratikus, a tömegek érdekeit figyelembe 
vevő elitnek fel kellett váltania, de a XX. század 
során ez az elit eltávolodott a hivatásától. Ezzel vé- 
get is ért a reneszánsszal kezdődött modern kor, 
és átadta helyét a vulgaritás, az egyenlőségelv, a 
hagyományos értékek megvetése uralmának. 
Szerinte a modern tömegcivilizációval szemben a 
római katolikus egyház védi a nyugati értékeket. 
S a reakciós gondolkodás óvja a szabadságjogokat, 
és ennek a konfliktusnak a megtestesülését látja a 
reakciós, konzervatív —Churchill és a , modern", 
forradalmi —Hitler párharcában. Nagy történel- 
mi teljesítménynek tartja, hogy sem Sztálin, 
sem Hitler nem tudta uralma alá hajtani Európa 


teljes egészét. A hidegháborút tehát a szokásos 
konzervatív állásponttól eltérően ítélte meg, ami 
egybecsengett a feltartóztatás politikáját kezdemé- 
nyező, majd a túlhajszolását-militarizálását bírá- 
ló George F. Kennannel, akihez szoros barátság 
fűzte ( konzervativizmus, neokonzervativizmus, 
Russell Kirk, Molnár Tamás). 


"További művei: A történelmi Hitler (1997; m. 1998); 
Az Egyesült Államok XX. századi története (1988; m. 
2002); George Kennan: A Study of Character ( , Jellem- 
rajz”, 2007); A történelem eleven valósága: George F 
Kennan és John Lukacs levelezése (2010; m. 2010). 

Allitt, Patrick: Catholic Intellectuals and Conservative 
Politics in America, 1950-1985 („Katolikus értelmisé- 
giek és az amerikai konzervatív politika”, 1995). 


BoM 


Luther Márton (1483-1546) Német Agoston- 
rendi szerzetes, egyetemi tanár, a —reformáció 
elindítója. 1517. október 31-én Wittenbergben 
tette közzé 95 tételből álló vitairatát, amelyet rö- 
videsen Németország-szerte olvastak és vitattak, 
és amely elindította a XVI. század nagy vallási 
megújulását. Személyes vívódásainak eredmé- 
nyeként — a Bibliát olvasva — jutott el a legfon- 
tosabb teológiai felismeréshez, ahhoz, hogy az 
üdvösségre nem tulajdon szellemi erőfeszítéseiből 
vagy jó cselekedeteiből, hanem hit által, Isten ke- 
gyelméből juthat el. Ez a merőben hitelvi gon- 
dolat átformálta az akkori Európát a politika, a 
gazdaság, a jog, a nyelvhasználat, a tudományok 
és a mindennapi magatartásformák terén (—pro- 
testantizmus). 

- mint egyházszervező, nagyszerű hitszónok és 
prédikátor, megannyi értekezés és vitairat szerző- 
je, a Biblia fordítója, amivel megteremtette a német 
irodalmi nyelvet, és példát adott a többi bibliafordí- 
tás számára, illetve az Augsburgi (ágostai) hitvallás 
(1530), az evangélikusok, de általában a protestán- 
sok egyik legfontosabb hitnyilatkozatának értelmi 
szerzője roppant befolyásra tett szert, és ekként 
gyakran fordultak hozzá útmutatásért. Az egy- 
szerű tanácsadás zsenije többször egész traktátust 
szentelt válaszai kifejtésére. Politikai nézeteit a 
világi felsőbbségről, az uralomról és az elöljárók 
erőszaktevéseiről, illetve a nekik való engedelmes- 
ségről föltett kérdésekre válaszul fogalmazta meg 
egyebek közt az „A világi felsőségről", illetve a 
„Lehet-e üdvösséges a katonák hivatása?" című 
írásaiban (Masznyik Endre [szerk.]: D. Luther 
Márton művei II., 1906, V., 1910). 

Luther Márton 


- számára a hatalom és mindaz, ami a hatalmat 
megjeleníti (lovagok, fejedelmek, hóhérok, bírók, 
erőszak, törvények stb.), Istentől rendelt és szük- 
séges. Ezt - a sola Scriptura (egyedül a Szentírás 
álta!) teológusaként a Szentírásra, különösen Pál 
apostolra hivatkozva vallotta (Róm 13). 

A „kettős birodalom"-ról (zweierlei Reich) vagy 
kétféle kormányzásról szóló elméletét (—két 
kard elve) szintén Pál tanításából, a két korszak 
(aión) páli eszkatológiájából merítette (például: 
Róm 5, 12,2). Az Isten országában az üdvözítő 
Isten uralkodik a megújult híveken Krisztus és 
az evangélium által. Az emberek országában a te- 
remtő Isten uralkodik minden bűnös emberen a 
császár és a törvény által. - tanításában a magát 
és a környezetét is tönkretenni akaró embernek 
kétféle úton is segítségére siet a teremtő Isten. 
A világot és az embereket kormányzó Isten egy- 
felől a felsőbbséget és a törvényt adja. Isten a tör- 
vények , külső rendjével" és az azt felügyelő világi 
hatalmakkal („a kardot viselő világi felsőbbség- 
gel") őrzi e világnak, a földi világnak az életét, 
annak , külső" rendjét (ez Istennek az , idegen" 
munkája). A másik út, amivel Isten a bűnös em- 
ber segítségére siet, az evangélium („Isten igaz 
műve" — teszi hozzá ~). Ez utóbbit a Krisztusban 
hívők és az őt valóban követők számára adta az 
Isten. Ez azonban nem jelenti azt, hogy a keresz- 
tényeknek ne kellene betartaniuk a törvényeket, 
miként egyesek - korában gondolták, és akik 
mindenféle , világi" törvény nélkül akartak élni. 
A Krisztust követők engedelmességgel tartoznak 
a hatalomnak és a törvényeknek, bár - mondja 
~ - ők a törvénynél is többet tesznek, mégpedig 
önszántukból, hiszen ,a gyümölcsfának nincs 
szüksége jogkönyvekre, ő a nélkül is gyümölcsöt 
terem, hisz ez a természete” („A világi felsőség- 
ről"). „Mert kétféle felsőbbséget rendelt az Isten 
az emberek között” - folytatja a reformátor. „Az 
egyiket lelkinek rendelte igéjével és kard nélkül, 
hogy ez által az emberek jámborakká és igazakká 
legyenek és ezzel az igazsággal elnyerjék az örök 
életet. Ezt az igazságot az Isten az ő igéjével szol- 
gáltatja, melynek hirdetését a prédikátorokra bíz- 

ta. A másik felsőbbség világi, eszköze a kard, hogy 
azok, akik igéje által nem akarnak jámborakká és 
igazakká lenni az örök életre, azok ily világi ha- 
talom által kényszerítessenek arra, hogy a világ 
előtt jámborakká és igazakká legyenek. Ezt az 
igazságot ő a karddal szolgáltatja" (, Lehet-e üd- 
vösséges a katonák hivatása is?”). ~ számára tehát 
Isten válasza kettős: az evangélium útja, illetve a 
kard, a felsőbbség útja. Isten jobb kezével a benne 
hívőket kormányozza, az evangélium által, míg 
a bal kezével a benne nem hívőket kormányozza, 
a jog által, s ha kell, annak kényszerítő ereje által. 
Azonban - és ez talán a leglényegesebb — Isten az 
ura mindkét dimenziónak. 

~ tanítása döntően meghatározta az államról 
való protestáns gondolkodást: maga után vonta 
—állam és egyház elválasztásának elvét, a vilá- 
gi felsőség (állam) eszközeinek, céljainak, köte- 
lezettségeinek és határainak kijelölését, továbbá 
feltételezte a lelkiismeret szabadságát. Egyúttal 
fenntartotta a világi-polgári kormányzat prófé- 
tai bírálatának feladatát az egyház számára, ami 
a teológiai és politikai képzelgés világába utasítja 
azokat a kísérleteket, amelyek Hitler előfutárá- 
nak akarták őt (részben erős —antijudaizmusára 
anakronisztikusan hivatkozva) akár önigazolásul, 
akár bírálatképpen beállítani. 


Művei: Asztali beszélgetések (1566; m. 2014, 2015); Leve- 
lek (2015); Lutber Márton négy bitvallása (1983); Prédi- 
kációk (2015); Válogatott művei (2011). 

Birkás Antal: Reformáció, állambatalom, politika. Lu- 
ther és Kálvin jogfilozófiai és politikai filozófiai nézetei 
(2011). 

Bodensieck, Julius: The Encyclopedia of the Lutheran 
Church (1965). 

Forrester, B. Duncan: „Luther Márton — Kálvin Já- 
nos”, Leo Strauss és Joseph Cropsey: A politikai filo- 
zófia története I. (1963; m. 1994). 

Nagy Gyula: Az egyház mai tanítása. Evangélikus dog- 
matika I. (2000). 

Reuss András: „Luther és a politika, avagy xLuther 
korában sem voltak a fejedelmek glasszékesztyűs lo- 
vagok<«”, Híd, 2015, 3. 

BA 


Machiavelli, Niccoló (1469—1527) Itáliai politi- 
kus, politikai gondolkodó, író, a , machiavelliz- 
mus” — az egyoldalúan hatalomközpontú, erköl- 
csi megfontolásokat mellőző, a „cél szentesíti az 
eszközt” elvét valló politikafelfogás — névadója. 
A Mediciek elűzése után a firenzei köztársaság 
több fontos tisztségét betöltötte, ám azok vissza- 
tértekor belső száműzetésbe kényszerült. Ekkor 
írta politikai-diplomáciai tapasztalataiból és je- 
lentős történeti műveltségéből kiindulva később 
híressé-hírhedtté vált műveit, amelyek egészen 
a XIX. század közepéig egyházi tiltólistán sze- 
repeltek. - a politikai gondolkodás történetének 
és a modern politikaelméletnek egyik legtöbbet 
idézett szerzője, akinek viszonylag szerény terje- 
delmű elméleti munkássága sokszor egymásnak 
is ellentmondó értelmezések hosszú sorát hívta 
életre — köztük olyanokat is, amelyek megkérdő- 
jelezik, hogy ő maga „machiavellista” lett volna. 

Legjelentősebb művében, az 1513-ban írt (de 
nyomtatásban csak 1531-ben megjelent) A fejede- 
lemben (m. 1848, 1964) az egyeduralom megszer- 
zésének és megtartásának módozatait mutatja 
be. , Az értőknek kívánván hasznos dolgot írni, 
helyesebbnek ítélem a dolog valódi igazságának 
kifürkészését, semmint megelégednék a róla 
alkotott elképzeléssel? - fejti ki , realista? mód- 
szertani alapvetéséről, és utána számba veszi a 
fejedelemnek a hatalom megőrzéséhez szükséges 
tulajdonságait. Ezek közül az első és legfontosabb, 
hogy a fejedelemnek , meg kell tanulnia rossznak 
lenni", és ennek jegyében nem szabad vissza- 
riadnia a kegyetlenségtől (ha választania kell: az 
alattvalók inkább féljék, mint szeressék), a szó- 
szegéstől (,a szószegő uralkodók vittek véghez 
nagy dolgokat") és az erőszaktól sem (, a fegyve- 
res próféták mind győztek, a fegyvertelenek pe- 
dig elbuktak"). - központi szerepet tulajdonított 
a virtü fogalmának, amelyen mindenekelőtt po- 
litikai cselekvőkészséget, egyben a változó körül- 
ményekhez és a forgandó szerencséhez (fortuna) 
való alkalmazkodás képességét értette. Bár ez az 
antik, görög-római politikai erény fogalmára 
emlékeztet, - radikálisan szakított mind az ókori 
szerzők klasszikus természetjogi, mind a ko- 


rabeli királytükrök keresztény uralkodót közép- 
pontba állító tanításával. 

~ gondolkodásáról árnyaltabb képet kapha- 
tunk, ha A fejedelem mellett kézbe vesszük má- 
sik jelentős politikaelméleti művét, a Beszélgetések 
Titus Livius első tíz könyvéről (1519/1531; m. 1862, 
1978) című, a római köztársaság történetét tag- 
laló kommentárját. Ebben az egyeduralom és a 
köztársaság közül egyértelműen az utóbbi mellett 
foglalt állást, az állampolgári erények megfelelő 
gyakorlását tekintve a köztársasági kormányzat 
előfeltételének. Ennek fényében úgy tűnik, el- 
sősorban a honfitársai körében tapasztalt erkölcsi 
romlás (amelynek lenyomata irodalmi műveiben, 
például máig játszott színdarabjában, a Mandra- 
górában [1518; m. 1979] is megtalálható), az em- 
beri természettel kapcsolatos kételyei, illetve a 
korabeli Itália megosztott, egymással is harcban 
álló városállamainak zavaros politikai viszonyai 
indíthatták őt egy erőskezű, a politikai stabili- 
tást és a nemzeti egységet megteremteni képes 
egyeduralkodó fellépésének szorgalmazására. 

- felfogása visszatérően erős kritikában része- 
sült, a legnevezetesebb Nagy Frigyes porosz ural- 
kodó francia nyelven írt és Voltaire által saját 
bevezetéssel kiadott Æntimachiavel (1740; m. Nagy 
Frigyes A fejedelemről, 1942, 1990) című munkája, 
amely fejezetről fejezetre vitatkozik ~nek A fe- 
jedelemben tett állításaival, és egy ezzel szemben 
álló, keresztény alapozású morális politikai gon- 
dolkodást fejt ki. ~ben ma sokan a —politikai re- 
alizmus hagyományának egyik első képviselőjét, 
mások a modern —>politikatudomány, a politika 
autonómiáját, sajátos törvényszerűségeit felismerő 
előfutárát, megint mások a republikánus pat- 
riotizmus értékeinek megtestesítőjét, sőt, egye- 
sek a modern demokrácia úttörőjét látják. Velük 
szemben radikális álláspontot képvisel az ameri- 
kai politikai filozófus Harvey Mansfield, aki arra 
figyelmeztet, hogy ha komolyan akarjuk venni 
~t, és szembe kívánunk nézni az általa felvetett, a 
politika természetét, politika és erkölcs viszonyát 
érintő kérdések teljes súlyával, nem kerülhetjük 
meg azt, hogy „a gonosz tanítómestereként" te- 
kintsünk rá. 

MacIntyre, Alasdair 


Mansfield, Harvey C.: Machiavellis Virtue („~ erénye”, 
1996). 

McCormick, John P.: Machiavellian Democracy („~ánus 
demokrácia”, 2011). 

Paczolay Péter: Álamelmélet I. Machiavelli és az állam- 
fogalom születése (1998). 

Skinner, Quentin: Machiavelli (1985; m. 1996). 

MacIntyre, Alasdair (1929-) Skót filozófus, 
eszmetörténész, a kortárs angolszász filozófia 
meghatározó alakja. Erdeklődése kezdettől fogva 
kiterjedt a metafizika, vallás, erkölcs, társadalom, 
történelem és a politika kérdéseire. Fiatalon a 
marxizmus befolyása alatt állt, ami kihatott egész 
életművére. A nyugati világ fejlődését eszmei, mo- 
rális, gazdasági és politikai értelemben zsákutcá- 
nak minősítette, és szembeállította kezdetben az 
athéni demokrácia, az arisztotelészi filozófia, ké- 
sőbb S Aguinói Szent Tamás rendszerének eszmei 
mélységével. A modernitás eltorzulását nem a 
kommunista rendszerekben, hanem elsősorban 
Nietzsche nézeteiben és ezek társadalmi-politi- 
kai hatásaiban vélte megragadni. Szerinte korunk 
„új sötét középkor”, a „barbárság kora”, amely 
önmagát pusztítja el, a természettel, az egyéni és 
—közösségi értelmes élet lehetőségeivel együtt. 

~ eklektikus gondolkodó, aki a társadalomtu- 
dományok elsőbbségét hangoztatja a filozófiával 
szemben. Minden eszme konkrét társadalmi vi- 
szonyok közepette keletkezik, ezért megértésük- 
höz e viszonyokat kell tanulmányoznunk. Ennek 
módszertanával a szociológia szolgál. Ez utóbbi 
összekapcsolódik a közösségi filozófiával, annak 
elgondolásával, mi alkotja az emberi élet értelmét 
társadalmi, gazdasági és politikai síkon. Az élet 
értelme a társadalmi viszonyok meghatározta 
—közjó körül bontakozik ki. ~ nem dolgozott 
ki önálló módszertant, a fenti szempontokat az 
angolszász filozófiára jellemző, világosnak szánt 
érveléssel fejti ki. Sokszor hivatkozik személyes 
tapasztalatokra, a történelem tanítására, és elő- 
szeretettel él hasonlatokkal. 

Hasonlattal kezdődik főműve, Az erény nyomá- 
ban (1981; m. 1999). Az emberiséget katasztrófa 
sújtja, amelynek következtében a civilizáció ered- 
ményei elpusztulnak, kivéve néhány töredéket, 
könyvrészletet, egy-egy lapot vagy ábrát, amely 
a tudományos életből fennmaradt. A túlélők e tö- 
redékek alapján igyekeznek helyreállítani a letűnt 
világot, ám a töredékekben fellelt kifejezések 

jelentését nem értik. Mégis megpróbálnak úgy 
tenni, mintha e szavakkal — például neutrinó, 
relativitás, fénysebesség — tisztában lennének. Az 
eredmény olyan torz világ, amelyben a kifejezé- 
sek megvannak, de jelentésük tisztázhatatlan. - 
szerint mai világunk ilyen, különösen az erköl- 
csi gondolkodás terén, mivel elvesztettük a régi 
műveltséget, amelyben a szavaink létrejöttek, és 
jelentéssel bírtak. Ennek következménye, hogy 
az egyes szavaknak mindenki a maga tetszése 
szerint tulajdonít jelentést, ám egyik sem jut álta- 
lános elfogadáshoz. A mai —liberális demokrácia 
- szerint nem is képes arra, hogy közmegegyezést 
alakítson ki főképpen az erkölcsi alapfogalmak kö- 
rében, mivel ekkor objektív rendnek kellene benne 
érvényesülnie. Am a liberális demokrácia lényege 
a személyi önkény támogatása, a fogalmi káosz 
növelése, aminek célja, hogy a gazdasági és politi- 
kai elitcsoportok rákényszeríthessék akaratukat a 
társadalomra. Mindebből nyílt vagy burkolt politi- 
kai elnyomás fakad, kifosztó és környezetromboló 
katonai és gazdasági monopólium, végül az emberi 
élet céljára vonatkozó tanácstalanság. Hagyomány, 
vallás, metafizika, elvszerűség, de még a logikusság 
is a mai uralkodó elitek ellenségei, amiből adódik a 
nyílt vagy burkolt negligálásuk, leépítésük, egyes 
esetekben - mint amilyen a vallás - lehetőleg a 
teljes felszámolásuk. A ~ által ezzotivizmusnak ne- 
vezett uralkodó felfogás eredetileg az erkölcsi jó 
személyes érzelem alapján való meghatározását, de 
tágabban értve a nyugati világ egészének az ön- 
kényét, saját hagyományainak ignorálását jelenti, 
aminek a következménye műveltségi és különösen 
morális káosz, illetve politikailag — ~ kifejezésé- 
vel — „a más eszközökkel folytatott polgárháború" 
állandósulása ( hideg polgárháború). 

E kritika tartalmazza a mai liberális demok- 
rácia és a kapitalizmus megdöntését, ami azon- 
ban gyakorlatilag - szerint sem kivitelezhető. 
Igy az egyetlen út, amelyet az értelmességre, 
az —erényre és a közösségre törekvő szemé- 
lyek tehetnek, a kisközösségek erősítése (család, 
rokonság, lakókörnyezet), amelyben kiépíthető 
a közösségi demokrácia, az együttműködés, az 
emberiesség, az erény, illetve — miként ~ főkép- 
pen az 1980-as évektől kezdve belátja — a —vallás. 
Ekképpen reménykedhetünk abban, hogy „egy 
új Szent Benedek" felbukkanásával (mint Az erény 
nyomában végén hangsúlyozza) kijuthatunk a mai 
barbárság sötétségéből. 

- javasolja a gyakorlat fogalmának újraértelme- 
zését, amelyet visszatérően a sakkjáték példájával 


Mádl Ferenc 


világít meg. A sakk kialakult szabályrendsze- 
re egyszerre hagyományozza át a régi szokások 
meghatározott világát, és teszi lehetővé a találé- 
konyságot. Ez utóbbi csak akkor lehetséges, ha a 
szabályokat megtanultuk és alkalmazzuk. Ennek 
megfelelően egy közösség szabályrendszerét az 
erények foglalják össze, amelyek fenntartása ki- 
emelten fontos, ahogyan a morális találékonyság 
is — mindig a régi szabályok összefüggésében. - 
ezen az úton jut el ahhoz, hogy az erkölcs alap- 
fogalmait, különösen az erény eredeti jelentését 
tisztázza a görög gondolkodásban, elsősorban 
—>Arisztotelésznél. ~ fő érdeme az arisztotelészi 
erényetika felélesztése, új összefüggésekben való 
kidolgozása és fontosságának kifejtése. 

- munkái közül több is megjelent magyar nyel- 
ven, ám befogadását több tényező is nehezíti. Gon- 
dolatai eleve olyan közegben, a tomizmusra nyi- 
tott angolszász filozófiában terjedtek el, amelynek 
idehaza kevés szakértője van. Az a fajta marxista 
gyökerű társadalom- és politikakritika, amely a 
katolikus hagyományban találna megerősítést, hi- 
ányzik nemcsak a magyar, de egyáltalán a közép- 
európai repertoárból. - gondolkodásában a szovjet 
—>totalitarizmus mélyreható kritikája sincs jelen, 
mivel annak vélt vagy valós vétkeit nem látja 
súlyosabbnak a kapitalizmus bűneinél. Végül - 
elutasító a közép-európai világ számára fontos 
gondolkodókkal szemben, mint amilyen S Kant, 
Hegel vagy —Heidegger, és e hagyomány mai 
francia recepcióját is elveti. Míg az utóbbi ideha- 
za sem ismeretlen, a német-osztrák gondolkodás 
vonala sokoldalúan tovább van gondolva. Végül ~ 
néhány egyoldalúsága, például az államtani és jogi 
gondolkodás hiánya is akadályozza a befogadást. 
Mindemellett ~ liberalizmus-, demokrácia- és 
kapitalizmus-kritikája, Öközösségelvű politika- 
filozófiája — különösen erénytana — jól értelmez- 
hető és haszonnal alkalmazható a rendszervál- 
tozás utáni kelet-európai állandósult gazdasági, 
társadalmi és politikai válságok közepette. 


Knight, Kelvin (szerk.): The MacIntyre Reader („~-ol- 
vasókönyv", 1998). 
MB 


Macmillan, Harold (1894-1986) Brit —kon- 
zervatív politikus és miniszterelnök, könyvki- 
adó. Jelentős elméleti tevékenységet fejtett ki a 
—>Disraeli nevével fémjelzett szociális konzer- 
vativizmus XX. századi újrafogalmazásában. 
Az erősen hanyatló észak-angliai iparvidéken, 


Stocktonban választották parlamenti képviselő- 
vé 1924-ben. A fiatal politikust megdöbbentette 
a londoni kormányzatok tehetetlensége, és egy 
életre elkötelezte magát az állam szociális szerep- 
vállalása mellett. A szélsőséges szabad —verseny 
és a különféle kollektivizmusok között egyfajta 
—>,„harmadik utat” keresve 1938-ban publikálta 
The Middle Way („Középút”) című munkáját, 
amely szellemiségében erősen hasonlít Wilhelm 
Röpke 1943-as könyvéhez. A megreformált kapi- 
talizmus koncepcióját, amely a polgárok „méltá- 
nyolható igényeinek” a kielégítéséért az államot 
is felelőssé tette, ~ kormányfőként (1957—1963) is 
szem előtt tartotta. Bírálta is — Thatchert. 


Egedy Gergely: „Macmillan és a »középút« konzerva- 
tivizmusa”, Valóság, 2005, 3. 

Thorpe, D. Richard: Supermac: The Life of Harold 
Macmillan („~ élete”, 2010). 

Mádl Ferenc (1931—2011) Köztársasági elnök, 
egyetemi tanár, akadémikus, miniszter. Az eu- 
rópai jog, a nemzetközi gazdasági jog és a nem- 
zetközi magánjog tudósa. Egész életében párton 
kívüli volt; egykori piarista diákként politikai 
felfogása közel állt a második világháború utá- 
ni német —kereszténydemokrácia értékrendjé- 
hez. 1974-ben megjelent nagydoktori értekezé- 
sét az Európai Gazdasági Közösség jogáról írta. 
A —rendszerváltozás idején azon kevés hazai 
jogász egyike, aki átfogó tudással rendelke- 
zett a modern piacgazdaságok szabályozásáról. 
1990-ben az —Antall-kormány tagjaként tár- 
ca nélküli miniszteri megbízást vállalt, ebben a 
minőségében felelősségébe tartoztak az európai 
együttműködés bizonyos kérdései, a bős-nagy- 
marosi vízlépcsőről Csehszlovákiával, majd Szlo- 
vákiával folytatott tárgyalások, a privatizáció 
felügyelete, a Magyar Tudományos Akadémia 
és a tudománypolitika ügyei. 1993-tól 1994-ig 
művelődési és közoktatási miniszter, az új köz- 
oktatási és felsőoktatási törvények kidolgozója, 
parlament elé terjesztője. Mindvégig Antall Jó- 
zsef miniszterelnök közeli, bizalmas munkatársa. 
1995-ben az ellenzéki polgári pártok (— Fidesz, 
KDNP, MDF) közös köztársaságielnök-jelöltje, 
1996-2000 között a Magyar Polgári Együtt- 
működés Egyesület elnöke. 2000-2005 között 
köztársasági elnök. Első közjogi méltóságként 
különös figyelmet szentelt a jogállamiság vé- 
delmének, ennek érdekében ismételten sikerrel 

magánjog 


fordult az S Alkotmánybírósághoz. Kiemelten 
foglalkoztatta a határon túli magyarság sorsa, 
Magyarország uniós csatlakozásának támogatása 
és az egyházi kapcsolatok ápolása. 


Főbb művei: A deliktuális felelősség a társadalom és a jog 
fejlődésének. történetében (1964); Álam és gazdaság, 
forradalom a jog útján a közép- és kelet-európai orszá- 
gokban (1997); Európai örökség útjain (1995); Osszeha- 
sonlító nemzetközi magánjog. A nemzetközi gazdasági 
kapcsolatok joga: Az elméleti alapokboz és a gyakorlatboz 
(1978). 

A Köztársasági Elnöki Hivatal évkönyvei (2000—2005). 

Buxbaum, Richard: „Ferenc Mádl”, Rabels Zeitschrift, 
2011. október. 

Király Miklós: „In Memoriam Ferenc Mádl (1931— 
2011)”, Revue Hellénique de Droit International, 2011, 1. 

Magyar Polgári Együttműködés Egyesület: Mádl Fe- 
renc 80 (2011). 


KM 


magánjog (l. jus privatum, más néven polgá- 
ri jog, l. jus civile, a római szabad polgárok joga) 
A jog azon területe, ahol a magánérdeket alapul 
vevő szabályok érvényesülnek, szembeállítva 
a —közjoggal. Az elnevezés a XIX. században 
használt „magánosok jogá"-ra megy vissza, az 
1928-as kódexjavaslatot már ~inak hívták svájci 
mintára. A ~ a régi római civilizációban a —ma- 
gántulajdonnal, a természet adta közösségek 
felbomlásával egy időben fejlődött ki, és azóta 
is az —>individuális világfelfogás joga. A hűbéri 
és rendi jogban keveredtek a közjogi és ~i jellegű 
elemek (például egy földbirtok megszerzése egy- 
ben közigazgatási, közjogi és bíráskodási jogokkal 
járt együtt). A szovjet típusú diktatúrák pedig 
a lehető legkisebb területre szorították vissza az 
állam által nehezebben ellenőrizhető és irányít- 
ható magánszférát. A magántulajdonra épülő 
piacgazdaság kibontakozásával vált a ~ a polgári 
társadalmak legjellemzőbb és legfontosabb jogá- 
vá. Az állam kivonult a magánszférából, így az 
viszonylag önállósulhatott vele szemben. Az in- 
tézményesítés során az emberi —szabadság nagy 
vívmányaként elhatárolták egymástól a köz- és 
magánszférát, az ún. közérdeket és magánérde- 
ket, a politikát és a gazdaságot. —>Montesquieu 
óta a Scivil társadalom igyekezett a közjog által 
szabályozott államhatalomtól elválasztani saját 
vagyoni, illetve családi viszonyait („az én házam, 
az én váram”). Ezért a közjog körébe sorolták az 
alkotmányjogot, a büntetőjogot, a közigazgatási 

jogot és az eljárási jogokat. Erre az elgondolásra 
épült fel a jogtudományban a közjog és a ~ elha- 
tárolása, illetve szembeállítása. 

A ~ egyfajta mellérendelt jogviszonyként 
(koordináció) jelenik meg, ahol a szembenálló 
jogalanyok jogilag egyenlők, míg a közjognál 
másfajta, alá- és fölérendeltségi viszonyról (szub- 
ordináció) van szó. A közjog elsősorban kógens 
(eltérést nem engedő), a ~ pedig diszpozitív (elté- 
rést engedő) szabályozással rendelkezik. A ~ tehát 
a jogrendszernek az az ága, amely a legközvetle- 
nebb összefüggésben áll a gazdasági viszonyokkal. 
A magántulajdon lehető legteljesebb elismerésére 
épül. Jogilag egyenlő autonóm személyek vesznek 
részt benne. Tiszta formájában szabályai betartá- 
sát kizárólag vagyoni jellegű befolyásolással moz- 
dítja elő, vagyis a jogág szabályainak megsértőit 
csak vagyoni szankciók érhetik, és a szankciók 
érvényesítése egyedül az érdekelt (jogosított) fe- 
lek autonóm akaratától függ. A ~ középpontjában 
az egyéni —szabadság (—autonómia) áll. Ennek 
értelmében a ~ alapelvei a polgári jogegyenlőség, 
a tulajdon szabadsága, a szerződési szabadság és 
a szerzett jogok tiszteletben tartása. A polgári 
jogegyenlőség princípiuma szerint ~i értelem- 
ben nincs különbség az egyes emberek között. 
A —>francia forradalom meghatározó megnyilat- 
kozása, az Emberi és polgári jogok nyilatkozata (1789) 
értelmében egyetlen ember sem rendelkezhet egy 
másik ember felett jogi hatalommal (1. §), illetve a 
tulajdonos elvileg szabadon rendelkezhet tulajdo- 
nával, ha ezzel másnak kárt nem okoz (17. §, Code 
civil [a napóleoni polgári törvénykönyv, 1804] 
544. §). A szerződő felek akarata jogi értelemben 
szabad. Ez a tulajdonjog szabadságának természe- 
tes következménye — nemhiába nevezték a XIX. 
század végét ,a szerződéses évek"-nek. (A - a 
szerződéskötés gazdasági hátterét nem vizsgálja.) 
A felek szabadon dönthetnek arról, hogy akar- 
nak-e szerződést kötni vagy sem; ha igen, kivel, 
milyen típusú vagy külön nem szabályozott for- 
májú legyen a szerződés, s azt milyen tartalom- 
mal töltsék meg (diszpozitivitás elve). Az állam 
még jogszabállyal sem foszthat meg senkit meg- 
szerzett vagyoni jogától, csak nagyon indokolt 
esetben és megfelelő kártérítés mellett. 

Kezdetben a —római jog nyomán a ~ot jogot 
három részre osztották fel: 1) a személyi jog (jus 
personarum) tartalmazta a családjogot, az öröklé- 
si jogot és a tulajdonképpeni személyi jogot, ez 
utóbbi a jogképességet és a cselekvőképességet 
szabályozta; 2) a vagyonjog (jus rerum) a dologi 


magánosítás (privatizáció) 


jogot és a kötelmi jogot foglalta magában, 3) a 
perjog (jus actionum) pedig a polgári perrendtar- 
tást ölelte föl. Ezt a rendszert követte a Code civil 
és az Osztrák Polgári Törvénykönyv (1811) is. A 
német jogtudomány a XIX. századra alakította 
ki az ötös felosztást, amelyet a magyar jogászok 
is alkalmaztak. Nem egységes elveken alapszik, 
az újabban kifejlődött személyiségi jogot és a 
szellemi alkotások jogát rendszerileg elhanyagol- 
ta. Mindemellett az ötös fölosztás könnyen átte- 
kinthetővé tette a -ot: 1) Az első rész az egész 
~ra vonatkozó általános szabályokat tartalmazza. 
2) A második a személyi jogra, a természetes és a 
jogi személyekre vonatkozó szabályokat taglalja. 
3) A harmadik a dologi jog, a tulajdonnak és a 
hozzá hasonló kizárólagos rendelkezési jogoknak 
a szabályait foglalja magában. 4) A negyedik a 
kötelmi jogra, a vagyontárgyak forgalmára, kö- 
vetelések szerzésére és tartozások vállalására vo- 
natkozó szabályokra, illetve a törvénysértések -i 
következményeire terjed ki. 5) Az ötödik pedig 
az öröklési jogot, a vagyonnak a halál utáni sor- 
sát szabályozó jogszabályok gyűjteményét öleli 
fel. Az ötös felosztást a jelentősebb európai kóde- 
xek közül először a Szász Polgári Törvénykönyv 
(1863) követte, majd a Német Polgári Törvény- 
könyv (1900), ahogy a svájci (1911, 1926), a török 
(1926), az 1929—1931-es kínai stb. is. A Polgári 
Törvénykönyvről szóló 2013. évi V. törvény to- 
vábbfejlesztette az ötös rendszert, és beemelte a 
kódexbe a gazdasági társaságok szabályait is. 


Horváth Attila: A magyar magánjog történetének alapjai 
(2006). 

Szladits Károly: A magyar magánjog vázlata (1933, 
1999). 

Vékás Lajos: Parerga: Dolgozatok az új Polgári törvény- 
könyv tervezetéhez (2008). 

magánélet védelme —információs jogok, ma- 
gánszféra védelme 


magánosítás (privatizáció) Az állami vállal- 
kozói vagyon lebontása, magántulajdonba adása. 
A korábbi szocialista országokban a —rendszer- 
változás idején és az azt követő csaknem másfél 
évtizedben a társadalmi, politikai és gazdasá- 
gi átalakítás egyik meghatározó eszköze volt, 
amellyel az állam a saját tulajdonosi szerepének 
csökkentését kívánta elérni. A ~t támogatta az a 
meggyőződés, hogy a modern piacgazdaság alapja a 


—magántulajdon, ehhez kapcsolódóan a szerződési 
szabadság és a verseny, illetve hogy a jól működő 
és fenntartható demokrácia alapfeltétele a széles 
magántulajdonosi réteg megteremtése. A közép- 
és kelet-európai országokban a tulajdonszerke- 
zet átalakítása a jól irányított ~sal lehetőséget 
teremthetett volna az állam számára a termelési 
szerkezet olyan irányú átalakítására is, hogy a 
munkahelyek minél nagyobb arányú megőrzése 
mellett az ország erőforrásait minél teljesebben 
felhasználó, tudásalapú modern gazdaság jöjjön 
létre, ennek előfeltételei azonban sokszor hiá- 
nyoztak. 

Míg a rendszerváltoztató országokban a ~ a gaz- 
dasági-társadalmi átalakítás egyik legfontosabb 
mozgatórugója, addig a fejlett iparral rendelkező 
államokban (például az Egyesült Királyságban, 
Olaszországban) inkább a gazdasági rendszer 
időnkénti kiigazítására szolgáló eszköz. 

A ~ idején a kormány a gazdaságpolitikáján ke- 
resztül nyilvánvalóan érvényesíthette politikai és 
a gazdaságszerkezet-átalakító céljait, de amikor a 
magántulajdon meghatározóvá s a külföldi mul- 
tinacionális cégek tulajdonosi aránya dominánssá 
vált, és ezáltal megvalósult az, amit nyitott gaz- 
daságnak neveznek, vagyis egyre inkább a nem- 
zetközi tőke fennhatósága alá került a gazdaság, a 
kormány gazdaságpolitikai mozgástere lényege- 
sen összeszűkült. A ~ két formáját különböztetjük 
meg: az elosztásos vagy kuponos ~t, amikor az ál- 
lam minden polgára egyenlő arányban részesedik 
az állami vállalati vagyonból, illetve a piaci alapú 
~t, amikor az arra kijelölt állami vagyontárgyakat 
piaci értékesítéssel adják magántulajdonba. 

Magyarország a rendszerváltozás idején a piaci 
alapú ~ mellett döntött, mert az állam nagyfokú 
külső eladósodottsága és a központi költségvetés 
tartósan súlyos hiánya miatt szükség volt a ~ból 
befolyó bevételekre. Az „állam rossz tulajdonos” 
kitétel szinte általánosan elfogadott volt a ~t tá- 
mogató korabeli politikai elit körében, csakúgy, 
mint az a nézet, hogy az állami tulajdonban mű- 
ködő cégek jellemzően nem hatékonyak, mert 
nem a gazdasági észszerűség, hanem a politikai 
hatalom elvárásainak teljesítése vezérli őket. 
A gyors ~t támogatta az a körülmény is, hogy az 
állami nagyvállalatok jelentős része gyenge gaz- 
dasági teljesítményt nyújtott, illetve csődközeli 
helyzetben volt. A „jó gazda gondosságával” fel- 
vértezett valódi tulajdonos megteremtése kulcs- 
kérdéssé vált. 

a magánszféra védelme 


A magyarországi - legvitatottabb jelensége 
a szabályozatlan, spontán - volt. Ennek lényege: az 
állami vállalat vagyonából meghatározott eleme- 
ket apportáltak egy magántársaságba, amelyben 
a többségi tulajdonosok többnyire a szocialista 
vállalatok korábbi vezetői körül kerültek ki. Becs- 
lések szerint összességében legfeljebb 100 egykori 
állami vállalatból 150-r7o milliárd forint értékű 
vagyon került ily módon 300-400 társaságba. 

Az úgynevezett előprivatizációt, azaz a nagy- 
vállalatok értékesítését megelőző -t azokban az 
országokban alkalmazták, ahol a lakosság ren- 
delkezett számottevő vásárlóerővel. Főleg kiske- 
reskedelmi, vendéglátó és szolgáltatóegységeket 
adtak magánkézbe ily módon, rövid időn belül 
megváltoztatva a tulajdonosi viszonyokat. 

A piaci módszerekkel történő -i technikák kö- 
zül tipikusan magyarnak tekinthető az, amikor 
versenyeztetéssel választották ki a vevőt. De volt 
példa szép számmal versenytárgyalás nélküli pia- 
ci értékesítésre és tőzsdei bevezetéssel lebonyolí- 
tott ~ra is. 

Tekintve, hogy a hazai vállalkozók tőkeszegé- 
nyek voltak, az állam különböző kedvezményes 
~i technikákat és pénzügyi konstrukciókat dol- 
gozott ki az új magyar „tőkésosztály”, illetve 
befektetői réteg létrehozása érdekében (például 
egzisztencia-, privatizációs hitel, Munkaválla- 
lói Résztulajdonosi Program, vezetői kivásár- 
lás, Kisbefektetői Részvényvásárlási Program, 
privatizációs lízing, egyszerűsített -, valamint a 
kommunizmus időszakában társadalmi tulajdon- 
ba vett vagyonért adott ún. kárpótlási jegyek fel- 
használásának biztosítása). 

A magyarországi - legszembetűnőbb sajátossá- 
ga a külföldi befektetők részvételének igen magas 
aránya. Ugyancsak magyar sajátosság volt, hogy 
a közösségi tulajdonú gáz- és áramszolgáltatókat, 
a vízműveket szinte teljes egészében külföldi tulaj- 
donba — több esetben külföldi állami, illetve önkor- 
mányzati tulajdonba — adták, többnyire szerződés- 
ben garantálva a vevő számára az elvárt profitot a 
mindenkori hatósági ármegállapítás során. A volt 
szocialista államok közül elsőként privatizálták 
Magyarországon a nemzeti távközlési vállalatot. 
Az efféle döntések nyomán Magyarországot a tér- 
ség „éllovasaként” tartották számon a globalizált 
világgazdaságban meghatározó pénzügyi körök. 

Több ágazat (például a növényolajipar, cukor- 
ipar) kudarccal végződött ~a és a számos ügylet- 
tel szemben felmerült korrupciógyanú ellenére 
összességében pozitívan értékelik a magyarorszá- 

gi ~ történetét. A spontán és előprivatizációnak 
köszönhetően 1992-ben már a vállalatok 36,1 szá- 
zaléka volt magántulajdonban, ebből 31,3 százalék 
belföldi, 4,8 százalék külföldi kézben, 2002-re a 
magántulajdon aránya 93,6 százalékra nőtt, ebből 
77,3 belföldi tulajdonba, míg 16,2 százalék külföl- 
di befektetőkhöz került. A - rendkívül gyorsan 
zajlott le, jelentős mértékű külföldi működőtőkét 
vonzott az országba, és a segítségével kialakult 
a modern piacgazdaság. 


Boycko, Maxim, Andrei Shleifer és Robert W. Vishny: 
„A Theory of Privatisation” („A ~ elmélete”), The 
Economic Journal, 1996. március. , 

Brown, J. David, John S. Farle és Telegdy Almos: „The 
Productivity Effects of Privatization: Longitudinal 
estimates from Hungary, Romania, Russia and 
Ukraine" (, A - termelékenységre gyakorolt hatása: 
magyar, román, orosz és ukrán hosszú távú előrejel- 
zések"), Journal of Political Economy, 2006, 1. 

Mádl Ferenc: Állam és gazdaság, forradalom a jog útján a 
közép- és kelet-európai országokban (1997). 

Mihályi Péter: A magyar privatizáció enciklopédiája 
(2010). 

a magánszféra védelme A társadalmi norma- 
rend része, amely biztosítja az egyén háborítat- 
lanságát. , A jog [...] respektálja a nyilvánosságtól 
való irtózást" — fogalmazta meg Balás P. Elemér 
(„A személyiségi jogok", Szladits Károly [szerk.]: 
Magyar magánjog I. Altalános rész. Személyi jog, 
1941, 1999). A magánszféra fogalmába a különbö- 
ző jogrendszerek általában különböző részjogokat 
értenek bele (képmáshoz való jog, adatvédelem, 
magánlakás védelme stb.). Az amerikai privacy- 
(magánszféra) felfogás az önrendelkezési jog 
bizonyos elemeit is idetartozónak tekinti, mint 
például az egyén saját teste feletti rendelkezési jo- 
gát. Az Emberi Jogok Európai Bíróságának gya- 
korlata a becsülethez, jó hírnévhez való jogot is a 
magánélethez való általános jog részének tekinti. 

A Polgári törvénykönyv nevesített személyisé- 
gi joggá emeli a magánélet (általános) védelmét 
(2: 43. § b) pont), a többi, belőle fakadó részjo- 
gosultság mellett (magánlakás, magántitok, sze- 
mélyes adatok, névjog, képmás és hangfelvétel 
védelme). A büntetőjog a privát szféra részét ké- 
pező személyiségi jogokat (magánlakáshoz való 
jog, becsülethez való jog, személyes adatok védel- 
me) védi. Az adatvédelem területén az informá- 
ciószabadságról és a személyes adatok védelméről 


a magántulajdon szentsége 


szóló törvény védi a személyes adatokat (ez alap- 
ján személyes adat a „bármely meghatározott [...] 
természetes személlyel kapcsolatba hozható adat"). 
A személyes adatok védelméhez való jog érvénye- 
sítését Európában — a bírósági szervezetrendszeren 
túl — erre hivatott hatóságok látják el. 

-nek a kérdései elsősorban a gazdasági vállalko- 
zások üzleti, az állami hírszerző szolgálatok védel- 
mi célú adatgyűjtései és a média magánéletbe való 
beavatkozása során merülnek fel. A magánélet vé- 
delmével szemben ezen esetekben más alapvető 
jogok védelmére lehet hivatkozni, az érintett ha- 
tóságok és bíróságok is mérlegelésre kényszerül- 
nek döntéshozatalkor (—információs jogok). 


Sólyom László: A személyiségi jogok elmélete (1983). 
Vékás Lajos és Gárdos Péter: Kommentár a Polgári tör- 
vénykönyvböz I. (2014). 
KoA 


a magántulajdon szentsége A —tulajdon sért- 
hetetlensége ősi gondolatának a —felvilágosodás 
nyomán kialakult abszolutizálására használt ki- 
fejezés, amelyben a „szentség” arra utal, hogy 
Istentől akart, Ötermészetjogi fennállásról van 
szó. A magántulajdon a biztonság érzetét adja a 
társadalomnak, illetve a magángazdaságoknak, 
előfeltétele az árucserének is, és egyben a polgári 
társadalom elsőrendű alapja. Az —alkotmányos 
rend a magántulajdon elismeréséből és minél szé- 
lesebb körben történő érvényesüléséből indul ki, 
és védi a gazdasági eredményeket. A tulajdonjog 
olyan alapjog, amelynek jelentősége van mind 
az állampolgárok egymáshoz való, mind pedig 
az állampolgár és az államhatalom viszonyában. 
A —demokrácia így nézve egyrészt tulajdonosi 
demokrácia, másrészt a magántulajdon elismeré- 
se korlátokat állít az államhatalom civil szférába 
történő beavatkozása elé. Igy válik el egymástól 
az állam és a társadalom (—>civil társadalom). 
A magántulajdon ugyanis véget vet a gazdasági 
és a politikai hatalom közvetlen kapcsolatának, 
korlátozza az államot. Elvileg lehetővé teszi, 
hogy mindenki tulajdonossá, ezáltal autonóm, 
szabad személlyé és a polgári társadalom valóban 
egyenjogú tagjává váljon. A magántulajdonra tá- 
maszkodva tudja a civil társadalom az államha- 
talom esetleges önkényével szemben megvédeni 
önmagát, biztosítani jogait. Az emberi jogok, 
a —szabadságjogok a magántulajdonra épülnek. 
Ha korlátozzák az egyén tulajdonjogát, azzal 
a politikai jogait is megnyirbálják. 


A tulajdon nélküli , aranykor? eszméje csak 
mítosz. Már a Tízparancsolat védi a magántu- 
lajdont: , Ne kívánd el embertársad házát, földjét, 
szolgáját, szolgálóját, ökrét, szamarát, egyáltalán 
(ne kívánj el) semmit sem, ami embertársadé!” 
(Törv 5,21). A magántulajdon sérthetetlenségét 
konkrét jogszabályokkal először a görög, majd 
kifejlettebb formában a —római jog ismerte el. 
A középkor — bár sokféle korlátozás mellett — lé- 
nyegében véve védelmezte a tulajdonjogot. A tulaj- 
don a felvilágosodás és a természetjogi iskola gon- 
dolkodói szerint emberi és polgári jog, amelynek 
segítségével felszabadulhat az ember a személyi 
függőségi viszonyok alól; a kor gondolkodása sze- 
rint ugyanis szabad ember csak tulajdonos lehet. 
Ez egyúttal a feudális kiváltságok és előjogok el- 
törlését is megkívánta. Ezért a francia forrada- 
lom egyik első állásfoglalása, Az Emberi és polgári 
jogok nyilatkozata (1789. augusztus 26.) kimondja: 
,, Tulajdonától — lévén a tulajdonjog szent és sért- 
hetetlen — senki meg nem fosztható, legfeljebb 
csakis oly esetekben, amikor ezt a közösség érde- 
kéből fakadó nyilvánvaló és törvényes úton meg- 
állapított szükségesség követeli meg — ám ekkor 
is csak igazságos és előzetes kártalanítás fejében" 
(17). Magyarországon Kölcsey Ferenc fogalmaz- 
ta meg a reformkor jelszavát: „Szabadság és tulaj- 
don” (amelyet utóbb a kommunizmus utáni első, 
1990-es szabad választáson a Magyar Demokrata 
Fórum is használt a választási kampányában). 
A magyar —magánjog — hasonlóan a nyugat- 
európai jogokhoz — a XIX. századtól a tulajdon 
biztonságára helyezte a hangsúlyt (vö. 1848. évi 
III. törvénycikk 32. §). A XIX-XX. század for- 
dulójától a tulajdonjog individualista felfogásával 
szemben mindinkább érvényesülni kezdett az az 
álláspont, hogy a magántulajdonnak a köz érde- 
két is kell szolgálnia. Erősen közrejátszott ebben 
XIII. Leó pápa Rerum novarum kezdetű encik- 
likája (1891), amelyet később kiegészített XI. 
Pius pápa Ouadragesimo anno kezdetű enciklikája 
(1931). Az ezekben megfogalmazott katolikus 
politikai-társadalmi tanítás hangsúlyozza, hogy 
az embernek az Istentől rábízott jószággal úgy 
kell bánnia, hogy abból ne csak önmagának, ha- 
nem társainak és a köznek is előny származzék. 
A magántulajdonnal nem lehet korlátlanul élni, 
mivel a gazdagság egyetlen forrása a dolgozók 
munkája. A -vel és korlátlanságával szemben a 
vagyonnal és gazdagsággal együtt járó társadal- 
mi kötelezettségre helyezték a hangsúlyt. , Ezért 
tehát az államvezetés képes pontosabban meg- 

magyar alkotmányosság (történeti alkotmány) 


határozni — mindenkor a természettörvény, az 
isteni törvény fényénél haladva —, hogy a közjó 
valóságos követelményének mérlegelése alapján 
mi az, amit szabad, és mi az, amit tilos a tulaj- 
donosoknak megtenniök javaik használata során. 
Sőt [...] (Isten) »az emberek szorgalmára és a 
népek intézményeire bízta a birtok felosztását«” 
(Quadragesimo anno, 49). 


Horváth Attila: A magyar magánjog történetének alapjai 
(2006). 

Smith, Adam: A Nemzetek gazdagsága, e gazdagság ter- 
mészetének és okainak vizsgálata (1776; m. 1899, 1959). 

magyar alkotmányosság (történeti alkotmány) 
Az —alkotmányosság a magyar politikai kultúra 
egyik legrégebbi tradíciója. E tradíció pontos kö- 
rülhatárolása azonban komoly problémákba üt- 
közik: míg az alkotmányos (korlátozott) hatalom 
eszméjére reflektáló írások köre többé-kevésbé 
egyértelműen megrajzolható, addig ezen refle- 
xiók tárgya (a magyar alkotmányosság gyakor- 
lata) már jóval nehezebben ragadható meg. Az 
alkotmányos tradíciók és a történeti alkotmány 
mibenlétére vonatkozó kérdés ugyanis nagyon 
sokrétű válaszokat szült. A történeti alkotmány 
és az íratlan alkotmányos tradíciók lényege abban 
rejlik, hogy ellenállnak az egzakt körülhatárolá- 
soknak. Fel lehet sorolni, hogy mely törvényeket 
tekinthetnénk adott esetben a magyar történeti 
alkotmány szerves részének, csakhogy a felso- 
rolás egyrészről szubjektív jellegű, másrészről a 
lényeget fedi el: a történeti alkotmányosság egyik 
fő jellemzője annak szokás- és gyakorlati jellege. 
Ilyen lényeges, ám sokáig törvénybe nem foglalt 
alkotmányos szokásnak számított például az or- 
szággyűlés kizárólagos Ötörvényhozó funkciója, 
mint ahogy sokáig nem találjuk írásos nyomát 
a rendek adómegajánlási jogának vagy éppen az 
országgyűlés (sokféleképpen értett) királyválasz- 
tó jogának. Azokat az alkotmányos szokásokat 
ugyanis, amelyek magától értetődőek voltak, 
sokszor nem vagy csak nagyon későn foglal- 
ták írásba. Emellett a törvénybe foglalt jogok és 
szokások gyakran nem a valós gyakorlatot tük- 
rözték, hanem azt próbálták meg felülírni, és a 
XVIII-XIX. század fordulójáig az íratlan szo- 
kásjog erősebb volt az írott jognál, az írott jognak 
a feladata a létező és élő szokásoknak (szokásjog- 
nak) a magyarázata volt. 

Az ősi magyar alkotmányosság alapvető doku- 
mentuma, az Aranybulla (1222) ugyanakkor XVI. 

századi újrafelfedezése révén vált a folytonosan 
változó és megújuló magyar alkotmányossá- 
gi tradíció kulcsdokumentumává. Ennek az ősi 
alkotmányosságnak a magját az uralkodói hata- 
lommal szemben felállított korlátok adják — leg- 
alábbis abban az értelemben, hogy az uralkodót a 
nemesi szabadságjogok megtartására kötelezték. 
Ugyanakkor a királyi hatalom a köznemesek tá- 
maszát is jelentette az arisztokrata nagyurakkal 
szemben. A corona és a regnum fogalmai a tör- 
ténelem folyamán sokszor jelentésváltozáson es- 
tek át, miközben a kettejük közötti összefüggés 
viszonylagos állandóságot mutatott: az uralkodó 
és az ország lakossága (bármit is értettek ezen 
pontosan) közösen döntöttek a legfontosabb köz- 
ügyekben. Ahogy az uralkodói hatalom korlátai, 
úgy ezen közös döntések módja és kiterjedtsége 
is sokféle formát ölthetett. A történeti alkotmá- 
nyosság másik kulcsdokumentuma, — Werbőczy 
István Tripartituma nem pusztán egybegyűjtötte 
az addig sokszor írásba sem foglalt szokásjogokat, 
amelyek meghatározták a magyar jogrendszer 
működését, hanem sok tekintetben tovább is fej- 
lesztette azokat. Az Aranybulla és a Tripartitum 
mellett a magyar alkotmányosság harmadik lé- 
nyeges építőeleme a Szent Korona-eszme volt. 
A Szent Korona fogalmának jelentéstartalma a 
koronához tartozó kultusszal együtt változott, 
ugyanakkor a köré épülő államelméleti tan csak 
a XIX. század végén nyerte el ismert formáját. 
A századfordulóra a Szent Korona a magyar ál- 
lam szuverenitásának megtestesítője lett, amelyet 
együtt birtokol a király és a nemzet. A magyar 
alkotmányos hagyomány sokkal nagyobb hang- 
súlyt fektetett az államszervezeti kérdésekre (és 
az állami függetlenség kérdésére), mint az állam 
és annak polgárai közötti viszonyra — az Arany- 
bulla szellemisége ellenére. Péter László megfo- 
galmazása szerint a magyar alkotmányos gya- 
korlat körülhatárolt ugyan olyan területeket az 
állampolgár vonatkozásában, amelyeket az állam 
nem sérthetett meg, ám a nyugati (elsősorban 
angol) gyakorlattól eltérően a körül nem határolt 
területen az állam szabad kezet kapott. Ezt az el- 
vet nevezi Péter László autokratikus jogelvnek, 
amely a magyar alkotmányos hagyomány részét 
képezte. 


Péter László: Az Elbától keletre (1998). 

Rady, Martyn: Customary Law in Hungary. Courts, 
Texts, and the Tripartitum („Szokásjog Magyarorszá- 
gon: Bíróságok, szövegek és a Tripartitum”, 2015). 


Magyar Igazság és Élet Pártja (MIÉP) 


Zászkaliczky Márton: „Eszmetörténeti szempontok 
y sP: 
a történeti alkotmányosság közép- és kora újkori ma- 
gyarországi történetéhez”, Közjogi Szemle, 2015, 3. 

Magyar Demokrata Fórum (MDF) A —>rend- 
szerváltás egyik meghatározó jelentőségű politi- 
kai szervezete, amely a hazai —konzervativiz- 
mus patrícius változatának a letéteményesévé 
vált S Antall József irányítása alatt. 

A ~ot a népi-nemzeti irányzat ismert képvi- 
selői alapították 1987-ben Lakiteleken, Antallt 
csak 1989 októberében választották elnökké. 
A szervezet három — egymással sok tekintetben 
össze nem illő — eszmeáramlatot fogott közös 
keretbe, a Önépi-nemzetit, amelyet többek közt 
Lezsák Sándor fémjelzett, a —kereszténydemok- 
ratát, amelynek élén maga Antall József állt, és 
a —nemzeti liberálist, amelynek legtekintélye- 
sebb képviselője Szabad György volt. Bár Antall 
mindhárom eszmeáramlat létjogosultsága mellett 
kiállt, a mozgalomból párttá alakított MDF-nek 
ő adott markáns konzervatív arculatot. A töme- 
gekre építő —politikától idegenkedő, általa képvi- 
selt patrícius értékrend a —joguralom tiszteletét 
állította középpontba. Ehhez mindenekelőtt az e 
tradícióval szemben mély ellenérzéseket tápláló, 
Csurka István vezette radikális (, népnemzeti") 
csoporttal kellett megküzdenie. 

Az MDF kormányzati tevékenysége (1990- 
1994) a patrícius konzervativizmus izgalmas 
államépítési kísérlete volt. Mintaként a világhá- 
ború utáni német kereszténydemokrácia szol- 
gált, amely a GC, szociális piacgazdaság” elveire 
támaszkodva vált sikeressé. Ezt követve a társa- 
dalom szövetét fenyegető , sokkterápia" alkalma- 
zását sikerült is elkerülni, de a gazdaságban a kor- 
mányzat mégis több tekintetben engedni kény- 
szerült a liberális ortodoxia elvárásainak. Antall 
és az MDF történelmi érdeme a konzervatív 
—hagyomány feltámasztása, a jogállam megte- 
remtése és a határon túli magyarok ( emagyar 
kisebbségek) érdekeinek a felkarolása. 

A patrícius szemléletnek azonban a —Kádár- 
korban szocializálódott magyar társadalomban 
nem volt széles bázisa, ezért 1994-ben az MDF 
megbukott. A pártot tovább gyengítette, hogy 
1996-ban Magyar Demokrata Néppárt (MDNP) 
néven kivált belőle egy liberális orientációjú cso- 
port. 2002 után az MDF vezetője, Dávid Ibolya 
új irányvonalat választott: miközben a konzerva- 
tív értékeket hirdette, fokozatosan szembefordult 


az antalli örökséggel, és politikai ellenfeleit sorra 
kizárta a pártból. Szakított a szociális piacgazda- 
ság elvével, és —neoliberális irányvonalat követ- 
ve egyre inkább a szocialista-liberális táborhoz 
közeledett. A jobboldal ellenében azonban nem 
képviselhető hitelesen a konzervativizmus, még 
ha e kettő nem is azonos: a 2014-es választás a 
politikai süllyesztőbe küldte az egykori rendszer- 
váltó pártot, amely végül megtagadta a patrícius 
értékrend képviseletét. Jobb sorsra lett volna ér- 
demes. 


Egedy Gergely: „Konzervativizmus jobboldaliság nél- 
kül”, Kommentár, 2007, 6. 
Körösényi András, Tóth Csaba és Török Gábor: 
A magyar politikai rendszer (2003). 
EG 


Magyar Igazság és Élet Pártja (MIÉP) Ön- 
meghatározása szerint radikális, nemzeti, konzer- 
vatív párt: „se nem jobb, se nem bal, keresztény 
és magyar”. 1993-ban alapította Csurka István az 
—MDF-ből kiváló radikálisokkal az 1991-ben 
aláírt ukrán-magyar alapszerződés parlamen- 
ti jóváhagyását követően. Neve utal a Horthy- 
korszak —kormánypártjának az —Imrédy, majd 
— Teleki által radikális tömegpárttá szervezett 
változatára, a Magyar Elet Pártjára. Lendüle- 
tet nyert a —rendszerváltozással kapcsolatos, 
az igazságtétel, a kommunista diktatúra vezetői 
felelősségre vonásának elmaradása, a gazdasági, 
politikai, kulturális és médiaelit átvilágítatlan- 
sága, a —magánosításnak és a multinacionális 
vállalatok behívásának a vélt és valós visszássá- 
gai miatti elégedetlenségből. A párt —ideológiája 
elegyes: magáénak vallja a —francia forradalom 
jelszavait csakúgy, mint a konzervatív ellenforra- 
dalom alapelveit, 1956 (—forradalom és szabad- 
ságharc 1956-ban) eszmei örökségét, ugyanakkor 
tagadja a —liberalizmust; elutasítja a —politi- 
kai korrektséget, a —globalizmust-globalizációt 
és az —európai egységesülést; egyszerre hir- 
det —radikalizmust, —konzervativizmust és 
rendpártiságot; szocialista módon hangsúlyoz- 
za az állam gazdasági szerepvállalását; irredenta 
nézeteket is képvisel; programjában is hangot ad 
—antiszemitizmusának, a történelmi egyházak- 
kal való együttműködési szándékának, miköz- 
ben azok elítélik az antiszemitizmust, és kerülik 
a ~-pel való kapcsolatot — ez alól csak időleges 
kivételt képezett a Hegedűs Lóránt dunamelléki 
református püspökkel való szoros összekötte- 

tés (akinek lelkipásztor fia tagja volt a --nek). 
A párt meghatározó egyénisége Csurka István 
volt. Az 1956 utáni korszak népszerű, kitűnő író- 
ja az 1980-as évek elején nyíltan ellenzékivé vált, 
majd az MDF alapító tagja s alelnöke lett. Jó tollú 
esszéistaként sokaknak megvilágító erővel tud- 
ta bemutatni a rendszerváltozás vitás kérdéseit. 
Mind nyíltabb antiszemitizmusával azonban elte- 
relte a figyelmet felvetéseiről, mert a tárgyi kér- 
dések, a gyakran jogos felvetések helyett a zsidó- 
kérdésben való erkölcsi állásfoglalásra késztetett. 
Ezzel hozzájárult nemcsak az MDF bukásához, 
az MSZP-SZDSZ 1994-es választási győzelmé- 
hez, hanem az antiszemitizmus elterjedéséhez is. 

Fénykorában a - bázisát a radikális, keresztény 
polgári középosztály jelentette, szimpatizánsi 
köre SHorthy Miklós tisztelőire és a —népi 
mozgalom jobboldali szárnyára is kiterjedt. Tör- 
ténetének felívelő szakasza a magyar —Ország- 
gyűlésbe való 1998-as bejutásig tart. A 2002-es 
választást követően, amelyen nem szerzett man- 
dátumot, a párt fokozatosan eljelentéktelenedett. 
Szavazóit részben a Csurka által utóbb elutasított 
Jobbik, részben a Fidesz szólítja meg. 


Csurka István: Magyar szemmel I-IV (2001-2004). 

Hajdú András: „A magyar radikális jobboldali kép- 
viselők két generációja”, Politikatudományi Szemle, 
2014, 2. 

Tamás Gáspár Miklós: „Csurka István halálára”, 
HVG, 2012. február 4. 

Tóth András és Grajczár István: „A nemzeti radika- 
lizmus”, Körösényi András és Boda Zsolt (szerk.): 
Van irány? Trendek a magyar politikában (2012). 

Závecz Tibor: „Erőteljes erőtlenség (A MIEP és a vá- 
lasztópolgárok)”, Feitl István (szerk.): Jobboldali ra- 
dikalizmusok tegnap és ma. Tanulmányok (1998). 

magyar jog A honfoglalás előtti ~ról viszonylag 
kevés történeti forrás maradt fenn, ám az legin- 
kább a törzsi-nemzetségi szervezetet, a katonás- 
kodást, a —családi viszonyokat és a —bünteté- 
seket szabályozta — szigoráról Bölcs Leó bizánci 
császár is megemlékezett. Szent István államala- 
pítása, a nyugati kereszténységhez való csatlako- 
zás folytán a ~ a —kánonjog és a —=római jog, 
együttesen a ius commune Cközös" vagy "közön- 
séges jog") és a germán jogok hatása alá került, 
de kimutatható a bizánci jog ismerete is. Ettől 
kezdve a - a római-germán jogcsaládba tartozott, 
de meghatározó szerepet vitt a sajátosan magyar 

szokásjog is, amelyet utóbb — Werbőczy István 
gyűjtött össze (Tripartitum, 1514; M. 1568, 1990). 
A magyar —országgy űlés viszonylag folyamatos 
működése révén a Störvények nagyobb hatást 
gyakoroltak a ~ fejlődésére, mint számos nyu- 
gat-európai országban, jóllehet az Arpád-korban 
csak a szokásjog elismerte törvények érvényesül- 
tek ténylegesen. Az ezer éven átívelő jogalkotást 
a Corpus juris Hungarici — nem hivatalos — tör- 
vénytára foglalta magában. Irott, pontosabban 
chartális —alkotmánya az országnak 1949-ig 
nem volt, az ország —közjogi helyzetét közön- 
séges törvények, azaz a —történeti alkotmány 
szabályozta, aminek egyedülálló jellegzetessége 
a király és a nemzet közötti hatalomátruhá- 
zó szerződést kifejező Szent Korona-tan. Ma- 
gyarországon nem alakult ki külön jogászrend, 
hanem a nemesség vált jogásszá. Legnagyobb ré- 
szük nem folytatott hivatásos jogászi tevékenysé- 
get, hanem jogi ismereteit birtokai igazgatásában, 
a vármegyei és az országos —politikában haszno- 
sította. A jogászok képezték a lelkészek mellett a 
magyarországi értelmiség legszélesebb rétegét. 
Nagy számuk révén befolyásolni tudták a ma- 
gyar társadalom értékrendjének alakulását. Igy 
a nemesség mindig jogrendszerben gondolkodott, 
az évszádos rendi küzdelmeit végig jogi síkon 
vívta. Erdekes, hogy a Habsburg-ház a legtöbb 
esetben elfogadta ezt a harcmodort. Ezért nevez- 
te Kossuth Lajos , jogásznemzetnek" a magyart. 
A magyar polgári átalakulás is a jogfolytonosság- 
ra épült, jogkiterjesztéssel a nemzet tagjává téve 
minden polgárt. A XIX. század második felétől 
a jogalkotás egyre erőteljesebben érvényesített 
jogmodernizációs törekvéseket. Ennek során el- 
sősorban a német jogot vette át, leginkább a ke- 
reskedelmi jog terén. Mindez kiváltotta néhány 
jogtudós, például Wenzel Gusztáv, Grosschmid 
Béni, Zsögöd Benő aggodalmát, akik az idegen 
jog kényszerű térfoglalásával szemben arra hivat- 
koztak, hogy a jogba nem lehet önkényesen be- 
avatkozni. Figyelembe kell venni annak történeti 
kötöttségeit, a nemzeti sajátosságokat, gazdasági, 
társadalmi, politikai, kulturális viszonyokat. Sze- 
rintük a jog történetileg, organikus módon 
fejlődik. A jogtudós és a bíró feladata mindezek 
felismerése és a következtetések levonása. 

A —kommunista —diktatúra nemcsak a törté- 
neti alkotmánnyal fordult szembe, hanem minden 
korábbi ~i —hagyománnyal is. A régi jogszabá- 
lyokat, jogintézményeket szinte kivétel nélkül 
elavultnak, feudálisnak, reakciósnak bélyegezte. 


magyar kisebbségek 


Ennek ellenére a magyar szocialista jog többé- 
kevésbé megtartotta a római-germán jogcsa- 
ládra jellemző terminológiát és szerkezetet. Am 
a —>jogállam koncepciója helyébe a „szocialista 
törvényesség" teóriáját állította. A jog szigorú- 
an imperatívvá, a hatalomgyakorlás eszközévé, 
a politika által megfogalmazott elvárások vég- 
rehajtására szolgáló utasításos, rendészeti jellegű 
technikává silányodott. Az állampolgárok közötti 
konfliktusok kezelését csupán mint másodrendű 
funkciót töltötte be. Nem irányulhatott a jog- 
alanyok jogainak megvédésére, privát autonómiá- 
juk biztosítására. Nem nyújthatott tehát védel- 
met az Sönkény legkirívóbb formái ellen sem, 
és nem működhetett a Max Weber-i értelem- 
ben kiszámítható, —racionális jogalkalmazási 
gyakorlat. A jog így elvesztette a viszonylagos 
önállóságát, autonómiáját, s ezzel felszámolták az 
iránta való nélkülözhetetlen társadalmi bizalmat. 
—>Nemzedékek nőttek fel úgy, hogy kénytele- 
nek voltak elviselni vagy megpróbálták kijátszani 
a jogalkalmazási önkényt. Sokszor a legalapve- 
tőbb alanyi jogok elismertetéséhez is jogon kívüli 
technikákra, kiskapukra vagy éppen protekcióra 
volt szükség. A jogi elkorcsosulás ezen évtizede- 
it követően a rendszerváltozás utáni jogalkotás 
igyekezett helyreállítani a jogi kultúrát, a jog ki- 
játszásának hagyományát azonban nehéz és lassú 
folyamat visszaszorítani. A 2011-ben elfogadott 
—Alaptörvény pedig már a ~ tradícióihoz való 
visszatérésnek, a történeti alkotmány és a Szent 
Korona tiszteletben tartásának is a kifejezett igé- 
nyével született, végleg érvénytelennek nyilvá- 
nítva az 1949. évi kommunista alkotmányt és az 
általa képviselt jogfelfogást a jogállamiság kitelje- 
sítése jegyében. 


Ezer év magyar törvényei (www.roooev.hu/). 
Horváth Attila (szerk.): Magyar állam- és jogtörténet 
(2014). 
Mezey Barna (szerk.): Magyar jogtörténet (2004). 
Tárkány Szűcs Ernő: Magyar jogi népszokások (1981). 

magyar kisebbségek A ~ az első világháború 
után Magyarországtól az újonnan alakuló szom- 
szédos államokhoz csatolt területeken jöttek létre. 
Egy részük az 1938 és 1941 közötti határváltoz- 
tatások következtében néhány évig újra Magyar- 
ország kötelékébe került. A második világháború 
utáni nemzetközi jogi rendezések visszaállították 
a —>trianoni békeszerződés alapján kialakított te- 


rületi és demográfiai nagyságrendjüket, amely az 
1989-1990-es rendszerváltozásokat követő állam- 
jogi átrendeződések nyomán a korábbi öt helyett 
hét környező államra oszlik el. A magyar szak- 
és köznyelvben rendszerint említett —felvidéki, 
—kárpátaljai, —erdélyi, —délvidéki (vajdasági), 
bánsági, drávaszögi, muravidéki és —burgen- 
landi magyarok összlétszáma az elmúlt 100 évben 
3,2 millióról 2,3 millióra csökkent. A ~ eddigi tör- 
ténete a külső politikai-jogi tényezők szemszögé- 
ből hat korszakra válik szét: az impériumváltások 
néhány éve (1918-1921); a két világháború közötti 
két évtized (1921—1938); a második világháború 
(1939-1945); a világháború végétől a kommunis- 
ta hatalomátvételig terjedő szakasz (1944-19489); 
a kelet-közép-európai pártállamok időszaka 
(1948-1989) és az 1989-1990-os rendszervál- 
tásokkal beköszöntő, máig tartó korszak. Ezzel 
szemben a magyar-magyar kapcsolatok belső 
szemszögéből inkább hármas tagoltság figyelhető 
meg: a két világháború között fokozatosan kor- 
mányzati szintre emelkedő magyar —revizioniz- 
mus a - és a településvidékeik magyar nemzetál- 
lamba való visszacsatolását tűzte ki legfőbb célul; 
a második világháború utáni kommunista kor- 
mányzat a proletár internacionalizmus jegyében 
megoldottnak nyilvánította a - kérdését, jóllehet 
az idő haladtával a színfalak mögött egyre tisz- 
tábban látta, mennyire nem az; a rendszerválto- 
zás óta eltelt negyedszázadban pedig a határokon 
túli magyarokért vállalt alkotmányos felelősség- 
gel a -nek a magyar kulturális nemzetbe történő 
integrációja vált meghatározó törekvéssé. 

A - történetének korszerű kutatása az 1930-as 
és 1940-es évekbeli kezdetek után a nyugati ma- 
gyar emigrációban lendült fel az 1960-as évek- 
ben, az 1990-es évek elejétől pedig Magyarorszá- 
gon és a szomszédos országokban is kiszabadult 
a korábbi politikai-ideológiai kötöttségek szorí- 
tásából. Ugyanakkor új tehertételek is nehezítet- 
ték. A tudományos élet túlsúlyosan magyaror- 
szági és magyar kisebbségi képviselői az elmúlt 
két és fél évtizedben rendszerint abból a széles 
körűen bizonyítható körülményből indultak ki, 
hogy a - kényszerből alakultak ki. Igy a szerzők 
ismételten a - ellen foganatosított nemzetállami 
asszimilációs politikákat, illetve azt vizsgálták, 
hogy egyrészt a - miképp igyekezték elhárítani 
az elnemzetlenedés veszélyét, másrészt mikor és 
milyen hatásokra meg ösztönzésekre kezdtek töb- 
bé-kevésbé azonosulni eredetileg természetellenes 
helyzetükkel. A kutatók eddig ritkán foglalkoz- 

tak az ellentétes előjelű opcióval, a két világhábo- 
rú közötti - saját tevőleges nagymagyar revizio- 
nizmusával, míg a kismagyar különutasságáról 
megállapították, hogy a —transzszilvanizmus 
egyik válfajában a kisebbségi létet a regionális ön- 
kormányzat rendszerében kívánta felszámolni. 

Ezzel szemben feltűnően eltérő elemzési min- 
tát használnak azok a külföldi politológusok és 
jelenkortörténészek, akik a -et nem vagy nem 
kizárólag a nemzetállami homogenizációs poli- 
tikák elszenvedőiként, hanem mindenekelőtt az 
1918-1920-as impériumváltáson átmentett nagy- 
nemzeti tudatuk védelmezőiként és továbbéltetői- 
ként szerepeltetik, ismételten rákérdezve, hogy 
milyen és mekkora felelősség terhelte őket a két 
világháború között a térség destabilizációjáért. 
Ekképp integrációjuk elszalasztott esélyeit firtat- 
ják azon folyamatokban és szerkezetekben, ame- 
lyekben a magyar kutatók többsége azt állapítja 
meg, hogy a - elutasították a többségi politika 
által megkövetelt asszimilációt. 

Hasonló nézetkülönbség ragadható meg a - 
össznemzeti kulturális integrációját célzó buda- 
pesti törekvések politikai és tudományos meg- 
ítélésében. A magyarországi kormányzatok és az 
érintett közvélemény szószólói a rendszerváltás 
kezdetétől nemzetközi szinten afféle érettségi 
vizsga kihívásával szembesülnek: be kell bizonyí- 
taniuk, hogy az 1989-es és 2011-es alkotmányba 
egyaránt becikkelyezett anyaországi felelősség- 
vállalásból nem következik olyan védhatalmi sze- 
rep, amely alkalmas Kelet-Közép- Európa felfor- 
gatására. Magyarországot közelebbi és távolabbi 
szomszédai 1918-1920 előtti önmagával szokták 
összehasonlítani kimondatlanul is, azt fürkészve, 
hogy a magyar nemzet belső, kulturális integrá- 
ciója nem az egykori magyar nemzetállam — eset- 
leg csak részleges változatának — visszatértét hi- 
vatott-e előkészíteni. 

Napjainkban a - integrációja a magyar kul- 
turális nemzetbe a demokratikus jogállami vi- 
szonyok közepette kétségkívül jogos és indokolt 
törekvés, amelyet a pártpolitikai képviseleteik 
többségi kormánykoalíciókban vagy ellenzékben 
maradéktalanul vállalnak. Súlyos feladat azonban 
megértetni és elfogadtatni a magyar belvilággal, 
hogy az önrendelkezését Magyarországon és a - 
soraiban külön-külön csak politikai értelemben, 
például a szabad helyhatósági és parlamenti vá- 
lasztási jog alkalmazásával gyakorolhatja, ugyan- 
akkor a külvilágot, a szomszédos országok veze- 
tőit és a nemzetközi politika irányítóit meggyőzni 

arról, hogy az államjogi széttöredezettség annál 
könnyebben fogadtatható el a magyar nemzettel, 
minél hatékonyabb önkormányzati jogokkal bír- 
nak a - anyaországuk határain kívül. A magyar 
Európa- és szomszédságpolitika nem elégedhet 
meg azzal, hogy a nemzet határok feletti egye- 
sítését összeegyezteti a demokrácia és a pluraliz- 
mus elvével meg gyakorlatával, és szükség esetén 
háza táján megvédi nacionalista visszaélésektől. 
Ezt az összhangot be is kell bizonyítania közeleb- 
bi és távolabbi szomszédainak. 


Bárdi Nándor, Fedinec Csilla és Szarka László (szerk.): 
Kisebbségi magyar közösségek a 20. században (2008). 
Illyés Elemér: Nationale Minderheiten in Rumänien. 

Siebenbürgen im Wandel („Nemzeti kisebbségek Ro- 
mániában. Erdély változása”, 1981). 
Nagy Lajos: A kisebbségek alkotmányjogi helyzete Nagy- 
romániában (1944, 1994). 

magyar közigazgatás A ~t a kiegyezést meg- 
előzően alapvetően a vármegyei és a közpon- 
ti császári igazgatás kettőssége jellemezte. Az 
előbbi nemzeti, de elavult, míg az utóbbi idegen, 
de fejlett, modern és hatékony bürokrácia volt. 
A municipalisták (—Kossuth), a centralisták 
(—Eötvös) és az ókonzervatívok közötti, XIX. 
századi igazgatásrendszeri viták középpontjában 
is e kettősség, a — nemzetiség és a — modernitás 
közötti feszültség állt. 

A kiegyezés után elsősorban német-osztrák 
közvetítéssel (de nem elhanyagolható francia ha- 
tás mellett) jelent meg a liberális-jogállami köz- 
igazgatás követelménye és intézményrendszere, 
elsősorban a közigazgatási bíráskodás intézmé- 
nyesítésével (1896). A Boér Elek, Ereky István 
és Tomcsányi Móric közigazgatási jogászok által 
fémjelezhető időszak során ugyanakkor a köz- 
igazgatás jogiasítása nem vált olyan kiforrottá, 
mint a kortárs német vagy osztrák adminisztrá- 
cióé, számos szál a döntési alternatívák felismeré- 
sén túl elvarratlan maradt. 

Ezzel szemben az erőteljes amerikai szervezés- 
tudományi iskola hatása alatt Magyary Zol- 
tán a közigazgatás hatékonyságát és a racionális 
munkaszervezést állította a középpontba, amivel 
a jogszerűség követelményét ugyan nem tagad- 
ta, de azt nem is tartotta mindent eldöntő kér- 
désnek. Iskolateremtő hatása máig érzékelhető, 

a közigazgatás legtöbb problémáját máig a szer- 
vezetrendszer vagy az eljárásrend , racionalizálá- 
sának" bűvkörében kívánják megoldani politikai 
nézetrendszertől függetlenül. 

A kommunista/szocialista diktatúra az élet 
szinte minden területét államosította: az állam- 
igazgatás kezdetben kizárólag a pártérdeket érvé- 
nyesítette mindenféle jogi biztosíték kikapcsolása 
mellett, ami később az ún. , szocialista törvényes- 
ség" bevezetésével (elsősorban az 1957-es állam- 
igazgatási eljárási törvény elfogadása után) vala- 
melyest enyhült, de a párt befolyása továbbra is 
meghatározó maradt. Az eljárások ugyan formá- 
lisan jogszabályok alapján születtek, de az egyén- 
nek semmilyen jogi garanciája nem volt: a jog- 
szabályokat könnyen lerontották a minisztériumi 
köriratok, és a jogi előírások megsértésének nem 
volt szükségszerűen következménye, ez ugyanis 
a diktatúra lényegével nem fért volna össze. 

A rendszerváltozás után számos felfogás és 
irányzat jelent meg. Az alkotmányos jogállam 
kikényszerítette a közigazgatás jogi kontrolljának 
bevezetését, ugyanakkor az ennek alapjául szol- 
gáló fogalomelemző-dogmatikai közigazgatási 
jogtudomány hiányzott (és részben továbbra is 
hiányzik). A bírósági eljárások alapvető jellemzője 
a túlformalizáltság és a nagyon erős szövegkö- 
töttség, ami nemritkán működési zavarokhoz és 
a tartalmi ellenőrzés háttérbe szorulásához ve- 
zet. A közigazgatási bíráskodás jogállami ideálját, 
amelyben a jog elsősorban a polgárt védi az állam 
túlkapásaitól, sokszor nem sikerült megvalósíta- 
ni. Ezt részben az alternatív ellenőrzési mecha- 
nizmusokkal, különösen az ombudsmani in- 
tézményekkel igyekeztek orvosolni. Ezek elter- 
jedése, a szakosodott ombudsmanok megjelenése 
és elszaporodása éppen azt a felfogást erősítette 
meg, hogy a rendes közigazgatási ellenőrzőrend- 
szer nem működik megfelelően. A 2017-ben be- 
vezetett közigazgatási bíráskodás hivatott e hiá- 
nyosságokat kezelni. 

A —magánosítás, az állami vagyonelemek ma- 
gánkézbe adása nem párosult az állami feladatok 
újraértékelésével és a feladatellátás reformjával, 
ahogy például — Thatcher kormányzása során 
az Egyesült Királyságban történt. Az állam úgy 
értékesített részben közfeladat ellátására is szol- 
gáló vagyonelemeket, hogy ezzel párhuzamosan 
a központi újraelosztás mértéke és az adóterhelés 
érdemben nem csökkent, az állami monopóliu- 
mokat sokszor egyszerűen magánmonopóliumok 


váltották fel, és így érdemi hatékonyságnövekedés 
sem volt megfigyelhető. Hasonló volt a helyzet 
a blairizmus magyarországi megjelenésével 2002— 
2010 között, amikor a new public management 
Cújközmenedzsment’) egyes elemeit (kiszervezés, 
szerződésbe adás, public-private partnersbip IPPP, 
"köz- és magán-együttműködés’], pályáztatás) 
úgy vették át, hogy az - szemben az angol példá- 
val - nem hozott hatékonyságnövekedést, és nem 
járt az állami újraelosztás csökkenésével sem. 

A zavarokkal működő újközmenedzsment mo- 
delljét 2010 után erős centralizáció váltotta fel, a 
helyi közösségektől szinte minden döntési funk- 
ció központi szintre került, a közigazgatás alap- 
vetően command-and-control  Cutasítás-ellenőr- 
zés’) struktúrákban működik, maguk a jogszabá- 
lyok is nemritkán az állami mikromenedzsment 
(, kézivezérlés"), nem pedig az általános szabályo- 
zás eszközeit képezik. 

Altalánosan megfigyelhető az is, hogy a ki- 
választási rendszer és a közigazgatás személyi 
állománya (elsősorban a központi miniszteriális 
szinten, de a helyi és a regionális szint fonto- 
sabb pozícióiban is) a politikai zsákmányrendszer 
része, és (szemben az angol vagy a német mo- 
dellel) nem alakult ki az a szakigazgatási réteg, 
amely a politikai döntéshozatal megbízható és a 
politikai változásoktól érintetlen szakapparátusát 
képezhetné. Ez a zsákmányrendszer a 2000-es 
évek elejétől fogva egyre erősebben terjedt ki az 
egyébként független szakigazgatási szervekre is 
(bank-, energia-, médiafelügyelet stb.). 

vői”, Válogatott tanulmányok II. (1990). 

Jakab András: „Wissenschaft vom Verwaltungsrecht: 
Ungarn" (,A közigazgatási jog tudománya: Ma- 
gyarország"), Bogdandy, Armin von, Sabino Cassese 
és Peter M. Huber (szerk.): Ius Publicum Europaeum 
IV („Európai közjog”, 2011). 

Lőrincz Lajos (szerk.): Közigazgatás-tudományi antoló- 
gia (2007). 

VA 


magyar közoktatás A magyarság döntően 
német-francia-itáliai iskolában sajátította el a 
zsidó-keresztény kultúrát, rövid bizánci kap- 
csolatok után, s csatlakozott az európai civilizá- 
ció közösségébe az államalapítás időszakában. Az 
oktatás az első egyházi székhelyeken indult meg, 
közöttük a 996-ban alapított pannonhalmai ben- 
cés apátságban, Szent Márton hegyén. Ezzel egy- 

idejű a magyarországi (latin) írásbeliség kezdete 
is. Az első , iskolai" dokumentumunk Bonipert 
pécsi püspök latin grammatikát kérő levele a 
chartres-i püspökhöz 1009-ből. Az iskola euró- 
paiságunk műhelye és jelképe. 

A —>reformáció jórészt német mintákat követ- 
ve az anyanyelvi oktatás, vagyis a magyar nyelvű 
kultúra bölcsőjévé tette az iskolát. Ezt a törekvést 
azután az Sellenreformáció sem tagadta meg. Az 
iskola tehát egyúttal a nemzeti, anyanyelvi kul- 
túra otthona, egy időszakra a magyar hegemónia 
terepe, majd — Trianon után a magyarság meg- 
őrzésének őrhelye a határon túli magyar intézmé- 
nyekben mindmáig, miközben Magyarországon a 
két háború között ideológiai szorongattatás, 1948 
után pedig az államosítással együtt az ideológiai 
alávetettség korszaka következett. Ugyanakkor 
iskoláink örökségében benne van az egyetemi if- 
júság mozgalmainak szellemi hagyatéka az enyedi 
két fűzfától 1848-on, 1956-on át az 1970-es évek 
lázadásaiig. Az 1989-es rendszerváltozás szellemi 
forrásaihoz tartoznak a korábbi évtizedek peda- 
gógiai kísérletei, egyetemi mozgalmai. 

Az 1867 utáni, a ömodernizáció korszakában 
liberális, német mintájú iskolarendszer a XX. szá- 
zadi történelmi traumák során veszített kezdeti 
nyitottságából, az iskola belső világa, szellemisége 
egy erősen —>etatista és egy jóval szűkebb, de- 
mokratikus ágra szakadt. Ugyanakkor — Eötvös 
József és S Klebelsberg Kunó a nyugati irányza- 
tokhoz való felzárkózás, a magyar iskoláztatás és 
művelődés jelentős korszakait indították el. 

A modernizációt a szocialista korszak fejezi be a 
közoktatás általános kiterjesztése révén, de mind 
a keresztény, mind a nemzeti, mind a demokra- 
tikus, mind a nyugati-polgári iskolaszellem taga- 
dásával vagy kisajátításával. A végletes pártállami 
központosításnak, a tanárok szigorú tanfelügyeleti 
ellenőrzésének évtizedei alatt zárványokban élő 
és továbbélő szellemi örökséggel kellett volna a 
rendszerváltozás után a torz szocialista moder- 
nizáció romjain egy új egészet összeállítani, a rend- 
szerváltozás előtti két évtized felemás iskolakísér- 
leteire, a kortárs polgári iskolakritika honosítására, 
a tanári társadalom szellemi-szakmai aktivitására, 
útkeresésére támaszkodva. Szélsőséges kísérletek 
sora következett és akadt el, intézményi és rend- 
szerszinten egyaránt. A kortárs nyugati minták 
nehezen honosodtak meg, a hagyományok pedig 
inkább külsőségekben éltek tovább, mint struktú- 
rákként és éltető forrásokként. 

A magyar iskola szellemiségét, ethoszát jelképe- 
ző panteon néhány kiválóságát kiemelve, Apáczai 
Csere János, Tessedik Sámuel, Brunszvik Teréz, 
Eötvös Loránd, Domokos Lászlóné, Karácsony 
Sándor, Sztehlo Gábor, Lóránt Ferenc, Gáspár 
László, Rézműves Mihályné, Winkler Márta 
életművét tanulmányozva, az a gyakori jelenség 
szökik szemünkbe, hogy számos jeles pedagógiai 
műhely az adott kor kényszereivel, kivált a hiva- 
talos iskolakultúrával szembeszegülve működött, 
s hozta létre eredményeit. 

Magyarországon már az 1970-es évek végén 
komoly reformhullám indult a közoktatásban, 
ami lényegében mindmáig tart. A reformok újra 
és újra kifulladtak, elakadtak, majd újabb refor- 
mok következtek, alig tanulva az előző reformok 
kudarcából, nem követve az előző reformok irá- 
nyait. Reformválság keletkezett, már a reform 
kifejezés is kompromittálódott, miközben meg- 
oldandó problémák halmozódtak egymásra. 
Ezek adják a további hazai sajátosságokat. A hat 
és nyolc évfolyamos középiskola újjáélesztésével 
„királyi út” nyílt az iskolát tudatosan használó 
családok gyerekei számára, viszont a korai sze- 
lekció már az elemi oktatás szintjén is rombolja 
a társadalmi kohéziót, s az egyenlőtlenségek új- 
ratermelésének rendeli alá az iskolát. Az alapozó 
képzés rögtön verseny is, vesztesek tömegével, 
akik funkcionális írástudatlanokként kerülnek 
ki az iskolából, gyakran korai, végzettség nélküli 
iskolaelhagyókként. Közöttük sokan egyszer- 
smind romák is. A tankötelezettségi korhatár 18 
évről 16-ra való csökkentése tüneti kezelés volt, 
és inkább súlyosbította a problémát. E téren pél- 
daértékűnek számít a hároméves kortól kötelező 
óvodáztatás bevezetése, amely a sikeres iskolai 
pályafutásra való felkészítést hivatott garantál- 
ni, csakhogy a megfelelő számú óvónőt éppen a 
leghátrányosabb helyzetű térségekben a legnehe- 
zebb biztosítani. 

Az iskolák intézményi —autonómiája kulcs- 
kérdés. Az iskola és a pedagógia hagyományos 
—>tekintélye végleg eltűnőben, csak vele az au- 
tonómia is veszni látszik, holott éppen erősödnie 
kellene. A pedagógus és a pedagógusközösségek 
elengedhetetlen szakmai önállósága, szuverenitá- 
sa a közoktatás alsóbb szintjein sosem volt rend- 
ben; a pártállam időszakában minden szinten 
súlyosan sérült, a rendszerváltozás után a hely- 
reállítása és a korszak kívánta új konstrukciójá- 
nak kialakítása elakadt. A pártállami tanfelügye- 
leti rendszer eltörlése és a szabad iskolaválasztás 

1985-ben a szabadság levegőjét hozta az iskolák- 
ba, a rendszerváltás után azonban, a szélsőséges 
decentralizációval, az állami iskolák többségének 
önkormányzatokhoz rendelésével az iskolarend- 
szer belső egyenlőtlenségei tovább súlyosbodtak, 
akadozott a szakmai modernizáció. 

Iskolarendszerünk sokszínű lett az elmúlt két 
és fél évtizedben. Viszonylag jó helyzetben van- 
nak az elitiskolák, stabilak az egyházi iskolák, 
noha annak számos hátulütője van, hogy egyre 
több az anyagi okokból az egyházak védőszár- 
nyai alá menekülő intézmény. Az alapítványi 
és magániskolák világa nem egynemű, vannak 
exkluzív intézmények és utolsó esélyt adó isko- 
lák is, az utóbbiak erősen kiszolgáltatva a szoli- 
daritási hajlandóság alacsony szintjének, mind 
közösségi, mind egyéni vonatkozásban. A pe- 
dagógiai alternatívák (Kincskereső, Montessori, 
Waldorf, Rogers, Zöld Kakas, AKG) többnyire 
elszigetelten, olykor a fennmaradásért harcolnak, 
ahelyett, hogy természetes kísérleti helyei volná- 
nak az egész hazai iskolakultúrának. S végül az 
állami oktatás középső régiója, a harmadik kör 
küszködő iskolák százaival, ahol a szakmai sta- 
bilitás megőrzése emészti fel az energiák javát, 
a fluktuáció súlyosbítja a pedagógushiányt, és 
persze a pedagógusok sokszorosan túlterheltek, 
miközben hiányzik a segítő szakember vagy a 
támogató helyi társadalom. A külső és belső pe- 
rifériákon egyaránt súlyos gond a népességfogyás 
és a roma népességrobbanás, mert az integráció, 
noha eleve döcögve ment, sok helyütt már nem 
is alternatíva. A szakképzésnek egyszerre kellene 
az alapoktatás károsultjait megmentenie és ki- 
szolgálni a modern gazdaság szakemberigényeit, 
egyikre sem képes igazán, új és új átrendeződések 
fedik el a válságot. A 2012-es szakképzési törvény 
a rendszer átfogó, koncepcionális átalakítását 
kezdeményezte, komoly finanszírozással, de a 
2015-ös törvénymódosítás, amellyel a szakkép- 
zés a Nemzetgazdasági Minisztérium felügyelete 
alá került, majd a 2016-os törvénymódosítás jel- 
zi, hogy mind a rendszer konszolidálása, mind a 
rendszer dinamizálása, mert összetorlódtak a fel- 
adatok, még várat magára. 

A felmérések szerint az átlagos iskolai teljesít- 
mények stagnálnak vagy romlanak, ráadásul ez 
az átlag egyre súlyosbodó egyenlőtlenségeket ta- 
kar. A pedagógus-utánpótlásban komoly gondok 
vannak. A tanárszakot választók Klebelsberg- 
ösztöndíja ezen enyhíthet, de a tanári pálya tár- 
sadalmi presztízsvesztése továbbra is negatívan 


hat a fiatalok pályaválasztására. A korszerű tu- 
dástechnológia iskolai közvetítése is jóval lassabb, 
mint ennek a technológiának a fejlődése. 

Az új köznevelési törvénnyel 2011-ben indult 
el a minden korábbinál radikálisabb, központo- 
sító reformhullám: az önkormányzati iskolákat, 
szakmai, igazgatási, gazdálkodási vonatkozás- 
ban egyaránt a Klebelsberg Intézményfenntar- 
tó Központ (KLIK) alá rendelték. Uj tantervet 
készítettek, államosították a tankönyvellátást, 
pedagógus-életpályamodellt vezettek be, emel- 
ték a béreket. Mindez valamelyest stabilizálta a 
beláthatatlan idő óta alulfinanszírozott rendszert, 
viszont a bérek még mindig elmaradnak a dip- 
lomás átlagbérektől, ami különösen a hátrányos 
helyzetű településeken tartósítja a tanerőhiányt, 
ráadásul a bérezés az életpályamodell szerint dif- 
ferenciál, a napi terhek szerint nem. 2015-ben új 
szakfelügyeleti rendszer indult a szakmai munka 
megerősítésének igényével. Az átalakítás problé- 
máit azonban jelezték a 2016-os év pedagógus- 
szülői-diák tiltakozási mozgalmai. Az átalakítás 
tehát újabb változásokat tett szükségessé: a de- 
centralizálás jegyében a KLIK helyett létrejött a 
Klebelsberg Központ 58 új tankerületi központ- 
tal. Nincs megállás, reformvágta zajlik évtizedek 
óta, jogosan, hiszen az alapproblémák valahogy 
mindig megoldatlanok maradnak, miközben az 
alapvető problémák megoldása csak lassú, hosszú, 
tartós belső megújulással sikerülhet. 

A roma gyerekek iskolai útjai továbbra is vi- 
szontagságosak a sok-sok terv és program ellené- 
re is. Törvény rendelkezett az egész napos iskola, 
illetve a 16 óráig való iskolai foglalkoztatás beve- 
zetéséről az egyenlőtlenségek csökkentése érde- 
kében, aztán többségében maradt a problémák 
sokaságával terhelt napközi. 

A magyar oktatás Kárpát-medencei gondjai 
is aggasztóak. A Z generáció (a 2010 után szü- 
letettek) antropológiai jegyei (a gyermekkori tér 
radikális tágulása és sajátos összeszűkülése, az 
érzékelés új minősége, a tanulási idő kitolódása 
a teljes élethosszig, a digitális technológiai forra- 
dalom hatása a humán kultúrára) feszegetik az 
intézményi kereteket és az intézményes tanulás 
tartalmait. Alighanem egy ismeretlen iskolai vi- 
lág küszöbén vagyunk, olyan korszakba lépünk 
át, amely átrendezi az egyén társadalmi kontex- 
tusát, a személyiség konstitúcióját, a kultúra ér- 
tékrendszerét és struktúráját s az életformákat is. 
Ezekre is válaszolnia kell az iskolának. Az iskolai 
humán közösségi örökség védelme csak jelentős 

változásokkal remélhető. Az iskola egy XXI. 
századi uniós ország számára már nem pusztán 
nemzeti, kormányzati, ágazati kérdés, hanem 
európai közös ügy is. Egyúttal az új évezred hu- 
mánökonómiájának kérdése is. Le vagyunk ma- 
radva a válaszokkal. 

Hajdan peregrinusok százai járták Európa 
egyetemeit, s hozták haza friss tudásukat. Ma 
a legtöbb egyetemistának — az uniós tagságunk 
révén — lehetősége van nyugati egyetemeken ta- 
nulni, s akik közülük jól hasznosítható képesítést 
szereznek, amint itthon befejezik tanulmányai- 
kat, gyakran odakinn keresnek jobb megélhetést. 
Oktatáskutatók, neveléstudósok, szakértők, pe- 
dagógusközösségek adják össze tudásuk legjavát, 
tanodák, tehetséggondozó programok, iskolaku- 
tatások, innovációk sokasága, az együttnevelés 
kísérletei keresik a megoldásokat, dolgozzák ki a 
segítés változatait, hogy ezer év magyar iskolájá- 
nak ethosza örökségeként az egyént és a közössé- 
get egyaránt szolgálja, és egy korszerű oktatás jó 
alap lehessen társadalmunk jólétének megterem- 
téséhez. Mindazonáltal a rendszerváltás sietsé- 
gében a magyar közoktatás igazi számvetésének 
és egyfajta társadalmi közoktatási szerződésnek, 
össztársadalmi konszenzusteremtésnek az elma- 
radását a sűrűn változó oktatáspolitikák nem pó- 
tolhatják. 


Balázs László: „A Z generáció fejlesztésének lehetősé- 
gei — alternatív módszerek a közoktatásban”, Anya- 
nyelv-pedagógia, 2015, 4 (anyanyelv-pedagogia.hu/ 
cikkek.php?id-594). 

Báthory Zoltán: Maratoni reform. A magyar közoktatás 
reformjának története, 1972—2000 (2001). 

Fazekas Károly, Köllő János és Varga Júlia (szerk.): 
Zold könyv a magyar közoktatás megújításáért (2008). 

Lukács Péter és Várhegyi György (szerk.): Csak refor- 
mot ne... Szakértők az iskola megújításáról (1989). 

Mészáros István: Magyar iskola 996-I996: előadá- 
sok, cikkek, beszédek (1997); uő, Németh András és 
Pukánszky Béla: Bevezetés a pedagógia és az iskolázta- 
tás történetébe (2001). 

Oktatás (www.oktatas.hu/cimke_lista?keyword=PISA). 

Oktatáskutató és Fejlesztő Intézet: Jelentés a magyar 
közoktatásról (háromévente: 1997; 2000; 2003; 2006; 
2010). 


TG 
magyar legitimizmus Habsburg-párti moz- 


galom a két világháború között. Az Osztrák- 
Magyar Monarchia 1918-as felbomlása után a 

~ képviselői ragaszkodtak hozzá, hogy IV. Ká- 
roly továbbra is magyar király maradjon, hiszen 
trónjogát a birodalom megszűnése nem tette 
semmissé, ahogyan a magyar kormányfő ellen- 
jegyzése és a törvényhozás beleegyezése nélkül 
kiadott eckartsaui nyilatkozata sem, amelyben az 
államügyek viteléről mondott le. Az 1918-1919-es 
forradalmak trónfosztó és republikánus dönté- 
seit, illetve az ellenforradalom kormányzói jog- 
körét sem fogadták el, 1921-ben támogatták IV. 
Károly két restaurációs kísérletét. 1922-es halála 
után fiát, Habsburg Ottót tekintették trónörö- 
kösnek, hiszen a törvényes uralkodó elhunyta 
után zavartalannak vették a dinasztia jogát. Ezek 
után a ~ egyfelől a Horthy-rendszer konzerva- 
tív ellenzékeként funkcionált (az 1920-as évek 
elején a kormánypárt utáni második legnagyobb 
frakcióval), másfelől a magyar —konzervativiz- 
mus autentikus áramlataként az alkotmányossá- 
gért, a szociális igazságosságért állt ki, egyszerre 
volt náciellenes és antikommunista. Az 1930-as 
évekre a ~ politikai képviselete a Képviselőház 
több pártjában (Keresztény Gazdasági és Szociá- 
lis Párt, Nemzeti Legitimista Néppárt, Polgári 
Szabadságpárt) és a Felsőházban valósult meg, 
széles körű társadalmi hálózatot tartott fenn, ne- 
ves személyiségek (Apor Vilmos, Fenyő Miksa, 
Gratz Gusztáv, —Mindszenty József) rokon- 
szenveztek vele. A Horthy-korszakban vezetői 
ifj. Andrássy Gyula, S Apponyi Albert, Károlyi 
József és —Sigray Antal voltak. Az Anschluss 
(1938) előtti években osztrák és magyar király- 
pártiak között felmerült a két ország ismételt, 
Habsburg-korona alatti egyesítése, amely a dua- 
lista rendszernél nagyobb nemzeti függetlenséget 
adott volna Magyarországnak. A legitimisták 
mindvégig ellenezték a zsidótörvényeket és a 
náci Németországgal kötött szövetséget, éppen 
ezért a Magyarországot megszálló németek a - 
vezető politikusait elfogták, és Mauthausenbe 
hurcolták. , Legitimisták alatt azokat értik, akik 
az ősi alkotmányos királysághoz rendíthetetlenül 
hűek" — írta Kertész János Az igazi legitimizmus 
(1930) című röpiratában. Az ország szovjet meg- 
szállása és a köztársaság 1946-os bevezetése véget 
vetett a -nak, korábbi képviselői emigráltak vagy 
börtönbe kerültek. 


Békés Márton: ,A legitimisták és a legitimizmus", 
Romsics Ignác (szerk.): Magyar jobboldali bagyomány, 
1900-1948 (2009). 


magyar nacionalizmus 


Kardos József: Legitimizmus. Legitimista politikusok 
Magyarországon a két világháború között (1998). 


magyar liberalizmus —liberalizmus 


magyar nacionalizmus (nemzeti eszme) A ma- 
gyar nemzetet középpontba állító kulturális és 
politikai —ideológia, illetve mozgalom. Bár fény- 
kora a XIX. század és a XX. század első fele volt, 
hatása a mai Magyarországon jóval nagyobb, 
mint a nyugat-európai államokban tapasztalható 
—>nacionalizmusé. 

A ~ kezdeti célja a modern magyar nemzet 
kialakítása és megerősítése volt, hogy az a többi 
(nyugat-európai) sikeres nemzettel versenyképes 
lehessen. A XVIII. század végétől induló „nem- 
zeti ébredés" modern használatra alkalmassá 
tette a magyar nyelvet (nyelvújítás, magyar 
nyelv); a magyar kulturális örökséget megőrző 
és gyarapító intézményeket (nemzeti múzeum 
és könyvtár, nemzeti színház stb.), továbbá a 
magyar nemzeti érzést és összetartozást kifeje- 
ző alkotásokat (például Kölcsey — Himnusza és 
Vörösmarty Szózata) hozott létre, amelyek a mai 
napig meghatározóak. 

Mivel a kulturális és politikai elit zöme ugyan- 
abba a nemesi társadalomba tartozott, szinte a 
politika egésze nacionalistává vált. Széchenyi 
elsősorban a , belső magyarosodásra", nem pe- 
dig a nemzetiségek megmagyarosítására helyezte 
volna a hangsúlyt, ugyanakkor a modern ma- 
gyar nemzetállam kereteinek kialakítása (főleg 
a magyar államnyelv bevezetése) óhatatlanul üt- 
közéshez vezetett a magyarral párhuzamosan je- 
lentkező nemzetiségi nacionalizmusokkal. A libe- 
rális jogkiterjesztés lelkesítő hatása és a nemesség 
önkéntes megmagyarosodásának példája nyomán 
a kor vezetői (például —Kossuth) megvalósítha- 
tónak látták a szabadelvű magyar nemzetállamot, 
de az ezt védelmező 1848-1849-es szabadságharc 
végül vereséget szenvedett. Ennek ellenére máig 
a magyar nemzeti büszkeség és történelmi össze- 
tartozás-érzés legfontosabb forrása. 

Az 1849 utáni évtizedekben a - kétfrontos 
harcot vívott. Egyfelől védekezett a Habsburg- 
dinasztia centralizáló és abszolutisztikus törek- 
vései ellen, másfelől küzdött az ország egységét 
és magyar jellegét veszélyeztető nemzetiségi 
nacionalizmusokkal. Az 1867-es kiegyezés és az 
1868-as nemzetiségi törvény is csak mérsékelni 
tudta a konfliktusokat: továbbélt a Habsburg- 


ellenes függetlenségi nacionalizmus, mint ahogy 
változó intenzitással folyt a magyarellenesnek vélt 
nemzetiségek visszaszorítása is. Bár a korszak -a 
sem területi hódításra, sem (a politikai nemzet 
elvi alapján állva) teljes etnikai homogenizációra 
nem törekedett, a magyar szupremácia (a ma- 
gyarság kulturális és egyéb területeken meglévő 
fölényére alapított rendszer) érthetően sértette a 
nemzetiségi eliteket. A politikai hatalom birtoká- 
ban a - tovább gazdagította a nemzeti kultúrát s 
annak intézményeit. A korszak látványos fejlődé- 
se, az asszimiláció sikerei optimizmussal töltötték 
el a magyar vezetők többségét, és felkészületlenül 
érte őket az első világháború végén bekövetkező 
összeomlás. 1918—1919-ben a minimális nemzeti 
célok megvalósítása (az ország területi egységé- 
nek, majd csak a magyar etnikum által lakott te- 
rületeknek a védelme) sem sikerült, s a - történe- 
tileg kialakult tradicionális államkerete szétesett. 

A Horthy-korszak erőteljes nacionalista kur- 
zusa részben a —>trianoni sokkra adott válaszként 
(revizionizmus), részben az országot felforgató 
internacionalista —proletárdiktatúra ellenhatása- 
ként is értelmezhető. A trianoni trauma mindazo- 
náltal kevéssé eredményezte a Kárpát-medencei 
együttélés mindenki által elfogadható formáinak 
kialakítását, sőt inkább az etnikai nacionalizmus 
előtérbe kerülésével és radikalizálódásával a még 
meglévő etnikai kisebbségek (nálunk a zsidók, 
svábok) ellen fordult. Míg a XIX. századi ma- 
gyar nemzetfelfogás még alapvetően befogadó 
volt, és éppen a magyarrá válás elmaradása miatt 
vált egyre türelmetlenebbé, addig az első világ- 
háború után kirekesztő és etnikai homogenitás- 
ra, olykor , faji" tisztaságra törekvő mozgalmak 
váltak uralkodóvá, ami ugyanúgy hozzájárult a 
—holokauszthoz és a németség 1945 utáni kitele- 
pítéséhez, mint a nagyhatalmi kényszerek (—an- 
tiszemitizmus, magyar vészkorszak, magyaror- 
szági németek). Mindamellett a két világháború 
között jelentkezett a magyarságot saját kulturális 
alkotásaira büszke közösségként értelmező, ma is 
példaértékű patrióta eszmeiség is (például Szabó 
Zoltán: Szerelmes foldrajz [1942, 1964, 1988]). 

Az 1945 utáni kommunista hatalomátvételt kö- 
vetően a -t a kommunisták ellenséges ideológiá- 
nak deklarálták, ugyanakkor a magyar történelmi 
múlt sajátos átértelmezésével és kisajátításával a 
kommunista hatalom az 1950-es években próbált 
nemzeti húrokon is játszani. Az —1956-os forra- 
dalom után a Kádár-rendszer az oktatást, a pro- 
pagandát és a tilalmak egész rendszerét vetette be 

magyar nemzet 


a - ellen, miközben a szocialista tömb országai- 
nak többségében nemzeti kommunista propa- 
ganda érvényesült. A diktatúra bukása ezért 
nemcsak a szabadságeszme felvirágzását, hanem 
a nemzeti eszme ismételt előtérbe kerülését is 
magával hozta. 


Bretter Zoltán és Deák Ágnes (szerk.): Eszmék a politi- 
kában: a nacionalizmus (1995). 


Gyurgyák János: Ezzé lett magyar bazátok. A magyar 


nemzeteszme és nacionalizmus története (2007). 
Joó Tibor: A magyar nemzeteszme (1939, 1990); uő: 
A magyar nacionalizmus (1941, 1997). 
BI 


magyar nemzet Régóta használatos fogalom, 
jelentése az évszázadok folyamán sokat válto- 
zott. A késő középkortól kezdve kialakuló natio 
Hungarica (l. "magyar Önemzet? — összefüggés- 
ben a —>Szent Korona-eszmével — még a király- 
tól kapott kiváltságokkal rendelkező személyek és 
közösségek csoportját jelentette. Ez a rendi vagy 
nemesi nemzet alapvetően jogi kategória volt, 
amelybe anyanyelvtől vagy vagyoni helyzettől 
függetlenül minden magyarországi kiváltságos 
beletartozott, ami kialakíthatott egyfajta etnikai 
és nyelvi-kulturális jellegzetességek és kötött- 
ségek nélküli hazafiságot, Öbungarus-tudatot. 
Utóbb az —Erdélyi Fejedelemségben területi 
és történeti alapon három , rendi nemzet", azaz 
rend szövetsége alakult ki: a vármegyék magyar 
nemessége, a székely és a szász székek vezetői 
együttesen feleltek meg a szűkebb Magyarország 
rendi nemzetének (erdélyi alkotmány). 

II. József támadásai a rendi hagyományok el- 
len, illetve a felvilágosodás és a —francia for- 
radalom hatásai a rendi nemzet átalakításához 
vezettek. A műveltebb rétegek fogékonyabbá vál- 
tak az anyanyelvhasználat, a magyar történelmi 
hagyományok, a nemzeti kultúra iránt, s ezeket 
a szempontokat kezdték számon kérni a rendi 
nemzet tagjain. Másfelől érezve a rendi politika 
Béccsel szembeni gyengeségét, a magyar liberális 
nacionalisták erős —nemzetet akartak formál- 
ni a rendi nemzet kiterjesztésével, „a népnek az 
alkotmány sáncai közé emelésével”. Az elsősor- 
ban a francia mintát követő új ~ egyenjogú tag- 
ja lehetett minden országlakos, s a kor magyar 
vezetői természetesnek vették, hogy ez az új, 
tágabb politikai közösség a különben ekkoriban 
átalakuló magyar nyelvet és ~i kultúrát tekinti 
majd irányadónak. Ezt azonban az ország akkori 

lakosságának nagyobbik részét kitevő nemzeti- 
ségek vezetői elfogadhatatlannak tartották. Ok 
a német romantika hatására a közös nyelven és 
történelmi örökségen vagy a közös vallásfeleke- 
zeten alapuló etnikai, nyelvi-kulturális közösség- 
ként tekintettek magukra, s a ~et is csak ilyen, 
velük egyenrangú (alapvetően etnikai) fogalom- 
ként fogadták el. 

A különböző elképzelések és az egymással 
ellentétes politikai érdekek —1848-1849-ben 
etnikai polgárháborúhoz vezettek, amelynek 
nyomán a magyar elit ugyan mérsékelte nem- 
zeti programját, de az alapelvekhez ragaszko- 
dott. Az 1868-as nemzetiségi törvény is a po- 
litikailag egységes államnemzet elvi alapjáról 
kínált — az akkori Európában szinte páratlanul 
széles — anyanyelvhasználati jogokat. A nemzeti- 
ségek vezetői azonban az ilyen alapelveken beren- 
dezkedő magyar államot nem fogadták el, s így 
a dualista korszakban nélkülük és sokszor elle- 
nükben folytatódott a magyar nemzetállam-épí- 
tés. A gyakorlatban a nemzetiségi törvényt sem 
hajtották végre, sőt a gyakran a haza elárulásával 
gyanúsított nemzetiségeket ennél jóval több sé- 
relem is érte, amit utódaik a mai napig felemle- 
getnek — mindazonáltal a korszak magyarosítása 
európai összevetésben nem tekinthető szélsősé- 
gesnek. Mivel azonban a felek között később sem 
jött létre kiegyezés, ez a magyarok fokozódó fö- 
lényét hozó dualista korszak végén megbosszul- 
ta magát. A világháborús vereséget és a győztes 
nagyhatalmaknak a Monarchia feldarabolásáról 
hozott döntését kihasználva, a nemzetiségi veze- 
tők a számukra mostoha hazának bizonyuló Ma- 
gyarországtól való elszakadás mellett döntöttek. 

Az etnikailag jóval homogénebb, ugyanak- 
kor a határokon túlra került több milliós ma- 
gyar kisebbség problémájával szembenéző ország 
számára a trianoni sokk a - újraértelmezését 
kényszerítette ki. A Szent István-i eszme ( Teleki 
Pál szavaival: „a [Kárpát-medencei] népek meg- 
értésének, a népek helyes és józan vezetésének 
állameszméje") alapjain maradó konzervatív, a 
paraszti világ vélt interetnikus szolidaritásában 
bízó népi és az addigi merev internacionalizmusát 
maga mögött hagyó szocialista, szociáldemokrata 
gondolkodás számára egyaránt az okozta a prob- 
lémát, hogy miképpen lehet egyszerre egységbe 
fogni a határokon belül élő valamennyi állam- 
polgárt, az itt élő nem magyarokkal együtt, és 
a nemzet részének tekinteni a trianoni döntéssel 
az államkereteken kívül rekedt magyar identitású 


magyar országgyűlés 


milliókat. Az addigi államnemzeti felfogás a ha- 
táron túli magyar közösségekről való lemondást 
jelentette volna, ezért a -hez tartozás legfonto- 
sabb ismérvévé mindinkább a nyelvi, kulturális 
és történelmi összetartozás vált. 

1945 után a szovjet érdekszférában a határain- 
kon kívüli magyarokról politikai okokból sokáig 
beszélni sem lehetett, de a diktatúra nem pár- 
tolhatta a szabad állampolgárok jogegyenlőségén 
alapuló nemzetfelfogást sem. 

A kommunista rendszerek meggyengülésével 
és összeomlásával érthetően megélénkültek a tér- 
ségben a nemzeti kérdésről szóló viták, miközben 
a nyugat-európai fejlődés során a XXI. századra 
olyan nemzetértelmezés vált uralkodóvá, amely 
a kulturális és történelmi kapcsok helyett inkább 
az állami kereteket és a jogi megközelítést helyezi 
előtérbe. 


Gyurgyák János: Ezzé lett magyar bazátok. A magyar 
nemzeteszme és nacionalizmus története (2007, 2012). 

Ignotus Pál et al.: Mi a magyar most? (1937, 1990). 

Romsics Ignác és Szegedy-Maszák Mihály (szerk.): 
Mi a magyar? (2005). 

Romsics Ignác (szerk.): Trianon és a magyar politikai 
gondolkodás (1998). 

Szekfű Gyula (szerk.): Mi a magyar? (1939, 1992). 


magyar nyelv Az emberi nyelv több ezer válfa- 
jának egyike. Nyelvtani kapcsolatait tekintve az 
uráli-finnugor nyelvcsoporthoz tartozik. ‘Területi, 
érintkezési szempontból nyelvi alkatát altáji (főleg 
ótörök), indoeurópai (latin, szláv, germán) és újab- 
ban globális (főleg angol) hatások alakították. 

A struktúráját tekintve ragozó (agglutináló), 
ebből fakad a mondatbeli viszonyokat összefog- 
laló (szintetikus) jellege. Jellemzi a hangutánzó 
szavak nagy száma, a hangrendi illeszkedés, a szó 
eleji hangsúlyozás, a két fő (határozott és általá- 
nos) és a két hiányos (ikes, -lak/-lek) igeragozás, 
a főleg indoeurópai hatásra kialakult és folyama- 
tosan bővülő igekötőrendszere és a gazdag név- 
szói esetrendszere. 

2500 éve rokonaitól elválva fejlődik, Európa 
legrégebbi nyelvei közé számít. Irásbelisége a X. 
századtól, irodalma a XII. századtól folyamatos. 
Bár a Kárpát-medencében a honfoglalás óta álta- 
lánosan elterjedt, hivatalos nyelvvé csak 1844-ben 
vált. Ennek előfeltétele volt a folyamatos nyelv- 
gazdagítás, a XVI. századtól elinduló köznyelvi 
fejlődés, majd pedig a nemzethaláltól való félelem 


miatt létrejött, 1772-től számítható tudatos nyelv- 
újítás. A nyelvújítás eredményeként megszületett 
a modern -. Ennek sikere vezetett ahhoz, hogy 
Go Magyarországon szinte kultikus tevékenység- 
gé vált a nyelvművelés, nyelvvédelem. A magyar 
—nemzetfogalom egyik legfontosabb ismérve is 
a nyelv. 

A ~ —>tudományos feldolgozottsága (nyelvta- 
nok, szótárak) kiemelkedő, szókincse (részben a 
tudatos nyelvújítás és nyelvművelés miatt) gaz- 
dag, a világ azon nyelvei közé tartozik, amelyen 
bármilyen szakterület anyanyelvi szinten művel- 
hető. 

A - Magyarország hivatalos és kb. ro millió 
lakosa által csaknem 100976-ban beszélt nyelve. 
Anyanyelvként, jórészt tömbben, a XX. század 
elejétől szórványosodva a Kárpát-medencében 
(Magyarországot is beleértve) kb. 13 millióan; a vi- 
lágon szétszóródott magyarságot (diaszpórákat) és 
a magyart idegen nyelvként tanulókat is számítva 
kb. 14-15 milliónyian beszélik. A világ mintegy 70 
egyetemén oktatják a -et, irodalmat, kultúrát (a 
hungarológiát). A beszélők számát tekintve a ma- 
gyar a világ összes nyelvéből kb. a 40. helyen áll. 


Balázs Géza: „A magyar nyelv elé mozdításáról..”. Vita- 
irat a nyelvművelésért (2005). 

Kiefer Ferenc (főszerk.): Magyar nyelv (2006). 

"Tolcsvai Nagy Gábor: Nyelv, érték, közösség (2004). 

magyar országgyűlés A parlament intézményé- 
nek komoly hagyományai vannak a magyar törté- 
nelemben. Már a patrimoniális — monarchia idő- 
szakában is léteztek különböző preparlamentáris 
formák, amelyek a résztvevők, kiváltságos 
egyházi és világi személyek közreműködésével 
hoztak fontos —döntéseket, határozatokat (egy- 
házi zsinatok, székesfehérvári törvénylátó napok, 
serviensek congregatiói, királyi tanácsok). A XIII. 
század végén, III. András uralkodása idején pe- 
dig már az előbbi formák összeolvadásából alakult 
parlamentum publicumok üléseztek, amelyeken 
egyaránt képviseltették magukat a prelátusok, a 
bárók és a nemesek, így a rendi parlament csí- 
ráinak tekinthetők. A rendi országgyűlések vi- 
szonylagos rendszerességgel a XV. században, 
a Hunyadiak és a Jagellók korában honosodtak 
meg Magyarországon, a mohácsi vész után pe- 
dig — végleges formájukban 1608-tól — kialakul- 
tak a folyamatos működésüket biztosító, állandó 
mechanizmusai. 

Ez a kétkamarás, a rendeket — súlyuknak meg- 
felelően — képviselő országgyűlés egészen 1848-ig 
állandó tényezője maradt a magyar —rpolitiká- 
nak — ha a törvényes háromévenkénti ülésezést 
nem is mindig tartották be. A - mindvégig fő 
ellensúlyát képezte a Habsburg-abszolutizmus 
változó hevességű központosító törekvéseinek, és 
a nemzeti ellenállás — a megye és a nádor mellett 
vagy inkább előtt — legfontosabb intézményévé 
vált. Paradox módon a rendi országgyűlés — ön- 
nön szűkebb érdekein felülemelkedve — fogadta el 
az 1848. évi rendszerváltoztató áprilisi törvények 
között azokat a rendelkezéseket is (a IV. és V. tör- 
vénycikket), amelyek korszakos fordulatot hoztak 
a —magyar parlamentarizmus történetében. Az 
addigi, rendenként ülésező, az ország lakosságának 
több mint 95%-át származásánál fogva kirekesztő 
régi országgyűlés helyett ugyanis bevezette a mo- 
dern népképviseleti rendszert, és a hatalmi struk- 
túrán belül növelte a parlament befolyását. 

A - a dualizmus korszakában folyamatosan 
ülésező, megkerülhetetlen politikai szereplővé, 
az Ausztriával vívott állandó politikai-közjogi 
iszapbirkózás fő színterévé és a Béccsel szembeni 
önállóság első számú biztosítékává vált. A megha- 
tározó politikai erők gyakran terméketlen köz- 
jogi vitái, az egyre inkább elharapódzó ellenzéki 
obstrukció a XX. század elejére többször megbé- 
nította a működését, 1904-ben és 1912-ben pe- 
dig véres verekedésekbe, a - intézményét lejárató 
botrányokba torkollott. Az utóbbi esetben — Ti- 
sza István házelnök ellen merényletet is megkí- 
séreltek az ülésteremben -a golyónyom máig 
látszik az elnöki pulpituson. 

A dualizmus kori Magyarországon mind jog- 
szabályi szinten (1848-as és 1867-es törvények), 
mind a jogdogmatikai, a politikai és a szélesebb 
közgondolkodásban egyértelműen tükröződött a 
parlament meghatározó szerepe. Az általánosan 
érvényes felfogás szerint a - hatásköre mindenre 
kiterjed, korlátozása csak olyan téren történhet, 
ahol , az államnak egyszerre kell határozni és cse- 
lekedni" (például külügyek, rendkívüli és szük- 
ségállapot). A - — az uralkodóval megosztva — bir- 
tokolja a főhatalmat, egyéb hatalmi ágak és ténye- 
zők nem részesednek a —szuverenitásból. 

A - hatáskörére vonatkozó alapvető jogszabályi 
keretek a jogfolytonosságot hangsúlyozó Hor- 
thy-korszakban is változatlanok maradtak. Az 
1920-as években tényleges befolyását, szerepét 
illetően a politikai rendszer működésének gya- 
korlatában sem fedezhetők föl lényeges változá- 

sok. Az 1930-as években azonban több irányból 
is erőteljes korlátozó hatások érték, amelyek — a 
kísérletek egy részének sikertelensége ellené- 
re is — a korszak végére a - szerepét lényegesen 
csökkentették. 

A második világháború utáni koalíciós kor- 
szak parlamentjének szuverenitását mindvégig 
korlátozták a különböző külső és belső tényezők 
(a szovjet hadsereg, a Szövetséges Ellenőrző Bi- 
zottság [SZEB], a pártközi értekezletek, a Nem- 
zetgyűlés Politikai Bizottsága), a kommunista 
diktatúra időszakában pedig — hiába nevezte az 
—alkotmány a legfőbb államhatalmi szervnek, 
a népszuverenitás megtestesítőjének — szerepe 
merőben formálissá vált, egyetlen funkcióját sem 
töltötte be. 

A rendszerváltozás a parlamentarizmus kitelje- 
sedését hozta Magyarországon. Ez azonban nem 
járt együtt magának a parlamentnek a korlátlan 
, uralkodásával". Itt is tanúi lehetünk annak az 
általános nyugati tendenciának, amelynek során 
a parlament éppen legklasszikusabb tevékeny- 
ségi körében, a törvényalkotásban szorul egy- 
re inkább háttérbe, és adja át a teret a politikai 
rendszer egyéb szereplőinek (mindenekelőtt a 
kormánynak). 

Az országgyűlés azonban ma is a magyar po- 
litikai rendszer meghatározó intézménye. Vál- 
tozatlanul döntő szerepe van a törvények végső 
elfogadásában, a kormányzati hatalom ellenőrzé- 
sében, az ellenzéki alternatívák megjelenítésében, 
illetve a vezető politikusok szocializációjában- 
rekrutációjában. 


Mezey Barna és Szente Zoltán: Európai alkotmány- és 
parlamentarizmustörténet (2003). 
Pesti Sándor: Az újkori magyar parlament (2002). 

magyarországi kommunista pártok A mar- 
xista eszméket alkalmazva —Lenin hozta lét- 
re azt az új típusú centralizált, — kommunista 
pártot, az Oroszországi Kommunista (bolsevik) 
Pártot, amely 1917-ben magához ragadta a ha- 
talmat Oroszországban, s amelynek bűvkörébe 
került több marxista, baloldali, radikális magyar 
értelmiségi hadifogoly. A hazatérő Kun Béla veze- 
tésével 1918 novemberében megalapították a Kom- 
munisták Magyarországi Pártját. Ez aztán bolsevik 
példaképéhez hasonlóan puccsszerűen egyesült a 
Magyarországi Szociáldemokrata Párttal, létre- 
hozta a Magyarországi Szocialista Pártot, és 1919. 


magyarországi németek 


március 21-én kikiáltotta a — Tanácsköztársa- 
ságot. Bukásuk után a kommunisták többsége 
Ausztriába, Németországba, majd a —Szovjet- 
unióba menekült, ahol nagyrészt a —sztálini 
terror áldozatai lettek. A kommün alatti terror- 
uralmuk kiváltotta a fehérterrort, a kommunista 
szervezkedés tiltását (1921), de árnyékot vetett a 
szociáldemokratákra is. 1925-ben néhány itthoni 
kommunista megalapította a legális Magyaror- 
szági Szocialista Munkáspártot, továbbra is a pro- 
letárdiktatúrát tűzve ki célul, de a letartóztatá- 
sok miatt nem működhettek. 1943-ban Békepárt 
néven hoztak létre ismét legális szervezetet, és a 
német megszállás után bekapcsolódtak az ellen- 
zéki pártok ellenállási mozgalmába, a Magyar 
Frontba. 1944 végén a szovjet csapatok által 
megszállt területeken megalapították a Magyar 
Kommunista Pártot, amelyet 1945 januárjától a 
Moszkvából hazatérő Rákosi Mátyás vezetett, 
és amely a megszálló szovjet katonai hatóságok 
(a Szövetséges Ellenőrző Bizottság) révén tett 
szert aránytalanul nagy politikai befolyásra. Igy 
a koalíciós kormányzás időszakában meg tud- 
ták szerezni a stratégiai pozíciókat, tömegbázist 
pedig jelentős részben a kisnyilasok átvételével 
szereztek, akiknek forradalmi-(nemzeti)szoci- 
alista gondolkodását egyáltalán nem tartották 
maguktól távolinak — az 1945 után is jelentkező 
antiszemitizmust egészséges osztályharcos 
megnyilvánulásnak állították be. 1948 nyarán 
ismét egyesülésre kényszerítették a Szociáldemok- 
rata Pártot, s így alakították meg a proletárdik- 
tatúra hatalmi szervezetét, a Magyar Dolgozók 
Pártját. —1956 forradalma alatt a milliós párt 
napokon belül megszűnt létezni. Kádár János ve- 
zetésével alakult újjá október 31-én mint Magyar 
Szocialista Munkáspárt, nevében mintegy elhatá- 
rolódva a kommunista hagyománytól, de min- 
den másban megőrizve azt. A —KĶádár-korszak 
évtizedei alatt állampártként jelentős társadalmi 
beágyazottságot ért el. A —rendszerváltozáskor, 
1989 októberében a kongresszusán alakult meg 
a Magyar Szocialista Párt, örökölve az állampárt 
vagyonát, sajtóhatalmát és tagságának túlnyomó 
részét. Hatalmi eszközeit, nyugati kapcsolatait is 
kiaknázva megakadályozta az újjáalakult szociál- 
demokrata párt kibontakozását, magát tekintve 
a szociáldemokrata örökség letéteményesének. 
Az MSZP-be át nem lépők 1989. december kö- 
zepén folytatták a kongresszust, megtartották az 
MSZMP nevet és a régi ideológiát; befolyásuk 
elenyésző. 


Kovrig Béla: Nemzeti kommunizmus és Magyarország. 
Egy eszme története (2016). 
Szabó Miklós: A jó kommunista szilárdan együtt ingado- 
zik a párttal (2013). 

magyarországi németek A történelmi Magyar- 
ország harmadik legnagyobb és legbefolyásosabb, 
tagolt etnikai csoportja. Német anyanyelvűnek 
vallotta magát 1910-ben a 18,26 milliós összlakos- 
ságból 1,94 millió (10,4%), 1930-ban a 8,6 mil- 
lióból 478 ezer (5,5%), 1970-ben a 10,7 millióból 
II ezer (0,1%) és a 2011-es 9,9 millióból 131 ezer 
(1,6%) fő. 

Betelepülésük a középkorban kezdődött. A szá- 
szok a XI-XIII. század folyamán több hullámban 
érkeztek. Erdélyben Brassó, Nagyszeben és Besz- 
terce központtal, illetve a Szepességben alakít- 
hattak kiváltságos közösségeket. Az Andreanum 
(goldener Freibrief "arany szabadságlevéľ, 1224) 
teljes körű autonómiát és elkülönülést biztosí- 
tott számukra, ami 1486-tól az egész erdélyi 
Universitas Saxonumra (szászok teljessége’) ki- 
terjedt. A szabad királyi városaink polgársága 
egy ideig többségében német volt. Polgári-városi 
kultúránkat túlnyomóan a ~ bontakoztatták ki. 
A reformáció idején a lutheri irányzathoz csatla- 
koztak, megerősítve a helyi és a német nemzeti- 
nyelvi kultúrához való kötődésüket. 

Az S Erdélyi Fejedelemség a három rendi nem- 
zet, a magyar, a szász és a székely unióján alapult. 
A török hódoltság után a szászok kiváltságaik biz- 
tosítását Bécstől várták, de hiába szálltak szembe 
mind a Rákóczi-szabadságharccal, mind az 1848- 
1849-es szabadságharccal, a császári abszolutizmus 
őket sem kímélte. A magyar nyelv államnyelvvé 
tételét (1844) és a kiváltságaikat végleg felszámoló 
egységes polgári közigazgatást (1876) sérelmezték, 
habár kulturális önszerveződésüket megőrizhet- 
ték. Az autonómia ígéretében bízva és önvédelem- 
ből 1919-ben képviselőik Erdély Romániához való 
feltétel nélküli csatlakozását támogatták. Irianon 
után a román kormány elősegítette az elmagyaro- 
sodott németek disszimilációját, és a szászok egyre 
inkább a Német Birodalom támogatásában bíztak. 
A háború után az erőszakos asszimiláció hatására 
a több százezres szász nemzetiség az 1980-as évek 
végére szinte eltűnt, többségük az értük fejkvótát 
fizető Németországba menekült. 800 éves kultú- 
rájuk veszett oda. 

Külön fejezetét képezik a ~ történetének a török 
hódoltság miatt elnéptelenedett (főként délvidé- 

ki, bácskai, bánsági, temesközi, illetve dunántúli 
és Buda környéki) területekre telepített délnémet 
katolikusok, jórészt a svábok. E szórványban 
élő földművesek egyfajta magyar állampatrió- 
ta azonosságtudatot alakítottak ki. 1848-ban a 
—hungarustudatukat teljes —asszimilációra váltó 
német polgársággal együtt a svábok is kivették a 
részüket a magyar szabadságharcból. Az 1880-as 
évektől az egységes Németországból a —völkisch- 
gondolat jegyében kezdték ébresztgetni a német 
öntudatot, előbb a szászokét, majd az első világ- 
háború után a svábokét. 

Trianon után a ~ együtt éreztek a magyar reví- 
zió gondolatával. A svábság kettős, Deutscb-Ungar 
tudata azonban a magyar kormányoknak sok, 
Berlinnek pedig kevés volt. Igy a Gratz Gusztáv 
és Bleyer Jakab fémjelezte Magyarországi Német 
Népművelődési Egyesület csapdahelyzetbe ke- 
rült. Ráadásul a magyar parasztság keserű sorsa 
iránt érzékeny népi mozgalom és a németellenes 
magyar fajvédelem egyre türelmetlenebbül te- 
kintett a gazdaságilag erősebb hazai németségre. 
A feszült helyzetnek a nemzetiszocialista Né- 
metország lett a haszonélvezője. 

A magyar revíziós sikerekben való német 
közreműködés ellentételezéseképpen a magyar 
kormány hozzájárult a nemzetiszocialista szel- 
lemiségű Volksbundnak, a teljes kulturális-szer- 
vezeti elkülönülést és a német felsőbbrendűséget 
hirdető mozgalomnak mint a - egyedüli törvé- 
nyes szervezetének létrejöttéhez (propagandája 
a -nek hozzávetőleg a felére hatott). Ennek el- 
lenére — példátlanul az utód- és csatlósállamok 
között — a ~ köreiben 1942-től kibontakozott a 
( földalatti", de a kormány támogatta) Hűség- 
mozgalom, jeléül a magyar államhoz fűződő tör- 
ténelmi lojalitásuknak. A Volksbund közremű- 
ködött Magyarország német megszállásában. 

1945 nyarán az ideiglenes kormány kérte a Szö- 
vetséges Ellenőrző Bizottságtól 200 ezer német 
(a ~ 4090-a) kitelepítését az egyéni bűnösség elve 
(vagyis Volksbund-, illetve önkéntes SS-tagság) 
alapján. Az 1945. augusztusi potsdami konferen- 
cia elismerte a kollektív bűnösség elvét és a ki- 
telepítés alkalmazhatóságát. Az időközben meg- 
választott magyar kormány decemberben két 
ellenszavazattal úgy határozott, hogy a - egészét 
megfosztja állampolgári jogaiktól és kitelepíti. 
Eddig nem merült fel bizonyíték arra, hogy azok 
a kisgazda és szociáldemokrata kormánytagok, 
akik korábban az egyéni bűnösség elvi álláspont- 
ját képviselték, szovjet nyomásra változtatták 

volna meg véleményüket. Döntésükben közre- 
játszhatott az is, hogy a kor tudomásul vette a 
nemzetiségi problémák telepítésekkel való meg- 
oldását (lásd török-görög lakosságcsere), illetve 
napirenden volt a magyar lakosság kitelepítése 
Csehszlovákiából. Mindezzel szemben a katoli- 
kus és az evangélikus egyház, illetve több közéleti 
személyiség is a tiltakozását fejezte ki. Végül kb. 
200 ezer ember kitelepítése történt meg Magyar- 
országról. A jogfosztottság az 1950-es évek ele- 
jén szűnt meg, de a félelem miatt az asszimiláció 
felgyorsult. 1980-ban mindössze 31 ezer ember 
vallotta magát németnek. A ,puha diktatúra" 
éveiben Magyarországon találkozhattak legálisan 
a Kelet- és Nyugat-Németországban szétszakí- 
tottan élő német családok. A rendszerváltás után 
a - visszataláltak etnikai gyökereihez, identitásuk 
vállalása a legfiatalabb nemzedékek körében ter- 
mészetessé válik. 


Ács Zoltán: Ni emzetiségek a történelmi Magyarországon 
(1986). 

Pukánszky Béla: Erdélyi szászok és magyarok (1943, 
2003). 

Seewann, Gerhard: Geschichte der Deutschen in Ungarn 
(„~ A története", 2012). 

Spannenberger Norbert: A magyarországi Volksbund 
Berlin és Budapest között (2005). 

Tilkovszky Loránt: Hét évtized a magyarországi német- 
ség történetéből 1919-1989 (1989). 

Tóth Agnes: Telepítések Magyarországon 1945-1948 kö- 
zott (1993). 

Magyarországi Szociáldemokrata Párt, MSZDP 
—>szociáldemokrácia 


Magyarországi Tanácsköztársaság (Magyar- 
országi Szocialista Szövetséges Ianácsköztársaság, 
röviden Tanácsköztársaság, Kommün) Kommu- 
nista uralom (—proletárdiktatúra) Magyaror- 
szágon 1919. március 21. és augusztus 1. között. 
Az 1918. őszi forradalom kormányzó erőit 1919 
tavaszára együttesen zilálták szét az ország terü- 
lete elleni támadások (a védekezés elmulasztása), 
a frontról hazatérő katonák és a civil lakosság 
elégedetlensége. Mindezt tetézte, hogy a győz- 
tes hatalmak párizsi békekonferenciájától kapott 
március 20-i átirat, a Vix-jegyzék a fegyverszü- 
neti demarkációs vonalakat a jövendő magyar 
állam országhatáraként határozta meg. Ezt elfo- 

gadni nem lehetett, ám a Berinkey Dénes vezet- 
te kormánynak érdekérvényesítő muníciója sem 
volt az elutasításhoz. A válsághelyzetben a tömeg- 
befolyással rendelkező — Szociáldemokrata Párt 
(MSZDP) vezetőinek egy része titokban szövet- 
kezett a nemrégiben alakult Kommunisták Ma- 
gyarországi Pártja (KMP, Smagyar kommunista 
pártok) — éppen őrizet alatt lévő — vezetőivel egy 
kormányképesnek remélt pártfúzióról. A hatalom 
közös átvételéhez egyfelől hamis közleményt tet- 
tek közzé Károlyi Mihály köztársasági elnök 
lemondásáról, másfelől március 21-én — úgymond 
a magyarországi , proletariátus" nevében — ki- 
kiáltották a -ot. 

A puccsszerűen hatalomra került Forradalmi 
Kormányzótanács (FK) gyors és radikális intéz- 
kedéseket hozott. Kártalanítás nélkül köztulaj- 
donba vette a bányákat, a húsz főnél több mun- 
kást foglalkoztató ipari és közlekedési üzemeket, 
a pénzintézeteket, a lakóházakat, illetve a- 75 
kataszteri holdnál nagyobb — földbirtokokat. Az 
utóbbiak , kollektív", szövetkezeti és államgaz- 
dasági művelését tervezték. Az államszervezet új 
rendjét — szovjet-oroszországi mintára — katona-, 
munkás- és paraszttanácsok alkották, élükön ki- 
sebb létszámú direktóriumokkal. Ezek delegáltjai- 
ból állt össze — az FK-hoz képest súlytalan, kvázi 
parlamentként — a Tanácsok Országos Gyűlése. 

A győztes hatalmak reprezentánsai és az Oszt- 
rák- Magyar Monarchiából frissen kivált környe- 
ző új államalakulatok politikai vezetése egyaránt 
a bolsevizmus elterjedésétől tartottak, s a térségbeli 
katonai alakulataik a megállapított demarkációs 
vonalakat átlépve indítottak támadást az új ma- 
gyar rezsim ellen (északról a cseh, keletről a ro- 
mán, délről pedig a szerb-francia erők). A ~ irá- 
nyítói április-május folyamán 200 ezer fős Vörös 
Hadsereget tudtak toborozni — igaz, a tisztek, a 
katonák többsége a hazájáért, nem pedig a pro- 
letárhatalomért csatlakozott, amelynek a társa- 
dalmi támogatottsága kezdettől bizonytalan volt: 
mindenekelőtt a tulajdona jó részétől megfosztott 
polgárság és a túlnyomó többséget kitevő paraszti 
rétegek averziója miatt. A május utolsó hetében 
megindított „északi hadjárat” olyan sikereket ért 
el a felvidéki — részben szlovákok lakta — térség- 
ben, hogy a párizsi békekonferencia három hét 
múltán újabb jegyzékben (Clemenceau-jegyzék) 
tárgyalásos rendezésre tett ajánlatot: a Felvidék 
kiürítése esetén visszavonják a román csapatokat 
a Tiszántúlról, és meghívják a Kun Béla vezette 
rezsim delegátusait a párizsi tárgyalásokra. 


A Felvidék június végén megkezdett kiüríté- 
se nem csupán a hadseregben volt demoralizá- 
ló hatású. Az addig szórványos rendszerellenes 
megmozdulások — vasutassztrájk, helyi paraszt- 
felkelések, katonai zendülések — számottevően 
megszaporodtak. Ezeket részben a reguláris 
katonaság átvezénylésével, részben pedig kifeje- 
zetten megtorlásra szerveződött — magukat Le- 
nin-fiúknak nevező — félkatonai kommandókkal 
igyekeztek elfojtani. Főleg az utóbbiak véres ke- 
gyetlenségei következtében lett oda a területvé- 
delem okán addig még valamelyest respektált 
tanácshatalom támogatottságának maradéka is. 
Ezt — a Kun Béla által is beismert „belső dezor- 
ganizáltság” közepette — újabb katonai akcióval 
remélték visszaszerezni, ám a román csapatok 
ellen indított tiszai offenzíva napokon belül ösz- 
szeomlott. Az FK augusztus elsején lemondott, 
reprezentánsainak többsége Bécsbe menekült, 
mivel az osztrák kormány politikai menedékjo- 
got kínált nekik. 

A ~ soha vissza nem kívánt négy hónapos 
vörösterrorként maradt meg a magyar társadalom 
túlnyomó többségének az emlékezetben. Létre- 
jötte a világháború végi kontinentális hatalmi- 
politikai zűrzavar újabb regionális mutációja volt. 
Utóbb a történeti közgondolkodásban feltűntek 
olyan nézetek, amelyek az ún. „ezeréves magyar 
birodalom” — pontosabban annak historizált vízió- 
ja — bukásáért, Irianonért a ~ot bűnbakká lép- 
tették elő. Ezek — akaratuk ellenére — egyszerre 
értékelik fel annak tényleges korabeli súlyát, és 
redukálják az ellenérdekelt szimultán összetevők 
szerepét. Két meghatározó mozzanat említendő: 
1) A történelmi Magyarország nagyobbik részét 
az antanthatalmak az utódállamok képviselőinek 
már a ~ kikiáltása előtt odaígérték, és győzelmük 
után rendelkeztek az ennek beváltásához szüksé- 
ges diplomáciai-katonai erőfölénnyel. 2) A Mo- 
narchia korábban magyar állami fennhatóság alá 
tartozó nemzetiségei már a háborúvesztés ide- 
jén — 1918 őszi hónapjaiban — kinyilvánították, 
hogy nem kívánnak a Szent Korona alattvalói 
lenni, inkább tekintik hazájuknak a megfele- 
lő utódállamok valamelyikét. Ebbe bukott bele 
előbb Károlyi Mihály októbrizmusa harc nélkül, 
majd Kun Béla harcot is vállaló terroruralma, s 
így vált végül elkerülhetetlenné — az egy évvel 
korábbi antanthatározatok érdemi változtatása 
nélkül — 1920-ban a békeszerződés aláírása és be- 
cikkelyezése, a revízió igényének azonnali meg- 
hirdetésével ( otrianoni békeszerződés). 

magyar parlamentarizmus Először is meg 
kell különböztetnünk a parlamentarizmus fogal- 
mának tágabb és szűkebb értelmezését. Maga a 
parlament szó az újlatin parler, parlare (beszélni) 
igéből ered: a franciában a , parlement", az olasz- 
ban a „parlamento”, a németben és a magyarban 
a , parlament", az angolban pedig a latinosított 
„parliamentum”-ból a , parliament? változat ala- 
kult ki. Eddigi ismereteink szerint először III. 
Henrik angol király egyik 1248-es oklevelében 
szerepel, amely a Magna Chartát kicsikaró , or- 
szággyűlésre" hivatkozik így, de a XIII. század vé- 
gén már hazánkban is parlamentum publicumként 
emlegetik okleveleink a III. András idején ülé- 
sező, prelátusok, bárók és nemesek képviselőiből 
álló testületeket. Ezekben az — egyre szélesebb 
társadalmi csoportokat képviselő — , parlamen- 
tekben” a résztvevők megvitatták, , megbeszél- 
ték” az adott államot, társadalmat, dinasztiát 
érintő legfontosabb közügyeket. E testületek 
—szuverenitásból való részesedése idővel két 
szempontból is fokozatosan növekedett. Egy- 
részt sorra bővültek a funkciói, másrészt erő- 
södött a —legitimitásuk. E folyamatok a ma- 
guk teljességében, szerves történelmi fejlődés 
eredményeként csupán Angliában, a klasszikus 
parlamentarizmus hazájában bontakoztak ki. 
A többi európai állam a fejlődés különböző fázi- 
saiban , kapcsolódott be? a folyamatba, és készen 
vette át az öalkotmányába az addigra máshol a 
gyakorlatban kikristályosodott elemeket. 

„Az angol állam története tkp. egybeesik az 
angol parlamentarizmus kifejlődésének és emel- 
kedésének történetével" — írja joggal a dualizmus 
kori közjogász, Haendel Vilmos. Ebben a meg- 
közelítésben, a tágabb értelmezésben ugyanis a 
parlamentarizmus nem más, mint a társadalmat 
alkotó egyének minél nagyobb hányadának minél 
hangsúlyosabb és érdemibb beleszólása a köz ügye- 
inek intézésébe, eldöntésébe. A parlamentarizmus 
kibontakozása tehát egyet jelent a társadalom, a 
politikai rendszer —demokratizálódásával. 

A dualista és a S Horthy-korszakbeli magyar 
politikai, társadalomtudományos és közgon- 

dolkodás túlnyomó része magától értetődőnek 
vette, sőt a nemzeti identitás egyik fő elemének 
tekintette, hogy a magyar nép politikai történe- 
te — némileg az angollal rokonságot mutatva — az 
Arpád-kortól kezdve egyet jelent a parlamenta- 
rizmus fokozatos kibontakozásával, amit az 1848- 
as áprilisi és az 1867-es törvények végleg kitel- 
jesítettek. Ezt juttatta kifejezésre a Szent Ko- 
rona-tan és az angol King in Parliament-modell 
párhuzamba állítása is. 

A parlamentarizmus szűkebb értelmezése an- 
nak a XIX-XX. századra kikristályosodó válto- 
zatára korlátozódik, és , modern", , népképvise- 
leti”, , alkotmányos", , demokratikus", , liberális" 
jelzőkkel szokták illetni. 

A modern, népképviseleti parlamentarizmus- 
nak— mint a politikatudomány oly sok fogal- 
mának — nincs egzakt, mindenki által elfogadott 
meghatározása. (A szakirodalomban persze szép 
számmal találhatóak definíciós kísérletek, de kis 
túlzással, ahány szerző, annyi parlamentarizmus- 
definíció, annyi parlamentarizmuskép.) Abban 
azonban konszenzus van, hogy a modern parla- 
mentáris rendszerek elengedhetetlen kritériumai 
a következők: demokratikus legitimáció, a par- 
lamentnek politikai értelemben felelős —kor- 
mányzás és a parlamenti váltógazdálkodás elvének 
érvényesülése. 

E kritériumok alapján vizsgálva modern kori 
történelmi korszakainkat, az egyértelműen meg- 
állapítható, hogy a kommunizmus időszakában a 
parlamentarizmus egyáltalán nem érvényesült. 
Formálisan ugyan tartottak választásokat, az al- 
kotmány rögzítette, hogy a legfőbb államhatalmi 
szerv, a népszuverenitás fő megtestesítője a par- 
lament, és elvileg a legfontosabb jogszabályok az 
Országgyűlésben születtek. A valóságban azon- 
ban szó sem volt demokratikus választásokról, az 
emberek előtt nem létezett választási alternatíva. 
A parlament szerepe pedig teljesen formális volt, 
évente mindössze néhány napot ülésezett, ami- 
kor is jellemzően minden vita nélkül rábólintott 
az igazi hatalmat gyakorló pártszervek által előre 
eldöntött és a kormányzati apparátus által rész- 
letes formába öntött törvényjavaslatokra. A par- 
lamentarizmus egyéb fontos jellemzői pedig még 
formálisan sem léteztek, így nem beszélhetünk 
politikai pártokról, parlamenti váltógazdálkodás- 
ról, parlamentnek felelős kormányról, a hatalom 
megosztása helyett pedig a pártállam monolit 
struktúrája érvényesült. 

Ezzel szemben a mai politikai rendszer, amely 
az 1989-1990-es rendszerváltást követően alakult 

ki, minden, időnként fellobbanó politikai és köz- 
életi vita ellenére a legtöbb elemében megfelel a 
demokratikus parlamentarizmus követelményei- 
nek. 

Nem ilyen egyértelmű ebből a szempontból 
a dualista és a két világháború közötti időszak 
politikai rendszerének a megítélése. Ami a de- 
mokratikus legitimáció elvének érvényesülését 
illeti, az áprilisi törvények igen progresszív sza- 
bályozásának következtében - az akkori angliai 
arányokat is felülmúlva — a népesség 9—1090-a 
jutott választójoghoz, ám a dualista korszak- 
ban ez az arány nem növekedett, sőt inkább 
csökkent. A Horthy-korszak választójogi ren- 
delkezései (az 1919-es Friedrich-féle, az 1922-es 
Bethlen-féle választójogi rendelet, az 1925-ös és az 
1938-as törvény) valamelyest ugyan kiterjesztet- 
ték a választásra jogosultak körét, de továbbra is 
fenntartották a cenzus különféle — egymással is 
kombinált — formáit (vagyoni, műveltségi, nemi, 
helybenlakási stb.). Ily módon egyre távolabb ke- 
rültek a Nyugat-Európában — sőt mindinkább 
térségünkben is — jellemző, az általános válasz- 
tójoghoz erőteljesen közelítő szabályozási gya- 
korlattól. Ráadásul a cenzus mindkét korszak- 
ban főszabályként a szavazás nyílt lebonyolításá- 
val párosult (a titkos választást 1922-ben először 
csak a nagyvárosokban vezették be, majd 1939- 
től országosan). Mindezzel együtt nem szeren- 
csés a demokratikus legitimáció mai értelme- 
zését mechanikusan visszavetíteni a múltba, és 
ez alapján ítélkezni az adott történelmi korszak 
parlamentarizmusának , fejlettségét" vagy akár 
létét illetően. 

Mind az 1848. évi III., mind az 1920. évi I. 
törvény expressis verbis rögzítette, hogy a magyar 
minisztérium a parlamentnek (is) felelős minisz- 
térium. Ennek ellenére mindkét korszakban, de 
később is komoly viták tárgya volt a kormány 
politikai felelőssége és ehhez szervesen kapcso- 
lódva (főleg a dualizmusban) a kabinet parla- 
mentáris jellege. Az kétségtelen, hogy az említett 
törvények nem emelték ki a kormányzat politikai 
felelősségét, az 1848. évi III. törvény csupán a 
jogi felelősségre vonás eseteit és módját részletezte. 
Nem kötötték továbbá a kormány megalakulását a 
többségi bizalomhoz, és nem taglalták a bizalmat- 
lanság kinyilvánításának módjait. Az Országgyű- 
lés 1848. március 14-i felirata azonban már tartal- 
mazta, hogy a nemzet olyan kormányt követel, 
amely ,a többség alkotmányos elveinek legyen 
kifolyása”. Ezt később a kiegyezési törvények par- 


lamenti vitája során mind Deák, mind Andrássy 
újfent fontosnak tartotta hangsúlyozni. 

A két korszak parlamentáris gyakorlatát átte- 
kintve azt tapasztalhatjuk, hogy az egyes kormá- 
nyok jellemzően a többség bizalmából kerültek 
pozícióba. Noha nem kötődött a választásokhoz 
az új kormányok megalakulása, az államfő rend- 
szerint a parlamenti erőviszonyokat figyelembe 
véve — előzetes konzultációk után — nevezte ki 
a miniszterelnököt és a kormánytagokat. A dua- 
lizmus folyamán mindössze két esetben fordult 
elő, hogy az uralkodó többségi támogatást nem 
élvező miniszterelnököt , erőszakolt?" a Házra 
(1905-ben Fejérváry Gézát, 1910-ben Khuen- 
Héderváry Károlyt), a Horthy-korszakban ilyen 
egyszer sem történt. 

A többség bizalmát elvesztő kabinet sorsát il- 
letően a közgondolkodás szintén harmonizált 
a parlamentáris megoldással. Ezt tükrözi ifjabb 
Andrássy Gyulának a parlament plénumán 1910 
januárjában kifejtett véleménye is: „A kormány 
sorsa: az, hogy megmaradhat-e vagy sem, úgyis 
az alsóház kezében van. Változatlanul módjában 
van az alsóháznak megbuktatni a kormányt ak- 
kor, amikor neki tetszik." Mindkét korszakban 
egyszer fordult elő, hogy hivatalban lévő minisz- 
terelnökkel szemben a Ház többsége bizalmatlan- 
ságát nyilvánította ki, és végül a kormány mind 
a kétszer távozott is posztjáról (1903-ban Khuen- 
Héderváry Károly és 1939-ben Imrédy Béla). 

Mind a dualista, mind a Horthy-korszakban 
számos politikus, közíró és közjogász a parla- 
menti váltógazdálkodás hiányát tartotta a ma- 
gyar parlamentarizmus legnagyobb fogyatékos- 
ságának (sőt egyesek szerint ez eleve kizárta a 
parlamentarizmus létét). Tény, hogy klasszikus 
értelemben, teljes körűen megvalósuló, legitim 
parlamenti választásokon alapuló hatalomváltás 
1990 előtt nem volt Magyarországon. 

magyar politikai alkat A politikai közírás, esz- 
metörténet-írás sokat vitatott problémája, hogy 
létezik-e specifikus ~, szerves politikai fejlődés, 
s ha igen, a feltételezett ideáltipikus változathoz 
képest milyen változásokon ment át az utolsó két 

évszázadban, a modern nemzetállami politika 
korszakában. Hallgatólagos összefüggésben van a 
, magyar alkat"-tal, amelyet nem a feltételezett 
nemzeti, hanem a népi tulajdonságokból iparkod- 
tak levezetni, így különösen nagy szerepet kap 
benne az individualitás mint közösségi alkatelem, 
a pesszimisztikus, tragikus hajlam — a , búsma- 
gyar" —, a szabadságszeretet, a szalmalángter- 
mészet, az ideológiai-politikai csoportosulások 
folytonos viszálya, a „széttartás” és a gyakran 
pozitívnak minősített, a túlélésre irányuló, a 
drámai korszakok átvészelését szolgáló passzi- 
vitás. Mindez — bár a modernitás évszázadaiban 
mindig volt felkészült magyar politikai elit, ha 
nem jutott is irányító szerepkörbe — a szervesebb 
politikai kultúra hiányára mutat rá. Minél fino- 
mabb eszközökkel történik egy adott történelmi 
korszak tudományos föltárása, annál több adat 
bizonyítja, hogy legalábbis a hivatásszerűen po- 
litizálók esetében nem valamilyen autochton és 
változatlan habitusról van szó, hanem az európai 
változásokra figyelő, mindig az adott helyzethez 
szabott, másrészt hagyománykövető, sokszor az 
adott pillanatban eredményes, de hosszabb távon 
elbukó mintázatokról. 

A karakterológiai irodalom részmegfigyelé- 
sei — kellő kritikával kezelve és a történetkuta- 
tás részletadatainak felhasználásával struktúrába 
szervezve - lényeges eszmetörténeti tanulságok- 
kal járhatnak. Evtizedeken keresztül inspirál- 
ta például a tudományt Szekfű Gyula Három 
nemzedéke (1920, 1934) vagy Bibó István „El- 
torzult magyar alkat, zsákutcás magyar törté- 
nelem" (1948; Válogatott tanulmányok II., 1990) 
című tanulmánya — ez utóbbi a —kiegyezés utá- 
ni állítólagos elvfeladásból vezette le a politikai 
alkat és a nemzet eltorzulását. Ma is folynak a 
kérdéssel kapcsolatban szociálpszichológiai és 
kultúrantropológiai kutatások, amelyek nem- 
egyszer a nemzetkarakterológiai téziseket lát- 
szanak igazolni: felmérések bizonyítják például 
a magyar társadalom politikai pesszimizmusát, 
a demokratikus korszak legszembetűnőbb ta- 
pasztalatai közé tartozik a politikai erők párbe- 
széd-képtelensége, a politikai öntudat hiánya, a 
tényektől, környezettől, adottságoktól és a tör- 
ténelmi tanulságoktól függetlenített —politi- 
kai döntéshozatal. A szabadságharc bukása után 
közvélekedéssé vált, hogy a magyarok követke- 
zetesek a passzív rezisztencia alkalmazásában, ezt 
azonban sem a társadalomnak a német megszállás 
idején tanúsított magatartása, sem a kommunis- 

ta korszak viselkedésmintái nem igazolják — sőt, 
újabban a kutatások arra mutatnak rá, hogy az 
1867-es kiegyezést megelőző , passzív reziszten- 
cia" is mítosz inkább, mint történeti valóság. 

Maga a nemzeti jellemkutatás a néprajztudo- 
mány létrejöttéig visszanyúló kezdetek után az 
1920—1930-as években vált népszerűvé, német 
szellemi hatásra, de a második világháborút meg- 
előző években egyre inkább német- (Harmadik 
Birodalom-) ellenes éllel. Az egyik legismertebb 
nemzetkarakterológia — Prohászka Lajosé — a ma- 
gyar nemzeti alkatot éppen a némethez viszo- 
nyítva próbálta megragadni; ebben a magyar tu- 
lajdonságokat a bujdosó finitizmusából, a német 
karakterjegyeket pedig a metafizikus vándor jel- 
lemkonstrukciójából vezette le. 

Bár a nemzeti karakterjegyekkel a szaktudo- 
mány nem nagyon tud mit kezdeni, a nemzeti- 
jellem-kutatás vizsgálata ma is termékeny lehet. 


Benda Kálmán: A magyar nemzeti hivatástudat története 
a XV-XVII. században (1937). 

Deér József: Pogány magyarság, keresztény magyarság 
(1938, 1993, 2007). 

Joó Tibor: Magyar nacionalizmus (1941, 1997). 

Prohászka Lajos: A vándor és a bujdosó (1936, 1941, 
1990, 2005). 

Szabó István: A magyarság életrajza (1942, 1990). 

Szekfű Gyula: A magyar bortermelő lelki alkata. Törté- 
nelmi tanulmány (1922, 2002); uő (szerk.): Mi a ma- 
gyar? (1939, 1992, 2017). 

magyar politikai gondolkodás Kezdeteit Szent 
Istvánnak a fiához intézett Intelmeiben (1013—1015) 
lelhetjük föl. A mű a középkor egyik ismert mű- 
fajának, a királytükröknek jeles darabja. A kö- 
zépkor évszázadaiból szentek legendái, geszták, 
krónikák, prédikációk révén alkothatunk képet 
a közgondolkodás egyes témáiról, amelyek közül 
szempontunkból a magyar nemzettudat és az 
államra vonatkozó nézetek alakulása a legfon- 
tosabb. A kelet-nyugat közötti földrajzi helyzet 
politikai következményei, feszültségei korán tu- 
datosultak. A nyugati kereszténység elfogadása, 
terjesztése, védelme, ugyanakkor a tőle kapott 
támogatás hiánya a XIII. század (a tatárjárás) óta 
meghatározó toposza a magyar közfelfogásnak, 
amely a kelethez való tartozásban (hun-magyar 
rokonságmítosz, szittya őstörténet) is megőr- 
zendő értéket lát. A hűbériség hiánya mellett 
létrejövő rendi-nemesi állam sajátos szerződés- 

elméletet generált ( Szent Korona-eszme). Ez 
ugyanakkor a modern —>szuverenitáselméletek 
egyik korai változatának is felfogható, ameny- 
nyiben az államot nem egyetlen személy vagy 
rend, hanem egy tárgyiasult fogalom birtokának 
tekinti. A kora modern kori államrezon-felfogás 
is korán éreztette hatását, elsősorban az Oszmán 
és a Német-római Birodalom közötti helykeresés 
viharaiban. Machiavelli gondolatainak folytatása 
magyar nyelvű művekben, a magyar történelem- 
re, államra, sorsra vonatkozó töprengésekben 
hamar kimutatható: a főszereplő itt Ö Zrínyi. 
Az első magyar nyelvű politikaelméleti munka, 
Pataki Füsüs János S. Bethlen Gábornak ajánlott 
Királyoknak tiüköre (1626) című könyve kálvini 
összefüggésben újítja meg a középkori műfajt, 
amelybe az olasz politikai gondolkodó műve is 
illeszkedett. 

Ezt követően mélyebben rétegzett, egymásra 
reflektáló pozíciókat felmutató diskurzusként a - a 
felvilágosodás és a francia forradalom hatására bon- 
takozott ki. Forradalmi átalakulásra komoly esély 
nem volt, de erősen hatott az etatista-jozefinista- 
racionalista (, franciás") felfogás, amelynek főként 
radikalizmusát utasította el az organikus-alkot- 
mányos, fontolva haladó (, angolos") megköze- 
lítés. A modernizálódás, a polgári-kapitalista 
átalakulás e két modellje a reformkortól kezdve 
egyre markánsabban rajzolta ki egyes politikai 
irányzatok és csoportok kontúrjait is, noha volt 
több jelentős politikus ( Széchenyi) is, akiknek 
a gondolkodásában mindkét irányzat markánsan 
megjelenik. A romantika hatására nemzetelvű- 
vé átformálódó korábbi —republikánus politi- 
kai közösségeszme Magyarországon is azonnal 
éreztette a hatását, belőle merített a kossuthiánus 
szabadelvű pozíció (a magyar mint modern po- 
litikai nemzet, történeti előjogokkal), éppúgy, 
mint — valamivel később-a konzervatívabb 
színezetű, historista pozíció (történelmi kivéte- 
lesség, államalkotó képesség, Kemény). Fontos 
azonban, hogy ezek a sokszor keserű személyes 
ellentéteket is indukáló nézetkülönbségek meg- 
maradtak a tág értelemben vett XIX. századi ma- 
gyar szabadelvűség (polgári jogegyenlőség, vallási 
türelem, értékteremtés, gyarapodás) nagyra látó 
programján belül. 

A XIX. század uralkodó eszméit (demokrácia, 
nemzet, egyenlőség, szabadság) — Tocqueville, 
—Mill nyomdokain s általában a jobboldali li- 
berális hagyománynak megfelelően, de szuverén 
módon elemzi S Eötvös; az amerikai demokrácia 


iránt élénk az érdeklődés, de a politikaelméle- 
tet még mindig inkább a közjogi-alkotmányjo- 
gi, történeti és államcentrikus szemlélet (Kautz 
Gyula, Pulszky Agost, —>Concha), illetve az 
irodalmi művekbe ágyazott reflexiós mód uralja. 
A századfordulóhoz közeledve az egyik fontos 
fejlemény a társadalomtudományok egyre hatá- 
rozottabb önállósulása, amelyben a politika jelen- 
ségei is tudományosan vizsgálandónak mutatkoz- 
nak: a szcientizmus a baloldalon a marxizmus, a 
jobboldalon a szociografikus-szociologikus meg- 
közelítés befolyását növeli (társadalmi, gazdasági, 
kulturális anómiák, válságok), és könnyen átcsap 
eugenikus-szociáldarwinista szélsőségekbe a XX. 
században. Mindkét irányzat élesen bírálja a sza- 
badelvű konszenzust, radikális állami szerepvál- 
lalást sürget, tovább építve az etatista-aufklérista 
hagyományt. A másik fejlemény a politikai világ- 
nézetek kirajzolódása, az ideológiavezérelt politi- 
kai irányalkotás megerősödése. A fennálló rend 
védelmezői még a klasszikus liberális elveket kö- 
vetik, főként német hatásra keresztényszocialista 
(Giesswein Sándor) és szociáldemokrata progra- 
mok jelennek meg; inkább francia (racionalista) 
és brit (utilitarista) hatást tükröz a —polgári 
radikális irányzat (Galilei Kör, Jászi). Szintén 
francia, részben német rokonságot mutat a korai 
konzervativizmust (Oo Asbóth) vallásosabb, né- 
piesebb, sőt, a fajelmélet irányába toló radikális 
jobboldal. Eszlelhető az orosz bal- és jobboldali 
anarchizmus és miszticizmus hatása is. A korábbi 
liberális, majd organicista-konzervatív, de a nyu- 
gat-európai politikai fejlődést egyformán igenlő 
nemzeteszme mellett erősödik — ez ismét orosz 
és német párhuzamokat mutat — a keleti erede- 
tet hangsúlyozó, a kereszténységet alapvetően 
idegennek tekintő nacionalizmus is. Az antropo- 
lógia, a pszichológia, a történettudomány ered- 
ményei vagy föltételezései ezeket a felfogásokat 
is mélyen befolyásolták. 

Mindez immár nem nagyon tér el az európai 
trendektől. A humán- és társadalomtudományok, 
valamint a korábbi vallásos közfelfogást fölváltó 
szekuláris világnézetek, társadalmi ideológiák és 
létfilozófták egyvelege jellemzi a XX. század első 
felének politikai gondolkodását, amelyhez képest 
jelentéktelenebb téma a demokráciaelmélet, a ha- 
talommegosztás, a választói magatartás, a párt- 
fejlődés, a politikai uralom, az alkotmányok és 
rezsimek, a politikai tekintély és vezetés, az etika 
és a politika kapcsolatának klasszikus problemati- 
kája. A magyar politikai irodalomban, amelynek 

alapszövegeit továbbra is elsősorban történészek, 
gyakorló politikusok és írók fogalmazzák meg, az 
aktuális műfaj sajátosságai szerint ugyan, de nagy- 
jából az Európában divatos témák dominálnak. 

A második világháború után igen rövid idő 
adatott a viszonylag szabad politikai gondolkodói 
tevékenység számára. Hatását tekintve —Bibó 
István intenzív munkássága föltétlenül kiemelke- 
dik. Elméletileg igen ellentétes pozíciók jellem- 
zik: konzervatív (elitizmus), liberális (demokrá- 
cia, szabadság, civil autonómia) és szocialisztikus 
(a piac erős korlátozása, kistulajdon) elemek egy- 
aránt hangsúlyosak nála. A politikai cselekvés 
autonómiájának és a politikai kultúra fontosságá- 
nak gondolatai a későbbi politikaelmélet számá- 
ra is fontos kiindulópontokat adtak. A diktatúra 
ideje alatt a legalitáson belül irodalmi és történeti 
munkákban, utóbb pedig az önállósodó társada- 
lomtudományok (elsősorban a szociológia) kere- 
tein belül élhettek tovább a baloldali hagyomá- 
nyokhoz jobban kötődő témák. 

1968 után a marxizmus nyugati revíziójá- 
nak hatására (frankfurti iskola) a — Lukács 
György nevéhez kötődő iskola tagjai közül töb- 
ben eljutottak a marxizmus elvetéséig. Persze 
sem ők, sem más hagyományok képviselői nem 
publikálhattak tisztán politikaelméleti szövege- 
ket itthon. Nyugaton, kisebb mértékben ittho- 
ni szamizdat formában azonban fontos könyvek 
jelentek meg (Párizsi Magyar Füzetek sorozata: 
Bibó István 1911-1979 [1979]; Konrád György: Az 
autonómia kísértése [1980]; Fehér Ferenc, Márkus 
György, Heller Agnes: Diktatúra a szükségletek 
folott [1983]; Kis János: Vannak-e emberi jogaink? 
[1987]; Tamás Gáspár Miklós: Idola Tribus [1989]; 
a bécsi Mérleg című katolikus folyóirat [1965-] 
és a bázeli Európai Protestáns Magyar Szabad- 
egyetem [1969-], amely 1983-ban megjelentette 
Bibó István összegyűjtött munkáit négy kötetben). 
A népi hagyomány a maga közvetettebb, irodal- 
mibb írásmódja és társadalmibb (kevésbé direkten 
politikai) témáinál fogva hozzájutott a szélesebb 
itthoni nyilvánossághoz (Illyés Gyula, Csoóri 
Sándor, Fekete Gyula, Csurka István). 

Erőteljesen egalitárius-emberjogi liberalizmust 
alapozott meg már az 1970-es években és képvi- 
sel Kis János és tanítványi köre. A rendszerválto- 
zástól fogva néhány évig gyakorolt erősebb befo- 
lyást a deliberatív demokráciaelmélet ( e Rawls, 
Jürgen Habermas) és a brit neomarxizmus (Ralph 
Miliband, Anthony Giddens, Steven Lukes). 
A rendszerváltozás baloldali kritikája a gazdasági 

átalakulás visszásságai és válságai, valamint a 2008 
utáni válság hatására tartósnak és erőteljesnek bi- 
zonyult: a francia kritikai társadalomtudományos 
szemlélet (Michel Foucault, Pierre Bourdieu, 
Alain Badiou) azonban nemcsak a hivatalos bal- 
oldal, hanem a formálisan jobboldali, de társada- 
lomkritikus jobboldal számára, ha közvetve is, de 
meghatározónak mondható. Jóval csekélyebb ha- 
tásról beszélhetünk a republikanizmus esetében 
(csak —Arendt írásai ismertek szélesebb körben), 
valamelyest erőteljesebbről a Öközösségelvűség 
kapcsán. 

A jobboldalon igen kis erőt képvisel az — euró- 
pai viszonylatban kisebb, a kelet-közép-európai- 
ban talán erősebb — —libertariánus hagyomány 
(—Hayek). A —tradicionalizmus korábban in- 
kább politikai szubkultúrának volt nevezhető, 
politikai hatása azonban növekvőben van. Az 
angolszász konzervatív gondolkodás jelenléte ki- 
váltképpen a 2000-es évektől észlelhető (a mo- 
dern szerzők közül —Scruton hatása emelhető 
ki, a klasszikusok közül —Burke). A német kon- 
zervativizmus ugyancsak erőteljes befolyást kezd 
gyakorolni, elsősorban a radikalizmus fölvállalása 
miatt. —Schmitt pedig mára megkerülhetetlen 
szerzővé vált, bár nála a politika mibenlétét köz- 
vetlenül kérdéssé tevő írásai játsszák a főszerepet, s 
így bal- és jobboldali értelmezői egyaránt vannak. 
A XXI. század második évtizedében a korábban 
dominánsnak tekinthető deliberatív-moralista, 
kissé apolitikus demokráciafelfogást érzékelhetően 
politikaibb, a vezetésre nagyobb hangsúlyt helye- 
ző, „realista” felfogás egyensúlyozza ki. 

Sajátos probléma, hogy a magyar emigráció 
mennyire számít a ~ részének. Többen posztu- 
musz gyakoroltak erős hatást, mások személye- 
sen is bekapcsolódtak a magyar politikaelméleti 
vitákba, többen viszont csak nyugaton ismertek. 
Mindenesetre az egyetemes politikai gondol- 
kodásra a XX. században számos magyar szár- 
mazású teoretikus gyakorolt jelentős hatást, de 
Lukácsot leszámítva mindannyian külföldön. 
Az itthon szinte teljesen ismeretlennek maradók 
közé sorolhatjuk a libertariánus Tibor Machant, 
Anthony de Jasayt, Lord Peter Bauert; a marxis- 
ta István Mészárost, a tágabb baloldalon And- 
rew Aratót. A jelentősebb hatást kiváltók közé a 
tradicionalista —Molnárt; a „reakciós” —John 
Lukacsot; a konzervatív —Kolnait, —Kekest 
és SPolányi Mihályt; illetve a marxista Polányi 
Károlyt. További kérdés, hogy mivel a rend- 
szerváltás után létrejött műhelyek (egyetemi, 

akadémiai intézetek, világnézetileg elkötelezett 
agytrösztök, blogok, folyóiratok) megteremtet- 
ték a - autonóm művelésének kereteit, érdemes 
vagy kell-e a korábbi korszakokhoz képest éle- 
sebb határt húzni az itt zajló szellemi tevékenység 
és a politikáról való gondolkodás egyéb keretei 
(politikusi beszédek, irodalmi és tágabban vett 
műalkotások, társadalom- és humántudományos 
művek) közé. 


Schlett István: A politikai gondolkodás története Magyar- 
országon I-III. (2009—2018). 
Szűcs Jenő: Nemzet és történelem (1974). 
Takáts József: Modern magyar politikai eszmetörténet 
(2007). 

magyar politikai rendszer a rendszervál- 
tozás után Magyarország 1990 óta —parla- 
mentáris demokrácia, a —magántulajdon do- 
minanciáján alapuló piacgazdaság, államformája 
—>köztársaság (ha ez az ország hivatalos nevéből 
az új Alaptörvény elfogadásával ki is került). 
A parlament egykamarás, a közvetlen demokrá- 
cia érvényesülésének adottak a jogszabályi lehe- 
tőségei (helyi és országos népszavazás, 2014-ig 
népi kezdeményezés). 

Az állam szerkezeti felépítése unitárius, a me- 
gyék hatásköre korlátozott, a hét régió pedig — a 
2000-es évek baloldali kormányainak a jogköreik 
megnövelését célzó törekvései ellenére — lénye- 
gében megmaradt tervezési-statisztikai régiónak 
(csupán az uniós fejlesztési források elosztásában 
van némi szerepük). A 2010-et követő időszak- 
ra az erős centralizációs törekvések jellemzőek, 
amelyek egyaránt megmutatkoznak a megyei 
kormányhivatalok és járási hivatalok létrehozá- 
sában, valamint az önkormányzatok által fenn- 
tartott kórházak és közoktatási intézmények 
központi állami fenntartásba vételében, illetőleg 
az egyetemi kancellárok kinevezésében. 

A választási rendszer mindvégig megmaradt 
vegyes jellegűnek, a 2011-ben elfogadott válasz- 
tójogi törvény azonban fontos változásokat tar- 
talmazott e téren (parlamenti képviselők létszá- 
mának radikális csökkentése, területi lista meg- 
szüntetése, az arányosság elemeinek csökkentése, 
választókörzetek átrajzolása és jelentős megna- 
gyobbodása, kétfordulós helyett egyfordulós vá- 
lasztás; — választási rendszer). 

A —>rendszerváltozást követő első évtizedben 
az o Alkotmánybíróság normakontroll-funkció- 


ja rendkívül erőteljesen érvényesült, az aktivista 
hozzáállást, a , láthatatlan alkotmány" megte- 
remtésére irányuló törekvéseket komoly kritikák 
érték, mind a szakma, mind a politika részéről. 
Ez az aktivizmus később jelentősen alábbhagyott, 
2010-től pedig az Alkotmánybíróság jogkörei 
szűkültek e téren, valamint megszűnt az alkot- 
mánybírák addigi konszenzusos jelölése. Ezzel 
párhuzamosan viszont több fontos AB-döntésben 
is tetten érhető volt az aktivizmus visszatérése. 

A rendszerváltozás idején létrejött pártrendszer 
a hat parlamenti párttal mérsékelten fragmentált 
sokpártrendszer volt. Az 1990-es évek közepé- 
től a pártrendszer koncentrálódott, és létrejött 
egy nagy baloldali és egy nagy jobboldali blokk. 
2010-re azonban hárompólusúvá vált, amelyben 
a legutóbbi időkig igen mély szakadék választot- 
ta el egymástól a három pólust (baloldal, mérsé- 
kelt jobboldal, radikális jobboldal). Megvalósult 
az Orbán Viktor által 2009-ben meghirdetett 
„centrális politikai erőtér”, a Fidesz domi- 
náns pártként —hegemón helyzetbe került. Uj 
fejleményként figyelhető meg az addig radikális 
jobboldali nézeteket valló Jobbik 2014-es válasz- 
tásokat követő , néppártosodása". 

1989-1990-ben közjogilag kiemelt, , közepe- 
sen erős" (kancellári típusú) kormányfői hata- 
lom alakult ki. Az 1990-es évek végétől azonban 
fontos tendenciaként figyelhető meg a végrehajtó 
hatalmon belül a miniszterelnök szerepének, sú- 
lyának jelentős megnövekedése. A szakirodalom 
ezt a , prezidencializálódás" fogalmával írja le, 
ami természetesen nem közjogi, csupán politoló- 
giai értelemben értendő. 

A különböző érdekszervezetek politikában ját- 
szott szerepe a rendszerváltozást követő években 
elég jelentős volt, ez azonban az első Orbán-kor- 
mány időszakától érzékelhetően csökkent, 2010-et 
követően pedig továbbzsugorodott. 

Osszességében elmondható, hogy míg a rend- 
szerváltáskor létrejött magyar politikai rendszer 
a lijphardti demokráciamodellek közül egyértel- 
műen a konszenzusos modellhez állt közelebb, 
addig az 1990-es évek végétől annak többségi 
elemei erősödtek meg, amely tendencia külö- 
nösen felerősödött 2010-et követően. Egy eset- 
leges kormányváltást követően azonban a 2010 
után elfogadott intézkedések számos eleme újra a 
rendszer konszenzusos jellegét és a hatalommeg- 
osztást erősítené. 

Körösényi András: „A magyar demokrácia három 
szakasza és az Orbán-rezsim”, uő (szerk.): A magyar 
politikai rendszer (2015). 

Körösényi András, Tóth Csaba és Török Gábor: 
A magyar politikai rendszer (2007). 

Pesti Sándor: , Folytatása következik. A második Or- 
bán-kormány négy éve", Kommentár; 2014, 2. 

magyar szociáldemokrácia —szociáldemokrá- 
cia 


Magyar Szocialista Párt (MSZP) A magyar 
baloldal 2018-ig legerősebb pártja, amely a rend- 
szerváltozás óta három választást megnyerve 
kormányzati szerepet is betöltött. 1989. október 
7-én alakult meg az MSZMP utolsó kongresz- 
szusán, új pártként, de elsősorban annak vagyona 
miatt jogfolytonosságot vállalva a kommunista 
diktatúra állampártjával, a Magyar Szocialista 
Munkáspárttal (MSZMP; —magyar kommu- 
nista pártok). A régi-új párt — amelybe a 700- 
800 ezer MSZMP-tagnak csupán a tizede lépett 
be — generációváltást hajtott végre, az ortodox 
helyett előbb a reformkommunizmus, majd a 
nyugat-európai szociáldemokrácia tanait hir- 
dette meg, egyúttal cégek és alapítványok háló- 
zatával gondoskodott az állampárt vagyonának 
átmentéséről. Hatalmas szerencséje volt, hogy 
az első szabad választáson 10,89%-ot tudott el- 
érni, miközben baloldali alternatívái (MSZMP, 
szociáldemokraták) alatta maradtak a 4%-os 
küszöbnek. Igy 1990-től két évtizeden át mono- 
polizálni tudta a baloldaliságot Magyarországon. 
Sikerében a párt plurális, platformokra épülő 
struktúrájának is fontos szerepe volt. Az alapító 
elnök, Nyers Rezső hamar (1990-ben) átadta a 
stafétabotot Horn Gyulának, aki a Pozsgay Im- 
rével és Németh Miklóssal folytatott küzdelem- 
ből győztesként került ki. Nyugat-európai, min- 
denekelőtt német kapcsolatainak köszönhetően 
szalonképessé tette a pártot, amely 1994-ben 
földesuszamlásszerű győzelemmel, demokrati- 
kus úton szerezte vissza a hatalmat, és a nyugati 
aggályokat csillapítandó a —Szabad Demokraták 
Szövetségével (SZDSZ) kezdett közösen kormá- 
nyozni. A választási győzelmében a nosztalgia és 
a szociális ígéretek mellett egyebek közt fontos 
szerepe volt a szakértelem mítoszának és az ál- 
lampárti időkkel szembeállított ideológiamentes 
pragmatizmusnak (—Antall). 1998-ban az ~ a 
megszorító intézkedései és a polgári pártok ösz- 

szefogása miatt mégis elvesztette a többséget, és 
csak 2002 után, éles választási küzdelem eredmé- 
nyeként tudott visszatérni a hatalomba. Horn 
Gyula helyére szövetségese, Kovács László került 
(1998-2004), utána Hiller István (2004—2007), 
majd Gyurcsány Ferenc (2007—2009). 2002 után, 
kormányon, az ~ a szociális demagógia és a Tony 
Blair-féle „harmadik út” sajátságos ötvözetével 
próbálkozott a klasszikus szociáldemokrata elvek 
helyett. A kormányzás gazdaságpolitikai kudarca 
2006 után megszorításokhoz, a választási ígéretek 
megszegéséhez, a fordulathoz szükséges politikai 
támogatás megszerzése érdekében Gyurcsány Fe- 
renc által tartott, cifra szófordulatairól elhíresült 
őszödi beszéd kiszivárgását követő botrány pedig 
morális és politikai válsághoz vezetett. Minden- 
nek lassú, de folyamatos hanyatlás és az ellenzé- 
ki Fidesz 2010-es alkotmányozó többsége lett a 
politikai következménye. A 2010-es bukás után 
Gyurcsány volt pártelnök 2011-ben új pártot ala- 
pított, a baloldal szervezetileg szétforgácsolódott, 
de tartalmilag nem lett sokszínűbb (az újbalolda- 
li Lehet Más a Politika mozgalmat leszámítva), 
2014 után időről időre az - vezető szerepe is meg- 
kérdőjeleződik a baloldalon belül. A 2018-as vá- 
lasztáson csak a Párbeszéd párttal közös listán és 
annak pártelnökét miniszterelnök-jelöltté emelve 
sikerült bekerülnie a parlamentbe. 


Feitl István, Földes György és Hubai László (szerk.): 
Útkeresések: a magyar szociáldemokrácia tegnap és ma 
(2004). 

Földes György: Rendszer — batalom és baloldal Magyar- 
országon 1994 után (1998). 

Lakner Zoltán: Utak és útvesztők: az MSZP búsz éve 
(2011). 

magyar vészkorszak Az 1938 és 1941 között 
visszacsatolt területekkel együtt Magyarország 
kb. 825 ezer fős zsidóságának, Közép-Európa 
második legnagyobb, magát jórészt magyarnak 
valló zsidó — a törvény által zsidóként meghatá- 
rozott — közösségének a kiirtására tett kísérlet, a 
magyar nemzet egyik legfájdalmasabb tragédiája 
(holokauszt). A benne viselt felelősséggel való 
erkölcsi szembenézés mindenekelőtt személyes 
szinten történhet, és ugyan az ehhez szükséges 
ismereteket a közösség biztosítja, azok mégis he- 
ves és megkerülhetetlen viták tárgyát képezik. 
1944. március 19-én a nemzetiszocialista Né- 
metország alaposan kidolgozott tervek szerint 

megszállta Magyarországot, elsősorban mert az 
a szövetségesekkel kötött előzetes fegyverszüneti 
megállapodással (1943. szeptember 9.) veszélyez- 
tette a német háborús erőfeszítést, és másodsor- 
ban mert nem volt hajlandó a magyar zsidóságot 
deportálni. A Magyarországra vezényelt erőivel 
Németország még szervezett ellenállás esetén is 
rövid úton végre tudta volna hajtani hadműveleti 
céljait, ellenőrzése alá vonni a teljes magyar inf- 
rastruktúrát, befolyását biztosítani a kormány- 
ra és a hatóságokra. A Hitler által Klessheimbe 
kihívott és ott megzsarolt S Horthy nem is tu- 
dott és nem is akart ellenállási parancsot kiadni 
a megszállást közben már végrehajtó németekkel 
szemben, ráadásul Hitlertől azt az ígéretet is kap- 
ta, hogy ha Magyarország együttműködik a zsi- 
dókérdés megoldásában, helyreáll az ország szu- 
verenitása. Hazatérve — addigi miniszterelnöke, 
o Kállay Miklós tanácsa ellenére — nem mondott 
le, és némi vonakodás után kinevezte a nagyrészt 
német nyomásra összeállított bábkormányt. Elé- 
re az a Sztójay Döme korábbi berlini nagykövet 
került, aki előzőleg ismételten intette a magyar 
kormányt a deportálások végrehajtására. A né- 
metek rövid idő alatt letartóztattak minden is- 
mert náciellenes politikust és köztisztviselőt. A 
kollaboráns kormány a közigazgatásban jelentős 
személycseréket hajtott végre (sokan lemondtak), 
betiltotta a németellenesnek vagy demokratikus- 
nak ítélt ellenzéki pártokat, egyesületeket és saj- 
tót, a nyilvánosságot messzemenően korlátozták. 
Jaross Andor belügyminiszter Endre Lászlót, a 
közigazgatásban jártas, —antiszemitizmusáról 
nevezetes, Pest megyei alispánt tette a belügy- 
minisztérium közigazgatási államtitkárává ,a 
zsidókérdést érintő minden intézkedés végre- 
hajtása" érdekében. Horthy előrebocsátotta, a 
kormány a zsidórendeleteit a jóváhagyása nélkül 
hozza meg. Adolf Eichmann SS-alezredes - aki a 
Reichssicherheitshauptamt (RSHA, Birodalmi Biz- 
tonsági Főhivatal) zsidóügyi osztályának vezető- 
jeként végigvezényelte az európai zsidóság depor- 
tálását - és Endre közösen, messzemenő titoktar- 
tással dolgozta ki a deportálások menetrendjét. 
A németek 1942-től kezdve formálisan 100 ezer 
munkaképes zsidó Német Birodalomba szállítá- 
sát követelték, amivel addig a magyar kormány 
ellenállásába ütköztek; ekkor viszont munkaerő- 
igényüket hangoztatták, miközben minél több 
zsidó megsemmisítését és kifosztását is tervezték. 
E céljaikat tekintve Endrében a megfelelő sze- 
mélyt találták meg. Eichmann és Endre tervei- 


nek megfelelően először gettókba gyűjtették ösz- 
sze a vidéki zsidóságot, majd elrendelték az elszál- 
lításukat, nagyobbrészt Auschwitz-Birkenauba, 
ahol szétválogatás után a munkaképteleneket 
a felújított gázkamrák, krematóriumok várták. 

A német hatóságokat a háborús költségve- 
tés, a magyar hatóságokat a sokat hangoztatott 
„társadalmi igazságosság” miatt az a szándék is 
vezérelte, hogy megkaparintsák a magyar nem- 
zeti összvagyon 20—2570-ára becsülhető zsidó 
tulajdont, amely legnagyobbrészt a németek, 
részben a magyar állam és kisebb részben ma- 
gánszemélyek (zsidó ingóságokat és ingatlanokat 
megkaparintók, kiigénylők) kezébe került. Nem 
feltétlenül zárja ez ki azt a felfogást, amely szerint 
az antiszemita intézkedéseket, a zsidótlanítást az 
irracionális gyűlölet hajtotta. 

A holokauszt történetében példátlan gyorsa- 
sággal, 1944. május 15. és július 9. között 437 ezer 
főt, a teljes vidéki zsidóságot deportálták (ebből 
mintegy 141 ezren tértek vissza). Eichmann 200 
fős, zsidótlanításra szakosodott Sonderkommandója 
Ckülönleges osztag’) szervezésével és a megszálló 
német erők ellenőrzése alatt a magyar közigazga- 
tás és csendőrség hajtotta végre a gettósítást és a 
deportálásokat. A hatóságok ellenállást nem ta- 
núsítottak, ritkán szabotáltak, a polgári lakosság 
pedig leginkább zavarodottan, félve, tétlenül-te- 
hetetlenül, máskor elfogadóan szemlélte polgár- 
társai elhurcolását. Ugyanakkor a deportálásokat 
éppen azért is készítették elő messzemenően 
titokban, majd hajtották végre meglepetésszerű 
gyorsasággal, hogy eleve kizárják az ellenállás 
lehetőségét. Vidéken a könnyű ellenőrizhetőség 
miatt a bujtatásnak sem igen volt esélye. 

Ennek ellenére ösztönös és szervezett tiltako- 
zások, irathamisító, embermentő akciók alakul- 
tak ki a vidéki városokban is (Debrecenben, Ko- 
lozsvárt, Győrött stb.), jóllehet akiről kiderült, 
hogy ilyesmit tesz, azt azonnal letartóztatták. 
A fővárosban később, ahol Eichmann rendelke- 
zésére a deportálásokat a vidékiek utánra tervez- 
ték, nagyobb volt a mozgástér, több az idő: zsi- 
dó- és cionista szervezetek, civilek és egyháziak 
láttak hozzá az embermentéshez— a katolikus 
Szent Kereszt (Cavallier József) és a református 
Jó Pásztor (Eliás József), amelyhez csatlakozott 
az evangélikus gyermekmentő szolgálat (Sztehlo 
Gábor). Ezeknek a szerveződéseknek köszönhe- 
tően a nyilas terror elől sok ezer embert sikerült 
a fővárosban és környékén lakásokban, rendhá- 
zakban elbújtatni (a nemzetközi gettó több ezer 


373 


magyar vészkorszak 


embernek nyújtott védelmet). Az egyházi veze- 
tők hol határozottabb, hol erőtlenebb fellépéssel 
próbálták a kormányzatot befolyásolni. Ravasz 
László több ízben, már áprilisban kétszer is sze- 
mélyesen járt Horthynál a készülő deportálások 
miatt ( egyházak a vészkorszakban). Az ifj. 
Horthy Miklós által vezetett titkos , kiugrá- 
si iroda" és annak jórészt külügyminisztériumi 
állománya Szent-Iványi Domokos vezetésével 
átalakult Magyar Függetlenségi Mozgalommá 
(MEM), s a kiugrás előkészítése mellett szintén 
részt vett a zsidómentésben. Ezért kapcsolatot 
tartott magával Horthyval és más politikai ve- 
zetőkkel, így az illegalitásban lévő —Bethlen 
Istvánnal is. Két munkatársa, a református Soos 
Géza külügyminisztériumi tanácsos és a katoli- 
kus Saláta Kálmán feladata volt összehangolni a 
különböző embermentő szervezetek munkáját. 
Az MEM hálózata hozzájárulhatott Raoul Wal- 
lenberg tevékenységéhez is (a vele való egyezte- 
tések egyikén Bethlen is részt vett). Soos révén 
került Magyarországra, illetve Nyugatra is az 
Auschwitz-jegyzőkönyv, a haláltáborokról ké- 
szült hiteles beszámoló. Mester Miklós vallás- és 
közoktatásügyi államtitkár több ezer kormányzói 
mentesítést eszközölt ki. Embermentésnek bi- 
zonyult az is, hogy a Honvédelmi Minisztérium 
megsokszorozta a munkaszolgálatosok behívását, 
amivel abban a helyzetben az embertelen intéz- 
mény 80-100 ezer férfit óvott meg a deportálástól. 
A jó szándék azonban nem vehette fel a versenyt 
a megszállt állam szervezettségével, amelynek 
végül mintegy félmillió magyar zsidó esett áldo- 
zatul. Az MFM vezetőit 1945 után a kommunis- 
ták üldözték, és embermentő tevékenységükről 
hallgattak. 

Az Auschwitz-jegyzőkönyv megismerése, XII. 
Pius pápa, a magyar egyházi vezetők és Bethlen 
István tiltakozása nyomán 1944. június 26-án 
Horthy a deportálások leállítására adott utasítást 
(ugyanezen a napon kemény hangú felszólítás 
érkezett Roosevelt amerikai elnöktől; mindeköz- 
ben a németek a normandiai partraszállás miatt 
csapatokat vontak ki az országból). Válaszul a 
kollaboráns kormány csendőralakulatokat vont 
össze Budapesten, hogy az ottani zsidóság (kb. 
217 ezer fő) deportálását biztosítsa, de Horthy pa- 
rancsára Koszorús Ferenc vezérkari tiszt, MFM- 
tag a páncélos hadosztályával a csendőrséget 
visszavonulásra késztette, ami a róla folyó viták 
ellenére egyedülálló akciónak tűnik a holokauszt 
történetében, és így a budapesti zsidóság meg- 

menekült a deportálástól. A zsidóságot fenyegető 
veszély azonban nem múlt el. Horthy sikertelen 
kiugrási kísérletét (1944. október 15.) követően 
német segítséggel —Szálasiék vették át a hatal- 
mat. Ok német követelésre 50 ezer embert adtak 
át az osztrák-magyar határon kiépítendő német 
védmű munkálataira — ezek voltak az ún. halál- 
menetek, mivel vasúti szerelvények már nem áll- 
tak rendelkezésre. 

A ~ az egész nemzet tragédiája, erkölcsi-politi- 
kaikövetkezményei máig hatnak. I945utánugyan 
megindult az erkölcsi felelősséggel való szembe- 
nézés, de mivel a számonkérés összekapcsolódott 
a kommunista hatalomátvételi törekvésekkel, 
voltaképpen még a bocsánatkérés is elmaradt, 
amit évtizedekkel később, a rendszerváltozást 
követően tett meg az —Antall-kormány. — Bibó 
, Zsidókérdés Magyarországon 1944 után" (1948; 
Hanák Péter [szerk.]: Zsidókérdés, asszimiláció, an- 
tiszemitizmus, 1984) című nagy tanulmánya volt 
az utolsó írás a kommunista uralom beállta előtt, 
amely a kérdést érdemi morális-politikai súlyá- 
nak megfelelően elemezte. Utána legfeljebb olyan 
formában lehetett szólni róla, hogy a megszálló 
és a velük együttműködő fasiszták üldözték az 
antifasisztákat. A kérdés bármilyen komoly vizs- 
gálata egyben a kommunista rendszer ideológiai 
kereteit is feszegette. A - tudományos kutatása 
Ránki Györgynek és Karsai Eleknek az 1960-as 
évektől kezdődő munkássága révén bontakozott 
ki, főként az 1980-as években. 

A ~ért való erkölcsi felelősség megítélése a né- 
met megszállás jelentőségének az értékelésén mú- 
lik. Bibó és Ránki úgy ítélte meg, hogy a magyar 
vezetés magától nem hajtotta volna végre a de- 
portálásokat, jóllehet mindketten hangsúlyozták 
a közigazgatás tevékeny részvételét és a társada- 
lom többségének tétlenségét. Az 1980-as évek 
közepétől azonban számos történész arra a jogos 
kérdésre összpontosította kutatásait, hogy a há- 
ború nyilvánvaló végén mi okozhatta a deportá- 
lások egyedülállóan gyors lebonyolítását. Ok saját 
vizsgálódásaikból és a holokauszt intencionalista 
felfogásából (hogy ti. Hitlerék kezdettől a vég- 
ső megoldást, a zsidóság kiirtását szándékozták 
megvalósítani) kiindulva arra jutottak, hogy a 
magyar társadalmat átható antiszemitizmusnak 
és a megszálló németeknek a közös zsidótlanító 
törekvése találkozott. Az áldozatok szemszögéből 
kétségtelen, hogy egyenes út vezetett a meg- 
különböztetéstől, a fokozatos jogfosztásoktól, a 
munkaszolgálatos megalázástól, az intézményesí- 

tett kirablástól a gettósításon, a deportáláson át 
a haláltáborokig. 

Azt a kortársak tudták, hogy a vagyonfosztott 
és deportált zsidók nem jönnek haza, de azt, hogy 
főként nem munka-, hanem haláltáborokba viszik 
őket, nemigen lehetett tudni, s e tényt a hihetet- 
len volta miatt könnyűszerrel el lehetett tussolni. 
A németek meg is tettek mindent a megfelelő 
titkolásért, még a nyomok megsemmisítéséért is, 
illetve a felelősségük áthárításáért, megosztásáért, 
ellenfeleik, szövetségeseik cinkosokként való bevo- 
násáért (filmet is készítettek a külvilágnak a ma- 
gyar csendőrök kegyetlenkedéseiről és a maguk 
emberséges bánásmódjáról). A legfelsőbb magyar 
vezetők azonban nyilvánvalóan tudtak a megsem- 
misítésekről — 1943-tól a diplomáciai kar jelentése- 
iből is. Horthy és környezete, a Kállay-kormány 
a veszedelmeket mérlegelve hozta meg döntéseit. 
Az 1944 márciusában fölállított bábkormány leg- 
serényebb tagjai szintén tisztában voltak a depor- 
tálások utáni megsemmisítésekkel, és ezt akarva 
hozták meg a maguk döntéseit (Endre, Jaross, 
Baky László). Más kormánytagok mégis úgy 
tettek maguk között, mintha igaz volna a közvé- 
lemény előtt terjesztett hazugság: a magyar ható- 
ságok csupán munkaerőt bocsátanak Németor- 
szág rendelkezésére, s a családtagokat, az öregeket 
és a gyermekeket azért szállítják ki, hogy a dol- 
gozók nyugalmát biztosítsák. Jungerth-Arnóthy 
Mihály külügyminiszter-helyettes szembesítette 
őket a valósággal, a nemzetközi felháborodással 
az 1944. június 21-i minisztertanácson. 

A német megszállás jelentőségét és a magyar 
antiszemitizmus zsidótlanító szándékát hangsú- 
lyozó két megközelítésmód vitájának a lefoly- 
tatása nélkül nem lehetséges a ~ban viselt fele- 
lősség árnyalt értékelése, ahogy ép —>nemzeti 
öntudat és —emlékezet sem. Magyarország a 23 
ezer „rendezetlen állampolgárságú” galíciai zsidó 
Kamenyec-Podolszkijba 1941-ben történt de- 
portálását kivéve a német megszállásig ellenállt a 
külső és belső zsidótlanító követeléseknek-törek- 
véseknek, utána ez az ellenállás összeroppant, a 
megszállókkal való együttműködésre a kénysze- 
rítésen és a kitervelt félrevezetésen túl a hazai zsi- 
dóellenesség is indított. Ez utóbbiban áll a nemzet 
felelőssége, de a Kállay-kormányt, amely ellenállt 
a zsidótlanító követeléseknek, hazai erő nem tud- 
ta megbuktatni. Az erkölcsi szembenézéshez az 
oktatás, a tantervbe foglalt, szakmailag egyezte- 
tett tananyag, illetve a holokauszt-emléknap na- 


gyobbrészt immár megfelelő ismereteket nyújt. 
Ennél talán fontosabb szerepet visznek éppen 
a személyes befogadás miatt a művészetek, és e 
téren a magyar alkotók nem maradtak adósaink 
(a szépirodalomban Radnóti Miklóstól és Szép 
Ernőtől Cseres Tiboron, Pilinszky Jánoson, 
Sánta Ferencen, Sütő Andráson, Székely Jáno- 
son, Szilágyi Domokoson át Székely Magdáig és 
Kertész Imréig, filmben Fábry Zoltántól Kabay 
Barnán és Gyöngyössy Imrén át Nemes Lászlóig 
és Röhrig Gézáig). Az ő alkotásaik is mutatják, 
hogy a magyar zsidó közösség legnagyobb részé- 
nek elvesztése az egész magyar nemzet sebe. 


Braham, Randolph: A népirtás politikája: A boloca- 
ust Magyarországon (1981; m. 1988, 1997); A ma- 
gyarországi holokauszt foldrajzi enciklopédiája I-III. 
(2007); Az észak-erdélyi holokauszt foldrajzi enciklopé- 
diája I-III. (2008); uő és Kovács András (szerk.): 
A holokauszt Magyarországon hetven év múltán: Törté- 
nelem és emlékezet (2015). 

Hankiss Ágnes (szerk.): , Hazájának, Nemzetének hű 
fiaként": Mentesítési kérelmek 1944-ből (2016). 

Hosszú Gyula: Utak a bolokausztboz: történetek a bolo- 
kausztról (2002). 

Kovács Gellért: Alkonyat Budapest felett: az embermentés 
és ellenállás története 1944—1945-ben (2013; m. 2015). 

Pelle János: Auschwitz magyar szemmel (2014). 

Stark Tamás: Zsidóság a vészkorszakban és a felszabadulás 


után, 1939-1955 (1995). 
Török Bálint: Farkas esz meg, Medve esz meg (2004). 


Szerkesztőbizottság 


Magyary Zoltán (1888-1945) A magyar köz- 
igazgatás-tudomány egyik legjelesebb, iskolate- 
remtő, életében nemzetközi hírű alakja. Köz- 
tisztviselőként kezdte pályáját a Vallás- és Köz- 
oktatásügyi Minisztériumban. —Klebelsberg 
felfedezettjeként a költségvetési osztály veze- 
tőjévé, majd miniszteri tanácsossá lépett elő, és 
meghatározó szerepet vitt a miniszter korsza- 
kos oktatás- és tudománypolitikai reformjainak 
megvalósításában. 

Nagy hatást gyakorolt rá Lorenz von Stein 
közigazgatás-elmélete, — Weber szervezetszocio- 
lógiája, illetve Henry Fayol, aki a nagyvállalati 
üzemszervezés módszereinek a közigazgatásban 
való alkalmazhatóságát hirdette, különös tekin- 
tettel az Egyesült Allamok példájára, ahol a ma- 
gángazdasági eljárásokat gyakran ültették át az 
államigazgatásba az eredményesség és hatékony- 
ság érdekében. - ezt követendőnek tartotta, de 

Fayollal ellentétben nem hagyta figyelmen kívül 
az állami tevékenység sajátos jogi vonatkozásait, 
habár munkásságában maga is nagyobb súlyt 
fektetett a szervezéstanra (a tanítványai foglal- 
koztak elmélyültebben a közigazgatási eljárásjog- 
gal és jogorvoslattal). 

1924-ben jelentette meg „Ludendorff és 
Rathenau szellemi műhelyéből" című tanulmá- 
nyát, amelyben meglepő módon az első világ- 
háborús német háborús erőfeszítést vezénylő 
porosz tábornok és az AEG-vezérigazgatóból 
lett, zsidó származású újjáépítési miniszter te- 
vékenységét vetette egybe. Bármilyen nagyfor- 
mátumú szervezők voltak is, fejtegette, kudarcot 
vallottak, mert a tényleges irányítás a tömeghan- 
gulat ingadozásaira érzékeny politikusok, nem 
pedig a szakemberek kezében összpontosult, ami 
szétzilálta az erőket. Egyebek közt ebből is azt a 
következtetést szűrte le, hogy a közigazgatásnak 
önállósulnia kell a parlamentarizmustól. 

A közigazgatás jogszerűségének kontra ered- 
ményességének vitájáról úgy vélte, hogy amíg 
a XIX. század második felének indusztriális-li- 
berális korszakában, amikor a jogállam kiépítése 
állt a középpontban, a közigazgatással szemben a 
jogszerűség volt az elvárás, addig a XX. század 
posztindusztriális korszakában, amikor az állam 
feladatai a gazdaságszervezéssel is kibővültek, az 
eredményesség a kívánalom. 

A gazdasági válság hatására azt a feladatot kap- 
ta, hogy tegyen javaslatot a magyar közigazgatás 
költségkímélő átalakítására. 1931 és 1933 között 
kormánybiztosként számos javaslatot terjesztett 
elő, de úgy vélte, nem egyszerű takarékosság- 
ra, hanem racionalizálásra, modernizálásra van 
szükség; és nemcsak az apparátus alsóbb szintjeit, 
hanem a legfelsőbb politikai vezetés rendszerét 
is korszerűsíteni kell: a miniszterelnöknek széles 
körű jogosítványokkal rendelkezve olyan , köz- 
igazgatási vezérkart" kell irányítania, amely 
gondosan képzett, tapasztalt és vizsgáztatott 
szakemberekből, nem pedig a politikai patronázs 
vagy alku alapján kinevezettekből áll. Kormány- 
biztosi tisztségéről, mivel úgy látta, javaslatainak 
nincs foganatja, lemondott. Ugy látta, a politikai 
elit veszélyeztetve érezte oligarchikus hatalmát, és 
ezért akadályozta meg racionalizálási elképzeléseit. 
Javaslatai azonban azért sem érvényesülhettek, 
mert a végrehajtó hatalom olyan egyszemélyi 
vezetését irányozták elő, amely nem illeszkedett 
a miniszterelnök parlamenti felelősségét előíró 
magyar alkotmányos rendbe. Csakhogy - felfo- 

gásában éppen a parlamenti politika kilengései 
veszélyeztették a joguralmat. 

Ennek ellenére - több javaslata is megvalósult 
(például a köztisztviselői vizsgáztatás). A Magyar 
Közigazgatás-tudományi Intézet élén és egyete- 
mi tanárként komoly kutatóbázissal rendelkezett. 
Magyar közigazgatás (1942, 1998) címen kiadta 
összefoglaló munkáját, amelyben megkísérelte a 
közigazgatási jogot és a közigazgatás-tudomány 
új szintézisét megalkotni, a gazdaságosan és ered- 
ményesen működő, tudományosan megalapozott 
közszolgálat rendszerét felvázolni. 

Szélsőséges, jogállamellenes vagy antiszemita 
nézetet nem tett soha magáévá. Amikor azon- 
ban a közigazgatás hatékonyságát előbbre va- 
lónak tartotta minden konkrét, alapvető poli- 
tikai filozófiánál, értékválasztásnál — egyaránt 
üdvözölte a közigazgatás amerikai-roosevelti, 
nemzetiszocialista és szovjet rendszerét —, olyan 
politikaellenességről tett bizonyságot, amely túl 
azon, hogy reformelképzelései előmozdításáért 
vitatható kompromisszumokba vitte (például 
a megegyezés szorgalmazása az imrédysták és 
a liberálkonzervatív elit között, kapcsolattartás a 
hitleri német tényezőkkel), alkalmas lehetett te- 
kintélyelvű megoldások igazolására. Mint annyi 
magyar kiválóság, tévedéseit ő sem igazíthatta 
helyre, életművét ő sem teljesíthette ki. A szovjet 
katonáktól elszenvedett atrocitások miatt felesé- 
gével, a kiváló filozófiatörténész Iechert Margit- 
tal együtt öngyilkosságot követett el. 

2012 óta zajlik a Magyary Zoltán Közigaz- 
gatás-fejlesztési Program (magyaryprogram. 
kormany.hu). 


"További művei: Amerikai államélet (1934); Patyi András 
és Koi Gyula (szerk.): Magyary Zoltán összes munkái 
(1919-1922 ) (2015). 

Bereményi Géza: Tanítványok (film, 1985). 

Saád József: Magyary Zoltán (2000). 

CsCs 


Maistre, Joseph de (1753—1821) Filozófus, jogász, 
diplomata, a —francia forradalom legjelentősebb 
francia teoretikus bírálója. Jezsuita neveltetésben 
részesült, ami később markánsan meghatározta 
politikai filozófiáját. Mélyen hívő katolikusként 
elsajátította a —felvilágosodás eszméit. 1774- 
1790 között a progresszív skót rítusú szabadkő- 
műves páholy tagja volt (ezt akkor semmilyen 
egyházi állásfoglalás nem zárta ki), és egy dara- 
big — mint franciaországi birtokokkal rendelkező 

nemes — támogatta a XVI. Lajos által kezdett re- 
formtörekvéseket. A forradalommal azonban vé- 
gül szembefordult. Lausanne-ba menekült, ahol 
Madame de Staël szalonjában folytatott teológiai 
és politikai viták nyomán alakult ki publiciszti- 
kai munkássága (Lettres dun royaliste savoisien à 
ses compatriotes, „Egy savoyai királypárti levelei 
honfitársaihoz”, 1793). 

Leghíresebb művében, a Considérations sur 
la France-ban („Gondolatok Franciaországról”, 
1797) —Franciaország hivatását a morális —jó 
és —>rossz közti, Isten által elrendelt küzdelem 
lefolytatásában látta. A korábbi vezető elitet tar- 
totta felelősnek azért, hogy a francia civilizáció, 
a kereszténység előmozdítása helyett teret enge- 
dett a XVIII. századi filozófusok nézeteinek és 
az ateizmusnak. A —forradalmi terrort a felvi- 
lágosodásból egyenesen következő fejleménynek 
tartotta, és azt is szükségszerűségnek vélte, hogy 
az irányítatlan-irányíthatatlan forradalom felfalja 
saját gyermekeit. Szerinte a forradalom valódi je- 
lentősége az, hogy az az isteni kegyelem eszköze, 
mert a szörnyűséget önmagával pusztíttatja el. 
Az Essai sur le principe générateur des constitutions 
politiques et des autres institutions humaines (, Er- 
tekezés a politikai alkotmányok és más emberi 
intézmények alkotóelveiről", 1814) című művé- 
ben amellett érvelt, hogy nem lehetséges pusztán 
ember által létrehozott szabályzórendszer, alkot- 
mány. A pápáról (1819; m. 1867) című munkája 
mintegy kiteljesítette az isteni jogokra hivatkozó, 
—>tekintélyelvű politikai rendszerek létjogosult- 
ságáról alkotott nézeteit. A —legitimitás ugyanis 
szerinte racionális alapokra nem helyezhető. Az 
ilyen alapon működő kormányzat esetében fo- 
lyamatosan ellentmondásba keveredik a célsze- 
rűség és a legitimitás, ami erőszakhoz és a rend 
hiányához vezet. Ezért - állítása szerint minden 
politikai hatalomnak a vallási tekintélyből kell 
erednie, márpedig a vallási tekintély legmagasabb 
szintű képviselője a pápa. 

~ politikai filozófiájában nem az az újszerű, 
hogy a monarchiát és a vallási tekintélyt össze- 
kapcsolja (miként azt Nagy Konstantin óta „a 
trón és az oltár szövetsége" tanúsítja), hanem az, 
ahogyan a politikai tekintély társadalmi alapjait 
vizsgálja, és érvel a legvégső tekintélynek mint 
az emberi döntéseket befolyásoló erőnek a szük- 
ségessége mellett. Jelentős még két posztumusz 
műve. A Soirées de St. Pétersbourg („Szentpéter- 
vári esték", 1821) címűben azt fogalmazza meg, 
hogy a rossz léte szükségszerű ahhoz, hogy a jó, 


az isteni kegyelem cselekedni és hatni tudjon. Az 
isteni terv, amely a bűnbánat által az embert fo- 
lyamatos megújulásra készteti, a történelemben 
valósítja meg magát misztikus és mégis konk- 
rét módon. Az Examen de la pbilosopbie de Bacon 
(„Bacon filozófiájának vizsgálata", 1836) című, 
ugyancsak posztumusz művében - az angol filo- 
zófusnak tulajdonítja a felvilágosodást, és ezáltal 
felelőssé teszi a társadalmak teljes felbomlásáért. 
Edmund Burke mellett ~ nemcsak az ellenfor- 
radalmi gondolkodás legnagyobb kortárs alakja, 
hanem egyben a teokratikus konzervativizmus 
legjelentősebb képviselője. 


Bradley, Owen: A Modern Maistre: The Social and 
Political Thought of Joseph de Maistre („Egy modern 
mester: ~ társadalmi és politikai gondolkodása”, 
1999). 

Nyirkos Tamás: Az ötfejű sas: Teológia és politika a fran- 
cia ellenforradalomban (2014). 


BoM 


Maritain, Jacques (1882—1973) Francia filozófus, 
vatikáni nagykövet, egyetemi tanár, a XX. száza- 
di katolikus irányú filozófia, neotomizmus és a 
perszonalizmus egyik mai napig legjelentősebb és 
legnagyobb hatású képviselője. Az 1900-as évek 
elején a Sorbonne-on filozófiát és természettu- 
dományokat hallgatott, ám sem a korszakban 
uralkodó pozitivista gondolkodást, sem pedig te- 
kintélyes tanára, Henri Bergson filozófiáját nem 
találta intellektuálisan, a végső kérdésekre nézve 
kielégítőnek. Tanácstalanságában az öngyilkos- 
ságot fontolgatta feleségével és szellemi útitársá- 
val, Raïssával. Némi útkeresés után, 1906-ban a 
hugenotta-zsidó házaspár katolizált, méghozzá 
egy olyan pillanatban, amikor a katolikus egyház 
és a vallás szerepe az 1905-ös államot és egyházat 
szétválasztó törvény miatt a francia társadalom 
érdeklődésének középpontjába került. ~ munkás- 
sága a katolicizmushoz, illetve —>Aquinói Szent 
Tamás filozófiájának az újragondolásához kötő- 
dik, és a filozófia szinte minden részterületére 
kiterjed: érdemlegeset alkotott a metafizikától a 
morálfilozófián át a politikai filozófiáig. A hu- 
manizmusról és az emberi jogokról alkotott né- 
zetei gyakorlati politikai jelentőségre tettek szert. 
Franciaország vatikáni nagyköveteként (1945- 
1949) részt vett az ENSZ Az emberi jogok egyete- 
mes nyilatkozatának megszövegezésében, és —de 
Gaulle személyén keresztül a francia Negyedik 
Köztársaság alkotmány-preambulumának tar- 

talmát is befolyásolta. A katolikus egyház szociá- 
lis tanítására is hatott, különösen Az igazi buma- 
nizmus (1936; m. 1996) című művével. 

Az arisztoteliánus és a természetjogi hagyo- 
mány felelevenítése mellett foglalkoztatta az 
ember méltósága és szabadsága. — Kant nyomán 
úgy vélte, az ember nem fokozható le puszta 
eszközzé, mert maga is cél. Az emberi szabadság 
értelme az ember természete, kötelessége szerinti 
erkölcsi és spirituális kiteljesedés — és bár az em- 
ber tisztelendő mint egyén, de szerepe van a kö- 
zösségben, a közjó megvalósításában is. - a poli- 
tikai filozófiájában morálfilozófiai megfontolások 
nyomán elvetette mind az önkényuralmi rend- 
szereket (ideértve a kommunizmust, a fasizmust 
és a Philippe Pétain vezette Vichy-rendszert is, 
amely elől - külföldre távozott), mind a spirituá- 
lis elemeket megtagadó szekuláris berendezkedé- 
seket. A demokratikus berendezkedéseknek is a 
keresztény hit értékein kell alapulniuk, mert az 
emberi lét teljessége csak a transzcendencia jelen- 
létét biztosító körülmények között élhető meg. 
Ezeket az értékeket univerzálisnak gondolta, az 
erkölcsi értékek térnek és időnek való kitettségét 
pedig az emberi belátás hiányosságaira vezette 
vissza. Az ember kiteljesedésének céljával össz- 
hangban fogalmazott meg követeléseket egyes 
pozitív, szociális jogokkal kapcsolatban, amelyek 
nagy visszhangra találtak a katolikus egyházban, 
hiszen - jó barátságot ápolt Giovanni Batista 
Montinivel, a későbbi VI. Pál pápával. 

A két világháború között sok szempontból mo- 
dernnek és újszerűnek számító, nemegyszer libe- 
rálisnak tartott -t pályája végén a katolikus értel- 
miség konzervatív szárnyához tartozóként látták, 
elsősorban A garonne-i paraszt (1966; m. 1999) 
című műve miatt, amelyben a kereszténység vi- 
lági küldetését szorgalmazta, de óvott attól, hogy 
a kereszténység , térdre boruljon a világ előtt". 
A Il. vatikáni zsinat eredményeit nagyra értékel- 
te, jóllehet bírálta a kritikátlan modernizmust, a 
katolicizmus naiv világiasítását és a nyugati filo- 
zófia felvilágosodás utáni szakaszának egyes fejle- 
ményeit. Az utolsó munkájában szellemi végren- 
deletet írt arról, hogy a katolicizmusnak milyen 
magatartást kell tanúsítania a modern világban. 
Ugy vélte, nem keresztény felebarátunkat nem 
azért kell szeretnünk, amilyenné válhatna, ha- 
nem azért, amilyen. ~ munkásságával jelentős 
hatást gyakorolt a magyar kereszténydemokrata 
politikus és szerkesztő Mihelics Vidre. 

Főbb művei: A filozófia alapelemei (1920; m. 1986); Les 
droits de Phomme et la loi naturelle („Az emberi jogok 
és a természetjog”, 1942). 

Dougherty, Jude P.: Jacques Maritain: An intellectual 
profile („~: szellemi arcél”, 2003). 

Frenyó Zoltán és Turgonyi Zoltán: Jacques Maritain 
(2006). 

Marsilius, Páduai (Marsilio da Padova, 1275/80- 
1342/43) Orvos, politikai gondolkodó. Páduában 
született, a párizsi egyetemen tanult, később, 
rövid ideig, annak rektora is volt. Az —Aquinói 
Szent ‘Tamás-féle hagyománytól eltérő elmélete 
az újkori szekuláris állam- és jogfelfogás előzmé- 
nyének számít. Nála ugyanis nincs a különböző 
törvények között hierarchia. Az isteni (örökké- 
való) és az emberi (időbeli) törvény egymástól 
elkülönülő szférában létezik, s csak az utóbbit jel- 
lemzi a kényszer. Az —=állam nem isteni eredetű, 
hanem az ember műve. Aquinói Tamásnál a tör- 
vények által meghatározott szankcionált, illetve 
nem szankcionált viselkedések elkülönítésében a 
morális szempont alapvető szerepet játszott, ~nál 
viszont az akaratot kifejező emberi törvényben a 
morál nem kapott hangsúlyt. Szerinte a morális 
kérdés kizárólag az isteni jog körében releváns. 
Fő művében, a Defensor pacisban („A béke védel- 
mezője", 1326) a világi uralkodó (Bajor Lajos né- 
met-római császár) pozícióját a pápai hatalom elé 
helyezte. A pápa 1327. április 9-én kiközösítette. 
Gyökeresen új elképzelésével a —népszuvere- 
nitás egyik első megfogalmazását adta. A nép- 
szuverenitás kiterjed az uralkodó választására is. 
A nép által hozott törvények a legjobb törvények, 
mivel a nép önérdeke a —közjóval egybeesik. Eb- 
ben a — modern terminussal élve — jogpozitivista 
felfogásban az ember által alkotott jogot nem az 
isteni jog vagy a —természetjog, hanem a több- 
ségi akarat korlátozza. A népfelség gondolatát 
fejlesztette tovább, amikor az egyetemes zsinatot 
tette meg, szemben a pápával, a legfőbb egyházi 
hatalommá (konciliarizmus). Az egyház tevé- 
kenységét száműzte a törvényhozás, a bíráskodás 
és a politika területéről, csak mint a vallás vilá- 
gában megjelenő tanítást értelmezte. Miként írta: 
az isteni törvény dolgaiban Krisztus az egyetlen 
bíró, a pap nem bíró, hanem csak az isteni tör- 
vény, azaz egy doctrina tanítója. 


Márton Aron 


Molnár Attila Károly: A szabadságolt lelkiismeret (2014). 
Strauss, Leo és Joseph Cropsey (szerk.): A politikai filo- 

zófia története I. (1987; m. 1994). 

Márton Áron (1886-1980) Gyulafehérvári ró- 
mai katolikus püspök, a XX. századi egyetemes 
magyar egyháztörténet emblematikus alakja; 
főpapként, gondolkodó tanárként és közösségi 
vezetőként meghatározó szerepet vitt az erdélyi 
magyarság életében. Földműves székely családból 
származott, fiatalon átélte az első világháborút és 
a történelmi Magyarország széthullását. Szocia- 
lizációját és világnézetét meghatározta a román 
nemzethomogenizáló törekvésekből származó 
hátrányos megkülönböztetés, amely az erdélyi 
magyarokat és különösen a tömbben élő, zömé- 
ben katolikus székelységet érte az 1920—1930-as 
években. Néhány évvel idősebb és tapasztaltabb 
volt a gyulafehérvári teológián az évfolyamtár- 
sainál, de Majláth Gusztáv püspök elsősorban 
éleslátása és tenniakarása miatt kedvelte meg oly- 
annyira, hogy 1938-ban utódjának jelölte meg az 
alig negyvenkét éves papot. 

A világgazdasági válság éveiben - egyetemi lel- 
készként működött Kolozsváron, itt fogalmazta 
meg azokat a lelkipásztori elveket, amelyekhez 
egész életében hű maradt: egyrészt a személyhez 
szóló üzenet, azaz a hívő ember megszólítása, hi- 
tének megerősítése; másfelől a közösségépítés és 
az egyház társadalmi szerepvállalása. Az 1933-tól 
megjelenő Erdélyi Iskola című folyóirat társszer- 
kesztőjeként átfogó nevelési programot indított 
útjára. Az alapgondolatot az a , népszolgálat"-nak 
nevezett szellemi áramlat adta, amely ‘Trianon 
után átformálta az erdélyi magyar közgondol- 
kodást. - és társai azt vallották, hogy a hagyo- 
mányos nemzetépítő fogalmak és kifejezések 
(nemzet, közösség; terület) csak akkor nyerhet- 
nek értelmet az új közjogi és társadalmi beren- 
dezkedésben, ha keresztény keretben jelennek 
meg. Ennek legfontosabb elemei a szeretet mint 
önérték, a közösség, a kötelesség és a szabadság 
szoros kapcsolata, a hivatás, a nevelés, a közösség 
egyénei iránti gondoskodás. Az 1930-as években 
~ a szociális lelkiséget tette az erdélyi magyar 
keresztényszociális társadalom- és nemzetszem- 
lélet alapjává XI. Pius Quadragesimo anno kezdetű 
enciklikájával (1931) összhangban, amely szerint 
az egyén társadalmi értékét a közösség javára 
végzett munka határozza meg (katolikus po- 
litikai-társadalmi tanítás). 


A népszolgálati eszme az 1930-as évek második 
felében mint cselekvési modell és gondolkodás- 
mód a közösségi társadalom kialakításáról, az eh- 
hez szükséges társadalmi szerepekről, elsősorban 
nem politikai, hanem etikai indíttatású társada- 
lomszervezési program volt. Legfontosabb célja a 
társadalmi válaszfalakon, csoportérdekeken felül- 
emelkedő egység megteremtése a népvezető ér- 
telmiségi hivatástudatból végzett munkájával: , az 
egységet az érdekeknek, a műveltségi javaknak és 
a nevelési eszményeknek a közössége hordozza s 
az erdélyi magyar értelmiségnek elutasíthatatlan 
szép hivatása, hogy az érdekközösséget meglássa, 
a nevelési eszményeket és célokat előbb a maga 
számára világosan kidolgozza s a közös múlt és 
közös lélek értékeit közkinccsé téve, a szétzilált 
népi lelkületet erős gazdasági, szellemi és erkölcsi 
egységbe forrassza” — írta , Népnevelésünk fel- 
adatai" (Hitel, 1937, 3) című cikkében. 

Politikai téren - a keresztény alapokon álló 
demokratikus berendezkedést támogatta. Egy- 
aránt elvetette és károsnak tartotta a széles kör- 
ben elterjedt koreszméket: a liberalizmust, amely 
nem szab korlátokat az egyén szabadságának, és 
aláássa a társadalmi struktúrákat; a marxizmust 
(amelyet egyébként behatóan tanulmányozott, 
sőt előadást is tartott róla paptársainak és székely 
falusi közösségeknek egyaránt), mert erőszako- 
san és a magántulajdon semmibevételével hirdeti 
az egyébként szükséges társadalmi reformokat; 
végül a nacionalizmust, mert kötelességnek te- 
kintette a — fajta, azaz nem — fajelméleti értelem- 
ben vett — , faj szeretetét", de , eretnekségnek" 
tartotta ,a vér istenítését". Azt vallotta, hogy 
a merev korlátokat felállító eszmerendszerek és 
ideológiák könnyen öntörvényűvé válnak. Ez pe- 
dig szemben áll azzal a keresztény tannal, misze- 
rint , abszolútum egyetlen van: az Isten" — írta 
1933-ben , A mi utunk" című cikkében (Erdélyi 
Tudósító, 1933, 5). Az állam szerepét a katolikus 
társadalomelmét alapelvének, a szubszidiaritás 
elvének fényében látta. Eszerint az állam nem 
abszolutizálható, mert funkciója az 1891-ben ki- 
adott Rerum novarum kezdetű enciklika értelmé- 
ben az emberek szolgálata. Innen eredt a nem- 
zetiszocializmus és a kommunizmus éles elutasí- 
tása: mindkettő megtestesíti ugyanis a totális és 
nem a szolgáltató állam fogalmát. Az állam alá- 
rendeltje az emberi közösségnek, és nem fordít- 
va. ~ államkoncepciója Max Webernek a de- 
mokrácia pilléreiről alkotott eszméjéből ered, aki 
A tudomány és a politika mint hivatás (1919; m. 1995) 

címen megjelent tanulmányaiban különválasz- 
totta a szakértelemmel rendelkező hivatalnokot 
a szabad választások révén létrejött törvényhozó 
testülettől. Mindkettő a demokrácia egymástól 
szétválaszthatatlan pillérét alkotja. Az állam és 
az egyház viszonya lehet tehát harmonikus, de 
csak ha az állam nem számolja fel a közösségek 
kezdeményező szerepét és a társadalom pluraliz- 
musát. Ezen az alapon küzdött - az egyházi is- 
kolák fennmaradásáért a román uralom alatt, és 
ebből kiindulva ítélte el az 1948-as kommunista 
oktatási reformot és a felekezeti iskolák erőszakos 
államosítását. 

Egész életében, püspökké választása (1939) 
után is a hívei között élt és alkotott, mint , ki- 
sebbségi ember”. Amikor 1940-ben a második 
bécsi döntés következtében Erdély északi fele 
visszakerült Magyarországhoz, Erdély püspö- 
keként szolidaritást vállalt Dél-Erdély katolikus 
magyar lakosságával, és román állampolgár ma- 
radt. Gyulafehérvárról igazgatta az egyházme- 
gyéjét, konfliktusokat vállalva mind a román, 
mind a magyar hatóságokkal. Gondolkodását és 
konkrét politikai cselekvését is meghatározta, 
hogy kisebbségi pozícióból állandóan szembesült 
az egyszerű ember és a hatalom aszimmetrikus 
viszonyával. 1940 előtt saját közösségének belső 
megerősítésén munkálkodott, ezután pedig dél- 
erdélyi híveit védte az Antonescu-diktatúra túl- 
kapásaitól és a reciprocitás-politika következmé- 
nyeitől, és aggodalommal szemlélte a súlyosbodó 
zsidóüldözést Magyarországon. 1944 májusában 
a kolozsvári Szent Mihály-templomban elmon- 
dott beszédében félreérthetetlenül elítélte a get- 
tósítást, és emberiesség gyakorlására szólította fel 
a hívőket. Tette ezt akkor is, ha merev egyház- 
fegyelmi álláspontot képviselt: a keresztény hitre 
való áttérést , belső szükségletnek" tartotta, és a 
bukaresti érsektől eltérően nem volt hajlandó el- 
tekinteni ettől, amikor zsidók tömegesen keresz- 
telkedtek volna meg, hogy elkerüljék a román 
állam üldözését. 

A második világháború után - összetett kihí- 
vással szembesült. Székely s magyar hazafiként 
nem tudott beletörődni Erdély ismételt elveszté- 
sébe, 1947-ig ellenezte az új közjogi berendezke- 
dést, és támogatta a székelység Magyarországra 
történő, magyar áttelepítési terveit. Aggodalom- 
mal szemlélte a Petru Groza vezette kommu- 
nistabarát kormány tevékenységét is: az erdélyi 
magyarság baloldali vezetőivel ellentétben előre- 

látta a polgári jogok korlátozásának kisebbségpo- 
litikai vonatkozásait. 1948-ban felemelte szavát 
a Ögörögkatolikus egyház erőszakos beolvasztá- 
sa miatt, és arra utasította papjait, hogy a római 
katolikus templomokba fogadják be az ortodox 
egyházba áttérni nem kívánó hívőket. Kérlelhe- 
tetlen rendszerellenessége a frissen berendezke- 
dett kommunista hatalom egyik legveszélyesebb 
ellenfelévé tette. 1949 tavaszán bérmaútra indult 
a Székelyföldön. Több tízezer hívőt megmozga- 
tó szentbeszédei az egypártrendszerrel, az induló 
kollektivizálással, a fokozódó egyházellenességgel 
szembeni nyílt kiállását jelentették. 1949. június 
21-én a belügyi szervek letartóztatták, majd két- 
évnyi előzetes letartóztatás után 1951. július 13-án 
a bukaresti katonai törvényszék hazaárulás címen 
életfogytiglani börtönbüntetésre ítélte több erdé- 
lyi magyar politikussal együtt, köztük a koráb- 
ban kommunistabarát Magyar Népi Szövetség 
volt elnökével, Kurkó Gyárfással. Sorsáról több 
éven keresztül csak híresztelések keringtek, több 
sajtóorgánum közölte a halálhírét az 1950-es évek 
elején. Mivel előzőleg számított a letartóztatására, 
megszervezte a titkos utódlást, hogy megőrizze a 
gyulafehérvári püspökség kormányzóképességét. 
XII. Pius pápa olyan mértékben bízott meg benne, 
hogy távollétében címzetes érsekké nevezte ki. 
1955-ben amnesztiával szabadult. A börtönévek 
nem változtatták meg világnézetét és egyházpo- 
litikai hitvallását. Szabadulása után a korábbi ön- 
feledt heroizmusát határozott egyházkormány- 
zással váltotta fel. Immár nem földalatti egyházat 
vagy mártírközösséget kívánt vezetni, hanem a 
világi hatalomtól függetlenül működő, szuverén 
szervezetet. 1955 tavaszán első intézkedése a gyu- 
lafehérvári teológia átszervezése és a , békepapi" 
mozgalomban kompromittálódott papok és taná- 
rok lelki elszámoltatása volt. Egyházpolitikai sze- 
repe nemzetközi kitekintésben is jelentős volt. Az 
1967 őszén Romániába látogató Franz König bé- 
csi bíboros azzal a kikötéssel utazott Bukarestbe 
az ortodox pátriárka meghívására, hogy szabadon 
találkozhasson a romániai katolicizmus legna- 
gyobb alakjával. A Szentszékkel, illetve a nyugat- 
európai katolikus világgal való gazdag (nagyrészt 
informális csatornákra, karitatív szervezetekre és 
magánszemélyekre támaszkodó) kapcsolathálójá- 
ról eddig nem született alapos feldolgozás, de a 
Szentszék által elindított , keleti politikával? kap- 
csolatos dilemma (elfogadni az állammal kötendő 
megállapodást és egyúttal a politikai ellenőrzést 

az egyház fölött, vagy pedig folytatni az ellenál- 
lást az elszigetelődés árán is) -t is érintette. 

O azonban eredeti módon oldotta fel a fe- 
szültséget: nem ellenezte az egyház és az állam 
képviselői közötti tárgyalásokat, és maga is több- 
ször találkozott a román Egyházügyi Hivatal 
elnökével. Elvi kérdésekben azonban — például 
a papok kinevezésének joga, az ifjúság nevelése 
vagy a betiltott szerzetesrendek informális mű- 
ködése — hajthatatlan maradt. Eközben sikeresen 
működtette szerény intézményrendszerét és in- 
formációs csatornáit a Szentszék, Magyarország 
és a nyugati világ felé. Az 1970-es években tett 
két római látogatása alkalmával - világossá tette 
a Szentszék illetékesei számára, hogy az erdélyi 
magyar katolicizmus más úton kíván haladni, 
mint a magyarországi. Ugy is sikerült elkerülnie 
a nem kívánt kompromisszumokat, hogy követ- 
kezetesen elzárkózott minden nyilvános szerep- 
léstől és a fennálló rendszer külföldi (elsősorban 
nyugati) legitimálásától. Papjaitól elvárta, hogy 
minden törvényes eszközt vessenek be a magyar 
ifjúság bevonására. Bérmaútjai és látogatásai, ha 
ritkultak is, erőt adtak a közösségnek az ateista 
állammal szembeni egyenlőtlen küzdelemben. 

Az 1970-es években az idős püspök egyre ne- 
hezebben tudta irányítani az egyházmegyéjét. 
A román kommunista belbiztonsági szolgálat, a 
Securitate (r. Securitatea, Departamentul Securitátii 
Statului "Allambiztonsági Hatóság") több mint 
77-000 oldalból álló iratanyagot gyűjtött össze az 
alsó papság és a püspök környezetében is kiépí- 
tett ügynöki hálózat révén. A gyorsuló iparosítás 
és urbanizáció kikezdték a hagyományos falusi 
életmódot és közösségi szokásokat, köztük a val- 
lásgyakorlást. - a kíméletlenül ellenséges politi- 
kai közegben is át tudta menteni, sőt halála után 
követői továbbfejlesztették és a posztkommunista 
világ új kihívásaira adaptálták teológiai és társa- 
dalompolitikai tanításait. 


Művei: Válogatott írások és beszédek (2013). 

Lázár Csilla és Lövétei Lázár László (szerk.): Az 
idők mérlegén. Tanulmányok Márton Áron püspökről 
(2013). 

Virt László: Nyitott szívvel. Márton Áron erdélyi püspök 
élete és eszméi (2002). 

Marx, Karl (1818-1883) A legújabb kori tör- 
ténelem egyik legnagyobb gyakorlati hatású 


gondolkodója, kiváló újságíró. A francia —fel- 
világosodás radikális változatát folytatva harcos 
ateista, jakobinus és materialista. A — Hegel 
rendszerében szintetizálódó német idealista filo- 
zófiai hagyomány, amelyet idealizmusa miatt - 
az írásaiban élesen bírált, valójában gyökeresen 
befolyásolta a gondolkodását: történetfilozófiája 
mélyén a morálisan tökéletes, abszolút racionális 
ember eszményképe van. A történelem a maga 
dialektikus módján (osztályharcok által) feltar- 
tóztathatatlanul halad a tökéletes emberek töké- 
letes társadalma ( kommunizmus) felé. Tör- 
ténelemfilozófiája a materialista kiindulópontot 
idealista céltételezéssel kapcsolta össze. Ez a para- 
dox jelleg adta és adja mind a mai napig a -izmus 
rugalmasságát és vonzerejét, hiszen az elnyomás, 
elidegenedés, kizsákmányolás, hamis tudat elvont 
fogalmai gyakorlatilag minden társadalmi és gaz- 
dasági környezetben alkalmazhatók. 

~ részletes történelmi tanulmányokat is folyta- 
tott, s a napi politika eseményeit is folyamatosan 
nyomon kísérte és kommentálta. Ez nagyon fon- 
tosnak bizonyult a későbbiekben: a -ista alapkate- 
góriák magyarázati sémákként zárt és erős ideo- 
lógiává szerveződtek, amely az ideologikus (párt) 
politika létrejöttében döntő szerephez jutott. 

- talán legeredetibb és leghatásosabb gondol- 
kodói cselekedete a francia és brit elméleti köz- 
gazdák munkáira való szisztematikus reflexió és 
annak összekötése a történetfilozófiával. David 
Ricardo munkaérték-elméletéből indult ki, majd 
a munka fogalmából levezetve a tőke fogalmát, 
a kettőt antagonisztikus ellentétként mutatta be, 
amely szerinte a kapitalizmus lényegadó társa- 
dalmi viszonya, s amely a hegeli dialektika értel- 
mében S forradalomhoz, a magántulajdon (tőke) 
megszüntetéséhez és társadalmasításához (a tö- 
kéletes állapothoz: a kommunizmushoz) vezet. 
Ez A tőke (1867; m. 1921, 1948) mint a ~i főmű 
lényegi üzenete. 

Nehéz vita, hogy a forradalmi erőszakot he- 
lyeslő és a korai kommunista mozgalmat aktívan 
szervező - milyen mértékben felelős közvetlenül 
a XX. század magukat -istának valló diktatúrái- 
ért Kelet-Európa, Afrika, Távol-Kelet, Latin- 
Amerika országaiban. Az azonban biztos, hogy 
nézetei, amelyek egyszerre viselik magukon a 
zárt ideológia, a morális emelkedettség és a rend- 
kívüli rugalmasság jegyeit, igen sok elnyomó 
rendszer hatalomra jutását és hatalmon maradá- 
sát tették lehetővé. 

Masaryk, Tomáš Garrigue 


Kiss Viktor: Marx és ideológia (2011). 

Kołakowski, Leszek: Główne nurty marksizmu. 
Powstanie, rozwój, rozkład („A ~izmus fő áramlatai: 
eredete, növekedése és elterjedése”, 1976; a. Main 
Currents of Marxism, 1978). 

BZ 


Masaryk, Tomáš Garrigue (1850-1937) Cseh 
politikus, államférfi, köztársasági elnök, filozó- 
fus, szociológus, publicista. A bécsi egyetemen 
tanult, tudományos pályáját is a birodalom fővá- 
rosában kezdte. 1882-től a prágai Károly Egyete- 
men tanított, s mellette a közéletbe is bekapcso- 
lódott. Idővel a cseh nemzeti mozgalom jelentős 
alakjává vált: „politikai realizmusával" a lakosság 
széles köreinek szociális helyzetén kívánt re- 
formok révén javítani; alapvető fontosságúnak 
tartotta az osztályellentétek mérséklését és az 
általános választójog kivívását. Két alkalommal, 
1891-ben és 1907-ben is a birodalmi gyűlés kép- 
viselőjévé választották; politikai elképzeléseit az 
általa 1900-ban létrehozott Realista Párt vezető- 
jeként is igyekezett érvényre juttatni. A nemzeti 
mozgalom vezéregyéniségeként is szembeszállt a 
túlhajtott nacionalizmussal, antiszemitizmussal: 
1899-ben egy nagy vihart kavart vérvád kapcsán 
a közvélemény ellenében is bátran kiállt a megvá- 
dolt zsidó férfi mellett. Néhány hónappal az első 
világháború kitörése után, 1914 decemberében 
emigrációba vonult: nem hitt az Osztrák-Magyar 
Monarchia életképességében, és a nemzetközi 
konfliktusban alkalmat látott arra, hogy a csehek 
elszakadjanak, s a szlovákokkal együtt független 
államot hozzanak létre — ugyanis a cseheket és 
a szlovákokat egyazon nemzet tagjainak tekin- 
tő csehszlovakizmus híve volt. Az emigrációban 
fáradhatatlan tevékenységet fejtett ki az új állam 
érdekében: 1916-ban Edvard Benessel együtt 
megalakította a Csehszlovák Nemzeti Tanácsot, 
a vezető antantpolitikusokat pedig meggyőzte az 
új állam létrehozásának szükségességéről. 1918 
októberében Washingtonban deklarálta a cseh- 
szlovák állam megszületését; a Prágában október 
28-án kikiáltott köztársaság nemzetgyűlése pe- 
dig novemberben őt választotta elnökké. 
Allamfőként rendkívüli tekintélynek örven- 
dett, a közvélemény őt tartotta az új ország „ala- 
pító atyjának". Tisztségéről csak magas kora és 
egészségi állapota miatt mondott le 1935-ben. Po- 
litikai felfogását az „emberarcú nacionalizmus” 
jellemezte, az ország kisebbségi népeivel szem- 
ben békülékenynek mutatkozott. Ugy gondolta, 

hogy akik magyarokként is Csehszlovákia polgá- 
rai akarnak lenni, azoknak alkalmazkodniuk kell 
az új viszonyokhoz, de a nyelvi és kulturális jogok 
tekintetében toleráns volt, jóindulatának bizonyí- 
tására pedig 1930-ban egymillió koronát adomá- 
nyozott egy csehszlovákiai magyar tudományos 
és művészeti társaság megalapítására. Az ugyan- 
ezen év elején nála járt magyar diákküldöttségnek 
kijelentette: „En sosem leszek önök, magyarok 
ellen!” Az angolszász demokráciát tekintette kö- 
vetendő példának; antiklerikális volt, de nem val- 
lásellenes, a marxizmust és a kommunizmust 
határozottan elutasította. A XX. század legna- 
gyobb cseh államférfijaként őrzi az emlékezet. 


Művei: Nová Evropa: Stanovisko slovanské („Az új Euró- 
pa: A szláv álláspont”, 1920); A világforradalom (1925; 
m. 1928, 1990); Demokrácia, nemzetiség (1991). 

Čapek, Karel: Hovory s T. G. Masarykem I-III. („Be- 
szélgetések -kal", 1928-1935). 

Machovec, Milan: Tomáš G. Masaryk (2000). 

Opat, Jaroslav: Evropan a světoobčřan T. G. Masaryk („~ 
az európai és a világpolgár”, 1997). 


GKL 


médiaháború A —rendszerváltozás (1990) után 
a magyar hírközlési fórumok (nyomtatott sajtó, 
televízió, rádió) befolyásolásért és birtoklásáért 
kibontakozó politikai-gazdasági küzdelem, amely 
meghatározta a tájékoztatást. 

A —>Kádár-korszakban a pártállam (a Magyar 
Szocialista Munkáspárt, MSZMP, —magyar 
kommunista pártok) szabta meg a média műkö- 
dési feltételeit és tartalmát (az újságírók gyakori 
titkosszolgálati beszervezésével is), jóllehet kismér- 
tékben olykor megtűrte a liberális vagy a nacio- 
nalista kritikai hangokat is. Szabad sajtó kizárólag 
az 1970-es évek végétől illegálisan megjelenő, igen 
szűk körben terjeszthető szamizdat- (kiadó nél- 
kül’, stencilezett, sokszorosított) kiadványokban, 
lapokban létezhetett. A rendszerváltoztató évek- 
ben (1988-1990) a magyar újságírók elismertsége 
viszonylag megnőtt, a sajtó fontos szerepet játszott 
a pártállami rendszer lebontásában és a demokra- 
tikus rendszer alapjainak letételében. A rendszer- 
változás alapelveit meghatározó, ún. kerekasztal- 
tárgyalásokon megfogalmazódott a követelmény, 
hogy az állami tulajdonú, közszolgálati média, a 
Magyar Távirati Iroda, a Magyar Rádió és a Ma- 
gyar Televízió pártatlanul ismertesse a politikai 
élet eseményeit, a társadalmi, politikai, gazdasági 
folyamatokat, és egyenrangúként kezelje a külön- 


médiaháború 


böző politikai erők megnyilvánulásait, továbbá az 
újságírók munkájukban ne érvényesítsék pártpo- 
litikai elkötelezettségüket; ez azonban mégsem 
juthatott érvényre, mert az MSZMP kihátrált 
a megállapodás mögül. 

A - először a televízió és a rádió irányítása, befo- 
lyásolása körül lángolt föl az első szabadon válasz- 
tott kormány idején. — Antall József miniszter- 
elnök jelölésére Göncz Arpád köztársasági elnök 
1990 nyarán Gombár Csaba politológust nevezte 
ki a Magyar Rádió, Hankiss Elemér szociológust 
pedig a Magyar Televízió élére, ám jogállásukat 
nem tisztázta jogszabály. Később az Antall-kor- 
mány jelöléseit a közszolgálati médiumok vezető 
posztjaira rendre elutasította a köztársasági elnök 
és a két médiaelnök is. A küzdelem állóháborúvá 
vált, végül Hankiss és Gombár 1993 januárjában 
lemondott. Az Antall-, majd a Boross-kormány 
azonban csak látszatra nyerte meg ezt a csatát; a 
pártállami időkből a közmédiánál maradt káderek 
révén sokkal inkább érvényesült a baloldali befo- 
lyás. A volt pártállami sajtó (napilapok, hetilapok, 
vidéki lapok) privatizációja, majd a kereskedelmi 
rádiók és televíziók piaci fellépését lehetővé tevő, 
első médiatörvény (1996) pedig egyrészt egyér- 
telmű baloldali-liberális médiafölényt biztosított, 
másrészt példátlan módon külföldi (főleg német) 
érdekcsoportok kezébe adta a hazai tájékoztatás 
jelentős részét. 

A Horn-kormány (1994-1998) a demokratikus 
szabályokra látszólag adva, mégis messzemenően 
érvényesítette hatalmi befolyását a közmédiára. 
1998-ban, amikor újra jobboldali pártok kerültek 
kormányra, azáltal robbant ki a - újabb szakasza, 
hogy a törvény szerint nyolcfős kuratóriumokba 
négy főt jelölhettek a kormánypártok és négyet 
az ellenzéki pártok. Az ellenzék azonban nem tu- 
dott megegyezni, mert a MIEP is, az MSZP 
is ragaszkodott a két főhöz, s így az SZDSZ 
számára nem maradt volna jelölési lehetőség. Az 
MSZP és az SZDSZ tiltakozásul kimaradt a köz- 
médiát ellenőrző testületekből, így jöttek létre a 
sokat bírált „csonka kuratóriumok”. Az első Or- 
bán-kormány néhány lépéstől (a Heti Válasz el- 
indításától és a Magyar Nemzet Fidesz-közeli vál- 
lalkozó kezébe adásától) eltekintve túl sokat nem 
tett a médiaegyensúly megteremtése érdekében, 
és továbbra is óriási fölényben maradtak a balol- 
dali és liberális irányultságú lapok (megyei na- 
pilapok, Népszabadság, Népszava, Magyar Hírlap, 
168 óra, Elet és Irodalom, HVG, Magyar Narancs), 
kereskedelmi televíziók (TV2, RTL, ATV) és 
rádiók (például Klubrádió, Tilos Rádió). 


A rendszerváltozás után, a sajtóprivatizáció ide- 
jén és azt követően jobboldali vállalkozók is próbál- 
tak több-kevesebb sikerrel befektetni a médiába. 
A jobboldali Pesti Hírlap (1992-1994), Uj Magyar- 
ország (1991-1997) és a bázisán létrehozott Napi 
Magyarország (1997—2000) az ellenséges gazdasági 
környezetben (hirdetési bevételek hiányában) nem 
tudott fennmaradni. Ez utóbbi később beolvadt a 
Postabanktól egy jobboldali érdekeltségű cég tu- 
lajdonába került Magyar Nemzetbe. A patinás lap 
1938-ban jött létre jobboldali náciellenes fórum- 
ként, a Kádár-rendszerben a Hazafias Népfront 
lapjaként működött; amikor a vezető reformer 
kommunista Pozsgay Imre lett a Népfront főtit- 
kára, a lap szerkesztősége a többi sajtóorgánumhoz 
képest viszonylagos szabadságot élvezett. Igy a 
rendszerváltozáskor ez volt a legnépszerűbb-leg- 
tekintélyesebb napilap, de a - a szerkesztőségét 
megosztotta, válságok után végül a konzervatív 
oldal szócsöve lett. 2002 és 2010 között két jobb- 
oldali nagyvállalkozó igyekezett megerősíteni az 
ellenzéki jobboldali médiát. Igy jött létre a Hír 
Televízió, az Echo Televízió és a Lánchíd Rádió, 
s került jobboldali kézbe a korábban liberális Ma- 
gyar Hírlap. A közszolgálati médiumok ebben az 
időszakban ismét a baloldali kormányzat befolyá- 
sa alatt működtek. A - újabb fejezetét jelentette, 
hogy 2002 után a jobboldali politikusok bojkottál- 
ták a köztelevízió reggeli műsorát annak feltűnő 
baloldali elfogultsága miatt. 

2010-ben ismét kormányra került a Fidesz 
vezette koalíció, kétharmados többségét felhasz- 
nálva, új médiatörvényt fogadott el, szervezeti- 
leg egyesítette az MTI-t, a közszolgálati rádiót 
és televíziót, és a kormányhoz lojális vezetőket 
helyezett minden fontos pozícióba. A médiapiaci 
folyamatokba látványosan beavatkozva számára 
kedvező átalakításokat hajtott végre. A közmédiá- 
ban a demokratikus átalakulás óta mindig jelen- 
tős volt a kormányzat befolyása, 2013 óta azon- 
ban minden korábbinál direktebb kézi vezérlés 
és harsányabb kormánypropaganda jellemzi azt. 
2015-ben viszont a Magyar Nemzet, a Hír Televí- 
zió és a Lánchíd Rádió tulajdonosával felbomlott 
a több évtizedes politikai szövetség és létrejött a 
kormánykritikus jobboldali média (a 2018-as vá- 
lasztások után azonban a tulajdonos döntése nyo- 
mán a Magyar Nemzet megszűnt, a hirdetések 
hiányában befektető nélkül maradt szerkesztőség 
egy része Magyar Hang címen hetilap formájában 
próbálja életben tartani, a Heti Válasz és a Lánc- 
híd Rádió megszűnt). A rendszerváltoztatás előtt 

megkülönböztetés (diszkrimináció) 


az MSZMP országos pártorgánumaként műkö- 
dő Népszabadságot, amely a rendszerváltozás után 
a baloldal jelentős fórumává vált, 2016-ban vá- 
ratlan tulajdonosváltozást követően gazdasági 
okokra hivatkozva felszámolták. Ugyanekkor az 
erősen kormánykritikus Népszava állami hirde- 
téseket kap. Az elektronikus sajtóban jobboldali 
tulajdonos kezébe került a liberális, kormány- 
kritikus szellemiségét megtartó Index, a mellette 
piacvezetőnek számító internetes hírportált, az 
Origót pedig kormányközeli cég vásárolta meg. 
A vaskosan szabad szájú 444.hu című liberális 
bulvároldallal a jobboldali kormányhoz lojális, 
ugyancsak bulvár hangvételű 888.þu igyekszik 
versenyre kelni. Igy 2017—2018-ra az egyértelmű 
baloldali-liberális médiafölény megszűnt. 2016 óta 
a Fidesz-kormányok törekvésének megfelelően a 
médiumok jórészt magyar tulajdonba kerültek át. 

A ~ folyamatai nem kedveztek a megbízható, 
mértékadó és árnyalt tájékoztatásnak. Szakmai- 
lag tekintélyes szerkesztőségi műhelyek nem- 
igen alakultak ki, illetve nem maradtak fenn. 
Az újságíró-társadalomnak meg kell küzdenie a 
médiatulajdonosok és a politikai erők befolyásá- 
val, hogy eleget tudjon tenni a sajtótörvényben 
előírt tárgyilagos és tisztességes tájékoztatási 
kötelezettségének, amire gyakran csak csekély 
példányszámú-hatósugarú sajtóorgánumnál van 
módja. Uj tényező ebben a helyzetben, hogy a 
hagyományos fizetős nyomtatott és a televíziós- 
rádiós sajtó háttérbe szorul az ingyenes interne- 
tes lapokkal, közösségi oldalakkal szemben, ami 
a felszínes, sokszor megalapozatlan, nemegyszer 
szándékosan dezinformáló (álhír, lásd post-truth 
"igazság utáni’; m. hamis) hírterjesztésnek ked- 
vez. Káros következményei ellenére a magyaror- 
szági ~ részét képezte-képezi a választókért folyó 
demokratikus küzdelemnek (—szólásszabadság, 
káros médiatartalmak korlátozása). 


Álbírek tematikus szám, Századvég, 2017, 2 (szazadveg. 
hu/uploads/media/59888870e25b0/szazadveg-84- 
alhirek-201708.pdf). 

Bárány Anzelm: Média-, nyomda- és könyvszakmai pri- 
vatizáció 1988-1998 (2001). 

Bárány Anzelm, Horváth Attila, Kitta Gergely, Paál 
Vince és Révész T. Mihály: A magyarországi média- 
háború története — Média és politika 1989-2010 (2013). 

Pokol Béla: Médiabatalom (1995). 

Révész Sándor: „Médiaháború 1989-2011, I-IV”, Kri- 
tika, 2011. május-október. 

Szerkesztőbizottság 

megkülönböztetés (diszkrimináció) Valamely 
személynek, illetve személyek valamely csoport- 
jának más személyekhez vagy csoportokhoz ké- 
pest eltérőként történő kezelése. —Arisztotelész 
az osztó —igazságosság alapján úgy vélte, az az 
igazságos, hogy aki valamilyen szempontból több, 
mint valaki más, az a javakból is többet kapjon, 
aki pedig kevesebb, az kevesebbet, mégpedig olyan 
arányban, amilyen arányban a személyek maguk 
is állnak egymáshoz képest. Ennek alapján a for- 
mális igazságosság alapvető követelménye az, hogy 
az egyenlőeket azonos módon, a különbözőeket 
(egyenlőtleneket) pedig az egymástól való eltérés 
mértéke szerint kell kezelni. A - ennek alapján le- 
het igazolható vagy önkényes; az előbbit a jogálla- 
mi jogrendszerek, beleértve a hatályos magyar jo- 
got is, megengedik, az utóbbit pedig tiltják és bün- 
tetik. A - igazolható és a tételes jog által védett, 
ha az egymástól releváns tulajdonságaikban eltérő 
embereknek vagy emberi csoportoknak juttatnak 
eltérő jogokat vagy kötelezettségeket; ellenben 
önkényes, ha a releváns tulajdonságaikban hason- 
ló embereket ítélik meg eltérő módon. Az utóbbit 
negatív (hátrányos) ~nek, az előbbit pozitív -nek 
nevezzük. A negatív - tilalma a XVII-XVIII. 
század, a felvilágosodás folyamán jött létre, és 
a törvény által biztosított jogok egyenlőségének a 
követelményét fogalmazta meg (, formális vagy 
jogegyenlőség"), amelyet azonban — döntően va- 
gyoni helyzetük miatt — az emberek egy része 
ténylegesen nem tudott kihasználni; a pozitív 
- kívánalma pedig a XIX-XX. század forduló- 
ján nyert elismerést, amelynek alapján bizonyos 
körben a jogalkotó kötelességévé vált az emberek 
tényleges helyzetének az egyenlővé tétele, hogy 
az azonos jogokkal egyformán is tudjanak élni 
(„materiális vagy esélyegyenlőség"). A magyar 
—Alaptörvény ennek megfelelően egyrészt tiltja 
a hátrányos ~t (XV. cikk, 1-3. bekezdés), más- 
részt kinyilvánítja, hogy az állam az esélyegyen- 
lőség megvalósulását, valamint egyes rászoruló 
csoportok védelmét külön intézkedésekkel segíti 
(XV. cikk, 4-5. bekezdés). A magyar —Alkot- 
mánybíróság gyakorlata e követelmények alapján 
a következő: a testület az alapvető jogok tekin- 
tetében tett bármiféle (akár negatív, akár pozi- 
tív) jogalkotói -t alaptörvény-ellenesnek tekint; a 
nem alapvető jogok tekintetében a heterogén (re- 
leváns tulajdonságaikban különböző) csoportok 
közötti -t viszont soha nem tekinti annak. Vé- 
gül ugyancsak a nem alapvető jogok tekintetében 
a homogén (releváns tulajdonságaikban azonos) 


meritokrácia 


csoportok közötti -t egyrészt akkor tartja alkot- 
mányosnak, ha annak tárgyilagos mérlegelés sze- 
rint észszerű indoka van, másrészt akkor, ha az 
pozitív ~t valósít meg; azaz a jogalkotó az esély- 
egyenlőség megvalósítása érdekében alkotmányo- 
san igazoltan több jogot juttathat egyes hátrányos 
helyzetű csoportok tagjainak azért, hogy a lehe- 
tőségeik közelítsenek más, előnyösebb helyzetben 
levő csoportok tagjainak lehetőségeihez. 


Kovács Kriszta: Az egyenlőség felé (2012). 
TJZ 


méltányosság —tisztességes (megfelelő) el- 
járás 


méltóság (l. dignitas, a. dignity, f. dignité, n. 
Wiirde) Tiszteletet kiváltó tulajdonság vagy mi- 
nőség, társadalmi-állami hivatalhoz kötődő rang 
(közjogi, egybázi -), erkölcsi erény vagy esztétikai 
szépség. A tisztelet ezekben az esetekben fölté- 
telekhez kötött. Ezzel szemben az emberi - föl- 
tétlen, minden embert minden körülményben 
megillet: nem érdem. Jóllehet ez az eszme mélyen 
gyökerezik az európai gondolkodás történetében, 
a második világháború borzalmaiból felocsúdó 
világban vált egyetemes jogelvvé az ENSZ elfo- 
gadta Az emberi jogok egyetemes nyilatkozata (1948) 
révén. 

A klasszikus ókor vonatkozó bölcsességét Ci- 
cero foglalta össze legmarkánsabban, aki a -ot az 
igazságosság erényére vezette vissza, amely lel- 
ki magatartás , a közösség javát szem előtt tartva 
érdeme szerint juttat mindenkinek". Felismerte a 
közös — az istenekéhez hasonlítható — emberi ter- 
mészet ~át, és ebből erkölcsi parancsot vezetett le. 
Az emberi - abszolút értéke kétségkívül a Biblia 
ama gondolatára megy vissza, amely szerint Is- 
ten a maga képmására teremtette az embert. En- 
nek megfelelően —Aquinói Szent Tamás szerint 
az ember végső transzcendenciájánál fogva csak 
viszonylagosan rendelhető alá a társadalomnak, 
önmagáért létezik. Ezt a gondolatot viszi a maga 
végletéig a reneszánsz (Pico della Mirandola) 
az emberi szellem szabad és végtelen önalkotó 
képességének felmagasztalásával. A filozófia te- 
rületén S Kant teljesítette ki az emberi ~ értel- 
mezését: ő az emberi -ot mint abszolút, minden 
emberre érvényes értéket, önmagában vett célt a 
jogfilozófiai következményeivel együtt fogalmaz- 
ta meg. A jog világában azonban ez az álláspont 
csak a haláltáborok botránya után jutott érvény- 


re. A neotomista —Jacques Maritain Les droits de 
Phomme et la loi naturelle („Az emberi jogok és a 
természetjog", 1942) című műve fő szerepet ját- 
szott az ENSZ-nyilatkozat előkészítésében. 

Az emberi - szerepe mára központivá vált. 
Jürgen Habermas írja Esszék Európa alkotmányáról 
(2011; m. 2012) című művében: „Az emberi ~ szeiz- 
mográf: megmutatja, ami egy demokratikus jog- 
rend számára konstitutív”, a tisztelet magatartása 
és a pozitív jogalkotás közötti „fogalmi pánt”. 

A különböző determinista irányzatok (szociál- 
darwinizmus, marxizmus, freudizmus stb.) köz- 
rejátszottak e jogi késlekedésben, ahogyan a 
—>liberális individualizmussal, —feminizmussal 
együtt azokban a vitákban is, amelyek minden 
ember - így a magzat, a mentálisan sérült sze- 
mély — jogalanyisága és az eutanázia körül jelen- 
leg is zajlanak. 

A demokratikus berendezkedés fölveti a kér- 
dést, vajon lehetséges-e politikai ~, hiszen a 
demokráciában minden politikus intézménye- 
sítetten megkérdőjelezhető. A személyiség ren- 
delkezhet -gal, kiválthat tiszteletet, de ebből nem 
következik, hogy hatalomgyakorló politikusként 
mindenki elfogadja őt. Történeti példák parado- 
xont mutatnak: a bukott vagy halott politikus 
~ának elismerésére nagyobb az esély, mint egy 
aktívéra. 


Barcsi Tamás: Az emberi méltóság filozófiája (2013). 

Frivaldszky János: „Az emberi személy és annak mél- 
tósága jogfilozófiai perspektívában — különös tekin- 
tettel a jogalanyisághoz és az élethez való jog aktuális 
kérdéseire”, Acta Humana, 2014, 1. 


BTG 


meritokrácia Az emberek teljesítmény s érdem 
szerinti megítélése és kiválasztása, illetve a társa- 
dalom ezen alapuló tagozódásáról és irányításáról 
alkotott elképzelés. Noha az elv már az ókori kínai 
és görög társadalomban megjelent, s átitatta a mo- 
dern polgárosodást, amely az örökléssel szemben 
az egyéni teljesítményt becsülte, a szó csak a XX. 
században tűnt fel a politikai és a társadalomtu- 
dományi diskurzusban. A fogalmat Michael 
Young alkotta (a latin meritum "érdem? és a görög 
kratosz "uralom? összekapcsolásával) a The Rise of 
the Meritocracy („A ~ felemelkedése”, 1958) című 
szatirikus-disztópikus regényében, ahol az okta- 
tásban szerzett oklevél jelenti a belépőt az uralko- 
dó osztályba, amely minden addiginál élesebben 
elválik az alsóbb rétegektől. A szó többnyire 

messianizmus 


mégis pozitív értelmében terjedt el. A viták kö- 
rülötte leginkább az érdem mérése és a rá épülő 
iparág miatt bontakoztak ki. A - leglátványo- 
sabban a sport világában, a legnagyobb közbi- 
zalommal a tudományos testületekben érvénye- 
sül, és ambivalens viszonyban áll a demokratikus 
politikai rendszerrel. A kormányzati posztokra 
való kinevezéskor természetesen hangsúlyt kap 
az érdem, ám a képviselői választásokon nemcsak 
az egyéni teljesítmény, hanem egyéb összetett té- 
nyezők is közrejátszanak a jelölt győzelmében. 


Bell, Daniel: The Cultural Contradictions of Capitalism 
(„A kapitalizmus kulturális ellentmondásai”, 1976). 

Kolosi Tamás és Szelényi Iván: Hogyan legyünk milliár- 
dosok? (2010). 


KA 


messianizmus A —>messiás eljövetelének előké- 
születe. Eredetileg a judaizmus része, amely sze- 
rint egy Dávid házából való király, a Tóra isme- 
rője valamikor összegyűjti Izrael szétszórt népét, 
és helyreállítja a templomot, amelyet Titus római 
hadvezér rombolt le Kr. e. 70-ben. A —>messiás 
az egész világot Jahve tiszteletére készteti. Noha 
a modern Izrael Allam hivatalosan soha nem vál- 
lalta fel a -t, léte sokak szemében ennek betelje- 
sülését ígéri. Am egyes zsidó ortodox körök éle- 
sen elutasítják a - efféle politikai értelmezését. 

A kereszténységben a - Krisztus második visz- 
szatérésére, az ehhez kapcsolódó szellemi, lelki 
és politikai beteljesülésre utal, amelynek jelképes 
leírását a Jelenések könyve tartalmazza az Ujszovet- 
ségben. Ma a karizmatikus és pünkösdista moz- 
galmakban ismételten megjelenik a - valamilyen 
válfaja. Az iszlámban a ~ Jézus (Isza ibn Mariam, 
Mária fia Jézus) végidőbeli visszatérésének a vá- 
rása, aki legyőzi a , hamis messiást", egybegyűjti 
a muzulmán híveket, és mindenkit Allah tisz- 
teletére indít. Más vallásokban is találhatók -ra 
emlékeztető tanok, így például Maitréja lesz az 
eljövendő Buddha. Politikailag a - követheti az 
eredeti judaista vagy a későbbi modernista ér- 
telmezést; de kötődhet a Krisztus második el- 
jöveteléhez kapcsolódó várakozásokhoz is, így 
a millenarizmushoz és az Sutópizmushoz. 

A szláv - a görögkeleti kereszténység azon 
meggyőződéséből támadt, hogy a katolikus 
és protestáns Nyugat elhagyta az eredeti ke- 
reszténységet, amelyhez vissza kell azt téríteni 
szellemi és politikai (akár katonai) eszközökkel. 
Egyesek szerint a Szovjetuniót, noha hivata- 

losan —ateista állam volt, a szláv ~ eszméi be- 
folyásolták, és a mai —Oroszországban is széles 
körben elterjedt ez a gondolatkör. Az Amerikai 
Egyesült Allamok már létrejöttekor is a ~t idéző 
elemeket mutatott, és politikai életében a mai na- 
pig visszatér ez a motívum. Nemcsak az ember- 
jogi mozgalmak (például Martin Luther King és 
követői), hanem a keresztény jobboldal (Christian 
Right) is a ~ amerikai válfaja alapján folytatja 
politikáját, amelyben Izrael Allam támogatása 
egyfajta kortárs ~ként szerepel (—apokaliptikus- 
eszkatologikus várakozások; metapolitika). 


Duncan, Peter J. S.: Russian Messianism: Third Rome, 
Revolution, Communism and After („Az orosz messi- 
anizmus: Harmadik Róma, forradalom, kommuniz- 
mus és utána”, 2000). 

Landes, Richard A.: Heaven on Earth: The Varieties of 
the Millennial Experience („Menny a földön: A mille- 
náris tapasztalat változatai”, 2011). 

Laursen John Christian és Richard H. Popkin (szerk.): 
Millenarianism and Messianism in Early Modern 
Culture I-IV („Millenarizmus és ~ a kora újkori 
kultúrában”, 2001). 

Walicki, Andrzej: Orosz és lengyel messianizmusok: 
Oroszország, a katolicizmus és a lengyel ügy (2002; m. 
2006). 

MB 


messiás (h. másía "felkent", g. átírása messziasz, 
g. fordítása Khrisztosz, 1. Christus, m. Krisztus) 
Különösen a zsidó hagyományban a régen várt 
megváltó, szabadító. Az Oszövetségben eredeti- 
leg a királyt, főpapot vagy prófétát felavatásakor 
felkenték, a fejét olajjal leöntötték. A felkent ki- 
rály (például Saul, Dávid vagy Salamon) „az Ur 
Jahve] felkentje” (2 Sám 19,22), aki alattvalóitól 
tiszteletet kap. Isten általa teljesíti népére vo- 
natkozó terveit. A felkenés a ~t Jahve fiává teszi 
(Zsolt 2,7). A királyt Jeruzsálem elpusztítása so- 
rán (i. e. 605, 597, 586) fogságba vetették, ami 
kiváltotta a királyság helyreállításának reményét. 
A próféták nem használták a reménybeli uralko- 
dóra a ~ nevet; leírásaik mégis így értendők. Izajás 
nagy próféciájában a ~ az Immánuel, "velünk az Is- 
ten nevet kapta: a rosszat elveti, a jót választja, Iz- 
raelt helyreállítja (Iz 7,14-15). A zsidó eszkatológia 
e szerepkört Jahve szenvedő szolgájának tulajdonítja 
(Iz 52,13-53,12), illetve az , emberfia" apokaliptikus 
alakjának (Dán 7,13). A Ökereszténység kezdetén 
a ~i zsoltárok erősítették a felkentnek mint Dávid 
leszármazottjának a várását; e korszakban keletke- 


Metz, Johann Baptist 


zett apokrif írások (például a kumráni tekercsek) 
említik „Isten felkentjét” mint megváltó- és ural- 
kodóalakot. Az Ujszövetségben a ~ kifejezés hang- 
súlyos helyen áll, és Jézusnak mint megváltónak 
az alakját az ószövetségi előzményekhez köti. 

A ~ politikai szerepe a judaizmusban és az isz- 
lámban erőteljes. Az előbbiben a ~ eljövetele po- 
litikai uralmat hoz. Az utóbbi szájhagyománya 
(de nem a Korán) szerint a Mahdi („a vezetett”) 
katonai uralma megelőzi a végítéletet, amelynek 
végrehajtója Jézus ( emessianizmus). 


De Jonge, Marinus: „Messiah”, Freedman, David 
Noel (szerk.): The Anchor Bible Dictionary („Bibliai 
szótár”, 1992). 


MB 


metapolitika A politika transzcendens, transz- 
cendentális, illetve műveltségi alapjainak feltárá- 
sára irányuló tudományos törekvés, amely egy- 
előre sem módszerében, sem tartalmában nem 
forrt ki. A kifejezést Gottlieb Hufeland alkotta 
meg Versuch über den Grundsatz des Naturrecbts 
(„Kísérlet a —természetjog megalapozására”, 
1785) című művében, ahol a ~ az államjog be- 
vezető tudománya. A ~t —Joseph de Maistre 
Considérations sur la France („ Töprengések Fran- 
ciaországról", 1797) című művében „a politika 
metafizikájaként" határozta meg. A XIX. század 
közepén Józef M. Hoëné-Wronski ugyancsak 
alkalmazta a vallás és a politika egységének ki- 
fejezésére, —messianizmuselméletének leírására. 
E vonalat követve a XX. században Alain de 
Benoist a ~t mint a politikát meghatározó tör- 
téneti tudást kísérelte meg kidolgozni. Peter 
Viereck azt a romantikus ideológiát nevezte 
~nak, amely szerinte Richard Wagnertől —Hit- 
lerig áthatotta a német gondolkodást és benne a 
politikát, majd világpusztító erővé vált. A kor- 
társ Alain Badiou és Jacques Rancière a ~t mint 
a „politikafilozófia” ellentétét, a politikai praxis 
nem politikai alapvetésének feltárását fogja fel. 
Heidegger mindettől eltérően a ~t úgy értet- 
te, mint azt a tevékenységet, amely véget vet a 
filozófiának, és a , teljesen mást" a , szellemi po- 
litika” útján átfogóan — a tudományban éppúgy, 
mint az egyetemi képzésben — előkészíti. 

A - mindezek alapján olyan felfogásként hatá- 
rozható meg, amely a metaetikához hasonlóan a 
politikai filozófiák, felfogások, ideológiák és tu- 
dományos törekvések alapfogalmait és lehetséges 
viszonyaikat tárja fel. Módszerében lényegmeg- 


ragadó, fenomenológiai megközelítést alkalmaz, 
amelynek a politikai gondolkodás körében Adolf 
Reinach (1883—1917) volt modern úttörője. Mint 
minden politikai felfogás ontológiája, a - elvi- 
leg kiterjed valamennyi lehetséges felfogásra és 
gyakorlatra, beleértve a politikát merőben mint 
gyakorlatot állító nézeteket is. A - alapfogalma a 
o hatalom mint lényeg, amelyet minden politi- 
kai felfogás feltételez. A hagyományos politikai 
gondolkodás — noha kifejtetlenül — már Platóntól 
kezdve ~i jellegű, mivel a politika végső forrását 
és szerkezetét igyekszik feltárni. Ez a burkoltan 
~i hagyomány a —keresztény államfelfogásban, 
illetve az ezt követő modern politikai gondolko- 
dásban is fennmaradt. Ezzel áll szemben a poli- 
tikát mint merő gyakorlatot hirdető politikai 
realizmus, ám ennek alapja is -i, mivel egyetlen 
politikai gyakorlat sem képes eltekinteni azon 
metafizikai, logikai és morális feltevésektől, ame- 
lyek alapján és amelyekre tekintettel cselekszik 
(politikai etika). 


Badiou, Alain: Abrégé de métapolitigue („Rövid ~”, 
1998). 

Benoist, Alain de: Vu de droite. Anthologie des idées 
contemporaines („Jobbról nézve: kortárs eszmék an- 
tológiája”, 1978). 

Heidegger, Martin: Überlegungen I-VI. (Schwarze 
Hefte 1931-1938) (, Elmélkedések [Fekete füzetek]”, 
2014). 

Zaibert, Leo: „Toward Meta-Politics” („A ~ felé”), The 
Quarterly Journal of Austrian Economics, 2004, 4. 


MB 


Metz, Johann Baptist (1928-) Német katolikus 
teológus, Karl Rahner tanítványa. Munkásságá- 
ra a ofrankfurti iskola is hatott. Már az 1960-as 
évek közepétől kiemelte írásaiban, hogy a —ka- 
tolikus teológia nem vetett komolyan számot a 
—felvilágosodásból fakadó törekvésekkel és ezek 
következményeivel. Eppen ezért szükséges a fel- 
világosodással való kritikai szembenézés a —ke- 
resztény teológia talaján. Ebben a kritikai diskur- 
zusban a teológiának fontos gyakorlati kérdésekre 
kell választ adnia, és egyúttal hangsúlyoznia kell, 
hogy az —egyház lényegénél fogva nyilvános, 
—>politikai intézmény. Uzenete szinden emberhez 
szól. Ez az öegyetemesség sajátos karaktert ad az 
egyháznak mint politikai intézménynek, konkré- 
tan azt, hogy mindig a társadalom egészére kell 
tekintenie, sohasem azonosulhat valamely osztály, 
réteg vagy csoport politikai programjával. 

Mill, John Stuart 


A keresztény —>politikai teológia szemben áll 
a felvilágosodás optimista —haladáshitével, em- 
lékezni-emlékeztetni akar ugyanis azokra, akik 
kihullottak a —modernség haladásmitológia 
meghatározta emlékezetéből. A hitet az —em- 
lékezéshez kapcsoló - szerint a keresztény poli- 
tikai teológiának legfőképp az egyének tulajdon 
szenvedéstörténetére kell emlékeztetnie, mivel az 
embert elsősorban nem a bűne, hanem a szen- 
vedése jellemzi. A , szenvedés kiáltása" ez, ahogy 
Joseph Ratzinger nevezte. A keresztény hit a fel- 
támadás tükrében emlékezik a szenvedésre, azaz 
nem az időben megvalósult haladás, hanem az 
—apokalipszis miatt tartja elengedhetetlennek az 
emlékezést, amely minden jelen számára felfor- 
gató erejű. Ezt a hitet az a Öremény élteti, hogy 
—>Isten előtt minden ember —egyenlő, azok is 
részesülhetnek a végső —igazságosságban, akiket 
a fejlődés kitörölt az emberi történelemből. 

Ennek az , új" politikai teológiának megkülön- 
böztető jegye, hogy nem követi sem —>Schmitt 
felfogását, amely szerint a —szekuláris gondol- 
kodásmód —állam- és —jogelméleti alapfogal- 
mai párhuzamba állíthatók a teológiai fogalmak- 
kal, sem pedig azokat a vizsgálódásokat, amelyek 
a politikai és a vallási hatalom történeti összefo- 
nódását értik rajta. Ezekkel szemben - azt hang- 
súlyozza, hogy a politikai teológia a , világ felé 
forduló teológia", azaz olyan látásmód, amely a 
maga korából kiindulva beszél Istenről. Szerinte 
a felvilágosodás megtörte a vallás és a társadalom 
összhangját, és ebben a helyzetben ragaszkodni 
kell ahhoz, hogy a vallás ne csupán a magánéletre 
korlátozódjék, hanem a nyilvánosság elfogadott 
szereplőjeként megfogalmazhassa a köz, a társada- 
lom számára a maga mondandóját. A nyilvánosság 
tehát, amelyet a kortárs —liberalizmus kizárólag 
az észelvű érvelésnek tartana fenn, nemcsak az 
igehirdetésnek nélkülözhetetlen közege, hanem 
nem is maradhat zárva előtte, ha a Öszabadságot 
komolyan vesszük. A nyilvánosságra való törek- 
vésben válhat újra a teológia politikai teológiává, 
azaz olyan , gyakorlati? teológiává, amely nem 
a vallás és a hatalom összefonódásában érdekelt, 
hanem összekapcsolja a hitértelmezést a társadal- 
mi cselekvés problematikájával. 


Főbb művei: Az új politikai teológia alapkérdései (1997; m. 
2004); Memoria passionis — Veszélyes emlékezet a plura- 
lista társadalomban (2006; m. 2008). 


KA 
migráció —bevándorlási válság 

Mill, John Stuart (1806-1873) Angol filozó- 
fus, közgazdász, politikai gondolkodó, politi- 
kus; a XIX. századi angol, egyben az egyetemes 
—>liberalizmus meghatározó alakja. Edesapja, 
James Mill az angol utilitarista filozófus, Jeremy 
Bentham követője volt, és fiát is mestere szelle- 
mében nevelte. ~ kamaszkorában megismerke- 
dett a görög és római irodalom klasszikusaival, 
a matematikával és más tudományokkal, mi- 
közben elsajátította az —utilitarizmus és köz- 
gazdaságtan alapelveit is. Huszonéves korában 
azonban súlyos lelki válságon esett át, amely- 
nek eredményeképpen átértékelte édesapja és 
Bentham tanításait: a racionális kalkuláció és 
a haszonmaximalizálás mellett ettől kezdve 
nagyobb hangsúlyt fektetett az érzelmek, ha- 
gyományok és szokások emberi életben játszott 
szerepére. Az utilitárius filozófia jelentős mó- 
dosításaként különbséget tett alacsonyabb és 
magasabb rendű élvezetek között, előbbiek közé 
elsősorban a testi, míg utóbbiak közé a szellemi 
élvezeteket (például a költészetet) sorolva. 
Politikai filozófiájába beépítette a század legje- 
lentősebb liberális gondolkodóinak (többek között 
—>Tocqueville-nek és Wilhelm von Humboldt- 
nak) a munkásságát, de — részben felesége és lelki 
társa, Harriet Taylor hatására — merített a kor 
szocialista irodalmából is. Leghíresebb, A szabad- 
ságról (1859; m. 1867, 1980) című művének köz- 
ponti kérdése az egyéni szabadság terjedelme, 
illetve az abba való állami beavatkozás határai. 
A műben lefektetett , kárelv" alapján az egyén 
szabadsága addig terjed, amíg annak gyakorlásával 
másnak kárt nem okoz. - nézetei szerint az állam 
uniformizáló beavatkozásának szigorú korlátok 
közé szorításával biztosítható az egyéni élethely- 
zetek sokfélesége, amely hozzájárul a személyiség 
lehető legteljesebb kifejlődéséhez és a történelmi 
haladáshoz. A hatalom korlátozására a Ötöbbség 
zsarnokságának elkerülése érdekében a demok- 
ráciákban is szükség van. A képviseleti kormány 
című művében (1861; m. 1867) a művelt kisebbség 
háttérbe szorulása miatt érzett aggodalmának 
adott hangot a választójog egyébként általa is tá- 
mogatott kiszélesítése nyomán létrejövő tömeg- 
demokráciák korában. Közgazdasági írásaiban a 
szabadpiac elsőbbségét vallotta, ám bizonyos ese- 
tekben elfogadhatónak tartotta az állam korláto- 
zott beavatkozását, elsősorban a munkásosztály 
felemelése érdekében. Az utóbbi miatt sokan a 
XX. századi szociálliberalizmus előfutárát látják 


Mindszenty József 


benne. Korát megelőzve egyik első szószólója volt 
a nők teljes egyenjogúságának. 


"További műve: Utilitarianism (,, Haszonelvűség", 1861). 
Berlin, Isaiah: Négy esszé a szabadságról (1969; m. 
1990). 
Gray, John: Liberalizmus (1995; m. 1996). 

Mindszenty József (1892-1975) 1945 szeptem- 
berében, esztergomi érsekké kinevezésekor sze- 
mélyében egy rendkívüli akaratú, elképzeléseit 
következetesen képviselő, karizmatikus vezető 
került a magyar katolikus egyház élére. Előtte ne- 
gyedszázadig Zalaegerszeg plébánosaként szolgált, 
s alig másfél éves egyházi vezetői múlttal — miu- 
tán megjárta a nyilasok börtöneit - nevezte ki 
XII. Pius pápa prímássá és nem sokkal később 
bíborossá. Az 1948 karácsonyáig, a —kommu- 
nisták által történő letartóztatásáig terjedő alig 
több mint hároméves egyházvezetői működése 
meghatározta a magyar katolikusok XX. századi 
történetét. 

A dunántúli kisgazda világból jövő Pehm József 
a háború alatt, 1942-ben vette föl a ~ nevet, és csak 
1944-ben lett püspök a veszprémi egyházmegye 
élén. Számos püspöktársával együtt új generációt 
képviselt az egyházvezetésben. Lehetségesnek és 
szükségesnek gondolta a két világháború közötti 
katolikus reneszánsz lelkipásztori sikerét kiter- 
jeszteni a katolikus politika területére, amelynek 
súlyos hiányosságait korábban többször is szóvá 
tette. A második világháború előtt is szemben állt 
az óvatosan politizáló és a konzervatív status quót 
képviselő püspökkari irányvonallal. Az eltérő 
püspöki felfogásokat mutatja, hogy kinevezését 
nem támogatta Serédi Jusztinián hercegprímás. 
~ társadalmi kérdésekben is másfajta álláspontot 
képviselt, megértően viszonyult a szélsőjobb ra- 
dikális, szociális követeléseihez — amitől a püspö- 
kök, —Prohászka kivételével, korábban mindig 
elzárkóztak. Prímási kinevezése, sőt az I95I-ig 
történő püspöki kinevezések mindegyike a poli- 
tikai vezetés befolyásától mentesen, illetve annak 
ellenére történt, s ezzel egy rövid időre megsza- 
kadt a katolikus viszonylatban a hagyományos 
állami főkegyúri jog - egyébként már a Horthy- 
korszakban meggyengült - gyakorlata is. Ilyen 
előzmények után, ~ karizmatikus irányítása 
alatt a hazai katolicizmus a populáris-demokra- 
tikus tömegpolitizálás eszköztárának hatékony 
felhasználásával történetében addig ismeretlen 


(a lengyel és az ír katolicizmushoz hasonlítható) 
mozgósító erőt mutatott fel. 

~ történeti megítélése körül folyó több évtize- 
des vita tétje, hogy vajon politizáló főpap vagy 
inkább lelkipásztor volt-e, akinél a politikai mo- 
tiváció másodlagos volt. Kritikusai a politikus-, 
hívei a lelkipásztor-karaktert emelik ki saját 
~-portréik megrajzolásánál. Az ellentétes állás- 
pontok sikeresen fedik el a tényt, hogy ~ felfogá- 
sában a hívők közössége egyszerre politikai kö- 
zösség is, mégpedig a — modern értelemben vett 
homogén politikai közösség, a „többség”. A te- 
vékenysége tehát semmiképpen sem anakroniz- 
mus, egyáltalán nem volt „megkésett jelensége” 
a politikai életnek, mint kritikusai előszeretettel 
hangsúlyozzák. ~ politikája modern, a XIX. szá- 
zad végétől kialakult katolikus politikafelfogását 
követte. Miközben 1945 után a politikai pártok 
nem tudtak vagy nem akartak a háborús bűnös- 
ségből és a megszállott ország státusából fakadó 
tabutémákhoz hozzászólni, a főpap - a háborús 
vereség és a nemzeti megalázottság tapasztalatát 
a magyarság áldozati szerepe alapján látta s lát- 
tatta. Uzenetének vonzereje így messzebb hatott, 
nem csak a hívekre és nem csak a katolikusokra, 
ráadásul a kor szenvedélyes-harcos pátosza az ő 
igehirdetését is áthatotta, ami a győzelem illúzió- 
ját keltette a befogadó hallgatókban. A politikája 
mögött nemcsak végzetesen hibás számítások 
álltak, hanem zálogul ott izzott a karizmatikus 
lélek tényleges készsége a mártíromságra, amely 
a mozgósításban elért politikai sikerének tetőfo- 
kán, az 1949. februári koncepciós perben történő 
elítéltetésében teljesedett be. -t hosszú börtön, 
majd az 1956-os forradalomban vállalt rövid, de 
szimbólumértékű szereplését követően az ameri- 
kai követségen töltött ış év magánya s végül a 
száműzetés várta. Esztergomi érseki tisztségétől 
megfosztva száműzetésben érte a halál Bécsben, 
előtte azonban még befejezhette emlékiratait, az 
antikommunizmus irodalmának szenvedélyes és 
nemzetközileg is széles körben ismert, kiemel- 
kedő dokumentumát. —Emlékezete elsősorban 
politikai emlékezet lett, szimbolikus sorsában va- 
lósult meg a katolicizmus és a —nacionalizmus 
szintézise, amely 1989 után a hamvaiból feltáma- 
dó magyar —>politikai katolicizmusnak is a leg- 
főbb hivatkozási alapja lett. 


Műve: Emlékirataim (1989, teljes kiadás: 2015). 
Balogh Margit: Mindszenty József (2015). 

Hatos, Pál: „A Mindszenty-örökség értelmezései 1989 
után”, Kommentár, 2006, 4. 

Kahler Frigyes: A főcsapás iránya: Esztergom. Mindszenty 
József pere (1998). 

Somorjai Adám OSB és Zinner Tibor: Majd halálra 
ítélve — Dokumentumok Mindszenty József élettörténe- 
téhez (2008). 

mítosz (g. mmiüthosz) Kultúr- és vallástörténeti 
fogalom, jelentése: történet, elbeszélés. A ~ok a 
szóbeliségen alapuló kultúrákban jöttek létre, a 
szájhagyomány révén őrződtek meg, és írásos rög- 
zítésük kései fejlemény. A -ok nem egyszerűen 
legendák vagy mesék, hanem koherens, átfogó 
világismeretet fejeznek ki, és ezért többnyire 
összefüggő mitológiává terebélyesednek. Ossze- 
kötik az evilágot a természetfölöttivel, az álmo- 
kat a valóságos tapasztalattal, az élők és a holtak 
szféráját, és így alapvető jelentőségűek a közösségi 
emlékezet számára. Szimbolikus, képszerű nyel- 
vükkel új s új értelmezéseket ösztönöznek, és ez- 
által évszázadokon át fennmaradnak. 

A görögök a -ok hiten alapuló valóságképével 
és igazságával szembeállították az észszerű mó- 
don megalapozott igazságot, a /ogoszt. A keresz- 
ténység a tanítást hangsúlyozva átvette a logosz 
középpontba állítását, s miközben saját szent tör- 
téneteit igaznak, a görög-római ~okat pogány 
hamisságoknak vette. Sajátos módon azonban 
ez lehetővé tette a klasszikus mitológia beépülé- 
sét a keresztény kultúrába (lásd Dante, Milton). 
A felvilágosodás a fogalmi gondolkodáshoz ké- 
pest kifejezetten lefokozta, gyermetegnek mond- 
ta a ~okat. A XIX. században a romantika újból 
fölfedezte a -t, hogy aztán a modern tömegtársa- 
dalmak kitermeljék egészen eltérő alakváltozatait 
a totalitárius képzetektől (például Georges Sorel 
erőszak-a) a fogyasztói sztárkultuszig (Marilyn 
Monroe, Humphrey Bogart stb.). 

Sajátos a politikai -ok világa. — Voegelin sze- 
rint ezek alapmintáját a XII. századi Gioacchino 
da Fiore három periódusra osztott történelem- 
értelmezése adja. -ok bármilyen politikai cél- 
ra használhatók, de legerőteljesebben az evilági 
üdvöt hirdető politikai mozgalmak élnek velük. 
—Hobbes Leviatánként, az ős-zűr, a megváltat- 
lan emberi nem és a zsarnoki Egyiptom bibliai 
metaforájával írja le államát, ami önmagában még 
nem politikai -, de politikai hatástörténetében 
azzá válhat. A politikai - egyszerre képzi, kifejezi 
és megerősíti a politikai közösség azonosságtu- 

datát. Elemeit a közösség tagjai nem tudatos ta- 
nulással, hanem spontánul, mintegy járulékosan 
sajátítják el, s elfogadásuk alapja a hit. A politikai 
~ok fontos szerepet játszanak az —utópizmusban 
s utópiákban, de Orwell 1984-e, amely (anti-) 
utópia, nem politikai -. Ernst Bloch a gyógyító 
királyok ~ának, illetve — Weber a karizma elem- 
zésével jelentős mértékben hozzájárult a politikai 
~ok működésének megértéséhez. 


Blumenberg, Hans: Arbeit am Mythos („ Tanulmányok 
a ~ról”, 1979). 

Bottici, Chiara: A Philosophy of Political Myth („A poli- 
tikai ~ filozófiája”, 2007). 

Eliade, Mircea: Az örök visszatérés mítosza, avagy a min- 
denség és a történelem (1949; m. 1993). 


modern demokratikus kormányformák A kor- 
mányforma az államszervezet működését jellemző 
egyik legfontosabb fogalom, amely a törvényho- 
zó és a végrehajtó hatalom viszonyát, valamint 
a végrehajtó hatalmat gyakorlók körét határozza 
meg. A modern demokráciák két meghatározó 
kormányformája a prezidenciális és a parlamen- 
táris típus. Mindkét esetben a végrehajtó hata- 
lom egy központú, előbbinél a feje az elnök (jel- 
ző nélkül), utóbbinál a miniszterelnök. A kettő 
közötti alapvető különbség, hogy a prezidenciális 
rendszerben jobban érvényesül a —hatalmi ágak 
klasszikus elválasztottsága, illetve a végrehaj- 
tó hatalom parlament előtti politikai felelőssége 
csak korlátozottan érvényesül. Ezt támasztja alá, 
hogy a prezidenciális kormányformával rendel- 
kező országokban (például az — Amerikai Egye- 
sült Allamokban) az elnököt nem mozdíthatja el a 
parlament az iránta való bizalmatlanság kinyilvá- 
nításával (a jogi felelősségre vonásra ellenben van 
lehetősége), azonban az elnök sem oszlathatja fel 
a törvényhozó hatalmat. Emellett személyi össze- 
férhetetlenség is létezik a két hatalmi ág között. 

A prezidenciális rendszer névadó intézményé- 
nek, az elnöknek kiemelt hatalma van, leegysze- 
rűsítő viszont az az állítás, amely szerint a parla- 
mentáris kormányformában a parlament nagyobb 
hatalommal bír, mint a prezidenciálisban. Ez a 
parlament végrehajtó hatalmat ellenőrző funkció- 
jára igaz ugyan, a törvényhozó funkció esetében 
azonban már korántsem. A prezidenciális rend- 
szerek államformája minden esetben köztársaság, 
parlamentáris rendszerek esetében egyaránt elő- 
fordul köztársaság és monarchia. 


modernista válság a római katolikus egyházban 


A két forma közötti átmenetet képeznek a fél- 
prezidenciális rendszerek (például Franciaország 
1958 óta), amelyekben a végrehajtó hatalomnak 
két központja van: a parlamentnek felelős kor- 
mány és a nép által választott, a parlamentnek 
nem felelős köztársasági elnök. Napjainkban kü- 
lönlegességnek számít Svájc kollegiális kormány- 
formája. A végrehajtó hatalmat a parlament 
(Bundestag) által választott Szövetségi Tanács 
(Bundesrat) gyakorolja, amely arányosan képezi 
le a parlamenti erőviszonyokat. A végrehajtó ha- 
talom csak korlátozott politikai felelősséggel tar- 
tozik a parlamentnek (nem hívható vissza). 

Mindegyik kormányformának megvan a maga 
előnye és hátránya, az nem tehető a tudomány 
kérdésévé, hogy melyik a , legjobb" közülük. 


Dezső Márta, Fűrész Klára, Kukorelli István, Papp 
Imre, Sári János, Somody Bernadette, Szegvári Pé- 
ter és Takács Imre: Alkotmánytan I. (2007). 

Trócsányi László és Schanda Balázs: Bevezetés az alkot- 
mányjogba: Az Alaptörvény és Magyarország alkotmá- 
nyos intézményei (2014). 

modernista válság a római katolikus egyház- 
ban A —modernitás kihívásaira adott válaszok 
miatti viták a katolicizmuson belül a XIX-XX. 
század fordulóján. A XIX. század a katolikus tör- 
ténetírásban a —liberalizmus, a szekularizmus 
és az azzal legtöbbször összekapcsolódó tudo- 
mányos vallás- és Biblia-kritika (darwinizmus, 
pozitivizmus stb.) századaként jelenik meg. E ki- 
hívásokra a katolikus egyház egyrészről a libe- 
rális tanok szigorú elítélésével (Sylabus errorum, 
1864), másrészről a modernitás, a liberalizmus és 
a kapitalizmus okozta társadalmi problémák, az 
elszegényedés és az elidegenedés bemutatásával 
(Rerum novarum, 1891, katolikus politikai- 
társadalmi tanítás) válaszolt. A katolikus egyház 
számára ugyanakkor a modernitás új lehetősége- 
ket is jelentett: a katolicizmus megszerveződhe- 
tett transznacionális tömegmozgalomként, létre- 
jöhettek katolikus politikai pártok, lehetővé vált 
a katolikus tanok demokratikus terjesztése (egy- 
letek, nagy példányszámú újságok stb. révén). 
Mindez növelte a katolikusok nemzetállamok 
feletti összetartozását (amiért számos nemzetál- 
lam eleve kétségbe vonta katolikus polgárainak 
lojalitását; —katolikus politikai azonosságtudat), 
illetve megerősítette a pápai tekintélyt és az egy- 
házi hierarchiát (ultramontánizmus: "hegyen 


[Alpokon] túl, a középkorban nem itáliai pápa, 
a reformáció után a pápa fennhatóságának hang- 
súlyozása, a francia /xicité ellenzése). Csakhogy a 
laikus elemnek éppen a tömegmozgalmi jellegből 
adódó megjelenését az egyházi hierarchia kihí- 
vásként élte meg. Míg XIII. Leó pápa az egyházi 
szociális tanításának megfogalmazásával a mo- 
dern kor problémáira kezdeményező katolikus 
választ adott — megnyitva egyházát a szociális és 
a munkáskérdés előtt —, addig az őt követő X. 
Pius pápa a katolikus hierarchia egységét és a 
tanítást látta veszélyeztetve a társadalmi tanítás 
kapcsán megélénkült európai katolikus (sokszor 
valóban laikusok dominálta) közéletben. A - te- 
hát nem a modern kor kihívását jelenti, hanem az 
arra adott válaszok miatti belső vitákat, amelyek 
keretében az egyházi hierarchia katolikus értel- 
miségiekkel került szembe. X. Pius pápa önálló 
enciklikában (Pascendi Dominici Gregis, 1907) bí- 
rálta a katolikus egyház és a modern kor, főleg a 
tudományosság és az egyház párbeszédét, esetle- 
ges összhangját, kölcsönös megértését szorgalma- 
zó katolikus teológusokat, mint például a francia 
Alfred Loisyt vagy Marie-Joseph Lagrange-t. 
Alfred Loisy azonban nem csupán párbeszédet 
sürgetett, de eleve kétségbe vonta a tanítóhiva- 
tal feladatát. A protestáns Biblia-értelmezésekre 
támaszkodva megkérdőjelezte az evangélium és 
az egyház igazságának összhangját: míg az evan- 
gélium szerinte örök, addig az egyház igazsága 
relatív és változó. Az elsősorban hermeneutikai 
vitának politikai következményei is lettek, főleg 
azon a francia közéleten belül, ahol a katolikus 
egyházat a katolikus tanítás —tekintélyének 
tagadásával akarták visszaszorítani. Az egyház 
a modern Biblia-értelmezést annak politikai és 
szociális következményei miatt ítélte szoderniz- 
musnak. 1910-ben X. Pius ún. antimodernista 
esküt vezetett be, amelyet minden papnak le kel- 
lett tennie; ezt a kötelezettséget végül 1967-ben 
VI. Pál pápa szüntette csak meg. X. Pius utódai 
„a társadalmi modernség" megnyilvánulásainak 
tartották és sorra elítélték az olyan mozgalmakat 
is, mint például a francia szélsőjobboldali Action 
française (francia cselekvés"), majd a szovjet kom- 
munizmus, a német nemzetiszocializmus és az 
olasz fasizmus. 

A dualizmus korában a katolikus válaszadás 
vezetett a keresztényszociális Katolikus Nép- 
párt megalapításához (1894), amelyhez vezető 
katolikusok mellett evangélikusok, például Kaas 
Ivor újságíró is csatlakozott. A magyar katolikus 

modernitás 


, modernek" ( Prohászka Ottokár, Bangha Béla, 
Dudek János stb.) újításai az egyházi hierarchi- 
ával szemben konfliktusokat eredményeztek. A 
magyar katolicizmuson belül Prohászka székes- 
fehérvári püspök hirdette a legélénkebben, hogy 
az egyháznak a modern kor problémáira figyelnie 
kell és olyan válaszokat adnia, amelyek e kor szá- 
mára is érthetőek. O elsősorban a szociális kérdés 
fontosságát és a tömegmédiumok jelentőségét 
hangsúlyozta. Ezzel azonban — ellentétben a fran- 
cia teológusokkal, akik a Biblia modern újraér- 
telmezését is hirdették — nem vált modernistává, 
noha Prohászka három írása is egyházi tiltólistára 
került, mert az egyházat ugyan megnyitni akarta 
a modernitásra, de éppen azért, hogy szellemileg 
felvértezve tudjon arra e/len-válaszokat adni. Bírá- 
lói ezt már modernistának ítélték. 

A modern világ kihívásai és az azokhoz való 
viszonyulás a különböző protestáns egyházak és 
a zsidóság körében is kiváltottak hasonló belső 
vitákat; egyesek szerint éppen ezen vitákon és 
megújuláson nem ment át az iszlám teológia, 
amely ezért e vád szerint megrekedt premodern 
állapotban. 


Blaschke, Olaf: „Das 19. Jahrhundert: Ein zweites 
konfessionelles Zeitalter?” („A XIX. század: máso- 
dik hitvalló korszak?”), Geschichte und Gesellschaft, 
2000, 26. 

Clark, Christoph: „The New Catholicism and the 
European Culture Wars” („Az új katolicizmus 
és a kultúrharcok"), Clark, Christoph és Wolf- 
ram Kaiser (szerk.): Culture Wars. Secular-Catholic 
Conflict in Nineteentb-Century Europe („Kultúrhar- 
cok: szekuláris—katolikus konfliktus a XIX. századi 
Európában”, 2003). 

Dudek János: A modernizmus és a katholicizmus (1908). 

Frenyó Zoltán: „Prohászka Ottokár index-ügye egy 
évszázad távlatából”, Valóság, 2012, 1. 

Gergely Jenő: A katolikus egyház története Magyarorszá- 
gon 1919-1945 (1997). 

Hölvényi György: „Adatok Prohászka három művé- 
nek indexre tételéhez”, Vigilia, 1978, 1. 

Neusch, Marcel: „Il y une siècle, la crise moderniste” 
(„Egy évszázada történt a ~”), La Croix, 2007. 12. 29. 

Poulat, Émile: Histoire, dogme et critique dans la crise 
moderniste („A ~ története: dogma és kritika”, 
1996). B 

Prohászka Ottokár: Az intellectualismus túlbajtásai. Er- 
tekezések a bölcseleti tudományok köréből (1910); Modern 
katholicizmus (1907); „Több békességet”, Egyházi 
Közlöny, 1910. 12. 23. 

Szabó Ferenc SJ: „A modernista válság tegnap és ma”, 
Mérleg, 1983, 1. 
TP 


modernitás A fogalom számos jelentésváltozáson 
ment át, kezdetben inkább kulturális értelemben, 
idővel szélesebb, társadalmi összefüggésben is 
használták. A latin zzodernus "jelenlegi értelmezés 
a Kr. u. V-VI. század fordulóján tűnt föl. Olyan 
elképzelésekre utalt, amelyek nem a múltban je- 
lentek meg, hanem korabeliek. A XIII. századtól 
azonban már "újdonság"-ot is jelentett, amelyen 
nem csupán egy-egy konkrét tulajdonságot, ha- 
nem általánosabban korszakjellemzőt is értettek. 
A , modern" ellentéteként pedig az , antik" (régi) 
került használatba. Ujabb fordulatot hozott a 
XIX. század második felében Charles Baudelaire 
„A modern élet festője" című esszéje (1863; m. 
1964), amelyben a , modern" — mint műalkotások 
és társadalmi jelenségek jelzője — arra utalt, ami 
nem örökéletű, hanem elmúló. A , modern?" nem 
más, mint állandó változás, és összetett időfel- 
fogást feltételez (a jelen a jövőben múlttá válik). 
—Marx és S Weber szemében a modern tár- 
sadalom egyaránt a —kapitalizmust jelentette, 
amelyhez az előbbi kritikailag, az utóbbi értel- 
mező-értelmezendő perspektívában közelített. 
Weber a modern világ jellemzésében a raciona- 
litás ethoszként, intézményként, jogként, techni- 
kaként való elterjedését hangsúlyozta, és szerinte 
általa a világ „feloldódott a varázslat alól”. Georg 
Simmel a XX. század elején a modern élet sajátos- 
ságaként az élet széttöredezettségét (differenciá- 
lódását) emelte ki, amelyet később sokan elide- 
genedésként írtak le. A ~ gyökereként Weber a 
protestantizmust jelölte meg, más, hatástörténe- 
tileg szintén jelentős gondolkodóknál viszont jel- 
lemzően a —felvilágosodás került a középpont- 
ba, s ebből következően a ~t alapvetően a vallás 
uralmával szembehelyezkedve mint a —szekula- 
rizáció folyamatát határozták meg. A —konzer- 
vatív gondolkodásban a ~ eredetének vizsgálata 
kritikai látásmóddal párosult. —Strauss (a XVI. 
századi) o Machiavelliben látta a fordulópontot, 
ő ugyanis a politika és az erkölcs elválasztásával 
már nem a legjobb államforma keresését célozta 
meg. Weaver még ennél is korábbra nyúlt vissza, 
amikor Ockhamnek a középkori (XIV. századi) 
univerzáliavitában megfogalmazott nominalista 
eszméi következményeként ábrázolta a ~t. 
Elméletek sora vizsgálta az elmúlt évszázad- 
ban a ~ mibenlétét. De nem csak az elméleti 


modernizáció 


gondolkodókat foglalkoztatta a kérdés, hiszen a 
kulturális életben, sőt a közbeszédben is gyakor- 
ta használt kifejezések („modern társadalom", 
, modern individuum", , modern művészet" stb.) 
arra utalnak, hogy olyan jellemzőről van szó, 
amely az értelmiségi diskurzus szerint korunkat 
a megelőző koroktól egyértelműen elválasztja, 
megkülönbözteti. Mindezekből azonban nem 
következett, hogy kialakult volna valamilyen 
értelmezési kánon arról, hogy mi is a - sajátos- 
sága. A nagyon különböző megközelítésekből, 
leírásokból, kritériumokból kétarcú kép rajzoló- 
dik ki. Egyfelől üdvözlése annak, hogy a min- 
dennapi élet infrastrukturális intézményeiben 
nagyléptékű fejlődés történt (a táplálkozás, higi- 
énia, egészségügy, technológia terén, jelentősen 
növekedett a szabadidő, a kulturális javakhoz és 
a politikai döntésekhez való hozzáférés), másfelől 
az egyén és a közösségek számára fontos érték- 
világ stabilitása megingott, egyre átláthatatla- 
nabbak és azonosíthatatlanabbak a mindennapi 
életet meghatározó hatalmi tényezők. A világta- 
pasztalat globálissá válása a - részlegességét (csak 
az euro-atlanti kultúrát jellemzi), káros hatásait 
(a természeti erőforrások gátlástalan kihasz- 
nálását) és törékenységét (extrém formájában a 
terrorakcióknak való kitettségét) is megmutatja. 
Ezekből a negatív tapasztalatokból is táplálkozik 
a csal szembehelyezkedő, részben a premodern 
időszakkal rokonszenvező —posztmodern állás- 
pont, amely ugyanakkor nem lép túl a - szellemi 
horizontján, mivel annak függvényében alapozza 
meg a saját pozícióját. 


Bauman, Zygmunt: Modernity and Ambivalence („~ és 
ambivalencia”, 1991). 

Constant, Benjamin: A régiek és a modernek szabadsága 
(1819; m. 1997). 

Giddens, Anthony: The Consequences of Modernity 
(„A ~ következményei", 1990). 

Luhmann, Niklas: A modernség megfigyelései (2006; m. 
2010). 

Molnár Tamás: A modernség politikai elvei (1998). 

Weaver, Richard: Ideas Have Consequences („Az esz- 
méknek van következményük”, 1948). 


KA 


a modernitás válsága Az újkorral beköszönő és 
a XIX. századtól kiteljesedő társadalmi-kulturá- 
lis normák, viszonyulások és gyakorlat emberi 
és gondolkodási veszteségei, amelyek a modern 
filozófusoknak sok fejtörést okoztak, egyúttal a 


konzervatív gondolkodóknak állandó témát ad- 
tak az elmúlt száz évben. 

Nietzsche volt az első az európai filozófia tör- 
ténetében, aki következetesen végiggondolta ~t, 
amely aztán a XX. századi nyugati filozófia ál- 
landó kérdése maradt, és csak fokozódott az első 
világháborút követő általános morális elbizonyta- 
lanodással, a gazdasági összeomlással, a második 
világháború alatti népirtással és a technológia 
emberek elleni tömeges, iparosított bevetésével 
(vegyi fegyverek, gázkamrák, atombomba). 

~nak szimptómái közé számították a —>tra- 
dicionális berendezkedés szétbomlását (René 
Guénon), a felszínes empirizmus eluralkodá- 
sát (Husserl), a lét alapjáról való elfelejtkezést 
(Heidegger), a >tömegtársadalom kialakulá- 
sát (—Ortega), az ógörög filozófia alapigazságai- 
tól való eltávolodást (—Strauss) vagy a —libera- 
lizmus semlegesítő tendenciájának érvényesülését 
( Schmitt). Míg Richard Weaver szerint a XIV. 
századi realizmus felett győzedelmeskedő nomi- 
nalizmus (William Ockham), addig — Voegelin 
szerint a gnosztikus immanentizmus radikális 
felújítása vezetett a XX. században felfokozó- 
dó krízishez. ~ a magyar szellemi életben külö- 
nösen Hamvas Bélát, Joó Tibort és Prohászka 
Lajost foglalkoztatta a két világháború között. 
A konzervatív gondolkodók ~t gyakran magára 
a modernitásra vezetik vissza, mondván, annak 
belső lényegéhez tartozik az emberi lét általános 
elbizonytalanodása. Igy vélte ezt az Amerikában 
alkotó S Molnár Tamás katolikus filozófus is. 


McAdams, James (szerk.): A modernitás válsága (2007; 
m. 2014). 
Molnár Tamás: A modernség politikai elvei (1998). 


modernizáció Az a folyamat, amelynek során 
valamely politikai-társadalmi közösség a maga 
egészében (állami felépítésétől kezdve jogrend- 
szerén át a gazdaságig) vagy csak egyes részeiben 
a nyugati világban a középkor után, de főleg a 
XIX. századtól kezdve létrejött ismérvek szerint 
átalakul. A modern társadalom egyes országok- 
ban spontán, szerves fejlődés, másokban azonban 
tudatos Hállami és Skulturális törekvések ered- 
ményeképpen bontakozott ki. A - kifejezés eb- 
ben az utóbbi összefüggésben használható, min- 
takövetést jelent, célirányosan tevékenykedő sze- 
replőkkel. A korszerűsítés szó is ezt a jelenségkört 
takarja. A mintakövetés ott jelenik meg célként, 

Molnár Tamás 


ahol egy ország vezető rétege a vélt centrumhoz 
képest a periférián látja önnön társadalmát el- 
helyezkedni, és az elmaradt történelmi fejlődés, 
a megkésettség behozására törekszik. Európa 
újkori történetében -ról különösen Kelet- és 
Közép-Európa vonatkozásában beszélhetünk. 
Már Nagy Péter cár „nyugatos” reformjait is, 
amelyek a gazdaság átszervezésétől a minden- 
napi öltözék meghatározásáig széles spektrumot 
fogtak át, ~ként értelmezhetjük. Magyarország 
történetében a reformkorral vette kezdetét a 
több mint másfél évszázados, több szakaszra 
osztható -s folyamat. Az elmúlt évtizedekben 
a Öokommunizmus mint erőltetett ~ is feltűnt a 
szakirodalomban. Ez az egyoldalú meghatározás 
a ~t kizárólag a gazdasági és a katonapolitikai tel- 
jesítmény növeléseként értelmezi. Hasonlókép- 
pen egyoldalú a —fasizmusnak vagy a —>nem- 
zetiszocializmusnak ~ként való értelmezése, ahol 
szintén a modern világ egy-egy aspektusának 
kiemeléséről van szó (például az állami szervezet 
működésének hatékonyságáról). A — modernitás 
azonban nem szűkíthető merőben erre, mivel 
a - a hagyományos, középkori társadalmi vi- 
szonyokat teljes egészükben (a —politikában, a 
—>jogban, a —közigazgatásban, a gazdaságban, 
a —kultúrában, a nyilvánosságban) megváltoz- 
tatta, és mindennek a középpontjába az emberi 
személyiséget, az —individualitást hangsúlyozó 
emberképet állította, amit a kommunizmus és 
a nemzetiszocializmus tagadott és elfojtott. A ~s 
törekvések kitüntetett jelentőséget tulajdonítot- 
tak a jognak, a modernizáló központi akaratot 
hatóképesen megfogalmazó eszközrendszernek. 


Eisenstadt, Shmuel: Modernization, Protest, and Change 
„~, tiltakozás és változás”, 1966). 
Kulcsár Kálmán: A modernizáció és a magyar társada- 
lom (1986). 
KA 


Molnár Tamás (Thomas Steven Molnar, 
1921—2010) Filozófus, politikai gondolkodó, köz- 
író. Iskoláit Nagyváradon, Brüsszelben és New 
Yorkban végezte. 1952-ben doktorált The Political 
Thought of Georges Bernanos („Georges Bernanos 
politikai gondolkodása”) című disszertációjával. 
Az 1950-es évek közepétől feltűnést keltő írásai 
jelentek meg az USA-beli konzervatív sajtóban, 
ami elhozta számára OKirk barátságát és az ál- 
tala elindított konzervatív mozgalomhoz való 
csatlakozását. A State University of New York 

tanára lett, sorra jelentek meg fontos könyvei. 
44 könyvet és mintegy másfél ezer egyéb írást 
publikált. 

Eletműve angolul, franciául és magyarul bonta- 
kozott ki, műveit számos további nyelvre is lefor- 
dították. Neve és gondolatai szerepelnek az USA- 
beli konzervativizmus köteteiben, élete során több 
alkalommal is vendégtanár volt a világ számos 
országában. Angol munkái a konzervativizmus 
katolikus szárnyához kapcsolták; francia köny- 
vei az ottani jobboldal tradicionalista részének 
nézeteire hatottak; magyar munkái egyértelmű 
politikai kötődés nélkül széles körben olvasottak, 
és jelentős befolyásra tettek szert. Eveken át taní- 
tott az Eötvös Loránd Iudományegyetemen és 
a Pázmány Péter Katolikus Egyetemen. Magát 
nem vallotta konzervatívnak, felfogására inkább a 
perennializmus kifejezés alkalmazható. Eszerint a 
—valóság, az ember, az Olsten és az Öállam 
alapformái örökérvényűen rögzíthetők, ami a 
„philosophia perennis” („örök filozófia") felfogá- 
sához áll közel. A valóság kétosztatú (föld és ég, 
mulandóság és öröklét), az ember anyagban élő lé- 
lek, aki Istentől jön és hozzá tér vissza, Isten örök 
és tökéletes lény, teremtő, végül az állam csak a 
szakrális alapján felfogott, hierarchikus világi ha- 
talom által képes biztosítani a jólétet és a rendet. 
A —>modernitás ettől a perenniális mintától eltér, 
ami elkerülhetetlenül katasztrófák drámai soroza- 
tához vezet. Molnár felfogása (Karácsony András 
kifejezésével) „politikai teológiai jellegű". 

Molnár hazai tevékenysége során hangsúlyozta 
a magyarság szellemi képességeit és a karizmati- 
kus vezető szükségességét a kommunista korszak 
lezárását követően annak érdekében, hogy a po- 
litikai, társadalmi és morális káoszt fel lehessen 
számolni. A rend és a béke, a tekintély és a sze- 
retet, az egyszerűség és természetesség fontossá- 
gát emelte ki a modernitás művi és technikailag 
táplált gyűlöletkultuszával szemben. A nemzet- 
állam fontosságát nem etnikai alapon emelte ki, 
hanem a társadalmi létezés közösségjellege mi- 
att. Magas kitüntetéseket kapott (Széchenyi-díj, 
2000; Stephanus-díj, 2002), a Magyar Művészeti 
Akadémia posztumusz tiszteleti tagja, a Magyar 
"Tudományos Akadémia elnöki tanácsadó testü- 
letének, a Nyugati Magyar Tudományos lanács 
"Tanácsadó lestületének tagja volt. 


Főbb művei: A batalom két arca (1988; m. 1992); A po- 
gány kísértés (1987; m. 2002); Az értelmiség alkonya 
(1960; m. 1996); En, Symmachus. Lélek és gép (2000); 


Montesguieu, Charles-Louis de Secondat 


Sartre, philosophe de la contestation (, Sartre, a perleke- 
dő filozófus", 1969). 

Frenyó Zoltán (szerk.): Molnár Tamás eszmevilága 
(2010). 

Mezei Balázs: Lázadás a modernitás ellen. Írások, doku- 
mentumok Molnár Tamásról (2015). 


MB 


monarchia (g. monarkbia "egyeduralom"? latin 
formája) Az —Arisztotelész által leírt jó uralmi 
formák egyike, amelyben a hatalmat egy sze- 
mély, a király gyakorolja. A Öközjó érdekében 
a —természetjog alapján hatalmát gyakorló ural- 
kodó (g. baszileosz "király") különbözik a többnyi- 
re önérdek által vezérelt és a természetjogi elveket 
relativizáló vagy elvető zsarnoktól (türannosz). 
Kezdetben a hatalmi hierarchia csúcsára a leg- 
erősebb, legsikeresebb vagy a legjelentősebb ve- 
zetői képességekkel rendelkező harcos került. Az 
isteni legitimációval rendelkező vezető intézmé- 
nyesülése a monarcha egyeduralkodó’) különbö- 
ző válfajainak kialakulásával ment végbe. A tör- 
ténelem korai szakaszaiban a szakrális és a világi 
hatalom nem mindig vált el egymástól (sumer 
papkirályok, római császárok szakrális feladatai). 
A —>keresztény államfelfogás e két hatalmat el- 
különítette egymástól, a monarchák csak az üd- 
vösségre jutás külső (az egyházi működés) felté- 
teleit kötelesek biztosítani alattvalóik számára. E 
világi feladatainak végzése során azonban csak a 
vallás, a valláserkölcs és a törvény (természetjog) 
korlátozhatta. A XIV. századtól a világi rendek (a 
nemesség, majd a polgárság) újabb korlátokat állí- 
tottak a királyi hatalom elé, s különböző testüle- 
tek létrehozásával kikényszerítették az alkotmá- 
nyos ~k kialakulását. A XVII-XVIII. század so- 
rán kialakuló —abszolutizmus a ~k történetében 
jelentékeny szakaszt képezett, de végül a testüle- 
ti, a Öképviseleti politikai döntéshozatal maradt 
meghatározó. Jóllehet az abszolút ~ modellje más 
civilizációkban hosszú évszázadokon át bevált 
(Török Birodalom, India, Kína, Japán), a világ 
túlnyomó része mára átvette a testületi —dön- 
téshozatal európai mintáit, esetleg alkotmányos ~ 
formájában megőrizve a régi dinasztiákat. 
Napjainkban megkülönböztetjük a parlamen- 
táris és az alkotmányos ~kat, mivel az alkotmány 
léte önmagában nem jelenti feltétlenül, hogy a ~ 
vezetője a parlamentnek elszámolással tartozik 
(tisztán alkotmányos ~ ma például Liechten- 
stein). Ezzel szemben ahol a parlament (vagy 
annak megfelelő testület) gyakorolja a végrehajtó 


hatalom feletti ellenőrzést, az uralkodó a repre- 
zentatív funkciók mellett csak elvben gyakorolja 
a hatalmat, rendelkezései kizárólag miniszteri el- 
lenjegyzéssel érvényesek. 
A monarcha lehet választott személy (ahogy 
a lengyel, olykor a magyar és a német királyt, 
illetve a német-római császárt választották, és 
a római pápát választják), többnyire azonban az 
uralkodó elődje örökébe külső jóváhagyás nélkül 
lép (francia, spanyol, angol, skandináv, orosz, 
bizánci stb. dinasztiák). A választott ~k válsá- 
gok esetén néha instabilabbnak bizonyultak. Az 
örökletes ~ mellett gyakran elhangzó érv: a ki- 
rály szimbolikus alakja erőteljesebben kifejezi és 
megóvja a nemzet egységét, mint egy választott 
államfő — Bibó is ebben látta volna Németország 
második világháború utáni demokratikus kibon- 
takozásának egyik zálogát. Orökletes királyságot 
megszüntetni azonban könnyebb, mint újraalapí- 
tani. 
Bibó István: „Az európai egyensúlyról és békéről", 
Válogatott tanulmányok I. (1990). 
Miguel, Pierre: Les Derniers rois de PEurope (, Európa 
utolsó királyai", 1993). 
Oppelland, Torsten: Die europäische Monarchie: Ihre 
Entstehung, Entwicklung und Zukunft („Az európai 
~k kialakulása, fejlődése és jövője”, 2007). 


BoM 
monetarizmus —>chicagói közgazdasági iskola 


Montesquieu, Charles-Louis de Secondat 
(1689-1755) A francia — felvilágosodás egyik 
legjelentősebb gondolkodója. Nem tartozott szo- 
rosan az Enciklopédia szerzői közé, mivel nem az 
akkoriban divatos szerződéselméleti keretben 
értelmezte a társadalom és az állam mibenlétét; 
az embert nem tekintette elkerülhetetlenül po- 
zitív lénynek, hanem olyannak, aki maga dönt a 
sorsáról (az antropológiai optimizmus elvetése). 
A —hatalommegosztásról kialakított elméletével 
döntően hatott a mai közjogi rendszerekre. A ha- 
talmi viszonyok iránti szociológiai jellegű érdek- 
lődését juttatta kifejezésre Perzsa levelek szatirikus 
regényében (1721; m. 1874, 1955). Húsz éven át 
írt fő művében, A törvények szelleméről címűben 
(1748; m. 1833, 1962) a történelmi helyzetek sok- 
féleségében rejlő alapvető mintákat, törvénysze- 
rűségeket kívánta feltárni. Szerinte az embernek 
mindig a tökéletesedés és az elfajzás két lehető- 
ségével kell szembenéznie, és éppen ez alapozza 

multikulturalizmus 


meg a felelősségét. Ugyanígy az államok (nemze- 
tek) is a felemelkedés vagy a hanyatlás lehetősé- 
gével szembesülnek. Azon nemzetek emelkednek 
fel, amelyekben a törvények összhangban állnak 
a törvények „szellemével”, amelyek pedig nem, 
azok lehanyatlanak. Ezt a két utat mutatta be 
az Elmélkedések a rómaiak nagyságának és hanyat- 
lásának okairól (1734; m. 1808, 1975) című mun- 
kájában, a főművéhez írt esettanulmányában. 
A törvények , szellemével? való összhang azt je- 
lenti, hogy először is a törvények megfelelnek a 
természeti sajátosságoknak és a lakosság számá- 
nak, azaz - szerint az éghajlat meghatározza a kor- 
mányzás jellegét és a politikai vérmérsékletet (öko- 
lógiai determinizmus); másodszor a kormányzás 
vezérelvei érvényesülnek; harmadszor a törvények 
összhangban vannak a nemzet történetével, szo- 
kásaival, vallásával, erkölcsével; végül a törvények 
az értelem egyetemességét fejezik ki, azaz azoknak 
is közvetítik az értelem rendelkezéseit, akik azokat 
közvetlenül nem képesek felfogni. 

A kormányzás különböző alapformáit ~ szerint 
eltérő vezérelvek működtetik: 1) köztársaságban 
(demokráciában) a főhatalmat vagy a nép egésze 
tartja a kezében, amikor az —erénynek kell ér- 
vényesülnie (ami sokszor sikertelen), vagy a nép 
egy része (arisztokratikus köztársaság), amikor 
a mérséklet jut érvényre; 2) a monarchiában egy 
személy kormányoz, de megfelel a törvényeknek, 
amikor a becsület fejti ki a hatását; 3) önkény- 
uralom esetén szintén egy személy kormányoz, 
de a hatalmát a törvények nem korlátozzák, és 
ekkor a —félelem hat. ~ ezek közül a mérsékelt 
kormányzást tartotta a legjobbnak. 

Az önkényuralom elkerülésének, azaz a politi- 
kai szabadság biztosításának legjobb intézmény- 
rendszerét Angliában látta megvalósultnak, s e 
mintát általánosítva fogalmazta meg a hatalom- 
megosztás elméletét. A hatalommegosztás fon- 
tosságát már —Arisztotelész felvetette a vegyes 
kormányzás elemzésekor, később —Cicero, il- 
letve az újkorban —Locke is. ~ azonban nem a 
gondolkodástörténeti hagyományhoz kapcsolód- 
va fogalmazta meg nézeteit, hanem elsősorban az 
angliai tapasztalatai alapján. A politikai szabadság 
egyik feltétele, hogy mindenki (tehát az ural- 
kodó is) csak azt teheti, amit a törvények meg- 
engednek (ami eltérés „az uralkodó a törvény 
felett áll" római elvétől). A másik feltétele nem 
a hatalom felszámolásával valósul meg, hanem 
a hatalom helyes elosztásából, azaz a törvényho- 
zó, a végrehajtó és a bírói hatalom elválasztásából 

következik. A szabadság tehát nem természeti 
jellemzője az embernek, hanem az intézmények 
helyes megszervezésének eredménye. - szakított 
a középkori politikai gondolkodás hagyományá- 
val, amelyben az egyházi és a világi hatalom ket- 
tőssége fogalmazódott meg, mivel nála az egyház 
mint hatalmi tényező nem jelenik meg, a hata- 
lom csak a világi hatalmat jelenti. Hatása meg- 
figyelhető Burke munkásságában, a hatalom- 
megosztásról kialakított elvei érvényesültek az 
—amerikai államalapításban, alkotmányozásban 
(fékek és ellensúlyok rendszere), illetve tágabb 
körben: a —jogállamról vallott modern politikai 
elméletekben. Az elmúlt fél évszázad hatalomel- 
méleti munkáiban gyakorta felvetődik, hogy a 
klasszikus három hatalmi ág mellett további ha- 
talmi tényezőket, a sajtót, az alkotmánybíróságot 
is célszerű figyelembe venni. 


Shklar, Judith N.: Montesguieu (1987; m. 1994). 

Dictionnaire électronique Montesquieu („~ elektronikus 
szótár", dictionnaire-montesquieu.ens-lyon.fr/fr/ 
presentation/). 


KA 


multikulturalizmus A közbeszédben sokat sze- 
replő fogalmat többnyire a kulturális sokféleség 
elfogadásával és támogatásával azonosítják. Le- 
író szinten a —>globalizálódó világ társadalmai- 
nak növekvő mértékű —etnikai és kulturális 
heterogenitására utal, normatív síkon pedig — s 
általában e megközelítésben használják — előírja, 
hogy milyen normákkal és megoldásokkal kell 
, kezelni? e sokféleséget. A ~ a XX. század máso- 
dik felében vált a politikai diskurzus fontos kér- 
désévé, elsősorban azon problémákkal összefüg- 
gésben, amelyeket a volt gyarmati országokból 
érkező —bevándorlók európai és észak-amerikai 
beilleszkedése vetett fel. A különböző kultúrák 
együttélése természetesen régi (történelmi) je- 
lenség — ezzel nem tévesztendő össze ez az utóbbi 
évtizedekben megjelent ideologikus fogalom. 

A - azt vallja, egyetlen kultúrának sem lehet 
előjoga másokkal szemben, abból a feltevésből 
kiindulva, miszerint minden kultúra egyformán 
jó és értékes. Hívei szerint a különbségeket nem 
elég elismerni, hanem be is kell építeni a társadal- 
mi szerkezetbe — vagyis a politikai pluralizmust 
ki kell egészíteni a , másság" elfogadását biztosító 
kulturális pluralizmussal. A gyakorlatban viszont 
az a feltevés, hogy a kultúrák terén nincsenek 
egyetemes értékek és egységes mércék, nagy- 


munkanélküliség 


fokú relativizmushoz vezet. Az ÖSemberi jogok 
tiszteletének és az e jogok nyugati értelmezését 
elutasító bevándorló csoportoknak a konfliktusa 
a modern liberális gondolkodás számára súlyos 
probléma. Liberális olvasatban a kérdés az intole- 
rancia tolerálásának a dilemmájaként merül fel. 

A kultúrák egyedi vonásait a konzervatívok is 
tiszteletben tartják, de nem kívánják elfogadni azt 
a követelést, hogy egy közösség nem részesíthet 
előnyben egy kulturális hagyományt másokkal 
szemben. Az ő olvasatukban a - , dogmatizált re- 
lativizmus”-ként és az integráció elutasításaként 
jelenik meg. A - kialakult modellje, amely Nyu- 
gat-Európa számos városában apartheidszerű 
szegregációhoz vezetett, a konzervatívok több- 
ségének a szemében megbukott. Ezt az utóbbi 
években vezető konzervatív politikusok (David 
Cameron, Angela Merkel, Nicolas Sarkozy) dek- 
larálták is. A konzervatívok szerint az európai jog- 
államiság és demokrácia évezredes civilizációs ér- 
tékek kulturális elfogadását feltételezi, ezért ezek 
relativizálása magát a jogállamiságot és demok- 
ráciát is alááshatja, míg elfogadásuk korántsem 
korlátozza a különféle kisebbségi csoportokat 
jogaik gyakorlásában. 


Egedy Gergely: , (MultÖkultúra — konzervatív ol- 
vasatban”, Magyar Szemle, 2001, 3-4; uő: „A 
multikulturalizmus kihívása: értjük-e Európát?", 
Kommentár, 2016, 2. 

Rattansi, Ali: Multiculturalism („~”, 2011). 


EG 


multinacionális vállalatok Olyan nagy 
—gazdasági társulások, jellemzően —részvény- 
társaságok, amelyek számos —országban foly- 
tatnak üzleti tevékenységet. Megjelenésük — a 
nemzetközi —bankházak és kereskedő társasá- 
gok középkori előzményei után — a XIX. század 
második felétől az ipari tömegtermelés és a 
modern vállalati menedzsment kialakulásához 
kötődik. Közgazdasági észszerűségük a techno- 
lógia, a menedzsment és a hírnévépítés terén el- 
érhető méretgazdaságosságból, továbbá abból fa- 
kad, hogy a tudástranszfert és termelésirányítást 
kisebb költséggel tudják hierarchikus szerveze- 
ten belül megszervezni, mint —piaci szerződések 
útján. Ma a tőke, a technológia és a menedzs- 
menttudás országok közötti átadásának, a lokális 
gazdasági szereplők globális piacba kapcsolásának 
fontos csatornái. 

A legnagyobb cégek a kisebb —nemzeti 
—kormányzatokhoz hasonló értékű erőforrások 


fölött rendelkeznek, hatalmi helyzetük azon- 
ban alapvetően különbözik. Míg a kormányzatok 
a területükön a kényszer eszközével élhetnek, a 
-at önkéntes szerződések kötik össze vevőikkel, 
alkalmazottaikkal és beszállítóikkal. "I úlélésük 
attól függ, hogy vonzóbb termékeket, munkahe- 
lyeket, illetve beszállítói árakat tudnak-e kínálni 
—versenytársaiknál (a —szabadkereskedelem 
előnyei). Szemben a kizsákmányolás vádjával, 
magas termelékenységük folytán az általuk kí- 
nált bérek és munkakörülmények rendszerint 
lényegesen jobbak a helyi alternatíváknál. 
Ertékteremtő képességük és mobilitásuk je- 
lentős alkuerővel ruházza fel őket a kormányza- 
tokkal szemben, ami gyakori ellenérzés forrása. 
A —nyomásgyakorlás irányulhat különleges 
adókedvezményekre és más —kiváltságok szer- 
zésére, —korrupcióra — különösen a —jogura- 
lom gyengesége esetén —, de sok helyütt éppen 
a kormányzati —önkényt gátló, a gazdasági 
fejlődésnek kedvező szabályokat és közpénzügyi 
fegyelmet kikényszerítő tényezőt jelent. 


Szilágyi Katalin és Balázs Zoltán (szerk.): Globalizáció 
és kapitalizmus (2008). 


MK 


munkanélküliség A széles körű munkameg- 
osztáson alapuló modern gazdaság jelensége. 
A XVIII-XIX. századtól fokozatosan nőtt az 
ipari, kereskedelmi, majd szolgáltató vállalkozá- 
sokban, illetve közintézményekben alkalmazot- 
tak aránya. A hagyományos, nagyrészt önellátá- 
son, önfoglalkoztatáson alapuló társadalom nem 
ismerte a -et. A - az alkalmazás nélkül maradók 
önellátásra nem képes, kormányzati segélyre 
szoruló tömegeinek színrelépésével jelent meg. 
Munkanélküli az, aki munkát keres, de éppen 
nincs állása vagy saját vállalkozása. Nem számít 
annak, aki inaktív, azaz életkor, betegség, családi 
helyzet vagy más ok miatt nem is keres fizetett 
munkát. A - fakadhat az álláskeresés természetes 
időigényéből („súrlódásos ~”), a gazdaság kon- 
junkturális ingadozásaiból és a termelési szerkezet 
nagyobb arányú változásaiból. Főként az utóbbi 
kettő szociálpolitikai dilemmához vezet: egyfelől 
a társadalombiztosítás és a szegénység elleni fel- 
lépés, másfelől a munkavállalásra ösztönzés célja 
feszül egymásnak. A ~et súlyosbíthatja a bőkezű 
segélyezés, de a munkaerőpiac rugalmatlanná 
tétele is például minimálbér, erős szakszervezeti 
jogok vagy merev munkajogi szabályozás révén. 

munkásmozgalom 


Visszatérő társadalmi félelem a ludditák (XIX. 
század eleji angol géprombolók) óta, hogy a tech- 
nológiai fejlődés vagy a munkahelyek szegényebb 
országokba telepítése növeli a -et. Ezekből rövid 
távú társadalmi feszültségek származnak, ami 
sokszor a változásokat gátló kormányzati politi- 
kához vezet. Ugyanakkor a piacgazdaság műkö- 
dési logikája, ha hagyják érvényesülni, a krónikus 
- ellen hat. A gépesítést vagy a külföldi termelést 
a magas bér ösztönzi, amelyet olyan munkás tud 
kiharcolni magának, akinek más munkakörök- 
ben is értékes a munkája. Továbbá a piaci verseny 
arra ösztönzi a vállalkozókat, hogy mindenfajta 
erőforrás, köztük a munka nélkül maradók egyre 
jobb hasznosítási módjait keressék, és újabb mun- 
kaköröket teremtsenek. Tartósan magas ~ éppen 
ott alakul ki, ahol a piacgazdaság elveszti innová- 
ciós dinamizmusát. 


Barr, Nicholas: A jóléti állam gazdaságtana (2004; m. 
2009). 

Ehrenberg, Ronald G. és Robert Smith: Modern mun- 
kagazdaságtan: Elmélet és közpolitika (1981; m. 2003). 


MK 


munkásmozgalom A XVIII. században kezdő- 
dő iparosodás során az európai városokban egyre 
nagyobb számban jelenlévő munkások kezdetben 
éhséglázadások és géprombolások (ludditák) ré- 
vén követeltek maguknak jogokat, a későbbiek 
során pedig szervezetten, egyesületekbe, illetve 
szakmák szerinti —szakszervezetekbe tömörülve 
fogalmazták meg igényeiket. Eredendő célkitű- 
zésük: a gyári munkásság helyzetének javítása, 
ami a II. Internacionálét követően politikai köve- 
telésekkel is társult, és összehangolta a különböző 
országokban szerveződő mozgalmakat. A - köz- 
vetlen előzményei az angol chartista mozgalom, a 
társadalmi reformizmus (Robert Owen) és az utó- 
pikus szocializmus (Charles Fourier), illetve a kü- 
lönféle keresztény ihletésű irányzatok, szervezetek 
(Angliában a metodizmus). A -hoz kapcsolódott 
az Udvhadsereg, a kontinensen a —keresztény- 
szocializmus, az USA-ban Walter Rauschenbusch 
, társadalmi evangéliuma". A szakszervezetek ál- 
tal hangsúlyozott igények, illetve a korai kapita- 
lizmus által felvetett problémák vezettek a XIX. 
század közepén a munkajog kialakulásához, 
amelyben a dolgozók jogait és kötelezettségeit 
rögzítették, többek között a nők munkához való 
jogát, illetve a nyugdíjhoz, valamint a betegsza- 
badsághoz való jogot is. A munkásosztály gaz- 

dasági, kulturális és politikai jogaiért szállt síkra 
—>Marx és Engels a Kommunista kiáltványban 
(1848; m. 1896), amely megerősítette a marxis- 
ta-kommunista irányzatot a -on belül, és amely 
a távlati célnak nem a dolgozók jólétét, hanem 
a kizsákmányolásra épülő kapitalista rendszer 
erőszakos felszámolását jelölte meg. A -ból ki- 
nőtt —>szociáldemokrata, szocialista, kommu- 
nista pártok közötti ellentét lényege: a kapita- 
lizmuson és a polgári demokrácián belül akarnak 
küzdeni a munkások körülményeinek javításáért 
(revizionizmus), vagy pedig egy új politikai- 
gazdasági rendszer (—proletárdiktatúra, kom- 
munizmus) megteremtése a cél. A ~ kelet-európai 
történetét 1917-től az utóbbi jellemezte. A ~ ün- 
nepe május 1., a chicagói munkástüntetésekben 
1886-ban elhunyt munkások emlékére. 


Silver, Beverly: Forces of Labor. Workers Movements and 
Globalization since 1870 („A munka erői: A ~ és a 
globalizáció 1870-es évektől”, 2003). 


m 


DA 


munkástanács Munkás-önigazgatási testület. 
A Magyarországon 1956 októberében létrejött 
~ok korhelyzet szülte forradalmi képződmény- 
ként a brit-német szakszervezeti, a XX. század 
eleji szovjet tanács’) és az 1950-es években fogant 
(antisztálinista) jugoszláv helyi önigazgatási előz- 
ményeket ötvözték. Ertelemszerűen városi (ipar- 
vidéki) üzemekben, gyárakban szerveződtek. 
A Diósgyőri Gépgyárban (DIMAVAG) már 
1956. október 22—23-án megalakult: azaz nem 
Budapest és nem csak az értelmiség (a kommu- 
nista ifjúsági szövetség egyeduralmát megtörő 
Magyar Egyetemisták és Főiskolai Egyesületek 
Szövetsége, MEFESZ) ihletésére. A diósgyőri 
~ delegációja október 24-én már Nagy Imré- 
vel tárgyalt Budapesten. A ~ot a legtöbb helyen 
, kétkezi" munkás státusban foglalkoztatott párt- 
tagok kezdték szervezni. Igy az újpesti Egyesült 
Izzóban szintén október 24-én létrejött első bu- 
dapesti ~ megalakulása után, a feloszlatás előtti 
MDP (—>magyar kommunista pártok) — Gerő 
Ernőt —Kádár Jánosra cserélő — vezetése sietett 
támogatásáról biztosítani a megalakuló ~okat, 
mert ezzel remélte befolyása alatt tartani a városi- 
nagyüzemi munkásságot. A következő napokban 
sorra szerveződtek a -ok Győr, Tatabánya, Sal- 
gótarján, Ozd üzemeiben is. Miskolcon október 
25-én már a Borsod-Abaúj-Zemplén megyei ~ 
adott hírt magáról, Budapesten pedig október 


Müncheni Biztonságpolitikai Konferencia 


31-én az Országgyűlés épületében ülésezett a (fő- 
ként fővárosi) -ok parlamentje. 

A rákosista terroruralom intézményrendsze- 
rének órákon belüli megbénulásából, széthullá- 
sából is következett, hogy az 1956-os -ok kez- 
dettől multifunkcionális társadalomszervező és 
hatalmi-politikai fórumok lettek. Munkáltatói, 
üzemszervezési-irányítási feladatkörök mellett 
részük volt az adott település forradalmi bizott- 
ságainak életre hívásában. Elsődleges tárgya- 
lópartnerei lettek a forradalom oldalára átállt 
rendőri, honvéd alakulatoknak, közreműködtek 
az új, ideiglenes rendfenntartó szervek — majd a 
nemzetőrség — létrehozásában. Szervezték a napi 
közellátást, működtették a helyi-területi médiát 
(újságok, nyomdák, telefonos hírközpontok, he- 
lyi rádióstúdiók). Legfőbb politikai fegyverük 
a sztrájk indítása, illetve szüneteltetése volt, ez 
utóbbit kezdettől a szovjet csapatoknak az or- 
szágból való távozásához kötötték. 

Az 1956. november 4-i újabb szovjet katonai 
intervenció, illetve a Kádár-féle bábkormány 
megalakulása után a -ok maradtak a forradalom 
eltiprására szegődött rezsim legszervezettebb — és 
befolyásukat legtovább őrző — ellenfórumai. Noha 
a november 14-én intézményesült Nagy-buda- 
pesti Központi Munkástanács (NKMT) után az 
Országos Munkástanács november 21-i megala- 
kulását a harckocsik felvonultatása tette lehetet- 
lenné, a helyi-területi -ok még decemberben is a 
forradalom utóvédharcának legfontosabb bázisai 
voltak. A december 8-i salgótarjáni tömegvé- 
rengzés abból fakadt, hogy az ottani lakosság a 
helyi - lefogott vezetőinek szabadon engedését 
követelve vonult a város főterére. Három nappal 
később, december 11-én az Országgyűlés épüle- 
tébe tárgyalásra hívva vették őrizetbe a NKMT 
választott vezetőit. Bár ezt a Kádár-rezsim de- 
cember végén feloszlatottnak nyilvánította, a cse- 
peli ~ még 1957 januárjában is működött, hallatta 
a hangját. 1957 folyamán az erőszakos hatalom- 
restaurálás részeként az újraélesztett, rendszer- 
hű szakszervezeti mozgalomba (Szakszervezetek 
Országos Tanácsa, SZOT) illesztve tették egyre 
súlytalanabbá a -tagok be nem börtönzött és nem 
internált maradékát. A -ok megszüntetéséről 1957 
novemberében közzétett — post mortem — törvény- 
erejű rendelet dokumentálja leginkább, hogy az 
önlegitimálása szerinti „munkáshatalom” meny- 
nyire tartott a tényleges munkásrészvételtől, hol- 
ott a ~ok létezésük során nem kérdőjelezték meg 


a közösségi alapú (szocialista) tulajdonformát. 

A rendszerváltozáskor (1990) megalakult a Mun- 
kástanácsok Országos Szövetsége, keresztény töl- 
tettel, de tudatosan vállalva az 56-os örökséget. 


Bibó István: , Az európai társadalomfejlődés értelme", 
Válogatott tanulmányok III. (1986). 

Kardelj, Edvard: Szocialista önigazgatás (1976). 

Kemény István és Bill Lomax (vál.): Magyar munkás- 
tanácsok 1956-ban (1986). 

Szakolczai Attila: Az 1956-os forradalom és szabadságharc 
(2001). 


GyGy 


Mussolini, Benito (1883-1945) Az olasz szocia- 
lista mozgalomból kiindulva építette fel az 1919- 
ben létrejött nemzeti radikális és ugyanakkor 
számos baloldali társadalompolitikai elemet fel- 
vonultató fasiszta pártot. Hatalomra jutása után, 
1925-től mint I Duce Ca vezér") folyamatosan 
konszolidálta a pártja pozícióit, és háttérbe szorí- 
totta az utcai erőszakot. A fiatalkori antiklerika- 
lizmusa ellenére konkordátumot írt alá a ÖSzent- 
székkel (1929), illetve kompromisszumot kötött a 
hagyományos olasz elitekkel és a gazdasági szféra 
képviselőivel. A második világháború kitöréséig 
—>korporatív alapokon álló rendszere széles körű 
népszerűségnek örvendett otthon, és őt magát 
európai szintű politikussá emelte. Vonakodva 
ugyan, de elkötelezte magát a náci Németország 
mellett, amelynek agresszív külpolitikája miatt 
feladni kényszerült a korábbi egyensúlypoliti- 
káját. Az olaszok számára ugyanis a —fasizmus 
népszerűsége éppen a diktatúra puha jellegéből 
adódott; a népszerűtlen és felkészületlenül vívott 
háború megpecsételte a fasizmus és az ő szemé- 
lyes sorsát egyaránt. 


De Felice, Renzo: Mussolini il rivoluzionario („~, a for- 
radalmár, 1965), Mussolini il fascista I-II. („~, a fa- 
siszta”, 1966) Mussolini il duce I-II. („~, a duce”; 
1974); Mussolini Palleato I-II. („~, a szövetséges”, 
1990-1997). 

SB 


Müncheni Biztonságpolitikai Konferencia 
(Munich Security Conference, MSC) 1963 óta éven- 
te februárban tartják. A világ vezető biztonsági 
és katonapolitikai elemzői, szakértői, diplomatái 
és politikusai vitatják meg a ~n magas színvona- 
lon a nemzetközi élet aktuális, égető kérdéseit. 
Ilyenkor sor kerülhet fontos — akár magas szin- 

Müncheni Biztonságpolitikai Konferencia 


tű — kétoldalú informális találkozókra. A tudo- 
mányos, szakértői konferenciának további fontos 
előnye, hogy kényes, kérdéses vagy újszerű gon- 
dolatokat, koncepciókat, megoldási javaslatokat 
tud tesztelni döntéshozók előtt. 

Minthogy a hidegháború idején a nyugati világ 
biztonságpolitikai önszerveződéseként jött létre, 
a kommunista rendszer és azzal együtt a bipo- 
láris világrend összeomlásáig a - résztvevői főleg 
a hidegháborúval és a transzatlanti kapcsolatok 
katonai és politikai dimenzióival foglalkoztak. 
1990 után más jellegű globális és regionális prob- 
lémakörök kerültek előtérbe — például a globális 
egyenlőtlenségek, nemzetközi terrorizmus, bu- 
kott államok, információs hadviselés stb. 

Az utóbbi időben egyre inkább nő a - jelentő- 
sége és presztízse. Ennek megfelelően alakul át 
az összetétele is. A rendszerint több száz részt- 
vevővel megtartott tanácskozásain nem ritka, ha 
nagyobb számban vesznek részt állam- és kor- 

mányfők, illetve hadügy- és külügyminiszterek, 
továbbá kormányközi nemzetközi szervezetek 
( EBESZ, EU, NATO stb.) és a különböző 
globális nem kormányzati szervezetek (Amnesty 
International, Greenpeace stb.). Az online követ- 
hető - fajsúlyos rendezvény, lényeges kérdéseket 
vitat meg szakszerűen, jelentései kiválónak szá- 
mítanak. 


Fekete Csanád: „Az sr. Müncheni Biztonságpolitikai 
Konferencia összegzése”, Hadtudományi Szemle, 
2015, I. 

Ischinger, Wolfgang (szerk.): Towards Mutual 
Security — Fifty Years of Munich Security Conference 
(„A ~ ötven éve: a közös biztonság felé”, 2014). 

Post-Truth, Post-West, Post-Order? Munich Security 
Report 2017 („Az igazság, a Nyugat és a rend 
után? Müncheni biztonsági jelentés”, www. 
securityconference.de). 


HI 


) 


nacionalizmus (nemzeti eszme) Politikai —ideo- 
lógia, érzelem és társadalmi konstrukciós folyamat. 
Ideológiaként való értelmezése vitatott, ugyanis 
míg a nagy ideológiák teljes világmagyarázatra 
törnek, a ~ csupán a saját nemzetet helyezi 
el a világban. A ~t nem a —liberalizmushoz, a 
—konzervativizmushoz vagy a —szocializmus- 
hoz kell mérni, hanem azokhoz a nagy kultu- 
rális rendszerekhez (vallási alapú kultúrákhoz), 
amelyek megelőzték (Anderson). Akik mégis 
ideológiaként fogják fel, többnyire a „hamis tu- 
dat” megnyilvánulásának tartják, és következés- 
képpen ezzel indokolják a Önemzeti öntudattal 
szemben vívott , felvilágosító" kampányukat. 
Ha azonban a - a nagy ideológiák és kulturális 
rendszerek helyébe lép, valóban politikai-szelle- 
mi torzulások sorát idézi elő. 

A - érzelemként a magas kultúra, az írásbeli- 
ség általánossá válásával erősödött meg. Ez adott 
egységes keretet ahhoz, hogy a nyelv, a vérség, a 
vallás és a lakóterület korábban is meglevő azo- 
nosságteremtő szerepe kimunkáltabb szellemi 
keretben egyesüljön. Nyugat-Európa fejlett ál- 
lamaiban (Anglia, Franciaország) ez az érzelem 
a saját nemzet civilizációs teljesítménye fölötti 
büszkeségként (, Gloire") rögzült inkább, Kelet- 
Közép-Európában viszont a közösségi önvéde- 
lem és a nemzeti érdek kétarcú érzületi kísé- 
rőjelenségeként nyilvánult meg. 

A - leíró fogalomként is teret nyert a szakiro- 
dalomban. Ebben az értelmezésben társadalmi 
jelenség, folyamat, amely a nemzet kialakulásá- 
ért , felelős", s ekként meg is előzte a nemzetet. 
Angliában például, ahogy Greenfeld kifejti, a - 
a tradicionális elitek válasza volt helyzetük elbi- 
zonytalanodására, amelyet még a középkorban, 
a hierarchikus hűbéri rend megtörésekor, a Tu- 
dorok abszolutizmusa idején tapasztaltak meg. A 
nemzeti identitás megteremtésével legitimitásuk 
bázisát szélesítették ki. E válasz egyúttal általáno- 
sabb történelmi tapasztalatra is utal: a közösséghez 
tartozás és annak „naturalizálása” — egyszerűvé 
és átélhetővé tétele — mindenkoron emberi igény 
volt, a modern korban pedig különösképpen az. 


Anderson, Benedict: Képzelt közösségek (1991; m. 2004). 

Greenfeld, Liah: Nacionalizmus és modernitás (1996; m. 
2004). 

Kántor Zoltán: „Nacionalizmus. Izmus?" Confessio, 
2005, 3; uő (szerk.): Nacionalizmus, Adatbank, Er- 
délyi Magyar Elektronikus Könyvtár (adatbank. 
transindex.ro/belso.phpralk=53&k=5#). 

KBM 


nácizmus Snemzetiszocializmus 
Nagy-Britannia S Anglia 


nagyhatalom Olyan állam, amely a világ bár- 
mely pontján képes bevetni katonai erejét, illetve 
politikai, gazdasági és kulturális befolyását vi- 
lágszerte érvényesíti. Az, hogy a nagyhatalmak 
összehangoltan lépnek föl nemzetközi szinten a 
napóleoni háborúk után, az európai koncert 
időszakában vált rendszeressé, de valóban globáli- 
san a második világháború után intézményesült. 
A ~ak alakítják ki és érvényesítik a nemzetközi 
rend szabályait, válság idején pedig tárgyalásokon 
keresik a konfliktusok békés megoldásának lehe- 
tőségeit. 

1815 után egyszerre kb. hét-nyolc nagyhatalom 
létezett, a XX. században a második világháború 
előtt: az Amerikai Egyesült Allamok, Németor- 
szág, Nagy-Britannia, a Szovjetunió, Japán, Fran- 
ciaország, Olaszország; ma: az Egyesült Allamok, 
Nagy-Britannia, Franciaország, Németország, 
Kína, Japán, Oroszország, India. Bár mindkét vi- 
lágháborút ~ak vívták, amióta az Egyesült Alla- 
mok a második világháború után szuperhatalmi 
státuszra tett szert, nem tört ki háború közöttük. 
A globális stabilitásnak ezt a komolyabb fegyveres 
konfliktus nélküli időszakát Pax Americanának is 
nevezik (—~hegemónia). 

Mind a Népszövetség, mind az utódja, az 
GO Egyesült Nemzetek Szervezete (ENSZ) a ~ak 
közötti tárgyalások rendszeressé és intézményessé 
tételével igyekezett a nemzetközi békét fenntarta- 
ni. Csakhogy nem minden ~ akarja ugyanazokat 
a játékszabályokat alkalmazni, és a nemzetközi 

német egység 


kapcsolatok számos elmélete azt igyekszik meg- 
érteni és előre jelezni, hogy az egyes államok ho- 
gyan lépnek föl a nemzetközi rendben elfoglalt 
helyük alapján. 

A tárgyalásos erőfeszítések nem mindig járnak 
sikerrel. Az Egyesült Allamok, a Szovjetunió és 
Nagy-Britannia részvételével tartott 1945-ös jal- 
tai konferencia nem védte meg Kelet-Közép-Eu- 
rópát a szovjet katonai megszállástól és a Moszk- 
vából vezényelt kommunista rendszertől. Ahogy 
az Egyesült Allamok és a Szovjetunió közötti fe- 
szültség fokozódott, az európai -ak másodlagossá 
váltak az új, globális jelenség, a két szuperhatalom 
—hidegháborújában. , 

Jóllehet mára az Egyesült Allamok a világ 
egyedüli szuperhatalmává vált, a -ak továbbra is 
erősen alakítják a nemzetközi gazdasági és geo- 
politikai viszonyokat. Jól mutatja ezt az ENSZ 
Biztonsági Tanácsa és az olyan informális ~i 
csúcstalálkozók, mint a G8 vagy G20 (Group of 
Eight, Twenty, "nyolcak, húszak csoportja") talál- 
kozói, amelyeken a globális problémák, gazdasági 
válságok és a katonai konfliktusok megoldásának 
összehangolt erőfeszítéseit vitatják meg. Ezek az 
értekezletek is felhívják a figyelmet arra a tény- 
re, hogy a globális politika legfőbb hajtóerejének 
változatlanul az államhatalom számít, nem pedig 
a nemzetközi vagy nemzetek fölötti szerve- 
zetek. 


Diószegi István: A batalmi politika másfél évszázada 
1789-1939 (1994). 

Kissinger, Henry: Világrend (2014; m. 2015). 

Macdonald, James: When Globalization Fails: The Rise 
and Fail of Pax Americana („Amikor a globalizáció 
kudarcot vall: a Pax Americana felemelkedése és bu- 
kása”, 2015). 


MS 


NATO —>Észak-atlanti Szerződés Szerveze- 
te, transzatlantizmus 


német egység A német politikai szétdaraboltság 
az „európai egyensúly” technikai feltétele volt. 
A harmincéves háborút lezáró —vesztfáliai béke 
(1648) eredményeként a Német-római Birodalom 
kis és közepes államaira hárult a teher, hogy az 
európai nagyhatalmak (Franciaország, Spanyol- 
ország, Svédország) változó katonai erőviszonyait 
más és más szövetségek által kiegyenlítsék. 

A nagyhatalmak központosított közigazgatású 
államok voltak, még mielőtt Önemzetállammá 

alakultak volna. A ~re való törekvés „tragikus ter- 
he” volt, hogy egyszerre kellett létrehozni mind 
az egységállamot, mind a hordozóját, a politikai 
nemzetet - hatalmas belső és külső akadályok el- 
lenében. Belül a felekezeti ellentét (katolicizmus 
a protestantizmus ellen) erősítette a szétdarabolt- 
ságot. Ehhez később ideológiai-politikai ellentét 
társult (liberalizmus a hagyományos társadalom 
ellen). A külpolitikában a nagyhatalmaknak érde- 
kében állott hátráltatni a ~ létrejöttét - ez volt a 
, német kérdés", az európai egyensúly árnyoldala. 

A nemzeti mozgalom első nagy hulláma a Na- 
póleon elleni háború volt. A szabadságharc moz- 
gósító ereje részben az 1789-es liberális és forra- 
dalmi eszmék visszhangja, részben a francia im- 
perializmus elleni lázadás volt. Ez a nemzedék azt 
remélte, hogy a szabadságért folytatott harcából 
megszületik majd a liberális, nemzeti egységál- 
lam. A szabadságharc végül győzött, de a politi- 
kai öntudatra ébredt nemzet álma nem teljesült. 
A Német Szövetség (Deutscher Bund, 1815-1866) 
nemzeti alapon nyugvó egységállam helyett a 
régi arisztokrácia által uralt államszövetség lett, 
amely sem közjogi, sem gazdasági egységet nem 
teremtett, és a status guo elleni minden megmoz- 
dulást elfojtott. 

A kudarc nem törte meg a politikai szabadság- 
ra és a nemzetállamra való törekvést, amely az 
1848 márciusa előtti időszakban (Vormárz) össz- 
németnemzeti mozgalommá vált. A frankfurti 
országgyűlés (Paulskirche) 1849-ben kidolgozott 
alkotmánytervezete egy bénító ellentmondást 
rejtett. A küldöttek nagy része elítélte a tekin- 
télyelvű uralmat, de felismerte, hogy a szabadság 
hatalom nélkül tehetetlen. A kompromisszum 
- lemondani a demokratikus elvekről, ha azok a 
nemzeti eszmény útjában állnak -az alkotmányos 
monarchia közjogi formáját öltötte. IV. Frigyes 
Vilmos porosz király azonban elutasította a neki 
felajánlott koronát, mert ezzel elismerte volna 
a népfelség elvét. A tervezet ezzel megbukott. 

Az egységes német állam a —bismarcki diplo- 
mácia és reálpolitika, valamint az 1871-es fran- 
cia-porosz háborúban aratott győzelem ered- 
ménye volt. Ausztria kivételével minden német 
állam a Deutsches Reich tagjává vált („kisnémet” 
megoldás). 

Az ezt követő időszak a történelemben példa 
nélkül álló ipari, gazdasági és szellemi fellendü- 
lést hozott, ami felborította az európai hatalmi 
egyensúlyt. A feszültség végül a modern Euró- 
pa tragikus konfliktusához vezetett. A császári 


Németország 


Németország az első világháború vesztesei 
közé tartozott, majd belpolitikai zavargások után 
parlamenti köztársasággá alakult. A weimari 
köztársaságot (1919-1933) a háborút lezáró igaz- 
ságtalan béke, az elviselhetetlenül magas katonai 
jóvátétel, a gazdasági, kulturális-politikai és (a 
vereséget súlyosbító) legitimációs válság a pol- 
gárháború szélére sodorta. 

Az 1933 januárjában törvényesen kinevezett 
koalíciós kormány hatalomhoz juttatta a Nem- 
zeti Szocialista Munkáspártot, amely a politikai 
ellenzék fokozatos kiiktatásával szocialista típusú 
diktatúrát (—nemzetiszocializmus) hozott létre. 
Németország a második világháborúban totális 
katonai vereséget szenvedett, és noha nemzetközi 
jog szerint nem szűnt meg létezni, újabb területi 
feldarabolás lett a sorsa. A megszállt övezetekből 
1949-ben a két ellenséges katonai tömbhöz tar- 
tozó Német Szövetségi Köztársaság (NSZK) és 
Német Demokratikus Köztársaság (NDK) jött 
létre. A történelmi keletnémet területeket (az 
Oderától keletre eső, illetve a Balti-tenger men- 
ti részeket) Lengyelországhoz és a Szovjetunió- 
hoz csatolták; német lakosságukat kitelepítették, 
akárcsak Csehszlovákiából, Magyarországról 
( magyarországi németek), Romániából és Ju- 
goszláviából. 

A második világháború után a , német kérdés" 
az a geopolitikai dogma lett, hogy az európai 
béke Németország megosztásán áll vagy bukik. 
Az egyesülést végül nem az enyhülési politika, 
hanem a megváltozott amerikai katonai straté- 
gia és a szovjet kommunizmus gazdasági válsága 
tette lehetővé. A rendszer összeomlása után a ke- 
letnémet tartományok — a kezdeti francia-angol 
elutasítás ellenére — csatlakoztak a nyugati szö- 
vetségi államhoz. 

Az egyesülés óta a német kérdés új alakban 
él tovább. Németország roppant gazdasági és 
demográfiai súlyát csak az Európai Unió poli- 
tikai intézményeinek való alárendelésével lehet 
semlegesíteni. A napjainkban uralkodó ideológia 
szerint az európai békét valójában nem Német- 
ország, hanem a szuverén nemzetek puszta léte 
veszélyezteti. 


Kielmansegg, Peter: Das geteilte Land (, A megosztott 
ország", 2004). 

Nipperdey, "Thomas: Nachdenken iiber die deutsche 
Geschichte („Gondolatok a német történelemről”, 
1998). 

HV 


Németország (ma: Német Szövetségi Köztár- 
saság) Az 1871-ben megalakult össznémet állam 
egy évszázadnál rövidebb idő alatt négy politikai 
szervezeti formán ment át. Az alapítást követő 
időszakban felgyorsult a Német Birodalom ipari 
társadalommá alakulása és a nagypolgárságnak a 
földbirtokos arisztokráciával való összeolvadása. 
A polgárság a gazdasági hatalmának köszönhető- 
en részesült a politikai hatalomban. — Bismarck 
szociális reformjai javítottak az ipari munkásság 
helyzetén, és a kialakuló osztályharcelmélettel 
szemben megvetették az alternatív, korporatív 
modell alapját. Ebben a tekintetben a jelenkori - is 
Bismarck örököse. 

Bismarck elmozdítása után a német külpoli- 
tikának a brit birodalmi érdekeknek, a francia 
bosszúvágynak és Oroszország európai terjesz- 
kedésének bonyolult hatalmi erőterében kellett 
mozognia. II. Vilmos császár bombasztikus, ta- 
pintatlan és sokszor támadó retorikával próbálta 
leplezni a saját politikai jelentéktelenségét. Az, 
hogy 1914-ben háború tört ki, az európai hatal- 
mi szervezet ( s európai koncert) csődje volt. ~ a 
vesztesek közé tartozott. A monarchiát, átmeneti 
forradalmi zavargás után, felváltotta az első né- 
met (weimari) köztársaság. 

A versailles-i békediktátumot a győztesek 
a „német bűn" propagandatézisével igazolták. 
A békeszerződés nyomasztó gazdasági terhe és - 
erkölcsi megaláztatása hatalmas társadalmi és po- 
litikai feszültségek forrása lett. A németek több- 
sége társadalmi hovatartozásra vagy eszmei-poli- 
tikai pártállásra való tekintet nélkül ellenségesen 
állt szemben a köztársasággal. Sokan átmeneti 
állapotnak tekintették, és a kedvező alkalomra 
vártak, hogy a saját politikai terveiket megvaló- 
síthassák. 

Az 1920-as években nemcsak az európai or- 
szágok gazdasága, hanem maga a polgári alkot- 
mányos államforma került válságba. -ban nem a 
Moszkva-hű kommunistáknak, hanem a nem- 
zetiszocialistáknak sikerült a maguk szolgálatába 
állítaniuk a lakosság kétségbeesését és reményeit. 
Az államelnök 1933-ban Adolf Hitlert, a legerő- 
sebb parlamenti csoport vezérét bízta meg koalí- 
ciós kormány alakításával. 

A Német Nemzetiszocialista Párt (National- 
sozialistische Deutsche Arbeiterpartei, NSDAP), a 
XX. századi nem marxista modernizációs moz- 
galmak egyike a társadalom egalitárius átalakí- 
tására törekedett, az orosz bolsevikoknál kevés- 
bé radikálisan: a gazdasági szakértői-tulajdonosi 

réteget nem likvidálták, hanem parancsuralmi, 
korporatív rendszerük keretében együttműködés- 
re kényszerítették. A — nemzetiszocializmus vég- 
zetesnek bizonyuló összetevője, a fajelmélet két 
forrásból, a hagyományos közép-európai —anti- 
szemitizmusból és a darwini evolúciós felfogásból 
levezetett, akkor tudományosnak vélt fajelmélet- 
ből táplálkozott. A Harmadik Birodalom az an- 
golszász progresszívek által megfogalmazott eu- 
genikai programot a második világháború utolsó 
szakaszában az európai zsidóság fizikai megsem- 
misítésének gyakorlatába ültette át. 

Az 1945-ös katonai összeomlás után kétséges- 
nek tűnt, hogy - romjain valaha is civilizált em- 
beri életforma alakulhat ki. De a kezdődő —hi- 
degháborúban a nyugati győztes hatalmak tervei 
megváltoztak. Az o Adenauer-kormány idején 
a központi irányítású tervgazdaságot felváltot- 
ta a —szociális piacgazdaság, amely gazdasági 
fellendülést és anyagi jólétet hozott. ~ot (min- 
den fenntartás és gyanakvás ellenére) befogad- 
ták az európai államok közösségébe, és felvették 
a NATO-ba is. 

A megszálló hatalmak a Német Szövetsé- 
gi Köztársaság (NSZK) politikai rendszerének 
kialakításánál törekedtek elkerülni a weimari 
köztársaság alkati hibáit. Az NSDAP hatalomra 
jutását lényegében két tényezőnek tulajdonítot- 
ták: magának a német népnek, amely parlamenti 
többséghez juttatta a mozgalmat, illetve a (pol- 
gári) pártoknak, amelyek koalícióra léptek vele. 
A német Alaptörvény (Grundgesetz) a tényezők 
súlyát különbözőképpen ítélte meg. A nép ugyan 
a hatalom legitimációs alapja, de mint a valóságos 
német nép a bizalmatlanság és a gyanakvás tár- 
gya. Hogy akaratát többé ne nyilváníthassa ki 
közvetlenül, a német alkotmányba nem vették 
fel a közvetlen demokrácia intézményeit. A pár- 
tokat elnézőbben bírálták el, és a weimari csőd 
ellenére nekik ítélték a népakarat alakításának 
monopóliumát. Ez az aszimmetria alapozta meg 
a párturalom -i rendszerét. A jelenkori politika 
alapelve a hatalom megtartása. A nagy és több- 
színű koalíciók (a CDU [Christlich Demokratische 
Union Deutscblands, Németországi Keresztényde- 
mokrata Unió] / CSU [Christlich-Soziale Union in 
Bayern, Bajorországi Keresztényszociális Unió] és 
az SPD [Sozialdemokratische Partei Deutschlands, 
Németországi Szociáldemokrata Párt] részvételé- 
vel 2005 óta) korában nem a pártok versengenek 
egymással a kormányzási illetékesség megszerzé- 
séért, hanem a politikai osztály tagjai az állások 
elosztásáért. 

A német köztudatban az 1968-as év csaknem 
akkora törést okozott, mint 1945. A jóléti állam- 
ban felnőtt első nemzedék a weimari ifjúságéhoz 
hasonlítható ellenségességet tanúsított az NSZK 
polgári társadalmával szemben (—diáklázadá- 
sok, 1968). A diákmozgalom közvetlenül keve- 
set, hosszú távon rendkívül mély változásokat 
hozott. Abban a mértékben, ahogy beépült az 
intézményekbe, a nyilvánosság gondolatvilágán 
és nyelvhasználatán eluralkodott a frankfurti 
iskola elvizenyősített neomarxizmusa. A 68-as 
nemzedék ma a hatalom része, és a türelmet- 
lenségét és az erkölcsifelsőbbrendűség-tudatát a 
politikailag másként gondolkodókkal szemben 
gyakorolja. A hagyományos pártok lassanként al- 
kalmazkodtak a korszellemhez, és folyamatosan 
tolódtak balliberális, balos és balos-zöld irányba. 

~ban a közbeszéd egyik központi motí- 
vuma a múlttal való szembenézés (Vergan- 
genheitsbewältigung). Ez részint erkölcsi parancs, 
amely a közéleti szereplőket kötelezi a német 
történelemben a nemzetiszocialista diktatúra 
előzményeit és bűnöseit keresni. Ugyanakkor a 
politikai osztály a szembenézést a hatalmi tech- 
nika eszközeként aknázza ki, mert a reductio ad 
bitlerum (visszavezetés Hitlerre’, —Leo Strauss 
kifejezése) stílusfigurája alkalmas a politikai el- 
lenfelek elhallgattatására vagy a közéletből való 
kirekesztésére. 

A német újraegyesítés (1990) nem váltott ki 
második gazdasági csodát. A közös európai pénz- 
nem, az euró bevezetése (1999) óta a német gaz- 
daság növekedési üteme elmarad a korábbi szint 
mögött, noha ~ a pangó vagy visszaeső európai 
gazdaságokhoz képest még mindig messze job- 
ban áll. De lassanként feléli a korábbi nemzedé- 
kek által megtermelt gazdagságot. A beruházá- 
sok szintje csökken, a jóléti állam szükséges, de 
népszerűtlen reformját ismételten elnapolják, az 
adórendszer, az oktatási rendszer, a nyugdíjbiz- 
tosítás megoldatlan problémáiról inkább elterelik 
a közvélemény figyelmét. Fontos politikai dönté- 
sek (energiapolitika, bankszanálás, népvándorlás) 
a parlament megkerülésével születnek. A tudat, 
hogy eközben a demokrácia alapelveit sértik 
meg, egyre inkább kivész. A nyilvánosság intéz- 
ményeiben és a médiában terjed a konformiz- 
mus. A polgárok egyre nagyobb része érzi, hogy 
a pártok nem az érdekeiket képviselik, láthatóan 
csökken a hagyományos néppártok törzsválasz- 
tóinak száma. Független politikai elemzők ezeket 
a fejleményeket demokráciahiányként bírálják, 

a politikai osztály kiszolgálói a , posztdemokrá- 
cia" jellemzőjeként próbálják igazolni. 

~ jelene elválaszthatatlanul összefonódik az 
—európai egységesüléssel. A politikai osztály 
Európa-eszménye a központosított állam, és az 
alkotmány biztosította szuverén jogokat aggályok 
és demokratikus legitimáció nélkül ruházza át a 
brüsszeli bürokráciára. A „nemzetek Európá- 
jának" eszményét mint szélsőjobboldalit, sőt nácit 
bélyegzik meg. A mai - kevéssé fogékony az eu- 
rópai nemzetek történelmi sérüléseivel szemben, 
és a saját történelmi bűntudata diktálta vezeklést 
egyfajta morális imperializmussal próbálja rájuk 
erőszakolni. Európa eszmeileg sekélyes és geopo- 
litikailag meddő univerzalizmusa és az új német 
nemzetellenesség kölcsönösen erősítik egymást 
a sokszínű európai kultúra elleni támadásban. 

német völkisch Cnépr) mozgalom A biro- 
dalmi tudat építése jegyében a német nép szel- 
lemi-kulturális egységesítésére jött létre a XIX. 
század végén a hagyományosan államközpontú 
porosz nacionalizmus alternatívájaként. Politi- 
kai tartalmát az első világháború után nyerte el. 
Céljának tartotta az országhatáron túl, a kelet- 
közép-európai régióban és a balti államokban élő 
németek öntudatra ébresztését, ezáltal is erősítve 
a németség vezető szerepét. Szoros összefüggés- 
ben állt a Friedrich Naumann 1915-ös, német 
hegemóntörekvést megfogalmazó Mitteleuropa- 
tervével is ( 0 Közép-Európa). Követői a germán 
mitológiára is hivatkozva, faji alapon értelmezték 
újjá a német nép fogalmát, hogy kiszakítsák azt 
a zsidó-keresztény alapokon álló és felvilágosult 
európai kultúrkörből. A hitleri Németország- 
ban a - egyik szárnya nemzetiszocialistává vált, 
ám döntően a német —konzervatív forradalom 


irányzatát erősítette. Legfeljebb áttételesen ha- 
tott a magyar népi mozgalomra. 

nemiség A mitológiákban — a nyugati civilizá- 
ció egyik alapját jelentő görög mítoszokban is — a 
női és a férfi szereplők rendszerint egyformán 
fontosak. A férfihősök sorsát gyakran istennők 
intézik, a női hősök pedig egyenrangú erővel 
lépnek a férfiak életébe, miként Antigoné, Elekt- 
ra, Médeia is a nagy tragédiákban. A klasszikus 
polisz politikai rendje azonban kizárta a nőket. 
GO Arisztotelész etikája és politikai filozófiája lé- 
nyegében kiiktatta a nők közéleti szereplését, a 
görög s főleg a római gyakorlati politika pedig 
szinte egyöntetűen a férfias vagy annak tekintett 
erényeket tartotta mérvadónak, noha férfiak és 
nők viszonyában tagadhatatlanul megjelentek a 
partneri elemek (öröklési, házassági jog, örökbe- 
fogadás). i 

A kereszténység egyrészt az Oszövetség erkölcsi 
mércéit átvéve élesen bírálta a római nemi viszo- 
nyokat: a házasságtörést, amelyet ugyan a római 
jog is büntetett, a legsúlyosabb, automatikusan föl- 
oldozhatatlan véteknek tekintette, de az azonos ne- 
műeknek az antik világban bizonyos keretek közt 
megtűrt kapcsolatát is teljességgel elutasította; föl- 
értékelte az aszkézist; a házasságot pedig felbont- 
hatatlannak tartotta, illetve a katolikus egyház 
mindmáig annak tartja. Másrészt az Ujszövetség 
révén a korban példátlanul jelentős szerepmintá- 
kat adott a nőknek, kezdve az Istennek életet adó 
Márián, folytatva a bűnbánatban, a jézusi tanítás 
befogadásában és a korabeli mércék szerint nőies 
erények (irgalmasság, gondoskodás) gyakorlásá- 
ban kitűnő asszonyokkal. Mindennek megvolt az 
ószövetségi előképe: Isten választott, szövetséges 
népe, Izrael: nő, és amikor hűtlen Istenhez, paráz- 

na (Oz 2,14-24, Jer 2,2) — a jelképes nő-Izraelbe 
természetesen beletartoznak a férfiak is (lásd Jn 
8,7). A keresztény teológia a Szentírás képiségét 
részletesen kibontotta, a férfi—női, aktív—passzív, 
átadói-befogadói dinamikát alkalmazva a Krisz- 
tus-egyház kapcsolatra. Ezzel ugyan megerősí- 
tette a klasszikusnak mondható szerepfelfogást, 
de minden keresztényre, így a férfiakra is köte- 
lezővé és követhetővé tette a nőiséggel való azo- 
nosulást, s ezzel bizonyos fokig a nemi szerepek 
közötti átjárhatóságot is megteremtette. 

A spirituális rendben megfogalmazódó nemi 
egyenlőség, sőt átjárhatóság, a politikai rendben 
fennmaradó (Arisztotelész tekintélyével meg- 
támogatott) egyenlőtlenség és különbözőség 
egymást kölcsönösen befolyásolta. Modern ér- 
telemben vett politikai-társadalmi egyenlőségről 
semmiképpen sem beszélhetünk a középkorban 
és az újkor hajnalán, de a fordított hatásokról 
sem szabad megfeledkezni. A formálódó közép- 
kori, főleg északibb európai társadalmak valamit 
megőriztek a nomád világban általában mindig 
erősebben érvényesülő női jogokból, amelyek 
kapcsolódni is tudtak a kereszténység megfor- 
málta keretekhez. A világtól részben elkülönülő 
szerzetesrendekben számos autonóm, nők vezette 
közösség létezett, jelentős birtokokkal. Az isteni 
beavatkozás és közvetlen irányítás lehetőségét a 
középkor a nőkkel kapcsolatban is elfogadta (női 
misztikusok, Jeanne ď’Arc, az aktívan politizáló 
Sienai Szent Katalin). A szintén spirituális ere- 
detű lovagkori hölgykultusz pedig ma már jól 
dokumentált módon volt képes a nők és a férfiak 
közötti, nagyrészt magánszférába tartozó kap- 
csolatokat nyilvános-társas érintkezési formákká 
alakítani. 

A cölibátus egészen sajátos szerepet játszott a - és 
politika kapcsolatának alakításában. A házasságtól 
és —családtól való mentesség, ez a fajta nem-nél- 
küliség komoly szabadságot, szervezeti előnyöket 
és politikai befolyást biztosított az egyháznak, 
főleg a szerzetesrendeknek; a vele járó elitizmus 
és társadalmi elkülönültség viszont egyre élesebb 
ellenállásba ütközött a politikai részvétel tágításá- 
ban érdekelt társadalmi erők részéről, ami a cö- 
libátus protestáns elutasításában érte el célját. Sa- 
játos módon azonban az újkori politika győztese 
mégis a semleges nem lett. A kora modern állam- 
és szuverenitáselmélet, az abszolutizmus ugyanis 
további lökést adott a társadalmi nemi szerepek 
politikai átértelmezéséhez. A szuverén egyre ke- 
vésbé függött nemétől: nő és férfi egyaránt meg- 

testesíthette, hiszen az állam érdeke fölötte áll 
a dinasztikus szempontoknak. Angliai Erzsébet 
alakjában pedig már egy egészen különös lehető- 
ség is megvillant: a házasságról, sőt, a nemiségről 
való lemondás, ha embrionális formában is, de az 
állam semlegességét is tartalmazta. 

Noha a politika elmélete és gyakorlata is mára 
elszakadt a családi-dinasztikus-organikus kép- 
zetektől, bizonyos politikai anya- és apaszerepek 
fennmaradtak. Számos demokrácia ragaszkodik 
a monarchiához, a családi-dinasztikus megoldá- 
sokhoz, de köztársasági keretek között is megje- 
lennek politikusdinasztiák vagy „a haza atyja”- 
szerű államférfiak. A paternalizmus fogalma a 
gondoskodó apa képével világítja meg állampol- 
gár és állam viszonyát. 

A nemi szerepek átjárhatatlanságát, a másik 
nemmel való azonosulás korlátait meghaladó sem- 
leges nem társadalmi realitása több szempontból 
is előkészítette a XIX-XX. századi társadalmi, 
világnézeti és politikai forradalmakat. Ezek egyik 
első eleme a Ö felvilágosodás gondolata a nők és 
a férfiak absztrakt egyenlőségéről. Egy másik a 
romantika gondolata a szerelemről, amely a sze- 
mélyiség legmélyebb rétegéből kimondhatatlan 
és fékezhetetlen erővel tör föl a konvenciókat is 
felülírva, és amely így ugyanilyen absztrakt jog- 
ként fogalmazódik meg (a házasság magánügy, 
amit képviselni: közügy). Nem sokáig maradha- 
tott el tehát a férfi-nő viszony politikai témává 
válása ezek alapján (a klasszikus forrás: — Mull: 
A nő alárendeltsége [1867; m. 1876]), ami a politikai 
egyenjogúságért folytatott, gyakran erőszakos 
szüfrazsettmozgalomban és a polgári válás be- 
vezetésében csúcsosodott ki. Am a kapitalizmus 
korábban ismeretlen mértékű gazdasági és társa- 
dalmi hatalmat adott a nők kezébe: a pénztulaj- 
don terjedése lebontotta előttük az öröklési kor- 
látokat; a könnyűipar keresetet és függetlenséget 
biztosított nekik; a városi életforma biztonsága 
szabadságot adott kapcsolataik szuverén alakítá- 
sához. Idehatottak a XX. század háborúi is: nem 
ők estek el a frontokon, egyúttal munkájukra 
jóval nagyobb szükség támadt, ami megnövelte 
önállóságukat, végső soron ennek réven nyertek 
szavazati jogot is. Mindehhez a XX. század máso- 
dik felében a fogamzásgátlás új, könnyen elérhető 
és biztonságos módjai, a legalizált —abortusz, a 
mesterséges megtermékenyítés technikái és az 
egyedülálló gyermekesek, főleg nők számára 
kiépülő intézményi struktúrák és jóléti juttatá- 
sok járultak hozzá: ma már a női függetlenség és 


nemzedék 


autonómia teljesen természetes lehetőség. Végül 
a szcientizmus is döntő hatást gyakorolt a ~ és 
a politika kapcsolatára. A történelemtudomány 
és az antropológia rendre a nemi szerepek eset- 
legességeit mutatja ki; a biológia naturalizálja a 
nemi kapcsolatokat (minden természetes, ami 
férfiak vagy nők között történik; a természetből 
nem vezethetők le egyértelműen a társadalmi 
nemek); a pszichológia leleplezi és fölszámolja a 
morális gátlásokat, amelyek mögött gyakran ha- 
talmi struktúrákat sejt és sejtet; a társadalomtu- 
dományok pedig mindezt összegezve kidolgozzák 
a társadalmi nem (gender) fogalmát. 

Mindez kezdettől fogva radikalizálta a köz- 
gondolkodást, a harcos fölszabadítástól (Henrik 
Ibsen, Virginia Woolf) a női nem démonizálásáig 
(Lev Tolsztoj, Otto Weininger), és a modern po- 
litika egyik központi kérdésévé tette a nemisé- 
get, amely szinte iránytűként igazít el a nagyobb 
politikai világnézetek között. 

A nők szisztematikus kizsákmányolása a klasz- 
szikus marxizmus szerint a mélyebb osztályellen- 
tétek következménye, csakúgy, mint a család és 
más tradicionális közösségek, amelyek a kommu- 
nizmusban megszűnnek. Noha a női munkának 
a második világháború alatti fölértékelődése nyo- 
mán ez a tétel igazolódni látszott, ebben a for- 
mában kiment a divatból, habár a politikai bal- 
oldalnak változatlanul programpontja a nők föl- 
szabadítása (női kvóták). Abszolút uralkodóvá a 
baloldalon azonban a liberális felfogás vált, amely 
szerint a nemi szerepek és azok kodifikálása társa- 
dalmilag meghatározott, előítéleteken és hatalmi 
struktúrákon alapuló, morálisan nem igazolha- 
tó formációk, amelyeket le kell építeni, részben 
megfelelő neveléssel (szabad nemválasztás, elvileg 
bármikor, ideértve a szabad nem-definíciót is); 
részben ugyancsak kodifikációval, azaz törvényi 
előírásokkal, mint az egyenlőtlen bérezés törvé- 
nyi tiltása, az azonos neműek közötti házasság 
alkotmányos elismerése. Ebben a felvilágosodás 
és a romantika összhatása és absztrakciója jól 
tettenérhető: a házasság magánügy, amelyben 
nemtől függetlenített emberi alanyok vesznek 
részt, s amelynek elismerését a jog eszközével 
kell kikényszeríteni. Hasonlóképpen magánügy 
a gyermekvállalás, beleértve az abortuszhoz való 
jogot is; valószínűleg nincs távol a genetika által 
lehetővé tett újabb döntések beépítése a politikai 
programba. 

A konzervatív felfogás tradicionalista (de per- 
sze nagyon is modern, szociologikus) változata 


hajlamos bizonyos történelmi családtípusokat 
idealizálni, illetve általában a partneri-egyen- 
rangú férfi-női viszony helyett igyekszik a csa- 
lád (szülők és gyermekek) egészét tekinteni ki- 
indulópontnak („a család a társadalom alapja”). 
Rendszerint élesen elutasítja a család biológiai, 
társadalmi relativizálását vagy hatalmi struk- 
túrának való beállítását. Az abortuszt kivételes 
morális rossznak tekinti, amely ellen és a család 
mellett a politikától intézményes védelmet remél. 
A tradicionalista megközelítéstől részben annak 
történeti esetlegességei, részben szociologizmusa 
miatt idegenkedő konzervatívok szintén fontos- 
nak tartják a családot, de kissé más érvekkel. Fel- 
fogásuk szerint a liberális program éppen prog- 
ramszerűsége miatt elvileg és gyakorlatilag is 
veszélyes a magánélet és a közösség, így a család, 
a nevelés, a gazdasági tevékenység szabadságára. 
A férfi-nő viszonyban elismerik és hangsúlyoz- 
zák a partnerséget és egyenjogúságot (ennyiben 
a modernség számos elemét a hagyományból és a 
korábbi struktúrákból levezethetőnek gondolják), 
de ezt összekötik a fundamentális különbözőség 
tételével, s ebből vezetik le a házasság sajátos ér- 
tékét, amelyet szintén jogi védelemben kívánnak 
részesíteni. Az emberjogi elvek segítségével is 
védhetőnek tartják az abortusz ellenzését és az 
eugenetika elutasítását ( efeminizmus). 


Foucault, Michel: A szexualitás története 1-III. (1976; 
m. 1996-2001). 

Scruton, Roger: Sexual Desire: A Philosophical Inves- 
tigation („A nemi vágy: filozófiai vizsgálódás”, 
1986). 

BZ 


nemzedék (generáció) A ~i elhelyezkedés vitális 
adottság, az emberi létezés születés és halál közé 
való beágyazottságának és vele együtt a cselek- 
vőképesség időbeli korlátozottságának következ- 
ménye. A ~ tudományos problémaként leginkább 
a fejlődéspszichológia és az empirikus szociológia 
tárgykörébe esik. A —marxi ihletésű osztályel- 
méletek vetélytársaként a ~ fogalmának egyfaj- 
ta —reakciós vagy —arisztokratikus íze van, a 
középosztályi lázadást szimbolizálja, amelyhez 
a történelmi materializmus optimista antropo- 
lógiájával szemben mindig a csalódás egy neme 
társul. 

A ~i szakadás modern elbeszélései a mitológia 
ősképeihez nyúlnak vissza. Hésziodosz költemé- 
nye az istenek harcait alapvetően ~i viszályként 

értelmezi. Laiosz és Oidipusz küzdelmében is 
egyszerre jelenik meg a lázadás, a halál és a növe- 
kedés alapvetően összetartozó tapasztalata. A mí- 
tosz ígérete azt sugallja, hogy a fiú végül megtör- 
heti az atyai ellenállást, és annak örökébe léphet, 
a legyőzött apától elorozva az apai hatalmat. A -i 
küzdelmet tehát kétszeresen is az erőszak szüli s 
hatja át: az apák elleni lázadás és a saját fiúi státus- 
tól történő szabadulás kényszere. Ilyen értelem- 
ben fogalmazta meg a történetíró Thuküdidész 
és a filozófus — Platón is a ~i dinamika destabili- 
záló jellegét, s örökítette át a nyugati gondolkodás 
politikatörténeti hagyományába. — Arisztotelész 
a fiatalságot az esztétika primátusa, míg az öreg- 
kort a hasznosság vezérelve alá rendeli, hiszen 
az ifjak „inkább választják a szép tettet, mint a 
hasznosat", az öregek életét viszont a hasznosság 
irányítja. A Bibliában a -ek folytonossága a le- 
származás közösségét s vele együtt Isten változást 
nem ismerő hűségét jelzi az Abrahámnak adott 
ígérethez és a választott néppel a Sinain kötött 
szövetséghez. A —búűn és a tőle való szabadulása 
vágya ugyanilyen ~i folytonosságot mutat: „Az 
atyák ettek egrest, és a fiak foga vásott meg bele" 
(Ez 18,1). A ~ ótestamentumi tanítása tovább él 
az Ujszövetségben is, és megtalálható benne a -i 
meghasonlás képe is: , mert azért jöttem, hogy 
meghasonlást támasszak az ember és az ő atyja, 
a leány és az ő anyja, a meny és az ő napa közt" 
(Mt 10,35). 

A felvilágosodás óta a ~ problémájának olvasa- 
tai az időbeliség és történetiség tapasztalatának 
—radikális átértékeléséről árulkodnak. A fiatalság 
prométheuszi mítosza a modernitás felgyor- 
sult idejében a történelmi tapasztalat átélésének 
kiváltságos eszköze lett. A - modern képzetei 
dichotóm feszültséget, a folytonossággal szemben 
a megszakítottságot jelenítik meg, amely egyszerre 
tagadja a felhalmozás és az átmenetiség ellentétes, 
mégis folyamatba rajzolható képét. A pszichoana- 
lízis legismertebb metaforája szintén a ~ről szól. Az 
Oidipusz-komplexust a tragikusan végződő fiúi 
lázadás örök képében rajzolja meg Freud nagy- 
hatású teóriája. Ez a lázadás a modern -i harcban 
mindig értékkonfliktussá és kultúrkritikává lett, 
amelyben a fiatalság állapota reményteli várako- 
zásként kerül szembe az idősek megállapodott 
moráljával. A - legfőbb teoretikusa, Mannheim 
Károly szerint: , Sok mindenben előnyös, hogy 
az öregek tapasztaltabbak a fiataloknál. De az, 
hogy az ifjúság messzemenően nélkülözi a ta- 
pasztalatot, egyben azt is jelenti, hogy kevesebb 

teher nyomja, neki könnyebb az élet továbbvite- 
le.” A fiatalokhoz a jövő tartozik, fiatalságuk a 
jövő látható, fizikai megtestesülése a jelenben, 
amely különben csak ígéret és virtualitás, mégis 
a —politikai cselekvés és a Ö kulturális ambíciók 
legfőbb referenciális tere. Az idősek Ötekintélyé- 
nek megkérdőjelezése jellemez minden modern 
~i lázadást Goebbelsnek a weimari demokráciát 
az „őszülők köztársaságának” minősítő gyilkos 
megjegyzésétől az 1968-as —diáklázadásokon át 
a mai protesztkultúráig. 


Hatos Pál: , A nemzedék tapasztalata. A generációs 
feszültség történeti színeváltozásai az I. világhábo- 
rúig”, uő: A választott népek és a vereség kultúrája 
(2013). 

Mannheim Károly: „A nemzedék problémája”, uő: 
Tudásszociológiai tanulmányok (2000). 


HP 


nemzet (m. nemz; l. gens "nemzetség, nép’, genero 
"nemz; I. natio [nascor születni], a., f. nation, 
n. Nation A népek-nemzetek elkülönülésé- 
nek és valamely nagyobb eszmei vagy politikai 
egységben való feloldódásának kettős törekvése 
kezdettől foglalkoztatta az emberi gondolkodást. 
Augustus császár, hogy megjelenítse azt, hogy 
istencsászárként valamennyi ismert natiót — azo- 
nosságtudatuk felszámolása nélkül — az uralma 
alatt egyesített, felállíttatta a Porticus ad nationest 
CA nemzetek oszlopcsarnoka’), benne mindegyi- 
kük külön jelképével. A Bibliában a történelem 
nagy drámája a teremtő és mindenható Isten, a 
választott nép, Izrael és a többi nemzet (héberül 
ap [goj], görögül etbnosz, latinul natio vagy gens, 
gyakran "pogányok"? értelemben) között zajlik. 
Izrael hivatása egyfelől az elkülönülés, másfelől 
Jáhve uralmának elismertetése a többi néppel (ami 
nem jár a politikai-kulturális önállóság feladásá- 
val, azt a Biblia következetesen nagyra becsüli). 
A korai kereszténység átvette a , pogányoktól" 
való elkülönülés ószövetségi szemléletét, de a té- 
rítést módszeresebben gyakorolta. A keresztény- 
ség kibontakozása után Európa népei egyrészt 
tagjai lettek az egyház eszkatologikus rendjének, 
egyesültek az Isten-Fiú uralma alatt, másrészt 
Izrael bibliai mintájához hasonlították magukat 
önálló történelmi létezésük formálásában. 
Mindez a hátterét képezte annak, ahogyan 
a történelmi létezésre összpontosító felvilágoso- 
dás nyomán a mai közgondolkodás szerint a - 
olyan történelmi és kulturális közösség, amely 

saját névvel, nyelvvel, területtel (ország), politi- 
kai uralommal és jogrendszerrel, azaz —állammal 
rendelkezik; valójában olyan átfogó és erőteljes 
modern politikai közösség, amely folyamatosan 
átalakul, újrakonstruálódik, és hol nem merí- 
ti ki, hol pedig meghaladja ezeket az ismérve- 
ket — ezért is kíséri a fogalmi leírását számos 
vita és ellentmondás. Mi több, egyszerre vízió 
és történelmi folyamat. A -ek egyrészt világo- 
san kijelölik a modern korszakba lépésük fokait, 
meghatározzák az egyén kapcsolatát az állammal 
és a modern politikai intézményekkel, másrészt 
a Oo -i öntudat és a —nacionalizmus révén alap- 
vetően befolyásolják a modern ember érzelmeit, 
viszonyulásait, természetessé és átélhetővé teszik 
a modern politikai közösséghez mint átfogó, tör- 
ténelmi múlttal és azonosságtudattal rendelkező 
kollektivitáshoz való tartozást. 

A ~ fogalmához a faj ( fajelmélet), az —et- 
nikum és a nép fogalma kapcsolódik. Míg a 
faj a közösséget a közös származás biologikumán 
keresztül ragadja meg, az etnikum fogalma a ha- 
gyományokat, az alapvető kulturális identitást 
állítja az előtérbe. A nép ma a szuverén politi- 
kai közösség alkotmányjogi fogalmát jelenti, ere- 
detileg olyan prepolitikai egységet, amely nélkül 
o, társadalmi szerződésről" értelmetlen beszélni 
(o Scruton). A ~ről való magyar gondolkodás 
maga is tükrözi a változó, összetett történelmi 
folyamatokat, de sajátossága az is, hogy az eltérő 
szellemi csoportosulások között a -felfogások kü- 
lönbözősége képezi az egyik legmélyebb törésvo- 
nalat ( emagyar nemzet, —népi— urbánus vita). 

A - mibenlétével foglalkozó mai elméletalko- 
tók két fő irányzatra oszthatóak: 

1) A modernista irányzat szerint a ~et a mo- 
dernitás teremtette, a polgári forradalmak és az 
ipari civilizáció hozta létre az egységes modern 
állam egységes piaca és a demokrácia kiteljesíté- 
se érdekében. Legnagyobb hatású képviselője 
Ernest Gellner. Ide sorolhatóak a konstruktivisták, 
akik szerint az identitás soha sincs „rögzítve”, 
az elit hatására folyamatosan konstruálódik, ki 
van téve változásoknak, befolyásoknak, amelyek 
mennyisége és következménye általában össze- 
függ a modernizáció fokával. 

2) Ezzelszemben több megközelítés a ~et ősi, ter- 
mészetes közösségnek tekinti. A primordializmus 
(Clifford Geertz) szerint „primordiális” (ősere- 
deti) identitások és ősi — természetes, szemé- 
lyes és szent — lojalitások határozzák meg azt. 
E primordiális önazonosságok „leírhatatlanok”, 


ugyanakkor kényszerítő erejűek, közös érzel- 
mekben nyilvánulnak meg, és származástudat- 
hoz, fajhoz, valláshoz, illetve lakóterülethez kö- 
tődnek. Hasonló a perennialista felfogás (Adrian 
Hastings, Liah Greenfeld), amely szerint a ~ 
szintén , ősi" kategória. ~ek már jóval a közép- 
kor előtt is léteztek, a késő középkorban pedig 
bizonyosan létezett a ~i érzés is. Amikor azonban 
a nacionalizmus mint modern politikai tömeg- 
mozgalom a —francia forradalom után létrejött, 
az a réginek újabb, szásodik hullámát képezte. Az 
etnoszimbolisták (Anthony D. Smith) a szimbó- 
lumok és mítoszok folyamatos fennmaradását 
tartják meghatározónak. A ~ek a különböző cso- 
portidentitások kialakulásával már az ókorban 
vagy a középkorban létrejöttek, kontinuitásukat 
a szimbólumok és a mítoszok teremtették meg, 
amelyek tartósan kijelölték a közösségi határokat 
a „mi”—,ők” szembenállás folyamatos újraerősí- 
tésével. A ~ek etnikai magok köré szerveződnek. 
Képződésük a modern kor kezdetén valóban 
megfigyelhető — ennyiben a modernista-konst- 
ruktivista nézőpontnak igaza van —, de ez a már 
meglévő hálózatokból és kulturális elemekből in- 
dul ki; nem a -ek modern kitalálásáról van tehát 
szó. A konzervatív felfogás meríthet mindebből, 
de mindenekelőtt azért értékeli a -et, mert a tár- 
sadalmi integráció és tagság hatékony formáját 
biztosítja — szemben a törzsivel vagy vallásival, 
amely a más törzshöz vagy valláshoz tartozókat 
kizárja. 

A ~építés kutatói általában két, mára klasszi- 
kussá vált ~fogalmat különböztetnek meg. Az 
egyik polgári jellegű, —szerződésen alapul, a 
választható szövetség eszméje körül forog: „a ~ 
léte”, ahogy a mintaadó francia ~felfogást Ernest 
Renan összegezte: „mindennapos népszavazás”. 
A másik valamely történeti közösség megtes- 
tesüléseként, a kulturális, nyelvi önazonosság 
kifejeződéseként jeleníti meg a ~et, és német 
történészek (—Herder, ‘Theodor Mommsen) 
fogalmazták meg a XIX. században. A két elgon- 
dolás a politikai ~ (Staatsnation) és a kulturális ~ 
(Kulturnation) néven vált ismertté, de ez a ka- 
nonizált különbség fogalmi és szociológiai szem- 
pontból egyaránt vitatható (Alain Dieckhoff). 

Az újkori magyar ~felfogásban az előbbi elkép- 
zelést a liberális nacionalizmus tette a magáé- 
vá. Hozzátartozott a reformkori nemesség ama 
hite, hogy a politikai jogokért cserébe megindul 
a spontán magyarosodás. A polgárosodás neme- 
si programjával összekapcsolva ez akár Gellner 
modernista megközelítésében is értelmezhető, 

csakhogy a magyar polgárosodás programja nem 
feleltethető meg a nyugati polgári ~i program- 
nak. —Kossuth liberális, nem etnikai, hanem 
emancipatorikus nacionalizmusa ötvöződött a 
hagyományos —magyar alkotmányosságnak, 
a —>Szent Korona-tannak a történelmi Magyar- 
ország területi egységét hangsúlyozó elemével 
(miközben a tan másik eleme, a „szövetség” ki- 
hullott az értelmezési támpontok közül). A jogki- 
terjesztés és a területi szuverenitás visszaszerzése 
a kiegyezés után a „politikai ~” Ödeáki fogalma 
előtt nyitott utat. Igy a XIX. század végére ki- 
alakult a magyar ~iesítő állam modellje, amely 
világos nyugati modellek (például Franciaország) 
homogenizációs törekvéseit követte. Ennek ve- 
szélyeire éppen a liberális konzervativizmusra 
hajló —Eötvös József és —Kemény Zsigmond 
mutatott rá erőteljesen. 

A trianoni összeomlást követően lassan a kul- 
turális ~ koncepciója került az előtérbe, az 
időtlenített magyar ~ körüli vitákból („mi a 
magyar?" - oSzekfű Gyula, „a magyar ész- 
járás” — Karácsony Sándor stb.) bontakozva ki. 
A két világháború tanulságait a magyar -eszme 
szempontjából mások mellett Ö Bibó István von- 
ta le azzal, hogy a - kihívásaira adott válaszok, 
létesített intézményrendszerek, az elszenvedett 
traumák és a feldolgozásuk teszik a - alkatát. 

A szocializmus, a Kádár-korszak a magyar kis- 
állami politikai - fogalmát alakította ki, és ezzel 
szemben a Kárpát-medence egész magyarságát 
megragadó kulturális--fogalom használata egyet 
jelentett a rendszer politikai elutasításával. Kü- 
lönösen a magyarországi rendszerváltozás során 
a politikai viták a két felfogás közötti különb- 
séget áthidalhatatlannak tartották. A politikai- 
kulturális kettősség a , polgári? és az , etnikai" 
szembeállításává torzult. A - , nyugati" (polgári, 
racionalista) felfogását tükrözi a mai magyar li- 
berális elit gondolkodásmódja a — magyar ~ mai 
helyzetéről, és ezt a magyar konzervativizmus 
mai képviselői arra hivatkozva bírálják, hogy a 
trianoni rendezés utáni magyar kisebbségeket 
nem csupán laza, tisztán nyelvi-kulturális kötelék 
kapcsolja Magyarországhoz, hanem a történelmi 
Magyarország megalkotásának közös teljesítmé- 
nye is. A ~politika ezt magától értetődően szem 
előtt tartja; minthogy a határon túli magyar 
kisebbségekkel a mai Magyarországnak a viszo- 
nya megfelel a S, az élők, a már holtak s a még 
meg nem születettek közötti társas viszonynak" 
(Burke), amit immáron a közjog is rögzít. 

A ~ek alakulásában meg kell különböztetni 
a ~építést és az államépítést. Ezek egymást átfe- 
dő, ám fogalmilag különböző folyamatok: Olasz- 
országban — például — mind a mai napig vitatják 
a történészek, hogy a Risorgimento (újjászületés) 
a Cavour vezette államépítési vagy inkább a 
Mazzini és Garibaldi vezette ~építési folyamat 
volt-e (Juan J. Linz). Nyugat-Európában álta- 
lában (Angliában, Franciaországban) az állam- 
építés megelőzte a ~építést. Franciaországban a 
forradalommal létrejött a , politikai -", amely 
mögött az abszolutizmustól örökölt erős állam 
állt, a polgári rendszer pedig ennek kulturális 
erőforrásait használta fel a ~építésre, felszámolva 
az ország nyelvi pluralitását. Ezzel szemben Kö- 
zép- és Kelet-Európában, ahol a politikai keretek 
elsősorban birodalmi keretek voltak, a -építés 
saját állami keretek nélkül, a nem domináns et- 
nikum „ébresztésével” kezdődött (a hagyomá- 
nyok, nyelvi, néprajzi sajátosságok tudományos 
feltárásával). Bármilyen sorrendben történjék is, 
az államépítés és a -építés jellegzetesen összetartó 
folyamat: a —~állam létrehozására és megerősí- 
tésére irányul. A ~államiság a modern világban 
nem csupán azt jelenti, hogy az egyén tagja egy 
~nek, hanem tagja egyúttal a „~ek világának” is. 
A modern világ politikai értelemben az összes 
~ és általánosan a ~i létmód elismerését jelenti, 
következésképpen a —-i érdek meghatározója 
a onemzetközi kapcsolatoknak. 


Greenfeld, Liah: Nacionalizmus és modernitás (1996; m. 
2004). 

Gyurgyák János: Ezzé lett magyar bazátok. A magyar 
nemzeteszme és nacionalizmus története (2007). 

Kohn, Hans: The Idea of Nationalism: a Study in Its 
Origins and Background („A nacionalizmus eszméje: 
vizsgálódás az eredetéről és hátteréről", 1946). 

Linz, Juan J.: Nemzetépítés és államépítés (1993; m. 
2002). 

Smith, Anthony: A nemzetek eredete (1989; m. 2004). 

nemzetállam A —nemzet eszméjén és —szuve- 
renitásán alapuló állammodell. A ~ok kialakulásá- 
nak előzményeihez tartozik, hogy a XVI-XVII. 
században az —>állam az uralkodótól független 
fogalommá vált (— Machiavelli, Richelieu), 
az 1648-as —vesztfáliai béke pedig — részben 
—>Grotiusra támaszkodva — az egyes államokat 
önálló nemzetközi jogi szuverenitással ruház- 
ta fel. A felvilágosodás hatására megváltozott 
a nemzetfogalom, s a nemzet akár az uralkodó 


nemzetek fölötti (szupranacionális) szervezetek 


ellenében is, önmagában vált a szuverenitás hor- 
dozójává ( Rousseau, népfelség elve). A XIX. 
században, miközben általában az alkotmánnyal 
mérsékelt monarchikus rend állt fenn, és a dinasz- 
tiáktól isa — nemzeti érdek érvényesítését várták 
el, Európa országai -okká lettek, vagy úgy, hogy 
a történetileg kialakult relatív etnikai homogeni- 
tás vált az állameszme alapjává ( Franciaország), 
vagy pedig háborúk sorozatával alakították ki az 
etnikai közösséget egyesítő új államkereteket 
( Olaszország). — Bismarck —Németországa 
különleges kompromisszummal, az európai ha- 
talmi erőviszonyok figyelembevételével jött létre 
(kisnémet megoldás; német egység). A XX. 
század elejére az európai államok köztársasági 
vagy monarchikus államformájuktól függetlenül 
immár -okként működtek abban az értelemben, 
hogy nemzeti érdekeik megvalósítását tekintet- 
ték legfontosabb feladatuknak. 

Jóllehet a nyelvi, kulturális vagy etnikai ho- 
mogenitás elméleti feltételként sokszor megfo- 
galmazódik, a gyakorlatban azonban szinte soha 
nem valósul meg, legfeljebb elzárt szigetorszá- 
gokban (például Izlandon, Japánban), hiszen a 
bevándorlás folyamatos. A ~ok megalkotásánál 
általában mégis célnak vették, hogy az adott et- 
nikai nemzet túlnyomó többsége egyesüljön a - 
határai között, s ehhez képest másodlagos cél- 
nak azt, hogy az állam lakosságának túlnyomó 
többsége lehetőleg az adott többségi, államalkotó 
nemzethez tartozzék, azaz csekély arányban élje- 
nek a -ban nemzeti kisebbségek. A XX. századi 
történelem számos tragikus példát mutat arra, 
ahogy egyes -ok az etnikai homogenitásra tö- 
rekedve saját etnikai kisebbségeikkel vagy éppen 
szomszédaikkal szemben erőszakot alkalmazva 
akarják átalakítani a kialakult viszonyokat. (Az 
etnikai nacionalizmus ideológiájának jegyében 
vívott véres XIX-XX. századi balkáni háborús- 
kodások, majd a későbbi lakosságcserékkel vagy 
akár népirtásokkal járó etnikai tisztogatások em- 
bertelensége különösen elrettentő.) A valóságban 
csak ritkán léteznek jól elhatárolható etnikai cso- 
portok, s így többnyire lehetetlen tiszta etnikai 
határokat meghúzni. Mivel a modern világban 
mindenhol élnek bevándorlóközösségek, diaszpó- 
rák, a -ok etnikai homogenizációs törekvéseinek 
távlatos kudarca belátható. A nemzeti kisebbsé- 
gek szeparatisztikus törekvéseinek leszerelésére 
ezért mind több állam bővíti a nemzetiségi jo- 
gokat, elmenve akár a többnyelvűség és a területi 
autonómia elfogadásáig is. Bár a -ok ma is elter- 
jedt állammodellt képeznek, az etnikai egyszínű- 


ségre törekvés helyett Európában mindinkább 
a gazdasági és kulturális teljesítményükre büszke, 
patrióta közösségekre alapoznak. 

A ~ elméleti ellentéte a soknemzetiségű állam 
(n. Vielvolkerstaat), ahol az elitek nem csupán azzal 
a ténnyel néznek szembe, hogy az állam területén 
több nemzeti csoport él, hanem azt is elfogadják, 
hogy az állam nem csupán egy, hanem több nem- 
zeten alapul, s nincs egyetlen államalkotó nemzet. 
Ilyen államnak lehetett tekinteni a XIX. század 
végére a történetileg sok ország konglomerátuma- 
ként, dinasztikus elven kialakult Habsburg Biro- 
dalom osztrák részét (a magát ~ként meghatározó 
Magyarországgal szemben), illetve a példaként 
leggyakrabban emlegetett —Svájcot. Az — Ame- 
rikai Egyesült Allamokban az ott élő különböző 
eredetű etnikai csoportok többsége bevándorolt 
közösség, s így még látványosabb a nemzet ön- 
kéntes és akaratlagos jellege (n. Willensnation). 
A -okhoz képest eltérő államtípust jelentenek azok 
a birodalmak is, amelyek a területükön élő etnikai 
csoportokat valamely nem nemzeti jellegű (vagy 
kifejezetten internacionalista) ideológia jegyében 
fűzték össze ( oSzovjetunió). 

Bár a XXI. században gyakran kérdőjelezik meg 
a ~iság létjogosultságát, s a tömegessé váló migrá- 
ció a - nyelvi-kulturális alapjai ellenében hathat, 
történelmi távlatból tekintve minden bizonnyal a 
- tekinthető az emberiség legsikeresebb politikai- 
közösség-szervező formájának. A nemzeti eszme 
(nacionalizmus) ugyanis más állammodellek- 
hez képest sokkal inkább tud amúgy heterogén 
tömegek között érzelmi kapcsokat és akár aktív 
fellépésig terjedő szolidaritást kialakítani. 


Gellner, Ernest: A nemzetek és a nacionalizmus (2009). 
Kántor Zoltán (szerk.): Nacionalizmuselméletek. Szö- 
veggyűjtemény (2004). 

nemzetek fölötti (szupranacionális) szerve- 
zetek A nemzetközi együttműködés azon intéz- 
ményei (szemben a kormányköziséggel), amelyek 
létrejötte során a részes államok lemondanak 
szuverenitásuk adott részéről. Az így átruházott 
kormányzati jogköröket a nemzetállamok fe- 
lett álló szervezet birtokolja az azt létrehozó meg- 
állapodásnak megfelelően. 

A szupranacionális szervezet főbb jellemzői: 
döntései a tagországokra nézve kötelező érvé- 
nyűek; legalább részben a tagállamoktól füg- 
getlen intézményekkel működik; jogában áll az 

nemzeti érdek 


egyéneket közvetlenül érintő jogszabályokat al- 
kotni; pénzügyi autonómiával rendelkezik; hatal- 
mában áll döntéseinek érvényt szerezni; valamely 
tagállam kilépése vagy a szervezet feloszlatása a 
nemzetek fölötti szervek együttműködésével 
történhet; új jogrendet alakít ki, amelynek a tag- 
államok és a polgárok alá vannak vetve ( tagál- 
lami hatáskörök átruházása). 

A kifejezést főként az S Európai Unióval kap- 
csolatban használják, minthogy az —európai 
egységesülés folyamatának előrehaladtával olyan 
intézményrendszer alakult ki, amely sok területen 
és sok tekintetben a nemzeti intézmények fölött 
áll. Döntéshozatali mechanizmusa részben füg- 
getlen a tagországok kormányaitól (lehetséges a 
többségi döntés), jogrendje kötelező erejű mind az 
államokra, mind az egyénekre nézve (biztosított a 
bírósági jogérvényesítés), valamint kényszerítő 
erővel rendelkezik döntéseinek a végrehajtásához 
(szankcionálás). De nem tekinthető az Európai 
Unió tisztán nemzetek fölötti szervezetnek, mivel 
működésében a kormányköziség elve is lényeges 
szerepet játszik. Például az alapító szerződéseket és 
azok módosításait a tagállamok egyhangúlag fo- 
gadják el, és azokat ratifikálni kötelesek. 

Egyéb integrációs kísérletek, amelyek a jövő- 
beni szorosabb együttműködés irányába tarthat- 
nak: az Afrikai Unió, a Délkelet-ázsiai Nemzetek 
Szövetsége és az Eszak-amerikai Szabadkereske- 
delmi Társulás. 

A szupranacionalizmus különlegessége a poli- 
tikai együttműködés két alapesetével (a —föde- 
rációval és a konföderációval, államszövetséggel) 
összevetve rajzolódik ki igazán: a tagállamoktól 
való olyan fokú függetlenséget jelent, amelyhez 
hasonlót a nemzetközi konföderációk esetében 
nem tapasztalhatunk, de a folyamatos integráló- 
dás ellenére mégsem éri el a szervezettségnek azt 
a szintjét, amely a föderációkban érvényesül. 


Arató Krisztina és Koller Boglárka: Európa utazása: 
Integrációtörténet (2009). 

Barkin, Samuel J.: International Organizations: Theories 
and Institutions („Nemzetközi szervezetek: elméle- 
tek és intézmények”, 2006). 

Schmers, Henry G.: International Institutional Law („A 
nemzetközi intézmények joga”, 1980). 

Taylor, Peter: International Organization: A conceptual 
approach („Nemzetközi szervezetek: fogalmi megkö- 
zelítés”, 1978). 

nemzetellenesség —oikofóbia 


Nemzeti Egység Pártja kormánypárt a Hor- 
thy-korszakban 


nemzeti érdek A —nemzetközi kapcsolatok 
realista elméletében az országok elsődleges célja, 
vagyis fennmaradásuk, virágzásuk. Eszmetör- 
téneti előzményei a —közjó, az —államérdek 
(államrezon, raison d'état) és a szuverenitás. 

A - elsődlegessége a nemzetközi kapcsolatok 
realista elméletének előfeltevéseiből következik: 
az emberek egymással elsődlegesen mint csopor- 
tok állnak szemben (groupism), a csoportok közül 
a legfontosabb az állam (statism). A ~ fogalma 
tehát nem elsődlegesen a —nemzethez mint et- 
nikai vagy kulturális közösséghez, sokkal inkább 
a —(nemzet)államhoz kötődik. Az államokat a 
realisták homogén szereplőknek (unitary actors) 
tekintik, egyes realisták pedig eszközeik és mű- 
ködésmódjuk tekintetében egymáshoz hasonul- 
taknak is, feltételezve, hogy ugyanazt akarják. 
A hasonlóság tartalma az államok egoizmusa, 
tehát az, hogy univerzális erkölcsi elvek he- 
lyett elsődlegesen saját fennmaradásuk vezérli 
őket. A klasszikus realizmusban (például Hans 
Morgenthau) ennek alapvetően az államok ter- 
mészetének az emberihez való hasonlósága az 
oka, a neorealista elméletekben (például Kenneth 
Waltz, John Mearsheimer) a nemzetközi rend- 
szer anarchikus struktúrája és az ebből adódó 
bizonytalanság. A ~ tehát a realista premisszák 
alapján a biztonság megteremtése, amelynek el- 
sődleges eszköze a (mások kényszerítésére való 
képesség értelmében vett) —hatalom. Arra azon- 
ban az elemzők eltérő válaszokat adnak, hogy a 
~ mennyi hatalom megszerzését kívánja meg: az 
offenzív realisták (például Mearsheimer) szerint 
a biztonságot - mivel a nemzetközi színtéren 
nincs döntőbíró - nagyhatalmak esetében egye- 
dül a Öhegemóniára törekvés garantálja. Ezzel 
szemben defenzív realista nézőpontból (például 
Waltz) a ~ a hatalmi egyensúly, a status quo fenn- 
tartása. 

Az egységes és egymáshoz hasonult államok 
előfeltevéseit elfogadó külpolitikai realisták el- 
leni gyakori vád, hogy az államokat „fekete do- 
boznak” tekintik, azaz belső működésüket nem 
vizsgálják, figyelmük nem terjed ki a ~ kialakí- 
tásának folyamatára és problémáira: arra, hogy 
nemcsak a nemzetközi politika, hanem az álla- 
mok belpolitikája is konfliktusos, azaz a ~ről soha 


nemzeti liberalizmus 


nincs konszenzus. Ezeket a jelenségeket például 
a külpolitika területén túlmutató politikaelméleti 
realizmus, illetve a konfliktust hangsúlyozó de- 
mokráciaelméletek (például a radikális és plurális 
demokrácia vagy a vezérdemokrácia elméletei) 
tárgyalják. 

A - elsődlegességét a morális megfontolásokkal 
szemben a realista külpolitikai gondolkodás egyik 
neves képviselője, Henry Kissinger a , keresztes 
hadjárat helyett stratégia" tételben foglalta össze. 
Egyes, magukat szintén neorealistának nevező, 
az amerikai —neokonzervativizmushoz köthető 
szerzők megkísérelik a - elsődlegességének rea- 
lista tételét az — általuk szintén kritizált — idea- 
lista elméletek által hangsúlyozott morális meg- 
fontolásokkal finomítani. Az irányzat Irving 
Kristol által alapított külpolitikai folyóirata a The 
National Interest („A ~”) címet kapta. 

Magyarországon, ahol az államhatárok nem 
esnek egybe a kulturális értelemben vett nemzet 
határaival, a magyar ~ értelmezhető a Kárpát- 
medencei összmagyarság érdekeként is (lásd az 
Alaptörvény D cikke; —nemzetpolitika, hatá- 
ron túli magyarok, magyar kisebbségek, magyar 
nemzet). 


Kiss J. László: Változó utak a külpolitika elméletében és 
elemzésében (2009). 

Mándi Tibor: „Realizmus, idealizmus és »neorealiz- 
mus«. Az amerikai külpolitika válsága az 1970-es 
években és a neokonzervatív fordulat”, Politikatudo- 
mányi Szemle, 2008, 1. 

Philp, Mark: Political Conduct („Politikai viselkedés”, 
2007). 

Romsics Gergely: A lehetetlen művészete. Diplomácia, 
erőegyensúly és vetélkedés a klasszikus realizmus elmé- 
letében (2009). 

nemzeti eszme —nacionalizmus, magyar na- 
cionalizmus 


nemzeti jövedelem —gazdasági teljesítmény 
mérése 


nemzeti konzultáció Az állampolgárok véle- 
ményének kikérése meghatározott témákról. Or- 
bán Viktor az ellenzékben lévő Fidesz elnökeként 
2005-ben kezdeményezte a 2006-os választási 
program kialakítása során e politikai technika 
alkalmazását. Postán küldött kérdőívekkel, illet- 
ve a politikusok és a szavazópolgárok találkozóin 


valósították meg. A Fidesz tájékoztatása szerint 
ezáltal több mint másfél millió választóval foly- 
tattak párbeszédet. 2010-től intézményesedett a 
- rendszere, és a postai úton küldött kérdőívek 
napjainkra kiegészültek az internetes kapcsolat- 
felvétellel. A - nem tudományos eszköz — miként 
a közvélemény-kutatások önmagukat értelme- 
zik —, de nem is népszavazás, hiszen nincs érvé- 
nyességi küszöb, szabályozott szavazatszámlás, 
hanem a választópolgárokkal való kapcsolatte- 
remtés politikai eszköze, ami hivatkozási alapot 
ad a kezdeményező politikai erő számára. Főbb 
témái az elmúlt években: a nyugdíjak helyzete, az 
Alaptörvény, a társadalom szociális és gazdasági 
helyzete, a bevándorlás és a terrorizmus viszonya, 
az Európai Unió dominanciája a nemzetállamok 
felett. A - intézménye kétirányú folyamatot va- 
lósít meg. Egyfelől meghatározott kérdésekről 
több százezer, a válaszadás szempontjából aktív 
állampolgár véleményét gyűjti össze, másfelől 
tematizálja a közélet problémavilágát, de nem ki- 
zárólag a politikai nyilvánosságban (a nyomtatott 
és elektronikus sajtóban), hanem sokkal szélesebb 


körben. 
KA 


nemzeti liberalizmus A magyarországi —rend- 
szerváltozást követő évek egyik markáns, erede- 
tileg a Magyar Demokrata Fórumon (MDF) 
belüli politikai csoportját azonosító segédfoga- 
lom, amelyet a XIX. század klasszikus magyar 
—liberalizmusára/szabadelvűségére vonatkoztat- 
tak vissza. A - a nemzeti szempontokat irány- 
adónak tekintő, más árnyalatoktól elkülöníthető, 
XX. század végi liberalizmuselképzelést jelenített 
meg. A történetírásban és a politológiában koráb- 
ban is létezett jelzős szerkezetként, ámde megha- 
tározatlanul. 1919 után a magyar jobboldal jelentős 
része a —liberalizmust a nemzeti hagyományok 
tagadásának, a nemzeti közösségek gazdasági 
eszközökkel történő szellemi-kulturális és politi- 
kai homogenizációjának látta (az —antiszemiták 
a „zsidó világösszeesküvés”-re vezették vissza), 
de a szélsőbaloldal s részben a —>népi mozgalom 
is a kizsákmányolás ideológiájának tekintette. 
A kommunista totalitarizmus lezárultával rész- 
ben átöröklődött ez a korábbi elgondolás, amely 
leplezte mind a reformkor és az —1848-1849-es 
forradalom és szabadságharc, mind a dualizmus 
szabadelvű voltát, és amely az első világháborús 
magyar összeomlás, az 1918—1919-es polgári, il- 
letve kommunista forradalmak és — Trianon 

nemzeti öntudat 


visszfényében képzelte el a XIX-XX. századi 
uralkodó eszmék történetét. Eszerint a libe- 
ralizmus ellentétes a nemzeti eszmével, a népi 
hagyományokkal és a kereszténységgel (amit a 
—Horthy-korszakban napi politikai jelszóként 
sulykoltak). 

1989 körül szokás volt a két nagy ellenzéki tá- 
bort „liberális”-ként, illetve „népi”-ként elkülö- 
níteni vagy szembeállítani. A modern kor meg- 
határozó eszméi közül a liberalizmus, a —na- 
cionalizmus és a Ödemokrácia azonban együtt 
lépett színre a XIX. század elején, részben közös 
programot követtek, bár viszonyuk más-más volt 
helytől, alkalomtól és erőviszonyoktól függően. 
A magyarországi reformkor és a —kiegyezés 
utáni korszak teoretikusai (Eötvös József, 
Kemény Zsigmond) több kísérletet tettek e 
fogalmak kapcsolatának tisztázására, elhatárolá- 
sára és összekapcsolására. 

A - használata a magyar politikai életben 
1990 után vált általánossá. Ekkor a legnagyobb 
ellenzéki párt, a Szabad Demokraták Szövet- 
sége (SZDSZ) liberálisként azonosította magát, 
a kormánykoalíció vezető erejét adó MDF pedig 
egyaránt támaszkodott az eredetileg baloldalinak 
számító népi, illetve a liberális és a keresztényde- 
mokrata hagyományra. Az MDF másik megha- 
tározó, Csurka István vezette csoportjának for- 
dulatakor — amelynek végkifejlete a — Magyar 
Igazság és Elet Pártjának (MIEP) megalapítása 
lett — a liberális örökséghez ragaszkodó, főleg ve- 
zető értelmiségiekből (Elek István, Kulin Ferenc, 
Molnár Gusztáv) álló MDF-szárny nemzeti libe- 
rálisnak kezdte minősíteni magát. Emögött nem 
állt konkrét, új, a modern liberalizmus által mérv- 
adónak tekintett, világproblémákkal kapcsolatos 
gazdasági vagy politikai program; a „nemzeti 
liberálisok?" meg kívánták különböztetni magu- 
kat pártjuk radikalizálódó részétől és a nemzeti 
sorskérdéseket szerintük figyelmen kívül hagyó 
és a kormányt radikális jobboldali fordulatra való 
törekvéssel vádoló SZDSZ-től (hideg polgár- 
háború). Az irányzatról ekkor sem született vég- 
leges definíció, dea XIX. századi magyar liberális 
hagyományt élő örökségnek tekintő — Antall 
József miniszterelnök — akinek a nemzeti liberá- 
lisok a részleges bizalmát élvezték — 1991-ben kí- 
sérletet tett az értelmezésére; így szerinte a - nem 
más, mint a nemzeti függetlenség, a jogállami- 
ság és a piacgazdaság igényének összekapcsolása. 
Ugyanekkor Molnár Gusztáv ezt a megfogalma- 
zást adta: , Ahogy a személy sem rendelhető alá 

semmilyen külső instanciának, és a társadalom 
sem a kormányzatnak, éppen úgy a nemzet sem 
rendelhető alá egy másik nemzetnek. Ez a nemzetek 
önrendelkezési jogának mélyebb — liberális — ér- 
telme” („Nemzeti liberalizmus”, uő: Alternatí- 
vák könyve III., 2014). A Fidesz 1993-ban szintén 
nemzeti liberálisként határozta meg magát, s az 
1994-es MSZP-SZDSZ-koalíció megkötése utá- 
ni években is sűrűn hivatkozott e hagyományra 
(magyar liberalizmus). 


Szilágyi Imre: , Nemzet, társnemzet, nemzeti liberaliz- 
mus, nemzetpolitika, geopolitika”, Régió, 2015, 2. 
FTG 


nemzeti öntudat (identitás, azonosságtudat) 
Valamely —nemzet önállóságának, történeti és 
kulturális identitásának, azonosságának a tu- 
data, amely olykor magában foglalja a történeti 
elhivatottság vagy küldetés képzetét is. Modern 
értelemben a Önemzetállamok születésével ala- 
kul ki, ám az európai kultúrkörben összekap- 
csolódik a zsidóság történeti önértelmezésének 
keresztény keretben való továbbfejlesztésével. 
A nem keresztény nemzetek korábban többnyire 
nem alakítottak ki kifejezett ~ot. E téren jelen- 
tős változást idézett elő a gyarmatosító európai 
hatalmak hatása a világ számos területén. A ~ 
ma már jellemzően mindenütt jelen van, és oly- 
kor átvált ideológia- vagy kultúrapótló, illetve 
támadó —nacionalizmusba. A XIX. század elejé- 
től mindmáig a legtartósabb közösségi identitást 
képezi, és magán viselheti az államnemzeti és a 
kultúrnemzeti identitásminta hol több, hol keve- 
sebb feszültséggel járó párhuzamosságát. 

A —magyar nemzet az 1990-ben létrejött né- 
met „egység a szabadságban” vívmányával ellen- 
tétben a kommunista rendszer bukását követően 
államjogilag szükségszerűen feldarabolt maradt. 
Ez kettős feladatot jelentett és jelent ma is: rész- 
ben ki kell bontakoztatni a ~ korszerű formáját a 
magyar nemzet számára, másrészt a ~nak reflek- 
tálnia kell a magyar nemzet feldarabolt állapotára. 
Ez utóbbit konzervatív csoportok a határok fe- 
letti kulturális egység koncepciójával igyekeznek 
ellensúlyozni, amiért őket a baloldali irányzatok 
nacionalizmussal gyanúsítják vagy vádolják, mi- 
közben alternatív javaslatuk nincsen. 

Szűkebb tudományos körben eszmecsere folyik 
a kettős ~ jelenségéről, amelynek gyökerei a ma- 
gyarországi és a magyar kisebbségeknél a két 
világháború közötti időszakra, a nyugati magyar 


nemzetiség 


emigrációban az 1970-es évekre nyúlnak vissza. 
Az anyaország, illetve anyanemzet és a honállam 
iránti párhuzamos kötődés a szükséget erénnyé 
változtató többértékűség követhetőségét veti fel, 
ha a két, akár hierarchizált, akár egyenrangú ho- 
vatartozási érzés összhangját nem bontják meg 
lojalitási konfliktusok. 

Minden működő, a „kudarcállam” (failed state) 
állapotát elkerülő politikai egység nemcsak szá- 
mol az erős, strukturált és állandóan továbbfej- 
lesztett -tal, hanem azt állami és politikai létének 
alapjává is teszi. Ez önmagában nem jelent sem 
diszkriminációt, sem ellenségességet más nemze- 
tekkel szemben, hanem a modern, demokratikus 
politikai közösség szerveződésének és fejlődésé- 
nek a követelménye. 


Bindorffer Györgyi (szerk.): Változatok a kettős identi- 
tásra (2007). 

Csepeli György, Örkény Antal, Székelyi Mária és 
Poór János: , Nemzeti identitás Magyarországon 
az ezredfordulón”, Kolosi Tamás, Tóth István 
György, Vukovich György (szerk.): Társadalmi ri- 
bort 2004 (2004). 

KLZs 


nemzetiség A —nemzethez szorosan kapcso- 
lódó jogi-politikai fogalom. Két jelentése alakult 
i 

1) A nyugat-európai (brit, francia) és az ame- 
rikai szóhasználatban a ~ (nationality, nationalité) 
elsődlegesen —állampolgárságot jelöl. Ennek 
alapja az államnemzeti felfogás, amely azonossá- 
got feltételez az állam, az állampolgári közösség és 
a nemzet között. A brit és az amerikai angolban a 
nemzet (nation) alapjelentése nagyjából egybeesik 
az államéval (state), a ~ (nationality) pedig az ál- 
lampolgárságéval (citizenship). 

2) A XIX. században, a reformkortól kezdő- 
dően kialakuló magyar, kelet-közép- és délkelet- 
európai politikai szóhasználatban a ~ egyrészt a 
nemzethez való tartozást, a nemzetet más nem- 
zetektől megkülönböztető jellemvonások összes- 
ségét jelentette, másrészt mindmáig kisebbségi 
népcsoportot jelent. —Eötvös József az előbbi je- 
lentés társadalombölcseletét kifejtve A nemzetiségi 
kérdés (1865) című művében ezt írja: „A nemzeti- 
ség nem egyéb, mint azon összetartozás tudata, 
mely nagyszámú emberek között multjok emlé- 
kei, jelen helyzetök, s mi ezekből foly, érdekeik 
és érzelmeik közössége által támad...”. Az utób- 
bi jelentés jogi fogalomként is rögzült. A nem- 


zetiségi egyenjogúságról szóló 1868. évi XLIV. 
törvénycikk bevezetőjében —Deák a következő- 
képpen fogalmaz: „Magyarország összes honpol- 
gárai az alkotmány alapelvei szerint is politikai 
tekintetben egy nemzetet képeznek, az osztha- 
tatlan, egységes magyar nemzetet. Melynek a 
hon minden polgára, bármely nemzetiséghez 
tartozzék is, egyenjogú tagja.” A törvény tehát 
a —hungarusfelfogás jegyében megkülönböztet- 
te a magyar politikai nemzetet — amely a nyu- 
gat-európai típusú államnemzetként a „honpol- 
gárok” összességével volt azonos — és az etnikai 
értelemben a többségtől eltérő ~eket (a romá- 
nokat, szerbeket, németeket, szlovákokat stb.). 
A történelmileg is létező bungarustudat azonban 
csak a középkorban — legkésőbb a XVII. század 
végéig — volt Magyarország lakóinak jellemző 
önazonosság-tudata, etnikai és társadalmi kü- 
lönbségekre való tekintet nélkül. A XIX. század- 
ra a modern nyelvi —nacionalizmusok ezt szét- 
rombolták, ezért már nem válhatott a magyar 
politikai nemzet fundamentumává. 

A - jogi fogalma a szocialista doktrínában is 
megjelent. A Szovjetunió területén élő népeket a 
következőképpen osztályozták: 1) nemzetnek szá- 
mítottak az oroszok, ukránok, grúzok stb.; 2) -nek 
a , nemzet fejlettségét el nem érő" népcsoportok: 
baskírok, hantik, cseremiszek stb.; 3) nemzeti ki- 
sebbségnek a Szovjetunión kívüli nemzeteknek a 
határon belül élő csoportjai: lengyelek, magyarok, 
finnek stb. A szocialista Romániában egyzittélő 
-ekről beszéltek, amelyek az akkori hivatalos né- 
zet szerint nem számítottak kisebbségeknek — ez 
utóbbiak csak kapitalista államokban léteztek. 

Az 1978-as, hatályos spanyol alkotmány a spa- 
nyol nemzetet valamennyi spanyol , felbont- 
hatatlan egységére" alapozza, de elismeri a -ek 
területi önkormányzathoz (Baszkföld, Katalónia, 
Galícia) való jogát. 

A ~ fogalma tehát — és ez elsősorban az állam- 
és nemzetépítési előzményektől függ — egyaránt 
jelentheti a nemzeti jellemvonások összességét, 
ehhez kapcsolódó azonosságtudatot, valamely 
állam állampolgárságát, illetve az „állam alatti" 
(sub-state) önkormányzatiság alanyát. 


Brunner, Georg: Nemzetiségi kérdés és a kisebbségi konf- 
liktusok Kelet-Európában (1993; m. 1995). 

Fábián Gyula és Ötvös Patrícia: Kisebbségi jog I-II. 
(2003). 

Mikó Imre: Nemzetiségi jog és nemzetiségi politika. Ta- 
nulmány a magyar közjog és politikai történet köréből 
(1944, 1989). 

nemzeti szimbólum 


Miskolczy Ambrus: „A »hungarus-tudat« a polgá- 
ri-nemzeti átalakulás sodrában”, Magyar Kisebbség, 
2012, 3. 

Vogel Sándor: Európai kisebbségvédelem. Erdélyi nemzeti- 
ségpolitikák (2001). 

KBM 


nemzeti szimbólum Adott nemzeti közösség 
egységét, értékeit és közös céljait szemléltető 
jel; lehet sokszorosítható ábra, tárgy vagy mű- 
alkotás, sőt természeti képződmény is, amelyet 
a hagyományban vagy törvényben foglalt köz- 
megegyezés akként fogad el. Közéjük szokás 
sorolni a nemzeti színeket (zászló, lobogó); az 
állam címerét; a nemzeti himnuszt; de a nemzeti 
ünnepeket, emlékműveket, épületeket, nemzeti 
eposzokat; nemzeti (mondai vagy valós) hősö- 
ket; valódi vagy totemállatokat, növényeket vagy 
akár nemzeti ételeket is. A ~ok részben hosszas 
történeti fejlődés eredményeként, részben a mo- 
dern nacionalizmus korszakában alakultak ki. 
A XX. századi diktatórikus rendszerek igyekez- 
tek saját felfogásuknak megfelelő, új ~okat meg- 
határozni, illetve módosítani a korábbiakat. Ezek 
hosszabb távon többnyire kudarcot vallottak, ami 
arra utal, hogy a ~ok a népesség számára már 
fontos identifikációs pontokat jelentettek. A ~ok 
ugyanis csak akkor tölthetik be a közösséget erő- 
sítő szerepüket, ha közmegegyezés övezi őket. 

A magyar ~ok közül az —Alaptörvény rendel- 
kezik: 1) a nemzeti színekről, amelyek eredete a 
múlt homályába vész, de amelyeket a XVI. szá- 
zadban már használták különböző ünnepsége- 
ken, például koronázásokon, de csak 1848-ban 
foglalták törvénybe, s ehhez az évhez kötődik a 
piros-fehér-zöld kokárda is; 2) a Himnuszról; 
3) a címerről, amely 1990 óta ismét az évszáza- 
dok folyamán kialakult, de a kommunista dikta- 
túra által megtagadott történelmi jelkép; illetve 
4) a nemzeti ünnepi ünnepekről: a keresztény 
magyar állam megalakulásáról (augusztus 20.), a 
modern szabad nemzet születéséről (március 15.) 
és a kommunista zsarnokság elleni 1956-os forra- 
dalomról (október 23.). 

A hagyomány szentesítette -ok közé tartozik 
mindenekelőtt a Szent Korona. Bár a modern 
művészettörténeti kutatás révén ismert, hogy 
jelen formájában biztosan nem volt Szent István 
koronája, nem csupán középkori ötvösműremek, 
hanem a hozzá kötődő történelmi és közjogi ha- 
gyomány (Szent Korona-eszme) révén is tisz- 
teletnek örvend, és ennek megfelelően kapott 

helyet a Parlamentben. Ide számít — bár főként 
a katolikusok számára — a Szent Jobb, Szent Ist- 
ván ereklyéje. Azonkívül szerte a Kárpát-meden- 
cében és azon túl számos hely vált az idők során 
magyar -má; néhány példa a teljesség igénye nél- 
kül: a csatatereink közül Mohács, Muhi, Pákozd, 
Segesvár, Doberdó vagy a Don-kanyar; fontosabb 
köztereink (a budapesti Kossuth tér, a Hősök 
tere, a Nemzeti Múzeum parkja); egyes emlék- 
műveink (Opusztaszer, Aradon a tizenhárom 
vértanú emlékműve, a Dohány utcai zsinagóga 
holokauszt-emlékműve és a Duna-parti cipők) 
és történelmi jelentőségű temetkezési helyeink 
(a székesfehérvári Nagyboldogasszony-bazilika, 
a Fiumei úti nemzeti sírkert, a rákoskeresztúri 
temetőben a kommunista diktatúra áldozatai- 
nak nyughelye, a 301. parcella, a házsongárdi 
temető Kolozsvárt vagy Kölcsey síremléke 
Szatmárcsekén) stb. ( politikai ikonográfia). 


Bertényi Iván: Új magyar címertan (1998); uő: A magyar 
Szent Korona (1996). 

Kapitány Agnes és Kapitány Gábor: Magyarságszim- 
bólumok (2003). 

Nora, Pierre (szerk.): Les lieux de mémoire I-III. („Az 
emlékezés terei”, 1992-1994). 


BI 


nemzetiszocializmus (nácizmus) Mint —ideo- 
lógia, a —=marxi egyetemes szocializmus válságá- 
ból keresett kiút, a nem internacionalista szocializ- 
musok (olasz —fasizmus, ausztromarxizmus stb.) 
német változata. Sok tekintetben az 1920-1930-as 
évek ifjúságkultuszának az örököse, de belétor- 
kolltak egyéb szellemi mozgalmak is, például az 
angolszász kultúrkörből átvett —fajelmélet, a de- 
kadens polgári társadalom elleni lázadás attitűdje, 
a misztikus környezetvédelem, a pogány színezetű 
idealizmus és keresztényellenesség. 

Mint mozgalom, a Nemzetiszocialista Né- 
met Munkáspárt (Nationalsozialistische Deutsche 
Arbeiterpartei, NSDAP) — a programja és a tag- 
sága szerint — szocialista munkáspárt, az inter- 
nacionalista (Moszkva-hű) Német Kommunista 
Párt ellenlábasa volt. 1933, Hitler birodalmi 
kancellárrá való törvényes kinevezése után a - 
politikai államformává szerveződött. A választá- 
si siker nem az ideológiának, hanem elsősorban 
annak volt tulajdonítható, hogy a demokratikus 
weimari köztársaság nem tudott kiutat mutatni a 
versaille-i diktátum és a világválság okozta társa- 
dalmi-gazdasági katasztrófából. 


nemzetközi bíráskodás 


A rendszer rövid története két szakaszra osz- 
lik. Az első szakaszban (1933—1939) a mozgalom 
fokozatosan kiszélesítette a hatalmi bázisát, meg- 
nyerte a gazdasági elitet, a közhivatalnoki réteget 
és a hadsereget. A zsidóság gazdasági-politikai 
jogfosztása és a közéletből való eltávolítása ebben 
a szakaszban még nem a fizikai megsemmisítést 
célozta, hanem a zsidók kivándorlását próbálta 
kierőszakolni. A mozgalom misztikus és agrár- 
utópista elemeit kiszorították a technokraták. Az 
SA-t, a mozgalom félkatonai balszárnyát, amely 
a polgári-kapitalista rendszerrel való taktikai 
kiegyezést a nemzetiszocialista —forradalom 
elárulásának tekintette, és állítólag Hitler félreál- 
lítását tervezte, fegyveres akcióval számolták fel. 

Ez a szakasz a modernizálás, a radikális 
egyenlőséget és társadalmi felemelkedést biztosí- 
tó átalakítás kora volt. A - fő céljai közé tartozott 
lebontani a hagyományos német osztályszerkeze- 
tet, megszüntetni az uralkodó rétegek előjogait, 
és egyenlő esélyeket biztosítani mindazoknak, 
akiket a nemzeti közösséghez tartozónak tekin- 
tettek. Az ebben a szakaszban született szociális 
törvények nagy részét a Német Szövetségi Köz- 
társaság nem helyezte hatályon kívül. A történet- 
írás korábbi feltevése, amely szerint a - moderni- 
záló következményei nem szándékoltak voltak, a 
nemzetiszocialista propaganda és retorika félre- 
értelmezésén alapult (például a , Blut und Boden" 
"vér és rög’ és a , Lebensraum" "élettér" hírhedt 
fordulatai mögött nem romantikus agrár-utópia, 
hanem egy ipari társadalom számára szükséges 
nyersanyagforrások és piacok erőszakos meg- 
szerzésének programja állt). 

A rezsim világszerte a —sztálini terrorrend- 
szer elfogadható alternatívájának számított. 
A legnagyobb teljesítményei közé tartozott, hogy 
(a —keynesi receptet alkalmazva) két év alatt 
egyötödére csökkentette a munkanélküliséget. 
Az 1935 végén kezdődő, csupán defenzív jellegű 
újrafegyverkezésnek csekély szerepe volt ebben. 
Az NSDAP vezető körei részben a szovjet terv- 
gazdálkodást, részben az Egyesült Allamok gaz- 
daságát, műszaki-ipari racionalitását tekintették 
példaképnek, elvetve persze a kapitalista szabad 
versenyt és a demokratikus államformát. 

A második szakaszt (1939-1945) háború és 
katonai terjeszkedés jellemezte. A belpolitikai 
és a kezdeti háborús sikerek Hitlert példátlan te- 
kintélyű és hatalmú diktátorrá tették. 1941-ben, 
a Szovjetunió elleni támadás évében az európai 
kontinens országai kevés kivétellel német meg- 


szállás vagy befolyás alatt álltak. A —totalitárius 
jóléti állam költségei növekvő mértékben hárul- 
tak a megszállt országok lakosságára. Hitlernek 
a bolsevikellenessége és a fajelmélete összefonó- 
dott a geopolitikai céllal, Németországot a ke- 
leti terjeszkedés révén az Egyesült Allamokkal 
egyenrangú nagyhatalommá akarta alakítani. 
A háborús költségvetés kétharmadát az elfog- 
lalt államok hozzájárulásai, a kényszermunka 
és az európai zsidók elkobzott vagyona fedezte. 
A rendszer utolsó éveit a szláv népesség elleni 
atrocitások és az európai zsidóság tervszerű meg- 
semmisítése ( o holokauszt) fémjelzi. A második 
szakasz bűntettei nem maradnak el a nemzetközi 
kommunizmuséi mögött. 

nemzetközi bíráskodás Az államok közötti vi- 
ták bírói úton történő rendezése, amely az állandó 
nemzetközi bíróságok vagy választott bíróságok 
révén történhet. Habár évszázados hagyományai 
vannak, a nemzetközi jog nem ismeri a kötelező 
~t. Nincs olyan általános előírás, amely szerint 
az államoknak a vitáikat nemzetközi bíróságok 
döntésére kell bízniuk. Nemzetközi vita csak a 
felek kifejezett hozzájárulása esetén terjeszthető 
ilyen fórum elé, amely lehet állandó vagy eseti 
jellegű. Ezen kifejezett hozzájárulás több formá- 
ban is megtörténhet: külön nyilatkozattal vagy 
kimondottan e célra létrehozott megállapodással 
(ún. —kompromisszumszerződéssel), de egyes 
nemzetközi szerződések kiköthetik a felek kö- 
zötti vitás ügyek ilyen rendezését. Az eljáró 
nemzetközi bíróság döntése kötelező a felekre, 
hiszen azok éppen ezért vetették alá magukat, és 
másként a nemzetközi viták bírói rendezése nem 
lenne biztosítható. A döntést nem teljesítő állam 
nemzetközi jogsértést követ el, ami szankciókat 
vonhat maga után. 

A ~ első állandó nemzetközi intézményeként a 
két világháború között jött létre a hágai Allandó 

nemzetközi jog 


Nemzetközi Bíróság. Jogutódja a második világ- 
háború után az ENSZ egyik fő szerveként mű- 
ködő, tizenöt tagú Nemzetközi Bíróság, amely 
kizárólag az államok közötti jogi viták eldöntésé- 
vel és az arra felhatalmazott ENSZ-intézmények 
által kért tanácsadó vélemények készítésével fog- 
lalkozik. 

A Önemzetközi jog alapján bűncselekmények 
megítélésével és egyéni felelősség megállapításá- 
valaz ENSZ Biztonsági Tanácsa által létrehozott 
eseti bíróságok foglalkoznak. Ezek közé tartozik 
az 1993-ban létrehozott hágai székhelyű törvény- 
szék, amely az egykori Jugoszlávia területén 1991 
után elkövetetett háborús és emberiesség elleni 
bűncselekmények elkövetőinek felelősségre vo- 
násával foglalkozik, illetve hasonló az 1994-es 
ruandai népirtás felelőseinek megbüntetésére 
felállított törvényszék. 2002-ben hatályba lépett 
az 1998-ban aláírt Római Statútum, amely lét- 
rehozta az állandóan működő Nemzetközi Bün- 
tetőbíróságot, amely meghatározott nemzetközi 
bűncselekményeket elkövető személyek ellen jár 
el, azokat vonja a nemzetközi jog alapján felelős- 
ségre a szükséges feltételek fennállása esetén (ha 
az ügyben joghatósággal rendelkező állam nem 
indít nyomozást vagy büntetőeljárást). 

Speciális kérdéskörrel foglalkozó nemzetközi 
bíróság az 1982. évi tengerjogi egyezmény alap- 
ján Hamburgban felállított Tengerjogi Bíróság, 
illetve a különböző regionális emberi jogi bíró- 
ságok, mint például az Európa Tanács keretein 
belül működő Emberi Jogok Európai Bírósá- 
ga Strasbourgban, illetve az Amerikai Allamok 
Szervezetének keretében működő Emberi Jogok 
Amerika-közi Bírósága. Az uniós jog védelmező- 
je és értelmezője —az Európai Unió Bírósága. 


Lamm Vanda (szerk.): Jogi lexikon (2009). 
Nagy Károly: Nemzetközi jog (1999). 

nemzetközi jog Az alanyai — jellemzően —ál- 
lamok, Snemzetközi szervezetek, illetve a XX. 
századtól korlátozott jelleggel egyének és né- 
pek — közötti kapcsolatokat rendezi, jogviszo- 
nyaikat szabályozza. A forrásairól anyagi (belső) és 
alaki (külső) értelemben lehet beszélni. Az anyagi 
értelemben vett jogforráson általában a jogszabályt 
létrehozó hatalmat szokták érteni; a formális, azaz 
alaki jogforráson pedig azt a formát, amelyben ez 
a jogszabály megjelenik. Nincs olyan nemzetközi 
jogszabály, amely kimerítő jelleggel meghatároz- 

ná, hogy mi tekinthető ezen a területen jogfor- 
rásnak. A hágai Nemzetközi Bíróság Statútuma 
viszont a 38. cikkében felsorolja, hogy mit tekint 
jogforrásnak a saját tevékenysége, azaz az ítéle- 
tei és a tanácsadó véleményei kialakítása során: 
az általános vagy különös nemzetközi egyezmé- 
nyeket, a nemzetközi szokást, azaz jog gyanánt 
elismert tartós gyakorlat bizonyítékát, továbbá a 
civilizált nemzetek által elismert általános jogel- 
veket és végül a korábbi bírói döntéseket, illetve a 
kiváló jogtudósok véleményét mint a jog megál- 
lapításának segédeszközeit. 

A - egyidős az államokkal, bár modern érte- 
lemben az elmúlt 400 évben alakult ki. E fo- 
lyamat meghatározó állomásait képezték a nagy 
konfliktusokat lezáró békekongresszusok: az 
1648-as —vesztfáliai békét megelőző münsteri és 
osnabrücki, az 1815-ös bécsi ( európai koncert), 
az 1919—1920-as párizsi és a szövetséges hatalmak 
teheráni, jaltai, potsdami, San Franciscó-i, majd 
párizsi konferenciái (1943-1946). Ezeken a ta- 
nácskozásokon ugyanis a győztesek mindig meg- 
próbálták hosszabb időre stabilizálni a viszonyo- 
kat. A jelenlegi - legfontosabb forrása az ENSZ 
Alapokmánya (194.5), amely bizonyos értelemben 
egyfajta világalkotmányként is felfogható. Eny- 
nyiben talán a legfontosabb -i dokumentumról 
van szó. 

A ~ot (pontosabban nemzetközi közjogot) el kell 
határolni a nemzetközi —magánjogtól, ame- 
lyet akkor hívnak segítségül, amikor különböző 
jogrendszerek ütközését okozó, külföldi elemet 
is tartalmazó magánjogi (például családi jogi, 
öröklési jogi) tényállások merülnek fel. Ilyenkor 
a nemzetközi magánjog, az ún. kollíziós szabá- 
lyok révén kijelöli az alkalmazandó jogot. Ezzel 
szemben a közjog inkább az államokra mint a 
szuverenitás hordozóira, illetve az államok közötti 
kapcsolatokra összpontosít. Az utóbbi évszázadok- 
ban a - az élet egyre több területére terjedt ki. 
Korábban sokkal több ügyet oldottak meg állami 
hatáskörben. Ez egyrészt a XX. század szörnyű 
konfliktusaival, másrészt a nagyobb fejlettséggel 
függ össze, és ennek pozitív hozadékaként nem- 
zetközi szintre emelkedtek, mintegy egyetemessé 
váltak az emberi jogok. Szintén fontos fejlemény 
a fegyveres konfliktusok jogának fejlődése és 
nemzetköziesítése (lásd a hágai és a genfi egyez- 
mények, a hadi- és humanitárius jog megszületé- 
sét; háború), a nemzetközi környezetvédelmi 
jog megjelenése, a migráció közös és humánus 
kezelésére való törekvés stb. 


nemzetközi kapcsolatok 


A - egyik legfőbb problémája, amely miatt 
egyes szélsőséges vélemények megkérdőjelezik 
jogi jellegét, a szankciók és az azokat kiszabó — a 
jog alanyaitól független, azok felett álló és a le- 
gitim erőszak-alkalmazás monopóliumával ren- 
delkező — főhatalom kérdése. A -ban ugyanis a 
jogsértések szankcionálására sokáig szinte csak 
önsegély formájában került sor, és csak ritkán 
valamifajta bírói vagy más felettes nemzetközi 
fórum előtt. A belső jogban ugyanakkor — éppen 
fordítva — az önsegély egyre inkább kivételessé 
vált az állam (főhatalom) által alkalmazott szank- 
ciókkal szemben. A helyzet csak 1945 után válto- 
zott meg. Akkor az egyik legerősebb -i parancs 
az erőszak alkalmazásának a tilalma lett — jelen- 
leg bármilyen fegyveres erő alkalmazása tilos, 
kivéve az önvédelem esetét és azt a fegyveres erő 
alkalmazását, amelyet a nemzetközi közösség az 
ENSZ Biztonsági Tanácsának az előzetes és ki- 
fejezett felhatalmazásával indít „a béke bárminő 
veszélyeztetésének vagy megszegésének, vagy 
bárminő támadó cselekménynek fennforgása" 
(Alapokmány, 39.) esetén. Bár nem klasszikus 
formában, az ENSZ BI létrejöttével tehát a 
~ban is megjelent a centralizált szankcionálás tá- 
voli analógiája és kezdetleges előképe. 


Gajzágó László: A nemzetközi jog eredete, annak római és 
keresztény összefüggései, különösebben a spanyol nemzet- 
közi jogi iskola (1942). 

nemzetközi kapcsolatok Az —államok egy- 
mással és a önemzetközi szervezetek kel, illetve 
a nemzetközi szervezetek egymással fenntartott 
kapcsolatai. Szélesebb értelemben a - körébe 
tartoznak más globális és regionális szervezetek 
(multinacionális vállalatok, nemzetközi nem 
kormányzati szervezetek, egyházak és az egyéb 
jogalanyok, egyének) államokkal és egymással 
fenntartott kapcsolatai is. Uj állam a nemzetközi 
elismerése révén válik a - új szereplőjévé. 

A ~ alapját az egyes államok —szuverenitá- 
sa jelenti, amely koncepció mai formájában a 
—vesztfáliai békére (1648) megy vissza. Az ál- 
lamok főhatalmat gyakorolnak saját területük 


felett, amelyre más államok szuverenitása nem 
terjed ki. A szuverén államok egymással békés 
vagy konfliktusos módon lehetnek kapcsolatban. 
A ~at a önemzetközi jog szabályozza, amelynek 
legfontosabb forrása az —Egyesült Nemzetek 
Szervezetének (ENSZ) Alapokmánya (1945), 
amely egyfajta „világalkotmánynak” tekinthető. 

Az egymással békés kapcsolatban álló államok 
—diplomáciai kapcsolatot létesítenek és tartanak 
fenn. A diplomáciai kapcsolatok létrehozása álta- 
lában rendkívüli és meghatalmazott nagykövetek 
kölcsönös akkreditálása útján történik, ami leg- 
több esetben— de nem feltétlenül — együtt jár 
külképviselet (rendszerint nagykövetség) nyitásá- 
val és fenntartásával az adott országban. A fogadó 
állam területén tartózkodó saját állampolgárok 
jogvédelmét és közigazgatási ügyeik intézését a 
konzulok látják el. A küldő országok a fogadó or- 
szágok területén a konzuli feladatok ellátása cél- 
jából több külképviseletet is fenntarthatnak. Az 
ország fővárosában működő nagykövetség mel- 
lett más székhellyel működő főkonzulátusok és 
konzuli irodák is létesíthetők, amennyiben erről 
a küldő és a fogadó állam megegyezik, és ezek 
diplomáciai (államközi kapcsolattartási) felada- 
tokkal is felruházhatók. Az államok között kétol- 
dalú (bilaterális) kapcsolattartás állami vezetők és 
diplomaták útján történik. A diplomaták a fogadó 
országban tartózkodva a küldő államuk hivatalos 
képviselői, és ezért a nemzetközi jogban rögzített 
mentességeket és S kiváltságokat élveznek, ame- 
lyek valójában nem személyüket, hanem a küldő 
államot illetik meg. Ha a küldő állam nem kíván 
külképviseletet nyitni egy adott országban, egy 
másik országban székelő nagykövetét akkredi- 
tálja az adott országba. Az általános diplomáciai 
kapcsolatokon túl az egyes országok egymással 
kereskedelmi, kulturális, egyházi, turisztikai kap- 
csolatokat is fenntartanak, amelyeket számos ese- 
tében szakdiplomaták intéznek. (A diplomáciai és 
a konzuli kapcsolatokat az 1961. és az 1963. évi 
bécsi ENSZ-egyezmény szabályozza.) 

Az egymással feszült vagy konfliktusos kap- 
csolatban álló államok a konfliktus intenzitását 
diplomáciai eszközökkel fejezik ki. E diplomáciai 
eszközök körébe tartozik a fogadó országba akk- 
reditált nagykövet bekéretése az ország külügy- 
minisztériumába, bizonyos esetekben, korántsem 
csak konfliktus esetén a diplomáciai jegyzékvál- 
tás, a saját nagykövet hazarendelése konzultáció- 
ra, diplomaták persona non gratának (nemkívá- 
natos személynek) nyilvánítása, a diplomáciai 
kapcsolatok felfüggesztése vagy megszakítása. 

nemzetközi kapcsolatok 


A konfliktusos kapcsolatok legsúlyosabb for- 
mája a fegyveres konfliktus ( háború). Ez ha- 
gyományosan hadüzenettel vagy ultimátummal 
veszi kezdetét, amely alapján az adott államok 
egymással hadban álló feleknek minősülnek. 
Napjainkban a fegyveres konfliktusokat ritkán 
előzi meg formális hadüzenet, mivel az államok 
közötti fegyveres konfliktust tiltja a nemzetkö- 
zi jog (az ENSZ Alapokmánya [VII.] kizárja a 
fegyveres erő alkalmazását, hacsak a Biztonsági 
"Tanács másképpen nem rendelkezik, illetve az 
önvédelem esete nem áll fenn). A kortárs, ösz- 
szetett biztonsági kihívásokra válaszul egyes álla- 
mok vagy azok szövetségei nem állami szereplők 
ellen is viselhetnek hadat, például —terrorszer- 
vezetek ellen. A fegyveres konfliktusok lezáru- 
lásához vezet az ellenségeskedés beszüntetése 
(fegyvernyugvás), fegyverszüneti megállapodás 
megkötése és eredményes béketárgyalások után 
békemegállapodás, esetleg formális békeszerző- 
dés megkötése. A konfliktus lezárulta után hely- 
reállíthatók a diplomáciai kapcsolatok. 

Két vagy több állam egymással szövetséget, 
szövetségi rendszert is létrehozhat, valamint nem- 
zetközi szervezeteket alapíthat, azokba beléphet, 
vagy azokat elhagyhatja. A nemzetközi szerveze- 
tek egymással is kapcsolatokat tartanak fenn. 

A nemzetközi kapcsolattartás fontos színterei 
a nemzetközi szervezetek, amelyek között kiemelt 
szerepet tölt be az 1945-ben megalapított ENSZ. 
Magyarország tagja az oEszak-atlanti Szerződés 
Szervezetének (NATO) és az Európa Tanács- 
nak is. Az eredetileg az 1975-ben aláírt Helsinki 
Záróokmányban foglalt célok megvalósítása ér- 
dekében létrehívott, mai formájában 1994-ben 
alakult — Európai Biztonsági és Együttműködési 
Szervezetnek (EBESZ) hazánk is résztvevő orszá- 
ga. Az SEurópai Unió, amelynek Magyarország 
2004 óta tagja, nem nemzetközi, hanem —nem- 
zetek feletti szervezet, magát jelenleg 28 ország po- 
litikai-gazdasági uniójaként határozza meg. 

A nemzetközi kapcsolatokban felmerülő vi- 
tás kérdések rendezésének fórumait képezik a 
nemzetközi bíróságok és törvényszékek: az 
ENSZ alapításakor létrehozott hágai Nemzetkö- 
zi Bíróság, az — Európai Unió Bírósága (Luxem- 
burg) és az Európa Tanács keretei között az Em- 
beri Jogok Európai Bírósága (Strasbourg). Ezek 
döntései valójában a nemzetközi jog alapján út- 
mutatást jelentenek a vitát ténylegesen rendezni 
kívánó államok számára, mert döntéseik legtöbb 
esetben nem kényszeríthetők ki, nincs ugyanis 
globális végrehajtó erőszakszervezet. 

A - nemzetközi jogon alapuló, rendezett fenntar- 
tása az emberiség civilizációs vívmánya. Fenntar- 
tásuk célja az emberiség jólétének, biztonságának 
és békéjének biztosítása. Működtetésüknek etikai 
dimenziói is vannak, hiszen ápolásuk keretében 
lehetséges olyan döntéseket hozni, amelyek befo- 
lyásolják az emberiség, a földi élet és Föld bolygó 
jövőjét. A - működtetésének értékelvű szemlélete 
alapvető tájékozódási pontoknak tekinti az ENSZ 
Alapokmánya (1945) mellett az emberiség olyan 
civilizációs jelentőségű alapdokumentumait, mint 
Az emberi jogok egyetemes nyilatkozata (1948), az 
Európa Tanácsnak az Emberi jogok és alapvető 
szabadságok védelméről szóló egyezménye (1950) 
és a Nemzeti kisebbségek védelméről szóló keret- 
egyezménye (1995), illetve az Európai Unió Alap- 
jogi Chartája (2000, 2007). 

Egy ország nemzetközi kapcsolatainak alakí- 
tását az adott ország külpolitikai stratégiája hatá- 
rozza meg, amely egyaránt figyelembe veszi a ~ 
értékalapjait és a világpolitikai realitásokat, továb- 
bá ezek alapján alkotja meg külpolitikai cselekvési 
tervét a nemzet fenntartható gyarapodása, jólé- 
te, békéje és biztonsága érdekében. Pragmatikus 
megfontolásokból vagy külső nyomásgyakorlás 
hatására előfordul, hogy egy külpolitikai straté- 
gia de facto eltekint valamelyik fenti szemponttól, 
és ezzel vagy saját, vagy más ország polgárainak, 
illetve a ~ egészének, esetleg mindezeknek egy- 
szerre, károkat okoz. 

A ~ról nemcsak általánosságban beszélhetünk, 
hanem egy-egy ország vagy más nemzetközi 
szereplő saját nemzetközi kapcsolatairól is, ame- 
lyek részét képezik az általános ~nak. Magyar- 
ország nemzetközi kapcsolatainak sajátos jelleget 
kölcsönöz, hogy az állam és a magyar nemzet 
etnikai határai nem esnek egybe, hiszen a Kár- 
pát-medencében, a Magyarországot körülvevő 
országokban jelentős magyar nemzeti közösségek 
élnek. Ezért Magyarország nemzetközi kapcso- 
latainak működtetése során számol az ország ha- 
tárain kívül élő magyar közösségek helyzetével, 
és felvállalja képviseletüket a két- és többoldalú 
nemzetközi fórumokon ( nemzetpolitika). 

A - kutatásával és tudományos igényű elem- 
zésével nemzetközi tanulmányok (a. international 
relations) néven önálló tudományág foglalkozik. 


Carlsnaes, Walter, Thomas Risse és Beth A. Simmons 
(szerk.): Handbook of International Relations („A ~ 
kézikönyve", 2002). 


nemzetközi szervezetek 


Egedy Gergely: Bevezetés a nemzetközi kapcsolatok elmé- 
letébe (2011, 2017). 

Morgenthau, Hans: Politics Among Nations: The 
Struggle for Power and Peace (,, Politika nemzetek kö- 
zött: küzdelem a hatalomért és a békéért", 1948). 

Waltz, Kenneth: Theory of International Politics („A 
nemzetközi politika elmélete”, 1979). 

NZs 


nemzetközi közösség Szűkebben azon szuverén 
és független államok összessége, amelyek kinyil- 
vánítják együttműködési készségüket egymással; 
tágabban pedig a nemzetközi életben szerepet ját- 
szó tényezők összességét jelenti, így az államokon 
túlmenően beletartoznak a — nemzetközi szerve- 
zetek, vallási közösségek, nem kormányzati, civil 
szervezetek és nemzetközi befolyással rendelkező 
személyek is. A ~ működésének kereteit az álla- 
mok konferenciái és a nemzetközi szervezetek, 
legfőképpen az Egyesült Nemzetek Szervezete 
(ENSZ) alkotják. A ~ tagjai kinyilvánítják, hogy 
kapcsolataikat a kölcsönösen elfogadott normák 
szerint működtetik, amelyek kerete a — nemzet- 
közi jog. Működésében fontos szerepet játszanak 
a nem jogi tényezők is, például a nemzetközi köz- 
vélemény. A szűkebben vett ~ tagjai 1945 óta hi- 
vatalosan egyenrangúak, de az ENSZ Biztonsági 
Tanácsának állandó tagjai vétójoggal rendelkez- 
nek, és így megkülönböztetett globális felelőssé- 
get hordoznak. A ~ működése az emberiség civi- 
lizációs vívmánya: az abban való aktív részvétel 
és működésének az egész emberiség javát szolgáló 
fenntartása Magyarország alapvető érdeke. 


Brown Scott, James : Law, tbe State, and the International 
Community (, Jog, állam és a ~”, 1939, 2002). 

Bull, Hedley: The Anarchical Society: A Study of Order 
in World Politics („Az anarchikus társadalom: vizsgá- 
lódás a világpolitikai rendről”, 1977, 1995). 

Lauterpacht, Hersch: The Function of Law in the 
International Community („A jog szerepe a ~ben”, 
1933, 2011). 

McMahon, Patrice et al. (szerk.): The International 
Community and Statebuilding: Getting Its Act Together? 
GA ~ és az államépítés: megszervezi a közös fellé- 
pést?", 2012). 


NZs 


nemzetköziség (internacionalizmus) A nem- 
zetek közötti együttműködésbe vetett hit; vala- 
mennyi —nemzet szabadságának és egyenlősé- 
gének, illetve az —=államok közötti fokozottabb 


gazdasági és politikai együttműködésnek és ba- 
rátságnak az elve. Hívei szerint a nemzeti határo- 
kon túlmutató közös ügyeket, célokat (világbéke, 
gazdaság, környezetvédelem) együttműködéssel, 
nemzetközi vagy nemzetek fölötti szerveze- 
tek létrehozásával lehet leginkább szolgálni. Az 
internacionalizmus nem a nemzeti önállóság 
(nacionalizmus), hanem a nemzetek közöt- 
ti kapcsolatok erősítését vallja, szándéka szerint 
megakadályozva a túlzott nacionalizmus (sovi- 
nizmus) kialakulását. Hasonlóságaik ellenére a - 
nem azonos a Ökozmopolitizmussal. Mindkettő 
a konfliktusok elkerülését, a világbéke megte- 
remtését tűzi ki célul, de a - hívei az egyes egy- 
ségektől (nemzet, állam) haladnak a transzna- 
cionális együttműködés felé, a kozmopoliták az 
emberiség egészéből indulnak ki, és közös mora- 
litáson nyugvó nagyközösségen belül képzelik el 
az egységek közötti összhangot. Azonos tehát a 
céljuk, de eltérő irányból közelítik azt meg. 


Kiss J. László: G/obalizálódás és külpolitika. Nemzetközi 
rendszer és elmélet az ezredfordulón (2002). 

Mazower, Mark: Governing the World („A világ kor- 
mányzása”, 2012). 


NL 


nemzetközi szervezetek A —független és 
—>szuverén államok mellett a —nemzetközi 
jog meghatározó alanyai. Létrejöttük döntően a 
XIX. század utolsó harmadához köthető, ami- 
kor a gazdasági, technikai és civilizációs fejlődés 
az államok közötti szorosabb együttműködési 
formák kialakítását tette szükségessé. Közöt- 
tük az egyik első az Egyetemes Postaegyesület 
(Universal Postal Union, UPU) volt. A nemzet- 
közi közjog alapvetően az úgynevezett kor- 
mányközi ~kel foglalkozik, amelyeket nem ma- 
gánszemélyek vagy egyesületek (például sport- 
szövetségek) együttműködése, hanem az állami 
akaratok egybehangzó sokasága hozott létre. Az 
ilyen szervezetek megszületéséhez tehát legalább 
két, de általában több állam megegyezése szüksé- 
ges. A ~ rendszerint —nemzetközi szerződések 
megkötése révén jönnek létre. Ebben az államok 
a szervezetet felruházzák önálló (az államokhoz 
képest másodlagos és korlátozott) jogi alanyiság- 
gal, és döntenek az intézményi felépítéséről is. 
A ~ tehát legalább egy, de általában több állan- 
dóan működő, illetve rendszeres időközönként 
tanácskozó szervvel rendelkeznek (például köz- 
gyűléssel, végrehajtó tanáccsal és titkársággal). 

nemzetközi szerződés 


A ~et több szempont szerint lehet osztályoz- 
ni. A kiterjedtség, illetve területi ambíciói szerint 
vannak univerzális, az egész világra kiterjeszke- 
dően működő szervezetek (például az ENSZ 
és az Egészségügyi Világszervezet), partikuláris 
(azaz egy-egy konkrét — általában földrajzi-kul- 
turális — szempont szerint szerveződő), illetve 
regionális szervezetek (Amerikai Allamok Szer- 
vezete, Afrikai Unió, Európai Unió stb.). 
A hatásköri osztályozás szerint léteznek konkrét 
ügyek, témák köré szerveződő, speciális hatáskö- 
rű szervezetek (Nemzetközi Munkaügyi Szer- 
vezet, Nemzetközi Migrációs Szervezet stb.) és 
a tevékenységek széles körét átfogó, általános ha- 
táskörű szervezetek (ENSZ stb.). Fontos szerep 
jut napjainkban a globális gazdasági, kereskedel- 
mi és pénzügyi együttműködés feltételeit bizto- 
sító-alakító -nek (például a — Világkereskedelmi 
Szervezetnek). 

A - aranykora 1919-ben a Nemzetek Szövet- 
ségének létrejöttével kezdődött, majd a második 
világháború után bontakozott ki. Az elmúlt het- 
ven évben számos új szervezet jött létre az élet 
egyre több területén. A földrajzi elhelyezkedé- 
sükben ugyanakkor aránytalanság tapasztalható: 
a fejlett világot jóval sűrűbben behálózzák, mint 
a fejlődőt. A - nemcsak a mai globalizálódó és in- 
tegrálódó világban, hanem az 1989 előtti bipolá- 
ris világban is fontos szerephez jutottak. Jelenleg 
a nemzetközi együttműködés és válságkezelés 
legfontosabb technikai szereplői közé tartoznak. 
Hatékonyságukat illetően néha felmerülnek ké- 
telyek, de a világ valószínűleg rosszabb lenne nél- 
külük. Figyelembe kell ugyanakkor venni, hogy 
államok által létrehozott entitásokról van szó, 
amelyek az államok nélkül, akaratukkal szemben 
nem tudnak tartósan működni. 


Blahó András és Prandler Árpád: Nemzetközi szerveze- 
tek és intézmények (2005). 

Kende Tamás, Nagy Boldizsár, Sonnevend Pál, Valki 
László (szerk.): Nemzetközi jog (2014). 

Nagy Károly: Nemzetközi jog (1999). 

Shaw, Malcolm N.: Nemzetközi jog (1977, 2014; m. 
2001, 2008). 


HI 


nemzetközi szerződés A —nemzetközi jog 
legjellemzőbb forrása. Igaz, e téren a szokásjog 
is fontos szerephez jut, szemben a belső (nemze- 
ti) joggal. ~en a nemzetközi jog alanyai közötti 

olyan kifejezett akaratmegegyezést szokás érte- 
ni, amely a nemzetközi jogok és kötelezettségek 
létrehozására, megszüntetésére vagy módosí- 
tására mint joghatásra irányul. Allamok, illetve 
nemzetközi szervezetek köthetnek egymással -t. 
Jelenleg átfogó módon az 1969. évi bécsi egyez- 
mény foglalkozik az államok közötti -ek megkö- 
tésének a szabályaival. A nemzetközi szervezetek 
szerződéskötési lehetőségeivel a hasonló jellegű, 
1986. évi, szintén Bécsben elfogadott egyezmény 
foglalkozik. Mindkettő az ENSZ keretében szü- 
letett, amely szervezet a -eket nyilvántartja. 

A ~eket főleg aszerint lehet osztályozni, hogy 
kik, hányan, hogyan és milyen célból kötötték 
azokat. Ennek megfelelően vannak két- és sokol- 
dalú, illetve zárt és nyitott -ek. Zárt szerződés- 
hez nem, az igazán nyílt szerződésekhez külön 
feltétel nélkül is lehet csatlakozni. A félig nyitott 
vagy zárt szerződésekhez bizonyos feltételek tel- 
jesítése után lehet csatlakozni. Sok szerződés pél- 
dául csak bizonyos régió államai számára nyitott, 
mások számára viszont zárt. Bár a szerződéseket 
írásban szokás kötni, léteznek olyan megállapo- 
dások, amelyeket szóban kötöttek (ez azonban 
inkább a múltban volt jellemző). További különb- 
ség tehető az önvégrehajtó és nem önvégrehajtó 
szerződések között. Az előbbiek olyan államok 
között jönnek létre, amelyekben a szerződés már 
a megkötése után az adott állam jogrendszerének 
részévé válik, így közvetlenül alkalmazható az 
ottani államigazgatási és bírósági gyakorlatban. 
A nem önvégrehajtó szerződések jogi hatásának 
kifejtéséhez további jogi cselekmény, végrehajtási 
rendelkezés szükséges. 

"Tartalmilag elvben a - bármiről szólhat; a meg- 
kötés folyamata, jellege, illetve az alaki és a hatály- 
ba lépési feltételei viszont szabályozottak. Gyak- 
ran később is lehet csatlakozni hozzá. Az egyes 
~ek különböző megnevezései eltérő tartalmakra 
is utalnak. Maga a szerződés szó gyűjtőfogalom, 
de általában a legjelentősebb politikai megállapo- 
dásokat is így nevezik; néha a paktum kifejezéssel 
is illetik ezeket. Az egyezmények általában konkrét 
szakterületeket rendeznek. A kisebb jelentőségű 
szerződések neve többnyire megállapodás (bár 
nem minden esetben). Alapokmány vagy karta 
pedig olyan szerződés lehet, amely új szervezetet 
vagy entitást hoz létre. 


Kende Tamás, Nagy Boldizsár, Sonnevend Pál, Valki 
László (szerk.): Nemzetközi jog (2014). 
Nagy Károly: Nemzetközi jog (1999). 


nemzetpolitika 


Shaw, Malcolm N.: Nemzetközi jog (1977, 2014; m. 
2001, 2008). 


HI 


Nemzetközi Valutaalap (International Mone- 
tary Fund, IMF) Nemzetközi szervezet, amelyet 
a Bretton Woods-i pénzügyi rendszer részeként 
hoztak létre 1944-ben, és amelynek 1982 óta 
Magyarország is tagja. A fő feladata az volt, hogy 
hitelnyújtással segítse megoldani a tagországok 
rövid távú fizetésimérleg-problémáit, hogy azok 
ne kényszerüljenek feladni valutáik dollárral 
szemben rögzített árfolyamait. Erre csak „fun- 
damentális egyensúlyhiány” esetén volt lehető- 
ségük. 

A Bretton Woods-i rendszer összeomlása 
(1973) után a ~ működését a globális piaci ku- 
darcokkal lehet indokolni (például a destabilizáló 
rövid távú tőkemozgások vagy a pánikszerű ön- 
beteljesítő adósságválságok lehetőségével, illetve a 
kormányok működésére vonatkozó információk 
—közjószágjellegével). A ~ továbbra is hitelez a 
kormányoknak, de adatokat, képzést és szakmai 
segítséget is nyújt. Kritikusai szerint a - létét 
egyrészt inkább az magyarázza, hogy — mint 
a bürokráciák általában — a - is mindent meg- 
tesz a saját fennmaradása érdekében, másrészt az, 
hogy a rossz kormányok helyett mintegy elvégzi a 
, piszkos munkát", és megvédi azokat a bukástól. 


Krugman, Paul R. és Maurice Obstfeld: Nemzetkö- 
zi gazdaságtan: elmélet és gazdaságpolitika (1987; m. 
2003). 

Szilágyi Katalin és Balázs Zoltán (szerk.): Globalizáció 
és kapitalizmus (2008). 

Vaubel, Roland: „A public choice approach to inter- 
national organizations” („A nemzetközi szervezetek 
a közösségi döntések elméletében”), Public Choice, 
1986, 51. 

CzP 


nemzetpolitika Az —állam és a Önemzet egy- 
másnak meg nem feleléséből fakadó problémák 
megoldásának politikai eszköztára. Szó szerinti 
fordítása nem célravezető az eltérő nemzetfo- 
galmak miatt (a legelterjedtebb az angol kin-state 
policy vagy a francia la politique dEtat-parent). 
Magyarországnak a ~ azért különösen fontos, 
mert az 1920. június 4-én aláírt —trianoni bé- 
keszerződés folyományaként a magyar nemzet 
mintegy harmada a szomszédos országokban él, 
és — —>identitásából adódóan — markáns elvárá- 


sokat támaszt a mindenkori magyar kormánnyal 
szemben, mindenekelőtt azt, hogy Magyarország 
támogassa identitásőrzését, és segítse érvényesí- 
teni a szülőföldjét magába foglaló állam magyar- 
ságpolitikájára vonatkozó álláspontját. Azok a 
magyarok is identitásőrzésük támogatását várják 
el világszerte, akik (vagy akiknek felmenői) nem 
határváltozások nyomán, hanem a XX. századi 
autoriter vagy diktatórikus rendszerek ( -nem- 
zetiszocializmus, kommunizmus) elől menekül- 
ve, illetve gazdasági okokból szakadtak el az or- 
szágtól (világmagyarság). 

Mivel a — határon túli magyarok politikai szán- 
dékait és törekvéseit a magyar állam már csak e 
közösségek politikai súlyánál fogva sem hagyhat- 
ja figyelmen kívül, a magyar - a kormányzás kü- 
lön ágazatává vált. Osszehangolja a magyar állam 
és a magyar —nemzet érdekeit, azokat együtte- 
sen képviseli. Alakítja egyrészt Magyarország és 
a o határon túli magyarok viszonyát (, magyar— 
magyar kapcsolatok"), másrészt a magyar állam- 
mal szomszédos államok többségi nemzeteivel 
fenntartott viszonyát azokban a kérdésekben, 
amelyek az államaikban élő magyar közösségek 
helyzetével, sorsával, érdekeivel függnek ösz- 
sze, továbbá képviseli a mindezekből következő 
érdekeket a külpolitikában, különös tekintettel a 
multilaterális fórumokra. A tevékeny magyar - 
kihasználja és igyekszik bővíteni a —nemzetközi 
jog, illetve az Európai Unió meglévő kereteit 
és lehetőségeit. A határon túli magyarok magyar 
—állampolgárságáról 2004-ben tartott népszava- 
zás világossá tette, hogy a magyarországi társa- 
dalom mennyire nem ismeri a kérdéskör jelen- 
tőségét, és így annak széles körű megismertetése 
vált a - negyedik meghatározó területévé. 

A határon túli magyarság elvárásai teljesítésé- 
nek szándéka az 1989-1990-es —rendszerválto- 
zással államcéllá vált Magyarországon. Az akkori 
alkotmánymódosítás úgy fogalmazott, hogy Ma- 
gyarország , felelősséget érez" a határain kívüli 
magyar közösségekért, ennek mibenlétét azon- 
ban nem pontosította. A 2012. január 1-jén életbe 
lépett —Alaptörvény D cikkelye Magyarország 
„felelősségvállalásáról” beszél, amelyet a követke- 
zőképpen határoz meg: „segíti közösségeik fenn- 
maradását és fejlődését, támogatja magyarságuk 
megőrzésére irányuló törekvéseiket, egyéni és 
közösségi jogaik érvényesítését, közösségi ön- 
kormányzataik létrehozását, a szülőföldön való 
boldogulásukat, valamint előmozdítja együttmű- 
ködésüket egymással és Magyarországgal”. Ez 


423 


nemzetpolitika 


a meghatározás szoros kapcsolatot teremt a - és 
a magyar külpolitika, magyar —diplomácia fel- 
adatköre között. Az Alaptörvény preambuluma, a 
Nemzeti hitvallás az állam feladatai között sorolja 
fel a Kárpát-medence természeti és ember alkot- 
ta értékeinek megóvását. Ebből is egyértelműen 
kitűnik, hogy a magyar - összefügg a kulturális 
sokszínűség tiszteletével, az EU Alapszerződése 
szerint az európai integráció egyik céljával is. A ~ 
törvényi szabályozásában kiemelt jelentősége van a 
szomszédos államokban élő magyarokról alkotott 
2001. évi LXII. törvénynek, amely különleges jogi 
státust és ebből származtatott kedvezményeket, 
támogatásokat biztosít a szomszédos országokban 
élő magyaroknak (, Státustörvény", „Kedvez- 
ménytörvény"), a nemzeti összetartozás melletti 
tanúságtételről szóló 2010. évi XLV. törvénynek, 
amely június 4-ét a nemzeti összetartozás napjává 
nyilvánította, és az állampolgársági szabályozást 
módosító 2010. évi XLIV. törvénynek. Ez utób- 
bi jogszabály bizonyíthatóan vagy vélelmezhetően 
magyar állampolgárságú felmenők esetén a ma- 
gyarul tudók számára magyarországi letelepedés 
nélkül is lehetővé teszi a magyar állampolgárság 
felvételét, ami jelentős előrelépés a magyar állam 
és a magyar nemzet érdekeinek egyesítésében. A 
nemzeti összetartozás napjának bevezetése a Ma- 
gyarországon belüli identitáspolitikában erősítette 
meg a külhoni magyarokkal való kulturális-iden- 
titásbeli összetartozás-tudat ápolását. 

1990 óta a magyar államigazgatás szervezeti 
kereteket biztosít a -nak: a koordináló szerv (a 
Határon Túli Magyarok Hivatala, majd a Nem- 
zetpolitikai Allamtitkárság) mellett több szakmi- 
nisztérium is létrehozott szervezeti egységeket 
saját hatáskörével összefüggő -i feladatai ellátásá- 
ra. A politikai életnek ezt a szakterületét egyre 
gyakrabban jelölik a , nemzeti összetartozás" fo- 
galmával (például az Országgyűlés Nemzeti Osz- 
szetartozás Bizottsága). A -i intézményrendszer 
fontos részét képezik azok a fórumok, amelyek 
megfogalmazzák a magyar állam és a magyar 
nemzet közös érdekeit; az államigazgatás említett 
szerveinek feladata, hogy ezeknek a fórumok- 
nak az iránymutatását kövessék. Az 1996-ban a 
magyar kormány, a pártok és a külhoni magyar 
politikai szervezetek részvételével tartott „ma- 
gyar—magyar csúcs" nyomán 1999-ben létrejött 
és hosszabb megszakítással (2005—2010) azóta is 
a magyar közösségek legfőbb politikai egyeztető- 
fóruma a Magyar Allandó Ertekezlet. A magyar- 
országi és külhoni magyar parlamenti (vagy ahol 


424 


ilyenek nincsenek, önkormányzati) képviselők 
2006 óta a Kárpát-medencei Magyar Képviselők 
Fóruma keretében tanácskoznak. Az 1980-as 
évek vége óta több kutatóintézet is szakosodott 
a külhoni magyar közösségekkel kapcsolatos kér- 
dések vizsgálatára, tudományos háttérbázist te- 
remtve a -nak. 

A magyar -t meghatározza az a meggyőződés, 
hogy a külhoni magyar közösségek identitásőr- 
zését leghatékonyabban —autonómiájuk megte- 
remtése biztosíthatja. Eddig a — Horvátország- 
ban, —Szerbiában és Szlovéniában élő magyarok 
(és bizonyos szintig az ausztriai magyarság) szá- 
mára hoztak létre autonómiastruktúrákat, míg 
Magyarország többi szomszédja egyelőre elzár- 
kózik ennek az igénynek a teljesítésétől. (Ossze- 
hasonlításképpen: Magyarországon tizenhárom 
nemzetiség élvez kulturális autonómiát.) Bár a - 
mai intézményrendszere a rendszerváltozás óta 
alakult ki, a politikai előzmények régebbre nyúl- 
nak vissza. A trianoni békeszerződés megkötését 
követő negyedszázadban a - fő célja a Magyaror- 
szágtól elcsatolt területek visszaszerzésének elő- 
segítése ( orevízió) volt. 1948-tól a kommunista 
rendszer azt a funkciót tulajdonította a szocialis- 
ta országok identitáspolitikájának, hogy nemzeti 
legitimációt teremtsen a társadalom pártállam 
iránti lojalitásának kikényszerítéséhez. Ennek 
jegyében Magyarországon az 1980-as évek kö- 
zepéig elnyomó eszközökkel hallgattatták el a 
szomszédos szocialista országok magyarságpoli- 
tikáját bíráló hangokat, bár 1968-ban zárt körben, 
majd 1974-ben a magyar állampárt nyilvánosan is 
elismerte a magyarországi és a külhoni magyarok 
kulturális összetartozását. Az 1980-as években a 
de facto ~i feladatokat átvállaló civilszféra meg- 
szerveződése és az aktívabb állami ~ követelése 
közrejátszott a magyarországi rendszerváltás elő- 
készítésében és kikényszerítésében. 1990 óta a ~ 
sokszor jelent meg a magyarországi belpolitika 
vitatémái között, legélesebben a szomszédos or- 
szágokkal kötött alapszerződések és a 2004. évi 
népszavazás kapcsán. Abban viszont 1990 óta 
közmegegyezés uralkodik, hogy a - célja a nem- 
zeti identitásból fakadó szükségletek ellátásával 
elősegíteni a magyar identitásközösséghez tarto- 
zók emberi jogainak érvényesülését. 

neokonzervativizmus A —konzervativizmus 
új, a —liberalizmus jobboldali irányzatának szá- 
mító értelmiségi-politikai mozgalom, amely az 
1960-70-es években bontakozott ki az S Ameri- 
kai Egyesült Allamokban. Közvetlen előzménye 
volt az SEric Voegelin és —Russell Kirk által 
elindított konzervatív szellemi megújulás. Rész- 
ben az 1930-1960-as évek nagy liberális (értsd 
szociálliberális vagy —szociáldemokrata) tár- 
sadalmi reformjai, a New Deal és a Lyndon B. 
Johnson-féle „nagy társadalom” által előidézett 
válságjelenségeknek, a hagyományos —tekinté- 
lyek hiányának felismerése, illetve jeles szocio- 
lógusok, Daniel Bell, Nathan Glazer és Patrick 
Moynihan empirikus kutatásai húzódtak meg 
mögötte. Ugyancsak közrejátszott benne szá- 
mos vezető értelmiségi lázadása 1960-as évektől 
uralkodóvá váló —újbaloldali ellenkultúra ellen: 
a közíró Irving Kristol (lapja a Public Interest, 
„közérdek”) és Norman Podhoretz (folyóirata a 
Commentary) vagy a regényíró Saul Bellow tisztán 
látták a totalitárius indítékait és veszélyeit annak, 
ahogyan az —újbaloldal a Nyugat szellemi hagyo- 
mányát mindenestül félresöpri (—diáklázadások, 
1968). E gondolkodók, nemegyszer zsidó értelmi- 
ségiek az 1930-as években még a radikális balol- 
dallal, marxizmussal, trockizmussal kacérkodtak, 
ekkor azonban ráébredtek tulajdon zsidó öröksé- 
gük értékeire, a —zsidó-keresztény hagyomány 
modern, egyéni és közösségi jelentőségére. Ha- 
sonló megfontolásokból, például az —abortusz 
1973-as engedélyezése miatt több ismert baloldali, 
szociálliberális, demokratapárti keresztény gon- 
dolkodó, Michael Novak, George Weigel (utóbb 
II. János Pál életrajzírója) és az idővel katolizáló 
lutheránus lelkipásztor John Neuhaus szintén a 
~ irányába mozdult el. 1990-ben ők indították el 
a First Things című konzervatív-neokonzervatív 
folyóiratot. Ugyancsak szocialista, demokrata- 
párti múlt után csatlakozott a ~ irányzatához 
Jeane Kirkpatrick politológus, a Reagan-korszak 
vezető diplomatája. 

Daniel Bell a The Cultural Contradictions of 
Capitalism („A kapitalizmus kulturális ellentmon- 


dásai”, 1976) című könyvében megfogalmazta, 
hogy a —jóléti állam kultúrája éppen azokat az 
erényeket (szorgalom, öngondoskodás, egyéni 
felelősség, közösségi elkötelezettség) számolja 
fel, amelyek a kapitalizmust lehetővé tették. 
A katolikus Michael Novak A demokratikus kapi- 
talizmus szelleme (1982; m. 1994) című, a - egyik 
klasszikusának számító munkájában a kapitaliz- 
mus, a szabadpiac keresztény erényeit hangsú- 
lyozta, amivel hatott is II. János Pál Cantesimus 
annus kezdetű enciklikájára (1991). Jóllehet a - 
a szabadpiac pártján állt, mégsem utasította el a 
jóléti állam intézményeit, hanem inkább a köz- 
ponti rendszerek decentralizálását, a helyi vagy 
egyéni kezdeményezésekhez való igazításukat 
szorgalmazta. E tekintetben a - elkanyarodik 
a konzervativizmus —libertariánus ágától. 

Jelentős forrása volt a neokonzervatív gondol- 
kodásnak —Leo Strauss, aki az 1950-es években 
bontakoztatta ki iskolateremtő munkásságát. 
Ráébresztette a neokonzervatív gondolkodókat a 
klasszikus politikai és a Ötermészetjogi gondol- 
kodás jelentőségére, illetve Machiavelli révén 
felhívta a figyelmüket a —hatalom realitásának 
problémájára. E realizmusigény egybecsengett 
a korszak egyik legbefolyásosabb gondolkodójá- 
nak, SReinhold Niebuhrnek a felfogásával, aki 
az amerikai külpolitika Öö wilsonizmusát, pacifiz- 
musát bírálva realista, háborútól sem visszarette- 
nő külpolitika érvényesítését szorgalmazta, mert 
a nemzetiszocializmussal és a kommunizmussal 
szemben a Nyugat liberális (parlamenti) de- 
mokráciája és keresztény civilizációja magasabb 
rendű és védendő (—>realizmus és idealizmus a 
nemzetközi kapcsolatokban). Ez az 1960-as évek- 
től egyre inkább enyhüléspárti liberális irányvo- 
nallal szemben a határozott antikommunizmust 
erősítette ( o hidegháború). 

A - a fénykorát minden bizonnyal a republiká- 
nusok, a vallási jobboldal (Religious Right) és a ki- 
ábrándult liberálisok (neokonzervatívok) szövet- 
ségével érte el Ronald Reagan elnöksége, „a má- 
sodik amerikai forradalom" vagy S, konzervatív 
forradalom” idején (1981-1989). E szövetség lét- 
rehozása révén döntően hozzájárult a Szovjetunió 
háttérbe szorulásához és felbomlásához, illetve 
Közép- és Kelet-Közép-Európa felszabadulásá- 
hoz, —rendszerváltozásához (CII. János Pál), 
illetve az amerikai gazdaság megélénküléséhez. 

A - előmozdította a konzervatív eszmeiség 
XX. század végi térnyerését, jóllehet politikai 
aktivizmusával ellentmondott az amerikai kon- 
zervativizmus inkább befelé forduló, izolacionista 

és értékvédő szemléletének. Némely konzerva- 
tív gondolkodó, mint például —Russell Kirk, 
—Molnár Tamás vagy —John Kekes szóvá is 
tette a voluntarista külpolitikai szerepvállalást és 
a konzervativizmus —ideológiaként való hasz- 
nálatát. A bírálatok különösen George W. Bush 
elnöksége idején (2001-2009) váltak élessé, ami- 
kor a neokonzervatív befolyás tetőfokán a kép- 
viselőinek második nemzedéke (például William 
Kristol, John Podhoretz és Paul Wolfowitz) ma- 
gas kormányzati tisztséget vállalva támogatták, 
hogy az USA - nemzetközileg elvárt és nagy- 
hatalmi helyzetéből adódó — „globális csendőri" 
szerepében az ellenséges kormányzatokat nem 
feltartóztatással vagy visszaszorítással igyekezett 
a —nemzetközi közösség normáinak elfogadá- 
sára rábírni, hanem megdöntötte hatalmukat 
(„demokráciaexport”, különösen az iraki hábo- 
rú, 2003—2011). A neokonzervatívokat (és velük 
együtt a vallási jobboldalt) gyakran érte bírálat 
konzervatív oldalról is —Izrael vitatható politi- 
káinak kritikátlan támogatásért is. 

A -on belüli szakadást jelezte, amikor az iraki 
háború egyik kezdeti támogatója, az ismert tár- 
sadalomtudós Francis Fukuyama 2006-ban beje- 
lentette eltávolodását a mozgalomtól, majd 2008- 
ban a demokratapárti Barack Obamát támogatta a 
választási kampányban. Donald Trump 2016-ban 
megválasztott republikánus elnök viszonya a ~sal 
ellentmondásos. 

A vitatható kormányzati lépések ellenére a ~ je- 
lentős, több politikai és eszmei eredményt — min- 
denekelőtt a Szovjetunió háttérbe szorítását — is 
felmutató kísérletet tett a konzervatív gondolat 
kortárs alkalmazására. 

neoliberalizmus A kifejezés először a XX. szá- 
zad közepén jelent meg, majd az 1970-es évek- 
től kezdve széles körben elterjedt, napjainkban 
pedig a tudományos és a politikai köznyelv 
egyik legellentmondásosabb fogalmává vált. 
Eredetileg olyan nyugat-európai és amerikai 
értelmiségiek (elsősorban közgazdászok) hasz- 
nálták saját ideológiai törekvéseik jelzésére, akik 
a második világháború előtt a szocialista típusú 
központi tervezéstől és az állami beavatkozás 
terjedésétől óvtak, és a kapitalista piacgazdaság 
felsőbbrendűsége mellett érveltek, majd a háború 
után a Mont Pelerin Társaság körül tömörültek. 
A neoliberálisok a mindinkább egyenlősítő jelle- 
gűvé váló XX. századi —liberalizmussal szem- 
behelyezkedve tudományosan megalapozott 
érvekkel nyúltak vissza a korábban a klasszikus 
liberalizmus által megfogalmazott szabadpiaci 
elvekhez. Az eszmeileg sok szempontból hete- 
rogén irányzat képviselői között megtalálhatjuk 
—Hayeket, Ludwig von Misest, —Polányit, ké- 
sőbb Friedmant, de a német szociális piac-gaz- 
daság elméletének az „ordoliberális” iskolához 
köthető megalapozóit, például Wilhelm Röpkét 
és Alexander Rüstowot is. 

Míg a neoliberális irányultságú gondolkodók be- 
folyása a második világháború után, a keynesiánus 
alapokon álló , jóléti konszenzus"? éveiben sokáig 
mérsékelt maradt, addig az 1970-es évek gazdasá- 
gi válsága nyomán világszerte előtérbe kerültek 
az általuk hirdetett szabadpiaci eszmék, amelye- 
ket olyan, jellemzően konzervatív politikusok, 
mint — Thatcher és S Reagan képviseltek nagy 
hatással (ennek köszönhetően az irányzatot sok- 
szor összekapcsolják a nagyjából ugyanekkor je- 
lentkező —neokonzervativizmussal). Az 1990-es 
évekre tanúi lehettünk a -nak nevezett ideológia 
széles körű térnyerésének, amely többek között 
a piacok deregulációjára, az adók és a jóléti ellá- 
tások csökkentésére, a szigorú monetáris politi- 
kára és a kereskedelem liberalizációjára irányuló 
törekvéseket foglalta magába. Ezzel párhuzamo- 
san — de különösen a 2008-ban kezdődött pénz- 
ügyi-gazdasági válság óta — a kifejezés a fennálló 
gazdasági-társadalmi berendezkedéssel, illetve a 
globalizáció jelenségeivel szembeni, bal- és jobb- 
oldali kritikák sokszor differenciálatlanul hasz- 
nált, visszatérő fogalmává vált, miközben joggal 
vethető fel, hogy egyes esetekben megfigyelhető 
doktriner változata sokban elszakadt a korábban 
kimunkált, klasszikus liberális gyökereitől. 

nép A közös eredet és hagyományok által össze- 
kötött és/vagy azonos nyelvet beszélők közössé- 
ge, illetve egy ország, tájegység, város vagy akár 
község lakosainak az összessége. Osszetartozást 
jelenít meg tehát, de a más ~ektől való elkülö- 
nülést is. Ebben az értelemben beszélünk egy ~ 
—nemzetiségéről, az ugyanis a más -ektől eltérő 
nyelvi, kulturális, esetleg mentalitásbeli jellegze- 
tességeit foglalja magában. Történetileg és politi- 
kailag a ~ fogalma a római jog óta a társadalom 
egységét fejezi ki: a populus Romanus (római nép’) 
nem csupán Róma lakosainak összességét, hanem 
a római polgárok közösségét jelölte. Ugyanakkor 
a ~ fogalma mindig is utalt a társadalmi ellen- 
tétekre és a szociális, gazdasági vagy politikai 
egyenlőtlenség valóságára, mert a szó egyúttal 
az alávetetteket, az alacsony sorsúakat, a kétke- 
zi munkát végzőket, a nem nemeseket, a polgári 
társadalomnak az arisztokráciával szemben álló 
rétegeit is jelölte. A XIX. században a —francia 
forradalom nyomán a polgári jogegyenlőségért 
Európa-szerte kibontakozó forradalmi mozgal- 
mak az ókori példák felújításával a —demokrácia 
teljességét kívánták jelölni a cakarat, a ~szabadság, 
a ~uralom, illetve a ~szuverenitás terminusaival. 
Ezzel a törekvéssel párhuzamosan alakult ki a 
- iránti tudományos érdeklődés s annak -rajzi 
fogalma, mely a tradicionális kultúrájú dolgozó 
tömegeket jelöli, szemben a magas kultúrát hor- 
dozó uralkodó rétegekkel. A második világhábo- 
rú utáni szocialista országok esetében, amelyek 
a ~i demokratikus vagy -köztársaság megjelölést 
használták államnevükben, arra kívántak utalni, 
hogy a társadalmuk az egyenlőség és a kizsák- 
mányolás megszüntetésének programját valósítja 
meg. 

Allam- vagy közjogi értelemben a - az adott 
—állam területén lakó állampolgárok összessé- 
gét is jelölheti. Ugyanakkor az állam a legtöbb 
esetben nem egyetlen, nemzetiség értelemben 
vett ~nek az állama, és a nemzet több -ből, 
nemzetiségből is állhat. Terület - nélkül, - terü- 
let nélkül nem alkot államot. Az állam fogalma 


e két tényezőnek egybekapcsolt, együttes létezé- 
sét tételezi fel. Ebben az értelemben a - sokszor 
a nemzet szinonimája. Más értelmezésekben vi- 
szont a - a törzs és a nemzet között álló társadal- 
mi alakulat, amely a nemzetté válásnak csupán 
a lehetőségét foglalja magában. 


Gschnitzer, Fritz et al.: „Volk, Nation, Nationalismus, 
Masse” („Nép, nemzet, nacionalizmus, tömeg”), 
Brunner, Otto, Werner Conze és Reinhart 
Kosselleck (szerk.): Geschichtliche Grundbegriffe. 
Historisches Lexikon zur politisch-sozialen Sprache in 
Deutschland I-VIII. (,, Történelmi alapfogalmak: a 
németországi politikai és társadalmi nyelv történeti 
lexikona", 1992). 

Málnási Bartók György: Faj. Nép. Nemzet (2004); uő: 
Szellem és rendszer: válogatott írások (2001). 

Streiff-Fénart, Jocelyne és Philippe Poutignat: Théories 
de Pethnicité („Etnikumelméletek”, 1995). 


népfelség (népszuverenitás) Az az elv, amely sze- 
rint az állami főhatalom forrása a nép. A —>szu- 
verenitás politikai-jogi fogalmát Jean Bodin 
dolgozta ki a XVI. században. Eszerint az állam 
állandó és abszolút hatalommal bír, amelynek le- 
téteményese a senkinek alá nem vetett uralko- 
dó (a középkorban kialakult szuverén szó eredeti 
jelentése: "uralkodó", szuverenitás). — Hobbes 
Leviatanjában (1651; m. 1970) a szuverenitás ala- 
nya már nem feltétlenül az uralkodó, hanem a 
személytelen állam. Szintén a XVII. században 
—Locke fejtette ki először a ~ liberális felfogását, 
amelynek előzményei a középkorba, sőt az ókori 
—római jogba nyúlnak vissza, amennyiben a csá- 
szárkori római jogtudósok magyarázata szerint a 
császár a hatalmát a beiktatásakor meghozott kü- 
lön törvény (lex regia de imperio "a császári hata- 
lommal való felruházásról szóló törvény’) alapján 
nyeri el a néptől. Locke gondolatait fejlesztette 
tovább a —felvilágosodás egyik legnagyobb ha- 
tású gondolkodója, — Rousseau, aki a Társadalmi 
szerződés (1762; m. 1875, 1975) című művében a ~et 
a monarchák uralmi felségjogaival szemben hatá- 
rozta meg. Eszerint a hatalom nem Istentől ered, 
az államban a főhatalom birtokosa a nép, a pol- 
gárok összessége, és a hatalomgyakorlás egyetlen 
legitim módja elvileg a népgyűlés. Mivel a népnél 
van a hatalom, annak jogában áll korrigálni is a 
döntéseit, azaz megfosztani a hatalmuktól azokat, 
akik visszaélnek vele. Rousseau ~tana a hatalom 
egységét hirdette, és szemben állt a —hatalom- 
megosztás S Montesquieu által kifejtett elvével. 

népi mozgalom (népi írók) 


A - elvét először az 1776-os virginiai jognyi- 
latkozat rögzítette jogszabályként. Az erre épü- 
lő első alkotmányt Connecticut állam fogadta 
el. Az Amerikai Egyesült Allamok alkotmánya 
(1787), a francia Emberi és polgári jogok nyilat- 
kozata (1789) és a magyar 1848-as áprilisi törvé- 
nyek is deklarálták, ahogy a 2011-es Alaptörvény 
is, hogy a - elvét veszik alapul. 

A - elve a modern európai monarchiákban és 
köztársaságokban egyaránt érvényesül. A mo- 
narchiában ugyanis az uralkodó a miniszterei ál- 
tal kormányoz, így a -et csak szimbolikusan, de 
nem a hatalom gyakorlójaként fejezi ki. Mindkét 
államformában a közvetett és a közvetlen demok- 
rácia intézményei biztosítják a hatalomgyakorlás- 
ban kifejeződő ~et. A közvetett demokrácia kere- 
tei között a nép választások útján gyakorolja ha- 
talmát, a végrehajtó hatalmat gyakorló kormány 
megalakítása, ellenőrzése és a törvényalkotás vé- 
gett képviselőket küld a törvényhozásba, illetve 
az önkormányzati testületekbe, prezidenciális, 
félprezidenciális rendszerekben pedig a végre- 
hajtó hatalmat gyakorló elnököt is megválasztja 
(— Amerikai Egyesült Allamok, Franciaország). 
A közvetlen demokrácia, a döntésekben való 
személyes állampolgári részvétel intézményei: a 
népszavazás, a népi kezdeményezés és az ön- 
kormányzati közmeghallgatás. A - elvének az ál- 
talános és egyenlő választójog felel meg, amelyet 
a XIX-XX. században fokozatosan vezettek be 
az országok. 


Földi András (szerk.): Összehasonlító jogtörténet (2014). 
Kukorelli István (szerk.): Alkotmánytan I. (2007). 


népi mozgalom (népi írók) A Horthy-rend- 
szer legmarkánsabb, alulról szerveződő ellenzéke; 
tágabban a XX. századi magyar szellemi élet azon 
vonulata, amely főként irodalmi és szociográfiai 
eszközökkel elsősorban az agrárlakosság gazda- 
sági, társadalmi és politikai emancipálódását és 
felemelkedését tűzte zászlajára, de fontos iden- 
titás- és politikaformáló szerepet is betöltött. 
A hazai értelmezések többsége a két világhábo- 
rú közötti kelet-európai agrárpopulizmushoz 
köti őket ( vagrármozgalmak, populizmus). Az 
1930-as évek gazdasági nehézségei leginkább az 
agrárnépességet sújtották, amely bár még min- 
dig Magyarország lakosságának nagyobb hánya- 
dát tette ki, az államhatalom részéről marginális 
figyelemben részesült. Az aránytalanságokra, az 

állam tehetetlenségére és jogfosztó intézkedései- 
re reflektáltak a falukutatóknak is nevezett népi 
írók. Leglátványosabban a szociográfiák műfaji 
sajátosságait bevetve mutattak rá a rendszerjel- 
legű problémákra (például Darvas József, Erdei 
Ferenc, Féja Géza, Illyés Gyula, Kodolányi Já- 
nos, Kovács Imre, Szabó Zoltán, Veres Péter). 
A legnagyobb hatást Ady Endre küldetéstudata, 
Móricz Zsigmond naturalizmusa és- minde- 
nekelőtt — Szabó Dezső parasztképe gyakorolta 
rájuk. A népkutatást egyes népiek tudományos 
eszköztárral, míg mások a , paraszti őserőt" faji 
alapra helyezve, kirekesztő nemzetszemlélettel 
végezték. Ez a két megközelítés akár egy életpá- 
lyán belül is váltakozhatott. 

Amiben a népiek egyedülállóak voltak, az 
munkásságuk közéletre hangoltságában, nép- 
szerűségében, hatásában és utóéletében kere- 
sendő. Vitathatatlan érdemük, hogy fellépésük 
a trianoni sokk után felhívta mind a szélesebb 
közvélemény, mind a politikai elit figyelmét a 
magyar társadalom belső anomáliáira. A - igen 
laza, belső feszültségekkel terhelt közössége nem 
érte be a konzervatívok korrekciós javaslataival, 
bár a reform megvalósításának módjáról eltérően 
gondolkodtak. Legfontosabb közös vonásuk a 
—harmadikutasság, illetve a Horthy-rendszer- 
nek és agrárpolitikai origójának, a nagybirtoknak 
a bírálata. Egyetértettek abban, hogy változtat- 
ni csakis radikális földreformmal lehet, ellenben 
többféleképpen körvonalazták a parasztság leen- 
dő helyét a társadalomban. Erdei Ferenc, Féja 
Géza és Veres Péter például az alföldi parasztság 
életmódjából kiindulva vélték megvalósíthatónak 
reformelképzeléseiket. Erdeit Féjával a mezővá- 
rosi tanyakoncepció és a kertkultúrába vetett hit 
is összekötötte (egy ideig), míg Veres és Féja az 
archaikus szolidaritáson nyugvó parasztmítoszon 
osztozott, az igen különböző alkatú (és képzett- 
ségű) Veres és Erdei pedig egyaránt radikális 
politikai váltásban gondolkodott. Illyés Gyula, 
Szabó Zoltán és Kovács Imre ezzel szemben nem 
tartotta reménytelennek a bajoknak az adott po- 
litikai kereteken belül történő, határozott társa- 
dalmi reformokkal való orvoslását. 

A ~ a politikai célkitűzéseit az ún. —népi—ur- 
bánus vita során, illetve mindenekelőtt az 1937- 
ben zászlót bontó Márciusi Front programjában 
fogalmazta meg, amely a demokratikus szabad- 
ságjogok mellett a dunai népek önrendelkezésén 
alapuló revíziót, az 500 kataszteri hold feletti 


népi-urbánus vita 


nagybirtok kisajátítását, a monopoltőke korláto- 
zását, továbbá a pánszláv és pángermán expanziós 
törekvésekkel szemben a Duna-völgyi konföde- 
ráció gondolatának megvalósítását követelte. Bár 
a Márciusi Front a hatósági zaklatások és a belső 
viták miatt elsorvadt, a - 1939 és 1949 közt élte 
intézményesüléssel, lapalapításokkal, kormány- 
intézkedésekkel és polarizálódással kísért fény- 
korát. 1939-ben alakult meg a(z egyebek közt 
—>Bibó István fémjelezte) Nemzeti Parasztpárt, 
1943-ban rendezték meg a háború utáni jövőt 
latolgató balatonszárszói találkozót, majd 1945- 
ben megvalósult a (Márciusi Front tervénél is 
radikálisabb) földreform, és bezárásukig kibonta- 
kozhatott a népi kollégiumok, a , fényes szelek" 
nemzedékének markáns népisége. Bár egyes né- 
piek 1945 előtt —antiszemitizmussal, 1945 után 
a magyarországi németek kitelepítésével, a 
kommunista diktatúrával kompromittálódtak, 
a mozgalom alapvetően demokratikus jellegét 
1956-os kiállásuk is tanúsítja. 

A népi mozgalom örököseként lépett fel a késő 
-Ö Kádár-korszak azon, elsősorban az Irószövet- 
ségből kinövő ellenzéki csoportja (például Bíró 
Zoltán, Czine Mihály, Csengey Dénes, Csoóri 
Sándor, Csurka István, Fekete Gyula, Für Lajos, 
Lezsák Sándor), amely bár a magyar , sorskér- 
déseket", a népesedés és a kisebbségi magyarság 
problémáit beemelte a politikai közbeszédbe, 
a konkrét reformelképzelésekkel adós maradt. 
Az ország berendezkedését geopolitikai okok- 
ból adódóan megváltoztathatatlannak tartották, 
és jó kapcsolatot ápoltak a reformkommunista 
Pozsgay Imrével. A kétpólusú, eltérő hagyo- 
mányrendszert ápoló ellenzék ( demokratikus 
ellenzék) fellépése a —népi— urbánus vita újraé- 
ledését hozta magával, és bár voltak biztató jelek 
a párbeszédre (például az 1985-ös monori találko- 
zó), közös nemzetstratégia kidolgozására ezúttal 
sem került sor. A népi-nemzeti ellenzék nemcsak 
a létező szocializmussal, de a kapitalizmussal 
szemben is kritikus volt, és harmadik utas elkép- 
zeléseket fogalmazott meg. A mozgalom 1987- 
ben Lakitelken létrehozta a politikai szervezetét, 
a —=Magyar Demokrata Fórumot, a Örendszer- 
változás egyik meghatározó erejét. Az 1990-es 
választási győzelem idejére azonban a jobbközép, 
konzervatív eszmerendszer vált meghatározóvá 
az MDF-en belül, és a népi-nemzeti értelmiség 
képviselői a párton belül kisebbségbe szorultak, 
vagy új pártalakulatokban, esetleg a pártpoliti- 
kán kívül próbáltak érvényesülni. 


Bognár Bulcsu: A népies irányzat a két báború között: Er- 
dei Ferenc és a barmadik út képviselői (2012). 

Borbándi Gyula: A magyar népi mozgalom: a harmadik 
reformnemzedék (1989). 

Papp István: A magyar népi mozgalom története: 1920— 
1990 (2012). 

Salamon Konrád: A Márciusi Front (1980). 


népi-nemzeti XX. századi, a nép felemelését 
célzó magyar irányzatok, csoportok, alkotók 
programjelölő állandósult jelzője; főként (vissza- 
tekintve) az 1930-as évek népi íróira és azon 
Kádár-kori utódaikra vonatkoztatták, akik az 
1980-as évekre ellenzéki, a rendszerváltás ide- 
jén közvetlen politikai szerepet vállaltak, és a 
magyar „sorskérdéseket” napirenden tartották. 
A jelző utal a XIX. századi programra, a nemze- 
ti kereteknek az alsóbb néprétegekkel, a paraszt- 
sággal való kitöltésének szándékára, a „népnek a 
nemzetbe való beemelésé"-re (jogkiterjesztés). 
A —nép terminusának kettős — társadalmi és et- 
nikai —, sokszor reflektálatlan jelentése következ- 
tében gyakran a , népnemzeti" szinonimájaként 
alkalmazzák, amely a XIX. században a nemzeti 
kultúrának a népi hagyományokból való megújí- 
tását célzó irányzatot jelölte, a két világháború 
közötti korszakban azonban a történetpolitikai 
irodalom már azokra használta, akik a nemzetet 
a közös leszármazás fikciójából eredeztették, bio- 
lógiai, , faji" egységében hittek, és bizonyítottnak 
vélték a nemzettagok közös testi és lelki jegyei- 
nek létét. Ez utóbbi, Nyugat-Európában egykor 
népszerű nemzetértelmezés logikus következ- 
ménye olyan Önemzetállami célképzet, amely 
a nemzettagok szelekcióját is magával vonhatja. 
A - és a népnemzeti érzület, magatartás vagy 
program nem mindig határolható el pontosan, 
összecsúszásuknak, -csúsztatásuknak viszont szá- 
mos máig ható negatív következménye van a 
közéletben és a közgondolkodásban. 


Joó Tibor: Magyar nacionalizmus (1941). 
FIG 


népi-urbánus vita Irodalompolitikai konflik- 
tus, amely két különböző modernizációs straté- 
gia, nemzetfelfogás és társadalomintegrációs mo- 
dell között bontakozott ki az 1920-as évek végén. 
A polémia 1933 és 1938 közt tetőzött, ám nap- 
jainkban is kitapintható. Komoly érdemei voltak 
a világháborút megelőző időszak modernizációs 

néplélek 


koncepcióinak megfogalmazásában, ugyanak- 
kor a konszenzuskeresés helyett összességében 
a konfliktusok mélyítése jellemezte mindkét tá- 
bort. A részben polgári radikális hagyományokat 
ápoló, nyugat-európai mintákban gondolkodó, 
részben a baloldali szocializmussal rokonszenvező 
vagy ahhoz kapcsolódó urbánusok elsősorban a 
szabadságjogok fontosságát hangsúlyozták a kor- 
ban kiépülő diktatúrák, valamint az egyre inkább 
szélsőjobbra tolódó magyarországi döntéshozó 
politikai elit és korhangulat ellenében. A mépiek 
ezzel szemben mindenekelőtt, a magyarországi 
agrárnépesség nyomasztó helyzetének felszámolá- 
sára törekedtek, mely feladathoz változatos módon 
és a helyi viszonyokra szabottan közelítettek, ám 
mindenképpen üdvösnek tartották a szabadpiac 
korlátozását. 

Bár a jobb-bal dichotómiában gondolkodó ur- 
bánusok tagadták bármiféle —>barmadik út lehe- 
tőségét, a fennálló rendszer bírálatában, a demok- 
ratizálódás és a — népiektől eltérő módon felfo- 
gott — polgárosodás igényében, valamint a főbb 
külpolitikai kérdésekben a kölcsönös félreértések, 
gyanakvások és előítéletek ellenére azonos véle- 
ményen voltak a felek. Az ellentét alapját a két 
csoport tagjainak eltérő szociokulturális háttere, 
világszemlélete, nyelvhasználata és irodalmi ízlé- 
se jelentette, majd főként az ún. zsidókérdés körüli 
állásfoglalások mérgesítették el végleg a vitát. Az 
—antiszemitizmussal átitatott közhangulatban 
az urbánusok érthető érzékenységgel, ám gya- 
korta célt tévesztve reagáltak a népiek zsidóságot 
érintő kritikáira, míg az esetenként szűkítő nem- 
zetszemléletű népiek a kelleténél kevésbé voltak 
tekintettel a politikai körülményekre. Ugyanak- 
kor e vitákban nem egyszerűen zsidó-nem zsi- 
dó ellentétek manifesztálódtak; a népieknek az 
„autochton” polgárság hiányára utaló bírálatai 
(részben) német eredetű írókat, gondolkodókat is 
érintettek. A konfliktus urbánus oldalról a 70// és 
a Szép Szó, a népiek részéről a Válasz és a Tanú 
folyóiratok körül polarizálódott, de a korabeli 
szellemi élet szinte minden tényezője és fóruma 
bevonódott valamilyen mértékben a második vi- 
lágháború alatt is kiélezett polémiába. 

A világégés után fokozatosan berendezkedő 
kommunista államhatalom a közélet színterén ta- 
busította a kérdést, és manipulálta a két csoport 
viszonyát. A - a rendszerváltozás idején — amikor 
a stratégiai kérdések újrafogalmazódhattak — fel- 
színre tört, és bár változó intenzitással és hangsúly- 

okkal, de azóta is hatással van a magyar közéletre, 
a vitakultúrában is kimutatható (szekértábor-logi- 
ka, virtuális ellenségképek, harci retorika stb.). 


Bartha Ákos, Paár Ádám és Péterfi Gábor (szerk.): 
Népiblog — Az elmúlt évek írásai (2014—2016 ) (2016). 
Nagy Sz. Péter (szerk.): A népi-urbánus vita dokumen- 
tumai 1932—1947 (1990). 

N. Horváth Béla: „Sznobok és parasztok”, Szegedy- 
Maszák Mihály és Veres András (szerk.): A magyar 
irodalom történetei III. 1920-tól napjainkig (2007). 


néplélek Tudományos kifejezésként a XIX. szá- 
zadi német tudományosságból származik, hason- 
ló értelemben használták a mépszellem fogalmát 
is, amely Voltaire esprit des nations (nemzetek 
szelleme?) és Herder Nationalgeist (nemzeti 
szellem’) fogalmára, illetve —Hegel szellemfel- 
fogására (Geist) megy vissza. Friedrich Carl von 
Savigny jogszemlélete kulcsszerepet tulajdonít 
a népszellemnek (Völksgeist), mert döntő hatást 
gyakorol a történetileg változó jogintézményekre. 
A Volkerpsycbologie C-tan) Wilhelm von Hum- 
boldt (1767—1835) és különösen a modern pszicho- 
lógia egyik legfontosabb XIX. századi teoretiku- 
sának, Wilhelm Wundtnak (1832—1920) a mun- 
kássága nyomán lett a XIX. század második felé- 
ben intézményesülő ún. nemzeti tudományok, a 
nyelvtudomány és a néprajz egyik kulcsfogalma. 
A - értelmezése erőteljesen támaszkodott a kor- 
szakban uralkodó természettudományos szem- 
léletre, a biológiai determinizmus és az evolúció 
egyre inkább teret nyerő tanítására. Magyar 
teoretikusai, mint Alexander Bernát, Herman 
Ottó, Katona Lajos ezzel a fogalommal a kollek- 
tív psziché ősiségét, a történetiségen túlmutató 
állandóságát igyekeztek kifejezni, s a ~ , lenyo- 
matainak" a nyelv, a költészet, a szokások és az 
erkölcsi intézmények organikus, a nép körében 
fellelhető és történeti műveltségtől nem érintett- 
nek feltételezett elemeit jelölték vele. A - fogalma 
a kulturális elkülönülés és a nemzeti sajátosságok 
felértékelését is jelentette, mert egyúttal a törté- 
netileg kifejlődött és a magasabb műveltségi fokot 
jelentő ún. nemzeti szellem alapjának is tekintet- 
ték. A - mint tudományos fogalom mára elveszí- 
tette relevanciáját, jobbára csak a politika terüle- 
tén, a Ö nacionalista ideológiákban kap hangsúlyt. 
A kérdés egyik kései hatásaként bontakoztak ki a 
XX. század első felében a nemzetkarakterológiai 


nyelv 


viták, amelyekben a biológiai kötöttségű — faj- 
fogalom alternatívájaként jelent meg a kulturális 
életet is magába foglaló nemzeti jelleg. 


Savigny, Friedrich Carl von: System des beutigen 
Römischen Rechts I-VIII. („A római jog mai rendsze- 
re”, 1840—1849). 

Trencsényi Balázs: A nép lelke — Nemzetkarektorológiai 
viták Kelet-Európában (2011). 

HP 


népszavazás (referendum) A választópolgárok 
politikai akaratának meghatározott kérdésről való 
közvetlen akaratnyilvánítása. A közvetlen —de- 
mokrácia intézményeként kiegészítia Öparlamen- 
táris demokrácia döntéshozatali rendszerét; előtör- 
ténete az athéni demokráciáig nyúlik vissza. Az 
alkotmányok szabályozzák, mely témakörökben 
kötelező, illetve tilos -t kiírni, és hogy vélemény- 
kérő vagy ügydöntő hatálya van-e. Az európai 
demokráciákban országosan ritkán, helyi szinten 
gyakrabban használatos intézmény. Ez alól kivé- 
telt képez Svájc, amelynek alkotmányos-politikai 
rendszerében a - fontos szerepet játszik. Ellene 
szól, hogy a választók általános mandátumot ad- 
nak a parlamenti képviselőiknek arra, hogy bár- 
mely politikai kérdésben döntsenek helyettük, és 
ezért fölösleges a választók véleményét kikérni 
adott kérdésben. Ráadásul vitatott, hogy a kér- 
dést érthetően fogalmazzák-e meg a referendum 
kiírói, megértik-e azt a választók. Ennek ellené- 
re elsősorban a politikai bizalom (a kormányzat) 
megerősítése vagy gyengítése végett használatos 


a parlamentáris demokráciákban. 
KA 


népszuverenitás onépfelség 


Niebuhr, Reinhold (1892-1971) Az egyik leg- 
jelentősebb XX. századi amerikai protestáns teo- 
lógus, az egyén és a közösség viszonyáról írott 
nagy hatású munkáival az amerikai politikai 
gondolkodás liberális és konzervatív ágát egy- 
aránt gazdagította. 

A lelkipásztori és tanári hivatást választó ~ az 
emberi természet gyarlóságát tekintette kiindu- 
lópontjának, meggyőződéssel vallva, hogy a Bib- 
lia emberképe helytállóbb, mint akár a klasszikus 
antikvitásé, akár a modern elméleteké. Tisztelte 
a liberalizmus értékeit, de bírálta az ún. „liberális 
kereszténységet”, amiért szentimentális módon 
fogta fel az emberi természetet. Biztos volt abban, 


hogy az önérdek és a közérdek sokkal nehezeb- 
ben egyeztethető össze, mint ahogy azt a —fel- 
világosodás filozófusai feltételezték. „Az ember 
igazságosságra való képessége teszi lehetővé, az 
igazságtalanságra való hajlama teszi szükségessé 
a demokráciát" - írta. Szerinte az önérdek mo- 
tiválja elsődlegesen a viselkedésünket. A —rossz 
fogalmát úgy határozta meg, mint az önérdek 
olyan érvényesítését, amely semmilyen tekintet- 
tel sincs az egész érdekeire. 

A Moral Man and Immoral Society (, Morá- 
lis ember és immorális társadalom", 1932) című 
művében azt a meggyőződését is kifejti, hogy 
a csoportok viselkedése mintegy összegzi az 
egyes emberek önzését és gyarlóságát, s ezért a 
kollektívumok az egyénnél mindig erkölcstele- 
nebbül járnak el. Ezt a nemzetekre is érvényes- 
nek tekintette, s e nézetével hatott a nemzetközi 
kapcsolatok , realista iskolájának" ( realizmus) 
képviselőire, Hans Morgenthaura, George F. 
Kennanra, akik szerint az államokat kizárólag 
saját érdekeik, nem pedig erkölcsi elvek vezetik. 
- nagyban hozzájárult a náci Németország és 
a Szovjetunió elleni fellépés erkölcsi alapjainak 
megteremtéséhez. 

- nem tartotta magát konzervatívnak, mert 
nem tudta elfogadni, hogy a társadalmi egyen- 
lőtlenségek létét természetesnek tekintsük. 
Azon megállapításával viszont a konzervatívok 
is egyetértenek, miszerint illúzió az a marxista 
állítás, hogy az osztályharc kiiktatásával az em- 
berek közötti konfliktusoknak is vége szakad. 
Ezek forrásai ugyanis végső soron az emberi ter- 
mészetben gyökereznek. 


"További művei: 7be Nature and Destiny of Man (, Az 
ember természete és végzete", 1943); Tbe Self and the 
Dramas of History („Az én és a történelem drámái”, 
1955). 

Brown, Charles C.: Niebuhr and His Age, Harrisburg 
(„~ és kora”, 2002). 

Egedy Gergely: Konzervatív gondolkodás és politika az 
Egyesült Allamokban (2014). 

Fox, Richard W.: Reinbold Niebuhr: a Biography („~ 
életrajza”, 1996). 

EG 


nyelv Az emberi érintkezés (kommunikáció) leg- 
fontosabb, leghatékonyabb és univerzális jelrend- 
szere. (Szemiotikai értelemben más jelrendszert is 
,""-nek neveznek, például: „állatok ~e”, „jel~”, 
, Program-".) A ~változatokat is nevezhetik ~nek 

nyomásgyakorlás (lobbizás) 


(például táj-, szak-), illetve a -használat egyes te- 
rületeit is: média-, politikai - (pontosabban: poli- 
tikai -használat.) Az emberi - a nemzedékek kö- 
zötti kapcsolat, a hagyományteremtés és -átadás 
technikája, illetve biztosítéka. A kulturális evolú- 
ció eleme, az evolúció , hajtómotorja". Az emberi 
elme tevékenységéhez kapcsolódik: elvonatkozta- 
tás (absztrakció), megújuló képesség (kreativitás) 
jellemzi. A - elemei fizikailag érzékelhető hang- 
sorokból állnak, ehhez az adott ~et beszélők által 
elfogadott jelentések kapcsolódnak. A - leírására 
szolgáló modell: a -tan (grammatika). Ennek 
alapfogalmai: a beszédhang, hangkapcsolat, szó- 
alak, szószerkezet, mondat (újabban: a szöveg 
is). A -tanok leírják a szófaji rendszert, ezeknek 
a mondatban betöltött (mondatrészi) szerepét és 
a mondatalkotás szabályait. 

A -ek területi és társadalmi változatokból 
épülnek fel. A különböző ~változatokból bizo- 
nyos társadalmi szervezettségi szinten, politikai- 
hatalmi-kulturális törekvések és az értelmiségi 
elit közreműködése (például könyvnyomtatás, 
helyesírási rendszer, iskoláztatás, média) nyomán 
kiemelkedő egységes ~változat a köz- (norma, 
sztenderd). A természetes (spontán) -fejlődés 
mellett a társadalmi együttműködés, a vallás, 
politika, tudomány, oktatás, irodalom, média stb. 
hatására rendszerint kialakul valamilyen -befo- 
lyásoló tevékenység, amelynek eredménye lehet 
~reform, ~újítás, esetleg ~i revitalizáció (~újjá- 
élesztés). Politikai beavatkozás a ~ek életébe a 
hátrányos ~i megkülönböztetés (diszkrimináció). 
A globalizáció hatására (is) a ~ek száma folyama- 
tosan csökken; mára számos ~ (azaz ~i közösség) 
kihalt. 

A ~ elvont kategória, a beszéd és az írás for- 
májában valósul meg. A beszéd mintegy 100 ezer 
éve jelent meg, első rögzítési formáját, az írást az 
emberiség kb. 5 ezer éve találta fel. A hangrögzí- 
tés a XIX. század második felében született meg. 
A szóbeliség és az írásbeliség között átmenetek 
alakultak ki, az új technológiák következtében ma 
már beszélünk másodlagos szóbeliségről és írás- 
beliségről (vö. digilektus) is ( emagyar nyelv). 


Cseresnyési László: Nyelvek és stratégiák, avagy a nyelv 
antropológiája (2004). 
Pusztay János: Nyelvével bal a nemzet (2006). 
Szépe György: Nyelvpolitika: múlt és jövő (2001). 
Veszelszki Agnes: Netnyelvészet. Bevezetés az internet 
nyelvhasználatába (2017). 
BG 

nyomásgyakorlás (lobbizás) Erdekérvénye- 
sítés, amelyben a —kormányzattól többnyire 
független csoport — nem kormányzati szervezet, 
szakszervezet, egyház, vállalat, szakmai tes- 
tület, külön erre szakosodott vállalkozás — célja 
nem a kormányzás egészének, hanem a hatalmon 
lévők egy kis szeletének, adott ügyben kompe- 
tenciával rendelkező személyeknek a befolyásolá- 
sa, szakmai, gazdasági vagy egyéb —érdekeinek 
megfelelő törvényalkotás vagy más intézkedés 
végett. Lobbynak (a. előcsarnok, kerengő’) mond- 
ták már a XVII. században az angol parlament 
azon tereit, ahol a választók találkozhattak kép- 
viselőikkel, és később azokat, akik gyakran éltek 
ezzel a befolyásolási lehetőséggel. Amerikában 
vált igévé, és onnan terjedt el. A nyomásgyakor- 
lók megosztják preferenciáikat a hatalomgyakor- 
lókkal, majd tudtukra adják, hogy támogatják-e 
vagy sem a választásokon induló jelöltjeiket, az 
ő érdekeik, céljaik felkarolásáért cserébe. Ha az 
egyezkedés nem hoz sikert, a lobbizók egyéb esz- 
közökhöz folyamodhatnak (tüntetések, sztráj- 
kok, sajtókampányok). A -ban döntő az időzítés, 
a megfelelő , illetékes" kiválasztása, a pontos tá- 
jékoztatás, az igény észszerűsége, a nem agresszív 
vagy etikátlan fellépés. A ~ a Öpolitikai döntésho- 
zatal természetes része, következményei lehetnek 
üdvösek és károsak. Szabályozása nem feltétlenül 
szűri ki a Ökorrupciót. A magyar döntéshozatali 
folyamatokból a hazai szakmai testületek jól időzí- 
tett, módszeres és hiteles -a gyakran hiányzik. 


Coen, David és Jeremy Richardson (szerk.): Lobbying 
tbe European Union: Institutions, Actors and Issues 
(„EU-lobbizás: intézmények, szereplők és ügyek", 
2009). 

Gulyás Gyula: A közpolitika paradoxonai (2002). 

NL 


Nyugat (l. occidens, a. West, fr. Ouest, n. Abendland, 
Westen) —>Kelet és Nyugat a semleges földrajzi 
megkülönböztetésen túl egymással konfliktusban 
álló politikai és világnézeti értékrendek sokszor 
meghatározatlan tartalmú, metaforikus szembe- 
állítását juttatja kifejezésre. Hol végződik a Nyu- 
gat? Hol kezdődik a Kelet? Mi is antagonizmusuk 
ideológiai tartalma? A nyugat-európai közvéleke- 
désben a Közel-Kelet éppen úgy „Kelet”, mint a 
Balkán vagy éppen Kína, a bécsi Landstrassétól 
keletre pedig Metternich kancellár híres bonmot- 
ja szerint már Azsia kezdődik. A Kelet és Nyu- 
gat szembeállítása a sokoldalúságával ejti zavarba 


Nyugat 


az értelmezőt, hiszen a felvilágosodás korától a 
legkülönbözőbb politikai és kulturális konstruk- 
ciók harci terepévé vált. A - fogalma átfogja az 
európai civilizatorikus küldetést és a gyarmatosí- 
tást, vele szemben az orientalizmus sokszor szin- 
tén nem egyéb, mint a Kelet meghódítását, át- 
formálását és a felette való uralom megszerzését 
célul kitűző nyugati viselkedésminta. Valójában 
az európai kettéosztottság a felvilágosodás francia 
iskolájának hatására vált kelet-nyugativá (előtte 
inkább a dél-észak ellentét dominált), s ez az in- 
tellektuális konstrukció az , elmaradottság"? és/ 
vagy az alávetettség szerepkörét osztotta Kelet- 
Európára. Az európai romantikában kibontako- 
zó irodalmi és művészeti lázadás számára, majd 
a századvég különböző szecessziós mozgalmaiban 
ezzel szemben sokszor a Kelet a nyugati életforma 
pozitív ellenfogalmaként tűnt fel, az elnyomás, 
a konvenciók szorításának, a jólét unalmának 
ellentétpárja, amelyben az egyéniség és a végte- 
lenség fogalma újra találkozik, s amelybe belefér 
a miszticizmus, az eredetiség, a romantikus sza- 
badságképzet, ideértve az erotika emancipációját 
is. Közép- és Kelet-Európa szemüket Párizsra, 
Londonra, majd Bécsre vető értelmisége szá- 
mára a XX. század közepétől mindezek a képze- 
tek és törekvések mintegy a -i szellemi fejlődés 
tükörképeként jelentkeztek, hiszen a ~osság és a 
~—keleti oppozíció a térségben már magában is 
ellentmondást hordozott: a kelet- és közép-euró- 
pai népek egyszerre voltak e képzetek tárgyai és 
intellektuális-politikai elitjük műveiben maguk is 
ihletett alanyai. A társadalmi reformerek számára 
a „~” és a vele legtöbbször azonos jelentésű —Eu- 
rópa lett a szimbólum, a nacionalizmus, a polgá- 
rosodás és az emancipáció koronként változó-mó- 
dosuló programjainak egyik legfontosabb struk- 
turális összetevője. Magyarország , megújítása" 
csak európai mintakövetéssel képzelhető el. Ma- 
gyarország , Európa kicsinyben", Magyarország a 
keresztény Európa ,, védőbástyája", de a „magyar 


ugar” is csak a ~ias műveltség talaján alkotható 
meg. Azaz az európai minta csak mint idea vagy 
még inkább mint ideológia lehetett ihlető. S ek- 
ként mindig határokat vont meg, közösségeket 
osztott meg. Az európaiság politikai, irodalmi, 
művészeti törekvésként ezért vált identitásprog- 
rammá vagy identitáspolitikává. Természetesen 
a , Kelet" vonzása is mély hatást gyakorolt a ma- 
gyar irodalomra és tudományos gondolkodásra 
már a korai romantikától kezdve. Legsajátosabban 
éppen a magyar reformmozgalom emblematikus 
kezdeményezőjénél, —Széchenyinél találkozik 
a ~i inspiráció és a keleti identitás a nacionaliz- 
mus — Benedict Anderson kifejezésével — „ho- 
rizontális univerzalizmusának” nevezett prog- 
ramjában: ,a" magyar népnek nincs csekélyebb 
hivatása, mint képviselni — Európában egyedüli 
heterogen sarjadék — ázsiai bölcsőjében rejtező, 
eddigelé sehol érettségre nem virult sajátságit; sa- 
játságit egy törzsökfajnak, melly [...] bizonyosan 
annyi jót és nemest rejt magában, mint az emberi 
nemnek akármelly lelkes és erős családja, csak- 
hogy mint azoknál úgy ennél is, külön sajátsági 
árnyéklatokban: a" korlátlan tűznek nemes hévre, 
a" vad erőnek bajnoki szilárdságra, a" romboló it- 
tasságnak nagylelkűségre kell tisztulni, felemel- 
kedni" (A Kelet népe, 1841) ( e Közép-Európa). 


Said, Edward: Orientalizmus (1978; m. 2000). 
Spengler, Oswald: A Nyugat alkonya (I. kötet 1918, II. 
1922; m. 1994). 
Tavaszy Sándor: A nyugat-európai kultúra sorsa Spengler 
filozófiájának tükrében (1924). 
HP 


nyugat-európai konzervatizmus —konzervati- 
vizmus 


nyugat-európai szociáldemokrácia —szociálde- 
mokrácia 

Oakeshott, Michael (1901-1990) Angol kon- 
zervatív gondolkodó. Neve mindenekelőtt a mo- 
dern racionalizmus bírálatával fonódott össze. 
Cambridge-ben tanult, majd 1951-ben a London 
School of Economics and Political Science politi- 
katudományi tanszékének a vezetőjévé nevezték 
ki, s nyugdíjba vonulásáig itt tanított. Jelentősé- 
gét igazából csak halála után fedezték fel; azóta a 
XX. század legnagyobb filozófusai közé sorolják. 
Eletében a szakmai közvélemény leginkább két 
kötete, a —Politikai racionalizmus (1962; m. 2001) 
és az On Human Conduct („Az emberi viselkedés- 
ről", 1975) alapján ismerte. Széles körben idézik a 
Leviatánhoz írott előszavát is, amelyben átérté- 
kelte a —Hobbesról kialakult képet. Szerinte a 
XVII. századi filozófus azért nem abszolutista, 
mert tekintélyelvű. 

Gondolkodásának a kiindulópontja az a meg- 
győződés, hogy a reneszánsz utáni Európában 
uralkodóvá vált a racionalizmus, amely a politi- 
kai cselekvés iránytűjét az —előítélettől megtisz- 
tított értelemben látta. —Burke-höz hasonlóan 
ő sem önmagában a racionális cselekvést bírálta, 
hanem az értelembe vetett hit abszolutizálását. 
A racionalisták a tudás legmagasabb szintű for- 
májának — az ő kifejezésével- a „technikai tu- 
dást" tekintették, amely egyértelműen leírható, 
igazolható és többnyire szabályokban is megfo- 
galmazható. A —Hume-hoz hasonlóan szkep- 
tikus ~ viszont — a konzervatív hagyománnyal 
összhangban - többre tartotta a „gyakorlati tu- 
dást”, amely a tapasztalatokban gyökerezik. Nem 
volt kétsége afelől, hogy a tapasztalatok nem il- 
leszthetők be teoretikus képletekbe. 

„Konzervatívnak lenni” (1956; Politikai racio- 
nalizmus) című tanulmányában e szkepticizmus 
szellemében foglalta össze a konzervatív gondol- 
kodás lényegét: „Konzervatív tehát az, aki in- 
kább választja az ismerőst, mint az ismeretlent, 
többre tartja a kipróbáltat a kipróbálatlannál, a 
tényt a misztériumnál, a ténylegest a lehetséges- 
nél, a korlátozottat a határtalannál, a közelit a 
távolinál..." Ebből a beállítottságból következik 
a hirtelen és radikális változások elutasítása — s ~ 
figyelmeztet is, hogy ha változtatni akarunk, elő- 
ször az ezzel okozott károkat kell mérlegelnünk. 

A racionalizmus elvetése ~ politikafelfogására 
is rányomta bélyegét. Sarkalatos állítása szerint a 
politikának nincs önmagán kívüli konkrét vég- 
célja; a cél nem lehet más, mint a rend felbomlá- 
sának, a káosznak az elkerülése. Híres hasonlatá- 
ban ezért a politikát a „parttalan” tengeren tör- 
ténő hajózáshoz hasonlítja — kikötők nincsenek, 
horgonyt sem lehet vetni, más cél nincs, mint 
a , borulás? elkerülése. 

E politikaszemlélet alapján bírálta azokat a , tár- 
sadalommérnöki" intézkedéseket, amelyeket a 
második világháború után kormányra került brit 
Munkáspárt tett a —jóléti állam kialakítása ér- 
dekében. Az individualizmus sajátos konzervatív 
változatát képviselő - nem hitt a , közjó" fogal- 
mában, s nem rejtette véka alá, hogy a , politikai 
társulások", vagyis az államok melyik típusával 
rokonszenvezik. Az európai államfejlődésben 
két fő változatot különböztetett meg. Az egyik 
az ún. societas, amelynek tagjait semmiféle közös 
cél nem fűzi össze, csak cselekvési szabályaik azo- 
nosak. Ezzel állította szembe az universitasként 
megnevezett , vállalkozói társulásokat", amelyek 
tagjai viszont meghatározott célra szövetkeztek. 
Ez utóbbi államtípust elutasította, amiért többen 
is liberálisnak minősítették őt, nem véve figye- 
lembe, hogy arra a kérdésre, mi legyen a politika 
iránytűje, az ő válasza a , hagyomány sugalmazá- 
sának" a keresése volt. Gondolatainak magyar- 
országi befogadása csak 1990 után indult meg, és 
gyors ütemben erősödött. 


"További műve: On History and Other Essays („A törté- 
nelemről és egyéb esszék", 1983). 

Botwinick, Aryeh: Michael Oakesbotts Skepticism („~ 
szkepticizmusa”, 2011). 

Franco, Paul: Michael Oakeshott. An Introduction („~: 
bevezetés”, 2004). 


EG 
obstrukció magyar parlamentarizmus 


OECD —>Gazdasági Együttműködési és 
Fejlesztési Szervezet 


Olaszország 


oikofóbia (g. "hongyűlölet) Robert Southey 
XIX. század eleji angol költő a jómódúak akko- 
riban kibontakozó utazáshóbortját jelölte szóal- 
kotásával. Korunkban —Scruton a hazafisággal 
ellentétes fogalomként, ,az örökség és a haza 
megtagadása" értelmében, a xenofóbiára való 
utalással használja a szót. Mint írja, „ezen a stá- 
diumon minden kamasz átesik", de sok nyuga- 
ti országban a mai uralkodó politikai diskurzus 
ilyen felfogással viszonyul a — nemzetállamhoz. 
Szerinte „az oikofób megtagadja a nemzeti hűsé- 
get, és a nemzet ellenében határozza meg céljait 
és eszményeit, a nemzeti kormányok fölé nem- 
zeten túli intézményeket szorgalmaz, elfogadja és 
támogatja a kívülről előírt törvényeket” (A nem- 
zetek szükségességéről. Két tanulmány, 2003, 2004; 
m. 2005). 

Az emberi család és a politikai közösség ősidők 
óta azon alapul, hogy az ember szereti az övéit. 
Hérodotosz, az első történetíró az oiketosz (Cott- 
honos’) szóval jelölte azt, ami az embernek sajátja, 
amihez kötődik. Ebből kiindulva a sztoikus böl- 
cselet kialakította az ozkezoszisz (otthonossá tétel") 
fogalmát, amely képesség révén a világot belülről 
elsajátítjuk, hogy otthon legyünk benne. A mar- 
xista politika- és társadalomszemlélet igyekezett 
dekonstruálni mindannak természetes szeretetét, 
ami az embernek sajátja. A saját kultúrához és ott- 
honhoz való érzelmi kötődést az - egyre inkább 
jogfosztó kirekesztésnek és hamisnak állítja be. 


Scruton, Roger: A Political Philosophy („Politikai filo- 
zófia”, 2006). 

Olaszország A Nyugatrómai Birodalom utolsó 
császára, Romulus Augustulus trónfosztása, ha- 
gyományosan az ókor vége (Kr. u. 476) után a 
hajdani Itáliának igen változatos sors jutott osz- 
tályrészül: egyrészt barbár királyságok és fejede- 
lemségek alakultak a területén, másrészt Kons- 
tantinápoly egy időre a birodalom keleti feléhez 
csatolta egyes tartományait, harmadrészt pedig 
Róma központtal létrejött a pápai állam. A mil- 
lennium körül Itália északi része gyakorlatilag a 
Német-római Császársághoz tartozott, a bizán- 
ci tartományok egy részéből pedig kialakult és 
nagyra nőtt a velencei állam, amely kiterjesztette 
hatalmát előbb-utóbb Isztriára és Dalmáciára is. 
A nápolyi-szicilíai, a legnagyobb itáliai király- 
ságot a francia eredetű Anjouk uralták. A bécsi 
kongresszus (1815), illetve a Risorgimentónak (új- 


jászerveződés, újjászületés") nevezett elhúzódó 
háború után a Savoyai-uralkodóház vezetésével 
1861-ben megalakult az egységes Olasz Királyság, 
amely ideiglenes fővárosként Firenzében rendez- 
kedett be, majd a Pápai Allam elfoglalása után, 
1871-től Rómában. A továbbra is osztrák uralom 
alatt maradt, illetve a magyar Szent Koronához 
tartozó területekre is igényt formált, és végül 
ennek a törekvésének (olaszul: Italia irredenta 
"meg nem váltott ~’) a megvalósítására rúgta fel 
az Osztrák-Magyar Monarchiával és Németor- 
szággal 1882-ben kötött hármas szövetséget, és 
lépett be az első világháborúba (1915. május 23.). 
A Párizs környéki békeszerződésekben e terüle- 
tek jó részét megkapta. A második világháború 
után Ausztriával szemben megtartotta szerze- 
ményeit, Jugoszlávia azonban további tengerpar- 
ti területeket szerzett, Iriesztet pedig egy ideig 
független városállamként két zónára osztották. 
Utóbb az északi zóna -, a déli pedig Jugoszlávia 
része lett, ez utóbbi ma Szlovéniáé. 

~ egészen különleges szerepet játszott a ma- 
gyar politikában, közvéleményben, kultúrában 
és bizonyos értelemben még a magyar népha- 
gyományban is. Ennek oka elsősorban az, hogy 
Szent István a magyar államot, a keresztény ki- 
rályságot úgy szervezte meg, hogy nem a nyu- 
gati, azaz a német szentbirodalmi császártól és 
nem is Bizánctól kért koronát, hanem a római 
pápától, hogy ezáltal is hangsúlyozza országa 
függetlenségét és a két császársággal való egyen- 
rangúságát. (Ezért hívták a középkorban Ma- 
gyarországot Arcbiregnumnak, azaz Főkirályság- 
nak.) Hatalmas szerepet játszottak az olasz papok 
a magyarság megtérítésében, a magyar egyházi 
elitet Párizs mellett elsősorban a bolognai, majd a 
padovai és más kisebb olasz egyetemeken képez- 
ték ki; az első, Magyarországon keletkezett írásos 
mű a velencei Szent Gellért püspök könyve; és az 
ötödik keresztes hadjárat idején egyetlen király 
fogadta csak el a pápa felszólítását a személyes 
részvételre: II. Endre magyar király. Nem csoda, 
hogy a Hartvik-féle Szent István-legenda úgy 
tudja, a Szent Koronát angyalok hozták Rómából 
Magyarországra, a Szent László-legenda pedig 
azt meséli, hogy már az első keresztes hadjárat 
vezéréül Szent Lászlót kérték fel, aki el is vál- 
lalta, csak hirtelen bekövetkezett halála miatt e 
terv füstbe ment. A francia-olasz eredetű Anjou- 
dinasztia uralma óta Magyarország közvetlen 
kapcsolatba került művészetileg és irodalmilag 
az egész európai világban legfejlettebb itáliai kul- 

túrával. Zsigmondnak latinra fordították Dan- 
tét; Petrarca és Boccaccio eleinte rokonszenvvel 
kísérte még Nagy Lajos nápolyi hadjáratát is. 
A firenzei reneszánsz elit kultúrája az Alpokon 
túl először Budán jelent meg, majd a mohácsi 
tragédia után olasz hadmérnökök építették föl a 
végvári védvonalat, sok olasz katona harcolt a ke- 
resztény seregekben a török ellen, a töröktől való 
felszabadító hadjáratot a velencei származású XI. 
Ince pápa szervezte meg. A hosszú idő után első 
magyar békeszázad, a X VIII. század ma is látható 
módon az Accademia del! Arcadia-i tag főpapjaink 
vagy az Itáliát járt arisztokratáink olaszos ízlését 
dicséri. Az írástudatlan tömegekig is elhatolt az 
~i osztrák kényszerkatonáskodás emlékeitől is 
befolyásolva az olasz nép és táj iránti rokonszenv, 
amelyet azután rajongásig fokozott a szabadság- 
harcban mellénk álló olasz légió, amelynek vi- 
szonzásául kétszer is szerveződött magyar légió 
Itália felszabadítására. 

~ban legendás figurává vált a végül ott letele- 
pedő Kossuth, Magyarországon sokáig népdalok 
sóhajtoztak Garibaldi után. Petőfi körül egész 
legendakör képződött: nem csupán verseit for- 
dították és utánozták, hanem még a Szibériába 
hadifogolyként elhurcolt Petőfi-legenda is verses 
regény írására ihletett egy olasz költőt (Aleardo 
Aleardit). Eppen ezért rettenetes csalódás volt az 
egész magyar népnek, értelmiségieknek és egy- 
szerű embereknek egyaránt, amikor 1915 máju- 
sában -, felrúgva az előzetes megállapodásokat, 
hadat üzent az Osztrák-Magyar Monarchiának. 
A mai napig nem lehet meghatottság nélkül olvas- 
ni a Dante-fordító és Itália-imádó Babits vagy a 
szintén olaszrajongó Juhász Gyula iszonyatos csa- 
lódásról tanúskodó cikkeit vagy verseit. De a mí- 
tosz erősebbnek bizonyult a politikánál: Trianon 
után az olasz diplomácia kettős játékába belefért 
a magyarokkal való baráti kapcsolat újjáélesztése, 
ezért mind a magyar politika, mind a kultúra újra 
keblére ölelte az olaszokat. Tartott ez a barátság 
egészen — Mussolini bukásáig, és ha a nagypoliti- 
kában nem is, de a kultúrában maradandó ered- 
ményeket hozott. Végül egy napjainkig is ható 
gesztus, az 1956-os forradalom sok menekültjé- 
nek befogadása és a szovjetbarát Togliatti kom- 
munista pártjának hátat fordító sok-sok baloldali 
tömeges fellépése a mai napig érezhető -ban, ahol 
több száz utca és tér viseli az 1956-os magyar for- 
radalom vagy Nagy Imre nevét. 

1871-től 1915-ig az irredentizmus mellett legin- 
kább az antiklerikalizmus határozta meg - libe- 


436 


rális és legnagyobbrészt szabadkőműves uralkodó 
osztályának kül- és belpolitikáját. A pápa, IX. Pius 
bezárkózott a Vatikán falai közé, a rómaiak soká- 
ig megszállónak tekintették az Olasz Királyság 
tisztviselőit és katonaságát, rendfenntartó erőit. 
A Délvidéken néha véres parasztfelkelések és ki- 
terjedt, az országot megbénító sztrájkok alakul- 
tak ki, mert a hajdani Anjou-, majd Aragóniai-, 
utána Habsburg- és Bourbon-uralom szokás- 
rendje és kultúrája szinte mindenben ellenkezett 
az északiak nyelvével, erkölcseivel, politikai esz- 
méivel. Ehhez a korszakhoz kapcsolódik az olasz 
imperializmus megszületése is; utólag derült ki, 
hogy mintegy az első világháborús részvétel 
előjátékának szánták az 1911-ben Iripolitánia és 
Kireneika megszerzéséért indított oszmán-tö- 
rök-ellenes háborút. (Ennek későbbi folytatásá- 
nak tekinthetők az Eritrea, Szomália és Abesszí- 
nia ellen indított hadjáratok.) 

A német kultúrájú, a marxizmussal kacérko- 
dó és a Leninnel a svájci száműzetésben barát- 
kozó Mussolini szocialista újságíróból a fasiszta 
párt megalapítója lett, és 1922-ben megszerezte a 
hatalmat. A római császárkort idéző retorikájá- 
val hatalmas népszerűségre tett szert, otthon és 
sokszor külföldön is; Magyarországon is akadt 
olyan kiváló irodalomtörténész, aki Julius Cae- 
sarhoz és Dantéhoz hasonlította Mussolini írói 
stílusát. Megjegyzendő, hogy a —fasizmus és a 
—nemzetiszocializmus egybemosása Sztálin pro- 
pagandatalálmánya, hogy eltüntesse az utóbbiból 
a „szocializmus” szót. Retorikailag és a Földkö- 
zi-tengert a „saját tengerünkké” (mare nostrum) 
változtatni akaró imperialista propagandájával 
egyrészt eleget tett az olaszok által öndicséret- 
ként hangoztatott szent önzésnek (sacro egoismo), 
másrészt minden hibát, gyöngeséget és elmara- 
dottságot rátolhatott liberális elődeire. Mai na- 
pig megosztja nemcsak a közvéleményt, hanem 
a történészeket is, hogy miképpen értékeljék ~ 
második világháborús részvételét. Sok történel- 
mi legendát kellett és kell még ma is szétoszlatni: 
például — hasonlóan a magyar helyzethez — év- 
tizedekig teljes némaság vette körül a Donnál 
szovjet hadifogságba esett olasz katonák sorsát, 
vagy a Moszkvából irányított Togliatti kommu- 
nistái a saját maguk hőstetteiként tüntették fel 
a szocialista vagy a kereszténydemokrata par- 
tizánok haditetteit. Végül hallgattak az angol- 
amerikai szövetségesek polgári célpontok ellen 
végrehajtott légicsapásairól, ahogyan igen sokáig 
arról is, hogy miféle elvi egyezmény jött létre az 

amerikai hadsereg és titkosszolgálat, valamint az 
olasz maffia között Szicília és a Dél elfoglalásá- 
ra. A maffiafőnököket később mint megbízható 
pártkádereket az olasz kereszténydemokrata párt 
alkalmazta, mint ahogyan az olasz kommunista 
párt a szovjet ügynököket. 

A második világháború után népszavazás szün- 
tette meg a monarchiát, és az új, 1948-as, máig 
hatályos köztársasági alkotmány tartományokra 
(regione) osztotta az országot. A különleges statú- 
tumú területek csak az 1970-es évektől nyerték 
el a korábban ígért autonómiát és nyelvhasznála- 
ti jogokat. A háború idején kialakult antifasiszta 
együttműködés a kommunista és a keresztény- 
demokrata, illetve a polgári-jobboldali partizánok 
között nem szakadt meg teljesen a hidegháború 
kitörése után sem, amikor fennállt a veszélye an- 
nak, hogy a Togliatti vezette kommunisták nem 
fogadják el a demokratikus játékszabályokat, és 
szovjet támogatással átveszik a hatalmat. A kor- 
mányt 1953-ig Alcide de Gasperi irányította, aki 
a maga szilárd kereszténydemokrata politikai 
filozófiájával és nyugati elköteleződésével meg- 
mentette -ot egy újabb polgárháborútól. Ennek 
viszont az volt az ára, hogy a kereszténydemok- 
rata és a kommunista párt kimondatlanul, de 
a valóságban működőképesen megosztozott a 
politikai hatalmon. Országos szinten a keresz- 
ténydemokraták és szövetségesei kormányoz- 
tak, a helyi közigazgatásban viszont a kommu- 
nisták szereztek mind növekvő hatalmat, és az 
évtizedek során erős pozíciókat építettek ki az 
oktatásban, a művelődésben, a tömegtájékozta- 
tásban, majd a bírói karban és a gazdaságban is. 
Ez a hatalommegosztás biztosította - föltétlen 
NATO-húűségét a hidegháborús korszakban és 
csaknem öt évtizeden át a töretlen gazdasági-tár- 
sadalmi kibontakozását: a jogállamiságát sem az 
ismétlődő, hol jobb-, hol baloldali terrorakciók, 
sem a gyakori kormányválságok, sem pedig az 
átható korrupció nem tudta kikezdeni. A szov- 
jet blokk felbomlásával azonban - geopolitikai 
jelentősége megváltozott, és a kommunisták, 
akik befolyásukra jelentős részben a korábban 
Kelet-Európából áramlott pénzek révén tettek 
szert, úgy ítélték meg, hogy felrúghatják a há- 
ború utáni egyezséget. Jórészt kommunistaba- 
rát ügyészek révén megindult a , tiszta kezek" 
politikája a korrupció ellen, és szétverte a kor- 
mánypárti politikai osztályt, beleértve a Bettino 
Craxi vezette kommunistaellenes szocialistákat. 
Egyedül a kommunisták maradtak érintetlenül. 


Hatalomra kerülésüket 1994-ben a pragmati- 
kus-populista Silvio Berlusconi akadályozta meg, 
aki gyors pártalapításával (Forza Italia Hajrá, ~’) 
mozgósítani tudta a többségükben keresztényde- 
mokrata választókat. Ugyan hosszabb ideig volt 
hivatalban, mint bármely olasz miniszterelnök 
a háború után, realista-számító orosz- és Líbia- 
barát politikájával a demokráciaexportban hívő 
nyugati külpolitikai elitet, korrupciós botrányai- 
val pedig a választók jelentős részét haragította 
magára. Igy kerülhetett sor a megbuktatására 
2011-ben. Utána 2018-ig a kommunista utód- 
pártból és szövetségeseiből alakult Demokrata 
Párt volt kormányon, amely leginkább az ame- 
rikai Demokrata Pártot utánozza. Matteo Renzi 
kormányfő, akit az Európai Szocialisták Pártja 
révén az Európai Unió legbefolyásosabb politi- 
kusai között tartottak számon, 2016-ban lemon- 
dott, mert alkotmányreform-tervét népszavazás 
utasította el. Az olasz gazdaság 1990-es évek óta 
tartó hanyatlása és a öbevándorlási válság miatt 
a 2018-as választásokon a Matteo Salvini vezet- 
te elitellenes koalíció került kormányra. - ma is 
az Európai Unió egyik legbefolyásosabb tagja, 
és a nemzeti kultúrájának szinte részét képező 
— Vatikán, valamint az USA-ban, illetve Latin- 
Amerikában élő öntudatos olasz közösség révén 
is világtényező. 


Csorba, László: Magyar emlékek Itáliában (2003). 

Jászay, Magda: Párbuzamok és kereszteződések. A ma- 
gyar-olasz kapcsolatok történetéből (1982). 

Jones, Erik és Gianfranco Pasquino (szerk.): The Ox- 
ford Handbook of Italian Politics („Az olasz politika 
kézikönyve”, 2015). 

Molnár, Anna: Olaszország története a második köztár- 
saság idején, az „első köztársaság” összeomlásátől Silvio 
Berlusconi negyedik kormányáig (2011). 

oligarchia (g. "kevesek uralma’) Uralmi rend, 
amelyben a —hatalmat közvetlenül a kis létszá- 
mú, vagyonos —>elit gyakorolja. — Platón szerint 
az ~ legfőbb hibája, hogy a társadalom kettésza- 
kad: az elkülönülő gazdagok és szegények kölcsö- 
nös gyanakvással viszonyulnak egymáshoz, ami 
a politikai Öközösség külső és belső stabilitását 
is veszélyezteti. o Arisztotelész két kritérium 
alapján tipologizálta a lehetséges államformákat: 
a hatalmat gyakorlók létszáma szerint (egy — ke- 
vés — sok), illetve annak alapján, hogy az adott 
rendszer a közösség érdekeit képviseli-e (helyes) 

vagy sem (korcs). Ekként helyes államforma 
a királyság, az —arisztokrácia és a politeia (mér- 
sékelt demokrácia’, s ezek korcs változatai: a 
türannisz zsarnokság’), az ~ és a =demokrácia. 
Az ~ tehát az —arisztokrácia elfajult változata, 
amely többféleképpen is létrejöhet, ám minden 
megnyilvánulásának közös vonása, hogy a hata- 
lomból kevés személy részesedik, és azt kizárólag 
saját gazdasági —érdekei előmozdítása érdeké- 
ben gyakorolja. Az arisztokrácia ezzel szemben 
ugyancsak kis létszámú hatalmi elitet feltételez, 
ám a vezetők a legkiválóbbak és a legbölcsebbek 
lévén a közösség érdekeit mozdítják elő. Az ~ 
legismertebb történelmi példája a Kr. e. 411-ben 
Athénban bekövetkezett államcsíny, amikor a 
négyszázak zsarnoki uralma véget vetett a de- 
mokráciának. — Machiavelli nem tett különbsé- 
get az arisztokrácia és az ~ között: a kis létszámú 
gazdag ember politikai uralmát mindenképpen 
korcs államformának tartotta. Az ~ kifejezés mo- 
dern értelemben, a kapitalizmus összefüggésében 
is használatos, amikor nagytőkések (oligarchák) 
gyakorolják vagy közvetlenül befolyásolják a poli- 
tikai Öhatalmat a maguk érdekében, a közösségi 
érdekek jelentős sérelmére. Jóllehet a mai oligar- 
chikusan működő államok formailag gyakran de- 
mokráciák, a parlamenti döntéshozatal, a törvény- 
alkotás, illetve a politikai és a hatósági ellenőrzés 
e személyek vagy csoportok irányítása alatt áll 
(például a posztszovjet térség államainak jelentős 
része). Az oligarchikus uralom demokrácia esetén 
a választók akaratnyilvánításán alapuló politikai 
hatalom gyengeségét jelzi ( korrupció). 


Hoffman, David E.: Oligarcbák: erő és batalom az új 
Oroszországban (2002, 2011; M. 2005). 

Michels, Robert: Zur Soziologie des Parteiwesens in 
der modernen Demokratie. Untersuchungen iiber die 
oligarchischen Tendenzen des Gruppenlebens („A mo- 
dern demokráciák pártpolitikájának szociológiájáról: 
Vizsgálódások a csoportélet oligarchikus tendenciái 
körében”, 1911). 


PLM 


ombudsman (svéd meghatalmazott) A tör- 
vényhozásnak felelős, a végrehajtó hatalomtól 
független intézmény, amely a hozzá panasszal 
forduló személyek sérelmeit vizsgálja ki, ezeket 
orvosló intézkedéseket kezdeményezhet, és jelen- 
téseket bocsáthat ki. Az intézmény pontos meg- 
nevezése országonként változó. 

Először Svédországban jött létre 1809-ben, má- 
sodikként Finnországban 1919-ben. Szélesebb körű 
elterjedése a nyugati országokban a második világ- 
háború utáni évtizedekre tehető. A dél-, kelet-kö- 
zép- és kelet-európai országokban a demokrati- 
kus átmenet után szintén mindenütt megjelent. 
Az Európai Unió is rendelkezik -nal. 

Az intézmény formái meglehetősen heterogé- 
nek. Különbséget tehetünk , klasszikus" és „ve- 
gyes hatáskörű" -ok között. Előbbiek főként Skan- 
dináviára, utóbbiak inkább Dél-, Kelet-Közép- és 
Kelet-Európa , új demokráciáira" jellemzőek, ahol 
az intézmény céljai között szerepelt a demokrati- 
kus átmenet segítése. Azonban a , klasszikus" ~ok 
hatáskörei is különbözőek: míg az erősebb svéd és 
finn modell a teljes végrehajtó hatalom hathatós 
ellenőrzésére törekszik, addig a dán és norvég ha- 
tásköre, eszközei korlátozottabbak (inkább ajánlá- 
sok, beszámolók készítésére terjed ki). 

A tisztség leggyakrabban egyszemélyi, azonban 
előfordulnak testületi megoldások is (például Lit- 
vánia, Ausztria), elhatárolt hatáskörökkel, ilyen- 
kor általában egy személy kiemelkedik a testület- 
ből. További lehetséges rendezőelv a helyettesek 
kinevezése, akik önálló hatáskörrel is bírhatnak 
(például Csehország, Spanyolország). Az európai 
~ok hivatali ideje általában 4-8 év közötti, de 
előfordulnak a nyugdíjkorhatár eléréséig tartó 
hivatali idők is (például Nagy-Britannia, Finn- 
ország). Függetlenségük erősítése érdekében az 
~ok hivatali ideje többnyire nem esik egybe a 
parlamenti ciklusokkal. 

Az állampolgárok és jogi személyek általában 
közvetlenül fordulhatnak panasszal az -hoz, de 
egyes országokban (például Franciaország, Nagy- 
Britannia) csak valamely parlamenti képviselőn 
keresztül. Az -ok általában hivatalból is eljárhat- 
nak egyes ügyekben. 

Magyarországon az országgyűlési biztosok 
intézménye először az 1989-es alkotmánymó- 
dosítással jelent meg, a részletes szabályozásáról 
azonban csupán 1993-ban született törvény, az 
első biztosokat pedig csak 1995-ben választották 
meg. Kezdetben négy biztos volt (általános biz- 
tos, az általános biztos helyettese, adatvédelmi 
biztos, nemzeti és etnikai jogok biztosa). Az ál- 
talános biztos helyettesének pozícióját 2007-től 
a jövő nemzedékek országgyűlési biztosának hi- 
vatala váltotta fel. 2012. január 1-től jelentősebb 
átalakítás történt: az adatvédelmi biztos feladatait 
a Nemzeti Adatvédelmi és Információszabadság 
Hatóság vette át ( cinformációs jogok), a másik 

három biztos helyett pedig az alapvető jogok biz- 
tosa és két helyettese látja el a jövő nemzedékek 
érdekeinek, illetve a Magyarországon élő nemze- 
tiségek jogainak a védelmét. 


Kucsko-Stadlmayer, Gabriele (szerk.): Európai ombuds- 
man-intézmények (2008; m. 2010). 

Opus Dei (Isten Műve") Teljes nevén A Szent 
Kereszt és Isten Műve Papi Társasága. Korunk 
egyik legbefolyásosabb katolikus egyházi szerve- 
zete, ún. személyi prelatúra. Onmeghatározása 
szerint „az ~ feladata az, hogy az Egyház evan- 
gelizációs küldetésében azáltal működjön közre, 
hogy minden társadalmi réteghez tartozó ke- 
resztényeknek segítsen hitükkel teljes összhang- 
ban élni és dolgozni". Tagjai elsősorban papok, 
illetve világi nők és férfiak, akiknek létszáma 
már meghaladja a papi tagok számát, vezetőjük a 
társaság elöljárói által jelölt és a pápa által kineve- 
zett püspök, akinek kánoni joghatósága minden 
tagra kiterjed. Valamennyien hagyományosan 
katolikus életvezetést folytatnak. Lelkiségüket 
az alapító Josemaría Escrivá de Balaguer (1902— 
1975) spanyol pap írásai, főképpen az Ut (1934; 
m. 1966, 2002) határozzák meg. Escrivá termé- 
keny és megragadó író volt, aki a köznapokban 
gyakorolható szentség fontossága mellett érvelt; 
—>II. János Pál pápa 2002-ben szentté avatta. Az 
apostoli küldetésen túl a szervezet társadalmilag 
is aktív, aminek része a helyi közösségépítés épp- 
úgy, mint a politikai és gazdasági diplomácia. Ez 
utóbbi kapcsán az ~ visszatérően a titkos szervez- 
kedés vádjával szembesült, amit például Vittorio 
Messori könyve cáfolt (Opus Dei, umindagine 
[„~: tényfeltárás"], 1993). Peter Berger és Samuel 
Huntington (Many Globalizations [„Sokféle 
globalizáció”], 2002) szerint a társaság „tudatosan 
törekszik egy másféle modernitás létrehozására”, 
amely egyszerre korszerű és mégis a tradicionális 
katolicizmus fenntartója. A szervezet Magyaror- 
szágon 1992 óta működik. 


Escrivá, Josemaría: Kovácstűzbely (1987; m. 1998). 
Opus Dei (www.opusdei.hu). 
MB 


organicizmus Egészleges (holista) felfogás, amely 
szerint az adott egész határozza meg a részeinek 
működését, szemben a redukcionizmussal, amely 
az egész működését a részeire vezeti vissza. A szót 


először William E. Ritter amerikai biológus hasz- 
nálta 1919-ben. Az ~ társadalomfelfogásként - az 
élővilágot mintának véve - egy közösségre mint 
jól szervezett, élő testre tekint, amely szervesen 
fejlődik, és több, mint a részeinek számtani ösz- 
szessége. Ezt képviselte S Aguinói Szent Tamás 
is, noha magát a fogalmat nem használta. A tár- 
sadalom tehát nem absztrakt entitásként elkép- 
zelt, önálló egyénekből áll, akiket legfeljebb 
külsődlegesen kötnek össze az örökölt hagyomá- 
nyok, intézmények, hanem elsődlegesen egész- 
ként működik, amelyen belül az egyes ember 
élete értelmet kap. Burke ismert gondolata, 
miszerint a társadalom a holtak, az élők és a 
születendők szövetsége, világos példája a kon- 
zervatív látásmódban jelenlévő -nak. Az - jelen 
volt a szociológia és a rendszerelmélet klasszikus 
változataiban, továbbá meghatározta az ökológiai 
gondolkodásmódot is. 


Bubner, Rüdiger: Drei Studien zur politischen Philosophie 
(„Három politikafilozófiai tanulmány”, 1999; m. 
2009). 

Lovelock, James: Gaia (1979; m. 1990). 

Oroszország (Oroszországi Föderáció) A világ 
területileg legnagyobb országa (17.125.187 km®, 
soknemzetiségű lakossága 142,9 millió fő (2010). 
Az utóbbi 300 évben Európa egyik nagyhatalma, 
—>Szovjetunióként 1945 és 1989 között szuperha- 
talom volt az USA mellett. 

A keleti szlávokat tömörítő középkori orosz 
állam, a Kijevi Rusz a IX. században jött létre. 
Az oroszok 988-ban bizánci közvetítéssel vették 
fel a kereszténységet, illetve Konstantinápoly és 
a balkáni ortodox államok eleste után a Moszkvai 
Nagyfejedelemség lett a világ egyetlen pravoszláv 
(ortodox) állama, ami különleges hivatástudattal 
töltötte el azt. Ebben gyökerezik az időről időre 
jelentkező orosz —messianizmus, amely először 
vallási formában, majd etnikai-nemzeti változat- 
ban (ruszofil panszlávizmus), utoljára pedig mar- 
xista ideológiai köntösben jelentkezett. 

A mongol-tatár uralom (a tatárjárás) 250 éves 
időszaka súlyos következményekkel járt: az orosz 
állam elvesztette kijevi központját, és a centrum 
az északabbra fekvő Moszkvába helyeződött át, 
elakadtak a nyugat-európai dinasztikus, gazda- 
sági és kulturális kapcsolatai, nem bontakozha- 
tott ki a rendiség és a kölcsönösséget feltételező 
hűbériség politikai kultúrája, ahogy a reneszánsz 

és a reformáció sem, és megszületett az a bizton- 
sági-külpolitikai doktrína, amely szerint a síkvi- 
déki országot csak a határai kiterjesztésével lehet 
megvédeni: így a hadseregnek jut ideje felkészülni 
a védekezésre, miközben a támadók csak legyen- 
gülve tudják elérni az ország stratégiai belsejét. 
Ezt a terjeszkedési politikát az orosz közgondol- 
kodás mindig jogos önvédelemként fogta fel, és 
igazolva látta XII. Károly, Napóleon és S Hitler 
- elleni hódító háborúiban. 

A mongolok kiszorítása után - figyelme nyu- 
gat felé fordult. Az európai hatalmi politikában 
való versenyképes részvétel érdekében I. (Nagy) 
Péter nagyszabású nyugatosítási, hadsereg- és ál- 
lamszervezési politikába kezdett: a külsőségeken 
sokat változtatott, de konzerválta a szigorúan 
centralizált, autokratikus kormányzást. Reformjai 
szellemileg ugyan beillesztették a korabeli Európá- 
ba és nagyhatalmi tényezővé tették -ot, de nagyon 
komoly belső feszültségeket is okoztak: az agyon- 
centralizált, katonai-bürokratikus mongol-tatár, 
bizánci-ortodox és nyugati-poroszos jellegű állam 
nem tűrte a szabad kezdeményezéseket. A paraszti 
tömegeket pedig egészen 1861-ig teljes mértékben 
kiszolgáltatták a földesuraknak. A nyugatról ér- 
kező felvilágosult, liberális és szocialista eszmék 
a XIX. század folyamán radikálisan szembeállí- 
tották a szabadságra és modernizációra áhítozó 
értelmiséget a hagyományos orosz szellemi kö- 
zeggel. Igy alakultak ki a modern orosz politikai 
gondolkodás fő dilemmát: 1) A nyugatos-szlavofil 
vita: ~ önálló — öntörvényű — civilizációs modellt 
képviseli-e, vagy ugyanazon a fejlődési pályán 
mozog, mint a maradék Európa, csak késésben 
van? Azaz konzerválni kell-e az orosz sajátosságo- 
kat, vagy ellenkezőleg, követni a nyugati fejlődési 
mintákat és ledolgozni a lemaradást? 2) Az orosz 
inkább európai vagy ázsiai nép? A nép európaisá- 
ga ugyan nem volt kétséges, de az államé annál 
inkább. 3) Hogyan lehetne változtatni a nép nyo- 
morúságos helyzetén — felülről indított refor- 
mokkal vagy alulról kirobbanó forradalommal, 
illetve semmin nem szabad változtatni, különben 
minden darabjaira hullik szét? 

Totális összeomlások, a szmuták (zűrzavar?) 
időről időre mégis bekövetkeztek. A közpon- 
tosítás miatt a közigazgatás alsóbb szintjei nem 
tudták feltartóztatni a szétzilálódást. Az állami 
túlsúlyból és bürokratizmusból következett mind 
az anarchizmus, mind az „erős, egységes és ha- 
tékony hatalom" fetisizálása. Igy a cári hatalom 
kidolgozta az , ortodoxia, autokrácia és népies- 

ség" hármas ellenjelszavát a francia forradalmi 
c, szabadság, egyenlőség, testvériség” háromsá- 
gával szemben, és bárhol beavatkozott a szabad- 
ságeszme terjedése ellen — meg is kapta I. Miklós 
az , Európa csendőre" nevet. 

A felemás jobbágyfelszabadítás és kapitalizmus, 
illetve az erőszakos oroszosítás miatt az indulatok 
1905-ben forradalomban törtek ki. A forradalmat 
az orosz-japán háborúban elszenvedett katonai 
vereség előzte meg. Válaszul a cári hatalom re- 
formokba kezdett: a cár már nem volt immár 
minden hatalom egyedüli forrása, és megalakult 
a népképviseleti törvényhozás, a Duma, ha a cár- 
nak abszolút vétójoga volt is, illetve a kormány 
is csak neki volt felelős. Az agrárreform pedig a 
piacképes paraszti gazdaságok kialakulását pró- 
bálta lehetővé tenni. Mindez már nem érhetett 
be az első világháború kitöréséig. Sokakat még- 
is meglepett, hogy 1917-ben éppen -ban tört ki 
az első antikapitalista forradalom, véget vetve a 
hagyományos orosz államiságnak. A bolsevikok 
a polgárháborús győzelmük után, 1922-ben lét- 
rehozták a —Szovjetuniót. Bár tagadták a tradí- 
ciókat, sokat merítettek a korábbi orosz hatalom- 
gyakorlásból. 

A mai - 1991-ben, a Szovjetunió felbomlása kö- 
vetkeztében jött létre, megőrizte ugyan atomha- 
talmi státusát és az ENSZ Biztonsági Tanácsában 
az állandó tagságát, de területe és népessége csök- 
kent (az utódállamokban sokmillió etnikai orosz 
került kisebbségi státusba), befolyása meggyen- 
gült. Mindez jóval kevesebb vérontással ment 
végbe, mint ahogyan arra számítani lehetett. 
Soknemzetiségű lakossága viszont folyamatosan 
csökken (ezen az ortodox vallási megújulás sem 
változtatott sokat), ellenben gyorsan növekszik 
a muzulmán vallású lakosság aránya. Az orosz 
gazdaság pedig főleg a nyersanyag- és az energia- 
kivitelen alapszik. Az 1990-es évek neoliberális 
indíttatású, radikális piacliberalizálási reformjai 
nem hozták meg a várt eredményeket, sőt, ko- 
moly társadalmi megrázkódtatásokat okoztak, 
emiatt elég korán újból jelentkeztek a tekintélyel- 
vű, etatista törekvések, különösen miután Borisz 
Jelcint felváltotta Vlagyimir Putyin. A két re- 
zsim között egyébként erős a személyi folytonos- 
ság. Putyin azonban visszafogta a Nyugattal való 
készséges együttműködést, és az általa meghir- 
detett „szuverén demokrácia” jegyében építette 
ki rendszerét, amelyet a nyugati megfigyelők 
gyakran —, illiberálisnak" vagy „túlirányított 
demokráciának” mondanak. Az új kurzus kiak- 

náz minden olyan ideológiai, szimbolikus lehe- 
tőséget — akár az ortodox vallási megújulást, akár 
a kommunizmus iránti nosztalgiát —, amellyel 
erősítheti a , szuverenista" ideológiát, a nemzeti 
öntudatot és a nagyhatalmi nosztalgiát. Erősen 
bírálja a gorbacsovi átalakulást a szuperhatalmi 
státus elvesztése miatt, és rokonszenvet táplál a 
szovjet korszak iránt. Az orosz vezetés az utóbbi 
másfél évtizedben úgy érzi, hogy a Nyugat nem 
tartja tiszteletben az érdekeit, illetvea NATO fo- 
lyamatosan „körülkeríti”. Ezekre a tendenciák- 
ra közvetve vagy közvetlenül egyre idegesebben 
reagál, ami a legutóbbi évtized több helyi konf- 
liktusában nyilvánult meg (Dél-Oszétia, Krím 
félsziget és Kelet-Ukrajna). 

Az 1993-ban elfogadott alkotmány értelmé- 
ben a közvetlenül megválasztott elnök nevezi ki 
a kormányt, amelynek bizalmat kell szereznie a 
törvényhozásban, de ha azt kétszer nem kapja 
meg, akkor az elnök feloszlathatja a Dumát. Az 
elnöknek erős rendeletalkotási jogai is vannak, és 
az elnöki apparátuson keresztül szoros ellenőrzést 
gyakorol a szövetségi területek fölött. Míg az 
1990-es években rendszerint a választások után 
alakult ki az irányításhoz szükséges , hatalmi 
párt", Putyin 2001-ben létrehozta az Egységes 
Oroszország (fegyinaja Rosszija, JER) nevű pár- 
tot. Ez a Kreml, a nagytőke, a közigazgatási és a 
rendőri-katonai vezetők, a feltörekvő fiatalok és 
a véleményformálók szövetségét testesíti meg. Az 
erőteljes állami médiatámogatás és az „adminiszt- 
ratív erőforrások aktivizálása” nyomán minden 
eddigi választást megnyert. A hivatalos politikai 
rendszerből így kiszűrték a „bizonytalansági té- 
nyezőket". Ez nem jelenti a —sajtószabadság tel- 
jes hiányát és a választások jelentéktelenségét. 

A magyar történelmi tudatban ~ —Zrínyi óta 
a hatalmi önkényt példázta. Az 1849-es szabad- 
ságharc-ellenes beavatkozásával, amely jól beleil- 
leszkedett „a szentszövetségi Európa konzervatív 
csendőre" szerepkörbe, igazolta is ezt a képet. 
Ettől az időszaktól kezdve döntő szerepet játszott 
Magyarország történetében. A dualizmus kori 
magyar liberális elitek nemcsak az orosz gabona 
konkurenciájától, hanem a ruszofil pánszlávizmus 
eszméinek a terjedésétől is tartottak. Az orosz tí- 
pusú kommunizmus közvetlenül befolyásolta az 
ország sorsát 1919-ben és 1945 után. A két vi- 
lágháborúban egymás ellen harcolt a két ország, 
a második után pedig Magyarország több mint 
negyven évre a szovjet blokkba kényszerült. Az 
—1956-os felkelés kíméletlen leverése a véglete- 


kig fokozta a szovjet- és oroszellenes érzelmeket. 
A rendszerváltás békés jellege, a szovjet csapatok 
rendezett kivonulása és a gazdasági érdekek 1991 
után lehetővé tették a kapcsolatok normalizálá- 
sát. Erdekesen alakult viszont a magyar szelle- 
mi élet egyes csoportjainak Oroszország-képe. 
Amíg az 1990-es években még élt egyfajta bal- 
oldali nosztalgia a Szovjetunió iránt, a 2000-es 
évek második évtizedétől kezdve a Nyugat- és 
liberálisellenes jobboldal egyes köreiben az orosz 
„szuverenista” és „illiberális” ideológia az eddi- 
gi magyar történelmi tapasztalatok és az ország 
euro-atlanti integráltsága összefüggésében meg- 
lepő rokonszenvet váltott ki. 


Bergyajev, Nyikolaj: Az orosz kommunizmus értelme és 
eredete (1937; m. 1989). 

Font Márta et al.: Oroszország története (1997). 

Heller, Mihail és Alekszandr Nyekrics: Orosz történe- 
lem. Az Orosz Birodalom története (I.) és A Szovjetunió 
története (II.) (1997, 1982; m. 1996). 

Replika, 1995, 19-20. („Az orosz fejlődés különlegessé- 
ge”) 

HI 


ország Olyan földrajzi terület, amelynek lakos- 
sága egységes államszervezetbe tartozik. A nem- 
zetközi jog inkább az —állam jogi-közigazgatási 
fogalmával él. Az ~elnevezések gyakran ma- 
gukban foglalják annak az etnikumnak, illetve 
—nemzetnek nevét, amely az adott területet 
leginkább belakja — például Magyar-, Német~ 
vagy Orosz~; néha a korábban ott élő —népekre 
utalnak, mint Francia- vagy Brazília esetében; 
máskor földrajzi viszonyokra, például Nigéria 
vagy India esetében folyókra vonatkoznak. Az 
Amerikai Egyesült Allamok név egyszerre jelöli 
a földrajzi fekvést és az állam jellegét. Egy - le- 
het független vagy függő. Melléknévi formája 
(~os) olyan szervet vagy intézményt jelöl, amely- 
nek hatásköre az egész -ra kiterjed — ebben az ér- 
telemben az állami vagy nemzeti szinonimája. 


HI 


országgyűlés —magyar országgyűlés, ma- 
gyar parlamentarizmus, parlamenti (liberá- 
lis) demokrácia 


Ortega y Gasset, José (1883—1955) Spanyol filo- 
zófus, iskolaalapító, a modern filozófiai gondolko- 
dás megteremtője Spanyolországban. A filozófiai 
esszé műfajának kiváló művelője, filozófiájában a 


441 


osztrák közgazdaságtani iskola 


külső valóság felé forduló spanyol világ és az önma- 
gába mélyedő, elvont német szellemiség olvad har- 
monikus egységbe. Fiatal korában tanulmányokat 
folytatott több német egyetemen (1905-1907, Ber- 
lin, Lipcse, Marburg), ahol behatóan megismerke- 
dett a német filozófiával. Munkásságában három 
korszak különíthető el: a neokantiánus ihletésű, az 
életfilozófiák hatása alatt álló s az egzisztencializmus 
sajátos változatát képviselő szakasz. 

Már korai munkáiban jelentős szerepet kap a fe- 
nomenológia (Elmélkedések a Don Quijotéról, 1914; 
m. 1943, 2002). E módszer segítségével próbálta 
honfitársait megtanítani a mélyre irányuló, lé- 
nyeget feltáró látásra. Elet és kultúra viszonyában 
az első momentumot tartotta kiindulópontnak, a 
kultúra feladatát pedig a spontán élet kicsiszolásá- 
ban, magasabb szintre emelésében látta. 

Eletművén végighúzódik a Stömeg és kisebb- 
ség viszonyának beható vizsgálata. Első jelentős 
műve e tekintetben a Gerinctelen Spanyolország 
(1922; m. 1983), amelyben a spanyol történelem 
és kultúra megtorpanásait, tévútjait egy hiteles 
irányító kisebbség hiányával, illetve gyengeségé- 
vel magyarázta. Tömeg és kisebbség kapcsolatá- 
nak művészetfilozófiai vonatkozásait A művészet 
debumanizálódása (1925; m. 1944, 2005) című 
könyvében fejtette ki. E tárgyban írt legalapo- 
sabb, világhírnevet hozó könyve azonban A töme- 
gek lázadása (1930; m. 1938, 2003). 

Az eltömegesedés - filozófiájában korszakmeg- 
nevező fogalom, olyan jelenség, amely korunk 
egész valóságát uralja, s az élet valamennyi terü- 
letén megnyilvánul. A tömeg - felfogásában nem 
társadalmi és nem is a hagyományos értelemben 
vett kvantitatív kategória, hanem olyan átlagem- 
beri létforma, amelyre jellemző az önmagába mé- 
lyedésnek, illetve a saját gondolatoknak a hiánya. 
A korábbi tömegfelfogásokkal (Le Bon) szemben 
- jelentős felfedezése, hogy egyetlen ember is ké- 
pezhet tömeget attól függően, hogy megvan-e 
benne a személyes gondolkodás képessége. A tö- 
megember a világ foglya, akit a — közvélemény 
diktatúrája irányít. A tudományok területén 
az eltömegesedés a középszerűséget és a kicserél- 
hetőséget jelenti, a nyelvi univerzumban pedig a 
vulgáris beszéd és a holt jelentésekkel teli szavak 
uralmát az autentikus beszéddel szemben. Az eltö- 
megesedés része az új barbárság, amely ~ szerint az 
—értelmiség jelentős s egyre inkább vezető erővé 
váló hányadára jellemző, amelyben a magas szintű 
tudományos, technikai ismeretek rendkívül ala- 
csony szintű műveltséggel párosulnak. 

A tömegek lázadásának, hatalomra kerülésé- 
nek másik oka a vezető, kiváló kisebbség háttér- 
be szorulása, „dezertálása”. ~ liberális konzervati- 
vizmusának tanújele, hogy a különböző (etnikai, 
vallási, nyelvi stb.) kisebbségek védelme mellett 
elsőrangú feladatnak tartja a válogatott, minősé- 
get hordozó kisebbség védelmét. Ennek hiánya, 
például a műveltség, a kultúra hordozójának is 
számító felsőoktatás elsorvasztásában, úgyszin- 
tén az eltömegesedéshez vezet (Az egyetem kilde- 
tése, 1930; m. 1990). 

Tömeg és kisebbség mellett - társadalomel- 
méletének másik két pillére a nemzedékek 
egymásra következésének elmélete, valamint az 
eszmék és a hiedelmek viszonyának kutatása. 
Elete utolsó szakaszában, Dilthey hatására, nagy 
figyelmet szentelt a filozófiai életrajz műfajának, 
ő maga is számos ilyen művet írt, egyebek közt 
Vivesről, Goethéről, Goyáról és Velázguezről. 

Követői, tanítványai köréből az 1930-as évek- 
ben kialakult a , madridi iskola", amelynek fő 
tagjai J. Marías, X. Zubiri, J. Gaos, M. Zambrano 
voltak. A polgárháború kitörése (1936) azonban 
mindezt tönkretette, az iskola tagjai Dél-Ameri- 
kába távoztak, maga ~ is közel tíz évre emigrált, 
és élete végéig idegenként élt — Franco Spanyol- 
országában. ~ hatása Latin-Amerikától Közép- 
Európáig terjedt; Magyarországon különösen 
Németh László, Szerb Antal, Bibó István, Ha- 
lász Gábor, Hamvas Béla és Márai Sándor mun- 
kásságán tükröződik. 


Csejtei Dezső: José Ortega y Gasset (1980); A spanyol eg- 
zisztencializmus története (1986). 


CsD 


osztrák közgazdaságtani iskola Alapjait Carl 
Menger vetette meg Grundsätze der Volkswirt- 
schaftslehre („A közgazdaságtan alapjai”, 1871) című 
művével. A német történeti iskolával szemben 
amellett érvelt, hogy a gazdasági életben azonosít- 
hatók univerzálisan érvényes törvényszerűségek, 
amelyek a céltudatos emberi választás logikájából 
fakadnak. E logikából érthető meg a gazdasági 
—érték, amely mindig az egyéni ítéletalkotáson 
alapul, és ezért nem magyarázható kielégítően dol- 
gok objektív tulajdonságaival. A „szubjektív érték 
elméletét” később Eugen von Böhm-Bawerk és 
Friedrich von Wieser dolgozta ki, döntően hozzá- 
járulva a modern mikroökonómia kialakulásához. 
Ez az elméleti alapvetés vértezte fel az ~t a mate- 
rializmussal és az —utilitarizmussal szemben, és 


osztrák közgazdaságtani iskola 


tette a —szocializmus egyik legelső és máig legna- 
gyobb hatású kritikusává. 

Ludwig von Mises és S. Hayek fogalmazta meg 
a , szocialista kalkuláció" lehetetlenségét: egy szé- 
les körű munkamegosztáson alapuló gazdaságban 
a javak értékének felmérése csak magántulajdo- 
nosok közötti önkéntes cserék és a bennük for- 
málódó árak révén lehetséges. A kapitalizmus 
az önkéntes cserék rendje (katallasis), amelyben 
az egyéni döntések a tulajdon és a szerződéskö- 
tés általános szabályait követve spontán módon 
igazodnak egymáshoz; s amelyben e szabályok is 
nagyrészt az egyéni interakciók el nem tervezett 
következményei. E rend összetettségének a felis- 
meréséből fakad — Keynes és a makroökonómia 
radikális kritikája is: az egyéni döntések nem 
aggregálhatók olyan nemzetgazdasági szintű 
statisztikai mutatókká (például „összkereslet”, 
„összkínálat”), amelyek között általánosan érvé- 
nyes összefüggéseket lehetne azonosítani. 


Mises 1940-es emigrációjával az iskola végleg 
elhagyta Bécset, és az Egyesült Allamokban lelt 
új otthonra. Fontos szerepet játszott abban, hogy 
az —=amerikai konzervativizmus ragaszkodjék a 
szabadpiaci eszméihez az 1950—1960-as években. 
Hayek kiteljesedő életműve nagy hatást gyako- 
rolt a közgazdaságtan számos ágára (például új 
intézményi gazdaságtan, közösségi döntések 
elmélete, kísérleti közgazdaságtan). Mint gazda- 
ságtudományi irányzat ma is tovább él (jeles kép- 
viselői: Israel Kirzner, Peter Boettke, Michael 
Rizzo). 

Hayek, Friedrich A. von: Piac és szabadság (1995). 
Mises, Ludwig von: Die Gemeinwirtschaft („Szocializ- 
mus", 1932). 

önállóság Az egyén szintjén nem ellentétes 
a —közösség fogalmaival, de a cselekvés felelős- 
ségét az egyénre helyezi. Az egyéni ~ kollektív 
következménye, hogy a nemzet saját maga vá- 
lasztja meg kormányzatát, ami feltételezi a nem- 
zeti ofüggetlenséget (—szuverenitás). 

Az ~ fogalma nélkülözhetetlen az olyan társa- 
dalomban, amely az egyéni szabadságot értéknek 
tartja. Szabad társadalomban az egyének vagy 
csoportok maguk, nem pedig a kormányzati 
intézkedések oldják meg a problémák többségét 
(—autonómia). Az állami tevékenység korlátozá- 
sával és a tulajdon védelmével az ilyen rendsze- 
rek a gazdasági növekedés és újítás ösztönzőire 
támaszkodnak. Az egyéni felelősségnek termé- 
szetesen megvannak a maga korlátai, hiszen né- 
melyek nem tudnak magukról gondoskodni, a 
—>szolidaritásnak és a —szubszidiaritásnak tehát 
ki kell egészítenie az -ot. 

Nemzetközi szinten az államok -ra töreked- 
nek, hogy megvédjék magukat az esetleg ká- 
ros külbiztonsági vagy külgazdasági hatásokkal 
szemben. Ilyen törekvésre példa az, amikor az 
Amerikai Egyesült Allamok vagy Ororszország 
nem hagyja, hogy a katonai politikáját az ENSZ 
a nemzetközi jogra hivatkozva korlátozza, vala- 
mint az, hogy az Európai Unió egyes tagállamai 
ellenőrizésük alatt akarják tartani saját monetáris 
politikájukat vagy a határaikat a regionális gaz- 
dasági és demográfiai válság esetén. Kedvező az 
-, amikor biztosítja a nemzeti függetlenséget és 
folytonosságot. Káros, amikor elszigetelődési po- 
litikákat követ, ellenségesnek állítja be a —nem- 
zetközi közösséget, a külkereskedelem s az infor- 
mációáramlás korlátozásával pedig akadályozza 
a gazdasági jólétet és növekedést. Ilyen elszige- 
telődési politikát folytatott a XVIII. században 
Japán, a XIX.-ben Korea és ma Eszak-Korea. 


Emerson, Ralph Waldo: „Önállóság”, Beck András 
(szerk.): A filozófus az amerikai életben (1995). 

Muir, Ramsay: National Self-Government (, Önálló 
nemzeti kormányzat", 1918). 

önellátás Elvben akkor áll fenn, ha adott gazdál- 
kodó egység — akár háztartás, akár ország — fo- 
gyasztásának értéke és annak szerkezete megegye- 
zik a termelésének értékével és szerkezetével: nem 
termel mások számára, és nem fogyaszt mások 
előállította javakat. Az - a függetlenség érzetét kel- 
ti, és azok tartják kívánatosnak, akik az egymástól 
való függésen alapuló piacgazdaságot elutasítják. 
A mezőgazdasági - szorgalmazása ezenkívül a 
XIX. század elejéig vissza-visszatérő és a háborúk 
idején súlyosbodó európai éhínségek tapasztala- 
tából is táplálkozik. Az -t azonban eszményíteni 
merő tévedés, legalább két ok miatt. Egyrészt nem 
hatékony, s ezért az önellátó gazdaság, háztartás 
vagy kisebb-nagyobb közösség szegény marad. 
Nem véletlen, hogy a teljes - szinte soha nem jel- 
lemezte az emberi közösségeket. Másrészt az alter- 
natívája korántsem jelent egyet az egyoldalú füg- 
gőséggel vagy az alávetettséggel, a szegényeknek 
a gazdagok által, a munkásoknak a tőkések által 
vagy a természetnek az ember által való kizsák- 
mányolásával, hanem sokkal inkább feltételezi a 
kölcsönösen előnyös függőséget eredményező bé- 
kés együttműködést, vagyis a kereskedelmet. 


Ridley, Matt: A józan optimista: a jólét evolúciója (2010, 
m. 2012). 


CzP 


önkény (l. arbitrium) A régi önkényén (1520) 
"önként? szóból keletkezett a XVII. században, 
eredeti értelmében külső kényszer nélkül, szabad 
akaratból való cselekvést jelölt. Ehhez hasonlóan 
a középkori és kora újkori német jogi szövegek- 
ben a Willkür (önkény’) szó Danzig város tör- 
vényeire utalt. Napjaink politikai-közéleti nyel- 
vében az egyeduralom, a zsarnokság, a diktatúra 
oka, de okozata is. 

Modern értelmezése az állami tényező színre- 
lépésével magyarázható: az —állam az egyénnel 
ellentétben nem dönthet s járhat el önkényesen, 
vagyis szabadon, mivel a közjó tisztelete minden 
intézkedését tárgyszerű indokláshoz köti. A fo- 
galom mai jelentése szerint az állam, amely ezt 
a szabályt nem tartja be, —=önkényuralmat mű- 
ködtet. 


önkényuralom 


Az - közelebbi megvilágításban nem pusztán 
adott állami vagy társadalmi törvények, elő- 
írások megszegésének, hanem az ezekkel való 
szeszélyes, tehát hol szabályos, hol szabálytalan 
bánásmódnak a következménye. További típus- 
eset, amikor valaki „kénye-kedve szerint” hoz 
létre és saját ténykedéseinek igazolására alkalmaz 
szabályokat, jóllehet azokat közösségi keretben, 
meghatározott módon kellene megalkotni és ér- 
vényesíteni. ~ bontakozhat ki akkor is, ha nyíltan 
vagy burkoltan oda hatnak, hogy egy még szabá- 
lyozatlan vagy rosszul, a többség kinyilvánított 
akarata ellen szabályozott területen ne is jöjjenek 
létre közmegegyezéses irányelvek. 

Az ~ mint a törvényhozás, a kormányzás és 
az igazságszolgáltatás lehetséges megnyilvánulá- 
si formája több európai országban alaptörvényes 
vagy alkotmánybírósági tilalom alá esik. Még 
nem alakult ki egyhangú álláspont egy további 
hatalmi ágazat, az írott és az elektronikus média, 
valamint tulajdonoscsoportjai azon elharapózó 
gyakorlatáról, hogy önérdekből, elfogultságból 
vagy tájékozatlanságból, mindenesetre a közírás 
szakmai szabályait mellőzve számol be a napi 
történésekről. Az a látlelet, hogy egyes kormá- 
nyok nem politikát művelnek, hanem taktikai 
lépésekkel próbálják kezelni a média gerjesztette 
hangulatokat, újfajta -t sejtet kirajzolódni. 

KLZs 


önkényuralom (autokrácia) Zsarnokság, olyan 
uralmi forma, amelyben az uralmat gyakorlókat 
nem korlátozza sem a politikai közösség tagjainak 
véleménye, sem pedig a törvény, tehát tisztán sa- 
ját tetszésük szerint uralkodnak. Eredeti (antik) 
használatában zsarnok vagy önkényúr az alanya, 
a modern formákban azonban az uralmat gya- 
korolhatja csoport vagy szervezet (például párt) 
is. Legszélsőségesebb modern formája a —tota- 
litarizmus. 

A politikai filozófia gyakran megkülönbözteti 
az antik zsarnokságot (türannisz) a moderntől. 
Platónnál tiirannosszá az a demokráciát védelme- 
ző népvezér válik, aki őrséget kér saját védelmé- 
re. A hatalmat átvéve állandóan háborúra tüzeli 
a népet, hogy saját szükségességét bizonyítsa. Ez 
ellene fordítja azokat, akik hatalomhoz segítették, 
így ellenségei mellett őket is félre kell állítania. 
Miután költekező életmódja a népet is elidegeníti 
tőle, hatalmát már csak erőszakkal tudja fenn- 
tartani (Allam 562a—569c). Arisztotelész számára 
a türannisz az egyeduralom elkorcsosult változa- 


ta, amelyben , valaki felelősség nélkül gyakorolja 
a hatalmat [...] a magja] haszna, nem pedig az 
alattvalók érdekében. Es éppen mert kényszerű: 
szabad ember egy sem viseli el jószántából ezt az 
uralmat” (Politika 12959). 

Az antik és a modern zsarnokságok különb- 
ségéről folytatott híres vitát —Leo Strauss 
Alexandre Kojève-vel. Strauss szerint a modern 
zsarnokság nem gyökeresen új jelenség, megér- 
téséhez hasznos kiindulópont az antik változat. 
A modern változatot a tömegek felé közvetített 
ideológia (a propaganda) és a technológia al- 
kalmazása választja el az antiktól. Az ideológia 
alapját a —haladás modern eszméje szolgáltatja, 
amely azt hirdeti, hogy az ember tökéletesíthető, 
és az emberiség sorsát saját kezébe veheti. Ez a 
hit felszámolja a —hagyomány és a —józan ész 
meghatározta korlátokat a politikában. A techni- 
ka fejlődése révén pedig megnő a központosítha- 
tó hatalom mértéke. Kojève a történelemben az 
emberi tökéletesedés folyamatát látja, amelynek 
adott esetben a zsarnokság is katalizátora lehet. 
Strauss ezzel szemben a dolgok változatlan ter- 
mészetét vizsgáló politikai filozófia pártján áll, 
és gyanakvó azzal kapcsolatban, hogy erőszak 
alkalmazásával véget vethetünk az erőszak alkal- 
mazásának. 

—Hannah Arendt a tekintélyelvű kormányzat, 
az (antik) zsarnokság és a totalitarizmus között 
szerkezetük alapján tesz különbséget. Az elsőt 
piramishoz hasonlítja, amelyben a hatalom köz- 
pontja a csúcsban található, de az alatta lévő réte- 
gek is rendelkeznek tekintéllyel, lefelé szintenként 
egyre kevesebbel. A zsarnokság ezzel szemben 
egy olyan piramisra emlékeztet, amelynek csak 
csúcsa és alapja van, a köztes szintek kiesnek. 
A csúcs a magát a néptől elszigetelő zsarnok, az 
alapzat az egyenlők összességeként felfogott nép. 
A zsarnokság tehát, szemben a tekintélyuralom- 
mal, alapvetően egalitárius jellegű. A totalitariz- 
mus szerkezetét Arendt hagymához hasonlítja, 
amelynek középső üres terében helyezkedik el 
a politikai vezető. A körülötte lévő rétegeknek 
az a föladatuk, hogy megóvják a beljebb lévőt a 
külső valóságnak, illetve a kijjebb lévőt a veze- 
tő totalitárius tébolyának a megismerésétől: ,, [e] 
rendszer nagy előnye, hogy a mozgalom minden 
egyes rétege számára [...] egy normális világ fik- 
cióját nyújtja” („Mi a tekintély?", uő: Múlt és jövő 
között. Nyolc gyakorlat a politikai gondolkodás terén, 
1961; m. 1997). Ez a felépítés kölcsönöz rendkívü- 
li szilárdságot a totalitárius rendszereknek. 

önkormányzatiság 


A XIX. században — Tocqueville — az eredeti 
szóhasználat felől nézve paradox módon — a zsar- 
nokságot a demokráciával hozta kapcsolatba, a 
—>többség zsarnokságáról beszélt, ahol a kisebb- 
ség jogait, érdekeit és gondolkodásmódját semmi 
nem védi meg a többségi akarattól. 


Fuller, Timothy: ,, The Complementarity of Political 
Philosophy and Liberal Education in the Thought 
of Leo Strauss" (A politikai filozófia és a liberális 
műveltség egymást kiegészítő volta Leo Strauss 
gondolkodásában"), Steven B. Smith (szerk.): The 
Cambridge Companion to Leo Strauss („Leo Strauss- 
kézikönyv", 2009). 

Lánczi András: Modernség és válság. Leo Strauss politikai 
filozófiája (1999). 

IG 


önkormányzatiság Az —autonómia közösségi 
formája (egyesülési jog, egyesületek, egyhá- 
zak, függetlenség, önállóság). A fogalomkör ré- 
szét képezi a népek —önrendelkezési jogának, 
amely a XX. század elejétől magában foglalja 
egyrészt a nemzetközi kapcsolatokban az álla- 
mok —szuverenitásának kölcsönös elismerését 
és tiszteletben tartását, másrészt az önmagukat 
nemzeti közösségként meghatározó csoportok 
államon belüli politikai, társadalmi és kulturális 
önszerveződését vagy az államból való kiválását 
és saját állam megalapítását. 

Különbözik a nyelvhasználatra és a Önemze- 
ti öntudatra összpontosító egyéni és a csoportos, 
területi vagy személyi elvű (kulturális) autonó- 
mia vagy -. Az első világháború utáni párizsi 
kisebbségvédelmi szerződések biztosították volna 
a nagy létszámban létrejött európai nemzeti ki- 
sebbségek védelmét, de ez az új nemzetállamok 
központjainak ellenállásába ütközött. A második 
világháború utáni rendezés erről végképp nem 
rendelkezett. A nemzeti kisebbségek -ának a 
koncepciója a XX. század második felében több 
évtizedig csak Dél-Tirol 1971-ben kivívott te- 
rületi autonómiájában valósult meg a jogállami 
gyakorlatban. 

Magyarország a késő középkortól a török és 
a Habsburg-koron át a helyi és területi - gazdag 
hagyományával rendelkezett, amelynek korszerű 
továbbfejlesztését előbb az osztrák-magyar dua- 
lizmus kori budapesti központosítás, majd az első 
világháború után is folytatott egységállami poli- 
tika nehezítette vagy gátolta meg. A rendszervál- 
tozás kezdetén áttörést látszott hozni a nemzeti 

és etnikai kisebbségek jogairól elfogadott 1993. 
évi LXXVII. törvény, amely a nem magyar 
(származású) lakosság személyi elvű kulturális 
autonómiájáról rendelkezik. A törvény nehézkes 
gyakorlati megvalósítása ellenére alátámasztha- 
tónak tűnt az a vélemény, amely szerint Buda- 
pest mindenekelőtt a környező országok kormá- 
nyainak igyekezett követendő példát felmutatni, 
hogy egyengesse a magyar nemzet széttörede- 
zettségét áthidaló magyar kisebbségi autonómiák 
útját. Magyarország szomszédsági politikája és 
—nemzetpolitikája az elmúlt negyedszázadban, 
ha egyenetlen határozottsággal is, de igyekezett 
előmozdítani a magyar kisebbségek -át korláto- 
zott önrendelkezési joguk ellensúlyozása végett. 


Dobos Balázs: „A magyarországi nemzeti és etnikai 
kisebbségek autonómiája", Kisebbségkutatás, 2006, 3. 

Küpper, Herbert: „Autonomie im Einheitsstaat. 
Geschichte und Gegenwart der Selbstverwaltung in 
Ungarn” (, Autonómia az egységes államban: Az ön- 
kormányzat története és jelene Magyarországon”), 
Gál Kinga (szerk.): Minority governance in Europe 
(„Kisebbségi önkormányzat Európában”, 2002). 


KLZs 


önrendelkezési jog A —nemzetközi jog egyik 
alapelve, amely szerint a —népek (tehát nem csak 
az államok vagy a —nemzetközi szervezetek) 
is hozzájutottak a korlátozott nemzetközi jogi 
alanyisághoz. Kialakulása a —nemzetállamok 
eszméjével függ össze, amely a nyugat-európai 
gondolkodásban a XVI-XVII. században jelent 
meg, és vált egy évszázadon belül a politikai élet 
alapvető fogalmává. Az önrendelkezés eszméje 
meghatározó szerepre a XIX. században tett szert 
az egységes — Olaszország és — Németország, il- 
letve több független —balkáni állam létrehozása- 
kor. Korábban nem volt magától értetődő, hogy a 
—nemzetek rendelkeznek saját —állammal, mi- 
vel az államok megszerveződése dinasztikus, fele- 
kezeti, birodalmi vagy más alapokon nyugodott. 
Noha a nemzetállamok évszázadokon át léteztek 
a nemzetközi jog alanyaiként, az - politikai dek- 
larálására csak az első világháború utolsó szaka- 
szában került sor. Az 1917-ben hatalomra került 
orosz bolsevikok kiadták a Népek jogairól szóló 
dekrétumot, amely oLenin elgondolása alapján 
az önálló állam alakításának jogát hirdette meg, 
mégpedig nemcsak Európa, hanem a gyarmati 
területek tekintetében, és amely propagandiszti- 
kusan kimondta, hogy —Oroszország népeinek 


önrendelkezési jog 


joguk van a szabad önrendelkezéshez, beleértve 
az elszakadást és az önálló állam létrehozását is. 
A bolsevikoktól távol állt, hogy ösztönözzék a 
volt cári birodalom területén élő népek elsza- 
kadását, bár egyes esetekben ezt nem zárták ki 
(Finnország, o Lengyelország). 

Az ~ másik forrását sokan a Thomas Wood- 
row Wilson amerikai elnök nevezetes 14 pont- 
jában keresik. Ezek azonban magát a fogalmat 
nem használták. Az 5. pont így szólt: , Az ösz- 
szes gyarmati igények szabad, elfogulatlan és 
teljesen pártatlan rendezése, annak az elvnek a 
szigorú betartása alapján, hogy a szuverenitás 
idevonatkozó kérdéseinek eldöntésénél az érintett 
lakosság érdekei ugyanolyan súllyal essenek lat- 
ba, mint annak a kormánynak méltányos érde- 
kei, amelynek igényei jogosságát el kell bírálni." 
A 10. pont pedig az SOsztrák- Magyar Monar- 
chia népeit illetően leszögezte: ,,[. . ] amelyeknek 
helyét a nemzetek között oltalmazni és biztosí- 
tani kívánjuk, meg kell adni az önálló fejlődés 
legszabadabb lehetőségét". Ezek az elképzelések 
nem nyerték el az európai hatalmak tetszését, 
a gyarmatokon nem alkalmazták az -ot, csak 
Európa középső és keleti részében. Előfordult 
néhány vitatott területen, hogy népszavazást 
tartottak annak hovatartozásáról. A népszavazás 
ugyan tekinthető az - egyik gyakorlati megnyil- 
vánulásának, de önmagában nem jelent -ot, mert 
sem korábban, sem napjainkban nem írja elő 
nemzetközi jogszabály népszavazás kiírását. 

Kezdetben az - inkább morális vagy politikai, 
semmint jogi, azaz közhatalommal kikényszerít- 
hető elvnek számított. A második világháború és 
a dekolonizáció nyomán azonban jogi igénnyel 
is megfogalmazódott. Először a háború utáni 
rendezést körvonalazó angol-amerikai Atlanti 
Cbarta (1941) utalt rá. 1945-ben szovjet javaslatra 
az alakuló ENSZ Alapokmánya foglalta ma- 
gában, de nem vonatkoztatta a gyámsági terüle- 
tekre, illetve nem rögzítette jogi tartalmát, vég- 
rehajtási módját és az államok idevágó kötelezett- 
ségeit. Ezért inkább puha jogi (soft law) normá- 
nak minősült, több évtizeden át nem is nagyon 
érvényesült. Utána azonban a gyarmati sorból 
felszabadult népek, illetve államok nyomására 
több nemzetközi jogi dokumentumba bekerült, 
így az ENSZ 1960-as 1514(XV). számú közgyű- 
lési határozatába, a gyarmati országok és népek fiig- 
getlenségének biztosításáról szóló nyilatkozatba, to- 
vábbá az ENSZ két 1966-os dokumentumába, a 
Polgári és politikai jogok, illetve a Gazdasági, szociá- 


lis és kulturális jogok nemzetközi egyezségokmányába, 
továbbá utalt rá az ENSZ Közgyűlésének 1970. 
évi nyilatkozata az államok baráti kapcsolatait és 
együttműködést szabályozó nemzetközi jogi elvekről, 
az 1974. évi határozat az agresszió megbatározásá- 
ról, illetve az Európai Biztonsági és Együttmű- 
ködési Ertekezlet ( 0 EBESZ) által 1975-ben elfo- 
gadott helsinki záróokmány is. Ezen kodifikálási 
előzmények után az -ot már nem lehetett csupán 
politikai elvnek vagy deklarációnak tekinteni. 
Az - alanyainak és tartalmának a kérdése ettől 
függetlenül napjainkig sok vitára ad okot. Az - 
belső oldala szerint az állam keretében élő népek 
mindenféle külső befolyástól mentesen szabadon 
választhatják meg és alakíthatják gazdasági, szo- 
ciális, politikai és kulturális berendezkedésüket. 
Ilyenkor a szuverenitásból eredő jogokat a nép 
gyakorolja ( népfelség). A népek továbbá szaba- 
don rendelkezhetnek a természeti javaik és erő- 
forrásaik felett. Az - részleges korlátozását ered- 
ményezi, ha egy állam más államokkal együtt, 
szerződés alapján magasabb szintű politikai in- 
tegrációnak enged át jogokat ( o Európai Unió, 
hatáskör-átruházás). Az - külső oldala az, hogy 
a függésben lévő vagy idegen elnyomás alatt élő 
népek elszakadhatnak az őket igazgató államtól, 
és saját államot hozhatnak létre, illetve egy má- 
sik államhoz csatlakozhatnak. Ez főleg a gyar- 
mati sorban élő népekre vonatkozott. A helyzet 
bonyolultabb a más állam keretein belül élő népek 
elszakadása esetében. Mivel elszakadni csak léte- 
ző államtól lehet, az - konfliktusba kerülhet az 
adott állam területi sérthetetlenségének elvével, 
amely a nemzetközi jognak ugyancsak imperatív 
jellegű normája. Ezt az ellentmondást a nemzet- 
közi jog úgy próbálja feloldani, hogy különbséget 
tesz a jogos és a jogtalan elszakadás között, ezáltal 
viszont ingoványos talajra téved. Koszovó tarto- 
mány Szerbiától történő elszakadásáig ezt az elvet 
Európában nemigen alkalmazták. (A szocialista 
föderációk inkább a szétesés vagy a különválás 
útján szűntek meg.) A —nemzetközi közösség 
a gyarmatok függetlenségi harcát rendszerint 
támogatja, más esetben kivárja a függetlenségi 
mozgalom sikerét, és előbb-utóbb tudomásul ve- 
szi a tényleges elszakadást, noha eleinte tartózko- 
dó magatartást tanúsított. A mozgalom kudarca 
esetén viszont azt az álláspontot foglalja el, hogy 
a területi sértetlenség elve érvényesült. 
Kulcskérdés, hogy az ~ kit illet meg. Alapvető 
alanya ugyanis a nép, amely az egyik lehetséges 
és elterjedt meghatározás szerint adott földraj- 
zi terület lakosságának az egésze. Más vélemé- 

önszerveződés 


nyek szerint azonban a nemzet értelemben vett 
népről van szó. Egy állami területen azonban 
több nemzet is élhet. A párhuzamos nemzet- 
és államépítési törekvések esetében ez komoly 
konfliktusokhoz vezethet. A nemzetnek nincs 
általánosan elfogadott jogi definíciója. Ráadásul 
a nemzet és a onemzetiség elválasztása is ne- 
hézségekbe ütközik, mert az uralkodó felfogás 
szerint a nemzetiségnek nincs elszakadási joga. 
A nemzeti kisebbségek esetében azonban az - nem 
feltétlenül csupán az önálló államhoz való jogot 
jelenti, hanem általában véve a saját intézmények 
létrehozásának jogát — és az állam csak egy ezen 
intézmények közül. Ebben az értelemben az - ér- 
vényesítését jelenti akár egy magánjogi egyesü- 
let, egy etnikai párt, a kulturális autonómia vagy 
az etnikai elvű területi autonómia létrehozásának 
joga is. Az - az állami lét legérzékenyebb kérdé- 
seit illeti, mégis sok a bizonytalanság körülötte. 
Ez főleg azért probléma, mert miközben a nem- 
zetközi jog egyik imperatív elvévé vált, a legtöbb 
vonatkozó kérdést nem a jog, hanem a politikai 
döntések útján oldják meg. 


Bibó István: „A nemzetközi államközösség bénultsága 
és annak orvosságai”, uő: Válogatott tanulmányok IV 
(1976; m. 1990). 

Bíró Gáspár: Demokrácia és önrendelkezés a 21. század 
elején (2003). 

önszerveződés Az 1950-es évektől a közgazda- 
ságtanban uralkodóvá vált elméletek abból indul- 
tak ki, hogy az erőforrások hasznosításáról vagy 
egyének határoznak decentralizált, atomisztikus 
módon, vagy egy központi akarat dönt róluk. 
Mintha valósággá vált volna a —francia forra- 
dalom törvénybe iktatott kívánsága, hogy ne le- 
gyenek „testületek az államon belül; nincs többé 
más, csak az egyes egyén érdeke és az általános 
érdek”. E gondolati keretbe illeszkedett az a nagy 
hatású állítás, hogy a közösen használt természeti 
erőforrásokat decentralizált döntéshozatal esetén 
a „közlegelő tragédiája”, azaz a túlhasználat és a 
kimerülés fenyegeti (—közjószág). A megoldás 
pedig az erőforrások magántulajdonba adása 
vagy kormányzati szabályozása lehet. Az intéz- 
ményi közgazdaságtan és főként Elinor Ostrom 
(1933—2012) munkássága nyomán ez a megközelí- 
tés mára tarthatatlanná vált. Az ismételt játékok 
elmélete, empirikus példák és kísérletek százai 
bizonyítják, hogy a , közlegelők" közösségi kor- 

mányzása működőképes lehet, és jól azonosít- 
hatók az erőforrások, csoportok és hasznosítási 
szabályok azon jellemzői, amelyek az - feltételeit 
képezik. 

A valóságban az egyéni döntések mindig sok- 
rétű és sokforrású („policentrikus”) szabályrend- 
szerbe illeszkednek, amelynek a hatóságok és a 
bíróságok által fenntartott formális szabályok 
mellett részei a szokások, társas normák, szemé- 
lyes kapcsolatok, a szűkebb és tágabb közösségek 
többé-kevésbé formalizált , magánjogrendjei" is. 
A valóságban jól működő szabályrendszerek 
ugyan hasonló elveket követnek, de részleteiket 
tekintve nagyon sokszínűek, az érintett közös- 
ségek belső erőfeszítéseinek , endogén" eredmé- 
nyeiként jönnek létre. A közösségekre kívülről 
oktrojált szabályok ritkán érnek célt a kormány- 
zati szereplők motivációs és információs hátránya 
miatt. Ugyanez igaz az üzleti közösségek műkö- 
désére is. Piacgazdaságot nem lehet felülről, uta- 
sítással teremteni; a gazdasági szereplők közötti 
—>bizalmat üzleti hálózatok, szakmai szerveze- 
tek, klubok, egyletek stb. teremthetik csak meg. 


Ostrom, Elinor: Governing the Commons. The Evolution 
of Institutions for Collective Action („A közlegelők 
kormányzása: a kollektív cselekvés intézményeinek 
evolúciója”, 1990). 


MK 


örmény holokauszt Az Oszmán Birodalomban 
( Törökország) élő örmények (1882: 2,66 mil- 
lió) ellen elsősorban 1915-1917 során, majd utána 
1923-ig elkövetett, államilag szervezett népirtás és 
erőszakos kitelepítés, amelynek az eltérő számítá- 
sok szerint 0,8-1,5 millió ember esett áldozatul. 
A —holokauszt szót először e tömeggyilkossá- 
gokra használták, illetve a genocídium (népirtás) 
jogi fogalmát erre is tekintettel dolgozták ki, és 
határozták meg bűncselekményként 1948-ban. 
A XIII. században megszűnt, 1918-ban újra meg- 
alakuló örmény államot is részben ezért segítet- 
ték létrehozni (amely 1922-ben kénytelen volt 
csatlakozni a Szovjetunióhoz, és csak 1991-ben 
vált függetlenné). 

Az örmények másodrendű állampolgárokként 
hasonló szerepet töltöttek be az iszlám társada- 
lomban, mint a zsidóság az európai keresztény- 
ben. A korábban viszonylag tűrhető oszmán 
(muszlim)—-örmény (keresztény) viszony azon- 
ban a modern korra súlyosan terheltté vált: az 


összeesküvés-elmélet 


új örmény nemzettudatban évszázados elnyomás 
rögzült, a törökök függetlenségi törekvésekkel 
vádolták a kisebbségi csoportot — mindkét ál- 
lításban volt igazság. 1894 és 1896 között, majd 
1909-ben II. Abdul-Hamid szultán ösztökélésére 
több pogromot is szerveztek az örmények ellen, 
főként a kelet-anatóliai tartományokban. Az 
örmények kezdetben a modernizáló ifjútörök- 
mozgalmat támogatták, de a véreskezű szultán 
hatalmát megdöntő erők bizalmát elvesztették, 
az 1915-ben hadviselővé vált birodalom pedig le- 
számolhatott belső ellenzékével, és tervbe vette 
az örmény lakosság megsemmisítését. Az évszá- 
zados orosz-török ellentét, a történelmi örmény 
településterületek e két hatalom közti megoszlá- 
sa is szerepet játszott abban, hogy a nacionalista 
oszmán politika gyanakvóvá, majd ellenségessé 
vált a korábban a keleti kereszténység védelmét 
proklamáló antanthatalmak kultúrái (brit, fran- 
cia, orosz) felé tájékozódó örmény középosztály- 
lyal szemben. A hatóságok Talát pasa belügy- 
miniszter 1915. április 24-i rendelete alapján a 
konstantinápolyi örmény kulturális és politikai 
vezetőréteget meggyilkolták, a tömegeket (nő- 
ket, gyerekeket) a szíriai sivatagba, Deir ez-Zor 
mellé deportálták. A szándékos hatósági passzivi- 
tás miatt elmaradt segítség (víz, élelem, ruházat, 
gyógyszerek hiánya) a foglyok tömeges halálát 
idézte elő. Az országos pogromokkal szemben 
néhány helyen ellenállás bontakozott ki, ame- 
lyet kegyetlen fegyveres megtorlás követett. Az 
áldozatok számát a nyilvántartások hiányossága 
miatt nehéz megállapítani. A fenti számításokat a 
török tudományos és politikai elit vitatja. Az et- 
nikai homogenizációnak további o, 5 millió jazidi, 
0,35 millió pontuszi görög és o,5-o,75 millió szír 
keresztény is áldozatul esett. A tisztogatásokat, 
gyilkosságokat gyakran kurd irreguláris egysé- 
gek követték el. 

1919-ben a török bíróságok elítéltek egyes el- 
követőket, de csak egy halálos ítéletet hajtottak 
végre. A tárgyalás közben és után a pogromok 
folytatódtak. A mai török közvélemény — a kár- 
pótlási igény elutasítása mellett — többek között 
azért is relativizálja az áldozatok számát, mert a 
genocídium tényállása szerintük nem vonatkoz- 
tatható az eseményekre, illetve azt visszaható ha- 
tállyal állapították meg. Azt, hogy népirtás tör- 
tént, 2019-ig 32 állam ismerte el, Magyarország 
nem foglalt állást. Az - közvetlenül hatott a zsidó 
holokauszt későbbi terveire. Az 1930-as évektől, 
a tények nyilvánosságra kerülésétől fogva az - 
mély megütközést váltott ki a magyar közvéle- 


ményből. A ma mintegy 3 millió örményországi 
és 3-5 millió diaszpórában élő örmény identitásá- 
ban meghatározó szerepe van azóta is. 


Suny, Ronald: „A sivatagban élhetnek, de másutt sehol. 
Az örmény népirtás története (2016). 

Botos Máté és Kovács Bálint (szerk.): Száz év emlékeze- 
te. Így látja az utókor az örmény népirtást (2019). 

Palabiyik, Mustafa Serdar: Megérteni 1915 eseményeit: 
törökök és örmények (2015; m. 2017). 

őslakos-koncepció A két világháború közötti 
—>csehszlovákiai magyar ellenzéki pártok prog- 
ramjának eleme; a volt felső-magyarországi te- 
rületek ( Felvidék, Kárpátalja) lakóinak közös 
érdekeit tematizálta a prágai kormányok centra- 
lizmusával szemben. Közte és a —>transzszilva- 
nizmus között párhuzam mutatható ki, bár az ~ 
érvényesítését részben a magyarországi kormány- 
politika szorgalmazta, amely egy —szlovenszkói 
autonomista blokkot akart szembeállítani a cseh 
politikával. Az - azonban tükrözte a regionális 
sajátosságokat: a magyar jellegű Országos Ke- 
resztényszocialista Pártnak szlovák és német 
szekciói, ruszin és román tagjai is voltak, Kárpát- 
alján a Ruszinszkói Oslakosok Autonóm Pártja a 
magyar, ruszin és zsidó pártok együttműködését 
kívánta elérni, a Magyar Nemzeti Párt szövet- 
ségben állt a Szepesi Német Párttal. A tartalma a 
politikai helyzet függvényében változhatott, nem 
vonatkoztatták például az Andrej Hlinka-féle 
autonomista Szlovák Néppártra, amikor az ide- 
iglenesen tagja lett a kormánykoalíciónak. Egyik 
jelentésrétege a felvidéki magyarság autochton 
jellegére utalt az ezt kétségbe vonó szlovák na- 
cionalista érveléssel szemben. A szlovák, ruszin, 
zsidó nemzeti öntudat erősödésének (kései) felis- 
merése, a német egységesülési program, majd a 
két vezető magyar párt Egyesült Országos Ke- 
resztényszocialista és Magyar Nemzeti Párt né- 
ven történt 1936-os egyesülése okafogyottá tette 
az alkalmazását. 


Angyal Béla: Érdekvédelem és önszerveződés. Fejezetek a 
csehszlovákiai magyar pártpolitika történetéből 1918-1938 
(2002). 

Prágai Magyar Hírlap, 1922—1938. 

FIG 


összeesküvés-elmélet (l. conspiratio "együttlé- 
legzés, egyetértés, összeesküvés") Politikai-társa- 

összeesküvés-elmélet 


dalmi tartalmú, titkos, rosszindulatú összeeskü- 
vések feltételezése. A kifejezés a XX. században 
elterjedt angol conspiracy theory fordítása. Az - az 
emberi történelem bonyolult összefüggéseire a 
történések hátterében valamilyen rejtőző hatal- 
mi erőt (, háttérhatalmat"), titkos tervet gyanító 
eseménymagyarázat és az ez alapján konstruált 
egyszerűsítő történelemkép. "Iermészetesen a 
történelemben előfordulnak titkos megállapodá- 
sok és törekvések, ugyanakkor a sok összetevős 
események leegyszerűsítő magyarázata és egy 
ennek alapján álló történelemkép konstruálá- 
sa — amelyet röviden -nek nevezünk — tévedés. 
Az európai világban leggyakoribb -eknek az 
antiszemita konspirációs teóriák számítanak, 
amelyek a járványok, a gazdasági válságok, a 
háborúk mögött a démonizált „világzsidóságot” 
sejtik, de ezzel gyakran átfedésben jelenik meg a 
vulgármarxista tétel a kizsákmányoló burzsujok 
és a karvalytőke összejátszásairól. Túl az egysze- 

rűsítéseken a legnagyobb baj az efféle feltételezé- 
sekkel, hogy a történelemben gyúanyagot adtak 
a legkegyetlenebb leszámolásokhoz (pogromok, 
o holokauszt, Gulag stb.). A —francia forra- 
dalom és a sztálinizmus a külföldi hatalmak és a 
belső ellenség, bomlasztók konspirációjára alapoz- 
ta terrorját. ~nek tekinthetjük a Rákosi-korszak 
kirakatpereinek koncepcióit is. Híres emberek 
halálához és tragikus eseményekhez gyakran kö- 
tődnek konspirációs teóriák (például a Kennedy- 
gyilkossághoz vagy a 2001. szeptember II-ei ter- 
rortámadáshoz). Napjaink -ei leggyakrabban a 
szabadkőművesekhez, a Trilaterális Bizottsághoz, 
az Opus Deihez és a — Bilderberg-csoporthoz 
kapcsolódnak. 


Pipes, Daniel: Osszeeskiivések — A paranoia évezredes tör- 
ténete (1997; m. 2007). 

Pallavicini György, őrgróf (1881-1946) A két 
világháború közötti Ölegitimista mozgalom meg- 
határozó politikusa. Nagy múltú olasz, genovai 
családból származott. Ősei a XVIII. században 
a török elleni felszabadító háborúk nyomán ér- 
keztek a Habsburg Birodalomba, honosságot 
magyarországi birtokosként 1827-ben szereztek. 
A család idegen eredetét nem csupán nevük, ha- 
nem Magyarországon szokatlan őrgrófi rangjuk 
őrizte. ~ 1906-ban az Országos Alkotmánypárt 
programjával jutott be a Parlamentbe. Amikor az 
Alkotmánypárt megszűnt, pártonkívüliként po- 
litizált tovább. Kormányzati szerephez 1917-ben 
jutott mint miniszterelnökségi államtitkár Ester- 
házy Móric kormányában. A — Tanácsköztár- 
saság idején Bécsben tagja volt az Antibolsevista 
Comiténak, majd a kommün bukása után du- 
nántúli főkormánybiztos lett. A Nemzetgyűlésbe 
a Oo Kisgazdapárt programjával került be, a fúzió 
után belépett a Keresztény Nemzeti Egyesülés 
Pártjába, majd ebből legitimista meggyőződése 
miatt kiválva 1922 elején az Andrássy—Friedrich- 
féle Keresztény Nemzeti Párthoz csatlakozott, 
amelynek 1926-ig volt képviselője. A frankha- 
misítási ügyben élesen a kormánnyal szemben 
foglalt állást. Utolsó ciklusát 1931-től 1935-ig pár- 
tonkívüliként töltötte, ekkor a dombóvári kerü- 
letben a kormánypárti jelölttel, a későbbi minisz- 
terelnökkel, —Kállay Miklóssal szemben jutott 
mandátumhoz. Legitimista politikustársaihoz 
(—Apponyi György, Gratz Gusztáv) hasonlóan 
kezdetektől Hitler-ellenes állásponton volt, eluta- 
sította az antiszemitizmust, és —Rassay Károly 
lapjában élesen szembehelyezkedett —Imrédyvel. 
1944-ben a németek, mivel ágyban fekvő beteg 
volt, nem tartóztatták le, 1946 januárjában hunyt 
el. György fiát mint ellenállót a dachaui koncent- 
rációs táborba zárták, akit hazatérte után a szovjet 
titkosszolgálat 1946-ban Szibériába hurcolt, ahol 
1949-ben meghalt. A szovjet hadifogságba esett 
másik fiú, Antal belépett a Magyar Néphadse- 
regbe, nevét 1951-ben Pálinkásra magyarosította. 
A rétsági páncélosezred tisztjeként 1956. október 
30-án kiszabadította — Mindszenty József bíbo- 
rost házi őrizetéből, amiért a forradalom leverése 
után kivégezték. 


Pallavicini-Andrássy Borbála: A lelkünkböz nem nyúl- 
hatnak: kitelepítési és 1956-os napló (2016). 

Tyekvicska Árpád: A bíboros és a katona: Mindszenty 
József és Pálinkás- Pallavicini Antal a forradalomban 


(1994). 
HP 


parasztság A társadalomtudományokban az 
alábbi hat dimenzió szerint értelmezhető, törté- 
netileg változó tartalmú rétegkategória (szeman- 
tikailag magán viselheti a szó etimológiájának 
pejoratív vonatkozásait: paraszt mint mellék- 
név). Az alábbi jelentéseket különböztethetjük 
meg: 1) Történeti-jogi szempontból a ~ a rendies 
függésben élő mezőgazdasági termelőket, job- 
bágyokat foglalja magában. 2) Viselkedésszocio- 
lógiai rendként: a paraszti élet törvényei szerint 
működő közösség, amelyben a rangot a család, a 
vagyon, a származás és a rokonság presztízse ha- 
tározza meg. A tradicionális paraszti kultúrában 
a módosság fokmérője a föld, ezért a saját birtok 
gyarapítását, de legalábbis megóvását, az utódok 
életlehetőségeinek biztosítását minden paraszt- 
gazda kötelességének tartotta. 3) A régebbi nép- 
rajzi szakirodalom a funkcionális szerepet a struk- 
turálissal összekapcsolva parasztokon mezőgazda- 
sági termelőket (földműveseket, állattenyésztőket) 
értett, akik végezhetnek egyéb munkát (például 
kézműipar, halászat) is. Ekképp nemcsak az euró- 
pai társadalmak vonatkozó csoportjai, de az ókori 
keleti, ázsiai, afrikai, közép- és dél-amerikai civi- 
lizációkat létrehozó társadalmak elsődlegesen me- 
zőgazdasági munkát végző termelői is parasztok. 
4) Az újabb nemzetközi szakirodalom paraszton 
általában olyan termelőt ért, aki megélhetését a 
földből biztosítja, elsősorban a családi munka kere- 
tei között, termelése a szélesebb gazdaság része, de 
integrációja a piacgazdaságba tökéletlen, hiányos és 
részleges. 5) Történeti-antropológiai szempontból 
a parasztok önálló földművesek, akik valamilyen 
formában tulajdonosként, családjukkal, háztartási 
és gazdálkodási egységben élnek és dolgoznak az 
adott közösség szokásai, elvárása és értékrendje sze- 
rint. 6) A szociológiai irodalom a „történeti ~”-ot 
magántulajdonnal, a mezőgazdasági termelés túl- 

pártfinanszírozás 


súlyával, a piacra és önellátásra termelés kettős- 
ségével, a túlélési és ellenállási készség meglétével 
és a gyenge társadalmi mobilitással jellemzi. 

Ekképpen — honi viszonylatban — a ~ rostáján 
kihullnak az agrárproletariátus népes csoportjai 
(napszámosok, cselédek, részes aratók, summá- 
sok stb.), az 1960-as évekkel, a szövetkezetesítéssel 
(téeszek) pedig lényegében megszűntnek tekint- 
hető a réteg („utó~”). Bár a parasztok nem csak 
falvakban laktak, és nem csupán parasztok laktak 
a falvakban, a falu népességének gerincét ők ad- 
ták, Magyarországon a kis- és törpebirtokosok 
nyomasztó túlsúlyával. Erdei Ferenc az 1930-as 
években a következő alkategóriákat rögzítette a 
szélesebb értelemben vett -on belül: jobbágypa- 
raszt, nemesparaszt, polgárparaszt, kisgazda, kis- 
haszonbérlő, törpebirtokos, parasztkertész, iparos, 
kereskedő, uradalmi cseléd, egyéb cselédparaszt, 
summás, agrárszakmunkás. Ugyanakkor a teljes 
életvilágot alkotó, szűkebben vett — önálló birto- 
kos- paraszti munkából hiányzott a standardi- 
záltság, a fix munkaidő és a szakosodás; helyette 
a családi üzem lehetőségek és készségek szabta ru- 
galmassága volt jellemző. A különböző paraszti ré- 
tegek életvitele között csupán mennyiségi és nem 
minőségi különbség volt, noha még a jövedelmi 
skálán egymáshoz közel álló paraszti egzisztenciák 
is több mérföldnyi messzeségbe kerülhettek egy- 
mástól presztízsüket tekintve. Csak hozzávetőleges 
számokkal lehet érzékeltetni a szakirodalom bevett 
kategóriáit, hiszen a regionális sajátosságokból, a 
különböző üzemszerkezetből és munkamódbál je- 
lentős eltérések adódtak: kb. 5 holdnál kevesebbet 
bírtak a törpebirtokosok, 5—20 hold közötti föld- 
jük volt a kisbirtokosoknak, 20—50 hold közötti a 
középbirtokosoknak és şo hold feletti gazdaságot 
vittek a gazdagparasztok, 100 hold felett pedig 
már jobbára nem paraszti, hanem úri birtokról 
beszéltek. 


Erdei Ferenc: Parasztok (1938). 

Fél Edit és Hofer Tamás: Arányok és mértékek a paraszti 
gazdálkodásban (1997). 

Gyáni Gábor és Kövér György: Magyarország társa- 
dalomtörténete a reformkortól a második világháborúig 
(2003). 

Kovács Imre: „A magyar társadalom »paraszttalaní- 
tásax — európai összehasonlításban", Politikatudomá- 
nyi Szemle, 2003, 3. 

Ortutay Gyula (szerk.): Magyar néprajzi lexikon (1980). 

parlament —magyar országgyűlés, magyar 
parlamentarizmus, liberális (parlamenti) de- 
mokrácia 


pártfinanszírozás A politikai — pártok tőkebe- 
vonási tevékenysége, amely biztosítja a kampány- 
és a rutinfeladataik anyagi hátterét. A pénzügyi 
bevételek származhatnak tagdíjakból, magán- 
adományokból és — alszervezetek (Svédország, 
Spanyolország), pártmédiumok (Olaszország, 
Svédország), közvetlenül a jelöltek (Olaszor- 
szág, Franciaország, Magyarország) és a poli- 
tikai vagy pártalapítványok (Németország, Ma- 
gyarország) részére adott — állami támogatásból, 
illetőleg a saját tevékenységükből. Az államtól 
származó források között megkülönböztetjük az 
általános párt- és a kampánytámogatást, valamint 
az oktatási, kutatási célra fordítható, a pártalapít- 
ványoknak juttatott támogatást. 

A visszásságok elkerülése végett világszerte je- 
lentős részben az állam szabályozza, és külön erre 
a célra létrehozott szervezeten keresztül ellenőrzi 
a ~t. Az állami ellenőrzés kiterjed a pénz forrá- 
saira, elköltésének módjára és felhasználásának 
céljára is. A természetes vagy jogi személyektől 
érkező adományok egyes típusait tiltják, míg a 
legális formák esetében meghatározhatnak fel- 
ső határértékeket. Ugyanakkor egyes országok 
adójóváírással vagy adókedvezményekkel is ösz- 
tönözhetik a magánszemélyek kis összegű párt- 
támogatását. A névtelen adományok elfogadása a 
politikai pártok számára az Európai Unió legtöbb 
tagországában tiltott. Az állami támogatás tekin- 
tetében a legszigorúbb szabályozások szerint csu- 
pánaz előző választáson parlamentbe jutott pártok 
részesülnek a támogatásban (például Ausztriában, 
Belgiumban). Az új, kis pártok számára kedvezőbb 
körülményeket teremt a százalékos választási 
eredmény alapján számított támogatás, amelynek 
feltételét általában 1-2%-os országos vagy terüle- 
ti eredményben szokták meghatározni (például 
Magyarország, Németország esetében). 

Az angolszász országok -át hagyományosan 
alulszabályozottság és alacsony állami támogatá- 
sok jellemzik. Az Egyesült Allamokban a - főként 
magánadományokon alapul. Ahogy a legtöbb or- 
szágban, itt is tiltják a jogi személyek adományát, 
de az ún. politikai akcióbizottságokon (political 
action committee, PAC) keresztül szigorúan sza- 
bályozott keretek között támogathatják a válasz- 
tásokon indulókat. Egyedül az elnökválasztáson 


pártok 


indulók részesülhetnek szövetségi támogatásban. 
Minden magánadomány első 250 dollárjának 
megfelelő értékben kaphatnak ekkora összegű 
támogatást a költségvetésből. Az előválasztást 
követően a támogatás elfogadásával a jelöltek 
lemondanak a további magánadományokról, és 
vállalják az állami és szövetségi költési korlátok 
betartását is. 

A rendszerváltozás óta állandó viták tárgyát 
képezi Magyarországon a - kérdése az átlátha- 
tatlansága és elégtelen ellenőrzése miatt. A költ- 
ségvetési támogatás két részre oszlik. Egyfelől az 
alaptámogatást az éves költségvetési törvényben 
határozzák meg, amelynek 25%-át az országos 
listán mandátumot szerző pártok kapják egyenlő 
arányban, a fennmaradó 75%-ot a választásokon 
1%-ot elérő pártok között osztják el eredményeik 
függvényében. Másfelől kampánytámogatásként 
minden egyéni választókerületi jelölt ı millió fo- 
rintos, illetőleg a pártlistát állító pártok az egyéni 
választókerületi jelöltek számától függően további 
támogatásra jogosultak. A pártok kampánytámo- 
gatásától eltérően az egyéni jelölteknek, akik nem 
kapták meg a szavazatok legalább 2%-át, vissza 
kell fizetniük a felvett állami támogatást. 


Austin, Reginald és Maja Tjernström (szerk.): Funding 
of Political Parties and Election Campaigns („Politikai 
pártok és választási kampányok finanszírozása”, 
2003). 


MR 


Partium Ma Románia északnyugati területe, el- 
sősorban Bihar megye tartozik ~hoz. Ez a magyar 
régió a román Crişana (Körös-vidék’) régió- 
val esik egybe, de magában foglalja még a Szi- 
lágyságot és Arad vidékét. Központjának Nagy- 
várad tekinthető. Neve többes szám birtokos eset, 
az erdélyi fejedelmek ugyanis a —Habsburgoktól 
kicsikarták, hogy ismerjék el jogilag a Magyar 
Királyság részeit alkotó néhány keleti megye fö- 
lötti hatalmukat, és ezért a dominus partium regni 
Hungariae, azaz „Magyarország részeinek ura” 
címmel is éltek. Ekkor a Részek alá foglalták a 
következő megyéket: Máramaros, Bihar, Zaránd, 
Közép-Szolnok, Kraszna, Kővár vidéke, Arad és 
Szörény megye. A törökök viszont II. Rákóczi 
György lengyel hadjárata után elfoglalták Nagy- 
váradot (1660), és ezzel az S Erdélyi Fejedelem- 
ség elvesztette legjobb gabonatermelő területeit. 
A XVIII. században négy törvényhatóságot 
(Zaránd, Közép-Szolnok, Kraszna, Kővár vidé- 


két) a Habsburg-uralom a magyarországi ren- 
deknek tett ígérete ellenére az Erdélyi Nagyfeje- 
delemség közigazgatása alá vont. A reformkorban 
a magyar liberálisok a Részek visszacsatolásával 
Erdély és Magyarország uniója felé akarták meg- 
tenni a döntő lépést, de erre csak 1848-ban került 
sor, a neoabszolutizmus visszaállította a korábbi 
állapotot, de az 1860-as évek elején megint Ma- 
gyarországhoz került a négy törvényhatóság. A - 
identitásának kialakulása újabb fejlemény, de nem 
előzmények nélkül. Kölcsey Ferenc — e tájak szü- 
lötte — még arra a viszolygásra emlékezett, ahogy 
a szomszédos magyar megyék attól tartottak, 
hogy Erdéllyel ők is , török firma" alá kerülnek, 
és adózniuk kell. Ady Endre már arról vallott, 
hogy „a Szilágyságból jöttem, a régi Partiumból, 
tehát se nem Erdélyből, se nem Magyarország- 
ból", „a Partium, Magyarország és Erdély szá- 
zadokon-vitás kiegyenlítője", és „mi Partiumbeli 
nemesek, szerintem a legszebb magyar fajta". De 
ennek a régiónak nem alakult ki olyan mítosza, 
mint S Erdélynek, bár nagy szülötteit, Sylvester 
Jánost, S Pázmányt vagy a politikájában itteni 
birtokaira támaszkodó —Bocskait mint kultúra- 
és történelemalakító egyéniségeket számon tart- 
ja. A modern Nagyvárad eredetiségét alapvetően 
a szecesszió jelenti, s ennek varázsában írhatta 
Szabó Dezső (1914-ben): „Itt ütött meg, mint 
egy reveláció a zsidóság csodálatos teremtő ereje." 
A XX. század eleji szellemi pezsgés emlékét jól ér- 
zékelteti a nagyváradi sétálóutca magyar íróinak 
szoborcsoportja. Bár Nagyvárad és Szatmárné- 
meti lakosságának abszolút többsége magyarnak 
vallotta magát, a trianoni békében geopolitikai 
megfontolásokból Romániának ítélték azokat. 


Bálint István János (szerk.): Boldog Várad (1992). 
Makkai László és Szász Zoltán: Erdély története T-III. 
(1986). 
MA 


pártok (l. pars, partes "rész, párt, frakció, peres 
fél, szerep’; a középfelnémet part XV. századi át- 
vétele) A demokratikus, parlamenti politika nél- 
külözhetetlen intézményei. Minimális definíció 
szerint olyan szervezetek, amelyeknek célja az 
—állam és a civil társadalom, az állampolgárok 
között közvetíteni a politikai pozíciók megszer- 
zésért zajló verseny (választások) és a pozíciók be- 
töltése során. S mivel a politikai rendszer formá- 
lis (jogi/alkotmányos) és informális (társadalmi) 

paternalizmus 


oldalának határán állnak, szerepük és funkciójuk 
megértése olykor nehézségekbe ütközik. 

Fordulatot hozott a ~ról való gondolkodásban 
Edmund Burke, a konzervativizmus atyja, aki 
az elsők között ítélte meg kedvezően a szerepü- 
ket, olyan emberek egyesülésének tartva a -at, 
akik osztoznak a Önemzeti érdeket érvényesítő 
törekvéseik alapelveiben. Ezzel ellentétben má- 
sok (Anson D. Morse, Mojszej J. Osztrogorszkij, 
Robert Michels) az általános közös érdekkel 
szemben a -nak saját érdeket tulajdonítottak. 
Végső soron, ahogy —Benjamin Disraeli állítot- 
ta: „a párt szervezett vélemény”. A ~ cselekvése 
a különböző célok (szakpolitikai ügyek, hivatal/ 
pozíció betöltése) elérésében és a szavazatmaxi- 
malizálás egyensúlyának a megtalálásában áll. 
James Bryce a ~nak öt funkciót tulajdonított: 1) 
pártegység megtartása, 2) új választók meggyő- 
zése, 3) a választók érdeklődésének felkeltése és 
lelkesedésük fenntartása, 4) a választók formá- 
lása, nevelése, valamint 5) a jelöltek kiválasztása. 
De ennél többet is betöltenek. A minimális de- 
finícióból kiindulva minden szervezet, még ha 
mozgalomnak vagy civil szervezetnek nevezik is, 
amely teljesíti az elégséges eljárási követelményt, 
pártként működik a politikai rendszerben. 
Egyéb nem kizárólagos funkcióik közé sorolják 
(Anthony King, Klaus von Beyme, Jean Blondel, 
Peter Mair) a szavazatok strukturálását, a válasz- 
tók integrációját, szocializációját és mobilizáció- 
ját, a politikai elit rekrutációját, a közpolitikai 
programalkotást, a kormányalakítást, az érdekek 
összeillesztését és megfogalmazását. 

A ~ nagyobbrészt a XIX. században a parla- 
menti keretek között jöttek létre, ezeket honorá- 
cior- vagy káder~nak nevezzük. E lazább szerve- 
zetek klasszikus megjelenítői a konzervatív és a 
liberális ~. A választójog kiterjesztése életre hívta 
a tömeg~at (—szociáldemokrácia, keresztényde- 
mokrácia), amelyek jól meghatározható társadalmi 
csoportokat (osztályokat, rétegeket) képviseltek. 
Ezek jellemzően erős pártszervezettel, pártfe- 
gyelemmel és széles körű tagsággal rendelkeztek. 
A második világháborút követően a mediatizált 
politika kiterjedésével és a professzionalizáció 
kényszerével átalakultak gyűjtő-ká, nem ragasz- 
kodtak erősen ideológiai vonalukhoz és a szavazók 
magukhoz láncolásához. A pártvezetők szerepé- 
nek erősödése a párttagság átértékelődésével járt 
együtt. A - célja immáron inkább a szavazatmaxi- 
malizálás, semmint valamely közösség képviselete. 
Az utóbbi évtizedek fejleményeként a - kartelle- 


454 


sednek: az állami források monopolizálása okán 
együttműködnek, és elszakadnak a társadalomtól. 
E jelenség és a ~at övező apátia (a hanyatlásuk) új, 
ún. mozgalmi -at hívott életre, amelyek elitelle- 
nességükkel kihívást jelentenek a hagyományos 
politikai szereplők számára. 

A - szerepének értelmezése döntő fontosságú 
a szervezeti és stratégiai átalakulásuk szem- 
pontjából. A népakarat felől nézve és a keresle- 
ti, választói piacot helyezve a középpontba, a - 
hanyatlásáról beszélhetünk. A kínálati piac felől 
szemlélve, a - folyamatos átalakulását és alkal- 
mazkodását láthatjuk. Viszont a - definíciója, 
amely feltételezi a politikai verseny meglétét és 
a választók, a civil társadalom és az állam össze- 
kapcsolását, egyenesen kizárja a demokratikus 
politika ~nélküliségét. 


Enyedi Zsolt és Körösényi András: Pártok és pártrend- 
szerek (2004). 

Katz, Richard S. és Peter Mair: „A pártszervezet vál- 
tozó modelljei és a pártdemokrácia” (1995), Politika- 
tudományi Szemle, 2001, 3. 


MR 


paternalizmus (l. pater "atya") Az államot a gon- 
doskodó apához, állampolgáraihoz való viszonyát 
pedig a családi viszonyokhoz hasonlító felfogás. 
E szerint az állampolgár jólétéért nem kizárólag 
önmaga, hanem az állam is (akár elsődleges) fe- 
lelősséggel tartozik. Ez adott esetben szűkíti az 
állampolgár autonómiáját, egyéni választási sza- 
badságát, illetve sértheti az állampolgári egyen- 
lőség demokratikus alaptételét is, hiszen abból 
indul ki, hogy az állam irányítói magasabb rendű 
tudással rendelkeznek, mint az egyes polgárok. 
A ~t bíráló demokráciaelméletek tagadják ezt, de 
megkülönböztetik a szak- és az általános tudást, 
azaz konkrét szakterületeken elismerik a maga- 
sabb rendű tudás létét, de szerintük nincs a poli- 
tika egészére kiterjedő szaktudás. 

A ~ történeti előképének tekinthető a feudális- 
patriarchális földesúr-jobbágy viszony. A kifejlő- 
dése azonban az ipari társadalmak megjelenésével 
sok tekintetben szükségessé vált, az első világhá- 
ború a polgároktól követelt hatalmas áldozatával 
pedig végképp kétségbe vonta a klasszikus liberá- 
lis , éjjeliór-állam" képzetét. 

- nyilvánul meg az olyan intézkedésekben, 
mint a kötelező társadalombiztosítás, az árak és 
a bérek állami szabályozása, a dohányzás korláto- 
zása vagy a védőoltások, szűrővizsgálatok kötele- 


Pázmány Péter 


zővé tétele. Az egyéni szabadság és az intézkedési 
szakszerűség védelmét az ellenőrzés jogszabály- 
okban előírt intézményei biztosítják a döntésho- 
zatali eljárásokban. Az arányosság körüli viták 
azonban megkerülhetetlenek. 


Körösényi András: „Politikai vezetés: klasszikus demok- 
rácia és paternalizmus között", Századvég, 2007, 3. 


IG 


Patocka, Jan (1907—1977) Cseh filozófus, törté- 
nész és politikai gondolkodó. Prágában, Berlin- 
ben, Párizsban és Freiburgban végezte tanulmá- 
nyait. Mesterének Edmund Husserlt tekintette, 
de S Heidegger és Sartre is nagy hatással voltak 
rá. A német megszállás és a szovjet uralom alatt 
csupán néhány évet taníthatott hazája felsőokta- 
tási intézményeiben. 1968, Csehszlovákia ismételt 
szovjet megszállása után az értelmiség ellenállási 
mozgalmának egyik vezetője, a Charta "77 de- 
mokráciát követelő nyilatkozatának megszövege- 
zője volt. 1977-ben a rendőrségi fogvatartás kö- 
vetkeztében egészsége megrendült, ami megbe- 
tegedéséhez és halálához vezetett. — Mindszenty 
és oII. János Pál mellett a közép-európai anti- 
kommunista ellenállás egyik jelképe. 

Filozófiája a természeti világ elemzésére össz- 
pontosított. Husserlből kiindulva és Heidegger 
gondolatait felhasználva a görög klasszikusok alap- 
ján elmélyítette a problémát, ami maradandó belá- 
tásokhoz vezetett, például a , három mozgás" ideá- 
jához, ami egyfajta, S Arisztotelészre támaszkodó 
dinamikus ontológia vázlata. Történetfilozófiai 
gondolkodásában Európa világtörténelmi szerepét 
elemezte, és rámutatott arra, hogy a külső hódítás 
után a belső és szellemi feladat maradt meg Euró- 
pa számára a nagy katasztrófák nyomán. E szel- 
lemi út az életvilág alapszerkezeteinek feltárása és 
továbbépítése a transzcendencia felé. 

Hatása már életében jelentékeny volt, halála 
után írásai Közép-Európában, Francia- és Né- 
metországban jelentős befolyásra tettek szert; 
a kortárs német és francia gondolkodás egyik 
fontos forrása. Politikai állásfoglalásai filozófiai 
jellegűek, az európai humanisztikus hagyomány 
továbbgondolása vezérelte. A középeurópaiság 
jelentős teoretikusa, ami különösen a cseh mű- 
velődéstörténetre vonatkozó írásaiban jutott ki- 
fejezésre. Komoly hatást gyakorolt a szlovákiai 
magyarságra, idehaza írásai az 1990-es évektől 
jelentek meg. 


Főbb művei: Mi a cseb? Esszék és tanulmányok (1992; 
m. 1996); Európa és az Európa utáni kor (1992; m. 
2001). 

Bacsó Béla (szerk.): Tanulmányok Jan Patočkáról (1997). 

Mezei Balázs: A lélek és a másik: Jan Patočka és a fenome- 
nológia (1998). 

MB 


Pázmány Péter (1570-1637) Jezsuita szerzetes, 
teológus, hitvitázó, esztergomi érsek (1616—1637), 
bíboros. Korának egyik legfelkészültebb teológu- 
sa volt, aki a latin nyelvet mesterien használta, és 
a magyar nyelv megújulásához is jelentős mérték- 
ben hozzájárult. Az európai és magyar —katoli- 
kus reform (ellenreformáció) egyik vezéralakja, 
az első olyan magyarországi egyetem megalapí- 
tója, amelynek jogutódjai a mai napig működnek 
(Eötvös Loránd Tudományegyetem, Pázmány 
Péter Katolikus Egyetem, Nagyszombati Egye- 
tem [Trnavská univerzita v Trnave, Szlovákia]). 

~ a bihari református alispán fiaként született, 
katolizált, a jezsuiták kolozsvári kollégiumában, 
majd Krakkóban, Bécsben és Rómában tanult, s 
lett a magyar katolikus egyház újjáépítője, esz- 
tergomi érsekként folyamatosan aktívan politi- 
záló főpap, a barokk egyházi irodalom legjelesebb 
képviselője. „Tollán forró tinta csordogál" — írta 
róla Kosztolányi Dezső -, , kalamárisában pedig 
tűz van, égi szikra, de a poklok kénköves lángja 
is." "Teológiájában Francesco Suarez nyomában 
haladt, de újszerű elgondolásokat is megfogal- 
mazott. Számos hittudományi munkája közül a 
legjelentősebb a Hodogeus: igazságra vezérlő kalauz 
(1637; 2000). Teológiailag és közéletileg fontos 
szerepet vittek az Alvinczi Péter református lel- 
késszel szemben írt vitairatai, az Alvinczi Péternek 
sok tétovázó kerengésekkel és czégéres gyalázatokkal fel- 
balmozott feleletinek rövid és keresztyéni szelidséggel 
való megrostálása (1609, 1895) és az Egy tudakozó 
prédikátor nevével íratott öt levél (1613, 1984). Az 
iszlámra vonatkozó fejtegetései hatottak —Zrí- 
nyi Miklós munkájára is. 

Az aktív hitvitázás, prédikálás mellett fáradha- 
tatlan egyházszervezőként úgy vélte, hogy a ma- 
gyar papság erkölcsi problémái és műveletlensége 
erősen hozzájárult a —reformáció tanainak el- 
terjedéséhez, a katolikus egyház visszaszorulásá- 
hoz. Ezért az oktatás, a papképzés színvonalának 
emelését tűzte ki célul. Grazban töltött tanári 
időszaka után Nagyszombatban és Bécsben pap- 
nevelő intézetet alapított, az utóbbi Pázmáneum 
(Collegium Pazmanianum) néven azóta is mű- 

ködik. A rekatolizáció fő hajtóerejeként számos 
arisztokrata, így Forgách Miklós és Zsigmond, 
"Thurzó Kristóf, Esterházy Miklós felekezetvál- 
tásában is közreműködött. A spirituális és teoló- 
giai érvek mellett eredményesen mutatott rá arra, 
hogy a magyar főurak számára a katolikus Habs- 
burg-uralkodók udvarában a katolizálással nyíl- 
hatott meg az igazi országos karrierhez vezető út. 
A Habsburg-házban látta a magyarság egyetlen 
törvényes vezetőjét. Valójában ő szervezte meg a 
Habsburg-hű magyar katolikus arisztokráciát, s 
mutatott annak politikai irányt. Hatalmas mun- 
kával elérte, hogy a század közepére a magyar 
országgyűlés felsőházában többségbe kerültek a 
katolikusok. ‘Tevékenysége következményeként 
Magyarország nem vált protestáns országgá. 

Kiterjedt levelezést folytatott a református 
—erdélyi fejedelmekkel, —Bethlen Gáborral és 
I. Rákóczi Györggyel is. Erdély török hűbéres- 
ségét rosszallta, sőt a keresztény Nyugat előtti 
szégyenként értékelte. A református fejedelmek 
Habsburg-ellenes hadjáratait mélyen elítélte, fő- 
leg a tehetséges Bethlent kárhoztatta a saját nem- 
zetét pusztító háborúiért. 

Részbenaz általa alapított intézmények utódjai- 
ban, részben a jezsuita rend jóvoltából életműve 
ma is a figyelem középpontjában áll, feldolgozá- 
sa, értékelése jelentős mértékben segíti a korszak 
kulturális és politikai megértését. 


Művei: Összes munkái I-VII. (1894—1905). 

Bitskey István: Pázmány Péter (1986). 

Fraknói Vilmos: Pázmány Péter és kora I-III. (1868— 
1872). 

Hargittay Emil (szerk.): Pázmány Péter és kora (2001). 

Kornis Gyula: Pázmány személyisége (1935). 


Szabó Ferenc SJ: Krisztus és Egybáza Pázmány Péter 


életművében (2012). 


BJ 


per (jogvita) Az érdekérvényesítésnek a jog- 
rend által engedélyezett eszköze. Jogállami kö- 
vetelmény, hogy minden lényeges vitát bíróság 
döntsön el. A ~es eljárás olyan hatósági eljárás, 
amelyben a bíróság mint állami szerv közhatal- 
mi jogosítványokat gyakorol, biztosítja a törvé- 
nyes kereteket a felek jogvitájához, megállapítja 
a tényállást, és a vitássá tett vagy megsértett 
jogról végleges jelleggel dönt. Ez azt jelenti, hogy 
a bíróság jogerős ítélettel fejezi be a ~t, vagyis 
a jogerőre emelkedett határozatot rendes ~orvos- 
lattal már nem lehet megtámadni. A ~es eljárás 

legfontosabb alapelvei: a kontradiktórius (ellent- 
mondó’) jelleg, a törvény előtti egyenlőség, a 
bírói szakban pedig a nyilvánosság, a közvetlen- 
ség és a szóbeliség. A -nek két fő formája alakult 
ki a történelem során: a polgári - és a büntető-. 
A polgári -t a polgári eljárásról szóló törvény 
szabályozza. Tárgya polgári ügy: polgári jogi, 
családjogi, munkaügyi, szövetkezeti, társada- 
lombiztosítási jogvita, közigazgatási határozatok 
törvényességének felülvizsgálata, illetve minden 
olyan magatartás, amelyre a fő- és a melléksze- 
replők jogosultak, illetve kötelesek. Polgári -ben 
magánszemélyek (természetes személyek, illetve 
jogi személyek) érvényesítik polgári jogi igényei- 
ket. A polgári -ben a felek teljesen egyenrangúak, 
felperesnek és alperesnek nevezik őket. A polgári 
- nem hivatalból, hanem kérelemre, keresetlevél- 
lel indul. A büntető- lefolyását a büntetőeljárás- 
ról szóló törvény szabályozza. A büntető-ben az 
állam szerez érvényt büntetőigényének. Vagyis 
ha valaki bűncselekményt követ el, és lezárul a 
nyomozási szakasz, akkor kezdődik el a büntető-, 
amikor az ügyész vádat emel a büntetőbíróság 
előtt. Itt az anyagi (tartalmi) jogszabály a Büntető 
törvénykönyv, amely az egyes bűncselekményeket 
és azok büntetéseit tartalmazza. A büntető-ben a 
, felet" terheltnek, a nyomozati szakaszban gya- 
núsítottnak, vádemelést követően vádlottnak, 
ítélet után elítéltnek nevezik. 


Kengyel Miklós: Magyar polgári eljárásjog (1998, 
2014). 
Király Tibor: Bintetőeljárási jog (2000, 2008). 

Peterson Grandjean, Erik (1890-1960) Svéd- 
francia származású német konvertita teológus. 
Egyik legismertebb műve, a Theologische Traktate 
(„Teológiai értekezések”, 1951, 1994) különös 
élességgel tanúsítja a teológia és a modern törté- 
nettudomány dialektikus feszültségének termé- 
kenységét. Az eredetileg evangélikus, majd 1930- 
ban katolizált teológus akarva-akaratlanul egész 
életében Søren Kierkegaard-hoz hasonlítható 
kívülálló maradt, s halála után sokáig csak egé- 
szen kevesen ismerték, habár úttörő gondolatai 
jelentős hatást gyakoroltak olyan teológusokra, 
mint Karl Barth, Yves Congar, Jean Daniélou, 
Ernst Kásemann, Heinrich Schlier és Joseph 
Ratzinger. 

Az egyházatyák és az igemagyarázat elmélyült 
tanulmányozása után szembehelyezkedett mind 


Peyer Károly 


az Adolf von Harnack képviselte liberális, mind 
a Karl Barth-i dialektikus teológiával. A Was ist 
Theologie? („Mi a teológia?”, 1925) és a Die Kirche 
(„Az egyház”, 1928-1929) című tanulmányaiban 
a dogmák tekintélyének és a sajátosan egyházi 
nyilvánosságnak a helyreállítását sürgette, s en- 
nek nyomán egyre közelebb került a katolikus 
egyházfogalomhoz. A fenomenológiai módszerre 
támaszkodó és az őskeresztény —eszkatológiát 
alapvetőnek tartó írásaival azonban a katolikus 
teológián belül is jóval kora előtt járt. 

Frübkirche, Judentum, Gnosis („Korai egyház, 
zsidóság, gnózis”, 1959) című könyvében a gnó- 
zis, az aszkézis és az —apokaliptika, továbbá a 
zsidóság és a kereszténység viszonyát taglalta. 
A Die Kirche aus Juden und Heiden („A zsidók- 
ból és pogányokból egybehívott egyház”, 1933) 
és a Zeuge der Wahrheit („Az igazság tanúja”, 
1937) című munkáival a nemzetiszocializmus 
hatásaival szállt szembe. Der Monotheismus als 
politisches Problem („A monoteizmus mint poli- 
tikai probléma”, 1935) című könyvében barátja, 
—>Schmitt politikai teológiájának a legmélyebb 
teológiai bírálatát adta. Schmitt évekkel - halála 
után is kényszerítve érezte magát a válaszadásra, 
s kiadta Politikai teológia II. (1970; m. 2006) című 
művét. A két fél azonban mást értett politikai 
teológián. Míg - szerint keresztény alapon nem 
igazolható semmiféle egyeduralom: a mindenha- 
tóság titkának nem feleltethető meg földi hata- 
lom, addig Schmitt vizsgálódása arra irányult, 
hogy a modern, szekuláris politikai-jogi világ az 
egyeduralom igazolására milyen, vallással ana- 
lógiába állítható mechanizmusokat alkalmaz. 
A vita jelentőségét mutatja, hogy a korszak szinte 
valamennyi kiemelkedő teológiai-politikai gon- 
dolkodója (Karl Barth, Jean Daniélou, —Strauss 
stb.) reflektált rá. 


Geréby György: Isten és birodalom: Politikai teológia 
(2009). 
www.bistummainz.de/sonderseiten/epeter/index.html 

Peyer Károly (1881-1956) Politikus, miniszter, 
a magyar —szociáldemokrácia legjelentősebb 
alakja a két világháború között (a Magyarorszá- 
gi Szociáldemokrata Párt parlamenti és fővárosi 
törvényhatósági bizottsági tagjainak frakcióveze- 
tője, a pártkongresszus elnöke és a Szakszervezeti 
Tanács főtitkára). Ellenezte a szociáldemokraták 
és a kommunisták 1919. márciusi egyesülését, 


az augusztusban néhány napig hivatalban lévő 
szakszervezeti (Peidl-)kormány belügyminisz- 
tereként szerepe volt a proletárdiktatúra tör- 
vényeinek felszámolásában; tagja volt a Huszár 
Károly-féle koncentrációs kormánynak, amely 
széles választójog alapján tartotta meg az 1920-as 
választásokat. Ezeken a — Tanácsköztársaságban 
való részvétele miatt presztízsveszteséget elszen- 
vedett párt a tiszti különítmények agressziójától 
tartva nem indult; ő maga lemondott miniszte- 
ri posztjáról, majd emigrált, 1921-es visszatérése 
után viszont döntő szerepet vállalt pártja újjászer- 
vezésében, valamint a kormány és a munkásság 
viszonyának konszolidálásában  (, Bethlen—-- 
paktum”). Ez utóbbi miatt a kommunista tör- 
ténetírásban és propagandában évtizedeken át ő 
szimbolizálta a proletariátus ügyének elárulóit, a 
„Horthy-fasizmus” kiszolgálóit. Ezzel szemben ~ 
azt vallotta és képviselte, hogy a magyar munká- 
sok részt akarnak venni az ország újjáépítésében, 
aminek döntő feltétele, hogy munkához jussa- 
nak; az ország jó hírnevének helyreállítása és a 
konszolidációval összefüggő gazdasági fellendü- 
lés pedig nekik is érdekük. Követeléseiket a de- 
mokratikus szocializmus elvei alapján és annak 
megvalósítása érdekében, a munkásszervezetek- 
nek a kormányzatokra gyakorolt hatása révén 
-akár tüntetésekkel- kell érvényesíteniük, ahogy 
azt a nyugat-európai típusú —szociáldemokrácia 
gyakorolta. A paktum lehetővé tette az internált 
munkások hazatérését, több felfüggesztett szak- 
szervezet újjáalakulását, a pártlap, a Népszava új- 
bóli szabad terjesztését stb., cserébe a szocdemek 
főleg olyan dolgokról mondtak le, amelyeket a 
korabeli viszonyok között egyébként sem lettek 
volna képesek vagy nem is akartak megvalósí- 
tani, hiszen a konszolidációt létszükségnek tar- 
tották. A párt születése óta 1922-ben indultak 
először parlamenti választásokon; ekkor 24 kép- 
viselőjük került be a 245 fős nemzetgyűlésbe; a 
képviselőik száma 1939-re — sok szavazójuknak a 
szélsőjobbhoz való csatlakozása miatt is — 5 főre 
apadt. A Parlamentben - — csoportjával együtt — 
határozottan, de legális keretek között emelt szót 
a munkásság érdekeiért, a rendszer demokratizá- 
lásáért és a szociális igazságosságért, miközben a 
pártban és a szakszervezetekben nem tűrte meg 
a kommunistákat. Kezdettől ellensége volt a 
—nemzetiszocializmusnak, 1939-től egyre éle- 
sebben foglalt állást a magyarországi szélsőjobb- 
oldallal szemben. Ellenségei kétségbe vonták a 
magyar szociáldemokrácia nemzeti elkötelezett- 

ségét, hazafiságát — noha a párt választmánya, 
amelyben kulcsszerepe volt, az 1921-es soproni 
népszavazás idején arra szólította föl a helybeli 
munkásokat és bányászokat, hogy Magyarország, 
ne pedig a szociáldemokraták vezette Ausztria 
mellett voksoljanak. Az integritás alapján állt, 
1938-ban pedig ünnepelte a revízió első sikerét. 
A függetlenség eszméje vezette -t a magyar kor- 
mányok német orientációjának bírálatában is. 1943- 
ban együttműködött a háborúból való kiugrást 
előkészítő kormánycsoporttal, és politikai blok- 
kot hozott létre a kisgazdapárttal — már a háború 
utáni kommunista előretörés megfékezésére is ké- 
szülve. 1944 márciusában a Gestapo letartóztatta, 
a mauthauseni koncentrációs táborban tartották 
fogva több magyar prominens politikussal együtt. 
Visszatérése után a „forradalmi szocialisták” hát- 
térbe szorították — eszmetársaival memorandum- 
ban követelte ugyanis a klasszikus szociáldemok- 
rata eszmék képviseletét és a kommunistáktól való 
elhatárolódást, szorgalmazta a polgári pártokkal 
való együttműködést, sőt nyilvános beszédben a 
szovjeteket is nyomatékkal megkérte, hogy men- 
jenek végre haza. Végül kilépett a pártból, ahol 
már minden funkciójától megfosztották, és bár a 
Magyar Radikális Párt jelöltjeként mandátumhoz 
jutott az 1947-es választásokon, nemsokára má- 
sodszor is menekülnie kellett az országból; távol- 
létében börtönbüntetésre ítélték. Az emigrációban 
újjászervezte a Magyar Szociáldemokrata Pártot 
és a Magyar Szakszervezeti Tanácsot, de részt 
vett az egységes emigráns képviselet létrehozásá- 
nak kísérleteiben is. 1956. október 25-én, a Par- 
lament előtti mészárlás napján, egy órával halála 
előtt vetette papírra a forradalmi Magyarországot 
köszöntő üzenetét, amelyben így foglalta össze a 
„régi reakció” és a kommunista diktatúra közötti 
különbséget: „Most nem lovasrendőrök trappol- 
nak a nép közé, hanem tankokkal és repülőgépek- 
kel lövöldöznek a dolgozókra.” Politikai öröksége 
ma gazdátlan. 


Gábor Róbert: Az igazi szociáldemokrácia. Küzdelem 
a fasizmus és a kommunizmus ellen, 1944—1948 (2001). 

Simon István: Vezéráldozat. A Peyer-kérdés és a magyar 
szociáldemokrácia (2002). 

piac A gazdasági tevékenység megszervezésének, 
az egyes gazdasági szereplők (egyének és válla- 
latok) cselekvései koordinálásának az árrendsze- 
ren alapuló módja, amelyben az árakat az áruk és 

szolgáltatások iránt mutatkozó kereslet és a kíná- 
lat alakulása határozza meg. Bár a szó köznyelvi 
jelentésének megfelelően a gazdasági csere egy- 
fajta természetes, az emberi történelmet végig- 
kísérő kereteként is gondolhatunk rá, a tudomá- 
nyos és politikai nyelvhasználatban rendszerint a 
modern, —>,„kapitalista” gazdaság alapstruktú- 
ráját értjük rajta. Ilyen minőségében a modern 
társadalomtudományok és a politikai közbeszéd 
egyik legvitatottabb, számos félreértésre okot 
adó fogalma. Gyakran a „szabad ~” szókapcso- 
lat tagjaként hivatkoznak rá, ami - ha a széles 
körű állami beavatkozás hiányára és a központi 
gazdasági tervezés elvetésére utal - helytálló le- 
het, mégis bizonyos szempontból félrevezető: a 
- működése nem a gazdasági tevékenység kor- 
látlan szabadságát jelenti, hanem egyfajta jól kö- 
rülírható, jelentős részben történetileg kialakult 
intézményes rendet, amelynek nélkülözhetetlen 
részét képezi a tulajdonjog szabályozásának kifi- 
nomult rendszere és a szerződések betartásának 
szigorú kötelezettsége — ezek érvényesítésében az 
igazságszolgáltatás szervein keresztül az államra 
is meghatározó szerep hárul. Nem feltétlenül jól 
ragadják meg ugyanakkor a -gazdaság működé- 
sének lényegét az abban a tőke szerepét egyolda- 
lúan hangsúlyozó, marxista gyökerű elméletek, 
illetve megnevezések (, kapitalizmus") sem. 
Valószínűleg közelebb járunk az igazsághoz, 
ha —Smith klasszikus elméletét vesszük alapul, 
amelyben a „láthatatlan kéz” munkálkodik a ma- 
gánérdekek és a közérdek harmonizálásán, vagy 
ha —Hayek elgondolásából indulunk ki, amely 
a ~ot mint a társadalomban szétszórtan, sokszor 
hallgatólagos formában létező tudás hasznosí- 
tásának egyedülállóan hatékony módját írja le. 
Napjaink információtechnológiai forradalmának 
idején szintén hasznos lehet Joseph Schumpeter 
megközelítése, amely a folyamatos innováció és 
az általa előidézett „kreatív rombolás” mecha- 
nizmusait emeli ki. A ~i folyamatok ilyen ár- 
nyalt értelmezése vihet közelebb a ~i kudarcok 
a közgazdaságtan által jól ismert jelenségének 
pontosabb megértéséhez és a „~i logika” társadal- 
milag kívánatos határainak kijelöléséhez is. Bár 
hagyományosan a liberális politikai gondolkodás 
része, mára a klasszikus —liberalizmus elveinek 
átvételén keresztül számos konzervatív, keresz- 
ténydemokrata és olykor baloldali párt is előny- 
ben részesíti a ~i gazdaságszervezést, miközben 
a kortárs, egyenlősítő, szociális célokat megfogal- 
mazó liberalizmus sok esetben eltávolodik ezen 

alapelvektől, és az állami beavatkozást növelő 
megoldásokat szorgalmaz. 


Hayek, Friedrich A.: Piac és szabadság. Válogatott tanul- 
mányok (1995). 

Schumpeter, Joseph A.: Capitalism, Socialism and 
Democracy (,, Kapitalizmus, szocializmus és demok- 
rácia”, 1942). 

Smith, Adam: A nemzetek gazdagsága, e gazdagság ter- 
mészetének és okainak vizsgálata (1776; m. 1959). 


Piłsudski, Józef Klemens (1867—1935) Len- 
gyel politikus, légióparancsnok, államfő, marsall, 
miniszterelnök. 1893-ban csatlakozott a Lengyel 
Szocialista Párthoz. Megdöbbentette a II. Inter- 
nacionálé fő ideológusainak és a lengyel munkás- 
pártok proletár világállamot tervező vezetőinek 
(például Rosa Luxemburgnak) a nemzeti kérdé- 
sek iránti érzéketlensége. AZ 1905—1907-es orosz- 
országi forradalom idején a függetlenségi harc 
céljából hozta létre pártja Forradalmi Frakcióját. 
Legfőbb hazai riválisa, a Nemzeti Demokrata 
Párt vezetője, Roman Dmowski —Németorszá- 
got a szlávság legfőbb ellenségének tartva kiegye- 
zésre törekedett —Oroszországgal, ~ kifejezésé- 
vel: „az európai parafinolajjal bekent ázsiai ször- 
nyeteggel". 1908-ban ~ Galíciában paramilitáris 
osztagokat szervezett, amelyek az első világhá- 
borúban légiókká alakulva az osztrák-magyar 
hadsereg részeként a központi hatalmak oldalán 
harcoltak. Tekintélyét azzal mentette át a jövőbe, 
hogy 1917-ben — az Egyesült Allamok hadba lé- 
pése után — „esküválságot” provokált, a parancs- 
noksága alá tartozó lengyel haderőt utasította, 
hogy csak a leendő Lengyelországra tehet esküt, 
a német és az osztrák császárra nem, és ezért a 
németek bebörtönözték. 1918-ban három nap- 
pal a fegyverszünet előtt szabadult, s november 
11-én Varsóban kikiáltotta a független lengyel 
államot. A bolsevik Oroszországot előbb len- 
gyelek által irányított államszövetséggel, majd 
a független Ukrajna létrehozásával próbálta 
meg ellensúlyozni. Sikertelenül. A szovjet-len- 
gyel háborúban azonban történelmi győzelmet 
aratott Varsónál 1920 augusztusában, majd 1921 
márciusában megkötötte a rigai békét. Megkez- 
dődött a II. köztársaság felépítése. Az új lengyel 
alkotmány a korabeli Európában egyedülállóan 
sok szociális jogot biztosított. - egy idő után az 
anarchia melegágyának tartotta a lengyel parla- 
mentet, a szejmet. 1926 májusában katonai pucs- 


csal átvette a hatalmat. , A lengyeleket kemény 
kézzel kell kormányozni” - hirdette. A szejmben 
létrehozta a Kormánytámogató Pártonkívüliek 
Blokkját, amellyel biztosította a többséget. Az el- 
lenzékkel leszámolt. Az ország irányítását hívei- 
ből összeálló szakértői kormányokra bízta. Rend- 
jének biztosítására új alkotmányt hozott tető alá 
halála előtt néhány héttel. Külpolitikai elve a 
—>Szovjetuniótól és Németországtól való távol- 
ságtartás volt. Egyikkel se szabad a másik ellen 
szövetséget kötni, tartotta. Magát demokratának 
vallotta. Felfogásában a demokrácia az a készség 
volt, amely képessé teszi az egyént és a csopor- 
tot arra, hogy érdekeit alárendelje a közösségi 
érdeknek. E készség híján a demokrácia aláássa 
az államot, vélte. A két totalitárius birodalom 
között minden eszközzel az állam megerősítésére 
törekedett. 


Kovács István: „Józef Piłsudski és a lengyel állam újjá- 
születése”, uő: Csoda a Visztulánál és a Balti-tengernél 
(2012). 

Sieroszewski Vencel: Pilsudski József (1921). 

Platón (, Széles"; Kr. e. 428-348) Görög filo- 
zófus, eredeti nevén talán Arisztoklész (a leg- 
jobb nevű). Műveit legátfogóbban Alexandriai 
"Thraszüllosz (megh. Kr. u. 36) rendezte, amivel 
megalapozta a későbbi görög, arab, majd a mai 
kiadásokat. Az életmű már az ókorban megha- 
tározónak számított, később a görög és a latin 
kereszténység is befogadta, majd az arab, illetve 
a bizánci tudomány által ismét döntő jelentőség- 
re tett szert. A reneszánsz gondolkodó, Marsilio 
Ficino lefordította a Bizáncból származó görög 
kéziratokat, amivel elindította a modern Pla- 
tón-kutatást. Az első nagy hatású modern 
összkiadást (fordítást és kommentárt) Friedrich 
Schleiermacher alkotta meg. - életműve a XIX. 
század második felében került ismét az érdeklő- 
dés fókuszába, majd Heidegger , Platón tanítása 
az igazságról" című írása és hasonló tematikájú 
munkái következtében kialakult - posztmodern 
kritikája. Ennek fényében megállapítható, hogy 
- az egész nyugati művelődés legfontosabb alakja, 
akinek hatásától több mint két évezred elmúltával 
sem szabadulhatunk. Befolyása a teológia, a filo- 
zófia, az etika, a politikaelmélet, a matematika, 
a geometria, a logika és a természettudományok 
terén szinte felmérhetetlen. Nevéhez fűződik az 
Akadémia (egyetem) létrehozása, amely egy 

évezreden keresztül az emberiség egyik legfonto- 
sabb tudományos és oktatási központja volt. 

Noha —>Arisztotelésztől kezdve számos gon- 
dolkodó kísérelte meg bírálni felfogásait, ezek in- 
kább erősítették - hatását, különösen az ideatanét. 
Eszerint a köznapi világ csupán vetülete, árnyé- 
ka egy valóságosabb valóság, az ideák elemeinek 
és szerkezeteinek; az ideák nem érzékelhetőek, 
csupán elgondolhatóak, de ehhez a gondolkodás 
megtisztulása szükséges. E megtisztulás egyfajta 
filozófiai beavatás útját követi, amiképpen neve- 
zetes barlangleírásában olvashatjuk (Allam, 514a- 
520a). A cél a barlangban gúzsba kötve élők — és 
ezt az életet egyedül reálisnak vélők — megszaba- 
dítása és kivezetése a földfelszínre, a való világ, 
főképpen a csillagos ég, majd a Nap látványának 
megnyitása számukra. A vezetés a filozófus fel- 
adata, aki áldozatul eshet a barlangban élők ide- 
genkedésének, amikor feltárja előttük a valóság- 
nak a barlangtól teljesen eltérő jellegét. 

- írásainak nagy részét beszélgetés formájában 
tette közzé, a dialógus mint műfaj megalkotása 
a nevéhez fűződik. Mind az egyes dialógusok, 
mind az életmű egésze teljességgel ma sem feltárt 
rejtjeles alkotássorozat, amelyben mind a szerep- 
lők, mind az általuk kiejtett szavak és gondolatok 
félig-meddig rejtett értelemrétegeket tartalmaz- 
nak. Az író célja e rétegek utalásos megnyitása a 
figyelmes olvasó számára. A dialógusok elsőre is 
megragadják az olvasót; ám nem teszik azonnal 
hozzáférhetővé azon szinteket, amelyek az egyes 
írások hosszából, a szereplők egymáshoz való tér- 
és időbeli, illetve gondolati viszonyából, valamint 
az életmű egészének hasonló jellegzetességeiből 
adódnak. Például egy felfedezés szerint a dialó- 
gusok rekonstruált eredeti kéziratában minden 
12. sor zenei tartalmú (Jay Kennedy); a szerző 
tudatosan alkalmazza a görög mitológia filozófiai 
értelmezéseit, így Szókratészt egyfajta Hérak- 
lészként, megistenülő hősként mutatja be (Eva 
Brann); a görög kozmológia erősen meghatároz- 
za a szövegeket, oly mértékben, hogy a szerep- 
lőket gyakran asztronómiai vonásokkal ruházza 
fel. Mindez árnyalja a ma is érvényesnek tekintett 
korszakolás megbízhatóságát, amely szerint létez- 
nek , korai", középső" és , késői" dialógusok, értve 
ezen a szerző életkorát. Már a 7. levél is, amely 
- élettörténetét mondja el, sok szempontból alle- 
gorikusnak tűnik. Tény azonban, hogy -t szoros 
kapcsolat fűzte Szókratészhez, aki a dialógusok 
jelentős részének főszereplője, s akinek történe- 
tileg eredeti felfogásai meghatározónak tűnnek 

- írásaiban. - Szókratész tanításait felhasználva 
azonban önálló eszmevilágot hozott létre, amely- 
ben maga Szókratész is allegorikus szereplő. 

- egész gondolkodása politikai jellegű, ha a poli- 
tikát nem csupán az emberi közösségekre, hanem 
a világegyetem rendjére is értjük. Az Allam szűk 
értelemben vett politikafilozófiai olvasása félreve- 
zető, mivel a szerző a valóságegészről kíván átfo- 
gó képet nyújtani, amelyet a görög felfogásnak 
megfelelően antropomorf módon értelmez. Aho- 
gyan az ember mikrokozmosz, a világegyetem 
kozmikus ember. Innen érthető, hogy a platóni 
államformák éppúgy pszichológiai jellemzések az 
egyes embertípusokról, mint társadalomelem- 
zések az államokról, illetve kozmológiai speku- 
lációk a valóságegészről. A metaforikus gon- 
dolkodásmód hátterében teológiai elgondolások 
rejlenek, amelyek az istenséget és a világot szoros 
kölcsönhatásban fogják fel: az istenség és a világ 
története összefüggenek, ahogyan az államfor- 
mák és az egyes ember lelki jellegzetessége is. Az 
államformák — arisztokrácia (a legjobbak uralma), 
timokrácia (a félelem uralma), oligarcbia (a kevesek 
uralma), demokrácia (tömeguralom) és a zsarnokság 
— a vonatkozó személyiség elemzése által tárhatók 
fel. Az arisztokrata a , filozófus uralkodó", a leg- 
jobb ember, aki az eszével uralkodik. A timokrata 
harcos típus, aki tiszteli a filozófust, de nyere- 
ségvágyból háborúzik. Az oligarcha a gazdagok 
és szegények különbségére támaszkodik, uralma 
a többség hatalomból való kirekesztésén alapul. 
A demokrata az oligarchia ellen lázadó tömegem- 
ber, aki vágyait követi, érzékeinek él. Az ebből 
eredő káosz lehetővé teszi a zsarnok, a türannosz 
felemelkedését, aki szűk egyéni érdek alapján erő- 
szakkal veti alá az államot, és célja saját vágyának 
kielégítése. Az állam- és embertípusok történe- 
ti-pszichológiai folyamatot képeznek, amelynek 
átfogó jellegzetessége a fokozatos romlás. Mindez 
kozmológiai folyamat is, a világegyetem történe- 
te az aranykorral veszi kezdetét, és — a görög drá- 
mák zsarnok-alakjaihoz hasonlóan — önpusztító 
megmerevedéshez vezet. 

A filozófia — - inkább a , dialektika", beszélgetés 
kifejezést alkalmazza — e romlási folyamat feltárása, 
megerősítése és visszafordítása. A filozófus legfőbb 
opponense a zsarnok, aki a filozófust megöli vagy 
száműzi (mint Szókratészt az athéniak, illetve Pla- 
tónt a szürakúzai Dionüsziosz). A zsarnok sokszor 
filozófusnak képzeli magát (miként Dionüsziosz), 
s abban a hitben él, hogy írásai felülmúlják mes- 
tere munkáit. - ezzel szemben jelenti ki, hogy 

a , legfőbb kérdésről? semmilyen írása nincs és 
nem is lehet soha, hanem „az érte szakadatlanul 
végzett közös munka eredményeképpen egyszerre 
csak felvillan, akárcsak a kipattanó szikra keltette 
fény, s azután már magától fejlődik tovább" (7. levél, 
341 c-d). A levélben röviden összefoglalt ontológia 
arra mutat, hogy a filozófus az állam helyreállítása 
során a személy pszichikai, a világegyetem átfogó 
helyreállítását is végzi. 

- további írásai a politikáról ugyancsak a filo- 
zófus és a , politikus? személyének szoros kap- 
csolatát mutatják. A szofista, Az államférfi és a 
Pbilébosz című dialógusok számos szempontot 
és módszertani érdekességet felvonultatva járják 
körül e kérdést. A szofista, mint meghatározá- 
sa során kiderül, különbözik a filozófustól és az 
államférfitól, utánzó, őszintétlen és ellentmondó 
személyiség, aki nem ismeri és nem cselekszi a jót, 
csupán annak látszatát kelti (264b—268d). Az ál- 
lamférfi rámutat arra, hogy a szofistával szemben 
az igazi politikus valós tudással bír („gnószisz”), 
amelynek alapján cselekszik. A Philébosz már el- 
tér a közvetlen politikai tematikától, a tudás és 
a gyönyör kapcsolatát elemzi. A Törvényekben az 
isteni eredetű törvények kijelölése a: az ideális állam 
létrehozásának a módja; s míg Az Államban Szók- 
ratész oktatja fiatalabb beszélgetőtársait a legjobb 
államról, a Törvényekben idős arisztokraták gon- 
dolják végig azokat a vallási, szertartási, filozófiai 
és gyakorlati szabályokat, amelyek szükségesek 
a jó állam létrehozásához. 

~ —politikafilozófiáját erőteljes kritika érte 
már az ókorban is Arisztotelész, később Szent 
Agoston részéről; a XX. században — Popper, 
—Arendt és —>Strauss fejtettek ki részleges vagy 
átfogó bírálatot. A legkritikusabb pont ~ arisz- 
tokratizmusa és ezoterikus elitizmusa. E bírála- 
tok csak csekély mértékben veszik figyelembe e 
politikafilozófia metaforikus jellegét. Ez utóbbit 
Heidegger részben megteszi említett munkájá- 
ban, ahol a platóni felfogás valóságtorzító jellegét 
fejti ki. 


Művei: Platón osszes művei (1984). 

Blitz, Mark: Platos Political Philosophy („~ politikai fi- 
lozófiája”, 2010). 

Szlezák, Thomas A.: Hogyan olvassunk Platónt? (1999; 
m. 2000). 

pluralizmus (a sokféleség előmozdítása’) Olyan 
politikai —közösség kialakítására irányuló tö- 


rekvés, amelyben eltérő érdekű, meggyőződésű 
és életmódú csoportok békésen élnek egymás 
mellett. Normatív elmélete azt is előírja, hogy 
demokratikus társadalmakban a különböző ér- 
dekcsoportoknak meg kell osztozniuk a hatal- 
mon és a döntéshozatalon, hogy az ne egyetlen 
elit kezében összpontosuljon. A ~ nem bízik a 
szabályozatlan kapitalizmusban, piacokban és 
iparban. Eszméje a XX. század elejének Angliá- 
jában keletkezett válaszul a kapitalizmus vélt fék- 
telenségére és a modern élet növekvő atomizáló- 
dására. Az egyént olyan társadalmi környezetbe 
szándékozza integrálni, amely biztosítja számára 
a közösség érzését. A koncepció valójában reak- 
ció a modernitásra, mert a középkori társadalmat 
tekinti mintának a maga céheivel, fejedelmi ud- 
varaival, városaival, falvaival, feudális nagybirto- 
kaival, kolostoraival és egyetemeivel. 

o Berlin brit filozófus dolgozta ki az , érték-" 
fogalmát, amely szerint az erkölcsi konfliktusok 
elkerülhetetlenek az emberi társadalomban, az 
értékek összeütközése hozzátartozik az értékek 
és emberi valónk lényegéhez. A -t általában min- 
denki kívánatosnak tartja, mert lehetővé teszi a 
különböző szokású, vallású és etnikumú emberek 
részvételét a közéletben. A kapitalizmus kritikája 
és a nemzetek növekvő heterogenitása nyomán 
általánossá vált a meggyőződés, hogy a - és a sok- 
féleség hasznos a társadalom számára. 

A nemzetközi kapcsolatokban a - azt feltétele- 
zi, hogy nem az államok az elsődleges szereplők, 
és nem a nemzetbiztonság vezérli a nemzetközi 
fellépést. A pluralista világrendben minden szer- 
vezett csoport lehet politikai tényező, ha képes 
támogatást szerezni céljai számára. A gyors és 
olcsó távközlés és utazás lehetősége megkönnyí- 
ti a globális szervezkedést. A —globalizáció és az 
általa kiváltott reakciók előidézhetnek regionális 
politikai tömböket a nyugati stílusú politikával 
szemben, ami a világrend regionális-kulturális 
~ához vezethet. 


Berlin, Isaiah: Az emberiség göcsörtös fája. Fejezetek az 
eszmék történetéből (1990; m. 1996). 

Polányi Mihály (Michael Polanyi, 1891—1976) 
Magyar származású, később Angliában élő ter- 
mészet- és társadalomtudós, filozófus. Promi- 
nens értelmiségi család tagja: bátyja, Polányi 
Károly (Karl Polanyi) nemzetközi hírű közgaz- 
dász; fia, John C. Polanyi Nobel-díjas kémikus. 

polgárháború 


"Tudományos pályáját fizikai kémikusként kezdte 
Budapesten, majd folytatta Németországban és 
Angliában, ahol a Manchesteri Egyetemen taní- 
tott. 1948-ban (57 éves korában) katedrát váltott, 
és élete hátralevő részét a tudományfilozófia és az 
ahhoz kapcsolódó társadalmi-politikai kérdések 
vizsgálatának szentelte. 

~ tudáselméletének központi fogalma a „hall- 
gatólagos tudás", amely az emberi tudás szavak- 
kal kifejezhetetlen, artikulálhatatlan részére utal, 
arra, hogy — híres megfogalmazásával — , többet 
tudunk, mint amit el tudunk mondani" („A hall- 
gatólagos dimenzió", uő: Tudomány és ember: há- 
rom tanulmány, 1959, 1964, 1966; m. 1997). Ez a 
mindig jelen levő , hallgatólagos"? összetevő leküzd- 
hetetlen akadályát jelenti a tudományos munka 
formalizálásának és központi tervezésének (ahogy 
azt az 1930-as években a Szovjetunióban megkí- 
sérelték). A tudomány eredményes működéséhez 
független kutatók mindenki által osztott alapel- 
veken (mint például az igazság keresése) nyug- 
vó önkéntes együttműködésére, a , tudomány 
köztársaságára" van szükség. - felismerte, hogy 
az így leírt „spontán rend” koncepciója a társa- 
dalomszervezés más területein (például a gaz- 
daságban) is alkalmazható (The Logic of Liberty, 
„A szabadság logikája”, 1950. Erre hivatkozik 
többek között — Hayek is saját, sok szempontból 
hasonló gazdaság- és társadalomelméletének ki- 
fejtésekor. Fő művében ~ (Személyes tudás, 1958; 
m. 1994) olyan „posztkritikai” filozófia megala- 
pozására tesz kísérletet, amely szakít a modern 
korra jellemző pozitivista, mechanikus tudáskép- 
pel, illetve a nyugati civilizáció alapértékeinek 
ebből fakadó megkérdőjelezésével, és visszaállítja 
jogaiba a személyes ítéletet, elköteleződést és hi- 
tet mint minden tudás végső forrását. 


További művei: Polányi Mibály filozófiai írásai I-II. 
(1992). 

Allen, Richard T.: Beyond Liberalism: The Political 
Thought of E A. Hayek and Michael Polanyi („A libe- 
ralizmuson túl: Hayek és ~ politikai gondolkodása”, 
1998). 

Scott, William T. és Martin S. Moleski SJ: Michael 
Polanyi: Scientist and Philosopher („~: Tudós és filo- 
zófus”, 2005). 

polgárháború Fegyveres összeütközés a hata- 
lom erőszakos megszerzése, a politikai beren- 
dezkedés megváltoztatása vagy a lakosság egy 
részének elszakadása érdekében kormány- és 

felkelő vagy szakadár erők között. Szinte min- 
den nemzet történetében előfordul. A tárgyila- 
gos történetírás és a —politikai realizmus atyja, 
Thuküdidész A peloponnészoszi háborúban (Kr. e. 
V. sz.; m. 1882, 1985) leírta főbb jellegzetességeit, 
például azt, hogy a felek vélt sérülékenységüknél 
fogva hajlamosak megelőző csapást mérni, illetve 
idegen hatalmat segítségül hívni. — Hobbes az 
angol polgárháborút megtapasztalva szűrte le a 
következtetését, hogy az általános —>háború az 
ember természetes, állam nélküli állapota. Akkor 
tör ki, amikor a vitarendezés bevett eszközei cső- 
döt mondanak, azaz a ~ra is érvényes Clausewitz 
klasszikus tétele: , A háború nem egyéb, mint a 
politika folytatása más eszközökkel" (A háborúról, 
1832; m. 1892—1894, 2013). Kiváltó okai lehetnek 
politikai sérelmek vagy követelések, etnikai vagy 
vallási feszültségek, illetve a szervezett erőszak 
számára lehetőséget kínáló államkudarcok. 

A ~knak nemcsak jogi, hanem mennyiségi is- 
mérvei (harcok időtartama, áldozatok száma) is 
vannak. Ezek tekintetében irányadó meghatáro- 
zásokat és naprakész adatbázisokat hozott létre 
az Uppsalai Egyetem Béke- és Konfliktuskutató 
Intézete (www.pcr.uu.se/). 

A forradalmak gyakran torkollanak ~ba, ahogy 
a szabadság- vagy függetlenségi háborúk szintén 
a ~k fogalmi körébe tartoznak. Az amerikai sza- 
badságharc (1775-1783) a kitörésekor mindkét fél 
szemében ~nak számított. 

A gyarmatbirodalmak második világháború 
utáni megszűnése és a hidegháborús geopoliti- 
ka több, súlyos veszteségekkel járó ~t váltott ki. 
Vitatott, hogy ezek mennyivel voltak véresebbek 
és kegyetlenebbek a történelem korábbi hasonló 
fegyveres küzdelmeinél. Az azonban tény, hogy 
egyebek közt az angolai (1975-2002) és a guatema- 
lai (1960-1996) ~ az Amerikai Egyesült Allamok 
és a Szovjetunió helyettesítő háborúja volt, aho- 
gyan az is, hogy a hidegháború vége óta a ~k és 
veszteségeik száma számottevően csökkent, habár 
az arab tavasz utáni háborúk ismét súlyos véráldo- 
zatokat követelnek, illetve rendkívüli menekült- 
és —bevándorlási válságot indítottak meg. 

A gyarmatrendszerben megrajzolt államhatá- 
rok önkényes volta is közrejátszott Afrika, Latin- 
Amerika és a Közel-Kelet egyes ~iban, mint- 
hogy ezek révén nem tudott minden esetben 
szilárd nemzetállam kialakulni. A nemzetközi 
jog ezeket az állami szuverenitásukat tekintve 
esetleg gyenge, olykor bukott államokat ugyan- 
olyan elbánásban részesíti, mint az erős nemzet- 

államokat, és tiltja a külső katonai beavatkozást a 
véres összetűzések és a gyakori etnikai vagy val- 
lási alapú népirtások megakadályozása vagy meg- 
szüntetése végett. Főként ez magyarázza, hogy 
a nemzetközi közösség tétlenül nézte a ruandai 
(1994) és a Srí Lanka-i (2009) népirtást, jóllehet 
a —globális kormányzás védelmifelelősség-elve 
szerint ENSZ-felhatalmazással beavatkozhatnak 
katonai koalíciók az ilyen atrocitások megszün- 
tetése érdekében. Ezt a megoldást a fejlődő világ- 
ban sokan a nyugati hatalmak újimperializmusá- 
nak tartják. 


McPherson, James M.: Battle Cry of Freedom: The Civil 
War Era („A szabadság csatakiáltása: a ~ korszaka”, 
1988). 

polgári radikalizmus A XIX-XX. század for- 
dulóján fennálló viszonyokkal szembeni ellen- 
kezést kifejező, —Jászi Oszkár vezette magyar 
szellemi-értelmiségi mozgalom, amely 1914-1919 
között Országos Polgári Radikális Párt néven po- 
litikailag is képviselte a —radikális változás szán- 
dékát és igényét. A Huszadik Század folyóirat 
(1900~1919) köré tömörülő értelmiségiek /iberális 
szárnya bírálta a jelentős mértékben —konzer- 
vatív-nemzeti ideológián nyugvó , szabadelvű" 
rendszert. Kritikájuk lényege: a fennálló rend 
nem elég liberális, nem elég kapitalista és nem 
igazán polgári. A lap polgári radikális szárnya vi- 
szont a —liberalizmus , baloldali? kritikájával lé- 
pett fel, mondván, hogy a rendszer kapitalista, és 
politikája nem tudományos. Kritikájuk lényege: 
a társadalmi csoportok érdekeiből körvonalazódó 
gyakorlati politika helyett , tudományos politi- 
kára" (spencerizmus, történelmi materializmus, 
szociológia) van szükség a társadalmi fejlődés 
törvényszerűségeinek megismerése, a valódi, ha- 
tékony megoldások megtalálása, illetve az új, mo- 
dern társadalom megteremtése érdekében. A re- 
form híveiként fellépő liberálisok a tartalmában 
megújult —liberalizmust (szociálliberalizmus) 
kínálták, azaz rendszerkritikát fogalmaztak meg, 
ami így a liberalizmus keretein belül maradt (G. 
Fodor). Velük ellentétben a radikálisok nem a li- 
beralizmus megújítását, hanem a régi polgári tár- 
sadalom megsemmisítését tűzték célul. — Forra- 
dalmi igénnyel léptek fel, azaz rendszeralterna- 
tívában, radikális társadalmi modellekben gon- 


dolkodtak. Jövőképük a liberalizmuson kívülre 
esett, az általuk kínált szocialista rendszerben 
látták az esélyt a —Nyugathoz való , felzárkó- 
záshoz". A polgári rend elutasítása ugyanakkor 
nem jelentette sem az ortodox —marxizmussal, 
sem pedig a korabeli szociáldemokrata gyakor- 
lattal való azonosulást. Olyan mozgalomban gon- 
dolkodtak, amelyet , minden modern szocialista 
gondolkodó elfogad", és olyan munka elvégzését 
tűzték célul, amelyet , külföldön a polgárság már 
rég megcsinált. Mindezt nálunk csak a szocializ- 
mus csinálhatja meg" (Jászi). 1918-1919-ben kor- 
mányzati szerepet vállaltak, amivel hozzájárultak 
a kommunista diktatúrához vezető belpolitikai 
válsághoz. A két háború között a Századunk fo- 
lyóirat (1926-1939 ) képviselte a ~ szellemi világát, 
majd 1945 után a politikai közéletben — rövid ide- 
ig — Csécsy Imre antikommunista Magyar Ra- 
dikális Pártja. 


G. Fodor Gábor: Gondoljuk újra a polgári radikálisokat 
(2004). 

Heverdle László: , A Martinovics páholy és a Világ", 
Magyar Könyvszemle, 1987, 2. 

Jászi Oszkár: Marxizmus vagy liberális szocializmus 
(1983). 

Litván György: Magyar gondolat — szabad gondolat 

politika A nyugati civilizáció lényegadó ismérve, 
amelyet hagyományosan az ókori Hellász poliszai- 
nak, városállamainak arra a vonására vezetünk 
vissza, hogy belső életük rendjéről, törvényeikről, 
kormányzati rendszerükről, vezetőik személyé- 
ről — szemben a kor legtöbb államával — többnyi- 
re nem a vallási, katonai, igazgatási elit, hanem a 
poliszlakók (a polgárok) közössége döntött. Ebben 
az értelemben - akkor jön létre, ha egy közösség 
maga alkotja meg intézményeit, normáit, s kö- 
zös sorsáról is valamilyen mértékben együtt és 
szabadon dönt. Ez még nem demokrácia, hanem 
csak tudatosulása annak, hogy mindenkinek van 
valamilyen, mással nem helyettesíthető szerepe 
a közösség életében. A görög poliszokban sokféle 
alkotmány volt érvényben, de ebben az alapvető 
értelemben valamennyi egyezett, miközben eltért 
például a perzsa birodalomtól, amellyel szemben 
éppen e közszabadság — s így a ~ — védelmében 
mindannyian összefogtak. 

A - eredetét illetően megkülönböztethetünk 
, filozófiai" és , antropológiai" felfogásokat. Az 

előbbi az emberi együttélés normatív alapjainál 
keresi a ~ eredetét. S Platón és S Arisztotelész 
gondolkodásában az igazságos vagy erkölcsös 
rend megalkotása képezte az alapot és kevesek- 
nek a feladatát. A változatlan alap előfeltevéséből 
Arisztotelész nyomán kibontakozott a —ter- 
mészetjogi gondolkodás hagyománya. Ezt újra- 
gondolva a kora újkor és a felvilágosodás állam- 
bölcselői (—>Grotius, Samuel Pufendorf, illetve 
—Hobbes, —>Locke, —Rousseau) megalkották 
a —>társadalmi szerződésről szóló különböző el- 
méleteiket. Ok az emberek közötti elkerülhetet- 
len konfliktusok kezelését vették alapul, és azt 
feltételezték, hogy azok emiatt összefognak, és 
„szerződést” vagy „megállapodást” kötnek, lét- 
rehozzák a polgári társadalmat és a közhatalmat, 
amelynek javára természetes önrendelkezési lehe- 
tőségeikről részben vagy egészben lemondanak. 
Hobbesnál semmi tér nem marad a mai értelem- 
ben vett ~i tevékenységre (mindent a közhata- 
lom dönt el), Rousseau-nál viszont mindenről a 
polgárok együttesen döntenek: nála a társadalmi 
és a ~i lét egybeesik. Akárhogy is, az így létre- 
jövő politikum racionális és mesterséges, illetve 
a fejlődés bizonyos szintjét és együttműködésre 
társuló egyéneket feltételez. Az egyének társulási 
szándéka teremti meg köztük a -i köteléket. 

Az , antropológiai" megközelítés történeti jelle- 
gű, és a -i kötelék állam előtti létezéséből indul ki. 
Első jeles képviselője, Henry J. S. Maine szerint 
az ósi társadalom ~i viszonyai a vérségi modell- 
ből erednek: egyrészt mint egyenrangú rokonok 
kölcsönviszonyai horizontálisak, másrészt pedig a 
családtagok és a felmenőik közötti tekintélyviszo- 
nyokként vertikálisak. A szokás kölcsönösségén és 
patriarchális tekintélyelvűségén nyugvó modell- 
ben, az archaikus jogban az alapegység a család, 
szemben a helyébe lépő nyugati szerződéses mo- 
dellel, ahol az alapegység az egyén. A lépcsőzetesen 
bővülő -i közösségek tagjaiban is fenn tud maradni 
a közös származás és az örökölt rend eszméje. Mi 
több, a közös életbe — keretbe — belépő csoportok 
gyakran kitalálják magukról, hogy ugyanabból 
a törzsből származnak, mint az a nép, amelybe 
beilleszkedtek. 

Az egyénre mint alapegységre való váltást 
a hangsúlyozottan ember alkotta és a közjóra irá- 
nyuló —>római jog készítette elő, amikor kialakí- 
totta a ius publicum (a — közjog) terén a személyi 
jogokat is. Ezzel elindította a társadalmi előreha- 
ladást, mint Maine írja, „a státustól a szerződés 
felé". Ezt a folyamatot továbberősítette a keresz- 

ténység személyközpontúsága és önkorlátozása 
(a vallás voltaképpen magánügy, az egyház nem 
része az államnak, ahogyan az állam sem eszköze 
az üdvösségnek); az univerzális racionalitás sko- 
lasztikus eszméje (minden ember képes belátni az 
alapvető normákat); a - sajátos szabályainak rene- 
szánsz vizsgálata: a „~ művészete"; a szuverenitás 
kora újkori gondolata (az uralkodó azonosul az 
állammal, a végső autoritással); illetve a XVIII. 
század kormányzástana (a - tárgya és célja a jó 
kormányzás). Jóllehet a modern nyugati társada- 
lom nem más, mint az individualizmus diadala 
(o Tocgueville, Maine stb.), ez nem jelenti azt, 
hogy ahol a szerződéses viszony uralkodóvá vált, 
azaz a modern -i kötelékben, ne találnánk meg 
a vérségi kapcsolatra alapozott közösségformák 
maradványait is, a -i mítoszokba és szimbólu- 
mokba áthasonulva. 

A - kormányzástani fordulatát tulajdonképpen 
a —vesztfáliai béke készítette elő: utána ugyanis 
az államokat elsősorban területi határaik definiál- 
ták, és mivel a territorialitás, a világos határok 
váltak a -i közösségek alapjává, a bel- főleg a 
közigazgatás, a területi bürokrácia, a kül- pe- 
dig a területi államok közötti hatalmi egyen- 
súly kérdései felé fordította a -i vizsgálódást. 
A vesztfáliai rendszer tehát intézményesítette a 
-ról alkotott képet, külön fogalomkészletet és re- 
torikát teremtve a számára. Ezzel szemben a XIX. 
századtól egyre inkább kidomborodott a hatalom 
időleges és időben változó jellege. A változásnak: 
a parlamenti ciklusoknak és váltógazdaságnak, a 
költségvetés évenkénti elfogadásának, a napirend 
kormányzati és ellenzéki módosításainak szokvá- 
nyosodása még nem hozta magával a -nak mint 
időben folyó tevékenységnek a fogalmi meghatá- 
rozását, de a hatalom időbeli jellegével összefüggő 
bizonytalanság, játék (játszmák és ellenjátszmák), 
továbbá a hatékony politizáláshoz szükséges ki- 
várás, helyzetfelismerés mára mindenképp a - 
időbeliségét állította előtérbe. 

Mindezekből következően a - intézményes 
(, területalapú") és cselekvésközpontú — a konf- 
liktusokat és a rivalizáló értelmezéseket a cent- 
rumba helyező — szemlélete egymással párhuza- 
mosan, szinte egymás alternatívájaként alakult. 
Sőt, az intézményes szemléletnek az előnye mind 
a mai napig fennmaradt. 

Az intézményes szemlélet és — vele összefüg- 
gően — a XIX. század óta a társadalomtudomá- 
nyos megközelítés a -t egyre inkább a tág érte- 
lemben vett társadalom egyik funkciójaként, 

szférájaként, tevékenységformájaként írja le, egy- 
fajta tudományosan vizsgálható részterületté 
tette, ahol a -tudomány az illetékes. Ez tartalmi 
változást nem hozott, hiszen belépni a ~ világába 
ma sem jelent egyebet, mint érdeklődni, vitat- 
kozni a közügyekről, és aktívan alakítani azokat 
a folyamatokat, amelyek a görög poliszok ~i lé- 
tét is megadták. Politizálni, a ~ba bekapcsolódni 
részvételt jelent abban a közösségben, amelynek 
végső célja nem más, mint ennek a részvételnek 
a lehetővé tétele. 

A részvétel szemszögéből a - a következőket 
foglalja magában: 1) reflexió a közösség történe- 
tére, alapelveire, értékeire, konkrét céljaira; 2) 
alaprendjének (alkotmányának) kialakítása; 3) az 
együttélés, benne a - további szabályainak és in- 
tézményeinek alakítása; 4) a szabályok alkalmazá- 
sa és a szükséges döntések meghozatala — röviden 
a —kormányzás és a — ~i vezetés; 5) a politikusok 
kiválasztása, fölhatalmazása, elszámoltatása, illetve 
a politikusok által meghozott személyi döntések; 
6) az eddigiekkel összefüggő tevékenységformák 
(meggyőzés, befolyásolás, csoportok — pártok, 
mozgalmak — alakítása, a ~i utánpótlás megszer- 
vezése; 7) végül a ~i nevelés-oktatás. 

A hatalomgyakorlás szemszögéből, nem felül- 
Írva az iméntieket, a ~ három módozatát külön- 
böztethetjük meg. Először is a ~ a folyamatsze- 
rűséget, az időbeliséget és a társadalmi tartalmát 
erőteljesebben megjelenítő konfliktusosságot, 
érdekharcot, illetve az együttműködést, érdek- 
egyeztetést és konfliktuskezelést állítja az elő- 
térbe (angolul politics). Másodszor a ~i közösség 
dimenziójára: a hatalomgyakorlás intézményi ke- 
retének, a játékszabályainak, feltételeinek alakítá- 
sára összpontosít (polity). Harmadrészt pedig a ~i 
közösség, a kormányzás közvetlen, napi „felada- 
tainak” a már létező keretek közötti ellátásának 
ad irányt; ez a köz~ vagy szak- (policy). 

A - maradandó alapdilemmái közé tartozik, 
hogy mennyire vagy milyen értelemben külö- 
níthető el az erkölcstől, az erkölcsi ítélkezéstől; 
vannak-e attól megkülönböztethető szabályai, 
esetleg értékei; továbbá hogy a -i siker, sikeresség, 
teljesítmény miben áll, hogyan mérhető. Vannak 
olyan álláspontok is, amelyek a - illuzórikussá- 
gát vallják (marxizmus), esetleg szükségességét 
kérdőjelezik meg (anarchizmus), vagy tagadják, 
hogy valamilyen autonóm tevékenységforma 
lenne (egyes liberális felfogások), esetleg azzal 
számolják föl, hogy a közösség vezetését csak va- 
lamilyen karizma vagy misztikus fölhatalmazás 


birtokában tudják elképzelni. A nyugati történe- 
lem viszont arra tanít, hogy ezek az álláspontok 
rövid úton elnyomásba, rosszabb esetben totalitá- 
rius hatalomgyakorlásba torkollanak. A - innen 
nézve a görög alapgondolatnak máig megfelelően a 
szabad és autonóm közösség értékét alkotja meg. 

politika a Bibliában Isten a bűnbeesés folytán 
tőle eltávolodott bűnös emberhez, emberiséghez 
lankadatlan —>szeretetből fakadó megváltó szán- 
dékkal fordul, hogy üdvtörténeti terve révén 
visszavezesse őt magához. Szeretete személyes, 
így először Abrahámot hívja meg a neki tett ígé- 
rettel, majd választott népével, Izraellel köt szö- 
vetséget, miután felfedte nekik a nevét: JHVH. 
E szövetség folytán lesz néppé Izrael, amelynek 
annyiban van élete, amennyiben a mózesi törvé- 
nyeket e szövetség szellemében betartja, vagyis ha 
igazságosan és szeretettől vezérelten cselekszik zsi- 
dókkal és nem zsidókkal egyaránt. Ez Isten meg- 
váltó tervének pedagógiája: a Szövetség, valamint 
az idegen népek szolgaságából történő szabadítása 
révén megmutatja népének, hogy O mindig velük 
van, akkor is, ha Izrael hűtlen hozzá. Izrael ezáltal 
tanulja meg a történelmet lineárisnak látni, ahol 
ugyan nemzedékek múlnak, de Uruk mindvé- 
gig velük van. A zsidók a —politikai teológiájuk 
révén a történelemben s itt, a Földön megvaló- 
suló eljövetelre várnak, amikor országuk szabad 
és királyuk maga a Messiás lesz. Több király 
(például Dávid) a JHVH tervei szerinti és eré- 
nyes uralkodásával szerepet játszott JHVH üd- 
vözítő tervében. A szövetség Isten részéről már 
az Oszövetségben is mindenkire irányuló, de e 
kiterjesztés végérvényesen csak az Ujszövetség- 
ben történik meg. 

Az Ujszövetségben Isten üdvözítő tervének 
nincs evilági politikai dimenziója: királya, földte- 
rülete és lakossága, illetve politikai intézményei. 
Isten országa „nem ebből a világból való” (Jn 
18,36), de már elérkezett, s azok között él, akik 
hisznek Jézusban, Isten Fiában és örömhírének 
megfelelően élnek keresztényi, azaz Krisztus- 
követő szeretetben. Isten Jézus által mindenkit 
meghívott erre az Isten-fiúságra, a szenthárom- 

ságos életre. Isten ezen országa nem politikai 
teológiai kategória, mert az a hívők szívében és 
közöttük él, hiszen Jézus megígérte, hogy ahol 
ketten vagy hárman összegyűlnek az O nevében, 
O ott van közöttük (Mt 18,20). Ez Isten király- 
sága itt a földön, de nem ahogy azt a zsidók a 
Messiást várva, politikai felszabadulást remélve 
hitték és várták, hanem a szívek Jézushoz való 
megtérése révén, a krisztusi szeretet bátor után- 
zásával, amely által egy új nép jön létre, a keresz- 
tényeké. Ehhez meg kell térni, , új emberré?" (Kol 
3,9—10) válva, az ellenséget is szeretve, mégpedig 
elsőként és bármiféle viszonzásvárás nélkül (Mt 
5,43—47). E szeretet mércéjét Jézus maga mutatta 
meg: „életét adta barátaiért" (Jn 15,13), minden- 
kiért. Ez a főpapi imájában parancsolt kölcsönös 
szeretet (Jn 15,12) végső mércéje és horizontja. 
Jézus nem azt kéri az Atyától, hogy vegye ki a 
világból az övéit, hanem hogy őrizze meg őket 
a gonosztól (Jn 17,15). A keresztények nem e vi- 
lágból valók, de e világban tevékenykednek Isten 
országáért. Jézus azt kéri, hogy , legyenek mind- 
nyájan egyek” (Jn 17,21) a kölcsönös szeretet által. 
Ehhez mindenkit szeretni kell, elsősorban ahhoz 
fordulva, aki közvetlenül mellettünk áll, s ez a 
felebarát (proximus) jelentése, előnyben részesítve 
mindenkor — ahogy Jézus is tette — a szegényeket 
és az elesetteket. 

Bár — ahogy Jézus mondta Pilátusnak — minden 
hatalom Istentől származik (Jn 19,11), Jézus még- 
sem olyan országot hirdet, amely evilági, politikai 
és hatalomorientált. Hiába ölik meg hát, feltáma- 
dása révén legyőzi a bűnt és annak következmé- 
nyeit. Az O országa nem értelmezhető az evilági 
logikával, ezért az ebben a dimenzióban feltett kér- 
désre, hogy szabad-e adót fizetni a császárnak, azt 
válaszolja, hogy meg kell adni a , császárnak, ami 
a császáré", de Istennek, ami az Istené (Mt 22,21). 
Jézus nem az evilági politikai dimenzióban, de eb- 
ben a világban hívja meg az Ot követőket, min- 
denkit arra, hogy isteni életének legyenek részesei 
már itt a földön, de Isten országának eljövetelét is 
ígérve. Ezáltal a túlvilági létre irányítja a keresz- 
tény hívők figyelmét, s az evilági valóságokat is 
ennek fényében kell értékelni. Jézus országának 
nincsenek intézményei, mindazonáltal az az evi- 
lági valóságot is gyökeresen átalakítja. Jézus meg- 
haladja a zsidók történeti-politikai eszkatologikus 
várakozását, és örömhírével (Evangélium) olyan 
országban való életre hív meg mindenkit, amely 
már az O idejében elkövetkezett, de ami majd 
a végső ítéletkor fog csak beteljesedni, amikor 

az Isten által szeretetből teremtett világ visszatér 
majd Ohozzá, a Szeretethez. 

Szent Pál hangsúlyozza, hogy minden hatalom 
Istentől származik (Róm 13,1), tehát engedelmes- 
kedni kell a politikai autoritásoknak, ugyanak- 
kor ha Isten követése és a politikai hatalom igé- 
nye ütközik egymással, akkor , inkább kell en- 
gedelmeskedni Istennek, mint az embereknek" 
(Apcsel 5,29). 

Jézus elutasítja a Sátán kísértését, amikor az fel- 
viszi Ot egy hegyre, s azt mondja neki, hogy ha 
imádja őt, akkor neki adja az összes ország feletti 
hatalmat, minthogy Jézus csak Isten uralmát is- 
meri el, s csak Ot illeti meg az imádás (Lk 4, 
5—8). Isten hatalma nem hatalmaskodás, hanem 
szolgálat. Jézus amidőn az alázatosság cselekede- 
teként tanítványai lábát megmossa, akkor erre 
mutat példát (Jn 13,4—5). Jézus azon válaszából, 
amit Jakab és János anyjának azon kérésére ad, 
hogy Isten országában a fiai ülhessenek majd Jé- 
zus jobbján és balján, azt tudhatjuk meg, hogy a 
földi hatalom ismérvei nem érvényesek a Meny- 
nyek országában, minthogy az O követése a ke- 
reszt mindennapi felvételét és mások szolgálatát 
jelenti (Mt 20, 20—28) ( keresztény államfelfo- 
gás, a judaizmus politikafelfogása). 


Adam, Armin: Egybáz és állam. Rövid történeti bevezetés 
a politikai teológiába (2006; m. 2008). 

Danese, Attilio: Riscoprire la politica. Storia e prospettive 
(„A politika újrafelfedezése: történelem és távlatok”, 
1992). 

politikai cselekvés Normatív tartalommal 
nem határozható meg: megismerés is, a politikai 
megismerés pedig egyben ~ is — nincs közöttük 
ontológiai különbség. A ~ —közösségi jellegű, 
még ha egyéni cselekvők révén jelenik is meg, 
mert nyilvánosan történik, és együttműködés- 
re tart igényt. Palonen a ~ meghatározásának 
a nehézségét abban látja, hogy a —politikát a 
XIX-XX. századig általában valamilyen „terü- 
lethez” (állam, —kormány, —rend, —közjó 
stb.) kötötték, a XX. századtól azonban a poli- 
tika inkább időbeli jelenség: „az időben játszódik 
le, és egyben játszik az idővel”. —Strauss szerint 
a politika bármit beemelhet az életünkbe, majd 
könnyedén ki is ejtheti onnan: nincs állandó ha- 
tárvonal a „politikai” és a „nem politikai” ügyek 
között. Míg a „területként” meghatározott poli- 
tika könnyen vonható a —tudomány vizsgálati 

körébe; az „időben játszó", mindent bekebelező 
politika tiszta cselekvés, annak minden esetleges- 
ségével. A politika tehát a nyelvi értelmezések és 
a fizikai cselekvések egyidejű valóságában létezik, 
mondhatni: , mondva csinált" dolog, és jórészt a 
—>retorika, a metaforikus jelentésátvitel révén 
érthető meg. 

Ennek ellenére jelentős kísérletek történtek a - 
tudományos modellezésére. A homo oeconomicus, 
a —piacon tevékenykedő, önérdek-érvényesítő, 
racionálisan gondolkodó ember modelljére épít 
Anthony Downs elmélete (1957), a politikai rész- 
vételről és a szavazásról szóló Ö döntés modellezé- 
sével. A - kollektív modelljei azonban már számot 
vetnek az —>erkölcsi természetű motivációkkal 
is. Elinor Ostrom arra hívja fel a figyelmet, hogy 
a valóságban korlátozottan racionális és morális 
megfontolások által is motivált cselekvőket érde- 
mes feltételezni. A - deliberatív-részvételi felfo- 
gása ( oJohn S. Mill, Jürgen Habermas, —frank- 
furti iskola) viszont a morális dimenziót és az 
egyéni —szabadságot kapcsolja össze. A ~ mint 
részvétel a politikai közösségek konstituálódása, 
identitásuk képződése szempontjából is alapvető: 
a politikai azonosságtudat ugyanis inkább ered- 
ménye a -nek, nem pedig alapja. 


Boda Zsolt: Legitimitás, bizalom, együttműködés. Kollek- 
tív cselekvés a politikában (2013). 

Ostrom, Elinor: „A Behavioral Approach to the 
Rational Choice Theory of Collective Action” („A 
közös cselekvés racionálisválasztás-elméletének vi- 
selkedéstani megközelítése”), The American Political 
Science Review, 1998, 92. 

Palonen, Kari: Küzdelem az idővel: A cselekvő politika fo- 
galomtörténete (2006; m. 2009). 

Strauss, Leo: What is Political Philosophy? And Other 
Studies („Mi a politikai filozófia? Es más tanulmá- 
nyok”, 1959). 

politikai döntéshozatal A (köz)politikai célok 
vagy irányvonalak kitűzésének folyamata, amely 
demokráciában többnyire valamilyen jogszabály 
elfogadásában végződik (—döntés). A miként- 
jét alapvetően határozza meg a kormány jellege 
(koalíciós vagy egypárti, többségi vagy kisebb- 
ségi kormány, a kormányfő és a kormánytagok 
személyisége, jogállása, erőforrásai stb.), a tágabb 
értelemben vett kormányzaton belüli viszonyok 
(politikum és —közigazgatás viszonya), illetve 
a kormányzat és az érdekcsoportok viszonya, 


a társadalmi érdekcsoportrendszer jellege (például 
demokratikus —korporativista vagy pluralista 
elrendezés). 

Szereplői. A kormányzaton belül általában 
a végrehajtó hatalom fejének tulajdonítható a 
legnagyobb súly, ezek közül is kiemelkedik az 
elnöki rendszerek elnökeinek szerepe. Az el- 
múlt időszakban a parlamentáris rendszerek 
között általánosnak tekinthető a miniszterelnö- 
kök kormányzaton belüli súlyának növekedé- 
se, ,prezidencializálódása", ezzel együtt pedig a 
pártháttértől való függetlenedése és — növekvő 
személyes apparátusa révén — a döntés-előkészí- 
tésben való nagyobb szerepe és a - folyamata fe- 
letti szigorúbb ellenőrzése. A kormányzat mellett 
a - legfontosabb szereplői: a parlament, a pártok, 
az alkotmánybíróság, illetve a rendes bíróságok 
(perlési politizálás), valamint az érdekcsopor- 
tok (például üzleti csoportok, kamarák, civil-, 
szak- és vallási szervezetek stb.). A kormányzat 
és az érdekcsoportok viszonyában alapvetően 
kétféle modell alakult ki: a pluralista rendsze- 
rekben (például Amerikai Egyesült Allamok, 
Kanada, bizonyos megszorításokkal —Nagy- 
Britannia és —Franciaország) egy társadalmi 
érdeket több csoport is képviselhet, a csoport- 
tagság önkéntes, a csoport szerkezete gyakran 
decentralizált, a csoportok kormányzattól való 
elkülönülése egyértelmű. Ezzel szemben a de- 
mokratikus korporativista rendszerekben (pél- 
dául SAusztria, S Hollandia, Svédország, bizo- 
nyos megszorításokkal —Németország, Dánia) 
a kormányzat és az érdekcsoportok kapcsolata 
formalizáltabb: egy érdeket egy szervezet képvi- 
sel, amelyben a tagság gyakran kötelező, a cso- 
port felépítése centralizált, a csoportokat pedig 
gyakran módszeresen bevonják a -ba (például a 
háromoldalú, vagyis tripartit: a kormány, a mun- 
kaadók és a szakszervezetek részvételével törté- 
nő érdekegyeztés során). Az említetteken túl a 
~ résztvevői lehetnek a különböző nemzetközi 
szereplők (nemzetállamok, nemzetközi szerveze- 
tek, nemzetközi nem kormányzati szervezetek, 
transznacionális vállalatok stb.) is. 

Kormányzati és nem kormányzati szerep- 
lők viszonyát illetően a governance- (kormány- 
zás"-) elméletek a kormányzati döntéshozatali 
monopólium elvesztéséről beszélnek, a köz- és 
magánszféra közötti határvonal  elmosódá- 
sát, a hierarchia helyett a hálózatokban (policy 
network) megszülető döntéseket emelik ki. Míg 
a governance-elméleteket általában baloldalinak 

szokás tekinteni, mivel a civil társadalom bevo- 
násáról beszélnek, addig az újközmenedzsment 
(new public management) elméleteit inkább jobbol- 
dalinak, mivel az üzleti szféra bevonását tekintik 
kívánatosnak. 

Racionalitás. A közpolitikai ciklus racionális 
modelljében a döntéshozatalt a problémák ér- 
zékelése, alternatívák kidolgozása és értékelése 
előzi meg. A gyakorlatban azonban a racionalitás 
szerepe sokkal korlátozottabb: minden szükséges 
információ összegyűjtése és minden felmerülő 
alternatíva mérlegelése túlzottan sok erőforrást 
igényelne, ezért célszerűbb a legjobb helyett a ki- 
elégítő alternatíva keresése (Herbert Simon); va- 
lamely érzékelt problémára a megfelelő megoldás 
keresése helyett gyakran a meglévő megoldásokat 
alkalmazzák, vagy a pozícióban lévő szereplők 
, találnak" maguknak problémákat (a döntések 
, szemeteskuka"-modellje). Charles Lindblom 
közigazgatási döntéshozatalról adott leírásában 
az egyes preferenciák, érdekek egymásnak el- 
lentmondó, politikai jellege miatt a távlati célok 
tisztázása, a preferenciák összeegyeztetése nem 
lehetséges; a közigazgatás ehelyett gyakran az el- 
érhető, lehetséges megoldásokat keresi, azaz , kis 
lépésekkel" halad. 

A racionális döntéshozatalt hivatottak előse- 
gíteni az előzetes és utólagos hatásvizsgálatok; 
az előbbiek a döntés-előkészítésben játszanak 
szerepet, az utóbbiak például a megvalósított 
közpolitikák hatékonyságának az értékelésében. 
A kormányzati intézkedések hatásvizsgálatának 
azonban komoly korlátja, hogy más, külső hatá- 
sokat gyakran nehéz előzetesen számításba venni. 
Más tényezők: az állami-kormányzati feladatok 
komplexebbé válása, a társadalmi folyamatok fel- 
gyorsulása, illetve a döntések során rendelkezésre 
álló szűk időkeret is fokozzák ezt a problémát. 

Magyarországi trendek. A rendszerváltás után 
általánosnak tekinthető a politikai kormány- 
zás előtérbe kerülése a kormányzaton belül, 
azaz a közigazgatás átpolitizálása, a közigazga- 
tási apparátus autonómiájának korlátozása; az 
összkormányzati érdekek egyre nagyobb szerepe 
a döntéshozatalban; illetve — a prezidencializáció 
jelenségébe illeszkedően — a miniszterelnök és 
háttérapparátusa befolyásának megnövekedése a 
kormányzat egészén belül. A kormányzat és az 
érdekcsoportok viszonyát illetően a 2010 utáni 
időszakból az érdekegyeztetés súlyának csökke- 
nése (az Országos Erdekegyeztető Tanács meg- 
szüntetése, utódszervezetének működési problé- 

mái), illetve az erősen vitatott lobbitörvény hatá- 
lyon kívül helyezése emelhető ki. 


Almond, Gabriel A., G. Bingham Powell Jr., Kaare 
Strøm és Russell J. Dalton: Osszebasonlító politológia 
(2004; m. 2006). 

Gajduschek György és Hajnal György: Közpolitika 
(2010). 

Hajdu Nóra (szerk.): A lobbijelenség (2014). 

Körösényi András (szerk.): A magyar politikai rendszer 
— negyedszázad után (2015). 

Pesti Sándor: „Mérhető-e a kormányzati teljesít- 
mény?", Politikatudományi Szemle, 2004, I. 

politikai etika Az —>etika azon ága, amely a po- 
litika elméleti és gyakorlati moralitásának elveit, 
normáit és készségeit tárgyalja. Alapfelfogása, 
hogy a —>politika etikát követel meg. Nemcsak 
az alapelvek és normák száma meghatározó a 
— ai cselekvésben, hanem a normák követésének 
minősége is. Thermopülai csatájában (i. e. 480) 
a perzsa sereget a civilizált világbirodalom meg- 
teremtésének etikailag igazolt szándéka vezette; 
a spártai védőket saját hazájuk védelme. Mind- 
két fél igazolt módon cselekedett, de a túlerővel 
szembeni bátorság (a norma követésének minő- 
sége) az utóbbiakat emeli magasabbra. 

A gondolkodástörténet a politikát és az eti- 
kát kezdettől fogva szoros kapcsolatban látta; 
o Platón A/ama, a politikai gondolkodás alap- 
műve az „igazságosságról” vagy , moralitásról" 
(dikaiosziiné) szól, amelynek kiteljesedésén mun- 
kálkodik az állam, és amelyből mindenkinek 
a neki járó rész szerint juttat. —Arisztotelész 
Politikája a Nikomakboszi etika második, gyakor- 
lati részének számít. Szerinte a politika célja az 
emberek boldogságának biztosítása; ehhez az em- 
ber jellemét kell tanulmányozni, amit az előbbi 
mű tesz meg. — Agoston Az Isten városáról című 
munkájában a pusztító politikai eseményeket 
(Róma elfoglalása 410-ben) eszkatologikusan a 
mártíromság követelményének fényében vizsgál- 
ja. A középkorban a természeti törvény (—>ter- 
mészet) teológiai s ekként etikai alapozású; s a 
német gondolkodásban az államtan és az egyéni 
—szabadság, illetve a Örend és a morál szorosan 
összefüggenek. 

—Max Weber A tudomány és a politika mint bi- 
vatás (1919; m. 1995) című munkájában összeveti 

az erkölcsi meggyőződés és a politikai felelősség 
etikáját; az utóbbi felülírhatja az előbbit, de a ket- 
tő összetartozik. Ez a megközelítés az angolszász 
irodalomban — — Machiavelli felvetései nyomán — 
a dirty bands (piszkos kezek’) problémájában je- 
lentkezik, miszerint a politikai cselekvés során 
az egyéni morálban elfogadhatatlan lépésekre is 
szükség van. A kérdés bonyolultságát mutatja, 
hogy a piszkos kezek felfogása annál elterjedtebb, 
minél specifikusabb politikai cselekvésekről van 
szó; s annál kevésbé tartható, minél átfogóbb cé- 
lok kerülnek elő. —Lévinasnál ez utóbbi játszik 
döntő szerepet, mivel szerinte a filozófia: etika, s 
az etika alapelve a másiknak való ártalom tilalma. 
Hans Jonas felelősségetikája Weber nyomdokán 
halad, de válasz Ernst Bloch —>reményelméleté- 
re is: a reménynek az emberiség haladásában ki 
kell egészülnie a felelősséggel, amelynek alapja az 
egyes ember felelőssége a másikkal szemben. Ez 
utóbbi alapja a szülő-gyermek viszonyban adott. 
Jonas és követői szerint a politika és etika fele- 
lősségkapcsolata az emberiség jövőjére irányul. 
Az egyes közösségeknek e horizont alatt kell el- 
helyezniük magukat. Ez nem jelenti a nemzeti 
politika megsemmisülését, hanem csupán abban 
az összefüggésben való elhelyezését, hogy az em- 
beriség fennmaradását, tudományos és kulturális 
haladását kell biztosítania. 

—Alasdair MacIntyre az Serény fontosságát 
emeli ki, és a politikust a közössége iránti fele- 
lőssége szerint értékeli; a hagyományos erény- 
etikát szembehelyezi az utópisztikus ( utópia) 
reményetikával, Kant szándéketikájával és a 
Weber-féle felelősségetikával. Eszerint az egyes 
embernek, még ha politikai cselekvő is, erényes- 
nek kell lennie, így nincs a politikai szférának 
külön etikája. Ez a felfogás nem számol a törté- 
nelem jelentőségével az etikai tudat fejlődésében, 
a közösségek etikai jellegének meghatározásában. 
A nyugati etikafejlődés ugyanis nemcsak a sze- 
mély etikai megértésének elmélyülését hozta 
(egyebek mellett a —szabadság egyre határozot- 
tabb felismerésében), hanem a személyközösség, 
az állam egyre összetettebb etikai megértését is, 
amelyben a közösség átfogó, történelmileg is ha- 
tékony etikai cselekvésre hivatott. Ez utóbbit a 
hagyományos erényetika nem képes megragad- 
ni, mivel szükséges hozzá az egyéni és közösségi 
eszkatológia- és történelemfelfogás is. A —nacio- 
nalizmus az etikát csak a nemzeti közösség ösz- 
szefüggésében érti, a marxizmus és a vele rokon 
felfogások pedig a determinizmusuk miatt tagad- 


ják az egyéni etika jelentőségét, így a - hiányzik 
értelmezéseikből. 

A —>politikai realizmus gyakran hangsúlyoz- 
za, hogy a politika és az etika egymástól élesen 
különböznek, alapvetően a might is right (az erő- 
nek igaza van’) tétele az „igaz”. Am ez a tétel ön- 
ellentmondásos, mivel igazságát nem erővel, ha- 
nem logikával (a történelem tanúságtételével) véli 
alátámaszthatni. Az ilyen machiavellizmus az eti- 
kát a politika köznapi küzdelmei szerint szemléli, 
ezért nem biztosít számára szerepet, míg a poli- 
tika általánosabb céljait (például Machiavellinél a 
„barbárság” legyőzését) már nem vagy csak ritkán 
veszi figyelembe. Mégis kimondható, hogy a poli- 
tikának a maga egészében van etikája, a történel- 
mi etika, amely az emberiség egészéért viselt, egy- 
szerre szándék- és felelősségetika. Ahhoz, hogy az 
ilyen globális etika ne csupán üres szólam legyen, 
még kevésbé ideológiai visszaélés, szükséges az 
ember, az emberiség és a történelem erőszakel- 
vű, naturalisztikus és minimalista koncepcióinak 
kritikája és meghaladása olyan magasabb felfogás 
kialakításával, amely a —metapolitika keretében 
tűnik lehetségesnek. Ekképpen a - nem mond- 
hat le a keresztény eszkatológiáról és a történelem 
teológiai megértéséről. A - átfogó értelmére nézve 
megkerülhetetlen az egyéni és a - eszkatologikus 
jellegének összekapcsolása, az egyéni, közösségi és 
történelmi tanúságtétel (mártíromság) középpont- 
ba állítása. Ezt fejti ki mások mellett Johann B. 
Metz —>politikai teológiája is. Az igazságosság ősi 
és modern célja így betagolódik az eszkatologikus 
értelem egységébe. 

A - tehát olyan felfogás, amely az emberiség 
egészére irányul annak végső összefüggéseiben. 
S ezt a megközelítést kívánja meg a politikai cé- 
lok, szándékok és cselekvések teljes körében, ám 
minél közelebb jut a konkrét politikai cselekvé- 
sekhez, globális jelentőségének alkalmazása válik 
annál inkább megközelítőlegessé. Ennek követ- 
kezménye, hogy még a legelkötelezettebb politi- 
kai cselekvők és közösségek is eljárhatnak globális 
szinten nehezen értelmezhető módon, miközben 
nem adják fel a - egészleges érvényére vonatkozó 
meggyőződésüket a személy és a közösség teljes 
összefüggésében. Az ember véges és esendő lény, 
sem személyi, sem közösségi gyakorlata nem le- 
het hibátlan, ám a szándék és felelősség szintjén 
törekednie kell a lehető legméltányosabb felfogás 
érvényesítésére. 


Jonas, Hans: Das Prinzip Verantwortung („A felelősség 
elve”, 1979). 

Lánczi, András: Political Realism and Wisdom (,, Politi- 
kai realizmus és bölcsesség", 2015). 
MacIntyre, Alasdair: Az erény nyomában (1981; m. 


1999). 

politikai felelősség A cselekvő egyén tulaj- 
donsága; nem azonos a formalizált alkotmányos, 
jogi vagy morális felelősséggel, noha rokon vele. 
A fogalom minden esetben normatív, értékelő; 
egyszerre vonatkozik a múltra és a jövőre. A po- 
litikában kétféleképpen értelmezhető a felelős- 
ség. Egyfelől a politikai racionalitás tekintetében 
megállapítható, hogy valaki alkalmas-e, vagyis 
rendelkezik-e azokkal a képességekkel, tudással, 
amelyek lehetővé teszik a politikában való ér- 
vényesülését. Másfelől az illető erkölcsi érdemét 
értékelvén a méltatlanság alapján állapítható meg 
az egyén felelőssége. 

A modernség együtt jár a ~ elszemélytelene- 
désével. Intézmények (demokrácia), konstruált 
kollektivitások (osztály, társadalom) veszik át az 
egyéntől a felelősséget, és instrumentalizálják a 
~et. Az egyéneket nem a természetes rendből 
(pbüszisz) fakadó kötelesség, hanem a törvényeken 
(nomosz) alapuló hatalmi szerkezet vezeti. A hang- 
súly az interszubjektív (közösségi) szükségről, 
kényszerűségről az objektíven meghatározható 
követelményekre helyeződik át, ami magában 
hordozza a lelkiismeret, a felelősségérzet eltűné- 
sének a veszélyét. 

A —>rawlsiánus, baloldali liberális felfogásban a 
rossz cselekedetek, amelyekért felelősséggel tar- 
toznék az egyén, a személyes autonómia hiányá- 
ból, azaz nem az ember természetéből, ahogy sok 
jobboldali liberális vagy konzervatív látja, hanem 
a rosszul felépített társadalmi szerkezetből fakad- 
nak. Ezzel szemben a jobboldali kritikusok az 
egyén erkölcsi érdemeit tartják kiindulópontnak 
az értékelés során; a kollektív felelősséget pedig 
szigorúbban, nem csak negatív értelemben hatá- 
rozzák meg. 


Kekes, John: A liberalizmus ellen (1988; m. 1999). 

Lánczi András: , Ki a felelős? A politikai felelősség 
nyomában", Politikatudományi Szemle, 2011, 4. 

Miklósi Zoltán: , A politikai felelősség", Politikatudo- 
mányi Szemle, 2011, 4. 

Molnár Attila Károly: „Felelőtlen demokrácia”, Politi- 
katudományi Szemle, 2011, 4. 

politikai filozófia A nyugati filozófia egyik 
klasszikus ága. Szókratész/Platón gondolkodásá- 
ban a metafizika, az ismeretelmélet, a morál- és 
a politikai filozófia szorosan egymásba fonódik 
az igaz és teljes megismerésre való törekvés je- 
gyében. Bár a politikai és a morálfilozófiát olykor 
„gyakorlati filozófiaként” különböztetik meg a 
spekulatív filozófiai ágaktól, valójában ma sem 
lehet teljes értékű -t művelni azok figyelmen 
kívül hagyásával. —Platónt például a közhiede- 
lemmel ellentétben nem az ideális politikai kö- 
zösség (helytelen fordításban: az állam), hanem 
a politikai közösség természete, azaz metafizikája 
érdekelte. Felfogásában az ember(ek) belső rendje 
és a közösség rendje között analógia áll fönn. Ezt 
a dikaiosziiné (erkölcsösség, igazságosság") teremti 
meg. Ez olyan minőség (kiválóság, erény), amely 
három további erény, a mérséklet, az állhatatos- 
ság (bátorság) és a bölcsesség megléte és megfe- 
lelő rendje esetén jelenik meg. A három erényt 
a politikai közösségben egy-egy kifejezetten erre 
alkalmas csoport képviseli, de a tartós rend fölté- 
telezi, hogy valamilyen mértékben minden pol- 
gár erényes. 

A filozófia művelésére, a teljes igazság belátá- 
sára azonban csak a legkiválóbbak alkalmasak, 
akiknek kötelességük a közösség vezetőinek 
megfelelő nevelése, oktatása. Platón maga is 
megpróbálkozott ezzel, de nagyrészt kudarcot 
vallott. Késői munkásságában az erények helyett 
részben ezért kerül a törvények személytelen 
uralma a középpontba. 

GO Arisztotelész gondolkodásában nincs egyet- 
len kitüntetett, helyes politikai rend. Nála az 
emberrel való analógia azt jelenti, hogy mivel 
sokféle módon lehet valaki jó (azaz erényes) em- 
ber, hiszen az erények is sokfélék, ezért sokféle jó 
alkotmány képzelhető el. Viszont a , jóság" olyan 
minőség, amely mindegyikre igaz, így a , jó" és a 
, rossz" alkotmányok közötti különbség mindig 
kimutatható. Az a rossz alkotmány, amelyben 
valaki vagy valakik saját érdekeiket a közjó elé 
helyezik. Arisztotelész tehát pluralista, de nem 
relativista. 

A görög ~ mestereinek gondolkodását is min- 
dig befolyásolták saját politikai tapasztalataik: 
Szókratész halála, a demokrácia hanyatlása, az 
athéni birodalom bukása. A mai ~ további alap- 
fogalmai is mélyen összekapcsolódnak a nyugati 
civilizáció nagy eseményeivel. Az Oszövetségből 
a törvény, a szövetség, az evilági hatalom morá- 
lis-prófétai korlátozásának igénye, a beteljesülés 

felé haladó történelem; a Római Birodalomból az 
univerzális politikai közösség (impérium) eszmé- 
je, a saját történelem kivételessége (múlttudat), a 
hagyomány és a vallás politikai egységet biztosító 
szerepe, a kevert és az osztott alkotmány, a po- 
litikai képviselet, a hatalom és a tekintély meg- 
különböztetése bizonyult jelentős tapasztalatnak. 
A kereszténység a politikum fennhatóságának 
korlátozottságát vezette be az egyén és magán- 
szférája kibővítésével és fölértékelésével. A spiri- 
tuális egyenlőség gondolatával a politikai egyen- 
lőségnek és a minden értelmes lényt egyformán 
kötelező természeti törvény fogalmának készí- 
tette elő a talajt. Végül az egyetemes bűnbeesett- 
ség tételével a hatalom inherens rosszaságának 
gondolatát alapozta meg. 

Az újkor -i forradalma valójában nem más, 
mint a már meglévő fogalmak és tapasztalatok új- 
ragondolása és átrendezése. — Machiavelli Rómát 
kívánta föléleszteni, a politikai erényeket élesen 
megkülönböztetve a morálisaktól, polgárok és 
politikusok esetében egyaránt, ezzel lefektetve 
a modern republikanizmus alapjait. Hobbes 
az áteredő bűn teológiai tételét az emberi állapot 
egyetemes nyomorúságának tételére fordította le 
(a , háború állapota"), megoldásként az egyenlők 
között létrejövő társadalmi megállapodásból ve- 
zetve le a korlátozatlan politikai szuverén gondo- 
latát. Nyomdokain az egyik -i hagyomány a kö- 
zösség szuverenitásának ad primátust az egyén- 
nel szemben, ez Jean Bodinnél az állam és az azt 
megjelenítő uralkodó; Jean-Jacgues Rousseau-nál 
pedig a nép (népfelség). A szuverén akarata 
a törvény, minimális erkölcsi korlátokkal vagy 
azokkal sem. A XIX-XX. században a , nép" 
helyébe a jobboldalon sokszor a , nemzet" vagy 
a , faj" került; a baloldalon pedig az , emberiség" 
egésze, amelyet adott esetben valamelyik osztály 
képvisel a leghitelesebben. 

A másik hagyomány (Locke, Benjamin 
Constant, ÖS Kant) az egyén autonómiáját tekinti 
végső elvnek, s a modern alkotmányoktól is el- 
sősorban ennek biztosítását várja el. Ezen a ha- 
gyományon belül is két nagy áramlatot érdemes 
megkülönböztetni. Az egyik az ész/értelem ural- 
mában látja az egyes ember autonómiájának tit- 
kát. Ennek legnagyobb hatású képviselője Kant, 
akinek filozófiáját a modern egalitárius-liberális 
felfogás hajlamos inkább úgy értelmezni, mint 
az abszolútumként felfogott emberi méltóság/ 
jogok igazolását. A másik áramlat az egyének 
szenvedélyeit, vágyait, érzelmeit, sőt érdekeit 


tekinti az autonómia feltételének és anyagának. 
Optimistább verziója az emberi együttélést töb- 
bé-kevésbé automatikusan megalapozó pozitív 
érzelmekre épít ( e Hume, S Adam Smith), mai 
felfogásban nagyjából ez a libertariánus felfogás 
kiindulópontja. Pesszimistább válfaja (konzerva- 
tivizmus) viszont valamilyen hozzáértő elit vagy 
lassú és fájdalmas tapasztalatok révén létrejövő, 
elsősorban intézményekre épített alkotmány nél- 
kül anarchiára és káoszra számít (James Madison, 
—>Burke). 

Mindkét hagyománynak újra és újra szembe 
kell néznie azzal, hogy sem az egyén autonómiá- 
ja, sem a politikai közösség szuverenitása nem 
számolható föl teljesen. A ~ klasszikus problémá- 
ja marad, hogy a két gondolat hogyan illeszthető 
össze. Végső soron az eredeti platóni analógia 
egyén és közösség konstrukciója között mara- 
dandó filozófiai keretnek bizonyult. 

A fentieken túl a XIX. század ~ját nagymér- 
tékben a francia forradalom és általában a for- 
radalom, a felvilágosodás, a vallás befolyásának 
csökkenése, a tömegérzelmek, a demokrácia, a 
kapitalizmus és az állam erejének fölfedezése fog- 
lalkoztatták. A század során ezek a főbb témák, 
a klasszikus fogalmak és az említett egyén—kö- 
zösség gondolkodási keret összegyúrásával töb- 
bé-kevésbé koherens, a politikai cselekvést is 
jelentős mértékben orientáló politikai világnéze- 
tekké kezdtek alakulni. A - mégsem azonos az 
ideológiával vagy ideológiákkal, amelyek valóban 
a gyakorlati politikai cselekvés elvei kívánnak 
lenni. A - viszont továbbra is a politika valósá- 
gának, az egyén és a politikai közösség viszo- 
nyának természetével foglalkozik. Jó példa erre 
—>Carl Schmitt, a XX. század egyik legnagyobb 
hatású politikai gondolkodója: noha egyértelmű, 
hogy sem baloldalinak, sem liberálisnak nem ne- 
vezhető, éppen a politika (a politikai minőség) 
mibenlétének firtatásával olyan kérdéseket tett föl 
és válaszokat sugallt, amelyek liberális és baloldali 
gondolkodókat is mélyen megihlettek: Hol hú- 
zódnak a politika határai? Ki húzza meg azokat? 
Milyen határok ezek? A politika valóban egyfaj- 
ta gyakorlati tevékenységtípus, szféra vagy ren- 
dezőelv, megismerési mód? Ha az utóbbi, akkor 
szembeállítható az erkölcsi értékeléssel. De milyen 
értelemben választhatók el az erkölcsi és a politikai 
szempontok, az értékek egymástól a gyakorlat- 
ban? Vannak-e politikai értékek? 

A - alapkérdései nélkül a politikatudomány 
részterületei, illetve határterületei értelmüket ve- 

szítik. Például a politikai antropológia és szocio- 
lógia az egyén és a politikai közösség közötti vi- 
szonyokat elemzi, de eleve föltételezi, hogy ezek a 
viszonyok léteznek, s hogy az embereknek ezek- 
ről tudomásuk van. A politikai gazdaságtan, az 
alkotmány- és a közjog szintén föltételezi, hogy 
az ember intézmény- és jogalkotó lény, aki képes 
önmaga számára tudatosan szabályokat és rendet 
teremteni. A szűkebben vett politikatudományi 
témák (pártok, mozgalmak, kormányzás, veze- 
tés, ideológiák) is akkor életképesek, ha a politi- 
kai minőség valamilyen módon elhatárolható a 
nem politikai minőségektől, azaz ha létezik egy- 
általán politika. Ezzel pedig visszajutunk Platón 
egész filozófiájához, amelynek éltetője a valóságot 
kutató, a „mi létezik?” kérdését komolyan vevő 
ember. A ~ tehát maga sem a végállomás, mert 
az mindig a filozófia egésze. 


Strauss, Leo és Joseph Cropsey: A politikai filozófia tör- 


ténete (1963; M. 1994). 
BZ 


politikai ikonográfia A „politika nyelvének” 
(Harold D. Lasswell) elsősorban a képi megnyil- 
vánulásaival foglalkozik, amelyek leírása és értel- 
mezése nem válik el az adott korszakra jellemző 
eszméktől s vitáktól: a kettő folyamatosan válto- 
zó, hullámzó viszonya rávilágít a régebbi múltra, 
és példákkal szolgálhat a jelenre is. A XX. század- 
ra a nyomtatott sajtó széles körű elterjedésével, a 
különféle újabb médiumok, a fotó, a film, majd 
összetettebb formában a rádió (hang), a televízió 
(hang és kép), legújabban az internet (hang, kép 
és szöveg) kifejlődésével, a reklámtechnika pro- 
fizmusával vetekedő politikai kommunikáció egyre 
kifinomultabb, gyorsabb és hatékonyabb esz- 
közöket használhat az információ közlésére, az 
—>ideológiai irányvonal terjesztésére, a tömegek 
meggyőzésére és befolyásolására. Ennek direkt 
és operatív formája a politikai propaganda, ahol 
a politikai közlések manipulatív módon nem a 
gondolkodást és a tényleges meggyőzést, hanem 
azonnali hatásra építve az érzelmek megragadá- 
sát, a mozgósítást célozzák meg. 

Mivel az ellentétes vélemények is többnyire a 
média csatornáin fogalmazódnak meg, a hatalom 
— a demokrácia- és a toleranciaszint függvényé- 
ben — elfogadja, eltűri vagy tiltja az alternatív- 
kritikai álláspontok létezését. Az adott politikai- 
hatalmi berendezkedés nemcsak az aktuális jelen 
időt igyekszik uralma alá vonni, hanem —legi- 

timációja érdekében arra törekszik, hogy a múlt 
eseményeit, eszméit és személyiségeit egy szá- 
mára előnyös, a jelent igazoló és beteljesítő törté- 
nelmi vonalvezetésbe, láncolatba illessze bele. Az 
—emlékezetpolitika tehát a múltba irányuló ak- 
tív, kiválogató-osztályozó tevékenységgel párosul, 
amikor fokozottabban a történelmi sorsfordulók, 
rendszerváltozások után az addigi hatalmi beren- 
dezkedés jelképeit (címerek, zászlók, feliratok, 
képek) lecserélik, praktikusan átalakítják, sem- 
legesítik vagy csak idézőjelbe teszik. Az óegyip- 
tomi birodalmaktól a reformáció, majd a francia 
forradalom fejleményein keresztül a napjainkig 
tartó képrombolások, az ikonoklaszmoszok mint 
gesztusok története egyfajta negatív kultúrtörté- 
netnek fogható fel, még akkor is, ha senki sem 
szeretne Lenin-, Sztálin- vagy Hitler-szobrot 
vagy ilyen utcatáblát látni a köztereken. A XX. 
századi diktatúrák, bármennyire is az új időszá- 
mítással kérkedtek (például Mussolini Olaszor- 
szágban a római császárokhoz hasonlóan a hata- 
lomra kerülésének évszámait használta), lelkesítő 
mintaképekre, a történelem kedvező korszakaira 
hivatkoztak, az egykori , aranykor" visszatérését 
ígérték (mint Németországban a Harmadik Bi- 
rodalom). A diktatúrákat az erős személyi kultusz, 
a világnézet egységesítése, a nemzeti/állami iden- 
titás erősítése, az ellenségkép felrajzolása egyaránt 
jellemzik, amelyeknek vizuális megjelenése látvá- 
nyos, monumentális építkezésekben, a közterek 
radikális átalakításában is megragadható. 

Nem csak a diktatúrák sajátossága a szizzbolikus 
térfoglalás, amely ténylegesen a nyilvános vagy 
közösségi tereken játszódik. Nagyobb területre 
vagy régióra vonatkoztatva, kulturális, etnikai 
és államhatárok mentén szimbolikus geográfiáról 
is beszélhetünk. A pozitív (építő) és/vagy nega- 
tív (romboló) magatartások elsősorban a múltra 
irányulnak, de mindig jelen időben zajlanak: a 
mindenkori állapot az aktuális politikai-ideoló- 
giai beállítódás kitapintható megnyilvánulása. 
A hivatali helyiségekben, irodákban, előadóter- 
mekben található állami jelképek, a vezetők port- 
réi, történelmi figurák mellszobrai stb. ugyanúgy 
megteremtik a legitimáció auráját, mint nagyobb 
léptékben a köztereken elhelyezett művészeti al- 
kotások, amelyek esetében többnyire másodlagos 
az esztétikai elvárás, függetlenül attól, hogy akár 
neves alkotók munkái is lehetnek. Sokkal inkább 
a láttatott esemény, eszme vagy személyiség je- 
lenvalóságát hivatottak megalapozni úgy, hogy 
az ábrázolat nemcsak felidézi, hanem mintegy 

átemeli a jelenbe saját korát, ezáltal gyakran az 
elpusztult eredeti emlékek, a történelmi hiányok 
és szakadások pótlását tölti be. Gyakori megoldás 
az eredeti töredékek, maradványok és az utóla- 
gos „fantáziatermékek” tudatos összemosása. Az 
„itt él köztünk” mágikus funkció szinte kötele- 
zően előírja a személy valósághű megjelenítését, 
a közérthetőséget, ezért a historizáló emlékművek 
többsége csupán a realizmus különféle változatait 
produkálja, mely összképet nem befolyásolja az, 
hogy „konzervatív” vagy „modern” köntösben 
lépnek-e fel a talapzatra. Az 1960-as évektől 
ugyan elindult a köztéri emlékművek emberkö- 
zelivé tétele: a talapzatról leléptetett szobrok az áb- 
rázolt hétköznapi karakterét, az „egy közülünk" 
hangulatát jelenítik meg (korai példa erre Varga 
Imre 1974-es mohácsi Lenin-szobra, 1990 után 
lebontva). Mindkét stíluscsoport mögött ott le- 
selkedik azonban a klisészerűség, amely a plaszti- 
kai mű és jelentése kiüresedését vonja maga után. 
Ugyanakkor a helyi közösség és az odalátogatók 
számára valóban személyes kapcsolat alakulhat 
ki Benedek Elekkel (Kisbacon), Márai Sándorral 
(Kassa) vagy Czóbel Bélával (Szentendre). 

A történelmi személyiség életének összetettsé- 
gével, ellentmondásosságával ellentétben a köztéri 
szobor viszont mindig az ábrázolt személy életé- 
nek egy-egy hangsúlyos, az ideológiához igazodó 
oldalát domborítja ki. A sztereotípiák terrénu- 
mában például gróf Tisza István éppúgy lehet 
, országvesztő" (az elveszített háború első felének 
miniszterelnöke), mint ellenfele, gróf Károlyi 
Mihály (aki átadta a hatalmat a kommunisták- 
nak), de a nemzeti mitológiában, annak ellenére, 
hogy egyébként nagyobb formátumú államfér- 
firől van szó, Tisza mártíriuma felülírja világ- 
nézetének, politikai viselkedésének elutasítható 
mozzanatait. Ilyenformán a Kossuth tér 1945 
előtti rekonstrukciója nem csupán értéksemleges, 
műemléki helyreállítás, hanem a démonizált 
baloldali kurzusok és szemléletek történelmi 
tudatból való kitörlésének, nem létezővé tételé- 
nek a gesztusaként is felfogható. Amennyiben az 
, életmű" egy másik történelmi korszak számára 
is tartalmaz használható részleteket, illetőleg a 
személyiség megítélésében valamiféle társadalmi 
elfogadottság van (Kossuth-szobrok), akkor a 
helyén maradhat, ha nem, eltávolítják, rosszabb 
esetben megsemmisítik. 

Az átlagízlés nem tud különbséget tenni az esz- 
tétikailag értékelhető, üzenetének kibontásához 
szellemi aktivitást igénylő szobor és a számára 


megszokott elemekkel, a vizuális alapszótárból 
kiemelt , szavakkal", ideológiai tőmondatokkal 
közvetlenül és gyorsan átélhető tömegáru között. 
Hosszabb távon elvárható társadalmi igény azon- 
ban, hogy a közterekre színvonalas emlékművek 
kerüljenek, ami szakmai zsűri, esetleg lektori ta- 
nács felügyeletét feltételezné. A döntési eljárásban 
azonban egyfelől a szubjektív, összeköttetésbeli, 
másfelől a politikai-ideológiai mozzanatok is ér- 
vényesülnek. A nemes anyagból, kőből, bronzból 
készült friss szobrok természetesen ugyanúgy a 
múlt bekebelezésével, egyúttal az örökkévalóság 
igényével lépnek fel, mint az érvényességüket 
vesztett, ezáltal esendővé vált elődeik. Ebből a 
korszakonként mechanikusan ismétlődő ritmus- 
ból, a múlt egészét nem vállaló, azt újra- és új- 
rakonstruáló, szelektáló logikából nem könnyű 
kilépni, miközben egy későbbi hullámban a most 
kialakított , rend" ismételt korrekciója, lecserélé- 
se vagy egy korábbi fázis rekonstrukciója zajlik 
majd le. 

1990 után Magyarországon is a , lejárt" jelké- 
pek és köztéri művek eltávolítása következett be. 
Az elpusztítás helyett — bár a politikai akcionizmus 
lendülete többet is ledöntött —, a köztéri szobrok 
gyűjtőhelyén egyfelől turisztikai látványosság, 
didaktikus történelmi panoptikum, másrészt 
szellemes szabadtéri múzeum jött létre (Eleőd 
Akos: Mementó park, 1993). Viszont a magyar- 
országi társadalmi-politikai törésvonalak tovább- 
élését mutatja, hogy a rendszerváltozás rövid 
ideig tartó konszenzusa után a kivégzett politikai 
foglyok 301-es parcellájában kettős jelképállítás, a 
, mi? és , ők" szembeállítás megjelenítése valósult 
meg (Jovánovics György sokak megítélése sze- 
rint , kozmopolita?" emlékműve kontra , nemze- 
ti” székelykapu, 1992). Hasonlóképpen, az örök 
„Kossuth versus Széchenyi" vitában a radikális 
forradalmárral szemben a reformer Széchenyi 
látszik győzedelmeskedni (Bereményi Géza Híd- 
ember című filmje, 2002). 

A közterekre elhelyezett alkotások természe- 
tesen megmaradhatnak csupán emlékeztető-köz- 
nevelő funkciójukban, egy elvontabb kompozíció, 
játékosabb megoldás lehet egyszerű térplasztika, 
épületdíszítő elem, viszont a historizáló emlék- 
művek esetében a felavatás, majd az évenként is- 
métlődő ünneplés az emlékezet folyamatosságát 
biztosítja, s az emlékművel hangsúlyossá tett tér 
kultuszhellyé válik. A kultuszhely meghatáro- 
zott viselkedési normákat, az ünnepélyesség és 
a szertartások megszokott dramaturgiát köve- 

telnek meg maguknak. A nagyobb városokban 
a tömegek fogadására alkalmas kitüntetett terek 
már többnyire foglaltak, így a modern korban 
a vizuális összhatás módosítása révén szüntelen 
újrapozícionálásuk figyelhető meg (Hősök tere, 
Budapest). Hatványozottan jelentkezett a „szo- 
borharc” az első világháború után az etnikai- 
kulturális keveredést mutató utódállamokban, és 
napjainkban sem ért véget (Kolozsvár főtere). 


Bodó Julianna (szerk.): Miénk a tér? Szimbolikus tér- 
basználat a székelyfoldi régióban (2000). 

Gamboni, Dario: The Destruction of Art. Iconoclasm and 
Vandalism since the French Revolution („Múvészet- 
rombolás: Ikonoklaszmosz és vandalizmus a francia 
forradalom óta”, 1997). 

Lasswell, Harold et al.: Language of Politics: Studies in 
Quantitative Semantics („A politika nyelve: tanul- 
mányok a kvantitatív szemantika köréből”, 1949, 
1965). 

Mikó Arpád és Sinkó Katalin (szerk.): Történelem-Kép. 
Szemelvények múlt és a művészet kapcsolatából Magyar- 
országon (2000). 

Pótó János: Az emlékeztetés helyei. Emlékművek és politika 
(2003). 

SzGy 


politikai katolicizmus Azon politikai mozgal- 
mak összessége, amelyek a modernizáció tár- 
sadalmi, gazdasági, kulturális és eszmei kihívá- 
saira adott katolikus egyházi válaszok nyomában 
alakultak ki a XIX. század végén. E válaszok a 
c katolikus politikai-társadalmi tanításban nyer- 
tek megfogalmazást, különösen XIII. Leó Rerum 
novarum kezdetű enciklikájában (1891), amely a 
kapitalizmus visszásságaira a keresztény szolida- 
ritás jegyében adott választ, és a —keresztény- 
szocializmusnak adott lökést, illetve XI. Piusnak 
a gazdasági világválságra is válaszolni kívánó 
Quadragesimo anno kezdetű enciklikájában (1931). 
Az ezekben kifejtett —hivatásrendiségre való hi- 
vatkozással több katolikus országban kísérleteztek 
újfajta, autoriter államberendezkedéssel (például 
Dollfuss Ausztriában, Salazar Portugáliában). 
A második világháború után a - hangsúlyosan 
a demokrácia talajára helyezkedett. A —keresz- 
ténydemokrácia az egyik meghatározó politikai 
eszme és pártcsalád lett: a német Keresztény- 
demokrata Unió (Christlich Demokratische Union 
Deutschlands, CDU) - Keresztényszocialista Unió 
(Christlich-Soziale Union in Bayern, CSU) vagy az 
olasz Kereszténydemokrata Párt (Democrazia 

Cristiana) évtizedeken át vezető szerepet töltött 
be, de az —európai egységesülés kezdeteinél is 
nagyrészt kereszténydemokrata politikusokat 
találunk. 

Magyarországon a liberális egyházpolitikai re- 
formok ellenében az 1890-es években szervező- 
dött meg a ~. A Zichy Nándor által vezetett Ka- 
tolikus Néppárt programjában a katolikus egyház 
régi jogainak visszaállítása mellett lassanként az 
egyház modern szociális tanításai is helyet kap- 
tak. Ez utóbbit kiemelten képviselte a Giesswein 
Sándor által vezetett Keresztényszocialista Párt. 
A liberalizmussal szemben a keresztény-katoli- 
kus világnézetet a leghatásosabban —Prohászka 
Ottokár képviselte. 

Bár a Magyarországon 1919 őszétől kialakult 
rendszer magára keresztény-nemzetiként tekin- 
tett, a - különböző irányokra bomlott. A kor- 
szakban ezért a közvetlen politikai hatásnál fon- 
tosabb volt a kulturális és társadalmi megújulás 
(például a KALOT, Katolikus Agrárifjúsági 
Legényegyesületek Országos Titkársága). A - 
mint irányzat mérsékeltebb ága betagozódott a 
—>pBethlen István-i konszolidáció kormányerői 
közé, radikálisabb vonulatai pedig a kormány 
jobboldali ellenzékét alkották. Az 1930-as évek- 
ben a demokrácia felé nyitott áramlatok (például 
legitimisták, kereszténydemokrata csoportok) 
mellett megjelentek a hivatásrendiséget diktató- 
rikus berendezkedéssel ötvöző, a ~ eszmeköréből 
valójában kilépő gondolatok ( eImrédy). 

1945 után Magyarországon is megvoltak egy 
nyugati típusú kereszténydemokrata mozgalom 
kialakulásának társadalmi és szellemi előfeltéte- 
lei. Bár a konzervatív-legitimista —. Mindszenty 
hercegprímás nem támogatta, a —Barankovics 
István által vezetett (Keresztény) Demokrata 
Néppárt jól szerepelt az 1947-es választásokon. 
A kommunisták azonban nemcsak a politikai 
pártokat, de a katolikus társadalmi egyesületeket 
is tudatosan szétverték, így az egypártrendszer 
idején a - Magyarországon semmilyen formában 
nem nyilvánulhatott meg. A rendszerváltáskor a 
barankovicsi hagyományt újraélesztve megala- 
kult a magát világnézeti pártként meghatározó 
Kereszténydemokrata Néppárt. 


Arbol, Niels: A kereszténydemokrácia Európában (1995). 

Gergely Jenő: „A kereszténydemokrácia Magyaror- 
szágon”, Múltunk, 2007, 3. 

Klestenitz Tibor: A katolikus sajtómozgalom Magyaror- 
szágon, 1896—1932 (2013). 

Spannenberger Norbert: „A politikai katolicizmus”, 
Romsics Ignác (szerk.): A magyar jobboldali hagyo- 
mány, 1900-1948 (2009). 

BI 


politikai konfliktus (viszály) Olyan áthidalha- 
tatlannak észlelt vallási vagy ideológiai szakadék, 
amely akadályozza a kormányzáshoz szükséges 
együttműködés, kompromisszum, modus vivendi 
Céletmóď’, megoldás) szabályos versengéssel és 
vitával való kialakítását. Ha a politikai uralom 
kiegyensúlyozottan érvényesül, mederben tartja 
a -t; ha azonban a legitimitása megkérdőjelező- 
dik, az akár —polgárháborúig is elfajulhat. 

A —>politikai filozófia realista iskolái a ~t ki- 
küszöbölhetetlennek tartják, és —utópistáknak 
mondják azokat, akik kiiktathatónak. —Schmitt 
egyenesen a barát-ellenség meghatározására ve- 
zeti vissza a politikai folyamatokat, és egziszten- 
ciális fenyegetést lát a másik álláspontjában. Ezzel 
szemben gyakori, hogy egy adott csoport éppen 
a konszenzus retorikájával érvényesíti külön po- 
litikai céljait. Az agonisztikus (küzdésközpontú) 
politikafelfogás képviselői szerint viszont a ~ok 
elkerülhetetlenek, de megszelídíthetők, ha ellen- 
ség helyett ellenfélnek (tehát megegyezésre képes 
versenytársnak) tekintjük a tőlünk különböző 
szimbolikus keretben gondolkodókat. 

~ esetén a politikai hatalom jellegzetes zava- 
rai a következők: egyéni szinten a hivatalviselők 
megvesztegetése, megfélemlítése vagy fegye- 
lemsértése és ellenállása; csoportszinten a vá- 
lasztási visszaélések, bandaháborúk, oligarchikus 
patronázsrendszer, illetve osztályküzdelem és 
akár terrorcselekmények; a közigazgatási szinten 
az elit zártsága, a közvélemény torz befolyásolása, 
külhatalmi szinten pedig beavatkozás akár a sta- 
tus quo, akár a felforgatásának támogatására. 

A realista elméletek szerint a ~okat előidézheti 
a társadalomban meglévő értékek —pluralitása és 
összemérhetetlen jellege, a társadalmi identitások 
kizáró természete; érdekkonfliktusok is állhat- 
nak a háttérben; okok sokféleségét képezhetik az 
emberi racionalitás, a —politikai tudás, a tájéko- 
zódási képesség és a tájékoztatás korlátai. 

Magyarországon a rendszerváltás, a —parla- 
mentáris demokrácia bevezetése óta a politikai 
vezetőrétegek küzdelme a választók szavazataiért 
kiélezett ~t (lásd az 1990-es taxisblokád, a 2006-os 
tüntetések), illetve erőteljes polarizációt idézett 
elő. A demokratikus politikai folyamatoknak és 
eljárásoknak éppen a többségi pozícióból kiszo- 


rult kisebbségek jogainak védelme, a különféle 
társadalmi feszültségek és ~ok nyílt, ámde békés 
kezelése az egyik fő feladatuk (hideg polgár- 
háború). 


Körösényi András: Vezér és demokrácia (2005). 

Mouffe, Chantal: „A politika és a politikai”, Század- 
vég, 2011, 60. 

Philp, Mark: Political Conduct (,, Politikai magatartás", 
2007). 

Sleat, Matt: Liberal Realism: A Realist Theory of Liberal 
Politics („Liberális realizmus: a liberális politika rea- 
lista elmélete”, 2013). 

Szűcs Zoltán Gábor: „Politika egy tökéletlen világban: 
A politikai realizmus elméleti előfeltevéseiről", Szá- 
zadvég, 2014, 4. 

MS 


politikai korrektség (political correctness, PC) 
Olyan köznyelvi szóhasználat, amely nem sérti 
semmilyen érintettnek a —politikai, — vallási, 
etnikai, nemzeti, nemi vagy egyéb érzékenysé- 
gét. Helyénvaló törekvés, hogy nem élünk olyan 
kifejezésekkel, amelyek esetleg sértenek másokat 
(nem mondjuk egy szlováknak, hogy , tót", ro- 
mánnak, hogy „oláh” stb., hiszen sértőnek tart- 
ja, jóllehet a szó eredendően nem az). Az erkölcsi 
normák, az illendőség szabályai korábban megfe- 
lelő keretben tartották a közéleti szóhasználatot. 
Ezen a helyzeten alapvetően változtatott az „ér- 
zékenység” ideológiaként megjelenő — vélt vagy 
valós — tapasztalata, aminek első lépcsőfoka a po- 
litikai nyelv bizonyos részének tabu alá helyezése, 
a második pedig meghatározott szóhasználat jogi 
szankcionálása. Lehetetlen pontos határvonalat 
húzni a jómodor, az erkölcsi tisztelet, illetve a - 
alapján meghatározott helyénvaló közéleti szó- 
használat között, az viszont egyértelmű, hogy az 
utóbbi esetében nem csupán erkölcsi, hanem poli- 
tikai, sőt — legújabban — jogi szankcióval is terhelt 
bizonyos véleménykimondás. Igy a - már korlá- 
tozza a szabad véleménynyilvánítást, és modern, 
liberális nyelvezettel a modern politika világában 
alkalmazza újra az ősi eszközt: a cenzúrát. 

A fogalom mai értelmében az 1970-es években 
került forgalomba, leginkább a baloldalon. Szé- 
les körben azon művekről folyó vitákban terjedt 
el, amelyek az amerikai szellemi-egyetemi élet- 
ben különösen az 1968-as diáklázadások után 
uralkodóvá vált —újbaloldali irányultságot bírál- 
ták, mint például Allan Bloom: The Closing of the 
American Mind („Az amerikai szellem bezáródá- 

sa", 1987), Dinesh D’Souza: Iibera! Education: 
The Politics of Race and Sex on Campus (, Illiberális 
oktatás: faji és nemi politika az egyetemeken”, 
1991) vagy Doris Lessing: „Political Correctness” 
(New York Times, 1992. június 22.). 

A PC nem egyszerűen a politikai vita nyelve- 
zetét semlegesíti, hanem elmegy az emberek leg- 
szentebb érzéseinek és hagyományainak megsér- 
téséig is: például kisebbségek vélt érdekeinek vé- 
delmében a köztéri karácsonyfa-állítás, a kereszt- 
viselés vagy az illemhelyek férfi-női megkülön- 
böztetésének iskolai tilalma (ti. a transzszexuális 
kamaszokra való tekintettel). Ezek a törekvések 
meglehetős egyértelműséggel az európai kultu- 
rális-politikai hagyományok felszámolásának 
szándékára vallanak. A PC harci eszközzé válik 
politikai célok előmozdítása érdekében. Alkalmas 
a riválisok démonizálására, tabuk létrehozására, 
társadalmi jelenségek néven nevezésének ellehe- 
tetlenítésére, a —politikai felelősség elfedésére és 
a közügyek megvitatásának akadályozására. 


Hughes, Geoffrey: Political Correctness: A History of 
Semantics and Culture („~: szemantikai és kultúrtör- 
ténet", 2009). 


PLM 


politikai magatartás Tanulmányozásának két, 
alapvetően szembenálló felfogása uralta a XX. 
századi —politikatudományt. A pozitivista vagy 
behaviorista felfogás a ~t (behavior) természet- 
tudományos mintákat követve oksági láncokkal 
kísérli meg magyarázni (például pszichológiai fo- 
lyamatokra vagy társadalmi meghatározottságok- 
ra vezetve vissza azt). Vele szemben az értelmező 
vagy hermeneutikai felfogás az emberi viselke- 
dés elemzésekor oksági magyarázatok helyett a 
cselekvők saját értelmezésére, illetve az esetleges 
helyzetekben való mérlegelésükre és döntésük- 
re összpontosít. Bár a két megközelítés elméleti 
szinten kizárja egymást, a gyakorlatban egymást 
kiegészítve működhetnek, a vizsgált probléma 
természetétől függően (például az első megkö- 
zelítés alkalmasabb lehet nagyobb csoportok, a 
második néhány egyén magatartásának vizs- 
gálatára), annál is inkább, mert hermeneutikai 
nézőpontból a szavak és a —politikai cselekvés 
között szoros összefüggés áll fenn: egyfelől lehet 
szavakkal cselekedni, másfelől a cselekedeteknek 
is lehet jelentésük. 

A demokráciákban a ~ tanulmányozásának ki- 
emelt területe a választói magatartás vizsgálata. 

Ennek három klasszikus, később egymásra is 
ható megközelítésmódja alakult ki a XX. század 
második felében. 1) A közgazdaságtani ihletésű 
modellek racionális választót feltételeznek, aki az 
egyéni haszna maximalizálására veszi igénybe a 
választás eszközét. 2) A szociológiai ihletésű mo- 
dellekben a szavazást a társadalmi jellegzetességek 
befolyásolják. Míg az elmélet kezdeti, radikális 
változataiban ez társadalmi determinizmust je- 
lentett, a későbbi szerzők már hangsúlyozzák a 
konkrét kontextus mint közbeeső változó sze- 
repét. 3) A szociálpszichológiai modellek szerint 
a szavazás az önkifejezés egyik módja. A szava- 
zók a politika világában a szocializációtól erősen 
függő információs egyszerűsítések (például párt- 
identitás) segítségével igazodnak el. 

Az elmúlt évtizedekben mind a társadalmi kü- 
lönbségek, mind a pártidentitás magyarázóereje 
feltűnően csökkent a nyugati társadalmakban. 
Nőtt viszont a jelöltek imázsának és a választók- 
nak az egyes konkrét (szak)politikai kérdésekben 
megnyilvánuló véleményének a szerepe (issue 
voting). 


Bevir, Mark: Interpretive Political Science I-IV („Értel- 
mező politikatudomány”, 2010). 

Dalton, Russel J. és Hans-Dieter Klingemann (szerk.): 
The Oxford Handbook of Political Behavior („A ~ ké- 
zikönyve”, 2007). 

Goodin, Robert E. és Hans-Dieter Klingemann 
(szerk.): A politikatudomány új kézikönyve (1996; m. 
2003). 

Oakeshott, Michael: On Human Conduct („Az emberi 
magatartásról”, 1975). 

politikai pszichobiográfia A hagyományos 
politikatudomány/politikatörténet-írás az átfo- 
gó, általános, egyetemes jelen tér/idő koordináta- 
rendszerében és a hosszú időtartam történeti/po- 
litikai távlataiban gondolkodik. A lassú, az egyéni 
életpályánál és generációs léptéknél nagyobb ívű 
fejlődést vizsgálja, így például a társadalmi nagy- 
csoportokat, intézményeket, szellemi objektiváció- 
kat. Ezért a politikai életrajz köztörténeti elbeszé- 
lése is ebbe a sajátosan személytelen és egyetemes 
szemléleti keretbe illeszkedik: , XY" helyett „XY 
kora" lesz a téma, az elemzés tárgya. 

Az újtípusú politológiai/politikatörténet-írásban 
viszont 1) az esemény, 2) a batárbelyzet és 3) az egyén 
jelenségvilága válik kitüntetetté. Vizsgálja az élet- 
út kevésbé nyilvános vonatkozásait is. Fontos lehet 


politikai pszichológia 


különösen a közéletben kinyilvánított eszméktől 
elkülönülő, ám abba mintegy észrevétlenül még- 
is beszivárgó magánélet megismerése is: ám nem 
önmagában, hanem a kolcsonbatások erőterében. 
A kölcsönhatások feltárásának egyik lehetséges 
módszere a pszicbobistória és -biográfia: az a pszi- 
chológiai diszciplína, amely a történeti-politikai 
események és szereplők /elki hátterét keresi. 

A - nem a hagyományos értelemben meg- 
szokott élettörténet-írás, mert az élettörténetet 
a tudományos, módszeres pszichológia explicit 
alkalmazásával beszéli el. A hagyományos tör- 
téneti/politikai élettörténet-írásban ugyanis az 
értelmezés alárendelődik az ismeretközlő, az el- 
beszélő (narratív) elemeknek. A pszichohistóriai/ 
pszichobiográfiai elemzés viszont — bár fontosnak 
tartja a , mi történt" és a , hogyan történt?" kér- 
désekben rejlő narratív funkciókat is — minde- 
nekelőtt mégiscsak azt kérdezi a történelemtől, a 
politikai jelen szereplőitől is: , sziért történt?” 

Nem kétséges, hogy az emberi életutak leírá- 
sa és értelmezése szükségszerűen foglal magá- 
ban pszichológiai jellegű feltevéseket, még akkor 
is, ha a történész/politológus által írott , élet- 
történet", „jellemrajz”, , portré?" csak implicit, 
nem kifejtő módon alkalmazott pszichológiá(k) 
ra épül. A diszciplináris feszültséget okozó kér- 
dés valójában nem a pszichológia tudományá- 
nak a biográfiákban történő alkalmazása, hanem 
az, hogy az életrajz (így egy politikai életrajz) 
megírójának szükséges-e használnia a pszicho- 
lógiát; azt a hagyományos pszichológiát — s ez 
a pszichológia felől adódó diszciplináris feszült- 
ség —, amely egyébként erre a célra alkalmatlan. 
A pszichobiográfia pszichológus művelői ezért is 
vallják: a pszichobiográfia a hagyományos — nomo- 
tetikus — alkalmazott pszichológiákat meghaladó 
idiografikus pszichológia. 

Ebből adódóan az első, igazi pszichobiográfia 
Sigmund Freud , Leonardo da Vinci egy gyer- 
mekkori emléke” (1910; m. Esszék, 1982) című 
munkája — és az sem lehet véletlen, hogy az első 
politikai pszichobiográfia társszerzője is Freud, a 
másik szerző egy amerikai politikus/diplomata, 
Bullit volt: Thomas Woodrow Wilson: A Psycbolo- 
gical Study („ TWW: Pszichológiai tanulmány", 
1939, 1967) címmel adták ki művüket. 

A pszichológiai élettörténet-elemzés kezdet- 
ben inkább csak afféle belterjes, pszichoanaliti- 
kus téma volt. Az amerikai perszonológusok, 
azaz a személyiség lélektani sajátosságait vizsgáló 
pszichológusok ugyan a XX. század első felében 


szintén próbálkoztak a pszichobiográfia-írással, de 
a nomotetikus kutatás módszertani hegemóniá- 
ja miatt szinte észrevétlenek maradtak. Eppen 
ezért még inkább figyelemre méltó, hogy Erik 
H. Erikson identitáspszichológiai koncepció- 
ja — és Luther-elemzése (A fiatal Luther és más 
írások, 1957; m. 1991) - egyben a pszichohistória/ 
pszichobiográfia igazi és nagyhatású megalapozá- 
sa is volt. Az igazi áttörést azonban az 1980-as éve- 
ket követően a narratív pszichológia megjelenése 
és népszerűsége jelentette, mert mintegy fellazí- 
totta a merev és szigorú nomotatív módszertani 
kereteket, utat tört az idiografikus személyiség- 
elemzéseknek a pszichológia tudományán belül 
is — így találkozhatott a személyes életútelemző 
politikatudományi élettörténet-kutatásokkal: a 
~ a politikatudományokban is elterjedt és nép- 
szerű, sőt a politikai arculatelemzés területén is 
alkalmazott hasznos, alkalmazott diszciplína lett. 
Az ELTE TáTK Szociálpszichológia ‘Tanszé- 
kén elkészült a magyar miniszterelnökök (Bat- 
thyány Lajostól Orbán Viktorig) élettörténeti/ 
pszichobiográfiai elemzése. 


DeMause, Lloyd: Foundations of psychohistory („A ~ 
alapjai”, 1982). 

Kőváry Zoltán: Pszichobiográfia: Történet, elmélet, mód- 
szertan és alkalmazás (2014). 

Lányi Gusztáv: Rendszerváltozás és politikai pszichológia 
(2001). 

Schultz, William T. (szerk.): Handbook of Psychobiography 
(„~ kézikönyve”, 2005). 

politikai pszichológia A politizáló ember pszi- 
chológiai megismerésével foglalkozó —tudo- 
mány. Ennek érdekében a pszichológiai elmélete- 
ket, ismereteket alkalmazza a politikai jelenségek 
megértésére. Interdiszciplináris tudomány, mert 
sajátos találkozási pontot képez: mindenekelőtt 
a —politikatudomány és a pszichológia kapcso- 
lódása jellemzi, de a szociológia, a történelem, 
a közgazdaság-tudomány, sőt még a biológia is 
fontos ismeretekkel járulhat hozzá a ~i tudáshoz. 
A politikát vizsgáló tudományok között a ~ te- 
hát a —politikai tudás pszichológiai természetét 
igyekszik feltárni. A politikai tudás elméleti ösz- 
szefüggéseit — többek között — a politikatudo- 
mány, a —>politikai filozófia is tanulmányozza, 
ám a - mint pszicbológia a politizáló ember orga- 
nikus/természeti sajátosságaiból indul ki, ezt te- 
kinti empirikus adottságnak. 

A ~ nem filozófia, mégis elméleti reflektálá- 
sa is a politikai gyakorlatnak. A - ugyanis nem 
szubsztantív tudomány, de a mikro-/mezo- és még 
a makroszinteken szerveződő politikai magatartás, 
kognitív és érzelmi beállítódás, identitás elméletei- 
vel és konkrét megvalósulásaival foglalkozik. A ~ 
ugyanis alkalmazott tudomány: nem a pszicholó- 
giai, a politológiai, a szociológiai stb. tudományos 
, igazságok" általános/egyetemes összefüggéseit 
vitatja, hanem a politikai gyakorlat optimalizálását 
segíti elő. A pszichológián belüli rendszertani he- 
lye megegyezik a klinikai, a pedagógiai, a munka-, 
a kriminál-, a sport- és a hasonló (tehát egy adott 
társadalmi gyakorlat optimalizálását célzó) pszicho- 
lógiákéval. Ugyanakkor a - elméleti tudomány is, 
mert a politizáló ember pszichológiájával foglalko- 
zik. A szisztematikus politikai tudásnak a - olyan 
alapját képezi, mint a biológiának a szerves kémia 
és a kémiának a fizika. 

A - mindenekelőtt azonban a politikai gya- 
korlat optimalizására alkalmas alkalmazott tu- 
domány is, amely a politikai üzemek (pártok, 
kormányzati és közigazgatási szervezetek, civil 
mozgalmak stb.) eredményes működését segíthe- 
ti, ebben hasonlít a politikai kommunikációhoz 
és a politikai marketinghez is. A társadalmi-po- 
litikai gyakorlat felől ugyanis adódhatnak olyan 
kihívások, amelyek pszichológiai tájékozódást 
kívánnak meg; ebben központi szerepe volt/van 
a polgári demokráciák egyik alapvető politikai 
intézményének: a választásnak. Ez szociológiai/ 
társadalomlélektani értelemben azt jelenti, hogy 
a politikai tér szereplői — a polgárok és a politiku- 
sok — mellérendelő és kölcsönösen függő viszonya 
a konstruktív konfliktuskezeléshez szükséges tudás 
(gyakorlati készségek és az ezt szolgáló elméleti 
háttérismeretek) iránti igényeket hívja életre. 

A ~i tudás ugyanis csak a polgároknak és a po- 
litikusoknak a mellérendelő és a kölcsönös füg- 
gés viszonyai között válik/válhat kimondottan 
gyakorlati pszichológiai tudássá. Ha a politikai 
tér szerkezetét a hatalom és alattvalók alá- és fö- 
lérendelő viszonya jellemzi, akkor a politikai tér 
szereplőinek legfőbb magatartásjegye egyfelől (a 
hatalom részéről) a zzegtorlás, másfelől a kiszolgál- 
tatottság (az alattvalók részéről); a politikai tudást 
pedig a szakralitás és a titok övezi (például az ókori 
despotáknál). Ha csökken a hatalom és az alatt- 
valók alá-fölérendeltségének merev hierarchiája 
(mert például a felvilágosult hatalom , engedé- 
keny"), az alattvalók is szervezetten képesek a 
saját ellenhatalom létrehozására (civil mozgal- 

mak, szakszervezetek stb.), de az alapszerkezet 
nem változik: a politikai tér szereplőinek legfőbb 
magatartásjegye a bizalmatlanság és az ellenséges- 
kedés. A politikai tudás már nem szakrális, de to- 
vábbra is titok övezi. Például Ferenc József még 
félig-meddig „Isten kegyelméből” uralkodott, de 
Kádár Jánosról ez nem volt elmondható, ám ha- 
talmát 1956 „titkainak” köszönhette. Ha viszont 
a politikai tér szerkezetében és a szerepek tartal- 
mában is minőségi változás lép fel, azaz hatalom 
és alattvalók helyett polgárok és politikusok lépnek 
színre, viszonyuk a piaci logikán alapuló mellé- 
rendelő struktúrával jellemezhető. Ez a polgári 
társadalom. A szereplők legfőbb magatartásjegye: 
a kolcsonos függés érzete és a konstruktív konfliktus- 
kezelés. A politikai tudás is racionális/racionali- 
záló lesz; a tudományok szerepe felértékelődik: 
például fontos szerephez jutnak a közvélemény- 
kutatások, a kommunikációs technikák stb. — és 
a - is. Ezért kezdik el szisztematikusan tanulmá- 
nyozni 1) az egyes polgárok politikai magatartását 
olyan területeken, mint a politikai szocializáció, a 
politikai attitűdök, a politikai aktivitás/részvétel, 
a választás, a média hatása; 2) a politikai mozgal- 
mak és csoportkozi (nemzetkozi) viszonyok: a szociá- 
lis identitás, kollektív cselekvés, nacionalizmus, 
csoportkonfliktus; 3) a politikai vezetők: döntésho- 
zatal, bel- és külpolitika, a politikai személyiség 
és motiváció kérdései stb. 


Huddy, Leonnie, David O. Sears és Jack S. Levy 
(szerk.): Tbe Oxford Handbook of Political Psycbology 
(„~i kézikönyv”, 2013). 

Hunyady György (szerk.): Történeti és politikai pszicho- 
lógia (1998). 

Lányi Gusztáv: Lélek(tan ) és politika. Bevezetés a politikai 
pszicbológiába (2001). 

Newman, Bruce I.: A politika tömegmarketingje (1999; 
m. 2000). 


LG 
politikai racionalizmus Politizálási és gon- 
dolkodási stílus, amely döntő vagy kizárólagos 
szerepet tulajdonít a kontextustól függetlenül 
érvényesnek föltételezett, technikai jellegű tu- 
dásnak a politikában. Ekként a (szkeptikus) 
konzervativizmus állandó kritikájának tárgya. 
—Hume azon az alapon bírálta a természetes jo- 
gok —locke-i doktrínáját és az ehhez kapcsolódó 
—>társadalmiszerződés-elméletet, hogy erkölcsi 
megkülönböztetéseink nem az észből származ- 
nak. —Burke a francia forradalmárok raciona- 

lista, szokásokat leromboló politikájának várható 
következményeit még a jakobinus terror kitörése 
előtt így jellemezte a Töprengések a francia forra- 
dalomról (1790; m. 1990) című művében: , Akadé- 
miájuk ligetében egyetlen fasor végén sem látni 
egyebet, mint a bitót." 

A - legnagyobb hatású XX. századi leírója és 
kritikusa, a brit filozófus és konzervatív gondol- 
kodó, —Oakeshott arra az ismeretelméleti meg- 
különböztetésre alapozta bírálatát, hogy kétféle 
tudás létezik: technikai és praktikus. Az előbbi 
tantételekbe, szabályokba, használati utasításokba 
foglalható és memorizálható; az utóbbi azonban 
csak átadható vagy elsajátítható, valamely meg- 
határozott tevékenységformában való részvétel 
során. Minden tevékenységforma a kétfajta tudás 
kombinációját igényli. A racionalizmus azonban 
abszolutizálja a technikai tudásfajtát, és teljes- 
séggel figyelmen kívül hagyja a tudás praktikus 
komponensét. Ennek az ismeretelméleti pozíció- 
nak a politikai alkalmazásai alkotják a tulajdon- 
képpeni ~t. Oakeshott leírásában a ~ a bizonyta- 
lan helyett a biztos tudást keresi; többre tartja az 
ideológiát, mint a hagyományt; javítgatás helyett 
általában tiszta lapot akar kezdeni; egyszerre tö- 
rekszik a tökéletlenség felszámolására és a (töké- 
letes) egyformaság létrehozására; a nevelés terén 
pedig az erkölcsi tradíciókba való beavatás helyett 
a tantételeket tartalmazó „puskákat” és a „szak- 
mai képzést” preferálja. 

Oakeshott szerint az ilyen jellegű racionaliz- 
mus modern jelenség, amely Francis Baconre és 
René Descartes-ra vezethető vissza. A —platóni 
dialektika klasszikus racionalizmusával szemben 
mindketten olyan tökéletes technikát, módszert 
kerestek, amellyel biztos tudás szerezhető, füg- 
getlenül attól, hogy ki használja azt. Ok azon- 
ban csak a modern racionalizmus előfutárai, nem 
tényleges képviselői (Bacon inkább csak remé- 
nyeit fejezte ki; Descartes pedig szkeptikus ma- 
radt, korlátozta a módszer hatókörét). Ugyanígy 
—Machiavelli, aki ugyan A fejedelem (1531; m. 
1848, 1964) című művével „politikai puskát” 
írt, ám a könyv tantételei mellett saját személyes 
tudását is a Mediciek figyelmébe ajánlotta. Ve- 
lük szemben a ~ példáinak tekinti Oakeshott az 
amerikai Függetlenségi nyilatkozatot és az „ala- 
pító atyák” nézeteit, kora brit Munkáspártjának 
társadalommérnöki irányultságait vagy éppen a 
világállam-elképzeléseket és a marxizmust. 

Oakeshott racionalizmuskritikája Anthony 
Quinton kifejezésével a „tökéletlenség politikájá- 


nak”, azaz a brit szkeptikus konzervativizmusnak 
alighanem legnagyobb hatású XX. századi meg- 
fogalmazása. Sajátossága, hogy a morális tökélet- 
lenséggel szemben főleg az emberek intellektuá- 
lis tökéletlenségét hangsúlyozza. Ebből kiindul- 
va a racionalista eszménnyel a kormányzás kor- 
látozottabb felfogását állítja szembe, amely egy 
teniszbíróhoz hasonlóan nem tökéletessé akarja 
tenni polgárait, csak betartatni velük a szabá- 
lyokat. Emellett a „hagyomány sugalmazásaira” 
támaszkodik, és gyanúval kezeli az ideológiákat: 
„A politikai ideológia — írja Oakeshott — nem- 
hogy nem a félisteni szülője, hanem nagyon is evi- 
lági mostohagyereke a politikai tevékenységnek.” 
De Oakeshott érvelése nem általában az észsze- 
rűség ellen szól, hiszen értelmezésében a raciona- 
lizmus, egyebek mellett, nagyon is észszerűtlen. 
Továbbá bizonyos esetekben (mint egy „beteg” 
erkölcsi hagyomány „meggyógyítása” vagy egy 
szokás átvétele) elismeri a tiszta elvek, az ideoló- 
gia korlátozott hasznosságát. 

Megemlítendő, hogy ennek ellenére egyes bírálói 
szerint Oakeshott racionalizmuskritikája túlzott, 
—Popper szerint , önelégültségről" tanúskodik, az 
általa kínált alternatívát Quinton pedig „nosztalgi- 
kus illúziónak” mondja. A ~sal szembeni ilyen erős 
szkepticizmus tehát nemcsak a liberális és a szocia- 
lista elképzeléseket vitatja, hanem a konzervativiz- 
muson belül is markánsnak tekinthető, és alapve- 
tően különbözik a —neokonzervativizmustól. 

Oakeshotthoz hasonlóan —>Strauss is kritizálja 
a modern, felvilágosodás szülte ~t, Oakeshott-tal 
ellentétben ő azonban a klasszikus (szókratészi) 
~t pozitív példaként mutatja föl. Míg az utóbbi 
középpontjában a filozófiai tudás és az objektív 
boldogság (summum bonum "legfőbb jó") fogalmai 
állnak, addig az előbbi a tudományt teszi minden- 
nek, így a filozófia és a vallás mércéjévé is. Strauss 
szerint a modern ~ problémája, hogy elmossa a 
különbséget elmélet és gyakorlat között, előbb 
a tudomány nevében értékelve le a gyakorlatot 
(pozitivizmus), majd a gyakorlat nevében nyilvá- 
nítja érvénytelenné a tudományos tudást (—his- 
torizmus). Az objektív mércék tudományossá 
tételének igénye végső soron az objektív mércék 
megsemmisüléséhez vezet. Mindennek politikai 
következményeként a kiválóak helyét a felvilágo- 
sult tömeg veszi át a politikában. Strauss azon- 
ban, bár kritikus a modern —liberális demokrá- 
ciával szemben, nem ellensége annak, mivel bi- 
zonyos védettséget nyújt a filozofikus életforma 
(a klasszikus -) számára, azáltal, hogy egyetemei 
befogadják. 

politikai realizmus Politikaelméleti irányzat, 
amely más, „idealista” vagy moralizáló megköze- 
lítésekkel szemben a politika illúziómentes szem- 
léletét, „valódi” természetének feltárását tűzi ki 
célul. Az irányzat hívei a politikát általában auto- 
nóm, az emberi élet más területeitől elkülönült, 
sajátos törvényszerűségekkel rendelkező terület- 
nek tartják, amelynek középpontjában a hatalom 
megszerzésének és megtartásának, a hatékony 
politikai cselekvésnek, illetve a rend megterem- 
tésének kérdései állnak. Rendszerint különösen 
fontosnak tartják a politikai szféra elhatárolását 
az erkölcs szférájától, alapvető, a megértést nehe- 
zítő, ha nem lehetetlenné tevő hibának tartva az 
erkölcs normáinak számonkérését a politikán. 

A - elméleti tradíciója komoly múltra tekint 
vissza, az ókori görög történetíró Thuküdidész 
A peloponnészoszi háborúról (Kr. e. V. sz.; m. 1882, 
1985) szóló művétől — Machiavelli és — Hobbes 
munkáin keresztül olyan XX. századi gondolko- 
dók munkásságáig, mint — Weber és SSchmitt. 
A második világháború utáni időszakban a —rea- 
lizmus a nemzetközi kapcsolatok területén szá- 
mított elsősorban meghatározó irányzatnak 
(például Hans J. Morgenthau, Henry Kissinger 
vagy újabban John Mearsheimer munkáiban). 
Napjainkban az angolszász politikaelméletben 
gyakran az uralkodó, —Rawls nevéhez köthető 
liberális paradigma kritikájaként fogalmazódik 
meg, és vált (többek között Bernard Williams 
és Raymond Geuss írásai nyomán) egyre inkább 
meghatározó diskurzussá. 

A - célját Machiavelli A fejedelem című művében 
(1531; m. 1848, 1964), a dolgok „valódi igazságá”- 
nak kifürkészésében látta, máskülönben a fejede- 
lem nem képes megóvni a hatalmát, és ezért meg 

kell tanulnia „rossznak lenni” is a hatalomgyakor- 
lásban. A ~ egy másik meghatározó sajátosságát 
példázza Hobbes elmélete, amelynek alapkérdése a 
háborús állapot kiküszöbölése, a rend megterem- 
tése, illetve fenntartása — az abszolút uralkodónak 
való alávetés által. A politika(i) sajátos természe- 
tének megragadására tett ugyancsak nagy hatá- 
sú kísérletet Schmitt, amikor annak lényegét a 
barát-ellenség megkülönböztetésben, illetve ezen 
megkülönböztetés a fizikai ölés lehetőségét is 
magában foglaló intenzitásában vélte megtalálni. 

o Politika és —erkölcs viszonyának differen- 
ciáltabb értelmezését nyújtotta Weber, aki az 
„érzületetika” (lényegében a keresztény etika) 
és a , felelősségetika" között vonta meg a határ- 
vonalat, és az utóbbit fogadta el a politikai cse- 
lekvés mércéjeként (bár elismerte, hogy bizonyos 
esetekben a kettőnek együtt kell érvényesülnie). 
A kortárs realista gondolkodók közül hasonlóan 
érvel a köz- és magánerkölcs megkülönbözteté- 
se mellett Thomas Nagel, meghagyva annak a 
lehetőségét, hogy a két szférára vonatkozó er- 
kölcsi szabályok gyökere közös is lehet, ám elté- 
rő közegben és körülmények között ezek eltérő 
cselekvést tehetnek szükségessé. Ami a politika 
világát megkülönbözteti a magánélet világától, és 
érvényteleníti az ott irányadó erkölcsi elveket, az 
a politika sajátos természete — a hatalom, az erő- 
szak és a mások sorsáért viselt felelősség együt- 
tes jelenléte. A nemzetközi kapcsolatok területén 
a realizmus a nemzeti érdek érvényesítését és a 
nagyhatalmi erőegyensúly szükségességének 
hangsúlyozását jelenti. 

A kortárs realista gondolkodók elsősorban 
Rawls morális alapú politikaelméletével szem- 
ben határozzák meg magukat, ám rendszerint 
igyekeznek megkülönböztetni saját felfogá- 
sukat a „might is right” (azaz "Jaz erőnek igaza 
van’) elvétől (amelyet —Platón Az Allamában 
Thraszümakhosz, "Thuküdidésznél pedig a 
Méloszt leigázó athéniak képviselnek). Mint arra 
már Thraszümakhosz vitapartnere, Szókratész 
és azóta is sokan rámutattak, ez viszont aligha si- 
kerülhet másként, mint hogy az igazságosságnak 
a puszta hatalomtól független mércéjét alkotjuk 
meg, ami azonban azzal a realisták számára ké- 
nyelmetlen következménnyel fenyeget, hogy 
visszacsempészi az erkölcsi dimeziót a politikai 
cselekvés megítélésébe (—politikai etika). 


Geuss, Raymond: Philosophy and Real Politics („Filozófia 
és valódi politika”, 2008). 


politikai tudás 


Lánczi, András: Political Realism and Wisdom („~ és 
bölcsesség", 2015). 

Szűcs Zoltán Gábor és Gyulai Attila (szerk.): A hata- 
lom ködében. Bevezetés a realista politikaelméletbe (2016). 

Williams, Bernard: In tbe Beginning Was tbe Deed. 
Realism and Moralism in Political Argument („Kez- 
detben volt a tett: realizmus és moralizmus a politi- 
kai érvelésben”, 2005). 

politikai teológia A fogalom az antikvitásra 
megy vissza, de csak a XX. század elején —Schmitt 
nyomán terjedt el a használata, habár —Peterson 
már 1935-ben kétségbe vonta keresztény alapjait. 
Marcus ‘Terentius Varro (Kr. e. 116-27) a miti- 
kus és a természeti mellett megkülönböztette a 
„theologia civilis”-t, amely értelmezhető ~ként. 
Közben csak —Spinoza Tèológiai-politikai tanul- 
mányában (1670; m. 1953) merült fel, hogy aztán 
Schmitt Politikai teológia (1922; m. 2006) című 
műve után már-már divatfogalommá váljék, igaz, 
jelentős meghatározásbeli különbségekkel. A ter- 
minus pontos azonosítását továbbá az is nehezíti, 
hogy a vallás és a politika kapcsolódására nem 
mindig a ~t használják (— Voegelin például a „po- 
litikai vallást”), vagy éppen e jelenség leírásához 
semmiféle terminust nem kötnek (például Marc 
Bloch: Gyógyító királyok, 1924; m. 2005). 

Erdemes megkülönböztetni egyfelől a ~ leíró, 
illetve normatív, azaz kívánatos programként 
való használatát, másfelől pedig a modernség 
előtti, a politikát és a vallásosságot egybefonó 
világra való vonatkoztatását attól az alkalmazásá- 
tól, amely a modern, szekuláris társadalmakban a 
politika területén a vallással analóg jelenségeket 
emeli ki. Schmitt ~n egyértelműen a szekuláris, 
modern világ politikájában megnyilvánuló val- 
lásszerű, mitikus formákat értette. Ettől eltérően 
Ernst Kantorowicz The Kings Two Bodies („A 
király két teste”, 1957) című híres monográfiája 
~ként a középkori politikai gondolkodást elemez- 
te. Megint más irányultságot képvisel a teológus 
—Metz, aki új ~ként fogalmazta meg azt a törek- 
vést, hogy az egyház képviselje álláspontját a tár- 
sadalmi nyilvánosságban, és játsszon aktív szerepet 
a közgondolkodás formálásában, azaz ne fogadja el 
azt a modern kori állapotot, amely a vallást a ma- 
gánélet területére korlátozza. 


Assmann, Jan: Uralom és üdvösség: Politikai teológia az 
ókori Egyiptomban, Izraelben és Európában (2000; m. 
2008). 


Geréby György: „Political Theology versus Theolo- 
gical Politics: Erik Peterson and Carl Schmitt” („~ 
kontra teológiai politika”), New German Critique, 
2008, 35. 

Gray, Phillip: „Political Theology and the ‘Theology 
of Politics: Carl Schmitt and Medieval Christian 
Political Thought” („~ és a politika teológiája: Carl 
Schmitt és a középkori keresztény politikai gondol- 
kodás"), Humanitas, 2007, 20. 

Metz, Johann Baptist: Az új politikai teológia alapkérdései 
(1997; m. 2004). 

politikai tudás A politika világára, a politikai 
cselekvésre és a politikai intézményekre vonat- 
kozó ismeretek összessége, amelynek számos for- 
mája lehetséges. A klasszikus —politikai filozófia 
a politika legalapvetőbb, végső kérdéseire — a jó 
politikai rend, a helyes politikai cselekvés mi- 
benlétére — keresi a választ, célja ( Platón meg- 
fogalmazásában) az ezen kérdésekre vonatkozó 
vélemények felváltása a rájuk vonatkozó tudással. 
A modern társadalomtudományok sorába il- 
leszkedő politikatudomány a ~ rendszerezett, 
objektivitásra és empirikus megalapozottság- 
ra törekvő változatát képviseli, és mint ilyen 
( Weber tények és értékek közötti megkülön- 
böztetéséből, illetve az értékmentes társadalom- 
tudomány eszményéből kiindulva), sokáig elvet- 
ni látszott az előbbi kérdésfeltevések relevanciáját, 
megalapozva ezzel a relativizmus, illetve nihiliz- 
mus vádjait ( Strauss). Napjainkban azonban 
viszonylag széles körű egyetértés mutatkozik 
abban, hogy a politika tudományos vizsgálatának 
legitim részét képezik a különféle normatív meg- 
közelítések, amelyek magukban foglalják a poli- 
tikai filozófiának a XX. század utolsó harmadától 
tapasztalható újjáéledését is ( oRawls). 

A - természetét illetően fontos lehet a tudás 
explicit, kimondható és formalizálható, szabá- 
lyokba foglalható, összegyűjthető és rendszerez- 
hető, , technikai" jellegű (—Oakeshott), illetve 
implicit, hallgatólagos (—Polányi), szétszórt 
(—Hayek), gyakorlati (Oakeshott) változatainak 
megkülönböztetése. Az előbbi rendszerint a po- 
litika racionalista, ideologikus, társadalmi terve- 
zést és nagyszabású társadalomátalakító elképze- 
léseket előnyben részesítő, az utóbbi szkeptikus, 
konzervatív, a hagyományok és a szerves fejlődés 
révén kialakult társadalmi intézmények szerepét 
hangsúlyozó megközelítésének alapját képezi. 
A —>politikai cselekvés támasza az előbbi esetben 

politikai üldözés 


a politikáról szóló elvont, teoretikus jellegű tudás, 
az utóbbiban a politikai gyakorlatban csiszolódott 
politikai ítélőképesség. 

Különbséget tehetünk végül az ,egyszerű 
állampolgárok és a politikai vezetők (avagy a 
politikai —elit) -a között. A két oldal között 
fennálló, feltételezett aszimmetriát példázza egy- 
felől Platón klasszikus tanítása a ~ legmagasabb 
rendű formáját birtokló, kivételes képességű ál- 
lamférfiról, másfelől Joseph Schumpeter modern 
„infantilizmusérve” a szokásos életszférájukból 
kilépő, a politikában gyermekként viselkedő ál- 
lampolgárokról. A politikai gondolkodás történe- 
tében és a modern társadalomtudományokban is 
találkozhatunk azonban a , tömegek bölcsességé- 
nek" gondolatával, amelynek értelmében a pol- 
gárok sokasága által hozott döntések (az egyéni 
tévedések egymást kioltó hatásán keresztül) sok 
esetben jobb végeredményhez vezetnek, mintha 
szakértők bármilyen gondosan kiválasztott szűk 
körére bíznánk a —döntéshozatalt. 

A - jellegének, illetve társadalmi megoszlásá- 
nak problémái az adekvát politikai berendezkedés 
kialakításának szempontjából is alapvető jelentő- 
séggel bírnak. Mint több kritikus (— Popper, 
Berlin) is rámutat, a politika végső kérdéseire 
adott abszolút, univerzális válaszok magukban 
hordozzák a totalitárius politikai gyakorlat csá- 
bítását. Az ilyen válaszokat elvető, relativista 
megközelítések viszont megnehezítik bármilyen 
politikai berendezkedés elkötelezett védelmezését 
(Strauss). A modern demokratikus rendszerek 
megalapozásához ezért úgy tűnik, egyszerre van 
szükség bizonyos abszolút politikai igazságok lé- 
tének feltételezésére és azok (akár valamely kivá- 
lasztott társadalmi csoport, akár a politikai elit 
általi) kizárólagos birtoklásának folyamatos meg- 
kérdőjelezhetőségére. 


Goodin, Robert E. és Hans-Dieter Klingemann 
(szerk.): A politikatudomány új kézikönyve (1996; m. 
2003). 

Lánczi András: A politikai tudásról (2012). 

Oakeshott, Michael: Politikai racionalizmus (1962; m. 
2001). 

Strauss, Leo: What Is Political Philosophy? and Other 
Studies („Mi a politikai filozófia? És más tanulmá- 
nyok”, 1959). 

Surowiecki, James: A tömegek bölcsessége. Miért okosabb a 
sokaság, mint a kevesek? (2004; m. 2007). 

politikai üldözés A hatalomra veszélyt jelentő 
egyénekkel, csoportokkal szembeni leszámolás. 
Az elnyomó rezsimek sajátja. A hatalom célja: 
meggyőzni a társadalmat az uralkodó világnézet 
és politikai gyakorlat elfogadásáról. Ahol nincs 
lehetőség más nézetek szabad kinyilvánítására 
és nyílt elfogadására, ott a meggyőzés helyébe a 
kényszerítés, a szabad gondolat és a hatalommal 
szemben állók üldözése lép. Az embereket lehet 
üldözni, az önálló gondolkodást azonban nem 
lehet megakadályozni. A hatalom szemszögéből 
soha nincs üldözött igazság (Beksics Gusztáv), 
mivel az üldözöttek nézeteit hamisnak és veszé- 
lyesnek minősíti a vezetés. Ezzel próbálja igazolni, 
hogy a politikai „tévelygők” kiiktatása indokolt. 
A kiiktatás megvalósításának fokozatai a nyilvá- 
nosság ellenőrzésétől és uniformizálásától a nem 
kívánt nézeteket megfogalmazó személyek fizi- 
kai megsemmisítéséig terjedhet. A ~re válaszul 
megszületik a „sorok közötti írás” (—Strauss) és 
a hivatalos nyilvánosság melletti alternatív nyil- 
vánosság. Az ellenállás váltja ki a ~t, minthogy 
veszélyt jelent a hatalomra, mert egyrészt a sza- 
bad gondolat, a szólásszabadság nem , politika 
fölötti", ezért mozgósító hatása lehet a bizony- 
talanokra és a passzívakra, másrészt az ellenállás 
eleve megkérdőjelezi a hatalom iránti feltétlen 
engedelmességet. A - a hatalomellenes szabad 
gondolkodás és véleménynyilvánítás intézménye- 
sített akadálya, olyan módszerek alkalmazásával, 
mint a kirekesztés, a megfélemlítés, az őrizetbe 
vétel, a letartóztatás, a kényszermunka, a kínzás, 
a deportálás és a kivégzés. 


Beksics Gusztáv: , Szabadság" (1879), Politikatudományi 
Szemle, 2006, I. 

Davenport, Christian: Repression and Mobilization („El- 
nyomás és mozgósítás”, 2004). 

politikai vezetés Politikai térben megnyilvánu- 
ló általános cselekvési forma. Altalánosságban a 
vezetés társadalmi kapcsolatokon és személykö- 
zi kölcsönhatásokon alapul: az informális vagy 
formális vezető a céljai érdekében befolyásolja a 
követői vagy támogatói hozzáállását, választásait 
és cselekvését. A vezető követőbefolyásoló képes- 
ségei (erény), személyiségjegyei (—akarat, krea- 
tivitás) és funkciói (irányítás, szervezés) alapján 
írjuk le a vezetést, illetve beszélünk különböző 
vezetési stílusokról és vezetői jellemvonásokról. 


politikatudomány 


A - a kortárs Tilo Schabert szerint nem 
más, mint a —hatalom gyakorlása más szemé- 
lyek révén, ahogyan korábban —Arisztotelész, 
o Machiavelli és Max Weber egyaránt fel- 
tételezte. Három főbb megközelítésmódja ala- 
kult ki az idők során. 1) A nagyember-elméletek 
— Plutarkhosz történeti megközelítését követve — 
a történelmet formáló és —erkölcsileg jó, , nagy" 
vezető személyét emelik ki. Utóbb a —tömeg- 
társadalom elidegenítő jelenségeivel szemben töb- 
ben a romantikus, —messianisztikus politikus 
személyiségét és akaratát tartották kívánatosnak. 
A liberális Walter Bagehottől és James Bryce-tól 
Friedrich Nietzschén át a konzervatív Kornis 
Gyuláig terjed azok köre, akik a nagy vezető 
eszménye mellett törtek lándzsát. 2) A - kariz- 
matikus vagy átváltoztató (transzformatív), il- 
letve csere vagy alku alapú (tranzaktív) elméletei 
(James M. Burns) a vezető és a követők kölcsön- 
viszonyát emelik ki. Noha a karizmatikus vezető 
személyisége és képességei döntőek, a kapcsolat, 
annak fenntartása függ a követőktől és az adott 
helyzettől. A tranzaktív vezetés a vezető és a 
követők közötti csere sikerességétől függ, azaz 
attól, hogy a vezető képes-e olyat nyújtani, ami- 
re a követőknek szükségük van. 3) A harmadik 
megközelítésmód Herbert Spencer társadalmi 
determinizmusára támaszkodva a körülménye- 
ket hangsúlyozza: a vezető már nem határozza 
meg a történelem menetét, hanem engedelmes- 
kedik az objektív folyamatoknak, nevezetesen a 
c haladásnak. 

A képviseleti Ödemokrácia elitista értelme- 
zése (Weber, Joseph A. Schumpeter, Giovanni 
Sartori) természetesnek, sőt kulcsfontosságú- 
nak tekinti a vezetést mint politikai cselekvést. 
Weber, majd később Schumpeter eszközként, 
nem pedig öncélként értelmezi a demokráciát, 
ahol a vezetők a további politikai célok (újítások) 
megvalósításáért kifejezetten önnön akaratuktól 
vezérelve szállnak versenybe. A vezetők nemcsak 
(pártvezetői, kormányfői stb.) pozíciójuk, hanem 
tudásuk és akaratuk alapján is kiemelkednek. 

Az Amerikai Egyesült Allamok politikai gon- 
dolkodásában a Öprotestáns hagyományok okán 
a vezetés és az egyéni akarat kivételes helyet 
foglal el. A —föderalista James Madison és Ale- 
xander Hamilton tisztában volt az emberi akarat 
fontosságával és veszélyeivel, s így hangsúlyoz- 
ták, hogy valamely ambíciónak csak egy másik 
ambíció szabhat határt. 


A - két szélsőséges felfogása: a vezérelv 
(Fübrerprinzip) és a munkásosztály élcsapatának 
elmélete rányomta a bélyegét a XX. századra. 
A vezérelven, azaz a vezér szavának törvényfe- 
lettiségén alapult a —nemzetiszocialista — Né- 
metország kormányzati rendszere. Hermann G. 
Keyserling német filozófus használta először a ki- 
fejezést, és a nagyember-elméletekhez hasonlóan a 
vezetésre született, rendkívüli tehetségű egyének, 
a politikai zsenik jelentőségét emelte ki. A vezér 
vállal minden felelősséget, a követői, akiknek a 
szabadsága így minimálisra csökken, megkérdője- 
lezhetetlen engedelmességgel tartoznak neki, akár 
a katonai szervezetekben. A szigorú — hierarchia, 
az átható propaganda és a vezérkultusz egyaránt 
jellemezte — Hitler hatalomgyakorlását. 

A marxista —forradalmi stratégiában az 
osztálytudatos és politikailag képzett proletárok 
élcsapata, végső soron a Kommunista Párt az ob- 
jektív, történelmi szükségszerűségre, a — kom- 
munizmus végső győzelmére alapozta megfel- 
lebbezhetetlen hatalmi igényét — a ~ determi- 
nista elméleteihez hasonlóan. Az ideológiájában a 
„kollektív vezetés” fogalmát hirdette, miközben 
a valóságban az egyszemélyi vezetés érvénye- 
sült ( Lenin, Sztálin, Kádár stb.). Az élcsapat- 
mentalitás számos mai baloldali mozgalomban 
tettenérhető. 


Burns, James MacGregor: Leadership (,, Vezetés", 
1978). 
Elgie, Robert: Political Leadership in Liberal Democracies 
(„~ liberális demokráciákban", 1995). 
Körösényi András: Vezér és demokrácia (2005). 
(1989/2005; m. 2013). 

politikatudomány (politológia) A modern tár- 
sadalomtudományok egyik ága; a XIX. század 
végén alakult ki és intézményesedett az Egyesült 
Allamokban, majd a második világháború után 
jelent meg Nyugat-Európában. A —politikai tu- 
dás objektivitásra és empirikus megalapozottság- 
ra törekvő fajtája. Előfutárai között említhetjük 
—Arisztotelészt, aki a görög városállamok alkot- 
mányainak összegyűjtésével lefektette a —poli- 
tikára vonatkozó empirikus kutatások alapjait; 
—Machiavellit, aki elválasztva a politika vizs- 
gálatát az erkölcsfilozófiától, először próbálta fel- 
tárni annak sajátos, csak rá jellemző törvénysze- 
rűségeit; S Hobbest, aki elsőként kísérelte meg 

a természettudományokhoz hasonlóan szilárd 
alapokra helyezni a politika tanulmányozását; és 
— Tocgueville-t, aki a demokrácia világméretű 
terjedését jósolva egy , új -" alapjainak lerakására 
szólított fel. 

A modern - kezdetei az amerikai nagyvárosi 
demokratikus politika először szociológiai és szo- 
ciálpszichológiai eszközökkel történő vizsgálatához 
kötődnek. Az első ~i tanszék a New York-i Co- 
lumbia Egyetemen jött létre 1880-ban, az Ame- 
rikai Politikatudományi Társaság (American 
Political Science Association) 1903-ban alakult meg, 
az American Political Science Review („Ameri- 
kai Politikatudományi Szemle"), a tudomány- 
terület első és mindmáig egyik legtekintélye- 
sebb folyóirata 1906-ban jelent meg először. 
A ~ kezdeti fejlődésére a legnagyobb hatást a XX. 
század elején a Chicagói Egyetemen, Charles 
Merriam irányításával kialakuló , behaviorista" 
iskola gyakorolta, amely szakított a politika vizs- 
gálatára korábban jellemző, alkotmányjogias, 
intézményelvű, illetve történeti megközelítéssel, 
és a kvantifikálható egyéni és csoportos politikai 
viselkedést, a politikai folyamatokat, a pártokat 
és az érdekcsoportokat állította vizsgálódása kö- 
zéppontjába. A tengerentúli - megerősödéséhez 
nagyban hozzájárult a New Deal reformprog- 
ramjai, illetve a második világháborús hadviselés 
szükségletei által támasztott igény a társadalom- 
irányítás és gazdasági-társadalmi tervezés terén 
hasznosítható szaktudás iránt. Az ebben az idő- 
szakban megjelenő közpolitikai kutatások egyik 
vezéralakja Harold D. Lasswell volt. A második 
világháború után a - fokozatosan Nyugat-Eu- 
rópában is tért hódított. Itt elsősorban a század- 
előn megjelenő elitelméletek képezték az alapját, 
amelyek aztán később az amerikai -ra is jelen- 
tős hatással voltak. A klasszikus, behaviorista - 
meghatározó teljesítményét az Angus Campbell 
és társai által publikált The American Voter („Az 
amerikai választó", 1960) című, széles körű adat- 
gyűjtésen alapuló mű jelentette, amely megal- 
kotta a szavazás (a kutatócsoportnak helyet adó 
egyetemről elnevezett) , michigani" modelljét, 
amely a politikai pártokkal való azonosulást te- 
kintette a választói viselkedés alapjának. 

A XX. század második felében a különböző 
elméleti-módszertani iskolák nemegyszer heves 
küzdelme jellemezte a - fejlődését. Ezek közül 
kiemelhető a behaviorizmushoz hasonlóan sokáig 
kizárólagosságra törekvő racionális választás el- 
mélete, amely a gazdasági hasznosság értelmében 

felfogott racionalitás feltételezésével kívánt átfogó 
magyarázatot adni az egyéni és közösségi politi- 
kai cselekvés problémáira (egyik első klasszikusa 
Anthony Downs An Economic Theory of Democracy 
[,A demokrácia közgazdasági elmélete”, 1957] 
című munkája; —közösségi döntések elmélete). 
Napjainkra azonban az irányzatok harcát a köl- 
csönös tanulságok levonása után felváltotta azok 
— többé-kevésbé — békés egymás mellett élése, 
ahol többek között újra teret kaptak az előbbiek 
eredményeit beépítő, , neoinstitucionalizmus"- 
ként újjászületett intézményelmélet mellett a brit 
nyelvfilozófia nyomdokain haladó , interpretív" 
elméletek, az erősen kritikai jellegű (neo)marxista 
és feminista elméletek, továbbá a XX. század vé- 
gén szintén újjáéledő —politikai filozófia külön- 
féle irányzatai is. A tudományág alterületeiként 
— bár többféle felosztás létezik — rendszerint a 
következőket szokták említeni: egyes politikai 
rendszerek (például amerikai vagy magyar poli- 
tikai rendszer) tanulmányozása, összehasonlító -, 
nemzetközi kapcsolatok, politikaelmélet, köz- 
politika és — közigazgatás, politikai gazdaságtan, 
~i módszertan. 

Magyarországon a , tudományos szocializmus" 
monopóliumának megszűnésével jelenhetett meg 
a korábban „burzsoá áltudomány"-nak bélyegzett 
~. Itt is végbement a fent leírt intézményesülés: 
1982-ben megalakult a Magyar Politikatudomá- 
nyi Társaság, 1984-től kezdődően létrejöttek az 
oktatására szakosodott egyetemi tanszékek (első- 
ként az ELTE Allam- és Jogtudományi Karán), 
1992 óta jelenik meg reprezentatív szakmai fo- 
lyóirata, a Politikatudományi Szemle. 

Mivel az említett elméleti irányzatok jelentő- 
sen eltérnek egymástól politikaképüket, tudo- 
mányfelfogásukat és előnyben részesített mód- 
szereiket illetően egyaránt, napjainkban aligha 
beszélhetünk egységes ~ról. Igy —Straussnak 
az 1960-as években megfogalmazott kritikája, 
amely a —weberi értékmentességre törekvő tár- 
sadalomtudományokban a modern nihilizmus 
megnyilvánulását látta, némileg idejétmúltnak 
tűnik. A mai ~ már nem feltétlenül Weber té- 
nyek és értékek közötti szigorú megkülönbözte- 
téséből indul ki, amikor vizsgálódásának tárgyát 
kijelöli — abba, mint láttuk, beleférnek külön- 
böző normatív megközelítések (nemcsak a „mi 
van?”, hanem a „mi legyen?" kérdésére adott 
válaszok) is. Jelenleg megalapozottabbnak tűnik 
Lawrence Mead amerikai politikatudós bírálata, 
amely a tudományág túlzott „skolaszticizmusát” 


politikus 


rója fel hibájául, s ennek jellemzőit a túlhajtott 
specializációban, módszer- és szakirodalom- 
központúságban, a primer tapasztalati megkö- 
zelítések háttérbe szorulásában látja. A kortárs - 
elméleti-módszertani eklekticizmusa a politika 
tanulmányozásának számos árnyalt és differen- 
ciált módját teszi lehetővé. A tekintetben azon- 
ban, hogy mindezzel közelebb visz-e a politikai 
tudás legmagasabb rendű formájának, a jó politikai 
berendezkedésre és a helyes politikai cselekvésre 
vonatkozó tudásnak a birtoklásához, továbbra is 
legfeljebb mérsékelt optimizmusra lehet okunk. 


Goodin, Robert E. és Hans-Dieter Klingemann 
(szerk.): A politikatudomány új kézikönyve (1996; m. 
2003). 

Marsh, David és Gerry Stoker (szerk.): Theory and 
Methods in Political Science („Elméleti és módszertani 
irányzatok a ~ban”, 2002). 

Mead, Lawrence M.: , Scholasticism in Political 
Science” („Skolaszticizmus a ~ban”), Perspectives on 
Politics, 2010, 2. 

Paczolay Péter és Szabó Máté: A politikatudomány ki- 
alakulása. A politikaelmélet története az ókortól a busza- 
dik századig (2006). 

politikus (g. politikósz) A demokrácia egyik 
főszereplője, az állam (g. politeia) közügyeinek 
intézője; a másik: a polgár (g. politész), a válasz- 
tó. A ~ mint a pszichológia tárgya különösen a 
modern —demokráciában válik fontossá, mert 
annak egyik legjelentősebb politológiai és szo- 
ciológiai jellegzetessége az, hogy pluralisztikus 
csoportszerkezettel, kívülről irányított modális 
személyiségkarakterrel jellemezhető. Vagyis a ta- 
golt, hálózatos csoportstruktúrák előhívják a fo- 
lyamatosan másokra figyelő dinamikus készenlé- 
ti állapot lélektani mechanizmusait. 

A belülről irányított társadalomról a pluralisz- 
tikus, kívülről irányított társadalomra való váltás 
a omodernizáció kihívása: a —szabadság az út- 
keresésnek, az otthontalanságnak és az otthonlét 
keresésének a terhével jár. Az ember nemcsak a 
világmindenségben, hanem a —>politikában is 
otthon szeretné érezni magát. Ezért a —mo- 
dern/posztmodern világ ~a a közügyek gyakor- 
lati intézése, kormányzás közben képes hitet és 
identitást is sugározni/adni, mintegy eladni is. 
Ugyanakkor nem az átfogó, mindent értelmezni 
képes világmagyarázó (hagyományosan szakrá- 
lis, a XX. században totális és/vagy totalitárius) 


filozófiák/ideológiák prófétája, hanem pártideoló- 
giák és -értékek kommunikátora. Ezért a Ököz- 
véleményhez igazodik. Az igazi - nem pusztán 
ügyesen-ügyeskedve szolgálja ki a közvélekedést, 
hanem ráérez a tartósabb mépérzületi tendenci- 
ákra, a társadalom-lélektani, mentalitástörténeti 
vágyakra, kívánságokra, igényekre és lehetősé- 
gekre is, a pillanatnyi véleményklíma tartósabb 
alapzataira is figyel, kalkulál velük. Sőt az iga- 
zán nagy ~ — az >államférfi — a választópolgárok 
politikai kultúrába ágyazott hagyományainak 
kreatív alkalmazására is képes; azért is képes erre, 
mert az ő és a választópolgárok hagyományai jó- 
részt közösek, ezt a viszonyt és kapcsolatot ezért 
—közösséginek is lehet tekinteni. 

A modern - egyik legfontosabb intézménye: 
a személyiségét és gyakorlati teendőit meghatá- 
rozó nyilvánosság. E színpadon a ~nak elsősorban 
az emberek — a nézők, a választópolgárok — el- 
várásainak kell megfelelnie. Emellett nem feled- 
kezhet meg pártja vezetéséről, a választókerületi 
bizottságról, a formális és az informális érdekcso- 
portokról, tehát a politikai szerepet meghatározó 
számos intézményes és jogi keretfeltételről sem. 
Spontán módon sem nyilvánulhat meg, de nyil- 
vános beszédeit jó, ha , szabadon" (fejből) adja elő. 
"Tudnia kell, hogy mivel nyerheti el a választó- 
polgárai rokonszenvét, vagyis el kell sajátítania 
a közszereplés technikáit ( retorika). 

Mindenekelőtt a nyilvánosság előtt beszél, de 
a , színfalak mögött" dönt többedmagával. A szín- 
falak mögötti tevékenysége sem lehet belülről 
irányított, mert a politikai titok is társas és in- 
teraktív-kommunikatív információ. Taktikai 
megfontolások miatt lepleznie kell a rendelke- 
zésére álló ismeretek egy részét. Ha erre nem 
képes, nem alkalmas a pályára. Az álcázás mű- 
vészete tehát a politikai színpad nélkülözhetetlen 
dramaturgiai eleme, de a ~ mégsem lehet hazug. 
Pontosabban: az igazság /átszatát fenn kell tudnia 
tartani, s ezt leginkább úgy tudja megtenni, ha 
hisz is abban, amit előad, miközben nem marad 
naiv és/vagy hiszékeny, különben ő lesz a vesztes, 
akit becsaptak — tehát nem jól képviselte választói 
ügyeit, érdekeit stb. ( hazugság). 

A -t nemcsak etikai/morális értelemben kötik 
a közügyek , szolgálati szabályai", hanem az ér- 
dekérvényesítés, a gazdasági haszonszerzés terén 
is. Titokbirtokosként elvben nem lehet áruló, mi- 
közben nagy a kísértés a sohasem elégséges erő- 
források szorító kényszerében a kedvezmények 
részrehajló osztogatására — ez a Ökorrupció. 

A modern demokráciák tehát politikai játsz- 
mák nélkül nem léteznek. A - tevékenysége pe- 
dig nem más, mint a politikai játszmákban való 
helytállás. A politikai játszmák azonban kikezdik 
a társas kapcsolatok alapját: a Obizalmat. Igy az 
emberi kapcsolatok kiszámíthatatlanná válnak, 
nem lehet megkülönböztetni a szövetségest és 
az ellenséget. A politikai intrikák mégis a szabá- 
lyozott agressztó keretei között maradnak a jogál- 
lamban - nem így a diktatúrákban. A diktatúrák 
~ai a politikai agressziót is monopolizálni vagy 
elfojtani akarják, és „békét” teremteni, hogy 
saját esendőségüket túlkompenzálva mintegy 
mindenki fölött uralkodhassanak. Az ilyen in- 
dulatok többnyire megmaradnak a konspirációk 
keretei közt, de a politikai agresszió kisajátítása 
sokszor valódi politikai gyilkosságig megy el 
(lásd a XX. századi —>totalitárius diktatúrákat). 
A demokratikus politikai világot a szabályozott 
agresszió mozgatja. A politikai alkalmasság egyik 
legfontosabb kritériuma ezért a társas érzékenység, 
vagyis az ember azon képessége, hogy a másik 
ember figyelembevételével cselekedjék. 

A —>politikai pszichológiai vizsgálódások fel- 
tárták és tipizálták az én-másik kapcsolatban mű- 
ködő legfontosabb lélektani összefüggéseket. Az 
egyik legfőbb társadalomlélektani és csoportdi- 
namikai összefüggés: a ~ és a választópolgár köl- 
csonos függése egymástól. A politikai vezető/k és 
a vezetettek közötti kapcsolatra ugyan az alá- és 
fölérendelődés szükségképpen jellemző, de a ve- 
zetői szerep alapjait tekintve mégis interaktív: a 
vezető és a vezetettek kölcsönhatása jellemzi. Eb- 
ben a kölcsönhatásban a vezető személyisége, 
tapasztalatai, szocializációs háttere éppen úgy 
fontos, mint a vezetettek, azaz a választópolgárok 
igényei, elvárásai, érdekei, rokon- és ellenszenvei. 
A - mint vezető ugyanis arra kapott felhatal- 
mazást választóitól, hogy döntsön a kompeten- 
ciájához tartozó intézmény(ek) erőforrásainak 
elosztásáról, határozza meg azokat a célokat és 
stratégiákat, amelyeket az adott szervezet követ. 

A ~t továbbá valamilyen meggyőződés, hit moz- 
gatja. A politikai mentalitását, amely a sokszálú, 
szövevényes érzelmi beállítódásából és a racioná- 
lisan vezérelt viselkedéséből együttesen tevődik 
össze, alárendelheti valamely eszmének vagy cél- 
nak, illetve igazíthatja érzékenyen a környezeté- 
hez, a folyton változó külső feltételekhez. 1) Az 
előbbi az elubű. Ot rendíthetetlen politikai hite 
hajtja, igyekszik meggyőzni mindenkit saját poli- 
tikai álláspontjáról, törekvését hajlamos misszio- 

náriusi célnak venni. Ha a tények nem egyeznek 
meggyőződésével, akkor sem enged. Nem tud, 
sőt lehetetlennek találja, hogy veszítsen. Kinyil- 
vánítja, hogy a világot , megjavítja", mégis úgy 
kormányoz, hogy rosszabb helyzetben hagyja, 
mint azelőtt volt. 2) Az utóbbi a pragmatikus. Ot 
nem világmegváltó és -javító eszmék, hanem a 
tények és tapasztalatok vezetik. Nyitott az al- 
ternatívákra. Ianácsadóit is felbátorítja, hogy 
azt mondják el, amit tudnia kellene, ne azt, amit 
hallani szeretne. Rugalmas igyekszik maradni, 
vesztes politikába nem zárkózik be. Meg tudja 
változtatni irányvonalát, anélkül, hogy károkat 
okozna önbecsülésében. Egyedül a tény vezérli 
döntéseit. Hajlékony és alkalmazkodó. Az elvhű 
~ a hajlékonyságát „gerinctelennek” minősítené. 

A morális/tartalmi jellemkarakterológia pszi- 
chológiai és funkcionális magyarázata az önérté- 
kelés problémájával függ össze. A pragmatikus - 
környezetére való érzékenységének oka jobbára 
a viszonylag alacsony önértékelés következménye. 
Akinek magas önértékelése van, hajlamos a társas 
világától elzárkózni. Pluralista politikai arénában 
viszont inkább az van , nyerő" helyzetben, aki 
rugalmasan képes a változó környezeti feltétele- 
ket követni. 

Fontos pszichológiai kérdés a ~ szzotivációja. 
A hatalomvágyon kívül lehetnek egyéb indíté- 
kai is: meg akar oldani adott problémát; köte- 
lességérzete nem hagyja nyugodni, a hatalomtól 
egyébként húzódozik; az az igénye, hogy mások 
elfogadják és nagyra értékeljék; kihívást lát a po- 
zícióban; a személyes problémáit kívánja kom- 
penzálni stb. 

Négy -típus különül el markánsan egymástól. 
1) Az önreklámozót a státusz és az elismerés iránti 
vágy motiválja, a törvényhozást az önreklámozás 
fórumának tartja. Jellemző rá a nagyfokú poli- 
tikai aktivitás, ám általános emocionális tónusa 
negatív, védekező, ezért a hivatásával járó állan- 
dó belső feszültséget nehezen viseli, hajlamos az 
érzelmi kitörésekre, igen látványosan politizál. 
2) A szemlélődőt az elfogadás igénye motiválja, a 
törvényhozási folyamatban alapvetően engedé- 
keny álláspontot képvisel. Nem kedveli a huszá- 
ros rohamokat, bizonytalan helyzetekben mindig 
a halasztás mellett voksol. A , kiszámított tét- 
lenség” a jellemző magatartása. 3) A vonakodót a 
törvényhozás színpadára a kötelességérzete viszi, 
mert erős benne az erkölcsi-etikai meggyőződés. 
O is csak szemlélné a politikai csatározásokat, 
de mégsem marad passzív, mert kötelességének 

tartja erkölcsi alapelvei alapján fellépni. Ő az, aki 
Babits Mihállyal szólva , rühellé a prófétaságot" 
(Jónás könyve, 1939), mégis prófétál. 4) Az opti- 
mális pedig látszólag taktikus, de valójában nem 
tűri az üresjáratú tétlenséget. Vonzza a pozíció, 
nem veti meg a hatalmat, de nem célnak, inkább 
eszköznek tekinti. Aktívan bekapcsolódik a tör- 
vényjavaslatok megformálásába, kedveli a bizott- 
sági tevékenységet. 

A -nak megfelelő stressztűrő képességgel kell 
rendelkeznie. Döntéseit bizonytalan helyzetek- 
ben hozza meg, amelyekben magas szintű érde- 
kek forognak kockán, erős a függés számos cso- 
port és szervezet együttműködésétől. A —parla- 
menti demokrácia olyan szelekciós mechanizmus 
is, amelyben a polgár, mielőtt hivatalát elnyeri, 
megtanulja a stresszel való megbirkózást, ön- 
kontrollt, zsigeri indulatai, feszültségei legyőzé- 
sét. Mivel a - függ a közvéleményben róla ki- 
alakult képtől, s ennek erősen tudatában is van, 
önmagát legyőzve elrejti mentális és/vagy fizikai 
gyengesége bármely jelét. 

A - magatartását általában is, de különösen 
stresszhelyzetben ideológiai meggyőződése be- 
folyásolja, ám a stressz szintje nem az ideológiai 
meggyőződésének típusától, hanem pragmatikus 
vagy dogmatikus beállítottságától függ. A szigo- 
rú elvi elkötelezettség a problémákat leegysze- 
rűsíti: a , rossz"-ról és a , jó"-ról való határozott 
meggyőződés segítheti a gyors és hatékony dön- 
tést, de működési zavart is okozhat: a politikai 
felelősség viselésébe a - belerokkanhat. Ez akár 
politikai kockázatokkal is járhat. A jól műkö- 
dő demokratikus politikai rendszer ezért ~ai és 
polgárai életvilágát nemcsak politikai, hanem 
pszichológiai megfontolások alapján is igyekszik 
optimalizálni. 


Dékány István: Politikai lélektan. A politikai érzületek 
szerepe a mai társadalomban (1932). 

Kornis Gyula: Az államférfi. A politikai lélek vizsgálata 
I-II. (1933). 

Lane, Robert: Political Man („A politikai ember”, 
1972). 

Lányi Gusztáv: Rendszerváltozás és politikai pszichológia 
(2001). 

Lasswell, Harold D.: Psychopathology and Politics (,, Pszi- 
chopatológia és politika”, 1960, 2016). 

LG 


politológia —>politikatudomány 


Popper, Karl (1902-1994) Osztrák származású, 
brit politikai és tudományfilozófus, a XX. száza- 
di tudományfilozófia egyik meghatározó alakja, 
a század közepén nagy hatású politikai filozófiai 
művek szerzője. Korán szembekerült a Bécsi Kör 
nevű tudomány filozófiai társulás tagjaival, mivel 
nem tudta elfogadni az általuk képviselt , logikai 
pozitivista" megközelítést, amely a tudományos 
módszerekkel nem vizsgálható filozófiai prob- 
lémákat értelmetlennek minősítette, és amely 
nemcsak a korabeli bécsi szellemi életet, de a 
később kialakuló angolszász , analitikus" filozó- 
fiai iskolát is meghatározta. Az 1930-as években 
a —nemzetiszocializmus fenyegető veszélye elől 
Uj-Zélandra emigrált, ahonnan a háború után 
Nagy-Britanniába tért vissza. Egy előadás alkal- 
mával már-már tettlegességig fajuló konfliktusuk 
a nyelvfilozófus Ludwig Wittgensteinnel a XX. 
századi filozófia legendás vitái közé tartozik. 

~ tudományfilozófiai nézeteit az először még 
Bécsben, németül megjelent, később angolra 
fordított A tudományos kutatás logikája (1935; a. 
1959; m. 1997) című művében foglalta össze. A 
, kritikai racionalista” megközelítésmódja szakít a 
tudományelméletben addig uralkodó ,, verifikál- 
hatóság" (azaz igazolhatóság) követelményével 
mint tudomány és nem tudomány elhatárolá- 
sának kritériumával, és a , falszifikálhatóság" 
elvével váltja fel azt. Ennek értelmében azok az 
elméletek, illetve kijelentések minősülnek tu- 
dományosnak, amelyek valamilyen empirikus 
megfigyelés révén cáfolhatók (vö. „minden haty- 
tyú fehér") — a tudomány pedig ilyen elméle- 
tek és cáfolataik sorozatán keresztül halad előre. 
A hidegháború éveiben nagy visszhangot kiváltó, 
a totalitarizmus minden formáját ellenző politikai 
tárgyú írásaiban (amelyek közül a legfontosabbak: 
A nyitott társadalom és ellenségei [1945; m. 2001]; 
A bistoricizmus nyomorúsága [1957; m. 1989]) is 
tudományelméletének következményeit érvé- 
nyesíti. A kívánatos társadalmi berendezkedés a 
kritikai megközelítésnek tág teret adó , nyitott 
társadalom", amely nagy vonalakban megfelel- 
tethető a nyugati típusú liberális demokráciá- 
nak, és amelyet hevesen védelmezett az azt érő 
totalitárius, ekkor elsősorban marxista alapú 
támadásokkal szemben. Az utóbbi irányzatot 
annak tudománytalansága, a , történelmi erők" 
és folyamatok determinisztikus felfogása miatt 
vetette el. 

~ kritikusai gyakran megjegyzik, hogy néze- 
teit rendkívül intranzigens módon képviselte, 

populizmus 


és miközben elméletében a kritika fontosságát 
hangsúlyozta, ő maga azt meglehetősen nehe- 
zen viselte. A XX. század filozófiájára és politikai 
gondolkodására gyakorolt hatása azonban nehe- 
zen megkérdőjelezhető, amit olyan tanítványok 
sora bizonyít, mint a vele később szembeforduló 
Paul Feyerabend és a magyar származású Lakatos 
Imre tudományfilozófusok, illetve a milliárdos 
befektető és politikai aktivista Soros György, aki 
világszerte a civil társadalom támogatását célul 
tűző alapítványát - híres könyvéről nevezte el. 


"További művei: Szüntelen keresés: intellektuális önéletrajz 
(1976; m. 1998); Megismerés, történelem, politika: válo- 
gatott írások és előadások (1987). 

Edmonds, David és John Eidinow: Wittgensteins Poker: 
The Story of a Ten-Minute Argument Between Two 
Great Philosophers („Wittgenstein piszkavasa: egy 
tízperces vita története két nagy filozófus között”, 
2001). 

OHear, Anthony: Karl Popper (1980). 

MT 


populizmus (ered. l. populus ’nép’) Politikai 
stílus, amely számos, eltérő ideológiai mozga- 
lomban testet ölthet. Közös nevezőnek csupán a 
„népcentrikusságot”, az egyértelmű ellencsoport 
szükségességét és a vélt krízishelyzetet nevezhet- 
jük meg. A közkeletű fogalomhasználatban a ~ a 
kétértelműség, pontatlanság, üresség, homályos- 
ság, átmenetiség, manipuláció, „primitivizmus”, 
szélsőségesség, elitellenesség, esetenként antiszemi- 
tizmus és nacionalizmus jegyeit hordozza. E meg- 
közelítés szerint olyan politikai magatartásként is 
értelmezhető, amely nem elvekhez ragaszkodik, 
és teljesíthetetlen vágyak kielégítését is ígéri — 
azaz demagógia (g. dérnagógosz "népvezér"). Ilyen 
értelemben ír SJohn Lukacs a történelmet át- 
szövő ~ról és a tömegtársadalmak demokráciájá- 
nak elsilányulásáról. A XIX. század végi amerikai 
populista mozgalom megnevezésének azonban 
több mint fél évszázadon át semmiféle negatív 
mellékzöngéje nem volt. Az Amerikai Néppárt 
(Peoples Party) a dolgozók (farmerek, mezőgaz- 
dasági és ipari munkások) érdekében való fellé- 
pést, vagyis az általa értett -t az öndefiníciójában 
is vállalta. Innen terjedt el a fogalom használata. 
A megítélés a második világháború után változott 
meg drasztikusan, amikor amerikai történészek 
és politológusok egy csoportja (például Richard 
Hofstadter, Seymour Martin Lipset) a különböző 

„totalitarizmusok” (bolsevizmus, fasizmus, nem- 
zetiszocializmus) előszobájaként kezdte értelmez- 
ni a populista mozgalmakat. Mint újabban egyes 
kritikusok rámutattak, ez az ellenszenv abból az 
1950-1960-as években főként az USA-ban dívó 
fogalmi kisajátításból származik, amely egyenlő- 
ségjelet tett a demokrácia és a szabad versenyes 
kapitalizmus közé, és ilyen értelemben tagadta 
bármilyen —harmadik utas megoldás demokra- 
tikus lehetőségét. Döntően ez a felfogás jellem- 
zi a -hoz való általános viszonyt napjainkban is. 
Margaret Canovan alkotta meg a legismertebb 
~elméleti kategorizálást, a sok megkötést és kivé- 
telt tartalmazó dualista koncepcióját. Két alapka- 
tegórián belül hétféle ~t különböztetett meg: az 
agrár -on belül a farmerek radikalizmusát (USA), 
a parasztmozgalmakat (például Kelet-Európá- 
ban) és az értelmiségi agrárszocializmust (például 
orosz narodnyikok), a politikai -on belül pedig a 
populista diktatúrát (például Perón Argentíná- 
ban), a populista demokráciát, a reakciós -t és a 
politikusok ~át (például pragmatikus nagykoalí- 
ció a népre hivatkozva). 

Megjegyzendő, hogy bár a - nemzetközi szak- 
irodalma egyáltalán nem foglalkozik a magyar 
népi mozgalommal, Borbándi Gyula A magyar 
népi mozgalom (1983, 1989) című művének első, 
német nyelvű kiadása (Der ungariscbe Populismus, 
1976) óta azt is gyakran agrár-ként értelmezi 
a hazai szakirodalom (vitatható módon). 

A XXI. században egyes radikális jelensége- 
ket (például Pegida [Patriotiscbe Europäer gegen 
die Islamisierung des Abendlandes ’Patrióta Euró- 
paiak a Nyugat Iszlamizálódása Ellen], Sziriza 
[Szünaszpiszmósz Rizoszpasztikísz  Ariszterász 
"A Radikális Baloldal Koalíciója"], Occupy Wall 
Street [Foglald el a Wall Streetet]) szintén a 
(neo)populista jelzővel illetik. A politikai pártok 
demokratikus versengésében bevett módszer a 
~ fegyvertárának alkalmazása, amelynek egyik 
eszköze éppen az ellenfél , populista"-ként való 
megbélyegzése. 


Bartha Ákos: Populizmus, népiség, modernizáció: Fejeze- 
tek a kelet-közép-európai politikai gondolkodás 20. száza- 
di történetéből (2017). 

Canovan, Margaret: Populism („~”, 1981). 

D’Eramo, Marco: „Populism and the New Oligarchy” 
(„A ~ és az új oligarchia”), New Left Review, 2013, 3. 

Gyurácz Ferenc: „A »populizmus« külföldi értelme- 
zéseiről", Politikatudományi Szemle, 1993, 4. 


Prohászka Ottokár 


Kovács Gábor: , A politikai eszmetörténet próteusza: 
A populizmus", Pénzes Ferenc et al. (szerk.): A sza- 
badság felelőssége. Írások Dénes Iván Zoltán 65. születés- 
napjára (2011). 

Lukacs, John: Demokrácia és populizmus. Félelem és gyű- 
lolet (2008). 

Taggart, Paul: Populism (,,-", 2000). 


n 


BA 


posztmodern (modernség utáni, utó-mo- 
dern) A ,poszt" kifejezés gyakori feltűnése 
(posztavantgárd,  posztindusztriális, posztma- 
teriális stb.) arra utal, hogy a társadalom vagy a 
kultúra bizonyos jellemzői megváltoznak, de nem 
annyira, hogy egy új korszak új minőségeivé vál- 
va új elnevezést kapjanak. A - jelentése mindig 
a , meghaladott" o modernség meghatározásán 
múlik. A szót először Arnold ‘Toynbee használta 
1934-ben azokra az 1875-tól kezdődő változásokra, 
amelyek a politikát a nemzetállami gondolkodás- 
bóla világméretű kölcsönhatások távlatába léptet- 
ték át. A használata igazán Jean-François Lyotard 
La condition postmoderne: rapport sur le savoir („A 
posztmodern állapot: jelentés a tudásról”, 1979) 
című könyve nyomán terjedt el szinte minden 
területen, a társadalomfilozófiától a jogfilozófiáig, 
a politikaelmélettől a művészettörténetig. Szerin- 
te a tudás megváltozása miatt már nem lehetsé- 
ges átfogó „nagy elbeszélésben" (, narratívában") 
leírni a világot, csak sok kis, mellérendelt el- 
beszélés képes megragadni annak sokféleségét. 
Noha a - szemléletmódnak nincs rendszerezett 
jelentéstartománya, de néhány fontosabb jellem- 
zője azonosítható: szakít a lineáris időtudattal, a 
—haladásgondolattal, az Európa-központúsággal, 
deheroizál, a Öszemélyiség mint önálló egység 
helyett , decentrált személyiségben" gondolkodik, 
előszeretettel él paradoxonokkal, a rangos filozó- 
fus, Jacgues Derrida , dekonstrukciójával", a gon- 
dolatépítmények sokszor jogos lebontásával és az 
iróniával. Előfutárának Nietzsche számít. Egyik 
legerőteljesebb kritikusa, Jürgen Habermas sze- 
rint még a modernség kiteljesítése is várat magára, 
korai tehát a ~ről beszélni. Megjelent a ~ konzer- 
vativizmus is, hiszen a ~ bemutatja a —modernitás 
válságát, tehát a —hagyományhoz való visszaté- 
rés szükségét. 


Bujalos István (szerk.): A posztmodern állapot: Jürgen 
Habermas, Jean-François Lyotard, Richard Rorty ta- 
nulmányai (1993). 

Derrida, Jacques: Grammatológia (1967; m. 2014). 


Lawler, Peter: Postmodernism Rightly Understood („A 
~izmus helyes értelmezése”, 1999). 

Toynbee, Arnold: A Study of History I-XII. („ Tanul- 
mány a történelemről”, 1936-1961; röv. 1960). 


KA 
privatizáció magánosítás 


Prohászka Ottokár (1858-1927) Katolikus püs- 
pök, hitszónok, egyházi író, az MTA és több tu- 
dományos társaság tagja, a magyar —keresztény- 
szocialista mozgalom vezéralakja. Filozófiából 
és teológiából doktorált a római Szent Gergely 
Egyetemen, pappá szentelése után Esztergom- 
ban lelkipásztorkodott. Emellett tanított, teo- 
lógiatanárként és lelki vezetőként két évtizeden 
át hatott a papképzésre. Lefordította XIII. Leó 
pápa Rerum novarum kezdetű enciklikáját (—ka- 
tolikus politikai-társadalmi tanítás). Szerkesztett 
egyházi folyóiratot (Magyar Sion) és politikai 
újságot (Esztergom), 1894-ben alapító tagja volt 
a Katolikus Néppártnak. A keresztény alapon 
álló, szociálisan elkötelezett demokráciát eszmé- 
nyítette. A kereszténység és a demokrácia olyan 
szimbiózisát kívánta, amilyet a középkori keresz- 
ténység alkotott a feudális állammal. Nem értett 
egyet az —állam és az egyház szétválasztásával, 
amiért a „zsidó szellemiség” terjedését okolta. 
A munkásságnak alternatívát akart adni az ateis- 
ta munkásmozgalommal szemben. Szorgalmazta 
a legmagyarabbnak tekintett társadalmi csoport, 
a parasztság polgárosodását — a nemzetiségek és 
a zsidóság kárára. Ezt nevezte hungarizmusnak. 
1904-ben teológiatanárként Budapestre került, 
s az egyetemi templom - Pázmányhoz mérhető 
hatású — hitszónokaként előmozdítója a századelő 
katolikus reneszánszának. Szociális tevékenysége 
is kiemelkedő. 1905-ben székesfehérvári püspök- 
ké nevezték ki, s e tisztsége révén az országgyűlés 
főrendiházának is tagja lett. 1911-ben több írása 
egyházi tiltólistára került, ezen nézetei csak a II. 
vatikáni zsinat nyomán váltak egyházi körökben 
elfogadottá. A Horthy-korszak első éveiben ve- 
zető szerepet vitt a kereszténypárti politikában. 
1920-ban élharcosa volt a baloldali, valamint 
a zsidó egyetemi hallgatókat sújtó , numerus 
clausus”-törvény elfogadtatásának. 1922-ben visz- 
szavonult a politikától. Halála után személye kö- 
rül jelentős kultusz alakult ki, főleg Fehérváron, 
de a fővárosban is szobrot emeltek neki, amelyet 
1946-ban Faludy György és néhány társa döntött 
le. A nyilasok saját előfutárukként tekintettek rá. 

proletárdiktatúra 


Az államszocializmus idején kizárólag negatívan 
értékelték. 1989 után személye ismét vitatottá 
vált: egyesek keresztény erényeit és az egyházon 
belüli modernitását hangsúlyozzák, mások kizá- 
rólag antiszemita politikai nézetei fényében ítélik 
meg. 


Művei: Barlay Ö. Szabolcs (szerk.): Prohászka Ottokár 
jubileumi sorozat I-IX. (2009-2016); Schütz An- 
tal (szerk.): Prohászka Ottokár összes művei I-XXV 
(1928—1929). 

Fazekas Csaba és Mózessy Gergely: , Prohászka Ot- 
tokár zsidóellenességéről" (vita), Egybáztörténeti 
Szemle, 2008, 4. 

Gergely Jenő: Probászka Ottokár (2002). 

Szabó Ferenc SJ: Probászka Ottokár élete és műve 
(2007). 

PR 


proletárdiktatúra Az osztálytársadalmakból a 
szocializmusba való átmeneti korszak politikai 
rendszere a marxizmusban. A - szerint a prole- 
tariátus akár erőszakos eszközökkel is átalakítja 
a magántulajdonon és kizsákmányoláson alapuló 
berendezkedést, és megvalósítja a köztulajdonon 
és társadalmi egyenlőségen nyugvó szocializ- 
must. Bár a XX. század elejére a szociáldemokra- 
ta teoretikusok többnyire elutasították, Georgij 
Plehanov és Lenin kifejezett célnak tűzte ki. 
Lenin az , áprilisi tézisek"-ben (1917) a parlamen- 
táris demokráciával szemben a proletárok dikta- 
túráját jelölte meg ideális politikai berendezke- 
désnek, s az Alkotmányozó Nemzetgyűlés 1918 
eleji erőszakos szétkergetésével a gyakorlatban is 
megvalósította azt Oroszországban. 

Magyarországon a — Ianácsköztársaság (1919), 
majd az 1948-as fordulat után a kommunista 
hatalom nevezte magát -nak. A hruscsovi eny- 
hülés jegyében a szovjet kommunista párt (1961) 
kinyilvánította a ~ államának átalakulását , össz- 
népi állam"-má, és így módosult a marxista szó- 
használat. 


Marx, Karl: A gothai program kritikája (1875; m. 1947). 
BI 


profit haszon 


protekcionizmus Olyan kormányzati politi- 
ka, amely importvámok, -kvóták, a valutaárfo- 
lyam ellenőrzése és más eszközök révén igyek- 
szik megvédeni a hazai termelőket a külföldiek 

versenyétől. Gyakori indokai, hogy a termelt 
áru a honvédelmi stratégia szempontjából fon- 
tos (például élelmiszer); a hazai vállalatok nem 
versenyképesek, és megszűnésük társadalmi fe- 
szültséget okozna; illetve a , gyerekcipőben járó" 
iparágaknak átmeneti védelemre van szükségük a 
versenyképessé váláshoz. Ez utóbbi eszmét a brit 
gazdasági fölénnyel szembesülő országokban szor- 
galmazták, például a francia Jean-Baptiste Colbert 
(1619-1683), az amerikai Alexander Hamilton 
(1755-1804, —>A foderalista) és máig legnagyobb 
hatással a német Friedrich List (1789-1846). A leg- 
erősebb elméleti érv mellette az, hogy egy adott 
iparágnak el kell érnie bizonyos gazdaságos mére- 
tet, mielőtt versenyképessé válhat. Az elmúlt fél 
évszázadban ugyanakkor a fejlődő országok im- 
porthelyettesítő politikái rendre kudarcot vallot- 
tak, a —szabadkereskedelem előnyeit kihasználó 
államok pedig gyorsabban fejlődtek. 

A kormányzat ritkán képes helyesen előre 
jelezni, mely ágazat válhat versenyképessé, és a 
védelem gyakori nem szándékolt hatása, hogy 
„elkényelmesíti” a támogatott iparágat. Még ha 
ez elkerülhető is, a védővámok akkor is jelentős 
terhet rónak a külföldi termelők (potenciális) ha- 
zai vevőire, akik magasabb áron jutnak kevesebb 
áruhoz. Fz a jóléti veszteség, amely sokszorosa is 
lehet a hazai termelők hasznának, csökkenthető, 
ha az import drágítása helyett a kormányzat köz- 
vetlenül a hazai termelőket támogatja. Ez a közjó 
szempontjából jobb megoldás azonban ritkán va- 
lósul meg, mert a költsége a választók számára 
nyilvánvalóbb, a kormányzatnak bevétel nélküli 
kiadást jelent, a termelők körében pedig az —ál- 
lami támogatások elosztása konfliktust szül. A -t 
valójában gyakran a védett ágazat jól szervezett 
érdekérvényesítése magyarázza, szemben a fo- 
gyasztók elaprózottságával, szervezetlenségével. 


Krugman, Paul R. és Maurice Obstfeld: Nemzetkö- 
zi gazdaságtan: elmélet és gazdaságpolitika (1987; m. 
2003). 


MK 


protestantizmus (l. protesto tiltakozik’) Kez- 
detben „protestánsok”-on azokat a német feje- 
delmeket és városokat értették, akik az 1529-es 
speyeri birodalmi gyűlésen formális protestatiót 
terjesztettek elő a —Luthert és követőit ismét 
eretnekekként elítélő határozat ellen. A XVI. 
században a német lutheránusok használták ma- 
gukra a szót, a = KĶálvint követők ezzel szemben 
reformáltaknak, reformátusoknak mondták ma- 

gukat. Már ekkor megjelent, de később terjedt el 
a - gyűjtőfogalomként, amely azon keresztény 
egyházakat foglalja magában, amelyek a —refor- 
máció következtében a római katolikus egyháztól 
különváltak. Mai értelmében magában foglalja a 
hagyományosnak tekinthető lutheránus (evan- 
gélikus), református (kálvinista), anglikán, bap- 
tista, metodista, unitárius, valamint a különböző 
neoprotestáns egyházakat. Jelentős dogmatikai 
és világszemléletbeli különbözőségeik ellenére 
elfogadják a reformáció alapvető, inkább hang- 
súlyaiban új elveit. Ezeket legkifejezőbben az öt 
sola foglalja össze: a sola scriptura (csak az Irás 
által), csak a Biblia az alapja a keresztény taní- 
tásnak, a hagyományok és a zsinati határozatok 
nem tekinthetők annak; solo Christo (csak Krisz- 
tus által"), csak Jézus Krisztus áldozata miatt van 
üdvösségünk, nincsenek más üdvözítő utak; sola 
fide (csak hit által), csak hit által tudja az ember 
megérteni Krisztus áldozatának lényegét és így 
az üdvösséget, a tettek is a hitből fakadnak; sola 
gratia (csak kegyelem által), csak Isten ingyen 
kegyelme által van az embernek megváltása, üd- 
vössége, nem pedig érdemei alapján; soli Deo gloria 
Ccsak Istené a dicsőség"), mindazt, amit az ember 
keresztényként tesz, az ember nem tulajdonít- 
hatja magának. 

Mindennek hatása a hitéleti, teológiai és egy- 
házszervezeti kereteken túl kimutatható az 
egyén, a társadalom és az állam mindhárom di- 
menziójában. A lelkiismereti szabadság hangsú- 
lyozásával a ~ középpontba helyezi a szabadság 
fogalmát, amelyet elsősorban Isten és egyén köz- 
vetlen, intézménytől vagy tekintélytől független 
viszonyában értelmez: a keresztény szabadság az 
önmagát szeretetben és felelősségben korlátozni 
képes szabadság (Luther Márton: A keresztény 
ember szabadsága, 1520; m. 1901, 1986). Ezzel a 
- a modern személyközpontúság forrása és to- 
vábbfejlesztője lett ( oszemély, individualizmus). 
A teremtett világ teológiai magasztalásával a - 
új megvilágításba helyezi a munkát: önmagában 
is értékes, az egyén számára hasznos, bizonyos 
mértékű társadalmi önállóságot, függetlensé- 
get biztosító cselekvésnek minősíti. A protestáns 
munkaetika felértékeli az egyén társadalmi sze- 
repét, közösségformáló erővé emeli, aminek je- 
lentős gazdasági és szociális hatásai vannak. A -, 
legmarkánsabban a kálvinizmus fogalmazza meg 
a pénzhez, a pénz produktív erejéhez ( kamat), 
a felhalmozáshoz, vagyonszerzéshez, a fogyasz- 


táshoz való helyes viszonyt és erkölcsi tartalmát 
(keresztény gazdaságfelfogás). Ez utóbbinak 
főbb elemei az önfegyelem, mértékletesség, le- 
mondás, módszeres életvezetés, szorgalom, hiva- 
tástudat stb. A vagyon keletkezése, léte egyszer- 
smind az egyén felelősségét hangsúlyozza, hiszen 
nem a mértéktelen fogyasztást szolgálja. A törvé- 
nyesen megszerzett vagyon fölött a tulajdonos- 
nak nincsen korlátlan és önkényes joga, hanem 
az részben eszköz a szegények, a rászorulók meg- 
segítésére, a diakóniai tevékenységre. A munkavég- 
zés eredményeként szerzett javak (a vagyon) a 
—>tulajdon megszerzésének új formáját képezik, 
amelyre a —kapitalizmus új gazdasági, politikai 
és jogi rendszere épül. A protestáns munkafelfo- 
gás tehát átrendezi az emberi viszonyok gazdasá- 
gi, társadalmi tartalmát, és így az állam számára 
megjelenik a tulajdonviszonyok, a tulajdonjog új 
szabályozási területe. Mindez protestáns alapon 
és közvetítéssel elvezet a társadalmi szolidaritás 
szükségességéhez, a társadalombiztosítás gondo- 
latához, egyfajta protestáns szociáletikához. 

Sajátos kulturális hozadéka a ~nak az anyanyelv 
felértékelődése. A bibliafordítások és az anyanyelvi 
istentisztelet, igehirdetés óriási lendületet adott a 
nemzeti nyelvek kibontakozásának. Igy az anya- 
nyelv politikai erővé, (ön)meghatározó szellemi, 
kulturális civilizációs tényezővé, adott esetben a 
társadalmi szabadságot biztosító, az elnyomás, az 
önkény elleni fellépést és ellenállást megteremtő 
fegyverré is vált. Következésképpen a ~ egyben a 
társadalom politikai ellenállásának hatékonyságát 
és eredményességét biztosító felfogás is. 

Mivel a ~ felértékeli az egyén társadalmi, köz- 
életi szerepét, egyben szorgalmazza az egyének 
társulását, közösségszerveződését (gyülekezetek, 
céhek, gazdasági és egyéb társaságok, a korai 
szakszervezetek stb.), azaz az önszerveződő polgári, 
—>civil társadalmat. A ~ (a kálvinizmussal együtt) 
a világi felsőbbség, elöljáróság, kormányzat tiszte- 
letét, a világi, polgári hatalomnak (a törvénynek) 
való alávetettséget, engedelmességet hangsúlyoz- 
za, azzal a feltétellel, hogy a világi hatalom és 
kormányzás Isten egyedüli és kizárólagos szuve- 
renitását elismerve működhet. Ellenkező esetben 
az ellenállás nemcsak jogos, hanem megkerülhe- 
tetlen is. A hívő, protestáns embert semmi nem 
gátolhatja meg abban, hogy Istennek hit által en- 
gedelmeskedjen, mivel csak Isten hatalma abszo- 
lút, a világi, polgári hatalom pedig viszonylagos. 
Ilyen módon a - és ezen belül leginkább a kálvi- 

nizmus megfogalmaz bizonyos államjogi és alkot- 
mányjogi alapelveket, különösen Kálvin Institutio: 
A keresztyén vallás rendszere (1536, 1559; m. 1624, 
1909, 2014) című, a reformáció legkidolgozottabb 
és legnagyobb hatású művének kormányzati fe- 
jezetéből, illetve az általa Genfben népszavazás- 
sal elfogadtatott egyházalkotmányból kiindulva. 
Isten egyedüli és kizárólagos szuverenitását hangsú- 
lyozva mintegy , megfosztja" a világi, politikai 
hatalmat annak isteni jellegétől (bár meghagyja 
isteni eredetét). Ez jelentős lépés a világi hatalom 
—>szekularizációja felé. 

A -nak a zsinatpresbiteri elvek alapján kialakí- 
tott egyházszervezete, a tisztségek és feladatok 
pontos körülírása szintén korai előképe egyrészt 
a hatalommegosztás elvének, másrészt az önkor- 
mányzatiságnak. Az alulról építkező protestáns 
egyházak működő demokráciamodellek, ame- 
lyekben kiemelkedő szerepük van a gyülekezetek 
által (tehát a közvetlen demokrácia eszközével) 
létrehozott testületeknek, ezeken belül pedig a 
közösségi döntéshozatalnak. A - nagy hangsúlyt 
helyez a törvényre, a törvényesség betartására, és 
bár , Krisztus lelki országa és a polgári rend sok 
[...] tekintetben különállnak egymástól” (Kál- 
vin: Institutio), mindkettő törvényeit szigorú- 
an be kell tartani. Nemcsak az egyénnek kell 
mértékletességgel élnie, de a világi hatalomnak, 
az államnak is mérséklettel, a legszigorúbb tör- 
vényességgel kell szolgálnia, ami a jogállamiság 
gondolatának korai megjelenése. Ahogyan bűn 
a szabadosság, ugyanúgy bűn a zsarnokság is. 
„Rossz az olyan fejedelem alatt élni, aki semmit 
nem enged meg, de sokkal rosszabb olyan alatt, 
aki mindent megenged” (uo.). 

Mindez azt is jelenti, hogy a ~ elvben szem- 
behelyezkedik az állam újra meg újra feltáma- 
dó mindenhatósági törekvéseivel. Az állam léte, 
keletkezése, illetve a hatalom gyakorlása tehát 
a —legitimitáson, a jogrenden, a jogszerűségen és a 
—>tekintélyen alapul (keresztény államfelfogás). 
A gondolkodás- és vallásszabadság mellett - bizonyos 
alapvető emberi jogok előfutára is. A protestáns 
gyülekezet- és egyházszervezeti modell a gyüleke- 
zeti tagok egymás közötti, valamint a tagok és az 
elöljárók, tisztségviselők, később a férfiak és nők 
közötti egyenlőséget is hirdeti. 

Társadalmi és politikatörténeti hatásait te- 
kintve a - az új világrend, a kapitalizmus morális, 
kulturális, szellemi alapjának számos, meghatá- 
rozó elemét fogalmazta meg. 

VA 


puritanizmus (l. puritas "tisztaság") A reformá- 
ció következetes végigviteléért küzdő, —kálvi- 
nista vallási és politikai mozgalom. Először azo- 
kat az angol protestánsokat nevezték — többnyire 
gúnyolódva — , puritánok"-nak, akik az I. Erzsé- 
bet (1533—1603) korabeli anglikán egyházat meg 
akarták tisztítani a , pápista" maradványoktól. 
Kálvini teológiai rendszerességükkel, politikai 
és erkölcsi következetességükkel meghatározó 
magatartásformát és mozgalmat bontakoztattak 
ki. Az első új-angliai, puritán telepesek egyfaj- 
ta —>teokráciát próbálták megvalósítani, amivel 
részben megvetették az Egyesült Allamok társa- 
dalmi, politikai és kulturális alapjait, máig érvé- 
nyesülő közéleti hagyományait. A németalföldi 
puritán közösségek a teológiai vitákat szigorú 
ortodoxia kialakításával, a kálvinizmus „öt pont- 
jának" a dordrechti zsinaton való elfogadásával 
(1618-1619) rendezték. 

A - Isten mindenhatóságából indult ki, vagyis 
az egyház vezetését csakis az isteni kinyilatkozta- 
tásra, a Bibliára, nem pedig az egyházi vezetőkre 
és hagyományokra alapozta. Istentiszteletében az 
igehirdetésre összpontosított, és minden szertar- 
tást és díszítést igyekezett mellőzni. Felfogásában 
Isten kegyelme az egyént átformálja: akin Isten 
megkönyörül, abban kialakul a Krisztusban nyert 
bűnbocsánat bizonyossága, az arra való érdemte- 
lenség érzése, és ez hálával tölti el őt, ami bensőleg 
alázatos és engedelmes életvitelben nyilvánul meg. 
A puritánok hittek a bibliaolvasás szükségében 
(„napi kenyér"), a személyi erkölcsösségben, a mű- 
velődésben és a felvilágosításban, a tudományok 
művelésében. Ellenezték az egyházi rangrendszert 

és az uralkodó bármilyen egyházi tisztségviselését. 
Merő eretnekségnek tartották a királyi hatalom 
isteni jogalapját, amelyre I. Károly hivatkozott 
abszolutisztikus törekvéseiben. Az angol parla- 
menti erők és a király összetűzése polgárhábo- 
rúvá fajult, és a puritán Oliver Cromwell kivé- 
geztette a királyt — jelentős fordulatot idézve elő 
a keresztény Európa történetében: a zsarnok- 
ölés, ami korábban csak elméleti lehetőségként 
vetődött föl ( oAguinói Szent Tamás, Kálvin), 
bekövetkezett (1649). Cromwell az akkori Euró- 
pában példa nélküli parlamentáris köztársaságot 
(demokrácia) alapított, amelyet azonban csak 
diktatórikus eszközökkel tudott vezetni — emiatt 
megítélése máig vitatott. 

A puritánok a tisztességes, rendszeres munkát 
az Istennek tetsző élet bizonyítékának, az elvég- 
zett munka eredményességét (a meggazdagodást) 
az isteni kiválasztottság jelének látták. Ezért a 
hívő ember folyamatosan önvizsgálatot tart (be- 
csült műfaja a napló), tartózkodik a külsőségek- 
től, a szórakozástól (a tánctól, habár a templomon 
kívüli zenélésben, festészetben nem talált kivet- 
nivalót, a színházat Cromwell uralma alatt betil- 
tották), óvakodik a fényűzéstől, az alkalom adta 
érvényesüléstől. Ellenben a felbukkanó nyereség 
elmulasztásában az isteni útmutatás megvetését 
látja, ahogy a szegénységben, betegségben és kol- 
dulásban bűnt. A puritánok új Izraelként magu- 
kat kiválasztott népnek tekintették. 

A ~ a XVII századi Magyarországon és Er- 
délyben is megjelent, kiemelkedő képviselői, 
Medgyesi Pál, Keresztúri Bíró Pál és Apáczai 


Csere János az oktatást kívánták modernizálni, 
a természettudományokat tanítani és a presbiteri 
rendszert bevezetni. I. Rákóczi György azonban 
felforgatónak találta a ~t, és tiltotta a terjesztését. 
A magyar református lelkészek többsége a kor- 
ban összeegyeztethetetlennek tartotta a magyar 
hagyományokkal, mert a jobbágyokat egy szint- 
re emelné a nemesekkel — legalábbis egyházkor- 
mányzati szinten. 

A puritán kegyesség a maga „evilági aszkézi- 
sével", munkaetikájával, ahogy utólag Weber 
elemezte, a kapitalizálódás, iparosodás hajtóereje 
lett; ahol érvényre jutott, egyetemeket, virágzó 
gazdaságot és demokratikus politikai berendez- 
kedést hozott létre. Hatása mind a mai napig ér- 
zékelhető. Az amerikai —neokonzervatív fordu- 
lat egyik forrása az a Daniel Bell megfogalmazta 
felismerés, hogy a modern fogyasztói társadalom 
éppen azokat az erényeket számolja fel, amelyek 
megteremtették a kapitalizmust (The Cultural 
Contradictions of Capitalism [,, A kapitalizmus kul- 
turális ellentmondásai", 1976]). 


Balogh Judit (szerk.): Ama kegyelemnek mennyei harmat- 
Ja (1995). 

Edwards, Jonathan: Az igaz erény természete (1749; m. 
2007). 

Molnár Attila: A „protestáns etika" Magyarországon. 
A puritán erkolcs és batása (1994). 

Waldron, Jeremy: God, Locke, and Eguality: Cbristian 
Foundations in Lockes Political Thought (, Isten, Locke 
és egyenlőség: Locke politikai gondolkodásának ke- 
resztény alapjai", 2002). 

racionalizmus (l. ratio értelem’) Gondolko- 
dási irányzat, amely a létet teljes mértékben 
megértett vagy megérthető létként fogja fel. 
Elsősorban a filozófiában jelentkezett, de hatása 
kiterjedt a legkülönbözőbb elméleti és gyakor- 
lati területekre. Jelentős képviselői egymástól is 
eltérnek a tekintetben, hogy miben áll a megér- 
tés, s a valóság mennyiben lehet tárgya az érte- 
lemnek. —Platón és —Arisztotelész segítették 
a ~ kialakulását, noha egyikük sem tekinthető 
szoros értelemben racionalistának, hiszen elis- 
merték a transzcendens valóságot és (különösen 
Platón) annak felfoghatatlanságát. Az iszlámban 
és a judaizmusban, majd a kereszténységben az 
észszerűségre törekvő filozófia gyakran vezetett 
racionalista irányultságokhoz, például Averroës, 
Majmonidész vagy —Aquinói Szent Tamás 
munkájában. Az utóbbi éppen a szűk értelemben 
vett - ellenében védte meg a keresztény teológiát, 
miközben a logikus gondolkodás eljárását magas 
szintre emelte. 

A - szoros értelemben akkor jelenik meg, ami- 
kor a transzcendencia kiküszöbölődik a gondol- 
kodásból, s ez először —Spinoza hatására jelent- 
kezett a modern naturalizmusban. A —felvilágo- 
sodás racionalisztikus, de inkább ilyen a francia 
materializmus, míg kevésbé ilyen Kant és a 
klasszikus német filozófia, mivel ez utóbbi nyitva 
maradt a transzcendensnek az emberi értelmet 
meghaladó fogalmára. A XIX-XX. századi na- 
turalizmus és pozitivizmus vezetett a legerőtel- 
jesebb racionalista törekvésekhez, kiemelkedően 
a Bécsi Kör munkáiban vagy a korai angolszász 
analitikus filozófiában. Korunkban a - a szak- 
tudományok naturalisztikus módszerével kíván 
magyarázni mindent; noha az emberi racionalitás 
jóval gazdagabb, s magyarul hagyományosan két 
szóval, az ésszel s az értelemmel adjuk vissza. 

Az ész (g. noúsz) a belátásra, az együttlátás 
szintetikus képességére utal, gondolkodásunk 
intuitív mozzanatára (a belátás közvetlenségére, 
lásd , heuréka-pillanat", , aha-élmény"). Az ész, 
szellem, intelligencia sok európai nyelvben a latin 
intelligere igére megy vissza, amelynek alapjelen- 
tése a "belátás". Ezt fejezi ki a német Vernunft is, 

amelyet Kant ugyancsak ebben az értelemben al- 
kalmaz főművében, A tiszta ész kritikájában (1781; 
m. 1891, 2004). Az értelem (Platónnál dianoia) a 
diszkurzív, lépésről lépésre következtető, elem- 
ző gondolkodásra utal, amelyet a latin filozófiai 
nyelv a ratio szóval adott vissza. Ebből ered a 
francia raison és az angol reason. A ratio jelentése 
már az ókorban, később a középkorban is sok- 
színű (például "számolás, viszonyítás, arány, tör- 
vényszerűség, indok, érvelés, értelem") utalva az 
emberi gondolkodás sokféle tevékenységére. 

Jóllehet gondolkodásunk föltételezi mind az ér- 
telmet, mind az észt, az újkortól kezdve az ész in- 
tuitív szerepe háttérbe szorult. Pedig ez alapvető: 
másra vissza nem vezethető kiindulási fogalma- 
ink megértése köszönhető neki. A - Descartes- 
nál még két dolgot jelentett: a velünk született 
eszmék tanának elismerését és a világ értelmes 
elemezhetőségét. Az utóbbi, vagyis a szűken 
értett - a felvilágosodás nyomán, különösen az 
empirizmus és a materializmus hatására kitün- 
tetett látásmóddá vált. A politikában viszont a 
hagyomány (szokásszerűség) korlátjába ütkö- 
zik. Noha a kettő egyensúlya nélkülözhetetlen, 
a Jürgen Habermas-i kommunikatív racionalitás 
teóriája ezt tagadja, szerinte csak azok a normák 
érvényesek, amelyekről racionális vitát (diskur- 
zust) folytatunk. Ettől eltérően már fél évszázada 
megfogalmazta Alfred Schütz, hogy a minden- 
napi életben akkor tekintünk racionálisnak egy 
cselekvést, ha abban a megszokottságot látjuk. 

A —>politikai ~ a politikai cselekvés hatalom- 
központú felfogását hangsúlyozza, különös te- 
kintettel a demokráciában elkerülhetetlen több- 
ségi támogatás megszerzésére. Ezért ez a ~ sok- 
szor nincs tekintettel a hagyományban vagy akár 
a ~ban magában fellelhető alapelvekre és erkölcsi 
követelményekre. A konzervatív politikai felfogás 
megkülönböztető jegye, hogy olyan alapelveket 
helyez előtérbe, amelyeket vagy a (keresztény, il- 
letve más vallási) hagyományból eredeztet, vagy 
egyetemes-racionális felismerhetőségükre hivat- 
kozik. Ez utóbbi körben a konzervatív felfogás 
közel kerül a liberálishoz, de emettől mégis meg- 
különbözteti magát azáltal, hogy ragaszkodik 


radikalizmus 


az igazság és az erkölcs megismerhetőségéhez és 
politikai-társadalmi képviselhetőségéhez. A mai 
liberális felfogások (például Richard Rorty vagy 
Francis Fukuyama munkái) az igazság és az er- 
kölcs egyetemes jellegét kritizálják, vagyis szem- 
befordulnak a korábbi ~ alapjaival. A demokrácia 
szerintük tartózkodik az egyetemesség megis- 
merhetőségétől és képviselhetőségétől, mivel az 
dogmatikus politikai felfogáshoz, végső soron 
—>totalitarizmushoz vezet. A totalitarizmus kriti- 
kája (főképpen S Popper, —Arendt és — Lévinas 
klasszikus munkáiban) egyben -kritika is. Ez a 
helyzet azért különös, mert e gondolkodók és kö- 
vetőik egyébiránt osztják a - empirisztikus elő- 
feltevéseit, és nem kifogásolják a benne rejlő na- 
turalizmust. A legfontosabb ellentmondás, amely 
a Bécsi Kör és a pozitivizmus egész útját végig- 
kíséri, röviden ebben áll: nincsen olyan formális 
logikai rendszer, amely ne tartalmazna önnön 
előfeltevései alapján bizonyíthatatlan kijelentése- 
ket. Kurt Gödel nemteljességi tételei (1934) tehát 
a szűk értelemben vett - korlátaira mutattak rá 
matematikai-logikai eszközökkel, de ugyanezt 
tette a kvantummechanika is a fizikában. 

A konzervativizmus ezzel szemben akkor kerül 
veszélybe, amikor az észérvek érvényes hatókörén 
belül vakon hivatkozik a hagyományra. A kor- 
társ ~ teológiai bírálói — Karl Rahner, Hans Urs 
von Balthasar, Richard Swinburne és Wolfhardt 
Pannenberg — kimutatják a ~ totális igényének 
ellentmondásait, és lemondanak az emberi érte- 
lem mindenhatóságáról. —Heideggerrel szólva: 
, Nem mi, emberek jutunk el a gondolatokhoz, 
hanem a gondolatok jönnek el hozzánk halandók- 
hoz, akiknek lényege a gondolkodásban alapozó- 
dik meg. Vajon, ki gondolja el ezeket a bennünket 
meglátogató gondolatokat? (Gesamtausgabe 79, 
, Osszes művei", 2008). 


Polányi Mihály: „A hallgatólagos dimenzió", uő: Tu- 
domány és ember. Három tanulmány (1966; m. 1997). 

Tieszen, Richard: After Gödel. Platonism and 
Rationalism in Mathematics and Logic („Gödel nyo- 
mában: platonizmus és ~ a matematikában és a lo- 
gikában”, 2011). 

radikalizmus (l. radix "gyökér", radicalis gyöke- 
res") A politikai középtől távol álló, szélsőséges, 
baloldali vagy jobboldali irányzat, amely a tár- 
sadalom alapintézményeinek megváltoztatását 
követeli. A politikán túlmenően ma egyre gyak- 


rabban vonatkoztatják a szélsőséges vallási irány- 
zatokra is. Történeti értelemben a XIX. század 
negyvenes éveiben jelentkezett az óvatos nagypol- 
gári liberalizmussal szemben, amelyet —Francia- 
országban Lajos Fülöp polgárkirálysága fémjelzett. 
A radikálisok meggyőződéses antiklerikálisok 
voltak, szélesebb politikai demokráciát, a vagyoni 
és műveltségbeli cenzus eltörlését és a választójog 
általános kiterjesztését követelték. A radikális for- 
radalmi eszmék komoly hatást gyakoroltak Eu- 
rópa-szerte az 1848-as forradalmak lefolyására, 
és minőségi változást jeleztek a megelőző korszak 
alapvetően reformközpontú —liberalizmusával 
szemben. Igy Magyarországon is a - a márciusi 
ifjak eszméiben és sokszor provokatív politikai 
álláspontjában volt először tettenérhető, Petőfi 
számos verse (különösen az , Akasszátok föl a ki- 
rályokat!”) ezt a forradalmi hevületű ~t juttatta 
irodalmi kifejezésre, de az 1848-ban megalakult 
népképviseleti országgyűlésben néhány ún. szél- 
bali képviselő kivételével nem tudott magának 
politikai képviseletet szerezni. A századfordulón 
a - a monarchikus államforma elleni küzdelem- 
ben, a —>republikánus politikai programokban, 
valamint az egyház és az állam szétválasztásának 
követelésében testesült meg, gyakran társulva 
szabadkőműves inspirációkkal, ugyanakkor a 
szocialista mozgalmak, a —szociáldemokrácia 
térnyerésével a radikális politika a középhez kö- 
zelített. Míg Nyugat-Európában a - eszméi és a 
nacionalista politikai célok között nem feltétle- 
nül feszült ellentmondás, addig Magyarországon 
a XX. század első évtizedében a —Jászi vezette 
—polgári radikálisok nem csupán az „úri Ma- 
gyarország” „feudalizmusát” támadták, hanem 
kétségbe vonták történelmi hagyományainak és 
hagyományos politikai intézményeinek bármi- 
féle jelentőségét az ország jövője szempontjából. 
Jászinak és társainak eszméi az 1918-as ősziró- 
zsás forradalom kudarcával együtt megbuktak, 
a polgári ~ öröksége 1990 után mégis újjászü- 
letett, és az elmúlt 25 év politikai küzdelmeit 
nem kis mértékben meghatározta, a magyar 
kulturális életre s annak éles megosztottságá- 
ra máig jelentős befolyást gyakorol, ahogy az 
1918-1919-es forradalmak megrázkódtatásaiból 
szárbaszökkent jobboldali fajvédő radikalizmus 
igen eklektikus (Szabó Dezső, (Gömbös Gyu- 
la, —Imrédy Béla) öröksége is visszaköszön 
Csurka István ( Magyar Igazság és Elet Párt- 
ja), majd a —Jobbik ideológiájában. 

Rassay Károly 


Bajcsy-Zsilinszky Endre: Nemzeti radikalizmus (1931, 
2008). 

Feischmidt Margit et al.: Nemzet a mindennapokban. 
Az újnacionalizmus populáris kultúrája (2014). 

Kovács Imre: Népiség, radikalizmus, demokrácia: publi- 
cisztikai írások (1992). 

Szabó Miklós: Az újkonzervativizmus és a jobboldali radi- 
kalizmus története, 1867-1918 (2003). 

Valluch Tibor (szerk.): Radikalizmus és demokrácia: 
Csécsy Imre válogatott írásai (1988). 

Rassay Károly (1886-1958) Politikus, jogász, 
szerkesztő. 1915-től az igazságügy-minisztérium- 
ban miniszteri titkár, 1918-ig a Függetlensé- 
gi Párt tagja, de az őszirózsás forradalom 1919. 
januári balra tolódása idején már ő szervezte az 
igazságügy -minisztériumi tisztviselők ellenállá- 
sát; a proletárdiktatúra bukása után pedig egyik 
alapítója lett a Keresztény Nemzeti Pártnak, és 
államtitkárságot vállalt a Huszár-kormány ide- 
jén. Hamar megelégelve a „keresztény kurzus” 
szólamait, több kísérlet után végül megszervezte 
a Nemzeti Szabadelvű Pártot (1935-től Polgári 
Szabadság Párt). Az országgyűlésben és a fővá- 
rosi törvényhatóságban ő és társai képviselték 
következetesen a —liberális, polgári demokra- 
tikus álláspontot. A Magyar Országos Véderő 
Egyletet elítélő beszédei miatt 1922. április 4-én 
bombamerényletet követtek el az Erzsébetvárosi 
Körben tartott választási gyűlés alkalmával — el- 
késett, így nem esett bántódása, de több jelenlévő 
meghalt. 1923-ban postán küldtek neki pokol- 
gépet. Szemben állt Bethlen István minisz- 
terelnökkel, utóbb, a szélsőséges politikai erők 
újbóli megerősödése és a következő kormányzati 
ciklusok alatt együttműködött vele. - pártjának 
nagyobb volt a tekintélye, mint a támogatottsá- 
ga, súlyát— a pártvezér nagy jogi felkészültsé- 
ge mellett — növelte, hogy neves értelmiségiek, 
gazdasági, illetve pénzemberek álltak mögötte. 
Mindvégig kevés országgyűlési képviselője volt, 
de az 1939-ben kezdődő ciklusban közéjük tarto- 
zott Gratz Gusztáv és — Apponyi György. Sza- 
vazói többsége liberális polgárokból állt, de vidéki 
keresztény értelmiségiek, sőt szegedi tanyagaz- 
dák is voltak közöttük, nem lehetett tehát egy- 
szerűen „zsidó párt”-ként beskatulyázni (ahogy 
o Vázsonyi Vilmos fővárosi demokrata pártjával 
tették ellenfelei). ~ jól fölépített, az adott kérdés 

minden vonatkozására kiterjedő beszédeivel sok 
ellenfele elismerését is elnyerte, ha döntéseiket 
ritkán befolyásolta is. A XIX. századi magyar 
szabadelvűség hagyományát alkalmazta korára; 
a jogegyenlőség elve alapján utasította el a zsidó- 
törvényeket, a függetlenséget a legfőbb értékként 
állította be a német expanzióval szemben, min- 
den, jobb- vagy baloldali diktatúrát elutasított, 
aminek napilapjában, az Esti Kurírban is hangot 
adott. Fgyüttműködött a kisebb liberális vagy 
polgári radikális pártokkal, csoportokkal, s kez- 
detben a —szociáldemokratákkal is — a későbbi 
szorosabb kapcsolatot szerinte kizárta a magán- 
tulajdon eltérő felfogása. A —népi mozgalom 
elveivel mint osztályszempontú politikával nem 
rokonszenvezett. 

Az 1930-as években a szabad királyválasztás 
korábbi harcos híve, ~ —Sigray Antallal együtt 
legitimista blokkban próbálta összefogni a de- 
mokratikus polgári erőket — részben az osztrák— 
magyar kapcsolatoknak a nemzetiszocializmus 
elleni újjászervezése szándékával. Készen állt 
— politikai fordulat esetén — a kormány leváltásá- 
ra, részleges kormányátalakítás esetén a koalíció- 
ba való belépésre. 1939-ben fontos szerepet vállalt 
—Imrédy Béla megbuktatásában, 1943—I944- 
ben pedig támogatta Kállayt a háborúból való 
kilépés előkészületeiben. Ekkor a demokratikus 
pártokat a közeljövő politikai átalakulásának, a 
társadalom újjászervezésének teendői és esélyei 
foglalkoztatták. - Bethlen István vezetésével 
részt vett a polgári blokk szervezésében; ehhez 
a kisgazdapártot is csatlakoztatni szerették vol- 
na, ehelyett azonban kisgazda-szociáldemokrata 
blokk jött létre. Az 1944. márciusi, a magyar ha- 
táron zajló német csapatösszevonások hírére nyílt 
ellenállásra próbálta rábírni a miniszterelnököt. 
A megszállás után letartóztatták, a mauthauseni 
koncentrációs táborba szállították több nácielle- 
nes magyar prominens politikussal együtt. 1945 
májusában a lágerből hazatérve már látta, hogy 
egy elveinek megfelelő polgári párt működésére 
nem lesz tartós esély; a távollétében több koráb- 
bi liberális párt töredékeiből vagy képviselőiből 
megalakult Polgári Demokrata Pártba sem lépett 
be. (Az alapító, későbbi alelnök Supka Géza sze- 
rette volna megnyerni, de tartott is a konkuren- 
ciájától.) Néhány rendőri jelentés szerint - akkor 
kapcsolódott volna be a politikai életbe, ha a bé- 
keszerződés megszüntette volna a szovjet meg- 
szállást (erre ezek szerint még látott némi esélyt). 
A Belügyminisztérium már 1945-től megfigyel- 

te; a kommunisták mint a , nagytőke" egykori 
képviselőjét és mint az 1945 előtti korszak „álel- 
lenzéki" politikusát támadták. Talán passzivitá- 
sával magyarázható, hogy nem indítottak ellene 
koncepciós pert, ám kitelepítették. A fővárosba 
sosem térhetett vissza. 


Művei: Rassay Károly visszaemlékezése, PIL 867. fond 
R-74. 

Egressy Dénes [Fenyő Miksa]: Rassay Károly, a polgár 
(1943). 

L. Nagy Zsuzsa: Egy politikus polgár portréja. Rassay 
Károly, 1886-1958 (2006). 

Rátkai Károly: A két torony. Magyar politikusok 
Mauthausenben (1945). 

Ravasz László (1882-1975) A „láthatatlan refor- 
mátus panteon” egyik legfontosabb alakja, kariz- 
matikus püspök, lenyűgöző szónok. Eletműve 
így kanonizálódott pályája zenitjén, az 1940-es 
években, s 1989 után a tiltásból kiszabadulva újra 
így lépett be az —egyházi köztudatba. Pályája 
azonban egy másfajta emlékezetben homlok- 
egyenest ellenkező megítélés alá esik: a —politi- 
kai kereszténységhez és a két világháború közötti 
antiszemitizmus ideológiai megalapozásához 
kötődik. E két emlékezet között nemigen van át- 
járás: vagy panegirisz (dicshimnusz), vagy vádirat 
a róla szóló irodalom műfaja. 

Világnézetének alaprétegét a neokantiánus fi- 
lozófia határozta meg. Ifjúsága széles körű német 
tájékozódás jegyében telt — a wilhelmiánus Ber- 
linben töltött ösztöndíjas időszakában az akkori 
német tudományosság legkiválóbbjainak, egye- 
bek közt a teológus Adolphe von Harnacknak 
és a szociológus-filozófus Georg Simmelnek az 
előadásait hallgatta. Mindennek egy nagy erudí- 
cióval megírt értekezés lett az eredménye Scho- 
penhauer esztétikájáról. Mondanivalójának tu- 
datos esztétikai megformálása eredeti színt adott 
igehirdetéseinek. , Literátor főpap" - írta róla 
Szerb Antal. Szemléletét egyszerre befolyásolta a 
—liberális —protestantizmus válsága, a növek- 
vő —szekularizáció, a —katolicizmus látványos 
politikai, demográfiai és intellektuális térnyeré- 
se, alapélménye —erdélyiként mégis a magyar 
szupremácia visszafordíthatatlan hanyatlásának 
tapasztalata jóval a —trianoni katasztrófa előtt. 
Alig huszonöt évesen már professzor a kolozsvári 
teológián. Programja: a protestantizmus szálljon 
szembe a modernizmus, az , értékek átértékelé- 


sének" destruktív forradalmával. Ez a program 
nem egy pontján antiszemita is volt, s bár az asz- 
szimilációt kívánatosnak tartotta, később - az 
első és második zsidótörvény melletti nyilvános 
kiállásával a jogegyenlőség megvonását is támo- 
gatta. A —vészkorszak idején azonban már az 
egyik legaktívabb szervezője lett a zsidók menté- 
sének (—egyházak a vészkorszakban). 

Eszméi hatását megsokszorozta, hogy nemcsak 
kiváló prédikátor és iskolateremtő tanáregyéni- 
ség volt, hanem céltudatosan használta a sajtót, 
a rádiót is. Uzenetére sokan feleltek, s nem csak 
protestánsok. - új, konzervatív generációt nevelt, 
s a gyakorlati kereszténység lankadatlan hirde- 
tésével — az egyház „missziósításával” — „új bort 
töltött a régi tömlőbe”. 

1948-ban Rákosi Mátyás személyes felszó- 
lítására mondott le a püspökségről, nem akart 
ellenzéki, politikai szervezetet csinálni egyházá- 
ból. „Inkább okos voltam, mint erős” — írta em- 
lékirataiban. 1956-ban részt vett a Református 
Megújulási Mozgalomban (ekkor vejével, — Bibó 
Istvánnal egy lakásban lakott). A forradalom le- 
verése után nemzedékének több tagjával együtt a 
peremre szorult. Kivételesen hosszú élete végén 
azt is meg kellett érnie, hogy az egyház — saját 
szavaival — „spirituális AVO” lett (—egyházak 
a kommunista diktatúrában). „Az egyháztól fel- 
lebbezni kell a gyülekezethez” - írta végrende- 
letében. „Az egyház idegen hatalom kezébe ke- 
rült. De a gyülekezet olyan, mint az igehirdetés, 
a pásztori munka, a munkálkodó Szentlélek. Az 
élő gyülekezet elbírja a halott egyházat is." 


Művei: Bárczay Gyula (szerk.): Válogatott írások 
1945-1968 (1988); Gondolatok (1922, 2015); Emlékezé- 
seim (1992); Krisztussal a vibarban: igebirdetések (1997, 
2009). 

Hatos Pál: Szabadkőművesből református püspök: Ravasz 
László élete (2016). 

Kósa László: Ravasz László emlékezete (2008). 

Rawls, John (1921-2002) Amerikai politikai fi- 
lozófus, a XX. századi politikai filozófia meg- 
újítója, a kortárs liberalizmus meghatározó alakja. 
Az igazságosság elmélete (1971; m. 1997) című mű- 
vét széles körben tekintik a politikai filozófia XX. 
század végi újjáéledése kezdetének. A könyvben - 
a megelőző évtizedekben az angolszász országok- 
ban meghatározóvá vált analitikus filozófia nyel- 
vét használva kísérelte meg új alapokra helyezni 

a klasszikus szerződéselméleti hagyományt. Eh- 
hez eszközül az , eredeti helyzet" fogalmi konst- 
rukcióját alkalmazta, amelyben a , tudatlanság 
fátyla" mögött elhelyezkedő emberek anélkül 
döntenek az igazságos társadalom alapszerkeze- 
tét kijelölő szabályokról, hogy tudomásuk lenne 
egyéni tulajdonságaikról, társadalmi helyzetükről 
vagy a jót illető elképzeléseikről. Ebben az elkép- 
zelt helyzetben válik lehetővé, hogy a társadalom 
tagjai a teljes egyenlőség állapotában, részrehajlás 
nélkül, racionális módon döntsenek a politikai 
berendezkedés alapjairól. 

- érvelése szerint ebben a helyzetben az em- 
berek a disztributív (osztó) igazságosság két 
alapelvében állapodnának meg, amelyek meg- 
határozzák a , méltányosságként felfogott igaz- 
ságosság" rendjét. Az első elv szerint mindenkit 
megillet az egyenlő alapvető szabadságok olyan 
rendszere, amely összeegyeztethető mindenki 
más hasonló szabadságával (egyenlő szabadság 
elve). A második elv szerint a társadalmi egyen- 
lőtlenségek csak akkor igazságosak, ha a társa- 
dalom leginkább hátrányos helyzetű tagjainak 
javát szolgálják (különbség- vagy maximin-elv). 
Elsősorban az utóbbi miatt tekinthetjük -t a kor- 
társ egyenlősítő (egalitárius) liberalizmus elmé- 
leti megalapozójának. - elméletének átütő hatá- 
sát bizonyítja, hogy a jelenkori politikai filozófia 
legfontosabb irányzatai szinte kivétel nélkül az 
ő igazságosság-elméletéhez való viszonyukban, 
azaz az ő követőiként vagy kritikusaiként ha- 
tározzák meg magukat. Legjelentősebb bírálói, 
például egyfelől a —libertariánus Robert Nozick 
a tulajdonhoz való jog sérthetetlenségét alapul 
véve, másfelől a —közösségelvű Michael Sandel 
a ~i , tehermentes", azaz a társadalmi kötelékeitől 
megfosztott énképpel szemben fogalmazzák meg 
ellenvetéseiket. 


Gray, John: Liberalizmus (1995; m. 1996). 

Huoranszki Ferenc (szerk.): Modern politikai filozófia 
(1998). 

Sandel, Michael: Mi igazságos. . . és mi nem? A helyes cse- 
lekvés elmélete és gyakorlata (2009; m. 2012). 


MT 


Reagan, Ronald (1911-2004) Az Egyesült Alla- 
mok 4o. elnöke, megújítója, a kortárs —konzer- 
vativizmus orientációs pontja. 

Színészként harmincnégy évet töltött az ame- 
rikai médiaiparban. Többnyire melodrámákban, 
hazafias-háborús filmekben játszott. A McCarthy- 

időszakban, az 1950-es években az amerikai fil- 
mes szakszervezet vezetője volt. 

1962-ben regisztráltatta magát republikánus 
szavazóként. Két év múlva nagy feltűnést keltő 
beszédet mondott Barry M. Goldwater republi- 
kánus elnökjelölt mellett, amelyben a szabadpiaci, 
az antikommunista és a kultúrkonzervatív néze- 
teket ötvözte. 1966-ban Kalifornia kormányzójá- 
vá választották, négy év múlva ismét elnyerte az 
egyik legjelentősebb amerikai állam vezetését. 

Az Egyesült Allamok az 1970-es években el- 
vesztette önbizalmát egyebek között a Watergate- 
botrány, Nixon lemondása, a vietnami háború 
elvesztése, az 1960-as évek kulturális zavarainak 
kiterjedése ( odiáklázadások) és a —hideghábo- 
rúban tanúsított önmérséklet szovjetek általi ki- 
használása, a Carter elnök alatti gazdasági recesz- 
szió és külpolitikai vereségsorozat (afganisztáni 
szovjet invázió, iráni túszdráma) miatt. A repub- 
likánus tábor a Nixon-adminisztráció után a régi 
elit orientációvesztése miatt új, jobboldali vezetőt 
keresett. A legtöbben -ben bíztak, ugyanis ismer- 
ték a médiából, kaliforniai kormányzóként már 
bizonyított, és világos elképzelése volt Amerika 
megújításáról. Carterrel vitázva kijelentette: , az 
állam nem a problémáink megoldása — az állam 
maga a probléma". 

1981 januárjában, az USA addigi legidősebb 
elnökeként (hetvenévesen) iktatták be. „Má- 
sodik amerikai forradalom"-nak is nevezik azt, 
ami 1981—1989 között kormányzata alatt történt. 
Egyfelől leáldozott a 1930-as évek eleje óta jel- 
lemző államközpontú felfogás, vagyis a New Deal 
CU] egyezség’) és a Great Society (Nagy társa- 
dalom?) gazdaság- és társadalompolitikai vonala, 
amely az állami szabályozásban és a központi új- 
raelosztásban hitt; másfelől megszűnt az 1970-es 
években uralkodó, enyhülésnek (détente) neve- 
zett folyamat, amely a Szovjetunióval való békés 
együttélést hirdette. Beiktatási beszédében - az 
inflációt, az ezzel együtt járó gazdasági recesz- 
sziót és a növekedő munkanélküliséget nevezte a 
nemzet jólétét fenyegető legnagyobb veszélynek. 
Ennek megváltoztatása érdekében indította be 
gazdasági programját, a Reagonomicsnek nevezett 
adócsökkentő, dereguláló, privatizáló csomagot, 
amely egy idő múlva a jövedelmek, a befekteté- 
sek (és az államháztartási hiány) növekedéséhez 
vezetett. A hidegháborús konfliktusban a szov- 
jetekkel való megegyezés és a fegyverzetkorlá- 
tozás helyett a katonai technológiák fejlesztését 
(csillagháborús terv) és az újrafegyverkezést, 


realizmus és idealizmus a nemzetközi kapcsolatokban 


valamint az USA védelmi potenciáljának növelését 
választotta. A --doktrína alapján az USA nem a 
világ csendőreként viselkedett, hanem a perifériá- 
in (Afganisztán, Grenada, Lengyelország, Liba- 
non, Líbia, Nicaragua) gyengítette meg a szovjet 
befolyást, majd amikor eljött az idő, erőpozícióból 
tárgyalt a fegyverkezési versennyel gazdasági ösz- 
szeroppanásba hajszolt szovjetekkel. ~ szerint „a 
mi politikánk erőn és realizmuson alapult. Békét 
akartam, de olyat, amely erőn és nem egy darab 
papíron nyugszik". Ehhez hozzátartozott, hogy az 
ellenséget néven nevezve a , Gonosz birodalmának" 
mondta a Szovjetuniót, és felszólította Moszkvát, 
hogy bontsa le a berlini falat. Majd közép-ható- 
távolságú rakéták európai telepítésével megnyerte 
a fegyverkezési versenyt (a szovjetek támogatta 
nyugat-európai békemozgalmak ellenére). Mire 
távozott a Fehér Házból, a szovjetek feladták Ke- 
let-Közép-Európát, egy év múlva pedig magát a 
kommunizmust is (II. János Pál). 

A republikánus bázis minden csoportját integrál- 
ni tudta, amikor 1980-ban és 1984-ben is megvá- 
lasztotta az antikommunisták, neokonzervatívok, 
szabadpiacpártiak, a Nixon-féle , csendes többség", 
a Christian Right Ckeresztény jobboldal") képvisel- 
te Moral Majority (morális többség") és a hozzá 
csatlakozó „~-demokraták” (csalódott demokrata 
pártiak) közössége. Majd minden amerikai em- 
bert megszólított, mert optimizmusa szimbiózist 
alkotott az amerikai múlt és a hagyományok 
iránti tisztelettel. Mosolygós, a televízióban sokat 
szereplő, humoros elnöknek tartották. 

A ~izmus nem kevesebbre törekedett, mint 
—az Amerikai Egyesült Allamok államalapí- 
tása eszméinek újrafogalmazására a XX. század 
utolsó harmadában. Ahogyan 1980-as kampány- 
szlogenje szólt: „Tegyük újra naggyá Amerikát”. 
Saját értékelése szerint: kormányzatát „~-forra- 
dalomnak nevezték, de én sokkal inkább tartom 
egy nagyszerű újrafelfedezésnek. Mégpedig visz- 
szatalálásként a józan észhez”. 

2004. június 5-én, 93 évesen hunyt el. Születé- 
sének századik évfordulóján nagyszabású ünnep- 
séget tartottak, „amerikai ikon” lett. 2o11. június 
29-én a budapesti Szabadság téren szobrot avattak 
tiszteletére. O győzte le a szovjeteket, méghozzá 
háború nélkül. Kormányzatával példátlan törté- 
nelmi teljesítményt nyújtott. 


Műve: Egy amerikai élet (1990; m. 2014). 
Blumenthal, Sidney (szerk.): The Reagan Legacy („A ~i 
örökség”, 1988). 


Brands, Henry W.: Reagan: The Life („~ élete”, 2015). 
Evans, Rowland és Robert Novak: The Reagan 
Revolution („A ~-forradalom”, 1981). 

reakció Valamely korábbi politikai, társadalmi 
és szellemi állapot visszaállítására irányuló fel- 
fogás és cselekvés. A kifejezés eredete a francia 
réaction (reakció’), réactionnaire reakciós’), ami- 
vel azokat illették már a —francia forradalom 
idején, akik a korábbi berendezkedést, az Ancien 
Régime (régi rend’) politikai-szellemi állapotát, a 
monarchiát, vagyis a katolikus egyház megha- 
tározó befolyását kívánták helyreállítani. A ké- 
sőbbiekben a kifejezés (reakcionizmus formában 
is) tágabb értelemben minden —haladónak vélt 
mozgalom ellenzékére kiterjedt, így a —fasizmus, 
a —nemzetiszocializmus és a —kommunizmus 
elvetőire is. Pozitív értelemben és a baloldali ideo- 
lógiák kritikájaként Erik von Kuehnelt-Leddihn 
használta. Magyarországon a -nak és -snak el- 
sősorban a Horthy-korszakot idealizáló törekvé- 
seket és személyeket minősítette az 1945 és 1990 
között uralkodó hatalom. —John Lukacs magát 
nevezte -snak, amin azt értette, hogy a XX. szá- 
zad eleji szellemi és politikai állapotokat tartotta 
optimálisnak az emberiség számára. A —kon- 
zervatív abban különbözik a reakcióstól, hogy a 
maradandót nem egy megelőző állapot szerint, 
hanem az adott politikai és kulturális helyzet- 
ben kívánja újrafogalmazni (—>jobb- és baloldal, 
konzervatív forradalom, neokonzervativizmus, 
tradicionalizmus). 


Kuehnelt-Leddihn, Erik von [Francis Stuart 
Campbell]: „Credo of a Reactionary” („Egy ~s hit- 
vallása”), The American Mercury, 1943. június. 

Lukacs, John: Egy eredendő bűnös vallomásai (1990; m. 


2006). 
MB 


realizmus és idealizmus a nemzetközi kap- 
csolatokban A —nemzetközi kapcsolatok két 
meghatározó irányzata, amelyet elsőként és a 
legrészletesebben az angolszász világban írtak le. 

Az idealizmus —KĶantig visszanyúló liberális 
külpolitikai felfogás, amely úgy tartja, hogy a 
klasszikus diplomáciával és hatalmi politikával 
szemben a demokratikus nemzetállamok képesek 
közös értékeik, az emberi jogok alapján megszer- 
vezni békés együttélésük intézményes kereteit, 
hiszen a belpolitikájukból egyenesen következik 

reálpolitika 


a külpolitikájuk. Az idealizmus legjelesebb kép- 
viselői — Wilson amerikai elnök, (Gustav 
Stresemann német külügyminiszter, Aristide 
Briand francia miniszterelnök és az olyan gondol- 
kodók, mint — Keynes, John A. Hobson és David 
Mitrany. Gondolkodásuk számos vonatkozásban 
hatott az első és második világháborút követő 
rendezés elveire és intézményeire (Népszövetség, 
>ENSZ, Világbank, Nemzetközi Valutaalap 
stb.), általában a nemzetközi jogra, és így ér- 
vényesül mindmáig. Az ENSZ Alapokmánya 
és a ráépített világrend számos idealista elemet 
tartalmaz, egyebek közt azt, hogy mindennek a 
központjában a béke áll. 

Az első világháborút lezáró békeszerződések 
tapasztalatai és a gazdasági világválság nyomán 
kialakuló —>totalitárius rendszerek hamar ki- 
váltották az idealista gondolkodásmód bírálatát. 
A hatalom szerepével és a nemzetközi politika 
konfliktusos természetével nem számoló idealiz- 
mus rendszeres kritikáját először Edward H. Carr 
fejtette ki a The Twenty Years Crisis: 1919-1939: An 
Introduction to the Study of International Relations 
(„A húszéves válság: bevezetés a nemzetközi 
kapcsolatok vizsgálatába”, 1939) című művében, 
amelyet máig a realista iskola alapműveként tar- 
tanak számon. E realista alapon léptek föl véle- 
ményformáló tudósként és/vagy politikusként az 
1930-as évektől —Niebuhr, Hans J. Morgenthau, 
George F. Kennan, akik fontos szerepet játszot- 
tak az Egyesült Allamok második világháborús 
és hidegháborús külpolitikájának formálásában. 

A realisták — eszmei elődeikhez, Machiavelli- 
hez vagy Hobbeshoz hasonlóan — úgy véleked- 
tek, hogy a hatalom céljai és alkalmazásának 
módjai jelentik magát a —politikát, ezért a nem- 
zetközi politika nem más, mint , hatalompoli- 
tika", amelynek központi eleme a rivalizálás, a 
konfliktus és a Ö háború. Morgenthau szerint 
a , világkormány" nélküli, szuverén államokból 
álló nemzetközi rendszer anarchikus és decentra- 
lizált, amelynek a legfontosabb alkotóeleme maga 
az állam, és annak érdekeit hivatott képviselni 
a külpolitika. Az államot kizárólag saját érdekei 
mozgatják, nem pedig elvont elvek. Morgenthau 
szerint, aki Niebuhr tanítására támaszkodott, az 
emberi cselekvéseket az emberi természet bűnös 
vonásai irányítják, ez magyarázza az államok 
agresszivitását is. A realisták számára a kulcsté- 
nyezők így a nemzeti érdek, a hatalom és az 
erőegyensúly. Az államok a gyakorlatban nem 
egyenlők, és így a nemzetközi rendszer legfonto- 

sabb szereplői a nagyhatalmak; a dominanciáért 
és biztonságért vívott küzdelmük határozza meg 
a nemzetközi politikát. 


Egedy Gergely: Bevezetés a nemzetközi kapcsolatok elmé- 
letébe (2011, 2017). 

Gazdag Ferenc: , Merre tart a nemzetközi kapcsolatok 
elmélete?”, Nemzet és Biztonság, 2009, 4. 

Mándi Tibor: , Realizmus, idealizmus és sneorealiz- 
mus«”, Politikatudományi Szemle, 2008, 1. 


NZs 


reálpolitika (n. Realpolitik) A valóságos erővi- 
szonyok figyelembevétele az érdekek (különösen 
a —nemzeti érdekek, bizonyos esetekben pedig 
csoportérdekek) érvényesítése során, így első- 
sorban a politikai erők, kormányok, államok 
közötti kapcsolatok alakításában. A reálpolitikus 
jellemzően kockázatkerülő, a kínálkozó alkalmat 
keresi és használja fel céljai eléréséhez, ha szük- 
séges, akár pillanatnyi alku vagy engedmények 
árán is; az aktuális helyzetből indul ki, az abban 
rejlő lehetőségek maximális kihasználására tö- 
rekszik, kerüli a megalapozatlan ígérgetést, de 
a körülmények kedvezőtlen alakulása esetén sa- 
ját ígéretei teljesítéséhez sem ragaszkodik bármi 
áron. A ~ klasszikusa — Machiavelli, leghíresebb 
művelői Richelieu és Mazarin bíborosok, Cavour 
piemonti miniszterelnök, —Otto von Bismarck 
kancellár és Henry Kissinger. A magyar történe- 
lemben a ~ szimbóluma lett Ö Bethlen Gábor és 
—>Deák Ferenc. A —Kádár-rendszer ilyenként 
igyekezett feltüntetni a névadóját, a konzervatí- 
vok pedig reálpolitikusként tisztelik Bethlen 
Istvánt és — Antall Józsefet. 

Sok vitát kiváltó kérdés a - és a közéleti erkölcs 
viszonya. Némelyek szerint a - egyet jelent az 
erkölcsi korlátok teljes tagadásával vagy kritikus 
helyzetekben való felülírhatóságával, illetve ma- 
gával a megalkuvással. Mások viszont a felelőtlen 
kockázatvállalásnak és hősködésnek a legfőbb 
értékek védelme érdekében való kerülését, illet- 
ve az ugyanezzel a céllal tanúsított kompromisz- 
szumkészséget értik rajta (—politikai realizmus, 
politikus, realizmus és idealizmus a nemzetközi 
kapcsolatokban). 


Diószegi István: Bismarck és Andrássy. Magyarország 
a német hatalmi politikában a XIX. század második 
felében (1998). 

Lánczi, András: Political Realism and Wisdom (,„Politi- 
kai realizmus és bölcsesség”, 2015). 


reformáció 


Machiavelli, Niccolò: A fejedelem (1531; m. 1848, 
1964). 
Mansfield, Harvey C.: Macbiavellis Virtue („Machia- 
velli erénye”, 1996). 
NZs 


reformáció (l. reformare "megújít, helyreállít’) 
A nyugati kereszténység XVI. századi, protes- 
táns, szerteágazó megújulási mozgalma, amely 
alapvetően átrajzolta Európa szellemi és politikai 
térképét. A megújulás-helyreállítás a keresztény- 
ség középponti eszméje: „gondolkodástokban 
megújulva [Vulgata: reformamini] alakuljatok át, 
hogy felismerjétek, mi az Isten akarata, mi a he- 
lyes, mi a kedves előtte és mi a tökéletes" - írja Pál 
apostol (Róm 12,2). —Szent Agoston a reformá- 
lódást, a visszatérést az Istennek tetsző és Isten 
adta állapotba folyamatos szükségletnek tartotta 
mind az egyén, mind a közösség szintjén. Ezt 
példázták a középkori egyház: Cluny, VII. Ger- 
gely, a ciszterek, ferencesek, konciliaristák (a pá- 
pai egyeduralom helyett testületi, zsinati főséget 
szorgalmazók), az Agoston-rendi devotio moderna 
(új kegyesség’) reformtörekvései, amelyek erős 
egyházkritikával is párosultak. A ~ szintén a bel- 
ső és a külső egyházi s társadalmi (a kettő nem 
vált el akkor) megújulás és helyreállítás igényével 
lépett föl, de számos körülmény együttes közre- 
hatása révén, eredetileg korántsem kívánt szaka- 
dáshoz vezetett. 

—>Luther, a ~ elindítója a sola fide (egyedül hit 
által) régi elvét állítva a középpontba, az egyén 
kegyelemből kapott üdvözítő hitére tette a hang- 
súlyt, és így megfosztotta a papságot és főként 
a pápát Isten és hívő közötti közvetítői szerepé- 
től. A sola Scriptura (egyedül a Szentírás által) 
elvével az egyház —tekintélyét vonta kétségbe, 
mondván, hogy csak az köti az egyén lelkiisme- 
reti szabadságát, amit a Biblia kifejezetten előír 
vagy tilt, habár az egyházi hagyomány vagy ta- 
nítás figyelembe veendő, hasznos. Igy a reformá- 
torok tagadták az egyházi hatalom legfontosabb 
alapját: a bérmálás, a bűnbánat, a betegkenet és 
az egyházi rend szentségét, csak a keresztségét 
és az eucharisztiáét ismerték el, mondván, csak 
az utóbbi kettő szerepel a Bibliában. Ugyancsak 
szentírási alapon elutasították a papi nőtlensé- 
get és a szerzetesrendeket, és bevezették a hívek 
számára is a két szín alatti áldozást, átértelmez- 
ték, és úrvacsorának nevezték. Mindez a római 
egyháznak nemcsak a hitbeli tekintélyét ásta alá, 
hanem az állami joghatóságát is — ha a házasság 


nem szentség, az egyház házasságjogi szerepe sem 
indokolt. 

Ezekhez az elvi-teológia változásokhoz in- 
kább csak a kiváltó okokat szolgáltatták a kü- 
lönféle, régóta sérelmezett egyházi visszásságok: 
a bűnbocsátó-cédulák árulása, az alsó papság 
műveletlensége, a főpapság hatalmi visszaélései 
(szimónia), fényűzése, a lelkigondozás hanyago- 
lása politikai és gazdasági tevékenység miatt stb. 
(ezeket egyébként a katolikus reform, a trentói 
zsinat [1545-1563] utóbb hatékonyan kezelte). 

Luther számára a súlypontot a theologia crucis 
Ckereszt teológiája’), Isten ingyen kegyelmének 
a felismerése és belső megélése jelentette a devotio 
moderna tanítása nyomán. Arra, hogy a pápa 
eretnekként kiátkozta (1521), erősebb egyház- és 
pápakritikával válaszolt. Társaival együtt meg- 
fogalmazta az augsburgi (m. ágostai) hitvallást 
(1530), az egész protestantizmus egyik legfon- 
tosabb, az alakuló evangélikus felekezet alapító 
dokumentumát. Az egyházi hierarchiát nem, de 
a pápai hatalmat a régi zsinati elv szerint elutasí- 
totta, egyben határozattan állást foglalt az éppen 
az ő ilyen tanításaira hivatkozó anabaptistákkal 
Cújrakeresztelők’) szemben, akik csak a felnőtt 
keresztséget ismerték el, és a magántulajdon létét 
is megkérdőjelezték, illetve a parasztokkal szem- 
ben, akik hatalmas felkelésükkel (1524-1525) so- 
kakat szembefordítottak a -val. 

A kettős kormányzatról szóló elméletében 
(keresztény államfelfogás) megkülönböztet- 
te a világi és a lelki hatalmat, de hangsúlyozta, 
hogy mindkettő felett Isten az úr, azaz a világ 
kormányzásában Isten egyik eszköze a felsőbb- 
ség, a „kard hatalma”, míg a másik az evangéli- 
um. Nem emiatt, hanem a Rómától való szaka- 
dás politikai és gazdasági kényszerei miatt került 
az újonnan szerveződő egyház a világi fejedelem 
eredetileg nem kívánt fennhatósága alá. 

A ~ svájci áramlata Ulrich Zwingli zürichi és 
Jean Calvin ( Kálvin) genfi lelkész nyomán 
bontakozott ki. A független svájci városok öröm- 
mel fogadták Kálvin zsinat-presbiteri rendszerét, 
amely önállóságot biztosított gyülekezeteiknek. 
Ezt az egyházkormányzati formát azután átvet- 
ték a holland, a skót presbiteriánusok és az angol 
—puritánok is. A presbitériumok, amelyekben 
egymás mellett ülhetett nemes és polgár, a de- 
mokratikus politikai gyakorlatnak élő példát 
mutatott. Kálvin egyházpolitikai elvei élesen kü- 
lönválasztották az egyházat az államtól, körülírva 
mindkettő hatáskörét, a hatalom természetéről 

reformáció 


alkotott elképzelései pedig előhívták a felelős, 
polgári kormányzás igényét. A kamatszedést 
támogatta, ha megszorításokkal is (miközben a 
kortárs skolasztika is hasonló irányban haladt). 
Viszont Kálvin az egyén lelkiismeretére, nem 
egyházi tanításra vagy állami rendszabályra bízta 
a kérdés eldöntését. Az Isten dicsőségére végzett 
evilági tevékenység szorgalmazásával a következő 
évszázadok meghatározó magatartásformáját fo- 
galmazta meg. Igy a kálvinizmus a kapitalizmus 
kibontakozásában fontos szerepet vitt, miként 
—Max Weber (A protestáns etika és a kapitalizmus 
szelleme, 1904—1905; M. 1924, 1982) kimutatta. 

Az új felekezetek intézményesülni kezdtek, 
a radikalizálódás is megindult. Az értelmiség 
körében az antitrinitarizmus (szentháromság-ta- 
gadás) terjedt el. A papság jelentékeny részét az 
a reformátori gondolat vonzotta a cölibátus föl- 
számolásához, hogy a szerzetesi életeszményt, a 
radikális Krisztus-követést a családi közösségben 
is meg lehet valósítani. A világi uralkodók, a ki- 
bontakozó —nemzetállamok és —abszolutizmu- 
sok pedig a —szuverenitás új eszméi alapján kí- 
vánatosnak tartották a papság jogi kiváltságainak 
(csak egyházi bíróság elé állíthatóság) reformáto- 
ri megszüntetését, miközben örömmel tették rá 
a kezüket egyházi (kolostori) vagyonokra. 

VIII. Henrik angol király kezdetben még 
a pápaságot védve égettette a reformátorokat, 
de 1529-1534-ben hatalmi-politikai megfontolá- 
sokból az ún. reformparlamenttel elszakíttatta 
az angliai egyházat Rómától, s magát neveztet- 
te ki annak egyedüli fejévé. Lépése a ~ lényegét 
érintette, mert megtagadta az egyetemes római 
egyház főségét és joghatóságát az állami vezető, 
a törvényhozó, ezen belül a házasság intézménye 
és végső soron a polgárok fölött. Ezt követően az 
egyház állami joghatósága, illetve a papság jogi 
kiváltságai részben a katolikus államokban is fo- 
kozatosan visszaszorultak. 

A ~ végigsöpört a nyugati kereszténységen, 
egyedül Hispánia és Itália, illetve az erdélyi, há- 
romszéki „Szenföld” maradt érintetlen. A val- 
lásszabadságért, illetve a vallási fennhatóságért 
véres polgárháborúk bontakoztak ki szinte min- 
denütt — egyedülállónak számított a korban, 
hogy 1568-ban a tordai országgyűlés törvénybe 
foglalta a vallási türelem eszméjét. A Német-ró- 
mai Birodalomban a Róma-hű császár és a láza- 
dó protestáns fejedelmek a cuius regio, eius religio 
Cakié a föld, azé a vallás’) elvét fogadták el az 
augsburgi vallásbékében (1555), ami a fejedelmek- 

re hagyta annak eldöntését, hogy a területükön 
élők Rómát vagy az evangélikus hitvallást köve- 
tik. A béke azonban egy sor kérdést megoldatla- 
nul hagyott, ami aztán a Birodalom lakosságának 
mintegy harmadát elpusztító polgárháborúba, 
a csaknem minden európai hatalmat bevonó 
harmincéves háborúba torkollott. Az ezt keze- 
lő —vesztfáliai békének (1648) azonban sikerült 
olyan tartós rendezést elérnie, amely biztosítot- 
ta a vallásbékét, és megszilárdította a kontinens 
nemzetállami berendezkedését. 

Ahol a zsinat-presbiteri egyházkormányzati 
rendszer megszilárdult, különösen erőteljesen 
elősegítette a demokratikus-parlamentáris rend- 
szerek kiteljesedését. Magyarországon a nemesi 
kiváltságok és a protestánsellenes Habsburg- 
fennhatóság (Erdélyi Fejedelemség, Bethlen 
Gábor, Bocskai István) késleltette a zsinati-pres- 
biteri egyházkormányzat kibontakozását, de a 
protestantizmus döntően hatott a reformkori 
kibontakozásra. 

A trentói zsinat (1545-1563) mind teológiailag, 
mind szervezetileg sok szempontból hatékony vá- 
laszt adott a -ra, az általa útjára indított reform- 
folyamatot ezért számos történész ma katolikus 
-nak nevezi. A XX. századi Karl Barth Szent 
Agostonra visszamenő gondolatát, az ecclesia semper 
reformanda (az egyház mindenkor megújításra 
szoruľ’) elvét mára az egész keresztény közösség 
magáénak vallja, miként a szekularizáció nyomán 
fölerősödő ökumenizmust is. Némelyek fájlalják, 
hogy a - kezdeményezte hitbeli és egyházkor- 
mányzati megújulást nem sikerült a keresztény 
Nyugat egységét fenntartva kibontakoztatni, má- 
sok inkább örvendetesnek tartják az így létrejött 
sokféleség alkotta vitatkozó egységet. 


Barth, Karl: Istenismeret és istentisztelet a reformátori 
tanítás szerint (1938; m. 1944). 

Hancock, Ralph C.: Calvin and tbe Foundations of Mo- 
dern Politics („Kálvin és a modern politika alapjai”, 
1989, 2011). 

Kálvin János: Institutio: A keresztyén vallás rendszere 
(1536, 1559; m. 1624, 1909, 2014). 

Luther Márton: „A keresztyén ember szabadságáról”, 
Luther Márton három alapvető reformátori irata (1520; 
1901, 1986). 

MacCulloch, Diarmaid: A reformáció története (2003; 
m. 2011). 

McGrath, Alister E.: The Intellectual Origins of the 
European Reformation („Az európai ~ eszmei erede- 
te”, 1987, 2003). 


remény 


Troeltsch, Ernst: Die Bedeutung des Protestantismus für 
die Entstebung der modernen Welt („A protestantiz- 
mus szerepe a modern világ létrejöttében”, 1906). 


PPT 


régió Térfelosztási egység; a hétköznapi szó- 
használatban: térség, vidék, táj, körzet. A területi 
tudományokban társadalmi térkategória, körülha- 
tárolt térrész, természeti, történeti, kulturális, 
társadalmi, gazdasági tényezők révén elkülönülő 
területi egység, amely a regionális kohézió, iden- 
titástudat és intézményesülés révén is meghatá- 
rozható. A regionális politikában az állam és a te- 
lepülés közötti — többnyire közvetlenül az állam 
alatti — területi szint, akár közigazgatási (képvi- 
seleti), akár nem közigazgatási (statisztikai, ter- 
vezési) funkcióval. 


KBM 


regionalizmus Olyan politikai, társadalmi vagy 
kulturális mozgalom, amely a mindenkori álla- 
mi- vagy az Európai Unióban az állam fölöt- 
ti— szinttel szemben régiókat létesít, ismer és 
ismertet el az adott állam joghatóságán belül, 
és ekként szerkezetileg a szövetségi vagy az egy- 
séges államtól közjogilag nem feltétlenül függet- 
len vagy függetlenedő politikai, társadalmi, gaz- 
dasági vagy kulturális szervezésre törekszik. 


Benedek József: A társadalom térbelisége és térszervezése 
(2000). 

Nemes Nagy József: A tér a társadalomkutatásban. Em- 
ber; település, régió (1998). 

Paasi, Anssi: „The resurgence of the ‘Region’ and 
‘Regional Identity’: theoretical perspectives and 
empirical observations on regional dynamics in 
Europe” („A »régió« és »regionális identitás« visz- 
szatérése: elméleti távlatok és empirikus megfigye- 
lések az európai regionális dinamikáról"), Review of 
International Studies, 2009, 35. 


KBM 


relativizmus Az időn és téren felül álló, egye- 
temes morális vagy kognitív igazság létezésének 
vagy megismerhetőségének (monizmus) rész- 
leges vagy teljes tagadása. Mérsékelt formája a 
—>pluralizmus (—John Kekes). Radikális for- 
májában kifejezetten jellemző a —modernitás 
racionalizmusát szélsőségesen tagadó —poszt- 
modernre, de gyökerei visszanyúlnak az ókori 
szkepticizmusig. A filozófiai gondolatok, amelyek 
manapság gyakran hivatkoznak —Nietzschére 


és —Heideggerre, átnyúlnak politikai megfonto- 
lásokba. Azt állítják, hogy az igazságigény elnyo- 
mást hoz magával, akár diktatúrához is vezethet, 
s nem korlátozhatjuk az egyén —autonómiáját, 
szabadságát bármiféle igazság rákényszeríté- 
sével. A posztmodern szkepticizmusa a valóság 
megismerése kapcsán hasonlatos a —konzerva- 
tivizmuséhoz, de elveti a konzervativizmus által 
kínált támaszokat ( hagyomány, tekintély). A ~ 
képviselői paradox módon a - alapelvét próbálják 
rákényszeríteni mindenkire az elnyomás elleni, 
egyenlőségből eredeztetett szabadság nevében, 
amivel elvben, olykor jogilag is korlátozzák bármi- 
féle igazságigény kifejezését, valójában a szabad- 
ságot ( politikai korrektség). Ezt nevezte XVI. 
Benedek pápa a , relativizmus diktatúrájának". 


Baghramian, Maria: Relativism („~”, 2004). 
Weaver, Richard M.: Ideas Have Consequences („Az 
eszméknek következményeik vannak”, 1948). 


SzG 


remény (g. elpisz, l. spes, ol. speranza, fr. espoir, 
n. Hoffnung, a. bope) Eredetileg a kereszténység 
egyik kulcskifejezése, amely az I Kor 13,13 sze- 
rint a hit és a Sszeretet mellett a három teológiai 
—erény egyike. A fogalom kezdetben teológiai 
jellegű; Szent Tamás szerint olyan kívánság, 
amely formálisan és tartalmilag a legfőbb jóra, 
Istenre irányul. A filozófiában Kierkegaard érin- 
ti a problémát (Halálos betegség, 1849; m. 1993), 
és megkülönbözteti a - önámító jellegét attól 
az abszurd — és ezért igazi — -től, hogy „Isten 
számára minden lehetséges". A fogalom legát- 
fogóbb elemzését Ernst Bloch nyújtotta (Das 
Prinzip Hoffnung, „A remény elve”, 1938-1947), 
ami — marxista irányultságával együtt — meg- 
határozta a rákövetkező vitákat (például Hans 
Jonas Das Prinzip Verantwortung (0, A felelősség 
elve”, 1979] című munkájában). 

A ~ köznapi értelemben valami jónak a mentá- 
lis, egyben a személyiség egészét meghatározó el- 
várása. Antropológiailag kifejezi az ember teljes, 
végtelenre való nyitottságát, mivel még a realista 
pesszimizmus is feltételez bizonyos pozitív betel- 
jesülést lélektani, közösségi, történeti szempont- 
ból. Végső horizontja olyan teljesség, amely az 
adott körülmények között konkrétan elgondol- 
hatatlan, mégis felfogható. Ezért teológiai szem- 
pontból Istenre mint végtelen teljességre irányul; 
közösségben a szeretetre; itt és most a teljesség 
pszichikai mozzanataira, mint amilyen a tudás, 
az érzés, az akarat értelmessége. 

rend 


Történetfilozófiaiértelembena ~az —utópizmus 
elgondolásaiban ölt testet. Bloch a ~ végső formáját 
ebben látja kifejeződni; az álmodozást annak igazo- 
lásaként érti, hogy az ember valaminő történeti és 
társadalmi teljességre rendelt. A ~ lélektani, filozó- 
fiai és politológiai jelentősége akkor sem hagyha- 
tó figyelmen kívül, ha utópisztikus formáit mint 
ideologikus önámítást fogjuk fel, ami negligálja 
az embert sújtó lélektani, történeti és társadalmi 
esetlegességet egyaránt. 


Bloch, Ernst: Marxizmus, utópia, remény (m. 1984). 
Molnár Tamás: Utópia, örök eretnekség (1967; m. 1993). 
Rotter, Hans: , Remény", Walter Brugger (szerk.): Fi- 
lozófiai lexikon (1947; m. 2006). 
MB 


rend Alapfogalmaink egyike; nem rendelhető 
alá magasabb fogalomnak, és nem vezethető visz- 
sza viszonyra (reláció), mivel — mint — Platón, 
HO Arisztotelész és ÖSzent Tamás állította — nem 
egyszerűen részek elsőbbséget meghatározó köl- 
csönhatás, hanem egész, amely a részek kölcsön- 
hatásának a feltétele. A ~ mint feltétel: rendező ~; 
mint részek kölcsönhatása: rendezett -. A rende- 
ző és a rendezett - végsőképpen egyesül, s nem 
más, mint maga a -. E - kiterjedése és erőssége, 
állandósága és változása, illetve különböző vonat- 
kozásai adják a - lehetséges és tényleges fogal- 
mait. Ezen túlmenően a - a teljes rendezettségtől 
a rendezetlenségig (káoszig) terjed, amely utóbbi 
a - alacsonyabb szintje, az adott - átalakulásának 
(felbomlásának és újraalakulásának) vagy stabi- 
litásának adott foka. A rendszerelmélet kereté- 
ben, főképp Niklas Luhmann munkájában a 
- speciális kutatás tárgya. Itt a - mint rendszer 
önfenntartó (autopoietikus), a rendező -et a ren- 
dezett - bináris szerkezete szerint képezi. 

A - hasonló más alapfogalmakhoz, mint a vég- 
telen, lét, értelem, szerkezet, forma. A végtelen 
jelenthet sorozatot vagy határolatlanságot, amely 
a fogalomban határoltként jelenik meg. A lét 
mind abszolút, mind meghatározott értelemben 
nem más, mint a - lehetősége és ténylegessége. 
Az értelem pedig: a felfogott egész mint a részeket 
meghatározó -. A szerkezet: az egész és rész tagolt 
összefüggése. A forma az anyagot adott módon 
rendezi. Végtelenül sokféle (végtelenül növelhető 
vagy csökkenthető számú) - létezik, ami az abszo- 
lút ~re mint minden ~ horizontjára mutat. 

A ~nek két fő jelentésköre van: a ~ mint fenn- 
állás (szubsztancia) s mint tulajdonság (attribú- 

tum). Az elsőre példák: a „világ~” (mint politi- 
kai-gazdasági világrendszer), a társadalmi ~ek 
(fő~, köz~, szerzetes- és lovag~ stb.), a jog~ vagy 
a sor~; minden mentális, fizikai vagy történeti- 
társadalmi fennállás, amely rendszerként írha- 
tó le (például a kozmológiában, a biológiában, a 
kémiában vagy a filozófiában). Tulajdonságként 
a ~: rendezettség (például a —köz- mint társa- 
dalmi-politikai fegyelmezettség), illetve minden 
rendszeres tevékenység (például munka-, napi-, 
eljárás-). A történelem mint egész a maga kiszá- 
míthatatlansága ellenére is a ~ tulajdonságait mu- 
tatja, amit bizonyít például a tudományok vagy 
a —>jog fejlődése. 

A - az archaikus kultúrák kultikus eszméje, 
miként az egyiptomi maat, a sumér Anu, a hin- 
du rta, a kínai tao stb. fogalma tanúsítja. A —jó 
ideája Platónnál, az első mozgató Arisztotelész- 
nél, az Egy Plótinosznál a rendező - fogalmának 
felel meg; hasonló szerepet tölt be az ószövetségi 
, Uristen" (7abve- Elobim), illetve a János-evangé- 
lium Igéje ( Isten). Az ember egyszerre rendező 
és rendezett -: amennyiben aktívan részesedik a 
világ-ből, maga is rendező, amennyiben tagja, 
rendezett. A hellenisztikus kozmológia a kozmosz 
(g. mindenség" és "rend") felépítésében látta kife- 
jeződni a rendező -et, ti. a csillagok mint élőlé- 
nyek mozgásaiban; e mozgások határozzák meg 
a természet s az ember életét is. A keresztény- 
ségben a teremtett - elkülönítése a teremtő -től 
lehetővé tette a természet és az értelem -jének 
kutatását; évszázados fejlődés után ez vezetett az 
első modern tudományos rendszerhez, Newton 
fizikájához. A történelem és a társadalom mint 
eszkatologikus - jelent meg, aminek legtelje- 
sebb kidolgozása Hegel történelemfilozófiája: 
a történelem -je egyben a Szellem -je. S Marx, 
—>Comte vagy —Eric Voegelin ezt alkalmazta 
a maga szűkebb rendszerében. 

A morális - a kereszténységben részben a termé- 
szeti törvényen, részben a parancsetikán alapult; 
racionális alapra Kant helyezte a kategorikus 
imperatívusz formájában. A Hegel utáni filozó- 
fia részben a szellemi - megdöntésére törekedett 
(például Ludwig Feuerbach, Søren Kierkegaard 
vagy Nietzsche), illetve a - újrafogalmazására 
(például Eduard von Hartmann, Rudolf Otto, 
Edmund Husserl vagy Max Scheler). A szaktu- 
dományokban a relativitáselmélet és a kvantum- 
mechanika a - új fogalmaival szolgált, s az utóbbi 
tette világossá a rendező - — a megfigyelő — sze- 
repét a tudományos tevékenységben. 


rendszerváltozás Kelet-Közép-Európában 


A társadalmi és politikai - a nyugati történelem 
folyamán az ideálisnak tekintett Római Biroda- 
lom helyreállítását akarta elérni Nagy Károly- 
tól kezdve. E törekvést az elejétől fogva sajátos 
mederbe terelte a világi és az egyházi uralkodó 
kettőssége (keresztény államfelfogás), amely 
kedvezett a germán törzsek elkülönülő állam- 
építésének, különösen a Frank Birodalom utáni 
széttagolódásnak, amely megvetette a modern 
nyugat-európai államok alapját. A politikai - 
nyugati problémája egyrészt a keleti keresztény- 
ségtől való elválásban, másrészt a germán ere- 
detű államok egymás ellen törő sokféleségében 
gyökerezik. E politikai - története a két (a külső 
és a belső) meghasonlás sikertelen leküzdéséről 
szólt a pápai invesztitúrától kezdve —Hitlerig 
és az SEurópai Unióig. A jelen politikai világ- 
alapjellemzője ugyancsak az átöröklött kettősség: 
egyfelől az CUSA éles belső ellentétei, másfelől 
szembenállása —Oroszországgal, illetve újabban 
o Kínával és —Indiával. A civilizációk ver- 
sengése mint elmélet csupán leírja ezt az átörök- 
lött kettősséget, de nem ad választ arra a kérdés- 
re, hogy miképpen alakítható ki globálisan stabil 
politikai, gazdasági és társadalmi -. 

A mai tanácstalanság a rendező - meghatáro- 
zásának a kudarcából fakad. A természeti törvény 
a tudomány fényében elavult; s a kereszténység 
nem volt képes sem belső meghasonlásait, sem a 
közte és más vallások között fennálló ellentéteket 
feloldani (habár utóbbira történtek kísérletek a 
különféle ökumenikus és vallásközi mozgalmak- 
ban). Az —ideológiák kialakulása válasz volt a 
kereszténység rendező szerepének kudarcára; ám 
a ÖSkommunizmus, a —fasizmus, a Önemzeti- 
szocializmus képviselte kísérletek eleve bukásra 
voltak ítélve. Bizonytalan, hogy a —liberalizmus 
mint -felfogás képes-e megvalósítani „a törté- 
nelem végét" (Francis Fukuyama), és elhozni 
az örök béke állapotát. Mind a kereszténység, 
mind az ideológiák egyszerre szolgáltak filozó- 
fiai, morális, tudományos, társadalmi és politikai 
-felfogással; belső következetlenségeiből adódóan 
a liberalizmus inkább az önkénynek, mintsem 
az egységes - kialakításának kedvez. 

A konzervatív felfogások sokszor korábbi fo- 
galmakhoz nyúlnak vissza ( reakció), s egyes 
, értékeket" helyeznek előtérbe. Am a keresz- 
ténység lényege a valóságfeltárás (g. apokalüpszisz 
"kijelentés", kinyilatkoztatás’); ebből néhány , ér- 
téket" kiemelve nem teremthetünk egységes -et. 
Mint a Shagyományok szerves továbbgondolása 


a —konzervativizmus mégis képes arra, hogy 
visszanyúljon az eredeti valóságfeltáráshoz, s azt 
a legújabb tudományos és filozófiai eredmények 
alapján újrafogalmazza. Ekképpen a rendező ~ 
mint elv megközelíthető; ám ennek során tisz- 
tában kell lenni a történelem —autonóm, azaz 
tervezhetetlen jellegével. A konzervatív gon- 
dolkodásnak olyan felfogásra kell törekednie, 
amelyben az ideológiák önkényével szemben a 
—valóság a rendező elv; ennek autonómiája teszi 
lehetővé a —szabadság elismerését. A konzerva- 
tív -fogalom ekképpen a rendező - transzcenden- 
ciáját hangsúlyozza a rendezett - — így a szellemi, 
a vallási, az erkölcsi és a politikai - — olyan kö- 
vetkezetes kialakítása és fenntartása érdekében, 
amely feltételezi és kiteljesíti a szabadságot. 


Arisztotelész: Politika (1984). 
Bognár Bulcsu és Karácsony András (szerk.): Kommu- 
nikáció és társadalom: Lubmann-olvasókonyv (2014). 
Kuntz, Paul G.: The Concept of Order („A ~ fogalma", 
1968). 

Platón: „Törvények”, Platón összes művei III. (1984). 

Voegelin, Eric: Order and History I-V. („~ és történe- 
lem”, 1957—1987). 

Whitehead, Alfred N.: Science and tbe Modern World 
(„A tudomány és a modern világ”, 1925). 


rendszerváltozás Kelet-Közép-Európában 
Az angolul többnyire transition "átmenet", né- 
metül Wende "fordulat", a szomszéd nyelveken 
„a kommunizmus bukása”, „a diktatúra vége” 
néven említett folyamat nem köthető meghatá- 
rozott időponthoz, de döntő szakasza 1989-1991- 
ben ment végbe. Utját a következő állomások 
jelezték: a politikai ellenzék megjelenése, tömeg- 
tiltakozások, fontos szimbolikus események, 1989- 
ben a lengyel és a magyar kerekasztal-tárgyalások, 
a részlegesen demokratikus lengyel választások 
(július 4.), Nagy Imre és társainak újratemetése 
(június 16.), a berlini fal ledöntése (november 9.), 
a csehszlovákiai , bársonyos forradalom" (novem- 
ber 17.), Nicolae Ceausescu bukása és kivégzése 
(december 25.), majd 1990 tavaszán a magyar 
parlamenti választások és végül 1991-ben a Varsói 
Szerződés és a Kölcsönös Gazdasági Segítség Ta- 
nácsa (KGST) megszüntetése, a megszálló szov- 
jet csapatok kivonulása. Az egyes országokban a 
döntő fordulat eseményei egyáltalán nem voltak 
egymástól függetlenek, jellegzetes dominóeffek- 
tus érvényesült. A változás tartalmát a szovjet 

pártállami rendszer felbomlása és a —Szovjet- 
unió térségünkből való visszavonulása, illetve 
demokratikus parlamenti demokráciák politikai 
szervezetének létrejötte határozta meg. Sajátos- 
sága volt ennek a világtörténelmi átalakulásnak, 
hogy nem háború, hanem a birodalmi központ- 
nak a geopolitikai erőviszonyok megváltozásából 
eredő meggyengülése idézte elő. A parancsural- 
mi rendszereket alapvetően tárgyalásos-kiegye- 
zéses úton bontották le. Ez biztosította a legfőbb 
előnyét, nagyobbrészt erőszakmentes lefolyását. 

A diktatórikus berendezkedést külső nagy- 
hatalom, a Szovjetunió alakította ki, és tartotta 
fenn (habár a kommunista pártok szívesen vet- 
ték fel soraikba a szélsőjobboldali szervezetek 
egyszerű tagjait a térségben). A befolyási övezet 
országaiban mások voltak a körülmények, mint 
a központban. A modern nemzetté válásnak más 
volt az útja, mint tőlünk keletre vagy nyugatra. 
Az itt élő közepes és kis, a polgárosodás és a de- 
mokratizálódás több-kevesebb hagyományával 
rendelkező nemzeteknek a szovjet „internaciona- 
lizmus” egyet jelentett a függetlenség és a sza- 
badság hiányával. Ugyanakkor számos nemzeti- 
nemzetiségi problémát eltakart az örökké tartó- 
nak látszó , rendszer" és a XIX. századi romanti- 
kus mítoszok alapján létrejött szövetségi államok 
( Csehszlovákia, Jugoszlávia) valósága. 

A változásokhoz szükség volt mind külső, mind 
belső kedvező körülményekre. Az afganisztáni ag- 
resszió (1979. december) után egyre nyilvánvalóbbá 
vált, a Szovjetunió alulmaradt az USA ( Reagan) 
által rákényszerített újabb fegyverkezési verseny- 
ben, és elveszítette pozícióit a nemzetközi politi- 
kában. — Lengyelországban 1980-ban a Szolida- 
ritás független szakszervezet formájában a rend- 
szer ellen országos tömegmozgalom lépett színre. 
Az 1985-ben hatalomra kerülő Mihail Gorbacsov 
kétségbeesett kísérletet tett a súlyosbodó gazda- 
sági válság leküzdésére. A gazdasági és társadalmi 
válságot nem lehetett többé letagadni a térségben. 
A második jugoszláv állam sajátos nemzetközi 
pozíciója ellenére alapvető hasonlóságokat (gaz- 
dasági válság, nemzeti kérdés) mutatott a blokk 
többi országával. Az évtized második felére már 
nemcsak Lengyelországban, hanem máshol is 
megjelentek az ellenállás különböző formái. Nem 
tudták felszámolni Lengyelországban a földalatti 
Szolidaritást; Magyarországon, Csehszlovákiá- 
ban formálódni kezdett a civil társadalom, a 
legalitás határán működő kezdeményezések bon- 
togatták szárnyaikat, a Német Demokratikus 

Köztársaságban és SSzlovákiában egyházi moz- 
galmak jelentkeztek. Gorbacsov békepolitikája 
és a szuperhatalmi megegyezések csökkentették 
a nemzetközi feszültséget. 1988 végén Lengyel- 
országban a kommunista hatalom egyezkedni 
kezdett az ellenzék képviselőivel, 1989-ban sorra 
következtek a sorsfordító események Varsóban, 
Budapesten. Dőltek a „dominók”: Berlin, Prága, 
Szófia, Bukarest. December 20-án Moszkvában 
bejelentették, hogy a Szovjetunió lemond az erő 
alkalmazásáról az érdekszférájában (— Közép- 
Európa). 


Burakowski, Adam, Aleksander Gubrynowicz és 
Pawel Ukielski: A kommunista diktatúra végnapjai 
Közép- és Kelet- Európában (1989; m. 2014). 

KGyCs 


rendszerváltozás Magyarországon A kom- 
munista párt kizárólagos hatalmán és az állami 
tulajdon dominanciáján alapuló diktatúrából a 
demokratikus többpártrendszerbe és a magán- 
tulajdon túlsúlyára épülő piacgazdaságba történő 
békés átmenet, amelynek a kezdő- és a végpontja 
egzakt módon nehezen meghatározható. 

A magyar rendszerváltozás szervesen illesz- 
kedett a kelet-közép-európai rendszerváltozások 
folyamatába, azokhoz hasonlóan a külső felté- 
telek: az Egyesült Allamok szovjet- és kelet-eu- 
rópai politikájának módosulása, s részben ennek 
következtében a Szovjetunió meggyengülése, a 
gorbacsovi reformok tették lehetővé, ebből kifo- 
lyólag az egyedi jellegzetességek mellett sok ro- 
kon vonást is mutat azokkal. 

Az 1980-as években már mind nyilvánvalóbbá 
vált a rendszer gazdasági alapjainak hosszú távon 
történő fenntarthatatlansága, amit a számolat- 
lanul felvett nyugati kölcsönök is egyre kevésbé 
tudtak elfedni. Az évtized folyamán több intéz- 
kedés is született a piaci mechanizmusok óvatos 
érvényesítése irányába (gazdasági munkaközös- 
ségek, gmk-k, vállalati gazdasági munkaközös- 
ségek, vgmk-k létesítése; magántaxik engedé- 
lyezése; a kisiparosok, kiskereskedők számának 
ugrásszerű megnövekedése; vállalati tanácsok 
létrehozatala; kétszintű bankrendszer, személyi 
jövedelemadó bevezetése; a fogyasztói árak állami 
támogatásának leépítése). 

Mindeközben a politikai intézményrendszer 
eresztékei is egyre inkább recsegtek-ropog- 
tak. 1985-től, a Magyar Szocialista Munkáspárt 
(MSZMP, —>magyar kommunista pártok) XIII. 

kongresszusát követően a szélesebb közvéle- 
ményben is elkezdődött a kibontakozó gazdasági 
és politikai válság tárgyalása, fölerősödtek — és 
egyre inkább nyilvánossá váltak — a párton belüli 
személyi és politikai ellentétek. 

1985 júniusában Monoron tartották a formáló- 
dó ellenzéki csoportok első közös tanácskozásukat, 
amelyen még egyaránt képviseltette magát az ún. 
demokratikus ellenzék és a —népi-nemzetiek 
csoportja ( népi-urbánus vita). 1986-1987 fo- 
lyamán jelentek meg az első alternatív programok 
és szerveződések. Igy az MSZMP-hez kötődő re- 
formközgazdászok (például Bokros Lajos, Csillag 
István, Lengyel László, Matolcsy György) „For- 
dulat és reform" ( Medvetánc, 1987, 2) című ta- 
nulmányukban — a szocialista rendszer paradig- 
máján belül maradva, de — jelentős gazdasági és 
politikai reformjavaslatokat is megfogalmaztak. 
A demokratikus ellenzék képviselői (Kis János, 
Kőszeg Ferenc, Solt Ottilia) ,, Társadalmi szerző- 
dés" (Beszélő, 1987, 2, különszám) címen kiadott 
írásukban ennél is tovább mentek, Kádár távozá- 
sát és a korlátozott többpártrendszer bevezetését 
követelték (amelyben a kommunista párt még 
élvezett volna bizonyos privilégiumokat). Bihari 
Mihály , Reform és demokrácia" (Medvetánc, 
1987, 2) című tanulmányában az egypártrendszer 
keretei között az MSZMP-n belüli platformsza- 
badság biztosítása, a hatalmi ágak érdemi elvá- 
lasztása és a parlament szerepének jelentős meg- 
növelése mellett szállt síkra. 

Az ellenzék népi-nemzeti csoportjához tarto- 
zók 1987 szeptemberében, Lakiteleken, Lezsák 
Sándor házának udvarán tartottak tanácskozást, 
ahol megalakították a Magyar Demokrata 
Fórumot (MDF). Az eseményre meghívták a 
Hazafias Népfront főtitkárát, az MSZMP Köz- 
ponti Bizottsága (KB) tagját, Pozsgay Imrét is, a 
demokratikus ellenzék vezető alakjait — Konrád 
György kivételével — azonban nem. Ezt követően 
az ellenzék két legfontosabb irányzata végérvé- 
nyesen elvált egymástól. 

1988 áprilisában négy ismert értelmiségit (Bi- 
hari Mihály, Bíró Zoltán, Király Zoltán, Len- 
gyel László) a pártegység megbontásának vádjával 
kizártak a pártból, a következő hónapban pedig 
az MSZMP rendkívüli pártértekezletén Kádár 
János lemondott az első titkári posztról (az ekkor 
létrehozott elnöki pozíciót kapta meg). A párt új 
vezetője Grósz Károly lett, és jelentős változások 
történtek a vezető testületekben, a Politikai Bi- 
zottságban és a Központi Bizottságban is. 


1988 folyamán jött létre a demokratikus el- 
lenzék képviselőiből a —Szabad Demokraták 
Szövetsége (SZDSZ), és a szakkollégiumi moz- 
galomból kinőve a fiatal értelmiségiekből álló 
—>fFidesz is. Az év őszén és 1989 elején alakultak 
újjá a történelmi pártok (—Független Kisgazda 
Párt, FKGP; Kereszténydemokrata Néppárt, 
KDNP; Magyarországi Szociáldemokrata Nép- 
párt, MSZDP; Magyar Néppárt — Nemzeti Pa- 
rasztpárt). 

1988 októberében fogadta el a magyar ország- 
gyűlés az állami tulajdon lebontását, a —magá- 
nosítást lehetővé tévő új társasági törvényt. Grósz 
Károlynak egy kommunista pártaktíva-értekez- 
leten 1988 novemberében elmondott — a televí- 
zió által is közvetített —, fehérterrorral riogató, 
fenyegető hangvételű beszédét követően nem 
sokkal, 1989 januárjában Pozsgay Imre, a párton 
belüli reformerők vezére — az MSZMP KB általa 
felügyelt történelmi albizottságának jelentését is- 
mertetve — először minősítette népfelkelésnek az 
1956-os eseményeket (az addig bevett ellenforra- 
dalom kifejezés helyett). Ugyanebben a hónap- 
ban a parlament elfogadta az egyesülési jogról és 
a gyülekezési jogról szóló törvényeket. 

1989. március 22-én a Független Jogász Fórum 
élén álló Kónya Imre kezdeményezésére nyolc 
szervezet részvételével megalakult az Ellenzéki 
Kerekasztal (EKA) azzal a céllal, hogy egyesítse 
az ellenzéki erőket, és megakadályozza, hogy az 
állampárt különalkukkal megossza őket. 

1989-ben — különösen a májusi kormányátala- 
kítást követően — egyre inkább önálló hatalmi 
szereplővé vált a Németh Miklós vezette kor- 
mány is, soraiban olyan reformkommunista po- 
litikusokkal, mint Horn Gyula, Békesi László, 
Glatz Ferenc. 

A demokratikus átmenetet lehetővé tévő leg- 
fontosabb közjogi alapkérdésekben (pártokról, 
—alkotmánybíróságról, választási rendszerről 
szóló új törvény, az Alkotmány, a büntető tör- 
vénykönyv és a büntetőeljárásról szóló törvény 
jelentős módosítása) az 1989. június 13-án kez- 
dődő és szeptember 18-án közös megállapodás 
aláírásával záruló Nemzeti Kerekasztal-tárgya- 
lásokon egyezett meg az MSZMP és az EKA. 
Az ellenzéki tárgyalódelegáció legmeghatározóbb 
képviselői —Antall József, Sólyom László, Sza- 
bad György és Tölgyessy Péter voltak. 

A legélesebb viták a köztársasági elnök meg- 
választásának módjáról zajlottak. Végül abban 
állapodtak meg a felek, hogy az Alkotmányba 

a köztársasági elnök parlament általi megvá- 
lasztása kerül, egyszeri kivételes alkalommal 
azonban— még az első szabad országgyűlési 
választásokat megelőzően -a nép választ. Ezt 
a kompromisszumos megoldást az SZDSZ és a 
Fidesz nem fogadta el — attól féltek, hogy az ak- 
kor legnépszerűbb politikusnak számító Pozsgay 
Imre megválasztásával az állampárt akadályozni 
tudja a rendszerváltozás teljes körű véghezvite- 
lét —, és az általuk kezdeményezett novemberi 
ún. négyigenes népszavazáson — minimális kü- 
lönbséggel — sikerült is az álláspontjukat érvény- 
re juttatniuk. 

Az MSZMP 1989. október 7-én tartott XIV. 
kongresszusán a küldöttek elsöprő többséggel 
döntöttek a párt feloszlatásáról és jogutódként a 
o Magyar Szocialista Párt (MSZP) megalapítá- 
sáról, amelynek első elnökéül Nyers Rezsőt vá- 
lasztották. 

A rendszerváltozás éveiben több fontos tömeg- 
rendezvényt is tartottak, amelyek közül kiemel- 
kedtek az 1988. és 1989. március 15-i megemléke- 
zések, 1988 júniusában a romániai falurombolás, 
szeptemberében pedig a Bős-Nagymarosi víz- 
lépcsőrendszer ellen tartott tüntetések, valamint 
1989. június 16-án Nagy Imre és mártírtársai 
újratemetése. 

Mindezzel együtt a - elsősorban tárgyalásos 
úton zajló, , bársonyos" rendszerváltozás volt, 
ami alatt — miként akkoriban előszeretettel mon- 
dogatták — , egyetlen pofon sem csattant el". Eb- 
ből aztán a későbbiek során előnyök és hátrányok 
egyaránt származtak. 

A - közjogi értelemben az első szabad választá- 
sok megtartásával és az MDF elnökének, Antall 
Józsefnek 1990. május 23-án miniszterelnökké 
történő megválasztásával lezárult. Az állami tulaj- 
don — máig komoly vitákat generáló — lebontása 
( magánosítás), a piacgazdaság intézményrend- 
szerének kiépítése, a nyugati, euroatlanti gazda- 
sági és politikai közösségbe történő integrálódás 
azonban még hosszú éveket vett igénybe. A tár- 
sadalom és polgárai gondolkodásának, mentalitá- 
sának, viselkedéskultúrájának átalakulása pedig 
még jelenleg is zajlik — miközben persze számos 
új, a kommunista múlthoz immáron közvetlenül 
nem köthető probléma, konfliktus is megjelent 
a magyar politikai közösségen belül. 

A „sikeres volt-e a rendszerváltás?” kérdésre 28 
év távlatából sem adható tudományos igényű vá- 
lasz. E kérdés megválaszolásában rendkívül nagy 
szerepe van a szubjektív érzéseknek, a társada- 
lomban elfoglalt pozíciónak, illetve annak, mely 


508 


szempontokat vizsgál, és azokat mihez viszonyítja 
az ember. Mindenesetre sokakban máig komoly 
hiányérzet van a kommunista bűnök feltárását, 
a bűnösök elszámoltatását, közéletből történő el- 
távolítását illetően. 


Körösényi András, Tóth Csaba és Török Gábor: 
A magyar politikai rendszer (2007). 

Ripp Zoltán: Rendszerváltás Magyarországon 1987-I990 
(2006). 

Romsics Ignác: Volt egyszer egy rendszerváltás (2003). 

Tőkés Rudolf: A kialkudott forradalom (1996; m. 
1998). 

PS 


reneszánsz (f. renaissance újjászületés) A szó 
bizonyos előzmények után Jules Michelet sok- 
kötetes Histoire de France-jának (, Franciaor- 
szág története”, 1833—1869) La Renaissance (1855) 
című részéből terjedt el villámsebességgel annak 
a korszaknak a jelölésére, amely a XIX. századi 
—liberalizmus által gyűlöletesnek látott közép- 
korra nem csupán következett, hanem azt meg 
is szüntette. Michelet a fogalmat a kultúrát teljes 
terjedelmében felfogva egy egész korszakra vo- 
natkoztatta, de leginkább a XVI. századi francia 
és összeurópai folyamatokra. A szónak természe- 
tesen vannak szűkebb és nem történetfilozófiai 
vagy eszmetörténeti előzményei, ezek közül a 
legfontosabb a renatae litterae (újjászületett iro- 
dalom’), amelyet elég korán kezdtek alkalmazni a 
XIV. századtól, pontosabban Petrarca fellépésétől 
számítva a klasszikus antik irodalmi minták nyo- 
mán felújított szóhasználatú és retorikájú latin 
művekre, illetve a később neolatinnak nevezett 
irodalmi korszakra. 

Igazán mitikus erejűvé mint korszakot és szel- 
lemi mozgalmat jelölő fogalom viszont a sváj- 
ci Jakob Burckhardtnak A reneszánsz Itáliában 
(1860; m. 1895-1896, 1945, 1978) monográfiájá- 
nak hatására változott. O az itáliai kis államok 
óriási anyagismerettel megrajzolt története mint 
háttér előtt tulajdonképpen az emberi méltóság 
autonómiájának kifejlődését és legmagasabb fo- 
kon a firenzei újplatonisták, főként Pico della 
Mirandola tanításaiban kodifikált megdicsőülését 
ábrázolja. Gyakorlatilag az ember megistenülését 
hirdeti, amelynek így a ~ lett volna az első iga- 
zán nemzetközi mértékű fázisa, ezt követte volna 
szerinte természetesen a —felvilágosodás, illetve 
a XIX. századi szabadelvűség; Nietzsche majdani 
„emberfeletti embere” tulajdonképpen ennek a 
gondolatnak a további kibontakoztatása. Napja- 


republikanizmus 


inkra ez az értelmezés még mindig olyan erős, 
hogy kivívja mind a történészek, mind az összes 
művészettel és kultúrával foglalkozó történész 
ellenkezését; hosszú volna fölsorolni az ellenve- 
téseket, amelyeket igen neves tudósok tettek a 
szó ezen mitikus, sőt misztikus istenítésével kap- 
csolatban. Elég talán Paul Oskar Kristeller nevét 
említenünk, aki nagy erővel lépett fel a még mo- 
rálfilozófiai, illetve pszeudoteológiai burckhardti 
„emberméltóság”-gondolatot a politikai eszme- 
történet eszközeivel folytató Hans Baron , polgári 
humanizmus"-elmélete ellen, aki tulajdonképpen 
a firenzei köztársasági ideológiában vélte feltalálni 
az egész - lényegét. Legújabban Magyarországon 
is hódít John Monfasani elmélete („A reneszánsz 
mint a középkor betetőző szakasza" [2006], He- 
likon, 2009, 1—2), amely nemcsak nem korlátoz- 
za a ~ot a XVI. századra, nemcsak nem nyújtja 
meg a XIV.-től a XVII. századig, hanem egyál- 
talán nem ismeri el önálló történeti korszaknak 
a ~ot, hanem a középkor utolsó fázisának tartja, 
és a nagy vízválasztót Descartes-nál látja, mert 
szerinte ővele kezdődik a —modernizmusnak el- 
keresztelt újkor. További problémakör a fogalom 
használatával kapcsolatban az, hogy a rendszer- 
és korszakbeosztás különböző formáinak hívei 
a —reformációt a ~ gyökeres ellentétének vagy 
pedig vele rokon mozgalomnak, illetve iránynak 
állítják-e be. Márpedig ha — Machiavelli elméle- 
tét tekintjük, akkor az bizonyos értelemben ro- 
konságba hozható a protestáns felfogással, amely 
alapvetőnek tekinti az ember egyéni felelősségét 
Istennel szemben, mivel Machiavelli hasonlókép- 
pen alapvetően emberi valóságként állítja be a po- 
litikát. Mindenesetre fokozott óvatosság ajánlatos 
e tekintetben, mivel lehetetlen nem észrevenni 
azt a hatalmas különbséget, amely elválasztja a 
Dantéban csúcsára jutott és a maga módján töké- 
letes középkori gondolkodásmódot attól a költői 
és morálfilozófiai világképtől, amelyet a követke- 
ző nemzedékhez tartozó zseni, Petrarca valósított 
meg a maga latin és olasz műveiben. Dante esz- 
ménye az egyetemes világmonarchia, amelyben 
a császár és a pápa együttműködik, de az igazi 
irányító a császár, ami a politikát illeti; Petrarca 
számára pedig az igazi politikai eszmény a római 
nemzet újjászületése, amelynek mindkét nyel- 
ve, a latin és az olasz is legitim, viszont mind a 
császárból, mind a pápából kiábrándul, hiszen az 
elsőnek drágább a német birodalom, a másiknak 
pedig a franciák parancsszava. Igy tehát Petrarca 
valóban előfutára a reformációnak mint megúju- 


lásnak, de semmiképpen sem előfutára teológiai- 
lag, mert abban teljesen ortodox. 

A valódi vagy igazi -t sok elemző tulajdon- 
képpen Itáliában már 1520 vagy legkésőbb 1527 
(Róma kifosztása a császári hadak által) után be- 
fejezettnek tartja, és legfeljebb kisugárzása él to- 
vább északon vagy keleten, Olaszországban erre 
a manierizmus korszaka következik, amely már 
a barokk előszobája. A „manierizmus” fogalma 
egyébként mint általános stíluskorszak-fogalom 
újabban már alig, helyette inkább a késő rene- 
szánsz vagy a kora barokk használatos. A leg- 
elfogadhatóbbnak az az álláspont tűnik, amely 
a ~t a késő középkori, illetve kora újkori és sok 
azonos vonást ugyanolyan módon (például az 
arisztoteliánus skolasztikát és a neoskolasztikát) 
megtartó szellemi élet legnagyobb igényű vállal- 
kozásának, de nem totális jellemzésének, az egész 
korszakot (legtágabban 1300-1620 között) meg- 
határozó mozgalomnak tartja. A manierizmus 
pedig nem más, mint a ~ nagy vallási, etikai, po- 
litikai és esztétikai álmaiból, időnként utópiáiból 
való keserű ébredést érzékelő tragikus irónia. 


Ács Pál: , Reneszánsz", Kőszeghy Péter (szerk.): Ma- 
gyar művelődéstörténeti lexikon 1-XIII. (2003—2012). 
Greco, Pietro: La scienza e PEuropa — Il. Rinascimento 

(, Tudomány és Európa: ~”, 2015). 

Klaniczay Tibor: A múlt nagy korszakai (1973); uő: Ha- 
gyományok ébresztése (1976). 

Skinner, Qeuntin: The Foundations of Modern Political 
Thought I: The Renaissance („A modern politikai 
gondolkodás alapjai: a -", 1978); Tbe Foundations of 
Modern Political Thought II: The Age of Reformation 
(„A reformáció kora", 1981). 


SzL 


republikanizmus (l. res publica "nyilvános/közös 
ügyek") Allam- és politikaelméleti felfogás, amely 
mindenféle egyeduralmat elutasít, így nemcsak a 
diktatúrát, hanem a Ö monarchiát is. Ha a politi- 
kai közösséget egyetlen személy reprezentálja, az 
csak választás útján nyerheti el a tisztségét. A - 
szerint a köztársaságot jellemző uralmi formában 
a demokratikus akarat nem egyszerűen az egyé- 
nek összegződő érdekén, hanem a közügyeknek 
elkötelezett polgárok (citoyen) aktivitásán nyug- 
szik. Annak hite hatja át, hogy az állampolgárok 
társadalmi-erkölcsi képességekkel rendelkeznek, 
és ezt hajlandóak is kifejezni a nyilvánosságban. 
Eszerint a Spolitika nem más, mint a nyilváno- 
san és közösen, illetve a közösséget reprezentálók 

részvény 


által hozott döntések tere. Az akarat- és véle- 
ményszabadság képezi az alkotóelvét. Ugyanak- 
kor a —liberalizmustól megkülönbözteti, hogy a 
választási eljárásokra nem csupán mint hatalmat 
legitimáló megnyilvánulásokra tekint, hanem 
bennük látja a hatalom forrását, továbbá a jogi- 
politikai történeti hagyományt fontosabbnak 
tartja az írott Salkotmánynál. A ~ olyan álta- 
lános politikai keretet biztosít, amelyben a kon- 
zervatív, liberális, szocialista törekvések egyaránt 
helyet kaphatnak. 


Machiavelli, Niccoló: Beszélgetések Titus Livius első tíz 
könyvéről (1531; m. 1862). 

Richter, Emanuel: Republikaniscbe Politik. Demokratiscbe 
Öffentlichkeit und politische Moralität („Republikánus 
politika: Demokratikus nyilvánosság és politikai 
moralitás”, 2004). 


KA 


részvény —Gazdasági társasághoz fűződő tu- 
lajdonviszonyt (~társaság), a működéséből szár- 
mazó maradványösszegre vonatkozó követelést 
megtestesítő értékpapír. A kötvénytulajdonosok- 
tól (hitelezőktől) eltérően a -esek nem egy meg- 
határozott összeg jövőbeli visszafizetésére, hanem 
a vállalat profitjából ( haszon) való részesedésre 
kapnak ígéretet. A -tulajdonosok ugyanakkor 
korlátolt felelősséggel rendelkeznek, azaz csak a 
vállalatba bevitt tőkéjüket veszíthetik el, így a vál- 
lalat felszámolása esetén a hitelezők akkor sem 
követelhetnek több pénzt a -esektől, ha a válla- 
lat eszközeinek eladásából származó bevétel nem 
fedezi a követeléseiket. A —tőzsdén nyilvánosan 
kibocsátott -ekkel lehet kereskedni; a legtöbb - 
azonban nem nyilvános. 

A ~, a ~társaság, a korlátolt felelősség és a ~piac 
(tőzsde) kialakulása jelentős lépcsőfokok a —ka- 
pitalizmus fejlődésében. Olyan intézményi inno- 
vációk ezek, amelyek a tőkeigényes technológiák 
alkalmazásából származó tranzakciós költségeket 
csökkentik: a - lehetővé teszi, hogy a vállalatnak 
nagyszámú tulajdonosa legyen, ugyanakkor a 
korlátolt felelősség a befektetésből eredő kocká- 
zatot csökkenti. Sok tulajdonos esetén azonban 
elválik a vállalat irányítása a tulajdonlásától, ami 
az igazgatóság és a tulajdonosok közötti érdekel- 
lentéthez vezethet, de az ebből a (megbízó-ügy- 
nök) problémából eredő tranzakciós költségek 
korlátok között tarthatók. A -piac léte ugyanis 
lehetővé teszi, hogy a - ára tükrözze a vállalat 
(s így a menedzsment) teljesítményét, de az áru- 

piacon és a menedzserek piacán folyó verseny, il- 
letve a menedzserek javadalmazásának a ~áraktól 
való függővé tétele is enyhíti az érdekellentétből 
származó problémát. 

Habár a -tulajdonlás és -kereskedés gyökerei 
az ókorig visszavezethetők, az első részvénytár- 
saság, a holland Egyesült Kelet-indiai Társaság 
(Vereenigde Oostindische Compagnie) 1602-ban jött 
létre több kisebb, kelet-indiai kereskedelemmel 
foglalkozó vállalkozás egyesítésével. A ~ek adás- 
vétele kezdetben informálisan zajlott, majd 1608- 
ban határozták el, hogy a Beurs (tőzsde, börze) 
számára külön épületet hoznak létre. 


Bodie, Zvi, Robert C. Merton és David L. Cleeton: 
A pénzügyek közgazdaságtana (2008; m. 2011). 

Ferguson, Niall: A pénz felemelkedése: a világ pénzügyi 
történelme (2008; m. 2010). 

Szabó Katalin (szerk.): Osszebasonlító közgazdaságtan 
(2007). 

Weber, Max: A tőzsde (1894; m. 1995). 

CzP 


retorika Szónoklattan, a nyilvános érvelés és vi- 
tatkozás —tudománya, a meggyőzés művészete. 
Az antik görög világban alakult ki, de a rómaiak 
is a legmagasabb fokon művelték (Cicero); 
o Európában egészen a romantika koráig meg- 
határozta a beszéd és az írás megalkotásának, 
értelmezésének, tanításának a módját. Elmélete 
mindmáig —Arisztotelészre megy vissza, aki si- 
keresen rendszerezte mint cselekvésre irányuló 
közéleti-politikai tudást, továbbá a verbális cse- 
lekvés olyan maradandó elméletévé szélesítette, 
amely , számot tudott adni az emberi párbeszéd 
roppant, esetleges birodalmában tanúsított maga- 
tartásról" (Bender— Wellbery). 

A felvilágosodás nyomán a -i tudás részint le- 
értékelődött, mert a legtöbb területen a tudomá- 
nyos , tárgyilagosság" és a logikus érvelés sem- 
leges, részvevőktől független beszédmódja vált 
uralkodóvá, illetve mértékadóvá. Ezt külön föl- 
erősítette, hogy a szónoki kommunikációt hát- 
térbe szorította a nyomtatás: a könyv és a sajtó. 
Ezzel egyidejűleg azonban a parlamenti demok- 
rácia és a jogállam kibontakozása megkövetelte 
a meggyőzés művészetében való jártasságot. Az 
oktatás jelentős része is éppen erre irányult. A két 
igény termékeny feszültségében remek szónokok 
születtek Deák Ferenctől John F. Kennedyig, 
miközben diktatúrában elsorvadt a -. A modern 
tömegdemokráciák és -médiumok viszonyai közt 


revízió 


azonban minden megnyilatkozás retorikusságként 
(a meggyőzés elszemélytelenedéseként és a világ 
pluralitásához való igazodásaként) jelenik meg, 
mert a semleges nyelv utópiája letűnik, illetve 
a —politikai cselekvés immár nem a tudáson 
vagy az érdeken, hanem a véleményen alapul. 
A Ökormányzás tekintetében eltérő javaslatok 
versengenek: —vita dönti el, melyik lesz a , jó" 
javaslat. Mivel nincs egyetlen tökéletes megoldás, 
a döntések nyilvánosság előtti igazolásában a vita 
folyamatossá és elsődlegessé válik, célja tehát re- 
torikai: a meggyőzés. 


Arisztotelész: Rétorika (Kr. e. 367—322; m. 1845, 1982). 

Bender, John és David E. Wellbery: Retorikusság: a re- 
torika modern kori visszatérése (1990; m. 2000). 

Körösényi András: „Politikai képviselet a vezérdemok- 
ráciában”, Politikatudományi Szemle, 2003, 3. 


KBM 


revízió (felülvizsgálat) Történeti értelemben el- 
sősorban a békeszerződések felülvizsgálatát és az 
erre irányuló törekvéseket, ritkábban a történeti 
kérdések átértékelését értjük rajta. Magyar vonat- 
kozásban leginkább a —trianoni béke — és annak 
is elsősorban a területi vonatkozásai — felülvizs- 
gálatának követelését jelenti. Az első világháborút 
lezáró békerendszer ugyanis a vesztes központi 
hatalmakat nyilvánította felelőssé a háborúért, a 
háborús károkért anyagi jóvátételre kötelezte azo- 
kat, korlátozta hadseregük jövőbeni létszámát és 
felszereltségét, s a vesztes birodalmak területén 
nemzetállamokat hozott létre. Az egykori Ma- 
gyar Királyság területét is felosztotta: a magyar 
nemzetállamnak az egykori terület harmada és a 
lakosság 42%-a jutott, míg a Kárpát-medencében 
élő magyarság negyede a szomszédos utódálla- 
mokba került. (Ok — a székelységet kivéve — je- 
lentős részben a magyar határral szomszédos 
területeken éltek.) Az ország haderejét pedig 35 
ezer főben maximálták. A béke~ s különösen a 
határok újrarajzolásának követelése a — Horthy- 
korban a mindennapokat átható programmá vált, 
amellyel minden politikai erő egyetértett. A tár- 
sadalmat áthatotta a „Mindent vissza!” jelszót 
meghirdető —irredentizmus, ami azonban csak 
az országon belül volt népszerű, de realitása nem 
volt. Ez már Sopron és környékének népszava- 
zása idején kiderült 1921-ben. A határ- külföldi 
támogatói — Lord Rothermere brit sajtómágnás 
és Mussolini 1927-től — legfeljebb a magyar több- 
ségű határ menti területek visszacsatolását, illetve 


területi autonómia megadását tartották elfogad- 
hatónak. Ez a fajta etnikai - azonban az irredenta 
szólamoktól fűtött magyar társadalom szemében 
elfogadhatatlan megalkuvásnak tűnt. A csapdába 
került magyar külpolitika a , minél több, annál 
jobb" elv jegyében igyekezett rugalmas maradni. 
Az 1930-as években — Hitler politikájával össz- 
hangban - lehetőség nyílt az országra vonatkozó 
katonai korlátozások áthágására. Ez az 1938-ben 
bejelentett győri program keretében valósult 
meg, amely lehetővé tette a magyar haderőnek 
a szomszédos utódállamokéhoz hasonló léptékű 
fejlesztését. A határok újrarajzolására az 1930-as 
évek végén nyílt lehetőség, amikor a status guóval 
elégedetlen államok (Európában leginkább a 
Harmadik Birodalom és a Szovjetunió) destabi- 
lizálták a fennálló rendet. 1938-ban az első bécsi 
döntés a Felvidék déli részét, 1940-ben pedig a 
második bécsi döntés Eszak-Erdélyt csatolta 
vissza Magyarországhoz nemzetközi szerződés- 
sel- Hitler elképzeléseinek megfelelően. Kár- 
pátalját 1939-ben, a Délvidék egy részét 1941- 
ben fegyveres erővel foglalta el Magyarország, 
amikor a területet birtokló korábbi államalakulat 
szétesett a német támadástól. A területgyarapo- 
dásokkal csaknem megkétszereződött az állam 
területe és lakossága, viszont Hitler lekötelezett- 
jévé is vált az ország. A második világháborús 
vereség után az 1947-ben megkötött párizsi béke 
hatályon kívül helyezte a trianoni béke rendelke- 
zéseit, ugyanakkor csekély — Magyarország szá- 
mára hátrányos — módosítással visszaállította az 
ott megállapított határokat. A határ- kérdése ez- 
után kikerült a politikai közbeszédből, ahogy az 
utódállamokban élő magyarok sorsa is tabunak 
számított az 1980-as évekig. A rendszerváltozást 
követően ismét megjelentek a határ-t követelő 
szervezetek, de a közbeszédet továbbra sem hatja 
át ez a gondolat. A „Mindent vissza!” irreden- 
tizmus tábora szubkultúrává szűkült, társadalmi 
támogatottsággal inkább a határon túli magyar 
kisebbségek védelmének és támogatásának poli- 
tikája rendelkezik. Ennek megfelelően kormány- 
zati szinten is a jószomszédi viszony kialakítása 
vált programmá: Magyarország az ukrán, a szlo- 
vák és a román alapszerződésben elismerte a ha- 
tárok sérthetetlenségét. 


Zeidler Miklós: A revíziós gondolat (2009). 
PR 

Robespierre, Maximilien M. I. 


Robespierre, Maximilien M. I. (1758-1794) 
A magányos és hallgatag arras-i ügyvédet az 
1789-es —francia forradalom kiszámíthatat- 
lan gyorsasággal egymásra torlódó eseményei 
emelték előbb a Rendi Gyűlés, majd az Alkot- 
mányozó Nemzetgyűlés kérlelhetetlen szóno- 
kává, végül a beszédes nevű Közjóléti Bizottság 
vezetőjeként 1793 júniusában a jakobinus diktatúra 
élére, hogy aztán szűk egy évvel később az általa 
életre hívott tömeges terror őt magát is feleméssze. 
~, a Megvesztegethetetlen véres és hajlíthatat- 
lan ideológiai következetességét később hason- 
lították —Hitleréhez és —Leninéhez egyaránt, 
mítosza és ellenmítosza ma is él és hat, a nagy- 
betűs Forradalom legigazibb gyermeke volt, és , a 
forradalom felfalta gyermekét". Feje Párizsban, 
a nyaktiló helyén, a Forradalom terén (ma Place 
de la Concorde "Egyetértés tere") hullt a porba. De 
ez az emelkedésében és bukásában is félelmetes 
pálya hatalmas örökséget támasztott: összekötöt- 
te a oRousseau-tól tanult egalitárius eszméket a 
múlt eltörlésének brutális gyakorlatával, a politi- 
kai erőszak igazolását a francia felvilágosodás 
szekuláris üdvtanaival. Tündöklése és bukása 
megjeleníti, hogy a modern demokratikus po- 
litika és annak sarokköve: a népszuverenitás 
miként válik ideológiai bálvánnyá, a közjó ne- 
vében gyakorolt gyilkos rémuralommá, amely 
valamennyi XX. századi totalitárius rendszert 
jellemzett. 


Művei: Három beszéd Robespierre-től (1848); Robespierre 
emlékiratai (1944); Elveim kifejtése: Beszédek és cikkek 
(1988). 

Ludassy Mária: Négy arckép (1989). 

római jog Az ókori Rómában, illetve a Római 
Birodalomban hatályban volt jogszabályok ösz- 
szessége, és ami azokból fennmaradt. Forrásanya- 
gának legértékesebb részét Iustinianus bizánci 
császár latin nyelvű törvénykönyvekben (Corpus 
iuris civilis) összefoglaltatta, és ezzel átmentette az 
utókor számára. A XI. század végétől a bolognai 
glosszátorok a Corpus iuris civilist hatályos —jog- 
ként oktatták és művelték. Nekik köszönhető, 
hogy a - nemcsak Itáliában éledt újjá, hanem a kö- 
zépkorban szinte egész Európában elterjedt egye- 
temi stúdiumként és a hatályos jog forrásaként is. 
A ~ — elsősorban a a magánjog, de bizonyos fokig 
a —közjog és a büntetőjog területén is — Európa 
ius communéjévé, közös jogává vált, és e szerepét 

csak a XVIII. századtól kezdte elveszíteni a nem- 
zetállami kodifikációk következtében. A ~, illetve 
a ~i tradíció azonban közvetve a mai napig is be- 
folyásolja a jog (különösen a magánjog) fejlődését 
nemcsak Európában, hanem számos, Európán 
kívüli országban is. A —zsidó-keresztény hagyo- 
mánnyal és a görög filozófiával együtt az európai 
kultúra három meghatározó pillérének egyike. 
Páratlan nagyságának okai között gyakran rá- 
mutatnak a rómaiak paraszti eredetű mentali- 
tására, ebből fakadó —>konzervativizmusára és 
gyakorlati érzékére, a jog folyamatos és szerves, 
a jogtudósok által vezérelt fejlődésére, valamint 
a görög filozófia hatására. 

A ~ viszonylag csekély szerepet játszott a Ró- 
mai Birodalom kül- és belpolitikai sikereiben. 
A —>politikatudomány szempontjából elsősorban 
bizonyos klasszikus jogállami értékek, valamint 
egy sor politikai és közjogi alapfogalom kútfője- 
ként bír jelentőséggel. Nem utolsósorban a -nak, 
illetve a -i tradíció továbbélésének köszönhető 
a —>jogállam (Rechststaat, Rule of Law) modern 
gondolata, amely szerint a társadalomnak létezik 
egy olyan, legmagasabb rangú normarendszere, 
amely elkülönül a vallási és az erkölcsi normáktól, 
és amelynek az —állam —erőszak alkalmazásával 
is érvényt szerez. A rómaiak tudtak először vilá- 
gosan különbséget tenni — az ókorban egyedülál- 
ló módon — a jog (ius), a vallási normák (fas) és 
az —>erkölcs (705) között, és hatékony szabályok 
következetes alkalmazásával biztosították, hogy 
a jogi normák valóban érvényre jussanak az élet 
minden területén. 

A jogi normák tiszteletét az ókori Rómában 
nem utolsósorban az biztosította, hogy a rómaiak 
a jogot nem egy felsőbb hatalom által rájuk okt- 
rojált normatömegnek, hanem sokkal inkább a 
római polgárok közösségeként (civitas) felfogott 
állam rendjének, a római polgárok jogának (ius 
Quiritium, ius civile), sőt „nemzeti kulturális 
örökségük” legbecsesebb kincsének tekintet- 
ték, s azzal érzelmileg is azonosulni tudtak. Az 
érzelmi azonosulást megkönnyítette, hogy a ~ 
olyan szellemiségen alapult, amelyben a —libe- 
rális individualizmus eszméjének az ősforrását 
fedezhetjük fel. A császárkor előtt a római állam 
csak a legszükségesebb mértékben avatkozott be 
a magánszférába, és bár a császárkorban már sok 
tekintetben kialakultak az alattvalókról gondos- 
kodó, mai kifejezéssel a jóléti állam jellemzői, 
a —liberalizmus eszméjét a ~ továbbra is őrizte, 
és az utókor számára közvetítette. A rómaiak 

szemében a szabadság (/ibertas) a legfontosabb ér- 
ték volt. Libertas omnibus rebus favorabilior est („a 
szabadság minden más dolognál értékesebb") - 
állapította meg Gaius római jogtudós, igaz, nem 
a politika, hanem a rabszolgaság kontextusában, 
mégis nagy hatást gyakorolva az utókorra. A sza- 
badságot a rómaiak nemcsak a rabszolgaság ellen- 
téteként, hanem a római polgároknak az állam- 
mal szembeni magánautonómiája szempontjából 
is alapvető fontosságúnak tartották. Ahogy a 
szabadságeszme nem csupán a -, hanem általában 
véve az antik római gondolkodás öröksége, úgy 
a —hatalomnak (imperium, potestas) és a divide et 
impera elvének a hangsúlyozása, illetve a —biza- 
lom és a hűség (fides, bona fides) mint alapvető 
értékek tisztelete is az. 

A görög filozófiai gyökerek elvitatása nélkül 
a ~ra megy vissza egyebek közt az egyenlőség 
(aequitas), az Jigazságosság (iustitia), a méltányos 
eljárás (vö. aequitas, —tisztességes [megfelelő] el- 
járás) és a otermészetjog (ius naturale), de végső 
soron az —>érdek (utilitas, interesse) és az =>egye- 
tem (universitas) eszméje is. Kifejezetten a ~ban 
alakult ki a szokásjog (consuetudo), az —igaz- 
ságszolgáltatás (zurisdictio), a szavazati jog (ius 
suffragii), a otulajdon (dominium, proprietas) és a 
szerződés (contractus, pactum, conventio) fogalma. 
Köztudomású számos középkori és újkori állami 
intézmény elnevezésének római eredete (például 
császár, fejedelem, szenátus, prefektus, konzul), 
de magának a modern államfogalomnak a kiala- 
kulására is nagy hatást gyakorolt a ~. A rómaiak a 
maguk —=államát hivatalosan populus Romanusnak 
(római nép’) mondták (vö. magistratus populi 
Romani, provinciae populi Romani). Az államot 
elvontabban res publicának (szó szerint: közös 
ügy, dolog) nevezték. A res publica "köztársaság" 
jelentése csak a kora újkorban alakult ki. A zsar- 
noki államot és az elfajult demokráciát azonban 
nem tekintették res publicának (Cicero). A 
rómaiak a status szót még nem használták "ál- 
lam jelentésben (e szó a forrásokban többnyire 
állapot"-ot jelent), a status kora újkorban kiala- 
kuló "állam" jelentésének is megvoltak azonban a 
maga római gyökerei, például a status rei publicae 
kifejezés, amely az , állam állapota" mellett an- 
nak intézményeit is jelenthette. Sok tekintetben 
az Öalkotmány modern fogalma is ~i eredetű. 
A kései köztársaság korában használatossá vált a 
rem publicam constituere kifejezés, amely alatt az 
állam ügyeinek közjogi értelemben történő rend- 
betételét értették. 


Ahogy magának a jog (ius) önálló fogalmának 
a megalkotása, úgy a közjog (ius publicum) és 
a magánjog (ius privatum) szembeállítása is kife- 
jezetten a rómaiak érdeme. E szembeállítás csak 
lassan alakult ki. A ius publicum kezdetben nem 
közjogot, hanem a népgyűléseken elfogadott tör- 
vényeket és kiváltképpen a kógens (eltérést nem 
engedő) jogszabályokat jelentette. Cicero korában 
alakult ki a ius publicum "közjog? jelentése, ame- 
lyet ebben az időben kezdtek szembeállítani a 
ius privatum viszonylag újabb keletű fogalmával. 
A ius publicum jelentése a császárkorban sem kris- 
tályosodott még ki, de fokozatosan uralkodóvá 
vált a híres jogtudós, Ulpianus tétele, amely le- 
szögezte, hogy a közjog a római állammal (sta- 
tus rei Romanae), a közérdekkel kapcsolatos, a 
magánjog pedig az egyes személyek érdekeire 
(singulorum utilitas) vonatkozik. 

A —>tekintély (auctoritas) fogalma kifejezetten 
~i eredetű. Auctornak a rómaiak eredetileg olyan 
személyeket neveztek, akik egy más által véghez- 
vitt cselekedetet jóváhagytak, s ezáltal mintegy 
„megnöveltek”. Ebből az ősi jelentésből alakult ki 
auctoritas sokrétű fogalma, amelyen belül előtér- 
be került a tekintély" jelentés. A patrum auctoritas 
a népgyűlés által elfogadott törvények szenátus 
általi szentesítését, az atyák tekintélyével való 
megerősítését jelentette. Az auctoritas principis 
alatt Augustus korában a princeps kimagasló er- 
kölcsi tekintélyét értették, amelynek birtokában 
az a korabeli propaganda szerint segítséget nyúj- 
tott az állam kormányzásához. 

A középkorban a pápák és a német-római 
császárok hatalmi harcában a ~ra is gyakran hi- 
vatkoztak. Philipp Melanchton a ~ot a béke és 
a rend pártatlan forrásaként magasztalta. Olyan 
újkori gondolkodók, mint —>»Montesquieu, de 
például az amerikai alapító atyák is (különösen 
Jefferson) nagy hangsúllyal hivatkoztak rá. Oly- 
kor az SEurópai Unió Bírósága is úgy utal rá, 
mint a tagállamok jogrendszereinek közös gyö- 
kerére. A Kínai Népköztársaságban az 1980-as 
évek óta figyelhető meg a - recepciója. 


Földi András és Hamza Gábor: A római jog története és 
institúciói (2014). 
Stein, Peter: A római jog Európa történetében (1999; m. 
2005). 
Zlinszky János: Ius publicum (1994). 
FA 


Románia Területe szempontjából Délkelet-Eu- 
rópa, 20 milliós lakosságával az Európai Unió he- 

tedik legnagyobb országa. Európa fiatal államai 
közé tartozik. Havasalföld, Moldva és Dobrudzsa 
a bizánci, majd oszmán-török befolyás nyomán 
kulturálisan a — Balkán térségéhez közelíti. 
A XIX. században jött létre a moldvai és a ha- 
vasalföldi fejedelemség egyesülésével (1859), majd 
az első világháborút lezáró békekötésekkel meg- 
kapta —Erdély (beleértve a Bánság nagyobb 
részét és a  Partiumot), a Pruton túli Moldova 
és Bukovina történelmi tartományait is. 

A modern - létrejöttét a fanarióta uralom 
(1711-1821) készítette elő. A fanarióták a tö- 
rök Porta által kinevezett — zömmel görög, de 
részben román származású —, Havasalföldet és 
Moldvát helytartókként kormányzó vajdák vol- 
tak, akik tisztségükért évi megerősítési díjat fi- 
zettek. Némelyikük (például Grigore Ghica, 
Constantin Mavrocordat) fontos reformokat ve- 
zetett be. Ugyanakkor erősen hozzájárultak a ma 
,balkáninak" nevezett politikai kultúra megho- 
nosodásához, amely a — modernizációt követően 
is jellemezte a román közéletet. 

A drinápolyi béke (1829) a Porta szuverenitását 
orosz protektorátussal párosította, ugyanakkor 
lehetővé tette a modernizációt. Az oroszoktól 
kapott, „Szervezeti szabályzatok” néven ismert 
alkotmány liberálisabb volt mind az orosz beren- 
dezkedésnél, mind a korábbi oszmán uralomnál. 
Mindkét fejedelemségben rendelkezett az igaz- 
ságszolgáltatás függetlenségéről, a törvényhozás 
és a végrehajtás elválasztásáról. 

Az 1848-as moldvai és havasalföldi forradalom 
elfojtása után az 1858-as párizsi konferencia hozta 
kedvező pillanatban a két fejedelemség egyesülhe- 
tett, bár a nagyhatalmak feltételül szabták, hogy 
élükön két külön fejedelem álljon, külön törvény- 
hozó gyűlésekkel. Viszont közös intézményeket 
is elrendeltek Focsani székhellyel. Alexandru 
Ioan Cuza közös fejedelemmé választása azonban 
új irányt szabott a politikai modernizációnak: 
uralkodása alatt - a francia államépítés modelljét 
kezdte követni (egyházi javak szekularizációja, 
egységes közigazgatás és közoktatás stb.), s így 
a párizsi egyezményben rejlő föderatív lehető- 
ség nem valósult meg. A liberális és a konzer- 
vatív politikai elit összefogva érte el, hogy - a 
Hohenzollernek révén alkotmányos monarchiá- 
vá váljék. A királyság (Regatul Vechi "Okirályság") 
a belga alkotmányos minta alapján épült ki (1866- 
tól), de továbbra is a francia centralizáló állam- 
építő hagyományt folytatta. 1877-ben az ország 
belépett az orosz-török háborúba, és kivívta füg- 

getlenségét. Határai viszont a nagyhatalmi erő- 
viszonyoktól függtek. Oroszország annektálta 
Besszarábia déli részét, amelyet Moldva még az 
1856-os párizsi békében nyert el, hogy a nyugati 
hatalmak számára biztosítsa a szabad dunai hajó- 
zást. - kárpótlásként megkapta Dobrudzsát. 

Az ország politikai stabilitása az uralkodói hata- 
lom erejére, illetve a konzervatív és a liberális párt 
váltógazdaságára épült. A modernizációt a román 
gabonaexportbevételeibiztosították, ami a paraszt- 
ságot megnyomorító „újjobbágyság” rendszerével 
járt együtt, és több parasztfelkeléshez vezetett. 
A városi luxus és a paraszti nyomor kontrasztja, 
a nacionalista és liberális demagógia tombolása, a 
modern intézményrendszer rossz működése láttán 
Titu Maiorescu „tartalom nélküli forma”-ként 
jellemezte ezt a világot, míg mások azt hangoztat- 
ták, hogy a nyugati formák átvétele majd nyuga- 
tiasítja a társadalmat és a közgondolkodást. 

~ 1916-ban belépett a világháborúba, miután 
az antant az országhatár kiterjesztését szinte a 
Tiszáig megígérte, de a német ellentámadás nyo- 
mán különbékére kényszerült. Az 1917-es szovjet 
forradalmat, majd a világháborút követő káosz- 
ban katonai erejével egyre több terület megszer- 
zését tudta biztosítani, annál is inkább, mert a 
nyugati hatalmaknak a ÖSzovjetunió ellen szö- 
vetségesekre volt szüksége. 1918-ban Besszarábia 
csatlakozott hozzá, majd december 1-jén a gyu- 
lafehérvári nemzeti gyűlés kimondta az erdélyi 
és magyarországi román területek egyesítését 
"val. Katonai erővel megszerezte Bukovinát és 
a Kvadrilátert (a bolgár Dobrudzsát). 

Nagy-- az első világháború után jött létre, 
határait a Párizs környéki békék alakították ki 
(1919-1920). A különböző fejlettségű területek 
konglomerátumát kemény centralizációval és 
románosító politikával próbálták homogenizálni, 
ami Erdélyre kiterjesztve háttérbe szorította az 
erdélyi románság közép-európaias társadalmát 
is. Nem kedvezett az sem, hogy a gazdasági nö- 
vekedés üteme valamennyi régióban kisebb lett, 
mint korábban volt. Ekkor az ókirálysági hátterű 
Nemzeti Liberális Párt kormányzott, s alkotta 
meg az 1923-as alkotmányt. Vele szemben a kon- 
zervatívabb, erdélyi gyökerű Nemzeti Paraszt- 
párt nem sok sikerrel tudta képviselni a szerve- 
sebb, erdélyi mintákon alapuló modernizációt. 

A szélsőjobboldali Vasgárda előretörése miatt 
II. Károly király 1938-ban felszámolta a képvi- 
seleti demokráciát. 1940-ben Besszarábia, Eszak- 
Erdély és a Kvadriláter elvesztése után azonban 

elhagyta a trónt, Ion Antonescu tábornok beve- 
zette a maga katonai diktatúráját, és Mihályt ül- 
tette a trónra. ~ a Szovjetuniót Németországgal 
karöltve támadta meg, de 1944. augusztus 23-án 
Antonescut a királyt letartóztatta, a román had- 
sereg pedig a szovjetek oldalán folytatta a hábo- 
rút. ~ Besszarábiát elvesztette, de Eszak-Erdélyt 
visszakapta. A kommunista rendszer kiépítését 
internacionalista módra kezdte el, de a legnacio- 
nalistább rendszerként fejezte be, amikor 1989 
decemberében forradalom — azóta is vitatott for- 
radalom — söpörte el Nicolae Ceausescu diktatú- 
ráját, a diktátort és nejét gyors kirakatper után ki- 
végezték, hogy elejét vegyék a polgárháborúnak. 

A —>rendszerváltozást követő 25 év politikatör- 
ténete ismét felszínre hozta, hogy - továbbra sem 
tud olyan integrációs keretet és állampolgársági 
modellt felkínálni, amelyet az erdélyi magyar- 
ság önálló politikai közösségként tud elfogadni. 
A román nemzetikommunizmus, a Ceausescu- 
korszak hivatalos ideológiája folytatta a XIX. 
századi román nemzetépítést, amely alapja ma- 
radt az 1991-es alkotmánynak is. Lucian Boia 
szerint ez - peremhelyzetének és , történelmi 
megkésettségének” a jele. 


Boia, Lucian: Miért más Románia? (2012; m. 2013). 

Boia, Lucian: Történelem és mítosz a román köztudatban 
(1997; m. 1999). 

Durandin, Catherine: A román nép története (1994; m. 
1998). 

Trócsányi Zsolt és Miskolczy Ambrus: A fanariótáktól 

Romániai Magyar Demokrata Szövetség (RMDSZ) 
—erdélyi magyar pártok 1990 után 


rossz Passzív értelemben a jó általános hiánya, 
aktív értelemben ellenereje. A , rossz" a magyar 
nyelvben világosan különbözik a , gonosz"-tól, 
amely különbség egyszerre fokozati és minőségi. 
A ~nak a nyugati nyelvekben gazdagon kifejtett 
problémája magyarul gyakran a gonosz problé- 
májaként értelmezhető, holott az utóbbi a - spe- 
cifikus, aktív, olykor személyi jelleggel felfogott 
szélsőséges esete. A - az emberi valóság alapele- 
meként áthatja az emberi reflexió egész világát. 
Megkülönböztetjük a metafizikai, a természeti, 
a lelki, az erkölcsi és a történelmi - fogalmát. 
A metafizikai ~ a —vallás és a filozófia kiemelt 
témája. Az egyéni üdvöt még nem hangsúlyozó 


vallásokban a - elsősorban mint törvénytelenség, 
kihágás, passzív értelemben mint szenvedés jele- 
nik meg. Ekképpen a —jó hatálya alá tartozik, 
annak hiánya vagy funkciója. — Platón nevezetes 
allegóriája szerint a - mindenekelőtt természeti, 
kozmológiai, amennyiben az emberi „polgár- 
háború" viszonyaiért egy kozmikus katasztrófa 
felel, amelyet a lélek fogatának égi körútján be- 
következő, a hámból kitörő, , nemtelen" ló ren- 
detlensége idéz elő (Phaidrosz 246 skk.). Ugyan- 
akkor mint a platonikus Epinomisz fogalmaz: „a 
jó szükségképpen s már mindig is győzött a rossz 
felett". Jelentős változást hoztak a manicheista 
hagyományok, ahol a - a jóval szembenálló, az- 
zal egyenlő erejű egyetemes elv. A kereszténység 
egyedisége abban áll, hogy a manicheizmushoz 
hasonlóan kiemeli az elvként és személyes erő- 
ként is felfogott -at (a keresztény alapimádság a 
~at mint , kísértést" [próba] és , gonoszt" kétszer 
is említi), ezzel szemben mégis —Isten végtelen 
és üdvözítő jóságát vallja. A metafizikai - mint 
, ördög", , sátán", , kárhozat", , pokol" stb. a ke- 
resztény tanítás szerves része, de csak Isten üdvö- 
zítő jósága keretében értelmezhető. E metafizika 
szerint a - minden további formája — halál, beteg- 
ség, bűn — a metafizikai - következménye, noha a 
kereszténység mégis döntő jelentőséget tulajdonít 
az ősszülők által elkövetett eredeti bűnnek. 

A lelki - mint betegség és halál szorosan kap- 
csolódik az erkölcsi -hoz, noha az ártatlan szen- 
vedés már az Oszövetségben is kiemelt téma. 
A Zsoltárok az üldözött, megvetett, betegségtől 
sújtott ember könyörgéseit tartalmazzák, aki el- 
ismeri saját felelősségét, mégis reménykedik az 
Ur megmentő erejében. A 7ób könyve az ártatlan 
szenvedést az Ur próbatételeként mutatja be, és az 
emberi felelősséget az Isten jóságával hozza össze- 
függésbe. Az erkölcsi - a hellenizmusban az erény 
hiánya, az ellentéte pedig az erényes élet, amely 
látszólag merőben az embertől függ, jobban meg- 
vizsgálva azonban már Arisztotelész szerint is csak 
az istenségtől eredhet minden erény gyümölcse, a 
boldogság. A kereszténység részben a helleniszti- 
kus erényfilozófiák nyomán haladva fokozatosan 
dolgozza ki az erkölcsi - fogalmát, mindenkor 
szem előtt tartva az evangéliumok összetett taní- 
tását (a házasságtörő asszony története, Jn 8,1—11). 
A személyes felelősség hangsúlya idővel, jórészt 
—>Szent Agoston nyomán alakul ki. 

A - reflexiója csak fokozatosan képes túlha- 
ladni a , privatio boni" (, a jó hiánya") platonikus 
eredetű, de leegyszerűsített formában tovább- 

adott hagyományát, ahol a - merőben passzív és 
negatív elv. Noha a morálteológia már kezdettől 
hangsúlyozza a - pozitivitását, sőt személyes és 
akarati jellegét, a - elméleti felfogásában csak las- 
san kerül előtérbe ez a megközelítés. Dante Pokla 
már világosan jelzi a - tagolt, plasztikus, az em- 
beri valóságot átható felfogásának a termékeny 
hatását. A személyfogalom fejlődésével együtt 
a ~ra való egyéni képesség — mint aktivitás és 
passzivitás — ugyancsak hangsúlyozódik, míg a 
protestantizmus kegyelemtana (— Kálvin erőseb- 
ben, mint —>Luther) az ember eredendő rossza- 
ságának és Istentől kapott jóságának egyetemes 
felfogását szorgalmazza. E fejlemények nélkül 
nem érthető meg a - erőteljes, realisztikus ábrá- 
zolására való törekvés sem a képzőművészetben (a 
szenvedő Krisztus megjelenítésének előtérbe ke- 
rülése a középkor végétől), sem a szépirodalom- 
ban, mások mellett a shakespeare-i drámában. 
Goethe a Faustban ezen a vonalon halad tovább, 
de nála a - már nem egyszerűen tragikus elv, ha- 
nem a szenvedésen keresztül alkotó, jót eredmé- 
nyező princípium (,az Erő része, mely / örökké 
rosszra tör, s örökké jót mivel"). E szintetikus 
felfogás a kereszténység eredeti elgondolásában 
gyökerezik, de a - pozitív szerepének hangsúlyo- 
zása újdonság, amely Mozart Varázsfuvolájában 
is megjelenik. Burkoltan Leibniz , teodíceája" 
(„Isten igazolása a rosszal szemben") is rámutat 
a ~ pozitív szerepére. Kant ugyancsak szem- 
besül a - problémájával A vallás a puszta ész batá- 
rain belül (1793; m. 1974, 1980) című munkájában, 
ahol bevezeti a „gyökeres rossz” fogalmát (amely 
minden ~ forrására vonatkozik), valamint na- 
gyobb jelentőséggel az „ördögi rossz” fogalmát is. 
Az ördögi ~, „a rossz kedvéért elkövetett rossz”, 
áll a legközelebb a magyar „gonosz” szó jelenté- 
séhez. A germán klasszikában a ~ pozitív ereje, 
egyben szélsőséges, ördögi formája (a gonoszság) 
a legkülönbözőbb értelmezésekhez vezet, így 
—Hegel egyetemes szintéziséhez, amelyben a 
legördögibb gonosz is csupán eszköze az abszo- 
lútumnak, vagy — Marx forradalmi teóriájához, 
amelyben a jelen -át (a kizsákmányolást) leküz- 
dő forradalmi erőszak (-) a proletariátus egye- 
temes győzelmét szolgálja. Nietzsche szemében 
a keresztény rabszolga-mentalitás jut kifejezésre 
a jó és a - fogalmában, amelyet meg kell haladni, 
amennyiben el akarjuk érni a — a pietizmus alap- 
ján értelmezhető — „legújabb Adámként" fellépő 
emberen túli embert (Ubermenscb). A - kortárs 
reflexióját a 20. század borzalmai (a — holokauszt, 

a —Gulag) nyomán a ~, az „irtózatos gonosz” 
asszimilálhatatlansága határozza meg. Hans 
Jonas szerint e szörnyűségeknek mégis van teo- 
lógiai magyarázata, ti. Isten önvisszahúzódása (a 
kabbalából kölcsönzött zimzum fogalma), amely 
feltétele az emberi szabadságnak és egyben Isten 
megújulásának. A történelmi - fogalma szerint 
még e végsőképpen asszimilálhatatlan gonoszság 
is jóra utal, amennyiben felhívást jelent a gonosz 
történelmi meghaladására egyéni és közösségi 
szinten. 

A politikában a ~ archaikusan a törvény, a rend 
hiánya, de már a görög drámairodalom is felhívja 
a figyelmet arra, hogy a törvénynek több, egy- 
mással kibékíthetetlen értelmezése létezik (Szo- 
phoklész: Antigoné). A platóni —politikai filo- 
zófia a ~ mint önkény, zsarnokság körül forog, 
aminek leküzdése egyszerre egyéni és kozmikus 
feladat. A kereszténységben a politikai - szintén 
a zsarnokság, ami egyet jelent a metafizikai jót 
képviselő egyház háttérbe szorításával, mellőzé- 
sével, ezért minden közösségi - a keresztény üd- 
vösség semmibevételéből fakad, noha magában az 
egyházban is keveredik — Agoston szerint — az 
, ördög állama? és , Isten állama". Az eretnekség, 
a vallási szakadás, később a —forradalom maga 
egyet jelent a minden eszközzel elkerülendő po- 
litikai rosszal. A keresztény ortodoxiáknak ez a 
merevsége csak fokozatosan enyhült a reformáció 
és a szekularizáció hatására, olyannyira, hogy ma 
már a sokféleség ( opluralizmus) pozitív erőnek 
minősül. Az organikus felfogás ( oorganicizmus) 
szerint a - annak a közösségi dinamikának a ré- 
sze, amely lehetővé teszi a a közjó megújulását az 
egyéni és közösségi rendezettség egyre specifiku- 
sabb formáinak biztosítása végett. A feladat nem 
a politikai - kiiktatása, hanem annak az energiá- 
nak a szerves bekapcsolása a közösség életébe, 
amit a - hordoz. 


Kekes, John: A gonoszság gyökerei (1990; m. 2007). 

Meister, Chad és Taliaferro, Charles (szerk.): The 
History of Evil I-VI. („A ~ története”, 2015). 

Mezei Balázs: „A politikai gonosz fogalma”, Század- 
vég, 2009, 53. 

Oppenheimer, Paul: Evil and tbe Demonic: A New 
Theory of Monstrous Behavior („A ~ és a démoni: 
a rémületes magatartás új elmélete”, 1996). 


MB 


Rousseau, Jean-Jacques (1712—1778) Genfi szü- 

eszmetörténet emblematikus alakja, a francia 
forradalom eszméit megalapozó politikai gondol- 
kodóként a felvilágosodás egyik legnagyobb 
hatású személyisége. Elete, akárcsak művei bő- 
velkednek a paradoxonokban. Bár haláláig genfi 
polgárnak címezte magát, szülővárosát már tíz- 
éves korában elhagyta, s később is csak néhány- 
szor tért vissza, hogy aztán gyorsan továbbálljon, 
valahányszor a meg nem értettség keserű tapasz- 
talatával gazdagodva. Az „Ertekezés az emberek 
közötti egyenlőtlenség eredetéről" (1754; m. 1905, 
uő: Ertekezések és filozófiai levelek, 1978) című mű- 
vét a genfi tanácsnak ajánlotta, de pedagógiai 
kulcsregényét (Emil, avagy a nevelésről, 1762; m. 
1875, 1957, 1997) annak vélelmezett ateizmusa 
miatt mégis máglyára vetették Genf főterén. De 
- nem érezte jól magát az először pártfogójaként, 
később ádáz ellenfeleként viselkedő filozófustárs, 
o Voltaire által mintaállamnak tekintett Angliá- 
ban sem, pedig ott nem kisebb gondolkodók, mint 
Edmund Burke és SDavid Hume keresték a 
barátságát. Angliából az üldözési mániája kergette 
vissza választott hazájába, Franciaországba, Párizs 
helyett azonban az ermenonville-i remeteséget 
választotta, s pályájának ez a gesztusa is hagyo- 
mányt teremtett: Goethe, Tolsztoj vagy éppen a 
magyar Csokonai is példaként tekintett a nagy- 
város idegensége előli visszavonulására, amelyben 
a modern magányosságot az emberi psziché belső 
világa felé fordította. 

De a paradoxonok sora műveire és azok recepció- 
jára is kiterjed. A —társadalmi szerződés eszmé- 
jét taglaló politikai teoretikus nem fért össze sem 
szülő-, sem választott hazája politikai rendjével, 
mégis a világpolgár ~-ra a hazaszeretet és a pat- 
riotizmus egyik legelső szószólójaként tekinthe- 
tünk, aki élete alkonyán alkotmányt írt Lengyel- 
országnak (1772), amelyben szenvedélyesen érvelt 
a Lengyelország felosztására irányuló porosz és 
orosz nagyhatalmi ambíciókkal szemben. Genfi 
hugenotta, református létére fiatalkori vándor- 
lásai során egy időre áttért a katolicizmusra, és 
utóbb a modern, dogmatikus egyházi fegyelmet 
elutasító vallásos individualizmusnak is az egyik 
első teoretikusa lett. Az Emil botrányt kavart 
betétdarabjaként írt „A szavojai vikárius hitval- 
lásá”-ban, majd pedig részletesebben a Lettres 
écrites de la montagne-ben („Hegyi levelek”, 1764) 
a dogmák száraz intellektualizmusa helyett a szív 
érveire hallgató „természetes vallás”-t ajánlotta 
a világnak, ettől remélve az emberiség vallásos 


konfliktusainak megnyugvását és a vágyott hit- 
beli egységének a helyreállítását. 

További paradoxon, hogy bár az Emil máig 
a pedagógiai irodalom klasszikusa, nem feledhet- 
jük el, hogy a modern gyermekközpontú nevelés 
apostola —a legenda szerint — lelencházba adta 
gyermekeit. A felvilágosodás zavarba ejtő gene- 
zisét pedig jól szemlélteti a tény, hogy - legelső 
művében, a dijoni akadémia pályaműveként írt 
dolgozatában a progresszió akkori és mai híveit 
is zavarba ejtő módon nemmel válaszolt arra a 
kérdésre, hogy a művészetek és a tudományok 
előremozdították-e a világot. - életműve bizo- 
nyos szempontból maga is reakció, az érzelmek 
primátusa az ész felett, visszahatás a racionaliz- 
mus XVIII. századi filozófiai dominanciájára. 
Legismertebb műve, a posztumusz megjelente- 
tett Vallomások (1782; m. 1908, 1962) csak nevében 
emlékeztetett Szent Agoston ezerháromszáz 
évvel korábban született önéletrajzára, amely- 
nek címzettje a bűnt feloldozó kegyelmes Isten. 
- írása valójában szakítás az évezredes keresztény 
hagyománnyal, mivel nem igazából gyónás, sőt 
az őszinteség leginkább - saját Enjének igazolását 
szolgálja. Szemben a nagy elődnek az Abszolút 
előtt meghajló feltétlen alázatával - a tetteit és az 
indítékait pszichológiai relativizmussal tárja fel, 
és így megteremtette a modern önéletrajzot, az 
énregény és a modern szubjektivizmus őstípusát, 
a saját múltját az elbeszélésben újjáértelmező és 
nárcizmusát bátran vállaló modern érzékenység 
és pszichológiai individualizmus első valódi do- 
kumentumát. 

Legfontosabb politikai munkája, A társadalmi 
szerződés (1762; m. 1875, 1958) pedig megalapozta a 
modern demokratikus politikai nyelvezetet, és az 
általános akarat és a népszuverenitás gondolatát 
megfogalmazva a —francia forradalom mindin- 
kább radikalizálódó eseménytörténetének a leg- 
fontosabb inspirációja lett, és máig meghatározza 
a modern politikai gondolkodás és cselekvés vilá- 
gát. Ez a munka is szakítás, mégpedig a keresz- 
tény —>természetjog filozófiai hagyományával, 
amely az ember és társadalom alapvető viszonyait 
a természetből, végső soron a természetet létre- 
hozó Teremtő akaratából vezette le. A társadalmi 
viszonyok szerződéselméletének hobbesi pesszi- 
mista és locke-i realista előzményeivel szemben - 
értekezése az antropológiai optimizmusával és az 
ebből következő radikális társadalmi utópiájával 
tűnik ki, amely megkísérli a (legalábbis eredeti 
állapotában) korláttalannak tételezett individuális 

szabadságot a társadalmi rend kötöttségei között 
is érvényesíteni. - s nyomában annyi demok- 
ratikus utópia rendje olyan rend, , amely közös 
erejével védi és oltalmazza minden tagjának sze- 
mélyét és vagyonát, s amelyben minden ember, 
ha egyesül is a többiekkel, mégiscsak önmagának 
engedelmeskedik, s ugyanolyan szabad marad, 
mint azelőtt? (A társadalmi szerződés). 

- felfogását a konzervatív gondolkodók több- 
sége élesen bírálta: az amerikai Irving Babbit 
szerint a nyugati gondolkodás összes irányzata a 
XVIII. század óta végső soron --val polemizál. 

sajtószabadság Alapjog, amelyet elismer és véd 
az OSAlaptörvény (IX. cikk). A ~ joga rokon, de 
nem azonos a —szólásszabadsággal, nem részesül 
a szólásszabadsághoz hasonlóan széles körű vé- 
delemben. A médiában dolgozót természetesen 
megilleti a szólásszabadság, de munkája során azt 
csak a médiára vonatkozó speciális szabályozás 
keretei között gyakorolhatja. 

A - az egyént (az újságírót) nem önmagában 
védi, hanem mint alkotmányosan elismert in- 
tézmény (a média) képviselőjét. Kiterjed vala- 
mennyi orgánumra (televízió, rádió, nyomtatott 
és internetes sajtó), így azok tartalma csak igen 
szűk körben korlátozható, piacra lépési lehetősé- 
geik, megengedett piaci viselkedésük széles kör- 
ben biztosított, illetve védett. 

A - biztosításának legfontosabb oka az, hogy 
a közösségnek alapvető érdeke a demokratikus 
társadalmi rend működőképességének a fenntar- 
tása, amiben a - nélkülözhetetlen. A - komplex 
értelmezésében tehát éppúgy megjelenik az egyé- 
ni jogosultság (az újságíró és a szerkesztő szabad- 
sága), mint a közösségnek a közvita nyíltságán és 
a közvélemény szabad alakításán keresztül meg- 
nyilvánuló érdeke és az ezek közötti egyensúly 
megteremtésének a szüksége. A demokratikus be- 
rendezkedésből fakadóan azonban az egyes állam- 
polgárok folyamatosan alakíthatják a közéletet, 
nyomást gyakorolhatnak képviselőikre, különböző 
szervezetek útján maguk is részt kérhetnek egyes 
kérdések eldöntésében. Mindez azonban nem va- 
lósulhat meg a média által nyújtott megfelelő tájé- 
koztatás nélkül, hiszen ez az az elsődleges fórum, 
ahol az egyes vélemények ütközhetnek, ahonnan 
információk nyerhetők, és amelynek segítségével 
megalapozott döntések születhetnek a politikában 
és a civil közösségekben egyaránt. 

A - alapjogi jellege, amelynek következtében 
az mindenki számára egyenlő mértékben áll ren- 
delkezésre, nem biztosít minden egyes személy 
számára hozzáférési jogosultságot a médiához. 
A hozzáférés a gondolatokat illeti meg, ahogyan 
Alexander Meiklejohn fogalmazott: , Nem az 
a fontos, hogy mindenki beszélhessen, hanem 
hogy minden, ami fontos, ki legyen mondva” 


(Political Freedom — The Constitutional Powers of 
tbe People [,, Politikai szabadság — A nép alkotmá- 
nyos jogai", 1960]. 

A történelem során a ~ot jobbára a cenzúra 
tilalmával azonosították, és a mai európai jog- 
rendszerek nem is engedik meg a cenzúrát. A - 
mára ennél összetettebb kérdéssé vált: a modern 
médiaszabályozás magában foglal tartalmi előírá- 
sokat (tilalmakat, korlátozásokat, kötelezettsége- 
ket) és piacszabályozó normákat is. (A tartalmi 
szabályok betartása mindig csak utólag, a közzé- 
tétel után ellenőrizhető — ez az egyik jelentős el- 
térés a cenzúrarendszerekhez képest.) A médiát a 
demokratikus feladataira való tekintettel azonban 
többletvédelem is megilleti. Ilyen jogosultság pél- 
dául az információforrások titokban tartásához 
való jog, a szerkesztőségek házkutatások, lefogla- 
lások alóli részbeni mentessége, a különleges belé- 
pési és hozzáférési jogosultságok (például egyéb- 
ként zártkörű vagy korlátozott nyilvánosságú 
események helyszínére), az újságírókat a média 
tulajdonosaival és hirdetőivel szemben megillető 
védelem, illetve a médiának járó bizonyos adó- 
zási kedvezmények. Ezzel párhuzamosan a mé- 
dia Európában speciális tartalmi szabályozás alá 
esik (például gyűlöletbeszéd, gyermekekre káros 
tartalom korlátozása, emberi méltóság védelme, 
kereskedelmi kommunikáció korlátozása); fo- 
kozott szerephez jut a szerzői jogi szabályozás; 
korlátozott a piacra lépés és a túlzott piaci be- 
folyás megelőzése érdekében a tulajdonlás; létez- 
nek a műsorterjesztésre vonatkozó szabályok; a 
műsorkvótaszabályok értelmében pedig megha- 
tározott mennyiségű európai (és egyes államok- 
ban nemzeti) tartalmat kell közzétenni; és szá- 
mos állam előírja a kiegyensúlyozott tájékoztatás 
kötelezettségét, valamint elismeri a válaszadási 
(helyreigazítási) jogot. Európában minden állam 
továbbra is fenntartja és működteti, finanszíroz- 
za a közszolgálati médiaszolgáltatás rendszerét, 
amelynek — mások mellett — fontos funkciója az, 
hogy a piac által kielégítetlen közönségigényekre 
is figyelemmel legyen, hozzájáruljon a társadalmi 
integrációhoz, valamint hiteles és alapos hírszol- 
gáltatást nyújtson. 

A média vonatkozásában a magánvállalkozá- 
soknak is lehet közfunkciójuk, magánérdekű 
tevékenységükön túl. A média, ha éppen nem 
is feleltethető meg az athéni agórának, de olyan 
közös fórum, amely az egyes álláspontok kifejté- 
sének egyetlen igazán hatékony terepe, működő- 
képes eszköze. Ennek kihasználása a média , de- 
mokratikus missziója", miként Owen Fiss mond- 
ja (The Irony of Free Speech [A ~ iróniája", 1996]). 
A ~ kereteit meghatározó médiaszabályozás ezt 
igyekszik elősegíteni. 


Koltay András: A szólásszabadság alapvonalai (2009); uő 
és Nyakas Levente (szerk.): Magyar és európai mé- 
digjog (2013, 2015). 

KoA 


Schmitt, Carl (1888-1985) Német közjogász. 
Munkásságára egyszerre hatott a katolicizmus és 
a fasizmus, elméleteinek célja az állami és a nem- 
zetközi jogi rend fenntartása volt az új kihívások 
(a jog moralizálódása, polgárháborús helyzetek 
kialakulása, a nemzetközi jog egyközpontúvá 
válása) ellenében; munkáiban a liberális jogállam 
gyengeségeire és a parlamentarizmus belső ellent- 
mondásaira mutatott rá (—liberális [parlamenti] 
demokrácia). 

1933 előtt a katolikus jobboldalhoz állt közel, de 
a weimari köztársaság végső éveiben úgy érezte, 
hogy a német állam a saját eszközeivel képtelen 
megvédeni a rendet. A náci vagy kommunis- 
ta hatalomátvétel veszélyétől tartva támogatta 
a weimari alkotmány 48. cikkelye értelmében 
bevezethető elnöki diktatúrát. Miután azonban 
megtapasztalta ezen út kudarcát, nem örömmel, 
de elfogadta a nácik hatalomra kerülésének té- 
nyét, és munkásságát, illetve személyes életét is 
ennek megfelelően alakította. Igy lett a meg- 
szilárduló hitleri hatalom egyik vezető jogásza. 
1936-ban azonban megtámadta az SS lapja, a 
Scbwarzer Korps, így — berlini katedráját leszá- 
mítva — minden nyilvános pozíciójáról visszalép- 
ni kényszerült. Naplóiból kivilágló, egész életét 
végigkísérő —antiszemitizmusa azonban — né- 
hány újságcikket leszámítva — nem jelent meg 
tudományos munkásságában. 

Noha magát kifejezetten jogásznak tartotta, 
A politikai fogalma (1927; m. 2002) című, legis- 
mertebb művében mégis —politikai filozófiával 
foglalkozik. Szerinte a politikai nem tartalmi kri- 
tériumok alapján határozható meg, hanem bár- 
mely gazdasági, morális vagy esztétikai különb- 

ség politikaivá fokozódhat. Eszerint a politikai 
nem más, mint a barát és az ellenség megkülön- 
böztetése, de sem a barátnak, sem az ellenségnek 
nincs előzetesen meghatározható tartalma, mert 
valamely szembenállás az erejénél fogva válik po- 
litikaivá. 

Verfassungslebre („Alkotmányelmélet”, 1928) 
című művében az —alkotmányozás decizionista 
( odöntésalapú) elméletét alkotja meg, bizonyít- 
va egyben az alkotmányozás elsősorban politikai, 
nem pedig jogi természetét. A szuverenitás fo- 
galmát is a döntés és a személyes elem felől ha- 
tározta meg Politikai teológia (1922; m. 1992) című 
könyvében: a szuverén az, aki a kivételes állapot- 
ról dönt. Igy válik műveiben a jog, a politika és 
az állam tekintetében egyaránt központi kategó- 
riává a csupán normális helyzetekben hatékony 
szabályokat felváltó konkrét, személyes döntés. 

A Önemzetközi jog területén írt munkáiban 
(Land und Meer: Eine weltgescbicbtlicbe Betracbtung 
[Szárazföld és tenger: világtörténeti elmélke- 
dés", 1942], Nomos der Erde im Völkerrecht des Fus 
Publicum Europaeum [„A szárazföld törvénye a ius 
publicum europaeum nemzetközi jogában”, 1950]) 
az európai erőegyensúlyra épülő nemzetközi jogi 
rend széthullását, az univerzális, moralizáló, egy 
központú nemzetközi jog megjelenését elemezte 
és bírálta; ezzel szemben ő egy több központú 
világot szorgalmazott, ahol egy-egy nagyobb 
hatalom köré szerveződő nagyterek különülné- 
nek el, megakadályozva bármelyik uralmát vagy 
egymás területeibe való beavatkozását. 

Eszmetörténeti művei közül a Der Leviathan 
in der Staatslebre des Thomas Hobbes („A Leviatán 
Hobbes államelméletében", 1938) a legjelentősebb, 
amelyet sokszor antiszemita összeesküvés-elmé- 
letként (Spinoza elleni vádiratként) értelmeznek, 
de valójában Hobbes liberalizmusát elemzi, és e 
tekintetben úttörőnek számít a Hobbest sokáig 
tekintélyelvűséggel vádoló írások között. 

~ hatása jelentős volt a második világháború 
utáni német konzervatív közjogra, és az elmúlt 
évtizedekben a baloldali gondolkodók is érdek- 
lődni kezdtek eszméi iránt. A mai Európa-po- 
litikai vitákban is megjelenik a neve. Szerinte 
ugyanis a politika és a jog feltételezi egy előzetes 
rend (közösség) meglétét, mert minden szabály 
csak egy előzetes rendből nyerheti el értelmét. 
Pusztán jogi absztrakciókkal tehát az ő felfogásá- 
ban közösség nem teremthető, így a mai Európa- 
politikai vitákban az európai integráció absztrakt 
jellegét bírálók egyik fontos forrása. 


Sennyey Pál 


"További műve: Politikai teológia II. Legenda minden poli- 
tikai teológia elintézéséről (1970; m. 2006). 

Hoffmann, Hasso: Legitimität gegen Legalitát. Der Weg 
der politischen Philosophie Carl Schmitts („Legitimitás 
és legalitás: ~ politikai filozófiájának útja”, 2002). 

Karácsony András: A jogtudomány teológusa: Carl 
Schmitt politikai teológiája (2016). 

Mehring, Reinhard: Carl Schmitt. Aufstieg und Fall. 
Eine Biographie („~: felemelkedés és bukás. Eletrajz", 
2009). 

Techet Péter: Carl Schmitt. Egy szellemi kalandor 
(2013). 

TP 


Scruton, Roger (1944-) Korunk kiemelkedő 
—>konzervatív angol gondolkodója. Több mint 
negyven, páratlanul változatos műfajú könyvé- 
ben a —politikától a környezetvédelmen át az 
esztétikáig számos területen mutatta be és igazol- 
ta a konzervatív világszemlélet elevenségét, alkal- 
mazhatóságát és érvényességét. A hírnevét A kon- 
zervativizmus jelentése (1980; m. 2002) című, több 
kiadást megért művével és az 1982-ben elindított, 
tizennyolc éven át általa szerkesztett Salisbury 
Review című politikai folyóirattal alapozta meg. 
Felfogása, amely rokonítható —Burke-ével, sok 
ellenséget szerzett neki, mert olyan kényes kér- 
désekben fordult szembe a baloldali és liberális 
véleményformálókkal, mint a demokrácia értel- 
mezése, a ömultikulturalizmus, a feminizmus 
és a nemzeti öntudat. 

A XX. század utolsó harmadában az angolszász 
világ gondolkodásában a gazdasági liberalizmust 
hirdető neokonzervatív paradigma uralkodott: - 
sokat tett azért is, hogy a konzervativizmust ne 
azonosítsák a korlátozatlan szabadpiac védelmé- 
vel. S 1 hatcherrel ellentétben úgy vélte, hogy a 
Nyugaton nem a szabadság csökkenése, hanem 
inkább a szabadság túlhajtása ad okot az aggoda- 
lomra. A szabadságot ettől szerinte ma éppen a 
konzervatív gondolkodás alappillérei, a —tekin- 
tély, a -hűség és a —hagyományok tisztelete 
óvja meg. 

Szembeszállt a domináns nyugati liberális fel- 
fogással a Ö nemzetek fontossága tekintetében is, 
azzal érvelve, hogy a nemzet a társadalmi tagság- 
nak a törzsi és a vallási alapú szerveződéseknél 
sokkal toleránsabb formája és ezért a demokrá- 
ciának is az előfeltétele. Meggyőződése, hogy a 
nemzetállam iránti hűségben gyökerezik min- 
den olyan kormányzati rend, amelyben a jog és 
a demokrácia érvényesülni tud. Az —Európai 


Unióról természetesen konzervatív nézőpontból 
is többféleképpen lehet vélekedni — - élesen bí- 
rálja, életidegen, bürokratikus, , birodalmi" kép- 
ződménynek tartja. 

Az ellenzéki mozgalmak (szamizdatok, repülő- 
egyetemek) tevékeny támogatásával kivette a ré- 
szét a cseh és a lengyel rendszerváltozásból. 1990 
óta Budapesten is gyakran megfordul; azon kevés 
vezető nyugati értelmiségi közé tartozik, aki érti 
Közép-Európa folyamatait, és térségünk nemze- 
teinek is a szuverenitásuk megőrzését tanácsolja. 


"További művei: A pesszimizmus baszna és a bamis re- 
mény veszélye (2010; m. 2011); Mi a konzervativizmus? 
(1990; m. 1995); The Classical Vernacular: Architectural 
Principles in an Age of Nihilism („A klasszikus anya- 
nyelv: az építészet elvei a nihilizmus korában”, 
1996). 

Dooley, Mark: Roger Scruton: The Philosopher on Dover 
Beach (~: filozófus Dover partján”, 2009). 

Egedy Gergely: „A nemzetállam dicsérete (Roger 
Scruton: A nemzetek szükségességéről)", Magyar Szem- 
le, 2006, 5—6; uő: „Roger Scruton az Európai Unió- 
ról”, Grotius (online), 2014. 


EG 


Sennyey Pál, báró (1822—1888) Udvarhű, katoli- 
kus, arisztokrata családból származott, s a konzer- 
vatív párt programjával vett részt az utolsó rendi 
országgyűlésen. Az 1848-as első népképviseleti 
országgyűlésnek is tagja volt, de az udvar és a ma- 
gyar kormányzat közötti összeütközést követően 
több konzervatív politikussal együtt visszavonult 
a közügyektől, nem vállalt azonban tisztséget az 
önkényuralom korában sem. A Habsburg Biro- 
dalom egyes részeinek nagyobb önállóságot biz- 
tosító, magyar konzervatívok (például — Apponyi 
György, Szécsen Antal) által szerkesztett Októ- 
beri diploma után a Helytartótanács alelnöke, de 
az 1861-es országgyűlés feloszlatása után ismét 
passzivitásba húzódott. Fontos szerepet játszott a 
—kiegyezés előkészítésében, így már 1862-ben 
közreműködött annak az emlékiratnak az elkészí- 
tésében, amely sok szempontból az 1867-es megol- 
dáshoz hasonlóan ajánlotta a birodalom átszerve- 
zését. 1865-ben elvállalta a tárnokmesteri pozíciót, 
s — nádor nem lévén — ő lett a Helytartótanács 
elnöke, illetve az év végén összeülő országgyű- 
lés főrendiházának elnöke is. Az 1867-es fordulat 
után — több társához hasonlóan — az új, liberális 
dominanciájú kormánypárthoz csatlakozott. 1872- 

Sigray Antal 


ben a kormánypárton belüli konzervatív csoport 
vezetőjeként a képviselőház tagja lett, s fontos sze- 
repet vitt a Deák-párt belső küzdelmeiben. 

Az 1848-as átalakulást, így a törvény előtti 
egyenlőséget vagy a felelős kormányzás elvét 
ugyanelfogadó, de a szabadelvűséggel sok ponton 
szembeszálló konzervatív programot hirdetett, 
amelyben egyebek mellett erősebb, de anyagi 
lehetőségein nem túlterjeszkedő állam, modern 
közigazgatás kialakítását követelte. Udvarhűsé- 
ge és a közemberekkel szembeni távolságtartó 
viselkedése miatt nem válhatott népszerűvé. 
A Deák-párt és a Balközép fúziója (1875) kiszo- 
rította az új kormánypártból, ezért Jobboldali 
Ellenzék néven új, konzervatív ellenzéki pártot 
alapított, amely azonban csak néhány mandátu- 
mot szerzett a választásokon. Tisza Kálmán 1877 
eleji lemondásakor a király kormányalakításra 
kérte fel, de az akkoriban nem eléggé hazafias- 
nak tartott konzervatív eszme népszerűtlensége, 
illetve a személye iránti széles körű elutasítottság 
láttán kénytelen volt visszaadni megbízatását. Po- 
litikai befolyása (részben betegeskedése miatt is) 
fokozatosan csökkent, élete utolsó éveiben ismét 
magas méltóságokat (országbíró, főrendiházi el- 
nök) töltött be, valós hatalom nélkül. 

~ a diadalmasan előretörő —liberalizmus kor- 
szakában a helyét kereső —konzervativizmus 
színvonalas, de az adott korban igazi lehetősé- 
gekhez nem jutó képviselője volt. A korabeli kon- 
zervatívoknak politikai vezérszerep 1867 után 
már nem juthatott, de a konzervatív publicisták 
(például Kecskeméthy Aurél, — Asbóth) libera- 
lizmuskritikájának egy-két gondolata például a 
nemzetiségi kérdésről vagy a liberális —haladás- 
elv által felmerülő problémákról ma is megfon- 
tolandó. ~ tevékenységének feldolgozásával adós 
a történetírás. 


„Báró Sennyey Pál t 1888”, Vasárnapi Újság, 1888, 2. 
(m.cdn.blog.hu/vi/viribusunitis/file/sennyei.pdf). 
Egy magyar conservativ [Asbóth]: Báró Sennyey Pál és 
gróf Apponyi Albert (1884). 

Gratz Gusztáv: A dualizmus kora: Magyarország törté- 
nete I-II. (1934, 1992). 

Mérei Gyula és Pölöskei Ferenc (szerk.): Magyarorszá- 
gi pártprogramok 1867-I919 (2003). 

Németh Nikoletta: , A Jobboldali Ellenzék története", 
Réfi Attila és Sziklai István (szerk.): Politikai pártok 
a 19-20. században. Tanulmányok (2008). 

Sigray Antal, gróf (1879-1947) Monarchista 
képviselő, a — magyar legitimizmus utolsó ve- 
zető szószólója, a magyar —>konzervativizmus 
kiemelkedő alakja. Katolikus, nyugat-dunántúli, 
grófi családjának utolsó sarja. 

1904-1918 között főrendiházi tag konzervatív 
programmal; rohamzászlóalji századosként több 
évet töltött a keleti fronton. 1919-ben a bécsi el- 
lenforradalmárok egyik vezetőjeként a grazi, 
Habsburg-hű csoport megalapítója. 1919. augusz- 
tusi hazatérése után Nyugat-Magyarország 
főkormánybiztosa volt, ebbéli minőségében is 
támogatta IV. Károly 1921-es restaurációs kísér- 
leteit. A második, októberi kísérlet után tisztsé- 
géből eltávolították, és rövid ideig vizsgálati fog- 
ságba helyezték. 

1920—1939 között a körmendi kerület konzer- 
vatív, ellenzéki országgyűlési képviselője volt, 
Habsburg Ottó 1934-ben bízta meg a legitimis- 
ta mozgalom politikai vezetésével. 1942-1944 
között a Felsőház tagja. Politizálása a polgári 
ellenzékkel való szövetségkeresés és a legitimista 
tábor egyben tartása alapján bontakozott ki. Már 
az 1920-as évek végétől óvott az Anschlusstól, 
náci- és bolsevizmusellenes felszólalásai mellett az 
osztrák-magyar párhuzamos restaurációt és az 
angolszász hatalmakhoz való közeledést javasolta. 
Minden zsidótörvényt elutasított, szorgalmazta a 
nyilasmozgalom felszámolását. 1935-ös parlamen- 
ti programadó beszédében így fogalmazott: , én a 
magyar királyságot a nép széles rétegein nyugvó, 
alkotmányos alapon álló, a szociális kérdéseket 
melegen felkaroló királyságnak remélem, kép- 
zelem, óhajtom és akarom". A társadalompoliti- 
kát , haladó, konzervatív és keresztény alapon" 
elképzelve javasolta ,a konzervatív érzéket az 
eszélyes haladással egybekapcsolni”. 1938-ban az 
első zsidótörvény ellen szavazva azzal indokolta 
döntését, hogy az „a hazai autochton zsidóságot 
degradálja, és vérig sérti, és keresztény szempont- 
ból elítélendő módon többféle keresztséget próbál 
elismertetni”. 1943-as, nagy felsőházi háborúel- 
lenes beszédében a német szövetségből való kilé- 
pést és az ország megvédését sürgette. 

1944. március 19-én a németek letartóztatták, 
és a mauthauseni koncentrációs táborba hur- 
colták. A láger felszabadulásakor már betegen 
került Svájcba. 1945-ben földjeitől megfosztot- 
ták, sohasem tért haza, az Egyesült Allamokba 
emigrált, ahol valószínűleg fogsága alatt szerzett 
betegségébe halt bele. Manhattenben hunyt el, 
Brooklynban nyugszik. 


Smith, Adam 


Békés Márton: A becsület politikája. Sigray Antal élete és 
kora (2007). 

skót felvilágosodás Skócia szellemi életének 
a XVIII. század második felére tehető szakasza, 
amely az európai felvilágosodás helyi változatai 
közül sajátos karakterével, az ország határain — el- 
sősorban Nagy-Britannián és az Amerikai 
Egyesült Allamokon keresztül — messze túlnyú- 
ló hatásával és a modern kor szellemi megalapo- 
zásában játszott különleges szerepével emelkedik 
ki. Történeti hátterét Skócia és S Anglia 1707-es 
Uniója és az északi országrészben ennek nyomán 
megindult rohamos gazdasági-társadalmi fejlődés 
jelentette, legfontosabb helyszínét pedig — Glas- 
gow és Aberdeen mellett — Edinburgh adta, 
amelyet pezsgő szellemi élete és ekkoriban épült 
, újvárosi" része tett méltóvá az „Eszak Athénja" 
elnevezésre. A skót tudományosság fellendülésé- 
hez nagyban hozzájárult az ország egyházi közre- 
működéssel kiépített, kivételesen fejlett oktatási 
rendszere, amely már a korszak kezdetén is öt 
egyetemmel büszkélkedhetett — miközben a ko- 
rabeli Anglia mindössze kettővel. Nagy szerepet 
játszottak továbbá a korszak szellemi életében az 
újonnan alakult városi klubok, vitakörök, tu- 
dós- és ismeretterjesztő társaságok, amelyeket 
rendszeresen látogattak a kor ismert tudósai és 
gondolkodói. 

A - korához köthető szellemi teljesítmények 
köre kiterjedt a természet- és a (jelentős részben 
éppen itt és ekkor megszülető) társadalomtudo- 
mányok számos ágára, a filozófiára, a művésze- 
tekre és az orvostudományra, valamint a mérnö- 
ki tevékenység területére. Meghatározó szemé- 
lyiségei közé tartozott többek között Hume 
és —Smith, az utóbbi tanára, a filozófus Frances 
Hutcheson, a jogász-filozófus Lord Kames, a fi- 
lozófus és történész Adam Ferguson, a történész 
és egyetemvezető William Robertson, a költő 
Robert Burns és az életrajzíró James Boswell. 
A korszak emblematikus terméke az Encyclopedia 
Britannica, amely Edinburghban jelent meg elő- 
ször 1768 és 1771 között három kötetben. 

A - sajátos jellegét — különösen a francia vál- 
tozat nemegyszer erőszakos —racionalizmusával 
és politikai —radikalizmusával szembeállítva — 
mérsékelt reformista irányultsága és az emberi 
értelem képességeit illető józan szkepszise hatá- 
rozta meg. A skót gondolkodók előnyben részesí- 
tették a társadalmi intézmények gondos történeti 


vizsgálatát a nagyszabású absztrakt reformelkép- 
zelésekkel szemben, miközben mentesek marad- 
tak a francia forradalmárok harcos antiklerika- 
lizmusától is. Különös érdeklődést tanúsítottak 
a kereskedelem működése, a gazdasági fejlődés 
törvényszerűségei, ám nemkevésbé az általuk fel- 
vetett erkölcsi kérdések, illetve a társadalmi élet 
finomszabályozó mechanizmusai, a társasági szo- 
kások és az ízlés problémái iránt. A fenti kérdések 
megközelítésének komplexitását és tárgyalásuk 
hangsúlyait jól jelzi, hogy a ma széles körben a 
politikai gazdaságtan megalapítójának tekintett 
Smith a Glasgow-i Egyetemen a morálfilozófia 
professzoraként működött, és életművében saját 
véleménye szerint Az erkölcsi érzelmek elméletéről 
(1759; m. részlet, Márkus György [szerk.]: Brit 
moralisták, 1977) szóló értekezése legalább olyan 
fontos helyet foglalt el, mint A nemzetek gaz- 
dagságáról (1776; m. 1899, 1959) szóló klasszikus 
munkája. 

Mindezek a sajátosságok arra indítottak egyes 
kutatókat (például Gertrude Himmelfarb ameri- 
kai eszmetörténészt), hogy , skót" helyett széle- 
sebb értelemben vett , brit" felvilágosodásról be- 
széljenek, és az utóbbiban ne csak a kontinentális 
európai-francia felvilágosodás egyik leágazását 
vagy helyi változatát, hanem a — modernitás meg- 
alapozásának azzal egyenrangú, sok szempontból 
, sikeresebb" alternatíváját véljék felfedezni. 


Himmelfarb, Gertrude: The Roads to Modernity. The 
British, French, and American Enlightenments („Utak 
a modernitáshoz: a brit, a francia és az amerikai fel- 
világosodás”, 2004). 
Horkay Hörcher Ferenc (szerk.): A skót felvilágosodás 
(1996). 
MT 


Smith, Adam (1723—1790) Morálfilozófus, a —skót 
felvilágosodás kiemelkedő alakja. A nevét Az er- 
kölcsi érzelmek elmélete (1759; m. részlet, Márkus 
György [szerk.]: Brit moralisták, 1977) című műve 
tette Európa-szerte ismertté. Ebben az erkölcsi 
viselkedés érzelmi-lélektani alapjainak feltárásá- 
ra tett — sztoikus, sok szempontból eredeti — kí- 
sérletet. Szerinte az embert természeténél fogva 
két alapelv vezérli: saját javának előmozdítása (az 
„önszeretet”) és a másik emberrel való együttér- 
zés, a , szimpátia" (a szó eredeti görög értelmé- 
ben). Az utóbbi indít a másik felé forduló odaadó 
jóindulatra, de önuralomra és önmegtagadásra is, 
mivel arra sarkall, hogy ne botránkoztassuk meg 

spanyol konzervativizmus 


környezetünket. - szerint e Gondviselés adta ér- 
zületek, nem pedig pusztán racionalitásunk ré- 
vén vagyunk képesek a , szeresd felebarátodat, 
mint önmagadat!" (Mk 12,31; vö. Lev 19,18) pa- 
rancsolatát követni. 

Az önszeretet és az együttérzés egyúttal 
a társadalmi együttélés fundamentumát is ké- 
pezi. A kettő együtt teszi lehetővé a társadalmi 
munkamegosztást, amelyből a nemzetek jóléte 
fakad. A kereskedés, a csere logikája ugyanis 
a másik fél önérdekének empatikus felismeré- 
sén és a neki megfelelő szolgáltatás felajánlásán 
nyugszik. A Nemzetek gazdagsága, e gazdagság 
természetének és okainak vizsgálata (1776; m. 1899, 
1959) című könyvében, amelyben letette a köz- 
gazdaságtan mint önálló diszciplína alapjait, 
amellett érvelt, hogy egy ország akkor virágzik 
fel, ha a jogrend és a kormányzat támogatja a 
kölcsönösen előnyös csere , természetes szabadsá- 
gát"; ha a magántulajdont védő igazságszolgál- 
tatás és a —szabadkereskedelem szabályai révén 
biztosítja, hogy az önérdekkövetés csak más javá- 
nak előmozdításával valósulhasson meg, s ezáltal 
az ön- és a közérdeket mintegy , láthatatlan kéz" 
hangolja össze. A kormányzat feladatai ennek 
érdekében a honvédelem, az igazságos jogrend 
biztosítása, valamint a kereskedést és az oktatást 
segítő közművek és közintézmények fenntartása. 

- emberképe a lehető legtávolabb állt a későbbi 
közgazdaságtan racionális, haszonmaximalizáló 
homo oeconomicusától. A „kereskedő társadalom” 
előnyeit ő éppen abban látta, hogy az az ember 
tudatlanságát és gyarlóságát figyelembe véve ké- 
pes megteremteni a prosperitás feltételeit. 


Berry, Christofer J., Maria Pia Paganelli és Craig 
Smith: The Oxford Handbook of Adam Smith („Ké- 
zikönyv -ről", 2013). 

Buchan, James: Capital of the Mind. How Edinburgh 
Changed the World („Az értelem fővárosa. Hogyan 
változtatta meg Edinburgh a világot”, 2003). 

Navratil Ákos: Smitb Ádám rendszere és ennek bölcseleti 
alapja (1898). 

MK 


spanyol konzervativizmus A konzervatív po- 
litika és gondolkodás kialakulását a nagy euró- 
pai nemzetekhez hasonlóan Spanyolországban is 
a —francia forradalom, illetve Napóleon hódító 
háborúi hívták életre. A ÖS konzervativizmus itt 
is egy radikális és egy mérsékelt irányzatra osz- 
lott. A radikális konzervativizmus fő vonásai: az 

abszolutista királyi hatalom visszaállítása, feltét- 
len —>tekintélyelvűség, a katolikus egyház szere- 
pének erősítése, ultramontán nézetek, felvilágo- 
sodás- és liberalizmusellenesség. Ezt az irányzatot 
képviselte a dinasztikus karlizmus, amely a XIX. 
század során — részben örökösödési, de lényegileg 
politikai okokból — többször is fegyveres felkelést 
indított a Bourbonok másik, alfonzista ágához 
tartozó királyok ellen. A radikális - sajátos voná- 
sa a szélsőséges tradicionalizmus, az ország —ha- 
gyományainak feltétlen tisztelete, a , spanyolság 
kultusza", ami nézetük szerint szemben áll az 
európai létezéssel (casticismo). További jellemző 
pedig az erős regionalizmus (például Baszkföld 
esetében). 

A másik, mérsékeltebb irányzat — s a XIX. szá- 
zad folyamán ez volt az elterjedtebb — elfogadta 
a demokratikus —kormányzás minimumát, és 
bizonyos pontokon közeledett a —liberalizmus- 
hoz is. A konzervatív gondolkodás jelentős kép- 
viselője —Juan Donoso Cortés (1809—1853) és 
Marcelino Menéndez Pelayo (1856-1912) volt a 
XIX. században, mindketten a mérsékelt irány- 
zathoz tartoztak. 

A XX. század első harmadában a konzervatív 
szellemiség a jobbközép felől a szélsőjobb irá- 
nyába tolódott el, táptalaját adva előbb Primo de 
Rivera diktatúrájának (1923—1930), majd pedig a 
—francóizmusnak (1936 után). Ortega mér- 
sékelt, liberális konzervativizmusával Ramiro de 
Maeztu (1875-1936) radikális felfogása állt szem- 
ben, amely próbálta feléleszteni az egész spanyol 
nyelvű világot átfogó katolikus hispanizmus gon- 
dolatát. A radikális konzervativizmus nézetei 
belekerültek a szélsőjobboldal ideológiájába is 
(Falange Española). 

A francóizmus bukása (1975) után a ~ sokat ve- 
szített erejéből, a hispanizmus gondolata átadta 
helyét az —európai egységesülés eszméjének. 


Seco Serrano, Carlos: Historia del conservadurismo 
español („A ~ története”, 2000). 


CsD 


spanyol polgárháború (1936-1939) AZ 1931-es, 
antiklerikális, köztársasági alkotmány, amely 
többek közt betiltotta a jezsuita rendet, megré- 
mítette a spanyol jobboldalt. 1936-ban a válasz- 
tásokat szoros versenyben a baloldali Népfront 
(anarchisták, kommunisták, szindikalisták, 
szocialisták stb. szövetsége) nyerte meg. A had- 
sereg puccsot hajtott végre. A , nemzetiek" 


Spinoza, Baruch 


(monarchisták, falangisták stb.) Emilio Mola, 
majd —Francisco Franco tábornok vezetésével 
három év alatt legyűrték a baloldalt, utat nyitva 
az utóbbi 1975-ig tartó uralmának. A harcokban 
Olaszország és Németország a jobboldalt, a Szov- 
jetunió és a nemzetközi önkéntesek sora pedig a 
baloldalt támogatta, a többi európai hatalom pe- 
dig passzivitást tanúsított. Az önkéntesek között 
harcolt Gerő Ernő és Rajk László is — utóbb a ma- 
gyar kommunista diktatúra vezetői. A - a máso- 
dik világháború főpróbájának is tekinthető, mivel 
menete meggyőzte a haditechnikai fejlesztéseivel 
spanyol földön kísérletező — Hitlert, hogy orszá- 
ga készen áll a harcra. Sztálin saját hatalma iga- 
zolásának propagandaeszközét látta a -ban, és ér- 
demben nem támogatta a baloldali erőket. Mind- 
két oldal sok vért ontott, kevésbé ismert, hogy a 
baloldal kivégzett hétezer papot is. A - szimboli- 
kus történelmi esemény, amely azóta is megosztja 
mind a spanyolokat, mind a világ közvéleményét. 
Az egyébként baloldali George Orwell az itteni 
tapasztalatai miatt lett antikommunista. 


Beevor, Antony: A spanyol polgárháború (1982; m. 
2002). 
Koch, Stephen: Kettős szerepben. Az értelmiség elcsábítá- 
sa (1994; m. 2000). 
Orwell, George: Hódolat Katalóniának (1938; m. 1986). 
SzG 


Spengler, Oswald (1880-1936) Német filozófus, 
a XX. századi életfilozófiák egyik képviselője. 
Nevét főműve, A Nyugat alkonya (I. kötet 1918, 
II. 1922; m. 1994) tette híressé, amely a XX. szá- 
zad egyik legjelentősebb történetfilozófiai írása. 
A Nyugat alkonya egyszerre bölcseleti alapvetés 
és korelemzés, amelyben a —>történelemmel való 
számvetés a jövő felől értelmeződik. - nem fo- 
gadja el a történelem hagyományos korszakolását, 
a lineáris haladás elvét, amely szerint a fejlődés 
csúcspontja az európai polgári kultúra. Szerinte a 
történelemben kultúrkörök vannak, ezek mind- 
egyike bejárja a maga életpályáját, s kibontja a rá 
jellemző ősszimbólumot. A kultúrkörök között a 
fejlődési szakaszok alapján analógiákat állíthatunk 
fel. Igy saját kultúrkörünk, az (európai-amerikai) 
ún. fausti kultúrkor jövőjével kapcsolatban is követ- 
keztetéseket vonhatunk le. Minden kultúrkörnek 
van egy felfelé ívelő, eredeti alkotásokat létrehozó 
kulturális szakasza és egy hanyatló, csupán kvan- 
titatív módon felhalmozó periódusa, ezt nevezi 
~ —civilizációnak. A civilizáció sorsa a pusztulás, 


még akkor is, ha az agónia hosszú, és látványos 
gazdagságot produkál is. ~nek lényegi meglátásai 
vannak a cezarizmussal, a világvárosok életformájá- 
val, a médiával és a tömegkultúrával kapcsolatban. 

A történetfilozófia mellett - behatóan foglal- 
kozott a —>politikai filozófiával is. A Poroszság és 
szocializmus (1919; m. 2013) című pamfletje a legel- 
ső kísérlet volt arra, hogy a világháborús vereség 
után összefogja a konzervatív erőket. Ennek alap- 
ján tekintjük a konzervatív forradalom irányzata 
egyik megalapítójának és vezéralakjának. 

Utolsó jelentős műve, A döntés évei (1933; m. 
2013) már a —=nemzetiszocializmus hatalomra ju- 
tása után jelent meg. E kötetben fejtette ki néze- 
teit arról, hogy az első világháború után milyen 
két erő fogja majd összeroppantani az európai 
civilizációt: egyrészt a , fehér világforradalom", 
amely az indokolatlan luxusbérekkel hosszú tá- 
von fenntarthatatlan magasságú életszínvonalat 
teremtett, másrészt pedig a , színes világforrada- 
lom", amely — szintén hosszú távon — az Európán 
kívüli népek demográfiai és technikai győzelmét 
vizionálja Európa fölött. Ebben a műben - az új 
hatalommal szembeni fenntartásait is megfogal- 
mazta konzervatív oldalról. Elete utolsó éveiben 
elméleti és gyakorlati szempontból is szembefor- 
dult a nácizmussal, belső emigrációba vonult. 


Csejtei Dezső és Juhász Anikó: Oswald Spengler élete és 
filozófiája (2009). 
CsD 


Spinoza, Baruch (Benedito de Espinoza, 
Benedictus de Spinoza; 1632-1677) Zsidó szárma- 
zású, portugál anyanyelvű, latin és holland nyel- 
ven Író filozófus, az újkori gondolkodás Descartes 
és —>Kant közötti legnagyobb hatású képviselője. 
Módszere Eukleidészt követve és Descartes-hoz 
hasonlóan a „geometrikus”, azaz szigorúan logi- 
kus gondolkodás, amelyben axiómák és premisz- 
szák szükségszerűen vezetnek konklúzióhoz és 
további következtetéshez. Ezt érvényesíti teológiá- 
jában, aminek eredménye, hogy egyetlen szubsz- 
tancia létezik, Isten, akit vagy amit természetnek 
is mondhatunk. „Isten vagy a természet” végtele- 
nül sok modalitásból áll, amelyek egyike az ember. 
Az ember egyszerre anyagi és szellemi lény, de léte 
merőben fizikai fennállására korlátozódik; a lélek 
nem halhatatlan, egyedül Isten vagy a természet 
egésze örök. Az ismeret nem az empirikus tapasz- 
talatból ered, hanem eszmékből (—idealizmus). 
Jelentős ~ Biblia-kritikája; számos állítása mára 
közhely, például az, hogy a mózesi és a prófétai 

könyvek évszázadokkal a bennük megadott idő- 
szak után keletkeztek. Mint naturalista, - eluta- 
sította a csodát s a vallási , babonát"; egyedül az 
Isten és a felebarát szeretetét őrizte volna meg a 
vallás centrumában. Igy szembekerült zsidó közös- 
ségével (amelyből kitagadták), de a kereszténység- 
gel is. Míg protestáns vonalon filozófiája nagyobb 
megértésre talált (például a német idealizmusban), 
addig a katolicizmus mint a panteizmus képviselő- 
jét bírálta. Panteizmusa sajátos misztikájával társul, 
ami szerint az ember boldogsága Isten szellemi 
szeretetében áll. Politikai filozófiájában —. Hobbest 
követi: a természeti állapotot vadnak mutatja be, 
de jogszerűnek tartja mindaddig, amíg az emberek 
fel nem ismerik, hogy a társadalmi szerződés 
egyéni érdekükben áll. Mivel e szerződés a nép 
akaratán nyugszik, a legtermészetesebb államfor- 
ma a —demokrácia, aminek az újkorban ~ az első 
erőteljes híve. Az —oligarchia vagy az —arisz- 
tokrácia (monarchia) elfogadható, ám demokrácia 
nélkül zsarnoksággá fajulhat. A szekták elkerülése 
végett az állam legyen a vallás biztosítója; a legjobb, 
ha a vallás külsőségeiben és tanaiban egyszerű. 
Mivel az ember gondolkodása nem kontrollálha- 
tó, a gondolatszabadság feltétlen, a szólásszabadság 
korlátok között biztosítandó — hacsak nem irányul 
a társadalmi szerződés ellen. 

- a mai napig megragadó gondolkodó, akinek 
műveiben néhány évtizedenként újabb vonások 
kerülnek előtérbe; korábban naturalizmusa és 
mechanisztikus világképe, később panteizmusa 
és misztikája. Ma a —szabadságjogok határozott 
vállalása, a demokráciát támogató álláspontja, il- 
letve éles radikalizmusa vált ki figyelmet. A mar- 
xizmus és több szekularizációs ideológia az elő- 
futárának tekintette; — Lévinas mélyen merít ~ 
Etikájából (1677; m. 1919, 1952, 1997), noha pan- 
teizmusát nem osztja; a hagyományok racionalis- 
ta kritikája a —liberalizmus számára fontos; az 
önuralmat hangsúlyozó sztoicizmusa befolyásolja 
a Ökonzervatív morálfelfogást, hatalmi machia- 
vellizmusa pedig a Öneokonzervativizmust. 


"További műve: 7eológiai-politikai tanulmány (1670; m. 
1925, 1953, 2002). 

Boros Gábor: Spinoza és a filozófiai etika problémája 
(1997). 

James, Susan: Spinoza on Philosophy, Religion, and Politics: 
The Theological-Political Treatise („~ a filozófiáról, 
vallásról és politikáról: A Zeológiai-politikai tanul- 
mány", 2012). i 

Nadler, Steven M.: Spinoza: A Life („Eletrajz”, 2001). 

MB 

sport (óf. desport, a. sport "szórakozás") Többnyi- 
re fizikai erőt vagy ügyességet igénylő testmoz- 
gás, testedzés (tömeg~), illetőleg meghatározott 
szabályok keretein belül lebonyolított verseny- 
szerű testgyakorlás (verseny~). 

Eredete az ókorra nyúlik vissza, több ókori 
kultúrában szakrális elemekkel is összefonódott. 
A középkorban főleg harchoz kapcsolódó te- 
vékenységekben (lovagi torna, bajvívás) és népi 
játékokban nyilvánult meg. A modern verseny~ 
Angliában alakult ki a XIX. században, és rövid 
időn belül számos egyéni és csapat~ág alapjait 
rakták le, alkották meg szabályrendszerét — egy 
idő után már a szigetországon kívül is (főleg 
Németországban). Komoly katalizátorai voltak 
ennek a folyamatnak a college-okon belüli és az 
egyetemek közötti vetélkedések. 

A modern - történetében mérföldkőnek szá- 
mít 1896, amikor a francia Pierre de Coubertin 
báró kezdeményezésére — bizonyos angol és né- 
met előzmények után — újjáélesztették az ókori 
görög olimpiai játékokat. Az olimpiák máig a 
modern verseny- legkiemelkedőbb eseményei, 
sőt már jó ideje túlmutatnak a -on, és meghatá- 
rozó világpolitikai eseménnyé váltak. (A politika 
szerepe először az 1920-as antwerpeni olimpián 
mutatkozott meg látványosan, ahonnan az első 
világháború vesztes országait — köztük Magyar- 
országot — kizárták. A későbbiek során a politi- 
ka az 1936-os berlini, az 1980-as moszkvai és az 
1984-es Los Angeles-i olimpián jelent meg leg- 
markánsabban.) Altalánosságban is elmondható 
azonban, hogy a XX. században a - — különösen 
a verseny~ — fontos társadalom- és politikafor- 
máló, közgondolkodást befolyásoló tényezővé 
vált. Mindenekelőtt kiemelendő a ~ — elsősorban 
a csapat-ok és különösen a világszerte legnépsze- 
rűbb labdarúgás — Önemzeti identitást, nemzeti 
összetartozást, nemzeti önbecsülést erősítő sze- 
repe. Ez egyaránt érvényes a viszonylag fiatal 
nemzetekre, országokra (Dél-Amerika, Afrika 
egyes államai vagy Montenegró) és a több év- 
százados múlttal rendelkező nemzetekre. Talán a 
legtöbbet emlegetett példa e téren a németeké, 
az ő második világháború utáni történelmük- 
ben két labdarúgó-világbajnokság is mérföldkő- 
nek számított. Az 1954-es világbajnokság (VB) 
megnyerése sokat segített nekik abban, hogy a 
náci rémtettek után kijöjjenek a , bűnös nemzet" 
karanténjából, és egyenrangú európai nemzet- 
té válhassanak. A hazai rendezésű 2006-os VB 
és azon a német válogatott jó szereplése pedig 

a német nemzeti öntudat és a önemzeti szimbó- 
lumok nyílt, minden gátlásoktól mentes felválla- 
lása szempontjából volt meghatározó jelentőségű. 

Sokak szerint a — ma még — egységes Belgium 
és különösen Spanyolország fennmaradásában 
is meghatározó szerepe van a labdarúgásnak, és 
Olaszország 2006-os világbajnoki győzelme — a 
csapatban több déli, köztük szicíliai játékossal — is 
tompította valamelyest az északi szeparatista tö- 
rekvéseket. (Ellenpélda az 1990-es VB Nápolyban 
játszott olasz-argentin elődöntője, ahol a közön- 
ség elsöprő többsége a Napoli sztárjával, Diego 
Maradonával felálló argentinoknak szurkolt.) 

A legendás, Zinedine Zidane nevével fémjelzett 
multikulturális francia válogatott is sokat segí- 
tett a francia politikai nemzet összekovácsolásá- 
ban — vagy legalábbis az egyre nagyobb problé- 
mákat okozó szociális-kulturális ellentétek csilla- 
pításában. Ma ugyanezt a funkciót tölti be hazá- 
jában a szintén multikulturálissá vált, ugyancsak 
világbajnok német válogatott. 

Hogy egy másik -ág területéről is említsünk 
példát: több szlovákiai tanulmány kiemeli, hogy 
a 2000-es évek szlovák gazdasági csodájához, 
Szlovákia látványos fejlődéséhez — természetesen 
a Mikulás Dzurinda-kormány gazdaság- és tár- 
sadalompolitikai intézkedései mellett — nagyban 
hozzájárultak a jégkorong-válogatott sikerei, min- 
denekelőtt a 2002-es világbajnoki győzelme is. 

Különösen az Egyesült Allamokban játszik 
szerepet számos fekete -oló sikere a rasszista elő- 
ítéletek mérséklődésében, és általában is világ- 
szerte sok szegény sorsú fiatal számára jelenti a - 
a kitörés, a felemelkedés, egyben a példamutatás 
lehetőségét. 

A -nak jelentős akaraterőt növelő, közösségi 
összetartozást, szolidaritást erősítő és általános 
személyiségfejlesztő szerepe is van. 

Mindezek miatt — továbbá egyes ~ágak nép- 
szerűsége, közönségvonzó ereje, ezáltal a politi- 
kusok számára remélt szavazatokat hozó, a társa- 
dalmi-gazdasági problémákról pedig a figyelmet 
részben elterelő képessége okán is—-a legtöbb 
országban a politika élénk érdeklődést tanúsít a 
- iránt, politikai berendezkedéstől függetlenül 
(természetesen diktatúrákban és demokráciák- 
ban sok szempontból eltérő funkcióval). Ez első- 
sorban az él~ és/vagy a szabadidő- jelentős álla- 
mi finanszírozását jelenti — direkt költségvetési 
támogatás vagy különböző adókedvezmények 
formájában (utóbbira példa a Magyarországon 
2011-ben bevezetett társaságiadó-kedvezmény). 


Igy van ez még az Európában a legalacsonyabb 
állami újraelosztást produkáló Nagy-Britanniá- 
ban is, ahol az elmúlt években hatalmas állami 
pénzek áramlottak a -ba. (Ennek meg is lett 
az eredménye: míg az 1996-os atlantai olimpián 
a britek mindössze ı aranyérmet nyertek, addig 
a 2012-es, hazai rendezésű játékokon 29 arany- 
nyal az éremtáblázat 3. helyén végeztek.) Ebbe 
a trendbe illeszkedik az Orbán-kormányok -ot 
kiemelten támogató politikája is. 

Mindezzel együtt - és politika viszonya, elvá- 
lasztottsága és összefonódása a legtöbb demokrá- 
ciában folyamatos, komoly viták tárgya. A finan- 
ciális összefonódás mellett több országban — így 
hazánkban is — jellemző még a perszonális össze- 
fonódás is, egyes politikusok vezető beosztásba 
kerülése cegyesületek, -ági szakszövetségek, sőt 
olimpiai bizottságok élén. Szívesen mutatkoznak 
továbbá vezető politikusok kiemelt -eseménye- 
ken, és keresik ismert -olók barátságát. 

A modern ~ot számos — eredeti szellemiségétől 
idegen — negatív jelenség kíséri, úgy tűnik, tar- 
tósan (huliganizmus, dopping, korrupció, foga- 
dási csalások). 


Kun László: Egyetemes testnevelés- és sporttörténet 
(2009). 

Norbert, Elias és Eric Dunning: Quest for Excitement: 
Sport and Leisure in the Civilizing Process („Az izga- 
lom keresése: ~ és szórakozás a civilizációs folyamat- 
ban”, 1986). 

PS 


Strauss, Leo (1899-1973) A XX. századi politikai 
gondolkodás egyik legjelentősebb alakja, a —poli- 
tikai filozófia —felvilágosodás utáni reneszánszá- 
nak tudatos megteremtője. Ahhoz a nemzedékhez 
tartozott, amely szembenézett a modern —zsar- 
nokság jelenségével, a modern tudomány és filo- 
zófia közötti harmónia megbomlásával, a —poli- 
tika ismeretelméleti és morális fogalomapparátu- 
sának kiüresedésével, a politikai gondolkodás és 
cselekvés örök konfliktusainak konkrét, kortárs 
megnyilvánulásaival. Amerikában a követői, 
a „straussiánusok” (Harry V. Jaffa, Harvey J. 
Mansfield, Thomas L. Pangle, Allan Bloom és 
mások) mára az akadémiai politikatudomány és a 
republikánus politika meghatározó alakjaivá vál- 
tak, maga az —újkonzervatív politikai irányzat 
is Irving Kristol szerint az ő szellemi befolyása 
révén bontakozott ki. ~ hatása az idő múlásával 
egyre nő, könyvei számos nyelven olvashatók, vi- 
lágszerte ismertek. 

~ oNémetországban született, és ortodox zsidó 
szellemben nőtt fel. Marburgban, Hamburgban 
és Freiburgban járt egyetemre, hallgatta Edmund 
Husserlt, —Heideggert és Ernst Cassirert is (nála 
írta a doktori disszertációját). 1932-ben elhagyta 
Németországot, ösztöndíjasként —Franciaország- 
ban, —Angliában kutatott, majd 1938-ban az 
Egyesült Allamokba emigrált, ahol egyebek közt a 
Chicagói Egyetemen tanított. Alkotói pályája há- 
rom részre osztható. Még Berlinben a Zsidóságtu- 
dományi Akadémia fiatal kutatójaként érdeklődé- 
se a —judaizmusra irányult. Máig pontosan nem 
rekonstruált módon fordult a politikai filozófia 
irodalmához az 1930-as években, amit az Angli- 
ában írt —Hobbes-könyve jelzett. Pályájának e 
második szakaszában születtek meg a modern po- 
litikai filozófiát feldolgozó művei, mindenekelőtt a 
korszakos Természetjog és történelem (1953; M. 1999). 
Intellektuális fejlődésének harmadik szakasza az 
1959-ben megjelent What is Political Philosophy? 
and Other Studies („Mi a politikai filozófia?”) című 
tanulmánykötete után kezdődött. Ezután szinte 
kizárólag az antik politikai filozófia szerzőivel és 
gondolkodóival foglalkozott. Máig meghatáro- 
zó szellemi pályaképét közvetlenül a halála után 
egyik tanítványa, Allan Bloom vázolta fel. 

~ szerint a modernség —Machiavellivel kez- 
dődött. Ennek az állításnak azért van meghatáro- 
zó jelentősége, mert - nem egy történelmi folya- 
matba helyezve értelmezte az olasz humanistát, 
hanem egy gyökeresen új gondolkodásmód szü- 
letését látta a műveiben. A Thoughts on Machia- 
velli („Gondolatok Machiavelliről", 1958) című 
könyvében pontról pontra bemutatta, hogy A fe- 
jedelem (1531; m. 1848, 1964) szerzője miként sza- 
kított a klasszikus politikai gondolkodás legtöbb 
előfeltevésével, s hogy először ő fordult szembe 
tudatosan S Platón, S Arisztotelész és Cicero 
felfogásával, miszerint a politikai gondolkodás 
célja a legjobb államforma —racionális megalkotá- 
sa. Machiavelli szétválasztotta a politikai cselek- 
vés morális körülményeit és az erkölcs paran- 
csait. Ezzel utat nyitott a modern tudomány előtt 
is, amely a tudás haladásának egyik akadályát a 
morálfilozófiai megfontolásokban látta. Lehetsé- 
ges tisztán —haszonelvű politikai cselekvés, és 
lehetséges olyan tudomány, amely a tudásról le- 
választja a morális következményeket. - továbbá 
azt is radikális változásnak látta, hogy Machia- 
velli megteremtette a historista tudatformát és 
módszert, amely egy dolog lényegét az idő vagy 

a történelmi körülmények változásának kontextu- 
sából értelmezte, így fölváltotta a klasszikus ter- 
mészetjogi gondolkodást, és előkészítette az utat 
a modern —haladáseszme előtt. ~ egész életműve 
értelmezhető a XVII-XVIII. századi antikok és 
modernek vitájának (/a querelle des Anciens et des 
Modernes) keretében, azaz vajon az antikok vagy 
a modernek adnak-e jobb válaszokat az emberi lét 
problémáira. Más kortárs filozófusokhoz, például 
—>Voegelinhez vagy —Arendthez hasonlóan ő is 
komolyan mérlegelte ezt a kérdést, és a maga ré- 
széről egyértelműen arra jutott, hogy az ógörög 
filozófusok jobb válaszokat adtak az ember közös- 
ségi mivoltából fakadó kérdésekre, mint a moder- 
nek. Nem nehéz észrevenni, hogy hatott rá mind 
—Nietzsche, mind Heidegger modernségértelme- 
zése, de —Schmitt politikai teológiai felvetései is. 
Ha a modernség kulcsfogalmai a történelmi 
haladás és az emberi jogok, akkor a klasszikus 
politikai gondolkodásé a természetjog, pontosab- 
ban a „természetes igazságosság" koncepciója. 
Ez utóbbi a természeti törvényeken nyugszik, 
vagyis az emberi élet — mind a magán-, mind a 
közélet — akkor éri el a racionálisan elérhető leg- 
jobb formáját, ha megérti és követi a természeti 
törvényeket. A modern ember azonban ahelyett, 
hogy összhangra törekednék a —természettel, el- 
lenségnek tekinti azt, és legyőzni akarja. - folya- 
matosan a modernséggel bekövetkező töréspon- 
tokat vizsgálta, a modernséget válságnak, jórészt 
a filozófia válságának látta. Távol állt bármiféle 
ideológiai doktrínagyártástól, mi több, a fele- 
désbe merült politikai filozófia rekonstruálására 
a modern ideologikus gondolkodással szemben 
vállalkozott. Alapállása éppen ezért mindig is a 
filozófiai szkepszis volt, zetetikus filozófiát művelt, 
amelynek lényege, hogy soha sincsenek végleges 
vagy állandó válaszok, csak állandó problémák. 
„A filozófia maga nem más, mint a problémák 
őszinte tudatosítása”, vagyis a szókratészi felfogás 
érvényben tartása. Fontosabb a kérdés, a keresés, 
az úton levés, mint a válaszok dogmatizmusa. 
Ha valaki megérti, hogy ~ szerint a politika és 
a filozófia összebékíthetetlen, illetve a filozofikus, 
az antik derűre törekvő szemlélődés a legmaga- 
sabb rendű életmód, akkor az is világossá válik, 
hogy - számára a modernség azért is válságos, 
mert ezt az életeszményt söpri félre. A modern 
világot a pozitivista tudomány, a relativista morál 
és a historista szemlélet uralja. Ezek a jelenségek 
ráadásul szoros logikai összefüggésben állnak 


Sulyok Dezső 


egymással. E három modern tudati elem lénye- 
gét taglalja röviden a „Mi a politikai filozófia?” 
(m. Világosság, 1994, 7) című írása és részletesen 
a Természetjog és történelem. A modern nyugati 
—civilizáció azért van állandó válságban, mert 
elhomályosult a célja, nem tudja, merre menjen. 
Vita zajlik a straussi irodalomban arról, vajon 
- gondolkodása az ún. teológiai-politikai problé- 
ma, azaz a filozófia mint életmód alternatívája- 
ként fellépő teológia és politika ütközése körül 
forgott volna, ahogy Heinrich Meier állítja, vagy 
más hasonló ellentétek vagy kérdések körül is, 
miként Steven B. Smith látja. Kétségtelen, hogy 
Athén és Jeruzsálem szimbolikus szembeállítá- 
sával - azt sugallja, hogy a racionalitás és a hit 
közti feszültség adja az európai kultúra lényegét. 
Bármelyik került is fölénybe, csak akkor marad- 
hatott fenn az európai kultúra, ha az inga vissza- 
lengett. Mindenesetre a modernség válsága, hit 
és racionalitás ellentéte, antikvitás és modernség 
vitája mind együtt jellemzi - filozófiáját, amely 
ráadásul fontos hermeneutikai kérdéseket vet fel 
a régi és a modern zsarnokság, illetve a klasszikus 
és a modern —liberalizmus különbségeire nézve. 
Az ezoterikus, azaz a rejtett és az exoterikus, azaz 
a közérthető tartalomra figyelmes olvasás közti 
különbség felelevenítésével - arra az értelmezési 
szempontra is felhívta a figyelmet, hogy az ül- 
döztetés fenyegetése mindig ott leselkedett a régi 
szerzőkre, és ezért azok elvont alakzatokba rejtet- 
ték a jóról és a —szabadságról nyert tudásukat. 
A klasszikus szabadságeszményt - mégis előbbre 
valónak tartotta a modernnél, ahogy kifejtette az 
On Tyranny: An Interpretation of Xenopbons Hiero 
(„A zsarnokságról: Xenophón Hierónjának értel- 
mezése”, 1963) című, a régi és a modern zsarnok- 
ság különbségeiről Alexander Kojéve-vel folyta- 
tott vitáját is tartalmazó könyvében, mert az az 
emberi tökéletesülésen, nem pedig intézményes 
(emberi jogi) garanciákon alapult. ~ pusztán az- 
zal, hogy a politikai filozófia hagyományát re- 
konstruálta, képes volt újra értelmet adni a de- 
mokráciákban elkoptatott fogalmaknak. 


"További műve: Az üldöztetés és az írás művészete (1952; 
m. 1994). 

Lánczi András: Modernség és válság: Leo Strauss politikai 
filozófiája (1999). 

Meier, Heinrich: Das theologisch-politische Problem. Zum 
Thema von Leo Strauss („A teológiai-politikai prob- 
léma: ~ témája”, 2003). 


Smith, Steven B.: Reading Leo Strauss. Politics, Philosophy, 
Judaism („~t olvasva: politika, filozófia és judaizmus”, 

Sulyok Dezső (1897-1965) Jogász, politikus. Ka- 
tolikus gimnáziumi érettségi után a fronton szol- 
gált az első világháború végéig. Az 1920-as évek 
elején jogot hallgatott Budapesten, majd 1924- 
ben Pápán lett ügyvéd, 1929-től városi képviselő. 
1935-ben a Nemzeti Egység Pártja (NEP, ca 
Horthy-korszak kormánypártja) színeiben parla- 
menti képviselővé választották, ám néhány hónap 
elteltével kilépett a (Gömbös vezette pártból. 
1937 elejétől az ellenzéki o Független Kisgazda- 
párt (FKGP) tagjaként lett mind aktívabb — ke- 
resztény alapú polgári demokrata felfogást képvi- 
selő — parlamenti szónok. Ellenezte Magyarország 
egyre erőteljesebb elköteleződését a  nemzetiszo- 
cialista Németország iránt. Keresztényietlennek 
mondotta „a fajteória hirdetését”, s a parlament 
azon kevés képviselői közé tartozott, akik eluta- 
sították a II. zsidótörvényt. 1942 második felében 
tartalékos főhadnagyként szolgált a keleti fronton. 
1943 nyarától a szintén kisgazda Bajcsy-Zsilinsz- 
ky Endre németellenes köréhez csatlakozott. Az 
ország 1944. márciusi német megszállása után in- 
ternálták. Rövidesen kiszabadították, ám a nyilas 
hatalomátvétel után fél évig bujkált. 

1945. április 1-től Pápa polgármestereként te- 
vékenykedett. Ettől kezdve a politikai karrierje 
gyorsan ívelt felfelé: tagja lett mind az Ideigle- 
nes Nemzetgyűlésnek, mind az 1945 novembe- 
rében megválasztott Nemzetgyűlésnek, illetve 
az FKGP Országos Intézőbizottságának és a 
főváros törvényhatósági bizottságának is. 1945 
szeptemberétől a Pénzintézeti Központ elnökévé 
nevezték ki. A köztársaság deklarálásakor (1946. 
február 1.) ő volt a törvény parlamenti előadója, 
majd az —Imrédy elleni népbírósági per közvád- 
ló népügyésze. 

Ekkor megkezdődött a politikai lejtmenet. 1946 
tavaszán — a Baloldali Blokk nyomására — kizárták 
az FKGP-ből. Válaszul 1946. március 15-én meg- 
alakította a Magyar Szabadság Pártot. Az 1947. évi 
képviselőválasztásokon azonban már ellenzékiként 
sem indulhatott. A választási törvény módosítása 
kizárta a háború előtti NEP képviselőit a válasz- 
tójogból. Ezt nevezték a kortársak Lex Sułyoknak. 
1947 júliusában feloszlatta a pártját, és augusztus 
közepén emigrált. 1948-ban települt le az Egye- 
sült Allamokban. Kezdetben aktív résztvevője, 

Svájc 


sőt tisztségviselője a Magyar Nemzeti Bizott- 
mánynak, ám egyre inkább elszigetelődött, mert 
visszatérően denunciálta saját emigráns társait. 
Elszigetelődése az 1956-os forradalom nyomán 
sem oldódott. Az 1962-ben általa alapított Magyar 
Október 23. Mozgalom a forradalom utáni emigráns 
szerveződések között is periférikus maradt. 1965 
májusában New Yorkban halt meg. 


Művei: A magyar tragédia I. A trianoni béke és következ- 
ményei (1954, 1996); Két éjszaka nappal nélkül (2004). 
Hermann István (szerk.): Tudományos konferencia Su- 
lyok Dezső egykori pápai polgármester; nemzetgyűlési 
képviselő, a Magyar Szabadság Párt megalakítója tiszte- 
letére születése 100. évfordulóján (1998). 
Szerencsés Károly: A nemzeti demokráciáért: Sulyok De- 
Zsó, 1897-1965 (1997, 2009). 
GyGy 


Svájc Európa lélekszámra és területre is kicsiny 
országai közé tartozik. Hegyei, folyói bőven van- 
nak, termékeny síkságai vagy kőolaja, szene szinte 
semmi, területe Európa kelet és nyugat, észak és 
dél közötti metszés- és ütközéspontján fekszik, de 
magas, egész évben hóval borított hágói évszáza- 
dok óta békések, s az ország utolsó háborúját ön- 
magával vívta 1847-ben, amely egyben Európa 
utolsó vallásháborúja volt, s olyan gyorsan véget 
is ért, hogy manapság csak a történelemkönyvek 
lábjegyzeteiben szerepel. Az egyik leggazdagabb 
európai állam nemcsak a fösvénységig menő ta- 
karékosságáról, ügyfeleinek titkait a legutóbbi 
időkig megbízhatóan őrző bankrendszeréről vagy 
a máig virágzó óragyártásnak is megfelelő mar- 
ketinget biztosító pontosságáról ismerszik meg, 
hanem elsősorban egyedülálló alkotmányos rend- 
szeréről. A Svájci Allamszövetség — konföderáció 
- vagy ahogyan a német elnevezése, Schweizerische 
Eidgenossenschaft jelzi — 23 (ami az ún. félkantonok 
miatt igazából 26) kanton , esküvel megfogadott 
társasága". A paradoxonok nem állnak meg itt, 
a három őskanton, az egész országnak nevet adó 
Schwyz, Uri és Unterwalden 1291-es szövetsége 
sokáig a legszegényebb kantonokat fogta össze, de 
már a kora újkortól kezdve a nagy városi kanto- 
nok, így elsősorban Bázel, Bern és Zürich szava (és 
természetesen pénze) döntően befolyásolta a kon- 
föderáció ügyeit. ~ három (német, francia, olasz), 
sőt a lakosság alig fél százalékának anyanyelveként 
fennmaradt rétorománnal együtt négy hivatalos 
nyelvvel rendelkezik, ezért polgárainak azonos- 
ságtudata a legtöbb európai nemzeti közösségtől 

eltérően nem a közös anyanyelven, hanem egyfaj- 
ta szándékközösségen (Willensnation) alapul. Fö- 
derális berendezkedése dacára az új állampolgárok 
befogadásáról nem állami hivatalokban, hanem lo- 
kális, községi szinten döntenek, s az adók mértéké- 
nek megállapítását is a közvetlen demokrácia leg- 
fontosabb intézményére, a népszavazásra bízzák. 
A —Habsburgok elleni függetlenségi küzdelem- 
ből született országot a német romantika, egészen 
pontosan Schiller 7e/l Vilmos című drámája tette a 
szabadság eszméinek szimbólumává, s a szabadság- 
vágy ma sem csupán jelkép. Európa legrégebben 
semlegességet fogadott államában továbbra is min- 
den felnőtt férfira vonatkozik a hadkötelezettség 
és a vele járó otthoni fegyvertartás felelőssége, en- 
nek ellenére a béke és a nemzetközi kapcsolatok 
ügye mindig is fontos volt a svájciaknak. Számos 
nemzetközi intézmény (az — Egyesült Nemzetek 
Szövetsége) székhelyeként - legfontosabb békeal- 
kotása a genfi Henri Dunant által alapított Nem- 
zetközi Vöröskereszt. A nyelvi sokféleség mellett 
a vallási pluralizmus is megkülönböztető jegye a 
svájci identitásnak, Ulrich Zwingli Zürichje, az 
Erasmusnak otthont adó Bázel vagy éppen a Bern- 
nel a kora újkortól különleges viszonyban lévő és 
o Kálvint befogadó Genf révén az alpesi ország 
a —reformáció nemzetközi otthona lett, míg a 
hegyi kantonok az ősi katolikus kultúrát egész 
a XX. század közepéig sértetlenül megtartották. 
Ez a pluralizmus korábban sem, most sem feszült- 
ség nélküli, népszavazás tiltotta meg például 2009- 
ben, hogy az országban új minaretek épülhessenek 
a ma már több mint 20 százalékot kitevő beván- 
dorló lakosságban jelen lévő muszlim kisebbség 
számára (az utóbbi három parlamenti választást a 
bevándorlásellenes Svájci Néppárt nyerte), mégis 
a szabadság és a hagyományokhoz való konzerva- 
tív ragaszkodás együttes jelenléte teszi -ot ma is a 
demokrácia mintaállamává. Különlegességszámba 
megy kollegiális kormányformája is ( modern 
demokratikus kormányformák). 

Az Európai Uniónak nem, az Európai Szabad- 
kereskedelmi Társulásnak (EFTA) tagja. 


Andrey, Georges: Histoire de la Suisse pour les nuls („~ 
története a kezdetektől”, 2007). 

Dezsényi Béla: Magyarország és Svájc (1946). 

Im Hof, Ulrich: Mythos Schweiz. Identität — Nation — 
Geschichte 1291—Ig91 („~i mítosz. Azonosság, nemzet, 
történelem”, 1991). 

Schelbert, Leo: Historical Dictionary of Switzerland („~ 
történeti szótára”, 2007). 

Szabad Demokraták Szövetsége (SZDSZ) 
A —>rendszerváltás kulcsszereplő politikai tömö- 
rülése, amely később koalíciót kötött a posztkom- 
munista párttal, 2010 után eljelentéktelenedett, 
és végül megszűnt. A párt magát mindig —li- 
berálisként definiálta, előbb közjogi és kulturális, 
később piaci értelemben. A magyar politikai ha- 
gyományban főként a —polgári radikalizmushoz 
kötődött. A —Kádár-rendszer urbánus (—né- 
pi—urbánus vita) ellenzéke több rendszerkritikus 
csoportból (például a Beszélő [szamizdat "kiadó 
nélkülv, illegális] folyóirat szerkesztősége, a Sze- 
gényeket Támogató Alap, SZETA) 1988. május 
1-jén létrehozta a Szabad Kezdeményezések Há- 
lózatát, majd novemberben a párttá válás jogáért 
küzdő Szabad Demokraták Szövetségét. A rend- 
szerváltás folyamatában fontos fordulatot hozott, 
hogy az államfőválasztás szabályairól tartott 
négyigenes népszavazással az éles antikommunis- 
ta retorikát használó - megakadályozta a felbom- 
ló állampárt és az ellenzék nemzeti szárnyának 
a különalkuját. A konok antikommunizmusával 
és liberalizmusával mégis csak ellenzéki szerepet 
tudott kivívni magának az első szabad választá- 
son (1990). A győztes Magyar Demokrata Fó- 
rummal (MDF) a választások után — Tölgyessy 
Péter, későbbi rövid ideig pártelnök (1991-1992) 
vezetésével — megállapodott az alkotmány mó- 
dosításáról ( Antall József), ezzel segítette ri- 
válisát a kormányozhatóság megteremtésében. 
Cserébe az - ügyvivője, Göncz Arpád lett az első 
köztársasági elnök. Az 1990. őszi taxisblokádban 
való közreműködéssel, majd az 1994-ig perma- 
nens médiapolitikai vitákkal ( médiaháború) 
az - és az MDF közötti viszony azonban végleg 
megromlott. 

Noha a Demokratikus Charta (1991-1994) 
keretében az ~ és a — Magyar Szocialista Párt 
(MSZP) szellemi holdudvara már az első ciklus- 
ban együttműködött, 1994-ben mégis politikai 
szenzáció volt, hogy a korábban antikommunis- 
ta ~, az ígéretei ellenére, koalíciót kötött az ab- 
szolút többséggel rendelkező posztkommunista 
MSZP-vel. Az antikommunista szavazók ekkor 
elfordultak a párttól, amely végérvényesen Io 


százalék alatti politikai erő és az MSZP örökös 
juniorpartnere lett (1994 és 1998, 2002 és 2008 
között, illetve koalíciós szerződés nélkül 2010-ig). 
A párt stratégiája 1994 után csak egyszer válto- 
zott, amikor 2000-ben Pető Iván, Kuncze Gábor 
és Magyar Bálint elnökökkel szemben Demszky 
Gábor, Budapest főpolgármestere (1990-2010) 
vette át a vezetést, és megpróbálta a pártrendszer 
centrumába helyezni az -t, egyenlő távolságra a 
bal- és a jobboldaltól. A várt népszerűség-növeke- 
dés azonban elmaradt, a centrumstratégia meg- 
bukott. A 2006-os kormányválság, az - nevéhez 
kötődő neoliberális gazdaság- és egészségpolitika, 
valamint a pártvezetésért Kóka János és Fodor 
Gábor között zajló csata végleges csapást mért a 
pártra. 2010-ben az - már nem indult a válasz- 
táson, s 2014-ben jogerősen megszűnt. Utána 
csak korábbi állami hiteleinek adóssága maradt, 
amelynek visszaszerzésére jogi eljárás indult, 
egyelőre eredmények nélkül. 


Kis János: Mi a liberalizmus? Esszék, tanulmányok, 1985— 
2014 (2015). 

Mécs Imre: „A Szabad Demokraták Szövetségének 
rövid története (1988-ig)", Magyar Politikai Évkönyv 
1988-ról (1989). 

Ripp Zoltán: Szabad Demokraták. Történeti vázlat a Sza- 
bad Demokraták Szövetségének politikájáról 1988-1994 
(1995). ; 

MAS 
szabadelvűség —liberalizmus 


szabadkereskedelem A szerződés szabadságá- 
nak érvényesülése az üzleti kapcsolatokban, a 
szerződő felek jogi-társadalmi státuszára és föld- 
rajzi helyére való tekintet nélkül. E szabadság a 
csere önkéntességét feltételezi, és a határait, az 
erőszakot, a csalást és a tudatlansággal való visz- 
szaélést büntető jogszabályok jelölik ki. Az ön- 
kéntesség az igazságosság alapvető kritériuma, 
minthogy senki sem kívánja, hogy igazságta- 
lanságot kövessenek el vele szemben (OC Arisz- 
totelész). A kereskedés a kölcsönös előnyszerzés 
logikáján alapul: mindkét fél arra számít, hogy 

a saját ítélete szerint nagyobb értékű dologra tesz 
szert, mint amit feláldoz. Ezért téves a kereske- 
delemben csak a javak újraosztását látni: a csere 
ugyanúgy —értéket teremt, mint a termelés, az- 
által, hogy a javakat az azokat többre értékelők- 
höz juttatja ( osztrák közgazdaságtani iskola). 
A kereskedés továbbá a termelést is olyan irá- 
nyokba tereli, hogy ki-ki a maga tehetségét a 
mások számára legértékesebb módon hasznosít- 
hassa. Amikor országunk bekapcsolódik a nem- 
zetközi kereskedelembe, bővül azoknak a köre, 
akik számára értéket teremthetünk, és akik szá- 
munkra értéket teremthetnek. 

A külkereskedelem —versennyel jár, aminek 
egyes hazai vevők és eladók vesztesei lehetnek. Ez 
a —protekcionizmushoz adhat érveket. A történe- 
ti tapasztalatok szerint azonban a globális keres- 
kedelembe való bekapcsolódás a gazdasági fejlődés 
feltétele, míg az elzárkózás szegénységhez vezet. 
A kereskedés olyan országnak is előnyös, amely 
semmilyen téren nem termelékenyebb mások- 
nál, ugyanis megéri arra szakosodnia, amiben 
viszonylag termelékenyebb, azaz komparatív elő- 
nye van (David Ricardo). 

Már a spanyol domonkos bölcselő, Francisco de 
Vitoria (1483—1546) felismerte, hogy a kereskedés 
logikája (a kölcsönös előnyszerzés) szemben áll a 
háború (győztes-vesztes) logikájával. Az egyéni 
érdekek sokrétű, kereskedelmi összekapcsolódása 
két ország polgárai és vállalkozásai között növeli 
egy esetleges háború költségeit. David Hume 
azonban figyelmeztetett, a kereskedelem révén 
előállt vagyon az egyes kormányzatok politikai 
és katonai hatalmának fontos alapját képezi, és a 
„kereskedelemben való féltékenység”-re és keres- 
kedési előnyökért vívott háborúkra ösztönözheti 
őket („A kereskedelemben való féltékenységről”, 
1758, Hume összes esszét, 1994). 

A szabadkereskedelmet Nagy-Britannia 1846- 
ban hivatalos politika rangjára emelte, s ezt 1932- 
ig meg is őrizte. A második világháború után az 
Egyesült Allamok vezető szerepével az ENSZ 
égisze alatt működő Altalános Vámtarifa- és Ke- 
reskedelmi Egyezmény (GATT), majd a C Vi- 
lágkereskedelmi Szervezet (WTO) az ipari termé- 
kek általános vámszintjének jelentős csökkenését 
érte el. Az Európai Gazdasági Közösség (később 
Európai Unió) és az Európai Szabadkereskedel- 
mi Társulás, majd az 1990-es évektől egyre több, 
a világ más térségében is létrejött vagy kezdemé- 
nyezett szabadkereskedelmi övezet céljai közé tar- 
tozik, hogy tagországok között a külkereskedelmi 

korlátokat felszámolja. Ezek létrehozását gyakran 
heves politikai viták kísérik, részben bizonyos 
védett és jól szervezett ágazatokat érintő látvá- 
nyos rövid távú negatív hatások miatt, részben 
mert a többoldalú megállapodások korlátozzák a 
nemzeti kormányzatok szuverenitását a kereske- 
delempolitika alakításában. 


Hont, István: Jealousy of Trade („A kereskedelemben 
való féltékenység”, 2005). 

Krugman, Paul R. és Maurice Obstfeld: Nemzetkö- 
zi gazdaságtan: elmélet és gazdaságpolitika (1987; m. 
2003). 

Vitoria, Francisco de: „Az indiánokról” és „A hábo- 
rú jogáról” (c. 1532), Csejtei Dezső és Juhász Anikó: 
Amerika felfedezése és az új globális rend I-II. (2004). 

MK 


szabadság (g. eleutheria, l. libertas, fr. liberté, a. 
liberty vagy freedom, n. Freiheit) Negatív értelem- 
ben —függetlenség (~ valamitől); pozitív érte- 
lemben tényleges lehetőség (~ valamit tenni); a 
két -fogalom egységét az Öautonómia kapcsolja 
össze, aminek kifejeződése az emberi személy. 
Szabadnak lenni annyi, mint -gal rendelkezni, 
szabadulni, meg- és felszabadulni stb. Ezek a leg- 
fontosabb kifejezéseink közé tartoznak; jelentésük 
a Oonyugati kultúratörténetben alakult ki. Esze- 
rint a ~ jelenti: 1) a cselekvés ~át; 2) az önbirtoklás 
~át; 3) az észszerűség ~át; 4) a ~hoz mint ontoló- 
giai (lételméleti) eseményhez való tartozást; 5) az 
egyes -jogokat. 

Az Oszövetség a ~ot mint a szolgaság ellenté- 
tét ismeri. Az Egyiptomból való , szabadulás" szó 
szerint , kijövetel", , kiváltás". A Makkabeusok 
könyvei a hellenizmusból ismert -fogalomra ala- 
poznak; leletek bizonyítják ezt, köztük a „Sión 
~a” (herút Zión) feliratú érmék az I. századból. 
Az apokaliptikus irodalom gyakran ábrázolja az 
eszkatologikus - állapotát (az apokrif 4 Ezdrás 
96-98, 100. Az Ujszövetségben Pál apostol „a 
bűn és a halál törvényétől" való -ot emeli ki (Rom 
8,2), és a szabad ember Krisztus szolgája, a szolga 
Krisztusban szabad (1 Kor 7,22). A keresztény „a 
mulandóság szolgai állapotából majd felszabadul 
az Isten fiainak dicsőséges ~ára” (Rom 8,21). Az 
Ujszövetség fontos helye a Jn 8,44, ahol Jézus az 
ördög hatalmától való -ot emeli ki. 

Odüsszeusz szabad kóborlása visszatérés a szü- 
lőföld kötelékébe; a görög drámában a -: a sors- 
sal való dacolás (például Antigoné, Prométheusz 
vagy Philoktétész). Platón és S Arisztotelész 
kozmológiájában minden a legjobb rend sze- 


szabadság 


rint zajlik, s ha valami ettől eltér, például a ko- 
csi-allegóriában (Platón: Phaidrosz 246a—254e), 
az a véletlen műve. Erre az ember azonban képes, 
de ha belátása van, nem teszi meg (Pbaidón 99a). 
Arisztotelész homályosan kezeli a - és különösen 
az akarat- fogalmát. A sztoicizmusban merül fel 
a - mint az istenek által rendelt sors elfogadása. 

A kereszténységben a -fogalom fejlődésnek 
indul, amiben először az akarat- játszik fontos 
szerepet. Az ember bibliai bukása s a megváltás 
hitbeli elfogadása az akarat szabad aktusa annak 
alapján, amit az értelem elé tár. A - a kegyelem 
műve, és a túlvilágon teljesül be. A kegyelmi és 
túlvilági hangsúly miatt a - fogalma is kettévá- 
lik: az egyik az akarathoz kötött evilági cselekvé- 
si ~ot, a másik a ~ transzcendens teljességét jelen- 
ti. Isten tökéletesen szabad, az ember hivatása az 
ebben való részesedés. Ez az akarat által történik, 
ami még az abszolút jóra is képes nemet mondani 
(Duns Scotus). Az akarat nyomatékosításával elő- 
térbe került a - és a szükségszerűség kapcsolata. 
A protestáns szerzők, így —Luther és S Kálvin 
alulbecsülték az akarat-ot, s a hitben elnyert -ot 
hangsúlyozták. Az akarat- kiemelése paradoxon- 
hoz vezetett Isten mindentudásának alapján; az 
ún. köztes tudás (scientia media) elmélete — amely 
szerint Isten ismeri a jövőbeli szabad akarati dön- 
téseinket — nem vezetett szilárd eredményre. 

A filozófiai -fogalom e viták körül rende- 
ződött. Descartes vagy Leibniz az akarat-ot 
hangsúlyozták; —Spinoza a ~ot alárendelte a 
szükségszerűségnek. Attörést Kant filozófiája 
hozott, aki szerint a - az ész eszméje és a mo- 
rális cselekvés szükségszerű feltevése. A termé- 
szeti szükségszerűség láncolatában való okszerű 
részvétel nem szabad cselekvés; a cselekvés akkor 
szabad, ha indítéka a - transzcendens mozzanata, 
amely túl van a természeten, és az ember —au- 
tonóm lényében áll fenn. Ha célunk eleve adott, 
például éhségünk csillapítása, a szabad döntés 
nem a célra, hanem annak elérésére vonatkozik, 
amit Kant hipotetikus imperatívusznak nevez. 
Az imperatívusz kategorikus, ha a cél feltétel 
nélkül mindenkire nézve érvényes; követése az 
autonómia teljesülése, az emberi - megvalósulá- 
sa. Fichte az emberi ént a - tényének tekintet- 
te, amit a természet szükségszerűségével akart 
harmonizálni; tudománytana „az emberi ~ rend- 
szere”, amiben az én a ~ot feltételezi, de mégis 
korlátozza a természetre és a másik ember ~ára 
tekintettel. Schelling a ~ot a rossz elvének mint 
pozitívumnak a felfogásával akarta biztosítani, 


mint amely lehetővé teszi a ~ot. — Hegel ~fogal- 
ma az abszolút szellem beteljesüléséhez kötődik, 
ami a ~ teljes körét képezi; a szellem kibontako- 
zása egyben a ~ megvalósulása. Kant, Fichte és 
Hegel a ~fogalmat jogi és államtani keretben is 
értelmezték mint az autonóm szubjektum hely- 
zetét, amelynek alapján létrejöhet a —jogok és 
kötelességek rendszere, amelyet az állam keretbe 
foglal. Hegelnél az állam a ~ konkrét megvaló- 
sulása a jog és kötelesség egységében. — Marx és 
Comte a történelem beteljesedésétől várták a ~ 
megvalósulását, noha Marx elvetette a ~ meta- 
fizikai fogalmát, és visszatért az angol és francia 
gondolkodók szűkebb értelmezéseihez, amelyek 
szerint a ~ nem más, mint a társadalmi lény cse- 
lekvési ~a. 

A cselekvés és önbirtoklás ~a a XIX. századra 
összefonódott a racionális ~fogalommal. Schelling 
és Hegel a ~ot ontológiailag fogták fel, és ebből 
eredeztették az egyén ~át. A marxizmus a ~ot 
mint a kommunista társadalomban megvalósu- 
ló cselekvési ~ot érti. A XX. században a nagy 
-filozófiák helyét a konkrét elméletek foglalják 
el, noha Heidegger késői gondolkodása a saját 
korai konkrét -fogalma felől (az ember beleve- 
tettsége a világba, világban való léte és halálra 
irányultsága) a létfilozófia felé mozdult el: „az 
igazság lényege a -", ahol mindkét kifejezésnek 
ontológiai dimenziója van. Heidegger Nietzsche 
nyomán a —Nyugat egész történetét a ~ meg- 
vonásában látta, amit más fogalmak mellett az 
ontoteológia tézise mond ki, amely szerint a létet 
a létezők szintjén megragadni egyenlő annak le- 
fokozásával. Csak a lét mint sajátos lét (Seyn) tárja 
fel a - teljességét, s csak az erre irányuló gondol- 
kodás, különösen a , másik gondolkodás?" nyomán 
tárhatja föl az igazságot mint a -ot. 

A küzdelem a politikai -jogokért a -fogalom 
filozófiai kibontakozásával függ össze. Róma 
küzdelme az egyházi és politikai emancipáció- 
ért vezetett a nagy egyházszakadáshoz (1054); 
az invesztitúraharc (1075-1122) a világi uralkodó 
emancipációs küzdelme volt Rómával szemben, s 
a vereségét a nemzetállam kialakulása követte. 
A Magna Charta (1215) és az Aranybulla (1222) a 
nemesség emancipációs harcának eredménye volt. 
A vallás- a protestantizmus nyomán vált sürge- 
tővé, és eredményre vezetett (augsburgi vallásbé- 
ke, 1555; tordai országgyűlés, 1568; vesztfáliai 
béke, 1648). A polgári jogokért való küzdelem a 
felvilágosodás mozgalmaiban, különösen a sza- 
vazati és választhatósági jog, később a szólás- és 

szabadság, egyenlőség, testvériség 


a gazdasági -ok körül kristályosodott ki. E folya- 
mat az önbirtoklás ~ának eszméjében gyökerezik, 
és az >ENSZ elfogadta Az emberi jogok egyetemes 
nyilatkozatában (1948), az abban rögzített -jogok 
széles körében teljesedett ki. 

—Isaiah Berlin a pozitív -gal szemben, amelyet 
az állam biztosít, a negatív - fontosságát emelte 
ki mint az egyén önmeghatározását. A pozitív 
~ beavatkozás az egyén ~ába, ezért — szemben a 
—>tekintélyelvű államok gyakorlatával — a negatív 
~, a korlátozástól való mentesség kívánatos. A vita 
az állam és az egyén kapcsolata körül folyik: egyes 
felfogások az állam és intézményei fontosságát és a 
pozitív -ot, mások ezen intézmények hiányát s a 
jogok érvényesítését hangsúlyozzák. A probléma 
leginkább a negatív és a pozitív - pontos megha- 
tározásában van, mivel ma sem világos, hogyan 
különíthetőek ezek el. Ma fontosabb a személy 
ontológiai ~ának és az ebből eredő -jogoknak a 
hangsúlyozása és a politikai közösségnek mint 
~közösségnek a kiemelése. Számot kell vetni a 
modern társadalom manipulatív struktúráival is, 
amelyek a tömegkommunikáción keresztül a ~ot 
szűkítik. Végül fontos a - történelmi jellege, mivel 
az egyéni és a társadalmi jobbulás lehetőségét min- 
den -felfogás feltételezi. 


Berlin, Isaiah: Négy esszé a szabadságról (1969; m. 
1990). 
Heidegger, Martin: Schelling értekezése az emberi sza- 
badság lényegéről ([1936] 1971; m. 1993). 
MB 


szabadság, egyenlőség, testvériség A —fran- 
cia forradalomban ismertté vált politikai fogalom- 
együttes, amely eredetileg Platón Menexenosz című 
dialógusában fordul elő (239a). A modernitásban ez 
lesz az emberi jogok , szent háromsága", a , béke 
és a harmónia dogmája". A modern kor igénye, 
amely szorosan kapcsolódik a társadalmi konflik- 
tusokra adott válaszokhoz. 

A —>szabadság: a „mindent szabad, ami más- 
nak nincs sérelmére vagy ártalmára”, a feudális 
kötelékektől való szabadulás, a szellemi kötött- 
ségekből való kitörés és egyben a —liberalizmus 
vezérelve. A kanti etikai szabadságeszme alapján 
minden ember önmagában álló cél, és senki nem 
lehet másnak az eszköze. 

Az egyenlőség: származástól függetlenül az embe- 
rek közötti (jogi, politikai, társadalmi) egyenlősé- 
get jelenti, de utalhat disztribúciós egyenlőségre is. 
Ez utóbbit leginkább a —szocializmus szorgalmaz- 

ta, de a liberalizmus és a Ö konzervativizmus is 
érzékennyé vált a XIX. század közepétől a szociá- 
lis kérdések, a jóléti intézkedések iránt. Noha a 
XVIII. század végén a szabadság és az egyenlőség 
követelménye együttesen jelent meg, az elmúlt két 
évszázad politikai gondolkodása inkább e két foga- 
lom feszültségét hangsúlyozta. 

A testvériség: az új rend megteremtését támo- 
gató egyenlő emberek közösségi köteléke. Közös 
érdekek, értékek, célok kötik össze a közösség 
tagjait, akik egyenlő bánásmódban részesítik 
egymást, és felismerik, hogy egyéni szabadságuk 
feltétele mások hasonló szabadságának elismerése. 
,, Testvéri” kötelékek jönnek létre, s e kötődés az 
új rendben létrejött nemzeti közösségre irányul. 
A testvériséggel közvetlen kapcsolatba kerül a 
szolidaritás, amely közösséget összetartó és egy- 
ben olyan nacionalizmust támogató is lehet, 
amelyben a kötelékerősítés mások kizárására, a 
más értékeket birtokló , idegenek" kirekesztésére 
is irányul. 

E három fogalom együttesen a —nemzetál- 
lami keretek közötti személyiségemancipációt 
fejezte ki, és jelentős hatást gyakorolt korunk po- 
litikai eszméire, ugyanakkor az is látható, hogy 
közülük a testvériség eszménye háttérbe szorult. 


Furet, François: Gondoljuk újra a francia forradalmat 
(1978; m. 1994). 
Tocqueville, Alexis: A régi rend és a forradalom (1856; 
m. 1994). 
NL 


szabadságjogok Azok az ún. első generációs 
—emberi jogok, azaz az élethez, a szabadsághoz 
és a tulajdonhoz fűződő jogok, amelyeket az ál- 
lamhatalom csak kivételes, pontosan meghatáro- 
zott esetekben korlátozhat. Gondolatuk először a 
keresztény középkor jogfilozófiájában alakult ki. 
Isten a saját képére és hasonlatosságára teremtette 
az embert, ezért például S Aguinói Szent Tamás- 
nálaz ember jogai az isteni jogból erednek, és felette 
állnak az államnak, és azokat még az uralkodónak 
is tiszteletben kell tartania. Világi megalapozásuk 
a —természetjogi gondolkodásra megy vissza. Az 
emberek természettől fogva - mondta Locke - 
szabadok, egyenlők és függetlenek, joguk van a 
tulajdonhoz. —Rousseau szerint a társadalmi 
szerződés megkötésekor sem mondtak le ezekről 
a jogaikról. 

Angliában a -at a Magna Chartáig (1215) veze- 
tik vissza. Később a Petition of Rigbt (Jogkérvény, 


szakszervezet 


1628) négy alapelvet rögzített: 1) adó nem vethető 
ki parlamenti hozzájárulás nélkül; 2) senki nem 
börtönözhető be bebizonyított ok nélkül; 3) kato- 
nák nem szállásolhatók el polgároknál; és 4) bé- 
keidőben nem alkalmazható katonai bíráskodás. 
Az Amerikai Egyesült Allamok Függetlenségi 
nyilatkozata (1776) magától értetődőnek tekintette 
a - biztosítását, az alkotmánya pedig a kormány- 
nyal szemben védi állampolgárai jogait, a szólás-, 
a vallás- és a gyülekezési szabadságot, és tiltja a 
bírói döntés nélküli jogfosztást. Mindezen örök- 
érvényű, természetjogi követelményeket a tör- 
vényhozásnak sem szabad korlátoznia. Franciaor- 
szágban az Emberi és polgári jogok nyilatkozata 
(1789) jelentette ki először egyetemes érvénnyel, 
az egész emberiség számára (és azóta is maradan- 
dóan) a - sérthetetlenségét: , Minden ember sza- 
badnak és jogokban egyenlőnek születik és ma- 
rad; a társadalmi különbségek csakis a közösség 
szempontjából való hasznosságon alapulnak." Az 
1791-es francia alkotmánnyal kezdődött a -nak 
az egyes alkotmányokba foglalása. 

Magyarországon a sarkalatos törvények foko- 
zatosan alakították ki a bevett vallások rendsze- 
rét, és szabályozták a személyes ~at. A reform- 
kor idején az egyesülési és a gyülekezési jogot 
szokásjogi úton vívták ki. Az 1848. évi áprilisi 
törvények a sajtó-, a tan- és a szélesebb vallás- 
szabadságot mondták ki, hogy aztán a kiegyezés 
bontakoztassa ki a személyes szabadság és sért- 
hetetlenség (1878, 1896), a teljes vallásszabadság 
(1895), a sajtószabadság (1914) védelmét. Az 
1949-es Alkotmány ugyan felsorolta az emberi 
jogok jelentős részét, de azok 1990-ig, a rendszer- 
változásig csak korlátozottan érvényesülhettek. 
Alaptörvényünk , Szabadság és felelősség" című 
fejezete deklarálja a -at. 


Bodnár Eszter: A választójog alapjogi tartalma és korlátai 
(2014). 
Kukorelli István (szerk.): Alkotmánytan I. (2007). 
Somody Bernadatte, Szabó Máté Dániel és Vissy Beat- 
rix: Az alapjogi bíráskodás kézikönyve (2014). 
HA 


szakmai testületek, kamarák Az európai 
társadalomfejlődésben a középkor óta fontos 
szerepet játszanak az egyes szakmai vagy üzleti 
közösségeket összefogó, önkormányzati joggal 
rendelkező, tevékenységüket önállóan szabályo- 
zó testületek ( autonómia, — önkormányzat). 
Feladatuk mindenekelőtt saját szakmai normáik 
kialakítása, a minőségellenőrzés tagjaik belső és 


külső hírnevének erősítése végett, továbbá a vi- 
tarendezés, a bizalmi kapcsolatok és az együtt- 
működés hálózatainak építése. A kormányzati 
hatalommal szemben védelmet, autonómiát 
biztosítanak tagjaiknak, miközben érdekkép- 
viseleti szerepet is ellátnak. Az egyén és az ál- 
lam közötti autonóm , köztes intézményekként" 
( Tocgueville) a politikai pluralizmus fontos 
biztosítékai ( szubszidiaritás), ezért a totalitá- 
rius rendszerek fontos célja valódi autonómiájuk 
megszüntetése. A - az eszközeikkel azonban visz- 
sza is élhetnek: támogathatják tagjaik piaci össze- 
játszását, illetve a testületen kívüli versenytársa- 
kat korlátozó privilégiumok szerzését. Ez külső 
jogi korlátokat, politikai beavatkozást indokolhat. 
A kötelező kamarai tagság segíthet leküzdeni a 
tagok , potyautas"-magatartását a költségek fede- 
zése terén, de gátolhatja a valódi —önszervező- 
dést, mivel annak fontos feltétele, hogy egy cso- 
port megválogathassa tagjait, és alkalmat adhat a 
korrupcióra, járadékvadászatra is. 


Duvanova, Dinissa: Building Business in Post-Communist 
Russia, Eastern Europe, and Eurasia (,, Vállalkozás- 
építés a posztkommunista Oroszországban, Kelet- 
Európában és Eurázsiában", 2013). 


MK 


szakszervezet A munkavállalók bizonyos körét 
önkéntesen tömörítő szervezet, amely a munka- 
adóval szemben érdekérvényesítő törekvésekkel 
lép fel elsősorban és hagyományosan a munka- 
bérek, a munkaidő, a munkavégzés körülményei, 
a segélyezés (munkanélküliség, betegség, rok- 
kantság, árvaság) terén. A -ek megerősödésével 
ezek a területek bővültek (felvétel, egészségügy, 
előrelépés, elbocsátás, a munkajoggal kapcso- 
latos szolgáltatások). A -i törekvések először a 
XVIII. század végén jelentek meg. A spontán 
elégedetlenségi akciók konkrét szerveződések- 
hez, szakmánként, illetve üzemenként létrejövő 
-ek megalapításához vezettek. A -ek a XIX. szá- 
zadban szélesebb körben jöttek létre, majd a XX. 
században politikai tényezőként jelentek meg, és 
ennek következtében jogi védelemmel rendelkező 
intézményi formát értek el. A társadalmi —igaz- 
ságosság és a munkások közötti —szolidaritás 
eszméjére építenek. , 

A -ek Angliában és az Egyesült Allamokban 
elvben elutasítják a politikai célokért folytatott 
harcot, az európai kontinens országaiban viszont 
vállalják, és mindenütt a baloldali politikai párto- 
kat támogatják. 

Szálasi Ferenc 


A - érdekképviseleti törekvéseinek mára válto- 
zatos eszközei alakultak ki, a kétoldalú tárgyalás a 
munkaadóval, a háromoldalú (tripartit) egyeztető 
fórum az állam harmadik félként való bevonásával, 
segélyezés, részvétel a vállalat vezetésében vagy a 
nyomásgyakorlás régebbi, de mindig hatékony 
eszközei: sztrájk, tüntetés, károkozás munkáltató- 
nak-államnak és végül a politikai szerepvállalás a 
parlamenti törvényalkotás vagy kormányzati dön- 
tés befolyásolására. A -ek tagsági körük szerint 
tipizálhatók: szakmai, ágazati-iparági, vállalati és 
politikai, vallási, nemzetiségi vagy regionális meg- 
osztottságuk alapján. Napjainkban a ~i mozgalom 
válságba került, ami a szervezetek és a tagok lét- 
számának drasztikus csökkenésében, a társadal- 
mi érdektelenség növekedésében nyilvánul meg. 
Nem hagyható figyelmen kívül, hogy alapvető 
változások következtek be a munka világában: 
amíg a ~ek a nemzetállami keretekhez kötődtek, 
addig a jelenlegi gazdaság globális jelleget öltött, a 
szolgáltatószektor nagyobb súlyt ért el a hagyo- 
mányos ipari tevékenységhez képest. A -i mozga- 
lom keresi a válaszokat az új kihívásokra, de ennek 
még csak halvány körvonalai látszanak. 


Gollbach, Jochen: Europäisierung der Gewerkschaften 
(„A ~ek európaizálódása", 2005). 

Müller-Jentsch, Walther: Gewerkschaften und Soziale 
Marktwirtschaft seit 1945 („A ~ek és a szociális piac- 
gazdaság 1945-től", 20119. 

Taylor, Andrew: Trade Unions and Politics: A Compa- 
rative Introduction („~ek és politika: összehasonlító 
bevezetés”, 1989). 

Szálasi Ferenc (1897—1946) Katonatiszt, politi- 
kus, több magyar nemzetiszocialista párt alapí- 
tója, miniszterelnök, államfő. 1915—1918 között 
részt vett az első világháborúban. 1925-ben ve- 
zérkari százados lett. Mivel a katonatisztek szá- 
mára tiltották a politizálást, 1935-ben nyugdí- 
jaztatta magát. Az 1930-as évek második felében 
alakította ki társadalomtudományi, történelmi 
tanulmányai alapján a nemzetiszocializmus ma- 
gyar változatát, a hungarizmust. Faji alapon ha- 
tározta meg a nemzethez tartozást — noha saját 
felmenői német, örmény és ruszin származásúak 
voltak, ami kompenzációs céllal különböző fajku- 
tatási manipulációkra indította —, a feszítő társa- 
dalmi problémákat a zsidók, az arisztokraták és 
az egyházak kárára akarta megoldani. Rendszerét 

a német —nemzetiszocializmus és az olasz —fa- 
sizmus mintájára a magyar viszonyokhoz igazodva 
alkotta meg. A vezérelvű diktatúrát, az állam mű- 
ködésének és a gazdasági-társadalmi viszonyoknak 
a radikális átalakítását szorgalmazta. Hitt a törté- 
nelmi szükségszerűségben és saját kiválasztottságá- 
ban. 1937-ben háromhavi fogházbüntetésre, 1938- 
ban háromévi fegyházra ítélték államellenes tevé- 
kenységért, de az izraelita felekezet elleni izgatás 
vádjával is állt bíróság előtt. A távollétében Hubay 
Kálmán által 1939-ben alapított Nyilaskeresztes 
Párt vezetését szabadulása után, 1940-ben vette 
át. Ekkor már az 1939-es választásokon előretörő 
párt népszerűsége csökkent, amit az 1941—1942-es 
pártszakadás tetőzött be. A német megszálláskor, 
1944 márciusában nem vonták be ~t és pártját a 
kollaboráns kormányba, Horthy Miklós 1944. 
október 15-i kiugrási kísérletekor viszont német 
segítséggel puccsot hajtott végre. Egypártrendsze- 
rű totalitárius diktatúrát vezetett be, s , nemzet- 
vezetőként" egy személyben kormányfő, államfő 
és az állampárt irányítója lett. Kiszolgálta a német 
igényeket, és a háborús hadszíntérré váló ország- 
ban statáriális intézkedéseket alkalmazott az állam 
szétesésének lassítására. Német kérésre — némi 
vonakodás után — 50 ezer zsidót szolgáltatott ki 
munkaerőnek. A fővárosban maradt többi zsidót 
túsznak tekintette, a háború utáni újjáépítésben 
kényszermunkára fogta volna őket, majd az or- 
szágból való kitelepítésüket tervezte, és ezért nem 
tett eleget a további német követeléseknek. Nem 
akart és nem tudott hatékonyan fellépni a „nyi- 
lasterrorral", saját fegyvereseivel szemben, akik a 
becslések szerint mintegy 15-20 ezer embert öl- 
tek meg. 1945 márciusában az államapparátussal 
együtt német területre vonult vissza, itt az ameri- 
kaiak fogságába esett, akik átadták a magyar ható- 
ságoknak. 1946-ban a népbíróság háborús bűnök 
miatt halálra ítélte, és kivégezték. 


Karsai László: Szálasi Ferenc: Politikai életrajz (2016). 

Kovács Tamás (szerk.): Rendőrségi célkeresztben a szélsőjobb: 
dr: Sombor-Schweinitzer József rendőrfőkapitány-belyet- 
tes feljegyzése a szélsőjobboldali mozgalmakról, 1932—1943 
(2009). 

Paksa Rudolf: Szálasi Ferenc és a bungarizmus (2013). 

számvevőszék A —parlamenti demokrácia 
egyik alapintézménye, a törvényhozás a - szak- 
mai munkája (könyv- és számvizsgálat) segítsé- 
gével tudja —elszámoltatni a kormányt, minde- 

nekelőtt ellenőrizni az éves költségvetés törvényes 
betartását, ennek kiemelt aktusaként lefolytatni a 
- jelentése alapján a zárszámadási törvény vitáját, 
majd jóváhagyni vagy elutasítani a kormány éves 
munkáját. Ilyenformán elemi közérdek, hogy a 
~, a „nemzet pénzügyi lelkiismerete” messzeme- 
nő szakmai bizalommal rendelkezzék, és logikus 
elvárás a vezetőivel szemben a pártoktól való füg- 
getlenség. 

Európában mintegy 250-300 éve jelentek meg 
a mai ~ek „előfutárai”, először Németországban 
és Belgiumban. A mai amerikai ~ a Government 
Accountability Office, az angol a National Audit 
Office, a német a Bundesredmungsbof, a francia 
a Cour des comptes, az uniós pedig az Európai 
Számvevőszék. A -ek nemzetközi szerveze- 
te: International Organisation of Supreme Audit 
Institutions (INTOSAD, amelynek hazánk is 
tagja. Magyarországon a XVIII. század végén 
lett követelmény az állami jövedelmekkel való 
gazdálkodás ellenőrzése, ami az 1848-as forrada- 
lom alatt vált hangsúlyossá. - először a kiegyezés 
után, 1870-ben jött létre, 1949-ben megszüntet- 
ték, majd 1989-ben alakult újra. , 

A magyar Allami Számvevőszék (ASZ) az or- 
szággyűlés — kormánytól független — pénzügyi- 
gazdasági ellenőrző szerve, ellenőrzési hatásköre 
valamennyi közpénzt felhasználó tevékenységre 
kiterjed, és a vizsgálatait főszabályként törvényes- 
ségi, célszerűségi és eredményességi szempontok 
szerint végzi. Véleményezi a költségvetési és a 
zárszámadási törvényt, illetve egyéb jelentéseket 
és tanulmányokat, ajánlásokat és javaslatokat ké- 
szít. Bármely költségvetési forrás felett rendelkező 
szervet kivizsgálhat, a titkosított dokumentumok- 
ba betekinthet. Jelentései nem támadhatók meg 
bíróság előtt. Az elnöke által jóváhagyott belső 
szabályzat, illetve hazai és nemzetközi szokványok 
és szabványok alapján végzi vizsgálatait. Költ- 
ségvetését maga terjeszti be az Országgyűlés elé 
jóváhagyásra. Jelentéseivel befolyásolhatja a vizs- 
gált intézményt is, szükség szerint följelentéseket 
tehet, leghatékonyabb eszköze a nyilvánosság, és 
ezért a tájékoztató tevékenysége kiemelten fontos. 
Az ASZ az elmúlt negyedszázad éles politikai küz- 
delmei és beavatkozási kísérletei ellenére is meg 
tudta őrizni szakmai hitelét. 


Kovács Árpád: Közpénzügyek (2010). 

Schelker, Mark: Making Auditors Effective: Theory, 
Evidence, Perspectives („Hatékony könyvvizsgálat: 
elmélet, bizonyítékok, távlatok”, 2008). 

szavazati jog oválasztójog 


SZDSZ —Szabad Demokraták Szövetsége 
(SZDSZ) 


Széchenyi István, gróf (1791—1860) A reform- 
kor vezéralakja, szabadelvú—konzervatív politikus, 
miniszter, az Akadémia alapítója. Bécsben szüle- 
tett nagy múltú családban. Apja, Széchényi Ferenc 
alapította a Magyar Nemzeti Múzeumot, fiát ma- 
gyarul taníttatta, - mégis jobban tudott németül. 
- 1808-ban részt vett az utolsó, Napóleon-ellenes 
nemesi felkelésben. 

1815-ben járt Franciaországban és Angliában, 
1817-ben Itáliában és Görögországban. Ekkori- 
ban kötött barátságot Wesselényi Miklóssal és 
Felsőbüki Nagy Pállal. A 1820-as évek elején kül- 
földön tanulmányozta a lótenyésztést (Lovakrul, 
1828) és a hídépítést, amely első hazai reformgon- 
dolatait ihlette. 

Az 1825-ös első reformországgyűlésen emléke- 
zetes gesztusával felajánlotta évi jövedelmét (60 
ezer forintot) a Magyar Tudós Társaság (MTA) 
létrehozására. 1827-ben megalapította a Nemze- 
ti Kaszinót, a nemzeti ügy és a reformok iránt 
elkötelezett mágnások találkozóhelyét, és három 
reformjavaslatához is megnyerte a diéta támoga- 
tását (lótenyésztés, Buda és Pest egyesítése, szín- 
házalapítás). 

1830-ban jelentette meg a Hitel című művét, 
amitől hagyományosan a magyar reformkor 
kezdetét számítjuk. A modern Magyarország 
alapító okiratának tekinthető könyvében a feu- 
dalizmus felszámolásának programját vázolta föl, 
tételmondatként hirdetve: „Magyarország nem 
volt, hanem lesz”. Gazdasági reformelképzelé- 
sei az országnak a Habsburg Birodalomhoz való 
viszonyát nem érintették. A röpiratot a korai 
szabadelvű ellenzék üdvözölte, a rendi ellenzék 
(Dessewffy József: Taglalat, 1831) bírálta. Az 
utóbbira még az év során válaszolt (Világ, 1831), 
majd pedig trilógiává (Stádium, 1833) bővítette 
művét (mai, új kiadásuk: 2013). Javaslata szerint 
Magyarországnak polgári nemzetté kell válnia, 
amelyhez szükséges: a Öbank- és hitelrendszer, a 
törvény előtti egyenlőség, a mindenkire érvényes 
szabad tulajdonlás és a közteherviselés bevezetése, 
az ősiség, a fiskalitás, a nemesi adómentesség, a 
jobbágyság és a céhrendszer eltörlése, a közleke- 
dés fejlesztése és a magyar nyelvű törvényhozás. 
Művei és felsőházi beszédei hatására hamar az 
ellenzék országosan ismert alakja lett, aki nem- 

csak az udvari körökkel ápolt jó kapcsolatot, de 
szervező tevékenysége folytán meg is valósította 
eszméit. 1833-tól tíz éven keresztül királyi biz- 
tosként vezette az Al-Duna szabályzását, hajóz- 
hatóvá tételét. Ezzel párhuzamosan a Kaszinó, 
az Akadémia, a lótenyésztés és a színházalapítás 
(Magyar játékszinrül, 1832) foglalta le. 1834-ben 
írta kéziratban maradt művét a magyar hivatalos 
nyelvvé tételéről (Hunnia). Széles körű alapító- 
szervező-működtető munkásságával, városfejlesz- 
téssel (Buda-pesti por és sár, 1834), a lóversenyzés 
meghonosításával (Nébány szó a lóverseny körül, 
1838) és a selyemhernyó-tenyésztéssel (Selyemrül, 
1840), azaz a közlekedés javításával, a pénzinté- 
zetek és a társasági élet fórumainak megalapí- 
tásával, valamint gazdasági létesítmények életre 
hívásával világos volt a célja: a — modernizáció 
intézményrendszerének megteremtése és az eh- 
hez tartozó kultúra kibontakoztatása. 

Az 1830-as évek közepére nála radikálisabb el- 
lenzék született —Kossuth vezetésével. A libe- 
rális ellenzéki vezér feszegette a Habsburg Biro- 
dalom egységét, követelte a feudális intézmények 
gyors, megváltás nélküli felbontását és a várme- 
gyék hatáskörének növelését. Az évtized végére ~ 
egyre hevesebben tiltakozott Kossuth agitációja 
ellen (—~Széchenyi és Kossuth vitája). A Kossuth 
szerkesztette Pesti Hírlap hangneme és politikai 
programja ellen egész könyvet írt (4 Kelet népe, 
1841, 1985). Ugy vélte, jóllehet ő a korábbi évti- 
zedben megkezdte a reformokat, most ezek mér- 
séklésére, a birodalom többi felével való együtt- 
működésre és ehhez illő politikai bölcsességre 
van szükség. Kossuth politikáját forradalminak, 
veszélyesnek, demagógnak és felelőtlennek ne- 
vezte. A vita végül nemcsak két stílus, hanem 
két külön politikai iskola szembenállásává vált, 
amint —Eötvös József és —Dessewffy Aurél is 
észrevette. Míg Kossuth gyors és a vármegyék 
nyomásával előmozdított politikai változásokat 
akart, addig Széchenyi a reformok lassítását és 
egy Béccsel együttműködő kormány általi meg- 
valósítását szorgalmazta. 

Konzervatív fordulata jegyében az 1840-es 
évek elején kapcsolatot keresett a —>Dessewffy 
Aurél vezette fontolva haladókkal és a liberális 
ellenzék centrumával (Batthyány Lajos, = Deák 
Ferenc). Garat című 1842-es röpiratában úgy 
fogalmazott, hogy nem gondolta volna, hogy 
miután az ország a „hátramaradás zátonyától” 
megmenekült, azonnal a „megsemmisülés szik- 
lái közé engedi vezéreltetni magát”. 1842-ben 

kezdeményezésére és ösztönzésére tették le a fő- 
város két felének összekapcsolásán túl a hídvám 
megfizetése miatt a jogegyenlőséget is szimboli- 
záló Lánchíd talpkövét. Az adómentességről való 
önkéntes lemondás mellett szállt síkra (Adó és két 
garas, 1844; Magyarország kiváltságos lakósiboz, 
1844). 1845-ben a Helytartótanács közlekedés- 
ügyi osztályvezetőjeként hozzákezdett a ‘Tisza 
szabályozásához, 1846-ban pedig az általa alapí- 
tott Balatoni Gőzhajózási Társaság elindította az 
első magyar gőzhajót. 

1847-ben a mérséklés és a reformok ellenőr- 
zés alatt tartását célzó írást tett közzé (Politikai 
programmtöredékek), amelyben ezt írta: „sem el- 
lenzéki, sem konzervatív nem vagyok, ha vala- 
mi politikai titulusomnak lenni kell, »becsületes 
progresszista, ernyedetlen reformer«”. Józan 
hangja ekkor már beleveszett a radikális ellen- 
zék zajába. A következő évben vasúthálózatot és 
közlekedési reformot tervezett. A márciusi pesti 
forradalommal nem, az Udvarral való törvényes 
megegyezéssel (áprilisi törvények) egyetértett 
(—forradalom és szabadságharc 1848—1849-ben). 
Amint naplójában írta: „az én politikám biztos 
volt, de lassú”, szemben a mindent egy lapra fel- 
tevő Kossuthéval. Batthyány felkérte az új, felelős 
magyar kormányban a közlekedési és közmun- 
kaügyek miniszterének, amit elvállalt. Miután 
látta, hogy Kossuth a Béccsel való szakításra ké- 
szül, a minisztertaņácsban és a képviselőházban 
is felszólalt ellene. Ovott a radikális lépésektől, a 
társadalmi felfordulástól, de a forradalomba csú- 
szó politikai közéletben 1848 nyarán—őszén foko- 
zatosan elszigetelődött. Erzékeny idegrendszerét 
megviselte a sok évtizedes megfeszített munka, 
az országért való mély aggodalom és a terméket- 
len politikai csatározások. 

Kimerültsége összeomláshoz vezetett, szep- 
tember elején a Bécs melletti Döbling szanatóriu- 
mába utazott, haláláig ott élt. (A forradalom alatt 
a centralista ellenzék két meghatározó alakja, 
Eötvös és Trefort Agoston szintén elhagyta az 
országot.) A forradalmat és a szabadságharcot, a 
megtorlást és az önkényuralmat egyaránt ellen- 
szenvvel figyelte. Emigrációjában sokan felkeres- 
ték, például a Bécsben élő magyar konzervatívok 
vagy Kecskeméthy Aurél, Hollán Ernő és Falk 
Miksa. A Bach-rendszert álnéven írott szatirikus 
röpirattal figurázta ki (Ein Blick auf den anonymen 
Rückblick, London, 1859; m. „Egy pillantás a név- 
telen »Visszapillantás«-ra”, Gróf Széchenyi István 
munkáiból I-II., 1903—1907). Az írás jelentősen 

aláásta a bürokratikus, alkotmány nélküli rend- 
szer legitimitását. Emiatt 1860. március 3-án 
házkutatást tartott nála a rendőrség, iratait elko- 
bozták. Barátja, Jósika Sámuel halálhíre megvi- 
selte, állapota rosszabbodott, április 7-éről 8-ára 
virradó éjjel öngyilkos lett. Halálhíre megdöb- 
benést keltett, temetése az önkényuralom elleni 
tüntetéssé vált. Az Akadémián ravatalozták fel, a 
gyászbeszédet Eötvös mondta, Arany János elé- 
giával búcsúztatta. 

A forradalom után —Kemény Zsigmond 
nyúlt vissza először eszméihez, és állította ellen- 
tétbe politikai habitusát Kossuthéval (Forradalom 
után, 1850). Orökségét a kiegyezés után a 67-es 
alapon politizáló mindenkori kormánypárt, a 
nemzeti liberálisok és a jobboldali ellenzék ( po- 
litikai katolicizmus, konzervativizmus) vállalták. 
—Asbóth János felfedezte benne a dualizmus 
kori konzervativizmus nagy elődjét (Magyar 
conservativ politika, 1874). Ezt követően —Szekfű 
Gyula (Három nemzedék, 1920, 1934, 1989) szőtt 
alakja köré történetpolitikai elméletet, amely sze- 
rint reformtörekvései megalapozták a konzerva- 
tív átalakítást, s ez után hanyatlás következett. 


"További művei: Gróf Széchenyi István naplói 1-6. (1925— 
1939); Napló (1978). 

Csorba László: Széchenyi István (1991). 

Gergely András: Széchenyi eszmerendszerének kialakulása 
(1978). 

Kemény Zsigmond: Széchenyi István (1851). 

Németh László: Széchenyi (1942). 

Oplatka András: Széchenyi István (2004; m. 2005). 


Széchenyi és Kossuth vitája Több mint há- 
roméves politikai rabság után Kossuth Lajos 
1840 júniusában a Pest megyei közgyűlésen pél- 
daképének nevezte —Széchenyi Istvánt, „kinél 
nagyobb magyart nemzetem évkönyveiben nem 
ismerek”. Az általa útjára indított (1841. január 
2.) s három és fél éven át szerkesztett Pesti Hírlap 
azonban maradandó törést váltott ki a két gé- 
niusz kapcsolatában. A modern magyar újságírást 
megteremtő szerkesztő a feudális rend súlyos 
problémáira rámutató „kegyetlen őszinteségével” 
tükröt kívánt a társadalom elé tartani, s azt a va- 
lósággal szembesítve gondolkodásra és cselekvés- 
re késztetni, változtatásra ösztönözni. Vezércik- 
keiben a feudális kiváltságrendszert megszüntető 
reformok halaszthatatlan szükségességére figyel- 
meztetett, és meghirdette a nemzeti polgároso- 


dás programját (érdekegyesítés, ősiség eltörlése, 
örökváltság, közteherviselés, iparfejlesztés, nép- 
nevelés, unió Erdéllyel, a Habsburg Birodalom 
keretei közötti alkotmányos önrendelkezés stb.). 

A kívánatos reformok megvalósítását kizáró- 
lag a bécsi udvar és a nagybirtokos arisztokrácia 
irányítása mellett támogató Széchenyi erős el- 
lenérzéssel fogadta a Pesti Hírlapot, és egyene- 
sen kötelességének érezte a Kossuthtal szembeni 
erélyes fellépést. Elképzelését a reformellenzék 
vezető személyiségei határozottan elutasították, 
—>Deák Ferenc megpróbálta lebeszélni terve ki- 
vitelezéséről, eredménytelenül. Az 1841. június 
27-én megjelent A Kelet népe című vitairatában 
a gróf mindenekelőtt Kossuth , francia" modorát 
bírálta, és felrótta, hogy ellenfele az éretlen népet 
ingerelve parasztfelkelés kirobbanását kockáztat- 
ja. Határozottan elutasította továbbá a szélesebb 
társadalmi rétegek, a közvélemény bevonását a 
politika formálásába. Indokolatlannak tartotta 
Kossuth fellépését azért is, mert szerinte a bé- 
csi kormány éppen a józan haladás útjára lépett, 
amelynek kiteljesedését immár a felelőtlen ellen- 
zéki magatartás veszélyezteti. 

Széchenyi támadását szinte a teljes reformel- 
lenzék (Batthyány Lajos, Deák Ferenc, — Eötvös 
József, Fáy András, Wesselényi Miklós) elítélte, a 
pesti diákság rokonszenvtüntetést tartott Kossuth 
mellett. Deák rosszallóan állapította meg Wesse- 
lényihez intézett levelében, hogy „Széchenyi aka- 
ratlanul apológiát írt az ellenünk használt terro- 
rizmusra”, és kimondta: „Sokért, igen sokért nem 
adnám, ha a Kelet népe meg nem jelent volna.” 

Az 1841. szeptember elején megjelent Felelet 
című válaszában Széchenyi vádjaira reagálva Kos- 
suth leszögezte, nem a Pesti Hírlap „teremtette” 
a kort, „mely jogot és igazságot követel", hanem 
ellenkezőleg, a kor teremtménye az ellenzéki or- 
gánum. Alláspontját megvédve visszautasította a 
felelőtlen izgatás neki tulajdonított szándékát, az 
értelem és érzelem mesterséges szembeállítását, és 
emlékeztetett arra, hogy a történelem nem zárja 
ki az alulról jövő kezdeményezések befogadását, 
továbbá nem tűri azt sem, hogy bárki vak hó- 
dolatot követeljen magának. Széchenyi érdemeit 
messzemenően elismerve figyelmeztetett arra, 
hogy az átalakulás mindenképpen be fog követ- 
kezni, és a haza érdekében rendkívül fontosnak 
nevezte, hogy abban az arisztokrácia aktív sze- 
repet töltsön be, félreérthetetlenné téve ugyan- 
akkor azt is, hogy „veletek, általatok, ha nektek 
tetszik, nélkületek, ellenetek, ha kell”. 

A nem pusztán a magyar polgári átalakulás két 
kiemelkedő szereplőjének szubjektív elemekkel 
átszőtt, szenvedélyes szellemi párbaja a reformkor 
meghatározó állomását képezte. Ahogyan szerte 
Európában, valójában ekkor vált el egymástól a 
magyarországi liberális mozgalom konzervatív 
elemeket is hordozó mérsékelt és a demokratikus 
továbblépés irányába nyitott irányzata. A nem 
sajátos magyar jelenség fellelhető a kortárs angol, 
francia, német, belga, spanyol fejlődésben is. 

A szabadságharc leverését követően írt mun- 
káiban Kemény Zsigmond a , kijózanodás" 
nevében az idealizált Széchenyivel azonosulva 
rajzolta meg a hazáját felelőtlenül romlásba taszí- 
tó Kossuth eltorzított portréját, amit a dualizmus 
éveiben született békepárti memoárok tovább szí- 
neztek, s amely alapját képezte Szekfű Gyula — a 
két világháború közötti időszakban hivatalosnak 
minősülő, a közgondolkodást napjainkig befolyá- 
soló — felfogásának. 


Erdődy Gábor: , Szabadságot mindenben és mindenki- 
nek." A belga alkotmányos rendszer létrejötte és működése 
1830—1848 (2006). 

Kosáry Domokos: Kossuth Lajos a reformkorban (2002). 

Szabad György: Kossuth politikai pályája ismert és isme- 
retlen megnyilatkozásai tükrében (1977). 

Varga János: Kereszttűzben a Pesti Hírlap. Az ellenzéki és 
a középutas liberalizmus elválása 1841—1842-ben (1983). 

szegénység A rendelkezésre álló erőforrások oly 
mértékben alacsony szintje, amely a megélhetés- 
nek az adott társadalomban általánosan elfoga- 
dott minimális szintjét sem biztosítja. 
Magyarázatában alapvetően két megközelítés 
létezik. Az egyik szerint az egyénen kívül kell 
keresni az okait: véletlenek, a szerencse, termé- 
szeti csapások, társadalmi-gazdasági körülmé- 
nyek (például gazdaságilag elmaradott térségbe 
születés) idézik elő. Ebben a felfogásban minden- 
ki ugyanazokkal az adottságokkal születik, de az 
életének első szakaszában a humán tőkébe történő 
beruházásra alkalmas eszközök (családi könyvtár, 
különórák, tanulmányi hitelek igénybevételének 
lehetősége stb.) egészen eltérő mértékben állnak 
rendelkezésre. Ez a megközelítés tehát az esély- 
kiegyenlítést ajánlja a humán tőke beruházási 
piacának kínálati oldalán. A másik megközelítés 
szerint a - kialakulását alapvetően az egyén dön- 
tésére lehet visszavezetni, például a szorgalom, 
a motiváció hiányára, illetve olyan döntésekre, 

amelyeknek eredménye az alacsonyabb jövede- 
lem (például 16 éves korban gyermeket vállalni 
a további tanulás helyett). Itt tehát a humán tőke 
beruházási piacának keresleti oldalán vannak je- 
lentős eltérések. 

A megélhetés minimális szintjének megha- 
tározására számos megközelítés létezik. A leg- 
gyakrabban a rendelkezésre álló jövedelem, 
ritkábban a fogyasztás vagy a vagyon képezi a 
megélhetési minimum kiszámításának alapját. 
A jövedelem alapú -et mérhetjük a társadalom 
jövedelemeloszlásának figyelembevételével (re- 
latív megközelítés: például az átlagjövedelem 
5090-a, a mediánjövedelem 6090-a) és anélkül 
(abszolút megközelítés: például létminimum a 
fogyasztói kosárban rögzített alapvető javak ára). 
A fogyasztási - alapvető javak és szolgáltatások 
igénybevételének korlátozottságát jelenti (például 
a lakás megfelelő felfűtésének hiánya) vagy va- 
lamely kiadástípus aránytalanul magas arányát 
az összes kiadáshoz képest (például a rezsikölt- 
ségek magas aránya az összes kiadáson belül). 
A vagyoni - alapvető vagyontárgyak korlátozott 
rendelkezésre állását jelenti (például a lakhatás 
hiánya vagy alacsony komfortfokozata, alapve- 
tő tartós fogyasztási cikkek hiánya). A - fenti 
objektív megközelítése mellett létezik a szubjek- 
tív megközelítés, amely azon alapszik, hogy az 
állampolgár szegénynek érzi-e magát. Meg kell 
továbbá különböztetni a - statikus és dinami- 
kus megközelítését. A statikus megközelítés egy 
meghatározott időpontra vonatkozóan jellemzi a 
társadalom helyzetét, a dinamikus megközelítés 
azt is vizsgálja, hogy mennyire tartós a -. Léte- 
zik olyan megközelítés is, amely a fenti megkö- 
zelítések alapján összetett indikátorokat használ 
(például az Európai Unióban a társadalmi kiil- 
leszkedéssel veszélyeztetettek aránya, az AROPE 
[at-risk-of-poverty-or-social-exclusion rate], amely 
a jövedelmi -, a munkanélküliség és néhány fo- 
gyasztási és vagyoni - mutatóin alapul). 

A - mérséklésére irányuló közpolitikáknak 
számos gyökere van a —zsidó-keresztény gyöke- 
rű —>szolidaritástól kezdve az emberi Ö méltóság 
védelmének alapjogi megközelítésén keresztül a 
hatékonysági elvekig (a - erodálja a humán tőkét 
és az abban megtestesülő társadalmi beruházást). 

Magyarországon a - növekedése többnyire 
a válságokhoz és a gazdasági stabilizációs kísérle- 
tekhez kapcsolódik (1980-as évek, 1990-es évek 
elejének átmenete, Bokros-csomag, 2006-os sta- 
bilizáció, 2008-as válság). Az is általános jelenség 

az elmúlt negyven évben, hogy a - csökkenése az 
állam eladósodása mellett történt. 2012—2013 óta 
szinte valamennyi dimenziójában csökken a -, 
miközben az államadósság csökken. A jövedelmi 
~i ráta 14-15%, ami alacsonyabb az Unió átlagánál. 
Folyamatosan csökken a munka- és a lakhatási -. 
Ennek okai között a jelentős reáljövedelem-emel- 
kedés, a közmunka kibővítése, a rezsicsökkentés 
és a devizahitelesek érdekében tett kormányzati 
erőfeszítések szerepelnek. 


Banerjee, Abhijit és Esther Duflo: Poor Economics: 
A Radical Rethinking of the Way to Fight Global Poverty 
(„Szegénygazdaságtan: a ~ elleni globális küzdelem 
gyökeres újragondolása”, 2011). 

Kolosi Tamás és Tóth István György (szerk.): Társa- 
dalmi Riport 2016, 2018 (2016, 2018). 

Piketty, Thomas: A tőke a 2r. században (2013; m. 
2015). 

Sen, Amartya: „A jövedelemelosztás etikai kérdései: 
nemzeti és nemzetközi szinten” (1981), Csaba Iván 
és Tóth István György (szerk.): A jóléti állam politi- 
kai gazdaságtana (1999). 

Szilágyi Katalin és Balázs Zoltán (szerk.): Globalizáció 

Tóth István György: Jövedelemelosztás. A gazdasági 
rendszerváltástól az uniós csatlakozásig (2005). 

Székelyföld autonómiája A székelyek által la- 
kott, délkelet-erdélyi térség önkormányzásának 
gyakorlata, hagyománya és eszméje. A székelyek 
nem csupán nyelvjárásukban és szokásaikban 
különböznek a többi magyar táji-néprajzi cso- 
porttól, hanem abban is, hogy a középkor folya- 
mán a leghosszabb ideig rendelkeztek saját külön 
közigazgatással, jogrenddel. Az —erdélyi alkot- 
mány értelmében a székelyek külön, rendi natiót 
alkottak, kollektív kiváltságokkal és autonómiá- 
val. Ennek jó részét a XVI. században ugyan el- 
vesztették, de sajátos önkormányzatukat végleg a 
szászokéval együtt csak az 1876-os közigazgatási 
reform szüntette meg. A székelységben a rendi 
különállás, a saját joghatóság és a kollektív ne- 
messég öntudatából táplálkozó autonómiahagyo- 
mány képzete máig él. 

A Székelyföld státusának rendezésére már 
a Habsburg Birodalom keretén belül is születtek 
elképzelések. Aurel C. Popovici 1906-os, a Mo- 
narchiát föderalizáló tervében a 15 tagállam közül 
az egyik Székelyföld lett volna. Az első világhábo- 
rú után, még a —>trianoni békekötés előtt felme- 


rült egy független székely állam gondolata, illetve 
Jászi Oszkár a Károlyi-kormány minisztereként 
fölajánlotta Erdély kantonizálását. A román nem- 
zetállamon belüli elképzelések az 1918-as gyulafe- 
hérvári határozatokra és a Bukarest által 1919 de- 
cemberében aláírt párizsi kisebbségi szerződésre 
hivatkoztak (amelynek rr. cikkelye a székelyek- 
nek és a szászoknak „vallási és tanügyi kérdések- 
ben helyi önkormányzatot” helyezett kilátásba): 
az 1930-as évekből — többek közt — Paál Arpád és 
Pál Gábor tervezetei sorolandók ide. A háború 
utáni békerendezésre készülve Flachbarth Ernő 
dolgozott ki ilyen tervezetet (a magyar tárgya- 
lóküldöttség részére), de Székelyföldnél nagyobb 
területekre vonatkozó elgondolások is születtek. 
A Magyar Autonóm Tartomány (1952—1960) 
szovjet nyomásra jött létre, megszűnése pedig a 
román kommunisták válasza volt az 1956-os for- 
radalom erdélyi hatására. A —rendszerváltozás 
után az —>erdélyi magyar pártok készítettek ter- 
vezeteket a Székelyföld autonómiájáról: a Székely 
Nemzeti Tanács 2003-ban, az Erdélyi Magyar 
Nemzeti Tanács, majd Néppárt 2003-ban és 
2013-ban, végül az RMDSZ 2014-ben. Ezeket (a 
kulturális autonómiát is) eddig minden számotte- 
vő román politikai erő elutasította. 2011-ben na- 
pirendre került a már létező romániai fejlesztési 
régiók közigazgatási régiókká való átalakítása, 
ez pedig a Székelyföldnek a nagyobb, közép- 
erdélyi régióba való beolvasztását vonná maga 
után. A székelyföldi autonómiamozgalom ennek 

„Autonómia-modellek Erdélyben”, Magyar Kisebbség, 
2004, 1—2. (tematikus szám). 

Egyed Ákos: A székelyek rovid története a megtelepedéstől 
1918-ig (2006). 

Zahorán Csaba: , Egy kis Magyarország Nagy-Ro- 
mániában. Alternatívák a Székelyföldre a két vi- 
lágháború közötti magyar tervezetekben", Magyar 
Kisebbség, 2009, 1-2. 

KBM 


Szekfű Gyula (1883—1955) Kiemelkedő magyar 
történész. Az életműve bővelkedik az ellentmon- 
dásokban, ahogyan bőségesen váltott ki nem- 
különben ellentmondó értékeléseket is. Külsőre 
nézve sikeres életet élt a XX. századi magyar 
történelmet sújtó kataklizmák közepette. A bu- 
dapesti bölcsészkar és az Eötvös Collegium el- 
végzése után rögtön a biztos megélhetést nyújtó 
Császári és Királyi Házi, Udvari és Allami Levél- 

tárban kapott állást a duális monarchia központ- 
jában, a század eleji Bécsben, ahonnan 1925-ben 
a budapesti egyetem nyilvános rendes egyetemi 
tanáraként térhetett haza. Ekkor már az MTA le- 
velező tagja, az 1920 utáni ellenforradalmi korszak 
egyik alapművének, a Három nemzedéknek (1920, 
1934) ismert szerzője volt, és sorra kapta a megbí- 
zásokat, előbb a miniszterelnök Bethlen István 
védnöksége alatt létrehozott Magyar Szemle című 
folyóirat irányítására (1927), majd Hóman Bálint- 
tal közösen a Magyar történet megírására (1928). 
E szintézis nemcsak heroikus vállalkozás volt, ha- 
nem máig a legnagyobb hatású összefoglalása a 
magyar történelemnek. Keresztény hagyomány, 
nemzeti illúziók, a török megszállás sorscsapása, 
nyugati integráció, valamint a magyar államszer- 
vezés és művelődés civilizációteremtő ereje képez- 
ték a hatalmas mű fő témáit. Az 1930-as évek má- 
sodik felétől - a katolikus értelmiségi mozgalmak 
francia neokatolicizmus (— Maritain, Francois 
Mauriac) irányába tájékozódó vonulatának veze- 
tő egyénisége, majd a hitleri német befolyás ellen 
küzdő Magyar Nemzet hangadó publicistája lett. 
A német megszállás alatt bujdosott. 1945-ben so- 
kak meglepetésére moszkvai követnek nevezték 
ki a saját megfogalmazásával „konzervatív refor- 
mer”-t, akinek akadémiai pozícióját sem érintet- 
ték az 1948 utáni tisztogatások. Sőt országgyűlési 
képviselő és az Elnöki Tanács tagja is lett, mielőtt 
1955 júniusában meghalt. 

A pálya sikeressége és sikerorientáltsága azon- 
ban sokakat késztetett — és késztet ma is — annak 
megfogalmazására, hogy - változó nézeteit az al- 
kalmazkodás kényszerei motiválták. Ez volt a vé- 
leménye a baloldali, polgári demokrata Vámbéry 
Rusztemnek, a népi írók vezető egyéniségének, 
Németh Lászlónak vagy éppen Márai Sándor- 
nak. Mások viszont a változó kontextusok mögött 
jelenlevő makacs folytonosság eredőjét igyekeztek 
azonosítani, s az első könyv, a Száműzott Rákóczi 
(1913) fogadtatását kísérő támadások traumatikus 
feldolgozásához kötik az életmű közmondásos 
pesszimizmusának újabb és újabb fejezeteit és 
„hamis realizmusát”. Ez utóbbi címke a kossuthi, 
függetlenségi hagyománnyal szembeni , labanc" 
alternatívát jelöli, amely lényegében mindig a 
fennálló hatalom igazolását nyújtja. E negatív vé- 
leményt —Bibó fogalmazta meg, és szembeállí- 
totta Németh László , túlfeszült lényeglátásával", 
ma pedig Dénes Iván Zoltán képviseli leginkább, 
aki az életműről szóló összefoglaló monográfiájá- 
ban (A történelmi Magyarország eszménye. Szekfű 

Gyula — A történetíró és ideológus, 2015) a szekfűi 
historiográfia antiliberális vonulatára fókuszál. 
A definíciós nehézségek továbbélését jól jellemzi 
az elmúlt néhány évből találomra kiválasztott in- 
terpretációk sokfélesége: néha , harcias újkonzer- 
vativizmusát" idézik fel, vagy ellenkezőleg, a ma- 
gyar , ókonzervativizmus" nagyhatású képviselő- 
jét méltatják benne, szembeállítva a — völkisch- 
ideológia veszélyes radikalizmusával, egy harma- 
dik értelmező a „konzervatív reformert” értékeli 
empátiával, és akad, aki még mindig a , retrográd 
konzervatív beállítottsága? miatt marasztalja el. 
Ezek a kritikák azonban többségükben maguk 
is hittel telített és elfogult konvenciók talajáról 
szólnak, és az , utópia hagyományának" kórtör- 
ténetét idézik fel. 

Eppen ezért lehet indokolt ~ életművén, 
narratíváin belül az intellektuális nonkonformiz- 
mus szerteágazó tematikáját is megvizsgálni, kü- 
lönös tekintettel a munkásságát keresztül-kasul 
átjáró katolicizmusára. Már csak azért is, mert a 
„~-felejtésnek” nyoma sincs, az életmű recepciója 
annak ellenére folyamatos és élő, hogy nehezen 
lehetne egyetlen uralkodó szellemi áramlat és po- 
litikai gondolkodásmód számára hivatkozási alap. 
A jövő --olvasatainak módszertani alapja és lét- 
jogosultsága sem lehet végső soron más, mint az 
olvasással és értelmezéssel járó esendőség tudatá- 
ban annak reménye, hogy miként ő maga találóan 
megfogalmazta: „a történeti kutatásban a dolgok 
felismerése, megértése, rendbe szedése és előadása 
annyi örömmel és megnyugtató érzéssel jár, hogy 
emellett a kutatás tárgya iránt táplált antipátia, 
még kevésbé gyűlölet, nem gyökerezhetik meg" 
(Három nemzedék. Egy hanyatló kor története, 1922). 


További művei: „Valahol utat vesztettünk" (1943-1944) 
(2003); Forradalom után (1947, 1983). 

Hatos Pál: Választott népek és a vereség kultúrája — Esszék 
a modern eszmetörténet vallásos kontextusainak köréből 


(2013). 
HP 


szekularizáció (l. szeculum "korszak; világ’) 
Elvilágiasodás, az egyházi, tágabban vallási —te- 
kintély világival való felváltása. Először egyházi 
birtokok kisajátítása állami célra, főként a —re- 
formáció idején; a fogalom használata a —veszt- 
fáliai békére (1648) megy vissza, amely úgy tudta 
a felekezetek közötti békét megvalósítani, hogy 
tekintélyüket részben átruházta az államra. A - 
mint a vallási türelem biztosítéka Locke gon- 

dolkodásában, majd a kibontakozó angol közjogi 
rendszerben teljesedett ki, de a vallásos kötődést 
föltételezte. Későbbi, a —felvilágosodás korának 
fejleménye a - azon felfogása, a , szekularizmus", 
amely a vallást a magánéletre és az egyéni hie- 
delmekre korlátozza, és a közélet tisztán racioná- 
lis érvelésen, észelvű érdekegyeztetésen alapuló, 
mindenfajta vallási eredettől és szándéktól men- 
tes kormányzását szorgalmazza. Ennek legmé- 
lyebb felfogását —Kant dolgozta ki, de tágabb 
értelemben a —>társadalmi szerződés különböző 
elméletei szintén ezt alapozták meg. 

A - bonyolult, sokféleképpen értelmezhető 
történelmi jelenségét a szakralitással összefüggés- 
ben fontos vizsgálni ( szent). A hagyományos 
társadalmak azt gondolták, hogy az élet a szent- 
ségben/szakralitásban teremtetett, s ezért az élet 
minden elemét áthatották a szakralitás kultuszai. 
Az élet két szférából: közvetlen és közvetett is- 
tentiszteletből állt, de egységes módon létezett. 

Régóta vitáznak azon, hogy a modern, 
elvilágiasodás értelemben vett - mikor kezdődött. 
Am minden bizonnyal akkor, amikor a megél- 
hetés, majd nyereségszerzés és a szórakozások 
birtoklási és élvezeti közegeiben a szakralitás már 
legfeljebb formai követelményként volt jelen. A 
humanizmus és a —reneszánsz után a reformá- 
ció és az ellenreformáció ugyan az élet fokozott 
szakralizációját hozta, mellettük mégis megjelent 
az erős evilági pragmatizmus és a fokozatosan ter- 
jedő immanens látásmód. A jelenség elterjedése 
azonban leginkább a —felvilágosodáshoz köthe- 
tő, annak képviselői szervezték a deszakralizációt 
rendszerré, a XIX. században Angliában és Né- 
metországban , szekularizációs társaságok" műkö- 
désében intézményesült a - programja. 

Ettől kezdve vált a - kulturális és politikai prog- 
rammá, bizonyos értelemben hatalmi kérdéssé, a 
—>haladás egyik kulcstényezőjévé. Mindennek 
legfontosabb eleme az individualizáció, vagyis 
a közösségek régi dominanciájának megtörése 
(individualizmus). A teocentrikus világkép he- 
lyére az „embercentrikus” lépett — annak meg- 
oldása nélkül, hogy melyik ember lesz a mérce. 
Mindebben a XIX. századtól fontos szerepet 
játszott a protestantizmus liberális áramlatainak 
elvilágiasodása, amely folyamat a II. vatikáni zsi- 
nat után a katolikus felekezetben is megjelent, és 
azóta is erősödik. Részben azért is, mert a Krisz- 
tus-hit megerősítésének lehetőségét látják a ~ 
elfogadásában. 


A régi szakrális világokban az emberek erős eti- 
kai-társadalmi kötöttségek között éltek, a ~ az egy- 
re lazább, bármit megengedő életformákat kedveli. 
Fz a liberális szabadságelv jórészt szabadossággá 
változtatásának minősíthető. A társadalmi szer- 
ződés gondolatának újbóli megjelenése (—Rawls) 
korunkban intellektuálisan erősítette a szekuláris 
társadalomképet, ugyanakkor a felvilágosodás 
egyik határozott képviselőjénél, Habermasnál 
megfogalmazódott a vallás társadalmi szerepének 
elismerése, ami a szekuláris társadalomfelfogás 
korrekcióját jelzi. Charles Taylor szerint a ~ való- 
jában vallási átalakulás, amely a kereszténységben 
vált lehetségessé, majd az egész kortárs világra 
kiterjedt, és végeredményben nem az istentelen- 
séget, hanem új vallási és istentiszteleti formák 
sokaságának kialakulását segíti elő. Korunk sze- 
rinte „szekuláris korszak”, amilyen korábban is 
létrejött, és létre is fog jönni, miközben a kultúra 
vallási kötődései és formái átalakulnak. 


Davie, Grace: A vallás szociológiája (2007; m. 2010). 
Lübbe, Hermann: Säkularisierung: Geschichte eines 
ideenpolitischen Begriffs („~: Egy eszmepolitikai foga- 
lom története”, 1965). 
Taylor, Charles: A Secular Age („Szekuláris korszak", 
2007). 
Szerkesztőbizottság 


Széll Kálmán (1843-1915) A dualista korszak 
egyik legfontosabb politikusa, előbb pénzügy- 
miniszterként, majd miniszterelnökként ko- 
moly válságok megoldásában játszott főszerepet. 
Szociális érzéke és bizonyos konzervatív vonásai 
ellenére ő is a korszak liberális nacionalista fő 
áramlatához tartozott. Karrierjét részben a ne- 
mesi-családi kapcsolatrendszerének (felesége 
Deák Ferenc gyámleánya volt), részben az akkor 
kivételesnek számító modern (pénzügyi) szak- 
tudásának köszönhette, de sikeréhez hozzájárult 
kompromisszumokra hajló, békét teremtő, köz- 
kedvelt egyénisége is. 

Az államköltségvetés súlyos válságának sza- 
nálására csak akkor vállalkozott, amikor a szük- 
séges stabil politikai hátteret — Tisza Kálmán a 
pártfúzióval biztosította. Pénzügyminiszterként 
(1875-1878) klasszikus eszközökkel (takarékosság, 
adóemelés, az adók szigorú behajtása) és a ked- 
vezőbbre forduló nemzetközi pénzügyi klímát 
kihasználó adósságkonverzióval csökkentette 
a hiányt. A boszniai okkupáció (1878) költségei 
miatt lemondott, s energiáit két külföldi tulajdo- 

személy 


nú nagybank (Magyar Leszámítoló és Pénzvál- 
tó Bank, Magyar Jelzáloghitel-bank) vezetésére 
koncentrálta, emellett híres mintagazdaságot, 
tehenészetet fejlesztett ki rátóti birtokán. Az 
1890-es évektől újra a kormánypárt befolyásos 
személyiségei közé tartozott. A Bánffy-kormány 
és az obstruáló ellenzék között elmérgesedő vi- 
szony rendezésének igénye emelte a miniszterel- 
nöki székbe. 

Kormányfősége (1899-1903) a viharos század- 
forduló nyugodtabb periódusa volt („Széll-csend”). 
Az —Apponyi Albert által vezetett Nemzeti Párt 
beolvadt a kormánypártba, s Széll ügyesen egyen- 
súlyozott a különböző frakciók között: gesztuso- 
kat tett a konzervatívabb, agrárius csoportoknak, 
de a 48-as ellenzéknek is. A „Törvény, jog, igaz- 
ság” jelszavával kormányozva békésebb politikai 
kultúrát teremtett, s korlátozta a választási visz- 
szaéléseket is. Kormánya legfőbb sikerének az 
Ausztriával kötött gazdasági Ökiegyezés mond- 
ható, de a közös hadsereg megerősítését ő sem 
tudta keresztülvinni, s ez lemondásához vezetett. 

Bár látszólag erős kormánypártra támaszkod- 
hatott, valójában a politikai békét a különböző 
érdekcsoportok közötti állandó kompromisszum- 
kötés tette csak lehetővé. Ez is magyarázza, miért 
nem volt képes nagyobb szabású reformokra. 


Bertényi Iván, ifj. (szerk.): „Törvény, jog, igazság”. Széll 
Kálmán életműve (2015). 

személy Az —ember sajátos létmódja. A XIII. 
századra visszamenő magyar szó a , szem" főnév- 
ből ered, talán abból adódóan, hogy a látás képes- 
sége az ember meghatározó tulajdonsága, miként a 
görög antbroposz Çember’) hasonló etimológiája is 
tanúsítja. Jelentése a latin persona (~, álarc, szerep, 
rang’; n. Person, fr. personne stb.) megfelelőjeként 
rögzült. A ~ azon fogalmak közé tartozik, amelyek 
a legszorosabban kapcsolódnak a kereszténység 
történetéhez. A héber panim "felszín, arculat’ szót 
a Szeptuaginta a proszópon "kinézet, felszín görög 
szóval adta vissza (Kiv 33,20). Az Ujszövetség is 
ebben az értelemben alkalmazza (például Márk 
12,14), az ember , személyét" (vagyis kinézetét) 
szembeállítva a , szívével? (azaz szándékával). 
A görög színjátszásban a színész a proszópont, 
’maszk’-ot viselve jelenítette meg hőse, az isten- 
alak természetét. Innen ered a proszópon jelen- 
tése, amely fokozatosan a mai - jelentését vette 
fel, azaz a kezdeti külszín helyett a mai benső 

azonosságét. Az út a szentháromságtanon ke- 
resztül vezetett, mivel a görög terminológiában 
a büposztaszisz megjelenési formája a proszópon: 
az Atya, a Fiú és a Szentlélek proszóponja. Erre 
alapozva használta Boethius a megfelelő latin per- 
sona szót teológiai traktátusaiban; ettől kezdve a 
Szentháromság három isteni -e a latinhoz kötődő 
nyelvekben a persona elnevezést viselte. 

Az ember persona voltának kerete már a —ró- 
mai jogban kialakult, de sajátos tartalommal 
a keresztény teológiai fejlődés nyomán telítő- 
dött. Krisztus mint persona egyben az embert 
mint -t is meghatározta. Az ember istenképű- 
sége (Ier 1,26) mint méltóságának alapja ösz- 
szekapcsolódott személy voltával, s ez a fejlődés 
vezette SKantot az áru értékének (Wert) és az 
ember méltóságának (Wiirde) megkülönbözte- 
téséhez (Az erkölcsök metafizikájának alapjai, 1797; 
m. 1991). Az ember méltósága szerinte abban áll, 
hogy eszközként nem, csak célként tekinthető. 
A ~ e meghatározása ma is döntő, és hozzá továb- 
biak járulnak, mint például a szubjektív minőség, 
a helyettesíthetetlenség, a felcserélhetetlenség 
és a visszavezethetetlenség. A - a mai filozófiai 
felfogásban sajátosan abszolút; ugyanakkor, mint 
Robert Spaemann rámutat, szükségképpen testi. 
Ebben megőrződik a - régi jelentésrétege (maszk, 
kinézet). 

A jogi gondolkodásban a - jogalany, akinek 
elidegeníthetetlen jogai vannak. Az emberi jo- 
gok egyetemes nyilatkozata (1948) szerint minden 
emberi - szabad, méltóságban és jogban egyenlő; 
ésszel és lelkiismerettel bír; egymással szembeni 
hátrányos megkülönböztetésük tilos; mindenki- 
nek egyenlő joga van az élethez, a szabadsághoz és 
a ~i biztonsághoz; joga van ahhoz, hogy jogalanyi- 
ságát bárhol elismerjék; a törvény előtt mindenki 
egyenlő, és minden megkülönböztetés nélkül joga 
van a törvény védelméhez stb. A Nyilatkozat ma 
a legtöbb kortárs jogrend része. 

Jogi összefüggésben a - lehet természetes vagy 
jogi; az utóbbi olyan társadalmi szervezet, amely 
ugyanúgy jogképes, mint egy természetes ~, azaz 
a saját nevében szerezhet jogokat és vállalhat kö- 
telezettségeket. A „~iség” valamely ~re jellemző 
viselkedési, gondolkodási és érzésminta, ami ál- 
landósultan és egyedien jellemzi. Hangsúlyosan 
~iségnek nevezzük a kiemelkedő tulajdonságokat 
felmutató ~eket, például feltalálókat, művészeket, 
politikusokat stb. A kortárs -fogalom fejlődése 
nem ért véget. S Heidegger szerint a ~fogalom 
és a hozzá kapcsolódó humanizmus az ember 


Szent Korona-eszme 


eltárgyiasítását eredményezte, s ennyiben a va- 
lóság feltárásának akadálya. Több etikai törek- 
vés, különösen a —politikai filozófiában is fontos 
erénytan ( o Alasdair MacIntyre) alkalmazza a ~ 
fogalmát. A posztmodern áramlatok igyekeznek 
fellazítani a - természetes jellegét, nemi megha- 
tározottságát, miközben egyéni, ismételhetetlen 
jellegét hangsúlyozzák. 


Heidegger, Martin: „Levél a humanizmusról” (1947; 
m. ,, . . költőien lakozik az ember. ..", 1994). 

Seifert, Josef: Essere e persona („Lét és ~”, 1999). 

Spaemann, Robert: Personen. Versuche über den 
Unterschied zwischen „etwas“ und „jemand“ („~ek: a 
əvalaki« és a »valami« különbsége”, 1996; a. 2006). 

szent (l. sanctus, sacralis, a. saint, sacred és holy, 
n. heilig, das Heilige) Az istenséggel való szoros 
kapcsolatot jelző minőség a vallási jelenségek 
körében. ~nek mondjuk Istent, a vele kapcsola- 
tos személyeket, cselekvéseket, művelődési for- 
mákat, tárgyakat. A bibliai héberben a kadós 7 
és kódes "-ség" igei alapjelentése "elkülönít". Ezt a 
Szeptuaginta a hagiosz, a latin fordítások a sanctus 
szóval adták vissza, amely utóbbi alapjelentése 
közel áll az "elkülönítés" fogalmához. A germán 
nyelvekben használt szavak (a. boly, n. heilig) az 
egységre, egészlegességre, egészségre, teljességre 
(például a. whole, n. heil egész’) vonatkoznak. E 
fogalomtörténet az istenséget a különbségből ki- 
indulva a szintézis teljességében fogja fel, amely 
nem természetesen adódik, hanem a maga kü- 
lönlegességében, ~ségben. 

A kifejezés klasszikus elemzését Rudolf Otto 
A szent (1917; m. 1997) című műve adta, amelyet 
további szerzők követtek, például Mircea Eliade. 
A - itt a végső vallási minőség, amely elválaszt 
a , ségtelen"-től, profántól, köznapitól, egyben 
a valóság régióit magasabb, megszentelt egység- 
ben kapcsolja össze. A nyugati modernitásban 
kibontakozó  deszakralizáció — —szekularizáció, 
, mítosztalanítás" (Rudolf Bultmann), , varázs- 
talanítás" ( Max Weber) — kétségessé tette a 
-ség fogalmát, aminek politikai hatása a —ke- 
resztény államfelfogás háttérbe szorulása és a po- 
litika tisztán világi érdekek szerinti szerveződése. 
Heidegger szerint a léthez közeli otthonosság- 
ban születik meg az elhatározás arra nézve, hogy 
az istenség végsőképp kudarcot vall-e, a „~”, „az 
istenség lényegi köre” feldereng-e újra, és így 


, ismét kezdetét veheti-e az Isten és az istenek 
megjelenése” („Levél a humanizmusról", 1947; 
m. ,, . . költőien lakozik az ember...” , 1994). 


Eliade, Mircea: A szent és a profán (1957; m. 1987). 

Molnár Tamás: A hatalom két arca: Politikum és szentség 
(1988; m. 1992). 

Shallow, Frank: Heidegger and the Quest for the Sacred: 
From Thought to the Sanctuary of Faith („Heidegger 
és a ~ keresése: a gondolkodástól a hit szentélyéig”, 
2001). 

Szent Korona-eszme A XIII-XIV. századtól 
kezdve évszázadokon át a rendi Magyarország 
íratlan alkotmányának számított. Miként a nyu- 
gat-európai koronafelfogások, elválasztotta az 
éppen uralkodó király személyétől a magyar ál- 
lamiság fogalmát: az államhatalom teljességét a 
Szent Koronától származtatta, és megosztotta azt 
a korona „tagjai”, a király és a nemzet (a neme- 
sek) között. Am eltért más koronafelfogásoktól 
abban, hogy nem eszmei, hanem egy valóságos 
koronából indult ki, éspedig abból, amely a ha- 
gyomány szerint a korona Szent Istváné volt, 
ezért transzcendens erővel rendelkezett, és nél- 
küle nem lehetett a királyi hatalomba beiktatni 
senkit. Csak a Szent Koronával történt koroná- 
zást tekintették érvényesnek. A XV. századra a 
király mellett a Szent Korona tagjainak tartották 
a főpapokat és a bárókat, majd minden nemest, 
a XVII. századtól pedig a szabad királyi városo- 
kat is. Magyarország területét a Szent Korona 
birtokának, az országlakosokat pedig „Magyar- 
ország Szent Koronája alattvalóinak" nevezték. 
Ha egy területet elcsatoltak Magyarországtól, 
az adott országrészt, úgymond, , elidegenítették 
a Szent Koronától". A királyi kincstárból a ko- 
rona kincstára lett, az örökös nélkül elhaltak és a 
hűtlenek vagyona a koronára szállt vissza, vagyis 
az államfogalom a király személyétől ebben a vo- 
natkozásban is elvált. 

Ezt a késő középkori felfogást — Werbőczy 
"Tripartituma (Hármaskonyv, 1514; m. 1565, 1990) 
rögzítette, s mivel munkája a jog alapos összegzé- 
seként népszerűvé vált, három évszázadon át élet- 
ben tartotta ezt az eszmerendszert. Bár a reform- 
korban a liberálisok a népfelség elvére hivatkozva 
követelték a társadalmi változásokat, Kossuth 
fogalmazott úgy is, hogy a nem nemeseket is be 
kell venni a , Szent Korona tagjai" közé, ami a 
polgári jogegyenlőség 1848-as kimondásával meg 

a szépirodalom politikai szerepe 


is történt (minden állampolgár csak az általános 
választójoggal válhatott azzá). 

A XIX. század végén korszerűsítették és rend- 
szerbe foglalták a -t (Szent Korona-tan). Mivel 
Trianon után a ~ is segítette a területi revízió 
elméleti megalapozását, gyakran hivatkoztak rá. 
A más elvi és gyakorlati alapon működő 1945 
utáni közjogi rendszerek elfeledtették a -t, s ami- 
kor a Szent Korona 1978-ban ismét Budapestre 
került, múzeumi tárgyként kezelték. 2000-ben 
ünnepélyesen a Parlamentbe vitték, s bár a ha- 
tályos alaptörvény nem a -n alapul, kimond- 
ja: „Tiszteletben tartjuk [...] a Szent Koronát, 
amely megtestesíti Magyarország alkotmányos 
állami folytonosságát és a nemzet egységét." 


Eckhart Ferenc: A szentkorona-eszme története (1941, 
2003). 

Kardos József: A Szent Korona és a szentkorona-eszme 
története (1992); uő: A Szent Korona-tan és a legiti- 
mizmus (2012). 

Szentszék S Apostoli Szentszék, Vatikánvá- 
rosi Allam 


a szépirodalom politikai szerepe A —KĶá- 
dár-rendszer jellegzetes alkotása, a V/dágirodalmi 
lexikon , irodalom és politika" címszava (1977) a 
politika elsőbbrendűségét hirdette a társadalom 
életében, és— nem csekély iróniával — hozzátet- 
te, hogy már a régi görögöknél is, a —demokrá- 
cia virágkorában száműzték Aiszkhüloszt, mert 
politikailag kivetnivalónak találták. A nemzeti 
konzervatív Herczeg Ferenc szintén ironikusan 
szól a kérdésről, egyrészt úgy gondolta, hogy az 
író ne minősítse saját művét politikailag, más- 
részt hozzáteszi, hogy a tett embereiben, a ki- 
felé élőkben, amilyen Shakespeare Theseusa is, 
gyakran megvan a hajlandóság, hogy kicsinyeljék 
az , effélének" a nemzetfenntartó erejét. Am gon- 
dolatmenetét így fejezi be: „A történelmi esemé- 
nyek elfogulatlan szemlélőjének azonban el kell 
ismernie, hogy a magyarság életében a költészet 
kivételes fontosságú nemzeti munkakört tudott 
betölteni." 

Külön kell tárgyalni a cenzúra kérdését, hi- 
szen például Magyarországon nagyon sokáig nem 
volt rá semmiféle törvény, a Habsburgok alat- 
tomban kezdték bevezetni, és a Helytartótanács 
mellett működő könyvvizsgáló hivatalra bízták 
a XVII. század végétől kezdve egészen 1848-ig 

a cenzúra gyakorlását. Az irodalom természe- 
tesen élt részben a különböző cenzorok megvá- 
logatásának eszközével (Székesfehérváron vagy 
Kolozsváron több esélye volt egy könyvnek, 
mint Budán), vagy pedig az allegorikus beszéd- 
del, az ún. aesopusi nyelvvel. Az első és a második 
világháború idején bevezették a hadicenzúrát, az 
1948-as kommunista hatalomátvétel után pe- 
dig nem nevezték ugyan cenzúrának, de annál 
hatásosabban működött, széttelepítve az egyes 
kiadókhoz és szerkesztőségekhez. A szerkesz- 
tőket felügyelő kommunista kultúrpolitikusok 
paranoiásan féltek, ezért túlbuzgóságból inkább 
vállalták a nevetségességet is: a Mozgó Világnak 
egyszer például a szemére vetették, hogy amikor 
Arany János 1845-ös művét emlegetik, akkor 
arra gondolnak, hogy 1945-ben veszett el a ma- 
gyar alkotmány, illetve amikor Janus Pannonius 
egyik versében magyar fordításban az szerepel, 
hogy unja már a sok „ávét”, akkor az AVH-ra 
gondoltak. A valódi aesopusi beszédet viszont 
sokszor átengedték: ilyen például Nagy Lász- 
lónak az 1956-os forradalomról szóló gyönyörű 
verse, „A város címere”. 

Amióta megszűnt a cenzúra, fölerősödött az 
irodalmi szekértáborok egymás iránti gyűlölete, 
gyanakvása és féltékenysége. Ezért előszeretettel 
próbálják a másik felet ellehetetleníteni politikai 
vádakkal. „[E]z a megosztottság csak a tehetség- 
teleneknek, nyerészkedőknek jó" - írja megfon- 
tolandóan Weiner Sennyey Tibor. „A magyar 
demokrácia — az 1990-es évek végén és a 2000-es 
évek elején — akkor holt hamvába, amikor elhit- 
ték az emberek, hogy van jobb- és baloldali ma- 
gyar. A sajtó akkor vált súlytalanná, amikor be- 
sorolt ezek mögé az oldalak mögé, és az írók egy 
része akkor vált teljesen unalmassá, amikor ők is 
ezen képzetek mögé sorakoztak fel." (Ezen száz 
évvel korábban Babits Mihály kesergett. Tehát 
újra megjelent az a magatartás, amelyet ő Julien 
Benda francia író kifejezésével , az írástudók áru- 
lásá"-nak mondott.) 

A sors fintora, hogy —Platón lett nemcsak 
a filozófusoknak, de sok írónak is a mintaképe 
a világirodalomban és a magyar irodalomban, 
noha ki akarta tiltani az irodalmat a maga utó- 
pikus államából. Ezzel senki sem törődött, annál 
inkább lenyűgözött viszont mindenkit az ő apo- 
litikus politikus hőse, Szókratész. Albert Gábor 
például így beszél róla az 1956-os forradalommal, 
tehát egy kiváltképpen történelmi és politikai 
eseménnyel kapcsolatban: „1956 egyértelművé 

tette a frontokat. Október végén, azalatt a tíz nap 
alatt olyasmik történtek, amiket az ember szinte el 
sem hitt. Hozzáteszem, az utána következő hóna- 
pokban ellenkező előjellel úgyszintén. A. szemem 
láttára változtak meg emberek, változtak a véle- 
mények, s közben az ember valamilyen formában 
megérezte magát az abszolútumot is. Hogy mi 
az, amihez végsőkig ragaszkodni kell, ami meg- 
tarthat bennünket. Platón-Szókratész erre adott 
példát — csakis ez tarthat meg minket! Nem 
jólétünk, becsületünk a fontosabb! Ez volt az, 
amit 1956 diadalmas napjai és az utána következő 
szörnyűségek számomra tisztára mostak: hogy 
mi az, amihez — akár az életünk árán is — ragasz- 
kodnunk kell." 

A magyar irodalomtörténet-írás és kritika szá- 
mára azért is lehetetlenség a sok elméletíró által 
utólagos kontextusnak is nevezett politikum fi- 
gyelmen kívül hagyása, mert a magyar iroda- 
lom - Trianon, illetve a második világháború 
utáni és az 1956-os emigráció folytán -a magyar 
kultúra egészével együtt igen különböző részek- 
re szakadt, ezért ezen eltérő területeken létrejött 
művek tárgyalása lehetetlen a magyar, illetve a 
világpolitikai vonatkozások nélkül. A másik el- 
kerülhetetlen meggondolás pedig az, hogy az 
irodalomtudomány a legutóbbi időben rehabili- 
tálta a történeti alapú elemzést, mind korszakok, 
mind egyes írói életművek, mind pedig egy-egy 
mű értelmezésében. Igaz ez természetesen a re- 
cepció történetére is. Világirodalmi példák kö- 
zül találó Shakespeare 7ulius Caesarjának sorsa; 
a magyar irodalomból utalhatunk Madách Imre 
művének utóéletére: Az ember tragédiája színpadi 
bemutatását Rákosi kérésére — Lukács György 
megakadályozta, és ez a nyilvánvalóan politikai 
gesztus azóta természetesen benne van minden 
új rendezésben vagy értelmezésben. 


Bakcsi Botond (szerk.): , Esztétika és politika”, Heli- 
kon, 2013, 4. (tematikus szám). 

Görömbei András: Irodalom, nemzet, barmadik út 
(2012). 

Márkus Béla: Kíilön sors — külön irodalom (2002). 

Sári B. László: A battyú és a görény. Kritikai vázlatok 
irodalomra és politikára (2006). 

Sloterdijk, Peter: A gondolkodó a színpadon. A Jó Hír 
megjavításáról (1986, 2000; m. 2001). 

Szerbia A —>balkáni szláv törzsek Bizánc fontos 
tényezőivé váltak, miután a Római Birodalom 
kettévált a IV. században; törzseik Trákiában, 


Makedóniában és a Peloponnészosz-félsziget 
déli részén telepedtek le. A VII-IX. század- 
ban Szklavinija néven szláv fejedelemség léte- 
zett. 636-ban Bíborbanszületett Konsztantinosz 
Thesszaloniki környéki szerb fejedelemségről 
írt. 867-ben Cirill és Metód keresztény hitre 
térítette őket, majd 933-950 között Caslav volt 
az első fejedelem, aki valamennyi szerb törzsre 
kiterjesztette uralmát. Tartós államiságuk azon- 
ban a XI. században Jovan Vladimir uralkodása 
idején (999-1016) Raška (Rascia) központtal 
jött létre, amit a XII. század végén a Nemanja- 
dinasztia erőskezű uralkodója, István (1166-1196) 
erősített meg; az állam aranykora Dusán István 
haláláig (1355) tartott. 1389-ben Rigómezőnél 
Lázár fejedelem katasztrofális vereséget szenve- 
dett az oszmánoktól, 1521-től a porta vazallusálla- 
maként, Belgrádi Pasalik néven létezett, a XIX. 
század elején önállósulni kezdett, majd független 
államként 1878-ban a berlini kongresszus ismer- 
te el. Brankovics György, a középkori ~ utolsó 
uralkodója 1456-ban halt meg; életében sokszor 
szorult Zsigmond király oltalmára, aki a törökel- 
lenes harcokban Hunyadi János szövetségeseként 
harcolt a török ellen, de megesett, hogy foglyul is 
ejtette a magyar vezért. 

1690-ben, a törökellenes felkelés leverését kö- 
vetően az ipeki pátriárka, III. Csarnojevics Arzén 
vezetésével negyvenezer szerb család menekült a 
dél-magyarországi területekre, ahol I. Lipóttól 
egyházuk autonómiája védelmében kiváltságos 
levelet kaptak. A betelepült szerbek leszármazot- 
tai alkották a XVIII. században a határőrvidék 
katonaságát. 1804-1812 között Petar Karadorde 
vezetésével került sor a törökök elleni első szerb 
fölkelésre, a modern szerb állam megteremtésé- 
nek első kísérletére. A lázadás kegyetlen meg- 
torlása robbantotta ki 1815-ben a második szerb 
felkelést, amelynek eredményeként 1830-ban a 
szultán elismerte -t mint a birodalmon belüli au- 
tonóm fejedelemséget, és a felkelés vezérét, Miloš 
Obrenovićot nevezte ki fejedelemmé. 1844-ben 
született meg az első Szerb polgári törvénykönyv. 
1848 tavaszán a szerémségi Karlócán tartott 
kongresszus döntése alapján katonai lázadást 
szerveztek a magyar forradalom ellen, céljuk az 
önálló Szerb Vajdaság megteremtése volt. A Bach- 
korszak idején létrejött Szerb Vajdaság és Temesi 
Bánság önálló, de nem etnikai jellegű közigazga- 
tási egységként 1860. december 27-ig működött. 
A kiegyezést követően a Svetozar Miletié vezette 
szerbek ellenezték a legelszántabban az 1868-as 

nemzetiségi törvényt. 1882. március 6-án Milan 
Obrenovićot királlyá koronázták, és megszüle- 
tett a Szerb Királyság, amely az első (1912) és a 
második (1913) balkáni háború során — elsősor- 
ban orosz segítséggel — csaknem megduplázta a 
területét. Az 1914. június 28-i szarajevói merény- 
let után kirobbant világháború lezárását követően 
1918. december elsején létrejött a Szerb-Horvát- 
Szlovén Királyság (utóbb Jugoszláv Királyság, 
Go Jugoszlávia). Jugoszlávia felbomlásának utolsó 
szakaszában, 2003-ban létrejött - és Montenegró 
szövetségi állama, majd 2006-ban - Köztársaság, 
amely 2015 óta az Európai Unió tagjelöltje. 


Bataković, Dušan T. (szerk.): Nova istorija srpskog 
naroda („A szerb nép története”, 2000). 
Heka László: Szerbia állam- és jogtörténete (2005). 
Zombori István (szerk.): A szerbek Magyarországon 
(1991). 

szerencse a politikában A hagyományos bib- 
liai, középkori és reneszánsz gondolkodás sokat 
tűnődött a fent levők, a hatalmasok elbukásának 
és az alantasok felemelkedésének végzetszerűsé- 
gén. Az ókori görögök és rómaiak is istennőként 
tisztelték a kiszámíthatatlan véletlent (g. Tiükbé, 
l. Fortuna). Regnabo, regno, regnavi, sum sine regno 
Curalkodni fogok, uralkodom, uralkodtam, s már 
nincs királyságom’) — olvasható a régi bölcses- 
ség a szerencse forgandóságáról az azt jelképező 
szerencsekerék számos középkori és reneszánsz 
ábrázolásán. A kereket hol róka, hol a többnyire 
nőalakban megjelenített, gyakran bekötött sze- 
mű Fortuna hajtja, s a következmények alól senki 
sem vonhatja ki magát, sem a kisemberek, sem 
pedig a hatalmasok. Dürer egyik fametszetén 
(Sebastian Brant: A bolondok hajója, 1494; m. 2008) 
szamárfejű ember kapaszkodik fel a kerékre, tel- 
jesen szamárrá válva jut fel a tetejére, hogy aztán 
emberarcát visszanyerve bukjon alá a sírba. „O, 
Fortuna, / mint a Luna / egyre-másra változol" 
(ford. Szedő Dénes), panaszolja a Carmina Burana 
című XIII. századi gyűjtemény egyik verse, ame- 
lyet azután Carl Orff azonos című oratóriumá- 
nak (1935—1936) nyitó- és zárótételében (Fortuna 
Imperatrix Mundi "Szerencse, a világ úrnője’) is 
hangsúlyozottan idéz. A kora újkorban kiváló 
hadvezérünk és költőnk, — Zrínyi Miklós is ezt 
választotta jelmondatául: Sors bona, nihil aliud (Jó 
szerencse, semmi más’). 

Mindez jól tükrözi, hogy a régi korok emberei 
még pontosan tudták azt, amiről a modern társa- 
dalomtudomány sajnálatosan gyakorta megfeled- 
kezik: az események alakulását még a tudomá- 
nyosság eszközeivel készített elemzéseinkkel sem 
tudhatjuk megjósolni. Fortunát ugyanis sohasem 
hagyhatjuk ki a számításainkból! A szerencse 
forgandóságáról szóló bölcsesség ma sem veszí- 
tett érvényéből, s ezért talán enciklopédiánknak 
is érdemes hangsúlyoznia: mélyen idegenkedjünk 
a történelem merev, determinisztikus értelmezé- 
sétől, az olyasfajta szemlélettől, amely a politiká- 
ban mindig racionálisan magyarázható folyama- 
tokat lát, s amely egyúttal önhittségre csábít, azt 
sugallva, hogy a történelem urává válhatunk. 

Machiavelli A fejedelem című művében (1513; 
m. 1848, 1964) azt írja, tetteinknek felerészben 
a szerencse az ura, s „önnön erőnk” csak a má- 
sik felét mozgathatja. De következik-e ebből az, 
hogy akkor csak a szerencsénket várjuk? A leg- 
kevésbé sem, hiszen amiként Machiavelli figyel- 
meztet, az a fejedelem, aki így tesz, a saját rom- 
lásába rohan. Lehetőségeink korlátozottságának 
a felismerése csak arra sarkallhat minket, hogy a 
maximumot hozzuk ki abból, ami rajtunk múlik, 
gátat igyekezvén emelni a balsors elé. Hiszen a 
szerencse pusztító folyóhoz hasonlítható, amely 
leginkább ott mutatja meg a haragját, ahol nem 
áll vele szemben biztos erény, ahol nem állja útját 
gát. Erről egyetlen politikai szereplő sem feled- 
kezhet meg — a korlátait felismerő okos konzer- 
vatív politika pedig különösen nem. 


Pataki Füsüs János: Királyoknak tiiköre (1626). 
Szent István király intelmei és törvényei (1010; mM. 1738, 
2000, 2014). 

szeretet Az emberi lét alapvető cselekvése és ta- 
pasztalata. Megjelenése sokrétű: a ragaszkodástól 
(g. sztorge), a barátságon (phília), a boldogságra, 
beteljesülésre törekvésen (erósz) át az odaadó és 
tevékeny jóakaratig (agapé) terjed, amelyekben 
közös az , eksztázis", vagyis a kilépés önmagunk- 
ból egy másik személy felé, önmagunk — legalább 
részleges — átadása a másiknak. A klasszikus po- 
litikai gondolkodás (például c Arisztotelész) a 
—barátságot, egymás társaságának — legalább 
részben önzetlen — élvezetét és akarását tartotta 
a politikai közösség alapjának. Kérdéses azonban, 
hogy a személyes baráti kapcsolatok jellemzői 
mennyiben vihetők át személytelen közösségek- 


szkepticizmus 


re. Az előbbiek rávetítése a társadalomra — mint 
a —francia forradalom , testvériség" fogalmá- 
ban — nem hagy teret a közösségen belüli plura- 
litásnak, szabadságnak ( 0 Arendt). Ez a politikai 
gondolkodás örök kérdéséhez vezet: mi a politi- 
kai közösség, mi tartja azt össze? Radikális válasz, 
hogy a közös ellenség léte ( oSchmitt). A barát- 
ság valóban mindig kizáró, és szélsőséges esetben 
a kizártak megvetésére, gyűlöletére is vezethet, 
azonban sem logikailag, sem tényszerűen nem 
szükséges feltétele a közösségnek egy ellenfél, el- 
lenség léte. 

o Platón szerint a filozófia és a politika megér- 
téséhez az erósz fogalma is elengedhetetlen — nem 
a nemi vonzódás szűkebb, hanem a boldogság- 
vágy, az élet teljességére, a , szépségben való 
nemzésre” (Lakoma, 206b) törekvés jóval tágabb 
értelmében. Vágyaink, ha neveljük, zabolázzuk 
őket, a szép és jó ~éhez vezetnek; de alantas irányt 
is vehetnek, s ekkor rossz ösztöneink szolgáivá 
tesznek bennünket. A filozófus és a jó államférfi 
az első utat követi, a zsarnok, akin magán is alan- 
tas vágyai zsarnokoskodnak, az utóbbit. Az ön- 
uralomra, önmérsékletre nevelés így a jó politikai 
élet egyik nehezen megszerezhető kulcsa. 

Az agapé (l. caritas) a keresztény gondolko- 
dásban vált az emberi létezés és vele a politikai 
élet központi fogalmává. Isten, aki maga a ~ (rJn 
4,16), -ből teremtette az embert, mert hatéko- 
nyan akarta annak létét és jóságát. Saját képmá- 
sára teremtette, vagyis az ember akkor igazán 
önmaga, ha szereti Istent, embertársait és a vi- 
lágot. A bűnbeeséssel az ember elfordult a ~től, 
de a kegyelem révén újra képes lehet rá. A caritas 
minden emberi erény alapja, és így az emberhez 
méltó politikai közösség záloga. Keresztény né- 
zőpontból ezért nem lehet az igazságosság em- 
beri erénye a közjó végleges mércéje. Végső soron 
a ~, ahogy XVI. Benedek a Caritas in veritate („~ 
az igazságban") kezdetű enciklikájában (2009) 
mondja: , rendkívüli erő, amely arra ösztönzi az 
embereket, hogy bátran és nagylelkűen kötelez- 
zék el magukat az igazságosság és a béke iránt". 


Arisztotelész: Nikomakboszi etika (Kr. e. 350; m. 1942, 


1987). 
Lewis, C. S.: A szeretet négy arca (1960; m. 2007). 


MK 


szimbolikus politizálás — Politikai cselekvés szim- 
bolikus eszközökkel. A mindennapi beszédben a 
„~ kifejezés némiképp megtévesztő, mivel azt 


sugallja, hogy a politikai cselekvésnek csak bizo- 
nyos válfajáról vagy eszközéről van szó. A szimbó- 
lumok azonban kiiktathatlanok a politikai folya- 
matokból. A változást integrálják az állandóságba 
(jellemző példája ennek az — Amerikai Egyesült 
Allamok alkotmánya, amely a maga változatlan- 
ságával keretet ad az ország változásának), köz- 
ponti szerepük van a politikai rend fenntartá- 
sában és a kollektív identitások fennmaradásában. 
A politikai folyamatok szimbolikus —konfliktu- 
sok sorozataként is értelmezhetők. A csoportok 
között azonban vannak kifejezetten szimbolikus 
konfliktusok is, amelyeknek Harrison szerint 
négy, —kultúrákon átívelő típusa van: 1) az értéke- 
lési konfliktus (a rivális identitásszimbólumok rang- 
sorolása); 2) a tulajdoni verseny (harc a csoportok 
között egy közösségi szimbólum kizárólagos 
használatáért); 3) az újítási verseny (új szimbólumok 
létrehozása a verseny hatására); 4) a kiterjesztéses 
verseny (az erősebb saját szimbólumaival cseréli le 
a gyengébb identitásszimbólumait, például a nem- 
zeti kisebbségek asszimilációja során). 


Harrison, Simon: , A szimbolikus konfliktus négy tí- 
pusa", Szabó Márton et al. (szerk.): Szövegváltoza- 
tok a politikára. Nyelv, szimbólum, retorika, diskurzus 
(2000). 

Szabó Márton: Politikai tudáselméletek (1998). 

szkepticizmus Olyan nézetek összessége, ame- 
lyek tagadják, hogy meggyőződéseink megala- 
pozott (kételymentes) igazságokra támaszkod- 
hatnak. A történelem során a - a különböző dog- 
matikus rendszerekkel kapcsolatos elégedetlen- 
séget juttatta kifejezésre. Legkorábbi képviselője, 
Pürrhón (Kr. e. IV-II. sz.) szerint minden dolog 
meghatározhatatlan (a dolgok nem azok, aminek 
látszanak), éppen ezért a jó vagy —rossz vol- 
tukról való ítéletalkotást fel kell függeszteni a 
lelki békesség érdekében. A hit bizonyosságára 
támaszkodó középkori filozófia ismeretelméleti 
érdeklődését részben a filozófiai szkepszissel való 
vita, annak elutasítása táplálta. A Öreneszánsztól 
fokozatosan újra felfedezték a -t. A XVI. század- 
ban Michel de Montaigne amellett érvelt, hogy 
ha semmiről nem szerezhető tudás érzékelés és 
—értelem által, akkor —Istenről sem, azaz a 
—vallási igazság csak az isteni kinyilatkoztatásba 
vetett hit alapján fogadható el. Ez a fideizmus, 
azaz az értelem csődjéből kiinduló hitelvűség 
utóbb Blaise Pascalnál, Soren Kierkegaardnál és 

Ludwig Wittgeinsteinnél fejeződik ki, és egészen 
eltér a vallást elutasító -tól. 

Az újkori ~ kiemelkedő alakja, David Hume 
szerint a testünkkel, tudatunkkal és indítékaink- 
kal kapcsolatos meggyőződéseink nem érzékein- 
ken vagy az értelmünkön, hanem képzeteinken 
alapulnak, amelyek azért jönnek létre, hogy ko- 
herens struktúra alakuljon ki az érzékelés által 
szerzett benyomások rendszertelen folyamában. 
Hume elválasztotta egymástól az elméleti és a 
gyakorlati tudást. Hume ~ára válaszképpen szü- 
letett —Kant transzcendentálfilozófiája mint a ~ 
leküzdésének és a tudományos igazság helyreál- 
lításának nagy kísérlete. A hume-i hagyományt 
folytatta a —konzervatív ~ legfontosabb képvi- 
selője, — Michael Oakeshott is. Szerinte a sikeres 
emberi tevékenység a hagyományokba ágyazó- 
dó gyakorlati tudást feltételezi, és ezáltal szem- 
behelyezkedett a —politikai racionalizmussal. 
Oakeshott több tapasztalati móduszt — amelynek 
egyedüli mércéje a koherenciája — különböztet 
meg (például a —történelem, a —tudomány), 
amelyek teljes mértékben függetlenek egymás- 
tól, emiatt az általuk levont következtetések ir- 
relevánsak egymás számára; tagadva mindezzel a 
szcientizmust, amely szerint a tudományos tudás 
minden tudás alapja. Oakeshott szerint a tények 
és az —értékek közötti feszültségből a vallás, azaz 
a gyakorlati élet teljessége jelent kiutat (ebben ha- 
sonlatos Montaigne-hez). 

A konzervatív látásmódra jelentős hatást gya- 
korló —liberális —Polányi Mihály a korlátlan 
~ban látta azt a romboló erőt, amely erőtlenné 
tette Európát a pusztító embertelenséggel 
(forradalmi terror, —nemzetiszocializmus, 
—kommunizmus) szembeni védekezésben. Sze- 
rinte csak a hagyományok által korlátozott ké- 
tely ad lehetőséget a —szabadságra és a szabad- 
ság védelmére. A konzervatív gondolkodásban 
nincs egységes álláspont a ~t illetően. Oakeshott 
(és például —Kolnai Aurél) az ismeretelméleti 
—>pluralizmust képviseli, míg más meghatározó 
konzervatív gondolkodók egyetlen igaz tudásról 
beszélnek, metafizikai (például — Voegelin) és 
természetjogi (például —Strauss) alapon köze- 
lítve a kérdéshez. 

A modern világ kettőségét mutatja, hogy egy- 
szerre van jelen az igazságokat feltáró tudomány 
mindenhatóságába vetett hit, illetve — alapvetően 
a gyakorlati élet területén — minden bizonyossá- 
got, hagyományos értéket megkérdőjelező -. 

Hume, David: Tanulmány az emberi értelemről (1748; 
m. 1882, 1973). 

Oakeshott, Michael: Politikai racionalizmus (1962; 
m. 2001); uő: The Politics of Faith and the Politics of 
Scepticism („A hit és a ~ politikája”, 1996). 

Szlovákia (1920-1945 között a magyar köz- 
nyelvben gyakran , Szlovenszkó") A szlovákok 
a szlávok közül kiválva indultak el a nemzetté 
szerveződés hosszú útján. A IX. századi Nyitrai 
Fejedelemség, majd Nagymorávia nem köthető 
közvetlenül a mai szlovák nemzethez, de mint 
szláv államra a történeti folytonosság jegyében 
hivatkozni mindmáig lehet rá. A szlovák nemzet 
a történelmi Magyarországon jött létre, aminek 
első fázisában nyelvileg különült el a nyugati szláv 
csoporttól. A szlovákok , ezeréves magyar elnyo- 
másáról" szóló nacionalista téziseivel szemben a 
mai - szláv népessége a korábbi településhálózatát 
jelentős mértékben megőrizve a Magyar Király- 
ság szerves alkotóelemét képezte, s korántsem 
csak falvakban, hanem a Felföld (azaz Felső-Ma- 
gyarország, — Felvidék) városaiban is meghatáro- 
zó csoportként élt. A XV. századtól egyre gyak- 
rabban viselve a szlovák nevet, a középkor idején 
helyi és megyei szinten jelenítette meg etnikai 
érdekeit, s hogy a nemzetté válás útján haladt, 
azt a töretlen nyelvi fejlődés, a XV-XVI. század 
irodalmi emlékei is bizonyítják. A török hódolt- 
ság idején jelentősen megnőtt a szlovák ajkú la- 
kosság aránya, és a Felföldön kialakult elsőrangú 
iskolahálózatnak, a reformációt és az ellenrefor- 
mációt kísérő szellemi felpezsdülésnek köszönhe- 
tően számottevő kulturális gyarapodást élt meg. 
A szlovákok a XVII. századtól Öbungarusokként 
egyre erősebb pozíciókra tettek szert a városok- 
ban, s aktívan kivették a részüket a magyar rendi 
felkelésekből is. 

A szlovák nemzeti öntudat megerősödése 
a XVIII. században már vitathatatlan: a magya- 
rokkal való egyenjogúságot, a szláv népesség ősho- 
nosságát bizonygató vitairatok, történeti munkák 
a nemzeti újjászületés korszakát vetítették előre. 
1787-ben Anton Bernolák közreadta a szlovák 
irodalmi nyelv megteremtésének első kísérletét. 
A nyomában színre léptek a nemzetébresztők: 
Ján Kollár és Pavel Jozef Safárik a szláv nemzeti 
egység koncepcióját hirdette meg, amelyen belül 
a szlovákok csak egy , törzset", nyelvi közösséget 
képviselnek. Sőt Kollár az egységes , csehszlovák 
nemzet" fogalmát szorgalmazta, de a nála sok- 

kal fiatalabb Ľudovít Stúr nemzedéktársaival 
együtt már az önálló szlovák nemzeti társada- 
lom kialakításának útján járt. Oroszlánrésze volt 
a szlovák irodalmi nyelv megteremtésében, a 
magyar nacionalizmussal szembeni önvédelmet és 
a nemzeti érdekérvényesítést középpontba helye- 
ző politikai program kimunkálásában. A nemzeti 
mozgalom programját és ideológiai alapvetését az 
1848 májusában Liptószentmiklóson elfogadott, 
a szlovákságnak kiterjedt közigazgatási, nyelvi és 
kulturális autonómiát követelő petíció jelentette. 
E törekvés kudarcának hatására azonban Stúr 
egyfajta —messianizmus felé fordult, és az orosz 
cárok birodalmától várta a szláv népek felszabadu- 
lását. A szlovák nemzeti mozgalom ettől függet- 
lenül továbbra is a belpolitikai viszonyok átalakí- 
tására törekedett. Az 1861. évi turócszentmártoni 
nagygyűlésen született Memorandum nem csu- 
pán az egyenjogúságnak, a nemzeti önállóság 
elismerésének, hanem a Magyarországon belüli 
etnikai alapú területi elkülönülésnek az igényét 
is megfogalmazta. A magyar politikai elit halla- 
ni sem akart ilyesmiről, de a vele zodus vivendit 
kereső Uj Szlovák Iskola (Ján Palárik és társai) 
békülékeny irányvonala sem hozott eredményt. 

Ekkor éledtek újjá a cseh—szlovák kölcsönös- 
ség eszméi, jelent meg a szlovákság körében is a 
—>politikai katolicizmus, s ment végbe a magyar 
államtól való fokozatos elidegenedés. Az első vi- 
lágháború végnapjaiban megszülető Csehszlovák 
Köztársaságban a szlovákság ténylegesen is az ál- 
lamiság hordozójává vált, jóllehet kezdettől fogva 
súlyos feszültség állt fenn az egységes csehszlovák 
nemzet politikai pragmatizmusból is pártfogolt 
elképzelése és a nemzeti önjogúság alapján állók 
tábora között. Az utóbbiakat a Szlovák Nemzeti 
Párton kívül Andrej Hlinka Szlovák Néppártja 
képviselte, amely az autonómia mellett tört lán- 
dzsát. A párt karizmatikus vezetője programal- 
kotóként nem volt jelentős, de kiválóan értett a 
nép nyelvén, s plébánosként is országos jelentő- 
ségű politikusnak számított. Az ő pártjából ér- 
kezett a színtérre a politikai katolicizmus másik 
meghatározó egyénisége, —Jozef Tiso, aki az 
1939-1945 közötti Szlovák Köztársaság, a német 
bábállam elnökeként döntő befolyású ideológus is 
volt egyben. Konzervatív katolicizmusát elegyí- 
tette konok nacionalizmussal, antiszemitizmussal 
és az olasz fasizmus —korporatizmusával, s kato- 
likus pap létére messzemenően együttműködött 
a nemzetiszocialista Németországgal. 

1948-ban létrejött a kommunista diktatúra 
Csehszlovákiában is. A szlovákok jelentős részét 


a közös elnyomatás mellett a nemzeti gondolat 
degradálása is irritálta, s hogy a csehek mel- 
lett a háttérbe szorított társnemzet szerepét él- 
ték meg. Az 1960-as évek liberálisabb viszonyai 
közt a szlovák nemzeteszme újjáéledt a nemzeti 
egyenjogúság igényével együtt. 1968-ban a prá- 
gai tavasz idején -ban a demokratizálódás mellett 
az alkotmányos berendezkedésben is érvényesülő 
egyenjogúsítás követelése is megjelent. A föderá- 
ció létrehozására végül a szovjet megszállás után 
került sor, a szlovák egyenjogúság formális érvé- 
nyesítése pedig gyakran a politikai visszarende- 
ződés eszközévé vált. Az 1969 utáni időszakban 
a hivatalos internacionalizmushoz az elsősorban 
a magyar kisebbség ellen irányuló nacionalizmus 
társult. 

A reformálhatatlan rezsim 1989 novemberében 
bekövetkezett bukása után kialakult ideológiai 
sokszínűségből a különbözőképpen értelmezett 
nemzeti eszme vált meghatározóvá, s vezetett 
el az önálló állam megszületéséhez. A - önálló- 
sodásában döntő szerepet játszó politikai erők 
nacionalizmusa az ország elszigetelődését idézte 
elő, s évek teltek el, amíg a választók a korsze- 
rűbb szemléletű, Európa iránt nyitott Szlovák 
Demokratikus és Keresztény Uniót (SDK U) és 
Mikuláš Dzurindát juttatták kormányra (1998). 
Azóta a magyaroktól való idegenkedés, a velük 
szembeni előítéletesség határozottan enyhül. 

Az ország törvényhozó testülete a Szlovák 
Nemzeti Tanács (Slovenská národná rada), 150 
képviselőjét négy évre választják. A végrehajtó 
hatalmat a miniszterelnök, az államfő formális 
jogköreit a közvetlenül megválasztott köztár- 
sasági elnök gyakorolja. A 2016. évi választások 
nyomán koalíciós kormány jött létre az évek óta 
domináns szerepet játszó szociáldemokrata Szzer 
CIrány’), illetve az elmúlt évek legsikeresebb szlo- 
vák politikusának bizonyult Robert Fico minisz- 
terelnök vezetésével; partnerei: a korábbi militáns 
nacionalizmusát megszelídítő Szlovák Nemzeti 
Párt (SNS), a 2014 óta működő centrista SIET 
Chálózat’), illetve a kisebbségi magyarok és a több- 
ségi szlovákok együttműködését hirdető Most- 
Híd. Az ellenzék aktív, de megosztott; pártjai: 
a liberalizmust euroszkepticizmussal vegyítő 
Szabadság és Szolidaritás (SaS), a konzervatív 
Egyszerű Emberek és Független Személyiségek 
(OĽaNo), a jobbközép-populista Sme Rodina 
(Család Vagyunk’) pártja és a szélsőjobboldali, 
a tisói Szlovák Köztársasággal rokonszenvező 
A Mi Szlovákiánk Néppárt (ĽS Naše Slovensko). 

A Magyar Közösség Pártja (MK P) 2010 óta nem 
jutott be a parlamentbe. (A párt 2012-ig a Magyar 
Koalíció pártja nevet viselte, s 1998-2006 között 
kormánypártként tevékenykedett.) A politikai 
viták az Európai Unióhoz vagy Oroszországhoz, 
az ukrajnai vagy a bevándorlási válsághoz való 
viszony, s még inkább az oktatás, egészségügy, 
korrupció kérdései körül forognak. 


Honzák, František et al.: Dejiny Slovenska: dátumy, 
udalosti, osobnosti („~ története: dátumok, esemé- 
nyek, személyiségek”, 2007). 

Kováč, Dušan: Szlovákia története (1998; m. 2001, 2011). 

Szarka László: A szlovákok története (1993). 

szociáldemokrácia Kollektivista politikai esz- 
merendszer, amely a társadalmi igazságosság 
érdekében a kapitalizmus gazdasági és a képvi- 
seleti demokrácia politikai rendszerén belül szor- 
galmazza az állam beavatkozását a gazdaságba és 
a társadalmi életbe. A szakszervezeti mozgalom, 
a kollektív alkufolyamat és szerződéskötés, illet- 
ve a progresszív jövedelemadó támogatásával elő- 
segítette a —jóléti állam létrejöttét a XX. század- 
ban. Ma nem a szocializmussal akarja felváltani 
a kapitalizmust, hanem a meglévő kapitalizmust 
kívánja szolidárisabbá tenni. 

Nyugat-Európában a XIX. század elején az 
iparosodással és a parlamenti demokrácia kibon- 
takozásával párhuzamosan kialakuló munkás- 
mozgalom vezetői az önsegélyező egyesületek 
és szakszervezetek mellett a politikai szervező- 
dést is szükségesnek látták. Erre válaszul adta ki 
—Marx és Friedrich Engels az 1848-as —for- 
radalmak hajnalán A kommunista kiáltványt (m. 
1896), amelyben a radikális konfrontáció útját 
jelölték ki a munkásmozgalom számára azzal, 
hogy a történelmet osztályharcok soraként állí- 
tották be, és azt hangsúlyozták, hogy elérkezett 
az ideje annak, hogy a nemzetközi proletariátus 
forradalmi úton, erőszakkal magához ragadja a 
hatalmat, ezáltal megvalósítsa a köztulajdonon 
alapuló, osztály nélküli társadalmat. „Világ pro- 
letárjai, egyesüljetek!” (Proletarier aller Länder, 
vereinigt Eucb!, helyesen: "Minden ország prole- 
tárjai, fogjatok össze!) — zárult a röpiratuk, amely 
a világtörténelem egyik legbefolyásosabb politi- 
kai dokumentumává vált. 

1864-ben a különböző —szocialista-kommu- 
nista szervezeteket egyesítő Első Internacionáléban 

Marxék ellentmondást nem tűrve érvényesítet- 
ték elgondolásaikat az anarchistákkal és a politi- 
kai-gazdasági reformok követelését elegendőnek 
tartó Ferdinand Lassalle-lal szemben. 1867-ben 
Marx megjelentette A tőke első kötetét (m. 1921, 
1934, 1948), amelynek tételeit a későbbiekben 
számos közgazdász (például Eugen Böhm von 
Bawerk, —>osztrák közgazdaságtani iskola) meg- 
győzően cáfolta, de a marxista tanok ideológiai- 
politikai mozgósító ereje máig sokakat magával 
ragad. 1869-ben a marxista August Bebel és 
Wilhelm Liebknecht létrehozta a Szociáldemok- 
rata Munkáspártot, amit forradalmisága miatt a 
jóléti reformokat megvalósító —Bismarck 1878- 
ban betiltatott. Ez megerősítette a társadalmi 
forradalom történelmi szükségszerűségének esz- 
méjét a mozgalom vezetőiben. 1890-ben a párt 
ismét legálissá vált, és 1912-re már a legnagyobb 
frakcióval rendelkezett a Reichstagban. Ez a fo- 
lyamat világossá tette, hogy a kapitalizmus gaz- 
dasági-szociális ellentmondásainak (a tőkés és a 
bérmunkás ellentétének) enyhítésében a demok- 
ratikus politizálás komolyabb esélyt ad, míg az 
ellentét felszámolását ígérő forradalmiság bizony- 
talan kimenetelű, és az 1871-es párizsi kommün 
egyébként is lejáratta a forradalmiságot. 
Mindennek gyakorlati és elméleti következmé- 
nyeit Eduard Bernstein már az 1890-es években 
megfogalmazta. Noha párttársai revizionistának 
bélyegezték, ő továbbra is vitatta Marxék törté- 
nelmi materialista tételét a kapitalizmusnak for- 
radalmi úton történő megdöntéséről. Részben a 
hatására a nyugat-európai - eltávolodott a for- 
radalmi, kommunista gyökerektől, amelyeket 
a XX. század elejétől a Lenin vezette orosz 
bolsevikok képviseltek. A - demokratikus (par- 
lamenti) politizálásának sikerességét visszaigazol- 
ta az Alexandre Millerand és Jean Jaurés vezette 
francia szocialisták tapasztalata: a demokratikus 
vívmányok (a választójog kiterjesztése, a tör- 
vényalkotásban való részvétel, sztrájkjog, mun- 
kaidő korlátozása: , nyolc óra munka, nyolc óra 
pihenés, nyolc óra szórakozás" stb.) kézzelfogható 
eredményt mutattak. A reformerek megerősödé- 
sét jelezte az is, hogy noha az Internacionálé pa- 
cifista álláspontra helyezkedett, az egyes tagpár- 
tok a hazájukban támogatták nemzetük háborús 
erőfeszítését, azaz megtagadva internacionalista 
elkötelezettségüket, nem rúgták föl a nemzetál- 
lami kereteket. A háború végére pedig Európá- 
ban több helyen is a - került kormányzati hely- 
zetbe, gyakran válságos körülmények között. 


szociáldemokrácia 


A német szociáldemokrata—katolikus-liberális, 
elsöprő választási győzelmet arató koalíció szélső- 
jobboldali fegyveresekkel volt kénytelen leveretni 
a kommunista , felkelőket". Ettől fogva a - és a 
kommunizmus útja elvált Nyugat-Európában, 
hiába kaparintották meg a hatalmat a bolsevikok 
Oroszországban. 

A - tehát ekkorra a demokrácia intézményei- 
hez kötődött, a legnagyobb tömegpárttal, jól 
kiépített tagsági hálózattal, komoly szakszer- 
vezeti befolyással s nem egy esetben tapasztalt, 
rátermett államférfival (Friedrich Ebert, Ramsay 
MacDonald, Léon Blum) rendelkezett. Jelentős 
részben maga vívta ki az általános szavazójogot, 
és így nemhogy felrúgni, hanem inkább kitelje- 
síteni akarta a demokráciát. A szovjet gazdasági 
modellt csak a második világháború után utasí- 
totta el. A szocializmus távlati célját megőrizte, 
de az oda vezető utat a kapitalizmus és a szocia- 
lizmus összeillesztésében látta. A —keynesi gaz- 
daságpolitikában pedig olyan eszközrendszert 
vélt megtalálni, amely a kapitalizmus verseny- 
képességét összeegyezteti a szociális kívánalmak- 
kal. A XX. század második felében a többségében 
magántulajdon uralta vegyes gazdasági modelle- 
ket támogatta. 

Ugyanakkor sajátos kettős mércével viszonyult 
a bolsevik-kommunista kísérlethez. Elutasította a 
diktatúrát, és nem csatlakozott a szovjetek uralta 
Kominternhez (1919), hanem saját Szocialista In- 
ternacionáléját szervezte meg (1921), de kormány- 
zati pozícióban együttműködött kommunista 
miniszterekkel, és külpolitikai állásfoglalásaiban 
elutasította az antikommunizmust — kivéve a 
magyar 1956-ot és a prágai 1968-at, amikor nem 
támogatta a szovjet megszállást. A —hideghábo- 
rúban azonban az egyezkedés oldalán állt. 

Ma a ~ mindenekelőtt az esélyegyenlőség ne- 
vében szorgalmazza: a szegénység felszámolását, 
az oktatási és egészségügyi ellátórendszerek min- 
denki számára elérhetővé tételét, a nők, valamint 
a faji, szexuális, vallási, kulturális vagy más ki- 
sebbségek diszkriminációjának a megszüntetését. 
Külön hangsúlyt helyez a gyermekek jogainak 
védelmére, az idősekről való gondoskodásra. 
Gyakran alkalmazza a kvóták és a pozitív diszk- 
rimináció eszközeit. A szociáldemokraták, mint 
a szocialisták általában, az embert mint elsősor- 
ban anyagi viszonyai által meghatározott lényt 
szemlélik, ezért a jólét megteremtését tartják 
főként szem előtt. Tagadják továbbá a társadal- 
mi tekintélyek létjogosultságát, és a részvételi 
demokrácia hívei. Ezért is támogatják a termelő-, 


a fogyasztói és a hitelszövetkezetek, a kölcsönös 
biztosítótársaságok működését. Az általános cé- 
lok egyezése mellett az egyes országok szociál- 
demokrata (szocialista) pártjai, tekintettel a po- 
litikai helyzetük eltérő sajátosságaira, különböző 
hangsúlyokkal fogalmazták meg programjaikat. 
Skandináv területen, amelyhez először társult a 
jóléti állam megnevezés, a már megszerzett jogok 
megőrzése kapott hangsúlyt. A háború utáni = Né- 
metországban (az NSZK-ban) a nácizmussal való 
együttműködésben érintetlen szociáldemokrata 
politika viszonylag könnyen elérte a gazdasági élet- 
ben az „együttdöntés” (Mitbestimmung) pozícióját, 
amellyel a szakszervezetek érdekképviselete meg- 
kerülhetetlenné vált. Francia- és Olaszországban 
sajátos helyzetet teremtett a kommunista párt 
jelentős népszerűsége. A francia politikai életben 
ez időnként a kommunistákkal való együttmű- 
ködéshez vezetett, és az állam fokozott gazdasá- 
gi szerepe kapott hangsúlyt. Olaszország más 
utat járt, ott a kommunisták feltétlen távoltartá- 
sa a kormányzattól a kereszténydemokrata és a 
szocialista elit hatalmát évtizedekre bebetonozta, 
míg a „tiszta kezek” politikája el nem söpörte 
őket, ami megnyitotta a kommunisták számára 
a hatalom megszerzésének reális lehetőségét. 
BoM és KA 
AAK 
Az angol-amerikai világ a saját szocialista eszméi- 
re is rányomta a maga bélyegét, éppúgy, mint 
a —konzervativizmusára. S akárcsak ez utób- 
bi esetében, e hatás a radikalizmus kerülését, a 
mérséklet előnyben részesítését eredményezte. 
Az angolszász baloldali gondolkodás „fősodra” az 
osztályharcot következetesen elutasította, abból 
kiindulva, hogy a kapitalizmusban sem kibékít- 
hetetlenek az osztályellentétek. A marxizmus 
valójában az angolszász országok egyikében sem 
tudott erős pozíciókat szerezni. Az —Angliában 
letelepedő Marx ott, a legfejlettebb kapitalista 
társadalomban várta a tőkés rendet felszámoló 
első proletárforradalmat, ám hiába. A szocialis- 
ta mozgalmak az angolszász közegben más — a 
forradalmival szemben , evolucionista", azaz 
törvénytisztelő, reformista — jelleget öltöttek, a 
kompromisszumokra kész politika ugyanis ki- 
fogta a szelet a radikálisok vitorláiból. A mér- 
séklet hagyományához hozzájárult a nonkonfor- 
mista —protestantizmusnak, különösen a John 
Wesley nevével fémjelzett metodizmusnak a 
radikalizmust elutasító, önszerveződésre buzdító 
hatása is. 

Bár a szocialista eszmék központi magja az 
egyenlőség, az angol-amerikai kontextusban a 
szabadság sem szorult annyira háttérbe, mint 
más szocializmus-koncepciókban. Az angol és 
amerikai szocialisták határozottan nemet mond- 
tak a totalitárius államra, viszont hívei az erősen 
központosított és szükségképpen bürokratizált 
jóléti államnak — e kérdésben a klasszikus libe- 
rálisokkal és a konzervatívokkal egyaránt élesen 
szembenállva. 

Az angol - fejlődésének meghatározó vonását 
az erős szakszervezetekben láthatjuk; belőlük nőtt 
ki a XX. század elejére a Munkáspárt. A trade 
unionok pedig nem a rendszer teljes átalakításá- 
ban, csak a munkásság pozícióinak a javításá- 
ban voltak érdekeltek. A Labour Party ideológiáját 
a Fabiánus Társaság dolgozta ki, amelyet olyan 
neves baloldali értelmiségiek alapítottak 1884- 
ben, mint a Webb-házaspár (Beatrice és Sidney), 
valamint G. B. Shaw és H. G. Wells írók. Ok 
valamennyien fokozatos reformokkal, parlamen- 
táris úton kívánták a szocializmus eszméit valóra 
váltani — ezért határozottan elutasították a Kom- 
munista Párt együttműködési ajánlatát az első 
világháború után. 1945 és 1951 között a Clement 
Attlee vezette Munkáspárt rakta le a jóléti állam 
brit változatának az alapjait. 

A XX. század második felében a pártban és ér- 
telmiségi holdudvarában éles vita bontakozott ki 
az állami tulajdon és a régi típusú , osztálypoliti- 
ka" szerepéről: a , revizionisták" (köztük Anthony 
Crosland) sürgették, hogy a brit baloldal szakít- 
son a köztulajdon iránti elkötelezettségével. Erre 
azonban csak a század legvégén került sor, amikor 
az Uj Munkáspárt vezetőjeként Tony Blair — az 
Anthony Giddens nevéhez fűződő —,harma- 
dik út" eszméire támaszkodva — újradefiniálta 
és politikailag egy darabig sikeressé tette a brit 
~t, amely a thatcheri neokonzervativizmus egyes 
elemeit is átvette. Miután azonban a harmadik- 
utasok vezette Munkáspárt 2015-ben ismét elve- 
szítette a választást, egy harcosabb-radikálisabb 
baloldali (újbaloldali) irányzat erősödött meg 
Jeremy Corbyn). 

A brit baloldal érdekérvényesítő törekvéseiben 
a politikai (parlamentáris) elem dominált — az 
Egyesült Allamokban viszont a gazdasági eszkö- 
zök kerültek előtérbe. Ez elválaszthatatlan attól, 
hogy az Ujvilágban a szocialista eszmék kevesebb 
szimpatizánsra találtak, és a - szervezeti bázisa is 
igen gyenge maradt. A neves német társadalomtu- 
dós, Werner Sombart 1906-ban úgy fogalmazott, 

hogy Amerikában egyáltalán nincs is szocializ- 
mus, mert a munkásoknak sem áll érdekében a 
rendszer gyökeres megváltoztatása. A szocialista 
jellegű szervezetek itt különösen szorosan ösz- 
szefonódtak a vallással — a legbefolyásosabbá a 
XX. század elejére Walter Rauschenbusch bap- 
tista lelkipásztor Társadalmi Evangélium nevű 
mozgalma vált. A múlt század első harmadától 
a szociáldemokrata jellegű törekvések — az egyé- 
ni szabadságnak és az állami beavatkozásnak az 
összeegyeztetésre  törekedve— a , liberalizmus" 
égisze alatt kerültek be a politikai fősodorba; 
ekkortól kezdve a liberalizmus amerikai értel- 
mezése egyre inkább az európai -val rokonítható: 
Roosevelt, Lyndon Johnson, Bill Clinton és Barack 
Obama demokrata elnökök számos jellegzetesen 
szociáldemokrata-jóléti intézkedést vezettek be. 
Ujszerű jelenség, hogy kifejezetten baloldali szo- 
ciáldemokrata programmal lépett fel elnökjelölt 
a választásokon (Bernie Sanders). 

EG 

Kelet-Közép-Európában jelentős szociáldemok- 
rata hagyomány elsősorban az egykori Német 
Birodalom, Orosz Birodalom és Osztrák-Ma- 
gyar Monarchia nagyipari területein bonta- 
kozhatott ki a XIX. század utolsó évtizedeiben. 
Ugyanakkor itt hosszú ideig fontos dilemma 
maradt — önálló nemzetállamok híján -, hogy 
mi legyen a - álláspontja az adott nemzeti kö- 
zösség függetlenségi törekvéseivel kapcsolatban. 
Sokatmondó volt e szempontból az Orosz Biroda- 
lomban a S Pilsudski vezette Lengyel Szocialista 
Párt elfordulása a Rosa Luxemburg-féle nemzet- 
közi forradalmi irányzattól. Az Osztrák-Magyar 
Monarchián belül a szlovén szociáldemokraták a 
délszláv állam megvalósítása mellett foglaltak ál- 
lást, az olaszok pedig az Olaszországhoz való csat- 
lakozás mellett. Az 1890-ben alapított Magyar- 
országi Szociáldemokrata Párt számára (nyilván- 
valóan a munkásság etnikai összetételéből követ- 
kezően is) a korabeli többnemzetiségű államkeret 
volt a kiindulópont, de elutasította a Monarchia 
felosztására irányuló terveket, majd Irianont, és 
végül üdvözölte a revíziót. Az ausztromarxizmus 
a személyelvű kulturális autonómia gondolatával 
hozzájárult a térség nemzetiségi kérdésének táv- 
latosabb felfogásához. Meghatározó viszonyulási 
pontot a radikális — a többpártrendszeren alapuló 
demokráciát elvető — kommunista-totalitárius 
irányzat jelentett. A kommunisták az első és a 
második világháború végén magukkal ragadták 

a szociáldemokrata pártokat, kijátszva azok meg- 
választott vezetőit. A két háború közti időszakban 
így jelentősen háttérbe szorultak, illetve szavazó- 
bázisuk egy része a szélsőjobboldalt erősítette. 1945 
után a —Szovjetunió befolyási övezetébe került 
országokban csakúgy, mint a második —jugoszláv 
államban, a kommunista hatalomátvétel után a 
~t fölszámolták, pártjait kényszeregyesülés útján 
beolvasztották a kommunista pártokba, kiépült 
szervezeteit, baloldali nyelvezetét kisajátították. 
A közösségi társadalmat, a munkásosztály ha- 
talmát és a szociális igazságot hirdető hivatalos 
propaganda hazug retorikája egyébként a nagy 
társadalmi megrázkódtatások (1956: magyar mun- 
kástanácsok; 1980: lengyel Szolidaritás) alkalmával 
rendre lelepleződött. 

Az 1988-1991-es demokratikus átmenet idején 
sorra megjelentek a szociáldemokrata pártkezde- 
ményezések országainkban. Az átalakulás első 
számú kérdése a totális diktatúra lebontása volt, 
kezdetben a sokszínű demokratikus törekvések- 
ben, mozgalmakban határozottan jelen voltak 
a szociáldemokrata értékek (szociális igazság, 
korlátozott piacgazdaság követelése). Negyven 
év kommunizmus és idegen katonai megszállás 
után nem volt könnyű az útkeresés. Ugyanakkor 
a hatalmi monopóliummal rendelkező állampár- 
tok a -ban vélték fölismerni jövőjüket. Eleinte a 
demokratikus szocializmus jelszavát hirdették, és 
a nemzetközi fejlemények hatására elismerték a 
többpártrendszer, a piacgazdaságra történő átté- 
rés elkerülhetetlenségét. A kialakuló pártrend- 
szerben a baloldali mezőt célozták meg. Minden 
rendelkezésükre álló erővel (a médiától a titkos- 
szolgálatokig) igyekeztek felszámolni a valódi 
szociáldemokrata pártkezdeményezéseket. 

Miután a Nyugat tartott az átmenet kül- és 
belpolitikai feszültségeitől, esetleges társadalmi 
robbanásoktól, a fordulat levezénylésében döntő 
tényezőnek tartották az állampártok reformer 
erőit. E megfontolások következményeként az- 
után elismerték a szocialistává vagy demokra- 
tikus baloldalivá átvedlő kommunista pártokat 
szociáldemokratákként, így lettek ezek a Szocia- 
lista Internacionálé tagszervezeteivé, miközben az 
állampárti elitekből kerültek ki a — magánosítás 
fő — immár harcos, neoliberális gazdaságpolitikát 
hirdető — haszonélvezői, az új nagytőkés elit. 

Csupán Csehországban tudott megszületni 
a kommunista elődpárttól független szociál- 
demokrata politikai alakulat, mert tíz évre 
kizárták a közéletből a kommunista rendszer 


vezetőit. Bulgáriában, Horvátországban, Len- 
gyelországban, Magyarországon, Romániában, 
Szlovákiában az elmúlt két évtizedben megha- 
tározó szerepet a posztkommunista pártok ját- 
szottak. Bázisukat mindenekelőtt a társadalmi 
beágyazottságuk, az újjal szembeni természetes 
bizalmatlanság, a közvetlen múlt stabil idősza- 
kai iránti nosztalgia, a társadalmi egyenlőtlen- 
ség hirtelen növekedése biztosította. A nagyipar 
visszaszorulása és a privatizálás után ezek a pár- 
tok általában nem voltak képesek a ~ munkavál- 
lalókat védő funkcióját biztosítani, mint ahogy 
a diktatúra , állami" szakszervezeteiből sem szü- 
lettek igazi szakszervezetek. 

Magyarországon 1868-ben megalakult a Lassalle, 
majd az I. Internacionálé hatása alatt álló Alta- 
lános Munkásegylet, ebből jött létre 1873-ban 
a Magyarországi Munkáspárt, majd 1880-ban a 
Magyarországi Altalános Munkáspárt és 1890- 
ben a II. Internacionálé útmutatásai alapján a 
Magyarországi Szociáldemokrata Párt (MSZDP), 
zömmel az osztrák mozgalom segítségével. A tö- 
megbázisának megfelelően kezdetben kétnyelvű 
(magyar-német) szervezet a századfordulón el- 
kezdett a nemzetiségek szerint tagolódni. 

A magyar ~ erősen követte a német, még in- 
kább az osztrák testvérpárt szavakban forradalmi, 
valójában azonban mérsékelt ideológiáját. Ahogy 
a ~ általában, a magyar is követelte az általános 
választójogot, csakhogy doktriner internaciona- 
lizmusa miatt nem számolt annak nemzetiségi 
és társadalmi viszonyokra gyakorolt hatásaival. 
A földosztás — gazdaságilag észszerű — elutasítá- 
sával s általában a szintén dogmatikus agrárpo- 
litikájával elidegenítette magát a vele párhuza- 
mosan, gyakran átfedésben szerveződő agrár- 
szocialista mozgalmaktól (—agrármozgalmak). 
A nemzeti kérdést erőteljesen tematizáló korabeli 
magyar közélettel élesen szembenállt a párt tu- 
datos és vállalt, provokatív internacionalizmusa 
és antinacionalizmusa, amely néhány konkrét 
esetben (Kossuth-centenárium, 1905—I906-os 
válság) kifejezetten felháborította a hagyomá- 
nyos eliteket. A párt demokratikus elkötelezett- 
sége és szerveződése azonban több olyan kiváló, 
korántsem doktriner politikust is pályára állított, 
mint Garami Ernő vagy Buchinger Manó, akik 
nem értettek egyet a forradalmi marxizmussal, 
ugyanakkor a párttöbbséggel összhangban — tel- 

jes joggal — meg akarták haladni az elavult, med- 
dő közjogi politizálás kereteit. 

Ez a tagadás számos magyar szociáldemokra- 
tát még inkább megnyitott a bolsevizmus előtt, 
amely különben is szervesen következett a marxi 
forradalmi tanításból, és az első világháború vé- 
gére megosztotta az egész -t. Olyannyira, hogy 
a háború előidézte társadalmi változásokban 
megerősödött MSZDP többsége szorgalmazta 
a kommunisták és a magyar szociáldemokraták 
végzetes pártegyesülését 1919 márciusában és a 
— Tanácsköztársaság kikiáltását, ami értelmiségi 
támogatást is nyert a forradalmi szocialistáktól, 
a Galili Kör egyes tagjaitól. Ezt az MSZDP 
régi vezetői, Garami, Buchinger, Peidl Gyula és 
Propper Sándor elutasították, nem lévén hajlan- 
dóak feladni a jogállamiság és a demokrácia elveit 
a —proletárdiktatúráért. 

A vörös diktatúrában való részvétel miatt 
a pártnak jelentős népszerűségvesztést és néhány 
hónapig konkrét üldöztetést kellett elszenvednie. 
Az antibolsevista Horthy-rendszer alapvetően 
ellenséges viszonyai között a —Bethlen István 
és —Peyer Károly közt létrejött megállapodás 
(1921) biztosította a működéséhez a feltételeket, 
de a párt nem tudta visszanyerni korábbi tömeg- 
bázisát, jóllehet az 1922-es választásokon még 
egészen jó eredményt ért el (a szavazatok 17%-át s 
25 mandátumot szerzett). A konszolidáció jegyé- 
ben Bethlen az 1920-as évek végén lehetővé tet- 
te Garami és Buchinger hazatérését és politikai 
szerepvállalását. Az 1930-as évektől az MSZDP 
hagyományos szavazóbázisa azonban elkopott, 
elkedvetlenedett, az új nemzedék pedig a német 
nemzetiszocialista radikalizmus és az antiszemi- 
ta szociális igazságtétel bűvkörébe került. A párt 
kiemelkedő képviselői, Peyer és —Kéthly Anna 
fenntartották a párt színvonalas működését, a 
nyugati testvérpártjaikkal összhangban elutasí- 
tották a forradalmi marxizmust (ahogy persze a 
nemzetiszocializmust is), s a szocializmusba való 
demokratikus átmenetet hirdették. Támogatták 
a revíziós törekvéseket (etnikai alapon), és hatá- 
rozottan felemelték szavukat a zsidótörvények 
ellen, de az antiszemita közszellem miatt nem 
állítottak zsidó származású jelölteket. A jócskán 
megnehezült feltételek (például a zsidótörvények 
választójogi korlátozásai) mellett az MSZDP 
1939-ben a szavazatoknak már csak a 3,4%-át 
szerezte meg (és ezzel 5 mandátumot). 1943-ban 
szövetségre lépett a öFüggetlen Kisgazda Párt- 

tal, és tárgyalt a - Kállay-kormánnyal a háború- 
ból való kiugrás utáni kormányzati szerepéről. 

Az ország szovjet átvétele (megszállása) végze- 
tesen megosztotta a magyar ~t. Sztálin és a kom- 
munisták nem tűrték a - önállóságát, így termé- 
szetszerűleg a kommunistákkal való együttmű- 
ködés hívei kerültek előtérbe Magyarországon. 
Marosán György, illetve a centrista és húzó- 
dozó Szakasits Arpád az MSZDP régi vezetése 
(Peyer, Kéthly) ellenében egyesítették a pártot a 
kommunistákkal. A határozottan szembeszegülő 
Peyer emigrációba kényszerült, az egy ideig tak- 
tikázó Kéthlyt életfogytiglanra ítélték. A szovjet 
nyomásra bekövetkező fúzió ismét abba a helyzet- 
be sodorta a magyar -t, hogy a törékeny magyar 
demokrácia ellen vétsen. Az MSZDP 1956-ban 
Kéthly Anna vezetésével újjáalakult. A rendszer- 
változás idején (1989) az újraélesztésére tett kí- 
sérleteket a hatalmi érdek elfojtotta. Az MSZDP 
demokratikus önszerveződésben,  munkásér- 
dek-képviseletben kialakult csaknem évszázados 
hagyományának a pártegyesüléssel sajnálatosan 
vége szakadt. Számos jeles vezetőjét (Garami, 
Buchinger, Peidl Gyula, Peyer, Kéthly, Mónus 
Illés stb.) joggal tartja számon a magyar politikai 
kultúra és történeti emlékezet. 

szociális piacgazdaság A második világháború 
után az újonnan megalakuló Német Szövetségi 
Köztársaságban (NSZK, ÖS Németország) kiala- 
kított társadalmi-gazdasági modell és gazdaság- 
politika, amelynek elméleti alapjait a Harmadik 

Birodalom időszakában, az 1930—1940-es évek- 
ben dolgozták ki a , freiburgi iskola?" közgazdászai 
(Walter Eucken, Leonhard Miksch, Wilhelm 
Röpke, Franz Böhm, Alexander Rüstow, Hans 
Grofmann-Doerth), illetve Ludwig Erhard nürn- 
bergi gazdaságkutató és Alfred Müller-Armack 
münsteri közgazdász. Az utóbbitól származik maga 
a kifejezés is (, soziale Marktwirtschaft"), amelyet 
1947-es Wirtscbaftslenkung und Marktwirtschaft 
(„Gazdasági kormányzás és piacgazdaság”) című 
könyvében használt először. 

A ~ elméletének megalkotói úgy ítélték meg, 
hogy a gazdasági világválság messze túlmutat 
a gazdaságon, és elsősorban az állam válságát 
idézte elő. Ezért a fő feladat szerintük az állam 
gazdasági szerepének az újradefiniálása: búcsú 
a klasszikus —liberalizmus államától, egyszer- 
smind a —nemzetiszocialisták —keynesi ih- 
letésű intervencionista államfelfogásának az 
elutasítása. Az új liberalizmus, amelyet képvisel- 
hetőnek tartottak, erős államot követel, liberális, 
piackonform intervencionizmust. 

A ,freiburgi iskola" meghatározó intézmé- 
nye, az Akademie für deutsches Recht (Német 
Jogi Akadémia) 1937-től adta ki az Ordnung der 
Wirtschaft („Gazdasági rend”) című folyóiratot. 
Erről nevezték el az iskola által képviselt irány- 
zatot Ordoltberalismusnak, amely híven tükrözte 
irányváltásuk lényegét: /gissez-faire (hadd men- 
jen’, azaz be nem avatkozás) helyett Örexd. Már 
a folyóirat első számában felvázolta Franz Böhm 
az ordoliberális iskola fő tételeit. Az egyik alap- 
elv így szólt: „Csak annyiban engedélyezhető a 
magángazdaság szabadsága, amennyiben a piaci 
verseny rendhez vezet." 

Mindezzel együtt az ordoliberálisok a szabad 
verseny elkötelezett hívei voltak, habár az állam 
által megszervezett és felügyelt verseny hívei, akik 
úgy vélték, az állam felelőssége a piaci szereplőket 
a megfelelő magatartásra szorítani. A Keresztény- 
demokrata Unió (CDU) 1949-es - Erhard és 
Müller-Armack által írt — választási programja 
(a , Düsseldorfi alapelvek") így fogalmaz: , A gaz- 
daság szervezőelvének a versenynek kell lennie, 
az államnak meg kell alkotnia és be kell tartat- 
nia a verseny szabályait, illetve az azáltal okozott 
társadalmi problémákat elhárítania, a gazdaságot 
egyébként messzemenően békén kell hagynia." 

Szemben a neoklasszikus közgazdaságtan fő- 
áramával, a - teoretikusai a gazdasági folyama- 
tokat mindig a szociális valóság, a társadalmi 
folyamatok átfogóbb kontextusában értelmez- 


ték. Müller-Armack a leendő NSZK gazdasági 
és társadalmi rendjéről 1946 júniusában tartott 
hamburgi konferencián szorgalmazta „a piacgaz- 
daság és egy aktív szociális vagy szocialisztikus 
gazdaságpolitika értelmes összehangolását", il- 
letve „az erkölcsi gondolatoknak az új gazdasági 
rendbe való beépítését”. Gazdasági modellje tehát 
nem egy magára hagyott liberális piacgazdasá- 
got, hanem egy „tudatosan kormányzott, rá- 
adásul szociálisan kormányzott piacgazdaságot” 
körvonalazott, aktív állami konjunktúraélénkítő, 
foglalkoztatás-, szociál-, lakás- és bérpolitikával. 

Elképzelései több szempontból túlmentek az 
ordoliberálisok, sőt Ludwig Erhard államfelfo- 
gásán. Ennek gyakorlati jelentősége is volt, mert 
Erhard az —Adenauer-kormány gazdasági mi- 
nisztereként és Müller-Armack a minisztérium 
stratégiatervező részlegének vezetőjeként, majd 
államtitkáraként együtt felelt a ~ elméleti mo- 
delljének a gyakorlati gazdaságpolitikába történő 
átültetéséért. Szoros együttműködésük ellenére 
e hangsúlybéli különbségeik többször okoztak 
konfliktust közöttük. Némi leegyszerűsítéssel: 
Erhard volt a piacpártibb, Müller-Armack az 
—>etatistább. 

Angela Merkel kancellárként több alkalom- 
mal is hitet tett a ~ mellett, gyakran hivatkozik 
Ludwig Erhardra, idézi gondolatait. Hazánkban 
a rendszerváltás utáni első szabadon választott 
kormány gazdaságpolitikáját áthatotta a ~ esz- 
méje, —Antall már miniszterelnöki program- 
beszédében deklarálta, hogy „célunk a szociális 
piacgazdaság megvalósítása”. 1989. október 23-tól 
2011. december 31-ig a magyar Alkotmány beve- 
zető mondatában szintén szerepelt a kifejezés. 


Erhard, Ludwig: Jólétet mindenkinek (1957; m. 1994). 

Ptak, Ralf: Vom  Ordoliberalismus zur Sozialen 
Marktwirtschaft: Stationen des Neoliberalismus in 
Deutschland („Az ordoliberalizmustól a ~ig: a neoli- 
beralizmus állomásai Németországban”, 2004). 


PS 


szocializmus (l. socialis "bajtársi, társas") A fo- 
galmat (socialismo) először 1803-ban Giacomo 
Giuliani használta Rousseau-kritikájában a társa- 
dalmi rend egészére vonatkoztatva. A korai szo- 
cialista gondolkodóknál (Gracchus Babeuf, Hen- 
ri de Saint-Simon, Louis Blanqui) az —indivi- 
dualizmussal szembeállítva inkább —utópiaként 
jelent meg, majd a XIX. század közepétől, a —li- 
beralizmus és a —konzervativizmus mellett, az 

szólásszabadság 


egyenlőséget és a —szolidaritást hangsúlyozva 
meghatározó erejű politikai eszmerendszerré, 
ideológiává vált, és az akkor születő —munkás- 
mozgalmat tartósan áthatotta, pártok létrejöt- 
téhez vezetett. Sajátos változata az anarchizmus, 
amelynek képviselői az állam, sőt mindenféle ha- 
talom tagadásában látták a - megvalósulását. 

A fő célok közös volta ellenére a szocialista 
mozgalmak, pártok nagyon különböző politikai 
irányokat követtek már a XIX. században, de fő- 
ként azt követően. A különbözőség egyfelől abból 
fakadt, hogy milyen eszközökkel gondoltak cél- 
jaik megvalósításért küzdeni. A reformista pozíció 
a —parlamenti demokrácia kereteit nem kívánta 
túllépni ( szociáldemokrácia), míg a forradal- 
márok az erőszakra támaszkodva új világot akar- 
tak teremteni, amely megvalósítja az egyenlősé- 
get ( kommunizmus). A különbözőség másik 
oka, hogy más-más értékeket társítottak az alap- 
követeléshez. Voltak pártok, amelyek a keresz- 
tény hagyományokra támaszkodva értelmezték 
a ~t ( ekeresztényszocializmus), és voltak, ame- 
lyek a nemzeti szemponttal ( fasizmus) vagy a 
faji meghatározottsággal egyesítették (—~nemze- 
tiszocializmus). A nemzethez kötött egyenlőség 
a kommunista pártoktól sem volt idegen (például a 
Nicolae Ceausescu vezette Román Kommunista 
Párt esetén). Az 1970-es évektől a baloldali poli- 
tikai nyelvezetben megjelent a reálisan létező - 
fogalma a kelet-európai változatra alkalmazva, 
ezzel is kifejezve, hogy a megvalósult - eltér a - 
eszméjétől. 


Honneth, Axel: Die Idee des Sozialismus („A ~ eszmé- 
je”, 2015). 

Mukherjee, Subrata és Sushila Ranaswamy: A History 
of Socialist Thought („A szocialista gondolkodás tör- 
ténete”, 2000). 


KA 


szólásszabadság A véleménynyilvánítás sza- 
badsága; alapjog, amelyet Magyarország — Alap- 
törvénye (IX. cikk (1)-(2)) véd. Az 1946. évi I. 
törvényben a gondolat és a vélemény szabadsága 
szerepelt, majd az 1989-es alkotmánymódosítást 
követően a , véleménynyilvánítási szabadság” 
kifejezés használata terjedt el. A szabad kommu- 
nikációt lehetővé tevő alapjogot ettől függetlenül 
illethetjük a „~”, a , véleményszabadság", a „vé- 
leménynyilvánítási szabadság” vagy „a kifejezés 
szabadsága” elnevezéssel is, és ezeket egymás 
megfelelőinek tekinthetjük. 

»[---] hazánk alkotmányos lételének egyik fő 
kincse a szólás szabadsága — mondta —Deák Fe- 
renc —, s talán egyetlenegy, mely őrje lehet nem- 
zeti szabadságunknak” („Wesselényi Miklós 
báró és a szólásszabadság védelmében”, 1835. jú- 
nius 16., Deák Agnes és Molnár András [szerk.]: 
Deák Ferenc: Válogatott politikai írások és beszédek 
I-II., 2001). Ennek megfelelően a -ért folytatott 
küzdelem története a reformkor óta a magyar 
függetlenségért folytatott küzdelem története is. 
Az 1989-es Srendszerváltozás óta eltelt időszak 
a leghosszabb a magyar történelemben, amelyben 
a ~ joga folyamatosan érvényesült. 

A ~ joga alapján mindenkinek, egyenlő mér- 
tékben, a törvények által meghatározott keretek 
között joga van véleményének szabad kifejtésére. 
A szóbeli, írásos, nyomtatott kifejezések mind- 
mind „vélemény”-nek, illetve „szólás”-nak mi- 
nősülnek, ahogyan a különböző médiumok mű- 
sorai vagy a filmek is. Annak minősülhetnek a 
képek vagy más, vizuálisan érzékelhető tárgyak, 
ábrázolások, a műalkotások. A törvény általi kor- 
látozás az alkotmányos gyakorlat alapján csak 
szükséges esetben és arányos mértékben megen- 
gedett, és szűk körűnek kell lennie. 

A politikai véleményeket minden jogrendszer 
fokozottabban védi a többinél. Ezeket tekinthetjük 
tehát a ~ legerősebben védett belső magjának. Per- 
sze e kategória meghatározása nem könnyű. Bizo- 
nyos jogrendszerek csak kifejezetten a parlament 
működésével kapcsolatos véleményeket tekintik e 
körbe tartozónak, a legtöbben azonban ennél jóval 
szélesebb értelmezést adnak a kategóriának: Eric 
Barendt szerint politikai véleménynyilvánításnak 
tekinthető minden olyan megnyilvánulás, amely 
lehetségesen hozzájárul a közvélemény alakításá- 
hoz, a témák olyan széles körében, amelyre egy 
gondolkodó állampolgár közügyként tekinthet 
(Freedom of Speech [„~”], 2005). 

A politikai vélemény (szólás) a jog számára tehát 
általában véve „értékesebb” (erősebben védett) a ~ 
egyéb megnyilvánulásainál. Az amerikai mintára 
történő, a szólás értéke alapján különböztető dif- 
ferenciálás azonban nem veszélytelen. A kevésbé 
értékesnek ítélt szólások ugyan nem maradnak 
védtelenek, de védelmük alacsonyabb szintű lesz. 
A csoportosítás, legalábbis a politikai — nem politikai 
kategóriákba, azonban szükséges, mert annak hiá- 
nyában valamennyi szólásra egyazon mércét kelle- 
ne alkalmazni, ez pedig vagy a kevésbé értékesek 
(például a pornográfia vagy a reklámok) védelmi 
szintjének túlzott megemelését, vagy pedig a köz- 


szolidaritás 


ügyek vitájában részt vevő vélemények csökke- 
nését hozná magával. 

A - kiemelten védett a jogrendszer által, de 
nem élvez automatikus elsőbbséget más alapjo- 
gokkal való ütközés esetén. Védelmi szintje nem 
a vélemény kinyilvánításával okozott kárhoz iga- 
zodik, azaz bizonyos esetekben még károkozás 
esetén is a - élvez elsőbbséget; a közügyek nyílt 
vitatása indokolja például az egyéni hírnév- és 
becsületvédelem háttérbe szorulását. 

Kérdés, hogy lehetséges-e a szólások korláto- 
zása azok formája, kinyilvánításuk módja alapján. 
A közügyekben ugyanis nemcsak kifinomult, 
racionális érvelés útján lehet véleményt nyilvá- 
nítani, hanem drasztikus, nyers modorban is. 
A szólás nem korlátozható annak nyersesége mi- 
att; a véleménynyilvánítás sokkoló, felháborító, 
zavaró jellege önmagában még nem alapozza meg 
a korlátozás lehetőségét, ha valamely alapjog vagy 
alkotmányosan védett érdek nem sérül. Ebben 
az álláspontban az egyenlőség általános elvének 
alkalmazása ismerhető fel: nem mindenki képes 
véleményének racionális kifejtésére, talán nem 
is minden vélemény minden esetben tökéletesen 
megalapozott, és nem mindenkinek van módja 
arra, hogy véleményét a nagyközönség tudtára 
adja — a drasztikus módszerek vagy hang viszont 
felerősítheti az egyén amúgy halk hangját. 


Koltay András: A szólásszabadság alapvonalai (2009); uő 
és Nyakas Levente (szerk.): Magyar és európai mé- 
diajog (2013, 2015). 

KoA 


szolgáltatásgazdaság A gazdasági fejlettség 
magas szintjén alakul ki, minél nagyobb ugyanis 
adott ország egy főre eső GDP-je, annál nagyobb 
a szolgáltatások (például a pénzügyek, kereskede- 
lem, oktatás, egészségügy, vendéglátás, kommu- 
nikáció stb.) aránya a GDP-n és a foglalkoztatá- 
son belül. A gazdag országok körében mindkét 
arány 75 százalék körül van. 

A —>gazdasági növekedés azért is jár a ~ bő- 
vülésével, mert elmélyíti a specializációt, ami- 
nek következtében megnő a tranzakciós szektor. 
Ugyanekkor a fogyasztói kereslet az immateriális 
javak felé tolódik. Az sem hanyagolható azonban 
el, hogy a szolgáltatások termelékenységnöveke- 
dése és annak a gazdag országokéhoz való felzár- 
kózása lassúbb, mint az ipari termelésé. E tény 
szolgál alapjául annak a félelemnek, hogy a -ban 


a gazdasági növekedés és a felzárkózás lelassul. 
Ez ellen az szól, hogy a szolgáltatások fogyasz- 
tása — különösen az egészségügyi és az oktatási 
szolgáltatásoké — növeli az emberek termelékeny- 
ségét vagy legalábbis az életminőségét. 


Herrendorf, Bertold, Richard Rogerson és Valentinyi 
Ákos: „Growth and Structural Transformation” 
(„Növekedés és strukturális átalakulás), Aghion, 
Philippe és Steven Durlauf (szerk.): Handbook of 
Economic Growth („A gazdasági növekedés kézi- 
könyve”, 2014). 

Schettkat, Ronald és Lara Yocarini: „The Shift to 
Services Employment: A Review of the Literature” 
(„Elmozdulás a szolgáltatásokban való foglalkoztatás 
felé: szakirodalmi áttekintés”), Structural Change and 
Economic Dynamics, 2006, 17. 

Wallis, John J. és Douglass North: „Measuring the 
Transaction Sector in the American Economy, 
1870-1970” („A tranzakciós szektor mértéke az 
amerikai gazdaságban”), Engerman, Stanley L. és 
Robert E. Gallman (szerk.): Long-Term Factors in 
American Economic Growth („Az amerikai gazdasági 
növekedés hosszú távú tényezői”, 1986). 


CzP 


szolidaritás A francia enciklopédisták szóal- 
kotása (solidarité). Eredetileg az adósok összefo- 
gását jelentette a hitelezőkkel szemben. Emile 
Durkheim alkalmazta a társadalmi összetarto- 
zásra A társadalmi munkamegosztásról (1893; m. 
1986, 2001) című munkájában: megkülönböztette 
a hagyományos társadalmi vagy , mechanikus" 
és a munkamegosztási vagy , organikus"? ~t. Ezt 
követően a - a cselekvés, a szándék és az érzelem 
egységét fejezte ki azonos érdekű egyének között. 
Köznapi jelentése szerint ma a - egy másik sze- 
mély vagy csoport cselekvési, szándékbeli és/vagy 
érzelmi támogatását jelenti ( barátság). Karol 
Wojtiła pápasága (CII. János Pál) előtt publikált 
Osoba i Czyn („A cselekvő személy”, 1969; a. The 
Acting Person, 1979) című művében dolgozta ki a 
~ antropológiai és teológiai fogalmát. Ez a mun- 
ka - s II. János Pál pápasága — ihlette a lengyel 
Szolidaritás Szakszervezet elnevezését és a kom- 
munista hatalommal szembeni, Lech Wałęsa 
vezetésével folytatott tevékenységét. Elméleti al- 
kalmazása rendkívül elterjedt a politikai mozgal- 
maktól a teológiáig; a „globális ~” felhívása ma az 
átfogó etikai-ökológiai-politikai összefogás célját 
hirdeti az egész emberiség számára. 

Szovjetunió 


Rorty, Richard: Esetlegesség, irónia és szolidaritás (1989; 
m. 1996). 
Wilde, Lawrence: G/obal Solidarity (2013). 
MB 


Szovjetunió (1922-1991) Az orosz államiság 
egyik történeti formája. Az 1917-es orosz forra- 
dalom következtében összeomlott cári —Orosz- 
ország romjain, illetve Alekszandr F. Kerenszkij 
kialakuló polgári demokratikus rendszerének 
megdöntése után egy sajátos, a radikális baloldali 
eszmék által ihletett társadalomátalakítási és ál- 
lamszervezési kísérlet vette kezdetét, amelynek 
legfőbb politikai mozgatója az Oroszországi Szo- 
ciáldemokrata [bolsevik] Munkáspárt volt (1918- 
tól Oroszországi Kommunista [bolsevik] Párt, 
1925-től Ossz-szövetségi Kommunista [bolsevik] 
Párt, 1952-től ~ Kommunista Pártja [SZKP]). 
A Szovjet Szocialista Köztársaságok Szövetsége 
1922 decemberében jött létre, amikor egyesült a 
formálisan külön létező négy (orosz, ukrán, be- 
lorusz és a kaukázusontúli) szovjet köztársaság. 
A területileg folyamatosan bővülő ~ később Is 
tagköztársaságból állt (Azerbajdzsán, Belorusszia, 
Esztország, Grúzia, Kazahsztán, Kirgizisztán, 
Lettország, Litvánia, Moldova, Oroszország, Or- 
ményország, Ukrajna, Uzbegisztán, Tádzsikisz- 
tán, Türkmenisztán). Az egyes tagköztársaságo- 
kon belül további nemzetiségi jellegű autonóm 
köztársaságok és egyéb területi egységek létez- 
tek. A szovjet föderalizmus leginkább az 1920-as 
években érvényesült, utána teljesen formálissá 
vált. Miután azonban a föderalizmus a , lenini 
örökség" részévé vált, külsőségeiben mindvégig 
fennmaradt, és utóbb megkönnyítette a - vi- 
szonylag zökkenőmentes feldarabolódását. 

A forradalmi tábor radikális szárnyát alkotó 
bolsevikok 1917 novemberében vették át a ha- 
talmat az egyre inkább káoszba süllyedő Orosz- 
országban. A hatalom megtartása azonban ne- 
hezebb feladatnak bizonyult, mint a puccsszerű 
megszerzése, mert 1917 végén kezdetét vette a 
több mint hároméves oroszországi polgárháború 
(1917-1920). Az önmagát szovjethatalomnak ne- 
vező új rendszer arculatát emiatt alapvetően há- 
rom tényező határozta meg: a radikális szocialista 
eszmék, a polgárháborús mentalitás és a totális 
háború viselésére berendezkedett hadigazdaság. 
A nyugat-európai marxizmust és az orosz radi- 
kális forradalmi hagyományokat ötvöző bolsevi- 
kok eredetileg a formálisnak tekintett polgári de- 
mokráciát akarták felváltani az igazinak vélt tár- 

sadalmi demokráciával. Az utóbbi célokat szolgálta 
(volna) az úgynevezett —proletárdiktatúra, amely 
azonban nem annyira az új rendszer legfőbb társa- 
dalmi bázisának kikiáltott ipari munkásság és sze- 
gényparasztság hatalmaként funkcionált, hanem 
inkább az elitista forradalmi élcsapat identitásával 
rendelkező kommunista párt diktatúrájaként. Ele- 
inte a bolsevikok még kísérleteztek a munkásde- 
mokrácia intézményeivel és a termelőeszközök fe- 
letti társadalmi ellenőrzés megteremtésével, de ez 
a megoldás a polgárháborús körülmények között 
nem bizonyult kivitelezhetőnek. Hasonló volt a 
helyzet az új hatalmi rendszerrel, amelynek eleinte 
a nép közvetlen hatalomgyakorlására, valamint az 
általa folyamatosan ellenőrzött, rövid ciklusokra 
választott és bármikor visszahívható képviselőkből 
álló, azaz alulról felfelé épülő munkás-, paraszt- és 
katonatanácsokra (oroszul szovjetekre) kellett vol- 
na támaszkodnia, de végül megváltozott a képlet: 
a szovjetek a „demokratikus centralizmus” érvé- 
nyesülése következtében végül nem a nagyobb 
demokrácia letéteményesei, hanem a kiépülőben 
lévő forradalmi egypártrendszer hatalmi eszközei 
lettek. 

A szovjethatalom a korábbi rendszer totális 
tagadásaként jött létre, ami nemcsak az ideoló- 
giában és intézményépítésben, de a személyzeti 
cserékben is megnyilvánult. Kevés —forradalom 
indított el olyan mély elitcserét, mint a bolse- 
vik (brutálisan kivégezték az egész cári családot 
is). A ~ fennállásának első évtizedeit folyamatos 
társadalomátalakító és politikai kampányok jelle- 
mezték, amelyek az 1930-as években csúcsosod- 
tak ki. Ebben az időszakban végbement a mező- 
gazdaság erőszakos kollektivizálása, és elindult az 
erőltetett iparosítás. Az iparosítás következtében 
példátlan méretű urbanizációs folyamatok ala- 
kultak ki, amelyek végén a kisparaszti ország az 
ipari nagyvárosok államává alakult át. A belpoli- 
tika egyre brutálisabbá vált, ami az 1930-as évek- 
ben először a komoly emberáldozatokat követelő 
kuláktalanításban (a birtokos parasztság, a „ku- 
lákság mint osztály likvidálása”, 1929-1931), illet- 
ve a milliók életébe kerülő, főként ukrajnai nagy 
éhínségben („holodomor”, 1931—1933), majd az 
évi több százezer kivégzéssel járó „nagy terror”- 
ban (1936-1938) nyilvánult meg (—~Gulag). Ezzel 
egyidejűleg kiépült —Sztálin példátlan személyi 
kultusza és hatalma. Ennek fenntartásából kivet- 
te a maga részét a nyugati baloldali, vélemény- 
formáló értelmiség, amely egészen 1956-ig nem 
volt hajlandó szembenézni a szovjet valósággal. 


szövetkezet 


1941 és 1945 között a - a Nagy Honvédő Há- 
borúban az óriási emberáldozatok révén legyőzte 
az őt megtámadó és óriási pusztítást okozó nem- 
zetiszocialista Németországot és szövetségeseit, 
köztük a Magyar Királyságot. A - viszont éppen 
ennek a győzelemnek köszönhetően lett az 1945 
utáni bipolárissá vált világ egyik szuperhatalmá- 
vá. Ebben természetesen az atomfegyver gyors 
megszerzése is szerepet játszott (1949). A má- 
sodik világháború utáni években a - létre tudta 
hozni a kelet-közép- és délkelet-európai államok- 
ból az úgynevezett , keleti blokkot?" (a , béketá- 
bort"), továbbá elő tudta mozdítani a magáéhoz 
hasonló szocialista forradalmat Kínában, Koreá- 
ban, Indokínában, Afrika és Latin-Amerika több 
országában. A - kommunista vezetését a kezde- 
tekben komoly világforradalmi elhivatottság jel- 
lemezte, amely tulajdonképpen a korábbi Orosz 
Birodalom ortodox és szláv —messianizmusának 
az örökébe lépett. 

A szovjet belpolitikában Sztálin halála után 
(1953) enyhülés kezdődött. Nyikita Szergejevics 
Hruscsov az 1956. évi XX. pártkongresszuson le- 
leplezte a sztálinizmus bűneinek egy részét, és az 
1930-as évekhez hasonlítható, újabb nagy terror- 
hullámnak az elkerülése érdekében megpróbálta 
bevezetni a párton belüli kollektív vezetést, illet- 
ve megteremteni a formalizáltabb eljárási rendet, 
amit a korabeli terminológiával élve a szocialista 
törvényesség megteremtésének neveztek. Ismét 
az SZKP Politikai Bizottsága lett az állam leg- 
főbb kollektív irányítószerve. Folytatódott a párt 
és az állami funkciók addig is jellemző összefo- 
nódása. A sok millió tagot számláló kommunista 
párt, amely a szovjet alkotmány értelmében hi- 
vatalosan is az ország vezető erejének számított, 
ugyanis nem klasszikus politikai pártként, ha- 
nem óriási hatalmi konglomerátumként műkö- 
dött, és komoly irányítási-hivatali apparátusokat 
is foglalkoztatott. Ezek folyamatos ellenőrzést 
gyakoroltak az államhatalmi és igazgatási szervek 
fölött. Sajátos munkamegosztás alakult ki a párt- 
és az államigazgatási szervek között: az előbbiek 
látták el a stratégiai tervezés és a személyzeti irá- 
nyítás feladatát, az utóbbiak pedig végrehajtották 
az utasításokat, és viselték a felelősséget. 

A -ban felépített gazdasági-társadalmi modell 
az 1970-es évektől kezdve egyre nagyobb műkö- 
dési zavarokkal küszködött. Ezeket eleinte eny- 
híteni tudta az 1973. évi olajárrobbanás, amely le- 
hetővé tette a , koraszülött" szovjet jóléti államot. 
A globális gazdasági versenyben a szovjet biro- 


dalom azonban egyre nehezebben tudott helyt- 
állni, nem bírta biztosítani már a fegyverkezési 
paritást sem az USA-val. Ez mind nagyobb belső 
feszültségeket, majd reformokat szült. A legutol- 
só reformsorozat 1985-ben vette kezdetét, ami- 
kor Mihail Gorbacsov lett az SZKP főtitkára. 
Ebben az időszakban a saját belső gondjai miatt a 
moszkvai központ kevés figyelmet szentelt a ke- 
let-közép-európai csatlósainak. Egyre több belső 
konfliktus és feszültség alakult ki a birodalomban 
élő nemzetiségek, illetve a birodalmi központ és a 
perifériák között. Az utolsó és legnagyobb csapást 
a rendszerre viszont valószínűleg az a hatalmi 
harc jelentette, amely a szovjet (szövetségi) és az 
orosz (köztársasági) vezetés között alakult ki. Ez 
a konfliktus a végletekig legyengítette a birodal- 
mi központot. A szovjet birodalom konzerválását 
támogató erők 1991 augusztusában végrehajtot- 
tak még egy sikertelen rendpárti államcsínyt, 
amelynek kudarca után azonban a reális hatalom 
a köztársasági vezetők kezébe került. Végül 1991 
decemberében a -t annak idején létrehozó három, 
szláv többségű tagállam (Oroszország, Ukrajna és 
Fehéroroszország) vezetői megállapodtak, hogy 
az év végén a - mint a nemzetközi jog alanya és 
geopolitikai tényező megszűnik létezni. Ez telje- 
sen átrendezte a nemzetközi kapcsolatokat: létre- 
jött az egypólusú — USA dominálta — világrend. 


Font Mária, Krausz Tamás, Niederhauser Emil és 
Szvák Gyula: Oroszország története (1997). 

Kenéz Péter: A Szovjetunió története a kezdetektől az ösz- 
szeomlásig (1999; m. 2008). 

Pipes, Richard: Az orosz forradalom története (1995; m. 
1997); uő: A kommunizmus (1994; m. 2004). 

szövetkezet Onkéntes, autonóm és nyílt társu- 
lás közös gazdasági, társadalmi és kulturális célok 
megvalósítására. Alapszabályban rögzített céljait 
tagjai közös tulajdonban, demokratikusan irá- 
nyított vállalkozásként kívánják elérni. Számos 
alfaja ismert aszerint, hogy milyen tevékeny- 
ségre állnak össze a tagok (például fogyasztási, 
hitel-, beszerzési, termelő-, lakásépítő, értékesí- 
tő és beraktározási -). A fenti értelemben vett, 
ún. rochdale-i elvek szerint szerveződő, szolida- 
ritásalapú -ek a kapitalizmus megszilárdulásá- 
nak korából, a XIX. századi Nagy-Britanniából 
eredeztethetőek. Az önvédelem, önfenntartás, 
önsegélyezés hármassága a gazdasági dimenzión 
túlmenően mozgalmi jelleget is adhat a -eknek, 

Sztálin (acélos’), Joszif Visszarionovics 


és így azok nemcsak a munkásmozgalmakból, de 
bizonyos mértékig a nemzetépítés feladatából is 
kivették részüket (például az erdélyi románság 
és a felvidéki szlovákság esetében). Magyarorszá- 
gon az 1875. évi XXXVII. törvény szabályozta a 
~ek működését. A dualizmus korában — Károlyi 
Sándor gróf szerzett elévülhetetlen érdemeket a 
kulturális, karitatív és , nemzetnevelő" célokat 
egyaránt ellátó fogyasztási és hitel-ek szerve- 
zése terén. Ezek közül kiemelkedik az 1898-ban 
alapított, majd a két világháború közt meghatá- 
rozó gazdasági tényezővé váló Hangya Országos 
Fogyasztási és Ertékesítési Szövetkezet, amely- 
nek feladata elsősorban a mezőgazdasági és ipari 
termékek beszerzése és értékesítése volt. A fenti 
értelemben vett önkéntes társulások ma is mű- 
ködnek. 1895-ben alakult meg londoni székhely- 
lyel a Szövetkezetek Nemzetközi Szövetsége 
(International Cooperative Alliance, ICA), tagsága 
ma csaknem egymilliárd fő. Ezzel szemben is- 
merünk a társadalomra államilag ráerőszakolt 
~eket is, mint amilyenek például a Szovjetunió 
mezőgazdasági termelő-ei (magyar rövidítéssel 
téesz, tsz; orosz kölcsönszóval kolhoz) voltak. Ezek 
mintájára történt a magyar mezőgazdaság 1945 
utáni kommunista átszervezése több lépésben, 
de mindannyiszor erőszakosan. A téeszesítés, 
a termelő-be kényszerítés eredményeként szá- 
molódott fel végleg a történeti értelemben vett 
parasztság hazánkban. 


Bak Klára: , A nemzetközi szövetkezeti alapelvek ér- 
vényesülése a 2013. évi V. törvény szövetkezetekre 
vonatkozó rendelkezéseiben”, Agrár- és Környezet- 
Jog, 2014, 16. 

Bury, J. P. T. (szerk.): The New Cambridge Modern 
History Volume 10: The Zenith of European Power, 
1830-1870 („Modern történelem: az európai hatalom 
a csúcson”, 1960). 

Madzsar József (szerk.): Társadalmi lexikon (1928). 

Ö. Kovács József: A paraszti társadalom felszámolása 
a kommunista diktatúrában: a vidéki Magyarország po- 
litikai társadalomtörténete: 1945-1965 (2012). 

Sztálin (acélos), Joszif Visszarionovics (er. 
Dzsugasvili; 1878-1953) Harminc éven át vezet- 
te a —>Szovjetuniót. Az új bolsevik államalakulat 
koncepcióját és terroron alapuló hatalomgyakor- 
lási technikáit —Lenintől örökölte. Sajátos, bű- 

nözői politikai kultúrájával céltudatosan építette 
ki személyes hatalmát, mindig megsemmisítve 
lehetséges ellenfeleit és folyamatos halálfélelemben 
tartva szövetségeseit. Az 1929-ben indított kollek- 
tivizálás és erőltetett iparosítás, az 1932—I933-as 
éhínség, majd az 1937—1938-as belső tisztogatások, 
a —Gulag-rendszer kiépítése, a második világ- 
háború éveiben véghezvitt tömegmészárlások és 
a ,bűnös népek" kollektív deportálása soha nem 
látott szintre fokozták az állami erőszakot: rém- 
uralma szovjet áldozatainak száma több tízmil- 
lióra becsülhető. Fiatal grúzként még osztotta a 
„nagyorosz sovinizmus” lenini-internacionalista 
kritikáját, de az 1930-as évek elejétől, amikor 
összetűzésbe került a nyelvi-kulturális jogaikat 
féltő nem orosz elitekkel (elsősorban az ukrá- 
nokkal), új nemzeti-bolsevista, oroszosító politi- 
kát érvényesített, ami utolsó éveiben — részben a 
—hidegháború hatására — erősödő állami antisze- 
mitizmussal, idegengyűlölettel társult. Felelősség 
terheli a S Hitlerrel közösen indított második 
világháborúért (Molotov-Ribbentrop-paktum, 
1939. augusztus 23.), amelynek első két éve során 
jelentős lengyel, finn, balti és román területeket 
hódított meg. A Szovjetuniónak a - számára vá- 
ratlan német megtámadása (1941. június 22.) után 
pragmatikus megfontolásból csatlakozott a náci- 
ellenes nyugati szövetséghez. A , nagy honvédő 
háború" sikere révén megszilárdította otthoni 
uralmát, és a Szovjetuniót szuperhatalmi ambí- 
ciókkal rendelkező birodalommá tette. 

Nimbuszát nyugati baloldali, véleményformáló 
értelmiségi körökben is megőrizte egészen 1956-ig, 
a Szovjetunió Kommunista Pártjának XX. kong- 
resszusáig és a magyar felkelésig. 


Baberowski, Jörg: Felperzselt fold: Sztálin erőszakuralma 
(2012; m. 2015). 

Lukacs, John: Hitler és Sztálin — r941. június (2006; m. 
2009). 

szubszidiaritás (l. subsidium "tartalék, védelem, 
támogatás") A társadalom helyes szerveződésének 
egyik legfőbb, , szilárd és örökérvényű" elve a 
katolikus tanításban. XI. Pius pápa Quadragesimo 
anno (negyven éve’) kezdetű enciklikája (1931) 
így fogalmazta meg: ,amit az egyes egyének 
saját kezdeményezésükre és önerejükből véghez 
tudnak vinni, azt a hatáskörükből kivenni és a 
közösségre bízni tilos; éppen így mindazt, amit 
egy kisebb és alacsonyabb szinten szerveződött 


szubszidiaritás 


közösség képes megvalósítani, egy nagyobb és 
magasabb szinten szerveződött társulás felada- 
tául rendelni igazságtalanság, ami súlyos károk- 
kal jár, és felforgatja a társadalom helyes rendjét. 
Mivel minden társadalmi tevékenység termé- 
szeténél fogva arra van rendelve, hogy segítse 
(szubszidiálja) a társadalmi test alkotóelemeit, ne 
pedig elpusztítsa vagy bekebelezze őket" (79). Az 
elvet — mint ahogy a —katolikus politikai-társa- 
dalmi tanítás egészét — társadalmi-politikai, ant- 
ropológiai és teológiai szinten közelíthetjük meg. 

A társadalmi-politikai olvasathoz figyelembe 
kell venni, hogy a társadalmi tanítás a Rerum 
novarum enciklikával (1891) kezdődően első- 
sorban a kollektivista, totalitárius eszmékkel 
szemben fogalmazódott meg. A ~ elve élesen 
„szemben áll a kollektivizmus minden formájá- 
val" (Katekizmus, 1992, 1885. §). Az államhatalom 
korlátozását írja elő, és elvet minden olyan be- 
rendezkedést, amely nem az egyén felelősségtel- 
jes szabadságán alapul. Határozottan támogatja 
ugyanakkor az egyén és az állam közötti auto- 
nóm köztes intézményeket — családokat, vallási, 
tudományos és civil közösségeket, Ö gazdasági és 
más —önszerveződésen alapuló társulásokat —, 
ezekben látja ugyanis az önkény, az elnyomás 
és a paternalizmus leghatásosabb ellenszereit. 
A pápai társadalmi tanítást elsőként megfogalma- 
zó XIII. Leót kétségkívül közvetlenül motiválta 
a munkásokat szervező katolikus munkásegye- 
sületek, szövetkezetek támogatásának szándéka, 
amelyek a szocializmus alternatíváját kínálták. 
Ugyanakkor az államhatalom korlátozásának 
kívánalma legalább —Aquinói Szent Tamásig 
vezethető vissza a (skolasztikus) természetjogi 
gondolkodásban. A köztes testületek jogi kereteit 
és legitimációját pedig jelentős részben a közép- 
kori Ökánonjog dolgozta ki, amely az egész egy- 
ház és az egyes egyházi szervezetek autonómiáját 
a korporatív formával igyekezett védeni. 

A - eszméje kétségkívül affinitást mutat a klasz- 
szikus liberalizmussal, ami az államhatalom kor- 
látozását és a köztes intézmények dicséretét illeti, 
és különösen közel áll Burke, — Tocqueville és 
Wilhelm Röpke liberális-konzervatív társadalom- 
képéhez. Ugyanakkor kritikus a radikális —indi- 
vidualizmussal szemben, amely elveti a , felülről 
lefelé nyújtott segítség? szükségességét, vagyis a 
felsőbb szintű társulások, köztük a kormányzatok 
kötelességét, hogy segítsék az alsóbb szintűeket 
céljaik elérésében, kudarcaik meghaladásában. Ez 
a kritika erős hangsúlyt kapott például a német 


—>keresztényszocializmusban (Wilhelm Ketteler, 
Oswald von Nell-Breuning), amely szerint a ka- 
pitalizmusban a vállalatok munkásai munkafelté- 
teleik javítása érdekében az önkéntes szakszerveze- 
tek és/vagy törvényi szabályozás segítségére szo- 
rulnak. Ahogy XVI. Benedek a Caritas in veritate 
(„Szeretet az igazságban”) kezdetű enciklikájában 
(2009) kiegyensúlyozottan fogalmaz: „a ~ —szo- 
lidaritás nélkül társadalmi partikularizmushoz ve- 
zet, a szolidaritás ~ nélkül pedig olyan paternalista 
jóléti rendszerhez, amely megalázza a szükséget 
szenvedőket” (58). 

A -ból nem következik konkrét társadalmi 
rend, annak részleteit az egyház társadalmi taní- 
tása a körültekintő mérlegelés és az erényes po- 
litikai cselekvés hatáskörébe utalja. Ilyen részlet 
például, hogy miképpen ítélendő meg az o Eu- 
rópai Unióban a „~” alkotmányos elve, amely 
szerint az Unió csak olyan célok érdekében csele- 
kedhet, amelyeket a tagállamok a maguk erejéből 
nem tudnak elérni. 

A ~ elvének „örök érvényét" az adja, hogy az 
emberi természet folyománya. Mivel „minden 
társadalmi intézmény alapelve, alanya és célja az 
emberi személy”, ahogy a II. vatikáni zsinat Gau- 
dium et spes kezdetű lelkipásztori konstitúciója 
(5) írja, a társadalmi rend kérdését megelőzi az 
antropológiai kérdés: milyen az ember? Az ember 
mint imago Dei részesedik az értelem és a szabad 
akarat isteni tulajdonságaiból. Befolyásolni tudja 
saját boldogulását, s ez kívánatos is, mivel képes- 
ségeinek, talentumainak kibontakoztatása csak 
szabad és értelmes döntések révén lehetséges. 
E döntések adják életének erkölcsi tartalmát is. 
A ~ célja, hogy a személyes szabadság biztosí- 
tásával az erényes élet feltételeit teremtse meg. 
Ugyanakkor az ember személyes céljait csak 
másokkal együttműködve — másoknak segítve 
és másoktól segítséget kapva — érheti el. Kor- 
látozott tudásánál és erejénél fogva minden- 
ki elsősorban szűkebb személyes környezeté- 
ben segíthet másokon. Ezért kell biztosítani az 
együttműködés szabadságát, s támogatni annak 
közösségi-szervezeti kereteit. Ez az antropológia 
ellentétes mindenféle történelmi determinizmus- 
sal és az egyéni és társas szabadságnak teret nem 
engedő társadalomelmélettel. Amint II. János Pál 
írja Centesimus annus... (száz éve’) kezdetű en- 
ciklikájában (1991): „a [marxista] »szocializmus« 
alapvető tévedése antropológiai jellegű. A —szo- 
cializmus ugyanis az egyént egyszerű elemnek 
tekinti, a társadalmi organizmus részecskéjének, 

szuverenitás 


oly módon, hogy az egyén java teljes mértékben 
alá van rendelve a gazdasági és társadalmi mecha- 
nizmus működésének? (13). 

Teológiai szempontból, a ~ a Öszeretet megélé- 
sének feltételeit hivatott biztosítani, ilyen módon 
érvényesülése az üdvrend része. Isten megelőle- 
gezett —szeretetét csak szabadon és személyes, 
egyedi utunkat, hivatásunkat megtalálva tehetjük 
meg. Ennek az útnak szerves része felebarátaink 
szeretete is, amely megint csak szabadon és sze- 
mélyesen adható. Nem kényszeríthető, csak aján- 
dékozható. A - tükrözi Isten világot kormányzó 
, stílusát" (Katekizmus, 1884. §). Ahelyett, hogy 
önmagának tartaná fenn az összes hatalmat, 
Isten minden teremtményének kijelöli azokat 
a feladatokat, amelyeket természetének képessé- 
gei szerint végezni tud. Ezt a teremtményi sza- 
badságot mélyen tisztelő kormányzási módot kell 
követniük az emberi közösségek irányítóinak is 
a Gondviselés szolgáiként. 

Az Európai Unióról szóló szerződés 5. cik- 
kében rögzített - alkotmányos elve elsősorban 
a tagállamok —szuverenitását hivatott védeni 
az uniós szintű intézményekkel szemben. Mivel az 
alsóbb — személyes és kisközösségi szintű — auto- 
nómiát nem feltétlenül a nemzeti szintű hata- 
lomgyakorlás védi jobban, az uniós jogelv nem 
tekinthető egyértelműen a - mint társadalom- 
szervezési elv alkalmazásának. Az alkotmányos 
elvet formálisan érvényesíti az uniós jogalkotás 
folyamatában, hogy a nemzeti törvényhozások 
a tervezett jogszabályok ellen kifogást emelhet- 
nek, a már elfogadottak ellen pedig keresetet in- 
díthatnak (szerződés, II. jegyzőkönyv 8. cikke). 
A szuverenitást védő fontosabb tényleges garan- 
cia a tagállami kormány-, illetve államfőkből álló 
o Európai ‘Tanács kiemelt szerepe az EU dön- 
téshozatalában, bár a testületben a konszenzustól 
a többségi elv felé való elmozdulás az egyes tagál- 
lamok védettségét csökkentette. A ~ mint alkot- 
mányos elv érvényesülésének biztosítéka végső 
soron csak az uniós intézmények hatalmának 
tényleges, hatékony korlátozása lehet. 


Röpke, Wilhelm: Civitas Humana: Emberséges társada- 
lom — emberséges gazdaság (1944; m. 1996). 

Tomka Miklós és Goják János: Az egybáz társadalmi 
tanítása. Dokumentumok (1993). 

Várnay Ernő és Papp Mónika: Az Európai Unió joga 
(2002, 2016). 

szuperhatalom nagyhatalom 


szupranacionális szervezetek Önemzetek fö- 
lötti (szupranacionális) szervezetek 


szuverenitás (l. superanus, f. souveraineté "fel- 
sőség’) Egy testület vagy állam jogi és politikai 
önállósága, függetlensége, az a képessége, hogy 
külső személy vagy testület beleszólása nélkül 
kormányozza magát. A mai nemzetközi jog sa- 
rokkövének számít, ám pontos tartalmának meg- 
határozása századok óta várat magára. Az első 
államközpontú, modern ~elmélet megalkotója, 
Jean Bodin (1529-1596) szerint a ~ „a legmagasabb 
parancserő". Ugyanő már ismerte a belső (egy ál- 
lami terület határain belüli) és a külső (az egyes 
államok egymáshoz való viszonyában felfogott) 
~ különbségét. További megkülönböztetés a de 
facto (tényleges) és de iure (jog szerinti) ~, mivel 
az erőtlen államok vagy testületek hatalmasabb 
államok vagy testületek akaratát követik. 

Az ókorban a - forrását az istenek jelentették 
(például a császárok esetében); a bizánci és a kö- 
zépkori felfogásban Krisztus. A —,„két kard” el- 
méletében (VIII. Bonifác Unam sanctam kezdetű 
bullája, 1302) a - személyi hordozója, a szuverén: 
Krisztus földi helytartója (a pápa); az időbeli dol- 
gokban azonban a császár ( keresztény állam- 
felfogás). E nézet a vallásháborúk, a protestantiz- 
mus felemelkedése során válságba jutott, aminek 
példája VIII. Henrik angol király elszakadása a 
~át korlátozó pápaságtól. Bodin, majd Hobbes 
is az uralkodó személyét helyezte a középpontba. 
Hobbes szerint a - a néptől ered; az uralkodó ha- 
talma abszolút és oszthatatlan, ám a nép visszave- 
heti. Ez vezetett a társadalmi szerződés elméletei- 
hez ( Locke, Rousseau, Kant), amelyekben a ~ 
a néptől származik, ennek , általános akaratából" 
vagy Kant szerint a gyakorlati ész követelmé- 
nyéből ( népfelség). — Mill az egyéni szabadság 
megjelölésére is használta a - fogalmát. 

Az állami - ma nem más, mint egy politikai 
közösség területhez és annak népességéhez fűződő 
kizárólagos joga. Am ennek a Önemzetállamokra 
redukált felfogása versengéshez, végül a XX. szá- 
zadi világháborúkhoz vezetett. Ezóta az —emberi 
jogok eszméinek térhódításával külön nemzetközi 
egyezmények (például Az emberi jogok egyetemes 
nyilatkozata, 1948) korlátozzák az állami -t, jólle- 
het azt a nemzetközi jog mindig is keretek közé 
szorította. A nemzetközi politikai szövetségek 
( Európai Unió, ENSZ, NATO stb.) és a globá- 


Szüllő Géza 


lis gazdasági összefonódás fokozottan korlátozza, 
ám nem szüntetheti meg azt. A - végső alapja a 
személy — méltósága. 


Maritain, Jacques: Man and the State („Ember és ál- 
lam”, 1951). 
Takács Péter (szerk.): Az állam szuverenitása: eszmény 
és/vagy valóság (2015). 
MB 


Szüllő Géza (1873-1957) Jogász, politikus, az 
MIA külső tagja. 1901-1906 között a Magyar 
Országgyűlés néppárti, majd pártonkívüli, 1910- 
től kormánypárti képviselője; tagja volt az osztrák— 
magyar közös ügyeket tárgyaló parlamenti dele- 
gációnak. A Nyugat indulásakor a folyóirat igaz- 
gatósági tagja. 1918-1919 után a csehszlovákiai Or- 
szágos Keresztényszocialista Párt egyik alapítója, 
1925—1932 között elnöke; a párt éléről való távozása 
összefüggött a Bethlen István lemondását követő 
budapesti politikai irány váltással. A csehszlovákiai 
magyarság külügyminiszterének nevezték: elnö- 
ke volt a Csehszlovákiai Magyar Népszövetségi 
Ligának, igazgatósági tagja a Népszövetségi Ligák 
Uniójának, az Európai Nemzetiségi Kongresszus- 
nak pedig egyik létrehívója és alelnöke. 1925—1938 
között a prágai parlament tagja — és talán legjobb 
debattere —, az első bécsi döntés után a budapesti 
felsőházé. A kisebbségi korszakban — egyik bon 


mot-ja szerint — nem csehszlovákiai magyar po- 
litikát akart folytatni, hanem magyar politikát 
Csehszlovákiában, de a kisebbségek fegyverének 
a tételes jogot tekintette, s beszédeit a kisebbség- 
védelmi szerződés, illetve az állam törvényei s 
a gyakran antidemokratikus és kisebbségellenes 
politikai gyakorlat közötti ellentmondásokra épí- 
tette. 1939-től Magyarországon angolbarátnak és 
náciellenesnek, a konzervatív ellenzék tagjának 
tekintették: jogi, nemzeti szempontok és a ke- 
reszténység elvei alapján bírálta a zsidótörvénye- 
ket, 1943 decemberében pedig — a miniszterelnök 
kérésére — ő vállalta Kállay Miklós a háborúból 
való kilépés szükségességével és feltételeivel kap- 
csolatos álláspontjának kifejtését a felsőházban. 


Műve: , Húsz magyar esztendő. Visszaemlékezéseim 
az elszakított Felvidék küzdelmeire”, Pesti Hírlap, 
1939. 

Angyal Béla: Érdekvédelem és önszerveződés. Fejezetek a 
csehszlovákiai magyar pártpolitika történetéből 1918—1938 
(2002). 

Eiler Ferenc: Kisebbségvédelem és revízió. Magyar törek- 
vések az Európai Nemzetiségi Kongresszuson, 1925-1939 
(2007). 

Filep Tamás Gusztáv: „A jog hatalma — a hatalom 
joga. Szüllő Gézáról”, uő: A humanista voksa. Írások 
a csehszlovákiai magyar kisebbség történetének köréből 
1918-1945 (2007). 

Tamás, Aguinói Szent (1225-1274) Teológus, 
filozófus, egyháztanító. A helyes politikai be- 
rendezkedésről és kormányzásról a De regno (De 
regimine principum) („A királyságról [A fejedel- 
mek kormányzásáról]", 1267) című értekezésében 
fejtette ki gondolatait, ahol a királyság értel- 
mét vizsgálva számbaveszi a helyes és a helytelen 
kormányzatokat. Ahogyan minden célra irányu- 
ló dolognak szüksége van valamire, ami a cél felé 
vezérli, úgy a politikai közösségnek is szüksége 
van kormányzóra, akárcsak egy hajónak — írja —, 
ahol a kormányos feladata, hogy a hajót kikötő- 
be juttassa. A politikai közösség célja a közjó. 
A közösséget az egység jellemzi, amely inkább je- 
lenti tagjai közösségét, mint egy tőlük megkülön- 
böztetett entitást. E közösséget a célja különböz- 
teti meg az egyes emberek puszta összességétől. 
A legvégső cél az erényes élet révén —Isten él- 
vezete. A természetes evilági cél tehát kiegészül a 
keresztényi céllal a politikai közösség esetében is. 
Az egység politikai célja tekintetében veszély- 
forrást jelent, hogy a többek uralma könnyen 
széthúzássá válhat, ami a közösségnek is békétlen- 
séget okoz, márpedig a többek között gyakrabban 
fordul elő, hogy valaki a köz javának keresésétől 
eltér, mint ha csak egyvalaki kormányoz. Ha 
közülük csak egy is elhagyja a közjó követését, 
a , viszály réme fenyeget az alattvalók közös- 
ségében”, márpedig „jobban kell óvakodni at- 
tól, amitől gyakrabban jöhet nagy veszedelem". 
A —>viszály könnyebben fajul zsarnoksággá, illetve 
az ebből származó zsarnokság több veszéllyel jár, 
mint amikor egyeduralom fajul zsarnoksággá, és 
a fejedelem válik zsarnokká (kivéve, ha az egész 
közösség ellen támad). - meglátása szerint tehát a 
többek kormányzatából gyakrabban és nagyobb 
bajok zúdulnak a kormányzott közösségre, ami 
a többek uralmának , belső természetéből", po- 
litikai törvényszerűségeiből szükségszerűen kö- 
vetkezik. - mindezt politikai érvekkel és törté- 
nelmi példákkal támasztja alá. - államfelfogása 
—organikus, így makrokozmikus és szervanaló- 
giás példákat is hoz: a király úgy kormányozza a 
politikai közösséget, amiképpen Isten a világot, s 
a fej a testet. A végkövetkeztetés tehát első meg- 

közelítésben az, hogy természetszerűleg, azaz fi- 
lozófiailag megalapozott politikakoncepciója sze- 
rint a legjobb az egyeduralom, a királyság. Másutt 
azonban mégis a királyság többek általi, speciális 
(alkotmányos-szerkezeti) berendezkedés szerinti 
kormányzata felé hajlik. 

A De regnóval ellentétben a Summa Theologica 
(1265-1274; m. A teológia foglalata; m. 1994, 2002) 
című főműve meghatározott helyein ~ ugyanis 
a korlátozott monarchiát tartotta a legjobb kor- 
mányzati formának, éspedig olyan vegyes alkot- 
mány formájában, amely elegyíti a monarchikus, 
az arisztokratikus és a demokratikus elemeket. 
Akkor érhető el ugyanis leginkább a közjó, ha 
a társadalom különböző rétegei egyaránt része- 
sedhetnek — de nem egyformán — a hatalomból. 
A legjobb államforma következésképpen elmé- 
letileg, ideálisan a királyság lenne (De regno), a 
gyakorlati realitást, a valóságos emberi termé- 
szetet tekintve azonban — minthogy alig lehet 
találni feddhetetlen erkölcsű királyt, s a nép se 
nagyon fogadná el, hogy semmilyen módon ne 
részesüljön a kormányzásból — a mérsékelt királyi 
batalmat megtestesítő vegyes kormányzat (regimen 
commixtum) a legjobb. Ebben az egyes elemek 
valamiképpen harmonikus egyensúlyt adva 
korrigálják és mérséklik egymást. A vegyes kor- 
mányzás nélkül, azaz ahol tehát mind a három 
rend (király, arisztokrácia, nép) meghatározott 
helyen és módon részt vesz a kormányzás fele- 
lősségében, az egyes kormányzati módok óhatat- 
lanul az ellentétükké korcsosodnak. A De regnóban 
a királyságot tekinti a legjobb államformának, 
amíg az nem fordul át a legrosszabb kormányzási 
módba, azaz a zsarnokságba. A zsarnokság elke- 
rülésére - az erényes jellemű király választását 
és a mérsékelt, korlátozott hatalmat tekintette 
a legalkalmasabbnak. 

—Arisztotelészhez hasonlatosan a három jó 
kormányforma három ellenpárját is nevesíti: a 
királyságé a zsarnokság (mindkettő egy ember 
kormányzása), az arisztokráciáé az oligarchia 
(mindkettő kevesek kormányzása), a politiáé a 
demokrácia (mindkettő a sokak kormányzása). 
Amiképpen a királyság az abszolút módon leg- 


Tamás, Aguinói Szent 


jobb, úgy annak ellentéte a legrosszabb kormány- 
zási mód. A legjobb kormányzat az, amikor a ha- 
talom egyetlen ember kezében van, aki erény ál- 
tal kormányoz, s őalatta más, bizonyított erényű 
emberek helyezkednek el, miközben, minthogy a 
kormányzás mindenkit érint, a politikai közösség 
minden tagja pályázhat is azon politikai tisztsé- 
gekre, amelyekre ő maga is választ személyeket. 
A vegyes alkotmány tehát a királyság másik két 
kormányzási mód általi enyhítése, azaz egy olyan 
királyságról ír néhol -, amelyben a királyt erény- 
beli kiválósága miatt választják, akit erényes fér- 
fiak szűk köre segít a kormányzásban, miközben 
mind a királyt, mind az említett bölcsek tanácsát 
az egész politikai közösségből és azáltal választ- 
ják. E vegyes alkotmányos kormányzással lehet 
a királyságot korlátozni, amely túlságosan is 
hajlamos arra, hogy zsarnoksággá torzuljon, ha- 
csak nem az a — felettébb ritka — helyzet áll fenn, 
hogy egy feddhetetlen erényű ember kormányoz 
királyként. 

A király, ha kötelezettségét megszegve hűtlen 
a kormányzásában, s zsarnokká válik, akkor ha- 
talma korlátozható, illetve akár le is váltható, s 
azt érdemli, hogy az alattvalók se tartsák magu- 
kat a vele kötött —szövetséghez (pactum). Több 
gyakorlati politikai és erkölcsi érvet is felhoz ~ 
azonban amellett, hogy ha nem lehet leváltani, 
miért nem érdemes, illetve szabad a zsarnok ural- 
kodót megölni, s ezért, mint kisebb rossz, nincs 
más, mint belenyugodva tűrni igazságtalanságát. 

~ — Arisztotelész Politikájának elején található 
szöveghely sajátos hagyományú (félrejértelmezé- 
se nyomán — különbséget tesz egy másik klasz- 
szifikáció révén a politikai közösség királyi és po- 
litikai kormányzata között. Az előbbi esetén teljes 
a király hatalma (plenaria potestas), az utóbbiban 
azonban a politikai közösség bizonyos törvényei 
korlátozzák a fejedelem hatalmát, így ez a kor- 
mányzat , enyhe?" (suave). Ugy tűnik, ~ a törvé- 
nyek által korlátozott vegyes alkotmány híve, ahol a 
király , politikai" hatalmat gyakorol, minthogy a 
nemesek hozzák a törvényt a nép jóváhagyásával. 
Elvileg - jobbnak tartja a politikai kormányzási 
módot, egyrészt mert a természeti (ártatlansági) 
állapotban ezáltal kerültek vezetésre a romlatlan 
természetű emberek a közös jó felé, másrészt pe- 
dig azért, mert a bölcs és erényes rómaiak is, akik 
a természet szerint éltek, ezt a kormányzást mint 
legjobbat választották. Gyakorlatilag azonban - 
mégis a királyi kormányzás mellett érvel, mert az 
alkalmasabb arra, hogy az igazságosság szigorú 


érvényesítésével a romlott természetű, erkölcsű 
és értelmű embereket a helyes irányba terelje. 

A politikai kormányzás bérért történik, így 
adott esetben az alattvalók érdekei elé kerül a kor- 
mányzó érdeke, s előfordulhat, hogy egy ponton 
túl már nem is törődik velük — a béres otthagyja 
a nyájat. A politikai kormányzásban törvények 
kötik az uralkodót, s így a bölcsességét is, ekkép- 
pen az kevésbé utánozhatja az isteni bölcsességet. 
Bár a törvények a természetes értelemből, a ter- 
mészetes fény pedig az isteniből származik, még- 
sem tudják a törvények a jövőbeli helyzeteket 
részleteikben szabályozni — minthogy azokat a 
törvényalkotó előre nem ismerheti —, így mindig 
fogyatékosak lesznek, s mivel a kormányzó a né- 
pet csak törvények által ítélheti meg, ez a politi- 
kai kormányzást gyengíti. E hibát küszöböli ki a 
királyi kormányzás, amelyet semmilyen törvény 
sem korlátoz: a fejedelem egyedül a szívébe írt tör- 
vény alapján kormányoz. Ez jóval inkább követi 
az isteni bölcsesség természetét, ami mindenről 
gondoskodik; így közvetve és fokozatosan erény- 
re irányíthatja az alattvalókat. 

Az emberi törvény lényegéhez tartozik a célja, 
az, hogy a politikai közösség közjavára irányul, 
s azzal arányos. A törvények akkor igazságosak a 
céljuk alapján, ha a közjó érdekében a törvény- 
hozó arányosan egyenlően osztja el a terheket az 
alattvalók között. Vagyis az osztó —igazságosság 
érvényesítése, azaz a dolgok (jutalmak, terhek, 
tisztségek stb.) emberek csoportjaihoz mért, ará- 
nyosan egyenlő elosztása a közjó kritériuma. 

Az uralkodó és az alattvaló közötti viszony- 
ban megfogalmazott politikai —barátság a köz- 
jóra irányul, s az erre való törekvés az igazságos 
kormányzást biztosítja, vagyis többek között azt, 
hogy a hierarchikus viszony ne váljék zsarnokivá. 


További művei: Sententia libri politicorum („Kom- 
mentár Arisztotelész politikájához", 1272, www. 
corpusthomisticum.org/). 

Chalmeta, Gabriel: La giustizia politica in Tommaso 
D'Aquino. Uninterpretazione di bene comune politico 
(„A politikai igazságosság ~nál: A politikai közjó 
egy értelmezése”, 2000). 

Simonetta, Stefano: Rimescolare le carte. Il tema del 
governo misto in Tommaso D Aquino e nella riflessione 
politica tardomedievale („A kártyák újraosztása: A ve- 
gyes kormányzat témája ~nál és a késő középkori 
politikai gondolkodásban”, www.montesquieu.it/ 
biblioteca/Testi/Aquino.pdf, 2009). 

tárgyalás 


tárgyalás (a. negotiation) Két vagy több egymás- 
sal konfliktusban, vitában álló fél közötti hely- 
zet rendezése a felek párbeszéde, érdekegyezteté- 
se segítségével, anélkül, hogy erőszak alkalmazá- 
sára kerülne sor. A különböző érdekek ütközése 
esetén -ról feltételesen akkor beszélhetünk, ha a 
konfliktusba kerülő feleknek legalább egy közös 
céljuk van: a megegyezés. A ~ során mindegyik fél 
igyekszik a saját érdekeit érvényesíteni, ugyan- 
akkor a megegyezés értékét többre tartja, mint 
ennek elmaradását, s kölcsönösen feltételezik 
egymásról, hogy eredeti álláspontjukhoz képest 
hajlandóak engedményeket tenni a megegyezés 
érdekében. Továbbá a ~ önkéntes, azaz bármely 
fél bármikor visszaléphet a ~tól. Ellenkező eset- 
ben diktátumról beszélhetünk. Előfordulhat, 
hogy az egyik tárgyalópartnernek valójában nem 
fűződik érdeke a megegyezéshez, vagyis rosszhi- 
szeműen tárgyal. A - dinamikus folyamat, amely- 
nek során az egyik fél álláspontja folyamatos 
értelmezői feladat elé állítja a másik felet (és meg- 
fordítva), mivel általában nem áll rendelkezésre 
elég információ ahhoz, hogy a felek számára 
kölcsönösen világos legyen, hogy a másik milyen 
engedményekre hajlandó, vagyis meddig engedik 
valódi érdekei az egyezségre való törekvésen túl. 
Egy - folyamatában azok a részcélok és értékek 
is változhatnak, amelyek miatt a - megindult. 
A feleknek gondolniuk kell arra is, hogy meg- 
egyezés híján annak a legjobb, ne pedig legrosz- 
szabb alternatíváját érjék el. 

A - folyamatát és jellemzőit a XX. század kö- 
zepéig elkülönítve nem tanulmányozták, hanem 
a —diplomácia egyik lényeges elemeként érte- 
keztek róla. Ma már a ~ témakörének kiterjedt 
szakirodalma van, amely a diplomácia mellett a 
~sal mint belpolitikai, munkaerőpiaci (például: 
bértárgyalások, vállalatvezetés) és egyéb polgári 
peres (például: válás) konfliktuskezelési, döntés- 
hozói technikával is foglalkozik. 

A ~ a nemzetközi konfliktusok rendezésének 
alapvető formája. A megegyezést — nemzetközi 
szerződés rögzíti. Az ENSZ alapokmányának 
33. cikkelye a nemzetközi béke fenntartására hi- 
vatkozva a nemzetközi konfliktusok - útján való 
rendezését követeli meg. Azt a kívánalmat, hogy 
a nemzetközi konfliktusokat megoldani hivatott 
~ok alapelvei az ENSZ Alapokmányában és a 
nemzetközi jogban foglalt egyetemes emberi jogi 
formulák legyenek, számos politikai elemző és 
politikus utópisztikusnak és félrevezetőnek tartja 
(politikai realizmus). 

Lewicky Roy J. , Bruce Barry és David M. Saunders: 
Essentials of Negotiation („A ~ alapjai”, 2007). 

Zartmann, William: Negotiation and Conflict Manage- 
ment („~ és konfliktuskezelés”, 2008). 

társadalmi mobilitás Egyének, —családok, 
csoportok mozgása a társadalmi-gazdasági osztá- 
lyok és rétegek között. Ha a mozgás ugyanazon 
foglalkozásbeli státusok közötti váltást jelent, o- 
rizontális mobilitásról; ha a társadalmi osztályok 
között zajlik, vertikális mobilitásról, lesüllyedésről 
vagy felemelkedésről beszélünk. Az európai rendi 
társadalmakban a társadalmi felemelkedés ha- 
gyományos intézményeit az egyház, a hadsereg 
és az iskola jelentették. A —kapitalizmusban az 
egyén társadalmi helyzetét elsősorban a gazdasági 
lehetőségei határozzák meg. Ugyanakkor társadal- 
mi rétegek a hagyományos foglalkozási státusok 
és életstílusok mentén is szerveződhetnek. Ezért 
a - összetett folyamat, ahol előfordulhat, hogy a 
gazdasági helyzetben való felemelkedés nem jár 
együtt hasonló státusbeli emelkedéssel. Az ipa- 
ri társadalmak gazdasági szerkezetének gyors, 
nagymértékű átalakulása — iparosodás — esetén 
megváltozik az egyes társadalmi osztályokhoz, 
gazdasági ágazatokhoz köthető foglalkozások 
egymáshoz viszonyított aránya, és növekszik a 
~. Magyarországon például az 1950-es évek fo- 
kozott iparosítása következtében nagymértékben 
növekedett az ipari munkásság és az értelmiségi 
foglalkozásúak száma, míg a parasztságé csök- 
kent — ez a strukturális mobilitás. A 1960—1970-es 
évektől kezdve hasonló folyamat játszódik le a 
posztindusztriális nyugati társadalmakban, ahol 
megnő a magas szintű technikai-tudományos 
szakképesítést igénylő foglalkozások száma a be- 
tanított foglalkozásokhoz képest. Ez a folyamat 
együtt jár a középszintű és felsőszintű oktatás 
szerepének megnövekedésével és intézményes 
expanziójával, s így hozzájárul a felemelkedési 
esélyek egyenlőségének növekedéséhez, ameny- 
nyiben az előmenetel a megfelelő képességeken 
múlik, nem pedig a tanuló családjának társadal- 
mi-gazdasági helyzetén. 


Andorka Rudolf: Bevezetés a szociológiába (1997, 2006). 
TD 


társadalmi nem —nemiség, család 


társadalmi szerződés A modern politikaelmélet 
egyik alapkategóriája, amely a politikai közösség 


tekintély 


kialakulását és a politikai hatalom eredetét ma- 
gyarázza. Hagyományosan szorosan kapcsoló- 
dik a természetjogi elméletekhez. A szerződés 
mint forma a —római jogi hagyományban gyö- 
kerezett, ezt a társadalomra mint egészre tekin- 
tettel általánosították a modern szerződéselméle- 
tek, amelyek meghatározó képviselői —Hobbes, 
—>Locke és —Rousseau voltak. A —felvilágo- 
sodás időszakában az isteni eredetű uralkodói 
hatalom alternatívájaként jelent meg. A kortárs 
politikaelméletben való újrafelfedezése —Rawls 
kantiánus alapokon álló, „neokontraktualista” 
—igazságosságelméletéhez kötődik. 

A szerződéselméletek közös sajátossága, hogy 
a politikai közösség létezését megelőző ún. 
„természeti állapotból” indulnak ki, amelyből 
a közösség tagjai a —szerződés megkötése ré- 
vén lépnek át a társadalmi-politikai állapotba. 
A természeti állapotban az egyének különféle 
alapvető jogokkal rendelkeznek („természetes 
jogok”), amelyekről a ~ megkötésekor részben 
vagy egészben lemondanak a szerződés által lét- 
rehozott politikai hatalom javára. A polgári tár- 
sadalomban a természetes jogok (amennyiben 
megmaradnak) állampolgári jogokká alakulnak. 
A szerződéselméletekben közös a társadalom 
alapvetően —individualista szemlélete, az egyéni 
jogok föltételezése és a politikai hatalom szabad 
beleegyezésre alapozása. Mindebből következik, 
hogy a - gondolata elsősorban a liberális politika- 
elméletekkel fonódott össze. 

A fenti közös sajátosságok mellett azonban az 
egyes szerzők által képviselt szerződéselméletek 
nagyban eltérnek egymástól. A különbségek 
rendszerint a természeti állapot leírásánál kez- 
dődnek — ez Hobbesnál a , mindenki háborúja 
mindenki ellen” állapota, amelyből a kiutat az 
jelenti, ha az egyének minden jogukat átruház- 
zák a korlátlan hatalommal felruházott abszolút 
uralkodóra. Ebben a konstrukcióban az uralkodó 
nem részese a szerződésnek (azt az egyének egy- 
mással kötik), így abból rá nem hárulnak kötele- 
zettségek, tetteiért nem tartozik felelősséggel. 

Locke ezzel szemben a szabad és alapvetően 
békés munkálkodás állapotát látja a természeti 
állapotban, ahol az anyagi javak felhalmozásá- 
ból származó konfliktusok teszik szükségessé a 
felek fölött álló, pártatlan bíró kijelölését. Nála 
az egyének először a politikai közösséget hozzák 
létre, majd egy második szerződéssel megbízzák a 
politikai hatalom birtokosát. Alapvető —jogaik- 
ról (az élethez, szabadsághoz és tulajdonhoz való 


jogról) nem mondanak le teljes egészében, a kor- 
mányzat feladata éppen azok biztosítása. Ameny- 
nyiben a kormányzat ennek nem vagy nem meg- 
felelően tesz eleget, az állampolgárok fellázadhat- 
nak ellene. 

Rousseau-nál a természeti állapot a teljes 
béke, szabadság és egyenlőség állapota, egyfaj- 
ta boldog aranykor, amelyből többek között a 
magántulajdon megjelenése mozdítja ki az em- 
beriséget. A történelem során kialakult elnyomó 
társadalmi intézmények alóli felszabadulás olyan 
- megkötésén alapszik, amelynek keretében az 
egyén tulajdonképpen önmagával (mint a kollek- 
tív hatalomgyakorlás részesével) szerződik, és a 
mindig a közjót szolgáló , általános akarat" kor- 
mányzásának veti alá magát. 

Rawls kortárs szerződéselméletében a termé- 
szeti állapotot a tökéletes egyenlőség , eredeti 
helyzet"-ének fiktív állapota helyettesíti, ahol az 
egyének a , tudatlanság fátyla" mögött, társadal- 
mi helyzetük, személyes tulajdonságaik vagy po- 
litikai meggyőződéseik ismerete nélkül állapod- 
nak meg az igazságos társadalom berendezésének 
alapelveiben. 

Bár Hume kritikája — amely szerint a - léte 
történetileg a legtöbb esetben nem bizonyítható, 
az erre épülő elmélet pedig logikailag nem képes 
megalapozni a szerződés betartásának kötelezett- 
ségét — már a XVIII. században megrendítette a 
szerződéselmélet pozícióit, újraéledése a X.X. szá- 
zad végén jelzi a beleegyezésen alapuló kormány- 
zat eszméjének szellemi és erkölcsi vonzerejét, 
valamint a nyugati politikai gondolkodásban el- 
foglalt kivételes helyzetét. A - gondolatának talán 
leghíresebb gyakorlati alkalmazása az Egyesült 
Allamok Függetlenségi nyilatkozatában találha- 
tó, amely az elmélet locke-i formáját teszi az új 
állam alapeszméjévé. 


Hobbes, Thomas: Leviatán (1651; m. 1970). 
Locke, John: Második értekezés a polgári kormányzatról 
(1689; m. 1986, 1999). 
Rawls, John: Az igazságosság elmélete (1971; m. 1997). 
Rousseau, Jean-Jacques: A társadalmi szerződés (1762; 
m. 1978). 

tekintély (autoritás) Osszetett készség, amely 
egyes személyeket vagy csoportokat erőszak- 
mentes irányadó funkcióval ruház fel valamely 
közösségben. Fakadhat életkorból, tapasztalatból, 
ismeretből, vagyonból, erőből, tehetségből, ka- 

rizmából, kiemelkedő tettből, öröklött társadal- 
mi pozícióból vagy felhatalmazásból. Az erőszak- 
mentes irányadás lehet kis- vagy nagyközösségi, 
politikai, gazdasági, intellektuális, tudományos, 
művészeti, vallási stb. A - egyes korokban és tár- 
sadalmakban kiemelt jelentőségű, máskor csök- 
kenhet a fontossága, noha nem enyészik el. 

A magyar - szó a latin respectuson (tekintet, 
tisztelet") alapuló nyelvújítási fejlemény, amely jó- 
részt azonossá vált a nyugati nyelvek autoritásfo- 
galmával (tekintélyelvűség). Am c, hatalom" 
és „~” a magyarban jobban elválik egymástól, 
mint az , autoritás" mai, egyéb nyelvi változatai- 
ban: az angol authority például mindkettőt kifeje- 
zi. A magyarban is használt , autoritás" szellemi 
jelentésű („szakmai ~”). Respectus és auctoritas 
összekapcsolódása már a latinban is végbemegy, 
amennyiben a respectus nemcsak méltóságot, ha- 
nem hatalmat is jelentett. Az guctoritason erede- 
tileg okot, erőt, befolyást értettek. Az auctoritas 
fordításaként bevezetett német Herrschaft ura- 
lom’) fogalma továbbfejlesztette az autoritás ko- 
rábbi problémáját. 

A nyugati történelemben a görög gondolko- 
dás fogalmazza meg először a - kérdését, mi- 
közben a kifejezésnek megfelelő görög szó nem 
létezett. —Platón az Allam című munkájában 
a dikatoszüné ( igazságosság") áll a legközelebb a 
~hez: eszerint mindenkinek azt kell megkapnia, 
ami őt illeti. Ennek megfelelően tisztelet jár az 
isteneknek, héroszoknak, bölcseknek; elsősorban 
az ideáknak, illetve az ideákat mintaként használó 
démiurgosznak (alkotó. A démiurgosz nem alkal- 
maz —>erőszakot, ~ét az idea biztosítja. A platóni 
háromosztatú államrendben az erőszak az , őrök" 
monopóliuma, akiket a filozófusok irányítanak. 
A római uralom hozza el az autoritás kifejezést 
és a probléma tagolt kifejtését. oCicero felfo- 
gásában a potestas (hatalom?) a magistratust Cha- 
tóság"), a libertas (szabadság?) a populust (nép), 
míg az auctoritas ( méltóság’) a senatust (vének 
tanácsa") illette meg: ez utóbbi nem alkalmazott 
erőszakot, a rendet biztosító szellemi erővel ren- 
delkezett. Augustus császár különbséget tett az őt 
övező tisztelet (auctoritas) és az erőszakhatalom 
(potestas) birtoklása között. Ez megerősítette a ró- 
mai államrend -felfogását, s azt állította az állam 
középpontjába. A - és az erőszak kettéválasztása 
továbbfejlődött a katolikus egyház felfogásában, 
amely megkülönbözteti a világi és a túlvilági 
erőt, az erőszakot és a -t. Míg az előbbi hordo- 
zója az állam, az utóbbié az egyház. A nyugati 

történelem a napóleoni háborúkig fenntartotta 
a ~ és az erőszak különbségét részben az egyhá- 
zak speciális helyzetének elismerésével, részben 
az arisztokrácia folytonosságának fenntartásával. 

A ~ és az erőszak összeolvadása jelképesen 
a nagy európai királygyilkosságokkal (I. Ká- 
roly, 1649; XVI. Lajos, 1793; Ferenc Ferdinánd, 
1914; II. Miklós cár, 1918) vált kézzelfoghatóvá, 
amit megerősített a pápa világi hatalmának ösz- 
szeomlása (1870). Ezen események betetőzték a - 
átalakulásának történetét, amely a reneszánszban 
vette kezdetét, és az egyházitól különböző elit ki- 
alakulásához vezetett. Döntően ez az elit hozta 
létre a modern tudományokat, és alakította ki 
a - új formáját, amit a tudományos akadémiák 
fejeztek ki a legjobban. A tudományos - átvette 
a korábbi szakrális ~ szerepét, mígnem Hegel 
felfogásában egyetemes funkciót nyert. Nála az 
erőszak és a - dialektikus kölcsönhatásban áll 
az úr uralma („Herrschaft”) nem merőben erő- 
szakos, hanem elsősorban igazság. Ugyanakkor 
az úr csak a szolgával szemben úr, aki az úrral 
szemben öntudatra ébred. Az uralom végső alapja 
az ész ( oúr-szolga viszony). 

A - dialektikus jellegének hangsúlyozása odáig 
vezetett, hogy a -t az erőszak függvényeként 
fogták fel: — Marx kifejezetten az erőszak totá- 
lis uralmát hirdette meg (, proletárdiktatúra"), 
noha ezt az erőszakot a történelmi szükségsze- 
rűség keretében fogta fel. Ot követve — Weber 
is a - konkrét formájának tartotta az erőszakot. 
A politika mint bivatásban (1919; m. 1989) megvizs- 
gálta, az —etikának van-e jelentősége a politikai 
hatalom számára. Arra jutott, hogy a politika sa- 
játos eszköze az erőszak, aminek fényében inkább 
az etikát kell átalakítanunk. A - (, Herrschaft") 
nem más, mint a , legitim erőszak" uralma; ettől 
független - nem létezik. 

A magyar , hatalom" szó mind az erőszak 
legitim használatára, mind a szellemi körre vo- 
natkozhat. A - mint hatalom azonban mindig 
feltételezi a közösséget, amelyben megvalósul; s 
megvalósulhat társadalmi szerepkörökben, de lé- 
lektani helyzetekben is, amikor például valakitől 
tanácsot kérünk. A hatalom forrása lehet külső 
vagy belső: a politikai választás, felhatalmazás, 
kinevezés: külső források, míg az elhivatottság 
belső forrás. Mindkettőnek szüksége van a ha- 
talom alanyainak elfogadására, aminek hiánya 
hatalomvesztést okoz. A hatalom politikai prob- 
lémája egyesíti a külső és belső források körét, 
mivel nemcsak a politikai hatalom forrását kell 


tekintélyelvűség (autoritarizmus) 


biztosítani, például demokratikus választások ál- 
tal, hanem respektust is el kell érni azok körében, 
akiktől a hatalom származik. Ez utóbbi tényező 
túlhangsúlyozása vezet az antiautoritárius teó- 
riákhoz, amelyek szerint a hatalom olyan köl- 
csönviszonyon alapuló funkció, amely független 
a hordozó lényegi minőségeitől. Valaki a maga 
lényegében nem lehet , vezető", csupán egy adott 
vonatkozásban. E felfogás szélsőséges formája ta- 
gadja minden vezetői funkció szükségességét, és 
a teljes körű anarchiát — a közösségi lét spontán 
szerveződésének szükségességét — hirdeti. 

A - teljes körű elvetése önellentmondás, mivel 
maga is ~igénnyel lép fel. A ~ elméleti azonosítá- 
sa az erőszakkal ugyancsak visszás, hiszen maga 
az azonosítás nem az erőszakot, hanem a belátást 
veszi alapul. Az erőszak elérheti a fizikai aláve- 
tést, de nem érheti el a belátást, mivel a belátás 
nem kényszeríthető ki erőszakkal. A - problé- 
mája végeredményben a —szabadság problémája, 
hiszen az igazságot csak szabadon ismerhetjük 
meg és el. A szabadság problémája az —igazságé 
is, amennyiben az igazság mint igazság késztet, 
de nem kényszerít. A ~ mint hatalom — s ezen 
belül mint erőszak — a - szellemi jellegének funk- 
ciójaként határozható meg. A modernség politikai 
válsága a - erőszakra való redukciójában áll, vagyis 
szellemi jellegének ignorálásában. E jelleget a ha- 
gyományos autoritásfelfogás mitikusan határozta 
meg: isteni alapításnak vagy kinyilatkoztatásnak 
tulajdonította, aminek modern revíziója több utat 
követett: Hegel a szellemtörténetben, — Comte 
a tudománytörténetben, Nietzsche az , ember- 
feletti ember" eljövetelében, Weber a karizma- 
tikus személyében vélte a megoldást megtalálni. 
—Molnár Tamás a ~t a szeretethez hasonlítja, és 
annak legtermészetesebb jelenlétét állítja az em- 
beriség életében. A - régi formáinak elmúlását 
konstatálja, és leszögezi: miként a szeretetnek, 
úgy a -nek is szüksége van a maga hőseire annak 
érdekében, hogy új, történetileg maradandó és 
politikailag érvényes formát ölthessen (—auto- 
nómia, szuverén). 


Bocheński, Joseph Maria: Was ist Autorität? Einführung 
in die Logik der Autorität („Mi a ~? Bevezetés a ~ 
logikájába”, 1974). 

Molnár Tamás: Az autoritás és ellenségei (2002). 


MB 


tekintélyelvűség (autoritarizmus) A kortárs 
politikai közbeszéd a —liberális (parlamenti) de- 


mokráciával ellentétes politikai berendezkedést, 
gyakorlatot nevezitekintélyelvűnek, autoriternek, 
amelyben a hatalmon lévők rendszeresen, a pol- 
gárok —szabadságát és autonómiáját figyelmen 
kívül hagyva, indok nélkül kényszerítve őket ér- 
vényesítik hatalmukat. A politikusok természe- 
tesen visszaélhetnek ilyen módon hatalmukkal 
bármilyen rendszerben. Ezért a kérdés az, hogy 
a - mennyiben rendszerszerű. 

A fogalom mai használatát az a modern tév- 
képzet is bonyolítja, amely a tekintélyt (autori- 
tás) nem tartja összeegyeztethetőnek a szabadság- 
gal. Márpedig az anarchisták kivételével minden 
politikai elmélet azt állítja, hogy tekintély nélkül 
semmilyen politikai közösség nem működhet. 

A - fogalom használatát a XX. század elején 
olyan fasiszta és konzervatív gondolkodók ve- 
zették be, akik a tekintély pozitív jelentéséből 
kiindulva bírálták a , magatehetetlen" liberális 
demokráciákat. A konzervatívok azonban mind 
a jobb- és a baloldali totalitárius, mind pedig a 
liberális berendezkedésektől való elhatárolódás 
kifejezésére, ilyen jellegű köztes kormányzati 
rendszer (korlátozott parlamentarizmus) szorgal- 
mazására, igazolására használták. Ilyen konzer- 
vatív törekvés ma már nem jellemző. 

A kérdés legismertebb jelenkori kutatója, Juan 
J. Linz a spanyol és a portugál példa nyomán dol- 
gozta ki elméletét, amely megkülönböztette az 
akár korlátozott parlamenti, akár diktatórikus 
~et a totalitárius államtípustól, az olasz —fasiz- 
mustól, a német —nemzetiszocializmustól és a 
szovjet kommunizmustól, hiszen hiányzik be- 
lőle az utóbbiak meghatározó vonása: az irányítás 
ideológiai merevsége, a társadalom, a gazdaság 
és a kultúra átfogó mozgósítása és a pluralizmus 
teljes felszámolása. Linz hangsúlyozta, a rendsze- 
rezése ideáltipikus, az adott eseteket ajánlatos el- 
lentmondásos valóságuk tükrében ellenőrizni. Mi 
sem mutatja ezt jobban, mint az, amikor tekin- 
télyelvűnek mondják mind a Tanácsköztársaság 
után berendezkedő —Horthy-rendszert, mind 
a totális szovjet állam romjain kiépülő putyini 
rendszert, illetve hogy a nyugati véleményfor- 
máló média- és tudományos értelmiség egy része 
a 2010-es évek elejétől a demokratikus átalaku- 
lásban amúgy éllovas Magyarországon véli felfe- 
dezni a ~ ismérveit (o illiberális demokrácia, ma- 
gyar politikai rendszer a rendszerváltozás után). 


Dahl, Robert A.: A pluralista demokrácia dilemmái 
(1983; m. 1996). 

Teleki Pál 


Linz, Juan J.: Totalitäre und autoritäre Regime (,, Totali- 
tárius és autoriter rezsimek”, 2000). 


KLZs 


Teleki Pál, gróf (1879-1941) Földrajztudós, 
egyetemi tanár, a Magyar Tudományos Aka- 
démia tagja, politikus, miniszterelnök. Erdé- 
lyi arisztokrata család sarja, apja Tisza Kálmán 
kormányának minisztere. 1903-ban jogi dokto- 
rátust szerzett, de érdeklődése középpontjában 
a földrajz- és a társadalomtudomány állt. A gaz- 
daságföldrajz professzora, hazai úttörője. Több 
tudományos intézmény és szervezet vezetője, 
illetve alapítója. Beutazta Eszak-Afrikát, Nyu- 
gat-Európát, az Egyesült Allamokat. Korának 
népszerű, tudományosnak vélt elméleteinek (tu- 
ranizmus, eugenika, C fajelmélet) rajongója, az 
ezekre építő —modernista társadalomátalakító 
reformok híve. 1904-től kisebb megszakítások- 
kal haláláig a parlament tagja, ahol a fajegészség- 
ügy (eugenika) szakértőjeként szerzett magának 
ismertséget. 1919 márciusáig támogatta barátja, 
o Károlyi Mihály politikáját. A politika első vo- 
nalába elkötelezett — Ianácsköztársaság-ellenes 
politikusként, majd az ország területi integritá- 
sának védelmezőjeként lépett. Munkatársaival ő 
készítette a Kárpát-medence etnikai viszonyait 
bemutató , vörös térképet". 1920. július 19-től 
1921. április 14-ig miniszterelnök. A forradalmi 
mozgalmak bázisának megszüntetése érdekében 
támogatta a földreformot és a forradalmak hang- 
adójának tekintett zsidóság korlátozását (numerus 
clausus "zárt szám", az egyetemi felvételi helyek- 
nek nem a tudás, hanem az egyes csoportok, így 
a zsidóság országos arányszáma szerinti elosz- 
tása, 1920), valamint megkezdte a közállapotok 
konszolidálását. Fontosnak tartotta a keresztény 
középosztály szélesítését és korszerű nézetekkel 
való megismertetését. Ezért számos társadalmi 
szervezetben vállalt vezető szerepet, különösen 
az ifjúság képzését és nevelését szolgáló intézmé- 
nyekben (Eötvös Collegium) és mozgalmakban 
(cserkészmozgalom), valamint a —revíziós szer- 
vezetekben. 1939. február 16-tól ismét miniszter- 
elnök. Földreformot és szociális juttatásokat ígért, 
illetve a II. zsidótörvény elfogadtatásával (1939) a 
faji alapon definiált zsidóság korlátozását érvé- 
nyesítette, miközben minden eszközzel fellépett 
az ellenzéki nyilas mozgalmak ellen. Az 1930-as 
évek új politikai eszméi közül a — parlamentáris 
demokrácia helyébe állítandó — Ökorporatív 
állam gondolatával, annak portugál modelljével 

rokonszenvezett. A német imperializmust el- 
utasította, Magyarországot nem akarta német 
oldalon elkötelezni és háborúba vinni. E törekvés 
látványos bukása miatt öngyilkos lett. Nemzet- 
közileg elismert önfeláldozó gesztusát a magyar 
külpolitikának később nem sikerült az ország ja- 
vára fordítani. 


Ablonczy Balázs: Teleki Pál (2005). 
PR 


teokrácia (g. "istenuralom") Allamforma, amely- 
ben a vezető istenségként lép fel, illetve Isten irá- 
nyítására hivatkozva kormányoz. A szót eredeti- 
leg Josephus Flavius alkotta: , A mi törvényho- 
zónk [Mózes] ... olyan hatalmi formát vezetett 
be, amelyet erőltetett kifejezéssel Isten uralmá- 
nak (teokráciának) nevezhetünk” (Apión ellen, 
avagy a zsidó nép ősi voltáról, c. Kr. u. 94; m. 1903, 
1984). Igy -nak mondhatók az ókori istenkirály- 
ságok, Bizánc, Tibet, Mohamed kalifátusa, a ko- 
rai protestáns politikai közösségek. Közvetett - 
az ekkléziokrácia (az egyházi szervezet uralma), 
például az egykori püspökfejedelemségek és a Pá- 
pai Allam. Ma az egyetlen keresztény ~ a — Va- 
tikánvárosi Allam (keresztény államfelfogás). 
„Alkotmányos ~”-nak nevezzük azon — gyakran 
muzulmán - államokat, amelyekben a politikai 
vezetés szervezetileg ugyan elkülönül a vallásitól, 
ám valamely vallás vagy felekezet az egész társa- 
dalomra nézve többé-kevésbé kizárólagos szerepet 
játszik. Implicit - az, ha egy állam vezetői meg- 
győződésük szerint valamely vallás teljes érvé- 
nyességét állítják a politika és a társadalom egészé- 
re nézve, s ezt — akár parlamenti demokrácia kere- 
tében — burkolt követelményként érvényesítik az 
oktatásban, a kultúrában és a politikai életben. 


Gottfried, Paul Edward: Multiculturalism and the 
Politics of Guilt. Towards a Secular Theocracy (,,Multi- 
kulturalizmus és a bűntudat politikája: a szekularista 
~ felé”, 2002). 

Hirschl, Ran: Constitutional Theocracy („Alkotmányos 
~”, 2010). 


MB 


természet Több értelemben használatos: 1) a kor- 
társ -fogalom eredete a görög phiiszisz és az erre 
épülő latin natura; 2) a ~tudományos fogalom; 3) 
a politikai gondolkodás ~fogalma. 

1) A nyugati eszmélődés a preszókratikus fi- 
lozófusok Peri phiiszeósz („A -ről" címmel írt 


természet 


műveivel kezdődik. Szerintük a phiiszisz (~, pbüőó 
"nő, keletkezik") a változást meghatározó állandó- 
ság, amely mindenkor mindenben ugyanaz. A - 
a megfigyelhető kozmosz egy-egy kiemelkedő je- 
lensége, mint például a víz (Thalész), a határtalan 
(Anaximandrosz), a levegő (Anaximenész), a tűz 
(Hérakleitosz), a szellem vagy az ész (Anaxagorasz), 
illetve a szeretet és a gyűlölet mint az elemek egye- 
sítője és szétválasztója (Empedoklész). A leg- 
nagyobb hatást Püthagorasz felfogása fejtette 
ki, aki a számot tartotta minden változó dolog 
~ének. E törekvéseket Platón ~kutatásnak nevez- 
te (Pbaidón, 96 b), aminek végeredménye az ész 
(szellem, nousz) mint a valódi, mindent irányító ~ 
felfedezése. A Törvényekben (888-899) Platón bí- 
rálta a ~bölcselőket, és a ~ irányítójaként a lelket 
(pszükbé) nevezi meg. Arisztotelész mind az anya- 
got, mind a formát ~nek mondta, de hozzátette, 
hogy a ~ inkább a forma (Fizika, 193 a-b), ame- 
lyet az anyaggal egységben gondolt el (A lélekről, 
412 a). Másrészt az észt (nousz) mint gondolkodó 
lényeget mégis különállónak tartotta az anyagtól 
(A lélekről, 429 a), s így a - szellemi, amennyi- 
ben az okok különféle fajtáit öleli fel. A latin szó- 
használatban a ~ (natura) a göröghöz hasonlóan a 
nascor "születni" igéből ered, és a görög gondolko- 
dás hatására mind a dolgok összességét, mind az 
egyes dolgok jellemző formáját jelentette. 

A kereszténység átvette a görög filozófia szó- 
tárát, és mindenekelőtt az isteni - kérdését vizs- 
gálta. Az isteni - az, ami a három isteni személyt 
(biüposztászisz) összekapcsolja; Krisztusban az isteni 
- és az emberi - egy személyben egyesül. A latin 
teológia a kereszténység megjelenése előtt és után 
is beszélt az isten ~éről (natura den), de a ~ és a 
teremtett világ azonosítása nyomán ez a szóhasz- 
nálat fokozatosan háttérbe szorult. Noha a - to- 
vábbra is jelenthette az egyes lényeget, a kifejezés 
inkább a teremtett világra utalt. Isten mint a - 
oka nem ~; innen a ~ és a kegyelem éles szembe- 
állítása. Ennek következtében a - és a teremtett 
világ fogalmai egyesültek, s az utóbbi a teológiá- 
tól független filozófia, később a ~filozófia, a ~tu- 
domány tárgya lett. 

Az embernek a keresztény teremtésfelfogás 
szerinti sajátos helyzete magyarázza, hogy a - ké- 
sőbbi jelentéséből az ember, főképpen az emberi 
cselekvés és annak eredménye, a —kultúra ki- 
maradt. Az ember ugyan -i lény, de a kegyelem 
hatására a -felettihez tartozik, s tevékenysége, a 
kultúra ennek a jele. A kultúra így a modernitás 
kezdetétől inkább a -tel szemben jelent meg (bár 


Arisztotelész különbséget tesz a ~es és a mester- 
séges tárgy között, Fizika, 192b). A ~ a mai szó- 
használatban hangsúlyosan a kultúrán kívüli, 
eredeti ~re vonatkozik. 

2) A -tudomány -fogalma nagy változáson 
ment keresztül az elmúlt évezredben. A -es érte- 
lem és a hit elválasztása tette lehetővé az értelem 
önálló tevékenységeinek fokozatos kibontakozá- 
sát a középkor folyamán, ami először filozófiai, 
később -tudományi téren ment végbe. Az arab 
műveltség hatására a logika és a matematika fej- 
lődése megindította a -kutatást, amelynek főbb 
állomásait Johannes Buridanus izpetus- (lendü- 
let’) elmélete, Nicolaus Oresmius matematikai és 
asztronómiai kutatási, majd a reneszánsz, például 
Leonardo da Vinci nagy felfedezései jelentet- 
ték. A matematikai-geometriai tudás egyrészt 
megalapozta a kísérleti kozmológia kialakulását, 
Kopernikusz heliocentrikus elméletét, másrészt 
együtt fejlődött technikai törekvésekkel, ame- 
lyek során az üvegcsiszolás fejlődése lehetővé tet- 
te a látcső elkészítését és az élőnek vélt égitestek 
felszínének megfigyelését. Ez utóbbiban Galileo 
Galilei ért el áttörést: a -fogalom korábbi kettős- 
ségét (szellemi fény- szemben a földi szférával) 
megszüntette. Egyik következménye ennek a 
panteisztikus -filozófia kialakulása volt például 
—>Spinoza munkáiban. A ~ fogalma a matemati- 
kailag leírt -törvény körére szűkült, aminek de- 
terminált rendszere Newton tömegvonzás-elmé- 
letében mégsem törölte el a szupranaturálisként 
felfogott istenséget. A - e mechanikus fogalmát 
Kant és követői a szabadság fogalmával szembesí- 
tették, ami ember és - kettéválását eredményez- 
te; a kettő egységét a történelem hozná létre, ami 
egyszerre jelenti az ember és a tőle elkülönült - 
beteljesülését (Schelling, — Hegel, — Marx). Ez- 
zel szemben alakult ki a biológiai evolúció tana, 
amely a -fogalomhoz illesztette a történeti fejlő- 
dést, s ezáltal a kultúra és a történelem dimenzióit 
a biológia körében oldotta fel. Einstein speciális és 
általános relativitáselmélete a -fogalmat döntően 
átalakította, mivel a fénysebesség abszolút volta, 
illetve a tömeg-—energia egyenlőség a mozgásban 
lévő megfigyelőtől független, mechanisztikus - 
fogalmát megszüntette. Helyére az általános rela- 
tivitáselmélet táguló univerzuma került, amely- 
ben a tömegvonzás és a többi alapvető erő a test 
tömegének és viselkedésének a függvénye. Az 
elsősorban Werner Heisenberg nevéhez fűződő 
kvantummechanika még tovább lépett, mivel a 
benne leírt jelenségek (a kvantálás, a határozat- 

lansági reláció, a hullám-részecske kettősség és 
a kvantum-összefonódás) olyan világot tárnak 
fel, amely élesen eltér lokális tapasztalatunktól. 
A -fogalom még a relativitáselmélet szintjén is 
e tapasztalathoz áll közel, míg a kvantumme- 
chanika legelfogadottabb értelmezései, például 
a multiverzum-feltevés ettől teljesen eltérő -et 
mutatnak, amiben az egymásnak ellentmondó 
tények (például Schrödinger macskájának élő 
vagy élettelen volta) egyszerre, de külön világban 
állnak fenn. 

3) A politikai gondolkodásban a ~, a ~i törvény, 
a Oo-jog, a ~i állapot középponti kifejezések, 
és főképpen a premodern -fogalmat és ennek 
fejlődését feltételezik. A -i állapot politikai fo- 
galmának feltevése — amely bibliai alapon nyu- 
godott, de csak a földrajzi felfedezések nyomán 
alakult ki — a politikai gondolkodóknál a polgári 
állapot szükségességét volt hivatva bizonyítani, 
aminek útja a —társadalmi szerződés. Az em- 
pirikus szerződésfelfogást Kant észfilozófiíája 
a priori alapon írta felül, amit az tett lehetővé, 
hogy szerinte a valóság nem naturalisztikus, ha- 
nem ideális. A társadalmi szerződés a praktikus 
ész követelménye, ami a szabadságnak a társa- 
dalmi együttélésben való kiteljesítésére irányul. 
Míg a mai liberális politikafilozófia már nem él 
a ~i állapot fogalmával, a -törvény gondolata a 
—>konzervativizmusban fontos szerepet játszik. 
Am a konzervatív-liberális vita helytelenül sze- 
gezi szembe egymással Kant racionalizmusát 
és a konzervativizmus -fogalmát, mivel a kanti 
gondolkodást követően a naiv -fogalom éppúgy 
egyoldalú, mint a kvantumelmélet fényében a 
newtoni mechanika. A -törvény megújításának 
figyelembe kell vennie úgy a filozófiai fejlődést, 
mint a tudomány változását, miközben a tudo- 
mányos paradigmaváltozás (Thomas S. Kuhn) 
inkább a régi felfogások új összefüggésben való 
elhelyezését, semmint elvetését indokolja. Ez áll 
a ~ politikai fogalmára is, amit ma a személy 


fogalmában helyezhetünk el. 


Finnis, John: Natural Law and Natural Rights („~tör- 
vény és -es jogok", 1980). 
Jáki Szaniszló: A fizika látóbatára (2004). 
Simonyi Károly: A fizika kultúrtörténete (1978, 2011). 
MB 
természetjog (l. ius naturale) A gondolata a 


görög-római filozófiából ered (— Arisztotelész, 
Cicero), majd később jogfelfogásként és meghatá- 

rozott politikai filozófiai pozícióként vált ismert- 
té. Alapvető kérdése: mi a helyes cselekvés, illet- 
ve a helyes szabály megítélésének a mércéje? A - 
képviselői a megítélés normájának érvényességét 
nem a társadalmak (emberek) tudatos és változó 
normaalkotó tevékenységéhez, hanem azon túli 
változatlan alaphoz kötötték. A XIX. század kö- 
zepétől a - riválisaként a jogi pozitivizmus lépett 
föl, amely nem változatlan elvekre, eszmékre, 
hanem a konkrétan létező (ember által alkotott) 
jogra tekintett mint érvényességi alapra. E két 
pozíció szembenállása meghatározta az elmúlt 
másfél évszázad jogi gondolkodástörténetét, ám 
ez nem jelenti azt, hogy minden jogfelfogás be- 
sorolható az egyikbe vagy a másikba, de azt sem, 
hogy ne lettek volna e különbözőséget áthidalni 
szándékozó elméletek vagy éppen a történelmileg 
változó - eszméjének hívei. 

Az akár a körülöttünk, akár a bennünk élő ter- 
mészetre való hivatkozás az emberi akarattól füg- 
getlenül létező, sőt az emberi akaratot meghatá- 
rozó világot feltételez. Olyan erőt, illetve erkölcsi 
valóságot, amely kívül esik befolyásoló képessé- 
günkön, de magától értetődően, , természetesen" 
hatja át életünket. A -i felfogások megértésének 
kulcsa, hogy azonosítsuk a bennük rejlő termé- 
szetfogalom jelentését. Kozmikus természet? 
—>Isten által teremtett természet? Az emberi ész 
természete? Vagy egyszerűen természetes erköl- 
csi érzék? Ezek mind lehetséges jelentéstartomá- 
nyok, és meg is jelentek a - gondolkodástörté- 
netében. Bármely változatáról essék is szó, a -i 
felfogás mindig kifejezi, hogy az emberi akarattal 
történő társadalomformálás korlátozott. 

A -tan története három szakaszra osztható. 
A periódusok annak alapján különíthetők el, 
hogy mikor miben látták a helyes cselekvés- 
nek — az ember által alkotott normán túlmuta- 
tó — mércéjét. A középkorban a teológiai gondol- 
kodáson belül fogalmazódott meg a -i felfogás. 
A klasszikus -tan megalapozása — Aguinói Szent 
"Tamáshoz kötődik, aki az Isten általi örök tör- 
vénynek (lex aeterna) az emberi ész által felfog- 
ható részét tartotta természeti törvénynek (/ex 
naturalis), s így szerinte a ~ nem más, mint az 
örök törvény részvétele (participatio) az emberi 
teremtményben. Az ember az eszével alkalmaz- 
kodik a természeti törvényhez, minthogy az ész 
segítségével képes felfogni létének természetes 
céljait. Ebben a koncepcióban a tárgyi és az alanyi 
jog még nem különült el, azaz a természeti tör- 
vényben egybeesett az érvényes jogi normarend 


természetjog 


és az egyén jogosultsága. A tamási intellektualiz- 
mussal szemben a voluntaristák nem a - észsze- 
rűségét, hanem a mögötte álló isteni akarat létét 
jelölték meg alapként, és a természetes jogosultság 
(alanyi jog) szerepét hangsúlyozták. Ockham pél- 
dául a dolgok elsajátítására (tulajdon) és az uralko- 
dó megválasztására (politikai hatalom) vonatkozó 
természetes jogosultságot emelte ki. Ezzel a ter- 
mészetes jogosultságok a világi és az egyházi hata- 
lom korlátaiként jelentek meg, azaz a teológiai-jogi 
diskurzusból átkerültek a politikaiba. 

Az újkori -tan története két különböző irányba 
mutatott. A vallás világában, konkrétan a refor- 
mációban —Agoston hatása erősödött fel, és a 
„két ország” különbözősége alapján elvált az is- 
teni jog és az evilági ~ ( oLuther, Kálvin). Az 
evilági ~ minden emberre vonatkozik (a nem 
keresztényekre is), így nincs köze az üdvösség- 
hez, hanem csak az evilági jóhoz, azaz az emberi 
önzés korlátok közé szorításához. A megromlott 
emberi természetet csak a kényszer és büntetés 
fegyelmezheti. Az államra a bűn miatt van szük- 
ség. A természettörvény sokféle módon megje- 
lenhet, mert sokféle alakot ölthet az ember bűnös 
volta. A ~ újkori története ettől különböző úton 
haladt az olyan filozófusok munkásságában, mint 
—>Grotius, Hobbes, Spinoza vagy Locke. Isten 
fokozatosan kiszorult a ~ világából. A ~ra úgy 
tekintettek, mint ami önmagában megáll, nem 
szükséges mögötte Isten jelenlétét feltételezni, 
mivel benne a változatlan észszerűség fejeződik ki. 
A természeti törvény és a matematikai-geomet- 
riai módon felfogott, az emberi észben megjelenő 
észtörvény azonosnak látszott. A - ezen észjogi 
változatában újra felerősödött az a hagyomány, 
amely a -ban elsősorban nem a kötelezettségeket, 
hanem az alanyi jogosultságokat látta. Az újkori 
- képviselői egyúttal a természeti és a társadalmi 
állapot elkülönítésén alapuló szerződéselméleti 
konstrukcióban is gondolkodtak. 

A - harmadik szakasza a XX. századhoz kap- 
csolódik, amit az újjáéledt - korszakának is ne- 
veznek. Ennek főbb irányzatai: 1) a keresztény -i 
gondolkodás; 2) Gustav Radbruch -i fordulata; 3) 
a ~i megalapozású politikai filozófia ( oStrauss) 
és 4) a neoklasszikus -tan (John Finnis). Mind- 
egyikben központi szerepet játszik az —igazsá- 
gosság, noha különböző jelentésben és elméleti 
keretekben. 1) A keresztény ~i felfogás (a kato- 
likus és a protestáns változata egyaránt) továbbra 
is a klasszikus ~i elveket kapcsolta össze az igaz- 
ságossággal. 2) Radbruch 1945-ben a — nemzeti- 


szocializmus barbárságának tapasztalata alapján 
hirdette meg a jogpozitivizmussal szembeállítan- 
dó ~i fordulat szükségességét, a „törvényes jog- 
talanság” elutasítását. Ugy látta ugyanis, hogy 
a háború előtt uralkodó jogpozitivista felfogás, a 
feltétlen törvénytisztelet védtelenné tette a nem- 
zetiszocializmussal szemben a német jogásztársa- 
dalmat. Radbruch érvelése kétirányú volt. Egy- 
felől a jövőre vonatkozó tanulságként fogalmaz- 
ta meg, hogy ha a jogászságban él a ~i érzület, 
akkor nem fogad el tartalmi felülvizsgálat nélkül 
minden formailag megfelelő módon hozott jogi 
normát. Másfelől gondolatmenete megalapozást 
kívánt adni az utólagos, ~i alapú számonkérés- 
nek. Radbruch ezzel nem a jogpozitivizmus fel- 
adását szorgalmazta, hanem csupán azt emelte 
ki, hogy ha a jogpozitivizmus és a - (azaz a nor- 
ma formai és tartalmi megfelelősége) ütközik, 
akkor az utóbbi elsőbbsége mellett kell dönteni. 
3) A harmadik irányzat a politikai filozófiában, 
nevezetesen —Strauss munkásságában és hatásá- 
ban bontakozott ki. Szerinte az antik korban az 
emberi élet összhangban volt a természeti tör- 
vényeken nyugvó természetes igazságossággal, 
a modernség ezt az összhangot megbontotta, s 
ezáltal folytonos válságban van. A -i látásmód 
elvesztése tehát nem csupán elméleti síkon érvé- 
nyesült, hanem a társadalmi élet biztonságának 
a romlásával is járt. 4) Finnis Aguinói Szent Ta- 
másra alapozva (ezért nevezik neoklasszikusnak 
a megközelítésmódját) úgy véli, hogy a ~ a gya- 
korlati észszerűség szempontjából vizsgálja, hogy 
a közjó érdekében miként történik a cselekvések 
koordinációja, megvalósul-e a közösségben az 
igazságosság és a —joguralom mint a közösségi 
élet alapvető értéke. A ~i perspektíva azzal segíti 
a létező jog világát leíró elméleteket, hogy mércét 
ad a jog értelmének kutatásában, s ezt a mércét az 
erkölcsi ideál nézőpontjában jelöli meg. Jóllehet e 
négy irányzat révén erőteljes érvekre tett szert, 
a ~ nem tartozik a jogelmélet fősodrába, védekező 
álláspontot foglal el, de mint lehetséges látásmód 
jelen van korunk gondolkodási horizontján. 

terrorizmus , Személy vagy tulajdon elleni erő 
vagy erőszak jogtalan alkalmazása vagy a vele való 
fenyegetés kormányok vagy társadalmak befo- 
lyásolásának, megfélemlítésének céljából; vallási, 
ideológiai vagy politikai cél érdekében" — ahogy a 
—>NATO meghatározza. A ~ legjellemzőbb okai: 
politikai, vallási ideológia kiteljesítése, kisebbségi 
érdekérvényesítés, függetlenségi harc. Lehet in- 
tézményes hatalom (állam) által elkövetett tö- 
meges megfélemlítés a társadalom befolyásolása 
végett ( kommunizmus, nemzetiszocializmus), 
aminek , ősformája" Európában a francia for- 
radalom során jelent meg; illetve valamely állam, 
kormányzat elleni szabadságharc nem szokványos 
harcmodor szerint, a félelemkeltés eszközei által 
(radikalizmus). Mindkét esetben a társadalom 
megfélemlítésére, a lakosság biztonságérzetének 
aláásására irányul. Demokratikus berendezkedé- 
sek ellen a második típus a jellemző, célja: az —ál- 
lam meggyengítése vagy éppen ellenkezőleg, az 
intenzívebb állami szerepvállalás kikényszerítése 
és ezáltal az állam elnyomó tevékenységére való 
rámutatás (például a német - a Német Szövetségi 
Köztársaság kormányával szemben). Ettől eltérő 
helyzet, amikor a - valamely terület önállóságáért 
való küzdelemben jelenik meg. Ebben az esetben 
nehéz megkülönböztetni a terroristát és a szabad- 
ságharcost. Az érintett hatalmak gyakran az , én 
szabadságharcosom a te terroristád" közkeletű 
szólás szerint járnak el. A ÖS nemzetközi közösség 
nem is tudta eddig szabályozni, érvényesen meg- 
határozni a -t. A mindennapi különbségtevésre 
alkalmas elv: a terrorista az adott területen kívül, 
a polgári lakosság ellen is végrehajt akciókat. 

A jelenség minden kultúrában ismert, egy 
Szun-Cének tulajdonított ősi kínai mondás sze- 
rint: , Olj meg egyet, hogy megfélemlíts tízezret." 
Ugyanakkor az arányosság elvére való tekintettel 
nem feledhetjük, hogy a személyközi gyilkossá- 
gok és a közlekedési balesetek messze több halálos 
áldozattal járnak, mint a látványos, felkavaró ter- 
rorista akciók, ami természetesen semmi módon 
nem menti azokat. 

Thatcher, Margaret (1925-2013) Nagy-Bri- 
tannia kiemelkedő miniszterelnöke, aki új poli- 
tikai irányvonalával, a „thatcherizmus”-sal je- 
lentősen módosította a brit konzervatív politika 
prioritásait. 

Meggyőződésének a gyökerei talán a gyerek- 
korig nyúlnak vissza: apja granthami fűszerke- 
reskedésében korán megismerkedett a piacgaz- 
daság fortélyaival. Amikor 1975-ben a Konzerva- 
tív Párt elnökévé választották, már elkötelezett 
híve volt a szabadpiaci eszméknek, — Hayek és 
a —chicagói közgazdasági iskola téziseinek. Az 
1979-es választás kampányában az általa veze- 
tett konzervatívok hadat üzentek a —jóléti ál- 
lamnak - s e programmal győztek is, akárcsak 
1983-ban és 1987-ben. ~ három cikluson át, 1990 
novemberéig irányította hazáját. 

Az —>állammal szemben az egyén elsőbbségét 
vallotta, s az egyéni kezdeményezésekre támasz- 
kodva igyekezett visszafordítani a brit gazdaság 
hanyatlását. Stratégiája radikálisan szakított az 
1945 óta folytatott „konszenzus-politikával”. 
Arra törekedett, hogy drasztikusan lefaragja az 
állami kiadásokat, ezzel lehetőséget teremtve 
az —adók csökkentésére, amitől pedig a vállal- 
kozói kedv ugrásszerű megélénkülését várta. Az 
inflációt nemcsak gazdaságilag, hanem politikai- 
lag is roppant károsnak tartotta, s ezért a társa- 
dalmi elfogadottságát is meg akarta szüntetni. 
Nem kételkedett abban, hogy a jóléti államok a 
szociális háló kiterjesztéséért az indokoltnál több 
pénz kibocsátásával fizettek, ezért célul tűzte ki a 
pénzkínálat fokozatos csökkentését. Politikájának 
fontos eleme volt a szakszervezetek hatalmának 
a megtörése és az —állami tulajdon felszámolása. 

A pénzügyi stabilizáció és a gazdaság felpörge- 
tése sikeresnek bizonyult, de csak a gyorsan nö- 
vekvő munkanélküliség és a társadalmi különb- 
ségek kiéleződése árán. A thatcherizmus nem 
ismert kompromisszumot — neves tory ellenfele, 
Ian Gilmour szerint éppen azt szimbolizálta, 
hogy mi nem a Ökonzervativizmus. A gazdaság- 
ban ~ színtiszta —neoliberális felfogást képviselt, 
de ehhez olyan hagyományos konzervatív érté- 
keket társított, mint a —család, a rend vagy a 
—nemzet. Igy a —neokonzervativizmus sajátos 
brit változatát alkotta meg. 

A külpolitikában a brit konzervatív —hagyo- 
mánnyal összhangban az „atlanti szolidaritás”- 
nak, az S Amerikai Egyesült Allamokhoz fűződő 
kivételes viszonynak adott elsőbbséget. A — nem- 
zeti öntudatnak megkülönböztetett jelentőséget 

tulajdonított, ezért a britek tekintélyének a vé- 
delmében habozás nélkül vállalta a — háborút is 
Argentínával a Falkland-szigetek visszaszerzésé- 
ért 1982-ben. Konzervatív ösztöne roppant gya- 
nakvóvá tette a kommunista nagyhatalommal, a 
—>Szovjetunióval szemben: büszke volt a szovjet 
sajtótól kapott Vaslady becenévre. Messzemenő- 
kig támogatta Reagan határozott szovjetelle- 
nes politikáját, habár abban nem értett vele egyet, 
hogy meg kellene akadályozni a Nyugat-Euró- 
pába irányuló szovjet energiaszállításokat. O volt 
az első brit kormányfő, aki hazánkba látogatott: 
először még 1984-ben járt Budapesten, mintegy 
fellebbentve a , vasfüggönyt", 1990-ben pedig 
—Antall József vendégeként. Kemény és követ- 
kezetes szovjetellenessége Magyarországon széles 
körben népszerűvé tette. Kiállt a közép-európai 
országok mielőbbi európai integrációja mellett. 
A történelmi tapasztalatok fényében azonban 
akadályozni próbálta 1989 után a két Németor- 
szág gyors egyesítését ( onémet egység). 

A brit gondolkodás mindig is idegenkedett 
a kontinenssel való szorosabb együttműködéstől, 
- pedig határozottan ellenezte, hogy az Európai 
Közösség, a formálódó — Európai Unió Önem- 
zetek fölötti szervezetté váljon. Gátolta a fontnak 
az Európai Monetáris Rendszerbe való bevitelét 
is, emiatt saját kulcsminisztereivel is összeütkö- 
zött. Integrációellenessége és az ellenvélemények 
félresöprésére való hajlama miatt párttársai végül 
kikényszerítették lemondását, biztosítva a toryk 
kormányon maradását 1997-ig. 

"Teljesítményének megítélése vitatott, egy dolog 
viszont vitathatatlan: egy évtized alatt jelentősen 
átalakította Nagy-Britanniát, megpróbálva vissza- 
adni a briteknek a lendületet és a büszkeséget. 

Tiso, Jozef (1887-1947) Szlovák katolikus pap, 
politikus, köztársasági elnök. Egyházi hivatásához 
sosem lett hűtlen, de Csehszlovákia megalakulása 
után a közéleti pálya révén is érvényre akarta jut- 
tatni az eszméit. A —politikai katolicizmus iránti 
vonzalma 1918 előtt csak abban nyilvánult meg, 
hogy belépett a Katolikus Néppártba. A törté- 


nelmi fordulat után azonban, immár a Szlovák 
Néppárt tagjaként a csehszlovákiai politikai szín- 
tér befolyásos szereplőjévé vált; 1927-1929 között 
miniszterként ő felügyelte az egészségügy és a 
testnevelés területét, s eredményesen járult hozzá 
—>Szlovákia gyógyfürdőinek fellendítéséhez. Az 
autonómiát 1938 októberében elnyerő Szlovákia 
viszonyai között szinte magától értetődően ke- 
rült a kormányfői székbe. Az 1939 márciusában 
—Hitler akaratából létrejött Szlovák Köztársa- 
ság államfőjeként a nacionalista diktatúra szim- 
bolikus alakjává lett; a hatalmi monopóliumot 
birtokló Szlovák Néppárt konzervatív, ugyan- 
akkor mérsékeltebb szárnyát képviselte, amely 
szembenállt a Önemzetiszocializmus eszméinek 
és politikai gyakorlatának hazai híveivel. Kato- 
likus papként nem fogadhatta el a —Németor- 
szágban markánsan jelenlévő újpogány, keresz- 
tényellenes tendenciákat, s a hitlerizmus biológiai 
alapú fajelméletét sem tette magáévá, a vezérelvet 
azonban igen. De a szlovákiai zsidók deportálásá- 
nak idején, 1942-ben konok antiszemitának mu- 
tatkozott, a nyilvánosság előtt is védelmébe vette 
a deportálásokat, annak a meggyőződésnek adva 
hangot, hogy a szlovákoknak meg kell szabadul- 
niuk „kártevőiktől”, s a kereszténység tanaival 
összeegyeztethetőnek mondta a , megszabadulás" 
módját. „A párt a nemzet — vallotta —, és a nem- 
zet a párt. A nemzet a párt által szól, a párt a 
nemzet helyett gondolkodik. Ami a nemzetnek 
árt, azt a párt betiltja és megbélyegzi." A Szlovák 
Nemzeti Felkelés idején, 1944 őszén minden ko- 
rábbinál elszántabban kötötte hozzá rendszerét az 
agonizáló Harmadik Birodalomhoz, amelyről azt 
tartotta, hogy Szlovákia függetlenségének a zálo- 
ga, és legfőbb segítője a csehek és a zsidók elleni 
harcban. A háború után hazaárulóként és kolla- 
boránsként fogták perbe s ítélték halálra. 

Jelen kori híveinek kis táborától eltekintve 
a szlovák történelem negatív megítélésű szereplői 
között tartják számon. Az eszméit felvállaló cso- 
portosulások az országos politika szintjén nem 
jutottak fontos szerephez, követői között azonban 
akadt olyan, aki kiemelt pozícióhoz jutott a köz- 
igazgatásban. 


Művet: Fabricius, Miroslav és Ladislav Suško (szerk.): 

Kamenec, Ivan: Tragédia politika, kňaza a čoveka. Dr: 
Jozef Tiso 1887-1947 („A politikus, a pap és az ember 
tragédiája. ~”, 1998, 2013). 

Tisza István, gróf (1861-1918) Politikus, mi- 
niszterelnök. — Tisza Kálmán miniszterelnök fia 
s a tiszai ( opartiumi) református köznemesség 
karakteres képviselője. Otthon, a geszti kastély- 
ban tanult, s a debreceni kollégiumban vizsgá- 
zott. Kamasz fejjel komoly elvi-politikai tartalmú 
leveleket írt, és húszévesen doktori címet szerzett 
államtudományból. A budapesti egyetemen kí- 
vül Heidelbergben és Berlinben tanult (ahol az 
apja is), s tanulmányúton járt —Angliában is. 
Németbarát politikusként is — sokakhoz hason- 
lóan — „anglomán” volt egész életében, de tisztán 
látta a két ország teljesen eltérő helyzetét. 

Az elkötelezett hívő, életvitelében és stílusában 
—>puritán, református ember mindvégig vállalt 
egyházi, nem lelkészi feladatokat. 1907-ben a 
Dunántúli Református Egyházkerület főgond- 
nokává választották. Gondolkodását a folyamatos 
teológiai reflexió jellemezte, s politikustól szokat- 
lanul vállalta a , modernekkel" való világnézeti 
vitákat is. 

1881-ben megyéje (Bihar) törvényhatósági 
képviselője lett, s 1886-ban az erdélyi Vízaknán 
országgyűlési képviselővé választották. Ezután 
négyéves megszakítással (1906-1910) mindvégig 
képviselő maradt. Mint a Szabadelvű Párt, majd 
a Nemzeti Munkapárt vezetőjét rajongásig sze- 
rették a hívei, fanatikusan gyűlölték az ellenfe- 
lei. 1903-ban miniszterelnök lett, de a parlamenti 
obstrukció (, agyonbeszélés") letörési kísérletébe 
belebukott. Ekkor visszavonult az országos poli- 
tikától, majd ellenfeleinek hibáit is felhasználva 
megszervezte és győzelemre vezette a Nemzeti 
Munkapártot. Ujra miniszterelnök csak 1913-ban 
lett (1917-ig), amikor a meddő közjogi viták egy- 
re inkább válságba sodorták a magyar parlamenti 
politizálást. 

~ legfontosabb célját a —dualizmusnak, 
—>Deák és az idősebb Andrássy örökségének a 
védelmében látta, mert szerinte csak az a struk- 
túra tarthatta fönn a történelmi Magyarorszá- 
got. ~ két korszak határán élt, s személyisége ezt 
a kettősséget jól tükrözte. Egyszerre volt korsze- 
rű gazdálkodó s patriarkális gazda, bankot alapító 
merkantilista s az —agrárius érdekek megértő 
képviselője. Ugyanakkor a soknemzetiségű, ve- 
szélyeztetett történelmi magyar állam ügyében 

nem ismert megalkuvást. Mivel a választásokon 
való részvételt nem jognak, hanem államfenn- 
tartó kötelességnek tartotta, és világosan látta 
azt, hogy az általános, titkos választójog hazai 
következményei meglehetősen egyértelműek, a 
magyarságot veszélyeztetőek, vállalta az ellene 
vívott kérlelhetetlen harcot. Hiszen a magyarság 
csak 1910-ben került többségbe az akkori Ma- 
gyarországon belül. 

Jó liberálisként egyébként is bízott az idő megol- 
dó erejében. S itt volt szociálisan szűkkeblű, mert 
hitt a versenyben, annak kiválogató, minősítő 
hatásaiban s az állam csupán korlátozott szociál- 
politikai szerepvállalásában (ez nem akadályozta 
meg abban, hogy a háború alatt szembeszökő 
szociális érzékenységgel szervezze a közellátást). 
Ezért volt a parlamentben, az elit képviselőiben 
összpontosuló politikai élet híve is, nem bízván a 
tömeg mozgalmaiban. Méltányos és becsületes 
volta miatt legnagyobb ellenségei sem tudták eti- 
kailag kikezdeni. Elveihez ragaszkodott, az elvte- 
len alku távol állt tőle. 

Nézeteiben, mint majdnem mindegyik kora- 
beli magyar politikusnál, mélyen a —hazafiság/ 
nacionalizmus munkált, s bár követte a nemzet- 
közi folyamatokat, mindvégig magyarcentrikus 
maradt. Sok politikai, közgazdasági tanulmánya, 
beszéde tanúskodik erről — ezek révén egyébként 
az MIA tagja is lett. 

Minden patriarkális vonása mellett , modern" 
politikusként lépett föl. Nagyon korán felis- 
merte a sajtó jelentőségét. O alapította Az Ujság 
(1903-1925) című befolyásos napilapot, a Magyar 
Figyelő (1911—1918) című értelmiségi folyóiratot. 
Gondja volt arra is, hogy a legjobb elmék tartoz- 
zanak környezetéhez (például Herczeg Ferenc, 
Réz Mihály). Mindenre odafigyelt, mindennek 
utánajárt — az osztrák tárgyalófelek őszinte felhá- 
borodására. 

Alapjában véve azonban a veszélyeztetettség 
érzése és felismerése mozgatta, már 1889-ben a 
véderővitában mondta: „Folyamatosan kísért ben- 
nünket egy nagy európai háború veszélye és szel- 
leme. Nekünk készen kell lennünk, éspedig béké- 
ben kell elkészülnünk a háborúra. S ha ez a háború 
kiüt [...], igen könnyen fejlődhet élethalál harccá 
a magyar nemzetre nézve”. Teljesen tisztában volt 
a Monarchia törékenységével — ezért is ragaszko- 
dott váltig a közös hadsereg fejlesztéséhez. 

De nemcsak azzal: tisztában volt saját szemé- 
lyes veszélyeztetettségével is. Karl von Stürgkh 
osztrák miniszterelnök meggyilkolása után 

mondta: „Mindketten tudtuk, hogy meg fognak 
gyilkolni, de én azt hittem, előbb rajtam lesz a 
sor." Predestinációs hitű református emberként 
vállalta kimért sorsát. Az ellene elkövetett immár 
negyedik merényletnek esett áldozatul — sosem 
tisztázódott, kik voltak a tettesek. 

Elutasította a teremtett rend emberi ésszel tör- 
ténő, —forradalmas felülhaladását. Ebből sajátos 
módon kemény technokrata meggyőződés is kö- 
vetkezett. - hitt abban is, hogy az evilági boldo- 
gulásnak eszközei a tudásban, a szervezettségben 
és az etikában rejlenek, vagyis ezek tökéletesítése 
és megőrzése alapján a növekvő teljesítmény hoz 
általános életminőség-emelkedést: , Korunk gaz- 
dasági és szellemi fejlődésében a nagy tömegek 
sorsa mindjobban előtérbe jut, érdekük mind- 
inkább érvényesül. Nem az osztályharc hazug 
jelszavaival és romboló eszközeivel, hanem azért 
mert a természettudományok és a technika ha- 
ladása átalakítja a termelés föltételeit, megveti a 
közjólét gazdasági alapját is, mert az egész emberi 
társadalom tisztultabb, helyesebb fölfogásra jut, s 
a vezető osztályok jobb belátása megadja az egész 
nép helyzetét javító szellemi és erkölcsi színvona- 
lát emelő gazdasági és kulturális fejlődés kereteit" 
(Magyar Figyelő, 1912, 3). 

~t szinte egész életében, majd jórészt utóéle- 
tében is rágalmazták, gyűlöletet keltettek ellene 
— —>utópisztikusan gondolkodók. Pedig például 
nemhogy háborús uszító nem volt, de kifeje- 
zetten ellenezte a háborút, a koronatanácsban is 
ő volt az utolsó, aki elfogadta a Szerbia elleni 
hadüzenetet. Az első világháború előtti impe- 
rialista korhangulatban ő nem akart hódítani, 
hiszen az ország bármilyen területi gyarapodása 
csak az 1910-ben újra megszerzett magyar több- 
séget tüntette volna el a hazában. A történelmi 
haza magyar visszahódítását akarta türelmes szí- 
vóssággal. Ezért is becsülte világnézeti ellenfelei, 
a —szociáldemokraták működését, mert — jó- 
részt joggal — magyarosító pártot látott bennük. 
Ahogyan így tekintett a zsidóságra is, soha nem 
volt kapcsolható semmiféle zsidóellenes szándék- 
hoz, noha tisztában volt a zsidóság egy részének 
forradalmi jellegével. 

Eletműve valódi jelentőségét az adja, hogy 
ő -— bizonyos magyar sajátosságokat leszámít- 
va — a korabeli Európával szinkronban álló poli- 
tikusként működött. Sem kisebbrendűségi érzés, 
sem utánzási kényszer nem hajtotta, divatok, 
jelszavak és utópiák nélkül képviselte népét — ha 
kellett, önként kiment a harctérre is. Vagyis tisz- 


tában volt azzal, hogy először a magyarság poli- 
tikai létének biztosításával kell foglalkozni, s csak 
aztán a politikai lét milyenségével. Igy fogta fel 
a dualizmust, de a német szövetséget is. 

Sokan máig reakciós politikusnak tartják, ho- 
lott — hívő keresztényként — nagyon is értette és 
megértette a —szocializmus etikai tartalmát, de 
a nyugati progressziót már az ottani kritikákkal 
együtt ismerte. Nem hitt abban, hogy bármilyen 
eszme tökéletes társadalmat hozhat (keresztény- 
ként ismerte az emberi természet romlottságát). 

Nem tekintett mindent politikának. Ezért lé- 
pett fel a , magyar imperializmus" ellen is, mert 
nem bízott az ideológiákban. S főleg nem hitt a 
korszak magyarországi progressziójának elitvál- 
tási törekvéseiben, a nép számára , megváltást" 
hozó céljaiban s a Nyugatban sem. A nyugati 
demokráciák mérceként szerepeltetését nem bí- 
rálta, hiszen liberális volt. Szót emelt a román im- 
perializmus csángókkal szembeni politikája ellen. 
Nem tekintette saját hazáját , magyar ugarnak". 
Ugyanazt a kortárs nyugati irodalmat olvasta, 
mint ellenfelei, de egészen más következtetéseket 
vont le belőle. A Nyugatot nem vélte holmi ho- 
mogén közegnek — ahogyan sokan demonstrá- 
ciós hatás végett azóta is igyekeznek bemutatni. 
- nemzeti alapon állva nem hitt az unilineáris 
— fejlődésben. 


Fő művei: Gróf Tisza István képviselőházi beszédei (1930— 
2011); Választójog: tanulmányok (Réz Mihállyal és 
Méhely Kálmánnal, 1913); Tanulmányok és értekezések 
(1923); Tőkéczki László (szerk.): Válogatott politikai 
írások és beszédek (2001). 

Bertényi Iván, ifj. (szerk.): Tisza István, két korszak ba- 
tárán (2015). 

Horánszky Lajos: Tisza István élete és kora (1994). 

Polöskei Ferenc: Tisza István és kora (2014). 

Szerkesztőbizottság 


Tisza Kálmán (1830-1902) Magyarország leg- 
hosszabb ideig hatalmon lévő kormányfője, a 
dualista rendszer megszilárdítója. Bihar megyei 
középbirtokos nemesi családból származott, s bár 
apja az 1840-es évek hírhedten udvarhű politiku- 
sa volt, ő maga a liberálisokhoz csatlakozott. 1849 
utáni rövid emigrációjából hazatérve a felekezeti 
önállóságot visszaszorító protestáns pátens elleni 
küzdelem (1859-1860) vezéralakjaként szerzett 
országos ismertséget, s az 1861-es országgyűlésen 
már Teleki László Határozati Pártjának egyik 
vezetője lett. Belátta, hogy szükség van a meg- 

egyezésre Ferenc Józseffel, habár azt nagyobb 
magyar önállóság mellett akarta, mint ahogy 
1867-ben körvonalazódott. Balközép Pártjával, az 
ellenzék vezető erejével választásokon nem győz- 
hetett volna, ezért inkább egyesítette azt a bom- 
ladozó Deák-párttal. Az így létrejött Szabadelvű 
Párt élén nyerte meg a választásokat (1875). Kor- 
mányfőként Béccsel szemben ugyan nem tudta 
növelni Magyarország önállóságát, de folytatta 
a modern magyar állam és közigazgatás kiépíté- 
sét. Látványos reformokba nem kezdett, de stabil 
politikai rendszerével, amely olykor Ö választási 
visszaélésekhez és —korrupcióhoz is folyamo- 
dott, biztosította a gazdasági és a kulturális ki- 
bontakozást. Fellépett a nemzetiségi mozgalmak 
visszaszorításáért és a magyar államnyelv elter- 
jesztéséért. A Szabadelvű Párt „generálisaként” 
engedelmes „mamelukokra” támaszkodva sok 
kisebb-nagyobb válságot átvészelve állt a kor- 
mány élén (1875—1890). Bukását az okozta, hogy 
1889-ben a 48-asok obstrukciója miatt nem tud- 
ta keresztülvinni a közös hadsereg reformját, s 
megingott benne Ferenc József bizalma. Lemon- 
dása után , közlegény"-ként is megőrizte befolyá- 
sát. Az ún. óliberális csoport vezetőjeként fiával, 
a fiatal — Tisza Istvánnal fellépett a konzervatív, 
agrárius és klerikális tendenciákkal szemben. 

- a dualista korszak egyik méltatlanul alulér- 
tékelt, nagy jelentőségű politikusa. A lassabb és 
kompromisszumkész építkezés jegyében mun- 
kálkodott. Szürkébb egyéniségét és hibáit mun- 
kásságának hosszabb távú eredményei ellensú- 
lyozzák. 


Műve: Parlamenti felelős kormány és megyei rendszer 
(1865). 
Katus László: A modern Magyarország születése — Ma- 
gyarország története T711-I9I4 (2012). 
Kozári Monika: Tisza Kálmán és kormányzati rendszere 
(2003). 
BI 


tiszaeszlári per A XIX. századi magyarországi 
antiszemitizmus központi jelentőségű esemé- 
nye, középkori jellegű vérvád. A Szabolcs megyei 
községben 1882-ben eltűnt egy Solymosi Eszter 
nevű keresztény cselédlány, s a zsidókat rituális 
gyilkossággal vádolták. A Bary József vizsgálóbí- 
ró vezetésével, részben kikényszerített vallomá- 
sok révén gyűjtött , bizonyítékok" alapján több 
helyi zsidó ellen vádat emeltek. A nyomozással 
párhuzamosan országos antiszemita hisztéria 

bontakozott ki, amelyet elsősorban az elvakult 
zsidóellenessége miatt addig megmosolygott 
Istóczy Győző országgyűlési képviselő szított. 
A nagy figyelmet kapott nyíregyházi perben a 
védelmet Eötvös Károly 48-as országgyűlési 
képviselő vezette, aki híressé vált védőbeszé- 
dében követelte a vádlottak felmentését, de ezt 
javasolta a királyi főügyészhelyettes is. A per a 
vádlottak felmentésével végződött. Az antisze- 
mitizmust mind a kormánypárt vezetői, mind 
az ellenzék pártjai, mind az emigráns — Kossuth 
Lajos („az antisemitikus agitatiót mint a XIX-ik 
század embere szégyellem; mint magyar restel- 
lem, mint hazafi kárhoztatom”) elítélték. 

Az Istóczy által 1883-ban alapított Országos 
Antiszemita Párt ugyan az 1884-es választásokon 
tucatnyi mandátumot szerzett, de elszigetelődve 
és belső vitákba bonyolódva csakhamar veszített 
népszerűségéből. Támogatói a kapitalista átala- 
kulás veszteseiből, nagyrészt választójoggal nem 
rendelkező rétegekből kerültek ki, így működé- 
sük során a középkori —antijudaista előítéletek 
és a modern politikai antiszemitizmus kevere- 
dése figyelhető meg. Noha az 1890-es évekre a 
pártpolitikai színtérről eltűnt az antiszemitizmus 
nyílt tematizálása, a sajtóban, a társadalmi élet- 
ben nyoma maradt, hogy azután az első világhá- 
ború társadalomátalakító hatására politikai erővé 
váljék ismét. 


Eötvös Károly: A nagy per (1904). 

Kende Tamás: Vérvád. Egy előítélet működése az újkori 
Közép- és Kelet- Európában (1995). 

Kövér György: A tiszaeszlári dráma. Társadalomtörté- 
neti látószogek (2011). 

Kubinszky Judit: Politikai antiszemitizmus Magyaror- 
szágon (1875-1890 ) (1976). 

tisztességes (megfelelő) eljárás (a. due process 
of law) Két pilléren nyugszik: a habeas corpus 
(nagyjából "tiéd a test" [hogy állítsd a bíró elél) 
és a méltányosság elvén. A babeas corpus tétele 
biztosítja a személyes szabadság jogi védelmét, 
azt, hogy csak bírói végzés — általánosabb érte- 
lemben: csak törvényben meghatározott okból, 
törvényes felhatalmazás — alapján lehet szabad 
embert, ma bárkit a személyes szabadságától 
megfosztani. Az angol jogban a Magna Chartá- 
ban (1215) elismert jogintézményt törvényként az 
1679-es Habeas Corpus Act Celőállításról szóló tör- 
vény’) rögzítette, amelyet a BÜ of Rights (jogok 

törvénye’, 1689) megerősített. Ugyanezt fejezi ki 
az Amerikai Egyesült Allamok Alkotmányának 
ötödik kiegészítése is: „egyetlen személy sem 
[...] fosztható meg életétől, szabadságától vagy 
tulajdonától megfelelő eljárás nélkül". A magyar 
jogtörténetben az Aranybullában (1222) fogalma- 
zódott meg először ez az alapelv: ,, Továbbá azt is 
akarjuk, hogy sem mi, sem az utánunk való kirá- 
lyok, valami hatalmasabb kedvéért, valamikor a 
nemes [szabad] embert meg ne fogják, vagy meg 
ne nyomorgassák, ha csak előbb meg nem idézik 
és a törvény szerint el nem marasztalják" (II). 

A -hoz való jog azóta is az alanyi jogok szük- 
ségképpeni része. A hatályos —Alaptörvény 
XXVIII. cikkének (1) bekezdése szerint: „Min- 
denkinek joga van ahhoz, hogy az ellene emelt 
bármely vádat vagy valamely perben a jogait és 
kötelezettségeit törvény által felállított, függet- 
len és pártatlan bíróság tisztességes és nyilvános 
tárgyaláson, észszerű határidőn belül bírálja el". 
Az Alaptörvény az eljárás garanciái közé sorolja 
az ártatlanság vélelmét, a tárgyalás nyilvánossá- 
gát és a kétszeres eljárás tilalmát (ne bis in idem 
"kétszer nem ugyanazért? alapelve szerint). Az 
utóbbi szerint a jogorvoslat törvényben megha- 
tározott rendkívüli esetei kivételével senki nem 
vonható büntetőeljárás alá, és nem ítélhető el 
olyan bűncselekményért, amely miatt Magyar- 
országon vagy — nemzetközi szerződés, illetve az 
—Európai Unió jogi aktusa által meghatározott 
körben — más államban törvénynek megfelelően 
már jogerősen felmentették vagy elítélték. Az 
Alaptörvény a megelőző —Alkotmányhoz ké- 
pest azzal is megerősítette a habeas corpus elvét, 
hogy nemcsak a törvénytelen fogvatartásért jár 
kártérítés, hanem a szabadság alaptalan korláto- 
zása esetén is. 

Az eljárásban megkívánt méltányosság a jogal- 
kalmazó szervek azon törekvése, hogy dönté- 
sükben a jogszerűség mellett az igazságosság 
is érvényesüljön. Ezt támogatja a jogi eljárás 
korrekt, tisztességes megvalósítása, amikor nem- 
csak a törvény betűjének, hanem szellemének is 
megfelel. Az észszerűség alapján alkalmazott jog 
a tradicionális jogszabályok merevségét oldja és 
életközelivé teszi. Már a —római jogban megje- 
lent ennek fontossága, mivel a régi ius civile pol- 
gári jog") nagyon merev, a törvényt betű szerint 
értelmező ius strictum (szigorú jog") volt, amely- 
lyel szemben nemcsak egyedi esetekben, hanem 
rendszerszerűen is szükség volt méltányosságra, 
ezért a praetorok fokozatosan kiépítették az ész- 


szerűség követelményeinek megfelelő méltányos 
jogot (ius aequum). Hasonló volt a helyzet a régi 
angol jogban, ahol a common law (közönséges jog’) 
merevségének oldása, illetve az élet által felvetett 
igények kielégítése céljából a lordkancellár (Lord 
Chancellor) a XV. század elejétől kialakította az 
angol méltányossági jog (equity) rendszerét. Napja- 
inkban is fontos és a méltányosságot biztosító álta- 
lános jogi alapelv, mely szerint a hatóságoknak és 
a magánszemélyeknek a —bizalom elvével rokon- 
ságban álló jóhiszeműség és tisztesség (bona fides) 
követelményeinek megfelelően kell eljárniuk. 


Freedman, Eric M.: Habeas Corpus: Retbinking tbe Great 
Writ of Liberty („A szabadság nagy végzésének újra- 
gondolása", 2001). 

Jacoby, Sigrid: Allgemeine Recbtsgrundsatze (,A jog 
alapelvei", 1997). 

Ujlaki László: Méltányosság a polgári jogban (1990). 

titkosszolgálat A védekező vagy támadó céllal 
végzett bizalmas információszerzés az ókor óta 
ismert emberi tevékenység — a Szentírásban Jú- 
dás a kollaboráló besúgó szerepét játssza. A min- 
denkori társadalmi struktúrák részeként műkö- 
dő -ok célja, hogy titkos szabályozás és leplezett 
intézményi keretek között, fedett állománnyal, 
operatív módszerekkel, speciális technikákkal 
segítsék a —szuverén hatalom fenntartását. A ~ 
alapvetően , normális" tevékenység, amely termé- 
szetes módon érintkezik és beépül más szakmák 
gyakorlatába (például hadsereg, diplomácia, új- 
ságírás, tudományos kutatások). Sokan Richelieu 
francia bíboros (1585-1642) tevékenységéhez kötik 
a modern - megalkotását; a történelmi Magyar- 
országon az államilag irányított ügynökhálózat 
és polgári információszerzés (höhere Polizei "ma- 
gasabb rendőrség") 1848 után a Bach-korszakban 
fejlődött ki. A XX. század folyamán soha nem 
látott szervezeti, műszaki és intellektuális fejlő- 
désen ment át a -i szakma. A korábban elsősor- 
ban katonai jellegű hírszerzés vagy elhárítás mel- 
lett egyre nagyobb szerepet kaptak a civil szférát 
többnyire békés eszközökkel megfigyelő polgári 
~ok, illetve diktatórikus rendszerekben a lakos- 
ság széles köreit megfigyelő és egyes csoportokat, 
személyeket fizikai kényszer alatt tartó politikai 
rendőrség (a —nemzetiszocialista —>Németor- 
szágban a Gestapo, a —Szovjetunióban a KGB) is 
kulcsszerephez jutott. A modern ~ok jelentősen 
eltérnek egymástól céljaikban, szervezeti felépí- 

tésükben és eszköztárukban is. A szovjet típusú 
rendszerek sajátsága volt az ún. , totális elhárítás", 
azaz a lakosság aktív bevonása és tömeges megfi- 
gyelése. Ezzel szemben az európai szélsőjobbolda- 
li diktatúrák (nemzetiszocializmus, —fasizmus) 
kis számú professzionális ügynökhálózatra bízták 
az államvédelmet. A —hidegháború a ~i játszmá- 
kon keresztül is bonyolódott: a Szovjetunió inkább 
az emberi forrású, az USA inkább a rádiós, majd 
az elektronikai hírszerzést alkalmazta. A 2001. 
szeptemberi amerikai terrortámadások a ~i tevé- 
kenység fokozását tették szükségessé, amit számos 
meghiúsított támadáskísérlet igazolt is. A hálózati 
és információs rendszerek elterjedése új lehető- 
séget teremtett mind a polgári személyek bírói 
felhatalmazás nélküli és széles körű megfigyelése, 
mind a dezinformálás (hamis hírek terjesztése) 
számára, miként az USA-ban Edward Snowden, 
a Központi Hírszerző Ugynökség (CIA) koráb- 
bi alkalmazottjának kiszivárogtatási (2013) és az 
2016-os elnökválasztás számítógépes rendszerek 
feltörésével való külföldi befolyásolásának botrá- 
nyaiból kitűnt. Az államok gyakran folyamodnak 
~aikhoz, hogy érdekeiket más országokban érvé- 
nyesítsék (olykor merényletek, puccsok, politikai 
mozgalmak szervezése, dezinformálás, rendszer- 
feltörés stb. révén). Ezek a szükségmegoldások 
alkalmasak lehetnek a politikai-történelmi folya- 
matok befolyásolására, de meghatározására nem. 


Deák Ágnes: , Zsandáros és policzájos idők". Államrendőr- 
ség Magyarországon 1849-1867 (2015). 

Gieseke, Jens: , Állambiztonság és társadalom — érvek 
az együttes vizsgálat szükségessége mellett", Bete- 
kintő, 2010, 3. 

Greenwald, Glenn: No Place to Hide: Edward Snowden, 
tbe NSA, and tbe U.S. Surveillance State („Nincs hova 
bújni: Snowden, az NSA és az USA-megfigyelőál- 
lam", 2014). 

Révész Béla: A titok mint politika: a titkosszolgálatok poli- 
tológiai kutatásának lebetőségei (2007). 

Todd, Paul és Jonathan Bloch: Global Intelligence: The 
Worlds Secret Services Today (, Globális hírszerzés: 
a világ ~ai ma", 2003). 

Tocqueville, Alexis de (1805-1859) Francia 
arisztokrata, államférfi, társadalomtudós és politi- 
kai gondolkodó, a klasszikus —liberalizmus egyik 
legjelentősebb képviselője, akit ma a konzervatí- 
vok és liberálisok egyaránt szellemi elődjüknek 
tartanak. Mindössze kilenc hónapos tengerentúli 

tartózkodás után írta meg főművét, Áz ameri- 
kai demokráciát (1835, 1840; m. 1841-1843, 1983, 
1993), amellyel széles körű, hazai és nemzetközi 
elismertséget szerzett. Munkáját szinte azonnal 
lefordították magyarra, a reformkor gondolkodói 
ismerték, —Eötvös levelet is váltott a szerzővel. 
~ politikai karrierje a francia II. köztársaság ide- 
jén ért csúcspontjára, amikor többek között a 
külügyminiszteri tisztséget is betöltötte (ebben 
a minőségében jelentős szerepe volt Kossuth és 
társai Törökország általi kiadatásának megakadá- 
lyozásában). Az 1848-1849-es hónapokról írt, csak 
jóval halála után publikált visszaemlékezései (E77- 
lékképek, 1893; m. 2011) a történeti irodalom sajátos 
műfajú remekei közé tartoznak. A francia forra- 
dalom történetét feldolgozó nagyszabású, A régi 
rend és a forradalom (1856; m. 1994) című művét 
már nem tudta befejezni, csak első, a forradalom 
előzményeit és az ancien régime idejébe visszanyúló 
gyökereit feltáró részével készülhetett el. 

Az amerikai demokrácia megírásakor --t leg- 
alább annyira saját hazájának (és Európának) a 
jövője foglalkoztatta, mint a távoli ország euró- 
pai szemmel különös politikai berendezkedése. 
A —demokrácia kifejezést egyaránt használta po- 
litikai és társadalmi értelemben, előbbin az egyenlő 
állampolgári jogokon alapuló politikai intézmény- 
rendszert, utóbbin a társadalmi helyzet alapvető 
egyenlőségét értve, és olyan feltartóztathatatlanul 
előrenyomuló történelmi erőt látott benne, amely 
„az isteni gondviselés bizonyosságával? eléri és 
meghódítja majd az európai kontinens országait is. 
Bár a demokrácia terjedését megállíthatatlannak 
vélte, komoly fenntartásokkal és aggodalmakkal 
tekintett a közelgő demokratikus korszak elé, és 
olyan , új politikatudomány"? kidolgozását tűzte ki 
célul, amely képes lehet megszelídíteni és megfe- 
lelő mederbe terelni azt. 

~ az új társadalmi-politikai berendezkedéssel 
kapcsolatos legnagyobb félelmét a demokratikus 
egyenlőség és a —szabadság összeegyeztethe- 
tőségének problémája jelentette. Attól tartott, a 
demokráciák polgárai, engedve természetes hajla- 
maiknak, következetesen az előbbit fogják előny- 
ben részesíteni az utóbbival szemben. Ugy vélte, a 
demokráciában fenyeget a —, többség zsarnoksá- 
gának" veszélye, hiszen az ilyen berendezkedésben 
minden hatalom végső soron a többségi akaratra 
vezethető vissza, amely nem tűr ellentmondást, 
és amellyel szemben az egyén nem számíthat ha- 
tékony védelemre. Ialán még ennél is súlyosabb 
fenyegetést látott azonban a demokratikus közvé- 


totalitarizmus 


lemény ellenállhatatlan erejében, amely folyama- 
tos, tulajdonképpen önkéntes alkalmazkodásra 
kényszeríti az egyént, egyneművé és minden- 
fajta eredetiséget nélkülözővé téve a társadalmat 
(tömeg). 

A demokratikus társadalmak atomizálódása, 
—>individualizmusa nagymértékben elősegíti 
az — alapvetően jószándékú, „segítőkész” — ál- 
lamhatalom fokozatos kiterjedését és egyre 
erősebb központosítását. Mindez a despotizmus 
egy új, korábban ismeretlen, „szelíd”, ám nem 
kevésbé fojtogató formájának kialakulásához ve- 
zet, amely jobban fenyegeti azokat az országokat 
(például —Franciaországot), amelyek (az abszo- 
lutista központosításnak köszönhetően) előbb is- 
merkedtek meg az egyenlőséggel, mint a szabad- 
sággal, szemben azokkal, ahol ez fordítva történt 
(például —Angliában). Mindennek ellenszere a 
független, önkéntességen alapuló társadalmi cso- 
portok létrehozása, a társulás és az önkormányzás 
amerikaiak által jól ismert , művészete". Csak ez 
biztosíthatja a szabadság demokratikus viszonyok 
közötti megőrzését és lehetséges kivirágzását. 

Bár - legfeljebb a demokrácia szkeptikus hívé- 
nek, józan és megfontolt barátjának minősíthe- 
tő, nem tartotta lehetetlennek a demokratikus 
egyenlőség és szabadság egymásra találását. Mi- 
közben jól érzékelhetően fájlalta az arisztokratikus 
nagyság letűntét, várakozással tekintett az új, de- 
mokratikus korszak dinamizmusa és az egyszerű 
ember számára felkínált lehetőségei elé. Művét 
sokan (köztük Harvey Mansfield és John Lu- 
kacs) a demokráciáról és az Egyesült Allamokról 
szóló mindmáig legjobb könyvnek tartják. Ha a 
nyugati társadalmaknak sikerült legalább részben 
elkerülni az általa prognosztizált veszélyeket, az 
minden bizonnyal - , új politikatudományának" 
is köszönhető. 


Brogan, Hugh: Alexis de Tocqueville: Prophet of Democracy 
in tbe Age of Revolution: Biography („~: a demokrácia 
prófétája a forradalom korában: életrajz", 2006). 

Fülöp Endre, Ocskay Gyula és Pogonyi Szabolcs 
(szerk.): Szabadság és/vagy egyenlőség. Tocqueville- 
tanulmányok (2006). 

Lukacs, John: „Alexis de ‘Tocqueville: A Historical 
Interpretation” („~: történeti értelmezés”), Literature 
of Liberty, 1982, 2. 

Manent, Pierre: A liberális gondolat története (1987; m. 
1994). 

Mansfield, Harvey C.: Tocqueville: A Very Short 
Introduction („~: nagyon rövid bevezetés”, 2010). 

totalitarizmus A jellegzetesen XX. századi ön- 
kényuralmi rendszerek, a —kommunizmus, a 
—nemzetiszocializmus és a —fasizmus közös vo- 
násainak megjelölésére használt fogalom. A szót 
olasz fasiszták alkották saját államuk jellemzésére 
az 1920-as évek elején: „Semmi sem létezik - han- 
goztatta Mussolini -, az államon kívül vagy az 
állam ellenében, minden az államban létezik." 
A fogalom mai használatának antitotalitárius 
(kritikai) éle azonban már az 1930-as évek végé- 
re kialakult, és a modern jelenségnek a korábbi 
—önkényuralmaktól való eltérését hangsúlyoz- 
za. A ~ sajátságai: az egypártrendszer és az ál- 
lamszervezet összefonódása; az erőszakszerveze- 
tek (rendőrség, hadsereg, félkatonai szervezetek) 
egységes irányítása; nemcsak a politikai, hanem 
a társadalmi —pluralizmus, az önálló civilszer- 
vezetek (az egyesülési jog) teljes felszámolása; a 
társadalom totális ellenőrzésére törekvő megfi- 
gyelő-, besúgóhálózat, illetve a fizikai és a lelki 
terror (tömeggyilkosság, kínzás, erőszak, féle- 
lemkeltés) alkalmazása; a kommunikációs esz- 
közök irányítása és ellenőrzése révén a hatalom 
nyelvének egyeduralma a jogtól a kultúráig, a 
szükségletek meghatározásától a tudományos 
igazság kereséséig; továbbá a gazdaság teljesen 
állami irányítása. A politikai hatalom behatol 
az emberi élet minden területére, felszámolva a 
köz- és a —magánszféra különbözőségét, ma- 
gát az —=embert is alapvetően át akarja alakítani. 
A külső és belső, faji vagy osztályalapon megha- 
tározott ellenséggel való küzdelem okán a folya- 
matos mozgósítás állapotában tartja, militarizálja 
a társadalmat. A felsorolt jellemzők együttes je- 
lenléte nyilván nem mondható el minden tota- 
litárius berendezkedésről. A ~nak mint radikális 
válasznak a társadalom problémáira mindig volt 
vonzása az értelmiség világában — ezt nevezte 
Jean-François Revel „totalitárius kísértés”-nek 
(La tentation totalitaire, 1976). 

A ~ fogalma a hidegháborús időszakban ural- 
ta a nyugati politikai gondolkodást, az enyhülés 
és az —újbaloldal előretörésével relativizálták az 
érvényét, majd a kelet-európai rendszerváltozás 
időszakában újfent előtérbe került. A jeles kon- 
zervatív történész, —John Lukacs vitatja a fo- 
galom használatának értelmét, szerinte egyetlen 
hatalom sem tud valóban totális uralmat gyako- 
rolni, legfeljebb törekszik rá. O nem a ~t, hanem 
a —populizmust tekinti a fő veszélyforrásnak. 

Arendt, Hannah: A totalitarizmus gyökerei (1951; m. 
1992). 

Lukacs, John: Demokrácia és populizmus. Félelem és gyű- 
lölet (2005; m. 2008). 

Miłosz, Czeslaw: A rabul ejtett értelem (1953; m. 1992). 


KA 


többségi elv A fogalom két, egymással össze- 
függő jelentésben használatos. 1) A többségi ura- 
lom szinonimájaként a —demokrácia alapvető 
döntéshozatali eljárását jelöli, ahol a többség által 
támogatott alternatíva válik döntéssé. Giovanni 
Sartori különbséget tesz abszolút és mérsékelt ~ 
között, az utóbbiban a többségi akarattól füg- 
getlen elemek is szerephez jutnak. Ez fontos a 
—többség zsarnokságának elkerüléséhez. Arend 
Lijphart két ideáltípusa, a többségi és a konszen- 
zusos demokrácia a ~ érvényesülését mérő skála 
két végpontját jelöli. A tiszta ~vel mint —döntési 
technikával kapcsolatos gyakori, elméleti jelle- 
gű ellenvetések: vak az érvek erősségére, mivel 
csak szavazatokat számol; kizárja a konszenzus 
megteremtésének lehetőségét; nem veszi figye- 
lembe sem az alternatívák támogatásának vagy 
elutasításának az erősségét, sem pedig a vereség 
mértékét, azaz nem kompenzálja a vesztest. Vé- 
delmében például az alábbiakat lehet hangsúlyoz- 
ni: alapvető nézetkülönbségek esetén nincs közös 
mérce az érvek erősségének eldöntésére; az érve- 
lés konszenzusteremtés helyett gyakran inkább 
kiélezi a konfliktust, emellett a konszenzus reto- 
rikája többnyire politikai fegyver is; a támogatás 
vagy az elutasítás mértékének mérése a szavaza- 
tok összesítését nehezebbé, a stratégiai szavazást 
pedig könnyebbé teszi; gyakran sem egységes 
kompenzálandó kisebbség, sem magától értetődő 
kompenzációs módok nincsenek. A gyakorlatban 
(például a S választási rendszerek esetében) több- 
féle módon kísérelik meg kezelni az utóbbi két 
dilemmát. Szintén leginkább a választási rendsze- 
rek szempontjából fontos az abszolút és a relatív 
többségi elv megkülönböztetése. Az előbbinél az 
összes szavazat több mint felét, az utóbbinál csak 
a legtöbb szavazatot kell megszerezni. 2) A - mint 
a parlamentarizmus egyik alapja azt jelenti, hogy 
a parlamentnek felelős kormány rendelkezik a 
parlamenti többség bizalmával. Itt is fontosak 
a - korlátai, például az ellenzék jogai és vétóle- 
hetőségei (többek között a minősített, például 
kétharmados többséget igénylő törvények). A - 
rugalmasságára jó példa a kisebbségi kormányzás 
intézményének bevett volta napjainkban. 


584 


Körösényi András: Vezér és demokrácia. Politikaelméleti 
tanulmányok (2005). 

Pesti Sándor: Az újkori magyar parlament (2002). 

Risse, Mathias: „Arguing for Majority Rule” (, Ér- 

Philosophy, 2004, 1. 

Sartori, Giovanni: Demokrácia (1993; m. 1999). 


a többség zsarnoksága A modern demokráciák 
kialakulásával egyidős fogalom, amely a demok- 
ratikus hatalomgyakorlással kapcsolatos — már 
az ókori klasszikusoknál ( Platón, —>Ariszto- 
telész) is megjelenő — aggodalmakat, mindenek- 
előtt a demokratikus —többség által gyakorolt 
korlátlan, elnyomó jellegű, a kisebbség érdekeit, 
illetve a közjót figyelmen kívül hagyó hatalom 
veszélyeit fejezi ki. A XVIII-XIX. században 
fontos szerepet játszik az amerikai államalapítók 
által írt 0.4 foderalista című cikksorozatban, il- 
letve — Tocqueville és —Mill műveiben. Leg- 
alaposabb elemzését ‘Tocqueville nyújtja, aki a 
többségi elnyomás intézményes formái mellett 
hangsúlyozza annak társadalmi, a közvélemény 
nyomásán keresztül megvalósuló aspektusait 
is. A fogalom használatával valamennyi idézett 
szerző arra kívánja felhívni a figyelmet, hogy egy 
politikai berendezkedés esetében nemcsak a fő- 
hatalom birtokosa (adott esetben a „nép”), hanem 
annak kiterjedése is alapvető fontosságú, és a kor- 
látlan hatalom még „népi”, azaz demokratikus kor- 
mányzat esetében sem fogadható el. Tocqueville 
híres megfogalmazásában: „Csupán Isten lehet 
veszély nélkül mindenható, mivel bölcsessége és 
igazságossága mindig felér hatalmával.” 


Hamilton, Alexander, James Madison és John Jay: 
A föderalista. Értekezések az amerikai alkotmányról 
(1788; m. 1998). 

Mill, John Stuart: A szabadságról (1859; m. 1867, 
1980). 

Tocqueville, Alexis de: Az amerikai demokrácia (1835; 
m. 1841-1843, 1983, 1993). 

tőke A jövőbeni javak megtermeléséhez hasz- 
nálatos, már megtermelt javak. Mivel az emberi 
tudás és készségek is időbeli erőfeszítések ered- 
ményei, a közgazdasági elmélet „emberi tőke”- 
ként tekint rájuk. A ~ a gazdasági értékteremtés 
természetes forrása minden korban — az emberi 
munka és a természeti kincsek mellett. Főként 


tömeg 


Go Marx, Werner Sombart és 5 Weber nyomán 
sokan úgy vélik, hogy a XVIII-XIX. századtól 
kezdve az európai gazdaság meghatározó jegye 
(kapitalizmus). Marx kulcsszerepet tulajdo- 
nított a „tőkés” és a „munkás” közötti viszony- 
nak. Valóban e kor új és nagy hatású jelensége a 
~t beruházó és a széles tömegeket alkalmazotti 
viszonyba vonó —gazdasági társaságok elterje- 
dése és fejlődése. Az alkalmazás azonban nem a 
kizsákmányolás, hanem az értékteremtő együtt- 
működés eszköze. Ha technológiai okokból ne- 
hezen mérhető az egyéni hozzájárulás értéke a 
termeléshez, és a felhasznált eszközök erősen spe- 
cifikusak, a független felek közötti piaci szerző- 
dések alkuköltségei igen magasak, és mindkét fél 
jobban jár az egyoldalú, hierarchikus irányítás el- 
fogadásával (Oliver Williamson). Az alkalmazók 
és az alkalmazottak közötti verseny biztosítja, 
hogy az értéktöbbletből mindkét fél részesedjék. 
Ennek történeti bizonyítéka az alkalmazotti ré- 
tegek jólétének radikális növekedése a kapitalista 
országokban. 

A kapitalizmus kulcsszereplője valójában nem 
a , tőkés", a tőketulajdonos, hanem a vállalkozó, 
aki a termelési tényezőket — köztük a -t — meg- 
szervezi ( vállalkozás), a hasznosításukra vonat- 
kozó döntéseket meghozza. A két szerep gyakran 
elválik, legvilágosabban a nyílt részvénytársa- 
ságnál, ahol a -s, a részvényes rendszerint nem 
vesz tevőlegesen részt a vállalatvezetésben. A -t 
közvetítő pénzpiacok ( bank, tőzsde) fontos 
szerepe a kapitalizmusban, hogy fejlett műkö- 
désükkel lehetővé teszik, hogy sok alkalmazott 
megjelenjen befektetőként, és ezzel feloldódjék a 
, tőkések" és , munkások? mint társadalmi cso- 
portok elkülönülése, illetve enyhüljenek az ebből 
fakadó társadalmi konfliktusok. 


Williamson, Oliver E.: Tbe Economic Institutions of 
Capitalism („A kapitalizmus gazdasági intézményei", 
1985). 

MK 


tőkehiány A gazdasági tevékenységekhez erőfor- 
rásokra, köztük —>tőkére van szükség, hiányuk 
gátja az értékteremtésnek. Ebből a —fejlesztés- 
politika és a Öprotekcionizmus hívei gyakran 
azt a következtetést vonják le, hogy a szegény 
országokban a tőkeállomány gyors, erőltetett nö- 
velésére van szükség. A tőke azonban csak akkor 
hasznosul, ha van vállalkozás, amelynek szüksége 
van rá. Ezért értékes, amikor például egy —>mul- 


tinacionális vállalat a tőkével együtt a tudását is 
hozza; és ezért vall sokszor kudarcot, ha egy kor- 
mányzat egy adott tőkefajta (például ipari üze- 
mek) növelését tűzi ki célul. A gazdaságtörténet 
újabb eredményei szerint a fejlett országok törté- 
netében sem azonosíthatunk , tőkefelhalmozási" 
periódusokat, a tőkejavak mennyisége a fogyasz- 
tási javakéval párhuzamosan nőtt. Az erőforrás- 
állomány bővülése csak kis részben magyarázza 
a gazdasági fejlődést ( ogazdasági növekedés), a 
jólétnövekedés főként az adott erőforrások jobb, 
termelékenyebb hasznosításából fakad. 


Bauer, Peter Thomas: Dissent on Development (,, Külön- 
vélemény a fejlődésről", 1972). 

Fasterly, William: The Elusive Quest for Growth („A 
növekedés csalóka keresése”, 2001). 


MK 
tolerancia —>türelem 


tömeg Az okhlokrácia (g. "csőcselékuralom") már 
a fogalmat megalkotó Polübiosz előtt is foglal- 
koztatta az ókor gondolkodóit, de a ~ önálló po- 
litikai szereplése a XX. század egyik drámai fej- 
leménye, amely elválaszthatatlan a — modernitás 
által teremtett ~társadalomtól, s amely a politikai 
gondolkodás számára is súlyos dilemmákat vet 
fel. A ~társadalom kialakulásával párhuzamosan 
megjelentek és felerősödtek a ~gel szemben táp- 
lált aggályok is. 

A -gel mint jelenséggel első ízben a francia 
Gustave Le Bon foglalkozott A tömegek lélektana 
című munkájában (1895; m. 1913), az ebből fakadó 
súlyos problémákra azonban a világ figyelmét leg- 
inkább —Ortega y Gasset híres műve, A tömegek 
lázadása (1929; m. 1939) irányította rá. A spanyol 
gondolkodó klasszikus tézise szerint a - átvette a 
hatalmat, a kisebbség helyét bitorolja, , anélkül, 
hogy megszűnt volna tömeg lenni". A megállapí- 
tás hátterében az áll, hogy a -demokráciák előre- 
törése együtt járt a hagyományos elitek háttérbe 
szorulásával. E folyamat azért vált súlyos prob- 
lémává, mert - legalábbis a konzervatív gondol- 
kodás fősodrának az olvasatában - a ~ lényegénél 
fogva alkalmatlan az irányító szerepre. A - csak 
a —civilizáció teremtette javakkal kíván élni, de 
annak lényegét nem érti, ezért jól kormányozni 
sem tud. 

A ~ — szemben a közösséggel — akkor jön létre, 
ha az egyén elveszti társadalmi beágyazottságát. 
A - lényege tehát nem a számokban rejlik; nem 

a mennyiség, hanem az emberi kvalitás számít. 
Arculatát illetően találóan írja Ortega, hogy a - 
mindent meg akar semmisíteni, ami különbözik 
tőle, ami nála magasabb minőségű. A -társadal- 
mat atomizálódással, a szilárd normák eltűnésé- 
vel, az állam és az egyén közötti csoportok elhalá- 
sával, egészében véve , kívülről irányítottsággal" 
jellemezhetjük. Az amerikai Henry L. Mencken 
arra is figyelmeztet, hogy a -re épülő demokrá- 
ciában fontos szerephez jut az irigység, az egyen- 
lőség gondolatának egyik nagy hajtóereje. (Ezért 
pedig nemcsak a konzervatív gondolkodás, ha- 
nem a klasszikus liberalizmus is tart a -től.) 

A normáit vesztett ~társadalom nélkülözhe- 
tetlen feltétele a —totalitárius rendszereknek, 
amelyek nemcsak a politikai, hanem a társadalmi 
—>pluralizmust is meg akarják szüntetni. Kon- 
zervatív nézőpontból tehát nélkülözhetetlen az 
autonóm lét feltételeinek a megőrzése, vagyis an- 
nak a megakadályozása, hogy ~társadalom váltsa 
fel a társadalmat. 


Hamvas Béla: „A Vízöntő", Láthatatlan történet (1943). 

Egedy Gergely: , Konzervativizmus és tömegdemok- 
rácia", G. Fodor Gábor és Lánczi András (szerk.): 
A dolgok természete (2009). 

Nisbet, Robert: The Quest for Community („A közösség 
keresése”, 1990). 


EG 
tömegmédia —médiaháború 


Törökország (Török Köztársaság) 3%-ban eu- 
rópai, nagyobbrészt délnyugat-ázsiai állam, hidat 
képez a Balkán-félsziget és a Közel- és Közép- 
Kelet, a fekete-tengeri és a mediterrán térség 
között, a —NATO egyik legerősebb tagja, 2005 
óta csatlakozási tárgyalásokat folytat az Európai 
Unióval. Nagyhatalmi előtörténete és geopoliti- 
kai helyzete következtében a nemzetközi politi- 
kai élet fontos szereplője. Lakossága 2050-re elér- 
heti a 100 milliót, a jelenlegi világgazdasági 15-17. 
helyről egy évtizeden belül akár a ro. helyre is 
előreléphet. A G20-as csoport egyik legdinami- 
kusabban fejlődő országa. 

A Török Köztársaság 1923-ban jött létre, amely 
akkor éles szakítást jelentett az Oszmán Biroda- 
lom örökségével. Az átalakulás vezéralakja a poli- 
tikusként és hadvezérként is kiemelkedő Mustafa 
Kemal Atatürk (1881-1938). Irányzata, a török- 
séget megújító kemalizmus elvetette a szultánok 
autokratikus és —>iszlám alapú hagyományrend- 

szerét, a kalifátust, és nyugati típusú, szekuláris 
köztársaságot hozott létre. Ennek elfogadása és 
követése a 2000-es évek elejéig meghatározó volt 
a török politikai és társadalmi gondolkodásban. 
Ezt követően azonban uralkodóvá vált az a nézet, 
hogy a mai -nak vállalnia kell az oszmán örök- 
ségét: az iszlám hagyományvilágát; a határon túli 
török kisebbségek, a nem török nyelvű (például 
balkáni) muszlim közösségek támogatását; az 
Oszmán Birodalom történetével foglalkozó kuta- 
tások előmozdítását és ezek eredményeinek be- 
emelését a nemzeti emlékezetpolitikába. 

~, szemben az Oszmán Birodalommal, nemzet- 
állam, amely azonban jelentős nem török nyelvű 
népeknek és nemzetiségeknek is a hazája. A kur- 
dok, akiknek egyharmada szomszéd államokban 
él, mintegy 20 milliós közösséget alkotnak, s 
nyelvileg, vallásilag, politikailag és társadalmilag is 
elkülönülnek. Jelentős részük már nem vagy alig 
beszéli anyanyelvét, de ragaszkodik etnikai tuda- 
tához. Egy részük jó viszonyban él a mindenkori 
ankarai hatalommal; az elmúlt években azonban 
megerősödtek az alapvetően polgárjogi mozga- 
lomként működő erők, amelyek a török parla- 
mentben küzdenek közösségük jogaiért, míg egy 
másik csoportjuk időről időre fegyveres harcot vív 
a török vezetéssel. Az elmúlt évtizedben erősödött 
a ~i nemzetiségek jogbiztonsága. Isztambulban az 
örmény és a görög kultúra a reneszánszát éli. 

Az oszmánok Közép-Azsia déli szögleteiből, 
Iránon át a XI. század végén jutottak el Anatóliá- 
ba. Szétverték a bizánci határvédelmi rendszert, 
és biztosították a közép-ázsiai oguz törökség 
Kis-Azsiába vándorlását a XV. század végéig. 
Az első török államot, a Szeldzsuk Birodalmat a 
mongolok 1243-ban legyőzték. Ezután tucatnyi 
török bégség jött létre az Ilhanida Birodalom be- 
folyása alatt. Közép-ázsiai sámánisztikus hitüket 
az iszlámmal cserélték fel, és a törzsi vezér fia, 
Oszmán 1300 körül erős hatalmi központot ho- 
zott létre— a róla elnevezett birodalom alapját. 
Megszerezte továbbá a márvány-tengeri kijára- 
tot, utódja 1326-ban Bursát, 1354-ben I. Orhán 
pedig Gallipolit, megvetve a balkáni oszmán-tö- 
rök uralom alapjait: katonai, migrációs és civili- 
zációs értelemben egyaránt. 1453-ban a törökök 
meghódították Konstantinápolyt, Isztambulnak 
nevezték el (g. eisz ton polin "a városba"), és itt szé- 
keltek 1923-ig. 

Hunyadi János felismerte az oszmán fenyege- 
tés veszélyét, és kísérletet tett balkáni uralmuk 
felszámolására, ám utódai, Hunyadi Mátyás és 

a Jagelló-uralkodók nem törekedtek eléggé arra, 
hogy Magyarország nemzetközi védelmet kap- 
jon. A szultáni seregek a XVI. század elején bir- 
tokba vették Anatóliát, a Közel-Keletet és Eszak- 
Afrika jelentős területeit is. Ezzel magyar—török 
viszonylatban roppant katonai aszimmetria jött 
létre: Nándorfehérvár elesett (1521), a mohácsi 
síkon pedig odaveszett a középkori Magyar Ki- 
rályság (1526). Szulejmán szultán, bár kezdetben 
az ország egészének meghódítását tervezte, idő- 
vel belátta, hogy ezt nem tudja megvalósítani, 
mert a o Habsburgok a magyarsággal összefogva 
képesek az ország nyugati és északi részét meg- 
védeni. Számukra kedvező fordulatot hozott, 
amikor 1527-ben Szapolyai János követe meg- 
jelent a Portán, és együttműködést ajánlott. Ez- 
zel a magyar politikai életben megjelent a török 
orientáció, amelynek szikrája csak a XVIII. szá- 
zad elején hunyt ki, sajátosan keveredve a Habs- 
burg-ellenes rendi és nemzeti mozgalmakkal. Az 
oszmánok az ország közepének megszállásával és 
az —Frdélyi Fejedelemség hűbéressé tételével 
biztosak lehettek abban, hogy az egykori Magyar 
Királyság teljes ereje nem fog össze ellenük, vagy 
ha igen, csak rövid időre. A Habsburg erők a XVI. 
század közepétől Eszak-Afrikától, az adriai vize- 
ken át a Kárpátok keleti láncaiig álltak szemben 
az oszmánokkal. Eközben 1525-től a XVIII. század 
utolsó harmadáig szervezett politikai és katonai 
együttműködést tartott fenn a Francia Királyság 
a Portával. Bécs a kétfrontos háborútól való ret- 
tegésben élt. E politikai helyzetben tett kísérletet 
1683-ban a hatalma zenitjén lévő Oszmán Biroda- 
lom, hogy elfoglalja Bécset. Thököly Imre és az 
erdélyi fejedelem seregétől is segítve már közel állt 
a győzelemhez. Sobieski János lengyel király azon- 
ban — Versailles intései ellenére — beavatkozott, 
s a szász választófejedelem csapataival egyesülten 
szétverte a török ostromzár fő erőit. Ezzel a len- 
gyel király új helyzetet teremtett Közép-Euró- 
pában: nemzetközi koalíció szorította ki a törököt 
Magyarország nagy részéről 1683—1699 között. 

A vereségek ráirányították a figyelmet a bi- 
rodalom gyengeségeire. Azt kellett eldönte- 
ni, hogy a szultánok állama nyugati fordulatot 
vesz-e, vagy marad annál a szerkezetnél, amely 
a XV-XVI. században jól működött. A refor- 
mok és visszalépések kora elhúzódott egészen az 
ifjú törökök 1908-1909. évi fellépéséig. Az első 
világháború, amely kapcsolódik az anatóliai ör- 
mények tragédiájához is, az Oszmán Birodalom 
vereségét hozta. A győztes antanthatalmak nem- 


csak a birodalmat, hanem a török lakta terüle- 
teket is felosztották egymás között. Az ez ellen 
1920-ban Musztafa Kemál vezetésével indított 
honvédő háború 1923-ban győzelemmel és a köz- 
társaság kikiáltásával végződött. Ekkor lett An- 
kara a főváros. 

Kemál az általa létrehozott Köztársasági Nép- 
párt programjában fogalmazta meg először ideo- 
lógiáját, a kemalizmust, „hat nyíl"-nak nevez- 
te irányelveit (a párt jelképe ma is a hat nyíl): 
—>republikanizmus, népiség, szekularizmus, 
nemzetelvűség, forradalmiság (folyamatos átala- 
kítás szükségessége), etatizmus. A kemalista re- 
formok döntő szerepet játszottak a modern török 
politikai, társadalmi, jogi és gazdasági viszonyok 
kialakításában. E hat alappillér bekerült az 1937- 
ben elfogadott alkotmányba is. Bár ~ parlamenti 
demokrácia, 1950-ig gyakorlatilag egypártrend- 
szerként működött. A belpolitikai feszültségeket 
jól érzékelteti, hogy többször is katonai puccsra 
került sor (katonai hatalomátvétel: 1960, 1971, 
1980; az ezzel való fenyegetés: 1997; elvetélt kí- 
sérlet: 2016). Az 1980-as években Turgut Ozal 
miniszterelnöksége, illetve köztársasági elnöksé- 
ge idején enyhülés kezdődött a kemalizmus által 
korábban visszaszorított iszlámmal szemben (új- 
ból épültek mecsetek, és az oktatásban is nagyobb 
szerepet kaphatott a vallás). A politikai iszlám 
mozgalmai, későbbi pártjai is megerősödhettek. 
1995-ben a választásokat a Necmettin Erbakan 
vezette, iszlamista Jólét Pártja nyerte meg, amely 
koalícióban kormányzott 1997 februárjáig, az 
ún. posztmodern puccsig — a hadsereg nem vet- 
te át a hatalmat, ajánlásokat fogalmazott meg a 
kormány számára, amelyek döntő része a vallás 
visszaszorítására vonatkozott. 2002-ben — és az- 
óta négyszer — ugyancsak az iszlám gyökerekre 
hivatkozva nyerte meg a választásokat a Recep 
Tayyip Erdoğan vezette Igazság és Fejlődés Párt- 
ja. 2016-ban Erdoğan elnök leverte az ellene irá- 
nyuló katonai puccskísérletet, és ezzel megerősí- 
tette a hatalmát. 

Napjaink ~ának belső politikai küzdelme arról 
szól, hogy érvényes-e még a kemalista örökség, 
és mit lehet vagy kell kezdeni a törökök iszlám 
hagyományaival, s mindez miként viszonyul a 
globális rendszerek (különösen az Európai Unió) 
kihívásaira adandó elfogadó vagy elutasító vála- 
szokhoz. Az Európai Unióhoz való csatlakozását 
a tagállamok a bővülő piac és külpolitikai befolyás 
okán szorgalmaznák, iszlám kultúrája miatt azon- 
ban némelyekben idegenkednek tőle. A —be- 

vándorlási válság új megvilágításba helyezte -ot, 
és új együttműködési kényszereket alakított ki. 
A közel-keleti krízis miatt a török állam nemzet- 
közi szerepe felértékelődött, de ez olyan erőpróba 
elé is állítja az országot, amelynek nem könnyű 
megfelelnie, s a veszedelmes regionális folyama- 
tok -i begyűrűzésének megállítását is nehézzé 
teszi. 


Finkel, Caroline: Osmans Dream. The Story of the 
Ottoman Empire 1300-1923 („Oszmán álma: az Osz- 
mán Birodalom története”, 2006). 

Flesch István: A Török Köztársaság története (2007). 

Fodor Pál: A szultán és az aranyalma. Tanulmányok az 
oszmán-török történelemről (2001). 

Zürcher, Erik J.: Turkey. A Modern History („~ modern 
története”, 1997, 2004). 


HJ 


történeti alkotmány —magyar alkotmányos- 
ság 


törvény Köznapi szóhasználatban és általános- 
ságban —>jog, de csak, ha a ~ is egyike a jogsza- 
bályoknak. Minden ~ jogszabály, de nem min- 
den jogszabály ~, bár a modern jogban minden 
jogszabály a ~ akaratára vezethető vissza, mert a 
~ a legerősebb jogforrás. A ~hozás rögtöni elha- 
tározással bármely jogforrási rendelkezést hatá- 
lyon kívül helyezhet, megváltoztathat (ezt más 
jogforrás nem teheti, csak a szokásjog). A ~ eleve 
feltételezi, hogy a legáltalánosabb és a legerősebb 
érvényű szabályok kibocsátására hivatott szerv 
hozza meg, illetve figyelembe veszi a formai és 
a hierarchikus viszonyokat is, a célja ugyanis az, 
hogy a jövőben előforduló összes eset eldöntését 
általános elvként előre meghatározza. 

Fogalma a történelem során sokat változott, 
mégis élesen elhatárolandó a jogforrási hierarchiá- 
ban a neki alárendelt többi jogszabálytól. Szinte 
valamennyi jogrendszer megegyezett abban, 
hogy csak egyetlen szerv alkothat ~t (—>tör- 
vényhozó); illetve a ~ egyetemes jogforrás, mert 
a jogélet bármely területét szabályozhatja, és ál- 
talános jogforrás, mert az állam egész területé- 
re és minden polgárára vonatkozhat. A ~alkotás 
akkor vette kezdetét, amikor a közhatalom már 
képessé vált önmaga és a társadalom érdekeinek 
felismerésére és a folyamatok bizonyos előrelátá- 
sára. A XVIII-XIX. században a —felvilágoso- 
dás és a otermészetjog hatására bontakozott ki 
a tudatos ~alkotás: az addigi, szokásjogot kiegé- 

szítő, módosító vagy pótló ~alkotással szemben 
elvált a mindennapi társadalmi gyakorlattól, és 
önálló, új művet létrehozó szellemi tevékenység- 
gé lett, gyakorlati eszközként határozta meg a 
társadalmi magatartások mintáit, és a társadalmi 
viszonyokat jogviszonyként alakította. Jogtech- 
nikai szempontból is racionalizálni kezdte a jo- 
got. Egyszerűsítette, lerövidítette, egységesítette, 
rendszerezte, igyekezte formailag következetesen 
kiépíteni a jogágakat, jogintézményeket. Az átte- 
kinthetőség és kiszámíthatóság rendkívül fontos 
volt a kibontakozó piacgazdaság és az egységes, 
racionális államigazgatás számára. 

Megváltozott a régi és az új jogszabályok kap- 
csolata is. A középkori felfogás szerint a , régi jó 
öreg jog" csak a nemzedékváltások menetében 
észrevétlenül változhatott meg. A modern jog- 
szabályok csak a hatályon kívül helyezésig érvé- 
nyesülhetnek, tehát a később született - automa- 
tikusan semmissé teszi a korábbi jogszabályokat 
(lex posteriori derogat legi priori). Tudatosodott a 
vertikális jogforrási hierarchia is: az új ~ 1) a ré- 
git teljesen hatályon kívül helyezi; 2) a réginek 
csak meghatározott részét szünteti meg; 3) a régit 
megváltoztatja, vagyis a helyén új jogszabály lép 
életbe; illetve 4) a régihez valamit hozzáfűz, va- 
gyis kiegészíti azt. Utóbb sem a mennyiségi jog- 
alkotás, sem az inkorporáció (a hatályos jogszabá- 
lyok összegyűjtése, rendszerezése) nem bizonyult 
eléggé racionalizáló hatásúnak. Az új rendszer- 
képző technológiák és a társadalomtudományok 
fejlődése lehetővé tette a hosszú távú jogalkotást. 
Szinte társadalmi mozgalomként jelentkezett a 
kodifikáció — az ugyanazon jogágba tartozó ma- 
gatartási szabályok egységes elveken nyugvó, át- 
fogó és rendszeres jogszabályba, ~könyvbe való 
foglalása — iránti igény. A viszonylagos teljességre 
törekvő kódex zárt rendszerében tehát a bíró az 
adott jogágon belül minden fontosabb kérdésre 
megtalálhatja a választ. 

Magyarországon az Országgyűlés viszonylag 
folyamatos működése révén a ~ mindvégig meg- 
őrizte a primátusát. Ezért a régi magyar jog a kö- 
zönséges ~nél erősebb alkotmány- vagy alaptör- 
vényeket nem ismert. Utóbb az alkotmányt je- 
lentősen módosító vagy kiegészítő ún. sarkalatos 
~ek nem alkotásuk, megváltoztatásuk, megszün- 
tetésük, jogforrási hierarchiában elfoglalt helyük, 
hanem tartalmi fontosságuk miatt különültek el 
a többi ~től. Az alkotmány körülöttük, mint sar- 
kok körül forog. Ezek a ~ek az államszervezetről, 
az uralkodó jogairól, a kormányzásról, az állami 


törvény előtti egyenlőség 


főhatalom gyakorlásának alakzatáról, az alkot- 
mány elveiről, intézményeiről és biztosítékairól 
szólnak. 


Horváth Attila (szerk.): Magyar állam- és jogtörténet 
(2014). 

Széchenyi István: Magyarország sarkalatos törvényei, s 
államjogi fejlődése 1848-ig: gróf Széchenyi István hagyo- 
mányaiból (1864). 

törvény előtti egyenlőség Alkotmányos alap- 
elv, amely szerint a ötörvényeknek és minden 
egyéb jogszabálynak mindenkire megkülön- 
böztetés nélkül érvényesnek kell lennie. A régi 
—>jog a jogegyenlőtlenség elvéből indult ki. Az 
ókorban a rabszolgák csupán végletekig korlá- 
tozott jogképességgel (az élethez való joggal) 
rendelkeztek. A középkorban az egyházi jog 
(kánonjog) ezzel szemben azt tanította, hogy 
minden ember szabad, azaz —[Isten törvénye 
előtt mindenki egyenlő. A rendi jog azonban 
hierarchikus jellegéből fakadóan nem fogadta el 
minden ember azonos —>szabadságát. Ezen túl- 
menően általában minden ország különbséget 
tett saját —polgárai és az idegenek között is. Ide- 
gen csak kiváltságképp élvezhette a ~et. Ugyan- 
csak korlátozott volt a jogképessége annak, aki 
nem tartozott az uralkodó —valláshoz vagy fe- 
lekezethez, később pedig a bevett vallások vagy 
felekezetek egyikéhez. Rendi állás szerint pedig 
különbséget tettek nemesek, egyházi személyek, 
kereskedők, városi polgárok, iparosok és jobbá- 
gyok között. Eltérő volt a jogállása a nőknek és a 
férfiaknak is. A ~ elvét, noha a gondolkodástör- 
ténetben már korábban megfogalmazódott, de a 
társadalom számára mozgósító erővel, egyetemes 
érvénnyel először a —francia forradalom kezde- 
tén, 1789-ben megalkotott Az emberi és polgári 
jogok nyilatkozata hirdette meg, ezzel az alapve- 
téssel: „Minden ember szabadnak és jogokban 
egyenlőnek születik és marad; a társadalmi kü- 
lönbségek csakis a közösség szempontjából való 
hasznosságon alapulnak.” A ~ elve ezután szin- 
te valamennyi újkori —alkotmányba bekerült. 
Maga a —jogállam (joguralom) is ezt erősítette, 
hiszen eszerint nem konkrét személyek (a —ve- 
zetők) —döntése, hanem a jogszabályok határoz- 
zák meg a —polgárok magatartását. A szabályok 
általánosak, s ebből következően a címzettek is 
általánosak (azaz mindenki egyenlően a hatályuk 
alá tartozik). A XIX. században az alkotmányos 


—államok megelégedtek az általános, mindenki- 
re egyformán érvényes jogszabályok alkotásával 
és a —>bíróságok előtti egyenlőség deklarálásával. 
A XX. században egyre erőteljesebb követelésként 
jelent meg a társadalmi Öegyenlőség gondolata. 
A modern alkotmányok a -et kiterjesztették a po- 
litikai jogokra, a gazdasági, szociális és kulturális 
jogokra, illetve a nemek közötti, a felekezeti és a 
nemzetiségi egyenjogúságra is. A politikai egyen- 
lőség garanciái közé tartozik a többség (—többségi 
elv) és a kisebbség jogainak (kisebbségi jogok) 
védelme is. Bármelyik oldal jogainak túlzott ér- 
vényesítése a Ödemokrácia értékeinek a csorbu- 
lásához vezethet. 

A konzervatív gondolkodás alapvetően meg- 
változott a ~ megítélésében. — Edmund Burke 
és oJohn Adams még határozottan elvetette a 
gondolatát, a XX. század második felére azonban 
a modern politikai Ökonzervativizmus főárama 
végképp elkötelezte magát mellette, de a társa- 
dalmi egyenlőség kívánatosságát változatlanul 
vitatja. 

Magyarországon az 1848-as áprilisi törvények 
vezették be a - elvét, de nem jogfosztással, ha- 
nem jogkiterjesztéssel érvényesítették azt, és nem 
is minden területen. A nők csak a XX. században 
kaptak választójogot, és csak a második világhá- 
ború után vehettek részt a férfiakkal egyenlő fel- 
tételek mellett a felsőoktatásban. 

A XX. századi totális diktatúrák jogi és politi- 
kai rendje semmibe vette a ~et. A önemzetiszocia- 
lizmus származás alapján több lépésben korlátozta 
a zsidóság állampolgári jogait (az ún. birodalmi 
állampolgársági törvényekben). A —kommuniz- 
mus a jogkorlátozást a marxizmus osztályfogalma 
alapján alakította ki. A jogfosztás mindkét esetben 
az élettől való megfosztásig ment el. A kommu- 
nista diktatúra a társadalom vezető osztályának 
a proletariátust, ennek vezető erejévé, élcsapatává a 
kommunista pártot nyilvánította, és ezzel a társa- 
dalom egészére nézve helyezte hatályon kívül a - 
elvét. A szovjet rendszerek lassú puhulása nyomán 
ugyan a jogegyenlőség gyakorlata fokozatosan 
erősödött, de mindvégig helyet hagyott a vezetői 
önkénynek. 

—Alaptörvényünk biztosítja a jogi egyenlő- 
séget, tiltja a megkülönböztetést, a társadalmi 
egyenlőséget pedig támogatja. 


Kukorelli István (szerk.): Alkotmánytan (2007). 

Max Planck Encyclopedia of Public International Law 
(„Nemzetközi jogi enciklopédia”, opil.ouplaw.com/ 
home/epil). 

törvényhozó 


Turpin, Colin: British Government and the Constitution 
(„A brit kormány és az alkotmány", 1995). 


törvényhozó Magyarországon a —törvényt 
mindig a legmagasabb szintű jogalkotó hatalom 
alkotta. Ma az Országgyűlés. A rendi országgyű- 
lés kialakulásáig (a XV. századig) Arpád-házi ki- 
rályaink szuverén módon alkothattak törvényt. 
A királyi tanács csak javaslatot tehetett arra, 
hogy milyen kérdéseket milyen módon kellene 
szabályozni. A XIII. században is a szerviensek 
csupán alázatos kérelemmel fordulhattak az ural- 
kodóhoz, egy-egy kérdés rendezése érdekében. 
A rendi országgyűlés (1848-ig) azonban saját jog- 
körébe vonta a törvények alkotását, a királynak 
csak a törvényszentesítés joga maradt meg. Ma 
a köztársasági elnököt is megilleti a törvénykez- 
deményezés joga, de nem rendelkezik abszolút 
vétójoggal, mint korábban a király. Az Ország- 
gyűlés által elfogadott —Alaptörvényt és annak 
módosítását az eljárási követelményekkel való, 
az elfogadott törvényt pedig az Alaptörvénnyel 
való összhangjának vizsgálatára megküldheti az 
—Alkotmánybíróságnak, illetve megfontolásra 
visszaküldheti az Országgyűlésnek. Ha az Al- 
kotmánybíróság nem találja alkotmányellenesnek 
a törvényt, illetve az Országgyűlés a visszakül- 
dött törvényt újra elfogadja, a köztársasági elnök 
köteles azt aláírni, és öt napon belül kihirdetni. 
HA 


törzs (g. pbylé; 1l. tribus) Olyan társadalmi szer- 
veződés, amely nem birtokterületen alapul, ha- 
nem vélt vagy valós rokonsági kapcsolatokon. 
Az evolucionista antropológia a ~et a kezdetle- 
ges halászó-vadászó-gyűjtögető hordákban élő 
közösségek és a területen és központi kormány- 
zaton alapuló államok közötti átmeneti szerve- 
ződésnek tekinti. A -ek közös nyelvvel, — idő- 
szakosan — területtel, kultúrával és saját névvel 
rendelkeznek. A gazdaság meghatározó elemei az 
ajándékozás különböző formái, a cserekereskede- 
lem. A -ek nem egyesülnek szuverén kormány- 
zati hatalom alatt, hiányoznak a kormányzati 
intézmények, és nem létezik kodifikált jogrend 
sem. Jellemző rájuk a szegmentáltság, a -ek belső 
szerveződésének nagyfokú változatossága a tel- 
jesen szegmentált -ektől az egy -főnök vezetése 
alatt központosított -ekig terjed. Az ilyen -eknél 
már megjelenhetnek a kormányzati intézmények 
körvonalai is. 

Az antropológiában ma problematikusnak 
tartják a - fogalmát. Egyrészt nehéz a fogalom 
pontos meghatározása, másrészt ha nem pusz- 
tán történeti kontextusban használják, akkor 
prepolitikai struktúra megjelölésére használják, 
alkalmazásával együtt jár a primitívség, a nem 
nyugati, alacsonyabb rendű őslakos-bennszülött 
kultúrák mellékjelentése. 


Parkinson, William A. (szerk.): The Archeology of Tribal 
Societies („A ~i társadalmak régészete”, 2002). 

Service, Elman R., Marshall D. Sahlins et al. (szerk.): 
Vadászok, törzsek, parasztok (1960; m. 1973). 

Weatherford, Jack McIver: Törzsek a „Dombon”: az 
Egyesült Allamok Kongresszusa: rítus és valóság (1985; 
m. 2005). 


TD 


tőzsde (börze) A reáljavak vagy a pénzügyi esz- 
közök szervezett piaca. Az áru~n mezőgazdasági 
és bányaipari termékekre, az érték~n pedig pénz- 
ügyi eszközökre lehet ügyleteket kötni. A ~k a 
kereteik közt folyó ügyletek szabályozásával és 
szabványosításával — paradox módon — csökken- 
tik a kereskedelem tranzakciós költségeit, így 
hatékonyabbá teszik a piaci versenyt. Minderre 
azért képesek, mert a csereügyletek közvetítői- 
ként lehetővé teszik, hogy az eladók ugyanazzal 
a vevővel, a vevők pedig ugyanazzal az eladóval 
érintkezzenek. A ~ példa arra, hogy a kooperá- 
ció nem jelent egyet a —verseny korlátozásával 
(önszerveződés). A ~i szabályok is emberi cse- 
lekvés — ha nem is mindig tervezés — eredményei, 
róluk a feleknek meg kell állapodniuk. E megálla- 
podásaikkal nem kizárják, hanem biztosítják ver- 
sengésüket. Bár az érték-k már a XVII. század 
eleje óta léteznek ( részvény), a pénzügyi köz- 
vetítésben jelentős szerepet csak a XIX. század 
végétől kezdve töltenek be. 


Furubotn, Erik G. és Rudolf Richter: Institutions 
and Economic Theory. The Contributions of New 
Institutional Economics („Intézmények és a gazdaság- 
elmélet: az új intézményi közgazdaságtan felismeré- 
sei”, 2005). 

Greif, Avner: „Commitment, Coercion, and Markets: 
The Nature and Dynamics of Institutions 
Supporting Exchange” („Elköteleződés, kikény- 
szerítés és a piacok: a cserét támogató intézmények 
természete és dinamikája”), Ménard, Claude és 
Mary Shirley (szerk.): Handbook of New Institutional 
Economics („Az új intézményi közgazdaságtan kézi- 
könyve”, 2005). 


transzatlatizmus 


Rosenberg, Nathan és Luther E. Birdzell: How the 
West Grew Rich: The Economic Transformation of 
the Industrial World („Hogyan gazdagodott meg a 
Nyugat: az ipari világ gazdasági átalakulása”, 1986). 

CzP 


tradicionalizmus A ~ szerint az emberi tudás 
forrása az ősi —hagyomány, amelyet közvetlenül 
isteni kinyilatkoztatásból kaptak, adtak tovább 
tanítás útján kiemelkedő személyiségek, és amely 
meghatározza az ember erkölcsi, lelki és közösségi 
létét. A társadalom vezetése azokra hárul, akik a 
hagyományt hordozzák, vagyis az egyeduralko- 
dókra, az —=ember erkölcsi és lelki irányítása pe- 
dig az egyháznak és főképp a pápának a feladata. 
A XIX. századi ~ — Louis de Bonald, Felicité de 
Lamennais és —Joseph de Maistre nevéhez kötő- 
dik, akik a —francia forradalom után léptek fel a 
—felvilágosodás és a —racionalizmus ellen. Né- 
zeteiket, amelyekre S Edmund Burke hatott, az 
egyház elvetette. E -ból alakult ki a XX. századi 
-, amely az egyházzal szemben egyfajta ezoteri- 
kus közösségben látta az őshagyomány megtes- 
tesülését. Képviselői főleg René Guénon, Julius 
Evola. A - idehaza Hamvas Béla gondolkodására, 
de Várkonyi Nándor és Kodolányi János mun- 
káira is hatott. A ~ politikai elvei az USA-ban is 
talajra leltek, főleg Russell Kirk és - Molnár 
"Tamás művében. Hugh Cecil angol gondolkodó 
a ~t a „természetes konzervativizmus”-sal azo- 
nosította, vagyis azzal az általános emberi hoz- 
záállással, amely idegenkedik a változástól, és 
ragaszkodik a kipróbálthoz. Mannheim Károly 
úgy vélte, a konzervativizmus valójában „a ~ 
reflexívvé válása”, tudatosulása. 


zófiai írások (2014). 
Mannheim Károly: A konzervativizmus: tanulmány 
a tudás szociológiájáról (1984; m. 1994). 
Molnár Tamás: Az ellenforradalom (1969; m. 2005). 
MB 


transzatlantizmus (euroatlantizmus, atlan- 
tizmus, a. atlanticisim) Az a —=nemzetközi kap- 
csolatokban meghonosodott tétel, amely szerint 
az Atlanti-óceán két partján fekvő — Amerikai 
Egyesült Allamok és Kanada, valamint a nyu- 
gat-európai országok (a rendszerváltás utáni 
kelet-közép-európaiak jelentős részét, illetve 
Görög- és Törökországot is beleértve) szoros po- 
litikai, gazdasági, katonapolitikai, kulturális stb. 


együttműködése a demokratikus berendezkedé- 
sük és biztonságuk zálogát képezi. 

A második világháborút követően a meg- 
gyengült, korábbi világpolitikai dominanciájukat 
elveszítő nyugat-európai országok és az USA 
közös érdekeken és értékeken alapuló szövetségi 
rendszert alakítottak ki. Ezek az érdekek: a kom- 
munista terjeszkedés feltartóztatása, a globális 
biztonság megteremtése, illetve a közös értékek: 
a demokratikus berendezkedés, az emberi jogok 
tisztelete, a piacgazdaság stb. képezték s jórészt 
képezik mindmáig a transzatlanti együttműködés 
alapját. A szovjet terjeszkedésre válaszul jött létre 
1949. április 4-én a transzatlanti együttműködés 
máig legfontosabb intézménye, az —Eszak-at- 
lanti Szerződés Szervezete (North Atlantic Treaty 
Organization, NATO). A —hidegháború évti- 
zedeiben a közösség elkezdte kiépíteni a további 
intézményeit (~EBESZ, Európai Ujjáépítési és 
Fejlesztési Bank [European Bank for Reconstruction 
and Development, EBRD], SGazdasági Együtt- 
működési és Fejlesztési Szervezet, OECD), ame- 
lyek keretet és egyben lehetőséget is biztosítottak 
a mélyebb kooperációra. A transzatlanti közös- 
ség tagjainak együttműködése olyan kölcsönös 
megállapodásokon alapszik (mint a Washingtoni 
Szerződés, különös tekintettel annak kölcsönös 
védelmet nyújtó 5. cikkelyére, valamint a széles 
közvélemény által kevésbé ismert 2. cikkelyére), 
amelyekben mindegyik fél képes a maga nemzeti 
érdekeit is érvényesíteni, és amelyek megnyug- 
tató keretet jelentenek bármiféle külső fenyegetés 
vagy veszély hatékony kezelésére. 

A hidegháború után a szovjet-amerikai szem- 
benállás helyett más jellegű és rendkívül össze- 
tett, új típusú kihívások, veszélyek és fenyegeté- 
sek léptek föl. Ebben a helyzetben Európának és 
az USA-nak ismét döntenie kellett: vajon foly- 
tatják-e a korábbi együttműködést, és ha igen, 
milyen formában. Rövid bizonytalan időszakot 
követően — az első öbölháború, a délszláv há- 
ború és a globális terrorizmus kijózanító hatása 
nyomán — a felek számára egyértelművé vált, 
hogy nem jött el a , történelem vége" (Francis 
Fukuyama), a nyugati liberális (parlamenti) 
demokrácia nem vált általánossá, s folytatni, sőt 
erősíteni kell a kooperációt. Az 1990-es évek első 
felétől a NATO nemzetközi szerepvállalása jelen- 
tős mértékben kiterjedt, és a szervezet is számos 
új taggal bővült. Napjainkban az — Európai Unió 
és az USA a világgazdaság és a világpolitika meg- 

transzszilvanizmus 


határozó szereplői, olyan globális partnerek, ame- 
lyek felelőssége az egész világra kiterjed. 

A transzatlanti kapcsolatrendszer értelmezé- 
sekor nem helyes a kizárólagos földrajzi meg- 
közelítés, mivel az együttműködés a politikai, 
a gazdasági, a kulturális és a biztonsági dimen- 
ziókra is vonatkozik, amelyek jellegüknél fogva 
túlnyúlnak a földrajzi határvonalakon. A pusztán 
földrajzi szemléletű meghatározás azért sem lehet 
helytálló, mert a , transzatlanti kapcsolatok" fo- 
galomköre napjainkban már kiterjed azokra a te- 
rületekre is, amelyek nem fekszenek közvetlenül 
az Atlanti-óceán északi partjai mentén, azonban 
részesei a transzatlanti közösségnek formális és 
áttételes tekintetben egyaránt (Kelet-Közép-Eu- 
rópa, a Baltikum, Ausztrália, Uj-Zéland). 

A transzatlanti kapcsolatok jelenleg legfonto- 
sabb alapvetései: 1) az USA rendkívüli gazdasági, 
katonai, hatalmi, külpolitikai képességeket tud- 
hat magáénak; 2) az USA-nak ebben a helyzeté- 
ben is szövetségesekre van szüksége a világban; 
3) a transzatlanti komplementaritásnak nincs 
alternatívája a nyugati értékrend és érdekelt- 
ségek stabilizációja, védelme tekintetében; 4) a 
transzatlanti kapcsolatok megszilárdítása adott 
szituációkban kihívásként jelenik meg más, illet- 
ve ellenérdekeltségű államok és nem állami sze- 
replők számára; 5) a jól funkcionáló transzatlanti 
együttműködés az egész világ biztonságát és sta- 
bilitását is erősíti. 


Benkes Mihály: „Túl a hidegháborún —- A transz- 
atlantizmus szerepe napjainkban” (www.geocities. 
com/mbenkes/ I ranszatlantizmus.html, 2007). 

Deák Péter: „Biztonságoptimizmus — atlantiszkepticiz- 
mus", Hadtudomány, 2005, 3. 

Fiszer, Józef M. et al.: The Euro-Atlantic System in 
a Multipolar World. A Forecast („Az euroatlanti rend- 
szer a többpólusú világban: előrejelzés”, 2015). 

Szenes Zoltán: „Előre a múltba? A NATO Wales 
után", Külügyi Szemle, 2014, 3. 

transzszilvanizmus Az erdélyi magyar poli- 
tikai és kulturális önszerveződés meghatározó 
irányzata a XX. században. Az Osztrák-Magyar 
Monarchia idején a budapesti központosítás elleni 
erdélyi tiltakozást tükrözte. Az impériumváltás 
(1918-1920) után két nemzet és két állam felé 
tájékozódott: Bukarest felé, de megtartva Buda- 
pestet valóságos, rendszerint titkos viszonyítási 
alapnak. 

A romániai magyar értelmiségiek irodal- 
mi-kulturális programjaként egyszerre volt az 
erdélyi népek összetartozásának hitvallása, ra- 
gaszkodás a szülőföldhöz és művelődéspolitikai 
ügybuzgalom, de szerteágazó programja mögött 
az erdélyi ember és az önálló —Erdély megterem- 
tésének a kísérlete húzódott meg. Legismertebb 
szószólója, Kós Károly eredetileg a Nagy-Ro- 
mánián belüli regionális ellenzéki összefogás- 
ban reménykedett. A foderalisztikus ~ az 1920-as 
évek közepéig Erdély számára mind a román, 
mind a magyar államtól független területi au- 
tonómiát és magyar-román-német szövetséget 
szorgalmazott a történeti erdélyi alkotmány 
mintáját felmutatva. Csakhogy a románságot a 
rendi egyezségek képletéből kihagyó Unió pél- 
dájával aligha nyerhette meg a többségi nemzetet 
a céljának. Ráadásul az előbb területi, majd kul- 
turális-közigazgatási önkormányzatot igényelő 
erdélyi szövetkezés ábrándjában a legfontosabb 
társnemzetnek, a románnak a maga egyköz- 
pontúra tervezett államiságából kilépve kellett 
volna részt vennie. E kudarc nyomán az immár 
decentralisztikus - csak kulturális és közigazgatási 
autonómiáért szállt síkra — elsősorban a romániai 
magyar kisebbség javát kívánva szolgálni. 

Az 1920-as évek közepén a páneurópai eszme 
(európai egységesülés) jegyében kontinentális 
távlatot nyitott magának. A történelmi Magyar- 
ország politikai-jogi valóságán nevelődött képvi- 
selői azonban a kismagyar utat nem nevezték sem 
öröknek, sem időlegesnek. Az erdélyi föderáció 
elképzelése feltehetőleg nem zárta ki a területi 
revíziót — az önkormányzatot az önrendelkezés 
egyik alakváltozatának tekintvén. 

A - a maga egyezségkereső szabadelvűségével 
kiszorult az 1930-as években radikalizálódó közvé- 
lemény gondolati támpontjainak a sorából. Ugyan- 
akkor elmozdult a magyar politika budapesti köz- 
pontja felé. Eszak-Erdély visszacsatolása (1940) 
csak félig valósította meg célját, ha az a revízió- 
ra irányult. A kettéosztott régió egyesítésének a 
gondolata megfogant kisnemzeti, regionalista, 
az összerdélyinél szűkebb, illetve nagynemzeti, 
revizionista változatban is. A - főleg a korai te- 
rületelvű önkormányzatiságra való törekvésével 
éreztethette hatását az 1940-es évek második fe- 
lének békerendezési koncepcióiban, azután jó két 
évtizedig teljesen eltűnt a közéletből. 

Az 1960-as években ismét előbukkant, szin- 
te önnön ellentéteként olyan ,„haladó” (értsd: 
a kommunista párt szerinti) kisebbségi ideoló- 

gia szolgálatába állítva, amely létjogosultságát 
a román állam iránti feltétlen elkötelezettségből 
szerzi. Amikor az 1970-es években enyhült a ro- 
mán kultúrpolitika szorítása, a romániai magyar 
közírás ezzel szemben kialakította a -ról mint 
kizárólag irodalmi-esztétikai irányzatról sok 
helyütt máig élő képet. A Ceausescu-rendszer 
legsötétebb, 1980-as éveiben rejtőzködve kibon- 
takozó „neo~” ezt az egyoldalúságot elutasítot- 
ta, és az 1989-es politikai fordulat után immár 
nyilvánosan a politikai berendezkedés alakításán 
fáradozott: egyfelől a román állam egészéhez és 
politikai rendszeréhez, másfelől a magyar anya- 
ország köré képzelt kulturális össznemzethez 
viszonyult, és kinyilvánította lojalitását mind- 
két irányban. Megismételve a két világháború 
közötti - egyik alapműveletét, eszmei útjelző- 
ket keres a mai Románia decentralizációjához, 
regionalizálódásához, nemegyszer a —székely- 
földi autonómiát követelve. 

A - 1990 óta keresi, de nem találja Erdélyben 
régiópolitikai partnereit. Ezt az a körülmény 
magyarázza, hogy a nagymagyar előtörténetére 
következő kismagyar fejlődési szakaszában tulaj- 
donképpen két közmegegyezéses regionalizációt 
feltételezett: magyar oldalon elsősorban a magyar 
nemzettudatét, román oldalon a román nem- 
zetállamét. Eddig egyik feltétel sem teljesült, és 
középtávon aligha fog. A - története két hasznos 
tanulsággal szolgál mindkét nemzet számára. Az 
általánosabbik szerint egy eszme nem tartalmi 
igényessége, hanem társtalansága révén válik 
utópiává. A társkeresés parancsából pedig az a 
szűkebb körű üzenet olvasható ki, hogy a territo- 
riális és az etnikai identitás párharca a magyar— 
magyar kapcsolatokban is egyezséges rendezést 
indokol a központosított nemzettudat megha- 
ladásáért. A - évszázados tapasztalattörténete 
az önálló Erdély eszméjét akkor is mérlegelésre 
ajánlja, ha a mai vagy a jövendő nemzedékek cse- 
lekvésprogramja nem átmeneti, hanem végleges 
opcióként vetné fel. 


Dávid Gyula: „Transzszilvanizmus”, uő (szerk.): Ro- 
mániai magyar irodalmi lexikon (2010). 

K. Lengyel Zsolt: A kompromisszum keresése. Tanulmá- 
nyok a 20. századi transzszilvanizmus korai történetébez 
(2007). 

Trianon A Magyarország és a Szövetséges és 
"Társult Főhatalmak közötti, az első világháborút 


lezáró békeszerződést 1920. június 4-én írták alá 
a Párizs melletti versailles-i kastély kertjében álló 
Nagy- Irianon palotában. Innen kapta az elneve- 
zést az a nemzetközi jogi aktus, amely szimbolikus 
értelemben a mohácsi csatamezőn a törököktől 
elszenvedett 1526. évi vereséggel felérő nemzeti 
traumát okozott, s amely egy évszázaddal a béke- 
szerződés vagy — ahogy a hazai közvélemény kez- 
dettől fogva nevezte — a , trianoni békediktátum" 
aláírása után is jelentős hatást gyakorol a magyar 
közéletre. Fáj. S joggal fáj mind a mai napig. 

Maga a szerződés tartalma háromnegyed rész- 
ben megegyezett az első világháború vesztes köz- 
ponti hatalmai közül az Ausztriával és Németor- 
szággal megkötött békékkel, de ma a történészek 
között konszenzus van abban, hogy azoknál jóval 
keményebb feltételeket kényszerített Magyaror- 
szágra. A magyar állam területének és nemzeti 
vagyonának kétharmadát elvesztette, népessége 
a felénél kevesebbre csökkent, miközben a tör- 
ténelmi Magyarország magyar nemzetiségű la- 
kosainak majdnem egyharmada, 3,3 millió ember 
került a határokon kívülre (közülük több mint ı 
millió közvetlenül az új határok túloldalán, össze- 
függő tömbben). A békeszerződés Magyarország 
fegyveres erőinek létszámát alig 35 ezer főben 
határozta meg, megtiltotta a nehézfegyverzet és 
a légierő fenntartását, megszüntette az általános 
hadkötelezettséget, és az országot hatalmas jó- 
vátétel fizetésére kötelezte. Nemcsak kivételesen 
súlyos gazdasági helyzetbe sodorta az országot — a 
külkereskedelmi kivitel a szomszédos államok 
protekcionista vámpolitikája miatt évekre szin- 
te megbénult —, hanem az elcsatolt területekről 
majdnem félmillió menekült is érkezett, akiknek 
nyomora és a békeszerződés okozta rengeteg más 
konfliktus mellett szinte megoldhatatlan politi- 
kai és társadalmi feszültségeket teremtett. 

Az irtózatos veszteség hatása alatt keveseknek 
tűnt fel, hogy a magyar szabadságküzdelmeket 
motiváló évszázados vágy a politikai függetlenség 
kivívására teljesült, igaz, azon a rettenetes áron, 
ahogy Deák Ferenc és Kemény Zsigmond 
még az 1867-es kiegyezés előtt megjövendölte: az 
évezredes történelmi magyar állam területi in- 
tegritásának elvesztésével. Ráadásul a vesztes há- 
ború után sok más európai országhoz hasonlóan 
pusztító forradalmi időszak következett, amely a 
társadalmi törésvonalakat végletekig kiélezte. Az 
1918-as őszi polgári forradalom radikális utópiája 
hamar kudarcba fulladt ( o Károlyi Mihály). Az 
ezt követő kommunista proletárdiktatúra 1919 

tavaszán-nyarán pedig az évszázados társadalmi 
rend forradalmi átalakítását tűzte ki céljául, az 
erőszak kultuszát hozva magával ( - Tanácsköz- 
társaság), ahogyan bukásakor a zsidóellenes pog- 
romoktól kísért 1919-es ellenforradalom is. Hiába 
alakultak át azonban a politikai erőviszonyok, s 
indult meg egyfajta konzervatív-tekintélyelvű, 
de az alkotmányos kereteket tiszteletben tartó 
nemzeti restauráció, 1920 nyarán a békeszerző- 
dés elfogadásának nem volt reális alternatívája. A 
francia dominancia mellett folyó tárgyalásokon a 
győztes hatalmak az — Apponyi Albert és — Tele- 
ki Pál irányította magyar küldöttség szinte egyet- 
len javaslatát sem vették érdemben figyelembe. De 
nem csupán Magyarország politikai térképe ala- 
kult át radikálisan az 1918 előtti korszakhoz képest. 
A csonka ország népességében ugyanúgy, mint a 
határon kívül rekedt magyar nemzeti kisebbségek 
kollektív identitásában új időszámítás kezdődött. 
Ráadásul a csehszlovák, a román és a jugoszláv 
állam fennhatósága alá került magyarság a -i 
békeszerződés kisebbségvédelmi rendelkezései- 
nek a be nem tartása miatt azonnal a jogfosztás 
különböző fokozatainak lett kitéve. 

A Magyarország számára rendkívül méltány- 
talan és megalázó trianoni béke okai összetettek. 
Bizonyára szerepet játszott benne a dualizmus 
kori Magyarország nemzetiségi politikája is. A fő 
okok azonban a nagyhatalmak — mindenekelőtt 
a franciák — geopolitikai érdekeiben keresendők. 
Az antanthatalmaknak 1918-ra meggyőződésévé 
vált, hogy a Monarchia végérvényesen Német- 
ország befolyása alá került, és nem képes többé 
betölteni az európai államrendben a kiegyensú- 
lyozó szerepét. Ettől kezdve már nem az volt a 
kérdés, hogy megmarad-e a Monarchia, hanem 
hogy hol húzódjanak a helyén létrejövő új álla- 
mok határai. A franciák fő célja a kisantant álla- 
mok megerősítésével egy erős biztonsági sáv lét- 
rehozása volt a németekkel és a bolsevik uralom 
alá került Oroszországgal szemben. 

Ráadásul az 1918 novemberében Magyar- 
ország területére benyomuló cseh, román és 
szerb-francia haderő feltartóztatására a magyar 
kormány részéről r919 elejéig lényegében sem- 
milyen intézkedés nem történt. Károlyiék nai- 
van úgy ítélték meg, hogy egy szervezett katonai 
ellenállás rontaná Magyarország esélyeit a béke- 
konferencián. 

A leendő magyar határokat lényegében már 1919. 
február—márciusban megállapították a konferencia 
területi albizottságai, amit a konferencia legfelső 

szervei 1919. május-júniusban érdemi változtatás 
nélkül jóváhagytak (kivéve az osztrák-magyar 
határt, amelyről 1919. július 10-11-én döntöttek). 
Az új határok a győztes nagyhatalmak magya- 
rokkal szemben méltányosabb elképzelései és 
a szövetséges utódállamok követelései közötti 
kompromisszumok eredményeként alakultak ki. 
A Békekonferencia Legfelsőbb ‘Tanácsa ülésein 
az angol és az olasz miniszterelnök többször is 
méltányosabb elbánást kért a magyarokkal szem- 
ben, végül azonban a franciák minden változta- 
tást ellenző álláspontja győzött. 

A megalázó béke következményeként a le- 
győzöttség, az áldozati szerep és a megaláztatás 
pesszimista kultúrája hatalmas erővel formáló- 
dott ki, ahogy a két világháború közötti korszak 
számos irodalmi, képző- és iparművészeti vagy 
éppen építészeti alkotása, valamint az állami re- 
víziós propagandának a kollektív tudattalanba 
beépült hagyománya bizonyítja. Az egyetemes 
fájdalom ellenére sajnos hamar megindult a hatá- 
rokkal szétszabdalt magyar nemzetrészek között 
bizonyos lelki eltávolodás is, amit a kor legfonto- 
sabb történésze, Szekfű Gyula már az 1920-as 
évek elején észlelt. - a forradalmi kísérletekből 
történt kiábrándulással együtt egyfajta természe- 
ti katasztrófák után fellépő pánikállapotot ered- 
ményezett - írta a korszak egyik fontos szereplő- 
je, a református főpap, S Ravasz László. 

A revízió, az elveszett területek visszaszerzé- 
sének politikája az elkövetkező negyedszázad- 
ban ezért nem rendelkezett reális alternatívával. 
A —dunai konföderáció, a közép-európai kis- 
népek szolidaritásának —Kossuth, majd —Jászi 
Oszkár szorgalmazta programja vagy Németh 
László elképzelése a dunai népek tejtestvériségé- 
ről nem pusztán azért volt kudarcra ítélve, mert 
a magyar közvélemény túlnyomó többsége érzé- 
ketlen volt a regionalizmus iránt, hanem mert az 
utódállamok agresszív sovinizmusa miatt Szekfű 
kifejezésével , űrbe nyújtott kéz” maradt a kisan- 
tant államok közvéleményénél megértést kereső 
kiengesztelődési törekvés. A revízió politikája 
ugyan az 1930-as évek végére, az 1940-es évek 
elejére részleges sikert aratott a Felvidék, Er- 
dély és a Délvidék magyar lakta területeinek a 
—nemzetiszocialista Németország és a —fasisz- 
ta Olaszország segítségével és a nyugati hatalmak 
jóváhagyásával megvalósított részleges visszaté- 
résével. Ez azonban már Márai Sándor kifejezé- 
sével csupán „ajándék volt a végzettől". 

Az Országgyűlés 2010-ben június 4-ét a nem- 
zeti összetartozás napjává nyilvánította. 

Ablonczy Balázs: Trianon-legendák (2015). 
Romsics Ignác: A trianoni békeszerződés (2007); uő: Er- 
dély elvesztése: 1918-1947 (2018). 
Zeidler Miklós (szerk.): Trianon (2003). 

tudomány (l. scientia) A megismerő tevékenység 
és az ismeretek (tudás) rendszere egyben. Az eu- 
rópai - történeti gyökerei a babiloni csillagászatig 
és a görög filozófiáig (elsősorban S Arisztotelész- 
hez) nyúlnak vissza. E két hagyomány eltérő cél- 
ból törekedett az ismeretszerzésre. A babiloniak 
az égitestek mozgásának előrejelzését tartották 
fontosnak, mivel úgy vélték, hogy az égbolton 
történtek földi eseményekkel járnak együtt (pél- 
dául aszály, háború), és az előrejelzés a felkészülés 
lehetőségét adja. Ezzel szemben a görögök az ese- 
mények célját és okát vizsgálták, a , miért?" kérdé- 
sét feltéve olyan magyarázatra törekedtek, amely 
megalapozott és rendszerezett tudásra támaszko- 
dik. Az első ~os kutatóműhelynek a Oo Platón 
alapította Akadémia tekinthető. 

A ~os kutatás másfél ezer évig a filozófia, illetve 
a középkorban a teológia részét képezte. A sko- 
lasztika latin nyelvűsége és logikája meghatározó 
szerepet játszott az európai - történetében. Ekko- 
riban a scientia az Istenről mint a mindenség urá- 
ról való tudást és ennek logikusan felépített rend- 
szerét jelentette. A XVI. századtól jelentős válto- 
zások mentek végbe az európai gondolkodásban: 
összekapcsolódott az előrejelzés és a magyarázat 
igénye; az egyetemek világán kívül megjelent a 
teológiai és a filozófiai vizsgálódásoktól elkülönü- 
lő természetkutatás (Mikolaj Kopernik, Galileo 
Galilei, Johannes Kepler, Isaac Newton); a - cél- 
jaként megfogalmazódott a hasznosság (Francis 
Bacon); feltűntek a -os kutatás új intézményei, 
a tudóstársaságok (Royal Society, nemzeti aka- 
démiák); majd a XIX. századtól megjelentek az 
egyetemeken is az új diszciplínák. A filozófia las- 
san elfogadta, hogy a -, legalábbis részben, önál- 
lóan megalapozható, független terület. Ebben 
—Kant volt az úttörő, aki a newtoni mechaniká- 
nak a filozófiától eltekintő ismeretértékéből in- 
dult ki. Ezt követően olyan filozófiai irányzat is 
kialakult, amelynek képviselői kifejezetten a -tól 
való függetlenséget hangsúlyozták, sőt a - törté- 
neti-elméleti bírálatát adták, annak hangsúlyozá- 
sával, hogy a - mechanikus gondolkodásmódja az 
élet értelméről, az értékvilágról nem tud semmit 
sem mondani (Soren Kierkegaard, Nietzsche, 
Edmund Husserl, S Heidegger). 


A ~os tevékenység a megfigyelt ( természet, 
társadalom, tudat) valóságban feltárható törvény- 
szerűségeket kutatja, adott tárgykörben az elmé- 
let és a tapasztalat összekapcsolására törekszik. 
A kutatási módszert állítja a középpontba az 
egyértelműség (definiáltság), átláthatóság, rend- 
szerezettség, tapasztalaton alapuló felülvizsgálha- 
tóság, objektivitás, újdonságérték követelménye. 
A ~t több diszciplína: a ~történet, ~szociológia, 
~pszichológia és ~filozófia (újabban inkább ,,-el- 
mélet”) értelmezi. A ~ meghatározottsága és 
változása kétféle szempontból — illetve e kettő 
kombinációja alapján — vizsgálható: internalista 
módon, amely szerint a magyarázat a ~on belüli 
okok feltárására irányul és azok függvénye, illet- 
ve externalista módon, amelynek során a -on kí- 
vüli, azaz társadalmi (vallási, politikai, gazdasági) 
tényezők szerepét hangsúlyozzák. A ~szocioló- 
giát ez az utóbbi látásmód jellemzi. 

A XX. századi celmélet egyik legnagyobb ha- 
tású felvetését Thomas S. Kuhn tette 1962-ben, 
amikor kiemelte, hogy a -os elképzelések tudós- 
közösségekhez való kötődése meghatározott pa- 
radigma (látásmód és módszer) uralmát jelenti. 
E paradigma változása mindig -os forradal- 
mat idéz elő, amiből következően a -os igazság 
megítélésének nincs a különböző paradigmá- 
kon átívelő, univerzális mércéje. Kuhn relati- 
vizmusa erőteljes vitát váltott ki -os körökben. 
A - alapvetően univerzalista törekvése ellené- 
re a ~os kultúrák különböznek, amit jól mutat 
már a szóhasználat eltérése is. Az angol science a 
természet-okat, míg a német Wissenscbaft vagy a 
magyar tudomány a ~ egészét jelenti. A ~on belüli 
ismeretanyag egyebek közt az általános törvény- 
szerűségeket kereső nomotetikus és az egyedi 
jelenségekre irányuló idiografikus vizsgálódás, a 
természet-, a társadalom- és a szellem-ok, illetve 
az alap~ok és az alkalmazott ~ok ismert szembe- 
állítása szerint különíthető el. Ujabb fejlemény az 
interdiszciplináris (határterületi) ~ok, a multi-, 
illetve transzdiszciplínák megjelenése. 

A politika és a ~ viszonyát illető gyakori fél- 
reértés szerint a politika művelhető ~os módon. 
Ennek oka: a politika~ra úgy tekintenek, mintha 
általa lenne megvalósítható a politikai gyakorlat. 
A politika~ azonban kívülről, ~osan reflektál a 
politikára, értelmezi azt. Ezzel hathat a politikát 
művelők tevékenységére is, ám ekkor nem a ~os 
igazságot keresi, hanem hatalmi törekvéseket 
ösztönöz vagy igazol. 

tulajdon A jelenség gyökerét a klasszikus szer- 
zők, —Arisztotelész és —Aquinói Szent Tamás 
is abban látták, hogy az ember létfenntartása 
érdekében „külső dolgokra” szorul, amelyeket 
értelme és akarata révén képes is saját céljaira fel- 
használni. Természetének — és az isteni akarat- 
nak is — az felel meg, hogyha uralkodik „a tenger 
halain, az ég madarain, az állatokon és az egész 
földön...” (Ter 1,26). Már ebben az állításban is 
benne rejlik, hogy a dolgok feletti uralom nem 
pusztán egy személy és egy rajta kívül álló do- 
log vagy élőlény viszonya, hanem alapesetben is 
két személyé: emberé és a Teremtőé. Ha pedig 
az embert nem in abstracto tekintjük, hanem va- 
lamely valós emberi közösség tagjaként, a dolgok 
uralom alá vonása mindig csak más emberekhez 
képest értelmezhető. 

A - mint társadalmi jelenség ember és ember 
közötti viszonyt szabályoz. Azt a társadalmilag 
elfogadott és érvényesített szabályrendszert je- 
lenti, amely az értékes , külső dolgok? haszno- 
sítására vonatkozó döntési jogosultságokat osztja 
el az emberek között. -os az, akinek jogában áll 
bizonyos döntéseket meghoznia az adott dologgal 
kapcsolatban, miközben elvárhatja, hogy dönté- 
seiben senki se korlátozza, és azokat mindenki 
tiszteletben tartsa. A , bizonyos döntések"? kitétele 
szándékosan elnagyolt, mivel a ~osi jogosultságok 
köre igen változatos lehet. A —római jog klasszi- 
kus triásza — a birtoklás, a használat és a rendel- 
kezés — hasznos kiindulópont, de a jogosultságok 
másképpen is csoportosíthatók, illetve egy -os 
jogai ennél szűkebbek és tágabbak is lehetnek. 
A ~jog pontos tartalmánál alapvetőbb a ~os és a 
többi személy közötti viszony szerkezete. A -jog 
erga omnes (mindenkivel szemben?) érvényesít- 
hető, , abszolút" szerkezetű. Ha csak két vagy 
néhány személyből állna a társadalom, a dönté- 
si jogosultságok elosztása történhetne két- vagy 
többoldalú szerződések útján is. Az így létrejött 
jogok és kötelezettségek azonban csak intra pares 
Ca szerződő felek között’) lennének érvényesek, 
szerkezetük , relatív" lenne. Ha valaki egy új sze- 
mélyre (örökösre, idegenre) akarná átruházni jo- 

gait és kötelezettségeit, mindenkinek újra kellene 
szerződnie vele; ha pedig egy idegen lépne fel kö- 
vetelésekkel, őt nem kötelezné a korábbi szerző- 
dés. Nagyobb és cserélődő összetételű csoportok- 
ban a jogosultságok elosztását ezért a szerződési 
kötelmek nem tudják kielégítően rendezni — még 
a legprimitívebb ismert civilizációkban is megje- 
lenik az abszolút szerkezetű -. 

A - olyan közösséget feltételez, amelynek belső 
mechanizmusai és — gyakran szakosodott — sze- 
replői által a jogok többé-kevésbé világosan de- 
finiáltak, megismerhetők, érvényesíthetők és a 
velük kapcsolatban felmerülő vitás kérdések ren- 
dezhetők. Egyéni birtoklás és használat létezhet 
társadalmon kívül, de rájuk vonatkozó szabályok 
nem, így - sem, azaz az utóbbi nincsen társas 
konvenciók és normák nélkül. A szakszerű igaz- 
ságszolgáltatás és az állam ugyanakkor a -hoz 
képest kései fejlemény. 

Az érthetőség és a jogátruházások nyomonkö- 
vethetősége megköveteli, hogy a döntési jogosult- 
ságok kombinálási lehetőségeinek száma, vagyis a 
~jogi formák száma korlátozott legyen (a numerus 
clausus "zárt szám? elve). A különböző jogrendek- 
ben érvényesülő formák között ugyanakkor nagy 
különbségek lehetnek. A -i rendszerek legtöbbet 
tárgyalt alapkérdése a ~osok személyére vonat- 
kozik: mely javak legyenek magán- (egyéni, csa- 
ládi), közösségi és kormányzati -ban? Minden 
fejlett civilizációban ezek valamilyen kombináci- 
ójával találkozunk. 

A —kommunizmus kizárólag köz-ra épülő 
rendszert hirdetett meg, a valóságos kommunista 
rendszerek azonban nem boldogultak a magán- 
számos formájának engedélyezése nélkül. Ez erős 
történeti bizonyíték amellett, hogy a magán- 
mintegy természetes feltétele egy társadalom 
működőképességének. Ez utóbbi eszme, vala- 
mint a magán- mellett és a közösségi -nal szem- 
ben felhozható alapvető érvek legalább Arisztote- 
lész óta jól ismertek az európai gondolatkörben. 
A magán- biztosítja, hogy az egyén erőfeszítései 
gyümölcsét maga arathassa le, és ezzel a javak 
gondosabb hasznosítására ösztönzi. Világosan 
elhatárolja az illetékességi köröket, s ezzel segíti 
az egyéni döntések koordinációját. Kijelöli a jo- 
gokat és kötelezettségeket, amivel elejét veszi sok 
vitának, és elősegíti a társadalmi békét. A sko- 
lasztika ehhez hozzátette, hogy a magán- gátat 
vet a kormányzat túlhatalmának, és elősegíti a 
felelősségteljes személyes szabadság, a , rendezett 
önszeretet", illetve az irgalmasság és nagylelkű- 
ség gyakorlását. 


türelem 


Azonban kizárólag magán~ra épülő társa- 
dalmat sem ismerünk. A piacgazdaság egyes 
—libertárius hívei ugyan ilyenre vágynak, ám 
a közösségi és az állami ~ minden létező kapita- 
lista rendben fontos szerepet játszik. A közösségi 
~ melletti legfőbb érvek a magán~ korlátaiból 
vezethetők le: az egyénekhez rendelt erős jogo- 
sítványok definiálása és érvényesítése jelentős 
költségekkel járhat, ami meghaladhatja a nagyobb 
gondosságból fakadó hasznot. Ha sok egyéni ~os 
között van szükség koordinált együttműködésre, 
ezt a magán~osok közötti konszenzus kényszere 
akadályozhatja, és jobb megoldás lehet az erőfor- 
rások közösségi kormányzása (—önszerveződés). 

A -nal kapcsolatos gyakorlatias érveket lát- 
szólag zárójelbe teszi az a — teológiai, etikai vagy 
politikai alapon megfogalmazott — elvárás, hogy 
a teremtett világ javaiból való részesedés min- 
den embert, de legalábbis egy közösség minden 
tagját megillesse. Valójában a —zsidó-keresztény 
hagyomány ezt elsősorban erkölcsi felhívásként 
értelmezi: mindenkinek a közösség és főként a 
nélkülözők javát szem előtt tartva kell használnia 
~át. A politikai közösség bölcsességére van bíz- 
va, hogy ezen túl jogi kötelezettségeket is ró-e 
a ~osokra (például éhezők ellátását, vagyoni adó 
fizetését). 

Ha a nyugati jogtörténetet és -szemléletet te- 
kintjük, a kommunizmus a kivétel, a kapitalizmus 
pedig a szabály. Míg a létező kapitalizmus szer- 
vesen épül a sokszínű ~i formák gazdag nyugati 
hagyományára, és annak realista, antiutópikus 
szemléletét tükrözi; addig a kommunista kísérlet 
a magán- és közösségi ~t erőszakkal állami ~ná 
alakította abban az —utópikus hitben, hogy ez 
egy köztes lépés egy olyan új társadalomhoz, ahol 
a javak hasznosításának koordinációs és kooperá- 
ciós problémáival immár nem kell foglalkozni. 

A szerves európai jogfejlődés tézise annak elle- 
nére megáll, hogy a —magán~ szentségében és 
sérthetetlenségében, amelyet a —francia forra- 
dalom oly hangsúlyosan hirdetett, sokan cezúrát 
látnak. A magánbirtok képzete és valósága azon- 
ban folyamatosan élt a középkorban, és igazolást 
nyert SAgostontól Aquinói Tamáson át a késő 
skolasztikáig. A feudális kötöttségek felszámolása 
fontos, de nem szükségképpen forradalmi vál- 
tozás volt ( Anglia), az egységesülő magánjog 
és az adminisztratív állam pedig részben hason- 
ló funkciójú korlátokat írt elő. A policentrikus 
(egyházi, földesúri, királyi, városi stb.) jogható- 
ságokat felváltó állami jogmonopólium ráadásul 


erőteljesebben korlátozhatja a magán-osok jogait. 
A Jog sérthetetlenségének elvétől a gyakorlat- 
ban minden kor jogrendje eltér: ha nem így ten- 
ne, minden sérelem okozóját elrettentő szankció- 
val sújtaná, ami csaknem minden kockázatos 
társadalmi tevékenység tilalmát jelentené. Igy 
a francia bíróságok is rögtön felülírták az elvet 
kimondó napóleoni Code Civilt (1804), az ancien 
régime joggyakorlatára is támaszkodva. 

Az elmúlt két évszázad talán legfontosabb fej- 
leménye egyes új -i formák megjelenése és meg- 
szilárdulása, így az immateriális javakra (például 
innovatív szellemi alkotásokra) vonatkozó, illetve 
a —gazdasági társaságok ~lásával (, értékpapírok- 
kal") kapcsolatos jogoké. Ez egyben azt is jelenti, 
hogy a - immár nem feltétlenül fizikai dologra 
irányul, hanem gyakran információkra, cselek- 
vési jogosultságokra. 


Höffner, Joseph: Keresztény társadalmi tanítás (1997; m. 
2002). 
Menyhárd Attila: Dologi jog (2007). 

türelem Olyan magatartás, amely megengedi az 
egyet nem értést, illetve nem utasít el más élet- 
módokbál eredő vélekedéseket. Politikai értelem- 
ben a jóvá nem hagyott vagy be nem vett békés 
vélemények, törekvések megengedését jelenti. -et 
csak akkor lehet tanúsítani, ha közösen vallott 
normák alapján értékítélet is létezik mellette. 

A politikai gondolkodókat különösen az újkor- 
tól fogva foglalkoztatja a - mértéke. Locke a Le- 
vél a vallási türelemről (1689; m. 1973, 2003) című 
írásában fogalmazta meg a legtöbb ezzel kapcso- 
latos, ma is elfogadott nézetet. Azzal érvelt, hogy 
az uralkodó nem alapozhatja hatalmát vallási 
igazságra, mert az államnak nem dolga a vallási 
tantételek igazságáról határozni, illetve az em- 
berek lelki üdvösségéről gondoskodni ( keresz- 
tény államfelfogás), az állam ezzel szemben azért 
van, hogy óvja az emberek jogait, és erőszakhoz 
csakis evégett folyamodhat. Ebből következően 
vallási kérdésekben az államnak teljes -et kell 
tanúsítania (az államegyház fenntartása mellett). 
Locke azonban nem terjesztette ki a - gyakorlá- 
sát a katolikusokra, mert nem feltételezte politi- 
kai hűségüket az angol uralkodó és az akkoriban 
fennálló jogrend iránt. Locke elgondolásai hama- 
rosan elfogadásra találtak a katolicizmus bevetté 
válásával együtt, és kiterjedtek a vallás területéről 
az erkölcsére is. 

türelem 


A ~ről szóló vizsgálódások immár nemcsak 
a vallásilag vagy erkölcsileg el nem fogadott, ha- 
nem a politikailag ellenzett magatartásformákról 
is szólnak. A totális rendszerekben nemigen me- 
rült föl az ellenzék tűrése, de az ellenzéket és a 
szólásszabadságot elismerő és szorgalmazó rend- 
szerekben fölvetődött, hogy a - addig terjedhet, 
amíg az ellenzéket és a szólásszabadságot ellen- 
ző mozgalmak nem veszélyeztetik a szabadelvű 
rendszer politikai stabilitását, ahogy Locke sze- 
rint a katolikusok tették volna. Ha egy mozga- 
lom a szabadságjogok fölszámolását hirdeti alkot- 
mányos célként, hogyan is követelheti a fennálló 
alkotmányban biztosított szabadságjogok érvé- 
nyesítését magára nézve. Ez az érv erőteljesen 
hatott a kommunisták elleni amerikai fellépésre a 

második világháború után. A kérdés ismét élesen 
fölvetődik: a nyugati államok meddig tűrhetik, 
hogy a saját területükön belül iszlám hitszónokok 
a világi jog felszámolására és a vallási türelmet- 
lenségen alapuló iszlám jog, a saría bevezetésére 
tüzeljék hallgatóságukat. Jóllehet ezek a felveté- 
sek bizonyos tűréshatárok konkrét megvonását 
kívánhatják, nem szabad megfeledkezni arról, 
hogy a - gyakorlása azt az alapvető fölismerést 
testesíti meg, hogy a másik ostoba, taszító vagy 
felforgató nézetét azért tűröm, mert ezzel bizto- 
sítom, hogy a saját igazamat szabadon képvisel- 
hessem. 


Kirk, Russell: The Roots of American Order („Az ame- 
rikai rend gyökerei”, 1974). 

újbaloldal A baloldali politikai gondolkodás újra- 
fogalmazása során kialakuló elméletek összefog- 
laló neve, illetve a hagyományos -munkásmoz- 
galmi —szakszervezeti-pártpolitikai tevékeny- 
séggel szemben az alternatív, —kisebbségi vagy 
elnyomott csoportokat támogató, jellegzetesen 
értelmiségi, marxista ihletésű politikai mozga- 
lom az 1960-—1970-es években. 

Mivel a második világháború után létrejött 
a nyugati —jóléti állam, középosztályosodott a 
munkásság, növekedtek a bérek, és csökkentek 
a szociális indulatok, át kellett értékelni a koráb- 
bi marxista tételt a bérmunka és az osztályharc 
összefüggéséről. A —frankfurti iskola azt hir- 
dette, hogy az indusztriális korszak áttekinthető 
elnyomó apparátusai (a Ctőke általi kizsákmá- 
nyolás, az „osztályállam” rendőrsége, a —fasiz- 
mus) helyébe posztindusztriális kényszerek lép- 
tek (fogyasztás, unalom, eldologiasodás, anómia). 
Az osztályharcos —forradalmiság ethoszát 
az 1950-es években egzisztenciális síkra emel- 
ték az olyan baloldali gondolkodók, mint Louis 
Althusser, Ernst Bloch, Frantz Fanon, Jean-Paul 
Sartre, amihez hozzájárult Lev Irockij, Antonio 
Gramsci és a fiatal S Marx (a , gazdasági-filozó- 
fiai kéziratok") újrafelfedezése. —Sztálin bűnei- 
nek napvilágra kerülése és az 51956-os magyar 
forradalom leverése nyomán a baloldali értelmi- 
ség elbizonytalanodott, az indusztriális szovjet 
diktatúra helyett inkább a- nemkülönben ke- 
gyetlen és zsarnoki — Ö harmadik világbeli rend- 
szereket (Mao Kínáját, Fidel Castro Kubáját, Ho 
Si Minh Eszak- Vietnamját) kezdte csodálni. Az 
~ kialakulásához bizonyos művészeti irányzatok 
(szituacionalizmus, Godard filmjei) szintén adtak 
impulzusokat. Fő orgánuma az 1960 óta Lon- 
donban megjelenő New Left Review volt, alap- 
dokumentumának Herbert Marcuse Egydimen- 
ziós ember (1964; m. 1990) című könyve számít, 
amely a —fogyasztói társadalom kritikáját adta. 

Csúcspontját a 1960-as évek második felében 
érte el a szexuális forradalommal, az amerikai 
,ellenkultúrával?, a vietnami háború elleni tün- 
tetésekkel, a polgárjogi mozgalomba való bekap- 
csolódással, de mindenekfölött a Nyugat-szerte 


) 


kitörő 1968-as —diáklázadásokkal. A mozgalom- 
ként mára letűnt ~ gondolatvilága és képviselői 
meghódították a baloldali-liberális politikai és 
akadémiai intézményeket. Részben éppen erre 
válaszul tört ki a —reagani konzervatív forra- 
dalom, és tart ma is az amerikai kultúrharc. 
Az ~ értelmiségi csoportjai meghatározó szerepet 
visznek az amerikai Demokrata Pártban, az USA 
bel- és külpolitikájának alakításában, kulturális 
intézményekben. Folytatásának a —posztmo- 
dern filozófia termését tekinthetjük. 


McMillian, John és Buhle, Paul (szerk.): The New Left 
Revisited („Visszatérés az ~hoz”, 2003). , 
Oglesby, Carl (szerk.): The New Left Reader (,, Ujbalol- 
dali szöveggyűjtemény”, 1969). 

Ukrajna Magyarország legnagyobb (603.628 
km7), legnépesebb (2013-ban 45,49 millió lako- 
sú) és legkevésbé ismert szomszédja. r991 de- 
cemberében a —Szovjetunió felbomlásával vált 
függetlenné. Alkotmányát 1996-ban fogadták el. 
Szemben a többi posztszovjet állammal, itt soha 
nem épült ki teljes egészében a prezidenciális be- 
rendezkedés. Kormányformája inkább a félelnöki 
köztársaságra hasonlít. A kormánynak így nem- 
csak az elnök, hanem a parlament bizalmát is él- 
veznie kell. A közvetlenül választott államfő és a 
törvényhozás viszonya az elmúlt negyedszázad- 
ban többször módosult, de a jelenlegi alkotmány 
keretén belül maradt. A törvényhozó hatalmat 
a 450 fős Verbovna Rada (Legfelsőbb Tanács’) 
gyakorolja, amelyet sokáig a képviselők sűrű vál- 
tozása jellemzett. A pártéletben az 1990-es évek- 
ben még némi szerepet játszottak a megszokott 
ideológiai törésvonalak, de 2000 után erőteljes 
oligarchizálódás indult meg. Jelenleg inkább az 
erős érdekcsoportok, regionális szövetségek és 
—oligarchák köré szerveződő blokkok és moz- 
galmak érvényesülnek. A lakosság 71%-a ukrán, 
1790-a (8,2 millió fő) pedig orosz (tulajdonképpen 
a földrész legnagyobb nemzeti kisebbsége); ki- 
sebb nemzeti vagy más közösségei: a fehérorosz, 
a moldáv, a bolgár, a magyar, a román, a lengyel, 

a tatár és a zsidó. Az orosz nyelvet történeti okból 
szinte mindenki érti és beszéli. 

Az ukrán államiság gyökereit az ukrán nemze- 
ti történészek részben a Kijevi Ruszra, részben a 
XVII. századi kozák felkelésekre vezetik vissza. 
A tatárjárás idején az óorosz állam központja Ki- 
jevből északkeletre, Moszkvába került át, a mai 
ukrán törzsterületekre pedig az éppen erősödő 
lengyel-litván államszövetség terjesztette ki a 
fennhatóságát. Az ebbe való mélyebb beillesz- 
kedést azonban megnehezítette annak katolikus 
jellege, illetve a lengyel nemesség nagybirtokosi 
törekvései. 

A XVI-XVII. században a mai Délkelet-- 
jelentős része, Záporozsje (Vad mezők?) , senki 
földjének" számított, és itt a különböző rendű, 
rangú és etnikumú kalandorok, üldözöttek és 
számkivetettek létrehoztak egyfajta szabad ko- 
zák államközösséget. Ez a képződmény azonban 
útjában állt az errefelé terjeszkedő lengyel-litván 
szövetségnek. Ez váltotta ki Bohdan Hmelnyickij 
hetman (vagy atamán) kozák felkelését. 
Hetmanscsinájának ugyan sikerült kiszakadnia 
a lengyel-litván államból — és utóbb mítosszá 
válva fontos szerepet játszott az ukrán nemzeti 
ébredésben —, de az önállóság megtartásához már 
nem volt ereje, és ezért 1654-ben a Bal parti - 
(a Dnyepertől keletre eső rész) Oroszországhoz 
volt kénytelen csatlakozni, ahol egészen a X VIII. 
század utolsó harmadáig közjogi autonómiát él- 
vezett. II. Katalin orosz cárnő idejére azonban 
szervesen betagozódott a cári birodalomba, és a 
helyi elit beolvadt az orosz nemességbe. Az orosz 
felfogásban ekkor vált - Kis-Oroszországgá, az 
ukránok, a „kisoroszok” pedig a szintén görögke- 
leti fehéroroszokkal és nagyoroszokkal együtt a 
nyelvileg, kulturálisan és vallásilag egységes orosz 
nemzet részeivé. A XIX. századi ukrán naciona- 
lista értelmiségieket a cári hatóságok egyrészt 
nem vették komolyan, másrészt akadályozták a 
modern ukrán nemzetépítésben. Többségük ak- 
kor még nem akart kiszakadni az orosz államból, 
a föderalizálásban reménykedett. 

Az ukrán nemzeti ébredés és építés számára 
legkedvezőbb feltételek a galíciai területeken ala- 
kultak ki, amelyek Lengyelország felosztása során 
a Habsburg Birodalomhoz kerültek. Galícia a bi- 
rodalom egyik legelmaradottabb tartománya volt, 
az ukrán-ruszin (vagy rutén) lakosság többsége a 
lengyel földesuraknak volt alávetve, a császári ha- 
talom azonban egyre nagyobb lehetőségeket látott 
a lengyelek és az ukránok egymás elleni kijátszásá- 

ban. Emiatt itt kedvezőbb körülmények alakultak 
ki az önálló ukrán nyelv és kultúra ápolásához. 
A —görögkatolikus papság pedig az ukrán nem- 
zeti mozgalom fontos bázisává vált. A XIX. század 
végén okkal mondogatták, hogy az ukrán több- 
ségű Kelet-Galícia egyfajta „ukrán Piemonttá” 
válhat. Mindez nemcsak a lengyeleket, hanem az 
oroszokat is bosszantotta, hiszen a saját nemzet- 
építésükön belül akarták tudni az ukránokat. 

Az első világháború és a kelet-közép-európai, 
soknemzetiségű birodalmak felbomlása az ukrá- 
nokban is felébresztette a nemzeti függetlenség 
reményét. Több lehetőség is felmerült, a teljes 
önállóságtól kezdve Oroszország föderalizálásáig. 
- függetlenségét 1918-ban a császári Németor- 
szág is támogatta. Ennek ellenére nem született 
meg a független -, és ez módfelett nyomasztot- 
ta az ukrán nacionalistákat, hiszen az ukrán lett 
Európa legnagyobb állam nélküli nemzete. Lét- 
rejött azonban a Szovjetunió részeként Szovjet-~. 
Itt az 1930-as évek elején sor került az ukrán 
történelem egyik legtragikusabb eseményére, a 
több évig tartó és több millió áldozatot követe- 
lő éhínségre, a holodomorra (halálra éheztetés’). 
A történészek máig vitatják, hogy tudatosan 
szervezett ukránellenes genocídium volt-e ez, 
vagy inkább az erőszakos mezőgazdasági kollekti- 
vizálás és más kedvezőtlen körülmények tragikus 
egybeesése. Az ukránok másik, kisebbik része az 
1920-as évek elején az újjászületett Lengyelország- 
ba került, ahol az erősödő ukrán nacionalizmust 
a lengyel állam igyekezett elnyomni. Főleg itt 
alakult ki azon törhetetlen, idegengyűlölő, több- 
nyire lengyel-, orosz- és zsidóellenes ukrán nacio- 
nalizmus, amely a második világháborúban a náci 
megszállókkal szövetkezve tragédiák sorát idézte 
elő. Az időszak jellegzetes alakja, Sztyepan Bandera 
a németekkel való kezdeti szövetkezés után ugyan 
elhatárolódott tőlük (emiatt német fogságba is 
esett), de a csapatai továbbra is részt vettek a zsidó 
és a lengyel lakosság elleni népirtásban, és követke- 
zetesen harcoltak a Szovjetunió ellen. 

Az ukrán területek a második világháború 
után egyesültek Szovjet--ban. Nemcsak a ke- 
let-galíciai (azaz nyugat-ukrán) térség került a 
Szovjetunió kötelékébe, hanem — Kárpátalja és 
a románoktól elvett bukovinai részek is. - 1954- 
ben Nyikita Hruscsovtól megkapta a Krím fél- 
szigetet, és így nyerte el a mai területi formáját. 
A Moszkvából irányított szovjet föderalizmus 
erősen formális volt, arra azonban ügyelt, hogy 
a rezsim frontemberei helyiek legyenek, és fenn- 

maradjon a nemzeti részállamiság látszata. Igy 
kiépült egyfajta önálló ukrán kulturális, tudomá- 
nyos és közigazgatási infrastruktúra, amely 1991- 
ben megkönnyítette az önállóvá válást. Az ere- 
detileg agrárius -nak különösen a keleti részén a 
XX. században jelentős iparosítási és urbanizációs 
folyamat zajlott le. Ma is ez - legiparosodottabb, 
legfejlettebb és leggazdagabb része. Ezzel párhu- 
zamosan különösen a városok eloroszosodtak. Ez 
a folyamat kitartott a függetlenség kikiáltásáig, 
utána megtorpant, és elkezdődött az ország fo- 
kozatos ukránosítása. Ez azonban akadályokba 
ütközik, mert a lakosság jelentős része orosznak 
tartja magát, másik része pedig ugyan ukrán 
identitású, de gyakran orosz nyelvű. 

A mai ukrán közgondolkodást és identitást több 
törésvonal is jellemzi, amit az egyes régiók fejlett- 
ségi szintjében, a szovjet múlthoz és a függetlensé- 
gi küzdelmekhez való viszonyban meglévő, illetve 
a vallási különbségek is magyaráznak. Nyugaton 
inkább a —görögkatolikus egyház az erős, a köz- 
ponti, keleti és délkeleti régiókban viszont három 
ortodox egyház, a moszkvai patriarchának en- 
gedelmeskedő, illetve az önálló ukrán ortodoxiát 
szorgalmazó két, egymással is vetélkedő egyház 
van túlsúlyban. Az ukránok geopolitikai elkép- 
zelései is nagyon eltérnek egymástól, ráadásul a 
legtöbb ukrán migráns nem a nyugati országok- 
ban, hanem a szomszédos Oroszországban vállal 
munkát. Az ukránok az 1991 utáni társadalmi és 
politikai fejlődést válságok soraként élték meg. 
A neoliberális reformok gazdasági visszaesést, szé- 
les rétegek elszegényedését és a kibontakozást gátló 
oligarchikus hatalmi szerkezetet eredményeztek. 
Kedvezőtlenül alakultak a demográfiai viszonyok 
is: a lakosság száma több millió fővel csökkent az 
utolsó szovjet évekhez képest. A helyzetet tovább 
súlyosbítja a geopolitikai ingadozás. Brüsszelben, 
Moszkvában és Washingtonban sokan egyfajta 
ütközőzónaként tekintenek rá: az ellenérdekelt 
felek mindent megtesznek azért, hogy a másik 
befolyása ne váljék meghatározóvá benne. Igy 
semmilyen integrációs-stabilizációs kísérlet nem 
járhatott sikerrel, a meglévő belső feszültségek 
csak fokozódtak. 2013 végén súlyos válság rob- 
bant ki, amely a Krím félsziget annektálásához 
és Kelet--ban polgárháborús állapotokhoz, sőt a 
külső erők (egyelőre rejtett) beavatkozásához is 
vezetett. 

uniós jog Az SEurópai Unió jogszabályainak 
összessége; az Európai Unió tagállamainak belső 
—>jogától és a nemzetközi közjogtól elkülönülő, 
önálló jogrend. Hasonlít a belső jogokhoz, mert 
központosított jogalkotás eredménye, kötelező és 
kikényszeríthető, de különbözik a decentralizált 
jellegű —nemzetközi jogtól. Saját forrásai van- 
nak, amelyek teljes egészében eltérnek a nemzet- 
közi jog forrásaitól, és elsődleges és másodlagos 
jogra oszlanak. Az elsődleges jogba tartoznak az 
alapítószerződések: az Európai Szén- és Acélkö- 
zösséget létrehozó szerződés (1951); az Európai 
Gazdasági Közösséget létrehozó szerződés (1957); 
az Európai Atomenergia-közösséget létrehozó 
szerződés (1957); Szerződés az Európai Unióról 
(1992), illetve módosításaik, ezek közül a legfon- 
tosabbak: az Egységes Európai Okmány (1986); az 
Amszterdami Szerződés (1997); a Nizzai Szerző- 
dés (2001), a Lisszaboni Szerződés (2007), az egyes 
csatlakozási szerződések, az Európai Unió Alapjo- 
gi Chartája (2000) és az ún. általános jogelvek. Az 
elsődleges jog körébe tartozó alapítószerződések és 
módosításaik, bár létrejöttüket tekintve nemzet- 
közi szerződések, az ~ban új minőséget nyernek, 
adott esetben a tagállami joggal szembeni elsőbb- 
séggel rendelkeznek, és a tagállamokkal szemben 
kikényszeríthetők — ezek a jellemzők a nemzetkö- 
zi közjogban ismeretlenek. A Lisszaboni Szerződés 
2009-es hatálybalépését követően az Unió hatá- 
lyos alapítószerződései az Európai Unióról szóló 
szerződés (EUSZ) és az Európai Unió működé- 
séről szóló szerződés (EUMSZ). 

Az Unió másodlagos jogába tartoznak az uniós 
intézmények által, az alapítószerződésekben ré- 
szükre átruházott hatáskörök gyakorlásával elfo- 
gadott jogi aktusok ( hatáskör-átruházás). Az 
uniós intézmények a rendes jogalkotási vagy a 
különleges jogalkotási eljárás eredményeképpen 
ún. jogalkotási aktusokat, illetve ilyen jogalkotási 

aktus által előírt delegált vagy végrehajtási jog- 
körben eljárva ún. nem jogalkotási aktusokat fo- 
gadnak el. Az -i aktusok típusuk szerint lehetnek 
rendeletek, irányelvek, batározatok, ajánlások vagy 
vélemények (EUMSZ 288. cikk). Az ajánlások és 
vélemények kivételével az ~i aktusok kötelezőek, 
a rendeletek és a határozatok pedig közvetlenül 
alkalmazandók, azaz külön tagállami jogalkotás- 
sal átültetést nem igényelnek. Az irányelveket a 
tagállamoknak át kell ültetniük saját jogrendjük- 
be (implementáció vagy transzpozíció). Az Euró- 
pai Unió intézményei, illetve az intézmények és 
a tagállamok együttesen az EUMSZ-ban meg- 
határozott jogi aktusokon kívül számos egyéb 
intézkedést (ajánlások, közlemények, illetve a 
szervezeti és az intézmények működtetésével ösz- 
szefüggő intézkedések stb.) fogadnak el, ezek jogi 
kötelező erővel természetesen nem rendelkeznek. 
Az Unió jogát és az elfogadott egyéb intézkedé- 
seket együtt régebben közösségi vívmányoknak 
(f. acquis communautaire) vagy röviden csak vív- 
mányoknak (acquis) nevezték. 

Az Unió elsődleges joga a másodlagos jog fö- 
lött helyezkedik el. A másodlagos jogszabályokat 
az alapítószerződések felhatalmazása alapján fo- 
gadják el, és azoknak az alapítószerződések ren- 
delkezéseivel összhangban kell állniuk. Az Unió 
által kötött nemzetközi szerződések az elsődleges 
jog és a másodlagos jog között helyezkednek el. 
A másodlagos jogforrások között nincs egyértel- 
mű hierarchia, de a származtatott jogszabályok 
területén a jogalkotási aktusok, a felhatalmazá- 
son alapuló jogi aktusok és a végrehajtási aktu- 
sok között van. Jogalkotási aktusok azok a jogi 
aktusok, amelyeket rendes vagy rendkívüli jog- 
alkotási eljárás keretében fogadtak el. Ezzel el- 
lentétben a felhatalmazáson alapuló jogi aktusok 
olyan általános hatályú, nem jogalkotási aktusok, 
amelyek a jogalkotási aktusok egyes nem alapve- 
tő rendelkezéseit egészítik ki, illetve módosítják. 
A végrehajtási aktusokat rendszerint az —Eu- 
rópai Bizottság — kivételes esetekben és a közös 
kül- és biztonságpolitika területén az — Európai 
Unió Tanácsa — fogadja el, amely erre az egysé- 
ges feltételek szerinti végrehajtást igénylő kötele- 
ző erejű jogi aktusok révén kap felhatalmazást. 

A Lisszaboni Szerződés hatálybalépése előtt 
az - a jogszabályoknak csak jóval szűkebb körét, 
a korábbi harmadik pillér keretében elfogadott 
bel- és igazságügyi együttműködésre vonatko- 
zó szabályokat jelentette. A joganyag döntő ré- 
szét az első pillérben elfogadott ún. közösségi jog 
adta. Az - és a közösségi jog megkülönböztetése 

azért volt fontos, mert míg az -ot a tagállamok, 
az intézmények korlátozott részvételével, kor- 
mányközi együttműködés keretében fogadták el, 
addig a közvetlenül kikényszeríthető és a tagál- 
lami jogszabályokkal szemben elsőbbséget élvező 
közösségi jogot a közösségi intézmények — ma 
uniós intézmények — fogadták el. A Lisszaboni 
Szerződés hatálybalépése után, a pillérszerkezet 
megszűnésével ez a megkülönböztetés értelmét 
vesztette, az Európai Unió hatáskörébe tartozó 
szabályozási területeken elfogadott jogszabályok 
összessége az ~, amely a korábban csak a közös- 
ségi jogra jellemző sajátosságokkal is rendelkezik. 
Az egyetlen kivétel a közös kül-, biztonság- és 
védelempolitika maradt, amely továbbra is kor- 
mányközi együttműködés keretében zajlik, az el- 
fogadott általános iránymutatások és határozatok 
pedig nem minősülnek jogszabályoknak. 

Az - kikényszeríthető, ennek érdekében a tag- 
államok ellen eljárás indítható a kötelező jogható- 
sággal rendelkező — Európai Unió Bírósága előtt. 
Az - külön sajátossága, hogy magánszemélyek 
által is kikényszeríthető a tagállami hatóságok 
és bíróságok előtt a közvetlen alkalmazhatóság és 
közvetlen hatály elvének felhívásával. 

Az - területi hatálya változó, elsődlegesen az 
Európai Unió tagállamainak európai területeire 
terjed ki, a tengerentúli területekre különleges 
szabályok irányadóak. A monetáris politika sza- 
bályai csak az euróövezet tagállamaira kötele- 
zőek, ahogy a határellenőrzésre, a bevándorlásra 
és a menekültügyre vonatkozó szabályok csak a 
Schengen-övezet tagállamaira vonatkoznak. Az 
Egyesült Királyság, Irország és Dánia nem vesz- 
nek részt a büntető- és polgári ügyekben foly- 
tatott igazságügyi együttműködésben. Az unió 
jogának az egységes belső piac létrehozásával 
kapcsolatos szabályait viszont az Európai Gazda- 
sági Térség tagállamai (Izland, Norvégia, Liech- 
tenstein) alkalmazzák. 


Craig, Paul: The Lisbon Treaty („A Lisszaboni Szerző- 
dés", 2010). 

Papp Mónika és Várnay Ernő: Az Európai Unió joga 
(2002, 2016). 

Reinisch, August: Essentials of EU Law („Az ~ alapjai”, 
2012). 


KT 


uralom (l. dominatio) Aszimmetrikus viszony, 
azaz fennhatóság valami (például a —természet) 
vagy valaki(k) fölött. Az ~ és a hatalom fogal- 


úri középosztály 


mát a gondolkodástörténetben általában szino- 
nimaként használták. — Max Weber azonban 
koncepcionális különbséget tett a kettő között. 
Szerinte hatalmi helyzet akkor áll fenn, ha va- 
laki mások ellenállásával szemben is véghez tudja 
vinni az akaratát. Míg uralmi pozícióról akkor 
beszélünk, ha a parancsadó személynek —enge- 
delmeskednek, azaz önként követik a parancsot. 
Az - összefüggésében Weber számára logikusan 
adódott a kérdés: min alapul az engedelmesség? 
Az engedelmesség több, mint a kényszer eltűré- 
se, közrejátszik benne ugyanis a döntéshozói 
pozíció/személy elfogadása, azaz a döntéshozó 
legitimitásának az elismerése is. Weber három 
ideáltipikus lehetőséget vázolt fel: r) ha az uralko- 
dó iránti engedelmesség hosszabb időtartamban 
kialakult megszokáson alapul, akkor tradicionális 
~ról van szó; 2) a vezető kivételes képességébe ve- 
tett hit a karizmatikus -at alapozza meg (karizma 
"kegyelmi ajándék"); 3) ha pedig az utasítást adó 
személy jogilag szabályozott eljárás eredménye- 
ként kerül a döntéshozói pozícióba, és az alá- 
rendeltek elfogadják ezt az eljárást, mert általa 
kiszámíthatóan működik a döntéshozatal, akkor 
legális-racionális ~ról beszélhetünk. Konkrét ~i 
rendszer esetében ezek a motívumok természe- 
tesen együttesen is felléphetnek, de valamelyik 
mindig döntő jelentőségű közülük. 


Imbusch, Peter (szerk.): Macht und Herrschaft („Hata- 
lom és ~”, 1998). 
KA 


úri középosztály A modern kori magyar társa- 
dalomfejlődés egyik jellegzetes, a rendi korszakból 
eredeztethető, nemesi mintákat követő csoport- 
identitása. A kifejezés, amely viselkedésszocio- 
lógiai jelenségekre utalt, eleinte öndefinícióként 
működött, később széles körben elterjedt. A dua- 
lizmus korában az ~ba tartozás elmaradhatatlan 
kritériuma, hogy a társadalom — mindig nehezen 
meghatározható — középső rétegeiből érkező illető 
„önálló egzisztencia” legyen (vagyis biztos anyagi 
lábakon álljon), középiskolai végbizonyítvánnyal 
(vagy legalább nyolc középiskolai osztállyal) rendel- 
kezzen, elmaradhatatlan az egyesületi (mindenek- 
előtt a kaszinói) tagság, a „tiszti kardbojt” (vagyis 
a sikeres tartalékos tiszti vizsga) és az ebből adódó 
párbajképesség. A jelenséggel behatóan foglalkoz- 
tak a két világháború közti társadalomtudósok is. 
A népi radikális Erdei Ferenc és a reformkonzer- 
vatív Weis István egyaránt az állami (egyházi, 


uradalmi) „tisztviselőosztállyal” azonosította a kö- 
zéposztályt. E réteg „úri” mivolta azonban fölöt- 
tébb kérdéses. Egyrészt a fenti kritériumoknak a 
köztisztviselők jelentős hányada nem felelt meg 
(ahogyan a legalább háromszobás lakás elvárásá- 
nak sem), másrészt az „úriság” ekkor már megil- 
lette a nem közalkalmazott középosztálybelieket 
is, noha a származást kényesen számon tartották, 
és általában más egyesületeket is látogattak a két 
csoport tagjai. AZ 1930-as évektől a köztisztvise- 
lői kar sem volt annyira zárt társadalmi mobilitás 
tekintetében, jóllehet az érintkezés „úri” formái, 
mint például a kölcsönös tegezés vagy a szigorú- 
an hierarchikus szemléletet tükröző megszólí- 
tások („tekintetes”, , nagyságos", , méltóságos") 
továbbra is mérvadóak maradtak — ahogyan a 
társadalom más rétegeiben is. Am a sokszor 
„dzsentris”-ként azonosított , úri" viselkedési 
normák még közigazgatási pálya esetében sem 
zárták ki a professzionalizációt. A képlet össze- 
tettségét jól szemlélteti a Zsilinszky család esete, 
amelynek tagjai szlovák paraszti gyökereik elle- 
nére a XIX. század végére már vitathatatlanul 
Békés vármegye -ába tartoztak. Az eredménye- 
sen használt — állami — kapcsolati háló, a zavaros 
birtokügyek és a társadalmi frusztráció meg- 
annyi tünete (például Bajcsy-Zsilinszky Endre 
korai vehemens —antiszemitizmusa és tartós 
párbajszenvedélye) alátámasztani látszik hagyo- 
mányos dzsentriképünket, ám ugyanez a család 
határozottan nyitott volt a gazdasági újítások 
iránt, nem ijedt meg a jelentős tőkeinvesztíció- 
tól, gyermekeiket pedig generációkon keresztül 
külföldi egyetemekre küldték tapasztalatot sze- 
rezni. Hiba lenne ugyanakkor túlhangsúlyozni 
az iskoláztatási szempontokat. Ezt jelzi, hogy 
Sárospatakon a klasszikus műveltséggel felvérte- 
zett teológus diákok a második világháború ide- 
jén szóvá tették a társaságban való forgolódásban 
nélkülözhetetlen modor megszerzését, amelynek 
birtokában a város úri társadalma már önként be- 
veszi őket a maga köreibe. Vagyis az egyébként 
elismert társadalmi státusz nem bizonyult ele- 
gendőnek a középosztálybeli szerepléshez, ehhez 
az , úriság" viselkedésbeli normáinak elsajátítása 
és gyakorlása is kellett. 1945 és főként a kommu- 
nista hatalomátvétel után az - az új államhatalom 
egyik első számú célpontjává vált, úgy is, mint 
a , burzsoázia", és úgy is, mint a , reakció" fő 
bázisa. A diktatúra hosszú évtizedei sikerrel szá- 
molták fel ezt a csoportidentitást, noha a családi 
emlékezetekben, viselkedési normákban és men- 

úr-szolga viszony 


talitási jegyekben napjainkban is felismerhető 
a jelenség — ám immáron tradícióként. 


Bartha Ákos: , Bajcsy-Zsilinszky Endre politikai szo- 
cializációja és 1919 előtti ideológiai portréja", Törté- 
nelmi Szemle, 2016, 2; uő: Falukutatás és társadalmi 
önismeret: A Sárospataki Református Kollégium fa- 
luszemináriumának (1931-1951) történeti kontextusai 
(2013). 

Bognár Bulcsu: Erdei Ferenc szociológiája (2010). 

Gyáni Gábor és Kövér György: Magyarország társa- 
dalomtörténete a reformkortól a második világháborúig 
(2006). 

Weis István: A mai magyar társadalom (1930). 


úr-szolga viszony o Arisztotelésznél valaki ter- 
mészettől fogva vagy úrnak, vagy szolgának volt 
leginkább alkalmas. Utóbb —Hegel A szellem fe- 
nomenológiájában (1807; m. 1973) az öntudat moz- 
zanataként tárgyalja az -t. Nincs öntudat másik 
öntudat nélkül. Az öntudatok kölcsönösen tükrö- 
zik egymást, felismerik önmagukat a másikban, 
és végül elismerik egymást. A kezdeti életre-ha- 
lálra menő harcban az úr lesz az, aki kockáztatja 
az életét, megmutatja, az öntudat több a puszta 
létnél, szolga pedig az, aki a merő életet választja. 
A szolga elismeri az urat. Az úr azonban nem 
ismeri el a szolgát önálló öntudatként, így vi- 
szont nem lehet bizonyos saját öntudatában, és 
végül elveszti önállóságát. Ezzel szemben a szol- 
ga a munka révén önállósul, termékeiben meg- 
tapasztalja önmagát, mint ami más, ugyanakkor 
önmaga. A magukra eszmélő szolgák —forrada- 
lomban létrehozzák a kölcsönös elismerés polgári 
társadalmát. Szemben a pragmatikus-utilitarista 
hagyományokkal, amelyek az önfenntartáshoz 
biztosítékokat és jogokat kiharcoló atomiszti- 
kus egyénre összpontosítanak (Machiavelli, 
Hobbes, —Locke), a példázat máig nagy 
hatással van azokra, akik nagyobb jelentőséget 
tulajdonítanak a politikai cselekvésben a közös 
értékeknek, a közösség tagjának, aki annak elis- 
merésére törekszik. Lélektanilag az én tehát nem 
adott, nem vezethető vissza merő ösztönkészte- 
tésekre, hanem kommunikatív, szimbolikus tér- 
ben születik meg. 


Honneth, Axel: Harc az elismerésért: A társadalmi konf- 


liktusok morális grammatikája (1992; m. 2013). 


TD 

utilitarizmus (haszonelvűség) Brit eredetű, 
meghatározó modern filozófiai irányzat, mely 
az —erkölcsi jót a társadalmi hasznossággal azo- 
nosítja. A boldogságfelfogása az anyagi javakat, a 
fizikai élvezeteket és a fájdalommentességet állítja 
előtérbe. Az —igazságos társadalmi és politikai 
berendezkedésnek a —parlamenti demokráciát 
tartja, amely a lehető legnagyobb boldogságot 
biztosítja a lehető legtöbb ember számára. 

A klasszikus ~ korszakában különösen Jeremy 
Bentham és —John S. Mill eszméi hatottak dön- 
tően a XIX-XX. század liberális reformtörekvé- 
seire, amelyek a józan ész középpontba állításával 
számos konzervatívot is megnyertek. Am mind az 
eszmékben, mind a reformokban egymásnak fe- 
szült a szabadság és a hasznosság mércéje. Az ~ az 
—individualizmuson alapul, ellenzi a —hagyomá- 
nyos és a —vallásos intézményeket. Igy a konzer- 
vativizmus fősodra mindig is elutasította. 


Bentham, Jeremy: „Bevezetés az erkölcsök és a tör- 
vényhozás alapelveibe” (1789), Ludassy Mária (szerk.): 
Brit moralisták a XVIII. században (1977). 

Mill, John Stuart: A szabadságról — Haszonelvűség (1859, 
1861; m. 1867, 1980). 

Scarre, Geoffrey: Utilitarianism („~”, 1996). 

SM 


utópia Eredetileg Thomas More 1516-ban (m. 
1910, 1943) megjelent művének címe, amely egy 
sehol sem létező (g. ou-topia "Sehol" tökéletes ál- 
lam allegorikus leírása. A mártírhalált halt More 
(1478-1535) kora kritikáját fogalmazta meg e vélt 
tökéletes állam bemutatásával. A cím Platón Æla- 
ma 9. fejezetéből ered, ahol Glaukón azt állítja az 
ott vázolt államról, hogy az „sehol a földön nem 
fordul elő" (592b). Az ~ mint cím a későbbiekben 
köznévként terjedt el, és minden olyan felfogásra 
alkalmazzák, amely a belátható realitásoktól el- 
rugaszkodó élet- vagy államformát vázol fel az 
—utópizmus mint mentalitás alapján. 

A legnevezetesebb utópikus művek: Tommaso 
Campanella: Napállam (1602; m. 1942); Johann 
V. Andreae: Cbristianopolis (1609); Francis Bacon: 
Uj Atlantisz (1627; m. 1967); Francois Fénelon: 
Telemakus bujdosásának történetei (1699; m. 1755); 
Jonathan Swift: Gulliver utazásai (1726; m. 1871, 
1914); H. G. Wells: A Modern Utopia (1905); 
Ernest Callenbach: Ecotópia (1975; m. 1992). 
Néhányan az ~hoz sorolják az antiutópiát vagy 
disztópiát is, mint amilyen Aldous Huxley Szép 
új világ (1932; m. 1934) vagy George Orwell 1984 
(1949; m. 1984, 1986) című regénye. 


ügynökkérdés 


Mannheim Károly: Ideológia és utópia (1929; m. 1971 
[MSZMP KB-tagoknak], 1996). 
MB 


utópizmus —Utópián alapuló felfogás. Lélek- 
tanilag olyan mentalitás, amely a realitásoktól 
elszakadva megvalósíthatatlannak tűnő célokat 
követ. Az „utópisztikus” kifejezést az ilyen gon- 
dolkodásmódra értjük, de jelöljük vele az utópiá- 
hoz sorolt alkotásokat is. Utópisztikusnak mond- 
juk az olyan személyes, társadalmi, tudományos 
vagy politikai terveket, amelyek megvalósítása 
nem inkoherens, de látszólag kivitelezhetet- 
len. Eszmetörténetileg az ~ kapcsolatban áll a 
millenarizmussal, amelynek eredete elsősorban 
az újszövetségi Jelenések könyve 21—22. fejezete, 
illetve az ószövetségi apokaliptikus irodalom 
és a hellenizmus hasonló irodalma (—Platón: 
Allam, —>Cicero: Az államról. A keresztény- 
ségben egyes mozgalmak, mint az albigensek, a 
katharok, a bogumilek vagy később a husziták 
és az anabaptisták vallották az ~ különféle ta- 
nait. A puritán ~ meghatározó szerepet vitt az 
—>USA alapításában. A —szocializmus, —fasiz- 
mus, —>nemzetiszocializmus, kommunizmus 
és —=cionizmus mind tartalmaz utópisztikus ele- 
meket. Filozófiailag az - mint , örök eretnekség" 
a modernitás hajtómotorja (— Voegelin, Molnár 
"Tamás), és mivel többnyire az embert isteníti, 
politikai kísérletei az emberiséget végveszélybe 
sodorják. Ezzel szemben a hagyományos felfogá- 
sok antropológiai realizmust ajánlanak (Molnár, 
—Niebuhr), illetve olyan misztikus történelem- 
filozófiát, mint Voegelin. Ernst Bloch ugyanakkor 
kimutatta az ~ lelki gyökereit és a — , remény elvé- 
nek” szerepét a nyugati történelemben, ami még 
a marxizmus kritikusai számára is megfontolandó. 
Hans Jonas - Blochhal szemben - a — , felelősség 
elvét" hangsúlyozta. 


Bloch, Ernst: Az utópia szelleme (1918; m. 2007). 
Jonas, Hans: Prinzip Verantwortung (,A felelősség 
elve”, 1984). 
Lánczi András: Az utópia mint bagyomány (2005). 
Molnár Tamás: Utópia: az örök eretnekség (1967; m. 
1992). 
MB 


ügynökkérdés Az államszocialista (vagy egyéb 
totalitárius) rendszer működtetésének szerves 
tartozéka volt az alattvalók bárminemű életmeg- 
nyilvánulásának — lehetőleg — teljes körű (, totá- 


lis”) megfigyelése és számontartása. Az ügynök 
(besúgó), hivatali zsargonban „hálózati személy” 
ritkábban önként, többnyire anyagi vagy más 
előnyszerzés reményében, még inkább különböző 
okból zsarolhatóan állt a rendszer titkosszolgála- 
tainak szolgálatába, s adott információt, jelen- 
tést a baráti, munkahelyi, társasági környezeté- 
be, , látókörébe? tartozó más állampolgárokról. 
(Magyarországon a Rákosi-korszakban — éves 
átlagban — 30-35.000 körül mozgott a titkosszol- 
gálatnak konspiráltan bedolgozó hálózati szemé- 
lyek száma, a Kádár-korszak konszolidálódott 
évtizedeiben viszont fokozatosan csökkent — az 
1980-as évtizedben már 10.000 alá. Ez- a né- 
pességarányt figyelembe véve- messze alatta 
maradt a korabeli Német Demokratikus Köz- 
társaság [NDK] vagy Románia társadalmának 
titkosszolgálati „behálózottságához” képest.) 
Az ~ a békés, alkotmányos —rendszerváltozás 
egyik — konfliktusos — hozadéka. A XX. század 
korábbi nyolc magyar rendszerátalakításától elté- 
rően ezúttal nem történt sem perrendtartásszerű 
(számonkérőszéki, népbírósági), sem pedig admi- 
nisztratív (igazoló eljárás, B-lista) elégtételszerzés, 
politikai indíttatású és személyi konzekvenciák- 
kal járó elszámoltatás. A népfelséget reprezentá- 
ló, demokratikus legitimáltsággal parlamentbe 
került új pártok nem jutottak konszenzusra a 
visszamenőleges igazságtétel törvényi rendezését 
illetően. Ehelyett — hétévnyi vita után — az infor- 
mációs kárpótlás intézményét emelték törvényerő- 
re (1996. évi LX VII. törvény). Eszerint minden- 
ki megismerheti a letűnt rendszer titkosszolgála- 
tai által keletkeztetett iratok közül a saját magára 
vonatkozó információkat. E , pozitív" jog viszont 
nem adott felhatalmazást arra, hogy az infor- 
mációkat szolgáltató , negatív oldal", az érintett 
hálózati személy(ek) kilétét is megismerhessék, 
mondván, hogy az már az ellenérdekelt ügynök 
személyiségi jogát sértené. Ujabb öt év elteltével 
az — úgymond - egyenértékű jogok versenyében 
végül kimondatott, hogy a megfigyeltek, meg- 
hurcoltak megismerési joga előnyt élvez a róla je- 
lentő besúgó(k)hoz képest (2003. évi III. törvény 
és annak módosítása: 2013. évi CCXLI. törvény). 
"Továbbra is tisztázatlan maradt viszont az egy- 
kori titkosszolgálatoknak bedolgozó ügynökök 
kilétének nyilvánosságra hozhatósága. Ez azért 
hordozta magában a közéleti-politikai konflik- 
tus lehetőségét, mert egyetlen rendszerváltoztató 
párt sem volt szeplőtelen a múlt e nemkívánatos 
örökségét illetően. 

ügynökkérdés 


"További eljárásjogi anomáliák adódtak abból, 
hogy a törvény egyfelől definitív kritériumok- 
hoz rendelte az ügynök mivolt megállapítható- 
ságát (azaz szelektált a , bizonyító erejű" iratok 
felhasználhatósága között), másfelől az érintett 
hozzájárulásához — az ún. közszereplői státus elis- 
meréséhez — kötötte a vonatkozó iratok kutatha- 
tóságát, „lekérdezhetőségét”. A jogszabályi ren- 
dezés évtizednyi huzavonája elég időt adott arra, 
hogy az egykori titkosszolgálati iratok nagyobbik 
része — köztük az ~t érintőek sokasága — kézen- 
közön eltűnjön. A végül levéltári őrizetbe került 
hányad eleve csak részleges, , maradékelvű" in- 
formációs kárpótlásra nyújt módot. 

A hozzáférhetővé vált iratok tanulmányozá- 
sa — sokuk közzététele — közepette alig szétszá- 
lazhatóan keveredett a letűnt múlt tudományos 
igényű, tárgyszerű bemutatása, a feltárt informá- 
ciók politikai minősítése vagy nyers, hétköznapi 
értelmezése, valamint a bizonyossággal azono- 
sítható egykori ügynökök nyilvános leleplezése. 
Funkciójából eredően — mivel ennek volt , hírér- 
téke” — a média leginkább ez utóbbi, , ügynökva- 
dász" vonulatban működött közre. A különböző 
politikai irányzatok aktuális érdekeltségük sze- 
rint — védekezve, hárítva, gyanúkeltéssel — rea- 
gáltak: a sajátjuk jószerivel , hazafi" lett, míg a 
riválisok bármelyikéhez tartozó visszamenőlege- 
sen és aktuálisan is: , hazaáruló". Az - leginkább 
az ezredforduló körüli években — többek között 
tisztázatlan eredetű, ún. ügynöklisták közzététe- 
lével is — hiszterizálódott. Egyfelől azért, mert az 
egykori titkosszolgálatokkal való együttműködés 
feltárására rendelt átvilágítási eljárás (lusztráció) 
alól mentesítették az egyházakat, másfelől pedig 

azért, mert az egymást követő parlamenti válasz- 
tásokon rendre honatyává emelt a szavazók voksa 
olyanokat is, akikről időközben kiderült, hogy az 
egykori állambiztonsági szervek bedolgozói vol- 
tak, s ez a , társadalmi megítélés"? nem volt szink- 
ronban az igazságtevési ambíciókkal. 

Az eddig sorolt összetevők együttesen ve- 
zettek oda, hogy az államszocializmus egykori 
hatalombirtokosaival, reprezentánsaival szem- 
beni szankciók helyett a pártállami uralmi rend 
hierarchiájában alsó szintű, illetve periférikus 
helyzetű ügynökök leleplezésévé fokozódott le 
a társadalmi elégtételadás és a közéleti tisztaság 
ambíciójával indított információs kárpótlás. Ez 
egyúttal rombolta a sajtó és a közelmúlt feltárá- 
sára szakosodott történetírás tekintélyét is. Az 
~ összetettsége leginkább annak felmutatására 
alkalmas, hogy demokratikus körülmények kö- 
zepette is korlátozott a jogállami normaalkotás 
illetékessége, mert a hatalmi arroganciának alá- 
vetett emberi gyarlóságot, annak rátarti vagy 
kiszolgáltatottsági faktorait, erkölcsi, politikai és 
közérzületi dimenzióit aligha lehet paragrafusba 
gyömöszölt visszamenőleges igazságtevéssel ér- 
demlegesen kezelni. Ebből következik az is, hogy 
az ~ megoldatlansága rendszerváltási deficitből 
idővel —demokratikus deficitté — pontosabban 
azok egyikévé — patinásodott. 


Gyarmati György: Kísértő közelmúlt — avagy a rend- 
szerátalakítás egyik deficitje (2011). 
Horváth Sándor (szerk.): Az ügynök arcai. Mindennapi 
kollaboráció és az ügynökkérdés (2013). 
Rainer M. János: Jelentések hálójában. Antall József és az 
állambiztonság emberei, 1957-I989 (2008). 
GyGy 


választási rendszer Az a mechanizmus, amely- 
nek révén a leadott szavazatokból mandátumok 
lesznek. Nem semleges technika, hiszen egyazon 
szavazateredményből különböző -ek különbö- 
ző választási végeredményt (például parlamenti 
mandátumarányt) képesek létrehozni. 

A -eket két fő csoportra szokás bontani. Ahol 
a legfőbb cél, hogy minél kevésbé torzuljon a 
választói akarat, és a leadott szavazatok aránya 
pontosan tükröződjék a képviseleti testületekben, 
illetve lehetőleg minél több választópolgár jusson 
képviselethez, azt arányos rendszernek nevezik. 
Ezzel szemben a többségi rendszerek a kormá- 
nyozhatóságot, a stabil parlamenti többség kiala- 
kítását (manufactured majority) tartják fontosabb 
célnak. Vállalt aránytalanságukat ellensúlyozza, 
hogy az ország irányításának kérdése szorosabban 
kötődik a választók akaratához, mint a pártelitek 
választásokat követő tárgyalásaihoz. Korunkban 
sok ország törekszik a két cél egyidejű megköze- 
lítésére, azaz a két ~ előnyeinek ötvözésére. Ilyen 
a német és az azt követő magyar - is. 

A ~ek megítélésének fontos szempontja a köz- 
érthetőség és átláthatóság is, ezért a matemati- 
kai szempontból pontosabb rendszereket (például 
rangsorolásos vagy pontozásos módszer, többes 
vagy megosztott szavazat stb.) viszonylag ritkán 
alkalmazzák parlamenti választásoknál, mint 
ahogy a modern demokráciákban alapvetőnek 
számító elv (minden szavazat egyenlő) megszün- 
tette a száz évvel ezelőtt még előforduló plurális 
választási megoldásokat is (például magasabb isko- 
lai végzettség, vagyon stb. alapján plusz szavaza- 
tok jártak bizonyos választópolgároknak). De ide 
sorolhatók azok a régi ~ek is, ahol a parlamenti 
mandátumokért a választók eleve különböző cso- 
portokra bontva, különböző osztályokban ver- 
sengtek, mint a XIX. századi Poroszországban a 
három- (Dreiklassenwahlrecht) vagy Ausztriában 
a négy-, majd ötosztályos választójog. 

A legtisztább arányos eredmények olyan párt- 
listás választásoknál érhetők el, ahol az egész te- 
rület (ország) egyetlen választókerületet képez, 
és nincs vagy alacsony a bejutási küszöb. Ebben 
az esetben a választópolgárok akarata szinte tel- 


jesen visszatükröződik a parlamenti mandátum- 
arányokban. Mindez azonban sok kis pártból álló 
parlamentet és jó eséllyel nehezen kialakítható 
kormánytöbbséget, többpárti, csak sorozatos 
kompromisszumok árán működtethető koalíciós 
kormányzatot eredményez (—Izrael). Egy ilyen 
rendszerhez a hírközlés és a közlekedés relatív 
fejlettsége is szükséges, máskülönben elképzelhe- 
tetlen, hogy egy-egy párt valóban képes legyen 
az egész országra szóló egységes politikai üze- 
neteket képviselni, s programját a választókhoz 
ténylegesen eljuttatni. 

Eppen ezért történetileg nézve időben koráb- 
binak mondható a nagyobb területre kiterjedő 
(országos) választásoknál az a rendszer, ahol a 
képviselőket területi alapon meghatározott egyé- 
ni választókerületekben választják meg a szava- 
zópolgárok. A mai napig így működik az ősi, 
sok más országnak mintául szolgáló angol - is. 
Ez egyúttal a leginkább aránytalan, ún. relatív 
többségi rendszer, ahol az a jelölt, aki a szavazatok 
relatív többségét szerzi meg, elnyeri a parlamenti 
mandátumot. Maurice Duverger francia politi- 
katudós szerint az ilyen többségi rendszerek egy 
idő után törvényszerűen két nagy párt kialaku- 
lásához vezetnek, s ezek versengésébe — ahogy 
azt Angliában tapasztalhatjuk — csak kivételes 
esetekben szólhatnak bele további kisebb pártok. 
Ennek fő oka az, hogy a választók hajlamosak a 
legrokonszenvesebb helyett a legesélyesebb jelölt- 
re adni a szavazatukat, nehogy elvesszen a sza- 
vazatuk. 

A tiszta többségi - (mint amilyen a mai fran- 
cia) már megköveteli a győztestől, hogy rendel- 
kezzen a választókerületben leadott szavazatok 
abszolút többségével. Ha ez az első fordulóban 
nem sikerül senkinek, második fordulóra kerül- 
het sor, amelyben a szabályozástól függően vala- 
mennyi jelölt vagy csak a szavazáson legjobban 
szerepeltek vehetnek részt. 

Az egyéni képviseleti rendszer előnyei között 
szokás említeni a történetileg kialakult tradíciók 
mellett azt is, hogy ebből a rendszerből inkább 
következik, hogy a választókerülethez kötődő, 
az ott élő polgárok problémáit a szívükön viselő 

képviselők alkotják a parlamentet. (Igaz, ennek 
megvan az a veszélye, hogy a helyi részérdekek 
felülkerekedhetnek az országos szempontokon.) 
Megjegyzendő még, hogy egy ilyen - esetében 
további aránytalansághoz vezethet a választóke- 
rületek határainak a hatalmon lévők szempontjait 
követő, tudatos manipulálása (gerrymandering). 


Ács Nándor: ,A magyar választási rendszer főbb 
változásai 1848-tól 1989-ig”, Cserny Akos (szerk.): 
Ünnepi tanulmányok Rácz Attila 75. születésnapja tisz- 
teletére (2013). 

Bakk Miklós: Választási rendszerek (2007). 

Balogh László: Kormányformák, választási rendszerek, 
választások Kelet- és Kelet- Közép- Európában (2012). 
Carstairs, Andrew Mclaren: A Short History of Electoral 
Systems in Western Europe („A nyugat-európai ~ek 

rövid története”, 1980). 

Dezső Márta és Kukorelli István (szerk.): Választástu- 
dományi tanulmányok (1999). 

Ficzere Lajos: „A választás történelmi alakulása, értel- 
mezése, funkciói, a választási rendszer jellemzői és 
típusai”, Acta Facultatis Politico-iuridicae Universitatis 
Budapestinensis de Rolando Eötvös nominatae, 2010, 47. 


BI 


választójog Egyrészt azon jogszabályok összes- 
sége, amelyek az állami hatalomgyakorlás közép- 
pontjában elhelyezkedő —képviseleti szervek lét- 
rehozásának a módját határozzák meg; másrészt 
politikai alapjog: a —hatalomban — a közügyek 
vitelében — való részvétel jogát jelenti. Tehát két 
normacsoportot tartalmaz: 1) a választási eljárás 
szabályait, illetve 2) a választójogosultságot sza- 
bályozó anyagi normákat. Megkülönböztetjük 
továbbá: az aktív ~ot, amely valakinek azon jo- 
gát jelenti, hogy képviselőjének kiválasztásánál 
szavazatával közreműködhet — ez a szavazati jog, 
illetve a passzív ~ot, amely a megválasztbatóság 
jogát jelenti. 

Ma a demokratikus államok nagy többségében 
a ~ általános és egyenlő, a szavazás pedig közvet- 
len és titkos. A ~ általánossága azt fejezi ki, hogy 
minden nagykorú állampolgár az úgynevezett 
természetes kizáró okokat — cselekvőképtelensé- 
get, kényszergyógykezelést, közügyektől való, 
büntetőjogi alapon történő eltiltást — kivéve sza- 
vazati joggal rendelkezik. A ~ —egyenlőségének 
elve az a követelmény, hogy minden választásra 
jogosultnak azonos értékű szavazati joggal kell 
rendelkeznie. Az „azonos értékű szavazati jog” 
viszont alkotmányjogi vita tárgya: általában nem 

azt jelenti, hogy mindenki szavazata egyenlő 
hatásfokú, hanem csupán annyit, hogy minden 
szavazati joggal rendelkező egyén egyenlő jogok- 
kal vesz részt a választásokon, vagyis a szavazók 
mindenütt azonos feltételek mellett szavaznak. 
A szavazás közvetlenségének az elve azt jelenti, 
hogy a választópolgárok közvetlenül a jelöltre 
szavaznak. A demokratikus országokban ez az 
elv a legelterjedtebb, mindazonáltal létezik közve- 
tett választás is, amelynek két formája ismert: 1) 
közvetett választás elektorok útján: a választópol- 
gár választási megbízottakra, elektorokra szavaz, 
és azok lesznek jogosultak a tényleges választás- 
ra (államfők — például az amerikai elnök — vagy 
második kamarák választásánál alkalmazzák); 
2) képviselő-testületek által történő közvetett 
választások: az alsóbb szintű képviseleti testüle- 
tek választják a magasabb szintűeket. A szavazás 
titkossága azt jelenti, hogy a választópolgárok a 
szavazat tartalmának nyilvánosságra kerülése 
nélkül, titkosan adhatják le szavazatukat, és ezt a 
törvény — a titkosság büntetőjogi védelme — biz- 
tosítja. Az állampolgár (választópolgár) szuverén 
döntése a szavazat, amelyet tehát anonim eljárás 
keretében ad le. 

A - (és azon belül a szavazati jog) általános el- 
vei a polgári forradalmak idején alakultak ki. 
Azelőtt a - megszerzésének a feltételei nagy vál- 
tozatosságot mutattak, de alapvetően két módja 
volt: az egyik a területi képviselethez kötődött 
( o Angliában), a másik a rendekhez (nemesség, 
papság, városi kereskedők és kézművesek). A 
—francia forradalom eltörölte e különbséget: az 
alapegység az egyén lett (, VI. A törvény a köz- 
akarat kifejezése; alkotásában minden polgárnak 
joga van személyesen vagy képviselői révén köz- 
reműködnie..." — Az emberi és polgári jogok nyilat- 
kozata, 1789). A francia és az amerikai forradalom 
nyomán megkezdődött a ~i szabályok egységesü- 
lése, a - bővítését akadályozó korlátok fokozatos 
leépítése. A szavazati jogot általában öt kritérium- 
csoport korlátozta: a rendiek, a vagyoni cenzus, az 
iskolázottság, a báztartás (például a lakásméret) és 
a belyben lakás. A - általánossá tétele az első világ- 
háború végére az európai és az angolszász telepes 
—országokban többnyire megvalósult, de ez job- 
bára csak a férfiak általános -át jelentette; a nők 
szavazati jogáért folytatott harc a XIX. század 
végén kezdődött, és S Európában csak 1971-ben 
zárult. Mára a - az Európai Unióban jelentős 
mértékben egységesült. Kisebb eltérések van- 
nak például az aktív választójog alsó korhatára 

(16, illetve 18 év) és a megválaszthatóság alsó kor- 
határa tekintetében. Egyes országokban az aktív 
választójogot kötelességnek is tekintik (például 
Belgiumban, Ciprusban, Luxemburgban, Görög- 
országban, Ausztráliában, Mexikóban), a szava- 
zástól való távolmaradás szankcionálása azonban 
minimális. 


Bakk Miklós: Választási rendszerek (2007). 
Bogdanor, Vernon: Politikatudományi enciklopédia (1987; 
m. 2001). 
Fábián György (szerk.): Választási rendszerek (1997). 
KBM 


vállalkozás (n. Unternehmen, a. undertaking, 
entrepreneurship) A közgazdaságtanban — elsősor- 
ban az Hosztrák közgazdaságtani iskolában — az 
emberi cselekvés olyan kreatív vonatkozása, 
amely nem írható le pusztán adott cél- és eszköz- 
rendszert optimálisan érvényesítő magatartás- 
ként. Jelenti ugyanis egyfelől a profitlehetőségek 
iránti éberséget, az e lehetőségekből adódó új cé- 
lok és eszközök felfedezésének képességét és így 
a piac próba-szerencse folyamatának hajtóerejét, 
másfelől pedig felelős ítéletet a termelési tényezők 
kombinálásáról, hiszen vagy profitot ( haszon), 
vagy veszteséget képez. Josef A. Schumpeter ne- 
vezetes osztályozása szerint az új felfedezése — a 
„kreatív rombolás” — eredményezhet új javakat, 
új piacokat, új termelési eljárásokat, új beszerzési 
forrásokat vagy új szervezetet. 

A - föltételezi a szabadságot, felfedezései csak 
önkéntes szerződések által valósulhatnak meg, 
és akkor nem ütköznek akadályba, ha az állam 
egyértelműen meghatározza és érvényesíti a tu- 
lajdonjogokat, és biztosítja a szerződéskötés sza- 
badságát. 


Kirzner, Israel M.: Competition and Entrepreneursbip 
( Verseny és ~”, 1973). 

Klein, Peter G.: Tbe Capitalist and tbe Entrepreneur: 
Essays on Organizations and Markets („A tőkés és a 
vállalkozó: esszék a szervezetekről és a piacokról", 
2010). 

Schumpeter, Josef A.: A gazdasági fejlődés elmélete (1912; 
m. 1980). 

CzP 


vallás (l. religio) Egyedülálló történeti-kulturális 
alakzat, amely az embert és világát teljesebb, vég- 
ső soron transzcendens összefüggésben fogja fel. 
Ez az összefüggés szellemi, lelki, isteni, — szent; 


láthatatlan, elgondolhatatlan, „teljesen más”, 
mint a köznapi tapasztalat köre. E „más” az 
egyes alakzatokban lehet személy jellegű (—Is- 
ten vagy istenek), misztikusan általános (mint 
a buddhizmus nirvánafogalma), végső teljesség 
(mint a klasszikus teleologikus felfogásokban) 
vagy a világgal kölcsönhatásban álló intelligens 
szabályzófolyamat (mint a folyamatteológiák- 
ban). Jelenthet eredetet (az istenség mint te- 
remtő), fenntartást és célt (például a keresztény 
üdvtörténetben) vagy bonyolult kölcsönhatást 
(animista, mágikus és misztikus felfogásokban). 
A - a tapasztalat szerint a legátfogóbb, legerősebb 
és legtartósabb személyiség- és közösségszer- 
vező erő, amely a -os ember számára páratlan 
valóságjelleggel bír ( valóság). Nemcsak az ősi 
nagycivilizációk létrehozását segítette, hanem a 
—>nyugati modernitás kialakulását is, és a mai 
világban is jelentékeny kulturális, morális, lelki és 
politikai szerepet játszik. 

A magyar - szó jelentése jórészt megfelel 
a nyugati nyelvek változatainak, amelyek többsé- 
ge a latin religio fejleménye. A magyar - szó már 
a protestantizmus előtt megjelent, noha jelentése 
inkább ’~téteľ. Pázmány a religio fordításaként al- 
kalmazta, míg Alvinczi Péter a „hit~” értelmében. 
Bethlen Miklós szerint különbség van religio és - 
között: , A religio a fa, a törzsök, és az a szívben, 
a lélekben vagyon, a vallás pedig, és annak mind 
az Istenhez, mind felebarátodhoz követni szokott 
mutatása akár szóban, akár cselekedetben, annak 
a fának gyümölcse, virága, levele” (Onéletírása 
I.-II. [1642-1703], 1858-1860; 1955). E különbség 
nyomán szorította ki a „~” a , religió"-t a magyar 
nyelvből a XIX. század közepére. 

A religio kifejezést a nyugatitól kulturálisan 
eltérő nyelvre pontosan lefordítani szinte lehe- 
tetlen. Az archaikus latinban isteni kötöttséget, 
érinthetetlenséget fejezett ki. Később az istenek 
iránti kötelességteljesítést, amely az ember és az 
állam egészét áthatja. —Cicero úgy érti, mint 
az istentisztelethez tartozó dolgok ismételt vizs- 
gálatát (re-lego), ami szemben áll a , babonával" 
(l. superstitio; Az istenek természetéről, II, 28; m. 
1985, 2004). A mai etimológia szerint a szóban 
a Jigo "köt" ige rejlik. Mivel az ógörög nyelv nem 
tartalmaz a religiónak megfelelő kifejezést, a ke- 
reszténység kezdetben magára az , út", „evangé- 
lium", , kegyesség"? stb., majd a latin környezet- 
ben a religio nevet alkalmazta, amivel elindul a ki- 
fejezés modern fogalomtörténete. Ebben a religio 
a Szentháromság iránti belső és külső kegyességet, 


609 


vallás 


valamint — az egyházi szervezet kiépülését köve- 
tően — a ~ objektív kulturális körét jelentette. 

A religio külső és belső jelentésének kettőssége 
fennmarad a későbbiekben is, de a középkor vé- 
gétől a religio egyre inkább az objektív egyházi 
szerkezet neve. Kálvin megismétli a korábbi 
felfogást, amely szerint minden emberrel veleszü- 
letett a seren religionis, a "- magva’, amely csak a 
kegyelem hatására vezet hithez. A —felvilágoso- 
dás korától a - mint természetfeletti eredetű je- 
lenség bírálat tárgyává vált. Ellenhatásként létre- 
jött a ~t továbbgondoló elméletek sora (— Kant, 
Schleiermacher, Fichte, —Hegel stb.), amelyek 
egymással is vitázva igyekeztek a , religió"-nak 
új jelentést adni. A ~ellenes áramlatok felerősö- 
désével az —ateizmus és a keresztényellenesség 
egyre nagyobb teret nyert, a legélesebben talán 
Nietzsche munkáiban, aki saját tanait egyfajta 
~ellenes -ként hirdette. 

Első ízben Nicolaus Cusanus javasolta, hogy 
a kereszténységre vonatkozó religio kifejezést az 
iszlámra és a zsidóságra is alkalmazzák (De pace 
fidei, 1453; m. A bit békéje, 2017). A nagy földraj- 
zi felfedezések, a természeti népek kultuszainak 
megismerése továbbtágította a - kifejezés jelen- 
téstartományát, és elvezetett a „természetes ~” 
felfogásának kialakulásához (például Hume, 
Gottfried W. Leibniz). Eszerint a -nak létezik 
természetes formája, míg a történeti elágazá- 
sok a helyi sajátosságok szerint alakulnak; nincs 
szükség természetfeletti beavatkozásra. E felfo- 
gás nyomán jelenik meg a „világ~” kifejezés. A ~ 
már nem a kereszténységet jelenti, hanem a nagy 
tömegeket mozgató formációkat, amelyek a hin- 
duizmus, a buddhizmus, az iszlám, a keresz- 
ténység; a zsidóságot történeti jelentősége miatt 
szokás idevenni. 

Az egyes -ok saját eredetüket tekintve isteni 
megnyilatkozásra, prófétai alapításra, különleges 
tanításra hivatkoznak. Ezzel szemben a termé- 
szeti magyarázat szerint a - esetében pusztán 
emberi jelenségről van szó, amely a —termé- 
szeten túl nem szorul további magyarázatra. 
A szociális konstruktivizmus a -t a társadalom 
igényeiből vezeti le; az , isteni" a kohéziós egység 
megnevezése. E felfogás első tudományos meg- 
fogalmazója, Emile Durkheim nyomán sokan 
hangsúlyozzák a - társadalmi és politikai funk- 
cióját ( o Luhmann). oComte a ~i stádiumot az 
emberi fejlődés korai fázisaként értette, amelyet 
a tudomány korában az emberiség meghalad; 
a szekuláris felfogások azonban mára már el- 

ismerték, hogy a ~ által biztosított közösségi és 
egyéni erkölcs nem pótolható a szekuláris társa- 
dalom elméleteivel (Jürgen Habermas). 

A ~kritika egy része a ~ funkcióját tisztán po- 
litikainak tekinti, így már Ludwig Feuerbach is. 
—Marx szerint a ~ „a nép ópiuma", amelynek se- 
gítségével az elnyomó osztályok saját hatalmukat 
biztosítják. A — kommunizmus célja az osztály- 
társadalom megszüntetése és a ~ eltörlése. Más 
elméletek a ~t beteges komplexusra (Sigmund 
Freud), merő tudatlanságra (Bertrand Russell) 
vagy kártékony kulturális torzulásra (Richard 
Dawkins) vezetik vissza. A mai diszkusszióban 
szóhoz jut a felfogás, amely szerint a ~ univerzális 
jelentésétől meg kell szabadulni, mivel azt az eu- 
rópai imperializmus hozta létre; ehelyett a helyi 
kultuszok sajátosságaiból kell kiindulni. 

A ~ közösségszervező szerepe kezdettől fogva 
világos. A nagy civilizációk mindegyike létre- 
hozta a maga ~i formáját, amelyben saját jelentő- 
ségét juttatta kifejezésre. Még az olyan, eredeti- 
leg aszketikus ~i irányzat is, mint a buddhizmus, 
politikailag jelentőssé válik, amint a kapcsolódó 
intézményrendszer kifejlődik, illetve valamely 
állam nemzeti ~ává lesz (mint például Tibetben). 
A ~ politikai szerepének jó példája a Nyugat ko- 
rai története, mivel Róma bukása után az egy- 
ház tartotta fenn a műveltségi folytonosságot, és 
miközben kialakította az államtól független szer- 
vezetét, hozzájárult az új államok kiépítéséhez. 
A protestantizmus és az európai felekezeti hábo- 
rúk a ~t a hatalompolitikai ellentétek centrumába 
helyezték, ami csak a —francia forradalom egy- 
házellenes fellépésével szűnt meg. Noha a restau- 
ráció időszakában a ~ politikai és kulturális sze- 
repe látszólag megerősödött, a Pápai Allam meg- 
szűnése (1870) már a közvetlen politikai szerep 
végpontját fejezte ki. Am még az ateista kommu- 
nizmus is felhasználta politikai célokra az egyhá- 
zakat, ahogyan a rendszer történelmi vereségét is 
nem kis részben a lengyel katolikus megújulás- 
nak és CII. János Pál pápának tulajdoníthatjuk. 
A politikai szerep más -i alakzatokra is érvényes, 
amit mutat a kortárs muzulmán és hindu fun- 
damentalizmus. Am a Samuel Huntington által 
vázolt felfogás, amely szerint a nagy civilizációk 
nemcsak -i alapra épülnek, hanem elkerülhetet- 
lenül összeütközésbe is kerülnek egymással, túl- 
hangsúlyozza a -ok ideológiai szerepét, és nem 
veszi kellőképpen tekintetbe kölcsönhatásukat 
a kultúrában, lelkiségben. 


valóság 


A ~ok mai szerepére jellemző Ferenc pápa 
néhány gesztusa, amellyel a —szekularizáció 
világát igyekszik kibékíteni a katolikus hagyo- 
mányokkal, illetve a dalai láma nem kis részben 
politikai célzatú felvetése, mely szerint halálával 
végleg lezárulhat a lámák buddhizmus szerin- 
ti reinkarnációs lánca. Mindkét eset mutatja a 
- helykeresését a kortárs társadalmi és politikai 
viszonyok között, amelyek elkerülhetetlenné te- 
szik a hagyományos felfogások újragondolását, ha 
a - fenn akarja tartani az egyént, a társadalmat és 
a politikát formáló történelmi szerepét (állam 
és egyház, egyház, politikai teológia). 


Dubuisson, Daniel: LOccident et la religion: Mythes, 
science et idéeologie („A Nyugat és a ~: mítoszok, tu- 
domány és ideológia”, 1998). 

Mezei Balázs: Vallásbölcselet I-II. (2004). 

Twiss, Sumner B.: Experience of tbe Sacred: Readings in 
the Phenomenology of Religion („A szent megtapaszta- 
lása: ~fenomenológiai tanulmányok”, 1992). 


MB 


vallás- és lelkiismereti szabadság Egyénileg 
és másokkal együttesen is gyakorolható, alap- 
vető —emberi jog, amelyet az —Alaptörvény is 
elismer és véd (VII. cikk). Tertullianus ókeresz- 
tény író fogalmazta meg először a libertas religionis 
eszméjét (Apologeticus, 24). Természetes Sjognak 
vette, de a gondolat csakis amiatt merülhetett fel, 
hogy az ókeresztény vallás az egyén önálló, szabad 
akaratból való megtérését állította a középpontba, 
ahogyan tette államvallássá válása után is. Utóbb 
a reformációt követő —felekezeti viszályok 
vetették föl újra a - kérdését. Igy először a fele- 
kezetválasztás szabadságát, az elismert felekezetek 
szabad működésének jogát jelentette (amit először 
Európában az 1568-as tordai országgyűlés mondott 
ki). A meggyőződés szabad megválasztásának, il- 
letve megváltoztatásának joga a - egyáltalán nem 
korlátozható eleme. A vallásszabadság ezen kívül 
magában foglalja a meggyőződés szabad kinyilvá- 
nítását, gyakorlását és tanítását. A meggyőződés 
kinyilvánítása történhet vallásos cselekmények, 
szertartások végzése által (kultuszszabadság), illet- 
ve egyéb módokon is, így például vallási jelképek 
felmutatásával, vallási meggyőződést kifejező öl- 
tözködéssel. 

A vallásgyakorlás joga magában foglalja azt, 
hogy az egyén teljes életvezetését hite szerint 
alakíthassa, illetve hogy a vallási közösségek sza- 
badon, önértelmezésük szerint működhessenek. 


A vallásszabadság lényeges eleme a vallási meggyő- 
ződés tanításának joga, ami történhet informális, 
családi keretek között, illetve — a szülők döntése 
szerint — köznevelési intézményekben is. Gyerme- 
keik vallási neveléséről a szülők dönthetnek. 

A - értelemszerűen együtt jár a negatív val- 
lásszabadsággal: minden vallási-világnézeti meg- 
győződés elutasításának, illetve a vallástól, világ- 
nézettől való teljes mentesség választásának a jo- 
gával is. A különböző vallások és meggyőződések 
rendezett együttélése ugyanakkor elkerülhetet- 
lenné teszi a szembesülést más hitek és meggyő- 
ződések jelképeivel és megnyilvánulásaival. Az 
—állam felelőssége, hogy a —>tolerancia légkörét, 
a vallásszabadság gyakorlásának lehetőségeit biz- 
tosítsa és kiteljesítse. 

A lelkiismereti szabadság a személyiség in- 
tegritásához való jogként fogható fel, amely az 
egyént attól óvja, hogy az állam önmeghason- 
lásba kergesse, lényeges meggyőződéseivel össze- 
egyeztethetetlen helyzetekbe hozza. 


Schanda Balázs: Állami egybázjog. Vallásszabadság és val- 
lási közösségek a mai magyar jogban (2012). 


SchB 


valóság Több értelemben használatos szó. Gö- 
rög megfelelője, az ouszia inkább anyagi fenn- 
állást, a latin realitas a konkrét létezőt, a német 
Wirklicbkeit beteljesültséget jelent. A magyar - 
szó jelentése szövegkörnyezettől függően lehet 
egyrészt köznapi érzékelésbeli adottság; másrészt 
a hamisság, a tévedés, a látszat ellentéte; harmad- 
részt a másolat vagy hamisítvány forrása, és vé- 
gül a ~ a maga teljességében, az a ~egész, amely 
minden lehetséges és tényleges fennállást magá- 
ban foglal. A -ot kutató filozófiai tudományág az 
ontológia (lételmélet). 

A - dinamikáját a lehetőség és a ténylegesség 
összefüggése fejezi ki: minden - feltételezi a maga 
lehetőségét, és tulajdon ténylegességére irányul. 
Hagyományosan megkülönböztetjük az anyagi és 
a szellemi, az egyéni és a közös, a jelen és a törté- 
neti ~ot. Ezek pontos meghatározása a ~felfogás 
jellegétől függ: például a kortárs természettudo- 
mány döntő részben az empirikusan ellenőrizhe- 
tő -ot fogadja el, és a logikai-matematikai -ot az 
előbbi szerkezetének tekinti. A teisztikus felfo- 
gások —Istenben látják a ~ teljességét; a filozó- 
fiatörténetben a nagy ~koncepciók — — Platóntól 
—Heideggerig — az eszmét, az anyagot, a szelle- 
met vagy a , létet" tekintik a - alapformájának. 


6II 


Vatikánvárosi Állam 


A lényeg (esszencia) és a létezés (egzisztencia) 
valamely - általános és konkrét jellemzőit írja le. 
Az ember általános fogalma mint ,ez az ember 
itt", mint , én" teljesül be, ezért az egzisztenciá- 
nak kiemelkedő jelentőséget tulajdonítanak. Má- 
sok szerint az „ez-ség” (baecceitas ) a legalapvetőbb 
konkrét általános. Egyes felfogások (Platón) az ál- 
talános és a konkrét kettősségében áthidalhatatlan 
különbséget látnak; mások ( Arisztotelész) a két 
mozzanatot szerves egységben fogják fel. A lehe- 
tőség és a ténylegesség összefüggése ma is az onto- 
lógia központi problémája, különösen a , lehetséges 
világok" logikájának kifejlődése óta. 

Mivel minden - olyan tárgy, amelyhez alany 
is tartozik, a -ba bele kell gondolnunk a - felfo- 
gását is. Ide kell vennünk a történeti változást, 
amelynek kihagyása absztrakt egyoldalúságot 
eredményez. Nemcsak a fizikai világegyetem van 
állandó mozgásban, hanem az élővilág és az em- 
beri közösség is, amely mozgás a társadalomtör- 
ténetben konzisztens változásként — fejlődésként 
és hanyatlásként — ragadható meg. A társadalmi 
és politikai - ugyanúgy leírható típusok és konk- 
rétumok összefüggéseként, mint a világegész; 
sokfélesége részét képezi a lehetséges világok vál- 
tozatainak, és elvezethet az utópia mint politi- 
kai és társadalmi lehetőség megfogalmazásához. 


Effingham, Nick: An Introduction to Ontology (,, Beve- 
zetés az ontológiába", 2013). 

Heidegger, Martin: Lét és idő (1927; m. 1989). 

Vries, Josef de: ,, Valóság", Walter Brugger (szerk.): 
Filozófiai szótár (1947; m. 2006). 

Whitehead, Alfred North: Folyamat és valóság (1929; 
m. 2001). 


MB 


Vatikánvárosi Állam 1929-ben jött létre, ami- 
kor a lateráni egyezménnyel az Olasz Királyság 
elismerte az S Apostoli Szentszék szuverenitását 
Vatikánváros felett. — Abszolút, teokratikus 
monarchia, feje a római pápa, aki a teljes 
törvényhozói, végrehajtói és bírói hatalmat bir- 
tokolja. E funkciók ellátására a pápa külön szer- 
veket hozott létre. Széküresedés idején a bíborosi 
kollégium gyakorolja a főhatalmat. A - jelenlegi 
alkotmányát CII. János Pál pápa adta ki 2000- 
ben. A - nem jogutódja a 756-tól 1870-ig fennálló 
Egyházi Allamnak. 

Bár a köznyelv , Vatikán"-nak mondja mind 
a ~ot, mind az SApostoli Szentszéket, a kettő 
nem ugyanaz. Mindkettő alanya a önemzetkö- 

zi jognak. A - szerepe és rendeltetése az, hogy 
a katolikus egyház központi intézménye, az 
Apostoli Szentszék függetlenségének eszköze és 
nemzetekfelettiségének jele legyen. - területe en- 
nek érdekében mindig és minden esetben semle- 
ges és sérthetetlen. A Szentszék nem is törekedett 
arra, hogy egyes sajátos, gyakorlati kérdéseken 
(például a postaügyön) túlmenően Vatikánváros 
állam mivoltát igénybe vegye. Igy a - nem épített 
ki diplomáciai kapcsolatokat, és a meghatározó 
nemzetközi szervezetekben sincs jelen. 

Kevesebb, mint fél km--es területét fal veszi 
körül, amely a Szent Péter téren kinyílik. Kapuit 
a Svájci Gárda őrzi. A területén kívül helyezkedik 
el, de a lateráni egyezmény alapján területenkí- 
vüliséget élvez az Apostoli Szentszék több intéz- 
ménye (például a lateráni bazilika, a Gregoriana 
Pápai Egyetem, a Castel Gandolfó-i pápai nyara- 
ló stb.). Az államnak kb. 750 lakója van, közülük 
400 vatikáni állampolgársággal rendelkezik. Az 
állampolgárság célhoz kötött: a Rómában székelő 
bíborosok és a Kúria egyes munkatársai automa- 
tikusan állampolgárságot szereznek. 

A vatikáni dombok területén állt a Caligula csá- 
szár által építtetett cirkusz, ahol sok keresztény 
szenvedett vértanúságot. Ettől északra temették el 
Szent Pétert. 324 és 326 között Konstantin császár 
bazilikát emeltetett a sír fölé. Ennek helyére épült 
a ma látható bazilika a XVI-XVII. században. 


Erdő Péter: Egybázjog (1992, 2014). 
Erszegi Márk Aurél: Pápa, Szentszék, Vatikán (2014). 
SchB 


Vázsonyi Vilmos (1868-1926) Magyar demok- 
rata politikus. Régóta Magyarországon élő, ma- 
gát magyarnak érző zsidó családban, vidéken, 
Sümegen született, és az egyik legjelentősebb fő- 
városi politikus lett. 1889-ben a véderővita során 
tűnt fel diákvezérként, majd az egyházpolitikai 
viták közben tovább nőtt az ismertsége. S innen 
egyenes vonal vezetett az országos politikáig: 
1897-ben fővárosi képviselő lett (Községi De- 
mokrata Párt), 1901-ben pedig az országgyűlésbe 
is bekerült (Polgári Demokrata Párt). 

Miután a hagyományos közjogi pártokban csa- 
lódott, teljesen új, demokrata alapra akarta he- 
lyezni a magyar politikát. A közjogi viták helyett 
a szociális szempontokat hangsúlyozta, és a (bu- 
dapesti) kistulajdonosok/kispolgárok érdekeinek 
védelmét tartotta fontosnak. 


a Velencei Bizottság magyar határozatai 


Országos hírnévre nagy perekben játszott sze- 
repével tett szert (például Désy Zoltánéban, aki 
nyilvánosan pártfinanszírozási panamával vádolta 
Lukács László miniszterelnököt; Désy felmenté- 
se után Lukács lemondott), s egyre befolyásosabb 
alakja lett a fővárosi közgyűlésnek (tervszerű vá- 
rospolitika, közszolgáltató cégek községesítése). 

Az országos politikában kiváló, könyörtelen 
humorú szónokká vált, egyszerre képviselte a 
polgári demokrata értékeket — az ő iskolájából ke- 
rült ki a polgári radikális politikusok jó része —, 
másrészt a nagyon fontos magyar nemzeti gon- 
dolatokat. Mint , zsidó magyar", azaz zsidóságát 
fel nem adó magyar nacionalista az idők során 
egyre keményebben került szembe a — Jászi 
Oszkár és köre által képviselt —radikalizmussal. 
A kor egyik fontos kérdésében, az általános vá- 
lasztójog ügyében az ütközések ellenére sokáig 
egy táborban voltak. Többek szerint a Vázsonyi— 
Jászi-viszályban a beérkezett polgár és az értel- 
miségi proletár ütközött össze. Nem egészen így 
van, hiszen Jászi — bár több híve szerepet vállalt a 
Tanácsköztársaságban — mindvégig antibolsevis- 
ta maradt. 

1918. október 31-én o Tisza István meggyil- 
kolását hírül véve, - Svájcba emigrált családjá- 
val, ahonnan csak a bethleni konszolidáció után, 
1921-ben tért haza. Itthon kétségbeesve látta leg- 
rosszabb jövendöléseinek megvalósulását, főleg az 
alakoskodást, az antiszemitizmus elterjedését. 
Nagy energiával vetette bele magát újra a politi- 
kába, s a baloldali/liberális ellenzék nemzetgyűlé- 
si vezetője lett (a Nemzeti Demokrata Párt élén). 
Ekkor már nyíltan —legitimista elveket vallott, 
amelyek korábban sem voltak tőle idegenek. 
- János fia, aki követte őt a pártelnökségben, a 
második világháború alatt részt vett az ellenállási 
mozgalomban, Dachauban raboskodott. 

Az izraelita vallását ~ soha el nem hagyta — el- 
sőként lett így magyar miniszter (1917—1918) —, 
és élete végéig abban bízott, hogy a Nyugat nem 
fogja eltűrni Horthy tekintélyelvű rendszerét. 
Tévedett. Eletműve és gondolatai — Trianon, a 
—revízió, a második világháború, a Övészkor- 
szak, a —hidegháború ellenére nem vesztettek 
hitelükből. 


Fő művei: Vázsonyi Vilmos beszédei és írásai I-II. 
(1927). 
"Tőkéczki László: Vázsonyi Vilmos eszmei-politikai arca 
(2005). 
Szerkesztőbizottság 


a Velencei Bizottság magyar határozatai Az 
—Európa Tanács (ET) 1990 májusában hozta 
létre tanácsadó testületként a Joggal a Demok- 
ráciáért Európai Bizottságot, közismert nevén 
a Velencei Bizottságot (VB), hogy alkotmányos 
segítséget nyújtson a közép- és kelet-európai de- 
mokráciáknak a jogállami és demokratikus po- 
litikai intézményeik kiépítésében. Azóta a VB 
meghatározó szerepet játszik az európai normák- 
nak megfelelő alkotmányok és alkotmányos kér- 
déseket szabályozó törvények elfogadásának elő- 
mozdításában. A statútuma szerint a fő céljai: a 
tagállami jogrendszerek megértése, azok közele- 
désének elősegítése, a jogállamiság és a demokrá- 
cia előmozdítása és a demokratikus intézmények 
működése során felmerült problémák elemzése. 

A VB-nek az ET 47 tagállamán túlmenően 13, 
Európán kívüli állam is a tagja. A bizottság füg- 
getlen szakértőkből áll, akik saját véleményüket, 
nem pedig az őket delegáló kormányok álláspont- 
ját képviselik. E szakértők főleg az alkotmány- 
és a nemzetközi jog területén működő tudósok, 
alkotmánybírók, más felsőbíróságok tagjai közül 
kerülnek ki, akiknek kiválóságát a demokratikus 
intézményekben szerzett tapasztalataik, illetve 
a jog- vagy a politikatudományhoz való hozzá- 
járulásuk igazolja. A megbízatásuk időtartama 
négy év, megújítható. (A testület eddigi magyar 
tagjai, illetve póttagjai: Herczegh Géza, Zlinszky 
János, Sólyom László, Paczolay Péter, Irócsányi 
László, Varga Zs. András és Székely László.) 
A titkársága Strasbourgban működik, az évi négy 
plenáris ülés színhelye Velence, Olaszország. 

A VB főként a demokratikus intézmények és 
alapvető jogok, az —alkotmánybíráskodás és a 
rendes —bíróságok, a —választások (népszava- 
zások) és politikai Ö pártok területéről készít vé- 
leményeket és tanulmányokat, illetve rendez sze- 
mináriumokat és konferenciákat is. Véleményt 
kérhetnek a tagállamok parlamentjei, kormányai 
és államfői saját országuk jogalkotására nézve, 
továbbá az ET szervei, a főtitkár, a Miniszterek 
Bizottsága, a Parlamenti Közgyűlés, az Európai 
Helyi és Regionális Onkormányzatok Kongresz- 
szusa, illetve a VB munkájával kapcsolatban álló 
nemzetközi szervezetek, elsősorban az —Eu- 
rópai Biztonsági és Együttműködési Szervezet 
(EBESZ) és az S Európai Unió (EU). Tagállam 
a másik tagállam jogalkotását illető véleményt 
nem igényelhet. 

Alkotmányos segítségnyújtás esetén a VB je- 
lentéstevőkből (raportőrökből) álló munkacso- 


613 


a Velencei Bizottság magyar határozatai 


portot hoz létre, amelynek tagjai találkoznak az 
érintett országok hivatalos szerveivel, más szer- 
vezeteivel, majd véleménytervezetet készítenek, 
amelyben nyilatkoznak arról, hogy a vizsgált tör- 
vény megoldásai megfelelnek-e az európai vagy 
más nemzetközi normáknak, illetve javaslatokat 
fogalmaznak meg a vizsgált törvény jobbítására. 
A tervezetet a tagok és a nemzeti hatóságok is 
megkapják, ez utóbbiak észrevételt tehetnek rá. 
A tervezetet a plenáris ülés (esetleg előtte valame- 
lyik albizottság) megvitatja, általában az érintett 
ország kormányzati képviselőinek jelenlétében. 
Az elfogadás után a véleményt a VB elküldi az 
azt kérő szervezetnek, és közzéteszi a honlapján 
(www.venice.coe.int). Nem , ítéletet" alkot, és 
nem kötelezi az érintett államot. Megalakulása 
óta több mint 500 véleményt és 80 tanulmányt 
készített. 

Működésének első húsz évében a VB magyar 
tárgyban két tanulmányt és egy véleményt alko- 
tott. 2001-ben készítette , A határon túli nemzeti 
kisebbségek kedvezményes bánásmódjáról" című 
tanulmányát, amelyben az ún. , státusztörvényt" 
helyezte el nemzetközi összehasonlításban, 2005- 
ben pedig a választás titkosságának a parlamen- 
ti szavazások esetében való értelmezéséről szóló 
tanulmányt Sólyom László köztársasági elnökké 
választásának körülményeiről. Véleményt 1995- 
ben az Igazságügyi Minisztérium kérésére adott 
ki az Alkotmány szabályozási koncepciójáról. 

A 2010. évi választásokat követően létrejött, 
alkotmányozó erővel rendelkező parlamenti 
többség alkotmánymódosításairól, az —Alaptör- 
vény elfogadásáról és az ahhoz kapcsolódó törvé- 
nyekről 12 véleményt alkotott. Az első vélemény 
2011-ben a magyar kormánynak az új alkotmány 
előkészítésével kapcsolatos három kérdésére vála- 
szolt. Az első kérdés az EU Alapjogi Chartájának 
az alkotmányba történő beépítésére kérdezett rá. 
A válasz ezt nem tanácsolta értelmezési-hatáskö- 
ri problémák miatt, helyette a Charta inspirá- 
ciós forrásként való használatát javasolta. Igy az 
elfogadott Alaptörvény valóban nem hivatkozik 
kifejezetten a Chartára, de számos rendelkezést 
tartalmaz az ihletésére. Az előzetes normakont- 
rollra vonatkozó második kérdés kapcsán a VB 
kifejtette, hogy annak kezdeményezésére nincs 
közös európai mérce, de javasolta, hogy az mi- 
nél szűkebb körre korlátozódjon, lehetőleg csak 
az államfőnek legyen ilyen jogosítványa. Az 
Alaptörvény ennél szélesebb kör számára teszi le- 
hetővé az Alkotmánybíróság előtti előzetes nor- 

makontroll kezdeményezését. Az actio popularis 
(népi kereset’), a bárki által kezdeményezhető al- 
kotmánybírósági eljárás eltörlésére irányuló har- 
madik kérdésre válaszolva a VB nem kifogásolta 
azt, ha ellentételezésként lehetővé válik a „va- 
lódi”, a bírósági ítéletek ellen is igénybe vehető 
teljes körű alkotmányjogi panasz. A VB javasolta, 
hogy ha az állampolgároknak nem lesz joguk a 
törvények utólagos alkotmányossági vizsgálatát 
kezdeményezni, akkor legyen joga arra olyan 
köztes, közvetítő szervnek, mint az ombudsman. 
A VB javaslatára az Alaptörvénybe bekerült az 
állampolgári jogok biztosának utólagos norma- 
kontrollt kezdeményező jogosítványa. 

2on júniusában a VB véleményt készített 
az időközben (áprilisban) elfogadott Alaptör- 
vényről az ET Parlamenti Közgyűlésének 
Monitoringbizottsága kérésére. A vélemény üd- 
vözölte, hogy végre új alkotmánya született Ma- 
gyarországnak, amely nem változtatta meg an- 
nak kormányformáját, és kedvezően ítélte meg, 
hogy a korábbi ajánlásának megfelelően bevezette 
a teljes körű alkotmányjogi panaszt. Ugyanakkor 
a VB aggodalmának adott hangot az alkotmányo- 
zási folyamat nyilvánosságának és konszenzusos 
voltának hiánya miatt, sokallta a kétharmados 
többséget igénylő sarkalatos törvények számát 
és azok kulturális, vallási, gazdasági és pénzügyi 
tárgyát. Nehezményezte az Alkotmánybíróság 
hatásköreinek csorbítását, a Költségvetési Tanács 
szerepét az éves költségvetés elfogadásában és 
a tényleges életfogytiglani szabadságvesztést. 

2012 márciusában két véleményt készített a tes- 
tület. Az egyik a bíróságokkal kapcsolatos törvé- 
nyeket véleményezte, a másik a vallásszabadsággal 
kapcsolatos törvényt. A két bírósági törvényről az 
ET főtitkára és a magyar külügyminiszter kéré- 
sére készült vélemény szerint a törvények radiká- 
lis fordulatot hoztak a bírósági rendszerben. Ezek 
a változások több esetben ellentmondanak az eu- 
rópai normáknak, és nemcsak a bírói független- 
séget, hanem a pártatlan tárgyaláshoz való jogot 
is veszélyeztetik. A fő kifogás szerint az Országos 
Bírói Hivatal elnökének kezében túlzott hatalom 
összpontosul, de további 16 jobbítási javaslatot is 
felvetett a VB. A vallásszabadságról szóló törvény 
a VB szerint liberális és méltányos kereteket szab 
az egyházak működésének, ugyanakkor rámuta- 
tott néhány számában kicsi, de nagy jelentőségű 
hiányosságra, amelyek az egyházak elismerésé- 
nek és bejegyzésének módjával függenek össze. 


verseny 


2012 júniusában négy törvényről készült vé- 
lemény. Az országgyűlési választásokról szóló 
törvény a VB szerint jó alap a valódi és demokra- 
tikus választások lebonyolításához. Külön üdvö- 
zölte a nemzeti kisebbségek parlamenti képvise- 
lete terén történt előrelépést, és néhány javaslatot 
fogalmazott meg a törvény további jobbítására. 
Az Alkotmánybíróságról szóló törvényt a VB ál- 
talában jól sikerültnek és koherensnek nevezte, és 
összesen 10 pozitív elemet említett. Ugyanennyi 
esetben viszont módosítást javasolt (ezek főleg 
a testület hatásköreinek csökkentésével, illetve 
átalakításával függtek össze). Hasonlóan pozitív 
véleményt alkotott a VB az ügyészségekről szóló 
két törvényről, hangsúlyozva, hogy a módosí- 
tásra javasolt rendelkezések nem veszélyeztetik 
a jogállamiságot, inkább az ügyészség korábbi 
kiterjedt hatalma örökségének értelmezhetők. 
A nemzetiségekről szóló törvényt nemcsak ked- 
vezően ítélte meg a VB, hanem kiemelte, hogy 
Magyarország folyamatosan különleges figyel- 
met szentel a kisebbségi jogok előmozdításának és 
védelmének, és erőfeszítéseket tesz a nemzetisé- 
gek identitásának, hagyományainak és kulturális 
örökségének megvédésére és megőrzésére. Csak 
a törvény túlszabályozottságát észrevételezte. 

2012 októberében a bíróságokról szóló, a koráb- 
bi VB-vélemény alapján módosított törvényeket 
véleményezte a VB. Meglátása szerint a módo- 
sítások feleltek a korábbi véleményben foglalt 
felvetésekre, és a válaszokat a jó irányba tett lé- 
pésként értékelte. Fenntartásait a bírák nyugdíja- 
zásával és az ügyek áthelyezésének rendszerével 
kapcsolatban fogalmazta meg. Az információs 
önrendelkezésről szóló törvényt sem találta az 
európai mércékkel ellentétesnek a VB, néhány 
tisztázatlan pont egyértelműsítését javasolta. 

2013 júniusában az Alaptörvény negyedik 
módosítását véleményezte a VB az ET főtitká- 
rának és a magyar külügyminiszternek a kezde- 
ményezésére. Ez bármely korábbi véleménynél 
erőteljesebb kritikát fogalmazott meg, a benne 
foglalt rendelkezéseket nemcsak az európai mér- 
cékbe, hanem az Alaptörvény elveibe ütközőnek 
is minősítette. Különösen veszélyesnek ítélte az 
Alkotmánybíróság korábbi döntéseinek felülírá- 
sát és az alkotmány politikai eszközként történő 
felhasználását. 

A legutóbbi vélemény 2015 júniusában a mó- 
dosított médiatörvényeket elemezte a Parlamenti 
Közgyűlés határozata alapján. A vélemény elis- 
merte a magyar kormányzat törekvéseit a tör- 


vények korábbi hiányosságainak felszámolására, 
de még mindig hat pontban ítélte szükségesnek 
a módosítását. 

A VB a nagyszámú magyar vonatkozású vé- 
leményében igyekezett megőrizni eredeti szere- 
pét, azt, hogy szakértőkből álló tanácsadó tes- 
tület, amely szigorúan alkalmazza az európai és 
nemzetközi mércéket, és igyekszik a tagállami 
törvényhozást az általa ideálisnak vélt helyzethez 
közelíteni. Tudatosan vállalt módszere, a tagálla- 
mi kormányokkal való párbeszéd a magyar vo- 
natkozású vélemények születése során is példa- 
szerűen érvényesült. Elvi álláspontját határozot- 
tan, de nem mereven képviselve igyekszik olyan 
véleményt formálni, amely a tagállami kormá- 
nyok számára is elfogadható, és segíti az európai 
színvonalú alkotmányozást, törvényhozást. Az 
a veszély fennáll, hogy az EU kérésére készült 
vagy az általa felhasznált vélemények túlnőnek 
a tanácsadás szintjén, és súlyosabb következmé- 
nyekkel járnak. A VB véleményeit nemcsak az 
ET, hanem az EU intézményei is magukévá te- 
szik az ország jogállamiságának és demokratiz- 
musának megítélésében. 


"Trócsányi László: , Magyar ügyek a Velencei Bizott- 
ság előtt (2011-2013)”, Nagy Csongor István (szerk.): 
Liber Amicorum János Martonyi (2014). 

Zlinszky János: , A Velencei Bizottságról — belülről", 
uő: A XII táblától a 12 ponton át a magánjog új tör- 
vénykönyvéig: válogatott tanulmányok (2013). 

verseny A versengés az ember természetes haj- 
lama, az értékes javak mindenkori szűkösségének 
velejárója. ~ről akkor beszélhetünk, ha a versengés 
játékszabályok közé szorítva érvényesül. A piaci 
~ a omagántulajdon és a szerződéses szabadság 
szabályain alapul, amelyek a kölcsönösen elő- 
nyös cserék medrébe terelik a társas viszonyokat 
(—>szabadkereskedelem). Az egymással ~ző eladók 
(illetve vevők) közül egy-egy „játszmát” az nyer 
meg, aki a legértékesebb ajánlatot teszi a másik ol- 
dalnak. Ugyanakkor az aktuális vesztes a jövőben 
(másoknak) más ajánlatokat tehet. Ez mindenkit 
arra ösztönöz, hogy tehetségét úgy használja, hogy 
azzal másoknak a lehető legnagyobb hasznára le- 
gyen ( Smith). Paradox módon ez az ösztönzés 
akkor igazán erős, ha a ~ szabályai lehetővé teszik 
annak átmeneti felfüggesztését — a beruházás, in- 
nováció, hosszú távú kötelezettségvállalás védelme 
érdekében. Altalánosságban valamely - társadalmi 

vesztfáliai béke 


értéke attól függ, mennyire támogatja az értékte- 
remtést a rombolással szemben. 


MK 
vészkorszak —magyar vészkorszak, holokauszt 


vesztfáliai béke (1648. október 24.) A pusztító 
harmincéves háborút (1618-1648) lezáró békemű. 
A Német-római Birodalom vallási-politikai konf- 
liktusok miatt kirobbant polgárháborújába számos 
európai hatalom bekapcsolódott, és ezért a béke- 
kötés valamennyi hadviselő fél csatlakozásával jött 
létre. A békerendszer több külön szerződést foglalt 
magában: a münsteri békét a Birodalom és Francia- 
ország, az osnabrückit a Birodalom és Svédország, 
valamint a Birodalom fejedelemségei és a császár 
között; és belefoglalták a rendszerbe a spanyol- 
holland nyolcvanéves háborút (1568-1648) lezá- 
ró, a független Hollandiát elismerő békét is. A ~ 
mindenekelőtt a Birodalom 1356-os Aranybulláját 
módosította, és magát mint birodalmi „alaptör- 
vényt" határozta meg, minthogy azonban hatálya 
több európai hatalomra kiterjedt, valóban euró- 
pai rendezést alakított ki (nemzetközi elismerést 
jelentett az S Erdélyi Fejedelemség számára is, 
amelyet belefoglaltak a békeszövegbe). A - terü- 
leti rendszere évszázadokig meghatározta Európa 
térképét, és végleg bevetté tette a —reformáció 
lutheri és kálvini irányát. A felek X. Ince pápa 
tiltakozása ellenére írták alá. Az előkészítő tár- 
gyalások a Ödiplomáciai protokoll kialakításában 
is úttörő szerepet vittek. 

A békemű szellemi atyja, — Hugo Grotius, 
a nemzetközi jog jeles korai képviselője sokban 
Francisco de Vitoria spanyol domonkos bölcselő- 
hittudósra hagyatkozott, és a svéd király párizsi 
követeként nem csupán az elméleti munkájával 
hatott a tárgyalásokra. Döntő szerepet vitt a - 
létrehozásában Richelieu bíboros tanítványa és 
utódja, Mazarin bíboros. 

A - alapul vette az 1555-ös augsburgi vallásbéke 
cuius regio, eius religio (akié a föld, azé a vallás’) 
elvét, de több kérdésben is meghaladta azt: egy- 
részt elismerte a kálvinizmust mint bevett val- 
lást, másrészt a fejedelem ugyan meghatározhat- 
ta az államvallást, de a felekezeti kisebbségek, ha 
az 1624. január 1-jei határnapig gyakorolhatták 
vallásukat valahol, változatlanul élhettek e szer- 
zett jogukkal. Azonkívül a katolikus fejedelmek 
protestáns, a protestáns fejedelmek katolikus 
alattvalói magánkörben szabadon, nyilvánosan 
szabályozottan gyakorolhatták vallásukat, gyer- 

mekeiket hitvallásuknak megfelelően nevelhet- 
ték fel, továbbá akadály (vagyonfosztás) nélkül 
emigrálhattak. Ennyiben a - elismerte az egyén 
vallásszabadságát, és így megelőlegezte az ameri- 
kai és a francia forradalom —vallásszabadságát. 

A keresztény békeetika szellemében rendkívül 
fontos — a későbbi rendezések során gyakran el- 
felejtett — kitételként a - előírta az amnesztiát, az 
„örökéltig való felejtést” mindazok tekintetében, 
amit a háborúban résztvevők tettek és mondtak. 

A ~ területi rendezéseivel a fő célt követte, azt, 
hogy a Német-római Birodalom a Habsburg csá- 
szárral az élen ne váljék az egész kontinenst uraló 
erőközponttá, azaz a hatalmi egyensúly elvét al- 
kalmazta, esetenként a területi kompenzálás el- 
vét is érvényesítve. Történeti szempontból azon- 
ban hozzájárult a német területek széttagoltságá- 
hoz is. A Német-római Birodalom alkotmányos 
rendszerét is megváltoztatta, a rajnai palotagróf 
és a bajor herceg választófejedelmi címét is meg- 
erősítette (Kurwiirde), előírta, hogy a Birodalmi 
Gyűlés vallási kérdésekben csak paritásosan (ztio 
in partes), azaz a felekezetek egyetértésével hoz- 
hat döntést. Engedélyezte továbbá a fejedelem- 
ségeknek külhatalmakkal való szövetségkötését, 
fenntartva a császár és birodalom iránti hűséget, 
ami egyet jelentett a hadviselés jogával, a volta- 
képpeni —szuverenitással. 

Reálisan biztosította továbbá az európai tö- 
rökellenes összefogás lehetőségét, amelyért 
—>Zrínyi Miklós komoly európai visszhanggal 
kardoskodott. 

A - jelentősége páratlan. A szuverén és egyen- 
lő államok általa szorgalmazott világi rendsze- 
re érvényesült — természetesen a nagyhatalmak 
égisze alatt — az 1815-ös a bécsi kongresszuson 
(európai koncert), a Párizs környéki békéken 
(1919-1920) át egészen az 1947-es, a szuperhatal- 
mak korszakát bevezető párizsi békéig, de alap- 
jaiban mindmáig, hiszen a - és a nemzetközi jog 
feltételezi: a területük fölött főhatalmat gyakorló 
államokat ( nemzetállam) mint az együttmű- 
ködés alanyait. A - ugyan nem használta sem a 
szuverenitás, sem a függetlenség, a be nem avat- 
kozás elvét megalapozó fogalmát, mert a Német- 
római Birodalom alkotórészeiről, a fejedelemsé- 
gekről rendelkezett, de ezek meglétéből indult 
ki a fejedelemségek kötelességeiről és jogairól 
rendelkezve. A szuverenitás eszméjét Jean Bodin 
munkássága (Az államról, 1576; m. 1987) révén a 
korszak jól ismerte, de a - mint nemzetközi aktus 
épült rá, ha kimondatlanul is. Igy tekintve döntő 


Világkereskedelmi Szervezet 


lépést tett a császár és a pápa uralta res publica 
christianától (keresztény köztársaság’) a szuverén 
és független, de együttműködő államok rendsze- 
re felé. 

Akárhogy értékeljük is köz-, jog- és eszmetör- 
téneti jelentőségét, a ~ államjogi szinten rögzítet- 
te több évszázad politikai és közjogi gondolkodá- 
sának eredményeit. A keretei közt Európa szel- 
lemileg és gazdaságilag roppant gazdag korszaka 
bontakozhatott ki, és megteremtette a török 
Magyarországról való kiűzésének nemzetközi 
feltételeit. 


Asbach, Olaf és Peter Schröder (szerk.): The Ashgate 
Research Companion to the Thirty Years War („Segéd- 
könyv a harmincéves háborúhoz”, 2014). 

Burkhardt, Johannes: Der Dreifigjabrige Krieg („A 
harmincéves háború”, 1992). 

Croxton, Derek: Westphalia: The Last Christian Peace 
(„Vesztfália: az utolsó keresztény béke”, 2013). 

Dickmann, Fritz: Der Westfälische Frieden („~”, 1959, 
1998). 

Péter Katalin: „Erdély a vesztfáliai béketárgyalá- 
sokon”, Rubicon, 1997, 2. 


PPT 
vezérelv, vezető —politikai vezetés 


Világbank Nemzetközi pénzügyi szervezet. 
Két intézményből, a Nemzetközi Ujjáépítési 
és Fejlesztési Bankból (IBRD) és a Nemzetközi 
Fejlesztési Társulásból (IDA) áll. A Nemzetkö- 
zi Pénzügyi Társasággal (IFC), a Beruházási 
Viták Rendezésének Nemzetközi Központjával 
(ICSID) és a Nemzetközi Beruházásbiztosítási 
Ügynökséggel (MIGA) együtt alkotja a --cso- 
portot. 1944-ben a Bretton Woods-i rendszer 
részeként a Öö Nemzetközi Valutaalappal (IMF) 
együtt jött létre. A háború utáni újjáépítést mint 
eredeti célt hamar felváltotta a jelenlegi: a szegény 
országok gazdasági fejlődésének elősegítése. 

Az IMF-fel szemben a ~ hosszabb távra és 
konkrét programokra nyújt hiteleket, és segíti 
a lebonyolításukat is. A fejlődést beindítani hi- 
vatott nagy tőkeberuházások helyett az 1980-as 
évekre a jó kormányzás, a kisebb programok és 
a feltételekhez szabott hitelek kerültek előtérbe. 

A - tevékenységét elismerők a mezőgazdaság- 
ban, energiaszektorban, közlekedésfejlesztésben 
és más konkrét programok révén elért sikereit, 
tudományos kutatásai minőségét és gyakorlata 
mintaadó jellegét emelik ki. A baloldali kriti- 


kusok a helyi viszonyokat tekintetbe nem vevő 
, neoliberális? recept (költségvetési szigor, állami 
kiadások lefaragása) észszerűségét vonják két- 
ségbe, míg jobbról inkább a fejlődés felülről lefelé 
való megtervezésének, a „fejlődők” és a , fejlet- 
tek" szembeállításának és a fejlesztési segélyek 
politikai ösztönzőkre gyakorolt hatásának kárté- 
konyságát vetik a - szemére. A bírálatok hatására 
a - érzékenyebbé vált a szociális és környezetvé- 
delmi szempontok iránt. 

A -nak 189 ország a részvényese, köztük — 1982 
óta — Magyarország is. Képviselőik a stratégiai 
döntéseket többségi szavazással hozzák meg, s a 
szavazatok a tőkerészesedésükkel arányosan osz- 
lanak meg közöttük. Hagyományosan a legna- 
gyobb tőkével hozzájáruló Egyesült Allamok adja 
az elnökét. 


Fasterly, William: The White Mans Burden: Why the 
Wests Efforts to Aid the Rest Have Done So Much III 
and So Little Good („A fehér ember terhe: miért hoz- 
tak a Nyugatnak a többiek segélyezésére tett erőfe- 
szítései olyan sok rosszat és olyan kevés jót”, 2007). 

Kruger, Anne O.: „Whither the World Bank and the 
IMF?” („Merre tart a Világbank és a Valutaalap?”), 
Journal of Economic Literature, 1997, 36. 

Világbank (www.worldbank.org/). 

CzP 


Világkereskedelmi Szervezet (World ‘Trade 
Organization, WTO) Elődje az 1948-ban ala- 
pított GATT (General Agreement on Tariffs and 
Trade, Altalános Vámtarifa- és Kereskedelmi 
Egyezmény). Az 1995 óta ebben a formában 
működő, 162 országot tömörítő szervezet a nem- 
zetközi gazdasági együttműködés egyik legfon- 
tosabb fóruma. Altalános célja: a nemzetközi 
—>szabadkereskedelem szabályainak alakítása, 
elsősorban a védővámok és egyéb adminisztratív 
kereskedelmi akadályok lebontása által (—pro- 
tekcionizmus) és a nemkívánatos mellékhatá- 
sok mérséklése. Konkrét tevékenysége: egy-egy 
témakörben vagy részpiacon sokoldalú —nem- 
zetközi egyezmények előkészítése, amelyeket a 
tagállamok ratifikálnak. Az egyes egyezmények 
hosszú alkufolyamatok (ún. többéves fordulók) 
során formálódnak. 2013-ban sikerült először tel- 
jes konszenzussal elfogadni egy egyezményt, az 
elsősorban agrárpiaci vámok lebontására irányuló 
Bali-csomagot, amelynek a fejlődő országok szá- 
mára rendkívüli jelentősége van. A - a nemzetkö- 
zi kereskedelmi viták lefolytatásának is intézmé- 

nyi kerete. Mivel a szervezet lényegét az államok 
közötti alkuk és viták menedzselése adja, döntés- 
hozatala nem mindig átlátható. Bírálói jellegzete- 
sen a gazdagabb országok erőfölényét vélelmezik 
benne, támogatói a nemzetközi kereskedelem ál- 
talános jólétnövelő hatásait hangsúlyozzák (ami 
nem zárja ki, hogy egy-egy nemzeti szektor 
adott helyzetben hátrányba kerül, akár a gazdag 
országokban is). 


George, Susan: A WTO - Korlátlan világkereskedelem 
vagy szolidáris globalizáció? (2001; m. 2003). 
Hoekman, Bernard M. és Petros C. Mavroidis: World 
Trade Organization (WTO): Law, Economics, and 
Politics („~: jog, gazdaságtan és politika”, 2015). 
WTO (www.wto.org). 
PLM 


viszály Spolitikai konfliktus 


vita (disputa, I. disputatio) Nézetek, elgondolások 
ütközése-ütköztetése, amely versengést feltételez 
a szemben álló felek között; alapvetően különbö- 
zik a társalgástól ( eOakeshott). A vélemények 
feltárásának, a különbségek felszínre hozatalának, 
a bizonyító érvek fölsorakoztatásának és a kriti- 
kai ellenvetések megfogalmazásának, végül a kö- 
vetkeztetések levonásának az eszköze. Többnyire 
megoldást kereső gondolkodási forma, ezért nem 
tévesztendő össze az öncélú vitatkozással, amely- 
hez gyakran a kötekedés, ellenkezés, verbális ösz- 
szecsapás negatív jelentése társul. Mivel a - célja a 
vélemények igazolása és a partnerek meggyőzése, 
kiemelten fontos szerepet játszik benne a tények 
pontossága, a logikai következetesség és az érzel- 
mi ráhatás, hogy a - ne veszítse el lényegi voná- 
sát: a meggyőzés erejét ( retorika). A ~ meg- 
egyezéssel zárulhat (konszenzus), ha az érdekel- 
lentétek áthidalhatók, ha az érvek és ellenérvek 
közös állásponthoz vezetnek; vagy a nézeteltérés 
megalapozott kifejeződésével (disszenzus), ha a 
résztvevők világossá teszik, álláspontjuk mely 
elemét nem hajlandók feladni. A - nem tud meg- 
egyezéssel zárulni, ha a szembenálló felek túl- 
zottan elkötelezettek álláspontjuk mellett, vagy 
eleve elzárkóznak a másik érveitől. Ez azonban 
—>konfliktusok kialakulását eredményezheti (de 
nem minden ~ból lesz konfliktus). Ha teljes mér- 
tékben elmarad a partnerek között a közeledés, 
akkor a - terméketlen marad. Az ókori görögök, 
a skolasztika, az ész kultuszával, abszolutizálásával 
jellemzett felvilágosodás kora, a XIX. század 

polgári társadalmak mind nélkülözhetetlennek 
tartották a -t, ahogy a mai demokratikus rend- 
szerek is annak tartják. A - elfojtása a hatalom 
csalhatatlanságának feltételezéséből, az önkényes 
uralkodásból fakad, ilyenkor ,az emberi nemet 
rabolják meg” (—Mill) az igazság észlelésében. 
A politika világában a - létrejöhet államok, kü- 
lönböző politikai táborok, érdekképviseleti cso- 
portok között egymástól eltérő érdekek, eszmék, 
politikai beállítódások vagy társadalmi alaphely- 
zetek szerint. A - fejleszti a kritikai és az érvelési 
készségeket, új gondolatokkal gazdagítja a benne 
résztvevőket. A habermasi társadalomfelfogásban 
központi szerepet játszó diskurzus, deliberáció (ta- 
nácskozás) a -nak azon változatára utal, amelyben 
a résztvevők célja a konszenzus megtalálása. 


Mill, John Stuart: A szabadságról (1859; m. 1867, 
1980). 
Szivák Judit: A vita (2010). 
NL 


Voegelin, Eric (1901—1985) Német származású, 
németül és angolul alkotó amerikai politológus, 
kultúrafilozófus. Bécsben tanult jogot, majd két 
évet az USA-ban és egyet Franciaországban töl- 
tött. Ausztriába költözése után a fajelmélet és 
a nemzetiszocialisták hatalmi törekvései ellen 
emelt szót, különösen Der autoritäre Staat („A 
tekintélyelvű állam”, 1936) és a modern totalitá- 
rius eszmék vallási jellegét és történeti gyökereit 
elemző Die politischen Religionen („Politikai vallá- 
sok”, 1938) című művében. Az Anschluss után az 
USA-ba menekült. Itt írta meg legnevezetesebb 
művét: The New Science of Politics („A politika 
új tudománya”, 1952). Az 1950-es évek közepén 
kezdett el dolgozni nagy kultúrtörténeti-polito- 
lógiai összefoglaló, Order and History („Rend és 
történelem”, 1956-1957, 1974 és 1987) című, hat- 
kötetesre tervezett munkáján. 

A XIX-XX. század német filozófiájának két 
jelentős, az eszmetörténeti és a tudatfilozófiai 
irányvonala egyesítésével tudatfilozófiai eszme- 
történetet teremtett, amelyben hangsúlyosan 
megjelenik a korai fenomenológia apriorizmus- 
ellenessége és tapasztalat-központúsága, illetve a 
Wilhelm Dilthey-i belátás, hogy azt az alapvető 
élménystruktúrát, amely megalapozza az ember 
öntudatát, világban való helyét és történelmének 
alakulását, magának a történelemnek a meg- 
felelő vizsgálatával lehet felfedezni. ~ egyúttal 
a századforduló krízisirodalmához hasonlóan 


Voltaire 


(Spengler) a hanyatlást és az egyre radikálisabb 
dekadenciát látta az újkori nyugati civilizációban. 
Szerinte a modern kor, különösen a XIII. szá- 
zadtól kezdve, az elhatalmasodó irracionalizmus 
kora, amelynek csúcspontját az olyan elvakult 
tömegmozgalmak jelentik, mint a —nemzetiszo- 
cializmus, a —fasizmus és a —kommunizmus. 
~ racionalizmusfogalma merőben különbözik a 
kortárs felfogásoktól, minthogy a —racionaliz- 
mus lényegét nem a filozófiai tradíció normáiban 
tartja keresendőnek, hanem ennél alapvetőbb mó- 
don az ember antropológiai nyitottságában, ama 
képességében, hogy a megismerése és a munkája 
révén a legkülönbözőbb létszférákban részesed- 
jék, és még inkább abban, hogy egész léte a lé- 
tezőket meghaladó, transzcendens , létalaphoz" 
kapcsolódjon. A középkor kibontakozásáig a tár- 
sadalmak önszerveződésének középpontjában ez a 
létalap állt, amely kifejeződött a nagy vallási rend- 
szerekben és azoknak az alapvető élménystruktú- 
rát kifejező szimbólumaiban. ~ e racionalitásfo- 
galommal kívánta visszaállítani a —tudományok 
szintetikus formáját, amely szerinte a —platóni 
és —arisztotelészi , politiké episztémé" ( politikai 
tudás) sajátossága volt. Ezt a megújított egyetemes 
történeti, eszmetörténeti és történelemelméleti 
munkát nevezte „a politika új tudományának". 
E tudomány szükségszerűen történeti, noha, mint 
írja, „a történelem lényege azokban a tapasztala- 
tokban van, amelyek segítségével az ember meg- 
érti emberi mivoltát s egyidejűleg saját határait is" 
(Uj politikatudomány, 1952; m. 2014). A történelem- 
ben tapasztalható rend mibenlétét e rend történe- 
tében lehet megragadni. 

Gondolkodásának lényeges része sajátos misz- 
tikája, amely az emberi tudat mivoltának megis- 
merésére irányul. A tudat nem kívülről leírható 
szilárd tárgy, hanem „ama létalapban való része- 
sedés tapasztalata, amelynek logoszát e tapasz- 
talat meditatív kifejtése világíthatja meg” (uo.). 
E többrétű meditatív munkával lehet leküzdeni azt 
a fajta gőgöt, amelyet ~ a hellenisztikus szinkretista 
mozgalmakra utalva gnosztikusnak nevez, s amely 
véleménye szerint a modern politikai tömegvallá- 
sok hátterében meghúzódik. E mozgalmak ered- 
ménye az egyetemes rend felbomlása, ami a po- 
litikai, kisközösségi, erkölcsi és művelődési síkon 
egyaránt érzékelhető. Ezért ~ vizsgálódásának fő 
célja a rend — szerinte történetileg elkerülhetet- 
lenül bekövetkező — helyreállásának elősegítése 
a tudós gondolkodó eszköztárával. 


~ életműve korunk egyik legnagyobb szabá- 
sú vállalkozása a humántudományok átfogó tu- 
dományos szintézisére. Hatása kiváltképpen az 
USA-ban, Angliában és Olaszországban erős, 
szülőhazájában kevéssé érződik. Az USA-ban a 
mai konzervatív gondolkodás egyik jelentékeny 
forrása, noha hatalmas tudásanyaga és szerteága- 
zó érdeklődése, nemkülönben misztikus hajlan- 
dósága miatt a politikailag elkötelezett pragmati- 
kus konzervativizmusban csak kevéssé van jelen. 
o Molnár egyik legfőbb eszmei ihletője. 


G. Fodor Gábor: Kérdéstilalom: Eric Voegelin politikai 
filozófiája (2005). 

Keulman, Kenneth: The Balance of Consciousness. Eric 
Voegelin’s Political Theory („A tudat egyensúlya: ~ po- 
litikaelmélete”, 1990). 

Mezei Balázs: „Eric Voegelin és Thomas Molnar leve- 
lezése”, Kommentár, 2010, 3. 

Webb, Eugene: Eric Voegelin. Philosopher of History (e: 
a történelem filozófusa”, 1981). 

Voltaire (er. François-Marie Arouet, 1694—1778) 
Francia író, filozófus, publicista, a —felvilágoso- 
dás egyik legbefolyásosabb alakja, „Európa leg- 
fénylőbb szelleme” (Nagy Frigyes). Korában oly 
hírnév övezte, hogy uralkodók csókoltak kezet 
neki, és hívták meg ünnepelt társalgónak. Noha 
egyházellenes nézetei közismertek voltak, XTV. 
Benedek pápa külön levélben köszönte meg a neki 
személyesen elküldött A hitető Mahomet avagy 
A fanaticismus (1740; m. 1778) című drámáját, s 
még áldását is adta a szerzőre. ~ munkássága és 
annak recepciója nélkül nem érthető a —francia 
forradalom, miközben nézetei a —felvilágosodás 
körében korántsem voltak jellemzőek, sőt komoly 
vitába keveredett mások mellett —Rousseau-val. 
Pályafutása egybeesett —Franciaország nem- 
zetközi helyzetének meggyengülésével, majd a 
hétéves háború (1756-1763) kiváltotta belpolitikai 
válsággal. Ez is magyarázza, hogy ~ tekintélyel- 
lenes, a rendi társadalmat és az egyházat élesen 
támadó iratai termékeny talajra hullottak. 
Eletművét versek, költemények, drámák; 
röpiratok, pamfletek; filozófiai írások; történeti 
munkák és több ezer darabból álló levelezése ké- 
pezi. Versei, drámái ma már nem keltenek mély 
benyomást, amiként filozófiai és történeti művei 
is felszínesnek tűnnek. Leginkább röpiratai őriz- 
ték meg élességüket, amelyekben homályos uta- 
lások nélkül, egyenesen, találóan fogalmaz. Két 

Voltaire 


műve kerül elő újra meg újra mint az európai iro- 
dalomtörténet klasszikus darabja: a Candide vagy 
az optimizmus (1759; m. 1907, 1956) és a Filozófiai 
ábécé (1764; m. 1944, 1983). Az előbbi gúnyirat, 
amely Gottfried W. Leibniz filozófiai álláspont- 
ját akarja kifigurázni. Leibniz logikai alapon azt 
állította, hogy az aktuális világ a lehetséges vilá- 
gok legjobbika, amin azt értette: a teremtő Isten 
a logikailag lehetséges világok közül azt juttatja 
ténylegességhez, amely a lehető legjobban szol- 
gálja a teremtmények üdvösségét. - fiatalabb 
korában támogatta volna ezt a megközelítést, 
ám az 1755-ben bekövetkezett, sok tízezer ember 
halálát követelő lisszaboni földrengés után már a 
legkevésbé sem volt optimista. A Candide annak 
a bemutatása, hogyan ébred rá a főhős fokoza- 
tosan, saját keserű tapasztalatából okulva arra, 
hogy „az ember ostoba, önző és gonosz, a világ 
abszurd" (Réz Pál). Az egyetlen tanács, amellyel 
műve végén ~ előrukkol, az, hogy , műveljük a 
kertünket" — azaz foglalkozzunk saját közvetlen 
feladatainkkal. 

A Filozófiai ábécé - egyszemélyes enciklopédiá- 
ja, amelyben - közérthető módon kívánta elma- 
gyarázni a filozófiai fogalmak jelentését. Gondol- 
kodása nem önálló, főképpen az angol tudomány 
és filozófia képviselőit követi. Felfogása deisztikus 
(Isten létezik, de nem avatkozik be a teremtés 
működésébe), a kinyilatkoztatás nem létezik, 
vagy ha igen, semmiképpen sem úgy, ahogyan 
az egyházak állítják; más hitek fanatizmusa em- 
beri elvetemültség eredménye. Szenzualista és 

empirista felfogása szerint a gondolkodás az agy 
funkciója, lélek, főképpen halhatatlan lélek nem 
létezik, tudásunk egyedüli forrása a külső tapasz- 
talat. Morál csak mint szokás, tradíció adott, ezért 
megegyezés eredményeképp meg is változtatha- 
tó. A politikában az elituralom és a klerikalizmus 
megszüntetendő, a tömegek demokratikus rész- 
vétele, szabad önszerveződésük fontos. E téren - 
visszatérően Anglia példáját ajánlotta az európai 
arisztokrácia figyelmébe. 

- hatása már életében jelentkezett a magyar 
írástudóknál, és azt követően folyamatosnak te- 
kinthető főképpen a liberalizmus kritikus válto- 
zataiban. 1945 után - fontos hivatkozási pontja 
lett a —szocializmus művelődéspolitikájának. 
A Candide kötelező iskolai olvasmány volt, és - 
filozófiai írásai jelen voltak a felsőoktatásban. 
Alapos --kutatás alakult ki, amely számos mű- 
vének lefordítását, kiváló szakértői munkákat 
eredményezett. - alakjában és működésében a 
mai , médiaértelmiségi" őstípusa ismerhető fel, s 
joggal állítható, hogy az a rang, befolyás és gaz- 
dagság, amit - pusztán írásaival elért, méltán vált 
ki csodálatot azok körében, akik a gyorsan felíve- 
lő hírnév és befolyás módszereit keresik. 


Cronk, Nicholas (szerk.): The Cambridge Companion 
to Voltaire (,, Voltaire-kalauz", 2009). 
Ferenczi László: Völtaire-problémák (1979). 
Réz Pál: Voltaire világa (1981). 
Szávai János: Szenvedély és forma: francia regénytörténet 
Voltaire-től Céline-ig (2011). 
MB 


Weber, Max (1864-1920) Német jogász, tör- 
ténész, közgazdász, a megértő szociológia meg- 
alapítója. Filozófiailag közel állt az újkantiánus 
iskolához. A társadalmi cselekvést (a pozitivista 
szociológiával ellentétben) megérteni, a teleoló- 
giai (eszköz-cél) reláció segítségével pedig meg- 
magyarázni kívánta. Nem egyetemes törvény- 
szerűségeket, hanem egyrészt a cselekvés szub- 
jJektív értelmét, másrészt a társadalmi és szellemi 
alakulatok egyedi ismérveit kereste. Az egyetemes 
történelem anyagának értelmezéséből a nyugat- 
európai —kultúra eredeti voltára következtetett. 
Egyike az utolsó szociológusoknak, akik történe- 
lemszociológiai elméletet dolgoztak ki. 

Alaptémája a —vallás és a tudomány közöt- 
ti viszony. Hagyományosan a vallási képzetek 
biztosították a társadalmi kohéziót, a —szekula- 
rizáció miatt azonban kiüresedtek, a tudomány 
pedig nem tudja helyettesíteni őket, legfeljebb 
megmutatja az embernek, hogy mit akarhat és 
mit tehet, de előírni nem tudja számára, hogy 
mit kell akarnia és cselekednie; nem tudja levenni 
a válláról a Ödöntés felelősségét. 

~ szerint nem ellentmondás, hogy a cselekvés 
mind eszmék, mind —érdekek alapján értel- 
mezhető. A gazdasági cselekvés és végső soron a 
gazdasági érdek is összefügg valamely értékrend- 
szerrel és az emberi lét alapkérdéseivel. Legis- 
mertebb műve, A protestáns etika és a kapitalizmus 
szelleme (1904—1905; m. 1924, 1982) ezt a tételt 
példázza. A nyugati típusú, a szabad munkaerőn 
alapuló, racionális üzemi —kapitalizmus —kál- 
vinista eredetű —puritán mozgalmak és szekták 
vallási képzeteivel összefüggésben alakult ki. (A 
szokásos félreértést elkerülendő: - nem azt állítja, 
hogy a —>protestáns etika szinden kapitalista tí- 
pusú berendezkedés egyedüli „oka”, hanem azt, 
hogy a kapitalizmus történetileg egyedi, elsőként 
a nyugati kultúrkörben megjelent alakja a kálvi- 
nizmusnak köszönheti a létrejöttét.) 

A protestantizmus, de különösen a puritaniz- 
musa gazdasági tevékenységet nem mesterségnek, 
hanem —isteni elhívásnak, hivatásnak, a végzését 
üdvbizonyosságnak, az üzleti sikert a kegyelem 
jelének tekintette. A puritanizmus evilági aszké- 


zist Írt elő: a profit (—~haszon) élvezetét tiltotta, 
az újraberuházását, a termelőeszközök bővítését 
követelte. A szentségeket mint az üdvösség meg- 
szerzésének eszközeit gyökeresen leértékelte, 
amivel a világ vallási racionalizálását vitte végbe. 
„Ebben teljesedett ki a világ varázstalanításának 
(Entzauberung der Welt) nagy vallástörténeti fo- 
lyamata, amely az ószövetségi prófétákkal kez- 
dődött, és a hellenisztikus tudományos gondolko- 
dással párosulva az üdvösség minden mágikus se- 
gédeszközét mint babonát és bűnt elvetette” (HV 
fordítása). Igy a ~i vallásszociológia a történelmi 
materializmus cáfolatának számít. 

~ a főművében, a Gazdaság és társadalom: a meg- 
értő szociológia alapvonalatban (1922; m. 1967, 1987) 
egyebek között a saját korának kapitalizmusát 
elemzi és ( o Marxnál megalapozottabban) bírál- 
ja. A modern kapitalizmusból elszivárgott a val- 
lásos ethosz, a racionális életvitel kényszerűség- 
gé, a hivatás bürokratikus üzemmé, a , szolgaság 
házává” vált. Szocialista illúziói nem voltak, és 
megjósolta, hogy a magántulajdon felszámolá- 
sa erősíti a bürokratikus uralmat, és megszünteti 
a személyes szabadság utolsó maradványait. Az 
eredmény nem a —>proletariátus, hanem a bü- 
rokrácia diktatúrája lesz. A kapitalizmust (bizo- 
nyos korrektúrákkal) életképes rendszernek te- 
kintette. Ez az elemzése lényegében a —szociális 
piacgazdaság elméletét vetítette előre. 


További művei A tudomány és a politika mint hi- 
vatás (1919; m. 1995); Gesammelte Aufsätze zur 
Religionssoziologie (, Osszegyűjtött vallásszociológiai 
írások", 1986); Politikai szociológia: politikai közösségek: 
az uralom (m. 2009). 

Aron, Raymond: Main Currents in Sociological Thought 
(„A szociológiai gondolkodás fő áramlatai", 1965; f. 
Les Étapes de la pensée sociologique, 1967). 

HV 


Wekerle Sándor (1848-1921) A dualista korszak 
jeles politikusa; pénzügyminiszter, majd három- 
szoros miniszterelnök. Kiemelkedő pénzügyi 
szaktudása révén gyorsan végigjárta a Pénz- 
ügyminisztérium hivatali ranglétráját, s nemesi 

Werbőczy István 


családi háttér nélkül is általános tekintélynek 
örvendve lett előbb államtitkár, majd miniszter. 
Pénzügyminiszterként (1889-1895) eltüntette a 
költségvetési hiányt, s erre alapozva stabilizálta 
a valutát. A költségvetési többlet új lendületet adott 
a századvég látványos állami fejlesztéseinek. 

Első miniszterelnöksége (1892—1895) az egy- 
házpolitikai viták jegyében telt. Radikálisan 
liberális álláspontját győzelemre tudta vinni a 
királlyal szemben is. A hazafias és szabadelvű 
hagyomány folytatójaként a 48-as ellenzék libe- 
rálisaival is együttműködött, például a háttérben 
elérte Kossuth ünnepélyes eltemetését. Mindez 
kiváltotta Ferenc József bizalmatlanságát és - le- 
mondását. A liberális Ö nacionalista közvélemény 
megbecsülésétől övezve a napi politikától távoli 
Közigazgatási Bíróság elnöke volt tíz évig, majd 
az 1904—1906-os politikai válság lezárultával ő 
lett a 48-as többségű koalíció miniszterelnöke. 
Kormánya Béccsel szemben nem tudta növelni 
Magyarország önállóságát, ellenben a nemzetisé- 
gek rovására igyekezett a magyar nemzeti állam 
kiépítésének ügyét tovább vinni (például Lex 
Apponyi; SApponyi Albert). A felfokozott na- 
cionalizmusnak és az —agrárius érdekeknek tett 
engedmények mellett bevezetett bizonyos szociá- 
lis reformokat is. A vegyes visszhangot kiváltó 
második miniszterelnöksége (1906-1910) után 
évekre visszavonult a politikai élettől. Csak idős 
korában tért vissza, amikor 1917-ben IV. Károly 
a — Tisza Istvánnal szemben álló kisebb pártok 
kisebbségi koalíciós kormányának élére nevezte 
ki. Minden tapasztalata, tekintélye és taktikai 
érzéke ellenére a világháború nehézségei közt, a 
többségi párttal állandó egyeztetésre kényszerül- 
ve csak kevés eredményt tudott elérni. Az 1918 
nyarán megszavazott kompromisszumos válasz- 
tójogi reform is inkább okozott csalódást: a jogok 
mérsékelt kiterjesztéséből például a nők egyálta- 
lán nem részesülhettek. A háborús vereség végül 
félresöpörte a kormányát. Az 1919-es proletár- 
diktatúra idején internálták, s bár 1920-ban még 
megpróbált bejutni a parlamentbe, liberális prog- 
ramjával már nem illett az új korszakba. 


Geyr, Géza Andreas von: Sándor Wekerle, 1848-1921. 
Die politische Biographie eines ungarischen Staatsmannes 
der Donaumonarchie („~: Egy magyar államférfi po- 
litikai életrajza a Dunai Monarchiából”, 1993). 

Görög Staub Károly és Patay Géza: Wekerle Sándor 
(2011). 

Werbőczy István (1458%1541) Jogtudós. Fon- 
tosabb politikai tisztségei: országgyűlési követ, 
országbíró, királyi személynök, kincstárnok, 
Magyarország nádora, kancellár. Tanulmányait 
nagyobbrészt külföldön végezte, komoly teológiai 
és bölcseleti ismeretekkel rendelkezett. Részt vett 
a wormsi birodalmi gyűlésen a —Lutherral való 
vitában (1521). Hosszú élete során a köznemesség 
vezéralakjaként, a nemzet király választási jogának 
szószólójaként vált ismertté. A török támadás ide- 
jén Nyugat-Európában keresett támogatást — si- 
kertelenül. Budavár török megszállását követően a 
szultán megbízása alapján elvállalta a keresztények 
bírója pozíciót, ám megbízójának emberei elége- 
detlenek voltak vele. Halálának oka bizonytalan: 
megmérgezték vagy a pestis végzett vele. 

Fő művében, a Tripartitumban (Hármaskönyv) 
összegyűjtötte „Magyarországnak törvényeit és 
törvényerőre emelkedett szokásait". Noha mun- 
káját az 1514. évi LXIII. törvénycikk elfogadta, 
és a király is megerősítette, ám a Dózsa-féle 
parasztfelkelés okozta felfordulásban, a nádor 
nyomására, a királyi jóváhagyást tartalmazó ok- 
mányra nem került pecsét, és nem hirdették ki 
azt, így nem emelkedett törvényerőre sem. Igy 
~ a saját költségén adta ki 1517-ben, első magyar 
fordítása 1565-ben jelent meg. Ennek ellenére 
évszázadokon át, 1848-ig meghatározta a ma- 
gyar igazságszolgáltatást, sőt néhány szakaszát 
1945-ig alkalmazták. —Erdély vonatkozásában 
hatályossága erősebb volt, mivel több fejedelem 
is a beiktatási esküjében megerősítette, illetve a 
Diploma Leopoldinum Erdély törvényei közé so- 
rolta ( Erdélyi Fejedelemség). A Tripartitum 
rögzítette a nemesek négy alapvető kiváltságát: 
a személyes szabadságot, a király igazságszol- 
gáltatási hatósága alá tartozást, az adómentessé- 
get és az ellenállási jogot. A műnek köszönhető 
a magyar jogrend egysége és folytonossága az 
1526-ot követő évszázadokban, azaz végső soron 
az önálló magyar államiság fennmaradása. Ennek 
ára ugyanakkor, hogy a késő középkorból átha- 
gyományozott törvények, jogszokások, a nemes- 
ség privilégiumai hosszú ideig gátolták az újkor 
világának, a polgári szellemnek a meggyökere- 
sedését. Ugyanakkor a nemesi szabadságjogokat 
a polgári átalakulásnak nem elvonnia, hanem 
kiterjesztenie kellett. Továbbá bár ~ beírta a tör- 
vénykönyvébe a jobbágyság röghöz kötését mint 
a Dózsa-lázadás hatályos büntetését, a törvények 
azonban hamarosan föloldották a büntetést, de a 
műve nem lévén törvény, értelemszerűen nem 


Wilson, Thomas Woodrow 


is módosulhatott így. A röghöz kötés -nek való 
felrovása tehát tájékozatlanságról és ideológiai tö- 
rekvésről árulkodik. 


Műve: Tripartitum: A dicsőséges Magyar Királyság szo- 
kásjogának bármaskonyve (1517; m. 1565, 1990). 

Csehi Zoltán, Szabó István, Schanda Balázs és Varga 
Zs. András: A Hármaskönyv 500. évfordulóján (2015). 

Fraknói Vilmos: Werbőczy István életrajza (1899). 


Wilson, Thomas Woodrow (1856-1924) Az 
Egyesült Allamok 28. elnöke, demokrata párti po- 
litikus, történész és politológus. A The State („Az 
állam”, 1890) című elméleti munkájában az állam 
fontosságáról és pozitív szerepéről, a Congressional 
Government („Kongresszusi kormányzás”, 1885) 
és a Constitutional Government in the United States 
(„Alkotmányos kormányzás az USA-ban”, 1908) 
pedig a parlamentáris demokrácia előnyeiről ér- 
tekezett. A History of the American People („Az 
amerikai nép története”, 1902) címmel ötkötetes 
összefoglaló munkát írt hazája múltjáról. A belső 
vitákban megosztott republikánusokkal szemben 
1912-ben nemcsak nyert, hanem 1916-ban dup- 
lázott is. A Progresszív Korszak betetőzéseként 
markánsan átalakította az ország gazdasági és 
politikai berendezkedését („New Freedom” "Uj 
Szabadság’ című program), átszervezte a bank- 
rendszert (a jegybank szerepét betöltő Federal 
Reserve "Szövetségi Tartalék" megalapításával, 
1913), és új alapokra helyezte az amerikai külpo- 
litikát is: meghirdette az amerikai demokrácia 
globalizációját, a nemzetek —önrendelkezését 
és a Népszövetség létrehozásának programját is. 
Részt vett az 1919-es párizsi békekonferencián, 
tető alá hozta a Népszövetséget, amiért még ab- 
ban az évben Nobel-békedíjat kapott. A békeszer- 
ződéseket az otthoni belpolitikai csatározásokban 
nem tudta elfogadtatni republikánus ellenfelei- 
vel, akik az általuk túlzottnak vélt nemzetközi 
elkötelezettség (a Népszövetség alkotmányának 
X. cikkelye) okán nem ratifikálták a német bé- 
keszerződést. Uj, nemzetközi együttműködé- 
sen alapuló világrendet álmodott meg és hívott 
életre. Idealizmusa azóta is meghatározó iránya 


az amerikai külpolitikának, a mindenkori elnök 
politikai orientációjától függetlenül ( realizmus 
és idealizmus a nemzetközi kapcsolatokban). 
Kinevelt egy új, demokrata párti elitet (például 
Franklin D. Roosevelt). Az utolsó -isták Jimmy 
Carter kormányában szolgáltak (1977—1981). Az 
amerikai konzervatívok a belpolitikai kérdések- 
ben túlterjeszkedő szövetségi kormányzat meg- 
teremtőjének tartják, s ennek megszüntetésé- 
vel kampányoltak ellene 1920-ban (, Return to 
normalcy” "vissza a normalitáshoz’). Párizsban 
játszott szerepe miatt Lengyelországban és 
Csehországban nemzeti hősnek, Magyaror- 
szágon (főleg jobboldali radikális körökben) félig- 
meddig ellenségnek tartják, bár a magyar határok 
kérdésében az amerikai szakértők képviselték a 
számunkra leginkább kedvező álláspontot, pél- 
dául a csehszlovák-jugoszláv korridor tervének 
elutasításával. - a Monarchia helyét átvevő, kö- 
zép-európai regionális integrációt támogatott, de 
a békekonferencia másként döntött. 


Művei: Az új szabadság: felhívás a népek nemes energiái- 
nak felszabadítására (1913; m. 1920); Wilson beszédei 
és üzenetei a háborúról, békéről és a népek szövetségéről 
(1919); Papers Relating to the Foreign Relations of the 
United States. The Paris Peace Conference, 1919. XII. 
(„Az USA külkapcsolati iratai: a párizsi békekonfe- 
rencia", 1942—1947). 

Glant Tibor: Kettős tükörben: Magyarország helye az 
amerikai közvéleményben és külpolitikában az első világ- 
báború idején (2008). 

Király Béla, Peter Pastor és Ivan Sanders (szerk.): 
Essays on World War I: Total War and Peacemaking. 
A Case Study on Trianon (,, Tanulmányok az első 
világháborúról: totális háború és béketeremtés", 
1982). 

Mamatey, Victor S.: Tbe United States and East Central 
Europe, 1914-1918: A Study in Wilsonian Diplomacy 
and Propaganda („Az USA és Kelet-Közép-Euró- 
pa, 1914-1918: a wilsoni diplomácia és propaganda", 
1957). 

Pastor, Peter: Hungary between Wilson and Lenin: The 
Hungarian Revolution of 1918-1919 and the Big Three 
(„Magyarország ~ és Lenin között: Az 1918-1919-es 
magyar forradalom és a Három Nagy”, 1976). 

Zrínyi Miklós (1620-1664) Hadvezér, politi- 
kus, hadtudományi író és költő. 1648-tól horvát 
bán — horváttá vált dalmát nemesi családjának 
tagjai több ízben töltötték be e méltóságot, a 
Magyar Királyság legfontosabb országos tiszt- 
ségeinek, úgynevezett zászlósurainak egyikét. 
Dédapja, Zrínyi Miklós, a szigetvári hős élete fel- 
áldozásával is megpróbálta feltartóztatni a török 
támadást Szigetvárnál, amivel megtestesítette a 
, kereszténység védőbástyája" toposzát, a korszak 
magyarságának önképét. - gyermekként árván 
maradt, és Péter öccsével együtt Bécsben nevel- 
kedett Pázmány keze alatt. A bíboros legfon- 
tosabb politikai elképzelései közül főként a követ- 
kezetes törökellenességet és a Magyar Királyság 
újraegyesítésének vágyát vette át. 

Pázmány úgy látta, hogy a Habsburg ural- 
kodók jelentik a legfőbb biztosítékot a magyar- 
ság számára a török elleni védekezésben — és a 
katolikus restaurációban. Ezzel szemben -, aki 
a Habsburg Monarchia állandó hadseregének 
vezérőrnagyaként és titkos tanácsosaként, illet- 
ve magyar országos főkapitányként, a legfelső 
uralkodó körökhöz tartozva kezdetben Habs- 
burg-hű politikát folytatott, egyre inkább egy 
erős, magyar abszolút uralkodó megválasztását 
tartotta célravezetőnek, különösen azután, hogy 
lankadni látta a Habsburgok törökellenes elköte- 
lezettségét. 

~t szenvedélyesen érdekelte a magyar történe- 
lem és irodalom a törökellenes küzdelem elmélete 
és gyakorlata mellett. Osszegyűjtötte a Kárpát- 
medence egyik legnagyobb és legkülönlegesebb 
könyvtárát. Azon kevés kora újkori politikusaink 
egyike volt, akik —>Machiavellit és a követőit is 
ismerték. Muraközi birtokain folyamatosan had- 
ban állt a törökkel, ennek hatására önálló elméle- 
tet dolgozott ki az Oszmán Birodalommal szem- 
beni védekezésre. Azt a politikai elképzelést szor- 
galmazta, hogy a francia király és a német-római 
császár együtt űzze ki a törököt; a o vesztfáliai 
békétől (1648) az európai törökellenes összefogás 
lehetőségét várta. Ez bekövetkezett, csak később, 
mint ahogy - remélte. Nagy hatást tett rá a 
Francesco Guicciardini-féle történetírói iskola és 

a francia politikai gondolkodás, amely az —ál- 
lamérdeket állította a kormányzás középpontjába. 
Birtokát a magyar politikai elit találkozóhelyévé 
tette, létrehozta a , nemzeti párt"-ot, olyan arisz- 
tokraták körét, akik a régi Magyar Királyság 
helyreállításának ügyét tekintettét végső céljuk- 
nak. Ennek első lépését a nemzeti egység meg- 
teremtésében látták. I. Rákóczi György erdélyi 
fejedelem mindkét fiát, Györgyöt és Zsigmondot 
alkalmasnak találták ennek vezetésére, ám halá- 
luk (1652, 1660) után maga - egyre tudatosabban 
vállalta fel a vezető szerepet. 

1663-1664-es hadi sikereiért (az eszéki híd 
felégetése) Európa-szerte , Magyar Mars"-ként 
emlegették. „~ az, akire a Gondviselés Európa 
sorsát bízta" - írta róla 1664-es angol életrajz- 
írója. , Sikerén vagy kudarcán áll vagy bukik a 
nyugati világ". Az ekkorra széles körben terjedő 
Habsburg-ellenes függetlenségi mozgalom lehet- 
séges vezérének számított. Elsősorban katonának 
tekintette magát, és legfontosabb, legeredetibb 
hadtudományi értekezésében, az 1661-ben írt Ne 
bántsd a magyart — Az török áfium ellen való orvos- 
ságban (1705) Machiavelli hadi elveit alkalmazta 
a hazai viszonyokra. Irásával mindenekelőtt fel 
akarta rázni tespedéséből a magyarságot, hogy 
a több mint száz éve tartó szétszakítottságának 
véget vessen. A történelem tanulságait úgy ösz- 
szegezte, hogy a jelen helyzeten nem segít sem 
a jámbor tűrés, sem pedig az európai segítség 
várása. A magyarság csak magára számíthat, 
mert az idegen segítség a korábbi századokban 
inkább bajt hozott ránk. Ugy ítélte meg, hogy 
a magyarság alkalmas a maga megvédésére, ha 
önmagára ébred. Erősen ostorozta a semmittevő 
nemesi életmódot, amely árt a nemzet ügyének. 
Igy dolgozta ki elméletét arról, hogy a nemesség 
anyagi támogatásával felfegyverzett parasztság- 
ban hatalmas erő van — a gondolat aztán a Rákó- 
czi-szabadságharc kuruc mozgalmában látszott 
testet ölteni. Egy életképes és magát megvédeni 
tudó ország szerinte megszerzi és megőrzi nem- 
zeti függetlenségét. A nemzeti abszolutizmus 
megteremtését tartotta kívánatosnak. Ebben 
Mátyást tekintette mintának, mert benne látta 

megtestesülni a Fejedelem legfontosabb jellemvo- 
násait: megfontolja a történelem tanulságait, is- 
meri a korszerű hadakozást, és a nemzeti egység 
megteremtésére törekszik. - minderre a költészet 
erejével is buzdított a Szigeti veszedelem (1651) 
című míves barokk eposzában. A Mátyás király 
életéről való elmélkedésekben (1656) pedig a nemze- 
ti uralkodó eszményét fejtette ki. A Machiavelli 
virtùjának megfelelő uralkodó nem egyszerűen 
virtusos vitéz, hanem jártas a kormányzás mű- 
vészetében, a fegyelmet a szegények érdekében 
biztosítja, nagyságának az alattvalók boldogulása 
a mértéke, felvirágoztatja a műveltséget, felemeli 
a népét. A nemzeti abszolút királysághoz - elen- 
gedhetetlennek tartotta a hivatásos hadsereg fel- 
állítását. Bizonnyal nem véletlen, hogy a Mátyás- 
ról írt műve egy évvel azután jelent meg, hogy az 
uralkodó megakadályozta a már akkor is nagyon 
népszerű horvát bán nádorrá választását. 

1664-ben csáktornyai birtokán, vadászat köz- 
ben egy vadkan halálos sebet ejtett rajta. Szemé- 
lyében már a kortársak megtestesülni látták a 
független nemzet eszményét, és nagy reménye- 
ket fűztek hozzá, s a veleszemben gyanakvó Bécs 
befolyását látták a halálában. 

zsarnokság önkényuralom 
zsidók —antijudaizmus, antiszemitizmus, 


asszimiláció, cionizmus, holokauszt, ma- 
gyar vészkorszak 


zsidó-keresztény hagyomány A zsidóság és 
a kereszténység kezdeti szimbiózisára, illetve a 
Bibliára, a közös Oszövetségre s keresztény kiegé- 
szítésére, az Ujszövetségre megy vissza, és az új- 
korban a zsidóságukhoz ragaszkodó keresztények 
felfogásában közvetlenül is megnyilvánul. Nietz- 
sche elítélő értelmezése miatt a fogalom megvető 
jelentésre tett szert a XX. század elején. 1945 után 
alakult ki azon használata, amely a ~ kedvező sze- 
repét emeli ki a Nyugat történetében. Ma a zsidók 
és a keresztények jó része tudatában van történel- 
mi sorsközösségüknek. A fogalom napjainkban az 
o Európai Unió értékforrásairól folyó vitákban 
került előtérbe, mivel azok kialakulásában és mai 
szekuláris értelmezéseiben is fontos szerepet ját- 
szott. 

Használata e vitákon túl is helytálló, hiszen 
rámutat arra, hogy amint nincs Európa keresz- 
ténység nélkül, ugyanúgy nem létezik keresz- 
ténység a zsidó örökség nélkül. A - a héber Bib- 
liából, a keresztények Oszövetségéből ered, széles 
körű elterjedése elsősorban a kereszténységnek 
köszönhető. A bibliai egyistenhit mindenekelőtt 
a teremtés, a kiválasztás és a megváltás hitét 
jelenti: a világ s az emberi élet az abszolút jó és 
igazságos Isten műve, aki szeretetével körülveszi 
az embert, s a teremtés munkájában való felelős 
részvételre hívja. E teremtéshitből fakadó felelős 
emberi cselekvés az egyik megkülönböztető je- 
gyévé vált nyugati civilizációnknak. 

A zsidó vallási hagyomány inkább a gyakorlatra 
(ortbopraxis), a külső szempontra, a cselekvésre s 
ezen keresztül a világ átalakíthatóságára, az isteni- 
nek való helyteremtésre összpontosít; a keresztény 
inkább az elméletre (orthodoxia), a belső szem- 
pontra, a megtérésre, az érzületre, a szeretetre 
figyel, de ez utóbbit már az ószövetségi próféták 
is hangsúlyozták; az evangéliumok Jézusa pedig 
hasonlóképpen a hitből és a szeretetből fakadó 
cselekedeteket hirdette. 

A ~a Tízparancsolatnak megfelelően a —jó és 
a —>rossz egyértelmű létéből indul ki, de a szere- 
tet középpontba állításával, miként a rabbinikus 
irodalom és a keresztény erkölcsteológia tanúsít- 
ja, az egyes embert személyes helyzetében és ne- 
hézségei közt szólítja meg, s így az emberi gyar- 
lóság és az isteni igazságosság teljes tudatában 
ragaszkodik az erkölcs nem szubjektív voltához. 

A - teremtéshite megalapozza a személy elide- 
geníthetetlen, tulajdonságaitól független —mél- 
tóságát — nyugati világunk valóban egyedülál- 
ló, mára egyetemesen elismert eszméjét. Ha az 

ember nem merő véletlen, hanem a személyes 
Isten jóakaratú döntése folytán él, ez egyúttal 
erkölcsi felelősséggel is felruházza őt. A végítélet 
fel-felvillanó ószövetségi-prófétai és kiteljesedett 
újszövetségi képe erre figyelmeztet. A zsidó-ke- 
resztény egyistenhit egy kezdetet feltételez, és 
kívánatos végcélt szán az emberi történelemnek. 

Közös zsidó-keresztény meggyőződés a te- 
remtő Isten megváltó hatalma, amely éppúgy 
vonatkozik az egyes emberre, mint a közösség- 
re és a történelemre. Az Istennel való személyes 
viszony közösségi és társas kapcsolatokban, a 
párbeszédben és a társadalmi felelősségben mu- 
tatkozik meg. Ide tartozik az egynejű házasságon 
alapuló család intézménye, amelyben az ember 
teremtmény voltában kapott istenképűségét el- 
sőképpen megvalósítja. Ugyanebből következik 
minden — a meg nem született, a beteg, a fogya- 
tékkal élő vagy a haldokló — élet értéke, de a test 
szentsége is, hiszen az isteni ajándék, az istenség 
képét hordozza — szemben a mai nárcisztikus 
testfelfogással. A hatnapos munkahét és a pihe- 
nőnap intézménye szintén szorosan kapcsolódik 
a teremtéshez (Ter 1,1-3). 

Az ókori és a távol-keleti civilizációkkal szem- 
ben a ~nak alapvető mozzanata a történelem 
mint az isteni büntetés s üdvösség megvalósulásá- 

nak ideje. E szemlélet nem körforgásként tekint 
az időre: az örök visszatérés tanával szemben rá- 
mutat az idő s mindenekelőtt a jövő jelentőségére, 
egyben ajándék voltára. Az idő a Teremtőé, az 
O ajándéka — akár az egész teremtés. Szüntelen 
újdonságával mindenkor értelemmel és értékkel 
teljes. A hívő szem tehát a történelem ívében 
Isten ígéretei és tervei beteljesedését ismeri föl. 
A teljes ívet azonban csupán a Teremtő látja: az 
egész idő értelme túl van az idő tapasztalatán, 
emberileg nem tudható, csak hihető. 

A közösségi emlékezet, a történelmi hagyo- 
mány tisztelete lényegi részét képezi a zsidó-ke- 
resztény időszemléletnek, hiszen a múlt a meg- 
történt szabadulások (például a törvényadás, a 
kereszthalál) ismeretének bizonyosságát adja, vi- 
szont éppen e bizonyosságnál fogva nyitott a jövő 
új szabadulásai iránt. 

